
Prefaţă 


Deși mulţi oameni cred în Dumnezeu, puţini înțeleg ce înseamnă credinţa în 
Dumnezeu și ce trebuie să facă ei pentru a se conforma voii lui Dumnezeu. Acest lucru 
se întâmplă din cauză că, deși oamenii sunt familiarizați cu cuvântul „Dumnezeu” și cu 
expresii precum „lucrarea lui Dumnezeu”, ei nu Îl cunosc pe Dumnezeu și cu atât mai 
puţin Îi cunosc lucrarea. Atunci, nu e de mirare că toţi cei care nu Îl cunosc pe Dumnezeu 
sunt confuzi în credinţa lor despre El. Oamenii nu iau în serios credinţa în Dumnezeu, și 
asta doar deoarece a crede în Dumnezeu este prea nefamiliar, prea ciudat pentru ei. 
Astfel, ei nu se ridică la înălţimea cerinţelor lui Dumnezeu. Cu alte cuvinte, dacă oamenii 
nu Îl cunosc pe Dumnezeu și dacă nu Îi cunosc lucrarea, atunci nu sunt potriviţi pentru 
folosul lui Dumnezeu și cu atât mai puţin sunt ei capabili să-l mulțumească voia. 
„Credinţa în Dumnezeu” înseamnă a crede că există un Dumnezeu; acesta este cel mai 
simplu concept în ceea ce priveşte credința în Dumnezeu. În plus, a crede că există un 
Dumnezeu nu este același lucru cu a crede cu adevărat în Dumnezeu; mai degrabă este 
un fel de credință simplă cu puternice conotaţii religioase. Adevărata credinţă în 
Dumnezeu înseamnă următorul lucru: în baza credinței că Dumnezeu deţine 
suveranitatea asupra tuturor lucrurilor, omul experimentează cuvintele și lucrarea Sa, își 
purifică firea coruptă, îndeplineşte voia lui Dumnezeu și ajunge să ÎI cunoască pe 
Dumnezeu. Numai o astfel de călătorie se poate numi „credinţă în Dumnezeu.” Totuși, 
deseori oamenii percep credința în Dumnezeu ca pe o chestiune simplă și frivolă. 
Oamenii care cred în Dumnezeu astfel nu mai știu ce înseamnă să crezi în Dumnezeu 
și, cu toate că poate continuă să creadă până la capăt, nu vor dobândi niciodată 
aprobarea lui Dumnezeu, pentru că merg pe calea greșită. Astăzi, încă mai există cei 
care cred în Dumnezeu după slove și după doctrine fără valoare. Ei nu știu că le lipsește 
esenţa credinţei în Dumnezeu și că nu pot dobândi aprobarea lui Dumnezeu. Totuși, ei 
se roagă lui Dumnezeu pentru binecuvântările siguranţei și suficient har. Să ne oprim, 
să ne liniștim inimile și să ne întrebăm: nu cumva a crede în Dumnezeu este cu adevărat 
cel mai ușor lucru de pe pământ? Nu cumva a crede în Dumnezeu nu înseamnă nimic 
mai mult decât să primeşti mult har de la Dumnezeu? Sunt oamenii care cred în 
Dumnezeu fără a-L cunoaște sau care cred în Dumnezeu și, totuși, | se opun, într-adevăr 
capabili să mulțumească voia lui Dumnezeu? 

Despre Dumnezeu și despre om nu se poate vorbi în aceeași termeni. Esenţa și 
lucrarea Lui sunt lucrurile cel mai de nepătruns și de neînțeles pentru om. Dacă 
Dumnezeu nu Îşi face personal lucrarea și nu Își rostește cuvintele în lumea omului, 
atunci omul nu va putea niciodată să înţeleagă voia lui Dumnezeu. Şi, astfel, nici măcar 
cei care și-au devotat întreaga viaţă lui Dumnezeu nu vor reuși să Îi primească 
aprobarea. Dacă Dumnezeu nu începe să lucreze, atunci, oricât de mult bine ar face 
omul, va fi totul degeaba, deoarece gândurile lui Dumnezeu vor fi întotdeauna mai înalte 
decât gândurile omului, iar înțelepciunea lui Dumnezeu este dincolo de înțelegerea 


omului. Și, astfel, spun că aceia care pretind că Îl „înțeleg pe deplin” pe Dumnezeu și 
lucrarea Lui, sunt o mulţime de inepti; că sunt toți înfumurați și ignoranţi. Omul nu ar 
trebui să definească lucrarea lui Dumnezeu; mai mult, omul nu poate să definească 
lucrarea lui Dumnezeu. În ochii lui Dumnezeu, omul este la fel de neînsemnat ca o 
furnică; deci cum poate omul să înțeleagă lucrarea lui Dumnezeu? Cei cărora le place 
să declame: „Dumnezeu nu lucrează în felul acesta sau în celălalt” sau „Dumnezeu este 
așa sau așa” — nu vorbesc ei cu arogantă? Toţi ar trebui să știm că omul, care este al 
trupului, a fost stricat de Satana. Natura adevărată a omenirii este să se opună lui 
Dumnezeu. Omenirea nu este pe picior de egalitate cu Dumnezeu, și cu atât mai puţin 
poate omenirea spera să dea sfaturi pentru lucrarea lui Dumnezeu. Cât despre cum 
călăuzește Dumnezeu omul, aceasta este lucrarea lui Dumnezeu Însuși. Este de 
cuviință ca omul să se supună, fără a profesa cutare și cutare perspectivă, pentru că 
omul este doar ţărână. De vreme ce este intenţia noastră să-L căutăm pe Dumnezeu, 
nu ar trebui să ne suprapunem noțiunile noastre peste lucrarea lui Dumnezeu pentru ca 
Dumnezeu să le ia în considerare, cu atât mai puţin ar trebui să ne folosim firea stricată 
cât ne stă în putinţă pentru a ne împotrivi în mod voit lucrării lui Dumnezeu. Nu ne-ar 
face aceasta antihriști? Cum ar putea astfel de oameni să creadă în Dumnezeu? De 
vreme ce noi credem că există un Dumnezeu și de vreme ce ne dorim să-L mulțumim și 
să-L vedem, ar trebui să căutăm calea adevărului și să căutăm o cale de a fi compatibili 
cu Dumnezeu. Nu ar trebui să ne împotrivim Lui cu trufie. Ce bine ar putea să rezulte 
vreodată din astfel de acțiuni? 

Astăzi, Dumnezeu a făcut o nouă lucrare. Poate că nu ești capabil să accepţi aceste 
cuvinte și poate că ţi se par ciudate, dar te-aș sfătui să nu îţi expui naturaleţea, căci doar 
cei care într-adevăr flămânzesc și însetează după dreptate în faţa lui Dumnezeu pot să 
dobândească adevărul și doar cei care sunt cu adevărat evlavioși pot fi Iluminati și 
călăuziți de El. Se dobândesc rezultate prin căutarea adevărului cu liniște cumpătată, nu 
prin certuri și controverse. Când spun că: „astăzi, Dumnezeu a făcut o lucrare nouă”, Mă 
refer la chestiunea reîntoarcerii lui Dumnezeu în trup. Poate că aceste cuvinte nu te 
deranjează; poate că le disprețuiești; sau poate chiar sunt de mare interes pentru tine. 
Indiferent de situație, sper că toți aceia care își doresc într-adevăr ca Dumnezeu să Se 
arate pot să recunoască acest fapt și să îi acorde o cercetare atentă, în loc să tragă 
concluzii pripite despre el; așa ar trebui să acţioneze o persoană înțeleaptă. 

Nu este dificil să cercetăm un astfel de lucru, dar asta cere fiecăruia dintre noi să 
cunoască acest unic adevăr: Cel care este Dumnezeu întrupat va avea esenţa lui 
Dumnezeu și Cel care este Dumnezeu întrupat va deţine exprimarea lui Dumnezeu. De 
vreme ce Dumnezeu Se întrupează, El va da naștere lucrării pe care intenţionează să o 
facă și, de vreme ce Dumnezeu Se întrupează, va exprima ceea ce este El și va putea 
să aducă adevărul omului, să îi dăruiască viaţă și să îi indice calea. Trupul care nu are 
esenţa lui Dumnezeu categoric nu este Dumnezeu întrupat; în privinţa aceasta nu există 
nicio îndoială. Dacă omul intenţionează să cerceteze dacă este forma întrupată a lui 

Dumnezeu, atunci el trebuie să coroboreze lucrul acesta după firea pe care o exprimă 
El și cuvintele pe care le spune. Adică, pentru a corobora faptul că este sau nu trupul 
întrupat al lui Dumnezeu și dacă este sau nu adevărata cale, cineva trebuie să discearnă 
pe baza esenței Lui. Și astfel, pentru a stabili dacă este trupul lui Dumnezeu întrupat, 
cheia stă în esenţa Lui (lucrarea Lui, cuvântările Lui, firea Lui și multe alte aspecte) mai 
degrabă decât în aspectul exterior. Dacă omul scrutează doar înfățișarea Lui exterioară 
și, ca urmare, nu ţine seamă de esenţa Lui, aceasta arată că omul e incult și ignorant. 
Înfățișarea exterioară nu poate determina esenţa; în plus, lucrarea lui Dumnezeu nu se 
poate conforma niciodată noțiunilor omului. Nu a intrat înfățișarea exterioară a lui Isus 
în contradicţie cu noțiunile omului? Nu-i așa că înfățișarea și veșmântul Lui nu erau 
capabile să ofere vreun indiciu cu privire la adevărata Lui identitate? Nu I s-au împotrivit 
primii farisei lui Isus tocmai pentru că s-au uitat doar la înfățișarea Lui exterioară și nu s- 
au gândit serios la cuvintele din gura Lui? Speranţa Mea este ca fiecare în parte dintre 
fraţii și surorile care caută arătarea lui Dumnezeu să nu repete tragedia istoriei. Voi nu 
trebuie să deveniți fariseii vremurilor moderne și să-L pironiţi din nou pe Dumnezeu pe 
cruce. Voi ar trebui să vă gândiţi bine la cum să întâmpinați întoarcerea lui Dumnezeu 
și să aveţi clar în minte cum să fiți cineva care se supune adevărului. Aceasta este 
responsabilitatea tuturor celor care Îl așteaptă pe Isus să Se întoarcă deasupra unui nor. 
Noi ar trebui să ne frecăm ochii spirituali pentru a ne lămuri și să nu ne înnămolim în 
cuvinte pline de fantezie exagerată. Ar trebui să ne gândim la lucrarea practică a lui 
Dumnezeu și ar trebui să ne uităm la aspectul practic al lui Dumnezeu. Să nu vă lăsați 
duși de val sau să vă pierdeţi în reverii, tânjind mereu după ziua în care Domnul Isus, 
deasupra unui nor, Se pogoară deodată în mijlocul vostru și vă ia pe voi, care nu L-aţi 
cunoscut sau văzut niciodată și care nu știți cum să Îi faceţi voia. E mai bine să vă gândiţi 
la lucruri mai practice! 

Poate ai deschis cartea aceasta cu scopul de a cerceta sau cu intenţia de a accepta; 
oricare ar fi atitudinea ta, sper că o vei citi până la final și că nu o vei lăsa deoparte cu 
ușurință. Poate că, după ce vei citi aceste cuvinte, atitudinea ta se va schimba, dar asta 
depinde de motivaţia ta și de gradul tău de înțelegere. Cu toate acestea, există un lucru 
pe care ar trebui să îl știi: cuvântul lui Dumnezeu nu poate fi zugrăvit drept cuvântul 
omului și cu atât mai puţin poate cineva să facă astfel încât cuvântul omului să fie 
cuvântul lui Dumnezeu. Un om folosit de Dumnezeu nu este Dumnezeul întrupat, iar 
Dumnezeul întrupat nu este un om folosit de Dumnezeu. În asta, există o diferență 
esenţială. Poate că, după ce vei citi aceste cuvinte, nu le vei recunoaște ca pe cuvintele 
lui Dumnezeu, ci doar ca pe luminarea pe care a dobândit-o omul. În cazul acela, ești 
orbit de ignoranță. Cum pot cuvintele lui Dumnezeu să fie aceleași cu luminarea pe care 
a dobândit-o omul? Cuvintele lui Dumnezeu întrupat deschid o nouă epocă, îndrumă 
toată omenirea, dezvăluie taine și îi arată omului direcţia pe care trebuie să o ia în noua 
epocă. Luminarea obţinută de om nu reprezintă altceva decât simple instrucțiuni pentru 
practicare sau cunoaștere. Aceasta nu poate îndruma toată omenirea într-o nouă epocă 

sau dezvălui tainele lui Dumnezeu Însuși. La urma urmei, Dumnezeu este Dumnezeu, 
iar omul este om. Dumnezeu are esenţa lui Dumnezeu, iar omul are esenţa omului. Dacă 
omul percepe cuvintele spuse de Dumnezeu drept simplă luminare de la Duhul Sfânt și 
ia cuvintele apostolilor și ale profeților drept cuvinte rostite personal de Dumnezeu, 
aceasta ar fi o greșeală a omului. Orice-ar fi, nu ar trebui să amesteci niciodată binele 
cu răul sau să înfățișezi ceea ce este înalt drept ceea ce este jos ori să confunzi 
profundul cu superficialul; orice-ar fi, nu ar trebui niciodată să respingi în mod voit ceea 
ce știi că este adevărul. Toţi cei care cred că există un Dumnezeu ar trebui să cerceteze 
problemele din punctul corect de vedere și să accepte noua lucrare a lui Dumnezeu și 
noile Lui cuvinte din perspectiva unei ființe create a Sa; altfel, vor fi alungaţi de 
Dumnezeu. 

După lucrarea lui lahve, Isus S-a întrupat ca să-Și facă lucrarea printre oameni. 
Lucrarea Lui nu a fost făcută în izolare, ci a fost construită pe lucrarea lui lahve. A fost 
o lucrare pentru o nouă epocă pe care Dumnezeu a făcut-o după ce a încheiat Epoca 
Legii. În mod similar, după ce lucrarea lui Isus s-a încheiat, Dumnezeu a continuat cu 
lucrarea Sa pentru următoarea epocă, deoarece întreaga gestionare a lui Dumnezeu 
progresează mereu. După ce vechea epocă va trece, va fi înlocuită de o nouă epocă, 
iar odată ce vechea lucrare va fi completată, va exista o nouă lucrare pentru a continua 
gestionarea lui Dumnezeu. Această întrupare este a doua întrupare a lui Dumnezeu, 
care este ulterioară lucrării lui Isus. Bineînţeles, întruparea aceasta nu se petrece 
independent; este a treia etapă a lucrării după Epoca Legii și Epoca Harului. De fiecare 
dată când Dumnezeu iniţiază o nouă etapă a lucrării, trebuie să fie mereu un nou început 
și trebuie să aducă mereu o nouă epocă. La fel, există și schimbări corespunzătoare în 
firea lui Dumnezeu, în maniera Lui de a lucra, locaţia lucrării Lui și numele Lui. Deci, nu 
e de mirare că omului îi este greu să accepte lucrarea lui Dumnezeu în noua epocă. Dar, 
indiferent de cum | se opune omul, Dumnezeu Își face mereu lucrarea și conduce mereu 
înainte întreaga omenire. Când Isus a venit în lumea omului, El a inaugurat Epoca 
Harului și a încheiat Epoca Legii. În zilele de pe urmă, Dumnezeu S-a întrupat încă o 
dată și, cu această întrupare, a încheiat Epoca Harului și a inaugurat Epoca Împărăției. 
Toţi cei care sunt în stare să accepte cea de-a doua întrupare a lui Dumnezeu vor fi 
conduși în Epoca Împărăției și, mai mult, vor deveni capabili să accepte personal 
îndrumarea lui Dumnezeu. Deși Isus a lucrat mult printre oameni, El a completat doar 
răscumpărarea întregii omeniri și a devenit jertfa pentru păcat a omului; El nu l-a scăpat 
pe om de toată firea lui stricată. Deplina mântuire a omului de influența Satanei nu 
necesita doar ca Isus să devină jertfa pentru păcat și să poarte păcatele omului, ci 
necesita și ca Dumnezeu să facă o lucrare și mai mare pentru a-l scăpa pe om cu totul 
de firea lui satanic de coruptă. Și astfel, acum că omul a fost iertat de păcatele lui, 
Dumnezeu S-a întors în trup pentru a-l conduce pe om în noua epocă și a început 
lucrarea de mustrare și judecată. Lucrarea aceasta l-a adus pe om într-un tărâm mai 
înalt. Toţi cei care se supun stăpânirii Lui se vor bucura de un adevăr mai mare și vor 

primi binecuvântări mai mari. Ei vor trăi cu adevărat în lumină și vor dobândi adevărul, 
calea și viața. 

Dacă oamenii rămân blocaţi în Epoca Harului, atunci nu vor fi niciodată eliberaţi de 
firea lor stricată, și cu atât mai puţin vor cunoaște firea inerentă a lui Dumnezeu. Dacă 
oamenii trăiesc mereu în mijlocul unei abundente de har, dar nu au calea vieţii care le 
permite să Îl cunoască pe Dumnezeu sau să-L mulţumească, atunci ei nu Îl vor câștiga 
niciodată cu adevărat în credinţa lor în El. Acest tip de credinţă e de-a dreptul 
deplorabil. După ce vei fi terminat de citit această carte, după ce vei fi trăit fiecare etapă 
a lucrării lui Dumnezeu întrupat în Epoca Împărăției, vei simţi că dorinţele pe care le- 
ai avut ani la rând s-au realizat în sfârșit. Vei simţi că doar acum L-ai văzut pe 
Dumnezeu faţă în față; doar acum l-ai zărit înfățișarea, l-ai auzit cuvântările personale, 
ai apreciat înțelepciunea lucrării Lui și ai simţit cu adevărat cât de real și atotputernic 
este El. Vei simţi că ai câștigat multe lucruri pe care oamenii din vremurile trecute nici 
nu le-au văzut, nici nu le-au avut vreodată. În clipa aceea, vei ști clar ce înseamnă să 
crezi în Dumnezeu și ce înseamnă să te conformezi voii lui Dumnezeu. Bineînţeles, 
dacă te agăţi de părerile din trecut și respingi sau negi faptul celei de-a doua întrupări 
a lui Dumnezeu, atunci vei rămâne cu mâna goală, fără a obține nimic și, în cele din 
urmă, vei fi declarat vinovat de a | te împotrivi lui Dumnezeu. Cei care sunt capabili să 
asculte adevărul și să se supună lucrării lui Dumnezeu vor fi revendicați sub numele 
celui de-al doilea Dumnezeu întrupat — Atotputernicul. Ei vor putea accepta îndrumarea 
personală a lui Dumnezeu, dobândind adevăruri din ce în ce mai înalte, precum și viață 
adevărată. Vor vedea viziunea ce nu a fost văzută vreodată de oamenii din trecut: „M- 
am întors să văd ce glas vorbea cu mine; și când m-am întors, am văzut șapte sfeșnice 
de aur, iar printre sfeșnice, pe «Cineva Care era ca un fiu al omului». Era îmbrăcat într- 
o mantie care-l ajungea până la picioare şi era încins la piept cu un brâu de aur. Capul 
și părul Îi erau albe ca lâna albă sau ca zăpada, ochii Îi erau ca flacăra focului, picioarele 
Îi erau ca bronzul încins, ars în cuptor, iar glasul Îi era asemenea vuietului unor ape mari. 
În mâna dreaptă avea șapte stele, și din gură Îi ieșea o sabie ascuţită, cu două tăișuri. 
Faţa Lui era ca soarele atunci când strălucește în toată puterea lui” (Apocalipsa 1:12- 
16). Viziunea aceasta este expresia întregii firi a lui Dumnezeu, iar expresia întregii Sale 
firi este și expresia lucrării lui Dumnezeu în întruparea Sa prezentă. În torenţii mustrărilor 
și ai judecăților, Fiul Omului Își exprimă firea inerentă prin intermediul cuvântărilor, 
permițându-le tuturor celor care Îi acceptă pedeapsa și judecata să vadă adevăratul chip 
al Fiului Omului, care este o descriere fidelă a chipului Fiului Omului văzut de loan. 
(Bineînţeles, toate acestea vor fi invizibile pentru cei care nu acceptă lucrarea lui 
Dumnezeu în Epoca Împărăției.) Adevăratul chip al lui Dumnezeu nu poate fi pe deplin 
descris folosind limbajul omenesc, așa că Dumnezeu folosește mijloace prin care Își 
exprimă firea inerentă pentru a-i arăta omului adevăratul Său chip. Ceea ce înseamnă 
că toţi cei care au apreciat firea inerentă a Fiului Omului au văzut adevărata față a Fiului 
Omului, căci Dumnezeu este prea măreț și nu poate fi descris pe deplin folosind limbajul 

uman. Odată ce omul a experimentat fiecare pas al lucrării lui Dumnezeu în Epoca 
Împărăției, atunci va ști adevăratul înțeles al cuvintelor lui loan când a vorbit despre Fiul 
Omului printre sfeșnice: „Capul și părul Îi erau albe ca lâna albă sau ca zăpada, ochii Îi 
erau ca flacăra focului, picioarele Îi erau ca bronzul încins, ars în cuptor, iar glasul Îi era 
asemenea vuietului unor ape mari. În mâna dreaptă avea șapte stele, și din gură Îi ieșea 
o sabie ascuțită, cu două tăișuri. Faţa Lui era ca soarele atunci când strălucește în toată 
puterea lui.” În acea clipă, vei ști fără nicio îndoială că acest trup obișnuit care a spus 
atât de multe este într-adevăr al doilea Dumnezeu întrupat. Mai mult, vei simţi cu 
adevărat cât ești de binecuvântat și te vei simţi cel mai norocos. Eşti dornic să primești 
această binecuvântare? 

Prima parte a acestei cărţi este „Cuvântări ale lui Hristos la început”. Aceste cuvinte 
reprezintă tranziţia de la sfârșitul Epocii Harului către începutul Epocii Împărăției și sunt 
mărturia publică a Duhului Sfânt pentru Fiul Omului către biserici. Ele sunt și împlinirea 
cuvintelor din Apocalipsa: „Cel ce are urechi, să audă ce zice bisericilor Duhul!” Aceste 
cuvinte reprezintă etapa iniţială a lucrării pe care Dumnezeu a început-o în Epoca 
Împărăției. A doua parte a acestei cărți este compusă din cuvintele pe care le-a rostit 
personal Fiul Omului după ce S-a revelat oficial. Include mai multe tipuri de cuvântări și 
cuvinte precum profeții, revelarea misterelor și calea vieții, al căror conţinut este foarte 
bogat — există previziuni pentru viitorul Împărăției, revelații ale tainelor planului de 
gestionare (planul mântuirii) al lui Dumnezeu, analize ale naturii umane, îndemnuri și 
avertismente, judecăţi austere, cuvinte sincere de mângâiere, discuţii despre viaţă, 
discurs despre intrare și așa mai departe. Pe scurt, ce are Dumnezeu și ce este El, 
precum și firea lui Dumnezeu, sunt toate exprimate în lucrarea Lui și în cuvintele Lui. 
Bineînţeles, lucrarea lui Dumnezeu în întruparea prezentă e pentru a-Și exprima firea în 
primul rând prin pedeapsă și judecată. Construind pe această temelie, El îi aduce mai 
mult adevăr omului și îi arată mai multe moduri de practică, atingându-Și astfel obiectivul 
de a-l cuceri și de a-l mântui de propria-i fire stricată. Acestea se află în spatele lucrării 
lui Dumnezeu în Epoca Împărăției. Îţi dorești să intri în noua epocă? Îți dorești să te 
descotorosești de firea ta stricată? Îți dorești să dobândești mai înalt adevăr? Îţi dorești 
să vezi adevărata față a Fiului Omului? Îţi dorești să faci să conteze această viață? Îţi 
dorești să fii desăvârșit de Dumnezeu? Atunci, cum ai de gând să întâmpini întoarcerea 
lui Isus? 

PARTEA ÎNTÂI 
CUVÂNTĂRI ALE LUI HRISTOS 
LA INCEPUT 


CUVINTELE DUHULUI SFÂNT 
CĂTRE BISERICI 


(DE LA 11 FEBRUARIE 1991 LA 20 NOIEMBRIE 1991) 


Introducere 


Pe 11 februarie, 1991, Dumnezeu a rostit în biserică prima cuvântare, iar aceasta a 
avut un efect extraordinar asupra fiecărei persoane care, la acea vreme, trăia în curentul 
Duhului Sfânt. Cuvântarea menţiona următoarele: „iar sălașul lui Dumnezeu s-a arătat” 
și „Conducătorul universului, Hristos al zilelor de pe urmă — El este Soarele strălucitor”. 
Cu aceste cuvinte profund semnificative, toți oamenii au fost aduși într-un nou tărâm. 
Toţi cei care au citit această cuvântare au simţit un suflu al noii lucrări, a măreţei lucrări 
pe care Dumnezeu era pe cale să o iniţieze. A fost această minunată, plăcută la auz și 
concisă cuvântare care a pus întreaga omenire în legătură cu noua lucrare a lui 
Dumnezeu și într-o nouă epocă, și care a pus bazele și a pregătit terenul pentru lucrarea 
lui Dumnezeu în această întrupare. S-ar putea spune că această cuvântare pe care 
Dumnezeu tinut-o atunci este cea care face legătura dintre epoci; că este prima dată de 
la începutul Epocii Harului când Dumnezeu i s-a adresat public rasei umane, că este 
pentru prima dată când El a vorbit după ce a rămas tăinuit timp de două mii de ani și, în 
plus, că aceasta este o introducere, un punct de pornire vital pentru lucrarea pe care 
Dumnezeu este pe cale să o întreprindă în Epoca Împărăției. 

Prima dată când Dumnezeu a ţinut o cuvântare, a făcut-o sub formă de glorificare 
din perspectiva unei terțe persoane, într-un limbaj care era în același timp elegant și 
simplu, precum și o rânduială de viață care era promptă și ușor de înțeles. Cu aceasta, 
El a luat acest mic grup de oameni, care știau numai cum să se bucure de harul Lui, în 
vreme ce așteptau cu o nerăbdare febrilă întoarcerea Domnului Isus, și i-a adus pe 
tăcute într-o altă etapă a lucrării planului lui Dumnezeu de mântuire. În aceste 
împrejurări, omenirea nu a știut și cu atât mai puţin a cutezat să-și închipuie ce fel de 
lucrare avea Dumnezeu de gând să înfăptuiască ori ce le mai rezerva pe calea ce urma. 
Ulterior, Dumnezeu a continuat să rostească mai multe cuvântări pentru a aduce 
omenirea, pas cu pas, în noua epocă. În mod surprinzător, toate cuvântările lui 
Dumnezeu au un conţinut diferit și, mai mult decât atât, folosesc diverse forme de 
glorificare și moduri de exprimare. Aceste cuvântări, similare ca ton, dar diferite în 
privința conținutului, sunt, în mod invariabil pline de sentimentele lui Dumnezeu de 
atenţie și preocupare și aproape fiecare conţine rânduieli de viaţă cu diferite conţinuturi, 
precum și cuvinte de aducere-aminte, îndemnuri și mângâiere de la Dumnezeu pentru 
oameni. În aceste cuvântări, pasaje ca acesta apar în mod repetat: „Unicul Dumnezeu 
adevărat S-a întrupat și El este Conducătorul Universului, care comandă peste toate 
lucrurile”; „Regele triumfător stă pe tronul Său glorios”; „Ține universul în mâinile Sale”; 
și așa mai departe. În aceste pasaje un mesaj este transmis sau s-ar putea spune că 
aceste pasaje transmit un mesaj rasei umane: Dumnezeu S-a pogorât deja în lumea 
oamenilor, Dumnezeu are de gând să iniţieze o lucrare și mai importantă, împărăţia lui 
Dumnezeu a pogorât deja în mijlocul unui anumit grup de oameni, iar Dumnezeu a 
câștigat deja slavă și a înfrânt gloata dușmanilor Săi. Toate cuvântările lui Dumnezeu 


captează inimile tuturor oamenilor. Toată omenirea așteaptă nerăbdătoare ca 
Dumnezeu să rostească și mai multe cuvinte, căci de fiecare dată când Dumnezeu 
vorbește, El le mișcă inimile oamenilor până în străfunduri și, mai mult, El îi conduce pe 
oameni și îi susţine la fiecare mișcare și la fiecare sentiment, astfel încât omenirea 
începe să aibă încredere și să chiar să admire cuvintele lui Dumnezeu... În acest fel, 
fără să-și dea seama, mulţi oameni uitaseră, în esenţă, Biblia, și luaseră și mai puţin în 
seamă predicile demodate și scrierile persoanelor spirituale, deoarece nu puteau să 
găsească în scrierile din trecut nicio bază pentru aceste cuvinte ale lui Dumnezeu și nici 
nu puteau să descopere nicăieri scopul lui Dumnezeu în a ţine aceste cuvântări. Așa 
stând lucrurile, cu atât mai mult i-a fost necesar omenirii să recunoască faptul că aceste 
cuvântări sunt vocea lui Dumnezeu nevăzut și neauzit încă de la începutul timpului, că 
acestea se află dincolo de posibilitatea de înțelegere a oricărei persoane care crede în 
Dumnezeu și că întrec orice a fost spus de către persoanele spirituale din epocile trecute 
sau cuvântările lui Dumnezeu din trecut. Îndemnată de fiecare dintre aceste cuvântări în 
parte, omenirea a intrat, fără să știe, în aura lucrării Duhului Sfânt, în viaţa din primele 
rânduri ale noii epoci. Îndemnată de cuvintele lui Dumnezeu, omenirea, plină de 
speranțe, a gustat dulceața de a fi condusă în persoană de cuvintele lui Dumnezeu. 
Consider această perioadă trecătoare a fi o vreme la care toate ființele umane vor privi 
înapoi cu solidă aducere-aminte, când de fapt, ceea ce a avut omenirea în această 
perioadă a fost nu mai mult de o adiere a lucrării Duhului Sfânt, ori care ar putea fi numită 
gustul dulce al zahărului care acoperă pastila de dedesubt. Aceasta deoarece, începând 
de atunci, în continuare călăuzită de cuvintele lui Dumnezeu, în continuare în aura 
lucrării Duhului Sfânt, omenirea a fost condusă, pe neștiute, într-o altă etapă a cuvintelor 
lui Dumnezeu, care a constituit primul pas al lucrării și cuvântărilor lui Dumnezeu în 
Epoca Împărăției — încercarea făcătorilor de servicii. 

Cuvintele rostite înainte de încercarea făcătorilor de servicii au fost, de cele mai 
multe ori, sub formă de învățătură, poveţe, observații și disciplină, iar în unele locuri 
acestea au fost folosite în vechea formă de adresare utilizată în Epoca Harului — folosind 
„Fiii Mei” în cazul celor care Îl urmau pe Dumnezeu, pentru a face ca omenirii să-i fie 
mai ușor să vină mai aproape de Dumnezeu, sau astfel încât omenirea să fi putut să 
privească relaţia ei cu Dumnezeu ca fiind apropiată. În acest fel, orice judecată ar fi 
făcută de Dumnezeu asupra trufiei, aroganţei și altor firi corupte, omul să poată să aibă 
de a face cu aceasta și să o accepte în identitatea lui de „fiu”, fără să poarte pică 
cuvântărilor lui „Dumnezeu Tatăl”, mai presus de toate fiind făgăduiala pe care 
„Dumnezeu Tată!” a făcut-o către „fiii” Lui, care n-a fost niciodată pusă la îndoială. În 
această perioadă, toată omenirea s-a bucurat de o existenţă la fel de lipsită de griji ca 
aceea a unui prunc, iar aceasta împlinea scopul lui Dumnezeu, adică, atunci când ei vor 
ajunge la vârsta „maturităţii”, El avea să înceapă să facă judecata asupra lor. Aceasta, 
de asemenea, a pus bazele pentru lucrarea de judecare a rasei umane, pe care 
Dumnezeu o lansează oficial în Epoca Împărăției. Deoarece lucrarea lui Dumnezeu în 

această întrupare este, în principal, de a judeca și de a cuceri întreaga rasă umană, de 
îndată ce omul a pus piciorul pe pământ, Dumnezeu, imediat, a intrat în atmosfera 
lucrării Lui — lucrarea în care El judecă omul și îl mustră. Evident, toate cuvântările de 
înainte de încercarea făcătorilor de servicii au fost făcute pentru a trece prin perioada de 
tranziție, adevăratul ţel fiind altul decât cel ce părea a fi. Intenţia entuziastă a lui 
Dumnezeu a fost ca El să poată, cât mai curând cu putinţă, să-Și lanseze oficial lucrarea 
în Epoca Împărăției. În niciun caz nu a dorit să continue să convingă omenirea să 
meargă înainte hrănind-o cu pastile învelite în zahăr; mai degrabă, El era nerăbdător să 
vadă adevăratul chip al fiecărei ființe omenești dinaintea tronului Său de judecată și, 
chiar cu și mai multă nerăbdare, El dorea să vadă adevărata atitudine pe care întreaga 
omenire avea să o aibă faţă de El după ce Își va pierde Harul. El dorea doar să vadă 
rezultatele, nu procesul. Însă în momentul acela nu exista nimeni care să înțeleagă 
intenţia plină de nerăbdare a lui Dumnezeu, căci inima omenească era preocupată doar 
de destinaţia sa și de viitoarele sale perspective. Nu e de mirare că judecata lui 
Dumnezeu fusese îndreptată, de nenumărate ori, asupra întregii rase umane. Numai 
atunci când umanitatea, sub călăuzirea lui Dumnezeu, a început să trăiască viața 
normală a ființelor umane, atitudinea lui Dumnezeu faţă de omenire s-a schimbat. 

1991 a fost un an neobișnuit; haideţi să numim acest an un „an de aur”. Dumnezeu 
a lansat noua lucrarea a Epocii Împărăției și Și-a direcționat cuvântarea spre întreaga 
rasa umană. În același timp, omenirea s-a bucurat de o căldură fără precedent și, mai 
mult decât atât, a resimțit durerea care derivă din nemaipomenita judecată a omului de 
către Dumnezeu. Rasa omenească a gustat o dulceaţă până acum necunoscută și a 
simţit, de asemenea, până în prezent neșştiute, judecata și părăsirea, de parcă L-ar fi 
câștigat pe Dumnezeu și iarăși L-ar fi pierdut. Suferind în stăpânire și suferind în 
absenţă — aceste trăiri sunt cunoscute numai de cei care le-au cunoscut personal; 
acestea sunt ceva ce omul nu are nici abilitatea, nici mijloacele de a le descrie. Rănile 
de acest fel sunt ceea ce Dumnezeu îi dă fiecărui om sub formă de experienţe și lucruri 
de preţ intangibile. Conţinutul cuvântărilor pe care Dumnezeu le-a făcut în acest an se 
înscriu, de fapt, în două secţiuni majore: prima este cea în care Dumnezeu a pogorât în 
lumea oamenilor pentru a invita omenirea să vină în faţa tronului Său ca oaspeţi; a doua, 
cea în care omenirea, după ce a mâncat și băut pe săturate, a fost folosită de către 
Dumnezeu drept făcători de servicii. Firește că se înţelege de la sine că prima parte este 
cea mai dragă și cea mai arzătoare dorință a omenirii, cu atât mai mult cu cât fiinţele 
umane au fost de mult obișnuite să transforme din posesia a orice de la Dumnezeu 
obiectul credinţei lor în El. De aceea, de îndată ce Dumnezeu a început să dea glas 
cuvântărilor Lui, omenirea a fost toată gata să intre în împărăție și să aștepte acolo ca 
Dumnezeu să îi dea diferite recompense. În aceste împrejurări, oamenii pur și simplu nu 
au plătit preţul corect prin transformarea firilor lor, căutând să-L mulțumească pe 
Dumnezeu, arătând consideraţie pentru voia lui Dumnezeu și așa mai departe. La o 
privire superficială, ființele umane păreau să se agite constant în timp ce se epuizau 

întru totul și munceau pentru Dumnezeu, în vreme ce, de fapt, evaluau în tainiţele inimilor 
lor pasul următor pe care ar fi trebuit să-l facă pentru a câștiga binecuvântări sau a domni 
ca împărați. S-ar putea spune că, în timp ce inima omenească se bucura de Dumnezeu, 
în același timp, era calculată față de Dumnezeu. Omenirea, în asemenea condiţii, 
primeşte cea mai profundă aversiune și scârbă din partea lui Dumnezeu; firea lui 
Dumnezeu nu tolerează ca vreo ființă omenească să-L înșele sau să se folosească de 
EI. Însă înțelepciunea lui Dumnezeu este inaccesibilă oricărei ființe umane. În timp ce 
suporta toate aceste suferințe a rostit El prima parte a cuvântărilor Lui. Cât de multă 
suferință a îndurat Dumnezeu și cât de multă atenţie și grijă a cheltuit El atunci, nicio 
fiinţă omenească nu este capabilă să-și imagineze. Scopul primei părți a acestor 
cuvântări este de a expune toate formele diferite de urâţenie de care omul dă dovadă 
atunci când este pus în fața unei situaţii frumoase și a unui profit și de a da în vileag 
lăcomia și caracterul nedemn al omului. Cu toate că și în vorbire Dumnezeu Își 
formulează cuvintele pe cel mai sincer şi cel mai onorabil ton al unei mame iubitoare, 
mânia din străfundul inimii Lui arde asemenea soarelui de amiază, de parcă ar fi 
îndreptată împotriva dușmanilor Lui. Dumnezeu nu este dispus în nicio împrejurare să 
vorbească unui grup de oameni cărora le lipsește înfățișarea normală a rasei umane și, 
astfel, ori de câte ori vorbește, EI Își înăbușă mânia dinlăuntrul inimii Lui, în același timp 
silindu-se să dea glas cuvântărilor Sale. Mai mult decât atât, El îi vorbeşte unei rase 
omenești lipsite de umanitate normală, lipsite de rațiune, pervertite până la extrem, cu 
lăcomia sădită ca a doua ei natură, și nesupuse și răzvrătite împotriva lui Dumnezeu 
până în pânzele albe. Abisurile în care rasa umană a căzut și amploarea dezgustului lui 
Dumnezeu pot fi cu ușurință imaginate; însă rasa umană are dificultăţi în a-și imagina 
durerea pe care i-a produs-o lui Dumnezeu -— asta este imposibil de descris în cuvinte. 
Dar tocmai pe fondul acesta — unde nimeni n-a putut să afle cum suferea inima lui 
Dumnezeu și, mai mult, nimeni nu a descoperit cât de lipsită de rațiune și de incorigibilă 
era rasa umană — toate persoanele, fără un dram de rușine sau niciun fel de scrupule, 
au considerat ca fiind de la sine înţeles că aveau un drept, în calitate de fii ai lui 
Dumnezeu, să primească toate recompensele pe care El le pregătise pentru om, chiar 
până în punctul de a se lupta una cu cealaltă, fără ca vreuna să dorească să rămână în 
urmă, și cu toate temându-se foarte tare să nu piardă. Se cuvine să fi știut până acum 
ce fel de poziţie au ocupat acei oameni în ochii lui Dumnezeu. Cum poate o rasă de 
oameni ca aceasta să obțină recompensele lui Dumnezeu? Dar ceea ce omul primește 
de la Dumnezeu este întotdeauna cea mai prețioasă comoară și, dimpotrivă, ceea ce 
Dumnezeu primește de la om este durerea supremă. Încă de la începutul relaţiei dintre 
Dumnezeu și om, aceasta este ceea ce omul a primit dintotdeauna de la Dumnezeu și 
aceasta este ceea ce el l-a dat mereu în schimb lui Dumnezeu. 

Chiar dacă Dumnezeu ardea de neliniște, când a văzut această rasă de ființe 
omenești, coruptă până în măduva oaselor, El nu a avut altă opţiune decât să le arunce 
în iazul de foc astfel încât să poată fi purificate. Aceasta este cea de a doua parte a 

cuvântărilor lui Dumnezeu, în care Dumnezeu a folosit omenirea drept făcătorii Lui de 
servicii. În această parte, Dumnezeu a trecut de la blândeţe la asprime și de la câţiva la 
mulți în ceea ce privește metoda și lungimea, folosind poziția de „persoana lui 
Dumnezeu” drept nadă pentru a da în vileag natura coruptă a omului, în același timp, 
punând în discuţie diferitele categorii de? făcători de servicii, oameni ai lui Dumnezeu și 
fii ai lui Dumnezeu din care omenirea să aleagă. După cum era de așteptat, exact cum 
Dumnezeu a prezis, nimeni nu a ales să fie un făcător de servicii pentru Dumnezeu și, 
în schimb, cu toții s-au străduit să devină persoana lui Dumnezeu. Cu toate acestea, în 
timpul acestei perioade, severitatea cu care a vorbit Dumnezeu a fost ceva la ce fiinţele 
omenești nu se așteptaseră niciodată și cu atât mai puţin despre care nu auziseră 
niciodată, totuși, fiind excesiv de interesaţi de poziţie și, mai presus de aceasta, fiind cu 
înfrigurare preocupaţi de a căpăta binecuvântări, ei nu au avut timp să-și formeze o 
noțiune despre tonul vorbirii lui Dumnezeu și despre modul Lui de a vorbi, ci în schimb, 
propriul lor statut și ce le-ar putea rezerva viitorul apăsau mereu în minţile lor. În acest 
fel, omenirea a fost adusă pe nesimţite de cuvântările lui Dumnezeu în „labirintul” pe 
care El îl întinsese în faţa lor. Ademenite, vrând-nevrând, de farmecul viitorului și al 
destinului lor, ființele umane și-au dat seama că sunt nepotrivite să devină persoana lui 
Dumnezeu și totuși, au fost reticente în a acţiona ca făcătorii Lui de servicii. Fiind obligați 
să aleagă între aceste mentalități contradictorii, oamenii au acceptat în mod inconștient 
o judecată și o pedeapsă fără precedent pe care Dumnezeu le-a împărţit umanității. În 
mod natural, această formă de judecată și rafinare a fost ceva ce omenirea nu era cu 
niciun chip dispusă să accepte. Cu toate acestea, numai Dumnezeu are înțelepciunea 
și numai El are puterea de a cere supunere umilă acestei rase de ființe umane pervertite, 
astfel că, de bunăvoie sau fără de voie, cu toate au cedat în cele din urmă. Omenirea 
nu avea alternative din care să aleagă. Numai Dumnezeu are ultimul cuvânt și numai 
Dumnezeu poate să folosească o metodă ca aceasta pentru a-i da omului adevăr și 
viață și pentru a-i arăta direcția. Această metodă constituie inevitabilitatea lucrării lui 
Dumnezeu asupra omului și este, de asemenea, dincolo de orice îndoială sau 
controversă, necesitatea indispensabilă a omului. Dumnezeu vorbește și lucrează într- 
o astfel de metodă pentru a comunica acest fapt omenirii: în mântuirea omenirii, 
Dumnezeu procedează astfel din iubirea și din îndurarea Lui și pentru planul Lui de 
mântuire; primind mântuirea lui Dumnezeu, rasa umană procedează astfel deoarece a 
decăzut până în punctul în care Dumnezeu nu poate decât să vorbească personal. Când 
omul primește mântuirea lui Dumnezeu, acesta este cel mai mare har și, de asemenea, 
este o favoare specială, adică, dacă nu ar fi fost ca Dumnezeu să-și rostească în 
persoană cuvântările, soarta rasei umane ar fi fost dispariţia. În același timp în care 
detestă rasa umană, Dumnezeu este încă gata și dispus să plătească orice preț pentru 
mântuirea omului. Între timp, în vreme ce omul stăruie asupra iubirii sale pentru 


a Textul original nu include expresia „diferitele categorii de”. 


6 


Dumnezeu și a modului cum îi consacră totul lui Dumnezeu, el se răzvrătește împotriva 
lui Dumnezeu și smulge orice fel de har de la Dumnezeu, în vreme ce chiar Îl rănește 
pe Dumnezeu și Îi produce o durere de nedescris în inima Lui. Acesta este contrastul 
net între generos și egoist dintre Dumnezeu și om! 

În lucrare și în vorbire, Dumnezeu nu este constrâns să urmeze o anumită metodă, 
dar Își face un scop din a obţine rezultate. Din acest motiv, în această parte a cuvântărilor 
Lui, Dumnezeu nu a făcut niciun efort considerabil în a-Și dezvălui identitatea în mod 
clar, ci doar să destăinuiască nişte termeni cum ar fi „Hristos din zilele de pe urmă”, 
„Conducătorul universului” și așa mai departe. Aceasta, nu afectează câtuși de puţin nici 
lucrarea de slujire a lui Hristos și nici cunoștințele omenirii despre Dumnezeu, mai ales 
de vreme ce omenirea, în acele zile de început, era complet ignorantă în privinţa 
conceptelor despre „Hristos” și „întrupare”, astfel încât Dumnezeu a trebuit să Se 
umilească să fie o persoană cu o „funcţie specială” pentru a-Și rosti cuvântările. Acestea 
au fost grija și gândul minuţios al lui Dumnezeu, deoarece oamenii din acele timpuri 
puteau numai să accepte această formă de adresare. Indiferent de forma de adresare pe 
care o folosește Dumnezeu, rezultatele lucrării Lui nu sunt afectate, deoarece în tot ce El 
face, Dumnezeu are ca scop să-i dea omului posibilitatea să se schimbe, să-i dea omului 
posibilitatea de a căpăta mântuirea lui Dumnezeu. Indiferent ce face El, Dumnezeu se 
gândește întotdeauna la nevoile omului. Aceasta este intenţia din spatele lucrării şi 
vorbirii lui Dumnezeu. Deși Dumnezeu este atât de riguros de atent în considerarea 
tuturor aspectelor umanităţii și este atât de perfect de înțelept în tot ceea ce face El, aș 
putea spune aşa: dacă Dumnezeu nu ar fi martor Sieși, nu ar mai fi fost nicio rasă de 
ființe omenești create care să fie capabilă să-L recunoască pe Dumnezeu Însuși sau care 
să se ridice și să fie martoră lui Dumnezeu Însuși. Dacă Dumnezeu ar fi continuat să 
folosească „o persoană cu o funcţie specială” drept formă de adresare în lucrarea Lui, nu 
ar fi fost nicio singură ființă umană care să fi putut să-L privească pe Dumnezeu drept 
Dumnezeu — aceasta este amărăciunea omenirii. Adică, în cadrul rasei de fiinţe omenești 
create nu există niciuna care să fie capabilă să-L cunoască pe Dumnezeu, cu atât mai 
puţin există vreuna care să-L iubească pe Dumnezeu, căreia să-i pese de Dumnezeu și 
să se apropie de Dumnezeu. Soarta omului este exclusiv pentru a câștiga binecuvântări. 
Identitatea lui Dumnezeu ca persoană cu o funcţie specială a făcut aluzie la fiecare ființă 
omenească în parte: omenirii îi este ușor să-L considere pe Dumnezeu drept unul din 
cadrul rasei de ființe omenești create; cea mai mare durere și cea mai mare umilinţă pe 
care omenirea i le provoacă lui Dumnezeu se manifestă tocmai prin faptul că, atunci când 
El apare în mod deschis sau lucrează, Dumnezeu este în continuare respins de către 
om, ba chiar și uitat de el. Dumnezeu îndură cea mai mare umilinţă pentru a mântui rasa 
umană; în a da totul, scopul Lui este să mântuiască omenirea, să obțină recunoașterea 
omenirii. Preţul pe care l-a plătit Dumnezeu pentru toţi este ceva ce toţi cei care au 
conștiință ar trebui să fie capabili să aprecieze. Rasa umană a câștigat cuvântările și 
lucrarea lui Dumnezeu și a câștigat mântuirea lui Dumnezeu. În același timp, nimănui nu 

i-a trecut prin minte să întrebe aceasta: ce a câștigat Dumnezeu de la omenire? Din 
absolut fiecare cuvântare a lui Dumnezeu, umanitatea a câștigat adevărul, a reușit să se 
schimbe, și-a găsit direcţia în viață; dar ce a câștigat Dumnezeu nu este nimic mai mult 
decât cuvintele pe care omenirea le folosește ca să-și exprime îndatorarea faţă de 
Dumnezeu și câteva șoapte slabe de preamărire. Cu siguranţă nu aceasta este răsplata 
pe care o pretinde Dumnezeu de la om? 

Deși multe dintre cuvântările lui Dumnezeu au fost acum exprimate, marea 
majoritate a oamenilor încă sunt opriţi la etapa reprezentată de cuvintele lui Dumnezeu 
la început în cadrul cunoașterii și înțelegerii lor în ceea ce-L privește pe Dumnezeu, din 
care nu au mai înaintat — acesta este un subiect cu adevărat dureros. Această parte a 
„Cuvântărilor lui Hristos la început” este doar o cheie pentru a deschide inima umană; a 
te opri aici înseamnă a nu împlini nici pe departe intenţia lui Dumnezeu. Scopul lui 
Dumnezeu în rostirea acestei părţi a cuvântărilor Lui este numai de a aduce umanitatea 
din Epoca Harului în Epoca Împărăției; cu niciun chip El nu dorește ca omenirea să 
stagneze în această parte a cuvântărilor Lui și nici măcar să ia această parte a 
cuvântărilor Lui drept îndrumare, altminteri viitoarele cuvântări ale lui Dumnezeu nu ar fi 
nici necesare, nici semnificative. Dacă ar fi cineva până în prezent incapabil să intre în 
ceea ce Dumnezeu cere ca omul să atingă în această parte a cuvântărilor Lui, atunci 
intrarea acestei persoane rămâne o necunoscută. Această parte a cuvântărilor lui 
Dumnezeu constituie cea mai elementară cerință pe care Dumnezeu o are față de om 
în Epoca Împărăției și este singura modalitate prin care omenirea va intra vreodată pe 
cale cea dreaptă. Dacă ești o persoană care nu înțelege nimic, atunci mai bine ai începe 
să citești cuvintele din această parte! 


Capitolul 1 


Slava a sosit la Sion, iar sălașul lui Dumnezeu s-a arătat. Gloriosul nume sfânt, 
preamărit de toate popoarele, se răspândește. Ah, Dumnezeu Atotputernic! 
Conducătorul universului, Hristos al zilelor de pe urmă — El este Soarele strălucitor care 
S-a înălțat peste Muntele Sion, ce se înalţă ca un turn în măreție și grandoare peste 
întregul univers... 

Dumnezeule Atotputernic! Strigăm către Tine sărbătorind; dansăm și cântăm. Eşti 
cu adevărat Răscumpărătorul nostru, marele Împărat al universului! Ai făcut un grup de 
biruitori și ai îndeplinit planul de gestionare al lui Dumnezeu (planul mântuirii). Toate 
popoarele se vor revărsa spre acest munte. Toate popoarele vor îngenunchea înaintea 
tronului! Tu ești singurul Dumnezeu adevărat și meriţi slavă și onoare. Fie toată slava, 
lauda și autoritatea aduse tronului! Primăvara vieții curge din tron, udând și hrănind 
mulțimile oamenilor lui Dumnezeu. Viaţa se schimbă zi după zi; lumină nouă și revelații 
noi ne urmează, oferind necontenit noi perspective despre Dumnezeu. Prin experiențe, 


ajungem la deplina certitudine cu privință la Dumnezeu; cuvintele Lui se manifestă 
neîncetat, se manifestă în cei care sunt drepţi. Suntem într-adevăr atât de binecuvântați! 
Îl întâlnim pe Dumnezeu față în față în fiecare zi, comunicăm cu Dumnezeu în toate 
lucrurile și Îi dăm suveranitate peste toate. Cugetăm cu atenţie la cuvântul lui Dumnezeu, 
inimile noastre se odihnesc liniștite întru Dumnezeu și, în acest fel, venim înaintea Lui, 
unde-l primim lumina. În fiecare zi, în vieţile, acţiunile, cuvintele, gândurile și ideile 
noastre, trăim în cuvântul lui Dumnezeu, capabili întotdeauna să discernem. Cuvântul 
lui Dumnezeu ghidează aţa prin ac; pe neașteptate, lucrurile ascunse în noi ies la lumină, 
unul după altul. Părtășia cu Dumnezeu nu suportă nicio amânare; gândurile și ideile 
noastre sunt descoperite de Dumnezeu. În fiecare moment, trăim înaintea scaunului lui 
Hristos, unde suntem supuși judecății. Fiecare loc din corpurile noastre rămâne ocupat 
de Satana. Astăzi, pentru a recupera suveranitatea lui Dumnezeu, templul Lui trebuie 
curăţit. Pentru a fi în întregime în posesia lui Dumnezeu, trebuie să ne angajăm într-o 
luptă pe viaţă și pe moarte. Doar când vechiul nostru sine a fost răstignit, viaţa înviată a 
lui Hristos poate domni supremă. 

Acum, Duhul Sfânt pregătește un atac în fiecare colţ al nostru, ca să lupte pentru 
recuperarea noastră! Atât timp cât suntem gata să ne negăm pe noi înșine și suntem 
dispuși să cooperăm cu Dumnezeu, El ne va ilumina și ne va purifica cu siguranţă din 
interior în orice moment și va revendica din nou ceea ce Satana a ocupat, pentru ca noi 
să putem fi făcuţi compleţi de Dumnezeu cât mai repede posibil. Nu pierde timpul, ci 
trăiește fiecare moment în cuvântul lui Dumnezeu. Fii zidit împreună cu sfinţii, lasă-te 
adus în Împărăţie și intră în slavă împreună cu Dumnezeu. 


Capitolul 2 


Biserica din Filadelfia a prins formă, ceea ce se datorează în întregime harului și 
milei lui Dumnezeu. Dragostea pentru Dumnezeu se naște în inimile nenumăraţilor sfinți, 
care nu ezită în călătoria lor spirituală. Sunt de neclintit în credinţa lor că unicul 
Dumnezeu adevărat S-a întrupat, că El este Conducătorul Universului, care comandă 
peste toate lucrurile: acest lucru este confirmat de Duhul Sfânt, este de neclintit precum 
munții! Și nu se va schimba niciodată! 

O, Dumnezeule Atotputernic! Astăzi, ne-ai deschis ochii spirituali, îngăduind ca orbii 
să vadă, ca ologii să meargă și ca leproșii să fie vindecațţi. Eşti Tu cel ce a deschis 
fereastră către ceruri, îngăduindu-ne să percepem tainele tărâmului spiritual. Suntem 
pătrunși de cuvintele Tale sfinte și mântuiţi de umanitatea noastră, care a fost coruptă 
de Satana — aceasta este lucrarea Ta inestimabil de măreaţă și mila Ta inestimabil de 
mare. Noi suntem martorii Tăi! 

Timp îndelungat ai rămas ascuns, smerit și în liniște. Ai trecut prin învierea din morţi, 
prin suferința răstignirii, prin bucuriile și tristeţile vieţii omenești și prin persecuție și 


greutăți; ai trăit și ai gustat durerea lumii omenești și ai fost părăsit de epocă. Dumnezeu 
întrupat este Dumnezeu Însuși. De dragul voii lui Dumnezeu, ne-ai salvat din mormanul 
de bălegar, susținându-ne cu mâna Ta dreaptă și dăruindu-ne cu mărinimie harul Tău. 
Fără a-Ți cruța vreo suferinţă, ai forjat viața Ta în noi; prețul pe care l-ai plătit cu sângele, 
cu sudoarea și lacrimile Tale este concretizat în sfinţi. Suntem produsul“ eforturilor Tale 
minuţioase; noi suntem prețul pe care l-ai plătit. 

O Dumnezeule Atotputernic! Doar datorită milei și bunătăţii Tale iubitoare, a dreptății 
și a măreției Tale, a sfințeniei și a smereniei Tale, toți oamenii se vor închina înaintea 
Ta și Te vor venera pe vecie. 

Astăzi, ai făcut complete toate bisericile — biserica din Filadelfia — și astfel, Ţi-ai 
îndeplinit planul de gestionare de 6000 de ani (planul mântuirii). Sfinţii pot acum să se 
supună cu smerenie înaintea Ta, legaţi unul de altul în duh și întovărășiți în iubire, reuniți 
cu sursa fântânii. Apa vie a vieţii curge fără încetare, spălând și înlăturând tot noroiul și 
apa murdară din biserică, purificând încă odată templul Tău. Am ajuns să-L cunoaștem 
pe Dumnezeul concret și adevărat, am pășit printre cuvintele Sale, ne-am recunoscut 
propriile funcţii și datorii și am făcut tot ce am putut pentru a ne sacrifica de dragul 
bisericii. Pururi tăcuţi înaintea Ta, trebuie să luăm aminte la lucrarea Duhului Sfânt, astfel 
încât voia Ta să nu fie îngrădită în noi. Printre sfinţi există dragoste reciprocă, iar 
punctele forte ale unora vor compensa cusururile altora. Ei pot umbla în duh în orice 
moment, iluminaţi și luminaţi de Duhul Sfânt. Ei pun adevărul în practică imediat ce îl 
înțeleg. Ţin pasul cu noua lumină și calcă pe urmele lui Dumnezeu. 

Cooperează activ cu Dumnezeu; să Îl lași pe El să preia controlul înseamnă să mergi 
cu El. Toate ideile, noţiunile și părerile noastre și toate complicațiile laice se risipesc în 
aer precum fumul. Îl lăsăm pe Dumnezeu să domnească suprem în duhurile noastre, 
mergem cu El și, astfel, dobândim transcendenţă, biruim lumea, iar duhurile noastre 
zboară libere și ating eliberarea: acesta este rezultatul când Dumnezeu Atotputernic 
devine Rege. Cum să nu dansăm și să cântăm laude, sa ne oferim laudele și să oferim 
noi imnuri? 

Există cu adevărat multe moduri de a-L slăvi pe Dumnezeu: să Îi strigăm numele, să 
ne apropiem de El, să ne gândim la El, să ne rugăm și să citim, să avem părtășie, să 
contemplăm și să chibzuim, precum și rugăciunea și cântecele de slavă. În aceste feluri 
de a slăvi există bucurie și există ungere; este putere în slavă, și este și o povară. Este 
credinţă în slavă, și este o nouă perspectivă. 

Cooperează activ cu Dumnezeu, colaborează în slujire și devino una, îndeplinește 
intenţiile lui Dumnezeu Atotputernic, grăbește-te să devii un corp spiritual sfânt, calcă-l 
în picioare pe Satana și pune capăt destinului Satanei. Biserica din Filadelfia a fost răpită 
în prezența lui Dumnezeu și se manifestă în gloria Lui. 


a Textul original nu include cuvintele „produsu!/”. 

Capitolul 3 


Regele triumfător stă pe tronul Său glorios. A înfăptuit răscumpărarea și Și-a condus 
toți oamenii ca să apară în slavă. Ține universul în mâinile Sale, iar cu înțelepciunea și 
puterea Lui divină a construit și consolidat Sionul. Cu măreţia Lui, El judecă lumea cea 
păcătoasă; a judecat toate naţiunile și toate popoarele, pământul și mările și toate 
viețuitoarele din ele, cât și pe cei îmbătaţi de vinul promiscuităţii. Cu siguranță 
Dumnezeu îi va judeca și sigur va fi furios pe ei și astfel se va dezvălui măreţia lui 
Dumnezeu, a cărui judecată este instantanee și oferită fără amânare. Focul mâniei Sale 
le va incinera cu siguranţă crimele abominabile, iar calamitatea se va abate în orice clipă 
asupra lor; ei nu vor cunoaște nicio cale de scăpare și nu vor avea unde să se ascundă; 
vor plânge și vor scrâșni din dinţi și vor atrage distrugerea asupra lor. 

Fiii iubiţi și triumfători ai lui Dumnezeu vor sta cu siguranţă în Sion, ca să nu-l 
părăsească niciodată. Multele popoare Îi vor asculta cu atenţie glasul, vor ţine cu grijă 
seama de acţiunile Lui, iar sunetele laudelor acestora nu vor înceta niciodată. Singurul 
Dumnezeu adevărat S-a arătat! Vom fi siguri de El în spirit și ÎI vom urma îndeaproape; 
ne vom grăbi înainte cu toată puterea noastră și nu vom mai ezita. Sfârșitul lumii se arată 
înaintea noastră; viața potrivită a bisericii, cât și oamenii, problemele și lucrurile care ne 
înconjoară ne intensifică instruirea chiar și acum. Haideţi să ne grăbim să ne luăm înapoi 
inimile care iubesc lumea atât de mult! Haideţi să ne grăbim să ne luăm înapoi viziunea 
atât de nedeslușită! Haideţi să nu pășim mai departe, ca să nu depășim graniţele. Să ne 
ținem gura ca să putem păși în cuvântul lui Dumnezeu și să nu ne mai tăgăduim propriile 
câștiguri și pierderi. A, renunţă la dragostea ta ahtiată după lumea laică și bogăţie! A, 
eliberaţi-vă de atașamentul strâns față de soți, fiice și fii! Întoarce spatele opiniilor și 
prejudecăţilor tale! Trezește-te, timpul este scurt! Priveşte în sus, privește în sus 
dinlăuntrul duhului și lasă-L pe Dumnezeu să preia controlul. Orice s-ar întâmpla, nu 
deveni ca soţia lui Lot. Cât de jalnic este să fii aruncat în lături! Cât de jalnic, într-adevăr! 
A, trezește-te! 


Capitolul 4 


Din moment în moment, vom urmări și vom aștepta, tăcuţi în duh și căutând cu o 
inimă pură. Orice s-ar abate asupra noastră, nu trebuie să ne angajăm orbește în 
părtășie. Trebuie doar să fim tăcuți înaintea lui Dumnezeu și să rămânem în permanentă 
părtășie cu EI, și atunci intențiile Lui ni se vor dezvălui cu siguranţă. În duh, trebuie să 
fim gata să diferențiem oricând și trebuie să avem un duh care este ascuţit și de 
neabătut. Trebuie să tragem din apa vie înaintea lui Dumnezeu, apa care ne hrănește 
și ne realimentează duhul însetat. Trebuie să fim gata oricând să ne curăţim de firea 
noastră satanică, care este neprihănită de sine, arogantă, îngâmifată și mulțumită de 

sine. Trebuie să ne deschidem inimile pentru a primi cuvântul lui Dumnezeu și să 
acționăm pe baza cuvântului Său. Trebuie să experimentăm și să fim siguri de cuvântul 
Lui și să atingem o înțelegere a cuvântului Lui, permițând cuvântului Său să fie viața 
noastră. Aceasta este chemarea noastră trimisă din ceruri! Doar atunci când trăim după 
cuvântul lui Dumnezeu putem fi biruitori! 

Acum, noțiunile noastre sunt prea apăsătoare și vorbim abil și acționăm pripit, 
incapabili să ne purtăm în conformitate cu Duhul. Astăzi nu este cum a fost în trecut. 
Lucrarea Duhului Sfânt înaintează cu mare viteză. Trebuie să experimentăm cuvântul 
lui Dumnezeu în detaliu; trebuie să fim capabili să distingem clar în inimile noastre 
fiecare idee și gând, fiecare mișcare și reacție. Nimic din ceea ce îi facem cuiva pe față 
sau pe la spatele lor nu poate scăpa de judecata în faţa scaunului lui Hristos. Duhul 
Sfânt este pe cale să ne călăuzească în tărâmul unei experiențe mai profunde, în care 
ne vom apropia de certitudine în privinţa Atotputernicului. 

Dumnezeul universului ne-a deschis ochii spirituali și tainele duhului ne sunt 
dezvăluite necontenit. Căutaţi cu o inimă pură! Fiţi dispuși să plătiţi preţul, avansați cu 
toată fiinţa, fiţi însetaţi să vă negati pe voi înșivă, nu mai fiţi râvnitori, urmaţi-L pe Duhul 
Sfânt și bucuraţi-vă de cuvântul lui Dumnezeu și atunci va apărea un om complet nou, 
universal. Se apropie vremea când Satana își va întâlni sfârșitul și voia lui Dumnezeu se 
va împlini, toate naţiunile lumii vor deveni regatul lui Hristos, iar Hristos va stăpâni ca 
Rege pe pământ în vecii vecilor! 


Capitolul 5 


Munţii și râurile se schimbă, apele își urmează cursul și viața omului este mai puţin 
trainică decât cerul și pământul. Doar Dumnezeu Atotputernic este viața eternă reînviată, 
care continuă generaţii la rând, pentru totdeauna! Toate lucrurile și evenimentele sunt 
în mâinile Sale, iar Satana este sub piciorul Său. 

Astăzi, prin selecţia predestinată a lui Dumnezeu, El ne salvează din prinsoarea 
Satanei. Este cu adevărat Răscumpărătorul nostru. Eterna viaţă reînviată a lui Hristos a fost 
cu adevărat înrădăcinată în noi, sorocind să ne conectăm cu viaţa lui Dumnezeu, ca într- 
adevăr să putem fi față în față cu EI, să Îl mâncăm, să Îl bem și să ne bucurăm de El. 
Aceasta este jertfa altruistă pe care Dumnezeu a făcut-o cu preţul sângelui inimii Sale. 

Anotimpurile vin și pleacă, prin vânt și îngheț, întâlnind atât de multe dureri, 
persecuții și nenorociri ale vieții, atât de multe respingeri și ponegriri din partea lumii și 
atât de multe acuzaţii false de-ale guvernului și, totuși, nici hotărârea și nici credinţa lui 
Dumnezeu nu se diminuează câtuși de puţin. Cu toată inima dedicată voii lui Dumnezeu 
și gestionării și planului Său, ca acestea să se poată împlini, El Și-a lăsat la o parte 
propria viaţă. Pentru toţi oamenii Lui, nu precupețește niciun efort, hrănindu-i și udându- 
i cu grijă. Indiferent cât de ignoranţi sau cât de dificili suntem, noi trebuie doar să ne 

supunem înaintea Lui și viața reînviată a lui Hristos ne va schimba vechea natură... 
Pentru toţi acești fii întâi născuți, El muncește neobosit, renunțând la mâncare și somn. 
De-a lungul multor zile și nopţi, prin numeroase vipii arzătoare și geruri, El ne veghează 
cu toată inima în Sion. 

Lumea, casa, munca și toate celelalte sunt pe deplin uitate cu bucurie, de bunăvoie, 
iar plăcerile lumești n-au nicio legătură cu El... Cuvintele din gura Lui lovesc în noi, 
scoțând la iveală lucruri ascunse adânc în inimile noastre. Cum să nu fim convinși? 
Fiecare propoziţie ce iese din gura Lui se poate adeveri în orice moment în noi. Orice 
facem, în prezenţa Lui sau în taină faţă de EI, nu există niciun lucru pe care El să nu-l 
știe, nimic ce nu înțelege. Totul va fi într-adevăr dezvăluit înaintea Sa, în ciuda planurilor 
și aranjamentelor noastre. 

Stând înaintea Lui, bucurându-ne în duhul nostru, suntem liniștiți și calmi, dar 
întotdeauna ne simţim goi pe dinăuntru și cu adevărat îndatoraţi lui Dumnezeu: aceasta 
este o minune inimaginabilă și imposibil de împlinit. Duhul Sfânt e suficient pentru a 
dovedi că Dumnezeu Atotputernic este singurul Dumnezeu adevărat! Este o dovadă 
incontestabilă! Noi, din acest grup, suntem nespus de binecuvântațţi! Dacă nu ar fi harul 
și mila lui Dumnezeu, am putea doar să ne ducem înspre pierzanie și să îl urmăm pe 
Satana. Doar Dumnezeu Atotputernic ne poate mântui! 

O! Dumnezeule Atotputernic, Dumnezeule practic! Tu ești Cel care ne-ai deschis 
ochii spirituali, permițându-ne să vedem tainele lumii spirituale. Perspectivele Împărăției 
sunt nesfârșite. Haideţi să fim atenţi cât așteptăm. Ziua nu poate fi prea departe. 

Focurile războiului se învolburează, fumul de tun umple aerul, vremea se încălzește, 
clima se schimbă, o ciumă se va răspândi și oamenii pot doar să moară, cu puţine 
speranțe de supravieţuire. 

O! Dumnezeule Atotputernic, Dumnezeule practic! Tu ești cetatea noastră de 
necucerit. Tu ești refugiul nostru. Ne ghemuim sub aripile Tale și calamitatea nu ne poate 
ajunge. Aceasta este protecţia și grija Ta divină. 

Noi toţi ne ridicăm vocile în cântec; cântăm întru laudă, iar sunetul laudelor noastre 
răsună în tot Sionul! Dumnezeu Atotputernic, Dumnezeul practic, ne-a pregătit acea 
destinaţie glorioasă. Fiţi atenţi — o, staţi de veghe! Deocamdată, ora nu este prea departe. 


Capitolul 6 


Dumnezeu Atotputernic, Conducătorul tuturor lucrurilor, Își exercită puterea 
regească de pe tronul Său. El stăpânește peste tot universul și toate lucrurile și ne 
călăuzește pe tot Pământul. Vom fi în fiecare clipă aproape de El și vom veni înaintea 
Lui în tăcere, fără să ratăm vreodată o clipă și mereu cu lecţii pe care să le învăţăm. 
Totul, de la mediul din jurul nostru, la oameni, situații și lucruri, există datorită permisiunii 
tronului Său. Să nu permiţi, în niciun caz, ca nemulțumirile să se nască în inima ta, sau 

Dumnezeu nu-Și va pogori harul asupra ta. Apariţia bolii se datorează iubirii lui 
Dumnezeu și cu siguranţă bunele Lui intenţii se află în spatele acesteia. Deși s-ar putea 
ca trupul tău să îndure un pic de suferinţă, nu pleca urechea la Satana. Preamărește-L 
pe Dumnezeu în toiul bolii și bucură-te de Dumnezeu în toiul laudelor tale. Nu te 
descuraja în faţa bolii, continuă să cauţi și nu renunța, iar Dumnezeu te va ilumina cu 
lumina Lui. Cum era credinţa lui lov? Dumnezeu Atotputernic este un doctor omnipotent! 
Să trăieşti în boală înseamnă să fii bolnav, dar să trăieşti în spirit înseamnă să fii bine. 
Câtă vreme mai ai suflare, Dumnezeu nu te va lăsa să mori. 

Avem în noi viaţa lui Hristos cel înviat. Indiscutabil, în prezenţa lui Dumnezeu, 
credinţa ne lipsește: să sperăm că Dumnezeu ne va da credinţă adevărată. Cuvântul lui 
Dumnezeu este într-adevăr dulce! Cuvântul lui Dumnezeu este un remediu puternic! Îi 
face de rușine pe diavoli și pe Satana! Înțelegerea cuvântului Său ne oferă sprijin. 
Cuvântul Său acţionează rapid ca să ne salveze inimile! Împrăștie toate lucrurile și aduce 
pacea în toate. Credinţa este ca un pod dintr-un singur buştean: cei care se agaţă în 
mod abject de viaţă vor avea dificultăţi în a-l traversa, dar cei care sunt gata să se 
sacrifice pot să-l traverseze siguri pe picioare și fără griji. Dacă oamenii au gânduri 
sfioase și pline de frică, asta se datorează faptului că Satana i-a păcălit, de teamă că 
vom traversa podul credinţei pentru a pătrunde în Dumnezeu. Satana încearcă prin orice 
mod posibil să ne transmită gândurile sale. În orice moment, ar trebui să ne rugăm ca 
Dumnezeu să ne ilumineze cu lumina Sa și să ne bizuim pe El să ne scape de otrava 
Satanei din noi, să practicăm mereu în duhurile noastre apropierea de Dumnezeu și să- 
L lăsam pe Dumnezeu să ne stăpânească întreaga fiinţă. 


Capitolul 7 


Ivirea mediilor din jurul nostru ne grăbeşte retragerea în spirit. Nu acţiona cu o inimă 
împietrită, nu nesocoti dacă Duhul Sfânt este sau nu îngrijorat și nu încerca să fii istet. 
Să nu te complaci, să nu fii mulțumit de sine și să nu-ţi exagerezi greutăţile. Singurul 
lucru pe care trebuie să-l faci este să te închini lui Dumnezeu în spirit și în adevăr. Nu 
poţi să lași cuvintele lui Dumnezeu în urmă sau să refuzi să le asculți; trebuie să le 
descifrezi cu atenţie, să repeti cititul cu rugăciune și să înţelegi viața din aceste cuvinte. 
Să nu te dedai deșertăciunii, înfulecându-le lacom, fără a-ţi oferi timp pentru a le digera. 
Te bazezi pe cuvintele lui Dumnezeu în tot ceea ce faci? Să nu vorbești lăudăros, ca un 
copil, iar apoi să te zăpăcești de fiecare dată când se ivește o problemă. Trebuie să-ţi 
antrenezi duhul în fiecare oră din fiecare zi; să nu te relaxezi nici măcar o clipă. Trebuie 
să ai un duh ascuţit. Indiferent ce persoană, eveniment sau lucru ai putea întâmpina, 
dacă vii înaintea lui Dumnezeu, vei avea o cale de urmat. Trebuie să mănânci și să bei 
cuvintele lui Dumnezeu în fiecare zi, să le descifrezi înțelesul fără să fii neglijent, să 
depui mai mult efort, să înţelegi bine lucrurile, până la ultimul detaliu, și să te înarmezi 

cu adevărul complet ca să eviti să înţelegi greșit voia lui Dumnezeu. Trebuie să îţi lărgești 
aria de experienţă și să te concentrezi asupra experimentării cuvintelor lui Dumnezeu. 
Prin experienţă, vei putea fi mai sigur cu privire la Dumnezeu; fără experienţă, să pretinzi 
că ești sigur în ceea ce-L privește înseamnă să spui doar vorbe goale. Trebuie să fim 
lucizi! Trezeşte-te! Nu mai fi neglijent; dacă faci lucrurile de mântuială, fără să te 
străduiești să progresezi, atunci ești, într-adevăr, orb. Trebuie să te concentrezi asupra 
lucrării Duhului Sfânt, să asculţi cu atenţie glasul Duhului Sfânt, să îţi deschizi urechile 
la cuvintele lui Dumnezeu, să prețuiești timpul rămas și să plătești preţul, oricare ar fi 
acesta. Când ai oţel, folosește-l acolo unde contează — ca să faci o sabie de neînvins; 
înțelege bine ce este important și concentrează-te să pui cuvintele lui Dumnezeu în 
practică. Dacă ai părăsit cuvintele lui Dumnezeu, indiferent cât de bine te-ai descurca în 
exterior, totul va fi zadarnic. A practica arătându-ţi devotamentul numai cu buzele este 
inacceptabil pentru Dumnezeu; schimbarea trebuie să vină prin propriul comportament, 
propria fire, credință, percepție și prin curajul tău. 

Timpul este atât de aproape! Până și cele mai bune lucruri ale acestei lumi trebuie 
să fie aruncate deoparte. Nenumăratele dificultăți sau pericole nu ne pot descuraja, și 
nici nu putem fi copleșiți, chiar de cerul ar fi să se prăbușească. Fără o astfel de hotărâre, 
îți va fi pur și simplu prea greu să devii cineva important. Cei care sunt slabi de înger și 
care se agaţă de viaţă cu lașitate nu sunt vrednici să stea înaintea lui Dumnezeu. 

Dumnezeu Atotputernic este un Dumnezeu concret. Indiferent cât de ignoranţi am 
fi, Lui tot | se va face milă de noi, mâinile Sale ne vor mântui cu siguranţă și El tot ne va 
face completi. Atât timp cât avem o inimă care ÎI dorește cu adevărat pe Dumnezeu, atât 
timp cât Îl urmăm îndeaproape și nu ne descurajăm și căutăm cu un simţ al urgenţei, 
atunci El cu siguranţă nu va trata pe niciunul dintre noi în mod nedrept; El va compensa 
cu siguranţă ceea ce ne lipsește și ne va mulțumi. Toate acestea sunt bunătatea lui 
Dumnezeu Atotputernic. 

Pentru un om care este lacom și leneș, ce duce o viaţă în care are grijă ca burta să- 
i fie mereu plină și care este indiferent faţă de tot, evitarea pierderilor va părea un lucru 
dificil. Dumnezeu Atotputernic domină toate lucrurile și evenimentele! Atât timp cât în 
inimile noastre privim la El în orice moment și intrăm în duh și avem părtășie cu EI, El 
ne va arăta toate lucrurile pe care le căutăm și voia Lui ne va fi dezvăluită cu siguranţă. 
Inimile noastre vor fi bucuroase și împăcate, stabile, cu o claritate perfectă. Este crucial 
să fii în stare să acţionezi potrivit cuvintelor Sale. Doar să fii în stare să-l înţelegi voia și 
să trăieşti depinzând de cuvintele Lui se consideră a fi o adevărată experienţă. 

Adevărul cuvintelor lui Dumnezeu va putea să intre în noi și să devină viața noastră 
doar dacă înțelegem cuvintele Sale. Fără nicio experienţă concretă, cum poţi să intri în 
realitatea cuvintelor lui Dumnezeu? Dacă nu poţi să primești cuvintele lui Dumnezeu 
drept viaţă a ta, atunci firea ta nu va putea să se schimbe. 

Lucrarea Duhului Sfânt avansează acum în salturi! Dacă nu urmezi îndeaproape și 
nu primeşti pregătire, îţi va fi greu să ţii pasul cu ritmul alert al Duhului Sfânt în timp ce 

înaintează. Grăbește-te și produ schimbări radicale, ca nu cumva să fii călcat în picioare 
de Satana și să intri în iazul de foc și pucioasă din care nu există scăpare. Du-te acum 
să cauţi cât de bine poti, ca să nu fii dat la o parte. 


Capitolul 8 


Din vremea în care Dumnezeu Atotputernic — Regele Împărăției — a fost mărturisit, 
sfera gestionării lui Dumnezeu s-a desfășurat, pe deplin, în întregul univers. Nu numai 
că arătarea lui Dumnezeu a fost mărturisită în China, dar numele lui Dumnezeu 
Atotputernic a fost mărturisit în toate naţiunile și toate ţinuturile. Toţi cheamă acest nume 
sfânt, căutând să aibă părtășie cu Dumnezeu prin toate mijloacele posibile, înțelegând 
voia lui Dumnezeu Atotputernic și slujind în coordonare în biserică. Duhul Sfânt lucrează 
în acest mod minunat. 

Limbile feluritelor naţiuni sunt diferite una de cealaltă, dar există un singur Duh. Acest 
Duh unește bisericile din tot universul și este una cu Dumnezeu, fără cea mai mică 
diferenţă, iar acest lucru este dincolo de orice îndoială. Duhul Sfânt le cheamă acum și 
vocea Lui le trezește. Este vocea milei lui Dumnezeu. Ele toate strigă numele sfânt al lui 
Dumnezeu Atotputernic! Ele oferă, de asemenea, slavă și cântă. Nu poate exista 
niciodată vreo abatere în lucrarea Duhului Sfânt, iar acești oameni fac orice pentru a 
avansa pe calea cea bună, ei nu dau înapoi și minunile se înmulţesc tot mai mult. Este 
ceva ce oamenii cu greu își pot imagina și ceva imposibil de ghicit. 

Dumnezeu Atotputernic este Împăratul vieții în univers! El stă pe tronul glorios și 
judecă lumea, domină totul, conduce toate naţiunile; toate popoarele îngenunchează 
înaintea Lui, | se roagă, se apropie de El și comunică cu El. Indiferent de cât timp credeți 
în Dumnezeu, cât de important este statutul vostru sau cât de mare vechimea voastră, 
dacă vă împotriviţi lui Dumnezeu în inimile voastre, atunci trebuie să fiţi judecaţi și trebuie 
să vă prosternaţi înaintea Lui, glăsuindu-vă cu durere rugăminţile stăruitoare; acest lucru 
înseamnă, cu adevărat, culegerea roadelor propriilor voastre acţiuni. Această tânguire 
este sunetul chinuirii în iazul de foc și pucioasă și este strigătul ce însoțește mustrarea 
toiagului de fier al lui Dumnezeu; aceasta este judecata înaintea scaunului lui Hristos. 

Unii se tem, în unii sălășluiesc conștiințe vinovate, unii sunt treji, unii au grijă să 
asculte cu atenţie, unii simt cele mai profunde remușcări, se pocăiesc și o iau de la 
capăt, unii plâng cu amărăciune, îndureraţi, unii renunţă la tot și caută disperaţi, unii se 
cercetează și nu îndrăznesc să mai acționeze nebunește, unii caută urgent să se apropie 
de Dumnezeu, unii își examinează propria conștiință, întrebându-se de ce viețile lor nu 
pot progresa. Unii sunt confuzi încă, unii își descătușează picioarele și avansează 
curajos, apucând cheia și, fără a pierde timpul, ocupându-se de vieţile lor. Unii încă ezită 
și viziunile le sunt neclare, iar povara pe care o duc și o poartă în inimile lor este, într- 
adevăr, grea. 

Dacă mintea voastră nu este limpede, atunci Duhul Sfânt nu are cum să lucreze în 
voi. Toate cele asupra cărora te concentrezi, calea pe care mergi și toate lucrurile după 
care tânjește inima ta sunt pline de noțiunile tale și de propria ta neprihănire! Eu ard de 
nerăbdare — cum aș vrea să vă pot face compleţi pe toţi, imediat, ca să Îmi puteți fi în 
curând de folos și ca povara Mea grea să poată fi ușurată. Dar, văzându-vă astfel, Mi 
se pare nerealist să fiu nerăbdător să obţin rezultate. Nu pot decât să aștept cu răbdare, 
să merg, să vă sprijin și să vă conduc încet. Ah, ar trebui să vă limpeziți minţile! Ce ar 
trebui să fie lepădat, care sunt comorile tale, care sunt slăbiciunile tale fatale, care sunt 
obstacolele tale? Gândește-te mai mult la aceste întrebări în spiritul tău și ai părtășie cu 
Mine! Ceea ce vreau este ca inimile voastre să Mă admire în tăcere; nu vreau serviciul 
buzelor voastre. Celor care caută cu adevărat înaintea Mea le voi revela totul. Ritmul 
Meu se accelerează; atât timp cât inima ta Mă admiră și tu urmezi în orice moment, 
atunci voia Mea îţi poate fi dată prin inspiraţie divină și dezvăluită în orice moment. Cei 
care au grijă să aștepte vor obţine hrană și vor avea o cale pe care să înainteze. Celor 
care sunt nechibzuiţi le va fi greu să-Mi înțeleagă inima și vor ajunge într-o fundătură. 

Îmi doresc ca voi toţi să vă ridicaţi repede, să cooperaţi cu Mine și să vă apropiaţi 
mereu de Mine, nu doar pentru o zi și o noapte. Mâna Mea trebuie să vă tragă 
întotdeauna și să vă impulsioneze, să vă grăbească, să vă convingă să continuaţi și să 
facă apel ca să progresaţi! Voi pur și simplu nu înțelegeţi voia Mea. Obstacolele propriilor 
voastre noțiuni și obstacolele încurcăturilor lumești sunt prea grave și apropierea voastră 
de Mine nu poate să fie prea profundă. Să fiu sincer, veniţi la Mine atunci când aveţi o 
problemă, dar când nu aveţi nicio problemă, inimile voastre se neliniștesc. Ele devin ca 
o piaţă liberă și sunt pline de firi satanice; inimile voastre sunt ocupate de lucruri lumești 
și nu știți cum să aveți părtășie cu Mine. Cum aș putea să nu Mă îngrijorez pentru voi? 
Dar nu va ajuta la nimic să-Mi fac griji. Timpul este prea presant și sarcina este prea 
obositoare. Pașii Mei zboară mai departe; trebuie să ţineţi strâns de tot ceea ce aveți, 
să Mă respectaţi în fiecare moment, să aveţi părtășie intimă cu Mine și, atunci, voia Mea 
îţi va fi cu siguranță dezvăluită în orice moment. Când Îmi înțelegeţi inima, atunci aveți 
o cale pe care să înaintați. Nu trebuie să mai ezitaţi. Să aveţi părtăşșie adevărată cu Mine 
și nu recurgeţi la înșelăciune, nu încercaţi să fiți isteți; aceasta ar însemna doar să vă 
înșelaţi pe voi înșivă și acest fapt ar fi dezvăluit în orice moment înaintea scaunului lui 
Hristos. Aurul adevărat nu se teme să fie încercat în foc — acesta este adevărul! Să nu 
eziţi, să nu fii descurajat sau slab. Să ai mai multă părtășie direct cu Mine în duhul tău, 
așteaptă cu răbdare și îţi voi dezvălui, cu siguranţă, atunci când Mă voi hotărî. Tu trebuie 
indiscutabil să ai grijă și să nu lași ca efortul Meu să fie irosit pe tine și să nu pierzi niciun 
moment. Când inima ta este în părtășie constantă cu Mine, când inima ta trăiește în mod 
constant înaintea Mea, atunci nimeni, niciun eveniment, niciun lucru, niciun soţ, niciun 
fiu sau nicio fiică nu poate perturba părtășia cu Mine în inima ta. Când inima ta este în 
mod constant limitată de Duhul Sfânt și atunci când ai părtășie cu Mine în fiecare 
moment, voia Mea îţi va fi dezvăluită cu siguranţă. Atunci când te apropii constant de 

Mine în acest fel, indiferent în ce împrejurare te afli și indiferent cine sau ce îţi iese în 
cale, tu nu vei deveni confuz, și vei avea o cale pe care să înaintezi. 

Dacă, în mod obișnuit, nu lași nimic să se strecoare în lucruri mari sau mici, dacă 
inima și mintea ta sunt purificate și dacă ești liniștit în duhul tău, atunci, ori de câte ori 
întâlnești o problemă, cuvintele Mele vor fi imediat inspirate în tine, ca o oglindă 
strălucitoare în care să te verifici, iar apoi vei avea o cale pe care să înaintezi. Aceasta 
înseamnă să ai medicamentul potrivit pentru afecțiunea potrivită! Și orice afecţiune va fi 
cu siguranţă vindecată — aceasta este atotputernicia lui Dumnezeu. Cu siguranţă voi 
ilumina și lumina pe toţi cei care sunt înfometați și însetaţi de dreptate și care caută cu 
sinceritate. Vă voi arăta tuturor toate tainele lumii spirituale și vă voi arăta calea înainte, 
făcându-vă să renunţaţi cât mai curând la firile voastre vechi, corupte, astfel încât să 
puteţi atinge maturitatea vieţii și să Îmi fiți Mie de folos și pentru ca lucrarea Evangheliei 
să poată începe în curând fără obstacole. Numai atunci voia Mea va fi satisfăcută, numai 
atunci planul de gestionare (mântuire) al lui Dumnezeu de șase mii de ani va fi îndeplinit 
cât mai curând posibil. Dumnezeu va câștiga Împărăţia și aceasta va cobori pe pământ 
și împreună vom intra în slavă! 

Vreau să îţi reamintesc faptul că, în privinţa cuvântului Meu, nici măcar un pic de 
ambiguitate sau neglijenţă nu este acceptabilă; tu trebuie să ţii seama de cuvântul Meu 
și să te supui lui și să practici în conformitate cu intenţiile Mele. Trebuie să fii mereu în 
alertă și să nu afișezi niciodată o fire arogantă sau neprihănită de sine; trebuie să te 
bazezi întotdeauna pe Mine pentru a te lepăda de vechea fire naturală care a sălășluit 
în tine. Înaintea Mea, ar trebui să fii întotdeauna în stare să mentii o stare normală și 
să ai o fire stabilă. Gândirea ta trebuie să fie lucidă și clară, și nu ar trebui să fie 
influențată sau controlată de nicio persoană și de niciun eveniment sau lucru. În 
prezența Mea, ar trebui mereu să poţi să fii liniștit și să păstrezi întotdeauna o apropiere 
și o părtășie continuă cu Mine. Trebuie să dai dovadă de curaj și tărie de caracter și 
să rămâi neclintit în mărturia ta pentru Mine; ridică-te și vorbește pentru binele Meu și 
nu te teme de ceea ce ar putea să spună ceilalţi. Doar îndeplinește-Mi intenţiile și nu 
lăsa pe nimeni să te controleze. Ceea ce îţi dezvălui Eu trebuie respectat în 
conformitate cu intenţiile Mele și nu poate fi amânat. Cum te simţi în sinea ta? Eşti 
stânjenit, nu-i așa? Vei înţelege. De ce nu poți să te ridici și să vorbești pentru binele 
Meu și să fii și atent la povara Mea? Continui să te implici în uneltiri mărunte, dar Eu 
văd totul clar. Eu sunt sprijinul tău și scutul tău și totul este în mâinile Mele. Așadar, de 
ce te temi? Nu cumva ești prea emotiv? Trebuie să te descotorosești cât mai repede 
posibil de emoțiile tale; Eu nu acţionez pe baza emoţiilor, ci, în schimb, exercit 
dreptatea. Dacă părinţii tăi fac un lucru care nu este de niciun folos pentru biserică, nu 

pot să scape. Intenţiile Mele ti-au fost dezvăluite, iar tu nu ai voie să le ignori. În schimb, 
trebuie să îţi concentrezi toată atenţia asupra lor și să te lepezi de orice altceva pentru 
a urma din toată inima. Te voi ţine mereu în mâinile Mele. Să nu dai niciodată dovadă 
de timiditate și să nu permiţi ca soțul sau soţia ta să te controleze; trebuie să permiti 
îndeplinirea voii Mele. 

Ai credinţă! Ai credinţă! Eu sunt atotputernicul tău. Poate că înţelegi întrucâtva acest 
lucru, dar tot trebuie să fii vigilent. Pentru binele bisericii, al voii și al gestionării Mele, 
trebuie să fii pe deplin devotat, iar toate tainele și sfârșiturile îţi vor fi arătate în mod clar. 
Nu va mai exista nicio întârziere; zilele se apropie de sfârșit. Ce ar trebui să faci? Cum 
ar trebui să cauţi să crești și să te maturizezi în viață? Cum Mi te poţi face util mai 
curând? Cum vei permite ca voia Mea să fie împlinită? Aceste întrebări necesită multă 
gândire și o părtășie mai profundă cu Mine. Bazează-te pe Mine, crede în Mine, nu fi 
niciodată nepăsător, și fii capabil să abordezi lucrurile în conformitate cu îndrumarea 
Mea. Trebuie să fii bine echipat cu adevărul și trebuie să îl mănânci și să îl bei mai des. 
Fiecare adevăr trebuie să fie pus în practică înainte de a fi înțeles în mod clar. 

Simţi acum că nu ai suficient timp? Simţi și că, în sinea ta, nu mai ești ca înainte și 
că povara ta pare foarte grea? Intenţiile Mele sunt asupra ta; tu trebuie să ai o minte 
clară, să nu te desparti de ele și să rămâi mereu în legătură cu Mine. Rămâneți aproape 
de Mine, comunicaţi cu Mine, fiți atenţi față de inima Mea și fiți capabili să slujiți în 
coordonare cu alţii, astfel încât intenţiile Mele să vă fie întotdeauna dezvăluite. Fii foarte 
atent întotdeauna! Foarte atent! Nu fi delăsător nici măcar un pic; asta este datoria ta, 
iar în aceasta se află lucrarea Mea. 

În acest moment, e posibil să fi dobândit un strop de înțelegere și simţi că acest lucru 
este pe deplin minunat. În trecut, s-ar putea să fi avut unele îndoieli și să fi simţit că 
această înțelegere este complet diferită de conceptele, ideile și gândurile omului, dar, 
acum, o înţelegi în mod esenţial. Aceasta este lucrarea Mea minunată și este și lucrarea 
minunată a lui Dumnezeu; tu trebuie să fii absolut treaz și să aștepți când pășești în ea. 
Timpul este în mâinile Mele; nu-l irosi și nu încetini nici măcar pentru o clipă; pierderea 
timpului Îmi întârzie lucrarea și Îmi împiedică voia în tine. Tu trebuie să cugeți și să ai 
adesea părtășie cu Mine. De asemenea, trebuie să aduci înaintea Mea toate acţiunile 
tale, mișcările, gândurile, ideile, familia ta, soțul tău, fiii și fiicele tale. Nu te baza pe sine 
în practica ta, altfel, Mă voi înfuria și, atunci, pierderile tale vor fi prea mari. 

Controlează-ţi pașii în orice moment și mergi mereu în limitele cuvintelor Mele. 
Trebuie să ai înțelepciunea Mea. Vino înaintea Mea dacă întâmpini dificultăţi, iar Eu te 
voi îndruma. Nu cauza probleme și nu comunica haotic. Dacă viaţa ta nu primește niciun 
beneficiu, asta se întâmplă deoarece ești lipsit de cunoaștere și nu poţi să faci diferența 
dintre cuvintele bune și cele rele. Nu îţi vei dai seama de asta înainte să fii rănit, să ai o 
stare proastă și să îţi lipsească prezenţa Duhului Sfânt, dar, până atunci, va fi prea târziu. 
Timpul este foarte presant acum, deci, în cursa vieţii, nu trebuie să rămâi în urmă nici 
măcar puţin; trebuie să-Mi urmezi paşii îndeaproape. Când apar dificultăţi, să meditezi 

adesea stând aproape de Mine și să ai direct părtășie cu Mine. Dacă poţi să înţelegi 
această cale, asta îţi va ușura intrarea dinaintea ta. 

Cuvintele Mele nu sunt îndreptate doar spre tine; toată lumea din biserică are 
neajunsuri în diferite privinţe. Trebuie să comunicaţi mai mult, să puteţi să mâncaţi și să 
beti în mod independent în timpul devoțţiunilor voastre spirituale și să fiți în stare să 
înțelegeţi adevărurile cheie și să le puneţi imediat în practică. Trebuie să vă familiarizați 
cu realitatea cuvântului Meu; înțelegeţi-i însăși esenţa și principiile și nu vă slăbiţi 
prinsoarea. Contemplaţi întotdeauna și comunicaţi mereu cu Mine și, treptat, lucrurile 
vor fi dezvăluite. Nu puteţi să vă apropiaţi de Dumnezeu pentru un moment, iar apoi, 
fără să aşteptaţi ca inima voastră să se liniștească înaintea Lui, să fiţi deranjaţi când 
altceva vi se întâmplă. Ești întotdeauna confuz și nesigur în ceea ce privește lucrurile și 
nu ești în stare să-Mi vezi chipul; ca atare, nu Îmi poți înțelege în mod clar inima — și, 
chiar dacă poţi să o înţelegi puţin, ești nesigur și încă te îndoiești. Numai când îţi voi 
stăpâni pe deplin inima, iar mintea nu va mai fi deranjată de toate lucrurile lumești și 
când vei putea să aștepți cu o minte clară și liniștită vă voi face dezvăluiri, una câte una, 
în conformitate cu intenţiile Mele. Trebuie să înțelegeţi această cale a apropierii de Mine. 
Oricine te lovește sau te blestemă, sau indiferent cât de frumoase sunt lucrurile pe care 
ti le oferă oamenii, este inacceptabil dacă te împiedică să fii aproape de Dumnezeu. 
Lasă-ţi inima să fie în mâna Mea și să nu Mă părăsești niciodată. Cu o astfel de apropiere 
și părtășie, părinţii tăi, soțul, copiii, alte rude și complicațiile lumești vor dispărea toate. 
În inima ta, te vei bucura de o dulceaţă aproape de nedescris și vei simţi un gust 
parfumat și delicios; în plus, vei fi cu adevărat nedespărțit de Mine. Dacă veţi continua 
în maniera aceasta, veţi înțelege ce este în inima Mea. Nu vă veţi pierde niciodată calea 
în timp ce continuaţi să progresați, căci Eu sunt calea voastră și totul există datorită Mie. 
Cât de matură este viața voastră, când veţi putea să vă despărțiți de lumea seculară, 
când veți putea să vă lepădaţi de emoții, când veți putea să vă lăsați în urmă soţul și 
copiii, când viața voastră va fi matură... toate aceste lucruri se vor întâmpla potrivit 
timpului Meu. Nu este nevoie să fiți neliniștiți. 

Trebuie să dobândești intrarea din partea pozitivă. Dacă aștepți pasiv, atunci încă 
ești negativ. Trebuie să fii proactiv în cooperarea cu Mine; să fii sârguincios și niciodată 
leneș. Să ai mereu părtășie cu Mine și să ajungi la o intimidate și mai profundă cu Mine. 
Dacă nu înţelegi, nu fi nerăbdător după rezultate rapide. Nu este că nu îţi voi spune; 
vreau să văd dacă te bazezi pe Mine atunci când ești în prezenţa Mea și dacă depinzi 
de Mine cu încredere. Trebuie să rămâi întotdeauna aproape de Mine și să pui toate 
lucrurile în mâinile Mele. Nu te întoarce în zadar. După ce o vreme, fără să îţi fi dat 
seama, ai fost aproape de Mine, intenţiile Mele îţi vor fi dezvăluite. Dacă le înţelegi, 
atunci vei ajunge cu adevărat față în față cu Mine și Îmi vei fi găsit într-adevăr chipul. În 
tine, vei avea multă claritate și statornicie și ceva pe care să te bazezi. De asemenea, 
vei avea putere, cât și încredere, și vei avea o cale înainte. Totul îţi va fi ușor. 

Capitolul 10 


Nu ar trebui să îţi fie frică de una și de alta; indiferent cu cât de multe dificultăți și 
pericole ai putea să te confrunți, ești în stare să rămâi neclintit înaintea Mea, fără să te 
împiedice nimic, pentru ca voia Mea să poată fi nestingherit îndeplinită. Aceasta este 
datoria ta; altfel, Îmi voi aduce mânia asupra ta, iar cu mâna Mea voi... Atunci, vei răbda 
suferințe mentale interminabile. Tu trebuie să suporţi totul; pentru Mine, trebuie să fii 
pregătit să renunti la tot ce ai și să faci tot ce poţi ca să Mă urmezi, și să fii gata să 
sacrifici tot ce ai. Acesta este momentul în care te voi încerca: Îmi vei oferi loialitatea ta? 
Poţi să Mă urmezi până la capătul drumului cu loialitate? Nu te teme; cu sprijinul Meu, 
cine ti-ar putea bloca vreodată drumul? Ține minte asta! Nu uita! Tot ceea ce se întâmplă 
este prin buna Mea intenţie și totul este sub observaţia Mea. Poţi să-Mi urmezi cuvântul 
în tot ce spui și faci? Când încercările de foc vor veni asupra ta, vei îngenunchea și vei 
striga? Sau vei tremura, incapabil să mergi mai departe? 

Trebuie să ai curajul Meu în tine și trebuie să ai principii când te confrunţi cu rudele 
care nu cred. Dar, de dragul Meu, nu trebuie să cedezi în faţa niciunei forțe întunecate. 
Bizuie-te pe înţelepciunea Mea pentru a merge pe calea perfectă; nu permite niciuneia 
dintre conspirațiile Satanei să preia controlul. Depune toate eforturile pentru a-ţi pune 
inima înaintea Mea, iar Eu te voi alina și îţi voi aduce pace și fericire. Nu te strădui să fii 
într-un fel anume în fața altor oameni; nu este mai valoros și mai important să Mă 
mulțumești pe Mine? Mulţumindu-Mă pe Mine, nu vei avea și mai multă pace și fericire 
veșnică de-a lungul vieții? Suferinta prezentă arată cât de mari vor fi binecuvântările tale 
viitoare; sunt de nedescris. Nu știi măreţia binecuvântărilor pe care le vei avea; nici măcar 
nu ai putea să o visezi. Astăzi, a devenit reală; atât de reală! Acest lucru nu este atât de 
departe — poţi să-l vezi? Fiecare fărâmă din acest lucru este în Mine; cât de strălucitor 
este drumul înainte! Șterge-ţi lacrimile și nu mai simţi durerea sau tristețea. Toate lucrurile 
sunt rânduite de mâinile Mele, iar scopul Meu este să vă fac biruitori, în curând, și să vă 
aduc în slavă cu Mine. Pentru tot ce ţi se întâmplă, ar trebui să fii recunoscător în mod 
corespunzător și plin de laude; asta Îmi va aduce o profundă mulțumire. 

Viaţa transcendentă a lui Hristos a apărut deja; nu ai de ce să te temi. Satanele sunt 
sub picioarele noastre, iar timpul lor nu se va mai scurge mult. Trezește-te! Leapădă 
lumea desfrâului; eliberează-te din abisul morţii! Fi-Mi loial orice s-ar întâmpla și mergi 
mai departe cu curaj; Eu sunt stânca ta puternică, deci bizuie-te pe Mine! 


Capitolul 11 


Sunt Eu Dumnezeul tău? Sunt Eu Împăratul tău? Mi-ai permis cu adevărat să 
domnesc ca Împărat în tine? Ar trebui să reflectezi asupra ta cu atenţie: nu ai cercetat 
tu amănunțit și nu ai respins lumina cea nouă când a venit, mergând chiar până acolo 

încât să încetezi să o mai urmezi? Pentru aceasta vei fi supus judecății și vei ajunge la 
osânda ta; vei fi judecat și biciuit de toiagul de fier și nu vei simţi lucrarea Duhului Sfânt. 
Vei plânge curând și îţi vei pleca genunchii în închinare, jelindu-te în gura mare. V-am 
spus întotdeauna și v-am vorbit mereu; nu v-am ascuns niciodată cuvintele Mele. 
Gândește-te în urmă: când nu am reușit Eu să-ţi spun ceva? Totuși, există unii oameni 
care persistă în a face lucrurile în mod greșit. Ei se pierd într-o negură de îndoieli, care 
întunecă soarele, și nu văd niciodată lumina. Nu este aceasta deoarece conștiința lor de 
„sine” este prea puternică și noţiunile proprii sunt prea mari? De când ai vreo 
consideraţie pentru Mine? De când ai avut loc pentru Mine în inima ta? Când ai eșuat, 
când te-ai trezit că ești incapabil și când nu mai ai deloc opţiuni, doar atunci te rogi Mie. 
Ei bine, atunci: de ce nu faci lucruri pe cont propriu acum? Voi, oamenii! Vechiul sine 
este cel care v-a ruinat! 

Unii oameni nu pot găsi calea și nu pot ţine pasul cu noua lumină. Ei au părtășie 
numai despre acele lucruri pe care le-au văzut înainte; nu este nimic nou pentru ei. De 
ce aceasta? Locuiţi în interiorul vostru și Mi-aţi închis ușa în faţă. Văzând că metodele 
de lucru ale Duhului Sfânt se schimbă, în inima ta ești întotdeauna precaut să nu 
greșești. Unde este veneraţia ta pentru Dumnezeu? Ai căutat aceasta în liniștea 
prezenței lui Dumnezeu? Tu doar te întrebi: „Duhul Sfânt chiar lucrează așa?” Ceea ce 
au văzut unii oameni este lucrarea Duhului Sfânt, dar totuși ei încă au lucruri de spus 
despre El; alţii recunosc că este cuvântul lui Dumnezeu, dar totuși nu îl acceptă. Diferite 
noţiuni răbufnesc în fiecare dintre ei și ei nu înțeleg lucrarea Duhului Sfânt. Sunt indolenți 
și neglijenţi și nedispuși să plătească preţul și să fie sinceri în prezenţa Mea. Duhul Sfânt 
i-a luminat, dar ei nu vor veni înaintea Mea să comunice sau să caute. În schimb, ei își 
urmează propriile dorințe, făcând ce le place; ce fel de intenţie este aceasta? 


Capitolul 12 


Dacă ai o fire instabilă, șovăind într-o parte și-n alta ca vântul și ca ploaia, dacă nu 
ești în stare să mergi mai departe cu toată puterea ta, atunci toiagul Meu nu va fi niciodată 
departe de tine. Atunci când ești tratat, cu cât este mai nefavorabil mediul înconjurător și 
cu cât ești mai persecutat, cu atât dragostea ta pentru Dumnezeu va deveni mai mare și 
vei înceta să te agăţi de lume. Fără o cale alternativă înainte, vei veni la Mine și îţi vei 
recâștiga puterea și încrederea. Cu toate acestea, în medii ușoare, te-ai descurca pe 
dibuite. Trebuie să intri de pe latura pozitivității; fii activ, iar nu pasiv. Trebui să nu te lași 
clintit de nimeni și de nimic, în nicio situaţie, și nu trebuie să fii influențat de cuvintele 
nimănui. Trebuie să ai o fire stabilă; indiferent ce spun oamenii, trebuie să pui imediat în 
practică ceea ce știi că este adevărul. Trebuie să ai întotdeauna cuvintele Mele și lucrarea 
Mea înăuntrul tău, indiferent cu cine te confrunți; trebuie să fii capabil să rămâi ferm în 
mărturia ta pentru Mine și să arăţi consideraţie faţă de poverile Mele. Nu trebuie să fii de 

acord orbește cu alţii, fără a avea propriile idei; dimpotrivă, trebuie să ai curajul de a te 
ridica şi de a obiecta față de lucrurile care nu sunt în conformitate cu adevărul. Dacă știi 
clar că ceva nu e în regulă, dar totuși îţi lipsește curajul de a expune acel lucru, atunci nu 
ești o persoană care practică adevărul. Vrei să spui ceva, dar nu îndrăznești să ieși în 
față cu acest lucru, așa că te învârţi în jurul cozii și apoi schimbi subiectul; Satana este 
în interiorul tău, trăgându-te înapoi, făcându-te să vorbeşti fără nici un efect și să nu poți 
persevera până la sfârșit. Încă mai porți frica în inima ta și nu cumva acest lucru se 
întâmplă pentru că inima ta e încă plină de ideile Satanei? 

Ce este un biruitor? Bunii soldaţi ai lui Hristos trebuie să fie curajoși și să se bazeze 
pe Mine pentru a fi puternici din punct de vedere spiritual; ei trebuie să lupte pentru a 
deveni războinici și a combate cu Satana până la moarte. Trebuie să rămâi mereu treaz, 
și de aceea îţi cer să cooperezi activ cu Mine în fiecare moment și să înveţi să te apropii 
de Mine. Dacă, în orice moment și în orice situaţie, ești în stare să rămâi liniștit înaintea 
Mea, ascultând discursul Meu și concentrându-te pe cuvintele și acţiunile Mele, atunci 
nu vei fi influenţat și nu vei pierde teren. Orice primeşti de la Mine poate fi practicat. 
Toate cuvintele Mele sunt îndreptate spre starea ta și îți străpung inima. Chiar dacă 
poate le negi cu vorba, nu le poţi nega cu inima. În plus, dacă-Mi vei iscodi cuvintele, vei 
fi judecat. Altfel spus, cuvintele Mele sunt adevărul, viaţa și calea; sunt o sabie ascuţită, 
cu două tăișuri și îl pot învinge pe Satana. Cei care înţeleg și au o cale de a pune 
cuvintele Mele în practică sunt binecuvântaţi, iar cei care nu le practică vor fi în mod 
incontestabil judecaţi; acest lucru e atât de concret. Acum, rândurile celor pe care-i judec 
Eu au sporit. Nu vor fi judecaţi înaintea Mea numai cei care Mă cunosc, ci şi cei care nu 
cred în Mine și care fac tot ce pot pentru a se împotrivi și a împiedica lucrarea Duhului 
Sfânt. Toţi cei din fața Mea care Îmi urmează pașii vor vedea că Dumnezeu este un foc 
înfricoșător! Dumnezeu este măreție! El Își înfăptuieşte judecăţile și îi condamnă la 
moarte. Cei din biserică ce nu acordă atenţie urmăririi lucrării Duhului Sfânt, care 
întrerup acea lucrare, care se laudă, care au intenții și scopuri incorecte, care nu depun 
efortul de a mânca și a bea cuvintele lui Dumnezeu, care sunt confuzi și suspicioși, care 
iscodesc lucrarea Duhului Sfânt — cuvintele judecății vor veni la acești oameni în orice 
moment. Toate acţiunile oamenilor vor fi dezvăluite. Duhul Sfânt cercetează adâncul 
inimilor oamenilor, așa că nu fii necugetat; fii atent și precaut. Nu acţiona orbește de unul 
singur. Dacă acţiunile tale nu-Mi urmează cuvintele, atunci vei fi judecat. Nu va funcţiona 
dacă vei imita, dacă vei fi amăgitor sau dacă nu vei înţelege cu adevărat; trebuie să vii 
înaintea Mea și să comunici cu Mine deseori. 

Orice ai lua de la Mine, îţi va da o cale pentru a practica. De asemenea, vei fi însoțit 
de puterile Mele, vei avea prezența Mea și vei merge mereu în cuvintele Mele; vei 
transcende toate lucrurile lumești și vei avea puterea învierii. Dacă nu ai cuvintele Mele 
și prezenţa Mea în vorbele, comportamentul și acţiunile tale, dacă te îndepărtezi de Mine 
și trăieşti în interiorul tău, stăruind în noţiunile minții și în doctrine și reguli, atunci asta e 
dovada că ţi-ai îndreptat gândurile asupra păcatelor. Cu alte cuvinte, continui să-ți 

păstrezi vechiul sine și nu permiţi altora să te rănească nici măcar un pic sau să-ți 
rănească sufletul câtuși de puţin. Oamenii care fac asta sunt de calibru extrem de slab, 
sunt chiar absurzi și nu pot vedea harul lui Dumnezeu sau recunoaște binecuvântările 
Lui. Oare când vei fi în stare să Mă lași să lucrez în tine, dacă vei continua să te comporti 
așa de evaziv? Când termin de vorbit, ai ascultat, dar n-ai reținut nimic, și devii deosebit 
de slab atunci când problemele tale sunt puse într-adevăr în evidenţă. Ce fel de statură 
e aceasta? Când pot să te fac complet, dacă trebuie mereu să fii convins? Dacă ţi-e frică 
de cucuie și zgârieturi, atunci ar trebui să te grăbești să-i avertizezi pe ceilalţi: „Nu voi 
lăsa pe nimeni să trateze cu mine; pot să scap de vechea mea fire naturală de unul 
singur”. Deci, nimeni nu te va critica sau atinge și vei fi liber să crezi în orice fel dorești, 
fără ca cineva să-ţi ducă grija. Poţi să-Mi urmezi pașii în felul acesta? Sunt doar vorbe 
goale să pretinzi că ești sigur că Eu sunt Dumnezeul tău și Domnul tău. Dacă ești cu 
adevărat lipsit de îndoieli, aceste lucruri nu vor fi o problemă și vei crede că reprezintă 
dragostea și binecuvântările lui Dumnezeu ce s-au revărsat asupra ta. Când vorbesc, o 
fac pentru fiii Mei, iar cuvintele Mele ar trebui să fie întâmpinate cu mulţumiri și laude. 


Capitolul 13 


În condiţia voastră actuală, aderaţi excesiv la noțiunile sinelui, iar în voi există 
tulburări religioase destul de grave. Nu puteţi să acționați în duh, nu puteţi înțelege 
lucrarea Duhului Sfânt și respingeţi noua lumină. Nu poţi să vezi soarele în timpul zilei 
pentru că ești orb, nu-i cunoști pe oameni, nu poți să-ţi părăsești „părinții niciodată, îţi 
lipsește discernământul spiritual, nu recunoști lucrarea Duhului Sfânt și habar nu ai cum 
să mănânci și să bei din cuvântul Meu. Faptul că nu știi cum să-l mănânci și să-l bei de 
unul singur este o problemă. Lucrarea Duhului Sfânt înaintează cu o viteză uluitoare, zi 
de zi; există o lumină nouă în fiecare zi și, în fiecare zi, există și lucruri noi şi proaspete. 
Totuși, nu înţelegi. În schimb, îți place să faci cercetări, să privești lucrurile prin lentila 
preferințelor tale personale, fără să le chibzuiești cu grijă, și asculți cu uimire. Tu nu te 
rogi cu sârguinţă în duh, nici nu te uiţi la Mine și nu cugeţi mai mult la cuvintele Mele. 
Așadar, tot ceea ce ai tu sunt doar litere, reguli și doctrine. Trebuie să ai o idee clară 
despre cum să mănânci și să bei din cuvântul Meu și trebuie să aduci cuvântul Meu mai 
des înaintea Mea. 

În ziua de astăzi, oamenii nu sunt în stare să renunțe la ei înșiși; cred întotdeauna 
că au dreptate. Ei sunt înțepeniţi în propriile lumi mărunte și nu sunt oameni corecți. Au 
intenții și scopuri greșite și, dacă persistă în aceste lucruri, atunci cu siguranţă vor fi 
judecaţi și, în cazuri grave, vor fi alungaţi. Trebuie să depui mai mult efort pentru a păstra 
o părtășie continuă cu Mine și nu doar să ai părtășie cu oricine vrei tu. Trebuie să îi 
întelegi pe oamenii cu care ai părtășie și trebuie să ai părtășie despre chestiuni spirituale 
în viaţă; doar atunci poţi să le oferi altora viață și să compensezi pentru neajunsurile lor. 

Nu ar trebui să le vorbești pe un ton moralizator; este absolut greșit să adopti o astfel de 
poziţie. În părtășie, trebuie să ai o înțelegere a problemelor spirituale, trebuie să ai 
înțelepciune și să fii capabil să înţelegi ce este în inimile oamenilor. Dacă vrei să îi slujești 
pe alţii, atunci trebuie să fii corect și să ai părtășie cu tot ceea ce ai. 

Acum, crucial este să poţi să ai părtășie cu Mine, să comunici îndeaproape cu Mine, 
să mănânci și să bei de unul singur și să te apropii de Dumnezeu. Trebuie să ajungi să 
întelegi problemele spirituale cât mai repede posibil și să poţi să-ți înţelegi clar mediul 
înconjurător şi ceea ce a fost orânduit împrejurul tău. Eşti capabil să înţelegi ce sunt Eu? 
Este esenţial să mănânci și să bei în funcţie de ceea ce îţi lipsește și să trăiești după 
cuvântul Meu! Recunoaște-Mi mâinile și nu te plânge. Dacă te plângi și te desprinzi, poți 
pierde ocazia de a primi harul lui Dumnezeu. Începe prin a te apropia de Mine: ce îti 
lipsește și cum ar trebui să te apropii de Mine și să-Mi înţelegi inima? Oamenilor le este 
dificil să se apropie de Mine, pentru că nu pot renunţa la ei înșiși. Firile lor sunt 
întotdeauna instabile, ezitând mereu, iar acești oameni devin încrezuţi și mulțumiți de ei 
înșiși în clipa în care gustă puţină dulceaţă. Unii oameni nu s-au trezit încă; cât de mult 
din ceea ce spui întruchipează ceea ce ești? Cât de mult din spusele tale reprezintă 
autoapărarea, cât de mult reprezintă imitarea altora și cât de mult reprezintă respectarea 
regulilor? Motivul pentru care nu poti înțelege sau sesiza lucrarea Duhului Sfânt este că 
nu știi cum să te apropii de Mine. Pe dinafară, cântărești mereu lucrurile, bazându-te pe 
noțiunile sinelui și ale minţii tale; cercetezi în secret și te implici în uneltiri mărunte, și nici 
măcar nu poţi să le scoţi la lumină. Aceasta arată că nu înţelegi cu adevărat lucrarea 
Duhului Sfânt. Dacă știi cu adevărat că un lucru nu vine de la Dumnezeu, atunci de ce 
te temi să te ridici și să îl respingi? Câţi s-au putut ridica și vorbi pentru Mine? Îţi lipsește 
chiar și cea mai mică parte din tăria de caracter a unui băieţel. 

Scopul tuturor lucrurilor care sunt orânduite în prezent este de a vă antrena astfel 
încât să vă puteţi dezvolta în viaţă, să vă faceţi spiritele dornice și aprige, să vă 
deschideţi ochii spirituali ca să recunoașteţi ce lucruri vin de la Dumnezeu. Ceea ce vine 
de la Dumnezeu îţi permite să slujești cu pricepere și povară și să fii statornic în duh. 
Toate lucrurile care nu vin de la Mine sunt goale; nu îți dau nimic, creează un gol în 
duhul tău și te fac să îţi pierzi credinţa și să te distanțezi de Mine, închizându-te în 
propria-ţi minte. Acum poţi să transcenzi tot din lumea seculară când trăieşti în duh, dar 
să trăiești în mintea ta înseamnă să fii luat de Satana; aceasta este o fundătură. Este 
foarte simplu acum: priveşte spre Mine cu inima, iar duhul tău va deveni imediat puternic. 
Vei avea o cale de a practica, iar Eu îţi voi îndruma fiecare pas. Cuvântul Meu îţi va fi 
dezvăluit în orice moment și peste tot. Indiferent unde, când, ori cât de nefavorabil va fi 
mediul înconjurător, te voi face să vezi limpede, iar inima Mea îţi va fi dezvăluită, dacă 
te vei uita la Mine cu a ta; astfel, vei alerga pe drumul din faţă și nu te vei rătăci niciodată. 
Unii oameni încearcă să își caute drumul dinspre exterior și, totuși, niciodată din duhurile 
lor. Deseori, ei nu pot înţelege lucrarea Duhului Sfânt. Atunci când au părtășie cu alții, 
doar devin mai confuzi, neavând o cale de urmat și neștiind ce să facă. Oamenii aceștia 

nu știu ce îi tulbură; poate că au multe lucruri și sunt plini de bogăţie lăuntric, dar le este 
de vreun folos? Tu ai, într-adevăr, o cale de urmat? Ai vreo iluminare sau luminare? Ai 
perceptii noi? Ai făcut progrese sau ai regresat? Poţi să ţii pasul cu noua lumină? Nu ai 
niciun fel de supunere; supunerea pe care deseori o menţionezi nu reprezintă decât 
vorbe. Ai trăit o viaţă în ascultare? 

Cât de mare este obstacolul pe care îl prezintă neprihănirea de sine a omului, 
automulțumirea, satisfacția de sine și aroganța? Cine e de vină, când nu poţi intra în 
realitate? Ar trebui să te cercetezi cu atenţie, pentru a vedea dacă ești o persoană 
corectă. Sunt ţelurile și intenţiile tale realizate cu Mine în minte? Sunt toate cuvintele și 
acţiunile tale făcute și spuse în prezenţa Mea? Îţi examinez toate gândurile și ideile. Nu 
te simţi vinovat? Afișezi o altă față pe care alţii să o vadă și îți asumi calm un aer de 
neprihănire de sine; faci asta pentru a te proteja. Faci acest lucru pentru a-ţi ascunde 
răul și chiar te gândești la modalităţi de a împinge acel rău asupra altcuiva. Ce trădare 
sălășluiește în inima ta! Gândește-te la tot ce ai spus. Nu pentru binele tău, temător că 
sufletul tău va ajunge să facă rău, l-ai ascuns pe Satana și, apoi, ţi-ai jefuit cu forță fraţii 
și surorile de mâncatul și de băutul lor? Ce ai de spus în apărarea ta? Crezi că, data 
viitoare, vei fi capabil să compensezi mâncatul și băutul pe care Satana le-a luat cu sine 
de data aceasta? Așadar, acum vezi clar; este acest lucru unul pe care-l poţi compensa? 
Poţi compensa timpul pierdut? Trebuie să vă examinati cu sârguinţă ca să vedeţi de ce 
la ultimele câteva întâlniri nu s-a mâncat și nu s-a băut și cine a provocat acest necaz. 
Trebuie să aveţi părtășie unul câte unul, până când va fi clar. Dacă o astfel de persoană 
nu este constrânsă cu hotărâre, atunci fraţii și surorile tale nu vor înţelege, iar, apoi, se 
va întâmpla din nou. Ochii voştri spirituali sunt închiși; prea mulţi dintre voi sunteţi orbi! 
În plus, cei care văd sunt lipsiţi de griji în privinţa asta. Ei nu se ridică să-și spună cuvântul 
și sunt, de asemenea, orbi. Cei care văd, dar nu vorbesc, sunt muţi. Există mulţi cu 
handicapuri aici. 

Unii oameni nu înțeleg ce este adevărul, ce este viața și ce este calea, și nu înțeleg 
duhul. Ei Îmi consideră cuvântul doar o formulă. Acest lucru este mult prea rigid. Ei nu 
înțeleg ce sunt adevărata recunoștință și laudă. Unii oameni nu reușesc să înțeleagă 
lucrurile cruciale și primare; în schimb, înţeleg doar ce este secundar. Ce înseamnă să 
întrerupi gestionarea lui Dumnezeu? Ce înseamnă să demolezi edificiul Bisericii? Ce 
înseamnă să întrerupi lucrarea Duhului Sfânt? Ce este o slugă a Satanei? Aceste 
adevăruri trebuie să fie clar înțelese, și nu doar vag comentate. Care este motivul pentru 
care nu s-a mâncat și nu s-a băut de data asta? Unii oameni simt că ar trebui să-L laude 
pe Dumnezeu în gura mare astăzi, dar cum ar trebui să-L laude? Ar trebui să o facă 
dansând și cântând imnuri? Alte metode nu sunt socotite drept laude? Unii oameni vin la 
întâlniri cu noţiunea că lauda triumfătoare este calea de a-L slăvi pe Dumnezeu. Oamenii 
au aceste noțiuni și nu acordă atenţie lucrării Duhului Sfânt; rezultatul final al acestui lucru 
este că încă au loc întreruperi. Nu s-a mâncat și nu s-a băut la această întâlnire; toți 
spuneţi că sunteţi atenţi la povara lui Dumnezeu și că veţi apăra mărturia Bisericii, dar 

cine dintre voi a fost cu adevărat atent la povara lui Dumnezeu? Întreabă-te: ești cineva 
care a arătat consideraţie pentru povara Lui? Poţi să practici dreptatea pentru El? Poţi să 
te ridici și să vorbești pentru Mine? Poţi să pui statornic adevărul în practică? Ești suficient 
de îndrăzneţ să lupti împotriva tuturor faptelor Satanei? Ai fi capabil să îţi dai emoţiile la o 
parte și să-l expui pe Satana, de dragul adevărului Meu? Poţi să permiţi ca intenţiile Mele 
să fie împlinite în tine? Ti-ai oferit inima în cele mai importante momente? Eşti cineva care 
face voia Mea? Întreabă-te și gândește-te des la asta. Darurile Satanei sunt în tine și tu 
ești de vină pentru asta — fiindcă nu înţelegi oamenii și nu reușești să recunoști otrava 
Satanei; te conduci singur spre moarte. Satana te-a înșelat profund, până în punctul în 
care ești complet uluit; te-ai îmbătat cu vinul promiscuitățţii și te legeni înainte și înapoi, 
incapabil să păstrezi un punct de vedere ferm, și nu ai nicio cale pentru practica ta. Nu 
mănânci și nu bei în mod corespunzător, te implici în lupte sălbatice și certuri, nu 
deosebești binele de rău și urmezi pe oricine conduce. Deţii vreun adevăr? Unii oameni 
se apără și chiar se dedau înșelăciunii. Au părtășie cu ceilalţi, dar asta nu face decât să-i 
conducă spre o fundătură. De la Mine își obțin acești oameni intenţiile, scopurile, 
motivațiile și sursa? Crezi că poți să-ţi compensezi fraţii și surorile pentru că li s-au luat 
mâncatul și băutul? Găseşte câţiva oameni cu care să ai părtășie și întreabă-i; lasă-i să 
vorbească în numele lor: li s-a oferit ceva? Sau le-au fost burţile umplute cu apă murdară 
și gunoi, fiind lăsaţi fără vreo cale de urmat? Nu ar demola lucrul acesta Biserica? Unde 
este iubirea dintre fraţi și surori? Tu cercetezi în taină cine are dreptate și cine nu, dar de 
ce nu suporţi o povară pentru Biserică? De obicei, te pricepi să strigi lozinci, dar când 
lucrurile se întâmplă cu adevărat, ești nesigur în privinţa lor. Unii oameni înțeleg, însă doar 
murmură în liniște, în timp ce alţii spun cu voce tare ce înțeleg, dar nimeni altcineva nu 
spune un cuvânt. Ei nu ştiu ce vine de la Dumnezeu și care este lucrarea Satanei. Unde 
sunt sentimentele voastre lăuntrice despre viață? Pur și simplu nu poţi înțelege lucrarea 
Duhului Sfânt și nici nu o recunoști, și îţi este greu să accepti lucruri noi. Accepţi numai 
lucrurile religioase și laice care se conformează concepțiilor oamenilor. Drept urmare, lupți 
fără cauză. Câţi oameni pot înțelege lucrarea Duhului Sfânt? Câţi au purtat cu adevărat o 
povară pentru Biserică? Înțelegi? Cântarea imnurilor este o modalitate de a-L lăuda pe 
Dumnezeu, dar nu înţelegi clar adevărul lăudării lui Dumnezeu. În plus, ești rigid în felul 
în care ÎI lauzi. Nu este asta o noţiune de-a ta? Te agăţi mereu, neîncetat, de propriile tale 
noțiuni și nu te poţi concentra la ceea ce va face Duhul Sfânt astăzi, incapabil să simţi ce 
simt fraţii și surorile tale și să cauţi voia lui Dumnezeu în liniște. Faci lucrurile orbește; 
poate cânţi bine cântecele, dar rezultatul este un dezastru. Asta înseamnă să mănânci și 
să bei cu adevărat? Vezi, de fapt, cine provoacă întreruperile? Categoric nu trăiești în duh; 
mai degrabă, te agăţi de diverse noţiuni. Cum este acesta un mod de a purta o povară 
pentru Biserică? Trebuie să vedeţi că lucrarea Duhului Sfânt progresează și mai repede 
acum. Așadar, nu sunteți orbi dacă vă agăţaţi strâns de propriile noțiuni și vă împotriviți 
lucrării Duhului Sfânt? Nu semeni cu o muscă ce se lovește de pereți și bâzâie în jur? 
Dacă persiști în acest mod, vei fi dat deoparte. 

Cei care sunt făcuţi completi înaintea dezastrului sunt supuși înaintea lui Dumnezeu. 
Ei se bizuie pe Hristos, sunt martori pentru EI și Îl preamăresc. Ei sunt copiii victorioși 
de parte bărbătească și soldaţii cei buni ai lui Hristos. Este crucial acum să te liniștești, 
să te apropii de Dumnezeu și să ai părtășie cu El. Dacă nu ești în stare să te apropii de 
Dumnezeu, există riscul de a fi capturat de Satana. Dacă poţi să te apropii de Mine și 
să ai părtășie cu Mine, atunci toate adevărurile îţi vor fi dezvăluite și vei avea un standard 
conform căruia să trăieşti și să te porţi. Pentru că ești unul care este aproape de Mine, 
cuvântul Meu nu te va părăsi niciodată și, de-a lungul vieţii tale, nici tu nu te vei îndepărta 
de cuvântul Meu; Satana nu va avea cum să profite de tine, și, în schimb, va fi făcut de 
rușine și va da bir cu fugiţii. Dacă tu cauţi în exterior ceea ce lipsește înlăuntrul tău, s-ar 
putea să găsești câte ceva în anumite momente, dar o mare parte din ce vei găsi vor fi 
reguli și lucruri de care nu ai nevoie. Trebuie să renunti la tine însuţi, să mănânci și să 
bei mai mult din cuvintele Mele și să știi cum să cugeți la ele. Dacă nu înţelegi ceva, 
apropie-te de Mine și comunică adesea cu Mine; în acest fel, lucrurile pe care le înţelegi 
vor fi reale și adevărate. Trebuie să începi prin a fi aproape de Mine. Acest lucru este 
crucial! În caz contrar, nu vei ști cum să mănânci și să bei. Nu poți mânca și bea de unul 
singur; statura ta este, într-adevăr, prea mică. 


Capitolul 14 


Acum, timpul este într-adevăr presant. Duhul Sfânt folosește multe metode diferite 
pentru a ne conduce în cuvintele lui Dumnezeu. Ar trebui să fii echipat cu toate 
adevărurile, să fii sfinţit, să fii cu adevărat aproape de Mine și să te întovărășești cu Mine 
și nu îţi va fi permis să alegi. Lucrarea Duhului Sfânt este lipsită de emoție și nu ia în 
considerare ce tip de persoană ești. Atâta vreme cât ești dispus să cauţi și să urmezi — 
fără să oferi scuze și fără să te cerți din cauza propriilor câștiguri și pierderi — dar să 
cauţi cu foame și sete de dreptate, atunci te voi lumina. Oricât de nesăbuit și ignorant 
ești, Eu nu Mă concentrez asupra acestor lucruri. Mă uit să văd cât de mult lucrezi la 
aspectul pozitiv. Dacă încă te mai ţii bine de noţiunea de sine, învârtindu-te în cercuri în 
lumea ta mică, atunci cred că ești în pericol... Ce este răpirea? Ce înseamnă să fii 
lepădat? Cum ar trebui să trăiești înaintea lui Dumnezeu astăzi? Cum ar trebui să 
cooperezi în mod activ cu Mine? Să te debarasezi de propriile noţiuni, să te analizezi, 
să-ţi scoţi masca, să-ţi vezi clar adevărata lumină, să te detești, să ai o inimă care caută 
dreptatea cu foame și sete, să crezi cu adevărat că tu însuţi nu valorezi nimic, să fii 
dispus să te abandonezi, să fii capabil să îți oprești toate modurile de a face lucrurile, să 
te liniștești înaintea Mea, să oferi mai multe rugăciuni, să te sprijini sincer de Mine, să 
privești spre Mine cu admiraţie și să nu încetezi niciodată să te apropii de Mine și să ai 
părtășie cu Mine — în aceste lucruri se găsește cheia. Oamenii trăiesc adesea în ei înșiși 
și, astfel, nu sunt înaintea lui Dumnezeu. 

Lucrarea actuală a Duhului Sfânt este într-adevăr greu de imaginat pentru oameni 
și toată intră în realitate; să fii nepăsător în privinţa asta chiar nu îţi va fi de folos. Dacă 
inima și mintea ta nu se află unde trebuie, nu vei avea cum să înaintezi. De la început 
până la sfârșit, trebuie să fii atent în permanenţă și să te asiguri că rămâi vigilent în faţa 
neglijenţei. Ferice de cei care tot timpul veghează și așteaptă și care sunt liniștiți înaintea 
Mea! Binecuvântaţi sunt aceia care, în inima lor, Mă privesc mereu admirativ, care au 
grijă să asculte cu atenţie glasul Meu, care acordă atenţie acţiunilor Mele și-Mi pun 
cuvintele în practică! Timpul chiar nu mai suportă amânare; tot felul de urgii se vor 
înlănţui violent, deschizându-și gurile feroce și sângeroase pentru a vă devora cu totul, 
ca un potop. Fiii Mei! A sosit timpul! Nu mai e vreme de gândit. Singura cale de scăpare 
ce vă va aduce sub protecţia Mea este să vă întoarceţi înaintea Mea. Trebuie să aveți 
tăria de caracter a copilului de parte bărbătească; să nu fiți slabi sau descurajaţi. Trebuie 
să ţineţi pasul cu Mine, să nu refuzați lumina nouă și, când vă spun cum să mâncaţi și 
să beți cuvintele Mele, ar trebui să vă supuneți și să le mâncaţi și să le beţi cum se 
cuvine. Mai este timp să vă certaţi sau să vă întreceți unii cu alţii în mod arbitrar? Poţi 
să faci război dacă nu mănânci pe săturate și nu ești complet echipat cu adevărul? Dacă 
doriţi să depășiți religia, trebuie să fiți complet echipați cu adevărul. Mâncați și beţi mai 
mult din cuvintele Mele și cugetaţi mai mult asupra lor. Trebuie să mâncaţi și să beți 
cuvintele Mele în mod independent și să începeți prin a vă apropia de Dumnezeu. Acest 
lucru să vă servească drept avertisment! Trebuie să iei aminte! Cei care sunt inteligenți 
ar trebui să se trezească rapid la adevăr! Renunţă la toate lucrurile de care nu vrei să te 
desparti. Îţi spun încă o dată că aceste lucruri sunt într-adevăr dăunătoare pentru viața 
ta și nu au niciun folos! Sper să te poţi bizui pe Mine în acţiunile tale; în caz contrar, 
singura cale înainte va fi calea morţii — așadar, unde vei merge să cauţi calea vieţii? 
Retrage-ți inima care adoră să-și găsească ocupaţie cu lucrurile exterioare! Retrage-ţi 
inima care nu se supune altor oameni! Dacă viaţa ta nu se poate maturiza și ești lepădat, 
nu tu vei fi cel care și-a pus piedică? Lucrarea actuală a Duhului Sfânt nu este ce îţi 
imaginezi. Dacă nu îţi poţi abandona noţiunile, vei suferi o mare pierdere. Dacă lucrarea 
ar fi în conformitate cu noţiunile omului, ar ieși la lumină noţiunile și vechea ta natură? 
Ai fi capabil să te cunoști? Poate mai crezi că nu ai concepţii, dar, de data asta, toate 
feţele tale urâte vor ieși la iveală. Întreabă-te cu atenţie: 

Ești un om care Mi se supune? 

Eşti dispus și pregătit să renunti la sinele tău și să Mă urmezi? 

Eşti un om care-Mi caută faţa cu o inimă curată? 

Știi cum să te apropii de Mine și să comunici cu Mine? 

Poţi să te liniștești înaintea Mea și să-Mi cauţi voia? 

Pui în practică acele cuvinte pe care ţi le dezvălui? 

Poţi să păstrezi o condiţie normală înaintea Mea? 

Ești capabil să vezi schemele viclene ale Satanei? Îndrăznești să le expui? 

Cum ești atent la povara lui Dumnezeu? 

Ești un om atent la povara lui Dumnezeu? 

Cum înţelegi lucrarea Duhului Sfânt? 

Cum slujești în coordonare în familia lui Dumnezeu? 

Cum ești mărturie puternică pentru Mine? 

Cum duci lupta cea bună pentru adevăr? 

Trebuie să vă faceți timp să meditaţi în profunzime la aceste adevăruri. Faptele sunt 
suficiente pentru a dovedi că ziua este foarte aproape. Trebuie să fiţi făcuţi compleţi 
înainte să vină dezastrele — este o chestiune de mare importanţă care trebuie rezolvată 
urgent! Vreau să vă fac compleți, dar văd că voi sunteţi într-adevăr oarecum neînfrânați. 
Aveţi râvnă, dar nu o folosiţi în mod optim și nu aţi înțeles cele mai importante lucruri; în 
schimb înţelegeţi doar chestiuni banale. Ce rost are discutarea acestor lucruri? Nu este 
o pierdere de timp? Vă arăt bunătate în acest fel, dar voi nu reușiţi să arătaţi nicio 
apreciere; doar vă luptaţi unii cu alţii — așadar, oare nu s-au irosit toate eforturile Mele 
minuţioase? Dacă veţi continua astfel, nu-Mi voi face timp să vă conving! Eu vă spun că, 
dacă nu vă treziți la adevăr, lucrarea Duhului Sfânt va fi retrasă de la voi! Nu vi se va 
mai da mâncare și puteţi crede după cum vă convine. Mi-am rostit exhaustiv cuvintele; 
ascultați sau nu, de voi depinde. Mă veţi învinui când va veni vremea în care veţi fi 
confuzi, nu veţi avea nicio cale de urmat și nu veţi putea vedea adevărata lumină? Câtă 
ignoranță! Care ar trebui să fie consecinţa, dacă voi vă agăţaţi atât de strâns de sinele 
vostru și refuzati să-i daţi drumul? Oare lucrarea voastră nu va fi fost un exercițiu inutil? 
Ce jalnic este să fii alungat când dezastrele se abat! 

Acum este faza crucială a construirii bisericii. Dacă nu sunteţi capabili să cooperați 
cu Mine în mod proactiv și să vă oferiţi Mie din toată inima și dacă nu vă puteţi lepăda 
de toate, atunci veţi suferi pierderi. Mai puteţi să aveţi alte intenţii? V-am arătat 
indulgență în acest fel, așteptându-vă să vă pocăiţi și să începeţi din nou. Totuși, timpul 
chiar nu mai permite acest lucru, iar Eu trebuie să Mă gândesc la imaginea de ansamblu. 
De dragul scopului planului de gestionare (planul mântuirii) al lui Dumnezeu, totul se 
mișcă înainte și pașii Mei înaintează zi de zi, oră de oră și moment de moment — cei care 
nu pot ţine pasul vor fi lepădaţi. În fiecare zi există lumină nouă; în fiecare zi se fac noi 
fapte. Lucruri noi apar în fiecare zi, iar cei care nu pot să vadă lumina sunt orbi! Cei care 
nu vor ţine urma vor fi alungați... 


Capitolul 15 


Arătarea lui Dumnezeu s-a produs deja în toate bisericile. Duhul este Cel care 
vorbește; El este un foc înfricoșător, este măreț și judecă; El este Fiul Omului, îmbrăcat 
cu un veșmânt ce-l atârnă până la picioare, iar la piept e încins cu un brâu de aur. Capul 
și părul Lui sunt albe ca lâna și ochii Lui sunt ca para focului; picioarele Lui sunt ca 
arama curată, de parcă ar fi fost forjate într-un cuptor, iar glasul Lui e ca sunetul multor 

ape. El ţine în mâna dreaptă șapte stele și în gură o sabie ascuţită cu două tăișuri, iar 
chipul Lui strălucește aprig ca soarele arzător! 

Fiul Omului a fost mărturisit și Dumnezeu Însuși a fost dezvăluit în mod deschis. 
Slava lui Dumnezeu a sosit, strălucind aprig precum soarele arzător. Chipul Lui glorios 
strălucește cu lumină orbitoare; ai cui ochi îndrăznesc să-L trateze cu împotrivire? 
Împotrivirea duce la moarte! Nu există nici cea mai mică urmă de milă fată de orice 
credeți în inimile voastre, orice cuvânt rostiţi sau orice faceți. Voi toţi veţi ajunge să 
înțelegeți și să vedeţi ce anume aţi obținut — nimic altceva decât judecata Mea! Pot oare 
să îndur atunci când nu depuneţi efortul de a mânca și de a-Mi bea cuvintele, ci 
întrerupeţi construcţia Mea în mod arbitrar și o distrugeţi? Nu voi fi blând cu o astfel de 
persoană! Dacă purtarea ta se înrăutățește în mod mai serios, vei fi mistuit de flăcări! 
Dumnezeul atotputernic Se manifestă într-un corp spiritual, fără nici cea mai mică 
fărâmă de trup sau sânge care să conecteze capul de picioare. El transcende universul- 
lume, așezat pe tronul slăvit în cel de-al treilea Cer, administrând toate lucrurile! 
Universul și toate lucrurile sunt în mâinile Mele. Dacă Eu vorbesc, așa va fi. Dacă Eu 
poruncesc, așa va fi. Satana este sub picioarele Mele, este în Adânc! Atunci când vocea 
Mea răsună, cerul și pământul vor pieri și se vor reduce la zero! Toate lucrurile vor fi 
reînnoite; acesta este un adevăr care nu poate fi schimbat, care este absolut corect. Am 
biruit lumea și am biruit toate cele rele. Stau aici vorbind cu voi, și toţi cei care au urechi 
ar trebui să asculte și toți cei care trăiesc ar trebui să accepte. 

Zilele vor ajunge la sfârșit; toate lucrurile din lume se vor reduce la zero și toate 
lucrurile se vor naște din nou. Țineţi minte asta! Să nu uitaţi! Nu poate exista nicio 
ambiguitate! Cerul și pământul vor trece, dar cuvintele Mele vor rămâne! Lăsaţi-Mă să 
vă îndemn din nou: nu fugiți în zadar! Treziţi-vă! Pocăiţi-vă, și mântuirea este la 
îndemână! M-am arătat deja printre voi și glasul Meu s-a înălțat. Glasul Meu s-a înălțat 
înaintea voastră; vă înfruntă zi de zi, faţă în faţă, și zi de zi este proaspătă și nouă. Tu 
Mă vezi și Eu te văd, îţi vorbesc neîncetat și sunt faţă în faţă cu tine. Cu toate acestea, 
tu Mă respingi și nu Mă cunoşti. Oile Mele pot auzi glasul Meu și, totuși, voi tot ezitaţi! 
Voi ezitaţi! Inima voastră s-a împietrit, ochii voştri au fost orbiți de Satana și nu puteți 
vedea chipul Meu glorios — ce jalnici sunteţi! Ce jalnici! 

Cele șapte Duhuri dinaintea tronului Meu sunt trimise în toate colţurile pământului, 
iar Eu Îmi voi trimite Mesagerul să vorbească bisericilor. Sunt drept și credincios; Eu 
sunt Dumnezeul care examinează cele mai profunde părți ale inimii omului. Duhul zice 
bisericilor, iar cuvintele Mele sunt cele care se revarsă din Fiul Meu; toţi cei care au 
urechi ar trebui să asculte! Toţi cei care trăiesc ar trebui să accepte! Pur și simplu, 
mâncaţi-le și beţi-le și nu vă îndoiţi! Toţi cei care se supun și iau în seamă cuvintele Mele 
vor primi mari binecuvântări! Toţi cei care Îmi caută cu sinceritate chipul vor avea, cu 
siguranţă, o lumină nouă, o nouă luminare și o nouă înțelegere; toate vor fi proaspete și 
noi. Cuvintele Mele ţi se vor arăta în orice moment și vor deschide ochii duhului tău, ca 
să poţi vedea toate tainele ținutului spiritual și că Împărăţia se află printre oameni. Intră 

în refugiu și tot harul și binecuvântările vor fi asupra ta; foametea și ciuma nu vor putea 
să te atingă, lupii, șerpii, tigrii și leoparzii nu vor putea să-ţi facă rău. Tu vei păși cu Mine 
și vei merge cu Mine și vei intra împreună cu Mine în slavă! 

Dumnezeu Atotputernic! Trupul Său glorios se arată în mod deschis, corpul spiritual 
sfânt apare, și El este Însuși Dumnezeul complet! Atât lumea, cât și trupul sunt 
schimbate, iar schimbarea Sa la faţă, pe munte, este persoana lui Dumnezeu. Își poartă 
coroana aurită pe capul Lui, îmbrăcămintea Lui este alb pur, peste piept are un brâu de 
aur, iar lumea și toate lucrurile sunt la picioarele Lui. Ochii Lui sunt ca flăcările, ţine în 
gură o sabie ascuţită cu două tăișuri și are în mâna Sa dreaptă cele șapte stele. Calea 
către Împărăţie este de o strălucire nemărginită, iar slava Lui apare și strălucește; munții 
sunt plini de bucurie și apele râd, soarele, luna și stelele se învârt toate în aranjamentul 
lor ordonat, întâmpinându-L pe Dumnezeul unic, adevărat, a cărui întoarcere 
triumfătoare vestește încheierea planului Său de gestionare (planul mântuirii) de șase 
mii de ani. Sării și dansaţi toți cu bucurie! Vivat! Dumnezeul atotputernic stă pe tronul 
Său slăvit! Cântaţi! Steagul învingător al Celui Atotputernic este ridicat pe mărețul și 
magnificul Munte Sion! Toate naţiunile ovaţionează, toate popoarele cântă, Muntele Sion 
râde cu bucurie și slava lui Dumnezeu a apărut! Nici în vise n-am crezut vreodată că voi 
vedea chipul lui Dumnezeu, dar astăzi, iată, l-am văzut. Faţă în faţă cu EI, în fiecare zi, 
îmi dezvălui Lui inima. El oferă, cu mărinimie, mâncare și băutură. Viaţa, cuvintele, 
acțiunile, gândurile, ideile — lumina Lui slăvită le iluminează pe toate. El conduce fiecare 
pas din drum, iar judecata Lui se abate imediat asupra inimilor răzvrătite. 

Să mâncaţi și să locuiţi împreună, să trăiţi împreună cu Dumnezeu, să fiți împreună 
cu El, să mergeţi împreună, să vă bucurati împreună, să câștigați împreună slavă și 
binecuvântări, împărtășind cârmuirea cu El și fiind împreună în Împărăţie — o, ce plăcere! 
O, cât de dulce! Suntem faţă în faţă cu El în fiecare zi, vorbind cu El în fiecare zi, 
discutând în mod constant, având o nouă luminare și o nouă înţelegere în fiecare zi. 
Ochii noștri spirituali sunt deschiși și vedem totul, toate tainele duhului ne sunt 
dezvăluite. Viaţa sfântă este atât de lipsită de griji; fugiţi și nu vă opriţi, avansați 
continuu — există o viaţă mai minunată înainte. Nu fiți mulţumiţi doar cu un gust dulce; 
căutaţi întotdeauna să intrați în Dumnezeu. El este atotcuprinzător și mărinimos, și are 
tot felul de lucruri care nouă ne lipsesc. Cooperaţi proactiv, intraţi în El și nimic nu va 
mai fi la fel din nou. Viaţa noastră va fi transcendentă și nicio persoană, chestiune sau 
lucru nu ne vor putea deranja. 

Transcendenţă! Transcendenţă! Adevărata transcendenţă! Viaţa transcendentă a lui 
Dumnezeu este în interior și toate lucrurile devin cu adevărat relaxate! Transcendem lumea 
și lucrurile lumești, nu ne simţim atașați de soți sau de copii. Depăşșim controlul bolilor și al 
mediului. Satana nu îndrăznește să ne deranjeze. Depășim în mod complet toate 
dezastrele. Acest lucru Îi permite lui Dumnezeu să preia cârmuirea. Îl călcăm pe Satana în 
picioare, mărturisim ferm pentru Biserică și expunem cu desăvârșire fața urâtă a Satanei. 
Construirea Bisericii este în Hristos, corpul glorios a apărut — aceasta este trăirea în răpire! 

Capitolul 16 


După mărturisirea Fiului Omului, Dumnezeu Atotputernic ni S-a dezvăluit pe Sine în 
mod public ca Soarele dreptăţii. Aceasta este schimbarea la faţă de pe munte! Acum ea 
devine tot mai reală, mai realistă. Am văzut cum lucrează Duhul Sfânt și Dumnezeu 
Însuși a ieșit din trup. El nu este nici sub controlul omului, nici al spaţiului, nici al 
geografiei; El transcende graniţele pământului și ale mării, Se extinde în tot universul și 
până la capătul pământului, iar toate naţiunile și toate popoarele ascultă în tăcere vocea 
Lui. Pe măsură ce ne deschidem ochii duhovnicești, vedem că, din corpul slăvit al lui 
Dumnezeu, a emanat cuvântul Său; Acesta este Dumnezeu Însuși ieșind din trup. El 
este Dumnezeu Însuși real și complet. El ne vorbește în mod public, El este față în față 
cu noi, El ne sfătuiește, El are milă de noi, El ne așteaptă, El ne mângâie, El ne 
disciplinează și El ne judecă. El ne conduce de mână, iar preocuparea Lui față de noi 
arde ca o flacără în El; cu o inimă nerăbdătoare, El ne îndeamnă să ne trezim și să 
intrăm în El. Viaţa Lui transcendentă a fost lucrată cu grijă în noi toţi, iar toţi cei care intră 
în El vor dobândi transcendenta și vor birui lumea și pe toţi cei răi și vor conduce ca regii 
împreună cu El. Dumnezeu Atotputernic este corpul duhovnicesc al lui Dumnezeu. Dacă 
El hotărăște, atunci așa va fi; dacă El spune, atunci așa va fi, iar dacă El poruncește, 
atunci așa este. El este singurul Dumnezeu adevărat! Satana este sub picioarele Lui, în 
Adânc. Universul și toate lucrurile sunt în mâinile Sale; a venit timpul și toţi se vor 
întoarce în neant și se vor naște din nou. 


Capitolul 17 


Biserica se zidește și Satana încearcă tot ce îi stă în putinţă să o dărâme. El vrea 
să-Mi dărâme construcţia prin orice mijloace posibile; din acest motiv, Biserica trebuie 
să fie purificată grabnic. Nu trebuie să rămână nici cele mai mici resturi ale răului; 
Biserica trebuie purificată astfel încât să devină fără cusur și să rămână la fel de curată 
ca în trecut. Voi trebuie să fiţi treji și să așteptați în fiecare moment și trebuie să vă rugați 
mai mult înaintea Mea. Trebuie să recunoașteți diferitele uneltiri și planuri viclene ale 
Satanei, să recunoaștețţi spiritele, să cunoașteţi oamenii și să fiți capabili să deosebiți 
toate felurile de oameni, evenimente și lucruri; de asemenea, trebuie să mâncaţi și să 
beţi mai mult din cuvintele Mele și, mai important, trebuie să fiţi capabili să le mâncaţi și 
să le beți singuri. Echipaţi-vă cu tot adevărul și veniţi înaintea Mea pentru ca Eu să vă 
pot deschide ochii spirituali și pentru a vă permite să vedeți toate tainele care se află în 
duh... Când Biserica intră în faza construcţiei sale, sfinţii pornesc la luptă. Multele 
trăsături hidoase ale Satanei vă sunt puse înainte; vă opriţi și decădeți, sau vă ridicaţi și, 
bazându-vă pe Mine, mergeţi mai departe? Expuneţi complet trăsăturile corupte și urâte 
ale Satanei, nu precupeţiţi niciun sentiment și nu arătaţi nicio îndurare! Luptaţi cu Satana 

până la moarte! Eu sunt întărirea ta și trebuie să ai duhul copilului de parte bărbătească! 
Satana se zbate în ultimele chinuri ale morții, dar tot nu va putea să scape judecății Mele. 
Satana este sub picioarele Mele și este, de asemenea, călcat sub picioarele voastre — 
este adevărat! 

Toţi cei din religie care aduc tulburări și cei care dărâmă zidirea Bisericii nu trebuie 
să fie tolerați câtuși de puţin, ci vor fi judecaţi imediat; Satana va fi călcat în picioare, 
distrus complet și lăsat fără niciun loc unde să se ascundă. Toate felurile de demoni și 
fantome își vor dezvălui cu siguranţă adevăratele forme în fața Mea și îi voi arunca pe 
toţi în Adâncul din care nu vor scăpa niciodată; ei vor fi toţi sub picioarele noastre. Dacă 
vreţi să luptaţi lupta cea dreaptă pentru adevăr, atunci, mai întâi de toate, nu trebuie să- 
i daţi Satanei nicio șansă de a lucra — pentru a face acest lucru, va fi nevoie să fiţi într- 
un singur gând și să puteţi sluji coordonat, să renuntati la toate noţiunile proprii, părerile, 
punctele de vedere și modurile de a face lucrurile, să vă liniștiți inima în Mine, să vă 
concentrați asupra glasului Duhului Sfânt, să fiți atenţi la lucrarea Duhului Sfânt și să 
experimentați cuvintele lui Dumnezeu în detaliu. Trebuie să aveţi doar o singură intenţie 
și anume aceea ca voia Mea să se facă. Nu ar trebui să aveţi nicio altă intenţie în afară 
de aceasta. Trebuie să priviţi la Mine cu toată inima voastră, să priviți îndeaproape 
acțiunile Mele și felul în care fac lucrurile și să nu fiți deloc nepăsători. Duhul vostru 
trebuie să fie ascuţit, ochii voștri să fie deschiși. În mod obișnuit, când vine vorba despre 
cei ale căror intenţii și obiective nu sunt corecte, precum şi cei care iubesc să fie văzuți 
de alţii, care sunt nerăbdători să facă lucruri, care sunt predispuși să provoace tulburări, 
care se pricep să declame doctrina religioasă, care sunt slugile Satanei și așa mai 
departe — când acești oameni se ridică, ei devin piedici pentru Biserică, iar asta face ca 
faptul că fraţii și surorile mănâncă și beau cuvintele lui Dumnezeu să nu ducă la nimic. 
Atunci când găsiţi o astfel de persoană prefăcându-se, înlăturați-o imediat. Dacă nu se 
schimbă, în ciuda avertizărilor repetate, atunci va suferi pierderi. Dacă aceia care stăruie 
cu încăpățânare în căile lor își iau apărarea și încearcă să-și ascundă păcatele, Biserica 
ar trebui să-i excludă imediat și să nu le lase deloc spaţiu de manevră. Nu pierdeţi mult 
încercând să salvaţi puţin; fiți cu ochii pe imaginea de ansamblu. 

Ochii tăi spirituali trebuie să fie deschiși acum și să poată distinge câteva tipuri de 
oameni în Biserică: 

Ce fel de om înţelege chestiunile spirituale și cunoaște duhul? 

Ce fel de om nu înţelege chestiunile spirituale? 

Ce fel de om are un duh rău în el? 

Ce fel de om are lucrarea Satanei în el? 

Ce fel de om este predispus să cauzeze tulburări? 

Ce fel de om are lucrarea Duhului Sfânt în el? 

Ce fel de om arată consideraţie faţă de povara lui Dumnezeu? 

Ce fel de om poate să-Mi facă voia? 

Cine sunt martorii Mei loiali? 

Să ştiţi că cea mai înaltă viziune de astăzi este luminarea pe care Duhul Sfânt o 
aduce bisericilor. Nu fiţi niște aiuriţi în privinţa acestor lucruri; mai degrabă, să vă faceți 
timp să le înțelegeţi complet — este extrem de important pentru progresul vieţii voastre! 
Dacă nu înţelegeţi aceste lucruri care sunt chiar înaintea ochilor voştri, atunci nu veți fi 
capabili să mergeţi pe calea care vă așteaptă; veţi fi constant în pericol de a cădea în 
ispită și captivitate și puteţi fi devoraţi. Principalele lucruri de făcut acum sunt să te 
concentrezi pe a reuși să te apropii de Mine în inima ta și să comunici mai mult cu Mine. 
Orice îţi lipsește sau cauţi va fi întregit printr-o astfel de apropiere și părtășie. Viaţa ta va 
fi cu siguranţă alimentată și tu vei avea o nouă luminare. Nu Mă uit niciodată la cât de 
neștiutor ai fost înainte, nici nu zăbovesc cu mintea la fărădelegile voastre din trecut. Mă 
uit la cum Mă iubești: Mă poţi iubi mai mult decât orice altceva? Mă uit să văd dacă poți 
sau nu să te întorci și să te bazezi pe Mine pentru a scăpa de ignoranta ta. Unii oameni 
Îmi ţin piept, Mă sfidează deschis și îi judecă pe alţii; ei nu-Mi cunosc cuvintele și au 
chiar mai puţine șanse să-Mi găsească înfățișarea. Toţi cei dinaintea Mea care Mă caută 
cu sinceritate, care au inimi ce flămânzesc și însetează după dreptate — Eu te voi lumina, 
Mă voi dezvălui ţie, îţi voi permite să Mă vezi cu proprii tăi ochi și să înţelegi în persoană 
voia Mea; inima Mea îţi va fi dezvăluită cu siguranţă ca să poţi înțelege. Trebuie să 
practici ceea ce Eu luminez în tine potrivit cuvintelor Mele; altfel, vei fi judecat. Urmează 
voia Mea și nu te vei rătăci. 

Pentru toţi cei care caută să intre în cuvintele Mele, harul și binecuvântările se vor 
dubla, ei vor dobândi nouă luminare și înțelegere în fiecare zi și se vor simţi mai proaspeți 
mâncând și bând cuvintele Mele în fiecare zi. Le vor gusta cu propriile guri: cât de dulci 
sunt!... Trebuie să fiți prudențţi și să nu fiți mulţumiţi când aţi dobândit o oarecare 
înțelegere și aţi gustat din dulceaţă; cheia este să continuaţi să căutați! Unii oameni cred 
că lucrarea Duhului Sfânt este cu adevărat minunată și reală — aceasta este într-adevăr 
persoana lui Dumnezeu Atotputernic care este dezvăluită în mod deschis, iar semne și 
minuni mai mari se află înainte. Fiţi atenţi și treji în permanenţă, păstraţi-vă ochii aţintiţi 
asupra sursei, fiţi liniștiți înaintea Mea, luaţi seama și ascultați cu atenţie și fiţi siguri de 
cuvintele Mele. Nu poate exista nicio ambiguitate; dacă vă îndoiţi câtuși de puţin, atunci 
Mă tem că veţi fi lepădaţi în afara porţilor. Aveţi viziuni clare, staţi pe teren solid, urmați 
acest curent al vieţii și urmaţi îndeaproape oriunde el poate să curgă; să nu interiorizați 
nici cea mai mică ezitare omenească. Doar mâncaţi, beti și aduceţi laudă, căutați cu o 
inimă pură și nu renunţțaţi niciodată. Aduceţi des înaintea Mea tot ce nu înțelegeți și 
asigurați-vă că nu aveţi o inimă îndoielnică, pentru a evita să suferiți mari pierderi. 
Continuati! Continuati! Staţi aproape! Scăpaţi de obstacole și nu fiți destrăbălaţi. Mergeţi 
înainte și căutaţi fără rezerve și nu vă retrageți. Trebuie să-ţi oferi inima în permanenţă 
și să nu pierzi niciodată niciun singur moment. Duhul Sfânt are în mod constant o nouă 
lucrare de făcut, face lucruri noi și are noi luminări în fiecare zi; schimbarea la faţă de pe 
munte, corpul spiritual sfânt al lui Dumnezeu s-a arătat! Soarele dreptăţii emană lumină 
și strălucește; toate națiunile și toate popoarele au văzut chipul Tău glorios. Lumina Mea 

va străluci peste toţi cei care vin în fața Mea. Cuvintele Mele sunt lumină, conducându- 
vă înainte. Nu veţi vira la stânga sau la dreapta în timp ce mergeţi, ci veţi merge în lumina 
Mea, iar alergarea voastră nu va fi o muncă fără roade. Trebuie să vedeţi clar lucrarea 
Duhului Sfânt; voia Mea este acolo, în ea. Toate tainele sunt ascunse și îţi vor fi 
descoperite treptat. Păstrează cuvintele Mele în minte în orice moment și vino înaintea 
Mea pentru a comunica mai mult cu Mine. Lucrarea Duhului Sfânt avansează. Mergi pe 
urmele pașilor Mei; mari minuni sunt înainte și îţi vor fi dezvăluite una câte una. Numai 
cei care au grijă, care așteaptă și care sunt treji le vor vedea. Asigură-te că nu încetinești. 
Planul de gestionare (planul mântuirii) al lui Dumnezeu se apropie de etapa sa finală; 
zidirea Bisericii va reuși, numărul celor biruitori este deja stabilit, va fi făcut copilul biruitor 
de parte bărbătească, iar ei vor intra în Împărăţie cu Mine, vor prelua domnia cu Mine, 
vor conduce toate naţiunile cu toiagul de fier și vom fi în slavă împreună! 


Capitolul 18 


Zidirea bisericii chiar nu este un lucru ușor de făcut! Îmi pun toată inima în 
construirea ei și Satana ar face tot ce-i stă în putere pentru a o dărâma. Dacă vreţi să 
fiţi zidiţi, trebuie să fiţi persoane care au viziune; trebuie să trăiţi bizuindu-vă pe Mine, să 
fiti martori pentru Hristos, să-L ţineţi la înălțime și să-Mi fiţi loiali Mie. Nu ar trebui să 
căutaţi scuze; în schimb, ar trebui să vă supuneţi necondiţionat. Trebuie să înduraţi orice 
încercări și să acceptaţi tot ce vine de la Mine. Trebuie să urmaţi Duhul Sfânt, indiferent 
cum vă conduce. Trebuie să aveți un duh pătrunzător și capacitatea de a distinge 
lucrurile. Trebuie să înțelegeți oamenii și să nu-i urmaţi orbește; să vă păstraţi luminoși 
ochii spirituali și să aveţi o cunoaștere aprofundată a tuturor lucrurilor. Oamenii care sunt 
în asentiment cu Mine trebuie să-Mi fie martori și să lupte bătălia decisivă împotriva 
Satanei. Trebuie, deopotrivă, să fiţi zidiţi și luaţi parte la bătălie. Eu sunt printre voi; vă 
sprijin și sunt scăparea voastră. 

Primele lucruri pe care trebuie să le faceți sunt să vă purificaţi pe voi înșivă, să 
deveniți persoane schimbate și să aveţi un temperament stabil. În viața voastră, trebuie 
să vă bizuiţi pe Mine, indiferent dacă mediul vostru e bun sau rău; dacă vă aflaţi sau nu 
acasă sau în orice alt loc, nu trebuie să șovăiţi din cauza altcuiva sau din cauza vreunei 
întâmplări sau chestiuni. În plus, trebuie să rămâneţi fermi și, ca de obicei, să ÎI trăiţi pe 
Hristos și să-L manifestaţi pe Dumnezeu Însuși. Trebuie să vă îndepliniţi funcţia și să vă 
îndepliniţi îndatoririle ca de obicei; acest lucru nu poate fi făcut doar o dată, ci trebuie să 
fie susținut pe termen lung. Trebuie să luaţi inima Mea drept a voastră, intenţiile Mele 
trebuie să devină gândurile voastre, trebuie să luaţi în considerare imaginea de 
ansamblu, să-l permiteţi lui Hristos să vină din voi și să slujiţi în coordonare cu ceilalți. 
Voi trebuie să ţineţi pasul cu lucrarea Duhului Sfânt și să vă aruncaţi în practica mântuirii 
Sale. Trebuie să vă eliberaţi pe voi înșivă şi să deveniți persoane nevinovate și deschise. 

Trebuie să aveţi părtășie și să interacţionaţi cu fraţii și surorile voastre în mod obișnuit, 
să puteţi să faceţi lucruri în duh, să vă iubiţi unii pe alţii, să permiteţi ca tăria lor să 
echilibreze slăbiciunile voastre și să căutaţi să fiţi zidiţi în biserică. Numai atunci veţi 
avea cu adevărat o parte în Împărăţie. 


Capitolul 19 


Pe măsură ce lucrarea Duhului Sfânt înaintează, Dumnezeu ne-a adus încă o dată 
într-o nouă metodă prin care lucrează Duhul Sfânt. Ca urmare, unii oameni inevitabil M- 
au înţeles greșit și Mi s-au plâns. Unii Mi s-au împotrivit și Mi s-au opus și M-au cercetat 
cu atenţie. Cu toate acestea, Eu încă aştept cu milă ca voi să vă căiţi și să vă îndreptați. 
Schimbarea din metoda lucrării Duhului Sfânt este că Dumnezeu Însuși S-a arătat în 
mod deschis. Cuvântul Meu va rămâne neschimbat! Din moment ce tu ești acela pe care 
îl mântui, nu Îmi doresc să te părăsesc la jumătatea drumului. Doar că voi nutriţi îndoieli 
și vreţi să vă întoarceţi înapoi cu mâna goală. Unii dintre voi aţi încetat să mergeti înainte, 
în timp ce ceilalţi nu fac decât să observe și să aștepte. Totuși, alţii tratează pasiv 
situaţia, iar unii se dedau, pur și simplu, imitării. V-aţi împietrit cu adevărat inimile! Ai luat 
ceea ce v-am spus și ai transformat asta în ceva de care ești mândru sau cu care te 
lauzi. Meditaţi mai mult la acest lucru: acestea nu sunt altceva decât cuvintele de milă și 
judecată care se pogoară asupra voastră. Văzând că sunteţi într-adevăr răzvrătiți, Duhul 
Sfânt vorbește și analizează direct. Ar trebui să vă fie frică. Nu acţionaţi necugetat, nu 
faceți nimic în grabă și nu fiţi orgolioși, aroganţi sau pedanti! Ar trebui să te concentrezi 
mai mult pe punerea în practică a cuvintelor Meu și să le trăiești oriunde te-ai aduce, 
astfel încât ele să te poată transforma cu adevărat din interior și ca tu să poţi avea firea 
Mea. Numai astfel de rezultate sunt reale. 

Pentru ca Biserica să fie zidită, trebuie să aveţi o statură specială și să căutați fără 
ezitare și neîncetat. Mai mult, trebuie să acceptaţi arderea și curățirea din partea Duhului 
Sfânt pentru a deveni o persoană transformată. Biserica poate fi zidită numai în astfel 
de condiţii. Lucrarea Duhului Sfânt v-a condus acum să începeți zidirea Bisericii. Dacă 
tu continui să te comporti la fel de confuz și leneș, așa cum ai făcut în trecut, atunci 
pentru tine nu există nicio speranţă. Trebuie să vă echipați cu tot adevărul, trebuie să 
aveţi înțelegere duhovnicească și să mergeţi pe calea cea desăvârșită, potrivit 
înțelepciunii Mele. Pentru ca Biserica să fie zidită, trebuie să fiţi înlăuntrul duhului vieții, 
și nu doar să imitaţi în mod superficial. Procesul de creștere în viața voastră este același 
proces în care sunteți clădiți. Totuși, rețineţi că aceia care se bazează pe daruri sau cei 
care nu sunt în stare să înțeleagă problemele spirituale sau cărora le lipsește realitatea 
nu pot fi zidiţi, și nici cei care nu sunt capabili să-Mi fie mereu aproape și să comunice 
cu Mine nu pot fi zidiți. Oamenii care își preocupă minţile cu noțiuni sau trăiesc după 
doctrine nu pot fi zidiţi, precum nu pot fi zidiţi nici cei care sunt ghidaţi de emoţiile lor. 

Indiferent de modul în care Dumnezeu te tratează, trebuie să | te supui întru totul; altfel, 
nu poţi fi zidit. Cei care sunt absorbiți în propria autoimportanţă, în neprihănire de sine, 
în mândrie și în mulțumire și cărora le place foarte mult să fie condescendenți și să se 
fălească nu pot fi zidiţi. Nici aceia care nu pot sluji în coordonare cu ceilalți nu pot fi zidiţi, 
iar același lucru este adevărat și în cazul oamenilor care nu au înţelegere spirituală și 
urmează orbește pe oricine conduce. De asemenea, nici cei care eșuează în a-Mi 
înțelege intenţiile și care trăiesc în condiţii depășite nu pot fi zidiţi, cum nu pot fi zidiţi nici 
cei care sunt prea înceţi pentru a prinde din urmă lumina nouă și care nu au nicio viziune 
drept temelie. 

Biserica ar trebui să fie zidită fără întârziere; pentru Mine, aceasta este o chestiune 
urgentă. Ar trebui să începeți prin a vă concentra asupra lucrurilor pozitive și să vă 
alăturaţi curentului clădirii oferindu-vă pe voi înșivă cu toată puterea voastră. Altfel, veți 
fi respinși. Ar trebui să vă lepădați cu totul de ceea ce ar trebui să fie lepădat și să 
mâncaţi și să beti în mod corespunzător ceea ce ar trebui să fie mâncat și băut. Ar trebui 
să trăiţi realitatea cuvântului Meu și ar trebui să încetați să vă concentrați asupra 
problemelor superficiale și neimportante. Întreabă-te pe tine însuţi: cât de mult ai înțeles 
din cuvântul Meu? Cât de mult trăiești din acesta? Ar trebui să rămâi cu mintea limpede 
și să te abţii să faci orice în grabă; altfel, un asemenea comportament nu te va ajuta să 
dobândești creșterea în viaţă, ci, de fapt, va dăuna creșterii tale. Ar trebui să înţelegi 
adevărul, să știi cum să îl pui în practică și să permiţi cuvântului Meu să devină cu 
adevărat viaţa ta. Aceasta este esenţa problemei! 

Deoarece zidirea Bisericii a ajuns acum într-un moment crucial, Satana elaborează 
planuri și face tot posibilul pentru a o dărâma. Voi nu ar trebui să fiți neglijenţi, ci să 
continuaţi cu prudenţă și să exercitaţi discernământul în duh. Fără un astfel de 
discernământ, veţi suferi pierderi mari. Aceasta nu este o problemă neînsemnată; ar 
trebui să o priviţi drept o problemă de mare importanţă. Și Satana este capabil să creeze 
impresii false și să vândă imitații, însă calitatea intrinsecă a acestor lucruri este diferită. 
Oamenii sunt atât de nesăbuiţi și de neatenți și nu pot să vadă diferența. Lucrul acesta 
arată și că ei sunt incapabili să-și păstreze limpezimea minţii și seninătatea tot timpul. 
Inima voastră nu este de găsit nicăieri. Pe de o parte, slujirea este o onoare și, pe de 
altă parte, poate fi și o pierdere. Poate duce fie la binecuvântare, fie la nenorocire. 
Rămâneti liniștiți în prezența Mea și trăiţi potrivit cuvântului Meu și, din punct de vedere 
spiritual, veţi rămâne într-adevăr vigilenţi și vă veţi exercita discernământul. Când 
Satana va veni, veți fi imediat capabili să vă păziți împotriva lui şi să-i simţiţi venirea; veţi 
simţi o neliniște reală în duhul vostru. Lucrarea actuală a Satanei se adaptează pe 
măsură ce tendinţele se schimbă. Când oamenii se comportă aiurit și vigilența le 
lipsește, vor rămâne în captivitate. Ar trebui să rămâi vigilent tot timpul și să-ţi ţii ochii 
larg deschişi. Nu vă ciondăniţi pentru propriile voastre câștiguri și pierderi și nu faceți 
calcule de dragul propriului folos. Mai degrabă, căutaţi să se facă voia Mea. 

Obiectele pot părea identice, dar calitatea lor poate fi diferită. Prin urmare, ar trebui 

să recunoașteți indivizii, precum și duhurile. Ar trebui să exersați discernământul și să 
rămâneți, spiritual, cu mintea limpede. Când se arată veninul Satanei, ar trebui să fiți 
capabili să-l recunoașteţi imediat; acesta nu poate scăpa de lumina judecății lui 
Dumnezeu. Ar trebui să acordati mai multă atenţie ascultării vocii Duhului Sfânt în duhul 
vostru; nu-i urmaţi pe alţii orbește și nu confundați ce este fals cu ceva adevărat. Nu 
urma pur și simplu pe oricine preia conducerea, ca să nu suferi pierderi mari. Cum te 
face să te simţi acest lucru? Aţi simţit consecinţele? Nu ar trebui să stânjenești în mod 
aleatoriu slujirea sau să-ţi introduci propriile opinii în aceasta, altfel, te voi doboriî. Mai 
rău încă, dacă refuzi să te supui și în continuare spui și faci cum dorești, te voi tăia! 
Biserica nu are nevoie să adune mai mulţi oameni; îi vrea doar pe cei care Îl iubesc cu 
sinceritate pe Dumnezeu și trăiesc într-adevăr potrivit cuvântului Meu. Ar trebui să fiți 
conștienți de propriile voastre condiţii existente. Nu este oare autoamăgire când săracii 
se consideră bogaţi? Pentru ca Biserica să fie zidită, trebuie să urmaţi Duhul; nu 
continuaţi acționând orbește. Rămâneţi mai degrabă la locul vostru și îndepliniţi-vă 
funcţiile. Nu ar trebui să ieșiţi din rolurile voastre; ar trebui să faceți tot posibilul să 
îndepliniţi orice funcţie puteţi îndeplini și, atunci, inima Mea va fi mulțumită. Nu toţi veți 
sluji aceleiași funcţii. Mai degrabă, fiecare dintre voi ar trebui să îşi joace propriul rol și 
să își dedice slujirea în coordonare cu ceilalţi în Biserică. Slujirea voastră nu ar trebui să 
se abată în nicio altă direcție. 

Lucrarea Duhului Sfânt se grăbeşte înainte, aducându-vă într-un tărâm complet 
nou, adică realitatea vieţii Împărăției s-a arătat înaintea voastră. Cuvintele rostite de 
Duhul Sfânt au dezvăluit în mod direct profunzimea în inima ta și o imagine după alta 
se arată înaintea voastră. Toţi cei care au foame şi sete de dreptate și care au intenţia 
de a se supune vor rămâne cu siguranţă în Sion și vor sta în Noul lerusalim; ei cu 
siguranţă vor câștiga slavă și onoare și vor împărtăși binecuvântări frumoase câtă 
vreme vor fi cu Mine. În prezent, există câteva taine ale lumii spirituale pe care nu le- 
ați văzut încă, întrucât ochii voștri spirituali nu sunt deschişi. Toate lucrurile sunt 
absolut minunate; semnele și minunile și lucrurile la care oamenii nici măcar nu s-au 
gândit vreodată, treptat vor ajunge să se împlinească. Dumnezeul atotputernic Își va 
arăta cele mai mari minuni, astfel încât universul, marginile pământului și toate 
națiunile și toate popoarele să le poată vedea cu proprii lor ochi și, de asemenea, să 
vadă în ce constă măreţia, dreptatea și atotputernicia Mea. Ziua se apropie! Acesta 
este un moment extrem de critic: te vei retrage sau vei persevera până la sfârșit, fără 
să te întorci vreodată înapoi? Nu vă uitaţi la nicio persoană, niciun eveniment sau lucru; 
nu vă uitaţi la lume, la soți, la copiii voştri sau la îndoielile voastre despre viaţă. Uitati- 
vă doar la iubirea și mila Mea și vedeţi ce preț am plătit pentru a vă câștiga, precum și 

ce sunt Eu. Aceste lucruri vor fi îndeajuns pentru a vă încuraja. 

Timpul este atât de aproape și iminent, iar voia Mea trebuie să fie împlinită cu toată 
graba. Nu-i voi părăsi pe cei care sunt în numele Meu, ci vă voi aduce pe toţi în slavă. 
Totuși, uitându-ne acum la asta, este un moment decisiv; toţi cei incapabili să facă acel 
următor pas își vor plânge de milă tot restul vieții și vor regreta, deși va fi deja prea târziu 
pentru un asemenea sentiment. Acum, staturile voastre sunt puse la o încercare practică 
pentru a vedea dacă biserica poate fi zidită și dacă puteţi sau nu să ascultați unul de 
celălalt. Privită din această perspectivă, ascultarea ta este una în care selectezi și alegi; 
deși poţi fi capabil să asculți o persoană, tot îţi este greu să asculţi de altcineva. Nu 
există, într-adevăr, nicio cale să poţi fi ascultător atunci când te bazezi pe noţiuni umane. 
Cu toate acestea, gândurile lui Dumnezeu le depășesc întotdeauna pe cele ale omului! 
Hristos S-a supus până la moarte și a murit pe cruce. El nu a spus nimic despre nicio 
condiţie sau rațiune; atât timp cât era voia Tatălui Său, El asculta de bunăvoie. Nivelul 
tău actual de ascultare este mult prea limitat. Eu vă spun vouă, tuturor, că ascultarea nu 
înseamnă ascultarea oamenilor; mai degrabă, înseamnă ascultarea în fața lucrării 
Duhului Sfânt și ascultarea față de Dumnezeu Însuși. Cuvintele Mele vă reînnoiesc și vă 
schimbă din interior; dacă nu ar face asta, cine ar asculta pe cine? Sunteţi cu toții 
neascultători față de alţi oameni. Trebuie să vă faceţi timp pentru a vă da seama ce 
înseamnă ascultarea și cum puteţi trăi o viaţă în ascultare. Trebuie să veniți înaintea 
Mea mai mult și să aveţi părtășie despre această problemă și, treptat, veţi ajunge să o 
înțelegeţi, prin urmare renunțând la noţiunile și alegerile care sunt în voi. Este dificil ca 
oamenii să înțeleagă întru totul modul acesta în care fac Eu lucrurile. Nu este vorba 
despre modul în care oamenii sunt buni sau capabili; Eu îi folosesc până și pe cei mai 
neștiutori și neînsemnațţi pentru a dezvălui atotputernicia lui Dumnezeu în vreme ce, 
totodată, răstorn unele dintre noţiunile, opiniile și alegerile oamenilor. Faptele lui 
Dumnezeu sunt atât de minunate; depășesc abilitatea minţii umane de a înţelege! 

Dacă vrei să devii cu adevărat unul care este martor pentru Mine, trebuie să primești 
adevărul în mod curat și nu în mod greșit. Trebuie să vă concentrați mai mult pe punerea 
în practică a cuvintelor Mele și să căutaţi să vă faceți viaţa să se maturizeze repede. Nu 
căutaţi lucruri care sunt fără valoare; acelea nu sunt de niciun folos pentru progresul 
vieţii voastre. Puteţi fi zidiți doar atunci când vieţile voastre s-au maturizat; doar atunci 
puteți fi aduși în Împărăţie — acest lucru este indiscutabil. Încă Îmi doresc să-ţi spun mai 
multe. Ți-am dat multe, dar cât de mult înţelegi de fapt? Cât de mult din ceea ce spun 
Eu a devenit realitatea vieţii tale? Cât de mult din ceea ce spun Eu trăieşti tu? Nu 
încercaţi să scoateţi apă cu un coș de bambus; nu veţi obține nimic în cele din urmă, 
doar deșertăciune. Alţii au câștigat beneficii reale foarte ușor; dar tu? Poţi să-l învingi pe 
Satana, dacă ești neînarmat și nu porţi nicio armă? Trebuie să depinzi mai mult de 
cuvintele Mele, căci ele sunt cele mai bune arme pentru autoapărare. Ar trebui să iei 
aminte: nu considera cuvintele Mele drept bunuri ale tale; dacă nu le înţelegi, dacă nu le 
cauţi și dacă nu încerci să le deslușești sau să ai părtășie cu Mine despre ele, dar, în 

schimb, ești satisfăcut și mulţumit de tine, atunci vei suferi pierderi. Acum, ar trebui să 
înveţi din această lecţie și trebuie să te lași deoparte și să valorifici puterea altora pentru 
a compensa propriile tale neajunsuri; nu face, pur și simplu, orice vrei tu. Timpul nu 
așteaptă pe nimeni. Vieţile fraţilor și surorilor tale cresc zi de zi; ei toți experimentează 
schimbarea și sunt reînnoiţi zilnic. Puterea fraţilor și surorilor crește și acesta este un 
lucru minunat! Alergaţi repede către linia de sosire; nimeni nu va fi capabil să participe 
pentru altcineva. Depuneţi pur și simplu eforturi subiective pentru a coopera cu Mine. 
Cei care au viziuni, care au o cale înainte, care nu sunt demoralizați și care întotdeauna 
așteaptă cu nerăbdare, sunt, în mod garantat, învingători, fără nicio îndoială. Acesta 
este un moment decisiv. Asiguraţi-vă că nu sunteți demoralizați sau descurajați; trebuie 
să așteptați cu nerăbdare în toate și să nu vă întoarceţi. Trebuie să sacrificați totul, să 
abandonaţi toate încurcăturile și să continuaţi cu toată puterea voastră. Atât timp cât îţi 
rămâne o suflare, trebuie să perseverezi până la sfârșitul sfârșitului; aceasta e singura 
cale prin care vei deveni vrednic de laudă. 

Lucrarea Duhului Sfânt v-a adus acum într-un cer nou și un pământ nou. Totul este 
reînnoit, totul este în mâinile Mele, totul începe din nou! Cu noţiunile lor, oamenii nu sunt 
capabili să înțeleagă acest lucru și, pentru ei, nu are sens, însă Eu sunt Cel care 
înfăptuiește lucrarea, iar înțelepciunea Mea este înlăuntrul acesteia. Prin urmare, 
singura voastră preocupare ar trebui să fie aceea de a renunţa la toate noțiunile și 
opiniile voastre și de a mânca și bea cuvântul lui Dumnezeu în supunere; să nu aveți 
niciun fel de îndoială. Din moment ce lucrez astfel, Îmi voi asuma o responsabilitate 
sacră. De fapt, oamenii nu trebuie să fie într-un fel anume. Mai degrabă, Dumnezeu este 
Cel care face lucruri miraculoase, manifestându-Și omnipotenţa. Oamenii nu se pot 
lăuda dacă nu se laudă cu Dumnezeu. Altfel, vei suferi pierderi. Dumnezeu îi ridică pe 
cei nevoiaşi din praf; cei umili trebuie înălțați. Îmi folosi înțelepciunea în toate formele ei 
pentru a guverna Biserica universală, pentru a guverna toate naţiunile și toate popoarele, 
astfel ca ele să fie toate înlăuntrul Meu și astfel încât voi, toţi cei din Biserică, să vă puteţi 
supune Mie. Cei care nu au ascultat înainte trebuie acum să fie supuși înaintea Mea, 
trebuie să se supună unii altora, să se controleze unul faţă de celălalt; vieţile voastre 
trebuie să fie interconectate, iar voi trebuie să vă iubiţi unul pe altul, toţi inspirându-vă 
din punctele forte ale altuia ca să vă compensațţi propriile slăbiciuni, și să slujiţi în 
coordonare. În felul acesta, Biserica va fi construită, iar Satana nu va avea ce 
oportunitate să exploateze. Doar atunci planul Meu de gestionare (planul mântuirii) nu 
va fi eșuat. Permiteţi-Mi să vă ofer un alt memento aici. Nu permiteţi să apară 
neînțelegeri în voi, deoarece cutare sau cutare persoană este într-un anumit fel sau a 
acționat în cutare sau cutare mod și, astfel, să deveniți degeneraţi în starea voastră 

spirituală. După cum văd Eu, acest lucru nu este potrivit și este un lucru lipsit de valoare. 
Cel în care crezi nu este Dumnezeu? Nu este o persoană oarecare. Funcţiile nu sunt 
aceleași. Există un singur trup. Fiecare își îndeplinește datoria, fiecare în dreptul său și 
făcând tot ce-i stă în putinţă — pentru fiecare scânteie există un fulger de lumină — și 
căutând maturitatea în viață. Astfel, Eu voi fi mulțumit. 

Trebuie să vă preocupați doar de a fi pașnici înaintea Mea. Păstraţi o părtășie 
strânsă cu Mine, căutați mai mult acolo unde nu înţelegeți, rugaţi-vă și așteptați timpul 
Meu. Vedeţi totul clar prin duh. Nu actionati în mod nesăbuit, ca să evitaţi să vă rătăciți. 
Doar în felul acesta faptul că mâncaţi și beți cuvintele Mele va da cu adevărat roade. 
Mâncaţi și beţi cuvintele Mele des, cugetaţi la ceea ce am spus, acordaţi atenţie 
practicării cuvintelor Mele și trăiţi realitatea cuvintelor Mele; aceasta este chestiunea 
esenţială. Procesul de construire a Bisericii este, de asemenea, procesul de creștere a 
vieţii. Dacă viaţa ta nu mai crește, nu poți fi clădit. Te bazezi pe naturalete, pe trup, pe 
zel, pe contribuţii, pe calificări; oricât de bun ai fi, dacă te bazezi pe aceste lucruri, nu vei 
fi clădit. Trebuie să trăieşti în cuvintele vieții, să trăieşti în luminarea și iluminarea de la 
Duhul Sfânt, să-ţi cunoști situaţia actuală și să fii o persoană schimbată. Trebuie să ai 
aceeași perspicacitate în duh, să ai o nouă luminare și să fii capabil să ţii pasul cu lumina 
nouă. Trebuie să fii capabil să te apropii fără încetare de Mine și să comunici cu Mine, 
să îţi poţi baza acţiunile din viaţa de zi cu zi pe cuvintele Mele, să fii capabil să te ocupi 
în mod corespunzător de tot felul de oameni, evenimente și lucruri pe baza cuvintelor 
Mele, având cuvintele Mele ca standard al tău și trăind firea Mea în toate activităţile din 
viața ta. 

Dacă doriţi să înțelegeţi și să vă îngrijiţi de voia Mea, trebuie să fiți atenţi la cuvintele 
Mele. Nu faceți lucrurile în pripă. Tot ceea ce Eu nu aprob va avea un sfârșit rău. 
Binecuvântarea vine numai în ceea ce am lăudat. Dacă vorbesc, va fi. Dacă ordon, va 
rămâne ferm. Ca să evitaţi să Mă înfuriaţi, în mod categoric nu trebuie să faceţi ceea ce 
nu am permis. Dacă faci acest lucru, nu vei avea timp să regreți! 

Să crezi în Dumnezeu nu este un lucru ușor de făcut. Umbli dezorientat, mâncând 
de toate și gândind că totul este atât de interesant, atât de gustos! Există unii care încă 
aplaudă — duhul lor este lipsit de discernământ. Merită să vă faceţi timp să analizaţi în 
detaliu această experienţă. În zilele de pe urmă, tot felul de duhuri ies pentru a-și juca 
rolurile, împotrivindu-se fățiș progresului făcut de copiii lui Dumnezeu și luând parte la 
sabotajul clădirii Bisericii. Dacă trataţi acest lucru cu ușurință și îi oferiţi Satanei ocazii 
să lucreze, el va face neorânduială în Biserică, oamenii se vor panica și se vor simți 
deznădăjduiţi și, în cazuri grave, își vor pierde viziunile. În acest fel, preţul dureros pe 
care Eu l-am plătit de-a lungul multor ani va fi fost în zadar. 

Momentul în care Biserica urmează să fie construită este, de asemenea, momentul 
în care frenezia Satanei atinge cel mai înalt nivel. Satana provoacă frecvent tulburări și 
întreruperi prin câţiva oameni, iar cei care joacă rolul Satanei cel mai ușor sunt aceia 
care nu cunosc duhul și acei noi credincioși. Adesea, deoarece oamenii nu înțeleg 
lucrarea Duhului Sfânt, acţionează la întâmplare, întru totul în funcţie de propriile lor 
preferinţe, de propriile moduri de a face lucrurile și de propriile lor noţiuni. Ține-ţi gura — 
este pentru propria ta protecţie. Ascultă și supune-te cum se cuvine. Biserica și 
societatea sunt diferite. Nu poţi pur și simplu să spui ce-ţi place ţie sau orice gândești. 
Asta nu va merge aici, pentru că aceasta este casa lui Dumnezeu. Dumnezeu nu 
acceptă modul în care oamenii fac lucrurile. Trebuie să faci lucrurile urmând Duhul; 
trebuie să trăieşti cuvintele lui Dumnezeu și, atunci, alții te vor admira. Mai întâi trebuie 
să rezolvi toate dificultăţile din tine, bizuindu-te pe Dumnezeu. Pune capăt firii tale 
degenerate și fii capabil să-ţi înţelegi, cu adevărat, propria condiţie și să știi cum ar trebui 
să acţionezi; continuă să ai părtășie despre orice nu înţelegi. Este inacceptabil să nu te 
cunoști pe tine însuți. Mai întâi, vindecă-ţi propria boală și, mâncând și bând mai des 
cuvintele Mele și contemplându-le, trăiește-ţi viața și fă lucruri potrivit cuvintelor Mele; 
indiferent dacă ești acasă sau altundeva, ar trebui să-l permiţi lui Dumnezeu să 
folosească puterea înlăuntrul tău. Leapădă-te de trup şi de ce-ţi este natural. Lasă 
întotdeauna cuvintele lui Dumnezeu să aibă stăpânire în tine. Nu este nevoie să-ţi faci 
griji că viaţa ta nu se schimbă; cu timpul, vei ajunge să simţi că firea ta s-a schimbat 
foarte mult. Înainte, erai dornic să fii în lumina reflectoarelor; fie nu ascultai de nimeni, 
fie erai ambițios, neprihănit de sine sau trufaș — acestea sunt lucruri de care, treptat, vei 
scăpa. Dacă îţi dorești să scapi de ele chiar acum, atunci acest lucru nu este posibil! 
Aceasta este din cauză că vechiul tău sine nu le va permite altora să-l atingă — atât de 
adânc înrădăcinat este în tine. Așadar, trebuie să faci eforturi subiective, să asculți în 
mod pozitiv și activ de lucrarea Duhului Sfânt, să-ţi foloseşti voința pentru a colabora cu 
Dumnezeu și să fii dispus să-Mi pui cuvintele în practică. Dacă faci un păcat, Dumnezeu 
te va disciplina. Când te vei întoarce și vei ajunge să înţelegi, totul va fi deodată bine 
înlăuntrul tău. Dacă vorbeşti cu indulgență, atunci vei fi imediat disciplinat în sinea ta. 
Vezi că lui Dumnezeu nu-l plac astfel de lucruri, deci, dacă te oprești imediat, vei 
experimenta pacea interioară. Există unii credincioși noi care nu înțeleg ce sunt 
sentimentele vieții sau cum să trăiască înlăuntrul acelor sentimente. Deși nu ai spus 
nimic, uneori te întrebi de ce te simţi atât de neliniștit în sinea ta? În astfel de momente, 
gândurile și mintea ta sunt cele care sunt rătăcite. Uneori, ai propriile tale alegeri, 
propriile tale noțiuni și opinii; uneori, îi consideri pe alţii ca fiind mai neînsemnaţi decât 
tine; uneori, îţi faci propriile calcule egoiste și nu te rogi și nici nu te examinezi. De aceea 
te simți neliniștit în sinea ta. Poate că știi care este problema, așadar, strigă imediat 
numele lui Dumnezeu în inima ta, apropie-te de Dumnezeu și îţi vei reveni. Când inima 
ta devine din ce în ce mai agitată și neliniștită, nu trebuie să crezi, cu niciun chip, că 
Dumnezeu îi permite să vorbești. În această privinţă, noii credincioși ar trebui să acorde 

o deosebită atenţie ascultării de Dumnezeu. Sentimentele pe care Dumnezeu le pune 
în om sunt pacea, bucuria, claritatea și siguranța. Adeseori, există oameni care nu 
înțeleg, vor încurca lucrurile și vor acţiona la întâmplare — toate acestea sunt întreruperi; 
să fii deosebit de atent la acest lucru. Dacă ești predispus la această condiţie, ar trebui 
să iei niște „medicamente preventive” ca să-i împiedici apariţia; altfel, vei crea întreruperi 
și Dumnezeu te va lovi. Nu fi neprihănit de sine; ia puterile altora ca să îți compensezi 
neajunsurile, privește cum trăiesc alţii respectând cuvintele lui Dumnezeu și vezi dacă 
merită sau nu să le imiţi viețile, acțiunile și vorbele. Dacă îi consideri pe alţii mai 
neînsemnațţi decât tine, atunci ești neprihănit de sine, vanitos și de niciun folos nimănui. 
Acum, vital este să te concentrezi asupra vieţii, să mănânci și să bei mai mult din 
cuvintele Mele, să-Mi experimentezi cuvintele, să-Mi cunoști cuvintele, să faci cuvintele 
Mele să devină cu adevărat viaţa ta — acestea sunt lucrurile principale. Poate să se 
maturizeze viața cuiva care nu poate trăi după cuvintele lui Dumnezeu? Nu, nu poate. 
Trebuie să trăiești după cuvintele Mele tot timpul și să le consideri drept codul de 
conduită pentru viaţă, astfel încât să simţi că a acţiona conform acestui cod e ceea ce- 
L bucură pe Dumnezeu și că a acţiona altfel este ceea ce urăște Dumnezeu; și, încet, 
vei ajunge să mergi pe calea cea dreaptă. Trebuie să înţelegi ce lucruri vin de la 
Dumnezeu și ce lucruri vin de la Satana. Ceea ce vine de la Dumnezeu îţi oferă viziuni 
din ce în ce mai clare și te apropie tot mai mult de Dumnezeu; împărtășești o dragoste 
sinceră cu fraţii și surorile tale, ești capabil să dai dovadă de apreciere față de povara 
lui Dumnezeu și să ai o inimă iubitoare de Dumnezeu, care nu se domolește. Există un 
drum înainte pe care să mergi. Ceea ce vine de la Satana te face să pierzi viziunile și 
tot ce ai avut înainte; te înstrăinezi de Dumnezeu, nu ai nicio dragoste pentru fraţii și 
surorile tale și ai o inimă plină de ură. Devii deznădăjduit, nu-ţi mai dorești să trăiești 
viața bisericească, iar inima ta iubitoare de Dumnezeu nu mai există. Aceasta este 
lucrarea Satanei și, de asemenea, consecinţa provocată de lucrarea duhurilor rele. 

Momentul de față este unul decisiv. Trebuie să continuaţi să munciţi din greu, până 
în ultima clipă, să vă limpeziţi ochii duhului ca să puteţi să distingeţi între bine și rău, și 
să depuneti toate eforturile posibile pentru zidirea Bisericii. Scăpaţi de lacheii Satanei, 
de tulburările religioase și de lucrarea duhurilor rele. Purificaţi Biserica, faceţi ca voia 
Mea să se îndeplinească nestingherită, iar Eu, într-adevăr, în acest timp foarte scurt, 
care precedă catastrofele, vă voi face compleţi cât de repede posibil și vă voi aduce 
către glorie. 


Capitolul 23 


Către toți fraţii și surorile care Mi-au auzit vocea: aţi auzit vocea severei Mele judecăţi 
și aţi îndurat suferință extremă. Cu toate acestea, ar trebui să știți că, dincolo de vocea 
Mea aspră se ascund intenţiile Mele! Vă disciplinez ca să puteţi fi salvaţi. Ar trebui să 

știți că pentru fiii Mei iubiţi, vă voi disciplina și vă voi emonda și vă voi face compleți în 
curând. Inima Mea este atât de dornică, dar voi nu-Mi înțelegeţi inima și nu acționați 
conform cuvântului Meu. Cuvintele Mele vin astăzi la voi, făcându-vă să recunoașteți cu 
adevărat că Dumnezeu este un Dumnezeu iubitor și să experimentați cu toţii dragostea 
sinceră a lui Dumnezeu. Totuși, există și un număr mic de oameni care se prefac. Atunci 
când văd necazul altor oameni, îi imită, lăcrimând și ei. Sunt alţii care — la suprafață — 
par a-l fi datori lui Dumnezeu și par plini de remușcări, dar înlăuntrul lor, ei nu ÎI înțeleg 
cu adevărat pe Dumnezeu și nici nu sunt siguri de El; mai degrabă, ei prezintă doar o 
fațadă. Pe acești oameni îi detest cel mai tare! Mai devreme sau mai târziu, acești 
oameni vor fi eliminaţi din orașul Meu. Intenţia Mea este aceasta: Îi vreau pe aceia care 
Mă vor cu ardoare, și numai aceia care Mă urmează cu o inimă sinceră Mă pot mulțumi. 
Aceștia sunt oamenii pe care am să-i sprijin cu siguranţă cu propriile Mele mâini și am 
să Mă asigur că nu se confruntă cu calamităţi. Oamenii care Îl vor cu adevărat pe 
Dumnezeu vor fi dispuși să fie atenţi cu inima lui Dumnezeu și să facă voia Mea. Așadar, 
voi ar trebui să pătrundeți în realitate curând și să-Mi acceptaţi cuvântul drept viaţă a 
voastră — aceasta este cea mai mare povară a Mea. Dacă bisericile și sfinţii pătrund cu 
toții în realitate și sunt toți capabili să aibă părtășie cu Mine direct, să vină faţă în faţă cu 
Mine și să practice adevărul și dreptatea, doar atunci vor fi ei fiii Mei iubiţi, cei de care 
sunt mulțumit. Acestor oameni le voi acorda toate binecuvântările mărețe. 


Capitolul 24 


Se apropie timpul. Treziţi-vă! Toţi sfinţii! Voi grăi către voi și toți aceia care aud se 
vor trezi. Sunt Dumnezeul în care aţi avut credinţă în toți acești mulţi ani. Astăzi M-am 
întrupat și am venit în fața ochilor voștri, dezvăluind astfel cine Mă dorește cu adevărat, 
cine este dispus să plătească orice preţ pentru Mine, cine ascultă cu adevărat cuvântul 
Meu și cine este dispus să pună adevărul în practică. Pentru că Eu sunt Dumnezeul 
atotputernic — pot vedea toate secretele omului ascunse în întuneric, știu cine Mă 
dorește cu adevărat și știu cine Îmi opune rezistență. Observ toate lucrurile. 

Acum, cât mai curând posibil, Îmi doresc să fac un grup de oameni care sunt după 
inima Mea, un grup de oameni care sunt în stare să fie atenţi la poverile Mele. Cu toate 
acestea, nu pot să Mă abţin să nu-Mi curăţ și să nu-Mi purific biserica; biserica este 
inima Mea. Îi disprețuiesc pe toţi oamenii răi care vă împiedică să beți și să mâncaţi din 
cuvântul Meu. Asta pentru că există alți oameni care nu Mă doresc cu adevărat. Acești 
oameni sunt plini de înșelăciune, ei nu se apropie de Mine cu inima lor adevărată; sunt 
răi și sunt oameni care împiedică aducerea la îndeplinire a voinţei Mele; nu sunt oameni 
care pun adevărul în practică. Acești oameni sunt plini de neprihănire de sine și 
aroganță, sunt nebunește de ambiţioși, iubesc să fie condescendenți și, deși cuvintele 
pe care le rostesc sunt plăcute auzului, pe ascuns ei nu practică adevărul. Acești oameni 

răi vor fi cu toţii separați și măturaţi; se vor chinui în toiul dezastrelor. Aceste cuvinte sunt 
ca să vă amintească și să vă avertizeze să vă ţineţi picioarele pe cărarea care e după 
inima Mea. Întoarce-te mereu la duhul tău, pentru că îi iubesc pe aceia care Mă iubesc 
pe Mine cu toată inima lor. Pentru că vă apropiaţi de Mine, vă voi proteja și vă voi ţine la 
distanţă de cei răi, vă voi face să staţi drepţi în casa Mea și vă voi păzi până la sfârșit. 


Capitolul 25 


Dumnezeule Atotputernic, Tată Veșnic, Prinţ al Păcii, Dumnezeul nostru este Rege! 
Dumnezeu Atotputernic pășește pe Muntele Măslinilor. Cât de minunat e acest lucru! 
Ascultati! Noi, veghetorii, ne înălțăm glasurile; cu vocile noastre cântăm laolaltă, pentru 
că Dumnezeu S-a întors în Sion. Vedem cu ochii noștri pustiirea lerusalimului. Bucuraţi- 
vă și cântaţi la unison, pentru că Dumnezeu ne-a adus alinarea și a răscumpărat 
lerusalimul. Dumnezeu Și-a dezvelit braţul sfânt sub privirile tuturor naţiunilor, adevărata 
persoană a lui Dumnezeu S-a arătat! Toate marginile pământului au văzut mântuirea 
Dumnezeului nostru. 

O, Dumnezeule Atotputernic! Cele șapte duhuri au fost trimise de la tronul Tău către 
toate bisericile pentru a dezvălui toate tainele Tale. Tu stai pe tronul Tău de glorie și Ţi- 
ai gestionat Împărăţia și ai întemeiat-o și întărit-o cu dreptate și virtute și ai îngenuncheat 
toate neamurile înaintea Ta. O, Dumnezeule Atotputernic! Tu ai slăbit armura regilor, Tu 
ai făcut ca porţile orașului să se deschidă larg înaintea Ta, ca niciodată să nu se închidă. 
Căci lumina Ta s-a pogorât și harul Tău se înalță și radiază în strălucirea Sa. Întunericul 
acoperă pământul și negura densă cade peste popoare. O, Dumnezeule! Tu, însă, Te- 
ai arătat și ai făcut ca lumina Ta să strălucească peste noi, iar slava Ta se va vedea 
peste noi; toate naţiunile vor veni la lumina Ta și regii la strălucirea Ta. Tu Îți ridici ochii 
și Te uiţi în jur: fiii Tăi se adună înaintea Ta și vin de departe; fiicele Tale sunt purtate pe 
brațe. O, Dumnezeule Atotputernic! lubirea Ta cea mare ne-a cuprins; Tu ești Cel care 
ne călăuzește înainte pe drumul către Împărăţia Ta și cuvintele Tale sfinte sunt cele ce 
ne pătrund. 

O, Dumnezeule Atotputernic! Ţie Îți mulţumim și pe Tine Te slăvim! Lasă-ne să 
privim la Tine, să fim martori pentru Tine, să Te înălțăm și să-Ţi cântăm cu o inimă 
sinceră, liniştită și neclintită. Să fim o singură minte și să fim clădiţi împreună, și fie ca în 
curând Tu să ne transformi în cei ce sunt plăcuţi inimii Tale ca să fim folosiţi de Tine. Fie 
ca voia Ta să se împlinească nestingherită pretutindeni pe pământ. 

Capitolul 26 


Fiii mei, fiţi atenţi la cuvintele Mele, ascultaţi-Mi în liniște glasul și vă voi oferi revelații. 
Fiţi liniștiți înăuntrul Meu, pentru că Eu sunt Dumnezeul vostru, singurul vostru 
Răscumpărător. Trebuie să vă liniștiți inimile tot timpul și să trăiţi înăuntrul Meu; Eu sunt 
stânca voastră, sprijinul vostru. Nu vă gândiţi la altceva, ci bazaţi-vă cu toată inima pe 
Mine și Mă voi arăta cu siguranţă vouă — Eu sunt Dumnezeul vostru! Ah, scepticii aceia! 
Ei cu siguranţă nu pot rămâne neclintiţi și nu vor câștiga nimic. Trebuie să știți ce moment 
este acum, ce moment crucial este acesta! Cât este de crucial! Nu vă agitați pentru 
lucruri fără niciun folos; apropiaţi-vă grabnic de Mine, aveţi părtășie cu Mine, iar Eu vă 
voi revela toate tainele. 

Trebuie să ascultați toate cuvintele de îndrumare de la Duhul Sfânt și să puneţi pe 
fiecare la inimă. De atâtea ori Mi-aţi auzit cuvintele și apoi le-aţi uitat. O, nesocotiţilor! 
Aţi pierdut atât de multe binecuvântări! Trebuie să ascultați acum cu atenţie și să Îmi 
luați în seamă cuvintele, să aveţi mai multă părtășie cu Mine și să vă apropiaţi mai mult 
de Mine. Vă voi călăuzi în tot ceea ce nu înțelegeți și vă voi conduce înainte. Nu dați 
multă atenţie părtășiei cu alţii. Sunt mulţi acum care predică slove și doctrine și prea 
puţini care au cu adevărat realitatea Mea. Părtășia lor te va face confuz și amortit, 
neștiind cum să progresezi. Chiar dacă îi asculţi, nu ajungi decât să înţelegi ceva mai 
mult despre slove și doctrine. Trebuie să aveţi grijă ce faceţi, să vă menţineţi inima în 
fața Mea întotdeauna; trebuie să comunicaţi cu Mine și să vă apropiaţi de Mine, iar Eu 
vă voi lăsa să vedeţi ceea ce nu înțelegeți. Aveţi grijă ce spuneți, observaţi-vă inima tot 
timpul și mergeţi pe calea pe care merg Eu. 

Nu va mai dura mult; mai este încă puţin timp. Grăbiţi-vă să renuntati la tot în afară 
de Mine și veniţi să Mă urmaţi! Nu vă voi maltrata. De atâtea ori Mi-ati înțeles greșit 
acțiunile, dar știți cât de mult vă iubesc? Ah, pur și simplu nu-Mi înţelegeţi inima. 
Indiferent cum v-aţi îndoit, indiferent cât de datori Mi-aţi fost, nu-Mi voi aminti, și totuși, 
v-am ales pe voi să mergeţi mai departe și să acţionaţi conform voii Mele. 

Astăzi nu e vremea de a zăbovi. De acum încolo, dacă veți avea motive ascunse, 
atunci judecata Mea se va abate asupra voastră. Dacă Mă părăsești fie și doar pentru o 
clipă, atunci vei ajunge ca soţia lui Lot. Acum, ritmul lucrării Duhului Sfânt se 
accelerează, iar cei care nu pot ţine pasul cu noua lumină sunt în pericol. Cei care nu 
sunt atenţi vor fi părăsiţi; trebuie să vă protejaţi. Ştii că toate lucrurile din mediul ce te 
înconjoară sunt acolo cu permisiunea Mea, toate plănuite de Mine. Vezi cu claritate și 
mulțumește-Mi inima în mediul pe care ţi l-am dat. Nu te teme, Dumnezeul Atotputernic 
al oștirilor va fi cu siguranţă lângă tine; El stă în spatele vostru și vă este scut. Astăzi 
oamenii au prea multe noţiuni, ceea ce Mă forțează să-Mi exprim voia doar prin aceia la 
care alţii se uită de sus, spre rușinea celor care sunt îngâmfați și neprihăniţi de sine, 
mândri, ambiţioși și de rang înalt. Atât timp cât dovediţi o consideraţie sinceră faţă de 
povara Mea, voi pregăti totul pentru voi. Doar urmaţi-Mă! 

Capitolul 27 


Singurul Dumnezeu adevărat care domnește peste univers și toate lucrurile — 
Dumnezeu Atotputernic, Hristos al zilelor de pe urmă! Aceasta este mărturia Duhului 
Sfânt, dovadă incontestabilă! Duhul Sfânt lucrează ca să fie mărturie peste tot, ca nimeni 
să nu aibă vreo îndoială. Regele triumfător, Dumnezeu Atotputernic! El a triumfat asupra 
lumii, a triumfat asupra păcatului și Și-a dus la bun sfârșit răscumpărarea! El ne-a 
mântuit pe noi, acest grup de oameni corupți de către Satana și ne-a făcut completi 
pentru a face voia Lui. El Își exercită puterea regală peste întreg pământul, recuperând 
acest ținut și fugărindu-l pe Satana în Adânc. El judecă lumea și nimeni nu poate scăpa 
din mâinile Lui. El domnește ca Rege. 

Pământul întreg strigă de veselie! Îl laudă pe Regele triumfător — Dumnezeu 
Atotputernic! În vecii vecilor! Demn ești de onoare și laudă. Autoritate și glorie mărețului 
Rege al universului! 

Nu mai este mult timp. Urmează pașii lui Dumnezeu Atotputernic și mergi mai 
departe. Fii meticulos cu greșelile, acordă atenţie poverii Lui, fii în asentiment cu EIl și 
sacrifică-te pentru planul Lui de gestionare (planul mântuirii). Nu trebuie să-ți păstrezi 
bunurile. Așadar, rămâne puţin timp. Oferă-le! Nu te agăța de ele! Oferă-le! Nu te agăța 
de ele! 


Capitolul 28 


Când vezi că timpul trece atât de repede și lucrarea Duhului Sfânt se grăbeşte 
înainte, făcându-te să obţii binecuvântări atât de mărețe și să-L primeşti pe Regele 
universului, Dumnezeu Atotputernic, care este Soarele strălucitor, Regele Împărăției — 
toate acestea sunt harul și mila Mea. Ce mai există care te-ar putea îndepărta de iubirea 
Mea? Cumpănește cu atenţie, nu încerca să scapi, așteaptă în tăcere înaintea Mea în 
orice clipă și nu hoinări mereu pe afară. Inima ta trebuie să stea aproape de inima Mea 
și, indiferent ce se poate întâmpla, nu acţiona orbește sau în mod arbitrar. Trebuie să 
vezi voia Mea, să faci orice doresc Eu și să fii hotărât să abandonezi ceea ce nu doresc. 
Nu trebuie să acţionezi potrivit emoțiilor tale, ci, în schimb, să practici dreptatea ca Mine, 
fără sentimente nici măcar pentru părinţii tăi. Trebuie să abandonezi tot ceea ce nu este 
conform cu adevărul și trebuie să te oferi și să te sacrifici pentru Mine cu o inimă pură 
care Mă iubește. Nu permite să fii controlat de nicio persoană, de nicio chestiune sau de 
niciun lucru; atât timp cât este conform voii Mele, practică potrivit cuvintelor Mele. Nu te 
teme, căci mâinile Mele te sprijină, iar Eu te voi ţine departe de toţi răufăcătorii. Ar trebui 
să îţi păzești inima, să fii tot timpul înlăuntrul Meu, pentru că existenţa vieții tale depinde 
de a Mea; dacă Mă părăseșii, te vei ofili imediat. 

Ar trebui să știi că acestea sunt zilele de pe urmă. Diavolul Satana, ca un leu care 

răcneșşte, umblă de colo-colo, căutând oameni pe care să-i devoreze. Tot felul de 
năpaste izbucnesc acum și există multe din toate felurile de spirite malefice. Numai Eu 
sunt Dumnezeul adevărat; numai Eu sunt refugiul tău. Acum nu poţi decât să te ascunzi 
în locul Meu secret, numai înlăuntrul Meu, iar dezastrele nu se vor abate asupra ta și 
nicio calamitate nu se va apropia de cortul tău. Trebuie să te apropii mai des de Mine și 
să ai părtășie cu Mine în locul secret; să nu ai părtășie cu ușurință cu alţii. Trebuie să 
înţelegi semnificaţia cuvintelor Mele — nu spun că nu ţi se permite să ai părtășie, doar 
că încă nu ai discernământ. În aceste vremuri, lucrarea spiritelor rele este frenetică. Ele 
se folosesc de tot felul de oameni ca să aibă părtășie cu tine. Cuvintele lor sună foarte 
plăcut, dar conţin otravă. Sunt gloanțe învelite în zahăr și, înainte să-ţi dai seama, Își vor 
lăsa otrava în tine. Ar trebui să știi că majoritatea oamenilor de astăzi sunt instabili, ca 
și cum ar fi beţi. Când ai părtășie cu alţii despre dificultăţile tale, ceea ce îţi spun ei sunt 
doar reguli și doctrine, și nu este atât de bine ca atunci când ai părtășie direct cu Mine. 
Vino înaintea Mea și varsă vechile lucruri dinlăuntrul tău; deschide-ţi inima spre Mine și 
inima Mea ţi se va revela cu siguranţă. Inima ta trebuie să fie sârguincioasă înaintea 
Mea. Nu fi leneș, ci apropie-te des de Mine — aceasta este cea mai rapidă cale ca viaţa 
ta să crească. Trebuie să trăiești înlăuntrul Meu, iar Eu voi trăi înlăuntrul tău și, în tine, 
voi fi Rege, călăuzindu-te în toate, iar tu vei avea o parte din Împărăţie. 

Nu te subaprecia pentru că ești tânăr. Ar trebui să Mi te oferi. Nu Mă gândesc la cum 
par oamenii la suprafaţă și nici la ce vârstă au. Văd numai dacă Mă iubesc sincer și dacă 
Îmi urmează calea și practică adevărul, ignorând toate celelalte lucruri. Nu te îngrijora 
despre cum va fi ziua de mâine și nici despre cum va fi viitorul. Atât timp cât te bizui pe 
Mine ca să trăieşti zi de zi, Eu te voi îndruma cu siguranţă. Nu insista pe ideea că „Viaţa 
mea este prea neînsemnată, nu înțeleg nimic”, care este un gând trimis de Satana. 
Trebuie doar să-ţi folosești inima pentru a te apropia tot timpul de Mine și a-Mi urma 
pașii până la capătul drumului. Când Îmi auzi cuvintele de reproș și avertizare, trezește- 
te și aleargă imediat înainte; apropie-te neîncetat de Mine, ţine pasul cu turma și 
continuă să priveşti în față. În prezența Mea, trebuie să ÎI iubești pe Dumnezeul tău din 
toată inima și din tot sufletul tău. Gândește-te mai mult la cuvintele Mele pe cărarea 
slujirii. În practicarea adevărului, să nu fii slab de înger — să ai o inimă măreaţă și 
hotărârea și fermitatea copilului de parte bărbătească; să ai o inimă formidabilă. Dacă 
vrei să Mă iubești, atunci trebuie să Mă mulțumești cu toate lucrurile pe care vreau să le 
realizez în tine. Dacă vrei să Mă urmezi, atunci trebuie să renunti la tot ce ai, la tot ce 
iubești; trebuie să te supui cu smerenie înaintea Mea, cu o minte simplă. Să nu cercetezi 
și să nu gândeşti, ci să ţii pasul cu lucrarea Duhului Sfânt. 

lată sfatul pe care ţi-l dau: asigură-te că te ţii strâns de tot ce luminez în tine și 
asigură-te că pui totul în practică! 

Capitolul 29 


Ştii că timpul e presant? Prin urmare, în scurt timp, trebuie să te bizui pe Mine și să 
alungi de la tine toate lucrurile care sunt incompatibile cu firea Mea: ignoranță, 
încetineală de reacţie, gânduri neclare, slăbiciune a inimii, o voinţă slabă, absurditate, 
emoții exagerate, confuzie și o lipsă de discernământ. Acestea trebuie alungate cât mai 
curând cu putință. Eu sunt Dumnezeu Atotputernic! Atât timp cât ești dispus să cooperezi 
cu Mine, te pot vindeca de tot ceea ce te doare. Eu sunt Dumnezeul care privește 
profund în inimile oamenilor; îţi știu toate suferinţele și unde îţi sălășluiesc defectele. 
Acestea sunt lucrurile care te împiedică să progresezi în viață și trebuie înlăturate 
curând. Altfel, voinţa Mea nu poate fi dusă la bun sfârșit în tine. Bizuiește-te pe Mine să 
alung tot ce Eu luminez în tine, trăiește mereu lângă Mine, fii aproape de Mine și 
întreprinde toate acţiunile și comportamentele cu asemănarea Mea. Ai părtășie cu Mine 
mai des despre ce nu înţelegi și Eu o să te conduc ca să poţi merge înainte. Dacă ești 
nesigur, nu acţiona în pripă, ci așteaptă timpul Meu. Menţine un temperament stabil și 
nu-ți lăsa pasiunile să se aprindă și să se răcească; trebuie să ai o inimă care Mă 
venerează întotdeauna. Ceea ce faci în faţa Mea și când nu te văd trebuie să fie mereu 
în concordanţă cu voia Mea. Nu fi indulgent cu nimeni în numele Meu, fie că e soțul tău 
sau familia ta; este inacceptabil, indiferent cât de buni sunt. Trebuie să acţionezi pe baza 
adevărului. Dacă Mă iubeşti, îţi voi acorda mari binecuvântări. Nu voi tolera pe nimeni 
care opune rezistenţă. lubește-i pe cei pe care îi iubesc Eu și urăște-i pe cei pe care îi 
urăsc Eu. Nu da atenţie niciunui om, eveniment sau lucru. Priveşte cu duhul și vezi clar 
oamenii pe care îi folosesc; intră mai des în contact cu oameni duhovnicești. Nu fi 
ignorant — trebuie să faci diferența. Grâul va fi mereu grâu și neghina nu va deveni 
niciodată grâu — trebuie să recunoști diferite tipuri de oameni. Trebuie să fii atent, în 
special, în vorbirea ta și să-ţi ţii picioarele pe calea intenţiei Mele. Gândește-te cu atenţie 
la toate aceste cuvinte. Trebuie să-ţi alungi rebeliunea imediat și să devii potrivit pentru 
folosința Mea, ca să-Mi poţi mulțumi inima. 


Capitolul 30 


Treziţi-vă, fraţilor! Treziţi-vă, surorilor! Ziua Mea nu va fi amânată; timpul înseamnă 
viață, iar a profita de timp înseamnă a salva viața! Timpul nu este departe! Dacă nu 
reușiţi să luaţi examenul de admitere la facultate, puteţi să studiaţi și să-l daţi de câte ori 
vreţi. Totuși, ziua Mea nu va accepta să mai fie amânată. Țineţi minte! Țineţi minte! Vă 
îndemn cu aceste cuvinte bune. Sfârșitul lumii se desfășoară chiar în faţa ochilor voştri, 
iar marile dezastre se apropie cu repeziciune. Viaţa voastră sau somnul vostru, 
mâncarea, băutura și hainele — care dintre aceste lucruri e mai important? A sosit timpul 
să cântăriţi aceste lucruri. Nu mai fiţi neîncrezători și nu vă feriţi să fiţi siguri! 

Cât de jalnică! Cât de sărmană! Cât de oarbă! Cât de crudă este omenirea! Voi chiar 
Îmi ignorati cuvântul — vă vorbesc în zadar? Încă sunteţi atât de indolenţi — de ce? De 
ce? Nu v-aţi mai gândit la asta până acum? Pentru cine spun aceste lucruri? Credeţi în 
Mine! Eu sunt Mântuitorul vostru! Eu sunt Atotputernicul vostru! Vegheaţi! Vegheați! 
Timpul pierdut nu se va întoarce niciodată — să nu uitaţi acest lucru! În lume nu există 
niciun medicament care să vindece regretul! Așadar, cum ar trebui să vă vorbesc? Nu 
este cuvântul Meu demn de atenţia voastră deosebită și repetată? Sunteţi atât de 
nepăsători față de cuvântul Meu și atât de iresponsabili cu viața voastră; cum aș putea 
să suport asta? Cum aș putea? 

De ce, în tot acest timp, nu a reușit să se nască printre voi o viaţă bisericească 
potrivită? Pentru că vă lipseşte credinţa; nu sunteți dispuși să plătiți prețul, să vă oferiţi 
și să vă sacrificați înaintea Mea. Treziţi-vă, fiii Mei! Credeţi în Mine, fiii Mei! lubiţii Mei, 
de ce nu vreţi să luaţi în considerare ce este în inima Mea? 


Capitolul 31 


Îi iubesc pe toti cei care Mă doresc sincer. Dacă vă concentrați asupra iubirii pentru 
Mine, vă voi binecuvânta cu siguranţă în mod extraordinar. Îmi înțelegeţi intenţiile? În 
casa Mea, nu există distincţie între statut înalt și jos. Fiecare este fiul Meu, iar Eu sunt 
Tatăl vostru, Dumnezeul vostru. Eu sunt suprem și unic. Eu controlez universul și toate 
lucrurile! 

Se cuvine să „Mă slujești cu umilinţă și în anonimat” în casa Mea. Această expresie 
trebuie să-ţi servească drept deviză. Nu fi o frunză dintr-un copac, ci fii rădăcina 
copacului și înfige-te adânc în viaţă. Intră într-o experienţă autentică a vieții, trăiește 
după cuvintele Mele, caută-Mă mai mult în fiecare lucru și apropie-te de Mine și ai 
părtășie cu Mine. Nu da atenţie niciunui lucru din exterior și nu fi controlat de nicio 
persoană, eveniment sau lucru, ci ai părtășie doar cu oameni duhovnicești despre ceea 
ce sunt Eu. Înțelege-Mi intențiile, lasă viața Mea să curgă în tine și trăiește-Mi cuvintele 
și supune-te cerințelor Mele. 

Dedică-ţi întreaga forță lucrurilor cu care te-am însărcinat; fă tot ce poţi să-Mi 
mulțumești inima. Eu sunt puterea ta și Eu sunt bucuria ta... Eu sunt totul pentru tine. 
Doar urmează-Mă. Cunosc dorințele adevărate ale inimii tale și că te sacrifici cu 
sinceritate pentru Mine, dar ar trebui să știi cum să-Mi arăţi loialitate în casa Mea și cum 
să Mă urmezi până la sfârșit. 

Biserica este inima Mea și ard de nerăbdare pentru construcţia bisericii Mele. Ar 
trebui să te sacrifici pentru Mine oferindu-te fără cea mai mică rezervă și să dai dovadă 
de consideraţie față de intenţiile Mele pentru ca inima Mea să poată fi mulțumită. 

Capitolul 32 


Ce este lumina? În trecut, voi efectiv aţi privit drept lumină transformarea lucrării 
Duhului Sfânt. Există în orice moment lumină adevărată: adică, realizarea a ceea ce 
este Dumnezeu prin apropierea de Mine și părtășia cu Mine. A înţelege cuvintele lui 
Dumnezeu și a pricepe voia lui Dumnezeu în cuvintele Lui — adică, în timp ce mâncaţi și 
beti, a simţi Duhul în cuvintele lui Dumnezeu și a primi cuvintele lui Dumnezeu înlăuntrul 
vostru; pricepeţi ceea ce este El prin experienţă și primiţi iluminarea lui Dumnezeu în 
timpul comunicării cu El; totul este lumină. Puteţi să fiţi luminaţi și să dobândiţi o nouă 
perspectivă asupra cuvintelor lui Dumnezeu în orice moment în timpul contemplației și 
cumpănirii. Dacă înţelegi cuvântul lui Dumnezeu și simţi o nouă lumină, atunci nu vei 
avea putere în slujirea ta? Vă îngrijoraţi atât de mult în timp ce slujiți! Asta pentru că nu 
ați atins realitatea și nu aveţi experienţă sau pătrundere reală. Dacă ai avea pătrundere 
reală, atunci nu ai ști cum să slujești? Când anumite lucruri se abat asupra ta, trebuie 
să le experimentezi cu sârguinţă. Dacă, într-un mediu lejer și confortabil, poţi trăi și în 
lumina chipului lui Dumnezeu, atunci vei vedea chipul lui Dumnezeu în fiecare zi. Dacă 
l-ai vedea fața lui Dumnezeu și ai comunica cu Dumnezeu, nu ai avea lumină? Voi nu 
pătrundeţi în realitate și sunteți întotdeauna în căutări la exterior; ca urmare, nu găsiți 
nimic și progresul vostru în viață se amână. 

Nu te concentra asupra exteriorului; în schimb, doar apropie-te de Dumnezeu în 
sinea ta, comunică suficient de profund și pricepe voia lui Dumnezeu; nu ai avea, atunci, 
o cărare în slujirea ta? Trebuie să acordaţi atenţie și să vă supuneți cu sârguință. Dacă 
faceți totul doar potrivit cuvintelor Mele și intraţi pe cărările pe care vi le indic Eu, atunci 
nu aţi avea o cale? Dacă găsești calea de a pătrunde în realitate, atunci ai și o cale de 
a-L sluji pe Dumnezeu. Este simplu! Vino mai mult spre prezenţa lui Dumnezeu, 
cumpănește mai mult cuvintele lui Dumnezeu și vei obține ceea ce îţi lipsește. Vei avea 
și o nouă pătrundere, o nouă luminare și vei avea lumina. 


Capitolul 33 


Împărăţia Mea are nevoie de cei care sunt sinceri, de cei care nu sunt ipocriți sau 
amăgitori. Nu sunt oamenii sinceri și onești nepopulari în lume? Eu sunt chiar opusul. 
Este acceptabil ca oamenii onești să vină la Mine; tipul acesta de persoană Mă încântă 
și, în plus, am nevoie de tipul acesta de persoană. Chiar aceasta este dreptatea Mea. 
Unii oameni sunt ignoranți; ei nu pot să simtă lucrarea Duhului Sfânt și nu pot să Îmi 
înțeleagă voia. Ei nu pot să vadă clar mediul în care există familia lor și mediul ce îi 
înconjoară, fac lucruri orbește și pierd multe oportunități de a dobândi har. Își regretă 
acţiunile în repetate rânduri și, când dau de o problemă, iarăși nu pot să o vadă limpede. 
Uneori, sunt capabili să se bazeze pe Dumnezeu ca să găsească un mijloc de a obţine 

o victorie, dar când se întâlnesc mai apoi cu același tip de problemă, vechea boală 
recidivează, iar ei nu pot să Îmi înțeleagă voia. Dar Eu nu Mă uit la aceste lucruri și nu 
Îmi amintesc de fărădelegile voastre. Mai degrabă, Îmi doresc să vă mântuiesc de pe 
acest pământ promiscuu și să vă permit să vă reînnoiţi vieţile. V-am iertat de nenumărate 
ori. Cu toate acestea, acum este pasul cel mai critic. Nu mai puteţi fi confuzi și nu mai 
puteți să înaintați, tot mergând și oprindu-vă. Când veți fi capabili să ajungeţi la 
destinaţie? Trebuie să faceţi tot posibilul ca să alergaţi spre linia de sosire fără a vă opri. 
Nu încetiniţi în cel mai critic moment, avansati cu curaj, și un festin îmbelșugat se va afla 
în fața voastră. Îmbrăcaţi iute straiele de nuntă și veșmintele cele drepte și participaţi la 
masa nunții lui Hristos; bucuraţi-vă de extazul familiei pentru eternitate! Nu vei mai fi 
deprimat, trist și plin de oftaturi, ca înainte. Totul din acea vreme se va fi risipit ca fumul, 
și numai viaţa lui Hristos Cel reînviat va avea putere în tine. În tine va fi un templu 
purificat prin curăţire și spălare, iar viața învierii pe care ai câștigat-o va sălășlui în tine 
în vecii vecilor! 


Capitolul 34 


Dumnezeu Atotputernic este Dumnezeul omnipotent, atotfăcător și complet 
adevărat! Nu doar că ţine cele șapte stele, este înzestrat cu cele șapte Duhuri, are șapte 
ochi, deschide cele șapte peceţi și deschide cartea, dar, mai mult decât atât, El 
administrează cele șapte urgii și șapte vase și dezvăluie cele șapte tunete. Tot cu mult 
timp în urmă, El a sunat din cele șapte trâmbiţe! Toate lucrurile pe care El le-a creat și 
le-a făcut complete ar trebui să-L preamărească, să-l ofere glorie și să-l slăvească 
tronul. O, Dumnezeule Atotputernic! Tu ești totul. Tu ai realizat totul și cu Tine totul este 
complet, strălucitor, emancipat, liber, puternic și viguros! Nu există nimic tăinuit sau 
ascuns; cu Tine, toate tainele sunt revelate. Mai mult, Tu ai judecat multitudinea 
vrășmașilor Tăi, Tu Îţi dezvălui măreţia, Îți manifești focul mistuitor, Îţi arăţi mânia și, 
chiar mai mult, Îți expui gloria absolut infinită, veșnică, fără precedent! Toate popoarele 
ar trebui să se trezească pentru a întâmpina cu urale și a cânta fără rezerve, 
preamărindu-L pe acest Dumnezeu atotputernic, cu totul autentic, viu, mărinimos, glorios 
și adevărat, care este din veșnicie în veșnicie. Tronul Său ar trebui să fie slăvit constant, 
iar sfântul Lui nume preamărit și glorificat. Aceasta este voia Mea eternă — a lui 
Dumnezeu -— și este o binecuvântare infinită pe care El ne-o dezvăluie și ne-o oferă! 
Cine dintre noi nu o moștenește? Pentru a moșteni binecuvântarea lui Dumnezeu, 
oamenii trebuie să-l preaslăvească numele sfânt și să vină să-l înconjoare tronul, 
prosternându-se. Toţi aceia care merg înaintea Lui cu alte motive și alte intenţii vor fi 
topiţi de focul Său mistuitor. Astăzi este ziua în care vrășmașii Lui vor fi judecaţi și tot 
ziua în care aceștia vor pieri. Mai mult chiar, este și ziua în care Eu, Dumnezeu 
Atotputernic, voi fi revelat și voi obține gloria și onoarea. O, popoarelor, voi toate! 

Ridicaţi-vă iute să-L preaslăviţi și să-L întâmpinați pe Dumnezeu Atotputernic care, din 
timpuri imemoriale până pe vecie, ne trimite bunătate plină de iubire, duce la bun sfârșit 
mântuirea și ne acordă binecuvântări, Își face fiii compleţi și Își înfăptuiește cu succes 
Împărăţia! Aceasta este fapta minunată a lui Dumnezeu! Aceasta este predestinarea 
eternă și acesta e aranjamentul lui Dumnezeu — acela că El Însuși vine să ne 
mântuiască, să ne facă compleţi și să ne aducă în glorie. 

Toţi aceia care nu se ridică și nu sunt martori sunt strămoșii orbilor și regii 
ignoranței. Vor deveni ignoranţii veșnici, nesăbuiţii eterni și morţii orbi pe vecie. Din 
acest motiv ar trebui duhurile noastre să se trezească! Toţi oamenii ar trebui să se 
ridice! Întâmpinaţi-L cu urale, preamăriți-L și preaslăviţi fără încetare pe Regele gloriei, 
pe Tatăl milei, pe Fiul răscumpărării, pe cele șapte Duhuri mărinimoase și pe 
Dumnezeu Atotputernic care aduce foc mistuitor măreț și dreaptă judecată și care este 
absolut suficient, mărinimos, atotputernic și complet. Tronul Său va fi preaslăvit pe 
vecie! Toţi oamenii ar trebui să vadă că aceasta este înţelepciunea lui Dumnezeu; este 
calea Lui minunată spre mântuire și împlinirea voii Lui glorioase. Dacă nu ne ridicăm 
și nu suntem martori, odată ce momentul trece, nu mai există cale de întoarcere. Dacă 
vom obţine binecuvântări sau nefericire se decide în etapa actuală a călătoriei noastre, 
pe baza a ceea ce facem, gândim și trăim în acest moment. Cum ar trebui să acţionaţi? 
Fiţi martori pentru Dumnezeu și preamăriți-L pentru eternitate; preamăriți-L pe 
Dumnezeu Atotputernic, Hristos al zilelor de pe urmă — Dumnezeul cel adevărat, unic 
și etern! 

De acum înainte, ar trebui să vedeți clar că toți cei care nu sunt martori pentru 
Dumnezeu -— care nu sunt martori pentru acest Dumnezeu unic și adevărat, precum cei 
care nutresc îndoieli în privinţa Lui — sunt bolnavi, morţi și sunt cei care Îl sfidează pe 
Dumnezeu! Cuvintele lui Dumnezeu au fost deja dovedite din timpuri străvechi: toţi aceia 
care nu se adună cu Mine se risipesc și cei care nu sunt cu Mine sunt împotriva Mea; 
acesta este un adevăr de neschimbat, cioplit în piatră! Cei care nu sunt martori pentru 
Dumnezeu sunt lacheii Satanei. Acești oameni au venit să-i tulbure și să-i înșele pe copiii 
lui Dumnezeu și să întrerupă gestionarea Sa; trebuie trecuţi prin sabie! Toţi cei care le 
arată acestora intenţii bune își caută propria distrugere. Ar trebui să auziţi și să credeți 
cuvântările Duhului lui Dumnezeu, să mergeţi pe calea Duhului lui Dumnezeu și să trăiţi 
cuvintele Duhului lui Dumnezeu. Mai mult, ar trebuit să preamăriți tronul lui Dumnezeu 
cel atotputernic pe vecie! 

Dumnezeu Atotputernic este Dumnezeul celor șapte Duhuri! Este și Dumnezeul 
celor șapte ochi și șapte stele; El deschide cele șapte peceti și El a deschis întreaga 
carte! A sunat din cele șapte trâmbiţe, iar cele șapte vase și șapte urgii sunt în mâna 
Lui, ca să fie dezlănţuite după voia Lui. O, cele șapte tunete care au fost mereu 
pecetluite! A sosit timpul să fie dezvăluite! Cel ce va aduce cele șapte tunete S-a arătat 
deja înaintea ochilor noștri! 

Dumnezeule Atotputernic! Cu Tine totul este emancipat și liber; nu există dificultăți 


54 


și totul curge lin! Nimic nu îndrăznește să Te împiedice sau să Te stânjenească, și toate 
se supun înaintea Ta. Cine nu se supune va muri! 

Dumnezeule Atotputernic, Dumnezeul cu șapte ochi! Totul este perfect clar, totul 
este strălucitor și descoperit, totul este revelat și la vedere. Cu EI, totul este clar ca 
lumina zilei și nu doar Dumnezeu Însuși este astfel, ci și fiii Lui sunt așa. Nimeni, niciun 
obiect și nicio chestiune nu pot fi ascunse înaintea Lui și a fiilor Săi! 

Cele șapte stele ale lui Dumnezeu Atotputernic sunt strălucitoare! Biserica a fost 
desăvârșită de El; El stabilește mesagerii Bisericii Lui și întreaga Biserică este în provizia 
Lui. El deschide toate cele șapte peceţi și El Însuși Își aduce la îndeplinire planul de 
gestionare (planul mântuirii) și voia. Pergamentul este limbajul spiritual misterios al 
gestionării Lui și El l-a desfășurat și l-a revelat! 

Toţi oamenii ar trebui să asculte cele șapte trâmbiţe răsunătoare ale Lui. Cu El totul 
este făcut cunoscut, ca să nu mai fie vreodată ascuns, iar durerea nu mai există. Totul 
este revelat și totul este victorios! 

Cele șapte trâmbiţe ale lui Dumnezeu Atotputernic sunt trâmbiţe deschise, glorioase 
și victorioase! Ele sunt și trâmbiţele care îi judecă pe vrășmașii Lui! În toiul victoriei Sale, 
cornul Lui este preaslăvit! El domnește asupra întregului univers! 

El a pregătit cele șapte vase cu urgii, vrășmașii Lui sunt vizați, și acestea sunt 
dezlănţuite într-un torent extrem, iar acei dușmani vor arde în flăcările focurilor Lui 
mistuitoare. Dumnezeu Atotputernic arată măreția autorităţii Sale și toţi vrășmașii Lui pier. 
Cele șapte tunete finale nu vor mai fi pecetluite înaintea lui Dumnezeu Atotputernic; sunt 
toate dezvăluite! Toate sunt dezvăluite! El Își omoară vrășmașii cu cele șapte tunete, 
stabilizând pământul și făcându-l să-L servească, nicicând să nu mai fie devastat! 

Dumnezeu Atotputernic cel drept! Te preamărim pe vecie! Tu meriţi preaslăvire 
nesfârșită, aclamare eternă și slăvire! Cele șapte tunete ale Tale nu sunt doar pentru folosul 
judecății Tale, ci mai mult pentru gloria și autoritatea Ta, pentru a împlini toate lucrurile! 

Toate popoarele celebrează înaintea tronului, proslăvindu-L și preamărindu-L pe 
Dumnezeu Atotputernic, Hristos al zilelor de pe urmă! Vocile lor zguduie întregul univers, 
ca tunetul! Absolut toate lucrurile există datorită Lui și apar datorită Lui. Cine îndrăznește 
să nu atribuie toată gloria, onoarea, autoritatea, înțelepciunea, sfințenia, victoria și 
revelaţiile numai Lui? Aceasta este împlinirea voii Lui și îndeplinirea finală a construcţiei 
gestionării Sale! 


Capitolul 35 


Șapte fulgere vin de la tron, zguduie universul, răstoarnă cerul și pământul și răsună 
prin ceruri! Sunetul străpunge urechile, iar oamenii nici nu pot scăpa, nici nu se pot 
ascunde de el. Izbucnesc tunete și fulgere și, într-o clipă, cerul și pământul se 
transformă, iar oamenii sunt în pragul morții. Apoi, cu viteza luminii, întregul cosmos e 

învăluit de o furtună violentă ce cade din ceruri! În cele mai îndepărtate colțuri ale 
pământului, minuțioasă ca un duș, ea nu tolerează nicio pată în timp ce spală tot, din 
cap până în picioare; nimic nu poate fi ascuns de ea și nicio persoană nu se poate 
adăposti de ea. Bubuiturile de tunet, ca și scânteierile de fulger, sclipesc cu o lumină 
rece și îi fac pe oameni să tremure de frică! Ascuţita sabie cu două tăișuri îi lovește pe 
fiii răzvrătirii, iar dușmanii înfruntă catastrofa, fără niciun loc unde să se ascundă; devin 
năuci în șuierul vântului și al ploii și, clătinându-se din cauza rafalelor, cad dintr-o dată 
morți în apele ce curg și sunt duși departe. Există doar moarte și nu au cum să 
supraviețuiască. Cele șapte tunete se revarsă de la Mine și comunică intenţia Mea, 
aceea de a-i dobori pe fiii cei mai în vârstă ai Egiptului, de a-i pedepsi pe cei răi și de a- 
Mi curăţi bisericile, astfel încât să poată exista afinități între ele toate, să acţioneze sincer 
pentru ele însele și să fie într-o inimă cu Mine, și astfel încât toate bisericile din cosmos 
să poată fi clădite într-una singură. Acesta este scopul Meu. 

Tunetul răsună, iar bocete de jale izbucnesc în urma lui. Unii sunt treziți din moţăială 
și, nespus de alarmaţi, îşi caută adânc în suflete și se grăbesc înapoi în faţa tronului. Ei 
încetează cu viclenia lor nestăpânită și cu acţiunile lor scandaloase; nu e prea târziu ca 
asemenea oameni să fie treziţi. Eu privesc de pe tron. Mă uit adânc în inimile oamenilor. 
Îi mântuiesc pe cei care Mă doresc sincer și cu ardoare și Mi se face milă de ei. Îi voi 
mântui în eternitate pe cei care Mă iubesc în inimile lor mai mult decât orice altceva, pe 
cei care Îmi înțeleg voia și Mă urmează până la capătul drumului. Mâna Mea îi va ţine 
teferi, astfel încât să nu înfrunte această scenă și să nu pățească niciun rău. Unii, la 
vederea fulgerului strălucitor, simt o nefericire de nespus în inimile lor și regretă amarnic. 
Dacă se încăpăţânează să se comporte astfel, e prea târziu pentru ei. O, oricine și orice! 
Totul se va sfârși. Și acesta este unul dintre mijloacele Mele de mântuire. Îi mântuiesc 
pe cei ce Mă iubesc și îi dobor pe cei răi, Îmi fac Împărăția să fie statornică și stabilă pe 
pământ și fac încât toate naţiunile și toate popoarele, totul din univers și de la capetele 
pământului să știe că Eu sunt măreție, că Eu sunt foc mistuitor, Eu sunt Dumnezeul care 
cercetează cel mai profund inima fiecărui om. De acum înainte, judecata marelui tron 
alb este dezvăluită public maselor, iar tuturor popoarelor li se dă de veste că judecata a 
început! Este dincolo de orice îndoială că toţi cei ale căror cuvinte nu sunt sincere, cei 
care au îndoieli și îndrăznesc să nu fie siguri, cei care pierd vremea, care Îmi înțeleg 
dorințele, dar nu vor să le pună în practică — cu toții trebuie judecați. Voi trebuie să aveți 
grijă să vă cercetaţi propriile intenţii și motive și să vă luaţi locul cuvenit; practicați 
temeinic cuvintele Mele, daţi importanţă experiențelor voastre de viaţă și nu acţionați cu 
entuziasm superficial, ci faceți ca vieţile voastre să crească, să fie mature, stabile și 
experimentate — abia atunci veţi fi pe placul Meu. 

Nu lăsaţi ca lacheii Satanei și duhurile rele care perturbă și distrug ceea ce 
construiesc Eu să aibă vreo ocazie de a exploata lucrurile în avantajul lor. Trebuie să fie 
sever limitați și înfrânaţi; pot fi trataţi doar prin folosirea unei săbii ascuţite. Cei mai răi 
trebuie stârpiți imediat pentru a evita necazuri viitoare. lar Biserica va fi desăvârșită, 

liberă de orice diformitate și va fi sănătoasă, plină de vitalitate și energie. În urma 
strălucirii fulgerului, izbucnește bubuitul puternic al tunetului. Nu trebuie să fiți neglijenți 
și nu trebuie să renunţaţi, ci să faceţi tot ce puteţi să ajungeţi din urmă, și sigur veţi putea 
vedea ceea ce face mâna Mea, ce vreau Eu să câștig, ce vreau să arunc, ce vreau să 
desăvârșesc, ce să stârpesc și ce să dobor — toate acestea se vor desfășura înaintea 
ochilor voştri, îngăduindu-vă să-Mi vedeţi limpede omnipotența. 

De la tron până la marginile universului și la capetele pământului, cele șapte tunete 
răsună. Un mare grup de oameni va fi mântuit și se va supune înaintea tronului Meu. 
Urmând această lumină a vieţii, oamenii caută o cale de a supravieţui și nu pot să nu 
vină la Mine pentru a îngenunchea în venerație și să nu strige cu gurile lor numele 
atotputernicului adevărat Dumnezeu și să dea glas rugăminţilor lor. Cât despre cei care 
Mi se împotrivesc, cei care își împietresc inimile, tunetul le răsună în urechi și, fără 
îndoială, ei trebuie să piară. Acesta este pur și simplu sfârșitul care îi așteaptă. Fiii Mei 
iubiţi, ce sunt victorioși, vor sta în Sion și toate popoarele vor vedea ce vor câștiga ei, iar 
glorie imensă va apărea în fața voastră. Cu adevărat, aceasta e o binecuvântare 
măreaţă și este o dulceaţă greu de exprimat în cuvinte. 

Bubuitul celor șapte tunete ce răsună este mântuirea pentru cei care Mă iubesc, care 
Mă doresc cu inimi sincere. Aceia care Îmi aparţin și pe care i-am predestinat și ales 
sunt cu toții în stare să vină sub numele Meu. Ei Îmi pot auzi glasul, care este chemarea 
lui Dumnezeu. Fie ca cei de la marginile pământului să vadă că Eu sunt drept, Eu sunt 
credincios, Eu sunt iubire, Eu sunt milă, sunt măreție, sunt foc mistuitor și, în cele din 
urmă, Eu sunt judecată neîndurătoare. 

Fie ca toți cei de pe lume să vadă că Eu sunt Dumnezeu Însuși adevărat și complet. 
Toţi oamenii sunt pe deplin convinși și nimeni nu îndrăznește să Mi se împotrivească din 
nou, nici să Mă judece sau să Mă defăimeze din nou. Altfel, blestemele vin deodată 
asupra lor, iar dezastrul se abate peste ei. Aceștia pot doar să plângă și să scrâșnească 
din dinţi, căci și-au pricinuit singuri distrugerea. 

Fie ca toate popoarele să știe, să se știe în tot universul și la capetele pământului, 
în fiecare gospodărie și de către toți oamenii: Dumnezeu Atotputernic este unicul 
Dumnezeu adevărat. Toţi, unul după altul, vor cădea în genunchi și Mă vor venera, și 
chiar și copiii care abia au învăţat să vorbească vor striga: „Dumnezeu Atotputernic”! De 
asemenea, acei funcţionari care își exercită puterea ÎI vor vedea cu proprii lor ochi pe 
adevăratul Dumnezeu arătându-Se înaintea lor și se vor prosterna și ei în venerare, 
implorând milă și iertare, dar e cu adevărat prea târziu, pentru că timpul pieirii lor a sosit. 
Pot doar să fie distruși și condamnaţi la incomensurabilul abis. Voi pune capăt întregii 
epoci și Îmi voi întări Împărăţia și mai mult. Toate naţiunile și popoarele se vor supune 
înaintea Mea pentru întreaga veșnicie! 

Capitolul 36 


Atotputernicul adevărat Dumnezeu, Împăratul întronat, conduce întregul univers, cu 
privirea îndreptată către toate naţiunile și toate popoarele, iar tot ce este sub cer 
strălucește cu gloria lui Dumnezeu. Toate lucrurile vii din univers și până la capetele 
pământului vor vedea. Munţii, râurile, lacurile, pământurile, oceanele și toate fiinţele vii 
și-au deschis cortinele în lumina chipului adevăratului Dumnezeu și au reînviat, de parcă 
s-ar fi trezit dintr-un vis, de parcă ar fi vlăstari care ies din pământ! 

Ah! Singurul Dumnezeu adevărat apare în fața lumii. Cine îndrăznește să Îl abordeze 
cu împotrivire? Toţi tremură de teamă. Toţi sunt absolut convinși și toţi imploră răbdare în 
mod repetat. Toţi oamenii cad în genunchi înaintea Lui și toate gurile Îl venerează! 
Continentele și oceanele, munţii, râurile — toate lucrurile ÎI slăvesc la nesfârșit! Primăvara 
vine cu brizele-i calde, aducând ploaia delicată de primăvară. Asemenea oamenilor, 
curenții apelor curgătoare sunt plini de durere și bucurie, vărsând lacrimi de îndatorare și 
învinovăţire. Toate râurile, lacurile, valurile și undele cântă, lăudând numele sfânt al 
adevăratului Dumnezeu! Laudele răsună atât de clar! Fiecare dintre toate lucrurile vechi, 
odată corupte de Satana, va renaște, se va schimba și va intra într-un tărâm cu totul nou... 

Aceasta este trâmbiţa sfântă și a început să răsune! Ascult-o. Sunetul acela, atât de 
dulce, este cuvântarea tronului, anunțând tuturor națiunilor și popoarelor că a sosit 
timpul, că a venit sfârșitul decisiv. Planul Meu de gestionare (planul mântuirii) s-a 
încheiat. Împărăţia Mea a apărut public pe pământ. Împărăţiile pământești au devenit 
împărăţia Mea, a lui Dumnezeu. Cele șapte trâmbiţe ale Mele sună dinspre tron și lucruri 
atât de minunate se vor întâmpla! Oamenii de la capetele pământului se vor grăbi 
împreună din toate direcţiile cu forța unei avalanșe și cu puterea fulgerelor, unii navigând 
pe mări, unii zburând cu avioane, unii venind cu mașini de toate formele și mărimile, iar 
alţii venind călare. Priveşte atent. Ascultă cu atenţie. Acești călăreți de cai de toate 
culorile, spirite trezite, puternice și magnifice, ca și cum ar lua câmpul de luptă, sunt 
indiferenți la moarte. În toiul nechezatului cailor și al zarvei oamenilor care strigă pentru 
adevăratul Dumnezeu, foarte multe femei și foarte mulţi bărbaţi și copii vor fi călcaţi în 
picioare de copite într-o clipă. Unii vor fi morţi, unii își vor da ultima suflare, unii vor fi 
schilodiţi, fără să-i îngrijească nimeni, strigând isteric, urlând de durere. Fii ai răzvrătirii! 
Nu e acesta sfârșitul vostru decisiv? 

Mă uit cu bucurie la poporul Meu, care Îmi aude glasul și se adună din toate naţiunile 
și ținuturile. Toţi oamenii, păstrând mereu pe adevăratul Dumnezeu pe buzele lor, laudă 
și sar de bucurie la nesfârșit! Ei sunt martori lumii, iar sunetul mărturiei lor pentru 
adevăratul Dumnezeu este ca sunetul asurzitor al multor ape. Toţi oamenii se vor îmbulzi 
în împărăţia Mea. 

Cele șapte trâmbiţe ale Mele sună, trezindu-i pe cei care dorm! Ridică-te repede, nu 
este prea târziu. Uită-te la viaţa ta! Deschide ochii și vezi ce moment este acum. Ce ai 
de căutat? La ce trebuie să te gândești? Și de ce anume trebuie să te agăţi? Nu ai luat 

niciodată în considerare diferenţa de valoare dintre câștigarea vieţii Mele și câștigarea 
tuturor lucrurilor pe care le iubești și de care te agăţi? Nu mai fi încăpățânat și nestăpânit. 
Nu pierde această ocazie. Acest timp nu se va întoarce! Ridică-te chiar acum, practică 
instruirea duhului tău, folosește diferite instrumente ca să-ţi dai seama de toate trucurile 
și urzelile Satanei și să le dai peste cap, și învinge-l pe Satana ca experienţa ta de viaţă 
să fie mai profundă și să poţi să-Mi trăieşti firea, astfel încât viaţa ta să poată fi mai 
matură și călită și ca tu să-Mi poţi urma pașii mereu. Brav, nu slab, înaintând mereu pas 
cu pas, până chiar la capătul drumului! 

Când cele șapte trâmbiţe vor suna din nou, va fi chemarea la judecată, judecata fiilor 
răzvrătirii, judecata tuturor naţiunilor și a tuturor popoarelor și fiecare naţiune se va preda 
înaintea lui Dumnezeu. Chipul glorios al lui Dumnezeu va apărea cu siguranţă în fața 
tuturor naţiunilor și a tuturor popoarelor. Toată lumea va fi pe deplin convinsă și va striga 
fără încetare către adevăratul Dumnezeu. Dumnezeu Cel Atotputernic va fi mai glorios, 
iar fiii Mei și cu Mine vom împărtăși slava și împărăţirea, judecând toate neamurile și 
toate popoarele, pedepsind răul, mântuind și având milă de oamenii care Îmi aparțin 
Mie, și făcând Împărăţia puternică și trainică. Prin sunetul celor șapte trâmbiţe, o mare 
mulţime de oameni vor fi mântuiţi, întorcându-se înaintea Mea să îngenuncheze și să se 
închine cu laude constante! 

Când cele șapte trâmbiţe vor suna din nou, va fi coda epocii, sunetul de trâmbiţă al 
victoriei asupra diavolului Satana, salutul care vestește începutul vieții deschise în 
Împărăţia pe pământ! Ce impunător este acest sunet ce reverberează în jurul tronului, 
acest sunet de trâmbiţă care scutură cerul și pământul, semnul victoriei planului Meu de 
gestionare (planul mântuirii) care e judecata Satanei; condamnă această lume veche la 
moarte, la întoarcerea în Adânc! Acest sunet al trâmbiţelor înseamnă că poarta harului 
e pe cale să se închidă, că viața Împărăției va începe pe pământ, ceea ce este corect și 
cuviincios. Dumnezeu îi mântuiește pe cei care Îl iubesc. Odată ce se vor întoarce în 
Împărăţia Sa, oamenii de pe pământ se vor confrunta cu foametea și ciuma, iar cele 
șapte vase și șapte urgii ale lui Dumnezeu vor avea, succesiv, efect. Cerul și pământul 
vor pieri, dar cuvântul Meu nu va pieri! 


Capitolul 37 


Vă lipsește cu adevărat credinţa în prezența Mea și adesea vă bazati pe voi înșivă 
să acţionațţi. „Nu puteţi face nimic fără Mine!” Totuși, voi, oamenii stricați, Îmi lăsați mereu 
cuvintele să vă intre pe o ureche și să vă iasă pe cealaltă. Viaţa în zilele noastre este o 
viaţă de cuvinte; fără cuvinte, nu există viață și nu există experienţă, și cu atât mai puţin 
merită să menţionez că nu există credinţă. Credinţa este în cuvinte; numai dedicându- 
vă mai mult cuvintelor lui Dumnezeu puteţi avea totul. Nu vă faceți griji că nu vă veți 
maturiza: viața se maturizează, și nu prin grijile oamenilor. 

Sunteţi întotdeauna apți să deveniți nerăbdători și nu-Mi ascultați instrucţiunile. Vreți 
întotdeauna să-Mi depășiți ritmul. Ce este asta? Este ambiția omenească. Ar trebui să 
distingeţi clar ce vine de la Dumnezeu și ce vine de la voi înșivă. Entuziasmul nu va fi 
niciodată slăvit în prezenţa Mea. Vreau ca voi să fiţi capabili să Mă urmaţi până la sfârșit, 
mereu cu o loialitate neschimbată. Voi credeţi că această purtare este devotament faţă 
de Dumnezeu. Oameni orbi! De ce nu veniţi mai des în prezenţa Mea, să căutaţi, ci doar 
vă zăpăciţi de unii singuri? Trebuie să vedeţi clar! Cel care lucrează acum cu siguranță 
nu este un om, ci, mai degrabă, Suveranul tuturor lucrurilor, singurul Dumnezeu 
adevărat — Cel Atotputernic! Nu trebuie să fiți neglijenţi, ci, mai degrabă, ci să vă ţineţi 
constant de tot ce aveţi, pentru că ziua Mea este aproape. Chiar tot nu v-aţi trezi nici 
într-un asemenea moment? Încă nu aţi văzut clar? Încă vă mai însoțiți cu lumea; nu vă 
puteţi despărţi de ea. De ce? Mă iubiţi cu adevărat? Sunteţi în stare să vă dezvăluiţi 
inimile ca să le văd? Sunteţi în stare să-Mi oferiţi întreaga voastră ființă? 

Să vă gândiţi mai mult la cuvintele Mele și să aveţi întotdeauna o înţelegere clară a 
lor. Nu fiți confuzi sau ezitanţi. Petreceţi mai mult timp în prezenţa Mea, primiţi-Mi mai 
mult cuvintele pure și nu-Mi înțelegețţi greșit intenţiile. Ce aţi vrea să vă spun mai mult? 
Inimile oamenilor sunt întărite; oamenii sunt prea împovăraţi de noţiuni. Ei cred 
întotdeauna că este suficient doar să se descurce și își bat întotdeauna joc de vieţile lor. 
Copii nesăbuiţi! Este târziu; nu aveţi timp să căutaţi distracţia. Ar trebui să deschideţi 
ochii și să vedeţi cât e ceasul. Soarele este pe cale să traverseze orizontul şi să 
ilumineze pământul. Deschideţi ochii mari și priviţi; nu fiţi nepăsători. 

Aceasta este o chestiune măreaţă și, totuși, o trataţi cu ușurință și o trataţi astfel! 
Sunt nerăbdător, dar sunt puţini cei care sunt atenţi cu inima Mea și care sunt capabili 
să audă povețele Mele bune și să-Mi asculte sfatul! Misiunea este anevoioasă, dar sunt 
puţini printre voi cei care își pot împărți povara de dragul Meu. Încă păstraţi o asemenea 
atitudine. Totuși, în comparaţie cu trecutul, aţi făcut un oarecare progres, nu puteţi să 
rămâneți mereu în această etapă! Pașii Mei avansează cu repeziciune, dar vitează 
voastră rămâne aceeași. Cum puteţi ţine ritmul cu lumina de astăzi și cu pașii Mei? Nu 
mai șovăiți. V-am subliniat de nenumărate ori: ziua Mea nu va mai fi amânată! 

Lumina zilei de astăzi, care aparţine, așadar, zilei de astăzi, nu poate fi comparată 
cu lumina zilei de ieri, și nici cu lumina zilei de mâine. Cu fiecare zi ce trece, noile revelații 
și noua lumină devin mai puternice și mai strălucitoare. Nu mai fiţi uluiți; nu mai fiţi 
nesăbuiţi; nu vă mai agăţaţi de vechile căi și nu-Mi mai amânaţi sau pierdeţi timpul. 

Fiţi vigilenţi! Fiţi vigilenţi! Rugaţi-vă Mie mai mult și petreceţi mai mult timp în 
prezenţa Mea și veţi obține cu siguranţă totul! Să credeţi că, procedând astfel, sigur veti 
obţine totul! 

Capitolul 38 


Nu credinţa ta este bună sau pură, ci, mai degrabă, lucrarea Mea este minunată. 
Totul se datorează milei Mele! Nu trebuie să ai nici cea mai mică fire coruptă de egoism 
sau aroganță, altfel nu voi lucra asupra ta. Trebuie să înţelegi clar că, dacă oamenii cad 
sau rămân puternici, nu este din cauza lor, este din cauza Mea. Astăzi, dacă nu înţelegi 
clar acest pas, cu siguranță nu vei reuși să intri în Împărăţie! Trebuie să înţelegi că, ceea 
ce se face astăzi, este lucrarea minunată a lui Dumnezeu; nu are nimic de-a face cu 
omul. Ce importanţă au acţiunile omului? Atunci când nu sunt egoiști, aroganti și trufași, 
ei întrerup gestionarea lui Dumnezeu și Îi distrug planurile. O, voi, cei corupți! Trebuie 
să ajungi să te bazezi pe Mine astăzi; dacă nu faci acest lucru, astăzi îţi voi spune că nu 
vei obține nimic niciodată! Totul va fi în van și acţiunile tale vor fi lipsite de valoare! 

Nu tărăgăna sau ezita; astăzi, fiecare dintre cei care Mă iubesc va avea lucrarea 
Mea minunată desfășurată asupra lor. Nu am ce să fac cu cei care nu se smeresc, și 
astăzi îi folosesc doar pe aceia care sunt complet smeriţi. Mă voi deschide întru totul 
numai pentru aceia dintre voi care Mă iubesc cu o inimă sinceră, care sunt priviţi de sus 
de ceilalţi și care sunt capabili să se deschidă complet în fața Mea. Am să te las să-Mi 
înţelegi intenţiile și tot timpul vei fi în fata Mea, primindu-Mi binecuvântările. Cu siguranţă 
nu Mă voi purta urât cu aceia care se sacrifică pentru Mine astăzi, care se jertfesc pentru 
Mine astăzi și care poartă poveri pentru Mine astăzi — astfel, dreptatea Mea este 
dezvăluită. Nu vă plângeţi de Mine; harul Meu este suficient pentru voi. Poţi la fel de bine 
să vii și să-l iei ca să poţi gusta dulceața incomparabilă. Aceasta nu doar că va crea 
iubire pentru Mine în tine, ci va adânci iubirea ta. 

Lucrarea Mea este îndeplinită pas cu pas și nu este sub nicio formă nepăsătoare 
sau ambiguă. Pentru a Mă urma pe Mine, trebuie să faceţi lucrurile în felul acesta. Să 
vedeţi purtarea Mea și să învățați de la Mine; astfel, dacă Îmi urmaţi pașii, veţi fi aduși 
în manifestarea împărăției. Aclamaţi într-un glas! Fiii Mei! Lucrarea lui Dumnezeu va fi 
realizată asupra voastră, asupra acestui grup de oameni. Nu vă simţiți binecuvântațţi? 

Este, într-adevăr, greu de înţeles! V-am adus aici astăzi ca să-Mi puteţi vedea 
lucrarea minunată! 


Capitolul 39 


Deschide ochii și privește și poţi vedea oriunde marea Mea putere! Poţi fi sigur de 
Mine oriunde. Cosmosul și cerul Îmi răspândesc marea putere. Cuvintele pe care le-am 
rostit s-au adeverit în încălzirea vremii, în schimbarea climatică, în anomaliile din 
oameni, în tulburarea dinamicii sociale și înșelăciunea din inimile oamenilor. Soarele se 
albește și luna se înroșește; totul este în dezechilibru. Chiar nu vedeţi aceste lucruri? 

Marea putere a lui Dumnezeu este dezvăluită în aceasta. Fără îndoială, El este 

singurul Dumnezeu adevărat — Cel Atotputernic — pe care oamenii L-au urmat de mulți 
ani! Cine poate da viaţă lucrurilor doar rostind cuvinte? Numai Dumnezeul nostru 
Atotputernic. De îndată ce El vorbește, adevărul apare. Cum ai putea să nu spui că El 
este Dumnezeul adevărat? 

Știu în adâncul sufletul că toţi sunteţi dispuși să cooperaţi cu Mine și cred că aleșii 
Mei, iubiții Mei fraţi și surori, au cu toții genul acesta de aspirație, dar pur şi simplu nu 
pot intra sau practica efectiv și nu pot rămâne calmi și liniștiți când întâmpină apariţia 
realităţilor. Nu daţi nicio atenţie intenţiilor lui Dumnezeu și vă puneti interesele personale 
pe primul plan și acționaţi de unii singuri, fără să așteptați. Daţi-Mi voie să vă spun, 
modul acesta nu-Mi va satisface niciodată intenţiile! Copile! Dăruiește-Mi, doar, inima ta 
cu totul! Fii clar! Nu-ţi vreau banii, nici bunurile, și nici ca tu să vii zelos, amăgitor și 
mărginit în fața Mea ca să slujești. Fii liniștit și cu inima pură, aşteaptă și caută când 
apar probleme, iar Eu am să-ţi dau un răspuns. Nu te îndoi! De ce nu crezi niciodată în 
adevărul cuvintelor Mele? De ce nu poţi crede în cuvintele Mele? Eşti extrem de 
încăpățânat și, chiar și într-un asemenea moment, ești tot așa; ești prea ignorant și pur 
și simplu deloc luminat! Cât de mult vă amintiţi din adevărul vital? L-aţi experimentat cu 
adevărat? Deveniţi confuzi și vă purtaţi nesocotit și pripit atunci când întâmpinați 
probleme! Lucrul principal astăzi este că pătrundeți în duh și comunicaţi mai mult cu 
Mine, ca şi cum propriile voastre inimi ar medita adeseori la întrebări. Înțelegeţi? Aceasta 
este cheia! Practica amânată este cu adevărat o problemă. Grăbiţi-vă, și nu amânați! 
Oamenii care Îmi aud cuvintele și nu amână, ci le practică imediat, vor fi extrem de 
binecuvântaţi! Vă voi dărui îndoit! Nu vă îngrijoraţi! Acţionaţi așa cum spun Eu, fără o 
secundă de amânare! Noţiunile voastre omenești sunt adesea astfel, iar voi sunteți 
predispuși să amânaţi, lăsând mereu pe mâine ceea ce ar trebui făcut astăzi. Ce leneși 
și ce stângaci. Nu se poate descrie în cuvinte! Nu exagerez — aceasta e realitatea. Dacă 
nu credeţi, atunci cercetaţi-vă cu atenţie și verificați-vă situaţia și veți descoperi că într- 
adevăr asta e situaţia! 


Capitolul 40 


De ce sunteți atât de înceţi la minte? De ce sunteți atât de amorţiți? Câteva 
mementouri nu v-au trezit și acest lucru este tulburător pentru Mine. Chiar nu am inima 
să-Mi văd fiii aşa. Cum poate inima Mea să îndure asta? Ah! Trebuie să vă învăţ cu 
mâna Mea. Ritmul Meu continuă să se accelereze. Fiii Mei! Ridicaţi-vă repede și 
cooperaţi cu Mine. Cine se sacrifică sincer pentru Mine acum? Cine este capabil să se 
dedice complet, fără vreun cuvânt de nemulțumire? Sunteţi mereu atât de amorțiţi și de 
săraci cu duhul! Câţi sunteţi în stare să fiți atenţi cu sentimentele Mele și cine poate 
cuprinde cu adevărat Duhul cuvintelor Mele? Tot ceea ce pot să fac este să aștept 
nerăbdător și să sper; văzând că nicio mișcare a voastră nu-Mi poate mulțumi inima, ce 

pot să spun? Fiii Mei! Tot ceea ce face Tatăl vostru astăzi este pentru fiii Lui. De ce nu 
pot fiii Mei să-Mi înţeleagă inima vreodată și de ce fiii Mei Mă fac întotdeauna pe Mine, 
Tatăl vostru, să Mă îngrijorez? Când se vor maturiza fiii Mei, nu-Mi vor mai produce 
îngrijorare și Îmi vor permite să fiu relaxat în privinţa lor? Când vor fi fiii Mei în stare să 
trăiască independent, să stea drepţi și să ușureze povara de pe umerii Tatălui lor? Doar 
am vărsat în liniște lacrimi pentru fiii Mei și ofer totul pentru finalizarea planului de 
gestionare al lui Dumnezeu și ca să-i salvez pe fiii Mei, pe iubiții Mei. Nu am altă opțiune. 

Promisiunile mele au ajuns să se îndeplinească și se manifestă în faţa ochilor voştri. 
De ce nu puteţi să fiți atenţi la inima Mea? De ce? De ce? Până acum, aţi socotit: câte 
lucruri aţi făcut care Mi-au mulţumit inima și câte aţi făcut care au alimentat și hrănit 
biserica? Cugetaţi cu atenţie la acest lucru; nu fiți nepăsători. Nu renunţaţi nici măcar la 
un singur crâmpei de adevăr. Nu puteți pur și simplu să vă concentrați asupra 
aparențelor și să treceţi cu vederea esenţa. În orice moment, trebuie să cercetaţi dacă 
fiecare cuvânt al vostru și acţiune a voastră, precum şi fiecare mișcare au fost supuse 
judecății dinaintea tronului lui Hristos și dacă v-aţi transformat în imaginea unei noi 
persoane — nu în imitație, ci, mai degrabă, emanând din interior cu expresia vieţii. Nu vă 
amânaţi viața, ca să evitaţi să suferiţi pierderi. Grăbiţi-vă și remediaţi această situație, 
mulțumiţi-Mi inima și păstraţi în minte principiile purtării: faceţi lucrurile cu dreptate și 
integritate și mulțumiţi-Mi inima. Nu fiţi nesocotiţi. Puteţi să ţineţi minte asta? 


Capitolul 41 


Cu privire la problemele care apar în Biserică, nu fiţi plini de atâtea presimțiri rele. 
Pe parcursul construirii Bisericii, greșelile sunt inevitabile, dar nu vă panicaţi când 
întâmpinați probleme; mai degrabă, fiți calmi și stăpâni pe voi. Nu v-am spus deja asta? 
Vino des înaintea mea și roagă-te, iar Eu îţi voi arăta clar intenţiile Mele. Biserica este 
inima Mea și este țelul meu suprem, deci cum aș putea să nu o iubesc? Nu te teme — 
când asemenea lucruri se petrec în Biserică, se petrec cu permisiunea Mea. Ridică-te și 
vorbește în numele Meu. Ai credință că toate lucrurile și chestiunile sunt permise de 
tronul Meu și toate conţin în ele intenţiile Mele. Dacă vei continua să ai părtășie fără 
noimă, vor apărea probleme. Te-ai gândit la consecințe? Satana va profita de astfel de 
lucruri. Vino adesea înaintea Mea. Am să vorbesc deslușit: dacă ai de gând să faci vreun 
lucru fără să vii înaintea Mea, atunci să nu-ţi închipui că vei reuși să-l duci la bun sfârșit. 
Voi sunteţi cei care M-aţi adus cu forța în această poziție. 

Nu fi descurajat, nu fi slab, iar Eu îţi voi lămuri lucrurile. Drumul spre Împărăţie nu 
este atât de neted; nimic nu e atât de simplu! Vrei ca binecuvântările să vină ușor, nu-i 
așa? Astăzi, toţi vor avea încercări amare de înfruntat. Fără astfel de încercări, inima 
iubitoare pe care o aveţi pentru Mine nu se va întări și nu veţi avea iubire adevărată față 
de Mine. Chiar dacă aceste încercări constau numai în circumstanţe minore, fiecare 

trebuie să treacă prin ele; doar că dificultatea încercărilor va fi diferită de la persoană la 
persoană. Încercările sunt o binecuvântare de la Mine, și cât de mulţi dintre voi vin 
adesea înaintea Mea, implorându-Mi în genunchi binecuvântările? Copii prostuţi! Credeţi 
mereu că ceva cuvinte prielnice pot fi considerate binecuvântarea Mea, totuși nu 
recunoașteţi că amărăciunea este una dintre binecuvântările Mele. Cei ce-Mi 
împărtășesc amărăciunea, Îmi vor împărtăși cu siguranță și dulceaţa. Aceasta este 
promisiunea și binecuvântarea Mea pentru voi. Nu ezitaţi să mâncaţi și să beţi cuvintele 
Mele și să vă bucuraţi de ele. Când întunericul trece, lumina strălucește. Înaintea zorilor 
este cel mai întunecat; după acest moment, cerul se luminează treptat, iar apoi soarele 
răsare. Nu fiţi înfricoșaţi sau șovăielnici. Astăzi, îi sprijin pe fiii Mei și Îmi exercit puterea 
pentru ei. 

Când vine vorba despre treburile Bisericii, nu te sustrage mereu de la 
responsabilitatea ta. Dacă aduci chestiunea înaintea Mea în mod conștiincios, vei găsi 
o cale. Când se întâmplă un lucru mărunt ca acesta, te sperii şi te cuprinde panica, 
neștiind ce să faci? Am spus de numeroase ori: „Vino adesea aproape de Mine!” Aţi pus 
în mod conştiincios în practică lucrurile pe care v-am cerut să le faceţi? De câte ori aţi 
cugetat la cuvintele Mele? Dacă nu aţi făcut astfel, atunci nu aveți nicio înţelegere clară. 
Nu e ceva ce voi singuri aţi cauzat? Îi învinuiți pe alţii, însă de ce nu simtiti în schimb 
repulsie pentru voi înșivă? Stricaţi lucrurile și după aceea rămâneţi nepăsători și 
superficiali; trebuie să luaţi seama la cuvintele Mele. 

Cei ascultători și supuși vor primi binecuvântări măreţe. În Biserică, rămâneți fermi 
în mărturia voastră față de Mine, susțineţi adevărul; ce e corect e corect și ce e greșit e 
greșit. Nu confundați albul cu negrul. Veţi fi în război cu Satana și trebuie să-l înfrângeți 
complet ca să nu se mai ridice vreodată. Trebuie să dați tot ce aveţi ca să-Mi protejați 
mărturia. Acesta va fi scopul acţiunilor voastre — nu uitaţi asta. Dar acum, vă lipsesc 
credinţa și abilitatea de a distinge lucrurile și sunteţi mereu incapabili să-Mi înțelegeți 
cuvintele și intenţiile. Cu toate acestea, nu fiți nerăbdători; totul se petrece conform 
pașilor Mei, iar nerăbdarea nu creează decât probleme. Petrece mai mult timp înaintea 
Mea și nu da importanţă mâncării și hainelor, care sunt pentru trupul fizic. Caută-Mi des 
intenţiile și Eu am să-ţi arăt clar care sunt acestea. Treptat, vei găsi intenţiile Mele în tot, 
astfel că, pentru toate ființele umane, Eu voi avea o cale de intrare, fără nicio piedică. 
Asta Îmi va mulțumi inima și toți veţi primi binecuvântări cu Mine pe vecie! 


Capitolul 42 


Măreţe sunt faptele lui Dumnezeu Atotputernic! Cât de minunate! Cât de 
nemaipomenite! Cele șapte trâmbiţe sună, cele șapte tunete se răspândesc, iar cele 
șapte vase sunt vărsate — acestea vor fi dezvăluite public numaidecât, și nu poate exista 
nicio îndoială. Dragostea lui Dumnezeu vine în fiecare zi la noi. Numai Dumnezeu 

Atotputernic ne poate mântui; că înfruntăm nenorociri sau primim binecuvântări depinde 
numai de EIl, iar noi, ființele umane, nu avem cum să decidem asta. Cei care se oferă cu 
toată inima sigur vor primi multe binecuvântări, în timp ce aceia care caută să-și păstreze 
viața doar și-o vor pierde; toate lucrurile și toate problemele se află în mâinile lui 
Dumnezeu Atotputernic. Nu-ţi mai opri pașii. Peste cer și pământ vine o schimbare 
uriașă de care omul nu are cum să se ascundă. Nu va avea altă alegere, decât să se 
tânguiască în dureri amare. Urmează lucrarea pe care o face astăzi Duhul Sfânt. În sinea 
ta, ar trebui să-ţi fie clară etapa spre care a avansat lucrarea Lui, fără să mai fie nevoie 
să-ţi amintească alţii. Întoarce-te acum, cât poţi de des, în prezența lui Dumnezeu 
Atotputernic. Cere-l totul. El cu siguranţă te va lumina lăuntric și, în momente cruciale, 
te va proteja. Nu te teme! Întreaga ta fiinţă Îi aparţine deja întru totul. Cu protecţia și grija 
Lui, de ce anume ai putea să te temi? Astăzi, împlinirea voii lui Dumnezeu este aproape, 
iar cine este fricos are doar de pierdut. Ceea ce îţi spun Eu este adevărul. Deschide-ţi 
ochii spirituali: cerul se poate schimba într-o clipă, dar există ceva de care să te temi? 
Cu cea mai ușoară mișcare a mâinii Sale, cerul și pământul sunt distruse imediat. Ce 
rost are ca omul să se îngrijoreze? Oare nu totul este în mâinile lui Dumnezeu? Dacă El 
poruncește cerului și pământului să se schimbe, atunci se vor schimba. Dacă El spune 
că vom fi făcuți compleţi, atunci vom fi făcuți compleţi. Omul nu ar trebui să se 
îngrijoreze, ci ar trebui să acţioneze liniștit. Totuși, pe cât de mult posibil, trebuie să iei 
aminte şi să fii atent. Cerul se poate schimba într-o clipă! Oricât de larg și-ar putea omul 
deschide ochii goi, nu va putea să vadă prea multe. Fii atent acum! Voia lui Dumnezeu 
s-a împlinit, proiectul Său a fost finalizat, planul Său a reușit, iar toți fiii Lui au ajuns la 
tronul Său. Împreună cu Dumnezeu Atotputernic, vin să judece toate națiunile și toate 
popoarele. Aceia care au prigonit Biserica și i-au rănit pe fiii lui Dumnezeu cu siguranță 
vor fi pedepsiți aspru! Pe aceia care se dăruiesc sincer lui Dumnezeu și susțin totul, El 
cu siguranţă îi va iubi pentru totdeauna, fără să Se schimbe vreodată! 


Capitolul 43 


Nu v-am amintit Eu oare? Nu vă îngrijoraţi; voi pur și simplu nu Mă ascultați, atât de 
neghiobi sunteți! Când veti fi în stare să-Mi înțelegeți inima? În fiecare zi există o nouă 
luminare și în fiecare zi există o nouă lumină. De câte ori aţi luat-o cu de-a sila pentru 
voi înșivă? Nu v-am spus Eu Însumi? Încă sunteţi pasivi, ca insectele care se mișcă doar 
când sunt înghiontite, și sunteţi incapabili să luaţi iniţiativa de a coopera cu Mine și de a 
arăta respect faţă de povara Mea. Mi-ar plăcea să văd toate zâmbetele voastre frumoase 
și pline de viață, să văd purtarea vioaie și activă a fiilor Mei, dar nu pot. În schimb, sunteți 
slabi de minte — prostuţi și nesăbuiţi. Voi ar trebui să luaţi iniţiativa de a căuta. Urmaţi cu 
îndrăzneală! Deschideţi-vă doar inima și lăsaţi-Mă să trăiesc înlăuntrul vostru. Fiţi 
precauţi și vigilenţi! Unii oameni din biserică îi înșală pe alţii, iar voi trebuie să acordati 

mereu o mare însemnătate acestor cuvinte, ca nu cumva să vă fie afectată viața sau să 
suferiţi vreo pierdere. Stai liniștit — atât timp cât ai curajul de a te ridica și de a vorbi pentru 
Mine, Eu voi purta toată povara și îţi voi da putere! Atât timp cât faci pe placul inimii Mele, 
îți voi arăta întotdeauna zâmbetul și voia Mea. Atât timp cât ai un caracter puternic și 
trăieşti firea unui copil de parte bărbătească, te voi susţine și te voi pune într-o funcţie 
importantă. Când vii înaintea Mea, pur și simplu apropie-te de Mine. Nu îţi fie teamă, dacă 
nu poţi vorbi. Câtă vreme ai o inimă care caută, Eu îţi voi da cuvintele. Nu-Mi trebuie 
cuvinte ce sună frumos și nu am nevoie de lingușelile tale; cel mai mult urăsc acest fel 
de lucruri. La acest tip de persoană Mă încrunt cel mai mult. Ei sunt ca o așchie în ochiul 
Meu sau ca un ghimpe în trupul Meu ce trebuie îndepărtat. În caz contrar, fiii Mei nu pot 
să-și exercite puterea pentru Mine și vor fi supuși unui control sufocant. De ce am venit? 
Am venit pentru a-i susţine și încuraja pe fiii Mei, pentru ca zilele în care ei îndură 
persecuții, hărțuire, tratament indiferent și abuz să dispară pentru totdeauna! 

Fii curajos. Eu voi umbla întotdeauna cu tine, voi locui cu tine, voi vorbi cu tine și voi 
acționa cu tine. Nu-ţi fie teamă. Nu ezita să vorbeşti. Voi sunteţi întotdeauna 
sentimentali, timizi și temători. Aceia care nu sunt de folos în construirea bisericii trebuie 
să fie îndepărtați. Aici sunt incluși aceia din biserică a căror stare nu este bună și aceia 
care nu pot acționa conform cuvintelor Mele, ca să nu mai vorbim de tatăl și mama 
voastră care sunt necredincioși. Eu nu vreau acele lucruri. Ei trebuie eradicaţi și niciunul 
să nu rămână. Eliberează-te, doar, de legăturile de la mâinile și picioarele tale. Atât timp 
cât îţi cercetezi propriile intenţii, iar acestea nu se preocupă cu câștiguri și pierderi, nici 
cu faimă și bogăţie, nici cu relaţii personale, atunci Eu te voi însoți, îţi voi atrage atenţia 
asupra unor lucruri și îţi voi da îndrumări clare în orice moment. 

Ah, fiii Mei! Ce ar trebui să spun? Deși Eu spun aceste lucruri, voi tot nu aveţi respect 
față de inima Mea și încă sunteţi prea timizi. De ce vă este teamă? De ce mai sunteți 
încă legaţi de legi și reguli? Eu v-am eliberat, însă încă nu aveţi libertate. De ce oare? 
Comunică mai mult cu Mine și îţi voi spune. Nu Mă pune la încercare. Eu sunt real. Nimic 
nu este prefăcătorie cu Mine; totul este real! Ceea ce spun este adevărat. Eu niciodată 
nu-Mi retrag cuvântul. 


Capitolul 44 


Eu sunt drept, Eu sunt demn de încredere și Eu sunt Dumnezeul care cercetează 
tainele inimii omului! Voi dezvălui de îndată cine este sincer și cine este fals. Nu vă 
alarmaţi; toate lucrurile merg după timpul Meu. Vă voi spune, rând pe rând, cine Mă vrea 
cu sinceritate și cine nu Mă vrea cu sinceritate. Voi doar îngrijiți-vă să mâncaţi bine, să 
beti bine și să vă apropiaţi de Mine când veniţi în prezenţa Mea, iar Eu Însumi Îmi voi face 
lucrarea. Nu fiți prea nerăbdători să vedeți rezultate rapide; lucrarea Mea nu este ceva ce 
poate fi săvârșit dintr-o dată. În ea se află pașii și înțelepciunea Mea, și de aceea 

înțelepciunea Mea poate fi revelată. Vă voi permite să vedeţi ceea ce este făcut de mâinile 
Mele — pedepsirea răului și răsplătirea binelui. Cu siguranţă nu favorizez pe nimeni. Eu te 
voi iubi sincer pe tine, cel care Mă iubeşti sincer, iar mânia Mea va fi totdeauna cu cei care 
nu Mă iubesc sincer, ca ei să-și poată aduce aminte pentru totdeauna că Eu sunt 
Dumnezeul adevărat, Dumnezeul care cercetează tainele inimii omului. Nu te purta într- 
un fel în fața unora și într-un alt fel pe la spatele lor; Eu văd clar tot ceea ce faci și, cu toate 
că pe alții îi poţi păcăli, pe Mine nu Mă poţi păcăli. Eu văd totul clar. Nu ai cum să ascunzi 
nimic; totul se află în mâinile Mele. Nu te crede foarte istet pentru că ai făcut ca toate 
micile tale calcule meschine să te avantajeze. Eu îţi zic: indiferent câte planuri pot face 
oamenii, fie că sunt mii sau zeci de mii, până la urmă, ei nu pot scăpa din palma mâinii 
Mele. Toate lucrurile și obiectele sunt controlate de mâinile Mele, ca să nu mai spun o 
persoană! Nu încerca să Mă eviţi sau să te ascunzi, nu încerca să înșeli sau să tăinuiești 
ceva. Oare tot nu poţi să vezi că înfățișarea Mea glorioasă și mânia și judecata Mea au 
fost public dezvăluite? Voi judeca îndată și fără milă pe cine nu Mă vrea în mod sincer. 
Compasiunea Mea a ajuns la sfârșit; nu a mai rămas nimic din ea. Nu mai fiți fățarnici și 
puneţi capăt căilor voastre necontrolate și nesăbuite. 

Fiul Meu, ai grijă; petrece mai mult timp în prezenţa Mea, iar Eu te voi sprijini. Nu te 
teme, adu-Mi sabia ascuţită cu două tăișuri și — potrivit voii Mele — luptă împotriva 
Satanei până la sfârșit. Eu te voi proteja; nu te îngrijora. Toate lucrurile ascunse vor fi 
deschise și dezvăluite. Eu sunt Soarele ce dă lumina, luminând fără milă tot întunericul. 
Judecata Mea s-a pogorât întru totul; Biserica este un câmp de luptă. Ar trebui să vă 
pregătiţi cu toţii, iar tu ar trebui să îţi dedici întreaga ființă ultimei bătălii decisive; te voi 
proteja cu siguranţă ca să poţi duce pentru Mine lupta cea bună și victorioasă. 

Ai grijă — astăzi, inimile oamenilor sunt înșelătoare și imprevizibile și nu au cum să 
câștige încrederea altor oameni. Doar Eu sunt cu totul pentru voi. Nu există înșelătorie 
în Mine; bizuiţi-vă pe Mine! Fiii Mei vor fi cu siguranţă victorioși în bătălia finală decisivă, 
iar Satana cu siguranţă va duce lupte disperate. Nu te teme! Eu sunt puterea ta, Eu sunt 
totul pentru tine. Nu te gândi la lucruri la nesfârșit, nu te poţi ocupa de atât de multe 
gânduri. Am mai spus înainte că nu vă voi mai trage de-a lungul căii, deoarece timpul 
este prea presant. Nu mai am timp să vă atrag atenţia și să vă avertizez — nu este posibil! 
Doar termină-ţi pregătirile pentru luptă. Îmi asum întreaga responsabilitate pentru tine; 
toate lucrurile sunt în mâinile Mele. Aceasta este o luptă până la moarte și o parte sau 
alta sigur va pieri. Dar lucrul acesta trebuie să îţi fie clar: Eu sunt victorios și neînvins 
pentru totdeauna, iar Satana va pieri cu siguranţă. Aceasta este abordarea Mea, 
lucrarea Mea, voia Mea și planul Meu! 

S-a terminat! Totul s-a terminat! Nu fi slab de inimă sau fricos. Eu cu tine și tu cu Mine 
vom fi regi pentru veșnicie! Cuvintele Mele, odată rostite, nu se vor schimba niciodată, 
iar evenimentele se vor abate în curând asupra voastră. Vegheați! Ar trebui să cântăriți 
bine fiecare cuvânt; nu mai fiți vagi cu privire la cuvintele Mele. Trebuie să vă fie clare! 
Trebuie să vă aduceţi aminte — petreceţi cât mai mult timp posibil în prezența Mea! 


67 


Capitolul 45 


Vă judecaţi în mod public fraţii și surorile ca și cum ar fi nimic. Chiar nu deosebiți 
binele de rău; nu știți ce este rușinea! Nu este acest comportament extrem de îndrăzneț 
și arbitrar? Fiecare dintre voi este confuz și are inima grea; porţi atât de mult bagaj și nu 
este loc pentru Mine în tine. Oameni orbi! Cruzimea voastră a devenit extremă — când 
se va termina? 

Vă vorbesc din inimă iar și iar și vă dau tot ceea ce am, însă voi sunteţi atât de 
zgârciți și lipsiţi de cea mai mică urmă de umanitate; aceasta este cu adevărat greu 
de înţeles. De ce te agăţi de propriile tale noţiuni? De ce nu Mă poţi lăsa să am vreun 
loc în tine? Cum aș putea să vă rănesc? Trebuie să încetaţi să vă mai purtaţi în felul 
acesta — ziua Mea este într-adevăr aproape. Nu vorbii cu nepăsare, nu vă purtaţi în 
mod nesăbuit sau certându-vă și provocând probleme; ce bine poate aduce aceasta în 
viața voastră? Adevărat vă spun, chiar dacă nicio singură persoană nu va fi mântuită 
când va veni ziua Mea, tot Mă voi ocupa de lucruri conform planului Meu. Trebuie să știți 
că Eu sunt Dumnezeul atotputernic! Niciun obiect, nicio persoană, nicio problemă nu 
îndrăznește să îngreuneze înaintarea pașilor Mei. Nu ar trebui să vă gândiţi că Eu nu 
am cum să Îmi îndeplinesc voinţa fără voi. Îți pot spune că dacă îţi tratezi viața în această 
manieră negativă, nu vei face decât să ţi-o ruinezi; aceasta nu Mă va privi pe Mine. 

Lucrarea Duhului Sfânt a avansat până la un anumit stadiu, iar mărturia a ajuns la 
un apogeu. Acesta este purul adevăr. Repede, deschideţi-vă ochii încețoșați; nu 
îngăduiţi ca eforturile Mele minuţioase în voi să fie în zadar, și nu vă mai faceţi pe plac. 
Sunteţi fericiţi să faceţi fapte bune în fața Mea, însă când nu sunt prezent, ar putea oare 
acțiunile și comportamentele voastre să fie ridicate înaintea Mea, ca să le văd? Voi nu 
știți sa deosebiți binele de rău! Voi nu Mă ascultați, faceţi un lucru în fața Mea și un altul 
pe la spatele Meu. Voi încă nu v-aţi dat seama că Eu sunt Dumnezeul care priveşte 
adânc în inima omului. Sunteţi ignoranţi până la extrem! 

Mai târziu, pe drumul ce urmează, nu trebuie să faceți șiretlicuri sau să vă implicaţi 
în înșelătorie și necinste, altminteri consecinţele vor fi de neimaginat! Voi toţi încă nu 
înțelegeţi ce sunt înșelătoria și necinstea. Orice acţiuni sau comportamente pe care nu 
puteţi să Mă lăsaţi să le văd, pe care nu le puteţi scoate la lumină, sunt înșelătorie și 
necinste. Acum ar trebui să înțelegeți aceasta! Dacă vă implicaţi în înșelătorie și necinste 
în viitor, să nu pretindeţi că nu înţelegeţi — dacă procedați astfel, știți că faceţi rău și 
sunteţi de două ori mai vinovaţi. Aceasta va duce doar la arderea voastră în foc, sau 
chiar mai rău, la ruinarea voastră. Trebuie să înţelegeţi! Ceea ce înfruntaţi astăzi este 
mustrarea dragostei; cu siguranță nu este o judecată nemiloasă. Dacă nu puteţi vedea 
asta, atunci sunteți prea jalnici și sunteţi pur și simplu dincolo de orice speranţă. Dacă 
nu sunteți dispuși să acceptaţi mustrarea dragostei, atunci tot ceea ce poate cădea 
asupra voastră este o judecată nemiloasă. Când se va întâmpla acest lucru, să nu vă 
plângeţi că nu v-am spus. Nu sunt Eu cel ce s-a eschivat de responsabilități, ci voi, cei 

care nu Mi-aţi ascultat cuvintele și nu Mi-aţi realizat cuvintele. Vă spun asta acum, ca nu 
cumva oamenii să Mă învinuiască mai târziu. 


Capitolul 46 


Oricine Mi se dedică și Mi se oferă în mod sincer va fi, cu siguranţă, sub protecția 
Mea până la sfârșit; mâna Mea te va ţine cu siguranţă astfel încât să fii întotdeauna 
împăcat și mereu vesel și să ai zilnic lumina și revelația Mea. Îmi voi dubla cu siguranță 
binecuvântările asupra ta, pentru ca tu să ai ceea ce Eu am și să dispui de ceea ce Eu 
sunt. Ceea ce este dat înlăuntrul tău este viaţa ta și nimeni nu ţi-o poate lua. Să nu aduci 
necazuri asupra ta sau să cazi în depresie; în Mine există doar pace și bucurie. Eu te 
iubesc sincer, copile care iei aminte la Mine și Mă asculţi cu sinceritate. Cei pe care îi 
urăsc cel mai mult sunt ipocriţii; Eu îi voi nimici cu siguranţă. Voi elimina orice urmă a 
lumii din casa Mea și voi elimina toate acele lucruri pe care nu suport să le văd. 

În inima Mea, știu exact cine Mă vrea cu sinceritate și cine nu. Deși s-ar putea să se 
deghizeze bine și să-i prindă de minune și s-ar putea chiar spune că sunt cei mai buni 
actori din lume, Eu văd clar tot ce se află în inima lor. Să nu crezi că nu știu ce este în 
inima ta; în realitate, nu este nimeni care să înțeleagă mai clar ca Mine. Eu ştiu ce se 
află în inima ta; ești dispus să te oferi lui Dumnezeu și să te sacrifici pentru Dumnezeu, 
doar că nu dorești să folosești vorbe dulci pentru a-i face pe alţii să se bucure. Vezi clar! 
Împărăţia de azi nu este clădită de puterea omului, ci va fi clădită cu succes folosind în 
întregime înțelepciunea Mea felurită și efortul Meu minuţios. Orice persoană care este 
înzestrată cu înțelepciune și are înlăuntrul său ceea ce este Dumnezeu, va avea o parte 
în construirea Împărăției. Nu te mai îngrijora; te îngrijorezi întotdeauna foarte mult, fără 
să ţii cont de revelaţia sau de iluminarea voii Mele înlăuntrul tău. Nu mai face asta. 
Oricare ar fi problema, ai mai multă părtășie cu Mine ca să poți evita suferința din cauza 
propriilor tale acţiuni. 

Poate că la suprafață pare că Eu sunt indiferent față de toți, însă știi tu ce gândesc în 
sinea Mea? Eu îi ridic întotdeauna pe cei umili și îi cobor mereu pe cei ce sunt îngâmfaţi 
Și plini de sine. Cei care nu înţeleg voia Mea vor suferi mari pierderi. Trebuie să știi că așa 
sunt Eu și că aceasta este firea Mea — nimeni nu o poate schimba și nimeni nu o poate 
înțelege pe deplin. Doar prin revelaţia Mea poti înțelege, altfel nici tu nu o vei înțelege întru 
totul; nu fi încrezut. Deși unii oameni pot vorbi bine, inima lor nu Îmi este loială niciodată 
și Mă contrazic întotdeauna pe ascuns; Eu voi judeca o astfel de persoană. 

Nu te concentra doar la a urma sfaturile altora, ar trebui să fii atent la purtarea Mea 
și stilul Meu. Doar în felul acesta vei ajunge să-Mi înţelegi în mod treptat voia. Atunci, 
acţiunile tale se vor conforma voii Mele și nu vei face greșeli. Nu plânge și nu fi trist; Eu 
văd clar tot ceea ce faci, toată purtarea ta și tot ce gândești și-ţi știu dorinţele și speranţele 
sincere; te voi folosi. Acum este o perioadă crucială; a venit momentul să te testez. Încă 

nu ai văzut? Încă nu ţi-ai dat seama? De ce adopt o astfel de atitudine față de tine? Ştii? 
Ți-am dezvăluit aceste lucruri și ai un pic de înțelegere. Însă nu te opri — continuă să 
mergi înainte cu pătrunderea ta, iar Eu voi continua să te luminez. Ţi-ai dat seama că, cu 
cât Mă asculți mai mult și iei aminte la Mine, cu atât mai luminat și cu atât mai multă 
revelaţie ai pe dinăuntru? Eşti conștient că, cu cât Mă asculţi mai mult și iei aminte la 
Mine, cu atât mai mult Mă cunoști și cu atât mai multă experienţă dobândești? Nu te 
agăța întotdeauna de noțiunile tale; lucrul acesta va bloca cursul apei Mele vii și va 
împiedica îndeplinirea voii Mele. Trebuie să știi că a câștiga întru totul o persoană nu este 
un lucru ușor. Nu gândi într-un mod complicat. Pur și simplu urmează și nu mai cumpăni! 


Capitolul 47 


Dumnezeule Atotputernic al dreptății — Cel Atotputernic! În Tine absolut nimic nu 
este ascuns. Fiecare taină în parte, din vremuri imemoriale până în eternitate, nicicând 
dezvăluită de către oameni, în Tine se manifestă și este complet clară. Nu mai e nevoie 
să căutăm și să orbecăim, pentru că astăzi persoana Ta se manifestă deschis pentru 
noi, Tu ești taina care a fost revelată și Tu ești Dumnezeul practic Însuși; căci astăzi Tu 
ai venit față în față cu noi şi, întrucât Îți vedem persoana, noi vedem fiecare taină a 
tărâmului spiritual. Cu adevărat acest lucru e ceva ce nimeni nu și-ar putea imagina! Tu 
ești printre noi astăzi, chiar înăuntrul nostru, atât de nespus de aproape de noi; lucrul 
acesta sfidează descrierea! Incomparabilă e taina din asta! 

Dumnezeu Atotputernic Și-a finalizat planul de gestionare (planul mântuirii). El este 
Regele victorios al universului. Toate lucrurile și toate chestiunile sunt controlate în 
mâinile Lui. Toţi oamenii îngenunchează în venerație, strigând numele adevăratului 
Dumnezeu — Atotputernicul. După cuvintele din gura Lui, toate lucrurile se fac. De ce 
sunteţi atât de delăsători, incapabili în mod serios să vă faceţi să lucraţi cu El, să vă uniţi 
cu El și să mergeţi cu El în slavă? Poate fi pentru că sunteți dispuși să suferiţi? Dispuși 
să fiți alungaţi? Credeţi că nu știu cine Îmi este sincer devotat și cine s-a sacrificat cu 
sinceritate pentru Mine? Ignoranţă! Neghiobilor! Nu-Mi puteţi înțelege intenţiile și cu atât 
mai puţin puteţi arăta consideraţie pentru poverile Mele, făcându-Mă mereu să Mă 
îngrijorez în privinţa voastră, să trudesc pentru voi. Când se va sfârși? 

Să Mă trăiţi în toate lucrurile, să-Mi fiți martori în toate lucrurile — să faceţi asta e oare 
doar o chestiune de genul să deschideţi gura și să înșiraţi câteva cuvinte laolaltă? Voi 
nu cunoașteți diferenţa dintre bine și rău! Sunteţi fără Mine în ceea ce faceți și cu atât 
mai puţin sunt prezent în vieţile voastre cotidiene. Ştiu că nu consideraţi credinţa în 
Dumnezeu o chestiune serioasă, așa că acestea sunt roadele pe care le daţi! Încă nu 
sunteți treji și, dacă veţi continua așa, Îmi veţi face numele de ocară. 

Întreabă-te, când vorbești, sunt Eu acolo cu tine? Când mănânci sau te îmbraci, este 
promisiunea Mea acolo? Într-adevăr, sunteţi nesocotiți! Ori de câte ori problemele tale 

nu sunt menţionate direct, îţi arăţi adevărata natură, și niciunul dintre voi nu e docil. Dacă 
n-ar fi așa, v-aţi crede grozavi și aţi crede că deţineţi multe lucruri în sinea voastră. Nu 
ştii că înlăuntrul tău, umplându-te, se află chipul urât al Satanei? Lucrează cu Mine ca 
să verşi afară toate aceste lucruri. Lasă ceea ce sunt Eu și ceea ce am să te ocupe 
complet în interior; doar astfel poţi să Mă trăieşti, să Mă mărturisești cu mai multă 
realitate și să fii motivul pentru care mai mulţi oameni se supun înaintea tronului Meu. 
Trebuie să știți cât de grea este povara de pe umerii voştri: să-L înălțați pe Hristos, să-L 
manifestaţi pe Hristos, să-L mărturisiţi pe Hristos pentru ca miriade de oameni să obțină 
mântuirea, ca Împărăţia Mea să poată rămâne fermă și nezdruncinată. Vă indic toate 
acestea ca să nu vă descurcaţi orbecăind, fără a înţelege importanţa lucrării de astăzi. 

Neajutoraţi când sunteţi confruntaţi cu probleme, ca furnicile într-o tigaie încinsă, 
alergând de colo colo în cercuri: aceasta este firea voastră. La exterior, semănaţi cu 
niște adulţi, dar vieţile voastre interioare cele ale unui copil; tot ce știți cum să faceţi e să 
creați necazuri și să-Mi sporiţi povara. Dacă există lucrul cel mai mărunt de care nu Mă 
îngrijesc, voi creaţi necazuri. Nu-i așa? Nu fiţi neprihăniţi de sine. Ceea ce spun este 
adevărul. Să nu credeţi mereu că vă fac morală constant, ca și cum doar aș folosi cuvinte 
răsunătoare; aceasta este condiţia voastră reală. 


Capitolul 48 


Sunt neliniștit, însă câţi dintre voi sunteți în stare să fiți de acord cu mine și să gândiţi 
ca Mine? Voi pur şi simplu nu luaţi aminte la cuvintele Mele, ignorându-le cu totul și 
nereușind să vă concentrați asupra lor, concentrându-vă mai degrabă asupra lucrurilor 
voastre superficiale. Voi consideraţi grija și efortul Meu minuţios ca fiind o risipă; nu este 
conștiința voastră condamnată? Sunteţi neștiutori și vă lipsește raţiunea; toți sunteți 
nesăbuiţi și nu puteți să Îmi faceţi pe plac deloc. Eu sunt în întregime pentru voi — cât de 
mult puteți fi pentru Mine? Mi-ati înţeles greșit intenţia și aceasta este cu adevărat orbirea 
voastră și incapacitatea de a înțelege lucruri, făcându-Mă întotdeauna să Mă îngrijorez 
în privința voastră și să petrec timpul cu voi. Acum, cât din timpul vostru puteţi să vi-l 
sacrificați pentru Mine și să Mi-l dedicați? Ar trebui să vă puneţi aceste întrebări mai des. 

Intenţia Mea vă privește în totalitate — înțelegeți voi cu adevărat acest lucru? Dacă 
l-aţi fi înțeles cu adevărat, Mi-ati fi priceput de mult intenţia și aţi fi devenit atenţi în ceea 
ce privește povara Mea. Nu fiţi nepăsători din nou, altfel Duhul Sfânt nu va lucra în voi, 
ceea ce va face ca duhul vostru să moară și să cadă în Infern. Nu este acest lucru prea 
teribil pentru voi? Nu este nevoie să vă reamintesc. Ar trebui să vă cercetaţi conștiința 
și să vă întrebaţi: este oare pentru că Îmi este prea milă de voi toți sau pentru că Îmi 
datoraţi prea multe? Nu confundați ce e bine și ce e greșit; nu fiţi lipsiţi de sens! Acum 
nu este vremea să luptaţi pentru putere și profit sau să vă implicaţi în intrigă. Mai 
degrabă, trebuie să lăsați repede deoparte aceste lucruri care sunt atât de dăunătoare 

vieţii și să căutaţi să pătrundeţi în realitate. Sunteţi atât de nepăsători! Nu puteţi să-Mi 
înțelegeţi inima sau să vă daţi seama de intenţia Mea. Sunt multe lucruri pe care nu ar 
fi trebuit să fiu nevoit să le spun, însă voi sunteţi niște oameni atât de confuzi, care nu 
înțeleg, așa că a trebuit să le spun iar și iar și, chiar și așa, voi tot nu i-aţi făcut pe plac 
inimii Mele. 

Numărându-vă pe unul câte unul, câţi dintre voi pot să fie cu adevărat atenţi cu inima Mea? 


Capitolul 49 


Pentru a sluji în coordonare, oamenii trebuie să se coordoneze în mod corect, cu 
energie și vivacitate. În plus, trebuie să aibă vitalitate, vigoare și să debordeze de 
încredere, astfel încât ceilalţi, atunci când văd, să fie aprovizionaţi și să fie îndestulați. 
Pentru a Mă sluji, tu trebuie să mă slujești după cum intenţionez Eu, nu doar 
conformându-te inimii Mele ci, mai mult decât atât, satisfăcându-Mi intenţiile, ca să fiu 
mulțumit de ceea ce realizez în tine. Umple-ţi viața de cuvântul Meu, umple-ţi vorba cu 
puterea Mea -— asta e ceea ce îţi cer. Oare să-ţi urmezi propriile dorințe dezvăluie 
asemănarea Mea? Îmi va mulțumi asta inima? Eşti tu cineva care Mi-a respectat sincer 
intenţiile? Eşti tu un om care a încercat cu adevărat să-Mi înţeleagă inima? Mi te-ai oferit 
într-adevăr? Te-ai sacrificat într-adevăr pentru Mine? Mi-ai contemplat cuvintele? 

Oamenii trebuie să întrebuinţeze înțelepciunea în fiecare aspect și să folosească 
înțelepciunea pentru a merge pe calea Mea desăvârșită. Cei care acţionează după 
cuvântul Meu sunt cei mai înţelepţi dintre toţi, iar cei care acţionează conform cuvântului 
Meu sunt cei mai ascultători. Se face cum spun Eu, și nu trebuie să dezbaţi cu Mine sau 
să încerci să Mă convingi. Tot ceea ce spun, spun gândindu-Mă la tine (nu contează 
dacă sunt sever sau blând). Dacă te concentrezi să fii ascultător, va fi bine și aceasta 
este calea adevăratei înțelepciuni (şi de a evita ca judecata lui Dumnezeu să cadă 
asupra ta). Astăzi, în casa Mea, să nu fii politicos în fața Mea și pe la spatele Meu, să 
spui alte lucruri. Vreau să fii practic; nu trebuie să folosești retorica înflorită. Pentru cei 
care sunt practici, există totul. Pentru cei care nu sunt, nu există nimic. Chiar și corpurile 
lor se vor întoarce cu ei în neexistență pentru că, fără practicitate, există doar 
deșertăciune; nu există nicio altă explicaţie. 

În credinţa voastră în Dumnezeu, aș vrea să fiţi sinceri și să nu vă gândiţi la ce aţi 
putea câștiga ori pierde, nici la tot ce aveţi; ar trebui doar să căutaţi să pășiţi pe calea 
adevărată și să nu vă lăsaţi influenţaţi de nimeni și controlaţi de nimeni. Asta este ceea 
ce e cunoscut ca a fi un stâlp al bisericii, un biruitor al Împărăției; a face altfel înseamnă 
a nu fi vrednic de a trăi înaintea Mea. 

În situații diferite, căile de a fi aproape de Mine sunt și ele diferite. Unora le face mare 
plăcere să spună cuvinte drăguţe și să se poarte evlavios înaintea Mea. Totuși, în 
spatele scenei, ei sunt în dezordine totală, iar cuvintele Mele sunt total absente din ei. 

Ei sunt dezgustători și iritanţi; nici nu se pune problema de a putea să edifice pe cineva 
sau de a aproviziona pe cineva. Voi nu sunteţi în stare să fiţi atenţi la inima Mea doar 
pentru că nu puteţi avea mai multă apropiere sau părtășie cu Mine; Mă faceţi să Mă 
îngrijorez constant pentru voi și să trudesc pentru voi constant. 


Capitolul 50 


Toate bisericile și toţi sfinţii ar trebui să se gândească la trecut și să spere la viitor: 
câte dintre acţiunile voastre trecute sunt calificate și câte dintre acestea au contribuit la 
construirea Împărăției? Să nu vă credeţi isteţi! Ar trebui să vă vedeţi clar neajunsurile și 
ar trebui să vă înţelegețţi natura. Ştiu că niciunul dintre voi nu este dispus să depună 
vreun efort sau să sacrifice vreun moment în această privinţă, deci nu sunteți în stare să 
aveți niciun rezultat. Vă petreceți tot timpul mâncând, bând și distrându-vă. Când unii 
dintre voi vă adunaţi, vă pierdeţi vremea, fără să acordaţi atenţie comunicării problemelor 
spirituale de viaţă sau să vă oferiţi viaţă unul altuia. Nu pot suporta să vă văd râzând și 
glumind când vorbiţi, și, totuși, sunteţi atât de nesăbuiţi. Am spus de multe ori, dar voi 
pur și simplu nu înțelegeţi ceea ce spun — nu este acest lucru atât de evident încât e 
chiar sub nasul vostru? Am mai spus astfel de lucruri înainte și, totuși, voi încă nu sunteți 
convinși și nu recunoașteţi ceea ce spun, considerând că vă înțeleg greșit, că ceea ce 
spun Eu nu este real. Sau nu așa stau lucrurile? 

Dacă faci totul mecanic cu Mine, atunci te voi da deoparte. Îndrăznește numai să fii 
din nou superficial! Îndrăznește numai să fii din nou ușuratic și nepăsător! Cuvintele mele 
sunt un cuțit care sculptează; orice lucru care nu se potrivește cu voia Mea va fi înlăturat 
cu acest cutit și tu nu trebuie să acorzi prea multă atenţie propriului respect de sine. Te 
cioplesc astfel încât să poţi să capeți formă și să te conformezi voinţei Mele. Să nu-Mi 
înţelegi greșit inima; numai dacă ești cât mai atent posibil la inima Mea, acest lucru va fi 
acceptabil. Dacă arăţi chiar și cel mai mic respect, nu Mă voi îndepărta de tine cu dispreț. 
Să nu o ignori mereu cu nepăsare; permite-i voinţei Mele să se îndeplinească asupra ta. 

Mulţimile de sfinţi sunt toate situate în diferite poziţii, deci cu siguranţă aveţi cu 
toții diferite roluri. Dar ar trebui să faceţi tot ce vă stă în putere pentru a vă sacrifica 
sincer pentru Mine; datoria voastră este să faceţi tot ce este posibil. Ar trebui să fiţi 
loiali în privința aceasta și să v-o doriţi cu bucurie. Chiar nu trebuie să fiți șovăielnici! 
În caz contrar, judecata Mea se va abate la un moment dat asupra voastră, trupurile, 
spiritele și sufletele voastre nu vor putea să o îndure, iar voi veţi vărsa lacrimi și veţi 
scrâșni din dinți. 

O! Dumnezeule Atotputernic! Amin! În Tine totul este eliberat, totul este deschis, 
totul este dezvăluit și totul este luminos, neascuns ori câtuși de puţin tăinuit. Tu ești 
Dumnezeu Atotputernic întrupat. Ai domnit ca Rege. Ai fost dezvăluit — nu mai ești o 
taină, ci ești dezvăluit întru totul, pe vecie! Am fost cu adevărat și cu desăvârșire 
dezvăluit, am sosit public și am apărut ca Soarele dreptăţii, pentru că acum nu mai este 
era în care apare Luceafărul, nici nu mai este faza ascunzișului. Lucrarea Mea este ca 
fulgerul strălucitor; se realizează la fel de rapid ca bubuitul brusc al tunetului. Lucrarea 
Mea a avansat până la stadiul de astăzi și oricine trândăvește sau e leneș va întâlni doar 
judecata nemiloasă. Trebuie, mai ales, să înţelegi limpede că Eu sunt măreție și judecată 
și că nu mai sunt îndurare și iubire, așa cum v-aţi putea imagina voi. Dacă încă nu îţi 
este clar acest aspect, atunci ceea ce vei primi este doar judecata, pentru că tu însuţi 
vei gusta din ceea ce nu ai recunoscut; altfel vei continua să ai îndoieli și nu vei îndrăzni 
să fii ferm în credinţa ta. 

Sunteţi în stare să finalizaţi cu abnegaţie ceea ce v-am încredinţat? Spun că orice 
întreprindere necesită înțelepciune și, totuși, cât de des Mi-aţi cercetat cu mai multă 
consideraţie, atenţie și-n mod repetat îndemnurile când aţi făcut ceva? Chiar dacă ai o 
oarecare înțelegere a unui cuvânt din îndemnurile Mele și crezi că sună frumos când îl 
auzi, pe urmă îl desconsideri. Când îl auzi, îl îndrepţi spre situaţia ta actuală și te 
disprețuiești — dar, mai târziu, îl consideri o chestiune banală. Întrebarea de astăzi este 
dacă viaţa ta poate evolua; nu este o chestiune care ţine de frumuseţea exteriorului tău. 
Niciunul dintre voi nu are hotărâre și nu sunteţi dispuși să fiți hotărâți. Nu vă doriţi să 
plătiți prețul și nu vreţi să lăsați deoparte plăcerea pământească trecătoare, dar vă temeți 
să pierdeţi binecuvântările din cer. Ce fel de persoană ești? Eşti un nesăbuit! N-ar trebui 
să vă simţiţi jigniţi; nu este un fapt ceea ce am spus? Nu a evidenţiat pur și simplu ceea 
ce ai gândit deja în sinea ta? Nu ai umanitate! Nici măcar nu ai calitatea unei persoane 
normale. Mai mult, deși e așa cum e, încă nu te vezi sărăcit. Eşti tihnit și lipsit de griji cât 
e ziua de lungă, extrem de mulțumit de sine! Nu știi cât de vaste îţi sunt carenţele sau 
ceea ce-ţi lipsește! Ce nesăbuinţă! 

Nu vedeți că lucrarea Mea a ajuns deja la un asemenea punct? Toată voia Mea este în 
voi. Când veți fi capabili să o înțelegeţi și să îi arătați o oarecare consideraţie? Sunteţi leneși! 
Nu sunteți dispuși să plătiţi preţul, nu sunteţi dispuși să faceţi munca grea, nu sunteți dispuși 
să vă dedicați timpul și nu sunteți dispuși să depuneti efortul. Lasă-Mă să-ţi spun ceva! Cu 
cât te temi mai tare că vei suferi lovituri ale sorții, cu atât mai puţine beneficii va culege viața 
ta și, în plus, cu atât mai multe obstacole vei întâlni pe măsură ce viața ta avansează și cu 
atât mai improbabil îi va fi să avanseze. Permite-Mi să-ţi mai amintesc o dată (n-am să mai 
repet)! Voi fi indiferent față de oricine nu-și asumă responsabilitatea pentru propria sa viață 
Și îl voi abandona. Am început deja să pun în practică acest lucru: nu ai văzut limpede asta? 
Nu mai este o tranzacţie de afaceri, nici comerț nu este; este viaţă. E clar? 

Răsar ca Soarele dreptăţii, iar noi, voi împreună cu Mine, împărtășim slava și 
binecuvântările bune, pe vecie! Acesta este un fapt indiscutabil și a început deja să se 
confirme în voi. Asta pentru că voi îndeplini pentru voi tot ce am promis; tot ceea ce spun 
este realitate și nu se întoarce niciodată fără rod. Aceste binecuvântări bune sunt asupra 
voastră și nimeni altcineva nu le poate pretinde; sunt fructele slujirii voastre făcute în 
coordonare cu Mine, în asentiment. Daţi-vă deoparte ideile religioase; credeţi în 
veridicitatea cuvintelor Mele și nu vă îndoiţi. Nu glumesc cu voi, vorbesc serios. Cei cărora 
le acord binecuvântări le primesc astfel, în vreme ce aceia cărora nu le acord binecuvântări 
nu primesc niciuna. Acest lucru este hotărât numai de Mine. Averea pământească este pur 
și simplu nesemnificativă! În viziunea Mea, nu este altceva decât balegă, nu face doi bani. 
Așadar, nu ar trebui să prețuiți prea mult plăcerile pământești. A te bucura de 
binecuvântările cerești împreună cu Mine nu este mult mai semnificativ și mai satisfăcător? 

Înainte, adevărul nu fusese revelat și Eu nu apărusem la vedere; pe atunci, v-aţi 
îndoit de Mine și aţi îndrăznit să nu vă simţiţi siguri de Mine. Cu toate acestea, acum 
toate lucrurile au fost dezvăluite și Eu am răsărit ca Soarele dreptăţii — așadar, dacă încă 
vă îndoiţi, ce aveţi de spus în această privință? Când întunericul acoperea pământul, era 
scuzabil faptul că nu puteaţi vedea lumina, dar acum că soarele a luminat toate colțurile 
întunecate, ascunsul nu mai este ascuns și tăinuitul nu mai este tăinuit — dacă încă vă 
îndoiţi, atunci nu vă voi ierta cu ușurință! Acum este timpul să fiţi absolut siguri de Mine, 
timpul să fiți dispuși să vă dedicați Mie și să vă sacrificați pentru Mine. Oricine Mi se 
opune câtuși de puţin va fi lovit numaidecât de flăcările judecății, fără ezitare sau 
întârziere — pentru că acum este timpul în care a sosit judecata nemiloasă și pentru aceia 
ale căror minţi și inimi nu sunt drepte, judecata va fi grabnică. Acesta este sensul 
adevărat al cuvintelor: „Lucrarea Mea este ca fulgerul strălucitor”, așa cum se spune. 

Avansează rapid; nu poate decât să-i surprindă pe oameni, nu poate decât să-i facă 
pe oameni să se teamă, nu mai poate fi amânată și nu mai poate fi oprită. Cu cât se 
derulează lucrarea Mea, cu atât mai repede avansează; cine nu este vigilent și pregătit 
riscă mereu să fie alungat. Nu mai poţi să cedezi impulsului ispitei. Lucrarea Mea a 
început cu totul și se extinde spre naţiunile străine și spre universul-lume. Flăcările 
judecății sunt necruțătoare și fără milă sau iubire față de nimeni. Cei care Îi sunt loiali lui 
Dumnezeu, dar care totuși nutresc gânduri sau idei incorecte sau doar opun o mică 
rezistenţă, vor fi și ei judecați; nu există nicio îndoială. Cei asupra cărora va cădea lumina 
Mea vor trăi în lumină, vor acţiona în lumină și Mă vor sluji până la capătul drumului. Cei 
care nu trăiesc în lumină trăiesc în beznă. Voi lua o decizie după judecarea lor, în funcţie 
de atitudinile pe care le au faţă de propria vinovăţie. 

A sosit ziua Mea. „Ziua Mea”, pe care am menţionat-o în trecut, este acum în fața 
ochilor voştri, pentru că voi aţi coborât odată cu Mine. Eu cu voi și voi cu Mine; ne-am 
întâlnit în văzduh și împărtășim slava împreună. Ziua Mea a sosit, într-adevăr, cu totul! 

Eu sunt Începutul și Eu sunt Sfârșitul. Eu sunt unicul Dumnezeu adevărat complet și 
înviat. Rostesc cuvintele Mele înaintea voastră, iar voi trebuie să credeţi cu tărie ceea 
ce vă spun. Cerul și pământul poate vor trece, însă nicio literă sau rând din ceea ce spun 
nu va trece niciodată. Țineţi minte acest lucru! Țineţi-l minte! Odată ce l-am rostit, niciun 
cuvânt nu a fost niciodată retras și fiecare va fi împlinit. Acum, a venit vremea, iar voi 
trebuie să pătrundețţi repede realitatea. Nu este mult timp. Îi voi conduce pe fiii Mei în 
împărăţia glorioasă și lucrul pentru care v-aţi luptat și după care aţi tânjit va fi realizat. 
Fiii Mei! Ridicaţi-vă repede și urmaţi-Mă! Nu este timp suficient ca să cugetaţi la asta. 
Timpul pierdut nu se va întoarce niciodată; după întuneric este lumină, iar răpirea este 
aici, înaintea ochilor voştri. Înțelegeţi? Deschideţi-vă ochii! Treziţi-vă grabnic! Nu vă este 
permis acum, în timp ce comunicaţi între voi, să vă angajaţi în discuţii inutile sau să 
spuneţi ceva ce nu este prielnic construirii bisericii. Ceea ce este important este să le 
oferi fraţilor și surorilor tale experienţele tale practice sau relatările tale despre modul în 
care ai fost iluminat înaintea lui Dumnezeu și în care te cunoști pe tine însuţi. Oricine 
este capabil să furnizeze aceste lucruri va avea statură! În zilele noastre, unii dintre voi 
nu sunteți încă temători și, indiferent de ce spun Eu sau de cât de mult Mă îngrijorez, tu 
rămâi neînfricat; vechiul tău sine nu permite să fie atins deloc. Ei bine, atunci continuă 
tot așa! Așteaptă și vezi cine va fi ruinat! Tu te gândești întotdeauna să te agăţi de lume, 
tânjind după bogăţie și simțind un atașament puternic faţă de fiii și fiicele tale și de soțul 
tău. Ei bine, poţi să continui să te simţi atașat! Nu e ca și cum nu v-am adresat cuvintele 
Mele și puteţi să mergeţi pur și simplu mai departe, după cum doriţi! În viitorul apropiat, 
veţi înțelege totul, dar pe atunci va fi deja prea târziu. Tot ce vă aşteaptă este judecata. 


Capitolul 54 


Știu foarte bine situaţia fiecărei biserici. Să nu credeţi că nu o înțeleg sau că nu Mi- 
e clară. Pe diferiții oameni ai bisericilor îi înțeleg și-i cunosc și mai bine. Acum voia Mea 
urgentă este să te instruiesc, ca să poţi ajunge mai repede la maturitate; în așa fel încât 
ziua în care Îmi vei fi de folos să poată veni mai curând; și pentru ca acţiunile voastre să 
poată fi pline de înțelepciunea Mea, ca voi să-L puteţi manifesta pe Dumnezeu oriunde 
aţi fi. Astfel, obiectivul Meu suprem va fi atins. Fiii Mei! Ar trebui să arătaţi consideraţie 
față de voia Mea. Nu Mă faceţi să vă ţin de mână în timp ce vă învăţ. Trebuie să învăţaţi 
să-Mi pricepeţi voia și să vedeţi esenţa chestiunilor. Acest lucru vă va da posibilitatea să 
tratați orice chestiune întâlniți cu ușurință, ca și cum aţi pocni din degete. În instruirea 
voastră, s-ar putea să nu înţelegeţi acest lucru de prima dată — dar, după a doua și a 
treia oară și așa mai departe, în cele din urmă veți fi capabili să-Mi pricepeţi voia. 

Cuvintele voastre au întotdeauna o trăsătură de nepătruns. Credeţi că aceasta este 

înțelepciune, nu-i așa? Uneori, cuvintele voastre sunt nesupuse; alteori, vorbiţi în glumă; 
și, uneori, vorbiţi cu un element al noţiunilor omenești și gelozie... Pe scurt, vorbiţi fără 
statornicie, neștiind cum să oferiţi viață altora sau cum să le pricepeţi condiţiile, dar 
comunicaţi neglijent. Gândirea voastră nu este limpede și habar nu aveţi ce este 
înțelepciunea și ce este înșelăciunea. Ce confuzi sunteţi! Consideraţi înșelăciunea și 
necinstea înțelepciune; nu Îmi face acest lucru numele de rușine? Nu e o blasfemie la 
adresa Mea? Nu Îmi aduce o falsă acuzaţie? Așadar, care e scopul pe care îl urmăriţi? 
V-aţi gândit cu atenţie la acest lucru? Aţi cercetat vreun pic această chestiune? Vă spun, 
voia Mea este direcţia și obiectivul pe care le urmăriţi. Dacă nu ar fi așa, totul ar fi în van. 
Aceia care nu Îmi cunosc voia sunt cei care nu știu cum să caute și cei care vor fi 
abandonaţi, alungați! În mod clar, a-Mi pricepe voia este prima lecţie pe care trebuie să 
o învăţaţi. Este sarcina cea mai urgentă și nu suferă amânare! Nu așteptați să vă critic 
pe fiecare în parte! Vă petreceţi zile întregi într-o stare stare confuză de amorțire 
indiferentă. Ce ridicol! Neghiobia voastră este uluitoare; nu arătaţi consideraţie faţă de 
voia Mea! Întrebaţi-vă: de câte ori Mi-aţi înțeles voia când aţi acţionat? Acum este 
momentul să vă instruiți singuri! Să Mă ocup de voi, unul câte unul, este o imposibilitate! 
Ar trebui să învăţaţi să dobândiţi experienţă, cunoaștere și înțelepciune pe măsură ce 
acționaţi. Cuvintele din gura voastră sunt bune și potrivite, dar care este realitatea? Când 
dați piept cu realitatea, nu sunteţi în stare să faceţi nimic în privinţa asta. Ceea ce spuneți 
nu se potrivește niciodată cu realitatea. Sincer, nu pot să suport să văd ce faceţi; când 
privesc, Mă întristez teribil. Țineţi minte! Pe viitor, învăţaţi să-Mi pricepeți voia! 

Așa-zisa umanitate normală nu este atât de supranaturală pe cât își imaginează 
oamenii. Mai degrabă, poate să transcendă legăturile tuturor oamenilor, evenimentelor 
și obiectelor și persecuțiile care apar în mediul lor. Poate să se apropie de Mine și să 
aibă părtășie cu Mine în orice loc și în orice împrejurare. Voi oamenii Îmi interpretati 
mereu greșit intenţiile. Când spun că ar trebui să trăiţi o umanitate normală, practicaţi 
stăpânirea de sine și vă îmblânziţi trupul, dar nu acordati nicio atenţie căutării atente în 
spiritul vostru. Vă concentrați numai la înfățișarea voastră exterioară, ignorând revelaţiile 
și emoțiile pe care le stârnesc în voi. Cât sunteţi de nepăsători! Prea nepăsători! Poate 
fi faptul că voi consideraţi a fi vreo mare realizare îndeplinirea a ceea cev-am încredinţat? 
Sunteţi nesăbuiţi! Nu acordati atenţie înrădăcinării profunde! „Nu fi o frunză în copac, fii 
rădăcina copacului” — este într-adevăr aceasta deviza ta? Nesocotit! Nepăsător! Eşti 
mulțumit de îndată ce gândești că ai dobândit un mic câștig. Cât de puţin îți pasă de voia 
Mea! De acum înainte, fii atent, nu fi pasiv și nu fi negativ! În timp ce slujești, apropie-te 
mai des de Mine și comunică mai mult cu Mine: este singura ta scăpare. Ştiu că deja te- 
ai lepădat de tine, că îţi cunoști lipsurile și ești conștient de slăbiciunile tale. Totuși, nu 

este suficient doar să le cunoști. Trebuie să cooperezi cu mine și, odată ce Îmi înţelegi 
intențiile, să le implementezi imediat. Este cea mai bună cale de arăta consideraţie față 
de povara Mea, cât și cea mai bună cale de a te supune. 

Indiferent cum Mă tratezi, Îmi doresc să-Mi împlinesc voia în tine și în toţi sfinții și 
vreau să fie împlinită fără obstacole pe întreg pământul. Să fii pe deplin conștient de 
acest lucru! Are legătură cu decretele Mele administrative! Nu te temi niciun pic? Nu 
tremuri de frică din cauza propriilor tale acțiuni și purtări? Dintre toţi sfinţii, abia dacă e 
vreunul care să-Mi poată simţi intenţiile. Nu îţi dorești să ieși în evidenţă ca o persoană 
care e cu adevărat atentă la voia Mea? Eşti conștient? Intenţia Mea urgentă în acest 
moment este aceea de a căuta un grup de oameni capabili să fie întru totul atenţi la voia 
Mea. Nu vrei să fii unul dintre ei? Nu vrei să te sacrifici de dragul Meu și să Mi te oferi? 
Nu ești dispus să plătești nici cel mai mic preţ sau să depui cel mai mic efort! Dacă 
lucrurile continuă să stea astfel, eforturile Mele minuţioase se vor irosi pe voi. Acum că 
ţi-am indicat acest lucru, tot nu înţelegi gravitatea acestei chestiuni? 

„Pe cei care se sacrifică pentru Mine cu sinceritate îi voi binecuvânta, cu siguranţă, 
din belșug.” Vezi! Ți-am spus de câteva ori acest lucru, dar încă mai ai atâtea îndoieli și 
temeri legate de circumstanţele familiei tale și mediul extern. Chiar nu știi ce este bine 
pentru tine! Eu nu folosesc decât oameni onești, simpli și deschişi. Ai fost fericit și dispus 
ca Eu să te folosesc, dar de ce încă îţi faci atâtea griji? Să fie din cauză că, asupra ta, 
cuvintele Mele nu au avut absolut niciun efect? Am spus că te folosesc, dar tu nu ești în 
stare să ai încredere fermă în acest lucru. Te îndoiești mereu, temându-te că te voi 
abandona. Noţiunile tale sunt atât de înrădăcinate! Când spun că te folosesc, înseamnă 
că te folosesc. De ce te îndoiești mereu? Oare nu am vorbit suficient de clar? Fiecare 
cuvânt pe care l-am rostit este adevărat; nici măcar o singură cuvântare nu este falsă. Fiul 
Meu! Ai încredere în Mine! Dedică-te în numele Meu și Eu Mă voi dedica tie cu siguranţă! 

Am început să acţionez pentru a-i pedepsi pe cei care fac rău și pe cei care exercită 
puterea și care îi persecută pe fiii lui Dumnezeu. De acum înainte, mâna decretelor Mele 
administrative va fi mereu asupra oricui Mă contrazice în inima sa. Să știți acest lucru! 
Acesta este începutul judecății Mele și nu va fi arătată milă nimănui și nimeni nu va fi 
cruțat, pentru că Eu sunt Dumnezeul imperturbabil care practică dreptatea și ar fi bine 
ca voi toți să recunoașteţi acest lucru. 

Nu este vorba că Îmi doresc să-i pedepsesc pe cei care fac rău; mai degrabă, este 
pedeapsa pe care și-au atras-o asupra lor prin propriile ticăloșii. Nu Mă grăbesc să 
pedepsesc pe nimeni, și nici nu tratez pe nimeni pe nedrept — sunt drept faţă de toți. Cu 
siguranță Îmi iubesc fiii și cu siguranță îi urăsc pe cei răi care Mă sfidează; acesta este 
principiul din spatele acţiunilor Mele. Fiecare dintre voi ar trebui să-Mi înțeleagă 

decretele administrative; dacă nu, nu veţi avea nici cea mai mică urmă de teamă și vă 
veţi purta cu nepăsare înaintea Mea. În plus, nu veți ști ce vreau să fac, ce vreau să duc 
la bun sfârșit, ce vreau să obţin sau de ce fel de persoană are nevoie Împărăția Mea. 

Decretele Mele administrative sunt: 

1. Oricine ai fi, dacă Mă contrazici în inima ta, vei fi judecat. 

2. Cei pe care i-am ales vor fi disciplinaţi imediat dacă au idei greșite. 

3. Îi voi așeza într-o parte pe cei care nu cred în Mine. Îi voi lăsa să vorbească și să 
se poarte cu nepăsare până la sfârşit, când îi voi pedepsi riguros și îi voi disciplina. 

4. Voi avea grijă de cei care cred în Mine și îi voi proteja tot timpul. Îi voi aproviziona 
cu viață, folosind calea mântuirii. Acești oameni vor avea iubirea Mea și cu siguranţă nu 
vor cădea și nu-și vor pierde calea. Orice slăbiciune ar avea va fi doar temporară și cu 
siguranţă nu-Mi voi aminti de ea. 

5. Cei care par să creadă, dar nu cred cu adevărat — adică aceia care cred că există 
un Dumnezeu, însă nu Îl caută pe Hristos, dar care nici nu opun rezistenţă — sunt cei 
mai demni de milă oameni și, prin faptele Mele, îi voi face să vadă limpede. Prin acţiunile 
Mele, voi salva astfel de oameni și îi voi aduce înapoi. 

6. Fiii întâi născuţi, primii care Mi-au acceptat numele, vor fi binecuvântaţi! Cu 
siguranţă vă voi acorda cele mai bune binecuvântări, permițându-vă să vă bucuraţi de 
ele spre multumirea inimilor voastre; nimeni nu va îndrăzni să stea în calea acestui lucru. 
Totul este complet pregătit pentru voi, pentru că acesta este decretul Meu administrativ. 

În toate privințele ar trebui să puteţi vedea ce face mâna Mea și toate gândurile 
din inima Mea. Nu sunt toate pentru voi? Care dintre voi este pentru Mine? Aţi analizat 
gândurile din inimile voastre sau cuvintele pe care le spuneţi? Aţi abordat conştiincios 
aceste aspecte? Netoţilor! Desfrânaţilor! Nu acceptaţi constrângerile Duhului Sfânt! 
Mi-am eliberat iar și iar glasul înlăuntrul tău și, totuși, nu ţi-a provocat absolut nicio 
reacţie. Nu mai fi obtuz! Datoria ta este să-Mi înţelegi voia; mai mult, este calea pe care 
ar trebui să apuci. Ești derutat, nu ai discernământ, nu vezi limpede ce vreau să realizez 
în tine sau ce vreau să obţin de la tine! Ca să-Mi înţelegi voia, trebuie mai întâi să începi 
prin a te apropia de Mine și a comunica mai mult cu Mine. Spui mereu că nu ești capabil 
să-Mi înţelegi voia. Dacă ești deja plin de propriile lucruri, atunci cum pot Eu să lucrez 
asupra ta? Nu iei iniţiativa să vii înaintea Mea, ci doar aștepți, pasiv. Eu spun că ești ca 
un vierme și, totuși, te simţi nedreptăţit și nu accepţi acest lucru. De data aceasta, ar 
trebui să te ridici și să cooperezi cu Mine! Nu fi pasiv! Asta va încetini progresul vieții 
tale. A fi proactiv îți aduce beneficii ţie, nu altora. Încă nu ai recunoscut și înțeles acest 
lucru? Voia Mea se dezvăluie constant în tine. Nu ai perceput acest lucru? De ce nu i-ai 
dat atenţie niciodată? De ce nu ai fost niciodată în stare să-Mi înţelegi voia? Oare e 
posibil ca înţelegerea voii Mele să nu-ţi aducă, într-adevăr, niciun avantaj? 

Îmi doresc să poți să acorzi atenție voii Mele în toate privințele ca, prin tine, să am o 
cale pe care să merg înainte și o casă în care să Mă odihnesc. Nu Mă mai împiedica — 
este prea crud! Nu Îmi înţelegi cuvintele și nu ai nicio reacţie faţă de ele. Uită-te în ce 

moment ne aflăm acum; nu mai poţi aștepta! Dacă nu-Mi urmezi pașii îndeaproape, atunci 
va fi prea târziu, și cu atât mai puţin va exista vreo cale prin care să poţi îndrepta lucrurile! 


Capitolul 57 


Ţi-ai analizat fiecare gând, fiecare idee și fiecare faptă? Ai o idee clară despre care 
dintre ele sunt în concordanţă cu voia Mea și care nu? Ești absolut incapabil să discerni 
acest lucru! De ce nu ai venit înaintea Mea? Pentru că n-am să-ţi spun sau ai alt motiv? 
Tu ar trebui să știi acest lucru! Să știi că aceia care sunt neglijenţi nu-Mi pot, sub nicio 
formă, înţelege voia şi nici nu primi nicio iluminare sau revelaţie. 

Ai descoperit motivele pentru care biserica nu e în stare să obţină hrană și pentru 
care îi lipsește adevărata părtășie? Eşti conștient de cât de mulţi factori care au condus 
la asta au legătură cu tine? Te-am instruit să oferi viață și să-Mi eliberezi vocea. Ai făcut 
aceste lucruri? Poţi să-ți asumi responsabilitatea pentru întârzierea progresului în viața 
fraţilor și surorilor tale? Când dai peste probleme, în loc să fii calm și stăpânit, ești 
tulburat. Chiar ești ignorant! Vocea Mea ar trebui eliberată spre sfinți. Nu înăbuși 
lucrarea Duhului Sfânt și nu Mă împiedica prin amânare; nimic din toate acestea nu este 
de folos nimănui. Vreau să Mi te dedici cu totul, cu trup și cu suflet, astfel încât toate 
gândurile și ideile tale să fie pentru Mine, ca tu să-Mi împărtășești gândurile și grijile și 
ca tot ceea ce faci să fie pentru binele Împărăției de astăzi și pentru gestionarea Mea, și 
nu pentru tine. Numai acest lucru va fi pe placul inimii Mele. 

Nimic din ceea ce am făcut nu este lipsit de dovadă. De ce nu M-ai imitat? De ce nu 
ai căutat dovezi pentru ceea ce faci? Ce ai vrea să-ţi mai spun? Te-am luat de mână ca 
să te învăţ, totuși, tu nu ai fost în stare să înveți. Ești atât de prost! Îţi dorești să o iei de 
la capăt? Nu te descuraja. Trebuie să te aduni încă o dată și să te dedici în întregime în 
numele speranţelor și dorințelor comune ale sfinţilor. Ţine minte aceste cuvinte: „Pe cei 
care se sacrifică pentru Mine cu sinceritate îi voi binecuvânta, cu siguranţă, din belșug”. 

Orice faci trebuie să fie făcut ordonat, nu la întâmplare. Chiar îndrăznești să pretinzi 
că știi starea sfinţilor ca-n palmă? Acest lucru arată că îţi lipseşte înțelepciunea, că nu 
ai luat deloc în serios această chestiune și că nu i-ai acordat deloc timp. Dacă ai putea 
cu adevărat să încerci să-ţi petreci tot timpul pentru aceasta, atunci ai vedea exact cum 
ar fi starea ta interioară. Nu încerci să faci eforturi subiective; doar cauţi motive obiective, 
fără să manifești nicio fărâmă de consideraţie faţă de voia Mea. Acest lucru M-a rănit 
profund! Nu continua astfel! Să fie oare din cauză că nu accepti binecuvântările pe care 
ti le-am dat? 

O, Dumnezeule! Copilul Tău Îți este îndatorat. Nu Ți-am luat lucrarea în serios, nici 
nu am arătat consideraţie față de voia Ta, nici nu am fost credincios îndemnurilor Tale. 
Copilul Tău dorește să schimbe toate acestea. Fie ca Tu să nu mă abandonezi și fie ca 
Tu să continui să-Ți desfășori lucrarea prin mine. O, Dumnezeule! Nu-Ţi lăsa copilul 

singur! Mai degrabă, Te rog, însoțeşște-mă în orice clipă. O, Dumnezeule! Copilul Tău 
știe că mă iubeşti, totuși, nu-Ţi pot înţelege voia; nu știu cum să arăt consideraţie faţă 
de povara Ta sau cum să îndeplinesc sarcina pe care mi-ai încredinţat-o. Cu atât mai 
puţin știu cum să păstoresc biserica. Ești conștient că sunt nemângâiat și mâhnit din 
acest motiv. O, Dumnezeule! Te rog să mă îndrumi tot timpul. Numai acum simt cât de 
mult îmi lipsește îndrumarea Ta — îmi lipsește mult prea mult! Pur și simplu nu pot descrie 
cât de mult. Lasă-Ți mâna atotputernică să arate har copilului Tău, sprijină-mă tot timpul 
și fă-mă capabil să mă prosternez cu totul înaintea Ta, să nu mai fac propriile alegeri și 
să nu mai am propriile gânduri și idei. O, Dumnezeule! Ştii că al Tău copil doreşte să 
facă totul numai de dragul Tău și numai de dragul Împărăției de astăzi. Știi ce gândesc 
și ce fac în clipa aceasta. O, Dumnezeule! Cercetează-mă Tu Însuţi. Îţi cer numai să 
mergi cu mine și să rămâi cu mine în viaţă tot timpul, astfel încât puterea Ta să 
însoțească tot ce fac. 


Capitolul 58 


După ce Mi-ai priceput intenţia, vei deveni capabil să ai consideraţie pentru povara 
Mea și poţi să câştigi lumină și revelaţie, să obţii eliberare și libertate. Asta Mă va face 
mulțumit și va face ca voia Mea pentru tine să fie îndeplinită, aducând edificare tuturor 
sfinţilor și întărind și consolidând Împărăţia Mea pe pământ. Lucrul crucial acum este să- 
Mi înțelegeţi intenţia; aceasta este calea pe care ar trebui să intrați și, mai mult, este 
datoria pe care fiecare persoană ar trebui să o îndeplinească. 

Cuvântul Meu este un medicament bun ce vindecă tot felul de boli. Atât timp cât ești 
dispus să vii înaintea Mea, Eu te voi vindeca și îţi voi îngădui să vezi omnipotenţa Mea, 
faptele Mele minunate, dreptatea și maiestatea Mea. Mai mult decât atât, vă voi face să 
aruncaţi o privire propriei voastre stricăciuni și slăbiciuni. Înţeleg cu totul fiecare stare 
dinăuntrul tău; tu faci mereu lucruri în inima ta și nu le arăţi pe dinafară. Sunt și mai 
lămurit despre fiecare lucru pe care îl faci. Totuși, ar trebui să ştii ce lucruri laud și ce 
lucruri nu laud; ar trebui să faci o diferenţă clară între acestea două și să nu adopţi o 
atitudine nepăsătoare faţă de asta. 

Când spuneţi „Trebuie să arătăm consideraţie faţă de povara lui Dumnezeu”, voi 
doar daţi din gură. Totuși, când vă confruntaţi cu faptele, cu toate că știți mult prea bine 
care este povara lui Dumnezeu, voi nu îi daţi nicio atenţie. Sunteţi într-adevăr nespus de 
confuzi și nesăbuiţi și, chiar mai mult, ignoranţi până la extrem. Asta explică de ce este 
atât de greu să te ocupi de oameni; tot ce fac ei este să dea glas unor cuvinte ce sună 
frumos, precum „Pur și simplu nu pot înțelege intenţia lui Dumnezeu, dar dacă voi reuși 
totuși să o înțeleg, voi acţiona cu siguranţă în conformitate cu aceasta”. Nu este aceasta 
condiţia voastră reală? Deși cunoașteţi cu toţii intenţia lui Dumnezeu și știți care este 
cauza bolii voastre, chestiunea crucială este că nu sunteţi deloc dispuși să practicaţi; 

aceasta este cea mai mare dificultate a voastră. Dacă nu rezolvaţi acest lucru imediat, 
va fi cel mai mare impediment pentru viața voastră. 


Capitolul 59 


Caută voia Mea mai mult în mediile pe care le întâlnești și vei dobândi, cu siguranţă, 
aprobarea Mea. Atât timp cât ești dispus să cauţi și să păstrezi veneraţia pentru Mine, 
îți voi oferi tot ceea ce îţi lipsește. Biserica intră acum într-o instruire oficială și totul este 
pe făgașul potrivit. Lucrurile nu mai sunt așa cum erau când erau o prevestire a lucrurilor 
ce aveau să vină; nu mai trebuie să fiți confuzi sau să vă lipsească discernământul. De 
ce vă cer să pătrundeţi în realitate în toate? Ai experimentat cu adevărat asta? Puteţi cu 
adevărat să Mă mulţumiţi în ceea ce vă cer, așa cum vă mulțumesc Eu pe voi? Eu pur 
și simplu continuu să vă tolerez iar și iar și, totuși, în repetate rânduri, nu reușiţi să vă 
dați seama care este diferenţa dintre bine și rău şi să vă arătaţi aprecierea! 

Dreptatea Mea, măreţia Mea, judecata Mea și iubirea Mea -— toate aceste lucruri pe 
care le am, lucrurile care sunt Eu — le-aţi gustat cu adevărat? Chiar sunteţi atât de 
nesocotiți și chiar stăruiţi în a nu-Mi pricepe voia. V-am spus în mod repetat că voi înșivă 
trebuie să gustaţi ospeţele pe care le pregătesc Eu și, totuși, voi le ignorati iar și iar și 
nu puteți distinge un mediu bun de unul rău. Care dintre aceste medii au fost create de 
voi înșivă? Care au fost aranjate de mâinile Mele? Nu vă mai apăraţi! Văd totul cât se 
poate de limpede și realitatea este că pur și simplu nu căutaţi. Ce mai pot să spun? 

Îi voi alina mereu pe toți aceia care Îmi percep voia și nu le voi permite să sufere sau 
să dea de necaz. Lucrul crucial acum este să fii în stare să acţionezi conform voii Mele. 
Cei care fac acest lucru vor primi în mod cert binecuvântările Mele și voi veni sub 
protecţia Mea. Cine poate să se sacrifice cu adevărat și complet pentru Mine și să-și 
ofere totul de dragul Meu? Sunteti cu toţii fără tragere de inimă, gândurile vă umblă de 
colo colo, vă gândiţi la casă, la lumea de afară, la mâncare și îmbrăcăminte. În ciuda 
faptului că te afli aici, înaintea Mea, făcând lucruri pentru Mine, adânc în sinea ta încă te 
mai gândești la soţia ta, la copiii tăi și la părinţii tăi de acasă. Sunt toate aceste lucruri 
proprietatea ta? De ce nu îi încredințezi mâinilor Mele? Nu ai suficientă credinţă în Mine? 
Sau te temi cumva că voi face aranjamente nepotrivite pentru tine? De ce te-nagrijorezi 
mereu de familia trupului tău? Mereu tânjești după cei dragi ţie! Am Eu un anumit loc în 
inima ta? Încă mai vorbești despre a-Mi permite să am stăpânire în interiorul tău și să-ţi 
ocup întreaga ființă — toate acestea sunt minciuni înșelătoare! Câţi dintre voi sunt 
dedicați bisericii cu toată inima? Și câţi dintre voi nu vă gândiţi la voi înșivă, ci actionati 
de dragul Împărăției de astăzi? Gândiţi-vă cu mare atenţie la acest lucru. 

M-aţi provocat în măsura în care nu pot decât să-Mi folosesc mâinile să vă lovesc și 
să vă împing înainte; nu vă voi mai convinge. Asta pentru că sunt Dumnezeul înțelept și 
tratez oameni diferiţi în moduri diferite, în funcţie de cât Îmi sunteți de credincioși. Eu 

sunt Dumnezeul atotputernic — cine ar îndrăzni să-Mi împiedice pașii înainte? De acum 
înainte, toţi cei care îndrăznesc să Mă trateze cu necredinţă cu siguranţă vor ajunge sub 
mâna decretelor Mele administrative, ca să fie făcuţi să-Mi cunoască atotputernicia. Nu 
vreau un număr mare de oameni, ci excelență. Îi voi abandona și pedepsi pe cei 
necredincioși, necinstiți și pe cei care se angajează în purtări necinstite și înșelăciune. 
Nu te mai gândi că sunt milostiv sau că sunt iubitor și bun; asemenea gânduri sunt doar 
îngăduinţele sinelui. Ştiu că, cu cât mai mult îţi fac pe plac, cu atât devii mai pasiv, mai 
negativ și cu atât mai refractar ești să renunţi la tine. Când oamenii sunt atât de dificili, 
nu pot decât să-i îmboldesc și să-i târăsc mereu înainte. Să știți acest lucru! De acum 
înainte, sunt Dumnezeul care judecă; nu mai sunt Dumnezeul milos, bun și iubitor, așa 
cum își imaginează oamenii! 


Capitolul 60 


Nu e ușor ca viaţa să crească; este nevoie de un proces și, mai mult, trebuie să fiți 
capabili să plătiţi preţul și să cooperaţi cu aceeași inimă ca Mine, și, astfel, veţi primi 
lauda Mea. Cerurile și pământul și toate lucrurile sunt înființate și desăvârșite de 
cuvintele pe care le rostesc și, cu Mine, orice poate fi realizat. Singura Mea dorinţă este 
ca voi să vă maturizaţi repede, să luaţi povara de pe umerii Mei, să o așezați pe ai voştri 
și să-Mi faceți munca în numele Meu; numai atunci voi fi mulţumit. Ce fiu ar refuza 
poverile tatălui său? Ce tată nu ar trudi zi și noapte pentru fiul său? Totuși, voi pur și 
simplu nu aveţi nicio înțelegere despre voia Mea și nu aveţi consideraţie față de poverile 
Mele; cuvintele Mele nu au greutate pentru voi și nu faceţi așa cum vă spun Eu. Sunteţi 
mereu stăpânii voştri; cât de egoist! Nu vă gândiţi decât la voi! 

Îmi înţelegi, de fapt, voința sau te prefaci că nu? De ce te angajezi mereu într-un 
comportament atât de desfrânat? Îţi spune conștiința că, acționând așa, ești corect față 
de Mine? Când ai descoperit cauza bolii, de ce nu comunici cu Mine pentru leac? Am 
să-ți spun: de azi înainte, nu veţi mai avea boli ale trupului. Dacă vreo parte din voi nu 
se simte bine, nu vă faceţi de lucru căutând o cauză externă; mai degrabă, veniţi înaintea 
Mea și încercaţi să-Mi cunoașteţi intenţia. O să rețineți acest lucru? Aceasta este 
promisiunea Mea: de azi înainte, vă veţi îndepărta complet de trupul fizic și veţi veni 
înspre lumea spirituală, adică, trupurile voastre nu vor mai fi împovărate de boală. 
Sunteţi fericiţi cu acest lucru? Vă simţiţi bucuroși? Aceasta este promisiunea Mea. Ba 
mai mult, este aceea la care aţi sperat de multă vreme. Astăzi, se împlinește în voi, cei 
binecuvântaţi. Cât de minunat și de profund! 

Lucrarea Mea avansează zi și noapte, clipă de clipă, nu se oprește niciodată. Asta 
pentru că dorinţa Mea presantă este să te fac după propria Mea inimă şi inima Mea va 
fi în curând alinată de voi. Fiii Mei! A sosit timpul ca voi să împărtășiţi binecuvântările 
Mele de bunătate! În trecut, aţi suferit pentru numele Meu, dar acum zilele încercărilor 

voastre s-au sfârșit. Dacă ar îndrăzni cineva să se atingă de un fir de păr de pe capul 
fiilor Mei, nu i-aș ierta cu ușurință și nici ar putea să se mai ridice vreodată. Acesta este 
decretul Meu administrativ și oricine îl încalcă, face acest lucru pe riscul său. Fiii Mei! 
Desfătaţi-vă spre multumirea inimii voastre! Cântaţi și strigaţi de bucurie! Nu veţi mai fi 
agresati și oprimaţi și nu veţi mai fi supuși persecuției. Nu mai trebuie să fiți temători faţă 
de credinţa voastră în Mine; ar trebui să vă declaraţi public credinţa. Strigaţi-Mi numele 
cel sfânt suficient de tare încât să zguduie universul și capătul pământului. Lăsaţi-i să 
vadă că aceia pe care i-au privit de sus, care au fost ruinaţi și torturați de ei stau astăzi 
deasupra lor și îi conduc, îi stăpânesc și, mai important, îi judecă. 

Preocupaţi-vă numai de intrare și Eu am să vă acord binecuvântări și mai bune, care 
vă așteaptă să vă bucuraţi de ele, și veţi putea să gustați mai bine din dulceaţa 
incomparabilă, tainele nemărginite și profunzimea impenetrabilă! 


Capitolul 61 


Când ești conștient de propria ta condiţie, atunci Îmi împlinești voia. De fapt, voia 
Mea nu este dificil de înțeles; doar că, în trecut, tu nu ai căutat niciodată conform 
intenţiilor Mele. Nu vreau noțiunile sau gândurile oamenilor, cu atât mai puţin banii sau 
averile tale. Ceea ce vreau Eu este inima ta. Înțelegi? Aceasta este voia Mea; mai mult, 
este ceea ce Îmi doresc să obţin. Oamenii se folosesc mereu de propriile noţiuni ca să 
Mă judece și de criteriile lor ca să-Mi evalueze statura. În cazul rasei umane, acesta este 
cel mai dificil lucru cu care am de-a face și este ceea ce urăsc și detest cel mai mult. 
Înțelegi acum? Pentru că aceasta este firea cea mai vizibilă a Satanei. În plus, staturile 
voastre sunt atât de mici, încât vă lăsaţi adesea păcăliți de uneltirile șirete ale Satanei. 
Pur și simplu nu sunteţi în stare să le discerneti! V-am spus de multe ori să fiți atenţi tot 
timpul și în toate privinţele, ca să nu fiți păcăliți de Satana. Cu toate acestea, voi nu 
ascultați și, în schimb, ignoraţi cu seninătate ceea ce vă spun. Drept urmare, ajungeţi să 
suferiţi pierderi în viaţă și apoi este prea târziu pentru regrete. Nu ar fi o idee bună să iei 
acest lucru drept lecţie pentru căutările tale viitoare? Îți spun! A fi predispus la 
negativitate îți va aduce în viață cele mai cumplite pierderi. Știind aceasta, nu este 
vremea să te trezești? 

Oamenii sunt nerăbdători să aibă rezultate rapide și nu văd decât ceea ce este chiar 
înaintea lor. Când spun că am început să-i pedepsesc pe cei aflaţi la putere, deveniți și 
mai nerăbdători, întrebând: „De ce sunt oamenii aceștia încă la putere? Nu înseamnă 
că sunt goale cuvintele lui Dumnezeu?” Noţiunile oamenilor sunt atât de înrădăcinate! 
Nu înțelegeți sensul spuselor Mele. Oamenii pe care îi pedepsesc sunt cei răi, cei care 
Mă sfidează și cei care nu Mă cunosc, iar Eu îi ignor pe aceia care doar cred în Mine, 
fără să caute adevărul. Sunteţi cu adevărat ignoranti! Nu aţi înţeles nicio iotă din ceea 
ce am spus! Cu toate acestea, încă vă mai încurajați, gândindu-vă că v-aţi maturizat, că 

pricepeţi lucruri și că sunteţi în stare să-Mi înţelegeţi voia. Spun adeseori că toate 
lucrurile și chestiunile ÎI slujesc pe Hristos, dar înţelegi cu adevărat aceste cuvinte? Chiar 
știi cu adevărat ce înseamnă? Am spus înainte că nu pedepsesc pe nimeni în pripă. 
Fiecare persoană din universul-lume Îmi urmează aranjamentele potrivite. Cei care sunt 
obiectele pedepsei Mele, cei care Îl slujesc pe Hristos (pe care nu îi voi mântui), cei care 
sunt aleși de către Mine, dar care vor fi alungaţi după aceea — pe toţi aceștia îi ţin în 
mâinile Mele, ca să nu mai pomenesc de tine, unul dintre cei aleși, pe care te înțeleg 
chiar mai mult. Toate lucrurile pe care le fac în timpul acestei etape și în etapa următoare 
Îmi respectă aranjamentele înțelepte. Nu ești nevoit să faci aranjamente pentru Mine în 
avans; doar așteaptă și te bucură! O meriţi. Domin ceea ce Îmi aparţine și nu îi las să 
scape cu ușurință pe aceia care îndrăznesc să se plângă sau au alte opinii despre Mine. 
Deseori Mă aprind de furie în aceste zile, programul decretelor administrative pe care 
le-am rânduit avansând până în acest stadiu. Să nu presupui că nu am sentimente. Asta 
pentru că, așa cum am zis înainte, niciun obiect, nicio persoană, niciun eveniment nu 
îndrăznește să-Mi împiedice pașii înainte. Fac ceea ce spun și acesta sunt; mai mult, 
aceasta este manifestarea cea mai vizibilă a firii Mele. Îi tratez la fel pe toţi oamenii, căci 
toţi sunteți fiii Mei și iubesc pe fiecare dintre voi. Ce tată nu-și asumă responsabilitatea 
pentru viaţa fiului său? Ce tată nu lucrează din greu, zi și noapte, pentru viitorul fiului 
său? Cine dintre voi recunoaște asta? Cine poate arăta consideraţie inimii Mele? Faceţi 
constant planuri și aranjamente pentru propriile plăceri carnale și nu aveţi niciun fel de 
înțelegere a inimii Mele. Îmi fac griji din toată inima pentru voi, dar voi tânjiţi constant 
după plăceri carnale, mâncare și băutură, somn și haine. Nu aveţi nici cea mai mică 
urmă de conștiință? Dacă așa este, atunci nu sunteţi decât fiare în veşminte omenești. 
Ceea ce spun nu este exagerat și ar trebui să fiți capabili să înduraţi aceste cuvinte. 
Aceasta este cea mai bună cale de a vă mântui și, mai mult chiar, este sălașul 
înțelepciunii Mele: lovește în slăbiciunea vitală a Satanei, o înfrânge de tot și o lasă 
complet distrusă. Atât timp cât te căiești și te asiguri că te bazezi pe Mine ca să-ţi elimini 
vechea natură și să trăiești imaginea unei persoane noi, Eu voi fi pe deplin mulțumit, 
pentru că aceasta înseamnă să trăieşti o umanitate normală, și să fii martor numelui 
Meu. Nimic nu Mă face mai fericit. 

Trebuie să rămâi mereu aproape de Mine. Este evident că ritmul Meu se accelerează 
cu fiecare zi. Dacă îţi lipsește părtășia spirituală chiar și pentru o clipă, atunci judecata 
Mea va fi imediat adusă asupra ta. În acest punct, ai dobândit o înțelegere profundă. Te 
mustru nu pentru că nu te iubesc; mai degrabă, te disciplinez din dragoste. Altfel nu te- 
ai maturiza și ai fi mereu depravat fără constrângerile Duhului Sfânt. Aceasta 
demonstrează și mai mult înțelepciunea Mea. 

Capitolul 62 


Să-Mi înţelegi voia nu este doar ca să poţi să o cunoşti, ci ca să poţi acţiona conform 
intenţiilor Mele. Oamenii pur și simplu nu-Mi înţeleg inima. Când Eu spun că o direcţie 
este estul, ei nu au cum să nu delibereze, întrebându-se: „Acela chiar este estul? Poate 
că nu este. Nu pot să merg pe încredere; trebuie să mă uit cu ochii mei”. În așa măsură 
de greu de gestionat sunteţi voi, oamenii; nu știți ce este adevărata supunere. Când Îmi 
cunoașteți intenţiile, ocupaţi-vă doar să le duceți la îndeplinire — nu vă gândiţi! Tratezi 
întotdeauna cu neîncredere tot ceea ce spun și ai un mod absurd de a accepta. Cum 
poate să aducă asta vreo înţelegere reală? Nu-Mi pătrunzi niciodată cuvintele. Așa cum 
am mai spus, ceea ce Îmi doresc este excelența în oameni, mai degrabă decât mărimea 
numărului lor. Oricine nu se concentrează pe a pătrunde în cuvintele Mele nu merită să 
fie un bun soldat al lui Hristos; în schimb, ei acționează ca lachei ai Satanei și Îmi întrerup 
lucrarea. Să nu crezi că e puţin lucru. Oricine Îmi întrerupe lucrarea Îmi încalcă decretele 
administrative și e sigur că voi disciplina aspru astfel de oameni. Asta înseamnă că, de 
acum înainte, dacă te îndepărtezi de Mine pentru un moment, judecata se va abate 
asupra ta. Dacă nu Îmi crezi cuvintele, atunci vezi singur ce stare este să trăiești în 
lumina chipului Meu și ce stare este să Mă fi părăsit. 

Nu Mă preocup dacă nu trăiești în spirit. Lucrarea Mea a progresat până în stadiul 
actual, deci ce poți să faci? Nu fi neliniștit, căci tot ceea ce fac este treptat și Îmi voi face 
singur lucrarea. Imediat ce acţionez, toți sunt convinși pe deplin; dacă nu ar fi, i-aș 
mustra cu severitate sporită, ceea ce privește și mai mult decretele Mele administrative. 
Se poate vedea că decretele Mele administrative au început deja să fie promulgate și 
implementate și nu mai sunt ascunse. Trebuie să vezi limpede acest lucru! Acum totul 
are de-a face cu decretele Mele administrative, iar oricine le încalcă trebuie să sufere 
pierderi. Aceasta nu e o chestiune măruntă. Aveţi cu adevărat o oarecare înțelegere a 
acestui fapt? Vedeţi asta în mod clar? Voi începe părtășia: toate naţiunile și toate 
popoarele lumii sunt administrate în mâinile Mele și, indiferent de religia lor, trebuie să 
se reverse înapoi spre tronul Meu. Bineînţeles, unii, după ce au fost judecaţi, vor fi 
azvâriiţi în groapa fără fund (fiind obiecte ale ruinării care vor fi complet arse și nu vor 
mai dăinui), pe când alţii, după ce au fost judecaţi, Îmi vor accepta numele și vor deveni 
oameni ai Împărăției Mele (de care se vor bucura numai vreme de o mie de ani). Voi, cu 
toate acestea, veți păstra regalitatea împreună cu Mine pentru eternitate și, pentru că aţi 
suferit înainte pentru Mine, vă voi înlocui suferințele cu binecuvântări pe care vi le voi 
acorda fără încheiere. Aceia care sunt oamenii Mei vor continua pur și simplu să-l aducă 
serviciu lui Hristos. Ceea ce se numește bucurie aici nu înseamnă doar bucurie, ci și că 
acei oameni vor fi împiedicaţi să îndure dezastre. Acesta este sensul lăuntric al faptului 
că cererile Mele de la voi sunt acum atât de stricte și a tot ceea ce privește acum 
decretele Mele administrative. Motivul acestui lucru este că, dacă nu Mi-aţi accepta 
învățătura, nu ar fi nicio cale ca Eu să vă dau ceea ce sunteți meniţi să moșteniţi. Chiar 

și așa, încă vă este frică de suferinţă și vă temeţi că sufletele vă vor fi rănite, gândindu- 
vă mereu pentru trup și făcând necontenit planuri și aranjamente pentru voi înşivă. Sunt 
oare nepotrivite aranjamentele Mele pentru voi? Atunci, de ce continui să îţi faci în mod 
repetat aranjamente singur? Mă denigrezi! Nu-i așa? Eu aranjez ceva pentru tine, apoi 
tu respingi complet acel lucru și îţi faci propriile planuri. 

Poate că sunteți elocvenţi, dar, în realitate, nu Îmi respectaţi sub nicio formă voia. 
Ascultaţi-Mă! Desigur nu aș spune că există unul printre voi în stare să arate considerație 
adevărată pentru voia Mea. Cu toate că acţiunile tale pot fi conforme cu voia Mea, cu 
siguranţă nu am să te laud. Aceasta este metoda Mea de mântuire. Chiar și așa, încă 
sunteţi mulțumiți de voi uneori, crezându-vă uimitori în timp ce dispreţuiţi pe oricine 
altcineva. Acesta este un aspect al firii corupte a omului. Faptul că recunoaștețţi cu toții 
ceea ce vreau să spun este ceva superficial. Pentru a fi cu adevărat în stare să te 
schimbi, trebuie să te apropii de Mine. Ai părtășie cu Mine, iar Eu voi revărsa asupra ta 
harul. Unii oameni vor doar să stea liniștiți și să culeagă ceea ce au semănat alţii, simțind 
că, pentru a se îmbrăca, trebuie doar să-și întindă mâinile, iar pentru a fi hrăniţi, trebuie 
doar să-și deschidă gurile, chiar așteptând ca altcineva să le mestece mâncarea și să 
le-o pună în gură înainte să o înghită. Asemenea oameni sunt cei mai nesocotiţi, adorând 
să mănânce ce a fost mestecat de alţii. Și aceasta este o manifestare a celui mai leneș 
aspect al omului. Odată ce ai auzit aceste cuvinte ale Mele, nu mai trebuie să le ignori. 
Vei face bine doar sporindu-ţi atenția, și doar atunci Îmi vei mulțumi voia. Acesta este 
cel mai bun fel de supunere și ascultare. 


Capitolul 63 


Trebuie să-ţi înţelegi condiţia și, mai mult, să fii lămurit în legătură cu calea pe care 
trebuie să o urmezi; nu mai aștepta ca Eu să îţi deschid urechile și să îţi atrag atenţia 
asupra lucrurilor. Eu sunt Dumnezeul care observă adâncul inimii omului și îţi cunosc 
fiecare gând și idee. Mai mult, îţi înțeleg acţiunile și comportamentul — dar conţin toate 
acestea promisiunea Mea? Contin ele, toate, voia Mea? Ai căutat vreodată cu adevărat 
aceste lucruri? Ţi-ai dedicat cu adevărat vreun moment acestui lucru? Ai făcut într- 
adevăr vreun efort? Nu te critic; voi pur și simplu aţi ignorat acest aspect! Sunteţi 
întotdeauna atât de confuzi și nu vedeţi nimic clar. Tu știi care este cauza acestui lucru? 
Este aceea că gândurile voastre sunt neclare și noţiunile voastre sunt prea ferm 
înrădăcinate; mai mult, nu arătaţi nicio consideraţie voii Mele. Unii oameni vor spune: 
„Cum poţi să afirmi că nu arătăm nicio consideraţie voii Tale? Încercăm în mod constant 
să înțelegem voia Ta, dar nu reușim niciodată — așadar, ce putem face? Poţi să spui cu 
adevărat că nu facem niciun efort?” Lasă-Mă să te întreb asta: ai îndrăzni să afirmi că 
ești cu adevărat loial față de Mine? Şi cine îndrăznește să spună că se oferă Mie cu o 
loialitate perfectă? Mă tem că niciunul dintre voi nu poate spune acest lucru deoarece, 

inutil pentru Mine să spun, fiecare dintre voi are alegerile sale, propriile sale plăceri și, 
cu atât mai mult, intenţiile sale proprii. Nu fiţi înșelători! Cu mult timp în urmă am dobândit 
o înţelegere profundă a tuturor celor mai ascunse gânduri ale voastre. Mai trebuie să 
clarific acest lucru? Trebuie să examinezi mai mult din fiecare aspect (gândurile și ideile 
tale, tot ceea ce spui, fiecare cuvânt și fiecare intenţie și motivaţie din spatele fiecări 
mișcări pe care o faci); în acest fel vei reuși să intri în fiecare aspect. Mai mult, vei fi 
capabil să te echipezi cu adevărul complet. 

Dacă nu v-aș fi spus astfel de lucruri, aţi fi fost încă dezorientaţi, năzuind la plăcerile 
carnale toată ziua, și fără nicio dorință de a arăta vreo consideraţie voii Mele. Îmi folosesc 
în continuare mâna iubitoare pentru a vă mântui. Știţi asta? Aţi ajuns să realizaţi asta? 
Eu te iubesc sincer. Îndrăznești să-Mi spui că Mă iubești sincer? Întreabă-te frecvent: 
ești cu adevărat capabil să vii înaintea Mea ca să-ţi supui fiecare acţiune cercetării Mele? 
Mă poţi lăsa, cu adevărat, să-ţi examinez fiecare acţiune? Eu îţi spun că ești desfrânat 
și tu sari în apărarea ta. Judecata Mea vine asupra ta; acum ar trebui să te trezești la 
adevăr! Tot ce vorbesc este adevărul; cuvintele Mele subliniază actuala ta stare 
lăuntrică. Ah, omenire! Eşti atât de dificil de gestionat. Numai atunci când subliniez 
condiția voastră actuală acceptaţi cu toată inima ceea ce spun. Dacă nu aș face acest 
lucru, v-aţi ţine bine mereu de setul vostru demodat de idei și v-aţi agăța de modurile 
voastre de gândire, presupunând că nimeni pe pământ nu este mai inteligent decât voi. 
În aceasta, nu sunteți pur și simplu neprihăniți de sine? Nu vă complaceţi în 
autosatisfacţie și automulţumire și sunteţi aroganti și îngâmifaţi? Ar trebui să recunoașteți 
asta deja! Nu ar trebui să vă credeţi inteligenţi sau extraordinari; mai degrabă, trebuie 
să fiți în permanenţă conștienți de propriile deficienţe și de propriile puncte slabe. În 
acest fel, hotărârea voastră de a Mă iubi nu se va diminua și, în schimb, va deveni din 
ce în ce mai puternică și condiţia voastră va continua să se îmbunătățească. Mai 
important, viaţa voastră va progresa din ce în ce mai mult, zi de zi. 

Când vei ajunge să înţelegi voia Mea, vei ajunge să te cunoști, dobândind, astfel, o 
mai bună înțelegere a Mea și progresând în certitudinea ta despre Mine. În prezent, dacă 
cineva nu poate atinge certitudinea într-un procent de nouăzeci la sută în legătură cu 
Mine, dar, în schimb, continuă să se ridice un minut și apoi să cadă în următorul, 
schimbător ca vântul, atunci spun că acea persoană este cu siguranţă una care va fi 
alungată. Restul de zece la sută se bazează în totalitate pe luminarea și iluminarea Mea; 
cu acestea, oamenii pot atinge o siguranţă de sută la sută în legătură cu Mine. Chiar 
acum — adică astăzi — câţi pot obţine acest tip de statură? Îmi dezvălui în mod constant 
voia faţă de tine și sentimentele vieţii se desfășoară în mod continuu în tine. Atunci, de 
ce nu acţionezi în conformitate cu Duhul? Ţi-e frică să faci greșeli? Dacă da, de ce nu 
te concentrezi deloc asupra pregătirii? Eu îţi spun că oamenii nu pot să-Mi înțeleagă 
voia pur şi simplu încercând o dată sau de două ori; ei trebuie să fie supuși unui proces. 
Am scos în evidenţă acest lucru de multe ori, deci, de ce nu îl pui în practică? Nu crezi 
că ești neascultător? Îţi dorești să termini totul într-o clipă și nu ești niciodată dispus să 

faci vreun efort sau să-ţi petreci timpul făcând ceva. Cât de nesăbuit ești și, mai mult, 
cât de ignorant! 

Nu sunteţi conştienţi de faptul că vorbesc mereu despre lucruri fără ocolișuri? De ce 
sunteţi în continuare obtuzi, amorţiţi și tonti? Ar trebui să vă examinati mai mult și, dacă 
există ceva ce nu înţelegeţi, ar trebui să veniţi mai des înaintea Mea. Eu îţi spun asta: 
faptul că Eu în acest fel sau în altul are scopul de a vă conduce înaintea Mea. De ce, 
după atât timp, voi încă nu vă daţi seama de acest lucru? Este pentru că ale Mele cuvinte 
v-au zăpăcit de tot? Sau pentru că nu ați luat în serios fiecare dintre cuvintele Mele? 
Când le citiți, dobândiţi o bună cunoaștere despre voi înșivă și începeţi să spuneți că Îmi 
sunteţi datori și că nu puteţi să-Mi înţelegeţi voia. Totuși, ce se întâmplă după aceea? E 
ca și cum n-ai fi avut nimic de-a face cu aceste lucruri; ca și cum, pur și simplu, nu ai fi 
cineva care crede în Dumnezeu. Oare nu faci, pur și simplu, decât să înfuleci informații 
fără a-ţi oferi timp să le digeri? Când te bucuri de cuvintele Mele, este ca și cum ai arunca 
o privire rapidă florilor când treci pe lângă ele la galop; niciodată nu încerci cu adevărat 
să înţelegi care e voia Mea, din cuvintele Mele. Așa sunt oamenii: întotdeauna le place 
să pară umili. Așa sunt cei mai odioși oameni. Când se întâlnesc să aibă părtășie cu 
alţii, întotdeauna le place să-și împărtășească cunoștințele despre ei înșiși în fața altora, 
făcându-i pe alţii să vadă că sunt oameni care arată consideraţie pentru povara Mea — 
când, de fapt, sunt cei mai nesăbuiţi. (Ei nu-și împărtășesc adevărata lor înțelepciune 
sau cunoaștere despre Mine cu fraţii și surorile lor; în schimb, se afișează și se laudă 
înaintea altor oameni; Mi-e cel mai scârbă de astfel de oameni, căci ei Mă înjosesc și 
Mă discreditează). 

Eu, adesea, fac cele mai mari minuni ale Mele să se manifeste în voi. Nu le puteți 
vedea? Așa-numita „realitate” este trăită de cei care Mă iubesc sincer. Nu aţi văzut asta? 
Nu este aceasta cea mai bună dovadă prin care Mă puteţi cunoaște? Oare nu este 
aceasta un martor mai bun pentru Mine? Și, totuși, nu o recunoașteți. Spuneţi-Mi: cine 
poate trăi realitatea pe acest pământ tulbure care este atât de murdar, spurcat și corupt 
de Satana? Nu toți oamenii sunt corupți și goi? În orice caz, cuvintele Mele au ajuns la 
apogeu; alte cuvinte care să fie mai uşor de înțeles decât acestea nu există. Chiar și un 
imbecil complet ar putea să citească cuvintele Mele și să le înțeleagă — deci, nu-i așa că 
nu ați făcut, pur și simplu, destul efort? 


Capitolul 64 


Nu trebuie să-Mi înţelegi cuvintele într-un mod denaturat și eronat; ar trebui să le 
întelegi sub toate aspectele și să încerci să le pătrunzi mai mult și să chibzuiești la ele 
în mod repetat — nu doar pentru o zi sau pentru o noapte. Nu știi unde stă voia Mea sau 
în ce privințe am plătit un preţ usturător; cum poţi arăta consideraţie voii Mele? Așa 
sunteți voi, oamenii — cu totul incapabili să intraţi în detalii, concentrându-vă doar la 

suprafață, și capabili doar de imitare. Cum se poate numi aceasta spiritualitate? Este 
doar entuziasmul omului; este ceva ce Eu nu apreciez și, mai mult, ceva ce detest. Îți 
spun: toate lucrurile pe care le detest trebuie să fie eliminate, să lâncezească în 
calamităţi și să cedeze arderii și judecății Mele. Altfel, oamenii nu vor ști ce înseamnă să 
fie temători și vor fi atât de depravaţi, privindu-Mă mereu cu ochi omenești — sunt atât 
de nesăbuiţi! Cea mai bună metodă de a vă descotorosi de ideile Satanei este să vă 
apropiați de Mine și să comunicaţi cu Mine. Mi-aș dori ca toţi să acționaţi conform acestei 
reguli astfel încât să puteți evita să fiţi judecaţi și să suferiţi pierderi în viaţa voastră. 

Este atât de dificil să ai de-a face cu oamenii, mereu sub controlul unor persoane, 
evenimente sau lucruri din exterior, cât și sub controlul propriilor noțiuni. Prin urmare, 
încât sunt incapabili să fie martori buni pentru Mine și să coopereze foarte bine cu Mine. 
Eu vă susţin constant și vă îngrijesc, dar voi pur și simplu nu sunteţi capabili să faceți tot 
ce vă stă în puteri ca să cooperați cu Mine. Toate aceste lucruri indică detaliat lipsa ta 
de înțelegere faţă de Mine. Când va sosi timpul — când nu vei mai avea absolut nicio 
îndoială în privința Mea — atunci nimeni nu va putea să te împiedice să pășești pe 
adevărata cale și nicio noțiune omenească nu te va stăpâni. De ce spun asta? Înţeleg 
cu adevărat sensul cuvântărilor Mele? Numai când clarific cuvinte ca acestea dobândiţi 
un pic de înțelegere. Oamenii sunt atât de proști și slabi la minte. Numai când acul atinge 
osul încep și ei să simtă cea mai mică durere. Adică, numai când cuvintele Mele indică 
sursa bolii tale ești complet convins. Cu toate acestea, uneori tot nu sunteți dispuși să- 
Mi puneţi cuvintele în practică sau să vă cunoașteți pe voi înșivă. De ce, în acest punct, 
încă nu aţi perceput cât de greu este să ai de-a face cu oamenii? Oare pentru că vorbele 
Mele nu sunt evidente sau suficient de clare? Ceea ce vreau este ca voi să cooperați cu 
Mine sincer și cu toată convingerea; indiferent dacă rostești sau nu cuvinte care sună 
plăcut, atât timp cât ești dispus să cooperezi cu Mine și Mă poţi venera, vei intra sub 
protecţia Mea. Chiar dacă o asemenea persoană este foarte ignorantă, Eu o voi lumina 
ca să-și poată alunga ignoranța. Asta pentru că acţiunile Mele sunt în mod necesar 
conform cuvintelor Mele; Eu sunt Dumnezeul Atotputernic care nu face niciodată o 
promisiune pe care nu o poate ţine. 

Îmi voi dezvălui imediat voia tuturor bisericilor și tuturor fiilor întâi născuţi și nimic nu 
va mai fi ascuns vreodată, pentru că ziua în care totul se dezvăluie a sosit. De acum, 
cuvântul „ascuns” nu va mai fi folosit din nou, cu atât mai puţin va continua să existe 
ceva ascuns. Toţi oamenii, toate evenimentele și lucrurile ascunse vor fi cu siguranță 
expuse unul câte unul. Eu sunt Dumnezeul înțelept care deţine întreaga autoritate. Toate 
evenimentele, toate lucrurile și fiecare persoană în parte sunt ţinute în mâinile Mele. Fac 
proprii Mei pași ca să îi dau în vileag și îi voi da în vileag unul câte unul, într-un mod 
ordonat. De cei care îndrăznesc să Mă lingușească sau încearcă să ascundă orice de 
Mine voi avea grijă să nu se mai ridice niciodată. Voi acționa în acest mod astfel încât 
să vedeţi limpede acest lucru. Aruncaţi o privire clară! Preţul plin de strădanie pe care 
l-am plătit nu a fost în van; va rodi. Cine nu ţine seamă și nu se supune va da imediat 

peste judecata Mea. Cine mai îndrăznește să Mi se împotrivească? Trebuie să vă 
supuneţi Mie cu toții. Îți spun: tot ceea ce spun și fac și fiecare mișcare, fiecare idee, 
gând sau plan pe care îl am astăzi sunt întru totul corecte; nu lasă omului absolut niciun 
loc pentru alte gânduri. De ce vă spun în mod repetat că tot ceea ce trebuie să faceți 
este să urmaţi și că nu e nevoie să vă mai gândiţi la acest lucru? Acesta este motivul. 
Mai aveţi nevoie să vă clarific acest lucru? 

Noţiunile voastre vă stăpânesc, dar voi nu vă gândiţi că asta se întâmplă pentru că 
nu aţi depus suficient efort. În schimb, vă uitaţi la Mine pentru cauze, spunând că Eu nu 
v-am luminat. Ce fel de vorbă este aceasta? Nu vă asumaţi nicio responsabilitate și 
mereu vă plângeţi la Mine. Te avertizez! Dacă mai continui așa, neplătind niciun preț, 
atunci vei fi alungat! Nu spun vorbe mari toată ziua ca să vă intimidez. Aceasta este 
realitatea: fac ceea ce spun. Imediat ce cuvintele Îmi ies din gură, ele încep pe dată să 
se împlinească. Înainte, cuvintele pe care le rosteam se împlineau cu încetineală; acum, 
totuși, lucrurile stau altfel și nu se vor mai petrece cu încetineală. Ca să fie clar, nu vă 
mai împing sau conving; în schimb, vă îmboldesc și vă silesc. Ca să o spun și mai simplu, 
cei care pot ţine pasul o vor face, în timp ce aceia care nu pot ţine pasul și care nu pot 
înainta vor fi alungaţi. Eu obișnuiam să încerc să vă vorbesc răbdător prin toate 
mijloacele posibile, dar voi pur și simplu nu aţi ascultat. Acum că lucrarea a continuat 
până la acest stadiu, ce veţi face? Chiar veţi continua să vă complăceţi? Asemenea 
oameni nu pot fi făcuţi compleţi, dar cu siguranţă vor fi alungaţi de Mine! 

Cuvintele Mele ating constant ţinta punctelor voastre vulnerabile, adică vă indică 
slăbiciunile fatale; altfel, v-aţi târî în continuare picioarele, neavând idee ce moment este 
acum. Să știți acest lucru! Eu folosesc calea iubirii ca să vă mântuiesc. Indiferent cum 
acționați, voi finaliza cu siguranţă lucrurile pe care le-am aprobat, fără a face nici cea 
mai mică greșeală. Pot vreodată Eu, Dumnezeul Atotputernic cel drept, să fac o 
greșeală? Nu este aceasta o noţiune omenească? Spuneţi-Mi, nu este tot ceea ce fac 
și spun de dragul vostru? Unii oameni vor spune cu umilință: „O, Dumnezeule! Tu faci 
totul de dragul nostru, dar noi nu ştim cum să acţionăm în armonie cu Tine”. Câtă 
ignoranță! Chiar ajungeţi atât de departe încât să spuneţi că nu știți cum să colaboraţi 
cu Mine! Toate acestea sunt minciuni nerușinate! Din moment ce ați dat glas unor 
asemenea lucruri, de ce, în realitate, arătați consideraţie trupului în mod repetat? 
Cuvintele voastre sună bine, dar nu acţionaţi într-o manieră ușoară și plăcută. Trebuie 
să înțelegeţi acest lucru: nu vă cer multe astăzi, iar cerințele Mele nu sunt de neatins; 
dimpotrivă, pot fi îndeplinite de către om. Nu vă supraapreciez câtuși de puţin. Nu sunt 
Eu oare conștient de limitele capacităţilor omenești? Le înțeleg perfect. 

Cuvintele Mele vă luminează constant, totuși inimile voastre sunt prea împietrite și, 

în sufletele voastre, nu sunteţi în stare să-Mi înţelegeţi voia! Spuneţi-Mi: de câte ori v- 
am reamintit să nu vă concentrați asupra mâncării, îmbrăcămintei sau aspectului vostru, 
ci, în schimb, să vă concentrați asupra vieții lăuntrice? Dar voi pur şi simplu nu ascultați. 
M-am săturat să vorbesc. Aţi devenit atât de nesimțţitori? Sunteţi complet lipsiţi de 
rațiune? Cumva cuvintele Mele au fost rostite în van? Am spus ceva greșit? Fiii Mei! 
Aveţi consideraţie față de intenţiile Mele cele mai sincere! Când vieţile voastre s-au 
maturizat, nu va mai fi nevoie să vă faceți griji și totul vă va fi oferit. Nu are nicio valoare 
să vă concentrați asupra acelor lucruri acum. Împărăţia Mea a fost pe deplin împlinită și 
s-a pogorât în lume în mod public; asta înseamnă cu atât mai mult că judecata Mea a 
sosit întru totul. Aţi experimentat-o? Nu am tragere de inimă să vă judec, dar voi nu 
arătați nici cea mai mică urmă de consideraţie inimii Mele. Este dorința Mea să vă fie 
oferite necontenit grija și protecţia iubirii Mele, iar nu judecata nemiloasă. Sunteţi oare 
dornici să fiţi judecaţi? Dacă nu, atunci de ce nu vă apropiaţi de Mine, de ce nu aveți 
părtășie cu Mine și nu vă alăturaţi Mie în mod repetat? Mă trataţi cu atâta răceală, iar 
când Satana vă dă idei, vă simţiţi în culmea fericirii, crezând că acestea corespund 
propriei voastre voințe — dar nimic din ceea ce faceţi nu este de dragul Meu. Doriţi să 
Mă trataţi mereu cu asemenea cruzime? 

Nu e vorba că nu vreau să vă ofer acest lucru, dar voi nu sunteţi dispuși să plătiți 
prețul. Ca atare, rămâneţi cu mâna goală, fără a ţine absolut nimic. Nu vedeţi cât de 
repede progresează lucrarea Duhului Sfânt? Nu vedeţi că inima Mea arde de 
nerăbdare? Vă cer să colaboraţi cu Mine, dar voi rămâneţi reticenti. Tot felul de dezastre 
se vor abate unul după altul; toate națiunile și toate locurile vor trăi calamităţi: ciuma, 
foametea, potopul, seceta și cutremurele sunt peste tot. Aceste dezastre nu se petrec 
doar într-un loc sau două, nici nu se vor termina într-o zi sau două; dimpotrivă, se vor 
extinde pe o arie din ce în ce mai mare și vor deveni din ce în ce mai grave. În acest 
timp, tot felul de invazii de insecte vor apărea unele după altele, iar fenomenul 
canibalismului se va ivi pretutindeni. Aceasta este judecata Mea asupra tuturor naţiunilor 
și popoarelor. Fiii Mei! Nu trebuie să suferiți durerea și greutăţile dezastrelor. Îmi doresc 
să vă maturizaţi curând și să luați povara de pe umerii Mei cât se poate de repede. De 
ce nu-Mi înțelegeţi voia? Lucrarea din faţă va deveni din ce în ce mai extenuantă. Sunteţi 
atât de împietriţi încât să Mă lăsaţi cu mâinile pline, trebuind să lucrez din greu de unul 
singur? Voi vorbi mai pe înţeles: cei ale căror vieţi se maturizează vor intra în refugiu și 
nu vor suferi durere sau greutăţi; cei ale căror vieți nu se maturizează trebuie să sufere 
durere și vătămare. Cuvintele Mele sunt suficient de clare, nu-i așa? 

Numele Meu trebuie să se întindă în toate direcţiile și în toate locurile, ca fiecare să- 
Mi poată cunoaște numele cel sfânt și să Mă poată cunoaște pe Mine. Oameni din toate 
categoriile sociale din Statele Unite, Japonia, Canada, Singapore, Uniunea Sovietică, 
Macao, Hong Kong și din alte țări se vor îngrămădi imediat laolaltă în China, căutând 
adevărata cale. Numele Meu le-a fost deja mărturisit; tot ce rămâne este ca voi să vă 
maturizați cât mai curând cu putinţă, ca să îi puteţi păstori și conduce. De aceea spun 

că mai este multă lucrare de făcut. Numele Meu va circula intens în urma dezastrelor, 
și, dacă nu sunteţi atenţi, vă veţi pierde porţia de drept. Nu vă este teamă? Numele Meu 
se întinde către toate religiile, toate categoriile sociale, toate naţiunile și toate 
confesiunile. Aceasta este lucrarea Mea realizată în mod ordonat, în strânsă legătură; 
totul se întâmplă conform rânduirii Mele înțelepte. Mi-aș dori numai să fiți în stare să 
avansați cu fiecare pas, urmând îndeaproape pașii Mei. 


Capitolul 66 


Lucrarea Mea a continuat până în acest stadiu și toată a urmat aranjamentele 
înțelepte ale mâinii Mele, fiind un mare succes al Meu. Cine din rândul omenirii ar putea 
face un asemenea lucru? Nu cumva, în schimb, oamenii Îmi întrerup gestionarea? Cu 
toate acestea, trebuie să știi că nu nimeni nu poate să-Mi facă lucrarea în locul Meu, cu 
atât mai puţin să o împiedice, după cum nu există nici măcar o persoană care să poată 
spune sau face lucrurile pe care le spun sau le fac Eu. Cu toate că așa stau lucrurile, 
oamenii tot nu Mă cunosc pe Mine, care sunt înțeleptul Dumnezeu Atotputernic! La 
exterior, nu aţi îndrăzni să Mă sfidaţi fățiș, dar, totuși, vă împotriviţi Mie în inimile și în 
minţile voastre. Nesăbuiţilor! Nu știi că Eu sunt Dumnezeul care veghează inima cea 
mai ascunsă a omului? Nu știi că îi urmăresc fiecare cuvânt și faptă? Îţi spun: niciodată 
nu voi mai rosti cuvinte blânde cu buzele Mele. În schimb, toate vor fi cuvinte de aspră 
judecată și voi vedea dacă le poţi suporta sau nu. De acum încolo, cei ale căror inimi nu 
sunt aproape de Mine — adică aceia care nu au dragoste sinceră faţă de Mine — sunt cei 
care Mă sfidează fățiș. 

Astăzi, lucrarea Duhului Sfânt a ajuns într-un punct în care metoda anterioară nu va 
mai fi folosită; în schimb, o nouă metodă este implementată. Aceia care nu colaborează 
cu Mine în mod pozitiv și activ vor cădea în Infern, un abis al morții (și acei oameni vor 
suferi pierzania pe vecie). Noua metodă este următoarea: dacă inima și mintea ta nu 
sunt drepte, atunci judecata Mea se va abate imediat asupra ta. Aceasta include să te 
agăţi de lume, de avere, de familia ta, de soţ, soție, copii, părinţi, mâncare și băutură, 
haine și de toate lucrurile de acest fel care nu fac parte din tărâmul spiritual. Luminarea 
sfinţilor va deveni din ce în ce mai vizibilă; adică, sentimentele vieţii vor deveni din ce în 
ce mai evidente și vor fi permanent în mișcare. Oricine cauzează cea mai mică 
întrerupere va suferi o cădere dezastruoasă, rămânând cu mult în urmă în cursa vieții. 
Pe cei care sunt indiferenți, care nu caută cu devotament, îi voi abandona complet și îi 
voi ignora pe toţi, fără excepţie. Vor fi făcuţi să se chinuiască în dezastre vreme de o mie 
de ani. Celor care caută cu ardoare — adică celor care provoacă mereu întreruperi — le 
voi alunga ignoranţa și Mi-i voi face credincioși. Mai mult, vor avea înţelepciune și 
inteligență și, ca atare, vor căuta cu o credință încă și mai mare. Îmi dublez 
binecuvântările asupra tuturor primilor născuţi fii ai Mei și iubirea Mea se pogoară asupra 

voastră tot timpul. Mereu am grijă de voi și vă protejez și nu vă voi permite să cădeţi în 
plasa Satanei. Am început să-Mi lansez lucrarea printre toate popoarele; adică, am 
adăugat un alt proiect de lucru. Aceștia sunt cei care ÎI vor sluji pe Hristos vreme de o 
mie de ani și un număr mare de oameni se vor îmbulzi în Împărăţia Mea. 

Fiii Mei, trebuie să vă intensificaţi pregătirea. Vă așteaptă multă lucrare pe care 
trebuie să v-o asumaţi și să o finalizaţi. Nu-Mi doresc decât ca voi să vă grăbiţi să vă 
maturizaţi, ca să puteţi termina lucrarea pe care v-am încredinţat-o. Aceasta este 
responsabilitatea voastră sacră și este datoria care ar trebui împlinită de voi, care sunteți 
fiii Mei întâi născuţi. Vă voi proteja până veţi ajunge la capătul drumului și vă voi păzi 
astfel încât să vă puteţi bucura pe vecie de extaz alături de Mine! Fiecare dintre voi ar 
trebui să înțeleagă faptul că am pus la cale multe sacrificii și multe medii, totul ca să vă 
desăvârșesc. Ştiţi că toate acestea sunt binecuvântările Mele, nu-i așa? Sunteţi cu toții 
fiii Mei iubiți. Atât timp cât voi Mă iubiţi sincer, Eu nu voi părăsi pe niciunul dintre voi — 
cu toate că acest lucru depinde de capacitatea voastră de a coopera sau nu cu Mine în 
mod armonios. 


Capitolul 67 


Fiii Mei apar în public și în fața tuturor popoarelor. Îi voi pedepsi aspru pe cei care 
îndrăznesc să îi sfideze fățiș; acest lucru este sigur. Astăzi, toți cei care pot să se ridice 
și să păstorească Biserica au obţinut statutul de fiu întâi născut și sunt acum împreună 
cu Mine în slavă — tot ceea ce este al Meu este și al vostru. Ofer har din plin tuturor celor 
care Mi se supun sincer, ca să poţi deveni măreț, peste puterea altor oameni. Voia Mea 
se arată întru totul vouă, fiilor întâi născuţi, iar Eu nu-Mi doresc decât ca voi să vă 
maturizați cât mai curând cu putinţă și să finalizaţi ceea ce v-am încredinţat. Să știți acest 
lucru! Ceea ce v-am încredinţat este proiectul final al planului Meu de gestionare (planul 
mântuirii). Sper doar să fiţi în stare să-Mi oferiţi întreaga voastră ființă din toată inima, cu 
toată mintea și cu toată puterea, și să sacrificați totul pentru Mine. Timpul chiar nu 
așteaptă pe nimeni, și niciun om, eveniment sau lucru nu-Mi poate împiedica lucrarea. 
Să știți asta! Lucrarea Mea avansează lin cu fiecare pas, fără piedici. 

Pașii Mei traversează tot universul și ajung până la capetele pământului, ochii Mei 
cercetează constant fiecare persoană în parte și, chiar mai mult, privesc universul ca pe 
un întreg. Cuvintele Mele lucrează practic în fiecare colţ al universului. Oricine 
îndrăznește să nu Îmi facă servicii, oricine îndrăznește să-Mi fie necredincios, oricine 
îndrăznește să-Mi judece numele și oricine îndrăznește să-Mi ponegrească și să-Mi 
defăimeze fiii — cei cu adevărat capabili de aceste lucruri trebuie să fie supuși unei 
judecăţi aspre. Judecata Mea se va abate întru totul, adică acum este era judecății, și, 
observând atent, vei afla că judecata Mea se întinde în întregul univers-lume. Desigur, 
casa Mea nu este scutită; judecata va ajunge la cei ale căror gânduri, cuvinte și fapte nu 

sunt conform voii Mele. Înţelege lucrul acesta! Judecata Mea este îndreptată asupra 
întregului univers-lume, nu doar asupra unui grup de oameni sau lucruri. Ai ajuns să 
întelegi acest lucru? Dacă, în sinea ta, te lupţi cu gândurile tale despre Mine, atunci de 
îndată vei fi judecat lăuntric. 

Judecata Mea vine în toate chipurile și formele. Să știți acest lucru! Eu sunt 
Dumnezeul unic și înțelept al universului-lume! Nimic nu este dincolo de puterea Mea. 
Toate judecăţile Mele vi se revelează: dacă te îndoiești de Mine în gândurile tale, am să 
te inspir, ca să te avertizez. Dacă nu asculţi, am să te abandonez imediat (nu Mă refer 
la faptul de a te îndoi de numele Meu, ci, mai degrabă, la alte comportamente exterioare 
care au legătură cu plăcerile carnale). Dacă gândurile tale sunt sfidătoare față de Mine, 
dacă Mi te plângi, dacă accepti în mod repetat ideile Satanei și nu urmezi sentimentele 
vieţii, atunci duhul tău va fi în întuneric și trupul tău va suferi durere. Trebuie să fii mai 
apropiat de Mine. Este imposibil să revii la starea ta normală în doar una sau două zile, 
iar viaţa ta va rămâne vizibil în urmă. Celor desfrânaţi în vorbire am să le pedepsesc 
gura și limba, pentru ca limba lor să sufere tratarea. Pe cei nestăpânit de desfrânaţi în 
faptă am să-i avertizez în sufletul lor și am să-i mustru aspru pe cei care nu ascultă. Pe 
cei care Mă judecă și Mă sfidează fățiș, adică pe aceia care arată nesupunere în vorbă 
sau faptă, îi voi alunga și părăsi cu totul, făcându-i să piară și să piardă binecuvântările 
cele mai înalte; aceștia sunt cei care vor fi alungaţi după ce au fost aleși. Pe cei care 
sunt ignoranti, adică pe cei ale căror viziuni nu sunt limpezi, voi continua să îi luminez și 
să îi mântuiesc; totuși, cei care înțeleg adevărul, dar nu îl practică, vor fi gestionați 
conform regulilor menţionate mai sus, indiferent dacă sunt sau nu ignoranţi. Pe oamenii 
care au avut intenţii greșite de la început îi voi face pe veci incapabili să înțeleagă 
realitatea și, în cele din urmă, vor fi alungaţi treptat, unul câte unul. Nu va rămâne 
niciunul, deși acum rămân, conform aranjamentului Meu (pentru că Eu nu fac lucrurile 
în pripă, ci în mod ordonat). 

Judecata Mea este complet dezvăluită; ea ţintește diferiți oameni, și aceștia trebuie 
să-și ocupe cu toții locurile potrivite. Îi voi gestiona și judeca pe oameni în conformitate 
cu regulile pe care le-au încălcat. În ceea ce-i privește pe cei care nu sunt în acest nume 
și care nu-L acceptă pe Hristos al zilelor de pe urmă, se aplică o singură regulă: voi lua 
imediat spiritele, sufletele și trupurile tuturor celor care Mă sfidează și le voi arunca în 
Infern; pe cei care nu Mă sfidează am să-l aștept să se maturizeze înainte de a 
desfășura o a doua judecată. Cuvintele Mele explică tot cu o claritate absolută și nimic 
nu este ascuns. Sper doar ca voi să fiţi capabili să le ţineţi minte tot timpul! 

Cuvântul Meu este implementat în fiecare ţară, loc, naţiune și confesiune și este 
îndeplinit în orice colț și în orice moment. Dezastrele care apar peste tot nu sunt bătălii 
între oameni, nici nu sunt lupte armate. După aceea, nu vor mai exista războaie. Toţi 
sunt la îndemâna Mea. Toţi vor înfrunta judecata Mea și vor suferi în toiul dezastrului. 
Fie ca aceia care Mi se împotrivesc, precum și aceia care nu iau iniţiativa de a colabora 
cu Mine să sufere durerea diferitelor dezastre; fie să plângă și să scrâșnească din dinți 
pe vecie, rămânând pentru totdeauna în beznă. Ei nu vor supraviețui. Acţionez direct și 
cu agilitate și nu iau în considerare cât de credincios Mi-ai fost în trecut; atât timp cât Mi 
te împotrivești, mâna judecății Mele va dezlănţui grabnic mânia asupra ta, fără nici cea 
mai mică amânare — nici măcar o secundă — și fără vreo fărâmă de milă. Am spus tot 
timpul că Eu sunt Dumnezeul care Își ţine cuvântul. Fiecare cuvânt pe care îl rostesc va 
fi împlinit și vă voi face să-l vedeţi pe fiecare. Asta înseamnă cu adevărat a intra în 
realitate în toate lucrurile. 

Marile dezastre nu se vor abate cu siguranță asupra fiilor Mei, asupra celor dragi 
Mie; voi veghea asupra fiilor Mei în fiecare moment și în fiecare secundă. Voi cu 
siguranță nu va trebui să înduraţi o asemenea durere și suferință. În schimb, rostul 
acestui lucru este să-Mi desăvârșesc fiii și să-Mi împlinesc cuvântul în ei. Ca urmare, 
voi puteţi să-Mi recunoașteți omnipotenţa, să continuaţi să creșteţi în viață, să purtați 
mai curând poveri pentru Mine și să vă dedicați întreaga ființă finalizării planului Meu de 
gestionare (planul mântuirii). Ar trebui să vă învesseliţi, să fiți bucuroși și fericiţi din acest 
motiv. Vă voi înmâna totul, permițându-vă să preluaţi controlul; voi așeza totul în mâinile 
voastre. Dacă este adevărat că un fiu moștenește întreaga proprietate a tatălui său, 
atunci cu cât va fi mai adevărat acest lucru în cazul vostru, fiii Mei întâi născuţi? Sunteţi 
cu adevărat binecuvântaţi. În loc să suferiţi de pe urma marilor dezastre, vă veți bucura 
de binecuvântări eterne. Ce slavă! Ce slavă! 

Grăbiţi ritmul și urmaţi-Mi pașii în orice loc și în orice moment; nu rămâneţi în urmă. 
Lăsaţi-vă inimile să urmeze inima Mea și lăsaţi-vă minţile să urmeze mintea Mea. 
Colaboraţi cu Mine ca o singură inimă și o singură minte. Mâncaţi împreună cu Mine, trăiţi 
cu Mine și bucuraţi-vă cu Mine. Binecuvântări minunate vă așteaptă să le luaţi și să vă 
bucuraţi de ele. În Mine există o asemenea abundență incomparabilă. Nici măcar puţin 
din ea nu a fost pregătită pentru altcineva; fac acest lucru în întregime pentru fiii Mei. 

În prezent, ceea ce am în minte este ceea ce se va împlini. Odată ce am terminat 
de vorbit cu voi, aceste chestiuni se vor fi finalizat deja. Lucrarea avansează cu adevărat 
atât de repede și se schimbă cu fiecare clipă. Dacă atenţia voastră se abate doar pentru 
o clipă, va avea loc un fenomen de „centrifugare” și veţi fi aruncaţi la mare distanţă, 
îndepărtându-vă astfel de acest curent. Dacă nu căutaţi cu toată sinceritatea, veţi face 
ca eforturile Mele chinuitoare să fie în van. În viitor, oameni din diferite naţiuni se vor 
îngrămădi în orice clipă: la nivelul vostru actual, veţi fi în stare să-i conduceţi? Vă voi 

antrena foarte bine ca să deveniți soldaţi buni în această scurtă perioadă pentru a-Mi 
îndeplini însărcinarea. Doresc să-Mi slăviţi numele în toate privinţele și să fiţi mărturii 
minunate pentru Mine. Fie ca aceia pe care ei i-au disprețuit să se ridice astăzi deasupra 
lor și să-i conducă și să îi stăpânească. Îmi înţelegeţi intențiile? Aţi priceput eforturile 
chinuitoare pe care le-am făcut? Eu fac toate acestea pentru voi. Depinde doar dacă 
sunteţi sau nu în stare să vă bucurati de binecuvântările Mele. 

Eu, Dumnezeul care cercetează mintea și inima omului, călătoresc până la marginile 
pământului. Cine îndrăznește să nu Îmi facă servicii? Există tensiuni ridicate în toate 
naţiunile, și toate naţiunile se luptă amarnic; totuși, în final, nu vor scăpa de strânsoarea 
Mea. Cu siguranţă nu le voi da drumul cu ușurință. Îi voi aduce la judecată unul câte 
unul, conform acţiunilor lor, statutelor lor pământești și plăcerilor lor pământești. Nu voi 
scuti pe nimeni. Mânia Mea a început să se dezvăluie și se va abate toată asupra lor. 
Totul se va împlini în ei, unul câte unul, iar toate acestea le vor fi adus singuri asupra lor. 
Cei care nu au reușit să Mă cunoască sau care M-au disprețuit în trecut vor înfrunta 
acum judecata Mea. Cât despre cei care i-au persecutat pe fiii Mei în trecut, îi voi pedepsi 
în mod deosebit, în conformitate cu acţiunile și cuvintele lor trecute. Nu-i voi cruța nici 
măcar pe copii; toți acești oameni sunt din tagma Satanei. Chiar dacă nu fac și nu spun 
nimic, dacă, în inimile lor, ei îi urăsc pe fiii Mei, nu-l voi ierta nici măcar pe unul dintre ei. 
Îi voi face pe toţi să vadă că noi — acest grup de oameni — domnim și deținem puterea 
astăzi; cu siguranţă nu ei. Din acest motiv, este și mai important să vă dedicați cu cea 
mai mare putere şi să vă sacrificați cu sinceritate pentru Mine, astfel încât să-Mi slăviţi 
numele, să fiți martori pentru el în fiecare loc, colţ, religie și confesiune și să-l răspândiţi 
în întregul univers și la capetele pământului! 


Capitolul 69 


Când voia Mea va ieși la lumină, voi da afară pe dată pe oricine îndrăznește să se 
opună și pe oricine îndrăznește să judece sau să se îndoiască. Astăzi, cine nu 
acţionează conform voii Mele sau cine Îmi interpretează greșit voia trebuie alungat și 
aruncat din Împărăţia Mea. În Împărăţia Mea nu există nimeni altcineva; toți sunt fiii 
Mei — oamenii pe care îi iubesc și care sunt atenţi cu Mine. Mai mult, ei sunt cei care 
acționează conform cuvântului Meu și sunt în stare să domnească pentru a judeca toate 
naţiunile și toate popoarele în numele Meu. În plus, ei sunt un grup de fii întâi născuți 
care sunt inocenți și plini de viaţă, simpli și deschiși, cât și sinceri și înţelepţi. Voia Mea 
se satisface în voi și ceea ce Îmi doresc să fac se împlinește în voi, fără abateri, cu totul 
deschis și dezvăluit. Pe cei care au intenţii și scopuri greșite am început să îi părăsesc 
și îi voi face să cadă unul câte unul. Îi voi distruge pe rând, până în punctul în care nu 
vor putea să supraviețuiască — și totul se referă la duhurile, sufletele și trupurile lor. 

Înțelege că acţiunile mâinii Mele, toate aceste lucruri — sprijinirea sărmanilor, grija și 

protecţia celor care Mă iubesc, mântuirea celor ignoranțţi și zeloși care nu interferează 
cu gestionarea Mea, pedepsirea celor care Mi se opun și a celor care nu colaborează în 
mod activ cu Mine — vor fi confirmate unul câte unul, potrivit cuvântărilor Mele. Eşti o 
persoană care Mă iubeşte cu adevărat? Eşti o persoană care se sacrifică plină de 
credință pentru Mine? Eşti o persoană care Îmi ascultă cuvântul și acţionează în 
conformitate cu acesta? Eşti o persoană care este împotriva Mea sau una care e 
compatibilă cu Mine? Adânc în sinea ta, ai o idee clară în privinţa acestor lucruri? Poţi 
să răspunzi la fiecare dintre lucrurile pe care le-am spus? Dacă nu poţi, ești o persoană 
care caută cu entuziasm, dar care nu Îmi înțelege voia. Asemenea oameni vor interfera 
cu cea mai mare ușurință cu gestionarea Mea și Îmi vor înțelege greșit voia. Dacă au 
intenţii greșite, chiar și pentru o clipă, vor fi supuse surghiunului și distrugerii Mele. 

În Mine există taine nesfârșite, care sunt de nepătruns. Le voi dezvălui oamenilor, 
una câte una, în conformitate cu planul Meu. Adică, le voi dezvălui fiilor Mei întâi născuți. 
Celor care sunt necredincioși și care Mi se împotrivesc pur și simplu le voi permite să 
facă ceea ce fac și ceilalţi; în final, totuși, trebuie să îi fac să înțeleagă faptul că Eu sunt 
măreție și judecată. Necredincioșii de astăzi știu doar ce se întâmplă în faţa ochilor lor, 
dar nu-Mi cunosc voia. Numai fiii Mei — oamenii pe care îi iubesc — Îmi cunosc și înțeleg 
voia. Sunt dezvăluit în mod deschis faţă de fiii Mei; pentru Satana sunt măreție și 
judecată, și deloc ascuns. În prezent, numai fiii Mei întâi născuţi sunt vrednici să-Mi 
cunoască voia; nimeni altcineva nu se califică — și toate acestea sunt lucruri pe care le- 
am pus la punct înainte de creaţie. Mai devreme, am rânduit cum se cuvine cine va fi 
binecuvântat și cine va fi năpăstuit; am fost clar în această privință, și astăzi s-a 
manifestat deja din plin: cei care sunt binecuvântaţi au început să se bucure de 
binecuvântările lor, în timp ce aceia care sunt năpăstuiți au început să îndure dezastre. 
Cei care nu îşi doresc să fie năpăstuiţi vor fi oricum, căci asta este ceea ce am menit și 
ceea ce au aranjat mâinile Mele de decrete administrative. Mai exact, ce fel de persoană 
este binecuvântată și ce tip de persoană este osândită? Am dezvăluit deja aceste lucruri; 
aceasta nu este o taină pentru voi, ci, în schimb, este la vedere: cei care Mă acceptă, dar 
care au intenții greșite; cei care Mă acceptă, dar nu Mă caută; cei care Mă cunosc, dar nu 
Mi se supun; cei care se dedau necinstei și trădării ca să Mă înșele; cei care Îmi citesc 
cuvintele, dar varsă negativism și cei care nu se cunosc pe ei înșiși, care nu știu ce sunt, 
care se cred măreţi și care presupun că au atins maturitatea (exemplul Satanei) — toți 
oamenii ca aceștia sunt obiectele năpăstuirii. Cei care Mă acceptă și ale căror intenții 
sunt de dragul Meu (și, dacă produc întreruperi, nu-Mi voi aminti fărădelegile lor — dar 
intenţiile lor trebuie să fie corecte și ei trebuie să fie mereu precauţi, atenţi și nu 
desfrânați; trebuie să nutrească mereu voinţa de a Mă asculta și de a Mi se supune); cei 
care sunt puri; cei care sunt deschişi; cei care sunt onești; cei care nu sunt controlaţi de 
nicio persoană, de niciun lucru sau de nicio chestiune; și cei care arată ca niște copii, în 
ciuda faptului că sunt maturi în viaţă — aceștia sunt iubiții Mei, obiecte ale 
binecuvântărilor Mele. Acum, fiecare dintre voi își va ocupa locul corespunzător, conform 

propriei naturi. Mai mult, vei ști dacă ești binecuvântat sau năpăstuit; nu este nevoie să 
o spun în mod deslușit. Cei care sunt binecuvântaţi ar trebui să se bucure şi să fie fericiţi, 
în timp ce aceia care vor fi năpăstuiţi nu ar trebui să fie tulburaţi. Ambii au fost aranjaţi 
de mâna Mea, deși nu Eu sunt vinovat: e din cauza lipsei tale de cooperare activă cu 
Mine, cât și a eșecului tău de a înțelege că sunt Dumnezeul care cercetează inima cea 
mai ascunsă a omului. Asta este ceea ce am hotărât în avans, iar tu ţi-ai făcut rău singur 
cu propriile-ţi trucuri meschine; tu ai adus acest lucru asupra ta! Faptul că vei cădea în 
Infern nu înseamnă că ești maltratat! Acesta ţi-este sfârșitul; acesta ţi-este finalul! 

Fii întâi născuţi binecuvântați! Ridicaţi-vă iute și ovaţionați! Ridicaţi-vă iute și slăviți! 
De acum încolo, nu va mai exista amărăciune și nu va mai exista suferință; totul este în 
mâinile noastre. Cel ale cărui gânduri sunt în acord cu ale Mele este o persoană pe care 
o iubesc și nu va fi nevoită să îndure dezastrul. Orice îţi dorește inima, voi îndeplini (deși 
nu poate fi arbitrar); aceasta este lucrarea Mea. 


Capitolul 70 


Faptul că tainele Mele sunt revelate și se manifestă deschis, nemaifiind ascunse, se 
datorează întru totul harului și milei Mele. În plus, faptul că al Meu cuvânt apare printre 
oameni, nemaifiind ascuns, se datorează tot harului și milei Mele. Îi iubesc pe toți care 
se sacrifică sincer pentru Mine și care Mi se dedică. Îi urăsc pe toţi care sunt născuți din 
Mine, dar nu Mă cunosc, și chiar Mi se împotrivesc. Nu voi abandona pe nimeni care 
este sincer pentru Mine; mai degrabă, voi dubla binecuvântările acelei persoane. Îi voi 
pedepsi de două ori mai mult pe cei care nu sunt recunoscători și Îmi necinstesc 
bunătatea și nu îi voi lăsa să scape cu ușurință. În Împărăţia Mea, nu există necinste 
sau înșelăciune, și nu există deșertăciune lumească; adică, nu există mirosul morților. 
Mai degrabă, totul este corectitudine și dreptate; totul este puritate și deschidere, nimic 
nefiind ascuns ori tăinuit. Totul este proaspăt, totul este bucurie și totul este edificare. 
Nimeni care mai miroase a mort nu poate rămâne în Împărăţia Mea, ci, în schimb, va fi 
condus de toiagul Meu din fier. Toate tainele nesfârșite, din timpuri imemoriale până în 
ziua de azi, vi se dezvăluie complet vouă — grupului de oameni pe care îi câștig în zilele 
de pe urmă. Nu vă simţiţi binecuvântaţi? Zilele în care totul este dezvăluit public sunt, 
mai mult, zilele în care veţi împărți domnia cu Mine. 

Grupul de oameni care domnesc cu adevărat ca regi depind de predestinarea și 
selecția Mea, și în lucrul acesta nu există absolut nicio voință omenească. Oricine 
îndrăznește să ia parte la asta trebuie să îndure o lovitură a mâinii Mele, iar acești 
oameni vor fi ţintele focului Meu furios; aceasta este o altă latură a dreptăţii și măreției 
Mele. Am spus că stăpânesc toate lucrurile, că Eu sunt Dumnezeul înțelept care deţine 
întreaga autoritate și nu sunt îngăduitor faţă de nimeni; sunt extrem de aspru, complet 
lipsit de sentimente personale. Tratez pe oricine (indiferent cât de bine vorbește, nu îl 

voi ierta) cu dreptatea, corectitudinea și măreţia Mea, în același timp permiţând tuturor 
să vadă mai bine minunile faptelor Mele, cât și ce înseamnă faptele Mele. Rând pe rând, 
am pedepsit toate duhurile rele pentru tot felul de acţiuni pe care le săvârșesc, 
aruncându-le pe toate în Adânc. Am finalizat această lucrare înainte de începutul 
timpului, lăsându-le fără poziţie, nelăsându-le niciun loc în care să-și facă lucrarea. 
Niciunul dintre aleşii Mei — cei predestinaţi și selectați de Mine — nu poate fi nicicând 
posedat de duhurile rele, ci, în schimb, va fi mereu sfânt. Pe aceia pe care nu i-am 
predestinat și selectat îi voi preda Satanei și nu le voi mai permite să mai rămână. În 
toate privinţele, decretele Mele administrative implică dreptatea și măreţia Mea. Nu voi 
lăsa să scape nici măcar pe unul dintre aceia asupra cărora lucrează Satana, ci îi voi 
azvârli împreună cu trupurile lor în Infern, pentru că Eu îl urăsc pe Satana. Nu-l voi ierta 
cu ușurință sub nicio formă, ci îl voi distruge cu totul, nelăsându-i nici cea mai mică șansă 
să-și facă lucrarea. Cei pe care Satana i-a corupt într-o oarecare măsură (adică, aceia 
care sunt ţintele dezastrului) sunt sub aranjamentul înțelept al propriei Mele mâini. Să 
nu crezi că acest lucru s-a întâmplat din cauza ferocităţii Satanei; să știi că Eu sunt 
Dumnezeu Atotputernic care domnește în univers și asupra tuturor lucrurilor! Pentru 
Mine, nu există probleme care nu pot fi rezolvate, și cu atât mai puţin nu există nimic 
care să nu poată fi realizat sau vreun cuvânt care să nu poată fi rostit. Oamenii nu trebuie 
să acţioneze ca sfetnici ai Mei. Fereşte-te să fii lovit de mâna Mea și aruncat în Infern. 
Îi spun asta! Cei care colaborează în mod proactiv cu Mine astăzi sunt cei mai deștepți, 
iar ei vor evita pierderile și vor scăpa de durerea judecății. Toate acestea sunt 
aranjamentele Mele, predestinate de Mine. Nu face remarci indiscrete și nu vorbi 
bombastic, crezând că ești atât de măreț. Nu se datorează toate acestea predestinării 
Mele? Voi, cei care aţi fi sfetnicii Mei, nu cunoașteţi rușinea! Nu vă cunoașteți propria 
statură; cât de jalnic de măruntă este! Chiar și așa, nu credeţi că este mare lucru și nu 
vă cunoașteţi pe voi înşivă. Îmi ignoraţi cuvintele în repetate rânduri, făcând ca eforturile 
Mele meticuloase să fie în van și fără să vă daţi seama că ele sunt manifestările harului 
și milei Mele. Mai degrabă, încercaţi să vă afișaţi propria deșteptăciune în mod repetat. 
Țineţi minte acest lucru? Ce mustrare trebuie să primească oamenii care se cred atât 
de deștepți? Indiferenţi și necredincioși faţă de cuvintele Mele și fără să vi le întipăriţi în 
inimi, Mă folosiţi drept scuză pentru a face una sau alta. Răufăcătorilor! Când veţi putea 
să Îmi luați inima în considerare pe deplin? Nu aveţi pic de respect pentru ea, așadar, 
să vă numesc „răufăcători” nu înseamnă că vă nedreptăţesc. Vi se potrivește perfect! 
Astăzi vă arăt, unul câte unul, lucruri care au fost odinioară ascunse. Marele balaur 
roșu este azvârlit în Adânc și complet distrus, pentru că n-ar fi de niciun folos să-l 
păstrez; asta înseamnă că nu Îi poate face un serviciu lui Hristos. De acum înainte, 
lucrurile roșii nu vor mai exista; treptat, ele trebuie să se transforme în nulităţi. Fac ceea 
ce spun; aceasta este finalizarea lucrării Mele. Înlătură noţiunile omenești; am făcut tot 
ceea ce am spus. Oricine încearcă să fie deștept nu face decât să atragă asupra sa 
distrugerea și disprețul și nu vrea să trăiască. Prin urmare, te voi mulțumi și cu siguranţă 

nu voi păstra asemenea oameni. De acum, populaţia va spori în excelenţă, în timp ce 
aceia care nu colaborează proactiv cu Mine vor fi eliminaţi în neant. Cei pe care i-am 
aprobat sunt cei pe care îi voi desăvârși și nu voi azvârli nici măcar pe unul. Nu există 
contradicții în ceea ce spun. Cei care nu colaborează proactiv cu Mine vor suferi mai 
multă mustrare, deși, în cele din urmă, îi voi mântui cu siguranţă. Până atunci, totuși, 
măsura vieților lor va fi destul de diferită. Vrei să fii o astfel de persoană? Ridică-te și 
colaborează cu Mine! Cu siguranţă nu-i voi trata cu zgârcenie pe cei care se sacrifică 
sincer pentru Mine. Celor care Mi se dedică sincer le voi acorda toate binecuvântările 
Mele. Oferă-te Mie în întregime! Ceea ce mănânci, ceea ce porţi și viitorul tău sunt toate 
în mâinile Mele; voi aranja totul cum se cuvine, ca să ai parte de bucurie nesfârșită, pe 
care nu o vei epuiza niciodată. Asta pentru că am spus că „Pe cei care se sacrifică pentru 
Mine cu sinceritate îi voi binecuvânta, cu siguranţă, din belșug”. Toate binecuvântările 
vor ajunge la fiecare persoană care se sacrifică pentru Mine cu sinceritate. 


Capitolul 71 


Am făcut ca întreaga Mea fiinţă să Se manifeste pentru voi toţi, dar de ce nu puteți 
cugeta la cuvintele Mele din toată inima și din tot sufletul vostru? De ce Îmi consideraţi 
cuvintele prostii? Este incorect ceea ce spun? V-au lovit cuvintele Mele părţile 
vulnerabile? Mereu amânați și ezitaţi. De ce vă purtaţi astfel? Nu am vorbit limpede? Am 
spus de atâtea ori că ar trebui cumpănite cu grijă cuvintele Mele și că ar trebui să le 
acordaţi mare atenţie. Sunt vreunii dintre voi copii supuși și ascultători? Au fost în van 
cuvintele Mele? Nu au avut chiar niciun efect? În ce măsură te poţi conforma voii Mele? 
Dacă, preț și de o clipă, acţionezi fără să ţi se vorbească, vei deveni desfrânat și 
necontrolat. Dacă nu exprim clar cum să te porţi și să vorbești, s-ar putea, oare, ca adânc 
în sinea ta să nu ai habar? Permite-Mi să îţi spun! Cine suferă pierderi este neascultător, 
un om care nu se supune și care crede necugetat! Oamenii care nu acordă atenţie 
spuselor Mele și care nu pot înțelege detaliile nu vor fi în stare să-Mi priceapă intenţiile 
și nici nu vor fi în stare să Mă slujească. Asemenea oameni vor fi trataţi de Mine și vor 
avea de-a face cu judecata Mea. Să nu pricepi detaliile înseamnă să fii extrem de 
insolent, cât și pripit cu bună știință; așadar, urăsc asemenea oameni și nu voi fi blând 
cu ei. Nu le voi arăta milă; le voi arăta doar măreţia și judecata Mea. Vezi apoi dacă mai 
îndrăznești să Mă înșeli. Eu sunt Dumnezeul care cercetează cele mai profunde 
adâncuri ale inimii omului. Acest aspect ar trebui să fie evident pentru toţi; altfel, își vor 
continua, pur și simplu, lucrarea într-o manieră relaxată și Mă vor trata superficial. 
Acesta este motivul pentru care unii oameni sunt, fără să știe, doborâţi de Mine. Am 
spus că nu voi trata pe nimeni nedrept, că nu fac lucruri greșite și că toate acţiunile Mele 
sunt săvârșite în conformitate cu aranjamentele înțelepte ale mâinii Mele. 

Judecata Mea s-a abătut asupra tuturor oamenilor care nu Mă iubesc cu adevărat. 


101 


Exact în acest moment devine limpede pe cine am predestinat și ales să fie alungat. 
Toate aceste lucruri vor fi dezvăluite unul câte unul și nimic nu va rămâne ascuns. Toţi 
oamenii, toate evenimentele și lucrurile rezistă și există ca să aducă la împlinire cuvintele 
Mele și toate sunt ocupate cu adeverirea cuvintelor rostite de gura Mea. Universul și 
marginile pământului sunt controlate doar de Mine. Trebuie să lovesc pe oricine 
îndrăzneşte să nu se supună cuvintelor Mele sau care refuză să-Mi pună în aplicare 
faptele, făcând ca acea persoană să se scufunde în Infern și să nu mai existe. Toate 
cuvintele Mele sunt potrivite și adecvate și lipsite de vreo impuritate. Poate modul vostru 
de a vorbi să semene cu al Meu? Sunteţi atât de plictisitori; nu aveți nicio logică și nu vă 
explicaţi limpede — și, totuși, credeţi că aţi obținut câte ceva și că aproape aţi prins ideea. 
Permite-Mi să-ţi spun! Cu cât mai mulţumiţi de sine sunt oamenii, cu atât mai departe 
sunt de a întruni standardele Mele. Ei nu ţin cont de voia Mea și Mă înșală și Îmi 
dezonorează numele în cel mai grav mod. Câtă nerușinare! Nu vă uitaţi deloc la ce 
statură aveţi. Cât de nesăbuiţi și de ignoranţi sunteți! 

Cuvintele Mele indică lucruri tot timpul și în toate domeniile. Se poate ca încă să nu 
pricepi? Tot nu înţelegi? Este intenţia ta să Mă dezamăgești? Mobilizează-te și adună-ți 
curajul. Nu tratez în mod meschin nicio persoană care Mă iubește. Cercetez cele mai 
ascunse adâncimi ale inimii omului și știu tot ce există în inimile tuturor oamenilor. Toate 
aceste lucruri vor fi dezvăluite rând pe rând și toate vor fi cercetate de Mine. Nu voi trece 
niciodată cu vederea pe nici măcar unul dintre aceia care Mă iubesc cu adevărat; ei sunt 
cu toţii beneficiari ai binecuvântărilor și sunt grupul fiilor întâi născuţi, pe care i-am 
predestinat să fie regi. În ceea ce îi privește pe cei care nu Mă iubesc cu adevărat, 
aceștia sunt ţintele propriilor lor vicleșuguri și vor îndura nenorociri; și lucrul acesta a fost 
predestinat de Mine. Nu-ţi face griji; îi voi dezvălui unul câte unul. Am pregătit această 
lucrare cu mult înainte și am început deja să o fac. Totul este săvârșit într-un mod 
ordonat; nimic nu este haotic. Am hotărât deja cine va fi ales și cine va fi alungat. Unul 
câte unul, vor fi toţi dezvăluiţi pentru ca voi să îi vedeţi. În aceste vremuri, veţi vedea ce 
face mâna Mea. Toţi oamenii vor vedea că dreptatea și măreţia Mea nu permit nicio 
jignire sau împotrivire din partea nimănui și că oricine ofensează va fi aspru pedepsit. 

Eu sunt Cel care cercetează neîntrerupt cele mai ascunse adâncimi ale inimilor 
tuturor. Să nu Mă vedeţi numai din exterior. Oameni orbi! Nu ascultați cuvintele pe care 
le-am rostit atât de limpede și pur și simplu nu Mă credeţi pe Mine — Dumnezeul complet 
Însuși. Cu siguranţă nu voi tolera pe nimeni dintre cei care îndrăznesc să Mă lingușească 
sau să ascundă ceva de Mine. 

Îţi amintești fiecare dintre cuvântările Mele? „Să Mă vezi pe Mine este același lucru 
cu a vedea fiecare taină ascunsă din veșnicie în veșnicie.” Ai cumpănit cu grijă această 
afirmaţie? Eu sunt Dumnezeu și tainele Mele vi s-au dezvăluit ca să le vedeţi. Nu le-aţi 
văzut? De ce nu-Mi daţi atenţie? Și de ce Îl venerezi atât pe acel Dumnezeu nedeslușit 
din mintea ta? Cum aș putea Eu — singurul Dumnezeu adevărat — să fac vreo greșeală? 
Să îţi fie limpede acest lucru! Fii sigur de el! Fiecare cuvânt al Meu și fiecare acțiune a 

Mea, fiecare faptă și fiecare mișcare, zâmbetul Meu, mâncarea Mea, hainele Mele, tot 
ce este al Meu este săvârșit de către Dumnezeu Însuși. Voi Mă judecaţi: oare din cauză 
că L-aţi văzut deja pe Dumnezeu înainte de venirea Mea? Dacă nu, atunci de ce în 
mintea ta Mă compari mereu cu Dumnezeul tău? Acest lucru e întru totul un produs al 
noțiunilor omenești! Acţiunile și comportamentele Mele nu sunt în conformitate cu 
închipuirile tale, nu-i așa? Nu permit niciunei persoane să-și dea cu părerea dacă 
acţiunile și comportamentele Mele sunt sau nu corecte. Eu sunt singurul Dumnezeu 
adevărat și acesta este adevărul inalterabil, indiscutabil! Nu fiţi victimele propriilor 
voastre vicleșuguri. Cuvintele Mele au scos acest lucru în evidenţă cu absolută claritate. 
Nu există nicio fărâmă de om în Mine; sunt în totalitate Dumnezeu Însuși, manifestat în 
întregime vouă, fără niciun singur lucru ascuns! 


Capitolul 72 


Dacă descoperi vreun neajuns sau vreo slăbiciune în tine, trebuie să te bizui imediat 
pe Mine ca să te scap de acestea. Nu amâna; altfel, lucrarea Duhului Sfânt va fi prea 
departe de tine și vei rămâne foarte mult în urmă. Lucrarea pe care ţi-am încredinţat-o 
poate fi realizată numai prin apropiere frecventă, prin rugăciune și prin a avea părtășie 
în prezenţa Mea. Dacă nu faci aceste lucruri, nu se va obţine niciun rezultat și totul va 
fi fost făcut în zadar. Lucrarea Mea de astăzi nu este ca în trecut; durata vieții oamenilor 
pe care îi iubesc e foarte diferită de ceea ce era înainte. Ei toţi au o înţelegere clară a 
cuvintelor Mele, cât și o percepţie pătrunzătoare a lor. Acesta este aspectul cel mai 
evident, este cel mai în măsură să reflecte miracolul lucrării Mele. Ritmul lucrării Mele 
s-a accelerat, și această lucrare diferă cu siguranţă de trecut. Oamenilor le este dificil 
să-și imagineze și, mai mult, le este imposibil să înțeleagă. Nimic nu mai este o taină 
pentru voi; mai degrabă, totul a fost făcut cunoscut și manifestat. Este transparent, este 
eliberat și, mai important, este complet liber. Cei pe care îi iubesc nu vor fi cu siguranță 
constrânși de vreo persoană, vreun eveniment sau lucru și nici de vreun spaţiu sau de 
geografie; vor transcende controlul impus de toate mediile și se vor ivi din trup. Aceasta 
este finalizarea lucrării Mele măreţe. Nu va mai fi nimic de făcut după aceea; va fi 
complet finalizată. 

Finalizarea lucrării celei măreţe e menţionată cu referire la toţi fiii întâi-născuţi și la 
toți oamenii pe care îi iubesc. De acum înainte nu veţi mai fi controlaţi de nicio persoană, 
de niciun eveniment sau lucru. Veţi călători de la un capăt la altul al diferitelor naţii ale 
universului, traversând întreg cosmosul și lăsând urmele pașilor voștri peste tot. Nu 
consideraţi acest lucru ca fiind foarte îndepărtat; este ceva ce se va adeveri foarte 
curând, chiar în fața ochilor voștri. Ceea ce fac vă va fi încredinţat și locurile pe unde 
umblu vor avea urmele pașilor voştri. Mai mult, acesta este cu adevărat înțelesul faptului 
că noi — voi și cu Mine — vom domni împreună ca regi. V-aţi gândit de ce revelaţiile pe 

care le ofer sunt din ce în ce mai limpezi, din ce în ce mai evidente, fără a fi ascunse 
măcar vreun pic? De ce am depus cea mai înaltă mărturie și v-am spus vouă toate 
aceste taine și toate aceste cuvinte? Motivul nu este altul decât lucrarea menţionată 
anterior. Cu toate acestea, progresul lucrării voastre este prea lent în prezent. Nu sunteți 
în stare să ţineţi pasul cu Mine, nu puteţi colabora foarte bine cu Mine și, deocamdată, 
încă nu sunteți în stare să-Mi îndepliniţi voia. Trebuie să vă educ mai intens și să grăbesc 
completarea voastră de către Mine, astfel încât să puteţi să-Mi mulțumiți inima cât mai 
curând cu putinţă. 

În prezent, cel mai evident lucru este că grupul fiilor întâi-născuţi s-a format complet. 
Toţi au fost aprobaţi de către Mine și chiar predestinaţi și aleși de Mine încă de la facerea 
lumii. Fiecare dintre ei a fost promovat de propria-Mi mână. Nu e loc de vreo consideraţie 
omenească aici. Este dincolo de controlul tău. Nu fi mândru; totul este bunătatea și mila 
Mea. Din punctul Meu de vedere, totul s-a împlinit deja. Pur și simplu, ochii voștri sunt 
prea înceţoșați și nici măcar acum nu puteţi să dobândiţi o imagine clară a miracolului 
faptelor Mele. Niciunul dintre voi nu înțelege clar sau cu adevărat atotputernicia Mea, 
înțelepciunea Mea, fiecare acţiune a Mea sau fiecare cuvânt al Meu și faptă a Mea. Din 
acest motiv, grăiesc limpede. Pentru fiii Mei, iubiții Mei, sunt dispus să plătesc toate 
costurile, să trudesc și să Mă sacrific. Mă cunoşti prin cuvintele Mele? Trebuie să ţi le 
spun mai clar? Nu mai fi desfrânat; arată consideraţie față de inima Mea! Acum, că o 
taină atât de măreaţă v-a fost împărtășită, ce aveţi de spus? Încă mai aveţi nemulțumiri? 
Dacă nu plătiţi prețul și nu munciti din greu, puteţi fi demni de toate eforturile minuţioase 
pe care le-am făcut? 

Oamenii din ziua de azi nu se pot controla. Dragostea pentru Mine nu se poate naște 
în cei pe care nu-i favorizez, chiar dacă ei vor. Totuși, oamenii pe care i-am predestinat 
și ales nu vor putea să scape chiar dacă poate vor dori acest lucru; oriunde se duc, nu 
pot să scape de palma mâinii Mele. Asifel este măreţia Mea și, cu atât mai mult, judecata 
Mea. Toţi oamenii trebuie să-și vadă de treburile lor conform planului Meu și voii Mele. 
De azi înainte, absolut totul se întoarce în mâna Mea și este dincolo de controlul lor. 
Totul este controlat și aranjat de Mine. Dacă oamenii participă în mică măsură, nu îi voi 
ierta cu ușurință. Începând de astăzi, le voi permite tuturor oamenilor să înceapă să Mă 
cunoască — singurul Dumnezeu adevărat care a creat totul, care a venit printre oameni 
și a fost respins și defăimat de ei, și care controlează și aranjează totul, în întregime; 
Regele care răspunde de împărăție; Dumnezeul Însuși care gestionează cosmosul; și, 
mai mult, Dumnezeul care controlează viața și moartea ființelor omenești și care ţine 
cheile Gheenei. Voi permite tuturor oamenilor (adulţi și copii, indiferent dacă au sau nu 
spirit și indiferent dacă sunt proști sau au dizabilităţi etc.) să Mă cunoască. Nu voi scuti 
pe nimeni de această sarcină; este cea mai severă lucrare, o sarcină pe care am 
pregătit-o bine și una care se desfășoară începând de acum. Ceea ce spun se va 
împlini. Deschide-ţi ochii spirituali, renunţă la noţiunile individuale și recunoaște că Eu 
sunt singurul Dumnezeu adevărat care gestionează universul! Nu Mă ascund de 

nimeni și Eu Îmi duc la îndeplinire decretele administrative asupra tuturor. 

Lasă-ţi deoparte toate lucrurile proprii. Nu sunt lucrurile pe care le câștigi de la Mine 
de mai mare valoare și mult mai semnificative? Nu e o diferenţă enormă între ele și acele 
gunoaie ale tale? Grăbește-te și debarasează-te de toate lucrurile care nu au niciun 
folos! Acum se hotărăște dacă vei câștiga binecuvântări sau vei da de necaz. Acesta 
este un moment crucial; este chiar momentul cel mai critic. Eşti cu adevărat în stare să 
vezi asta? 


Capitolul 73 


Cuvintele Mele se împlinesc imediat ce le-am rostit; ele nu se schimbă niciodată și 
sunt absolut corecte. Amintește-ţi acest lucru! Trebuie să iei în considerare fiecare 
cuvânt și frază în parte care ies din gura Mea. Fii extrem de atent, ca să nu suferi pierderi 
și să primești doar judecata Mea, mânia Mea și incinerarea Mea. Lucrarea Mea 
înaintează într-un ritm foarte rapid acum, deși nu este sumară; este atât de subtil rafinată 
încât, practic, este invizibilă cu ochiul liber și nu poate fi pricepută de mâinile omenești. 
Este deosebit de meticuloasă. Eu nu rostesc niciodată cuvinte goale; tot ceea ce spun 
este adevărat. Ar trebui să crezi că fiecare cuvânt al Meu este autentic și corect. Nu fi 
nepăsător; acesta este un moment crucial! Dacă dobândești binecuvântări sau 
nenorociri se va decide chiar în acest moment, iar diferenţa este ca aceea dintre cer și 
pământ. Dacă vei merge în rai sau în Gheena stă cu totul în controlul Meu. Cei care se 
îndreaptă spre Gheena se angajează în ultima lor luptă de muribunzi, în timp ce aceia 
care merg în rai sunt prinși în fărâma lor finală de suferinţă și sacrificiu pentru Mine 
pentru ultima dată. În viitor, tot ceea ce fac va presupune bucurie și slavă, fără toate 
lucrurile banale care îi tulbură pe oameni (căsnicie, serviciu, avere problematică, statut 
și așa mai departe). Totuși, în privinţa celor care merg în Gheena, suferinţa lor este 
eternă (acest lucru se referă la duhurile, sufletele și corpurile lor lor); nu vor scăpa 
niciodată din mâna Mea de pedepsire. Aceste două părți sunt la del de incompatibile ca 
apa și focul. Nu sunt deloc amestecate laolaltă: cei care suferă nenorocirea vor continua 
să sufere nenorocirea, în timp ce aceia care sunt binecuvântaţi vor întâmpina bucurii 
spre mulţumirea inimilor lor. 

Toate evenimentele și lucrurile sunt controlate de Mine, ca să nu mai spun că, și mai 
mult, voi — fiii Mei, iubiții Mei — Îmi aparţineţi Mie. Voi sunteţi cristalizarea planului Meu 
de gestionare de șase mii de ani; voi sunteți comorile Mele. Toţi cei pe care îi iubesc Îmi 
sunt plăcuţi ochilor, pentru că Mă manifestă pe Mine; pe toţi cei pe care îi urăsc, îi 
disprețuiesc fără a Mă uita măcar la ei, căci sunt urmașii Satanei și aparțin Satanei. 
Astăzi, oamenii toți ar trebui să se examineze: dacă intenţiile tale sunt drepte și Mă 
iubești sincer, atunci vei fi cu siguranţă iubit de Mine. Trebuie să Mă iubeşti cu adevărat 
și să nu Mă înșeli! Eu sunt Dumnezeul care cercetează profunzimile cele mai adânci ale 

inimilor oamenilor! Dacă intenţiile tale sunt greșite și dacă ești rece și neloial față de 
Mine, atunci cu siguranţă că vei fi urât de Mine; nici nu te-am ales, nici nu te-am 
predestinat. Continuă pur și simplu să aștepți să ajungi în iad! Alţi oameni ar putea să 
nu fie în stare să vadă aceste lucruri, dar numai tu și Eu, Dumnezeul care privește adânc 
în inimile oamenilor, le cunoaștem. Ele vor fi revelate toate la un moment anume. Cei 
sinceri nu trebuie să fie neliniștiţi, iar cei nesinceri nu trebuie să se teamă. Toate acestea 
fac parte din rânduielile Meu cele înțelepte. 

Sarcina iminentă este urgentă și împovărătoare și cere să vă mai sacrificați o 
ultimă dată pentru Mine pentru a completa această lucrare finală. Cerinţele Mele nu 
sunt de fapt foarte pretenţioase: am doar nevoie să fiți capabili să faceţi o treabă bună 
în a vă coordona cu Mine, să Mă mulţumiţi în toate privinţele și să-Mi urmaţi călăuzirea 
pe care v-o dau dinăuntru. Să nu fiţi orbi; să aveţi un scop și să-Mi simţiţi intenţiile sub 
toate aspectele și în tot. Asta pentru că nu mai sunt un Dumnezeu ascuns pentru voi 
și trebuie să vă fie foarte limpede acest lucru pentru a-Mi înțelege intenţiile. Într-un 
timp foarte scurt, nu doar că vă veți întâlni cu străini care caută adevărata cale, ci, mai 
important, va trebui să aveţi capacitatea să-i păstoriți. Aceasta este intenția Mea 
urgentă; nu va merge dacă nu puteţi vedea acest lucru. Cu toate acestea, trebuie să 
credeți în omnipotența Mea. Atât timp cât oamenii sunt drepți, cu siguranţă îi voi 
antrena ca să fie buni soldaţi. Totul a fost aranjat în mod corespunzător de către Mine. 
Trebuie să aspiraţi să suferiţi pentru Mine. Acesta este momentul-cheie. Nu-l ratați! 
Nu voi zăbovi asupra lucrurilor pe care le-aţi făcut în trecut. Trebuie să te rogi și să 
pledezi des înaintea Mea; îţi voi acorda suficient har spre bucuria și folosul tău. Harul 
și binecuvântările nu sunt același lucru. Cel de care vă bucuraţi acum este harul Meu, 
iar în ochii Mei, nu merită menţionat, în timp ce binecuvântările sunt ceva de care vă 
veţi bucura la infinit în viitor. Sunt binecuvântări care nu s-au întâmplat oamenilor și 
pe care nu și le pot imagina. Acesta e motivul pentru care spun că sunteți 
binecuvântaţi, iar aceste binecuvântări nu au fost savurate de om vreodată, din 
vremea creației. 

M-am revelat vouă deja întru toate ale Mele. Sper doar că puteţi să aveţi considerație 
pentru inima Mea, să-Mi dedicați gândurile voastre în tot ce faceți și să aveţi considerație 
față de Mine în toate privințele, și că ceea ce văd mereu sunt chipurile voastre 
zâmbitoare. De acum înainte, cei care obţin statutul de fii întâi născuţi sunt aceia care 
vor domni ca regi alături de Mine. Ei nu vor fi persecutați de niciun frate, nici nu vor fi 
certați sau tratați de Mine, întrucât acesta este principiul după care acţionez: cei din 
grupul fiilor întâi născuţi sunt oameni care au fost priviţi de sus și au fost persecutați de 
ceilalţi și care au suferit toate vicisitudinile vieții. (Ei au fost trataţi și frânţi de Mine în 
avans și au fost, de asemenea, făcuţi compleţi în avans.) Acești oameni deja s-au 
bucurat cu Mine, în avans, de binecuvântările care li se cuvin. Eu sunt drept și nicicând 
părtinitor faţă de cineva. 

Binecuvântaţi sunt cei care Mi-au citit cuvintele și cred că se vor împlini. Nu Mă voi 
purta urât cu tine; voi face să se împlinească în tine ceea ce crezi. Aceasta este 
binecuvântarea Mea care se revarsă asupra ta. Cuvintele Mele ating secretele ascunse 
în fiecare persoană; toată lumea are răni mortale, iar Eu sunt bunul medic care le 
vindecă: este suficient să vii în prezenţa Mea. De ce am spus că în viitor nu vor mai fi 
supărări și lacrimi? Din acest motiv. În Mine, totul este desăvârșit, dar, în oameni, toate 
lucrurile sunt stricate, zadarnice și înșelătoare pentru oameni. În prezența Mea, cu 
siguranţă vei primi de toate și sigur vei vedea și te vei bucura de toate binecuvântările 
pe care nu ţi le-ai putut imagina vreodată. Cei care nu vin dinaintea Mea sunt cu 
siguranţă răzvrătiți și sunt, categoric, cei care Mi se împotrivesc. Cu siguranţă nu îi voi 
lăsa să scape ușor; voi mustra aspru acest tip de oameni. Ține minte asta! Cu cât mai 
mulți oameni vin înaintea Mea, cu atât vor câștiga mai mult — deși va fi doar har. Mai 
târziu, vor primi binecuvântări și mai mari. 

De la crearea lumii, am început să predestinez și să aleg acest grup de oameni — 
adică pe voi, cei de astăzi. Temperamentul, calibrul, înfățișarea, statura, familia în care 
te-ai născut, slujba și căsnicia ta — tu în întregime, chiar și culoarea părului și a pielii, și 
momentul nașterii tale — au fost rânduite toate de mâinile Mele. Chiar și lucrurile pe care 
le faci și persoanele pe care le întâlneşti în fiecare zi sunt rânduite de mâinile Mele, ca 
să nu mai spun că, de fapt, tot rânduiala Mea te-a adus astăzi în prezenţa Mea. Nu te 
tulbura; ar trebui să acționezi calm. Lucrul de care îţi permit astăzi să te bucuri este o 
parte din ceea ce meriţi, și ţi-a fost predestinat de Mine de la crearea lumii. Toţi oamenii 
se situează la extreme: sunt fie excesiv de încăpăţânați, fie complet lipsiţi de rușine. Nu 
sunt în stare să-și vadă de treburile lor în conformitate cu planul Meu și cu rânduielile 
Mele. Să nu mai faci asta. În Mine, totul este eliberat; să nu ai reţineri, deoarece, în viața 
ta, vei avea pierderi. Ține minte asta! 

Să credeţi că totul este în mâinile Mele. Toate lucrurile pe care în trecut le-aţi 
considerat drept taine vă sunt astăzi dezvăluite public; nu mai sunt ascunse (pentru că 
am spus că, în viitor, nimic nu va fi ascuns). Oamenii sunt adesea nerăbdători; sunt prea 
dornici să termine lucrurile și nu iau în considerare ce este în inima Mea. Vă pregătesc 
ca să puteţi împărţi povara Mea și să-Mi gestionaţi gospodăria. Vreau să vă maturizați 
rapid ca să-i puteți conduce pe frații voştri mai tineri decât voi și astfel încât noi, Tatăl și 
fiii, să ne putem reuni în curând și să nu ne mai despărțim niciodată. Acest lucru Îmi va 
împlini intenţiile. Tainele au fost deja revelate tuturor oamenilor și absolut nimic nu 
rămâne ascuns: Eu — Dumnezeu cel complet Însuși, care are atât o umanitate normală, 
cât și o divinitate deplină — am fost revelat astăzi, chiar în fața ochilor voştri. Întreaga 
Mea ființă (ţinuta, aspectul fizic și forma corpului) este o manifestare desăvârșită a lui 
Dumnezeu Însuși; este o întruchipare a persoanei lui Dumnezeu pe care oamenii și-au 
imaginat-o de la crearea lumii, dar pe care nimeni nu a văzut-o. Motivul pentru care 

acțiunile Mele sunt la fel de bune ca și cuvintele Mele este că umanitatea Mea normală 
și divinitatea Mea divină se completează una pe cealaltă; mai mult decât atât, lucrul 
acesta le permite tuturor oamenilor să vadă că o persoană obișnuită chiar are o putere 
extraordinară. Aceia dintre voi care cred cu adevărat în Mine fac acest lucru pentru că 
le-am dat o inimă sinceră ca să Mă poată iubi. Când te tratez, revărs lumină asupra ta 
și te luminez și, prin asta, îți permit să Mă cunoști. Drept urmare, indiferent cum te tratez, 
tu nu vei fugi; mai degrabă, vei deveni din ce în ce mai sigur de Mine. Şi când ești slab, 
tot rânduiala Mea face să fii astfel, iar asta îți permite să vezi că, dacă Mă părăsești, vei 
muri și te vei ofili. Din asta, poţi afla că Eu sunt viaţa ta. Pe măsură ce devii puternic 
după ce ai fost slab, ţi se va permite să vezi că a fi slab sau puternic nu depinde de tine; 
totul depinde numai de Mine. 

Toate tainele sunt pe deplin revelate. În activităţile voastre viitoare, vă voi da 
instrucţiunile Mele, una câte una. Nu voi fi neclar; voi fi extrem de explicit și chiar vă voi 
vorbi direct, astfel încât să nu fie nevoie să reflectați pe cont propriu, și ca nu cumva să- 
Mi perturbaţi gestionarea. De aceea tot subliniez în repetate rânduri că, de acum, nimic 
nu va mai fi ascuns. 

Totul se va împlini imediat ce cuvintele Mele sunt rostite, fără cea mai mică abatere. 
De acum înainte, niciuna dintre tainele ascunse nu va mai fi deloc pusă în umbră sau 
ascunsă, și vi se va revela vouă — fiilor Mei iubiţi. Te voi face să vezi semne și miracole 
și mai măreţe în Mine și taine încă și mai măreţe. Aceste lucruri vă vor ului cu siguranță 
și vă vor oferi o înţelegere mai clară asupra Mea, Dumnezeu atotputernic, și vă vor 
permite să-Mi apreciaţi înțelepciunea în această privinţă. Astăzi sunteţi aduși faţă în față 
cu singurul Dumnezeu adevărat pe care oamenii nu L-au văzut niciodată de la facerea 
lumii și nu am nimic special. Mănânc, trăiesc, vorbesc și râd împreună cu voi și trăiesc 
mereu înăuntrul vostru, mișcându-Mă printre voi în același timp. Pentru cei care nu cred 
sau care au idei deplorabile proprii, aceasta este o piatră de încercare. Aceasta este 
înțelepciunea Mea. Voi dezvălui de asemenea unor oameni lucruri pe care umanitatea 
Mea normală nu le cunoaște, dar acest lucru nu înseamnă că nu sunt Dumnezeu Însuși. 
Dimpotrivă, acest aspect este suficient să dovedească faptul că sunt Dumnezeu 
atotputernic. Pentru oamenii care cred, acest aspect are un efect decisiv și numai 
datorită acestui aspect au ei siguranţă sută la sută în ceea ce Mă privește. Nu fi exagerat 
de nerăbdător; am să-ţi dezvălui lucrurile unul câte unul. 

Pentru voi sunt deschis și neascuns. Cu toate acestea, pentru necredincioși — cei ce 
sunt trădători, care au fost pervertiţi de Satana într-o anumită măsură — voi rămâne 
ascuns. Totuși, când am vorbit înainte de revelarea Mea în faţa tuturor popoarelor, Mă 
refeream la dreptatea, judecata și măreţia Mea, ca ei să poată ști după rezultatul pe care 

îl primesc că Eu sunt responsabil de univers și de toate lucrurile. Purtaţi-vă curajos! 
Țineţi-vă capetele ridicate! Nu vă temeti: Eu — Tatăl vostru — sunt aici ca să vă sprijin și 
nu veţi suferi. Atât timp cât vă rugaţi în fața Mea și Îmi cereți frecvent îndurare, vă voi 
acorda întreaga credinţă. Cei aflaţi la putere pot părea răi din afară, dar nu vă temeti, 
pentru că aceasta se datorează faptului că aveţi puţină credință. Atât timp cât credinţa 
voastră sporește, nimic nu va fi prea dificil. Aplaudaţi și săriți după pofta inimii! Totul este 
la picioarele voastre și în puterea Mea. Nu este realizarea sau distrugerea hotărâtă de 
un singur cuvânt al Meu? 

Cei pe care îi folosesc acum au fost aprobaţi de Mine cu mult timp în urmă, unul câte 
unul. Adică, oamenii aceia din grupul fiilor întâi-născuţi au fost deja deciși și au fost deciși 
încă de când am creat lumea. Nimeni nu poate schimba acest lucru și totul trebuie să fie 
la porunca Mea. Nicio fiinţă omenească nu o poate face; toate acestea sunt aranjamentele 
Mele. Cu Mine, totul va fi stabil și sigur; cu Mine, totul va fi realizat corect și corespunzător, 
fără consumul celui mai mic efort. Eu vorbesc și este stabilit; vorbesc și se face. Cu situaţia 
internaţională agitată, de ce nu v-aţi grăbit să începeţi antrenamentul? Până când veți 
aștepta? Veţi aștepta până în ziua în care străinii vor inunda China ca să vă întâlnească? 
Poate că aţi fost puţin cam lenti înainte, dar nu mai puteţi continua să vă complăceți. Aveţi 
consideraţie faţă de intenţiile Mele pline de osteneală! Cei care se apropie mai des de 
Mine vor câștiga totul. Nu aveţi încredere în Mine? 

Ritmul lucrării Mele este un fulger, dar cu siguranţă nu și sunetul asurzitor al 
tunetului. Înțelegeţi adevăratul sens al acestor cuvinte? Trebuie să fiţi capabili să vă 
coordonaţi mai bine cu Mine și să aveţi consideraţie faţă de intenţiile Mele. Vreţi să primiţi 
binecuvântări, dar vă și temeţi de suferinţă; nu este aceasta ambivalenţa voastră? Dă- 
Mi voie să-ţi spun! Dacă cineva dorește să obţină binecuvântări astăzi, dar nu face toate 
sacrificiile în acest sens, atunci nu va primi decât pedeapsa și judecata Mea. Totuși, cei 
care fac toate sacrificiile vor experimenta pacea în toate și vor avea totul din abundență, 
și tot ce primesc ei vor fi binecuvântările Mele. Urgenţa absolut necesară astăzi este 
credința voastră și ca voi să plătiţi prețul. Nu-Mi interpretați greșit intenţiile. Totul se va 
întâmpla și veţi vedea cu proprii voştri ochi și veţi experimenta personal acest lucru. Cu 
Mine, nu există nici măcar un cuvânt fals sau minciună; tot ceea ce spun este complet 
adevărat și nu este lipsit de înțelepciune. Nu credeţi pe jumătate și nu vă îndoiţi pe 
jumătate. Eu sunt Cel care realizează totul printre voi și tot Eu sunt Cel care îi judecă și 
le vine de hac celor care fac rău. Pe voi vă iubesc și vă desăvârșesc. Pentru ei, însă, 
sunt total opusul: ură și distrugere, fără nicio toleranţă și fără a lăsa vreo urmă. 
Abundenţa Mea este inerentă în tot ceea ce spun și fac. Aţi studiat aceste aspecte 
bucată cu bucată? Am spus de multe ori unele cuvinte, așadar, de ce nu înțelegeţi ce 
vreau să spun? După ce Îmi citiți cuvintele, va fi totul exact așa cum ar trebui să fie? Se 
îndeplinește totul atunci? Nu ai nicio intenţie să ai consideraţie faţă de inima Mea. De ce 
spun că sunt singurul Dumnezeu adevărat, cu toată autoritatea și toată înțelepciunea, 
care priveşte în profunzimile inimilor oamenilor? Tot nu pricepi sensul acestor cuvinte? 

Ai memorat fiecare dintre cuvintele pe care le-am accentuat? Au devenit, în fapt, 
principiile purtării tale? 

Stau deasupra tuturor lucrurilor, observând întregul univers. Îmi voi demonstra 
marea putere și întreaga Mea înțelepciune în faţa fiecărei naţiuni și a fiecărui popor. Nu 
faceți pur și simplu ceea ce vă stă în puteri să căutați acum bucuria. Când se vor uni 
toate naţiunile lumii, ce nu va fi al vostru? Cu toate acestea, nu vă voi lăsa acum să aveți 
lipsuri, nici nu voi permite să suferiţi. Credeţi că Eu sunt Dumnezeu atotputernic! Totul 
se va realiza și va deveni din ce în ce mai bun! Fiii Mei întâi-născuţi! Toate 
binecuvântările vor ajunge la voi! Vă veţi bucura de ele la nesfârșit, vor fi inepuizabile, 
bogate, din abundență și complete. 


Capitolul 76 


Toate cuvântările Mele sunt expresii ale voii Mele. Cine poate avea consideraţie față 
de povara Mea? Cine Îmi poate înțelege intenţia? V-aţi gândit la fiecare dintre întrebările 
pe care vi le-am adresat? Atâta nepăsare! Cum îndrăzniţi să-Mi tulburaţi planurile? Aţi 
scăpat de sub control! Dacă o asemenea lucrare a duhurilor rele continuă, le voi arunca 
imediat în Adânc ca să moară! Am văzut de mult limpede diferitele fapte ale duhurilor 
rele. Și oamenii folosiți de către duhurile rele (cei cu intenţii greșite, cei care râvnesc 
după trup sau avere, cei care se preamăresc pe ei înșiși, cei care perturbă biserica etc.) 
au fost de asemenea văzuţi de către Mine. Nu presupune că totul va fi terminat odată 
ce spiritele rele au fost alungate. Dă-Mi voie să-ţi spun! De acum înainte, voi scăpa de 
acei oameni unul câte unul, pentru a nu-i mai folosi vreodată. Adică, nicio persoană 
pervertită de duhurile rele nu va fi folosită de Mine și va fi azvârlită afară! Să nu crezi că 
nu am sentimente! Să știi acest lucru! Eu sunt Dumnezeul Cel sfânt și nu voi domicilia 
într-un templu murdar! Nu folosesc decât oameni sinceri și înţelepţi care Îmi sunt complet 
credincioși și pot avea consideraţie față de povara Mea. Asta se datorează faptului că 
asemenea oameni au fost predestinaţi de către Mine și absolut niciun duh rău nu 
lucrează deloc asupra lor. Dă-Mi voie să clarific un aspect: de acum încolo, toți cei lipsiţi 
de lucrarea Duhului Sfânt au lucrarea duhurilor rele. Lasă-Mă să repet: nu vreau nici 
măcar o singură persoană asupra căreia lucrează duhurile rele. Vor fi aruncate toate în 
Gheenă odată cu trupurile lor! 

Cerinţele Mele față de voi au fost un pic cam lejere în trecut și voi ați fost desfrânați 
în ceea ce privește trupul. De azi înainte, nu vă voi mai permite să continuaţi așa. Dacă 
acțiunile și cuvintele voastre nu Mă manifestă în orice chip sau dacă sunt fie și doar puţin 
diferite de imaginea Mea, atunci cu siguranţă nu vă voi ierta cu ușurință. Altfel, aţi râde 
și ați glumi întotdeauna, v-aţi prăpădi de râs, fără constrângere. Când faci ceva greșit, 
nu simţi că te-am părăsit? De vreme ce știi, de ce mai ești desfrânat? Aștepţi atingerea 
mâinii Mele de pedepsire? De astăzi, voi pedepsi imediat pe oricine nu concordă cu 

intenţia Mea, fie și doar pentru o clipă. Dacă vă adunaţi laolaltă la bârfă, atunci am să te 
părăsesc. Nu vorbi dacă nu oferi hrană spirituală. Nu spun acest lucru ca să vă 
constrâng, dar vreau să spun că, din moment ce lucrarea Mea a avansat până la punctul 
în care se află acum, o voi continua conform planului Meu. Dacă staţi laolaltă și 
comunicaţi despre aspectele spirituale ale vieții, atunci cu siguranţă voi fi alături de voi. 
Nu îl voi trata nedrept pe niciunul dintre voi. Dacă deschizi gura, îţi voi oferi cuvintele 
potrivite. Trebuie să-Mi apreciezi inima din cuvintele Mele. Nu vă spun să vă prefaceți 
că sunteți muţi, nici nu vă spun să vă angajaţi în discuţii neînsemnate. 

De ce continui să spun că nu mai este mult timp și că ziua Mea nu trebuie să fie 
amânată? V-aţi gândit cu atenţie la acest lucru? Înțelegeţi cu adevărat sensul cuvintelor 
Mele? Adică, am lucrat încă de când am început să vorbesc. Fiecare dintre voi a fost 
obiectul lucrării Mele. Nu orice persoană în particular; și, mai mult chiar, nu altcineva. 
Voi vă faceți griji doar că nu vă bucuraţi de binecuvântări, dar nu vă gândiţi la vieţile 
voastre. Cât de nesăbuiţi sunteţi! Cât de demni de milă sunteţi! Nu aveţi deloc 
consideraţie faţă de povara Mea! 

Toate eforturile Mele chinuitoare și prețul pe care l-am plătit au fost de dragul vostru. 
Dacă nu aveţi consideraţie față de povara Mea, atunci nu v-aţi ridicat la nivelul 
așteptărilor pe care le am de la voi. Toate naţiunile vă așteaptă să le guvernaţi și toate 
popoarele așteaptă să le conduceţi. Am trecut totul în mâinile voastre. Acum, cei aflați 
la putere au început cu toții să se retragă și s-au prăbușit și așteaptă doar ca judecata 
Mea să se abată asupra lor. Vedeţi limpede! Lumea se prăbușește acum, în timp ce 
împărăţia Mea a fost clădită cu succes. Fiii Mei au apărut și fiii Mei întâi-născuţi domnesc 
împreună cu Mine ca regi, conducând diferite naţiuni și popoare. Să nu credeţi că acesta 
este un lucru nedeslușit; este adevărul adevărat. Nu-i așa? Imediat ce vă rugaţi și Mă 
imploraţi, voi acționa și îi voi pedepsi pe cei care vă persecută, Mă voi ocupa de cei care 
vă deranjează, îi voi distruge pe cei pe care îi urâţi și voi gestiona acele persoane, 
evenimente și lucruri care vă slujesc. Am spus-o de multe ori: nu voi aduce mântuirea 
nimănui care ÎI slujește pe Hristos (adică, nimănui care ÎI slujește pe Fiul Meu.) Faptul 
că Îl slujesc pe Fiul Meu nu înseamnă că sunt oameni buni; este în întregime rezultatul 
puterii Mele mărețe și a faptelor Mele minunate. Nu acordaţi prea multă importanţă 
omenirii. Asemenea oameni nu au cu siguranţă lucrarea Duhului Sfânt și nu înţeleg 
absolut deloc lucrurile spirituale. Ei nu vor avea nicio utilitate după ce termin cu ei. Nu 
uitaţi! Aceasta este confirmarea pe care vi-o ofer. Nu o percepeţi nebunește, înțelegeţi? 

Sunt din ce în ce mai puţini oameni, dar membrii sunt din ce în ce mai rafinați. 
Aceasta este lucrarea Mea, planul Meu de gestionare și, mai mult decât atât, 
înțelepciunea și atotputernicia Mea. Este coordonarea umanităţii Mele normale și a 
divinității Mele complete. Vedeţi clar acest lucru? Aveţi vreo înțelegere reală a acestui 
aspect? Unul câte unul voi realiza, prin divinitatea Mea, toate lucrurile despre care am 
vorbit din umanitatea Mea normală. De aceea continui să repet că ceea ce spun se va 
întâmpla fără nicio ambiguitate; mai degrabă, totul va fi foarte limpede și evident. Tot 

ceea ce spun se va împlini și, cu siguranţă, nu cu nepăsare. Nu rostesc vorbe goale și 
nu fac greșeli. Oricine îndrăznește să Mă măsoare va fi judecat și cu siguranţă nu va fi 
în stare să scape de palma mâinii Mele. De îndată ce sunt rostite cuvintele Mele, cine 
îndrăzneşte să opună rezistență? Cine îndrăznește să Mă lingușească sau să ascundă 
ceva de Mine? Am mai spus-o înainte: Eu sunt un Dumnezeu înțelept. Îmi folosesc 
umanitatea normală pentru a dezvălui toți oamenii și comportamentul satanic, pentru a- 
i expune pe aceia cu intenții greșite, pe aceia care se poartă într-un fel în faţa altora și 
altfel pe la spatele lor, pe aceia care Mi se împotrivesc, pe aceia care nu-Mi sunt 
credincioși, pe aceia care tânjesc după bani, pe aceia care nu au consideraţie față de 
povara Mea, pe aceia care se ocupă de înșelăciune și viclenie cu fraţii și surorile lor, pe 
aceia care lingușesc ca să-i facă pe oameni să se bucure și pe aceia care nu se pot 
coordona unanim în inimă și minte cu fraţii și cu surorile lor. Atâţia oameni, din cauza 
umanităţii Mele normale, Mi se împotrivesc în secret și se ocupă de înșelăciune și 
viclenie, presupunând că umanitatea Mea normală nu știe. Și atâţia oameni acordă 
atenţie specială umanităţii Mele normale, oferindu-Mi lucruri bune de mâncat și de băut, 
slujindu-Mă ca niște servitori și spunându-Mi ce se află în inimile lor, în tot acest timp 
acționând complet diferit pe la spatele Meu. Oameni orbi! Ce puţine știți despre Mine — 
Dumnezeul care privește în profunzimile inimii omului. Nici acum nu Mă cunoşti, încă 
mai crezi că nu știu ce faci. Amintește-ţi: câți oameni s-au ruinat din cauza umanității 
Mele normale? Trezeşte-te! Nu Mă mai înșela. Trebuie să-ţi așezi întreaga purtare și 
întregul comportament, fiecare cuvânt și faptă înaintea Mea și să-Mi accepţi examinarea. 

A fi nesiguri de cuvintele Mele este echivalent cu a avea o atitudine de negare față 
de acțiunile Mele. Altfel spus, cuvintele Mele s-au revărsat din Fiul Meu, totuși voi nu le 
acordati nicio importanţă. Sunteţi așa de frivoli! Multe cuvinte s-au revărsat din Fiul Meu, 
totuși voi rămâneţi șovăielnici și nesiguri. Sunteţi orbi! Nu înţelegeţi scopul din spatele 
fiecărui lucru pe care l-am făcut. Oare cuvintele pe care le exprim prin Fiul Meu nu sunt 
cuvintele Mele? Există unele lucruri pe care nu sunt dispus să le spun direct, așa că 
vorbesc prin Fiul Meu. Așadar, de ce sunteți atât de absurzi încât insistaţi să vorbesc 
direct? Nu Mă înţelegeți și întotdeauna aveţi dubii despre acţiunile și faptele Mele! N-am 
mai spus înainte că fiecare mișcare, fiecare acţiune și faptă a Mea este corectă? 
Oamenii trebuie să înceteze să le scruteze. Retrage-ţi mâinile murdare! Lasă-Mi să-ţi 
spun un lucru: toți oamenii pe care îi folosesc au fost predeterminati înainte de a crea 
lumea și sunt, de asemenea, aprobaţi de Mine și astăzi. Voi întotdeauna depuneți 
eforturi în astfel de lucruri, cercetând persoana care sunt și studiindu-Mi acțiunile. Toţi 
aveţi o mentalitate de negustori. Dacă se întâmplă din nou, cu siguranţă veti fi loviți de 
mâna Mea. Ceea ce spun Eu este: nu vă îndoiţi de Mine și nu analizaţi sau cercetaţi 

lucrurile pe care le-am făcut. Cu atât mai mult, nu ar trebui să vă amestecați în asifel de 
lucruri, deoarece asta are legătură cu decretele Mele administrative. Aceasta nu e o 
chestiune neînsemnată! 

Folosiţi timpul pe care-l aveţi ca să faceţi tot ce v-am instruit. Permiteţi-Mi să vă spun 
din nou, și ca avertisment: străinii sunt pe punctul de a invada China. Acest lucru este 
absolut adevărat! Știu că majoritatea oamenilor au îndoieli în legătură asta și nu sunt 
siguri, aşa că vă aduc aminte iar şi iar, astfel încât să puteţi căuta rapid creșterea în viață 
și să reușiți să-Mi mulţumiţi voia mai curând. De azi înainte, situaţia internaţională va 
deveni chiar și mai tensionată, iar diferite ţări vor începe să se prăbușească din interior. 
În China, s-a terminat cu zilele fericite. Asta înseamnă că muncitorii vor intra în grevă, 
studenții vor renunţa la studii, oamenii de afaceri vor înceta să facă afaceri, iar fabricile 
se vor închide toate și nu vor putea supravieţui. Cei din forțele armate vor începe să 
pregătească fonduri pentru a scăpa (asta, de asemenea, va servi planului Meu de 
gestionare, planul mântuirii), iar liderii guvernelor centrale de la toate nivelurile vor fi prea 
ocupați să se concentreze pe alte lucruri pe cheltuiala altora pe măsură ce fac pregătiri 
(aceasta este pentru a servi etapa următoare). Uitaţi-vă bine! E ceva ce implică întregul 
univers, nu doar China, deoarece lucrarea Mea este orientată către întreaga lume. 
Totuși, este și în slujba faptului de a face regi pe cei din grupul de fii întâi născuţi. Vedeţi 
clar asta? Grăbiţi-vă și căutaţi! Nu vă voi trata nedrept; vă voi permite să trăiţi bucuria 
spre mulțumirea inimilor voastre. 

Acţiunile Mele sunt minunate. Pe măsură ce se petrec nenumărate dezastre în lume, 
când toţi răufăcătorii și conducătorii primesc pedeapsa — sau, pentru a fi mai clar, când 
răufăcătorii, care sunt cu toţii în afara numelui Meu, suferă — Eu voi începe să vă ofer 
binecuvântările Mele. Acesta este sensul lăuntric al cuvintelor „Cu siguranţă, nu veti 
suferi durerea sau greutăţile dezastrelor” pe care le-am spus în repetate rânduri în trecut. 
Întelegeti acest lucru? „Aceste vremuri” despre care vorbesc Eu se referă la vremea în 
care cuvintele ies din gura Mea. Lucrarea Duhului Sfânt este făcută într-un ritm foarte 
rapid; nu voi amâna și nu voi pierde niciun minut, nicio secundă măcar. Dimpotrivă, voi 
acţiona conform cuvintelor Mele de îndată ce vor fi rostite. Dacă spun că astăzi alung pe 
cineva sau dispreţuiesc pe cineva, pentru acea persoană se va termina dintr-o dată. Cu 
alte cuvinte, Duhul Meu Sfânt va fi imediat retras de la ei și vor deveni morţi umblători, 
total inutili. Poate că astfel de oameni încă mai respiră, merg și vorbesc, poate se mai 
roagă încă înaintea Mea, dar nu-și vor da niciodată seama că i-am părăsit. Vor fi, în 
esenţă, oameni inutili. Acest lucru este absolut adevărat și autentic! 

Cuvintele mele reprezintă ființa umană care sunt Eu. Țineţi minte asta! Să nu aveți 
îndoieli; trebuie neapărat să fiţi siguri. E o chestiune de viaţă și de moarte! Este un lucru 
teribil! De îndată ce cuvintele Mele sunt rostite, ceea ce vreau să fac a ajuns deja să se 
întâmple. Toate aceste cuvinte trebuie să fie rostite prin Fiul Meu. Cine dintre voi s-a 
gândit serios la această chestiune? Cum altfel aș putea să explic? Încetaţi să fiți 
întotdeauna speriaţi și timizi. Chiar sunt Eu cineva care nu respectă deloc sentimentele 

oamenilor? Voi izgoni nepăsător pe cei pe care îi aprob? Tot ceea ce fac Eu este 
principial. Nu voi rupe legământul pe care Eu Însumi l-am stabilit; nu Îmi voi perturba 
propriul Meu plan. Nu sunt naiv ca voi. Lucrarea Mea este un lucru măreț; este ceva ce 
nicio fiinţă umană nu poate îndeplini. Am spus că sunt drept și că, faţă de cei care Mă 
iubesc, Eu sunt iubire. Nu crezi că este adevărat? Continui să ai îndoieli! Dacă ai 
conștiința curată în privinţa tuturor lucrurilor, atunci de ce ţi-e atât de frică? Este tocmai 
pentru că te-ai legat singur. Fiul Meu! Ți-am amintit de multe ori să nu fii trist sau să verși 
lacrimi și că nu te voi înlătura. Încă nu ești capabil să ai încredere în Mine? Nu voi renunţa 
la tine și nu-ţi voi da drumul; mereu te voi îmbrăţișa în dragostea Mea. Voi avea grijă de 
tine, te voi proteja și, în toate, îţi voi da revelații și înțelegere, astfel încât să poţi să vezi 
că Eu sunt Tatăl tău și că Eu sunt Cel ce te susţine. Știu că te întrebi mereu cum ai putea 
ușura povara de pe umerii Tatălui tău. Aceasta este povara pe care ţi-am dat-o. Nu 
încerca să nu ţii seama de ea! Câţi oameni din ziua de astăzi Îmi pot fi loiali? Sper să 
poţi să-ți grăbești formarea și să crești rapid pentru a-Mi mulțumi inima. Tatăl trudește 
pentru fiu zi și noapte, deci și fiul ar trebui să ia în considerare planul de gestionare al 
Tatălui, în fiecare minut și în fiecare secundă. Aceasta este cooperarea proactivă cu 
Mine despre care vorbeam. 

Totul este făcut de Mine. Voi pune o povară asupra oamenilor pe care îi folosesc 
astăzi și le voi da înțelepciune, asifel că toate acţiunile lor să se conformeze voii Mele, 
Împărăţia Mea să fie realizată și să apară un nou cer și un nou pământ. Persoanele pe 
care nu le folosesc sunt exact opusul; sunt întotdeauna într-o stare de zăpăceală, dorm 
după ce mănâncă și mănâncă după ce dorm, fără să știe câtuși de puţin ce înseamnă 
povara. Astfel de oameni sunt lipsiţi de lucrarea Duhului Sfânt și ar trebui să fie daţi afară 
din biserica Mea cât mai curând posibil. Acum voi comunica unele chestiuni cu privire la 
viziuni: biserica este o condiţie prealabilă pentru Împărăţie; oamenii pot intra în Împărăţie 
doar odată ce biserica a fost construită într-o anumită măsură. Nimeni nu poate intra în 
Împărăţie direct (dacă nu este promis de Mine). Biserica este primul pas, dar Împărăţia 
este scopul planului Meu de gestionare. Totul va prinde formă odată ce oamenii vor intra 
în Împărăţie și nu va mai fi de ce să le fie frică. În prezent, numai fiii Mei întâi născuţi și 
cu Mine am intrat în Împărăţie și am început să guvernăm toate națiunile și popoarele. 
Adică, Împărăţia Mea începe să organizeze, iar toţi cei ce vor fi împărați sau oameni ai 
Mei au fost anunţaţi public. Despre evenimentele viitoare vi se va spune pas cu pas și 
în ordine; nu fi prea îngrijorat sau nerăbdător. Îți amintești fiecare cuvânt pe care ţi l-am 
spus? Dacă ești cu adevărat pentru Mine, atunci voi vorbi sincer cu tine. Cât despre cei 
care practică înșelăciunea și necinstea, îi voi trata, în schimb, superficial și îi voi lăsa să 
vadă limpede cine va fi dus la ruină de un astfel de comportament! 

Am mai spus înainte că Eu sunt Cel care face lucrarea, nu vreo ființă umană. Cu 
Mine, totul este relaxat și fericit, dar cu voi lucrurile sunt foarte diferite; întâlniți dificultăți 
extreme în tot ce faceţi. Tot ce aprob voi împlini cu siguranţă; voi desăvârși pe oricine 
aprob. Fiinţe umane: nu vă amestecați în lucrarea Mea! Trebuie doar să actionati în timp 
ce urmaţi conducerea Mea, să faceţi ceea ce iubesc, respingând tot ce urăsc, scoțându- 
vă din păcat și aruncându-vă în îmbrăţișarea Mea iubitoare. Nu Mă laud vouă, nici nu 
exagerez; chiar acesta este adevărul. Dacă spun că voi distruge lumea, atunci cât veți 
clipiţi din ochi, lumea se va transforma în cenușă. Voi sunteţi adesea prea îngrijoraţi și 
vă înmulțiţi poverile, profund înfricoșaţi că sunt goale cuvintele Mele. Astfel, alergaţi de 
colo-colo încercând să „găsiţi o ieșire” pentru Mine. Orbule! Ce prostesc! Nici măcar nu- 
ti cunoști propria valoare și, totuși, încerci să fii sfătuitorul Meu. Eşti demn? Uită-te bine 
în oglindă! 

Permite-Mi să îţi spun ceva! Cei timizi trebuie să fie mustraţi pentru timiditatea lor, în 
timp ce credincioșii cei mai de seamă vor câștiga binecuvântări pentru credinţa lor. 
Pentru a fi clar, elementul cel mai important chiar acum este „credința”. Înainte ca 
binecuvântările care vor veni asupra voastră să fie dezvăluite, voi trebuie — chiar acum — 
să jertifiţi totul ca să vă sacrificați pentru Mine în acest moment. Tocmai acesta e 
aspectul la care se referă expresiile „a dobândi binecuvântări” și „a suferi calamităţi”. Fiii 
Mei! Mai sunt cuvintele Mele întipărite în inima voastră? „Pe cei care se sacrifică pentru 
Mine cu sinceritate îi voi binecuvânta, cu siguranţă, din belșug.” Astăzi pricepi cu 
adevărat înţelesul care sălășluiește înăuntru? Nu spun cuvinte goale; de acum înainte, 
nu va fi nimic tăinuit. Adică, lucrurile care erau cândva ascunse în cuvintele Mele vor fi 
acum supuse vouă unul câte unul, fără nicio tăinuire. Mai mult, fiecare cuvânt va fi 
adevăratul Meu înţeles, ca să nu menţionez că dezvăluirea tuturor oamenilor, a 
evenimentelor și a lucrurilor ascunse în fața Mea va fi ușor făcut și deloc dificil pentru 
Mine. Tot ce fac Eu conţine un aspect al umanităţii Mele normale, cât și un aspect al 
divinității Mele complete. Înțelegeţi cu adevărat clar aceste cuvinte? De aceea tot repet 
că nu ar trebui să vă grăbiţi atât de mult. Dezvăluirea unei persoane sau a unui lucru nu 
este dificilă pentru Mine, iar pentru aceasta există întotdeauna un timp. Nu-i așa? Atât 
de multor oameni li s-au arătat adevăratele lor forme înaintea Mea. Fie că sunt spirite 
de vulpe, câini sau lupi, toţi își dezvăluie adevăratele forme la un moment pe care Eu îl 
stabilesc, pentru că tot ceea ce fac este parte din planul Meu. Înțelegerea voastră în 
acest sens trebuie să fie perfect clară! 

Înţelegi cu adevărat la ce se referă zicala „Timpul nu este prea departe”? În trecut, 
aţi crezut dintotdeauna că se referea la ziua Mea, dar voi toţi Mi-aţi interpretat cuvintele 
pe baza noțiunilor voastre. Permite-Mi să îţi spun! De acum înainte, oricine interpretează 
greșit cuvintele Mele este, fără îndoială, absurd! Cuvintele pe care le-am rostit, „Timpul 
nu este prea departe”, se referă la zilele voastre în care vă bucuraţi binecuvântări; adică 

zilele în care toate spiritele rele vor fi distruse și date afară din biserica Mea și în care 
toate căile omenești de a face lucrurile vor fi respinse. În plus, această expresie se referă 
la zilele în care toate marile dezastre vor cobori. Ține minte asta! Spun marile dezastre; 
nu mai interpretați greșit acest lucru. Marile Mele dezastre vor cobori deodată în întreaga 
lume. Cei care au câștigat numele Meu vor fi binecuvântațţi și cu siguranţă nu vor fi 
nevoiţi să îndure atâtea suferinţe. Îți mai amintești asta? Înţelegi despre ce vorbesc? 
Momentul în care vorbesc este exact momentul în care încep să lucrez (când marile 
dezastre s-au pogorât, tocmai într-un asemenea moment). Voi nu înțelegeţi cu adevărat 
intenţiile Mele. Ştiţi voi de ce vă impun cerinţe atât de stricte, fără să vă arăt vreun pic 
de indulgență? Chiar clipa în care situaţia internaţională este tensionată și când (așa- 
numiții) cei de la putere din China fac toate pregătirile este exact același moment în care 
o bombă cu ceas este pe punctul de a exploda. Cei din cele șapte naţiuni care caută 
adevărata cale vor inunda cu disperare în China, ca apa prin diguri, indiferent de cost. Unii 
au fost aleși de Mine, iar alţii sunt meniti să-Mi facă servicii, dar printre ei nu este niciun fiu 
întâi născut. Aceasta este lucrarea Mea! Acest lucru era deja stabilit când am creat lumea. 
Scapă de noțiunile tale umane. Nu presupune că vorbesc prostii! La ce Mă gândesc e ceea 
ce am împlinit deja, iar planul Meu este, de asemenea, ceva pe care l-am realizat deja. Ti- 
e totul clar în această privinţă? 

Totul se bazează pe gândurile Mele și pe planul Meu. Fiul Meu! Te-am ales pe tine 
pentru binele tău și, mai mult, pentru că te iubesc. Oricine îndrăznește să nu se supună 
în gând sau să devină gelos va muri de blestemul și arderea Mea. Aceasta implică 
decretele administrative ale Împărăției Mele, deoarece Împărăţia din ziua de astăzi a fost 
deja formată. Totuși, fiul Meu, trebuie să fii precaut și să nu tratezi acest lucru ca pe un 
tip de capital. Ar trebui să fii atent la inima Tatălui tău și, prin aceasta, să apreciezi 
eforturile minuţioase ale Tatălui tău. Din acest motiv, fiul Meu trebuie să înțeleagă ce fel 
de persoană iubesc cel mai mult, ce fel de persoană Îmi place în al doilea rând, ce fel 
de persoană urăsc cel mai mult și ce fel de persoană detest. Nu mai exercita presiune 
asupra ta. Indiferent de firea pe care o ai, totul a fost predeterminat de Mine și este o 
dezvăluire a unui aspect al firii Mele divine. Renunţă la îndoielile tale! Eu nu nutresc ură 
față de tine. Cum ar trebui să spun aceasta? Încă nu înţelegi? Încă ești constrâns de 
fricile tale? Cine este loial, cine este pasionat, cine este cinstit, cine este înșelător — știu 
totul căci, așa cum am spus mai înainte, știu situaţia sfinţilor ca pe dosul palmei Mele. 

În ochii Mei, totul a fost realizat și dezvăluit acum mult timp. (Eu sunt Dumnezeul 
care cercetează cele mai ascunse inimi ale oamenilor; scopul Meu este doar de a vă 
arăta aspectul umanităţii Mele normale.) Totuși, din perspectiva voastră, totul este încă 
ascuns și nu s-a împlinit. Acest lucru e în întregime cauzat de faptul că voi nu Mă 
cunoașteți. Totul este în mâinile Mele, totul este sub picioarele Mele și ochii Mei 
analizează toate lucrurile; cine poate scăpa de judecata Mea? Toţi cei care sunt necurați, 
cei care au lucruri de ascuns, cei care judecă pe la spatele Meu, cei care nutresc 
împotrivire în inimile lor, și aşa mai departe — toţi acești oameni pe care nu îi consider 

cu ochii Mei ca fiind prețioși trebuie să îngenuncheze înaintea Mea și să se destăinuie. 
Poate că după ce aud acest lucru, unii vor fi ușor motivaţi, în timp ce alţii nu vor considera 
că acest lucru este atât de grav. Vă avertizez! Fie ca înţelepţii să se grăbească a se 
pocăi! Dacă sunteţi nesăbuiţi, atunci doar așteptați! Vedeţi cine va suferi calamităţi când 
va veni timpul! 

Cerul este încă cerul original, iar pământul este încă pământul original, dar, în 
viziunea Mea, amândouă s-au schimbat deja și nu mai sunt cerul și pământul care au 
fost odată. La ce se referă cerul? Voi știți? Şi la ce se referă cerul de astăzi? La ce se 
referea cerul din trecut? Permiteţi-Mi să vă spun acest lucru: cerul din trecut se referă la 
Dumnezeul în care aţi crezut, dar pe care nimeni nu L-a văzut, și El a fost Dumnezeul 
în care oamenii au crezut cu sinceritate autentică (pentru că ei nu puteau să-L vadă). 
Cerul de astăzi, pe de altă parte, se referă la umanitatea Mea normală, cât și la 
divinitatea Mea completă; adică, se referă la acest Dumnezeu practic Însuși. Amândoi 
sunt același Dumnezeu, așa că de ce spun că Eu sunt noul cer? Toate acestea sunt 
îndreptate spre noţiunile omului. Pământul de astăzi se referă la locul în care vă aflați. 
Pământul din trecut nu avea niciun singur loc sfânt, în timp ce locurile pe care le vizitaţi 
voi astăzi au fost considerate ca fiind sfinte. De aceea spun că acesta este un pământ 
nou. „Noul” aici înseamnă „sfânt'. Noul cer și noul pământ au fost acum complet 
înfăptuite. Întelegeți acum? Vă voi dezvălui toate tainele, pagină cu pagină. Nu vă grăbiţi, 
și mistere chiar și mai mari vi se vor dezvălui! 

Orbi! Ignoranti! O grămadă de gunoaie fără valoare! Voi separați umanitatea Mea 
normală de divinitatea Mea deplină! Nu credeţi că este un păcat împotriva Mea? Mai mult, 
este ceva greu de iertat! Dumnezeul cel practic a venit printre voi astăzi, dar voi doar 
cunoașteţi acea parte a Mea — umanitatea Mea normală — și nu Mi-ati văzut deloc partea 
complet divină. Crezi că nu știu cine încearcă să Mă înșele pe la spate? Eu nu te critic; 
Eu doar urmăresc să văd la ce nivel poţi ajunge și să văd cum vei sfârși până la urmă. 
Cuvintele Mele au fost rostite cu sutele de mii, cu toate acestea, voi aţi făcut o mulțime de 
lucruri rele. De ce încerci în mod repetat să Mă înșeli? Păzește-te de a-ţi pierde viaţa! 
Dacă Îmi provoci mânia la un anumit nivel, atunci nu îţi voi arăta nicio milă și vei fi dat 
afară. Nu voi lua în considerare cum ai fost înainte, dacă ai fost loial sau zelos, cât de mult 
ai alergat sau cât de mult te-ai sacrificat pentru Mine; nu Mă voi uita deloc la aceste lucruri. 
Tu nu trebuie decât să Mă provoci acum și te voi arunca în Adânc. Cine îndrăznește încă 
să încerce să Mă înșele? Ţine minte asta! De acum încolo, când Mă voi înfuria, indiferent 
de cine e vorba, te voi înlătura imediat, astfel încât să nu mai existe probleme viitoare și 
să nu fiu nevoit să te mai văd. Dacă Mă sfidezi, te voi pedepsi instantaneu. O să ţineţi 
minte asta? Cei dintre voi care sunt inteligenţi ar trebui să se căiască imediat. 

Astăzi — adică acum — sunt mânios. Toţi ar trebui să fiţi loiali față de Mine și să-Mi 
oferiţi întreaga voastră ființă. Nu trebuie să mai amânaţi. Dacă nu ţii seama de cuvintele 
Mele, Îmi voi întinde mâna și te voi dobori. Prin asta, Mă voi face cunoscut tuturor; în 
această zi, sunt mânios și maiestuos față de toți (ceea ce este și mai sever decât 
judecata Mea). Am rostit atât de multe cuvinte, totuși voi nu aţi reacţionat deloc; sunteți 
într-adevăr atât de tonţi? Nu cred că sunteţi. Este vechiul diavol din voi care pune la cale 
ceva rău. Vedeţi acest lucru în mod clar? Grăbiţi-vă să aduceţi o schimbare radicală! 
Astăzi, lucrarea Duhului Sfânt a progresat în această etapă; nu aţi văzut? Numele Meu 
se va răspândi din casă în casă, în toate naţiunile și în toate direcţiile și va fi strigat 
deopotrivă de gurile adulţilor și ale copiilor pretutindeni în universul-lume; acesta este 
un adevăr absolut. Eu sunt unicul Dumnezeu Însuși și, în plus, Eu sunt singura persoană 
a lui Dumnezeu. Cu atât mai mult, Eu, întregimea trupului, sunt manifestarea completă 
a lui Dumnezeu. Oricine îndrăznește să nu Mă venereze, oricine îndrăznește să arate 
împotrivire în priviri, oricine îndrăznește să spună cuvinte de sfidare împotriva Mea va 
muri cu siguranță de blestemele și mânia Mea (va fi blestemat din cauza mâniei Mele). 
În plus, oricine îndrăznește să nu fie loial sau filial față de Mine și oricine îndrăznește să 
încerce să Mă înșele va muri negreșit din cauza urii Mele. Dreptatea, măreţia și judecata 
Mea vor dăinui în vecii vecilor. La început, am fost iubitor și milostiv, dar aceasta nu este 
firea divinității Mele complete; dreptatea, maiestatea și judecata sunt doar cuprinse în 
firea Mea, întregul Dumnezeu Însuși. În timpul Epocii Harului, am fost iubitor și milostiv. 
Datorită lucrării pe care trebuia să o închei, aveam bunătate iubitoare și milă; dar după 
aceea nu a mai fost nevoie de asemenea lucruri (și de atunci, nu au mai existat 
vreodată). Totul este dreptate, măreție și judecată și aceasta este firea completă a 
umanităţii Mele normale combinate cu divinitatea Mea completă. 

Cei care nu Mă cunosc vor pieri în Adânc, iar cei care sunt siguri în privinţa Mea vor 
trăi pentru totdeauna, pentru a fi îngrijiţi și protejaţi în dragostea Mea. În clipa în care Eu 
rostesc un singur cuvânt, tremură întregul univers și pământul de la un capăt la altul. 
Cine poate să-Mi audă cuvintele și să nu tremure de teamă? Cine poate să nu debordeze 
de venerație pentru Mine? Cine poate să nu-Mi cunoască dreptatea și măreţia din faptele 
Mele! Şi cine nu-Mi poate vedea puterea și înțelepciunea din faptele Mele! Oricine nu 
este atent va muri cu siguranţă. Asta pentru că aceia care nu sunt atenţi sunt aceia care 
Mi se împotrivesc și care nu Mă cunosc; ei sunt arhanghelul și sunt cei mai nesăbuiţi. 
Cercetaţi-vă: oricine este nesăbuit, neprihănit de sine, îngâmfat și arogant este, cu 
siguranţă, un obiect al urii Mele și e sortit pieirii! 

Pronunț acum decretele administrative ale Împărăției Mele: toate lucrurile sunt 
înăuntrul judecății Mele, toate sunt în dreptatea Mea, toate sunt înăuntrul măreției Mele, 
iar Eu Îmi practic dreptatea către toți. Cei care spun că ei cred în Mine, dar care în 
adâncul sufletului Mă contrazic sau ale căror inimi M-au abandonat, vor fi dați afară — 
dar toate la vremea potrivită. Oamenii care vorbesc sarcastic despre Mine, dar într-un 
mod pe care ceilalţi nu-l observă, vor muri imediat (vor pieri în spirit, în trup și în suflet). 

Cei care îi asupresc pe îndrăgiţii mei sau le întorc spatele vor fi judecaţi imediat de mânia 
Mea. Asta înseamnă că oamenii care sunt geloși pe cei pe care Eu îi iubesc și care Mă 
consideră nedrept vor fi predaţi spre judecată celor pe care Eu îi îndrăgesc. Toţi cei care 
se comportă bine, sunt simpli și cinstiţi (inclusiv cei cărora le lipsește înțelepciunea) și 
care Mă tratează cu sinceritate de neclintit vor rămâne cu toții în Împărăţia Mea. Cei care 
nu au fost instruiți — adică acei oameni cinstiţi cărora le lipsesc înţelepciunea și 
înțelegerea — vor avea putere în Împărăţia Mea. Cu toate acestea, și ei au trecut prin 
tratare și frângere. Faptul că nu au fost supuși instruirii nu este absolut. Mai degrabă, 
prin aceste lucruri le voi arăta tuturor atotputernicia și înțelepciunea Mea. Îi voi da afară 
pe cei care încă se mai îndoiesc de Mine; nu-l vreau pe nici unul dintre ei (îi detest pe 
oamenii care încă se mai îndoiesc de Mine într-un astfel de moment). Prin intermediul 
faptelor pe care le fac în întregul univers, voi arăta oamenilor cinstiți minunăţia acţiunilor 
Mele, făcând imediat ca înţelepciunea, înţelegerea și discernământul lor să sporească. 
Totodată, voi face ca oamenii înșelători să fie distruși într-o clipă ca urmare a faptelor 
Mele minunate. Toţi fiii întâi născuţi care au fost primii ce Mi-au acceptat numele (adică 
acei oameni cinstiţi, sfinţi și neîntinaţi) vor fi primii care vor dobândi intrarea în Împărăţie 
și vor cârmui peste toate naţiunile și toate popoarele alături de Mine, domnind ca și regi 
în Împărăţie și judecând toate naţiunile și toate popoarele (acest lucru se referă la toți fiii 
întâi născuţi din Împărăţie și nimeni altcineva). Cei din rândul tuturor națiunilor și 
popoarelor care au fost judecaţi și s-au căit vor intra în Împărăţia Mea și vor deveni 
poporul Meu, pe când cei care sunt încăpăţânaţi și care nu regretă nimic vor fi aruncaţi 
în Adânc (pentru a pieri pe veci). Judecata din Împărăţie va fi cea din urmă și va fi 
curățirea temeinică a lumii de către Mine. Atunci nu va mai exista nicio nedreptate, nicio 
durere, nicio lacrimă, niciun oftat și, chiar mai mult, nu va mai exista o lume. Totul va fi 
o manifestare a lui Hristos și totul va fi Împărăţia lui Hristos. Ce glorie! Ce glorie! 

Comunicarea reală cu Mine e necesară în toate lucrurile ca omul să fie iluminat și 
luminat; numai prin aceasta spiritul poate fi împăcat. Altfel, spiritul nu va avea pace. În 
prezent, cea mai gravă boală printre voi este separarea umanităţii Mele normale de 
divinitatea Mea completă; în plus, majoritatea dintre voi scoateţi în evidenţă umanitatea 
Mea normală, ca și cum nu aţi știut niciodată că Eu am și divinitate completă. Asta e o 
blasfemie la adresa Mea! Voi știți? Boala voastră este atât de gravă încât, dacă nu vă 
grăbiţi să vă recuperati, veți fi uciși de mâna Mea. În fața Mea vă comportati într-un fel 
(înfăţișându-vă ca o persoană de onoare, umilă și răbdătoare), dar, pe la spatele Meu 
vă comportaţi total diferit (cu totul ipocriți, dezmăţaţi și fără limite, făcând orice vreţi să 
faceţi, creând zâzanie, întemeind regate independente, dorind să Mă trădaţi). Eşti orb! 
Deschide ochii care au fost amăgiţi de către Satana! Uită-te la cine sunt cu adevărat! Nu 

ai nicio rușine! Nu știi că acţiunile Mele sunt minunate! Nu-Mi cunoști atotputernicia! 
Despre cine se poate spune că face un serviciu pentru Hristos, deși încă nu este 
mântuit? Nu știi ce fel de rol joci! Tu, de fapt, vii înaintea Mea deghizat, etalându-ţi 
farmecele — nenorocitule! Te voi da afară din casa Mea; nu folosesc acest tip de 
persoană pentru că nu am predestinat-o și nici nu am ales-o. 

Eu fac ceea ce spun. Cei care fac rău nu trebuie să se teamă; nu nedreptățesc nicio 
persoană. Eu întotdeauna acţionez conform planului Meu și fac lucrurile în conformitate 
cu dreptatea Mea. Întrucât cei care fac rău au fost descendenţii Satanei de la creaţie, nu 
i-am ales; aceasta se înțelege prin „deși munții și râurile se pot schimba și transforma, 
natura omului nu se va schimba”. În privința chestiunilor pe care omenirea nu le poate 
înțelege, totul a fost lămurit și nimic nu este ascuns Mie. S-ar putea să poți să ascunzi 
ceva de ochii unui număr mic de oameni și chiar să câștigi încrederea câtorva oameni, 
dar cu Mine nu este așa de ușor. În cele din urmă, nu poți scăpa de judecata Mea. Privirea 
omenirii este limitată și chiar și cei care înțeleg o mică parte din situația actuală sunt 
consideraţi ca având o oarecare abilitate. Pentru Mine totul continuă lin și nimic nu-Mi stă 
în cale câtuși de puţin, căci totul este sub controlul și aranjamentul Meu. Cine ar îndrăzni 
să nu se supună controlului Meu? Cine ar îndrăzni să-Mi întrerupă gestionarea! Cine ar 
îndrăzni să fie neloial sau ingrat față de Mine? Cine ar îndrăzni să-Mi spună ceva care 
nu este adevărat și, în schimb, să-mi spună o grămadă de minciuni? Niciunul dintre ei 
nu va scăpa de mâna Mea furioasă. Chiar dacă acum ai recunoaște înfrângerea și ai fi 
dispus să fii mustrat și să intri în Adânc, Eu tot nu te voi cruța cu ușurință. Trebuie să te 
recuperez din Adânc, pentru ca din nou să fii supus pedepsei Mele mânioase (dezgustul 
extrem). Mai ai unde să fugi? Lucrul pe care îl urăsc cel mai mult este atunci când 
oamenii separă umanitatea Mea normală de divinitatea Mea completă. 

Binecuvântaţi sunt cei loiali faţă de Mine; adică, binecuvântaţi sunt cei care Mă 
identifică cu adevărat ca Dumnezeu Însuși, care cercetează îndeaproape inima 
omenească. Eu voi înmulţi cu siguranţă binecuvântările tale, permițându-ţi să te bucuri 
de binecuvântări bune în Împărăția Mea pentru totdeauna. Aceasta este și cea mai 
eficientă modalitate de a-l ocări pe Satana. Cu toate acestea, nu fi prea nerăbdător sau 
anxios; am stabilit un timp pentru toate. Dacă timpul pe care l-am predeterminat nu a 
venit încă, atunci, chiar dacă este și doar cu o secundă mai devreme, nu voi acționa. Eu 
acționez exact și conform unui ritm; nu acţionez fără motiv. Dintr-o perspectivă umană, 
nu sunt deloc chinuit de anxietate; sunt la fel de neclintit ca muntele Tai — dar nu știi că 
Eu sunt atotputernicul Dumnezeu Însuși? Nu fi prea nerăbdător; totul este în mâinile 
Mele. Totul a fost pregătit acum mult timp și nimic nu poate să aștepte să Îmi facă 
servicii. Întregul univers-lume pare să fie în haos din afară, dar, din perspectiva Mea, 
totul e în ordine. Ceea ce am pregătit pentru voi este doar pentru bucuria voastră. Vă 
dați seama de acest lucru? Nu vă băgaţi în gestionarea Mea. Voi lăsa toate popoarele 
și toate naţiunile să vadă atotputernicia Mea din faptele Mele și le voi permite să 
binecuvânteze și să laude numele Meu cel sfânt pentru faptele Mele minunate. Asta 

pentru că, așa cum am spus, nimic din ce fac nu este nefondat; mai degrabă, totul este 
umplut de înțelepciunea și puterea Mea, de dreptatea și de măreţia Mea și, cu atât mai 
mult, de mânia Mea. 

Cei care se trezesc imediat după ce au auzit cuvintele Mele vor primi cu siguranţă 
binecuvântările Mele și vor primi precis protecţia și grija Mea. Nu vor trăi suferința 
mustrării; mai degrabă, se vor bucura de fericirea familiei. Ştii asta? Suferinţa este 
veșnică și bucuria este și mai eternă; ambele vor fiexperimentate începând de acum. 
Dacă suferi sau experimentezi bucuria depinde de atitudinea pe care o ai când îţi 
recunoști păcatul. Cât despre faptul dacă ești sau nu unul dintre cei predestinaţi și aleși 
ai Mei, trebuie să fii sigur de aceasta în lumina a ceea ce ai spus. Poţi păcăli pe oameni, 
dar nu Mă poţi păcăli pe Mine. Cei pe care i-am predestinat și ales vor fi foarte 
binecuvântaţi de acum înainte; pe cei pe care nu i-am predestinat și ales îi voi mustra 
aspru începând de acum. Aceasta va fi dovada Mea pentru voi. Cei care sunt acum 
binecuvântaţi sunt, fără îndoială, cei pe care îi iubesc; e de la sine înţeles că aceia care 
sunt mustrati sunt predestinaţi și aleși de Mine. Ar trebui să-ţi fie clar lucrul acesta! Adică, 
dacă să fii tratat de Mine e ceea ce primeşti acum și dacă primești cuvintele Mele de 
judecată aspră, atunci ești urât și detestat în inima Mea și tu vei unul dintre cei pe care 
îi voi lăsa deoparte. Dacă primeşti mângâierea Mea și provizia cu viață din partea Mea, 
atunci ești în posesia Mea; ești unul dintre cei pe care îi iubesc. Nu poţi determina acest 
lucru pe baza aspectului Meu exterior. Nu îţi pierde mintea din cauza acestui lucru! 

Cuvintele Mele se referă la condiţia reală a fiecărei persoane. Credeţi că doar port 
discuții despre subiecte aleatorii sau că spun, pur şi simplu, orice am chef să spun? 
Categoric nu! Înţelepciunea Mea e ascunsă în fiecare cuvânt al Meu. Ar trebui doar să 
luaţi cuvintele Mele ca fiind adevărul. Într-un timp foarte scurt, străinii care caută 
adevărata cale vor intra. Când se va întâmpla asta, voi veți fi uimiţi şi totul va fi realizat 
fără nicio dificultate. Voi nu știți că Eu sunt Dumnezeul atotputernic? Auzind cuvintele 
Mele, le credeţi cu tărie, nu-i așa? Eu nu fac greșeli, să nu mai vorbim de declaraţii false. 
Ştiţi asta? Prin urmare, am subliniat în repetate rânduri că trebuie să-Mi acceptaţi rapid 
instruirea pentru a-i conduce și a-i păstori. Ştiţi aceasta? Prin voi îi voi desăvârși. Şi mai 
important, prin voi am să manifest semnele și minunile Mele imense; adică, dintre cei pe 
care omenirea îi priveşte de sus, am ales un grup de oameni care să Mă manifeste, să- 
Mi slăvească numele, să aibă grijă de toate pentru Mine și să domnească alături de Mine 
ca împărați. Astfel, faptul că vă pregătesc acum este cea mai mare gestionare a lumii; 
acesta este un lucru uimitor pe care omenirea nu îl poate îndeplini. Prin desăvârșirea 
voastră îl voi arunca pe Satana în iazul de foc și pucioasă și în Adânc, descurajându-l 
pe deplin pe marele balaur roșu până la moartea sa, ca niciodată să nu se mai ridice. 
Prin urmare, toți cei care sunt aruncati în Adânc sunt descendenţi ai marelui balaur roșu. 
Pe aceia îi urăsc într-o măsură extremă. Am înfăptuit acest lucru. Nu vă puteţi da 
seama? Toţi cei care sunt neloiali și toţi cei care apelează la necinste și înșelăciune au 
fost demascaţi. Cei mândri, cei orgolioși, neprihăniţi de sine și cei nerușinaţi sunt 

descendenţi ai arhanghelului și sunt, în cel mai tipic mod, ai Satanei — toţi sunt vrăjmașii 
Mei jurati, adversarii Mei. Trebuie să îi pedepsesc unul câte unul pentru a stinge ura din 
inima Mea. Voi face toate acestea rând pe rând, rezolvându-le pe toate una câte una. 

Acum, ce sunt, mai exact, lacul de foc şi pucioasă și Adâncul? În imaginația umană 
iazul de foc și pucioasă este un lucru material, dar omenirea nu ştie că aceasta este o 
explicaţie foarte greșită. Totuși, încă ocupă o anumită poziţie în mintea oamenilor. Lacul 
de foc și pucioasă este mâna Mea care împarte mustrarea asupra omenirii; oricine este 
aruncat în iazul de foc și pucioasă a fost răpus de mâna Mea. Spiritele, sufletele și 
trupurile acestor oameni suferă pentru vecie. Acesta este sensul adevărat al cuvintelor 
Mele când am spus că totul este în mâinile Mele. Așadar, la ce se referă Adâncul? 
Oamenii îl conceptualizează ca fiind un abis imens, nesfârșit și insondabil de adânc. 
Adevăratul Adânc este influența Satanei. Dacă o persoană cade în mâinile Satanei, 
această persoană se află în Adânc; chiar dacă ar fi să îi crească aripi, nu ar putea zbura 
afară. De aceea se numește Adâncul. Asemenea oameni vor fi toți supuși mustrării 
veșnice; acesta e felul în care am aranjat lucrurile. 

Ce rea și imorală este această epocă veche! Te voi înghiţi! Munte Sion! Înalță-te 
pentru a Mă saluta! Pentru finalizarea planului Meu de gestionare (planul mântuirii), 
pentru desăvârșirea cu succes a lucrării Mele mărețe, cine îndrăznește să nu se ridice 
și să aclame! Cine îndrăznește să nu se ridice și să sară de bucurie la nesfârșit? Ei își 
vor vedea moartea de mâna Mea! Eu fac dreptate tuturor, fără pic de milă sau iubire și 
lipsit de absolut orice emoție. Toate popoarele! Ridicaţi-vă ca să Mă lăudați și să Mă 
slăviţi! Toată slava nesfârșită, din veșnicie în veșnicie, există datorită Mie și a fost 
stabilită de Mine. Cine ar îndrăzni să-și ia slavă pentru sine însuși? Cine ar îndrăzni să 
trateze slava Mea ca pe un lucru material? Va fi răpus de mâna Mea! O, oameni cruzi! 
Eu v-am creat și v-am îngrijit, și v-am călăuzit până astăzi, totuși voi nu știți nici cel mai 
mic lucru despre Mine și nu Mă iubiţi deloc. Cum pot să vă arăt din nou milă? Cum să 
vă pot mântui? Vă pot trata numai cu mânia Mea! Vă voi răsplăti cu distrugere și cu 
mustrare veșnică. Aceasta este dreptatea; nu poate fi decât în acest fel. 

Împărăţia Mea este trainică și fermă; nu se va prăbuși niciodată. Va exista în 
veșnicie! Fiii Mei, fiii Mei întâi născuţi și poporul Meu se vor bucura de binecuvântări 
cu Mine în vecii vecilor! Cei care nu înţeleg lucrurile spirituale și cărora Duhul Sfânt nu 
le oferă revelații vor fi, mai devreme sau mai târziu, îndepărtați din Împărăţia Mea. Ei 
nu vor pleca de bunăvoie, ci vor fi forţaţi să iasă prin legea toiagului Meu de fier și prin 
măreţia Mea; mai mult, vor fi daţi afară de piciorul Meu. Cei care au fost posedaţi de 
spiritele rele pentru un timp (adică de la naștere) vor fi daţi în vileag acum. Te voi da 
afară! Îți mai amintești ce am spus? Eu — Dumnezeul sfânt și neîntinat — nu locuiesc 

într-un templu detestabil și murdar. Cei care au fost posedaţi de spiritele rele știu asta 
de la sine, și nu trebuie să clarific. Nu te-am predestinat pe tine! Tu ești vechiul Satana 
și, totuși, vrei să te strecori în împărăţia Mea! Categoric nu! Îţi spun Eu! Astăzi o voi 
explica foarte clar pentru tine: celor pe care i-am ales în momentul creării omenirii le-am 
insuflat calitatea și firea Mea; de aceea, astăzi sunt loiali numai Mie, pot să suporte o 
povară pentru biserică și sunt dispuși să se sacrifice pentru Mine și să-Mi ofere întreaga 
lor fiinţă. Cei pe care nu i-am ales, prin urmare, au fost corupți de Satana într-o anumită 
măsură, și nu au nimic din calitatea Mea și nimic din firea Mea. Voi credeţi că ale Mele 
cuvinte sunt contradictorii, însă cuvintele „Voi sunteţi predestinaţi și aleși de Mine, dar 
suportaţi consecințele pentru acţiunile voastre”, se referă toate la Satana. Acum voi 
explica o chestiune: astăzi, nici măcar unul dintre acei oameni care pot să se ridice și 
să-și asume autoritatea asupra bisericilor, păstoresc bisericile, sunt atenţi la povara Mea 
și îndeplinesc funcţii speciale nu este în slujba lui Hristos; toţi sunt cei pe care i-am 
predestinat și ales. Eu vă spun acest lucru, astfel încât să nu vă îngrijoraţi prea mult și 
să întârziați progresul vieţii voastre. Câţi pot câștiga statutul de fiu întâi născut? Ar putea 
să fie la fel de ușor ca oferirea unei diplome? Imposibil! Dacă nu v-aș fi desăvârșit, ați fi 
fost de mult timp corupți, într-o anumită măsură, de Satana. De aceea am subliniat în 
repetate rânduri că voi avea întotdeauna grijă și îi voi proteja pe cei loiali faţă de Mine și 
că îi voi feri de rău și suferință. Cei pe care nu i-am predestinat sunt cei pe care i-au 
posedat spiritele rele; sunt cei indiferenți, înceţi la minte și opriţi din creștere din punct 
de vedere spiritual și care nu pot păstori bisericile (adică cei cu entuziasm, dar care nu 
sunt siguri în ceea ce privește viziunile). Tu ar trebui să fii îndepărtat repede din ochii 
Mei și, cu cât mai repede cu atât mai bine, ca nu cumva să devin dezgustat și supărat 
văzându-te. Dacă vei pleca repede, vei fi mai puţin mustrat, dar, cu cât vei aștepta mai 
mult, cu atât mai aspră va fi mustrarea. Înţelegi? Nu te mai purta cu atâta nerușinare! 
Eşti desfrânat și neastâmpărat, pripit şi neglijent și pur și simplu habar nu ai ce fel de 
gunoi ești! Ești orb! 

Cei care dețin putere în împărăţia Mea sunt toţi aleși cu grijă de Mine și au fost 
supuși la încercări repetate; nimeni nu îi poate învinge. Le-am dat putere, ca să nu cadă 
și nici să nu se rătăcească niciodată. Ei au câștigat aprobarea Mea. Începând cu această 
zi, ipocriţii își vor da arama pe faţă. Ei sunt capabili de tot felul de lucruri rușinoase, dar, 
în cele din urmă, nu vor scăpa de mâna Mea care mustră și arde pe Satana. Templul 
Meu va fi sfânt și fără pată. Totul este o mărturie pentru Mine, o manifestare a Mea, și 
slavă pentru numele Meu. Templul Meu e sălașul Meu veșnic și obiectul iubirii Mele 
veșnice; de multe ori îl mângâi cu mâna dragostei, îl alin cu limbajul dragostei, îl îngrijesc 
cu ochii iubirii, și îl îmbrăţișez în sânul dragostei, ca să nu cadă în capcanele celor răi 
sau să fie înșelat de Satana. Astăzi, aceia care Mă slujesc, dar care nu sunt mântuiţi vor 
fi folosiţi de Mine o ultimă dată. De ce Mă grăbesc să îndepărtez aceste treburi din 
împărăţia Mea? De ce trebuie să îi alung din fața Mea? Îi urăsc până în măduva spinării! 
De ce nu îi mântuiesc? De ce îi detest atât de mult? De ce trebuie să îi răpun? De ce 

trebuie să îi distrug? (Niciunul dintre ei nu poate rămâne în ochii Mei, nici măcar cenușa 
lor.) De ce? Până și marele balaur roșu, vechiul șarpe, și chiar vechiul Satana caută 
sprijin nemeritat în Împărăţia Mea! Nu mai fantaza! Toţi vor ajunge un nimic și vor fi 
transformați în cenușă! 

Voi distruge această epocă, o voi transforma în Împărăţia Mea și voi trăi și Mă voi 
bucura întru veșnicie cu oamenii pe care îi iubesc. Acele treburi necurate nu ar trebui să 
presupună că pot rămâne în Împărăția Mea. Tu crezi că poţi pescui în ape tulburi? Uită 
de astfel de fantezii! Tu nu știi că ochii Mei sunt atotvăzători! Nu știi că totul este aranjat 
de mâna Mea! Să nu credeți că sunteţi atât de mult apreciaţi! Fiecare dintre voi trebuie 
să își ocupe locul potrivit. Nu vă prefaceți că sunteţi smeriți (Mă refer la cei care sunt 
binecuvântaţi) sau cutremurați și temători (Mă refer la cei care suferă nenorociri). Acum, 
toți oamenii ar trebui să știe pentru ei înșiși în inimile lor. Chiar dacă nu-ţi menţionez 
numele, tot ar trebui să te simţi sigur, căci Eu Mi-am îndreptat cuvintele spre fiecare 
individ în parte. Indiferent dacă sunteţi aleșii Mei sau nu, cuvintele Mele sunt îndreptate 
spre toate stările voastre curente. Adică, dacă sunteți printre aleșii Mei, atunci vorbesc 
despre starea celor pe care i-am ales în funcţie de cum s-au prezentat; cât despre cei 
care nu sunt aleșii Mei vorbesc, de asemenea, și în funcţie de stările lor. Prin urmare, 
cuvintele Mele au fost rostite până într-un anumit punct; fiecare dintre voi ar trebui să 
înțeleagă bine acest lucru. Nu vă înșelați! Nu vă temeti! Deoarece numărul de persoane 
este limitat doar la câţiva, înșelăciunea nu va funcţiona! Cine spun Eu că este ales, este 
ales, și, indiferent cât de bun ai fi la a te preface, fără calitatea Mea, vei eșua. Pentru că 
Eu Mă ţin de cuvânt, nu Îmi întrerup în mod obișnuit propriile planuri; fac ceea ce vreau 
să fac pentru că tot ceea ce fac este corect. Sunt suprem și sunt unic. Îți este clar lucrul 
acesta? Înțelegi? 

Acum, după citirea cuvintele Mele, și cei care fac rău și care sunt necinstiți și 
înșelători muncesc din greu pentru a căuta progresul și a depune propriile eforturi. Ei 
doresc să plătească numai un preț mic pentru a intra târându-se ca un vierme în 
Împărăţia Mea. Ar trebui să lase deoparte astfel de gânduri! (Acești oameni nu au nicio 
speranţă pentru că nu le-am dat ocazia de a se pocăi.) Eu păzesc poarta spre Împărăţia 
Mea. Crezi că oamenii pot intra în Împărăţia Mea după cum doresc ei? Crezi că Împărăția 
Mea va accepta orice fel de nimicuri? Că împărăţia Mea va primi orice fel de gunoi fără 
valoare? Tu greșești! Astăzi, cei din Împărăţie sunt aceia care deţin puterea 
împărătească alături de Mine; i-am educat cu atenţie. Aceasta nu este ceva care poate 
fi obținut doar prin dorinţă; trebuie să câștigați aprobarea Mea. Mai mult, acest lucru nu 
este ceva care se discută cu oricine; este ceva ce Eu aranjez. Orice spun Eu se 
întâmplă. Tainele Mele sunt descoperite celor pe care îi iubesc. Cei care fac rău — adică 
cei pe care nu i-am ales — nu au dreptul să le primească. Chiar dacă ar auzi aceste taine, 
nu le-ar înțelege, pentru că Satana le-a acoperit ochii și le-a cucerit inima, distrugându- 
le întreaga ființă. De ce se spune că acţiunile Mele sunt uimitoare și înțelepte și că 
mobilizez totul în serviciul Meu? Pe cei care nu au fost predestinaţi și aleși de Mine îi voi 

înmâna Satanei, pentru a-i pedepsi și a-i corupe, iar Eu nu voi face nimic pentru a-i 
pedepsi; atât de înțelept sunt! Cine s-a gândit vreodată la aceasta? Măreaţa Mea lucrare 
a fost îndeplinită fără niciun efort, nu-i așa? 

Auzind cuvintele Mele, toţi sunt îngroziţi; fiecare persoană în parte este plină de 
trepidaţie. De ce vă este frică? Nu vă voi ucide! E că aveţi o conștiință vinovată; ceea ce 
faceți pe la spatele Meu este atât de frivol și de lipsit de valoare. Acest lucru M-a făcut 
să vă urăsc atât de mult, încât Îmi doresc cu tărie să-i fi aruncat pe toți cei pe care nu i- 
am predestinat și selectat în Adânc, pentru a fi zdrobiţi în bucăţi. Cu toate acestea, am 
planul Meu; am scopurile Mele. Îți voi cruța viața amărâtă pentru moment și Mă voi abţine 
să te dau afară până când serviciul tău pentru Mine se va fi terminat. Nu vreau să văd 
astfel de creaturi; sunt o ruşine pentru numele Meu! Ştii asta? Înţelegi? Ticăloși buni de 
nimic! Bagă-ţi asta în cap! Când tu ești folosit, Eu sunt acela care face acest lucru și, 
atunci când nu ești folosit, și asta e din cauza Mea. Totul este orchestrat de Mine, iar în 
mâinile Mele, totul este cuminte și ordonat. Oricine îndrăznește să se mute din rândul 
său va fi imediat doborât de mâna Mea. Eu adesea spun „doborât”; crezi că Eu chiar fac 
asta cu propria-Mi mână? Nu am nevoie! Acţiunile Mele nu sunt atât de nesăbuite cum 
își imaginează oamenii. Ce se înțelege când spun că totul este stabilit și realizat de 
cuvintele Mele? Totul este realizat fără ca Eu să ridic măcar un singur deget. Înțelegeți 
adevăratul sens al cuvintelor Mele? 

Nu voi aduce niciodată mântuirea vreunuia dintre cei care Îmi fac un serviciu; ei nu 
au niciun loc în Împărăţia Mea. Acest lucru se întâmplă deoarece acești oameni se ocupă 
doar de chestiuni externe, în loc să-Mi facă voia. Deşi Mă folosesc de ei acum, în 
realitate sunt oamenii pe care îi urăsc cel mai mult; oamenii pe care îi detest cel mai 
mult. Astăzi, iubesc pe oricine poate să-Mi facă voia, pe oricine poate arăta consideraţie 
pentru poverile Mele și pe oricine poate să dea totul pentru Mine cu o inimă adevărată 
și cu sinceritate. Îi voi lumina în mod constant și nu-i voi lăsa să se strecoare de lângă 
Mine. Eu zic deseori „Pe cei care se sacrifică pentru Mine cu sinceritate îi voi 
binecuvânta, cu siguranță, din belșug”. La ce se referă „binecuvântare”? Ştii? În 
contextul lucrării actuale a Duhului Sfânt, se referă la poverile pe care ţi le dau. Pentru 
toţi cei care sunt capabili să poarte o povară pentru biserică și care se oferă sincer de 
dragul Meu, poverile și corectitudinea lor sunt ambele binecuvântări ce vin de la Mine. 
În plus, revelaţiile Mele către ei sunt, de asemenea, o binecuvântare de la Mine. Asta 
fiindcă aceia care în prezent nu au o povară nu au fost predestinaţi și selectați de Mine; 
blestemele Mele s-au abătut deja asupra lor. Cu alte cuvinte, cei pe care i-am predestinat 
și selectat au o parte din aspectele pozitive ale celor spuse de Mine, în timp ce aceia pe 
care nu i-am predestinat și selectat pot doar împărtăși aspectele negative ale 

cuvântărilor Mele. Cu cât cuvintele Mele sunt spuse mai mult, cu atât mai clar este 
înțelesul lor; cu cât le spun mai mult, cu atât devin mai transparente. Fiecare dintre cei 
care sunt necinstiţi și înșelători și pe care nu i-am predestinat a fost blestemat de Mine 
înainte de crearea lumii. De ce se spune că anul, luna, ziua și chiar ora, minutul și 
secunda nașterilor voastre au fost toate planificate cum se cuvine de către Mine? Cu 
mult timp în urmă am predeterminat cine sunt aceia care vor dobândi statutul de fii întâi 
născuți. Ei sunt în ochii Mei; ei au fost de mult timp consideraţi prețioși de către Mine și 
au avut de mult timp un loc în inima Mea. Fiecare cuvânt pe care-l spun are greutate și 
poartă ideile Mele. Ce este omul? Cu excepţia celor câtorva pe care îi iubesc, care deţin 
statutul de fii întâi născuţi, cât de puţini sunt cei care arată vreo consideraţie pentru voia 
Mea? Cât valorează fiii Mei? Cât valorează oamenii Mei? În trecut, termenul „fiii Mei” a 
fost o denumire pentru fiii Mei întâi născuţi, dar cei dintre fiii Mei și din poporul Meu care 
nu au cunoscut nicio rușine au crezut că este un titlu onorific pentru ei. Nu juca fără 
rușine rolul fiilor Mei întâi născuţi. Meriţi tu acest titlu? Astăzi, singurii care au fost 
verificați sunt cei care au fost plasați în poziţii importante înaintea Mea; acești oameni 
au obţinut statutul de fii întâi născuţi. Ei au deja o parte în tronul Meu, coroana Mea, 
slava Mea și Împărăţia Mea. Totul a fost aranjat meticulos de Mine. Toţi cei care au 
primit astăzi statutul de fii întâi născuţi au suferit cu toţii mari dureri, persecuții și 
adversităţi, inclusiv ceea ce au experimentat în familiile lor de la naștere, propriile 
perspective individuale, munca și căsătoria. Acești fii întâi născuţi nu au câștigat acest 
statut fără a plăti un preţ; mai degrabă, au trecut deja prin toate aspectele vieţii: cele 
bune și cele rele, suișurile și coborâșurile. Toţi cei care au fost anterior foarte respectați 
de către oamenii lumii și care trăiau acasă în confort nu au nimic de-a face cu fiii întâi 
născuţi. Ei nu merită să fie fiii întâi născuţi; ei Îmi fac numele de rușine și categoric nu îi 
vreau. Fiii Mei și poporul Meu, pe care i-am ales, au, de asemenea, o bună reputaţie în 
lume, dar nu sunt nici pe departe la înălțimea fiilor Mei întâi născuţi. În momentul de față, 
Eu folosesc anumiţi oameni, dar, din rândul lor, mulţi nu se califică nici măcar pentru a 
fi poporul Meu. Ei sunt doar obiecte ale pierzaniei eterne; ei sunt folosiţi pentru a-Mi oferi 
servicii pentru un timp, dar nu sunt meniti folosirii pe termen lung. Deja, în adâncul inimii 
Mele, am decis cine sunt aceia ce vor fi folosiți pe termen lung. Adică, cei pe care i-am 
pus în poziţii importante sunt cei pe care îi iubesc, și am început să îi folosesc cu mult 
timp în urmă. Cu alte cuvinte, funcţiile lor au fost deja stabilite. Cât despre oamenii pe 
care îi detest, în stadiul actual, ei sunt pur și simplu folosiţi în mod temporar. Când vor 
veni străinii, atunci fiii întâi născuţi vă vor fi revelaţi în mod clar. 

În momentul de față, vă cer să creșteți grabnic și să arătaţi consideraţie față de 
povara Mea. Această povară nu este prea mare şi vă voi pune să faceți numai ceea ce 
stă în capacitatea voastră. Vă știu statura; știu ce funcții puteţi să îndepliniţi. Știu toate 
acestea și înțeleg aceste lucruri; doar doresc ca voi, fiii Mei, să vă renegaţi de bunăvoie 
și să reușiţi cu adevărat să iubiţi ceea ce iubesc Eu, să urâţi ceea ce urăsc Eu, să faceți 
ceea ce fac Eu și să spuneţi ceea ce spun Eu. Nu fiți controlati de spaţiu, geografie, timp 

sau de vreo altă persoană. E dorința Mea ca duhurile voastre să fie libere, peste tot, și 
ca fiecare dintre voi să poată să stea în poziţia fiilor Mei întâi născuţi. Cine Îmi oferă 
astăzi întreaga sa fiinţă? Cine se sacrifică cu loialitate pentru Mine? Cine este treaz zi şi 
noapte de dragul Meu? Cine se ocupă de treburile gospodăriei Mele pentru Mine? Cine 
ușurează poverile de pe umerii Mei pentru Mine? Nu sunt ei fiii Mei? Tot ce fac este 
pentru a-Mi desăvârși fiii și este făcut în serviciul fiilor Mei. înţelegi? Totul este pentru fiii 
Mei întâi născuţi, iar Eu nu fac greșeli. Să nu trudești cu înţelegerea eronată că judec 
greșit oamenii și să nu crezi că te privesc de sus. Să nu presupui că nu utilizez destul 
un mare talent sau că am făcut o greșeală în a nu te predestina. Nu e asta; ecătunuo 
meriti! Știi tu asta? Acum voi confirma câteva lucruri pentru voi: oricine Îmi stârnește 
frecvent mânia și este adesea tinta criticii sau a tratării Mele este cu siguranţă ţinta urii 
Mele. Astfel de oameni vor muri cu siguranţă — asta e scris în piatră. Am spus că nu Mă 
voi mai ocupa de fiii Mei întâi născuţi, deoarece acești oameni au trecut deja prin testele 
Mele severe și Mi-au obținut aprobarea. La oricine Mă uit cu o expresie aspră se află în 
pericol. Nu-ţi este frică? Mulţi vor muri de îndată ce cuvintele Mele vor ieși din gura Mea. 
Cu toate acestea, unii își vor păstra încă trupul; doar că duhurile lor vor fi moarte. Cel 
mai clar indicator în privinţa lor este că nu deţin lucrarea Duhului Sfânt și că nu au nimic 
care să îi rețină. (Ei au fost deja corupti de Satana într-o mare măsură.) Ori de câte ori 
trupul lor se stinge, se întâmplă după planificarea adecvată din partea Mea și la un 
moment pe care Eu l-am specificat. Moartea lor spirituală nu Îmi poate face niciun mare 
serviciu; Mă voi folosi de trupul lor pentru a demonstra minunăţia faptelor Mele. Din 
aceasta, oamenii vor fi convinşi; vor aduce laudă nesfârșită și nu va fi nimeni care să nu 
Mă adore și să nu se teamă de Mine. Nu tratez niciun detaliu în mod superficial; toți 
trebuie să trăiască sau să moară pentru Mine și nimeni nu poate pleca până când nu și- 
a îndeplinit serviciul pentru Mine. Nici măcar Satana nu se poate retrage în Adânc până 
când nu și-a îndeplinit serviciul pentru Mine. Fiecare pas pe care îl fac este stabil și sigur, 
și pe teren solid; niciun pas pe care îl fac nu este nepractic — câtuși de puţin. 

Cine ar îndrăzni să se compare cu Mine? Cine ar îndrăzni să se opună Mie? Te voi 
dobori imediat! Nu voi lăsa nicio urmă, iar trupul tău va fi distrus; acest lucru este absolut 
adevărat. Când spun aceste lucruri, acţionez imediat conform lor și nu va mai exista cale 
de întoarcere. Lumea se destramă zi de zi, şi zi de zi omenirea piere. Cu fiecare zi ce 
trece, Împărăţia Mea prinde formă, iar fiii Mei întâi născuţi cresc. Zi de zi, furia Mea 
crește, mustrările Mele devin din ce în ce mai severe, iar cuvintele Mele devin din ce în 
ce mai aspre. Încă așteptați ca Eu să vă vorbesc mai blând și ca tonul Meu să se 
destindă, dar mai gândiţi-vă! Tonul Meu depinde de oamenii cu care am de-a face. 
Pentru cei pe care îi iubesc, tonul Meu este blând și întotdeauna mângâietor, însă faţă 
de voi nu pot decât să arăt asprime şi judecată, adăugând pe deasupra mustrare și furie. 
Fără ca nimeni să-și dea seama, situația din fiecare ţară a lumii devine din ce în ce mai 
tensionată, prăbușindu-se și căzând în haos zi de zi. Conducătorii fiecărei ţări speră toți 
să câștige puterea în cele din urmă. Chiar nu și-au dat seama că mustrarea Mea este 

deja asupra lor. Ei caută să pună mâna pe puterea Mea -— însă visul lor e doar o himeră! 
Până și liderul Naţiunilor Unite trebuie să-Mi implore iertarea. Faptele rele pe care le-a 
comis sunt numeroase. Acum este timpul pentru mustrare și nu-l voi lăsa să scape ușor. 
Toţi cei de la putere trebuie să-și scoată coroanele; numai Eu merit să domnesc peste 
toate lucrurile. Totul depinde de Mine -— totul, inclusiv o mână de străini. Voi dobori 
imediat pe oricine Mă cercetează, pentru că atât de departe a ajuns lucrarea Mea. În 
fiecare zi se vede o nouă revelaţie; în fiecare zi există o nouă lumină. Totul devine din 
ce în ce mai complet. Ziua din urmă a Satanei este din ce în ce mai aproape și din ce în 


ce mai evidentă. 


Capitolul 83 


Tu nu știi că Eu sunt Dumnezeul atotputernic, și nici faptul că toate evenimentele și 
lucrurile sunt sub controlul Meu! Ce înseamnă că totul este hotărât și isprăvit de Mine? 
Binecuvântările sau nenorocirile fiecărei persoane depind de împlinirea Mea și de 
acţiunile Mele. Ce poate face omul? Ce poate realiza omul prin gândire? În această 
epocă finală, în această epocă decăzută, în această lume întunecată, pe care Satana a 
corupt-o atât de mult, cât de puţini pot fi în armonie cu voia Mea? Fie astăzi, ieri sau în 
viitorul apropiat, viața tuturor este hotărâtă de Mine. Am hotărât totul, cu exactitate, dintr- 
o singură lovitură: dacă primesc binecuvântări sau suferă nenorociri și dacă sunt iubiţi 
sau urâţi de Mine. Care dintre voi îndrăznește să afirme că ritmul său este determinat 
de sinele propriu și că își controlează destinul? Cine îndrăznește să spună asta? Cine 
îndrăznește să fie atât de sfidător? Cine nu se teme de Mine? Cine, în inima sa, este 
neascultător față de Mine? Cine îndrăznește să acționeze așa cum îi place? Îi voi 
mustra la faţa locului și cu siguranță nu Îmi va mai fi milă de omenire și nu îi voi mai 
acorda o altă șansă la mântuire. Data aceasta — adică momentul în care Mi-aţi acceptat 
numele — este ultima oară când voi arăta vreun strop de îngăduință omenirii. Adică am 
ales o parte a omenirii care, deși s-ar putea să nu aibă parte de binecuvântări veșnice, 
s-a bucurat considerabil de harul Meu; prin urmare, chiar dacă nu este predestinat ca tu 
să fii binecuvântat pentru veșnicie, nu înseamnă că ai să fii tratat urât, iar ţie îţi este mult 
mai bine decât celor care vor suferi nenorociri directe. 

Într-adevăr, judecata Mea a ajuns deja într-un punct maxim și intră pe un teritoriu 
fără precedent. Judecata Mea se abate asupra fiecărui individ și acum este o judecată 
mânioasă. În trecut era o judecată măreaţă, dar acum este foarte diferită. În trecut, 
oamenii nu au simțit niciun pic de frică până nu s-au confruntat cu judecata Mea; acum, 
totuși, de îndată ce aud un singur cuvânt, sunt înfricoșaţi până în măduva oaselor. Unii 
chiar se sperie când doar deschid gura. Dacă vocea Mi se aude în continuare, atunci 
când încep să vorbesc, se tem atât de mult, că nu știu ce să facă, în acel moment 
dorindu-și sincer să se vâre într-o gaură în pământ sau să rămână ascunși în cele mai 

întunecate colţuri. Asemenea oameni nu pot fi mântuiţi pentru că sunt posedaţi de 
spiritele rele. Când judec pe marele balaur roșu și pe șarpele străvechi, aceștia se 
intimidează și chiar se tem să fie văzuţi de alţii; sunt într-adevăr descendenţii Satanei, 
născuți în întuneric. 

Obișnuiam să rostesc adesea cuvintele „predestinare și selecţie”. Ce înseamnă 
acestea, mai exact? Cum predestinez și selectez? De ce nu s-ar număra cineva printre 
cei predestinaţi și selectați? Cum puteţi să înţelegeţi acest lucru? Aceste lucruri necesită 
o explicație clară din partea Mea și ca Eu să vă vorbesc direct. Dacă aș dezvălui acest 
lucru în voi, atunci cei care înțeleg greu ar crede greșit că a fost un gând dat de Satana! 
Aș fi defăimat pe nedrept! Acum voi vorbi direct și fără niciun fel de rezerve: când am 
creat toate lucrurile, am creat mai întâi acele materiale care servesc omenirii (flori, iarbă, 
copaci, lemn, munți, râuri, lacuri, pământul, marea și oceanul, tot felul de insecte, 
păsările și animalele; unele sunt ca omenirea să le mănânce și unele ca omenirea să le 
privească). Diferite tipuri de cereale au fost create pentru omenire, în funcţie de 
deosebirile dintre diverse zone; numai după ce am făcut toate aceste lucruri am început 
să creez oamenii. Există două tipuri de oameni: primii sunt cei selectaţi și predestinați 
de Mine; cei din a doua categorie au însușirile Satanei. Acest tip a fost creat înainte de 
a face lumea, dar, întrucât au fost complet corupti de Satana, i-am abandonat. Am creat 
apoi un tip selectat și predestinat de Mine, fiecare dintre oamenii de tipul acesta având 
calităţile Mele în grade diferite; prin urmare, fiecare dintre cei aleși de Mine astăzi are 
calitățile Mele în grade diferite. Deși au fost corupți de Satana, ei încă Îmi aparțin; fiecare 
pas este o parte a planului Meu de gestionare. Cei cinstiți domnesc în Împărăţie pentru 
că Eu am planificat dinainte acest lucru. Cei care sunt necinstiţi și înșelători nu pot fi 
niciodată onești, pentru că sunt odraslele Satanei și posedaţi de Satana; sunt slujitori ai 
Satanei, sub conducerea lui, de la început până la sfârșit. Totuși, scopul tuturor acestor 
lucruri este de a împlini voia Mea. Am clarificat lucrul acesta pentru a evita speculaţiile 
voastre. De cei pe care îi desăvârșesc voi avea grijă şi îi voi proteja; cât despre cei pe 
care îi detest, aceștia vor ieși din locul Meu de îndată ce își vor încheia serviciul. Când 
se vorbește despre acești oameni, Mă înfurii; la simpla lor menționare, Îmi doresc foarte 
mult să Mă ocup de ei imediat. Cu toate acestea, sunt reţinut în acţiunile Mele; sunt 
reținut în acţiunile și vorbirea Mea. Pot persecuta lumea într-un moment de mânie, dar 
cei pe care i-am predestinat sunt excepţia; după ce Mă calmez, pot să ţin lumea în palma 
mâinii Mele. Cu alte cuvinte, Eu controlez totul. Când voi vedea că lumea a fost coruptă 
într-o asemenea măsură încât oamenii nu o pot suporta, o voi distruge imediat. Nu aș 
putea să o fac, foarte simplu, doar rostind un singur cuvânt? 

Eu sunt Dumnezeul practic Însuși; nu fac semne sau minuni supranaturale, dar 
lucrările Mele minunate sunt peste tot. Drumul din față va deveni incomparabil mai 
radiant. Fiecare pas pe care vi-l revelez Eu este modul în care vă explic și este planul 
Meu de gestionare. Adică, în viitor, aceste revelații vor fi și mai numeroase și din ce în 
ce mai clare. Chiar și în Împărăţia Milenară — în viitorul apropiat — voi trebuie să avansați 

în funcţie de revelaţiile Mele și urmându-Mi pașii. Totul a luat formă și toate au fost 
pregătite; binecuvântări veșnice vă așteaptă printre cei binecuvântaţi, dar pe cei 
năpăstuiți îi așteaptă o pedeapsă veșnică. Tainele Mele sunt prea numeroase pentru 
voi; ce pentru Mine sunt cele mai simple dintre cuvinte, pentru voi sunt cele mai dificile. 
De aceea, Eu rostesc tot mai multe și mai multe, căci voi înțelegeţi prea puţin și aveţi 
nevoie ca Eu să vă explic fiecare cuvânt în parte. Totuși, nu vă faceţi prea multe griji; vă 
voi vorbi în conformitate cu lucrarea Mea. 


Capitolul 84 


Din cauza lipsei de cunoaștere în ceea ce Mă privește, oamenii Mi-au întrerupt 
gestionarea și Mi-au subminat planurile de nenumărate ori, dar ei nu au fost niciodată 
capabili să-Mi obstrucţioneze pașii care avansează. Aceasta este pentru că Eu sunt un 
Dumnezeu al înțelepciunii. În Mine există înţelepciune infinită și în Mine există taine 
nemărginite și de nepătruns. Din timpuri imemoriale, oamenii nu au fost niciodată 
capabili să cerceteze și să înțeleagă pe deplin aceste lucruri. Nu este așa? Nu numai că 
există înțelepciune în fiecare cuvânt pe care-l rostesc, dar fiecare cuvânt conţine, de 
asemenea, tainele Mele ascunse. Cu Mine, totul este o taină; fiecare parte a Mea este 
o taină. Astăzi voi abia aţi văzut taina, adică Mi-aţi văzut persoana, dar încă nu aţi 
deslușit această taină ascunsă lăuntric. Oamenii pot intra în Împărăţia Mea doar urmând 
conducerea Mea; în caz contrar, ei vor pieri împreună cu lumea și se vor transforma în 
cenușă. Eu sunt Dumnezeul complet Însuși; nu sunt nimeni altul decât Dumnezeu Însuși. 
Zicalele anterioare, cum ar fi „manifestarea lui Dumnezeu”, sunt deja depășite; sunt 
lucruri vechi și uzate care nu mai sunt aplicabile. Câţi dintre voi au ajuns să înțeleagă 
acest lucru? Câţi dintre voi aţi fost siguri de Mine în această măsură? Totul trebuie să 
fie clar explicat și instruit de către Mine. 

Împărăţia Satanei a fost distrusă și poporul său își va termina în curând serviciul 
pentru Mine. Ei vor fi scoși unul câte unul din casa Mea, adică tuturor celor care s-au 
ascuns în diferite roluri li s-au dat în vileag adevăratele fețe și toţi vor fi îndepărtați din 
Împărăţia Mea. Nu uitaţi! De azi, toţi cei pe care-i părăsesc, inclusiv cei pe care i-am 
părăsit în trecut, sunt cei care doar se prefac și sunt niște impostori; nu au făcut decât 
să pregătească un spectacol pentru Mine și, odată ce această piesă se termină, trebuie 
să părăsească scena. Cei care sunt cu adevărat fiii Mei vor fi oficial în împărăţia Mea 
pentru a primi dragostea Mea și pentru a se bucura de binecuvântările pe care le-am 
pregătit deja pentru voi. Binecuvântaţi sunt fiii întâi născuți! Întrucât Eu v-am pregătit în 
avans, acum sunteţi gata să vă folosesc. Să credeţi că Eu sunt Dumnezeul atotputernic. 
Lucrurile pe care oamenii nu le pot îndeplini Eu pot să le fac fără niciun efort și nu există 
absolut niciun loc pentru concurenţă. Să nu presupuneți că voi nu puteţi face nimic sau 
că nu sunteţi pregătiţi să fiţi fiii Mei întâi născuţi. Sunteţi categoric vrednici! Aceasta este 

pentru că toate lucrurile depind de Mine pentru a fi făcute; toate se bizuie pe Mine pentru 
a fi îndeplinite. Eu sunt Cel care face și realizează toate lucrurile. De ce simţiți acum că 
sunteți de o asemenea statură? Aceasta este doar pentru că timpul de a vă folosi cu 
adevărat nu a sosit încă. Marile talente nu pot fi folosite în scopuri banale; înțelegeţi? În 
tot universul-lume, sunteți limitați doar la o măruntă China? Adică, toți oamenii din 
întregul univers-lume vi se vor da vouă pentru a-i păstori și conduce, deoarece voi sunteți 
fiii întâi născuţi și îndrumarea fraţilor voştri este datoria pe care trebuie să o împliniţi. Să 
știți asta! Eu sunt Dumnezeul atotputernic! Subliniez din nou că vă permit să vă bucurati. 
Eu sunt Cel care lucrează — Duhul Sfânt lucrează peste tot și preia personal conducerea. 

Oamenii nu au înțeles mântuirea Mea în trecut. Înțelegi acum? Mântuirea Mea are 
mai multe aspecte: unul este că, pentru unii oameni, nu există absolut nicio predestinare, 
ceea ce înseamnă că ei nu se pot bucura deloc de harul Meu; altul este că sunt și cei 
care sunt predestinaţi inițial, care se bucură de harul Meu pentru o perioadă, dar pe care, 
după un anumit timp, un timp pe care l-am predeterminat, îi voi alunga, iar apoi viaţa lor 
se va termina cu totul. Dar, un alt aspect este că există aceia pe care i-am predestinat 
și ales și care se bucură de binecuvântări veșnice; ei se bucură de harul Meu de la 
început până la sfârșit, inclusiv de greutăţile pe care le-au suferit înainte și după ce M- 
au acceptat, precum și de iluminarea și luminarea pe care le-au primit după ce M-au 
acceptat. De acum înainte, ei vor începe să se bucure de binecuvântări — adică ei sunt 
cei pe care îi mântuiesc pe deplin. Aceasta este cea mai evidentă expresie a finalizării 
lucrării Mele mărețţe. Așadar, la ce se referă binecuvântările? Permiteţi-Mi să vă întreb: 
ce vreți cel mai mult să faceţi? Ce urâţi cel mai mult? Ce sperati cel mai mult să primiţi? 
Aţi trecut prin dureri și greutăţi în trecut, totul pentru a Mă câștiga și ca vieţile voastre să 
poată să crească; acestea includ o parte din har. „Binecuvântările” înseamnă că, în viitor, 
nu veţi mai avea lucrurile pe care le urâţi, ceea ce înseamnă că aceste lucruri nu vor mai 
fi prezente în viața voastră efectivă; vor fi fost eliminate complet, chiar înaintea ochilor 
voştri. Familia, munca, soția, soțul, copiii, prietenii și rudele și chiar și cele trei mese 
zilnice pe care voi le urâţi în fiecare zi vor dispărea (Acest lucru înseamnă a nu fi limitat 
de timp și a ieși complet în afara trupului. Doar spiritul tău săturat îţi poate menţine 
corpul, dar asta se referă la corpul tău, nu la carne. Vei fi complet liber şi transcendent. 
Aceasta este cea mai mare și cea mai evidentă minune pe care Dumnezeu a manifestat- 
o de la crearea lumii.) Toate particulele de sol vor fi eliminate din corpul vostru și veți fi 
întru totul trupuri spirituale care sunt sfinte și neîntinate, capabili să călătoriţi prin tot 
universul și până la marginile pământului. Din acel moment, veţi scăpa și de toate 
spălăturile și exfolierile acelea problematice și, pur și simplu, vă veţi bucura la maxim. 
Din acel moment, nu vă veți mai gândi la căsătorie (pentru că pun capăt unei epoci, nu 
creez lumea) și durerile facerii, care sunt cele mai chinuitoare pentru femei, nu vor mai 
exista. Nici nu veţi mai lucra sau trudi în viitor. Vă veţi cufunda complet în îmbrăţișarea 
Mea de iubire, bucurându-vă de binecuvântările pe care vi le-am oferit. Acest lucru este 
absolut. În timp ce vă bucurati de aceste binecuvântări, harul va continua să vă urmeze. 

Tot ce am pregătit pentru voi — și anume comori rare și preţioase din întreaga lume — vă 
va fi oferit. Acum, nu puteţi nici să concepeți și nici să vă imaginaţi toate acestea, și 
nimeni nu s-a bucurat de ele înainte. Când aceste binecuvântări vor veni asupra voastră, 
veţi fi extaziaţi pe vecie, dar nu uitaţi că toate acestea se datorează puterii Mele, 
acţiunilor Mele, dreptăţii Mele și, chiar mai mult, măreției Mele. (Voi fi îngăduitor și 
milostiv cu cei față de care aleg să fiu astfel). În acel moment voi nu veţi avea părinți și 
nu va mai exista nicio relaţie de sânge. Sunteţi toți oameni pe care îi iubesc, fiii Mei iubiți. 
Începând cu acel moment, nimeni nu va îndrăzni să vă asuprească. Va fi momentul ca 
voi să deveniți adulţi, cât și momentul în care să conduceţi naţiunile cu un toiag de fier! 
Cine îndrăznește să-i împiedice pe fiii Mei preaiubiţi? Cine îndrăznește să-i atace? Toţi 
se vor închina fiilor Mei preaiubiţi, pentru că Tatăl a dobândit gloria. Toate lucrurile pe 
care nimeni nu și le-ar putea imagina vreodată vor apărea înaintea ochilor voştri; vor fi 
nelimitate, inepuizabile și nesfârșite. În scurtă vreme, cu siguranță nu va mai trebui să 
fiţi pârjoliţi de soare sau să înduraţi căldura chinuitoare, nici nu va trebui să suferiți frigul 
sau să simţiţi atingerea ploii, a zăpezii sau a vântului. Aceasta este pentru că vă iubesc 
și va fi în întregime o lume a iubirii Mele. Vă voi da tot ce vreţi și vă voi pregăti tot ce 
aveţi nevoie. Cine îndrăznește să afirme că nu sunt drept? Te voi ucide imediat, pentru 
că am spus mai înainte că mânia Mea (împotriva celor răi) va dura pe veșnicie și nu Mă 
voi înduioșa nici măcar un pic. Cu toate acestea, dragostea Mea (pentru fiii Mei iubiţi) va 
dura, de asemenea, pentru totdeauna; nu o voi reține câtuși de putin. 

Astăzi, oamenii care aud cuvintele Mele ca pe o judecată sunt aceia care nu sunt 
în starea corectă. Totuși, înainte să descopere aceasta, Duhul Sfânt îi va fi abandonat 
deja. Din întregul univers-lume, fiii întâi născuţi sunt aleşi din rândul vostru, în timp ce 
fiii și oamenii sunt doar o mică parte din voi. Accentul Meu este pe întregul univers- 
lume, ceea ce înseamnă că fiii și oamenii sunt aleși din toate naţiunile lumii. Înţelegeţi? 
De ce tot scot în evidenţă că fiii întâi născuţi ar trebui să se maturizeze rapid și să se 
ducă să-i conducă pe acei străini? Înțelegeţi adevăratul sens din spatele cuvintelor 
Mele? Acest lucru e din cauza faptului că o naţiune pe care am blestemat-o este China; 
M-a persecutat cel mai mult și o urăsc cel mai mult. Trebuie să știți că fiii Mei întâi 
născuți și cu Mine venim din cer și suntem oameni universali; noi nu aparținem niciunei 
națiuni. Nu vă mai agăţaţi de noţiunile umane! Acest lucru se datorează faptului că v- 
am dezvăluit persoana Mea. Totul depinde de Mine. Vă puteţi aminti cuvintele Mele? 
De ce spun că există din ce în ce mai puţini oameni printre voi și că populaţia a devenit 
din ce în ce mai rafinată? Acest lucru se datorează faptului că mântuirea Mea se 
îndreaptă treptat către universul-lume. Cei care sunt alungaţi, care au acceptat numele 
Meu, sunt cei care au făcut servicii pentru desăvârşirea fiilor întâi născuți. Înțelegeți? 
De ce spun că aceia sunt toţi cei care fac servicii pentru fiii Mei întâi născuţi? Acum 
înțelegeţi cu adevărat, nu-i așa? Numărul este într-adevăr insuficient; cu siguranţă 
există câţiva. Totuși, acei oameni au beneficiat considerabil datorită fiilor Mei și s-au 
bucurat de mult din harul Meu, și de aceea am spus că mântuiesc rasa umană pentru 

ultima oară. Acum știți adevăratul sens al cuvintelor Mele! Voi mustra cu asprime pe 
oricine Mi se împotrivește și Îmi voi întoarce faţa spre cel ce Mă apără. Aceasta e 
pentru că, de la bun început, am fost mereu un Dumnezeu măreț și drept, și totul vă 
va fi revelat. Lucrez rapid în moduri minunate și, în curând, se vor întâmpla lucruri 
nemaipomenit care sunt de neimaginat pentru oameni. Vreau să spun imediat și în 
curând. Înțelegeţi? Căutaţi intrarea în viaţă, fără să mai amânaţi! Fiii Mei iubiţi, toate 
lucrurile sunt aici pentru voi și toate lucrurile există de dragul vostru. 


Capitolul 85 


Folosesc oameni diferiţi pentru a-Mi împlini voia: blestemele Mele sunt înfăptuite 
asupra celor pe care îi mustru, la fel ca binecuvântările Mele asupra celor pe care îi 
iubesc. Acum, întrebarea privind cine dintre voi Îmi va primi binecuvântările și cine va 
suferi blestemele Mele depinde complet de un singur cuvânt de-al Meu; totul e determinat 
de cuvântările Mele. Tu știi că oricărei persoane față de care sunt bun acum întotdeauna 
i se vor acorda negreșit binecuvântările Mele (adică va ajunge treptat să Mă cunoască și 
va deveni din ce în ce mai sigură în privința Mea, dobândind lumină și revelații noi și 
putând ţine pasul cu ritmul lucrării Mele). Pe oricine detest (asta este ceva în Mine, pe 
care oamenii nu-l pot vedea din afară) reprezintă oameni care vor suferi cu siguranţă 
blestemele Mele și sunt, fără îndoială, din rândul urmașilor marelui balaur roșu; ca atare, 
vor avea o parte din blestemul Meu asupra acestuia. Cât despre aceia pe care nu suport 
să îi văd, ale căror calităţi văd că sunt deficiente și care nu pot fi desăvârșiţi sau folosiţi 
de Mine, tot vor avea o șansă de a fi mântuiţi și vor fi unul dintre fiii Mei. Dacă cineva nu 
are niciuna dintre calitățile Mele, nu poate pricepe lucrurile spirituale și nu Mă cunoaște, 
dar are o mentalitate înflăcărată, atunci acea persoană va fi desemnată ca una din 
poporul Meu. Consider că aceia care împărtășesc blestemele Mele sunt dincolo de 
mântuire și ei sunt cei care au fost posedaţi de duhuri rele. Sunt dornic să-i dau afară. Ei 
au fost născuţi de marele balaur roșu și sunt cei pe care îi urăsc cel mai mult. Din acest 
moment înainte, nu am nevoie ca ei să facă un serviciu pentru Mine. Pur și simplu nu îi 
mai vreau! Nu vreau pe niciunul dintre ei! Nici măcar plânsul și scrâșnirea dinţilor lor 
înaintea Mea nu au niciun efect; nu Mă uit la niciunul dintre ei. Eu doar îi dau afară. Ce 
fel de lucru ești tu? Meriţi tu să fii înaintea Mea? Ești vrednic? Încă pretindeţi că sunteti 
oameni buni și simulaţi umilința! După ce ai făcut toate acele nenumărate fapte rele, pot 
Eu să te cruț? Și apoi, imediat ce te ridici înaintea Mea, începi să Mă înfrunţi din nou. Tu 
nu ai avut niciodată intenţii bune; vrei doar să Mă păcălești! Poţi cu adevărat să devii bun 
când ești un descendent al marelui balaur roșu? Imposibil! Tu ai fost deja blestemat de 
Mine și te judec cu minuţiozitate! Fă-Mi servicii din toată inima, cinstit și într-un mod 
disciplinat, iar apoi întoarce-te la Adâncul tău! Vrei un loc în Împărăţia Mea? Visezi! Ce 
nerușinare! Tu, cu trupul tău spurcat și murdar, ai fost corupt într-o anumită măsură și 

totuși mai ai obrăznicia să stai înaintea Mea! Fă loc! Dacă mai amâni vreun pic, te voi 
pedepsi sever! Toţi aceia care se implică în necinste și înșelăciune înaintea Mea trebuie 
să fie demascaţi. Unde te poţi ascunde? Unde te poţi deghiza? Indiferent de cât de mult 
te ferești sau te adăpostești, poți cu adevărat să scapi de controlul Meu? Dacă nu-Mi faci 
servicii cum se cuvine, atunci vei fi și mai puţin longeviv; se va termina cu tine imediat! 

Eu vă spun cu toată claritatea ce fel de oameni sunt fiii Mei întâi născuți și vă dau 
dovada precisă. Altfel, nu aţi fi capabili să vă luaţi locurile potrivite și aţi lua, în schimb, 
hotărâri aleatorii pentru voi înşivă în privinţa locurilor în care ar trebui să vă aflați. Unii 
vor fi prea umili, iar alţii vor fi prea neînfrânaţi; iar cei care nu au calitatea Mea sau a 
căror calitate este prea deficientă vor dori toți să fie fiii Mei întâi născuţi. Care sunt 
expresiile făcute de cei care sunt fiii Mei întâi născuţi? În primul rând, ei se concentrează 
asupra înţelegerii voii Mele și arată consideraţie față de aceasta. Mai mult, toţi au Duhul 
Sfânt care lucrează asupra lor. În al doilea rând, ei caută în mod persistent în duhurile 
lor, se înfrânează de la dezmăţ și se menţin în limitele Mele în orice moment; ei sunt 
extrem de normali. Mai mult decât atât, comportându-se astfel, ei nu copiază. (Deoarece 
se concentrează pe a simţi lucrarea Duhului Sfânt și sunt grijulii faţă de iubirea Mea 
pentru ei, sunt mereu prudenti și se tem profund să nu pice într-o mentalitate de trădare 
sau sfidare la adresa Mea). În al treilea rând, ei acţionează din toată inima pentru Mine, 
sunt capabili să-și ofere întregul lor sine și au abolit deja orice idee despre propriile 
perspective de viitor, despre vieţile lor, despre ceea ce mănâncă, poartă și utilizează și 
unde trăiesc. În al patrulea rând, flămânzesc și însetează permanent pentru dreptate și 
cred că le lipsesc prea multe și că sunt prea imaturi ca statură. În al cincilea rând, așa 
cum am menţionat înainte, au o bună reputaţie în lume, dar au fost alungaţi de oamenii 
din lume. În relaţiile lor cu sexul opus, ei au integritate morală. Toate acestea sunt 
dovezi, dar acum nu vi le pot dezvălui complet, deoarece lucrarea Mea nu a ajuns încă 
în acea etapă. Fii întâi născuţi, amintiţi-vă! Sentimentele de viaţă din tine, veneraţia ta 
pentru Mine, iubirea ta pentru Mine, cunoașterea ta despre Mine, faptul că Mă cauti, 
credinţa ta — toate aceste lucruri întruchipează dragostea Mea pentru voi; sunt toate 
dovezi pe care vi le dau ca să puteţi deveni cu adevărat fiii Mei iubiţi şi să fiţi la fel ca 
Mine, mâncând, trăind și bucurându-vă de binecuvântări alături de Mine în slavă 
incomensurabilă. 

Nu pot să arăt indulgență faţă de niciunul dintre cei care M-au persecutat, dintre cei 
care nu M-au cunoscut (inclusiv înainte ca numele Meu să fie mărturisit), cei care au crezut 
că sunt om, sau faţă de vreunii dintre cei care au hulit împotriva Mea și M-au defăimat în 
trecut. Chiar dacă ar fi mărturia cea mai răsunătoare pentru Mine chiar acum, tot nu aș 
face-o. Faptul că M-au persecutat în trecut a fost o cale de a face un serviciu pentru Mine, 
iar dacă acei oameni ar fi mărturie pentru Mine astăzi, ei tot ar fi instrumentele Mele. Doar 
cei care sunt cu adevărat desăvârșiţi de către Mine astăzi Îmi sunt de vreun folos, căci Eu 
sunt Însuși Dumnezeul cel drept și am ieșit din trup și M-am desprins de toate relaţiile 
pământești. Eu sunt Dumnezeu Însuși și toți oamenii, chestiunile și lucrurile care obișnuiau 

să fie în jurul Meu sunt în mâinile Mele. Eu sunt lipsit de emoție și practic dreptatea în 
privinţa tuturor lucrurilor. Sunt integru și nu sunt întinat nici de cea mai mică murdărie. 
Înțelegeţi sensul cuvintelor Mele? Puteţi să realizaţi și acest lucru? Oamenii cred că Eu 
deţin și umanitate normală și am o familie și emoții — dar știți voi că vă înșelaţi complet? Eu 
sunt Dumnezeu! Aţi uitat acest lucru? Sunteţi derutaţi? Voi tot nu Mă cunoașteți! 

Dreptatea Mea v-a fost complet dezvăluită. Orice mod în care tratez orice fel de 
persoană dezvăluie atât dreptatea, cât și măreţia Mea. Pentru că Eu sunt Dumnezeu 
Însuși care aduce cu El mânie, nu voi lăsa să scape nici măcar o singură persoană care 
M-a persecutat sau M-a insultat. Sub o astfel de cerinţă strictă, recunoașteţi voi asta? 
Cei pe care i-am ales și i-am predestinat sunt ca perlele rare sau ca bucăţi de agată; 
sunt puţini și foarte îndepărtați unul de celălalt. Asta deoarece e sigur că vor fi mult mai 
puţini oameni care vor domni ca împărați decât cei care vor fi poporul Meu, iar acest 
lucru arată puterea Mea și faptele Mele minunate. Eu spun adesea că vă voi răsplăti și 
vă voi dărui coroane și că prin Mine există slavă fără sfârșit. Ce vreau să spun prin 
recompense, coroane și slavă? Oamenii trăiesc cu noțiunea că recompensele sunt 
lucruri materiale precum hrana, hainele sau alte lucruri care pot fi folosite, dar acesta 
este întru totul un mod de gândire învechit; nu la asta Mă refer prin acei termeni și este, 
dimpotrivă, o neînțelegere. Recompensele sunt lucruri obținute chiar acum și ele fac 
parte din har. Totuși, există și unele recompense care sunt legate de plăcerile carnale, 
iar aceia care fac un serviciu pentru Mine, dar pe care nu îi voi mântui pot, de asemenea, 
să obţină o oarecare bucurie materială (deși acelea sunt tot doar lucruri materiale care 
fac un serviciu pentru Mine). O coroană nu este un ecuson de birou; adică, nu este un 
lucru material pe care vi-l acord ca să vă puteţi bucura de el. Mai degrabă, este un nume 
nou pe care vi-l dăruiesc, iar oricine e capabil să fie vrednic de noul nume va fi o 
persoană care a câștigat o coroană, ceea ce înseamnă că a câștigat binecuvântările 
Mele. Recompensele și coroanele fac parte din binecuvântări, dar, comparate cu 
binecuvântările, sunt la fel de diferite ca cerul și pământul. Slava pur și simplu nu poate 
fi imaginată cu noțiuni umane, deoarece slava nu este un lucru material. Pentru ei, este 
un concept extrem de abstract. Ce anume este, atunci, slava? Ce înseamnă a spune că 
veţi coborî în slavă împreună cu Mine? Întregimea Mea — adică ceea ce sunt Eu și ceea 
ce am, milă și iubire (faţă de fiii Mei) și dreptate, măreție, judecată, mânie, blestem și 
ardere (față de toți oamenii) — persoana Mea este slavă. De ce spun că împreună cu 
Mine există slavă fără sfârșit? Este pentru că împreună cu Mine există înțelepciune fără 
sfârșit, precum și abundență incomparabilă. De aceea, coborârea în slavă alături de 
Mine înseamnă că voi aţi fost deja făcuţi compleţi de Mine, deţineţi ceea ce sunt Eu și 
ceea ce am, aţi fost completaţi de către Mine, Mă adoraţi și nu vă opuneţi Mie. Cu 
siguranţă acest lucru vă este clar de pe acum! 

Situaţia tensionată a tuturor naţiunilor de pe pământ a ajuns la un punct culminant și 
toți se pregătesc în mod constant să facă un serviciu pentru Mine şi a accepta 
incinerarea pe care le-o aduc. Când mânia şi arderea Mea vor veni, nu va fi existat vreun 

indiciu prealabil. Totuși, Eu știu ce fac și Îmi este absolut clar. Ar trebui să fiți siguri de 
cuvintele Mele și trebuie să vă grăbiţi să puneţi totul la punct. Fiţi pregătiţi să-i păstoriţi 
pe cei care vin să caute din străinătate. Ține minte asta! China — adică fiecare persoană 
și loc din China — este obiectul blestemelor Mele. Înțelegi sensul cuvintelor Mele? 


Capitolul 86 


Oamenii spun că sunt un Dumnezeu milostiv; ei spun că Eu voi aduce mântuirea 
pentru tot ceea ce am creat. Toate aceste lucruri sunt spuse pe baza noţiunilor 
oamenilor. Faptul că sunt un Dumnezeu milostiv e spus fiilor Mei întâi născuţi și că voi 
aduce mântuirea tuturor se spune fiilor Mei și poporului Meu. Pentru că sunt un 
Dumnezeu înțelept, în mintea Mea este clar ce oameni iubesc și ce oameni urăsc. Pe 
cei pe care îi iubesc, îi voi iubi întotdeauna până la sfârșit, iar dragostea aceea nu se va 
schimba niciodată. În cazul celor pe care îi urăsc, nu sunt deloc mișcat, indiferent cât de 
bine se poartă. Aceasta deoarece ei nu s-au născut din Mine și nu au calităţile Mele sau 
viața Mea. Cu alte cuvinte, ei nu au fost predestinaţi și selectaţi de Mine, fiindcă Eu sunt 
infailibil. Adică toate faptele Mele sunt numite sfinte și onorabile, iar Eu nu am niciodată 
regrete. În ochii oamenilor, sunt extrem de împietrit, dar nu recunoști că Eu sunt 
Dumnezeul drept și maiestuos Însuși? Tot ce este al Meu este corect; aceia pe care îi 
urăsc cu siguranţă vor primi blestemele Mele și aceia pe care îi iubesc cu siguranţă vor 
primi binecuvântările Mele. Aceasta este firea Mea sfântă și sacră și nimeni nu o va 
schimba. Acest lucru este absolut! 

Astăzi, cei care sunt cu adevărat conform intenţiilor Mele vor fi cu siguranță făcuți 
compleţi de Mine, pentru că lucrarea Mea este atât dreaptă, cât și profundă, și deoarece 
nu las treburile neterminate. Cei pe care îi blestem vor fi arşi. Așadar, de ce atunci 
majoritatea oamenilor au fost blestemaţi de Mine și, totuși, Duhul Sfânt continuă să-Și 
facă lucrarea asupra lor (acest lucru este spus cu privire la faptul că nu locuiesc într-un 
templu întinat)? Înțelegeţi adevărata semnificaţie din spatele zicalei conform căreia toate 
lucrurile și chestiunile ÎI slujesc pe Hristos? Duhul Sfânt Își face lucrarea prin ele când Eu 
Mă folosesc de serviciul lor, dar, de obicei, când nu sunt în serviciul Meu, nu sunt luminate 
spiritual. Chiar dacă ei caută, o fac din zel, iar aceasta este un șiretlic de-al Satanei, căci 
în vremurile obișnuite, ei nu acordă atenţie lucrării Mele și sunt complet nepăsători față 
de poverile Mele. Acum că fiii Mei întâi născuţi au crescut, îi alung; din acest motiv, Duhul 
Meu s-a retras de peste tot și un accent deosebit s-a pus pe fiii Mei întâi născuți. 
Înţelegeţi? Toate lucrurile se bazează pe faptele Mele, pe predestinarea Mea și pe toate 
cuvintele care ies din gura Mea. Toate locaţiile care au primit binecuvântările Mele sunt 
obligatoriu locuri unde lucrez și în care se desfășoară lucrarea Mea. China este națiunea 
în care Satana este cel mai venerat și, astfel, a fost blestemată de Mine. În plus, este 
națiunea care a făcut cele mai multe pentru a Mă prigoni. Cu siguranţă nu voi face 

lucrarea Mea asupra oamenilor care sunt sub influența marelui balaur roșu. Înțelegeţi 
adevăratul sens al cuvintelor Mele? La urma urmei, poporul Meu și fiii Mei sunt puțini. 
Absolut totul stă în mâinile Mele; energia ar trebui să fie concentrată, și mai mult efort ar 
trebui depus pentru aceia pe care i-am ales și predestinat. Cu alte cuvinte, cei care sunt 
fiii Mei întâi născuţi ar trebui să se grăbească și să practice, astfel încât să poată împărți 
poverile Mele cât mai curând posibil, și să-și dedice toate eforturile pentru lucrarea Mea. 

Aceia dintre voi care Îmi faceţi un serviciu, ascultați! Puteţi primi o parte din harul 
Meu când Îmi faceţi un serviciu. Adică, voi veţi cunoaște temporar lucrarea Mea 
ulterioară și lucrurile care se vor întâmpla în viitor, dar nu vă veţi bucura de ele. Acesta 
este harul Meu. După ce vă terminati slujirea, plecaţi imediat, și nu mai zăboviţi. Aceia 
dintre voi care sunt fiii Mei întâi născuţi nu ar trebui să fie aroganti, dar vouă vi se permite 
să fiți mândri, căci v-am oferit binecuvântări nesfârșite. Aceia dintre voi care sunt ţinta 
distrugerii nu ar trebui să vă cauzeze probleme sau să se mâhnească pentru destinul 
vostru. Nu ești un urmaș al Satanei? După ce Îmi vei fi făcut un serviciu, poţi să te întorci 
în Adânc, pentru că tu nu Îmi vei mai fi de niciun folos. Voi începe apoi să te tratez cu 
mustrarea Mea. Odată ce încep să lucrez, voi termina; faptele Mele se vor împlini și 
realizările Mele vor dura pentru totdeauna. Toate acestea sunt valabile pentru fiii Mei 
întâi născuţi, fiii Mei și poporul Meu, cât și pentru voi: mustrările Mele pentru voi vor fi 
veșnice. V-am spus de mai multe ori și înainte că aceia răi care Mi se împotrivesc vor fi 
cu siguranţă pedepsiţi de Mine. Dacă nu ești dojenit de Duhul Sfânt după ce Mi te-ai 
împotrivit, atunci ai fost deja blestemat și, prin urmare, vei fi doborât de mâna Mea. Dacă 
ești disciplinat de Duhul Sfânt în timp ce ai gânduri rele despre Mine, atunci ai primit 
binecuvântările Mele; cu toate acestea, trebuie să fii întotdeauna prudent, niciodată 
neglijent, și niciodată nepăsător. 

Trebuie să grăbiţi ritmul și să faceţi ceea ce vreau Eu să fie făcut — aceasta este 
intenția Mea plină de ardoare pentru voi. Oare nici acum nu aţi înțeles sensul cuvintelor 
Mele? Oare încă nu-Mi cunoașteţi intenţia? Am vorbit din ce în ce mai clar și am spus 
din ce în ce mai multe, dar încă nu aţi făcut niciun efort de a încerca să înțelegeți 
semnificația cuvintelor Mele? Satană, să nu-ţi închipui că-Mi poţi distruge planul! Cei 
care fac serviciu lui Satana — adică odraslele Satanei (acest lucru se referă la cei care 
sunt posedaţi de Satana, care, prin urmare, au mai mult ca sigur viața Satanei și, așa, 
se spune că sunt odraslele lui) — imploră milă la picioarele Mele, plângând și scrâșnind 
dinţii. Totuși, nu aș face un lucru atât de stupid! Pot să-l iert pe Satana? Pot să-i aduc 
mântuirea Satanei? Asta ar fi imposibil! Fac ceea ce spun și nu voi regreta niciodată! 

Orice spun Eu se întâmplă. Nu-i așa? Cu toate acestea, voi continuaţi să nu aveți 
încredere în Mine, vă îndoiţi de cuvintele Mele și credeţi că doar glumesc cu voi. Asta e 

pur și simplu ridicol. Eu sunt Dumnezeu Însuși! Înțelegeţi? Eu sunt Dumnezeu Însuși! 
Dacă nu aveam deloc înțelepciune sau putere, aș putea pur și simplu să fac și să spun 
după placul Meu? Totuși, voi încă nu aveţi încredere în Mine. V-am subliniat în mod 
repetat aceste lucruri și vi le-am spus în repetate rânduri. De ce majoritatea voastră încă 
nu crede? De ce mai aveţi încă îndoieli? De ce vă agăţaţi cu toată puterea de propriile 
voastre noțiuni? Te pot mântui ele? Eu fac ceea ce spun. V-am spus de mai multe ori: 
consideraţi cuvintele Mele ca fiind adevărate și nu vă îndoiţi. Le-aţi luat în serios? Pe 
cont propriu, nu poţi face nimic, totuși nu ești în stare să crezi în ceea ce fac Eu. Ce se 
poate spune despre o astfel de persoană? Ca să fiu direct, este ca și cum nu v-am creat 
niciodată. Cu alte cuvinte, sunteţi necalificaţi din toate punctele de vedere pentru a-Mi fi 
făcători de servicii. Toată lumea trebuie să creadă cuvintele Mele! Toţi trebuie să treacă 
prin acest test; nu voi lăsa pe nimeni să scape. Bineînţeles, excepţiile sunt cei care cred. 
Oamenii care au încredere în cuvintele Mele vor primi cu siguranţă binecuvântările Mele, 
care vor fi revărsate asupra ta și împlinite în tine în conformitate cu ceea ce crezi. Fiii 
Mei întâi născuți! Acum, încep să vă acord toate binecuvântările Mele. Puțin câte puţin, 
veţi începe să înlăturați toate acele legături detestabile ale trupului: căsnicie, familie, 
mâncare, îmbrăcăminte, somn și toate dezastrele naturale (vânt, soare, ploaie, vijeliile 
usturătoare, nenorocirea ninsorilor și toate celelalte lucruri pe care voi le urâţi). Veţi 
călători peste ocean, pe uscat și prin aer fără a fi afectaţi de vreo restricţie de spaţiu, de 
timp ori geografică, bucurându-vă din toată inima în îmbrăţișarea Mea iubitoare și 
ocupându-vă de tot ce se află sub îngrijirea Mea blândă. 

Cine nu este mândru de fiii întâi născuţi pe care i-am făcut compleţi? Cine nu va 
lăuda numele Meu de dragul lor? De ce doresc Eu acum să vă dezvălui atât de multe 
taine? De ce acum, și nu în trecut? Acest lucru este, de asemenea, o taină în sine; știi 
tu asta? De ce nu am menţionat în trecut despre China că este o naţiune pe care am 
blestemat-o? Și de ce nu i-am înștiințat pe cei care fac serviciu pentru Mine? Astăzi, vă 
voi mai spune asta: azi, în opinia Mea, totul a fost împlinit, și spun acest lucru cu privire 
la fiii Mei întâi născuți. (Căci astăzi, fiii Mei întâi născuţi au venit să domnească alături 
de Mine — și ei nu doar că au luat formă, ba chiar domnesc efectiv împreună cu Mine. În 
prezent, cei în care lucrează Duhul Sfânt domnesc cu siguranţă alături de Mine — iar 
acest lucru este dezvăluit chiar acum; nu ieri, și nici mâine.) Astăzi, Eu aduc la lumină 
toate tainele umanității normale, pentru că acei oameni pe care doresc să îi dezvălui au 
fost dezvăluiţi, și aceasta este înțelepciunea Mea. Lucrarea Mea a progresat spre 
această etapă: adică, în acest moment, trebuie să pun în aplicare planul decretelor 
administrative asupra cărora am decis anume pentru această perioadă. Ca atare, Eu 
pur și simplu acord verificările cuvenite fiilor întâi născuţi, fiilor, oamenilor și făcătorilor 
de servicii, pentru că Eu am autoritate și voi săvârși judecata și voi conduce cu toiagul 
de fier. Cine îndrăznește să nu Îmi facă ascultător servicii? Cine îndrăznește să Mi se 
plângă? Cine ar îndrăzni să spună că nu sunt Dumnezeul dreptăţii? Știu, natura voastră 
demonică a fost dezvăluită de mult înaintea Mea: voi simţiţi gelozie și ură pentru toți cu 

care sunt bun. Aceasta este absolut natura Satanei! Sunt bun cu fiii Mei; ai îndrăzni să 
pretinzi că sunt nedrept? Aș putea să te dau de tot afară, însă, din fericire, tu faci serviciu 
pentru Mine, și acum nu este momentul; altfel, te-aș fi dat afară! 

Tagmă a Satanei! Nu mai fi sălbatic! Nu mai vorbi! Nu mai acţiona! Lucrarea Mea a 
început deja să se desfășoare în fiii și oamenii Mei aleși și se răspândește deja în toate 
naţiunile, în toate confesiunile, în toate religiile și în toate categoriile sociale din afara 
Chinei. Oare de ce aceia care Îmi fac un serviciu sunt întotdeauna blocaţi spiritual? De 
ce nu pricep ei niciodată chestiunile spirituale? De ce se întâmplă că Duhul Meu nu 
lucrează niciodată în acești oameni? În general vorbind, pur și simplu nu pot să depun 
prea mult efort pentru aceia pe care nici nu i-am predestinat, nici nu i-am ales. Toată 
suferința Mea anterioară și toată grija şi eforturile Mele minuţioase au fost pentru fiii Mei 
întâi născuți și o mică parte a fiilor și a oamenilor; în plus, am făcut aceste lucruri astfel 
încât lucrarea mea viitoare să poată fi completată fără nicio piedică și astfel încât voia 
Mea să fie nestingherită. Pentru că Eu sunt înțeleptul Dumnezeu Însuși, am făcut 
rânduielile cuvenite pentru fiecare etapă. Nu fac niciun efort pentru a reţine vreo 
persoană (asta se adresează celor care nu au fost aleși sau predestinaţi) nici nu dobor 
pe cineva în mod accidental (acest lucru se adresează celor aleși și predestinaţi): acesta 
este decretul Meu administrativ, pe care nimeni nu-l poate schimba! Cu cei pe care îi 
urăsc, sunt nemilos; cu cei pe care îi iubesc, sunt atent și protector. Astfel, Eu fac ceea 
ce spun (cei pe care îi aleg Eu, sunt aleși; cei pe care îi predestinez Eu, sunt predestinați; 
treburile Mele au fost rânduite de Mine înainte de creaţie). 

Cine Îmi poate schimba inima? În afară de faptul că Eu acţionez în conformitate cu 
planurile pe care le fac așa cum doresc, cine ar îndrăzni să acţioneze pripit și să nu 
asculte de ordinele Mele? Acestea sunt toate decretele Mele administrative; cine ar 
îndrăzni să îndepărteze de la Mine măcar și unul singur dintre ele? Toţi trebuie să fie la 
porunca Mea. Unii oameni spun că o anumită persoană a suferit atât de mult și este 
sinceră și cu atenţie faţă de inima Mea. De ce atunci nu am ales-o pe ea? Și acesta este 
un decret administrativ al Meu. Dacă spun că cineva este în sintonie cu intenţiile Mele, 
atunci acea persoană este în sintonie cu intenţiile Mele și este una pe care o iubesc; 
dacă spun că cineva este copil al Satanei, atunci acea persoană este una pe care o 
urăsc. Să nu faci favoruri nimănui! Poţi să vezi cu adevărat în adâncul acelei persoane? 
Toate aceste lucruri sunt hotărâte de Mine. Un fiu va fi întotdeauna un fiu, iar Satana va 
fi întotdeauna Satana; cu alte cuvinte, natura oamenilor nu se schimbă. Dacă nu îi fac 
Eu să se schimbe, toţi își vor urma propriul fel și toţi sunt imutabili! 

Vă dezvălui tainele Mele pe măsură ce lucrarea Mea progresează. Ştiți cu adevărat 
la ce etapă a progresat lucrarea Mea? Veţi urma cu adevărat conducerea Duhului Meu 
pentru a face ceea ce fac Eu și pentru a spune ceea ce spun Eu? De ce menţionez 
despre China că este o naţiune pe care am blestemat-o? În primul rând, am creat 
poporul chinez de astăzi după chipul Meu. Ei nu aveau spirit și, de vreme ce erau corupți 
de Satana, nu puteau fi mântuiţi. Din această cauză, M-am supărat pe acești oameni și 

i-am blestemat. Pe acești oameni îi urăsc cel mai mult și Mă înfurie până și când sunt 
menţionaţi, deoarece sunt copiii marelui balaur roșu. Asta ne face să ne amintim era în 
care ţările lumii anexaseră China. Este la fel până în ziua de astăzi, și totul a fost 
blestemul Meu — cea mai puternică judecată a Mea împotriva marelui balaur roșu. În 
cele din urmă, am făcut un alt fel de oameni, în rândul cărora i-am predestinat pe fiii Mei 
întâi născuţi, pe fii Mei, pe oamenii Mei și pe aceia care sunt în serviciul Meu. Așadar, 
tot ceea ce fac astăzi a fost rânduit de Mine cu mult timp în urmă. De ce aceia care sunt 
la putere în China vă persecută și vă asupresc în mod repetat? Este pentru că marele 
balaur roșu este nemulţumit de blestemul Meu și Mi se împotrivește. Totuși, tocmai sub 
acest tip de persecuție și de ameninţare îi fac completi pe fiii Mei întâi născuţi, astfel ca 
acesta să poată fi un puternic contraatac împotriva marelui balaur roșu și a copiilor săi. 
Îi voi sorta mai târziu. Acum, după ce ați ascultat cuvintele Mele, înțelegeți într-adevăr 
semnificaţia îngăduinţei Mele de a domni alături de Mine? Momentul când spun că 
marele balaur roșu a fost complet nimicit, până la moarte, este și momentul când fiii Mei 
întâi născuţi domnesc alături de Mine. Persecuţia marelui balaur roșu asupra fiilor întâi 
născuţi Îmi slujește foarte mult, iar odată ce fiii Mei au crescut și pot să gestioneze 
treburile casei Mele, acei servitori nelegiuiţi (făcătorii de servicii) vor fi aruncaţi deoparte. 
Fiindcă fiii Mei întâi născuţi vor domni cu Mine și Îmi vor fi împlinit intenţiile, Eu voi 
împinge făcătorii de servicii în iazul de foc și pucioasă unul câte unul: trebuie să plece 
cu orice preţ! Sunt pe deplin conștient că și tagma Satanei vrea să se bucure de 
binecuvântările Mele și că nu dorește să se întoarcă sub domeniul Satanei; totuși, Eu 
am decretele Mele administrative, pe care toţi trebuie să le respecte și care trebuie 
executate — și nimeni nu va fi scutit. Mai târziu, vă voi spune decretele Mele 
administrative rând pe rând pentru a vă împiedica să le încălcați. 

Oamenii pur și simplu nu îşi pot imagina în ce măsură a crescut ritmul Meu: este o 
minune care a apărut și care este de nepătruns pentru om. Ritmul Meu a continuat de 
la crearea lumii și lucrarea Mea nu s-a oprit niciodată. Întregul univers-lume se schimbă 
de la o zi la alta, iar oamenii, de asemenea, se schimbă neîncetat. Toate acestea fac 
parte din lucrarea Mea, toate fac parte din planul Meu și, mai mult decât atât, aparţin 
gestionării Mele și niciun om nu știe și nu înțelege aceste lucruri. Doar atunci când Eu 
Însumi vă spun, doar când comunic cu voi față în faţă, veţi cunoaște chiar și cel mai mic 
aspect; în caz contrar, nimeni nu poate avea nici o idee despre modelul planului Meu de 
gestionare (planul mântuirii). Aceasta este marea Mea putere și, în plus, acestea sunt 
acțiunile Mele minunate. Sunt lucruri pe care nimeni nu le poate schimba. Prin urmare, 
ceea ce spun astăzi e valabil și acest lucru pur și simplu nu se poate schimba. Noţiunile 
umane nu conțin nici cea mai mică urmă de cunoștințe despre Mine — nu sunt decât 

vorbe fără noimă! Să nu credeți că v-a ajuns sau că sunteţi satisfăcuţi! Eu vă spun asta: 
mai aveţi cale lungă de străbătut! Din întregul Meu plan de gestionare, nu știți decât 
puţin, așa că trebuie să ascultați ce spun și să faceţi tot ceea ce vă spun să faceți. 
Acţionaţi în conformitate cu dorințele Mele în orice, și sigur veţi avea binecuvântările 
Mele; oricine crede, poate primi, pe când cel care nu crede va avea acel „nimic” pe care 
și-l imagina împlinit în el. Aceasta este dreptatea Mea și, cu atât mai mult, este măreția 
Mea, mânia Mea și mustrarea Mea. Nu voi lăsa pe nimeni să scape nici măcar cu un 
singur gând sau acţiune. 

Auzind cuvintele Mele, majoritatea oamenilor se tem și tremură, cu feţele încreţite și 
încruntate de îngrijorare. Chiar v-am nedreptăţit? E posibil să nu fii un copil al marelui 
balaur roșu? Te prefaci chiar și că ești bun! Te prefaci chiar și că ești fiul Meu întâi 
născut! Crezi că sunt orb? Crezi că nu pot face deosebirea între oameni? Eu sunt 
Dumnezeul care cercetează în profunzime inimile oamenilor: asta e ceea ce le spun Eu 
fiilor Mei și ceea ce vă spun și vouă, copiii marelui balaur roșu. Văd totul clar, fără să fac 
cea mai mică greșeală. Cum să nu ştiu ce fac? Îmi este foarte clar ceea ce fac! De ce 
spun că sunt Însuși Dumnezeu, Creatorul universului și al tuturor lucrurilor? De ce spun 
că Eu sunt Dumnezeul care examinează în profunzime inimile oamenilor? Sunt foarte 
conștient de situaţia fiecărei persoane. Credeţi că nu știu ce să fac sau ce să spun? Asta 
nu vă privește. Aveţi grijă să nu fiți uciși de mâna Mea; în felul acesta, aţi suferi pierderi. 
Decretele Mele administrative sunt neiertătoare. Înțelegeţi? Toate cele de mai sus sunt 
părți din decretele Mele administrative. Din ziua în care vi le spun, în cazul în care 
comiteți alte fărădelegi, va exista răsplată, deoarece înainte nu aţi înțeles. 

Acum promulg decretele Mele administrative pentru voi (în vigoare din ziua 
promulgării lor, alocând diferite mustrări diferiților oameni): 

Îmi ţin promisiunile și totul este în mâinile Mele: oricine se îndoiește va fi cu siguranță 
ucis. Nu există loc pentru nicio consideraţie; ei vor fi exterminați imediat, eliberându-Mi 
astfel inima de ură. (De acum încolo, se confirmă faptul că oricine este ucis nu trebuie 
neapărat să fie membru al Împărăției Mele și trebuie să fie descendent al Satanei.) 

În calitate de fii întâi născuți, ar trebui să vă păstraţi propriile poziţii, să vă îndepliniţi 
bine îndatoririle și să nu fiți băgăcioși. Ar trebui să vă oferiţi pentru planul Meu de 
gestionare și, oriunde mergeţi, ar trebui să fiți mărturie bună pentru Mine și să-Mi slăviţi 
numele. Nu comiteţi fapte rușinoase; fiți exemple pentru toți fiii și poporul Meu. Nu fiți 
desfrânaţi nici măcar pentru o clipă: trebuie să apăreţi întotdeauna înaintea tuturor 
purtând identitatea fiilor întâi născuţi și să nu fiţi servili; mai degrabă, ar trebui să mergeti 
mai departe cu capul sus. Vă cer să-Mi slăviţi numele, să nu-Mi faceţi numele de rușine. 
Cei care sunt fii întâi născuţi au fiecare funcţia lor individuală și nu pot face totul. Aceasta 
este responsabilitatea pe care v-am dat-o și nu trebuie să vă sustrageți. Trebuie să vă 
dedicați din toată inima, cu toată mintea și toată puterea voastră pentru a îndeplini ceea 
ce v-am încredinţat. 

Începând din această zi, pretutindeni în universul-lume, datoria de păstorire a tuturor 

fiilor Mei și a întregului Meu popor va fi încredinţată fiilor Mei întâi născuţi pentru a o 
îndeplini și voi mustra pe oricine nu-și poate dedica toată inima și mintea pentru a o 
împlini. Aceasta este dreptatea Mea. Nu îi voi cruța și nu voi fi blând nici măcar cu fiii 
Mei întâi născuți. 

Dacă vreunul dintre fiii Mei sau dintre oamenii Mei îl ridiculizează și îl insultă pe unul 
dintre fiii Mei întâi născuţi, îl voi pedepsi aspru, pentru că întâii Mei născuţi Mă reprezintă 
pe Mine; ceea ce le face acel cineva lor, același lucru mi-l face și Mie. Acesta este cel 
mai sever dintre decretele Mele administrative. Voi permite întâilor Mei născuţi, în 
conformitate cu dorinţele lor, să-Mi administreze dreptatea împotriva oricăruia dintre fiii 
Mei și oamenii Mei care încalcă acest decret. 

Voi abandona treptat pe oricine Mă priveşte în mod frivol și se concentrează doar 
pe mâncarea, îmbrăcămintea și somnul Meu, participă doar la treburile Mele externe, nu 
are în vedere sarcina Mea și nu acordă atenţie îndeplinirii corecte a propriilor funcții. 
Acest lucru se adresează tuturor celor care au urechi. 

Cine termină să-și facă serviciul pentru Mine, trebuie să se retragă ascultător, fără 
zarvă. Fii atent, altfel te voi alunga. (Acesta este un decret suplimentar.) 

De acum încolo, fiii Mei întâi născuţi vor ridica toiagul de fier și vor începe să-Mi 
execute autoritatea pentru a guverna toate naţiunile și popoarele, să meargă printre 
toate naţiunile și popoarele și să îndeplinească judecata, dreptatea și măreţia Mea între 
toate naţiunile și popoarele. Fiii mei și poporul Meu se vor teme de mine, Mă vor lăuda, 
Mă vor aclama și Mă vor proslăvi fără încetare, pentru că planul Meu de gestionare este 
împlinit și fiii Mei întâi născuţi pot domni cu Mine. 

Aceasta este o parte a decretelor Mele administrative; după asta, vi le voi spune pe 
măsură ce lucrarea progresează. Din decretele administrative de mai sus, veţi vedea ritmul 
în care Îmi fac lucrarea, precum și ce etapă a atins lucrarea Mea. Aceasta va fi o confirmare. 

L-am judecat deja pe Satana. Pentru că voia Mea este nestingherită și pentru că fiii 
Mei întâi născuţi au câștigat gloria alături de Mine, Eu Mi-am exercitat deja dreptatea și 
măreţia asupra lumii și a tuturor lucrurilor care aparţin Satanei. Nu ridic niciun deget și nu 
acord deloc atenţie Satanei (pentru că nici nu merită să converseze cu Mine). Doar fac în 
continuare ceea ce vreau să fac. Lucrarea Mea se desfășoară lin, pas cu pas, iar voia 
Mea este neîngrădită pe întregul pământ. Asta l-a rușinat pe Satana într-o anumită măsură 
și acesta a fost distrus complet, dar acest lucru în sine nu Mi-a îndeplinit voia. De 
asemenea, Eu le permit întâilor Mei născuţi să-Mi ducă la îndeplinire decretele 
administrative asupra lor. Pe de o parte, ceea ce îl las pe Satana să vadă este mânia Mea 
față de el; pe de altă parte, îl las să vadă gloria Mea (să vadă că fiii Mei întâi născuți sunt 
martorii cei mai răsunători ai umilinței Satanei). Nu îl pedepsesc în persoană; mai 
degrabă, îi las pe fiii Mei întâi născuţi să-Mi ducă la îndeplinire dreptatea și măreţia. Pentru 
că Satana obișnuia să-Mi maltrateze fiii, să-i persecute și să-i asuprească, astăzi, după 
ce serviciul lui s-a încheiat, voi permite întâilor Mei născuţi maturi să rezolve acest lucru. 
Satana a fost neputincios în fața căderii. Paralizia tuturor naţiunilor din lume este cea mai 

bună mărturie; oamenii care luptă și țările aflate în război sunt manifestările evidente ale 
prăbușirii regatului Satanei. Motivul pentru care nu am arătat semne și minuni în trecut a 
fost să aduc umilinţă asupra Satanei și să slăvesc numele Meu, pas cu pas. Când Satana 
este complet terminat, Eu încep să-Mi arăt puterea: ceea ce spun se realizează, iar 
lucrurile supranaturale care nu sunt conforme cu noţiunile umane vor fi îndeplinite 
(acestea se referă la binecuvântările care vor veni în curând). Pentru că Eu sunt Însuși 
Dumnezeul practic și nu am nicio regulă și pentru că vorbesc în funcţie de schimbările din 
planul Meu de gestionare, ceea ce am spus în trecut nu se aplică în mod necesar în 
prezent. Nu vă agăţaţi de propriile voastre noţiuni! Nu sunt un Dumnezeu care respectă 
regulile; cu Mine, totul este liber, transcendent și complet eliberat. Poate că ceea ce s-a 
spus ieri este demodat astăzi, sau, eventual, ar putea fi respins astăzi (cu toate acestea, 
decretele Mele administrative, întrucât sunt promulgate, nu se vor schimba niciodată). 
Aceștia sunt pașii din planul Meu de gestionare. Nu vă agățaţi de regulamente. În fiecare 
zi există lumină nouă și apar noi revelații, și acesta este planul Meu. În fiecare zi, lumina 
Mea va fi dezvăluită în tine și glasul Meu va fi eliberat în universul-lume. Înțelegi? Aceasta 
este datoria ta, responsabilitatea pe care ţi-am încredinţat-o. Nu trebuie să o neglijezi nici 
măcar o clipă. Îi voi folosi până la capăt oamenii pe care îi aprob, iar acest lucru nu se va 
schimba niciodată. Pentru că Eu sunt atotputernicul Dumnezeu, știu ce fel de persoană 
trebuie să facă un anumit lucru, precum și ce fel de persoană este capabilă să facă acel 
lucru. Aceasta este omnipotența Mea. 

Nu este ușor să faci totul în conformitate cu intenţiile Mele. Nu e o chestiune de a te 
forța să te prefaci; mai degrabă, depinde de faptul dacă te-am înzestrat cu calităţile Mele 
înainte de crearea lumii de către Mine. Toate aceste lucruri depind de Mine. Nu sunt 
lucruri pe care oamenii le pot împlini. lubesc pe cine doresc să iubesc și oricine spun Eu 
că este fiul întâi născut este cu siguranţă fiul întâi născut. Asta e perfect corect! Ai putea 
să vrei să te prefaci, dar să faci asta ar fi în zadar! Crezi că nu pot să te recunosc pentru 
ceea ce ești? E oare suficient de bine pentru tine doar să afișezi o oarecare bună purtare 
când ești înaintea Mea? E oare atât de simplu? Categoric nu este; trebuie să ai 
făgăduinţa Mea și trebuie să ai predestinarea Mea. Tu crezi că nu sunt conștient de ceea 
ce faci pe la spatele Meu? Ești desfrânat! De îndată ce serviciul tău pentru Mine se 
termină, grăbește-te înapoi la iazul de foc și pucioasă! Sunt dezgustat; sunt plin de ură 
când te văd. Voi toţi cei aflaţi în serviciul Meu, toţi cei care nu vă sacrificați cu loialitate 
pentru Mine, toți cei care sunteţi depravaţi și neînfrânaţi, toți cei care nu-Mi pricepeți 
intențiile — după ce v-aţi terminat serviciul, grăbiți-vă și dispăreţi din ochii Mei! În caz 
contrar, te voi da afară! Acești oameni nu au voie să rămână în casa Mea (și anume, 
biserica) nici măcar o singură clipă în plus. Trebuie să plece de aici cu toții, astfel încât 

să nu-Mi facă numele de rușine și să-Mi distrugă reputaţia. Acești oameni sunt toți 
descendenţi ai marelui balaur roșu; au fost trimiși de marele balaur roșu pentru a-Mi 
perturba gestionarea. Ei se specializează în înșelăciune pentru a-Mi tulbura lucrarea. 
Fiul Meu! Nu trebuie să te lași păcălit de asta! Nu te asocia cu astfel de oameni. Când 
vezi astfel de oameni, îndepărtează-te repede de ei, ca să eviţi să cazi în capcanele lor; 
asta ar aduce daune vieţii tale! Cel mai mult îi detest pe acei oameni care vorbesc 
nechibzuit, care acţionează fără să gândească, care doar se ţin de glume și râd, care 
se implică în pălăvrăgeli ușuratice. Nu vreau niciunul dintre acei oameni; toți sunt de-o 
teapă cu Satana! Se dedau tachinărilor fără absolut niciun motiv. Ce sunt aceste 
creaturi? Vorbesc prostii și umblă razna. Tot nu simt nicio ruşine? De fapt, acest tip de 
persoană are cea mai puţină valoare, iar Eu Mi-am dat seama ce e cu ei și i-am 
abandonat de mult. Dacă nu aș fi făcut-o, de ce ar vorbi mereu prostii fără a se supune 
disciplinei Mele? Sunt cu adevărat descendenţi ai marelui balaur roșu! Acum, am început 
să elimin aceste lucruri unul câte unul. Aș putea să-i folosesc pe urmașii Satanei ca pe 
fii Mei întâi născuţi, ca pe fiii Mei și poporul Meu? Nu aș fi atunci confuz? Cu siguranţă 
nu voi face asta. Aveţi o înțelegere clară a acestui lucru? 

Tot ceea ce întâlniți astăzi, fie bun sau rău, a fost aranjat cu totul de mâinile Mele 
înțelepte; toate sunt orchestrate de Mine și sub controlul Meu. Acest lucru nu este, cu 
siguranţă, un lucru pe care omenirea îl poate îndeplini cu ușurință. Unor oameni încă le 
mai transpiră palmele din cauza îngrijorării pentru Mine, dar chiar nu trebuie să își facă 
griji! Ei își neglijează sarcina principală și nu caută să intre în duh, însă tot își doresc o 
creștere în viață. Ei speră în zadar! Nu sunt deloc îngrijoraţi, totuși încă vor să-Mi 
mulțumească voia! Îţi faci griji în numele Meu, dar Eu nu-Mi fac griji. Pentru ce ești 
îngrijorat? Lucrarea ta pentru Mine e superficială, iar tu minţi cu nerușinare. Îi spun! Din 
acest moment înainte, îi voi da afară din casa Mea pe oamenii ca tine. Astfel de oameni 
nu sunt demni să Mă slujească în casa Mea. Îi detest pentru că Mă hulesc cu acţiunile 
lor. Când s-a spus că „hula împotriva Mea este un păcat de neiertat”, la cine se referea 
asta? Sunteţi lămuriţi în privinţa aceasta? O astfel de persoană consideră că problema 
nu s-a agravat încă atât de mult, chiar dacă a comis deja acest păcat. Cu adevărat, 
această persoană zăpăcită este oarbă și ignorantă, iar duhul său este blocat! Te voi 
alunga! (Pentru că aceasta este ispita Satanei pentru Mine, urăsc asta atât de mult, iar 
acest subiect a fost menţionat în mod repetat, înfuriindu-Mă de fiecare dată. Nu-Mi pot 
reprima furia și nimeni nu o poate opri. Încă nu a venit timpul, altminteri M-aș fi ocupat 
de mult de acea persoană!) (Asta se referă la faptul că, în prezent, există mulţi oameni 
care încă nu cred că străinii vor căuta să se adune în China; nu cred nici măcar acum, 
iar asta face ca furia Mea să clocotească și să fiarbă.) 

În cadrul casei Mele, care anume fel de persoană este după placul inimii Mele? 
Adică, înainte de creaţie, ce fel de oameni am predestinat să trăiască în casa Mea pentru 
totdeauna? Ştiţi? Aţi luat în considerare ce fel de oameni iubesc și ce fel de oameni 
urăsc Eu? Casa Mea este pentru aceia care sunt în asentiment cu Mine și care 

împărtășesc vremuri bune și greutăţi cu Mine — cu alte cuvinte, oameni care împărtășesc 
atât binecuvântările, cât și dificultăţile. Toţi acești oameni pot iubi ceea ce Eu iubesc și 
pot să urască ceea ce Eu urăsc. Ei sunt capabili să abandoneze ceea ce detest. Dacă 
Eu spun că ei nu pot mânca, atunci sunt dispuși să rămână pe stomacul gol pentru a-Mi 
satisface intenţiile. Acest fel de persoană este dispusă să-Mi rămână loială și să se 
sacrifice pentru Mine și poate arăta consideraţie pentru eforturile Mele minuţioase, 
muncind mereu din greu de dragul Meu. Prin urmare, unor astfel de oameni, Eu le acord 
statutul de fii întâi născuţi, dându-le tot ce am: am capacitatea de a conduce toate 
bisericile și le-o dau lor; am înțelepciune, și le dau și asta; Eu pot suferi de dragul 
practicării adevărului, şi le voi da acestor oameni și hotărâre, făcându-i capabili să sufere 
totul de dragul Meu; am calităţi bune și le voi da lor, făcându-i exact ca Mine, fără nici 
cea mai mică diferenţă, astfel încât ceilalți să Mă vadă pe Mine când îi văd pe acești 
oameni. Acum, Îmi pun divinitatea completă în acești oameni pentru a le permite să 
trăiască un aspect al divinității Mele complete, astfel încât să Mă poată manifesta pe 
deplin; aceasta este intenţia Mea. Nu căutaţi să fiți ca Mine în ceea ce privește lucrurile 
exterioare (să mâncaţi la fel ca Mine ori să purtaţi aceleași haine ca Mine); toate acestea 
sunt inutile și doar vă veţi ruina dacă veţi căuta astfel de lucruri. Asta pentru că aceia 
care încearcă să Mă imite în afară sunt slugile Satanei și acest gen de efort este o 
uneltire a Satanei; reflectă ambiția Satanei. Cauţi să fii la fel ca Mine, dar ești tu demn? 
Te voi călca în picioare până la moarte! Lucrarea Mea se desfășoară în permanenţă, 
extinzându-se spre fiecare naţiune pretutindeni în lume. Repede, urmează-Mi pașii! 


Capitolul 90 


Toţi aceia care sunt orbi trebuie să plece de la Mine și nu trebuie să rămână nicio 
secundă în plus, căci cei pe care îi vreau sunt cei care Mă cunosc, care Mă pot vedea 
și care pot să câștige toate lucrurile de la Mine. Și cine poate câștiga cu adevărat toate 
lucrurile de la Mine? Există cu siguranţă foarte puţine persoane de acest fel, și cu 
siguranță vor primi binecuvântările Mele. Îi iubesc pe acești oameni și îi voi alege unul 
câte unul pentru a fi mâna Mea dreaptă, pentru a fi manifestarea Mea. Voi face toate 
neamurile și toate popoarele să Mă laude fără încetare, continuând să aclame de dragul 
acestor oameni. O, Munte Sion! Ridică steagul victoriei și înveselește-te pentru Mine! 
Căci Eu merg prin univers și până la marginile pământului, acoperind fiecare ungher al 
munților, al râurilor și al tuturor lucrurilor, înainte de a Mă întoarce din nou aici. Mă întorc 
victorios cu dreptate, judecată, mânie și ardere și, cu atât mai mult, cu fiii Mei întâi 
născuți. Toate lucrurile de care Mi-e silă și toți oamenii, lucrurile și obiectele pe care le 
detest le arunc departe. Sunt victorios și am desăvârșit tot ce vreau să fac. Cine 
îndrăzneşte să spună că nu Mi-am terminat lucrarea? Cine îndrăznește să spună că n- 
am câștigat pe fiii Mei întâi născuţi? Cine îndrăznește să spună că nu M-am întors 

triumfător? Asemenea oameni sunt, cu siguranţă, neamul Satanei; sunt cei cărora le 
este greu să-Mi câștige iertarea. Ei sunt orbi, sunt demoni murdari și îi detest cel mai 
mult. Pe baza acestor chestiuni voi începe să Îmi dezvălui mânia și toată judecata Mea 
și, prin focul Meu arzător, voi aprinde universul și pământul de la un capăt la celălalt, 
iluminând fiecare colţ — acesta este decretul Meu administrativ. 

Odată ce aţi înțeles cuvintele Mele, ar trebui să găsiţi în ele mângâiere; nu trebuie 
să le lăsaţi să treacă neobservate. Exprimarea judecății se întâmplă în fiecare zi, deci 
de ce sunteți atât de tonti și de indiferenți? De ce nu cooperaţi cu Mine? Sunteţi atât de 
dispuși să mergeţi în iad? Eu spun că sunt Dumnezeul milei pentru fiii Mei întâi născuți, 
fii și oameni ai Mei, deci cum înţelegeţi voi acest lucru? Aceasta nu este o simplă 
declaraţie și ar trebui înțeleasă dintr-o perspectivă pozitivă. O, lume oarbă! Eu v-am 
salvat de multe ori, scoțându-vă de multe ori din strânsoarea lui Satana și din mustrare 
pentru a putea obține promisiunea Mea, așadar, de ce nu-Mi respectați deloc inima? 
Poate vreunul dintre voi să fie mântuit în acest fel? Dreptatea, măreţia și judecata Mea 
nu arată nicio milă față de Satana. Dar, din punctul vostru de vedere, scopul acestor 
lucruri este de a vă salva și, totuși, pur și simplu nu puteţi să înțelegeți firea Mea și nici 
nu știți principiile din spatele acţiunilor Mele. Voi aţi crezut că nu fac nicio deosebire în 
legătură cu severitatea diverselor Mele acţiuni și că nu fac distincţii între obiectivelor 
acţiunilor Mele — cât sunteţi de ignoranti! Sunt capabil să văd în mod clar toți oamenii, 
toate evenimentele și lucrurile. Înţeleg cu toată claritatea esenţa fiecărei persoane, 
adică, înțeleg pe deplin lucrurile pe care o persoană le nutrește în sinea ei. Pot vedea 
clar dacă o persoană este o ticăloasă sau o prostituată și știu cine ce face în secret. Nu- 
ti flutura farmecele înaintea Mea, nenorocitule! Pleacă de aici acum! Așadar, pentru a 
evita ca numele Meu să fie făcut de rușine, nu Mă folosesc de astfel de persoane! Ei nu 
pot fi mărturie pentru numele Meu și, în schimb, acţionează contraproductiv și aduc 
ocară asupra familiei Mele! Ei vor fi imediat alungaţi din casa Mea. Nu îi doresc. Nu voi 
tolera o amânare de nici măcar o secundă! Pentru acei oameni, indiferent de modul în 
care caută, este inutil, pentru că în împărăţia Mea toţi sunt sfinţi și neîntinaţi. Dacă spun 
că nu vreau pe cineva — și aici sunt incluși și oamenii Mei — atunci vorbesc serios; nu 
aștepta ca Eu să mă răzgândesc. Nu-mi pasă cât de bun ai fost cu Mine înainte! 

Vă dezvălui taine zi de zi. Îmi cunoașteţi metoda de vorbire? Care e baza pe care 
Îmi dezvălui misterele? Știţi? Voi adesea spuneţi că Eu sunt Dumnezeul care are grijă 
de voi la timpul potrivit, așadar, cum înțelegeți aceste aspecte? Eu vă dezvălui misterele 
Mele unul câte unul, în conformitate cu pașii lucrării Mele, și vă aprovizionez în 
conformitate cu planul Meu și, chiar mai mult, potrivit staturii voastre reale (ori de câte 
ori este menţionată aprovizionarea Mea, e cu referire la fiecare persoană din împărăție). 
Metoda Mea de a vorbi este astfel: oamenilor din casa Mea le ofer mângâiere — îi 
aprovizionez și îi judec; Satanei nu îi arăt niciun pic de milă, și totul este mânie și ardere. 
Voi folosi decretele Mele administrative pentru a-i alunga pe rând din casa Mea pe aceia 
pe care nu i-am predestinat sau nu i-am ales. Nu este nevoie să vă simțiţi neliniștiți. 

După ce îi voi face să-și demaște formele originale (după ce îi vor sluji pe fiii Mei când 
va veni sfârșitul), ei se vor întoarce în Adânc, altfel nu voi mai lăsa niciodată această 
chestiune la o parte și nu voi renunţa niciodată. Oamenii menţionează adesea iadul și 
Infernul. Dar la ce se referă aceste două cuvinte și care este diferenţa dintre ele? Se 
referă cu adevărat la vreun colț rece și întunecat? Minţile umane Îmi întrerup mereu 
gestionarea, gândindu-se că propriile-i cugetări întâmplătoare sunt perfect de bune! Dar 
toate acestea sunt doar propriile lor închipuiri. Atât Infernul cât și iadul se referă la un 
templu al murdăriei în care Satana sau duhurile rele au locuit anterior. Adică, toţi cei 
care au fost ocupați înainte de Satana sau de duhurile rele — ei sunt cei care sunt Hades 
și cei care sunt iadul — nu există nicio greșeală! Acesta e motivul pentru care am subliniat 
în mod repetat în trecut că nu trăiesc într-un templu al murdăriei. Pot Eu (Dumnezeu 
Însuși) să trăiesc în Infern sau în iad? Nu ar fi un nonsens ridicol? Am spus acest lucru 
de mai multe ori, dar voi încă nu înțelegeţi ce vreau să spun. Comparativ cu iadul, 
Infernul este mai sever corupt de Satana. Cei care sunt pentru Infern sunt cele mai grave 
cazuri și pur și simplu nu i-am predestinat pe acești oameni; cei care sunt pentru iad 
sunt cei pe care i-am predestinat și pe care apoi i-am alungat. Spus într-un mod simplu, 
nu am ales nici măcar unul dintre acești oameni. 

Oamenii se arată frecvent ca experţi în a-Mi înțelege greșit cuvintele. Dacă nu aș 
lămuri și clarifica lucrurile puţin câte puţin, cine dintre voi ar putea înţelege? Voi doar 
credeţi pe jumătate chiar și cuvintele pe care le spun, ca să nu mai spun de lucrurile 
care nu au fost menţionate înainte. Acum, conflictele interne au început în cadrul tuturor 
naţiunilor: muncitorii se ceartă cu șefii lor, studenţii cu profesorii, cetăţenii cu oficialii 
guvernamentali și toate activităţile ca acestea care provoacă tulburări apar mai întâi în 
cadrul fiecărei naţiuni, și totul este o parte care Îmi slujește. Și de ce spun că Îmi 
slujește? Îmi găsesc plăcerea în nefericirea oamenilor? Rămân nepăsător? Cu siguranță 
nu! Căci acesta este Satana înflăcărat în agonia sa de moarte, iar scopul tuturor acestor 
lucruri este să-i mâne pe cei negativi să acţioneze ca un contrast pentru puterea Mea și 
pentru faptele Mele minunate. Totul este o dovadă importantă care e mărturie pentru 
Mine și o armă pentru a ataca pe Satana. Doar când toate naţiunile lumii se luptă pentru 
pământ și influenţă, Eu și fiii Mei întâi născuţi domnim împreună ca împărați și le tratăm, 
și faptul că, în aceste condiţii deplorabile de mediu, împărăţia Mea este realizată pe 
deplin printre oameni le depășește absolut imaginaţia. Mai mult, atunci când se luptă 
pentru putere și doresc să judece pe alţii, alţii îi judecă și ei sunt arși de mânia Mea — 
cât de jalnic! Cât de jalnic! Împărăţia Mea se realizează în rândul oamenilor — ce 
eveniment glorios este acesta! 

Ca să fiți umani (fie că este vorba de poporul împărăției Mele sau de urmașii 
Satanei), toţi trebuie să vedeți faptele Mele minunate, altfel această problemă nu se va 
sfârși niciodată. Chiar dacă ești dispus să-Mi accepti judecata, tot nu va funcţiona dacă 
nu ai văzut faptele Mele minunate. Toţi oamenii trebuie să fie convinși din inimă, prin 
cuvânt și prin vedere, și nimeni nu poate scăpa cu ușurință. Toţi oamenii trebuie să-Mi 

dea slavă. În cele din urmă, îl voi face chiar și pe marele balaur roșu să se ridice și să 
Mă laude pentru victoria Mea. Acesta este decretul Meu administrativ — ţi-l vei aminti? 
Toţi oamenii trebuie să Mă laude neîncetat și să Mă cinstească! 


Capitolul 91 


Duhul Meu vorbește și rostește constant vocea Mea -— câţi dintre voi Mă pot 
cunoaște? De ce trebuie să devin trup și să vin printre voi? Aceasta este o mare taină. 
Voi vă gândiţi la Mine și tânjiţi după Mine cât e ziua de lungă și Mă lăudaţi, vă bucurati 
de Mine, mâncaţi și beţi din Mine în fiecare zi și, totuși, astăzi, încă nu Mă cunoașteți. 
Cât de ignoranti și de orbi sunteți! Cât de puţin Mă cunoașteţi! Câţi din rândul vostru pot 
fi atenţi la voia Mea? Altfel spus, câţi din rândul vostru Mă pot cunoaște? Toţi sunteți 
tipuri diavolești, totuși, încă vreţi să-Mi mulţumiţi voia? Lăsaţi-o baltă! Dă-Mi voi să-ți 
spun: indiferent de cât de bune sunt acţiunile Satanei, ele sunt menite să-Mi dărâme 
construcţia și să-Mi întrerupă gestionarea. Indiferent cât de bune îi sunt acţiunile, 
substanţa nu i se schimbă — Mă înfruntă. De aceea, pe neștiute, mulți oameni sunt 
doborâţi de mâna Mea și, pe neștiute, sunt izgoniți din familia Mea. Astăzi, nici măcar 
un lucru (fie el mare sau mic) nu este orchestrat de om; totul e în mâinile Mele. Dacă 
spune cineva că toate lucrurile se află sub controlul omului, atunci îți spun că Mă înfrunţi 
și, negreșit, te voi mustra aspru și te voi lăsa pentru totdeauna fără un loc unde să-ţi 
odihnești capul. Dintre toate evenimentele și lucrurile, ce nu este ţinut în mâinile Mele? 
Ce nu este stabilit de Mine sau hotărât de Mine? Și mai ziceţi că Mă cunoașteţi! Acestea 
sunt cuvinte diavolești. l-aţi înșelat pe alţii, deci credeți că Mă puteţi înșela și pe Mine? 
Crezi că, dacă nimeni nu știe ce ai făcut, atunci nu se va întâmpla nimic? Nu te gândi că 
vei scăpa ușor! Trebuie să te fac să îngenunchezi dinaintea Mea și să vorbeşti. Este 
inacceptabil să nu vorbeşti; acesta este decretul Meu administrativ! 

Oare înţelegeţi cu adevărat cine este Duhul Meu și cine este sinele Meu trupesc? 
Care este semnificaţia întrupării Mele? Cine dintre voi a cântărit cu atenţie această 
chestiune importantă și a primit vreo revelaţie de la Mine? Vă amăgiţi singuri cu toții! De 
ce spun Eu că ești vlăstarul marelui balaur roșu? Astăzi, vă revelez taina Întrupării Mele, 
o taină pe care omul a fost incapabil să o dezlege de la crearea lumii și care a dus la 
ruină atât de multe obiecte ale urii Mele. Și așa este astăzi. Datorită trupului Meu, mulţi 
pe care îi iubesc au fost desăvârșiţi. De ce anume trebuie să devin trup? Și de ce Mă 
arăt așa cum o fac (în toate lucrurile, inclusiv înălțimea, înfățișarea și statura Mea și așa 
mai departe)? Cine are ceva de spus despre asta? Există o atât de mare semnificaţie în 
întruparea Mea, încât, pur și simplu, nu se poate spune tot. Acum am să vă spun doar 
o parte a ei (de vreme ce pașii lucrării Mele au ajuns atât de departe, trebuie să fac și 
să spun asta): întruparea Mea este, în primul rând, îndreptată spre fiii Mei întâi născuți, 
astfel încât să-i pot păstori și să poată discuta și vorbi cu Mine faţă în faţă; mai departe, 

ea arată că Eu și fiii Mei întâi născuţi suntem apropiaţi unul cu altul (adică mâncăm 
împreună, stăm împreună, trăim împreună și acţionăm împreună), astfel ca ei să poată 
fi hrăniţi de Mine în realitate — acestea nu sunt vorbe goale, ci realitatea. Înainte, oamenii 
credeau în Mine, dar nu puteau înţelege realitatea, iar asta era din cauză că Eu nu 
fusesem încă întrupat. Astăzi, întruparea Mea vă îngăduie tuturor să înțelegeţi realitatea 
și le permite celor care Mă iubesc sincer să Mă cunoască pe Mine — Însuși Dumnezeu 
cel înțelept — prin discursul și comportamentul Meu și prin principiile din spatele modului 
în care Mă ocup de chestiuni. Le permite, de asemenea, celor care nu Mă caută sincer, 
să vadă în acţiunile Mele imperceptibile acel aspect al Meu care este umanitatea Mea 
și, astfel, să Mă înfrunte, iar apoi să moară „absolut fără motiv”, doborâţi fiind de către 
Mine. Umilindu-l pe Satana, întruparea este cea mai răsunătoare mărturie pentru Mine; 
nu numai că sunt capabil să apar din trup, dar pot și să trăiesc în trup. Nu sufăr nicio 
limitare spaţială sau geografică; pentru Mine, nu există niciun fel de obstrucţii și totul 
curge lin. Tocmai în asta Satana e cel mai rușinat, iar când Eu apar din trup, tot Îmi fac 
lucrarea în trupul Meu și nu sunt afectat deloc. Pășesc încă peste munți, râuri, lacuri și 
peste fiecare colţ din univers, cât și peste multitudinea de lucruri din el. Am fost întrupat 
pentru a-i dezvălui pe toţi cei care au fost născuţi din Mine, dar s-au ridicat să Mă 
înfrunte. Dacă nu aș deveni trup, nu ar exista nicio cale de a-i dezvălui (cu referire la cei 
care acționează într-un fel în fața Mea și în altul pe la spatele Meu). Dacă aș rămâne 
Duh, oamenii Mi s-ar închina în noţiunile lor și ar gândi că sunt un Dumnezeu fără formă 
și de neatins. Întruparea Mea de astăzi e tocmai opusul noţiunilor oamenilor (vorbind 
despre înălțimea și înfățișarea Mea), întrucât El arată obișnuit și nu este foarte înalt. 
Tocmai acest punct îl umilește cel mai mult pe Satana și este cea mai puternică 
contracarare a noţiunilor oamenilor (blasfemia Satanei). Dacă înfățișarea Mea ar fi 
diferită de a tuturor celorlalţi, atunci acest lucru ar fi supărător — toţi ar ajunge să Mi se 
închine și să Mă înţeleagă prin propriile lor noţiuni și nu ar fi în stare să fie frumoasă 
mărturie pentru Mine. Astfel, am luat chipul pe care îl am astăzi, ceea ce nu e deloc greu 
de înțeles. Toţi ar trebui să depășească noțiunile umane și să nu fie păcăliţi de uneltirile 
viclene ale Satanei. Am să vă spun mai multe în viitor, bucăţică cu bucăţică, în 
conformitate cu nevoile lucrării Mele. 

Astăzi, măreața Mea lucrare a dobândit succes și planul Meu este realizat. Am 
câștigat un grup de oameni care cooperează cu Mine într-o singură, unificată minte. 
Acesta este momentul cel mai glorios pentru Mine. Fiii Mei iubiţi (toţi cei care Mă iubesc) 
sunt în stare să fie într-o singură inimă şi minte cu Mine pentru a finaliza, împreună cu 
Mine, toate lucrurile pe care trebuie să le fac. Acesta este un lucru minunat. După ziua 
de astăzi, cei pe care îi privesc nefavorabil nu vor avea lucrarea Duhului Sfânt, adică îi 
voi arunca pe cei care nu se conformează celor spuse de Mine în trecut. Oamenii trebuie 
să se conformeze perfect celor spuse de Mine. Țineţi minte asta! Trebuie să vă 
conformațţi perfect. Nu înțelegeți greșit; totul depinde de Mine. Oamenilor — nu discutati 
despre condiţii cu Mine. Dacă spun că ești calificat, atunci e scris în piatră; dacă spun 

că nu ești calificat, să nu arăţi îndurerat, învinuind Cerul și pământul. Toate sunt 
aranjamentul Meu. Cine a spus că ar trebui să nu te respecţi pe tine însuţi? Cine a spus 
că ar trebui să faci acea nebunie rușinoasă? Chiar dacă nu zici nimic, nu poţi ascunde 
de Mine adevărul. Pentru cine sunt menite cuvintele Mele când spun că Eu sunt 
Dumnezeu Însuși care cercetează cea mai lăuntrică inimă a omului? O spun celor care 
sunt necinstiți. Ce nerușinare — să faceţi așa ceva pe la spatele Meu. Vreţi să Mă trageţi 
pe sfoară? Nu este așa de ușor! leși imediat afară de aici! Fiu al răzvrătirii! Nu te iubeşti 
pe tine însuţi și nu te respecţi! Nu-ţi pasă de tine însuţi și, totuși, încă vrei ca Eu să te 
iubesc? Las-o baltă! Nu vreau nici măcar un singur nenorocit cu o astfel de asemănare. 
Plecaţi de lângă Mine, toți! Acest lucru aduce cea mai serioasă rușine asupra numelui 
Meu; dacă nu vedeţi limpede acest lucru, nu va merge. Trebuie să vă păziţi de a fi 
contaminați de orice murdărie din această veche eră, rea și promiscuă; trebuie să fiti 
complet sfinţi și fără pată. Astăzi, cei care sunt calificaţi pentru a conduce ca împărați cu 
Mine sunt cei care sunt necontaminaţi de vreo murdărie, căci Eu sunt Însuși Dumnezeu 
Cel sfânt și nu vreau pe nimeni care Îmi face de rușine numele. Astfel de oameni sunt 
trimiși de Satana ca să Mă testeze și, cu adevărat, ei sunt lacheii Satanei care trebuie 
respinși (aruncându-i în Adânc). 

Familia Mea este sfântă și fără pată, iar templul Meu este somptuos și măreț (adică 
aceia care posedă ceea ce sunt Eu și ceea ce am). Cine îndrăznește să intre și să 
provoace deranj după bunul plac? Cu siguranţă, nu îi voi ierta. Vor fi complet distruși și 
făcuţi de toată rușinea. Eu acţionez înţelept. Fără o sabie, fără pistol și fără să ridic un 
deget, îi voi învinge complet pe cei care Mă înfruntă și Îmi fac de rușine numele. Eu sunt 
mărinimos și Îmi continuu lucrarea cu un ritm constant, chiar și când Satana creează 
tulburare într-o asemenea măsură; nu-i dau atenţie și îl voi învinge odată cu definitivarea 
planului Meu de gestionare. Aceasta este puterea și înțelepciunea Mea și, mai mult 
decât atât, este o mică parte din slava Mea fără de sfârșit. În ochii Mei, cei care Mă 
înfruntă sunt ca niște gândaci care se târăsc în ţărână și pe care oricând pot să-i omor 
strivindu-i sub picioare, potrivit intenţiilor Mele. Totuși, Eu fac lucrurile cu înțelepciune. Îi 
voi pune pe fiii Mei întâi născuţi să se ocupe de ei; nu Mă grăbesc. Eu acţionez metodic, 
într-un mod ordonat și fără nici cea mai mică greșeală. Acei fii întâi născuţi care sunt 
născuţi din Mine ar trebui să aibă ceea ce sunt Eu și să fie în stare să vadă înțelepciunea 
Mea fără de sfârșit în faptele Mele! 


Capitolul 92 


Fiecare persoană poate vedea atotputernicia Mea și înțelepciunea Mea în cuvintele 
Mele și în acţiunile Mele. Oriunde merg Eu, lucrarea Mea e acolo. Urmele pașilor Mei nu 
sunt doar în China; ce e mai important este că sunt în toate naţiunile lumii. Totuși, 
primele care vor primi acest nume sunt doar cele șapte naţiuni despre care s-a discutat 

anterior, întrucât aceasta e succesiunea lucrării Mele; în viitorul apropiat, veţi ajunge să 
vă fie foarte clar acest lucru, înțelegându-l în profunzime. Dacă vă spun acum, Mă tem 
că majoritatea se va prăbuși drept rezultat, căci v-am mai spus că vă vorbesc și dau glas 
vocii Mele în funcţie de statura voastră, și tot ce fac conţine înțelepciunea Mea nesfârșită, 
pe care nimeni n-o poate pătrunde; singura cale este să v-o spun în serii. Să știți asta! 
Sunteţi veșnic copii în ochii Mei; în fiecare pas pe care îl faceţi, trebuie să fiți conduși de 
Mine și inițiați de Mine. Oamenilor — doar sub îndrumarea Mea puteţi să vă trăiţi până la 
capăt vieţile; fără aceasta, nimeni nu ar putea să continue să trăiască. Întregul univers- 
lume este în mâinile Mele, totuși nu Mă vezi agitându-Mă. Dimpotrivă, sunt relaxat și 
fericit. Oamenii nu-Mi cunosc atotputernicia și s-ar simţi neliniștiţi pentru Mine — cât de 
puţin vă cunoașteţi! Încă vă făliți cu fleacurile voastre fără valoare înaintea Mea, 
admirându-vă de unii singuri! Mi-am dat seama de asta demult. Şi voi vă ţineţi de 
șiretlicuri înaintea Mea, ticăloși demn de dispreţ ce sunteți! leșiți din casa Mea chiar 
acum! Eu nu vreau lucruri ticăloase ca voi. Mai bine să nu fie nimeni în Împărăţia Mea, 
decât să fie de soiul vostru — ticăloși demni de dispreţ! Ştii oare că am încetat deja lucrez 
în tine, în ciuda faptului că încă mănânci și te îmbraci ca de obicei? Dar știai că trăieşti 
pentru Satana și că îi faci un serviciu Satanei? Cu toate acestea, încă mai ai tupeul să 
stai înaintea Mea! Ești într-adevăr nerușinat! 

În trecut, spuneam adesea: „Dezastrele cele mari vor veni curând; dezastrele cele 
mari deja au căzut din mâinile Mele”. La ce se referă „dezastrele cele mari” și cum ar 
trebui acest „căzut să fie explicat? Voi credeţi că aceste mari dezastre se referă la 
dezastre inevitabile care rănesc duhul, sufletul și corpul omului și vă gândiţi că tocmai 
„cutremurele, foametea și epidemiile” despre care vorbesc sunt aceste dezastre mari. 
Dar nu știți că Mi-aţi interpretat greșit cuvintele. Și credeţi că acest „căzut” înseamnă că 
necazurile cele mari au început — e de tot râsul! Voi de fapt chiar așa înțelegeți și, odată 
ce vă aud explicaţiile, Mă mânii cu adevărat. Taina pe care oamenii au fost incapabili să 
o dezvăluie (care e cea mai secretă taină) este și aceea care a fost interpretată în modul 
cel mai greșit de-a lungul vremurilor și este o taină a cărei experienţă personală nu a 
avut-o nimeni (căci este dusă la îndeplinire doar în zilele de pe urmă, și doar în epoca 
finală omul va putea să o vadă, cu toate că nu o va recunoaște), pentru că am sigilat-o 
foarte bine, în așa fel încât omul să nu poată s-o pătrundă (nici măcar să vadă cea mai 
mică parte a ei). Acum că lucrarea Mea a fost desfășurată până în această etapă, vă 
luminez conform celor necesare pentru lucrarea Mea; altfel, oamenii nu ar avea cum să 
înțeleagă. Acum încep să am părtășie; toţi ar trebui să fie atenţi, pentru că oricine nu e 
prudent, inclusiv fiii Mei întâi născuţi, va suferi judecata Mea, iar în cazurile cele mai 
grave, va fi doborât de mâna Mea (ceea ce înseamnă că duhul, sufletul și corpul său vor 
fi luate). Dezastrele cele mari sunt menţionate cu privire la fiecare dintre decretele 
administrative ale Împărăției Mele, iar fiecare dintre decretele Mele administrative este 
o parte a dezastrelor celor mari. (Decretele Mele administrative nu v-au fost dezvăluite 
pe deplin, dar nu vă îngrijoraţi și nu vă neliniștiţi din această cauză; există anumite lucruri 

care vă vor aduce puţine beneficii dacă le veţi afla prea devreme. Țineţi minte! Eu sunt 
un Dumnezeu înțelept.) Atunci, care este cealaltă parte? Necazurile cele mari au două 
părți: decretele Mele administrative și mânia Mea. Momentul când sosesc dezastrele 
cele mari va fi și momentul când încep să Mă aprind de mânie și să-Mi pun în aplicare 
decretele administrative. Aici le spun fiilor Mei întâii născuți: trebuie să nu deveniți 
degeneraţi din această cauză. Aţi uitat oare că toate lucrurile și toate chestiunile sunt 
predestinate de Mine? Fiul Meu, nu te teme! Eu te voi proteja, cu siguranţă; te vei bucura 
de multe binecuvântări cu Mine pe veșnicie și vei fi împreună cu Mine pentru eternitate. 
Pentru că te iubesc, nu te voi părăsi. Eu nu fac lucruri nesăbuite, însă dacă aș dărâma 
un lucru care a fost finalizat cu o asemenea dificultate, nu Mi-aș tăia craca de sub 
picioare? Știu ce gândești tu în inima ta. Ţi-ai amintit? Ce altceva ai vrea să îţi spun? Voi 
spune mai multe despre dezastrele cele mari. Când marile dezastre vor veni, va fi cel 
mai înfricoşător moment și vor arăta urâțenia omului în cea mai mare măsură. Toate 
felurile de figuri demonice vor fi demascate în lumina feţei Mele și nu vor avea unde să 
se ascundă, unde să găsească adăpost; vor fi expuse complet. Efectul marilor dezastre 
va fi să-i facă pe toți cei care nu sunt aleşii sau predestinaţii Mei să îngenuncheze 
înaintea Mea și să cerșească iertare, cu bocet și scrâșnit din dinţi. Aceasta va fi judeca 
Mea asupra Satanei, judecata Mea plină de mânie. Acum sunt implicat în această 
lucrare și poate există unii oameni care doresc să pretindă că au calificări și să-și 
croiască drum blufând; cu cât mai mult fac astfel, cu atât Satana mai mult va lucra asupra 
lor, până când, într-un anume punct, formele lor originale vor fi dezvăluite. 

Nu Mă grăbesc să-Mi fac lucrarea și orchestrez fiecare persoană Eu Însumi (aceasta 
este o derâdere la adresa lor, dovedind că sunt descendenţii marelui balaur roșu, iar Eu 
nu le acord niciun pic de atenţie, deci nu este exagerat să folosesc cuvântul „orchestrez”) 
și fac fiecare faptă Eu Însumi. Cu Mine, totul reușește și este un succes sigur și garantat; 
tot ce fac Eu este deja rânduit pas cu pas. Eu vă spun despre voia Mea și povara Mea 
câte puţin de fiecare dată. Din acest moment înainte, cuvintele Mele încep să le apară 
tuturor popoarelor și tuturor oamenilor. Pentru că fiii Mei întâi născuţi sunt deja făcuţi 
compleți (cuvintele Mele se concentrează pe fiii Mei și pe poporul Meu), modul în care 
Eu lucrez a început din nou să se schimbe. Vedeţi asta clar? Aţi simţit tonul cuvintelor 
Mele în aceste ultime câteva zile? Eu îi mângâi pe fiii Mei întâi născuţi la fiecare pas pe 
cale, dar, de acum înainte (pentru că fiii Mei întâi născuţi sunt deja făcuţi completi), Eu 
voi ţine un cuţit în mână („cuţit” însemnând „cuvinte de cea mai mare asprime”). Oricine 
pe care îl privesc nefavorabil pentru moment (asta se referă la cei care nu au fost 
predestinaţi sau aleși, și astfel, nu există nicio contradicţie), nu-Mi pasă dacă Îmi este 
făcător de servicii sau dacă este altceva; îl voi distruge imediat. Eu sunt Dumnezeul 
atotputernic și îi pot face pe toți oamenii să-Mi facă servicii. Nu am nicio reținere în a Mă 
despărţi de astfel de oameni; dacă spun că nu îi vreau, atunci nu îi vreau. Acum că acest 
moment a sosit, Îmi e de ajuns să văd pe cineva care nu-Mi place și îl voi arunca imediat, 
fără să-l cercetez, pentru că sunt Dumnezeul care Își ține cuvântul. Cât despre cei pe 

care i-am predestinat să fie în serviciul Meu - indiferent de cât de bun ești, indiferent 
dacă ai făcut ceva care să Mă sfideze, dacă Mă vei nemulţumi, atunci o să te dau afară. 
Nu-Mi e teamă de niciun necaz viitor. Am decretele Mele administrative, Îmi ţin cuvântul 
și cuvântul Meu se va împlini. L-aș lăsa pe Satana să rămână? Ascultaţi-Mă, voi, oameni! 
Nu trebuie să vă temeti; tu trebuie să ieși de fiecare dată când îţi cer să ieși. Nu-Mi oferi 
scuze; nu am ce cuvinte să-ţi spun! Căci am avut atâta răbdare, iar momentul punerii în 
aplicare a decretelor Mele administrative a sosit, și a sosit și ziua voastră de pe urmă. 
Timp de mii de ani, aţi fost depravați și aţi făcut mereu lucrurile cu încăpățânare și 
deliberat, dar Eu am fost întotdeauna tolerant (pentru că sunt mărinimos și îi permit 
corupţiei tale să ajungă la un anumit nivel). Dar, acum, îngăduința Mea a ajuns la limită 
și a sosit momentul să fiți posedați și aruncaţi în iazul de foc și pucioasă. Grăbiţi-vă și 
daţi-vă din cale. Încep în mod formal să-Mi pun în aplicare judecata și încep să-Mi 
descătușez mânia. 

În toate naţiile și în toate locurile din lume, au loc frecvent cutremure, foamete, 
epidemii şi tot felul de dezastre. Pe măsură ce Îmi fac lucrarea cea măreață în toate naţiile 
și toate locurile, aceste dezastre se vor isca cu mai multă severitate decât în orice alt 
moment de la crearea lumii. Acesta este începutul judecății Mele a tuturor popoarelor, dar 
fiii Mei pot sta liniștiți; niciun dezastru nu se va abate asupra voastră și Eu vă voi proteja. 
(Asta înseamnă că veti trăi după aceea în corp, dar nu în trup, deci nu veţi suferi durerea 
niciunui dezastru). Împreună cu Mine, veţi domni pur și simplu ca împărați și veţi judeca 
toate națiunile și toate popoarele, bucurând-vă de multe binecuvântări împreună cu Mine 
pentru totdeauna, în univers și până la marginile pământului. Aceste cuvinte se vor împlini 
toate și, în curând, vor deveni realitate sub ochii voștri. Nu întârzii nici măcar cu o singură 
oră sau o singură zi; Eu fac lucrurile incredibil de rapid. Nu fiți îngrijoraţi sau neliniștiţi; 
binecuvântarea pe care Eu ţi-o dau e ceva ce nu-ți poate lua nimeni — acesta este decretul 
Meu administrativ. Toţi oamenii vor fi ascultători faţă de Mine datorită faptelor Mele; vor 
aclama fără încetare și, mai mult decât atât, vor sări necontenit de bucurie. 


Capitolul 93 


Realitatea este realizată dinaintea ochilor, iar fiecare lucru în parte a fost deja 
realizat; ritmul lucrării mele se întețește, înălțându-se, asemenea unei rachete după 
lansare. Nimeni nu s-a așteptat vreodată la asta. Numai după ce lucrurile ajung să se 
întâmple, veţi înțelege adevărata semnificaţie a cuvintelor Mele. Vlăstarele marelui 
balaur roșu nu fac excepţie și trebuie făcute să fie martorii faptelor Mele minunate cu 
ochii lor. Să nu crezi că, deoarece ești sigur de Mine după ce Mi-ai văzut faptele, nu Mă 
voi lepăda de tine — nu-i așa simplu! Voi împlini negreșit cuvintele pe care le-am spus și 


evenimentele pe care le-am hotărât și nu se vor întoarce la Mine fără să dea rod. In 
China, afară de minoritatea care sunt fiii Mei întâi născuţi, puţini sunt oamenii Mei. 


153 


Așadar, astăzi, vă spun limpede vouă (vlăstarele marelui balaur roșu, care M-aţi prigonit 
cel mai crâncen) că nu trebuie să vă agățaţi de mari speranţe și că lucrarea Mea (încă 
de la crearea lumii) s-a concentrat pe fiii Mei întâi născuţi și pe câteva naţiuni, pe lângă 
China. Din acest motiv, când fiii Mei întâi născuţi vor fi crescut, voia Mea se va înfăptui. 
(Odată ce fiii Mei întâi născuţi vor fi crescut, toate lucrurile se vor face, căci sarcina 
viitoare le este dată lor.) Le îngădui acum acestor oameni să vadă o parte din faptele 
Mele minunate doar pentru a-l face de rușine pe marele balaur roșu. Acești oameni pur 
și simplu nu sunt capabili să găsească plăcere în asta, ci pot doar să fie fericiţi că fac un 
serviciu pentru Mine. Și nu au alternativă, căci Eu am decretele Mele administrative și 
niciunul nu cutează să le ofenseze. 

Voi avea părtășie acum despre unele situaţii care implică venirea străinilor, astfel 
încât să puteţi avea preștiință despre acest lucru, să pregătiţi totul cum se cuvine ca să 
fiți martori numelui Meu și să mergeţi să staţi deasupra lor și să îi conduceţi. (Spun „să 
staţi deasupra lor și să îi conduceţi” fiindcă cel mai mare dintre ei este totuși cel mai mic 
dintre voi.) Acești oameni au dobândit toți revelaţia Duhului Sfânt, iar în viitor, cu toţii se 
vor înghesui laolaltă în China, ca înțeleși dinainte. Marele balaur roșu e luat prin 
surprindere și încearcă să facă tot posibilul să se împotrivească, dar ţineţi minte un lucru! 
Planul Meu de gestionare a fost realizat complet și nimic și niciun om nu cutează să Îmi 
împiedice pașii. Le dau revelaţie necontenit și ei acţionează urmând călăuzirea Duhului 
Sfânt. Cu siguranţă ei nu vor îndura robia marelui balaur roșu, căci în Mine totul este 
dezrobit și eliberat. Am orânduit toate lucrurile după cum se cuvine, așteptând să faceți 
lucrarea preparatoare spre a-i păstori. Am spus asta tot timpul, dar cei mai mulţi dintre 
voi credeţi în continuare doar pe jumătate. lar acum? Sunteţi uluiţi, nu-i așa? 

Toate aceste lucruri sunt secundare; lucrul principal este ca voi să completaţi toată 
lucrarea preparatoare cât mai repede cu putinţă. Nu fiţi alarmațţi. Cel care face lucrarea 
sunt Eu și, când vine vremea, Îmi voi face Eu Însumi lucrarea. L-am zdrobit în bucăţi 
pe marele balaur roșu. Cu alte cuvinte, Duhul Meu S-a retras din toți oamenii, cu 
excepția fiilor Mei întâi născuţi (iar acum este mai ușor de revelat cine sunt vlăstarele 
marelui balaur roșu). Acești oameni au încetat să-Mi facă servicii și Eu îi voi trimite 
înapoi în Adânc. (Asta înseamnă că nu îl voi întrebuința pe niciunul dintre ei. De acum 
încolo, fiii Mei întâi născuţi vor fi revelaţi pe deplin, iar cei care sunt de partea Mea și 
care sunt potriviţi spre folosul Meu vor fi fiii Mei întâi născuți.) Fiii Mei întâi născuţi, voi 
vă bucuraţi oficial de binecuvântările pe care vi le acord (căci toți cei pe care-i 
dispreţuiesc și-au arătat adevărata față) și, de aici înainte, nu vor mai fi printre voi 
cazuri de sfidare la adresa Mea. Voi sunteţi sincer convinși de Mine, sută la sută. (Abia 
astăzi s-a săvârșit asta pe deplin, iar Eu am dispus dinainte acest moment.) Tot ce 
păstraţi în inimile și minţile voastre e dragoste și venerație nesfârșită pentru Mine, și 
Mă lăudați și Mă slăviţi necontenit. Voi trăiţi cu adevărat sub grija și ocrotirea dragostei 
Mele, în al treilea Cer. Ce beatitudine și fericire fără seamăn! Este un alt tărâm, unul 
pe care oamenilor le vine greu să și-l imagineze — adevărata lume spirituală! 

Toate dezastrele pornesc în succesiune, fiecare mai grav decât ultimul, iar situaţia 
devine tot mai tensionată zi de zi. Acesta e doar începutul dezastrelor; dezastrele mai 
grave care au să vină sunt de neînchipuit pentru om. Să le pună în ordine Fiii Mei; acesta 
este decretul Meu administrativ și l-am rânduit cu mult timp în urmă. Toate semnele și 
minunile, nevăzute de om vreodată înainte, pornesc de la Mine, apărându-le unul după 
altul tuturor popoarelor (însemnând toţi oamenii Împărăției Mele). Însă aceasta e ceva 
ce se va întâmpla în viitorul apropiat. Nu fiți neliniştiți. Această intrare în Împărăţie, 
despre care toţi au vorbit — ce stare este necesară pentru a intra în Împărăţie? Și ce este 
Împărăţia? E un oraș fizic? Voi înțelegeţi greșit. Împărăţia nu este nici pe pământ, nici în 
cerul fizic, ci lumea spirituală pe care omul nu o poate vedea ori atinge. Doar cei care, 
după ce Mi-au acceptat numele, sunt făcuţi în întregime compleţi de către Mine și se 
bucură de binecuvântările Mele, vor fi capabili să intre în ea. Lumea spirituală, care a 
fost menţionată deseori înainte, este suprafaţa Împărăției. Însă a intra cu adevărat în 
Împărăţie nu e o chestiune simplă. Cei care intră în ea trebuie să obțină făgăduinţa Mea 
și trebuie să fie oameni pe care i-am predestinat și i-am ales Eu Însumi. Prin urmare, 
lumea spirituală nu e un loc unde oamenii pot veni și pleca după bunul plac. Înțelegerea 
oamenilor despre asta obișnuia să fie atât de superficială și consta exclusiv în noţiunile 
omului. Doar cei ce intră în Împărăţie se pot bucura de binecuvântări, așadar, nu numai 
că omul este incapabil să se bucure de aceste binecuvântări, dar, mai mult decât atât, 
este incapabil să le vadă. Acesta este decretul Meu administrativ final. 

Mă întorc în Sion cu fiii Mei întâi născuţi — înțelegeţi cu adevărat semnificaţia reală 
a acestor cuvinte? Precum v-am reamintit iar și iar, vreau ca voi să creșteţi repede și să 
domniţi împreună cu Mine. Vă amintiţi? Aceste lucruri sunt toate legate direct de 
întruparea Mea: din Sion, am venit în lume în trup pentru a câștiga prin trup un grup de 
oameni care sunt în asentiment cu Mine și, făcute acestea, Mă voi întoarce în Sion. Asta 
înseamnă că încă trebuie să ne întoarcem din trup la corpul original. Acesta este 
adevăratul înţeles al „întoarcerii în Sion”. Acesta este și adevăratul înțeles și punct 
central al întregului Meu plan de gestionare (planul mântuirii) și, chiar mai mult, este cea 
mai importantă parte a planului Meu de gestionare, pe care nimeni nu îl poate împiedica 
și care va fi împlinit imediat. Când ești în trup, nu te poţi lepăda niciodată de gândirea și 
noţiunile omenești și cu atât mai puţin te poţi lepăda de aerul lumesc sau scutura praful, 
și întotdeauna vei fi lut; doar în corp poţi să te califici pentru a te bucura de binecuvântări. 
Ce sunt binecuvântările? Vă amintiţi? În trup, nu se pot lua în considerare 
binecuvântările, deci calea de la trup către corp e una pe care fiecare fiu întâi născut 
trebuie să o urmeze. În trup, ești asuprit și persecutat de marele balaur roșu (ceea ce se 
întâmplă deoarece nu ai nicio putere și nu ai câștigat deloc glorie), dar în corp, va fi 

foarte diferit și vei fi mândru și euforic. Zilele asupririi se vor sfârși cu totul și vei fi eliberat 
și pus în libertate pentru totdeauna. Doar în acest fel pot să îmbin ceea ce sunt Eu și 
ceea ce am în voi. Altfel, veţi avea doar calitatea Mea. Indiferent cum o persoană imită 
o altă persoană în exterior, ele nu pot fi exact la fel. Doar în sfântul corp spiritual 
(însemnând corpul) putem fi exact la fel (ceea ce se referă la a avea aceleași calități, 
aceeași ființă, aceleași posesiuni și a putea fi în asentiment, uniţi, nedivizați și 
neîmpărțiţi, deoarece totul este sfântul corp spiritual). 

De ce aţi început acum să detestaţi lumea, să fiți dezgustaţi de mâncat, de 
îmbrăcăminte și tot felul de astfel de lucruri iritante și, mai mult, abia așteptați să vă 
descotorosiţi de ele? Acesta e un semn că veti intra în lumea spirituală (corpul). Aveţi 
cu toții premoniţii ale acestui lucru (deși ele diferă ca măsură). Mă voi folosi de diferiţi 
oameni, diferite evenimente și lucruri, toate în serviciul pasului Meu cel mai important, 
și toate acestea vor face un serviciu pentru Mine. Trebuie să fac așa. (Desigur, nu 
pot împlini acest lucru în trup și doar Duhul Meu Însuși poate face această lucrare, 
deoarece nu a sosit încă momentul.) Aceasta este ultima parte de funcţie la care 
întregul univers-lume servește. Toată lumea Mă va lăuda și aclama cu bucurie. 
Măreaţa Mea lucrare este completă. Cele șapte potire cu urgii se varsă din mâna 
Mea, cele șapte tunete bubuie, cele șapte trâmbițe sună și cele șapte peceţi sunt 
deschise — universului-lume, tuturor naţiunilor și tuturor popoarelor, munților și râurilor 
și tuturor lucrurilor. Ce sunt cele șapte potire cu urgii? Care este ţinta lor precisă? De 
ce spun că se vor vărsa din mâna Mea? Multă vreme va trece înainte ca toți oamenii 
să fie convinși pe deplin, înainte ca toată lumea să înțeleagă complet. Chiar dacă v-aș 
spune acum, aţi înțelege doar o mică parte. Conform imaginaţiei umane, cele șapte 
potire cu urgii sunt îndreptate către toate ţările și popoarele lumii, dar de fapt nu este 
așa. „Șapte potire cu urgii se referă la influența Satanei, diavolul, și la conspirația 
marelui balaur roșu (obiectul pe care îl folosesc pentru a face servicii pentru Mine). În 
acel moment, îi voi elibera pe Satana și pe marele balaur roșu ca să mustre fiii și 
oamenii și astfel, se va dezvălui cine sunt fiii și cine sunt oamenii. Cei înșelaţi sunt cei 
care nu au fost ţinte ale predestinării Mele, pe când fiii Mei întâi născuţi vor domni cu 
Mine în acel moment. În felul acesta, îi voi face completi pe fii și pe oameni. Revărsarea 
celor șapte potire cu urgii nu se va referi la toate naţiunile și toate popoarele, ci doar 
la fiii și oamenii Mei. Binecuvântările nu se capătă ușor; trebuie plătit un preţ integral. 
Când fiii și oamenii vor creşte, cele șapte potire cu urgii vor fi înlăturate în întregime și 
după aceea, nu vor exista. Ce reprezintă „bubuitul celor șapte tunete”? Acest lucru nu 
este greu de înțeles. În momentul când fiii Mei întâi născuţi și cu Mine vom deveni 
corpul, vor bubui cele șapte tunete. Asta va zgudui întreg universul, ca și cum cerul și 
pământul ar fi răsturnate. Toată lumea va ști asta; nimeni nu va continua să o ignore. 
În acel moment, fiii Mei întâi născuţi și cu Mine vom fi împreună în glorie și vom începe 
următorul pas al lucrării. Mulţi oameni vor cădea în genunchi pentru milă și iertare din 
cauza bubuitului celor șapte tunete. Dar nu va mai fi Epoca Harului: va fi timpul pentru 

mânie. Cât despre toţi cei care fac fapte rele (adică cei care curvesc sau fac afaceri cu 
bani murdari sau au graniţe neclare cu sexul opus, care întrerup și dăunează gestionării 
Mele sau care nu înţeleg chestiunile spirituale sau care sunt posedaţi de spirite rele și 
așa mai departe — toţi în afara aleşilor Mei), niciunul dintre ei nu va fi scutit, nici iertat, 
ci vor fi azvârliţi, fiecare dintre ei, în Infern, unde vor pieri pentru totdeauna! „Cele șapte 
trâmbiţe care răsună” nu se referă la un mediu grozav și ostil, nici nu se referă la vreo 
declaraţie către lume; acestea sunt în întregime noțiuni umane. „Cele șapte trâmbiţe” 
se referă la cuvântarea Mea mânioasă. Când se va auzi vocea Mea (judecată măreaţă 
și judecată mânioasă), vor răsuna cele șapte trâmbiţe. (În contextul momentului de 
față, în casa Mea, acesta este cel mai sever lucru, și nimeni nu poate scăpa de el.) lar 
toți demonii din Infern și din iad, mari și mici, își vor lua capetele în mâini și vor fugi în 
toate direcţiile, plângând și scrâșnind din dinţi, rușinaţi și fără un loc în care să se 
ascundă. Momentan, nu sunt cele șapte trâmbiţe care încep să sune, ci furia Mea 
dezlănţuită și cea mai severă judecată a Mea, de care nimeni nu poate scăpa și prin 
care toți trebuie să treacă. În acest moment, ceea ce a fost dezvăluit nu este conținutul 
celor șapte peceti. Cele șapte peceţi sunt binecuvântările de care vă veţi bucura în 
viitor. „Deschiderea” acestora se referă doar la a vă informa despre ele, dar nu v-aţi 
bucurat încă de aceste binecuvântări. Când vă veţi bucura de aceste binecuvântări, 
atunci veţi cunoaște conţinutul celor șapte peceţi. Acum atingeţi doar o parte care nu 
este completă încă. Pot doar să vă spun fiecare pas pe măsură ce ia naștere în timpul 
lucrării viitoare, deci o veţi experimenta personal și veți simţi o glorie incomparabilă și 
veţi trăi într-o stare de extaz nesfârșit. 

A fi capabil să te bucuri de binecuvântările fiilor întâi născuţi nu este nici un lucru 
ușor, nici ceva ce poate obţine o persoană de rând. Voi accentua încă odată și voi spune 
cu mai multă forță că trebuie să am cerinţe stricte de la fiii Mei întâi născuți. Altfel, ei nu 
Mi-ar putea cinsti numele. Resping cu fermitate pe oricine este rău-famat în lume și, 
chiar mai mult, resping pe oricine este promiscuu. (Ei nu au niciun rol în a deveni oamenii 
lui Dumnezeu — pe asta, pun un accent special.) Să nu credeți că ceea ce aţi făcut în 
trecut s-a terminat cu totul — cum ar putea exista un lucru atât de bun! Este atât de simplu 
să obţii statutul de fiu întâi născut? Îi resping în același mod pe cei care sunt împotriva 
Mea și care nu Mă recunosc în trupul Meu, pe oricine interferează cu Mine când Îmi fac 
voia și pe oricine care Mă persecută — iată cât de aspru sunt (deoarece Mi-am luat 
complet puterea înapoi)! În final, în același mod, resping pe oricine nu a avut niciodată 
vreun obstacol în viaţă. Îi vreau pe cei care, la fel ca Mine, au ieșit din dificultăţile lor, 
chiar dacă sunt dificultăţi mici. Dacă nu au făcut-o, sunt de tipul pe care îi voi da afară. 
Nu fii nerușinat, voind să fii fiul Meu întâi născut, defilând în fața Mea. Plecaţi de lângă 
Mine, grabnic! Anterior, Mi-aţi spus chestiuni triviale, încercând să-Mi câștigați favorul! 
Asta este orbire! Nu știi că te urăsc, nenorocitule bun de nimic! Crezi că nu îţi cunosc 
afacerile necurate? Te ascunzi din nou și din nou! Nu știi că ţi-ai arătat faţa de demon? 
Deși oamenii nu o pot vedea, crezi că Eu nu pot să o văd? Cei care fac servicii pentru 

Mine nu sunt buni; sunt o adunătură de nenorociţi buni de nimic. Trebuie să Mă ocup de 
ei. Îi voi arunca în Adânc și îi voi arde! 

Vorbești într-o manieră lipsită de evlavie, acţionezi cu necredinţă și nu cooperezi 
corespunzător cu ceilalţi; ca o asemenea persoană să dorească încă să fie împărat — nu 
visezi tu oare? Nu ești plin de iluzii? Nu vezi ce ești? Ești un nenorocit bun de nimic! 
Există vreun folos pentru o asemenea persoană? Grăbește-te și dispari din faţa ochilor 
Mei! Toţi ar trebui să înțeleagă clar ceea ce spun, să fie inspirați de cuvintele Mele, să- 
Mi recunoască omnipotenţa și să-Mi cunoască înţelepciunea. Deseori, s-a spus că 
sfântul corp spiritual s-a arătat. Până la urmă, aţi spune că s-a arătat sfântul corp spiritual 
sau nu? Ceea spun Eu sunt vorbe goale? Ce e sfântul corp spiritual? În ce circumstanțe 
există sfântul corp spiritual? Pentru oameni este de neimaginat și nu poate fi înțeles. Vă 
spun: Eu sunt fără de greșeală și în Mine totul este deschis și totul este eliberat 
(deoarece Eu acţionez înțelept și vorbesc liber). Printre acţiunile Mele, niciuna nu este 
rușinoasă și toate sunt făcute la lumină, astfel încât toți oamenii să poată fi convinși pe 
deplin. În plus, nimeni nu poate pune mâna pe ceva dinăuntrul lor care să fie folosit 
împotriva Mea. Asta este explicația cuvântului „sfânt” din „sfântul corp spiritual”. Așadar, 
am insistat în mod repetat asupra faptului că nu îi vreau pe niciunul dintre cei care fac 
lucruri rușinoase. Acesta este un element al decretelor Mele administrative și este și o 
parte a firii Mele. „Corpul spiritual” se referă la cuvântările Mele. Ceea ce spun are 
întotdeauna scop, are întotdeauna înţelepciune, dar nu se supune controlului. (Spun ce 
vreau să spun și Duhul Meu este cel care Își face auzită vocea, iar persoana Mea este 
cea care vorbește.) Ceea ce spun este emis fără restricții și când nu se potrivește cu 
noțiunile oamenilor, atunci acela este momentul pentru a-i revela pe oameni. Acesta 
este aranjamentul Meu corespunzător. De aceea, de câte ori persoana care sunt Eu 
vorbește sau acţionează, este întotdeauna o bună oportunitate pentru a expune 
substanța Satanei. Când persoana care sunt Eu a fost unsă, se ivește sfântul corp 
spiritual. În viitor, „sfântul corp spiritual” se va referi la corp și există două aspecte ale 
acestui înțeles. Există un aspect al înțelesului în prezent și există un alt aspect al 
înțelesului în viitor. Dar, în viitor, sfântul corp spiritual va fi foarte diferit de cel din 
prezent — diferenţa va fi ca aceea dintre cer și pământ. Nimeni nu o poate pătrunde și 
va trebui să v-o dezvălui Eu personal. 

Oamenii își imaginează că totul este extrem de simplu, când, de fapt, nu este cazul. 
Există mistere ascunse în toate lucrurile, precum și înțelepciunea și rânduielile Mele. 
Niciun detaliu nu este trecut cu vederea și toate sunt rânduite de Mine. Judecata din 
ziua cea mare se abate asupra tuturor celor care nu Mă iubesc cu sinceritate (amintiţi- 
vă că judecata din ziua cea mare vizează pe oricine primește acest nume) și îi va face 

să plângă amarnic și să scrâșnească din dinţi. Acest sunet de jale vine din Infern și din 
iad; nu este tânguirea oamenilor, ci a demonilor. Judecata Mea este cea care produce 
această tânguire, care aduce mântuirea ultimă a oamenilor din planul Meu de 
gestionare. Înainte aveam ceva speranţă pentru unii oameni. Dar uitându-Mă acum, sunt 
nevoit să Mă lepăd pe acești oameni unul câte unul, pentru că aceasta este etapa în 
care a ajuns lucrarea Mea și este ceva ce nimeni nu poate schimba. Toţi cei care nu 
sunt fiii Mei întâi născuţi sau oamenii Mei trebuie lepădați și trebuie să plece de lângă 
Mine! Trebuie să înțelegeţi că, în China, în afară de fiii Mei întâi născuţi și oamenii 
Mei, toți ceilalți sunt urmașii marelui balaur roșu și trebuie înlăturați. Toţi trebuie să 
înțelegeţi — China este la urma urmei o naţiune blestemată de Mine și câţiva dintre 
oamenii Mei de acolo nu sunt altceva decât cei care slujesc pentru lucrarea Mea din 
viitor. Altfel spus, în afară de fiii Mei întâi născuţi, nu mai este nimeni altcineva — toţi sunt 
destinati pierzării. Să nu credeţi că sunt prea sever în faptele Mele — acesta este decretul 
Meu administrativ. Cei care au parte de blestemele Mele sunt ţinte ale urii Mele şi acest 
lucru este bătut în cuie. Nu fac nicio greșeală; dacă văd pe cineva care nu Îmi este 
plăcut, îl voi da afară; aceasta este o dovadă suficientă să demonstreze că sunteți 
blestemaţi de Mine și sunteţi descendenţi ai marelui balaur roșu. Daţi-Mi voie să vă fac 
să înțelegeţi din nou — în China nu sunt decât fiii Mei întâi născuţi (pe lângă oamenii Mei 
care fac servicii) și acesta este decretul Meu administrativ. Dar fiii Mei întâi născuţi sunt 
foarte puţini la număr și toţi au fost predestinaţi de Mine — Eu știu ce fac. Nu Mă tem de 
negativitatea voastră și nu Mă tem că vă veţi întoarce să Mă mușcaţi, pentru că am 
decrete administrative și mânie. Cu alte cuvinte, ţin în mâna Mea cele mai mari dezastre 
și nu Mă tem de nimic pentru că, din punctul Meu de vedere, toate lucrurile sunt deja 
împlinite și, când va veni ziua, vă voi pedepsi temeinic. Nimeni nu poate fi desăvârșit, 
nici nu poate fi înălțat de oameni ca să ajungă un fiu întâi născut de-al Meu — acest lucru 
depinde în totalitate de predestinarea Mea. Oricine spun că este un fiu întâi născut, este 
un fiu întâi născut; nu încercaţi să concuraţi pentru această poziţie, nici să puneţi mâna 
pe ea. Toate lucrurile depind de Mine, Dumnezeul Atotputernic Însuși. 

Într-o bună zi, vă voi permite să vedeţi ce sunt decretele Mele administrative și ce 
este mânia Mea (toţi își vor pleca genunchiul înaintea Mea, toţi Mi se vor închina, toți Mă 
vor ruga stăruitor să îi iert și toți vor umbla în ascultare; acum nu le permit decât fiilor 
Mei întâi născuţi să vadă o parte din acestea). Voi face ca tot neamul marelui balaur 
roșu să vadă că am ales pe mulţi să fie sacrificați (cu excepţia fiilor Mei întâi născuţi) 
pentru a-i desăvârși pe fiii Mei întâi născuţi și că l-am făcut pe marele balaur roșu să 
cadă pradă propriilor uneltiri viclene. (În planul Meu de gestionare, marele balaur roșu îi 
trimite înainte pe cei care vor face servicii pentru Mine — adică pe toţi cu excepția fiilor 
Mei întâi născuţi — ca să Îmi perturbe planul de gestionare; cu toate acestea, el a căzut 
pradă propriilor sale uneltiri viclene, și toţi fac servicii în lucrarea Mea. Aceasta face parte 
din adevăratul înţeles a ce înseamnă că îi mobilizez pe toți să facă servicii pentru Mine.) 
Astăzi, când toate lucrurile au fost împlinite, voi scăpa de ei toţi, îi voi zdrobi sub tălpile 

Mele și prin asta îl voi umili pe marele balaur roșu și îl voi face de rușine pe de-a-ntregul 
(ei încearcă să se fofileze cu prefăcătorie ca să primească binecuvântări, dar niciodată 
nu le-a trecut prin cap că Îmi vor face servicii) — aceasta este înțelepciunea Mea. Când 
aud așa ceva, oamenii cred că nu am sentimente sau milă și că nu am pic de umanitate. 
Într-adevăr, nu am sentimente sau milă față de Satana și, mai mult decât atât, sunt 
Dumnezeul Însuși care transcende umanitatea. Cum poţi spune că sunt un Dumnezeu 
cu umanitate? Nu știi că Eu nu aparțin lumii? Nu știi că sunt deasupra tuturor lucrurilor? 
În afară de fiii Mei întâi născuţi, nimeni altcineva nu este ca Mine, nimeni nu are firea 
Mea (o fire care nu este omenească, ci divină) și nimeni nu are calitățile Mele. 

Când poarta spre lumea spirituală este deschisă, veţi vedea toate tainele; veți putea 
să intrați complet pe un tărâm liber, să intraţi în îmbrăţișarea Mea plină de dragoste și în 
binecuvântările Mele veșnice. Mâinile Mele au susținut întotdeauna omenirea. Dar există 
o parte din omenire pe care o voi mântui și o parte pe care nu o voi mântui. (Spun 
„susținut” pentru că, fără susținerea Mea, lumea întreagă s-ar fi prăbușit de mult în 
Infern.) Realizează acest lucru! Acesta este planul Meu de gestionare. Ce este planul 
Meu de gestionare? Am creat omenirea, dar nu am intenţionat niciodată să câștig fiecare 
persoană în parte, ci numai o mică parte din omenire. Atunci, de ce am creat atât de 
mulți oameni? Am spus înainte că, în cazul Meu, totul este libertate și eliberare și Eu fac 
orice doresc. Când am creat oamenii, a fost numai ca ei să poată duce o viaţă normală 
și ca mai apoi, din rândul omenirii, să se ridice o mică parte care să fie fiii Mei întâi 
născuți, fiii Mei și oamenii Mei. Se poate spune că toți oamenii, toate evenimentele și 
obiectele — în afară de fiii Mei întâi născuţi, fiii Mei și oamenii Mei — sunt făcători de 
servicii și trebuie să piară. Astfel, întregul Meu plan de gestionare va fi dus la bun sfârșit. 
Acesta este planul Meu de gestionare, este lucrarea Mea și aceștia sunt pașii după care 
acționez. Când totul se va sfârși, Mă voi odihni pe deplin. La acea vreme, totul va fi bine; 
totul va fi pașnic și sigur. 

Ritmul lucrării Mele este atât de rapid încât depășește imaginaţia umană. Se 
schimbă de la o zi la alta și cine nu poate ţine pasul va suferi pierderi; omul nu poate 
decât să se ţină de lumina nouă din fiecare zi (cu toate că nu există niciodată nicio 
schimbare în decretele Mele administrative, nici în adevărul și viziunile despre care am 
părtășie). De ce vorbesc în fiecare zi? De ce te luminez în mod continuu? Înțelegi 
adevăratul sens lăuntric? Cei mai mulţi oameni încă râd și glumesc și nu pot fi serioși. 
Pur și simplu, nu iau aminte deloc la cuvintele Mele și doar simt o neliniște în treacăt 
când le aud. După aceea, la scurt timp, cuvintele Mele sunt date uitării și, curând, 
oamenii nu mai sunt conștienți de propria identitate și devin nepăsători. Știi care este 
statutul tău? Dacă cineva Îmi face servicii sau este predestinat și ales de Mine este decis 
numai de mâna Mea; nimeni nu poate schimba asta — Eu Însumi trebuie să fac acest 
lucru, trebuie să îi aleg și să îi predestinez Eu Însumi. Cine îndrăznește să spună că sunt 
un Dumnezeu nechibzuit? Fiecare cuvânt pe care îl spun şi toate lucrurile pe care le fac 
sunt înțelepciunea Mea. Cine îndrăznește încă o dată să Îmi perturbe gestionarea și să 

Îmi nimicească planurile? Cu siguranţă nu îi voi ierta! Timpul se află în mâinile Mele și 
nu Mă tem de nicio întârziere; nu sunt Eu Cel care decide momentul când planul Meu 
de gestionare se va sfârși? Oare nu depinde totul de un singur gând de-al Meu? Când 
spun că s-a împlinit, s-a împlinit și când spun că se sfârșește, se sfârșește. Nu Mă 
grăbesc și voi face rânduieli adecvate. Oamenii nu trebuie să își vâre nasul în lucrarea 
Mea și nu trebuie să facă lucruri pentru Mine oricum doresc ei. Blestem pe oricine își 
vâră nasul — acesta este unul dintre decretele Mele administrative. Eu Însumi Îmi fac 
lucrarea și nu am nevoie de nimeni altcineva (le permit acestor făcători de servicii să 
acţioneze, altfel nu ar îndrăzni să acţioneze în pripă sau orbește). Toată lucrarea este 
rânduită de Mine și decisă de Mine, pentru că Eu sunt singurul Dumnezeu Însuși. 
Toate naţiunile lumii concurează una cu alta pentru putere și profit și se luptă pentru 
pământ, dar nu vă alarmaţi, deoarece toate aceste lucruri sunt în serviciul Meu. De ce 
spun că sunt în serviciul Meu? Eu fac lucruri fără să ridic un deget. Pentru a le judeca 
pe satane, mai întâi le fac să se lupte unele cu altele și, în final, le distrug și le fac să 
cadă pradă propriilor tertipuri înșelătoare (își doresc să se lupte cu Mine pentru putere, 
dar sfârșesc prin a-Mi face servicii). Eu doar vorbesc și dau ordinele Mele și fiecare face 
ce-ţi spun Eu să faci; altfel, te voi distruge de îndată. Toate aceste lucruri fac parte din 
judecata Mea deoarece Eu poruncesc toate lucrurile și toate lucrurile sunt rânduite de 
Mine. Cine face ceva, o face în mod involuntar și o face potrivit rânduielilor Mele. Eu 
sper că voi puteţi fi plini de înțelepciunea Mea în evenimentele care se vor întâmpla 
curând. Să nu aveţi o abordare nesăbuită, ci apropiaţi-vă de Mine mai des când lucrurile 
se abat asupra voastră; fiți mai atenţi și precauți în toate privințele pentru a evita să-Mi 
ofensaţi mustrarea și a evita să cădeţi pradă uneltirilor înșelătoare ale Satanei. Ar trebui 
să primiţi revelații din cuvintele Mele, să știți cine sunt și să vedeţi ce am. Trebuie să 
faceți lucrurile potrivit înfățișării Mele semnificative și să nu acţionaţi nesăbuit. Faceţi ce 
fac Eu și spuneţi ce spun Eu. Vă zic aceste lucruri în prealabil, ca să vă puteţi feri de a 
face greșeli și de a fi ispitiţi. La ce se referă „fiinta Mea” și „bunurile Mele”? Oare chiar 
știți? Durerea pe care o sufăr face parte din fiinta Mea, fiindcă ea aparţine umanității 
Mele normale, iar fiinţa Mea se poate găsi, de asemenea, în divinitatea Mea completă — 
știți voi asta? Fiinţa Mea cuprinde două aspecte: un aspect este umanitatea Mea, în timp 
ce divinitatea Mea completă este celălalt. Doar aceste două aspecte combinate ÎI 
alcătuiesc pe Dumnezeul complet Însuși. Ceea ce este divinitatea Mea completă 
include, de asemenea, foarte multe lucruri bune: nu sunt încorsetat de nicio persoană, 
chestiune sau lucru; transcend toate mediile; exist dincolo de orice limitare de timp, 
spaţiu sau geografie; cunosc toți oamenii, toate chestiunile și lucrurile ca pe dosul palmei 
Mele; cu toate acestea, sunt încă în carne și oase și exist într-o formă tangibilă; sunt 
încă această persoană în ochii oamenilor, dar natura s-a schimbat — nu este carne, ci 
trup. Aceste lucruri sunt doar o mică parte din ce Mă reprezintă. Toţi fiii Mei întâi născuți 
vor fi şi ei la fel în viitor; aceasta este calea care trebuie bătătorită și cei care au fost 
osândiţi nu pot scăpa. În timp ce fac aceasta, toţi cei care nu au fost predestinaţi vor fi 

dați afară (deoarece Satana Mă pune la încercare să vadă dacă sunt precise cuvintele 
Mele). Cei predestinaţi nu pot scăpa de aceasta indiferent unde se duc și voi veţi vedea 
astfel principiile din spatele faptei Mele. „Bunurile Mele” se referă la înțelepciunea Mea, 
cunoștințele Mele, ingeniozitatea Mea și la fiecare cuvânt pe care-l spun. Atât 
umanitatea Mea cât și divinitatea Mea le au. Cu alte cuvinte, tot ceea ce este făcut de 
umanitatea Mea, precum și ceea ce este făcut de divinitatea Mea sunt bunurile Mele; 
nimeni nu poate lua aceste lucruri, nici nu le poate îndepărta; ele se află în posesia Mea 
și nimeni nu le poate schimba. Acesta este decretul Meu administrativ cel mai aspru 
(deoarece în noțiunile omului, multe dintre lucrurile pe care le fac nu sunt conforme 
noţiunilor lor și ele depășesc înțelegerea umană; acesta este decretul pe care fiecare 
om îl nesocotește cu cea mai mare ușurință și, de asemenea, este cel mai aspru. De 
aceea, vieţile lor vor suferi pierderi în această privință). Voi spune din nou, trebuie să 
abordaţi în mod conştiincios ceea ce vă îndemn să faceţi — nu trebuie să fiți nepăsători! 


Capitolul 96 


Îi voi mustra pe toţi cei născuţi din Mine, care încă nu Mă cunosc, pentru a-Mi 
manifesta toată mânia, marea Mea putere și întreaga Mea înţelepciune. Întru Mine, totul 
este drept și nu există absolut nicio nedreptate, nicio înșelăciune și nicio necinste; oricine 
este necinstit și înşelător trebuie să fie un fiu al iadului, născut în Infern. Întru Mine, totul 
este deschis; orice spun va fi împlinit, va fi într-adevăr împlinit; orice spun va fi stabilit, 
și nimeni nu poate schimba sau imita aceste lucruri, deoarece Eu sunt unicul Dumnezeu 
Însuși. În ceea ce urmează să vină, toți cei care sunt în grupul fiilor Mei întâi născuţi 
predestinaţi și aleși vor fi dezvăluiţi unul câte unul și toți care nu sunt în grupul fiilor întâi 
născuţi vor fi alungaţi de Mine prin aceasta. Astfel Îmi înfăptuiesc și Îmi împlinesc 
lucrarea. Chiar acum demasc niște oameni doar pentru ca fiii Mei întâi născuţi să-Mi 
poată vedea faptele minunate, dar mai târziu nu voi lucra astfel. Mai degrabă voi porni 
de la situaţia generală în loc să-i las să-și arate adevăratele naturi, unul câte unul 
(deoarece demonii sunt, în principiu, identici, este suficient să aleg doar câţiva pentru a 
servi drept exemplu). Toţi fiii Mei întâi născuţi au inima limpede și nu trebuie să intru în 
detalii (deoarece, la momentul hotărât, cu siguranţă ei vor fi dezvăluiţi unul câte unul). 

Este în firea Mea să-Mi ţin promisiunile și, în Mine, nimic nu este ascuns ori acoperit. 
Vă voi spune despre fiecare lucru în parte pe care trebuie să-l înțelegeți și sub niciun chip 
nu vă voi spune nimic din ce nu ar trebui să știți, ca să nu deveniți incapabili să rămâneți 
fermi. Nu vă agățaţi de lucruri mici, pierzând astfel lucrurile importante — chiar nu merită. 
Crede că Eu sunt Dumnezeu atotputernic și atunci totul va fi împlinit, va deveni ușor și 
plăcut. Așa procedez Eu. Oricui crede îi permit să vadă, iar oricui nu crede, nu-i permit să 
cunoască și nu-l las niciodată să înțeleagă. Întru Mine nu există simţire sau îndurare și cu 
siguranță voi ucide fără ezitare pe oricine Îmi jignește mustrarea și îi voi trata pe toţi în 

același fel. Sunt la fel faţă de toţi — nu am sentimente personale și nu acţionez în niciun 
fel sub impulsul emoţiilor. Cum pot oamenii să nu-Mi vadă dreptatea și măreţia prin asta? 
Acestea sunt înțelepciunea și firea Mea, pe care nimeni nu le poate schimba și nimeni nu 
le poate cunoaște în întregime. Mâinile Mele stăpânesc întotdeauna totul, în toate 
momentele, și rânduiesc întotdeauna totul pentru a-Mi servi după bunul Meu plac. Mulţi 
oameni fac servicii în numele Meu pentru a-Mi îndeplini planul de gestionare (planul 
mântuirii), dar, în cele din urmă, ei văd binecuvântările, dar nu se pot bucura de ele — ce 
jalnic! Dar nimeni nu-Mi poate schimba inima. Acesta este decretul Meu administrativ (ori 
de câte ori se menţionează decretele administrative, acest lucru se referă la ceva ce 
nimeni nu poate schimba, așadar, când vorbesc în viitor, dacă Mi-am pus ceva în gând, 
atunci acesta este, cu siguranță, decretul Meu administrativ. Țineţi minte! Nu aduceți 
ofensă împotriva acestui lucru, altfel veţi pierde) care face, de asemenea, parte din planul 
Meu de gestionare (planul mântuirii). Este propria Mea lucrare, nu ceva ce poate face 
orice om. Trebuie să fac asta — trebuie să rânduiesc asta, ceea ce este suficient pentru a- 
Mi arăta omnipotenţa și a-Mi manifesta mânia. 

Majorităţii oamenilor nu le este cunoscută și nu le este clară umanitatea Mea. Am 
spus-o de câteva ori, dar voi încă nu sunteţi lămuriţi și nu înțelegeți mult. Dar aceasta 
este lucrarea Mea și, acum, în acest moment, oricine știe, știe și pe oricine nu știe, nu ÎI 
forțez. Poate fi doar astfel. Am vorbit clar despre asta și nu voi vorbi mai târziu despre 
asta (pentru că am spus prea mult și am vorbit foarte clar. Cine Mă cunoaște, cu 
siguranţă are lucrarea Duhului Sfânt și, fără îndoială, este unul dintre fiii Mei întâi născuți. 
Cine nu Mă cunoaște, cu siguranţă nu este, dovedind că deja Mi-am retras Duhul de la 
el). Însă, în cele din urmă, îi voi face pe toţi să Mă cunoască — să Mă cunoască în 
întregime, atât în umanitatea, cât și în divinitatea Mea. Acestea sunt etapele lucrării Mele 
și trebuie să Îmi fac lucrarea astfel. Acesta este, de asemenea, decretul Meu 
administrativ. Toată lumea trebuie să Mă numească unicul Dumnezeu adevărat, să Mă 
slăvească și să Mă aclame cu veselie, neîncetat. 

Planul Meu de gestionare (planul mântuirii) a fost deja finalizat în întregime și totul a 
fost demult împlinit. În ochii oamenilor, pare că o mare parte din lucrarea Mea este încă 
în desfășurare, dar Eu deja am aranjat-o cum se cuvine și tot ce mai rămâne este 
finalizarea acesteia conform etapelor Mele, câte o sarcină odată (asta deoarece, înainte 
de crearea lumii, am predestinat cine poate rămâne neclintit în încercare, cine nu poate 
fi ales și predestinat de Mine și cine nu poate suferi alături de Mine. Pe cei care Îmi pot 
împărtăși suferința, adică pe aceia predestinaţi și aleși de Mine, cu siguranță îi voi ţine 
și le voi permite să transcendă totul). Îmi este clar în inimă cui îi aparţine fiecare rol. Sunt 
foarte conștient cine Îmi face servicii, cine este un fiu întâi născut și cine face parte din 
fiii Mei și din oamenii Mei. Știu lucrul acesta și cu ochii închiși. Despre oricine am spus 
în trecut că este fiu întâi născut, încă este un fiu întâi născut și acum și despre oricine 
am spus în trecut că nu este fiu întâi născut, nu este un fiu întâi născut nici acum. Orice 
fac, nu regret și nu schimb cu ușurință. Spun ceea ce vreau să spun (nimic nu este frivol 

în Mine) și acest lucru nu se schimbă niciodată! Cei care Îmi fac servicii întotdeauna Mi 
le fac: ei sunt vitele Mele; ei sunt caii Mei (dar acești oameni nu sunt niciodată luminaţi 
în duhul lor; când Mă folosesc de ei, sunt utili, dar, când nu Mă folosesc de ei, îi ucid. 
Când vorbesc de vite și de cai, Mă refer la cei care nu sunt luminaţi în duhul lor, care nu 
Mă cunosc și care nu Mi se supun, și chiar dacă sunt ascultători și supuși, simpli și 
cinstiţi, tot sunt adevărate vite și cai). Acum, majoritatea oamenilor sunt lascivi și 
neîngrădiţi în faţa Mea, vorbind și râzând necontrolat, comportându-se ireverenţios — ei 
Îmi văd doar umanitatea, nu și divinitatea. În umanitatea Mea, aceste comportamente 
pot fi acceptate și Mă forțez să le iert, dar, în divinitatea Mea, nu este așa de ușor. În 
viitor, voi decide că tu ai comis păcatul blasfemiei. Cu alte cuvinte, umanitatea Mea poate 
fi jignită, dar divinitatea Mea nu, și pe oricine intră câtuși de puţin în conflict cu Mine voi 
judeca imediat, fără nicio întârziere. Să nu crezi că, datorită faptului că te-ai asociat timp 
de mulţi ani cu această persoană care sunt Eu și ai devenit familiarizat cu Mine, poţi să 
vorbeşti și să te comporti cu neseriozitate. Chiar nu Îmi pasă! Indiferent despre cine este 
vorba, îl voi trata cu dreptate. Asta este dreptatea Mea. 

Tainele Mele sunt dezvăluite oamenilor zi de zi și devin mai clare pe zi ce trece, 
urmând etapele revelaţiei, ceea ce este suficient pentru a demonstra ritmul lucrării Mele. 
Aceasta este înţelepciunea Mea (nu o spun direct. Îi luminez pe fii Mei întâi născuți și 
orbesc progeniturile marelui balaur roșu). Mai mult decât atât, astăzi vă voi dezvălui taina 
Mea prin Fiul Meu. Lucrurile care sunt inimaginabile oamenilor vi le voi dezvălui astăzi 
pentru a vă încunoștinţa în detaliu și pentru a avea o înțelegere clară. Mai mult decât 
atât, această taină există în fiecare, cu excepţia fiilor Mei întâi născuţi, dar nimeni nu o 
poate înțelege. Deși este prezentă în fiecare persoană, nimeni nu o poate recunoaște. 
Ce spun? În lucrarea Mea și în cuvântările Mele din această perioadă, deseori 
menţionez marele balaur roșu, Satana, diavolul și arhanghelul. Ce sunt ei? Care sunt 
relaţiile lor? Ce este manifestat în aceste lucruri? Manifestările marelui balaur roșu 
reprezintă rezistența împotriva Mea, lipsa de înțelegere și pricepere a sensurilor 
cuvintelor Mele, frecventa persecutare a Mea și încercarea de a folosi tertipuri pentru a- 
Mi întrerupe gestionarea. Satana se manifestă astfel: se luptă cu Mine pentru putere, 
vrând să posede aleşii Mei și emițând cuvinte negative pentru a-Mi înșela oamenii. 
Manifestările diavolului (cei care nu Îmi acceptă numele, care nu cred, sunt diavoli cu 
toţii) sunt următoarele: râvnesc plăcerile trupești, se complac în plăceri malefice, trăiesc 
în robia Satanei, unii Mi se împotrivesc și unii Mă sprijină (dar fără a dovedi că sunt fiii 
Mei iubiţi). Manifestările arhanghelului sunt următoarele: vorbesc insolent, sunt lipsiţi de 
evlavie, deseori adoptă tonul Meu pentru a predica oamenilor, se concentrează să Mă 
imite doar în exterior, mâncând ce mănânc Eu și folosind ce folosesc Eu; pe scurt, dorind 
să fie pe picior de egalitate cu Mine, fiind ambiţioși, dar lipsindu-le calibrul Meu și 
neavând viaţa Mea, și fiind un eșec. Satana, diavolul și arhanghelul sunt, toate, 
demonstrații tipice ale marelui balaur roșu, astfel că aceia care nu sunt predestinaţi și 
aleși de Mine sunt, toţi, progeniturile marelui balaur roșu: așa este, negreșit! Aceștia 

sunt, cu toţii, dușmanii Mei. (Totuși, tulburările Satanei sunt excluse. Dacă natura ta este 
calitatea Mea, nimeni nu o poate schimba. Deoarece acum încă trăiești în trup, uneori 
te vei confrunta cu tentaţiile Satanei — acest lucru este inevitabil — dar trebuie să fii 
întotdeauna atent.) Așadar, voi abandona toate progeniturile marelui balaur roșu din 
afara fiilor Mei întâi născuţi. Natura lor nu poate fi schimbată vreodată — este calitatea 
Satanei. Diavolul este cel pe care îl manifestă și arhanghelul este cel pe care îl trăiesc. 
Este complet adevărat. Marele balaur roșu despre care vorbesc nu este un balaur roșu 
mare, ci, mai degrabă, este duhul rău care Mi se opune, sinonim cu „marele balaur roșu”. 
Așadar, toate duhurile în afară de Duhul Sfânt sunt duhuri rele și se poate spune și că 
sunt progeniturile marelui balaur roșu. Acest lucru ar trebui să le fie perfect clar tuturor. 


Capitolul 97 


Îi voi face pe toţi să Îmi vadă faptele minunate și să-Mi audă cuvintele înțelepte. 
Lucrul acesta trebuie să includă fiecare persoană și trebuie să se întâmple cu toate 
lucrurile. Acesta este decretul Meu administrativ, iar aceasta este mânia Mea. Voi atinge 
fiecare persoană și fiecare chestiune astfel încât toți oamenii din tot universul și până la 
capătul lumii să vadă cu propriii ochi; nu Mă voi opri niciodată până când nu s-a împlinit 
acest lucru. Mi-am revărsat mânia întru totul, fără să rețin vreo strop. Este îndreptată 
asupra fiecărei persoane care acceptă acest nume (curând, va fi întoarsă asupra tuturor 
naţiunilor lumii). Și ce este mânia Mea? Cât de cumplită este? Asupra cărui fel de 
persoană se revarsă mânia Mea? Majoritatea oamenilor cred că mânia este cel mai 
sever grad de furie, dar lucrul acesta nu o explică în întregime. Mânia Mea și decretele 
Mele administrative sunt două părţi inseparabile; când Îmi promulg decretele 
administrative, mânia le urmează. Așadar, ce anume este mânia? Mânia este un grad 
de judecată pe care o împart oamenilor și este principiul din spatele promulgării fiecăruia 
dintre decretele Mele administrative. În cazul în care cineva Îmi încalcă unul dintre 
decrete, mânia Mea va avea o amplitudine corespunzătoare, în funcţie de decretul care 
a fost încălcat. Când mânia Mea este prezentă, e sigur că și decretele Mele 
administrative sunt prezente, și invers. Decretele Mele administrative și mânia Mea 
formează un întreg inseparabil. Este cea mai aspră dintre judecăţi, pe care nimeni nu o 
poate ofensa. Toţi oamenii trebuie să o respecte sau, altfel, nu vor evita cu ușurință să 
fie doborâţi de mâna Mea. Oamenii nu au cunoscut-o niciodată de-a lungul veacurilor 
(deși au existat unii care au suferit durerea cauzată de mari dezastre, tot nu au aflat-o; 
totuși, executarea acestui decret administrativ începe, în principal, de acum), dar astăzi 
v-o dezvălui în întregime, ca să puteţi evita cauzarea ofenselor. 

Toţi oamenii ar trebui să-Mi audă vocea și să creadă în cuvintele Mele. Altfel, nu voi 
acționa, și nici nu voi face nicio lucrare. Toate cuvintele și acțiunile Mele sunt exemple 
pe care ar trebui să le urmaţi; acestea sunt exemplarul vostru și un model de urmat 

pentru voi. Motivul pentru care am devenit trup este ca voi să puteţi vedea ce sunt și ce 
am în umanitatea Mea. În viitor, vă voi permite să fiți martori la ceea ce sunt și ce am în 
divinitatea Mea. Lucrurile trebuie să se desfășoare pas cu pas, în acest mod. Altfel, 
oamenii pur și simplu nu Mă vor putea crede și nu Mă vor cunoaște. În schimb, vor avea 
doar viziuni neclare și confuze și nu vor putea să aibă o înţelegere clară în ceea ce Mă 
privește. Cuvintele Mele au arătat că persoana Mea vi S-a arătat întru totul, totuși, 
oamenii Îmi aud cuvintele și tot nu Mă cunosc — din simplul motiv că sunt nesăbuiți și 
ignoranțţi. Chiar și acum că M-am întrupat, oamenii tot Mă sfidează și, prin urmare, Îmi 
folosesc mânia și decretele Mele administrative pentru a pedepsi această veche epocă 
păcătoasă și promiscuă și a-i face întru totul de rușine pe Satana și pe diavoli. Aceasta 
este singura cale; este destinaţia omenirii și este finalul care îi așteaptă pe oameni. 
Rezultatul este o concluzie inevitabilă pe care nimeni nu o poate schimba și de la care 
nimeni nu se poate sustrage prin vorbe. Doar Eu am ultimul cuvânt; aceasta este 
gestionarea Mea și acesta este planul Meu. Toţi oamenii trebuie să creadă și să fie 
convinși în inimă și în cuvânt. Cei care obțin noroc în această viaţă vor suferi cu siguranţă 
pentru totdeauna, în timp ce aceia care suferă în această viaţă vor fi cu siguranţă 
binecuvântaţi pentru totdeauna — am predeterminat acest lucru și nimeni nu îl poate 
schimba. Nu există nimeni care să-Mi poată schimba inima și nu există nimeni care să 
poată adăuga măcar o vorbă în plus cuvintelor Mele, și cu atât mai puţin le este permis 
să înlăture arbitrar chiar și un singur cuvânt; dacă cineva încalcă acest lucru, cu 
siguranţă îl voi mustra. 

Tainele Mele vă sunt dezvăluite zilnic — le înţelegeţi cu adevărat? Eşti cu adevărat 
sigur în privința acestora? Când Satana te înșală, ești capabil să îţi dai seama? Acest 
lucru este stabilit conform staturilor voastre în viață. Din moment ce spun că toate 
lucrurile sunt predeterminate de Mine, de ce atunci M-am întrupat personal pentru a-Mi 
desăvârși fiii întâi născuţi? În plus, de ce am făcut atât de multe lucrări pe care oamenii 
le consideră inutile? Eu sunt Cel confuz? Ţine minte aceasta! Tot ce fac nu este doar 
pentru a-i câștiga pe fiii Mei întâi născuţi, ci, mai important, pentru a-l rușina pe Satana. 
Deși Satana Mă sfidează, am totuși puterea să-i fac odraslele să se răzvrătească 
împotriva lui și să se întoarcă să Mă slăvească. În plus, tot ceea ce fac este ca următorul 
pas al lucrării să se desfășoare ușor și ca întreaga lume să se bucure și să-Mi aducă 
laudă și ca toate lucrurile care respiră să îngenuncheze în fața Mea și să Mă slăvească; 
acea zi va fi cu adevărat o zi a gloriei. Ţin toate lucrurile în mâinile Mele și când vor 
izbucni cele șapte tunete, toate lucrurile vor fi împlinite în întregime, neschimbătoare și 
toate stabilite. Din acel moment se va intra în noua viaţă a noului cer și a noului pământ, 
în circumstanțe complet noi, iar viața Împărăției va începe. Dar cum este în Împărăţie? 
Oamenii pur și simplu nu pot percepe clar acest lucru (deoarece nimeni nu a gustat 
vreodată din viața Împărăției, și astfel oamenii doar și-au imaginat-o și au cugetat la 
aceasta în inimile lor). În acest timp, în trecerea de la viaţa bisericii la viața Împărăției, 
ceea ce înseamnă a trece din starea prezentă în starea viitoare, se vor petrece multe 

lucruri pe care oamenii nu și le-au imaginat vreodată. Viaţa bisericească este 
precursoarea intrării în viața Împărăției; așadar, înainte ca viața Împărăției să apară, nu 
voi cruța niciun efort pentru a avea grijă de viaţa bisericii. Ce reprezintă viaţa bisericii? 
Lucrurile stau astfel; toată lumea, inclusiv fiii Mei întâi născuţi, mănâncă, bea și bucură 
de cuvintele Mele și Mă cunosc, astfel primind arderea și purificarea Mea ca să-Mi poată 
înțelege decretele administrative, judecata și mânia și să poată evita să aducă ofensă 
vieţii Împărăției. Și ce reprezintă „viața Împărăției”? Viaţa Împărăției este locul unde fiii 
Mei întâi născuţi domnesc ca regi împreună cu Mine, stăpânind toate popoarele și toate 
naţiunile (doar fiii Mei întâi născuți și cu Mine putem să ne bucurăm de viața împărăției). 
Deși fiii Mei și oamenii Mei din toate naţiunile și toate popoarele intră în Împărăţie, ei nu 
pot să se bucure de viața Împărăției. De aceasta se pot bucura doar cei care intră în 
lumea spirituală. Deci doar fiii Mei întâi născuţi și cu Mine putem trăi în corp, în timp ce 
fiii Mei și poporul Meu continuă să trăiască în trup. (Totuși, acesta nu este trupul care a 
fost corupt de Satana. Acesta este înțelesul faptului că fiii Mei întâi născuţi domnesc 
împreună cu Mine ca regi.) Duhurile, sufletele și corpurile tuturor celorlalți oameni vor fi 
luate și aruncate în Infern. Asta înseamnă că acești oameni vor pieri cu totul și vor înceta 
să existe (totuși, ei trebuie să treacă prin toate legăturile și cruzimile Satanei, ca 
greutăţile și dezastrele). Odată ce acest lucru este împlinit, viața Împărăției va fi oficial 
pe făgașul cel bun, iar Eu voi începe oficial să Îmi dezvălui faptele (ca să fie dezvăluite 
în mod deschis, și nu ascunse). De atunci înainte, cu siguranţă nu vor mai exista suspine 
și lacrimi. (Căci nu va mai exista nimic care să-i poată răni pe oameni sau care să-i facă 
să plângă sau să le provoace suferință, iar acest lucru este valabil și pentru fiii Mei și 
poporul Meu; dar există un punct care trebuie scos în evidenţă, și anume că fiii Mei și 
poporul Meu vor fi trup pentru totdeauna.) Totul va fi vesel — o viziune a desfătării. Nu 
va fi ceva fizic, ci, mai degrabă, ceva care nu poate fi văzut cu ochii fizici. Vor putea să 
se bucure de aceasta și cei care sunt fiii Mei întâi născuţi; aceasta este fapta Mea 
minunată și aceasta este puterea Mea măreaţă. 

Îmi doresc să puteți să-Mi căutaţi voia și să aveţi consideraţie faţă de inima Mea tot 
timpul. Plăcerile trecătoare îţi pot distruge întreaga viaţă, în timp ce suferinţa trecătoare 
poate aduce o eternitate de binecuvântări. Nu fi neconsolat; aceasta este calea care trebuie 
străbătută. Înainte, am spus deseori: „Pe cei care se sacrifică pentru Mine cu sinceritate îi 
voi binecuvânta, cu siguranţă, din belșug”. Și ce sunt „binecuvântările”? Acestea nu sunt 
numai cele obținute astăzi, ci cu atât mai mult sunt cele care vor fi savurate în viitor — doar 
acestea sunt binecuvântări adevărate. Când vă întoarceţi în Muntele Sion, veţi arăta o 
recunoștință fără margini pentru suferința voastră actuală, căci aceasta este 
binecuvântarea Mea. A trăi acum în trup înseamnă a fi pe Muntele Sion (adică trăiești în 
Mine), în timp ce a trăi mâine în corp va fi ziua gloriei și acest lucru, chiar mai mult, înseamnă 
a fi pe Muntele Sion. După auzirea acestor cuvinte pe care le spun, veţi înțelege ce 
înseamnă „Muntele Sion”. Muntele Sion este un sinonim pentru Împărăţie și este, de 
asemenea, lumea spirituală. Pe Muntele Sion de astăzi, sunteți în trup primind consolare și 

obținând harul Meu; pe Muntele Sion al viitorului, veţi fi în corp bucurându-vă de 
binecuvântarea de a domni ca regi. Acest lucru, în mod categoric, nu trebuie să fie ignorat. 
Și în niciun caz să nu permiteţi să treacă pe lângă voi momente în care puteţi câștiga 
binecuvântări; ziua de astăzi este ziua de astăzi, până la urmă, și este foarte diferită de cea 
de mâine. Când vei ajunge să te bucuri de binecuvântări, vei crede că harul de astăzi nu 
merită menţionat. Acesta este lucrul pe care ţi-l încredințez și acesta este sfatul Meu final. 


Capitolul 98 


Toate lucrurile vor veni asupra fiecăruia dintre voi și vă vor permite să știți mai multe 
despre Mine și să fiți mai siguri de Mine. Ele vă vor permite să Mă cunoașteţi pe Mine, 
unul Dumnezeu Însuși, să Mă cunoașteţi pe Mine, Cel Atotputernic, să Mă cunoaşteţi pe 
Mine, Dumnezeul întrupat Însuși. Apoi, voi ieși din trup, Mă voi reîntoarce în Sion, în 
buna ţară a Canaanului care Îmi este reședința și destinaţia, baza unde am creat toate 
lucrurile. Acum, niciunul dintre voi nu înțelege sensul cuvintelor pe care le spun; nu există 
nicio persoană care să poată înțelege sensul acestor cuvinte. Doar când totul vă va fi 
dezvăluit veţi înţelege de ce spun aceste cuvinte. Nu sunt al lumii și cu atât mai puţin 
sunt al universului, deoarece Eu sunt unul Dumnezeu Însuși. Ţin întregul univers-lume 
în mâna Mea, Eu însumi Mă ocup de el, iar oamenii pot doar să se supună autorității 
Mele, să-Mi rostească numele sfânt, să Mă aclame și să Mă slăvească. Totul vă va fi 
dezvăluit treptat. Deși nimic nu este ascuns, voi încă nu Îmi puteţi desluși modul de a 
vorbi sau tonul cuvintelor Mele. Voi încă nu înțelegeţi la ce se referă planul Meu de 
gestionare (planul mântuirii). Așadar, vă voi spune mai târziu toate lucrurile pe care nu 
le înțelegeţi din ceea ce am spus, deoarece, pentru Mine, totul este simplu și clar, iar 
pentru voi este extrem de dificil și pur și simplu nu înțelegeţi deloc. În acest scop, Îmi voi 
schimba metoda de a vorbi și nu voi mai face legătura între lucruri când voi vorbi, dar 
voi clarifica fiecare chestiune pe rând. 

Ce înseamnă să învii din morţi? Înseamnă să mori în trup și apoi să te întorci în corp 
după moarte? Asta înseamnă să învii din morţi? Este atât de simplu? Sunt Dumnezeul 
atotputernic; ce știți voi despre asta? Cum înțelegeţi voi acest lucru? Ar putea fi luată 
literalmente învierea Mea din morţi din timpul primei Mele întrupări? A avut loc procesul 
chiar așa cum a fost descris în acele texte? Am spus că, dacă nu vorbesc sincer și dacă 
nu spun oamenilor clar, atunci nimeni nu va putea să înțeleagă sensul cuvintelor Mele. 
În decursul epocilor, nu a existat nicio persoană care să nu fi crezut că învierea din morți 
este astfel. Din momentul facerii lumii, nimeni nu i-a înţeles adevăratul sens. Chiar am 
fost țintuit pe cruce? Și, după moarte, am ieșit din mormânt? Chiar așa s-a întâmplat? 
Chiar ar putea fi adevărat lucrul acesta? În decursul epocilor, nimeni nu a depus niciun 
efort pentru acest lucru, nimeni nu a ajuns să Mă cunoască din acest fapt și nu există 
nicio persoană care să nu-l creadă; toţi cred că este adevărat. Ei nu știu că fiecare cuvânt 

al Meu are un înţeles lăuntric. Atunci, ce este, mai exact, învierea din morţi? (În viitorul 
apropiat, veți avea această experienţă, așa că vă spun despre asta dinainte.) Nicio ființă 
creată nu e dornică să moară; toate vor să trăiască. Din punctul Meu de vedere, moartea 
trupului nu este o moarte reală. Când Duhul Meu este recuperat de la o persoană, acea 
persoană moare. Așadar, pe toţi acei demoni stricaţi de Satana (cei care nu au credinţă, 
toți necredincioșii) îi numesc morţi. Din momentul facerii lumii, Mi-am oferit Duhul tuturor 
pe care i-am ales. Cu toate acestea, după o etapă care a urmat momentului facerii, 
oamenii au fost ocupați de Satana o vreme. Așa că am plecat și oamenii au început să 
sufere (suferința pe care am îndurat-o Eu când eram întrupat și țintuit pe cruce, după 
cum s-a vorbit despre aceasta). Totuși, la momentul stabilit de Mine dinainte (momentul 
în care s-a încheiat abandonul oamenilor de către Mine), i-am recuperat pe oamenii pe 
care îi predestinasem și Mi-am pus din nou Duhul în voi, astfel încât să reveniti la viaţă. 
Aceasta se numește „înviere din morţi”. Acum, toţi cei care chiar trăiesc în Duhul Meu 
sunt deja transcendenți și cu toţii trăiesc în corp. Totuși, în scurt timp, vă veţi lepăda de 
concepțiile voastre, de noțiunile voastre și de toate legăturile pământești. Dar aceasta 
nu este o înviere din morți după suferință, așa cum își imaginează oamenii. Faptul că 
trăiţi acum este condiţia prealabilă a traiului în corp; este calea necesară pentru a intra 
în lumea spirituală. Transcenderea umanităţii normale la care Mă refer înseamnă să nu 
ai familie, soţie, copii și nevoi umane. Înseamnă a vă concentra doar la a trăi sub chipul 
Meu, a vă concentra doar la a intra în Mine și de a nu vă gândi la alte lucruri în afara 
Mea; oriunde mergeţi este casa voastră. Asta înseamnă a transcende umanitatea 
normală. Aţi înţeles complet greșit aceste cuvinte ale Mele; înțelegerea voastră este prea 
superficială. Cum Mă voi arăta, mai exact, tuturor naţiunilor și tuturor popoarelor? În 
corp, astăzi? Nu! Când va veni timpul, Mă voi arăta în corpul Meu, în fiecare naţiune din 
univers. Momentul în care străinii vor avea nevoie de voi să-i păstoriţi nu a sosit încă. În 
acel moment, va trebui să ieșiţi din corp și să intraţi în corp pentru a-i păstori. Acesta 
este adevărul, dar nu este „învierea din morți” pe care oamenii și-o imaginează. La 
momentul stabilit, veţi ieși din trup fără știre, veți intra în lumea spirituală și veţi conduce 
toate naţiunile cu Mine. Nu este încă timpul. Când voi avea nevoie să fiţi în corp, veți fi 
în corp (conform cerinţelor lucrării Mele, trebuie să aveţi gândire acum și să trăiţi în corp, 
încă, deci încă ar trebui să faceţi lucrurile pe care trebuie să le faceţi în trup conform 
etapelor Mele; nu așteptați pasiv, deoarece aceasta va cauza întârzieri). Când voi avea 
nevoie de voi să acționaţi în corp drept păstori ai bisericii, veţi ieși din corp, vă veţi lepăda 
de gândirea voastră și vă veţi baza în întregime pe Mine pentru a trăi. Aveţi încredere în 
puterea Mea și în înțelepciunea Mea. Totul va fi făcut de Mine personal. Voi trebuie doar 
să așteptați și să vă bucurați. Toate binecuvântările vor veni la voi și veți avea provizii 
inepuizabile și nesfârșite. Când va veni ziua aceea, veţi înțelege principiul modului în 
care fac acest lucru, Îmi veţi cunoaște faptele minunate și veți înţelege cum îi duc înapoi 
în Sion pe fiii Mei întâi născuţi. Acest lucru nu este atât de complicat pe cât vă imaginati, 
dar, de asemenea, nu este nici atât de simplu pe cât credeți. 


169 


Știu că, atunci când spun asta, deveniți chiar și mai puţin capabili să înţelegeți 
scopul din spatele cuvintelor Mele și chiar și mai nelămuriţi. Le veţi confunda cu 
spusele Mele de mai devreme, astfel că nu puteţi înţelege nimic, și vi se va părea că 
nu este cale de scăpare. Cu toate acestea, nu vă faceți griji. Vă voi spune totul. Tot ce 
spun are sens. Am spus că pot face ca lucrurile existente să se întoarcă în nimic și că 
pot face o multitudine de lucruri din nimic. În imaginaţia umană, pentru a intra în corp, 
din corp, trebuie să învii din morţi. În trecut, am folosit această metodă și Mi-am 
manifestat cea mai mare minune, dar astăzi nu este ca în trecut. Vă voi duce direct din 
corp, în corp. Nu este acesta un semn și o minune chiar mai mare? Nu este aceasta o 
manifestare mai mare a omnipotenţei Mele? Am planul Meu și am intenţiile Mele. Cine 
nu este în mâinile Mele? Știu lucrarea pe care o fac. Metodele Mele de lucru de astăzi 
sunt, la urma urmelor, diferite de trecut. Îmi ajustez metodele de lucru conform 
schimbării epocilor. Când am fost țintuit pe cruce, aceea a fost Epoca Harului, dar 
acum este epoca finală. Ritmul lucrării Mele accelerează; nu înaintează cu aceeași 
viteză ca în trecut și cu atât mai puţin este mai lent decât în trecut. Mai degrabă, 
înaintează mult mai rapid decât în trecut. Pur și simplu nu există un mod de a îl descrie 
și nu e nevoie de atât de multe procese complexe. Sunt liber să fac orice. Nu este 
adevărat că nu este nevoie decât de un singur cuvânt plin de autoritate din partea Mea 
pentru a determina modul în care voia Mea va fi împlinită și cum vă voi desăvârși? Tot 
ceea ce spun va fi împlinit, cu siguranţă. În trecut, am spus deseori că voi suferi și nu 
le-am permis oamenilor să menţioneze suferința pe care am îndurat-o înainte; să 
mențţionezi acest lucru era o blasfemie față de Mine. Aceasta deoarece Eu sunt 
Dumnezeu Însuși și pentru Mine nu este nicio greutate; când menţionezi această 
suferință, îi faci pe oameni să plângă. Am spus că, în viitor, nu vor exista suspine și 
lacrimi. Lucrul acesta ar trebui explicat din această privinţă și, apoi, sensul cuvintelor 
Mele poate fi înțeles. Sensul spuselor „oamenii pur și simplu nu pot suporta această 
suferință” este acela că Eu Mă pot elibera de toate noţiunile și gândirea omenească, 
Mă pot elibera de emoțiile trupului, Mă pot elibera de tot ce înseamnă să fiu lumesc, 
pot ieși din trup și pot încă să rămân în picioare când toţi Mă resping. Acest lucru este 
o dovadă suficientă că sunt unul Dumnezeu Însuși. Am spus că „Fiecare fiu întâi născut 
trebuie să intre în lumea spirituală din corp; aceasta este calea pe care ei trebuie să 
meargă pentru a domni alături de Mine ca regi”. Sensul acestui enunţ este acela că, 
atunci când întâlniți lucrul pe care vi l-aţi imaginat în trecut, veți ieși oficial din corp și 
veţi intra în corp pentru a începe, oficial, să-i judecaţi pe acei prinți și regi. Aceștia vor 
fi judecaţi în funcţie de lucrurile care au loc în acest moment. Totuși, nu este atât de 
complicat pe cât vă imaginaţi — se va săvârși într-o clipită. Nu veţi fi nevoiţi să înviaţi 
din morţi și nici nu va fi nevoie să suferiţi (deoarece suferința și greutăţile voastre de 
pe pământ au ajuns deja la final și am spus deja că nu Îmi voi mai trata după aceea fiii 
întâi născuţi). Fiii întâi născuţi se vor bucura de binecuvântările lor, după cum s-a 
discutat, prin faptul că veţi intra fără știință în lumea spirituală. De ce spun că acestea 

sunt mila și harul Meu? Dacă s-ar putea intra în lumea spirituală doar după învierea 
din morţi, acest lucru nu ar reprezenta nici pe departe mila sau harul. Așadar, aceasta 
este cea mai evidentă expresie a milei și harului Meu și, mai mult decât atât, dezvăluie 
predestinarea și selecția oamenilor de către Mine. Este suficient de capabilă pentru a 
arăta cât de stricte sunt decretele Mele administrative. Voi fi îndurător faţă de oricine 
doresc și voi fi milostiv faţă de oricine doresc. Nimeni nu va disputa și nu se va certa 
cu privire la acest lucru. Eu voi decide toate aceste lucruri. 

Oamenii nu pot să-și dea seama de acest lucru, pun presiune asupra lor înșiși până 
se sufocă și, cu toate acestea, tot ei se înlănţuie singuri. Gândirea oamenilor este cu 
adevărat limitată, deci trebuie să se lepede de gândirea și noţiunile umane. Așadar, 
trebuie să ies din trup și să intru în lumea spirituală, pentru a lua totul sub control, pentru 
a gestiona tot. Acesta este singurul mod de a conduce toate popoarele și toate naţiunile 
și de a-Mi îndeplini voia. Nu este departe. Voi nu aveti încredere în omnipotența Mea și 
nu știți cine sunt. Credeţi că sunt doar o fiinţă omenească și nu-Mi puteţi vedea deloc 
divinitatea. Lucrurile vor fi împlinite oricând voi vrea ca ele să fie împlinite. Tot ceea ce 
este necesar este un singur cuvânt rostit de Mine. Voi aţi fost atenţi doar la aspectul 
umanităţii Mele din ceea ce am spus recent și din fiecare mișcare a Mea, dar nu aţi fost 
atenți la aspectul divinității Mele. Adică voi credeţi că și Eu am gândire și noţiuni. Dar 
Eu am spus că gândurile, ideile și mintea Mea, fiecare mișcare a Mea, tot ce fac și tot 
ce spun, sunt manifestarea completă a lui Dumnezeu Însuși. Aţi uitat toate acestea? 
Sunteţi cu toţii oameni confuzi! Nu înţelegeţi sensul cuvintelor Mele. V-am permis să 
vedeţi aspectul umanităţii Mele normale din ceea ce am spus (v-am permis să-Mi vedeţi 
umanitatea normală în viaţa Mea de zi cu zi, în realitate, deoarece încă nu înţelegeți 
aspectul umanităţii Mele normale din ce am spus în această perioadă), totuși nu 
înțelegeţi umanitatea Mea normală și doar încercaţi să vă agăţaţi de ceva care poate fi 
folosit împotriva Mea și sunteţi neînfrânaţi înaintea Mea. Sunteţi orbi! Sunteţi ignoranti! 
Nu Mă cunoașteţi! Am vorbit degeaba atâta timp, nu Mă cunoașteţi deloc și pur și simplu 
nu Îmi consideraţi umanitatea normală drept parte a lui Dumnezeu Însuși complet. Cum 
pot să nu fiu supărat? Cum pot să fiu milos din nou? Pot doar să răspund acestor copii 
nesupuși prin mânia Mea. Sunteţi atât de îngâmfațţi, nu Mă cunoașteţi deloc! Credeţi că 
am procedat greșit! Aș putea Eu să procedez incorect? Aș alege cu nepăsare să Îmi 
asum orice trup în care să Mă întrupez? Umanitatea și divinitatea Mea sunt două părţi 
inseparabile care ÎI formează pe Dumnezeu Însuși complet. Acum trebuie să vă fie 
foarte clar acest lucru! Cuvintele Mele și-au atins deja apogeul și nu pot fi explicate mai 
pe larg! 

Deoarece ritmul lucrării Mele se întețește, nimeni nu poate ţine pasul cu Mine și 
nimeni nu Îmi poate pătrunde gândurile, însă aceasta este singura cale înainte. Asta 
reprezintă „morţii” (referindu-se la a nu putea pricepe voia Mea, la a nu putea înțelege 
la ce Mă refer în cuvintele Mele; aceasta este o altă explicaţie a termenului „morţi” și nu 
înseamnă „a fi părăsit de Duhul Meu”) din fraza „a învia din morţi” despre care s-a vorbit 
deja. Când voi și cu Mine am făcut tranziţia din această fază în corp, atunci înțelesul real 
al „învierii din morţi” se va împlini (adică acesta este înţelesul real al învierii din morți). 
Acum, aceasta este condiţia în care existați cu toţii: nu-Mi puteţi pricepe voia și nu puteţi 
da de urmele pașilor Mei. Mai mult, nu puteți fi calmi în duhurile voastre, deci vă simtiti 
agitati în cugete. Acest fel de condiţie este exact „suferința” despre care am pomenit, iar 
în această suferinţă, pe care oamenii nu o pot îndura, voi vă gândiţi la viitorul vostru pe 
de o parte, iar pe de altă parte, acceptaţi arderea Mea și judecata Mea, care vă vânează 
și vă lovesc din toate direcţiile. În plus, nu puteți să pricepeţi nicio regulă din tonul și felul 
Meu de a vorbi, iar într-o zi de cuvântare există mai multe tonuri diferite, așa că suferiţi 
mult. Acestea sunt etapele din lucrarea Mea. Aceasta este înțelepciunea Mea. În viitor, 
veţi avea parte de suferință mai mare în privinţa asta, care este toată pentru a-i da în 
vileag pe toți oamenii ipocriţi — acest lucru ar trebui să fie limpede acum! Acesta este 
modul în care lucrez. Cu motivaţia acestui fel de suferință și după ce aţi experimentat 
această durere care este echivalentă cu moartea, veţi intra pe un alt tărâm. Veţi intra în 
corp și veți domni cu Mine peste toate naţiunile și popoarele. 

De ce am vorbit în ultima vreme pe un ton mai grav? De ce s-a schimbat tonul vocii 
Mele atât de frecvent și de ce s-a schimbat și modul Meu de lucru atât de frecvent? Am 
făcut aceste lucruri cu înţelepciune. Cuvintele Mele sunt rostite pentru oricine a acceptat 
acest nume [indiferent de cred sau nu că vorbele Mele se pot împlini), așadar cuvintele 
Mele ar trebui auzite și văzute de toată lumea și nu trebuie suprimate, deoarece am felul 
Meu de a lucra și am înţelepciunea Mea. Îmi folosesc cuvintele pentru a judeca oamenii, 
pentru a-i da în vileag și pentru a expune natura omenească. Drept urmare, îi selectez 
pe cei care au fost aleși de Mine și îi alung pe cei care nu au fost predestinaţi sau aleși 
de Mine. Toată aceasta este înțelepciunea Mea și este minunăţia lucrării Mele. Aceasta 
e metoda Mea din această fază a lucrării Mele. În rândul oamenilor, este vreunul care 
să poată să priceapă voia Mea? În rândul oamenilor, este vreunul care poate fi preocupat 
de povara Mea? Singurul care face lucrarea sunt Eu, Dumnezeu Însuși. Va veni o zi în 
care veti înțelege pe deplin semnificaţia acestor cuvinte ale Mele și veţi fi complet lămuriţi 
în ce privește motivul pentru care doresc să rostesc aceste cuvinte. Înţelepciunea Mea 
este nemărginită, infinită și incomensurabilă și e complet de nepătruns pentru oameni. 
Oamenii nu pot să o vadă decât în parte din lucrurile pe care le fac Eu, dar ceea ce văd 
ei este încă eronat și incomplet. Când aţi trecut complet de la această fază la 
următoarea, atunci veţi putea vedea clar lucrurile. Ţineţi minte! Acum este era cea mai 

de preţ — este ultima etapă în care sunteți în trup. Viaţa voastră de acum este ultima din 
viaţa voastră fizică. Atunci când intraţi în lumea spirituală din trup, în acel moment toată 
durerea vă va părăsi. Vă veţi bucura nespus de mult, veți jubila și veţi sări în sus de 
bucurie fără încetare. Dar trebuie să înțelegeţi clar că aceste cuvinte pe care le rostesc 
sunt numai pentru fiii întâi născuţi, deoarece numai fiii întâi născuţi sunt vrednici de 
această binecuvântare. Intrarea în lumea spirituală este cea mai mare binecuvântare, 
cea mai înaltă binecuvântare și lucrul cel mai valoros de care să vă bucurati. Lucrurile 
pe care le obţineţi acum pentru a le mânca și a le purta nu sunt nimic altceva decât 
plăceri ale trupului; sunt har, iar Eu pur și simplu nu pun niciun preţ pe aceste lucruri. 
Lucrarea Mea se concentrează asupra următoarei faze (intrarea în lumea spirituală și 
înfruntarea universului-lume). 

Am spus că marele balaur roșu a fost deja doborât de Mine și nimicit. Cum de nu 
puteţi crede cuvintele Mele? De ce încă doriţi să suferiţi persecuție și nenorocire pentru 
Mine? Nu este acesta un preț inutil pe care îl plătiți? V-am reamintit de multe ori că nu 
trebuie decât să vă bucurati, în timp ce Eu Însumi, personal, fac lucrarea. De ce sunteţi 
atât de nerăbdători să treceţi la fapte? Chiar nu știți cum să vă bucuraţi! Am pregătit 
complet totul pentru voi — de ce nu a venit niciunul din voi la Mine să le pretindă? Încă 
sunteți nesiguri de ceea ce am spus! Voi nu Mă înţelegeţi! Credeţi vă spun vorbe goale; 
într-adevăr, sunteţi confuzi! (Pregătirile complete despre care vorbesc se referă la faptul 
că ar trebui să priviţi la Mine mai mult și să vă rugați mai mult înaintea Mea, în timp ce 
Eu voi lucra personal să blestem pe oricine Mi se împotrivește și să pedepsesc pe oricine 
vă prigonește.) Nu știți nimic despre cuvintele Mele! Vă revelez toate misterele Mele, dar 
câţi dintre voi le înțeleg cu adevărat? Câţi dintre voi le înțeleg profund? Ce este tronul 
Meu? Ce este toiagul Meu de fier? Cine dintre voi știe? Când este menţionat tronul Meu, 
cei mai mulți oameni cred că se referă la locul în care șed sau la locuința Mea, sau că 
se referă la Mine, la persoana care sunt Eu. Toate acestea sunt înţelegeri greșite — sunt 
pur și simplu o harababură de neînțelegere! Niciuna dintre aceste interpretări nu este 
corectă, nu-i așa? Acesta este felul în care voi toţi înțelegeți și pricepeţi — aceasta este 
pur și simplu o deviere extremă a înțelegerii! Ce este autoritatea? Care este relaţia dintre 
autoritate și tron? Tronul este autoritatea Mea. Când fiii Mei întâi născuţi au mare respect 
pentru tronul Meu, atunci este vremea la care vor primi autoritatea din partea Mea. 
Numai Eu am autoritate, deci numai Eu am tronul. Cu alte cuvinte, după ce fiii Mei întâi 
născuți au suferit în același fel în care Eu am suferit, vor accepta ceea ce sunt Eu și 
ceea ce am și vor primi totul din partea Mea; acesta este procesul prin care vor obține 
statutul de fiu întâi născut. Va fi timpul în care fiii Mei întâi născuţi vor avea mult respect 
pentru tronul Meu și va fi timpul în care vor accepta autoritatea din partea Mea. Acum ar 
trebui să înțelegeţi asta! Orice lucru pe care-l spun este clar și lipsit de orice ambiguitate, 
pentru ca fiecare să-l înțeleagă. Daţi-vă de-o parte propriile noţiuni și așteptați să primiţi 
misterele pe care vi le revelez! Așadar, ce este toiagul de fier? În etapa anterioară, se 
referea la cuvintele Mele aspre, dar acum e diferit faţă de trecut: acum, toiagul de fier se 

referă la faptele Mele, care sunt mari dezastre impregnate de autoritate. Astfel, oricând 
este menţionat toiagul de fier, se referă întotdeauna și la autoritate. Înţelesul original al 
toiagului de fier este menţionat cu referire la dezastre mari — el face parte din autoritate. 
Toţi trebuie să vadă clar acest lucru și numai astfel pot pricepe voia Mea și pot primi 
revelaţie din cuvintele Mele. Oricine are lucrarea Duhului Sfânt ţine toiagul de fier în 
mâna sa, este învestit cu autoritate și are dreptul să execute oricare dintre marile 
dezastre. Acesta este unul din decretele Mele administrative. 

Totul și toate lucrurile vă sunt descoperite (asta se referă la porțiunea care v-a fost 
făcută cunoscută în mod clar) și totul și toate lucrurile vă sunt ascunse (asta se referă la 
porțiunea ascunsă a cuvintelor Mele). Vorbesc cu înţelepciune: vă las să înțelegeți 
numai înțelesul literal al unora dintre cuvintele Mele, în timp ce vă las să pricepeţi 
înțelesul altora (dar cei mai mulţi oameni sunt incapabili de a înţelege), deoarece acesta 
este succesiunea lucrării Mele. Vă pot spune adevăratul înțeles al cuvintelor Mele numai 
atunci când ajungeţi la o anumită statură. Aceasta este înțelepciunea Mea și acestea 
sunt faptele Mele minunate (ca să vă desăvârșesc, să îl înving pe deplin pe Satana și 
să umilesc diavolii.) Numai după ce intraţi pe un alt tărâm veţi putea înţelege pe deplin. 
Trebuie să acţionez astfel deoarece în noţiunile omenești există multe lucruri pe care 
oamenii pur și simplu nu le pot pătrunde și, chiar dacă vorbesc deslușit, tot nu le veți 
înțelege. La urma urmei, minţile oamenilor sunt limitate și sunt multe lucruri pe care nu 
vi le pot explica decât după ce aţi intrat în lumea spirituală; altfel, trupul omenesc nu e 
la înălțimea sarcinii, iar asta nu poate decât să-Mi perturbeze gestionarea. Acesta este 
înțelesul adevărat al expresiei „succesiunea lucrării Mele” despre care vă vorbesc. În 
noţiunile voastre, cât de bine Mă înţelegeţi? Este înțelegerea voastră fără cusur? Este 
cunoaștere înăuntrul duhului? De aceea, trebuie să vă las să treceţi pe un alt tărâm ca 
să-Mi completaţi lucrarea și să-Mi faceţi voia. Deci, ce anume este acest alt tărâm? Este 
într-adevăr, așa cum cred oamenii, un fel de priveliște transcendentă? Este într-adevăr 
ceva ca aerul, care nu poate fi văzut sau simţit și totuși există? După cum am spus, 
starea fiinţei în corp este una de a avea trup și oase, de a avea o formă și o figură. Acest 
lucru este cât se poate de adevărat și indubitabil și fiecare trebuie să îl creadă. Aceasta 
este starea adevărată în corp. Mai mult decât atât, în corp nu există chestiuni pe care 
oamenii le urăsc. Dar ce anume este această stare? Când oamenii trec de la trup la 
corp, un mare grup trebuie să apară. Cu alte cuvinte, ei se vor elibera de locuința 
trupească și se poate spune că fiecare își va urma propriul fel: trupul se alipește de trup 
și corpul se alipește de corp. Acum, cei care fug de acasă, de părinţi, de soţii, de soți, 
de fii și fiice, încep să intre în lumea spirituală. În cele din urmă, este astfel: situaţia din 
lumea spirituală e aceea că fiii întâi născuţi sunt strânși laolaltă, cântând și dansând, 
aplaudând și lăudându-Mi numele sfânt. Acesta este un tablou frumos și mereu nou. 
Toţi sunt fiii Mei preaiubiți care Mă laudă veșnic, fără încetare, și Îmi onorează veșnic 
numele sfânt. Aceasta este situaţia ulterioară intrării în lumea spirituală, și, de 
asemenea, lucrarea ulterioară intrării în lumea spirituală, precum și situația despre care 

am vorbit, de a păstori biserica din lumea spirituală. În plus, persoana Mea apare în 
fiecare naţiune din univers și în mijlocul tuturor naţiunilor și popoarelor, purtând 
autoritatea Mea, mânia Mea și judecata Mea și, chiar mai mult, purtând toiagul Meu de 
fier pentru a guverna toate naţiunile și popoarele. Aceasta aduce mărturie despre Mine 
în mijlocul tuturor oamenilor și al întregului univers, mărturie care zguduie cerul și 
pământul, făcând toţi oamenii și toate lucrurile de pe munţi, din râuri, din lacuri și de la 
capetele pământului să Mă laude și să Mă slăvească, să Mă cunoască pe Mine, singurul 
Dumnezeu Însuși, care este Creatorul tuturor lucrurilor, care călăuzește totul, 
gestionează totul, judecă totul, împlinește totul, pedepsește totul și distruge totul. Astfel, 
aceasta este adevărata arătare a persoanei Mele. 


Capitolul 100 


Îi detest pe toţi cei care nu au fost predestinaţi și aleși de Mine. În consecinţă, trebuie 
să-i dau afară din casa Mea pe acești oameni, unul câte unul, făcând astfel ca templul 
Meu să fie sfânt și fără pată, casa Mea să fie întotdeauna nouă și niciodată veche, 
numele Meu sfânt să fie răspândit veșnic și oamenii Mei sfinţi să devină cei pe care îi 
iubesc. O astfel de scenă, o astfel de casă, o astfel de Împărăţie sunt scopul și sălașul 
Meu; aceasta este temelia pe care am creat toate lucrurile. Nimeni nu poate influența 
sau schimba acest lucru. Numai Eu și fiii Mei preaiubiţi vom locui împreună acolo, și 
nimănui nu i se va permite să-l calce în picioare, niciunui lucru nu-i va fi îngăduit să-l 
ocupe și, mai mult decât atât, niciun lucru neplăcut nu va avea voie să se întâmple. Toţi 
vor aduce laude și se vor bucura, totul va fi o scenă de neimaginat pentru om. Doresc 
doar ca voi să-Mi oferiţi toată tăria voastră, cu toată inima și mintea voastră, și să faceți 
lucrurile cât de bine puteți. Indiferent dacă astăzi sau mâine, indiferent dacă ești unul 
care Mă servește sau unul care dobândește binecuvântări, toți ar trebui să vă străduiţi 
după puterea proprie în Împărăţia Mea. Aceasta este o îndatorire pe care toți oamenii 
creaţi ar trebui să o îmbrăţișeze, și trebuie făcută și implementată în acest fel. Voi pune 
toate lucrurile în mișcare ca să servească, așa încât frumusețea Împărăției Mele să fie 
mereu reînnoită, iar casa Mea să devină armonioasă și unită. Nimănui nu i se permite 
să Mă sfideze, iar oricine face asta, trebuie să îndure judecata și să fie blestemat. Acum 
blestemele Mele încep să se abată asupra tuturor naţiunilor și popoarelor, iar blestemele 
Mele sunt și mai aspre decât judecata Mea. Acum este vremea să încep să-i condamn 
pe toți oamenii, deci se spune că sunt blesteme. Asta din cauză că acum este epoca 
finală, iar nu vremea creaţiei. Deoarece epocile s-au schimbat, ritmul lucrării Mele este 
acum foarte diferit. Datorită nevoilor lucrării Mele, oamenii de care am nevoie sunt și ei 
diferiţi; cei care ar trebui abandonaţi, vor fi abandonaţi; cei care ar trebui tăiaţi, vor fi 
tăiaţi; cei care ar trebui uciși, vor fi uciși, iar cei care ar trebui lăsați să rămână, vor fi 
lăsaţi să rămână. Acesta este mersul inevitabil al lucrurilor, independent de voința 

omului, și niciun om nu-l poate schimba. Trebuie împlinit în conformitate cu voia Mea! 
Renunţ la cine vreau să renunţ și alung pe cine vreau să alung; nimeni nu va acţiona în 
mod arbitrar. Îi las să rămână pe cei pe care doresc să-i las să rămână și îi iubesc pe 
cei pe care doresc să-i iubesc; acest lucru trebuie făcut în conformitate cu voia Mea! Nu 
acţionez pe baza emoțiilor; în Mine există doar dreptate, judecată și mânie — nu există 
niciun fel de emoție. Nu există nici cea mai mică urmă a omului în Mine, pentru că Eu 
sunt Dumnezeu Însuși, persoana lui Dumnezeu. Asta pentru că oamenii toți văd partea 
din Mine care este umanitatea Mea și nu au văzut partea care este divinitatea Mea. Sunt 
cu adevărat atât de orbi și de confuzi! 

Voi trebuie să păstraţi în inimile voastre ce vă spun, trebuie să-Mi înțelegeţi inima 
prin cuvintele Mele și să aveţi respect pentru povara Mea. Apoi, veţi ajunge să-Mi 
cunoașteţi atotputernicia și să vedeţi persoana Mea. Deoarece cuvintele Mele sunt 
cuvinte înțelepte și nimeni nu poate pricepe principiile sau legile din spatele acestora. 
Oamenii cred că Eu practic înșelătoria și necinstea și nu Mă cunosc prin cuvintele Mele 
ci, dimpotrivă, Mă hulesc. Sunt atât de orbi și de ignoranţi! Nu au niciun dram de 
discernământ. Fiecare propoziţie pe care o rostesc este plină de autoritate și judecată, 
și nimeni nu-Mi poate schimba cuvintele. Odată ce cuvintele Mele sunt rostite, lucrurile 
se vor întâmpla negreșit în conformitate cu cuvintele Mele; aceasta este firea Mea. 
Cuvintele Mele sunt autoritatea, iar oricine le rectifică, Îmi jignește mustrarea și pe acel 
om trebuie să îl dobor. În cazuri grave, ei atrag pieirea asupra propriilor vieți și merg în 
Gheenă sau în Adânc. Acesta este singurul fel în care tratez omenirea, iar omul nu îl 
poate schimba nicidecum — acesta este decretul Meu administrativ. Amintiţi-vă acest 
lucru! Nimănui nu i se permite să-Mi încalce decretul; acesta trebuie împlinit potrivit voii 
Mele! În trecut, am fost prea îngăduitor cu voi și ați avut parte doar de cuvintele Mele. 
Cuvintele pe care le-am rostit despre a-i dobori pe oameni nu s-au împlinit încă. Dar, de 
azi înainte, toate dezastrele (legate de decretele Mele administrative) se vor abate unul 
după altul spre pedepsirea tuturor celor care nu se aliniază voii Mele. Faptele trebuie să 
se întâmple — pentru că altfel, oamenii nu ar putea să-Mi vadă mânia, ci s-ar deprava 
necontenit. Acesta este un pas din planul Meu de gestionare (planul mântuirii) și este 
felul în care voi înfăptui următoarea etapă din lucrarea Mea. Vă spun anticipat acest 
lucru, pentru a putea evita să comiteţi păcate și să aveţi parte de pierzania veșnică. Cu 
alte cuvinte, de azi înainte, în afară de fiii Mei întâi născuţi, îi voi face pe toţi oamenii să- 
și ocupe poziţiile cuvenite conform voii Mele și voi mustra pe fiecare, pe rând. Nu voi 
cruța pe niciunul dintre ei. Îndrăzniţi numai să vă depravaţi din nou! Îndrăzniţi numai să 
vă răzvrătiți din nou! Am mai spus în trecut că sunt drept față de toți și sunt lipsit de 
sentimente, iar acest lucru servește pentru a demonstra că firea Mea nu trebuie 
ofensată. Aceasta este persoana Mea. Nimeni nu poate schimba acest lucru. Toţi 
oamenii Îmi aud cuvintele și toți oamenii Îmi văd înfățișarea plină de slavă. Toţi oamenii 
trebuie să asculte de Mine pe deplin și în mod absolut — acesta este decretul Meu 
administrativ. Toţi oamenii din întregul univers și de la capetele pământului ar trebui să 

Mă laude și să Mă slăvească pentru că Eu sunt Dumnezeu Însuși, unicul, pentru că sunt 
persoana lui Dumnezeu. Nimeni nu-Mi poate schimba cuvintele și cuvântările, limbajul 
și comportamentul, deoarece acestea Mă privesc doar pe Mine și sunt lucruri pe care 
le-am avut din vremuri străvechi și care vor exista veșnic. 

Oamenii intenţionează să Mă pună la încercare și vor să găsească în cuvintele Mele 
ceva pe care să-l folosească împotriva Mea ca să Mă defăimeze. Trebuie să fiu defăimat 
de voi? Să fiu judecat la întâmplare? Este treaba Mea să fiu adus în discuţie în mod 
nepăsător? Chiar sunteţi o grămadă de oameni care nu știu ce e bine pentru ei! Nu Mă 
cunoașteţi defel! Ce este Muntele Sion? Ce este sălașul Meu? Ce este țara bună a 
Canaanului? Care este temelia creaţiei? De ce am tot repetat aceste lucruri de câteva 
zile încoace? Muntele Sion, sălașul Meu, ţara bună a Canaanului, temelia creaţiei — sunt 
toate menţionate în legătură cu persoana Mea (în legătură cu trupul). Toţi oamenii cred 
că sunt locuri care există fizic. Persoana Mea este Muntele Sion; este sălașul Meu. 
Oricine intră în lumea spirituală va escalada Muntele Sion și va intra în sălașul Meu. Am 
creat toate lucrurile în persoana Mea; adică, toate lucrurile au fost create înăuntrul 
trupului, de aceea este temelia. De ce spun că voi vă veţi întoarce în trup împreună cu 
Mine? În asta constă înțelesul original. Asemenea apelativului „Dumnezev”, aceste 
substantive nu au niciun înţeles ca atare, ci sunt mai degrabă diferite nume pe care le 
dau Eu diferitelor locuri. Prin urmare, nu acordaţi prea multă atenţie înţelesului lor literal, 
ci concentraţi-vă numai asupra auzirii cuvintelor Mele. Trebuie să le vedeţi în acest fel, 
iar mai apoi veți putea să înțelegeţi voia Mea. De ce vă reamintesc iar și iar că există 
înțelepciune în cuvintele Mele? Câţi dintre voi au încercat să afle înțelesul din spatele 
acestui lucru? Toţi analizaţi orbește și sunteți lipsiţi de logică! 

Voi încă nu înțelegeţi majoritatea lucrurilor pe care le-am spus în trecut. Rămâneţi 
într-o stare de îndoială și nu-Mi puteţi mulțumi inima. Momentul în care puteţi ajunge să 
fiţi siguri de fiecare propoziţie pe care o rostesc va fi momentul în care viața voastră se 
maturizează. Pentru Mine, o zi este ca o mie de ani și o mie de ani sunt ca o zi; ce 
credeţi despre timpul de care vorbesc? Cum îl explicati? Îl interpretati greșit! Și, în plus, 
cei mai mulţi oameni încă se sfădesc cu Mine din cauza aceasta, dorind să găsească 
un lucru pe care să-l folosească împotriva Mea -— nu știți ce-i bine pentru voi! Ai grijă, 
altfel te voi dobori! Când va veni ziua în care totul va fi clarificat, veţi înțelege pe deplin. 
Încă nu vă spun acum (acum este vremea să îi demasc pe oameni; toţi trebuie să fie 
atenţi și precauţi ca să-Mi poată împlini voia). Îi voi demasca pe toți oamenii prin 
cuvintele Mele, iar forma lor iniţială va fi dezvăluită pentru a arăta dacă sunt sau nu 
adevăraţi. Dacă o persoană este desfrânată sau e o femeie stricată, trebuie să o dau în 
vileag. Am mai spus că fac lucruri fără să ridic un deget și Îmi folosesc doar cuvintele 
pentru a-i demasca pe oameni. Nu Mă tem de nicio deghizare; odată ce cuvintele Mele 
sunt rostite, trebuie să-ţi arăţi forma originală și, indiferent cât de bine te deghizezi, Eu 
voi putea negreșit să Îmi dau seama. Acesta este principiul faptelor Mele — folosesc doar 
cuvântări și nu cheltuiesc niciun strop de putere. Oameni se ostenesc să vadă dacă se 

vor împlini cuvintele Mele sau nu, se neliniștesc de dragul Meu și se îngrijorează pentru 
Mine, dar aceste eforturi chiar nu sunt necesare; sunt un preț ce nu trebuie plătit. Vă 
îngrijoraţi pentru Mine, dar s-a maturizat oare propria voastră viață? Ce ziceţi de propriul 
vostru destin? Întrebaţi-vă adesea și nu fiţi neglijenţi. Toţi oamenii ar trebui să ia în 
considerare lucrarea Mea și — prin faptele și cuvintele Mele — să vadă persoana Mea, să 
Mă cunoască mai bine, să-Mi cunoască atotputernicia și înțelepciunea și să cunoască 
mijloacele și metodele prin care am creat toate lucrurile și, astfel, să Mă laude la 
nesfârșit. Voi face ca toți oamenii să-i vadă pe cei asupra cărora pun mâinile decretelor 
Mele administrative, pe cei în care lucrez, ce anume vreau să fac și ce anume vreau să 
duc la bun sfârșit. Acesta e un lucru pe care fiecare persoană trebuie să-l afle, pentru 
că este decretul Meu administrativ. Voi îndeplini ceea ce spun. Nimeni nu ar trebui să- 
Mi analizeze cuvintele la întâmplare; toţi trebuie să vadă principiile din spatele faptelor 
Mele prin cuvintele Mele și să știe din cuvintele Mele ce este mânia Mea, ce este 
blestemul Meu și ce este judecata Mea. Toate aceste lucruri se bazează pe cuvintele 
Mele și sunt lucruri care ar trebui văzute de către fiecare persoană în fiecare dintre 
cuvintele Mele. 


Capitolul 101 


Nu voi fi câtuși de puţin îngăduitor față de niciunul care Îmi întrerupe gestionarea 
sau care caută să Îmi ruineze planurile. Fiecare ar trebui să priceapă înţelesul din 
cuvintele pe care le rostesc și ar trebui să aibă o înțelegere clară a lucrurilor despre care 
vorbesc. În vederea situaţiei curente, fiecare dintre voi ar trebui să se cerceteze pe sine: 
ce fel de rol joci? Trăiești de dragul Meu sau îi faci un serviciu Satanei? Fiecare dintre 
acțiunile voastre provine de la Mine sau de la diavol? Ar trebui să fiţi lămuriţi în privinţa 
tuturor acestor lucruri pentru a evita să-Mi încălcaţi decretele administrative și, drept 
urmare, să atrageţi asupra voastră furia Mea dezlănţuită. Gândindu-se la trecut, oamenii 
au fost întotdeauna neloiali și lipsiţi de sentimente filiale față de Mine; au fost 
nerespectuoși și, mai mult decât atât, M-au trădat. Din aceste motive, oamenii aceștia 
au parte de judecata Mea astăzi. Cu toate că par a fi doar un om, toţi cei pe care Eu nu 
îi aprob (ar trebui să înţelegi la ce Mă refer aici; nu e vorba despre cât de bine arăţi sau 
cât de șarmant ești, ci despre faptul că te-am predestinat și ales) urmează să fie alungaţi 
de către Mine. Acest lucru este absolut adevărat. Asta deoarece pot părea uman pe 
dinafară, dar trebuie să vezi dincolo de umanitatea Mea pentru a-Mi percepe divinitatea. 
Așa cum am spus de multe ori, „Umanitatea normală și divinitatea completă sunt două 
părți inseparabile ale Însuși Dumnezeului complet”. Cu toate acestea, voi încă nu Mă 
înțelegeţi; tu dai importanţă numai acelui Dumnezeu nedeslușit al tău. Sunteţi oameni 
care nu înțeleg chestiuni spirituale. Cu toate acestea, astfel de oameni încă doresc să 
fie fiii Mei întâi născuţi. Câtă nerușinare! Nu văd care este adevăratul lor statut! Nici 

măcar nu au statutul de a sluji ca oameni ai Mei, deci cum ar putea să fie fiii Mei întâi 
născuți și să fie împărați alături de Mine? Astfel de oameni nu se cunosc pe ei înșiși; 
sunt de teapa Satanei și nu sunt vrednici de a fi stâlpi în gospodăria Mea, cu atât mai 
puţin de a sluji înaintea Mea. Îi voi alunga așadar unul câte unul, și, unul câte unul, le 
voi da în vileag adevăratele feţe. 

Lucrarea Mea se desfășoară pas cu pas, nestingherită și fără nici cea mai mică 
piedică, deoarece am obținut victoria și deoarece am domnit ca Împărat peste întregul 
univers. (La ce mă refer este că, de când l-am învins pe diavolul Satana, Mi-am 
recuperat puterea din nou.) Pe măsură ce îi câștig pe toți fiii întâi născuţi, stindardul 
biruinţei se va ridica pe Muntele Sion. Cu alte cuvinte, fiii Mei întâi născuţi sunt steagul 
biruinţei Mele, slava Mea și cei cu care Mă fălesc; ei sunt semn că l-am umilit pe Satana 
și sunt metoda prin care lucrez. (Printr-un grup de oameni care au fost corupți de Satana 
după ce-i predestinasem, dar care s-au întors de partea Mea încă o dată, îl umilesc pe 
marele balaur roșu și îi conduc pe toţi fiii răzvrătiți.) Fiii Mei întâi născuți sunt cei în care 
stă atotputernicia Mea; sunt reușita Mea cea mai mare, de nealterat și de nedisputat. 
Prin ei Îmi voi duce la bun sfârșit planul de gestionare. Acesta este lucrul la care M-am 
referit în trecut când am spus: „Prin voi am să fac toate naţiunile și toate popoarele să 
se întoarcă înaintea tronului Meu”. Tot la asta M-am referit când am rostit cuvintele 
„povara grea de pe umerii voștri”. E clar? Înțelegeţi? Fiii întâi născuți sunt cristalizarea 
întregului Meu plan de gestionare; din acest motiv, nu am tratat niciodată cu blândeţe 
acest grup și l-am disciplinat aspru întotdeauna (această disciplinare aspră însemnând 
necazurile suferite în lume, neplăcerile din familii, abandonarea de către părinţi, soți, 
soții și copii — pe scurt, abandonare de către lume și faptul că au fost lepădaţi de către 
epocă), și din acest motiv aveţi marele noroc de a veni înaintea Mea astăzi. Acesta este 
răspunsul la întrebarea la care aţi chibzuit atât de des: „De ce alţi oameni nu au acceptat 
acest nume, dar eu l-am acceptat?” Acum știți! 

Astăzi, nimic nu e ca în trecut. Planul Meu de gestionare a adoptat metode noi, 
lucrarea Mea este și mai diferită de cum a fost în prealabil, iar cuvântările Mele sunt 
acum şi mai fără precedent. Am pus așadar accentul în mod repetat pe faptul că ar trebui 
să Mă serviţi în mod adecvat (asta li se spune făcătorilor de servicii). Nu vă purtaţi cu 
voi înșivă într-o manieră negativă, ci menţineţi o urmărire sinceră. Nu este plăcut să 
obţineţi un oarece har? E mult mai bine decât să suferiți în lume. Îți spun! Dacă nu Mă 
servești din toată inima și, în schimb, te plângi că am fost nedrept, atunci mâine te vei 
pogori în iad și în gheenă. Nicio persoană nu-și dorește să moară înainte de vreme — 
nu-i așa? Chiar și numai o zi de viaţă în plus e o zi care contează, deci te vei dedica în 
întregime planului Meu de gestionare și, mai apoi, vei aștepta să te judec și vei aștepta 
ca mustrarea Mea dreaptă să vină asupra ta. Să nu presupui că ceea ce spun e un 
nonsens; vorbesc din dreptatea Mea și din firea Mea. În plus, acţionez cu măreția și 
dreptatea Mea. Faptul că oamenii spun că nu sunt drept e din cauză că nu Mă cunosc; 
asta e o exprimare clară a firilor lor răzvrătite. Cât despre Mine, nu există emoție; mai 

degrabă, există doar dreptate, măreție, judecată și mânie. Cu cât trece mai mult timp, 
cu atât mai bine Îmi veţi vedea firea. Prezentul este o etapă de tranziţie și voi puteţi 
vedea numai o părticică din aceasta; puteţi să vedeţi doar unele lucruri manifestate în 
exterior. Când fiii Mei întâi născuţi se arată, vă voi îngădui să vedeți totul și să înțelegeți 
totul. Fiecare va fi convins în inima lui și în cuvintele lui. Vă voi face să vorbiţi ca să Mă 
mărturisiţi, să Mă lăudaţi veșnic și să Mă preamăriţi veșnic. Acest lucru este inevitabil și 
nu poate fi schimbat de către nimeni. Oamenilor le este greu să și-l imagineze, darămite 
să îl creadă. 

Cei ce sunt fiii întâi născuţi sunt tot mai lămuriţi în privinţa viziunilor, iar dragostea lor 
pentru mine devine tot mai măreaţă. (Nu e dragostea romantică, cu care Mă ispitește 
Satana și care trebuie văzută deslușit. Din acest motiv, am menţionat în prealabil faptul 
că există oameni care își etalează farmecul înaintea Mea. Asifel de oameni sunt lacheii 
Satanei, care cred că înfățișarea lor M-ar atrage. Nerușinaţi! Sunt cei mai josnici dintre 
nenorociti!) Cu toate acestea, oamenii care nu sunt fiii întâi născuţi au devenit, prin aceste 
cuvinte pe care le-am rostit în această perioadă, tot mai confuzi în privinţa viziunilor și și- 
au pierdut credinţa în persoana care sunt Eu. După aceea, treptat, ajung indiferenți, până 
când, în cele din urmă, cad. Astfel de oameni nu se pot abţine. Acesta este scopul a ceea 
ce spun Eu în această perioadă; toţi ar trebui să vadă asta (vorbesc fiilor întâi născuți) și, 
prin cuvântările și acţiunile Mele, să Îmi privească minunăţia. De ce se spune că sunt 
Prinţul Păcii, Tatăl Veșnic, că sunt Minunatul, că sunt Sfetnicul? Să explic asta din 
perspectiva identităţii Mele, a cuvântărilor Mele sau a ceea ce fac ar fi prea superficial: 
nici n-ar merita pomenit. Faptul că Mi se spune Prinţul Păcii izvorăște din puterea Mea 
de a-i face compleţi pe fiii întâi născuţi, din judecata Mea asupra Satanei și din 
binecuvântările nemăsurate pe care le-am acordat fiilor întâi născuţi. Cu alte cuvinte, 
numai fiii întâi născuţi sunt calificaţi să Îmi spună Prinţul Păcii, deoarece Eu Îmi iubesc fiii 
întâi născuţi, iar epitetul „Prinţ al Păcii” ar trebui rostit de gurile lor. Pentru ei, Eu sunt 
Prinţul Păcii. Fiii Mei și oamenii Mei Mă cunosc drept Tatăl Veșnic. Datorită existenţei 
fiilor Mei întâi născuţi și pentru că ei pot deţine puterea de a împărăţi împreună cu Mine 
și de a guverna toate naţiunile și toate popoarele (adică, fiii și oamenii), de aceea, fiii și 
oamenii ar trebui să Îmi spună Tatăl Veșnic — însemnând Dumnezeu Însuși, care este 
mai presus de fiii întâi născuți. Sunt Cel Minunat pentru aceia care nu sunt fiii, oamenii și 
fiii întâi născuţi ai Mei. Datorită minunăţiei lucrării Mele, necredincioșii nu Mă pot vedea 
deloc (pentru că le-am acoperit ochii cu un văl) și nu au o perspectivă clară a lucrării 
Mele. Pentru ei, așadar, Eu sunt Cel Minunat. Pentru toţi dracii și pentru Satana, sunt 
Sfetnicul, pentru că tot ceea ce fac Eu serveşte să-i facă de rușine; toate acţiunile Mele 
sunt de dragul fiilor Mei întâi născuţi. Fiecare pas al Meu se petrece fără piedici și obțin 
victoria la fiecare pas. Mai mult decât atât, pot să întrezăresc toate tertipurile Satanei și 
să le folosesc în serviciul Meu, făcând din ele un obiect prin care să Îmi ating scopurile 
din partea negativă. Acesta este înțelesul faptului că sunt „Sfetnicul”, lucru pe care nimeni 
nu îl poate schimba și pe care nimeni nu îl poate înțelege complet. Totuși, în ce privește 

persoana Mea, sunt Prinţul Păcii și Tatăl Veșnic, precum și Sfetnicul și Minunatul. Nu e 
nimic în asta care să fie neadevărat. Este un adevăr de necontestat și neschimbător! 
Am atâtea de spus; pur și simplu, nu se poate face nicio analogie. Prin urmare, vă 
cer să aveţi răbdare și să așteptați. Orice faceţi, nu plecaţi dintr-un moft. Fiindcă ce aţi 
înțeles în trecut e acum depășit, nu mai este aplicabil, iar prezentul este un moment al 
schimbării — ca o tranziţie de la o dinastie la alta. Din acest motiv, doresc să vă modificaţi 
gândirea și să vă înlăturați vechile noţiuni. Acesta este adevărata semnificaţie a faptului 
de „a îmbrăca haina sfântă a dreptăţii”. Numai Eu Îmi pot explica propriile cuvinte și numai 
Eu Însumi știu ce M-am angajat să fac. De aceea, numai cuvintele Mele sunt lipsite de 
impuritate și sunt în întregime ceea ce intenţionez Eu, și de aceea semnifică a îmbrăca 
haina sfântă a dreptăţii. Înțelegerea minţii omenești este simplă imaginaţie; înțelegerea 
omenească este impură și incapabilă să-Mi realizeze intențiile. Astfel, Eu Însumi vorbesc 
și Eu Însumi explic, și la asta M-am referit când am spus „Eu Însumi fac lucrarea”. Este 
o parte indispensabilă a planului Meu de gestionare și toți oamenii trebuie să Mă 
slăvească și să Mă laude. Cu privire la înţelegerea cuvintelor Mele, nu le-am dat niciodată 
oamenilor acea putere și ei nu deţin nici pe departe facultăţile necesare pentru acest 
lucru. Aceasta e una din metodele Mele de a-l umili pe diavol. (Dacă oamenii ar înțelege 
cuvântările Mele și Mi-ar putea verifica intenţiile la fiecare pas, atunci Satana ar putea 
pune stăpânire pe oameni oricând ar vrea și, ca rezultat, ei s-ar întoarce împotriva Mea 
și ar face imposibilă realizarea scopului Meu de a-i selecta pe fiii întâi născuţi. Dacă aș 
înțelege toate tainele și dacă persoana care sunt Eu ar putea rosti cuvântări pe care 
nimeni nu le-ar putea înțelege, atunci și Eu aș putea fi posedat de Satana. Acesta este 
motivul pentru care, în timp ce sunt în trup, nu sunt câtuși de puţin supranatural.) E 
necesar ca fiecare să aibă o înțelegere clară a semnificației acestor cuvinte și să-Mi 
urmeze călăuzirea. Nu încercaţi să înţelegeți cuvinte și învățături profunde de unii singuri. 


Capitolul 102 


Am vorbit într-o anumită măsură și lucrarea Mea a ajuns într-un anumit punct; fiecare 
dintre voi ar trebui să-Mi înțeleagă voia și, în diferite grade, să fie atent la povara Mea. 
Acum este punctul de cotitură când trupul trece în lumea spirituală — voi sunteţi înaintașii 
care traversează epocile, oamenii universali care traversează universul și marginile 
pământului. Voi sunteţi cei mai dragi Mie; voi sunteţi cei pe care îi iubesc. Se poate 
spune că nu vă iubesc decât pe voi, pentru că toate eforturile Mele intense au fost de 
dragul vostru. Oare nu știți asta? De ce aș crea toate lucrurile? De ce le-aș mișca pentru 
a vă servi? Toate aceste acţiuni au fost expresii ale iubirii Mele pentru voi. Munţii și toate 
lucrurile din munti și pământul și toate lucrurile de pe pământ Mă laudă și Mă proslăvesc 
pentru că v-am câștigat. Cu adevărat, totul a fost făcut; în plus, totul a fost făcut 
amănunțit. Voi Mi-aţi fost martori răsunători şi i-aţi umilit pe diavoli și pe Satana pentru 

Mine. Toţi oamenii, toate chestiunile și lucrurile din afara Mea se supun autorităţii Mele 
și toate, datorită finalizării planului Meu de gestionare (planul mântuirii), își urmează 
propriul fel (oamenii Mei Îmi aparţin Mie și oamenii Satanei aparţin iazului de foc — cad 
în Adânc, unde se vor tângui veșnic și vor pieri pentru totdeauna). Când spun „pieire” și 
„începând cu acel moment, le voi lua spiritul, sufletul și trupul”, Mă refer la a-i preda 
Satanei și a permite să fie călcaţi în picioare. Cu alte cuvinte, toţi cei care nu sunt din 
casa Mea vor fi ţintele distrugerii și vor înceta să mai existe. Aceasta nu înseamnă, așa 
cum îşi imaginează oamenii, că vor dispărea. Se poate spune, de asemenea, că orice 
lucru din afara Mea, în opinia Mea, nu există, și acesta este adevăratul sens al pierzaniei. 
În ochii oamenilor, aceste lucruri tot par să existe, dar, în viziunea Mea, s-au transformat 
în nimic și vor pieri pentru toată eternitatea. (Scot în evidenţă faptul că pe cei asupra 
cărora nu mai lucrez sunt în afara Mea.) În cazul oamenilor, indiferent de modul în care 
gândesc, ei nu pot să-și dea seama de asta și, indiferent cât de bine văd, nu pot să-l 
pătrundă. Oamenii nu pot să înțeleagă în mod clar dacă nu-l luminez, nu-l iluminez și nu 
le arăt în mod explicit. Mai mult, toţi devin din ce în ce mai confuzi în legătură cu aceasta, 
simțind că sunt mai goi și, din ce în ce mai mult, că nu există nicio cale de urmat — sunt 
aproape ca oamenii morţi. Chiar acum, majoritatea oamenilor (adică toţi, cu excepția 
fiilor întâi născuți) sunt în această stare. Eu am scos aceste lucruri în evidenţă cu foarte 
mare claritate, dar acești oameni nu au nicio reacție și încă sunt interesați de plăcerile 
lor trupești. Mănâncă și apoi dorm; dorm, apoi mănâncă. Nu se gândesc la cuvintele 
Mele. Chiar și atunci când au energie, este doar pentru un timp; după aceea sunt tot așa 
cum erau, complet neschimbaţi, ca și când nu M-ar fi ascultat deloc. Aceștia sunt 
oamenii inutili tipici, care nu au poveri; sunt cei mai evidenti linge-blide. Mai târziu, îi voi 
părăsi unul câte unul; nu vă faceţi griji! Unul câte unul, îi voi trimite înapoi în Adânc. 
Duhul Sfânt nu a lucrat niciodată asupra unor astfel de oameni și tot ce fac ei derivă din 
darurile pe care le-au primit. Când vorbesc despre daruri, vreau să spun că aceștia sunt 
oameni fără viaţă, făcătorii Meu de servicii; nu vreau pe nici unul dintre aceștia și îi voi 
alunga (dar, acum, sunt încă puţin utili). Voi, care sunteţi făcători de servicii, ascultați! 
Să nu crezi că, dacă Mă folosesc de tine, înseamnă că te favorizez; nu este așa de ușor. 
Dacă vrei să te favorizez, atunci trebuie să fii cineva pe care îl aprob și pe care îl 
desăvârșesc personal. Acesta este genul de persoană pe care o iubesc. Chiar dacă 
oamenii spun că am făcut o greșeală, nu voi renunţa niciodată. Ştii asta? Cei care oferă 
servicii sunt doar bovine și cai; cum pot fi ei fiii Mei întâi născuţi? Nu ar fi o absurditate? 
Nu ar fi o încălcare a legilor naturii? Fiii Mei întâi născuţi sunt toţi cei care au viața Mea 
și calitatea Mea. Acesta este un lucru rezonabil; nimeni nu îl poate respinge. Trebuie să 
fie așa; altfel, nu ar exista nimeni care să poată juca rolul acesta și nimeni care să poată 
fi înlocuitor. Aceasta nu este o chestiune asupra căreia se acţionează din emoție, căci 
Eu sunt Dumnezeul cel drept Însuși; Eu sunt Dumnezeul sfânt Însuși. Eu sunt Însuși 
Dumnezeul măreț, de neofensat! 

Tot ceea ce este imposibil pentru oameni decurge lin și liber pentru Mine. Nimeni nu 

poate opri și nimeni nu poate schimba lucrul acesta. Această lume, în imensitatea ei, 
este cu totul în mâinile Mele, ca să nu mai vorbim de micul diavol Satana. Dacă nu ar fi 
fost planul Meu de gestionare și dacă nu ar fi fost fiii Mei întâi născuţi, cu mult timp în 
urmă aș fi distrus această epocă veche, rea, cât și promiscuă, care este atât de pătrunsă 
de duhoarea morţii. Totuși, Eu acţionez cu corectitudine și nu vorbesc ușor. Odată ce 
spun ceva, se va împlini; chiar dacă nu ar fi așa, este întotdeauna aspectul înțelepciunii 
Mele, care va realiza totul pentru Mine și va deschide calea pentru acţiunile Mele. 
Aceasta întrucât cuvintele Mele sunt înțelepciunea Mea; cuvintele Mele sunt totul. 
Oamenii nu reușesc esențialmente să le înţeleagă și nu le pot pricepe. Adeseori Mă refer 
la „iazul de foc”. Ce înseamnă asta? Cum diferă de iazul de foc și pucioasă? lazul de 
foc şi pucioasă se referă la influenţa Satanei, în timp ce iazul de foc se referă la întreaga 
lume sub domeniul Satanei. Toţi oamenii din lume sunt supuși nimicirii în iazul de foc 
(adică, devin din ce în ce mai stricaţi și, odată ce stricăciunea lor ajunge la un anumit 
nivel, ei vor fi distruși de Mine unul câte unul, ceea ce pot face cu ușurință, rostind un 
singur cuvânt). Cu cât mai mare este mânia Mea, cu atât mai mult se înalță flăcările în 
întregul iaz de foc. Acest lucru se referă la modul în care oamenii devin din ce în ce mai 
răi. Momentul în care izbucnește mânia Mea este, de asemenea, momentul în care iazul 
de foc explodează; adică, va fi momentul în care întregul univers-lume va dispărea. În 
acea zi, Împărăţia Mea va fi pe deplin realizată pe pământ și va începe o nouă viaţă. 
Acesta este un lucru care va fi îndeplinit în curând. Când îl voi rosti, totul va fi la vedere. 
Aceasta este viziunea omenească asupra acestei chestiuni, dar, în opinia Mea, lucrurile 
au fost deja finalizate în avans, deoarece pentru Mine totul este ușor. Vorbesc și se face; 
vorbesc și este stabilit. 

În fiecare zi mâncaţi din cuvintele Mele; vă bucuraţi de belșugul din templul Meu; 
beţi apă din al Meu râu al vieţii și culegeţi rodul din al Meu pom al vieţii. Care este, prin 
urmare, belșugul din templul Meu? Care este apa din râul Meu al vieţii? Care este pomul 
vieţii? Care este fructul pomului vieţii? Cu toate că aceste expresii pot fi comune, acestea 
sunt, însă, de neînțeles tuturor oamenilor, care sunt toți confuzi. Ei le rostesc 
iresponsabil, le folosesc fără prudenţă și le aplică în mod aleatoriu. Belșugul din templu 
nu se referă nici la cuvintele pe care le-am spus, nici la harul pe care vi l-am oferit. 
Așadar, ce înseamnă, de fapt? Din timpuri străvechi, nimeni nu a fost suficient de 
norocos să se bucure de belșugul din templul Meu. Numai în zilele de pe urmă, printre 
fiii Mei întâi născuţi, pot vedea oamenii ce este acest belușug din templul Meu. „Templul!” 
din această expresie se referă la persoana Mea; se referă la Muntele Sion, locuinţa Mea. 
Fără permisiunea Mea, nimeni nu poate intra sau ieşi din ea. La ce se referă „belșugul”? 
Se referă la binecuvântarea de a putea domni împreună cu Mine în trup. În general 
vorbind, se referă la binecuvântarea fiilor Mei întâi născuţi de a putea domni cu Mine în 
trup, și acest lucru nu este greu de înţeles. Apa râului vieţii are două sensuri: pe de o 
parte, se referă la apa vie care curge din inima Mea — adică fiecare cuvânt care iese din 
gura Mea. Pe de altă parte, se referă la înțelepciunea și strategia din spatele acțiunilor 

Mele, precum și la ceea ce sunt Eu și la ce am Eu. Cuvintele Mele conțin taine nesfârșite 
și ascunse (și faptul că tainele nu mai sunt ascunse e menţionat în comparaţie cu 
trecutul, dar când se compară cu revelaţia publică din viitor, ele sunt încă ascunse. Aici, 
„a fi ascunse” nu reprezintă un fapt absolut; mai degrabă, este relativ). Cu alte cuvinte, 
apa râului vieţii curge într-una. În Mine există o înțelepciune infinită și oamenii categoric 
nu pot înțelege ceea ce sunt Eu și ce am Eu; adică apa râului vieţii curge mereu. În 
viziunea omului, există multe tipuri de copaci fizici, dar nimeni nu a văzut vreodată 
pomul vieţii. Cu toate acestea, în ciuda faptului că astăzi l-au văzut, oamenii tot nu îl 
recunosc — dar chiar vorbesc despre a mânca din pomul vieții. Este cu adevărat ridicol! 
Ar mânca din acesta fără a ţine seama de nimic! De ce spun că astăzi oamenii îl văd, 
dar nu îl recunosc? De ce spun asta? Înțelegeţi sensul cuvintelor Mele? Dumnezeul 
practic Însuși al zilelor noastre este persoana care sunt Eu, și El este pomul vieții. Nu 
utilizați noţiunile umane pentru a Mă măsura. Din exterior, nu semăn cu un copac, dar 
știți într-adevăr că Eu sunt pomul vieţii? Fiecare mișcare a Mea, vorbirea și 
comportamentul Meu sunt rodul pomului vieţii și sunt persoana Mea -— sunt ceea ce ar 
trebui să mănânce fiii Mei întâi născuţi așa că, în cele din urmă, doar fiii Mei întâi născuţi 
și cu Mine vom fi exact la fel. Ei vor putea să Mă trăiască și să fie martori pentru Mine. 
(Acestea sunt lucruri care vor avea loc după ce intrăm în lumea spirituală. Numai în trup 
putem fi exact la fel; în trup putem fi doar aproximativ la fel, dar avem, totuși, propriile 
noastre preferinţe.) 

Nu numai că-Mi voi dezvălui puterea în fiii Mei întâi născuţi, dar o voi arăta și în 
guvernarea lor asupra tuturor neamurilor și tuturor popoarelor. Aceasta este o etapă a 
lucrării Mele. Acum este momentul esenţial și, mai mult, punctul de cotitură. Când totul 
se va împlini, voi veţi vedea ce lucrează mâinile Mele și veți vedea cum planific și cum 
gestionez — totuși, acest lucru nu este unul vag. În lumina dinamicii fiecărei țări din lume, 
nu este prea departe; este ceva pe care oamenii nu și-l pot imagina și, mai mult, ceva 
ce nu pot să prevadă. Categoric, nu trebuie să fiți neatenţi sau neglijenţi, pentru a nu 
pierde ocazia de a fi binecuvântaţi și răsplătiți. Perspectiva Împărăției este la orizont și 
întreaga lume moare treptat. Din Adânc și din iazul de foc și pucioasă se aud sunete 
tânguitoare, îngrozindu-i pe oameni și făcându-i să se simtă înspăimântați și că nu au 
unde să se ascundă. Oricine este ales în numele Meu și apoi alungat va ajunge în 
Adânc. Astfel, așa cum am spus de mai multe ori, îi voi arunca pe cei pe care am să-i 
alung în Adânc. Când întreaga lume va fi distrusă, tot ce a fost distrus va cădea în iazul 
de foc și pucioasă. Cu alte cuvinte, aceste lucruri vor fi transferate din iazul de foc în 
iazul de foc și pucioasă. În acel moment, toţi vor fi fost aleși fie pentru distrugerea 
veșnică (adică toţi cei care sunt în afara Mea), fie pentru viața veșnică (adică toți cei 
care sunt cu Mine). În acel moment, Eu și fiii Mei întâi născuţi vom ieși din Împărăţie și 
vom intra în veșnicie. Asta este ceva ce se va împlini mai târziu; chiar dacă v-aș spune 
acum, nu aţi înțelege. Puteţi doar să-Mi urmaţi conducerea, să umblaţi în lumina Mea, 
să Mă însoţiţi în dragostea Mea, să experimentați bucuria cu Mine în casa Mea, să 

domniţi cu Mine în Împărăţia Mea și să domniţi cu Mine peste toate națiunile și toate 
popoarele supuse autorității Mele. Tot ceea ce am descris mai sus include 
binecuvântările nesfârșite pe care vi le ofer. 

O voce tunătoare răsună, zdruncinând întregul univers. Este atât de asurzitoare, 
încât oamenii nu pot să se ferească la timp din drum. Unii sunt uciși, unii sunt distruși, 
iar unii sunt judecaţi. Este cu adevărat un spectacol cum nimeni nu a mai văzut până 
acum. Ascultă îndeaproape: tunetele sunt însoţite de sunetele plânsetului, iar acest 
sunet vine din Infern; vine din iad. Este sunetul amar al acelor fii ai răzvrătirii care au fost 
judecaţi de Mine. Cei care nu au ascultat ceea ce spun Eu și nu Mi-au pus cuvintele în 
practică au fost judecaţi cu asprime și au primit blestemul mâniei Mele. Glasul Meu este 
judecată și mânie; nu sunt blând cu nimeni și nu arăt milă nimănui, căci Eu sunt 
Dumnezeul Însuși cel drept, și posed mânie; posed ardere, curăţire și distrugere. În Mine 
nimic nu este ascuns ori emoţional, ci, dimpotrivă, totul este deschis, drept și imparțţial. 
Pentru că fiii Mei întâi născuţi sunt deja cu Mine pe tron, conducând toate naţiunile și 
toate popoarele, lucrurile și oamenii nedrepți și nelegiuiți încep să fie judecați. Îi voi 
cerceta unul câte unul, fără să-Mi scape nimic, dezvăluindu-i complet. Căci judecata 
Mea a fost revelată pe deplin și complet deschisă și nu am reţinut absolut nimic; voi 
arunca tot ceea ce nu corespunde voii Mele și voi lăsa să piară aceste lucruri pe vecie, 
în Adânc. Acolo, le voi lăsa să ardă veșnic. Aceasta este dreptatea Mea; aceasta este 
corectitudinea Mea. Nimeni nu poate schimba acest lucru și totul trebuie să fie sub 
comanda Mea. 

Cei mai mulți oameni Îmi ignoră cuvântările și cred că sunt simple cuvinte și că 
faptele sunt fapte. Sunt orbi! Nu știu ei că Eu sunt Însuși Dumnezeul credincios? 
Cuvintele și faptele Mele se întâmplă simultan. Nu este adevărat acest lucru? Oamenii 
pur și simplu nu-Mi înţeleg cuvintele și numai cei care au fost luminaţi pot înţelege cu 
adevărat. Acesta este un fapt. De îndată ce oamenii Îmi văd cuvintele, se înfricoșează 
de moarte și se grăbesc să se ascundă peste tot. Ba chiar mai mult atunci când judecata 
Mea se abate asupra lor. Când am creat toate lucrurile, când distrug lumea și când îi fac 
completi pe fiii Mei întâi născuţi — toate aceste lucruri se realizează printr-un singur 
cuvânt din gura Mea. Asta se întâmplă deoarece cuvântul Meu însuși este autoritatea; 
este judecata. Se poate spune că persoana care sunt Eu este judecata și măreția; acest 
lucru nu poate fi schimbat. Aceasta este o latură a decretelor Mele administrative; este 
o cale prin care Eu judec oamenii. În ochii Mei, totul — inclusiv toți oamenii, toate treburile 
și toate lucrurile — este în mâinile Mele și sub judecata Mea. Nimeni și nimic nu 
îndrăzneşte să se comporte frenetic sau îndărătnic și toate trebuie să fie realizate potrivit 
cuvintelor pe care le rostesc. Din perspectiva noțiunilor oamenilor, toată lumea crede 

cuvintele persoanei care sunt. Când Duhul Meu glăsuiește, toată lumea este 
neîncrezătoare. Oamenii nu Îmi cunosc deloc omnipotenţa Mea și chiar aduc acuzații 
împotriva Mea. Îți spun acum că, aceia care se îndoiesc de cuvintele Mele și care Îmi 
nesocotesc cuvintele sunt cei care vor fi distruși; ei sunt fiii veșnici ai pierzaniei. De aici, 
se poate vedea că foarte puţini sunt fii întâi născuţi, pentru că acesta este modul Meu 
de lucru. Așa cum am spus înainte, Eu înfăptuiesc totul fără să mișc un deget; Îmi 
folosesc doar cuvintele. Acesta este, așadar, locul unde se află omnipotența Mea. În 
cuvintele Mele, nimeni nu poate găsi sursa și scopul a ceea ce spun. Oamenii nu pot 
realiza acest lucru și pot să acţioneze doar în timp ce-Mi urmează conducerea și să facă 
totul în conformitate cu voia Mea, potrivit dreptăţii Mele, pentru ca familia Mea să aibă 
dreptate și pace, să trăiască pentru totdeauna și să fie veșnic fermă și neclintită. 
Judecata Mea vine la toată lumea, decretele Mele administrative ating pe toată 
lumea, iar cuvintele Mele și persoana Mea sunt revelate tuturor. Acesta este momentul 
pentru marea lucrare a Duhului Meu (în acest moment, cei care vor fi binecuvântaţi și 
cei care vor suferi nenorociri se deosebesc unii de ceilalţi). De îndată ce cuvintele Mele 
ies, îi deosebesc pe cei care vor fi binecuvântaţi, cât și pe aceia care vor suferi 
nenorociri. Totul este foarte limpede, iar Eu pot vedea asta dintr-o privire. (Spun asta în 
legătură cu umanitatea Mea; așadar, aceste cuvinte nu-Mi contrazic predestinarea și 
alegerea.) Cutreier munții și râurile și, în mijlocul tuturor lucrurilor, în spaţiile universului, 
observ și curăţ fiecare loc, astfel încât toate acele locuri necurate și acele ţinuturi 
promiscue să înceteze să existe și să fie incinerate în nimicnicie ca urmare a cuvintelor 
Mele. Pentru Mine, totul este ușor. Dacă acum ar fi momentul în care să hotărăsc 
distrugerea lumii, aș putea să o înghit rostind un singur cuvânt. Cu toate acestea, nu 
acum e momentul. Totul trebuie să fie pregătit înainte să fac această lucrare, ca planul 
Meu să nu fie deranjat, iar gestionarea Mea să nu fie întreruptă. Ştiu cum să o fac în 
mod rezonabil: am înţelepciunea Mea și aranjamentele Mele. Oamenii nu trebuie să 
miște un deget; aveţi grijă să nu fiţi uciși de mâna Mea. Acest lucru are deja legătură cu 
decretele Mele administrative. Din acesta, se pot vedea asprimea decretelor Mele 
administrative și principiile decretelor din spatele lor, care au două aspecte: pe de o 
parte, îi omor pe toți cei care nu sunt în conformitate cu voia Mea și care Îmi încalcă 
decretele administrative; pe de altă parte, în mânia Mea, îi blestem pe toţi cei care Îmi 
încalcă decretele administrative. Aceste două aspecte sunt indispensabile și sunt 
principiile executive din spatele decretelor Mele administrative. Toţi sunt tratați în 
conformitate cu aceste două principii, fără emoție, indiferent de cât de loiali ar putea fi. 
Acest lucru este suficient pentru a-Mi arăta dreptatea, măreţia și mânia care vor arde 
toate lucrurile pământești, toate lucrurile lumești și toate lucrurile care nu sunt în 
conformitate cu voia Mea. În cuvintele Mele există taine care rămân ascunse și tot în 
cuvintele Mele există taine care au fost dezvăluite. Așadar, potrivit noţiunilor oamenilor 
și în mintea lor, cuvintele Mele sunt pentru totdeauna de neînțeles, iar inima Mea este 
pentru totdeauna de nepătruns. Cu alte cuvinte, trebuie să-i fac pe oameni să se lepede 

de noțiunile și gândirea lor. Acesta este cel mai important element al planului Meu de 
gestionare. Trebuie să procedez astfel pentru a-i câștiga pe fiii Mei întâi născuţi și pentru 
a împlini lucrurile pe care vreau să le fac. 

Dezastrele lumii se intensifică pe zi ce trece, iar în casa Mea, dezastrele catastrofale 
devin din ce în ce mai puternice. Oamenii chiar nu au unde să se ascundă, unde să se 
tăinuiască. Deoarece tranziția are loc acum, oamenii nu știu unde își vor petrece etapa 
următoare. Acest lucru va deveni evident numai după judecata Mea. Țineţi minte! 
Acestea sunt etapele lucrării Mele și acesta e modul în care lucrez. Pe toţi fiii Mei întâi 
născuţi îi voi mângâia unul câte unul și îi voi ridica pas cu pas; iar pe făcătorii de servicii 
îi voi alunga și îi voi abandona pe toți, rând pe rând. Aceasta este o parte a planului Meu 
de gestionare. După ce toţi făcătorii de servicii au fost dezvăluiţi, fiii Mei întâi născuţi vor 
fi, de asemenea, dezvăluiţi. (Pentru Mine, acest lucru este extrem de ușor. După ce aud 
cuvintele Mele, toţi acei făcători de servicii se vor retrage treptat din faţa judecății și 
amenințării cuvintelor Mele, și doar fiii Mei întâi născuţi vor rămâne. Acesta nu este un 
lucru voluntar, și nici nu este ceva ce voința umană poate schimba; mai degrabă, este 
Duhul Meu care lucrează personal.) Nu este un eveniment îndepărtat, iar voi ar trebui, 
într-o oarecare măsură, să îl puteți percepe din această etapă a lucrării Mele și a 
cuvintelor Mele. Motivul pentru care aș spune atât de multe și natura imprevizibilă a 
cuvântărilor Mele sunt de nepătruns pentru oameni. Eu le vorbesc fiilor Mei întâi născuți 
cu tonuri de mângâiere, milă si iubire (căci mereu îi luminez pe acești oameni și nu îi voi 
lăsa, pentru că Eu i-am predestinat), în timp ce pe alți oameni, care nu sunt fiii Mei întâi 
născuți, îi tratez cu judecată aspră, ameninţări și intimidare, făcându-i să fie mereu 
speriaţi, până în punctul în care nervii lor lucrează mereu. După ce situaţia se va schimba 
într-o oarecare măsură, ei vor scăpa din această stare (atunci când voi distruge lumea, 
acești oameni vor fi în Adânc), dar nu vor scăpa niciodată de judecata mâinii Mele, și 
nici nu se vor elibera din această situație. Aceasta este, deci, judecata lor; aceasta este 
mustrarea lor. În ziua în care vor sosi străinii, îi voi dezvălui pe acești oameni unul câte 
unul. Acestea sunt etapele lucrării Mele. Acum înţelegețţi intenţia din spatele cuvintelor 
pe care le-am rostit anterior? În opinia Mea, ceva neîmplinit este și ceva care s-a împlinit, 
dar ceva care s-a împlinit nu este neapărat ceva care a fost dus la bun sfârșit. Așa stau 
lucrurile pentru că am înțelepciunea Mea și modul Meu de lucru care, pur și simplu, sunt 
de nepătruns pentru oameni. Odată ce voi avea rezultate în această etapă (după ce îi 
voi da în vileag pe toţi cei răi care Mi se împotrivesc), voi începe următoarea etapă, 
pentru că voia Mea este nestingherită și nimeni nu îndrăznește să-Mi zădărnicească 
planul de gestionare și nimic nu îndrăznește să ridice obstacole — toţi trebuie să se dea 
la o parte! Copii ai marelui balaur roșu, ascultaţi-Mă! Am venit din Sion și am devenit 
trup în lume pentru a-i câștiga pe fiii Mei întâi născuţi, pentru a-l umili pe tatăl vostru 
(aceste cuvinte sunt îndreptate spre descendenţii marelui balaur roșu), pentru a-i susține 
pe fiii Mei întâi născuţi și pentru a îndrepta relele făcute fiilor Mei întâi născuţi. Așadar, 
nu fiți din nou sălbatici; îi voi lăsa pe fiii Mei întâi născuţi să vă trateze. În trecut, fiii Mei 

au fost hărţuiţi și asupriţi și, din moment ce Tatăl exercită puterea pentru fiii Săi, fiii Mei 
se vor întoarce în îmbrăţișarea Mea iubitoare, ca să nu mai fie hărțuiţi și asupriţi. Eu nu 
sunt nedrept; asta arată dreptatea Mea și înseamnă, cu adevărat, că „iubesc pe cine 
iubesc și urăsc pe cine urăsc”. Dacă spuneți că sunt nedrept, ar trebui să vă grăbiţi să 
plecați. Nu fiţi nerușinați și profitori în casa Mea. Ar trebui să te întorci repede acasă, 
astfel încât să nu mai fiu nevoit să te văd. Adâncul este destinaţia voastră și acela este 
locul unde vă veţi odihni. Dacă sunteţi în casa Mea, nu va fi loc pentru voi căci sunteţi 
animale de povară; sunteţi uneltele pe care le folosesc. Când nu Îmi veți mai fi de folos, 
vă voi arunca în foc pentru a vă arde. Acesta este decretul Meu administrativ; trebuie să 
procedez astfel și numai asta arată modul în care lucrez și dezvăluie dreptatea și măreția 
Mea. Mai important, doar astfel li se va permite fiilor Mei întâi născuţi să domnească 
alături de Mine la putere. 

Toţi oamenii, evenimentele și lucrurile dinafara Mea vor trece în nimicnicie, în timp 
ce toți oamenii, evenimentele și lucrurile dinăuntrul Meu vor dobândi totul de la Mine și 
vor intra în slavă împreună cu Mine, vor intra în Muntele Sion al Meu, reședința Mea, și 
vor coexista cu Mine pe vecie. Am creat toate lucrurile la început și Îmi voi completa 
lucrarea la sfârșit. De asemenea, voi exista și voi domni pe vecie ca Împărat. În acest 
răstimp, conduc și stăpânesc și întregul univers. Nimeni nu-Mi poate lua autoritatea, căci 
Eu sunt Dumnezeu Însuși. Pe lângă asta, am puterea de a transmite mai departe 
autoritatea Mea fiilor Mei întâi născuţi, astfel încât ei să poată să domnească alături de 
Mine. Aceste lucruri vor exista pentru totdeauna și nu pot fi schimbate niciodată. Acesta 
este decretul Meu administrativ. (Oriunde discut despre decretul Meu administrativ, Mă 
refer la ceea ce se întâmplă în Împărăția Mea și la ce va exista veșnic și nu poate fi 
niciodată schimbat.) Toţi trebuie să fie convinși din toată inima și trebuie să vadă marea 
Mea putere în cei pe care îi iubesc. Nimeni nu poate să-Mi necinstească numele; oricine 
face asta, trebuie să plece de aici! Nu e vorba că sunt Eu neîndurător, ci că tu ești 
nedrept. Dacă Îmi încalci mustrarea, atunci te voi trata și te voi face să pieri pentru toată 
eternitatea. (Firește, acest lucru se adresează oamenilor care nu sunt fiii Mei întâi 
născuți.) Asemenea gunoi nu e bine venit în casa Mea, așa că grăbește-te și pleacă de 
aici! Nu pregeta niciun minut, nici măcar o secundă! Trebuie să faci ce îţi spun sau, 
altminteri, te voi distruge cu un singur cuvânt. Ai face mai bine să nu mai șovăi şi ai face 
mai bine să nu mai încerci să înșeli. Când ești înaintea Mea, născocești aiureli și Mă 
minţi în față. Grăbește-te și pleacă! Timpul pe care îl am pentru asemenea lucruri e 
limitat. (Când e vremea să facă un serviciu, acești oameni vor face un serviciu, iar când 
e vremea să plece, vor pleca. Eu fac lucrurile cu înţelepciune, niciodată vreun minut sau 
chiar vreo secundă în întârziere; niciodată cea mai mică amânare. Toate acţiunile Mele 

sunt drepte și absolut corecte.) Când e vorba de fiii Mei întâi născuţi, sunt totuși infinit 
de tolerant, iar dragostea Mea pentru voi e eternă, permițându-vă să vă bucuraţi pururi 
de binecuvântări și de viață veșnică alături de Mine. Între timp, nu veți suferi niciodată 
vreun eșec și nu va trebui să fiți supuși judecății Mele. (Acest lucru face referire la 
momentul când începeţi să vă bucuraţi de binecuvântări.) Aceasta este binecuvântarea 
infinită și promisiunea pe care am făcut-o fiilor Mei întâi născuţi atunci când am creat 
lumea. Voi ar trebui să-Mi vedeţi dreptatea în aceasta: Eu îi iubesc pe cei pe care i-am 
predestinat și îi urăsc pe cei pe care i-am abandonat și i-am alungat, în vecii vecilor. 

Ca fii ai Mei întâi născuţi, ar trebui să vă vedeți cu toţii de îndatoririle voastre și să 
staţi necilintiți pe propriile voastre poziţii. Fiţi primele roade pârguite aduse sus dinaintea 
Mea și acceptaţi să vă cercetez personal, astfel încât să puteţi să trăiţi chipul Meu glorios 
și astfel încât lumina slavei Mele să poată să strălucească pe chipurile voastre, astfel 
încât cuvântările Mele să poată fi răspândite din gurile voastre, încât Împărăţia Mea să 
poată fi cârmuită de voi, încât poporul Meu să poată fi condus de voi. Aici menţionez 
„primele roade pârguite” precum și termeni ca „aduse sus”. Ce sunt „primele roade 
pârguite”"? Conform noţiunilor oamenilor, ei se gândesc la ele ca la primul lot de oameni 
aduși sus, sau ca la biruitori sau oameni care sunt fii întâi născuţi. Toate acestea sunt 
falsități și interpretări eronate ale cuvintelor Mele. Primele roade pârguite sunt oamenii 
care au primit revelații de la Mine și cărora li s-a acordat autoritate de către Mine. 
Cuvintele „primele pârguite” se referă la a fi în posesia Mea și la a fi predestinați și aleși 
de către Mine. „Primele pârguite” nu înseamnă „primele dintr-o serie”. „Primele roade 
pârguite” nu sunt lucruri materiale văzute de ochi omenești. Aceste așa-zise „roade” se 
referă la lucruri ce împrăștie mireasmă (acesta este un înţeles simbolic); adică, se referă 
la oamenii care pot să Mă trăiască, să Mă manifeste și să trăiască cu Mine veşnic. Când 
vorbesc despre „roade”, Mă refer la toţi fiii și oamenii Mei, pe când „primele roade 
pârguite” se referă la fiii întâi născuţi care vor domni alături de Mine ca împărați. Prin 
urmare, „primele pârguite” ar trebui să fie explicate ca fiind purtătoare de autoritate; 
acesta este adevăratul înțeles. „A fi adus sus” nu înseamnă a fi adus dintr-un loc jos într- 
un loc înalt, după cum și-ar putea închipui oamenii; aceasta e o neînțelegere uriașă. „A 
fi adus sus” se referă la predestinarea și apoi selectarea înfăptuite de Mine. Este 
îndreptat către toţi cei pe care Eu i-am predestinat și i-am ales. Toţi cei sunt aduși sus 
sunt oameni care au dobândit statutul de fii întâi născuţi ori de fii, sau care sunt poporul 
lui Dumnezeu. Acest lucru este cel mai incompatibil cu noţiunile oamenilor. Cei care vor 
avea o parte în casa Mea în viitor sunt toţi aceia care au fost aduși sus dinaintea Mea. 
Acest lucru este absolut adevărat, pe veci neschimbător și irefutabil. E un contraatac 
împotriva Satanei. Oricine este predestinat de Mine va fi adus sus dinaintea Mea. 

Cum explică cineva „trâmbiţa sfântă"? Ce înţelegeţi voi prin aceasta? De ce se spune 
că este sfântă și că deja a sunat? Acest lucru ar trebui să fie explicat prin etapele lucrării 
Mele și înţeles din metoda în care lucrez. Timpul când judecata Mea e anunţată public 
este când firea Mea e revelată tuturor naţiunilor și popoarelor. Acela este timpul când se 

sună din trâmbiţa sfântă. Adică, Eu spun adesea că firea Mea e sfântă și de neofensat, 
motiv pentru care „sfântă” se folosește pentru a descrie „trâmbiţa”. Din asta e evident că 
„trâmbiţă” se referă la firea Mea și reprezintă ceea ce sunt și am Eu. Se mai poate spune 
că judecata Mea este în curs de desfășurare în fiecare zi, mânia Mea este descătușată 
zilnic, iar blestemul Meu se abate în fiecare zi asupra fiecărui lucru care nu este în acord 
cu firea Mea. Atunci se poate spune că momentul când începe judecata Mea este 
momentul în care se va suna din trâmbiţa sfântă, iar ea continuă să răsune zilnic, fără a 
înceta o clipă și fără a se opri măcar pentru un minut sau o secundă. De acum încolo, 
trâmbiţa sfântă va suna din ce în ce mai tare, alături de coborârea treptată a marilor 
dezastre. Cu alte cuvinte, împreună cu revelarea dreptei Mele judecăţi, firea Mea va fi 
făcută publică tot mai mult, iar ceea ce sunt și am Eu va fi adăugat în fiii Mei întâi născuţi 
tot mai mult. lată cum voi lucra în viitor: pe de o parte, susținându-i și mântuindu-i pe cei 
pe care îi iubesc, iar pe de alta, folosindu-Mi cuvintele pentru a-i da în vileag pe toţi cei 
pe care îi dispreţuiesc. Țineţi minte! Aceasta este metoda lucrării Mele, acestea sunt 
etapele lucrării Mele, ceea ce e absolut adevărat. Eu plănuiesc acest lucru încă de la 
creaţie și nu poate fi schimbat de către nimeni. 

Există încă multe secțiuni ale cuvintelor Mele care sunt dificil de înţeles de către 
oameni, așa că Mi-am îmbunătăţit și mai mult stilul de a vorbi și metodele prin care 
dezvălui tainele. Adică, stilul Meu de a vorbi se schimbă și se îmbunătățește în fiecare 
zi, cu noi forme și metode zilnic. Acestea sunt etapele lucrării Mele și ele nu pot fi 
schimbate de nimeni. Oamenii pot doar să vorbească și să acţioneze în concordanţă cu 
ceea ce spun Eu. Acesta este, în mod indiscutabil, adevărul. Am făcut aranjamentele 
potrivite atât în persoana Mea, cât și în trupul Meu. În fiecare acţiune și faptă a umanității 
Mele se află un aspect al înțelepciunii divinității Mele. (Întrucât omenirea nu deţine niciun 
pic de înțelepciune, a spune că fiii întâi născuţi au înțelepciunea Mea se referă la faptul 
că ei au firea Mea divină în ei.) Atunci când fiii întâi născuţi fac lucruri nesăbuite, este 
din cauză că încă aveţi în voi elemente omenești. Trebuie, prin urmare, să vă 
descotorosiţi de o astfel de nesăbuinţă omenească și să faceţi ce-Mi este pe plac Mie și 
să respingeţi ceea ce urăsc Eu. Oricine vine de la Mine trebuie să se întoarcă la a fi 
înlăuntrul Meu, iar oricine este născut din Mine trebuie să se întoarcă la a fi în slava 
Mea. Cei pe care îi urăsc trebuie să fie abandonați și retezaţi de la Mine, unul câte unul. 
Acestea sunt etapele lucrării Mele; este gestionarea Mea și este planul creației Mele de 
șase mii de ani. Cei pe care îi abandonez ar trebui să se supună cu toții și, ascultători, 
să Mă părăsească. Cei pe care îi iubesc ar trebui toți, datorită binecuvântărilor pe care 
le-am revărsat asupra lor, să Mă proslăvească astfel încât numele Meu să ajungă și mai 
slăvit și astfel încât lumină slăvită să poată fi adăugată chipului Meu glorios, pentru ca 
ei să fie plini de înțelepciunea Mea întru slava Mea și să-Mi preamărească numele și 
mai mult în glorioasa Mea lumină! 

Datorită principiilor din spatele cuvintelor Mele și datorită modului în care lucrez, 
oamenii se leapădă de Mine; acesta este scopul din spatele cuvântărilor Mele de atât 
de mult timp (acest lucru e îndreptat către toţi descendenţii marelui balaur roșu). Aceasta 
este metoda înțeleaptă a lucrării Mele; este judecarea marelui balaur roșu de către Mine. 
Aceasta este strategia Mea și nicio persoană nu poate să o înțeleagă pe deplin. La 
fiecare punct de cotitură — adică, la fiecare etapă de tranziţie a planului Meu de 
gestionare (planul mântuirii) — unii oameni trebuie să fie alungaţi; ei sunt alungaţi potrivit 
succesiunii lucrării Mele. Acesta și doar acesta e modul în care funcţionează întregul 
Meu plan de gestionare. După ce i-am dat afară, unul câte unul, pe oamenii pe care 
vreau să-i alung, trec apoi la următorul pas al lucrării Mele. Totuși, aceasta este 
alungarea finală (adică în bisericile din China) și este, de asemenea, timpul când cel mai 
mare număr de oameni va fi fost alungat într-o etapă tranzițională, încă de la facerea 
lumii. În decursul istoriei, de fiecare dată când oamenii au fost alungaţi, a existat o parte 
rămasă pentru a oferi servicii pentru lucrarea ulterioară. Totuși, data aceasta nu este la 
fel precum cele anterioare; este curată și eficientă. Este cea mai importantă și cea mai 
vastă din toate timpurile. Chiar dacă majoritatea oamenilor, după ce-Mi citesc cuvintele, 
încearcă să forțează îndoiala din minţile lor, în cele din urmă, nu pot să o înfrângă și, în 
final, cad în luptele lor. Nu oamenii decid acest lucru, întrucât cei pe care i-am 
predestinat nu pot să scape, iar pe cei pe care nu i-am predestinat nu pot decât să-i 
disprețuiesc. Singurii oameni pe care îi iubesc sunt cei pe care îi privesc cu bunăvoință; 
nici măcar o persoană nu poate să plece nestingherită și să intre în Împărăţia Mea. 
Acesta este toiagul Meu de fier și numai aceasta este puternica mărturie și deplina 
manifestare a ducerii la bun sfârșit a decretelor Mele administrative. Acest lucru, cu 
certitudine, nu este o chestiune doar de a fi însufleţit. De ce am spus că Satana a fost 
neputincios în fața căderii? La început, a avut forță, dar este în mâinile Mele; dacă îi cer 
să se întindă, trebuie să se întindă; dacă îi cer să se ridice pentru a-Mi face un serviciu, 
tot așa de bine, trebuie să se ridice și să-Mi facă bine un serviciu. Nu e vorba că Satana 
este dispus să facă acest lucru, ci faptul că toiagul Meu de fier îl conduce pe Satana și 
numai în acest fel este convins în inimă și în cuvânt. Decretele Mele administrative îl 
guvernează și Eu am puterea Mea, așa că Satana nu poate să fie decât absolut convins; 
trebuie să fie zdrobit sub scăunașul Meu, fără urmă de împotrivire. În trecut, când le 
făcea servicii fiilor Mei, Satana era extrem de insolent și îi intimida intenţionat, sperând 
ca prin aceasta să Mă facă de ocară și pretinzând că eram incapabil. Cât de orb! Te voi 
călca în picioare până vei muri! Îndrăznește; te provoc să mai fii o dată sălbatic! Te 
provoc să-Mi tratezi fiii cu o indiferenţă rece din nou! Cu cât sunt mai sinceri oamenii și 
cu cât ascultă mai mult cuvintele Mele și Mi se supun, cu atât mai mult îi intimidezi și îi 
izolezi (aici Mă refer la faptul că-ţi aduni complici ca să formezi o facțiune). Acum, zilele 
tale de bestialitate au ajuns la final și, puţin câte puţin, Eu Îmi reglez conturile cu tine; nu 

îți voi permite să scapi cu nicio iotă din ceea ce ai făcut. Acum nu tu ești — Satană — cel 
care a preluat puterea; mai degrabă, Eu Mi-am luat acea putere înapoi și a sosit vremea 
să-Mi chem fiii să se ocupe de tine. Trebuie să fii supus și să nu te împotrivești câtuși 
de puţin. Nu contează cât de bine te-ai purtat în fața Mea în trecut, astăzi nu te va ajuta. 
Dacă nu ești unul dintre cei pe care îi iubesc, atunci nu te vreau. Cu unul mai mult este 
de neacceptat; trebuie să fie numărul pe care l-am stabilit dinainte, și cu unul mai puţin 
este chiar și mai rău. Satană — nu fi distrugător! Oare nu Mi-e clar în inima Mea pe cine 
iubesc și pe cine urăsc? Am nevoie să-Mi amintești tu? Ar putea Satana să dea naștere 
fiilor Mei? Toate sunt absurde! Toate sunt abjecte! Voi renunţa absolut la toţi, până la 
capăt. Nici măcar unul singur nu este dorit; toți trebuie să plece! Planul de gestionare de 
șase mii de ani este pe sfârșite, lucrarea Mea este înfăptuită, iar Eu trebuie să îndepărtez 
această turmă de bestii și brute! 

Cei care cred în cuvintele Mele și le duc la bun sfârșit trebuie să fie cei pe care îi 
iubesc; nu voi abandona nici măcar unul dintre ei și nu voi renunţa la niciunul. Așadar, 
cei care sunt fiii întâi născuţi nu trebuie să se îngrijoreze. De vreme ce este conferită de 
Mine, nimeni nu o poate lua și sunt hotărât să le-o dau celor pe care îi binecuvântez. Pe 
cei pe care i-am aprobat (înainte de facerea lumii), îi binecuvântez (azi). Acesta este felul 
în care lucrez și este, de asemenea, și principiul esenţial din spatele fiecărei clauze din 
decretele Mele administrative, și nimeni nu poate schimba acest lucru; nici măcar un 
cuvânt nu mai poate fi adăugat, și nicio propoziţie, și niciun singur cuvânt nu poate fi 
omis, și nicio propoziţie. În trecut am spus adeseori că persoana Mea vi se arată. Așadar, 
ce este, atunci, „persoana” Mea și cum apare ea? Oare acest lucru se referă, pur și 
simplu, la persoana care sunt Eu? Înseamnă, pur și simplu, fiecare propoziţie pe care o 
spun? Aceste două aspecte, deși indispensabile, ocupă alcătuiesc o mică parte; adică, 
nu cuprind o explicaţie completă a persoanei Mele. Persoana Mea include sinele Meu 
trupesc, cuvintele Mele și, de asemenea, acţiunile Mele, dar explicația cea mai exactă 
este că fiii Mei întâi născuţi și cu Mine suntem persoana Mea. Altfel spus, un grup de 
oameni creștini asociaţi, care stăpânesc și deţin puterea, constituie persoana Mea. În 
consecinţă, fiecare dintre fiii Mei întâi născuţi este indispensabil și este o parte din 
persoana Mea, și, prin urmare, accentuez faptul că numărul oamenilor nu poate fi nici cu 
unul mai mult (înjosindu-Mi, astfel, numele), și, mai important, nici cu unul mai puţin 
(incapabil, astfel, să Mă manifeste pe deplin). De asemenea, subliniez, iarăși și iarăși, că 
fiii Mei întâi născuţi Îmi sunt cei mai dragi, comorile Mele și cristalizarea planului Meu de 
gestionare de șase mii de ani; numai ei pot întruchipa perfecta și deplina Mea 
manifestare. Eu Însumi pot doar să fiu o deplină manifestare a persoanei Mele; numai 
împreună cu fiii Mei întâi născuţi se poate spune că Eu Însumi sunt o manifestare perfectă 
și deplină. Așadar, am cerinţe stricte pentru fiii Mei întâi născuţi, fără să trec niciun lucru 
cu vederea, și îi elimin și îi ucid, iar și iar, pe toţi aceia în afară de fiii Mei întâi născuţi; 
acesta este fundamentul a tot ceea ce am spus și este țelul suprem a tot ceea ce am 
spus. Mai mult, determin și subliniez din nou faptul că ei trebuie să oameni pe care i-am 

acceptat, pe care i-am ales personal încă de la facerea lumii. Așadar, cum poate fi 
explicat cuvântul „arătare”? Se referă la timpul intrării în lumea spirituală? Cei mai mulți 
oameni cred că este momentul în care sinele Meu trupesc a fost uns sau în care au văzut 
sinele Meu trupesc, dar toate acestea sunt false; explicaţia nu e nici măcar pe aproape. 
„Arătarea”, potrivit înţelesului original, nu este deloc dificil de înţeles, dar să fie înțeleasă 
potrivit intenţiei Mele este mult mai greu. Se poate spune astfel: când am creat omenirea, 
Mi-am pus calitatea în acest grup de oameni pe care îi iubeam, iar acest grup de oameni 
era persoana Mea. Altfel spus, persoana Mea Se arătase deja la acea vreme. Nu este 
vorba că persoana Mea S-a arătat după ce acest nume a fost primit; mai degrabă, 
înseamnă că S-a arătat după ce am predestinat acest grup de oameni, deoarece ei 
conţineau calitatea Mea (natura lor nu se schimbă și încă sunt o parte din persoana Mea). 
Astfel, persoana Mea, din momentul facerii lumii și până în ziua de astăzi, S-a arătat 
întotdeauna. Majoritatea oamenilor cred noţiunea conform căreia sinele Meu trupesc este 
persoana Mea, ceea ce nu este câtuși de puţin așa; acea idee doar apare în gândurile și 
noţiunile lor. Dacă doar sinele Meu trupesc ar fi persoana Mea, atunci aceasta nu ar fi 
îndeajuns să-l facă de rușine pe Satana. Nu ar putea să-Mi slăvească numele și, de fapt, 
ar avea un efect contrar, făcându-Mi astfel numele de rușine și devenind o marcă a 
Satanei care Îmi face numele de rușine de-a lungul epocilor. Eu sunt înțeleptul Dumnezeu 
Însuși și nu aș face niciodată un asemenea lucru prostesc. 

Lucrarea Mea trebuie să aibă rezultate și, mai mult, trebuie să rostesc cuvinte cu 
metode; toate cuvintele și cuvântările Mele sunt rostite odată cu Duhul Meu, iar Eu 
vorbesc în funcţie de ce face Duhul Meu. Așadar, toți ar trebui, prin cuvintele Mele, să- 
Mi simtă Duhul, să vadă ceea ce face Duhul Meu; ar trebui să vadă exact ce anume 
vreau Eu să fac, ar trebui, în baza cuvintelor Mele, să vadă metoda prin care lucrez și 
care sunt principiile întregului Meu plan de gestionare. Veghez întreaga imagine a 
universului: toate persoanele, toate evenimentele și toate locurile intră sub porunca Mea. 
Nu există niciunul care să îndrăznească să-Mi încalce planul; totul avansează pas cu 
pas în ordinea pe care am impus-o. Aceasta este puterea Mea; aici se află înțelepciunea 
de a gestiona întregul Meu plan. Nimeni nu poate înțelege pe deplin și nimeni nu poate 
vorbi clar; totul este făcut personal de Mine și controlat exclusiv de Mine. 


Capitolul 106 


Cei care nu-Mi cunosc cuvintele, cei care nu-Mi cunosc umanitatea normală și cei 
care Îmi sfidează divinitatea vor fi zdrobiţi în nimicnicie. Nimeni nu va fi scutit de acest 
lucru și toți trebuie să iasă bine în această privință, căci este decretul Meu administrativ 
și acesta este cel mai important de pus în practică. Cei care nu-Mi cunosc cuvintele sunt 
cei care au ascultat lucrurile pe care le-am arătat în mod clar și totuși încă nu le cunosc; 
cu alte cuvinte, ei sunt oameni care nu înţeleg chestiunile spirituale (întrucât nu am creat 

o facultate umană care corespunde chestiunilor spirituale, nu pretind mult de la ei; le cer 
doar să-Mi asculte cuvintele și să poată să le pună în practică). Aceia nu sunt oamenii 
casei Mele, și nici nu sunt de același tip ca Mine; ei aparţin tărâmului Satanei. Prin 
urmare, nu vreau nici măcar un singur om dintre aceștia care nu înțeleg chestiunile 
spirituale. Înainte, aţi crezut că mersesem prea departe, dar, până acum, ar fi trebuit să 
înțelegeţi. Cum ar putea fiarele să stea de vorbă cu Dumnezeu? Nu ar fi absurd acest 
lucru? Oamenii care nu-Mi cunosc umanitatea normală sunt cei care își folosesc 
noțiunile proprii pentru a evalua ce fac Eu în umanitatea Mea. În loc de supunere, ei, cu 
ochii lor de muritori, încearcă să-Mi caute nod în papură. Poate am vorbit în van? Am 
spus că umanitatea Mea normală este o parte indispensabilă din Mine, Dumnezeul 
complet Însuși, și că aceasta este modalitatea adecvată prin care umanitatea Mea 
normală și divinitatea completă lucrează de comun acord una cu cealaltă: când lucrurile 
pe care le fac prin intermediul umanităţii Mele normale nu se potrivesc cu noţiunile 
oamenilor, cei care Mă sfidează și cei care nu sunt compatibili cu Mine sunt daţi în vileag. 
După aceea, divinitatea Mea completă vorbește în întreaga omenire și, în acest fel, M- 
am ocupat de unii oameni. Dacă nu înţelegi ce fac, dar poți, totuși, să te supui, atunci 
ești tipul de persoană pe care nu o condamn; Eu doar luminez asemenea oameni. lubesc 
astfel de oameni și, datorită supunerii tale, te luminez. Cei care Îmi sfidează umanitatea 
îi includ pe cei care nu-Mi cunosc cuvintele, care sunt incompatibili cu umanitatea Mea 
normală și care nu sunt de acord cu ceea ce fac în divinitate (de exemplu, mânierea 
Mea sau construirea bisericii și așa mai departe). Acestea sunt toate expresii ale 
împotrivirii față de divinitatea Mea. Totuși, există un singur lucru pe care trebuie să îl 
subliniez și fiecare dintre voi ar trebui să fie atent: cei care sunt incompatibili cu persoana 
care sunt astăzi se împotrivesc divinității Mele. De ce tot spun că persoana care sunt Eu 
este Dumnezeul complet Însuși? Firea persoanei care sunt cuprinde totalitatea firii 
divine; nu Mă evaluaţi folosind noţiuni umane. Chiar și acum, mulţi oameni încă spun că 
am umanitate normală și că nu toate lucrurile pe care le fac sunt neapărat corecte. Când 
oamenii sunt așa, oare pur şi simplu nu cauţi tu să mori? Ei nu știu un singur cuvânt din 
ceea ce spun și sunt, categoric, descendenţii neamului orb și odraslele marelui balaur 
roșu! Voi spune tuturor încă o dată (și nu voi mai spune iar acest lucru după aceea și 
toți care săvârșesc această ofensă din nou cu siguranţă vor fi blestemaţi): cuvintele 
Mele, râsetul Meu, mâncatul Meu, traiul Meu, vorbirea și purtarea Mea sunt toate făcute 
de Mine — Dumnezeul Însuși — și nu există nici cea mai mică urmă a omenirii amestecată 
în acest lucru. Niciuna! Deloc! Toţi oamenii trebuie să înceteze să mai joace jocuri ale 
minţii și să pună punct calculelor meschine. Cu cât oamenii continuă să facă aceste 
lucruri, cu atât mai condamnați vor fi. Ascultați-Mi sfatul! 

Întotdeauna cercetez cele mai tainice cotloane ale inimilor tuturora, cercetez toate 
acțiunile și cuvintele fiecărui individ. Îi văd clar, unul câte unul, pe cei pe care îi plac și 
pe cei pe care nu îi plac. Acest lucru este ceva ce oamenii nu-și pot imagina și, mai mult, 
ceva ce ei nu pot înfăptui. Am spus foarte mult și am făcut foarte multe lucruri; cine ar fi 

în stare să indice precis care e scopul cuvintelor Mele și al lucrurilor pe care le fac? 
Nimeni nu ar putea. Așadar, voi rosti și mai multe cuvinte; pe de o parte, aceasta va 
alunga toţi pe oamenii pe care nu îi plac în timp ce, pe de altă parte, vă va face să suferiti 
încă un pic în această privinţă, astfel încât să gustaţi încă o dată învierea din morţi, dar 
cu mai multă severitate. Acest lucru nu poate fi determinat de către oameni și nimeni nu 
va putea să împiediece să se întâmple. Chiar dacă știți despre acest lucru acum, când 
va veni vremea, tot nu veţi putea să vă feriţi de acest soi de suferință, căci aceasta e 
metoda lucrării Mele. Trebuie să lucrez așa pentru a-Mi atinge scopurile și pentru ca 
voia Mea să poată fi împlinită asupra voastră. De aceea i se spune „ultima suferinţă pe 
care trebuie să o înduraţi”. Trupurile voastre nu vor mai suferi niciodată după aceea, căci 
marele balaur roșu va fi fost anihilat de Mine și nu va îndrăzni să se răzvrătească din 
nou. Acesta este pasul final înainte de a intra în trup; este etapa tranzițională. Dar nu vă 
temeti — cu siguranţă vă voi conduce prin dificultate după dificultate. Să credeţi că sunt 
Dumnezeul Cel drept Însuși și ceea ce spun se va împlini cu siguranță. Sunt Dumnezeul 
Însuși demn de crezare. Toate ţările, toate teritoriile și toate confesiunile se vor întoarce 
la Mine și se vor îngrămădi în fața tronului Meu. Aceasta este marea Mea putere și voi 
judeca pe fiecare copil al rebeliunii în parte și-l voi arunca în iazul de foc și pucioasă, 
fără nicio excepție. Toţi trebuie să se retragă. Acesta este pasul final al planului Meu de 
gestionare (planul mântuirii) și, când va fi încheiat, voi intra în repaus, căci totul va fi fost 
făcut și planul Meu de gestionare va fi ajuns la final. 

Deoarece ritmul lucrării Mele a crescut (deși nu Mă simt deloc nerăbdător), vă 
revelez cuvintele Mele în fiecare zi și vă dezvălui tainele pe care le ţin faţă de voi în 
fiecare zi, astfel încât să puteţi să-Mi urmaţi îndeaproape pașii. (Aceasta este 
înțelepciunea Mea; cuvintele Mele le folosesc pentru a-i desăvârși pe oameni, dar și 
pentru a-i doborî. Toţi Îmi citesc cuvintele și sunt capabili să acţioneze în concordanţă 
cu voia Mea din cuvintele Mele. Cei care sunt negativi vor fi negativi și cei care trebuie 
dati în vileag își vor arăta adevărata față; sfidătorii se vor împotrivi, iar cei care Mă iubesc 
cu loialitate vor deveni și mai loiali. Astfel, toţi vor putea să meargă pe urmele Mele. 
Toate aceste situații pe care le-am descris sunt metode prin care lucrez și obiectivele pe 
care vreau să le ating.) În trecut, am spus așa ceva: oricum v-aș conduce, ar trebui să 
căutaţi în același fel; orice v-aș spune, ar trebui să ascultați. Ce vreau să spun prin asta? 
Știţi? Care sunt scopul și semnificaţia cuvântului Meu? Înțelegeţi? Câţi oameni pot să 
articuleze cu adevărat aceasta? Când spun „Oricum v-aș conduce, ar trebui să căutaţi 
în același fel”, nu Mă refer doar la călăuzirea pe care v-o ofer ca persoana care sunt; în 
plus, Mă refer la cuvintele pe care le rostesc și la calea pe care o aleg. Astăzi, aceste 
cuvinte s-au împlinit într-adevăr. De îndată Îmi rostesc cuvintele, tot soiul de chipuri 
demonice sunt dezvăluite în fața luminii prezenţei Mele, oferindu-vă o vedere clară 
asupra tuturor. Aceste cuvântări ale Mele nu sunt numai un anunţ către Satana, ci și o 
însărcinare pentru voi toți. Cei mai mulţi dintre voi ignoră aceste cuvinte, crezând că sunt 
o însărcinare pentru voi; nu vă dați seama că sunt cuvinte de judecată și cuvinte care 

poartă autoritate. Scopul cuvintelor Mele este să-i poruncesc Satanei să-Mi facă servicii 
cum se cuvine și să Mi se supună complet. Dintre tainele pe care vi le-am dezvăluit în 
trecut, există încă multe pe care nu le înțelegeți încă. Ca atare, pe viitor vă voi revela 
mai multe, astfel încât să puteţi dobândi o înţelegere mai clară și mai profundă. 

Când se abat catastrofele, toţi sunt îngroziți. Toţi oamenii plâng cu amărăciune și se 
scârbesc de lucrurile malefice pe care le-au făcut în trecut, însă, atunci, este prea târziu 
căci aceasta este epoca mâniei. Nu este timpul să mântuiesc oamenii și să le ofer har, 
ci este timpul să-i îndepărtez pe toți făcătorii de servicii și să-i las pe fiii Mei să conducă 
pentru Mine. Acest lucru este, într-adevăr, diferit față de trecut; este fără precedent încă 
de la facerea lumii. Deoarece am creat lumea cândva, o voi distruge cândva, şi ceea ce 
am predestinat nu poate fi schimbat de nimeni. Cei doi termeni „oamenii creștini 
corporatiști” și „noii oameni universali corporatiști” au fost destul de des menţionaţi 
anterior. Cum ar trebui să fie explicaţi? Oare „oamenii creștini corporatiști” se referă la 
fiii întâi născuţi? „Noii oameni universali corporatiști” se referă, de asemenea, la fiii întâi 
născuţi? Nu; oamenii nu au interpretat corect aceste expresii. Deoarece noțiunile umane 
îi pot ajuta să înțeleagă lucrurile numai în această măsură, vi le voi clarifica acest lucru 
aici și acum. Oamenii creştini corporatiști și noii oameni universali corporatiști nu sunt 
unul și același lucru; înțelesurile lor sunt aparte. Cu toate că formularea acestor doi 
termeni este foarte asemănătoare și aceștia ar putea să pară același lucru, adevărata 
situație este exact contrariul. La cine anume se referă „oamenii creștini corporatiști”? 
Sau la ce se referă? Vorbind despre oamenii creștini, toată lumea s-ar gândi în mod 
unanim la Mine. Nu greșesc deloc să facă astfel. Mai mult, în noţiunile umane, termenul 
„oameni” s-ar referi, categoric, la omenire; nici măcar o singură persoană nu l-ar asocia 
cu altceva. Când vorbim de termenul „corporatiști”, oamenii s-ar gândi că înseamnă o 
adunare de mulţi oameni care, practic, sunt o singură unitate și, de aici, denumirea de 
„corporatiști”. Aici se poate vedea că minţile umane sunt mult prea simple; acestea nu 
pot cuprinde deloc înţelesul Meu. Acum, voi începe în mod oficial să am părtășie despre 
ce sunt oamenii creștini corporatiști (însă toți oamenii trebuie să-și lase deoparte 
propriile noțiuni; altminteri, niciunul dintre ei nu va fi în stare să înțeleagă și chiar dacă 
aș explica termenul, ei nici nu l-ar crede, nici nu l-ar pricepe): de îndată ce cuvintele 
Mele sunt rostite, fiii Mei întâi născuţi vor fi cu toţii capabili să acţioneze în conformitate 
cu voia Mea și să-Mi exprime voia, astfel încât ei să fie de o singură inimă și o singură 
gură. În timp ce vor judeca toate naţiunile și toate popoarele, ei vor fi capabili să ducă la 
bun sfârșit dreptatea Mea și să-Mi implementeze decretele administrative; ei constituie 
o expresie a Mea și sunt manifestarea Mea. Astfel, se poate spune că oamenii creștini 
corporatiști sunt realitatea fiilor întâi născuţi care Îmi implementează decretele 
administrative; ei sunt autoritatea în mâinile fiilor întâi născuţi. Toate acestea sunt legate 
de Hristos — de aici și termenul „oameni creștini”. În plus, toţi fiii întâi născuţi pot să 
acţioneze potrivit voii Mele și, din acest motiv, voi folosi termenul „corporatiști”. „Noii 
oameni universali corporatiști” înseamnă toți oamenii în numele Meu; cu alte cuvinte, fiii 


196 


Mei întâi născuţi, fiii Mei și poporul Meu. „Noi” este în legătură cu numele Meu. Deoarece 
ei sunt în numele Meu (numele Meu cuprinde totul și este veșnic nou și niciodată vechi; 
nu poate fi schimbat de către om) și pentru că ei vor rămâne vii pe vecie în viitor, ei sunt 
noii oameni universali. Aici, cuvântul „corporatiști” se referă la numărul de oameni și nu 
este același ca în cazul anterior. Atunci când este rostit cuvântul Meu, toți ar trebui să 
creadă în el. Să nu vă îndoiţi. Dezbăraţi-vă de noţiunile și gândurile voastre omenești. 
Procesul Meu actual de dezvăluire a tainelor este întocmai procesul înlăturării noțiunilor 
și gândurile omenești (căci oamenii își folosesc propriile noţiuni pentru a Mă evalua și a 
măsura ce spun, Îmi folosesc propriile taine dezvăluite pentru a înlătura noțiunile și 
gândurile omenești). Această lucrare se va încheia în curând. Când tainele Mele vor fi 
dezvăluite într-o anumită măsură, oamenii nu vor mai avea aproape deloc procese de 
gândire în ceea ce privește cuvintele Mele și vor înceta să Mă evalueze cu noţiunile lor 
omenești. Ce gândesc ei zilnic Eu voi revela, și voi riposta. La un moment dat, oamenii 
nu vor mai gândi; minţile lor vor fi golite de toate gândurile și ei se vor supune întru totul 
cuvintelor Mele. Acesta va fi momentul în care veţi intra pe tărâmul spiritual. Aceasta 
este o etapă din lucrarea Mea care se petrece înainte de a vă îngădui să intrați pe 
tărâmul spiritual. Trebuie să vă lepădaţi de toate noţiunile umane înainte să puteți fi sfinţi 
și fără pată și să intraţi pe tărâmul spiritual. Aceasta se înţelege prin sintagma „Eu sunt 
un trup sfânt spiritual”. Totuși, voi trebuie să acţionaţi în concordanţă cu pașii Mei și, 
înainte să vă daţi seama, vremea Mea va sosi. 


Capitolul 107 


Când cuvintele Mele ating un anumit nivel de strictețe, cei mai mulţi oameni se retrag 
din cauza acestora — și tocmai în acest moment fiii Mei întâi născuţi sunt dezvăluiți. Am 
spus că nu mișc un deget, ci doar Îmi folosesc cuvintele pentru a împlini toate lucrurile. 
Cu ale Mele cuvinte, nimicesc tot ceea ce urăsc și, de asemenea, le folosesc pentru a-i 
desăvârși pe fiii Mei întâi născuţi. (Când cuvintele Mele sunt rostite, cele șapte tunete 
vor răsuna și, în acel moment, fiii Mei întâi născuţi împreună cu Mine ne vom preschimba 
forma și vom pătrunde pe tărâmul spiritual.) Când am spus că Duhul Meu lucrează în 
mod personal, M-am referit la faptul că toate sunt realizate prin cuvintele Mele și, din 
asta, este evident că sunt atotputernic. De aceea, se poate vedea cu și mai mare 
claritate obiectivul și scopul din spatele fiecărei propoziţii pe care o rostesc. După cum 
am spus mai înainte, tot ce glăsuiesc în cadrul umanităţii Mele este un aspect al 
manifestării Mele. Așadar, acei oameni care nu pot fi siguri și care nu cred cu adevărat 
în ceea ce spun în cadrul umanităţii Mele normale trebuie înlăturați! Am evidenţiat în 
mod repetat că umanitatea Mea normală este un aspect indispensabil al divinității Mele 
complete, dar, cu toate acestea, mulți oameni continuă să se concentreze la cea din 
urmă, în timp ce o ignoră pe cea dintâi. Ești orb! Spui că nu sunt conform noţiunilor tale 

și că omul care sunt Eu nu este conform Dumnezeului tău. Pot acești oameni să rămână 
în Împărăţia Mea? Te voi călca în picioare! Te provoc să te răzvrătești mai mult împotriva 
Mea! Te provoc să continui cu o asemenea încăpățânare! Zâmbetul Meu nu se 
potrivește noţiunilor tale, vorbirea Mea nu este plăcută urechilor tale și faptele Mele nu- 
ti aduc foloase — am dreptate? Toate aceste lucruri trebuie să fie după placul tău. Așa 
este Dumnezeu? Și încă vor acești oameni să rămână în casa Mea și să primească 
binecuvântări în Împărăţia Mea? Nu visezi cu ochii deschiși? De când sunt lucrurile atât 
de minunate! Vrei să fii neascultător fată de Mine, dar tot îţi dorești să primești 
binecuvântări din partea Mea. Îţi spun: categoric nu! După cum am spus de multe ori, 
cei care intră în Împărăţia Mea și primesc binecuvântări trebuie să fie oameni pe care îi 
iubesc. De ce pun accentul pe aceste cuvinte? Știu și înțeleg ce gândesc toți; nu este 
nevoie să precizez toate gândurile lor, unul câte unul. Adevăratele lor forme vor fi 
revelate prin cuvintele Mele de judecată și toți vor plânge cu durere înaintea scaunului 
Meu de judecată. Acesta este un fapt evident pe care nimeni nu îl poate schimba! În 
cele din urmă, îi voi face să intre în Adânc unul câte unul. Acesta este rezultatul final pe 
care doresc să-L obţin cu judecata Mea asupra diavolului Satana. Trebuie să folosesc 
judecata și decretele administrative pentru a trata fiecare individ și așa mustru Eu 
oamenii. Aveţi vreo pătrundere adevărată asupra acestui lucru? Nu este nevoie să îi dau 
Satanei explicaţii; Eu pur și simplu Îmi folosesc toiagul de fier să îl ciomăgesc până 
ajunge la un pas de moarte și imploră îndurare în mod repetat. Așadar, când oamenii 
citesc cuvintele Mele de judecată, nu le pot înţelege câtuși de puţin, dar, din perspectiva 
Mea, fiecare rând și fiecare propoziţie reprezintă o implementare a decretelor Mele 
administrative. Acesta este un fapt evident. 

Deoarece astăzi am menţionat judecata, acest subiect atinge scaunul de judecată. 
În trecut, aţi spus deseori că veti fi judecaţi înaintea scaunului lui Hristos. Înţelegeți 
întrucâtva judecata, însă nu vă puteţi imagina scaunul de judecată. Poate că unii oameni 
cred că scaunul de judecată este un obiect fizic sau poate că-și imaginează că este o 
masă întinsă sau poate îl vizualizează ca pe un scaun de judecată asemănător celor din 
lumea seculară. Desigur, în explicaţia Mea de acum, nu voi nega ceea ce aţi spus, dar, 
pentru Mine, lucrurile din imaginaţia oamenilor încă au un înțeles simbolic. Așadar, 
prăpastia dintre ceea ce-și imaginează oamenii și semnificaţia Mea este încă la fel de 
mare precum cea de la cer la pământ. În noțiunile oamenilor, sunt mulți oameni ce se 
prosternează înaintea scaunului de judecată, plângând cu părere de rău şi cerşind 
îndurare. Acesta este punctul culminant al imaginaţiei omenești și nimeni nu-și poate 
imagina nimic mai mult. Așadar, ce este, atunci, scaunul de judecată? Înainte să vă 
dezvălui această taină, trebuie să respingeţi toate concepțiile greșite anterioare; doar 
atunci poate fi împlinit scopul Meu. Acesta este singurul mod prin care noţiunile și 
gândurile voastre despre acest subiect pot fi înlăturate. Trebuie să fiţi atenţi ori de câte 
ori când vorbesc. Nu trebuie să mai fiți nepăsători. Scaunul Meu de judecată a fost 
instaurat de la crearea lumii. În veacurile și generaţiile trecute, mulţi au murit înaintea lui 

și, de asemenea, mulți s-au ridicat înaintea lui, revenind la viaţă. Se mai poate spune 
că, de la început până la sfârșit, judecata Mea nu încetează niciodată și, astfel, scaunul 
Meu de judecată există întotdeauna. Ori de câte ori este pomenit scaunul de judecată, 
toți oamenii simt o fărâmă de teamă. Bineînţeles, din ceea ce am spus mai sus, habar 
nu aveţi ce este acest scaun de judecată. Scaunul de judecată coexistă cu judecata, dar 
sunt două tipuri diferite de substanţă. (Aici, „substanța” nu se referă la un obiect fizic, ci 
la cuvinte. Oamenii nu pot vedea deloc această substanță.) Judecata se referă la 
cuvintele Mele. (Indiferent dacă sunt aspre sau blânde, toate fac parte din judecata Mea. 
Astfel, tot ceea ce iese din Mea este judecată.) Înainte, oamenii Mi-au împărţit cuvintele 
în multe categorii diferite, inclusiv cuvinte de judecată, cuvinte de blândeţe și cuvinte 
dătătoare de viață. Astăzi, vă voi explica faptul că judecata și cuvântările Mele sunt 
interconectate. Adică, judecata înseamnă cuvintele Mele și cuvintele Mele înseamnă 
judecată; categoric nu trebuie să vorbești despre ele în mod separat. Oamenii își 
imaginează că vorbele aspre sunt judecată, dar înțelegerea lor nu este deplină. Tot ceea 
ce spun este judecată. Începutul judecății despre care s-a vorbit în trecut se referea la 
momentul în care Duhul Meu a început în mod oficial să lucreze în fiecare loc și să 
implementeze decretele Mele administrative. În această propoziţie, „judecata” se referă 
la realitatea propriu-zisă. Acum voi explica scaunul de judecată: de ce spun că scaunul 
de judecată există din veșnicie în veșnicie și că-Mi însoțește judecata? Aţi dobândit o 
oarecare înțelegere a acestui lucru din explicaţia Mea cu privire la judecată? Scaunul de 
judecată se referă la fiinţa umană care sunt Eu. Din veșnicie în veșnicie, Eu vestesc și 
vorbesc întotdeauna. Trăiesc veșnic, deci scaunul Meu de judecată și judecata Mea 
coexistă veșnic. Acest lucru ar trebui să fie clar până acum! În imaginaţia lor, oamenii 
Mă tratează ca pe un obiect, dar în această privinţă nici nu vă învinovățesc, și nici nu vă 
condamn. Sper numai ca voi să fiți ascultători și să primiţi revelația Mea și să știți din 
aceasta că Eu sunt Însuși Dumnezeul atotcuprinzător. 

Pentru oameni, cuvintele Mele sunt cu totul de neînțeles, urmele pașilor Mei sunt 
imposibil de găsit și voia Mea este imposibil de priceput. Astfel, starea în care vă aflați 
astăzi (de a fi capabili să primiţi revelaţia Mea, să înțelegeţi voia Mea dinăuntrul ei și să 
pășiţi pe urmele pașilor Mei prin ea) este totalmente un rezultat al acţiunilor Mele 
minunate, al harului Meu și al compasiunii Mele. Într-o bună zi, chiar vă voi permite să 
vedeți înțelepciunea Mea, să vedeți ce am făcut cu mâinile Mele și să zăriți minunăţia 
lucrării Mele. Când va veni acel moment, schițele întregului Meu plan de gestionare 
(planul mântuirii) vor fi dezvăluite în întregime înaintea ochilor voștri. De la un capăt la 
altul al universului și în fiecare zi, se manifestă părţi ale acțiunilor Mele minunate și toate 
fac servicii pentru ca planul Meu de gestionare să poată fi împlinit. Când acesta va fi 
dezvăluit pe deplin, veţi vedea ce fel de oameni am rânduit să facă servicii, ce fel de 
oameni am rânduit să Îmi facă voia, ce am realizat prin exploatarea Satanei, ce am 
realizat de unul singur, ce fel de oameni plâng, ce fel de oameni scrâșnesc din dinţi, ce 
fel de oameni vor avea parte de nimicire, ce fel de oameni vor avea parte de pierzanie. 

Prin „nimicire”, Mă refer la cei care vor fi aruncaţi în iazul de foc și de pucioasă și vor 
arde în totalitate; prin „pierzanie”, Mă refer la cei care vor fi aruncaţi în Adânc pentru a 
suferi acolo pentru totdeauna. Prin urmare, nu confundați nimicirea cu pierzania ca fiind 
unul și același lucru; dimpotrivă, cele două sunt foarte diferite. Făcătorii de servicii care 
Îmi părăsesc numele astăzi vor suferi pierzania și cei care nu ţin de numele Meu vor 
suferi nimicirea. Acesta e motivul pentru care spun că cei care sunt daţi pierzaniei Îmi 
vor aduce laude veșnic după judecata Mea; totuși, acei oameni nu vor scăpa niciodată 
de mustrarea Mea și vor accepta întotdeauna stăpânirea Mea. De aceea spun că 
Adâncul este mâna pe care o folosesc pentru a-i mustra pe oameni. Mai spun și că totul 
este în mâinile Mele. Chiar dacă am spus că „Adâncul” se referă la influenţa Satanei, 
acesta este de asemenea în mâinile Mele și îl folosesc să mustru oamenii. Așadar, totul 
este în mâinile Mele și nu există contradicții. Cuvintele Mele nu sunt iresponsabile; toate 
sunt adecvate și coerente. Nu sunt nici inventate, nici lipsite de sens și toți ar trebui să 
creadă cuvântările Mele. În viitor, veţi suferi din cauza asta. Din cauza cuvintelor Mele, 
mulți oameni se vor răci, vor ajunge la disperare sau vor deveni dezamăgiţi, vor plânge 
amarnic sau se vor tângui. Vor fi tot felul de reacții. Într-o zi, când toți oamenii pe care-i 
urăsc se vor retrage, măreața Mea lucrare va fi îndeplinită. În viitor, mulţi oameni vor 
cădea din pricina fiilor întâi născuţi și, în cele din urmă, toţi vor pleca pas cu pas. Cu alte 
cuvinte, casa Mea va deveni treptat sfântă și tot felul de demoni vor pleca succesiv de 
lângă Mine, în liniște, supuși și fără să se plângă deloc. După aceea, toţi fiii Mei întâi 
născuți vor fi descoperiți, iar Eu voi începe următorul pas al lucrării Mele. Doar atunci fiii 
Mei întâi născuţi vor fi regi împreună cu Mine și vor domni peste tot universul. Aceștia 
sunt pașii lucrării Mele și ei alcătuiesc o parte importantă din planul Meu de gestionare. 
Nu treceţi cu vederea peste aceasta; altfel, veți comite o greșeală. 

Vremea în care cuvintele Mele vă vor fi descoperite va fi timpul în care Îmi voi începe 
lucrarea. Niciunul din cuvintele Mele nu va rămâne neîmplinit. Pentru Mine, o zi este ca 
o mie de ani și o mie de ani sunt ca o zi. Cum vedeţi voi aceasta? Conceptul vostru de 
timp este foarte diferit de al Meu, deoarece Eu controlez lumea universului și împlinesc 
toate lucrurile. Lucrarea Mea este făcută zi de zi, pas cu pas și etapă cu etapă; mai mult, 
marșul înainte al lucrării Mele nu se oprește nicio singură secundă: aceasta se 
săvârșește constant. De la crearea lumii, cuvintele Mele nu au fost niciodată întrerupte. 
Am continuat să vorbesc și să rostesc cuvântările Mele până astăzi; lucrul acesta va 
rămâne la fel în viitor. Totuși, timpul Meu este rânduit și organizat cu grijă și ordonat. Voi 
face ce trebuie să fac, când trebuie să fac (cu Mine, toți vor fi eliberaţi; toţi vor fi liberi) și 
nu sunt perturbat câtuși de puţin în ceea ce privește pașii lucrării Mele. Pot rândui pe 
fiecare în casa Mea; pot rândui pe fiecare din lume — totuși, Eu nu sunt deloc ocupat, 
deoarece Duhul Meu lucrează. Duhul Meu umple fiecare loc, pentru că Eu sunt unicul 
Dumnezeu Însuși și întregul univers este în mâinile Mele. Astfel, se poate vedea că sunt 
atotputernic, că sunt înţelept și că slava Mea umple fiecare ungher al universului. 

În Mine, toți puteți să găsiţi odihna și toţi puteţi să dobândiţi libertatea. Cei care sunt 
în afara Mea nu pot dobândi nici libertatea, și nici fericirea, pentru că Duhul Meu nu este 
cu ei. Astfel de oameni sunt numiţi morţii fără duh, însă, pe cei care sunt în Mine, Eu îi 
numesc „ființe vii înzestrate cu duh”. Ei Îmi aparțin și sunt obligaţi să se întoarcă la tronul 
Meu. Cei care fac servicii și cei care-i aparţin diavolului sunt morții fără duh, iar ei toți 
trebuie să fie zdrobiți și transformați în nimic. Aceasta este o taină a planului Meu de 
gestionare (a planului mântuirii) și o parte a gestionării Mele pe care omenirea nu o poate 
înțelege; însă, totodată, am făcut public acest lucru tuturor. Cei care nu-Mi aparţin sunt 
împotriva Mea; cei care-Mi aparţin sunt cei compatibili cu Mine. Acest lucru este absolut 
indiscutabil și acesta este principiul judecății Mele asupra Satanei. Acest principiu ar 
trebui să fie cunoscut tuturor, pentru ca ei să-Mi poată vedea dreptatea și justețea. Toţi 
cei care vin de la Satana vor fi judecaţi, arși și transformați în cenușă. Și aceasta este 
mânia Mea, iar acest lucru face firea Mea să fie și mai evidentă. De acum înainte, firea 
Mea va fi anunţată în mod public; va fi treptat dezvăluită tuturor popoarelor, tuturor 
naţiunilor, tuturor religiilor și confesiunilor și tuturor categoriilor sociale. Nimic nu va fi 
ascuns; totul va fi dezvăluit. Eu trebuie să fac acest lucru deoarece firea Mea și principiul 
din spatele acţiunilor Mele sunt cele mai ascunse taine pentru omenire (pentru ca fiii Mei 
întâi născuţi să nu-Mi ofenseze decretele administrative și, de asemenea, pentru a-Mi 
folosi firea revelată ca să judec toate popoarele și naţiunile). Acesta este planul Meu de 
gestionare, iar aceștia sunt pașii lucrării Mele. Nimeni nu va schimba cu ușurință acest 
lucru. Am trăit deja întreaga fire a divinității Mele în umanitatea Mea, așa că nu permit 
nimănui să-Mi ofenseze umanitatea. (Tot ceea ce trăiesc este firea divină; de aceea am 
spus mai înainte că Eu sunt Dumnezeu Însuși care a depășit umanitatea normală.) Cu 
siguranţă nu voi ierta pe nimeni care Mă jignește și îl voi lăsa să piară pentru totdeauna! 
Țineţi minte! Asta este ceea ce am hotărât; cu alte cuvinte, este o parte indispensabilă 
a decretelor Mele administrative. Toată lumea ar trebui să vadă lucrul acesta: persoana 
care sunt Eu este Dumnezeu și, mai mult, Dumnezeu Însuși. Acest lucru ar trebui să fie 
clar acum! Eu nu spun nimic cu nepăsare. Spun și subliniez totul în mod clar, până vei 
dobândi o înțelegere deplină. 

Situaţia este foarte tensionată; nu doar în casa Mea, dar, chiar mai mult în afara 
acesteia, vă cer să-Mi mărturisiți numele, să Mă trăiţi și să Mă mărturisiţi în toate 
privințele. Deoarece acestea sunt vremurile de pe urmă, totul este gata acum și totul își 
păstrează înfățișarea originală și nimic nu se va schimba niciodată. Cei care ar trebui să 
fie aruncați vor fi aruncați, iar cei care ar trebui păstraţi vor fi păstraţi. Nu încercați să 
rezistaţi cu forță sau să vă îndepărtați; nu încercaţi să-Mi întrerupeţi gestionarea sau să- 
Mi distrugeti planul. Din perspectiva oamenilor, Eu sunt tot timpul iubitor și milostiv faţă 
de omenire, dar, din perspectiva Mea, firea Mea este diferențiată în funcţie de stadiile 
lucrării Mele, pentru că Eu sunt Însuși Dumnezeu cel real! Sunt Însuși Dumnezeul unic! 

Sunt atât neschimbător, cât și veșnic schimbător. Acesta este un lucru pe care nimeni 
nu-l poate înțelege. Numai atunci când vi-l voi spune și vi-l voi explica veţi avea o 
înțelegere clară și veţi fi în stare să-l pricepeţi. Pentru fiii Mei, sunt iubitor, milostiv, drept 
și Cel ce disciplinează, dar nu critic (şi, prin aceasta, vreau să spun că nu-i distrug pe fiii 
întâi născuţi). Pentru alţii decât fiii Mei, Mă schimb în orice moment, în funcţie de 
schimbarea epocilor: pot să fiu iubitor, milostiv, drept, măreț, critic, plin de mânie, să 
aduc blesteme, să îi ard, și, în cele din urmă, să le distrug trupul. Cei distruși vor pieri 
odată cu duhurile și sufletele lor. Totuși, în cazul celor care fac servicii, doar duhurile și 
sufletele lor vor fi păstrate (despre modul specific în care pun în practică acest lucru vă 
voi spune mai târziu, ca să puteți înțelege). Cu toate acestea, ei nu vor avea niciodată 
libertate și nu vor fi eliberați vreodată, deoarece sunt sub poporul Meu și sub controlul 
acestuia. Motivul pentru care i-am detestat atât pe făcătorii de servicii este că toţi sunt 
descendenţii marelui balaur roșu, iar cei care nu sunt făcători de servicii sunt, de 
asemenea, urmașii lui. Cu alte cuvinte, toți cei care nu sunt fii întâi născuţi sunt urmași 
ai marelui balaur roșu. Când spun că cei în pierzanie Îmi oferă preamărire eternă, Mă 
refer la faptul că ei Îmi vor face servicii pentru totdeauna. Acest lucru este bătut în cuie. 
Acei oameni vor fi întotdeauna sclavi, vite și cai. Îi pot sacrifica în orice moment și-i pot 
stăpâni după cum doresc, pentru că sunt urmași ai marelui balaur roșu și nu au firea 
Mea. Și fiindcă sunt urmașii acestuia, au firea lui, adică firea fiarelor. Acest lucru este 
absolut adevărat și veșnic neschimbător! Este așa pentru că totul a fost predestinat de 
către Mine. Nimeni nu poate schimba acest lucru (adică nu voi permite nimănui să 
acţioneze împotriva acestei reguli); dacă încerci, te voi răpune! 

Ca să vedeţi în ce etapă au ajuns planul Meu de gestionare și lucrarea Mea, ar trebui 
să vă uitaţi la tainele pe care Eu le-am dezvăluit. Să vedeţi ce fac cu mâinile Mele și să 
vedeţi asupra căror oameni se abat judecăţile Mele și mânia Mea. Aceasta este 
dreptatea Mea. Îmi expun lucrarea și-Mi gestionez planul potrivit tainelor pe care le-am 
dezvăluit. Nimeni nu poate schimba acest lucru; trebuie făcut pas cu pas, potrivit dorinţei 
Mele. Tainele sunt cărarea de-a lungul căreia acţionează lucrarea Mea și semnele 
pașilor din planul Meu de gestionare. Nimeni nu va adăuga ceva tainelor Mele, și nici nu 
va scădea nimic din acestea, pentru că, dacă taina este greșită, atunci și cărarea este 
greșită. De ce vă dezvălui acum tainele Mele? Care este motivul? Care dintre voi poate 
spune clar? În plus, am zis că tainele sunt cărarea, deci la ce se referă această cale? 
Este procesul prin care treceţi din trup în corp, iar aceasta este o etapă importantă. După 
ce-Mi dezvălui tainele, noțiunile oamenilor sunt îndepărtate treptat, iar gândurile lor sunt 
slăbite treptat. Acesta este procesul de intrare în tărâmul spiritual. Așadar, spun că 
lucrarea Mea se desfășoară pe etape și că nu este nedeslușită; aceasta este realitatea 
şi acesta este modul Meu de a lucra. Nimeni nu poate să schimbe sau să facă acest 
lucru pentru că Eu sunt Dumnezeu Însuși, Unicul! Lucrarea Mea este încheiată de Mine 
personal. Eu singur controlez și rânduiesc întregul univers-lume. Cine îndrăzneşte să nu 
Mă asculte? (Prin „Eu singur”, Mă refer la Dumnezeu Însuși, pentru că persoana care 

sunt Eu este Dumnezeu Însuși — deci nu vă agățaţi atât de strâns de noţiunile voastre.) 
Cine îndrăznește să Mi se împotrivească? Aceia vor fi aspru pedepsiţi! Aţi văzut sfârșitul 
marelui balaur roșu! Acesta este sfârșitul său, dar este și un lucru inevitabil. Lucrarea 
trebuie să fie făcută de Mine Însumi, astfel încât marele balaur roșu să fie rușinat. Nu se 
va putea ridica vreodată și va fi distrus pe veci! Acum, Eu încep să dezvălui taine. (Țineţi 
minte! Cele mai multe dintre tainele dezvăluite sunt lucruri cărora le daţi glas deseori, 
dar pe care nu le înţelege nimeni.) Am spus că toate lucrurile pe care oamenii le văd ca 
fiind neterminate au fost, în ochii Mei, deja încheiate, iar lucrurile pe care le văd ca abia 
începând, oamenilor li se par a fi deja încheiate. Este paradoxal acest lucru? Nu este. 
Oamenii gândesc astfel pentru că au propriile lor noţiuni și gânduri. Lucrurile pe care Eu 
le plănuiesc se desăvârșesc prin cuvintele Mele (acestea sunt stabilite și se încheie 
atunci când spun Eu). Totuși, nu Mi se pare că lucrurile pe care le-am spus au fost 
finalizate. Asta se întâmplă deoarece există o limită de timp pentru lucrurile pe care le 
fac. Așadar, văd aceste lucruri ca fiind incomplete, dar, în ochii lumești ai oamenilor (din 
cauză că ei percep diferit conceptul de timp), acestea au fost deja îndeplinite. Astăzi, 
majoritatea oamenilor sunt bănuitori în privința Mea din cauza tainelor pe care le 
dezvălui. Datorită sosirii realităţii și pentru că intenţiile Mele nu se potrivesc cu noțiunile 
oamenilor, ei Mi se împotrivesc și Mă tăgăduiesc. Acesta este Satana care se prinde 
singur în propriile comploturi. (Ei vor să primească binecuvântări, dar nu s-au așteptat 
ca Dumnezeu să Se abată de la propriile lor noţiuni într-o asemenea măsură, aşa că se 
retrag.) Și acesta este un efect al lucrării Mele. Toţi oamenii ar trebui să Mă 
preamărească, să Mă aclame și să-Mi ofere glorie. Absolut totul este în mâinile Mele și 
totul este în judecata Mea. Când toate popoarele vor veni spre muntele Meu și când fiii 
întâi născuţi se vor întoarce învingători, acela va fi punctul final al planului Meu de 
gestionare. Va fi momentul încheierii planului Meu de gestionare de șase mii de ani. 
Totul este aranjat de Mine personal; deja am spus acest lucru de multe ori. De vreme ce 
încă trăiţi în noţiunile voastre, Eu trebuie să subliniez acest lucru în mod repetat, ca să 
nu faceți aici greșeli care să-Mi tulbure planul. Oamenii nu pot să Mă ajute și nici nu pot 
să participe la gestionarea Mea, pentru că, acum, sunteţi încă trup și sânge (deși Îmi 
aparţineţi Mie, tot mai trăiţi în trup). Astfel, Eu spun că aceia care sunt făcuţi din trup și 
sânge nu pot primi moștenirea Mea. Acesta este, de asemenea, principalul motiv pentru 
care vă permit să intrați pe tărâmul spiritual. 

În lume, cutremurele sunt începutul dezastrului. Mai întâi, Eu fac lumea — adică 
pământul — să se schimbe și, apoi, urmează năpastele și foametea. Acesta este planul 
Meu și aceștia sunt pașii Mei, iar Eu voi mobiliza totul ca să Mă slujească, pentru a-Mi 
încheia planul de gestionare. Astfel, întregul univers-lume va fi distrus, chiar și fără 
intervenţia Mea directă. Când am devenit trup pentru prima dată și am fost pironit pe 
cruce, pământul s-a cutremurat îngrozitor, și la fel va fi când va veni sfârșitul. 
Cutremurele vor începe chiar în momentul în care Eu voi intra, din trup, în tărâmul 
spiritual. Așadar, indiscutabil, fiii întâi născuţi nu vor suferi din cauza dezastrului, în 

vreme ce oamenii care nu sunt fii întâi născuţi vor fi lăsaţi să sufere în toiul dezastrelor. 
Deci, dintr-o perspectivă umană, toată lumea este dornică să fie un fiu întâi născut. În 
premoniţiile oamenilor, lucrul acesta nu se întâmplă pentru a se bucura de binecuvântări, 
ci pentru a scăpa de suferințele cauzate de dezastru. Acesta este complotul marelui 
balaur roșu. Totuși, Eu nu-l voi lăsa niciodată să scape; îl voi face să-Mi îndure pedeapsa 
severă și, apoi, să se ridice și să-Mi facă servicii (aceasta se referă la a-Mi face fiii și 
poporul compleţi), ca să fie înșelat mereu de propriile lui intrigi și să accepte pe vecie 
judecata Mea și arderea Mea. Acesta este adevăratul înţeles al faptului că făcătorii de 
servicii Mă preamăresc (adică îi folosesc pentru a-Mi dezvălui marea putere). Nu-i voi 
permite marelui balaur roșu să se strecoare în Împărăţia Mea, și nici nu-i voi acorda 
acestuia dreptul să Mă preamărească! (Pentru că nu este vrednic; niciodată nu va fi 
vrednic!) Pe marele balaur roșu îl voi obliga doar să-Mi facă servicii în veci! ÎI voi lăsa 
doar să se prosterneze înaintea Mea. (Celor care sunt distruși le este mai bine decât 
celor ce sunt în pierzanie; distrugerea este doar o formă temporară de pedeapsă severă, 
dar oamenii care sunt în pierzanie vor îndura în veci pedepse aspre. Din acest motiv 
folosesc Eu cuvintele „să se prosterneze”. Folosesc pedepse aspre deoarece acești 
oameni se strecoară în casa Mea și se bucură de o mare parte din harul Meu și au o 
oarecare cunoaștere despre Mine. Cât despre cei din afara casei Mele, ai putea spune 
că neștiutorii nu vor suferi.) În noţiunile lor, oamenii cred că aceia care sunt distruși o 
duc mai rău decât cei în pierzanie, dar, dimpotrivă, aceștia din urmă trebuie să fie 
întotdeauna aspru pedepsiţi, iar cei distruși se vor întoarce în neant pentru totdeauna. 

În fiecare zi rostesc cuvântări, vorbind și făcându-Mi cunoscute mărețele semne și 
minuni. Toate aceste lucruri alcătuiesc lucrarea Duhului Meu. În ochii oamenilor sunt 
doar un om, dar tocmai în acest om revelez tot ce am și puterea Mea cea mare. 

Deoarece oamenii ignoră omul care sunt și trec cu vederea peste acțiunile Mele, ei 
presupun că acestea sunt lucruri făcute de un om. Totuși, de ce nu te oprești să te întrebi 
dacă un om poate să facă ceea ce fac Eu? Oamenii nu Mă cunosc în așa măsură; nu 
înțeleg cuvintele Mele și nici nu pricep faptele Mele. Oameni corupți, răi! Când te voi 
înghiţi? Când te voi îngropa în iazul de foc și pucioasă? De atât de multe ori am fost 
alungat din grupul vostru, de atât de multe ori oamenii M-au jignit, ridiculizat și denigrat 
și de atât de multe ori oamenii M-au judecat și M-au sfidat fățiș. Oameni orbi! Nu știți că 
sunteţi doar un pumn de noroi în palma Mea? Nu ştiţi că sunteţi obiectele creației Mele? 
Mânia Mea este dezlănțuită acum și nimeni nu se poate apăra împotriva ei. Oamenii nu 
pot decât să cerșească milă în mod repetat. Totuși, întrucât lucrarea Mea a progresat în 
această măsură, nimeni nu o poate schimba. Cei care au fost creați trebuie să se 
întoarcă în noroi. Asta nu pentru că Eu sunt nedrept, ci pentru că voi sunteţi prea corupți 

și depravaţi și este din cauză că aţi fost luaţi prizonieri de Satana și aţi devenit uneltele 
lui. Eu sunt Dumnezeul sfânt Însuși; nu pot fi murdărit și nici nu pot avea un templu 
necurat. De acum înainte, furia Mea dezlănţuită (mai gravă decât mânia) va începe să 
se reverse asupra tuturor naţiunilor și popoarelor și să mustre toate lepădăturile care vin 
de la Mine, dar care nu Mă cunosc. Urăsc oamenii până la extrem și nu voi mai avea 
niciun pic de milă; în schimb, voi revărsa asupra lor blestemele Mele. Categoric, nu va 
mai fi compasiune și dragoste, totul va fi redus la nimic prin ardere și numai Împărăţia 
Mea va rămâne, pentru ca poporul Meu să Mă laude în casa Mea, să-Mi dea slavă și să 
Mă aclame veșnic (aceasta este funcţia pe care o are poporul Meu). Mâna Mea va 
începe oficial să mustre atât pe cei din casa Mea, cât și pe cei din afara ei. Niciun 
răufăcător nu va putea scăpa din mâinile Mele și de judecata Mea; fiecare trebuie să 
treacă prin acest necaz și trebuie să Mi se închine. Aceasta este măreția Mea și, mai 
mult decât atât, este un decret administrativ pe care-l vestesc răufăcătorilor. Nimeni nu 
poate mântui pe altcineva. Oamenii pot numai să aibă grijă de ei înșiși, dar, indiferent 
de ceea ce fac, nu vor putea să scape de mâna mustrării Mele. Aici se dezvăluie motivul 
pentru care s-a spus că decretele Mele administrative sunt aspre; acesta este un fapt 
pe care toți oamenii îl pot vedea cu proprii ochi. 

Când încep să Mă mânii, toţi demonii, mari și mici, vor fugi în haos, cuprinși de o 
mare teamă că mâna Mea îi va lovi de moarte — dar niciunul nu poate scăpa de mâna 
Mea. Ţin toate uneltele de pedeapsă în mâna Mea; mâna Mea controlează totul, orice 
lucru este în strânsoarea Mea și nimeni nu poate scăpa. Aceasta este înțelepciunea 
Mea. Când am venit pe tărâmul omenesc, deja terminasem tot felul de lucrări 
pregătitoare, punând temelia de începere a lucrării Mele în rândul oamenilor (aceasta 
deoarece sunt Dumnezeul înţelept și Mă ocup în mod adecvat de ceea ce ar trebui făcut 
și de ceea ce nu ar trebui făcut). După ce toate lucrurile au fost pregătite în mod adecvat, 
am devenit trup și am venit în lumea omenească. Totuși, nimeni nu M-a recunoscut. În 
afara celor pe care i-am luminat, toți fiii răzvrătirii Mă sfidează, Mă umilesc și Mă tratează 
cu răceală. Dar, în cele din urmă, îi voi face să se poarte cuviincios și să fie supuși. Cu 
toate că oamenilor li se pare că Eu nu fac prea multe, marea Mea lucrare a fost deja 
terminată. (Toţi oamenii ascultă pe deplin omul care sunt prin vorbă și prin faptă; acesta 
este un semn.) Astăzi, Mă ridic și mustru tot felul de duhuri rele care Mă sfidează. 
Indiferent cât de mult timp M-au urmat, trebuie să plece de lângă Mine. Nu vreau pe 
nimeni care este împotriva Mea (aceștia sunt cei cărora le lipsește înțelegerea spirituală, 
cei care au fost posedaţi de duhuri rele o vreme și cei care nu Mă cunosc.) Nu vreau pe 
niciunul dintre ei! Toţi vor fi daţi la o parte și vor deveni fii ai pierzaniei! După ce fac 
servicii pentru Mine astăzi, trebuie să plece cu toţii! Nu zăboviţi în casa Mea; nu mai fiți 
nerușinați și nu mai trăiţi pe spinarea altora! Cei care îi aparțin Satanei sunt toţi fii ai 
diavolului și vor pieri pentru totdeauna. Toţi cei care Mă sfidează vor pleca de lângă 
Mine fără zarvă, astfel încât ritmul lucrării Mele să devină mai lipsit de perturbări și să 
nu mai fie întrerupt. Toate lucrurile vor fi făcute la porunca Mea, fără obstacole sau 

bariere. Toţi vor cădea înaintea ochilor Mei și vor fi distruși prin incinerarea Mea. Aceasta 
arată atotputernicia Mea și înțelepciunea Mea desăvârșită (ceea ce am făcut în fiii Mei 
întâi născuți). Aceasta va aduce slavă mai mare numelui Meu și Îmi va aduce glorie mai 
mare. Din ceea ce fac și din tonul vocii Mele, toţi puteţi să vedeţi că Mi-am împlinit pe 
deplin lucrarea în casa Mea și am început să Mă întorc spre neamuri. Îmi încep lucrarea 
acolo și efectuez următorul pas al lucrării Mele. 

Cele mai multe din cuvintele Mele nu corespund noţiunilor voastre, dar, fiii Mei, nu 
plecaţi. Faptul că nu corespund noţiunilor omenești nu înseamnă că nu sunt cuvântările 
Mele. Tocmai acest lucru demonstrează că le rostesc într-adevăr. Dacă ar corespunde 
noţiunilor omenești cuvintele Mele, atunci aceea ar fi lucrarea duhurilor rele. Așadar, 
trebuie să depuneţi mai mult efort în cuvintele Mele, să faceţi ce fac Eu și să iubiți ce 
iubesc Eu. Această epocă finală este, de asemenea, epoca în care toate dezastrele se 
vor abate din nou și, mai mult decât atât, epoca în care Îmi revelez toate firile. Când toate 
trâmbiţele Mele sfinte vor începe să sune, oamenilor le va fi într-adevăr frică; în acel 
moment, nimeni nu va îndrăzni să facă răul, ci se va prosterna înaintea Mea, apreciind 
înțelepciunea și atotputernicia Mea. Sunt, la urma urmei, Dumnezeul înțelept Însuși! Cine 
Mă poate combate? Cine îndrăznește să se ridice împotriva Mea? Cine îndrăznește să 
nu recunoască înțelepciunea Mea? Cine îndrăznește să nu-Mi cunoască atotputernicia? 
Când Duhul Meu face lucrări măreţe în toate locurile, toţi Îmi cunosc atotputernicia, dar 
scopul Meu nu a fost încă atins. Vreau ca oamenii, în urma mâniei Mele, să vadă 
atotputernicia, înțelepciunea și slava persoanei Mele. (Toate acestea sunt manifestate în 
fiii întâi născuţi; acest lucru e absolut adevărat. În afară de ei, nimeni nu poate face parte 
din persoana Mea; acest lucru a fost rânduit de Mine.) În casa Mea, sunt taine nesfârșite 
pe care oamenii nu le pot pătrunde. Când vorbesc, oamenii spun că sunt prea nemilos. 
Ei spun că atât de mulţi oameni deja Mă iubesc într-o oarecare măsură. Atunci, de ce 
scot Eu în evidenţă că aceia sunt descendenţii marelui balaur roșu? Mai mult, de ce îi voi 
abandona unul câte unul? Nu este mai bine să am mai mulţi oameni în casa Mea? Totuși, 
continuu să Mă port în acest mod. Nu poate fi nici cu unul mai mult, nici cu unul mai puţin 
decât numărul pe care l-am predestinat. (Acesta este decretul Meu administrativ. Nu 
numai că acesta nu poate fi schimbat de niciun om, dar nici Eu Însumi nu îl pot schimba 
deoarece nu trebuie să cedez înaintea Satanei. Acest lucru este suficient pentru a-Mi 
face evidente înțelepciunea și măreţia. Eu sunt singurul Dumnezeu Însuși. Oamenii se 
pleacă înaintea Mea; Eu nu cedez înaintea oamenilor.) Acesta este întocmai chestiunea 
care îl umilește cel mai mult pe Satana. Toţi oamenii pe care i-am ales sunt smeriţi, 
supuși, ascultători și cinstiți și Mă pot sluji cu smerenie și în anonimat. (Satana a dorit să 
folosească acest fapt pentru a Mă umili, dar Eu l-am învins.) Firea Mea se poate vedea 
în acești oameni. Când Mă voi fi întors victorios din luptă, voi unge pe fiii Mei întâi născuți 
ca împărați în Împărăţia Mea și numai atunci voi începe să Mă odihnesc, deoarece ei vor 
fi domni ca împărați alături de Mine. Fiii Mei întâi născuţi Mă reprezintă pe Mine și Mă 
exprimă pe Mine. În slujirea lor smerită și obscură, ei Mă ascultă; în onestitatea lor, ei 

împlinesc cuvintele Mele; în onestitatea lor, ei spun ceea ce spun Eu și în smerenia lor 
ei aduc slavă numelui Meu (fără obrăznicie sau sălbăticie, ci cu măreție și mânie). Fiii 
Mei întâi născuţi! Este vremea de judecată a universului-lume! Vă ofer fericire, vă dau 
autoritate și vă răsplătesc cu o parte din binecuvântări! Totul este deja împlinit și totul e 
controlat și rânduit de voi, pentru că Eu sunt Tatăl vostru; sunt turnul vostru tare, sunt 
adăpostul vostru, sunt sprijinul vostru. Mai mult decât atât, sunt Atotputernicul vostru; 
sunt totul pentru voi! Totul este în mâinile Mele și totul este și în mâinile voastre. Nu numai 
astăzi, ci și ieri și chiar și mâine! Nu este acest lucru vrednic de sărbătorit? Nu este 
vrednic de ovaţiile voastre? Voi toți, acceptaţi din partea mea lotul pe care-l meritaţi! Vă 
dau tot ce am, fără să păstrez pentru Mine nici măcar un lucru, pentru că toată averea 
Mea este a voastră și bogăţiile Mele sunt revărsate asupra voastră. Din acest motiv am 
spus „este foarte bine” după ce v-am creat. 

Ştiţi cine vă călăuzește în ceea ce faceţi, ce gândiţi și ce spuneţi astăzi? Care e scopul 
din spatele acţiunilor voastre? Vă întreb: cum participaţi la ospăţul nunții Mielului? Este 
astăzi? Sau va fi în viitor? Ce este ospăţul nunţii Mielului? Nu știți, nu-i așa? Ei bine, 
atunci vă voi explica: când am venit pe tărâmul uman, rânduisem tot felul de oameni, 
chestiuni și lucruri care să slujească omului care Eu sunt astăzi. Acum că totul este 
terminat, îi dau la o parte pe făcătorii de servicii. Ce au acestea a face cu ospăţul nunții? 
Când acești oameni fac servicii pentru Mine — anume, când Eu devin Mielul — Eu simt 
gustul ospăţului nunții. Cu alte cuvinte, toată durerea pe care am îndurat-o, toate lucrurile 
pe care le-am făcut, tot ceea ce am spus, toţi cei pe care i-am întâlnit și tot ce am făcut 
în timpul vieţii Mele au constituit ospăţul nunții. După ce omul care sunt a fost uns, voi aţi 
început să Mă urmaţi (și în acest moment am devenit Mielul); așadar, sub conducerea 
Mea, aţi experimentat tot felul de durere și dezastre, aţi fost abandonaţi și denigrați de 
lume, aţi fost abandonaţi de familie și aţi trăit sub binecuvântările Mele. Toate aceste 
lucruri sunt părţi din ospăţul nunţii Mielului. Folosesc expresia „ospăţul nunții” deoarece 
toate lucrurile pe care vă călăuzesc să le faceţi sunt cu scopul de a vă câștiga. Dar toate 
acestea fac parte din ospăţul nunții. În viitor — sau astăzi, ar putea spune cineva — toate 
lucrurile de care vă bucuraţi, toate lucrurile pe care le câștigați și toată puterea 
împărătească pe care o împărțiți cu Mine sunt parte din ospăț. Dragostea Mea vine la toți 
cei care Mă iubesc. Cei pe care îi iubesc vor dăinui veșnic, nu vor fi daţi la o parte 
niciodată și vor rămâne pentru totdeauna în dragostea Mea. Este pentru totdeauna! 


Capitolul 110 


Când totul va fi dezvăluit, acela va fi momentul în care Mă voi odihni și, în plus, în 
care totul va fi în ordine. Eu Îmi fac personal propria lucrare; orchestrez și aranjez totul 
singur. Când voi ieși din Sion și când Mă voi întoarce, când fiii Mei întâi născuţi vor fi 
fost făcuţi completi de Mine, Îmi voi fi terminat lucrarea cea mare. În noţiunile oamenilor, 

ceva ce este făcut trebuie să poată fi vizibil și palpabil, dar după cum văd Eu, totul este 
complet în momentul în care îl plănuiesc. Sionul este sălașul Meu și destinaţia Mea; 
acolo Îmi dezvălui atotputernicia și acolo fiii Mei întâi născuţi și cu Mine vom împărtăși 
fericirea noastră ca o familie. Acolo voi trăi cu ei pentru toată veșnicia. Sion, acel loc 
frumos după care oamenii tânjesc. Nenumăraţi oameni au aspirat la Sion de-a lungul 
veacurilor, dar de la început nici măcar unul nu a intrat în el. (Nici măcar unul dintre sfinții 
și profeții din veacurile trecute nu a intrat în Sion; acest lucru se datorează faptului că 
Eu aleg fiii Mei întâi născuţi în zilele de pe urmă și toţi se nasc în timpul acesta; prin 
aceasta, mila și harul Meu, despre care am vorbit, devin mai evidente.) Fiecare persoană 
care este acum un fiu întâi născut va intra în Sion cu Mine și se va bucura de această 
binecuvântare. Îi înalt pe fiii Mei întâi născuţi într-o oarecare măsură, pentru că ei au 
calibrul Meu și chipul Meu glorios și pot să fie martori pentru Mine, să Mă glorifice și să 
Mă trăiască. Mai mult, ei sunt în stare să învingă pe Satana și să îl umilească pe marele 
balaur roșu. Aceasta este pentru că fiii Mei întâi născuţi sunt fecioare pure; ei sunt cei 
pe care îi iubesc și cei pe care i-am ales și favorizat. Motivul pentru care îi înalt este că 
ei pot să stea în poziţiile lor și sunt în stare să-Mi slujească în mod umil și în anonimat 
și să fie martori puternici pentru Mine. Mi-am cheltuit toată energia pe fiii Mei întâi născuţi 
și am pregătit cu atenţie tot felul de oameni, evenimente și lucruri pentru slujirea lor. În 
final, voi face pe toată lumea să-Mi vadă slava deplină prin fiii Mei întâi născuţi și voi 
convinge pe toţi pe deplin de Mine datorită lor. Nu voi forța niciun demon și nu Mă tem 
de faptul că ei se răzvrătesc sau de nechibzuinţa lor, pentru că Eu am martori și am 
autoritate în mâinile Mele. Ascultaţi-Mă acum, voi, oamenii din tagma Satanei! Scopul 
din spatele fiecărui cuvânt pe care-l rostesc și tot ceea ce fac este pentru a-i desăvârși 
pe fiii Mei întâi născuţi. Așadar, trebuie să ţii seama de poruncile Mele și să-i asculți pe 
fiii Mei întâi-născuţi; altfel, te voi trata făcându-te să suferi pierzania imediată! Fiii Mei 
întâi născuţi au început deja să ducă la împlinire decretele Mele administrative, pentru 
că ei sunt cei vrednici să-Mi susţină tronul; i-am uns deja. Cei care nu se supun fiilor Mei 
întâi născuţi cu siguranţă nu sunt buni și, fără îndoială, au fost trimiși de marele balaur 
roșu pentru a-Mi deranja planul de gestionare (planul mântuirii). Asemenea ticăloși vor 
fi împinși imediat afară din casa Mea. Nu vreau ca o astfel de persoană să Îmi facă 
servicii; se va confrunta cu distrugere veșnică — se va confrunta cu ea foarte curând, 
fără întârziere! Cei care sunt în slujba Mea trebuie să fi primit deja aprobarea Mea; ei 
trebuie să fie ascultători și să nu își facă griji pentru prețul pe care s-ar putea să fie 
nevoiţi să îl plătească. Dacă sunt răzvrătiți, atunci nu sunt vrednici să Mă slujească; nu 
am nevoie de asemenea ființe. Ei ar trebui să se grăbească și să plece de aici; Eu 
categoric nu îi vreau! Trebuie să îţi fie clar acest lucru acum! Cei care Îmi fac servicii 
trebuie să le facă bine și să nu provoace probleme. Dacă simţi că nu ai nicio speranţă și 
începi să faci probleme, te voi elimina fără să ezit! Vă e clar acest lucru vouă, celor care 
Mă slujiţi? Acesta este decretul Meu administrativ. 

A fi mărturie pentru Mine este datoria fiilor Mei întâi născuţi, așa că nu vă cer să 

faceţi nimic pentru Mine; voi fi mulțumit câtă vreme vă îndepliniţi îndatoririle în mod 
corespunzător și vă bucuraţi de binecuvântările pe care vi le ofer. Când am călătorit prin 
întregul univers și până la marginile pământului, i-am selectat pe fiii Mei întâi născuți și 
i-am făcut compleţi. Acesta este un lucru pe care l-am terminat înainte de a crea lumea; 
nimeni dintre oameni nu ştie asta, dar lucrarea Mea a fost realizată în liniște. Acest fapt 
nu este în conformitate cu noţiunile umane! Totuși, faptele sunt fapte și nimeni nu le 
poate schimba. Demonii, atât cei mari cât și cei mici, și-au dezvăluit adevăratele forme 
prin prefăcătoriile lor și au fost supuși pedepsei Mele în grade diferite. Există pași în 
lucrarea Mea și înțelepciune în cuvintele Mele. Aţi văzut ceva din acţiunile și cuvintele 
Mele? Pur și simplu fac și spun lucruri? Sunt cuvintele Mele doar dure, critice sau 
mângâietoare? Acest lucru este mult prea simplist, dar pentru omenire, a vedea aceasta 
este orice, numai simplu nu. În cuvintele Mele nu există numai înțelepciune, judecată, 
dreptate, măreție și mângâiere, dar, mai mult decât atât, ele conţin ceea ce am Eu și 
sunt. Fiecare dintre cuvintele Mele este o taină care nu poate fi dezvăluită de omenire; 
cuvintele Mele sunt cu totul de nepătruns și, deşi tainele au fost dezvăluite, acestea încă 
se află în afara sferei de imaginaţie și înţelegere a omenirii, bazate pe abilităţile 
oamenilor. Cuvântul cel mai simplu de înţeles pentru Mine este lucrul cel mai dificil de 
înțeles pentru oameni, deci diferenţa dintre Mine și ei este ca diferenţa dintre cer și 
pământ. De aceea vreau să schimb complet formele fiilor Mei întâi născuţi și să îi fac să 
intre cu totul în corp. În viitor, nu numai că vor intra în trup din trup, ci își vor schimba 
forma în grade diferite câtă vreme vor fi în el. Acesta este planul Meu. Este un lucru pe 
care oamenii nu-l pot face; categoric nu au cum să facă asta. Așadar, chiar dacă v-aș 
explica în detaliu, voi tot nu aţi înțelege; ați putea doar pătrunde un sens al 
supranaturalului. Aceasta este pentru că Eu sunt înțeleptul Dumnezeu Însuși. 

Atunci când vedeţi taine, toţi reacționaţi într-un fel. Chiar dacă în sinea voastră nu 
acceptaţi sau nu recunoașteţi aceste taine, le recunoașiteţi prin viu grai. Oamenii ca 
aceștia sunt cei mai înșelători, iar când voi dezvălui tainele, voi alunga și voi părăsi aceste 
persoane rând pe rând. Totuși, în etape fac tot ceea ce fac. Eu nu săvârșesc lucrurile în 
grabă și nici nu ajung orbește la concluzii; aceasta este pentru că Eu am o fire divină. 
Oamenii sunt absolut incapabili să dobândească o perspectivă clară asupra lucrurilor pe 
care le fac în prezent sau asupra a ceea ce voi face în următorul Meu pas. Doar atunci 
când vorbesc despre cuvintele dintr-o etapă, felul în care lucrez înaintează un pas cu 
Mine. Totul se întâmplă în cadrul cuvintelor Mele și totul este dezvăluit în cuvintele Mele, 
deci nimeni nu ar trebui să fie nerăbdător; a Mi se face servicii în mod corespunzător este 
suficient. Înainte de veacuri, am făcut o profeție despre un smochin, dar, de-a lungul 
veacurilor, nimeni nu a văzut un smochin și nimeni nu a putut să o explice, și chiar dacă 
aceste cuvinte fuseseră menţionate în laudele anterioare, nimeni nu știa adevăratul lor 
înțeles. Aceste cuvinte i-au bulversat pe oameni la fel ca expresia „marea catastrofă”, și 
acest lucru a adus în discuţie o taină pe care nu am dezvăluit-o niciodată omenirii. Oamenii 
credeau că un smochin era probabil un tip bun de pom fructifer sau poate că, făcând un 

pas mai departe, se referea la sfinţi — totuși, ei erau încă foarte departe de sensul adevărat 
al acestor cuvinte. Am să vi-l spun când Îmi voi deschide pergamentul în zilele de pe urmă. 
(„Pergamentul” se referă la toate cuvintele pe care le-am spus — la cuvintele Mele din 
zilele de pe urmă; le conţine pe toate.) „Smochinul” se referă la decretele Mele 
administrative — la fiecare dintre ele. Însă acest lucru este doar o parte din ce înseamnă. 
Înmugurirea smochinului se referă la faptul că am început să lucrez și să vorbesc în trup, 
dar decretele Mele administrative nu fuseseră încă făcute cunoscute (și asta pentru că, 
pe atunci, nimeni nu fusese martor pentru numele Meu și nimeni nu știa despre decretele 
Mele administrative). Când numele Meu este mărturisit și răspândit, când este lăudat de 
toți oamenii și atunci când decretele Mele administrative dau rod, atunci va fi momentul 
când smochinul va rodi. Aceasta este explicația completă, fără nicio omisiune; totul este 
dezvăluit aici. (Spun asta pentru că, în cuvintele Mele anterioare, a existat o parte pe care 
nu o revelasem complet; de aceea trebuia să așteptați și să căutaţi cu răbdare.) 

Când îi voi face completi pe fiii întâi născuţi, Îmi voi revela gloria deplină și întreaga 
arătare înaintea universului-lume. Acest lucru se va săvârși în trup şi va fi mai presus de 
toți oamenii, în propria Mea persoană; va fi pe muntele Meu Sion și în slava Mea și, în 
mod deosebit, se va face în mijlocul strigătelor de laudă. În plus, vrăjmașii Mei se vor 
retrage din jurul Meu, coborând în Adânc și în iazul de foc și pucioasă. Ceea ce astăzi 
oamenii sunt capabili să-și imagineze este limitat și nu este conform intenţiei Mele 
inițiale; acesta este motivul pentru care vizez noţiunile și gândurile oamenilor în fiecare 
zi când vorbesc. Va veni o zi (ziua intrării în trup) când ceea ce vă spun va fi în întregime 
potrivit pentru voi și voi nu vă veți mai împotrivi deloc. Atunci, nu veţi mai avea gândurile 
voastre, iar Eu nu voi mai face cuvântări. Întrucât nu veţi mai gândi singuri, vă voi lumina 
direct — aceasta este binecuvântarea de care se vor bucura fiii întâi născuţi și se va 
petrece când vor domni alături de Mine ca regi. Fiinţele umane nu cred în lucruri pe care 
nu și le pot imagina și chiar dacă există unii care o fac, asta este datorită faptului că i- 
am luminat în mod deosebit. În caz contrar, nimeni nu ar crede, iar acest lucru este ceva 
ce trebuie experimentat. (Fără a trece prin această etapă, marea Mea putere nu ar putea 
fi dezvăluită, iar asta înseamnă că, prin simpla rostire a cuvintelor Mele, îi scap pe 
oameni de propriile noțiuni. Nimeni altcineva nu poate face această lucrare și nimeni nu 
Mă poate înlocui. Eu sunt singurul care o poate duce la bun sfârșit; totuși, acest lucru nu 
este absolut. Trebuie să fac această lucrare prin intermediul omenirii.) Oamenii se simt 
energizaţi după ce aud cuvintele Mele, dar, în cele din urmă, ei se retrag cu toții. Nu se 
pot abtine. Între timp, există taine pe care oamenii nu le pot înțelege. Nimeni nu-și poate 
imagina ce se va întâmpla, iar Eu vă voi permite să vedeţi acest lucru în ceea ce vă 
dezvălui. Prin aceasta adevăratul sens al cuvintelor Mele va fi evident: „Voi dezrădăcina 
pe toți cei care nu sunt potriviti pentru folosul Meu”. Fiii Mei întâi născuţi au o varietate 
de manifestări, ca și dușmanii Mei. Toate aceste lucruri vă vor fi arătate, unul câte unul. 
Țineţi minte! Oricine, în afară de fiii întâi născuţi, are lucrarea duhurilor rele; toţi sunt 
lacheii Satanei. (În curând vor fi dezvăluiţi rând pe rând, dar sunt unii care trebuie să 

facă servicii chiar până la sfârșit și unii care trebuie să slujească doar pentru o perioadă 
de timp.) Sub lucrarea cuvintelor Mele, toţi își vor arăta adevăratele forme. 

Fiecare naţiune, fiecare loc și fiecare confesiune se bucură de bogăţiile numelui 
Meu. Deoarece în momentul de faţă se apropie catastrofa și este la îndemâna Mea și 
Mă pregătesc să o fac treptat să se abată, toţi caută urgent adevărata cale, care trebuie 
căutată chiar dacă a face asta înseamnă a renunta la tot. În toate lucrurile am propriul 
Meu timp. Ori de câte ori spun că un lucru va fi completat, atunci va fi completat, la minut 
și chiar la secundă. Nimeni nu poate să-l împiedice sau să-l oprească. La urma urmei, 
marele balaur roșu este dușmanul Meu învins; este un făcător de servicii pentru Mine și 
face tot ce-i spun fără a se împotrivi câtuși de puţin. Este cu adevărat animalul Meu de 
povară. Când lucrarea Mea va fi terminată, îl voi arunca în Adânc și în iazul de foc și 
pucioasă (Mă refer la cei distruși). Cei distruși nu doar vor gusta moartea, ci, de 
asemenea, vor fi pedepsiţi sever pentru că M-au persecutat. Aceasta este o lucrare pe 
care o voi face în continuare prin făcători de servicii. Îl voi face pe Satana să se 
măcelărească și să se distrugă singur, nimicind pe deplin pe descendenții marelui balaur 
roșu. Aceasta este o parte a lucrării Mele; după aceea, Mă voi întoarce spre neamuri. 
Aceștia sunt pașii lucrării Mele. 

Toate naţiunile vor fi cu siguranţă binecuvântate datorită Ţie; toate popoarele Mă vor 
aclama și Mă vor lăuda datorită Ţie. Împărăţia Mea va înflori, se va dezvolta și va dăinui 
veșnic. Nimănui nu i se va permite să o calce în picioare și nu va fi îngăduită existenţa 
niciunui lucru care nu Mi se conformează, deoarece Eu sunt mărețul Dumnezeu Însuși, 
care nu acceptă nicio ofensă. Nu permit nimănui să Mă judece și nu permit nimănui să 
fie incompatibil cu Mine. Acest lucru este suficient pentru a-Mi arăta firea și măreţia. 
Când cineva Mi se împotrivește, îl voi pedepsi la vremea hotărâtă de Mine. De ce nu M- 
a văzut nimeni pedepsind pe cineva? Doar pentru că vremea Mea nu a sosit încă și 
mâna Mea nu a acţionat cu adevărat încă. Chiar dacă s-au revărsat dezastre mari, acest 
lucru nu a constat decât din discuţia despre ceea ce înseamnă marile dezastre, în timp 
ce realitatea lor încă nu s-a abătut asupra niciunui om. Aţi înțeles ceva din cuvintele 
Mele? Astăzi, voi începe să revărs realitatea marilor dezastre. După aceasta, oricine Mi 
se împotrivește va fi doborât de mâna Mea. În trecut, nu am făcut decât să dezvălui doar 
câţiva oameni; niciun dezastru mare nu a avut loc încă. Astăzi este diferit decât în trecut. 
Din moment ce v-am spus tuturor ce înseamnă dezastrele mari, la un moment stabilit, 
voi face cunoscută publicului realitatea marilor dezastre. Înainte de aceasta, nimeni nu 
a fost atins de un mare dezastru, deci, cei mai mulţi oameni (adică fiii marelui balaur 
roșu) au continuat să se poarte nesăbuit și arbitrar. Când realitatea va sosi, aceste 
creaturi nenorocite vor fi pe deplin convinse. Altminteri, toţi ar fi nesiguri de Mine și 

nimeni nu ar fi lămurit în privința Mea. Acesta este decretul Meu administrativ. De aici 
se poate vedea că modul Meu de lucru (referitor la felul în care lucrez în toți oamenii) a 
început să se schimbe: Îmi arăt mânia, judecata și blestemul prin descendenții marelui 
balaur roșu, iar mâna Mea a început să mustre pe toţi cei care Mi se împotrivesc. Îmi 
arăt mila și bunătatea iubitoare prin fiii Mei întâi născuţi. Cu atât mai mult, prin fiii Mei 
întâi născuţi Îmi arăt firea sfântă care nu acceptă nicio ofensă; Îmi arăt autoritatea și Îmi 
arăt persoana. Făcătorii de servicii s-au apucat să Îmi facă servicii și, din ce în ce mai 
muult, fiii Mei întâi născuţi devin cunoscuți. Lovindu-i pe cei care Mi se împotrivesc, le arăt 
făcătorilor de servicii mâna Mea necruțătoare, ca ei să Îmi facă servicii cu frică și 
tremurând. De asemenea, le permit fiilor întâi născuţi să vadă autoritatea Mea și să Mă 
înțeleagă mai bine pentru a crește în viaţă. Cuvintele pe care le-am rostit în ultima vreme 
(inclusiv decretele administrative, profeţiile și judecata multor feluri de oameni) încep să 
se împlinească în ordine; adică, oamenii vor vedea în fața ochilor împlinirea cuvintelor 
Mele, vor vedea că niciunul dintre cuvintele Mele nu este neroditor, ci faptul că fiecare 
dintre ele este practic. Înainte de a se împlini cuvintele Mele, mulți oameni vor pleca 
pentru că ele nu s-au împlinit. Acesta este felul în care lucrez — nu este numai rolul 
toiagului Meu de fier, dar, mai mult decât atât, este înțelepciunea cuvintelor Mele. Din 
acestea, se pot vedea omnipotenţa Mea și ura Mea față de marele balaur roșu. (Acest 
lucru se poate vedea numai după ce Îmi încep lucrarea. Acum, unii oameni sunt 
revelaţi — este doar o mică parte din mustrarea Mea, dar ea nu poate fi inclusă în marile 
dezastre. Nu este greu de înțeles. Astfel, se poate vedea că, de acum încolo, oamenilor 
le va fi și mai greu să înțeleagă modul în care lucrez. Vă spun astăzi ca să nu fiți slabi 
din această cauză când vine vremea. Asta e ceea ce vă încredințez deoarece se vor 
întâmpla lucruri pe care oamenii nu le-au văzut din vremuri străvechi și care vor face ca 
oamenilor să le fie dificil să-și lase deoparte emoțiile și neprihănirea de sine.) Folosesc 
diferite mijloace de a-l pedepsi pe marele balaur roșu deoarece este dușmanul și 
potrivnicul Meu. Trebuie să-i distrug pe toți descendenţii lui — numai atunci pot să 
îndepărtez ura din inima Mea și numai atunci pot să-l umilesc așa cum se cuvine pe 
marele balaur roșu. Numai aceasta înseamnă distrugerea totală a marelui balaur roșu și 
aruncarea lui în iazul de foc și pucioasă, în Adânc. 

Nu doar ieri i-am lăsat pe fiii Mei întâi născuţi să domnească împreună cu Mine și să 
Mi se alăture în guvernarea tuturor naţiunilor și în delectarea cu binecuvântări; fac asta și 
astăzi și, mai important, o voi face și mâine. Mi-am împlinit lucrarea cu succes — am spus 
aceasta tot timpul și se poate spune, de asemenea, că am început să spun astfel din 
momentul creaţiei, dar oamenii nu înțeleg ce spun. Din momentul creației și până acum 
nu am lucrat personal; cu alte cuvinte, Duhul Meu nu S-a pogorât niciodată pe deplin 
asupra omului ca să vorbească și să lucreze. Dar astăzi este diferit de trecut: Duhul Meu 
lucrează în mod personal peste tot în universul-lume. Deoarece în zilele de pe urmă vreau 
să câștig un grup de oameni care vor domni la putere împreună cu Mine, mai întâi găsesc 
un om care este în asentiment cu Mine, unul care poate să ia aminte la povara Mea. După 

aceea, Duhul Meu Se va pogori în toată plinătatea asupra Lui, ca să-Mi exprime glasul și 
să-Mi emită decretele administrative și să reveleze tainele Mele universului-lume. Duhul 
Meu ÎI va desăvârși personal; Duhul Meu Îl va disciplina personal. Deoarece El trăiește 
într-o umanitate normală, nimeni nu poate vedea clar. Când fiii Mei întâi născuţi pătrund 
în trup, se va vedea clar dacă ceea ce fac Eu acum este realitate. Bineînţeles, în ochii 
omului, în noţiunile omului, nimeni nu crede și nimeni nu poate fi ascultător. Dar astfel este 
toleranța Mea faţă de oameni. Deoarece realitatea nu a sosit încă, de aceea oamenii nu 
pot să creadă sau să înţeleagă. Nu a fost niciodată vreunul care să creadă cuvintele Mele 
prin prisma noțiunilor sale omenești. Oamenii sunt toți astfel: fie cred numai ce spune 
Sinele Meu trupesc, fie cred numai vocea Duhului Meu. Acesta este lucrul cel mai dificil 
de tratat în cazul oamenilor. Dacă nu văd cu proprii ochi un lucru întâmplându-se, niciunul 
nu poate renunţa la propriile noţiuni și niciunul nu poate crede ceea ce spun. De aceea 
Îmi folosesc decretele administrative să îi pedepsesc pe acei fii ai neascultării. 

Am spus și înainte astfel de lucruri: Eu sunt Primul și Ultimul și sunt Cel care este 
responsabil pentru toate, de la început până la sfârșit. În zilele de pe urmă, voi obține 
144000 de copii de parte bărbătească biruitori. Aveţi o anumită înţelegere literală a 
acestor cuvinte — „copii de parte bărbătească biruitori”, dar nu sunteţi lămuriţi în privinţa 
numărului — 144000. În noţiunile oamenilor, un număr trebuie să se refere la un număr 
de oameni sau la un număr de lucruri. Cu privire la „144000”, care determină expresia 
„copii de parte bărbătească biruitori” — „144000 de copii de parte bărbătească biruitori” — 
oamenii cred că sunt 144000 de copii de parte bărbătească biruitori. Mai mult decât atât, 
unii oameni cred că realitatea acestui număr are un anumit înțeles simbolic și iau 140000 
și 4000 ca părţi separate. Dar aceste două interpretări sunt greșite. Nu este vorba de un 
număr propriu-zis și cu atât mai puţin de vreun înțeles simbolic. În rândul omenirii, nu 
este niciunul care poate înțelege aceasta — toţi oamenii din generaţiile trecute au crezut 
s-ar putea să se refere la un înţeles simbolic. Numărul „144000” este asociat cu copiii 
de parte bărbătească biruitori. Ca atare, cei 144000 se referă la grupul de oameni din 
zilele de pe urmă care vor domni și pe care-i iubesc. Cu alte cuvinte, 144000 ar trebui 
să fie înțeles ca grupul de oameni care au venit din Sion și care se vor întoarce în Sion. 
Explicaţia completă a celor 144000 de copii de parte bărbătească biruitori este 
următoarea: ei sunt oamenii care au venit din Sion în lume și au fost corupți de Satana, 
și cei care vor fi, în cele din urmă, recâștigaţi de Mine şi se vor întoarce cu Mine în Sion. 
Din cuvintele Mele se pot vedea pașii lucrării Mele, ceea ce înseamnă că momentul în 
care veți intra în trup nu este atât de departe. De aceea v-am explicat în mod repetat 
această chestiune și v-am reîmprospătat memoria în această privinţă. Veţi vedea 
limpede și, din cuvintele Mele, veţi afla calea de a practica; din cuvintele Mele veţi afla 
ritmul lucrării Mele. Pentru a afla ritmul lucrării Duhului Sfânt trebuie să îl discerneti din 
tainele pe care vi le revelez (deoarece nimeni nu poate vedea și nimeni nu poate pricepe 
lucrarea Duhului Sfânt). Din acest motiv revelez tainele în zilele de pe urmă. 

În casa Mea nu va fi nimic care să nu Mi se conformeze, iar de acum încolo voi începe 

să purific și să curățesc, puţin câte puţin. Niciunul din rândul oamenilor nu poate interveni 
și nimeni nu poate face această lucrare. Acest lucru dezvăluie de ce Eu lucrez personal 
în zilele de pe urmă. Din acest motiv v-am spus de multe ori că nu trebuie decât să vă 
învesseliți și să nu mișcaţi un deget. Prin aceasta este dezvăluită puterea Mea, sunt 
dezvăluite dreptatea și măreţia Mea și sunt dezvăluite toate tainele Mele pe care oamenii 
nu le pot dezlega. (Deoarece oamenii nu au avut niciodată cunoștințe despre planul Meu 
de gestionare și nicio înțelegere despre pașii lucrării Mele, se numesc taine.) Ceea ce voi 
dobândi și ceea ce voi face în zilele de pe urmă sunt taine. Înainte de momentul în care 
am creat lumea, nu am făcut niciodată ceea ce fac astăzi și nu le-am arătat oamenilor 
niciodată fața Mea glorioasă, nici vreo parte din persoana Mea; doar Duhul Meu a lucrat 
în unii oameni. (Deoarece din momentul creaţiei nimeni nu a putut să Mă manifeste și 
nimeni nu a putut să Mă exprime, nu le-am permis oamenilor niciodată să Îmi vadă 
persoana, iar Duhul Meu a lucrat în unii oameni.) Doar astăzi le-am dezvăluit ființelor 
omenești chipul Meu glorios și persoana Mea și doar acum au văzut aceste lucruri. Dar 
ceea ce vedeți astăzi este încă incomplet și tot nu este ceea ce vreau să vedeți. Ceea ce 
vreau să vedeți există numai în trup și, acum, nimeni nu îndeplinește condiția aceasta 
încă. Cu alte cuvinte, nimeni nu Îmi poate vedea persoana înainte de a intra în trup. De 
aceea spun că Îmi voi revela persoana universului-lume pe Muntele Sion. De aici se poate 
vedea că intrarea în Muntele Sion este partea finală a proiectului Meu. La vremea intrării 
în Muntele Sion, Împărăţia Mea va fi întemeiată cu succes. Cu alte cuvinte, persoana Mea 
este Împărăţia. Momentul în care fiii Mei întâi născuţi intră în trup este exact momentul în 
care Împărăţia va deveni realitate, de aceea am vorbit în mod repetat despre chestiunea 
intrării fiilor întâi născuţi în Muntele Sion. Acesta este punctul central al întregului Meu plan 
de gestionare, lucru pe care nimeni nu l-a înţeles vreodată. 

Odată ce Îmi schimb felul de a lucra, vor fi și mai multe lucruri care depășesc 
capacitatea de gândire omenească, deci fiţi cu luare aminte în această privință. Sunt 
lucruri care depășesc capacitatea de gândire a omului, dar aceasta nu înseamnă că 
ceea ce spun este greșit. Doar că este chiar mai necesar ca oamenii să sufere și este 
chiar mai necesar ca oamenii să coopereze cu Mine. Nu fiți dezmăţați fără motiv și nu 
vă luaţi pur și simplu după propriile noţiuni. Majoritatea celor care Îmi fac servicii eșuează 
în această privinţă. Îmi folosesc cuvintele ca să dau în vileag natura omenească și să 
dezvălui noţiunile omenești. (Dar cei care Îmi fac servicii, întrucât nu le schimb noţiunile, 
vor cădea pur şi simplu, pe când celor ce sunt fiii Mei întâi născuţi le schimb noțiunile și 
le înlătur gândirea prin aceasta.) Așadar, în cele din urmă, fiii Mei întâi născuți vor fi cu 
toții desăvârșiți datorită tainelor pe care le-am dezvăluit. 

„Cuvintele și realitatea merg mână-n mână” este un lucru ce ţine de firea Mea 
dreaptă. Prin aceste cuvinte, voi arăta cu siguranţă tuturor întreaga Mea fire. Oamenii 
cred că acest lucru nu poate fi împlinit, dar pentru Mine este ușor și plăcut și nu necesită 
niciun efort. De îndată ce ale Mele cuvinte Îmi ies din gură, imediat apare o realitate pe 
care oricine o poate vedea. Aceasta este firea Mea. De vreme ce am vorbit despre 
anume lucruri, acelea se vor împlini cu siguranță. Altfel, nu aș vorbi. În noţiunile 
oamenilor, cuvântul „mântuire” este rostit pentru toți oamenii, dar aceasta nu corespunde 
intenţiei Mele. În trecut, am spus: „Întotdeauna îi mântuiesc pe cei care sunt ignoranti și 
pe căutătorii plini de râvnă”. Aici, cuvântul „mântuiesc” a fost rostit la adresa celor care 
Îmi fac servicii și a însemnat că voi acorda un tratament special unor astfel de făcători 
de servicii. Cu alte cuvinte, voi reduce pedeapsa pentru acei oameni. Totuși, acei 
făcători de servicii care sunt necinstiţi și vicleni fac parte din obiectele nimicirii, ceea ce 
înseamnă că îi voi supune unei pedepse aspre. (Chiar dacă fac parte din obiectele 
nimicirii, ei sunt foarte diferiți de cei care urmează să fie nimiciţi: vor primi o veşnică 
pedeapsă aspră, iar pedeapsa pe care o vor primi acei oameni este pedeapsa diavolului, 
Satana. Acesta este și înțelesul adevărat a ceea ce am vrut să transmit când am zis că 
acei oameni sunt descendenţii marelui balaur roșu.) Dar nu folosesc astfel de cuvinte 
despre fiii Mei întâi născuţi; despre fiii Mei întâi născuţi spun că îi voi recupera şi că ei 
se vor întoarce încă o dată în Sion. De aceea am zis întotdeauna că fiii Mei întâi născuți 
sunt cei predestinați și aleși de Mine. Fiii Mei întâi născuți Mi-au aparținut iniţial Mie și 
au venit de la Mine, deci ei trebuie să se întoarcă la Mine. Comparând fiii și oamenii cu 
fiii întâi născuţi, diferenţa chiar este ca de la cer la pământ: cu toate că fiii și oamenii 
sunt mult mai buni decât făcătorii de servicii, totuși, ei nu sunt în niciun caz cei care Îmi 
aparțin. Se poate spune, de asemenea, că fiii și oamenii sunt aleși în plus din rândul 
omenirii. De aceea, Mi-am concentrat întotdeauna energia asupra fiilor întâi născuți și, 
mai apoi, îi voi lăsa pe fiii întâi născuţi să îi facă compleţi pe acești fii și oameni. Aceștia 
sunt pașii Mei de lucru viitori. Nu este de niciun folos să vă spun acum, așa că am 
menţionat aceasta foarte rar fiilor și oamenilor, dar numai fiilor întâi născuţi le-am vorbit 
și menţionat în mod repetat aceste chestiuni. Acesta este felul în care vorbesc și lucrez. 
Nimeni nu poate schimba aceasta — Eu singur am ultimul cuvânt cu privire la tot. 

În fiecare zi Mă lupt împotriva noţiunilor voastre și zi de zi vă analizez pe fiecare în 
parte. Când vorbesc până la un anumit punct, voi regresaţi și separați din nou 
umanitatea Mea de divinitatea Mea. În momentul de față, a venit vremea ca oamenii să 
fie dezvăluiţi: oamenii cred că Eu încă trăiesc în trup şi nu sunt defel Dumnezeu Însuși, 
că Eu sunt încă om, iar Dumnezeu este încă Dumnezeu și că Dumnezeu nu are nimic 
de-a face cu persoana care sunt Eu. Cât de coruptă e această omenire! Am rostit mai 
înainte atât de multe cuvinte, dar voi de multă vreme le trataţi ca și cum nu ar exista, iar 
asta Mă umple cu o ură pentru voi care Mi se întipărește în oase! Asta chiar Mă face să 

vă detest! Cine îndrăznește să Mă ofenseze cu nepăsare pe Mine, care sunt Dumnezeul 
desăvârșit Însuși, care am atât umanitate, cât și divinitate deplină? Cine îndrăzneşte să 
Mi se împotrivească în gândurile sale? După ce dezastrul Meu catastrofic începe să se 
abată, îi voi pedepsi unul câte unul, neiertând pe nimeni, ci, dimpotrivă, pedepsindu-i 
aspru pe toți. Duhul Meu Însuși lucrează. Asta nu înseamnă că Eu nu sunt Dumnezeu 
Însuși; dimpotrivă, înseamnă cu atât mai mult că Eu sunt Dumnezeul atotputernic Însuși. 
Oamenii nu Mă cunosc — toţi Mi se împotrivesc și nu văd omnipotenţa Mea din cuvintele 
Mele, ci, în schimb, încearcă să găsească în cuvintele Mele spuse pe care le pot folosi 
împotriva Mea și încearcă să se plângă de Mine. Când într-o bună zi voi apărea în Sion 
cu fiii Mei întâi născuţi, voi începe să Mă ocup de aceste ființe jalnice. În această 
perioadă, fac în primul rând această lucrare. Când am vorbit până la un anumit punct, 
un număr mare de făcători de servicii vor fi bătut în retragere și fiii întâi născuţi, de 
asemenea, vor fi trecut prin tot felul de greutăţi. O fază a lucrării Mele se va sfârși cu 
progresul acestor doi pași ai lucrării. În același timp, îi voi duce pe fiii Mei întâi născuţi 
înapoi în Sion. Aceștia sunt pașii lucrării Mele. 

Fiii Mei întâi născuţi sunt o parte indispensabilă a Împărăției Mele, de unde se poate 
vedea că persoana Mea este, de fapt, Împărăţia — nașterea Împărăției Mele urmează 
nașterii fiilor Mei întâi născuţi. Cu alte cuvinte, Împărăţia Mea a existat de la crearea 
lumii și a-i câștiga pe fiii Mei întâi născuţi (ceea ce înseamnă a-i recupera pe fiii Mei întâi 
născuţi) înseamnă a-Mi restaura Împărăţia. Din aceasta, se poate vedea că fiii întâi 
născuţi au o importanţă deosebită. Doar odată cu existenţa fiilor Mei întâi născuţi va 
exista Împărăţia, domnia puterii va deveni o realitate, viața nouă va ieși la iveală și epoca 
veche se va putea încheia pe deplin. Aceasta este tendinţa inevitabilă. Deoarece fiii întâi 
născuți sunt în această poziţie, ei simbolizează nimicirea lumii, ruinarea Satanei, 
descoperirea adevăratului caracter al făcătorilor de servicii și faptul că marele balaur 
roșu nu va avea niciun descendent și va fi aruncat în iazul de foc și pucioasă — prin 
urmare, cei care exercită putere și toţi cei care sunt descendenţi ai marelui balaur roșu 
se dedau în repetate rânduri piedicilor, împotrivirii și nimicirii. Pe de altă parte, Eu îi înalt 
pe fiii Mei întâi născuţi, le sunt martor și îi revelez de nenumărate ori. Numai cei ce vin 
de la Mine se califică să-Mi fie martori; numai ei se califică să Mă trăiască și numai ei au 
temelia necesară pentru a se lupta în bătălie și a câștiga victoria minunată pentru Mine. 
Cei care sunt despărțiți de Mine nu sunt decât un pic de noroi în mâna Mea și toţi sunt 
lucruri create. Fiii și oamenii nu sunt nimic altceva decât aleșii cei mai buni din rândul 
făpturilor creaţiei, dar ei nu Îmi aparţin. Așadar, există o mare diferenţă între fiii întâi 
născuți și fiii. Fiii nu pot fi comparati deloc cu fiii întâi născuţi — toți sunt guvernați și 
dominați de fiii întâi născuți. Acum ar trebui să vă fie cum nu se poate mai clar! Fiecare 
cuvânt pe care l-am rostit este adevărat și nicidecum fals. Acestea toate fac parte din 
exprimarea persoanei Mele și sunt cuvântarea Mea. 

Am spus că nu rostesc cuvinte goale și nu fac greșeli; acest lucru este suficient să- 
Mi demonstreze măreţia. Dar oamenii nu sunt capabili să deosebească binele de rău și 

numai când mustrarea Mea se abate asupra lor se conving pe deplin; în caz contrar, 
rămân răzvrătiți și încăpăţânaţi. Din acest motiv folosesc mustrarea ca să răspund printr- 
o lovitură împotriva întregii omeniri. În noţiunile omenești, de vreme ce nu există decât 
Dumnezeu Însuși, de ce sunt atât de mulţi fii întâi născuţi care vin de la Mine? Aș putea 
prezenta situaţia în felul următor: despre problemele Mele personale, vorbesc oricum 
doresc. Ce este omul în stare să-Mi facă? Aș putea s-o prezint și astfel: deși fiii întâi 
născuți nu se aseamănă cu Mine, avem același Duh și, astfel, toţi pot fi în asentiment cu 
Mine când cooperăm. Motivul pentru care nu avem același chip e ca toți oamenii să 
poată vedea fiecare aspect al persoanei Mele cu o claritate extraordinară. De aceea îi 
las pe fiii Mei întâi născuţi să aibă autoritate alături de Mine autoritate asupra tuturor 
naţiunilor și tuturor popoarelor. Aceasta este nota finală a decretelor Mele administrative 
(această „notă finală” despre care vorbesc se referă la faptul că tonul Meu este blând și 
că Eu am început să le vorbesc fiilor și oamenilor). Cei mai mulţi oameni au îndoieli în 
această privinţă, dar nu e nevoie să se umple cu atâtea îndoieli. Voi expune toate 
noţiunile oamenilor una câte una, pentru a-i face pe oameni să se simtă rușinați și fără 
un loc în care să se ascundă. Călătoresc prin univers și până la marginile pământului și 
observ întreaga înfățișare a universului. Cercetez cu atenţie fiecare tip de persoană — 
nimeni nu poate scăpa de mâna Mea. Particip la tot felul de lucruri și nu este niciunul de 
care să nu Mă ocup în mod personal. Cine îndrăzneşte să-Mi nege omnipotenţa? Cine 
îndrăzneşte să nu fie convins pe deplin în privinţa Mea? Cine îndrăznește să nu se 
prosterneze pe deplin înaintea Mea? Toate cerurile se vor schimba din pricina fiilor Mei 
întâi născuți și, mai mult decât atât, tot pământul se va cutremura violent din cauza Mea 
și a fiilor Mei întâi născuţi. Toţi oamenii vor îngenunchea înaintea persoanei Mele și toate 
lucrurile vor ajunge cu siguranţă să fie controlate de mâinile Mele — fără nici cea mai 
mică abatere. Toţi trebuie să fie convinși pe deplin și fiecare lucru va veni la casa Mea 
și Îmi va face servicii. Aceasta este ultima parte a decretelor Mele administrative. De 
acum încolo, toate diversele articole ale decretelor Mele administrative, care vizează 
diferiți oameni, vor începe să dea rezultate (deoarece decretele Mele administrative sunt 
făcute public pe deplin și aranjamentele corespunzătoare au fost făcute pentru tot felul 
de persoane și pentru tot felul de lucruri. Fiecare om se va afla în locul corespunzător 
lui și adevăratul caracter al fiecărei persoane va fi dat la iveală datorită decretelor Mele 
administrative). Aceasta va fi apariția adevăratelor decrete administrative actuale. 
Acum, în conformitate cu pașii lucrării Mele, Eu spun ceea ce vreau să spun, și 
fiecare trebuie să-Mi ia cuvintele în serios. De-a lungul veacurilor, fiecare sfânt a vorbit 
despre „Noul lerusalim” și toţi îl cunosc, dar nimeni nu înţelege adevăratul sens al acestui 
termen. Deoarece lucrarea din ziua de azi a ajuns în această etapă, vă voi dezvălui 
adevăratul sens al acestui termen ca să puteţi să îl înțelegeţi. Dar dezvăluirea Mea are 
o limită — indiferent cum îl explic, indiferent cât de clar vorbesc, voi nu puteţi înțelege 
niciodată pe deplin, deoarece niciun om nu poate atinge realitatea acestui termen. În 
trecut, lerusalimul se referea la reședința Mea de pe pământ, adică locul în care umblu 

și Mă mișc. Dar cuvântul „nou” schimbă termenul și, acum, nu mai deloc așa cum 
obișnuia să fie. Oamenii nu-l pot înțelege câtuși de puţin. Unii oameni cred că se referă 
la împărăţia Mea; unii oameni cred că este persoana care sunt; unii oameni cred că este 
un cer și un pământ nou; iar unii oameni cred că este lumea nouă ce va veni după ce 
distrug lumea aceasta. Chiar dacă mintea unei persoane este extrem de complexă și 
capabilă de o imaginaţie bogată, tot nu poate înțelege nimic despre aceasta. De-a lungul 
veacurilor, oamenii au sperat să afle sau să vadă adevărata semnificaţie a acestui 
termen, dar nu au fost capabili să-și vadă dorinţele împlinite — toţi au fost dezamăgiţi și 
au murit, lăsându-și în urmă aspiraţiile; pentru că vremea Mea nu venise încă, nu am 
putut să spun oamenilor cu ușurință. Deoarece lucrarea Mea s-a săvârșit până la 
această etapă, vă voi spune totul. Noul Ierusalim cuprinde patru lucruri: mânia Mea, 
decretele Mele administrative, Împărăția Mea și binecuvântările nesfârșite pe care le 
revărs asupra fiilor Mei întâi născuţi. Motivul pentru care folosesc termenul „noul” este 
pentru că aceste patru părți sunt ascunse. Deoarece nimeni nu cunoaște mânia Mea, 
nimeni nu cunoaște decretele Mele administrative, nimeni nu a văzut Împărăţia Mea și 
nimeni nu s-a bucurat de binecuvântările Mele, „nou!” se referă la ceea ce este ascuns. 
Nimeni nu poate înțelege pe deplin ceea ce am spus deoarece Noul lerusalim a coborât 
pe pământ, dar nimeni nu a experimentat în mod personal realitatea Noului lerusalim. 
Indiferent cât de amănunţit vorbesc despre el, oamenii nu vor înțelege pe deplin. Chiar 
dacă cineva înțelege, această înțelegere reprezintă doar cuvintele sale, mintea sa și 
noţiunile sale. Aceasta este tendinţa inevitabilă; este singura cale înainte și nimeni nu o 
poate evita. 

Înţelepciunea Mea e în fiecare acţiune pe care o întreprind, dar omul nu poate 
înțelege deloc această înțelepciune; omul poate doar să-Mi vadă acțiunile și cuvintele, 
nu slava sau arătarea persoanei Mele, întrucât omului îi lipsește această abilitate. 
Așadar, fără ca Eu să fac schimbări asupra omului, fiii Mei întâi născuţi și cu Mine ne 
vom întoarce în Sion și ne vom schimba forma, ca omul să-Mi poată vedea înțelepciunea 
și omnipotenţa. Înţelepciunea și omnipotenţa Mea pe care le vede acum omul sunt doar 
o mică parte din slava Mea — nici măcar nu merită menţionate. Din asta, se poate vedea 
că înțelepciunea și slava Mea sunt infinite — incomensurabil de adânci — iar mintea 
omului este incapabilă să le analizeze sau înțeleagă. Construirea Împărăției este datoria 
fiilor întâi născuţi și este și sarcina Mea. Adică, este un element al planului Meu de 
gestionare (planul mântuirii). Construirea Împărăției nu este aceeași cu a bisericii; 
deoarece fiii Mei întâi născuţi și cu Mine sunt persoana Mea și Împărăţia, atunci când fiii 
Mei întâi născuţi și cu Mine vom intra în Muntele Sion, construirea Împărăției va fi fost 
îndeplinită. Altfel spus, construirea Împărăției este o etapă a lucrării — etapa intrării în 

lumea spirituală. (Cu toate acestea, tot ce am făcut de la crearea lumii a fost de dragul 
acestei etape. Deși spun că este o etapă, de fapt, nu este deloc.) Așadar, îi folosesc pe 
toţi făcătorii de servicii în slujba acestei etape și, în consecinţă, în zilele de pe urmă, 
mulți oameni se vor retrage; ei toți fac servicii fiilor întâi născuţi. Oricine le arată bunătate 
acestor făcători de servicii va muri de blestemele Mele. (Făcătorii de servicii reprezintă 
cu toții manevrele marelui balaur roșu și sunt toţi lachei ai Satanei, așadar, cei care le 
arată bunătate sunt complici ai marelui balaur roșu și îi aparţin Satanei.) lubesc tot ce 
iubesc și disprețuiesc toate ţintele blestemelor și arderii Mele. Puteţi face și voi acest 
lucru? Cu siguranţă nu voi ierta pe oricine este împotriva Mea, nici nu-l voi cruța! Când 
fac fiecare faptă, aranjez ca mulţi făcători de servicii să Îmi slujească. Astfel, se poate 
vedea că, pe parcursul istoriei, toţi profeţii și apostolii au făcut servicii de dragul etapei 
de astăzi și că aceștia nu sunt după inima Mea, nu sunt de la Mine. (Deși cei mai multi 
dintre ei Îmi sunt fideli, niciunul nu Îmi aparţine. Așadar, alergătura lor e menită să 
alcătuiască fundaţia acestei ultime etape pentru Mine, dar toate eforturile lor sunt inutile 
în ceea ce-i privește.) Așadar, în zilele de pe urmă, cu atât mai mult va exista un număr 
mare de oameni care se retrag. (Motivul pentru care vorbesc despre „un număr mare” 
este acela că planul Meu de gestionare a ajuns la final, construcţia Împărăției Mele a 
avut succes, iar fiii Mei întâi născuţi s-au așezat pe tron.) Toate acestea se datorează 
arătării fiilor întâi născuţi. Deoarece fiii întâi născuţi s-au arătat, marele balaur roșu 
încearcă orice mijloc posibil ca să facă stricăciuni și epuizează toate căile. Trimite tot 
felul de duhuri rele care vin să-Mi facă servicii, care și-au arătat adevăratele fețe în 
perioada curentă și care au încercat să-Mi întrerupă gestionarea. Acestea nu pot fi 
văzute cu ochiul liber; sunt toate lucruri ale lumii spirituale. Așadar, oamenii nu cred că 
vor exista multe persoane care se retrag, totuși, Eu știu ce fac, Îmi înțeleg gestionarea; 
acesta este motivul pentru care nu las omul să intervină. (Va veni o zi când fiecare tip 
de duh rău josnic își va dezvălui adevăratul sine și toți oamenii vor fi sincer convinși.) 
Îmi iubesc fiii întâi născuţi, dar pe aceia care sunt descendenți ai marelui balaur roșu 
și care Mă iubesc cu mare sinceritate nu-i iubesc deloc; de fapt, îi dispreţuiesc și mai 
mult. (Acești oameni nu sunt de la Mine și, cu toate că dau dovadă de bune intenții și 
rostesc cuvinte plăcute, totul e o urzeală a marelui balaur roșu, așa că îi urăsc până în 
măduva oaselor Mele.) Aceasta este firea Mea și aceasta este întreaga Mea dreptate. 
Omul nu poate înțelege deloc. De ce este revelată aici întreaga Mea dreptate? Din 
aceasta se poate percepe firea Mea sfântă, care nu acceptă nicio ofensă. Îmi pot iubi fiii 
întâi născuţi și îi pot dispreţui pe toţi cei care nu sunt fiii Mei întâi născuți (chiar dacă sunt 
oameni fideli). Aceasta este firea Mea. Nu puteţi vedea? În noţiunile oamenilor, Eu sunt 
întotdeauna un Dumnezeu milos și îi iubesc pe toţi cei care Mă iubesc; nu e această 
interpretare o blasfemie împotriva Mea? Pot să iubesc animalele și fiarele? Pot să îl 
primesc pe Satana drept fiul Meu întâi născut și să Mă bucur de acest lucru? Prostii! 
Lucrarea Mea se săvârşeşte asupra fiilor Mei întâi născuţi și, în afară de fiii Mei întâi 
născuți, nu am nimic altceva de iubit. (Fiii și oamenii sunt o adăugire, dar nu sunt 

importanți.) Oamenii spun că obișnuiam să fac atâtea lucrări inutile, însă, după părerea 
Mea, acele lucrări au fost, de fapt, cele mai valoroase și cele mai semnificative. (Asta se 
referă cu desăvârșire la lucrarea făcută în timpul celor două întrupări; pentru că vreau 
să-Mi dezvălui puterea, trebuie să devin trup pentru a-Mi împlini lucrarea). Motivul pentru 
care spun că Duhul Meu vine în persoană să lucreze este acela că lucrarea Mea este 
împlinită în trup. Adică fiii Mei întâi născuţi și cu Mine începem să ne odihnim. Războiul 
cu Satana purtat în trup este mai înverșunat decât războiul cu Satana în lumea spirituală; 
poate fi văzut de toţi oamenii, așadar, chiar și descendenţii Satanei pot să fie o frumoasă 
mărturie pentru Mine și nu sunt dornici să plece; acesta este însuși sensul lucrării Mele 
în trup. Este, în principal, pentru a-i face pe descendenții diavolului să-l dezonoreze pe 
diavolul însuși; aceasta este cea mai puternică rușine ce se poate aduce diavolului 
Satana, atât de puternică încât nu are unde să-și ascundă rușinea și imploră în mod 
repetat milă înaintea Mea. Am câștigat, am depășit toate obstacolele, am străpuns al 
treilea Cer și am ajuns la Muntele Sion ca să Mă bucur de fericirea în familie alături de 
fiii Mei întâi născuţi, pentru a fi mereu cufundat în marele ospăț din Împărăţia cerurilor! 
Pentru fiii întâi născuţi, am plătit toate costurile și am îndurat toate durerile în efortul 
Meu. (Omul pur și simplu nu știe că, tot ce am făcut, tot ce am spus, faptul că văd prin 
fiecare tip de duh rău și că am alungat orice fel de făcător de servicii — au fost toate pentru 
fiii întâi născuți.) Dar, în multe lucrări ale Mele, aranjamentul Meu estet ordonat; lucrarea 
cu siguranță nu e săvârşită orbește. În cuvintele Mele din fiecare zi, ar trebui să puteți 
vedea metodele lucrării Mele și etapele sale; în acţiunile Mele din fiecare zi ar trebui să- 
Mi vedeți înțelepciunea și principiile atunci când tratez lucrurile. După cum am spus, 
Satana i-a trimis pe aceia care Îmi fac servicii cu scopul de a-Mi întrerupe gestionarea. 
Acești făcători de servicii sunt neghină, dar cuvântul „grâu” nu se referă la fiii întâi născuți, 
ci la toţi fiii și oamenii care nu sunt fiii întâi născuți. „Grâul va fi întotdeauna grâu, neghina 
va fi întotdeauna neghină”; aceasta înseamnă că natura celor care sunt ai Satanei nu se 
poate schimba niciodată. Așadar, pe scurt, ei rămân Satana. „Grâul” se referă la fii și 
oameni, deoarece acestor oameni le-am insuflat calitatea Mea înainte de facerea lumii. 
Am spus deja că natura omului nu se schimbă, și de aceea grâul va fi întotdeauna grâu. 
Atunci, ce sunt fiii întâi născuţi? Fiii întâi născuţi vin de la Mine; nu sunt creaţi de Mine, 
deci nu pot fi numiţi grâu (întrucât orice menționare a grâului e mereu legată de cuvintele 
„a semăna”, iar „a semăna” înseamnă „a crea”; toate neghinele sunt semănate în secret 
de Satana, pentru a acţiona drept făcători de servicii). Se poate spune doar că fiii întâi 
născuţi sunt manifestarea completă și deplină a persoanei Mele; ei ar trebui să fie 
reprezentaţi de aur, argint și pietre preţioase. Acest lucru se referă și la faptul că venirea 
Mea este precum cea a unui hoţ, iar Eu am venit să fur aur, argint și pietre preţioase 
(deoarece acest aurul și argint și aceste pietre preţioase Mi-au aparţinut Mie la origine și 
vreau să le iau înapoi în casa Mea). Când fiii întâi născuţi și cu Mine ne vom întoarce 
împreună la Sion, acest aur, acest argint și aceste pietre preţioase vor fi fost furate de 
Mine. În acest timp vor exista piedici și perturbări de-ale Satanei, așadar voi lua aurul, 

argintul și pietrele preţioase și voi lansa o bătălie decisivă cu Satana. (Aici cu siguranță 
nu spun o poveste; este un eveniment din lumea spirituală, așadar, în această privinţă, 
oamenii sunt cam nedumeriţi și nu pot să o asculte decât ca pe o poveste. Dar voi trebuie 
să vedeţi din cuvintele Mele care este planul Meu de gestionare de șase mii de ani și sub 
niciun chip nu trebuie să-l luaţi drept o glumă. Altfel, Duhul Meu va pleca din toţi oamenii.) 
Astăzi, această bătălie este complet încheiată și Îmi voi aduce fiii întâi născuţi (voi aduce 
aurul, argintul și pietrele preţioase care Îmi aparţin) cu Mine înapoi la Muntele Meu Sion. 
Din cauza lipsei de aur, argint și pietre preţioase și pentru prețiozitatea lor, Satana 
încearcă orice mijloc posibil pentru a le lua înapoi cu forța, dar Eu spun iar și iar că acelea 
care sunt de la Mine trebuie să se întoarcă la Mine, sensul acestor cuvinte fiind menţionat 
anterior. Faptul că spun că fiii Mei întâi născuţi sunt de la Mine și Îmi aparţin este o 
proclamație în faţa Satanei. Nimeni nu înţelege acest lucru și este întru totul un eveniment 
al lumii spirituale. Astfel, omul nu înțelege de ce subliniez repetat că fiii întâi născuţi Îmi 
aparțin Mie; astăzi, ar trebui să înțelegeţi! Am spus că aceste cuvinte ale Mele au scop 
și înțelepciune, dar voi înțelegeţi acest lucru doar din exterior — nicio persoană nu poate 
vedea clar acest lucru în spirit. 

Vorbesc din ce în ce mai mult și, pe cât vorbesc mai mult, pe atât cuvintele Mele 
devin mai severe. Când ajung la un anumit nivel, Îmi voi folosi cuvintele pentru a lucra 
asupra oamenilor până la un anumit nivel, pentru a-i face pe oameni nu doar convinși în 
inimă şi de cuvânt, ci, mai mult, pentru a-i face să planeze între viață și moarte; aceasta 
este metoda lucrării Mele și acesta e modul în care se desfășoară în etapele sale. 
Trebuie să fie astfel; doar astfel îl poate rușina pe Satana și îi poate face completi pe fiii 
întâi născuţi (folosind cuvintele Mele ca să-i desăvârșească în sfârșit pe fiii întâi născuţi, 
pentru a le permite să se elibereze de trup și să intre în lumea spirituală). Omul nu 
înțelege metoda și tonul cuvintelor Mele. Din explicaţia Mea, ar trebui să primiţi cu toții 
câteva cunoștințe și ar trebui să-Mi urmaţi cu toţii cuvintele pentru a încheia lucrarea pe 
care trebuie să o săvârşiţi. Asta v-am încredinţat. Trebuie să fiți conștienți de acest lucru, 
și nu doar din lumea exterioară, ci, mai important, din lumea spirituală. 

Am creat universul-lume; am făcut munţii, râurile și toate lucrurile; am modelat 
universul și marginile pământului; am condus pe fiii Mei și pe poporul Meu; am poruncit 
tuturor lucrurilor și materiei. Acum, îi voi conduce pe fiii Mei întâi născuţi înapoi la 
Muntele Meu Sion, să se întoarcă unde Eu locuiesc și acesta va fi ultimul pas în lucrarea 
Mea. Tot ceea ce am făcut (tot ce-a fost făcut din momentul creaţiei până acum) a fost 
pentru etapa de astăzi a lucrării Mele și, chiar mai mult, este pentru domnia de mâine, 
Împărăţia de mâine, și pentru ca Eu și primii Mei fii întâi născuţi să avem o desfătare 
eternă. Acesta este scopul Meu în crearea tuturor lucrurilor și e ceea ce voi dobândi, în 

cele din urmă, prin creaţia Mea. Există un scop și un plan în tot ceea ce spun și fac; 
nimic nu se face la întâmplare. Deşi spun că la Mine totul este independenţă și libertate, 
totuși, tot ceea ce fac este principial, tot ceea ce fac este bazat pe înțelepciunea și firea 
Mea. Aveţi vreo înţelegere privind asta? Din momentul creaţiei și până în ziua de azi, în 
afară de fiii Mei întâi născuţi, nimeni nu a venit să Mă cunoască și nimeni nu Mi-a văzut 
adevărata față. Excepţia pe care am făcut-o pentru fiii Mei întâi născuţi se datorează 
faptului că ei sunt, în esenţă, o parte a persoanei Mele. 

Când am creat lumea, am împărțit oamenii în patru categorii clasificate conform 
cerințelor Mele, care sunt: fiii Mei, poporul Meu, cei care slujesc și cei care vor fi distruși. 
De ce nu sunt fiii Mei întâi născuţi incluși în lista asta? Deoarece fiii Mei întâi născuţi nu 
sunt ființe ale creaţiei; ei sunt de la Mine, și nu ai omenirii. Am făcut pregătiri pentru fiii 
Mei întâi născuţi înainte să devin trup; în care gospodărie se vor naște și cine va fi acolo 
pentru a-i sluji — toate acestea au fost planificate de Mine. De asemenea, am planificat la 
ce oră cine dintre ei va fi recâștigat de Mine. În cele din urmă, ne vom întoarce împreună 
în Sion. Acest lucru a fost planificat înainte de creaţie, astfel încât nimeni nu știe de el și 
nu este consemnat în nicio carte, deoarece acestea sunt treburile Sionului. Mai mult, 
când M-am întrupat, n-am dat omului această abilitate și, prin urmare, nimeni nu știa 
aceste lucruri. Când vă veți întoarceți în Sion, veţi ști ce aţi fost în trecut, ce sunteţi acum 
și ceea ce aţi făcut în această viaţă. Chiar acum, doar vă spun aceste lucruri în mod clar 
și puţin câte puţin, altfel nu aţi înțelege, indiferent cât de mult efort aţi depune, și Mi-aţi 
întrerupe gestionarea. Astăzi, chiar dacă sunt separat de majoritatea fiilor Mei întâi 
născuți în ceea ce privește trupul, suntem un singur Duh și, în timp ce aspectul nostru 
fizic poate fi diferit, suntem, de la început până la sfârșit, un singur Duh. Cu toate acestea, 
descendenţii Satanei nu trebuie să folosească acest lucru ca pe o oportunitate de a 
exploata. Indiferent cum te deghizezi, rămâne superficial, și nu voi aproba. Prin urmare, 
se poate observa din asta că aceia care se concentrează asupra superficialului și caută 
să Mă imite la exterior sunt sigur, sută la sută, Satana. Fiindcă spiritul lor este diferit și nu 
se numără printre cei iubiţi de Mine, indiferent de modul în care Mă imită, nu Îmi seamănă 
deloc. Mai mult decât atât, deoarece fiii Mei întâi născuţi sunt, în esenţă, ai unui singur 
Duh cu Mine, chiar dacă nu Mă imită, vorbesc și acţionează în același mod ca și Mine și 
toți sunt cinstiți, puri și deschişi (acei oameni sunt lipsiţi de înţelepciune din cauza 
experienţei lor limitate în lume și, prin urmare, lipsa de înțelepciune nu este un defect al 
întâilor Mei născuţi; atunci când se vor întoarce la trup, totul va fi bine). Așadar, din cauza 
motivului descris mai sus majoritatea oamenilor încă nu își schimbă vechea lor natură, 
indiferent de modul în care îi tratez. Totuși, fiii Mei întâi născuţi se conformează intenţiei 
Mele, fără să fiu nevoit să Mă ocup de ei. Asta pentru că suntem un singur Duh. Ei simt 
în spiritul lor o dorință de a se dedica total Mie. Deci, în afară de fiii Mei întâi născuți, nu 
există niciun om care să fie cu adevărat și sincer conștient de intenţia Mea; numai după 
ce îl cuceresc pe Satana sunt dispuși să Îmi slujească. 

Înţelepciunea Mea și fiii Mei întâi născuţi stau mai presus de toate și domnesc peste 

toate, și niciun lucru, nicio persoană sau chestiune nu îndrăznește să le stea în cale. În 
plus, nu există nicio persoană, situaţie sau chestiune care să poată prevala asupra lor 
și, în schimb, toate se supun cu obedienţă înaintea persoanei Mele. Acesta este un fapt 
care se petrece în fața ochilor și un lucru pe care L-am realizat deja. Voi nimici pe oricine 
perseverează în neascultare (cei care sunt neascultători se referă încă la Satana, iar cei 
ocupați de Satana sunt, fără îndoială, nimeni alţii decât Satana) astfel încât să nu existe 
probleme viitoare; ei vor muri imediat de mustrarea Mea. Acest tip de Satana sunt cei 
care nu sunt dispuși să Îmi slujească. Aceste lucruri au rămas întotdeauna într-o 
continuă opoziție față de Mine încă de la creaţie, și astăzi perseverează în nesupunerea 
față de Mine. (Oamenii nu sunt în stare să vadă asta pentru că este pur și simplu o 
chestiune ce privește spiritul. Acest tip de persoană reprezintă acest tip al Satanei.) Îi 
voi nimici înainte ca orice altceva să fie gata, permițându-le să primească pentru 
totdeauna disciplina pedepsirii severe (Aici, „a nimici” nu înseamnă „a nu-i mai face să 
existe”, ci se referă în schimb la amploarea lipsei de îndurare la care vor fi supuși. 
Cuvântul „a nimici” este diferit aici de termenul „a distruge”, folosit pentru cei care vor fi 
distruși.) Ei vor plânge și vor scrâșni din dinţi pentru totdeauna, fără vreun sfârșit. E puţin 
spus că imaginaţia omului este incapabilă să înfăţișeze acea scenă. Cu gândirea 
muritoare a omenirii, ei nu sunt capabili să conceapă lucruri spirituale și, prin urmare, 
sunt mai multe lucruri pe care voi le veţi înțelege după ce vă întoarceţi în Sion. 

În viitoarea Mea casă nu va fi nimeni, cu excepția fiilor Mei întâi născuţi și a Mea, și 
numai în acel moment va fi atins scopul Meu și planul Meu va ajunge la deplină rodire, 
pentru că toate se vor întoarce la starea iniţială și toate vor fi sortate după felul lor. Fiii 
Mei întâi născuţi Îmi vor aparţine Mie, fiii Mei și poporul Meu vor aparţine de ființele 
create, iar făcătorii de servicii și cei nimiciţi vor aparține Satanei. După ce voi judeca 
lumea, Eu și fiii Mei întâi născuţi vom începe din nou viaţa divină, iar ei nu Mă vor părăsi 
niciodată și vor fi mereu împreună cu Mine. Toate tainele care pot fi înțelese de minţile 
umane vă vor fi dezvăluite puţin câte puţin. De-a lungul istoriei, au existat nenumărate 
persoane care au fost martirizate din cauza Mea, oferindu-se pe ei înșiși pe deplin Mie, 
dar oamenii sunt ființe create la urma urmelor, și indiferent cât de buni sunt, ei nu pot fi 
clasificați ca Dumnezeu; acesta este cursul inevitabil al evenimentelor și nu poate fi 
schimbat de nimeni. La urma urmei, Dumnezeu este Acela care creează toate lucrurile, 
în timp ce oamenii sunt ființe create, și Satana, în definitiv, întotdeauna ţinta nimicirii 
Mele și dușmanul Meu nesuferit — acesta este adevăratul sens al cuvintelor „deși munții 
și râurile se pot schimba și transforma, natura unei persoane nu se va schimba”. Să fiu 
acum în această stare și această etapă este un semn că Eu şi fiii Mei întâi născuţi vom 
intra în odihnă. Acest lucru se datorează faptului că munca Mea în lume este cu adevărat 
completă, iar următorul pas al lucrării Mele va necesita întoarcerea Mea în trup pentru 
a-l finaliza. Aceștia sunt pașii lucrării Mele pe care i-am plănuit cu mult timp în urmă. 
Acest punct trebuie să fie văzut în mod clar, altfel, majoritatea oamenilor Îmi vor încălca 
decretele administrative. 

Datorită ţie, inima Mea se va bucura mult; datorită ţie, mâna Mea va dansa de 
bucurie, iar Eu îţi voi oferi nenumărate binecuvântări, deoarece tu ai provenit din Mine 
înainte de vremea creaţiei. Astăzi trebuie să te întorci lângă Mine, căci tu nu apartii lumii 
sau pământului, ci Mie. Te voi iubi mereu, te voi binecuvânta mereu și te voi proteja 
mereu. Doar cei care au provenit din Mine cunosc voia Mea; doar ei Îmi vor lua în 
considerare povara şi doar ei vor face lucrurile pe care le vreau Eu. Astăzi, totul a fost 
împlinit. Inima Mea e ca o sferă de foc, tânjind ca fiii Mei iubiţi să se reunească în curând 
cu Mine și ca persoana Mea să se întoarcă pe deplin în Sion în curând. Înţelegi oarecum 
acest aspect. Deși de multe ori nu putem să ne urmăm în spirit unul pe celălalt, adesea 
putem să ne însoțim spiritual unul pe altul și să ne întâlnim în trup. Tatăl și fiii sunt 
inseparabili pe veci; sunt profund legaţi între ei. Nimeni nu te poate lua de lângă Mine 
până în ziua întoarcerii pe Muntele Sion. Îi iubesc pe toți fiii întâi născuţi care provin din 
Mine și îi urăsc pe toți dușmanii care Mi se opun. Pe cei pe care îi iubesc îi voi aduce 
înapoi pe Sion, iar pe cei pe care îi urăsc îi voi alunga în Infern, în iad. Acesta e cel mai 
important principiu al tuturor decretelor Mele administrative. Tot ce spun sau fac fiii Mei 
întâi născuţi reprezintă o exprimare a Duhului Meu. Toată lumea trebuie să fie mărturie 
pentru fiii Mei întâi născuţi cu o înţelegere clară a acestui lucru. Aceasta este următoarea 
etapă a lucrării Mele și, dacă se împotrivește cineva, le voi cere fiilor Mei întâi născuți să 
se ocupe de acela. Acum nu mai este ca înainte. Dacă aceia pe care îi iubesc spun un 
cuvânt de judecată, Satana va muri de îndată în Infern deoarece le-am oferit deja 
autoritatea fiilor Mei întâi născuți. Cu alte cuvinte, de acum înainte, este timpul ca Eu și 
fiii Mei întâi născuţi să domnim împreună. (Aceasta e în faza trupului, care e ușor diferită 
de domnia împreună în trup.) Oricine nu se supune cu gândul va avea aceeași soartă 
cu cei care se împotrivesc persoanei care sunt Eu. Fiii Mei întâi născuţi ar trebui să fie 
tratați cum sunt Eu tratat, căci suntem din același trup și nu putem fi separați niciodată. 
Întrucât Mie Mi s-a adus mărturie în trecut, astăzi, și fiilor Mei întâi născuţi ar trebui să li 
se aducă. Acesta e unul dintre decretele Mele administrative; toată lumea trebuie să se 
ridice și să fie mărturie. 

Împărăţia Mea se întinde până la capătul pământului și fiii Mei întâi născuți 
călătoresc cu Mine până la capătul pământului. Din cauza piedicilor trupului vostru, sunt 
multe cuvinte pe care nu le înţelegeţi, deși vi le-am spus, așadar cea mai mare parte a 
lucrării trebuie să se încheie după întoarcerea în Sion. Se poate înțelege din cuvintele 
Mele că această întoarcere nu e departe — de fapt, momentul aproape a sosit. De aceea 
vorbesc mereu despre Sion și despre lucruri din Sion. Ştiţi care este scopul cuvintelor 
Mele? Ştiţi ce este în inima Mea? În inima Mea, tânjesc să Mă întorc în Sion curând, să 
pun capăt întregii epoci vechi, să pun capăt vieţii noastre de pe pământ (deoarece detest 
oamenii, chestiunile și lucrurile lumești și urăsc viața în trup și mai mult, iar piedicile 
trupului sunt mari; totul va deveni prosper doar după întoarcerea în Sion) și să refac 

viața noastră din Împărăţie. Scopul primei Mele întrupări a fost să pună bazele celei de- 
a doua. Aceasta era calea care trebuia să fie parcursă. Doar abandonându-Mă complet 
Satanei am putut să vă răscumpăr, ca să vă puteţi întoarce în trupul Meu în timpul etapei 
finale. (Dacă nu ar fi fost prima Mea întrupare, nu aș fi putut să câștig gloria și nu aș fi 
putut să iau înapoi jertfa de păcat, așadar voi aţi fi venit pe lume păcătoși.) Deoarece 
am o înțelepciune infinită, faptul că v-am călăuzit în afara Sionului înseamnă că voi avea 
grijă să vă aduc înapoi în Sion. Încercările Satanei de a bloca drumul nu vor avea succes 
deoarece marea Mea lucrare a fost înfăptuită de mult timp. Fiii Mei întâi născuţi sunt la 
fel ca Mine -— ei sunt sfinţi și imaculaţi, așa că Eu Mă voi întoarce totuși în Sion cu fiii Mei 
întâi născuţi și nu vom fi despărțiți niciodată. 

Întregul Meu plan de gestionare (planul mântuirii) vă este dezvăluit treptat. Am 
început să-Mi înfăptuiesc lucrarea în toate naţiunile și printre toate popoarele. Lucrul 
acesta e suficient ca să dovedească faptul că întoarcerea Mea în Sion nu este prea 
departe deoarece înfăptuirea lucrării Mele în toate naţiunile și printre toate popoarele va 
avea loc după întoarcerea în Sion. Ritmul Meu este mai rapid. (Deoarece ziua întoarcerii 
Mele în Sion se apropie, vreau să-Mi termin lucrarea pe pământ înainte să Mă întorc.) 
Sunt din ce în ce mai ocupat cu lucrarea Mea, dar, totuși, pe pământ este din ce în ce 
mai puțin de lucru pentru Mine — aproape deloc. (Lucrarea Mea este îndreptată către 
lucrarea în Duh, care nu poate fi văzută de om cu ochiul liber, dar care poate fi doar 
spicuită din cuvintele Mele; ocupaţia Mea nu înseamnă să fiu ocupat în trup, ci se referă 
la faptul că plănuiesc multe sarcini.) Asta deoarece, așa cum am mai spus, lucrarea Mea 
pe pământ s-a încheiat deja în întregime, iar restul lucrării Mele trebuie să aștepte până 
Mă întorc în Sion. (Motivul pentru care trebuie să Mă întorc în Sion ca să lucrez este 
acela că lucrarea viitoare nu poate fi înfăptuită în trup, iar dacă această lucrare s-ar 
săvârși în trup, Mi-ar dezonora numele.) Când Îmi voi învinge dușmanii și Mă voi întoarce 
în Sion, viaţa va fi mai frumoasă și mai pașnică decât viața de dinaintea epocilor. (Asta 
deoarece am biruit în întregime lumea și, datorită primei Mele întrupări și celei de-a doua, 
am dobândit gloria deplină. În prima întrupare, am dobândit doar o parte din gloria Mea, 
dar, în cea de-a doua, persoana Mea a dobândit gloria deplină, aşadar Satana nu mai 
are oportunităţi să exploateze. Drept urmare, viaţa viitoare din Sion va fi și mai frumoasă 
și mai pașnică.) Persoana Mea Se va arăta cu și mai multă glorie înaintea lumii și a 
Satanei pentru a-l umili pe marele balaur roșu; acesta este punctul central al întregii 
Mele înţelepciuni. Cu cât vorbesc mai mult despre lucruri exterioare, cu atât mai mult 
puteţi voi să înțelegeţi; cu cât vorbesc mai mult despre lucruri din Sion pe care oamenii 
nu pot să le vadă, cu atât mai goale veţi considera aceste lucruri și cu atât mai greu vă 
va fi să vi le imaginati; veţi crede că spun basme. Cu toate acestea, trebuie să fiţi vigilenți. 
Nu sunt cuvinte goale în gura Mea; cuvintele care ies din gura Mea sunt demne de 
crezare. Acest lucru e absolut adevărat, deși greu de înțeles cu modul vostru de gândire. 
(Din cauza limitărilor trupului, oamenii nu pot să înțeleagă, în totalitate și pe deplin, ce 
spun Eu și multe dintre lucrurile pe care le-am spus nu le-am dezvăluit în totalitate. 

Totuși, când ne vom întoarce în Sion, nu voi fi nevoit să le explic; le veţi înțelege în mod 
natural.) Acest lucru nu trebuie tratat cu ușurință. 

Deși trupul și noţiunile omenești au limitări, Eu tot vreau să vă îmbunătăţesc gândirea 
lumească și să lupt cu noţiunile voastre prin tainele dezvăluite, deoarece, așa cum am 
spus de multe ori, aceasta este o etapă a lucrării Mele (şi această lucrare nu se va 
termina până la intrarea în Sion.) Există un „Munte Sion” în mintea fiecărei persoane și 
este diferit pentru fiecare. Deoarece tot pomenesc Muntele Sion, vă voi oferi câteva 
informaţii generale despre el, astfel încât să puteţi ști câte ceva despre el. A fi pe Muntele 
Sion înseamnă să te întorci la lumea duhovnicească. Deși se referă la lumea 
duhovnicească, nu este un loc pe care oamenii să nu poată să-l vadă sau să-l atingă; 
acest lucru e valabil în cazul trupului. Nu este absolut invizibil sau intangibil, deoarece, 
atunci când apare trupul, el are o formă și un aspect, dar atunci când trupul nu apare, el 
nu are formă sau aspect. Pe Muntele Sion nu vor exista griji pentru mâncare, haine, 
nevoi zilnice sau adăpost, nici nu va exista căsătorie sau familie și nu vor exista categorii 
de gen (toţi cei de pe Muntele Sion sunt persoana Mea, într-un singur trup, deci nu există 
căsătorie, familie sau categorii de gen), iar toate despre care vorbește persoana Mea se 
vor înfăptui. Când oamenii nu sunt în gardă, persoana Mea va apărea printre ei, iar când 
oamenii nu vor fi atenţi, persoana Mea va dispărea. (E ceva ce oamenii în carne și oase 
nu pot realiza, așa că vă este greu să vă imaginaţi acum.) Și în viitor va exista un soare, 
o lună și un cer și pământ fizic, dar deoarece persoana Mea va fi în Sion, nu va exista 
nicio pârjolire a soarelui, nici zi şi nici suferinţă în urma dezastrelor naturale. Când am 
spus că nu vom avea trebuinţă nici de lumina lămpii, nici de cea a soarelui, pentru că 
Dumnezeu ne va da lumină, mă refeream la faptul că vom fi în Sion. Conform noţiunilor 
omenești, tot ce este în univers trebuie eliminat și toți oamenii trebuie să trăiască în 
lumina Mea. Ei cred că aceasta este adevărata semnificaţie a frazei „nu vom avea 
trebuinţă nici de lumina lămpii, nici de cea a soarelui, pentru că Dumnezeu ne va da 
lumină”, dar, de fapt, aceasta este o interpretare greșită. Când am spus că „în fiecare 
lună, pomul va rodi douăsprezece feluri de rod”, Mă refeream la lucrurile din Sion. 
Această propoziţie reprezintă condiţiile de viață din Sion, în întregimea lor. În Sion, 
timpul nu va fi limitat și nici nu vor exista limitări geografice sau spaţiale. Din acest motiv 
am spus „în fiecare lună”. „Douăsprezece feluri de rod” nu reprezintă comportamentul 
pe care îl aveţi astăzi; mai degrabă, se referă la viaţa liberă din Sion. Aceste cuvinte sunt 
o generalizare a vieţii în Sion. De aici putem înţelege că viaţa în Sion va fi bogată și 
variată (deoarece, aici, „douăsprezece” se referă la perfecțiune.) Va fi o viața fără durere 
și lacrimi și nu va exista exploatare sau opresiune, aşa că toţi vor fi emancipați și liberi. 
Asta deoarece totul există în persoana Mea, inseparabil de către nicio persoană, și totul 
va fi un loc al frumuseții și al noutăţii eterne. Va fi un moment când totul va fi gata și 
începutul vieţii noastre după întoarcerea noastră în Sion. 

Deși lucrarea Mea pe pământ s-a încheiat în totalitate, tot mai am nevoie ca fiii Mei 
întâi născuţi să lucreze pe pământ, așa că, încă nu Mă pot întoarce în Sion. Nu Mă pot 

întoarce în Sion singur. Mă voi întoarce în Sion împreună cu fiii Mei întâi născuţi după 
ce își vor termina lucrarea pe pământ. Astfel, se poate spune pe bună dreptate că 
obținem gloria împreună; aceasta este manifestarea completă a persoanei Mele. (Eu 
spun că lucrarea fiilor Mei întâi născuţi pe pământ nu este încă terminată deoarece fiii 
Mei întâi născuţi nu au fost dezvăluiţi încă. Această lucrare tot trebuie înfăptuită de 
făcători de servicii onești și loiali.) 


Capitolul 116 


Printre cuvintele Mele, sunt multe care îi fac pe oameni să se teamă. Multe dintre 
cuvintele Mele îi fac pe oameni să tremure de spaimă și multe îi fac pe oameni să sufere 
și să deznădăjduiască și încă mai multe duc la nimicirea oamenilor. Nimeni nu poate 
pricepe sau înțelege limpede abundenta cuvintelor Mele. Abia când Eu vă spun cuvintele 
Mele și vi le dezvălui enunţ cu enunț aflaţi situația generală, deși adevărata faţă a 
realităților specifice vă rămâne neclară. De aceea, Mă voi folosi de fapte pentru a vă 
revela toate cuvintele Mele, permițându-vă, astfel, să înțelegeţi mult mai bine. Luând în 
considerare stilul discursului Meu, Eu nu doar că vorbesc prin cuvintele Mele ci, chiar 
mai mult, Eu acţionez prin cuvintele Mele; aceasta este adevărata semnificaţie a 
„cuvintelor și a realizărilor care se petrec simultan”. Căci cu Mine totul este liber și totul 
este descătușat, iar pe această temelie, tot ceea ce fac Eu este plin de înţelepciune. Eu 
nu vorbesc imprudent, nici nu acţionez neglijent. (În umanitate sau în divinitate, Eu 
vorbesc și acționez cu înţelepciune, pentru că umanitatea Mea este parte de nedespărțit 
din Mine.) Totuși, când vorbesc, nimeni nu dă atenţie tonului discursului Meu; când 
acţionez, nimeni nu dă atenţie metodei lucrării Mele. Acesta e defectul omului. Îmi voi 
dezvălui puterea asupra tuturor oamenilor, nu numai asupra fiilor Mei întâi născuţi, dar 
cu atât mai mult Îmi voi dezvălui puterea printre toate neamurile și toate popoarele; 
numai a face asta este o puternică mărturie care-l umilește pe Satana. Eu nu acţionez 
cu nesăbuinţă. Cei mai mulţi cred că mărturia Mea pentru fiii întâi născuţi este o 
greșeală; ei spun că există și alți Dumnezei în afară de Mine, că acţionez necugetat, că 
Eu Mă înjosesc pe Mine; și, prin aceasta, stricăciunea omului iese și mai mult la iveală. 
Aș putea oare să Mă înșel fiind martor pentru fiii întâi născuţi? Spuneţi că greșesc, deci 
puteţi depune mărturie cu privire la asta? Dacă nu ar fi fost înălțarea Mea, mărturia Mea, 
încă Mi-aţi împinge Fiul sub voi, L-aţi trata în continuare cu indiferenţă și L-aţi trata în 
continuare ca pe sluga voastră. Turmă de porci! O să scap de voi, rând pe rând! Nimeni 
n-o să fie lăsat să scape! Spuneţi-Mi, ce fel de lucruri sunt, dacă sunt incompatibile cu o 
fiinţă care are umanitate normală? Sunt porci, fără îndoială! Pur și simplu nu pot suporta 
să îi văd. Dacă aș fi așteptat mărturia voastră, lucrarea Mea ar fi întârziat deja! Turmă 
de porci! Pur și simplu nu aveţi nimic omenesc în voi! N-am nevoie de voi să Mă slujiți! 
Plecaţi de aici, chiar în clipa asta! Multă vreme Mi-aţi persecutat și prigonit Fiul; o să vă 

zdrobesc sub tălpi până veţi ajunge una cu pământul! Să vedeţi ce se întâmplă dacă 
îndrăzniţi să vă sălbăticiţi din nou; să vedeţi ce se întâmplă dacă Mă faceți din nou de 
ocară! Mi-am împlinit deja măreaţa lucrare; s-ar cuveni să Mă întorc și să Mă 
descotorosesc de această turmă de lighioane! 

Totul se înfăptuiește în mâinile Mele (pentru cei pe care îi iubesc) și totul este și 
nimicit în mâinile Mele (pentru lighioanele acelea pe care le urăsc și acei oameni, acele 
chestiuni și lucruri pe care le dispreţuiesc). Le permit fiilor Mei întâi născuţi să vadă tot 
ce voi face, le permit să înțeleagă amănunțit și, în consecinţă, să vadă tot ce Eu am 
înfăptuit de când am plecat din Sion. După aceea, vom pătrunde împreună în Muntele 
Sion, în locul unde eram înaintea veacurilor, și ne vom trăi vieţile într-un chip nou. De 
atunci înainte, nu va mai fi niciun contact cu lumea și cu turma aceasta de porci, ci 
libertate totală; toate vor fi nestingherite și ferite de obstacole. Cine îndrăznește să se 
opună oricăruia dintre fiii Mei întâi născuţi? Cine îndrăznește să se opună în continuare 
fiilor Mei întâi născuţi? Nu o să-i las să scape cu ușurință! În orice fel M-aţi slăvit în trecut, 
așa trebuie să-i slăviţi astăzi pe fiii Mei întâi născuţi. Să nu vă purtaţi într-un fel în fața 
Mea și în altul pe la spatele Meu; Eu văd cu o claritate de cristal cum este fiecare 
persoană. Să nu fiţi loiali Fiului Meu înseamnă să nu fiţi filiali Mie, ceea ce este un fapt 
evident, întrucât Noi suntem un singur trup. Dacă cineva este bun cu Mine, dar se poartă 
diferit cu fiii Mei întâi născuţi, atunci, fără îndoială este un urmaș tipic al marelui balaur 
roșu, căci el a sfâșiat trupul lui Hristos; păcatul acesta nu poate fi iertat vreodată! Fiecare 
dintre voi trebuie să vadă asta. Este de datoria voastră să Mă mărturisiți și, mai mult 
decât atât, este obligaţia voastră să-i mărturisiți pe fiii întâi născuţi. Niciunul dintre voi nu 
se va sustrage de la îndatoririle sale; voi înlătura de îndată pe oricine provoacă tulburări! 
Nu cumva să crezi că ești special. Eu îţi spun acum: cine este așa, va fi ţinta pedepsei 
Mele aspre! Cine este așa, are cea mai puţină speranţă și e cu atât mai mult un fiu al 
pierzaniei. Eu te voi mustra pe veci! 

Toată lucrarea Mea e făcută de însuși Duhul Meu, iar Eu nu îngădui să intervină 
nimeni din tagma Satanei. Asta ca nu cumva planurile Mele să fie tulburate. La sfârșit, 
le voi îngădui atât adulţilor, cât și copiilor, să se ridice și să Mă preaslăvească pe Mine 
și pe fiii Mei întâi născuţi, să-Mi preaslăvească faptele minunate și să preaslăvească 
manifestarea persoanei Mele. Voi permite ca sunetul slavei să răsune în întregul univers 
și până la marginile pământului, cutremurând munții, râurile și toate lucrurile, și îl voi 
umili întru totul pe Satana. Îmi voi folosi mărturia ca să nimicesc toată lumea veche, 
dezmăţată și ticăloasă, și să ridic o lume nouă, sfântă și neîntinată. (Când spun că 
soarele, luna, stelele și corpurile cerești nu se vor schimba în viitor, nu vreau să spun că 
lumea cea veche va continua să existe, ci că toată lumea va fi nimicită și că lumea cea 
veche va fi înlocuită. Nu vreau să înlocuiesc universul.) Abia atunci va fi o lume pe potriva 
voii Mele; nu vor mai exista în ea represiunile de azi, fenomenul actual al exploatării 
omului de către alt om. Mai degrabă, va fi corectitudine și cumpătare deplină în trup. 
(Chiar dacă spun că va fi corectitudine și cumpătare, aceasta va fi în trup; va fi foarte 

diferit de Împărăţia Mea — la fel de diferit precum cerul de pământ; cele două pur și 
simplu nu se pot compara -— la urma urmei, lumea oamenilor e lumea oamenilor, iar 
tărâmul spiritual e tărâmul spiritual.) La vremea aceea, Eu și fiii Mei întâi născuţi vom 
exercita autoritate asupra unei astfel de lumi (în această lume, nu vor mai fi deloc 
tulburări din partea Satanei, căci Satana va fi fost cu totul înlăturat de Mine), însă vieţile 
noastre vor fi tot vieţile Împărăției, ceea ce nimeni nu poate nega. De-a lungul veacurilor, 
nu a existat niciun om (oricât de credincios) care a cunoscut acest fel de viață, căci de- 
a lungul veacurilor nu a fost nimeni care să se poarte ca fiul Meu întâi născut, iar mai 
târziu tot va face servicii pentru Mine. Chiar dacă acești făcători de servicii sunt 
credincioși, până la urmă ei sunt urmașii Satanei care au fost cuceriţi de Mine, așa că 
după moartea trupului, ei se nasc în continuare în lumea oamenilor ca să Mă slujească; 
acesta este adevăratul înțeles al expresiei „la urma urmei, fiii sunt tot fii, și în definitiv, 
urmașii Satanei sunt tot urmașii Satanei”. De-a lungul veacurilor, nu se știe câți oameni 
s-au născut ca să-i slujească pe fiii întâi născuţi din ziua de azi; dintre toţi făcătorii de 
servicii, niciunul nu poate fugi, iar Eu îi voi face să Mă slujească pe veci. Având în vedere 
natura lor, toți sunt copiii Satanei și toți Mi se împotrivesc și, chiar dacă Mă slujesc, toți 
sunt forţaţi să o facă — niciunul dintre ei nu are altă alternativă. Asta pentru că totul este 
controlat de mâna Mea și făcătorii de servicii pe care îi folosesc trebuie să Mă slujească 
până la sfârșit. Astfel, și azi sunt mulţi oameni a căror natură este aidoma cu a profeților 
și a apostolilor din vechime, căci sunt din același duh. Așadar, sunt încă mulţi făcători 
de servicii care se ostenesc pentru Mine, dar, în cele din urmă (șase mii de ani ei M-au 
slujit neîncetat, așa că acești oameni aparţin făcătorilor de servicii), niciunul nu va putea 
obține ceea ce a sperat de-a lungul veacurilor, întrucât ceea ce am pregătit nu este 
pentru ei. 

Tot ce-i al Meu s-a împlinit deja în fața ochilor; îi voi face pe fiii Mei întâi născuţi să 
se întoarcă în casa Mea, lângă Mine, ca să fim reuniți. Pentru că M-am întors învingător 
și victorios și pentru că am dobândit întru totul slava, vin să vă aduc înapoi. În trecut, unii 
oameni au făcut preziceri despre „cinci fecioare înțelepte și cinci fecioare nechibzuite”. 
Deși această prezicere nu este exactă, nu este nici întru totul greșită — deci pot să vă 
ofer câteva explicaţii. Cele „cinci fecioare înțelepte și cinci fecioare nechibzuite” nu 
reprezintă împreună nici un număr de oameni, nici un anume tip de persoană. Cele „cinci 
fecioare înțelepte” se referă la un număr de oameni, iar cele „cinci fecioare nechibzuite” 
reprezintă un fel de persoană, dar niciuna din cele două categorii nu se referă la fiii întâi 
născuţi. Mai degrabă, reprezintă creaţia. De aceea li s-a cerut să pregătească uleiul în 
zilele de pe urmă. (Creaţia nu are calitatea Mea; dacă vor să fie înțelepte, trebuie să 
pregătească uleiul și, astfel, trebuie să fie echipate cu cuvintele Mele.) Cele „cinci 
fecioare înțelepte” îi reprezintă pe fiii Mei și poporul Meu printre oamenii pe care Eu i- 
am creat. Sunt numite „fecioare” pentru că sunt câștigate de Mine, deși s-au născut pe 
pământ; ar putea fi numite sfinte, deci sunt numite „fecioare”. Cele „cinci”, menţionate 
mai sus, reprezintă numărul fiilor Mei și al popoarelor pe care le-am predestinat. Cele 

„cinci fecioare nechibzuite” se referă la făcătorii de servicii, căci ei Mă slujesc fără să 
dea nici cea mai mică importanţă vieţii, urmărind doar lucruri exterioare (întrucât nu au 
calitatea Mea, orice ar face ei este un lucru exterior), și nu sunt în stare să-Mi fie ajutoare 
de nădejde, astfel că sunt numiţi „fecioare nechibzuite”. Cele „cinci” menţionate mai sus 
îl reprezintă pe Satana, iar faptul că se numesc „fecioare” înseamnă că au fost cucerite 
de Mine și sunt în stare să Mă slujească — însă asemenea persoane nu sunt sfinte, așa 
că li se spune făcători de servicii. 


Capitolul 117 


Tu ești Cel care deschide sulul și Tu ești Cel care rupe cele șapte peceti, pentru că 
toate tainele vin de la Tine și toate binecuvântările sunt revelate de Tine. Sunt obligat să 
Te iubesc pentru veșnicie și sunt obligat să fac toate popoarele să se închine Tie, pentru 
că Tu ești Persoana Mea, Tu ești o parte din manifestarea Mea mărinimoasă și 
completă, o parte indispensabilă a trupului Meu. Prin urmare, trebuie să depun o 
mărturie specială. Cine altcineva, în afară de Acela dinăuntrul persoanei Mele, este după 
inima Mea? Nu ești Tu Însuți Cel care mărturisește pentru Tine, ci Duhul Meu 
mărturisește pentru Tine și, cu siguranţă, nu voi ierta pe oricine îndrăznește să Te 
sfideze, căci aceasta privește decretele Mele administrative. Tot ceea ce Tu spui voi 
împlini negreșit și tot ceea ce gândești voi accepta cu siguranță. Dacă cineva nu Îţi este 
loial, atunci ei Mi se împotrivesc în mod deschis și, cu siguranţă, nu îi voi ierta. Voi mustra 
aspru pe toți cei care se împotrivesc Fiului Meu și voi binecuvânta pe cei care sunt 
compatibili cu Tine. Aceasta este autoritatea pe care Ți-o confer. Cu privire la cele 
despre care s-a vorbit în trecut — cerinţele și standardele impuse fiilor întâi născuţi — tu 
ești exemplarul. Adică, așa cum ești Tu le voi cere fiilor întâi născuţi să fie. Asta nu este 
ceva ce oamenii pot face, ci mai degrabă este ceea ce face Însuși Duhul Meu. Dacă 
cineva crede că oamenii sunt cei care depun mărturie pentru Tine, acea creatură este, 
fără îndoială, de teapa Satanei și dușmanul Meu! Prin urmare, mărturia este 
concludentă, veșnic neschimbătoare și este aceea pe care o confirmă Duhul Sfânt! 
Nimeni nu o poate modifica ușor și oricine o face nu voi ierta! De vreme ce oamenii nu 
pot depune mărturie pentru Mine, Eu Însumi mărturisesc pentru persoana Mea și 
oamenii nu trebuie să intervină în lucrarea Mea! Acestea sunt cuvinte de judecată aspră 
și fiecare persoană trebuie să fie atentă la ele! 

Ar trebui să luaţi în considerare și să luaţi notă de fiecare detaliu din ceea ce spun. 
Nu trataţi cuvintele Mele cu indiferenţă, ci ascultați cu atenţie. De ce spun Eu că fiii întâi 
născuți sunt persoana Mea și o parte indispensabilă a împărăției Mele? Înaintea tuturor 
veacurilor, noi am trăit împreună și nu am fost despărțiți niciodată. Din cauza tulburărilor 
Satanei, după ce M-am întrupat prima dată, M-am întors în Sion. Pornind de la asta, noi 
toți am venit în lume și după ce dobândesc victoria în zilele de pe urmă — adică după ce 

vă recâștig din trupul pe care Satana l-a stricat — vă voi aduce înapoi în Sion, astfel încât 
persoana Mea să Se poată reuni, pentru a nu se mai despărţi niciodată. După aceea, 
nu voi mai fi întrupat, iar voi, cu siguranţă, nu veţi ieși din trupul Meu. Adică, după aceea 
nu voi mai crea din nou lumea, ci voi rămâne pentru totdeauna inseparabil de fiii Mei 
întâi născuţi în Sion, pentru că totul a fost complet finalizat acum și Eu sunt pe punctul 
de a încheia întreaga epocă veche. Numai în Sion există viața noului cer și a noului 
pământ, pentru că persoana Mea există în Sion. Nu vor mai fi noi ceruri sau noi 
pământuri în afară de acestea. Eu sunt noul cer și, de asemenea, noul pământ fiindcă 
persoana Mea umple tot Sionul. Se poate spune, de asemenea, că fiii Mei întâi născuţi 
sunt noul cer, fiii Mei întâi născuţi sunt noul pământ. Eu și cu fiii Mei întâi născuţi suntem 
dintr-un singur corp, inseparabili. A vorbi despre Mine include neapărat pe fiii întâi 
născuți și cu siguranţă nu voi ierta pe nimeni care încearcă să ne despartă. Când voi 
face ca toate naţiunile și popoarele să se întoarcă înaintea tronului Meu, toate Satanele 
se vor face de ocară și toți demonii răi vor da înapoi din faţa Mea. Atunci este cert că 
neprihănirea va exista în mijlocul tuturor popoarelor (adică printre fiii și oamenii Mei) și 
este sigur că nu va exista nicio tulburare a lui Satana între toate naţiunile, căci Eu voi 
guverna toate naţiunile și popoarele, voi exercita puterea asupra întregului univers-lume, 
iar toate Satanele vor fi complet devastate, învinsei în întregime, primind pedeapsa 
decretelor Mele administrative. 

Eu înaintez cu lucrarea Mea în mijlocul tuturor popoarelor, dar ele au doar luminarea 
Duhului Meu și nimeni dintre ele nu este calificat să dezvăluie misterele Mele, nimeni nu 
este calificat să Mă exprime. Numai Cel care vine din Mine este calificat să facă lucrarea 
Mea, iar în ceea ce-i privește pe restul, îi folosesc doar temporar. Duhul Meu nu va 
coborî asupra unei persoane în mod arbitrar, căci totul în Mine este preţios. Ca Duhul 
Meu să coboare peste cineva și ca Duhul Meu să lucreze asupra cuiva sunt lucruri 
complet diferite. Duhul Meu lucrează asupra oamenilor care sunt în afara Mea, însă 
Duhul Meu coboară asupra Acelui care vine din Mine. Acestea sunt două chestiuni care 
nu au nicio legătură. Fiindcă Acela care vine din Mine este sfântă, dar cei care sunt în 
afara Mea nu sunt sfinţi, indiferent de cât de buni pot fi ei. Duhul Meu nu va cobori asupra 
cuiva pentru orice motiv mărunt. Oamenii nu ar trebui să se îngrijoreze. Eu nu fac nicio 
greșeală și sunt sigur sută la sută în ceea ce fac! După cum am mărturisit pentru El, cu 
siguranță ÎI voi și proteja; acel Cineva vine cu siguranţă din Mine și este indispensabilă 
persoanei Mele. Prin urmare, sper ca oamenii să pună deoparte propriile noţiuni, să 
renunțe la orice idei date de Satana, să creadă că fiecare cuvântare a Mea este 
adevărată și să nu cedeze îndoielilor din mintea lor. Aceasta este porunca Mea către 
omenire, îndemnul Meu către omenire. Toată lumea trebuie să adere la aceste lucruri, 
toţi trebuie să le asculte sincer și toţi trebuie să ia ceea ce spun Eu ca fiind standard. 

Nu numai că urmează să-Mi încep lucrarea printre toate naţiunile și popoarele, ci și 
să-Mi încep lucrarea peste tot în universul-lume și asta arată chiar mai mult că ziua 
întoarcerii Mele în Sion nu este departe (pentru că este necesar să Mă întorc în Sion 

înainte de a putea începe lucrarea printre toate popoarele și întreaga univers-lume). 
Există cineva care poate înțelege etapele lucrării Mele și modul în care lucrez? Motivele 
pentru care spun că mă voi întâlni cu străinii în duh sunt că, esențialmente, acest lucru 
nu se poate face în trup și pentru că nu doresc să risc pericole a doua oară. Acestea 
sunt motivele pentru care împărtășesc cu străinii în duh. Aceasta urmează să fie în 
lumea spirituală adevărată, nu într-o lume spirituală vagă așa cum își imaginează cei? 
care trăiesc în trup. Ceea ce spun în acel moment va fi diferit doar în modul în care 
vorbesc, fiindcă voi vorbi într-o epocă diferită. Așadar, amintesc omenirii iar și iar să fie 
atentă la modul în care vorbesc, și îi amintesc că există și mistere în ceea ce spun, pe 
care oamenii nu le pot dezvălui. Dar nimeni nu înțelege de ce spun aceste lucruri și doar 
fiindcă vă spun asta azi sunteţi capabili să înțelegeţi puţin, dar tot nu complet. După 
această etapă din lucrarea Mea, vă voi informa pas cu pas. (Încă mai doresc să alung 
câţiva oameni prin acest lucru, deci nu voi mai spune nimic pentru moment.) Aceasta 
este metoda următoarei etape în lucrarea Mea. Toată lumea ar trebui să fie atentă și să 
vadă clar că Eu sunt Însuși Dumnezeu care este înțelept. 


Capitolul 118 


Voi revărsa har asupra oricui se ridică să fie martor pentru Fiul Meu; voi distruge pe 
oricine nu se ridică să fie martor pentru Fiul Meu, ci, în schimb, se împotrivește și 
folosește noţiunile omenești pentru a-și face propriile evaluări. Toţi trebuie să vadă clar! 
A fi martor pentru Fiul Meu este un act de respect faţă de Mine și aceasta satisface voia 
Mea. Nu respectaţi doar pe Tatăl, în timp ce terorizați și asupriţi pe Fiul. Cei care fac 
asta sunt descendenții marelui balaur roșu. Eu nu am nevoie ca mizerabili ca aceștia să 
fie martori pentru Fiul Meu; îi voi distruge în Adânc. Eu vreau ca făcătorii de servicii loiali 
și onești să-L slujească pe Fiul Meu; de restul, nu am nevoie. Aceasta este firea Mea 
dreaptă și ea servește pentru a arăta că Eu sunt Însuși Dumnezeul sfânt și fără pată. Nu 
voi ierta pe nimeni care aduce ofensă decretelor Mele administrative. Pe toţi care Te-au 
sfidat sau persecutat în trecut, fie în familie, fie în lume, îi voi mustra unul câte unul și 
niciunul nu va fi scutit, căci nu este nicio parte din Mine care să fie din carne şi sânge. A 
fi martori pentru Tine astăzi arată că acei făcători de servicii au terminat de făcut servicii 
pentru Mine, și astfel nu au niciun fel de scrupule sau griji. La urma urmei, ei sunt făcătorii 
Tăi de servicii și, în definitiv, Tu al cerului și Te vei întoarce în trupul Meu în cele din 
urmă, pentru că trupul Meu nu poate fi fără Tine. Cei care Te-au sfidat și care nu au fost 
compatibili cu Tine în trecut (aceasta este ceva ce alţii nu pot să vadă; numai Tu știi 
lucrul acesta în inima Ta) și-au arătat acum formele iniţiale și au căzut, pentru că Tu ești 
Dumnezeu Însuși și nu vei tolera ca nimeni să Te sfideze sau să Te ofenseze. Deși nu 


a Textul original nu include expresia „cum își imaginează cei”. 

poate fi văzut deloc din exterior, Duhul Meu este în Tine; acest lucru este dincolo de 
orice îndoială. Toţi oamenii trebuie să creadă acest lucru, ca nu cumva toiagul Meu de 
fier să lovească pe toţi care Mă sfidează! Din moment ce sunt martor pentru Tine, în 
mod sigur ai autoritate și tot ce spui este exprimarea Mea și tot ce faci este manifestarea 
Mea, pentru că Tu ești preaiubitul Meu și ești o parte fără de care persoana Mea nu 
poate fi. Așadar, fiecare acţiune a Ta, ceea ce porţi, ceea ce folosești și unde trăiești — 
sunt cu siguranţă și faptele Mele. Nimeni nu trebuie să încerce să găsească ceva 
împotriva Ta sau să-Ți caute defecte. Dacă cineva face asta, nu-l voi ierta! 

Voi alunga pe toți slujitorii răi din casa Mea, și în casa Mea îi voi face pe toţi slujitorii 
loiali să fie martori pentru fiii Mei întâi născuţi; acesta este planul Meu și modul în care 
lucrez. Când slujitorii răi sunt martori pentru Fiul Meu, se simte mirosul morţilor, iar Eu îl 
dispreţuiesc. Când slujitorii loiali sunt martori pentru Fiul Meu, acest lucru este serios și 
sincer, și este acceptabil pentru Mine. Așadar, cine nu dorește să fie martor pentru Fiul 
Meu să iasă de aici chiar acum! Nu te voi forța să o faci — dacă îţi cer să pleci, atunci 
trebuie să pleci! Uită-te la care sunt consecințele pentru tine și la ceea ce te așteaptă; cei 
care fac servicii înțeleg acest lucru mai mult decât oricine altcineva. Judecata Mea, mânia 
Mea, blestemele Mele și furia Mea arzătoare și violentă se vor abate în orice moment 
asupra celor ce Mă sfidează. Mâna Mea nu arată milă nimănui; indiferent cât de loial a 
fost cândva cineva care face servicii, dacă ÎI sfidează pe Fiul Meu astăzi, atunci îl voi 
nimici imediat și nu-i voi permite să rămână înaintea Mea. Din aceasta se poate vedea 
mâna Mea nemiloasă. Fiindcă oamenii nu Mă cunosc și pentru că natura lor Mă sfidează, 
chiar și cei care Îmi sunt loiali o fac de dragul propriei lor plăceri. Dacă se întâmplă ceva 
care-i afectează negativ, inimile lor se schimbă imediat și vor să se retragă de lângă Mine. 
Aceasta este natura Satanei. Nu trebuie să fiți înfumuraţi, crezându-vă loiali! Dacă nu are 
nimic de câștigat, această turmă de fiare este pur și simplu incapabilă să-Mi fie loială. 
Dacă nu Mi-aș fi proclamat decretele administrative, v-aţi fi retras de mult timp. Acum 
sunteţi cu toţii prinși între ciocan și nicovală, nedoritori să Mă slujiți, dar nedoritori să fiţi 
loviți de mâna Mea. Dacă nu aș fi proclamat că mari nenorociri se vor abate în orice 
moment asupra oricui Mă sfidează, v-aţi fi retras demult. Nu știu Eu oare trucurile la care 
pot recurge oamenii? Majoritatea oamenilor nutresc acum o speranţă slabă, dar când 
acea speranţă se transformă în dezamăgire, ei devin nedoritori să meargă mai departe 
și cer să se întoarcă. Am spus deja că nu ţin pe nimeni aici împotriva propriei voințe, dar 
ai grijă să te gândești la ce consecinţe vor fi pentru tine. Nu te ameninţ; acest lucru are 
legătură cu realitatea. Nimeni nu poate înțelege natura omului în afară de Mine; toți 
oamenii cred că Îmi sunt loiali, neștiind că loialitatea lor este impură. Aceste impurități îi 
vor ruina pe oameni, pentru că ele sunt o uneltire a marelui balaur roșu. Acest lucru a 
fost expus de Mine cu mult timp în urmă; Eu sunt Dumnezeul atotputernic, aşadar, cum 
să nu înţeleg ceva atât de simplu? Eu sunt capabil să pătrund în sângele și trupul tău 
pentru a-ţi vedea intenţiile. Nu-Mi este dificil să înţeleg natura omului, însă oamenii se 
consideră isteţi, crezând că nimeni în afară de ei nu le cunoaște intenţiile. Nu ştiu ei că 

Dumnezeul atotputernic există în ceruri, pe pământ și în toate lucrurile? 

ÎI voi iubi pe Fiul Meu până la capăt și voi ur? pe marele balaur roșu și pe Satana 
pentru totdeauna. Mustrarea Mea se va abate asupra tuturor celor care Mă sfidează și 
niciun dușman nu va fi scutit. Am mai spus, „Pun în Sion o piatră mare. Pentru 
credincioși, această piatră este temelia construcției lor. Pentru cei care nu cred, aceasta 
este o piatră de care se împiedică. Pentru fiii diavolului, aceasta este piatra care-i 
striveşște”. Nu numai că am mai rostit aceste cuvinte, ci ele au fost profeţite de mulți 
oameni și mulți oameni au citit cuvintele din acest pasaj în această epocă. Mai mult, unii 
oameni au încercat să explice aceste cuvinte, însă nimeni nu a dezvăluit vreodată acest 
mister, deoarece această lucrare este făcută doar în momentul de față al zilelor de pe 
urmă. Așadar, chiar dacă unii oameni au încercat să explice aceste cuvinte, explicațiile 
lor sunt toate sofisme. Astăzi, vă dezvălui întreaga semnificaţie astfel încât să cunoașteți 
importanţa faptului de a fi martor pentru fiii Mei întâi născuţi și scopul Meu pentru care 
fac acest lucru. Pun în Sion o piatră mare și aceasta se referă la fiii Mei întâi născuți 
pentru care se depune mărturie. Cuvântul „mare” nu înseamnă că această mărturie se 
depune la o scară gigantică, ci mai degrabă că prin depunerea mărturiei pentru fiii Mei 
întâi născuţi, un mare număr de făcători de servicii se vor retrage. Aici, „cei care nu cred” 
se referă la cei care se retrag fiindcă se depune mărturie pentru Fiul Meu. Prin urmare, 
piatra este o stâncă de poticnire pentru acest fel de persoană. Spun că este o stâncă 
pentru că acest fel de persoană va fi doborâtă de mâna Mea și, așadar, „stânca de 
poticnire pentru oameni” nu este menţionată în relaţie cu căderea sau slăbirea, ci în 
relaţie cu a fi doborât de mâna Mea. „Credincioșşii”, din „pentru credincioși, această piatră 
este temelia construcției lor”, se referă la acei făcători de servicii care sunt loiali, iar 
„temelia construcţiei lor” se referă la harul și binecuvântările pe care ei le vor primi după 
ce M-au slujit cu loialitate. Faptul că s-a depus mărturie pentru fiii întâi născuţi arată că 
această întreagă epocă veche va trece în curând; adică, acest lucru simbolizează 
distrugerea împărăției Satanei; prin urmare, pentru neamuri, ea este stânca prin care 
sunt strivite. Așadar, zdrobirea tuturor naţiunilor în bucăţi se referă la reînnoirea 
completă a întregii lumii; cea veche va trece și cea nouă va fi întemeiată — aceasta este 
adevărata semnificaţie a „zdrobirii”. Înţelegeţi? Lucrarea pe care o fac în această ultimă 
etapă poate fi rezumată în aceste câteva cuvinte. Aceasta este lucrarea Mea minunată, 
iar voi ar trebui să înțelegeţi voia Mea în cuvintele Mele. 


Capitolul 119 


Toţi ar trebui să-Mi înțelegeți intenţiile și toţi s-ar cuveni să-Mi înțelegeți starea. Acum 
este vremea să Mă pregătesc să Mă întorc în Sion. Doar asta Mă gândesc să fac. Sper 
doar să Mă reunesc cu voi într-o zi curând și să petrec fiecare minut și fiecare secundă 
împreună cu voi, în Sion. Detest lumea, detest trupul și chiar mai mult detest fiecare om 

de pe pământ. Nu sunt dispus să îi văd, pentru că toţi sunt ca niște demoni, lipsiţi de cea 
mai mică urmă de natură umană. Nu sunt dispus să locuiesc pe pământ; detest toate 
creaturile, detest tot ce este din carne și sânge. Întregul pământ duhnește a cadavre; 
doresc să Mă întorc în Sion de îndată, pentru a îndepărta toată duhoarea de cadavre de 
pe pământ și a umple tot pământul de sunetul laudelor la adresa Mea. Mă voi întoarce 
în Sion, Mă voi elibera de trup și de lume, și nimeni nu poate să-Mi stea în cale. Mâna 
Mea care răpune omul nu are nicio emoție! De acum înainte, nimeni nu mai are voie să 
vorbească despre construcţia bisericii. Dacă vorbește cineva, nu îl voi ierta. (Aceasta 
este din cauză că acum este vremea să fiu martor pentru fiii Mei întâi născuţi și este 
vremea să clădesc Împărăţia; orișicine vorbește despre construcția bisericii distruge 
construcția Împărăției și-Mi întrerupe gestionarea.) Totul este gata, totul este pregătit; 
tot ce rămâne este ca fiii întâi născuţi să fie înălțaţi și mărturisiţi. Când se va întâmpla 
asta, fără nicio amânare și fără a lua în considerare forma, Mă voi întoarce de îndată în 
Sion — locul pe care îl aveţi în minte zi și noapte. Nu vă uitaţi doar la cum lumea actuală 
merge mai departe, liniștită și calmă. Toată această lucrare este lucrarea întoarcerii în 
Sion; așadar, să nu acordati atenţie acestor lucruri acum; când va veni ziua întoarcerii 
în Sion, totul va fi complet. Cine nu își dorește să se întoarcă în Sion numaidecât? Cine 
nu își dorește ca Tatăl și fiii să se reunească degrabă? Indiferent cât de plăcute sunt 
plăcerile pământești, ele nu pot să aibă control asupra trupului nostru; ne vom 
transcende trupul și ne vom întoarce împreună în Sion. Cine îndrăznește să împiedice 
acest lucru? Cine îndrăznește să ridice obstacole? Eu sigur nu îi voi ierta! Voi înlătura 
toate pietrele de poticnire. (Acesta este motivul pentru care spun că nu Mă pot întoarce 
în Sion imediat. Desfășor această lucrare de curăţare și, simultan, sunt martor pentru fiii 
Mei întâi născuţi; aceste două lucrări se realizează în același timp. Când lucrarea de 
curăţare se va încheia, va veni vremea să îi dezvălui pe fiii întâi născuţi. „Pietrele de 
poticnire” sunt numărul mare de făcători de servicii, și de aceea spun că aceste două 
lucrări au loc simultan.) Fiii Mei întâi născuţi vor umbla cu Mine prin tot universul și până 
la capetele pământului, peste munti și râuri și peste toate lucrurile; cine îndrăznește să 
împiedice acest lucru? Mâna Mea nu dă drumul ușor niciunui om; excepție făcând fiii 
Mei întâi născuţi, Mă înfurii împotriva tuturor și îi blestem pe toţi. În tot ţinutul, nu este 
niciun singur muritor care primește binecuvântările Mele; toţi se confruntă cu blestemul 
Meu. De la crearea lumii, nu am binecuvântat pe nimeni; chiar și atunci când am oferit 
binecuvântări, au fost doar cuvinte, niciodată ceva real, căci îl detest la culme pe Satana; 
niciodată nu îl voi binecuvânta, doar îl voi blestema. Doar la final, după ce îl voi fi cucerit 
complet pe Satana și victoria deplină va fi a Mea, voi oferi tuturor făcătorilor de servicii 
loiali binecuvântări materiale și le voi permite să se bucure lăudându-Mă, pentru că 
întreaga Mea lucrare se va fi încheiat. 

Într-adevăr, vremea Mea nu este departe. Planul de gestionare de șase mii de ani 
(planul mântuirii) se apropie de încheiere înaintea ochilor voștri. (Este, într-adevăr, 
înaintea ochilor voştri. Nu este vreo prefigurare; puteţi vedea aceasta din starea Mea.) 

Îi voi duce îndată acasă, în Sion, pe fiii Mei întâi născuţi. Unii vor spune: „Din moment 
ce este doar pentru fiii întâi născuţi, de ce durează șase mii de ani? Și de ce au fost 
creați atâţia oameni?” Am spus înainte că tot ce este al Meu este preţios. Cum să nu fie 
fiii Mei întâi născuți și mai mult decât atât? Îi voi mobiliza pe toţi să Mă slujească și, mai 
mult, Îmi voi face cunoscută puterea, astfel încât fiecare om să vadă că în tot universul- 
lume toate obiectele se află în mâinile noastre, toate persoanele se află în slujba noastră 
și toate lucrurile sunt pentru realizarea noastră. Voi realiza totul. Pentru Mine nu există 
noțiunea de timp; chiar dacă intenţionez să duc planul și lucrarea la îndeplinire în șase 
mii de ani, pentru Mine totul este emancipat și liber. Chiar dacă durează mai puţin de 
șase mii de ani, atâta vreme cât în viziunea Mea a venit timpul, cine ar îndrăzni să 
rostească un cuvânt de împotrivire? Cine ar îndrăzni să se ridice și să judece după bunul 
plac? Lucrarea Mea o fac Eu Însumi; timpul Meu îl aranjez Eu Însumi. Nicio persoană, 
nicio situaţie și niciun lucru nu îndrăznește să acţioneze de bunăvoie; îi voi face pe toți 
să Mă urmeze. Pentru Mine nu există bine sau rău; dacă Eu spun că un lucru este bun, 
atunci sigur este bun; dacă Eu spun că un lucru este rău, și atunci am dreptate. Nu 
trebuie să Mă măsuraţi mereu cu noțiuni omenești! Spun că fiii întâi născuți și cu Mine, 
împreună, suntem binecuvântaţi — cine îndrăznește să refuze să se supună? Te voi 
distruge pe loc! Tu refuzi să te supui! Te răzvrătești! Pur și simplu nu Îmi este milă de 
niciun om și ura Mea și-a atins deja limita; pur și simplu nu mai pot fi tolerant. În ceea ce 
Mă privește, întregul univers-lume trebuie exterminat imediat — doar atunci măreața Mea 
lucrare va fi realizată; doar atunci planul Meu de gestionare (planul mântuirii) va fi 
încheiat; și doar atunci ura din inima Mea se va risipi. Acum Mă interesează doar să fiu 
martor pentru fiii Mei întâi născuţi. Voi lăsa deoparte toate celelalte lucruri; mai întâi voi 
face lucrurile importante și apoi pe cele secundare. Aceștia sunt pașii lucrării Mele, pe 
care nimeni nu ar trebui să-i încalce; toţi trebuie să facă așa cum spun, ca nu cumva să 
ajungă ţinte ale blestemului Meu. 

Acum, că lucrarea Mea este încheiată, Mă pot odihni. De acum înainte, nu voi mai 
lucra, ci le voi cere fiilor Mei întâi născuţi să facă tot ce vreau să se facă, pentru că fiii 
Mei întâi născuţi Mă reprezintă; fiii Mei întâi născuţi reprezintă persoana Mea. Acest 
lucru nu este deloc greșit; nu folosiţi noţiuni pentru a judeca. A-i vedea pe fiii Mei întâi 
născuți înseamnă a Mă vedea pe Mine, căci noi suntem una și aceeași. Orice persoană 
care ne separă Mi se împotrivește astfel și nu o voi ierta. În cuvintele Mele există taine 
de neînțeles pentru om. Doar cei pe care îi iubesc pot să Mă exprime, și nu alţii; acest 
lucru este stabilit de Mine și nimeni nu îl poate schimba. Cuvintele Mele sunt bogate, 
cuprinzătoare și de nepătruns. Toţi ar trebui să depună eforturi mari asupra cuvintelor 
Mele, să încerce să mediteze la ele deseori și să nu rateze niciun singur cuvânt sau o 
singură propoziţie — altfel, oamenii vor munci supuși erorii și cuvintele Mele vor fi greșit 
înțelese. Am spus că firea Mea nu suportă ofensarea, adică fiilor Mei întâi născuţi nu li 
se poate sta împotrivă. Fiii Mei întâi născuţi reprezintă fiecare aspect al firii Mele, așadar, 
când se sună din trâmbiţa sacră, va fi momentul în care voi începe să fiu martor pentru 

fiii întâi născuți și, astfel, trâmbiţa sacră va fi de acum înainte vestirea treptată a firii Mele 
înaintea mulțimilor. Cu alte cuvinte, când fiii întâi născuţi vor fi revelaţi, acela va fi 
momentul în care se va dezvălui firea Mea. Cine poate înţelege acest lucru? Eu spun că 
până și în tainele pe care le-am descoperit mai rămân încă taine pe care oamenii nu le 
pot descifra. Care dintre voi a încercat cu adevărat să înțeleagă adevăratul sens al 
acestor cuvinte? Este firea Mea personalitatea unei persoane, așa cum v-aţi imaginat? 
E o greșeală gravă să gândiţi astfel! Oricine vede azi pe fiii Mei întâi născuţi este obiectul 
binecuvântării și Îmi vede firea — acest lucru este absolut adevărat. Fiii Mei întâi născuţi 
reprezintă tot ce sunt Eu; reprezintă persoana Mea, fără nicio îndoială. Nimeni nu trebuie 
să aibă vreo îndoială în privinţa acestui lucru! Cei supuși sunt binecuvântaţi cu har, iar 
cei răzvrătiți sunt blestemaţi. Aceasta este porunca Mea, și nimeni nu o poate schimba! 


Capitolul 120 


Sionule! Veseleşte-te! Sionule! Cântă! M-am întors triumfător, M-am întors victorios! 
Toate popoarele! Grăbiţi-vă să vă aliniaţi! Toate lucrurile create! Opriţi-vă acum, căci 
persoana Mea stă în faţa întregului univers și Se arată în partea de răsărit a lumii! Cine 
îndrăznește să nu îngenuncheze în închinare? Cine îndrăznește să nu Mă numească 
Dumnezeul adevărat? Cine îndrăznește să nu își ridice privirea cu venerație? Cine 
îndrăznește să nu aducă laudă? Cine îndrăznește să nu se veselească? Poporul Meu 
Îmi va auzi glasul, iar fiii Mei vor supravieţui în Împărăţia Mea! Munţii, râurile și toate 
lucrurile vor ovaţiona la nesfârșit și vor sălta fără oprire. În aceste momente, nimeni nu 
va îndrăzni să dea înapoi și nimeni nu va îndrăzni să se ridice și să se împotrivească. 
Aceasta este fapta Mea minunată și, mai mult, este marea Mea putere! Voi face ca totul 
să Mă venereze în inimă și, chiar mai presus de atât, voi face ca totul să Mă slăvească! 
Acesta este scopul suprem al planului Meu de gestionare (planul mântuirii) de șase mii 
de ani și este ceea ce am hotărât. Nicio persoană, niciun obiect, niciun eveniment nu 
îndrăznește să se ridice și să Mi se împotrivească sau să Mi se opună. Tot poporul Meu 
se va îndrepta spre muntele Meu (adică, spre lumea pe care o voi crea mai târziu) și Mi 
se va supune, pentru că am măreție, judecată și autoritate. (Acest lucru se referă la 
momentul când sunt în trup. Am autoritate și în trup, dar, deoarece limitările temporale 
și spaţiale nu pot fi depășite în trup, nu se poate spune că am dobândit gloria deplină. 
Deși Eu îi câștig pe fiii întâi născuţi în trup, nu se poate spune că am dobândit gloria. 
Doar când voi reveni în Sion și Îmi voi schimba înfățișarea se va putea spune că am 
autoritate — adică, am obținut glorie.) Nimic nu va fi dificil pentru Mine. Totul va fi distrus 
de cuvintele din gura Mea și, prin cuvintele din gura Mea, totul va lua ființă și va fi 
desăvârșit. Aceasta este marea Mea putere și aceasta este autoritatea Mea. Datorită 
faptului că sunt plin de putere și de autoritate, nicio persoană nu ar putea îndrăzni să Mă 
împiedice. Am învins deja totul și deja i-am biruit pe toți fiii răzvrătirii. Îmi aduc fiii întâi 

născuți alături de Mine pentru a Mă întoarce în Sion. Nu Mă întorc singur în Sion. Din 
acest motiv, toţi îi vor vedea pe fiii Mei întâi născuţi și, prin urmare, vor avea o inimă 
plină de venerație față de Mine. Acesta este scopul Meu în a-i câștiga pe fiii întâi născuţi 
și acesta a fost planul Meu de la crearea lumii. 

Când totul va fi pregătit, aceea va fi ziua în care Mă voi întoarce în Sion și în care 
voi fi sărbătorit de toate popoarele. Când Mă voi întoarce în Sion, toate lucrurile de pe 
pământ vor tăcea și își vor găsi pacea. Când Mă voi întoarce în Sion, totul își va recâștiga 
înfățișarea originală. În acea vreme, Îmi voi începe lucrarea în Sion. Îi voi pedepsi pe cei 
răi şi-i voi răsplăti pe cei buni, Îmi voi pune în aplicare dreptatea și Îmi voi îndeplini 
judecata. Îmi voi folosi cuvintele pentru a realiza totul, făcând ca toţi oamenii și toate 
lucrurile să experimenteze mâna Mea care mustră, și îi voi face pe toți să vadă întreaga 
Mea glorie, întreaga Mea înţelepciune și întreaga Mea mărinimie. Nicio persoană nu va 
îndrăzni să se ridice să judece, întrucât, în Mine, toate lucrurile sunt îndeplinite; și, prin 
asta, toți vor vedea întreaga Mea demnitate și toţi vor gusta întreaga Mea victorie, căci 
în Mine se manifestă toate lucrurile. Din aceasta, se pot vedea marea Mea putere și 
autoritatea Mea. Nimeni nu va îndrăzni să Mă ofenseze și nimeni nu va îndrăzni să Mă 
împiedice. Cu Mine, totul este scos la iveală. Cine ar îndrăzni să ascundă ceva? Cu 
siguranţă acelei persoane nu-i voi arăta niciun fel de milă! Astfel de ticăloși trebuie să 
primească pedeapsa Mea severă și astfel de lepădături trebuie alungate din fața ochilor 
Mei. Îi voi conduce cu un toiag de fier și Îmi voi folosi autoritatea ca să îi judec, fără a avea 
câtuși de puţină îndurare și fără să le crut deloc sentimentele, căci Eu sunt Dumnezeu 
Însuși, care este lipsit de emoţii și măreț și care nu poate fi ofensat. Acest lucru ar trebui 
înțeles și văzut de toţi, ca nu cumva să ajungă să fie loviți și anihilaţi de Mine „fără motiv 
sau temei”, căci toiagul Meu va lovi pe toţi cei care Mă ofensează. Nu-Mi pasă dacă ei Îmi 
cunosc sau nu decretele administrative; pentru Mine acest lucru va fi lipsit de importanţă, 
deoarece persoana Mea nu tolerează ofensa nimănui. Acesta este motivul pentru care 
se spune că sunt un leu; dobor pe oricine ating. De aceea se spune că, acum, este 
blasfemie să se spună că Eu sunt Dumnezeul milei și al bunătăţii iubitoare. În esenţă, 
nu sunt miel, ci leu. Nimeni nu îndrăzneşte să Mă ofenseze; voi pedepsi imediat cu 
moartea și fără milă pe oricine Mă ofensează. Lucrul acesta e suficient să-Mi arate firea. 
De aceea, în epoca finală un grup mare de oameni se va retrage, iar oamenilor le va fi 
greu să suporte asta, însă, în ceea ce Mă privește, sunt liniștit și fericit, iar această 
sarcină nu Mi se pare deloc dificilă. Aceasta este firea Mea. 

Sper că toţi oamenii vor avea o inimă supusă, pentru a asculta de tot ce vine de la 
Mine; dacă va fi așa, cu siguranţă voi binecuvânta foarte mult omenirea întrucât, așa 
cum am spus, cei care sunt compatibili cu Mine vor fi păstraţi, în timp ce aceia care sunt 
ostili față de Mine vor fi blestemaţi. Am hotărât acest lucru și nimeni nu îl poate schimba. 
Lucrurile pe care le-am hotărât sunt lucruri pe care le-am realizat și oricine se ridică 
împotriva lor va fi mustrat de îndată. Am tot ce Îmi trebuie în Sion și tot ce Îmi doresc. În 
Sion nu este nicio urmă de ceva lumesc, iar în comparaţie cu lumea, Sionul este un palat 

bogat și măreț; dar nimeni nu a intrat în el și, astfel, în imaginaţia omului, nu există deloc. 
Viaţa din Sion nu se aseamănă cu viața de pe pământ; pe pământ, viaţa înseamnă 
mâncare, îmbrăcăminte, joacă și căutarea plăcerilor, în timp ce în Sion este foarte 
diferită. Este viața Tatălui și a fiilor cufundațţi în bucurie, umplând întotdeauna întregul 
spaţiu al universului, dar venind întotdeauna împreună la unison. Acum că s-a ajuns în 
acest punct, vă voi spune unde se află Sionul. Sionul este unde locuiesc Eu; este locul 
unde se află persoana Mea. Așadar, Sionul trebuie să fie un loc sfânt și trebuie să fie 
departe de pământ. De aceea spun că disprețuiesc oamenii, lucrurile și ce ţine de 
pământ și că detest mâncatul, băutul, joaca și căutarea plăcerilor trupului, pentru că, 
indiferent cât sunt de agreabile plăcerile pământești, ele nu se pot compara cu viaţa din 
Sion; este diferenţa dintre cer și pământ, și este imposibil să le compari pe acestea două. 
Motivul pentru care există multe necunoscute pe care omul nu le poate desluși pe 
pământ se datorează faptului că oamenii nu au auzit nimic despre Sion. Așadar, unde 
mai exact este Sionul? Este pe o altă planetă, așa cum și-l imaginează oamenii? Nu! 
Aceasta este doar o fantezie din mintea omului. Al treilea Cer, pe care l-am menţionat, 
este privit de om ca având o însemnătate simbolică, însă ceea ce înțeleg oamenii prin 
noțiunile lor este exact opusul a ceea ce vreau Eu să spun. Al treilea Cer menţionat aici 
nu este câtuși de puţin fals. De aceea spun că nu voi distruge soarele, luna, stelele și 
corpurile cerești și nu voi elimina cerul și pământul. Aș putea să distrug locul în care 
sălășluiesc? Aș putea să elimin Muntele Sion? Nu e ridicol acest lucru? Al treilea Cer 
este locuința Mea; este Muntele Sion, iar acest lucru este absolut. (De ce spun că este 
absolut? Pentru că omul nu poate înţelege deloc ce spun Eu acum; el poate doar să 
audă ce spun. Sfera gândirii omului pur și simplu nu poate cuprinde acest lucru și, de 
aceea, acum nu voi mai spune nimic despre Sion, ca nu cumva oamenii să-l considere 
doar o închipuire.) 

După ce Mă voi întoarce în Sion, cei de pe pământ vor continua să Mă slăvească, 
la fel ca în trecut. Acei făcători de servicii loiali vor aștepta ca întotdeauna pentru a-Mi 
face servicii, însă rolul lor va fi ajuns la sfârșit. Tot ce pot să facă este să contemple 
circumstanţele prezenței Mele pe pământ. În acea vreme, voi începe să aduc dezastre 
asupra celor care vor suferi calamități; totuși, toți cred că sunt un Dumnezeu drept. Cu 
siguranţă nu îi voi pedepsi pe acei făcători de servicii loiali, ci doar le voi permite să 
primească harul Meu. Pentru că am spus că îi voi pedepsi pe toţi făcătorii de rele, iar cei 
care fac fapte bune vor primi bucuriile materiale oferite de Mine, demonstrând că sunt 
Însuși Dumnezeul dreptăţii și credincioșiei. În momentul întoarcerii Mele în Sion, voi 
începe să privesc înspre fiecare naţiune a lumii; îi voi aduce pe israeliți la mântuire şi îi 
voi mustra pe egipteni. Acesta este următorul pas în lucrarea Mea. Lucrarea Mea din 
acea vreme nu va fi precum cea din prezent: nu va fi o lucrare în trup, ci va transcende 
trupul întru totul — și, așa cum am spus, așa se va face; și așa cum am poruncit, așa va 
rămâne. Orice aş spune, câtă vreme este rostit de gura Mea, se va împlini imediat în 
realitate; acesta este adevăratul sens al cuvântului Meu rostit și al faptului că se 

împlinește în același timp, întrucât cuvântul Meu în sine reprezintă autoritatea. Acum 
vorbesc despre unele lucruri generale, pentru a le oferi oamenilor de pe pământ câteva 
indicii, astfel încât înțelegerea lor să nu fie frenetică. Când va veni acea vreme, totul va 
fi aranjat de Mine și nimeni nu ar trebui să se comporte cu încăpățânare, ca nu cumva 
să fie lovit de mâna Mea. În închipuirile omului, tot ce spun este vag pentru că, până la 
urmă, gândirea omului este la fel de departe de lucrurile despre care am vorbit precum 
este cerul de pământ. De aceea, nimeni nu poate pricepe lucrul acesta. Ei nu pot decât 
să se conformeze celor spuse de Mine; aceasta este tendinţa inevitabilă a lucrurilor. Eu 
am spus: „În zilele de pe urmă, fiara va apărea ca să-Mi persecute poporul, iar cei care 
se tem de moarte vor fi însemnați cu o pecete pentru a fi luaţi de fiară. Cei care M-au 
văzut vor fi uciși de fiară”. Fără nicio îndoială, „fiara” din aceste cuvinte se referă la 
Satana, cel care-i înșală pe oameni. Adică, atunci când Mă voi întoarce în Sion, un grup 
mare de făcători de servicii se va retrage; cu alte cuvinte, vor fi luaţi de fiară. Toate 
aceste creaturi vor ajunge în Adânc pentru a primi mustrarea Mea veșnică. „Cei care M- 
au văzut” se referă la făcătorii de servicii loiali care au fost cuceriţi de Mine. „M-au văzut” 
se referă la faptul că au fost cuceriţi de Mine. „Uciși de fiară” se referă la Satana care, 
fiind cucerit de Mine, nu îndrăznește să Mi se opună. Cu alte cuvinte, Satana nu va 
îndrăzni să săvârșească nicio lucrare asupra acestor făcători de servicii și, de aceea, 
sufletele acestor oameni vor fi fost salvate; asta se datorează abilității lor de a-Mi fi loiali 
și înseamnă că acei făcători de servicii loiali vor putea primi harul Meu și binecuvântarea 
Mea. De aceea spun că sufletele lor vor fi fost salvate. (Acest lucru nu se referă la 
înălțarea la al treilea Cer, lucru care este doar o noțiune de-a omului). Dar acei slujitori 
răi vor fi legaţi din nou de către Satana și, apoi, aruncaţi în Adânc. Aceasta este 
pedeapsa Mea pentru ei; aceasta este recompensa lor și asta este răsplata pentru 
păcatele lor. 

Întrucât ritmului lucrării Mele se iuțește, timpul Meu pe pământ se reduce treptat. Data 
întoarcerii Mele în Sion se apropie. Când lucrarea Mea pe pământ va ajunge la final, va 
fi vremea ca Eu să Mă întorc în Sion. Nu-Mi doresc deloc să trăiesc pe pământ, dar, de 
dragul gestionării Mele, de dragul planului Meu, am îndurat toată suferința. Astăzi, 
vremea a venit deja. Îmi voi iuți ritmul și nimeni nu va putea să ţină pasul cu Mine. 
Indiferent dacă oamenii pot înțelege sau nu, vă voi spune în detaliu toate lucrurile pe care 
omul este incapabil să le înțeleagă, dar pe care voi, pe pământ, trebuie să le știți. De 
aceea, spun că sunt Dumnezeu Însuși, care transcende timpul și spațiul. Dacă scopul 
Meu nu ar fi fost să-i câștig pe fiii întâi născuţi și, astfel, să-l înving pe Satana, M-aș fi 
întors deja în Sion; dacă lucrurile ar fi fost altfel, pur și simplu nu aș fi creat omenirea. 
Dispreţuiesc lumea omului și pe oamenii care sunt departe de Mine îi detest într-atât încât 
Mă gândesc să distrug întreaga omenire dintr-o singură lovitură. Totuși, lucrarea Mea are 
ordine și structură, are un simţ al proporției și al moderaţiei și nu este dezordonată. Tot 
ce fac este pentru a-l înfrânge pe Satana și, mai mult decât atât, pentru a-Mi permite să 
fiu împreună cu fiii Mei întâi născuţi cât mai repede posibil. Acesta este țelul Meu. 

PARTEA A DOUA 
CUVINTELE LUI DUMNEZEU 
CATRE INTREGUL UNIVERS 


(DE LA 20 FEBRUARIE 1992 LA 1 IUNIE 1992) 


Introducere 


„Cuvintele lui Dumnezeu către întregul univers” este a doua parte a cuvântărilor 
exprimate de Hristos sub identitatea lui Dumnezeu Însuși. Ele acoperă perioada 
cuprinsă între 20 februarie 1992 și 1 iunie 1992 și conţin un total de patruzeci și șapte 
de capitole. Modul, conţinutul și perspectiva cuvintelor lui Dumnezeu în aceste cuvântări 
sunt complet diferite de „Cuvântări ale lui Hristos la început”. „Cuvântări ale lui Hristos 
la început” expune și ghidează comportamentul exterior al oamenilor și vieţile lor 
spirituale simple. În cele din urmă, se încheie cu „procesul făcătorilor de servicii”. Totuși, 
„Cuvintele lui Dumnezeu către întregul univers” încep cu încheierea identităţii oamenilor 
ca făcători de servicii și începutul vieţii lor ca popor al lui Dumnezeu. Îi îndrumă pe 
oameni la cel de-al doilea vârf al lucrării lui Dumnezeu, pe parcursul căreia trec prin 
încercarea iazului de foc, încercarea morţii și vremea iubirii fată de Dumnezeu. Acești 
câţiva pași expun în totalitate urâciunea omului înaintea lui Dumnezeu, precum și 
adevăratul chip al omului. În cele din urmă, Dumnezeu termină cu un capitol în care El 
se desparte de om, încheind astfel toate etapele acestei întrupări a cuceririi primului grup 
de oameni de către Dumnezeu. 

În „Cuvintele lui Dumnezeu către întregul univers”, Dumnezeu exprimă cuvintele 
Sale din perspectiva Duhului. Modul în care El vorbește este de neatins de către 
omenirea creată. În plus, vocabularul și stilul cuvintelor Sale sunt frumoase și în mișcare 
și nicio formă de literatură umană nu le-ar putea lua locul. Cuvintele cu care El îl expune 
pe om sunt exacte, sunt incontestabile de orice filozofie și ele îi aduc pe toţi oamenii la 
supunere. Ca o sabie ascuţită, cuvintele cu care Dumnezeu judecă omul taie drept în 
profunzimile sufletelor oamenilor, tăind atât de adânc încât îi lasă fără niciun loc unde 
să se ascundă. Cuvintele cu care El îi mângâie pe oameni poartă milă și bunătate plină 
de iubire, sunt calde ca îmbrăţișarea unei mame iubitoare și îi fac pe oameni să se simtă 
în siguranţă ca niciodată până atunci. Singura cea mai mare caracteristică a acestor 
cuvântări este că, în timpul acestei etape, Dumnezeu nu vorbește folosind identitatea lui 
lahve sau a lui Isus Hristos, nici a lui Hristos din zilele de pe urmă. În schimb, folosind 
identitatea Sa inerentă — Creatorul — El le vorbește și îi învaţă pe toți cei care Îl urmează 
pe El și pe toți cei care trebuie încă să-L urmeze pe El. Este corect să spunem că aceasta 
este prima dată de la crearea lumii când Dumnezeu S-a adresat întregii omeniri. 
Niciodată înainte Dumnezeu nu a vorbit omenirii create atât de detaliat și atât de 
sistematic. Desigur, aceasta este și prima dată când El a vorbit atât de mult, și atât de 
mult timp, întregii omeniri. Este total fără precedent. Mai mult, aceste cuvântări 
alcătuiesc primul text exprimat de Dumnezeu în rândul omenirii, în care El expune 
oamenii, îi călăuzește, îi judecă și le vorbește de la inimă la inimă și, de asemenea, 
acestea sunt primele cuvântări în care Dumnezeu le face cunoscut oamenilor pașii Lui, 
locul în care El se află, firea lui Dumnezeu, ceea ce Dumnezeu are și este, gândurile lui 
Dumnezeu și preocuparea Lui pentru omenire. Se poate spune că acestea sunt primele 

cuvântări pe care Dumnezeu le-a adresat omenirii din cel de-al treilea cer de la creaţie 
și prima dată când Dumnezeu Și-a folosit identitatea Sa inerentă pentru a apărea și a 
exprima omenirii vocea inimii Lui prin cuvinte. 

Aceste cuvântări sunt profunde și de nepătruns; ele nu sunt ușor de înţeles, nici nu 
este posibil de înţeles originile și scopurile cuvintelor lui Dumnezeu. Astfel, Hristos a 
adăugat o explicaţie după fiecare capitol, folosind un limbaj ușor de înţeles de om pentru 
a aduce claritate în cea mai mare parte a cuvântărilor. Acest lucru, combinat cu înseși 
cuvântările, face mai ușor pentru toată lumea să înțeleagă și să cunoască cuvintele lui 
Dumnezeu. Am făcut din aceste cuvinte o anexă la „Cuvintele lui Dumnezeu către 
întregul univers”. În ele, Hristos oferă explicaţii folosind o formulare care este cel mai 
simplu de înţeles. Combinația celor două este căsătoria perfectă a divinității și a lui 
Dumnezeu în umanitate. Deși Dumnezeu vorbește în perspectiva celei de-a treia 
persoane în anexă, nimeni nu poate nega că aceste cuvinte au fost rostite personal de 
către Dumnezeu, căci niciun om nu poate explica clar cuvintele lui Dumnezeu; doar 
Dumnezeu Însuși poate elucida originile şi scopurile cuvântărilor Sale. Astfel, deși 
Dumnezeu vorbește folosind multe mijloace, scopurile lucrării Sale nu se schimbă 
niciodată, nici obiectivul planului Său nu se modifică vreodată. 

Deși „Cuvintele lui Dumnezeu către întregul univers” se încheie cu un capitol în care 
Dumnezeu se desparte de om, de fapt, aceasta este atunci când lucrarea lui Dumnezeu 
de cucerire și mântuire în rândul oamenilor și lucrarea Lui de a-i face pe oameni 
desăvârșiți, este dezvăluită oficial. Astfel, este mai potrivit pentru noi să considerăm 
„Cuvintele lui Dumnezeu către întregul univers” ca profeția lucrării lui Dumnezeu din 
zilele de pe urmă. Căci numai după acest punct Fiul omului întrupat a început să lucreze 
în mod oficial și să vorbească folosind identitatea lui Hristos, mergând prin biserici și 
oferind viaţă, udând și păstorind tot poporul Său, ceea ce a dus, la rândul său, la 
numeroasele cuvântări din „Cuvintele lui Hristos când a mers în biserici”. 


Capitolul 1 


Oare cei care Mi-au văzut cuvintele le acceptă cu adevărat? Mă cunoașteţi voi cu 
adevărat? Aţi învăţat cu adevărat să ascultați? Vă sacrificați în mod sincer pentru Mine? 
Mi-aţi fost cu adevărat martori puternici și de nezdruncinat în fața marelui balaur roșu? 
Devotamentul vostru îl face cu adevărat de rușine pe marele balaur roșu? Doar prin 
încercarea cuvintelor Mele pot să-Mi ating scopul de a purifica biserica și de a-i alege 
pe cei care Mă iubesc sincer. Dacă nu aș lucra în acest fel, ar fi cineva capabil să Mă 
cunoască? Cine ar putea ajunge să-Mi cunoască măreţia, mânia sau înţelepciunea prin 
cuvintele Mele? Dat fiind că Mi-am început lucrarea, în mod cert o voi încheia, totuși, Eu 
sunt Cel care sondează inimile oamenilor în profunzimea lor. Ca să spun adevărul, nu 
există nimeni printre oameni care să Mă cunoască pe deplin, de aceea folosesc cuvinte 

pentru a călăuzi oamenii, pentru a-i conduce pe toţi într-o nouă eră. Într-un final, voi 
folosi cuvinte pentru a-Mi îndeplini întreaga lucrare, făcând ca toţi cei care Mă iubesc cu 
adevărat să se întoarcă supuși în Împărăția Mea, ca să trăiască înaintea tronului Meu. 
Situaţia acum nu este ce a fost odată, iar lucrarea Mea a ajuns la un nou punct de 
plecare. Așa stând lucrurile, va exista o nouă abordare: toţi cei care văd cuvântul Meu 
și îl acceptă ca fiind însăși viața lor sunt oamenii din Împărăţia Mea și, fiind în Împărăţia 
Mea, ei sunt oamenii Împărăției Mele. Pentru că ei acceptă călăuzirea cuvintelor Mele, 
chiar dacă sunt denumiți oamenii Mei, acest titlu nu este nicicum secundar faptului de a 
fi numiţi „fiii” Mei. Dat fiind că au fost transformați în poporul lui Dumnezeu, atunci cu toții 
trebuie să slujească cu devotament deplin în Împărăţia Mea și să-și îndeplinească 
îndatoririle în Împărăţia Mea. Oricine săvârşeşte o jignire la adresa decretelor Mele 
administrative trebuie să primească pedeapsa Mea. Acesta este sfatul Meu pentru toți. 

S-a pătruns acum într-o o nouă abordare, iar trecutul nu trebuie menţionat iarăși. 
Totuși, după cum am mai spus: Eu susţin neclintit ceea ce spun, iar ceea susţin neclintit, 
duc întotdeauna la bun sfârșit și nimeni nu poate schimba acest lucru — este absolut. 
Indiferent dacă este vorba despre cuvinte pe care le-am spus în trecut sau de cuvinte 
pe care le voi spune în viitor, le voi face pe toate să se adeverească, unul câte unul, și 
voi îngădui întregii omeniri să le vadă adeverindu-se. Acesta este principiul din spatele 
cuvintelor și lucrării Mele. Întrucât construirea bisericii a fost deja realizată, acum nu mai 
este era construirii Bisericii, ci mai degrabă era în care Împărăţia este clădită cu succes. 
Totuși, pentru că voi sunteţi încă pe pământ, adunările oamenilor pe pământ vor fi 
cunoscute în continuare ca „biserica”. Cu toate acestea, substanţa bisericii nu mai este 
ce a fost cândva — este o biserică ce a fost clădită cu succes. De aceea, spun că 
Împărăţia Mea s-a pogorât deja pe pământ. Nimeni nu poate înțelege rădăcina cuvintelor 
Mele, nici nu cunoaște scopul pentru care Eu le rostesc. Din modul în care vorbesc azi, 
veţi experimenta o epifanie. Unii ar putea izbucni într-un plâns tare și amarnic; unii s-ar 
putea teme că acesta este modul în care vorbesc; alţii s-ar putea agăța de propriile 
perspective conservatoare pe măsură ce-Mi urmăresc fiecare mișcare; alţii pot regreta 
că și-au exprimat nemulțumirile ori Mi s-au împotrivit în acel moment; unii se pot bucura 
în secret în sinea lor pentru că, neabătându-se vreodată de la Numele Meu, sunt 
reînviaţi. Poate că vor exista unii care, „chinuiţi” de cuvintele Mele cu mult timp în urmă, 
până când au fost pe jumătate morţi, abătuţi și descurajaţi, nu mai au tragerea de inimă 
să ia seama la cuvintele pe care Eu le rostesc, cu toate că Mi-am schimbat maniera de 
exprimare; sau alţii care, slujindu-Mă cu devoțiune până la un anume punct, fără a se 
plânge vreodată, fără a se îndoi vreodată, sunt astăzi suficient de norocoși să câștige 
eliberarea și să simtă faţă de Mine o recunoștință dincolo de cuvinte în inimile lor. Toate 
circumstanţele de mai sus se aplică, în diferite măsuri, fiecărei ființe umane. Dar din 
moment ce trecutul e trecut, iar prezentul e deja aici, nu mai este nevoie să tânjim cu 
nostalgie după trecut sau să ne facem gânduri pentru viitor. Fiind uman, oricine se 
împotrivește realităţii și nu face lucrurile potrivit îndrumărilor Mele nu va avea parte de 

un sfârșit bun, ci va atrage asupra sa numai necazuri. Din tot ce are loc în univers, nu 
există nimic în care Eu să nu am ultimul cuvânt. Există ceva ce nu se află în mâinile 
Mele? Orice spun Eu se face, și cine dintre ființele umane Mă poate face să Mă 
răzgândesc? Poate fi legământul pe care l-am încheiat pe pământ? Nimic nu-Mi poate 
împiedica planul să înainteze; sunt atotprezent în lucrarea Mea, precum și în planul Meu 
de gestionare (planul mântuirii). Care dintre ființele umane își poate băga mâinile pentru 
a se amesteca? Nu sunt Eu Cel care a făcut personal aceste aranjamente? Faptul că 
am intrat în acest tărâm astăzi nu deviază în afara planului Meu sau a ceea ce am 
prevăzut; totul a fost stabilit de Mine cu mult timp în urmă. Cine dintre voi poate să 
priceapă acest pas al planului Meu? Poporul Meu va asculta negreșit de glasul Meu, iar 
fiecare dintre cei care Mă iubesc sincer se va întoarce negreșit înaintea tronului Meu. 


20 februarie 1992 


Capitolul 2 


Împreună cu intrarea în noua abordare, vor exista noi pași în lucrarea Mea. Așa cum 
este în Împărăţie, voi face lucrurile direct prin divinitate, călăuzind fiecare pas, exact 
până la cel mai mic detaliu și absolut neîntinat de intenţii omenești. Ceea ce urmează 
este o descriere a modalităţilor actuale de practică: pentru că prin greutăţi și rafinare și- 
au câștigat titlul de „popor” și pentru că sunt poporul Împărăției Mele, trebuie să aștept 
ca ei să îndeplinească niște cerinţe riguroase, al căror standard este mai înalt decât cel 
al metodelor lucrării Mele din generaţiile anterioare. Nu este doar realitatea cuvintelor; 
mai important, este realitatea practicii. Acestea trebuie atinse mai întâi. În toate cuvintele 
și faptele, ei trebuie să îndeplinească standardele impuse oamenilor Împărăției, şi oricine 
le încalcă trebuie îndepărtat imediat, ca nu cumva să aducă ruşine numelui Meu. Însă, 
cei ignoranţi, care nu văd clar sau nu pot să înțeleagă, sunt o excepţie. În construirea 
bisericii Mele, concentraţi-vă la a-Mi mânca și bea cuvintele, a-Mi recunoaște 
înțelepciunea și a găsi confirmare prin lucrarea Mea. Dacă omul acordă atenţie altor cărți 
în afară de acelea care conţin cuvintele Mele, cu siguranţă nu îl vreau; asemenea 
oameni sunt prostituate care Mă sfidează. Precum un apostol, o persoană nu trebuie să 
stea acasă prea mult. Dacă o face, nu o voi forța, ci voi renunţa la acea persoană. Din 
moment ce apostolii nu stau acasă mult timp, ei își petrec lungi perioade de timp în 
biserică, pentru a se lămuri. Apostolii trebuie să participe la cel puţin una dintre cele 
două adunări ale bisericii. Astfel, adunările conlucrătorilor (inclusiv toate adunările 
apostolilor, toate adunările liderilor bisericii și toate adunările sfinţilor care au o percepţie 
clară) trebuie să devină frecvente. Cel puţin unii dintre voi trebuie să participe la fiecare 
adunare, iar apostolii trebuie să se concentreze doar la vegherea asupra bisericilor. 
Cerinţele anterioare făcute sfinţilor sunt acum mai profunde. Datorită devotamentului 

față de Mine, pe cei care au comis ofense înainte ca Eu să fiu martor pentru numele 
Meu, Eu tot îi voi folosi după ce îi încerc. Totuși, cei care comit alte ofense după mărturia 
Mea, dar sunt gata să depună eforturi ca să se pocăiască și să o ia de la început, trebuie 
să rămână doar în cadrul bisericii. Cu toate acestea, ei nu pot fi neglijenţi și nesăbuiți, 
ci, mai degrabă, trebuie sa fie și mai reţinuţi decât alţii. Cât despre cei care nu își 
îndreaptă calea după ce am vorbit, Duhul Meu îi va părăsi de îndată, iar biserica va avea 
dreptul să îndeplinească judecata Mea și să-i înlăture. Acest lucru este categoric și nu 
poate exista loc pentru dezbateri. Dacă cineva eșuează pe parcursul încercărilor — adică, 
dacă pleacă — atunci nimeni să nu-i dea atenţie acestei persoane, ca să evite să Mă 
încerce și să-i permită Satanei să năvălească turbat în biserică. Aceasta este judecata 
Mea asupra unei astfel de persoane. Dacă cineva acţionează fără dreptate și din 
sentimente faţă de cel care pleacă, atunci, nu doar că acela care a plecat își va pierde 
locul, dar și primul va fi alungat dintre oamenii Mei. Un alt rol al apostolilor este de a se 
concentra pe răspândirea Evangheliei. Bineînţeles, și sfinţii pot face această lucrare, 
însă ei trebuie să facă aceasta cu înțelepciune și trebuie să se stăpânească să nu 
cauzeze probleme. Cele menţionate anterior sunt modalităţile actuale de practică. De 
asemenea, ca memento, trebuie să fiţi atenţi să vă faceţi predicile să fie mai profunde, 
astfel încât toți să pătrundă în realitatea cuvintelor Mele. Trebuie să ascultați 
îndeaproape de cuvintele Mele, făcând ca toţi oamenii să le înţeleagă clar și fără 
ambiguități. Acest lucru este crucial. Aceia din poporul Meu care nutresc gânduri de 
trădare trebuie excluși și lor nu trebuie să li se permită să stea în casa Mea multă vreme, 
ca nu cumva să Îmi facă numele de ocară. 


21 februarie 1992 


Capitolul 3 


Deoarece vă numiţi poporul Meu, lucrurile nu mai sunt cum erau înainte; voi ar trebui 
să dați atenţie și să vă supunețţi cuvântărilor Duhului Meu și să urmăriţi îndeaproape 
lucrarea Mea; nu puteţi să separați Duhul Meu de trupul Meu, căci Noi suntem una, în 
mod inerent, și nedivizaţi prin natură. Toţi cei care despart Duhul de persoană, 
concentrându-se fie asupra persoanei, fie asupra Duhului, vor suferi pierderi și vor putea 
doar să bea din propria lor cupă a amărăciunii, fără nicio alternativă. Doar cei care pot 
să considere Duhul și persoana ca pe un întreg inseparabil vor avea o cunoaștere 
suficientă despre Mine; viaţa ce se află în ei va trece printr-o schimbare treptată. Pentru 
ca următorul pas al lucrării Mele să se realizeze lin și fără piedici, Mă folosesc de 
rafinarea cuvintelor pentru a-i testa pe toţi cei care sunt în casa Mea și folosesc metode 
de lucru pentru a-i testa pe cei care Mă urmează. În aceste circumstanţe, se poate spune 
că ei toți își pierd speranța; ca oameni, nu există nici măcar unul printre ei ale cărui 

condiții să nu fie negative și pasive, ca și cum întregul spațiu s-ar fi schimbat. Unii oameni 
blamează Cerul și pământul; alţii, în disperarea lor, își fac curaj și acceptă testul 
cuvintelor Mele; unii privesc către ceruri și oftează adânc, cu ochii plini de lacrimi, ca și 
când ar fi tulburaţi de moartea prematură a unui nou-născut; alţii chiar simt că e o ruşine 
să trăiască astfel și se roagă la Dumnezeu să îi ia curând; unii își petrec toată ziua într- 
o stare de confuzie, ca și cum s-ar fi îmbolnăvit grav și încă urmează să-și revină în 
simțiri; alţii, după ce se plâng, pleacă în tăcere; iar unii Mă laudă din locul în care se află, 
deși rămân oarecum negativi. Azi, când totul este revelat, nu mai e nevoie să vorbesc 
despre trecut; și mai important este faptul că tot ar trebui să fiți capabili de loialitate 
absolută din poziţia pe care v-o dau azi, astfel încât tot ce faceţi să aibă aprobarea Mea, 
iar tot ce rostiți să fie produsul luminării și iluminării Mele, încât ceea ce trăiţi să poată fi 
în final chipul Meu și în întregime manifestarea Mea. 

Cuvintele Mele sunt eliberate și exprimate în orice loc sau timp și, la fel şi voi, ar 
trebui să vă cunoașteți pe voi înșivă înaintea Mea întotdeauna. Căci azi, în definitiv, este 
altfel decât era înainte, iar tu nu mai poți să realizezi orice îţi dorești. În schimb, sub 
îndrumarea cuvintelor Mele, tu trebuie să fii capabil să-ţi supui trupul; trebuie să foloseşti 
cuvintele Mele ca pe sprijinul tău și nu poti să te comporti în mod nechibzuit. Toate căile 
către o practică reală pentru biserică pot fi găsite în cuvintele Mele. Aceia care nu 
acționează potrivit cuvintelor Mele aduc o jignire directă Duhului Meu, iar Eu îi voi 
distruge. Din moment ce lucrurile au ajuns la o astfel de situaţie precum cea de azi, nu 
trebuie să vă simţiţi prea mâhniţi și plini de regrete cu privire la faptele și acţiunile voastre 
din trecut. Generozitatea Mea este nelimitată, întocmai mărilor și cerului — cum ar putea 
capacitățile omului și cunoașterea sa despre Mine să nu-Mi fie la fel de familiare cum 
Îmi e de cunoscut podul palmei? Care dintre oameni nu este în mâinile Mele? Crezi că 
nu știu deloc cât de mare este statura ta, că sunt în întregime neștiutor în privința acestui 
lucru? Asta e imposibil! Așadar, când toți oamenii se află în cea mai mare disperare a 
lor, când nu mai pot aștepta și își doresc să o ia de la început, când vor să Mă întrebe 
ce se întâmplă, când unii se bucură să risipească, iar altora le vine în minte să se revolte, 
când unii încă slujesc cu loialitate, Eu pornesc a doua parte a epocii judecății: purificarea 
și judecarea poporului Meu. Ceea ce înseamnă și că încep oficial să-Mi pregătesc 
poporul, permițându-vă nu doar să fiți mărturii frumoase pentru Mine, ci, mai mult decât 
atât, să obţineţi pentru Mine, de pe tronul poporului Meu, victorii frumoase în bătălii. 

Poporul Meu ar trebui să fie întotdeauna în alertă împotriva uneltirilor viclene ale 
Satanei, păzind poarta casei Mele pentru Mine; ar trebui să fie capabili să se sprijine unii 
pe alţii și să se aprovizioneze unii pe alţii, ca să evite să cadă în capcana Satanei, 
moment în care ar fi prea târziu pentru regrete. De ce vă învăţ cu atâta insistenţă? De 
ce vă vorbesc despre realităţile lumii spirituale? De ce vă amintesc și vă sfătuiesc din 
nou și din nou? V-aţi gândit vreodată la acest lucru? Chibzuirea voastră v-a adus 
vreodată claritate? Astfel, trebuie nu doar să fiți capabili să vă maturizaţi, clădind pe 
fundaţia trecutului, ci, mai mult decât atât, să înlăturați impurităţile din interiorul vostru 

sub îndrumarea cuvintelor de azi, permiţând fiecăruia dintre cuvintele Mele să prindă 
rădăcini și să înflorească în interiorul duhurilor voastre și, mai important, să aducă mai 
multă roadă. Asta pentru că ceea ce Eu cer nu sunt flori strălucitoare și luxuriante, ci 
roade îmbelșugate, roade care nu își pierd pârguirea. Înțelegeţi sensul adevărat al 
cuvintelor Mele? Chiar dacă florile dintr-o seră sunt la fel de nenumărate ca stelele și 
atrag toată mulțimea plină de admiraţie, odată ce s-au uscat devin la fel de ponosite 
precum uneltirile înșelătoare ale Satanei, și nimeni nu se arată interesat de ele. Însă toţi 
cei năpăstuiți de vânturi și pârjoliți de soare care sunt mărturie pentru Mine, chiar dacă 
înfloriţi nu sunt frumoși, vor rodi odată ce florile s-au veștejit, căci Eu cer ca ei să fie așa. 
Cât de mult înţelegeţi când rostesc aceste cuvinte? Când florile se ofilesc și dau roadă 
și de îndată ce toate aceste roade pot fi aduse pentru bucuria Mea, Îmi voi încheia toată 
lucrarea pe pământ și voi începe să Mă bucur de cristalizarea înțelepciunii Mele! 


22 februarie 1992 


Capitolul 4 


Toţi oamenii Mei care slujesc înaintea Mea ar trebui să se gândească la trecut: a 
fost iubirea voastră pentru Mine întinată de necurăţie? A fost loialitatea voastră pentru 
Mine curată și din toată inima? A fost cunoașterea voastră despre Mine adevărată? Cât 
loc am ocupat în inimile voastre? V-am umplut inimile în întregime? Cât de multe au 
realizat cuvintele Mele în interiorul vostru? Nu Mă luaţi drept prost! Aceste lucruri sunt 
perfect clare pentru Mine! Astăzi, când vocea mântuirii Mele se face auzită, a existat o 
sporire a iubirii voastre pentru Mine? A devenit curată o parte a loialității voastre față de 
Mine? A devenit mai profundă cunoașterea voastră referitoare la Mine? Slăvirea oferită 
în trecut a pus o temelie solidă pentru cunoașterea voastră de astăzi? Cât de mult din 
voi este ocupat de Duhul Meu? Cât loc ocupă imaginea Mea în interiorul vostru? Și-au 
atins cuvântările Mele scopul în voi? Simţiţi cu adevărat că nu aveţi unde să vă ascundeți 
rușinea? Credeţi cu adevărat că nu sunteţi calificaţi pentru a fi poporul Meu? Dacă 
sunteți complet neatențţi la întrebările de mai sus, atunci aceasta arată că pescuiești în 
ape tulburi, că ești prezent doar pentru a înmulţi rândurile și că, la momentul prestabilit 
de Mine, vei fi cu siguranţă alungat și aruncat în groapa fără fund pentru a doua oară. 
Acestea sunt cuvintele Mele de avertizare și oricine nu le ia în serios va fi lovit de 
judecata Mea și, la momentul stabilit, va întâlni dezastrul. Nu este așa? Trebuie încă să 
ofer exemple pentru a ilustra lucrul acesta? Trebuie să vorbesc mai simplu pentru a vă 
oferi un exemplu? De la momentul creației și până astăzi, mulţi oameni Mi-au nesocotit 
cuvintele și, astfel, au fost înlăturați și alungaţi din curentul Meu de recuperare; în cele 
din urmă, trupurile lor pier, iar duhurile lor sunt aruncate în Infern și chiar și astăzi ele 
încă sunt supuse unei pedepse cumplite. Mulţi oameni Mi-au urmat cuvintele, dar au 

mers împotriva luminării și iluminării Mele și, astfel, au fost daţi la o parte de Mine, 
căzând sub domeniul Satanei și devenind unii dintre cei ce se opun Mie. (Astăzi, toți 
aceia care Mi se opun în mod direct ascultă doar superficial cuvintele Mele și nesocotesc 
esența cuvintelor Mele.) Au existat, de asemenea, mulţi care doar au ascultat cuvintele 
pe care le-am rostit ieri, care au păstrat „gunoiul” din trecut și nu au prețuit „roadele' zilei 
de astăzi. Acești oameni nu doar că au fost luaţi prizonieri de Satana, dar au devenit 
păcătoşi eterni și dușmani ai Mei și Mi se opun direct. Astfel de oameni sunt obiectele 
judecății în culmea mâniei Mele și astăzi sunt încă orbi, încă în temniţele întunecoase 
(adică, astfel de oameni sunt cadavre putrede, inerte, care sunt controlate de Satana; 
deoarece ochii lor au fost acoperiţi de Mine, Eu spun că ei sunt orbi). Ar fi bine să ofer 
un exemplu pentru ca voi să aveţi o referinţă, astfel încât să puteţi învăţa din el: 

La menţionarea lui Pavel, vă veți gândi la istoria sa și la unele povești despre el care 
nu sunt exacte și care nu corespund cu realitatea. El a fost învăţat de către părinţii săi 
de la o vârstă fragedă și a primit viața Mea, iar ca rezultat al predestinării Mele, el avea 
calibrul pe care Eu îl cer. La vârsta de 19 ani, el a citit diferite cărți despre viaţă; astfel, 
nu trebuie să intru în detalii despre cum, datorită calibrului său și datorită luminării și 
iluminării Mele, el nu numai că putea vorbi cu o anume pricepere despre chestiuni 
spirituale, dar era, de asemenea, capabil să Îmi înțeleagă intenţiile. Desigur, aceasta nu 
exclude combinaţia de factori interni și externi. Totuși, singura sa imperfecţiune era 
faptul că, datorită talentelor sale, era deseori lăudăros și superficial. Drept rezultat, 
datorită neascultării sale, din care o parte îl reprezenta direct pe arhanghel, când Eu am 
devenit trup pentru prima dată, el a depus toate eforturile pentru a Mă sfida. El era unul 
dintre aceia care nu cunosc cuvintele Mele, iar locul Meu în inima sa deja dispăruse. 
Astfel de oameni se opun direct divinității Mele și sunt doborâţi de Mine și se pleacă și 
își mărturisesc păcatele doar la final. Astfel, după ce utilizasem punctele lui forte — adică, 
după ce el lucrase pentru Mine o perioadă de timp — el a revenit din nou la vechile lui 
obiceiuri și, deși nu Mi-a nesocotit în mod direct cuvintele, el nu a ascultat îndrumarea 
interioară și luminarea Mea și, astfel, tot ceea ce făcuse el în trecut era inutil; cu alte 
cuvinte, coroana slavei, despre care vorbea, devenise cuvinte goale, produsul propriei 
sale imaginații, căci, chiar și astăzi, el încă este supus judecății Mele, în captivitatea 
lanțurilor Mele. 

Din exemplul de mai sus se poate vedea că oricine Mi se opune (prin opoziţia nu 
numai faţă de sinele Meu trupesc ci, mai important, fată de cuvintele Mele și față de 
Duhul Meu -— adică, față de divinitatea Mea), primește judecata Mea în trupul său. Când 
Duhul Meu te părăsește, te prăbușești, coborând direct în Infern. Și, deși corpul tău 
trupesc este pe pământ, ești ca o persoană care suferă de boli mintale: ţi-ai pierdut 
rațiunea și, imediat, te simţi ca și cum ai fi un cadavru, astfel încât Mă implori să îţi 
nimicesc trupul fără întârziere. Majoritatea dintre voi, care sunteţi stăpâniţi de duh, 
manifestaţi o apreciere profundă faţă de aceste circumstanţe și nu este nevoie să intru 
în alte detalii. În trecut, când am lucrat în umanitatea normală, majoritatea oamenilor se 

măsuraseră deja cu mânia și măreţia Mea și deja cunoșteau puţin din înțelepciunea și 
firea Mea. Astăzi, vorbesc și acţionez direct în divinitate și există încă unii oameni care 
vor vedea mânia și judecata Mea cu proprii lor ochi; în plus, principala lucrare a celei de- 
a doua părţi a erei de judecată este de a face tot poporul Meu să Îmi cunoască faptele 
în trup, în mod direct, și de a vă face pe toţi să contemplati firea Mea, în mod direct. 
Totuși, deoarece Eu sunt în trup, vă înțeleg slăbiciunile. Speranţa Mea este ca voi să nu 
tratați duhul, sufletul și trupul vostru ca pe niște fleacuri dedicându-le, fără să gândiţi, 
Satanei. Este mai bine să preţuiţi tot ceea ce aveţi și să nu trataţi totul precum un joc, 
căci astfel de lucruri au legătură cu soarta voastră. Sunteţi cu adevărat capabili să 
înțelegeţi adevăratul sens al cuvintelor Mele? Sunteţi cu adevărat capabili să arătați 
consideraţie față de adevăratele Mele sentimente? 

Sunteţi dispuși să vă bucuraţi de binecuvântările Mele pe pământ, binecuvântări care 
sunt asemănătoare celor din cer? Sunteţi dispuși să preţuiţi faptul că Mă înţelegeţi pe 
Mine, desfătarea cuvintelor Mele și cunoașterea referitoare la Mine ca fiind cele mai 
valoroase și semnificative lucruri din viața voastră? Sunteţi cu adevărat capabili să vă 
supuneți complet Mie, fără să vă gândiţi la propriile voastre perspective? Sunteţi cu 
adevărat capabili să vă permiteţi vouă înșivă să fiți omorâţi de Mine și conduși de Mine, 
ca o oaie? Există printre voi vreunul capabil să realizeze astfel de lucruri? Se poate ca 
toţi cei care sunt acceptaţi de Mine și primesc promisiunile Mele să fie cei care câștigă 
binecuvântările Mele? Aţi înțeles ceva din aceste cuvinte? Dacă vă testez, puteți cu 
adevărat să vă puneţi la mila Mea și, în mijlocul acestor încercări, să căutați intenţiile 
Mele și să înțelegeţi inima Mea? Nu doresc ca tu să poți rosti multe cuvinte 
impresionante sau să spui multe povești palpitante; ci, îţi cer să poţi fi o bună mărturie 
pentru Mine și să poți intra complet și profund în realitate. Dacă nu aș vorbi direct, ai 
putea să abandonezi tot în jurul tău și să-ţi permiţi ţie însuţi să fii folosit de Mine? Nu 
este aceasta realitatea pe care o cer? Cine poate înțelege sensul cuvintelor Mele? 
Totuși, vă cer să nu mai fiţi trași în jos de greșeli, să fiți proactivi în intrarea voastră și să 
pricepeţi esența cuvintelor Mele. Aceasta vă va împiedica să înțelegeți greșit cuvintele 
Mele și să fiți confuzi faţă de ce vreau să spun și, astfel, să încălcaţi decretele Mele 
administrative. Sper că pricepeţi intenţiile Mele pentru voi din cuvintele Mele. Nu vă mai 
gândiţi la propriile perspective și acționaţi așa cum aţi decis înaintea Mea să vă supuneți 
orchestrărilor lui Dumnezeu în toate lucrurile. Toţi aceia care stau în casa Mea ar trebui 
să facă tot ceea ce pot; ar trebui să oferi tot ce ai mai bun ultimei secţiuni a lucrării Mele 
pe pământ. Eşti cu adevărat dispus să pui astfel de lucruri în practică? 


23 februarie 1992 

Capitolul 5 


Glasul Duhului Meu este expresie a întregimii firii Mele. Înţelegeţi? A avea nelămuriri 
asupra acestui punct este echivalent cu a vă împotrivi Mie direct. Aţi înțeles în mod 
autentic importanţa care există în aceasta? Știţi cu adevărat cât de mult efort, cât de 
multă energie cheltuiesc Eu pe voi? Îndrăzniţi cu adevărat să dezvăluiţi ce aţi făcut și 
cum v-aţi comportat înaintea Mea? Și aveţi tupeul să vă numiţi poporul Meu în faţa 
Mea - nu aveți niciun pic de rușine, cu atât mai puţin vreo rațiune! Mai devreme sau mai 
târziu, oamenii ca voi vor fi alungaţi din casa Mea. Nu te folosi de autoritatea vechimii în 
fața Mea, presupunând că ai mărturisit ferm pentru Mine! Este aceasta ceva ce omenirea 
e capabilă să facă? Dacă nu ar rămâne nimic din intenţiile și scopurile tale, ai fi luat-o 
de mult pe altă cale. Crezi că nu știu cât de mult poate rezista inima omului? De acum 
înainte, în toate lucrurile trebuie să intri în realitatea practicii; doar să dai din gură, așa 
cum ai făcut în trecut, nu te va mai ajuta. În trecut, majoritatea dintre voi reușeaţi să fiţi 
paraziți sub acoperișul Meu; faptul că puteţi să staţi pe picioarele voastre astăzi se 
datorează în întregime severității cuvintelor Mele. Crezi că Eu vorbesc aleatoriu și fără 
scop? Imposibil! Privesc în jos la toate lucrurile din slava cerului și Îmi exercit stăpânirea 
din slava cerului asupra tuturor lucrurilor. În același mod, am pus în aplicare mântuirea 
Mea asupra pământului. Nu există moment când nu privesc, din locul Meu secret, fiecare 
mișcare a oamenilor și tot ce fac și ce spun ei. Oamenii sunt pentru Mine ca niște cărți 
deschise: îi văd și îi cunosc pe toţi și pe fiecare. Locul secret este sălașul Meu și întreaga 
boltă cerească este patul pe care stau. Forţele Satanei nu Mă pot atinge, căci debordez 
de măreție, dreptate și judecată. O taină inefabilă sălășluiește în cuvintele Mele. Când 
vorbesc, deveniți precum păsările de curte care tocmai au fost aruncate în apă, copleșite 
de confuzie, sau precum bebelușii care tocmai au tras o sperietură, părând că nu știu 
nimic, deoarece duhurile voastre au căzut într-o stare de stupefacţie. De ce spun că 
locul secret este sălașul Meu? Ştii înțelesul profund al cuvintelor Mele? Cine dintre 
oameni este capabil să Mă cunoască? Cine e capabil să Mă cunoască precum îşi 
cunoaște propria mamă și propriul tată? Odihnindu-Mă în sălașul Meu, Eu observ cu 
atenţie: toți oamenii de pe pământ se foiesc, „călătorind în jurul lumii” şi alergând încolo 
și încoace, toate pentru destinul și viitorul lor. Nici măcar unul singur, însă, nu are energie 
de acordat construirii Împărăției Mele, nici măcar cât efortul necesar pentru a trage aer 
în piept. Eu am creat oamenii și i-am salvat de multe ori din necazuri, totuși, acești 
oameni sunt cu toţii nerecunoscători: niciunul dintre ei nu poate să enumere toate 
instanţele în care i-am mântuit. Au trecut atât de mulţi ani — atât de multe secole — de la 
crearea lumii până astăzi; am lucrat atât de multe miracole și Mi-am făcut înţelepciunea 
să se manifeste de atât de multe ori. Cu toate acestea, oamenii sunt la fel de dementi și 
amorțiţi ca bolnavii mintal și chiar uneori ca fiarele sălbatice alergând prin pădure, fără 
cea mai mică intenţie de a acorda atenţie chestiunilor Mele. De multe ori le-am dat 
oamenilor pedeapsa capitală și i-am condamnat la moarte, dar planul Meu de gestionare 

(planul mântuirii) nu poate fi schimbat de nimeni. Și ca atare, în mâinile Mele, oamenii 
continuă să dezvăluie aceleași vechi lucruri de care se agaţă. Datorită etapelor lucrării 
Mele, v-am salvat din nou pe voi, fiinţe care v-aţi născut într-o mare familie degenerată, 
depravată, murdară și sordidă. 

Lucrarea planificată de Mine continuă să meargă înainte fără a sta pe loc niciun 
moment. După ce am trecut în Epoca Împărăției și după ce v-am adus în Împărăţia Mea 
ca fiind poporul Meu, voi avea alte cerinţe de la voi; adică, voi începe să promulg înaintea 
voastră constituția cu care voi guverna această epocă: 

Din moment ce vă numiţi poporul Meu, ar trebui să puteţi slăvi numele Meu; adică 
să mărturisiţi ferm în mijlocul încercărilor. Dacă cineva încearcă să Mă flateze și să 
ascundă adevărul de Mine, sau să facă aranjamente necinstite pe la spatele Meu, astfel 
de oameni vor fi fără excepţie alungaţi și daţi afară din casa Mea să aștepte să-i tratez. 
Aceia care au fost necredincioși și nefiliali faţă de Mine în trecut și care se ridică iarăși 
astăzi pentru a Mă judeca în mod deschis — și ei vor fi alungaţi din casa Mea. Aceia care 
sunt poporul Meu trebuie să arate constant consideraţie față de poverile Mele și, de 
asemenea, să caute să cunoască ale Mele cuvinte. Doar astfel de oameni vor fi Iluminati 
de Mine și ei vor trăi cu siguranţă sub îndrumarea și luminarea Mea, neprimind vreodată 
mustrări. Pe aceia care nu arată consideraţie față de poverile Mele, se concentrează pe 
planificarea propriului lor viitor — adică, pe aceia care prin acţiunile lor nu au ca scop să 
Îmi mulțumească inima, ci, mai degrabă, caută ajutoare bănești — pe aceste făpturi 
asemănătoare cu cerșetorii refuz complet să le folosesc, deoarece din momentul în care 
s-au născut nu au ştiut deloc ce înseamnă să arate consideraţie față de poverile Mele. 
Ei sunt oameni cărora le lipsește raţiunea normală; astfel de oameni suferă de 
„subnutriția” creierului și trebuie să meargă acasă pentru niște „hrană”. Nu am niciun 
folos după asemenea oameni. În rândul poporului Meu, toată lumea va trebui să 
considere cunoașterea Mea o datorie de respectat până la final, precum mâncatul, 
îmbrăcatul și dormitul, ceva ce nu se uită niciun moment, astfel ca, în final, cunoașterea 
Mea să devină familiară precum mâncatul — ceva ce faci fără efort, cu iscusință. Cât 
despre cuvintele pe care le rostesc, fiecare dintre ele trebuie primit cu credință absolută 
și asimilat complet; nu pot exista jumătăţi de măsură superficiale. Oricine nu acordă 
atenţie cuvintelor Mele va fi privit ca împotrivindu-Mi-se direct; oricine nu mănâncă din 
cuvintele Mele sau nu caută să le cunoască va fi privit ca cineva care nu Îmi dă atenţie 
și va fi dat direct pe ușă afară din casa Mea. Asta pentru că, așa cum am spus în trecut, 
ceea ce vreau Eu nu e un număr mare de oameni, ci excelenţă. Dintr-o sută de oameni, 
dacă unul singur este capabil să Mă cunoască prin cuvintele Mele, atunci îi voi arunca 
cu bună-știinţă pe toţi ceilalți pentru a Mă concentra pe luminarea și iluminarea acestuia. 
Din aceasta, puteţi vedea că nu e neapărat adevărat că doar un număr mai mare de 
oameni Mă pot manifesta și Mă pot trăi. Ceea ce Îmi doresc este grâu (chiar dacă 
boabele poate nu sunt pline), și nu neghină (chiar atunci când boabele sunt destul de 
pline încât să fie de admirat). Cât despre cei care nu au grijă să caute, ci care în schimb 

se comportă într-o manieră delăsătoare, ei ar trebui să plece de bunăvoie; Eu nu doresc 
să îi mai văd, ca nu cumva să continue să-Mi facă numele de rușine. Cu privire la ceea 
ce cer de la poporul Meu, Mă voi opri la aceste precepte momentan și voi aștepta să 
dau mai multe sancţiuni în funcţie de cum se schimbă circumstanţele. 

În zilele din trecut, marea majoritate a oamenilor credeau că Eu eram Dumnezeu 
Însuși al înţelepciunii, că eram Dumnezeul care vedea în adâncul inimilor oamenilor; 
totuși, asta era doar vorbărie superficială. Dacă oamenii M-ar fi cunoscut cu adevărat, 
ei nu ar fi tras concluzii greșite, ci ar fi continuat în schimb să încerce să Mă cunoască 
prin cuvintele Mele. Doar când ei ar fi ajuns la momentul în care să Îmi vadă cu adevărat 
faptele, ar fi fost vrednici să spună că sunt Înțelept și că sunt Minunat. Cunoștinţele 
voastre despre Mine sunt prea superficiale. De-a lungul veacurilor, atât de mulţi oameni 
Mi-au slujit pentru foarte mulţi ani și, văzându-Mi faptele, au ajuns cu adevărat să 
cunoască ceva despre Mine. Din acest motiv, au avut întotdeauna o inimă supusă faţă 
de Mine, neîndrăznind să nutrească nici cea mai mică intenţie de a Mi se opune pe 
motivul dificultății căutării urmelor Mele. Dacă îndrumarea Mea ar fi absentă dintre acești 
oameni, ei nu ar îndrăzni să acţioneze atât de pripit. Așadar, după ce au trecut prin mulți 
ani de experienţă, au generalizat în cele din urmă o parte a cunoașterii despre Mine, 
spunând că sunt Înţelept, Minunat și Sfătuitor, că vorbele Mele sunt precum o sabie cu 
două tăișuri, că faptele Mele sunt măreţe, uimitoare și minunate, că sunt înveșmântat 
în măreție, că Înţelepciunea Mea se înalță mai sus de ceruri și alte observații. Astăzi, 
însă, voi Mă cunoașteţi doar prin temelia pe care au pus-o ei, deci marea majoritate a 
voastră — precum papagalii — doar rostiţi cuvintele pe care le-au rostit ei. Faptul că v-am 
iertat de atât de multă mustrare este doar pentru că Eu iau în considerare cât de 
superficial este modul în care Mă cunoașteţi și cât de săracă este „educaţia” voastră. 
Chiar și așa, marea voastră majoritate încă nu vă cunoașteți pe voi înșivă sau credeţi că 
deja ați aspirat la voia Mea prin faptele voastre și, pentru acest motiv, aţi scăpat de 
judecată; sau că, după ce M-am întrupat, am pierdut din vedere complet faptele omenirii 
și că, pentru acest motiv, ați scăpat și de mustrare; sau că Dumnezeul în care credeți 
nu există în spaţiile vaste ale universului și, astfel, aţi considerat cunoașterea lui 
Dumnezeu o treabă de făcut în timpul liber în loc să o păstraţi în inimile voastre ca pe o 
datorie de îndeplinit, folosind credinţa în Dumnezeu ca un mod de a face să treacă timpul 
care altfel ar fi fost petrecut în trândăvie. Dacă nu mi S-ar face milă de lipsa voastră de 
calificări, rațiune și înțelegere, atunci toți aţi pieri în mijlocul mustrării Mele, șterși de pe 
fața pământului. Cu toate acestea, până când se va termina lucrarea Mea pe pământ, 
voi rămâne îngăduitor față de omenire. Aceasta este ceva ce trebuie să cunoașteţi cu 
toții și să încetaţi să confundati binele și răul. 


25 februarie 1992 

Capitolul 6 


Fii receptiv față de chestiunile spirituale, atent față de cuvintele Mele și capabil să 
priveşti Duhul Meu și fiinţa Mea, și cuvântul Meu și ființa Mea, ca pe un întreg inseparabil, 
astfel încât toți oamenii să Mă poată mulţumi în prezența Mea. Am pus piciorul peste 
toate câte sunt, am privit în zare peste nemărginita întindere a universului și am mers 
printre toți oamenii, gustând dulceata și amărăciunea printre oameni — însă omul nu M- 
a cunoscut niciodată cu adevărat, nici nu Mi-a dat vreo atenţie în timpul călătoriilor Mele. 
Deoarece am fost tăcut și nu am făcut niciodată fapte supranaturale, nimeni nu M-a 
văzut vreodată cu adevărat. Astăzi nu mai e ca în trecut: voi face lucruri ce nu s-au văzut 
vreodată de la începutul creaţiei, voi rosti cuvinte ce nu s-au auzit vreodată de-a lungul 
veacurilor, pentru că Eu cer ca toţi oamenii să ajungă să Mă cunoască întrupat. Acestea 
sunt etapele gestionării Mele, dar omul nu are nici cea mai vagă idee. Chiar dacă am 
vorbit pe înțelesul tuturor, oamenii rămân buimaci; e greu să îi lămurești. Nu reprezintă 
asta josnicia omului? Nu e tocmai asta ceea ce doresc să remediez? Vreme de mulți 
ani, nu am făcut nimic în om; vreme de mulţi ani, cu toate că era în contact direct cu 
întruparea Mea, nimeni nu a auzit vreodată glasul emis direct din divinitatea Mea. lată 
cum, inevitabil, ființelor umane le lipsește cunoașterea despre Mine, cu toate că acest 
lucru nu a afectat iubirea lor pentru Mine de-a lungul veacurilor. Astăzi, totuși, am 
înfăptuit în voi o lucrare miraculoasă, o lucrare de nepătruns și fără de măsură și am 
rostit multe cuvinte. Și totuși, în astfel de circumstanţe, încă mai există mulţi care Mi se 
împotrivesc în mod direct în prezenţa Mea. Să îţi dau acum câteva exemple. 

Zilnic, te rogi unui Dumnezeu nedeslușit, încercând să pricepi voia Mea și să-ţi faci 
o idee despre viață. Însă când ești pus față în față cu cuvintele Mele, le priveşti în mod 
diferit: te uiţi la cuvintele Mele și la Duhul Meu ca la un întreg, totuși dai la o parte fiinţa 
Mea, considerând că persoana care sunt Eu este incapabilă în mod fundamental de a 
rosti asemenea cuvinte, că ele sunt dirijate de Duhul Meu. Cum rămâne cu a ta 
cunoaștere în asemenea împrejurări? Crezi în cuvintele Mele într-o anumită măsură, 
însă ai noțiuni de diferită gravitate cu privire la trupul cu care Mă îmbrac. Îți petreci fiecare 
zi studiindu-l și spui: „De ce face El lucrurile în acel mod? Chiar vin de la Dumnezeu? 
Imposibil! Nu e cu mult diferit de mine — și El e o persoană normală, obișnuită”. Cum se 
pot explica astfel de circumstanțe? 

Cine dintre voi nu le are pe cele de mai sus? Cine nu se ocupă cu astfel de lucruri? 
Par a fi lucruri la care ţii ca la ceva de proprietate personală, fără să fii vreodată dispus 
să renunți la ele. Cu atât mai puţin cauţi să faci eforturi subiective; de fapt, tu aștepți să 
fac totul Eu Însumi. Sincer să fiu, nicio ființă umană care nu caută nu ajunge să Mă 
cunoască cu ușurință. Aceste cuvinte cu care vă învăţ nu sunt neînsemnate. Deoarece 
îți pot da un alt exemplu dintr-o altă perspectivă ca referință. 

Imediat ce este menţionat Petru, oamenii nu mai termină cu lucrurile bune de spus 
despre el. Imediat își amintesc de cele trei ori când s-a lepădat de Dumnezeu, cum L-a 

testat pe Dumnezeu punându-se în serviciul Satanei și cum, în cele din urmă, el a fost 
răstignit cu capul în jos pentru Dumnezeu, și așa mai departe. Acum Mă voi concentra 
pe a descrie cum M-a cunoscut Petru și care a fost sfârșitul lui. Petru avea un calibru 
bun, dar circumstanţele sale nu au fost precum cele ale lui Pavel; părinţii lui M-au 
persecutat, ei erau demoni care fuseseră posedați de Satana și, ca urmare, nu l-au 
învăţat pe Petru nimic despre Dumnezeu. Petru era istet, înzestrat și răsfățat de părinţii 
săi încă din copilărie. Însă ca adult, el a devenit dușmanul lor, căci nu a încetat niciodată 
să caute să Mă cunoască și, prin urmare, le-a întors spatele. Aceasta a fost deoarece, 
mai presus de orice altceva, el credea că cerul și pământul și toate lucrurile sunt în 
mâinile Celui Atotputernic și că toate lucrurile pozitive vin de la Dumnezeu și sunt 
emanate direct de la El, fără a fi prelucrate de Satana. Contraexemplul părinţilor săi i-a 
dat lui Petru o mai mare cunoaștere a bunătăţii și milei Mele, sporind astfel dorința sa 
de a Mă căuta. El s-a concentrat nu numai să mănânce și să bea cuvintele Mele, dar, 
mai mult, să priceapă voia Mea și a fost veșnic prudent în inima sa. Ca urmare, a fost 
mereu sensibil în spiritul său și astfel a fost după inima Mea în tot ce făcea. A menţinut 
constant atenţia la eșecurile oamenilor din trecut pentru a se autoimpulsiona, profund 
temător că ar putea cădea în capcana eșecului. De asemenea, s-a concentrat pe 
asimilarea credinţei și dragostei tuturor acelora care ÎL iubiseră pe Dumnezeu de-a lungul 
veacurilor. În acest mod, el și-a grăbit procesul creșterii — nu numai în aspectele 
negative, ci, mult mai important, în aspectele pozitive — el a crescut mai rapid, astfel că 
a sa cunoaștere a devenit cea mai mare dintre toate în prezenţa Mea. Nu este greu de 
imaginat, așadar, cum a pus tot ceea ce avea în mâinile Mele, cum a renunţat până și 
la a lua decizii în privința mâncatului, îmbrăcatului, dormitului și a locului unde trăia și 
s-a bucurat în schimb de bogăţiile Mele pe baza faptului de a Mă mulţumi în toate 
lucrurile. L-am supus la nenumărate încercări — încercări care, evident, l-au lăsat pe 
jumătate mort — dar, în mijlocul acestor sute de încercări, el nu și-a pierdut nici măcar o 
dată credinţa în Mine și nu s-a simţit dezamăgit de Mine. Chiar și când am zis că Mă 
lepădasem de el, tot nu s-a lăsat descurajat și a continuat să Mă iubească într-un mod 
practic și în acord cu principiile de practică trecute. l-am spus că nu aveam să îl laud 
deși Mă iubea, că într-un final îl voi da pe mâna Satanei. Dar, în mijlocul acestor 
încercări, încercări care nu au venit asupra trupului său, ci au fost prin cuvinte, el încă 
s-a rugat Mie și a spus: „O, Dumnezeule! În cer și pe pământ și printre toate lucrurile, 
există vreun om, vreo făptură sau vreun lucru care să nu fie în mâinile Tale, Cel 
Atotputernic? Când ești milos cu mine, inima mea mult se înveselește datorită milei Tale. 
Când mă judeci, așa nevrednic cum sunt, simt cu atât mai mult insondabilitatea faptelor 
Tale, deoarece ești plin de autoritate și înțelepciune. Deși trupul meu îndură greutăţi, 
duhul meu este alinat. Cum aș putea să nu aduc slavă înţelepciunii și faptelor Tale? 
Chiar dacă ar fi să mor după ce Te cunosc, cum să nu fac asta bucuros și fericit? O, 
Atotputernicule! Chiar nu dorești să mă lași să Te văd? Chiar nu sunt potrivit pentru a- 
Ti primi judecata? Cumva există ceva în mine ce nu vrei să vezi?” În timpul unor încercări 

ca acestea, deși Petru nu a putut să priceapă cu exactitate voia Mea, era evident că era 
mândru și onorat să fie folosit de Mine (cu toate că a primit judecata Mea, astfel ca 
omenirea să Îmi vadă măreţia și mânia) și că nu era deznădăjduit de aceste încercări. 
Datorită loialității sale înaintea Mea și datorită binecuvântării Mele asupra lui, el a fost 
un exemplar și un model pentru om timp de mii de ani. Nu tocmai asta ar trebui să imitaţi? 
Gândiţi-vă bine și îndelung de ce am oferit o descriere atât de detaliată a lui Petru; 
acestea ar trebui să fie principiile după care acționați. 

Cu toate că puţini oameni Mă cunosc, Eu nu Îmi vărs furia asupra omului, deoarece 
oamenii au atâtea neajunsuri și le este greu să ajungă la nivelul pe care îl cer de la ei. 
Astfel, am fost tolerant față de om timp de mii de ani, tocmai până în ziua de astăzi, dar 
sper că nu veţi fi prea îngăduitori cu voi înșivă pe seama toleranţei Mele. Prin Petru, ar 
trebui să ajungeţi să Mă cunoaşteţi și să Mă căutaţi; din toate faptele lui de vitejie, ar 
trebui să fiţi luminaţi ca niciodată înainte și, în acest fel, să ajungeţi la tărâmuri ce nu au 
fost vreodată atinse de om înainte. Pretutindeni în cosmos și pe bolta cerească, printre 
toate cele din cer și de pe pământ, toate lucrurile de pe pământ și din cer depun toate 
strădaniile pentru ultima Mea etapă a lucrării. Doar nu doriţi să fiţi spectatori pe margine, 
comandati încolo și încoace de forțele Satanei? Satana e veșnic prezent, devorând 
cunoașterea pe care oamenii o au despre Mine în inimile lor, scrâșnind din dinţi și 
încleștându-și fălcile în ultimele chinuri ale morţii. Doriţi să cădeţi în capcana urzelilor 
sale înșelătoare de data asta? Doriţi să vă distrugeti viaţa în momentul în care lucrarea 
Mea este în sfârșit completată? Vă așteptați să Îmi arăt toleranţă încă o dată? Să urmăriți 
să Mă cunoaşteţi este fundamental, dar să vă concentrați pe practică este indispensabil. 
Cuvintele Mele vă sunt dezvăluite vouă direct și sper să puteţi să-Mi respectați 
îndrumarea și să nu mai aveți planuri și ambiţii pentru voi înșivă. 


27 februarie 1992 


Capitolul 7 


Toate ramurile de vest ar trebui să Îmi asculte vocea: 

În trecut, Mi-aţi fost voi credincioși? Mi-aţi ascultat sfaturile excelente? Sunt 
speranţele voastre realiste și nu nedeslușite și nesigure? Loialitatea omenirii, iubirea 
omenirii, credința omenirii — nu există nimic care să nu vină de la Mine, nimic în afară de 
ceea ce este dat de Mine. Oamenii Mei, când ascultați cuvintele Mele, înțelegeţi voia 
Mea? Îmi vedeţi inima? În ciuda faptului că, în trecut, în timp ce străbăteaţi calea slujirii, 
aţi dat peste suișuri și coborâșuri, progrese și regrese, și ocazii în care aţi fost în pericol 
să cădeţi și chiar să Mă trădați, aţi știut că în fiecare moment vă mântuiam în mod 
constant? Că în fiecare moment Îmi foloseam constant vocea pentru a vă chema și 
pentru a vă salva? De atât de multe ori ați căzut în plasele Satanei; de atât de multe ori 

v-aţi lăsat prinși în capcanele omenirii; de atât de multe ori nu aţi reușit să renuntati la 
voi înșivă și ați căzut în dispute nesfârșite unul cu celălalt? De atât de multe ori trupurile 
voastre au fost în casa Mea, în vreme ce inimile voastre nu erau de găsit. Totuși, de atât 
de multe ori v-am întins mâna Mea salvatoare pentru a vă sprijini și de atât de multe ori 
v-am aruncat grăunțele milei. De atât de multe ori am fost incapabil să îndur să văd 
nefericirea voastră după suferință; de atât de multe ori... Ştiţi asta? 

Cu toate acestea, astăzi, în grija Mea fiind, aţi biruit în sfârșit toate dificultățile și Mă 
bucur împreună cu voi; aceasta este cristalizarea înțelepciunii Mele. Totuși, rețineți bine 
asta! Cine a căzut în timp ce voi înșivă aţi rezistat? Cine a fost puternic, fără a avea 
niciun moment de slăbiciune? Printre oameni, cine s-a bucurat de binecuvântări care nu 
veneau de la Mine? Cine a avut necazuri care nu veneau de la Mine? Este oare posibil 
ca toți aceia care Mă iubesc să primească doar binecuvântare? Este oare posibil ca 
necazurile să se fi abătut asupra lui lov pentru că nu M-a iubit, alegând, în schimb, să 
Mi se opună? Se poate ca Pavel să Mă fi slujit cu loialitate în prezența Mea deoarece 
era cu adevărat capabil să Mă iubească? Deși e posibil să rămâneți credincioși mărturiei 
Mele, se poate ca printre voi să fie unul a cărui mărturie e atât neamestecată cu 
impurități, precum aurul pur? Sunt oamenii capabili de o loialitate adevărată? Faptul că 
mărturia voastră Îmi aduce bucurie nu intră în conflict cu „loialitatea” voastră, pentru că 
Eu nu am cerut mult din partea nimănui niciodată. Dacă aș urma intenţia inițială din 
spatele planului Meu, aţi fi cu toţii „bunuri defecte” — necorespunzătoare stării normale. 
Nu este acesta un exemplu privind ceea ce v-am spus despre „aruncarea grăunțelor 
milei'? Ceea ce vedeţi este oare mântuirea Mea? 

Ar trebui să vă gândiţi cu toţii și să vă amintiţi: de la întoarcerea în casa Mea, a ajuns 
vreunul dintre voi să Mă cunoască în felul în care a făcut-o Petru, fără a ţine cont deloc 
de propriile câștiguri și pierderi? Aţi memorat perfect părţile superficiale din Biblie, dar i- 
ați asimilat esența? Ca atare, încă ţineţi de „capitalul” vostru, refuzând să renunţaţi cu 
adevărat la voi înșivă. Când rostesc o cuvântare, când vă vorbesc faţă în faţă, care dintre 
voi și-a lăsat jos pergamentul închis pentru a primi cuvintele vieţii pe care vi le dezvălui? 
Nu vă pasă de cuvintele Mele, nici nu le preţuiţi. În schimb, le folosiţi ca pe o mitralieră 
pentru a vă împușca dușmanii și a vă menţine propria poziție; nu încercaţi nici în cea 
mai mică măsură să acceptaţi judecata Mea pentru a Mă cunoaște. Fiecare dintre voi 
îndreaptă o armă către altcineva; cu toții sunteți „altruiști” și „gândiţi de dragul altora” în 
fiecare situație. Nu este aceasta exact ceea ce făceați ieri? Și astăzi? „Loialitatea” 
voastră a crescut cu câteva puncte și sunteți cu toţii un pic mai experimentați și un pic 
mai maturi; din această cauză, „teama” voastră faţă de Mine a crescut într-o oarecare 
măsură și nimeni „nu acţionează în mod nesăbuit'. De ce vă aflaţi în această stare de 
pasivitate perpetuă? Cum se face că aspectele pozitive nu sunt niciodată de găsit 
nicăieri în voi? O, oamenii Mei! Trecutul s-a dus demult; nu trebuie să vă mai agăţaţi de 
el. După ce ieri ţi-ai menţinut ferm poziţia, astăzi, ar trebui să-Mi oferi loialitatea ta 
sinceră; mai mult, ar trebui să fii martor bun pentru Mine mâine și vei moșteni 

binecuvântarea Mea în viitor. Aceasta este ceea ce ar trebui să înțelegeți. 

Deși nu sunt prezent înaintea voastră, Duhul Meu va trimite cu siguranţă har asupra 
voastră. Sper că Îmi veţi prețui binecuvântările și, bazându-vă pe acestea, să puteţi să 
vă cunoașteți pe voi înşivă. Nu le consideraţi drept capitalul vostru; ci ar trebui să folosiţi 
cuvintele Mele pentru a completa ce lipsește în voi și din aceasta să derivați elementele 
voastre pozitive. Acesta este mesajul pe care vi-l las vouă! 


28 februarie 1992 


Capitolul 8 


Când revelaţiile Mele vor ajunge la punctul culminant și când judecata Mea se va 
apropia de final, va fi momentul când toţi oamenii Mei vor fi dezvăluiţi și făcuți completi. 
Călătoresc în toate colțurile universului-lume într-o căutare perpetuă a celor care sunt 
aliniaţi cu intenţia Mea și sunt potriviţi pentru folosul Meu. Cine se poate ridica și coopera 
cu Mine? lubirea oamenilor pentru Mine este minusculă, iar încrederea lor în Mine este 
și ea jalnic de mică. Dacă nu aș îndrepta greutatea cuvintelor Mele către slăbiciunile 
oamenilor, ei s-ar lăuda și ar exagera, dând lecţii și născocind teorii pompoase, ca și cum 
ar fi atotștiutori și atotcunoscători cu privire la chestiunile de pe pământ. Dintre cei care 
Mi-au fost „loiali” în trecut și dintre cei care astăzi „stau neclintiţi” înaintea Mea, cine 
îndrăznește încă să vorbească arogant? Cine nu este încântat, în secret, de propriile 
perspective? Când nu am dezvăluit oamenii direct, ei nu a avut unde să se ascundă și 
au fost chinuiţi de rușine. Cu cât mai mult ar fi astfel dacă aș vorbi în manieră diferită? 
Oamenii s-ar simți și mai îndatoraţi, ar crede că nimic nu ar putea să îi vindece și ar fi cu 
toții legaţi fedeleș de pasivitatea lor. Când oamenii își pierd speranța, salutul Împărăției 
se aude oficial, moment care este, așa cum au spus oamenii, „momentul când Duhul 
intensificat de șapte ori începe să lucreze”. Cu alte cuvinte, acesta este momentul când 
viața Împărăției începe oficial pe pământ; este momentul când divinitatea Mea iese la 
iveală pentru a acţiona direct (fără vreo „procesare” mentală). Toţi oamenii zoresc de 
colo-colo, de parcă ar fi reînviat sau s-ar fi trezit dintr-un vis și, la trezire, sunt uimiţi să 
descopere că se găsesc în astfel de circumstanțe. În trecut, am spus multe despre 
construirea bisericii; am dezvăluit multe mistere, dar când acea lucrare și-a atins apogeul, 
s-a terminat brusc. Construirea Împărăției, însă, este diferită. Doar când războiul din 
ținutul spiritual ajunge la etapa finală, Îmi încep Eu de la capăt lucrarea pe pământ. Adică, 
doar când toți oamenii sunt în prag de a se retrage, încep Eu în mod oficial și Îmi ridic 
noua lucrare. Diferenţa dintre construirea Împărăției și construirea bisericii este că, în 
construirea bisericii, am lucrat printr-o umanitate care era guvernată de divinitate; M-am 
ocupat direct de vechea natură a oamenilor, dezvăluind direct sinele lor urât și 
demascându-le esența. Prin urmare, ei au ajuns să se cunoască pe ei înșiși pe această 

bază și, astfel, ei erau convinși în inimile lor și în cuvintele lor. În construirea Împărăției, 
acţionez direct prin divinitatea Mea și permit tuturor oamenilor să cunoască ceea ce am 
Eu și ceea ce sunt pe temelia cunoașterii cuvintelor Mele de către ei, în final permiţându- 
le să ajungă a Mă cunoaște ca pe trup întrupat. Astfel se încheie căutarea de către 
întreaga omenire a Dumnezeului nedeslușit și astfel ei încetează să păstreze în inimile 
lor un loc pentru Dumnezeul din ceruri; adică, îi permit umanităţii să cunoască faptele pe 
care Eu le fac în timp ce sunt trup întrupat, și astfel voi încheia timpul Meu pe pământ. 

Construirea Împărăției are ca scop direct tărâmul spiritual. Adică, stadiul luptei din 
tărâmul spiritual este dezvăluit direct printre toți oamenii Mei și asta e suficient pentru a 
arăta că, nu doar în biserică, ci cu atât mai mult în Epoca Împărăției, toate persoanele 
sunt permanent în război. În ciuda corpurilor lor fizice, tărâmul spiritual este dezvăluit 
direct, iar ele intră în contact cu viața tărâmului spiritual. Astfel, când începețţi să fiți 
credincioși, trebuie să vă pregătiți cum se cuvine pentru următoarea parte a lucrării Mele. 
Ar trebui să vă dăruiţi inima în întregime; doar atunci puteţi să Îmi mulţumiţi inima. Nu 
Îmi pasă de ce s-a întâmplat înainte în biserică; astăzi, este în Împărăţie. În planul Meu, 
Satana, de la bun început, a pândit la fiecare pas și, ca termen de contrast al înțelepciunii 
Mele, a încercat întotdeauna să găsească mijloace de a Îmi perturba planul iniţial. Însă 
puteam Eu să cedez în fața schemelor sale înșelătoare? Toate din cer şi de pe pământ 
Îmi fac servicii; oare uneltirile înșelătoare ale Satanei ar putea face altfel? Tocmai aici 
se intersectează înțelepciunea Mea; este exact ceea ce e minunat în privința faptelor 
Mele și este principiul de funcţionare a întregului Meu plan de gestionare (planul 
mântuirii). În era construirii Împărăției, tot nu evit uneltirile înșelătoare ale Satanei, ci 
continui să fac lucrarea pe care trebuie să o fac. Din univers și dintre toate lucrurile, am 
ales faptele Satanei drept contrast al Meu. Nu este aceasta o manifestare a înţelepciunii 
Mele? Nu tocmai asta e minunat în privinţa lucrării Mele? Cu ocazia intrării în Epoca 
Împărăției, toate lucrurile din cer și de pe pământ sunt transformate în întregime și 
sărbătoresc și se bucură. Sunteţi voi cu ceva diferiți? În inima cui nu se află dulceata 
mierii? Cine nu debordează de bucurie? Cine nu dansează de încântare? Cine nu 
rostește cuvinte de laudă? 

Pricepeţi scopurile și originea celor despre care am vorbit și am discutat anterior, 
sau nu? Dacă nu aș întreba aceasta, cei mai mulţi oameni ar crede că doar turui într- 
una și nu ar putea să pătrundă sursa cuvintelor Mele. Dacă vă gândiţi cu atenţie la ele, 
veţi afla importanţa lor. Ai face bine să le citeşti cu atenţie: care dintre cuvintele Mele nu 
îți aduc beneficii? Care nu sunt menite să-ţi facă viaţa să crească? Care nu vorbesc 
despre realitatea tărâmului spiritual? Cei mai mulţi oameni cred că ale Mele cuvinte nu 
au nicio noimă, că sunt lipsite de explicaţie și interpretare. Sunt cuvintele Mele chiar atât 
de abstracte și impenetrabile? Vă supuneţi cu adevărat cuvintelor Mele? Acceptaţi cu 
adevărat cuvintele Mele? Nu le trataţi ca pe niște jucării? Nu le folosești pe post de 
îmbrăcăminte pentru a-ţi acoperi înfățișarea urâtă? În această lume vastă, cine a fost 
cercetat personal de Mine? Cine a auzit personal cuvintele Duhului Meu? Atât de mulți 

oameni bâjbâie și caută în întuneric; atât de mulţi se roagă în toiul greutăților; atât de 
mulți, înfometați și înfriguraţi, privesc cu speranţă; și atât de mulţi sunt legaţi de Satana; 
totuși, atât de mulţi nu știu încotro să o ia, atât de mulţi Mă trădează când sunt în toiul 
fericirii, atât de mulţi sunt nerecunoscători și atât de mulţi sunt loiali uneltirilor înșelătoare 
ale Satanei. Care dintre voi este lov? Care este Petru? De ce l-am menţionat în mod 
repetat pe lov? De ce M-am referit la Petru de atâtea ori? V-a fost vreodată clar care 
sunt speranţele Mele pentru voi? Ar trebui să petreceţi mai mult timp gândindu-vă la 
astfel de lucruri. 

Petru Mi-a fost credincios timp de mulţi ani, totuși el nu s-a văitat niciodată, nici nu a 
avut vreo plângere; nici măcar lov nu a fost egalul său și, de-a lungul secolelor, toţi sfinții 
au fost mai prejos ca Petru. El nu numai că a căutat să Mă cunoască, ci a și ajuns să 
Mă cunoască într-un moment în care Satana își punea în aplicare uneltirile înșelătoare. 
Asta a făcut ca Petru să Mă slujească ani la rând, mereu în acord cu voia Mea și pentru 
acest motiv, el nu a fost niciodată exploatat de Satana. Petru a învăţat o lecţie din 
credinţa lui lov, totuși el a perceput clar și lipsurile lui lov. Deși lov fusese foarte 
credincios, îi lipseau cunoștințele despre chestiunile tărâmului spiritual, deci a spus 
multe cuvinte care nu corespundeau cu realitatea; aceasta arată cum cunoașterea lui 
lov era superficială și incapabilă de desăvârșire. Ca atare, Petru s-a concentrat 
întotdeauna pe a dobândi un simţ al duhului și a observat întotdeauna cu atenţie 
dinamica tărâmului spiritual. Prin urmare, el nu numai că fost capabil să deslușească 
unele dintre dorințele Mele, ci, de asemenea, a avut un dram de cunoaștere a uneltirilor 
înșelătoare ale Satanei. Di această cauză, cunoașterea sa despre Mine a fost mai mare 
decât oricare alta de-a lungul veacurilor. 

Din experienţa lui Petru, nu e greu de văzut că, dacă oamenii doresc să Mă 
cunoască, ei trebuie să se concentreze pe a cugeta atent în duhurile lor. Nu îţi cer să 
Îmi „dedici” o anumită cantitate în exterior; aceasta este o preocupare secundară. Dacă 
nu Mă cunoşti, atunci toată credinţa, iubirea și loialitatea despre care vorbești nu sunt 
decât iluzii; sunt nimicuri, iar tu vei deveni cu siguranţă cineva care se laudă grozav de 
mult înaintea Mea, dar care nu se cunoaște pe sine. Ca atare, vei fi din nou prins în 
mreje de Satana și nu vei putea să scapi; vei deveni un fiu al pierzării și un obiect al 
distrugerii. Însă, dacă ești rece și nepăsător față de cuvintele Mele, atunci, fără îndoială, 
Mi te vei opune. Acesta este un lucru sigur și ai face bine să privești prin poarta tărâmului 
spiritual la multele și diferitele duhuri care au fost mustrate de Mine. Care dintre ele, în 
fața cuvintelor Mele, nu au fost pasive, nepăsătoare și potrivnice? Care dintre ele nu au 
fost cinice cu privire la cuvintele Mele? Care dintre ele nu au încercat să găsească cusur 
în cuvintele Mele? Care dintre ele nu Mi-au folosit cuvintele ca „arme de apărare” cu 
care să se „protejeze”? Ele nu au folosit cuvintele Mele ca pe o cale de a Mă cunoaște, 
ci doar ca pe jucării cu care să se joace. Prin aceasta, nu Mi se împotriveau direct? Cine 
sunt cuvintele Mele? Cine este Duhul Meu? V-am pus astfel de întrebări de atât de multe 
ori, totuși ați dobândit vreodată înțelegeri mai înalte și mai clare despre ele? Le-aţi 

experimentat vreodată cu adevărat? Vă mai aduc o dată aminte: dacă nu veţi cunoaște 
cuvintele Mele, nici nu le veţi accepta, nici nu le veţi pune în practică, atunci veţi deveni 
în mod inevitabil obiecte ale mustrării Mele! Veţi deveni cu siguranţă victime ale Satanei! 


29 februarie 1992 


Capitolul 9 


Din moment ce ești printre oamenii din gospodăria Mea și din moment ce ești 
credincios în Împărăţia Mea, trebuie să respecţi standardele cerinţelor Mele în tot ce faci. 
Cer nu ca tu să fii nimic mai mult decât un nor în derivă, ci ca tu să fii zăpadă sclipitoare 
și să ai esenţa acesteia și, chiar mai mult, valoarea sa. Deoarece vin din pământul sfânt, 
Eu nu sunt precum lotusul, care are doar un nume și nicio esenţă, pentru că acesta vine 
din nămol, și nu din ţinutul sfânt. Perioada în care un nou cer coboară asupra pământului 
și un nou pământ se răspândește peste ceruri este, de asemenea, tocmai perioada în 
care Eu sunt oficial la lucru printre oameni. Cine din omenire Mă cunoaște? Cine a privit 
momentul sosirii Mele? Cine a văzut că nu numai că am un nume, ci mai ales, că am și 
esență? Dau la o parte norii albi cu mâna Mea și observ cu atenţie cerurile; nimic din 
spaţiu nu este nerânduit de mâna Mea, iar dedesubtul lui, nu există cineva care să nu 
contribuie, cu propriile eforturi minuscule ale lui sau ale ei, întru realizarea măreţei Mele 
inițiative. Nu am cerințe împovărătoare față de oamenii de pe pământ, fiindcă 
întotdeauna am fost Dumnezeul Cel practic și fiindcă Eu sunt Cel Atotputernic care i-a 
creat pe oameni și îi cunoaște bine. Toţi oamenii sunt dinaintea ochilor Celui 
Atotputernic. Cum ar putea chiar și aceia din cele mai îndepărtate colțuri ale pământului 
să evite privirea cercetătoare a Duhului Meu? Deşi oamenii „cunosc” Duhul Meu, ei tot 
Îmi ofensează Duhul. Cuvintele Mele dezvăluie feţele hidoase ale tuturor oamenilor, 
precum şi cele mai ascunse gânduri ale lor și îi fac pe toţi cei de pe pământ să fie 
dezvăluiți, în mod limpede, de lumina Mea și să se prăbușească în toiul cercetării Mele. 
Totuși, în ciuda faptului că se prăbușesc, inimile lor nu îndrăznesc să se îndepărteze 
prea mult de Mine. Printre obiectele creaţiei, cine nu ajunge, ca rezultat al faptelor Mele, 
să Mă iubească? Cine nu tânjește după Mine, ca rezultat al cuvintelor Mele? În cine 
anume nu se nasc sentimente de atașament ca rezultat al iubirii Mele? Doar din cauza 
corupţiei Satanei, oamenii au fost incapabili să ajungă la starea pe care o cer Eu. Chiar 
și cele mai scăzute standarde pe care le cer Eu produc îndoieli în oameni, ca să nu mai 
menţionez ziua de astăzi — această epocă în care Satana își face de cap și este 
îngrozitor de tiranic — sau perioada când oamenii au fost atât de călcaţi în picioare de 
Satana, încât trupurile lor sunt complet acoperite de murdărie. Când oare lipsa de grijă 
a oamenilor față de inima Mea, ca rezultat al neînfrânării lor, nu Mi-a provocat durere? 
Nu cumva Eu îl compătimesc pe Satana? Se poate, oare, să Mă înșel în iubirea Mea? 

Când oamenii nu ascultă de Mine, inima Mea plânge în secret; când sunt mântuiţi de 
Mine și înviați din morți, îi hrănesc cu deosebită grijă; când Mi se supun, inima Mea este 
liniștită și, imediat, simt mari schimbări în cer și pe pământ și în toate lucrurile. Când 
oamenii Mă slăvesc, cum aș putea să nu Mă bucur de aceasta? Când sunt martorii Mei 
și sunt câștigați de Mine, cum să nu dobândesc Eu gloria? Se poate oare ca, oricum 
acționează și se comportă oamenii, să nu fie guvernat și furnizat de Mine? Când nu ofer 
îndrumare, oamenii sunt trândavi și pasivi; mai mult, pe la spatele Meu, se angajează în 
acele aranjamente murdare „lăudabile”. Crezi că trupul, cu care Mă îmbrac, nu-ţi 
cunoaște acţiunile, comportamentul și cuvintele? Timp de mulţi ani am îndurat vântul și 
ploaia și, de asemenea, am experimentat amărăciunea lumii omenești; totuși, la o 
cercetare mai atentă, nicio cantitate de suferință nu poate face umanitatea în trup să își 
piardă speranţa în Mine și, cu atât mai puţin, nu poate vreo dulceaţă să îi facă pe oamenii 
în trup să devină reci, dezamăgiţi sau nepăsători față de Mine. Oare iubirea lor pentru 
Mine chiar se limitează fie la o lipsă de suferinţă, fie la o lipsă de dulceaţă? 

Astăzi, Eu locuiesc în trup și am început în mod oficial să împlinesc lucrarea pe care 
trebuie să o fac. Deși oamenii se tem de glasul Duhului Meu, ei se împotrivesc esenței 
Duhului Meu. Nu este nevoie să descriu pe larg cât de dificil este pentru umanitate să 
Îmi cunoască Eul trupesc din cuvintele Mele. Așa cum am mai spus înainte, nu sunt 
exigent în privința cerințelor Mele și nu este necesar să realizați o cunoaștere completă 
a Mea (căci oamenii au lipsuri; aceasta este o condiţie inerentă și nicio condiţie obținută 
nu poate compensa asta). Trebuie să știi doar tot ceea ce este făcut și spus de Mine în 
formă trupească. Din moment ce cerințele Mele nu sunt riguroase, speranţa Mea este 
să puteţi ajunge toţi să cunoașteţi aceste fapte și să atingeți realizarea. Trebuie să vă 
eliberaţi de impurităţile voastre în această lume murdară, trebuie să vă străduiţi să faceți 
progrese în această „familie de împărați” înapoiată și nu trebuie să vă îngăduiţi niciodată 
vreo poftă. Nu trebuie să fii deloc indulgent faţă de tine însuți. Ar trebui să dedici mult 
timp și multe eforturi pentru a cunoaște ceea ce Eu vorbesc într-o singură zi și ar dura o 
viață întreagă să experimentezi și să dobândești cunoașterea dintr-o singură propoziţie 
rostită de Mine. Cuvintele pe care le rostesc Eu nu sunt nedeslușite și abstracte; nu sunt 
vorbe goale. Mulţi oameni speră să obţină cuvintele Mele, dar nu le dau atenție; mulți 
oameni însetează după abundența Mea, dar Eu nu le dau nici măcar un pic; mulţi oameni 
doresc să Îmi vadă faţa, totuși Mi-am ascuns-o întotdeauna; mulţi oameni Îmi ascultă cu 
atenţie vocea, dar Eu închid ochii și dau capul pe spate, fără a fi impresionat de 
„aspiraţia” lor; mulţi oameni se tem de sunetul glasului Meu, dar cuvintele Mele sunt 
întotdeauna în ofensivă; mulţi oameni sunt îngroziţi la vederea chipului Meu, dar Eu Mă 
arăt intenţionat, astfel încât să-i dobor la pământ. Oamenii nu Mi-au văzut vreodată fața 
cu adevărat, nici nu Mi-au auzit vreodată glasul cu adevărat; asta pentru că ei nu Mă 
cunosc cu adevărat. Chiar dacă ar putea fi puși la pământ de Mine, chiar dacă ar putea 
să Mă părăsească, chiar dacă ar fi mustraţi de mâna Mea, ei tot nu știu dacă tot ceea 
ce fac e într-adevăr pe placul Meu și încă ignoră cui anume Îmi dezvălui Eu inima. Încă 

de la crearea lumii, nimeni nu M-a cunoscut vreodată cu adevărat sau nu M-a văzut cu 
adevărat și, deși am devenit trup astăzi, voi tot nu Mă cunoașteţi. Nu e acesta un lucru 
sigur? Ai privit vreodată vreun pic din firea și din acţiunile Mele în trup? 

În cer este locul unde Mă odihnesc și sub cer este locul unde găsesc tihnă. Am un 
loc în care să locuiesc și am un timp când să Îmi afișez puterile. Dacă nu aș fi pe pământ, 
dacă nu M-aș ascunde în trup și dacă nu aș fi smerit și ascuns, nu ar fi fost cerul și 
pământul schimbate demult? Nu aţi fi fost voi, oamenii Mei, deja folosiţi de Mine? Totuși, 
există înțelepciune în acţiunile Mele și, deși sunt complet conștient de înșelătoria 
oamenilor, nu le urmez exemplul, ci, de fapt, le dau ceva în schimb. Înţelepciunea Mea 
în tărâmul spiritual este inepuizabilă, iar înţelepciunea Mea în trup este veșnică. Nu este 
aceasta exact clipa în care faptele Mele sunt clarificate? Am iertat și am exonerat 
oamenii de multe ori, chiar până în ziua de astăzi, în Epoca Împărăției. Aș putea, oare, 
să Îmi amân momentul și mai mult? Deși am fost cumva mai milos față de oamenii fragili, 
odată ce lucrarea Mea este finalizată, aș putea, oare, să Mă împovărez în continuare 
făcând o lucrare veche? l-aș permite oare cu bună-știinţă Satanei să Mă acuze? Nu am 
nevoie ca oamenii să facă altceva decât să accepte realitatea cuvintelor Mele și 
semnificaţia lor iniţială. Deși cuvintele Mele sunt simple, în esenţă ele sunt complexe, 
căci voi sunteţi prea mărunți și aţi devenit prea amorțiţi. Când vă dezvălui direct tainele 
Mele și fac clară voia Mea în trup, voi nu observați; ascultați sunetele, dar nu înţelegeți 
semnificaţia lor. Sunt copleșit de tristeţe. Deși sunt în trup, nu sunt capabil să fac lucrarea 
de slujire a trupului. 

Cine a ajuns să Îmi cunoască faptele în trup din cuvintele și acţiunile Mele? Când 
Îmi dezvălui tainele în scris sau le rostesc cu voce tare, oamenii sunt, toţi, uluiţi; ei închid 
ochii în tăcere. De ce, oare, ceea ce spun este de neînțeles pentru oameni? Oare de ce 
cuvintele Mele sunt chiar de nepătruns pentru ei? De ce sunt ei orbi față de faptele 
Mele? Cine este capabil să Mă vadă și să nu uite niciodată? Care dintre ei este capabil 
să Îmi audă glasul și să nu-i permită să treacă pe lângă el? Cine este capabil să Îmi 
simtă voia și să Îmi bucure inima? Trăiesc și Mă mișc printre oameni; am ajuns să le 
trăiesc vieţile — și, deși am simţit că toate erau bune după ce le-am creat pentru omenire, 
nu am nicio bucurie în viaţa printre oameni și nu sunt încântat de nicio fericire printre ei. 
Nu îi detest și nu îi resping, dar nici nu sunt sentimental faţă de ei — căci oamenii nu Mă 
cunosc, li se pare greu să Îmi vadă faţa în întuneric; cu toată gălăgia, le e greu să-Mi 
audă glasul și nu sunt capabili să discearnă ce spun Eu. Astfel, la suprafaţă, tot ceea ce 
faceţi voi este ca supunere față de Mine, dar, în inimile voastre, tot nu Mă ascultați. Se 
poate spune că întreaga veche natură a omului este astfel. Cine reprezintă o excepţie? 
Cine nu este un obiect al mustrării Mele? Însă cine nu trăiește sub îngăduința Mea? 
Dacă toată omenirea ar fi distrusă de mânia Mea, care ar fi însemnătatea faptului că Eu 
am creat cerurile și pământul? Odată, i-am avertizat pe mulţi oameni, i-am rugat pe mulţi 
oameni și am judecat, în mod deschis, mulţi oameni — nu e asta mult mai bine decât să 
distrug direct omenirea? Scopul Meu nu este să omor oamenii, ci să îi fac să cunoască 

toate faptele Mele în mijlocul judecății Mele. Când vă ridicaţi din groapa fără fund — cu 
alte cuvinte, când vă eliberaţi de judecata Mea -— consideraţiile și planurile voastre 
personale vor dispărea toate, iar toţi vor aspira să Mă mulțumească. Prin asta, nu Îmi 
voi fi atins Eu obiectivul? 


1 martie 1992 


Capitolul 10 


Epoca Împărăției este, până la urmă, diferită de cea din vremurile trecute. Nu are 
legătură cu modul în care se poartă omenirea; mai degrabă, Eu M-am pogorât pe 
pământ ca să-Mi fac personal lucrarea, lucru pe care ființele umane nici nu îl pot nici 
concepe, nici realiza. Pentru atât de mulţi ani, încă de la creaţia lumii, lucrarea a privit 
doar construirea Bisericii, dar nimeni nu a auzit vreodată de construirea Împărăției. Deși 
vorbesc despre asta cu propria Mea gură, există cineva care cunoaște esența acestui 
lucru? Odată, am coborât în lumea oamenilor, am experimentat și am observat suferința 
lor, dar am făcut asta fără a împlini scopul întrupării Mele. Imediat ce construirea 
Împărăției s-a pornit, trupul Meu întrupat a început oficial să îndeplinească lucrarea Mea 
de slujire; adică, Regele Împărăției Și-a preluat oficial puterea suverană. Din aceasta, 
manifestare literală — este una cu realitate efectivă; acesta este un aspect al înțelesului 
din „realitatea practicii”. Oamenii nu au văzut niciodată măcar una dintre acțiunile Mele, 
nici nu au auzit măcar una dintre cuvântările Mele. Chiar dacă ar fi văzut acţiunile Mele, 
ce ar fi descoperit ei? lar dacă M-ar fi auzit vorbind, ce ar fi înțeles? De la un capăt la 
altul al lumii, toți trăiesc în mila Mea și în bunătatea-Mi iubitoare, dar, la fel, întreaga 
umanitate se află sub judecata Mea și e deopotrivă supusă încercărilor Mele. Am fost 
milos și iubitor față de oameni, chiar când toţi fuseseră corupți într-o anumită măsură; i- 
am mustrat chiar și atunci când toți se supuseseră înaintea tronului Meu. Dar există vreo 
fiinţă umană care să nu fie în mijlocul suferinţei și rafinării pe care le-am trimis Eu? Atât 
de mulţi oameni bâjbâie în întuneric după lumină și atât de mulţi se chinuie amarnic în 
încercările lor. lov a avut credinţă, totuși nu-și căuta el o cale de scăpare? Deşi oamenii 
Mei pot rămâne neclintiţi în fața încercărilor, există cineva care, fără a o spune cu voce 
tare, are credinţă și în adâncul sufletului? Nu-i așa că oamenii mai degrabă își declamă 
credința, deși încă se îndoiesc în inima lor? Nu există fiinte umane care să fi rămas 
neclintite în încercări sau care să se fi supus sincer când au fost puse la încercare. Dacă 
nu Mi-aș acoperi chipul pentru a evita să privesc această lume, întreaga rasă umană s- 
ar prăbuși sub privirea Mea arzătoare, căci nu cer nimic din partea omenirii. 

Când răsună salutul Împărăției — care este și momentul când se aud cele șapte 
tunete — acest sunet cutremură cerul și pământul, zdruncinând empireul și făcând să 


264 


vibreze coardele inimii fiecărei ființe umane. Imnul Împărăției se înalță ceremonios în 
tărâmul marelui balaur roșu, dovedind că am distrus națiunea și Mi-am întemeiat 
Împărăţia. Chiar mai important, Împărăţia Mea este statornicită pe pământ. În acest 
moment, încep să-Mi trimit îngerii către fiecare dintre naţiunile lumii pentru ca ei să-Mi 
poată păstori fiii, oamenii Mei; aceasta este, de asemenea, pentru a îndeplini cerințele 
următoarei etape a lucrării Mele. Totuși, Eu vin personal în locul unde stă încolăcit 
marele balaur roșu și Mă lupt cu el. Odată ce întreaga omenire ajunge să Mă cunoască 
în trup și este capabilă să Îmi vadă faptele în trup, bârlogul marelui balaur roșu se va 
transforma în cenușă și va dispărea fără urmă. Ca oameni ai Împărăției Mele, din 
moment ce detestaţi marele balaur roșu din tot sufletul, trebuie să-Mi mulțumiți inima cu 
acțiunile voastre și astfel, să-l faceți pe balaur de rușine. Simţiţi cu adevărat că marele 
balaur roșu este detestabil? Simţiţi cu adevărat că este dușmanul Regelui Împărăției? 
Aveţi cu adevărat credinţa că puteţi fi mărturie minunată pentru Mine? Chiar sunteți 
încrezători că puteţi învinge marele balaur roșu? Asta este ceea ce vă cer; tot ceea ce 
am nevoie e ca voi să puteţi ajunge până la acest pas. Veţi fi capabili să o faceţi? Aveţi 
credința că puteţi obține asta? Ce anume sunt capabili oamenii să facă? Nu e mai bine 
să o fac Eu Însumi? De ce spun că Eu cobor personal în locul în care se dă bătălia? 
Ceea ce vreau Eu este credința voastră, nu faptele voastre. Fiinţele umane sunt 
incapabile de a-Mi accepta cuvintele într-un mod direct, și în schimb le aruncă doar o 
privire piezișă. V-a ajutat acest lucru să vă atingeţi scopurile? Aţi ajuns să Mă cunoașteţi 
astfel? Sincer să fiu, dintre oamenii de pe pământ, niciunul nu este capabil să Mă 
privească drept în faţă și niciunul nu este capabil să primească înțelesul pur și nealterat 
al cuvintelor Mele. Și astfel, am pus în mișcare pe pământ un proiect fără precedent 
pentru a-Mi atinge scopurile și a statornici imaginea Mea adevărată în inimile oamenilor. 
În acest mod, voi pune capăt erei în care noţiunile își exercită puterea asupra oamenilor. 

Astăzi, nu numai că Mă pogor asupra naţiunii marelui balaur roșu, ci Mă și întorc 
pentru a înfrunta întreg universul, făcând întregul empireu să se cutremure. Există 
undeva vreun loc care să nu fie supus judecății Mele? E oare vreun loc care să nu existe 
sub calamităţile pe care le Eu le trimit asupra lui? Oriunde merg, Eu împrăștii tot felul de 
„seminţe ale dezastrului”. Acesta este unul dintre modurile în care lucrez și este, fără 
îndoială, un act de mântuire pentru omenire, iar ceea ce îi trimit este tot un fel de iubire. 
Doresc să îngădui chiar mai multor oameni să ajungă să Mă cunoască și să Mă poată 
vedea și, în acest fel, să ajungă să preamărească un Dumnezeu pe care nu L-au văzut 
atât de mulţi ani, dar care, în momentul de faţă, este real. Din ce motiv am creat lumea? 
De ce oare, după ce oamenii au devenit corupți, nu i-am nimicit complet? Din ce motiv 
întreaga rasă umană trăiește printre dezastre? Care a fost scopul Meu când M-am 
înveșmântat în trup? Când Îmi îndeplinesc lucrarea, omenirea cunoaște nu numai gustul 
celor amare, ci și pe al celor dulci. Dintre toți oamenii din lume, cine nu trăiește în harul 
Meu? Dacă nu aș fi înzestrat ființele umane cu binecuvântări materiale, cine din lume ar 
fi putut să se bucure de îndestulare? Nu cumva a vă permite să vă luaţi locurile de 

oameni ai Mei este o binecuvântare? Dacă nu aţi fi fost oamenii Mei, ci mai degrabă 
făcători de servicii, nu aţi trăi printre binecuvântările Mele? Nici măcar unul dintre voi nu 
este capabil să înțeleagă originea cuvintelor Mele. Oamenii — departe de a prețui titlurile 
pe care li le-am oferit, atât de mulţi dintre ei, la auzul titlului de „făcători de servicii”, 
nutresc resentimente în inimile lor și așa de mulţi, la auzul titlului de „oamenii Mei”, 
nutresc iubire pentru Mine în inimile lor. Nimeni nu ar trebui să încerce să Mă 
păcălească; ochii Mei sunt atoatevăzători! Care dintre voi primește de bunăvoie, care 
dintre voi oferă ascultare totală? Dacă salutul Împărăției nu ar răsuna, aţi fi cu adevărat 
capabili să vă supuneţi până la final? Ceea ce omul este capabil să facă și să gândească 
și cât de departe poate să meargă — toate acestea le-am prestabilit demult. 

Marea majoritate a oamenilor Îmi acceptă mistuirea în lumina înfățișării Mele. Marea 
majoritate a oamenilor, inspirați de încurajarea Mea, se înflăcărează să înainteze în 
căutare. Când forțele Satanei Îmi atacă oamenii, Eu sunt acolo să le resping; când 
uneltirile Satanei fac prăpăd în vieţile lor, Eu îl pun pe fugă, să nu se întoarcă niciodată. 
Pe pământ, tot felul de duhuri rele dau mereu târcoale în căutarea unui loc unde să se 
odihnească, căutând neîncetat cadavre umane ce pot fi consumate. Oamenii Mei! 
Trebuie să rămânețţi sub grija și protecția Mea. Să nu fiți niciodată desfrânaţi! Să nu vă 
purtaţi niciodată cu nesăbuinţă! Ar trebui să-ţi oferi loialitatea casei Mele, și doar cu 
loialitate poţi pune la cale un contraatac împotriva vicleniei diavolului. În niciun caz nu 
trebuie să te comporti ca în trecut, făcând un lucru în fața Mea și altul pe la spatele Meu; 
dacă te porți așa, atunci ești deja dincolo de răscumpărare. Nu am rostit oare cuvinte 
precum acestea mai mult decât îndeajuns? A trebuit să atrag atenţia omului în mod 
repetat tocmai din cauză că vechea sa natură este incorigibilă. Nu vă plictisiţi! Tot ceea 
ce spun este pentru a vă asigura destinul! Ceea ce îi trebuie Satanei este exact un loc 
scârbos și mizerabil; cu cât sunteţi mai imposibil de răscumpărat și cu cât sunteţi mai 
desfrânaţi, refuzând să vă supuneți restricţiilor, cu atât mai mult acele duhuri necurate 
vor profita de orice oportunitate de a se infiltra în voi. Dacă aţi ajuns în acest punct, 
atunci loialitatea voastră va fi doar pălăvrăgeală inutilă, fără urmă realitate în ea, iar 
spiritele rele vă vor devora hotărârea și o vor transforma în neascultare și-n uneltiri 
satanice, de utilizat pentru a-Mi perturba lucrarea. De atunci, aţi putea fi nimiciţi de către 
Mine în orice clipă. Nimeni nu înțelege gravitatea acestei situații; oamenii pur și simplu 
se fac că nu aud și nu sunt precauţi nici măcar un pic. Nu Îmi amintesc ce a fost făcut în 
trecut; chiar te mai aștepți ca Eu să fiu indulgent față de tine, „uitând” încă o dată? Deși 
oamenii Mi s-au împotrivit, nu o să le port pică, căci statura lor este prea mică și, astfel, 
nu am avut cerințe exagerate de la ei. Tot ceea le cer este să nu fie depravați și să se 
supună constrângerilor. Cu siguranță, nu este dincolo de capacitatea voastră să 
îndepliniţi această singură condiţie, așa e? Majoritatea oamenilor se așteaptă ca Eu să 
le dezvălui și mai multe taine cu care să își bucure ochii. Și totuși, dacă ai ajunge să 
înţelegi toate tainele cerului, ce anume ai putea face cu acele cunoștințe? M-ai iubi mai 
mult? Ți-ar spori iubirea pentru mine? Eu nu subestimez omul, nici nu ajung cu ușurință 

la un verdict în privinţa lui. Dacă nu ar fi acestea circumstanţele actuale ale omului, nu 
aș încorona oamenii cu ușurință cu aceste etichete. Gândiţi-vă la trecut: de câte ori v- 
am defăimat Eu? De câte ori v-am subestimat? De câte ori v-am privit fără a lua în seamă 
circumstanţele voastre adevărate? De câte ori cuvântările Mele au eșuat să vă câștige 
din toată inima? De câte ori am vorbit fără a atinge o coardă profund sensibilă din voi? 
Care dintre voi Mi-a citit cuvintele fără frică și fără să tremure, profund temător că îl voi 
lovi și-l voi arunca în Adânc? Cine nu îndură încercări din cuvintele Mele? În cuvântările 
Mele sălășluiește autoritatea, dar aceasta nu este pentru a-l judeca superficial pe om; 
dimpotrivă, luând în seamă circumstanţele adevărate ale omului, îi demonstrez constant 
semnificaţia inerentă a cuvintelor Mele. De fapt, există cineva capabil de a recunoaște 
măreţia omnipotentă din cuvintele Mele? Există cineva care poate primi cel mai curat 
aur din care sunt făcute cuvintele Mele? Cât de multe cuvinte am rostit? Le-a prețuit 
vreodată cineva? 


3 martie 1992 


Imnul Împărăției 


Mulţimile Mă aplaudă, mulțimile Mă slăvesc; toate gurile Îl numesc pe singurul 
Dumnezeu adevărat, toți oamenii își ridică ochii pentru a privi faptele Mele. Împărăţia se 
pogoară în lumea oamenilor, persoana Mea este bogată și îmbelșugată. Cine nu s-ar 
înveseli pentru asta? Cine nu ar dansa de bucurie? O, Sion! Ridică-ţi stindardul 
triumfător pentru a Mă celebra! Cântă-ţi cântecul triumfător al victoriei și răspândește-Mi 
numele sfânt! Toate lucrurile, de până la capătul pământului! Grăbiţi-vă să vă curăţiți 
pentru a putea fi făcuţi jertfe pentru Mine! Constelații ale cerurilor! Grăbiţi-vă la locurile 
voastre pentru a arăta pe bolta cerească măreaţa Mea putere! Îmi plec urechea înspre 
glasurile oamenilor de pe pământ, care își revarsă dragostea infinită și veneraţia pentru 
Mine în cântec! În această zi, când toate lucrurile se întorc la viată, Eu Mă pogor în 
lumea oamenilor. În acest moment, la această răscruce, florile se împodobesc 
însufleţite, păsările cântă într-un singur glas, toate lucrurile freamătă pline de bucurie! În 
al imnului Împărăției, pentru a nu se mai ridica vreodată! 

Cine de pe pământ îndrăznește să se ridice și să se împotrivească? Pe când Mă 
pogor pe pământ, Eu aduc arderea, aduc mânia, aduc nenorociri de orice fel. Împărăţiile 
lumești sunt acum Împărăţia Mea! Sus, în cer, norii se rostogolesc și se umilă; sub cer, 
lacurile și râurile se umflă și deapănă vesele o melodie mișcătoare. Animalele care se 
odihnesc ies din bârlogurile lor și toate popoarele sunt trezite de Mine din somnul lor. 
Ziua pe care multitudinea de popoare o așteaptă a venit în sfârșit! Ei Îmi oferă cele mai 
frumoase cântece. 

În acest moment frumos, în acest timp emotionant, 

laudele răsună pretutindeni, în cer și pe pământ. Cine nu ar fi entuziasmat de asta? 
A cui inimă nu s-ar lumina? Cine nu ar plânge la această scenă? 

Cerul nu mai este cerul de odinioară, acum este cerul Împărăției. 

Pământul nu mai este același pământ, acum este pământul sfânt. 

După ce ploaia grea a trecut, lumea veche și murdară este total înnoită. 

Munţii se schimbă... apele se schimbă... 

și oamenii se schimbă... toate lucrurile se schimbă... 

Munţi tăcuţi! Ridicaţi-vă și dansați pentru Mine! 

Ape inerte! Curgeţi în continuare liber! 

Oameni adânciţi în vise! Treziţi-vă și porniţi în urmărire! 

Eu am venit... și sunt Rege... 

Toţi Îmi vor vedea chipul cu proprii lor ochi, toți Îmi vor auzi glasul cu propriile lor urechi, 
vor trăi pentru ei înșiși viața în Împărăţie... 

Atât de dulce... atât de frumoasă... 

De neuitat... imposibil de dat uitării... 


În arderea mâniei Mele, marele balaur roșu se zbate; 

în judecata Mea măreaţă, diavolii își arată adevăratele forme; 

la cuvintele Mele severe, toți simt rușinea și nu au unde să se ascundă. 

Își amintesc trecutul, cum M-au batjocorit și au râs. 

N-a fost o clipă în care să nu se dea în spectacol, n-a fost o clipă în care să nu 
Mă sfideze. 

Astăzi, cine nu plânge? Cine nu simte nicio remușcare? 

Întregul univers-lume este plin de lacrimi... 

Plin de sunetele bucuriei... plin de râsete... 

Bucurie fără egal... Bucurie fără seamăn... 


O ploaie ușoară răpăie... cade ninsoarea grea... 

Oamenii amestecă mâhnire și bucurie... unii râd... 

unii suspină... și unii aclamă... 

Ca și cum oamenii ar fi uitat... dacă este o primăvară înnorată și ploioasă, 
o vară a florilor înflorind, o toamnă a recoltei îmbelșugate, 

o iarnă rece ca gheața și chiciura, nimeni nu știe... 

În cer norii alunecă, pe pământ, mările se învolburează. 

Fiii își flutură braţele... oamenii îşi mișcă picioarele în ritm de dans... 
Îngerii sunt la lucru... îngerii păstoresc... 

Oamenii pământului freamătă toţi, toate lucrurile pe pământ sporesc. 

Capitolul 11 


Fiecare persoană din omenire ar trebui să accepte să fie verificată cu atenţie de 
Duhul Meu, ar trebui să-și cerceteze îndeaproape fiecare cuvânt și acțiune și, în plus, ar 
trebui să privească faptele Mele minunate. Cum vă simţiţi în momentul sosirii Împărăției 
pe pământ? Când fiii și poporul Meu se adună la tronul Meu, încep în mod oficial 
judecata înaintea marelui tron alb. Asta înseamnă că, atunci când Îmi încep lucrarea, în 
persoană, pe pământ și când era judecății se apropie de sfârșit, încep să-Mi îndrept 
cuvintele către întregul univers și să eliberez vocea Duhului Meu către întregul univers. 
Prin cuvintele Mele, voi curăța pe toţi oamenii și toate lucrurile dintre tot ceea ce este în 
cer și pe pământ, astfel încât țara să nu mai fie întinată și desfrânată, ci să fie o Împărăţie 
sfântă. Voi reînnoi toate lucrurile, astfel încât ele să fie furnizate pentru folosul Meu, 
pentru ca ele să nu mai poarte suflarea pământească și să nu mai fie prihănite cu 
savoarea pământului. Pe pământ, omul a căutat bâjbâind scopul și originile cuvintelor 
Mele și a observat faptele Mele, totuși, nimeni nu a cunoscut vreodată cu adevărat 
originile cuvintelor Mele și nimeni n-a văzut vreodată cu adevărat minunăţia în faptele 
Mele. Doar astăzi, când Eu, personal, vin printre oameni și spun cuvintele Mele, omul 
are puţină cunoaștere despre Mine, înlăturând locul ocupat de „Mine” în gândurile lor și 
creând, în schimb, un loc pentru Dumnezeul concret în conștiința lor. Omul are noțiuni 
și este plin de curiozitate; cine n-ar vrea să-L vadă pe Dumnezeu? Cine nu ar dori să-L 
întâlnească pe Dumnezeu? Totuși, singurul lucru care ocupă un loc precis în inima 
omului este Dumnezeul pe care omul Îl simte ca fiind nedeslușit și abstract. Cine și-ar 
da seama de acest lucru dacă Eu nu le-aș spune în mod simplu? Cine ar crede cu 
adevărat, cu certitudine și fără nicio urmă de îndoială, că Eu exist într-adevăr? Există o 
mare diferenţă între „Eu” din inima omului și „Eu” Cel din realitate și nimeni nu este 
capabil să facă comparații între Ei. Dacă n-aş deveni trup, omul nu M-ar cunoaște 
niciodată și, chiar dacă ar ajunge să Mă cunoască, nu ar fi tot o noţiune o astfel de 
cunoaștere? În fiecare zi, umblu în mijlocul fluxului neîncetat de oameni și, în fiecare zi, 
operez în fiecare persoană. Când omul Mă va vedea cu adevărat, va fi capabil să Mă 
cunoască în cuvintele Mele și va înţelege mijloacele prin care vorbesc Eu, precum și 
intenţiile Mele. 

Ce, dintre toate lucrurile, nu este tăcut, când Împărăţia ajunge în mod oficial pe 
pământ? Cine, dintre toți oamenii, nu se teme? Umblu peste tot în universul-lume și totul 
este aranjat, personal, de Mine. În acest moment, cine nu știe că faptele Mele sunt 
minunate? Mâinile Mele susţin toate lucrurile, totuși, Eu sunt, de asemenea, mai presus 
de toate lucrurile. Astăzi, oare nu sunt întruparea Mea și prezența Mea personală printre 
oameni adevăratul înţeles al umilinţei și al tăiniciei Mele? Pe dinafară, mulţi oameni Mă 
aplaudă ca fiind bun și Mă laudă ca fiind plăcut, dar cine Mă cunoaște cu adevărat? 
Astăzi, de ce vă cer să Mă cunoașteţi? Nu este oare scopul Meu să-l rușinez pe marele 
balaur roșu? Nu vreau să-l forțez pe om să Mă laude, ci să-l fac să Mă cunoască, lucru 


269 


prin care el va ajunge să Mă iubească și, astfel, să Mă laude. O astfel de laudă este 
vrednică de numele ei și nu este vorbă goală; doar laude ca aceasta pot ajunge la tronul 
Meu și se pot înălța la ceruri. Pentru că omul a fost ispitit și corupt de Satana, pentru că 
a fost preluat de noţiuni și gânduri, Eu am devenit trup pentru a cuceri, personal, întreaga 
omenire, pentru a expune toate noţiunile omului și pentru a demonta gândirea omului. 
Ca urmare, omul nu se mai expune în fața Mea și nu Mă mai slujește folosindu-și 
propriile lui noţiuni și, astfel, „Eu” din noţiunile omului este înlăturat complet. Când vine 
Împărăţia, primul lucru pe care îl fac este să încep această etapă a lucrării și fac acest 
lucru în rândul poporului Meu. Fiind poporul Meu, care este născut în ţara marelui balaur 
roșu, cu siguranţă nu este doar puţin sau o parte din veninul marelui balaur roșu în voi. 
Astfel, această etapă a lucrării Mele se concentrează în primul rând asupra voastră, iar 
acesta este un aspect al semnificației întrupării Mele în China. Majoritatea oamenilor 
sunt incapabili să înțeleagă chiar și un fragment din cuvintele pe care le spun, iar, când 
o fac, înțelegerea lor este vagă și confuză. Acesta este un punct de cotitură al metodei 
prin care Eu vorbesc. Dacă toţi oamenii ar fi capabili să-Mi citească cuvintele și să 
înțeleagă sensul lor, atunci, care dintre oameni ar putea fi mântuit și nu aruncat jos, în 
Infern? Când omul Mă cunoaște și Mă ascultă, acela va fi timpul ca Eu să Mă odihnesc 
și va fi chiar momentul în care omul este capabil să înțeleagă sensul cuvintelor Mele. 
Astăzi, statura voastră este prea mică — este aproape jalnic de mică, nici măcar demnă 
de a fi ridicată — ca să nu mai vorbim despre cunoașterea voastră despre Mine. 

Deși spun că îngerii au început să fie trimiși înainte pentru a-i păstori pe fiii și pe 
poporul Meu, nimeni nu este capabil să înțeleagă sensul cuvintelor Mele. Când Eu, 
personal, vin printre oameni, îngerii încep, simultan, lucrarea de păstorire, iar în timpul 
păstoririi de către îngeri, toți fiii și oamenii nu numai că primesc încercări și păstorire, dar 
sunt, de asemenea, capabili să vadă cu proprii lor ochi apariţia tuturor tipurilor de viziuni. 
Pentru că Eu lucrez direct în divinitate, totul intră într-un nou început și, pentru că 
această divinitate lucrează în mod direct, ea nu este câtuși de puţin constrânsă de 
umanitate și îi pare omului că operează liber în condiţii supranaturale. Cu toate acestea, 
pentru Mine, este absolut normal (omul crede că este supranatural pentru că el nu a 
întâlnit niciodată, în mod direct, divinitatea); ea nu deţine niciuna dintre noţiunile omului 
și este necontaminată de ideile umane. Oamenii vor vedea aceasta doar când vor intra 
toți pe calea cea dreaptă; pentru că acum este începutul, când vine vorba de intrarea 
sa, omul are multe lipsuri, iar eșecurile și opacitatea pot fi cu greu evitate. Astăzi, de 
vreme ce v-am condus până în acest punct, am făcut aranjamente potrivite și am 
propriile Mele scopuri. Dacă v-aș spune astăzi despre ele, aţi fi cu adevărat capabili să 
le cunoașteţi? Sunt bine familiarizat cu gândurile minţii omului și cu dorinţele inimii 
omului: cine nu a căutat niciodată o ieșire pentru el însuși? Cine nu s-a gândit niciodată 
la propriile lui perspective? Totuși, cu toate că omul posedă un intelect bogat și sclipitor, 
cine a fost capabil să prezică faptul că, de-a lungul veacurilor, prezentul se va dovedi 
așa cum este? Este acesta, cu adevărat, fructul propriilor tale eforturi subiective? Este 

aceasta plata pentru sârguinţa ta neobosită? Este acesta tabloul frumos înfățișat de 
mintea ta? Dacă n-aș călăuzi întreaga omenire, cine s-ar putea separa pe sine de 
aranjamentele Mele și ar găsi o altă cale de ieșire? Sunt închipuirile și dorințele omului 
cele care l-au adus până astăzi? Mulţi oameni îşi duc întreaga viaţă fără ca dorinţele lor 
să fie împlinite. Este aceasta, într-adevăr, din cauza unei greșeli în gândirea lor? Vieţile 
multor oameni sunt pline de fericire și satisfacţie neașteptată. Este aceasta, într-adevăr, 
pentru că ei se așteaptă la prea puţin? Cine din întreaga omenire nu este îngrijit în ochii 
Celui Atotputernic? Cine nu trăiește în mijlocul predestinării Atotputernicului? Oare viaţa 
și moartea omului sunt rezultatul propriei alegeri? Își controlează omul propria lui soartă? 
Mulţi oameni strigă după moarte, totuși, ea este departe de ei; mulţi oameni vor să fie 
cei care sunt puternici în viaţă și se tem de moarte, totuși, necunoscută lor, ziua morții 
lor se apropie, aruncându-i în abisul morții; mulți oameni se uită la cer și suspină profund; 
mulți oameni strigă grozav, plângând cu suspine; mulţi oameni cad în mijlocul 
încercărilor; și mulţi oameni devin prizonieri ai ispitei. Deși nu Mă arăt în persoană pentru 
a-i permite omului să Mă vadă clar, mulţi oameni se tem să-Mi vadă faţa, foarte speriaţi 
că îi voi răpune, că îi voi nimici. Omul Mă cunoaște sau nu cu adevărat? Nimeni nu poate 
spune sigur. Nu este așa? Vă temeti atât de Mine, cât și de mustrarea Mea, totuși, de 
asemenea, vă ridicaţi și vă opuneţi Mie în mod deschis și Mă judecaţi. Nu este așa? 
Faptul că omul nu M-a cunoscut niciodată, este pentru că nu Mi-a văzut niciodată fața 
sau nu Mi-a auzit vocea. Astfel, chiar dacă sunt în inima omului, există vreunul în a cărui 
inimă Eu nu sunt vag și obscur? Există vreunul în a cărui inimă Eu sunt perfect clar? Nu 
doresc, pentru cei care sunt poporul Meu, să Mă vadă, de asemenea, în mod nedeslușit 
și neclar și, astfel, Eu încep această lucrare măreaţă. 

Eu vin în tăcere în mijlocul oamenilor și apoi Mă îndepărtez. M-a văzut cineva 
vreodată? Este soarele capabil să Mă vadă din cauza flăcărilor sale arzătoare? Este 
luna capabilă să Mă vadă datorită clarităţii sale strălucitoare? Pot constelaţiile să Mă 
vadă datorită locului lor pe cer? Când Eu vin, omul nu știe și toate lucrurile rămân 
neștiutoare, iar când plec, omul încă nu știe. Cine poate să-Mi fie martor? Ar putea fi 
lauda oamenilor pe pământ? Ar putea fi crinii înfloriţi în sălbăticie? Sunt păsările care 
zboară pe cer? Sunt leii care rag în munţi? Nimeni nu Mă poate mărturisi pe deplin! 
Nimeni nu poate face lucrarea pe care o voi face Eu! Chiar dacă ar face într-adevăr 
această lucrare, ce efect ar avea? În fiecare zi, Eu observ fiecare acţiune a multor 
oameni și, în fiecare zi, cercetez inimile și minţile multor oameni; nimeni nu a scăpat 
vreodată de judecata Mea și nimeni niciodată nu a scăpat de realitatea judecății Mele. 
Stau deasupra cerurilor și Mă uit în depărtare: o mulţime de oameni au fost răpuși de 
Mine, totuși, există și nenumărați oameni care trăiesc în mijlocul îndurării și bunătăţii 
Mele iubitoare. Voi, de asemenea, nu trăiţi în astfel de condiţii? 


5 martie 1992 

Capitolul 12 


Atunci când Fulgerul se ivește de la Răsărit, care este, de asemenea, tocmai 
momentul în care Eu încep să-Mi rostesc cuvintele — când fulgerul se ivește, întregul 
univers este iluminat și în toate stelele are loc o transformare. Este ca și cum întreaga 
rasă umană ar fi fost sortată. Sub strălucirea acestei raze de lumină de la Răsărit, 
întreaga omenire este dezvăluită în forma sa originală, cu ochii uimiţi, nesigură ce să 
facă și cu atât mai puțin sigură cum să-și ascundă trăsăturile urâte. În plus, oamenii sunt 
ca animalele care fug de lumina Mea și se refugiază în peșterile din munte — totuși, 
niciunul dintre ei nu poate fi șters din lumina Mea. Toţi oamenii sunt uluiţi, toți așteaptă, 
toţi privesc. Odată cu ivirea luminii Mele, toți se bucură de ziua în care s-au născut și, 
de asemenea, toți blestemă ziua în care s-au născut. Emoţiile contradictorii sunt 
imposibil de articulat; lacrimi de auto-pedepsire formează râuri și sunt purtate de torentul 
năvalnic, dispărut fără urmă, într-o clipă. Încă o dată, ziua Mea se apropie de întreaga 
omenire, trezind-o din nou, oferind omenirii un alt nou început. Inima Mea bate și, 
urmând ritmurile bătăilor inimii Mele, munţii saltă de bucurie, apele dansează de bucurie, 
iar valurile bat pe recifele stâncoase. Este greu să exprim ce este în inima Mea. Vreau 
să fac toate lucrurile necurate să se facă scrum sub privirea Mea; vreau să fac toți fiii 
neascultării să dispară din faţa ochilor Mei, să nu mai lâncezească în existenţa lor. Nu 
numai că am făcut un nou început în sălașul marelui balaur roșu, dar, de asemenea, am 
început o nouă lucrare în univers. Curând, Împărăţiile pământului vor deveni Împărăţia 
Mea; curând, Împărăţiile pământului vor înceta pentru totdeauna să existe datorită 
Împărăției Mele, pentru că am obținut deja biruinţa, pentru că M-am întors triumfător. 
Marele balaur roșu a epuizat toate mijloacele imaginabile pentru a perturba planul Meu, 
sperând să șteargă lucrarea Mea de pe pământ, dar oare pot să Mă demoralizez din 
cauza stratagemelor sale înșelătoare? Pot Eu fi speriat de amenințările lui ca să-Mi pierd 
încrederea? Nu a existat niciodată o singură ființă în cer sau pe pământ, pe care nu am 
tinut-o în palma mâinii Mele; cu cât este mai adevărat acest lucru despre marele balaur 
roșu, acest instrument care-Mi slujește ca un contrast? Nu este, de asemenea, un obiect 
care să fie manipulat în mâinile Mele? 

În perioada întrupării Mele în lumea umană, omenirea a ajuns fără să știe, până în 
această zi, sub îndrumarea Mea, și, pe neștiute, a ajuns să Mă cunoască. Dar, în ceea 
ce priveşte modul de a merge pe cărarea care se aşterne înainte, nimeni nu are vreo 
idee, nimeni nu este conștient — și cu atât mai puţin are careva habar în ce direcţie îl va 
duce acea cărare. Numai cu Atotputernicul, care veghează asupra lui, oricine va putea 
să parcurgă cărarea până la capăt; numai călăuzit de Fulgerul de la Răsărit, oricine va 
putea să treacă pragul care duce la Împărăţia Mea. În rândul oamenilor, nu a fost 
niciodată cineva care a văzut chipul Meu, cineva care a văzut Fulgerul de la Răsărit; cu 
atât mai puţin a fost vreunul care a auzit cuvântările din tronul Meu? De fapt, din vremuri 
străvechi, nicio ființă umană nu a intrat în contact direct cu persoana Mea; doar astăzi, 

acum că Eu am venit în lume, oamenii au o șansă să Mă vadă. Dar, chiar și acum, 
oamenii încă nu Mă cunosc, așa cum doar se uită la fata Mea și doar Îmi aud glasul, 
însă nu înțeleg ce vreau să spun. Toate ființele umane sunt astfel. Fiind unul dintre 
popoarele Mele, nu simțiți mândrie profundă când Îmi vedeţi chipul? Și nu simţiți rușine 
demnă de dispreț pentru că nu Mă cunoașteți? Eu umblu printre oameni şi trăiesc printre 
oameni pentru că am devenit trup și am venit în lumea oamenilor. Scopul Meu nu este 
numai de a permite umanităţii să privească spre trupul Meu; mai important, este de a 
permite umanităţii să Mă cunoască. În plus, prin trupul Meu întrupat, voi osândi 
umanitatea pentru păcatele sale. Prin trupul Meu întrupat, voi învinge marele balaur roșu 
și voi anihila bârlogul lui. 

Deși ființele umane care populează pământul sunt la fel de numeroase ca stelele, Eu le 
cunosc pe toate la fel de clar ca pe palma propriei Mele mâini. Și, deși ființele umane care 
Mă „iubesc” sunt, de asemenea, la fel de nenumărate ca firele de nisip în mare, doar câţiva 
sunt aleși de către Mine: doar aceia care urmăresc lumina strălucitoare, care sunt osebiți 
de cei care Mă „iubesc”. Nu-l supraestimez pe om, nici nu-l subestimez; mai degrabă, am 
cereri de la om potrivit cu atributele sale naturale și, asifel, ceea ce Eu cer este genul de 
persoană care Mă caută sincer, ca să-Mi pot atinge scopul în alegerea oamenilor. Există în 
munti fiare sălbatice fără număr, dar toate sunt la fel de docile ca oile înaintea Mea; taine 
de neînțeles se află sub valuri, dar ele Mi se prezintă la fel de clar ca toate lucrurile de pe 
fața pământului; în cer sunt tărâmuri pe care omul nu le poate niciodată atinge, totuși, Eu 
mă plimb liber pe acele tărâmuri inaccesibile. Omul nu M-a recunoscut niciodată în lumină, 
ci M-a văzut doar în lumea întunericului. Nu vă aflaţi, astăzi, exact în aceeași situație? Atunci 
când a fost apogeul turbării marelui balaur roșu Mi-am luat în mod oficial trup ca să-Mi fac 
lucrarea. Când marele balaur roșu și-a dezvăluit pentru prima dată forma adevărată, Eu am 
fost martor pentru numele Meu. Când M-am plimbat pe drumurile omenirii, nicio fiinţă, nicio 
persoană nu a fost surprinsă și trezită și, astfel, atunci când Eu am venit întrupat în lumea 
umană, nimeni nu a știut aceasta. Dar când, în trupul Meu întrupat, am început să-Mi fac 
lucrarea, atunci umanitatea s-a trezit și a fost luată prin surprindere din visele sale de glasul 
Meu tunător și, din acest moment, și-a început viața sub îndrumarea Mea. În rândul 
poporului Meu, am început iarăși o lucrare nouă. După ce am spus că lucrarea Mea pe 
pământ nu este finalizată, acest lucru este suficient pentru a arăta că oamenii Mei, despre 
care am vorbit, nu sunt aceia pe care îi cer în inima mea, dar, cu toate acestea, Eu încă îi 
aleg pe unii dintre ei. Este evident din aceasta că Eu nu doar îi permit poporului Meu să-L 
cunoască pe Dumnezeul întrupat, dar îl și curățesc. Ținând cont de severitatea decretelor 
Mele administrative, marea majoritate a oamenilor sunt încă în pericolul de a fi alungaţi de 
către Mine. Dacă nu faceți toate eforturile pentru a vă trata pe voi înșivă, pentru a vă supune 
propriul vostru corp — dacă nu faceţi aceasta, cu siguranță veţi deveni un obiect pe care Eu 
îl dispreţuiesc și îl resping, urmând a fi aruncat în iad, așa cum Pavel a primit direct mustrare 
din mâinile Mele, din care nu era nicio scăpare. Aţi cules ceva din cuvintele Mele? Ca 
înainte, intenţia Mea este să curăţ biserica, să continui purificarea oamenilor de care am 


273 


nevoie, pentru că Eu sunt Dumnezeu Însuși, care este cu totul sfânt și neprihănit. Voi face 
ca templul Meu să nu fie doar irizat în culorile curcubeului, ci și curat și fără pată, cu un 
interior pe măsura exteriorului. În prezenţa Mea, fiecare dintre voi ar trebui să se gândească 
la ceea ce a făcut în trecut și să hotărască dacă poate astăzi să Îmi dea satisfacţie deplină 
în inima Mea. 

Nu numai că omul nu Mă cunoaște în trupul Meu; mai mult decât atât, el nu a reușit 
să-și înțeleagă propriul sine care locuiește într-un corp trupesc. Atât de mulţi ani, fiinţele 
umane M-au înșelat, tratându-Mă ca pe un oaspete din afară. Atât de multe ori M-au 
închis în afara „uşilor caselor lor”; atât de multe ori, stând înaintea Mea, nu Mi-au dat 
nicio atenţie; atât de multe ori au renunțat la Mine în mijlocul altor oameni; atât de multe 
ori M-au lepădat în fața diavolului; și de atât de multe ori M-au atacat cu vorbele lor 
cicălitoare. Cu toate acestea, Eu nu ţin cont de slăbiciunile omului și nici nu cer dinte 
pentru dinte din cauza neascultării sale. Tot ce fac este să aplic medicamente bolilor sale, 
pentru a-i vindeca bolile incurabile, întorcându-l astfel la sănătate ca să poată să ajungă 
să Mă cunoască. Oare tot ce am făcut nu a fost de dragul supraviețuirii umanităţii, de 
dragul de a-i da o șansă la viață? De multe ori am venit în lumea oamenilor, dar oamenii 
nu Mi-au dat atenţie deoarece venisem în propria Mea persoană în lume; în schimb, 
fiecare s-a purtat cum a crezut de cuviință și a căutat o ieșire pentru el însuși. Habar nu 
au că absolut fiecare drum de sub Ceruri provine din mâinile Mele! Habar nu au că 
absolut fiecare lucru de sub Ceruri este supus orânduielii Mele! Care dintre voi 
îndrăzneşte să nutrească resentimente în inima lui? Care dintre voi îndrăznește, cu 
ușurință, să ajungă la o înţelegere? Eu doar am început, în tăcere, lucrarea Mea în 
mijlocul umanităţii — aceasta este tot. Dacă, în timpul întrupării Mele, nu aș fi compătimit 
slăbiciunea omului, atunci toată umanitatea ar fi fost înspăimântată cumplit doar din 
cauza întrupării Mele și, prin urmare, ar fi căzut în Infern. Doar pentru că M-am umilit și 
M-am ascuns, umanitatea a scăpat de catastrofă, a cunoscut izbăvirea de mustrarea 
Mea și, în acest fel, a ajuns până astăzi. Ținând seama de cât de greu a fost să ajungeti 
până astăzi, nu ar trebui să prețuiţi cu atât mai mult ziua de mâine care urmează să vină? 


8 martie 1992 


Capitolul 13 


Printre cuvintele și cuvântările Mele sunt ascunse o serie din intenţiile Mele, dar 
oamenii nu cunosc și nu înțeleg nimic din acestea; ei continuă să primească cuvintele 
Mele din afară și să le urmeze din afară și nu pot să-Mi înţeleagă inima sau să-Mi 
intuiască voia din interiorul cuvintelor Mele. Chiar dacă Îmi fac clare cuvintele, cine le 
înțelege? Din Sion am venit în omenire. Deoarece Mi-am pus umanitatea normală și 
am îmbrăcat pielea unui om, oamenii de-abia ajung să-Mi cunoască înfățișarea din 

afară — dar ei nu cunosc viața care stă în Mine și nici nu-L recunosc pe Dumnezeul 
Duhului, ci cunosc doar omul din trup. Ar putea Însuși adevăratul Dumnezeu să nu fie 
demn de încercarea voastră de a-L cunoaște? Ar putea Însuși adevăratul Dumnezeu să 
nu fie demn de efortul vostru de a-L „diseca”? Eu urăsc corupţia întregii rase umane, dar 
simt compasiune pentru slăbiciunea ei. De asemenea, am de-a face cu vechea natură 
a întregii rase umane. Ca unul dintre popoarele Mele în China, nu sunteţi și voi o parte 
a rasei umane? În tot poporul Meu și printre toţi fiii Mei, adică, printre cei pe care Eu i- 
am ales din întreaga rasă umană, voi aparțineţi celui mai de jos grup. Din acest motiv, 
Eu am cheltuit cea mai mare parte din energie pe voi, cel mai mare efort. Voi încă nu 
preţuiți viața binecuvântată de care vă bucuraţi astăzi? Încă vă împietriţi inimile ca să se 
răzvrătească împotriva Mea și să hotărască propriile voastre proiecte? Dacă nu ar fi mila 
și dragostea Mea continue, întreaga omenire ar fi căzut, acum mult timp, în captivitatea 
Satanei și ar fi devenit „îmbucături delicioase” în gura sa. Astăzi, în mijlocul tuturor 
oamenilor, cei care se cheltuie pe ei înșiși, în mod autentic, pentru Mine și Mă iubesc 
autentic sunt încă destul de rari încât să fie numărați pe degetele unei mâini. Ar putea, 
astăzi, titlul de „poporul Meu” să fie proprietatea voastră personală? A devenit conștiința 
ta, pur și simplu, rece ca gheaţa? Eşti cu adevărat vrednic să devii poporul pe care îl 
pretind? Gândiţi-vă la trecut și priviţi din nou la ziua de azi — care dintre voi a mulţumit 
inima Mea? Care dintre voi a manifestat o preocupare autentică pentru intenţiile Mele? 
Dacă nu v-aș fi îndemnat, încă nu v-aţi fi trezit, ci aţi fi rămas ca îngheţați și, din nou, de 
parcă ati fi hibernat. 

În mijlocul valurilor agitate, omul vede mânia Mea; în grămada de nori întunecaţi 
care se rostogolesc, omul este uluit și îngrozit și nu știe unde să fugă, de parcă s-ar 
teme că tunetul și ploaia îl vor spulbera. Apoi, după ce furtuna de zăpadă învolburată a 
trecut, starea lor de spirit devine ușoară și lipsită de griji, în timp ce ei se bucură de 
peisajul frumos al naturii. Dar, în astfel de momente, care dintre ei a experimentat 
vreodată iubirea nețărmuită pe care Eu o port pentru omenire? În inimile lor este doar 
înfățișarea Mea și nu esenţa Duhului Meu. Oare nu Mă sfidează omul în mod fățiș? Când 
furtuna a trecut, toată omenirea este ca și cum ar fi reînnoită; ca și cum, după rafinare 
prin nenorociri, ea și-a recăpătat lumina și viața. Nu ați avut și voi norocul, după 
necazurile cu care v-am lovit, să ajungeţi până astăzi? Dar, atunci când astăzi a plecat 
și mâine vine, veţi putea să menţineţi puritatea care a urmat ploii torențiale? Veţi putea 
să menţineţi devotamentul care a urmat rafinării voastre? Veţi fi capabili să menţineţi 
ascultarea de astăzi? Poate devotamentul vostru să rămână statornic și neschimbat? 
Oare este aceasta o cerere pe care omul nu are capacitatea să o împlinească? Eu 
trăiesc zilnic printre oameni și acționez împreună cu omenirea, în mijlocul omenirii și 
totuși, nimeni nu a observat vreodată acest lucru. Dacă nu ar fi îndrumarea Duhului Meu, 
cine, din întreaga rasă umană, ar mai exista încă în vremurile actuale? Oare exagerez 
Eu atunci când spun că trăiesc și acționez în compania oamenilor? În trecut, Eu am 
spus: „Am creat, călăuzit și stăpânit întreaga omenire”. Nu așa a fost, de fapt? E posibil 


275 


ca experienţa voastră despre aceste lucruri să fie insuficientă? V-ar lua întreaga viaţă 
să explicați simpla expresie „făcător de servicii”. Fără experienţă reală, o fiinţă umană 
nu va ajunge niciodată să Mă cunoască - nu va fi niciodată capabilă să ajungă să Mă 
cunoască prin cuvintele Mele. Totuși, astăzi, Eu am venit personal în mijlocul vostru — 
oare acest lucru nu va fi mai benefic pentru înțelegerea voastră? Oare nu este întruparea 
Mea și mântuire pentru voi? Dacă n-aş cobori în omenire, în propria Mea persoană, 
întreaga rasă umană ar fi fost, cu mult timp în urmă, impregnată cu noţiuni, adică, ar fi 
devenit posesiunile Satanei, căci lucrul în care tu crezi este doar chipul Satanei și, 
oricum, nu are nimic de-a face cu Dumnezeu Însuși. Nu este aceasta mântuirea Mea? 

Când Satana vine înaintea Mea, nu Mă feresc de ferocitatea lui sălbatică, nici nu Mă 
tem de hâdoșenia lui: pur și simplu îl ignor. Când Satana Mă ispitește, văd dincolo de 
înșelăciunea lui, făcând-l să se retragă în rușine și umilinţă. Când Satana se luptă cu 
Mine și încearcă să-Mi smulgă poporul ales, pornesc război cu el în trupul Meu. Și, în 
trupul Meu, Eu Îmi susţin și Îmi păstoresc poporul, astfel încât el să nu cadă cu ușurință 
sau să se rătăcească și îl conduc pas cu pas. Şi, când Satana se retrage înfrânt, Eu voi 
fi dobândit slavă din partea poporului Meu, iar acesta va fi martor frumos și răsunător 
pentru Mine. Prin urmare, voi lua contrastele planului Meu de gestionare (planului de 
mântuire) și le voi arunca, o dată pentru totdeauna, în Adânc. Acesta este planul Meu; 
aceasta este lucrarea Mea. În viața voastră, poate veni o zi când vă veţi întâlni cu o 
astfel de situaţie: îţi vei îngădui ţie însuţi, de bunăvoie, să cazi în captivitatea Satanei 
sau Mă vei lăsa pe Mine să te câștig? Aceasta este propria ta soartă, iar tu trebuie să o 
iei în considerare cu atenție. 

Viaţa în Împărăţie este viața poporului și a lui Dumnezeu Însuși. Întreaga omenire se 
află sub grija și protecţia Mea și toți sunt angajaţi într-o luptă până la moarte cu marele 
balaur roșu. Pentru a câștiga această bătălie finală, pentru a-l termina pe marele balaur 
roșu, toți oamenii ar trebui să-și dăruiască întregile lor ființe Mie, în Împărăția Mea. 
„Împărăţia” despre care se vorbeşte aici se referă la o viaţă care este trăită direct sub 
guvernarea directă a divinității, în care Eu sunt păstor pentru toată omenirea care Îmi 
acceptă direct pregătirea, astfel încât vieţile sale, deși încă pe pământ, sunt ca și cum ar 
fi în Cer — o adevărată realizare a vieții în al treilea Cer. Deşi sunt în trupul Meu, Eu nu 
sufăr limitările trupului. De atâtea ori am venit Eu în mijlocul oamenilor pentru a le asculta 
rugăciunile și, de atâtea ori, mergând printre oameni, M-am bucurat de laudele lor; chiar 
dacă ființele umane nu au fost niciodată conștiente de existenţa Mea, Eu încă Îmi văd de 
lucrarea Mea în acest fel. În lăcașul Meu, care este locul unde Eu sunt ascuns — totuși, 
în lăcașul Meu, Mi-am înfrânt toţi vrăjmașii; în lăcașul Meu, am dobândit o experienţă 
reală de a trăi pe pământ; în lăcașul Meu, observ fiecare cuvânt și acţiune a omului, 
urmărind și conducând întreaga rasă umană. Dacă oamenii s-ar îngriji de intenţiile Mele, 
mulțumindu-Mi, astfel, inima și oferindu-Mi plăcere, atunci, cu siguranţă, aș binecuvânta 
întreaga omenire. Nu asta intenţionez Eu pentru oameni? 

În timp ce omenirea se află în comă, doar ropotul tunetului Meu o mai trezește din 

visele ei. lar când oamenii deschid ochii, aceste explozii de strălucire rece rănesc mulți 
ochi de-ai lor, astfel încât își pierd simţul direcţiei și nu știu de unde vin, nici încotro merg. 
Majoritatea oamenilor sunt loviți de iradierea ca de laser și se prăbușesc grămadă sub 
furtună, cu trupurile măturate de torentele care șiroiesc, nelăsând nimic în urmă. În 
lumină, supraviețuitorii pot, în cele din urmă, să-Mi vadă clar chipul și, doar atunci, ajung 
ei să cunoască ceva despre arătarea Mea exterioară, astfel încât ei nu mai îndrăznesc 
să Mă privească direct în faţă, profund înfricoșaţi ca nu cumva mustrarea și blestemele 
Mele să le lovească, încă o dată, trupurile. Atât de mulţi oameni se prăbușesc într-un 
plâns necontrolat; atât de mulţi cad în disperare; atât de mulţi formează râuri cu sângele 
lor; atât de mulţi devin cadavre, plutind în derivă încoace și încolo; atât de mulți oameni, 
găsindu-și propriul loc în lumină, simt un junghi subit în inimă și varsă lacrimi pentru 
lungii lor ani de nefericire. Atât de mulţi oameni, constrânși de lumină, își mărturisesc 
necurăţia și se hotărăsc să se îndrepte. Atât de mulţi oameni, orbiţi fiind, şi-au pierdut 
deja bucuria de a trăi și, în consecinţă, nu se gândesc să observe lumina și, astfel, 
continuă să stagneze, așteptându-și sfârșitul. Și atât de mulţi oameni ridică pânzele 
vieții, iar, sub îndrumarea luminii, anticipează, cu nerăbdare, ziua lor de mâine... Cine, 
din rândul omenirii, nu există astăzi în această stare? Cine nu există în lumina Mea? 
Chiar dacă tu ești puternic sau deși poți fi slab, cum poţi să eviţi venirea luminii Mele? 


10 martie 1992 


Capitolul 14 


De-a lungul veacurilor, niciun om nu a intrat în Împărăţie și, astfel, nimeni nu s-a 
bucurat de harul Epocii Împărăției, și nici nu L-a văzut pe Împăratul Împărăției. În ciuda 
faptului că sub iluminarea Duhului Meu mulți oameni au profetit frumusețea Împărăției, ei 
îi cunosc doar exteriorul, însă nu semnificaţia intrinsecă. Astăzi, când Împărăţia își începe 
existenţa formală pe pământ, cea mai mare parte a umanităţii încă nu știe exact ceea ce 
urmează a fi realizat sau pe ce tărâm urmează a fi aduși oamenii, în cele din urmă, în 
timpul Epocii Împărăției. În această privință, Mi-e teamă că toți oamenii sunt într-o stare 
de confuzie. Întrucât nu a sosit pe deplin ziua înfăptuirii complete a Împărăției, toți oamenii 
sunt zăpăciţi și incapabili să o vadă clar. Lucrarea Mea în divinitate începe, în mod oficial, 
cu Epoca Împărăției, iar firea Mea începe să se manifeste treptat omenirii, odată cu 
începutul formal al Epocii Împărăției. Astfel, acesta e momentul în care trâmbiţa sfântă 
începe oficial să sune și să proclame tuturor. Când Îmi voi lua în mod oficial puterea și 
voi domni ca Împărat în Împărăţie, tot poporul Meu va fi făcut complet de către Mine, de- 
a lungul vremii. Exact atunci când Împărăţia Mea va fi înființată și orânduită și, de 
asemenea, atunci când Eu Mă voi schimba la față și Mă voi întoarce către întregul 
univers, toate naţiunile lumii vor fi perturbate. În acel moment, toți oamenii Îmi vor vedea 

fața glorioasă, vor vedea adevăratul Meu chip. De la crearea lumii, de când oamenii au 
fost corupți de Satana în măsura în care sunt astăzi, stricăciunea lor e motivul pentru 
care, din punctul de vedere al oamenilor, Eu am devenit din ce în ce mai ascuns și tot 
mai de neînțeles. Omenirea nu Mi-a văzut niciodată adevărata faţă și niciodată nu a 
interacţionat direct cu Mine. Doar în zvonuri și mituri a existat un „Eu' în imaginaţia 
omului. Prin urmare, sunt în concordanţă cu imaginaţia umană — și anume cu noţiunile 
umane — pentru a aborda „Eul” din mintea oamenilor, astfel încât să pot schimba starea 
„Eului” pe care ei L-au nutrit atâţia ani. Acesta este principiul lucrării Mele. Nicio singură 
persoană nu a fost capabilă să-l cunoască până în cele mai mici detalii. Deși oamenii Mi 
s-au prosternat și au venit înaintea Mea ca să Mi se închine, Eu nu Mă bucur de astfel 
de fapte ale oamenilor, deoarece, în inimile lor, ei nu păstrează imaginea Mea, ci o alta 
decât a Mea. Așadar, pentru că nu Îmi înțeleg firea, oamenii nu Îmi recunosc adevăratul 
chip. Prin urmare, când ei cred că Mi s-au împotrivit sau că Mi-au încălcat decretele 
administrative, Eu tot Mă prefac că nu văd — și, prin urmare, în amintirile lor, Eu sunt fie 
un Dumnezeu care mai degrabă arată milă oamenilor, decât să-i mustre, fie sunt 
Dumnezeu Însuși, care nu Își respectă cuvântul dat. Acestea sunt toate închipuiri născute 
din gândirea umană și în neconcordanţă cu faptele. 

Supraveghez universul zi după zi și Mă ascund cu smerenie în locuința Mea, 
experimentând viaţa umană și studiind îndeaproape fiecare faptă a omului. Nimeni nu 
Mi s-a oferit vreodată cu adevărat; nimeni nu a căutat vreodată adevărul. Nimeni nu a 
fost vreodată conştiincios pentru Mine și nu a luat vreodată hotărâri înaintea Mea și nici 
nu s-a ținut apoi de datoria sa. Nimeni nu Mi-a permis vreodată să sălășluiesc înlăuntrul 
său și nimeni nu M-a prețuit așa cum oamenii și-ar prețui propria viaţă. Nimeni nu a văzut 
vreodată, în realitatea concretă, tot ce este divinitatea Mea; nimeni nu a fost vreodată 
dornic să fie în contact cu Însuși Dumnezeul real. Când apele îi înghit cu totul pe oameni, 
Eu îi salvez din apele stătătoare și le dau șansa de a trăi din nou. Când oamenii își pierd 
încrederea de a trăi, Eu îi trag din pragul morţii, oferindu-le curajul de a merge mai 
departe, pentru ca ei să Mă poată folosi ca temelie a existenţei lor. Când oamenii nu Mă 
ascultă, îi fac să Mă cunoască în neascultarea lor. În lumina vechii naturi a omenirii și în 
lumina îndurării Mele, decât să ucid oamenii, mai degrabă le permit să se căiască și să 
o ia de la capăt. Când suferă de foame, deși în trup le-a mai rămas o singură suflare, 
Eu îi smulg de la moarte, împiedicându-i să cadă pradă tertipurilor Satanei. De atâtea 
ori Mi-au văzut oamenii mâna, de atâtea ori Mi-au văzut expresia blândă și fața 
zâmbitoare, și de atâtea ori Mi-au văzut măreția și mânia. Deși oamenii nu M-au 
cunoscut niciodată, Eu nu profit de slăbiciunile lor ca să îi provoc în mod deliberat. Faptul 
că am experimentat greutăţile oamenilor Mi-a permis să am înţelegere pentru 
slăbiciunea omului. Doar ca răspuns la neascultarea și nerecunoștința oamenilor, le 
împart mustrarea în diferite grade. 

Mă ascund când oamenii sunt ocupați și Mă dezvălui în timpul lor liber. Oamenii își 
imaginează că Eu știu toate lucrurile; Mă văd ca pe Însuși Dumnezeul care îndeplinește 


278 


toate rugăminţile. De aceea, cei mai mulţi vin înaintea Mea doar pentru a căuta ajutorul 
lui Dumnezeu, nu datorită vreunei dorinţe de a Mă cunoaște. Când se află în chinurile 
bolii, oamenii Îmi cer urgent ajutorul. Când au necazuri, Îmi mărturisesc greutăţile lor, cu 
toată puterea lor, ca să-și verse mai bine suferința. Cu toate acestea, nicio singură fiinţă 
umană nu a fost în stare să Mă iubească și când i-a fost bine; nicio singură persoană nu 
M-a căutat, în vreme de pace și fericire, pentru a putea lua parte la bucuria ei. Când 
micile lor familii sunt fericite și bine, oamenii demult S-au lepădat de Mine sau Mi-au 
închis ușa în față, interzicându-Mi să intru, ca să se poată bucura de fericirea 
binecuvântată a familiilor lor. Mintea umană este prea îngustă; este prea îngustă chiar 
și pentru a cuprinde un Dumnezeu atât de iubitor, milostiv și abordabil ca Mine. De atâtea 
ori am fost respins de oameni în vremurile în care râdeau cu bucurie; de atâtea ori am 
fost cârja pe care s-au sprijinit oamenii când s-au poticnit; de atâtea ori oamenii care 
sufereau de o boală M-au forţat în rolul de doctor. Cât de cruzi sunt oamenii! Sunt extrem 
de iraționali și imorali. Nici măcar sentimentele cu care se presupune că oamenii sunt 
înzestrați nu pot fi percepute în ei; sunt aproape complet lipsiți de orice urmă de 
umanitate. Cântăriţi trecutul și comparaţi-l cu prezentul: se petrece vreo schimbare în 
voi? Aţi mai scăpat de câteva dintre lucrurile din trecutul vostru? Sau acel trecut nu a 
fost încă înlocuit? 

Am traversat lanţuri muntoase și văile râurilor, experimentând bucuriile și necazurile 
lumii. Mulţi ani am umblat și am trăit printre oameni, dar se pare că firea oamenilor puţin 
s-a schimbat. Şi este ca și cum vechea natură a omului a prins rădăcini și a încolţit în ei. 
Nu sunt niciodată capabili să schimbe acea natură veche; doar o îmbunătățesc oarecum, 
pe temelia iniţială. După cum spun oamenii, substanţa nu s-a schimbat, dar forma s-a 
schimbat mult. Se pare că toată lumea încearcă să Mă păcălească și să Mă năucească, 
astfel încât să poată să scape basma curată și să-Mi câștige aprecierea. Eu nici nu admir 
și nici nu acord atenţie tertipurilor oamenilor. Decât să fiu mistuit de furie, mai degrabă 
adopt atitudinea celui care privește, dar nu vede. Am de gând să acord omenirii un 
anumit grad de libertate și, după aceea, să-i tratez pe toţi oamenii laolaltă. De vreme ce 
toți oamenii sunt netrebnici fără valoare care nu se iubesc și nu se preţuiesc pe ei înșiși, 
atunci, de ce ar mai avea nevoie ca Eu să le arăt, încă o dată, milă și iubire? Fără 
excepție, oamenii nu se cunosc pe ei înșiși și nici nu știu cât valorează. Ar trebui să se 
urce pe un cântar ca să fie cântăriți. Oamenii nu ţin seama de Mine, așa că nici Eu nu îi 
iau în serios. Nu-Mi acordă nicio atenţie, deci nici Eu nu trebuie să lucrez mai mult asupra 
lor. Nu este aceasta cea mai bună dintre cele două lumi? Nu vă descrie aceasta pe voi, 
poporul Meu? Care dintre voi a luat hotărâri înaintea Mea și nu le-a abandonat după 
aceea? Cine a luat hotărâri pe termen lung înaintea Mea, în loc să ia frecvent decizii în 
privința lucrurilor? În vreme de pace, oamenii iau mereu hotărâri înaintea Mea și apoi 
renunţă la toate când au necazuri; mai târziu, își reiau hotărârea și o aduc înaintea Mea. 
Sunt Eu, oare, atât de nedemn de respect încât să accept, la întâmplare, deșeul pe care 
omul l-a ridicat din mormanul de gunoi? Puţini sunt oamenii care nu renunţă la hotărârile 

lor, puţini sunt puri și puţini oferă ce au mai preţios ca jertfă pentru Mine. Nu sunteți voi 
toți la fel? Dacă nu sunteţi în stare să vă ţineţi de datoriile voastre ca membri ai poporului 
Meu în Împărăţie, veți fi detestaţi și respinși de Mine! 


12 martie 1992 


Capitolul 15 


Toţi oamenii sunt creaturi lipsite de autocunoaștere și sunt incapabili de a se 
cunoaște pe sine. Cu toate acestea, îi cunosc pe toţi ceilalţi ca pe dosurile propriilor mâini, 
ca și când tot ceea ce au făcut și spus ceilalți a fost mai întâi „inspectat? de ei, chiar în 
fața lor, şi au primit aprobarea lor înainte de a fi făcut. Prin urmare, este ca și cum i-ar fi 
înțeles pe de-a întregul pe toţi ceilalţi, chiar până la stările lor psihologice. Toate fiinţele 
umane sunt astfel. Chiar dacă au intrat astăzi în Epoca Împărăției, natura lor rămâne 
neschimbată. Ei încă mai fac ce fac Eu, înaintea Mea, în timp ce, pe la spatele Meu, 
încep să-și ridice propria „afacere” unică. Totuși, după aceea, când vin înaintea Mea, 
sunt ca niște oameni complet diferiţi, aparent calmi și neînfricaţi, cu chipuri senine și un 
puls stabil. Nu este tocmai asta ceea ce îi face pe oameni atât de josnici? Atât de mulți 
oameni poartă două feţe complet diferite — una în timp ce se află fața Mea și cealaltă 
când se află la spatele Meu. Atât de mulţi dintre ei se comportă ca niște miei nou-născuţi 
când sunt înaintea Mea, dar când sunt în spatele Meu se transformă în tigri feroce și apoi 
se comportă ca niște păsărele care ţâşșnesc vesel pe dealuri. Atât de mulți arată că au 
scop și hotărâre în fața Mea. Foarte mulţi vin înaintea Mea, căutând cuvintele Mele cu 
sete și tânjind, dar când se află în spatele Meu, se satură și se leapădă de ele, ca și cum 
cuvântările Mele ar fi o povară. De-atât de multe ori, văzând rasa umană coruptă de 
dușmanul Meu, am renunţat să-Mi pun speranţele în oameni. De-atât de multe ori, 
văzându-i venind înaintea Mea căutând înlăcrimaţi iertare, Eu, din cauza lipsei de respect 
față de sine și a incorigibilităţii lor încăpăţânate, am închis totuși cu mânie ochii la acţiunile 
lor, chiar și atunci când inimile lor sunt autentice, iar intenţiile lor sunt sincere. De-atât de 
multe ori, am văzut oameni suficient de încrezători să coopereze cu Mine care, atunci 
când sunt înaintea Mea, par să fie în îmbrăţișarea Mea, degustându-i căldura. De-atât de 
multe ori, asistând la nevinovăția, vivacitatea și adoraţia aleşilor Mei, cum aș putea să nu 
Mă bucur din plin de aceste lucruri? Fiinţele omenești nu știu cum să se bucure de 
binecuvântările lor predestinate în mâinile Mele, întrucât ei nu înţeleg, în cele din urmă, 
la ce se referă exact atât „binecuvântările”, cât și „suferința”. Din acest motiv, oamenii 
sunt departe de a fi sinceri atunci când Mă caută. Dacă ziua de mâine nu ar exista, atunci, 
care dintre voi, stând înaintea Mea, ar fi la fel de pur ca zăpada și la fel de nepătat ca 
jadul? S-ar putea spune că iubirea voastră pentru Mine este doar ceva ce poate fi 
schimbat pentru o masă delicioasă, o ţinută vestimentară stilată sau o funcţie înaltă cu 

remuneraţții frumoase? Poate fi schimbată pentru iubirea pe care ceilalţi o au pentru tine? 
S-ar putea ca, de fapt, trecerea prin încercări să le dea oamenilor impulsul de a renunţa 
la dragostea lor față de Mine? Suferinţa și necazurile îi vor face să se plângă de 
rânduielile Mele? Nimeni nu a apreciat vreodată cu adevărat sabia ascuţită care se află 
în gura Mea: ei cunosc doar înţelesul ei superficial fără să înţeleagă într-adevăr ce 
implică. Dacă ființele umane ar fi capabile, într-adevăr, să vadă ascuţimea sabiei Mele, 
ar fugi ca șobolanii în găurile lor. Din cauza amorțelii lor, oamenii nu înţeleg nimic din 
sensul adevărat al cuvântărilor Mele și, astfel, nu au nicio idee despre cât de formidabile 
sunt acestea sau cât dezvăluie din natura umană și cât de mult din corupţia lor a fost 
judecată de acele cuvinte. Din acest motiv, ca rezultat al ideilor lor incomplete despre 
ceea ce spun Eu, majoritatea oamenilor au adoptat o atitudine lipsită de entuziasm. 

În Împărăţie, nu numai că ies cuvântări din gura Mea, ci picioarele Mele pășesc 
ceremonios pretutindeni pe pământ. În acest fel, Eu am triumfat peste toate locurile 
necurate și murdare, astfel încât, nu doar cerul se schimbă, ci și pământul este, de 
asemenea, în curs de transformare și ulterior se înnoiește. În cosmos, totul strălucește 
ca nou în scânteierea slavei Mele, având un aspect emotionant care încântă simţurile și 
ridică duhurile, ca și cum ar exista acum într-un cer dincolo de ceruri, așa cum a fost 
conceput în imaginaţia umană, nestingherit de Satana, eliberat de asalturile dușmanilor 
din afară. În cele mai înalte întinderi ale universului, nenumăratele stele își ocupă locurile 
stabilite la porunca Mea, radiind lumina lor prin regiunile astrale în orele întunericului. 
Nicio singură ființă nu îndrăznește să nutrească gânduri recalcitrante și, astfel, potrivit 
cu substanța decretelor Mele administrative, întregul univers este bine reglementat și în 
ordine desăvârșită: nicio tulburare nu a apărut vreodată, nici cosmosul nu a fost vreodată 
împărţit. Eu execut salturi în zbor, deasupra stelelor, iar când soarele își aruncă razele, 
Eu le ascund căldura, trimițând rafale uriașe de fulgi de zăpadă la fel de mari ca penele 
de gâscă ce plutesc în jos din mâinile Mele. Dar, atunci când Mă răzgândesc, toată acea 
zăpadă se topește, devenind un râu. Într-o clipită, primăvara apare peste tot sub cer, iar 
verdele smarald transformă întregul peisaj pe pământ. Eu merg hoinărind deasupra bolţii 
cerești și, imediat, pământul este învăluit într-un întuneric beznă, datorită formei Mele: 
fără avertisment, „noaptea” a sosit și, în întreaga lume, s-a făcut atât de întuneric încât 
nu-ţi poţi vedea mâna în fața ochilor. Odată ce lumina dispare, oamenii profită de acest 
moment să înceapă o dezlănţuire de distrugere reciprocă, smulgând și jefuind unul de 
la altul. Naţiunile pământului cad atunci în dezbinare haotică și intră într-o stare de 
turbulență confuză, până când depășesc orice răscumpărare. Oamenii se luptă în 
chinurile suferinţei, se tânguiesc și se vaită în mijlocul durerii lor și plâng jalnic în 
angoasa lor, tânjind ca lumina să vină pe neașteptate, încă o dată, în lumea oamenilor 
și, astfel, să sfârșească zilele întunericului și să restabilească vitalitatea care a existat 
cândva. Cu toate acestea, Eu de mult timp am părăsit omenirea cu o mișcare a mânecii 
Mele, fără să-Mi mai fie milă de ea pentru greșelile lumii: de mult Eu am disprețuit și 
am respins oamenii de pe întregul pământ, am închis ochii faţă de condiţiile de acolo, 

Mi-am întors fața de la orice mișcare și gest al omenirii și am încetat să Mă bucur de 
imaturitatea și nevinovăția ei. Am început un alt plan pentru a face lumea din nou, astfel 
încât această nouă lume să poată găsi renașterea mai devreme și să nu mai fie niciodată 
scufundată. În mijlocul omenirii, atât de multe stări neobișnuite Mă așteaptă să le îndrept, 
sunt atât de multe greșeli pe care Eu, în persoană, să le împiedic să se întâmple, este 
atât de mult praf pe care să-l mătur și sunt atât de multe taine pe care să le dezvălui. 
Întreaga omenire Mă așteaptă și tânjește după venirea Mea. 

Pe pământ, Eu sunt Însuși Dumnezeul practic care sălășluiește în inimile oamenilor; 
în cer, Eu sunt Stăpânul întregii creaţii. Eu am urcat munți și am traversat râuri și am 
venit și am plecat din mijlocul omenirii. Cine îndrăznește să se opună, în mod deschis, 
Însuși Dumnezeului practic? Cine îndrăznește să se desprindă de suveranitatea Celui 
Atotputernic? Cine îndrăznește să afirme că Eu sunt, fără o umbră de îndoială, în cer? 
Mai mult, cine îndrăzneşte să afirme că Eu sunt, netăgăduit, pe pământ? Nu există 
nimeni, din întreaga omenire, capabil să exprime, în fiecare detaliu, locurile în care 
locuiesc Eu. Nu cumva, oricând sunt în cer, Eu sunt Însuși Dumnezeul supranatural și 
oricând sunt pe pământ, Eu sunt Însuși Dumnezeul practic? Că sunt sau nu Însuși 
Dumnezeul practic cu siguranţă nu poate fi determinat de faptul că Eu sunt Conducătorul 
întregii creaţii sau de faptul că experimentez suferințele lumii umane, nu-i aşa? Dacă 
așa ar sta lucrurile, oamenii nu ar fi, atunci, ignoranțţi dincolo de orice speranţă? Eu sunt 
în Cer, dar Eu sunt și pe pământ; sunt printre nenumăratele obiecte ale creaţiei și, de 
asemenea, printre masele de oameni. Oamenii Mă pot atinge în fiecare zi; mai mult, Mă 
pot vedea în fiecare zi. În ceea ce privește pe oameni, Eu par a fi uneori ascuns și alteori 
vizibil; par să exist cu adevărat și totuși, de asemenea, par să nu exist. În Mine se găsesc 
taine de nepătruns pentru omenire. Este ca și cum toți oamenii s-ar uita la Mine printr- 
un microscop pentru a descoperi în Mine și mai multe taine, sperând, prin aceasta, să 
risipească acel sentiment incomod din inimile lor. Cu toate acestea, chiar dacă ar fi să 
folosească raze X, cum ar putea oamenii să dezvăluie vreunul dintre secretele pe care 
Eu le dețin? 

Chiar în momentul în care poporul Meu, ca rezultat al lucrării Mele, va dobândi slavă 
alături de Mine, bârlogul marelui balaur roșu va fi dezgropat, tot noroiul și toată murdăria 
vor fi înlăturate și toată apa contaminată, acumulată timp de nenumărați ani, se va usca 
în focurile Mele care ard, ca să nu mai existe. Apoi, marele balaur roșu va pieri în iazul 
de foc și pucioasă. Sunteţi voi, cu adevărat, dornici să rămâneţi sub grija Mea iubitoare 
pentru a nu fi smulși de către balaur? Oare-i urâţi într-adevăr stratagemele înșelătoare? 
Cine poate să fie martor neclintit pentru Mine? De dragul numelui Meu, de dragul Duhului 
Meu și de dragul întregului Meu plan de gestionare (plan de mântuire), cine poate să-și 
ofere toată puterea? Astăzi, când Împărăţia se află în lumea oamenilor, este momentul 
în care Eu, în persoană, vin în mijlocul omenirii. Dacă lucrurile n-ar fi așa, ar exista cineva 
care ar putea intra, cutezător, pe câmpul de luptă în numele Meu? Pentru ca Împărăţia 
să poată prinde formă, astfel încât inima Mea să poată fi mulţumită și, mai mult, astfel 

încât ziua Mea să poată veni și timpul Meu să poată veni când nenumăratele obiecte ale 
creaţiei renasc și cresc abundent, astfel încât oamenii să poată fi salvaţi din marea 
suferinţei lor, ca să poată veni ziua de mâine și ca să poată fi minunat, să îmbobocească 
și să înflorească și, în plus, ca bucuria viitorului să aibă loc, toți oamenii se străduiesc 
cu toată puterea lor, fără a cruța nimic pentru a se sacrifica pentru Mine. Nu este acesta 
un semn că biruinţa este deja a Mea? Nu este un indiciu al finalizării planului Meu? 

Cu cât oamenii există mai mult în zilele de pe urmă, cu atât mai mult vor simți 
pustietatea lumii și cu atât mai puţin vor avea curaj pentru a trăi viața. Din acest motiv, 
nenumărați oameni au murit dezamăgiţi, nenumărați alţii au fost dezamăgiți în căutările 
lor și alţii, fără număr, suportă să fie manipulaţi de mâna Satanei. Am salvat atât de mulți 
oameni și i-am sprijinit pe atât de mulţi dintre ei și, adesea, când oamenii au pierdut 
lumina, Eu i-am mutat înapoi într-un loc luminos, astfel încât ei să Mă poată cunoaște în 
lumină și să se bucure de Mine în mijlocul fericirii. Datorită venirii luminii Mele, adoraţia 
crește în inimile oamenilor care locuiesc în Împărăţia Mea, căci Eu sunt un Dumnezeu 
pe care să-L iubească oamenii — un Dumnezeu de care oamenii se agaţă cu un strâns 
atașament — iar ei sunt plini de o impresie permanentă a formei Mele. Dar, la urma urmei, 
nu există nimeni care să înțeleagă dacă aceasta este lucrarea Duhului sau o funcţie a 
trupului. Oamenilor le-ar trebui o viaţă întreagă doar să experimenteze amănunțit acest 
lucru. Omul nu M-a disprețuit niciodată în cele mai intime unghere ale inimii lui; mai 
degrabă, se lipește de Mine în profunzimile duhului său. Înţelepciunea Mea le sporește 
admiraţia, minunile pe care Eu le fac sunt o delectare pentru ochii lor, iar cuvintele Mele 
le uimesc minţile și, totuși, ei le preţuiesc cu afecţiune. Realitatea Mea îi face pe oameni 
dezorientați, uluiți și perplecși și, totuși, ei sunt dornici să o accepte. Nu este tocmai 
aceasta măsura oamenilor așa cum sunt ei cu adevărat? 


13 martie 1992 


Capitolul 16 


Sunt atât de multe lucruri pe care vreau să i le spun omului, atât de multe lucruri pe 
care trebuie să i le spun. Dar omul este prea deficitar în ceea ce privește capacitatea de 
a accepta; omul este incapabil să înţeleagă pe deplin cuvintele Mele potrivit cu ceea ce 
furnizez Eu și înțelege doar un aspect, rămânând neștiutor în privinţa celorlalte. Totuși, 
Eu nu ucid omul din pricina neputinței lui și nici nu Mă mâhnesc de slăbiciunea lui. Eu 
Îmi fac numai lucrarea Mea și vorbesc așa cum am făcut-o mereu, chiar dacă omul nu 
înțelege voia Mea; când va veni ziua, oamenii Mă vor cunoaște în adâncul inimii lor și 
își vor aminti de Mine în gândurile lor. Când Eu voi pleca de pe acest pământ, va fi exact 
momentul când voi urca la tron în inima omului, adică, va fi atunci când toţi oamenii Mă 
vor cunoaște. Deci va fi, de asemenea, atunci când fiii Mei și poporul Meu vor domni 

peste pământ. Cei care Mă cunosc vor deveni, cu siguranţă, stâlpii Împărăției Mele și 
nimeni alții decât ei vor fi apți să guverneze și să-și exercite puterea în Împărăţia Mea. 
Toţi aceia care Mă cunosc sunt în posesia ființei Mele și sunt capabili să Mă trăiască pe 
Mine printre toți oamenii. Nu Mă interesează în ce măsură Mă cunoaște omul: nimeni 
nu-Mi poate stânjeni lucrarea, în niciun fel, iar omul nu-Mi poate oferi nicio asistenţă și 
nu poate face nimic pentru Mine. Omul poate doar să-Mi urmeze îndrumarea în lumina 
Mea și să caute voia Mea în această lumină. Astăzi, oamenii au aptitudini și cred că se 
pot da mari în fața Mea, pot râde și glumi cu Mine fără cea mai mică inhibiţie și să Mi se 
adreseze ca unui egal. Omul încă nu Mă cunoaște, el mai crede că avem o natură 
similară, că avem amândoi trup și sânge și amândoi locuim în lumea umană. Respectul 
lui pentru Mine este prea slab; el Mă venerează atunci când este înaintea Mea, dar este 
incapabil să Mă slujească înaintea Duhului. Este ca și cum, pentru om, Duhul nu există 
deloc. Ca urmare, niciun om nu a cunoscut vreodată Duhul; în întruparea Mea, oamenii 
văd doar un corp din carne și sânge și nu percep Duhul lui Dumnezeu. Oare voia Mea 
poate fi, într-adevăr, îndeplinită într-un asemenea mod? Oamenii sunt experţi în a Mă 
înșela; ei par să fi fost special instruiți de Satana pentru a Mă păcăli. Totuși, Eu sunt 
netulburat de Satana. Eu încă Îmi voi folosi înțelepciunea pentru a cuceri întreaga 
omenire și pentru a-l învinge pe corupătorul întregii omeniri pentru ca Împărăţia Mea să 
poată fi întemeiată pe pământ. 

Printre oameni, sunt aceia care au încercat să stabilească mărimea stelelor sau 
dimensiunea spațiului. Cu toate acestea, cercetările lor nu s-au dovedit niciodată 
productive și nu pot face altceva decât să-și plece descurajaţi capetele și să se 
resemneze cu eșecul. Căutând printre toţi oamenii și observând dinamica omului în 
eșecurile sale, Eu nu văd pe niciunul care este total convins în privința Mea, niciunul 
care Mă ascultă și Mi se supune. Cât de sălbatice sunt ambițiile omului! Când toată fața 
adâncului era întunecată, printre oameni Eu am început să gust amărăciunea lumii. 
Duhul Meu călătorește în întreaga lume și privește inimile tuturor oamenilor, totuși, și Eu 
cuceresc astfel omenirea în trupul Meu întrupat. Omul nu Mă vede, fiindcă este orb; omul 
nu Mă cunoaște, căci a devenit nesimțţitor; el Mi se opune, pentru că este neascultător; 
omul vine să se închine înaintea Mea, căci a fost cucerit de Mine; el ajunge să Mă 
iubească, căci Eu sunt, în mod inerent, vrednic de dragostea lui; el Mă trăiește și Mă 
manifestă, pentru că puterea și înțelepciunea Mea îl fac să fie după inima Mea. Eu am 
un loc în inima omului, dar niciodată nu am primit de la om dragostea sa faţă de Mine 
care sălășluiește în duhul lui. Există, într-adevăr, lucruri în duhul omului pe care el le 
iubește mai presus de orice altceva, însă Eu nu sunt unul dintre ele și, astfel, dragostea 
omului este ca un balon de săpun: când suflă vântul, acesta se sparge şi dispare fără 
să mai fie văzut vreodată. Eu întotdeauna am fost constant și neschimbat în atitudinea 
Mea faţă de om. Ar putea vreunul dintre oameni să fi făcut la fel? În ochii omului, Eu sunt 
la fel de intangibil și de nevăzut ca aerul și, pentru acest motiv, marea majoritate a 
oamenilor caută doar pe cerul nemărginit sau pe marea care se leagănă sau pe lacul 

calm sau printre slove și doctrine goale. Nu există nicio singură persoană care să 
cunoască substanța omenirii, cu atât mai puţin există cineva care poate spune ceva 
despre taina din Mine și, astfel, Eu nu cer ca omul să atingă cele mai înalte standarde 
pe care el își imaginează că Eu le cer de la el. 

În mijlocul cuvintelor Mele, munţii se răstoarnă, apele curg invers, omul devine 
supus, iar lacurile încep să curgă fără încetare. Deși mările agitate se ridică furioase 
spre cer, în mijlocul cuvintelor Mele, astfel de mări sunt potolite ca suprafața unui lac. 
Cu cea mai mică mișcare a mâinii Mele, vijeliile violente se risipesc și se îndepărtează 
imediat de Mine, iar lumea umană se întoarce imediat la liniște. însă, când Eu Îmi 
dezlânţui mânia, imediat munţii sunt rupţi în bucăţi, pământul începe imediat să se 
zguduie, apa se usucă repede, iar omul este îndată asaltat de dezastru. Din pricina 
mâniei Mele, nu dau nicio atenţie strigătelor omului, nu-i acord niciun ajutor ca răspuns 
la strigătele lui, căci mânia Mea crește. Când Eu sunt printre ceruri, stelele nu sunt 
niciodată cuprinse de panică la prezenţa Mea. În schimb, ele își pun inimile în lucrarea 
lor pentru Mine și, astfel, Eu revărs mai multă lumină asupra lor și le fac să strălucească 
mai clar, pentru ca ele să obţină o slavă mai mare pentru Mine. Cu cât sunt mai 
strălucitoare cerurile, cu atât este mai întunecată lumea de dedesubt; atât de mulți 
oameni s-au plâns că aranjamentele Mele sunt nepotrivite, atât de mulţi M-au părăsit 
pentru a-și face propria lor Împărăţie, pe care o folosesc pentru a Mă trăda și pentru a 
inversa starea întunericului. Cu toate acestea, cine a realizat acest lucru prin 
determinarea sa? Şi cine a avut succes în hotărârea sa? Cine poate răsturna ceea ce a 
fost rânduit de mâna Mea? Când primăvara se răspândește peste pământ, Eu, în secret 
și în tăcere, trimit lumină lumii, astfel încât, pe pământ, omul are un sentiment brusc de 
prospeţime în aer. Totuși, chiar în acel moment, întunec ochii omului, astfel încât el vede 
doar o ceaţă care acoperă pământul, iar omenirea și toate lucrurile devin nedeslușite. 
Tot ceea ce pot face oamenii este să ofteze în sinea lor și să-și spună: „De ce a durat 
lumina doar un moment? De ce Dumnezeu îi dăruiește omului doar ceaţă și 
nedeslușire?” În mijlocul disperării oamenilor, ceața dispare într-o clipă, dar când 
oamenii zăresc o lucire de lumină, Eu dezlănţui un torent de ploaie peste ei, iar timpanele 
le sunt spulberate de furtuna cu trăsnete în timp ce dorm. Cuprinși de panică, ei nu au 
deloc timp să se adăpostească și sunt înghiţiți de ploaia torențială. Într-o clipă, toate 
lucrurile de sub ceruri sunt curăţite în mijlocul mâniei Mele furioase. Oamenii nu se mai 
plâng de declanșarea ploii abundente, iar, în ei toţi, se naște venerație. Din cauza acestui 
asalt brusc de ploaie, marea majoritate a oamenilor sunt înecaţi de apa care cade din 
cer, devenind cadavre în apă. Eu privesc întregul pământ și văd că mulţi se trezesc, că 
mulţi se căiesc, că mulţi caută, în bărci mici, izvorul apelor, că mulţi Îmi fac plecăciuni 
pentru a-Mi cere iertarea, că mulţi au văzut lumina, că mulţi Mi-au văzut fața, că mulţi au 
curajul de a trăi și că întreaga lume a fost transformată. După acest torent imens de 
ploaie, toate lucrurile s-au întors la felul în care erau în mintea Mea și nu mai sunt 
neascultătoare. Curând, întregul pământ este plin de sunetul râsetelor, peste tot pe 

pământ există o atmosferă de laudă și nicăieri nu lipsește slava Mea. Înţelepciunea Mea 
este pretutindeni pe pământ și în întregul univers. Printre toate lucrurile sunt roadele 
înțelepciunii Mele, printre toți oamenii abundă capodoperele înţelepciunii Mele; totul este 
precum toate lucrurile din Împărăţia Mea și toți oamenii locuiesc în odihnă sub cerurile 
Mele ca oile pe pășunile Mele. Mă mișc deasupra tuturor oamenilor și privesc peste tot. 
Nimic nu pare vreodată vechi și nicio persoană nu este cum era. Mă odihnesc pe tron, 
mă sprijin peste întregul univers și sunt complet satisfăcut, căci toate lucrurile și-au 
recăpătat sfințenia și pot locui din nou în pace în Sion, iar oamenii de pe pământ pot 
duce vieți liniștite, multumitoare sub îndrumarea Mea. Toate popoarele gestionează totul 
în mâna Mea, toate popoarele și-au recăpătat inteligenţa anterioară și arătarea iniţială; 
ele nu mai sunt acoperite cu praf, ci, în Împărăţia Mea, sunt la fel de sfinte ca jadul, 
fiecare cu o față precum cea a celui sfânt din inima omului, căci Împărăția Mea a fost 
înființată printre oameni. 


14 martie 1992 


Capitolul 17 


Cuvântările Mele răsună ca un tunet, împrăștiind lumină în toate cele patru direcții 
și pe întregul pământ, iar în mijlocul tunetelor și al fulgerelor, umanitatea este doborâtă. 
Niciun om nu a rămas vreodată ferm în mijlocul tunetelor și al fulgerelor; majoritatea 
oamenilor sunt cumplit de îngroziţi la venirea luminii Mele și nu știu ce să facă. Atunci 
când o licărire slabă de lumină începe să apară la Răsărit, mulţi oameni, mișcaţi de 
această luminozitate neclară, se trezesc instantaneu din iluziile lor. Cu toate acestea, 
nimeni nu și-a dat seama vreodată că a venit ziua când lumina Mea coboară pe 
pământ. Majoritatea oamenilor sunt uluiţi de apariţia bruscă a luminii și, unii dintre ei, 
cu o privire caracterizată de fascinaţie curioasă, observă mișcările luminii și direcţia 
din care se apropie, în vreme ce unii stau pregătiţi în timp ce înfruntă lumina, astfel 
încât ei să-i poată înţelege mai clar sursa. Oricum ar fi, a descoperit cineva vreodată 
cât de prețioasă este lumina de astăzi? A conștientizat vreodată cineva unicitatea 
luminii de astăzi? Majoritatea oamenilor sunt doar nedumeriţi; au ochii răniţi și sunt 
aruncaţi, de lumină, în noroi. Sub această lumină nebuloasă, s-ar putea spune că 
dezordinea acoperă pământul, o priveliște insuportabil de tristă, care, examinată 
îndeaproape, îl asaltează pe om cu o melancolie copleșitoare. Din aceasta se deduce 
faptul că, atunci când lumina este cea mai puternică, starea pământului va fi mai puţin 
capabilă să permită omenirii să se stea înaintea Mea. Umanitatea stă în lucirea luminii; 
din nou, toată umanitatea stă în mântuirea luminii, dar, totodată, și în rănile provocate 
de ea. Există oare cineva care nu se află în mijlocul loviturilor ucigătoare ale luminii? 
Există oare cineva care poate scăpa de arsura luminii? Am străbătut întreg universul, 

presărând cu mâinile Mele seminţele Duhului Meu, astfel încât toată umanitatea de pe 
pământ să fie, în acest mod, mișcată de Mine. Din cel mai înalt punct al Cerului, Mă uit 
în jos la întregul pământ, urmărind fenomenele grotești și fantastice ale creaturilor de 
pe pământ. Suprafaţa oceanului pare să sufere șocul unui cutremur: păsările marine 
zboară încoace şi-n colo, căutând pești pe care să-i înghită. Între timp, fundul mării 
rămâne în ignoranță, iar condiţiile de la suprafaţă sunt total incapabile să îi trezească 
conștiința, deoarece fundul oceanului este la fel de senin ca al treilea Cer. Aici, lucrurile 
vii, mari și mici, coexistă în armonie, fără a se angaja nici măcar o dată în „conflicte ale 
gurii și limbii”. Printre nenumăratele fenomene bizare şi capricioase, cel mai greu îi 
este umanităţii să Mă mulțumească. Poziţia pe care Eu i-am dat-o omului este prea 
înaltă, iar ambiția sa este astfel prea mare și, în ochii lui, există întotdeauna o măsură 
de neascultare. În cadrul disciplinării omului de către Mine, în judecata Mea faţă de el, 
au existat multe lucruri care sunt meticuloase, multe care sunt binevoitoare, dar, 
despre aceste lucruri, omenirea nu are nici cea mai mică bănuială. Eu nu am tratat 
niciodată cu asprime vreo ființă umană; doar am administrat corecţii potrivite când 
omenirea a fost neascultătoare și doar i-am oferit ajutor adecvat când a fost slabă. Dar, 
atunci când umanitatea Mă ţine la distanţă și, în plus, folosește stratagemele 
înșelătoare ale Satanei ca să se răzvrătească împotriva Mea, voi extermina imediat 
omenirea, nelăsându-i nicio altă șansă să-și demonstreze cu înfumurare abilitățile 
înaintea Mea, astfel încât să nu mai poată să se împăuneze cu infatuare, agresându-i 
pe alţii, pe fața pământului. 

Eu Îmi exercit autoritatea pe pământ, desfășurându-Mi lucrarea în întregimea sa. Tot 
ce este în lucrarea Mea se reflectă pe fața pământului; omenirea nu a putut niciodată, 
pe pământ, să înțeleagă mișcările Mele în Cer, nici să cugete amănunţit asupra orbitelor 
şi traiectoriilor Duhului Meu. Majoritatea ființelor umane înțeleg doar detaliile care se află 
în afara duhului, incapabile să înțeleagă starea reală a acestuia. Cerinţele pe care le am 
de la omenire nu sunt ale sinelui Meu nedeslușit, care este în Cer, sau ale ființei 
imponderabile care sunt pe pământ; Eu am cerințe adecvate în concordanţă cu statura 
omului de pe pământ. Eu niciodată nu am pus pe cineva în dificultate și nici n-am cerut 
vreodată cuiva să-și „stoarcă sângele” pentru plăcerea Mea -— ar putea oare cerințele 
Mele să fie limitate doar la asemenea condiţii? Din nenumăratele creaturi de pe pământ, 
care nu se supune dispozițiilor cuvintelor din gura Mea? Care dintre aceste creaturi, care 
vin înaintea Mea, nu este pe deplin arsă prin cuvintele Mele și focul Meu arzător? Care 
dintre aceste creaturi îndrăznește „să se fâțâie” cu exaltare mândră înaintea Mea? Care 
din aceste creaturi nu se pleacă înaintea Mea? Sunt Eu Dumnezeul care impune creaţiei 
doar tăcerea? Dintre nenumăratele lucruri din creaţie, Eu le aleg pe cele care Îmi satisfac 
intenţia; din nenumăratele fiinţe umane din omenire, le aleg pe cele cărora le pasă de 
inima Mea. Eu aleg cele mai bune dintre toate stelele, adăugând prin aceasta o licărire 
slabă de lumină Împărăției Mele. Eu umblu pe pământ, împrășştiindu-Mi parfumul 
pretutindeni și, în fiecare loc, Îmi las în urmă forma. Fiecare loc răsună la sunetul glasului 

Meu. Oamenii de peste tot se gândesc la scenele frumoase de ieri, pentru că întreaga 
umanitate își amintește trecutul... 

Întreaga umanitate tânjește să-Mi vadă fața, dar când cobor în persoană pe pământ, 
toţi sunt potrivnici sosirii Mele și toți alungă venirea luminii, ca și cum Eu aș fi dușmanul 
omului în Cer. Omul Mă întâmpină cu o lumină defensivă în ochi și rămâne constant 
alert, profund temător că Eu aș putea avea alte planuri pentru el. Deoarece ființele 
umane Mă privesc ca pe un prieten necunoscut, ele se simt de parcă Eu aș nutri intenţia 
de a le ucide fără discriminare. În ochii omului, Eu sunt un opozant ucigător. Cu toate că 
a gustat căldura Mea în toiul nenorocirii, omul rămâne în necunoștinţă de cauză în ceea 
ce privește dragostea Mea și este încă pornit să se apere de Mine și să Mă sfideze. 
Departe de a profita de condiţia lui pentru a acţiona împotriva sa, Eu îl cuprind pe om în 
căldura îmbrăţișării, îi umplu gura cu dulceaţă și îi pun mâncarea necesară în stomac. 
Dar, când mânia Mea violentă va scutura munții și râurile, nu îi voi mai dărui omului, din 
cauza lașităţii lui, aceste forme diferite de ajutor. În acest moment, furia Mea va crește, 
refuzând tuturor lucrurilor vii o șansă să se căiască și, abandonând toate speranţele 
Mele pentru om, voi administra răsplata pe care el o merită din plin. În acest moment, 
tunetul vuiește și fulgerul lucește, precum valurile oceanului care se dezlănţuie cu mânie, 
ca zeci de mii de munţi care se prăbușesc. Pentru răzvrătirea sa, omul este doborât de 
tunet și de fulger și alte creaturi sunt eliminate în explozii de tunete și fulgere, iar întregul 
univers coboară brusc în haos și creaţia nu poate să recupereze suflarea primară a vieții. 
Nenumăratele mulţimi ale omenirii nu pot scăpa de vuietul tunetului; în mijlocul lucirii 
fulgerului, ființele umane, hoardă după hoardă, se răstoarnă în curentul rapid, ca să fie 
purtate de torentele care se revarsă din munţi. Deodată, lumea „oamenilor” se apropie 
de locul de „destinaţie” al omului. Cadavrele plutesc la suprafața oceanului. Întreaga 
omenire se îndepărtează de Mine din pricina mâniei Mele, căci omul a păcătuit împotriva 
esenței Duhului Meu și răzvrătirea lui M-a jignit. Dar, în locurile fără apă, alţi oameni se 
bucură încă, printre râsete și cântece, de făgăduinţele acordate lor. 

Când toți oamenii sunt tăcuţi, Eu emit o licărire de lumină în fața ochilor lor. Apoi, 
mintea oamenilor se limpezește și ochii încep să le strălucească, iar ei nu mai sunt 
dornici să păstreze tăcerea; astfel, sentimentul spiritual este chemat în inimile lor 
imediat. Când se întâmplă asta, întreaga umanitate este înviată. Aruncându-și deoparte 
nemulțumirile nerostite, toți oamenii vin înaintea Mea, câștigând încă o șansă la 
supravieţuire prin cuvintele pe care Eu le proclam. Acest lucru se întâmplă pentru că 
toate ființele umane își doresc să trăiască pe fața pământului. Cu toate acestea, care 
dintre ele a avut vreodată intenţia de a trăi de dragul Meu? Care dintre ele a descoperit 
vreodată lucruri splendide în ele ca să Mi le ofere pentru bucuria Mea? Care dintre ele 
Mi-a detectat vreodată mireasma îmbătătoare? Toate ființele umane sunt lucruri vulgare 
și nerafinate: la exterior, par a uimi ochii, dar esența lor este de a nu Mă iubi sincer 
pentru că, în ungherele adânci ale inimii omenești, niciodată nu a existat niciun element 
al Meu. Omul este prea deficitar: comparându-l cu Mine, pare că dezvălui un abis la fel 

de mare ca acela dintre pământul și Cer. Chiar și astfel, Eu nu lovesc punciele slabe și 
vulnerabile ale omului, nici nu-l ridiculizez din cauza neajunsurilor sale. Mâinile Mele au 
fost la lucru pe pământ timp de mii de ani și tot timpul ochii Mei au avut grijă de întreaga 
omenire. Totuși, Eu n-am luat niciodată, la întâmplare, nicio singură viaţă umană ca să 
Mă joc cu ea ca și cum ar fi fost o jucărie. Observ durerile pe care le-a îndurat omul și 
înțeleg preţul pe care el l-a plătit. În timp ce el stă înaintea Mea, nu doresc să îl iau pe 
om pe nepregătite pentru a-l mustra și nici nu-Mi doresc să revărs asupra lui lucruri 
nedorite. În schimb, în tot acest timp, Eu doar i-am furnizat și i-am dat omului. Așadar, 
tot ceea ce îl bucură pe om este harul Meu, toată răsplata care vine din mâna Mea. 
Pentru că Eu sunt pe pământ, omul nu a trebuit niciodată să îndure chinurile foamei. Mai 
degrabă, îi permit omului să primească din mâinile Mele lucrurile de care el se poate 
bucura și îi permit omenirii să trăiască în binecuvântările Mele. Oare nu trăiește întreaga 
omenire sub mustrarea Mea? Așa cum există belșug în adâncimile munților și o mulţime 
de lucruri de care să se bucure în ape, oare poporul care trăiește astăzi în cuvintele 
Mele nu are, cu atât mai mult, mâncare pe care o apreciază și o gustă? Eu sunt pe 
pământ și omenirea se bucură de binecuvântările Mele pe pământ. Când voi lăsa 
pământul în urmă, moment în care și lucrarea Mea se va încheia, omenirea nu va mai 
primi îngăduința Mea din cauza slăbiciunii sale. 


16 martie 1992 


Capitolul 18 


Într-o străfulgerare, fiecare animal este dezvăluit în adevărata sa formă. Tot așa, 
iluminate de lumina Mea, fiinţele umane și-au recăpătat sfințenia pe care o aveau 
odinioară. O, fie ca lumea coruptă a trecutului să se fi răsturnat în sfârșit în apa murdară 
și, scufundându-se sub suprafaţă, să se fi dizolvat în noroi! O, întreagă omenire a creaţiei 
Mele! În sfârșit, s-a întors din nou la viață, în lumină, a găsit temelia existenţei și a încetat 
să se mai zbată în noroi! O, nenumăratele lucruri ale creaţiei pe care le ţin în mâinile 
Mele! Cum pot să nu fie reînnoite prin cuvintele Mele? Cum pot, în lumină, să nu dea 
curs funcţiilor lor? Pământul nu mai este nemișcat și tăcut, cerul nu mai este pustiu și 
trist. Cerul și pământul, nemaifiind separate de un gol, sunt unite ca una, pentru a nu mai 
fi vreodată despărțite. Cu această ocazie triumfătoare, în acest moment de entuziasmare, 
dreptatea și sfințenia Mea s-au extins peste tot în univers și toată omenirea le 
preamăreşte fără încetare. Orașele cerului râd de bucurie și împărăţia pământului 
dansează de bucurie. Cine nu se bucură în acest moment și cine nu plânge? Pământul, 
în starea sa primordială, aparține cerului, iar cerul este unit cu pământul. Omul este 
cordonul care unește cerul și pământul și, datorită sfințeniei lui, datorită reînnoirii lui, cerul 
nu mai este ascuns de pământ, iar pământul nu mai este tăcut față de cer. Feţele omenirii 

sunt încununate de zâmbete de mulțumire și o dulceaţă ce nu cunoaște hotare este 
ascunsă în inimile sale. Omul nu se ceartă cu alţi oameni, nici nu ajung oamenii să se 
bată unul cu altul. Există cineva care, în lumina Mea, să nu trăiască pașnic cu ceilalți? 
Există cineva care, în ziua Mea, să Îmi facă numele de ocară? Toate ființele umane își 
îndreaptă privirea plină de respect către Mine și, în inima lor, Mă strigă în taină. Am 
cercetat fiecare acţiune a omenirii: printre oamenii care au fost curăţiţi, nu există niciunul 
care să fie neascultător față de Mine, niciunul care să emită judecăţi asupra Mea. Toată 
omenirea este îmbibată de firea Mea. Toţi oamenii ajung să Mă cunoască, se apropie de 
Mine și Mă adoră. Eu stau neclintit în duhul omului, sunt ridicat la cea mai înaltă culme 
în ochii omului și curg prin sângele din venele omului. Exaltarea voioasă din inima omului 
umple fiecare loc de pe fața pământului, aerul este înviorător și proaspăt, cețurile dense 
nu mai învelesc pământul, iar soarele strălucește cu splendoare. 

Acum, priviţi spre Împărăţia Mea, unde Eu sunt Rege peste toate și unde Eu exercit 
putere peste tot. De la începutul creaţiei și până în ziua de azi, fiii Mei, îndrumați de 
Mine, au îndurat atâtea greutăţi ale vieţii, atâtea nedreptăţi din partea lumii, atâtea 
vicisitudini ale tărâmului uman, dar, acum, ei sălășluiesc în lumina Mea. Cine nu plânge 
pentru nedreptăţile de ieri? Cine nu varsă lacrimi pentru greutăţile suportate ca să 
ajungă până în ziua de astăzi? Şi, din nou, există cineva care nu profită de această 
ocazie ca să Mi se dedice? Există cineva care nu se folosește de acest prilej pentru a 
exprima pasiunea care se întețește în inima sa? Există cineva care, în acest moment, 
să nu dea glas la ceea ce a experimentat? În acest moment, toate ființele umane Îmi 
consacră Mie cea mai bună parte a lor. Câte sunt chinuite de regret pentru nebuniile lor 
de ieri, câte se detestă pentru îndeletnicirile de ieri! Fiinţele umane au ajuns, toate, să 
se cunoască, toate au văzut faptele Satanei și minunăţia Mea, iar în inimile lor, a fost 
statornicit un loc pentru Mine. Nu voi mai întâlni aversiune sau renunțare printre oameni, 
căci lucrarea Mea cea măreaţă a fost deja îndeplinită și nu mai este stingherită. Astăzi, 
printre fiii Împărăției Mele, există vreunul care să nu fi cugetat la propriile preocupări? 
Există vreunul care să nu aibă mai multă consideraţie din cauza modalităţilor prin care 
este înfăptuită lucrarea Mea? Există cineva care să se fi oferit sincer de dragul Meu? 
Impurităţile din inimile voastre s-au împuţinat? Sau au sporit? Dacă elementele impure 
din inimile voastre nici nu au scăzut, nici nu au crescut, atunci cu siguranţă îi voi arunca 
pe oamenii asemeni vouă. Ceea ce vreau Eu sunt oameni sfinţi care sunt după inima 
Mea, nu duhuri necurate care se răzvrătesc împotriva Mea. Chiar dacă cererile Mele de 
la omenire nu sunt mari, lumea lăuntrică din inima lor este atât de complicată, încât 
omenirea nu poate să se conformeze cu ușurință voii Mele sau să-Mi îndeplinească 
imediat intenţiile. Marea majoritate a ființelor umane se ostenesc în taină cu speranța 
de a pune mâna pe coroana finală a victoriei. Marea majoritate a oamenilor se 
străduiesc din răsputeri, neîndrăznind să încetinească nici măcar o clipă, profund 
temători să nu cadă prizonieri Satanei pentru a doua oară. Ei nu mai îndrăznesc să își 
permită să nutrească nemulțumiri împotriva Mea, ci sunt constanti în a-și arăta 

loialitatea faţă de Mine. Am auzit cuvintele spuse din inimă de atâţia oameni, relatările 
rostite de atâţia oameni despre experienţele dureroase din toiul suferinței; am văzut atât 
de mulţi, în necazurile cele mai cumplite, oferindu-Mi fără greș loialitatea lor și pe atât 
de mulţi i-am privit, în timp ce străbăteau cărarea anevoioasă, zbătându-se să găsească 
o cale de ieșire. În aceste împrejurări, nu s-au plâns niciodată; chiar și atunci când, 
incapabili de a găsi lumina, s-au descurajat oarecum, nu s-au plâns nici măcar o dată. 
Dar, totodată, am auzit atât de mulţi oameni dând frâu liber blestemelor din adâncul 
inimii lor, hulind cerul și acuzând pământul și am văzut, de asemenea, atâția oameni 
abandonându-se disperării în toiul necazurilor, aruncându-se pe ei înșiși ca pe niște 
gunoaie într-o pubelă, ca să fie acoperiţi cu mizerie și murdărie. Am auzit atât de mulţi 
oameni certându-se unul cu altul din cauza unei schimbări de poziţie care conduce la o 
schimbare a înfățișării lor, modificându-le astfel relaţiile cu semenii lor, astfel că prietenii 
încetează să mai fie prieteni și devin dușmani, atacându-se unul pe altul prin vorbe. 
Marea majoritate a oamenilor se folosesc de cuvintele Mele ca de gloanţele unei 
mitraliere, deschizând pe nepregătite focul asupra celorlalți, până când lumea 
oamenilor este pretutindeni plină de o gâlceavă zgomotoasă care spulberă liniștea 
pașnică. Din fericire, a sosit ziua aceasta; altfel, cine ştie câţi ar fi putut pieri sub 
măturarea nestăvilită a acestui foc de mitralieră. 

Urmând izvorârea cuvintelor Mele și ţinând pasul cu condiţiile întregii omeniri, 
Împărăţia Mea coboară, pas cu pas, pe pământ. Omul nu mai nutrește gânduri 
îngrijorătoare, nu „se preocupă” cu alte persoane sau nu mai „stă pe gânduri” din cauza 
lor. lar astfel, disputele controversate nu mai există pe pământ și, urmând cuvintele care 
izvorăsc din Mine, feluritele „arme” ale epocii moderne sunt, de asemenea, retrase. 
Omul găsește din nou pacea alături de om, inima omului iradiază încă o dată un spirit 
de armonie și nimeni nu se mai apără împotriva atacului sub acoperire. Toată omenirea 
a revenit la normal și a pornit spre o nouă viaţă. Trăind în noile împrejurimi, un număr 
considerabil de oameni se uită în jurul lor, simțindu-se ca și cum au intrat într-o lume 
nou-nouţă și, din acest motiv, nu reușesc să se adapteze imediat la mediul lor actual 
sau să apuce direct pe cărarea cea dreaptă. Şi astfel, în ceea ce privește omenirea, este 
vorba de un caz de tipul: „duhul este plin de sârguinţă, dar trupul este neputincios”. Deși 
nu am gustat Eu Însumi, precum omul, amărăciunea necazului, cu toate acestea, știu 
tot ce trebuie să știu despre neajunsurile omului. Sunt familiarizat îndeaproape cu 
nevoile omului, iar înțelegerea Mea despre slăbiciunile sale este deplină. Din acest 
motiv, Eu nu râd de om pentru cusururile lui; doar administrez, în funcţie de nedreptatea 
lui, o măsură potrivită de „educație, cea mai bună pentru a le permite tuturor să se 
încadreze pe calea cea bună, astfel încât oamenii să înceteze să fie orfani rătăcitori și, 
în schimb, să devină prunci îndrăgiţi, cu un loc pe care să-l poată numi cămin. Cu toate 
acestea, acțiunile Mele sunt guvernate de principii. Dacă fiinţele umane nu sunt dornice 
să se bucure de beatitudinea care este în Mine, tot ce pot face Eu este să fiu de acord 
cu dorințele lor și să-i trimit în Adânc. În acest moment, nimeni nu ar trebui să mai 

nutrească nemulțumiri în inima sa, ci toți ar trebui să poată vedea dreptatea Mea în 
aranjamentele pe care le-am făcut. Nu oblig omenirea să Mă iubească și nici nu lovesc 
vreun om ca să Mă iubească. În Mine există libertate totală, eliberare totală. Deși soarta 
omului zace în mâinile Mele, i-am dat omului un liber arbitru, care nu este supus 
controlului Meu. În acest fel, ființele umane nu vor născoci moduri de a da de „necaz” ca 
urmare a decretelor Mele administrative, ci, mai degrabă, bizuindu-se pe mărinimia Mea, 
vor obţine „eliberarea”. Şi astfel, mulţi oameni caută în eliberarea lor propria cale de 
ieșire, mai degrabă decât să fie ţinuţi cu forța lângă Mine. 

Am tratat întotdeauna omenirea cu îngăduinţă, fără a-i încărca vreodată pe oameni 
cu probleme de nerezolvat, fără a pune vreodată nici măcar o singură persoană în 
dificultate. Nu e așa? Deși foarte mulţi oameni nu Mă iubesc, departe de a fi contrariat 
de acest gen de atitudine, le-am dat libertate, acordându-le mână liberă, până la a le 
permite să înoate în voie în marea amărăciunii și suferinței. Căci omul este un vas 
dezonorant: deși vede binecuvântarea pe care o ţin în mâna Mea, el nu este deloc 
interesat să se bucure de ea, ci mai degrabă ar smulge flagelul din mâna Satanei, 
osândindu-se astfel să fie consumat de Satana ca „hrană”. Desigur, există unii care au 
văzut cu ochii lor lumina Mea și astfel, deși trăiesc în negurile obscure ale prezentului, 
ei nu și-au pierdut credința în lumină din pricina acestor neguri, ci continuă să meargă 
pe bâjbâite și să caute prin acele neguri — chiar și pe o cale străbătută de obstacole. 
Când omul se răzvrătește împotriva Mea, Îmi năpustesc furia înverșunată asupra lui 
și, astfel, omul să piară prin neascultarea sa. Când Mă ascultă, Eu rămân ascuns de 
el, stârnind, în felul acesta, o iubire în adâncul inimii sale, o iubire care nu caută să Mă 
lingușească, ci să-Mi îngăduie să Mă veselesc. De atât de multe ori, în timp ce omul 
Mă căuta, Mi-am închis ochii și am rămas în tăcere pentru a-i stârni adevărata credinţă. 
Dar când Eu nu vorbesc, credința omului se schimbă într-o clipă și tot ceea ce văd sunt 
„bunurile lui false”, pentru că omul nu M-a iubit niciodată sincer. Numai atunci când Mă 
manifest, oamenii fac un spectacol grozav de „credinţă”; dar când sunt ascuns în locul 
Meu secret, ei devin firavi și slabi de inimă, de parcă s-ar teme că Mă jignesc; sunt 
chiar unii care, incapabili să Îmi vadă faţa, Mă supun unei „procesări profunde”, negând 
astfel adevărul existenţei Mele. Atât de mulţi oameni rămân în această stare; atât de 
mulți au această mentalitate. Nu este altceva decât predilecția tuturor oamenilor de a 
acoperi ceea ce este urât în ei. Din acest motiv, sunt reticente să atragă atenţia asupra 
propriilor lor neajunsuri și doar admit adevărul cuvintelor Mele cu dinţi încleștaţi și 
chipuri ascunse. 


17 martie 1992 

Capitolul 19 


Să ia cuvintele Mele ca bază pentru supraviețuirea sa — aceasta e obligaţia omenirii. 
Oamenii trebuie să-și stabilească porțiunea individuală în fiecare parte a cuvintelor Mele; 
a nu face acest lucru ar însemna să-și caute distrugerea și să invite sfidarea. Umanitatea 
nu Mă cunoaște și, din acest motiv, în loc să-și aducă viaţa la Mine pentru a Mi-o oferi 
în schimb, tot ceea ce face este să se etaleze înaintea Mea, cu gunoiul în mâini, 
încercând, astfel, să-Mi dea satisfacţie. Totuși, departe de a fi mulțumit de cum stau 
lucrurile, Eu continui să fac cereri umanităţii. lubesc contribuţiile oamenilor, dar urăsc 
cererile lor. Toţi oamenii au inimi pline de lăcomie; este ca și cum inima omenească ar 
fi în sclavia diavolului și nimeni nu ar putea să se elibereze și să-Mi ofere inima sa. Când 
vorbesc, omul ascultă glasul Meu cu atenţie concentrată; dar când încetez să vorbesc, 
el începe din nou propria sa „întreprindere” și încetează cu totul să ţină cont de cuvintele 
Mele, ca și când cuvintele Mele ar fi doar o anexă a întreprinderilor” sale. Nu am fost 
niciodată permisiv cu umanitatea și totuși, am fost răbdător cu ea și înțelegător față de 
ea. Și astfel, ca urmare a îngăduinţei Mele, toate ființele umane se supraestimează și 
sunt incapabile de autocunoaștere și auto-reflecție; profită pur și simplu de răbdarea 
Mea pentru a Mă înșela. Niciuneia dintre ele nu i-a păsat de Mine în mod sincer și niciuna 
nu M-a prețuit cu adevărat ca pe un obiect drag inimii sale; doar atunci când au momente 
libere de oferit, Îmi acordă atenţie în mod superficial. Efortul pe care l-am cheltuit asupra 
omenirii este deja peste măsură; mai mult, am lucrat în feluri fără precedent asupra 
oamenilor și, în afară de aceasta, le-am dat o povară suplimentară pentru ca, din ceea 
ce Eu am și ce sunt, să poată câștiga o oarecare cunoaștere și să treacă printr-o anumită 
schimbare. Eu nu cer omului să fie un simplu „consumator”, însă îi cer să fie un 
„producător” capabil să provoace înfrângerea Satanei. Deși se poate să nu cer umanității 
să facă ceva, totuși am standarde pentru cerințele pe care le fac, pentru că există un 
scop în ceea ce fac, precum şi o bază pentru acţiunile Mele: Eu nu Mă joc, așa cum își 
imaginează oamenii, la întâmplare, și nici nu am plăsmuit cerul și pământul și 
nenumăratele obiecte ale creației după bunul plac. În lucrarea Mea, oamenii ar trebui să 
poată să vadă și să câștige ceva. Nu ar trebui să-și risipească primăvara tinereții sau 
să-și trateze viaţa ca pe haine peste care prafului îi este, fără grijă, îngăduit să se adune; 
mai degrabă, ar trebui să se păzească în mod strict, luând din belșugul Meu pentru a-și 
satisface propriile plăceri, până când, datorită Mie, nu se pot întoarce la Satana și, 
datorită Mie, inițiază un atac împotriva acestuia. Oare nu sunt foarte simple cerinţele pe 
care le am de la omenire? 

Atunci când o licărire slabă de lumină începe să se arate la Răsărit, toți oamenii din 
univers, din acel motiv, își îndreaptă, pentru moment, atenţia spre lumina de la Răsărit. 
Nemaifiind în continuare cufundată în somn, omenirea merge să observe sursa luminii 
estice, dar, din cauza limitelor puterii umane, nimeni nu poate vedea locul de unde 
provine lumina. Când totul din univers este complet iluminat, omul se va trezi din somn 

și din vis și, doar atunci, își va da seama că ziua Mea se apropie încet în lume. Întreaga 
umanitate celebrează datorită venirii luminii și, prin urmare, nu mai zace profund 
adormită și nu mai este apatică. Sub strălucirea luminii Mele, întreaga umanitate devine 
limpede la minte și la vedere și se trezește, dintr-o dată, la bucuria de a trăi. La adăpostul 
unei ceţi învăluitoare, Mă uit peste lume. Toate animalele se odihnesc; datorită sosirii 
unei licăriri slabe de lumină, totul a devenit conștient de apropierea unei noi vieți. Din 
acest motiv, toate animalele se târâie și ele afară din bârlogurile lor, căutând hrană. 
Plantele, desigur, nu fac excepţie, iar în strălucirea luminii, frunzele lor verzi lucesc cu o 
sclipire strălucitoare, așteptând să-Mi consacre porțiunea lor individuală, în momentul în 
care Eu sunt pe pământ. Toate ființele umane doresc venirea luminii și, totuși, se tem 
de ivirea ei, profund neliniştite de faptul că propria lor urâciune nu va mai găsi tăinuire. 
Asta pentru că oamenii sunt despuiați și nu au cu ce să se acopere. Așadar, foarte mulți 
oameni s-au panicat în urma venirii luminii și sunt într-o stare de șoc din cauză că s-a 
arătat. Foarte mulţi oameni, văzând lumina, sunt plini de remușcări nemărginite, 
detestându-și necurăţia, însă, fără puterea de a modifica faptul îndeplinit, pot doar să 
aștepte ca Eu să pronunt sentința. Atât de mulţi oameni, rafinaţi de suferinţa în întuneric, 
sunt, la vederea luminii, loviți brusc de semnificaţia ei profundă și, de atunci înainte, 
îmbrățișează strâns la sânul lor lumina, profund temători să nu o piardă din nou. Atât de 
mulți oameni, în loc să fie aruncaţi afară de pe orbită de arătarea bruscă a luminii, își 
desfășoară pur și simplu munca actuală de zi cu zi, pentru că au fost orbi timp de mulți 
ani și, astfel, nu doar că nu observă că lumina a venit, dar nici nu sunt mulţumiţi de ea. 
În inimile oamenilor, Eu nu sunt nici sus, nici jos. În ceea ce-i privește pe oameni, este 
o chestiune de indiferenţă dacă Eu exist sau nu; e ca și cum vieţile oamenilor nu ar 
deveni și mai singuratice dacă Eu n-aș exista, iar dacă aș exista, viețile lor nu ar deveni 
mai vesele. Deoarece fiinţele umane nu Mă preţuiesc, bucuriile pe care Eu le permit lor 
sunt puţine. Totuși, de îndată ce oamenii Îmi vor oferi măcar un gram în plus de adorare, 
și Eu voi face o schimbare în atitudinea pe care o am faţă de ei. Din acest motiv, abia 
atunci când oamenii vor înțelege această lege vor fi destul de norocoși să Mi se dedice 
și să ceară lucrurile pe care le ţin în mâna Mea. Sigur dragostea lor pentru Mine nu este 
legată numai de propriile lor interese? Sigur credinţa lor în Mine nu este legată numai 
de lucrurile pe care Eu le ofer? Oare dacă oamenii nu văd lumina Mea, nu pot să Mă 
iubească cu sinceritate cu ajutorul credinţei lor? Cu siguranţă, puterea și vigoarea lor nu 
se limitează, cu adevărat, la condiţiile de astăzi? Oare omenirea are nevoie de curaj 
pentru a Mă iubi? 

Ca urmare a existenței Mele, nenumăratele obiecte ale creaţiei se supun 
ascultătoare în locurile în care locuiesc și, în lipsa disciplinei Mele, nu se complac în 
neînfrânare destrăbălată. De aceea, munții devin graniţe între naţiuni pe pământ, apele 
devin bariere pentru a ține oamenii despărțiți între pământuri, iar aerul devine cel care 
curge de la un om la altul, în spaţiul de pe pământ. Doar umanitatea este incapabilă să 
asculte cu adevărat cerinţele voii Mele; acesta e motivul pentru care spun că, dintre toate 

creațiile, doar oamenii aparţin categoriei celor neascultători. Omenirea nu Mi s-a supus 
niciodată cu adevărat și, din acest motiv, i-am ţinut tot timpul pe oameni sub o disciplină 
strictă. Dacă, în mijlocul umanităţii, s-ar întâmpla ca slava Mea să se întindă peste 
întregul univers, atunci, cu siguranță Îmi voi lua toată slava și o voi face să se manifeste 
înaintea omenirii. Pentru că în necurăţia lor, oamenii nu sunt potriviţi să se uite la slava 
Mea, timp de mii de ani Eu nu M-am descoperit niciodată, rămânând ascuns în schimb; 
din această cauză, slava Mea nu a fost niciodată manifestată înaintea lor, iar ei au căzut 
întotdeauna în abisul păcatului. Eu am iertat oamenii pentru nedreptatea lor, dar ei nu 
știu cum să se păstreze și, în schimb, sunt întotdeauna deschişi păcatului, permițându- 
i să îi rănească. Nu arată asta lipsa de respect de sine și iubire de sine a omenirii? În 
mijlocul umanităţii, poate iubi cineva cu adevărat? Câte grame poate cântări 
devotamentul omenirii? Nu există bunuri alterate amestecate în așa-numita autenticitate 
a oamenilor? Nu este devotamentul lor un talmeș-balmeș desăvârșit? Eu cer dragostea 
lor întreagă. Oamenii nu Mă cunosc și, deși ar putea căuta să Mă cunoască, nu-Mi vor 
da inimile lor adevărate și sincere. Eu nu pretind de la oameni ceea ce nu sunt dispuși 
să dea. Dacă Îmi dăruiesc devotamentul lor, Eu îl voi accepta fără o obiectie politicoasă. 
Totuși, dacă ei nu au încredere în Mine și refuză să-Mi ofere chiar și o iotă din ei înșiși, 
mai degrabă decât să devin mai înverșunat în această privinţă, pur și simplu Mă voi 
debarasa de ei în alt fel și le voi pregăti o destinaţie potrivită. Tunetul asurzitor din cer îl 
doboară pe om; munții înalţi, în timp ce se răstoarnă, îl îngroapă; fiarele sălbatice, în 
foamea lor, îl devorează; și oceanele care se ridică în talazuri se închid peste capul lui. 
Pe măsură ce omenirea se implică într-un conflict fratricid, toți oamenii își vor căuta 
propria distrugere în calamităţile care se ridică din mijlocul lor. 

Împărăţia se extinde în mijlocul umanităţii, se formează în mijlocul umanității și se 
ridică în mijlocul umanităţii; nu există nicio forță care să poată să-Mi distrugă Împărăţia. 
Dintre oamenii Mei care sunt în Împărăţia de astăzi, care dintre voi nu este o ființă umană 
între fiinte umane? Care dintre voi se află în afara condiţiei umane? Când noul Meu punct 
de început este anunţat mulțimii, cum va reacţiona umanitatea? Aţi văzut cu ochii voştri 
starea omenirii; sigur nu mai nutriţi speranţe de a rezista pentru totdeauna în această 
lume? Acum merg în mijlocul poporului Meu și trăiesc în mijlocul său. În prezent, cei care 
Îmi poartă o iubire sinceră sunt binecuvântaţi. Binecuvântaţi sunt cei care Mi se supun, 
aceștia cu siguranță vor rămâne în Împărăţia Mea. Binecuvântaţi sunt cei care Mă 
cunosc, aceștia cu siguranță vor exercita putere în Împărăţia Mea. Binecuvântaţi sunt cei 
care Mă urmează, aceștia cu siguranţă vor scăpa de robia Satanei și se vor bucura de 
binecuvântările Mele. Binecuvântaţi sunt cei capabili să se lepede de ei înșiși, cu 
siguranță, aceștia vor intra în posesia Mea și vor moşteni abundența Împărăției Mele. Pe 
cei care aleargă încoace și încolo pentru Mine, Mi-i voi aminti, pe cei care fac eforturi 
pentru Mine, îi voi îmbrăţișa cu bucurie, iar celor care Îmi aduc jertfe, le voi oferi bucurii. 
Pe cei care găsesc fericirea în cuvintele Mele, îi voi binecuvânta; cu siguranţă, ei vor fi 
stâlpii care vor susține acoperișul Împărăției Mele, cu siguranţă ei vor avea un belșug 

inegalabil în casa Mea și nimeni nu se poate compara cu ei. Aţi acceptat vreodată 
binecuvântările care v-au fost date? Aţi căutat vreodată făgăduinţele care au fost făcute 
pentru voi? Voi, cu siguranţă, sub îndrumarea luminii Mele, veţi străpunge încleștarea 
forțelor întunericului. Cu siguranţă, în mijlocul întunericului, nu veţi pierde lumina care vă 
ghidează. Voi sigur veți fi stăpânii întregii creaţii. Veţi fi desigur învingători înaintea 
Satanei. Cu siguranţă, la căderea împărăției marelui balaur roșu, vă veţi ridica în mijlocul 
nenumăratelor mulţimi ca să fiţi martori biruinţei Mele. Veţi fi desigur hotărâți și de neclintit 
în ținutul Sinimului. Prin suferinţele pe care le înduraţi, veţi moșteni binecuvântarea care 
vine de la Mine și, cu siguranţă, Îmi veţi emana slava în întregul univers. 


19 martie 1992 


Capitolul 20 


Bogăţiile casei Mele sunt nenumărate și de nepătruns, totuși, omul nu a venit niciodată 
la Mine să se bucure de ele. Omul este incapabil să se bucure de unul singur, nici să se 
protejeze prin propriile eforturi; în schimb, el și-a pus întotdeauna încrederea în ceilalți. 
Dintre toți cei pe care îi consider, nimeni nu M-a căutat vreodată în mod intenţionat și 
direct. Toţi vin înaintea Mea, la îndemnul celorlalți, urmând majoritatea și nu sunt dispuși 
să plătească preţul sau să-și petreacă timpul îmbogăţindu-și vieţile. Prin urmare, printre 
oameni, nimeni nu a trăit vreodată în realitate, iar toți oamenii trăiesc vieţi care sunt fără 
sens. Din cauza căilor și obiceiurilor de mult stabilite ale omului, corpurile tuturor oamenilor 
sunt îmbibate cu mirosul de sol pământesc. Ca urmare, omul a devenit indiferent, 
insensibil la dezolarea lumii și, în schimb, este ocupat cu lucrarea de a se bucura în 
această lume înghețată. Viaţa omului nu are nici un strop de căldură și este lipsită de orice 
urmă de umanitate sau lumină — totuși, el a fost mereu indulgent cu sine, tolerând o viață 
lipsită de valoare, în care el se grăbește fără a obţine nimic. Cât ai clipi din ochi, se apropie 
ziua morţii, iar omul moare de o moarte amară. În această lume, el nu a realizat niciodată 
nimic, nici nu a câștigat nimic — el sosește aici în grabă și pleacă în grabă. În ochii Mei, 
niciunul dintre acei oameni nu a adus niciodată nimic sau nu a luat nimic și, astfel, omul 
simte că lumea este nedreaptă. Cu toate acestea, niciunul nu este dispus să plece în 
grabă. Ei doar așteaptă ziua în care făgăduinţa Mea din Cer va veni brusc printre 
oameni, permițându-le, în momentul în care ei s-au rătăcit, să vadă încă o dată calea 
vieţii veșnice. Astfel, omul se fixează asupra fiecărei fapte și acţiuni ale Mele pentru a 
vedea dacă Mi-am ţinut, cu adevărat, făgăduinţa Mea faţă de el. Când se află în mijlocul 
nenorocirii sau cuprins de o durere extremă sau asaltat de încercări și gata să cadă, omul 
blestemă ziua nașterii sale astfel încât el să poată scăpa mai devreme de necazurile sale 
și să se mute într-un alt loc ideal. Dar când încercările au trecut, omul este plin de bucurie. 
El sărbătorește ziua nașterii sale pe pământ și cere să-i binecuvântez ziua de naștere; în 

acest moment, omul nu mai pomenește jurămintele trecutului, profund îngrozit că moartea 
va veni asupra lui a doua oară. Când mâinile Mele ridică lumea, oamenii dansează de 
bucurie, nu mai sunt îndurerați și toți se bazează pe Mine. Când Îmi acopăr fața cu mâinile 
și împing oamenii sub pământ, ei simt imediat că nu mai au aer și cu greu mai pot 
supraviețui. Toţi strigă către Mine, înspăimântați că îi voi distruge, căci toți doresc să vadă 
ziua în care Eu sunt slăvit. Omul consideră ziua Mea ca fiind fundamentul existenţei sale, 
iar omenirea a supraviețuit până astăzi doar pentru că oamenii tânjesc după ziua în care 
voi câștiga slava. Binecuvântarea hotărâtă de gura Mea este că aceia care se nasc în 
zilele de pe urmă sunt destul de norocoși să vadă toată slava Mea. 

De-a lungul veacurilor, mulţi au plecat din această lume cu dezamăgire și cu 
reticenţă și mulţi au venit în ea cu speranţă și credință. Am aranjat ca mulţi să vină și i- 
am îndepărtat pe mulţi. Numeroși oameni au trecut prin mâinile Mele. Multe duhuri au 
fost aruncate în Infern, mulţi au trăit în trup și mulţi au murit și au renăscut pe pământ. 
Cu toate acestea, niciunul dintre ei nu a avut niciodată ocazia să se bucure de 
binecuvântările Împărăției astăzi. l-am dat omului atât de mult, dar el a câștigat putin, 
pentru că atacul forțelor lui Satana l-a lăsat în imposibilitatea de a se bucura de toate 
bogăţiile Mele. El a avut doar norocul să le vadă, dar nu a putut niciodată să se bucure 
pe deplin de ele. Omul nu a descoperit niciodată tezaurul din corpul său pentru a primi 
bogăţiile Cerului și, astfel, el a pierdut binecuvântările pe care Eu le-am revărsat asupra 
lui. Oare nu este duhul omului chiar capacitatea care îl conectează la Duhul Meu? De 
ce nu M-a urmat niciodată omul cu duhul lui? De ce se apropie de Mine în trup, dar este 
incapabil să facă acest lucru în duh? Este adevărata Mea faţă una a trupului? De ce 
omul nu-Mi cunoaște substanța? Nu a fost într-adevăr, niciodată, nicio urmă din Mine în 
duhul omului? Am dispărut Eu complet din duhul omului? Dacă omul nu intră în tărâmul 
spiritual, cum poate el să-Mi înțeleagă intenţiile? Există, în ochii omului, ceea ce poate 
pătrunde direct în tărâmul spiritual? Multe sunt vremurile în care l-am strigat pe om cu 
Duhul Meu, dar omul acţionează ca și cum ar fi fost înțepat de Mine, privindu-Mă de la 
depărtare, cu mare spaimă că îl voi conduce într-o altă lume. Multe sunt vremurile în 
care am cercetat în duhul omului, totuși el rămâne complet nepăsător, profund temător 
că voi intra în casa lui și voi profita de ocazie pentru a-l priva de toate bunurile sale. 
Astfel, el Mă închide afară, lăsându-Mă în față cu nimic altceva decât o ușă rece și 
închisă ermetic. Multe sunt vremurile în care omul a căzut, iar Eu l-am mântuit, totuși, 
după trezire, M-a părăsit imediat și, neatins de dragostea Mea, Îmi aruncă o privire 
grijulie; Eu niciodată nu am încălzit inima omului. Omul este un animal fără sentimente 
și cu sânge rece. Chiar dacă el este încălzit de îmbrăţișarea Mea, niciodată nu a fost 
profund mișcat de ea. Omul este ca un sălbatic al muntelui. El niciodată nu a apreciat 
toată prețuirea Mea faţă de omenire. El nu dorește să se apropie de Mine, preferând să 
locuiască printre munţi, unde îndură ameninţarea fiarelor sălbatice — dar, totuși, el nu 
este dornic să se refugieze în Mine. Eu nu oblig niciun om: Eu doar Îmi fac lucrarea. Va 
veni ziua când omul va înota de partea Mea din mijlocul oceanului puternic, astfel încât 

el se va putea bucura de toate bogăţiile de pe pământ și va lăsa în urmă riscul de a fi 
înghiţit de mare. 

În timp ce cuvintele Mele sunt îndeplinite, Împărăţia este treptat formată pe pământ 
și omul este treptat reîntors la normalitate și, astfel, se întemeiază pe pământ Împărăţia 
din inima Mea. În Împărăţie, toţi oamenii lui Dumnezeu își recapătă viața omului normal. 
Dusă este iarna geroasă, înlocuită de o lume a orașelor primăverii, unde primăvara 
durează tot anul. Oamenii nu se mai confruntă cu întunecata, jalnica lume a omului și 
nu mai îndură gerul rece al lumii lui. Oamenii nu se luptă unii cu ceilalți, țările nu mai 
merg la război una împotriva celeilalte, nu mai există măcel și sângele care curge din 
măcel; toate pământurile sunt pline de fericire și peste tot abundă căldura între oameni. 
Eu Mă mișc prin lume, Mă bucur din înălţimea tronului Meu și trăiesc printre stele. Îngerii 
Îmi oferă noi cântece și dansuri. Fragilitatea lor nu mai face ca lacrimile să le curgă pe 
obraji. Nu mai aud, înaintea Mea, sunetul plânsului îngerilor și nu Mi se mai plânge 
nimeni de greutăţi. Astăzi, trăiţi cu toţii înaintea Mea; mâine, veţi exista cu toţii în 
Împărăţia Mea. Nu este oare aceasta cea mai mare binecuvântare pe care o acord 
omului? Datorită preţului pe care îl plătiți astăzi, veţi moșteni binecuvântările viitorului și 
veţi trăi în slava Mea. Încă nu vreți să vă implicaţi în substanța Duhului Meu? Încă doriţi 
să vă ucideţi pe voi înşivă? Oamenii sunt dornici să urmărească făgăduinţele pe care le 
pot vedea, chiar dacă sunt efemere, dar niciunul nu este dornic să accepte făgăduințele 
de mâine, chiar dacă acestea vor dura o veșnicie. Lucrurile care sunt vizibile pentru om 
sunt lucrurile pe care Eu le voi nimici, iar lucrurile care sunt de neatins pentru om sunt 
lucrurile pe care le voi împlini. Aceasta este diferenţa dintre Dumnezeu și om. 

Omul a calculat când va veni ziua Mea, dar nimeni nu a cunoscut vreodată data 
exactă și, astfel, omul poate trăi numai în mijlocul stuporii. Deoarece dorințele omului 
răsună peste cerurile fără margini și apoi dispar, omul și-a pierdut speranţa, iar și iar, 
astfel încât el a coborât la condiţiile actuale. Scopul vorbirilor Mele nu este acela de a-l 
face pe om să urmărească date, nici să-l ducă la propria sa distrugere, ca rezultat al 
disperării lui. Doresc să-l fac pe om să accepte făgăduinţa Mea și vreau ca oamenii din 
întreaga lume să aibă o parte din făgăduinţa Mea. Ceea ce Eu vreau sunt creaturi vii, 
care sunt pline de viaţă, nu cadavre care au fost cufundate în moarte. De vreme ce Mă 
odihnesc la masa Împărăției, voi porunci tuturor oamenilor de pe pământ să primească 
cercetarea Mea. Eu nu permit prezenţa niciunui lucru necurat înaintea Mea. Nu îngădui 
amestecul niciunui om în lucrarea Mea; toţi cei care se amestecă în lucrarea Mea sunt 
aruncaţi în temnițe și, după ce sunt eliberaţi, sunt încă asaltaţi de catastrofă, primind 
flăcările arzătoare ale pământului. Când sunt în trupul Meu întrupat, oricine va dezbate 
lucrarea Mea cu trupul Meu, va fi detestat de către Mine. De multe ori le-am reamintit 
tuturor oamenilor căci Eu nu am familie pe pământ și oricine Mă consideră ca pe un egal 
și Mă trage spre el, ca să-și poată aminti despre vremuri trecute cu Mine, va fi supus la 
nimicire. Aceasta este ceea ce Eu poruncesc. În astfel de chestiuni, nu sunt câtuși de 
puţin indulgent față de om. Toţi cei care se amestecă în lucrarea Mea și Îmi oferă Mie 

sfaturi, sunt mustraţi și nu vor fi niciodată iertaţi de către Mine. Dacă nu vorbesc pe 
înțelesul tuturor, omul nu-și va veni niciodată în simțiri și va cădea fără voie în mustrarea 
Mea — căci omul nu Mă cunoaște în trupul Meu. 


20 martie 1992 


Capitolul 21 


Omul coboară în mijlocul luminii Mele și rămâne de neclintit datorită faptului că Eu 
îl mântuiesc. Când Eu aduc mântuire întregului univers, omul încearcă să găsească 
modalităţi de a intra în cursul reîntoarcerii Mele, totuși sunt mulţi care sunt spălaţi fără 
urmă de acest torent al reîntoarcerii; există mulţi care sunt înecați și înghiţiţi de apele 
torențiale; și, sunt, de asemenea, mulţi care rămân neclintiți în mijlocul torentului, care 
nu și-au pierdut niciodată simţul orientării și care au urmat astfel torentul până astăzi. 
Eu avansez la pas cu omul, dar totuși, omul nu M-a cunoscut niciodată; el cunoaște 
numai hainele pe care Eu le port la exterior, dar nu știe de bogăţiile ascunse în Mine. 
Deși îi port de grijă omului și îi dau în fiecare zi, el este incapabil să accepte cu adevărat, 
este incapabil să primească toate bogăţiile date de Mine. Nimic din stricăciunea omului 
nu scapă observaţiei Mele; pentru Mine, lumea sa interioară este clară ca luna 
luminoasă pe apă. Nu tratez omul în mod pripit, nici nu fac ceva de mântuială cu el; 
este doar faptul că omul nu poate să-și asume responsabilitatea pentru el însuși și, 
astfel, întreaga omenire a fost dintotdeauna pervertită și chiar și astăzi rămâne 
incapabilă de a se elibera de asemenea depravare. Biata, jalnica omenire! De ce oare 
omul Mă iubește, dar este incapabil de a urma intenţiile Duhului Meu? Oare nu M-am 
revelat într-adevăr omenirii? Omenirea nu Mi-a văzut niciodată cu adevărat fața? Ar 
putea fi faptul că am arătat prea puţină milă faţă de omenire? O, rebeli ai întregii omeniri! 
Ei trebuie să fie striviţi sub picioarele Mele, trebuie să dispară în mijlocul mustrării Mele 
și trebuie, în ziua în care extraordinara Mea sarcină este completă, să fie aruncaţi din 
rândul omenirii, astfel încât întreaga omenire să cunoască fața lor urâtă. Faptul că omul 
rareori Îmi vede fața sau Îmi aude vocea este din cauză că întreaga lume este prea 
tulbure și vociferarea ei este prea zgomotoasă și astfel omul este prea leneş să-Mi 
caute fața și să încerce să-Mi înţeleagă inima. Nu este aceasta cauza stricăciunii 
omului? Nu este aceasta cauza pentru care omul este în nevoie? Întreaga omenire a 
fost întotdeauna printre dispoziţiile Mele; dacă nu ar fi așa, dacă n-aș fi milostiv, cine ar 
fi supravieţuit până astăzi? Bogăţiile din Mine sunt fără egal, totuși toate catastrofele 
sunt, de asemenea, ţinute în mâinile Mele — și cine este capabil să scape din catastrofă 
ori de câte ori îi place? Oare rugăciunile omului sau plânsul din inima lui îi permit să 
facă astfel? Omul nu s-a rugat niciodată cu adevărat Mie și, astfel, în întreaga omenire, 
nimeni nu și-a trăit vreodată întreaga viață în mijlocul luminii adevărului; oamenii doar 

trăiesc într-o lumină care pâlpâie sporadic. Aceasta este ceea ce a dus astăzi la 
neajunsurile omenirii. 

Toată lumea așteaptă cu nerăbdare, dorindu-și să ajungă la Mine pentru a obține 
ceva și, astfel, potrivit cu psihologia omului, îi fac promisiuni pentru a inspira dragostea 
adevărată în el. Este oare cu adevărat dragostea omului cea care îi dă putere? Este 
oare loialitatea omului faţă de Mine cea care a mișcat Duhul Meu în ceruri? Cerul nu a 
fost niciodată afectat câtuși de puţin de acţiunile omului, iar dacă tratamentul Meu față 
de om ar fi bazat pe fiecare acţiune a lui, atunci întreaga omenire ar trăi în mijlocul 
mustrării Mele. Am văzut mulţi oameni cu lacrimi care le curgeau pe obraji și am văzut 
mulți oameni care își ofereau inimile în schimbul bogățiilor Mele. În ciuda unei astfel de 
„pioșenii”, nu am dat niciodată pe degeaba omului tot ce am Eu ca urmare a dorințelor 
lui grabnice, pentru că omul nu a fost niciodată dornic să se dedice cu bucurie înaintea 
Mea. Am smuls măștile tuturor oamenilor și am aruncat aceste măști în iazul de foc și, 
ca urmare, presupusa loialitate și rugăminţile omului nu M-au făcut să Mă răzgândesc. 
Omul este ca un nor pe cer: când vântul vâjâie, el se teme de puterea forței sale și, 
astfel, plutește în grabă după el, profund înfricoșat că va fi doborât pentru neascultarea 
lui. Nu este aceasta fața urâtă a omului? Nu este aceasta așa-numita ascultare a 
omului? Nu sunt acestea „sentimentul adevărat” și bunăvoința falsă a omului? Mulţi 
oameni refuză să fie convinși de cuvântările care provin de la Mine și mulţi nu acceptă 
evaluarea Mea și, prin urmare, cuvintele și acţiunile lor le dezvăluie intenţiile rebele. 
Este ceea ce spun Eu contrar vechii naturi a omului? Nu am dat Eu omului o definiţie 
potrivită, conform cu „legile naturii"? Omul nu Mă ascultă cu adevărat; dacă M-ar căuta 
cu adevărat, nu ar trebui să spun atât de multe. Omul este un gunoi fără valoare și 
trebuie să folosesc mustrarea Mea ca să-l forțez tot înainte; dacă nu aș face astfel, 
cum — chiar dacă promisiunile pe care i le dau sunt suficiente pentru bucuria lui — ar 
putea fi mișcată inima lui? Omul a trăit mereu în mijlocul luptei dureroase timp de mulţi 
ani; se poate spune că el a trăit mereu în disperare. Ca urmare, el a rămas deznădăjduit, 
epuizat fizic şi psihic și, astfel, el nu acceptă cu bucurie bogăţiile pe care Eu i le dau. 
Chiar și astăzi, nimeni nu poate accepta de la Mine toată dulceaţa duhului. Oamenii pot 
doar să rămână săraci și să aştepte ziua de pe urmă. 

Mulţi oameni doresc să Mă iubească cu adevărat, dar, deoarece inimile lor nu le 
aparțin, ei nu au niciun control asupra lor înșiși; mulți oameni Mă iubesc cu adevărat pe 
măsură ce experimentează încercările date de Mine, dar sunt incapabili să înțeleagă 
că Eu exist cu adevărat și Mă iubesc doar în deșertăciune și nu datorită existenței Mele 
reale; mulţi oameni, își aștern inimile înaintea Mea, iar apoi nu le dau nicio atenţie și, 
astfel, Satana pune stăpânire pe inimile lor ori de câte ori are ocazia, iar apoi Mă 
părăsesc; mulţi oameni Mă iubesc în mod autentic atunci când le ofer cuvintele Mele, 
totuși ei nu-Mi preţuiesc cuvintele în duhurile lor, ci le folosesc întâmplător ca proprietate 
publică și le aruncă înapoi de unde provin ori de câte ori ei simt astfel. Omul Mă caută 
în mijlocul durerii şi ridică privirea la Mine printre încercări. În timp de pace se bucură 

de Mine, pe când în primejdie Mă neagă, când este ocupat, el Mă uită, iar când este 
leneș, face lucrurile de mântuială pentru Mine — totuși niciodată nu M-a iubit nimeni de- 
a lungul întregii sale vieţi. Îmi doresc ca omul să fie sincer înaintea Mea: nu cer să-Mi 
dea nimic, ci doar ca toți oamenii să Mă ia în serios, ca, în loc să Mă lingușească, să- 
Mi permită să aduc înapoi sinceritatea omului. Luminarea Mea, iluminarea Mea și costul 
eforturilor Mele se răspândesc printre toți oamenii, totuși astfel și adevăratul fapt al 
fiecărei acțiuni a omului se răspândește printre toți oamenii, precum și înșelăciunea lor 
față de Mine. Este ca și cum ingredientele înșelăciunii omului l-ar fi însoţit încă din 
pântece, de parcă ar fi avut aceste abilităţi speciale de înșelătorie de la naștere. În plus, 
el nu s-a dat niciodată de gol; nimeni nu a perceput vreodată sursa acestor abilități 
înșelătoare. Ca urmare, omul trăiește în mijlocul înșelăciunii fără a-și da seama și este 
ca și când s-ar ierta pe sine, ca și cum ar fi aranjamentele lui Dumnezeu mai degrabă 
decât înșelăciunea lui intenţionată față de Mine. Nu este aceasta tocmai sursa 
înșelăciunii omului faţă de Mine? Nu este acesta planul lui viclean? Niciodată n-am fost 
dezorientat de lingușirile și tertipurile omului, pentru că Mi-am dat seama de substanța 
lui cu mult timp în urmă. Cine ştie cât de multă necurăţenie este în sângele lui și cât de 
mult din veninul Satanei este în măduva lui? Omul devine mai obișnuit cu acesta în 
fiecare zi care trece, astfel încât nu simte răul făcut de Satana și, astfel, nu are niciun 
interes să afle „arta unei existente sănătoase”. 

Când omul este depărtat de Mine și când Mă testează, Mă ascund de el printre 
nori. Ca urmare, el nu este capabil să găsească nicio urmă a Mea și trăiește numai 
prin mâna celor răi, făcând tot ce cer ei. Când omul este aproape de Mine, îi apar lui 
și nu-Mi ascund faţa de el și, în acest moment, omul Îmi vede chipul Meu binevoitor. El 
își vine brusc în simțiri și, deşi nu-și dă seama de aceasta, în el se naște dragostea față 
de Mine. În inima lui, simte dintr-o dată o dulceaţă incomparabilă și se întreabă cum a 
putut să nu fi știut despre existența Mea în univers. Astfel, omul Îmi percepe mai bine 
frumuseţea și, mai mult, valoarea Mea. Ca urmare, el vrea să nu Mă mai părăsească 
niciodată, Mă vede ca pe lumina supraviețuirii sale și, profund temător de faptul că îl 
voi părăsi, Mă îmbrățișează strâns. Nu sunt mișcat de râvna omului, dar sunt milostiv 
față de el datorită dragostei sale. În prezent, omul trăiește direct în mijlocul încercărilor 
date de Mine. Faţa Mea dispare din inima lui și el imediat simte că viaţa lui este goală 
și gândurile sale se îndreaptă spre scăpare. În acest moment, inima omului este 
descoperită. El nu Mă îmbrățișează datorită firii Mele, dar cere să-l protejez datorită 
dragostei Mele. Cu toate acestea, când dragostea Mea revine la om, el se răzgândește 
imediat; el își rupe legământul cu Mine și se îndepărtează de judecata Mea, nedorind să 
privească din nou fața Mea milostivă și, astfel, el își schimbă punctul de vedere asupra 
Mea și spune că nu l-am salvat niciodată pe om. Oare dragostea adevărată nu implică 
nimic altceva decât îndurare? Oare omul Mă iubește doar dacă trăiește sub lumina Mea 
strălucitoare? El se uită înapoi la ziua de ieri, dar trăiește în ziua de astăzi — nu este oare 
aceasta soarta omului? Veţi fi voi, cu adevărat, astfel și mâine? Ceea ce vreau este ca 

omul să aibă o inimă care tânjește după Mine chiar în adâncurile sale, nu una care Mă 
mulțumește cu superficialități. 


21 martie 1992 


Capitolul 22 


Omul trăiește în mijlocul luminii, însă nu este conștient de preţiozitatea luminii. El nu 
cunoaște esenţa și sursa luminii și, mai mult, cui îi aparţine lumina. Când acord omului 
lumina, Eu examinez imediat condiţiile printre oameni: datorită luminii, toți oamenii se 
schimbă și cresc și au părăsit întunericul. Eu privesc la fiecare colț al universului și văd 
că munții sunt înconjurați de ceaţă, că apele au îngheţat în frig și că, datorită venirii 
luminii, oamenii privesc spre Răsărit pentru a putea descoperi ceva mai prețios — totuși, 
omul rămâne incapabil să distingă, prin pâclă, o direcție clară. Deoarece întreaga lume 
este acoperită de ceaţă, când Eu privesc dintre nori, niciun om nu-Mi descoperă 
existența. Omul caută ceva pe pământ; pare să caute hrană; intenţionează, se pare, să 
aștepte sosirea Mea — totuși, el nu cunoaște ziua Mea și poate doar să privească deseori 
la strălucirea luminii în Răsărit. Între toate popoarele, Eu le caut pe acelea care sunt, cu 
adevărat, în acord cu inima Mea. Eu umblu printre toate popoarele și trăiesc printre ele, 
dar omul este teafăr și nevătămat pe pământ și, astfel, nu există niciunul care să fie cu 
adevărat în acord cu inima Mea. Oamenii nu ştiu cum să se îngrijească de voia Mea, ei 
nu pot vedea acțiunile Mele și nu se pot mișca prin lumină și să primească strălucirea 
luminii asupra lor. Deși omul Îmi preţuiește întotdeauna cuvintele, el este incapabil să 
vadă prin tertipurile Satanei; deoarece statura omului este prea mică, el nu poate face 
așa cum îi dorește inima. Omul nu M-a iubit niciodată cu sinceritate. Când Eu îl înalt, el 
se simte nevrednic, dar aceasta nu-l face să încerce să Mă mulțumească. El deține 
numai, în mâinile sale, „poziţia” pe care Eu i-am dat-o și o cercetează; insensibil la 
frumuseţea Mea, el, în schimb, persistă în a se umfla cu beneficiile poziției sale. Nu este 
acesta neajunsul omului? Când munţii se mișcă, ar putea ei face un ocol de dragul poziţiei 
voastre? Când apele curg, ar putea ele să se oprească înaintea poziţiei omului? Ar putea 
fi inversate cerurile și pământul de poziţia omului? Cândva, Eu am fost milostiv față de 
om, de nenumărate ori — dar nimănui nu-i pasă sau nu prețuiește aceasta. Ei doar ascultă 
aceasta ca pe o poveste sau o citesc ca pe un roman. Oare, cu adevărat, cuvintele Mele 
nu ating inima omului? Cuvântările Mele nu au niciun efect? Ar putea fi faptul că nimeni 
nu crede în existența Mea? Omul nu se iubeşte pe sine; în schimb, el se unește cu Satana 
ca să Mă atace și îl folosește pe Satana ca pe un „bun' cu care să Mă slujească. Eu voi 
pătrunde în toate tertipurile Satanei și voi opri oamenii de pe pământ să accepte 
înșelătoriile lui, astfel încât ei să nu Mi se opună din cauza existenţei sale. 

În Împărăţie, Eu sunt Împărat — dar, în loc să Mă trateze pe Mine ca Împăratul 

acesteia, omul Mă tratează ca pe Mântuitorul care a coborât din cer. Ca urmare, el 
tânjește după Mine să-i dau pomană și nu urmărește cunoașterea Mea. Atât de mulți au 
implorat înaintea Mea ca niște cerșetori; atât de mulți și-au deschis „sacii” înaintea Mea 
și M-au implorat să le dau mâncare pentru a supravieţui; atât de mulţi M-au fixat cu ochi 
lacomi, ca lupii flămânzi, dorindu-și să Mă poată înfuleca și să-și umple burţile; atât de 
mulți și-au plecat capetele, în tăcere, din cauza fărădelegilor lor și s-au simțit rușinați, 
rugându-se pentru îndurarea Mea sau acceptând, de bunăvoie, mustrarea Mea. Când 
Îmi emit cuvântările, diferitele nebunii ale omului par absurde, iar adevărata lui formă 
este dezvăluită în lumină; iar, în lumina strălucitoare, omul nu este capabil să se ierte pe 
el însuși. Astfel, el se grăbește înaintea Mea să se închine și să-și mărturisească 
păcatele. Din pricina „onestităţii” omului, Eu îl trag, încă o dată, în carul mântuirii și, prin 
urmare, el Îmi este recunoscător și-Mi aruncă o privire iubitoare. Cu toate acestea, tot 
nu este dornic să se refugieze cu adevărat în Mine și nu Mi-a dat, pe deplin, inima lui. 
El numai se laudă cu Mine, dar nu Mă iubește cu adevărat, pentru că nu și-a întors 
mintea la Mine; trupul său este înaintea Mea, dar inima lui este în spatele Meu. Deoarece 
înțelegerea regulilor de către om este prea superficială, iar el nu are niciun interes să 
vină înaintea Mea, Eu îi furnizez sprijinul adecvat, astfel încât el să se poată întoarce 
spre Mine din mijlocul ignoranței sale încăpăţânate. Aceasta este tocmai mila pe care o 
dau omului și metoda prin care Mă străduiesc să îl mântuiesc. 

Oamenii din tot universul sărbătoresc venirea zilei Mele, iar îngerii umblă printre toți 
oamenii Mei. Când Satana provoacă necazuri, îngerii, datorită slujirii lor în cer, îl ajută 
mereu pe poporul Meu. Ei nu sunt înșelaţi de diavol din cauza slăbiciunii umane, ci din 
cauza atacului forțelor întunericului, el se străduiește, cu atât mai mult, să 
experimenteze, prin ceaţă, viața omului. Toţi oamenii se supun sub numele Meu și, 
niciodată, nimeni nu se ridică să Mi se opună în mod deschis. Datorită muncii îngerilor, 
omul acceptă numele Meu și toți sunt în mijlocul curentului lucrării Mele. Lumea se 
prăbușește! Babilonul este paralizat! O! Oare cum ar putea lumea religioasă să nu fie 
distrusă de autoritatea Mea pe pământ? Cine îndrăznește încă să nu Mă asculte și să 
Mi se opună? Cărturarii? Toţi oficialii religioși? Conducătorii și autorităţile de pe pământ? 
Îngerii? Cine nu celebrează perfecțiunea și plinătatea corpului Meu? Printre toate 
popoarele, care nu-Mi cântă, fără încetare, laude, care nu este, în mod constant, fericit? 
Locuiesc în ţara unde este bârlogul marelui balaur roșu, dar aceasta nu Mă face să 
tremur de frică sau să fug, căci toți oamenii lui au început deja să-l deteste. Niciodată 
nimic nu și-a făcut „datoria” înaintea balaurului, de dragul său; în schimb, toate lucrurile 
acționează după cum cred de cuviinţă și toate merg pe drumul lor. Cum ar putea să nu 
piară țările de pe pământ? Cum ar putea ele să nu cadă? Cum ar putea poporul Meu să 
nu se înveselească? Cum ar putea ei să nu cânte de bucurie? Este aceasta lucrarea 
omului? Este ea fapta mâinilor omului? Eu i-am dat omului rădăcina existenţei sale și i- 
am furnizat lucruri materiale, totuși, el este nemulţumit de condiţiile sale actuale și cere 
să intre în Împărăţia Mea. Dar cum ar putea el să intre în Împărăţia Mea atât de ușor, 

fără să fi plătit un preț, fără să dorească să-și ofere devotamentul său altruist? În loc să 
pretind ceva de la om, îi stabilesc cerințe, astfel încât Împărăţia Mea pe pământ să poată 
fi umplută de slavă. Omul a fost călăuzit de către Mine în epoca actuală, el există în 
această condiţie și trăiește în mijlocul îndrumării luminii Mele. Dacă nu ar fi astfel, care 
dintre oamenii de pe pământ și-ar cunoaște perspectivele? Cine ar înţelege voia Mea? 
Eu adaug prevederile Mele la cerinţele omului; nu este acest lucru în concordanţă cu 
legile naturii? 

leri, voi aţi trăit în mijlocul vântului și al ploii; astăzi aţi intrat în Împărăția Mea și ati 
devenit poporul ei; iar mâine, vă veţi bucura de binecuvântările Mele. Cine și-a imaginat 
vreodată astfel de lucruri? Știţi voi cât de multe necazuri și greutăţi veți experimenta în 
viața voastră? Eu avansez în mijlocul vântului și al ploii și am petrecut an după an în 
rândul oamenilor și am ajuns, în timp, până în ziua de astăzi. Nu sunt întocmai aceștia 
pașii planului Meu de gestionare (planul mântuirii)? Cine a sporit vreodată planul Meu? 
Cine poate să se desprindă de pașii planului Meu? Eu locuiesc în inimile a sute de 
milioane de oameni, sunt Împărat printre sute de milioane de oameni și am fost respins 
și ponegrit de sute de milioane de oameni. Chipul Meu nu este, cu adevărat, în inima 
omului. Omul percepe doar vag, în cuvintele Mele, înfățișarea Mea slăvită, dar, din cauza 
amestecului gândurilor sale, el nu are încredere în propriile sale sentimente; în inima lui 
există doar un Eu nedeslușit, dar Acesta nu rămâne acolo mult timp. Și deci, dragostea 
lui faţă de Mine este, de asemenea, astfel: dragostea lui înaintea Mea se arată, în mod 
sporadic, ca și când fiecare om M-ar iubi conform propriului temperament, ca și cum 
dragostea lui ar apărea și dispărea din vedere sub lumina neclară a lunii. Astăzi, doar 
datorită dragostei Mele, omul rămâne și are norocul să supravieţuiască. Dacă nu ar fi 
astfel, care dintre oameni nu ar fi tăiat de laser ca urmare a corpului său descărnat? 
Omul încă nu se cunoaște pe el însuși. El se dă mare în fața Mea și se laudă în spatele 
Meu, dar nimeni nu îndrăznește, înaintea Mea, să Mi se opună. Cu toate acestea, omul 
nu cunoaște înțelesul opoziției despre care Eu vorbesc; în schimb, el continuă să Mă 
păcălească și continuă să se înalțe pe el însuși — prin aceasta, nu Mi se opune el în mod 
deschis? Eu tolerez slăbiciunea omului, dar nu Mă simt câtuși de puţin îngăduitor față 
de opoziţia realizată de el. Deși îi cunoaște înțelesul, el nu dorește să acţioneze potrivit 
cu acest înțeles și doar acționează în conformitate cu propriile lui preferințe, înșelându- 
Mă. Eu, în permanenţă, Îmi fac clar înțeleasă firea în cuvintele Mele, dar omul nu este 
împăcat cu înfrângerea — în același timp, el îşi dezvăluie firea. În mijlocul judecății Mele, 
omul va fi cu totul convins, iar în mijlocul mustrării Mele, el va trăi, în cele din urmă, 
chipul Meu și va deveni o manifestarea Mea pe pământ! 


22 martie 1992 

Capitolul 23 


În timp ce glasul Meu rezonează, în timp ce ochii Mei aruncă foc, Eu privesc peste 
întreg pământul, observ întregul univers. Întreaga umanitate se roagă Mie, întorcându- 
și privirea spre Mine, implorându-Mă să-Mi încetez mânia și jurând să nu se mai 
răzvrătească împotriva Mea. Dar acest lucru nu mai este trecutul; este acum. Cine poate 
întoarce înapoi voia Mea? Cu siguranţă nu rugăciunile din inimile oamenilor ori cuvintele 
din gura lor? Cine ar fi reușit să supravieţuiască până în prezent dacă nu eram Eu? Cine 
supraviețuiește fără cuvintele din gura Mea? Cine nu este supravegheat de ochiul Meu 
vigilent? Îmi desfășor noua lucrare pe întreg pământul și cine a reușit vreodată să scape 
de ea? Pot munţii să scape datorită înălţimii lor? Pot apele, prin imensitatea lor 
nemăsurată, să fie în stare să o evite? În planul Meu, n-am lăsat vreodată să treacă 
ceva cu ușurință și, astfel, n-a existat niciodată vreo persoană sau vreun lucru care a 
scăpat din strânsoarea mâinilor Mele. Astăzi, numele Meu sfânt este preamărit în 
întreaga umanitate și, din nou, aici apar cuvinte de protest împotriva Mea, iar legende 
despre faptul că Eu sunt pe pământ sunt răspândite în întreaga umanitate. Nu tolerez 
ca oamenii să Mă judece și nici nu tolerez faptul că ei Îmi divizează corpul, și cu atât mai 
puţin le îngădui defăimările împotriva Mea. Deoarece nu M-a cunoscut niciodată cu 
adevărat, omul întotdeauna Mi s-a împotrivit și M-a înșelat, nereușind să-Mi preţuiască 
Duhul sau să-Mi aprecieze cuvintele. Pentru fiecare faptă și acţiune a sa și pentru 
atitudinea pe care el o are față de Mine, îi dau omului „răsplata” datorată. Și, astfel, toți 
oamenii acționează cu ochii la răsplata lor și niciunul nu a făcut vreodată vreo lucrare 
care să implice sacrificiul de sine. Fiinţele omenești nu sunt dornice să ofere dăruire 
altruistă, ci, în schimb, se desfată în recompense care pot fi obţinute pentru nimic. Deși 
Petru s-a dedicat înaintea Mea, nu a fost de dragul recompensei de mâine, ci de dragul 
cunoașterii de astăzi. Umanitatea nu a avut niciodată o comuniune autentică cu Mine, 
dar, în repetate rânduri, M-a tratat într-o manieră superficială, gândindu-se astfel să 
câștige aprobarea Mea fără efort. M-am uitat adânc în inima omului, astfel încât am 
dezgropat, în cele mai intime unghere ale acesteia, „o mină cu multe bogății”, ceva 
despre care nici măcar omul însuși nu este conștient încă, dar pe care Eu am descoperit- 
o din nou. Și astfel, doar când văd „dovezile materiale”, ființele umane încetează auto- 
umilirea evlavioasă și, cu palmele întinse, își recunosc starea lor necurată. Printre 
oameni, sunt mult mai multe lucruri noi care Mă așteaptă să le „extrag” pentru bucuria 
întregii umanităţi. Departe de a-Mi opri lucrarea din cauza incapacității omului, Eu 
continui să-l emondez potrivit cu planul Meu iniţial. Omul este ca un pom fructifer: fără 
emondare, copacul nu va putea să dea rod și, în final, tot ceea ce se poate vedea sunt 
ramuri uscate și frunze căzute, fără niciun fruct care să cadă pe pământ. 

Pe măsură ce decorez, zi de zi, „camera interioară” a Împărăției Mele, nimeni nu a 
dat vreodată, pe neașteptate, buzna în „sala Mea de lucru” pentru a-Mi întrerupe 
lucrarea. Toţi oamenii fac tot posibilul pentru a coopera cu Mine, profund temători să nu 

fie „concediaţi” și să nu-și „piardă postul”, ajungând, astfel, într-un impas în vieţile lor, 
unde ei pot chiar să cadă în „deșertul” pe care l-a ocupat Satana. Din cauza temerilor 
omului, Eu îl alin și îl fac să iubească în fiecare zi și, în plus, îl instruiesc în toiul vieții 
sale cotidiene. Este ca și cum toate ființele umane ar fi prunci care tocmai s-au născut; 
dacă nu sunt alimentaţi cu lapte, vor pleca în curând de pe acest pământ, pentru a nu 
mai fi văzuți. În mijlocul rugăciunilor umanităţii, Eu vin în lumea oamenilor și, imediat, 
umanitatea trăiește într-o lume a luminii, care nu mai este sigilată în interiorul unei 
„încăperi” din care ei își strigă rugăciunile la Cer. De îndată ce Mă văd, oamenii se plâng, 
în mod insistent, de „nemulțumirile” păstrate în inimile lor, deschizându-și gurile înaintea 
Mea pentru a implora ca mâncarea aceea să fie aruncată în interiorul lor. Dar, după 
aceea, cu temerile potolite și calmul restaurat, ei nu mai cer nimic de la Mine, ci adorm 
profund sau, în caz contrar, negându-Mi existenţa, ei pleacă să-și vadă de propriile 
treburi. În „abandonu!” omenirii, este evident cum ființele umane, lipsite de „sentiment”, 
își îndeplinesc „dreptatea lor imparţială” faţă de Mine. De aceea, văzând omul în 
aspectul său neplăcut, Eu plec în tăcere și nu voi mai cobori, din nou, cu dragă inimă, la 
rugămintea lui sinceră. Neștiute de om, necazurile sale cresc zi de zi și, astfel, în mijlocul 
trudei lui, atunci când descoperă brusc existența Mea, refuză să accepte „nu” ca răspuns 
și se apucă strâns de reverul Meu și Mă conduce în casa lui ca oaspete. Dar, deși poate 
să-Mi prezinte o mâncare somptuoasă pentru a Mă bucura de ea, el nu M-a considerat 
niciodată ca fiind unul de-ai lui, tratându-Mă, în schimb, ca pe un oaspete pentru a obține 
un minimum de ajutor de la Mine. Și astfel, în acest moment, omul își prezintă înaintea 
Mea, fără ceremonie, starea lui jalnică, sperând să obţină „semnătura” Mea și, ca unul 
care are nevoie de un împrumut pentru afacerea lui, el Mă „abordează” cu toată puterea 
lui. În fiecare gest și mișcare a sa, Eu surprind o licărire trecătoare a intenţiei omului: 
este ca și cum, în opinia lui, Eu nu aș ști cum să citesc înțelesul ascuns în expresia feţei 
unei persoane sau dosit în spatele cuvintelor sale sau cum să privesc adânc în inima 
unei persoane. Și, astfel, omul Îmi încredințează fiecare experienţă din fiecare întâlnire 
pe care a avut-o vreodată, fără o greșeală sau omisiune și, apoi, își începe cererile 
înaintea Mea. Urăsc și disprețuiesc fiecare faptă și acţiune a omului. În mijlocul 
umanităţii, nu a existat niciodată un singur om care a făcut o lucrare pe care să o iubesc 
Eu, ca și când umanitatea, în mod intenţionat, ar atrage ostilitatea și mânia Mea: toti 
defilează înainte și înapoi în fata Mea, făcându-și propria voie înaintea ochilor Mei. 
Absolut nimeni din rândul umanităţii nu trăiește de dragul Meu și, prin urmare, existența 
întregii rase umane nu are nici valoare, nici însemnătate, făcând umanitatea să trăiască 
într-un vid. Chiar și așa, umanitatea încă refuză să se trezească, dar continuă să se 
răzvrătească împotriva Mea, persistând în vanitatea ei. 

În toate încercările prin care au trecut, ființele umane nu M-au mulțumit niciodată. 
Din cauza nelegiuirii ei crude, omenirea nu intenţionează să fie martoră pentru numele 
Meu; mai degrabă, „fuge în direcţia opusă” în timp ce se bazează pe Mine pentru 
susținere. Inima omului nu se întoarce în întregime la Mine și, astfel, Satana îl 

devastează până când el este plin de răni, iar corpul acoperit de murdărie. Însă omul 
încă nu-și dă seama cât de respingător este chipul lui: în tot acest timp, el a continuat 
să îl venereze pe Satana, pe la spatele Meu. Din acest motiv, Eu îl arunc pe om, cu 
mânie, în Adânc, făcând-o în așa fel încât el să nu se poată elibera niciodată. Chiar și 
așa, în toiul bocetului său demn de milă, omul încă refuză să-și îmbunătățească 
gândirea, hotărât să Mi se opună până la capăt și sperând, prin aceasta, să-Mi provoace, 
în mod intenţionat, mânia. Din pricina a ceea ce a făcut, Eu îl tratez ca pe păcătosul care 
este și îi refuz căldura îmbrăţișării Mele. De la început, îngerii M-au slujit și M-au ascultat 
fără nicio schimbare sau întrerupere, însă omul a făcut mereu exact opusul, ca și când 
nu ar fi venit de la Mine, ci s-ar fi născut din Satana. Toţi îngerii, fiecare la locul său, Îmi 
dau devotamentul lor cel mai mare; sunt neafectaţi de forțele Satanei și doar își 
îndeplinesc datoria. Alăptaţi și hrăniţi de îngeri, mulțimile fiilor Mei și ale poporului Meu 
cresc toate puternice și sănătoase, niciuna dintre ele slabă sau firavă. Aceasta este 
acțiunea Mea, minunea Mea. În timp ce, salvă după salvă de foc de tun inaugurează 
întemeierea Împărăției Mele, îngerii, mergând în acompaniamentul ritmic, vin înaintea 
tribunei Mele să se supună cercetării Mele, deoarece inimile lor sunt lipsite de necurăţie 
și idoli, iar ei nu se feresc de cercetarea Mea. 

La șuieratul vijeliei, cerurile coboară apăsătoare într-o clipă, sufocând întreaga 
omenire, astfel încât oamenii nu mai sunt capabili să apeleze la Mine după cum doresc. 
Fără să știe, întreaga umanitate s-a prăbușit. Copacii se leagănă înainte și înapoi în 
vânt, din când în când se aude cum se rup ramuri, iar toate frunzele uscate sunt 
spulberate. Pământul pare, dintr-o dată, sumbru și pustiu, iar oamenii se îmbrățișează 
strâns, pregătiți ca dezastrul ce urmează toamnei să îi lovească în orice moment. 
Păsările de pe dealuri zboară încoace și încolo, ca și cum și-ar striga tristețea cuiva; în 
peșterile montane, leii rag, îngrozind oamenii cu sunetul, făcând să le îngheţe măduva 
și să li se zbârlească părul și este ca și cum ar exista un sentiment de rău augur, o 
prevestire a sfârșitului omenirii. Nedorind să aștepte momentul în care Mie să-Mi facă 
plăcere să scap de ei, toți oamenii se roagă, în tăcere, Domnului Suveran din cer. Dar 
cum poate o vijelie să fie blocată de zgomotul apei care curge într-un mic pârâu? Cum 
poate fi ea oprită brusc de sunetul rugăminţilor oamenilor? Cum poate furia din inima 
loviturii de trăsnet să fie controlată de dragul sfielii omului? Omul se mișcă înainte și 
înapoi în vânt; el aleargă încoace și încolo ca să se ascundă de ploaie. Și, în toiul mâniei 
Mele, ființele umane se cutremură și tremură, profund înfricoșate că Îmi voi pune mâna 
pe corpurile lor, ca și când aș fi ţeava unei arme îndreptate în permanenţă spre pieptul 
omului și, din nou, ca și cum el ar fi dușmanul Meu; și, totuși, el este prietenul Meu. Omul 
nu a descoperit niciodată adevăratele Mele intenţii pentru el, nu Mi-a înţeles niciodată 
adevăratele scopuri și, astfel, pe neașteptate, el comite un delict împotriva Mea; Mi se 
opune fără să știe; dar, totuși, fără să intenţioneze, a văzut, de asemenea, dragostea 
Mea. Este greu ca omul să-Mi vadă faţa în mijlocul mâniei Mele. Eu sunt ascuns în norii 
negri ai mâniei Mele și stau, în mijlocul loviturilor de trăsnet, deasupra întregului univers, 

trimițându-Mi mila spre om. Deoarece omul nu Mă cunoaște, Eu nu-l mustru pentru că 
dă greș în a-Mi înţelege intenţia. În ochii oamenilor, Îmi descarc mânia și Îmi arăt 
zâmbetul, din când în când, dar, chiar și atunci când Mă vede, omul nu-Mi vede niciodată 
cu adevărat întreaga fire și este încă incapabil să audă zgomotul dulceag al goarnei, 
pentru că a devenit prea amortit și nesimţitor. Este ca și cum chipul Meu există în 
amintirile omului, iar forma Mea există în gândurile lui. Cu toate acestea, de-a lungul 
progresului omenirii până în ziua de astăzi, nu a existat nici măcar o singură persoană 
care să Mă vadă cu adevărat, deoarece creierul omului este prea sărac. În ciuda faptului 
că omul M-a „analizat”, pentru că știința lui este atât de inadecvat dezvoltată, cercetarea 
sa științifică nu a dat până acum niciun rezultat. Și, astfel, subiectul „chipului Meu” a fost 
întotdeauna un gol complet, fără ca nimeni să-l poată umple, nimeni care să doboare un 
record mondial, căci până și sprijinul pe care i-l păstrează omenirea este deja o 
consolare de nepreţuit, în mijlocul marii neșanse. 


23 martie 1992 


Capitolul 24 


Mustrarea Mea se abate asupra tuturor persoanelor, totuși rămâne, de asemenea, 
distantă faţă de toți oamenii. Întreaga viaţă a fiecărei persoane este plină de iubire și ură 
față de Mine și nimeni nu M-a cunoscut vreodată — și astfel atitudinea omului faţă de 
Mine trece de la o extremă la cealaltă și este incapabilă de a fi normală. Cu toate 
acestea, întotdeauna am avut grijă de om și l-am protejat și numai din pricina faptului că 
este încet la minte nu este în stare să vadă toate faptele Mele și să-Mi înțeleagă intenţiile 
înflăcărate. Eu sunt Conducătorul între naţiuni și Cel Preaînalt printre oameni; pur și 
simplu omul nu Mă cunoaște. Timp de mulţi ani, am trăit printre oameni și am 
experimentat viața în lumea omului, totuși el M-a ignorat dintotdeauna și M-a tratat ca 
pe o ființă din spațiul cosmic. În consecință, din cauza diferenţelor de fire și limbă, 
oamenii Mă tratează ca pe un străin de pe stradă. Îmbrăcămintea Mea, se pare, este, 
de asemenea, mult prea neconvenţională, drept pentru care omului îi lipsește încrederea 
să se apropie de Mine. Numai atunci simt dezolarea vieții printre oameni și numai atunci 
simt nedreptatea lumii omului. Merg printre trecători, scrutându-le chipurile. Este ca și 
când ei ar trăi cu o boală, o boală care le umple chipurile cu melancolie; este ca și când 
ar trăi cu mustrarea, care le împiedică eliberarea. Omul se încătușează singur și face un 
spectacol din modestie. Cei mai mulţi oameni creează o falsă impresie despre ei înșiși 
înaintea Mea, ca să-i pot aplauda și cei mai mulţi oameni, în mod deliberat, se fac să 
pară vrednici de milă înaintea Mea, astfel încât să-Mi poată dobândi ajutorul. Pe la 
spatele Meu, oamenii Mă lingușesc cu toţii și nu-Mi dau ascultare. N-am Eu dreptate? 
Oare nu este aceasta strategia de supravieţuire a omului? Cine M-a reflectat vreodată 

în viața sa? Cine M-a preamărit vreodată printre alţii? Cine a fost vreodată constrâns 
înaintea Duhului? Cine a mărturisit ferm pentru Mine în faţa Satanei? Cine a adăugat 
vreodată onestitate „loialității pe care o au faţă de Mine? Cine a fost vreodată izgonit de 
marele balaur roșu din pricina Mea? Oamenii și-au unit soarta cu Satana și acum se 
bălăcesc cu el în mocirlă; ei sunt experţi în a Mă sfida, sunt inventatorii împotrivirii faţă 
de Mine și sunt „studenţi avansați” în modurile lor superficiale de a Mă trata. De dragul 
propriului destin, omul caută pe ici pe colo pe pământ și, când îi fac semn, rămâne 
incapabil să-Mi simtă preţiozitatea și continuă să „se încreadă” în forțele proprii, nedorind 
să fie o „povară” pentru ceilalți. „Aspiraţiile” omului sunt valoroase, totuși niciodată 
aspiraţiile cuiva nu au atins cote maxime: ele se prăbușesc toate înaintea Mea, 
răsturnându-se fără sunet. 

Vorbesc în fiecare zi și în fiecare zi fac lucruri noi. Dacă omul nu apelează la toată 
puterea lui, atunci va avea dificultăţi în a-Mi auzi glasul și îi va fi greu să-Mi vadă chipul. 
Cel iubit poate să fie extrem de bun, iar vorba Lui de cea mai mare blândeţe, dar omul 
este incapabil să-l vadă cu ușurință slăvitul chip și să-l audă glasul. De-a lungul 
veacurilor, nimeni nu Mi-a privit cu ușurință chipul. Cândva, i-am vorbit lui Petru și M-am 
„arătat” lui Pavel, dar nimeni altcineva — cu excepţia israeliților — nu Mi-a văzut cu 
adevărat chipul. Astăzi, am venit personal printre oameni ca să trăiesc laolaltă cu ei. 
Este posibil ca acest lucru să nu vi se pară rar și de preţ? Nu aveţi dorinţa de a vă folosi 
cât mai bine timpul? Vreti să îl lăsaţi să treacă pe lângă voi în acest fel? Ar putea oare 
arătătoarele timpului să se oprească brusc în minţile oamenilor? Sau ar putea timpul să 
se scurgă înapoi? Ori ar putea omul să redevină tânăr? Ar putea viaţa binecuvântată de 
astăzi să se întoarcă din nou? Nu-i dau omului o „recompensă” potrivită pentru „risipa” 
lui. Doar persist în a-Mi face lucrarea, detașat de orice altceva, și nu opresc curgerea 
timpului fiindcă omul este ocupat sau din pricina zgomotului strigătelor lui. Timp de mai 
multe mii de ani, nimeni nu a putut să-Mi divizeze puterea și nimeni nu a putut să-Mi dea 
peste cap planul original. Eu voi transcende spațiul, voi cuprinde epocile și Mă voi lansa 
în profunzimea întregului Meu plan, atât mai presus, cât și printre toate lucrurile. Nici 
măcar o persoană nu a fost în stare să primească un tratament special din partea Mea 
sau „recompense” din mâinile Mele, deși își deschid gura și se roagă pentru aceste 
lucruri și chiar dacă își întind mâinile și, uitând de orice altceva, Îmi cer aceste lucruri. 
Nici măcar unul dintre acești oameni nu M-a făcut să Mă emoţionez și cu toții au fost 
respinși de glasul Meu „nemilos”. Cei mai mulţi oameni cred în continuare că sunt „prea 
tineri” și astfel așteaptă ca Eu să dau dovadă de mare milă, să fiu plin de compasiune 
față de ei pentru a doua oară, iar ei să ceară să le îngădui să intre pe ușa din spate. Şi 
totuși cum aș putea să interferez la întâmplare cu planul Meu? Aș putea să opresc 
pământul să se rotească de dragul tinereţii omului, astfel încât el să poată să trăiască 
câţiva ani în plus pe pământ? Creierul omului este atât de complex, totuși se pare că 
există și lucruri care îi lipsesc. În consecinţă, în mintea omului, adeseori apar „minunate 
modalităţi” de a-Mi întrerupe lucrarea, în mod intenţionat. 

Cu toate că multe sunt dăţile în care i-am iertat omului păcatele și i-am arătat o 
îngăduință deosebită din pricina slăbiciunii sale, multe sunt și dăţile când l-am tratat 
corespunzător din pricina ignoranței sale. Pur și simplu, omul nu a știut niciodată cum 
să-Mi aprecieze bunătatea, astfel încât el s-a cufundat în actuala sa situaţie: plin de praf, 
cu hainele zdrenţuite, cu părul acoperindu-i capul asemenea unei culturi de buruieni, cu 
fața acoperită de jeg, picioarele, cu încălțări grosolane, făcute de el, cu mâinile precum 
ghearele unui vultur mort, atârnându-i neputincioase pe lângă corp. Când deschid ochii 
și privesc, este ca și când omul tocmai s-ar fi cățărat ieşind din fântâna Adâncului. Nu 
pot decât să fiu furios: întotdeauna am fost tolerant față de om, totuși cum aș putea să- 
i îngădui diavolului să vină şi să plece după cum dorește din sfânta Mea Împărăţie? Cum 
aș putea îngădui unui cerșetor să mănânce gratis în gospodăria Mea? Cum aș putea 
tolera să am un demon necurat drept oaspete în gospodăria Mea? Omul a fost 
dintotdeauna „riguros cu el însuși” și „binevoitor față de ceilalţi”, totuși nu a fost niciodată 
câtuși de puţin politicos față de Mine, căci Eu sunt Dumnezeu din cer și, astfel, Mă 
tratează în mod diferit și nu a avut nicicând nici cea mai mică afecţiune pentru Mine. 
Este ca și cum ochii omului ar fi deosebit de ageri: de îndată ce Mă întâlnește, expresia 
de pe chipul său se schimbă imediat, iar el adaugă puţin mai multă mină înfățișării sale 
reci, impasibile. Eu nu impun sancţiuni adecvate asupra omului din cauza atitudinii sale 
față de Mine, ci doar, de deasupra universurilor, privesc cerurile și, prin urmare, Îmi duc 
la bun sfârșit lucrarea pe pământ. În amintirile omului, nu am dat niciodată dovadă de 
bunătate faţă de nicio persoană, dar nici nu M-am purtat urât cu nimeni. Deoarece omul 
nu lasă un „loc liber” pentru Mine în inima lui, când azvârl în vânt prudenta și locuiesc 
înăuntrul lui, fără menajamente, el Mă forțează să ies, iar apoi foloseşte vorbe mieroase 
și lingușiri pentru a se scuza, spunând că este prea deficient și incapabil să se ofere 
pentru stăpânirea Mea. În timp ce vorbește, chipul lui devine frecvent înnegurat de „nori 
negri”, de parcă nenorocirea ar putea veni oricând printre oameni. Și totuși el tot Îmi cere 
să plec, fără să ia în considerare primejdiile implicate. Cu toate că îi dăruiesc omului prin 
cuvintele și căldura îmbrăţișării Mele, el pare să nu aibă niciun organ al auzului, și astfel, 
nu acordă nici cea mai mică atenţie glasului Meu, apucându-se, în schimb, de cap cu 
mâinile în timp ce pleacă. Mă depărtez de om simţindu-Mă puţin dezamăgit, dar și un 
pic mânios. Omul, între timp, dispare imediat în mijlocul atacului violent al furtunilor 
uriașe și al valurilor puternice. Curând după aceea, el Mă strigă, dar cum ar putea el să 
afecteze mișcarea vântului și a valurilor? Treptat, toate urmele omului se pierd, până ce 
el nu e de găsit nicăieri. 

Înaintea epocilor, am privit, de deasupra universurilor, la toate țările. Am plănuit o 
mare acțiune pe pământ: crearea unei omeniri care să fie pe placul inimii Mele și clădirea 
unei împărăţii pe pământ aidoma celei din cer, îngăduindu-i puterii Mele să umple cerurile 
și înțelepciunii Mele să se răspândească în întregul univers. Și astfel, astăzi, mii de ani 
mai târziu, continui cu planul Meu. Totuși nimeni nu știe despre planul sau despre 
gestionarea Mea pe pământ și, cu atât mai puţin văd ei cu adevărat Împărăţia Mea pe 

pământ. Prin urmare, omul vânează umbre și vine înaintea Mea să încerce să Mă înșele, 
vrând să plătească un „preţ tăcut” pentru binecuvântările Mele în cer. În consecinţă, el 
Îmi stârnește mânia și îl supun judecății Mele, totuși el nu se trezește. Ca și când ar lucra 
sub pământ, complet ignorant cu privire la ceea ce este pe pământ, în timp ce nu 
urmărește nimic altceva decât propriile planuri. Printre toți oamenii, nu am văzut niciodată 
pe cineva care să trăiască sub lumina Mea strălucitoare. Ei trăiesc într-o lume de 
întuneric și par să se fi obișnuit să trăiască în beznă. Când lumina sosește, ei se ţin 
deoparte și este ca și când lumina le-ar fi tulburat lucrul; drept rezultat, ei par puţin sâcâiți, 
de parcă lumina le-ar fi spulberat toată tihna și i-ar fi lăsat incapabili să doarmă profund. 
Prin urmare, omul își adună toată puterea pentru a alunga lumina. Și luminii pare să-i 
lipsească sensibilitatea, așa că îl deșteaptă pe om din somnul lui, iar când el se trezește, 
închide ochii, copleșit de furie. El este cumva nemulțumit de Mine, totuși, în inima Mea, 
Eu ştiu cum stau lucrurile. Treptat intensific lumina, făcându-i pe toți oamenii să trăiască 
în mijlocul luminii Mele, în așa fel încât, în scurtă vreme, ei să devină adepţii asocierii cu 
lumina, și, mai mult, toţi să prețuiască lumina. În acel moment, Împărăţia Mea a venit 
printre oameni, toți oamenii dansează de bucurie și sărbătoresc, pământul este, deodată, 
plin de jubilare, iar o tăcere de mai multe mii de ani este ruptă de sosirea luminii... 


26 martie 1992 


Capitolul 25 


Timpul trece și cât ai clipi din ochi, ziua de azi a și sosit. Sub călăuzirea Duhului 
Meu, toți oamenii trăiesc în mijlocul luminii Mele și nu se mai gândește nimeni la trecut 
și nici nu mai acordă nicio atenţie zilei de ieri. Cine nu a trăit și nu a existat vreodată în 
ziua prezentă? Cine nu a petrecut zile și luni minunate în Împărăţie? Cine nu a trăit sub 
soare? Cu toate că Împărăţia a coborât printre oameni, nimeni nu i-a simţit cu adevărat 
căldura; omul o privește doar din afară, incapabil să-i înțeleagă esenţa. În timpul formării 
Împărăției Mele, cine nu se veselește datorită acestui lucru? Pot ţările de pe pământ să 
scape cu adevărat? Este marele balaur roșu cu adevărat capabil să scape datorită 
vicleniei sale? Decretele Mele administrative sunt anunţate în tot universul, acestea 
instituie autoritatea Mea printre toți oamenii și ele intră în vigoare în întreg cosmosul; cu 
toate acestea, omul nu a știut niciodată cu adevărat acest lucru. Când decretele Mele 
administrative sunt dezvăluite universului, acesta constituie și momentul când lucrarea 
Mea pe pământ e pe cale să fie încheiată. Când voi cârmui și Îmi voi exercita puterea 
printre toţi oamenii și voi fi recunoscut drept Dumnezeu Însuși, Împărăţia Mea va cobori 
cu totul pe pământ. Astăzi, toți oamenii au parte de un nou început pe o nouă cale. Ei 
au început o viață nouă, totuși nimeni nu a trăit cu adevărat o viaţă pe pământ 
asemănătoare cu cerul. Trăiți voi, cu adevărat, în lumina Mea? Trăiţi voi, într-adevăr, 

printre cuvintele Mele? Cine nu reflectează la propriile perspective? Cine nu este tulburat 
de propria soartă? Cine nu se zbate în mijlocul unei mări de chin? Cine nu dorește să 
se elibereze? Sunt binecuvântările Împărăției date la schimb pentru munca grea a 
omului pe pământ? Ar putea fi îndeplinite toate dorinţele omului exact așa cum își 
dorește? Cândva, i-am prezentat omului priveliștea minunată a Împărăției, și totuși el 
de-abia și-a aţintit privirile lacome asupra ei și n-a existat nimeni care să aspire cu 
adevărat să intre în ea. Odată, i-am „expus” omului adevărata situație de pe pământ, 
însă el nu a făcut nimic mai mult decât să asculte și nu a primit cu inima cuvintele care 
ieșeau din gura Mea; altădată, i-am spus omului despre condiţiile din rai, și cu toate 
acestea el a tratat vorbele Mele drept povești minunate; și nu a acceptat cu adevărat 
ceea ce gura Mea descria. Astăzi, scene ale Împărăției strălucesc printre oameni, dar 
cineva a „traversat munţi și văi” vreodată în căutarea acesteia? Fără imboldul Meu, omul 
încă nu s-ar fi trezit din visele lui. Este el cu adevărat atât de fermecat de viaţa sa pe 
pământ? Chiar nu există standarde înalte în inima lui? 

Cei pe care i-am predestinat drept poporul Meu sunt capabili să se Mi se dedice și 
să trăiască în armonie cu Mine. Ei sunt prețioși în ochii Mei și strălucesc cu iubire pentru 
Mine în Împărăția Mea. Printre oamenii de astăzi, cine îndeplinește asemenea condiții? 
Cine este în stare să ajungă la nivelul cerut, conform cerințelor Mele? Îi produc, într- 
adevăr, cerințele Mele dificultăţi omului? Îl fac Eu, în mod intenţionat, să comită greșeli? 
Sunt tolerant cu toţi oamenii și le acord tratament preferenţial. Totuși, acest lucru este 
valabil numai pentru poporul Meu din China. Nu este din cauză că vă subestimez și nici 
că Mă uit la voi bănuitor, ci pentru că sunt practic și realist faţă de voi. În mod inevitabil 
oamenii întâlnesc impedimente în vieţile lor, fie în ceea ce privește familiile lor, fie lumea 
largă. Şi totuși, ale cui greutăţi au fost rânduite cu propria mână? Omul este incapabil să 
Mă cunoască. El are o oarecare înțelegere cu privire la înfățișarea Mea exterioară, dar 
este neștiutor în privinţa esenței Mele; el nu cunoaște ingredientele mâncării pe care o 
mănâncă. Cine este capabil să-Mi perceapă cu grijă inima? Cine este capabil să-Mi 
înțeleagă cu adevărat voia în prezența Mea? Când Mă pogor pe pământ, acesta este 
învăluit în întuneric, iar omul „doarme profund”. Merg prin toate locurile și tot ce văd este 
sfâșiat și zdrenţuit și insuportabil de privit. De parcă omul este doar dispus să se 
delecteze și nu are nicio dorinţă să acorde atenţie „lucrurilor din restul lumii”. Fără știrea 
oamenilor, cuprind cu privirea întregul pământ, și totuși nu văd nicăieri să fie plin de 
viaţă. Imediat, aprind mai departe lumină și căldură și privesc pământul din al treilea Cer. 
Cu toate că lumina cade pe pământ și căldura se răspândește peste acesta, numai 
lumina și căldura par să se veselească; acestea nu trezesc nimic în om, care se 
delectează în confort. Văzând aceasta, imediat cobor asupra oamenilor „toiagul” pe care 
l-am pregătit. În timp ce toiagul cade, lumina și căldura sunt treptat dispersate și 
pământul devine imediat sterp și întunecat — și din pricina întunericului, omul se folosește 
de oportunitate pentru a continua să se delecteze. Omul conștientizează vag sosirea 
toiagului Meu, însă nu reacţionează și continuă să se delecteze cu fericirile lui de pe 

pământ. Apoi, gura Mea proclamă mustrarea tuturor oamenilor, iar oamenii din întreg 
universul sunt răstigniţi pe cruce cu capul în jos. Când pedeapsa Mea vine, omul este 
zguduit de zgomotul munţilor care se prăbușesc și al pământului care se rupe în bucăţi, 
după care este trezit. Şocat și terifiat, își dorește să fugă, însă este prea târziu. Pe 
măsură ce pedeapsa Mea cade, Împărăţia Mea coboară pe pământ și toate ţările sunt 
zdrobite, dispărând fără urmă și nelăsând nimic în urmă. 

În fiecare zi privesc chipul universului și în fiecare zi Îmi fac noua lucrare printre 
oameni. Cu toate acestea, toți oamenii se pierd în munca lor și nimeni nu acordă atenţie 
dinamicii lucrării Mele sau nu iau în seamă starea lucrurilor de dincolo de ei. Este ca și 
cum oamenii ar trăi într-un nou cer și pe un nou pământ creat de ei și nu vor ca nimeni 
altcineva să se amestece. Sunt prinși cu toții în lucrarea de a se delecta și de a se admiră 
în timp ce își fac „exerciţiile de antrenament fizic”. Chiar nu este niciun loc pentru Mine 
în inima omului? Sunt Eu realmente incapabil să fiu Cârmuitorul inimii omului? Oare 
spiritul omului l-a părăsit cu adevărat? Cine a chibzuit vreodată cu grijă asupra cuvintelor 
din gura Mea? Cine a perceput vreodată dorinţa inimii Mele? Oare inima omului a fost 
într-adevăr luată în stăpânire de un alt lucru? Multe sunt dăţile în care am strigat la om, 
și totuși a simţit cineva vreodată compasiune? A trăit vreodată cineva în umanitate? 
Omul poate trăi în trup, dar este lipsit de umanitate. S-a născut el în regnul animal? 
Ori s-a născut în cer și posedă divinitate? Îi fac cerințe omului, totuși este ca și când el 
nu-Mi înțelege cuvintele, ca și când aș fi un monstru de care nu te poți apropia și care îi 
este străin. De atâtea ori am fost dezamăgit de către om de atâtea ori M-am înfuriat din 
pricina slabei sale realizări și de foarte multe ori am fost mâhnit de slăbiciunea lui. De ce 
nu reușesc să trezesc sentimentul spiritual în inima omului? De ce nu reușesc să inspir 
iubire în inima omului? De ce nu este omul dispus să Mă trateze ca pe lumina ochilor 
lui? Oare inima omului nu-i aparține? Să se fi instalat alt lucru în spiritul lui? De ce 
bocește omul fără încetare? De ce este nefericit? De ce, când este mâhnit, Îmi ignoră 
existența? Oare l-am înțepat cu vorbe usturătoare? Se poate ca eu să-L fi abandonat în 
mod deliberat? 

În ochii Mei, omul este stăpânitorul tuturor lucrurilor. Autoritatea pe care i-am dat-o 
nu a fost mică, îngăduindu-i să stăpânească toate lucrurile de pe pământ — iarba de pe 
munți, animalele din păduri și peștii din apă. Şi totuși, în loc să fie fericit datorită acestui 
lucru, omul este cuprins de neliniște. Întreaga sa viață este una de suferință, de 
alergătură, de distracţie adăugată deșertăciunii; în toată viaţa lui nu există noi invenții 
sau creaţii. Nimeni nu este capabil să scape din această viață goală, nimeni nu a 
descoperit vreodată o viaţă plină de însemnătate și nimeni nu a trăit o viață adevărată. 
Cu toate că oamenii de astăzi trăiesc toţi în lumina Mea strălucitoare, nu cunosc nimic 
despre viaţa din cer. Dacă nu sunt milostiv față de om și nu mântuiesc omenirea, atunci 
toți oamenii au venit în zadar, vieţile lor pe pământ sunt fără rost și vor muri în zadar, 
fără nimic de care să fie mândri. Oamenii din toate religiile, din toate sectoarele societății, 
toate naţiunile și toate confesiunile religioase cunosc cu toţii deșertăciunea pe pământ 

și cu toții Mă caută și așteaptă întoarcerea Mea -— totuși, cine este capabil să Mă 
cunoască atunci când sosesc? Eu am creat toate lucrurile, am creat omenirea și astăzi 
M-am pogorât printre oameni. Omul, totuși, Îmi dă o ripostă și se răzbună pe Mine. Oare 
lucrarea pe care am făcut-o asupra omului nu îi este de niciun folos? Sunt Eu realmente 
incapabil să-l mulţumesc pe om? De ce Mă respinge omul? De ce este omul atât de rece 
și de indiferent față de Mine? De ce este pământul acoperit de cadavre? Este oare 
aceasta, într-adevăr, starea lumii pe care am făcut-o pentru om? Cum se face că i-am 
dat omului bogății fără seamăn, și totuși, în schimbul lor, el Îmi oferă două mâini goale? 
De ce omul nu Mă iubește cu adevărat? De ce nu vine niciodată înaintea Mea? Să fi fost 
într-adevăr toate vorbele Mele degeaba? Să fi pierit cuvintele Mele asemenea căldurii 
din apă? De ce este omul nedoritor să coopereze cu Mine? Este sosirea zilei Mele într- 
adevăr momentul morţii omului? Aș putea cu adevărat să distrug omul în momentul când 
Împărăţia Mea este formată? De ce, în timpul întregului Meu plan de gestionare (planul 
mântuirii), nu a priceput nimeni niciodată intenţiile Mele? De ce, în loc să ţină la 
cuvântările din gura Mea, omul le detestă și le respinge? Nu condamn pe nimeni, ci doar 
îi fac pe oameni să redevină calmi și să-și ducă la bun sfârșit lucrarea de introspectie. 


27 martie 1992 


Vesseliţi-vă, oamenilor! 


În lumina Mea, oamenii văd din nou lumina. În cuvântul Meu, oamenii găsesc 
lucrurile care îi bucură. Am venit din Răsărit, din Răsărit Mi-e originea. Când slava Mea 
strălucește, toate naţiunile sunt luminate, totul este adus în lumină, nimic nu rămâne în 
beznă. În Împărăţie, viaţa pe care poporul lui Dumnezeu o trăiește alături de Dumnezeu 
este peste măsură de fericită. Apele dansează de bucurie faţă de vieţile binecuvântate 
ale oamenilor, munții se bucură de belșugul Meu împreună cu oamenii. Toţi oamenii se 
străduiesc, muncesc din greu, dovedindu-și devotamentul în Împărăția Mea. În 
Împărăţie, nu mai există rebeliune, nu mai există împotrivire; cerul și pământul depind 
unul de altul, Eu și omul ne apropiem în simţăminte profunde, prin dulcile beatitudini ale 
vieții, sprijinindu-ne unul pe altul... În acest moment, Îmi încep formal viața în ceruri. 
Tulburarea Satanei nu mai există, iar oamenii intră în odihnă. În întregul univers, aleșii 
Mei trăiesc în slava Mea, binecuvântaţi fără egal, nu ca oameni care trăiesc printre 
oameni, ci ca oameni care trăiesc cu Dumnezeu. Întreaga umanitate a trecut prin 
coruperea Satanei și a băut până la fund din amărăciunea și din dulceaţa vieții. Acum, 
trăind în lumina Mea, cum poate cineva să nu se veselească? Cum poate cineva să 
renunţe ușor la acest moment minunat și să-l lase să-i scape? Oamenilor! Cântaţi 
cântecul din inimile voastre și dansați de bucurie pentru Mine! Înălțaţi-vă inimile sincere 
și oferiţi-Mi-le Mie! Bateţi tobele și cântaţi plini de veselie pentru Mine! Îmi radiez 


314 


încântarea peste întregul univers! Oamenilor le arăt chipul Meu splendid! Voi striga cu 
un glas puternic! Voi transcende universul! Deja domnesc printre oameni! Oamenii Mă 
preamăresc! Plutesc în cerurile albastre de deasupra și oamenii merg împreună cu Mine. 
Merg printre oameni și oamenii Mei Mă înconjoară! Inimile oamenilor sunt voioase, 
cântecele lor zguduie universul, făcând să trosnească bolțile cerești! Universul nu mai 
este învăluit în ceaţă; nu mai este noroi și nici reziduuri menajere nu mai sunt. Oameni 
sfinţi ai universului! Sub examinarea Mea, vă arătaţi adevăratul chip. Nu sunteţi oameni 
plini de scârnăvie, ci sfinţi puri ca jadul, sunteţi toţi preaiubiţii Mei, sunteți toți încântarea 
Mea! Toate lucrurile se reîntorc la viaţă! Toţi sfinţii s-au întors ca să Mă slujească în 
ceruri, intrând în îmbrăţișarea Mea caldă, fără a mai plânge, fără a mai fi neliniștiţi, 
oferindu-Mi-se, întorcându-se în casa Mea, și în patria lor Mă vor iubi fără încetare! 
Neschimbători de-a pururi! Unde este durerea! Unde sunt lacrimile! Unde este trupul! 
Pământul este trecător, dar cerul este etern. Eu apar în faţa tuturor popoarelor și toate 
Mă slăvesc. Viaţa aceasta, frumusețea aceasta, din vremuri imemoriale și până la 
sfârşitul timpului, nu se va schimba. Aceasta este viața Împărăției. 


Capitolul 26 


Cine a sălășluit în casa Mea? Cine s-a ridicat pentru Mine? Cine a suferit în numele 
Meu? Cine și-a dat cuvântul înaintea Mea? Cine M-a urmat până acum și cu toate 
acestea nu a devenit indiferent? De ce sunt toate ființele umane reci și nesimţitoare? De 
ce M-a abandonat omenirea? De ce a devenit omenirea plictisită de Mine? De ce nu 
există căldură în lumea umană? Cât am fost în Sion, am gustat căldura care este în 
ceruri și M-am bucurat de binecuvântarea care este în ceruri. Din nou, am trăit în mijlocul 
omenirii, am gustat amărăciunea lumii umane și am văzut cu ochii Mei toate stările 
diferite care există între oameni. Pe neașteptate, omul s-a schimbat deoarece Eu M-am 
„schimbat” și numai în felul acesta a ajuns în ziua de azi. Nu cer ca omul să poată face 
orice de dragul Meu, și nici nu cer ca el să facă vreo creștere pentru Mine. Vreau doar 
să fie în stare să acționeze în conformitate cu planul Meu și să Mă asculte și să nu fie 
un semn de rușine pentru Mine, ci să-Mi aducă mărturie răsunătoare. Printre oameni, 
au fost aceia care Mi-au adus o mărturie bună și Mi-au slăvit numele, dar cum pot 
practicile omului sau comportamentul lui să-Mi mulțumească inima? Cum poate oare el 
să se alinieze cu inima Mea sau să-Mi satisfacă voia? Din munţii și apele de pe pământ 
și din flori, iarbă și copaci, totul arată lucrarea mâinilor Mele, totul există pentru numele 
Meu. Totuși, de ce nu poate omul să atingă standardul cererii Mele? Oare din cauza 
cumplitei sale inferiorităţi? Oare pentru că Eu l-am înălțat? Oare din cauză că sunt prea 
crud faţă de el? De ce este omul mereu înfricoșat de cererile Mele? Astăzi, printre 
mulțimile din împărăție, de ce ascultați doar glasul Meu, dar nu vreţi să-Mi vedeţi fața? 
De ce priviţi doar la cuvintele Mele, fără să le potriviţi cu Duhul Meu? De ce Mă tineti 

separat cerul de deasupra și pe pământul de jos? Oare pentru că Eu, când sunt pe 
pământ, nu sunt la fel cum sunt în ceruri? Oare pentru că Eu, când sunt în ceruri, nu pot 
să cobor pe pământ? Oare pentru că Eu, când sunt pe pământ, nu sunt demn să fiu 
înălțat la cer? Este ca și cum Eu, când sunt pe pământ, sunt o creatură inferioară, la fel 
cum atunci când sunt în ceruri, sunt o ființă solemnă și de parcă între cer și pământ se 
află o prăpastie de netrecut. Totuși, în lumea oamenilor, ei par să nu știe nimic despre 
originile acestor lucruri, dar Mi s-au împotrivit mereu, ca și cum cuvintele Mele au doar 
sunete și niciun înțeles. Toată omenirea depune eforturi pentru cuvintele Mele, făcând 
cercetări proprii cu privire la înfățișarea Mea exterioară, dar toţi se lovesc de eșec, 
eforturile lor neavând niciun rezultat și, în schimb, sunt loviți de cuvintele Mele și nu 
îndrăznesc să se ridice din nou. 

Când pun la încercare credința omenirii, nicio fiinţă umană nu este mărturie 
adevărată, niciuna nu poate să ofere totul; mai degrabă, omul continuă să se ascundă și 
refuză să se deschidă, ca și cum aș vrea să-i prădez inima. Nici măcar lov nu a rămas 
ferm cu adevărat în timpul judecății lui, și nici nu a emanat dulceaţă în mijlocul suferinţei. 
Toţi oamenii produc o slabă aluzie de verde în căldura primăverii; ei nu rămân niciodată 
veșnic verzi sub rafalele reci ale iernii. Cu statura lui osoasă și sfrijită, omul nu poate 
împlini intenția Mea. În întreaga omenire, nu există nimeni care să poată servi drept 
model pentru alţii, pentru că toți oamenii sunt în esenţă asemănători și nu sunt diferiți 
unul de celălalt, cu puţine lucruri care să-i deosebească între ei. Din acest motiv, oamenii 
nici măcar astăzi nu reușesc să-Mi cunoască pe deplin lucrările. Numai când mustrarea 
Mea va cobori asupra întregii omeniri, oamenii, fără știrea lor, vor deveni conștienți de 
lucrările Mele și fără să fac nimic sau să constrâng pe cineva, oamenii vor ajunge să Mă 
cunoască și, astfel, să fie martorii lucrărilor Mele. Acesta este planul Meu, este aspectul 
lucrărilor Mele care se manifestă și ceea ce ar trebui să știe omul. În Împărăţie, 
nenumăratele lucruri ale creaţiei încep să se revigoreze și să-și recapete forța vieții. 
Datorită schimbărilor în starea pământului, graniţele dintre un ţinut și altul încep să se 
schimbe. Am prorocit: atunci când pământul se va separa de pământ și ţinutul se va uni 
cu ţinut, va fi momentul în care voi face fărâme toate naţiunile. În acel moment, voi reînnoi 
toată creaţia și voi repartiza întregul univers, punând astfel universul în ordine și 
transformând vechea lui stare într-una nouă — acesta este planul Meu și acestea sunt 
lucrările Mele. Când naţiunile și popoarele lumii se vor întoarce înaintea tronului Meu, voi 
lua atunci toată abundența cerului și o voi da omenirii pentru ca, mulțumită Mie, lumea 
să se umple de o nemaipomenită mărinimie. Dar atât timp cât vechea lume continuă să 
existe, Îmi voi azvârii furia asupra naţiunilor sale, promulgând în mod deschis decretele 
Mele administrative în tot universul și dând mustrări asupra oricui le încalcă. 

Când Îmi întorc fața spre univers pentru a vorbi, toată omenirea Îmi aude vocea și 
după aceea vede toate lucrările pe care le-am făcut cu migală în univers. Cei care se 
împotrivesc voinţei Mele, adică cei care Mi se opun cu faptele omului, vor cădea sub 
mustrarea Mea. Voi lua multitudinea de stele din ceruri și le voi face din nou, și datorită 

Mie soarele și luna vor renaşte — cerurile nu vor mai fi așa cum au fost și nenumăratele 
lucruri de pe pământ vor fi făcute din nou. Totul se va întregi prin cuvintele Mele. Multele 
naţiuni din univers vor fi iarăși împărţite și înlocuite de Împărăţia Mea, astfel încât 
naţiunile de pe pământ să dispară pentru totdeauna și să devină o naţiune care Mi se 
închină; toate naţiunile pământului vor fi distruse și vor înceta să mai existe. Dintre 
fiinţele umane din univers, toţi cei care aparţin diavolului vor fi exterminați și toţi cei care 
se închină Satanei vor fi doborâţi la pământ de focul Meu arzător — cu alte cuvinte, cu 
excepţia celor care se află acum în curent, toți vor fi transformați în cenușă. Când voi 
mustra multele popoare, cei din lumea religioasă se vor întoarce, în diferite măsuri, la 
Împărăţia Mea, cuceriţi de faptele Mele, pentru că ei vor fi văzut venirea Celui Sfânt pe 
un nor alb. Toţi oamenii vor fi împărțiți după propriul neam și vor primi mustrări 
proporționale cu acţiunile lor. Toţi cei care Mi s-au opus vor pieri; cât despre cei ale căror 
fapte pe pământ nu M-au implicat pe Mine, aceștia vor continua să existe pe pământ, 
sub conducerea fiilor Mei și a poporului Meu, datorită modului în care s-au achitat. Mă 
voi arăta mulțimilor de popoare și nenumăratelor națiuni și, cu propriul Meu glas, Mă voi 
face mai departe auzit pe pământ, proclamând finalizarea marii Mele lucrări pentru ca 
toată omenirea să vadă cu ochii săi. 

Pe măsură ce vocea Mea se adâncește în intensitate, observ și starea universului. 
Prin cuvintele Mele, mulţimea de lucruri ale creației sunt toate făcute noi. Cerul se 
schimbă, ca și pământul. Omenirea este expusă în forma sa originală și, încet, fiecare 
persoană este separată după neamul său și își găsește pe neașteptate drumul în sânul 
familiei sale. Acest lucru Mă va mulţumi foarte mult. Eu sunt neîntrerupt și, imperceptibil, 
marea Mea lucrare este îndeplinită, iar nenumăratele lucruri ale creaţiei sunt 
transformate. Când am creat lumea, am modelat toate lucrurile după felul lor, plasând 
toate lucrurile cu forme laolaltă, după felul lor. Pe măsură ce se apropie sfârșitul planului 
Meu de gestionare (planul mântuirii), voi restabili starea anterioară a creaţiei; voi 
restaura totul așa cum a fost iniţial, schimbând profund totul, astfel încât totul să se 
întoarcă la sânul planului Meu. A sosit timpul! Ultima etapă a planului Meu urmează să 
fie realizată. Of, lume veche necurată! Vei cădea cu siguranţă sub cuvintele Mele! Cu 
siguranţă vei fi redusă la nimic de planul Meu! Of, nenumăratele lucruri ale creației! Veţi 
câștiga cu toții viată nouă în cuvintele Mele — veţi avea Domnul vostru suveran! Of, lume 
nouă și pură! Cu siguranţă vei reînvia în slava Mea! Of, Munte Sion! Să nu mai taci — M- 
am întors în triumf! Din mijlocul creaţiei, Eu cercetez întregul pământ. Pe pământ, 
omenirea a început o nouă viaţă și a câștigat o nouă speranţă. Of, oamenii Mei! Cum să 
nu vă puteţi întoarce la viaţă în lumina Mea? Cum să nu puteți sări de bucurie sub 
îndrumarea Mea? Ţările strigă în triumf, apele sunt răgușite de râs vesel! Of, Israelul 
renăscut! Cum de nu te simţi mândru de predestinarea Mea? Cine a plâns? Cine a jelit? 
Israelul din vechime a încetat să mai fie, iar Israelul de astăzi s-a înălțat, drept și semet 
în lume și s-a ridicat în inimile întregii omeniri. Israelul de astăzi va obţine cu siguranță 
izvorul existenţei prin poporul Meu! Of, nesuferitul Egipt! Cu siguranță nu Mi te mai 

împotrivești? Cum poţi să profiți de mila Mea și să încerci să scapi de mustrarea Mea? 
Cum de nu poţi exista în mustrarea Mea? Toţi cei pe care îi iubesc vor trăi cu siguranţă 
pentru veșnicie și toţi cei care Mi se împotrivesc vor fi cu siguranţă mustraţi de Mine 
pentru veșnicie. Pentru că Eu sunt un Dumnezeu gelos și nu-i voi cruța cu ușurință pe 
oameni pentru tot ceea ce au făcut. Voi veghea asupra întregului pământ și, apărând în 
Răsăritul lumii cu dreptate, măreție, mânie și mustrare, Mă voi arăta nenumăratelor 
mulțimi de oameni! 


29 martie 1992 


Capitolul 27 


Nicicând purtarea oamenilor nu M-a impresionat și nici nu M-a frapat ca fiind 
valoroasă. În ochii omului, Eu sunt întotdeauna foarte strict față de el și întotdeauna Îmi 
exercit autoritatea asupra lui. În toate acţiunile omului, nu prea există ceva care să fie 
făcut de dragul Meu, nu prea există ceva care să stea ferm înaintea ochilor Mei. În cele 
din urmă, tot ce are legătură cu omul se răstoarnă înaintea Mea fără o șoaptă; abia după 
aceea voi face Eu ca acţiunile Mele să se manifeste, făcându-i pe toţi să Mă cunoască 
prin eșecul lor. Natura omenească rămâne neschimbată. Ce este în inimile lor nu este 
în concordanţă cu voia Mea — nu e ceea ce am Eu nevoie. Ceea ce detest cel mai mult 
este îndărătnicia și recidivismul oamenilor, însă care este forța care provoacă omenirea 
să continue să eșueze în a Mă cunoaște, să Mă ţină mereu la distanţă și să nu acţioneze 
niciodată potrivit voii Mele înaintea Mea, ci mai degrabă să Mi se împotrivească pe la 
spate? Aceasta le este loialitatea? Aceasta le este iubirea pentru Mine? De ce nu pot să 
se căiască și să se nască din nou? De ce sunt oamenii veșnic dispuși să trăiască în 
mlaștină în loc să trăiască într-un loc fără noroi? Oare să Mă fi purtat rău cu ei? Oare să 
îi fi îndrumat în direcţia greșită? Oare îi conduc Eu spre iad? Toţi sunt dispuși să trăiască 
în „iad”. Când se face lumină, ochii lor orbesc pe loc, căci totul din ei vine din iad. Totuși 
oamenii ignoră asta și pur și simplu se bucură de aceste „binecuvântări infernale”. Ba 
chiar le ţin strâns la pieptul lor ca pe niște comori, îngroziţi că Eu le voi smulge aceste 
comori, lăsându-i fără „rădăcina existenţei lor”. Oamenii se tem de Mine, de aceea, când 
Eu vin pe pământ, ei stau departe de Mine, displăcându-le să se apropie de Mine, căci 
nu sunt dispuși să „aducă necazul asupra lor”, dar doresc în schimb să-și păstreze 
armonia în familie, astfel încât să poată să se bucure de „fericire pe pământ”. Dar Eu nu 
pot îngădui ca omenirea să facă precum vrea, dat fiind că distrugerea familiei omului 
este exact lucrul pe care sunt aici să-l fac. Din clipa în care Eu vin, pacea dispare din 
căminele lor. Intenţionez să fărâm în ţăndări toate naţiile, ca să nu mai vorbesc de familia 
omului. Cine va putea să scape din strânsoarea Mea? E oare cu putinţă ca cei care 
capătă binecuvântări să poată să scape în virtutea reticenţei lor? E oare cu putinţă ca 

cei care îndură mustrare să poată să-Mi câștige compasiunea în virtutea fricii lor? În 
toate cuvintele Mele, oamenii au văzut voia Mea și acțiunile Mele, dar cine se poate 
elibera din încurcătura propriilor gânduri? Cine poate găsi vreodată o cale de ieșire fie 
dinăuntrul, fie dinafara cuvintelor Mele? 

Omul a experimentat căldura Mea, omul M-a slujit cu seriozitate și s-a supus cu 
seriozitate înaintea Mea, făcând totul pentru Mine în prezența Mea. Însă asta e de 
nerealizat de către oamenii de azi; ei nu fac altceva decât să jelească în spiritul lor ca și 
cum ar fi fost înșfăcaţi de un lup înfometat și nu pot decât să privească neajutoraţi la 
Mine, strigându-Mă neîncetat. Dar la sfârșit, nu sunt capabili să scape din situaţia lor 
grea. Mă gândesc cum oamenii din trecut au făcut promisiuni în prezența Mea, jurând 
pe cer și pământ în prezenţa Mea să-Mi răsplătească bunătatea cu afecțiunea lor. Au 
plâns cu mâhnire înaintea Mea și sunetul plânsetelor lor a fost sfâșietor, greu de 
suportat. Datorită hotărârii lor, adeseori am oferit ajutor oamenilor. De nenumărate ori, 
oamenii au venit înaintea Mea să Mi se supună, cu maniere încântătoare greu de uitat. 
De nenumărate ori, M-au iubit, neabătuţi în loialitatea lor, cu o sinceritate admirabilă. De 
nenumărate ori, M-au iubit într-atât încât să-și sacrifice propriile vieţi, M-au iubit mai mult 
decât pe ei înșiși — și, văzându-le onestitatea, le-am acceptat iubirea. De nenumărate 
ori, s-au oferit pe sine în prezenţa Mea, de dragul Meu, nepăsători în fața morţii, iar Eu 
le-am descrețit frunţile de griji și, cu băgare de seamă, le-am cercetat chipurile. Au 
existat nenumărate ocazii când i-am iubit ca pe o comoară neprețuită și au existat 
nenumărate ocazii când i-am urât ca pe propriii dușmani. Cu toate acestea, ce este în 
mintea Mea rămâne dincolo de înțelegerea omului. Când oamenii sunt triști, Eu vin să-i 
mângâi, iar când sunt slabi, Eu vin să îi ajut. Când se rătăcesc, Eu îi călăuzesc. Când 
plâng, Eu le șterg lacrimile. Dar când Eu sunt trist, cine Mă poate alina cu inima sa? 
Când sunt extrem de îngrijorat, cine este atent la simţămintele Mele? Când sunt mâhnit, 
cine poate remedia rănile din inima Mea? Când Eu am nevoie de cineva, cine se oferă 
voluntar să coopereze cu Mine? Oare atitudinea din trecut a oamenilor față de Mine să 
fie pierdută acum pentru totdeauna? Cum se face că nimic din ea nu rămâne în amintirile 
lor? Cum de au uitat oamenii toate aceste lucruri? Nu e totul din cauza corupției omenirii 
de către dușmanul ei? 

Când îngerii cântă cântece întru slava Mea, asta nu poate decât să-Mi stârnească 
mila pentru oameni. Inima Mea se umple deodată de tristeţe și Îmi este imposibil să Mă 
eliberez de această emoție dureroasă. În bucuriile și necazurile de a fi despărțit și apoi 
reunit cu oamenii, noi suntem incapabili să facem schimb de sentimente. Separaţi 
deasupra în cer și dedesubt pe pământ, sunt rare clipele când Eu și omul putem să ne 
întâlnim. Cine se poate elibera de nostalgia pentru simțămintele trecutului? Cine poate 
să înceteze să se lase în voia amintirilor despre trecut? Cine nu ar spera într-o continuare 
a simțămintelor trecutului? Cine nu ar tânji după întoarcerea Mea? Cine nu și-ar dori mult 
reunirea Mea cu oamenii? Inima Mea este profund tulburată, iar spiritul oamenilor este 
profund îngrijorat. Deși asemănători în spirit, adesea nu putem să fim laolaltă și adeseori 

nu putem să ne vedem. Astfel, viața întregii omeniri este încărcată de mâhnire și lipsită 
de vitalitate, căci oamenii au tânjit mereu după Mine. Este ca și când ființele omenești ar 
fi niște obiecte doborâte din cer; Îmi strigă numele pe pământ, ridicându-și privirea spre 
Mine de pe pământ — dar cum pot să scape din fălcile lupului hămesit? Cum pot să scape 
de amenințările și ispitirile lui? Cum pot ființele omenești să nu se sacrifice datorită 
supunerii la rânduiala planului Meu? Când se roagă fierbinte cu glas tare, Îmi întorc fata 
de la ei, nu pot să suport să mai privesc; dar cum aș putea să nu le aud strigătele 
înlăcrimate? Voi îndrepta nedreptăţile lumii omenești. Îmi voi face lucrarea Mea cu 
propriile mâini în întreaga lume, împiedicându-l pe Satana să-i facă iarăși rău poporului 
Meu, interzicându-le tuturor dușmanilor Mei să facă din nou orice le este pe plac. Voi 
deveni Împărat pe pământ și Îmi voi muta tronul acolo, făcându-i pe toti dușmanii Mei să 
cadă la pământ și să-și mărturisească fărădelegile înaintea Mea. În tristețea Mea, mânia 
este amestecată, voi călca în picioare întregul univers, fără să cruţ pe nimeni şi voi lovi 
cu groază în inimile dușmanilor Mei. Voi preface tot pământul în ruine și îi voi face pe 
dușmanii Mei să se prăbușească printre ruine, astfel încât de atunci încolo să nu mai 
poată să-i corupă pe oameni. Planul Meu este deja stabilit și nimeni, oricine ar fi, nu 
trebuie să-l schimbe. În vreme ce Eu voi cutreiera cu o splendoare măreaţă deasupra 
universului, toată omenirea va fi înnoită și totul va fi reînviat. Omul nu va mai plânge și 
nu Mă va mai striga să-l ajut. Atunci inima Mea se va veseli, iar oamenii se vor întoarce 
spre a Mă celebra. Întregul univers, de sus până jos, va fremăta în jubilare... 

Azi, printre naţiile lumii, Îmi fac lucrarea pe care am pornit să o înfăptuiesc. Mă mișc 
încoace și încolo printre oameni, făcând toată lucrarea cuprinsă în planul Meu, și 
întreaga omenire se destramă în diferitele naţii ale lumii, potrivit voii Mele. Oamenii de 
pe pământ își au atenţia fixată asupra propriei destinaţii, căci ziua într-adevăr se apropie 
și îngerii vor suna din trâmbiţele lor. Nu vor mai exista amânări și toată creaţia va începe, 
după asta, să danseze jubilând. Cine poate să prelungească ziua Mea după placul său? 
Un muritor? Sau stelele de pe cer? Sau îngerii? Când voi rosti o cuvântare pentru a iniția 
mântuirea poporului lui Israel, ziua Mea se va năpusti peste întreaga omenire. Toţi 
oamenii se tem de întoarcerea lui Israel. Când Israel se va întoarce, aceea va fi ziua 
Mea de slavă, și tot la fel, va fi ziua când totul se va preface și va deveni reînnoit. Pe 
măsură ce dreapta judecată se apropie în mod iminent de întregul univers, toți oamenii 
devin sfioși și temători, deoarece în lumea oamenilor nu s-a auzit de dreptate. Când 
Soarele dreptăţii va apărea, Răsăritul va fi iluminat și atunci, la rându-i, va ilumina 
întregul univers, atingându-i pe toți. Dacă oamenii ar putea într-adevăr să ducă la bun 
sfârșit dreptatea Mea, atunci de ce ar avea a se teme? Tot poporul Meu așteaptă sosirea 
zilei Mele, cu toții tânjesc după venirea zilei Mele. Ei așteaptă ca Eu să aduc osânda 
asupra întregii omeniri și să aranjez destinaţia omenirii în rolul Meu de Soare al dreptății. 
Împărăția Mea prinde contur deasupra întregului univers, iar tronul Meu stăpânește în 
inimile a sute de milioane de oameni. Cu ajutorul îngerilor, marea Mea realizare va da 
roade în curând. Toţi fiii Mei și poporul Meu Îmi așteaptă întoarcerea cu nerăbdare, 

tânjind după reunirea Mea cu ei, pentru a nu mai fi vreodată despărțiți. Cum ar putea 
populaţia nenumărată a Împărăției Mele să nu alerge unii spre alţii în fericită celebrare 
datorită faptului că Eu sunt împreună cu ei? Poate aceasta să fie o reunire pentru care 
să nu trebuiască plătit nici un preţ? Eu sunt vrednic de respect în ochii tuturor oamenilor, 
Eu sunt proclamat în cuvintele tuturor. Când Mă voi întoarce, în plus, voi cuceri toate 
forțele dușmane. A sosit vremea! Îmi voi pune lucrarea în mișcare, voi domni ca Împărat 
printre oameni! Sunt pe cale de a Mă întoarce! Și sunt gata să pornesc! Aceasta este 
ceea ce speră cu toţii, este ceea ce își doresc. Voi lăsa ca întreaga omenire să vadă 
venirea zilei Mele și cu toţii vor întâmpina venirea zilei Mele cu bucurie! 


2 aprilie 1992 


Capitolul 28 


Când am venit din Sion, am fost așteptat de toate lucrurile, și când M-am întors în 
Sion, am fost întâmpinat de toţi oamenii. Venind și mergând, pașii Mei n-au fost niciodată 
împiedicaţi de lucruri care Îmi erau ostile și, prin urmare, lucrarea Mea a progresat fără 
probleme. Astăzi, când vin printre toate făpturile, toate lucrurile Mă întâmpină cu tăcere, 
profund îngrozite de faptul că voi pleca din nou și că, astfel, îşi vor pierde lucrul pe care 
se bazează pentru sprijin. Toate lucrurile urmează îndrumarea Mea și toți urmăresc 
direcția indicată de mâna Mea. Cuvintele din gura Mea au desăvârșit multe creaturi și 
au mustrat mulţi fii ai neascultării. Astfel, toți oamenii se uită cu atenţie la cuvintele Mele 
și ascultă îndeaproape rostirile din gura Mea și se tem profund de ratarea acestei ocazii 
bune. Din acest motiv, am continuat să vorbesc, astfel încât lucrarea Mea să poată fi 
îndeplinită mai repede, astfel încât să poată apărea mai repede condiţii plăcute pe 
pământ și să remediez scenele pustiirii de pe pământ. Când privesc cerurile, atunci este 
momentul când Îmi întorc încă o dată chipul spre omenire; toate pământurile sunt 
umplute instantaneu de viaţă, praful nu mai rămâne în aer și nămolul nu mai învelește 
pământul. Ochii îmi strălucesc imediat, făcând oamenii din toate ţinuturile să Mă admire 
și să se refugieze în Mine. Dintre oamenii din lumea de astăzi — inclusiv toţi cei care sunt 
prezenţi în casa Mea -— cine se refugiază cu adevărat în Mine? Cine își dă inima în 
schimbul prețului pe care l-am plătit? Cine a locuit vreodată în pace în casa Mea? Cine 
s-a oferit vreodată cu adevărat înaintea Mea? Când fac cerințe omului, el își închide 
imediat „mica magazie”. Când îi dau omului, el își deschide repede gura pentru a lua pe 
ascuns bogăţiile Mele și în inima lui tremură adesea, profund temător că îi voi răspunde 
cu o lovitură. Astfel, gura omului este pe jumătate deschisă și pe jumătate închisă și este 
incapabil să se bucure cu adevărat de bogăţiile pe care i le dau. Nu condamn cu ușurință 
omul, totuși acesta Mă trage mereu de mână și Îmi cere să am milă de el; numai când 
omul Mă imploră din nou, las „milă” asupra lui și îi dau cele mai dure cuvinte ale gurii 

Mele, astfel încât el se simte imediat rușinat și, fiind incapabil să primească direct „mila” 
Mea, îi face pe alţii în schimb să i-o transfere lui. Când a înțeles cu desăvârșire toate 
cuvintele Mele, statura omului este proporţională cu dorințele Mele, iar pledoariile sale 
sunt rodnice și nu zadarnice sau inutile; Eu binecuvântez rugămințţile omenirii care sunt 
sincere și nu o prefăcătorie. 

Am acţionat și am vorbit de-a lungul veacurilor, dar omul nu a auzit niciodată astfel 
de rostiri precum cele care le spun astăzi și niciodată nu a simțit gustul măreției și 
judecății Mele. Deși unii oameni din lumea trecutului au auzit legende despre Mine, 
nimeni nu a descoperit cu adevărat întinderea bogățiilor Mele. Deși oamenii de azi aud 
cuvintele din gura Mea, ei rămân ignoranti cu privire la câte mistere sunt în gura Mea și, 
astfel, Îmi consideră gura drept un corn al abundenței. Toţi oamenii doresc să obţină 
ceva din gura Mea. Fie că este vorba de secretele de stat, de misterele cerului, de 
dinamica lumii spirituale sau de destinaţia omenirii, toți oamenii doresc să primească 
astfel de lucruri. Așadar, dacă ar fi să adun oameni împreună și să le spun „povești”, ei 
s-ar ridica imediat din „patul de boală” pentru a auzi calea Mea. Omului îi lipsesc prea 
multe: el nu are nevoie doar de „suplimente nutritive”, ci, mai mult decât atât, are nevoie 
de „sprijin menta!” și o „aprovizionare spirituală”. Acestea lipsesc în toți oamenii; aceasta 
este „boala” tuturor oamenilor. Ofer un leac pentru boala omului ca efecte mai bune să 
poată fi obținute, astfel încât tuturor să le poată fi redată starea de sănătate și, astfel, 
datorită leacului Meu, ei să se poată întoarce la normalitate. Urâţi cu adevărat marele 
balaur roșu? ÎI urâţi cu adevărat, sincer? De ce v-am întrebat de atâtea ori? De ce vă 
pun această întrebare din nou și din nou? Ce imagine a marelui balaur roșu există în 
inimile voastre? A fost într-adevăr eliminată? Cu adevărat nu-l consideraţi a fi tatăl 
vostru? Toţi oamenii ar trebui să perceapă intenţia Mea din întrebările Mele. Nu este de 
a provoca mânia oamenilor, nici de a instiga răzvrătirea printre oameni și nici ca omul 
să-și găsească propria ieșire, ci de a permite tuturor oamenilor să se elibereze de robia 
marelui balaur roșu. Cu toate acestea, nimeni nu ar trebui să fie neliniștit. Totul se va 
împlini prin cuvintele Mele; niciun om nu poate lua parte, și niciun om nu poate face 
lucrarea pe care o voi îndeplini Eu. Voi curăța aerul din toate ţinuturile și voi eradica 
orice urmă a demonilor de pe pământ. Am început deja și voi iniția prima etapă a lucrării 
mele de mustrare în locuința marelui balaur roșu. Astfel, se poate vedea că mustrarea 
Mea s-a abătut asupra întregului univers şi că marele balaur roșu și toate felurile de 
spirite necurate vor fi incapabile să scape de mustrarea mea, căci Eu privesc asupra 
tuturor ținuturilor. Când lucrarea Mea pe pământ se va încheia, adică atunci când epoca 
judecății se va termina, voi mustra oficial pe marele balaur roșu. Poporul Meu cu 
siguranță va vedea mustrarea Mea dreaptă a marelui balaur roșu, cu siguranţă va 
revărsa laudă din pricina neprihănirii Mele și cu siguranţă va preamări pentru totdeauna 
Numele Meu cel sfânt din pricina neprihănirii Mele. Prin urmare, vă veţi îndeplini în mod 
oficial datoria și Mă veţi lăuda în mod oficial în toate ţinuturile pentru totdeauna! 

Când epoca judecății va atinge punctul culminant, nu Mă voi grăbi să închei lucrarea 

Mea, ci voi integra în ea dovezile epocii mustrării și voi permite ca aceste dovezi să fie 
văzute de tot poporul Meu; prin acest lucru se vor da roade mai mari. Aceste dovezi sunt 
mijlocul prin care îl mustru pe marele balaur roșu și voi face pe poporul Meu să-l vadă 
cu ochii lor, pentru ca ei să cunoască mai mult firea Mea. Timpul în care poporul Meu se 
va bucura de Mine va fi când marele balaur roșu va fi mustrat. A face ca poporul marelui 
balaur roșu să se ridice și să se răzvrătească împotriva lui este planul Meu și metoda 
prin care Îmi fac poporul Meu desăvârșit și este o mare oportunitate pentru tot poporul 
Meu să crească în viață. Când se înalţă luna strălucitoare, noaptea liniștită este 
spulberată dintr-o dată. Deși luna este zdrenţuită, omul este vesel și stă liniștit sub 
lumina lunii, admirând scena frumoasă în lumina ei. Omul nu-și poate descrie emoțiile; 
este ca și cum și-ar dori să-și arunce gândurile înapoi în trecut, ca și când și-ar dori să 
privească înainte spre viitor, ca și când s-ar bucura de prezent. Pe față îi apare un 
zâmbet, iar în aerul plăcut pătrunde un miros proaspăt; în timp ce o briză blândă începe 
să sufle, omul îi descoperă parfumul bogat și pare a fi intoxicat de el, incapabil să se 
trezească. Acesta este chiar momentul în care am venit personal printre oameni, iar 
omul percepe sporit aroma puternică și, astfel, toți oamenii trăiesc în mijlocul acestui 
parfum. Sunt în relaţii de pace cu omul, acesta trăiește în armonie cu Mine, nu mai este 
deviant în privința Mea, nu mai retez deficienţele omului, omul nu mai are o privire 
îndurerată pe faţă și moartea nu mai ameninţă întreaga omenire. Astăzi avansez 
împreună cu omul în epoca mustrării, mergând înainte cu el alături. Eu fac lucrarea Mea, 
și anume: lovesc cu nuiaua printre oameni și se năpustește asupra a ceea ce se 
răzvrătește în om. În ochii omului, nuiaua Mea pare să aibă puteri deosebite: vine peste 
toți aceia care sunt dușmanii Mei și nu-i cruță cu ușurință; printre toţi cei care Mi se opun, 
nuiaua își îndeplinește funcția inerentă; toţi cei care sunt în mâinile Mele își îndeplinesc 
datoria potrivit intenţiei Mele și niciodată nu Mi-au sfidat dorinţele Mele sau nu și-au 
schimbat esența. Drept urmare, apele vor vui, munții se vor răsturna, marile râuri se vor 
dezintegra, omul se va schimba mereu, soarele va lumina mai puţin, luna va deveni mai 
întunecoasă, omul nu va mai avea zile în care să trăiască în pace, nu vor mai fi vremuri 
de liniște pe pământ, cerurile niciodată nu vor mai rămâne calme și liniștite și nu vor mai 
îndura. Toate lucrurile vor fi reînnoite și își vor redobândi aspectul original. Toate 
gospodăriile de pe pământ vor fi zdruncinate și toate naţiunile de pe pământ vor fi 
despicate; zilele reuniunii dintre soț și soţie vor fi de mult uitate, mama și fiul nu se vor 
mai întâlni niciodată, tatăl și fiica nu se vor mai întâlni niciodată. Tot ce obișnuia să fie 
pe pământ va fi nimicit de Mine. Nu dau oamenilor ocazia de a-și elibera emoţiile, pentru 
că Eu nu am emoții și am ajuns să detest emoţiile oamenilor într-un grad extrem. Din 
cauza emoțiilor dintre oameni am fost aruncat la o parte și astfel am devenit un „altul” în 
ochii lor; din cauza emoțiilor dintre oameni am fost Eu uitat; din cauza emoțiilor omului 
el folosește ocazia de a-și recăpăta „conștiința; din cauza emoțiilor omului, el este 
întotdeauna obosit de mustrarea Mea; din cauza emoțiilor omului, el Îmi spune că sunt 
nedrept și injust și că sunt nepăsător faţă de sentimentele omului în gestionarea Mea. 

Am și Eu rude pe pământ? Cine a lucrat vreodată, ca și Mine, zi și noapte, fără să se 
gândească la mâncare sau la somn, de dragul întregului Meu plan de gestionare (plan 
de mântuire)? Cum ar putea fi omul comparabil cu Dumnezeu? Cum ar putea fi omul 
compatibil cu Dumnezeu? Cum ar putea Dumnezeu, care creează, fi de același fel cu 
omul, care este creat? Cum aș putea să trăiesc mereu și să acţionez împreună cu omul, 
pe pământ? Cine este capabil să se simtă îngrijorat pentru inima Mea? Oare rugăciunile 
omului? Odată am acceptat să Mă alătur omului și să merg împreună cu el — și da, până 
în ziua de azi, omul a trăit sub grija și protecţia Mea, dar va veni vreodată o zi în care 
omul să se poată separa de grija Mea? Deși omul nu s-a încărcat niciodată de grijă 
pentru inima Mea, cine poate trăi în continuare pe un pământ fără lumină? Doar datorită 
binecuvântărilor Mele a trăit omul până astăzi. 


4 aprilie 1992 


Capitolul 29 


În ziua în care toate lucrurile au fost înviate, am venit printre oameni și am petrecut 
zile și nopţi minunate cu ei. Doar în acest moment simt oamenii puţin din accesibilitatea 
Mea și, pe măsură ce interacţiunea lor cu Mine devine mai frecventă, ei văd puţin din 
ceea ce am și ceea ce sunt — drept urmare, dobândesc ceva cunoștințe despre Mine. 
Între toți oamenii, Îmi înalt capul și privesc, iar ei Mă văd cu toţii. Cu toate acestea, când 
lumea este lovită de dezastru, ei se neliniștesc imediat, iar imaginea Mea se șterge din 
inimile lor; cuprinși de panică la sosirea dezastrului, ei nu mai ţin seama de îndemnurile 
Mele. Mulţi ani am petrecut printre oameni, dar ei au rămas mereu neștiutori și nu M-au 
cunoscut niciodată. Astăzi, le spun asta cu gura Mea și îi fac pe toţi oamenii să vină 
înaintea Mea pentru a primi ceva de la Mine, dar ei tot păstrează distanţa faţă de Mine 
și, în felul acesta, nu Mă cunosc. Când pașii Mei vor traversa universul și vor ajunge la 
marginile pământului, omul va începe să reflecte asupra lui însuși și toţi oamenii vor veni 
la Mine și se vor închina în fața Mea și Mă vor preamări. Aceasta va fi ziua în care voi 
câștiga gloria, ziua întoarcerii Mele și, de asemenea, ziua plecării Mele. Acum, Mi-am 
început lucrarea în toată omenirea, am început oficial în întregul univers ultima parte a 
planului Meu de gestionare (planul mântuirii). De acum înainte, oricine nu este precaut 
poate fi aruncat în mijlocul unei mustrări nemiloase, iar asta se poate întâmpla în orice 
clipă. Asta nu din cruzime; mai degrabă, este un pas din planul Meu de gestionare 
(planul mântuirii); totul trebuie să se întâmple conform pașilor planului Meu și niciun om 
nu poate schimba asta. Când Îmi încep oficial lucrarea, toți oamenii se mișcă odată cu 
Mine, astfel încât oamenii din tot universul au grijă să fie în pas cu Mine, este „jubilare” 
peste tot în univers, iar omul este îndemnat înainte de Mine. În consecinţă, însuși marele 
balaur roșu este împins de către Mine într-o stare de frenezie și năuceală, servește 

lucrarea Mea și, chiar dacă se împotrivește, nu-și poate urma propriile dorințe, și nu are 
de ales decât să se supună controlului Meu. În toate planurile Mele, marele balaur roşu 
este contrastul Meu, inamicul Meu, dar și servitorul Meu; ca atare, nu i-am ușurat 
niciodată „însărcinările”. Așadar, ultima etapă a lucrării întrupării Mele se încheie în casa 
acestuia. În felul acesta, marele balaur roșu e mai capabil să-Mi facă un serviciu cum se 
cuvine prin care îl voi cuceri și Îmi voi încheia planul. Pe măsură ce Îmi fac lucrarea, toţi 
îngerii Mi se alătură în bătălia decisivă și se hotărăsc să-Mi îndeplinească dorinţele în 
etapa finală, astfel încât oamenii de pe pământ se închină în fața Mea la fel ca îngerii, 
nu vor deloc să Mi se împotrivească și nu fac nimic să se răzvrătească împotriva Mea. 
Aceasta este dinamica lucrării Mele în univers. 

Scopul și însemnătatea venirii Mele printre oameni este de a mântui omenirea, de a 
aduce toată omenirea înapoi în casa Mea, de a reuni cerurile cu pământul și de a-l face 
pe om să transmită „semnalele” dintre cer și pământ, căci aceasta este menirea inerentă 
a omului. Atunci când am creat omenirea, i-am pus toate lucrurile la dispoziţie, iar mai 
târziu, i-am permis omenirii să primească, potrivit cerințelor Mele, bogăţiile pe care i le- 
am dat. Așadar, spun că sub îndrumarea Mea omenirea întreagă a ajuns să vadă ziua 
de astăzi. Și toate acestea sunt planul Meu. În întreaga omenire, nenumărați oameni 
există sub protecţia iubirii Mele și nenumărați oameni trăiesc sub mustrarea urii Mele. 
Deși toți oamenii Mi se roagă, ei totuși nu-și pot schimba circumstanțele actuale; odată 
ce și-au pierdut speranţa, ei nu pot decât să lase natura să-și urmeze cursul și să 
înceteze să se răzvrătească împotriva Mea, căci aceasta este tot ceea ce poate omul 
realiza. Când vine vorba de starea vieții omului, omul încă trebuie să găsească viața 
reală, el încă nu a înțeles nedreptatea, dezolarea și condiţiile mizerabile ale lumii — și, 
astfel, dacă nu ar fi fost vorba de sosirea dezastrului, cei mai mulți oameni încă ar 
îmbrățișa Mama Natură și ar fi în continuare absorbiți de aromele „vieţii”. Nu este aceasta 
realitatea lumii? Nu este aceasta vocea mântuirii pe care o grăiesc omului? De ce, din 
rândul omenirii, nimeni nu M-a iubit vreodată cu adevărat? De ce Mă iubește omul doar 
când e în toiul mustrării și al încercărilor, dar nimeni nu Mă iubește cât se află sub 
protecţia Mea? l-am dat omenirii de multe ori mustrarea Mea. Ei îi aruncă o privire, dar 
apoi o ignoră, n-o studiază și n-o contemplă în acest moment, așa că tot ceea ce vine 
asupra omului este judecata nemiloasă. Aceasta este doar una dintre metodele Mele de 
a lucra, dar este tot pentru a schimba omul și a-l face să Mă iubească. 

Eu domnesc în împărăție și, în plus, domnesc în tot universul; Eu sunt atât Împăratul 
Împărăției, cât și Stăpânul universului. De acum înainte, îi voi aduna pe toţi care nu sunt 
cei aleși, Îmi voi începe lucrarea printre neamuri și Îmi voi proclama decretele 
administrative întregului univers, astfel încât să pot face următorul pas al lucrării Mele 
cu succes. Voi folosi mustrarea pentru a răspândi lucrarea Mea printre neamuri, adică 
voi folosi forța împotriva tuturor celor ce sunt neamuri. Fireşte, această lucrare se va 
desfășura în același timp cu lucrarea Mea printre cei aleși. Când poporul Meu va 
conduce și va exercita puterea pe pământ, aceea va fi și ziua în care toţi oamenii de pe 

pământ au fost cuceriţi și, în plus, va fi vremea când Mă voi odihni — și numai atunci voi 
apărea tuturor celor care au fost cuceriți. Voi apărea Sfintei Împărăţii și Mă voi ascunde 
de ţinutul murdăriei. Toţi cei care au fost cuceriți și au devenit supuși înaintea Mea pot 
să-Mi vadă fața cu ochii lor și pot să-Mi audă glasul cu urechile lor. Aceasta este 
binecuvântarea celor care s-au născut în zilele de pe urmă, aceasta este binecuvântarea 
hotărâtă dinainte de Mine și acest lucru nu poate fi schimbat de niciun om. Astăzi, Îmi 
fac lucrarea în acest fel de dragul lucrării din viitor. Toate lucrările Mele sunt 
interdependente, în toate există o chemare și un răspuns: niciun pas nu s-a oprit 
vreodată brusc și niciun pas nu s-a făcut independent de ceilalţi pași. Nu este așa? Nu 
este lucrarea din trecut temelia lucrării de astăzi? Nu sunt cuvintele din trecut 
precursoarele cuvintelor de astăzi? Nu sunt pașii din trecut originea pașilor de astăzi? 
Când voi desfășura în mod oficial sulul, acela este momentul când oamenii din tot 
universul vor fi mustraţi, când oamenii din toată lumea sunt supuși încercărilor, și este 
punctul culminant al lucrării Mele; toți oamenii trăiesc într-un ţinut fără lumină și toți 
oamenii trăiesc în mijlocul amenințărilor din mediul lor. Cu alte cuvinte, este viața pe 
care omul nu a experimentat-o niciodată din momentul Creaţiei până în prezent și nimeni 
nu „s-a bucurat”, de-a lungul veacurilor, de acest fel de viață, așa că Eu spun că am 
făcut o lucrare care nu s-a mai făcut niciodată. Aceasta este adevărata stare de fapt și 
acesta este sensul lăuntric. Fiindcă ziua Mea se apropie pentru întreaga omenire, fiindcă 
nu pare îndepărtată, ci este chiar în faţa ochilor omului; prin urmare, cine ar putea să nu 
se teamă? Și cine n-ar putea fi încântat de aceasta? Orașul spurcat al Babilonului și-a 
găsit, în cele din urmă, sfârșitul; omul s-a întâlnit iarăși cu o lume nouă, iar cerul și 
pământul au fost schimbate și reînnoite. 

Când apar tuturor naţiunilor și popoarelor, norii albi se înspumează pe cer și Mă 
învăluie. De asemenea, păsările de pe pământ cântă și dansează cu bucurie pentru 
Mine, scoțând în evidenţă atmosfera de pe pământ și, astfel, făcând toate lucrurile de 
pe pământ să se trezească la viaţă, să nu mai „plutească încet în jos”, ci să trăiască în 
schimb într-o atmosferă de vitalitate. Când Mă aflu printre nori, omul Îmi percepe vag 
faţa și ochii, iar în acest moment se simte puţin temător. În trecut, el a auzit consemnări 
istorice despre Mine în legende și, prin urmare, crede doar pe jumătate în Mine și pe 
jumătate se îndoiește de Mine. El nu știe unde sunt sau cât de mare Îmi este fața — este 
la fel de întinsă ca marea sau nemărginită ca pășunile verzi? Nimeni nu știe aceste 
lucruri. Doar astăzi, când omul Îmi vede faţa în nori, el simte că Eu, cel din legende, sunt 
real și, astfel, devine puţin mai binevoitor față de Mine și numai datorită faptelor Mele, 
admiraţia sa pentru Mine mai sporește un pic. Cu toate acestea, omul încă nu Mă 
cunoaște și vede doar o parte a Mea în nori. După aceea, Îmi întind braţele și le arăt 
oamenilor. Omul este uluit și își bate mâinile peste gură, profund temător de a fi doborât 
de mâna Mea și, astfel, adaugă puţin respect admiraţiei lui. Omul își fixează ochii asupra 
fiecărei mișcări ale Mele, profund înfricoșat că va fi doborât de Mine atunci când nu e 
atent — totuși, a fi urmărit de om nu Mă limitează și continuu să fac lucrarea din mâinile 

Mele. Doar în toate faptele pe care le fac are omul puţină bunăvoință faţă de Mine și, 
astfel, treptat, vine în faţa Mea să se asocieze cu Mine. Când Mă voi revela omului în 
deplinătatea Mea, el Îmi va vedea faţa și, de atunci încolo, nu Mă voi mai feri și nu Mă 
voi mai ascunde de om. În întreg universul, voi apărea public tuturor oamenilor și toţi cei 
care sunt ai trupului vor vedea toate faptele Mele. Toţi cei care sunt ai duhului vor 
sălășlui, cu siguranţă, în pace în casa Mea și se vor bucura, fără îndoială, de minunate 
binecuvântări împreună cu Mine. Toţi cei de care am grijă vor scăpa, cu siguranţă, de 
mustrare și vor evita, fără îndoială, durerea duhului și agonia trupului. Voi apărea public 
tuturor popoarelor, voi domni și-Mi voi exercita puterea, astfel încât mirosul cadavrelor 
nu va mai pătrunde în univers; în schimb, parfumul Meu proaspăt se va răspândi în 
întreaga lume, fiindcă ziua Mea se apropie, omul se trezește, totul e în ordine pe pământ 
și zilele supravieţuirii pe pământ nu mai există, pentru ca Eu am sosit! 


6 aprilie 1992 


Capitolul 30 


Printre oameni, am rezumat odată nesupunerea și slăbiciunea omului și, astfel, am 
înțeles slăbiciunea omului și i-am aflat nesupunerea. Înainte de a ajunge printre oameni, 
ajunsesem de mult să le înţeleg bucuriile și durerile — și, din această cauză, pot să fac 
ceea ce omul nu poate face și să spun ceea ce omul nu poate spune, și fac asta cu 
ușurință. Nu este aceasta diferenţa dintre Mine și om? Și nu este o diferenţă clară? Ar 
putea lucrarea Mea să fie realizabilă de către oameni în carne și oase? Aș putea Eu să 
fiu din același soi ca ființele create? Oamenii M-au clasificat ca fiind „ca ei” — şi nu este 
aceasta din cauză că nu Mă cunosc? De ce, în loc să Mă înalt deasupra oamenilor, 
trebuie să Mă înjosesc? De ce continuă omenirea să renunţe la Mine, de ce este 
omenirea incapabilă să-Mi proclame numele? Este o mare durere în inima Mea, dar cum 
ar putea oamenii să știe? Cum ar putea să vadă? Faptul că nu tratează niciodată ceea 
ce are legătură cu Mine ca pe lucrul de cea mai mare importanţă în toată viaţa lor a făcut 
oamenii zăpăciţi și confuzi, ca și cum tocmai ar fi luat un somnifer; când îi strig, ei 
continuă pur și simplu să viseze și, așa, nimeni nu a fost vreodată conștient de faptele 
Mele. Astăzi, majoritatea oamenilor sunt încă adormiţi buștean. Numai când răsună 
imnul împărăției deschid ochii somnoroși și simt un pic de melancolie în inimile lor. Când 
toiagul Meu lovește printre oameni, ei tot acordă puţină atenţie, ca și cum soarta lor este 
la fel de lipsită de valoare ca nisipul din mare. Cu toate că majoritatea dintre ei sunt 
oarecum conștienți, ei tot nu știu cât de departe au ajuns pașii Mei — pentru că oamenilor 
nu le pasă să-Mi înțeleagă inima și, astfel, nu au fost niciodată în stare să se elibereze 
din robia Satanei. Eu Mă mișc deasupra tuturor lucrurilor și trăiesc în mijlocul tuturor 
lucrurilor și, în același timp, ocup poziţia centrală în inimile tuturor oamenilor. Din acest 

motiv, oamenii Mă privesc ca fiind diferit, crezând că sunt extraordinar sau că sunt de 
nepătruns — și, în consecinţă, încrederea lor în Mine devine tot mai puternică pe zi ce 
trece. M-am odihnit odată în al treilea cer, observând toţi oamenii și toate lucrurile din 
univers. Când Eu dorm, oamenii fac liniște, temându-se profund să nu-Mi tulbure odihna. 
Când Mă trezesc, se animă imediat, de parcă ar face lucrarea de a-Mi aduce Mie bucurie 
în mod intenţionat. Nu e aceasta atitudinea oamenilor de pe pământ faţă de Mine? Cine 
dintre oamenii din ziua de azi Mă vede pe Mine Cel din cer şi Cel de pe pământ ca unul? 
Cine nu Mă venerează pe Mine, Cel din cer? Și cine nu se uită de sus la Mine, Cel de 
pe pământ? De ce Mă rupe omul mereu în două? De ce are omul mereu două atitudini 
diferite fată de Mine? Nu este Dumnezeu Cel întrupat pe pământ Dumnezeul care 
stăpânește totul în cer? Nu sunt Eu, Cel din cer, pe pământ acum? De ce oamenii Mă 
văd, dar nu Mă cunosc? De ce este o distanţă atât de mare între cer și pământ? Nu sunt 
aceste lucruri demne de a fi cercetate mai în profunzime de către om? 

Când Îmi fac lucrarea și în timp ce fac cuvântări, oamenii își doresc mereu să îi 
adauge „arome”, ca și cum simţul mirosului lor este mai acut decât al Meu, ca și cum ar 
prefera esenţele tari și ca și cum Eu nu aș fi conștient de ceea ce îi trebuie omului și, 
astfel, trebuie să îl „deranjez” pe om ca să-Mi „suplimenteze” lucrarea. Nu domolesc 
intenţionat pozitivismul oamenilor, dar le cer să se purifice, pe baza cunoașterii Mele. 
Pentru că le lipsește prea mult, le sugerez să depună mai mult efort și, astfel, să-și 
compenseze deficienţele pentru a-Mi mulţumi inima. Oamenii Mă cunoșteau odinioară 
în noţiunile lor, totuși erau profund inconștienţi de acest lucru și, astfel, prețuirea lor era 
ca și cum ar fi tratat nisipul ca pe aur. Când le-am reamintit, nu s-au dispensat decât 
parţial de acest lucru, dar în loc să înlocuiască partea care dispăruse cu lucruri din argint 
și aur, ei au continuat să se bucure de partea care încă rămâne în mâinile lor — și, ca 
atare, ei sunt întotdeauna umili și răbdători înaintea Mea; sunt incapabili să fie 
compatibili cu Mine, pentru că au prea multe noţiuni. Astfel, M-am hotărât să iau tot ceea 
ce are omul și ceea ce este și să arunc departe, ca să poată toţi trăi cu Mine și să nu 
mai fie separați de Mine. Din cauza lucrării Mele omul nu-Mi înţelege voia. Unii cred că 
Îmi voi finaliza lucrarea pentru a doua oară și îi voi arunca în iad. Unii cred că voi adopta 
un nou mod de a vorbi și majoritatea tremură de frică: se tem profund că Îmi voi finaliza 
lucrarea și îi voi lăsa fără niciun loc în care să se ducă și se tem profund că îi voi 
abandona încă o dată. Oamenii folosesc mereu noţiuni vechi ca să-Mi măsoare noua 
lucrare. Am spus că oamenii nu au înțeles niciodată metoda prin care lucrez — ar putea 
ei să facă lucrurile bine de data aceasta? Nu sunt vechile noţiuni ale oamenilor armele 
care Îmi tulbură lucrarea? Când le vorbesc oamenilor, ei Îmi evită întotdeauna privirea, 
temându-se profund că ochii Mei se vor aţinti asupra lor. Astfel, ei își lasă capetele în 
jos, ca și cum ar accepta o inspecţie din partea Mea -— și nu este acest fapt cauzat de 
noţiunile lor? De ce M-am înjosit până astăzi, dar nimeni nu a observat? Trebuie să Mă 
înclin în fata omului? Am venit din cer pe pământ, am coborât din înalt într-un loc secret 
și am venit printre oameni și le-am dezvăluit tot ceea ce am și sunt. Cuvintele Mele sunt 

sincere și onorabile, răbdătoare și bune — dar cine a văzut vreodată ce sunt și ce am? 
Încă mai sunt ascuns omului? De ce Îmi este atât de dificil să Mă întâlnesc cu omul? 
Pentru că oamenii sunt prea ocupați cu lucrarea lor? Pentru că Eu Îmi neglijez îndatoririle 
și oamenii sunt cu toţii absorbiți de căutarea succesului? 

În minţile oamenilor, Dumnezeu este Dumnezeu și nu e ușor să te conectezi cu El, 
în timp ce omul este om și nu ar trebui să ajungă cu ușurință desfrânat — totuși, faptele 
oamenilor încă nu pot fi aduse înaintea Mea. Ar putea însemna că cerințele Mele sunt 
prea ridicate? Ar putea însemna că omul este prea slab? De ce se uită oamenii mereu 
de la distanţă la standardele pe care le cer de la ei? Chiar sunt de neatins pentru om? 
Cerinţele Mele sunt calculate pe baza „constituţiei” oamenilor și, ca atare, nu au depășit 
niciodată statura omului — dar chiar și așa, oamenii rămân incapabili să atingă 
standardele pe care le cer. De nenumărate ori am fost părăsit printre oameni, de 
nenumărate ori oamenii s-au uitat la Mine cu ochi batjocoritori, ca și cum trupul Meu ar 
fi fost acoperit de spini și ar fi fost dezgustător pentru ei, și astfel oamenii Mă detestă și 
cred că nu am nicio valoare. Astfel, sunt aruncat încoace și încolo de către om. De 
nenumărate ori oamenii M-au luat pe un preţ mic și de nenumărate ori M-au vândut pe 
un preţ mare și, din acest motiv, Mă găsesc în situaţia în care sunt astăzi. Este ca și cum 
oamenii încă ar mai coace uneltiri pentru Mine; majoritatea lor încă mai vor să Mă vândă 
cu un profit de sute de milioane de dolari, pentru că omul nu M-a prețuit niciodată. Este 
ca și cum aș fi devenit un intermediar între oameni sau o armă nucleară cu care se luptă 
unii cu alţii, ori un contract încheiat între ei — și, ca rezultat, Eu sunt, pe scurt, complet 
lipsit de valoare în inima omului, sunt un bun dispensabil din gospodăria lui. Și totuși Eu 
nu-l condamn pe om din această cauză: nu fac decât să-l mântuiesc pe om și am fost 
întotdeauna milos față de om. 

Oamenii cred că Eu Mă simt în largul Meu când azvârl oameni în iad, ca și cum aș 
face special o înțelegere cu iadul și ca și cum aș fi un fel de departament specializat în 
vânzarea oamenilor, ca și cum aș fi specialist în înșelarea oamenilor și îi voi vinde pe un 
preț mare imediat ce îi am în mâinile Mele. Gurile oamenilor nu spun acest lucru, dar, în 
inimile lor, asta cred. Cu toate că Mă iubesc cu toţii, ei fac acest lucru în secret. Am plătit 
un preţ atât de mare și am sacrificat atât de mult ca să primesc în schimb atât de puţină 
dragoste din partea lor? Oamenii sunt șarlatani și Eu joc întotdeauna rolul celui păcălit. 
Este ca și cum aș fi prea inocent: odată ce au văzut acest punct slab, continuă să Mă 
păcălească. Cuvintele din gura Mea nu vor să omoare oamenii sau să le atribuie etichete 
la întâmplare — ele sunt realitatea omului. Probabil că unele dintre cuvintele Mele „merg 
prea departe”, caz în care pot doar să „implor” iertarea oamenilor; pentru că nu sunt 
„priceput” la limbajul oamenilor, mult din ceea ce spun nu poate satisface pretenţiile 
oamenilor. Poate că unele dintre cuvintele Mele străpung inimile oamenilor, așa că pot 
doar să „implor” să fie toleranțţi; pentru că nu sunt expert în filosofia de viață a omului și 
nu sunt precis în privința modului în care vorbesc, multe dintre cuvintele Mele pot să-i 
stânjenească pe oameni. Poate că unele dintre cuvintele mele vorbesc rădăcinii bolii 

oamenilor și le expun boala, așa că te sfătuiesc să iei câteva dintre medicamentele pe 
care ţi le-am pregătit, pentru că nu am nicio intenţie să te rănesc, și acest medicament 
nu are efecte secundare. Poate că unele dintre cuvintele Mele nu sună „realist”, dar îi 
„implor” pe oameni să nu intre în panică — nu sunt „iute” de mână sau de picior, astfel că 
vorbele Mele trebuie încă să fie aduse la îndeplinire. Solicit ca oamenii să fie „îndurători” 
față de Mine. Sunt acestea cuvinte de ajutor pentru om? Sper că oamenii pot dobândi 
ceva din aceste cuvinte, astfel ca vorbele Mele să nu fie mereu în van! 


9 aprilie 1992 


Capitolul 31 


N-am avut niciodată un loc în inimile oamenilor. Când îi caut cu adevărat pe oameni, 
ei își închid ochii strâns și Îmi ignoră acţiunile, ca și cum tot ce fac este o încercare de a 
le face pe plac, al cărei rezultat este că ei sunt întotdeauna dezgustați de faptele Mele. 
E ca și cum Mi-ar lipsi orice conștiință de sine, ca și cum M-aș etala întotdeauna 
dinaintea omului și astfel, aș provoca furie în om, care este „cinstit și drept”. Și totuși, Eu 
îndur chiar și în asemenea condiţii potrivnice și Îmi continui lucrarea. Astfel, spun că am 
gustat aromele dulci, acre, amare și iuți ale experienţei umane și vin cu vântul și plec cu 
ploaia; spun că am experimentat persecuția familiei, am experimentat suișurile și 
coborâșurile vieţii și am experimentat durerea despărțirii de trup. Totuși, când am venit 
pe pământ, în loc să-Mi ureze bun-venit pentru greutăţile pe care le suferisem pentru ei, 
oamenii Mi-au refuzat „politicos” bunele intenţii. Cum aș putea să nu fiu îndurerat din 
cauza asta? Cum aș putea să nu fiu profund mâhnit? Oare am devenit trup doar pentru 
ca totul să se sfârșească astfel? De ce nu Mă iubește omul? De ce a fost iubirea Mea 
răsplătită cu ura omului? Cumva se presupune că trebuie să sufăr în acest fel? Oamenii 
au vărsat lacrimi de compasiune din cauza greutăților Mele pe pământ și oamenii au 
blestemat nedreptatea nenorocirii Mele. Totuși, cine Mi-a cunoscut vreodată, cu 
adevărat, inima? Cine poate să-mi perceapă vreodată sentimentele? Omul avea odată 
o afecţiune profundă pentru Mine și, odată, tânjea des după Mine în visele lui — dar cum 
ar putea oamenii de pe pământ să înțeleagă voia Mea din Cer? Deși oamenii Mi-au 
perceput odată sentimentele de întristare, cine a avut vreodată compasiune, ca un 
tovarăș de suferinţă, pentru pătimirile Mele? Oare conștiința oamenilor de pe pământ 
Îmi poate mișca și schimba inima îndurerată? Sunt oamenii de pe pământ incapabili 
de a-Mi povesti despre greutăţile de nespus din inimile lor? Duhurile și Duhul sunt 
dependenţi unul de celălalt, dar, din cauza barierelor trupului, creierele oamenilor „au 
pierdut controlul”. Le-am amintit odată oamenilor să vină înaintea Mea, însă chemările 
Mele nu i-au făcut pe oameni să împlinească ce am cerut; de-abia dacă au privit spre 
cer, cu ochii plini de lacrimi, ca și cum ar fi purtat greutăți de nespus, ca și cum ceva 

le-ar fi stat în cale. Astfel, și-au împreunat strâns mâinile și s-au închinat sub Cer 
implorându-Mă. Fiindcă sunt milos, dăruiesc binecuvântările Mele oamenilor și, cât ai 
clipi din ochi, momentul venirii Mele în persoană, printre oameni, sosește — totuși omul 
a uitat demult jurământul făcut Cerului. Nu este aceasta însăși neascultarea a omului? 
De ce suferă omul mereu de „amnezie”? L-am înjunghiat? l-am doborât trupul? Îi spun 
omului despre sentimentele din inima Mea; de ce Mă evită întotdeauna? În amintirile 
oamenilor, e ca și cum ar fi pierdut ceva și nu e de găsit nicăieri, dar este și ca și cum 
amintirile lor ar fi inexacte. Astfel, oamenii suferă întotdeauna de uitare în vieţile lor, iar 
zilele vieţii întregii omeniri sunt în neorânduială. Totuși, nimeni nu face ceva ca să 
abordeze acest lucru; oamenii nu fac altceva decât să se calce unii pe alții în picioare și 
să se omoare unii pe alţii, ceea ce a dus la starea de înfrângere dezastruoasă de astăzi 
și a făcut ca totul din univers să se prăbușească în apa murdară și în noroi, fără vreo 
șansă de mântuire. 

Când am venit printre toți oamenii, acela a fost însuși momentul în care oamenii 
Mi-au devenit loiali. În acest moment, și marele balaur roșu a început să-și pună mâinile 
ucigașe asupra oamenilor. Am acceptat „invitaţia” și am venit „să Mă așez la masa 
ospăţului” printre oameni, ţinând în mână „scrisoarea de invitaţie” dată de omenire. Când 
M-au văzut, oamenii nu Mi-au dat nicio atenţie, fiindcă nu M-am împodobit cu straie 
bogate și Mi-am adus numai „cartea de identitate” ca să stau la masă cu omul. Nu exista 
niciun fard scump pe faţa Mea, nicio coroană pe capul Meu, iar în picioare purtam doar 
o pereche de încălțări obișnuite, lucrate în casă. Ce i-a dezamăgit pe cei mai mulți 
oameni a fost absenţa rujului pe gura Mea. În plus, nu spuneam cuvinte politicoase, iar 
limba Mea nu era pana unui scriitor priceput; în schimb, fiecare dintre cuvintele Mele 
străpungea inima cea mai intimă a omului, ceea ce a adăugat ceva la impresia 
„favorabilă” a oamenilor despre gura Mea. Apariţia menţionată anterior au fost de-ajuns 
pentru ca oamenii să-Mi acorde un „tratament special” și, astfel, M-au tratat ca pe un om 
simplu, de la ţară, lipsit de cunoașterea lumii și de înțelepciune. Totuși, când toţi au dat 
„daruri de bani”, oamenii tot nu M-au privit drept onorabil, ci de-abia au venit înaintea 
Mea fără niciun respect, târându-și picioarele și scoși din fire. Când mâna Mea s-a întins, 
au fost imediat uimiţi și au îngenuncheat și-au scos strigăte puternice. Au strâns toate 
„darurile Mele bănești”. Fiindcă suma era mare, M-au crezut pe loc milionar și Mi-au rupt 
straiele zdrenţuite de pe trup fără încuviințarea Mea, înlocuindu-le cu haine noi — totuși 
asta nu M-a făcut fericit. Pentru că nu eram obișnuit cu o asemenea viață ușoară și 
disprețuiam acest tratament de „primă clasă”, fiindcă eram născut în casa sfântă și, 
poate fi spus, fiindcă eram născut în „sărăcie, nu eram obișnuit cu o viaţă luxoasă cu 
oameni care să-Mi pună totul pe tavă. Doresc doar ca oamenii să poată să înțeleagă 
sentimentele din inima Mea, să poată să îndure puţină greutate pentru a accepta 
adevărurile incomode din gura Mea. Fiindcă nu am fost niciodată în stare să discut 
despre teorie, nici nu am fost în stare să folosesc modurile secrete ale omenirii de a se 
purta în societate pentru a Mă asocia cu oamenii și, pentru că sunt incapabil de a-Mi croi 

cuvintele după chipul oamenilor sau după psihologia lor, oamenii M-au detestat mereu, 
M-au socotit nedemn de interacţiune și au spus că am o limbă ascuţită că și îi rănesc 
întotdeauna pe oameni. Totuși, nu am de ales: „am studiat” cândva psihologia omului, 
am „imitat” cândva filosofia de viață a omului și odată, am mers la „facultatea de limbi” 
ca să învăţ limba omului, pentru a putea stăpâni mijloacele prin care vorbesc oamenii și 
să vorbesc după chipul lor — dar, deși am depus mult efort și am vizitat mulţi „experţi”, 
nu s-a ajuns la nimic. Niciodată nu a existat ceva din umanitate în Mine. În toţi acești 
ani, eforturile Mele nu au avut niciodată nici cel mai mic efect și nu am avut niciodată 
nici cea mai mică aptitudine pentru limba omului. Astfel, cuvintele omului că „munca grea 
e răsplătită” au „ricoșat” de la Mine și drept rezultat, aceste cuvinte ajung la final pe 
pământ. Fără ca oamenii să-și dea seama, acest aforism a fost dezaprobat de 
Dumnezeul din Cer, demonstrând îndeajuns că asemenea cuvinte sunt de nesusținut. 
Astfel, îi cer iertare omului, dar nu e nimic de făcut — cu asta Mă aleg pentru că sunt atât 
de „prost”. Sunt incapabil de a învăţa limba omului, de a deveni expert în filosofie de 
viață, de a socializa cu oamenii. Eu doar îi sfătuiesc pe oameni să fie îngăduitori, să 
înăbușe mânia în inimile lor, să nu-și facă rău lor înșiși din cauza Mea. Cine ne-a făcut 
să interacţionăm unii cu alţii? Cine ne-a făcut să ne întâlnim în acest moment? Cine ne- 
a făcut să împărtăşșim aceleași idealuri? 

Firea Mea curge prin toate cuvintele Mele și totuși, oamenii sunt incapabili de a o 
înțelege în cuvintele Mele. Ei doar despică firul în patru cu privire la ce spun Eu - la ce 
bun asta? Pot noţiunile lor despre Mine să-i desăvârșească? Ar putea lucrurile de pe 
pământ să-Mi împlinească voia? Am continuat să încerc să-i învăţ pe oameni cum să 
rostească cuvintele Mele, dar era ca și cum omul avea limba legată și nu era niciodată în 
stare să înveţe să rostească cuvintele Mele după cum Îmi doream. L-am învăţat gură la 
gură, totuși el nu a fost niciodată în stare să înveţe. Numai după aceea, am făcut o nouă 
descoperire: cum ar putea oamenii de pe pământ să spună cuvintele cerului? Nu încalcă 
asta legile naturii? Dar, din cauza zelului oamenilor și a spiritului lor iscoditor față de Mine, 
M-am angajat într-o altă parte a lucrării asupra omului. Nu l-am făcut niciodată de rușine 
pe om din cauza deficienţelor lui, ci, în schimb, îl aprovizionez în conformitate cu ceea ce 
îi lipsește. Doar din cauza acestui lucru oamenii au o impresie oarecum favorabilă despre 
Mine, iar Eu folosesc acest prilej ca să-i adun pe oameni laolaltă încă o dată, pentru ca ei 
să se poată bucura de o altă parte a bogăției Mele. În acest moment, oamenii sunt din 
nou scufundați în bucurie, urale și râsete plutind în jurul norilor pastelaţi de pe cer. Deschid 
inima omului, iar omul are imediat o nouă vitalitate și nu mai e dispus să se ascundă de 
Mine, pentru că a încercat gustul dulce al mierii, astfel că își scoate afară toate vechiturile 
ca să fie schimbate — ca și cum Eu am devenit un punct de colectare a gunoiului sau o 
platformă de colectare a deșeurilor. Astfel, după ce văd „reclamele” care au fost postate, 
oamenii vin înaintea Mea și participă cu nerăbdare, fiindcă par să creadă că pot dobândi 
câteva „suveniruri” așa că toți Îmi trimit „scrisori”, astfel încât să poată lua parte la 
evenimentele pe care le-am început. În acest moment, ei nu se tem de pierderi, deoarece 

„capitalul” acestor activităţi nu este mare, așa că îndrăznesc să riște să participe. Dacă nu 
ar exista suveniruri de câștigat din participare, oamenii ar părăsi arena și și-ar cere banii 
înapoi, și ar mai și calcula „dobânda” pe care le-o datorez. Deoarece standardele de viață 
de astăzi au crescut, atingând un „nivel modest de prosperitate” și realizând 
„modernizarea”, cu „funcţionarii superiori” „mergând la ţară” în persoană ca să rânduiască 
munca, de aceea credința oamenilor s-a înmulțit imediat de mai multe ori — și, deoarece 
„constituţia” lor devine din ce în ce mai bună, ei Mă privesc cu admiraţie și sunt dispuși să 


se implice cu Mine pentru a-Mi câștiga încrederea. 


11 aprilie 1992 


Capitolul 32 


Când oamenii se adună împreună cu Mine, inima Mea este plină de bucurie. Imediat, 
revărs binecuvântările din mâna Mea printre oameni, pentru ca oamenii să se poată 
reuni cu Mine și să nu fie dușmani care nu Mi se supun, ci prieteni care sunt compatibili 
cu Mine. De aceea, și pe om îl tratez sincer. În lucrarea Mea, omul este văzut ca membru 
al unei organizaţii de nivel înalt, așa că îi acord mai multă atenţie, pentru că el a fost 
întotdeauna obiectul muncii Mele. Eu Mi-am așezat locul în inimile oamenilor, pentru ca 
inima lor să poată privi spre Mine — dar ei rămân total ignoranti cu privire la motivul pentru 
care fac aceasta, și nu fac altceva decât să aștepte. Deși există un loc pe care l-am 
așezat în inimile oamenilor, ei nu cer ca Eu să locuiesc acolo. În schimb, ei așteaptă ca 
„Sfântul” să sosească brusc în inimile lor. Pentru că identitatea Mea este prea „umilă”, 
nu Mă potrivesc cu cererile oamenilor și, astfel, sunt alungat de ei. Ceea ce ei vor este 
„Eul” care este înalt și puternic, dar când am venit, nu M-am arătat în acest fel omului, 
așa că au privit în depărtare, așteptându-l pe acela în inimile lor. Când am venit în faţa 
oamenilor, M-au respins în fața maselor. Nu puteam decât să stau deoparte, așteptând 
„să fiu tratat” de către om, uitându-Mă să văd ce urmau să facă oamenii cu Mine, acest 
„produs” deficient. Eu nu mă uit la cicatricile oamenilor, ci la acea parte din ei care nu 
este cicatrizată, și din asta câștig mulțumire. În ochii oamenilor, Eu sunt doar o „mică 
stea” care a coborât din cer; sunt pur și simplu cel mai mic în cer, iar sosirea Mea pe 
pământ astăzi a fost comandată de Dumnezeu. Prin urmare, oamenii au născocit mai 
multe interpretări ale cuvintelor „Eu” și „Dumnezeu”, profund îngrijoraţi de a-L considera 
pe Dumnezeu și pe Mine ca fiind unul și același. Pentru că chipul Meu nu aduce deloc 
cu înfățișarea lui Dumnezeu, toți oamenii cred că sunt un servitor care nu este din familia 
lui Dumnezeu și spun că acesta nu este chipul lui Dumnezeu. Poate că există oameni 
care L-au văzut pe Dumnezeu -— dar din cauza lipsei Mele de percepţie pe pământ, 
Dumnezeu nu Mi s-a „arătat” niciodată. Poate că am prea puţină „credinţă” și, astfel, 
oamenii Mă văd ca smerit. Oamenii își imaginează că dacă cineva este cu adevărat 

Dumnezeu, atunci cu siguranţă va fi expert în limbajul omului, pentru că Dumnezeu este 
Creatorul. Însă faptele sunt tocmai opusul: nu numai că nu sunt expert în limbajul omului, 
dar sunt momente când nu pot nici măcar să „Mă îngrijesc” de „deficienţele” omului. 
Drept rezultat, Mă simt puţin „vinovat, pentru că nu acţionez așa cum „cer' oamenii, ci 
doar pregătesc materialele și lucrez în conformitate cu ceea ce le „lipsește”. Cererile pe 
care le fac de la om nu sunt defel mari, dar oamenii cred contrariul. Astfel, „umilinţa” lor 
se arată în fiecare mişcare a lor. Ei sunt întotdeauna predispuși să umble înaintea Mea, 
arătându-Mi calea, profund temători că Mă voi rătăci, îngroziţi că voi rătăci în pădurile 
bătrâne din munţi. Drept urmare, oamenii M-au condus întotdeauna înainte, profund 
temători că voi intra în închisoarea subterană. Am o oarecare „impresie favorabilă” 
despre credința oamenilor, pentru că s-au ostenit pentru Mine fără să se gândească la 
mâncare sau la somn, până în punctul în care lucrările lor pentru Mine i-au lăsat fără 
somn zi și noapte și chiar cu părul alb — asta este suficient să arate că credinţa lor „a 
străbătut” universurile și i-a „depășit” pe apostoli și pe profeţi de-a lungul veacurilor. 

Eu nu aplaud cu bucurie datorită îndemânării mari a oamenilor, și nici nu-i privesc 
cu răceală din pricina neajunsurilor lor. Eu fac doar ceea ce este în mâinile Mele. Nu 
acord nimănui un tratament special, ci, pur și simplu, lucrez conform planului Meu. Cu 
toate acestea, oamenii nu cunosc voia Mea și continuă să se roage pentru lucruri de la 
Mine, ca și cum bogăţiile pe care li le-am dat sunt incapabile să le îndeplinească 
cerințele, ca și cum cererea depășește oferta. Dar, în epoca actuală, oamenii simt cu 
toții că există „inflaţie” — prin urmare, mâinile lor sunt pline de ceea ce le-am dat pentru 
a se bucura. Din acest motiv, ei se plictisesc de Mine, și astfel, vieţile lor sunt pline de 
haos și sunt ignoranti cu privire la ce ar trebui și ce nu ar trebui să mănânce. Unii chiar 
țin strâns lucrurile pe care li le-am dat pentru a se bucura, supraveghindu-le 
îndeaproape. Pentru că oamenii au suferit de foame și nu este un lucru ușor ca ei să 
dea peste bucuriile de astăzi, toți sunt „infinit recunoscători”, și a existat o oarecare 
schimbare în atitudinea lor faţă de Mine. Ei continuă să plângă înaintea Mea; pentru că 
le-am dat atât de mult, ei continuă să-Mi ia mâna și să scoată „sunete de recunoștință”. 
Mă mișc deasupra universurilor și, în timp ce merg, observ oamenii întregului univers. 
Printre mulțimile de oameni de pe pământ, nu au existat niciodată unii care sunt potriviti 
pentru lucrarea Mea sau care Mă iubesc cu adevărat. Astfel, în acest moment, oftez cu 
disperare, și oamenii se dispersează imediat, spre a nu se mai aduna, profund îngrijorați 
de faptul că îi voi „prinde pe toţi într-o singură plasă”. Folosesc această șansă să vin 
printre oameni, să-Mi fac lucrarea — lucrare care este potrivită — printre acești oameni 
dispersaţi, selectându-i pe cei potriviţi pentru Mine ca să lucrez în ei. Nu vreau să-i „rețin” 
pe oameni în mijlocul mustrării Mele, ca să nu poată să scape niciodată. Pur și simplu 
fac lucrarea pe care trebuie să o fac. Am venit să cer „ajutorul” omului; deoarece 
gestionării Mele îi lipsesc faptele omului, nu este posibil să-Mi finalizez cu succes 
lucrarea, ceea ce împiedică lucrarea Mea să continue eficient. Sper, totuși, ca oamenii 
să aibă determinarea să coopereze cu Mine. Eu nu cer ca ei să-Mi gătească mâncare 

bună sau să aranjeze undeva un loc potrivit pentru Mine să-Mi pun capul, sau să-Mi facă 
haine frumoase — nu am nici cea mai neînsemnată consideraţie pentru aceste lucruri. 
Când oamenii pot să înţeleagă voia Mea și să avanseze alături de Mine, voi fi mulțumit 
în inima Mea. 

Cine pe pământ M-a primit vreodată cu toată inima? Cine M-a iubit vreodată cu toată 
inima? Dragostea oamenilor este întotdeauna diluată; nici Eu „nu știu” de ce dragostea 
lor nu poate fi uscată și nediluată. Astfel, există, de asemenea, multe „mistere” cuprinse 
în om. Printre ființele create, omul este văzut ca cel care este „miraculos” și „de 
nepătruns” și, astfel, are „calificări” înaintea Mea, ca și cum este de un statut egal cu 
Mine — dar el nu vede nimic ciudat la acest „statut” al lui. În acest caz, nu este vorba că 
Eu nu permit oamenilor să stea în această poziție și să se bucure de ea, ci Îmi doresc 
ca ei să aibă un simţ al proprietăţii, să nu gândească prea sus despre ei înșiși; există o 
distanţă între cer și pământ, ca să nu spunem nimic despre cea dintre Dumnezeu și om. 
Oare distanţa dintre Dumnezeu și om nu e și mai mare? Pe pământ, omul și cu Mine 
suntem „în aceeași barcă” și noi „înfruntăm furtuna împreună”. Identitatea Mea nu Mă 
scutește de experimentarea greutăților lumii umane și, din acest motiv, am fost prins în 
această situaţie în care Mă aflu astăzi. Nu am avut niciodată un loc pe pământ unde să 
locuiesc în pace, și de aceea oamenii spun: „Fiul Omului nu a avut niciodată un loc unde 
să-Și pună capul”. Prin urmare, oamenii au stors, de asemenea, lacrimi de milă pentru 
Mine și au pus de o parte câteva zeci de yuani pentru un „fond de rezervă” pentru Mine. 
Numai din acest motiv am un loc de odihnă; dacă nu ar fi „ajutorul” oamenilor, cine ştie 
unde aș fi ajuns! 

Când lucrarea Mea se termină, nu voi mai căuta această „rezervă financiară” de la 
om; în schimb, voi îndeplini funcţia Mea inerentă și voi aduce jos oamenilor toate 
„lucrurile din casa Mea” pentru bucuria lor. Astăzi, toată lumea este testată în mijlocul 
încercărilor Mele. Când mâna Mea vine în mod oficial asupra oamenilor, ei nu se vor 
mai uita la Mine cu ochi plini de admiraţie, ci Mă vor trata cu ură și, în acel moment, 
inimile lor vor fi imediat scoase de Mine pentru a servi ca exemplu. Eu cercetez inima 
omului sub un „microscop” — nu există dragoste adevărată pentru Mine acolo. Ani de 
zile, oamenii M-au înșelat și M-au păcălit — se pare că atât atriul lor stâng, cât și 
ventriculul lor drept conţin veninul urii faţă de Mine. Nu e de mirare, așadar, că am o 
astfel de atitudine faţă de ei. Și, totuși, ei rămân total ignoranţi în această privinţă și nici 
măcar nu o recunosc. Când le arăt rezultatele cercetării Mele, ei tot nu se trezesc; este 
ca și cum, în minţile lor, toate acestea sunt chestiuni ale trecutului și nu ar trebui să fie 
aduse din nou astăzi. Astfel, oamenii privesc doar „rezultatele de laborator” cu 
indiferenţă. Ei dau foaia de calcul înapoi și se îndepărtează. Mai mult, ei spun lucruri de 
genul: „Acestea nu sunt importante, ele nu au niciun efect asupra sănătăţii mele”. Ei 
schițează un zâmbet mic de dispreț și apoi există un aspect ușor ameninţător în ochii 
lor, ca și cum ar lăsa să se înțeleagă că nu ar trebui să fiu atât de ingenuu, că trebuie 
să fiu indiferent. Este ca și cum dezvăluirea Mea cu privire la secretele lor interioare a 

încălcat „legile? omului și, astfel, ei devin mai plini de ură faţă de Mine. Numai atunci văd 
sursa urii oamenilor. Aceasta pentru că atunci când mă uit, sângele lor curge, iar după 
ce trece prin arterele din corpul lor, intră în inimă și numai în acest moment am o nouă 
„descoperire”. Totuși, oamenii nu dau doi bani pe asta. Ei sunt complet neglijenţi și nu 
se gândesc la ceea ce câștigă sau pierd, ceea ce este suficient pentru a arăta spiritul lor 
de devotament „altruist”. Ei nu acordă atenţie propriei lor stări de sănătate și „se grăbesc” 
spre Mine. Aceasta este și „credincioșia” lor și ceea ce este „lăudabil” despre ei, așa că 
le trimit încă o dată o scrisoare de „laudă”, pentru ca ei să poată fi fericiţi de acest lucru. 
Dar când ei citesc această „scrisoare”, se simt imediat puţin iritaţi, pentru că tot ce fac ei 
a fost respins de scrisoarea Mea tăcută. Întotdeauna i-am îndrumat pe oameni în timp 
ce acţionează, totuși, se pare că ei detestă cuvintele Mele; astfel încât, de îndată ce Îmi 
deschid gura, își închid ochii și își pun mâinile peste urechi. Ei nu Mă privesc cu respect 
datorită iubirii Mele, ci întotdeauna M-au urât, căci am scos în evidenţă defectele lor, 
demascând toate bunurile aflate în posesia lor, și, astfel, au suferit pierderi în afacerea 
lor, iar mijloacele lor de trai au dispărut. Ca atare, ura lor pentru Mine crește drept 
consecinţă. 


14 aprilie 1992 


Capitolul 33 


În casa Mea, au existat odată cei care Mi-au proslăvit numele sfânt, care au lucrat 
neobosit pentru ca slava Mea pe pământ să umple firmamentul. Datorită acestui lucru, 
am fost nespus de bucuros și inima Mea s-a umplut de încântare — totuși, cine ar putea 
lucra în locul Meu, renunțând zi și noapte la somn? Hotărârea omului înaintea Mea Îmi 
face plăcere, dar răzvrătirea lui Îmi stârnește mânia și, astfel, din cauză că omul nu poate 
rămâne niciodată fidel datoriei lui, părerea Mea de rău pentru el devine mai mare. De ce 
sunt oamenii mereu incapabili de a Mi se dedica? De ce încearcă ei mereu să se 
târguiască cu Mine? Sunt Eu directorul general al unui centru comercial? De ce Eu 
împlinesc din toată inima ceea ce cer oamenii de la Mine, totuși ce-i cer Eu de la om nu 
duce la nimic? Oare din cauză că nu sunt priceput la afaceri, iar omul este? De ce Mă 
amăgesc, întotdeauna, oamenii cu vorbe mieroase și lingușeli? De ce vin oamenii, 
întotdeauna, cu „daruri”, cerând o cale de întoarcere? Oare asta l-am învăţat Eu pe om 
să facă? De ce fac oamenii asemenea lucruri rapid și curat? De ce sunt oamenii 
întotdeauna motivaţi să Mă amăgească? Când sunt printre oameni, oamenii Mă privesc 
ca pe o ființă creată; când sunt în al treilea cer, Mă privesc ca pe Cel Atotputernic care 
are stăpânire asupra tuturor lucrurilor; când sunt pe firmament, Mă văd ca pe Duhul care 
umple toate lucrurile. Pe scurt, nu există niciun loc potrivit pentru Mine în inimile 
oamenilor. E ca și cum aș fi un musafir nepoftit, oamenii Mă detestă și, astfel, când aleg 


336 


un bilet și Îmi ocup locul, Mă dau afară și spun că nu există aici un loc unde să Mă pot 
așeza şi că am venit într-un loc greșit și, astfel, nu am de ales decât să plec furios. Mă 
hotărăsc să nu Mă mai încurc cu omul niciodată, fiindcă oamenii sunt prea meschini, 
mărinimia lor este prea săracă. Nu am să mai mănânc la aceeași masă cu ei, n-am să- 
Mi mai petrec timpul cu ei pe pământ. Dar, când vorbesc, oamenii sunt uimiţi, se tem că 
voi pleca, așa că Mă tot rețin. Văzându-le afectarea, Mă simt, imediat, oarecum 
posomorât și oropsit în inima Mea. Oamenii se tem că-i voi părăsi și, astfel, când Mă 
despart de ei, hohotele de plâns umplu imediat ținutul, iar fețele oamenilor sunt scăldate 
în lacrimi. Le şterg lacrimile, îi mai ridic o dată, iar ei se uită lung la Mine, ochii lor rugători 
părând să Mă implore să nu plec și, datorită „sincerităţii” lor, sunt cu ei. Totuși, cine poate 
înțelege durerea din inima Mea? Cine este conștient de lucrurile care Mă privesc despre 
care nu se poate vorbi? În ochii oamenilor, este ca și cum nu aș avea emoții și, astfel, 
am făcut mereu parte din două familii diferite. Cum ar putea ei vedea sentimentul de 
mâhnire din inima Mea? Oamenii doresc cu înfocare doar plăcerile lor și nu sunt atenți 
la voia Mea, deoarece, până în prezent, oamenii au rămas neștiutori cu privire la scopul 
planului Meu de gestionare și, astfel, astăzi încă adresează rugăminţi tăcute — dar la ce 
bun acest lucru? 

Când trăiesc în mijlocul oamenilor, ocup un anumit loc în inima lor; fiindcă am apărut 
în trup, iar oamenii trăiesc în vechiul trup, ei Mă tratează, întotdeauna, cu trupul. Fiindcă 
oamenii posedă doar trup și nu au alte ajutoare, Mi-au dat Mie „tot ce au”. Totuși, ei nu știu 
nimic, doar îşi „oferă devoţiunea” dinaintea Mea. Ce culeg Eu este gunoi fără valoare — 
totuși, oamenii nu cred așa. Când compar „darurile” pe care le-au dat ei cu lucrurile Mele, 
oamenii recunosc imediat cât sunt de nepreţuit și numai atunci Îmi văd 
incomensurabilitatea. Nu Mă simt mândru datorită laudei lor, dar continui să Mă arăt 
omului, pentru ca toți oamenii să Mă poată cunoaște pe deplin. Când le arăt totalitatea 
Mea, se uită la Mine cu ochi mari, stând nemișcaţi dinaintea Mea ca un stâlp de sare. 
lar Eu, când le privesc ciudăţenia, de-abia Mă pot opri să nu râd. Fiindcă întind mâna ca 
să ceară lucruri de la Mine, le dau lucrurile din mâna Mea, iar ei le strâng la piept, 
prețuindu-le ca pe un copil nou-născut, o mișcare în care se angajează doar momentan. 
Când le schimb mediul în care locuiesc, ei aruncă imediat „copilul” și fug, cu capetele 
între mâini. În ochii oamenilor, Eu sunt ajutorul care e prezent, indiferent de timp sau loc; 
este de parcă aș fi un chelner care vine de îndată ce este chemat. Astfel, oamenii M-au 
„admirat” întotdeauna ca pe deţinătorul unei puteri fără margini de a lupta cu catastrofa 
și, astfel, M-au ţinut întotdeauna de mână, ducându-Mă în călătorii de-a lungul ţării, 
pentru ca toate lucrurile să poată vedea că ei au un Conducător, pentru ca nimeni să nu 
îndrăznească să îi amăgească. Mi-am dat seama, demult, de șmecheria omului cu 
„vulpea care își asumă măreţia tigrului”, pentru că toţi „își deschid prăvălie”, dorind să 
profite prin înșelăciune. Mi-am dat seama, demult, de schema lor insidioasă și 
maliţioasă, doar că nu vreau să dăunez relaţiei noastre. Eu nu isc pricină din nimic — nu 
există nici valoare, nici importanţă în așa ceva. Eu doar fac lucrarea pe care trebuie să 

o fac, având în vedere slăbiciunile oamenilor; altfel, i-aș transforma în cenușă și nu le- 
aş mai îngădui să existe. Dar lucrarea pe care o fac are sens, așa că Eu nu îl mustru pe 
om cu ușurință. Din acest motiv, oamenii și-au dat, întotdeauna, frâu liber trupului. Ei nu 
Îmi respectă voia, dar M-au lingușit întotdeauna dinaintea scaunului Meu de judecată. 
Oamenii sunt atât de bravi: când toate „uneltele de tortură” îi ameninţă, nu tremură deloc. 
În faţa faptelor, rămân incapabili de a veni să furnizeze alte fapte și nu fac altceva decât 
să-Mi reziste cu încăpățânare. Când le cer să scoată la suprafaţă tot ce este murdar, ei 
Îmi arată încă mâinile goale — cum ar putea să nu folosească alţii acest lucru drept 
„exemplu”? Deoarece „credința” oamenilor este atât de mare, sunt ei „demni de admirat”. 

Mi-am început lucrarea de-a lungul și de-a latul universului; oamenii universului se 
trezesc brusc și se mișcă în jurul unui nucleu care este lucrarea Mea și, când Eu 
„călătoresc” în interiorul lor, totul scapă robiei Satanei, iar ei nu sunt chinuiti în mijlocul 
caznelor Satanei. Datorită venirii zilei Mele, oamenii sunt plini de fericire, mâhnirea din 
inimile lor dispare, norii de tristeţe din cer se transformă în oxigen, în aer, și plutesc acolo 
și, în acest moment, Eu mă bucur de fericirea de a fi împreună cu omul. Acţiunile omului 
Îmi dau ceva de savurat și, astfel, nu mai sunt îndurerat. Și, însoţind venirea zilei Mele, 
lucrurile de pe pământ care au vitalitate își recâștigă rădăcina existenţei, toate lucrurile 
de pe pământ reînvie și Mă consideră drept fundament al existenţei lor, căci Eu fac toate 
lucrurile să strălucească de viaţă și, tot așa, le fac să dispară în tăcere. Astfel, toate 
lucrurile așteaptă poruncile din gura Mea și le face plăcere ceea ce fac și spun Eu. În 
mijlocul tuturor lucrurilor, Eu sunt Cel mai Înalt — cu toate acestea, trăiesc și printre toți 
oamenii și folosesc faptele omului ca manifestări ale creării de către Mine a cerului și 
pământului. Când oamenii înalță laude mari dinaintea Mea, Eu sunt slăvit între toate 
lucrurile și, astfel, florile de pe pământ cresc mai frumoase sub soarele fierbinte, iarba 
se face mai verde, iar norii de pe cer par mai albaștri. Datorită glasului Meu, oamenii 
aleargă încoace și încolo; astăzi, chipurile oamenilor din împărăţia Mea sunt pline de 
bucurie, iar viaţa lor crește. Lucrez printre toți oamenii Mei aleși și nu îngădui ca lucrarea 
Mea să fie întinată de idei omenești, pentru că Eu în persoană Îmi împlinesc propria Mea 
lucrare. Când lucrez, cerurile și pământul, precum și tot ce se află în ele se schimbă și 
sunt reînnoite, iar când Îmi închei lucrarea, omul este complet reînnoit, nu mai trăiește 
în suferinţă din cauza a ceea ce cer Eu, pentru că sunetele de bucurie pot fi auzite pe 
tot pământul și Mă folosesc de această ocazie ca să-i acord omului binecuvântările pe 
care i le dau. Când sunt Împăratul împărăției, oamenii se tem de Mine, totuși, când sunt 
Împărat printre oameni și trăiesc între oameni, oamenii nu-și găsesc nicio bucurie în 
Mine, deoarece noțiunile lor despre Mine sunt prea dureroase, astfel că ele sunt atât de 
adânc încastrate ca să fie greu de îndepărtat. Din cauza manifestării omului, Îmi fac 
lucrarea care este potrivită, iar, când Mă înalt sus, în cer, și Îmi dezlănţui mânia asupra 
omului, diversele păreri ale oamenilor despre Mine se prefac, imediat, în cenușă. Cer ca 
ei să vorbească mai mult despre noțiunile lor despre Mine, dar ei sunt împietriţi ca și 
cum nu ar avea nimic, ca și cum ar fi smeriţi. Cu cât trăiesc mai mult în noţiunile 

oamenilor, cu atât mai mult ajung ei să Mă iubească și, cu cât trăiesc mai mult în afara 
noțiunilor oamenilor, cu atât mai mult se îndepărtează de Mine și au mai multe păreri 
despre Mine, căci, de când am creat lumea și până astăzi, Eu am trăit întotdeauna în 
noţiunile oamenilor. Când vin printre oameni astăzi, risipesc toate noţiunile oamenilor și, 
astfel, oamenii, pur şi simplu, refuză — totuși, Eu am metode potrivite prin care să tratez 
cu noţiunile lor. Oamenii nu ar trebui să fie îngrijoraţi sau neliniștiţi; voi mântui omenirea 
întreagă prin propriile Mele metode, făcându-i pe toţi oamenii să Mă iubească și 
îngăduindu-le să se bucure de binecuvântările Mele în Cer. 


17 aprilie 1992 


Capitolul 34 


Am invitat odată omul ca oaspete în casa Mea, totuși, el a fugit încoace și încolo din 
cauza chemărilor Mele — ca și cum, în loc să-l invit ca oaspete, l-aș fi adus la locul de 
execuție. Astfel, casa Mea a rămas goală, pentru că omul întotdeauna M-a ocolit și s-a 
ferit de Mine. Acest lucru M-a lăsat fără mijloace prin care să-Mi îndeplinesc o parte din 
lucrare, adică, am renunţat la ospăţul pe care l-am pregătit pentru el, deoarece omul nu 
era doritor să se bucure de acest ospăț, așadar, nu l-am forțat să o facă. Totuși, dintr-o 
dată, omul se găsește copleșit de foame, așa că, vine să bată la ușa Mea, cerându-Mi 
ajutorul — văzându-l într-o astfel de situație disperată, cum să nu-l salvez? De aceea, 
întind din nou o masă pentru om, ca să se bucure de ea; și numai atunci simte cât sunt 
de admirabil și, astfel, ajunge să depindă de Mine. Treptat, datorită atitudinii Mele față 
de el, ajunge să Mă iubească „fără rezerve” și nu mai suspectează că îl voi trimite în 
„tărâmul pucioasei”, căci nu aceasta este voia Mea. Și, astfel, doar după ce Îmi vede 
inima, omul depinde de Mine cu adevărat, ceea ce arată cât este de „prudent”. Totuși, 
nu sunt neîncrezător fată de om din cauza înșelăciunii sale, ci mai degrabă mișc inimile 
oamenilor prin îmbrăţișarea Mea caldă. Nu asta fac în prezent? Nu se manifestă acest 
lucru în oameni în etapa actuală? De ce sunt capabili de astfel de lucruri? De ce sunt 
cuprinși de un astfel de sentiment? Oare pentru că Mă cunosc cu adevărat? Oare pentru 
că au o iubire nețărmuită pentru Mine? Nu forțez pe nimeni să Mă iubească, ci pur și 
simplu le ofer libertatea să aleagă singuri; nu intervin și nici nu îi ajut să facă alegeri cu 
privire la soarta lor. Oamenii au venit cu deciziile înaintea Mea, le-au adus înaintea Mea 
ca să le verific, și când am deschis punga care conţinea „deciziile omului”, am văzut 
lucruri înăuntru care, deși amestecate, erau totuși destul de „bogate”. Oamenii M-au 
privit cu ochi mari, foarte temători că le voi smulge hotărârile. Însă, din pricina slăbiciunii 
omului, nu am judecat chiar de la început. În schimb, am închis punga și am continuat 
să fac lucrarea pe care trebuie să o fac. Totuși, omul nu se alătură îndrumării Mele la 
începutul lucrării Mele, ci continuă să se îngrijoreze dacă decizia lui este lăudată de 

Mine. Am lucrat atât de mult și am rostit atât de multe cuvinte, însă până la această dată, 
omul rămâne incapabil să înțeleagă voia Mea. De aceea, fiecare acţiune derutantă a sa 
Mă face să amețesc. De ce este în permanenţă incapabil să înțeleagă voia Mea și face 
lucrurile în pripă, după cum îi place? A suferit creierul lui vreun șoc? Este posibil să nu 
înțeleagă cuvintele pe care le spun? De ce acţionează întotdeauna cu privirea înainte, 
dar e incapabil să bătătorească o cale și să dea un exemplu pentru oamenii din viitor? 
A existat vreunul care să fie un exemplu înainte de Petru? Nu sub îndrumarea Mea a 
reușit Petru să supravieţuiască? De ce oamenii din ziua de azi sunt incapabili de acest 
lucru? De ce, având un model de urmat, sunt încă incapabili să Îmi împlinească voia? 
Asta arată că, în continuare, omul nu are încredere în Mine, ceea ce a condus la 
circumstanțele mizerabile din zilele noastre. 

Mă delectez privind păsărelele cum zboară pe cer. Chiar dacă ele nu și-au expus 
hotărârile înaintea Mea și nu au niciun fel de cuvinte pe care să Mi le „ofere”, se bucură 
de lumea pe care le-am oferit-o. Însă, omul este incapabil de acest lucru, iar fața sa este 
plină de melancolie — oare am o datorie la el ce nu poate fi plătită? De ce este faţa lui 
tot timpul brăzdată de lacrimi? Admir crinii înfloriţi de pe dealuri; florile și ierburile se 
întind peste coline, însă, înainte de apariția primăverii, crinii adaugă splendoare slavei 
Mele de pe pământ — poate omul să realizeze asemenea lucruri? Ar putea să Mă 
mărturisească pe pământ înainte de revenirea Mea? S-ar putea consacra pe sine însuși 
de dragul Numelui Meu în ţara marelui balaur roșu? E ca și cum cuvântările Mele sunt 
pline de cerințe pentru om — el mă detestă din cauza acestor cerințe; se teme de 
cuvintele Mele pentru că trupul său este prea slab și pentru că este fundamental 
incapabil să realizeze ceea ce îi cer. Când deschid gura, văd cum oamenii de pe pământ 
fug în toate direcţiile, ca și cum ar încerca să scape de o foamete. Când Îmi acopăr fața 
și când Îmi întorc trupul, oamenii intră imediat în panică. Nu știu ce să facă, deoarece le 
este teamă de plecarea Mea; în noţiunile lor, ziua în care voi pleca are să fie ziua în care 
dezastrul va cobori din cer, în care va începe pedeapsa lor. Totuși, ce fac Eu este 
complet opusul noțiunile omului. Nu am acționat niciodată conform noţiunilor oamenilor 
și niciodată nu am permis noţiunilor omului să rezoneze cu Mine. Momentul în care Eu 
acționez este exact momentul în care omul este revelat. Cu alte cuvinte, acţiunile Mele 
nu pot fi măsurate potrivit noţiunilor omului. Din momentul Creaţiei și până azi, nimeni 
nu a descoperit un „continent nou” în ceea ce fac; nimeni nu a înţeles vreodată legile 
după care Eu acţionez și nimeni nu a deschis o nouă cale de ieșire. De aceea, oamenii 
continuă astăzi să fie incapabili să meargă pe drumul cel bun — asta este exact ceea ce 
le lipsește și unde trebuie să ajungă. Din momentul Creaţiei și până azi, nu am mai 
întreprins un asemenea lucru, ci doar am adăugat câteva elemente noi lucrării Mele din 
zilele de pe urmă. Şi chiar în astfel de circumstanţe evidente, oamenii sunt în continuare 
incapabili să-Mi înţeleagă voia — nu este acesta exact lucrul de care ei duc lipsă? 

După ce intru în noua lucrare, voi avea noi cerinţe pentru om. Pentru om e ca și cum 
cerințele din trecut nu au avut niciun efect, motiv pentru care uită de ele. Care sunt noile 

modalităţi prin care lucrez? Ce cer de la om? Oamenii înșiși sunt capabili să măsoare 
dacă ceea ce au făcut în trecut a fost în concordanță cu voia Mea și dacă acţiunile lor s- 
au încadrat în limitele a ceea ce am cerut. Nu e nevoie ca Eu să verific totul în mod 
individual; ei îşi înțeleg propriile staturi și, astfel, le este clar în minte cât de departe pot 
să acţioneze, și nu e nevoie ca Eu să le spun în mod explicit. Poate că atunci când 
vorbesc, unii oameni se vor poticni; de aceea, am evitat să rostesc această parte a 
cuvintelor Mele, pentru a evita ca oamenii să devină slabi din cauza lor. Nu-i este acest 
lucru de mai mare ajutor omului în căutările lui? Nu este mai benefic pentru progresul 
omului? Cine nu dorește să-și uite trecutul și să se străduiască să meargă înainte? 
Datorită „nepăsării” Mele, nu știu dacă oamenii înțeleg că mijloacele prin care vorbesc au 
intrat într-un tărâm nou. Mai mult, pentru că lucrarea Mea Mă ţine atât de „ocupat”, nu 
am avut timp să Mă interesez dacă oamenii înțeleg tonul cu care vorbesc. De aceea, cer 
doar ca oamenii să fie mai înțelegători cu Mine. Din cauză că lucrarea Mea Mă ţine atât 
de „ocupat”, nu pot să vizitez personal bazele lucrării Mele pentru a-i îndruma pe oameni, 
de aceea îi „înțeleg puţin”. Pe scurt, fără a ţine cont de orice altceva, am început să-l 
conduc pe om pentru a păși oficial într-un nou început și într-o nouă metodă. Oamenii au 
văzut că în toate cuvântările Mele există ceva nostim, umor, și un ton deosebit de 
ridiculizare în ceea ce spun. De aceea, armonia dintre Mine și om este perturbată în mod 
neintenţionat, provocând o perdea densă de nori să vină pe fețele oamenilor. Totuși, Eu 
nu sunt constrâns de aceasta, ci Îmi continui lucrarea, căci tot ceea ce spun și fac este o 
parte necesară a planului Meu; tot ceea ce este rostit de gura Mea ajută omul și nimic 
din ceea ce fac nu este lipsit de importanţă; tot ceea ce fac este edificator pentru toți 
oamenii. Pentru că omul are lipsuri, de aceea o las mai lejer și continui să vorbesc. Poate 
că unii oameni așteaptă cu disperare să am noi cerinţe pentru ei. Dacă este așa, am să 
le satisfac nevoile. Dar este un lucru pe care trebuie să vi-l reamintesc: atunci când Eu 
vorbesc, sper ca oamenii să capete o mai bună înțelegere. Sper să ajungă să discearnă 
mai bine, astfel încât să câștige mai mult de pe urma cuvintelor Mele, îndeplinind în acest 
fel cerințele Mele. Înainte, atenţia oamenilor în biserici era orientată spre a fi pedepsiţi și 
zdrobiţi. A mânca și a bea cuvintele Mele reprezintă lucruri care s-au făcut pe baza 
înțelegerii scopurilor și sursei lor — azi însă e altfel decât în trecut și oamenii sunt absolut 
incapabili să înţeleagă sursa cuvântărilor Mele și, de aceea, nu au nicio șansă să fie 
pedepsiți și zdrobiţi de Mine, pentru că ei și-au consumat toată energia doar ca să-Mi 
mănânce și să-Mi bea cuvintele. Dar, chiar și în aceste circumstanţe, ei continuă să fie 
incapabili să-Mi îndeplinească cerințele, așadar, le dau noi cerinţe: le cer să intre în 
încercări împreună cu Mine, să intre în mustrare. Însă, aș vrea să vă reamintesc un lucru: 
aceasta nu înseamnă a-l trimite pe om la moarte, ci, mai degrabă, este ceea ce cere 
lucrarea Mea, căci, în etapa actuală, cuvintele Mele sunt prea de neînțeles pentru om, 
iar omul este incapabil de a coopera cu Mine — nu e nimic de făcut! Nu pot decât să-l fac 
pe om să intre împreună cu Mine în noua metodă. Ce altceva se poate face? Din cauza 
defectelor omului și Eu trebuie să intru în cursul în care intră omul — nu sunt Eu Cel care 


341 


îi va desăvârși pe oameni? Nu sunt Eu Cel care a conceput acest plan? Chiar dacă 
cealaltă cerinţă nu este dificilă, ea nu este secundară primei. Lucrarea Mea în mijlocul 
grupului de oameni din zilele de pe urmă este o acţiune fără precedent și, de aceea, toți 
oamenii trebuie să îndure ultima dificultate pentru Mine, astfel încât gloria Mea să umple 
întregul cosmos. Înțelegeţi voia Mea? Acesta este ultimul lucru pe care i-l cer omului, 
adică, sper ca toți oamenii să-Mi poată fi mărturie puternică și răsunătoare în fața marelui 
balaur roșu, să se poată da pe ei înșiși pentru Mine pentru o ultimă oară și să-Mi 
îndeplinească cerințele într-o ultimă dată. Puteţi face voi cu adevărat acest lucru? În 
trecut, aţi fost incapabili să-Mi mulţumiţi inima — puteţi rupe acest tipar la final? Le ofer 
oamenilor șansa să reflecteze, îi las să chibzuiască bine înainte să-Mi dea un răspuns — 
este greșit să fac acest lucru? Aştept răspunsul omului, aştept „scrisoarea de răspuns” — 
aveţi credința să Îmi îndepliniţi cerințele? 


20 aprilie 1992 


Capitolul 35 


Am început să-Mi îndeplinesc lucrarea printre oameni, îngăduindu-le să trăiască în 
același curent ca Mine. Când Îmi voi finaliza lucrarea, voi rămâne în continuare printre 
oameni, pentru că ei sunt cei gestionaţi pe parcursul întregului Meu plan de gestionare 
(planul mântuirii), și este a Mea dorinţă ca ei să devină stăpâni peste toate lucrurile. Din 
acest motiv, Eu umblu în continuare printre oameni. Pe măsură ce omenirea și cu Mine 
intrăm în era actuală, Mă simt destul de ușurat, deoarece ritmul lucrării Mele s-a întețit. 
Cum pot oamenii să ţină pasul? Am făcut multă lucrare asupra unor oameni amorțiţi și 
grei de cap, însă ei nu au câștigat aproape nimic, pentru că nu Mă preţuiesc. Am trăit în 
rândul tuturor oamenilor și le-am observat fiecare mișcare, oriunde ar fi, atât deasupra 
pământului, cât și dedesubt. Toţi cei clasificați ca „oameni” Mi se împotrivesc, de parcă 
„a Mi se împotrivi” ar fi lucrarea oamenilor, de parcă, nefăcând această lucrare, ar ajunge 
orfani rătăcitori, neadoptaţi de nimeni. Cu toate acestea, Eu nu îi condamn pe oameni la 
întâmplare, pe baza acțiunilor și comportamentului lor. Mai degrabă, îi susţin și îi 
aprovizionez în conformitate cu statura lor. Deoarece oamenii sunt personajele centrale 
ale întregului Meu plan de gestionare, Eu ofer mai multă îndrumare celor cărora li s-a 
acordat rolul de „om”, astfel încât să poată juca acest rol din toată inima și la maximul 
capacităţii lor și ca piesa pe care o regizez să fie un succes răsunător. Acesta este apelul 
Meu către omenire. Dacă nu M-aș ruga Eu pentru omenire, oare oamenii ar fi incapabili 
să-și joace rolul? Nu cumva ar fi adevărat, atunci, că Eu pot îndeplini ceea ce oamenii 
cer de la Mine, dar ei nu pot îndeplini ceea ce Eu cer de la ei? Se poate spune că nu-Mi 
folosesc puterea pentru a asupri omenirea. Dimpotrivă, aceasta este cererea Mea finală, 
pentru care o implor cu toată seriozitatea și sinceritatea. Chiar nu este capabilă să facă 

ce-i cer? De mulţi ani, Eu le dau oamenilor și, totuși, nu am primit nimic în schimb. Cine 
Mi-a dat vreodată ceva? Oare sângele, sudoarea și lacrimile Mele vor fi ca ceața de 
munte? Le-am oferit oamenilor „vaccinări” de multe ori și le-am spus că cerinţele Mele 
de la ei nu erau exigente. Atunci, de ce oamenii Mă evită în permanenţă? Oare pentru 
că îi voi trata ca pe puii de găină, pentru a fi uciși imediat ce sunt prinși? Sunt într-adevăr 
atât de brutal și inuman? Oamenii Mă măsoară întotdeauna cu propriile lor noţiuni. Sunt 
Eu, așa cum sunt în noţiunile lor, la fel cum sunt în ceruri? Nu consider că noţiunile 
oamenilor sunt obiecte pentru plăcerea Mea. Mai degrabă, văd inimile lor ca pe lucruri 
care trebuie apreciate. Cu toate acestea, Mă simt destul de exasperat de conștiințele 
lor, pentru că, potrivit lor, Eu Însumi nu am una. Prin urmare, am mai multe opinii despre 
conștiințele lor. Cu toate acestea, refuz să le critic conștiințele direct; mai degrabă, 
continuu să îi călăuzesc cu răbdare și sistematic. La urma urmei, oamenii sunt slabi și 
incapabili să facă vreo lucrare. 

Astăzi, pășesc oficial pe tărâmul mustrării nemărginite, de care Mă bucur alături de 
omenire. Cu mâna Mea, dau și comenzi, iar sub comanda Mea, omenirea se comportă 
bine; nimeni nu îndrăznește să Mi se împotrivească. Toţi sunt sub îndrumarea Mea, 
îndeplinind lucrarea pe care le-am atribuit-o, pentru că aceasta este „lucrarea” lor. Dintre 
toate lucrurile din ceruri și de sub ceruri, cine nu se supune planurilor Mele? Cine nu 
este în puterea Mea? Cine nu rostește laude și preamăriri pentru cuvintele Mele și pentru 
lucrarea Mea? Oamenii Îmi admiră faptele și acţiunile și astfel, datorită fiecărei mișcări 
ale Mele, ei se revarsă în curentul lucrării Mele. Cine se poate sustrage? Cine poate 
scăpa de lucrarea pe care am rânduit-o? Prin decretul Meu administrativ, oamenii sunt 
obligați să rămână; fără el, toţi s-ar fi strecurat înapoi de pe „linia frontului” și ar fi devenit 
„dezertori”. Cine nu se teme de moarte? Oare oamenii își pot pune cu adevărat viaţa la 
bătaie? Nu Mă impun asupra nimănui, pentru că am dobândit o înţelegere minuțioasă a 
naturii umane cu mult timp în urmă. Astfel, am întreprins întotdeauna proiecte pe care 
oamenii nu le-au făcut niciodată înainte. Deoarece nimeni nu Mi-ar putea îndeplini 
lucrarea, am pus personal piciorul pe terenul de luptă pentru a Mă angaja într-o luptă pe 
viață și pe moarte cu Satana. În zilele noastre, Satana este extrem de năvalnic. De ce 
nu profit de această ocazie pentru a Mă lăuda cu punctul central al lucrării Mele și a-Mi 
dezvălui puterea? Așa cum am mai spus, Eu folosesc viclenia Satanei drept contrast al 
Meu; nu e aceasta cea mai bună ocazie? Abia acum dezvălui un zâmbet mulţumit, căci 
Mi-am atins scopul. Nu voi mai alerga întruna, cerând oamenilor „ajutor”. Am încetat să 
Mă agit încoace și încolo și nu mai trăiesc viața unui pribeag. De acum înainte, voi trăi 
în pace. Oamenii, de asemenea, vor fi teferi și nevătămaţi, căci ziua Mea a venit. Pe 
pământ, am dus viața ocupată a unui om, o viaţă în care se pare că au avut loc multe 
nedreptăţi. În ochii oamenilor, le-am împărtășit bucuriile și întristările, precum. și 
necazurile. La fel ca oamenii, și Eu am trăit pe pământ și sub ceruri. De aceea, M-au 
văzut întotdeauna ca pe o fiinţă creată. Deoarece oamenii nu M-au văzut așa cum sunt 
în ceruri, nu au depus niciodată mult efort în numele Meu. Totuși, având în vedere 


343 


situația de astăzi, oamenii nu au de ales decât să admită că Eu sunt Stăpânul sorții lor 
și vorbitorul care cuvântează din nori. Prin urmare, oamenii și-au plecat capetele la 
pământ înaintea Mea, în închinare. Nu este aceasta dovada întoarcerii Mele 
triumfătoare? Nu este aceasta o portretizare a victoriei Mele asupra tuturor forțelor 
ostile? Toţi oamenii au avut premoniţii că lumea se apropie de sfârșit, că umanitatea va 
fi supusă unei mari curăţiri. Cu toate acestea, ei nu pot face cu adevărat, în mod 
conștient, ceea ce Eu le cer, așa că nu au de ales decât să plângă sub mustrarea Mea. 
Ce se poate face? Cine le-a spus oamenilor să fie neascultători? Cine le-a spus să intre 
în epoca finală? De ce s-au născut în lumea umană în zilele de pe urmă? Fiecare lucru 
în parte este rânduit și planificat de Mine personal. Cine poate să se plângă? 

De la crearea lumii, am rătăcit printre oameni, ţinându-le companie în existenţa lor 
pământească. Cu toate acestea, în generaţiile anterioare, nici măcar o persoană nu a 
fost aleasă vreodată de Mine; toți au fost respinși de scrisoarea Mea tăcută. Asta 
deoarece oamenii din trecut nu M-au slujit doar pe Mine, așa că Eu, la rândul Meu, nu i- 
am iubit doar pe ei. Au luat „darurile” Satanei și apoi s-au întors și Mi le-au oferit Mie. Nu 
a fost aceasta o calomnie împotriva Mea? lar în timp ce își ofereau jertfele, Eu nu Mi-am 
dezvăluit dezgustul; mai degrabă, le-am transformat uneltirile spre folosul Meu, 
adăugând aceste „daruri” la materialele gestionării Mele. Mai târziu, odată ce au fost 
prelucrate de mașini, voi arde zgura dinăuntru. În epoca actuală, oamenii nu Mi-au oferit 
multe „cadouri” și, totuși, nu le reproșez acest lucru. Acești oameni au fost întotdeauna 
sărmani și cu mâinile goale; astfel, observând realitatea situaţiei lor, nu i-am supus 
niciodată vreunor cereri irezonabile de când am venit în lumea oamenilor. Dimpotrivă, 
după ce le-am oferit „materiale”, am căutat „produsul finit” pe care Mi-l doresc, deoarece 
aceasta este amploarea a ceea ce pot realiza oamenii. Înainte de a face o cerere 
adecvată, am petrecut foarte mulţi ani în greutăţi, învățând ce înseamnă să trăieşti ca 
om. Dacă nu aș fi experimentat viața umană, cum aș fi putut înţelege problemele care 
oamenilor li se par greu de discutat? Cu toate acestea, oamenii nu văd lucrurile așa; ei 
spun că Eu sunt Însuși Dumnezeul omnipotent, supranatural. Nu este tocmai aceasta 
noțiunea pe care toți oamenii au nutrit-o de-a lungul istoriei, pe care o nutresc chiar și 
astăzi? Am spus că, pe pământ, nu există nimeni care să Mă cunoască cu adevărat și 
pe deplin. Această observaţie are implicaţiile ei; nu e doar vorbărie goală. Am 
experimentat și am observat acest lucru Eu Însumi, așa că înțeleg detaliile. Dacă nu aș 
fi coborât în lumea umană, cine ar avea o șansă să Mă cunoască? Cine Mi-ar putea 
asculta cuvintele în persoană? Cine Mi-ar putea vedea chipul printre ei? De-a lungul 
veacurilor, am rămas întotdeauna ascuns în nori. Mai devreme, am făcut o predicție: 
„Voi cobori în lumea oamenilor în zilele de pe urmă pentru a le servi drept exemplar”. 
lată de ce doar oamenii de astăzi au norocul de a-și putea lărgi orizonturile. Nu este 
aceasta o bunătate pe care am revărsat-o asupra lor? Ar putea ei să nu-Mi înțeleagă 
deloc harul? De ce sunt oamenii atât de amorţiţi și grei de cap? Au ajuns până acum; de 
ce nu s-au trezit încă? Eu sunt în această lume de mulţi ani, dar cine Mă cunoaște? Nu 

este de mirare că-i mustru pe oameni. Se pare că sunt obiectele asupra cărora să-Mi 
exercit autoritatea; se pare că sunt gloanţe în arma Mea, care, după ce au fost trase, vor 
„scăpa” toate. Asta își închipuie oamenii. Eu i-am respectat întotdeauna; nu i-am 
exploatat niciodată în mod arbitrar și nu i-am dat la schimb, ca pe sclavi. Acest lucru se 
întâmplă pentru că Eu nu-i pot părăsi pe ei, și nici ei nu Mă pot părăsi pe Mine. Astfel, 
între noi s-a format o legătură pe viață și pe moarte. Întotdeauna am prețuit omenirea. 
Deși oamenii nu M-au prețuit niciodată, ei au privit întotdeauna la Mine, motiv pentru 
care Eu depun în continuare eforturi pentru ei. Îi iubesc pe oameni ca pe propria Mea 
comoară, pentru că ei sunt „capitalul” gestionării Mele pe pământ; prin urmare, cu 
siguranţă nu îi voi alunga. Voia Mea faţă de oameni nu se va schimba niciodată. Pot ei 
să aibă cu adevărat încredere în jurământul Meu? Cum pot ei să Mă mulţumească, de 
dragul Meu? Aceasta e sarcina ce a fost stabilită pentru toți oamenii; este „tema pentru 
acasă” pe care le-am dat-o. Speranţa Mea este că vor lucra din greu pentru a o finaliza. 


23 aprilie 1992 


Capitolul 36 


Toate lucrurile sunt rânduite de mâna Mea. Cine îndrăznește să facă după bunu-i 
plac? Cine le poate schimba cu ușurință? Oamenii plutesc prin văzduh, mișcându-se 
aidoma prafului, cu feţele mânjite făcându-i respingători din cap până-n picioare. Eu 
privesc dintre nori cu inima grea: de ce omul, odată plin de vitalitate, a devenit astfel? 
Și de ce nu-și dă seama de asta și este insensibil în privința aceasta? De ce „se lasă 
în voia sorții” şi își îngăduie să ajungă acoperit de murdărie? Astfel este lipsa de iubire 
și de respect pentru el însuși. De ce evită omul, întotdeauna, ce întreb Eu? Sunt Eu, 
oare, cu adevărat, crud și inuman față de el? Sunt Eu, într-adevăr, poruncitor și 
irațional? Şi atunci, de ce se uită oamenii mereu la Mine cu ochi dușmănoși? De ce 
Mă urăsc mereu? l-am adus Eu la capătul drumului? Omul nu a descoperit niciodată 
nimic în mustrarea Mea, căci nu face altceva decât să-și înșface cu amândouă mâinile 
jugul din jurul grumazului, cu amândoi ochii ațintiţi asupra Mea, ca și cum ar urmări un 
dușman -— și doar în acest moment simt cât de vlăguit este. Din această pricină spun 
că nimeni nu s-a ținut niciodată tare în mijlocul încercărilor. Nu este exact așa statura 
omului? E nevoie ca Eu să-i spun cifrele „măsurilor” lui? „Înălțimea” omului nu este mai 
mare decât aceea a unui viermișor care șerpuiește pe pământ, iar „pieptul” lui este de 
lățimea unui șarpe. Prin aceasta, nu îl minimalizez pe om — nu sunt acestea măsurile 
precise ale staturii lui? L-am degradat Eu pe om? Omul e ca un copil jucăuș. Există 
chiar momente când se joacă cu animalele, totuși rămâne fericit; e ca o pisică, trăindu- 
și viața fără să-i pese sau să-și facă griji. Poate din cauza controlului Duhului sau a 
rolului lui Dumnezeu în Cer, Mă simt Eu profund dezgustat de stilurile extravagante de 

viaţă ale oamenilor pe pământ. Din cauza vieţii omului — care este la fel ca aceea a 
unui parazit — „interesul” Meu pentru cuvintele „viată omenească” a crescut oarecum 
și, astfel, am devenit puţin mai „respectuos” față de viața omenească. Căci ar părea 
că numai omul este în stare de a crea o viaţă care are sens, pe câtă vreme Eu nu sunt 
capabil de acest lucru. Astfel, pot doar să Mă retrag în „munțţi”, fiindcă nu sunt în stare 
de a experimenta și observa greutăţile printre oameni. Totuși, omul Mă forțează cu 
urgenţă să o fac — nu am de ales! Nu pot decât să dau ascultare rânduielilor omului, 
recapitulând experienţe împreună cu el și trecând prin viața omenească alături de el. 
În Cer, o dată am făcut înconjurul întregii cetăţi și, dedesubtul Cerului, am făcut, o dată, 
înconjurul tuturor ţărilor. Totuși, nimeni nu M-a descoperit vreodată, de-abia au auzit 
sunetul mișcării Mele încoace și-ncolo. În ochii oamenilor, Eu vin și plec fără urmă sau 
umbră. Este ca și cum aș fi devenit un idol invizibil în inimile lor, totuși oamenii nu cred 
așa. S-ar putea ca toate acestea să nu fie fapte mărturisite de gura omului? În acest 
punct, cine nu recunoaște că ar trebui mustraţi? Ar putea oamenii să mai stea cu 
fruntea sus în faţa unei dovezi concrete? 

Fac „o afacere” printre oameni, îi șterg omului toată necurățenia și nedreptatea și, 
astfel, îl „procesez” ca să poată fi după propria Mea inimă. Totuși, cooperarea omului 
este indispensabilă acestei etape a lucrării, căci el ţopăie și saltă mereu ca un pește 
care tocmai a fost prins. Aşa că, pentru a preveni orice accident, am omorât toţi „peștii” 
care fuseseră prinși, după care peștele a devenit ascultător și nu a avut nici cel mai mic 
motiv de nemulţumire. Când am nevoie de om, e întotdeauna ascuns. De parcă n-ar fi 
văzut niciodată scene uimitoare, de parcă s-ar fi născut la ţară și nu ar şti nimic despre 
treburile orașului. Adaug înţelepciunea Mea părților care lipsesc ale omului și îl fac să 
Mă cunoască; fiindcă omul este prea sărac, vin, în persoană, printre oameni și îi dau 
„calea spre bogăţie”, făcându-l să deschidă ochii. Prin aceasta, nu îl salvez? Nu este 
asta compasiunea Mea faţă de om? Este iubire dăruită fără condiţii? Este ura atunci 
mustrare? l-am explicat omului, din diferite perspective, dar el tratează acest lucru doar 
drept cuvinte și doctrine. Este ca și cum cuvântările Mele ar fi bunuri defecte, vândute 
ca solduri, în mâinile omului. Astfel, atunci când le spun oamenilor că o furtună mare 
vine să înghită satul de munte, nimeni nu gândește nimic despre asta, doar câţiva dintre 
ei își mută casele, cu inimile îndoite. Restul nu se mută, ca și cum ar fi indiferenți, ca și 
cum aș fi o rândunică din cer — nu înțeleg nimic din cele ce spun. Numai când munții se 
răstoarnă și pământul este făcut bucăţi se gândesc oamenii la cuvintele Mele, numai 
atunci se trezesc din visurile lor, dar timpul a venit deja, ei sunt înghiţiţi de marele potop, 
cadavrele lor plutesc la suprafața apei. Văzând mizeria din lume, Îmi scapă un suspin 
pentru nenorocirea omului. Am cheltuit mult timp și am plătit un preţ mare de dragul sorții 
omului. În mintea oamenilor, nu am canale lacrimale — dar Eu, acest „monstru” fără 
canale lacrimale, am vărsat multe lacrimi pentru om. Omul, totuși, nu știe nimic despre 
asta, se joacă, doar, în ţărână, cu jucăriile din mâinile lui, de parcă Eu nu exist. Astfel, 
în împrejurările de astăzi, oamenii rămân amorțiţi și tonţi, sunt încă „înghețaţi” în beciuri, 

de parcă s-ar afla încă într-o peșteră. Văzând acţiunile omului, singura Mea opțiune este 
să plec... 

În ochii oamenilor, am făcut mult bine pentru om și, astfel, ei Mă privesc ca pe un 
model al epocii actuale. Totuși, ei nu M-au privit niciodată ca pe Suveranul sorții omului 
și Creatorul tuturor lucrurilor. De parcă nu Mă înţeleg. Deși oamenii au strigat odată 
„Trăiască înţelegerea”, nimeni n-a pierdut multă vreme cu analizarea cuvântului 
„înţelegere”, arătând că oamenii nu au nicio dorință să Mă iubească. În vremurile de 
azi, oamenii nu M-au prețuit niciodată, nu am niciun loc în inimile lor. Ar putea ei arăta 
o iubire adevărată pentru Mine, în zilele de suferinţă ce vor veni? Dreptatea omului 
rămâne ceva fără formă, ceva ce nu poate fi văzut sau atins. Ce vreau Eu este inima 
omului, fiindcă, în corpul omenesc, inima e cea mai de preţ. Nu sunt, oare, faptele Mele 
potrivite pentru a fi răsplătite cu inima omului? De ce nu-Mi dau oamenii inimile lor? De 
ce le strâng ei, mereu, la propriile lor piepturi, nevrând să le dea drumul? Poate inima 
omului asigura pacea și fericirea, de-a lungul vieților oamenilor? De ce, atunci când 
emit cereri la adresa oamenilor, iau ei un pumn de ţărână de pe jos și-l aruncă spre 
Mine? Este aceasta schema vicleană a omului? De parcă încearcă să păcălească un 
trecător care nu are unde se duce, momindu-l să se întoarcă la ei acasă, unde devin 
josnici și îl omoară. Oamenii au vrut să-Mi facă și Mie asemenea lucruri. De parcă ar fi 
călăul care omoară pe cineva fără să clipească din ochi, de parcă ar fi împăratul 
diavolilor, a cărui a doua natură este să ucidă oameni. Dar, acum, oamenii vin dinaintea 
Mea, dorind încă să folosească astfel de mijloace — totuși, ei își au planurile lor, iar Eu 
am contra-măsurile Mele. Chiar dacă oamenii nu Mă iubesc, cum aș putea Eu să nu-Mi 
fac publice omului contra-măsurile, în acest moment? Am un meșteșug infinit, 
nemăsurat, în a-l manevra pe om; fiecare parte a lui este manevrată de Mine personal 
și procesată de Mine personal. În cele din urmă, îl voi face pe om să îndure durerea 
despărțirii de ceea ce iubește și îl voi face să se supună rânduielilor Mele și, în acel 
moment, de ce o să mai aibă oamenii a se plânge? Oare tot ce fac Eu nu e de dragul 
omului? În timpuri trecute, nu i-am spus niciodată omului despre pașii lucrării Mele — 
dar azi, într-un timp diferit de trecut, deoarece conţinutul lucrării Mele este diferit, le-am 
vorbit în avans oamenilor despre lucrarea Mea, ca să-i împiedic să cadă ca rezultat al 
acesteia. Nu este acesta vaccinul pe care l-am inoculat în om? Dintr-un motiv sau altul, 
oamenii nu s-au gândit niciodată serios la cuvintele Mele; de parcă burţile le sunt 
flămânde și nu sunt pretenţioși cu privire la ce mănâncă, ceea ce le-a slăbit stomacurile. 
Dar oamenii consideră „constituţia lor sănătoasă” drept capitală și nu iau notă de 
avertismentele „doctorului”. Văzându-le insensibilitatea, Mă simt îngrijorat pentru om. 
Fiindcă oamenii sunt imaturi și au încă de experimentat viața omenească, nu au nicio 
teamă; în inimile lor, cuvintele „viaţă omenească” nu există, ei nu au nicio consideraţie 
pentru ele și doar se plictisesc de cuvintele Mele, de parcă aș fi devenit o bătrână care 
bate câmpii. Pe scurt, în orice caz, sper ca oamenii să-Mi poată înţelege inima, căci nu 
am nicio dorinţă de a-l trimite pe om în ţinutul morţii. Sper ca omul să poată înţelege 

care este starea Mea sufletească, în acest moment, și să fie atent cu povara pe care o 
port chiar acum. 


26 aprilie 1992 


Capitolul 37 


De-a lungul epocilor, în toată lucrarea pe care am făcut-o, fiecare etapă a acesteia 
a implicat metodele Mele de lucru potrivite. Din acest motiv, oamenii Mei iubiţi au fost 
făcuţi din ce în ce mai puri și din ce în ce mai potriviţi pentru folosul Meu. Din același 
motiv, totuși, „lucrul nefericit” este că, pe măsură ce metodele Mele de lucru se 
înmulţesc, numărul oamenilor scade, iar asta îi face să se cufunde în contemplaţie 
profundă. Desigur, lucrarea aceasta de astăzi tot nu constituie o excepţie, iar cei mai 
mulți dintre oameni au fost din nou prinși în contemplatie; ca atare, datorită schimbărilor 
aduse metodelor Mele, mai există unii care va trebui să se retragă. Acest lucru ar putea 
fi descris astfel: a fost ceva predestinat de Mine, dar nu ceva ce Eu am făcut. Din vremea 
creației și până astăzi, atât de mulţi oameni au căzut și atât de mulţi au rătăcit drumul 
ca rezultat al metodelor lucrării Mele. Însă Mie nu-Mi pasă ce fac oamenii — indiferent 
dacă ei simt că nu sunt afectuos sau că sunt prea crud — indiferent dacă înțelegerea lor 
e corectă sau nu, Eu evit să dau o explicaţie. Haideţi să avem, mai întâi, părtășie despre 
punctul principal al acestei discuţii, pentru ca toți să poată dobândi o înţelegere 
cuprinzătoare și, astfel, să îi împiedic să nu înțeleagă de ce suferă. Nu-i voi sili pe oameni 
să sufere în tăcere ca mutii; mai degrabă, voi descrie totul limpede pentru a-i împiedica 
să se plângă de Mine. Într-o zi, voi face ca toţi să rostească laude sincere în mijlocul 
mustrării lor. Agreaţi această metodă? Este conformă cu cerințele oamenilor? 

În prologul la era mustrării, le voi spune oamenilor mai întâi sensul general din 
spatele aceste „ere”, astfel încât să nu Mă ofenseze. Adică, voi face rânduieli pentru 
lucrarea Mea care nu vor fi schimbate de nimeni, și nu voi ierta cu ușurință pe nimeni 
care le va altera: îl voi condamna. Veţi ține minte acest lucru? Toate acestea sunt 
„vaccinări”. În noile metode, toți oamenii trebuie să priceapă, mai întâi, că primul și cel 
mai important obiectiv de realizat este să câștige o înțelegere a propriilor condiţii actuale. 
Înainte de a fi dobândit o oarecare înțelegere de sine, nimănui nu i se va îngădui să 
vorbească neglijent în biserică și voi mustra, cu siguranţă, pe oricine încalcă această 
regulă. Din această zi înainte, toţi apostolii vor fi înscriși în biserici și li se va interzice să 
se mute ici și colo după bunul plac — acest lucru va da puţine roade. Ei păreau, toți, să- 
și îndeplinească îndatoririle, dar, de fapt, Mă amăgeau. În ciuda a ceea ce s-a întâmplat, 
astăzi e totul în trecut și nu mai trebuie adus în discuţie. De acum încolo, termenul de 
„apostol” va fi desfiinţat și nu va mai fi folosit niciodată, astfel încât toți oamenii să poată 
cobori din „poziţiile” lor și să ajungă să se cunoască pe ei înșiși. Acest lucru este, firește, 


348 


de dragul mântuirii lor. O „poziţie” nu e o coroană, este doar un termen de adresare. 
Pricepeţi ce spun? Cei care conduc bisericile tot vor trăi viaţa bisericească în interiorul 
propriilor biserici, deși, bineînţeles, aceasta nu este o regulă rigidă. Când va fi nevoie, ei 
vor putea vizita bisericile în coordonare cu alţi foști apostoli. Cel mai hotărâtor lucru este 
că părtășia bisericilor trebuie sporită — în afară de cazul în care niciunul dintre membrii 
acestora nu trăiește, de fapt, viaţa bisericii. Cu toate acestea, trebuie să subliniez că 
trebuie să fiţi cu toţii uniţi în cunoașterea de sine și în răzvrătirea împotriva marelui balaur 
roșu: aceasta este voia Mea. Nu este important câte spun oamenii; mai degrabă, este 
de vitală importanţă ca toți oamenii Mei să fie în stare să vină laolaltă ca unul, întrucât 
acesta este unicul mod de a fi, cu adevărat, martori. În trecut, toți oamenii spuneau că 
vor ajunge să se cunoască pe ei înșiși, însă Eu am rostit nenumărate cuvinte — și cât de 
mult aţi ajuns să înţelegeţi despre voi înșivă? Cu cât le este mai înaltă poziţia, cu atât le 
este mai greu să se lepede de ei înșiși, cu cât le sunt mai mari speranţele, cu atât vor 
suferi mai mult când vor fi mustraţi. Aceasta este mântuirea omenirii de către Mine. 
Pricepeţi? Nu vă luaţi pur și simplu după aparente; să faceţi asta ar fi prea superficial și 
nu ar avea nicio valoare. Înţelegeţi conotaţiile de bază aici? Dacă membrii bisericii sunt 
cu adevărat în stare să se înțeleagă pe ei înșiși, atunci asta va demonstra că acest fel 
de oameni Mă iubesc cu adevărat. Altfel spus, dacă nu împarţi pâinea împreună cu 
oamenii, nu le vei înțelege greutăţile. Cum interpretaţi voi această zicală? La sfârșit, îi 
voi face pe toți oamenii să se cunoască pe ei înșiși în timpul mustrării și îi voi face să 
cânte și să râdă în timp ce se întâmplă. Veţi avea cu adevărat credinţă pentru a Mă 
mulțumi? Așadar, ce ar trebui să faceţi în practica voastră? De acum înainte, treburile 
fiecărei biserici vor fi dirijate de persoanele potrivite din acea biserică, iar apostolii doar 
vor trăi viaţa bisericii. Asta se numește „experimentarea vieții”. Pricepeţi? 

Înainte ca mustrarea să vină în mod oficial asupra umanităţii, voi face, mai întâi, 
„lucrarea de întâmpinare” asupra oamenilor astfel încât, la sfârșit, ei toți să Mă poată 
mulțumi. Chiar și aceia care se vor retrage trebuie să sufere și să-și termine mărturia 
înainte să plece, altfel nu am să-i iert cu ușurință. Acest lucru arată firea Mea de 
intoleranţă faţă de ofensele oamenilor, precum și firea Mea de a realiza ceea ce spun. 
Ca atare, Mi-am îndeplinit promisiunea că: „Eu vorbesc serios și ceea ce spun va fi făcut, 
iar ceea ce fac va dura în veci”. Așa cum cuvintele Îmi părăsesc gura, tot așa Își începe 
Duhul Meu lucrarea. Cine ar îndrăzni să se joace dinadins cu „jucăriile” pe care le ţine 
în mâini? Toţi trebuie să-Mi accepte mustrarea, cu respect și ascultare. Cine ar putea 
scăpa de ea? Ar putea exista o altă cale în afară de a Mea? Astăzi, ţi-am îngăduit să fii 
pe pământ, și te bucuri; mâine, îţi voi da voie în Cer și vei aduce laude. În ziua următoare, 
te voi pune sub pământ, unde vei fi mustrat. Nu sunt toate acestea cerinţe ale lucrării 
Mele? Cine nu pătimeșşte nenorociri și cine nu primește binecuvântări de dragul 
cerințelor Mele? Aţi putea fi voi excepţiile? Ca oameni ai Mei pe pământ, ce ar trebui să 
faceţi de dragul cerințelor Mele și al voii Mele? Se poate, oare, să-Mi lăudați numele 
sfânt cu vorba în timp ce Mă detestaţi în inima voastră? Să lucraţi pentru Mine și să-Mi 

mulțumiți inima, precum și să vă înțelegeţi pe voi înșivă și să vă răzvrătiți împotriva 
marelui balaur roșu — acestea nu sunt sarcini ușoare și trebuie să plătiți prețul pentru a 
face astfel. Când spun „preţ”, ce credeţi că vreau să zic? Nu voi discuta acum despre 
acest lucru și nu le voi da oamenilor răspunsuri directe. Mai degrabă, le îngădui tuturor 
să cugete la asta singuri și, după aceea, să răspundă întrebărilor Mele în mod practic 
prin intermediul acțiunilor și comportamentului lor. Sunteţi în stare să faceţi aceasta? 


27 aprilie 1992 


Capitolul 38 


Nicicând nu a existat vreo urmă a Mea, nicicând nu a existat călăuzirea cuvintelor 
Mele în ceea ce este experimentat de om. Drept rezultat, am ţinut întotdeauna oamenii 
la distanţă, iar mai apoi, i-am părăsit. Dispreţuiesc neascultarea omenirii. Nu știu de 
ce; se pare că i-am urât pe oameni de la început și, totuși, simt o profundă simpatie 
pentru ei. Astfel, oamenii au avut mereu două atitudini față de Mine — căci îi iubesc pe 
oameni și, de asemenea, îi urăsc. Cine dintre oameni e cu adevărat atent la dragostea 
Mea? Şi cine e atent la ura Mea? În ochii Mei, omul este un lucru mort, lipsit de viaţă, 
ca o statuie de lut în mijlocul tuturor lucrurilor. Din cauza acestei neascultări, omul Îmi 
provoacă mânia din când în când. Când trăiesc printre oameni, Îmi oferă un zâmbet 
plăpând când Eu ajung brusc, pentru că ei Mă „caută” mereu conștient, ca și cum M- 
aş juca cu omenirea pe pământ. Ei nu Mă iau niciodată în serios și, din cauza atitudinii 
lor față de Mine, nu am de ales decât să Mă „pensionez” de la „unitatea de lucru” a 
omenirii. Cu toate acestea, vreau să afirm că, deși Mă „pensionez”, „pensia” Mea nu 
se poate lipsi de niciun singur ban. Din cauza „vechimii” Mele în „unitatea de lucru” a 
omenirii, continui să solicit de la ei plata care încă Mi se datorează. Deși M-au părăsit, 
cum ar putea să scape de strânsoarea Mea? Mi-am slăbit odată strânsoarea asupra 
oamenilor într-o oarecare măsură, permițându-le să se răsfeţe fără restricţii în dorinţele 
lor carnale — iar din acest motiv, ei au îndrăznit să se comporte într-o manieră 
neînfrânată, fără nicio reţinere, lucru din care se poate vedea că nu Mă iubesc cu 
adevărat, pentru că ei toţi trăiesc în trup. Cumva adevărata iubire e dată în schimbul 
trupului? Cumva tot ceea ce solicit de la oameni este doar „dragostea” trupului? Dacă 
așa ar sta cu adevărat lucrurile, atunci ce valoare ar avea omul? Fiinţele umane sunt 
toate gunoaie fără valoare! Dacă nu ar fi fost „puterile speciale” de a îndura pe care le 
am, aș fi părăsit omenirea acum mult timp — de ce M-aș deranja să rămân cu ei ca să 
fiu „hărțuit? Totuși, Eu îndur. Vreau să ajung la fondul „chestiunii” omului. Odată ce 
lucrarea Mea pe pământ este terminată, Mă voi înălța în cer pentru a judeca „stăpânul” 
tuturor lucrurilor; aceasta este lucrarea Mea principală, pentru că aversiunea Mea faţă 
de oameni a atins deja un anumit grad. Cine nu și-ar urî inamicul? Cine nu şi-ar 

extermina inamicul? În cer, Satana este dușmanul Meu; pe pământ, omul este 
vrășmașul Meu. Din cauza unirii dintre cer și pământ, îi consider pe toți vinovaţi, până 
la al nouălea grad de rudenie, și nici măcar unul nu va fi scuzat. Cine le-a spus să Mi 
se împotrivească? Cine le-a spus să nu asculte de Mine? De ce oare oamenii sunt 
incapabili să reteze legăturile de durată cu vechea lor natură? De ce trupul lor prosperă 
întotdeauna în ei? Toate acestea sunt dovezi ale judecății Mele asupra omului. Cine 
nu îndrăznește să nu se supună faptelor? Cine îndrăznește să spună că judecata Mea 
este influenţată de emoție? Sunt diferit de oameni, așa că îi părăsesc, căci Eu pur și 
simplu nu sunt unul din rasa umană. 

Există o bază, o fundație pentru tot ce fac Eu; când oamenii Îmi „dezvăluie” „faptele 
adevărate” cu gura lor, Eu îi însoțesc pe „terenul de execuţie”, căci jignirea omenirii este 
suficientă pentru a merita mustrarea Mea. Și așa, nu aplic mustrarea orbește, ci îi 
mustru pe oameni potrivit cu circumstanţele adevărate ale jignirii lor. Dacă nu, din cauza 
răzvrătirii sale, omenirea nu s-ar închina niciodată și nu și-ar recunoaște vina în fața 
Mea. Doar pentru că au ajuns în situaţia actuală, oamenii își pleacă toți capul cu 
reticenţă — dar în inimile lor, ei rămân plini de îndoială. Le-am dat oamenilor „bariu” de 
băut, astfel încât organele lor interne să apară frumos și clar sub „fluoroscop”. Murdăria 
și impuritatea nu au fost extirpate din pântecele omului; tot felul de lucruri murdare curg 
prin venele lor și, astfel, otrava din corpurile lor crește tot mai mult. Deoarece oamenii 
au trăit în astfel de circumstanțe mulţi ani, ei s-au obișnuit cu ele și nu li se mai par 
ciudate. Drept urmare, germenii din corpurile lor se maturizează, devenind natura lor, și 
toţi trăiesc sub dominaţia acestora. De aceea oamenii se apucă să alerge peste tot ca 
niște cai sălbatici. Totuși, ei niciodată nu admit pe deplin acest lucru; doar dau din cap 
ca să-și arate consimțământul. Adevărul este că omenirea nu-Mi pune cuvintele la inimă. 
Dacă Mi-ar lua cuvintele ca pe un leac bun, atunci ar „urma indicaţiile medicului” și ar 
permite acestui leac să vindece boala din interiorul lor. Cu toate acestea, după mintea 
Mea, modul în care se comportă nu poate îndeplini această dorinţă, așa că tot ce pot să 
fac e să „strâng din dinţi” și să continui să le vorbesc indiferent dacă ascultă sau nu: Eu 
doar Îmi fac datoria. Omenirea nu e dispusă să se bucure de binecuvântările Mele, ci ar 
suferi mai degrabă chinurile iadului — așa că tot ce pot face e să le accept cererea. 
Totuși, pentru ca numele Meu și Duhul Meu să nu fie făcute de ruşine în iad, îi voi 
disciplina mai întâi și apoi Mă voi „supune” dorințelor lor, făcând astfel încât să fie „plini 
de încântare”. Nu sunt dispus să le îngădui oamenilor, nicicând și niciunde, să Mă facă 
de rușine în timp ce Îmi flutură steagul, motiv pentru care îi disciplinez iar și iar. Fără 
constrângerile cuvântărilor Mele stricte, cum ar fi reușit oamenii să continue să stea 
înaintea Mea până astăzi? Nu se abțin oamenii de la păcat numai pentru că se tem că 
voi pleca? Nu e adevărat că ei nu se plâng numai pentru că se tem de mustrare? Există 
vreunul ale cărui hotărâri să fie luate numai de dragul planului Meu? Oamenii toţi cred 
că natura Mea este una divină, care nu are „calitatea intelectului”, dar cine poate să 
priceapă că sunt capabil să văd totul din umanitatea Mea? După cum spun oamenii, „De 


351 


ce să folosim un baros ca să batem un cui?” Oamenii „Mă iubesc” nu pentru că 
dragostea lor față de Mine este înnăscută, ci pentru că se tem de mustrare. Cine dintre 
oameni s-a născut iubindu-Mă pe Mine? Există cineva care Mă tratează cum își tratează 
propria inimă? Şi așa, rezum acest lucru cu o maximă pentru lumea umană: Printre 
oameni, nu există niciunul care să Mă iubească. 

Doar din cauză că vreau să-Mi aduc lucrarea pe pământ la bun sfârșit, Eu am grăbit 
ritmul lucrării Mele, ca nu cumva oamenii să fie azvârliți departe de Mine, atât de 
departe încât să cadă în oceanul fără margini. Tocmai pentru că le-am spus adevărul 
chestiunii în prealabil, ei sunt într-o oarecare măsură în gardă. Dacă nu pentru asta, e 
cineva care ar ridica pânzele când vremea de furtună e la un pas? Toată lumea este 
la lucru luându-și precautii. Este ca și cum, în inimile lor, am devenit un hoţ. Ei se tem 
că voi înșfăca totul din casele lor, așa că toţi își împing ușile cu toată puterea pe care 
pot să o adune, de teama profundă că Mă voi năpusti înăuntru. Văzându-i cum se 
comportă ca niște șobolani lași, plec în tăcere. În imaginaţia oamenilor, se pare că 
lumea e pe cale să sufere o apocalipsă, așa că toți fug în dezordine, speriaţi până în 
măduva oaselor. Numai în acest moment văd Eu fantomele care rătăcesc pretutindeni 
pe pământ. Nu pot face altceva decât să râd și, printre sunetele râsului Meu, omul este 
uluit și îngrozit. Doar atunci Îmi dau seama de adevărul chestiunii, așa că Îmi reprim 
zâmbetul și încetez să Mă mai uit la ce se întâmplă pe pământ, revenind în schimb la 
lucru conform planului Meu iniţial. Nu mai privesc omenirea ca pe un model care 
servește drept specimen pentru cercetarea Mea, pentru că ei nu sunt altceva decât 
resturi. Odată ce-i înlătur, nu mai sunt de niciun folos — sunt frânturi de deșeuri. În 
această conjunctură, îi anihilez și îi arunc în foc. În mintea omenirii, mila și bunătatea 
Mea sunt cuprinse în judecata, măreţia și mânia Mea. Dar prea puțin știu ei că de mult 
timp le-am ignorat slăbiciunile și că Mi-am retras de mult mila și iubirea, și de aceea 
se află în starea în care se află acum. Nimeni nu e capabil să Mă cunoască, nici nu 
poate să-Mi înțeleagă cuvintele sau să-Mi vadă faţa ori să priceapă voia Mea. Nu sunt 
acestea stările în care se află oamenii acum? Atunci, cum se poate spune că am milă 
și bunătate iubitoare? Nu iau în considerare slăbiciunile oamenilor și nici nu „am grijă” 
de imperfectiunile lor. Ar mai putea să fie asta mila și bunătatea Mea iubitoare? Sau ar 
mai putea să fie dragostea Mea pentru omenire? Oamenii toți cred că Eu rostesc 
„amabilităţi goale” și deci nu cred cuvintele pe care le vorbesc. Dar există cineva care 
să știe că, „Fiind aceasta o epocă diferită, mila și iubirea Mea nu există în ziua de azi; 
cu toate acestea, Eu sunt întotdeauna un Dumnezeu care face așa cum spune că va 
face”? Când sunt în mijlocul omenirii, oamenii Mă văd în mintea lor ca pe Cel Preaînalt 
și astfel, ei cred că Îmi place să vorbesc din înțelepciunea Mea. Asta îi face să Îmi ia 
întotdeauna cuvântul cu un strop de scepticism. Dar există cineva care să poată 
pricepe regulile din spatele discursului Meu? Sau originile cuvintelor Mele? Există 
cineva care poate înțelege ceea ce anume doresc să aduc la îndeplinire? Sau care 
poate pătrunde detaliile încheierii planului Meu de gestionare? Cine e capabil să devină 

un confident al Meu? Între toate lucrurile, cine în afară de Mine poate ști ce anume fac 
Eu? Și cine poate ști care este scopul Meu final? 


30 aprilie 1992 


Capitolul 39 


În fiecare zi, Eu Mă mișc deasupra universurilor, observând toate lucrurile create de 
mâna Mea. Deasupra cerurilor este locul Meu de odihnă și dedesubt este ținutul în care 
Mă mișc. Eu cârmuiesc totul între toate lucrurile, Eu comand totul între toate lucrurile, 
făcând ca tot ce există să urmeze cursul naturii și să se supună poruncii naturii. Fiindcă 
îi dispreţuiesc pe cei care sunt neascultători și îi detest pe cei care Mi se opun și nu se 
încadrează în propria clasificare, voi face ca totul să se supună rânduielilor Mele, fără 
împotrivire, voi face ca totul de deasupra universului și din univers să fie ordonat. Cine 
va mai îndrăzni să Mi se împotrivească arbitrar? Cine va îndrăzni să nu dea ascultare 
rânduielilor mâinii Mele? Cum ar putea omul avea un „interes” în a se răzvrăti împotriva 
Mea? Îi voi aduce pe oameni dinaintea „înaintașilor” lor, îi voi face pe înaintașii lor să-i 
conducă înapoi la familiile lor, și nu li se va îngădui să se răzvrătească împotriva 
înaintaşilor lor și să se întoarcă de partea Mea. Astfel este planul Meu. Astăzi, Duhul 
Meu se mișcă de la un capăt la celălalt al pământului, atribuind numere pentru toate 
categoriile de oameni, făcând semne diferite asupra fiecărui tip de persoană, astfel încât 
strămoșii lor să-i poată călăuzi cu succes înapoi la familiile lor, iar Eu să nu continuu „să- 
Mi fac griji” pentru ei, ceea ce este prea supărător; astfel, Eu împart și munca și distribui 
și eforturile. Acest lucru face parte din planul Meu și nu poate fi subminat de niciun om. 
Voi alege reprezentanţi potriviţi, din tot ceea ce există, ca să gestioneze toate lucrurile, 
determinând supunerea ordonată a tuturor dinaintea Mea. Eu cutreier adesea pe 
deasupra cerurilor și deseori merg pe dedesubtul lor. Privind lumea cea mare unde 
oamenii vin și pleacă, observând omenirea înghesuită pe pământ și văzând păsările și 
animalele care trăiesc pe planetă, nu Mă pot abţine să nu Mă simt emoționat în inima 
Mea. Deoarece, în momentul creaţiei, am făcut toate lucrurile, iar absolut tot ce există 
își face datoria la locul său sub rânduielile Mele, râd din înalt și, când toate lucrurile de 
sub ceruri aud sunetul râsului Meu, sunt imediat inspirate, căci, în acel moment, marele 
Meu proiect este terminat. Adaug înțelepciunea cerului în om, făcându-l să Mă reprezinte 
între toate lucrurile, căci l-am creat pe om ca să fie reprezentantul Meu, nu neascultându- 
Mă, ci slăvindu-Mă în adâncul inimii lui. Dar cine este în stare să împlinească aceste 
cuvinte simple? De ce își păstrează mereu omul inima pentru el însuși? Nu este inima 
lui pentru Mine? Nu e că cer omului lucruri în mod necondiţionat, ci că el Mi-a aparţinut 
dintotdeauna Mie. Cum aș putea Eu da la întâmplare, altora, lucrurile care Îmi aparţin 
Mie? Cum aș putea da altora să poarte „hainele” pe care le-am făcut Eu? În ochii 

oamenilor, e ca și cum Mi-aș fi pierdut minţile, suferind de o boală mintală, și nu aș 
înțelege nimic din felul de a fi al oamenilor; e ca și cum aș fi un imbecil. Şi, astfel, oamenii 
Mă privesc mereu ca pe un naiv, dar nu Mă iubesc niciodată cu adevărat. Pentru că tot 
ceea ce face omul e ca să Mă prostească dinadins, Eu nimicesc întreaga omenire într- 
o izbucnire de mânie. Între toate lucrurile pe care le-am creat, doar oamenii încearcă 
mereu să vină cu mijloace de a Mă păcăli și doar de aceea spun Eu că omul este 
„cârmuitorul” tuturor lucrurilor. 

Astăzi, îi arunc pe toți oamenii în „cuptorul cel mare” ca să fie rafinaţi. Mă ridic în sus 
privind atent, în timp ce oamenii ard în foc și, obligaţi de flăcări, oamenii îşi oferă faptele. 
Acesta este unul dintre mijloacele prin care lucrez. Dacă nu ar fi așa, oamenii ar pretinde 
că sunt „smeriţi” și nimeni nu ar fi dispus să fie primul care să deschidă gura să vorbească 
despre propriile experienţe, ci toţi s-ar uita, doar, unii la alţii. Tocmai aceasta este 
cristalizarea înțelepciunii Mele, căci am predestinat lucrurile de astăzi înainte de veacuri. 
Astfel, oamenii intră fără să-și dea seama în cuptor, ca și cum ar fi fost trași înăuntru de o 
funie, ca și cum ar fi amortit. Nimeni nu poate scăpa de atacul violent al vâlvătăii, ei se 
„atacă” unul pe altul, „se grăbesc bucurându-se”, încă neliniștiţi cu privire la propriul destin 
în cuptor, profund înfricoșaţi că vor fi mistuiţi de flăcări. Când aţâţ focul, el crește pe dată, 
înălțându-se până la cer, iar flăcările Îmi ating straiele, de parcă ar încerca să le tragă în 
cuptor. Oamenii Mă privesc cu ochi mari. Imediat, urmez focul în cuptor și, în acest 
moment, flăcările cresc, iar oamenii strigă. Eu umblu în mijlocul vâlvătăii. Flăcările abundă, 
dar nu au nicio intenţie de a-Mi face rău, iar Eu predau încă o dată flăcărilor straiele de pe 
trupul Meu -— cu toate acestea, ele păstrează distanţa faţă de Mine. Doar atunci Îmi văd 
oamenii limpede adevăratul chip, la lumina flăcărilor. Fiindcă sunt în mijlocul pârjolului din 
cuptor, ei fug în toate direcţiile din cauza chipului Meu, iar cuptorul începe imediat să 
„fiarbă”. Toţi cei din flăcări îl văd pe Fiul Omului, care este rafinat în vâlvătaie. Deşi straiele 
de pe trupul Lui sunt obișnuite, ele sunt de cea mai mare frumusețe; deși încălțările din 
picioarele Lui nu sunt cu nimic ieșite din comun, ele stârnesc o mare invidie; chipul Lui 
radiază o strălucire incandescentă, ochii Îi scânteiază și se pare că din cauza luminii din 
ochii Lui oamenii Îi văd limpede adevăratul chip. Oamenii sunt cuprinși de venerație și văd 
un strai alb pe trupul Lui, iar părul Lui, alb ca lâna, Îi atârnă pe umeri. Mai ales, un brâu 
de aur în jurul pieptului Lui strălucește cu o lumină orbitoare, în timp ce încălțările din 
picioarele Lui sunt încă și mai impresionante. Și, pentru că încălțările purtate de Fiul 
Omului rămân în mijlocul focului, oamenii le cred minunate. Numai în timpul izbucnirilor 
de durere văd oamenii gura Fiului Omului. Deși se află în mijlocul rafinării prin foc, ei nu 
înțeleg niciun cuvânt din gura Fiului Omului și, astfel, în acest moment, ei nu mai aud nimic 
din glasul plăcut al Fiului Omului, ci văd o spadă ascuţită în gura Lui, iar El nu mai rostește 
nimic, dar spada Lui îl rănește pe om. Asediaţi de flăcări, oamenii pătimesc durere. Din 
cauza curiozităţii lor, ei continuă să se uite la înfățișarea extraordinară a Fiului Omului și 
numai în acest moment descoperă ei că cele șapte stele din mâna Lui au dispărut. Fiindcă 
Fiul Omului este în cuptor, nu pe pământ, cele șapte stele din mâna Lui sunt luate, fiindcă 

ele sunt doar o metaforă. În acest moment, ele nu mai sunt menţionate, ci sunt alocate 
diferitelor părţi ale Fiului Omului. În amintirile oamenilor, existenţa celor șapte stele aduce 
disconfort. Astăzi, Eu nu mai îngreunez lucrurile pentru om, iau cele șapte stele de la Fiul 
Omului și combin toate părţile Fiului Omului într-un întreg. Doar în acest moment vede 
omul întreaga Mea înfățișare. Oamenii nu vor mai separa Duhul Meu de trupul Meu, căci 
M-am ridicat de pe pământ în înaltul cerului. Oamenii Mi-au văzut adevăratul chip, ei nu 
Mă mai rup în bucăţi, iar Eu nu mai îndur defăimarea omului. Fiindcă pășesc în cuptorul 
cel mare alături de om, el încă se bazează pe Mine, Îmi simte existenţa în conștiința lui. 
Astfel, tot ce este aur pur se adună, treptat, cu Mine, în mijlocul focului arzând, care este 
tocmai momentul când fiecare este clasificat după categorie. Clasific fiecare „tip” de metal, 
făcându-i pe toți să se întoarcă la familiile lor, și numai acum încep toate lucrurile să fie 
întinerite... 

Din cauză că omul este atât de întinat îl arunc Eu în cuptor ca să fie ars. Totuși, el 
nu este nimicit de flăcări, ci rafinat, ca să-Mi pot afla plăcerea în el — căci, ceea ce vreau 
este ceva făcut din aur curat, lipsit de impurități, nu lucruri murdare, contaminate. 
Oamenii nu-Mi înţeleg starea sufletească, așa că, înainte de a se urca pe „masa de 
operaţie”, sunt copleșiți de neliniște, de parcă, după ce îi disec, o să-i omor atunci și 
acolo, în timp ce zac pe masa de operaţie. Înţeleg starea sufletească a oamenilor și, 
astfel, par să fiu un membru al omenirii. Am o mare compasiune pentru „nenorocirea” 
omului și nu știu de ce omul „s-a îmbolnăvit”. Dacă ar fi sănătos și fără dizabilităţi, ce 
nevoie ar fi să plătească un preţ și să petreacă un timp pe masa de operație? Dar faptele 
nu pot fi retractate — cine i-a spus omului să nu dea nicio atenţie „igienei alimentare”? 
Cine i-a spus să nu dea nicio atenţie sănătăţii lui? Astăzi, ce alte mijloace am Eu? Pentru 
a-Mi arăta compasiunea faţă de om, intru în „sala de operaţie” împreună cu el — și cine 
Mi-a spus să-l iubesc pe om? Astfel, Eu Însumi iau „bisturiul” și încep „să-l operez” pe 
om, pentru a preveni orice sechele. Datorită loialității Mele fată de om, oamenii varsă 
lacrimi în mijlocul durerii, pentru a-și arăta recunoştinţa față de Mine. Oamenii cred că 
Eu apreciez loialitatea personală, că voi da o mână de ajutor atunci când „prietenii” Mei 
vor fi în dificultate, iar oamenii sunt încă și mai recunoscători pentru bunătatea Mea și 
spun că-mi vor trimite „daruri” când boala va fi vindecată — dar Eu nu dau nicio atenţie 
unor astfel de exprimări ale intenţiei și Mă concentrez, în schimb, pe operarea omului. 
Din cauza slăbiciunii fizice a omului, el închide ochii, sub efectul bisturiului, și zace în 
stare de șoc pe masa de operaţie — totuși, Eu nu dau atenție, pur și simplu continuu să 
fac lucrarea ce e la îndemână. Când operaţia s-a încheiat, oamenii au scăpat dintre 
„fălcile tigrului” și îi hrănesc cu nutrienți bogaţi și, chiar dacă ei nu știu, nutrienţii din ei 
sporesc în mod treptat. Apoi le zâmbesc, iar ei văd clar numai chipul Meu adevărat după 
ce și-au recăpătat sănătatea și, astfel, Mă iubesc mai mult, Mă iau drept tată al lor — și 
nu este aceasta legătura dintre Cer și pământ? 


4 mai 1992 

Capitolul 40 


Oamenii Îmi urmăresc cu atenție fiecare mișcare, ca și cum aș fi pe punctul de a 
prăbuși cerurile, și sunt întotdeauna uluiţi de cele făcute de Mine, ca și cum faptele Mele 
ar fi complet de neînțeles pentru ei. Astfel, ei Mă imită în tot ceea ce fac, profund 
înfricoșaţi că vor ofensa Cerul și că vor fi aruncaţi în „lumea muritorilor”. Eu nu încerc să 
găsesc ceva ce pot folosi împotriva oamenilor sau să fac din deficienţele lor ţinta lucrării 
Mele. În acest moment, ei sunt foarte fericiţi și ajung să se bazeze pe Mine. Când îi dau 
omului, oamenii Mă iubesc așa cum își iubesc propriile vieţi, dar, când cer ceva de la ei, 
Mă ocolesc. De ce? Nu pot să pună în practică „imparțialitatea și echitabilitatea” lumii 
omului? De ce le adresez Eu astfel de cereri, iar și iar? Este adevărat că nu am nimic? 
Oamenii Mă tratează ca pe un cerșetor. Când cer lucruri de la ei, își expun „resturile” 
dinaintea Mea ca să Mă „bucur” de ele și chiar spun că au o grijă deosebită față de Mine. 
Mă uit la fețele lor urâte și la stările lor ciudate și plec, încă o dată, de lângă om. În aceste 
împrejurări, oamenii rămân lipsiţi de înţelegere și, încă o dată, iau înapoi lucrurile pe 
care li le-am refuzat, așteptând întoarcerea Mea. Am cheltuit mult timp și am plătit un 
preţ mare de dragul omului — dar, în acest moment, dintr-un motiv necunoscut, 
conștiințele oamenilor rămân mereu incapabile de a-și îndeplini funcţia iniţială. Ca 
rezultat, înregistrez această „îndoială persistentă” între „cuvintele de taină”, ca să 
slujească drept „referinţe” pentru generaţiile viitoare, fiindcă acestea sunt „rezultatele 
cercetării științifice” născute din „truda” oamenilor; cum aș putea să le şterg din 
întâmplare? Nu ar însemna asta „să dezamăgesc” intenţiile bune ale oamenilor? La 
urma urmei, am conștiință, așa că nu Mă angajez în acţiuni viclene, de conivenţă, cu 
oamenii — nu sunt faptele Mele astfel? Nu este aceasta „imparţialitatea și echitabilitatea” 
despre care vorbește omul? Printre oameni, am lucrat fără încetare până în prezent. 
Odată cu venirea unor timpuri cum sunt cele de astăzi, oamenii încă nu Mă cunosc, ei 
încă Mă tratează ca pe un străin şi chiar devin mai plini de ură faţă de Mine fiindcă i-am 
dus într-o „fundătură”. În acest moment, iubirea din inimile lor a dispărut demult, fără 
urmă. Nu Mă mândresc, și cu atât mai puţin îl minimalizez pe om. Îl pot iubi pe om pe 
vecie și pot și să-l urăsc pe vecie, iar acest lucru nu se va schimba niciodată, fiindcă am 
perseverenţă. Totuși, omul nu are această perseverenţă, își schimbă mereu atitudinea 
fată de Mine, Îmi dă mereu doar o atenţie limitată când deschid gura, iar când închid 
gura și nu spun nimic, ajunge, curând, să se piardă printre valurile lumii celei mari. Astfel, 
condensez aceasta într-un alt aforism: oamenilor le lipsește perseverenţa și, astfel, sunt 
incapabili de a-Mi împlini inima. 

În timp ce oamenii visează, Eu călătoresc în țările lumii, răspândind printre oameni 
„mirosul morții” din mâinile Mele. Toţi oamenii lasă imediat în urmă vitalitatea și intră în 
următorul strat al vieţii omenești. Printre oameni, niciun lucru viu nu mai poate fi văzut, 
cadavre sunt împrăștiate peste tot, lucrurile care sunt pline de vitalitate dispar imediat, 
fără urmă, iar mirosul sufocant al leșurilor umple pământul. Eu Îmi acopăr imediat fata și 

plec de lângă om, căci încep următoarea etapă a lucrării, dându-le celor care au prins 
viaţă un loc de trăit și făcându-i pe toți oamenii să trăiască într-un ţinut ideal. Acesta este 
pământul binecuvântat — un pământ fără întristare sau suspine — pe care l-am pregătit 
pentru om. Apa care țâșnește din izvoarele din vale este limpede precum cristalul până 
la fund, curge neîncetat și nu seacă niciodată; oamenii trăiesc în armonie cu Dumnezeu, 
păsările cântă și, sub adierea blândă și soarele cald, atât Cerul cât și pământul se 
odihnesc. Astăzi, aici, cadavrele tuturor oamenilor zac peste tot, în neorânduială. Fără 
ca oamenii să știe, Eu eliberez pestilența din mâinile Mele, iar trupurile oamenilor 
putrezesc, nelăsând urmă de carne din cap până-n picioare, iar Eu plec departe de om. 
Niciodată nu Mă voi mai aduna cu omul, niciodată nu voi mai veni printre oameni, pentru 
că etapa finală a întregului Meu plan de gestionare (de mântuire) a ajuns la sfârșit, și nu 
voi mai crea omenirea din nou, nu-i voi mai da omului nicio atenţie. După citirea 
cuvintelor din gura Mea, toți oamenii își pierd speranța, fiindcă nu vor să moară — dar 
cine nu „moare” pentru „a prinde viaţă”? Când le spun oamenilor că Îmi lipsește magia 
de a-i face să prindă viaţă, ei izbucnesc în lacrimi de durere; într-adevăr, deși sunt 
Creatorul, am doar puterea de a-i face pe oameni să moară și Îmi lipsește capacitatea 
de a-i face să prindă viaţă. Din această cauză, îi cer scuze omului. Astfel, i-am spus 
dinainte omului că „am o datorie neplătibilă faţă de el” — dar el a crezut că eram politicos. 
Astăzi, odată cu apariţia faptelor, încă spun aceasta. Nu voi încălca faptele, când voi 
vorbi. În noțiunile lor, oamenii cred că există prea multe căi prin care vorbesc Eu, astfel 
încât apucă strâns mereu cuvintele pe care li le dau, în timp ce speră la altceva. Nu sunt 
acestea, oare, motivațiile greșite ale omului? Tocmai în aceste împrejurări îndrăznesc 
să spun „cu curaj” că omul nu Mă iubește cu adevărat. Nu aș întoarce spatele conștiinței, 
distorsionând faptele, căci nu i-aș duce pe oameni în ţara lor ideală; la sfârșit, când 
lucrarea Mea se va încheia, îi voi conduce în ţara morţii. Așa că oamenii ar face bine să 
nu se plângă de Mine. Nu pentru că oamenii Mă iubesc? Nu pentru că dorinţa lor de 
binecuvântări este prea puternică? Dacă oamenii nu ar vrea să caute binecuvântări, cum 
ar putea exista această „nenorocire"? Datorită „loialității oamenilor faţă de Mine, pentru 
că M-au urmat timp de mulţi ani, lucrând din greu, în ciuda faptului că nu au contribuit 
niciodată, Eu le dezvălui câte ceva din ceea ce se întâmplă în „camera secretă”: dat fiind 
că, astăzi, lucrarea Mea are încă de atins un anumit punct și oamenii trebuie, încă, să 
fie aruncați în groapa de foc, îi sfătuiesc să plece cât de repede pot — toți cei care rămân 
vor suferi, foarte probabil, nenorociri și vor avea parte de puţin noroc, și tot nu vor fi în 
stare să evite moartea în cele din urmă. Eu deschid larg pentru ei „uşa către bogăţie”; 
oricine este dispus să plece ar trebui s-o pornească din loc cât de repede poate — dacă 
vor aștepta până la sosirea mustrării, va fi prea târziu. Aceste cuvinte nu sunt o glumă — 
sunt adevărul adevărat. Cuvintele Mele le sunt rostite oamenilor cu toată conștiința și, 
dacă nu plecaţi acum, când o veţi face? Sunt oamenii cu adevărat în stare să se încreadă 
în cuvintele Mele? 

Nu M-am gândit mult la soarta omului; Eu, pur și simplu, Îmi urmez propria Mea voie, 

neconstrâns de oameni. Cum aș putea să-Mi retrag mâna din cauza temerilor lor? De-a 
lungul întregului Meu plan de mântuire niciodată nu am făcut alte aranjamente 
suplimentare pentru experiențele omului. Eu doar acţionez conform planului Meu iniţial. 
În trecut, oamenii „s-au oferit” pentru Mine, iar Eu nu am fost nici cald, nici rece față de 
ei. Astăzi, ei s-au „sacrificat” pentru Mine, iar Eu rămân nici cald, nici rece faţă de ei. Nu 
sunt complăcut pentru că oamenii își sacrifică vieţile pentru Mine, nici nu sunt copleșit 
de o bucurie extraordinară, ci continuu să-i trimit la locul de execuţie în conformitate cu 
planul Meu. Nu dau nicio atenţie atitudinii lor în timpul mărturisirii — cum ar putea inima 
Mea geroasă și rece să fie mișcată de inimile oamenilor? Sunt Eu unul dintre animalele 
emoționale din sânul omenirii? De multe ori le-am amintit oamenilor că nu am emoții, 
dar ei zâmbesc numai, crezând că sunt doar politicos. Am spus că „nu cunosc filosofiile 
omenirii cu privire la viață”, dar oamenii nu au crezut niciodată asta și au spus că 
mijloacele prin care vorbesc Eu sunt atât de multe. Din cauza constrângerilor acestei 
noțiuni a omului, nu ştiu pe ce ton și prin ce mijloace să le vorbesc oamenilor — și, astfel, 
neavând de ales, nu pot decât să vorbesc răspicat. Ce altceva pot să fac? Mijloacele 
prin care vorbesc oamenii sunt atât de multe — ei spun „nu ar trebui să ne bazăm pe 
emoţii, ci să practicăm dreptatea”, acesta este tipul de lozincă pe care au strigat-o timp 
de mulţi ani, dar ei sunt incapabili de a acţiona conform vorbelor lor, vorbele lor sunt 
goale — astfel că Eu spun că oamenilor le lipsește abilitatea de a face ca „vorbele și 
faptele lor să aibă loc simultan”. În inimile lor, oamenii cred că, acţionând astfel, 
înseamnă să rivalizeze cu Mine — totuși Eu nu am niciun interes pentru emulaţia lor, Mi- 
e lehamite de ea. De ce se întorc oamenii, întotdeauna, împotriva Celui care îi hrănește? 
l-am dat omului prea puţin? De ce i se închină, întotdeauna oamenii în taină Satanei, pe 
la spatele Meu? De parcă lucrează pentru Mine, iar salariul lunar, pe care li-l dau, este 
insuficient pentru a le acoperi costurile vieţii, din care cauză ei caută un alt serviciu în 
afara orelor de program pentru a-și dubla lefurile — fiindcă cheltuielile oamenilor sunt 
prea mari, iar ei nu par să știe cum să se descurce. Dacă ar fi într-adevăr așa, le-aș cere 
să plece din „fabrica” Mea. Demult, i-am explicat omului că a lucra pentru Mine nu implică 
niciun tratament special: fără excepții, Eu îi tratez pe oameni în mod echitabil și rațional, 
adoptând un sistem conform căruia „muncești din greu, câștigi mai mult, muncești mai 
puţin, câștigi mai puţin și nu muncești, nu câștigi nimic”. Când vorbesc, Eu nu ţin nimic 
ascuns; dacă cineva crede că „regulile fabricii” Mele sunt prea stricte, ar trebui să plece 
imediat, le voi plăti „tariful” de deplasare din oraș. Mă port cu „îngăduinţă” cu astfel de 
oameni, nu-i oblig să stea. Printre acești nenumărați oameni, nu aș putea găsi Eu un 
„muncitor” care să fie după propria Mea inimă? Oamenii nu ar trebui să Mă subestimeze! 
Dacă oamenii tot nu-Mi vor da ascultare și vor vrea să-și caute „serviciu” în altă parte, 
nu-i voi obliga — aș accepta cu bucurie, nu am de ales! Nu este aceasta din cauză că 
am prea multe „reguli și regulamente"? 


8 mai 1992 

Cândva, Mi-am asumat un mare efort printre oameni, însă ei nu au băgat de seamă 
și așa, a trebuit să-Mi folosesc cuvintele pentru a-l revela lor, pas cu pas. Cu toate 
acestea, omul tot nu a putut să-Mi înțeleagă cuvintele și a rămas neștiutor cu privire la 
scopul planului Meu. Și astfel, din cauza neajunsurilor și defectelor, oamenii au făcut 
lucruri care Mi-au perturbat gestionarea, iar acest lucru a oferit diverselor tipuri de spirite 
necurate ocazia de a intra, astfel încât oamenii au devenit victimele lor și au fost torturați 
de către aceste spirite necurate până când au fost întinaţi în întregime. Doar atunci am 
văzut clar intenţiile și scopurile omului. Am oftat dintre nori: de ce oamenii acţionează 
întotdeauna pentru ei înșiși? Oare mustrările Mele nu sunt menite să-i desăvârșească? 
Le critic Eu dinadins atitudinea pozitivă? Limbajul omului este foarte frumos și delicat, în 
timp ce faptele sale sunt în completă dezordine. Cum se face că cerinţele pe care le am 
de la om nu se realizează niciodată? Cumva îi cer unui câine să se caţăre într-un copac? 
Cumva fac mult zgomot pentru nimic? Pe parcursul întregului Meu plan de gestionare, 
am creat o varietate de „parcele experimentale”; cu toate acestea, din cauza terenului 
aflat în stare proastă și din cauza lipsei luminii soarelui timp de prea mulţi ani, pământul 
se schimbă constant, ceea ce conduce la o „cădere” a pământului. Și astfel, în amintirea 
Mea, am renunţat la nenumărate parcele de acest tip. Chiar și acum, mare parte din 
pământ continuă să se schimbe. Dacă, într-o zi, pământul se schimbă cu adevărat într- 
un alt tip, îl voi arunca deoparte cu o mișcare a mâinii Mele — nu e tocmai asta lucrarea 
Mea în etapa actuală? Dar omenirea nu este câtuși de puţin conștientă de acest lucru; 
ea este doar „mustrată” sub „călăuzirea” Mea. Ce bine face asta? Aș putea fi Eu un 
Dumnezeu care vine în mod special pentru a-l mustra pe om? În cerul de mai sus, am 
plănuit cândva ca, atunci când voi veni printre oameni, să Mă unesc cu ei, astfel încât 
toţi cei pe care îi iubesc să poată să fie aproape de Mine. Totuși, acum, ajungând astăzi 
în această etapă, nu numai că omul nu ţine legătura cu Mine, ci în schimb, Mă ţine la 
distanță din cauza mustrării Mele. Nu plâng din cauza evitării lui. Ce se poate face în 
legătură cu asta? Oamenii sunt cu toţii interpreţi care cântă pe orice melodie se pune. 
Sunt încrezător în capacitatea Mea de a-i lăsa pe oameni să-Mi „scape” din strânsoare 
și sunt chiar mai încrezător în capacitatea Mea de a-i aduce înapoi în „fabrica” Mea din 
„alte părţi”. În acest moment, ce plângeri ar putea avea omul? Și ce ar putea omul să-Mi 
facă Mie? Oare nu sunt oamenii iarba care creşte pe un zid? Şi totuși, nu le fac rău 
oamenilor pentru acest defect, ci mai degrabă le dau nutrientii Mei. Oamenii sunt slabi 
și lipsiţi de putere și de nutrienți; exact așa sunt ei. Transform inimile reci ale oamenilor 
cu îmbrăţișarea Mea caldă. Cine altcineva poate să facă un asemenea lucru? De ce 
Mi-am asumat o asemenea lucrare printre oameni? Poate oare omul să-Mi înţeleagă 
într-adevăr inima? 

Printre toţi pe care i-am ales, M-am implicat într-o „afacere” şi astfel întotdeauna 
există un du-te vino de oameni în casa Mea, într-un șuvoi fără sfârșit. Ei toţi sunt implicați 

în diferite formalităţi în locuinţa Mea, ca și când ar discuta afaceri cu Mine, ceea ce face 
ca lucrarea Mea să fie copleșitor de agitată uneori, încât nu am nicio șansă să Mă ocup 
de toate ciorovăielile dintre ei. Îi îndemn pe oameni să nu-Mi înmulțească poverile; ar fi 
bine să-și aleagă singuri drumul, decât să se bizuie în mod constant pe Mine. Ei nu pot 
să fie întotdeauna copii în casa Mea; ce beneficiu ar aduce acest lucru? Ceea ce fac Eu 
este o treabă foarte importantă; Eu nu conduc un „magazin de cartier cu gustări” sau 
vreun alt fel de „magazin mic”. Niciun om nu izbutește să-Mi înțeleagă starea 
sufletească, de parcă ar glumi cu Mine în mod deliberat, de parcă ar fi toți niște copii 
obraznici, cu o poftă nesătulă de joacă, neluând niciodată în considerare treburile 
serioase și făcându-i astfel pe mulţi să nu izbutească să-și termine „temele” pe care Eu 
le-am repartizat lor. Cum ar putea avea astfel de oameni îndrăzneala să-și arate 
chipurile în fața „învăţătorului” lor? De ce nu se ocupă niciodată de ceea ce ar trebui să 
facă? Ce fel de obiect este inima omului? Acest lucru nu-Mi este clar nici în ziua de 
astăzi. De ce inima omului se schimbă neîncetat? Este ca într-o zi de iunie: acum soarele 
este arzător, acum norii sunt denși și acum urlă vântul aprig. Așadar, de ce este omul 
incapabil să înveţe din experienţa sa? Poate ceea ce am spus este o exagerare. Oamenii 
nu știu nici măcar să-și ia o umbrelă la ei în timpul sezonului ploios și astfel, din pricina 
neștiinței lor, au fost udati până la piele de nenumărate ori din cauza ploilor care s-au 
ivit neașteptat, ca și când Eu i-aș fi necăjit în mod deliberat, iar ei ar fi fost mereu asaltați 
de ploaia din cer. Ori poate că sunt Eu prea „crud”, făcându-i pe oameni distrași și ca 
atare mereu împrăștiați, neștiind niciodată ce să facă. Niciun om nu a înţeles cu adevărat 
scopul sau semnificaţia lucrării Mele. Având în vedere acest lucru, toţi fac această 
muncă de a se perturba și mustra singuri Chiar Îmi propun să pedepsesc omul? De ce 
oamenii își pricinuiesc singuri necazuri? De ce întotdeauna intră în capcane? De ce nu 
negociază cu Mine, ci în schimb își găsesc singuri metode pentru a-și face de lucru? 
Oare tot ceea ce ofer Eu omului nu este suficient? 

Mi-am publicat „lucrarea de debut” printre toți oamenii și pentru că publicaţia Mea 
stârnește o mare admiraţie în oameni, o supun cu toţii analizei și studiului atent și, prin 
acest studiu atent, ei au avut mult de câștigat. Lucrarea Mea scrisă pare a fi un roman 
uimitor, foarte întortocheat; pare a fi un romantic poem în proză; pare a fi o discuţie din 
cadrul unui program politic; pare a fi un compendiu de înțelepciune economică. În vreme 
ce lucrarea Mea scrisă este atât de bogată, există multe opinii diferite despre aceasta 
și nimeni nu ar putea să facă o prefață care să rezume această lucrare a Mea. Oamenii 
pot avea cunoștințe „remarcabile” și talent, dar această lucrare a Mea este suficientă 
cât să-i pună în încurcătură pe toți cei capabili și talentaţi. Chiar dacă oamenii spun 
„Sângele poată să curgă, lacrimile pot fi vărsate, dar nimeni nu trebuie să-și plece 
capul”, ei și-au plecat deja capetele în mod inconștient, pentru a-și exprima 
abandonarea în fața lucrării Mele scrise. Din lecţiile experienţelor sale, omul Mi-a 
rezumat lucrarea scrisă de parcă ar fi o carte divină care a căzut din cer. Totuși, Eu îl 
îndemn să nu fie prea sensibil. După părerea Mea, ceea ce am spus este foarte 

obișnuit; totuși, sper ca în Enciclopedia vieții pe care o conţine lucrarea Mea, oamenii 
vor putea să-și găsească oarecum modul de viaţă; în Destinația omului, ei ar putea 
căuta rostul vieții; în Secretele cerului, ar putea căuta voia Mea; iar în Calea omenirii, 
ar putea căuta arta de a trăi. Nu ar fi mai bine așa? Eu nu-l oblig pe om; dacă cineva 
„nu este interesat” de lucrarea Mea scrisă, îi voi „returna banii” pentru cartea Mea, plus 
o „taxă pentru servicii”. Eu nu forțez pe nimeni. În calitate de autor al cărții, singura Mea 
speranţă este că cititorilor le va plăcea cartea Mea, dar gusturile oamenilor sunt mereu 
diferite. Și astfel, îi îndemn pe oameni să nu își compromită viitoarele planuri de viață 
doar pentru că ei nu pot îndura să renunţe la grija pentru imagine. Dacă ar proceda așa, 
cum aș putea Eu, bun la suflet precum sunt, să îndur o asemenea mare umilinţă? Dacă 
sunteți cititori cărora le place lucrarea Mea, sper că voi Îmi veţi trimite valoroasele 
voastre sugestii, astfel încât să-Mi îmbunătățesc scrisul şi ca atare, prin intermediul 
greșelilor omului, să ameliorez conţinutul scrisului Meu. Acest lucru ar fi atât în 
beneficiul autorului, cât și al cititorului, nu-i așa? Nu știu dacă faptul că spun asta este 
sau nu corect și poate în acest fel pot să-Mi îmbunătăţesc abilitatea de a scrie şi, 
probabil, să consolidez prietenia dintre noi. În ansamblu, Eu sper ca toți oamenii să 
poată coopera cu lucrarea Mea, fără să o întrerupă, astfel încât cuvântul Meu să poată 
fi transmis în fiecare familie și cămin, și așa toți oamenii de pe pământ să poată trăi în 
cuvintele Mele. Acesta este țelul Meu. Sper ca lecturând Capitolul despre viaţă din 
cuvintele Mele toți să poată să aibă ceva de câștigat, fie maxime despre viaţă, fie 
cunoștințe despre erorile care se abat asupra lumii oamenilor, ori ce îi solicit Eu omului, 
ori despre „secretele” oamenilor Împărăției de azi. Oricum, Eu îi îndemn pe oameni să 
se uite la Scandalurile oamenilor de azi; aceasta ar putea fi de folos tuturor. N-ar strica 
nici să citiți adesea din Cele mai noi secrete, ceea ce ar putea fi și mai de folos pentru 
vieţile oamenilor. Din nou, citiți deseori rubrica Subiecte fierbinţi — nu ar fi aceasta și 
mai folositoare pentru viețile oamenilor? Nu se întâmplă nimic rău dacă Îmi urmaţi sfatul, 
vedeţi dacă are vreun efect și apoi Îmi relatați cum vă simțiţi după citirea acesteia, astfel 
încât să fiu mai capabil să vă pot prescrie medicamentul corect și, în cele din urmă, să 
eradichez complet maladiile omenirii. Nu știu ce părere aveţi despre sugestiile Mele, 
dar sper că le veţi privi drept materiale de referință. Cum ar fi asta? 


12 mai 1992 


Capitolul 42 


De îndată ce începe lucrarea nouă, toți oamenii au o nouă intrare și avansează cu 
Mine mână în mână. Mergem împreună pe marele drum al Împărăției și există o mare 
intimitate între om și Mine. Pentru a-Mi arăta sentimentele și pentru a-Mi demonstra 
atitudinea faţă de om, Eu am vorbit întotdeauna omului. Totuși, o parte din aceste cuvinte 

pot răni oamenii, în timp ce unele pot fi de mare ajutor pentru ei, și astfel Eu îi sfătuiesc 
pe oameni să asculte mai des cuvintele ce ies din gura Mea. Cuvântările Mele s-ar putea 
să nu fie deosebit de elegante, dar sunt toate cuvinte ce vin din adâncul inimii Mele. 
Deoarece omenirea este prietena Meu, Eu am continuat să-Mi îndeplinesc lucrarea 
printre oameni, iar omul, de asemenea, face tot ce-i stă în putință pentru a colabora cu 
Mine, temându-se profund să nu-Mi întrerupă lucrarea. În acest moment, inima Mea este 
plină de o mare încântare, pentru că am câștigat o parte din oameni, şi astfel „proiectul” 
Meu nu mai este în recesiune; nu mai constă în cuvinte goale și „piața Mea de produse 
de specialitate” nu mai funcţionează anevoios. La urma urmei, oamenii sunt sensibili — 
ei sunt dispuși „să se ofere” pentru numele Meu și slava Mea, și doar în felul acesta 
„magazinul Meu de specialități” câștigă câteva „bunuri” noi și astfel, în tărâmul spiritual 
mulți „clienţi” vin să cumpere „bunurile” Mele. Numai din acest moment înainte Eu câștig 
glorie; numai atunci cuvintele rostite din gura Mea nu mai sunt vorbe goale. Am fost 
triumfător și M-am întors victorios, iar toți oamenii Mă sărbătoresc. În acest moment, 
marele balaur roșu vine și el să „celebreze”, să-și arate admiraţia pentru Mine, să arate 
că se dă bătut la picioarele Mele, lucru pe care Eu îl văd drept slavă. Din vremea creaţiei 
până astăzi, am dus multe bătălii victorioase și am făcut multe lucruri admirabile. Mulţi 
oameni M-au sărbătorit cândva, Mi-au adus laudă și au dansat pentru Mine. Deși 
acestea erau scene emoțţionante și de neuitat, niciodată nu am zâmbit, căci trebuia încă 
să cuceresc omul și doar făceam o parte din lucrare asemănătoare creaţiei. Astăzi este 
diferit de trecut. Zâmbesc de pe tron, am cucerit omul, iar toți oamenii se pleacă în 
închinare înaintea Mea. Oamenii de astăzi nu sunt oamenii din trecut. Cum putea 
lucrarea Mea să fie de dragul altui lucru decât al prezentului? Cum putea să fie pentru 
altceva decât pentru slava Mea? De dragul unui viitor mai strălucit, voi clarifica toată 
lucrarea Mea în om de mai multe ori, pentru ca toată slava Mea să se poată „odihni” în 
om, care a fost creat. Voi lua acest lucru ca principiu al lucrării Mele. Cei care sunt 
dispuși să coopereze cu Mine se ridică și muncesc din greu, astfel încât mai mult din 
slava Mea să poată umple bolta cerească. Acum este timpul să îndeplinesc planuri mari. 
Toţi cei care sunt sub îngrijirea și protecţia iubirii Mele au șansa de a-și folosi abilitățile 
aici, cu Mine, iar Eu voi manevra toate lucrurile să se „învârtă” pentru lucrarea Mea. 
Păsările care zboară pe cer sunt slava Mea pe cer, mările de pe pământ sunt faptele 
Mele pe pământ, stăpânul tuturor lucrurilor este manifestarea Mea printre toate lucrurile, 
iar Eu întrebuinţez tot ce există pe pământ ca și capital pentru gestionarea Mea, făcând 
ca toate lucrurile să se înmulțească, să înflorească și să strălucească de viaţă. 

În vremea creației, hotărâsem deja că lucrarea Mea pe pământ se va încheia 
complet în epoca finală. Momentul când se va termina lucrarea Mea va fi tocmai 
momentul când toate faptele Mele se vor manifesta pe bolta cerească. Voi face ca 
oamenii de pe pământ să-Mi recunoască faptele, iar înaintea „scaunului de judecată” vor 
fi dovedite faptele Mele, astfel încât să fie recunoscute printre oamenii de pe pământ, 
care vor ceda cu toţii. Astfel, după aceea, voi începe o lucrare care nu a mai fost realizată 


362 


niciodată în epocile trecute. De astăzi înainte, voi face clare faptele Mele pas cu pas, 
astfel încât înţelepciunea, minunăţia și insondabilitatea Mea să fie recunoscute și 
dovedite în toate sferele societăţii. În special, toate partidele conducătoare de pe pământ 
vor fi făcute să-Mi recunoască faptele, astfel că faptele Mele vor fi judecate de 
„judecători” și „apărate” de „avocaţi” și vor fi recunoscute, făcându-i pe toți oamenii să- 
și plece capul și să se predea. Din acest moment înainte, acţiunile Mele vor fi 
recunoscute de toate sferele societății și aceasta va fi clipa când voi câștiga toată gloria 
pe pământ. În acel moment, Mă voi arăta omului și nu voi mai fi ascuns. În prezent, 
faptele Mele încă nu au ajuns la punctul lor culminant. Lucrarea Mea progresează în 
continuare, iar când va atinge apogeul, se va termina. Voi cuceri cu desăvârșire oamenii 
tuturor naţiunilor și voi face ca bestiile feroce să devină blânde ca mieii înaintea Mea și 
voi face ca marele balaur roșu să se supună înaintea Mea precum oamenii de pe 
pământ. Voi înfrânge toți dușmanii Mei din cer și voi face ca toți adversarii Mei de pe 
pământ să fie cuceriţi. Acesta este planul Meu și aceasta este minunăţia faptelor Mele. 
Omul poate doar să trăiască sub influenţa naturii, sub călăuzirea Mea - el nu poate lua 
propriile decizii! Cine poate scăpa de mâna Mea? Eu am repartizat toată natura în diferite 
categorii, făcând-o să existe în cadrul legilor și numai din acest motiv există pe pământ 
legi precum căldura primăverii și răcoarea toamnei. Motivul pentru care florile de pe 
pământ se veștejesc iarna și înfloresc vara este minunăţia mâinii Mele; motivul pentru 
care gâștele zboară spre sud iarna este că Eu reglez temperatura; iar motivul pentru 
care mările vuiesc este că vreau să înec lucrurile de la suprafaţa apei. Ce nu e rânduit 
de Mine? Din acest moment înainte, „economiile naturale” ale omului sunt înfrânte 
complet de cuvintele Mele, iar oamenii nu-Mi mai anihilează prezenţa datorită existenţei 
„legilor naturale”. Cine va mai nega vreodată existența Conducătorului tuturor lucrurilor? 
În ceruri, Eu sunt Șef; printre toate lucrurile, Eu sunt Domnul; și printre toți oamenii, Eu 
sunt cel mai important. Cine îndrăznește cu ușurință să mânjească acest lucru cu 
„vopsea”? Ar putea falsităţile să perturbe existența adevărului? Cu această oportunitate 
prețioasă, încep din nou lucrarea din mâinile Mele, fără să mai sufăr amestecul omului 
și „menţinând în mișcare” mașinile. 

Am adăugat diverse „condimente” printre cuvintele Mele și, astfel, ar putea să pară 
că sunt bucătarul distins al omului. Deși oamenii nu știu cum să-și condimenteze 
mâncarea, ei îi savurează gustul; ținând „farfuria”, ei toți savurează „felurile de mâncare” 
pe care le-am pregătit. Nu știu de ce, dar oamenii vor să mănânce mereu mai mult din 
felurile de mâncare pe care le pregătesc personal. Este ca și cum ei Mă văd prea sus, 
ca și cum Mă văd ca pe cel mai bun dintre toate condimentele și nu au niciun respect 
pentru alți oameni. Pentru că am prea mult respect de sine, nu vreau să sparg „castronul 
din fier pentru orez” al altora din propriile Mele motive. Astfel, profit de ocazie să ies din 
„bucătărie” şi să ofer altora ocazia să se distingă. Numai în felul acesta inima Mea este 
neclintită; nu vreau să-i fac pe oameni să Mă admire pe Mine și să-i privească de sus 
pe alţii; asta nu ar fi corect. Care e valoarea faptului de a avea un statut în inimile 

oamenilor? Sunt Eu chiar atât de grosolan și nerezonabil? Chiar doresc să pretind un 
statut? Dacă da, atunci de ce Mă angajez într-o lucrare atât de mare? Eu nu doresc să 
Mă lupt pentru faimă și avere împotriva altora și disprețuiesc faima și averea lumească; 
nu asta urmăresc. Nu văd omul ca pe un model de urmat, nu lupt și nu smulg, ci trăiesc 
bazându-Mă pe „meșteșugul” Meu și nu comit acte inadmisibile. Astfel, când Mă plimb 
pe pământ, mai întâi acţionez și cer „plata pentru produsul meșteșugăresc” mai târziu — 
doar aceasta este corectitudinea și justețea despre care vorbește omul. Nu există nicio 
exagerare în asta, nu e câtuși de puţin ceva minimalizat; Eu vorbesc conform sensului 
adevărat al faptelor. Mă plimb înainte și înapoi printre oameni, căutându-i pe cei care 
sunt cinstiți și rezonabili, totuși nu a existat încă niciun rezultat. lar pentru că oamenilor 
le place să negocieze, preţul este fie prea mare, fie prea mic și astfel, Eu încă 
îndeplinesc lucrarea din mâinile Mele ce „Mi-a revenit de făcut”. Astăzi, încă nu știu de 
ce omul nu-și respectă datoria, de ce nu știe cât de mare este statura sa. Oamenii nici 
măcar nu știu dacă statura lor cântărește câteva grame sau câteva liang.* Și astfel, ei 
încă Mă lingușesc. Este ca și cum toată lucrarea Mea ar fi fost în zadar, ca și cum 
cuvintele Mele sunt doar un ecou în munții cei mari și nimeni nu a perceput vreodată 
esenţa cuvintelor și cuvântărilor Mele. Şi astfel, Eu folosesc asta ca temelie pentru a 
rezuma al treilea aforism: „Oamenii nu Mă cunosc pentru că nu Mă văd”. Este ca și cum, 
după ce au mâncat cuvintele Mele, oamenii beau un medicament care să ajute la 
digestie și, pentru că efectele secundare ale medicamentului sunt atât de puternice, ei 
suferă pierderi de memorie și astfel, cuvintele Mele ajung să fie uitate de omenire, iar 
locul unde sunt Eu devine colțul pe care ei îl uită. Din cauza aceasta, Eu oftez. De ce 
am făcut atât de multă lucrare și, totuși, nu există nicio dovadă a acesteia în oameni? 
Nu am depus efort suficient? Sau este pentru că nu am priceput ce are nevoie omul? 
Deja nu mai este nimic ce pot să fac în această privinţă, iar singura Mea alegere este 
să-Mi folosesc decretele administrative ca să cuceresc toţi oamenii. Nu voi mai fi o mamă 
iubitoare, ci voi gestiona toată omenirea ca un tată aspru! 


15 mai 1992 


Capitolul 43 


Poate că oamenii au arătat un „mare interes” pentru cuvintele Mele numai din cauza 
decretelor Mele administrative. Dacă nu ar fi guvernaţi de decretele Mele administrative, 
ei ar rage toți ca tigrii care tocmai au fost tulburaţi. Zi de zi, Eu cutreier printre nori, privind 
omenirea care acoperă pământul cum umblă de colo până colo, înfrânată de Mine prin 
intermediul decretelor Mele administrative. În acest fel, rasa umană este ținută în ordine, 


a „Liangul” este o unitate chinezească de măsurare a greutăţii; un liang este 50 de grame. 

iar Eu îmi perpetuez decretele administrative. Începând din acest moment, cei de pe 
pământ primesc tot felul de mustrări din cauza decretelor Mele administrative și, în timp 
ce aceste mustrări coboară asupra lor, întreaga omenire protestează zgomotos și fuge 
în toate direcțiile. În acest moment, națiunile pământului pier imediat, hotarele dintre ele 
încetează să mai existe, un loc nu mai este despărțit de altul și nu mai există înstrăinare 
printre oameni. Încep să fac o „lucrare ideologică” printre oameni, pentru ca ei să poată 
coexista pașnic, unul alături de altul, fără să se mai lupte și, dat fiind că Eu îmbunătăţesc 
relaţiile dintre oameni și stabilesc legături în mijlocul omenirii, oamenii devin uniţi. Voi 
umple empireul cu manifestările acţiunilor Mele și voi face ca totul pe pământ să se 
prosterneze sub puterea Mea, punându-Mi astfel în aplicare planul pentru „unitatea 
globală” și aducând la îndeplinire această unică dorinţă a Mea, în așa fel încât omenirea 
să nu mai „umble de colo până colo” pe faţa pământului, ci să găsească neîntârziat o 
destinaţie potrivită. Mă gândesc la specia umană în toate chipurile, făcând ca toată 
omenirea să ajungă curând să trăiască într-un ţinut al păcii și fericirii, ca zilele vieții lor 
să nu mai fie triste și dezolate, iar planul Meu să nu eșueze pe pământ. Fiindcă omul 
există acolo, Îmi voi construi națiunea pe pământ, căci o parte a manifestării slavei Mele 
este pe pământ. Deasupra, în ceruri, Îmi voi rândui cetăţile și, astfel, voi înnoi totul și 
deasupra, și dedesubt. Voi aduce tot ce există deasupra cerurilor și sub ceruri într-o 
singură unitate, astfel încât toate lucrurile de pe pământ să fie unite cu tot ce este în 
ceruri. Acesta este planul Meu; este ceea ce voi realiza în epoca finală — să nu se 
amestece nimeni în această parte a lucrării Mele! Răspândirea lucrării Mele printre 
națiunile neamurilor este ultima parte a lucrării Mele pe pământ. Nimeni nu este în stare 
să înțeleagă lucrarea pe care o voi face și, din acest motiv, oamenii sunt complet amețiţi. 
Și, pentru că sunt activ ocupat cu lucrarea Mea pe pământ, oamenii se folosesc de 
ocazie pentru „a-și face de cap”. Ca să-i împiedic să fie prea turbulențţi, i-am plasat mai 
întâi sub mustrarea Mea ca să îndure disciplina iazului de foc. Acesta este o etapă în 
lucrarea Mea și voi folosi puterea iazului de foc pentru a realiza această etapă din 
lucrarea Mea; altfel, ar fi imposibil să-Mi îndeplinesc lucrarea. Le voi face pe ființele 
omenești de peste tot din univers să se supună dinaintea tronului Meu, împărțindu-le în 
categorii diferite, în conformitate cu judecata Mea, clasificându-le conform acestor 
categorii și sortându-le mai departe în familiile lor, astfel încât întreaga omenire va înceta 
să nu-Mi dea ascultare, căzând, în schimb, într-o rânduială curată și ordonată, conform 
categoriilor pe care le-am numit — nimeni să nu se miște la întâmplare! Pretutindeni în 
univers, am făurit o nouă lucrare; pretutindeni în univers, toată omenirea este uluită și 
consternată de arătarea Mea bruscă, orizonturile lor s-au extins cu mult prin arătarea 
Mea în mod deschis. Nu e astăzi exact așa? 

Am făcut primul pas printre toate naţiunile și toate popoarele și am început prima 
parte a lucrării Mele. Nu-Mi voi tulbura planul ca să o iau de la capăt: ordinea lucrării 
între neamuri este bazată pe procedura lucrării Mele în ceruri. În momentul în care toate 
fiinţele omenești își înalță ochii ca să-Mi privească fiecare gest și acțiune, Eu arunc o 

ceaţă asupra lumii. Ochii oamenilor slăbesc dintr-o dată și ei nu sunt în stare să priceapă 
nicio îndrumare, ca oile în pustiul deșertului, iar când vijelia începe să urle, tipetele lor 
sunt înăbușite de vântul șuierător. În mijlocul rafalelor de vânt, formele omenești pot fi 
văzute vag, dar niciun glas omenesc nu poate fi auzit și, chiar dacă oamenii ţipă din 
toate puterile, efortul este zadarnic. În acest moment, omenirea plânge și se vaită cu 
voce tare, sperând ca un mântuitor să pice brusc din cer ca să-i conducă afară din 
deșertul nemărginit. Dar, oricât de mare le e credința, mântuitorul rămâne nemișcat, iar 
speranțele omului sunt spulberate: focul credinţei, care a fost aprins, este stins de 
furtuna din deșert, iar omul zace la pământ, într-un loc pustiu și nelocuit, fără a mai putea 
înălța vreodată o torță aprinsă, și cade fără simţiri... Profitând de moment, Eu fac să 
apară o oază dinaintea ochilor lui. Dar, în timp ce inima omului ar putea fi nespus de 
fericită, trupul lui este prea fragil ca să reacționeze, slab și șchiopătând; și, chiar dacă 
vede fructele cele frumoase crescând în oază, îi lipsește puterea de a le culege deoarece 
„resursele interne” ale omului s-au epuizat în întregime. Eu iau lucrurile de care are 
nevoie omul și i le ofer, dar tot ce face el este să arunce un zâmbet trecător, cu chipul 
complet posomorât: fiecare strop din puterea omenirii a dispărut fără urmă, disipându- 
se în văzduh. Din acest motiv, chipul omului este pe deplin inexpresiv și doar o singură 
rază de afecţiune radiază din ochii lui congestionaţi, cu bunăvoința blândă ca a unei 
mame păzindu-și copilul. Din când în când, buzele uscate și crăpate ale omului 
freamătă, de parcă ar fi pe punctul de a vorbi însă nu are puterea de a o face. Îi dau 
puţină apă, dar el nu face altceva decât să scuture din cap. Din aceste acțiuni eratice și 
imprevizibile, aflu că omul și-a pierdut deja toată speranţa în sine și doar Mă urmărește 
cu o privire imploratoare în ochi, ca și când ar pleda pentru ceva. Dar, neștiind obiceiurile 
și moravurile omenirii, sunt uluit de expresiile faciale și de acţiunile oamenilor. Doar în 
acest moment descopăr Eu brusc că zilele existenței omului se apropie iute de sfârșit și 
întorc o privire compătimitoare spre el. Și, doar în acest moment, omul etalează un 
zâmbet de plăcere, dând din cap înspre Mine, de parcă fiecare dorinţă a sa ar fi fost 
îndeplinită. Omenirea nu mai este tristă; pe pământ, oamenii nu se mai plâng de 
deșertăciunea vieții și renunţă la toate legăturile cu „viața”. De atunci înainte nu vor mai 
fi suspine pe pământ, iar zilele pe care le va trăi rasa umană vor fi pline de încântare... 

Mă voi ocupa cum se cuvine de treburile omului înainte de a-Mi vedea de propria-Mi 
lucrare, ca nu cumva omenirea să se amestece necontenit în lucrarea Mea. Pentru Mine, 
treburile omului nu sunt chestiunea principală; treburile omenirii sunt lipsite de urmări. 
Deoarece spiritul omului este așa meschin — se pare că omenirea nu dorește să arate 
milă nici măcar unei furnici sau că furnicile sunt dușmanele omenirii — există întotdeauna 
discordie între oameni. Auzind discordia dintre oameni, plec din nou și nu mai dau nicio 
atenţie poveștilor lor. În ochii omenirii, Eu sunt un „comitet cetățenesc”, specializat în 
rezolvarea „disputelor familiale” dintre „rezidenți. Când oamenii vin înaintea Mea, își 
aduc, în mod invariabil, motivele personale și, cu un zel autoritar, relatează în detaliu 
„experiențele lor neobișnuite”, adăugând comentarii proprii pe măsură ce-i dau înainte. 

Mă uit la extraordinarul comportament al oamenilor: chipurile lor sunt acoperite de praf — 
un praf care, „irigat? de sudoare, își pierde „independenţa” în timp ce se amestecă cu 
transpiraţia, iar chipurile oamenilor devin și mai „îmbogăţite”, ca suprafaţa nisipoasă a 
unei plaje, pe care urmele de pași pot fi văzute uneori. Părul lor seamănă cu acela al 
strigoilor, lipsit de luciu, cu firele ridicate drept în sus, aidoma unor paie înfipte într-un 
glob. Pentru că temperamentul îi este prea fierbinte, de parcă și părul îi e zburlit de furie, 
chipul lui degajă sporadic „abur', de parcă sudoarea i-ar „fierbe”. Scrutându-l 
îndeaproape, văd că faţa omului este acoperită de „flăcări” ca un soare aprins, motiv 
pentru care un gaz fierbinte se înalţă din el și chiar Mă îngrijorez că mânia lui ar putea 
să-i mistuie chipul, chiar dacă el însuși nu ia în seamă acest lucru. În această 
conjunctură, îl îndemn să-și mai domolească furia, căci la ce bun toate astea? De ce să 
te torturezi astfel? Din cauza furiei, firele de paie de pe suprafaţa „globului” său sunt, 
practic, mistuite de flăcările soarelui; în împrejurări ca acestea, până și „luna” se 
înroșește. ÎI îndemn pe om să-și modereze temperamentul — e important să-și păzească 
sănătatea. Dar omul nu-Mi ascultă sfatul; mai degrabă, continuă să „depună plângeri” la 
Mine. Ce rost are asta? Este oare răsplata Mea neîndestulătoare pentru desfătarea 
omenirii? Sau omul refuză ce îi dau Eu? Într-un acces brusc de furie, răstorn masa, iar 
omul nu mai îndrăznește să istorisească alte episoade incitante din povestea lui; se teme 
că aș putea să-l conduc la un „centru de detenţie” ca să se răcorească pentru câteva 
zile și profită de ocazia oferită de furia Mea ca să se furișeze afară. Altfel, omul nu ar fi 
niciodată dispus să lase lucrurile în pace, ci ar continua să turuie despre propriile griji. 
Până și sunetul lui Mă irită. De ce e omenirea atât de complicată în străfundul inimii ei? 
Cumva am pus prea multe „componente” în structura omului? De ce se dă întotdeauna 
în spectacol în fața Mea? Sigur nu pentru că sunt un „consultant” pentru rezolvarea 
„disputelor civile"? l-am cerut Eu omului să vină la Mine? Sigur nu sunt un magistrat 
districtual? De ce chestiunile dintre oameni sunt aduse întotdeauna înaintea Mea? Sper 
că omul va considera potrivit să-și asume controlul asupra propriului sine și să nu Mă 
tulbure, fiindcă am prea multă lucrare de făcut. 


18 mai 1992 


Capitolul 44 


Oamenii Îmi tratează lucrarea ca pe ceva suplimentar; nu renunţă la mâncare sau 
somn de dragul ei, așa că nu am de ales decât să-i cer omului ceea ce se potrivește cu 
atitudinea lui față de Mine. Îmi amintesc că, odată, am dat omului mult har și multe 
binecuvântări, dar, după ce a înhăţat aceste lucruri, a plecat imediat. Era ca și cum i le- 
aș fi dăruit în mod inconștient. Astfel, omul M-a iubit întotdeauna prin propriile sale 
noțiuni. Vreau ca omul să Mă iubească cu adevărat, dar astăzi, oamenii tot lenevesc, 

incapabili să-Mi dea iubire adevărată. În imaginaţia lor, ei cred că dacă Îmi dau adevărata 
lor iubire, vor rămâne fără nimic. Când obiectez, trupurile le tremură — totuși, ei nu sunt 
dispuși să-Mi dea dragostea lor adevărată. Este ca și cum ei așteaptă ceva, așa că 
privesc înainte, fără să-Mi spună niciodată adevărul cu privire la ce se întâmplă. Este ca 
și cum gurile le-ar fi fost pecetluite cu un autocolant, așa că vorbesc mereu bolborosit. 
Înaintea omului, se pare că am devenit un capitalist nemilos. Oamenii se tem 
întotdeauna de Mine: când Mă văd, ei dispar imediat fără urmă, îngroziţi de ceea ce îi 
voi întreba despre circumstanţele lor. Nu știu de ce oamenii sunt capabili de iubire 
sinceră faţă de „consătenii lor”, dar nu sunt capabili să Mă iubească pe Mine, care sunt 
cinstit în duh. Din cauza aceasta, oftez: de ce oamenii își eliberează întotdeauna 
dragostea în lumea omului? De ce nu pot gusta Eu dragostea omului? Pentru că nu fac 
parte din rândul oamenilor? Oamenii Mă tratează mereu ca pe un sălbatic din munți. 
Este ca și cum Mi-ar lipsi toate componentele care alcătuiesc o persoană normală și, 
astfel, în faţa Mea, oamenii afișează întotdeauna un ton moral ridicat. Ei Mă târâie de 
multe ori înaintea lor ca să Mă ocărască, dojenindu-Mă ca pe un copil de vârstă 
preșcolară; oamenii joacă mereu rolul de educator în fața Mea pentru că, în amintirile 
lor, Eu sunt o persoană care este iraţională și needucată. Eu nu mustru oamenii pentru 
eșecurile lor, ci le ofer ajutor potrivit, permițându-le să primească „ajutor economic” 
periodic. Pentru că omul a trăit dintotdeauna în mijlocul catastrofei şi îi este greu să 
scape și, deoarece, în mijlocul acestui dezastru, a strigat mereu la Mine, Eu livrez în 
mod punctual „provizii de cereale” în mâinile lui, permițând tuturor oamenilor să trăiască 
în marea familie a noii epoci și să experimenteze căldura familiei mari. Când observ 
lucrarea printre oameni, descopăr multe defecte ale lor și, prin urmare, le ofer ajutor. 
Chiar și în acest moment, există încă o sărăcie neobișnuită în rândul oamenilor și, astfel, 
am acordat îngrijire adecvată „zonelor sărace”, ridicându-le din sărăcie. Acesta este 
mijlocul prin care lucrez, permiţând tuturor oamenilor să se bucure de harul Meu cât de 
mult pot. 

Oamenii de pe pământ suferă în mod inconștient mustrarea, așa că Îmi desfac mâna 
măreaţă și îi trag de partea Mea, dându-le șansa să se bucure de harul Meu pe pământ. 
Ce anume de pe pământ nu este gol și fără valoare? Mă plimb în toate locurile din lumea 
omului și, deși există o mulţime de monumente faimoase și peisaje naturale care sunt 
pe placul omului, oriunde Mă duc, toate locurile și-au pierdut demult vitalitatea. Numai 
atunci simt că pământul este sumbru și pustiit: pe pământ, viaţa a dispărut demult. Există 
numai mirosul morții și, prin urmare, l-am chemat întotdeauna pe om să se grăbească 
să părăsească acest ținut al suferinţei. Tot ceea ce văd amintește de deșertăciune. Profit 
de ocazie să arunc viaţa din mâna Mea către aceia pe care i-am ales; numaidecât, există 
un petic de verdeață pe pământ. Oamenii sunt dispuși să se bucure de lucrurile de 
vitalitate pe pământ, dar Eu nu găsesc nicio plăcere în acest lucru; oamenii preţuiesc 
întotdeauna lucrurile de pe pământ și nu le văd niciodată deșertăciunea, încât, după ce 
au ajuns în acest punct astăzi, ei tot nu înțeleg de ce nu există nicio viață pe pământ. 

Astăzi, în timp ce Mă plimb prin univers, toți oamenii se pot bucura de harul locului în 
care Mă aflu, și folosesc acest lucru ca pe un atu, fără să urmărească niciodată sursa 
vieţii. Ei toţi folosesc ceea ce Eu dau drept venit, dar niciunul dintre ei nu încearcă să 
îndeplinească funcţia iniţială a vitalităţii. Ei nu știu cum să folosească sau să dezvolte 
resursele naturale și sunt lăsaţi, astfel, fără mijloace. Eu locuiesc printre oameni, trăiesc 
în mijlocul oamenilor, și totuși omul încă nu Mă cunoaște astăzi. Deși oamenii Mi-au 
oferit mult ajutor ca urmare a faptului că sunt atât de departe de casă, acest lucru este 
ca și cum Eu încă aș mai avea de pus bazele prieteniei potrivite cu omul și, astfel, încă 
mai simt nedreptatea lumii omului; în ochii Mei, omenirea, la urma urmei, este goală și 
nu există nicio comoară de valoare printre oameni. Nu știu ce părere au oamenii despre 
viața umană, dar, pe scurt, propria Mea părere este inseparabilă de cuvântul „goală”. 
Sper ca oamenii să nu gândească rău despre Mine din cauza asta, întrucât Eu sunt 
destul de direct și nu încerc să fiu politicos. Totuși, i-aş sfătui pe oameni să acorde mai 
multă atenţie celor pe care le gândesc Eu, deoarece, la urma urmei, cuvintele Mele îi 
ajută. Nu știu ce înţelegere au oamenii despre „deșertăciune”. Speranţa Mea este ca ei 
să depună un efort mic pentru această lucrare. Ei ar face bine să experimenteze viața 
umană într-o manieră practică și să vadă dacă pot găsi în ea valoroase „vene ascunse 
de minereu”. Nu încerc să descumpănesc pozitivitatea oamenilor; Eu vreau, pur și 
simplu, ca ei să obţină niște cunoștințe din cuvintele Mele. Mereu Mă grăbesc de dragul 
chestiunilor omenești, dar acum, așa cum sunt lucrurile, oamenii tot nu au spus un 
cuvânt de mulţumire, de parcă ar fi fost prea ocupați și ar fi uitat să facă asta. Chiar și 
astăzi, tot nu înţeleg ce efect a avut faptul că omul se grăbeşte toată ziua. Chiar și în 
prezent, nu rămâne niciun loc pentru Mine în inimile oamenilor și, astfel, încă o dată, cad 
profund pe gânduri. Am început să Mă ocup de lucrarea care cercetează „de ce oamenii 
nu au o inimă care să Mă iubească cu adevărat”. Voi ridica omul pe „masa de operaţie”, 
îi voi diseca inima și Mă voi uita la ce blochează drumul în inima lui și-l oprește să Mă 
iubească cu adevărat. Sub efectul „cuţitului”, oamenii închid ochii, așteptându-Mă să 
încep, căci, în acest moment, ei au cedat complet; în inimile lor, Eu găsesc multe alte 
falsificări. Principale printre acestea sunt lucrurile oamenilor. Deși pot avea doar câteva 
lucruri în afara corpului lor, cele din corpurile lor sunt nenumărate. Este ca și cum inima 
omului ar fi fost o cutie de depozitare, plină de bogății și cu tot ceea ce oamenii ar avea 
nevoie vreodată. Numai în acest moment înțeleg de ce oamenii nu-Mi acordă 
considerație niciodată: pentru că au o mare independenţă — ce nevoie au ei de ajutorul 
Meu? Deci, Mă îndepărtez de om, pentru că oamenii nu au nevoie de ajutorul Meu; de 
ce să Mă „port fără rușine” și să le provoc dezgustul? 

Cine știe de ce, dar Eu am fost mereu dispus să vorbesc printre oameni, ca și cum 
nu aș putea să Mă abtin. Prin urmare, oamenii Mă văd ca lipsit de valoare și Mă tratează 
de parcă aș valora chiar mai puţin decât o monedă de cupru; nu Mă tratează ca pe ceva 
ce trebuie respectat. Ei nu Mă preţuiesc și Mă târâie acasă oricând doresc și apoi Mă 
dau afară din nou, „expunându-Mă” în faţa publicului. Am cea mai mare scârbă faţă de 

comportamentul înjositor al omului și, astfel, spun fățiș că omul nu are conștiință. Dar 
oamenii sunt intransigenți; își iau „săbiile și sulițele” și se luptă cu Mine, spunând că ale 
Mele cuvinte sunt contradictorii realității, spunând că Eu i-am umilit — dar Eu nu Mă 
răzbun pe ei ca urmare a comportamentului lor violent. Eu doar Îmi folosesc adevărurile 
pentru a câştiga oamenii de partea Mea și pentru a-i face să se simtă rușinaţi de ei înșiși, 
după care ei se retrag în tăcere. Eu nu concurez cu omul, pentru că nu există niciun 
beneficiu în asta. Eu Îmi voi respecta datoria și sper ca și omul să poată să și-o respecte 
pe a lui și să nu acţioneze împotriva Mea. Nu ar fi mai bine să ne înţelegem pașnic în 
acest fel? De ce să ne rănim relaţia? Ne-am înţeles bine în toţi acești ani — de ce să 
provocăm probleme pentru amândoi? Nu ar fi lucrul acesta fără absolut niciun folos 
pentru reputaţia niciunuia din noi? Prietenia noastră este o „prietenie veche” de ani de 
zile, o „veche cunoștință” — de ce să ne despărțim în condiţii aspre? Ar fi bine să 
procedăm astfel? Sper ca oamenii să acorde atenţie impactului, că știu ce este bun 
pentru ei. Atitudinea Mea faţă de om astăzi este suficientă pentru o discuţie de o viaţă — 
de ce oamenii nu reușesc întotdeauna să recunoască bunătatea Mea? Este din cauza 
lipsei puterii de exprimare? Le lipsește un vocabular suficient? De ce nu-și găsesc 
cuvintele mereu? Cine nu cunoaște modul în care Mă comport? Oamenii sunt conștienți 
pe deplin de faptele Mele, doar că lor le place întotdeauna să profite de ceilalţi, astfel 
încât niciodată nu sunt dispuși să-și lase deoparte interesele. Dacă o propoziţie le atinge 
interesele, ei refuză să se relaxeze înainte să obţină un avantaj — și ce rost are? Oamenii 
nu pot să concureze pentru ceea ce pot contribui, ci se luptă pentru ceea ce pot obține. 
Deși statutul lor nu le aduce nicio bucurie, ei preţuiesc foarte mult acest lucru, privindu-l 
chiar ca pe o comoară nepreţuită — și astfel, mai degrabă ar îndura mustrarea Mea decât 
să renunțe la beneficiile statutului. Oamenii au o părere prea bună despre ei înșiși și, 
astfel, nu sunt niciodată dispuși să se lase deoparte. Poate că există unele mici 
inexactităţi în evaluarea Mea făcută omului sau poate că i-am pus o etichetă care nu e 
nici dură, nici îngăduitoare — dar, pe scurt, speranța Mea este ca oamenii să ia acest 
lucru ca pe un avertisment. 


21 mai 1992 


Capitolul 45 


Odată am ales bunuri frumoase să fie păstrate în casa Mea, pentru ca în ea să existe 
bogății de neegalat și să fie astfel împodobită și din acest lucru am obţinut bucurie. Dar 
din cauza atitudinii omului față de Mine și din cauza motivaţiilor oamenilor, nu am avut 
de ales decât să las această lucrare la o parte și să fac altceva. Voi folosi motivațiile 
omului pentru a-Mi împlini lucrarea, voi manevra toate lucrurile pentru a Mă sluji și voi 
face ca a Mea casă să nu mai fie sumbră și părăsită, în consecință. M-am uitat odată 

printre oameni: tot ceea ce era din carne și sânge era într-o stupoare și niciun lucru nu 
experimenta binecuvântarea existenței Mele. Oamenii trăiesc în mijlocul 
binecuvântărilor, dar nu știu cât de binecuvântatți sunt. Dacă binecuvântările Mele față 
de omenire nu ar fi existat până astăzi, cine dintre oameni ar fi fost capabil să reziste 
până în prezent și nu ar fi pierit? Faptul că omul trăiește este binecuvântarea Mea și 
aceasta înseamnă că el trăiește în mijlocul binecuvântărilor Mele, pentru că el nu a avut 
nimic la început și pentru că la început i-a lipsit capacitatea de a trăi pe pământ și sub 
cer; astăzi Eu continui să ajut omul și numai din acest motiv omul stă înaintea Mea, 
destul de norocos să scape de moarte. Oamenii au rezumat secretele existenței omului, 
dar nimeni nu a perceput vreodată că aceasta este binecuvântarea Mea. Drept rezultat, 
toți oamenii blestemă nedreptatea din lume și toţi se plâng de Mine din cauza nefericirii 
din vieţile lor. Dacă nu ar fi fost binecuvântările Mele, cine ar fi văzut ziua de azi? 
Oamenii toţi se plâng de Mine pentru că ei nu sunt în stare să trăiască în mijlocul 
confortului. Dacă viața omului ar fi strălucitoare și luminoasă, dacă o caldă „adiere de 
primăvară” ar fi trimisă în inima omului, provocându-i o plăcere de neegalat în tot corpul 
și lăsându-l fără nici cea mai mică durere, atunci cine dintre oameni ar muri plângându- 
se? Am mari dificultăți în a obţine sinceritatea absolută a omului pentru că oamenii au 
prea multe scheme viclene — destule, pur și simplu, pentru a ameti pe cineva. Dar când 
obiectez împotriva lor, ei sunt neprietenoși față de Mine și nu-Mi acordă nicio atenție, 
pentru că obiecțiile Mele le-au atins sufletele, lăsându-i incapabili să fie edificaţi din cap 
până în picioare, și astfel oamenii urăsc existența Mea, pentru că Mie îmi place 
întotdeauna să-i „chinuiesc”. Datorită cuvintelor Mele, oamenii cântă și dansează; 
datorită cuvintelor Mele, își înclină capul în tăcere; și, datorită cuvintelor Mele, izbucnesc 
în plâns. În cuvintele Mele, oamenii disperă; în cuvintele Mele, ei câștigă lumina pentru 
supravieţuire. Din cauza cuvintelor Mele, ei se agită încolo și încoace, zi și noapte fără 
somn, și din cauza cuvintelor Mele se grăbesc peste tot. Cuvintele Mele aruncă oamenii 
în Infern și apoi îi aruncă în mustrare — dar, fără să-și dea seama, oamenii se bucură și 
de binecuvântările Mele. Este realizabil acest lucru de către om? Ar putea să vină 
aceasta în schimbul eforturilor neobosite ale oamenilor? Cine poate scăpa de 
orchestrarea cuvintelor Mele? Astfel, din cauza eșecurilor omului, dau cuvintele Mele 
omenirii, făcând ca deficienţele omului să fie hrănite datorită cuvintelor Mele, aducând 
bogății de neegalat vieții omenirii. 

De multe ori analizez cuvintele și acţiunile oamenilor. În comportamentul lor și în 
expresiile lor faciale, am descoperit multe „mistere”. În interacţiunile oamenilor cu ceilalţi, 
practic, „reţetele secrete” se mândresc cu locul — și astfel, când Mă angajez într-o 
discuţie cu omul, ceea ce câștig sunt „retetele secrete ale interacțiunii umane”, ceea ce 
arată că omul nu Mă iubește. De multe ori îl dojenesc pe om din cauza eșecurilor lui și, 
totuși, nu sunt în stare să-i câștig încrederea. Omul nu este dispus să Mă lase să-l omor, 
deoarece în „reţetele secrete ale interacțiunii umane” nu s-a descoperit niciodată că 
omul a suferit un dezastru fatal — el a suferit doar câteva eșecuri în timpul nenorocirii. 

Oamenii strigă din cauza cuvintelor Mele și rugăminţile lor conţin mereu nemulțumiri 
legate de cruzimea Mea. Este ca și cum toţi ar căuta adevărata Mea „dragoste” față de 
om — dar cum ar putea ei să-Mi găsească dragostea în cuvintele Mele severe? Drept 
urmare, ei îşi pierd mereu speranţa din cauza cuvintelor Mele. Este ca și cum, de îndată 
ce Îmi citesc cuvintele, îl văd pe „secerătorul neîndurător” și astfel tremură de frică. Acest 
lucru Mă face nefericit: de ce oamenilor trupului, care trăiesc în mijlocul morii, le este 
frică mereu de moarte? Sunt dușmani înverșunaţi omul și moartea? De ce frica de 
moarte provoacă întotdeauna suferință oamenilor? De-a lungul experiențelor 
„excepţionale” din viaţa lor, experimentează ei doar un pic de moarte? De ce, în ceea 
ce spun ei, oamenii se plâng mereu de Mine? Astfel, rezum cel de-al patrulea aforism 
pentru viața umană: oamenii sunt foarte puţin ascultători față de Mine și astfel Mă urăsc 
mereu. Din cauza urii omului, plec de multe ori. De ce trebuie să Mă supun Eu la așa 
ceva? De ce trebuie să provoc întotdeauna dezgustul oamenilor? Din moment ce 
oamenii nu-Mi întâmpină cu bucurie existența, de ce trebuie să trăiesc cu nerușinare în 
casa omului? Nu am altă alegere decât să-Mi iau „bagajele” și să părăsesc omul. Dar 
oamenii nu pot suporta să Mă lase să plec și ei nu vor niciodată să Mă lase să plec. Ei 
plâng și suspină, foarte temători că voi pleca și că își vor pierde mijloacele de trai. 
Văzându-le privirea rugătoare, inima Mea se înmoaie. În mijlocul tuturor oceanelor lumii, 
cine este capabil să Mă iubească? Omul este acoperit cu apă murdară, înconjurat de 
forța mării. Eu detest neascultarea omului, dar totuși simt și milă pentru nenorocirea 
întregii omeniri — căci omul, la urma urmei, este tot o victimă. Cum pot să arunc omul în 
ape, când este slab și fără putere? Sunt așa de crud încât să-l lovesc cu piciorul când e 
la pământ? Este inima Mea atât de nemiloasă? Datorită atitudinii Mele față de omenire 
omul intră în această epocă alături de Mine și datorită acestui lucru și-a petrecut 
împreună cu Mine aceste zile și nopţi excepționale. Astăzi, oamenii sunt într-o agonie 
de bucurie, au un sentiment mai mare al afecțiunii Mele și Mă iubesc cu mare vigoare, 
pentru că în vieţile lor există vitalitate și ei încetează să mai fie fii risipitori, care pribegesc 
până la marginile pământului. 

În zilele în care trăiesc cu omul, oamenii se bazează pe Mine și, pentru că sunt atent 
cu omul în toate lucrurile și meticulos în grija Mea pentru el, oamenii trăiesc mereu în 
îmbrăţișarea Mea caldă, fără a îndura vântul care bate, ploaia învolburată sau soarele 
arzător; oamenii trăiesc în mijlocul fericirii și Mă tratează ca pe o mamă iubitoare. 
Oamenii sunt ca niște flori într-o seră, cu totul incapabili să reziste atacului „dezastrelor 
naturale”, niciodată incapabili să rămână fermi. Astfel, îi pun în mijlocul încercărilor 
mărilor învolburate și ei nu pot decât să „să se clatine” neîncetat. Ei nu au practic nicio 
putere de a rezista — și pentru că statura lor este prea deficitară și trupurile lor sunt prea 
slabe, Eu am un sentiment de povară. Astfel, fără să realizeze acest lucru, oamenii sunt 
supuși încercărilor Mele, pentru că sunt prea fragili și nu pot rezista vânturilor cumplite 
și soarelui arzător. Nu este aceasta lucrarea Mea din prezent? De ce, atunci când se 
confruntă cu încercările Mele, oamenii întotdeauna izbucnesc în lacrimi? Le fac o 

nedreptate? Îi omor în mod deliberat? De ce moare starea omului care este iubitor, ca 
să nu mai învie niciodată? Oamenii Mă înșfacă întotdeauna și nu-Mi dau drumul; pentru 
că nu au fost niciodată capabili să trăiască pe cont propriu, ei și-au permis întotdeauna 
să fie conduși de mâna Mea, profund temători că vor fi luaţi de altcineva. Nu sunt ghidate 
toate vieţile lor de Mine? În timpul vieții lor tumultuoase, în timp ce trec prin suișuri și 
coborâșuri, ei au experimentat mult tumult — nu a venit acest lucru din mâna Mea? De 
ce nu-Mi pot înțelege oamenii niciodată inima? De ce sunt bunele Mele intenţii mereu 
înțelese greșit de ei? De ce lucrarea Mea nu poate decurge cu ușurință pe pământ? Din 
cauza slăbiciunii omului, l-am evitat întotdeauna, ceea ce Mă umple de amărăciune: de 
ce nu poate fi îndeplinită următoarea etapă a lucrării Mele în om? Astfel, am tăcut, 
cântărindu-l cu atenţie: de ce sunt constrâns întotdeauna de defectele omului? De ce 
există întotdeauna obstacole în calea lucrării Mele? Astăzi, tot mai trebuie să găsesc un 
răspuns complet în om, căci omul oscilează mereu, nu este niciodată normal, el fie Mă 
urăște până în adâncul fiinţei lui, fie are cea mai mare iubire pentru Mine. Eu, Însumi 
Dumnezeul normal, nu pot suporta un astfel de chin din partea omului. Pentru că oamenii 
sunt mereu anormali din punct de vedere mental, aparent Mi-e puţin teamă de om și, 
faptul că îi urmăresc astfel fiecare mișcare, Mă face să mă gândesc la anormalitatea lui. 
Am descoperit în mod neintenţionat misterul din om: se pare că există un intelect 
superior în spatele lui; drept urmare, oamenii sunt întotdeauna îndrăzneți și încrezători, 
ca și cum ar fi făcut ceva justificat. Astfel, oamenii pretind mereu că sunt adulți și 
lingușesc „copilul mic”. Urmărind șarada omului, nu Mă pot abţine să nu Mă enervez: de 
ce sunt oamenii atât de neiubitori și lipsiţi de respect față de ei înșiși? De ce nu se cunosc 
pe ei înșiși? S-au sfârșit cuvintele Mele? Sunt cuvintele Mele dușmanul omului? De ce, 
când Îmi citesc cuvintele, oamenii sunt plini de resentimente față de Mine? De ce 
oamenii își adaugă întotdeauna propriile gânduri cuvintelor Mele? Sunt Eu prea absurd 
față de om? Toţi oamenii ar trebui să se gândească mult la acest lucru, la ceea ce este 
cuprins în cuvintele Mele. 


24 mai 1992 


Capitolul 46 


Nu știu cât de bine procedează oamenii prin faptul că fac din cuvintele Mele baza 
existenţei lor. M-am simţit mereu îngrijorat de soarta omului și totuși oamenii nu par să 
înțeleagă acest lucru — prin urmare, ei nu au acordat niciodată atenţie faptelor Mele și 
nu au dezvoltat niciodată nicio adoraţie pentru Mine rezultată din atitudinea Mea faţă de 
om. Este ca și cum ei s-ar fi descotorosit de emoţii cu mult timp în urmă pentru a-Mi 
satisface inima. Confruntat cu astfel de circumstanţe, tac încă o dată. De ce nu sunt 
vrednice cuvintele Mele de respectul oamenilor, de o intrare ulterioară? Oare pentru că 

nu am „nicio realitate” și încerc să găsesc ceva ce pot folosi împotriva oamenilor? De ce 
oamenii îmi acordă întotdeauna „un tratament special”? Sunt un invalid care se află în 
propriul salon special? De ce, când lucrurile au ajuns în punctul în care sunt astăzi, 
oamenii tot se uită la Mine în mod diferit? Există vreo greșeală în atitudinea Mea faţă de 
om? Astăzi, am început o nouă lucrare deasupra universurilor. Le-am oferit oamenilor 
de pe pământ un nou început și le-am cerut tuturor să se mute din casa Mea. Și pentru 
că oamenilor le place întotdeauna să se complacă, Eu îi sfătuiesc să fie conștienți și să 
nu-Mi tulbure mereu lucrarea. În „casa de oaspeți” pe care am deschis-o, nimic nu-Mi 
inspiră dezgustul mai mult decât omul, pentru că oamenii Îmi provoacă întotdeauna 
necazuri și Mă dezamăgesc. Comportamentul lor aduce rușine asupra Mea și niciodată 
nu am putut să-Mi ţin capul sus. Astfel, Eu vorbesc calm cu ei, cerându-le să-Mi 
părăsească casa cât mai curând posibil și să nu-Mi mai mănânce mâncarea gratuit. 
Dacă doresc să rămână, atunci trebuie să suporte suferinţe și să rabde mustrarea Mea. 
În mintea lor, Eu sunt total inconștient și ignorant cu privire la faptele lor și, astfel, ei au 
stat mereu mândri înaintea Mea, fără să dea vreun semn că ar cădea, pur și simplu 
pretinzând că sunt umani pentru a ajunge la un număr suficient. Când am cerinţe pentru 
oameni, ei sunt uimiţi: ei nu crezuseră niciodată că Dumnezeu, care a fost bun la suflet 
și îngăduitor atât de mulţi ani, ar putea spune astfel de cuvinte, cuvinte care sunt fără 
inimă și nejustificate și, astfel, ei sunt fără grai. În astfel de momente, văd că ura față de 
Mine din inimile oamenilor a crescut din nou, pentru că au început din nou lucrarea de 
plângere. Ei critică întotdeauna pământul și blestemă Cerul. Totuși, nu găsesc nimic în 
cuvintele lor care să-i blesteme, pentru că dragostea lor de sine este atât de mare. 
Așadar, rezum sensul vieţii umane: pentru că oamenii se iubesc prea mult pe ei înșiși, 
toată viaţa lor este chinuită și goală și aduc ruina asupra propriilor capete din cauza urii 
lor fată de Mine. 

Deși există o „iubire” nespusă pentru Mine în cuvintele omului, când iau aceste 
cuvinte în „laborator” pentru a le testa și a le observa sub microscop, tot ceea ce este 
conţinut în ele este dezvăluit cu o claritate absolută. În acest moment, vin încă o dată 
printre oameni pentru a le permite să se uite la „fișele lor medicale”, astfel încât să-i fac 
să fie convinși în mod sincer. Când oamenii le văd, feţele li se umplu de tristețe, simt 
regret în inimile lor și sunt chiar atât de îngrijoraţi încât sunt nerăbdători să-și 
abandoneze imediat căile rele și să se întoarcă pe calea cea dreaptă pentru a Mă face 
fericit. Văzând hotărârea lor, sunt extrem de încântat; sunt cuprins de bucurie: „Pe 
pământ, cine, în afară de om, ar putea împărtăși bucuria, tristețea și greutăţile cu Mine? 
Nu este oare omul singurul?” Dar, când plec, oamenii îşi rup în bucăţi fişele medicale și 
le aruncă pe podea înainte de a le călca în picioare. În zilele de atunci, am văzut puţine 
în acţiunile oamenilor care sunt după inima Mea. Cu toate acestea, hotărârile lor înaintea 
Mea s-au acumulat considerabil și, uitându-Mă la hotărârile, Mă simt dezgustat, căci în 
ele nu există nimic care să poată fi păstrat pentru plăcerea Mea; sunt prea întinate. 
Văzându-Mi indiferența faţă de hotărârea lor, oamenii se răcesc. După aceea, rar mai 

depun vreo „cerere” deoarece inima omului nu a fost lăudată niciodată înaintea Mea și 
s-a lovit mereu doar de respingere din partea Mea — nu mai există niciun sprijin spiritual 
în vieţile oamenilor și, astfel, zelul lor dispare și Eu nu mai simt că vremea este „teribil 
de arzătoare”. Oamenii suferă mult pe tot parcursul vieţii lor, până în măsura în care, 
odată cu apariţia situaţiei de astăzi, ei sunt așa de „chinuiţi” de Mine încât oscilează între 
viață și moarte. Prin urmare, lumina de pe chipurile lor se diminuează și îşi pierd 
„Vioiciunea”, căci toţi „s-au maturizat”. Nu pot suporta să văd starea jalnică a oamenilor 
când sunt rafinaţi în timpul mustrării — totuși, cine poate răscumpăra jalnica înfrângere a 
omenirii? Cine poate salva omul din viaţa umană jalnică? De ce oamenii nu au fost 
niciodată în stare să scape din abisul mării de suferință? Prind Eu oare oamenii în 
capcană în mod deliberat? Oamenii n-au înțeles niciodată starea Mea de spirit și, astfel, 
Eu Mă plâng universului că, dintre toate lucrurile din cer și de pe pământ, nimic nu Mi-a 
perceput vreodată inima și nimic nu Mă iubește cu adevărat. Chiar și astăzi, încă nu știu 
de ce oamenii sunt incapabili să Mă iubească. Ei pot să-Mi dea inima, sunt capabili să- 
și sacrifice destinul pentru Mine, dar de ce nu pot să-Mi dea dragostea lor? Nu au ei 
oare ceea ce cer Eu? Oamenii sunt în stare să iubească totul, în afară de Mine — deci 
de ce nu Mă pot iubi? De ce este dragostea lor întotdeauna ascunsă? De ce, de vreme 
ce au stat înaintea Mea până astăzi, n-am văzut niciodată dragostea lor? Este aceasta 
ceva ce le lipsește? Fac Eu oare în mod deliberat lucrurile dificile pentru oameni? Mai 
au ei scrupule în inimile lor? Se tem ei de a iubi persoana greșită și de a nu fi în stare 
să se lecuiască? În oameni există nenumărate mistere de nepătruns și, astfel, Eu sunt 
întotdeauna „timid și temător” în fața omului. 

Astăzi, în momentul avansării către poarta Împărăției, toţi oamenii încep să se 
grăbească — dar, când ajung în faţa porţii, Eu închid poarta, închid oamenii pe dinafară 
și le cer să arate permisele de acces. O astfel de mișcare ciudată este complet contrară 
așteptărilor oamenilor și toți sunt uimiţi. De ce poarta — care a fost întotdeauna larg 
deschisă — a fost azi brusc închisă ermetic? Oamenii bat din picioare și merg încoace și 
încolo. Ei își închipuie că pot să găsească drumul ca un vierme, dar când Îmi dau 
permisele lor false de intrare, le arunc în groapa de foc atunci și acolo și, văzându-și 
propriile „eforturi sârguincioase” în flăcări, ei își pierd speranţa. Se prind de cap, 
plângând, urmărind scene frumoase din Împărăţie, dar incapabili să intre. Totuși, nu-i las 
să intre din cauza stării lor jalnice — cine ar putea să-Mi dea peste cap planul așa cum 
vrea? Sunt oare binecuvântările viitorului oferite în schimbul zelului oamenilor? Constă 
oare sensul existenței omenești în a intra în Împărăţia Mea așa cum dorește oricine? 
Sunt așa de umil? Dacă nu ar fi fost cuvintele Mele aspre, nu ar fi intrat oamenii în 
Împărăţie cu mult timp în urmă? Astfel, oamenii Mă urăsc mereu din cauza tuturor 
problemelor pe care le provoacă existența Mea. Dacă n-aș exista, ei ar fi capabili să se 
bucure de binecuvântările Împărăției în timpul zilei de azi — atunci de ce ar mai fi nevoie 
să suporte această suferință? Și, astfel, le spun oamenilor că ar face mai bine să plece, 
că ar trebui să profite de cât de bine merg lucrurile în prezent pentru a găsi o ieșire pentru 

ei înșiși; ei ar trebui să profite de prezent, cât sunt încă tineri, să-și însușească unele 
abilități. Dacă nu, atunci, în viitor, va fi prea târziu. În casa Mea, nimeni nu a primit 
vreodată binecuvântări. Le spun oamenilor să se grăbească și să plece, să nu se limiteze 
la a trăi în „sărăcie; în viitor va fi prea târziu pentru regrete. Nu fiţi prea duri faţă de voi 
înşivă; de ce să complicati lucrurile pentru voi? Totuși, le mai spun oamenilor că, atunci 
când nu reușesc să obțină binecuvântări, nimeni nu se poate plânge de Mine. Nu am 
timp să-Mi irosesc cuvintele pe om. Sper ca acest lucru să rămână în mintea oamenilor, 
să nu-l uite — aceste cuvinte reprezintă adevărul incomod pe care îl ofer. De mult timp 
Mi-am pierdut încrederea în om și Mi-am pierdut de mult speranţa în oameni, pentru că 
le lipsește ambiția, niciodată nu au putut să-Mi dea o inimă care-L iubește pe Dumnezeu 
și întotdeauna Îmi oferă în schimb motivațiile lor. Am spus multe omului și, din moment 
ce oamenii tot Îmi ignoră sfatul astăzi, le spun punctul Meu de vedere pentru a-i împiedica 
să-Mi înțeleagă greșit inima în viitor; dacă ei trăiesc sau mor în vremurile viitoare este 
treaba lor; nu am niciun control asupra acestui lucru. Sper ca ei să-și găsească propria 
cale spre supravieţuire. Eu sunt lipsit de putere în privinţa acestui lucru. Din moment ce 
omul nu Mă iubește cu adevărat, pur și simplu ne despărțim; în viitor nu vor mai exista 
cuvinte între noi, nu vom mai avea nimic de discutat, nu ne vom mai intersecta unul cu 
celălalt, vom merge fiecare pe drumul lui, oamenii nu trebuie să vină să Mă caute și 
niciodată nu voi mai cere „ajutorul” omului. Acesta este un lucru care este între noi și am 
vorbit fără echivoc pentru a preveni existența unor probleme în viitor. Nu face aceasta 
lucrurile mai ușoare? Fiecare merge pe drumul lui și nu avem nimic de-a face unul cu 
celălalt — ce e în neregulă cu asta? Sper ca oamenii să se gândească la asta. 


28 mai 1992 


Capitolul 47 


Pentru a determina ca viața omenirii să se maturizeze și ca omenirea și cu Mine să 
putem, împărtășind o ambiţie comună, să obținem rezultate, am făcut întotdeauna 
concesii oamenilor, îngăduindu-le să dobândească hrană și susținere din cuvântul Meu 
și să primească toată abundența Mea. Niciodată nu i-am dat omenirii motiv de 
stânjeneală, și totuși oamenii nu ţin niciodată cont de sentimentele Mele. Asta e din 
cauză că oamenii sunt nesimţitori și „disprețuiesc” toate lucrurile în afară de Mine. Din 
cauza neajunsurilor lor, Eu simpatizez foarte mult cu ei; așadar, am depus un foarte 
mare efort pentru oameni astfel încât să se poată bucura, întru multumirea inimii lor, de 
toată îmbelșugarea pământului în timpul petrecut pe lume. Eu nu îi tratez pe oameni în 
mod nedrept și, din consideraţie pentru faptul că M-au urmat timp de mulți ani, inima 
Mea s-a înduplecat față de ei. Parcă nu pot suporta să-Mi îndeplinesc lucrarea asupra 
acestor oameni. Așadar, văzându-i pe acești pe oamenii firavi care Mă iubesc așa cum 

se iubesc pe ei înșiși, în inima Mea există întotdeauna un sentiment inexplicabil de 
durere. Dar cine poate încălca convenţia din această cauză? Cine se va tulbura din 
cauza acestui lucru? Cu toate acestea, Mi-am revărsat tot belșugul asupra omenirii, 
pentru ca ea să se poată bucura de el pe deplin și nu M-am purtat urât cu oamenii din 
cauza acestei chestiuni. lată de ce omenirea vede încă fața Mea milostivă și 
binevoitoare. Am fost întotdeauna răbdător și întotdeauna am așteptat. Când oamenii 
se vor fi bucurat destul și se vor plictisi, în acea clipă voi începe să le „satisfac” cererile 
și să le îngădui să scape de vieţile lor deșarte și nu voi mai avea de-a face cu umanitatea. 
Pe pământ, am folosit apa mării pentru a înghiţi omenirea, am controlat-o prin foamete, 
am ameninţat-o cu urgiile insectelor și am folosit ploi torențiale ca să o „ud”, cu toate 
acestea nu a simțit niciodată deșertăciunea vieţii. Chiar și acum, oamenii tot nu înțeleg 
semnificaţia vieţuirii pe pământ. Oare vieţuirea în prezenţa Mea este semnificația cea 
mai profundă a vieții omenești? Faptul de a fi cu Mine îi îngăduie omului să scape de 
amenințarea dezastrului? Câte trupuri lumești, pe pământ, au trăit într-o stare de 
libertate de a se bucura de ele însele? Cine a scăpat de deșertăciunea vieții în trup? 
Totuși, cine poate să recunoască asta? De când am creat omenirea, nimeni nu a fost 
capabil să trăiască o viață de mare însemnătate pe pământ și, astfel, omenirea a 
petrecut întotdeauna, trândăvind, o viaţă complet lipsită de sens. Însă nimeni nu e dispus 
să scape din acest soi de situaţie neplăcută și nimeni nu e dispus să evite această viaţă 
deșartă și istovitoare. În experiența omenirii, niciunul dintre cei ce trăiesc în trup nu a 
scăpat de obiceiurile lumii omenești, chiar dacă beneficiază de pe urma faptului de a se 
bucura de Mine. În schimb, doar au lăsat întotdeauna natura să-și urmeze cursul și au 
continuat să se înșele singuri. 

Odată ce voi fi încheiat complet existența omenirii, nu va mai rămâne nimeni pe 
pământ care să îndure „persecuţia” pământului; doar atunci se va putea spune că 
măreaţa Mea lucrare a fost pe deplin realizată. În zilele de pe urmă, când voi fi întrupat, 
lucrarea pe care vreau să o realizez este să-i fac pe oameni să înțeleagă deșertăciunea 
vieţuirii în trup și voi folosi această ocazie pentru a nimici trupul. Din acel moment, nu va 
mai exista niciun om pe pământ, nimeni nu se va mai văita vreodată cu privire la 
deșertăciunea pământului, nimeni nu va mai vorbi vreodată despre greutăţile trupului, 
nimeni nu se va mai plânge vreodată că sunt nedrept și toți oamenii și toate lucrurile vor 
intra în odihnă. După aceea, oamenii nu se vor mai grăbi, veșnic ocupați, nici nu vor mai 
căuta încoace și-ncolo pe pământ, căci își vor fi găsit o destinaţie potrivită pentru ei 
înșiși. În acel moment, un zâmbet va apărea pe fețele tuturor. Atunci nu voi mai cere 
nimic de la omenire și nu voi mai avea nicio dispută cu ea; nu va mai exista un tratat de 
pace între noi. Eu exist pe pământ și oamenii trăiesc pe pământ; Eu trăiesc și locuiesc 
împreună cu ei. Ei simt cu toţii bucuria prezenței Mele, și deci nu sunt dispuși să plece 
fără motiv, ci, în schimb, ar prefera ca Eu să mai rămân puţin. Cum pot Eu suporta să 
fiu martor la scenele de dezolare de pe pământ, fără să ridic un deget ca să ajut? Eu nu 
sunt al pământului; prin răbdare M-am forțat să rămân aici până în această zi. Dacă nu 

ar fi fost implorările fără de sfârșit ale omenirii, aș fi plecat demult. Astăzi, oamenii pot 
să aibă grijă de ei și nu au nevoie de asistenţa Mea, pentru că s-au maturizat și nu au 
nevoie de Mine să îi hrănesc. De aceea, plănuiesc să ţin o „celebrare a victoriei” cu 
omenirea, după care îi voi spune adio, astfel încât oamenii să nu fie inconștienţi de acest 
lucru. Desigur, să ne despărțim în condiţii nefavorabile nu ar fi un lucru bun, fiindcă nu 
există ranchiună între noi. Astfel, prietenia dintre noi va fi veșnică. Sper că, după ce 
drumurile ni se vor despărţi, oamenii vor fi în stare să-Mi ducă mai departe „moșştenirea” 
și să nu uite de învăţăturile pe care le-am dat în timpul vieţii Mele. Sper ca ei să nu facă 
nimic ce ar aduce dezonoare numelui Meu și să fie atenţi la cuvântul Meu. Sper că 
oamenii vor face tot posibilul să Mă mulţumească după ce voi fi plecat; sper ca ei să 
folosească cuvântul Meu drept temelie pentru vieţile lor și să nu eșueze să trăiască la 
nivelul speranţelor Mele, căci inima Mea a fost întotdeauna preocupată de oameni și Eu 
am fost mereu atașat de ei. Omenirea și cu Mine, ne-am adunat odată laolaltă și ne-am 
bucurat pe pământ de aceleași binecuvântări care sunt în Cer. Am trăit împreună cu 
oamenii și am locuit împreună cu ei; oamenii M-au iubit întotdeauna și Eu i-am iubit 
întotdeauna. Am avut o afinitate unul pentru altul. Aducându-Mi aminte de timpul Meu 
împreună cu oamenii, Îmi amintesc că zilele noastre erau pline de râsete și bucurie și că 
existau și certuri. Cu toate acestea, iubirea dintre noi s-a stabilit pe această bază, iar 
legăturile noastre nu au fost niciodată rupte. De-a lungul mulţilor noștri ani de contact, 
omenirea Mi-a lăsat o impresie profundă, iar Eu, de asemenea, le-am dat oamenilor o 
mulțime lucruri de care să se bucure, pentru care au fost întotdeauna dublu 
recunoscători. Acum, adunările noastre nu vor mai fi nicicând precum înainte; cine ar 
putea fugi de acest moment al despărțirii noastre? Oamenii au o afecțiune profundă 
pentru Mine, iar Eu am o iubire fără de sfârșit pentru ei — dar ce poţi să faci? Cine ar 
îndrăzni să încalce cerinţele Tatălui ceresc? Eu Mă voi întoarce în locuinţa Mea, unde 
voi termina o altă parte a lucrării Mele. Poate vom avea șansa de a ne întâlni din nou. 
Speranţa Mea este că oamenii nu se vor simti trişti peste măsură și că Mă vor mulţumi 
pe pământ; Duhul Meu din Cer le va dărui, adesea, har. 

În vremea facerii, prorocisem că, în zilele de pe urmă, voi alcătui un grup de 
persoane care sunt în același asentiment cu Mine. Prezisesem că, după statornicirea 
unui exemplar pe pământ în zilele de pe urmă, aveam să Mă întorc în locuința Mea. 
Odată ce toată omenirea Mă va fi mulțumit, ea va fi îndeplinit ceea ce i-am cerut, iar Eu 
nu îi voi mai cere să facă nimic. În schimb, oamenii și cu Mine vom face schimb de 
povești despre zilele noastre de demult și, după aceea, ne vom despărți. Eu am început 
această lucrare și le-am îngăduit oamenilor să se pregătească psihologic și să-Mi 
priceapă intenţiile, ca nu cumva să Mă înţeleagă greșit și să Mă considere crud ori fără 
inimă, ceea ce nu este intenţia Mea. Oare oamenii Mă iubesc, însă refuză să-Mi permită 
un loc de odihnă potrivit? Nu sunt ei dispuși să-L implore pe Tatăl ceresc din partea 
Mea? Nu au vărsat oamenii lacrimi de compătimire pentru Mine? Nu au ajutat ei la 
realizarea unei revederi timpurii între Noi — Tatăl și Fiul? De ce atunci nu sunt ei dispuși 

acum? Lucrarea Mea de slujire pe pământ a fost împlinită și, după despărţirea de 
omenire, voi continua încă să o asist; nu este bine? Pentru ca lucrarea Mea să obţină 
rezultate mai bune și ca să fie reciproc benefică, trebuie să ne despărțim, cu toate că 
este dureros. Fie ca lacrimile noastre să curgă în tăcere; Eu nu voi mai face reproșuri 
omenirii. În trecut, am spus multe lucruri oamenilor, care toate le-au făcut însăși inima 
să se strângă, făcându-i să verse lacrimi de mâhnire. Pentru asta, cer scuze omenirii și 
îi cer să Mă ierte. Îi cer să nu Mă urască, pentru că totul este pentru binele omenirii. 
Așadar, sper că oamenii Îmi vor înţelege inima. În trecut, am avut disputele noastre, dar, 
privind în urmă, am avut amândoi de câștigat. Din cauza acestor dispute, Dumnezeu și 
omenirea au construit un pod de prietenie. Nu este acesta rodul eforturilor noastre de 
colaborare? Ar trebui, toţi, să ne bucurăm de aceasta. Le cer oamenilor să-Mi ierte 
„greșelile” anterioare. Fărădelegile lor vor fi și ele iertate. Atât timp cât ei vor fi în stare 
să-Mi dea în schimb iubirea în viitor, atunci acest lucru va oferi alinare Duhului Meu în 
Cer. Nu știu care este hotărârea omenirii în această privinţă — dacă oamenii sunt dispuși 
sau nu să Mă mulţumească privind cerința Mea finală. Nu le cer nimic altceva, decât să 
Mă iubească. Asta e destul. Poate fi realizat acest lucru? Lăsaţi toate lucrurile neplăcute 
care s-au întâmplat între noi să rămână în trecut; lăsaţi să existe mereu iubire între noi. 
Eu le-am dat oamenilor atât de multă iubire, iar ei au plătit un atât de mare preţ ca să 
Mă iubească. Astfel, sper ca omenirea să prețuiască iubirea nediluată și pură dintre noi, 
pentru ca iubirea noastră să se răspândească în toată lumea omenească și să fie 
transmisă generațiilor viitoare, în veci. Când ne vom întâlni din nou, hai să fim încă uniţi 
în iubire, astfel încât iubirea noastră să poată continua pe vecie și să fie slăvită și 
răspândită de toți oamenii. Acest lucru M-ar mulțumi și i-aș arăta omenirii chipul Meu 
surâzător. Sper că oamenii îşi vor aminti îndemnurile Mele. 

ANEXĂ 
INTERPRETĂRI ALE TAINELOR 
„CUVINTELOR LUI DUMNEZEU CĂTRE 
ÎNTREGUL UNIVERS” 


Capitolul 1 


Așa cum a spus Dumnezeu: „Nimeni nu poate pricepe sursa cuvintelor Mele, nici nu 
știe scopul pentru care le rostesc”, dacă nu ar fi călăuzirea Duhului lui Dumnezeu și dacă 
nu ar exista sosirea cuvântărilor Lui, toți oamenii ar pieri sub mustrarea Lui. De ce l-a 
luat lui Dumnezeu o vreme așa îndelungată să-i testeze pe toți oamenii? Și timp de cinci 
luni? Acesta este tocmai punctul central al părtășiei noastre, precum și un punct central 
al înțelepciunii lui Dumnezeu. Putem postula următoarele: fără această perioadă de a-l 
pune pe om la încercare și fără ca Dumnezeu să fi lovit, să fi ucis și să fi nimicit rasa 
umană cea coruptă, în cazul în care construirea Bisericii ar fi continuat până azi, atunci 
care ar fi fost rezultatul? Astfel, Dumnezeu intră direct în subiect încă din prima 
propoziţie, indicând direct efectul dorit al lucrării din aceste câteva luni — El pune punctul 
pe „i! Asta e suficient să arate înțelepciunea faptelor lui Dumnezeu de-a lungul acestei 
perioade de câteva luni: ele au îngăduit tuturor să înveţe, prin încercări, cum să se 
supună și cum să se sacrifice cu sinceritate, precum și cum să ajungă să-L înţeleagă pe 
Dumnezeu mai bine prin rafinare dureroasă. Cu cât este mai mare disperarea pe care 
oamenii o experimentează, cu atât ajung să se înțeleagă mai bine pe ei înșiși. Și 
adevărul este că, cu cât înfruntă mai mult rafinare încărcată de suferință, cu atât mai 
mult ajung să-și cunoască propria lor corupţie, până la punctul de a recunoaște că sunt 
nevrednici până și să fie făcători de servicii ai lui Dumnezeu și că a presta serviciu 
înseamnă a fi înălțaţi de El. Și astfel, după ce acest rezultat a fost atins, când omul a 
epuizat fiecare parte a sa, Dumnezeu dă glas direct sunetului milei, fără a ascunde nimic. 
Se poate vedea imediat că metoda de lucru a lui Dumnezeu, după aceste câteva luni, ia 
ca punct de pornire ziua de astăzi; El a făcut ca asta să fie limpede pentru toată lumea. 
Deoarece, în trecut, Dumnezeu a spus deseori: „Nu este ușor să vă câștigați dreptul să 
vă numiţi poporul lui Dumnezeu”, El a confirmat aceste cuvinte în oamenii care sunt 
numiţi făcători de servicii, ceea ce e suficient pentru a arăta că Dumnezeu e demn de 
încredere fără umbră de îndoială. Orice spune Dumnezeu se va adeveri în diferite 
măsuri, și nicicum nu sunt vorbe goale. 

Când toţi oamenii sunt plini de mâhnire și suferință până în culmea emoției, cuvinte 
ca acestea de la Dumnezeu ajung unde trebuie, reînviindu-i pe toţi în toiul deznădejdii 
lor. Pentru a îndepărta orice altă îndoială din minţile oamenilor, Dumnezeu a adăugat 
următoarele: „Chiar dacă sunt denumiți oamenii Mei, acest titlu nu este nicicum 
secundar faptului de a fi numiţi «fiii» Mei”. Asta e suficient pentru a arăta că doar 
Dumnezeu este capabil să-Și protejeze propria autoritate, iar odată ce oamenii au citit 
asta, vor crede și mai cu tărie că, departe de a fi o metodă de a lucra, este un fapt. 
Mergând un pas mai departe, pentru ca viziunile oamenilor să poată rămâne limpezi, 
identitatea fiecăruia este clarificată în noua Lui abordare. Acest lucru este suficient 
pentru a arăta înțelepciunea lui Dumnezeu și le permite oamenilor să știe mai bine că 
Dumnezeu poate vedea în inima oamenilor; în gândurile și acțiunile lor, oamenii sunt 

precum marionetele, cu Dumnezeu care trage sforile, iar acest lucru e sigur și dincolo 
de orice îndoială. 

Întorcându-ne la începuturi, ceea ce a făcut Dumnezeu din start a fost să indice 
direct că primul pas al lucrării Sale, acela de „purificare a Bisericii”, a fost deja încheiat. 
„Situaţia acum nu este ce a fost odată, iar lucrarea Mea a ajuns la un nou punct de 
plecare.” În această afirmaţie se poate vedea că lucrarea lui Dumnezeu a ajuns într-un 
nou punct de plecare și, imediat după aceea, El ne-a indicat planul pentru următorul pas 
al lucrării Sale — odată ce construirea Bisericii se va încheia, va începe viața Epocii 
Împărăției, „căci acum nu mai este era construirii bisericii, ci mai degrabă era în care 
Împărăţia este clădită cu succes”. Mai mult decât atât, El a afirmat că, în timp ce oamenii 
sunt încă pe pământ, adunările lor vor continua să se numească biserici, evitând astfel 
realizarea unei „Împărăţii” nerealistice așa cum și-a imaginat-o toată lumea. Mai departe, 
urmează părtășia pe subiectul viziunilor. 

Cum se face că, deși acum este epoca construirii Împărăției și sfârșitul construirii 
Bisericii, toate adunările sunt numite în continuare „biserici”? În trecut, s-a spus că 
Biserica este precursorul Împărăției, iar fără Biserică nu se poate vorbi de Împărăţie. 
Începutul Epocii Împărăției este începutul lucrării de slujire a lui Dumnezeu în trup, iar 
Epoca Împărăției este inaugurată de Dumnezeu întrupat. Ce aduce El este Epoca 
Împărăției, iar nu pogorârea oficială a Împărăției. Nu este dificil să ne imaginăm acest 
lucru; ceea ce indic prin oamenii lui Dumnezeu sunt oamenii Epocii Împărăției, nu 
oamenii Împărăției în sine. lată de ce ar avea sens să spunem că adunările de pe pământ 
ar trebui să poarte în continuare denumirea de „Biserică”. În trecut, El a acţionat în 
umanitatea Sa normală, când încă nu | se adusese mărturie ca Dumnezeu Însuși, și 
astfel, Epoca Împărăției încă nu începuse atunci printre oameni; iată de ce, așa cum am 
spus, Duhul Meu încă nu începuse oficial să lucreze în trupul Meu întrupat. Acum, că lui 
Dumnezeu Însuși | S-a adus mărturie, Împărăţia este realizată printre oameni. Acest 
lucru înseamnă că voi începe să lucrez în divinitatea Mea, astfel că ființele umane care 
pot să aprecieze cuvintele pe care le rostesc și faptele la care lucrez în divinitatea Mea 
sunt cunoscute ca popor al Meu din Epoca Împărăției. Din asta a luat ființă „poporul lui 
Dumnezeu”. În această etapă, este în principal divinitatea Mea cea care vorbește și 
acționează. Omul pur și simplu nu se poate amesteca și nici nu-Mi poate tulbura planul. 
Odată ce Dumnezeu a atins un anumit punct în vorbirea Sa, numele Lui este mărturisit, 
iar din acest punct, judecata Lui asupra omenirii va începe. Acesta este apogeul 
înțelepciunii din lucrarea lui Dumnezeu. Acest lucru fixează o temelie fermă și stabilește 
rădăcinile pentru începutul pasului următor, precum și sfârșitul ultimului pas. Acest lucru 
este ceva pe care nimeni, ca ființă umană, nu ar fi putut vreodată să-l prevadă; este 
punctul de întâlnire al primei și celei de a doua părţi a epocii judecății. Fără cele câteva 
luni în care l-am rafinat pe om, divinitatea Mea nu ar fi avut cum să lucreze. Acele câteva 
luni de rafinare au deschis calea pentru următorul pas al lucrării Mele. Încheierea acestor 
câteva luni de lucrare e semn că etapa următoare a lucrării are să fie mai profundă. Dacă 

cineva înțelege cu adevărat cuvintele lui Dumnezeu, atunci poate fi în stare să priceapă 
faptul că El folosește această perioadă de câteva luni pentru a începe următorul pas din 
lucrarea Sa, permițând ca aceasta să obţină rezultate mai bune. Deoarece obstrucţia 
umanităţii Mele a creat o piedică pentru următorul pas al lucrării Mele, prin aceste câteva 
luni de rafinare prin suferință, ambele părţi sunt deci edificate și au obținut beneficii 
substanţiale. Doar acum, ca urmare a acestui lucru, omul începe să prețuiască felul Meu 
de a face referire la el. Așadar, când Dumnezeu, printr-o mișcare a condeiului Lui, a 
spus că nu-i va mai numi pe oameni „făcători de servicii”, ci „poporul lui Dumnezeu”, cu 
toţii au fost copleșiți de bucurie. Acesta a fost călcâiul lui Ahile al omului. Tocmai pentru 
a găsi această slăbiciune vitală a omului, Dumnezeu a vorbit așa cum a vorbit. 

Pentru a cuceri toți oamenii și a câștiga credinţa lor sinceră și pentru a atrage atenţia 
asupra faptului că devotamentul unor oameni este denaturat de impurități, Dumnezeu a 
făcut pasul suplimentar de a atrage atenţia asupra diferitelor feluri de urâţenie umană și, 
făcând astfel, a împlinit cuvintele Sale: „Câţi sunt sinceri în iubirea pentru Mine? Cine nu 
acţionează din consideraţie pentru propriul viitor? Cine nu s-a plâns niciodată în timpul 
încercărilor?” Din astfel de cuvinte, toţi pot să-și recunoască propria neascultare, lipsa 
de loialitate și lipsa de devotament filial și prin aceasta să ajungă să vadă că mila și 
bunătatea iubitoare a lui Dumnezeu îi însoțesc pe toţi cei care Îl caută la fiecare pas. 
Acest lucru poate fi văzut din următoarele cuvinte: „Când cineva este aproape să se 
retragă, când toţi cei care, sperând ca Eu să-Mi schimb modul de a vorbi, și-au pierdut 
speranţa, în acea clipă Eu dau glas cuvintelor de mântuire, aducându-i pe toţi cei care 
Mă iubesc sincer înapoi în Împărăţia Mea, înaintea tronului Meu”. Aici, sintagma „cei 
care Mă iubesc sincer” și întrebarea retorică „Oare câţi Mă iubesc sincer?” nu se 
contrazic reciproc. Ele ilustrează cum „sinceritatea”, în acest context, conţine impurități. 
Nu e că Dumnezeu nu știe nimic; mai degrabă, tocmai pentru că Dumnezeu poate să 
vadă în cele mai adânci locuri ale inimii omului, El folosește cuvinte precum „sinceritate”, 
ceea ce este un sarcasm la adresa rasei umane corupte, pentru a-i face pe toţi să simtă 
mai profund cât Îi sunt de datori lui Dumnezeu și să-și facă reproșuri mai aspre, precum 
și să recunoască faptul că nemulţumirile din inimile lor vin în întregime de la Satana. Toţi 
sunt surprinşi când văd un termen precum „devotament”, gândind în sinea lor: „De multe 
ori am blamat Cerul și pământul și de multe ori am vrut să plec, dar, din cauză că îmi 
era teamă de decretele administrative ale lui Dumnezeu, mă ocupam de chestiuni 
oricum ar fi fost, doar ca să le termin și mergeam cu mulţimea, așteptând ca Dumnezeu 
să mă trateze, crezând că, dacă lucrurile chiar se dovedeau a fi fără speranţă, tot îmi va 
mai rămâne destul timp să mă retrag încet. Dar acum Dumnezeu ne cheamă oamenii 
Lui devotați. Poate Dumnezeu să fie cu adevărat un Dumnezeu care vede în adâncimile 
inimii oamenilor?” Tocmai pentru a evita acest tip de neînțelegere, Dumnezeu a atras 
atenţia asupra stărilor psihologice ale diferitelor tipuri de oameni doar la sfârșit, 
determinând pe toţi să treacă de la o stare în care se îndoiau în interior, în timp ce în 
exterior exprimau încântarea, la o stare în care sunt convinși cu inima, cu vorba și cu 

vederea. În acest fel, impresia omului despre cuvântul lui Dumnezeu a devenit mai 
profundă și, ca urmare naturală a acestui lucru, omul a devenit un pic mai temător, un 
pic mai respectuos și, în plus, a dobândit o înțelegere mai bună a lui Dumnezeu. În 
sfârșit, pentru a potoli grijile omului, Dumnezeu a spus: „Dar din moment ce trecutul e 
trecut, iar prezentul e deja aici, nu mai este nevoie să tânjim cu nostalgie după trecut 
sau să ne facem gânduri pentru viitor”. Acest tip de cuvântare încordată, armonioasă și 
totuși succintă are un efect și mai mare, determinându-i pe toţi cei care citesc cuvintele 
Sale să vadă din nou lumina în mijlocul disperării trecutului, până când vor vedea 
înțelepciunea și faptele lui Dumnezeu, vor câștiga titlul de „popor al lui Dumnezeu”, vor 
elimina norii îndoielii din inimile lor, iar apoi vor ajunge să se cunoască pe ei înșiși din 
schimbarea tiparelor stărilor lor psihologice. Aceste stări se retrag și revin pe rând, dând 
naștere suferinței și durerii, fericirii și veseliei. În acest capitol, Dumnezeu a conturat o 
descriere a oamenilor atât de realistică și vie în fiecare detaliu al său, că a atins punctul 
desăvârșirii. Este cu adevărat ceva ce omul nu poate atinge, ceva ce expune cu adevărat 
secretele din ungherele cele mai ascunse ale inimii omului. Ar putea să fie acesta un 
lucru pe care omul are capacitatea să îl facă? 

Imediat după asta, și chiar de mai mare importanţă, este pasajul de mai jos, care îi 
dezvăluie omului în mod direct decretul administrativ al lui Dumnezeu și care, în plus, 
este cea mai importantă parte: „Fiind uman, oricine se împotrivește realităţii și nu face 
lucrurile potrivit îndrumărilor Mele nu va avea parte de un sfârșit bun, ci va atrage asupra 
sa numai necazuri. Din tot ce are loc în univers, nu există nimic în care Eu să nu am 
ultimul cuvânt”. Nu este acesta decretul administrativ al lui Dumnezeu? Asta e suficient 
pentru a arăta că exemplele celor care încalcă acest decret administrativ sunt 
nenumărate. Pe baza celor de mai sus, Dumnezeu continuă să îi avertizeze pe toți să 
nu-și facă gânduri pentru propriul destin. Dacă cineva ar îndrăzni să-și dorească să se 
elibereze de orchestrarea lui Dumnezeu, consecințele ar fi teribile dincolo de orice 
închipuire. Acest lucru le permite apoi celor care au experimentat luminarea și iluminarea 
din aceste cuvinte să înțeleagă mai bine decretul administrativ al lui Dumnezeu, precum 
și să înțeleagă faptul că măreţia Sa nu poate fi ofensată și astfel să devină mai 
experimentați și mai statornici, la fel de verzi precum un pin care, bătut de vânt și de 
îngheţ, se înalţă sfidător sub ameninţarea gerului năprasnic, continuând să contribuie la 
vitalitatea verde și viguroasă a naturii. Majoritatea oamenilor, dând peste acest pasaj, 
se simt atât de consternaţi de parcă ar fi intrat într-un fel de labirint; acest lucru se 
întâmplă deoarece conţinutul cuvintelor lui Dumnezeu se modifică relativ repede și 
astfel, nouă persoane din zece intră într-un labirint când încearcă să-și înțeleagă 
propriile firi corupte. Pentru ca lucrarea să poată merge mai ușor în viitor, pentru ca 
îndoielile din inimile tuturor oamenilor să poată fi eliminate și pentru ca toţi să poată face 
un pas înainte în credinţa lor în loialitatea lui Dumnezeu, El pune accentul la finalul 
pasajului: „fiecare dintre cei care Mă iubesc sincer se va întoarce negreșit înaintea 
tronului Meu”. Astfel, minţile oamenilor care au trecut prin mai multe luni de zile ale 

lucrării Lui sunt despovărate într-o clipă de o parte din spaima lor. Mai mult decât atât, 
inimile lor, care fuseseră atârnate în văzduh, se întorc la ceea ce fuseseră odată, de 
parcă o piatră grea ar fi căzut pe pământ. Nu trebuie să-și mai facă gânduri pentru soarta 
lor; mai mult, ei cred că Dumnezeu nu va mai rosti vorbe goale. Deoarece oamenii sunt 
neprihăniţi de sine, nu este niciunul care să nu creadă că demonstrează cel mai înalt 
grad de devotament față de Dumnezeu; de aceea Dumnezeu pune în mod voit accentul 
pe „sincer” — pentru a obţine un rezultat mai bun. Aceasta este pentru a pava calea și a 
pune fundaţia pentru următorul pas al lucrării Lui. 


Capitolul 3 


So A 


lui Dumnezeu sunt dezvăluiţi, epoca în care Dumnezeu face lucruri direct prin divinitate. 
Așadar, în acest capitol al cuvintelor lui Dumnezeu, El îi conduce pe toţi cei care acceptă 
cuvintele Sale în tărâmul spiritual. În paragraful de deschidere, El face aceste pregătiri 
în avans, iar dacă cineva deține cunoașterea cuvintelor lui Dumnezeu, acesta va urma 
indiciile ca să ajungă la rezultat și va înţelege direct ce dorește Dumnezeu să realizeze 
în poporul Său. Înainte, oamenii erau testati aplicându-le apelativul de „făcători de 
servicii”, iar azi, după ce au fost supuși încercării, pregătirea lor începe în mod formal. 
Pe lângă aceasta, oamenii trebuie să aibă o înțelegere mai mare a lucrării lui Dumnezeu, 
bazată pe temelia cuvintelor din trecut, și trebuie să se uite la cuvinte și persoană, și la 
Duh și la persoană ca la un întreg inseparabil — ca la o singură gură, o singură inimă, o 
singură acțiune și o singură sursă. Această cerinţă este cea mai mare cerinţă pe care a 
adresat-o Dumnezeu omului de la creaţie. Din asta, se poate vedea că Dumnezeu 
doreşte să-Și folosească o parte din eforturi asupra poporului Său, că dorește să arate 
unele semne și minuni în ei și, mai important, că dorește să îi facă pe toţi oamenii să se 
supună întregimii lucrării și cuvintelor Lui. Într-o privință, Dumnezeu Însuși Își susține 
mărturia, iar în altă privinţă, a făcut cereri poporului Său și a emis direct decretele 
administrative ale lui Dumnezeu către mase: așadar, deoarece vă numiţi poporul Meu, 
lucrurile nu mai sunt cum erau înainte; voi ar trebui să daţi atenţie și să vă supuneți 
cuvântărilor Duhului Meu și să urmăriți îndeaproape lucrarea Mea; nu puteţi să separați 
Duhul Meu de trupul Meu, căci Noi suntem una, în mod inerent, și nedivizați prin natură. 
În aceasta, pentru a-i împiedica pe oameni să-L neglijeze pe Dumnezeu întrupat, există 
din nou un accent pe cuvintele: „căci Noi suntem una, în mod inerent, și nedivizați prin 
natură”; pentru că o astfel de neglijare este eșecul omului, aceasta este menţionată din 
nou în decretele administrative ale lui Dumnezeu. Apoi, Dumnezeu îi înștiințează pe 
oameni despre consecințele încălcării decretelor Lui administrative, fără să ascundă 
nimic, spunând: „Vor suferi pierderi și vor putea doar să bea din propria lor cupă a 
amărăciunii”. Pentru că omul este slab, după ce aude aceste cuvinte, nu poate decât să 

devină și mai circumspect în inima lui în ceea ce ÎI priveşte pe Dumnezeu, căci „cupa 
amărăciunii” este suficientă să-i facă pe oameni să stea în cumpănă o perioadă. Oamenii 
au multe interpretări ale acestei „cupe a amărăciunii” despre care vorbește Dumnezeu: 
a fi judecat de cuvinte sau alungat din Împărăţie, ori a fi izolat pentru o vreme, a avea 
trupul unei persoane pângărite de Satana și posedate de duhuri rele, a fi lepădat de 
către Duhul lui Dumnezeu sau a avea trupul unei persoane nimicite și izgonite în Infern. 
La aceste interpretări poate ajunge gândirea omului și, astfel, în imaginaţia lui, omul este 
incapabil să le depășească. Însă gândurile lui Dumnezeu se deosebesc de cele ale 
omului; cu alte cuvinte, „cupa amărăciunii” nu se referă la niciunul dintre lucrurile de mai 
sus, ci la măsura cunoașterii de Dumnezeu a oamenilor după ce au primit tratarea lui 
Dumnezeu. Pentru a fi și mai clar, când cineva desparte în mod aleatoriu Duhul lui 
Dumnezeu de cuvintele Sale sau separă cuvintele de persoană sau Duhul de trupul cu 
care El Se îmbracă, această persoană nu doar că e incapabilă să-L cunoască pe 
Dumnezeu din cuvintele lui Dumnezeu ci, în plus, dacă devine puţin suspicioasă faţă de 
Dumnezeu, va orbi la fiecare cotitură. Nu este cum își imaginează oamenii, că sunt 
îndepărtați direct; ci, mai degrabă, ei ajung treptat să fie mustraţi de Dumnezeu — adică, 
ajung în mijlocul unor mari catastrofe și nimeni nu poate fi compatibil cu ei, ca și cum ar 
fi fost posedaţi de duhuri rele și ca și cum ar fi muște fără cap, lovindu-se de lucruri pe 
oriunde merg. În ciuda acestui lucru, încă sunt incapabili să plece. În inimile lor, lucrurile 
sunt nedescris de grele, ca și cum există o suferinţă de nespus în inimile lor — și totuși, 
nu pot să-și deschidă gurile, și își petrec întreaga zi în transă, incapabili să-L simtă pe 
Dumnezeu. În aceste circumstanțe, decretele administrative ale lui Dumnezeu îi 
ameninţă, ei neîndrăznind să părăsească biserica, în ciuda faptului că nu au nicio 
bucurie — asta e ceea ce se numește „atac intern și extern”, și oamenilor le este teribil 
de greu să îndure. Ce s-a spus aici este diferit de noţiunile oamenilor — și asta e din 
cauză că, în aceste circumstanţe, ei totuși știu să-L caute pe Dumnezeu, iar acest lucru 
se întâmplă când Dumnezeu le întoarce spatele, iar ce e și mai important este faptul că 
ei, tocmai ca un necredincios, sunt total incapabili să-L simtă pe Dumnezeu. Pe astfel 
de oameni Dumnezeu nu-i mântuiește în mod direct; când cupa amărăciunii lor este 
golită, acela e momentul când ultima lor zi a sosit. Însă, în acest moment, ei tot caută 
voia lui Dumnezeu, dorindu-și să se bucure încă puţin — dar, de data aceasta, este diferit 
faţă de ce a fost în trecut, cu excepţia cazului în care există circumstanţe speciale. 
După aceasta, Dumnezeu le explică tuturor aspectele pozitive și, astfel, dobândesc 
viață încă o dată — căci, în trecut, Dumnezeu a spus că făcătorii de servicii nu aveau 
viață, însă azi, Dumnezeu vorbește dintr-o dată despre „viaţa ce se află în ei”. Doar 
vorbind despre viaţă, oamenii pot ști cu adevărat că încă poate exista viața lui Dumnezeu 
în ei. În acest fel, dragostea lor pentru Dumnezeu crește cu câteva unități și dobândesc 
o cunoaștere mai mare a iubirii și milei Lui. De aceea, după ce contemplă aceste cuvinte, 
toți oamenii se căiesc de greșelile lor anterioare și varsă în taină lacrimi de regret. Și, în 
liniște, majoritatea oamenilor decid în mintea lor că trebuie să-L mulțumească pe 

Dumnezeu. Uneori, cuvintele lui Dumnezeu străpung inima cea mai tainică a oamenilor, 
făcând să le fie greu oamenilor să le accepte și să le fie greu să se simtă împăcați. 
Uneori, cuvintele lui Dumnezeu sunt sincere și convingătoare și încălzesc inimile 
oamenilor, astfel încât, după ce le citesc, este ca atunci când mielul își vede mama din 
nou după ani în care a fost pierdut. Lacrimile le umplu ochii, sunt copleșiți de emoție și 
ard de nerăbdare să se arunce în îmbrăţișarea lui Dumnezeu, apăsați de suspine, 
eliberând durerea de nedescris care a fost în inimile lor ani de zile, pentru a-și arăta 
devotamentul față de Dumnezeu. Din cauza mai multor luni de testare au devenit puţin 
prea sensibili, ca și cum tocmai ar fi suferit un atac nervos, ca o persoană invalidă care 
a stat la pat ani de zile. Pentru a-i face tari în credinţa lor în cuvintele lui Dumnezeu, El 
pune de multe ori accentul pe următoarele cuvinte: „Pentru ca următorul pas al lucrării 
Mele să se realizeze lin și fără piedici, Mă folosesc de rafinarea cuvintelor pentru a-i 
testa pe toţi cei care sunt în casa Mea”. Aici, Dumnezeu spune: „pentru a-i testa pe toți 
cei care sunt în casa Mea”; o lectură atentă a acestor cuvinte ne spune că, atunci când 
oamenii acţionează ca făcători de servicii, ei sunt în continuare oameni din interiorul 
casei lui Dumnezeu. Mai mult decât atât, aceste cuvinte accentuează loialitatea lui 
Dumnezeu faţă de titulatura „oamenii lui Dumnezeu”, oferind oamenilor un gram de 
ușurare în inimile lor. Și atunci, de ce Dumnezeu subliniază în mod repetat manifestările 
nenumărate din oameni după ce au citit cuvintele lui Dumnezeu sau când titlul „oamenii 
lui Dumnezeu” încă așteaptă să fie adus la lumină? Este aceasta doar pentru a arăta că 
Dumnezeu este Dumnezeul care privește adânc în inima omului? Aceasta este doar o 
parte din motiv — iar aici, are doar o importanţă secundară. Dumnezeu acţionează în 
acest fel pentru a-i convinge în mod categoric pe toți oamenii astfel încât, din cuvintele 
lui Dumnezeu, fiecare persoană să-și cunoască propria imperfecţiune și să-și cunoască 
propriile neajunsuri anterioare cu privire la viață și, mai important, să pună bazele 
fundaţiei pentru următoarea etapă a lucrării. Oamenii doar se pot strădui să-L cunoască 
pe Dumnezeu și să caute să-L copieze pe Dumnezeu, bazându-se pe fundaţia 
cunoașterii de sine. Datorită acestor cuvinte, oamenii se schimbă din a fi negativi și 
pasivi, în a fi pozitivi și proactivi, iar aceasta îngăduie celei de-a doua părţi a lucrării lui 
Dumnezeu să prindă rădăcini. Se poate spune că, odată cu această etapă ca fundație 
a lucrării, a doua parte a lucrării lui Dumnezeu devine o chestiune simplă, necesitând 
doar un efort minim. De aceea, când oamenii înlătură tristeţea din inimile lor și devin 
pozitivi și proactivi, Dumnezeu profită de această oportunitate pentru a emite alte cerinţe 
către poporul Său: „Cuvintele Mele sunt eliberate și exprimate în orice loc sau timp și, la 
fel și voi, ar trebui să vă cunoaşteţi pe voi înşivă înaintea Mea întotdeauna. Căci azi, în 
definitiv, este altfel decât era înainte, iar tu nu mai poţi să realizezi orice îţi dorești. În 
schimb, sub îndrumarea cuvintelor Mele, tu trebuie să fii capabil să-ţi supui trupul; 
trebuie să foloseşti cuvintele Mele ca pe sprijinul tău și nu poţi să te comporti în mod 
nechibzuit”. Aici, Dumnezeu pune în principal accentul pe „cuvintele Mele”. Şi în trecut 
El a făcut referire de multe ori la „cuvintele Mele”. De aceea, fiecare persoană nu poate 

decât să acorde o oarecare atenţie acestui lucru. Astfel, se indică esenţa următorului 
pas al lucrării lui Dumnezeu: toți oamenii își vor îndrepta atenţia spre cuvintele lui 
Dumnezeu și nu vor avea niciun alt fel de afinități. Cu toții trebuie să preţuiască cuvintele 
venite din gura lui Dumnezeu, și să nu le trateze cu ușurință. Și astfel, se vor sfârși 
circumstanțele anterioare din biserică, când o persoană citea cuvintele lui Dumnezeu, 
iar mulți rosteau „amin” și erau ascultători. În acea vreme, oamenii nu cunoșteau 
cuvintele lui Dumnezeu, ci le foloseau ca pe o armă cu care să se apere. Pentru a 
schimba acest lucru, Dumnezeu are pe pământ pentru om cerinţe noi, mai înalte. Pentru 
a-i împiedica pe oameni să devină negativi și pasivi după ce vor fi văzut standardele 
înalte și cerinţele stricte ale lui Dumnezeu, El îi încurajează pe oameni de multe ori, 
spunând: „Din moment ce lucrurile au ajuns la o astfel de situație precum cea de azi, nu 
trebuie să vă simţiţi prea mâhniţi și plini de regrete cu privire la faptele și acţiunile voastre 
din trecut. Generozitatea Mea este nelimitată, întocmai mărilor și cerului — cum ar putea 
capacitățile omului și cunoașterea sa despre Mine să nu-Mi fie la fel de familiare cum 
Îmi e de cunoscut podul palmei?” Aceste cuvinte sincere și convingătoare deschid dintr- 
o dată mintea oamenilor și îi duc imediat de la disperare la dragoste de Dumnezeu, la a 
fi pozitivi și proactivi, căci Dumnezeu vorbește prin înșfăcarea slăbiciunii din inimile 
oamenilor. Fără să fie conștienți de lucrul acesta, oamenii se simt întotdeauna rușinați 
înaintea lui Dumnezeu din cauza acțiunilor lor din trecut, și exprimă remușcări din nou 
și din nou. De aceea, Dumnezeu descoperă aceste cuvinte cu precădere în mod natural 
și normal, astfel încât oamenii să nu simtă că cuvintele lui Dumnezeu sunt rigide și 
plictisitoare, ci tari și calme, vii și pline de viaţă. 

De la creație și până acum, Dumnezeu a aranjat totul pentru om din lumea spirituală, 
în tăcere, și nu i-a descris niciodată omului adevărul despre lumea spirituală. Şi totuși, 
azi, Dumnezeu oferă subit o privire de ansamblu a bătăliei care vuiește în interiorul ei și 
care, în mod firesc, îi lasă pe oameni nedumeriţi, le adânceşte sentimentul că Dumnezeu 
este profund și de nepătruns și face și mai dificil pentru oameni să localizeze sursa 
cuvintelor lui Dumnezeu. Se poate spune că starea înarmată a lumii spirituale îi adună 
pe toți oamenii în duh. Aceasta este prima etapă crucială a lucrării viitorului și este 
indiciul care le permite oamenilor să intre în tărâmul spiritual. De aici, se poate vedea că 
următorul pas al lucrării lui Dumnezeu este îndreptat în special înspre duh, al cărui scop 
principal este de a oferi oamenilor o mai amplă cunoaștere a faptelor miraculoase ale 
Duhului lui Dumnezeu în trup, oferind tuturor celor care Îi sunt loiali lui Dumnezeu o 
cunoaștere mai bună a nesăbuinţei și a naturii Satanei. Chiar dacă ei nu s-au născut în 
tărâmul spiritual, ei simt ca și cum l-au zărit pe Satana și, de îndată ce au acest 
sentiment, Dumnezeu trece la un alt mijloc de comunicare — și, de îndată ce oamenii și- 
au însușit acest mod de gândire, Dumnezeu spune: „De ce vă învăţ cu atâta insistență? 
De ce vă vorbesc despre realitățile lumii spirituale? De ce vă amintesc și vă sfătuiesc 
din nou și din nou?” Și așa mai departe — este o întreagă serie de întrebări care stârnesc 
multe altele în minţile oamenilor: de ce vorbește Dumnezeu pe tonul acesta? De ce, în 

timpul zidirii bisericii, El vorbește despre chestiuni ce ţin de lumea spirituală, și nu despre 
cerințele Lui pentru oameni? De ce Dumnezeu nu lovește în noțiunile oamenilor, 
revelând mistere? Gândindu-se pur și simplu mai mult, oamenii capătă o oarecare 
cunoștință despre etapele lucrării lui Dumnezeu și, astfel, când în viitor se vor confrunta 
cu ispite, în ei se va naște un sentiment real de dispreţ faţă de Satana. Și chiar când în 
viitor vor veni încercări în calea lor, ei tot vor fi în stare să-L cunoască pe Dumnezeu și 
să-l deteste pe Satana mai profund, blestemându-l astfel pe Satana. 

La final, voia lui Dumnezeu este complet revelată omului: „Permiţând fiecăruia dintre 
cuvintele Mele să prindă rădăcini și să dea rod în interiorul duhurilor voastre și, mai 
important, să aducă mai multă roadă. Asta pentru că ceea ce Eu cer nu sunt flori 
strălucitoare și luxuriante, ci roade îmbelșugate, roade care nu își pierd pârguirea”. 
Dintre cerinţele repetate ale lui Dumnezeu pentru oamenii Săi, aceasta este cea mai 
cuprinzătoare dintre toate, este punctul central și este prezentată în mod direct. Am 
trecut de la a lucra în umanitatea normală, la a lucra în divinitatea deplină; astfel că, în 
trecut, în cuvintele Mele rostite clar, nu era nevoie să adaug alte explicații, iar majoritatea 
oamenilor puteau să înțeleagă sensul cuvintelor Mele. Rezultatul a fost că, atunci, tot ce 
era necesar era ca oamenii să cunoască cuvintele Mele și să fie capabili să vorbească 
despre realitate. Însă, această etapă este extrem de diferită. Divinitatea Mea a preluat 
complet controlul și nu a lăsat loc pentru ca umanitatea să aibă un rol. Astfel că, dacă 
cei din mijlocul poporului Meu doresc să înțeleagă adevăratul sens al cuvintelor Mele, 
au parte de cele mai mari dificultăţi. Doar prin cuvântările Mele pot ei să primească 
iluminare și luminare, iar dacă nu se realizează prin acest canal, orice gânduri de a 
înțelege scopul cuvintelor Mele sunt doar niște închipuiri fără temei. Când toţi oamenii 
ajung să Mă cunoască mai bine, după ce Mi-au acceptat cuvântările, este vremea când 
poporul Meu va pune în practică, este vremea când lucrarea Mea în trup va fi încheiată 
și vremea când divinitatea Mea va fi trăită la maxim în trup. În acest moment, toţi oamenii 
Mă vor cunoaște în trup și vor putea să spună cu adevărat că Dumnezeu Își face apariția 
în trup, iar aceasta va reprezenta roada. Aceasta este o altă dovadă că Dumnezeu S-a 
săturat să zidească biserica — și anume: „chiar dacă florile dintr-o seră sunt la fel de 
nenumărate ca stelele și atrag toată mulțimea plină de admiraţie, odată ce s-au uscat 
devin la fel de ponosite precum uneltirile înșelătoare ale Satanei, și nimeni nu se arată 
interesat de ele”. Cu toate că Dumnezeu a lucrat și El personal în timpul zidirii bisericii, 
pentru că El este Dumnezeu, care este întotdeauna nou și niciodată vechi, El nu simte 
niciun fel de nostalgie faţă de trecut. Pentru a-i opri pe oameni să se gândească la trecut, 
El a folosit cuvintele „la fel de ponosite precum uneltirile înșelătoare ale Satanei”, ceea 
ce arată că Dumnezeu nu se supune doctrinei. E posibil ca unii să interpreteze în mod 
eronat care este voia lui Dumnezeu și să întrebe: De ce, din moment ce este o lucrare 
făcută de Dumnezeu Însuși, El a spus „când florile se ofilesc, nimeni nu se arată interesat 
de ele”? Aceste cuvinte oferă oamenilor o revelaţie. Ce este cel mai important e faptul 
că ele permit tuturor oamenilor să aibă un punct de pornire nou și corect; doar atunci vor 


389 


fi capabili să mulțumească voia lui Dumnezeu. În cele din urmă, oamenii lui Dumnezeu 
vor putea să-L slăvească pe Dumnezeu într-un mod real, nu forțat, și care vine din inima 
lor. Asta e ceea ce se găsește la baza planului de gestionare de 6000 de ani al lui 
Dumnezeu. Adică, este cristalizarea acestui plan de gestionare de 6000 de ani: de ale 
spune tuturor oamenilor despre semnificaţia întrupării lui Dumnezeu — de a-i face să-L 
cunoască în mod practic pe Dumnezeu devenit trup, adică faptele lui Dumnezeu în 
trup — astfel încât să nege Dumnezeul nedeslușit și să Îl cunoască pe Dumnezeul zilei 
de azi, zilei de ieri și, mai mult decât atât, al zilei de mâine, care a existat în fapt și de 
fapt din veșnicie în veșnicie. Doar atunci va intra Dumnezeu în odihnă! 


Capitolul 4 


Pentru a împiedica toți oamenii să devină aroganti și să fie luaţi de val după ce au 
trecut de la negativitate la pozitivitate, în ultimul capitol al cuvântării lui Dumnezeu, odată 
ce Dumnezeu a vorbit despre cele mai exigente cerinţe ale Sale pentru oamenii Săi — 
odată ce le-a spus oamenilor voia Sa în această etapă a planului Său de gestionare (de 
mântuire) — El le dă oportunitatea de a cugeta la cuvintele Lui, pentru a-i ajuta să ia 
hotărârea de a mulțumi voia lui Dumnezeu în final. Când condiţiile oamenilor sunt 
pozitive, Dumnezeu începe imediat să le pună întrebări despre cealaltă parte a 
chestiunii. El pune o serie de întrebări care, pentru oameni, sunt greu de deslușit: „A fost 
iubirea voastră pentru Mine întinată de necurăţie? A fost loialitatea voastră pentru Mine 
curată și din toată inima? A fost cunoașterea voastră despre Mine adevărată? Cât loc 
am ocupat în inimile voastre?” Și așa mai departe. În prima jumătate a acestui paragraf, 
cu excepția a două dojeniri, restul sunt toate întrebări. O întrebare în special, „Și-au atins 
cuvântările Mele scopul în voi?”, este foarte potrivită. Chiar atinge cele mai ascunse 
lucruri din adâncurile inimii oamenilor, ceea ce îi face să se întrebe în mod inconștient: 
„Sunt cu adevărat credincios în iubirea mea față de Dumnezeu?” În inimile lor, oamenii 
își amintesc în mod inconștient experienţele lor din trecut în slujire: ei erau mistuiţi de 
iertare de sine, neprihănire de sine, autoimportanţă, automulțumire, mulțumire de sine 
și mândrie. Ei erau precum un pește mare prins într-o plasă — după ce au căzut în plasă, 
nu le-a fost ușor să se elibereze. În plus, erau frecvent neînfrânați, primeau deseori 
umanitatea normală a lui Dumnezeu și se puneau pe ei primii în tot ceea ce făceau. 
Înainte de a fi numiţi „făcători de servicii”, erau ca un pui de tigru nou-născut, plini de 
energie. Deși își concentrau atenţia într-o anumită măsură asupra vieţii, câteodată 
făceau lucrurile doar de mântuială; ca sclavii, se purtau neglijent fată de Dumnezeu. În 
perioada în care au fost expuși ca făcători de servicii, ei erau negativi, nu ţineau pasul, 
erau plini de amărăciune, se plângeau de Dumnezeu, își țineau demoralizați capetele 
plecate și așa mai departe. Fiecare etapă a propriilor povești minunate și impresionante 
stăruie în minţile lor. Devine chiar dificil pentru ei să doarmă și își petrec zilele în apatie. 

Ei par să fi fost alungaţi a doua oară de Dumnezeu, să fi căzut în Infern, incapabili să 
scape. Deși Dumnezeu nu a făcut nimic mai mult decât să pună câteva întrebări dificile 
în primul paragraf, citite cu atenţie, ele arată că scopul lui Dumnezeu nu este să pună 
aceste întrebări doar de dragul de a le pune; ele includ un nivel mai profund de 
înțelegere, unul care trebuie explicat mai în detaliu. 

De ce a spus Dumnezeu odată că astăzi, până la urmă, este astăzi, și de vreme ce 
ziua de ieri a trecut deja, nostalgia nu își are rostul și totuși, în prima propoziţie aici, El 
le pune oamenilor întrebări și îi face să se gândească la trecut? Gândiţi-vă la asta: de 
ce le cere Dumnezeu oamenilor să nu fie nostalgici în privinţa trecutului, dar să se și 
gândească la trecut? Ar putea exista oare o greșeală în cuvintele lui Dumnezeu? Ar 
putea fi greșită sursa acestor cuvinte? În mod normal, aceia care nu dau atenție 
cuvintelor lui Dumnezeu nu ar pune asemenea întrebări profunde. Dar pentru moment, 
nu e nevoie să vorbim despre aceasta. Mai întâi, permiteţi-Mi să vă explic prima 
întrebare de mai sus — „de ce'-ul. Desigur, toată lumea e conștientă că Dumnezeu a 
spus că El nu rostește vorbe goale. Dacă cuvintele sunt rostite de gura lui Dumnezeu, 
atunci există un scop și o semnificaţie a lor — aceasta face referire la partea centrală a 
întrebării. Cel mai mare defect al oamenilor este inabilitatea lor de a-și schimba căile 
greșite și neputinţa vechii lor naturi. Pentru a le permite tuturor oamenilor să se cunoască 
mai profund și într-un mod mai realist, Dumnezeu îi face mai întâi să se gândească la 
trecut, pentru ca ei să poată reflecta la ei înșiși mai profund și astfel să ajungă să 
cunoască faptul că niciunul dintre cuvintele lui Dumnezeu nu este lipsit de însemnătate 
și că toate cuvintele lui Dumnezeu se împlinesc în diferiți oameni în măsuri diferite. În 
trecut, modul în care Dumnezeu îi trata pe oameni le oferea un strop de cunoaștere de 
Dumnezeu și făcea sinceritatea lor faţă de Dumnezeu să fie mai din suflet. Cuvântul 
„Dumnezeu” ocupă doar 0,1 la sută din oameni și din inimile lor. A realiza atât de mult 
arată că Dumnezeu a mântuit enorm de mulţi oameni. E corect să spunem că faptul că 
Dumnezeu a realizat atât de multe lucruri cu acest grup de oameni — un grup care este 
exploatat de marele balaur roșu și stăpânit de Satana — este de asemenea natură încât 
ei nu îndrăznesc, pur și simplu, să facă cum vor. Motivul e că lui Dumnezeu Îi este 
imposibil să ocupe sută la sută din inimile celor care au fost stăpâniţi de Satana. Pentru 
a spori cunoașterea oamenilor de Dumnezeu în timpul următorului pas, Dumnezeu 
compară condiţia făcătorilor de servicii din trecut cu a oamenilor lui Dumnezeu de astăzi, 
creând astfel un contrast clar care îi face pe oameni să se simtă mai rușinaţi. Așa cum 
Dumnezeu a spus, nu aveţi „unde să vă ascundeţi rușinea”. 

Deci, de ce am spus că Dumnezeu nu pune întrebări doar de dragul de a le pune? 
O lecturare atentă de la început la sfârșit arată că, deși întrebările puse de Dumnezeu 
nu au fost explicate în detaliu, toate se referă la măsura loialității oamenilor față de 
Dumnezeu și cunoașterii de Dumnezeu; ele se referă, cu alte cuvinte, la condiţiile 
actuale ale oamenilor, care sunt demne de milă și despre care le este dificil să 
vorbească. Din lucrul acesta, se poate vedea că statura oamenilor este prea insuficientă, 

că este prea superficială cunoașterea lor de Dumnezeu și că loialitatea lor faţă de El 
este prea întinată și necurată. Așa cum a spus Dumnezeu, aproape toți oamenii 
pescuiesc în ape tulburi și se află acolo doar pentru a înmulţi rândurile. Când Dumnezeu 
spune „Credeţi cu adevărat că nu sunteţi calificați pentru a fi poporul Meu?” adevăratul 
înțeles al acestor cuvinte este că, dintre toţi oamenii, niciunii nu sunt potriviţi pentru a fi 
oamenii lui Dumnezeu. Dar, pentru a avea un impact și mai mare, Dumnezeu utilizează 
metoda adresării întrebărilor. Această metodă este mult mai eficientă decât cuvintele din 
trecut, care au atacat, au ciopârțit și au omorât oamenii fără milă, până în punctul de a 
le străpunge inimile. Să presupunem că Dumnezeu ar fi spus direct ceva plictisitor și 
insipid precum: „Nu Îmi sunteţi credincioși, iar loialitatea voastră este întinată, nu am un 
loc absolut în inimile voastre... Nu vă voi lăsa niciun loc unde să vă ascundeţi de voi 
înșivă, căci niciunul dintre voi nu este mulțumitor pentru a fi dintre oamenii Mei”. Aţi putea 
să le comparaţi pe cele două: deși conţinutul lor este același, tonul fiecăreia este diferit. 
Folosirea întrebărilor este mult mai eficientă. Astfel, Dumnezeul Cel înțelept folosește 
primul ton, care arată măiestria cu care vorbeşte El. Aceasta nu poate fi obținută de om 
și, astfel, nu este de mirare că Dumnezeu a spus: „Oamenii sunt doar ustensile folosite 
de Mine. Unica diferenţă dintre ei este că unii sunt josnici, iar unii sunt prețioși”. 

Pe măsură ce oamenii citesc, cuvintele lui Dumnezeu vin unul după altul, abia 
lăsându-le timp să își tragă respiraţia, căci Dumnezeu în niciun caz nu Se poartă cu 
mănuși cu omul. Când oamenii simt cel mai mare regret, Dumnezeu îi avertizează încă 
o dată: „Dacă sunteți complet neatenţi la întrebările de mai sus, atunci aceasta arată că 
pescuiești în ape tulburi, că ești prezent doar pentru a înmulți rândurile și că, la momentul 
prestabilit de Mine, vei fi cu siguranță alungat și aruncat în groapa fără fund pentru a 
doua oară. Acestea sunt cuvintele Mele de avertizare și oricine nu le ia în serios va fi lovit 
de judecata Mea și, la momentul stabilit, va întâlni dezastrul”. Citind astfel de cuvinte, 
oamenii nu se pot abține să nu se gândească la momentul în care au fost aruncaţi în 
Adânc: ameninţaţi de catastrofă, guvernaţi de decretele administrative ale lui Dumnezeu, 
cu propriul sfârșit care îi aștepta, mult timp simțindu-se amărâţi, deprimati, stânjeniţi, 
neputând să vorbească de melancolia din inima lor cu nimeni — în comparaţie cu aceasta, 
simt că le-ar fi fost mai bine cu trupurile curăţite... Când gândirea lor ajunge în acest 
punct, ei nu au cum să nu se simtă tulburaţi. Gândindu-se la cum erau în trecut, la cum 
sunt astăzi și la cum vor fi mâine, mâhnirea din inima lor crește, încep să tremure în mod 
inconștient și, astfel, devin mai înfricoșaţi de decretele administrative ale lui Dumnezeu. 
Când își dau seama că termenul „oamenii lui Dumnezeu” poate fi, de asemenea, doar un 
mod de a vorbi, bucuria din inimile lor se transformă imediat în tulburare. Dumnezeu 
foloseşte slăbiciunea lor fatală pentru a-i lovi și, în acest punct, El începe următorul pas 
al lucrării Sale, făcând ca nervii oamenilor să fie stimulati și intensificându-le sentimentul 
că faptele lui Dumnezeu sunt de nepătruns, că Dumnezeu este de neatins, că Dumnezeu 
este sfânt și pur și că ei nu sunt potriviţi pentru a fi oamenii lui Dumnezeu. Drept rezultat, 
își dublează eforturile de a se îmbunătăţi, fără a îndrăzni să nu ţină pasul. 

Apoi, pentru a le da oamenilor o lecţie și pentru a-i face să se cunoască pe sine 
înșiși, să-L venereze pe Dumnezeu și să se teamă de El, Dumnezeu Își începe noul 
plan: „De la momentul creației și până astăzi, mulţi oameni Mi-au nesocotit cuvintele și, 
astfel, au fost înlăturați și alungaţi din curentul Meu de recuperare; în cele din urmă, 
trupurile lor pier, iar duhurile lor sunt aruncate în Infern și chiar și astăzi ele încă sunt 
supuse unei pedepse cumplite. Mulţi oameni Mi-au urmat cuvintele, dar au mers 
împotriva luminării și iluminării Mele [...] și unii [...]”. Acestea sunt exemple adevărate. 
Cu aceste cuvinte, Dumnezeu nu numai că le dă tuturor oamenilor lui Dumnezeu un 
avertisment real pentru a-i face să cunoască faptele lui Dumnezeu de-a lungul 
veacurilor, ci, de asemenea, oferă o reprezentare piezișă a unei părţi din ceea ce se 
întâmplă în lumea spirituală. Aceasta permite oamenilor să știe că nimic bun nu poate 
să iasă din nesupunerea lor față de Dumnezeu. Ei vor deveni un semn veșnic al rușinii 
și vor deveni întruparea Satanei și o copie a Satanei. În inima lui Dumnezeu, acest 
aspect al semnificației este de o importanţă secundară, căci aceste cuvinte i-au făcut 
deja pe oameni să tremure și să fie confuzi în privinţa acţiunilor lor. Partea pozitivă a 
acestui lucru este că, atunci când oamenii tremură de frică, ei obţin și niște detalii ale 
lumii spirituale — însă doar câteva, deci trebuie să ofer o oarecare explicaţie. De la poarta 
lumii spirituale se poate vedea că există tot felul de duhuri. Unele, totuși, sunt în Infern, 
unele sunt în iad, unele sunt în iazul de foc și unele sunt în Adânc. Am ceva de adăugat 
aici. Superficial vorbind, aceste duhuri pot fi împărţite conform locului; în mod specific 
vorbind, totuși, unele sunt tratate direct de mustrarea lui Dumnezeu și unele sunt în robia 
Satanei, pe care-l folosește Dumnezeu. Mai precis, mustrarea lor diferă conform 
gravităţii circumstanțelor lor. În acest punct, permiteţi-Mi să vă explic un pic mai mult. 
Aceia care sunt mustraţi direct de mâna lui Dumnezeu nu au duh pe pământ, ceea ce 
înseamnă că nu au nicio șansă de a se renaşte. Duhurile aflate sub domeniul Satanei — 
dușmanii despre care vorbește Dumnezeu când spune „au devenit dușmani ai Mei” — 
sunt legate de chestiuni pământești. Diversele duhuri rele de pe pământ sunt dușmani 
ai lui Dumnezeu cu toții, slujitorii Satanei, iar motivul existenţei lor este să facă servicii, 
să facă servicii astfel încât să poată fi contraste pentru faptele lui Dumnezeu. Astfel, 
Dumnezeu spune: „Acești oameni nu doar că au fost luaţi prizonieri de Satana, dar au 
devenit păcătoşi eterni și dușmani ai Mei și Mi se opun direct”. În continuare, Dumnezeu 
le spune oamenilor ce fel de sfârșit este pentru acest tip de duh: „Ei sunt obiectele 
judecății în culmea mâniei Mele”. Dumnezeu clarifică, de asemenea, condiţiile lor din 
prezent: „Astăzi sunt încă orbi, încă în temniţele întunecoase”. 

Pentru a le arăta oamenilor sinceritatea cuvintelor lui Dumnezeu, El utilizează un 
exemplu real ca dovadă (cazul lui Pavel despre care vorbește El), astfel încât 
avertismentul Lui să îi impresioneze mai mult pe oameni. Pentru a împiedica oamenii să 
trateze ceea ce se spune despre Pavel ca pe o poveste și pentru a-i împiedica să se 
considere drept spectatori — și, în plus, pentru a-i împiedica să se laude cu lucrurile care 
s-au întâmplat cu câteva mii de ani în urmă și pe care le-au aflat de la El — Dumnezeu 

nu Se concentrează pe experienţele lui Pavel de-a lungul vieţii sale. În schimb, Se 
concentrează pe consecinţele lui Pavel și sfârșitul pe care l-a avut, pe motivul pentru 
care el | s-a opus lui Dumnezeu și modul în care acesta a ajuns cum era. Dumnezeu Se 
concentrează pe a scoate în evidenţă cum, în cele din urmă, a negat speranţele iluzorii 
ale lui Pavel și i-a dezvăluit direct situația în ținutul spiritual: „Pavel este mustrat direct 
de Dumnezeu”. Deoarece oamenii sunt amorțiţi și incapabili să priceapă ceva din 
cuvintele lui Dumnezeu, Dumnezeu adaugă o explicaţie (următoarea parte a cuvântări) 
și începe să vorbească despre o chestiune ce are legătură cu un alt aspect: „Oricine Mi 
se opune (prin opoziția nu numai față de sinele Meu trupesc ci, mai important, față de 
cuvintele Mele și față de Duhul Meu — adică, față de divinitatea Mea), primește judecata 
Mea în trupul său”. Deși, superficial vorbind, aceste cuvinte par să nu aibă legătură cu 
cele de mai sus și nu pare să existe nicio corelaţie între cele două, nu vă speriați: 
Dumnezeu are propriile Sale scopuri; simplele cuvinte „exemplul de mai sus dovedește 
că” combină, în mod organic, două chestiuni care par să nu aibă legătură — asta 
reprezintă ingeniozitatea cuvintelor lui Dumnezeu. Așadar, oamenii sunt luminaţi prin 
relatarea lui Pavel și, astfel, datorită legăturii dintre textul anterior și următorul, prin lecţia 
lui Pavel, caută și mai mult să-L cunoască pe Dumnezeu, ceea ce este exact efectul pe 
care dorea să-L obţină Dumnezeu rostind acele cuvinte. În continuare, Dumnezeu 
rostește niște cuvinte care oferă ajutor și luminare pentru intrarea în viaţă a oamenilor. 
Nu e nevoie ca Eu să mai vorbesc despre asta; vei simţi că aceste lucruri sunt ușor de 
înțeles. Ceea ce trebuie să explic, însă, este când Dumnezeu spune: „Când am lucrat 
în umanitatea normală, majoritatea oamenilor se măsuraseră deja cu mânia și măreţia 
Mea și deja cunoșteau puţin din înţelepciunea și firea Mea. Astăzi, vorbesc și acţionez 
direct în divinitate și există încă unii oameni care vor vedea mânia și judecata Mea cu 
proprii lor ochi; în plus, principala lucrare a celei de-a doua părţi a erei de judecată este 
de a face tot poporul Meu să Îmi cunoască faptele în trup, în mod direct, și de a vă face 
pe toţi să contemplati firea Mea, în mod direct”. Aceste câteva cuvinte încheie lucrarea 
lui Dumnezeu în umanitatea normală și încep oficial a doua parte a lucrării lui Dumnezeu 
din epoca judecății, care este îndeplinită în divinitate și prezice sfârșitul unui grup de 
oameni. În acest stadiu, merită explicat că Dumnezeu nu le-a spus oamenilor că aceasta 
era a doua parte a epocii judecății când ei au devenit poporul lui Dumnezeu. În schimb, 
El explică doar faptul că aceasta este a doua parte a epocii judecății după ce le-a spus 
oamenilor despre voia lui Dumnezeu și scopurile pe care Dumnezeu dorește să le obțină 
în această perioadă și despre ultima etapă a lucrării lui Dumnezeu pe pământ. Este de 
la sine înțeles că există înțelepciunea lui Dumnezeu și în aceasta. Când oamenii abia s- 
au ridicat din paturile lor de boală, singurul lucru de care le pasă este dacă vor muri sau 
nu, sau dacă boala le poate fi alungată din trup. Lor nu le pasă dacă se vor îngrășa sau 
dacă vor îmbrăca hainele potrivite. Astfel, doar când oamenii cred pe deplin că fac parte 
din poporul lui Dumnezeu, vorbește Dumnezeu de cerinţele Sale, pas cu pas, și le spune 
oamenilor ce epocă este în prezent. Aceasta deoarece oamenii au energie să se 

concentreze la pașii gestionării lui Dumnezeu doar câteva zile după ce și-au revenit și, 
astfel, acesta este cel mai potrivit moment pentru a le spune. Abia după ce oamenii 
înțeleg, încep ei să analizeze: din moment ce aceasta este a doua parte a epocii 
judecății, cerințele lui Dumnezeu au devenit mai stricte și eu am devenit unul dintre 
oamenii lui Dumnezeu. Este corect să analizeze astfel și acest mod de analiză e 
realizabil pentru om; de aceea Dumnezeu folosește această metodă de a vorbi. 

Odată ce oamenii înțeleg puţin, Dumnezeu intră încă o dată în ţinutul spiritual pentru 
a vorbi şi, așadar, ei sunt încă o dată supuși unei ambuscade. În timpul acestei serii de 
întrebări, toți oamenii se scarpină în cap, confuzi, neștiind în ce constă voia lui Dumnezeu, 
neștiind la care din întrebările lui Dumnezeu să răspundă și, în plus, neștiind ce limbaj să 
utilizeze pentru a răspunde întrebărilor lui Dumnezeu. Nu știu dacă să plângă sau să râdă. 
Pentru oameni, aceste cuvinte par să conţină taine foarte profunde — dar faptele sunt 
exact invers. Aș putea chiar să adaug o mică explicaţie pentru tine aici — îi va oferi o 
pauză creierului tău și vei simţi că este un lucru simplu și că nu e nevoie să te gândești 
la acesta. De fapt, deși sunt multe cuvinte, ele conţin doar un singur scop al lui 
Dumnezeu: câștigarea loialității oamenilor prin aceste întrebări. Dar nu este eficient să 
spună aceasta direct, deci Dumnezeu utilizează din nou întrebări. Totuși, tonul pe care 
vorbește El este deosebit de blând, foarte diferit de cel de la început. Deși ei sunt 
întrebaţi de Dumnezeu, acest tip de contrast le aduce oamenilor un sentiment de 
ușurare. Ai putea foarte bine să citești fiecare întrebare una câte una; nu s-a vorbit 
despre aceste lucruri deseori în trecut? În aceste întrebări simple, există un conţinut 
bogat. Unele reprezintă o descriere a mentalităţii oamenilor: „Sunteţi dispuși să vă 
bucuraţi de o viaţă pe pământ care este asemănătoare celei din cer?” Unele sunt 
„jurământul  războinicului”, pe care ei îl depun înaintea lui Dumnezeu: „Sunteţi cu 
adevărat capabili să vă permiteţi vouă înșivă să fiți omorâţi de Mine și conduși de Mine, 
ca o oaie?” Și unele dintre ele sunt cerinţele lui Dumnezeu pentru om: „Dacă nu aș vorbi 
direct, ai putea să abandonezi tot în jurul tău și să-ţi permiţi ţie însuţi să fii folosit de 
Mine? Nu este aceasta realitatea pe care o cer? [...]' De asemenea, includ îndemnurile 
și asigurările lui Dumnezeu pentru om: „Totuși, vă cer să nu mai fiţi trași în jos de greșeli, 
să fiți proactivi în intrarea voastră și să pricepeţi cele mai absconse profunzimi ale 
cuvintelor Mele. Aceasta vă va împiedica să înțelegeţi greșit cuvintele Mele și să fiţi 
confuzi față de ce vreau să spun și, astfel, să încălcaţi decretele Mele administrative”. În 
final, Dumnezeu vorbeşte despre speranţele Sale pentru oameni: „Sper că pricepeți 
intenţiile Mele pentru voi din cuvintele Mele. Nu vă mai gândiţi la propriile perspective și 
acţionaţi așa cum aţi decis înaintea Mea să vă supuneți orchestrărilor lui Dumnezeu în 
toate lucrurile”. Ultima întrebare are un înțeles profund. Dă de gândit, se întipărește în 
inimile oamenilor și este greu de uitat, răsunând fără încetare precum un clopot aproape 
de urechile lor... 

Cele de mai sus reprezintă o serie de explicaţii pe care să le foloseşti ca referință. 

Capitolul 5 


Când Dumnezeu are de la oameni cerinţe care pentru ei sunt greu de explicat și 
când cuvintele Sale lovesc direct în inima omului, iar oamenii își oferă inimile lor sincere 
pentru ca El să Se bucure de ele, Dumnezeu le dă atunci șansa de a cugeta, de a lua o 
hotărâre și de a căuta o cale de a practica. În acest mod, toţi aceia care sunt oamenii 
Săi își vor oferi, încă o dată, întreaga ființă lui Dumnezeu, cu pumnii strânși de 
determinare. Unii, poate, vor face un plan și își vor stabili un program zilnic, pregătindu- 
se să se mobilizeze pentru a lucra din greu, dedicându-și fărâma de putere planului de 
gestionare al lui Dumnezeu, pentru a-i aduce acestuia slavă și a-i accelera încheierea. 
Tocmai când oamenii nutresc această mentalitate, păstrând aceste lucruri în mintea lor 
în timp ce își văd de treburile lor, în timp ce vorbesc și în timp ce lucrează, Dumnezeu 
începe să vorbească din nou: „Glasul Duhului Meu este expresie a întregimii firii Mele. 
Înțelegeţi?” Cu cât ființele umane sunt mai hotărâte, cu atât vor tânji cu mai multă 
disperare să înțeleagă voia lui Dumnezeu și cu atât vor tânji cu mai multă seriozitate ca 
Dumnezeu să aibă cerinţe de la ele. Din acest motiv, Dumnezeu va da oamenilor ceea 
ce își doresc, profitând de această oportunitate pentru a împărtăși cuvintele Sale, demult 
pregătite, în colțișoarele cele mai ascunse ale ființei lor. Deși aceste cuvinte pot părea 
un pic dure sau severe, pentru omenire ele sună neasemuit de dulce. Brusc, inimile lor 
înfloresc de bucurie, ca și cum ar fi în rai sau ar fi fost transportaţi către un alt tărâm — 
un adevărat paradis al imaginaţiei — unde treburile lumii exterioare nu mai apasă asupra 
omenirii. Pentru a evita eventualitatea ca oamenii, așa cum aveau obiceiul să facă în 
trecut, să vorbească din exterior și să acţioneze din exterior, eșuând astfel să 
stabilească o bază corespunzătoare, odată ce oamenii au obţinut ceea ce își doresc în 
inimile lor și, mai ales, odată ce se pregătesc să meargă la lucru cu un entuziasm 
pasionat, Dumnezeu Își adaptează din nou modul de a vorbi la mentalitatea lor și, rapid 
și fără reţinere, dezminte toată ardoarea și ceremonia religioasă pe care o au în inimi. 
Așa cum a spus Dumnezeu: „Aţi înțeles în mod autentic importanţa care există în 
aceasta?” Fie înainte sau fie după ce oamenii se hotărăsc asupra a ceva, ei nu acordă 
mare importanţă cunoașterii lui Dumnezeu în acțiunile Lui sau în cuvintele Lui, ci mai 
degrabă continuă să se gândească la întrebarea: „Ce pot face pentru Dumnezeu? Asta 
e chestiunea esenţială!” De aceea, Dumnezeu spune: „Și aveţi tupeul să vă numiţi 
poporul Meu în fața Mea — nu aveţi niciun pic de ruşine, cu atât mai puţin vreo rațiune!” 
De îndată ce Dumnezeu a rostit aceste cuvinte, oamenii imediat ajung să le realizeze și, 
ca și cum ar suferi un șoc electric, ei se grăbesc să își retragă mâinile în siguranța 
sânului lor, temându-se profund să provoace mânia lui Dumnezeu a doua oară. În afară 
de asta, Dumnezeu a mai spus: „Mai devreme sau mai târziu, oamenii ca voi vor fi 
alungaţi din casa Mea. Nu te folosi de autoritatea vechimii în fața Mea, presupunând că 
ai mărturisit ferm pentru Mine!” Auzind cuvinte ca acestea, oamenii sunt chiar mai 
înfricoșați, ca și cum ar fi zărit un leu. Ei știu prea bine în inimile lor. Nu doresc să fie 

mâncaţi de leu, însă pe de altă parte, habar nu au cum să scape. Chiar în această clipă, 
planul din interiorul inimii umane dispare fără urmă, absolut și complet. Prin cuvintele lui 
Dumnezeu, Eu simt ca și cum pot vedea fiecare aspect al nerușinării omenirii: capetele 
plecate și o purtare demoralizată, ca un candidat care a picat examenul de intrare la 
facultate, cu idealurile lui așa de înălțătoare, familia fericită, viitorul strălucit și așa mai 
departe, împreună cu Cele patru direcții de modernizare până în anul 2000 — toate s-au 
transformat în simple vorbe goale, creând un scenariu imaginar dintr-un film știinţifico- 
fantastic. Asta pentru a schimba elemente pasive cu elemente active, făcând oamenii, 
în mijlocul pasivităţii lor, să stea în poziţia pe care le-a atribuit-o Dumnezeu. Este 
excepțional de important faptul că ființele umane sunt profund înfricoșate de pierderea 
acestei denumiri; ca atare, se agaţă cu dinţii de legitimaţiile de birou, profund temători 
că cineva ar putea încerca să le ia cu forța. Când omenirea are această stare mentală, 
Dumnezeu nu Se îngrijorează că oamenii vor deveni pasivi și astfel, El schimbă în mod 
corespunzător cuvintele Sale de judecată în cuvinte de interogare. Nu numai că El le dă 
oamenilor șansa de a-și trage sufletul, dar le dă și șansa de a lua aspiraţiile pe care le- 
au avut până acum și de a le pune în ordine pentru viitor: orice este nepotrivit poate fi 
modificat. Asta fiindcă Dumnezeu încă nu Și-a început lucrarea — e un noroc în mijlocul 
unei mari nenorociri — și mai ales, nu îi condamnă. Deci, să continui să Îi ofer tot 
devotamentul meu! 

Apoi, nu trebuie să dai la o parte cuvintele lui Dumnezeu din cauza fricii tale. Uită-te 
să vezi dacă Dumnezeu are cerinţe noi. Cu siguranţă, vei descoperi una ca aceasta: „De 
acum înainte, în toate lucrurile trebuie să intri în realitatea practicii; doar să dai din gură, 
așa cum ai făcut în trecut, nu te va mai ajuta”. Aici încă se manifestă înțelepciunea lui 
Dumnezeu. Dumnezeu Și-a păzit întotdeauna proprii martori, iar când realitatea 
cuvintelor din trecut a ajuns la final, nimeni, oricine-ar fi, nu poate să pătrundă 
cunoașterea „realităţii practicii”. Aceasta este suficient pentru a dovedi adevărul a ceea 
ce Dumnezeu a spus: „Mă angajez să fac lucrarea Eu Însumi”. Are legătură cu 
adevăratul înţeles al lucrării în divinitate, precum și cu motivul pentru care omenirea, 
după ce a ajuns la un nou punct de început este, totuși, încă incapabilă să pătrundă 
adevăratul înțeles al cuvintelor lui Dumnezeu. Asta pentru că, în trecut, marea majoritate 
a oamenilor se țineau strâns de realitatea din cuvintele lui Dumnezeu, în timp ce astăzi 
ei nu au habar despre realitatea practicii, înțelegând doar aspectele superficiale ale 
acestor cuvinte, dar nu esenţa lor. Și mai important este că, astăzi, în clădirea Împărăției, 
nimănui nu i se permite să intervină, ci doar să se supună poruncii lui Dumnezeu, 
executând precum roboții. Ține minte bine acest lucru! De fiecare dată când Dumnezeu 
reamintește trecutul, El începe să vorbească despre situaţia concretă de astăzi; aceasta 
este o formă de a vorbi care creează un contrast puternic între ceea ce vine înainte și 
ceea ce vine după și, din acest motiv, poate să obţină roade și mai bune, permiţând 
oamenilor să juxtapună prezentul și trecutul și, în acest fel, să evite să le confunde pe 
cele două. Aceasta este o faţetă a înțelepciunii lui Dumnezeu și scopul acesteia este de 

a obţine roadele lucrării. După aceasta, Dumnezeu dezvăluie încă o dată urâţenia 
omenirii, pentru ca omenirea să nu uite niciodată să mănânce și să bea cuvintele Lui în 
fiecare zi și, chiar mai important, pentru ca să se cunoască pe sine și să ia acest lucru 
drept o lecţie din care trebuie să înveţe în fiecare zi. 

După ce a rostit aceste cuvinte, Dumnezeu a obținut efectele care erau scopul Său 
inițial. Și astfel, fără a-l mai păsa dacă omenirea L-a înțeles sau nu, El trece de acest lucru 
în câteva propoziţii, deoarece lucrarea Satanei nu are nimic de-a face cu omenirea — 
despre acest lucru, omenirea nu are nici cea mai mică idee. Acum, lăsând în urmă lumea 
spirituală, priviți mai departe la modul în care Dumnezeu Își rostește cerințele pentru 
omenire: „Odihnindu-Mă în sălașul Meu, Eu observ cu atentie: toți oamenii de pe pământ 
se foiesc, «călătorind în jurul lumii» și alergând încolo și încoace, toate pentru destinul 
și viitorul lor. Nici măcar unul singur, însă, nu are energie de acordat construirii Împărăției 
Mele, nici măcar cât efortul necesar pentru a trage aer în piept’. După acest schimb de 
formalităţi cu oamenii, Dumnezeu încă nu le dă atenţie, ci continuă să vorbească din 
perspectiva Duhului și, prin aceste cuvinte, dezvăluie circumstanţele generale ale vieții 
rasei umane în totalitatea ei. Este evident, din „călătorind în jurul lumii” şi „alergând 
încolo și încoace”, că viata umană este complet lipsită de conţinut. Dacă nu ar fi 
mântuirea atotputernică a lui Dumnezeu, mai ales pentru cei născuţi în marea familie în 
declin a liniei imperiale a Chinei, oamenii ar fi și mai înclinați să-și trăiască întreaga viaţă 
în zadar, și ar face mai bine să cadă în infern și iad în loc să vină pe această lume. Sub 
dominarea marelui balaur roșu, ei L-au ofensat pe Dumnezeu fără a-și da seama și, ca 
urmare, în mod natural și pe neștiute, au căzut sub mustrarea lui Dumnezeu. Din acest 
motiv, Dumnezeu îi ia pe „cei salvaţi” și pe „nerecunoscători” și îi pune în contrast unul 
față de celălalt, astfel ca ființele umane să se cunoască pe sine mult mai clar, creând 
din aceasta un contrast faţă de harul Său mântuitor. Nu creează asta oare un rezultat și 
mai eficace? Desigur, este evident fără a o spune Eu atât de răspicat că oamenii pot 
deduce, din conţinutul cuvântărilor lui Dumnezeu, un element de reproș, un element de 
mântuire și de apel și o ușoară urmă de tristeţe. Citind aceste cuvinte, oamenii încep să 
se simtă, în mod inconștient, îndureraţi și nu pot să nu verse lacrimi... Totuși, Dumnezeu 
nu va fi reţinut pe motivul unor sentimente de tristețe, și nici nu Își va abandona, din 
cauza corupției întregii rase umane, lucrarea de disciplinare a oamenilor Săi și emiterea 
de cerințe față de ei. Din această cauză, subiectele Sale se referă din start la 
circumstanțe precum cele de astăzi și, mai ales, El proclamă omenirii măreţia decretelor 
Sale administrative, astfel ca planul Lui să continue să progreseze. De aceea, 
continuând acest lucru cu toată viteza cuvenită și bătând fierul cât e cald, Dumnezeu 
promulgă, în acest moment crucial, o constituţie pentru vremuri — o constituție pe care 
oamenii trebuie să o citească acordând atenţie deosebită fiecărei clauze înainte de a 
putea înţelege voia lui Dumnezeu. Nu este nevoie să aprofundez subiectul acum; 
oamenii pur și simplu trebuie să citească cu mai mare atenţie. 

Astăzi, voi — acest grup de oameni de aici — sunteţi singurii care pot vedea cu 

adevărat cuvintele lui Dumnezeu. Chiar și așa, în cunoașterea lui Dumnezeu, oamenii 
de astăzi au rămas cu mult în spatele oricărei persoane din vremurile trecute. Asta arată 
suficient de clar cât de multe eforturi a investit Satana în oameni în aceste mii de ani, 
precum și măsura în care a corupt umanitatea — o măsură atât de mare încât, în ciuda 
nenumăratelor cuvinte rostite de Dumnezeu, omenirea încă nici nu-L înțelege și nici nu 
Îl cunoaște, ci, în schimb, îndrăznește să se ridice și să | se opună în mod public. Şi 
astfel, Dumnezeu îi propune adesea pe oamenii din vremurile străvechi ca termen de 
comparație pentru oamenii de astăzi, pentru a le da celor din urmă, inconștienți și 
mărginiţi cum sunt, puncte de referinţă realiste. Deoarece ființele umane nu au 
cunoaștere de Dumnezeu și deoarece le lipsește o credinţă autentică în El, Dumnezeu 
a decretat că omenirea nu are calificări și rațiune; astfel, iar și iar, El le-a arătat oamenilor 
toleranţă și le-a oferit mântuire. Se dă o luptă în acest sens în tărâmul spiritului: este 
speranţa deșartă a Satanei de a corupe umanitatea într-un anumit grad, de a face lumea 
urâtă și rea și, astfel, de a trage oamenii jos în noroi cu el și de a distruge planul lui 
Dumnezeu. Totuși, planul lui Dumnezeu nu este de a transforma toată omenirea în 
oameni care Îl cunosc, ci mai degrabă de a alege o parte pentru a reprezenta întregul, 
lăsând restul ca deșeuri, bunuri defecte de aruncat în grămada de gunoi. Astfel, deși din 
punctul de vedere al Satanei, luarea în stăpânire a câtorva indivizi ar putea să pară o 
oportunitate excelentă de a distruge planul lui Dumnezeu, ce ar putea ști un neghiob 
precum Satana despre intenţia lui Dumnezeu? lată motivul pentru care Dumnezeu a 
spus, demult: „Mi-am acoperit fața pentru a evita să privesc această lume”. Știm câte 
ceva despre asta, iar Dumnezeu nu le cere ființelor umane să fie capabile să facă orice; 
mai degrabă, El vrea ca ele să recunoască faptul că ceea ce face El este miraculos și 
de nepătruns și să-L slăvească în inimile lor. Dacă, așa cum își imaginează oamenii, 
Dumnezeu i-ar fi mustrat fără a lua în seamă circumstanţele, atunci întreaga lume ar fi 
pierit demult. Nu ar fi fost asta echivalent cu a cădea direct în capcana Satanei? Și astfel, 
Dumnezeu Își utilizează cuvintele doar pentru a obţine roadele pe care El le are în minte, 
dar rareori există un început al faptelor. Nu este oare un exemplu din cuvintele Lui: „Dacă 
nu mi S-ar face milă de lipsa voastră de calificări, rațiune și înţelegere, atunci toţi aţi pieri 
în mijlocul mustrării Mele, șterși de pe fața pământului. Cu toate acestea, până când se 
va termina lucrarea Mea pe pământ, voi rămâne îngăduitor față de omenire”? 


Capitolul 6 


Oamenii rămân șocați când citesc cuvântările lui Dumnezeu și cred că Dumnezeu a 
făcut o faptă mare în tărâmul spiritual, ceva de care omul este incapabil și pe care 
Dumnezeu Însuși trebuie să îl realizeze în persoană. Deci Dumnezeu rostește încă o 
dată cuvinte de toleranţă faţă de omenire. Sunt contrariaţi în inimile lor: „Dumnezeu nu 
este un Dumnezeu de milă și iubire. El e un Dumnezeu care doar îl doboară pe om. De 

ce e tolerant față de noi? Este posibil ca Dumnezeu să fi schimbat din nou metoda?” 
Când aceste noţiuni, aceste gânduri intră în inimile lor, ei se străduiesc cât pot de mult 
să lupte împotriva lor. Dar după ce lucrarea lui Dumnezeu continuă pentru câtva timp, 
Duhul Sfânt face o lucrare mare în biserică și fiecare începe să-și îndeplinească funcţia, 
toți oamenii intră în metoda lui Dumnezeu, deoarece nimeni nu poate vedea vreo 
imperfecţiune în ceea ce Dumnezeu spune și face. Cât despre care anume va fi pasul 
următor al lui Dumnezeu, nimeni nu are nici cea mai vagă idee. Așa cum a spus 
Dumnezeu: „Dintre toate cele ce sunt sub soare, cine nu este în mâinile Mele? Cine nu 
se comportă conform călăuzirii Mele?” Totuși vă ofer câteva sfaturi: în chestiunile care 
nu vă sunt clare, niciunul dintre voi nu trebuie să spună sau să facă ceva. Spun asta nu 
pentru a-ţi distruge entuziasmul, ci pentru a te încuraja să urmezi călăuzirea lui 
Dumnezeu în acţiunile tale. În niciun caz nu ar trebui să te descurajezi sau să ai dubii 
din cauză că am pomenit de „imperfecțiuni”; scopul Meu este să îţi reamintesc în 
principal să acorzi atenţie cuvintelor lui Dumnezeu. Oamenii sunt din nou șocați când 
citesc cuvintele lui Dumnezeu care spun: „Fii receptiv faţă de chestiunile spirituale, atent 
față de cuvintele Mele și capabil să priveşti Duhul Meu și fiinta Mea, și cuvântul Meu și 
ființa Mea, ca pe un întreg inseparabil, astfel încât toți oamenii să Mă poată mulţumi în 
prezența Mea”. În trecut, ei citeau cuvinte de avertizare, cuvinte despre toleranța lui 
Dumnezeu - dar astăzi Dumnezeu vorbește deodată de chestiuni spirituale. Ce se 
întâmplă? De ce Dumnezeu Își tot schimbă metoda după care vorbește? De ce ar trebui 
privite toate acestea ca un întreg inseparabil? Cumva cuvintele lui Dumnezeu nu sunt 
practice? După o lectură mai atentă a cuvintelor lui Dumnezeu, se descoperă că, atunci 
când Duhul lui Dumnezeu și trupul Său sunt separate, trupul devine un corp fizic cu 
atribute trupești — ceea ce oamenii numesc un cadavru ambulant. Trupul întrupat vine 
din Duh: El este întruchiparea Duhului, Cuvântul devenit trup. Cu alte cuvinte, 
Dumnezeu Însuși trăiește în trup. Atât este de serioasă separaţia Duhului lui Dumnezeu 
de fiinţa Lui. Drept rezultat, chiar dacă El este numit uman, El nu aparţine rasei umane. 
El este fără atribute omenești, El este fiinţa în care Dumnezeu Se îmbracă, fiinţa pe care 
Dumnezeu o aprobă. Cuvântul lui Dumnezeu întruchipează Duhul lui Dumnezeu și 
cuvântul lui Dumnezeu este direct revelat în trup — ceea ce, mai mult, arată că 
Dumnezeu locuiește în trup și că este un Dumnezeu mai practic, dovedind existenţa lui 
Dumnezeu și punând capăt epocii răzvrătirii omului faţă de Dumnezeu. După ce le spune 
oamenilor despre calea de a-L cunoaște pe Dumnezeu, El schimbă iar subiectul, trecând 
la celălalt aspect al chestiunii. 

„Am pus piciorul peste toate câte sunt, am privit în zare peste nemărginita întindere 
a universului și am mers printre toți oamenii, gustând dulceața și amărăciunea printre 
oameni.” Cu toate că sunt simple, aceste cuvinte nu sunt înțelese cu ușurință de către 
umanitate. Subiectul s-a schimbat, dar, în esenţă, rămâne același: tot permite oamenilor 
să Îl cunoască pe Dumnezeul întrupat. De ce spune Dumnezeu că a gustat dulceata și 
amărăciunea printre oameni? De ce spune El că a mers printre toți oamenii? Dumnezeu 

este Duhul și El este, de asemenea, și ființa întrupată. Duhul, nefiind restricţionat de 
fiinţa întrupată, poate pune piciorul peste toate câte sunt, Duhul poate privi în zare peste 
nemărginita întindere a universului, arătând că Duhul lui Dumnezeu umple tot cosmosul, 
că El acoperă pământul de la un pol la altul, că nu există nimic care să nu fie rânduit de 
mâna lui Dumnezeu și niciun loc unde să nu poată fi găsită urma pașilor Lui. Deși Duhul 
a devenit trup și S-a născut uman, existența Duhului nu neagă toate nevoile omenești; 
fiinţa lui Dumnezeu mănâncă, Se îmbracă, doarme şi locuiește într-o casă, cum este 
normal. Totuși, deoarece esenţa Sa lăuntrică este diferită, El nu este precum „omul” de 
care vorbim. Şi, cu toate că El suferă în mijlocul omenirii, El nu Se leapădă de Duh din 
cauza acestei suferințe. Cu toate că este binecuvântat, El nu uită Duhul din cauza 
acestor binecuvântări. Duhul și ființa lucrează în taină într-o legătură tacită. Duhul și 
fiinţa nu pot fi separați, nici nu au fost vreodată separați, deoarece ființa este 
întruchiparea Duhului, El vine din Duh, Duhul care are o formă. Astfel, transcendenţa 
este imposibilă pentru Duhul în trup; adică Duhul nu e capabil de lucruri supranaturale, 
cu alte cuvinte, Duhul nu poate părăsi trupul fizic. Dacă ar fi să părăsească trupul carnal, 
întruparea lui Dumnezeu și-ar pierde cu totul semnificaţia. Doar când Duhul este pe 
deplin exprimat în trupul fizic poate omul să-L cunoască pe Însuși Dumnezeu Cel practic 
și doar atunci va fi îndeplinită voia lui Dumnezeu. Doar după ce prezintă omenirii Duhul 
și trupul în mod separat, Dumnezeu indică orbirea și neascultarea omului: „însă omul nu 
M-a cunoscut niciodată cu adevărat, nici nu Mi-a dat vreo atenție în timpul călătoriilor 
Mele”. Pe de-o parte, Dumnezeu spune că, în taină, El Se ascunde într-un trup carnal, 
nefăcând nimic supranatural pe care să-l vadă oamenii; pe de altă parte, El Se plânge 
că omul nu Îi cunoaște. Nu există contradicţie în aceasta. De fapt, dintr-o perspectivă 
detaliată, nu e greu de văzut că Dumnezeu Își atinge scopurile din aceste două aspecte. 
Dacă Dumnezeu ar arăta minuni şi semne supranaturale, nu ar avea nevoie să facă o 
lucrare măreaţă. Cu propria Lui gură, El pur și simplu ar condamna oamenii la moarte, 
iar ei ar muri instantaneu și astfel, toți oamenii ar fi convinși — dar asta nu atinge scopul 
lui Dumnezeu de a Se întrupa. Dacă Dumnezeu chiar ar acționa așa, oamenii nu ar fi 
niciodată capabili să creadă conștient în existența Sa. Ar fi incapabili de credința 
adevărată și, în plus, l-ar confunda pe diavol cu Dumnezeu. Şi mai important, oamenii 
nu ar fi niciodată în stare să cunoască firea lui Dumnezeu — și nu e oare acesta un aspect 
al semnificației faptului că Dumnezeu este întrupat? Dacă oamenii erau incapabili de a- 
L cunoaște pe Dumnezeu, atunci acel Dumnezeu nedeslușit, acel Dumnezeu 
supranatural ar menţine pentru totdeauna influenţa asupra oamenilor. Și prin asta, nu ar 
fi oamenii stăpâniţi de propriile lor noţiuni? Mai simplu spus, nu ar fi Satana, diavolul, cel 
care deţine influența? „De ce spun că Mi-am luat înapoi puterea? De ce spun că 
întruparea are atât de multă însemnătate?” Momentul în care Dumnezeu devine trup 
este și momentul în care Își ia înapoi puterea și este, de asemenea, momentul când 
divinitatea Lui iese direct la iveală pentru a acţiona. Toţi oamenii ajung treptat să-L 
cunoască pe Dumnezeul Cel practic și să înlăture complet locul Satanei din inimile lor. 

În trecut, oamenii vedeau Dumnezeul din minţile lor cu imaginea Satanei, ca un 
Dumnezeu care era invizibil și intangibil; și totuși, credeau nu numai că acest Dumnezeu 
există, dar că este capabil de îndeplinirea multor minuni și semne supranaturale și de 
dezvăluirea multor taine, precum feţele urâte ale celor posedați de demoni. Asta 
demonstrează îndeajuns că Dumnezeul din minţile oamenilor nu este imaginea lui 
Dumnezeu, ci imaginea a ceva diferit de Dumnezeu. Dumnezeu a spus că dorește să 
ocupe un procent de 0,1 la sută din inimile oamenilor. Acesta este chiar cel mai înalt 
standard pe care El îl cere de la omenire. Dincolo de ceea ce este la suprafaţa lor, există 
și o parte practică a acestor cuvinte. Dacă nu ar fi explicate astfel, oamenii ar considera 
cerinţele lui Dumnezeu prea mici, ca și cum Dumnezeu ar fi înțeles prea puţin despre ei. 
Nu este aceasta mentalitatea omului? 

Combinând cele menţionate mai sus cu exemplul lui Petru de mai jos, veţi afla că 
Petru chiar Îl cunoștea pe Dumnezeu mai bine decât oricine altcineva, pentru că el putea 
să-i întoarcă spatele Dumnezeului nedeslușit și să urmărească cunoașterea 
Dumnezeului practic. De ce se evidenţiază în mod special felul în care părinţii săi erau 
diavoli care se opuneau lui Dumnezeu? Asta demonstrează că Petru nu urmărea 
Dumnezeul din propria sa inimă. Părinţii săi erau reprezentarea Dumnezeului nedeslușit: 
acesta este motivul pentru care Dumnezeu îi menţionează. Marea majoritate a 
oamenilor nu acordă multă atenţie acestui fapt. În schimb, ei se concentrează pe 
rugăciunile lui Petru. Unii chiar păstrează rugăciunile lui Petru pe buzele lor, permanent 
în minţile lor, dar nu-l compară pe Dumnezeul cel nedeslușit cu cunoașterea lui Petru. 
De ce s-a întors Petru împotriva părinţilor săi și a căutat cunoașterea de Dumnezeu? De 
ce s-a impulsionat Petru cu lecţiile de la cei care eșuaseră în trecut? De ce a asimilat 
credința și dragostea tuturor acelora care Îl iubiseră pe Dumnezeu de-a lungul 
veacurilor? Petru a ajuns să știe că toate lucrurile pozitive vin de la Dumnezeu și sunt 
emanate direct de la El, fără a fi prelucrate de Satana. Asta arată că Dumnezeul pe care 
el Îl cunoștea era Dumnezeul cel practic și nu Dumnezeul supranatural. De ce se spune 
că Petru s-a concentrat pe asimilarea credinței și dragostei tuturor acelora care ÎI 
iubiseră pe Dumnezeu de-a lungul veacurilor? Din asta se poate vedea că falimentul 
oamenilor de-a lungul veacurilor se datorează mai ales faptului că ei doar aveau credință 
și dragoste, dar erau incapabili să Îl cunoască pe Dumnezeul Cel practic. Ca urmare, 
credința lor a rămas nedeslușită. De ce Dumnezeu menţionează de nenumărate ori 
credinţa lui lov, fără a spune că acesta ÎI cunoștea pe Dumnezeu și de ce spune 
Dumnezeu că lov nu era pe măsura lui Petru? Cuvintele lui lov — „Urechea mea a auzit 
despre Tine, dar acum ochiul meu Te-a văzut,” — arată că el avea doar credinţă, iar nu 
cunoaștere. Cuvintele: „Contraexemplul părinţilor săi i-a dat lui Petru o mai mare 
cunoaștere a bunătăţii și milei Mele” provoacă adesea o sumedenie de întrebări de la 
cei mai mulţi oameni: de ce Petru avea nevoie de un contraexemplu pentru a-L cunoaște 
pe Dumnezeu? Oare de ce era incapabil să-L cunoască pe Dumnezeu direct? Cum se 
face că el cunoștea doar mila și bunătatea lui Dumnezeu, iar Dumnezeu nu vorbea 

despre altceva? E posibil să cauţi cunoașterea Dumnezeului practic doar după ce ai 
recunoscut lipsa de realitate a Dumnezeului nedeslușit; scopul acestor cuvinte este de 
a-i face pe oameni să înlăture Dumnezeul nedeslușit din inimile lor. Dacă, de la începutul 
creaţiei până în ziua de astăzi, oamenii ar fi cunoscut întotdeauna adevărata faţă a lui 
Dumnezeu, ei nu ar fi capabili să discearnă faptele Satanei, deoarece zicala frecventă 
a oamenilor — „Nu recunoști nivelul solului până ce nu ai traversat un munte, 
demonstrează ce vrea Dumnezeu să spună când rostește aceste cuvinte. Deoarece El 
dorește să le dea oamenilor o înțelegere mai profundă a veridicităţii exemplului pe care 
l-a oferit, Dumnezeu pune în mod voit accentul pe milă și bunătate, dovedind că epoca 
în care Petru a trăit era Epoca Harului. Dintr-o altă perspectivă, acest lucru dezvăluie 
chiar mai puternic înfățișarea hidoasă a diavolului, care nu face decât să rănească și să 
corupă omenirea, scoțând mai puternic în relief mila și bunătatea lui Dumnezeu. 

De asemenea, Dumnezeu scoate în evidenţă faptele privind încercările lui Petru şi 
descrie circumstanţele lor reale, indicând mai departe oamenilor că Dumnezeu are nu 
numai milă și bunătate, ci are și măreție și mânie și că aceia care trăiesc în pace nu 
trăiesc neapărat printre binecuvântările lui Dumnezeu. A le spune oamenilor despre 
experienţele lui Petru după încercările sale este o dovadă și mai mare a veridicităţii 
acestor cuvinte ale lui lov: „Să primim de la Dumnezeu doar binele și să nu primim și 
răul?” Astfel se demonstrează că Petru ajunsese într-adevăr la un tărâm al cunoașterii 
de Dumnezeu fără precedent, tărâm ce nu mai fusese atins de oamenii din epocile 
trecute, ceea ce a fost și rodul faptului de a fi asimilat credinţa și dragostea tuturor 
acelora care Îl iubiseră pe Dumnezeu de-a lungul veacurilor, precum și încurajarea sa 
de a se folosi de lecţiile oamenilor care eșuaseră în trecut. Din acest motiv, toţi cei care 
obțin reala cunoaștere de Dumnezeu sunt numiţi „rod,” iar Petru este inclus aici. 
Rugăciunile lui Petru către Dumnezeu arată adevărata sa cunoaștere de Dumnezeu din 
timpul încercărilor sale. Totuși, năpasta e că el nu a fost capabil să priceapă complet 
voia lui Dumnezeu, motiv pentru care Dumnezeu a cerut a „ocupa doar 0,1 la sută din 
inima umană” pe baza cunoașterii lui Petru despre El. Faptul că până și Petru, omul care 
ÎI cunoștea cel mai bine pe Dumnezeu, a fost incapabil să priceapă întocmai voia lui 
Dumnezeu arată că oamenilor le lipsește facultatea de a-L cunoaște pe Dumnezeu, 
deoarece au fost atât de corupți de Satana; asta le permite tuturor oamenilor să 
cunoască esența omului. Aceste două condiții prealabile — lipsa, în oameni, a unei 
facultăți pentru cunoașterea lui Dumnezeu și impregnarea lor totală de către Satana — 
sunt un contrast pentru marea putere a lui Dumnezeu, căci Dumnezeu lucrează doar cu 
cuvintele, El nu Se angajează la nicio iniţiativă și, astfel, ocupă un anumit loc în inimile 
oamenilor. Dar cum se face că oamenii trebuie să ajungă doar la acel 0,1 la sută pentru 
a mulțumi voia lui Dumnezeu? Se poate explica prin faptul că Dumnezeu nu a creat 
această facultate în om. Dacă, în absenţa acestei facultăţi, omul ar ajunge la sută la sută 
din cunoașterea de Dumnezeu, atunci fiecare mișcare a lui Dumnezeu i-ar deveni clară 
ca bună ziua și — dată fiind natura inerentă a omului, oamenii s-ar răzvrăti imediat 

împotriva lui Dumnezeu, s-ar ridica și | s-ar împotrivi fățiș, acesta fiind și modul în care 
a căzut Satana. Așadar, Dumnezeu nu subestimează niciodată oamenii, tocmai 
deoarece El i-a analizat deja în detaliu și știe totul despre ei cu multă claritate, chiar și 
câtă apă e în sângele lor. Așadar, cu cât mai mult este evidentă pentru El natura 
aparentă a omului? Dumnezeu nu face niciodată greșeli și alege cuvintele din 
cuvântările Sale cu maximă precizie. Astfel, nu există niciun conflict între faptul că Petru 
nu avea o înțelegere exactă a voii lui Dumnezeu și faptul că avea cea mai mare 
cunoaștere de Dumnezeu; mai mult, între cele două nu există absolut nicio legătură. 
Faptul că Dumnezeu l-a menţionat ca exemplu nu a fost pentru a concentra atenţia 
oamenilor asupra lui Petru. De ce oare cineva ca lov nu a fost capabil să-L cunoască pe 
Dumnezeu, însă Petru a fost capabil? De ce ar spune Dumnezeu că omul este capabil 
să obţină asta, și cu toate astea, să spună că se datorează marii Lui puteri? Oare 
oamenii sunt cu adevărat buni în mod natural? Oamenilor nu le este ușor să ştie asta — 
nimeni nu şi-ar da seama de semnificaţia lăuntrică a acestui lucru dacă nu aș vorbi 
despre el. Scopul acestor cuvinte este de a oferi oamenilor o înțelegere, astfel încât să 
poată avea credința de a coopera cu Dumnezeu. Doar atunci poate Dumnezeu să 
lucreze cu cooperarea omului. Aceasta este situaţia actuală din tărâmul spiritual și este 
complet de nepătruns pentru om. A elimina locul Satanei din inimile oamenilor și a da în 
schimb locul acela lui Dumnezeu -— asta înseamnă a respinge atacul Satanei, și doar 
astfel se poate spune că Hristos S-a pogorât pe pământ, doar astfel se poate spune că 
împărăţiile de pe pământ au devenit Împărăţia lui Hristos. 

În momentul de față, a menţiona că Petru a fost un model și un exemplar timp de 
multe mii de ani nu înseamnă a spune doar că a fost un model și un exemplar; aceste 
cuvinte sunt o reflectare a bătăliei care se duce în tărâmul spiritual. Satana a lucrat în 
om tot acest timp, în speranța zadarnică de a-l devora și, prin aceasta, de a-L face pe 
Dumnezeu să distrugă lumea și să Își piardă martorii. Însă Dumnezeu a spus: „Mai întâi 
voi crea un model pentru a putea să ocup cel mai mic loc din inima omului. În această 
etapă, omenirea nici nu Îmi face pe plac, nici nu Mă cunoaște întru totul; cu toate 
acestea, datorită marii Mele puteri, oamenii vor deveni capabili să Mi se supună pe 
deplin și să înceteze a se mai răzvrăti împotriva Mea, iar Eu voi folosi acest exemplu 
pentru a-l distruge pe Satana. Adică, voi folosi acel 0,1 la sută pe care îl ocup în inima 
omenească pentru a reprima toate forțele pe care Satana le-a exercitat asupra omenirii”. 
Și asifel, astăzi, Dumnezeu îl menţionează ca exemplu pe Petru, ca acesta să poată 
sluji ca tipar de imitat și pus în practică de către întreaga omenire. În combinaţie cu 
pasajul de deschidere, asta demonstrează veridicitatea a ceea ce Dumnezeu a spus 
despre situaţia actuală a tărâmului spiritual: „Astăzi nu mai e ca în trecut: voi face lucruri 
ce nu s-au văzut vreodată de la începutul creaţiei, voi rosti cuvinte ce nu s-au auzit 
vreodată de-a lungul veacurilor, pentru că Eu cer ca toţi oamenii să ajungă să Mă 
cunoască întrupat”. Din aceasta e evident că, astăzi, Dumnezeu a început să-Și pună 
cuvintele în aplicare. Oamenii pot vedea ce se întâmplă doar din exterior, nu pot vedea 

ce se întâmplă de fapt în ţinutul spiritual, astfel că Dumnezeu spune direct: „Acestea 
sunt etapele gestionării Mele, dar omul nu are nici cea mai vagă idee. Chiar dacă am 
vorbit pe înțelesul tuturor, oamenii rămân buimaci; e greu să îi lămurești. Nu reprezintă 
asta josnicia omului?” Există cuvinte înăuntrul acestor cuvinte: ele explică faptul că în 
tărâmul spiritual are loc o bătălie, exact cum s-a descris mai sus. 

Voia lui Dumnezeu nu reiese în întregime după această scurtă descriere a poveștii lui 
Petru, așa că Dumnezeu face următoarea cerinţă de la om în ceea ce îl privește pe Petru: 
„Pretutindeni în cosmos și pe bolta cerească, printre toate cele din cer și de pe pământ, 
toate lucrurile de pe pământ și din cer depun toate strădaniile pentru ultima Mea etapă a 
lucrării. Doar nu doriți să fiți spectatori pe margine, comandati încolo și încoace de forțele 
Satanei?” Oamenii sunt profund luminaţi după ce citesc despre cunoașterea lui Petru și, 
pentru a fi și mai eficient, Dumnezeu le arată oamenilor consecințele dezmăţului, 
neînfrânării și lipsei lor de cunoaștere de Dumnezeu; în plus, spune omenirii — din nou, și 
cu mai mare precizie — despre ce se întâmplă de fapt în bătălia din tărâmul spiritual. 
Doar în acest mod oamenii sunt mai vigilenţi să nu fie luaţi de Satana. În plus, clarifică 
faptul că, dacă oamenii vor cădea de data aceasta, ei nu vor fi mântuiţi de Dumnezeu 
cum au fost de data asta. Luate împreună, aceste avertismente adâncesc impresia 
omenirii față de cuvintele lui Dumnezeu, îi fac pe oameni să prețuiască mila Lui mai mult 
și să aprecieze cuvintele Sale de avertizare, astfel încât scopul lui Dumnezeu de a 
mântui omenirea să poată fi realizat cu adevărat. 


Despre viaţa lui Petru 


Petru a fost modelul de urmat al lui Dumnezeu pentru umanitate, un luminat care 
era cunoscut de toţi. De ce a fost cineva atât de obișnuit înălțat ca exemplar de către 
Dumnezeu și preamărit de generaţii succesive? E de la sine înţeles că acest lucru este 
inseparabil de exprimarea iubirii lui Petru pentru Dumnezeu și a hotărârii de a-L iubi pe 
Dumnezeu. În ceea ce privește modul în care s-a manifestat iubirea din inima sa pentru 
Dumnezeu și cum au fost efectiv experienţele vieţii sale, trebuie să ne întoarcem la 
Epoca Harului pentru a cerceta din nou obiceiurile vremii și pentru a-l observa pe Petru 
din acea epocă. 

Petru s-a născut într-o gospodărie agricolă evreiască obișnuită. Părinţii săi 
întrețineau întreaga familie prin agricultură, iar el era cel mai mare dintre copii, având 
patru fraţi și surori. Aceasta, desigur, nu este partea principală a poveștii noastre; Petru 
este personajul nostru central. Când avea cinci ani, părinţii lui Petru au început să-l 
înveţe să citească. La acea vreme, poporul evreu era destul de erudit și deosebit de 
avansat în domenii precum agricultura, industria și comerțul. Datorită mediului lor social, 
ambii părinţi ai lui Petru au primit o educaţie înaltă. În ciuda faptului că erau din mediul 
rural, erau bine educați și comparabili cu studenţii universitari obișnuiți de astăzi. 

Evident, Petru a fost binecuvântat să se nască în condiţii sociale atât de favorabile. 
Întrucât era isteț și înțelegea rapid, își însușea cu ușurință idei noi. După începerea 
studiilor, pricepea foarte ușor lucrurile în timpul lecţiilor. Părinţii lui erau mânari să aibă 
un fiu atât de strălucit și au depus toate eforturile pentru a-i permite să meargă la școală, 
în speranţa că va putea să se remarce și să-și asigure vreun post oficial în societate. 
Fără să-și dea seama, Petru devenise interesat de Dumnezeu, ceea ce a făcut ca, la 
paisprezece ani, când era la liceu, să se sature de programul culturii Greciei antice pe 
care îl studia, în special de personajele fictive și evenimentele inventate din istoria 
greacă veche. De atunci, Petru — care tocmai intrase în primăvara tinereţii sale — a 
început să încerce să afle mai mult despre viața umană și despre lumea cea largă. 
Conștiinţa lui nu l-a constrâns să răsplătească durerile pe care le înduraseră părinții, 
deoarece vedea clar că oamenii trăiau cu toţii într-o stare de autoînșelare, toți trăiau vieți 
fără însemnătate, distrugându-și vieţile în lupta lor pentru avere și recunoaștere. 
Perspectiva sa avea, în mare măsură, legătură cu mediul social în care locuia. Cu cât 
oamenii au mai multă cunoaștere, cu atât relaţiile interpersonale și lumile lăuntrice sunt 
mai complexe și, prin urmare, cu atât mai mult trăiesc într-un gol. În aceste condiţii, Petru 
și-a petrecut timpul liber făcând vizite prelungite, cele mai multe unor figuri religioase. În 
inima lui, avea vagul sentiment că religia ar putea fi în stare să dea socoteală de tot ceea 
ce era inexplicabil în lumea umană și, de aceea, mergea adesea la o sinagogă din 
apropiere pentru a asista la slujbe. Părinţii săi nu știau acest lucru și, nu după mult timp, 
Petru, care întotdeauna avusese o reputaţie bună și fusese bun la învăţătură, a început 
să urască mersul la școală. Sub supravegherea părinţilor, abia a terminat liceul. Înotând 
către mal dinspre oceanul cunoașterii, a inspirat adânc; de atunci, nimeni nu avea să-l 
mai educe sau să-l îngrădească. 

După ce a terminat școala, a început să citească tot felul de cărţi, dar, la 
șaptesprezece ani, tot nu avea prea multă experienţă în lumea largă. După absolvirea 
școlii, s-a întreținut prin agricultură, făcându-și pe cât posibil timp pentru a citi cărți și a 
participa la slujbele religioase. Părinţii săi, care avuseseră speranțe mari pentru el, 
blestemau adesea Cerul din cauza „fiului lor rebel”, dar nici măcar acest lucru nu a putut 
să stea în calea foamei și a setei sale de dreptate. Petru nu a suferit un număr mic de 
neplăceri în experienţele sale, dar inima lui a fost vorace, iar el a crescut ca iarba după 
ploaie. În scurtă vreme, a fost suficient de „norocos” încât să întâlnească unele 
personaje cu vechime din lumea religioasă și, deoarece dorinţa lui era atât de puternică, 
a început să li se alăture tot mai des, până când a ajuns să-și petreacă aproape tot 
timpul printre ei. Cufundat în mare fericire, el și-a dat brusc seama că majoritatea acestor 
oameni credeau cu buzele, dar nu-și oferiseră inima credinţei lor. Cum putea Petru, al 
cărui suflet era drept și curat, să tolereze o asemenea lovitură? Și-a dat seama că 
aproape toți oamenii cu care se întovărășise erau fiare în ţinute umane — erau animale 
cu înfățișare umană. În acea perioadă, Petru era foarte naiv, așa că, în mai multe ocazii, 
a stăruit pe lângă ei din suflet. Dar cum puteau oare aceste figuri religioase viclene, 

înșelătoare, să asculte rugăminţile acestui tânăr înflăcărat? În acel moment, Petru a 
simţit adevărata zădărnicie a vieţii umane: la primul pas pe scena vieţii, eșuase... Un an 
mai târziu, s-a îndepărtat de sinagogă și a început să trăiască independent. 

Acest obstacol l-a făcut pe Petru, în vârstă de 18 ani, mult mai matur și mai sofisticat. 
Nu mai exista nicio urmă a naivităţii lui din tinereţe; inocenţa și lipsa de prefăcătorie ale 
tânărului fuseseră înăbușite fără milă de neplăcerea prin care trecuse, iar el a început o 
viaţă de pescar. După aceea, oamenii erau văzuţi ascultându-l când predica pe barca 
sa. În timp ce își câștiga traiul pescuind, răspândea mesajul oriunde mergea, iar toți cei 
cărora le propovăduia erau fascinaţi de predicile sale, căci lucrurile despre care vorbea 
atingeau o coardă sensibilă din inimile oamenilor de rând și cu toţii erau profund mișcaţi 
de onestitatea lui. Îi învăţa adesea pe oameni să-i trateze pe ceilalţi din inimă, să apeleze 
la Suveranul cerului, pământului și tuturor lucrurilor, să nu-și ignore conștiința sau să 
facă lucruri rușinoase, mulțumindu-L în toate privinţele pe Dumnezeul pe care Îl iubeau 
în inimile lor... Oamenii erau deseori profund impresionați după ce îi ascultau predicile; 
cu toții se simțeau inspirați de el și de multe ori erau mișcaţi până la lacrimi. La vremea 
respectivă, era foarte admirat de toţi adepţii săi, care erau cu toții sărmani și, firește, 
având în vedere cum era societatea pe atunci, erau foarte puţini la număr. De asemenea, 
Petru era persecutat de personajele religioase ale societăţii de la acea vreme. Toate 
acestea au făcut ca, timp de doi ani, să se mute din loc în loc și să trăiască o viață 
solitară. În acești doi ani de experienţe extraordinare, el a dobândit mult discernământ 
și a aflat foarte multe despre lucruri în privința cărora nu avea cunoștințe anterioare, 
astfel încât a devenit de nerecunoscut faţă de eul său de la vârsta de 14 ani, cu care 
acum părea să nu aibă nimic în comun. În acești doi ani, a întâlnit tot felul de oameni și 
a văzut tot felul de adevăruri despre societate și, ca urmare, a început treptat să se 
debaraseze de toate felurile de ritualuri din lumea religioasă. A fost, de asemenea, 
profund afectat de evoluţiile din lucrarea Duhului Sfânt din acea perioadă; până atunci, 
Isus lucrase de mulţi ani, așa că lucrarea lui Petru a fost influenţată și de cea a Duhului 
Sfânt din acea perioadă, deși încă nu-L întâlnise pe Isus. Din acest motiv, când Petru 
predica, dobândea multe lucruri pe care generaţiile anterioare de sfinţi nu le avuseseră 
niciodată. Desigur, la vremea respectivă, era conștient de Isus în mod marginal, dar încă 
nu avusese ocazia să-L întâlnească vreodată faţă în față. El doar spera şi tânjea să vadă 
acea figură cerească născută din Duhul Sfânt. 

Într-o seară, la asfintit, Petru pescuia de pe barca sa (lângă malul a ceea ce era 
atunci cunoscută ca Marea Galileii). În mâini ţinea o undiţă, dar mintea îi era la alte 
lucruri. Soarele ce apunea ilumina suprafața apei ca pe un vast ocean de sânge. Lumina 
se reflecta pe chipul tânăr, dar calm și cumpătat al lui Petru; părea să fie adâncit în 
gânduri. În acea clipă, o briză a adiat, iar el a simţit brusc singurătatea vieţii sale, ceea 
ce i-a dat imediat un sentiment de pustietate. Când valurile oceanului au strălucit în 
lumină, și-a dat clar seama că nu avea dispoziţia să pescuiască. Pe când era pierdut în 
gânduri, a auzit brusc pe cineva în spatele lui spunând: „Simon Barjona evreul, zilele 

vieţii tale sunt însingurate. Mă vei urma?” Tresărind, Petru a aruncat grabnic undiţa pe 
care o ţinea, iar aceasta s-a scufundat imediat pe fundul mării. Petru s-a întors grăbit, 
ca să vadă un bărbat stând în barca lui. L-a privit de sus până jos: părul bărbatului, 
curgându-l pe umeri, era ușor galben-auriu în lumina soarelui; purta veșminte gri, era de 
înălțime medie și îmbrăcat din cap până-n picioare ca un bărbat evreu. În lumina 
amurgului, veșmintele gri ale bărbatului păreau cumva negre, iar chipul Lui părea să 
aibă o strălucire ușoară. De multe ori Petru căutase să-L întâlnească pe Isus, dar nu 
reușise niciodată. În acea clipă, adânc în sufletul său, Petru a crezut că acest om trebuie 
să fie Cel Sfânt din inima sa, așa că s-a prosternat în barca de pescuit și a spus: „Cumva 
Tu ești Domnul care a venit să predice Evanghelia Împărăției cerurilor? Am auzit despre 
experienţele Tale, dar nu Te-am văzut niciodată. Am vrut să Te urmez, dar nu Te-am 
putut găsi”. Între timp, Isus Se mutase în cabina bărcii, unde stătea calm. „Ridică-te și 
așază-te lângă mine!”, a spus El. „Sunt aici să-i caut pe cei ce Mă iubesc cu adevărat. 
Am venit anume să răspândesc Evanghelia Împărăției cerurilor şi voi străbate toate 
ținuturile pentru a-i căuta pe cei ce sunt în asentiment cu Mine. Eşti dispus să faci asta?” 
Petru a răspuns: „Trebuie să-L urmez pe Cel ce e trimis de Tatăl ceresc. Trebuie să-L 
recunosc pe Cel ce e ales de Duhul Sfânt. Dat fiind că ÎI iubesc pe Tatăl ceresc, cum aș 
putea să nu fiu dispus să Te urmez?” Deși cuvintele lui Petru erau pline de noţiuni 
religioase, Isus a zâmbit și a dat din cap mulţumit. În acel moment, un sentiment de 
dragoste părintească pentru Petru a crescut în El. 

Petru L-a urmat pe Isus câţiva ani și a văzut multe în El care nu erau în alți oameni. 
După ce L-a urmat un an, Petru a fost ales de Isus dintre cei doisprezece ucenici. 
(Desigur, Isus nu a rostit asta cu voce tare, iar ceilalţi nu erau deloc la curent cu acest 
lucru.) În viață, Petru s-a măsurat cu Isus în tot ceea ce făcea. Îndeosebi, mesajele pe 
care le propovăduia Isus se întipăreau în inima sa. El l-a fost pe deplin dedicat și loial lui 
Isus și niciodată nu a dat glas vreunei plângeri împotriva Lui. Drept urmare, a devenit 
tovarășul credincios al lui Isus oriunde Acesta mergea. Petru lua aminte la învățăturile lui 
Isus, la cuvintele Lui blânde, la ce Își lua de mâncare, la îmbrăcămintea și adăpostul Lui 
și la cum călătorea. Îl imita pe Isus în toate privințele. Nu a fost niciodată neprihănit de 
sine, ci s-a lepădat de tot ce era învechit, urmând exemplul lui Isus atât cu vorba, cât și 
cu fapta. Acela a fost momentul în care Petru a simţit că cerul, pământul și toate lucrurile 
sunt în mâinile Celui Atotputernic și că, din acest motiv, era lipsit de alegere personală. 
De asemenea, Petru asimila tot ceea ce era Isus și se folosea de acest lucru drept 
exemplu. Viaţa lui Isus arată că El nu era neprihănit de sine în ceea ce făcea; în loc să 
Se laude, El mișca oamenii prin dragoste. Diferite lucruri arătau ce era Isus și, din acest 
motiv, Petru imita tot ce avea legătură cu El. Experiențele lui Petru îl făceau să simtă din 
ce în ce mai mult frumusețea lui Isus, și spunea lucruri precum: „L-am căutat pe Cel 
Atotputernic pretutindeni în univers și am văzut minunăţiile cerului, pământului și ale 
tuturor lucrurilor și, astfel, am căpătat un simţ profund al frumuseţii Celui Atotputernic. Cu 
toate acestea, nu am avut niciodată dragoste autentică în inima mea și nu am văzut 

niciodată cu proprii mei ochi frumuseţea Celui Atotputernic. Astăzi, ochii Săi au privit către 
mine cu bunăvoință și am simţit în sfârșit dragostea lui Dumnezeu. Am descoperit în 
sfârșit că nu doar faptul că Dumnezeu a creat toate lucrurile face ca umanitatea să Îi 
iubească; în viaţa mea de zi cu zi, am găsit frumusețea Lui nemărginită. Cum ar putea 
oare aceasta să se limiteze la ceea ce poate fi văzut chiar acum?” Odată cu trecerea 
timpului, multe lucruri frumoase s-au ivit și în Petru. El a devenit foarte ascultător față de 
Isus și, desigur, a suferit și destule neplăceri. Când Isus îl ducea la predici în diverse 
locuri, Petru se smerea și asculta predicile lui Isus întotdeauna. Nu a devenit niciodată 
arogant din cauza anilor în care Îl urmase pe Isus. După ce Isus i-a spus că motivul pentru 
care venise era să fie răstignit, astfel încât să-Și poată încheia lucrarea, Petru a simţit 
deseori suferința în inimă și a plâns singur în taină. Cu toate acestea, ziua aceea 
„nefericită” a sosit în cele din urmă. După ce Isus a fost arestat, Petru a plâns singur în 
barca sa și a spus multe rugăciuni pentru acest lucru. Dar, în inima lui, a știut că aceasta 
era voia lui Dumnezeu Tatăl și că nimeni nu era în stare să o schimbe. El a rămas neliniștit 
și cu ochii în lacrimi doar din cauza iubirii sale. Aceasta este o slăbiciune umană, desigur. 
Astfel, când a aflat că Isus avea să fie pironit pe cruce, L-a întrebat: „După ce vei pleca, 
Te vei întoarce să fii printre noi și să veghezi asupra noastră? Vom mai putea să Te 
vedem?” Deși aceste cuvinte erau foarte naive și pline de noţiuni umane, Isus cunoștea 
amărăciunea suferinţei lui Petru, așa că, prin dragostea Lui, a fost grijuliu față de 
slăbiciunea lui Petru: „Petrule, te-am iubit. Ştii asta? Deși vorbele tale nu sunt întemeiate, 
Tatăl a promis că după învierea Mea, Mă voi arăta oamenilor timp de 40 de zile. Nu crezi 
că Duhul Meu va revărsa adesea harul asupra voastră, a tuturor?” Deși Petru s-a simțit 
oarecum mângâiat de acest lucru, tot a simţit că lipsea ceva și astfel, după ce a înviat, 
Isus i S-a arătat deschis pentru prima dată. Totuși, pentru a-l împiedica pe Petru să se 
agate în continuare de noțiunile sale, Isus a refuzat îmbelșugata masă pe care Petru l-o 
pregătise și a dispărut cât ai clipi. De atunci, Petru L-a înţeles în sfârșit mai profund pe 
Domnul Isus și L-a iubit și mai mult. După învierea Sa, Isus i S-a arătat frecvent lui Petru. 
El i S-a arătat lui Petru de încă trei ori după ce trecuseră cele patruzeci de zile şi Isus Se 
înălțase la ceruri. De fiecare dată, Se arăta exact când lucrarea Duhului Sfânt urma să 
fie finalizată și o nouă lucrare urma să fie începută. 

De-a lungul vieții sale, Petru a pescuit ca să-și câștige existenţa, dar, mai mult decât 
atât, a trăit pentru a predica. În ultimii săi ani, a scris primele două epistole ale sale, 
precum și mai multe scrisori către biserica din Filadelfia din acea vreme. Oamenii din 
această perioadă erau profund impresionați de el. În loc să țină prelegeri oamenilor 
folosindu-și propriile prerogative, el le-a oferit o provizie de viață adecvată. Nu a uitat 
niciodată învăţăturile lui Isus înainte de plecarea Acestuia și a fost inspirat de ele de-a 
lungul vieţii. În timp ce Îl urma pe Isus, a luat hotărârea să răsplătească dragostea 
Domnului cu moartea sa și să urmeze exemplul Său în toate lucrurile. Isus a fost de 
acord cu acest lucru, așa că, atunci când Petru avea 53 de ani (la mai mult de 20 de ani 
de la plecarea lui Isus), Isus i S-a arătat pentru a-l ajuta să-și îndeplinească aspiraţia. În 

următorii șapte ani, Petru și-a petrecut viața pentru a ajunge să se cunoască pe sine. 
Într-o zi, la sfârșitul acestor șapte ani, a fost răstignit cu capul în jos, încheindu-și astfel 
extraordinara sa viață. 


Capitolul 8 


Când Dumnezeu vorbeşte din perspectiva Duhului, tonul Său este îndreptat către 
toată umanitatea. Când Dumnezeu vorbește dintr-o perspectivă umană, tonul Său este 
îndreptat către toţi aceia care urmează călăuzirea Duhului Său. Când Dumnezeu 
vorbește din perspectiva terței persoane (ceea ce oamenii numesc punctul de vedere al 
unui observator), El le arată direct oamenilor cuvintele Sale, pentru ca ei să Îl vadă ca 
pe un comentator și lor li se pare că din gura Lui ies la iveală lucruri nemărginite pe care 
oamenii nu le cunosc și pe care nu le pot pătrunde. Nu așa stau lucrurile? Când 
Dumnezeu vorbește din perspectiva Duhului, întreaga omenire este uimită. „lubirea 
oamenilor pentru Mine este minusculă, iar încrederea lor în Mine este și ea jalnic de 
mică. Dacă nu aș îndrepta greutatea cuvintelor Mele către slăbiciunile oamenilor, ei s-ar 
lăuda și ar exagera, dând lecţii și născocind teorii pompoase, ca și cum ar fi atotștiutori 
și atotcunoscători cu privire la chestiunile de pe pământ.” Aceste cuvinte nu doar că 
dezvăluie oamenii cum sunt cu adevărat și dezvăluie poziţia pe care o are Dumnezeu în 
inimile oamenilor, dar expun și întreaga viaţă a omenirii. Fiecare om crede că el este 
extraordinar, însă nici măcar nu știe că există un cuvânt precum „Dumnezeu'. Ca 
urmare, el îndrăznește să născocească teorii pompoase. Totuși, această „născocire a 
teoriilor pompoase” nu este o „vorbire” în sensul în care o înțeleg oamenii. Mai degrabă, 
înseamnă că oamenii au fost corupți de Satana. Toate lucrurile pe care le fac, toate 
acțiunile pe care le înfăptuiesc sunt potrivnice lui Dumnezeu și | se opun direct, iar 
esența acţiunilor lor vine de la Satana și este în opoziţie cu Dumnezeu, este făcută cu 
intenţia de a dobândi independenţă, contrar voii lui Dumnezeu. lată de ce Dumnezeu 
spune că toți oamenii născocesc teorii pompoase. De ce spune Dumnezeu că greutatea 
cuvintelor Sale este îndreptată către slăbiciunile omenești? Deoarece, în conformitate 
cu intenţiile lui Dumnezeu, dacă El nu ar fi dezvăluit lucrurile ascunse adânc în inimile 
oamenilor, atunci nimeni nu s-ar supune; ca atare, oamenii nu s-ar înțelege pe ei înșiși 
și nu L-ar slăvi pe Dumnezeu. Cu alte cuvinte, dacă intenţiile omului nu sunt scoase la 
lumină, atunci el va îndrăzni să facă orice — poate chiar să blesteme Cerul sau pe 
Dumnezeu. Acestea sunt slăbiciunile omenirii. Ca urmare, Dumnezeu vorbește astfel: 
„Călătoresc în toate colţurile universului-lume într-o căutare perpetuă a celor care sunt 
aliniaţi cu intenţia Mea și sunt potriviţi pentru folosul Meu”. Această afirmaţie, împreună 
cu ceea ce este spus mai târziu despre salutul Împărăției care răsună în mod oficial, 
pune în evidenţă faptul că Duhul lui Dumnezeu este implicat în noua lucrare pe pământ; 
doar că oamenii nu pot să o vadă cu ochii lor fizici. Din moment ce se spune că Duhul 

pe pământ face o lucrare nouă, întregul univers-lume trece, de asemenea, printr-o 
schimbare crucială: fiii lui Dumnezeu și oamenii lui Dumnezeu încep să accepte mărturia 
întrupării lui Dumnezeu, dar, mai mult decât atât, fiecare religie și confesiune, fiecare 
pătură socială și fiecare loc o acceptă, de asemenea, în măsuri diferite. Este o mișcare 
măreaţă a universului-lume în tărâmul spiritual. Cutremură întreaga lume religioasă până 
în temelii, ceea ce este în parte, lucrul la care se referă „cutremurul” menţionat înainte. 
În continuare, îngerii își încep formal lucrarea, iar poporul lui Israel se întoarce în ţara lui 
natală, pentru a nu mai rătăci niciodată, iar toţi aceia incluși acceptă să fie păstoriți. În 
schimb, egiptenii încep să se îndepărteze de sfera mântuirii Mele; adică, ei Îmi primesc 
mustrarea (dar aceea nu a început încă oficial). Deci, clipa când lumea înfruntă simultan 
aceste câteva mari schimbări este și clipa când salutul Împărăției răsună oficial, un 
moment pe care oamenii l-au numit „momentul când Duhul intensificat de șapte ori 
începe să lucreze”. De fiecare dată când Dumnezeu face lucrarea de recuperare, în 
aceste etape (sau în aceste perioade de tranziţie), niciun om nu poate să simtă lucrarea 
Duhului Sfânt. De aceea, cuvintele lui Dumnezeu „când oamenii își pierd speranța”, sună 
adevărat. În plus, pe parcursul fiecăreia dintre aceste etape de tranziţie, când oamenii 
își pierd speranţa sau când simt că este curentul greșit, Dumnezeu începe din nou și 
înfăptuiește următorul pas al lucrării Sale. De la momentul creaţiei și până acum, 
Dumnezeu Și-a recuperat lucrarea și a schimbat metodele lucrării Sale în această 
manieră. Cu toate că majoritatea oamenilor, în diferite grade, pot pricepe un anumit 
aspect al acestei lucrări, în final ei tot sunt duși de torentul de apă, căci sunt prea mici 
de statură; ei nu pot să priceapă etapele lucrării lui Dumnezeu și, astfel, sunt alungați. 
Totuși, acesta este și felul în care Dumnezeu purifică oamenii și este judecata de către 
Dumnezeu a noţiunilor învechite ale omenirii. Cu cât oamenii au o temelie mai puternică, 
cu atât sunt mai mari noţiunile lor despre Dumnezeu, și lor le este dificil să le dea 
deoparte; ei se agaţă mereu de lucruri vechi și le este greu să accepte noua lumină. Pe 
de altă parte, dacă stai în picioare, atunci trebuie să ai o anumită temelie pe care să stai, 
totuși majoritatea oamenilor încă au probleme în a renunţa la noțiunile lor. Acest lucru 
este în special adevărat cu privire la noţiunile lor despre Dumnezeul întrupat de astăzi, 
la un nivel care e ușor de văzut. 

În cuvintele de astăzi, Dumnezeu vorbește mult despre viziuni, și nu este nevoie să 
elaborăm. În principal, Dumnezeu vorbește despre cum construirea bisericii pune bazele 
pentru construirea Împărăției. Pentru a fi mai specific, în perioada construirii bisericii, 
principalul scop era de a-i convinge pe oameni în inima lor și în cuvânt, deși nu L-au 
cunoscut pe Dumnezeu întrupat cu proprii ochi. Deși ei adăposteau credinţă în inimile 
lor, nu Îl cunoșteau pe Dumnezeu întrupat pentru că, în acea etapă, El nu Se deosebea 
faţă de o persoană. În Epoca Împărăției, toți trebuie să arate convingere în inimile, în 
vorbirea și în ochii lor. Asta e îndeajuns să arate că, pentru ca toți să demonstreze 
convingere în inimile, vorbirea și ochii lor, ei trebuie să aibă voie să Îl cunoască cu ochii 
lor fizici pe Dumnezeu care trăiește în trup — nu prin constrângere, nu cu simpla credință 

întâmplătoare, ci cu acea cunoaștere venită din convingerea inimilor și a gurilor lor. Prin 
urmare, în această etapă a construirii nu există lupte sau omoruri. În schimb, oamenii 
vor fi conduși către luminare pe calea cuvintelor lui Dumnezeu și prin aceasta ei pot 
urmări și explora astfel încât să poată ajunge în mod inconștient să ÎI cunoască pe 
Dumnezeu întrupat. Ca atare, pentru Dumnezeu, această etapă a lucrării este mult mai 
ușoară prin faptul că lasă natura să-și urmeze cursul și nu se opune omenirii. În final, va 
conduce oamenii în mod natural înspre cunoașterea de Dumnezeu, deci nu fi îngrijorat 
sau neliniștit. Când Dumnezeu a spus: „stadiul luptei din tărâmul spiritual este dezvăluit 
direct printre toți oamenii Mei”, El a vrut să spună că, atunci când oamenii pășesc pe 
calea cea dreaptă și încep să-L cunoască pe Dumnezeu, nu numai că fiecare persoană 
e ispitită lăuntric de Satana, ci și că ei pot fi ispitiți de Satana chiar în biserică. Totuși, 
aceasta este o cale pe care toţi trebuie să o urmeze, deci nimeni nu trebuie să fie 
alarmat. Ispitirea Satanei poate veni sub diferite forme. Cineva poate neglija sau se 
poate lepăda de ceea ce spune Dumnezeu și ar putea spune lucruri negative care să 
strice pozitivitatea altor oameni; cu toate acestea, o astfel de persoană de obicei nu îi 
câștigă pe ceilalți de partea sa. Asta este greu de deslușit. Principalul motiv pentru 
aceasta este: o astfel de persoană poate încă să fie proactivă în participarea la întâlniri, 
dar are nelămuriri privind viziunile. Dacă biserica nu își ia măsuri de precauţie în privința 
ei, atunci întreaga biserică ar putea fi molipsită de negativitatea sa, răspunzându-l 
căldicel lui Dumnezeu și prin aceasta, neacordând atenţie cuvintelor lui Dumnezeu — iar 
aceasta ar însemna a cădea direct în ispita Satanei. O astfel de persoană poate că nu 
se răzvrătește direct împotriva lui Dumnezeu, dar, deoarece nu poate să înțeleagă 
cuvintele lui Dumnezeu și nu ÎI cunoaște pe Dumnezeu, ar putea ajunge să se plângă 
sau să aibă o inimă plină de resentimente. Ar putea spune că Dumnezeu a abandonat- 
o și deci e incapabilă de a primi luminare și iluminare. Poate dorește să plece, dar încă 
îi este un picteamă și ar putea spune că lucrarea lui Dumnezeu nu vine de la Dumnezeu, 
ci este, de fapt, lucrarea duhurilor rele. 

De ce îl menţionează Dumnezeu pe Petru atât de des? Și de ce spune El că nici 
măcar lov nu s-a apropiat de nivelul lui? A spune asta nu numai că îi determină pe 
oameni să acorde atenţie faptelor lui Petru, dar îi face, de asemenea, să înlăture toate 
exemplele pe care le au în inimile lor, într-un mod cum nici exemplul lui lov — care a avut 
cea mai mare credinţă — nu reușește. Doar în acest fel poate fi dobândit un rezultat mai 
bun, în care oamenii să poată pune de-o parte totul în efortul de a-l imita pe Petru și, 
făcând asta, să înainteze un pas către cunoașterea lui Dumnezeu. Dumnezeu le arată 
oamenilor calea de a practica pe care a mers Petru pentru a-L cunoaște pe Dumnezeu, 
iar scopul pentru care face asta e să le ofere oamenilor un punct de referinţă. Dumnezeu 
apoi continuă să prevestească una dintre căile pe care Satana îi va tenta pe oameni 
când El spune: „Însă, dacă ești rece și nepăsător față de cuvintele Mele, atunci, fără 
îndoială, Mi te vei opune. Acesta este un lucru sigur”. În aceste cuvinte, Dumnezeu 
prezice schemele şirete pe care Satana va încerca să le utilizeze; ele sunt pe post de 

avertizare. Nu e posibil ca toată lumea să fie indiferentă față de cuvintele lui Dumnezeu, 
dar cu toate acestea, unii oameni vor cădea prizonieri acestei ispite. Ca atare, la sfârșit, 
Dumnezeu repetă cu emfază: „Dacă nu veţi cunoaște cuvintele Mele, nici nu le veţi 
accepta, nici nu le veţi pune în practică, atunci veţi deveni în mod inevitabil obiecte ale 
mustrării Mele! Veţi deveni cu siguranţă victime ale Satanei!” Acesta este sfatul lui 
Dumnezeu pentru omenire — însă, în final, așa cum a prezis Dumnezeu, o parte din 
oameni vor deveni inevitabil victime ale Satanei. 


Capitolul 9 


În imaginația oamenilor, Dumnezeu este Dumnezeu și oamenii sunt oamenii. 
Dumnezeu nu vorbește limba oamenilor, nici ei nu pot vorbi limba lui Dumnezeu. Pentru 
Dumnezeu, să respecte cerințele omenirii e floare la ureche — petală după petală — pe 
când cerinţele lui Dumnezeu de la omenire sunt de neatins și de negândit pentru oameni. 
Totuși, adevărul este exact invers: Dumnezeu cere doar „0,1 la sută” de la oameni. Asta 
nu numai că e un lucru uimitor pentru oameni, ci, de asemenea, îi face să se simtă foarte 
dezorientați, de parcă ar fi, cu toţii, în largul mării. Doar datorită luminării și harului lui 
Dumnezeu, oamenii au obținut puţină cunoaștere a voii lui Dumnezeu. Pe 1 martie, însă, 
toți oamenii au rămas, din nou, dezorientaţi, scărpinându-se în cap; Dumnezeu le-a cerut 
oamenilor Săi să fie precum zăpada sclipitoare, nu precum norii în derivă. Așadar, la ce 
se referă această „zăpadă”? Și ce indică „nori în derivă”? În acest moment, Dumnezeu, 
în mod voit, nu dezvăluie nimic despre sensul mai profund al acestor cuvinte. Asta îi 
aruncă pe oameni în confuzie și, astfel, le măreşte cunoașterea — căci aceasta e o 
cerință specifică făcută poporului lui Dumnezeu și nimic altceva; astfel, pe neștiute, toți 
oamenii petrec mai mult timp cugetând la aceste cuvinte de nepătruns. Ca urmare, apar, 
în mintea lor, diferite idei, fulgi de nea în mișcare apar în fața ochilor lor, iar nori în derivă 
apar imediat în mintea lor. De ce le-a cerut Dumnezeu oamenilor Săi să fie ca zăpada, 
nu ca norii în derivă? Care este înțelesul adevărat aici? La ce anume se referă aceste 
cuvinte? „Zăpada” nu numai că face natura să arate frumos, dar este și bună pentru 
pământul arabil; este bună pentru a omori bacteriile. După o ninsoare bogată, toate 
bacteriile sunt acoperite de zăpadă sclipitoare și întreaga zonă freamătă imediat de 
viaţă. La fel, oamenii lui Dumnezeu trebuie nu numai să-L cunoască pe Dumnezeu 
întrupat, ci și să se disciplineze pe baza faptului întrupării lui Dumnezeu; făcând astfel, 
vor trăi o umanitate normală. Acesta este modul în care zăpada face natura să arate 
frumos; în cele din urmă, maturitatea oamenilor lui Dumnezeu îi va pune capăt marelui 
balaur roșu, întemeind Împărăţia lui Dumnezeu pe pământ și răspândind și slăvind 
numele sfânt al lui Dumnezeu, astfel încât întreaga Împărăţie de pe pământ să se umple 
de dreptatea lui Dumnezeu, să scoată la iveală strălucirea Lui și să strălucească de 
slava Lui. Peste tot vor fi scene de pace și mulţumire, de fericire și împlinire și de 

frumusețe permanent reînnoită. Diferitele plăgi care există în momentul de faţă — firile 
corupte satanice, precum nedreptatea, necinstea și înșelăciunea, dorinţele rele și așa 
mai departe — vor fi toate eradicate și astfel, cerul și pământul vor fi, ambele, reînnoite. 
Acesta este adevăratul înțeles al cuvintelor „după o ninsoare bogată”. Cei care sunt 
precum norii în derivă sunt asemănători soiului de oameni care urmează turma pe care 
Dumnezeu o menţionează; dacă există vreo ispită a Satanei sau încercări de la 
Dumnezeu, ei imediat vor pluti în derivă, pentru a nu mai exista. Nici măcar vreo esenţă 
a lor nu va supravieţui, căci a dispărut de mult timp. Dacă oamenii sunt ca norii în derivă, 
ei nu sunt numai incapabili de a trăi chipul lui Dumnezeu, dar îi și fac de rușine numele, 
căci acești oameni sunt în pericol de a fi înhăţaţi în orice moment sau loc; ei sunt hrana 
pe care o consumă Satana -— și, când Satana îi va lua prizonieri, ei ÎI vor trăda pe 
Dumnezeu și îl vor servi pe Satana. Aceasta face clar de rușine numele lui Dumnezeu 
și este ceea ce Dumnezeu detestă cel mai mult, acești oameni sunt dușmanii lui 
Dumnezeu. Astfel, ei sunt atât fără esența oamenilor normali, cât și fără vreo valoare 
reală de utilizare. De aceea, Dumnezeu are asemenea cerinţe de la oamenii Săi. După 
înțelegerea unora dintre aceste cuvinte, totuși, oamenii se simt nedumeriţi cu privire la 
ce să facă în continuare, căci subiectul cuvintelor lui Dumnezeu s-a întors la Dumnezeu 
Însuși, ceea ce îi pune într-o poziţie dificilă: „Deoarece vin din pământul sfânt, Eu nu 
sunt precum lotusul, care are doar un nume și nicio esenţă, pentru că acesta vine din 
nămol, și nu din ţinutul sfânt”. De ce, după ce vorbeşte despre cerinţele Sale de la 
oamenii Săi, Dumnezeu Își descrie propria naștere? Este posibil să existe o legătură 
între cele două? Într-adevăr, există o legătură inerentă între cele două; dacă nu ar exista, 
Dumnezeu nu le-ar spune asta oamenilor. Printre frunzele verzi, lotusul se mișcă înainte 
și înapoi, în briza ușoară. Este plăcut ochiului și foarte prețuit. Oamenii, pur şi simplu, 
nu se mai pot sătura și sunt dornici să înoate în apă ca să ia un lotus înflorit și să îl 
privească mai de-aproape. Totuși, Dumnezeu spune că lotusul vine din mlaștină și are 
doar un nume și nu are esenţă; se pare că Dumnezeu nu acordă nicio importanţă 
lotușilor, iar din cuvintele Sale devine evident că El îi detestă, într-o anumită măsură. 
De-a lungul veacurilor, mulţi au lăudat din belșug lotușii, deoarece ei se ridică neîntinați 
din murdărie, și par chiar să dea de înţeles că aceștia sunt mai presus de orice 
comparaţie și incredibil de frumoși. În ochii lui Dumnezeu, însă, lotușii sunt lipsiţi de 
valoare — ceea ce reprezintă exact diferenţa dintre Dumnezeu și oameni. Astfel, se poate 
vedea că diferenţa dintre Dumnezeu și oameni este la fel de mare precum distanţa dintre 
bolta cerurilor și însăși temelia pământului. Deoarece un lotus vine din mlaștină, și 
substanţele nutritive de care are nevoie vin, toate, de acolo. Doar că lotusul se poate 
deghiza și, astfel, oferă o încântare pentru ochi. Mulţi oameni văd doar exteriorul frumos 
al lotusului, dar nimeni nu vede că viața ascunsă în interiorul lui este murdară și impură. 
Astfel, Dumnezeu spune că acesta are doar un nume şi nicio esenţă — ceea ce este 
absolut corect și adevărat. Nu este acesta exact felul în care sunt oamenii lui Dumnezeu 
astăzi? Supunerea lor fată de Dumnezeu și credinţa lor în El sunt doar superficiale. 

Înaintea lui Dumnezeu, ei încearcă să Îi intre în graţii și defilează, astfel încât să-L facă 
să fie satisfăcut de ei; înăuntru, totuși, ei sunt plini de o fire coruptă, satanică, iar 
pântecele lor sunt pline cu murdării. lată de ce Dumnezeu le pune întrebări oamenilor, 
întrebând dacă loialitatea lor fată de Dumnezeu este întinată de impurități sau dacă este 
pură și din toată inima. Când ei erau făcători de servicii, mulți oameni ÎI lăudau pe 
Dumnezeu cu vocea, dar Îl blestemau cu inimile. Cu cuvintele lor, se supuneau lui 
Dumnezeu, dar, în inimile lor, nu ascultau de El. Gurile lor rosteau cuvinte negative, iar, 
în inimile lor, ei nutreau opunere față de Dumnezeu. Existau și aceia ale căror acţiuni 
erau coordonate: ei scoteau obscenități pe gurile lor și gesticulau cu mâinile lor, cu totul 
desfrânaţi, dând o expresie însuflețită și plină de viaţă a feței adevărate a marelui balaur 
roșu. Astfel de oameni sunt, într-adevăr, vrednici de a fi numiţi odraslele marelui balaur 
roșu. Astăzi, însă, ei stau pe locul făcătorilor de servicii loiali și se comportă precum 
oamenii loiali ai lui Dumnezeu — ce nerușinare! Asta nu-i însă de mirare; ei vin din 
mlaștină, astfel încât nu pot decât să își arate adevărata faţă. Deoarece Dumnezeu este 
sfânt și pur și real și concret, trupul Său vine din Duh. Acesta este un lucru sigur și de 
netăgăduit. Nu numai să fie în stare de a fi mărturie pentru Dumnezeu Însuși, ci și să fie 
capabil să se dedice întru totul pentru a face voia lui Dumnezeu: aceasta este o parte a 
esenței lui Dumnezeu. Că trupul vine de la Duh cu un chip înseamnă că trupul cu care 
Se îmbracă Duhul este diferit în mod substanţial de trupul omului, iar această diferență 
constă, în principal, în duhul lor. La ce se referă „Duhul cu un chip” este modul în care, 
în urma faptului că este acoperită de umanitate normală, divinitatea este capabilă să 
lucreze normal din interior, ceea ce nu este deloc supranatural și nu este limitat de 
umanitate. „Chipul Duhului” se referă la divinitatea completă și nu este limitat de 
umanitate. Astfel, firea inerentă și chipul adevărat ale lui Dumnezeu pot fi trăite complet 
în trupul întrupat, care este nu numai normal și stabil, ci are și măreție și mânie. Prima 
întrupare ÎI putea prezenta doar pe Dumnezeul pe care oamenii Îl pot concepe; adică, 
El putea doar să facă minuni și semne şi să rostească profeţii. Astfel, El nu a trăit complet 
realitatea lui Dumnezeu și, astfel, nu era întruchiparea Duhului cu un chip; El era doar 
arătarea directă a divinității. Mai mult, deoarece El transcendea umanitatea normală, El 
nu era numit Dumnezeul Însuși complet și concret, ci avea puţin din Dumnezeul 
nedeslușit din ceruri; El era Dumnezeul din noţiunile oamenilor. Aceasta este diferența 
substanţială dintre cele două trupuri întrupate. 

Din cel mai înalt punct al universului, Dumnezeu urmărește fiecare mișcare a 
omenirii și tot ce spun și fac oamenii. El le observă până și gândurile cele mai ascunse 
cu claritate absolută, fără a le trece vreodată cu vederea; ca atare, cuvintele Lui străpung 
direct în inimile oamenilor, îndreptate către fiecare gând al lor, iar cuvintele lui Dumnezeu 
sunt abile și fără greșeală. „Deși oamenii «cunosc» Duhul Meu, ei tot Îmi ofensează 
Duhul. Cuvintele Mele dezvăluie fețele hidoase ale tuturor oamenilor, precum și cele mai 
ascunse gânduri ale lor și îi fac pe toţi cei de pe pământ să se prăbușească în toiul 
cercetării Mele.” De aici este evident că, deși cerințele lui Dumnezeu pentru omenire nu 

sunt foarte pretenţioase, oamenii tot nu sunt capabili să îndure cercetarea Duhului lui 
Dumnezeu. „Totuși, în ciuda faptului că se prăbușesc, inimile lor nu îndrăznesc să se 
îndepărteze prea mult de Mine. Printre obiectele creaţiei, cine nu ajunge, ca rezultat al 
faptelor Mele, să Mă iubească?” Aceasta indică și mai mult înţelepciunea și 
atotputernicia totală a lui Dumnezeu și, astfel, dezvăluie tot ceea ce gândeau oamenii 
lui Dumnezeu, când erau în postura de făcători de servicii: după un „târg” care a sfârșit 
în eșec, „sutele de mii” sau „milioanele” din capetele lor au devenit zero. Totuși, din 
cauza decretelor administrative ale lui Dumnezeu și din cauza măreției și mâniei lui 
Dumnezeu -— chiar dacă ei își țineau capetele plecate de tristeţe — ei tot L-au slujit pe 
Dumnezeu cu o mentalitate negativă, iar toate practicile lor din trecut au devenit doar 
vorbe goale și au fost complet uitate. În schimb, ca să se mai distreze, pentru a-și 
petrece sau a-și irosi timpul, ei au făcut, după voia lor, lucruri care i-au făcut fericiţi pe ei 
și pe toţi ceilalţi... Aceasta era ceea ce se întâmpla, de fapt, printre oameni. Astfel, 
Dumnezeu Se deschide față de omenire și spune: „Cine nu tânjeşte după Mine, ca 
rezultat al cuvintelor Mele? În cine anume nu se nasc sentimente de atașament ca 
rezultat al iubirii Mele?” Ca să fiu sincer, toți oamenii sunt dispuși să accepte cuvintele 
lui Dumnezeu și nu există niciunul printre ei căruia să nu-i placă să citească cuvintele lui 
Dumnezeu; doar că ei nu sunt capabili să pună cuvintele lui Dumnezeu în practică, căci 
sunt împiedicaţi de natura lor. După citirea cuvintelor lui Dumnezeu, mulţi oameni nu pot 
suporta să stea departe de ele, iar iubirea lor de Dumnezeu crește în interiorul lor. Astfel, 
Dumnezeu îl blestemă încă o dată pe Satana, scoțându-i la iveală, încă o dată, fața 
urâtă. „Această epocă în care Satana își face de cap și este îngrozitor de tiranic” este, 
de asemenea, chiar epoca în care Dumnezeu Își începe marea lucrare oficială pe 
pământ. În continuare, El începe lucrarea de a anihila lumea. Cu alte cuvinte, cu cât 
Satana se dezlănțuie mai mult, cu atât mai repede va sosi ziua lui Dumnezeu. Astfel, cu 
cât mai mult vorbeşte Dumnezeu despre imoralitatea Satanei, cu atât se apropie mai 
mult ziua în care Dumnezeu va anihila lumea. Aceasta este proclamația lui Dumnezeu 
pentru Satana. 

De ce a spus Dumnezeu, în repetate rânduri: „[...] mai mult, pe la spatele Meu, se 
angajează în acele aranjamente murdare «lăudabile». Crezi că trupul, cu care Mă 
îmbrac, nu-ţi cunoaște acţiunile, comportamentul și cuvintele?” El nu a spus astfel de 
cuvinte doar o dată sau de două ori. De ce oare? Odată ce oamenii au fost consolați de 
Dumnezeu și sunt conștienți de suferința lui Dumnezeu pentru umanitate, devine ușor 
pentru ei să uite trecutul, în timp ce se zbat să înainteze. Cu toate acestea, Dumnezeu 
nu este deloc tolerant față de oameni: El continuă să le ia gândurile în vizor. Astfel, El le 
spune oamenilor, de repetate ori, să se cunoască pe ei înșiși, să-și înceteze 
desfrânarea, să nu se mai angajeze în asemenea aranjamente murdare „lăudabile” și 
să nu Îl mai înșele niciodată pe Dumnezeu în trup. Deși natura oamenilor nu se schimbă, 
există un beneficiu în a le aduce aminte de câteva ori. După aceasta, Dumnezeu 
vorbește dintr-o perspectivă umană, pentru a dezvălui tainele din inimile lor: „Timp de 

mulţi ani am îndurat vântul și ploaia și, de asemenea, am experimentat amărăciunea 
lumii omenești; totuși, la o cercetare mai atentă, nicio cantitate de suferință nu poate 
face umanitatea în trup să își piardă speranţa în Mine și, cu atât mai puţin, nu poate vreo 
dulceaţă să îi facă pe oamenii în trup să devină reci, dezamăgiţi sau nepăsători faţă de 
Mine. Oare iubirea lor pentru Mine chiar se limitează fie la o lipsă de suferinţă, fie la o 
lipsă de dulceaţă?” „Totul sub soare este gol” — aceste cuvinte, într-adevăr, au un înţeles 
intrinsec. Astfel, Dumnezeu spune că nimic nu îi poate face pe oameni să-și piardă 
speranţa în El sau să devină reci faţă de El. Dacă oamenii nu Îl iubesc pe Dumnezeu, 
atunci ei ar putea, la fel de bine, să fie morţi; dacă nu Îl iubesc pe Dumnezeu, atunci 
suferinţa lor este în van, iar fericirea de care se bucură este goală și este adăugată la 
păcatele lor. Deoarece nicio singură persoană nu ÎI iubește cu adevărat pe Dumnezeu, 
prin urmare, El spune: „Oare iubirea lor pentru Mine chiar se limitează fie la o lipsă de 
suferință, fie la o lipsă de dulceaţă?” În lumea omenirii, cum ar putea cineva să existe 
fără suferință sau dulceaţă? lar și iar, Dumnezeu spune: „Niciun singur om nu a văzut 
vreodată, cu adevărat, fața Mea și nu a auzit, cu adevărat, glasul Meu, căci oamenii nu 
Mă cunosc cu adevărat”. Dumnezeu spune că oamenii nu Îl cunosc cu adevărat, totuși, 
de ce le cere oamenilor să Îl cunoască? Nu este aceasta o contradicție? Fiecare dintre 
cuvintele lui Dumnezeu are un anumit țel. Deoarece oamenii au devenit amortiti, 
Dumnezeu aplică principiul de a face 100% din lucrarea Sa prin oameni, pentru a avea, 
în final, 0,1 la sută din inima fiecăruia dintre ei. Aceasta este metoda prin care lucrează 
Dumnezeu și Dumnezeu trebuie să acţioneze ca atare pentru a-Și atinge ţelurile. 
Aceasta este exact înţelepciunea cuvintelor lui Dumnezeu. Aţi priceput aceasta? 

Dumnezeu spune: „Când vă dezvălui direct tainele Mele și fac clară voia Mea în trup, 
voi nu observați; ascultați sunetele, dar nu înţelegeţi semnificaţia lor. Sunt copleșit de 
tristețe. Deși sunt în trup, nu sunt capabil să fac lucrarea de slujire a trupului”. Într-o 
privință, aceste cuvinte îi fac pe oameni, din cauza amorțelii lor, să ia iniţiativa de a 
coopera cu Dumnezeu; în altă privință, Dumnezeu dezvăluie adevărata față a divinității 
Sale în trupul întrupat. Deoarece oamenii sunt prea mici de statură, revelarea divinității 
în timpul perioadei în care Dumnezeu este în trup vine doar în conformitate cu abilitatea 
lor de a o accepta. În timpul acestei etape a lucrării, majoritatea oamenilor rămân 
complet incapabili de o accepta, ceea ce arată, în mod suficient, cât de nereceptivi sunt. 
Prin urmare, în timpul acestei lucrări, divinitatea nu își îndeplinește toată funcţia sa 
originară; îndeplinește doar o mică parte a acesteia. Aceasta arată că, în lucrarea 
viitoare, divinitatea va fi dezvăluită gradual, conform stării recuperării omenirii. Totuși, 
divinitatea nu crește gradual; mai degrabă, este ceea ce are în esență Dumnezeul 
întrupat și nu este precum statura oamenilor. 

Au existat un ţel și o semnificaţie a creării oamenilor de către Dumnezeu, motiv 
pentru care Dumnezeu a spus: „Dacă toată omenirea ar fi distrusă de mânia Mea, care 
ar fi însemnătatea faptului că Eu am creat cerurile și pământul?” După ce oamenii au 
fost corupți, Dumnezeu a plănuit să câștige o parte a lor pentru desfătarea Sa; nu a fost 

intenţia Lui ca toţi oamenii să fie distruși, nici să fie şterși de pe faţa pământului la cea 
mai mică încălcarea a decretelor administrative ale lui Dumnezeu. Aceasta nu este voia 
lui Dumnezeu; așa cum a spus Dumnezeu, așa ceva nu ar avea niciun sens. Este exact 
din cauza acestei „lipse de semnificaţie” faptul că înțelepciunea lui Dumnezeu este 
arătată în mod clar. Nu există oare o semnificaţie și mai mare în vorbirea și lucrarea lui 
Dumnezeu prin multe mijloace, pentru a mustra, judeca și a-i atinge pe toți oamenii, în 
cele din urmă alegându-i doar pe cei care Îl iubesc cu adevărat? Exact în această 
manieră sunt revelate faptele lui Dumnezeu și, astfel, crearea oamenilor devine și mai 
însemnată. În acest fel, majoritatea cuvintelor lui Dumnezeu sunt spuse doar pentru a 
trece pe lângă ele; aceasta este pentru a atinge un ţel și exact aceasta este realitatea 
unei părţi a cuvintelor Sale. 


Anexă 
Capitolul 1 


Ceea ce vă cer vouă să faceţi nu este teoria vagă și goală despre care Eu vorbesc, 
și nici nu este de neimaginat de creierul omului sau de nerealizat de trupul omului. Cine 
este capabil de loialitate completă în interiorul casei Mele? Și cine poate să se ofere în 
întregime în Împărăţia Mea? Dacă nu ar fi pentru revelarea voii Mele, aţi pretinde într- 
adevăr de la voi înşivă să-Mi mulţumiţi inima? Nimeni nu a putut vreodată să-Mi 
înțeleagă inima și nimeni nu Mi-a înţeles vreodată voia. Cine Mi-a văzut vreodată fața 
sau Mi-a auzit vocea? Oare Petru? Sau Pavel? Ori loan? Sau lacov? Cine a fost 
vreodată îmbrăcat de Mine, sau stăpânit de Mine sau folosit de Mine? Chiar dacă prima 
oară când am devenit trup s-a întâmplat în divinitate, trupul cu care M-am îmbrăcat nu 
cunoștea suferințele omului, pentru că Eu nu M-am întrupat într-o formă și astfel, nu se 
putea spune că trupul Meu îndeplinea complet voia Mea. Numai când divinitatea Mea 
este capabilă să facă precum aș face Eu și să vorbească precum aș vorbi Eu într-o 
persoană cu umanitate normală, fără impedimente sau obstacole, se poate spune că 
voia Mea este făcută în trup. Pentru că umanitatea Mea normală este capabilă să 
protejeze divinitatea Mea, astfel, scopul Meu de a rămâne smerit și ascuns este atins. 
În timpul etapei de lucru în trup, chiar dacă divinitatea acționează direct, asemenea 
acţiuni nu sunt ușor de văzut de către oameni, lucru care se datorează pur și simplu 
vieţii și acțiunilor umanităţii normale. Această întrupare nu poate posti timp de 40 de zile, 
cum a făcut prima întrupare, ci lucrează și vorbește normal; chiar dacă revelează taine, 
El este foarte normal; nu este cum își imaginează oamenii — vocea Sa nu este 
asemănătoare tunetului, fața Sa nu strălucește de lumină, iar cerurile nu se cutremură 
când El pășește. Dacă ar fi așa, atunci nimic din înţelepciunea Mea nu s-ar afla în asta 
și ar fi imposibil să-l fac de rușine pe Satana și să-l înfrâng. 

Când Îmi arăt divinitatea din spatele scutului umanităţii normale, Eu dobândesc 


418 


glorie deplină, lucrarea Mea minunată este îndeplinită și nimic nu prezintă dificultăţi. Asta 
se datorează faptului că ţinta întrupării Mele este în principal de a le permite tuturor celor 
care cred în Mine să privească la faptele divinității Mele în trup și să-L vadă pe Însuși 
Dumnezeul practic, îndepărtând, astfel, locul din inimile oamenilor care este ocupat de 
Dumnezeul invizibil și intangibil. Pentru că mănânc, Mă îmbrac, dorm, locuiesc și Mă 
comport ca o persoană normală, pentru că vorbesc și râd ca o persoană normală și am 
nevoile unei persoane normale, având în același timp și esenţa divinității depline, sunt 
numit „Dumnezeul practic”. Acest lucru nu este abstract, și e ușor de înţeles; în el se 
poate vedea în care parte stă nucleul lucrării Mele și în care fază a lucrării se află 
focalizarea Mea. Principala ţintă a întrupării Mele este să-Mi revelez divinitatea prin 
umanitatea normală. Nu este dificil de văzut că centrul lucrării Mele este a doua parte a 
erei judecății. 

În Mine nu a existat niciodată viață umană, nici vreo urmă de umanitate. Viaţa 
omenească nu a ocupat niciodată un loc în Mine și nu a împiedicat niciodată revelarea 
divinității Mele. Asifel că, cu cât glasul Meu în ceruri și voia Duhului Meu sunt exprimate 
mai mult, cu atât mai mult Satana poate fi făcut de rușine și, astfel, devine cu atât mai 
ușor să Îmi fac voia în umanitatea normală. Numai acest lucru l-a înfrânt pe Satana; 
Satana deja a fost total făcut de rușine. Chiar dacă sunt ascuns, acest lucru nu împiedică 
acțiunile și cuvântările divinității Mele — asta e suficient pentru a arăta că am fost victorios 
și am câștigat glorie deplină. Pentru că lucrarea Mea în trup este fără impedimente și 
pentru că Dumnezeul practic are acum un loc în inimile oamenilor și a format rădăcini în 
inimile lor, e dovedit pe deplin că Satana a fost învins de Mine. Şi, pentru că Satana e 
incapabil să mai facă ceva printre oameni și pentru că este dificil să se insufle calitatea 
Satanei în trupul omului, voia Mea se face fără obstacole. Conţinutul lucrării Mele este, 
în principal, acela de a-i determina pe toţi oamenii să vadă faptele Mele nemaipomenite 
și să-Mi vadă adevărata faţă: nu sunt inaccesibil, nu stau într-un turn în cer și nu sunt 
fără formă și amorf. Nu sunt invizibil precum aerul, și nici nu sunt precum un nor plutitor, 
care este suflat ușor; în schimb, chiar dacă trăiesc printre oameni și experimentez 
dulceața, acreala, amărăciunea și pătimirea printre ei, totuși trupul Meu este diferit în 
mod substanţial de cel al omului. Majorităţii oamenilor le este greu să se conecteze cu 
Mine, cu toate că majoritatea tânjește să se conecteze cu Mine. E ca și cum există taine 
uriașe, de nepătruns, în Dumnezeul întrupat. Datorită revelaţiei directe a divinității și 
datorită scutului dat de înfățișarea umană, oamenii păstrează o distanţă respectabilă 
față de Mine, crezând că sunt un Dumnezeu milos și iubitor și, totuși, sunt temători față 
de maiestuozitatea și mânia Mea. Astfel că, în inimile lor, își doresc să vorbească sincer 
cu Mine, și, totuși, nu pot face precum doresc — le lipsește tăria pentru ceea ce inima lor 
își dorește. Acestea sunt stările tuturor celor aflaţi în aceste circumstanţe — și cu cât mai 
mult oamenii sunt așa, cu atât e mai mare dovada revelării diferitelor aspecte ale firii 
Mele, și astfel, scopul oamenilor de a-L cunoaște pe Dumnezeu este atins. Însă acest 
lucru este secundar; cheia este să-i fac pe oameni să-Mi cunoască faptele măreţe din 

faptele trupului Meu, determinându-i să cunoască esenţa lui Dumnezeu; Eu nu sunt 
anormal și supranatural, așa cum își imaginează oamenii. Mai degrabă, Eu sunt 
Dumnezeul practic, care este normal în toate lucrurile. Locul Meu în cadrul noţiunilor 
oamenilor este dispersat, și ajung să Mă cunoască în realitate. Doar atunci ocup 
adevăratul Meu loc în minţile oamenilor. 

Înaintea tuturor oamenilor, Eu nu doar că nu am făcut nimic supranatural care să fi 
fost prețuit de oameni, ci sunt și extrem de obișnuit și normal; în mod deliberat nu le 
permit oamenilor să vadă nimic în trupul Meu încarnat care să aibă vreun indiciu despre 
Dumnezeu. Dar datorită cuvintelor Mele, oamenii sunt absolut cuceriți și se supun 
mărturiei Mele. Doar așa ajung oamenii să Mă cunoască pe Mine în trup, fără îndoieli și 
pe fundamentul credinţei depline că Dumnezeu există cu adevărat. În felul acesta, 
cunoașterea oamenilor despre Mine devine mai reală, mai clară și în întregime 
neîntinată de purtarea lor frumoasă; totul este rezultatul divinității Mele care acţionează 
direct, oferindu-le oamenilor o cunoaștere mai mare a divinității Mele, căci doar 
divinitatea este adevărata faţă a lui Dumnezeu și atributul inerent al lui Dumnezeu. 
Oamenii ar trebui să vadă asta. Ceea ce vreau sunt cuvinte, fapte și acțiuni care sunt în 
divinitate — nu Îmi pasă de cuvinte și acţiuni făcute în umanitate. Ținta Mea este să 
trăiesc și să acţionez în divinitate — nu Îmi doresc să prind rădăcini și să înmuguresc în 
umanitate și nu Îmi doresc să locuiesc în umanitate. Înțelegeţi ce spun? Chiar dacă sunt 
un oaspete în umanitate, nu Îmi doresc acest lucru; Eu acţionez în divinitate completă, 
și doar în acest fel pot oamenii să-Mi înţeleagă mai bine adevărata faţă. 


Capitolul 10 


În timpul construirii Bisericii, Dumnezeu abia a menţionat construirea Împărăției. 
Chiar și atunci când a pomenit asta, El a făcut-o în limbajul acelor vremuri. Odată ce 
Epoca Împărăției a sosit, Dumnezeu a trecut la pierderi dintr-o singură lovitură unele 
metode și preocupări de pe vremea construirii Bisericii și niciodată nu a mai spus nici 
măcar un singur cuvânt despre ele. Aceasta este întocmai semnificația fundamentală a 
lui „Dumnezeu Însuși”, care este întotdeauna nou și niciodată vechi. Pe cât de bine ar fi 
putut fi făcute lucrurile în trecut, ele sunt, până la urmă, parte dintr-o epocă de altădată, 
așadar Dumnezeu clasifică astfel de evenimente ca întâmplate în vremea dinainte de 
Hristos, pe când ziua de astăzi este cunoscută ca perioada de după Hristos. Din asta se 
poate vedea cum construirea Bisericii a fost o condiţie necesară construirii Împărăției; a 
pus temelia pentru ca Dumnezeu să-Și exercite puterea suverană în Împărăţie. 
Construirea Bisericii este un instantaneu al prezentului; lucrarea lui Dumnezeu pe 
pământ se concentrează în principal pe construirea Împărăției. Înainte de a termina 
lucrarea construirii Bisericii, El făcuse deja pregătirile pentru săvârșirea întregii lucrări, 
iar la momentul potrivit, Și-a pornit lucrarea oficial. lată de ce Dumnezeu a spus: „Epoca 

Împărăției este, până la urmă, diferită de cea din vremurile trecute. Nu are legătură cu 
modul în care se poartă omenirea; mai degrabă, Eu M-am pogorât pe pământ ca să-Mi 
fac personal lucrarea, lucru pe care ființele umane nici nu îl pot nici concepe, nici realiza”. 
Într-adevăr, această lucrare trebuie îndeplinită personal de Dumnezeu — niciun om nu 
este capabil de o asemenea lucrare; pur şi simplu, oamenii nu sunt în stare să o facă. 
Cine, în afară de Dumnezeu, ar putea să ducă la îndeplinire o astfel de mare lucrare 
printre oameni? Cine altcineva este capabil de a „chinui” întreaga omenire, aproape 
până la moarte? Ar putea vreodată oamenii să rânduiască o asemenea lucrare? De ce 
spune El: „Eu M-am pogorât pe pământ ca să-Mi fac personal lucrarea”? Este posibil că 
Duhul lui Dumnezeu să fi dispărut cu adevărat din tot spaţiul? Rândul „Eu M-am pogorât 
pe pământ ca să-Mi fac personal lucrarea,” se referă atât la faptul că Duhul lui Dumnezeu 
S-a întrupat pentru a săvârși lucrarea, cât și la faptul că Duhul lui Dumnezeu, evident, 
lucrează prin omenire. Îndeplinindu-Și personal lucrarea, El le permite multor oameni 
să-L vadă pe Dumnezeu Însuși cu ochiul liber; nu este necesar să-L caute cu grijă în 
duhurile lor. În plus, El le permite tuturor oamenilor să vadă lucrările Duhului cu proprii 
ochi, arătându-le că există o diferenţă esenţială între trupul omului și cel al lui Dumnezeu. 
În același timp, dintr-un capăt în altul al spaţiului și al universului-lume, Duhul lui 
Dumnezeu este la lucru. Toţi aleșii lui Dumnezeu care sunt luminaţi, după ce au acceptat 
numele lui Dumnezeu, văd cum lucrează Duhul lui Dumnezeu și, astfel, se familiarizează 
chiar și mai mult cu Dumnezeu întrupat. Ca atare, doar dacă divinitatea lui Dumnezeu 
lucrează direct — adică, doar când Duhul lui Dumnezeu poate lucra fără nici cea mai 
mică interferență — poate omul să devină familiarizat cu Dumnezeul real Însuși. Aceasta 
este esența construirii Împărăției. 

De câte ori S-a întrupat Dumnezeu? A fost oare de mai multe ori? De ce oare 
Dumnezeu a remarcat de multe ori: „Odată, am coborât în lumea oamenilor, am 
experimentat și am observat suferința lor, dar am făcut asta fără a împlini scopul 
întrupării Mele”? Cumva Dumnezeu S-a întrupat de mai multe ori, dar nu a fost nici 
măcar odată cunoscut de omenire? Nu asta e semnificaţia acestei afirmaţii. Prima dată 
când Dumnezeu S-a întrupat, scopul Său nu a fost, de fapt, ca omul să-L cunoască; mai 
degrabă, El Și-a îndeplinit lucrarea, apoi a dispărut fără ca nimeni să observe sau să 
aibă măcar o ocazie de a-L cunoaște. El nu le-a permis oamenilor să ÎI cunoască pe 
deplin, nici nu a fost complet în posesia semnificației întrupării; ca atare, nu se poate 
spune că S-a întrupat pe deplin. În prima întrupare, El doar a folosit un trup lumesc, liber 
de o natură păcătoasă, pentru a îndeplini acea lucrare; după ce lucrarea s-a terminat, 
nu a mai fost nevoie de o altă menționare. Cât despre acei oameni care au fost folosiţi 
de Dumnezeu de-a lungul veacurilor, astfel de cazuri sunt chiar mai puţin vrednice de a 
fi numite „întrupări”. Doar Dumnezeul real Însuși, de astăzi, care este sub învelișul unei 
umanități normale și care are o divinitate completă, interioară, și al cărui scop este de a 
permite omenirii să-L cunoască poate fi numit pe deplin o „întrupare”. Semnificația primei 
vizite a lui Dumnezeu în această lume cuprinde doar un aspect al semnificației a ceea 

ce se numește astăzi întrupare — dar această vizită nu include în niciun caz semnificaţia 
completă a ceea ce este cunoscut acum ca întrupare. De aceea Dumnezeu a spus: „fără 
a împlini semnificaţia întrupării Mele”. Cuvintele „am experimentat și observat suferința 
lor” se referă la Duhul lui Dumnezeu și la cele două întrupări. Din acest motiv, Dumnezeu 
a spus: „Imediat ce construirea Împărăției s-a pornit, trupul Meu întrupat a început oficial 
să îndeplinească lucrarea Mea de slujire; adică, Regele Împărăției Și-a preluat oficial 
puterea suverană”. Deși construirea Bisericii a fost o mărturie pentru numele lui 
Dumnezeu, lucrarea încă nu începuse formal; doar astăzi se poate spune că reprezintă 
construirea Împărăției. Tot ceea ce a fost făcut anterior era doar o prevestire; nu era 
adevăratul lucru. Deși se spunea că Împărăţia începuse, nicio lucrare nu fusese încă 
făcută în cadrul acesteia. Doar astăzi, acum că lucrarea este îndeplinită în divinitatea lui 
Dumnezeu, iar Dumnezeu Și-a început formal lucrarea, omenirea a intrat în sfârșit în 
manifestare literală — este una cu realitate efectivă; acesta este un aspect al înțelesului 
din «realitatea practicii.»” Acest fragment este un rezumat potrivit al expunerii de mai 
sus. După ce a oferit această descriere, Dumnezeu trece la caracterizarea stării 
generale a omenirii, lăsând omul într-o stare de agitaţie constantă. „De la un capăt la 
altul al lumii, toți trăiesc în mila Mea și în bunătatea-Mi iubitoare, dar, la fel, întreaga 
umanitate se află sub judecata Mea și e deopotrivă supusă încercărilor Mele.” Viaţa 
omului este guvernată conform unor anumite principii și reguli, așa cum e rânduit de 
către Dumnezeu, și acestea sunt următoarele: vor exista vremuri de fericire, clipe de 
frustrare și, în plus, vremuri de rafinare prin greutăţi ce trebuie îndurate. Astfel, niciun 
om nu va trăi o viaţă de fericire pură sau de suferință pură; fiecare viaţă va avea propriile 
suișuri și coborâșuri. În întreaga omenire, nu numai că mila și bunătatea iubitoare a lui 
Dumnezeu sunt evidente, ci la fel sunt și judecata și întreaga Sa fire. Se poate spune că 
toți oamenii trăiesc în toiul încercărilor lui Dumnezeu, nu-i așa? Pretutindeni în această 
lume imensă, toți oamenii caută de zor să-și găsească propria cale de ieșire. Ei nu sunt 
siguri ce rol joacă și unii chiar își strică sau își pierd vieţile de dragul sorții. Nici măcar 
lov nu a fost o excepție de la regulă: deși a îndurat și el încercările lui Dumnezeu, el și- 
a căutat totuși propria cale de ieșire. Nimeni nu a reușit vreodată să rămână neclintit în 
încercările lui Dumnezeu. Din cauza lăcomiei și a naturii umane, nimeni nu este complet 
mulțumit de actuala sa condiţie și nimeni nu rămâne neclintit în încercări; toți se 
prăbușesc sub judecata lui Dumnezeu. Dacă Dumnezeu ar fi sever cu umanitatea și 
dacă ar mai avea astfel de cerinţe exigente de la oameni, atunci ar fi exact cum a spus 
Dumnezeu: „întreaga rasă umană s-ar prăbuși sub privirea Mea arzătoare”. 

În ciuda faptului că edificarea Împărăției a început în mod oficial, întâmpinarea 
Împărăției încă nu a răsunat oficial; acum este doar o profeție a ceea ce va să vină. După 
ce toți oamenii vor fi făcuți compleți și toate naţiunile pământului vor deveni Împărăția lui 
Hristos, atunci va fi momentul când vor răsuna cele șapte tunete. Ziua actuală este un 
pas mare în direcţia acelei etape; atacul a fost dezlănţuit către acea zi. Acesta este 

planul lui Dumnezeu și va fi realizat în viitorul apropiat. Totuși, Dumnezeu a îndeplinit 
deja tot ceea ce a spus. Astfel, este clar că naţiunile pământului nu sunt decât castele 
de nisip care tremură în timp ce mareea înaltă se apropie: ziua de pe urmă este iminentă 
și marele balaur roșu se va prăbuși sub cuvântul lui Dumnezeu. Pentru a se asigura că 
planul lui Dumnezeu este dus la îndeplinire cu succes, îngerii din cer au coborât pe 
pământ, făcând tot ce le stă în putinţă pentru a-L mulțumi pe Dumnezeu. Dumnezeul 
întrupat Însuși S-a pus în formaţie de luptă pentru a purta un război cu dușmanul. 
Oriunde se arată întruparea, dușmanul este distrus din acel loc. China este prima care 
va fi anihilată; va fi devastată de mâna lui Dumnezeu. Dumnezeu nu va arăta niciun pic 
de îndurare. Dovada prăbușirii treptate a marelui balaur roșu poate fi observată în 
maturizarea continuă a oamenilor; ea este evidentă și vizibilă pentru oricine. Maturizarea 
oamenilor este un semn al morții inamicului. Aceasta este o parte a explicaţiei a ceea ce 
înseamnă „să Mă lupt cu el”. Astfel, Dumnezeu le-a reamintit oamenilor de multe ori să 
depună mărturii frumoase pentru El ca să anuleze statutul deţinut de noțiuni, care sunt 
urâţenia marelui balaur roșu, în inimile oamenilor. Dumnezeu folosește astfel de mesaje 
de reamintire pentru a însufleţi credința oamenilor și, prin aceasta, El obţine realizări în 
lucrarea Sa. Asta deoarece Dumnezeu a spus: „Ce anume sunt capabili oamenii să 
facă? Nu e mai bine să o fac Eu Însumi?” Toţi oamenii sunt astfel; nu numai că sunt 
incapabili, dar se și descurajează și se decepționează cu ușurință. Din acest motiv, ei 
nu-L pot cunoaște pe Dumnezeu. Dumnezeu nu numai că învie credința omenirii; de 
asemenea, El insuflă oamenilor putere în secret și fără încetare. 

În continuare, Dumnezeu a început să vorbească întregului univers. Nu numai că 
Dumnezeu Și-a început noua lucrare în China, El a început să facă noua lucrare de 
astăzi dintr-un capăt în altul al universului. În această etapă a lucrării, deoarece 
Dumnezeu dorește să-Și dezvăluie toate faptele pretutindeni în lume, astfel încât toţi 
oamenii care L-au trădat să vină din nou să se plece înaintea tronului Său, judecata lui 
Dumnezeu tot va conţine mila și bunătatea Sa iubitoare. Dumnezeu folosește 
evenimentele actuale din întreaga lume ca oportunităţi pentru a-i face pe oameni să 
simtă panică, îmboldindu-i să-L caute pe Dumnezeu, astfel încât să se poată întoarce 
pentru a fi înaintea Lui. Astfel, Dumnezeu spune: „Acesta este unul dintre modurile în 
care lucrez și este, fără îndoială, un act de mântuire pentru omenire, iar ceea ce îi trimit 
este tot un fel de iubire”. Aici, Dumnezeu demască adevărata natură a omului cu o 
acuratețe pătrunzătoare, incomparabilă, și fără efort. Asta îi face pe oameni să-și 
ascundă fața de rușine, întru totul umiliti. De fiecare dată când Dumnezeu vorbește, 
reușește cumva mereu să indice un anumit aspect al prestaţiei jalnice a oamenilor, astfel 
încât, simțindu-se în largul lor, aceștia să nu uite să se cunoască pe ei înșiși și să nu 
creadă că a se cunoaște este o sarcină veche. Conform naturii omului, dacă Dumnezeu 
ar înceta o clipă să-i evidenţieze defectele, omul ar tinde să devină desfrânat și arogant. 
De aceea Dumnezeu spune din nou astăzi: „Oamenii — departe de a prețui titlurile pe 
care li le-am oferit, atât de mulţi dintre ei, la auzul titlului de «făcători de servicii», nutresc 

resentimente în inimile lor și așa de mulți, la auzul titlului de «oamenii Mei», nutresc 
iubire pentru Mine în inimile lor. Nimeni nu ar trebui să încerce să Mă păcălească; ochii 
Mei sunt atoatevăzători!” De îndată ce omul citește această afirmaţie, se simte imediat 
stânjenit. El simte că acţiunile sale din trecut erau mult prea imature — exact tipul de 
afaceri murdare care Îl ofensează pe Dumnezeu. Recent, omul a vrut să-L mulțumească 
pe Dumnezeu, însă, deși e mai mult decât dornic, îi lipsește puterea și nu știe ce se 
cuvine să facă. Fără să vrea, el este cuprins de o hotărâre lăuntrică reînnoită. Acesta 
este efectul citirii acestor cuvinte după ce oamenii au devenit relaxaţi. 

Pe de-o parte, Dumnezeu spune că Satana este extrem de nebun, dar, pe de altă 
parte, pune în evidenţă și faptul că vechea natură a majorităţii oamenilor nu se schimbă. 
Din aceasta, este clar că acţiunile Satanei se manifestă prin omenire. Astfel, Dumnezeu 
îi reamintește deseori omului să nu fie desfrânat pentru a nu fi devorat de Satana. 
Aceasta nu profeţește doar că unii oameni se vor răzvrăti; mai mult, este și un semnal 
de alarmă care răsună pentru a avertiza toți oamenii să lase deoparte trecutul cât mai 
repede și să caute ziua de astăzi. Niciun om nu dorește să fie posedat de demoni sau 
biruit de spirite rele, așadar cuvintele lui Dumnezeu sunt cu atât mai mult o avertizare și 
o admonestare. Totuși, când majoritatea oamenilor trec la polul opus, acordând o mare 
importanţă fiecărui cuvânt al lui Dumnezeu, Dumnezeu la rândul Său spune: „Majoritatea 
oamenilor se așteaptă ca Eu să le dezvălui și mai multe taine cu care să își bucure ochii. 
Și totuși, dacă ai ajunge să înţelegi toate tainele cerului, ce anume ai putea face cu acele 
cunoștințe? M-ai iubi mai mult? Ți-ar spori iubirea pentru mine?” Din asta, este evident 
că omul nu folosește cuvântul lui Dumnezeu pentru a-L cunoaște pe Dumnezeu și a-L 
iubi, ci mai degrabă pentru a crește rezervele din „mica magazie” a sa. Astfel, utilizarea 
de către Dumnezeu a frazei „cu care să îşi bucure ochii” pentru a descrie extremismul 
oamenilor demonstrează cum iubirea oamenilor pentru Dumnezeu încă nu este complet 
pură. Dacă Dumnezeu nu ar fi dezvăluit taine, omul nu ar fi dat mare importanţă 
cuvintelor Sale, ci mai degrabă doar le-ar fi aruncat o privire, uitându-se pe fugă, ca și 
cum, la galop pe-un cal, ar fi admirat în treacăt niște flori. Nu și-ar face timp pentru a 
reflecta și a cugeta la cuvântările lui Dumnezeu. Majoritatea oamenilor nu preţuiesc 
cuvintele lui Dumnezeu cu adevărat. Ei nu fac mari eforturi pentru a mânca și a bea 
cuvintele Sale; dimpotrivă, doar le răsfoiesc superficial. De ce vorbeşte acum Dumnezeu 
într-un mod diferit decât în trecut? De ce sunt toate cuvintele Lui așa de neînțeles? Unele 
exemple sunt cuvântul „a încorona” din „nu aș încorona oamenii cu ușurință cu aceste 
etichete”, „cel mai curat aur” din „Există cineva care poate primi cel mai curat aur din 
care sunt făcute cuvintele Mele,” menţionarea Sa anterioară a cuvântului „prelucrare” 
din „fără a trece mai întâi prin prelucrarea Satanei” și alte fraze asemenea. Oamenii nu 
înțeleg motivul pentru care Dumnezeu vorbește în acest mod; nu pot să înțeleagă de ce 
El vorbește într-o astfel de manieră atât de comică, plină de umor și provocatoare. 
Tocmai acestea sunt manifestări ale scopului discursului lui Dumnezeu. De la bun 
început până acum, omul a fost întotdeauna incapabil să înţeleagă cuvintele lui 

Dumnezeu și i s-a părut că, într-adevăr, cuvântările lui Dumnezeu erau destul de 
serioase și severe. Adăugând doar o fărâmă de umor — adăugând câteva glume ici și 
acolo — El este capabil să destindă atmosfera prin cuvântul Său și să le permită 
oamenilor să se relaxeze un pic. Făcând aceasta, El poate să obțină un efect și mai 
mare, determinându-l pe om să cugete la cuvintele lui Dumnezeu. 


Capitolul 11 


Pentru ochiul liber al omului, nu se arată a fi nicio schimbare în cuvântările lui 
Dumnezeu din această perioadă, deoarece oamenii sunt incapabili să înțeleagă legile 
prin care Dumnezeu vorbește și nu înțeleg contextul cuvintelor Sale. După ce citesc 
cuvintele lui Dumnezeu, oamenii nu cred că există nicio taină nouă în aceste cuvinte; 
astfel, ei nu sunt capabili să conducă vieţi care sunt extraordinar de proaspete și, în 
schimb, trăiesc vieţi care sunt stătătoare și lipsite de viaţă. Dar, în cuvântările lui 
Dumnezeu, vedem că există un nivel de înțeles mai profund, unul care este atât de 
nepătruns, cât și de neatins pentru om. Astăzi, pentru ca omul să fie suficient de norocos 
să citească astfel de cuvinte ale lui Dumnezeu este cea mai mare dintre toate 
binecuvântările. Dacă nimeni nu ar urma să citească aceste cuvinte, omul ar rămâne 
pentru totdeauna arogant, neprihănit de sine, fără cunoaștere de sine și fără să fie 
conștient de cât de multe eșecuri are. După ce citesc cuvintele profunde și de nepătruns 
ale lui Dumnezeu, oamenii le admiră în secret și există o convingere adevărată în inimile 
lor, nealterată de falsitate; inimile lor devin mărfuri autentice, nu bunuri contrafăcute. 
Aceasta este ceea ce se întâmplă cu adevărat în inimile oamenilor. Fiecare are propria 
sa poveste în inima lui. Este ca și cum ei și-ar spune lor înșiși: „Cel mai probabil acest 
lucru a fost rostit de Dumnezeu Însuși — dacă nu Dumnezeu, cine altcineva ar putea rosti 
astfel de cuvinte? De ce eu nu le pot rosti? De ce sunt incapabil să fac o astfel de 
lucrare? Aceasta arată că Dumnezeul întrupat despre care Dumnezeu vorbește este, cu 
adevărat, real și este Însuși Dumnezeu! Nu mă voi mai îndoi. Altminteri, se poate prea 
bine ca atunci când mâna lui Dumnezeu va sosi, va fi prea târziu pentru regrete!...” 
Aceasta este ceea ce majoritatea oamenilor cred în inimile lor. Este corect să spunem 
că, de când Dumnezeu a început să vorbească și până astăzi, toţi oamenii ar fi dispărut 
fără sprijinul cuvintelor lui Dumnezeu. De ce se spune că toată această lucrare este 
făcută de Dumnezeu Însuși și nu de om? Dacă Dumnezeu nu ar folosi cuvinte pentru a 
sprijini viaţa bisericii, toată lumea ar dispărea fără urmă. Nu este aceasta puterea lui 
Dumnezeu? Este, cu adevărat, aceasta elocvența omului? Sunt acestea singurele 
talente ale omului? Categoric nu! Fără analiză, nimeni nu ar şti ce grupă de sânge curge 
prin venele sale, oamenii nu ar fi conștienți de câte inimi au sau de câte creiere și, ei toți, 
ar crede că îl cunosc pe Dumnezeu. Nu știu ei că există încă opoziție cuprinsă în 
cunoștințele lor? Nu e de mirare că Dumnezeu spune: „Fiecare persoană din omenire ar 

trebui să accepte să fie verificată cu atenţie de Duhul Meu, ar trebui să-și cerceteze 
îndeaproape fiecare cuvânt și acţiune și, în plus, ar trebui să privească faptele Mele 
minunate”. Din aceasta, se poate vedea că nu sunt fără rost și fără bază, cuvintele lui 
Dumnezeu. Dumnezeu nu a tratat niciodată pe niciun om în mod nedrept; chiar lov, cu 
toată credinţa lui, nu a fost lăsat deoparte — el a fost, de asemenea, analizat și lăsat fără 
un loc unde să se ascundă de rușinea lui. Și aceasta ca să nu spunem nimic despre 
oamenii de astăzi. Astfel, Dumnezeu întreabă apoi imediat: „Cum vă simţiţi în momentul 
sosirii Împărăției pe pământ?” Întrebarea lui Dumnezeu nu contează prea mult, dar îi 
lasă pe oameni nedumeriţi: „Ce simțim noi? Încă nu ştim când va veni Împărăția, deci 
cum am putea vorbi despre sentimente? Mai mult, nu avem nicio idee. Dacă ar trebui să 
simt ceva, ar fi «uimit» și nimic altceva”. De fapt, această întrebare nu este scopul 
cuvintelor lui Dumnezeu. Mai presus de toate, această singură propoziţie — „Când fiii și 
poporul Meu se adună la tronul Meu, încep în mod oficial judecata înaintea marelui tron 
alb” — rezumă evoluţiile întregului tărâm spiritual. Nimeni nu știe ce vrea Dumnezeu să 
facă în tărâmul spiritual în timpul acesta și numai după ce Dumnezeu rostește aceste 
cuvinte, există o ușoară trezire în oameni. Deoarece există pași diverși în lucrarea lui 
Dumnezeu, lucrarea lui Dumnezeu în tot universul, de asemenea, variază. În acest timp, 
Dumnezeu îi mântuiește mai ales pe fiii și pe poporul Lui. Adică, păstoriţi de îngeri, fiii și 
poporul lui Dumnezeu încep să accepte că sunt trataţi și zdrobiţi, ei încep, în mod oficial, 
să-și împrăștie gândurile și noţiunile și să-și ia rămas-bun de la orice rămășiță a acestei 
lumi; cu alte cuvinte, „judecata înaintea marelui tron alb”, despre care vorbește 
Dumnezeu, începe în mod oficial. Pentru că este judecata lui Dumnezeu, Dumnezeu 
trebuie să-Și facă auzit glasul — și, deși conținutul variază, scopul este întotdeauna 
același. Astăzi, judecând după tonul cu care vorbește Dumnezeu, se pare că vorbele 
Lui sunt îndreptate către un anumit grup de oameni. De fapt, mai presus de toate, aceste 
cuvinte se adresează naturii întregii omeniri. Ele taie direct în măduva spinării omului, 
ele nu cruţă sentimentele omului și dezvăluie întreaga lui substanţă, fără să omită nimic, 
fără să lase să treacă nimic. Începând de astăzi, Dumnezeu dezvăluie, în mod oficial, 
adevărata față a omului și, astfel, „eliberează vocea Duhului Meu către întregul univers”. 
Efectul obținut, în cele din urmă, este acesta: „Prin cuvintele Mele, voi curăța pe toți 
oamenii și toate lucrurile dintre tot ceea ce este în cer și pe pământ, astfel încât țara să 
nu mai fie întinată și desfrânată, ci să fie o Împărăţie sfântă”. Aceste cuvinte prezintă 
viitorul Împărăției, care este în întregime al Împărăției lui Hristos, așa cum a spus 
Dumnezeu: „Totul este rod bun, toți sunt fermieri harnici”. Firește, acest lucru se va 
întâmpla în întregul univers și nu se va limita doar la China. 

Doar atunci când Dumnezeu începe să vorbească și să acționeze, oamenii au puţină 
cunoaștere despre El în noţiunile lor. La început, această cunoaștere există doar în 
noţiunile lor, dar odată cu trecerea timpului, gândurile oamenilor sunt din ce în ce mai 
inutile și nepotrivite pentru folosul oamenilor; astfel, ei ajung să creadă tot ceea ce spune 
Dumnezeu, în măsura în care ei „creează un loc pentru Dumnezeul concret în conștiința 

lor”. Doar în conștiința lor, oamenii au un loc pentru Dumnezeul real. În realitate, totuși, 
ei nu Îl cunosc pe Dumnezeu și nu spun nimic altceva decât cuvinte goale. Cu toate 
acestea, în comparaţie cu trecutul, ei au făcut progrese enorme, deși există încă o mare 
diferență față de Însuși Dumnezeul cel practic. De ce Dumnezeu spune mereu: „În 
fiecare zi, umblu în mijlocul fluxului neîncetat de oameni și, în fiecare zi, operez în fiecare 
persoană"? Cu cât Dumnezeu spune mai mult astfel de lucruri, cu atât mai mult oamenii 
le pot compara cu acțiunile Însuși Dumnezeului concret de astăzi și, astfel, ei Îl pot 
cunoaște mai bine pe Dumnezeul concret în realitate. Deoarece cuvintele lui Dumnezeu 
sunt spuse din perspectiva trupului și rostite folosind limbajul umanităţii, oamenii sunt 
capabili să aprecieze cuvintele lui Dumnezeu, comparându-le cu lucrurile materiale și, 
prin aceasta, este obţinut un efect mai mare. În plus, din când în când, Dumnezeu 
vorbește despre ideea de „Eu” în inimile oamenilor și despre cea de „Eu” în realitate, 
ceea ce-i face pe oameni mai dornici să îndepărteze imaginea lui Dumnezeu în inimile 
lor și, astfel, dornici să cunoască și să se angajeze cu Însuși Dumnezeul concret. 
Aceasta este înțelepciunea cuvintelor lui Dumnezeu. Cu cât Dumnezeu spune mai mult 
astfel de lucruri, cu atât este mai mare folosul cunoașterii oamenilor despre Dumnezeu 
și, astfel, Dumnezeu spune: „Dacă n-aș deveni trup, omul nu M-ar cunoaște niciodată 
și, chiar dacă ar ajunge să Mă cunoască, nu ar fi tot o noţiune o astfel de cunoaștere?” 
Dacă oamenilor li s-ar cere, într-adevăr, să-L cunoască pe Dumnezeu conform propriilor 
lor noțiuni, ar fi ușor pentru ei; ei ar fi relaxaţi și fericiţi și, astfel, Dumnezeu ar fi pentru 
totdeauna nedeslușit și nu concret în inimile oamenilor, ceea ce ar dovedi că Satana și 
nu Dumnezeu, deţine stăpânirea asupra întregului univers; astfel, cuvintele lui 
Dumnezeu: „Mi-am luat puterea înapoi” ar rămâne pentru totdeauna goale. 

Când divinitatea începe să acţioneze în mod direct este, de asemenea, momentul în 
care Împărăția coboară, în mod oficial, în lumea omului. Dar ceea ce se spune aici este 
că Împărăţia coboară printre oameni, nu că Împărăţia prinde formă printre oameni — şi, 
astfel, ceea ce se vorbește astăzi este cu privire la construirea Împărăției și nu cu privire 
la cum prinde ea formă. De ce Dumnezeu spune mereu: „Toate lucrurile amuţesc”? Este 
posibil ca toate lucrurile să se oprească și să rămână nemișcate? Ar putea fi faptul că 
marii munţii chiar amuţesc? Deci, de ce oamenii nu au nici o înţelegere cu privire la 
aceasta? Ar putea fi faptul că este greșit cuvântul lui Dumnezeu? Sau exagerează 
Dumnezeu? Pentru că tot ceea ce face Dumnezeu se desfășoară într-un anumit mediu, 
nimeni nu este conștient de aceasta sau capabil să o perceapă cu proprii ochi și, tot 
ceea ce pot face oamenii, este să Îl asculte pe Dumnezeu vorbind. Datorită măreției cu 
care Dumnezeu acţionează, când sosește El, este ca și cum ar fi avut loc o schimbare 
extraordinară în cer și pe pământ; iar, lui Dumnezeu, | se pare că toţi privesc acest 
moment. Astăzi, faptele trebuie încă să ajungă. Oamenii n-au învăţat decât o mică parte 
a sensului literal al cuvintelor lui Dumnezeu. Adevăratul înțeles așteaptă timpul când ei 
se vor debarasa pe ei înșiși de noţiunile lor; abia atunci ei vor deveni conștienți de ceea 
ce face astăzi Dumnezeul întrupat pe pământ și în ceruri. În poporul lui Dumnezeu în 

China, nu există doar veninul marelui balaur roșu. Astfel, de asemenea, este natura 
marelui balaur roșu descoperită mai abundent și mai clar în el. Dar Dumnezeu nu 
vorbește direct despre acest lucru, menţionând doar puţin despre veninul marelui balaur 
roșu. În acest fel, El nu expune direct cicatricile omului, ceea ce este mai folositor pentru 
progresul omului. Odraslelor marelui balaur roșu nu le place să fie numite, în faţa altora, 
descendenţii marelui balaur roșu. Este ca și cum cuvintele „mare balaur roșu” aduc 
rușine asupra lor; niciunul dintre ei nu este dornic să vorbească despre aceste cuvinte 
și, astfel, Dumnezeu spune doar: „Această etapă a lucrării Mele se concentrează în 
primul rând asupra voastră, iar acesta este un aspect al semnificației întrupării Mele în 
China”. Mai exact, Dumnezeu a venit mai ales să cucerească reprezentanţii arhetipali ai 
odraslei marelui balaur roșu, care este semnificaţia întrupării lui Dumnezeu în China. 
„Când Eu, personal, vin printre oameni, îngerii încep, simultan, lucrarea de 
păstorire.” De fapt, nu se ia literalmente faptul că Duhul lui Dumnezeu ajunge doar în 
lumea omului atunci când îngerii își încep lucrarea între toate popoarele. În schimb, 
aceste două părți ale lucrării — lucrarea divinității și păstorirea îngerilor — sunt înfăptuite 
simultan. Apoi, Dumnezeu vorbește puţin despre păstorirea îngerilor. Când El spune că: 
„toți fiii și oamenii nu numai că primesc încercări și păstorire, dar sunt, de asemenea, 
capabili să vadă cu proprii lor ochi apariţia tuturor tipurilor de viziuni”, majoritatea 
oamenilor au numeroase închipuiri despre cuvântul „viziuni”. Viziunile se referă la 
întâmplările supranaturale din imaginaţia oamenilor. Dar conţinutul lucrării rămâne 
cunoașterea Dumnezeului concret Însuși. Viziunile sunt mijloacele prin care lucrează 
îngerii. Ele le pot da oamenilor sentimente sau vise, permițându-le să perceapă existența 
îngerilor. Dar îngerii rămân nevăzuţi omului. Metoda prin care ei lucrează între fiii și 
poporul lui Dumnezeu este pentru a-i lumina și a-i ilumina, în mod direct, la care se 
adaugă tratarea și zdrobirea lor. Rareori ei ţin predici. În mod firesc, comuniunea dintre 
oameni este excepția; aceasta este ceea ce se întâmplă în ţările din afara Chinei. În 
cuvintele lui Dumnezeu, este cuprinsă revelaţia condiţiilor de viaţă ale întregii omeniri — 
bineînțeles, aceasta este în primul rând îndreptată spre odraslele marelui balaur roșu. 
Dintre diversele stări ale întregii omeniri, Dumnezeu le alege pe acelea care sunt 
reprezentative pentru a sluji ca modele. Astfel, cuvintele lui Dumnezeu îi lasă pe oameni 
goi, iar ei nu cunosc nicio rușine, sau, altfel, ei nu au timp să se ascundă de lumina 
strălucitoare și sunt bătuţi la propriul lor joc. Mulțimea manierelor omului sunt o 
multitudine de imagini pe care Dumnezeu le-a pictat, din timpuri străvechi până astăzi și 
pe care El le va picta de astăzi până mâine. Tot ce pictează El este urâțenia omului: unii 
plâng în întuneric, aparent îndureraţi pentru vederea pierdută din ochii lor, alţii râd, alții 
sunt bătuţi de valuri mari, unii umblă pe drumuri muntoase denivelate, alţii caută în 
mijlocul sălbăticiei imense, tremurând de frică, ca o pasăre speriată de simpla vibraţie a 
unei strune de arc, profund îngrozită de a fi mâncată de animale sălbatice în munți. În 
mâinile lui Dumnezeu, aceste numeroase maniere urâte devin emoţionante, tablouri 
pline de viaţă, cele mai multe dintre ele prea oribile pentru a le privi sau chiar îndeajuns 

pentru a face ca părul oamenilor să se facă măciucă și să-i lase buimăciţi și confuzi. In 
ochii lui Dumnezeu, tot ceea ce este manifestat în om nu este altceva decât urâţenie și, 
cu toate că ar putea provoca compasiune, tot urâțenie este. Poziţia diferenţei omului față 
de Dumnezeu este că slăbiciunea omului constă în tendinţa lui de a arăta amabilitate 
față de ceilalți. Dumnezeu, totuși, a fost întotdeauna același pentru om, ceea ce 
înseamnă că El a avut întotdeauna aceeași atitudine. El nu este întotdeauna la fel de 
amabil, așa cum își imaginează oamenii, ca o mamă experimentată a cărei copii sunt 
întotdeauna pe primul plan în mintea ei. În realitate, dacă Dumnezeu nu ar vrea să 
folosească o serie de metode pentru a-l cuceri pe marele balaur roșu, nu există nicio 
cale prin care El S-ar supune unei astfel de umilințe, permițând ca El Însuși să fie supus 
limitărilor omului. Conform firii lui Dumnezeu, tot ceea ce fac și spun oamenii, provoacă 
mânia lui Dumnezeu și ei ar trebui să fie mustraţi. În ochii lui Dumnezeu, niciunul dintre 
ei nu este la înălțimea standardului și ei toți sunt cei ce vor fi răpuşi de către Dumnezeu. 
Datorită principiilor lucrării lui Dumnezeu în China și, în plus, datorită naturii marelui 
balaur roșu, la care se adaugă faptul că China este țara marelui balaur roșu și pământul 
în care locuiește Dumnezeul întrupat, Dumnezeu trebuie să-Și înghită supărarea și să 
cucerească pe toate odraslele marelui balaur roșu. Totuși, El va detesta mereu odrasla 
marelui balaur roșu — adică, El va detesta mereu tot ceea ce vine de la marele balaur 
roșu — și acest lucru nu se va schimba niciodată. 

Nimeni nu a fost niciodată conștient de niciuna dintre acţiunile lui Dumnezeu și nici 
acţiunile Sale nu au fost vreodată sub cercetare. Când Dumnezeu S-a întors în Sion, 
cine, de exemplu, era conștient de acest lucru? Astfel, cuvinte precum: „Eu vin în tăcere 
în mijlocul oamenilor și apoi Mă îndepărtez. M-a văzut cineva vreodată?” arată că 
omului, într-adevăr, îi lipsește capacitatea de a accepta întâmplările tărâmului spiritual. 
În trecut, Dumnezeu a spus că, atunci când El Se întoarce la Sion, „soarele este fierbinte, 
luna este strălucitoare”. Deoarece oamenii sunt încă preocupaţi de întoarcerea lui 
Dumnezeu în Sion — pentru că ei trebuie încă să-L lase să plece — Dumnezeu rostește, 
în mod direct, cuvintele: „soarele este fierbinte și luna este strălucitoare” pentru a se 
conforma noţiunilor oamenilor. Ca urmare, atunci când noțiunile oamenilor sunt lovite de 
cuvintele lui Dumnezeu, ei văd că acţiunile lui Dumnezeu sunt atât de minunate și văd 
că ele sunt profunde, de nepătruns și indescifrabile tuturor. Astfel, ei pun această 
chestiune complet deoparte și simt puţină claritate în duhurile lor, ca și când Dumnezeu 
S-a întors deja în Sion și, astfel, oamenii nu acordă o mare atenţie acestei chestiuni. De 
atunci înainte, ei acceptă cuvintele lui Dumnezeu cu o singură inimă și o singură minte 
și nu se mai îngrijorează că o catastrofă va lovi după întoarcerea lui Dumnezeu în Sion. 
Numai atunci, este ușor pentru oameni să accepte cuvintele lui Dumnezeu, 
concentrându-și întreaga atenţie asupra cuvintelor lui Dumnezeu, lăsându-i fără dorinţa 
de a lua în considerare orice altceva. 

Anexă 
Capitolul 2 


Când oamenii Îl văd pe Dumnezeul practic, când trăiesc personal viața lor cu EIl, 
merg alături de El și locuiesc cu Dumnezeu Însuși, ei pun deoparte curiozitatea care a 
fost în inimile lor timp de atât de mulţi ani. Cunoașterea lui Dumnezeu, despre care s-a 
vorbit mai înainte, este doar primul pas; deși oamenii au cunoaștere despre Dumnezeu, 
rămân multe îndoieli persistente în inimile lor: De unde a venit Dumnezeu? Dumnezeu 
mănâncă? Este Dumnezeu diferit în mod considerabil de oamenii obișnuiți? Pentru 
Dumnezeu, tratarea tuturor oamenilor este oare un lucru ușor, o simplă joacă de copii? 
Tot ce este spus de gura lui Dumnezeu sunt tainele Cerului? Este tot ce spune El mai 
înalt decât lucrurile spuse de toate ființele create? Oare lumina strălucește din ochii lui 
Dumnezeu? Şi așa mai departe — doar de asta sunt capabile noţiunile oamenilor. Aceste 
lucruri sunt ceea ce voi ar trebui să înțelegeți și în care să intraţi înainte de orice altceva. 
În noțiunile oamenilor, Dumnezeul întrupat este încă un Dumnezeu nedeslușit. Dacă n- 
ar fi cunoașterea practică, oamenii n-ar fi niciodată capabili să Mă înţeleagă și n-ar vedea 
niciodată faptele Mele în experienţele lor. Doar pentru că Eu am devenit trup, oamenii 
sunt „incapabili să priceapă” voia Mea. Dacă n-aș fi devenit trup și încă eram în cer, încă 
în tărâmul spiritual, atunci oamenii M-ar „cunoaște”; s-ar pleca și Mi s-ar închina și Mi-ar 
vorbi despre „cunoștințele” lor despre Mine, prin experienţele lor — dar care ar fi folosul 
unor astfel de cunoștințe? Care ar fi valoarea lor ca punct de referință? Cunoașterea 
care vine din noțiunile oamenilor ar putea fi reală? Nu vreau cunoașterea din creierul 
oamenilor — Eu vreau cunoaștere practică. 

Voia Mea este revelată printre voi în orice moment și, în orice moment, sunt prezente 
iluminarea și luminarea Mea. Când Eu acţionez direct în divinitate, acest lucru nu este 
filtrat prin creier și nu este nevoie să adăugați „condimente” — este un act direct al 
divinității. De ce sunt capabili oamenii? Nu a fost totul, de la momentul creaţiei până 
astăzi, realizat de Mine personal? În trecut, am vorbit despre Duhul intensificat de șapte 
ori, dar nimeni nu a fost capabil să înțeleagă esenţa Sa — chiar și atunci când oamenii 
erau conștienți de el, ei erau incapabili de o înţelegere completă. Când lucrez în 
umanitatea guvernată de divinitate, pentru că această lucrare este înfăptuită în condiţii 
pe care oamenii nu le consideră a fi supranaturale, ci normale, aceasta este denumită 
lucrarea Duhului Sfânt. Când Eu lucrez direct în divinitate, pentru că nu sunt constrâns 
de noţiunile oamenilor și pentru că nu sunt supus limitelor „supranaturalului” așa cum 
există acesta în noţiunile lor, această lucrare are un efect imediat; ajunge la inima 
problemei și merge direct la subiect. Ca urmare, acest pas al lucrării este mai pur; este 
de două ori mai rapid, cunoașterea oamenilor se accelerează, iar cuvintele Mele cresc, 
determinându-i pe toți oamenii să se grăbească să-l prindă din urmă. Deoarece efectul 
este diferit, deoarece mijloacele, natura și conţinutul lucrării Mele nu sunt la fel — și, în 
plus, pentru că am început să lucrez în mod oficial în trup, având în vedere cele de mai 


430 


înainte, acest pas al lucrării este denumit „lucrarea Duhului intensificat de șapte ori”. Nu 
este ceva abstract. În urma progreselor în mijloacele prin care Eu lucrez în voi și urmând 
venirii Împărăției, Duhul intensificat de șapte ori începe să lucreze, iar această lucrare 
devine în mod constant mai adâncă și mai intensă. Când toți oamenii Îl văd pe 
Dumnezeu și toţi văd că Duhul lui Dumnezeu se află printre oameni, semnificaţia deplină 
a întrupării Mele este clarificată. Nu este nevoie să rezumaţi — oamenii știu acest lucru 
în mod natural. 

Având în vedere multe aspecte — metodele prin care Eu lucrez, pașii lucrării Mele, 
tonul cuvintelor Mele de astăzi și așa mai departe — doar ceea ce vine din gura Mea 
acum sunt „cuvântările celor șapte Duhuri” în adevăratul sens. Deși Eu am vorbit, de 
asemenea, în trecut, aceasta a fost în timpul etapei de zidire a bisericii. A fost ca prefața 
și cuprinsul într-un roman -— a fost fără esenţă; numai cuvântările de astăzi pot fi numite 
substanța cuvântărilor celor șapte Duhuri în ceea ce priveşte esenţa lor. „Cuvântările 
celor șapte Duhuri” se referă la cuvântările care vin de la tron, adică, ele sunt rostite 
direct în divinitate. Momentul în care cuvântările Mele s-au îndreptat spre a dezvălui 
tainele cerului a fost momentul în care Eu am vorbit direct în divinitate. Cu alte cuvinte, 
neconstrâns de umanitate, am dezvăluit în mod direct toate tainele și condiţiile tărâmului 
spiritual. De ce spun că, anterior, Eu am fost supus limitelor umanităţii? Aceasta necesită 
explicații. În ochii oamenilor, nimeni nu este capabil să dezvăluie tainele cerului; doar 
Dumnezeu Însuși și nimeni altcineva de pe pământ nu ar putea cunoaște aceste taine. 
Astfel, Mă adresez noţiunilor oamenilor și spun că motivul pentru care Eu nu am 
dezvăluit niciun fel de taine în trecut pentru că am fost supus limitelor umanităţii. Mai 
exact, totuși, nu este acesta cazul: conţinutul cuvintelor Mele diferă, deoarece lucrarea 
Mea diferă și, astfel, când am început să-Mi îndeplinesc lucrarea Mea de slujire în 
divinitate, am dezvăluit taine. În trecut, a trebuit să lucrez în condiţii pe care toţi oamenii 
le vedeau drept normale, iar cuvintele pe care le-am spus erau capabile de a fi realizate 
în noțiunile oamenilor. Când am început să dezvălui taine, niciuna dintre acestea nu a 
fost de atins de noţiunile oamenilor — ele erau deosebite de gândirea umană. Deci, Eu 
am început, în mod oficial, să Mă întorc spre vorbirea în divinitate și acestea au fost 
cuvântările celor șapte Duhuri în adevăratul sens. Deși cuvintele trecutului erau 
cuvântări de la tron, ele erau spuse pe baza a ceea ce era tangibil de către oameni și, 
astfel, ele nu au fost rostite direct în divinitate — ca urmare, ele nu au fost cuvântările 
celor șapte Duhuri în adevăratul sens. 


Capitolul 12 


Când toţi oamenii iau aminte, când toate lucrurile sunt reînnoite și reînsufleţite, când 
fiecare persoană | se supune lui Dumnezeu fără dubii și este dornică să-și asume 
responsabilitatea grea a poverii lui Dumnezeu -— atunci fulgerul de la Răsărit se ivește, 


431 


iluminând totul de la Est spre Vest, înfricoșând tot pământul cu venirea acestei lumini; 
și, în această conjunctură, Dumnezeu începe încă o dată o nouă viaţă. Cu alte cuvinte, 
în acest moment, Dumnezeu începe noua lucrare pe pământ, proclamând oamenilor din 
întregul univers că „atunci când Fulgerul se ivește de la Răsărit, care este, de asemenea, 
tocmai momentul în care Eu încep să-Mi rostesc cuvintele — când fulgerul se ivește, 
întregul univers este iluminat și în toate stelele are loc o transformare”. Deci, când este 
momentul în care fulgerul iese de la Răsărit? Când cerurile se întunecă și pământul 
devine înceţoșat este momentul în care Dumnezeu Își ascunde fața de lume și este chiar 
momentul în care totul sub ceruri este pe punctul de a fi asaltat de o furtună puternică. 
Însă tocmai în acest moment, toţi oamenii sunt loviți de panică, înfricoșaţi de tunet, 
temători de strălucirea fulgerului și chiar mai înspăimântați de năvala potopului, astfel 
încât cei mai mulţi dintre ei își închid ochii și așteaptă ca Dumnezeu să-Și dezlănţuie 
mânia și să-i doboare. Şi, pe măsură ce diverse stări se întâmplă, fulgerul de la Răsărit 
se ivește imediat. Asta înseamnă că în Estul lumii, de când începe mărturia pentru Însuși 
Dumnezeu până când El începe să lucreze, până când divinitatea începe să-și exercite 
suveranitatea peste pământ — aceasta este raza strălucitoare a fulgerului de la Răsărit, 
care a strălucit mereu asupra întregului univers. Când ţările pământului devin Împărăţia 
lui Hristos, atunci întregul univers este iluminat. Acum este momentul când fulgerul de 
la Răsărit se ivește. Dumnezeu întrupat începe să lucreze și, în plus, vorbește direct în 
divinitate. Se poate spune că, atunci când Dumnezeu începe să vorbească pe pământ, 
este momentul când fulgerul de la Răsărit se ivește. Mai precis, atunci când apa vieții 
curge de la tron — când încep cuvântările de la tron — exact atunci încep, în mod oficial, 
cuvântările celor șapte Duhuri. În acest moment, fulgerul de la Răsărit începe să se 
ivească și, din cauza duratei sale, variază și gradul de iluminare și există, de asemenea, 
o limită a sferei sale de strălucire. Însă, cu mișcarea lucrării lui Dumnezeu, cu schimbările 
din planul Său — cu variațiile din lucrarea asupra fiilor și poporului lui Dumnezeu -— fulgerul 
își îndeplinește, din ce în ce mai mult, funcţia sa inerentă, astfel încât toate din întregul 
univers sunt iluminate și nu mai rămân resturi sau murdărie. Aceasta este cristalizarea 
planului de gestionare de 6000 de ani al lui Dumnezeu (planul mântuirii) și chiar fructul 
de care Se bucură Dumnezeu. „Stelele” nu se referă la stelele din cer, ci la toți fiii și 
oamenii lui Dumnezeu care lucrează pentru El. Pentru că sunt mărturie pentru 
Dumnezeu în Împărăţia Lui, Îl reprezintă în Împărăţia Lui și pentru că sunt creaturi, ei 
sunt numiţi „stelele”. „A se transforma” se referă la o transformare în identitate și statut: 
oamenii se schimbă din oameni de pe pământ în oameni ai Împărăției și, în plus, 
Dumnezeu este cu ei, iar gloria lui Dumnezeu este în ei. Ca urmare, ei exercită putere 
suverană în locul lui Dumnezeu, iar veninul și impurităţile din ei sunt curăţite de lucrarea 
lui Dumnezeu, făcându-i, în final, să fie potriviţi pentru folosul lui Dumnezeu și în 
conformitate cu inima lui Dumnezeu -— acesta este un aspect al înțelesului acestor 
cuvinte. Când raza de lumină de la Dumnezeu iluminează tot ţinutul, toate lucrurile din 
ceruri și de pe pământ se vor schimba în grade diferite, iar stelele din cer, de asemenea, 

se vor schimba, soarele și luna vor fi reînnoite, iar oamenii de pe pământ vor fi ulterior 
reînnoiţi — ceea ce reprezintă lucrarea lui Dumnezeu între ceruri și pământ și nu este 
lucru de mirare. 

Momentul când Dumnezeu îi mântuiește pe oameni — asta nu se referă la cei care 
nu sunt aleși în mod natural — este exact momentul când Dumnezeu îi curățește și îi 
judecă, iar toți oamenii plâng amarnic sau cad loviți pe paturile lor sau sunt doborâți și 
aruncați în iadul morții din cauza cuvintelor lui Dumnezeu. Doar datorită cuvântărilor lui 
Dumnezeu oamenii încep să se cunoască pe ei înșiși. Dacă lucrurile nu ar sta așa, ochii 
lor ar fi cei ai unei broaște râioase — privind în sus, niciunul convins, niciunul dintre ei 
cunoscându-se pe sine, neștiind câte kilograme cântăresc. Oamenii sunt într-adevăr 
corupți de Satana în mare măsură. Tocmai datorită omnipotenţei lui Dumnezeu, chipul 
urât al omului este zugrăvit cu detalii atât de vii, determinând omul, după ce l-a citit, să 
îl compare cu propria sa față adevărată. Oamenii știu cu toţii că Dumnezeu pare să 
cunoască foarte limpede numărul celulelor nervoase din capul lor, ca să nu mai spunem 
nimic despre cunoștințele Lui privind feţele lor urâte sau cele mai intime gânduri ale lor. 
În cuvintele: „Este ca și cum întreaga rasă umană ar fi fost sortată. Sub strălucirea 
acestei raze de lumină de la Răsărit, întreaga omenire este dezvăluită în forma sa 
originală, cu ochii uimiţi, nesigură ce să facă,” se poate vedea că, într-o zi când se va 
încheia lucrarea lui Dumnezeu, întreaga omenire va fi judecată de Dumnezeu. Nimeni 
nu va putea să scape; Dumnezeu Se va ocupa de oamenii din întreaga omenire, unul 
câte unul, fără a trece cu vederea pe niciunul dintre ei și numai atunci inima lui 
Dumnezeu va fi mulţumită. Și astfel, Dumnezeu spune: „În plus, oamenii sunt ca 
animalele care fug de lumina Mea și se refugiază în peșterile din munte — totuși, niciunul 
dintre ei nu poate fi șters din lumina Mea”. Oamenii sunt animale josnice și inferioare. 
Trăind în mâinile Satanei, este ca și cum s-ar fi refugiat în pădurile străvechi, adânc în 
munţi — dar, deoarece nimic nu poate scăpa de incinerare în flăcările lui Dumnezeu, 
chiar și în timp ce se află sub „protecţia” forțelor Satanei, cum ar putea fi ei uitaţi de 
Dumnezeu? Când oamenii acceptă venirea cuvintelor lui Dumnezeu, diferitele forme 
bizare și stări grotești ale tuturor oamenilor sunt zugrăvite de pana lui Dumnezeu; 
Dumnezeu vorbește potrivit cu nevoile și mentalitatea omului. Astfel, Dumnezeu le pare 
oamenilor un expert în psihologie. Este ca și cum Dumnezeu ar fi un psiholog, dar și ca 
și cum ar fi un specialist în medicină internă — nu e de mirare că El are o asemenea 
înțelegere a omului, care este „complex”. Cu cât oamenii cred astfel mai mult, cu atât își 
dau seama mai mult de preţiozitatea lui Dumnezeu și cu atât mai mult ei simt că 
Dumnezeu este profund și de nepătruns. Este ca și cum, între om și Dumnezeu, ar exista 
o graniţă cerească de netrecut, dar și ca și cum cei doi ar privi unul la altul de pe maluri 
opuse ale Râului Chu,2 niciunul neputând face altceva decât să-l privească pe celălalt. 
Altfel spus, oamenii de pe pământ doar privesc cu ochii la Dumnezeu; ei nu au avut 


a „Râul Chu” se referă, la figurat, la granița dintre puteri opuse. 

niciodată șansa de a-L studia îndeaproape și tot ceea ce au faţă de El este un sentiment 
de atașament. În inimile lor, există întotdeauna un sentiment că Dumnezeu este 
încântător, dar pentru că Dumnezeu e atât de „lipsit de inimă și insensibil”, ei nu au avut 
niciodată șansa de a vorbi înaintea Lui despre angoasa din inimile lor. Ei sunt ca o tânără 
soție frumoasă în fața soțului ei, care nu a avut niciodată ocazia să-și divulge adevăratele 
sentimente din cauza probităţii soțului ei. Oamenii sunt ticăloși care se dispreţuiesc pe 
ei înșiși și, astfel, din cauza fragilităţii lor, din cauza lipsei lor de respect de sine, ura Mea 
față de om devine, în mod inconștient, oarecum mai intensă, iar furia din inima Mea 
izbucnește. În mintea Mea, este ca și cum aș fi suferit o traumă. De mult timp Mi-am 
pierdut speranţa în om, dar, pentru că „Încă o dată, ziua Mea se apropie de întreaga 
omenire, trezind-o din nou, oferind omenirii un alt nou început,” Eu Îmi adun încă o dată 
curajul de a cuceri întreaga omenire, de a captura și de a învinge marele balaur roșu. 
Intenţia iniţială a lui Dumnezeu a fost următoarea: să nu mai facă nimic altceva decât să 
cucerească odrasla marelui balaur roșu din China; doar acest lucru ar putea fi considerat 
drept înfrângerea marelui balaur roșu, biruirea marelui balaur roșu. Doar acest lucru ar 
fi suficient pentru a dovedi că Dumnezeu domnește ca Împărat peste pământ, a dovedi 
realizarea marii Lui întreprinderi și faptul că Dumnezeu are un nou început pe pământ și 
a câștigat gloria pe pământ. Datorită frumoasei scene finale, Dumnezeu nu poate să nu 
exprime pasiunea din inima Sa: „Inima Mea bate și, urmând ritmurile bătăilor inimii Mele, 
munții saltă de bucurie, apele dansează de bucurie, iar valurile bat pe recifele stâncoase. 
Este greu să exprim ce este în inima Mea”. De aici, se poate vedea că ceea ce 
Dumnezeu a planificat, El a realizat deja; a fost predeterminat de Dumnezeu și este 
tocmai ceea ce Dumnezeu îi face pe oameni să experimenteze și să vadă. Perspectiva 
Împărăției este frumoasă; Împăratul Împărăției este învingătorul, fără să fi avut vreodată, 
din cap până în picioare, vreo urmă de trup sau de sânge, compus în întregime din 
elemente divine. Întreg trupul Său strălucește de slavă sacră, complet necontaminat de 
ideile umane; întregul Său trup, de sus până jos, este plin de dreptate și de aura cerurilor 
și emană un parfum captivant. Ca și Cel iubit din Cântarea Cântărilor, El este și mai 
frumos decât toți sfinţii, mai înalt decât sfinţii antici; El este exemplarul între toți oamenii 
și incomparabil cu omul; oamenii nu sunt vrednici să privească la El direct. Nimeni nu 
poate atinge înfățișarea slăvită a lui Dumnezeu, arătarea lui Dumnezeu sau imaginea lui 
Dumnezeu; nimeni nu se poate întrece cu ele și nimeni nu poate să le laude, cu ușurință, 
cu gura sa. 

Cuvintele lui Dumnezeu nu au niciun sfârșit — ca apa care șiroiește dintr-un izvor, 
ele nu seacă niciodată și, astfel, nimeni nu poate înțelege tainele planului de gestionare 
al lui Dumnezeu. Totuși, pentru Dumnezeu, astfel de taine sunt nesfârșite. Folosind 
diferite mijloace și limbi, Dumnezeu a vorbit de multe ori despre reînnoirea și completa 
transformare de către El a întregului univers, de fiecare dată mai profund decât ultima 
dată: „Vreau să fac toate lucrurile necurate să se facă scrum sub privirea Mea; vreau să 
fac toţi fiii neascultării să dispară din faţa ochilor Mei, să nu mai lâncezească în existenţa 

lor”. De ce Dumnezeu spune, în mod repetat, astfel de lucruri? Nu Îi este teamă că 
oamenii se vor plictisi de ele? Oamenii doar bâjbâie printre cuvintele lui Dumnezeu, 
dorind să-L cunoască pe Dumnezeu în acest fel, dar neamintindu-și vreodată să se 
examineze pe ei înșiși. Astfel, Dumnezeu folosește această metodă pentru a le reaminti, 
pentru a-i face pe toţi să se cunoască, astfel încât ei să poată să cunoască neascultarea 
omului prin ei înșiși și, astfel, să suprime neascultarea lor înaintea lui Dumnezeu. Citind 
faptul că Dumnezeu doreşte să „sorteze”, dispoziția oamenilor devine deodată agitată, 
iar mușchii lor, de asemenea, par să se oprească din mișcare. Ei se întorc imediat 
înaintea lui Dumnezeu pentru a se critica pe ei înșiși și, astfel, ajung să-L cunoască pe 
Dumnezeu. După aceasta — după ce ei s-au hotărât — Dumnezeu folosește ocazia pentru 
a le arăta substanța marelui balaur roșu; astfel, oamenii se angajează direct în tărâmul 
spiritual și, datorită rolului pe care l-a jucat hotărârea lor, minţile lor încep, de asemenea, 
să joace un rol, ceea ce sporește sentimentul dintre om și Dumnezeu — ceea ce este de 
mai mare folos pentru lucrarea lui Dumnezeu în trup. În acest fel, oamenii sunt stăpâniți 
în mod inconștient de dispoziţia de a se uita înapoi la vremurile trecute: odinioară, 
oamenii credeau ani de zile într-un Dumnezeu nedeslușit; timp de ani de zile, nu erau 
niciodată eliberați în inimile lor, erau incapabili de mare bucurie și, deși credeau în 
Dumnezeu, nu exista nicio ordine în vieţile lor. Părea la fel cum era înainte de a fi ajuns 
să creadă — viețile lor păreau tot goale și lipsite de speranţă, iar credinţa lor din vremea 
aceea părea un fel de încurcătură, cu nimic mai bună decât necredinţa. Din moment ce 
L-au privit pe Însuși Dumnezeul cel practic de astăzi, este ca și cum cerurile și pământul 
au fost reînnoite; vieţile lor au devenit radiante, ei nu mai sunt fără speranţă și, datorită 
sosirii Dumnezeului practic, ei se simt statornici în inimile lor și împăcați în duhurile lor. 
Ei nu mai urmăresc vântul și nu se mai agaţă de umbre în tot ceea ce fac; căutarea lor 
nu mai este fără scop, iar ei nu se mai zbat. Viaţa de astăzi este chiar mai frumoasă, iar 
oamenii au intrat în mod neașteptat în Împărăţie și au devenit poporul lui Dumnezeu, iar 
apoi... În inimile lor, cu cât oamenii se gândesc mai mult la asta, cu atât este mai mare 
dulceața; cu cât se gândesc mai mult la asta, cu atât sunt mai fericiţi și cu atât sunt mai 
inspirați să-L iubească pe Dumnezeu. Astfel, fără ca ei să-și dea seama, prietenia dintre 
Dumnezeu și om este sporită. Oamenii Îl iubesc și Îl cunosc pe Dumnezeu mai mult, iar 
lucrarea Lui în om devine din ce în ce mai ușoară și nu mai forțează sau constrânge 
oamenii, ci urmează cursul naturii, iar omul își exercită funcţia sa proprie, unică — doar 
astfel oamenii vor deveni treptat capabili să-L cunoască pe Dumnezeu. Doar aceasta 
este înțelepciunea lui Dumnezeu — ea nu implică nici cel mai mic efort și este exercitată 
potrivit naturii omului. Astfel, în acest moment, Dumnezeu spune: „În perioada întrupării 
Mele în lumea umană, omenirea a ajuns fără să știe, până în această zi, sub îndrumarea 
Mea, și, pe neștiute, a ajuns să Mă cunoască. Dar, în ceea ce privește modul de a merge 
pe cărarea care se așterne înainte, nimeni nu are vreo idee, nimeni nu este conștient — 
și cu atât mai puţin are careva habar în ce direcţie îl va duce acea cărare. Numai cu 
Atotputernicul, care veghează asupra lui, oricine va putea să parcurgă cărarea până la 

capăt; numai călăuzit de Fulgerul de la Răsărit, oricine va putea să treacă pragul care 
duce la Împărăţia Mea”. Nu este acesta exact un rezumat a ceea ce am descris, mai 
sus, a fi în inima omului? Aici se află secretul cuvintelor lui Dumnezeu. Ce gândește 
omul în inima sa este exact ce rostește Dumnezeu cu gura Lui, iar ceea ce El rostește 
cu gura Lui este exact ceea ce omul îşi dorește. Tocmai la asta Se pricepe Dumnezeu 
cel mai bine când expune inima omului; dacă nu, cum ar putea fi cu toţii convinși sincer? 
Nu este acesta efectul pe care Dumnezeu dorește să-l obțină prin cucerirea marelui 
balaur roșu? 

De fapt, există multe cuvinte cu privire la care intenţia lui Dumnezeu nu este să le 
indice înțelesurile superficiale. În multe dintre cuvintele Sale, Dumnezeu intenţionează 
pur și simplu să schimbe, în mod deliberat, noțiunile oamenilor și să le distragă atenția. 
Dumnezeu nu acordă nicio importanţă acestor cuvinte și, astfel, multe cuvinte nu sunt 
vrednice de explicaţii. Când omul a fost cucerit de cuvintele lui Dumnezeu în măsura în 
care a fost astăzi, puterea oamenilor atinge un anumit nivel și, astfel, Dumnezeu rostește 
ulterior mai multe cuvinte de avertizare — constituţia pe care El o emite poporului lui 
Dumnezeu: „Deși ființele umane care populează pământul sunt la fel de numeroase ca 
stelele, Eu le cunosc pe toate la fel de clar ca pe palma propriei Mele mâini. Și, deși 
fiinţele umane care Mă «iubesc» sunt, de asemenea, la fel de nenumărate ca firele de 
nisip în mare, doar câţiva sunt aleși de către Mine: doar aceia care urmăresc lumina 
strălucitoare, care sunt osebiţi de cei care Mă «iubesc»”. Într-adevăr, există mulţi care 
spun că Îl iubesc pe Dumnezeu, dar sunt puţini care Îl iubesc în inimile lor. S-ar părea 
că acest lucru ar putea fi deslușit clar chiar și cu ochii închiși. lată cum este de fapt 
întreaga lume a celor care cred în Dumnezeu. În asta vedem că Dumnezeu S-a întors 
acum la lucrarea de „a sorta oamenii”, fapt care arată că ceea ce Dumnezeu vrea și 
ceea ce-L mulțumește pe El nu este biserica de astăzi, ci Împărăţia de după sortare. În 
acest moment, El face un avertisment în plus pentru toate „bunurile periculoase”: dacă 
Dumnezeu nu acţionează, de îndată ce El începe să acţioneze, acești oameni vor fi 
șterşi din Împărăţie. Dumnezeu nu face niciodată lucrurile în mod superficial. El 
acționează întotdeauna potrivit cu principiul „unu este unu și doi este doi” și, dacă există 
cei pe care El nu dorește să-i ia în considerare, face tot posibilul pentru a-i înlătura, 
pentru a-i opri să provoace probleme în viitor. Acest lucru se numește „scoaterea 
gunoiului și curățirea completă”. Momentul precis când Dumnezeu îi anunţă omului 
decretele administrative este atunci când Își prezintă faptele miraculoase și tot ceea ce 
este în El și, astfel, El spune ulterior: „Există în munţi fiare sălbatice fără număr, dar toate 
sunt la fel de docile ca oile înaintea Mea; taine de neînțeles se află sub valuri, dar ele Mi 
se prezintă la fel de clar ca toate lucrurile de pe fața pământului; în cer sunt tărâmuri pe 
care omul nu le poate niciodată atinge, totuși, Eu mă plimb liber pe acele tărâmuri 
inaccesibile”. Înţelesul lui Dumnezeu este acesta: deși inima omului este înșelătoare mai 
presus de orice și pare nesfârșit de misterioasă ca și iadul din noţiunile oamenilor, 
Dumnezeu cunoaște stările adevărate ale omului ca pe dosul palmei Lui. Între toate 

lucrurile, omul este un animal mai feroce și mai brutal decât o fiară sălbatică, totuși, 
Dumnezeu a cucerit omul până la punctul în care nimeni nu îndrăznește să se ridice și 
să se împotrivească. De fapt, așa cum intenţionează Dumnezeu, ceea ce cred oamenii 
în inimile lor este mai complex decât toate lucrurile dintre toate lucrurile; este de 
nepătruns, totuși, Dumnezeu nu ţine seama de inima omului. El o tratează doar ca pe 
un mic vierme înaintea ochilor Lui. Cu un cuvânt din gura Lui, El o cucerește; oricând 
dorește, El o doboară; cu cea mai mică mișcare a mâinii Lui, El o mustră; după voia Lui, 
El o condamnă. 

Astăzi, toți oamenii există în întuneric, dar, datorită sosirii lui Dumnezeu, ei ajung în 
sfârșit să cunoască esenţa luminii prin faptul că L-au văzut. În întreaga lume, este ca și 
cum un mare vas negru ar fi fost răsturnat peste pământ și nimeni nu poate trage aer în 
piept; toţi vor să inverseze situaţia, dar nimeni nu a ridicat vreodată vasul. Doar datorită 
întrupării lui Dumnezeu, ochii oamenilor au fost deschiși brusc, iar ei L-au privit pe 
Dumnezeul practic. Astfel, Dumnezeu îi întreabă pe un ton interogativ: „Omul nu M-a 
recunoscut niciodată în lumină, ci M-a văzut doar în lumea întunericului. Nu vă aflați, 
astăzi, exact în aceeași situație? Atunci când a fost apogeul turbării marelui balaur roșu 
Mi-am luat în mod oficial trup ca să-Mi fac lucrarea”. Dumnezeu nu ascunde adevăratele 
circumstanțe din tărâmul spiritual și nici nu ascunde adevărata stare a inimii omului și, 
astfel, El le reamintește în mod repetat oamenilor: „Eu nu doar îi permit poporului Meu 
să-L cunoască pe Dumnezeul întrupat, dar îl și curățesc. Ținând cont de severitatea 
decretelor Mele administrative, marea majoritate a oamenilor sunt încă în pericolul de a 
fi alungaţi de către Mine. Dacă nu faceţi toate eforturile pentru a vă trata pe voi înșivă, 
pentru a vă supune propriul vostru corp — dacă nu faceţi aceasta, cu siguranţă veţi deveni 
un obiect pe care Eu îl dispreţuiesc și îl resping, urmând a fi aruncat în iad, așa cum 
Pavel a primit mustrare din mâinile Mele, din care nu era nicio scăpare”. Când 
Dumnezeu spune astfel mai mult, doar atunci oamenii își păzesc mai mult pașii și se 
tem mai mult de decretele administrative ale lui Dumnezeu; doar atunci, autoritatea lui 
Dumnezeu poate fi exercitată și măreţia Lui clarificată. Aici, Pavel este menţionat din 
nou, astfel încât oamenii să poată înțelege voia lui Dumnezeu: ei nu trebuie să fie cei 
care sunt mustrați de către Dumnezeu, ci aceia care sunt conștienți de voia lui 
Dumnezeu. Doar acest lucru îi poate face pe oameni, în mijlocul fricii lor, să se uite 
înapoi la incapacitatea hotărârii lor trecute dinaintea lui Dumnezeu de a-L mulţumi 
complet, ceea ce le aduce un regret chiar mai mare și mai multă cunoaștere despre 
Dumnezeul practic. Astfel, doar atunci pot ei să nu aibă nicio îndoială cu privire la 
cuvintele lui Dumnezeu. 

„Nu numai că omul nu Mă cunoaște în trupul Meu; mai mult decât atât, el nu a reușit 
să-și înțeleagă propriul sine care locuiește într-un corp trupesc. Atât de mulţi ani, ființele 
umane M-au înșelat, tratându-Mă ca pe un oaspete din afară. Atât de multe ori [...]." 
Acest „atât de multe ori” enumeră realităţile opoziţiei omului fată de Dumnezeu, arătând 
oamenilor exemple reale de mustrare; aceasta este o dovadă a păcatului și nimeni nu o 

poate respinge din nou. Toţi oamenii se folosesc de Dumnezeu ca de un obiect de zi cu 
zi, ca și cum El ar fi un obiect casnic indispensabil pe care îl pot folosi așa cum doresc. 
Nimeni nu-L preţuiește pe Dumnezeu; nimeni nu a încercat să cunoască frumuseţea lui 
Dumnezeu, nici înfățișarea Lui slăvită și cu atât mai puţin are cineva intenţia de a | se 
supune lui Dumnezeu. Nici nu L-a privit nimeni vreodată pe Dumnezeu ca pe ceva iubit 
în inima lor; ei toți ÎI târăsc afară atunci când au nevoie de EI și Îl aruncă într-o parte și Îl 
ignoră când nu au nevoie de El. Este ca și cum, pentru om, Dumnezeu ar fi o marionetă 
pe care omul o poate manipula după voie și căreia îi adresează cereri oricum dorește 
sau poftește. Dar Dumnezeu spune: „Dacă, în timpul întrupării Mele, nu aș fi compătimit 
slăbiciunea omului, atunci toată umanitatea ar fi fost înspăimântată cumplit doar din 
cauza întrupării Mele și, prin urmare, ar fi căzut în Infern,” ceea ce arată exact cât de 
mare este semnificaţia întrupării lui Dumnezeu. El a venit să cucerească omenirea în 
trup, în loc să distrugă întreaga omenire de pe tărâmul spiritual. Astfel, atunci când 
Cuvântul a devenit trup, nimeni nu a știut. Dacă lui Dumnezeu nu l-ar fi păsat de 
fragilitatea omului, dacă cerurile și pământul s-ar fi întors cu susul în jos când El a devenit 
trup, atunci toţi oamenii ar fi fost nimiciţi. Pentru că este în natura oamenilor să le placă 
noul și să urască vechiul și uită adesea de vremurile rele atunci când lucrurile merg bine, 
niciunul neștiind cât de binecuvântat este, Dumnezeu le amintește în mod repetat că 
trebuie să preţuiască greutatea dobândirii zilei de astăzi; de dragul zilei de mâine, ei 
trebuie să prețuiască ziua de astăzi chiar mai mult și trebuie să nu se caţere ca un animal 
la înălțime, fără să-l recunoască pe stăpân și să nu fie neștiutori în privința 
binecuvântărilor printre care trăiesc. Astfel, oamenii devin binecrescuţi, nu mai sunt 
lăudăroși sau aroganţi și ajung să știe că nu e vorba de faptul că natura omului este 
bună, ci că mila și dragostea lui Dumnezeu au venit asupra omului; ei se tem cu toţii de 
mustrare și, astfel, nu îndrăznesc să mai facă nimic. 


Capitolul 13 


Dumnezeu îi detestă pe toți urmașii marelui balaur roșu și îl urăște și mai mult pe 
însuși marele balaur roșu: aceasta este sursa mâniei din inima lui Dumnezeu. Se pare 
că Dumnezeu Își dorește să arunce în iazul de foc și pucioasă toate lucrurile care aparţin 
marelui balaur roșu, pentru a le arde. Există chiar momente în care pare că Dumnezeu 
ar vrea să-Și întindă mâna pentru a-l distruge personal pe marele balaur roșu — doar 
asta ar putea șterge dezgustul din inima Lui. Fiecare persoană din casa marelui balaur 
roșu este o fiară lipsită de umanitate și acesta este motivul pentru care Dumnezeu Și-a 
reprimat puternic mânia pentru a spune următoarele: „În tot poporul Meu și printre toți fiii 
Mei, adică, printre cei pe care Eu i-am ales din întreaga rasă umană, voi aparținețţi celui 
mai de jos grup”. Dumnezeu a început o luptă decisivă cu marele balaur roșu în propria 
lui ţară și EI îl va distruge când planul Său va ajunge să rodească și nu îi va mai permite 


438 


să corupă omenirea sau să devasteze sufletele oamenilor. În fiecare zi, Dumnezeu strigă 
la poporul Său adormit, ca să-l mântuiască, dar toţi se află într-o stare de năuceală, ca 
și cum ar fi luat somnifere. Dacă Dumnezeu încetează, chiar și pentru o clipă, să-i 
trezească, ei se vor întoarce la starea lor de somn, pe deplin inconștienţi. Se pare că toți 
oamenii Lui sunt paralizaţi pe două treimi. Ei nu-și cunosc propriile nevoi și propriile 
neajunsuri și nici măcar ce ar trebui să poarte sau să mănânce. Acest lucru e suficient 
să arate că marele balaur roșu a depus un mare efort pentru a corupe oamenii. Urâţenia 
lui se extinde peste toate regiunile Chinei, iar el i-a tulburat într-atât pe oameni, încât ei 
nu-și mai doresc să rămână în această țară decadentă, vulgară. Ceea ce Dumnezeu 
urăște cel mai mult este substanța marelui balaur roșu și de aceea El, în mânia Sa, le 
reamintește oamenilor în fiecare zi, iar ei trăiesc sub ochiul Său plin de mânie. Chiar și 
așa, cei mai mulţi oameni încă nu știu să-L caute pe Dumnezeu; în schimb, stau acolo, 
privind și așteptând să fie hrăniți din palmă. Chiar dacă ar muri de foame, tot nu ar fi 
dornici să meargă să-și găsească propria mâncare. Conștiinţa omului a fost de mult timp 
coruptă de Satana și, în esenţă, s-a schimbat într-una a cruzimii. Nu este de mirare că 
Dumnezeu a spus: „Dacă nu v-aș fi îndemnat, încă nu v-aţi fi trezit, ci aţi fi rămas ca 
înghețaţi și, din nou, de parcă aţi fi hibernat”. Este ca și cum oamenii ar fi niște animale 
care hibernează, care au trecut peste iarnă fără nevoia să mănânce sau să bea; aceasta 
este tocmai starea actuală a oamenilor lui Dumnezeu. Din acest motiv, Dumnezeu cere 
doar ca oamenii să ajungă să-L cunoască pe Însuși Dumnezeu întrupat în lumină; El nu 
cere ca oamenii să se schimbe prea mult, și nici ca ei să aibă o mare creștere în viața 
lor. Asta ar fi de ajuns pentru a-l înfrânge pe murdarul și întinatul mare balaur roșu, astfel 
arătând cu atât mai mult puterea cea mare a lui Dumnezeu. 

Când oamenii citesc cuvintele lui Dumnezeu, ei înțeleg doar sensul literal și sunt 
incapabili să priceapă semnificaţia lor spirituală. Simplele cuvinte „valurile agitate”, au 
uluit pe fiecare erou și campion. Când mânia lui Dumnezeu este arătată, oare cuvintele, 
acțiunile și firea Lui nu sunt valurile agitate? Când Dumnezeu judecă întreaga omenire, 
nu este aceasta o dezvăluire a mâniei Lui? Nu acesta este momentul când acele valuri 
agitate capătă forță? Din cauza corupției lor, care dintre oameni nu-și dorește să trăiască 
în mijlocul unor astfel de valuri agitate? Cu alte cuvinte, cine nu trăiește în mijlocul mâniei 
lui Dumnezeu? Când Dumnezeu Îşi dorește să abată catastrofa asupra omenirii, nu e 
acela momentul în care văd oamenii „grămada de nori întunecaţi care se rostogolesc”? 
Ce persoană nu fuge de catastrofă? Mânia lui Dumnezeu se revarsă ca o ploaie 
torențială și îi suflă pe oameni ca un vânt sălbatic. Oamenii sunt purificaţi toți prin 
cuvintele lui Dumnezeu, de parcă ar fi întâlnit o furtună de zăpadă învolburată. Pentru 
omenire, cuvintele lui Dumnezeu sunt cel mai greu de pătruns. Prin cuvintele Sale, El a 
creat lumea și prin cuvintele Sale, conduce și purifică întreaga omenire. Și, în final, 
Dumnezeu va reda întregului univers puritatea prin cuvintele Sale. În tot ceea ce spune, 
se poate vedea că existența Duhului lui Dumnezeu nu este goală și că doar în cuvintele 
lui Dumnezeu pot oamenii să zărească modul în care să supravieţuiască. Toţi oamenii 

Îi preţuiesc cuvintele, deoarece ele conţin provizia vieţii. Cu cât oamenii se concentrează 
mai mult la cuvintele lui Dumnezeu, cu atât mai multe întrebări le va adresa El — întrebări 
care îi încurcă și nu le lasă șansa să răspundă. Doar întrebările succesive ale lui 
Dumnezeu sunt suficiente ca oamenii să cumpănească o vreme, ca să nu mai vorbim 
de restul cuvintelor Sale. În Dumnezeu, totul este într-adevăr bogat și îmbelșugat și nu 
lipsește nimic. Totuși, oamenii nu pot să se bucure de multe lucruri; ei cunosc doar 
partea de suprafață a cuvintelor Sale, ca aceia care văd pielea puiului, dar nu pot să 
mănânce și carnea. Aceasta înseamnă că binecuvântările oamenilor sunt lipsite de 
noroc, așa că ei nu pot să se bucure de Dumnezeu. Printre noțiunile sale, fiecare 
persoană are propria imagine a lui Dumnezeu, și de aceea nimeni nu știe ce este un 
Dumnezeu nedeslușit sau care este chipul Satanei. Așadar, atunci când Dumnezeu a 
spus „Căci lucrul în care tu crezi este doar chipul Satanei și, oricum, nu are nimic de-a 
face cu Dumnezeu Însuși,” toți oamenii au fost uluiți: avuseseră credință atât de mulţi 
ani, dar nu știau că acela în care credeau ei era Satana, și nu Dumnezeu Însuși. Au 
simţit în sinea lor un gol neașteptat, dar nu au știut ce să spună. Au început apoi să 
devină din nou confuzi. Doar lucrând în acest fel oamenii pot accepta mai bine o lumină 
nouă și, prin urmare, pot nega lucrurile din vechime. Nu contează cât de bune par acele 
lucruri, nu vor fi de ajuns. Este mai folositor ca oamenii să-L înțeleagă pe Dumnezeul 
practic Însuși; asta le permite să se debaraseze de statutul pe care îl au noțiunile în 
inimile lor și să-l permită doar lui Dumnezeu Însuși să sălășluiască acolo. Doar în acest 
fel poate fi realizată semnificaţia întrupării, ceea ce le permite oamenilor să Îl cunoască 
pe Dumnezeul practic Însuși cu ochii lor fizici. 

Dumnezeu le-a spus oamenilor de mai multe ori despre situația lumii spirituale: 
„Când Satana vine înaintea Mea, nu Mă feresc de ferocitatea lui sălbatică, nici nu Mă 
tem de hâdoșenia lui: pur și simplu îl ignor”. Ceea ce au priceput oamenii din asta este 
doar o condiţie a realităţii; ei nu cunosc adevărul lumii spirituale. Întrucât Dumnezeu a 
devenit trup, Satana a folosit toate metodele de acuzare, sperând astfel să-L atace pe 
Dumnezeu. Cu toate acestea, Dumnezeu nu Se retrage; El pur și simplu vorbește și 
lucrează printre oameni, permițându-le să-L cunoască prin trupul Său întrupat. Satana 
are ochii roșii de furie din cauza asta, și a depus mult efort ca să-i facă pe oamenii lui 
Dumnezeu negativi, să se retragă și chiar să-și piardă calea. Totuși, datorită efectului 
cuvintelor lui Dumnezeu, Satana a eșuat total, ceea ce-i sporește ferocitatea. Prin 
urmare, Dumnezeu reamintește tuturor: „În viața voastră, poate veni o zi când vă veţi 
întâlni cu o astfel de situație: îţi vei îngădui ţie însuţi, de bunăvoie, să cazi în captivitatea 
Satanei sau Mă vei lăsa pe Mine să te câștig?” Deși oamenii nu sunt conștienți de ceea 
ce se întâmplă în lumea spirituală, de îndată ce aud astfel de cuvinte de la Dumnezeu, 
devin atenţi și temători. Acest lucru respinge atacurile Satanei, fiind suficient pentru a 
arăta slava lui Dumnezeu. Deși au intrat, cu mult timp în urmă, într-o nouă metodă de a 
lucra, oamenilor încă nu le este clară viaţa în Împărăţie și, chiar dacă o înțeleg, le lipsește 
claritatea. Așadar, după ce a emis un avertisment oamenilor, Dumnezeu le-a prezentat 

esența vieţii în Împărăţie: „Viaţa în Împărăţie este viața poporului și a lui Dumnezeu 
Însuși”. De vreme ce Dumnezeu Însuși S-a întrupat, viaţa celui de-al treilea Cer a fost 
îndeplinită pe pământ. Acesta nu este doar planul lui Dumnezeu - El l-a făcut să se 
împlinească. Odată cu trecerea timpului, oamenii ajung să-L cunoască mai bine pe 
Dumnezeu Însuși și, astfel, sunt mai capabili să guste viața Cerului, căci simt cu adevărat 
că Dumnezeu este pe pământ, și nu doar un Dumnezeu nedeslușit în Cer. Prin urmare, 
viața pe pământ este la fel ca aceea din Cer. Realitatea este că Dumnezeul întrupat 
gustă amărăciunea lumii umane și, cu cât mai mult poate să facă asta, cu atât 
demonstrează mai mult că El este Dumnezeul practic Însuși. Așadar, cuvintele „În 
lăcașul Meu, care este locul unde Eu sunt ascuns — totuși, în lăcașul Meu, Mi-am înfrânt 
toți vrăjmașii; în lăcașul Meu, am dobândit o experienţă reală de a trăi pe pământ; în 
lăcașul Meu, observ fiecare cuvânt și acţiune a omului, urmărind și conducând întreaga 
rasă umană” sunt o dovadă suficientă a faptului că Dumnezeul de astăzi este practic. 
Trăind efectiv în trup, experimentând efectiv viaţa umană în trup, înțelegând efectiv 
întreaga umanitate din interiorul trupului, cucerind efectiv omenirea în trup, ducând 
efectiv, în trup, o luptă decisivă împotriva marelui balaur roșu și făcând întreaga lucrare 
a lui Dumnezeu în trup — nu este tocmai aceasta existența Dumnezeului practic Însuși? 
Totuși, foarte rar există oameni care văd mesajul în aceste replici obișnuite rostite de 
Dumnezeu; ei doar le aruncă fugitiv o privire și nu simt preţiozitatea sau raritatea 
cuvintelor lui Dumnezeu. 

Cuvintele lui Dumnezeu fac trecerea deosebit de bine. Expresia „în timp ce omenirea 
se află în comă, realizează o descriere a lui Dumnezeu Însuși și o transformă într-o 
descriere a stării întregii omeniri. Aici, „exploziile de strălucire rece” nu reprezintă 
Fulgerul de la Răsărit; mai degrabă reprezintă cuvintele lui Dumnezeu, adică noua Sa 
metodă de a lucra. Așadar, în aceasta se pot vedea toate aceste feluri de dinamici 
omenești: după intrarea în noua metodă, toți oamenii își pierd sensul direcţiei și nu știu 
de unde au venit, și nici încotro merg. „Majoritatea oamenilor sunt loviți de iradierea ca 
de laser” se referă la cei care sunt alungaţi în noua metodă; ei sunt cei care nu pot 
rezista încercărilor sau îndura rafinarea suferinţei și, prin urmare, sunt aruncați încă o 
dată în Adânc. Cuvintele lui Dumnezeu expun omenirea într-o asemenea măsură încât 
oamenii par să se teamă atunci când văd cuvintele lui Dumnezeu și nu îndrăznesc să 
spună nimic, ca și cum ar fi văzut o armă îndreptată direct spre inima lor. Totuși, ei simt 
și că există lucruri bune în cuvintele lui Dumnezeu. În inima lor este un mare conflict, iar 
ei nu știu ce ar trebui să facă. Însă, datorită credinței lor, pur și simplu se îmbărbătează 
și cercetează mai amănunțit cuvintele Lui, de teamă că Dumnezeu i-ar putea abandona. 
Exact așa cum a spus Dumnezeu: „Cine, din rândul omenirii, nu există astăzi în această 
stare? Cine nu există în lumina Mea? Chiar dacă tu ești puternic sau deși poți fi slab, 
cum poţi să eviți venirea luminii Mele?” Dacă Dumnezeu folosește pe cineva, atunci, 
chiar dacă este slab, Dumnezeu tot îl va ilumina și-l va lumina în mustrarea Sa; așadar, 
cu cât mai mulţi oameni citesc cuvintele lui Dumnezeu, cu atât mai mult Îl înţeleg, ÎI 


441 


venerează și cu atât mai puţin îndrăznesc să fie necugetaţi. Faptul că oamenii au ajuns 
unde sunt astăzi se datorează în întregime marii puteri a lui Dumnezeu. Din cauza 
autorităţii cuvintelor Sale — adică, drept urmare a Duhului din cuvintele Sale — oamenii 
se tem de Dumnezeu. Pe măsură ce Dumnezeu dezvăluie adevărata faţă a omenirii, cu 
atât mai mult sporește veneraţia lor pentru El și, astfel, devin ei mai siguri de realitatea 
existenţei Sale. Aceasta este o lumină călăuzitoare pe drumul omenirii spre înțelegerea 
de Dumnezeu, o cărare pe care le-a dat-o El să o urmeze. Gândește-te la asta cu 
atenţie: nu este așa? 

Nu este ceea ce se spune mai sus lumina călăuzitoare dinaintea omenirii care-i 
luminează calea? 


Capitolul 14 


Oamenii nu au înţeles niciodată nimic din cuvintele lui Dumnezeu. În schimb, doar 
le „preţuiesc” superficial, fără a le înţelege adevărata semnificaţie. Prin urmare, deși 
majoritatea oamenilor îndrăgesc cuvântările Lui, Dumnezeu atrage atenţia asupra 
faptului că, în realitate, ei nu le preţuiesc. Motivul este că, în opinia lui Dumnezeu, deși 
cuvintele Sale sunt comori, oamenii nu le-au gustat adevărata dulceaţă. Prin urmare, ei 
pot doar „să se hrănească cu iluzii” și, astfel, să-și ostoiască inimile lacome. Nu numai 
că Duhul lui Dumnezeu este la lucru în mijlocul tuturor oamenilor, dar, fireşte, lor li se 
acordă și luminarea cuvântului Său; doar că oamenii sunt prea nepăsători ca să-i poată 
aprecia cu adevărat esenţa. În mintea oamenilor, aceasta este epoca în care Împărăţia 
este realizată pe deplin, dar, în esenţă, nu se întâmplă acest lucru. Deși ceea ce 
profețește Dumnezeu este ceea ce El a realizat, Împărăţia reală încă nu a ajuns pe 
deplin pe pământ. Mai degrabă, odată ce omenirea se schimbă, odată ce lucrarea 
progresează și cu Fulgerul care vine de la răsărit — adică — odată ce cuvântul lui 
Dumnezeu se adâncește — Împărăţia se va înfăptui încet pe pământ, coborând, treptat, 
dar pe deplin, în această lume. Procesul venirii Împărăției este și procesul lucrării divine 
pe pământ. În același timp, Dumnezeu a început, în tot universul, o lucrare ce nu a fost 
făcută în nicio epocă a istoriei: reorganizarea întregului pământ. De exemplu, schimbări 
extraordinare se petrec prin univers, inclusiv schimbările din statul Israel, lovitura de stat 
din Statele Unite ale Americii, schimbările din Egipt, schimbările din Uniunea Sovietică 
și răsturnarea Chinei. Când întregul univers se va stabiliza și va fi readus la normal, 
lucrarea lui Dumnezeu pe pământ se va încheia; adică, atunci când Împărăția va veni 
pe pământ. Acesta este adevăratul sens al cuvintelor „Exact atunci când Împărăţia Mea 
va fi înfiinţată și orânduită și, de asemenea, atunci când Eu Mă voi schimba la faţă și Mă 
voi întoarce către întregul univers, toate naţiunile lumii vor fi perturbate”. Dumnezeu nu 
ascunde nimic de omenire; El le-a spus continuu oamenilor despre toată bogăţia Lui — 
și, totuși, ei nu pot să înțeleagă la ce Se referă și pur şi simplu Îi acceptă cuvântul, ca 

nebunii. În acest stadiu al lucrării, oamenii au aflat caracterul de nepătruns al lui 
Dumnezeu și, în plus, acum pot aprecia dificultatea sarcinii de a-L înţelege; din acest 
motiv, ei au simţit că, în aceste zile, a crede în Dumnezeu este cel mai dificil lucru de 
făcut, asemănător cu a învăţa un porc să cânte. Sunt complet neajutoraţi, ca șoarecii 
prinși într-o capcană. Într-adevăr, indiferent de cât de multă putere are o persoană sau 
de cât de talentată este sau dacă are capacităţi nelimitate, atunci când vine vorba de 
cuvântul lui Dumnezeu, aceste lucruri nu înseamnă nimic. Este ca și cum omenirea ar 
fi, în ochii lui Dumnezeu, o grămadă de cenușă de hârtie arsă — complet golită de orice 
valoare, ca să nu mai spunem lipsită de orice folos. Aceasta este o ilustrare perfectă a 
adevăratului înţeles al cuvintelor „Din punctul de vedere al oamenilor, Eu am devenit din 
ce în ce mai ascuns și tot mai de neînțeles”. De aici, este evident că lucrarea lui 
Dumnezeu urmează o evoluţie naturală și se desfășoară pe baza a ceea ce pot înțelege 
oamenii prin organele lor receptive. Când natura omenirii este fermă și neclintită, 
cuvintele pe care le rostește Dumnezeu sunt întru totul conform noţiunilor sale, iar aceste 
noțiuni par să fie aproape sinonime cu Dumnezeu, fără absolut nicio diferenţă. Acest 
fapt îi face pe oameni oarecum conștienți de „realitatea lui Dumnezeu”, dar nu acesta 
este obiectivul Său principal. Dumnezeu le permite oamenilor să se liniștească înainte 
de a-Și începe, în mod oficial, adevărata lucrare pe pământ. Prin urmare, în timpul 
acestui început care este atât de confuz pentru oameni, ei își dau seama că ideile lor de 
odinioară erau incorecte și că Dumnezeu și omul sunt la fel de diferiţi precum cerul și 
pământul și că nu sunt deloc asemănători. Întrucât cuvintele lui Dumnezeu nu mai pot fi 
evaluate pe baza noţiunilor umane, oamenii au început imediat să se uite la Dumnezeu 
într-o nouă lumină; și, prin urmare, ÎI privesc uimiţi, ca și cum Dumnezeul real ar fi la fel 
de inaccesibil ca un Dumnezeu invizibil și de neatins, ca și cum trupul Lui ar fi doar un 
înveliș, lipsit de esența Sa. Deși El este o întrupare a Duhului, poate să Se transforme 
în Duh și să Se îndepărteze plutind în orice moment; prin urmare, oamenii au dezvoltat 
o mentalitate oarecum prudentă. La menţionarea lui Dumnezeu, oamenii Îl îmbracă cu 
noţiunile lor, spunând că El poate să călătorească pe nori și ceață, să umble pe apă și 
să Se arate brusc și să dispară printre oameni. Alţii au explicaţii chiar și mai descriptive. 
Din cauza ignoranței oamenilor și a lipsei lor de percepţie, a spus Dumnezeu: „Când ei 
cred că Mi s-au împotrivit sau că Mi-au încălcat decretele administrative, Eu tot Mă 
prefac că nu văd”. 

Dumnezeu dezvăluie fața urâtă și lumea interioară a omenirii cu o acuratețe 
infailibilă, fără să-Și rateze vreodată ţinta. Se poate spune chiar că nu face niciodată 
niciun fel de greșeală. Aceasta este dovada care convinge oamenii pe deplin. Datorită 
principiului din spatele lucrării lui Dumnezeu, multe dintre cuvintele și faptele Sale lasă 
o impresie care este imposibil de șters, iar oamenii par, prin urmare, să dobândească o 
și mai profundă înţelegere a Lui, ca și cum ar fi descoperit în El lucruri care sunt mai 
prețioase. „În amintirile lor, Eu sunt fie un Dumnezeu care mai degrabă arată milă 
oamenilor, decât să-i mustre, fie sunt Dumnezeu Însuși, care nu Își respectă cuvântul 

dat. Acestea sunt toate închipuiri născute din gândirea umană și în neconcordanţă cu 
faptele.” Deși oamenii nu au acordat niciodată importanţă adevăratei fețe a lui 
Dumnezeu, ei cunosc „partea laterală a firii Lui” ca pe dosul palmei lor; întotdeauna 
caută greșeli în cuvintele și acţiunile lui Dumnezeu. Acest lucru este cauzat de faptul că 
oamenii sunt întotdeauna dornici să acorde atenţie lucrurilor negative și să le ignore pe 
cele pozitive, privind numai cu dispreţ faptele lui Dumnezeu. Cu cât Dumnezeu spune 
mai mult că Se ascunde cu smerenie în locuinţa Sa, cu atât mai mari sunt cerințele 
oamenilor de la El. Ei spun: „Dacă Dumnezeu întrupat observă fiecare faptă a omului și 
experimentează viața umană, de ce, în majoritatea timpului, Dumnezeu nu cunoaște 
situaţia noastră reală? Înseamnă, oare, că Dumnezeu este cu adevărat ascuns?” Deși 
Dumnezeu cercetează în profunzime inima omului, El încă lucrează conform stărilor 
actuale ale omenirii, fără a fi nici nedeslușit, nici supranatural. Pentru a scăpa pe deplin 
omenirea de vechea sa fire, Dumnezeu nu a cruțat niciun efort pentru a vorbi din diferite 
perspective, dezvăluind adevărata natură a oamenilor și pronunţând judecata asupra 
neascultării lor, într-un moment spunând că Se va ocupa de toți oamenii, iar în următorul 
declarând că va mântui un grup de oameni; fie având cerinţe de la omenire, fie 
avertizând-o; disecându-i măruntaiele sau, alternativ, oferindu-i tratament. Astfel, sub 
îndrumarea cuvintelor lui Dumnezeu, este ca și cum omenirea ar fi călătorit în fiecare 
colț al pământului și ar fi intrat într-o grădină îmbelșugată, unde fiecare floare se întrece 
pentru a fi cea mai frumoasă. Orice spune Dumnezeu, omenirea va intra în cuvântul 
Său, exact ca și cum Dumnezeu ar fi un magnet care atrage orice lucru care conţine fier. 
Când citesc cuvintele „Oamenii nu ţin seama de Mine, așa că nici Eu nu îi iau în serios. 
Nu-Mi acordă nicio atenţie, deci nici Eu nu trebuie să lucrez mai mult asupra lor. Nu este 
aceasta cea mai bună dintre cele două lumi?” toţi oamenii lui Dumnezeu par să fie izbiti 
din nou în Adânc sau loviți iarăși în punctul lor vital, ceea ce-i lasă extrem de șocați. Și, 
astfel, ei întră din nou în metodă. Sunt deosebit de confuzi în ceea ce privește cuvintele: 
„Dacă nu sunteţi în stare să vă ţineţi de datoriile voastre ca membri ai poporului Meu în 
Împărăţie, veți fi detestaţi și respinși de Mine!” Majoritatea oamenilor se simt atât de răniţi 
încât mai că varsă lacrimi, gândind: „Mi-a fost greu să ies din Adânc, așa că n-aş avea 
absolut nicio speranţă dacă aș cădea din nou acolo. N-am câștigat nimic în lumea umană 
și, în viaţa mea, am trecut prin tot felul de greutăţi și necazuri. Mai ales, după ce am 
dobândit credință, am fost abandonat de cei dragi, persecutat de familie, defăimat de 
alţii din societate, și nu m-am bucurat de nimic din fericirea lumii. Dacă aș cădea din nou 
în Adânc, oare asta n-ar însemna că mi-am trăit viața chiar și mai zadarnic?” (Cu cât 
omul se gândește mai mult la acest lucru, cu atât se simte mai îndurerat.) „Toate 
speranţele mele au fost încredințate în mâinile lui Dumnezeu. Dacă El mă abandonează, 
aș putea, la fel de bine, să mor chiar acum... Ei bine, totul a fost predestinat de 
Dumnezeu, deci acum nu pot decât să caut să-L iubesc pe Dumnezeu; orice altceva 
este secundar. De ce este aceasta soarta mea?” Cu cât omul gândește mai mult astfel, 
cu atât mai mult se apropie de standardele lui Dumnezeu și de scopul cuvintelor Sale. 

În acest fel, obiectivul cuvintelor Sale este îndeplinit. După ce oamenii văd cuvintele lui 
Dumnezeu, toți experimentează o lăuntrică luptă ideologică. Singura lor opţiune este să 
se supună hotărârii destinului și, astfel, obiectivul lui Dumnezeu este atins. Cu cât sunt 
mai aspre cuvintele lui Dumnezeu, cu atât devine, în consecință, mai complexă lumea 
lăuntrică a omenirii. Acest lucru este ca atingerea unei răni; cu cât este atinsă mai tare, 
cu atât doare mai mult, până în punctul în care oamenii plutesc între viaţă și moarte și 
chiar pot să-și piardă încrederea că vor supravieţui. Ca atare, doar atunci când oamenii 
suferă cel mai mult și se află în adâncurile deznădejdii pot să-și ofere adevărata inimă 
lui Dumnezeu. Natura umană este de așa fel încât, dacă rămâne chiar și o fărâmă de 
speranţă, oamenii nu vor merge la Dumnezeu pentru ajutor, ci, în schimb, vor adopta 
metode autosuficiente pentru a supravieţui natural. Acest lucru se întâmplă deoarece 
natura omenirii este neprihănită de sine, iar oamenii tind să disprețuiască pe toată 
lumea. De aceea, Dumnezeu a spus: „Nicio singură ființă umană nu a fost în stare să 
Mă iubească și când i-a fost bine; nicio singură persoană nu M-a căutat, în vreme de 
pace și fericire, pentru a putea lua parte la bucuria ei”. Acest lucru este, într-adevăr, 
dezamăgitor; Dumnezeu a creat omenirea, dar, când vine în lumea umană, oamenii 
caută să | se împotrivească și-L alungă de pe teritoriul lor, ca și cum EIl ar fi un orfan 
care rătăcește prin lume sau un om fără patrie. Nimeni nu se simte atașat de Dumnezeu, 
nimeni nu ÎI iubește cu adevărat și nimeni nu a întâmpinat vreodată venirea Lui. În 
schimb, când văd venirea lui Dumnezeu, feţele lor pline de bucurie se întunecă într-o 
clipă, ca și cum o furtună neașteptată ar fi pe drum sau ca și când Dumnezeu ar putea 
să ia fericirea familiei lor și de parcă El nu i-ar fi binecuvântat niciodată pe oameni, ci, în 
schimb, ar fi adus asupra lor doar nenorociri. Prin urmare, în mintea oamenilor, 
Dumnezeu nu este o binefacere pentru ei, ci Cel care-i blestemă mereu. De aceea, ei 
nu-l acordă atenţie și nici nu-L întâmpină; sunt întotdeauna reci faţă de EI, iar acest lucru 
nu s-a schimbat niciodată. Întrucât oamenii nutresc aceste lucruri în inima lor, Dumnezeu 
spune că sunt iraționali și imorali și că nici măcar sentimentele cu care se presupune că 
oamenii sunt înzestrați nu pot fi percepute în ei. Oamenii nu arată nicio consideraţie față 
de sentimentele lui Dumnezeu, dar, în schimb, folosesc așa-numita „dreptate” când vine 
vorba de El. Ei sunt așa de mulţi ani și, din acest motiv, Dumnezeu a spus că firile lor nu 
s-au schimbat. Acest lucru arată că ei nu au mai multă substanţă decât o mână de pene. 
S-ar putea spune că oamenii sunt ticăloși fără valoare, deoarece nu se preţuiesc pe ei 
înșiși. Dacă nici măcar nu se iubesc, ci, în schimb, se calcă în picioare, acest lucru nu 
arată lipsa lor de valoare? Omenirea este ca o femeie ușoară care joacă jocuri cu ea 
însăși și care se dăruiește altora, de bunăvoie, pentru a fi violată. Dar, chiar și așa, 
oamenii tot nu recunosc cât de josnici sunt. Le face plăcere să lucreze pentru alţii sau 
să stea de vorbă cu alţii, punându-se sub controlul altora; nu tocmai aceasta este 
necurăția omenirii? Deși Eu nu am trăit o viaţă printre oameni și nu am experimentat cu 
adevărat viața umană, am dobândit o înţelegere foarte clară a fiecărei mişcări, a fiecărei 
acțiuni, a fiecărui cuvânt și a fiecărei fapte a oamenilor. Pot chiar să îi expun la cea mai 

profundă rușine a lor, până în punctul în care nu mai îndrăznesc să-și dezvăluie propriile 
uneltiri și să cedeze poftelor lor. Ca melcii care se retrag în cochiliile lor, ei nu mai 
îndrăznesc să-și expună propria stare urâtă. Întrucât omenirea nu se cunoaște pe sine, 
cel mai mare defect al său este dorința de a-și etala farmecul de bunăvoie înaintea 
altora, expunându-și chipul urât; acesta este lucrul pe care Dumnezeu îl detestă cel mai 
mult. Cauza acestei situaţii e aceea că relaţiile dintre oameni sunt anormale și că nu 
există relaţii interpersonale normale între aceștia, cu atât mai puţin relaţii normale între 
ei și Dumnezeu. Dumnezeu a spus foarte multe și, făcând astfel, obiectivul Său principal 
a fost acela de a ocupa un loc în inimile oamenilor, astfel încât ei să se poate lepăda de 
toţi idolii care s-au stabilit acolo. Prin urmare, Dumnezeu poate să-Și exercite puterea 
asupra întregii omeniri și să atingă scopul existenţei Sale pe pământ. 


Capitolul 15 


Cea mai mare diferenţă dintre Dumnezeu și om este că ale lui Dumnezeu cuvinte 
mereu abordează direct miezul problemei, neascunzând nimic. Astfel, acest aspect al 
firii lui Dumnezeu poate fi văzut în prima frază de astăzi. Aceasta expune imediat 
adevărata față a omului și dezvăluie fățiș firea lui Dumnezeu. Este sursa mai multor 
aspecte ale capacităţii cuvintelor lui Dumnezeu de a obţine rezultate. Totuși, oamenii nu 
reușesc să înțeleagă acest lucru; ei vin întotdeauna doar pentru a se cunoaște prin 
cuvintele Lui, fără a-L fi „disecat” pe Dumnezeu. Este ca și cum ar fi îngroziţi că ÎI 
ofensează sau că El îi va ucide pentru „grija” lor. De fapt, când majoritatea oamenilor 
mănâncă și beau cuvântul lui Dumnezeu, fac acest lucru dintr-o perspectivă negativă, 
nu pozitivă. Se poate spune că, acum, sub îndrumarea cuvintelor Lui, oamenii au început 
să se „concentreze pe smerenie și supunere”. De aici, este evident că oamenii au 
început să se îndrepte spre o altă extremă — de la a nu acorda nicio atenţie cuvintelor 
Lui, până la a le acorda o atenţie exagerată. Cu toate acestea, nicio singură persoană 
nu a intrat dintr-o perspectivă pozitivă și nimeni nu a înțeles niciodată cu adevărat 
obiectivul lui Dumnezeu de a-i face pe oameni să acorde atenţie cuvintelor Sale. Din 
ceea ce spune Dumnezeu, se știe că El nu are nevoie să experimenteze personal viața 
bisericii pentru a putea înțelege, cu exactitate și fără greșeală, stările reale ale tuturor 
oamenilor din ea. Deoarece tocmai au dobândit intrarea într-o nouă metodă, oamenii 
trebuie să se descotorosească pe deplin de elementele lor negative; mirosul cadavrelor 
încă mai pluteşte în biserică. Este ca și cum oamenii tocmai ar fi luat medicamente și ar 
fi tot ameţiţi, încă nu pe deplin conștienți. Este ca și cum moartea tot i-ar ameninţa, astfel 
încât, încă în mijlocul terorii, să nu poată să se depășească pe sine. „Toţi oamenii sunt 
creaturi lipsite de autocunoaștere”: modul în care e rostită această afirmaţie se bazează 
tot pe zidirea bisericii. În ciuda faptului că toţi oamenii din biserică acordă atenţie 
cuvintelor lui Dumnezeu, naturile lor rămân profund înrădăcinate, inextricabile. De aceea 

Dumnezeu a vorbit așa cum a vorbit în etapa anterioară ca să-i judece pe oameni, pentru 
ca ei să poată accepta să fie loviți de cuvintele Lui în mijlocul mândriei lor. Deși oamenii 
au suferit cinci luni de rafinare în Adânc, starea lor reală este tot una de necunoaștere a 
lui Dumnezeu. Ei tot sunt dezmăţaţi; doar că au devenit cumva mai precauţi față de 
Dumnezeu. Acest pas este primul pas corect pe care îl fac oamenii pe calea cunoașterii 
cuvintelor lui Dumnezeu; prin urmare, în legătură cu esenţa cuvintelor Sale, nu este dificil 
să vedem că partea anterioară a lucrării a pregătit calea pentru ziua de astăzi și că doar 
acum totul este normalizat. Slăbiciunea fatală a oamenilor este tendinţa lor de a separa 
Duhul lui Dumnezeu de sinele Său trupesc, pentru a câștiga libertatea personală şi a 
evita constrângerile constante. Acesta este motivul pentru care Dumnezeu îi descrie pe 
oameni ca pe niște păsărele care „țâșnesc vesel”. Aceasta este starea reală a întregii 
omeniri. Este ceea ce îi face pe toți oamenii mai ușor de răsturnat și este locul în care 
aceștia sunt cei mai predispuși să își piardă drumul. Este evident de aici că lucrarea 
Satanei în mijlocul omenirii nu este altceva decât această lucrare. Cu cât Satana o face 
mai mult în oameni, cu atât mai stricte sunt cerinţele lui Dumnezeu de la ei. El le cere 
oamenilor să-și dedice atenţia cuvintelor Sale, în timp ce Satana muncește din răsputeri 
să o distrugă. Totuși, Dumnezeu le-a amintit întotdeauna oamenilor să acorde mai multă 
atenţie cuvintelor Sale; acesta este punctul culminant al războiului care se dezlănţuie în 
lumea spirituală. Se poate spune astfel: ceea ce Dumnezeu vrea să facă în om este 
exact ce Satana vrea să distrugă, iar ceea ce Satana vrea să distrugă este exprimat prin 
om, întru totul dezvăluit. Există exemple clare cu privire la ceea ce face Dumnezeu în 
oameni: condiţiile lor sunt din ce în ce mai bune. Există, de asemenea, reprezentări clare 
ale distrugerii Satanei în omenire: oamenii devin din ce în ce mai depravaţi, iar condiţiile 
lor scad din ce în ce mai mult. Odată ce situaţiile lor devin suficient de cumplite, sunt 
predispuși să fie prinși de Satana. Aceasta este condiţia reală a bisericii, așa cum e 
prezentată în cuvintele lui Dumnezeu, și este, de asemenea, situația reală a lumii 
spirituale. Este o reflectare a dinamicii lumii spirituale. Dacă oamenii nu au încredere să 
coopereze cu Dumnezeu, atunci sunt în pericol de a fi prinși de Satana. Asta e realitatea. 
Dacă oamenii sunt cu adevărat capabili să-și ofere pe deplin inimile pentru ca Dumnezeu 
să le ocupe, atunci este așa cum a spus El: „Ei, atunci când sunt înaintea Mea, par să 
fie în îmbrăţișarea Mea, degustându-i căldura”. Lucrul acesta arată că nu sunt mari 
cerințele lui Dumnezeu de la omenire; are nevoie doar ca oamenii să se ridice și să 
coopereze cu El. Nu este un lucru facil și jovial? Este acesta singurul lucru care i-a 
încurcat pe toţi eroii și oamenii importanţi? E ca și cum generalii ar fi fost luați de pe un 
câmp de luptă și, în schimb, obligaţi să tricoteze — acești „eroi” au fost imobilizați de 
greutăţi și nu știu ce să facă. 

Indiferent care aspect al cerințelor lui Dumnezeu de la omenire este cel mai 
important, acela este aspectul asupra căruia atacurile Satanei împotriva umanităţii vor fi 
cele mai înverșunate și, astfel, stările tuturor oamenilor sunt dezvăluite în mod 
corespunzător. „Care dintre voi, stând înaintea Mea, ar fi la fel de pur ca zăpada și la fel 

de nepătat ca jadul?” Toţi oamenii încă ÎI înșală pe Dumnezeu și-l ascund lucruri; ei 
continuă să-și împlinească urzelile speciale. Nu și-au pus pe deplin inima în mâinile lui 
Dumnezeu pentru a-L mulțumi și, totuși, doresc să-l câștige recompensele prin 
entuziasm. Când oamenii mănâncă o masă delicioasă, Îl pun pe Dumnezeu deoparte, 
lăsându-L să stea în picioare, așteptând să fie „tratat”; când oamenii au haine frumoase, 
ei stau în faţa oglinzii, bucurându-se de propria lor frumusețe și, în adâncul inimii lor, nu- 
L mulțumesc pe Dumnezeu. Când au o reputaţie sau când se bucură de lucruri luxoase, 
ei stau deasupra statutului lor și încep să se bucure de el și, totuși, nu se smeresc ca 
urmare a înălțării de la Dumnezeu. În schimb, stau în locurile lor înalte, rostindu-și 
cuvintele pompoase, și nu acordă atenţie prezenţei lui Dumnezeu, nici nu caută să-l 
cunoască prețiozitatea. Când oamenii au un idol în inima lor sau când altcineva a pus 
stăpânire pe inima lor, înseamnă că au negat deja prezenţa lui Dumnezeu, ca și cum El 
ar fi doar un intrus în inima lor. Sunt îngroziți că Dumnezeu va fura dragostea altora 
pentru ei și că, apoi, se vor simţi singuri. Intenţia iniţială a lui Dumnezeu este ca nimic 
de pe pământ să nu-i facă pe oameni să-L ignore și, cu toate că între oameni poate 
exista iubire, totuși, Dumnezeu nu poate fi izgonit de la această „iubire”. Toate lucrurile 
pământești sunt goale — chiar și sentimentele dintre oameni care nu pot fi văzute sau 
atinse. Fără existenţa lui Dumnezeu, toate făpturile s-ar întoarce la nimic. Pe pământ, 
toți oamenii au lucruri pe care le iubesc, dar nimeni nu a considerat niciodată cuvintele 
lui Dumnezeu ca fiind lucrul pe care îl iubește. Asta determină măsura în care Îi înțeleg 
oamenii cuvintele. Deși cuvintele Lui sunt dure, acestea nu rănesc pe nimeni, pentru că 
oamenii nu le acordă cu adevărat atenţie; mai degrabă, le observă cum ar observa o 
floare. Ei nu-l tratează cuvintele ca pe fructe pe care ar putea să le guste, așa că nu 
cunosc esenţa cuvintelor lui Dumnezeu. „Dacă ființele umane ar fi capabile, într-adevăr, 
să vadă ascuţimea sabiei Mele, ar fugi ca șobolanii în găurile lor.” Cineva în starea unei 
persoane normale, după citirea cuvintelor lui Dumnezeu, ar fi uimit, plin de rușine și 
incapabil să-i înfrunte pe ceilalţi. Cu toate acestea, în zilele noastre, oamenii sunt exact 
invers — se folosesc de cuvintele lui Dumnezeu ca de o armă pentru a-i lovi pe ceilalți. 
Chiar nu cunosc nicio rușine! 

Prin cuvântările lui Dumnezeu, am fost aduși în această stare a fiinţei: „În Împărăţie, 
nu numai că ies cuvântări din gura Mea, ci picioarele Mele pășesc ceremonios 
pretutindeni pe pământ”. În războiul dintre Dumnezeu și Satana, Dumnezeu câștigă la 
fiecare pas. El Își extinde lucrarea la scară largă în întregul univers și s-ar putea spune 
că urmele pașilor Săi și semnele victoriei Sale sunt peste tot. Cu urzelile lui, Satana 
speră să distrugă gestionarea lui Dumnezeu prin despărțirea ţărilor, dar Dumnezeu a 
profitat de această separare pentru a reorganiza întregul univers — deși nu pentru a-l nimici. 
Dumnezeu face ceva nou în fiecare zi, dar oamenii nu au observat. Ei nu acordă atenţie 
dinamicii lumii spirituale, așa că nu sunt în stare să vadă noua lucrare a lui Dumnezeu. „În 
cosmos, totul strălucește ca nou în scânteierea slavei Mele, având un aspect emotionant 
care încântă simţurile și ridică duhurile, ca și cum ar exista acum într-un cer dincolo de 

ceruri, așa cum a fost conceput în imaginaţia umană, nestingherit de Satana, eliberat de 
asalturile dușmanilor din afară.” Asta prezice scena veselă a Împărăției lui Hristos pe 
pământ și, de asemenea, prezintă omenirii situaţia celui de-al treilea Cer: doar acele 
lucruri sfinte care-l aparţin lui Dumnezeu există acolo, fără asalturile forțelor Satanei. 
Dar cel mai important este să le permită oamenilor să vadă împrejurările lucrării lui 
Dumnezeu Însuși pe pământ: cerul este un nou cer și, după el, și pământul este reînnoit. 
Deoarece aceasta este viața sub îndrumarea lui Dumnezeu, fericirea oamenilor este 
incomensurabilă. În conștientizarea lor, Satana este „prizonierul” omenirii, iar ei nu sunt 
deloc timizi sau temători ca urmare a existenţei sale. Datorită instruirii directe și a 
îndrumării divine, toate urzelile Satanei s-au năruit și acest lucru este suficient pentru a 
demonstra că Satana nu mai există, fiind distrus de lucrarea lui Dumnezeu. De aceea 
se spune că „exista acum într-un cer dincolo de ceruri”. Când Dumnezeu a spus „nicio 
tulburare nu a apărut vreodată, nici cosmosul nu a fost vreodată împărţit”, Se referea la 
condiția lumii spirituale. Aceasta este dovada că Dumnezeu proclamă victoria asupra 
Satanei și este semnul victoriei Sale finale. Nimeni nu-L poate face pe Dumnezeu să Se 
răzgândească și nici nu poate ști ce gândește. Deși oamenii au citit cuvintele lui 
Dumnezeu și le-au cercetat cu seriozitate, ei rămân în imposibilitatea de a le exprima 
esenţa. De exemplu, Dumnezeu a spus: „Eu execut salturi în zbor, deasupra stelelor, iar 
când soarele își aruncă razele, Eu le ascund căldura, trimițând rafale uriașe de fulgi de 
zăpadă la fel de mari ca penele de gâscă ce plutesc în jos din mâinile Mele. Dar, atunci 
când Mă răzgândesc, toată acea zăpadă se topește, devenind un râu. Într-o clipită, 
primăvara apare peste tot sub cer, iar verdele smarald transformă întregul peisaj pe 
pământ”. Deşi oamenii ar putea fi capabili să îşi imagineze aceste cuvinte în mintea lor, 
intenţia lui Dumnezeu nu este atât de simplă. Când toată lumea de sub cer este confuză, 
Dumnezeu rostește vocea mântuirii, trezind astfel inima oamenilor. Totuși, pentru că tot 
felul de dezastre se abat asupra lor, ei simt pustietatea lumii, așa că toți caută moartea 
și trăiesc în peșteri glaciale, îngheţate. Frigul uriașelor furtuni de zăpadă îi îngheaţă până 
în punctul în care nu pot supravieţui din cauza lipsei de căldură de pe pământ. Din cauza 
corupției lor, oamenii se ucid unii pe alţii cu din ce în ce mai multă cruzime. lar în biserică, 
marele balaur roșu va înghiţi cu lăcomie majoritatea oamenilor. După ce toate încercările 
vor trece, perturbările Satanei vor fi eliminate. Întreaga lume, în toiul transformării, va fi 
astfel pătrunsă de primăvară, căldura va învălui pământul, iar lumea va fi plină de 
energie. Toate acestea sunt etapele întregului plan de gestionare (planul mântuirii). 
„Noaptea” despre care a vorbit Dumnezeu se referă la momentul în care nebunia 
Satanei își atinge apogeul, fapt care se va petrece în timpul nopții. Nu asta se întâmplă 
chiar acum? Deși toți oamenii supraviețuiesc sub îndrumarea luminii lui Dumnezeu, ei 
sunt supuși la suferința întunericului nopţii. Dacă nu pot să scape de legăturile Satanei, 
vor trăi veșnic în toiul unei nopţi întunecate. Uitaţi-vă la țările de pe pământ: datorită 
etapelor lucrării lui Dumnezeu, ţările de pe pământ „aleargă de colo până colo” și fiecare 
își „caută destinaţia adecvată”. Întrucât ziua lui Dumnezeu nu a sosit încă, tot pământul 

rămâne într-o stare de turbulenţă confuză. Când El Se va arăta deschis întregului 
univers, gloria Sa va umple Muntele Sion și toate lucrurile vor fi ordonate și îngrijite, după 
cum vor fi aranjate de mâinile Sale. Cuvintele lui Dumnezeu nu numai că vorbesc despre 
ziua de astăzi, ci o prezic și pe cea de mâine. Ziua de azi este temelia celei de mâine, 
prin urmare, așa cum stau astăzi lucrurile, nimeni nu poate înțelege pe deplin cuvântările 
lui Dumnezeu. Numai după ce cuvintele Lui se vor împlini întru totul vor putea oamenii 
să le înțeleagă în întregime. 

Duhul lui Dumnezeu umple tot spațiul din univers, totuși El lucrează și în toți oamenii. 
Ca atare, în inima oamenilor, este ca și cum figura lui Dumnezeu este peste tot și fiecare 
loc conţine lucrarea Duhului Său. Într-adevăr, scopul arătării lui Dumnezeu în trup este 
de a-i cuceri pe acești exemplificatori ai Satanei și, în final, de a-i obţine. Cu toate 
acestea, în timp ce lucrează în trup, Duhul cooperează și cu trupul pentru a-i transforma 
pe acești oameni. Se poate spune că faptele lui Dumnezeu se extind în întreaga lume 
și că Duhul Său umple întregul univers, dar, din cauza etapelor lucrării Sale, cei care fac 
rău nu au fost pedepsiţi, iar cei care fac bine nu au fost răsplătiți. Astfel, faptele Sale nu 
au fost slăvite de toți oamenii pământului. El este atât deasupra, cât și în toate lucrurile; 
în plus, este printre toţi oamenii. Acest lucru este suficient pentru a arăta că Dumnezeu 
există cu adevărat. Deoarece El nu S-a arătat în mod deschis tuturor oamenilor, ei au 
dezvoltat iluzii precum „În ceea ce privește oamenii, par să exist cu adevărat și totuși, 
de asemenea, par să nu exist”. Dintre toţi cei care cred acum în Dumnezeu, niciunul nu 
este absolut, sută la sută, sigur că Dumnezeu există cu adevărat; toţi au trei părți de 
îndoială și două părţi de credință. Aceasta este omenirea de acum. Toţi oamenii de 
astăzi sunt în următoarea situaţie: cred că există un Dumnezeu, dar nu L-au văzut; sau 
nu cred că există un Dumnezeu, dar au multe dificultăţi pe care omenirea nu le poate 
rezolva. Se pare că există întotdeauna ceva care îi încurcă și din care nu pot scăpa. 
Chiar dacă ei cred în Dumnezeu, se pare că simt întotdeauna un pic de nelămurire. Cu 
toate acestea, dacă nu cred, le este frică să nu piardă în cazul în care El există. Aceasta 
este ambivalenta lor. 

„De dragul numelui Meu, de dragul Duhului Meu și de dragul întregului Meu plan de 
gestionare (plan de mântuire), cine poate să-și ofere toată puterea?” Dumnezeu a mai 
spus: „Astăzi, când Împărăția se află în lumea oamenilor, este momentul în care Eu, în 
persoană, vin în mijlocul omenirii. Există cineva care ar putea intra, cutezător, pe câmpul 
de luptă în numele Meu?” Scopul cuvintelor lui Dumnezeu este acesta: dacă Dumnezeu 
în trup nu Și-ar face direct lucrarea divină sau dacă El nu ar fi întrupat, ci, în schimb, ar 
lucra prin slujitori, atunci Dumnezeu nu ar putea niciodată să-l cucerească pe marele 
balaur roșu și nici nu ar putea să domnească precum Rege printre oameni. Omenirea 
nu ar putea să-L cunoască pe Dumnezeu Însuși în realitate, așa că aceasta ar fi tot 
domnia Satanei. Așadar, această etapă a lucrării trebuie făcută personal de Dumnezeu, 
întrupat. Dacă trupul ar fi schimbat, atunci această etapă a planului nu ar putea fi 
niciodată finalizată, deoarece semnificaţia și esenţa unui trup diferit nu ar fi aceleași. 

Oamenii pot doar să înțeleagă sensul literal al acestor cuvinte, pentru că Dumnezeu 
înțelege sursa. Dumnezeu a spus: „Dar, la urma urmei, nu există nimeni care să 
înțeleagă dacă aceasta este lucrarea Duhului sau o funcţie a trupului. Oamenilor le-ar 
trebui o viaţă întreagă doar să experimenteze amănunțit acest lucru”. Oamenii au fost 
corupți de Satana de atâţia ani și și-au pierdut demult conștiința chestiunilor spirituale. 
Din acest motiv, doar o propoziţie din cuvintele lui Dumnezeu este ca un ospăț pentru 
ochii oamenilor. Din cauza distanţei dintre Duh și spirite, toţi cei care cred în Dumnezeu 
simt că tânjesc după El și toți sunt dispuși să se apropie mai mult de El și să-și verse 
necazul. Cu toate acestea, ei nu îndrăznesc să intre în contact cu EI și, în schimb, doar 
rămân uimiţi. Aceasta este puterea de atracție pe care o are Duhul. Întrucât Dumnezeu 
este un Dumnezeu pe care oamenii să Îl iubească, iar în El sunt elemente infinite pe 
care ei să le iubească, toată lumea Îl iubește și toată lumea dorește să se încreadă în 
EI. Într-adevăr, toți nutresc dragoste pentru Dumnezeu în inima lor — doar că perturbările 
Satanei i-au împiedicat pe oamenii amorţiţi, neghiobi și jalnici să-L cunoască pe 
Dumnezeu. Acesta este motivul pentru care Dumnezeu a vorbit despre adevăratele 
sentimente pe care oamenii le au pentru El: „Omul nu M-a disprețuit niciodată în cele 
mai intime unghere ale inimii lui; mai degrabă, se lipește de Mine în profunzimile duhului 
său. [...] Realitatea Mea îi face pe oameni dezorientaţi, uluiţi și perplecși și, totuși, ei 
sunt dornici să o accepte”. Aceasta este starea reală din adâncul inimii oamenilor care 
cred în Dumnezeu. Când oamenii Îl cunosc pe Dumnezeu cu adevărat, atitudinea lor 
fată de El se schimbă în mod firesc, iar ei pot să rostească laudele din adâncul inimii 
datorită funcţiei spiritelor lor. Dumnezeu este acolo, în adâncul spiritelor tuturor 
oamenilor, dar, din cauza corupției Satanei, oamenii L-au confundat pe Dumnezeu cu 
Satana. Astăzi, lucrarea lui Dumnezeu începe chiar cu această problemă, iar în lumea 
spirituală, acest lucru s-a aflat în centrul bătăliei de la început până la sfârșit. 


Capitolul 16 


Dintr-o perspectivă umană, Dumnezeu este atât de mare, atât de abundent, atât de 
minunat, atât de nepătruns; în ochii oamenilor, cuvintele lui Dumnezeu se ridică la 
înălțime și se arată ca o mare capodoperă a lumii. Dar, din cauză că oamenii au prea 
multe defecte, iar mintea lor este prea simplă și, în plus, deoarece capacităţile lor de 
acceptare sunt prea slabe, indiferent cât de clar Își rostește Dumnezeu cuvintele, ei 
rămân așezați și nemișcaţi, ca și cum ar suferi de boli psihice. Când sunt înfometați, ei 
nu înțeleg că trebuie să mănânce; când sunt însetaţi, nu înţeleg că trebuie să bea; ei 
doar continuă să strige și să tipe, de parcă ar experimenta greutăți de nedescris în 
adâncurile duhului lor, însă ei ar fi incapabili să vorbească despre acest lucru. Când 
Dumnezeu a creat omenirea, intenţia Lui a fost ca omul să trăiască în umanitate normală 
și să accepte cuvintele lui Dumnezeu potrivit cu instinctele sale. Dar, din cauză că omul 

a cedat ispitei Satanei chiar de la început, astăzi, el rămâne în neputinta de a se elibera 
și este încă incapabil de a recunoaște planurile înșelătoare îndeplinite de Satana de-a 
lungul a mii de ani. În plus, omului îi lipsesc abilităţile de a cunoaște pe deplin cuvintele 
lui Dumnezeu -— toate acestea au condus la situaţia actuală. Așa cum stau lucrurile 
astăzi, oamenii trăiesc încă în pericolul ispitei Satanei și, astfel, rămân incapabili de a 
aprecia cuvintele lui Dumnezeu într-un mod corect. În firile oamenilor normali nu există 
necinste sau înșelăciune, oamenii au o relație normală unii cu ceilalţi, ei nu rămân 
singuri, iar vieţile lor nu sunt nici mediocre, nici decadente. Deci, la fel este înălțat 
Dumnezeu printre toți; cuvintele Lui pătrund printre oameni, ei trăiesc în pace unul cu 
celălalt și, sub îngrijirea și protecţia lui Dumnezeu, pământul este plin de armonie, fără 
amestecul Satanei, iar slava lui Dumnezeu deţine cea mai mare importanţă în rândul 
oamenilor. Astfel de oameni sunt ca îngerii: puri, plini de viaţă, nu se plâng niciodată de 
Dumnezeu şi își dedică toate eforturile numai slavei lui Dumnezeu pe pământ. Acum 
este timpul nopții negre — toţi bâjbâie și caută, iar noaptea neagră ca smoala le zbârlește 
părul, iar ei nu pot să nu tremure; ascultând îndeaproape, urletele vântului de nord-vest 
care suflă rafală după rafală par a fi însoţite de suspinele îndurerate ale omului. Oamenii 
suferă și plâng pentru destinul lor. Oare de ce ei citesc cuvintele lui Dumnezeu, dar sunt 
incapabili să le înțeleagă? Este ca și cum viețile lor ar fi în pragul disperării, ca și cum ar 
urma să moară, ca și cum ultima lor zi ar fi înaintea ochilor lor. Astfel de împrejurări 
nefericite sunt chiar momentul în care îngerii fragili strigă către Dumnezeu, povestind 
despre propriile lor greutăţi într-un continuu plânset îndurerat. Din acest motiv, îngerii, 
care lucrează între fiii și poporul lui Dumnezeu, nu vor mai cobori niciodată asupra 
omului; aceasta este pentru a-i împiedica să fie prinşi în manipularea Satanei în timp ce 
sunt în trup, incapabili să se elibereze și, astfel, ei lucrează doar în lumea spirituală, care 
este invizibilă omului. Astfel, atunci când Dumnezeu spune „Când Eu voi urca la tron în 
inima omului, acela va fi momentul când fiii Mei și poporul Meu vor domni peste pământ”, 
El Se referă la momentul când îngerii de pe pământ se vor bucura de binecuvântarea de 
a-L sluji pe Dumnezeu din cer. Deoarece omul este expresia duhurilor îngerilor, Dumnezeu 
spune că, pentru om, a fi pe pământ este la fel ca a fi în cer; slujirea lui Dumnezeu de către 
om pe pământ este la fel ca slujirea Lui de către îngeri, direct în cer — și, astfel, în timpul 
zilelor sale pe pământ, omul se bucură de binecuvântările celui de-al treilea Cer. Aceasta 
este exact ceea ce, de fapt, se spune în aceste cuvinte. 

Există atât de multă însemnătate ascunsă în cuvintele lui Dumnezeu. „Când va veni 
ziua, oamenii Mă vor cunoaște în adâncul inimii lor și își vor aminti de Mine în gândurile 
lor.” Aceste cuvinte vizează duhul omului. Din cauza fragilităţii îngerilor, ei depind 
întotdeauna de Dumnezeu în toate lucrurile și au fost întotdeauna uniţi cu Dumnezeu și 
L-au adorat. Dar, din cauza tulburării Satanei, ei nu se pot ajuta și nu se pot controla pe 
ei înșiși; vor să-L iubească pe Dumnezeu, dar sunt incapabili să facă acest lucru cu toată 
inima și, astfel, suferă dureri. Doar atunci când lucrarea lui Dumnezeu ajunge într-un 
anumit punct dorinţa acestor bieţi îngeri, de a-L iubi cu adevărat pe Dumnezeu, se poate 

adeveri, și de aceea Dumnezeu a spus acele cuvinte. Natura îngerilor este aceea de a 
iubi, a purta de grijă și a asculta de Dumnezeu, totuși, ei au fost incapabili să realizeze 
acest lucru pe pământ și nu au avut de ales decât să-și exerseze răbdarea până în 
prezent. Tu ai putea să te uiţi la lumea de astăzi: există un Dumnezeu în inimile tuturor 
oamenilor și, totuși, ei nu sunt capabili să perceapă dacă Dumnezeul din inimile lor este 
Dumnezeul adevărat sau un zeu fals și, deși Îl iubesc pe acest Dumnezeu al lor, ei sunt 
incapabili să-L iubească cu adevărat pe Dumnezeu, lucru prin care se înțelege că ei nu 
au niciun control asupra lor înșiși. Faţa urâtă a omului, revelată de Dumnezeu, este 
adevărata față a Satanei pe tărâmul spiritual. Omul a fost la început nevinovat și fără 
păcat și, astfel, toate purtările stricate și urâte ale omului sunt acţiunile Satanei pe 
tărâmul spiritual și sunt o evidenţă fidelă a evoluţiilor tărâmului spiritual. „Astăzi, oamenii 
au aptitudini și cred că se pot da mari în faţa Mea, pot râde și glumi cu Mine fără cea 
mai mică inhibiţie și să Mi se adreseze ca unui egal. Omul încă nu Mă cunoaște, el mai 
crede că avem o natură similară, că avem amândoi trup și sânge și amândoi locuim în 
lumea umană.” Aceasta este ceea ce a făcut Satana în inima omului. Satana folosește 
noțiunile și ochii goi ai omului pentru a | se opune lui Dumnezeu, dar Dumnezeu îi spune 
omului despre aceste întâmplări fără echivoc, pentru ca omul să poată evita aici 
catastrofa. Slăbiciunea fatală a tuturor oamenilor este aceea că ei văd doar „un corp din 
carne și sânge și nu percep Duhul lui Dumnezeu”. Aceasta este baza unui aspect al 
ademenirii omului de către Satana. Toţi oamenii cred că doar Duhul din acest trup poate 
fi numit Dumnezeu. Nimeni nu crede că, astăzi, Duhul a devenit trup și S-a arătat de fapt 
înaintea ochilor lor; oamenii Îl văd pe Dumnezeu ca două părți — „îmbrăcămintea și 
trupul” — și niciunul nu-L privește ca pe întruparea Duhului, niciunul nu vede că esența 
trupului este firea lui Dumnezeu. În imaginaţia oamenilor, Dumnezeu este deosebit de 
normal, însă oare ei nu știu că un aspect al semnificației profunde a lui Dumnezeu este 
ascuns în această normalitate? 

Când Dumnezeu a început să acopere întreaga lume, ea a devenit neagră ca smoala 
și, deoarece oamenii dormeau, Dumnezeu a profitat de această ocazie pentru a cobori 
printre oameni și a început, în mod oficial, să emită Duhul către toate colţurile 
pământului, angajându-Se în lucrarea de mântuire a omenirii. Se poate spune că, atunci 
când Dumnezeu a început să-Și asume chipul trupului, Dumnezeu a lucrat personal pe 
pământ. Apoi, a început lucrarea Duhului și, acolo, a început, în mod oficial, întreaga 
lucrare pe pământ. Timp de două mii de ani, Duhul lui Dumnezeu a lucrat mereu în 
întregul univers. Oamenii nici nu știu și nici nu simt acest lucru, dar în timpul zilelor de 
pe urmă, în momentul în care această epocă urmează să se încheie în curând, 
Dumnezeu a coborât pe pământ ca să lucreze în persoană. Aceasta este 
binecuvântarea celor care s-au născut în timpul zilelor de pe urmă, care sunt capabili să 
vadă, ei personal, chipul lui Dumnezeu care trăiește în trup. „Când toată fața adâncului 
era întunecată, printre oameni Eu am început să gust amărăciunea lumii. Duhul Meu 
călătorește în întreaga lume și privește inimile tuturor oamenilor, totuși, și Eu cuceresc 

astfel omenirea în trupul Meu întrupat.” Așa este cooperarea armonioasă dintre 
Dumnezeu în cer și Dumnezeu pe pământ. În cele din urmă, în gândurile lor, oamenii 
vor crede că Dumnezeul de pe pământ este Dumnezeul din cer, că cerurile și pământul 
și tot ce este în ele au fost create de Dumnezeul de pe pământ, că omul este controlat 
de Dumnezeul de pe pământ, că Dumnezeul de pe pământ face pe pământ lucrarea din 
ceruri și că Dumnezeul din cer S-a arătat în trup. Acesta este obiectivul final al lucrării 
lui Dumnezeu pe pământ și, astfel, această etapă este cel mai înalt standard al lucrării 
din perioada întrupării; se desfășoară în divinitate și determină ca toţi oamenii să devină, 
în mod sincer, convinși. Cu cât oamenii Îl caută mai mult pe Dumnezeu în noţiunile lor, 
cu atât mai mult ei simt că Dumnezeul de pe pământ nu este real. Astfel, Dumnezeu 
spune că oamenii Îl caută pe Dumnezeu printre cuvinte goale și doctrine. Cu cât oamenii 
ÎI cunosc mai mult pe Dumnezeu în noțiunile lor, cu atât devin mai pricepuţi la rostirea 
acestor cuvinte și doctrine și cu atât vor deveni mai admirabili; cu cât oamenii rostesc 
mai multe cuvinte și doctrine, cu atât se îndepărtează mai mult de Dumnezeu, cu atât 
devin ei mai incapabili de cunoașterea substanţei omului, cu atât mai mult nu Îl ascultă 
pe Dumnezeu și cu atât mai mult ei se îndepărtează de cerinţele lui Dumnezeu. Cerinţele 
lui Dumnezeu de la om nu sunt la fel de supranaturale pe cât își imaginează oamenii, 
dar nimeni nu a înţeles vreodată, cu adevărat, voia lui Dumnezeu și, astfel, Dumnezeu 
spune: „Oamenilor caută doar pe cerul nemărginit sau pe marea care se leagănă sau 
pe lacul calm sau printre slove și doctrine goale”. Cu cât Dumnezeu face mai multe 
cerințe omului, cu atât oamenii simt mai mult că Dumnezeu este de neatins și cu atât 
cred mai mult că Dumnezeu este mare. Astfel, în conștiința lor, toate cuvintele rostite 
din gura lui Dumnezeu nu pot fi atinse de către om, nelăsându-l lui Dumnezeu nicio altă 
alegere decât de a acţiona personal; între timp, omul nu are nici cea mai mică înclinare 
de a colabora cu Dumnezeu și doar persistă în plecarea capului și în mărturisirea 
păcatelor, încercând să fie smerit și ascultător. Ca atare, fără să-și dea seama, oamenii 
intră într-o nouă religie, într-o ceremonie religioasă care este mai extremă chiar și decât 
cea din bisericile religioase. Acest lucru necesită ca oamenii să revină la condiţiile 
normale prin transformarea stării lor negative într-o stare pozitivă; dacă nu, omul va 
deveni tot mai adânc prins în capcană. 

De ce Dumnezeu Se concentrează, de multe ori, pe descrierea munților și a apelor 
în atât de multe din cuvântările Sale? Există un înţeles simbolic în aceste cuvinte? 
Dumnezeu nu doar că îi permite omului să vadă faptele Sale în trupul Său, ci, de 
asemenea, îi permite să înțeleagă puterile Lui în sfera cerească. În acest fel, în același 
timp în care cred, fără îndoială, că acesta este Dumnezeu în trup, oamenii ajung, de 
asemenea, să cunoască faptele Dumnezeului concret și, astfel, Dumnezeul de pe 
pământ este trimis la cer, iar Cel din cer este adus pe pământ. Doar după aceasta, 
oamenii devin capabili să privească, într-un mod mai complet, tot ceea ce este 
Dumnezeu și să obțină o mai mare cunoaștere a omnipotenţei lui Dumnezeu. Cu cât 
poate Dumnezeu mai mult să cucerească omenirea în trup și să-l depășească, pentru a 

călători atât peste cât și în întregul univers, cu atât oamenii sunt mai capabili să vadă 
faptele Lui pe baza observării Dumnezeului concret și, astfel, să cunoască adevărul 
lucrării Sale în întregul univers — că aceasta nu este falsă, ci reală — și astfel, ei ajung 
să știe că Dumnezeul practic de astăzi este întruchiparea Duhului și nu a aceluiași fel 
de corp trupesc ca omul. Astfel, Dumnezeu spune: „Însă, când Eu Îmi dezlănţui mânia, 
imediat munții sunt rupti în bucăţi, pământul începe imediat să se zguduie, apa se usucă 
repede, iar omul este îndată asaltat de dezastru”. Când oamenii citesc cuvintele lui 
Dumnezeu, ei le asociază cu trupul lui Dumnezeu și, astfel, lucrarea și cuvintele de pe 
tărâmul spiritual indică direct spre Dumnezeu în trup, ceea ce duce un rezultat mai 
eficient. Când Dumnezeu vorbește, este adesea de la cer la pământ și, atunci, încă o 
dată, de la pământ la Cer, lăsând toți oamenii incapabili să înțeleagă motivațiile și 
originile cuvintelor lui Dumnezeu. „Când Eu sunt printre ceruri, stelele nu sunt niciodată 
cuprinse de panică la prezența Mea. În schimb, ele își pun inimile în lucrarea lor pentru 
Mine.” Aceasta este starea cerului. Dumnezeu aranjează metodic toate în al treilea Cer, 
cu toţi slujitorii în slujba Lui, care își fac propria lucrare pentru Dumnezeu. Ei nu au făcut 
niciodată nimic în neascultare față de Dumnezeu, astfel încât ei nu sunt cuprinși de 
panica despre care vorbește Dumnezeu, dar, în schimb, își pun inima în lucrarea lor, 
niciodată nu există nicio neorânduială și, astfel, toţi îngerii trăiesc în lumina lui 
Dumnezeu. Între timp, din cauza neascultării lor și pentru că ei nu-L cunosc pe 
Dumnezeu, toți oamenii de pe pământ trăiesc în întuneric și, cu cât se opun mai mult lui 
Dumnezeu, cu atât mai mult trăiesc în întuneric. Când Dumnezeu spune: „Cu cât sunt 
mai strălucitoare cerurile, cu atât este mai întunecată lumea de dedesubt,” El Se referă 
la modul în care ziua lui Dumnezeu se apropie tot mai mult de întreaga omenire. Astfel, 
ocupaţia lui Dumnezeu de șase mii de ani în al treilea Cer va fi încheiată în curând. 
Toate lucrurile de pe pământ au intrat în capitolul final și, în curând, fiecare va fi 
îndepărtat din mâna lui Dumnezeu. Cu cât oamenii merg mai departe în vremea zilelor 
de pe urmă, cu atât sunt ei mai capabili să guste corupţia în lumea omului; cu cât ei 
merg mai departe în vremea zilelor de pe urmă, cu atât sunt ei mai îngăduitori cu privire 
la trupul lor. Sunt chiar mulţi cei care doresc să inverseze starea jalnică a lumii, totuși, 
speranţa lor se pierde în mijlocul suspinelor lor, datorită faptelor lui Dumnezeu. Astfel, 
când oamenii simt căldura primăverii, Dumnezeu le acoperă ochii și, astfel, ei plutesc pe 
valurile care se leagănă, niciunul dintre ei nefiind capabil să ajungă la barca de salvare 
îndepărtată. Deoarece oamenii sunt în mod inerent slabi, Dumnezeu spune că nu există 
nimeni care să poată îmbunătăţi lucrurile. Când oamenii își pierd speranţa, Dumnezeu 
începe să vorbească întregului univers. Începe să mântuiască întreaga omenire Și, 
numai după aceea, oamenii sunt capabili să se bucure de noua viaţă care vine odată ce 
lucrurile au fost preschimbate. Oamenii de astăzi sunt la stadiul de autoamăgire. 
Deoarece drumul din fața lor este atât de pustiu și nedeslușit și pentru că viitorul lor este 
„nelimitat” și „fără graniţe”, oamenii din această epocă nu au nicio aplecare spre luptă și 

își pot doar petrece zilele ca o pasăre Hanhao.* Niciodată nu a existat cineva care a 
urmărit, în mod serios, existența și cunoașterea vieţii umane; în schimb, ei așteaptă ziua 
în care Mântuitorul din cer coboară brusc pentru a schimba starea jalnică a lumii, doar 
după ce ei vor încerca să trăiască cinstit. Astfel este starea adevărată a întregii omeniri 
și mentalitatea tuturor oamenilor. 

Astăzi, Dumnezeu prezice, în lumina mentalității din prezent a omului, noua viitoare 
viață a sa. Aceasta este strălucirea apariţiei luminii despre care vorbește Dumnezeu. 
Ceea ce prezice Dumnezeu este ceea ce va fi, în cele din urmă, realizat de către El și 
este rodul biruinţei lui Dumnezeu asupra Satanei. „Mă mișc deasupra tuturor oamenilor 
și privesc peste tot. Nimic nu pare vreodată vechi și nicio persoană nu este cum era. Mă 
odihnesc pe tron, mă sprijin peste întregul univers [...].” Acesta este rezultatul lucrării 
prezente a lui Dumnezeu. Toţi oamenii aleși ai lui Dumnezeu se întorc la forma lor 
originală, datorită căreia îngerii, care au suferit timp de atât de mulţi ani, sunt eliberati, 
exact așa cum spune Dumnezeu: „feţele lor sunt precum cea a celui sfânt din inima 
omului”. Deoarece îngerii lucrează pe pământ și ÎI slujesc pe Dumnezeu pe pământ și 
pentru că slava lui Dumnezeu se răspândește în întreaga lume, cerul este adus pe 
pământ și pământul este ridicat la cer. Prin urmare, omul este legătura care unește cerul 
și pământul; cerul și pământul nu mai sunt despărțite, nu mai sunt separate, ci unite ca 
un întreg. În întreaga lume, există doar Dumnezeu și omul. Nu există praf sau noroi și 
toate lucrurile sunt reînnoite, precum un mic miel care stă pe o pajiște verde sub cer, 
bucurându-se de tot harul lui Dumnezeu. Și este datorită sosirii verdețţii faptul că 
suflarea vieţii strălucește, căci Dumnezeu vine în lume pentru a trăi împreună cu omul 
pentru întreaga eternitate, așa cum a fost spus din gura lui Dumnezeu că „Pot locui din 
nou în pace în Sion”. Acesta este simbolul înfrângerii Satanei, este ziua odihnei lui 
Dumnezeu și această zi va fi preamărită și proclamată de toți oamenii și sărbătorită de 
toți oamenii. Când Dumnezeu Se odihnește pe tron, acela este și momentul când 
Dumnezeu Își încheie lucrarea pe pământ și este chiar momentul când toate tainele lui 
Dumnezeu sunt arătate omului; Dumnezeu și omul vor fi pentru totdeauna în armonie, 
niciodată separați — astfel sunt imaginile frumoase ale Împărăției! 

În taine sunt ascunse taine; cuvintele lui Dumnezeu sunt cu adevărat profunde și de 
nepătruns! 


a Povestea păsării Hanhao este foarte asemănătoare cu fabula lui Esop despre furnică și 
greiere. Pasărea Hanhao preferă să doarmă în loc să-și construiască un cuib cât timp vremea este 
caldă, în ciuda avertismentelor repetate ale vecinei sale, o coțofană. Când sosește iarna, pasărea 
moare înghețată. 

Capitolul 17 


Într-adevăr, toate cuvântările care ies din gura lui Dumnezeu sunt necunoscute 
oamenilor; sunt întregul limbaj pe care oamenii nu l-au auzit. Așadar, se poate spune că 
înseși cuvintele lui Dumnezeu sunt o taină. Majoritatea oamenilor cred, în mod eronat, 
că tainele includ doar lucruri la care oamenii nu pot ajunge la nivel conceptual, probleme 
ale Cerului pe care Dumnezeu le permite acum oamenilor să le știe sau adevărul despre 
ceea ce face Dumnezeu în lumea spirituală. De aici, este evident că oamenii nu 
abordează în mod egal toate cuvintele lui Dumnezeu și nici nu le preţuiesc; mai degrabă, 
se concentrează asupra a ceea ce ei înșiși cred că sunt „taine”. Lucrul acesta dovedește 
că oamenii nu știu ce sunt cuvintele lui Dumnezeu sau ce sunt tainele; ei pur și simplu Îi 
citesc cuvintele din sfera propriilor noţiuni. Realitatea este că nu există nicio singură 
persoană care iubește cu adevărat cuvintele lui Dumnezeu și tocmai aceasta este 
rădăcina motivului pentru care El spune că: „oamenii sunt experți în a Mă înșela”. 
Dumnezeu nu spune că oamenii sunt lipsiţi de orice merit sau un dezastru total; acest 
fapt descrie situația actuală a omenirii. Nici oamenilor nu le este foarte clar cât spațiu 
ocupă Dumnezeu, de fapt, în inimile lor; doar Dumnezeu Însuși cunoaște acest lucru pe 
deplin. Prin urmare, în momentul de faţă, oamenii sunt ca niște sugari. Cât priveşte 
motivul pentru care beau lapte și pentru care ar trebui să supravieţuiască, aceștia nu-l 
cunosc. Doar mama înțelege nevoile unui copil; nu-l va lăsa să moară de foame și nu îi 
va permite copilului să mănânce peste măsură. Dumnezeu cunoaște cel mai bine 
nevoile oamenilor, deci, uneori, dragostea Lui este întruchipată în cuvintele Sale, alteori 
judecata Lui este descoperită în ele, uneori acestea îi rănesc pe oameni în adâncul 
inimilor și, câteodată, sunt foarte sincere și serioase. Acest lucru le permite oamenilor 
să simtă bunătatea și accesibilitatea lui Dumnezeu și faptul că El nu este vreo figură 
impunătoare, imaginată, care nu poate fi atinsă. Nici nu este Fiul Cerului din minţile 
oamenilor, care nu poate fi privit direct în faţă și, cu atât mai puţin nu este „un călău” ce 
ucide pe cei nevinovaţi, așa cum își imaginează oamenii. Întreaga fire a lui Dumnezeu 
este revelată în lucrarea Sa; firea lui Dumnezeul în trup de astăzi este încă întruchipată 
prin lucrarea Sa. Astfel, lucrarea Lui de slujire este una a cuvintelor, nu a ceea ce face 
El sau cum Se arată la exterior. În cele din urmă, toţi vor dobândi edificarea din cuvintele 
lui Dumnezeu și vor fi făcuţi compleți datorită lor. În experienţa lor, îndrumați de cuvintele 
lui Dumnezeu, oamenii vor dobândi o cale de a practica și, prin cuvintele din gura lui 
Dumnezeu, vor ajunge să-l cunoască întreaga fire. Datorită cuvintelor Lui, întreaga 
lucrare a lui Dumnezeu va fi împlinită, oamenii vor prinde viaţă și toți dușmanii vor fi 
învinși. Aceasta este lucrarea primară pe care nimeni nu o poate ignora. Haideţi să 
examinăm cuvintele Sale: „Cuvântările Mele răsună ca un tunet, împrăștiind lumină în 
toate cele patru direcţii și pe întregul pământ, iar în mijlocul tunetelor și al fulgerelor, 
umanitatea este doborâtă. Niciun om nu a rămas vreodată ferm în mijlocul tunetelor și 
al fulgerelor; majoritatea oamenilor sunt cumplit de îngroziţi la venirea luminii Mele și nu 

știu ce să facă”. De îndată ce Dumnezeu deschide gura, cuvintele ies. El realizează totul 
prin cuvinte, toate lucrurile sunt transformate de acestea și toți oamenii sunt reînnoiți 
prin ele. La ce se referă „tunet și fulger”? Și la ce se referă „lumină”? Niciun singur lucru 
nu poate scăpa de cuvintele lui Dumnezeu. El le folosește pentru a demasca minţile 
oamenilor și a le descrie urâţenia; El folosește cuvinte pentru a le trata vechile naturi și 
pentru a-i face pe toți oamenii Săi compleţi. Nu este tocmai aceasta importanţa 
cuvintelor lui Dumnezeu? În întregul univers, fără sprijinul și întărirea cuvintelor lui 
Dumnezeu, întreaga omenire ar fi fost distrusă, cu mult timp în urmă, până în punctul 
inexistenţei. Acesta este principiul a ceea ce face Dumnezeu și aceasta e metoda prin 
care lucrează de-a lungul planului Său de gestionare (planul mântuirii) de șase mii de 
ani. Asta arată importanța cuvintelor lui Dumnezeu. Ele străpung direct în adâncurile 
sufletelor oamenilor. De îndată ce oamenii văd cuvintele Lui, se simt șocați și îngroziți și 
fug în grabă. Ei vor să scape de realitatea cuvintelor Sale și de aceea acești „refugiaţi” 
pot fi văzuţi peste tot. De îndată ce Dumnezeu rostește cuvintele, oamenii o iau la 
sănătoasa. Acesta este un aspect al imaginii urâțeniei omenirii pe care îl descrie 
Dumnezeu. În momentul de față, toţi oamenii se trezesc treptat din stupoarea lor; este 
ca și cum, înainte, toţi ar fi dezvoltat cazuri de demenţă, și acum, că văd cuvintele lui 
Dumnezeu, par să sufere efectele reziduale ale acelei boli și sunt incapabili să-și 
recâștige stările anterioare. Așa sunt de fapt toţi oamenii și, de asemenea, reprezintă o 
portretizare adevărată a acestor cuvinte: „Mulţi oameni, mișcaţi de această luminozitate 
neclară, se trezesc instantaneu din iluziile lor. Cu toate acestea, nimeni nu și-a dat 
seama vreodată că a venit ziua când lumina Mea coboară pe pământ. De aceea 
Dumnezeu a spus: „Majoritatea oamenilor sunt uluiţi de apariţia bruscă a luminii”. Este 
total potrivit să punem problema în acest mod. Descrierea omenirii de către Dumnezeu 
nu are goluri, nici măcar pentru vârful unui ac, iar El a formulat-o cu exactitate și fără 
greșeală, motiv pentru care toți oamenii sunt pe deplin convinși. În plus, fără să știe, 
dragostea lor pentru Dumnezeu a început să se dezvolte din adâncul inimilor lor. Doar 
astfel poziţia lui Dumnezeu acolo devine mereu mai autentică, aceasta fiind, de 
asemenea, o cale prin care lucrează Dumnezeu. 

„Majoritatea oamenilor sunt doar nedumeriţi; au ochii răniţi și sunt aruncaţi, de 
lumină, în noroi.” Deoarece astfel de oameni se opun voii lui Dumnezeu (adică, se 
împotrivesc lui Dumnezeu), atunci când vin cuvintele lui Dumnezeu, îndură mustrarea 
din cauza răzvrătirii lor; de aceea se spune că lumina rănește ochii acelor persoane. 
Oamenii ca aceștia au fost deja daţi Satanei; așadar, atunci când intră în noua lucrare, 
nu au nici luminare, nici iluminare. Toţi cei care nu au lucrarea Duhului Sfânt au fost 
ocupati de Satana și, adânc în inimile lor, nu există niciun loc pentru Dumnezeu. Așadar, 
se spune că acești oameni sunt „aruncaţi în noroi”. Toţi cei în această condiţie sunt într- 
o stare de neorânduială. Ei nu pot intra pe calea cea dreaptă și nici nu pot recupera 
normalitatea; toate gândurile lor sunt contrare. Toţi oamenii de pe pământ au fost corupți 
de Satana în cel mai înalt grad. Oamenii nu au nicio vitalitate și duhnesc a cadavre. Toţi 

oamenii pământului supraviețuiesc în mijlocul unei epidemii de microbi de care nimeni 
nu poate scăpa. Ei nu sunt dornici să supraviețuiască pe pământ, dar simt întotdeauna 
că se va întâmpla ceva mai măreț, ce oamenii vor vedea cu ochii lor; astfel, toți oamenii 
se forțează să trăiască în continuare. De foarte multă vreme nu au avut nicio putere în 
inima lor; pur și simplu își folosesc speranțele invizibile ca stâlp spiritual și, astfel, îşi 
sprijină capul, pretinzând că sunt oameni și își trăiesc în confuzie zilele pe pământ. Este 
ca și cum toți oamenii ar fi fii ai diavolului întrupat. De aceea Dumnezeu a spus: 
„Dezordinea acoperă pământul, o priveliște insuportabil de tristă, care, examinată 
îndeaproape, îl asaltează pe om cu o melancolie copleșitoare”. Din cauza ivirii acestei 
situaţii, Dumnezeu a început „să presare seminţele Duhului Meu” în întregul univers și a 
început să-Și îndeplinească lucrarea de mântuire pe întregul pământ. Din cauza 
continuării acestei lucrări, Dumnezeu a făcut să înceapă să plouă cu tot felul de dezastre, 
mântuind astfel oamenii cu inimă împietrită. În fazele lucrării lui Dumnezeu, mântuirea 
încă ia forma diverselor dezastre și niciunul dintre cei osândiţi nu poate scăpa de ele. 
Doar în cele din urmă se va putea ajunge la o situaţie care să fie pe pământ „la fel de 
senin ca al treilea Cer. Aici, lucrurile vii, mari și mici, coexistă în armonie, fără a se angaja 
nici măcar o dată în «conflicte ale gurii și limbii»”. Un aspect al lucrării lui Dumnezeu 
este acela de a cuceri întreaga omenire și de a câștiga, prin cuvintele Sale, poporul ales; 
un alt aspect este acela de a-i cuceri pe toți fiii răzvrătirii, prin diverse dezastre. Aceasta 
este o parte a lucrării la scară largă a lui Dumnezeu. Doar în acest fel Împărăţia pe care 
Dumnezeu o vrea pe pământ poate fi pe deplin realizată și aceasta este partea lucrării 
Lui care este ca aurul pur. 

Dumnezeu cere mereu ca oamenii să priceapă dinamica Cerului. Pot ei realiza cu 
adevărat acest lucru? Realitatea este că, bazându-ne pe starea prezentă reală a 
oamenilor, de a fi fost corupți de Satana de mai mult de cinci mii nouă sute de ani, ei nu 
se pot compara cu Petru; prin urmare, pur și simplu nu pot realiza acest lucru. Aceasta 
este una dintre metodele lucrării lui Dumnezeu. El nu i-ar lăsa pe oameni să aștepte în 
mod pasiv; i-ar pune, în schimb, să caute în mod activ. Doar astfel Dumnezeu va avea 
ocazia să lucreze în oameni. Ar fi bine să îţi ofer mai multe explicaţii; altfel, oamenii vor 
avea pur și simplu o înţelegere superficială. După ce Dumnezeu a creat omenirea și le- 
a dăruit oamenilor duh, le-a zis că, dacă nu ÎI vor chema pe EI, nu vor fi capabili să se 
conecteze cu Duhul Său și, astfel, „televiziunea prin satelit” din Cer va fi imposibil de 
receptat pe pământ. Când Dumnezeu nu mai este în duhul oamenilor, rămâne un loc 
gol pentru alte lucruri și Satana profită astfel de ocazia de a intra. Când oamenii ÎI 
contactează pe Dumnezeu cu inimile lor, Satana intră imediat în panică și se grăbeşte 
să scape. Prin strigătele oamenilor, Dumnezeu le dă ceea ce au nevoie, însă la început 
El nu „locuiește în ei. El pur și simplu le oferă ajutor constant din cauza strigătelor lor, 
iar oamenii câştigă rezistenţă din acea forță internă, astfel încât Satana nu îndrăznește 
să vină să „se joace” după voia lui. Așadar, dacă oamenii se conectează mereu cu Duhul 
lui Dumnezeu, Satana nu îndrăznește să vină și să provoace tulburări. Fără tulburările 

Satanei, toate vieţile oamenilor sunt normale și Dumnezeu are astfel ocazia să lucreze 
în ele nestingherit. Ca atare, ceea ce vrea să facă Dumnezeu poate fi realizat prin 
oameni. De aici se poate cunoaște de ce Dumnezeu le-a cerut mereu oamenilor să-și 
sporească credinţa, și a mai spus: „Eu am cerinţe adecvate în concordanţă cu statura 
omului de pe pământ. Eu niciodată nu am pus pe cineva în dificultate și nici n-am cerut 
vreodată cuiva să-și «stoarcă sângele» pentru plăcerea Mea”. Cei mai mulţi oameni 
sunt uimiţi de cerințele lui Dumnezeu. Se întreabă de ce, din moment ce oamenii nu au 
această abilitate și au fost iremediabil corupți de Satana, Dumnezeu continuă să aibă 
cerințe de la ei. Oare nu îi pune Dumnezeu pe oameni într-o poziţie dificilă? Văzându- 
le chipurile solemne și, apoi, văzându-le privirile stinghere, nu poţi decât să râzi. 
Diversele înfățișări urâte ale oamenilor provoacă cel mai mult râsul: uneori ei sunt ca 
niște copii care iubesc joaca, iar alteori sunt ca o fetiță care se joacă de-a „mama”. 
Uneori sunt ca un câine care mănâncă un şoarece. Nu se știe dacă aceste stări urâte 
ale lor sunt de râs sau de plâns și, adesea, cu cât oamenii pot pricepe mai puţin voia 
lui Dumnezeu, cu atât sunt mai susceptibili de a da de necaz. Deci, următoarele cuvinte 
ale lui Dumnezeu -— „Sunt Eu Dumnezeul care impune creaţiei doar tăcerea?” — sunt 
suficiente pentru a arăta cât de nesăbuiţi sunt oamenii și, în plus, arată că niciun om nu 
poate înţelege voia lui Dumnezeu. Chiar dacă El dă glas voii Lui, ei nu sunt în stare să 
fie atenţi la ea. Ei fac lucrarea lui Dumnezeu doar potrivit voinței umane. Prin urmare, 
cum pot să-l priceapă voia? „Eu umblu pe pământ, împrăștiindu-Mi parfumul pretutindeni 
și, în fiecare loc, Îmi las în urmă forma. Fiecare loc răsună la sunetul glasului Meu. 
Oamenii de peste tot se gândesc la scenele frumoase de ieri, pentru că întreaga 
umanitate își amintește trecutul...” Aceasta va fi situația când se va constitui Împărăţia. 
De fapt, în câteva locuri, Dumnezeu a profetit deja frumuseţea realizării Împărăției și, 
toate acestea combinate, formează o imagine completă a Împărăției. Totuși oamenii nu- 
i acordă atenţie; o privesc pur și simplu de parcă ar fi un desen animat. 

Din cauza mileniilor de corupţie a Satanei, oamenii au trăit mereu în întuneric, deci 
acesta nu îi tulbură, și nici nu tânjesc după lumină. Astfel s-a ajuns la următoarea situație, 
când lumina sosește astăzi: „toți sunt potrivnici sosirii Mele și toţi alungă venirea luminii, 
ca și cum Eu aș fi dușmanul omului în Cer. Omul Mă întâmpină cu o lumină defensivă în 
ochi”. Deși majoritatea oamenilor încearcă să Îl iubească pe Dumnezeu cu sinceritate, El 
încă nu este mulţumit și tot condamnă omenirea. Acest lucru este derutant pentru 
oameni. Deoarece ei trăiesc în întuneric, ei încă ÎI slujesc pe Dumnezeu așa cum o fac 
în absenţa luminii. Adică, toți oamenii ÎI slujesc pe Dumnezeu folosindu-și propriile noțiuni 
și, atunci când El vine, aceasta este starea lor, și nu pot să-L slujească prin acceptarea 
noii lumini; mai degrabă, Îl slujesc cu toată experienţa pe care au avut-o ei înșiși. 
Dumnezeu nu obține bucurie din „devotamentul” omenirii, deci lumina nu poate fi lăudată 
de oameni în întuneric. Acesta este motivul pentru care Dumnezeu a rostit cuvintele de 
mai sus; nu este absolut deloc contrar realităţii și nu este maltratarea omenirii de către 
Dumnezeu, nici faptul că o neîndreptăţește. De la crearea lumii, nicio singură persoană 

nu a gustat cu adevărat din căldura lui Dumnezeu; toți oamenii au fost defensivi față de 
Dumnezeu, temându-se profund că El îi va dobori și îi va nimici. Prin urmare, de-a lungul 
acestor șase mii de ani, Dumnezeu a dat întotdeauna căldura la schimb pentru 
sinceritatea oamenilor și a continuat să-i îndrume cu răbdare la fiecare pas. Asta pentru 
că oamenii sunt atât de slabi și nu sunt capabili să afle pe deplin voia lui Dumnezeu și 
sau să-L iubească din toată inima, căci nu pot să nu fie supuși manipulării Satanei. Cu 
toate acestea, Dumnezeu rămâne îngăduitor și, într-o zi după atât de multă răbdare din 
partea Lui — adică atunci când va reînnoi lumea — El nu Se va mai îngriji de oameni 
precum o mamă. În schimb, El va da oamenilor recompensele care li se potrivesc. Din 
acest motiv, iată ce se va întâmpla atunci: „cadavrele plutesc la suprafaţa oceanului”, în 
timp ce „în locurile fără apă, alţi oameni se bucură încă, printre râsete și cântece, de 
făgăduinţele acordate lor”. Aceasta este o comparaţie între destinatiile celor care sunt 
pedepsiţi și ale celor care sunt răsplătiți. „Suprafaţa oceanului” se referă la Adâncul 
mustrării omenirii, despre care a vorbit Dumnezeu. Aceasta este destinaţia Satanei și 
este „locul de odihnă” pe care Dumnezeu l-a pregătit pentru toţi care | se împotrivesc. 
Dumnezeu Și-a dorit întotdeauna iubirea sinceră a omenirii, totuși oamenii nu știu acest 
lucru și sunt nepăsători față de el și își fac încă treaba lor. Din cauza acestui lucru, în 
toate cuvintele Lui, Dumnezeu cere întotdeauna lucruri de la oameni și le indică 
defectele și le arată calea pentru a practica, astfel încât să poată practica în conformitate 
cu aceste cuvinte. El și-a arătat atitudinea faţă de oameni: „Totuși, Eu n-am luat 
niciodată, la întâmplare, nicio singură viață umană ca să Mă joc cu ea ca și cum ar fi fost 
o jucărie. Observ durerile pe care le-a îndurat omul și înțeleg prețul pe care el l-a plătit. 
În timp ce el stă înaintea Mea, nu doresc să îl iau pe om pe nepregătite pentru a-l mustra 
și nici nu-Mi doresc să revărs asupra lui lucruri nedorite. În schimb, în tot acest timp, Eu 
doar i-am furnizat și i-am dat omului”. Când oamenii citesc aceste cuvinte de la 
Dumnezeu, simt imediat căldura Sa și gândesc: „Într-adevăr, în trecut am plătit un preţ 
pentru Dumnezeu, dar L-am și tratat cu superficialitate și, uneori, m-am plâns Lui. 
Dumnezeu m-a călăuzit întotdeauna cu vorbele Sale și El acordă atât de multă atenţie 
vieţii mele, dar, uneori, eu mă joc cu ea ca și cum ar fi o jucărie. Chiar nu ar trebui să fac 
asta. Dumnezeu mă iubește atât de mult, deci, de ce nu pot să mă străduiesc destul de 
mult?” Atunci când le vin aceste gânduri, oamenii chiar vor să-și dea palme și unii 
strâmbă chiar din nas și strigă cu voce tare. Dumnezeu înțelege ce gândesc ei și vorbește 
în consecinţă, iar aceste câteva cuvinte — care nu sunt nici dure, nici blânde — inspiră 
iubirea oamenilor față de El. În cele din urmă, Dumnezeu a profetit schimbarea din 
lucrarea Sa în momentul în care Împărăţia va fi constituită pe pământ: când Dumnezeu 
va fi pe pământ, oamenii vor putea să fie eliberaţi de dezastre și calamităţi și vor putea 
să se scalde în har; totuși, când El va începe judecata din ziua cea mare, atunci Se va 
arăta printre toți oamenii și întreaga Sa lucrare pe pământ va fi desăvârșită. În acel 
moment, deoarece ziua va fi venit, va fi exact așa cum s-a scris în Biblie: „Cine este 
nedrept să rămână în continuare nedrept, iar cel care este sfânt să rămână în continuare 

sfânt”. Cei nedrepţi vor ajunge la mustrare, iar cei sfinți vor veni înaintea tronului. Nicio 
singură persoană nu va putea să câștige indulgenţa lui Dumnezeu; nici măcar fiii și 
oamenii Împărăției. Totul este dreptatea lui Dumnezeu și o dezvăluire a firii Sale. El nu 
va arăta, pentru a doua oară, bunăvoință pentru slăbiciunile omenirii. 


Capitolul 18 


Toate cuvintele lui Dumnezeu conţin o parte din firea Lui. Firea lui Dumnezeu nu 
poate fi exprimată pe deplin în cuvinte, ceea ce este suficient pentru a arăta câtă bogăţie 
există în El. Ceea ce oamenii pot vedea și atinge este, până la urmă, limitat, la fel cum 
este și capacitatea oamenilor. Deși cuvintele lui Dumnezeu sunt clare, oamenii nu sunt 
în stare să le înțeleagă pe deplin. Luaţi aceste cuvinte de exemplu: „Într-o străfulgerare, 
fiecare animal este dezvăluit în adevărata sa formă. Tot așa, iluminate de lumina Mea, 
ființele umane și-au recăpătat sfințenia pe care o aveau odinioară. O, fie ca lumea 
coruptă a trecutului să se fi răsturnat în sfârșit în apa murdară și, scufundându-se sub 
suprafață, să se fi dizolvat în noroi!” Toate cuvintele lui Dumnezeu conțin ființa Lui și, 
deși toți oamenii sunt conștienți de aceste cuvinte, nici măcar unul nu le-a cunoscut 
niciodată semnificaţia. În ochii lui Dumnezeu, toţi cei care | se împotrivesc sunt dușmanii 
Săi, adică cei care aparţin duhurilor rele sunt animale. Din asta se poate observa 
adevărata stare a bisericii. Toţi oamenii sunt iluminaţi de cuvintele lui Dumnezeu și, în 
această lumină, se cercetează pe ei înșiși fără a fi supuși prelegerilor, mustrării sau 
alungării directe de către alții, fără a fi supuși altor modalităţi umane de a face lucrurile 
și fără ca alții să le atragă atenţia asupra lucrurilor. Din „perspectiva microscopică”, ei 
văd foarte clar câtă boală există, într-adevăr, înlăuntrul lor. În cuvintele lui Dumnezeu, 
orice fel de spirit este clasificat și revelat în forma sa originară; aceia cu spiritele 
îngerilor devin mai iluminaţi și mai Iluminati, de unde și cuvintele lui Dumnezeu: 
„recăpătându-şi sfințenia pe care o aveau odinioară”. Aceste cuvinte se bazează pe 
rezultatul final obținut de Dumnezeu. Desigur, deocamdată, acest rezultat nu poate fi 
obținut pe deplin — este doar o anticipare prin care se poate vedea voia lui Dumnezeu. 
Aceste cuvinte sunt suficiente pentru a arăta că un număr mare de oameni se va nărui 
în cuvintele lui Dumnezeu și va fi învins în procesul treptat de sanctificare a tuturor 
oamenilor. Aici, „dizolvându-se în noroi” nu contrazice distrugerea lumii de către 
Dumnezeu cu foc, iar „străfulgerare'” se referă la mânia lui Dumnezeu. Când Dumnezeu 
Își va dezlănţui grozava Sa mânie, întreaga lume va experimenta tot felul de dezastre 
ca rezultat, precum un vulcan care erupe. Stând la înălţime în cer, se poate vedea că, 
pe pământ, tot felul de calamităţi se apropie de întreaga omenire, tot mai mult cu fiecare 
zi. Privind de sus în jos, pământul prezintă o varietate de scene precum cele care preced 
un cutremur. Focul lichid năvălește necontenit, lava curge liber, munţii se mută și o 
lumină rece strălucește peste toate. Întreaga lume s-a scufundat în foc. Aceasta este 

scena în care Dumnezeu Își dezlănţuie mânia și este timpul judecății Sale. Toţi cei care 
sunt din carne și sânge vor fi incapabili să scape. Astfel, războaiele dintre ţări și 
conflictele dintre oameni nu vor fi necesare pentru a distruge întreaga lume; în schimb, 
lumea se va „bucura în mod conștient” în leagănul mustrării lui Dumnezeu. Nimeni nu 
va putea scăpa; fiecare persoană în parte trebuie să treacă prin acest calvar, una câte 
una. După aceea, întregul univers va scânteia din nou de strălucire sfântă și întreaga 
omenire va începe din nou o viață nouă. lar Dumnezeu Se va odihni deasupra 
universului și va binecuvânta întreaga omenire în fiecare zi. Cerul nu va fi insuportabil 
de pustiu, ci își va recupera vitalitatea pe care nu a mai avut-o de la crearea lumii, iar 
venirea „celei de-a șasea zile” va fi când Dumnezeu va începe o nouă viaţă. Și 
Dumnezeu și omenirea vor intra în odihnă, iar universul nu va mai fi tulbure sau murdar, 
ci va fi reînnoit. Acesta este motivul pentru care Dumnezeu a spus: „Pământul nu mai 
este nemișcat și tăcut, cerul nu mai este pustiu și trist”. În Împărăţia cerurilor, nu au 
existat niciodată nedreptate și emoţii umane ori vreuna dintre firile corupte ale omenirii, 
deoarece tulburarea Satanei nu este prezentă acolo. „Oamenii sunt cu toţii capabili să 
înțeleagă cuvintele lui Dumnezeu, iar viața în cer este o viaţă plină de bucurie. Toţi cei 
din cer au înţelepciune și demnitatea lui Dumnezeu. Din cauza diferenţelor dintre cer și 
pământ, cetățenii cerului nu sunt numiţi „oameni”; mai degrabă, Dumnezeu îi numește 
„duhuri”. Diferenţele dintre aceste două cuvinte sunt esenţiale — cei numiţi acum 
„oameni” au fost corupți de Satana, în timp ce „duhurile” nu au fost. În cele din urmă, 
Dumnezeu va transforma oamenii de pe pământ în fiinţe cu însușirile duhurilor din ceruri 
și atunci nu vor mai fi supuși tulburării Satanei. Acesta este adevăratul sens al cuvintelor: 
„Sfinţenia Mea s-a propagat peste tot în univers”. „Pământul, în starea sa primordială, 
aparține cerului, iar cerul este unit cu pământul. Omul este cordonul care unește cerul 
și pământul și, datorită sfinţeniei lui, datorită reînnoirii lui, cerul nu mai este ascuns de 
pământ, iar pământul nu mai este tăcut față de cer.” Acest lucru se spune cu referire la 
oamenii care au duhuri de îngeri și, în acest moment, „îngerii” vor putea din nou să 
coexiste în mod pașnic și să își recapete starea iniţială, fără a mai fi împărţiţi de către 
trup între tărâmurile cerului și ale pământului. „Îngerii” de pe pământ vor putea comunica 
cu îngerii din cer, oamenii de pe pământ vor afla tainele cerului, iar îngerii din ceruri vor 
afla secretele lumii umane. Cerul și pământul vor fi unite, fără nicio distanţă între ele. 
Aceasta este frumuseţea înfăptuirii Împărăției. Este ceea ce va completa Dumnezeu și 
ceva după care tânjesc toți oamenii și toate duhurile. Dar cei din lumea religioasă nu știu 
nimic despre asta. Ei doar așteaptă ca Isus Mântuitorul să vină pe un nor alb și să le ia 
sufletele, lăsând „gunoiul” împrăștiat peste pământ (aici, „gunoiul” se referă la cadavre). 
Nu este aceasta o noţiune pe care o împărtășesc toți oamenii? Acesta este motivul 
pentru care Dumnezeu a spus: „O! Oare cum ar putea lumea religioasă să nu fie distrusă 
de autoritatea Mea pe pământ?” Datorită completării oamenilor lui Dumnezeu pe 
pământ, lumea religioasă va fi răsturnată. Acesta este adevăratul sens al „autorității” 
despre care a vorbit Dumnezeu. Dumnezeu a spus: „Există cineva care, în ziua Mea, să 

Îmi facă numele de ocară? Toate fiinţele umane își îndreaptă privirea plină de respect 
către Mine și, în inima lor, Mă strigă în taină”. Asta a spus El despre consecințele 
distrugerii lumii religioase. Aceasta se va supune în întregime înaintea tronului lui 
Dumnezeu datorită cuvintelor Sale și nu va mai aştepta ca un nor alb să coboare, nu va 
mai privi spre cer, ci va fi în schimb cucerită înaintea tronului lui Dumnezeu. De aici 
cuvintele: „în inima lor, Mă strigă în taină” — acesta va fi rezultatul pentru lumea 
religioasă, pe care Dumnezeu o va cuceri în întregime. La asta se referă atotputernicia 
lui Dumnezeu -— la doborârea tuturor oamenilor religioși, a celor mai răzvrătiți din 
omenire, astfel încât ei să nu se mai agaţe niciodată de propriile noţiuni, ca să-L poată 
cunoaște pe Dumnezeu. 

Deși cuvintele lui Dumnezeu au prezis în mod repetat frumuseţea Împărăției, au 
vorbit despre diferitele ei aspecte și au descris-o din perspective diferite, totuși, oamenii 
nu pot să exprime pe deplin fiecare condiţie a Epocii Împărăției, deoarece capacitatea 
lor de a primi lasă prea mult de dorit. Toate cuvintele din cuvântările Lui au fost rostite, 
dar oamenii nu s-au uitat înlăuntrul lor cu un fluoroscop, cu raze X, și sunt astfel privați 
de claritate și înțelegere și chiar confuzi. Acesta este cel mai mare defect al trupului. 
Deși în inimile lor oamenii vor să-L iubească pe Dumnezeu, ei | se împotrivesc din cauza 
tulburărilor Satanei, așa că Dumnezeu a atins iar și iar inimile amorţite și neghioabe ale 
oamenilor, pentru ca ei să poată fi reînviaţi. Tot ceea ce Dumnezeu demască este 
urâţenia Satanei, așadar, cu cât sunt mai dure cuvintele Lui, cu atât Satana este mai 
rușinat, cu atât mai puţin înrobite devin inimile oamenilor, iar dragostea lor poate fi trezită 
mai mult. Așa lucrează Dumnezeu. Deoarece Satana a fost demascat și văzut pe deplin, 
nu mai îndrăznește să ocupe inimile oamenilor și, astfel, îngerii nu mai sunt hărțuiți. În 
acest fel, ei Îl iubesc pe Dumnezeu cu toată inima și mintea lor. Doar în acest moment 
se vede limpede că, în adevăratul lor sine, îngerii Îi aparţin lui Dumnezeu și Îl iubesc. 
Numai pe această cale se poate împlini voia lui Dumnezeu. „În inimile tuturor fiinţelor 
umane, a fost statornicit un loc pentru Mine. Nu voi mai întâlni aversiune sau renunțare 
printre oameni, căci lucrarea Mea cea măreaţă a fost deja îndeplinită și nu mai este 
stingherită.” Acesta este sensul a ceea ce s-a descris mai sus. Din cauza hărțuirii 
Satanei, oamenii nu pot găsi timp să-L iubească pe Dumnezeu și sunt întotdeauna 
încurcaţi de lucrurile lumești și amăgiţi de Satana, astfel încât să acţioneze din confuzie. 
Acesta este motivul pentru care Dumnezeu a spus că oamenii au „îndurat atâtea greutăţi 
ale vieţii, atâtea nedreptăţi din partea lumii, atâtea vicisitudini ale tărâmului uman, dar, 
acum, ei sălășluiesc în lumina Mea. Cine nu plânge pentru nedreptăţile de ieri?” Când 
oamenii aud aceste cuvinte, ei simt că Dumnezeu este tovarășul lor de suferință, că îi 
compătimește și, în acel moment, le împărtășește plângerile. Ei simt brusc durerea lumii 
umane și se gândesc: „Este atât de adevărat — nu m-am bucurat niciodată de nimic în 
lume. De când am ieșit din pântecele mamei mele și până acum, am trăit viata umană 
și nu am câștigat nimic, dar am suferit atât de mult. Totul e atât de gol! lar acum, sunt 
atât de corupt de Satana! O! Dacă nu ar fi mântuirea lui Dumnezeu, când va veni vremea 

morţii mele, nu îmi voi fi trăit toată viaţa degeaba? Există vreo semnificaţie a vieții 
umane? Nu este de mirare că Dumnezeu a spus că totul sub soare este gol. Dacă 
Dumnezeu nu m-ar fi luminat astăzi, încă aș fi în întuneric. Ce jalnic!” În acest moment, 
în inima lor încolţește o îndoială: „Dacă nu pot câștiga făgăduinţa lui Dumnezeu, cum 
pot continua să experimentez viața?” Toţi cei care citesc aceste cuvinte vor ajunge să 
plângă în timp ce se roagă. Acesta este psihicul uman. Ar fi imposibil ca cineva să 
citească acest lucru și să nu aibă nicio reacţie, dacă nu cumva este dezechilibrat psihic. 
În fiecare zi, Dumnezeu dezvăluie stările a tot felul de oameni. Uneori, El exprimă 
nemulțumirile în numele lor. Uneori, El îi ajută pe oameni să treacă cu succes printr-un 
anumit mediu și să îl depășească. Uneori, El evidenţiază „transformările” oamenilor. În 
caz contrar, oamenii nu ar ști cât de mult au crescut în viață. Uneori, Dumnezeu scoate 
în evidență experienţele oamenilor în realitate, iar alteori, El pune în evidenţă 
imperfecțiunile și neajunsurile lor. Uneori, El le face noi cereri, iar alteori, evidenţiază 
măsura în care ei Îl înțeleg. Cu toate acestea, Dumnezeu a mai spus: „Am auzit cuvintele 
spuse din inimă de atâţia oameni, relatările rostite de atâţia oameni despre experiențele 
dureroase din toiul suferinței; am văzut atât de mulţi, în necazurile cele mai cumplite, 
oferindu-Mi fără greș loialitatea lor și pe atât de mulţi i-am privit, în timp ce străbăteau 
cărarea anevoioasă, zbătându-se să găsească o cale de ieșire”. Aceasta este o 
descriere a caracterelor pozitive. În fiecare episod al „dramei istoriei umane”, nu au 
existat doar personaje pozitive, ci și negative. Prin urmare, Dumnezeu începe să 
dezvăluie urâţenia acestor personaje negative. Astfel, numai prin contrastul cu 
„trădătorii” se dezvăluie loialitatea neclintită și curajul neînfricat al „oamenilor drepți”. În 
viața tuturor oamenilor, există factori negativi și, fără excepţie, și factori pozitivi. 
Dumnezeu Se folosește de ambele tipuri de factori pentru a dezvălui adevărul despre 
toți oamenii, astfel încât trădătorii să-și plece capul și să-și admită păcatele, și astfel 
încât, cu încurajare, oamenii drepţi să fie fideli în continuare. Implicaţiile cuvintelor lui 
Dumnezeu sunt foarte profunde. Uneori, oamenii le citesc și nu mai pot de râs, în timp 
ce alteori, doar își clatină capul în tăcere. Uneori își amintesc, uneori plâng amarnic și 
își recunosc păcatele, alteori orbecăie și alteori caută. În general, reacţiile oamenilor se 
schimbă din cauza diferitelor împrejurări în care vorbește Dumnezeu. Atunci când o 
persoană citește cuvintele lui Dumnezeu, uneori cei prezenți, din păcate, pot chiar crede 
greșit că acea persoană este bolnavă psihic. Luaţi în considerare aceste cuvinte: „lar 
astfel, disputele controversate nu mai există pe pământ și, urmând cuvintele care 
izvorăsc din Mine, feluritele «arme» ale epocii moderne sunt, de asemenea, retrase”. 
Cuvântul „arme” ar putea singur să asigure râsetele pentru o zi întreagă și, de fiecare 
dată când cineva își va aminti, din întâmplare, cuvântul „arme”, va râde teribil în sinea 
lui. Nu este așa? Cum ai putea să nu râzi de asta? 

Când râdeţi, nu uitaţi să înţelegeţi ceea ce Dumnezeu cere de la omenire și nu uitaţi 
să vedeți adevărata stare a bisericii: „Toată omenirea a revenit la normal și a pornit spre 
o nouă viaţă. Trăind în noile împrejurimi, un număr considerabil de oameni se uită în jurul 

lor, simțindu-se ca și cum au intrat într-o lume nou-nouţă și, din acest motiv, nu reușesc 
să se adapteze imediat la mediul lor actual sau să apuce direct pe cărarea cea dreaptă”. 
Aceasta este în prezent adevărata stare a bisericii. Nu fi prea nerăbdător să faci ca toți 
oamenii să intre imediat pe calea cea bună. Odată ce lucrarea Duhului Sfânt va progresa 
până la un anumit punct, oamenii vor intra în ea cu toții, fără să-și dea seama. Când vei 
înțelege esenţa cuvintelor lui Dumnezeu, vei ști până la ce punct a lucrat Duhul Său. Voia 
lui Dumnezeu este aceasta: „Eu doar administrez, în funcţie de nedreptatea omului, o 
măsură potrivită de «educaţie», cea mai bună pentru a le permite tuturor să se încadreze 
pe calea cea bună”. Acesta este modul de a vorbi și de a lucra al lui Dumnezeu și este și 
calea specifică de practică a omenirii. După aceasta, El le-a indicat oamenilor o altă stare 
a omenirii: „Dacă ființele umane nu sunt dornice să se bucure de beatitudinea care este 
în Mine, tot ce pot face Eu este să fiu de acord cu dorinţele lor și să-i trimit în Adânc”. 
Dumnezeu a vorbit exhaustiv și nu le-a lăsat oamenilor nicio ocazie de a se plânge. 
Aceasta este tocmai diferenţa dintre Dumnezeu și om. Dumnezeu îi vorbește întotdeauna 
omului în mod deschis și liber. În tot ceea ce spune Dumnezeu, se poate vedea inima Sa 
sinceră, care îi determină pe oameni să-și măsoare propriile inimi cu a Lui și care le 
permite să-și deschidă inima către El, pentru ca El să vadă unde se încadrează aceștia 
în spectrul curcubeului. Dumnezeu nu a aplaudat niciodată credința sau dragostea 
nimănui, dar El a avut întotdeauna cerinţe de la oameni și le-a demascat partea urâtă. 
Acest lucru arată ce „statură” mică au oamenii și cât de defectuoasă este „constituţia” lor. 
Ei au nevoie de mai mult „exerciţiu” pentru a compensa aceste defecte, și de aceea 
Dumnezeu „Își dezlănţuie furia” asupra oamenilor neîncetat. Într-o zi, când Dumnezeu va 
fi dezvăluit întregul adevăr despre omenire, oamenii vor fi făcuţi completi, iar Dumnezeu 
Se va linişti. Oamenii nu Îl vor mai linguși pe Dumnezeu, iar El nu îi va mai „educa”. De 
atunci, oamenii vor putea „trăi pe cont propriu”, dar nu acesta este momentul. Există încă 
mult în oameni care poate fi numit „contrafăcut” și sunt necesare mai multe runde de 
examinare, mult mai multe „puncte de control” unde „impozitele” lor pot fi plătite în mod 
corespunzător. Dacă mai există mărfuri contrafăcute, acestea vor fi confiscate, astfel 
încât să nu fie vândute, iar apoi acel lot de bunuri de contrabandă va fi distrus. Nu este 
aceasta o modalitate bună de a face lucrurile? 


Capitolul 19 


Se pare că, în imaginaţia oamenilor, Dumnezeu este foarte semet și este de 
nepătruns. Este ca și cum Dumnezeu nu ar locui în mijlocul omenirii și i-ar dispreţui pe 
oameni pentru că este atât de semeț. Cu toate acestea, Dumnezeu distruge noțiunile 
oamenilor și le elimină pe toate, îngropându-le în „morminte” unde se transformă în 
cenușă. Atitudinea lui Dumnezeu faţă de noţiunile omenirii este similară atitudinii Lui față 
de cei morți, definindu-le după placul inimii. Se pare că „noţiunile” nu au reacţii; de aceea, 

Dumnezeu face această lucrare de la crearea lumii până astăzi și nu S-a oprit niciodată. 
Din cauza trupului, oamenii sunt corupți de Satana și, din cauza acţiunilor Satanei pe 
pământ, oamenii își formează tot felul de noţiuni pe parcursul experienţelor personale. 
Lucrul acesta se numește „formare naturală”. Aceasta este ultima etapă a lucrării lui 
Dumnezeu pe pământ, deci metoda lucrării Sale a atins apogeul, iar El îi pregătește mai 
intens pe oameni astfel încât ei să poată fi făcuţi compleţi în lucrarea Sa finală, 
mulțumind în cele din urmă voia lui Dumnezeu. Înainte, în mijlocul omenirii erau doar 
luminarea și iluminarea Duhului Sfânt, dar nu și cuvinte rostite de Dumnezeu Însuși. 
Când Dumnezeu a vorbit cu propria-l voce, toată lumea a fost uimită, iar cuvintele de 
astăzi sunt și mai enigmatice. Semnificaţia lor este și mai greu de înțeles, iar oamenii 
par să fie confuzi, întrucât cincizeci la sută din cuvintele Lui sunt între ghilimele. „Când 
vorbesc, omul ascultă glasul Meu cu atenţie concentrată; dar când încetez să vorbesc, 
el începe din nou propria sa «întreprindere».” Acest pasaj include un cuvânt între 
ghilimele. Cu cât mai mult umor vorbește Dumnezeu, așa cum face aici, cu atât mai mult 
îi atrag cuvintele pe oameni să le citească. Oamenii pot să accepte să fie trataţi atunci 
când sunt relaxaţi. Totuși, în primul rând, acest lucru este pentru a-i împiedica pe mai 
mulți oameni să fie descurajați sau dezamăgiţi atunci când nu înțeleg cuvintele lui 
Dumnezeu. Aceasta este o tactică în războiul lui Dumnezeu împotriva Satanei. Numai 
astfel vor rămâne oamenii interesați de cuvintele lui Dumnezeu și vor continua să le 
acorde atenţie chiar și atunci când nu le pot urma firul. Pe de altă parte, și celelalte 
cuvinte ale Sale care nu sunt înconjurate de citate au un farmec deosebit și, astfel, 
acestea sunt mai ușor de recunoscut și îi fac pe oameni să iubească și mai mult cuvintele 
lui Dumnezeu și să simtă dulceaţa cuvintelor Lui în inima lor. Întrucât cuvintele lui 
Dumnezeu vin într-o mare varietate de forme și sunt bogate și diverse, și datorită faptului 
că substantivele nu se repetă printre multele Lui cuvinte, în al treilea lor sens, oamenii 
cred că Dumnezeu este întotdeauna nou și niciodată vechi. De exemplu: „Eu nu cer 
omului să fie un simplu «consumator», însă îi cer să fie un «producător» capabil să 
provoace înfrângerea Satanei”. Semnificațiile cuvintelor „consumator” și „producător” din 
acea frază sunt similare unor cuvinte rostite în trecut, dar Dumnezeu nu este inflexibil; 
mai degrabă, El îi face pe oameni să fie conștienți de prospeţimea Sa și, prin urmare, să 
prețuiască dragostea lui Dumnezeu. Judecata Lui și cerințele Sale de la omenire sunt 
conţinute în umorul din discursul lui Dumnezeu. Întrucât toate cuvintele lui Dumnezeu 
au obiective și semnificaţii, umorul Său nu este pur și simplu menit să destindă atmosfera 
sau să-i facă pe oameni să râdă zgomotos, și nici nu este menit să le relaxeze mușchii. 
În schimb, umorul lui Dumnezeu intenţionează să-i elibereze pe oameni de cinci mii de 
ani de robie, niciodată să mai fie legaţi, astfel încât să fie mai capabili să accepte 
cuvintele lui Dumnezeu. Metoda lui Dumnezeu este de a folosi o lingură de zahăr ca 
medicamentul să alunece mai ușor; El nu-i forțează pe oameni să înghită medicamente 
amare. În dulceaţă e amărăciune, iar în amărăciune e dulceaţă. 

„Atunci când o licărire slabă de lumină începe să se arate la Răsărit, toți oamenii din 

univers, din acel motiv, își îndreaptă, pentru moment, atenţia spre lumina de la Răsărit. 
Nemaifiind în continuare cufundată în somn, omenirea merge să observe sursa luminii 
estice, dar, din cauza limitelor puterii umane, nimeni nu poate vedea locul de unde 
provine lumina.” Acest lucru se întâmplă peste tot în univers, nu numai în mijlocul fiilor 
lui Dumnezeu și al poporului Său. Toţi oamenii din cercurile religioase și necredincioșii 
au această reacţie. În momentul în care lumina lui Dumnezeu strălucește, inimile lor se 
schimbă treptat, iar ei încep pe neștiute să descopere că vieţile lor nu au sens, că viața 
umană e lipsită de valoare. Oamenii nu urmăresc un viitor, nu se gândesc la ziua de 
mâine și nici nu-și fac griji în privința acesteia; mai degrabă, ei se agaţă de ideea că ar 
trebui să mănânce și să bea mai mult cât sunt încă „tineri” și că totul va fi meritat odată 
ce va sosi ziua de pe urmă. Oamenii nu au nicio dorință de a guverna lumea. Vigoarea 
din dragostea omenirii pentru lume a fost furată în întregime de „diavol”, dar nimeni nu 
știe care este rădăcina. Ei nu pot decât să alerge încoace și încolo, informându-se unul 
pe celălalt, căci ziua lui Dumnezeu nu a sosit încă. Într-o zi, toată lumea va vedea 
răspunsurile tuturor tainelor de nepătruns. Exact la asta S-a referit Dumnezeu când a 
spus: „Omul se va trezi din somn și din vis și, doar atunci, îşi va da seama că ziua Mea 
se apropie încet în lume”. Când acel moment va veni, toți oamenii care-l aparțin lui 
Dumnezeu vor fi ca frunzele verzi, „așteptând să-Mi consacre porțiunea lor individuală, 
în momentul în care Eu sunt pe pământ”. Deci mulţi dintre oamenii lui Dumnezeu din 
China tot se prăbușesc după ce El Își face auzit glasul și, astfel, Dumnezeu spune: „însă, 
fără puterea de a modifica faptul îndeplinit, ei pot doar să aștepte ca Eu să pronunt 
sentinţa”. Printre ei, tot vor fi câţiva de alungat — nu toţi vor rămâne neschimbaţi. Mai 
degrabă, oamenii pot doar să atingă standardul numai după ce au fost supuși testului, 
în urma căruia li se eliberează „certificate de calitate”; în caz contrar, aceștia vor deveni 
rebuturi în grămada de rămășițe. Dumnezeu subliniază în mod constant adevărata stare 
a omenirii, așa că oamenii simt din ce în ce mai mult tăinicia lui Dumnezeu. „Dacă El nu 
ar fi Dumnezeu, cum ar putea să ne cunoască atât de bine adevărata stare?” Cu toate 
acestea, din cauza slăbiciunii oamenilor, „în inimile oamenilor, Eu nu sunt nici sus, nici 
jos. În ceea ce-i priveşte pe oameni, este o chestiune de indiferență dacă Eu exist sau 
nu”. Nu aceasta este tocmai starea tuturor oamenilor care se potrivește cel mai bine 
realităţii? În ceea ce-i privește pe oameni, Dumnezeu există atunci când ÎI caută și nu 
există atunci când nu-L caută. Altfel spus, Dumnezeu există în inimile oamenilor în 
momentul în care ei au nevoie de ajutorul Său, dar, când nu mai au nevoie de EIl, 
Dumnezeu nu mai există. Asta este în inimile oamenilor. În realitate, toată lumea de pe 
pământ gândește așa, inclusiv toți „ateii”, iar „impresia” lor despre Dumnezeu este, de 
asemenea, vagă și opacă. 

„De aceea, munţii devin graniţe între naţiuni pe pământ, apele devin bariere pentru 
a ține oamenii despărțiți între pământuri, iar aerul devine cel care curge de la un om la 
altul, în spaţiul de pe pământ.” Aceasta a fost lucrarea pe care a făcut-o Dumnezeu 
când crea lumea. Menţionarea acestui lucru aici îi zăpăcește pe oameni: e posibil ca 

Dumnezeu să vrea să creeze o altă lume? Este corect să spunem acest lucru: de fiecare 
dată când Dumnezeu vorbește, cuvintele Sale conţin crearea, gestionarea și 
distrugerea lumii; doar că uneori sunt clare, iar alteori sunt vagi. Întreaga gestionare a 
lui Dumnezeu este inclusă în cuvintele Lui; doar că oamenii nu le pot distinge. 
Binecuvântările pe care Dumnezeu le oferă oamenilor le însutesc credinţa. Din exterior, 
pare că Dumnezeu le face o promisiune, dar, în esență, este măsura cerinţelor Lui 
pentru oamenii Împărăției Sale. Cei ce sunt potriviti pentru a fi folosiţi vor rămâne, iar 
cei care nu sunt potriviti vor fi înghiţiţi de o calamitate care se abate din cer. „Tunetul 
asurzitor din cer îl doboară pe om; munții înalţi, în timp ce se răstoarnă, îl îngroapă; 
fiarele sălbatice, în foamea lor, îl devorează; și oceanele care se ridică în talazuri se 
închid peste capul lui. Pe măsură ce omenirea se implică într-un conflict fratricid, toţi 
oamenii își vor căuta propria distrugere în calamităţile care se ridică din mijlocul lor.” 
Acesta este „tratamentul special” care va fi acordat celor care nu ating standardele și 
cărora nu li se va aduce mântuirea în Împărăţia lui Dumnezeu. Cu cât Dumnezeu spune 
mai multe lucruri precum „Voi, cu siguranță, sub îndrumarea luminii Mele, veţi străpunge 
încleștarea forțelor întunericului. Cu siguranţă, în mijlocul întunericului, nu veţi pierde 
lumina care vă ghidează,” cu atât mai mulţi oameni devin conștienți de caracterul lor 
onorabil; ca atare, au mai multă credinţă pentru a căuta noua viață. Dumnezeu le oferă 
oamenilor ceea ce ei Îi cer. După ce Dumnezeu îi dă în vileag într-o anumită măsură, 
EI Își schimbă modul de a vorbi, folosind un ton de binecuvântare pentru a obţine cel 
mai bun rezultat. A avea cerinţe de la omenire astfel dă rezultate mai practice. Întrucât 
toți oamenii sunt dispuși să discute despre afaceri cu partenerii lor — toți sunt experți în 
afaceri — tocmai acest lucru îl vizează Dumnezeu când spune asta. Așadar, ce este 
„Sinim”? Aici, Dumnezeu nu Se referă la Împărăția de pe pământ, care este coruptă de 
Satana, ci mai degrabă la o adunare a tuturor îngerilor care au venit de la Dumnezeu. 
Cuvintele „hotărâți și de neclintit” implică faptul că îngerii vor învinge toate forțele 
Satanei, consacrând astfel Sinimul în întregul univers. Astfel, adevăratul sens al 
Sinimului este o adunare a tuturor îngerilor de pe pământ și, aici, se referă la cei de pe 
pământ. Prin urmare, Împărăția care va exista ulterior pe pământ va fi numită „Sinim”, 
și nu „Împărăţie”. Nu există niciun sens real pentru „Împărăţia” de pe pământ; este, în 
esenţă, Sinimul. Astfel, putem afla adevăratul sens al cuvintelor „cu siguranță, Îmi veți 
emana slava în întregul univers” numai raportându-le la definiţia Sinimului. Lucrul 
acesta demonstrează viitorul clasament al tuturor oamenilor de pe pământ. Toţi oamenii 
din Sinim vor fi regi care conduc toate popoarele pământului, după ce au îndurat 
mustrarea. Tot ce este pe pământ va funcţiona normal datorită conducerii oamenilor din 
Sinim. Aceasta nu este decât o schiţă, în linii mari, a situaţiei. Toţi oamenii vor rămâne 
în Împărăţia lui Dumnezeu, ceea ce înseamnă că vor fi lăsaţi în Sinim. Oamenii de pe 
pământ vor putea să comunice cu îngerii. Ca atare, între cer și pământ va exista o 
legătură; sau, altfel spus, toți oamenii de pe pământ | se vor supune lui Dumnezeu și-L 
vor iubi așa cum fac îngerii din cer. În acel moment, Dumnezeu Se va arăta public 

tuturor oamenilor de pe pământ și le va permite să-l vadă adevăratul chip cu ochiul liber 
și li Se va dezvălui în orice moment. 


Capitolul 20 


Dumnezeu a creat întreaga omenire și a condus-o până astăzi. Astfel, Dumnezeu 
știe tot ce se întâmplă printre oameni: El cunoaște amărăciunea și înțelege dulceaţa din 
lumea omului și, astfel, El descrie în fiecare zi condiţiile de viaţă ale întregii omeniri şi, 
în plus, tratează slăbiciunea și corupţia acesteia. Nu este dorinţa inimii lui Dumnezeu ca 
întreaga omenire să fie aruncată în Adânc sau ca ea să fie mântuită. Există întotdeauna 
un principiu al acţiunilor lui Dumnezeu, dar nimeni nu este capabil să înțeleagă legile a 
tot ceea ce face El. Când oamenii devin conștienți de măreţia și mânia lui Dumnezeu, 
El schimbă imediat tonul în milă și dragoste, dar când oamenii ajung să cunoască mila 
și dragostea Lui, El schimbă imediat tonul, încă o dată, făcându-și cuvintele la fel de 
greu de mâncat de parcă acestea ar fi un pui viu. În toate cuvintele lui Dumnezeu, 
niciodată nu a fost repetat începutul și niciodată nu a fost spus vreun cuvânt de-al Lui 
potrivit principiului cuvântărilor de ieri; nici măcar tonul nu este același și nu există nicio 
legătură în conţinut — toate acestea îi fac pe oameni să fie și mai uluiţi. Aceasta este 
înțelepciunea lui Dumnezeu și revelaţia firii Sale. El folosește tonul și stilul discursului 
Său pentru a risipi noţiunile oamenilor, pentru a-l deruta pe Satana, răpindu-i Satanei 
ocazia de a otrăvi faptele lui Dumnezeu. Minunăţia acţiunilor lui Dumnezeu face ca 
minţile oamenilor să fie lăsate zdruncinate de cuvintele lui Dumnezeu. Ei abia reușesc 
să-și găsească propria ușă din față și nici măcar nu știu când ar trebui să mănânce sau 
să se odihnească, realizând astfel, cu adevărat, „privarea de somn și de hrană pentru a 
se sacrifica pentru Dumnezeu”. Totuși, chiar în acest moment, Dumnezeu rămâne 
nemulțumit de împrejurările actuale și este întotdeauna supărat pe om, forțându-l să 
scoată la iveală adevărata sa inimă. Dacă nu, de îndată ce Dumnezeu le-ar arăta cea 
mai mică indulgență, oamenii ar „asculta” imediat și ar deveni permisivi. Aceasta este 
josnicia omului; el nu poate fi convins, ci trebuie să fie bătut sau târât ca să fie determinat 
să se miște. „Dintre toţi cei pe care îi consider, nimeni nu M-a căutat vreodată în mod 
intenţionat și direct. Toţi vin înaintea Mea, la îndemnul celorlalți, urmând majoritatea și 
nu sunt dispuși să plătească preţul sau să-și petreacă timpul îmbogăţindu-și vieţile.” Stfel 
este soarta tuturor celor de pe pământ. Așadar, fără lucrarea apostolilor sau a liderilor, 
toți oamenii s-ar fi împrăștiat de mult și, astfel, de-a lungul veacurilor, apostolii și profeții 
n-au lipsit. 

În aceste cuvântări, Dumnezeu acordă o atenţie deosebită rezumării condiţiilor de 
viață ale întregii omeniri. Toate cuvintele ca acelea care urmează sunt de acest fel: 
„Viaţa omului nu are nici un strop de căldură și este lipsită de orice urmă de umanitate 
sau lumină - totuși, el a fost mereu indulgent cu sine, tolerând o viaţă lipsită de valoare, 


470 


în care el se grăbește fără a obţine nimic. Cât ai clipi din ochi, se apropie ziua morții, iar 
omul moare de o moarte amară”. De ce Dumnezeu a călăuzit existența omenirii până 
astăzi și, totuși, dezvăluie, de asemenea, goliciunea vieţii din lumea oamenilor? Și de ce 
descrie El întreaga viață a tuturor oamenilor ca „sosind în grabă și plecând în grabă”? 
Se poate spune că acesta este întregul plan al lui Dumnezeu, că este în întregime 
decretat de Dumnezeu și, ca atare, într-un alt sens, el reflectă modul în care Dumnezeu 
disprețuiește totul, cu excepţia vieţii în divinitate. Deși Dumnezeu a creat întreaga 
omenire, Lui nu l-a făcut niciodată cu adevărat plăcere viaţa întregii omeniri și, astfel, El 
doar îi permite umanităţii să existe sub corupţia Satanei. După ce omenirea trece prin 
acest proces, El va nimici sau va mântui omenirea și, astfel, omul va dobândi pe pământ 
o viaţă care nu este goală. Toate acestea fac parte din planul lui Dumnezeu. Şi, astfel, 
în conştiinţa omului există întotdeauna o dorinţă care a dus la faptul că nimeni nu moare 
bucuros de o moarte nevinovată — dar singurii care îndeplinesc această dorință sunt 
oamenii din zilele de pe urmă. Astăzi, oamenii trăiesc încă în mijlocul unui gol ireversibil 
și încă așteaptă acea dorință invizibilă: „Când Îmi acopăr fața cu mâinile și împing 
oamenii sub pământ, ei simt imediat că nu mai au aer și cu greu mai pot supraviețui. Toţi 
strigă către Mine, înspăimântați că îi voi distruge, căci toţi doresc să vadă ziua în care 
Eu sunt slăvit”. Aceasta este soarta tuturor oamenilor de astăzi. Toţi trăiesc într-un „vid”, 
fără „oxigen”, ceea ce-i face să respire greu. Dumnezeu folosește dorinţa din conștiința 
omului pentru a sprijini supraviețuirea întregii omeniri; dacă nu, toţi ar „pleca de acasă 
pentru a deveni călugări” și, ca urmare, omenirea ar dispărea și ar ajunge la sfârșit. 
Astfel, datorită făgăduinţei pe care Dumnezeu i-a făcut-o omului, acesta a supravieţuit 
până astăzi. Acesta este adevărul, dar omul nu a descoperit niciodată această lege și, 
prin urmare, nu ştie de ce el este „profund îngrozit că moartea va veni asupra lui a doua 
oară”. Fiind om, nimeni nu are curajul de a continua să trăiască, totuși, nici nu a avut 
nimeni vreodată curajul să moară și, astfel, Dumnezeu spune că oamenii „mor de o 
moarte amară”. Aceasta este situaţia reală printre oameni. Probabil, în perspectivele lor, 
unii oameni s-au confruntat cu obstacole și s-au gândit la moarte, dar aceste gânduri nu 
au ajuns niciodată să rodească; poate că unii s-au gândit la moarte din cauza conflictelor 
familiale, dar din grijă pentru cei dragi, ei rămân incapabili să își îndeplinească dorinţa; 
și poate că unii s-au gândit la moarte din cauza loviturilor în căsnicie, dar nu sunt dispuși 
să meargă până la capăt. Astfel, oamenii mor cu nemulțumiri sau regrete veșnice în 
inimile lor. Acestea sunt diferitele stări ale tuturor oamenilor. Privind în lumea largă, 
oamenii vin şi se duc într-un curent nesfârșit și, deși simt că ar fi mai multă bucurie în 
moarte decât în a trăi, ei tot mai spun vorbe goale, iar nimeni nu a condus prin exemplu, 
murind și revenind și spunându-le celor vii cum să savureze bucuria morții. Oamenii sunt 
ticăloși vrednici de dispreţ: nu au nicio rușine sau respect de sine și niciodată nu-și 
respectă cuvântul. În planul Său, Dumnezeu a predestinat un grup de oameni care se 
vor bucura de făgăduinţa Lui și, astfel, Dumnezeu spune „Multe duhuri au trăit în trup și 
mulți au murit și au renăscut pe pământ. Cu toate acestea, niciunul dintre ei nu a avut 

niciodată ocazia să se bucure de binecuvântările Împărăției astăzi”. Toţi cei care se 
bucură de binecuvântările Împărăției de astăzi au fost predestinaţi de Dumnezeu de 
când a creat lumea. Dumnezeu a aranjat ca aceste duhuri să trăiască în trup în timpul 
zilelor de pe urmă și, în cele din urmă, El va câștiga acest grup de oameni și va aranja 
ca ei să fie în Sinim. Deoarece, în esenţă, duhurile acestor oameni sunt îngeri, 
Dumnezeu spune: „Nu a fost într-adevăr, niciodată, nicio urmă din Mine în duhul 
omului?” De fapt, când oamenii trăiesc în trup, ei rămân neștiutori cu privire la 
problemele tărâmului spiritual. Din aceste simple cuvinte — „omul Îmi aruncă o privire 
grijulie” — se poate vedea dispoziția lui Dumnezeu. În aceste simple cuvinte, este 
exprimată psihologia complexă a lui Dumnezeu. De la momentul creaţiei și până astăzi, 
în inima lui Dumnezeu a fost mereu suferinţă însoţită de mânie și judecată, căci oamenii 
de pe pământ sunt incapabili să fie conștienți de dorinţa inimii lui Dumnezeu, așa cum 
EI spune: „Omul este ca un sălbatic al muntelui”. Totuși, Dumnezeu mai spune „Va veni 
ziua când omul va înota de partea Mea din mijlocul oceanului puternic, astfel încât el se 
va putea bucura de toate bogăţiile de pe pământ și va lăsa în urmă riscul de a fi înghiţit 
de mare”. Aceasta este împlinirea voii lui Dumnezeu și poate fi, de asemenea, descrisă 
ca o tendinţă inevitabilă și care simbolizează realizarea lucrării lui Dumnezeu. 

Când Împărăţia va cobori în întregime pe pământ, toți oamenii îşi vor recupera 
asemănarea iniţială. Astfel, Dumnezeu spune „Mă bucur din înălțimea tronului Meu și 
trăiesc printre stele. Îngerii Îmi oferă noi cântece și dansuri. Fragilitatea lor nu mai face 
ca lacrimile să le curgă pe obraji. Nu mai aud, înaintea Mea, sunetul plânsului îngerilor 
și nu Mi se mai plânge nimeni de greutăţi”. Aceasta arată că ziua în care Dumnezeu 
câștigă slava deplină este ziua în care omul se bucură de odihna sa; oamenii nu se mai 
agită ca urmare a tulburării Satanei, lumea nu mai progresează și oamenii trăiesc în 
odihnă — pentru că nenumăratele stele din cer sunt reînnoite, iar soarele, luna, stelele și 
așa mai departe și toți munţii și râurile din cer și de pe pământ, toate sunt schimbate. Şi, 
deoarece omul s-a schimbat și Dumnezeu S-a schimbat, tot astfel se vor schimba și 
toate lucrurile. Acesta este scopul final al planului de gestionare (planului de mântuire) 
al lui Dumnezeu și ce va fi, în cele din urmă, realizat. Obiectivul lui Dumnezeu în a spune 
toate aceste cuvinte este, în primul rând, ca omul să-L cunoască. Oamenii nu înțeleg 
decretele administrative ale lui Dumnezeu. Tot ceea ce face Dumnezeu este orchestrat 
și aranjat de Dumnezeu Însuși, iar El nu este dispus să lase pe cineva să se amestece; 
în schimb, El le permite oamenilor să vadă că totul este aranjat de El și că nu poate fi 
realizat de către om. Chiar dacă omul poate vedea acest lucru sau crede că este greu 
de imaginat, totul este controlat numai de Dumnezeu, iar El nu dorește ca acesta să fie 
întinat de cel mai mic gând omenesc. Dumnezeu sigur nu va ierta pe oricine participă, 
chiar și puţin; El este Cel care este gelos pe om și se pare că Duhul lui Dumnezeu este 
deosebit de sensibil în această privință. Astfel, oricine are cea mai mică intenţie de a se 
amesteca, va fi imediat împresurat de flăcările mistuitoare ale lui Dumnezeu, 
transformându-l, în acest foc, în cenușă. Dumnezeu nu le permite oamenilor să-și arate 

darurile oricum le place, căci toți cei care sunt înzestrați nu au viaţă; aceste daruri 
presupuse ÎI slujesc doar pe Dumnezeu și provin de la Satana și, astfel, sunt disprețuite 
în mod deosebit de Dumnezeu, care nu face nicio concesie în acest sens. Cu toate 
acestea, adesea sunt oameni fără viaţă care sunt susceptibili să profite de lucrarea lui 
Dumnezeu și, în plus, participarea lor rămâne nedescoperită pentru că este mascată de 
darurile lor. De-a lungul veacurilor, cei care sunt înzestrați nu au rămas niciodată fermi, 
pentru că ei nu au viaţă și, prin urmare, nu au nicio putere de împotrivire. Astfel, 
Dumnezeu spune „Dacă nu vorbesc pe înțelesul tuturor, omul nu-și va veni niciodată în 
simţiri și va cădea fără voie în mustrarea Mea — căci omul nu Mă cunoaște în trupul 
Meu”. Toţi cei cu trup și sânge sunt conduși de Dumnezeu, dar, de asemenea, trăiesc 
în robia Satanei și, astfel, oamenii nu au avut niciodată o relaţie normală unul cu altul, 
fie din cauza poftei, fie a adorării, fie a aranjamentelor mediului lor. Asemenea relații 
anormale sunt ceea ce Dumnezeu detestă cel mai mult și, astfel, din cauza unor astfel 
de relaţii vin din gura lui Dumnezeu astfel de cuvinte: „Ceea ce Eu vreau sunt creaturi 
vii, care sunt pline de viaţă, nu cadavre care au fost cufundate în moarte. De vreme ce 
Mă odihnesc la masa Împărăției, voi porunci tuturor oamenilor de pe pământ să 
primească cercetarea Mea”. Când Dumnezeu este deasupra întregului univers, El 
observă zilnic fiecare acţiune a celor făcuţi din trup și sânge și niciodată nu l-a trecut cu 
vederea pe niciunul dintre ei. Acestea sunt faptele lui Dumnezeu. Și, astfel, Eu îi îndemn 
pe toți oamenii să-și examineze propriile gânduri, idei și acţiuni. Nu-ţi cer să fii un semn 
al rușinii faţă de Dumnezeu, ci o manifestare a slavei lui Dumnezeu, ca, în toate acţiunile, 
cuvintele și viaţa ta, să nu devii ţinta glumelor Satanei. Aceasta este cerința lui 
Dumnezeu de la toți oamenii. 


Capitolul 21 


În ochii lui Dumnezeu, oamenii sunt ca animalele în lumea animală. Se luptă unul cu 
altul, se ucid unul pe altul și au interacțiuni extraordinare unul cu altul. În ochii lui 
Dumnezeu, ei sunt, de asemenea, ca maimuţele, uneltind unul împotriva celuilalt, 
indiferent de vârstă sau sex. Ca atare, tot ceea ce face și arată întreaga omenire nu a 
fost niciodată după inima lui Dumnezeu. Timpul în care Dumnezeu Își acoperă fața este 
tocmai atunci când oamenii din întreaga lume sunt testaţi. Toţi oamenii se vaită de 
durere, toţi trăiesc sub ameninţarea catastrofei și niciunul dintre ei nu a scăpat vreodată 
de judecata lui Dumnezeu. De fapt, scopul esenţial al lui Dumnezeu în a deveni trup este 
de a judeca omul și de a-l condamna în trupul Lui. În mintea lui Dumnezeu, de mult timp 
a fost hotărât cine, în conformitate cu substanţa sa, va fi mântuit sau nimicit, iar acest 
lucru va fi făcut clar, în mod treptat, în faza finală. Pe măsură ce trec zilele și lunile, 
oamenii se schimbă și forma lor originală este dezvăluită. Devine evident dacă este o 
găină sau o rață în ou, când se crapă oul. Momentul în care oul se sparge este chiar 

momentul în care dezastrele de pe pământ vor ajunge la sfârșit. Din aceasta se poate 
vedea că, pentru a ști dacă este un „pui” sau o „raţă” înăuntru, „oul” trebuie să fie spart. 
Acesta este planul în inima lui Dumnezeu și el trebuie să fie îndeplinit. 

„Biata, jalnica omenire! De ce oare omul Mă iubește, dar este incapabil de a urma 
intenţiile Duhului Meu?” Din cauza acestei stări a omului, el trebuie să fie supus unei 
tratări pentru a împlini voia lui Dumnezeu. lar din cauza scârbei lui Dumnezeu pentru 
omenire, El a proclamat de multe ori: „O, rebeli ai întregii omeniri! Ei trebuie să fie striviți 
sub picioarele Mele, trebuie să dispară în mijlocul mustrării Mele și trebuie, în ziua în 
care extraordinara Mea sarcină este completă, să fie aruncaţi din rândul omenirii, astfel 
încât întreaga omenire să cunoască faţa lor urâtă”. Dumnezeu vorbește întregii omeniri 
în trup și, de asemenea, El îi vorbește Satanei pe tărâmul spiritual, care se află deasupra 
întregului univers. Aceasta este voia lui Dumnezeu și asta este ceea ce urmează a fi 
realizat de planul de 6000 de ani al lui Dumnezeu. 

Într-adevăr, Dumnezeu este deosebit de normal și există unele lucruri care pot fi 
îndeplinite numai dacă El, în persoană, le duce la îndeplinire și le vede cu proprii Săi 
ochi. Nu este așa cum își imaginează oamenii, Dumnezeu nu stă acolo în timp ce totul 
merge așa cum El dorește; aceasta este consecinţa tulburării Satanei în oameni, ceea 
ce îi face pe oameni confuzi în privința adevărate feţei a lui Dumnezeu. Ca atare, în 
timpul epocii finale, Dumnezeu a devenit trup pentru a dezvălui deschis omului realitatea 
Lui, fără a ascunde nimic. Unele descrieri ale firii lui Dumnezeu sunt o exagerare pură, 
ca atunci când se spune că Dumnezeu poate nimici lumea cu un singur cuvânt sau cu 
cel mai mic gând. Ca urmare, majoritatea oamenilor spun lucruri cum ar fi: De ce este 
Dumnezeu atotputernic, dar nu-l poate înghiţi pe Satana dintr-o singură înghiţitură? 
Aceste cuvinte sunt absurde și arată că oamenii încă nu-L cunosc pe Dumnezeu. Pentru 
ca Dumnezeu să-i nimicească pe dușmanii Săi, este nevoie de un proces, totuși este 
adevărat să spunem că Dumnezeu este de necucerit: Dumnezeu îi va învinge în cele 
din urmă pe dușmanii Săi. La fel ca atunci când o ţară puternică înfrânge una slabă, ea 
trebuie să obțină victoria singură, pas cu pas, uneori folosind forța, alteori folosind 
strategia. Există un proces, dar nu se poate spune că, deoarece țara puternică are arme 
nucleare de nouă generaţie, iar ţara slabă este mult inferioară, ţara cea slabă va capitula 
fără luptă. Acesta este un argument absurd. Este corect să spunem că ţara puternică va 
câștiga cu siguranţă și că țara slabă va pierde cu siguranţă, ci se poate spune doar că 
țara puternică are forță mai mare atunci când invadează personal ţara slabă. Astfel, 
Dumnezeu a spus întotdeauna că omul nu-L cunoaște. Deci, reprezintă cuvintele de mai 
sus o față a cauzei pentru care omul nu-L cunoaște pe Dumnezeu? Sunt acestea 
noțiunile omului? De ce Dumnezeu cere numai ca omul să cunoască realitatea Lui și, 
astfel, S-a întrupat în persoană? Astfel, majoritatea oamenilor s-au închinat cu pioșenie 
Cerului, totuși „Cerul nu a fost niciodată afectat câtuși de puţin de acţiunile omului, iar 
dacă tratamentul Meu faţă de om ar fi bazat pe fiecare acţiune a lui, atunci întreaga 
omenire ar trăi în mijlocul mustrării Mele”. 

Dumnezeu vede prin substanța omului. În cuvântările lui Dumnezeu, Dumnezeu pare 
atât de „chinuit” de om încât nu are niciun interes să acorde mai multă atenţie omului, nici 
cea mai mică speranţă în el; s-ar părea că omul este departe de mântuire. „Am văzut mulți 
oameni cu lacrimi care le curgeau pe obraji și am văzut mulţi oameni care îşi ofereau inimile 
în schimbul bogățiilor Mele. În ciuda unei astfel de «pioșenii», nu am dat niciodată pe 
degeaba omului tot ce am Eu ca urmare a dorințelor lui grabnice, pentru că omul nu a fost 
niciodată dornic să se dedice cu bucurie înaintea Mea.” Când Dumnezeu dezvăluie natura 
omului, omul este rușinat de el însuși, dar aceasta este doar o cunoaștere superficială și el 
este incapabil să-și cunoască cu adevărat natura în cuvintele lui Dumnezeu; astfel, 
majoritatea oamenilor nu înțeleg voia lui Dumnezeu, ei nu pot găsi un drum pentru viaţa lor 
în cuvintele lui Dumnezeu și astfel, cu cât sunt mai înceţi la minte, cu atât mai mult îi 
batjocorește Dumnezeu. Astfel, ei intră în mod inconștient în rolul hidoșeniei — și, ca rezultat, 
ei ajung să se cunoască pe ei înșiși deoarece sunt înjunghiaţi de „sabia blândă”. Cuvintele 
lui Dumnezeu par să aplaude faptele omului și să încurajeze faptele omului — și totuși 
oamenii simt întotdeauna că Dumnezeu îi ridiculizează. Şi, astfel, când citesc cuvintele lui 
Dumnezeu, mușchii fetelor lor zvâcnesc din când în când, ca și când se contractă. Aceasta 
este necurăţia conștiințelor lor și din acest motiv ei zvâcnesc involuntar. Durerea lor este 
felul în care ei vor să râdă, dar nu pot — nici nu pot plânge, pentru că maniera absurdă a 
oamenilor este acționată pe telecomanda „video recorderului”, dar totuși ei nu o pot opri, ci 
pot doar îndura. Deși „concentrarea asupra cuvintelor lui Dumnezeu” este predicată în 
timpul tuturor întâlnirilor cu colegii de muncă, cine nu știe natura odraslelor marelui balaur 
roșu? Faţă în faţă, ei sunt la fel de ascultători ca mieii, dar când spatele este întors, ei sunt 
la fel de sălbatici ca lupii, lucru care poate fi văzut în cuvintele lui Dumnezeu: „Mulţi oameni 
Mă iubesc în mod autentic atunci când le ofer cuvintele Mele, totuși ei nu-Mi preţuiesc 
cuvintele în duhurile lor, ci le folosesc întâmplător ca proprietate publică și le aruncă înapoi 
de unde provin ori de câte ori ei simt astfel”. De ce Dumnezeu l-a expus întotdeauna pe 
om? Aceasta arată că vechea natură a omului nu s-a clintit niciodată niciun centimetru. La 
fel ca Muntele Tai, ea stă dreaptă în sute de milioane de inimi omenești, dar va veni ziua 
când Yu Gong va muta acel munte; acesta este planul lui Dumnezeu. În cuvântările Sale, 
nu există un moment în care Dumnezeu nu face cerințe omului, nu avertizează omul sau 
nu subliniază natura omului care este descoperită în viaţa lui: „Când omul este depărtat de 
Mine și când Mă testează, Mă ascund de el printre nori. Ca urmare, el nu este capabil să 
găsească nicio urmă a Mea și trăiește numai prin mâna celor răi, făcând tot ce cer ei”. În 
realitate, oamenii rareori au șansa de a trăi în prezenţa lui Dumnezeu, pentru că își doresc 
prea puţin să caute; ca rezultat, deși majoritatea oamenilor Îl iubesc pe Dumnezeu, ei trăiesc 
sub mâna celui rău și tot ceea ce fac ei este dirijat de cel rău. Dacă oamenii ar trăi cu 
adevărat în lumina lui Dumnezeu, căutându-L pe Dumnezeu în fiecare moment al fiecărei 
zile, nu ar mai fi nevoie ca Dumnezeu să vorbească astfel, nu-i așa? Când oamenii pun 
textele deoparte, ei Îl pun imediat pe Dumnezeu deoparte împreună cu cartea și astfel se 
preocupă de propria lor afacere, după care Dumnezeu dispare din inima lor. Cu toate 

acestea, atunci când ei ridică din nou cartea, își dau seama deodată că au cam uitat de 
Dumnezeu. Astfel este viața omului „fără memorie”. Cu cât Dumnezeu vorbește mai mult, 
cu atât mai înalte sunt cuvintele Lui. Când ele ajung la apogeu, întreaga lucrarea este 
încheiată și, ca urmare, Dumnezeu Își întrerupe cuvântările. Principiul prin care Dumnezeu 
lucrează este pentru a-Și încheia lucrarea când ea ajunge la apogeu; El nu continuă să 
lucreze odată ce aceasta ajunge la apogeu, ci se oprește brusc. El nu face niciodată o 
lucrare care este inutilă. 


Capitolele 22 și 23 


Astăzi, toţi sunt dornici să înțeleagă voia lui Dumnezeu și să cunoască firea Lui, totuși 
nimeni nu cunoaște motivul pentru care ei sunt incapabili să ducă la bun sfârșit ceea ce 
sunt dispuși să facă, de ce propriile inimi îi trădează întotdeauna și de ce nu pot să 
realizeze ceea ce vor. Ca urmare, ei sunt încă o dată asaltați de o deznădejde 
zdrobitoare, dar sunt și înfricoșați. Incapabili de a-și exprima aceste emoţii contradictorii, 
pot doar să-și plece capetele îndureraţi și să se întrebe neîncetat: „Oare Dumnezeu nu 
m-a luminat? Oare Dumnezeu m-a abandonat în secret? Poate toți ceilalţi sunt bine și 
Dumnezeu i-a luminat pe toţi, cu excepţia mea. De ce mă simt întotdeauna deranjat 
atunci când citesc cuvintele lui Dumnezeu — de ce nu pot niciodată să înțeleg nimic?” 
Deși oamenii au astfel de gânduri, nimeni nu îndrăznește să le exprime; ei pur și simplu 
continuă să se frământe. De fapt, nimeni altul decât Dumnezeu nu este capabil să 
înțeleagă cuvintele Sale sau să priceapă adevărata Sa voie. Totuși, Dumnezeu cere 
mereu ca oamenii să-l înțeleagă voia — nu este aceasta ca și cum ai încerca să fortezi 
pe cineva să facă ceva peste puterile sale? Este Dumnezeu neștiutor cu privire la 
eșecurile omului? Aceasta este o intersecţie în lucrarea lui Dumnezeu, pe care oamenii 
nu reușesc să o înțeleagă și, astfel, Dumnezeu spune: „Omul trăiește în mijlocul luminii, 
însă nu este conștient de preţiozitatea luminii. El nu cunoaște esenţa și sursa luminii și, 
mai mult, cui îi aparţine lumina”. Potrivit cu ceea ce îi spun omului cuvintele lui Dumnezeu 
și cu ceea ce-i cer ele omului, nimeni nu va supraviețui, căci în trupul omului nu există 
nimic care să accepte cuvintele lui Dumnezeu. Așadar, a fi capabili să asculte cuvintele 
lui Dumnezeu, să prețuiască și să tânjească după cuvintele lui Dumnezeu și să aplice 
acele cuvinte ale Lui care indică starea omului la propriile condiţii și, astfel, ajungând să 
se cunoască pe ei înșiși — acesta este cel mai înalt standard. Atunci când Împărăţia este, 
în cele din urmă, înfăptuită, omul, care trăieşte în trup, va fi în continuare incapabil să 
înțeleagă voia lui Dumnezeu și tot va mai avea nevoie de îndrumarea Lui personală — 
totuși, oamenii vor exista pur și simplu fără amestecul Satanei și vor avea viața normală 
a omului; acesta este obiectivul lui Dumnezeu în înfrângerea Satanei, pe care-l 
îndeplinește, în principal, pentru a recupera substanţa originală a omului, care a fost creat 
de Dumnezeu. În mintea lui Dumnezeu, „trupul” se referă la următoarele: incapacitatea 

de a cunoaște substanţa lui Dumnezeu, de a vedea problemele tărâmului spiritual și, în 
plus, capacitatea de a fi corupți de Satana, dar și de a fi dirijaţi de Duhul lui Dumnezeu. 
Aceasta este substanţa trupului creat de Dumnezeu. Firește, aceasta este menită și 
pentru a evita haosul pe care l-ar cauza lipsa ordinii din viaţa omenirii. Cu cât Dumnezeu 
vorbește mai mult și mai pătrunzător, cu atât mai mulţi oameni înțeleg. Fără să știe, 
oamenii se schimbă și trăiesc în lumină și, astfel, „datorită luminii, ei cresc și au părăsit 
întunericul”. Aceasta este frumoasa scenă a Împărăției și „traiul în lumină, îndepărtându- 
se de moarte” despre care s-a vorbit adesea. Când Sinim va fi înfăptuit pe pământ — când 
va fi creată Împărăţia — aici nu vor mai fi războaie, nu va mai fi niciodată foamete, nu vor 
mai fi epidemii și cutremure; oamenii vor înceta să fabrice arme; toţi vor trăi în pace și 
stabilitate; și vor exista relaţii normale între oameni, cât și între țări. Cu toate acestea, 
prezentul nu suportă nicio comparaţie cu acest lucru. Totul sub ceruri este în haos și, 
treptat, încep să aibă loc lovituri de stat în fiecare ţară. În urma cuvântărilor lui Dumnezeu, 
oamenii se schimbă în mod treptat și, pe plan intern, fiecare ţară este sfâșiată cu încetul. 
Bazele stabile ale Babilonului încep să se clatine, ca un castel pe nisip și, pe măsură ce 
voia lui Dumnezeu se schimbă, au loc schimbări nemaipomenite, neobservate în lume 
și, în orice moment, apar tot felul de semne, arătând oamenilor că a sosit ziua cea de pe 
urmă a lumii! Acesta este planul lui Dumnezeu; aceștia sunt pașii prin care El lucrează și 
fiecare ţară va fi, cu siguranţă, sfâșiată în bucăţi. Vechea Sodoma va fi nimicită a doua 
oară și, astfel, Dumnezeu spune: „Lumea se prăbușește! Babilonul este paralizat!” 
Nimeni, în afară de Dumnezeu Însuși, nu este capabil să înțeleagă acest lucru pe deplin; 
la urma urmei, conștiința oamenilor are o limită. De exemplu, miniștrii afacerilor interne 
ar putea ști că împrejurările actuale sunt instabile și haotice, însă ei nu sunt capabili să 
le abordeze. Pot doar să se lase purtaţi de curent, sperând, în inimile lor, la ziua în care 
își vor putea ține capetele sus, la ziua în care soarele va răsări din nou la Răsărit, 
strălucind peste pământ și schimbând această stare nefericită a lucrurilor. Totuși, habar 
n-au că, atunci când soarele răsare a doua oară, răsăritul său nu e menit să restabilească 
vechea ordine — este o revenire la viaţă, o schimbare completă. Acesta este planul lui 
Dumnezeu pentru întregul univers. El va înfăptui o lume nouă, dar, mai presus de toate, 
va reînnoi mai întâi omul. Astăzi, de cea mai mare importanţă este să aducă omenirea în 
cuvintele lui Dumnezeu și nu doar să îi permită să se bucure de binecuvântările statutului. 
În plus, așa cum spune Dumnezeu: „În Împărăție, Eu sunt Împărat — dar, în loc să Mă 
trateze pe Mine ca Împăratul acesteia, omul Mă tratează ca pe Mântuitorul care a coborât 
din cer. Ca urmare, el tânjește după Mine să-i dau pomană și nu urmărește cunoașterea 
Mea”. Acestea sunt adevăratele condiţii ale tuturor oamenilor. Ceea ce este vital astăzi 
este înlăturarea completă a lăcomiei insaţiabile a omului, permiţând astfel oamenilor să- 
L cunoască pe Dumnezeu fără a cere nimic. Nu este de mirare, așadar, că Dumnezeu 
spune: „Atât de mulţi au implorat înaintea Mea ca niște cerșetori; atât de mulţi și-au 
deschis «sacii» înaintea Mea și M-au implorat să le dau mâncare pentru a supravieţui”. 
Astfel de stări indică lăcomia oamenilor și arată că oamenii nu-L iubesc pe Dumnezeu, ci 


477 


Îi fac cereri sau, încearcă să câștige lucrurile la care tânjesc. Oamenii au natura unui lup 
flămând; toţi sunt vicleni și lacomi și, astfel, Dumnezeu are mereu cerințe de la ei, 
forțându-i să renunţe la inimile lacome și să-L iubească pe Dumnezeu cu inimi sincere. 
În realitate, până acum, oamenii încă nu și-au oferit toată inima lui Dumnezeu; ei stau cu 
picioarele în două bărci, bazându-se uneori pe ei înșiși, alteori pe Dumnezeu, fără să se 
bizuie întru totul pe El. Când lucrarea lui Dumnezeu va ajunge într-un anumit punct, toți 
oamenii vor trăi în sânul iubirii și credinţei adevărate, iar voia lui Dumnezeu va fi împlinită; 
astfel, cerinţele lui Dumnezeu nu sunt mari. 

Îngerii se mișcă în mod constant printre fiii și poporul lui Dumnezeu, grăbindu-se 
între cer și pământ și coborând în lumea oamenilor după ce, în fiecare zi, se întorc în 
tărâmul spiritual. Aceasta este datoria lor și, astfel, în fiecare zi, fiii și oamenii lui 
Dumnezeu sunt păstoriţi, iar viața lor se schimbă treptat. În ziua în care Dumnezeu Își 
schimbă forma, lucrarea îngerilor pe pământ se va încheia în mod oficial, iar ei se vor 
întoarce în tărâmul cerului. Astăzi, toți fiii și oamenii lui Dumnezeu sunt în aceeași stare. 
Odată cu trecerea clipelor, toți oamenii se schimbă, iar fiii și oamenii lui Dumnezeu se 
maturizează treptat. Prin comparație, toți răzvrătiţii se schimbă, de asemenea, înaintea 
marelui balaur roșu: oamenii nu mai sunt loiali față de acesta, iar demonii nu îi mai 
respectă aranjamentele. În schimb, ei „se poartă după cum cred de cuviinţă și fiecare 
merge pe calea sa”. Astfel, când Dumnezeu spune „Cum ar putea să nu piară ţările de 
pe pământ? Cum ar putea ele să nu cadă?”, cerurile se coboară, într-o clipită, apăsând 
pământul... Este ca și când un sentiment ameninţător ar prevesti sfârșitul omenirii. 
Diferitele semne prevestitoare profeţite aici sunt exact ceea ce se întâmplă în tara 
marelui balaur roșu și nimic de pe pământ nu poate să scape. Aceasta este profeția din 
cuvintele lui Dumnezeu. Astăzi, toți oamenii au o premoniţie, ei simt că timpul este scurt 
și par să simtă că urmează să se abată un dezastru asupra lor — totuși, nu au niciun mod 
de scăpare și, astfel, sunt toţi fără speranţă. Dumnezeu spune: „Pe măsură ce decorez, 
zi de zi, «camera interioară» a Împărăției Mele, nimeni nu a dat vreodată, pe neașteptate, 
buzna în «sala Mea de lucru» pentru a-Mi întrerupe lucrarea”. De fapt, înţelesul 
cuvintelor lui Dumnezeu nu este doar de a spune că oamenii pot să-L cunoască pe 
Dumnezeu în cuvintele Lui. Mai presus de toate, ele indică faptul că, în fiecare zi, 
Dumnezeu planifică tot felul de schimbări în întregul univers pentru a sluji următoarea 
parte a lucrării Sale. Motivul pentru care El spune „Nimeni nu a dat vreodată, pe 
neașteptate, buzna în «sala Mea de lucru» pentru a-Mi întrerupe lucrarea” e acela că 
Dumnezeu lucrează în divinitate, iar oamenii sunt incapabili să ia parte la lucrarea Lui, 
deși poate și-ar dori să o facă. Permite-Mi să te întreb: Chiar ai putea rândui fiecare 
schimbare din întregul univers? l-ai putea face pe oamenii de pe pământ să-și sfideze 
strămoșii? l-ai putea manevra pe oamenii din întregul univers să facă servicii pentru 
Dumnezeu? Ai putea să-l provoci pe Satana să conducă o revoltă? Ai putea să-i faci pe 
oameni să simtă că lumea este pustie și goală? Oamenii sunt incapabili de astfel de 
lucruri. În trecut, când „abilităţile” Satanei încă nu fuseseră exercitate pe deplin, acesta 

se amesteca mereu în fiecare etapă a lucrării lui Dumnezeu; în această etapă, Satana 
a rămas fără șiretlicuri și Dumnezeu îi permite astfel să-și arate adevăratul caracter, ca 
toți oamenii să-l poată cunoaște. Acesta este adevărul cuvintelor „Nimeni nu Mi-a 
întrerupt vreodată lucrarea”. 

În fiecare zi, oamenii din biserici citesc cuvintele lui Dumnezeu și, în fiecare zi ei 
sunt analizaţi pe „masa de operaţie”. De exemplu, „a-și pierde poziţia”, „a fi concediat”, 
„cu temerile potolite și calmul restaurat”, „abandon” și „lipsit de «sentimente»” — astfel 
de cuvinte batjocoritoare îi „chinuie” pe oameni și îi lasă muţi de rușine. Este ca și cum 
nicio parte din tot corpul lor — din cap până la picioare, din interior la exterior — nu ar fi 
primit aprobarea lui Dumnezeu. De ce despoaie Dumnezeu atât de mult vieţile 
oamenilor prin cuvintele Lui? Oare Dumnezeu îngreunează, în mod deliberat, lucrurile 
pentru oameni? Este ca și cum fețele tuturor oamenilor ar fi mânjite cu un noroi care nu 
poate fi spălat. În fiecare zi, cu capetele plecate, ei dau socoteală pentru păcatele lor, 
ca escrocii. Oamenii au fost atât de corupți de Satana încât nu sunt pe deplin conștienți 
de adevăratele lor stări. Dar, pentru Dumnezeu, veninul Satanei este în fiecare parte a 
corpului lor, chiar și în măduvă; ca urmare, cu cât sunt mai profunde revelaţiile lui 
Dumnezeu, cu atât devin oamenii mai înfricoșaţi și astfel sunt toţi făcuţi să îl cunoască 
pe Satana și să îl vadă pe acesta în om, deoarece ei au fost incapabili de a-l vedea cu 
ochiul liber. Și, din moment ce toate au intrat în realitate, Dumnezeu expune natura 
omului — adică, El expune imaginea Satanei — și, astfel, îi permite omului să-l privească 
pe realul, tangibilul Satana, ca ei să-L cunoască mai bine pe Dumnezeul practic. 
Dumnezeu îi permite omului să-L cunoască în trup și îi dă formă Satanei, permiţând 
omului să-l cunoască pe realul, tangibilul Satana în trupul tuturor oamenilor. Diferitele 
stări despre care se vorbește sunt toate expresii ale faptelor Satanei. Şi, astfel, se poate 
spune că toţi care sunt din trup sunt întrupări ale chipului Satanei. Dumnezeu este 
incompatibil cu dușmanii Săi — ei sunt ostili unul față de celălalt și sunt două forțe 
diferite; prin urmare, demonii sunt veșnic demoni, iar Dumnezeu este veșnic 
Dumnezeu; sunt la fel de incompatibili ca focul cu apa și întotdeauna la fel de despărțiți 
precum cerul și pământul. Când Dumnezeu a creat omul, oamenii de un anumit fel au 
avut duhurile îngerilor, în timp ce alţii nu au avut duh și, astfel, cei din urmă au fost 
posedaţi de duhurile demonilor, așa că sunt numiţi demoni. În cele din urmă, îngerii 
sunt îngeri, demonii sunt demoni — și Dumnezeu este Dumnezeu. Aceasta este ceea 
ce se înțelege prin clasificarea fiecăruia în funcţie de natură și astfel, atunci când îngerii 
domnesc pe pământ și se bucură de binecuvântări, Dumnezeu Se întoarce la locuinţa 
Sa, iar restul — dușmanii lui Dumnezeu -— sunt prefăcuţi în cenușă. De fapt, toți oamenii 
par din afară să Îl iubească pe Dumnezeu, dar rădăcina este în substanţa lor — cum pot 
cei care au natura îngerilor să-l scape lui Dumnezeu din mână și să cadă în Adânc? Și 
cum ÎI pot iubi, cu adevărat, pe Dumnezeu cei cu natura demonilor? Esenţa acestor 
oameni nu este una de iubire adevărată pentru Dumnezeu, deci cum ar putea să aibă ei 
vreodată șansa de a intra în Împărăție? Totul a fost aranjat de Dumnezeu când El a creat 

lumea, exact așa cum spune Dumnezeu: „Eu avansez în mijlocul vântului și al ploii și 
am petrecut an după an în rândul oamenilor și am ajuns, în timp, până în ziua de astăzi. 
Nu sunt întocmai aceștia pașii planului Meu de gestionare (planul mântuirii)? Cine a 
sporit vreodată planul Meu? Cine poate să se desprindă de pașii planului Meu?” După 
ce devine trup, Dumnezeu trebuie să experimenteze viața omului — oare nu aceasta este 
partea practică a Dumnezeului practic? Dumnezeu nu ascunde nimic omului din cauza 
slăbiciunii lui; în schimb, El îi dezvăluie omului adevărul, exact așa cum spune 
Dumnezeu: „Am petrecut an după an în rândul oamenilor”. El a petrecut an după an pe 
pământ tocmai pentru că El este Dumnezeu devenit trup; în consecință, se poate 
considera că El devine Dumnezeu întrupat doar după ce trece prin tot felul de procese 
și numai după aceea poate să lucreze în divinitatea din trup. Apoi, după ce va fi dezvăluit 
toate tainele, El va fi liber să Își schimbe forma. Acesta este un alt aspect al explicaţiei 
supranaturalităţii, pe care Dumnezeu a indicat-o în mod direct. 

Este necesar să ne ridicăm la standardul fiecăruia dintre cuvintele lui Dumnezeu, 
fără a fi superficiali — aceasta este însărcinarea dată de Dumnezeul! 


Capitolele 24 și 25 


Fără o lectură atentă, este imposibil să detectezi ceva în cuvântările acestor două 
zile; de fapt, acestea ar fi trebuit rostite într-o singură zi, totuși, Dumnezeu le-a împărțit 
pe două zile. Altfel spus, cuvântările acestor două zile alcătuiesc un tot unitar, dar pentru 
a face să fie mai ușor ca oamenii să le accepte, Dumnezeu le-a repartizat în două zile 
pentru a le da oamenilor șansa să respire. Astfel este consideraţia pe care o are 
Dumnezeu față de om. În toată lucrarea lui Dumnezeu, toți oamenii își îndeplinesc 
funcţiile și îndatoririle la locurile lor. Nu doar oamenii cu duh de înger sunt cei care 
cooperează; cei cu duhul unui „demon” cooperează și ei, așa cum fac toate duhurile 
Satanei. În cuvântările lui Dumnezeu se văd voia lui Dumnezeu și cerinţele Lui din partea 
omului. Cuvintele „Mustrarea Mea se abate asupra tuturor persoanelor, totuși rămâne, 
de asemenea, distantă faţă de toţi oamenii. Întreaga viaţă a fiecărei persoane este plină 
de iubire și ură față de Mine” arată că Dumnezeu folosește mustrarea pentru a-i 
ameninţa pe toţi oamenii, făcându-i să câștige cunoaștere despre El. Din cauza corupţiei 
exercitate de Satana și a fragilităţii îngerilor, Dumnezeu folosește numai cuvinte, și nu 
decrete administrative pentru a-i mustra pe oameni. Încă din vremea creaţiei până 
astăzi, acesta a fost principiul lucrării lui Dumnezeu cu privire la îngeri și la toți oamenii. 
Deoarece îngerii Îi aparţin lui Dumnezeu, într-o bună zi, cu siguranţă vor deveni poporul 
împărăției lui Dumnezeu și El va avea grijă de ei și îi va proteja. Toţi ceilalţi, între timp, 
vor fi de asemenea clasificați în funcție de fel. Toate variatele duhuri rele ale Satanei vor 
fi mustrate, iar toţi cei care sunt fără duhuri vor fi stăpâniţi de fiii și de poporul lui 
Dumnezeu. Acesta este planul lui Dumnezeu. Astfel, cândva Dumnezeu a spus „Este 

sosirea zilei Mele într-adevăr momentul morţii omului? Aș putea cu adevărat să distrug 
omul în momentul când Împărăția Mea este formată?” Deși acestea sunt două întrebări 
simple, ele reprezintă rânduielile lui Dumnezeu pentru destinaţia întregii omeniri. Când 
Dumnezeu sosește, acela este timpul în care „oamenii din întreg universul sunt răstigniţi 
pe cruce cu capul în jos”. Acesta este scopul arătării lui Dumnezeu tuturor oamenilor, 
folosind mustrarea pentru a-i face să știe de existența Lui. Întrucât timpul când 
Dumnezeu Se pogoară pe pământ este epoca finală, iar timpul când ţările de pe pământ 
se află în cea mai turbulentă perioadă a lor, astfel spune Dumnezeu: „Când Mă pogor 
pe pământ, acesta este învăluit în întuneric, iar omul «doarme profund»”. Ca atare, 
astăzi nu există decât o mână de oameni care sunt în stare să-L cunoască pe Dumnezeu 
întrupat, adică aproape nimeni. Deoarece acum este epoca finală, nimeni nu L-a 
cunoscut cu adevărat pe Dumnezeul practic, iar oamenii au doar o cunoaștere 
superficială a Lui. Asta se datorează faptului că oamenii trăiesc în mijlocul rafinării 
dureroase. Când oamenii părăsesc procesul de rafinare, acela este, de asemenea, și 
momentul când încep să fie mustraţi, și este timpul când Dumnezeu le apare tuturor 
oamenilor, astfel încât ei să poată să-L vadă personal. Din pricina lui Dumnezeu întrupat, 
nenorocirea se abate asupra oamenilor și nu sunt în stare să scape — aceasta reprezintă 
pedepsirea marelui balaur roșu de către Dumnezeu și este decretul Lui administrativ. 
Când sosește căldura primăverii și florile înfloresc, când tot ce se află sub cer este 
acoperit de verde și toate lucrurile de pe pământ sunt la locul lor, toți oamenii și toate 
lucrurile vor intra treptat în mustrarea lui Dumnezeu și în vremea aceea, toată lucrarea 
lui Dumnezeu pe pământ se va încheia. Dumnezeu nu va mai lucra și nici nu va mai trăi 
pe pământ, căci marea Lui lucrare va fi fost înfăptuită. Sunt oamenii incapabili să lase la 
o parte trupul lor pentru această scurtă perioadă? Ce lucruri pot să scindeze iubirea 
dintre om și Dumnezeu? Cine este capabil să rupă iubirea dintre om și Dumnezeu? Să 
fie părinţii, soţii, surorile, soțiile sau rafinarea dureroasă? Pot mustrările de conştiinţă să 
șteargă imaginea lui Dumnezeu din om? Sunt datoria și acţiunile oamenilor faţă de 
ceilalți isprava lor? Pot fi acestea remediate de către om? Cine este în stare să se 
protejeze singur? Sunt oamenii capabili să-și poarte singuri de grijă? Cine sunt cei 
puternici în viață? Cine este în stare să Mă părăsească și să trăiască singur? În repetate 
rânduri, de ce cere Dumnezeu ca toți oamenii să facă lucrarea de introspecţie? De ce 
spune Dumnezeu „ale cui greutăţi au fost rânduite cu propria mână?” 

În prezent, în întregul univers e noapte întunecată, iar oamenii sunt amorţiţi și înceţi 
la minte, însă limbile ceasului ticăie înainte mereu, minutele și secundele nu se opresc, 
iar mișcarea de revoluție a pământului, a soarelui și a lunii se accelerează. În 
simțămintele lor, oamenii cred că ziua nu este departe; este de parcă ziua lor de pe urmă 
ar fi înaintea ochilor lor. Oamenii pregătesc neîncetat totul pentru momentul morții lor, 
astfel încât să le servească unui scop la moartea lor; dacă nu, ei vor fi trăit în zadar. Nu 
ar fi acest lucru regretabil? Când Dumnezeu anihilează lumea, începe cu schimbări în 
afacerile interne ale ţărilor, în urma cărora vor avea loc lovituri de stat; astfel, Dumnezeu 

mobilizează sprijinul oamenilor din tot universul. Ținutul unde marele balaur roșu zace 
încolăcit este o zonă de demonstraţie. Deoarece, la interior, acesta a fost rupt în bucăţi, 
afacerile sale interne au fost aruncate în haos, fiecare se dedică autoapărării, 
pregătindu-se să fugă pe lună — dar cum ar putea ei să scape de sub stăpânirea mâinii 
lui Dumnezeu? Exact așa cum a spus Dumnezeu că oamenii vor „bea din propria lor 
cupă a amărăciunii”. Momentul luptei interne va fi exact atunci când Dumnezeu va pleca 
de pe pământ; El nu va rămâne în continuare în ţara marelui balaur roșu și Își va încheia 
imediat lucrarea Lui pe pământ. Se poate spune că timpul zboară și că din acesta nu a 
mai rămas mult. Din tonul cuvintelor lui Dumnezeu, se poate vedea că Dumnezeu a 
vorbit deja despre destinaţia tuturor din întregul univers, și că El nu mai are nimic altceva 
de spus celor rămași. Aceasta este ceea ce Dumnezeu îi dezvăluie omului. Datorită 
scopului lui Dumnezeu de a-l crea pe om spune EI: „În ochii Mei, omul este stăpânitorul 
tuturor lucrurilor. Autoritatea pe care i-am dat-o nu a fost mică, îngăduindu-i să 
stăpânească toate lucrurile de pe pământ — iarba de pe munţi, animalele din păduri și 
peștii din apă”. Când Dumnezeu l-a creat pe om, a predestinat ca omul să fie stăpânul 
tuturor lucrurilor — și totuși omul a fost corupt de către Satana și, astfel, nu poate trăi așa 
cum și-ar dori. Acest lucru a condus la lumea de astăzi, în care oamenii nu sunt diferiți 
față de animale, iar munții s-au amestecat cu râurile, cu rezultatul că „întreaga viaţă a 
omului este una de suferință, de alergătură și de distracție adăugată deșertăciunii”. 
Întrucât nu există niciun rost al vieţii omului și pentru că nu acesta a fost scopul lui 
Dumnezeu la crearea omului, întreaga lume a devenit tulbure. Când Dumnezeu va pune 
întregul univers în ordine, toți oamenii vor începe în mod oficial să experimenteze viața 
umană, și numai atunci vor începe vieţile lor să aibă rost. Oamenii vor începe să facă uz 
de autoritatea dată lor de către Dumnezeu, și vor apărea în mod oficial în fața tuturor 
lucrurilor drept stăpânii acestora; vor accepta călăuzirea lui Dumnezeu pe pământ și nu 
vor mai fi nesupuși Lui, ci, în schimb, doar | se vor supune. Oamenii de astăzi, totuși, 
sunt foarte departe de aceasta. Tot ce fac ei este să își „umple buzunarele” prin 
intermediul lui Dumnezeu, și astfel Dumnezeu pune o serie de întrebări cum ar fi „Oare 
lucrarea pe care am făcut-o asupra omului nu îi este de niciun folos?” Dacă Dumnezeu 
nu ar pune aceste întrebări, nimic nu s-ar întâmpla; însă atunci când El adresează 
asemenea întrebări, unii oameni nu sunt în stare să rămână neclintiţi, căci există datoria 
din conștiințele lor, iar ei nu sunt cu totul pentru Dumnezeu, ci pentru ei înșiși. Absolut 
totul este pustiu; astfel, oamenii aceștia și „oamenii din toate religiile, din toate sectoarele 
societăţii, toate naţiunile și toate confesiunile religioase cunosc cu toții deșertăciunea pe 
pământ și cu toţii Mă caută și așteaptă întoarcerea Mea”. Toţi oamenii tânjesc după 
întoarcerea lui Dumnezeu, astfel încât El să poată pune capăt vechii epoci deșarte, și 
totuși, ei se tem și de a nu cădea în nenorocire. Întreaga lume religioasă va fi imediat 
lăsată în părăsire și uitată de toți; lor le lipsește realitatea și își vor da seama că este 
neclară și abstractă credinţa lor în Dumnezeu. Oamenii din toate sferele societăţii se vor 
împrăștia și ei, iar toate naţiunile și confesiunile vor începe să cadă în dezordine. Pe 

scurt, ordinea tuturor lucrurilor va fi destrămată, toate își vor pierde normalitatea și astfel, 
și oamenii își vor arăta adevăratul chip. Din acest motiv Dumnezeu spune „Multe sunt 
dăţile în care am strigat la om, și totuși a simţit cineva vreodată compasiune? A trăit 
vreodată cineva în umanitate? Omul poate trăi în trup, dar este lipsit de umanitate. S-a 
născut el în regnul animal?” Schimbarea, de asemenea, se petrece printre oameni, iar 
din pricina acestei schimbări, fiecare este clasificat în funcţie de natura sa. Aceasta este 
lucrarea lui Dumnezeu din zilele de pe urmă și acesta e rezultatul care trebuie obținut în 
urma lucrării din zilele de pe urmă. Dumnezeu vorbește mai limpede despre esența 
omului și, astfel, se dovedește că sfârșitul lucrării Lui se apropie și, mai mult, că 
Dumnezeu este mai ascuns față de oameni, ceea ce îi face să se simtă mai tulburați. 
Cu cât mai puţin respectă oamenii voia lui Dumnezeu, cu atât acordă mai puţină atenţie 
lucrării lui Dumnezeu din zilele de pe urmă; aceasta îi împiedică să o întrerupă, iar în 
acest fel, Dumnezeu Îşi face lucrarea pe care intenţionează să o facă atunci când nimeni 
nu este atent. Acesta este un principiu al lucrării lui Dumnezeu de-a lungul epocilor. Cu 
cât El este mai puţin atent cu privire la slăbiciunea oamenilor, cu atât se dovedește că 
divinitatea lui Dumnezeu este mai aparentă și, astfel, ziua lui Dumnezeu se apropie. 


Capitolul 26 


Din toate cuvintele rostite de Dumnezeu, se poate vedea că ziua lui Dumnezeu se 
apropie cu fiecare zi care trece. Este ca și cum această zi este chiar înaintea ochilor 
oamenilor, de parcă ar sosi mâine. Astfel, după citirea cuvintelor lui Dumnezeu, toți 
oamenii sunt împietriți de groază și, de asemenea, simt o parte din dezolarea lumii, ca 
frunzele care cad odată cu briza, însoţită de o ploaie măruntă. Toţi oamenii dispar fără 
urmă, de parcă s-ar fi evaporat cu totul. Toţi au un sentiment prevestitor de rău și, deși 
toți oamenii încearcă din greu și își doresc să îndeplinească voia lui Dumnezeu și fiecare 
persoană își folosește toată puterea ca să satisfacă intenţia lui Dumnezeu, astfel încât 
voia Lui să se poată desfășura lin, fără obstacole, un astfel de sentiment este 
întotdeauna amestecat cu o presimţire rea. Luaţi cuvântările de astăzi: dacă ar fi fost 
transmise maselor, anunţate întregului univers, atunci toți oamenii s-ar fi închinat și ar fi 
plâns, pentru că în cuvintele „Voi veghea asupra întregului pământ și, apărând în 
Răsăritul lumii cu dreptate, măreție, mânie și mustrare, Mă voi arăta nenumăratelor 
mulțimi de oameni!” toţi cei care înțeleg problemele spirituale văd că nimeni nu poate 
scăpa de mustrarea lui Dumnezeu și că, după ce vor experimenta suferința mustrării, 
toţi vor fi separați după neamul lor. Într-adevăr, acesta este un pas al lucrării lui 
Dumnezeu și nimeni nu-l poate schimba. Când Dumnezeu a creat lumea, când a condus 
omenirea, Şi-a arătat înțelepciunea și minunăţia, și numai atunci când El va încheia 
această epocă, vor vedea oamenii adevărata Sa dreptate, măreție, mânie și mustrare. 
Mai mult decât atât, numai prin mustrare pot ei vedea dreptatea, măreţia și mânia Lui; 

aceasta este o cale care trebuie urmată, așa cum, în zilele de pe urmă, întruparea lui 
Dumnezeu este necesară și indispensabilă. După proclamarea sfârșitului întregii 
omeniri, Dumnezeu arată oamenilor lucrarea pe care o face astăzi. De exemplu, 
Dumnezeu spune: „Israelul din vechime a încetat să mai fie, iar Israelul de astăzi s-a 
înălțat, drept și semet în lume și s-a ridicat în inimile întregii omeniri. Israelul de astăzi 
va obține cu siguranţă izvorul existenţei prin poporul Meu!” „Of, nesuferitul Egipt! [...] 
Cum de nu poti exista în mustrarea Mea?” Dumnezeu arată în mod deliberat oamenilor 
consecinţele pe care două ţări antitetice le întâlnesc în mâinile lui Dumnezeu, într-un 
sens referindu-Se la Israel, care este concret, iar în altul referindu-Se la toţi aleşii lui 
Dumnezeu — adică, la modul în care se schimbă aleşii lui Dumnezeu pe măsură ce 
Israelul se schimbă. Când Israelul se va întoarce în întregime la forma sa originală, toți 
cei aleși vor fi făcuți compleţi — adică, Israelul este un simbol semnificativ al celor pe 
care Dumnezeu îi iubește. Egiptul, pe de altă parte, este convergenta reprezentativă a 
celor pe care Dumnezeu îi urăște. Cu cât devine mai decăzut, cu atât mai corupți devin 
cei care sunt urâţi de Dumnezeu — iar Babilonul cade ulterior. Acest lucru generează un 
contrast clar. Proclamând sfârșitul Israelului și al Egiptului, Dumnezeu dezvăluie 
destinația tuturor oamenilor; astfel, atunci când menţionează Israelul, Dumnezeu 
vorbește și despre Egipt. Din aceasta se poate vedea că ziua distrugerii Egiptului este 
ziua anihilării lumii, zi în care Dumnezeu mustră toți oamenii. Acest lucru se va întâmpla 
în curând; Dumnezeu urmează să îl realizeze, întru totul invizibil pentru ochiul liber al 
omului, dar indispensabil și de neschimbat. Dumnezeu spune: „Toţi cei care Mi se 
împotrivesc vor fi cu siguranță mustraţi de Mine pentru veșnicie. Pentru că Eu sunt un 
Dumnezeu gelos și nu-i voi cruța cu ușurință pe oameni pentru tot ceea ce au făcut”. De 
ce vorbește Dumnezeu în astfel de termeni absoluţi? Și de ce S-a întrupat personal în 
națiunea marelui balaur roșu? Din cuvintele lui Dumnezeu se poate vedea scopul Lui: 
El nu a venit să mântuiască oameni sau să le arate compasiune, să Se îngrijească de 
ei sau să îi protejeze — a venit să-i mustre pe toţi cei care se opun Lui. Căci Dumnezeu 
spune: „Nimeni nu poate scăpa de mustrarea Mea”. Dumnezeu trăiește în trup și, în 
plus, El este o persoană normală, totuși, nu iartă oamenii pentru slăbiciunea lor de a nu 
fi în stare să-L cunoască subiectiv; în schimb, pentru că El este normal, condamnă 
oamenii pentru păcatele lor, cu mijloacele unei „persoane normale”, face din toţi cei care- 
| privesc trupul pe aceia care sunt mustrati și, astfel, ei devin sacrificii pentru toţi cei care 
sunt poporul naţiunii marelui balaur roșu. Dar acesta nu este unul dintre ţelurile primare 
ale întrupării lui Dumnezeu. Dumnezeu a devenit trup mai ales pentru a Se lupta în 
persoană cu marele balaur roșu și pentru a aduce rușine asupra lui prin luptă. Deoarece 
marea putere a lui Dumnezeu este evidenţiată prin lupta cu marele balaur roșu mai mult 
în trup, decât în Duh, Dumnezeu luptă în trup pentru a-Și arăta faptele și omnipotenţa. 
Nenumăraţi oameni au fost condamnaţi „pe nedrept” de întruparea lui Dumnezeu și o 
mulțime de oameni au fost, așadar, aruncaţi în iad și mustrati, suferind în trup. Aceasta 
este demonstraţia firii drepte a lui Dumnezeu și, indiferent de modul în care cei care se 

opun lui Dumnezeu se schimbă astăzi, firea onestă a lui Dumnezeu nu se va schimba 
niciodată. Odată condamnaţi, oamenii sunt condamnaţi pentru totdeauna, nicicând în 
stare să se ridice din nou. Firea omului nu poate să fie ca a lui Dumnezeu. Faţă de cei 
care se opun lui Dumnezeu, oamenii sunt când calzi, când reci; oscilează în stânga și 
dreapta, acum în sus, acum în jos; sunt incapabili să rămână constanti, uneori urându-i 
până în măduva oaselor pe cei care se opun lui Dumnezeu, alteori ținându-i aproape. 
Circumstanţele actuale au apărut deoarece oamenii nu cunosc lucrarea lui Dumnezeu. 
De ce spune Dumnezeu cuvinte precum: „Îngerii sunt, la urma urmei, îngeri; Dumnezeu, 
la urma urmei, este Dumnezeu; demonii sunt, la urma urmei, demoni; cei nelegiuiţi sunt 
tot nelegiuiţi, iar sfinţii sunt tot sfinți”? Oare nu puteţi să înțelegeţi? Oare să-Și fi amintit 
greșit Dumnezeu? Astfel, Dumnezeu spune: „Fiecare persoană este separată după 
neamul său și își găsește pe neașteptate drumul în sânul familiei sale”. Din aceasta se 
poate vedea că, astăzi, Dumnezeu a clasificat deja toate lucrurile după familiile lor, astfel 
încât nu mai este o „lume infinită”, iar oamenii nu mai mănâncă din același vas mare, ci 
își îndeplinesc datoria în propria casă, jucând propriul rol. Acesta a fost planul iniţial al 
lui Dumnezeu când a creat lumea; după ce au fost clasificați după felul lor, oamenii 
aveau să „mănânce fiecare propria mâncare”, adică Dumnezeu avea să înceapă 
judecata. Drept urmare, din gura lui Dumnezeu au venit aceste cuvinte: „Voi restabili 
starea anterioară a creaţiei; voi restaura totul așa cum a fost iniţial, schimbând profund 
totul, astfel încât totul să se întoarcă la sânul planului Meu”. Tocmai acesta este scopul 
tuturor lucrărilor lui Dumnezeu și nu este greu de înțeles. Dumnezeu Își va împlini 
lucrarea — ar putea sta omul în calea lucrării Sale? Și ar putea Dumnezeu rupe 
legământul stabilit între El și om? Cine ar putea schimba ceea ce făcut de Duhul lui 
Dumnezeu? Ar putea vreun om să facă asta? 

În trecut, oamenii au înţeles o lege în cuvintele lui Dumnezeu: când sunt rostite 
cuvintele lui Dumnezeu, acestea devin reale. Nu există nicio falsitate în asta. Întrucât 
Dumnezeu a spus că El va mustra toate popoarele și, mai mult, deoarece Şi-a emis 
decretele administrative, se poate vedea că lucrarea lui Dumnezeu a fost făcută până la 
o anumită etapă. Constituţia care a fost dată tuturor oamenilor în trecut aborda viaţa și 
atitudinea lor față de Dumnezeu. Nu a ajuns la rădăcină; nu s-a spus că se baza pe 
predestinarea lui Dumnezeu, ci pe comportamentul omului în acea vreme. Decretele 
administrative de astăzi sunt extraordinare și vorbesc despre cum „Toţi oamenii vor fi 
împărțiți după propriul neam și vor primi mustrări proporţionale cu acţiunile lor”. Fără o 
lectură atentă, nu poate fi găsită nicio problemă în asta. Pentru că numai în timpul epocii 
finale Dumnezeu separă toate lucrurile după propriul neam, după ce au citit aceste 
cuvinte, cei mai mulți oameni rămân nedumeriţi și confuzi; încă adoptă o atitudine lipsită 
de prea mult entuziasm, fără a vedea urgenţa vremurilor și, astfel, nu iau acest lucru ca 
pe un avertisment. De ce, în acest moment, sunt decretele administrative ale lui 
Dumnezeu, care sunt anunţate întregului univers, prezentate oamenilor? Îi reprezintă 
acești oameni pe toţi aceia din întregul univers? Ar putea Dumnezeu, după aceea, să 

aibă mai multă milă față de acești oameni? Le-au crescut două capete acestor oameni? 
Când Dumnezeu mustră oamenii din întregul univers, atunci când tot felul de catastrofe 
lovesc, se produc schimbări în lună și în soare ca urmare a acestor catastrofe, și, când 
aceste catastrofe se termină, soarele și luna vor fi fost transformate — și aceasta se 
numește „tranziţia”. Este suficient să spunem că dezastrele viitorului vor fi cumplite. 
Noaptea ar putea lua locul zilei, soarele ar putea să nu apară timp de un an, s-ar putea 
să existe mai multe luni de căldură arzătoare, omenirea ar putea să se confrunte mereu 
cu o lună în descreștere și s-ar putea să apară starea bizară în care soarele și luna răsar 
împreună și așa mai departe. În urma mai multor modificări ciclice, în cele din urmă, 
odată cu trecerea timpului, ele vor fi reînnoite. Dumnezeu acordă o atenţie specială 
planurilor Sale pentru cei care aparțin diavolului. Astfel, El spune în mod deliberat: 
„Dintre ființele umane din univers, toţi cei care aparțin diavolului vor fi exterminați”. 
Înainte ca acești „oameni” să își arate adevăratele fețe, Dumnezeu îi folosește ca să 
facă servicii; ca urmare, El nu acordă nicio atenţie faptelor lor, nu le dă nicio „răsplată” 
când se descurcă bine, și nici nu le reduce „salariile” când își fac prost treburile. Ca 
atare, El îi desconsideră și îi tratează cu răceală. El nu Se schimbă subit din cauza 
„bunătăţii” lor pentru că, indiferent de timp sau loc, esența omului nu se schimbă, la fel 
ca și legământul stabilit între Dumnezeu și om și, întocmai, cum spune și omul, „nu va 
exista nicio schimbare chiar dacă mările seacă şi pietrele se sfărâmă”. Astfel, Dumnezeu 
pur și simplu îi clasifică pe acei oameni după neamul lor și nu le acordă rapid atenţie. 
Din momentul creaţiei până în ziua de astăzi, diavolul nu s-a comportat niciodată bine. 
Întotdeauna a cauzat întreruperi, tulburări și neînţelegeri. Când Dumnezeu acționează 
sau vorbește, diavolul întotdeauna încearcă să participe, dar Dumnezeu nu îi dă atenţie. 
La menţionarea diavolului, furia lui Dumnezeu curge, nesuprimată; deoarece nu are duh, 
prin urmare nu există nicio legătură, doar distanță și separare. După revelarea celor 
șapte peceti, starea pământului se înrăutățește mereu, toate lucrurile „avansează umăr 
la umăr cu cele șapte peceți”, nerămânând în urmă câtuși de puţin. Pe tot cuprinsul 
cuvintelor lui Dumnezeu, oamenii sunt văzuţi de Dumnezeu ca fiind stupefiaţi, și totuși 
nu se trezesc deloc. Pentru a ajunge la un punct mai înalt, pentru a aduce puterea tuturor 
oamenilor și, în plus, pentru a încheia lucrarea lui Dumnezeu la apogeu, Dumnezeu 
pune oamenilor o serie de întrebări, ca și cum le-ar umple burţile și, astfel, El întregește 
tot poporul. Deoarece acești oameni nu au o statură reală, pe baza circumstanțelor 
actuale, cei care sunt umflaţi sunt bunuri care se ridică la standardul cerut, iar cei care 
nu sunt, sunt gunoi inutil. Aceasta este cerința lui Dumnezeu de la om și scopul metodei 
prin care El vorbește. În special, atunci când Dumnezeu spune „Oare pentru că Eu, când 
sunt pe pământ, nu sunt la fel cum sunt în ceruri? Oare pentru că Eu, când sunt în ceruri, 
nu pot să cobor pe pământ? Oare pentru că Eu, când sunt pe pământ, nu sunt demn să 
fiu înălțat la cer?” aceste întrebări servesc drept cale mai clară prin care oamenii ar putea 
să-L cunoască pe Dumnezeu. Din cuvintele lui Dumnezeu se vede voia urgentă a lui 
Dumnezeu; oamenii sunt incapabili să o atingă, iar Dumnezeu adaugă în mod repetat 

condiţii, reamintind astfel tuturor oamenilor să-L cunoască pe Dumnezeul ceresc pe 
pământ și să-L cunoască pe Dumnezeul care este în ceruri, dar care trăiește pe pământ. 

Din cuvintele lui Dumnezeu pot fi văzute stările omului: „Toată omenirea depune 
eforturi pentru cuvintele Mele, făcând cercetări proprii cu privire la înfățișarea Mea 
exterioară, dar toţi se lovesc de eșec, eforturile lor neavând niciun rezultat și, în schimb, 
sunt loviți de cuvintele Mele și nu îndrăznesc să se ridice din nou”. Cine poate înțelege 
durerea lui Dumnezeu? Cine poate mângâia inima lui Dumnezeu? Cine este potrivit 
inimii lui Dumnezeu în ceea ce cere El? Când oamenii nu obţin rezultate, se neagă pe 
ei înșiși și se supun cu adevărat orchestrărilor lui Dumnezeu. Treptat, pe măsură ce își 
arată adevărata inimă, fiecare este separat după propriul fel și se vede astfel că esența 
îngerilor este ascultarea pură față de Dumnezeu. Așa că, Dumnezeu spune: „Omenirea 
este expusă în forma sa originală”. Când lucrarea lui Dumnezeu atinge acest pas, toată 
va fi fost finalizată. Dumnezeu pare să nu spună nimic despre faptul că a fost un exemplu 
pentru fiii și oamenii Săi, concentrându-Se în schimb să îi facă pe toţi oamenii să-și arate 
forma iniţială. Înțelegeţi adevăratul sens al acestor cuvinte? 


Capitolul 27 


Astăzi, cuvintele lui Dumnezeu au ajuns la apogeu, adică, cea de-a doua parte a 
erei judecății a atins punctul culminant. Însă acesta nu este cel mai înalt punct. În acest 
moment, tonul lui Dumnezeu s-a schimbat — nu e nici batjocoritor, nici amuzant și nu 
este nici mustrător, nici dojenitor; Dumnezeu Şi-a destins tonul cuvintelor Lui. Acum, 
Dumnezeu începe să facă „schimb de sentimente” cu omul. Dumnezeu continuă 
lucrarea erei judecății și, în același timp, deschide calea următoarei secţiuni a lucrării, 
astfel încât fiecare secţiune a lucrării Lui să fie îngemănată cu cealaltă. Pe de o parte, 
El vorbeşte despre „îndărătnicia și recidivismul oamenilor”, iar pe de alta, vorbește 
despre „bucuriile și necazurile de a fi despărțit și apoi reunit cu oamenii” — toate acestea 
provocând o reacţie în inimile oamenilor, mișcând chiar și cele mai amorțite inimi 
omenești. Scopul lui Dumnezeu în rostirea acestor cuvinte este, înainte de toate, să-i 
facă pe toţi oamenii să se prosterneze fără un sunet înaintea lui Dumnezeu chiar la final, 
și numai după aceea „voi face Eu ca acţiunile Mele să se manifeste, făcându-i pe toți să 
Mă cunoască prin eșecul lor”. În această perioadă, cunoașterea lui Dumnezeu de către 
oameni rămâne în întregime superficială; nu este cunoaștere adevărată. Cu toate că 
încearcă din răsputeri, sunt incapabili să realizeze voia lui Dumnezeu. Azi, cuvintele lui 
Dumnezeu și-au atins zenitul, dar oamenii rămân în etapele timpurii și, astfel, sunt 
incapabili să pătrundă cuvântările de aici și acum — asta arată că diferenţa dintre 
Dumnezeu și om e pe cât posibil de mare. Pe baza acestei comparații, atunci când 
cuvintele lui Dumnezeu vor ajunge la sfârșit, oamenii vor fi capabili să atingă doar cele 
mai joase standarde ale lui Dumnezeu. Acestea sunt mijloacele prin care Dumnezeu 

lucrează în acești oameni care au fost pe de-a-ntregul corupți de marele balaur roșu, iar 
Dumnezeu trebuie să lucreze astfel încât să obţină efectul optim. Oamenii bisericilor 
acordă ceva mai multă atenţie cuvintelor lui Dumnezeu, dar intenţia lui Dumnezeu este 
ca ei să poată să-L cunoască pe Dumnezeu în cuvintele Lui — nu este o diferenţă aici? 
Și totuși, după cum stau lucrurile, Dumnezeu nu mai este atent la slăbiciunile omului și 
continuă să vorbească fără să ţină seamă dacă oamenii sunt capabili sau nu să-l 
accepte cuvintele. Potrivit intenţiei Lui, atunci când cuvintele Lui se vor sfârși, aceea va 
fi vremea în care lucrarea Lui pe pământ va fi încheiată. Însă lucrarea din acest moment 
se deosebește de trecut. Când cuvântările lui Dumnezeu ajung la final, nimeni nu va ști; 
când lucrarea lui Dumnezeu ajunge la final, nimeni nu va ști; și când forma lui Dumnezeu 
se schimbă, nimeni nu va şti. Astfel este înțelepciunea lui Dumnezeu. Pentru a evita 
orice învinuire făcută de Satana și orice amestec al forțelor ostile, Dumnezeu lucrează 
fără ca cineva să știe, iar în acest moment nu există nicio reacţie printre oamenii 
pământului. Cu toate că despre semnele transfigurării lui Dumnezeu s-a vorbit cândva, 
nimeni nu poate să o perceapă, căci omul a uitat și nu-i acordă nicio atenţie. Din cauza 
atacurilor atât dinăuntru, cât și dinafară — dezastrele lumii exterioare și arderea și 
curățirea cuvintelor lui Dumnezeu — oamenii nu mai sunt dispuși să trudească pentru 
Dumnezeu, căci sunt prea ocupați cu propriile afaceri. Când toţi oamenii ajung în punctul 
de a nega cunoștințele și urmărirea trecutului, când toţi oamenii se vor fi văzut pe ei 
înșiși în mod clar, atunci vor eșua și propriul lor sine nu va mai avea un loc în inimile lor. 
Numai atunci oamenii vor tânji sincer după cuvintele lui Dumnezeu, numai atunci 
cuvintele lui Dumnezeu vor avea cu adevărat un loc în inimile lor și numai atunci 
cuvintele lui Dumnezeu vor fi devenit sursa existenţei lor — în acest moment, voia lui 
Dumnezeu va fi împlinită. Însă oamenii de azi sunt foarte departe de a atinge acest 
punct. Unii dintre ei de-abia s-au mișcat un centimetru și astfel, Dumnezeu spune că 
acesta este „recidivism”. 

Toate cuvintele lui Dumnezeu conţin multe întrebări. De ce continuă Dumnezeu să 
pună asemenea întrebări? „De ce nu pot oamenii să se căiască și să se nască din nou? 
De ce sunt ei veșnic dispuși să trăiască în mlaștină în loc să trăiască într-un loc fără 
noroi? [...]” În trecut, Dumnezeu a lucrat atrăgând direct atenţia asupra lucrurilor sau 
prin expunere directă. Dar după ce oamenii au îndurat o durere nemaipomenită, 
Dumnezeu nu a mai vorbit direct în acest fel. Cu aceste întrebări, oamenii își văd propriile 
defecte și înțeleg și calea spre practică. Deoarece tuturor oamenilor le place să mănânce 
ceea ce este disponibil cu ușurință, Dumnezeu vorbește potrivit cererilor lor, dându-le 
subiecte asupra cărora să cugete, astfel încât să poată să cugete asupra lor. Acesta 
este un aspect al semnificației întrebărilor lui Dumnezeu. În mod firesc, aceasta nu e 
semnificația unora dintre celelalte întrebări ale Lui, de exemplu: Oare să Mă fi purtat rău 
cu ei? Oare să îi fi îndrumat în direcţia greșită? Oare îi conduc Eu spre iad? Întrebări ca 
acestea arată noţiunile încremenite în adâncul inimilor oamenilor. Cu toate că gurile lor 
nu dau glas acestor noțiuni, există îndoială în cele mai multe dintre inimile lor și ei cred 

că ale lui Dumnezeu cuvinte îi zugrăvesc ca fiind total lipsiţi de merite. Firește, asemenea 
oameni nu se cunosc pe sine, dar în cele din urmă, ei se vor recunoaște înfrânți de 
cuvintele lui Dumnezeu — acest lucru este inevitabil. După aceste întrebări, Dumnezeu 
spune şi că „Intenţionez să fărâm în ţăndări toate naţiile, ca să nu mai vorbesc de familia 
omului”. Când oamenii vor accepta numele lui Dumnezeu, toate naţiunile se vor 
cutremura drept rezultat, oamenii își vor schimba treptat mentalitatea, iar în familii, 
relaţiile dintre tată și fiu, mamă și fiică sau soț și soţie vor înceta să mai existe. Mai mult 
decât atât, relaţiile dintre oamenii din familii vor deveni și mai înstrăinate; ei se vor alătura 
marii familii, iar convențiile obișnuite ale vieților aproape tuturor familiilor vor fi 
zdruncinate. Din această cauză, conceptul de „familie” din inimile oamenilor va deveni 
din ce în ce mai obscur. 

De ce, în cuvintele lui Dumnezeu de azi, s-a dedicat atât de mult „schimbului de 
sentimente” cu oamenii? Firește, asta e și pentru a obţine un anume efect, iar de aici se 
poate vedea că inima lui Dumnezeu este plină de neliniște. Dumnezeu spune: „Când Eu 
sunt trist, cine Mă poate alina cu inima sa?” Dumnezeu rostește aceste cuvinte deoarece 
inima Lui este copleșită de durere. Oamenii sunt incapabili să acorde toată grija voii lui 
Dumnezeu și sunt întotdeauna destrăbălaţi, nu se pot ţine în frâu și fac după cum le 
place; sunt prea josnici, și întotdeauna se iartă pe ei înșiși și neglijează voia lui 
Dumnezeu. Dar din pricină că oamenii au fost corupți de către Satana până în ziua de 
azi și sunt incapabili de a se elibera, Dumnezeu spune: „Cum pot să scape din fălcile 
lupului hămesit? Cum pot să scape de amenințările și ispitirile lui?” Oamenii trăiesc în 
trup, ceea ce înseamnă a trăi în gura lupului hămesit. Din această cauză și pentru că 
oamenii nu au nicio conștiință de sine și întotdeauna se complac și cedează depravării, 
Dumnezeu nu poate să nu Se simtă neliniștit. Cu cât mai mult Dumnezeu le reamintește 
astfel oamenilor, cu atât mai bine se simt ei în inimile lor și cu atât mai mult devin dispuși 
să interacţioneze cu Dumnezeu. Numai atunci omul și Dumnezeu se vor înțelege în mod 
armonios, fără nicio despărţire sau distanţă între ei. Azi, toată omenirea așteaptă venirea 
zilei lui Dumnezeu și astfel, omenirea nu a avansat niciodată. Totuși Dumnezeu spune: 
„Când Soarele dreptăţii va apărea, Răsăritul va fi iluminat și atunci, la rându-i, va ilumina 
întregul univers, atingându-i pe toţi”. Cu alte cuvinte, când Dumnezeu Își va schimba 
forma, Orientul va fi iluminat primul, iar națiunea din Orient va fi prima care să fie 
înlocuită, după care ţările rămase vor fi înnoite de la sud la nord. Aceasta este ordinea 
şi toate vor fi în concordanţă cu cuvintele lui Dumnezeu. Odată ce această etapă se va 
termina, toți oamenii vor vedea. Dumnezeu lucrează potrivit acestei ordini. Când vor 
vedea această zi, oamenii se vor bucura peste măsură. Se poate vedea din intenţia 
presantă a lui Dumnezeu că această zi nu este departe. 

În cuvintele spuse aici azi, cea de a doua și cea de a treia parte provoacă lacrimi de 
durere în toţi acei care Îl iubesc pe Dumnezeu. Inimile lor sunt imediat învăluite în tristeţe 
și de atunci înainte, toți oamenii sunt umpluţi de o mâhnire nemaipomenită din pricina 
inimii lui Dumnezeu. Ei nu simt niciun confort până când Dumnezeu nu Își încheie 

lucrarea pe pământ. Aceasta este tendința generală. „Mânia se ridică în inima Mea, 
acompaniată de un sentiment vertiginos de amărăciune. Când ochii Mei văd faptele 
oamenilor și fiecare cuvânt și acţiune a lor ca fiind murdare, mânia Mea erupe, iar în 
inima Mea există un simţ mai dezvoltat al nedreptăţilor lumii oamenilor, ceea ce Mă 
întristează și mai tare; tânjesc să pun capăt trupului omului pe loc. Nu știu de ce omul 
este incapabil să se curețe pe sine în trup, de ce omul nu poate să se iubească pe sine 
în trup. Oare să fie faptul că «funcţia» trupului este atât de importantă?” În cuvintele lui 
Dumnezeu de azi, Dumnezeu i-a dezvăluit public omului toată neliniștea din inima Lui, 
fără să-i ascundă ceva. Când îngerii din cel de-al treilea Cer cântă cântece pentru El, 
Dumnezeu încă tânjește după oamenii de pe pământ și din această cauză El spune: 
„Când îngerii cântă cântece întru slava Mea, asta nu poate decât să-Mi stârnească mila 
pentru oameni. Inima Mea se umple deodată de tristețe și Îmi este imposibil să Mă 
eliberez de această emoție dureroasă”. Acesta este motivul pentru care Dumnezeu 
rostește cuvintele: „Voi îndrepta nedreptăţile lumii omenești. Îmi voi face lucrarea Mea 
cu propriile mâini în întreaga lume, împiedicându-l pe Satana să-i facă iarăși rău 
poporului Meu, interzicându-le tuturor dușmanilor Mei să facă din nou orice le este pe 
plac. Voi deveni Împărat pe pământ și Îmi voi muta tronul acolo, făcându-i pe toți 
dușmanii Mei să cadă la pământ și să-și mărturisească fărădelegile înaintea Mea”. 
Tristețea lui Dumnezeu Îi sporește ura pentru diavoli și astfel, El le revelează maselor în 
avans cum vor sfârși diavolii. Aceasta este lucrarea lui Dumnezeu. Dumnezeu a dorit 
dintotdeauna să fie reunit cu toţi oamenii și să pună capăt vechii epoci. Toţi oamenii din 
întregul univers încep să se miște — altfel spus, toți oamenii din cosmos intră sub 
călăuzirea lui Dumnezeu. Drept rezultat, gândurile lor se îndreaptă spre revoltă împotriva 
împăraţilor lor. Nu peste mult timp, oamenii din lume vor erupe în haos și conducătorii 
tuturor ţărilor vor fugi în toate direcţiile, în cele din urmă fiind târâţi la ghilotină de către 
popoarele lor. Acesta e sfârșitul sfârșitului al regilor diavolilor; în final, niciunul dintre ei 
nu va putea să scape și toți trebuie să treacă prin asta. Azi, cei care sunt „isteţi” au 
început să dea înapoi. Văzând că situaţia nu e promițătoare, ei folosesc această 
oportunitate pentru a se retrage și a scăpa de greutăţile catastrofei. Dar o spun răspicat, 
lucrarea pe care Dumnezeu o face în zilele de pe urmă este îndeosebi mustrarea omului, 
deci cum ar putea acești oameni să scape? Azi este primul pas. Într-o bună zi, totul din 
univers va cădea în tumultul războiului; oamenii de pe pământ nu vor mai avea niciodată 
conducători, întreaga lume va fi ca o grămadă de nisip mărunt, neguvernată de nimeni, 
iar oamenilor le va păsa numai de propriile vieţi, nepăsători față de nimeni altcineva, căci 
totul e controlat de mâna lui Dumnezeu -— iată de ce Dumnezeu spune: „Întreaga omenire 
se destramă în diferitele nații ale lumii, potrivit voii Mele”. Sunetul trâmbiţelor îngerilor 
despre care Dumnezeu vorbește acum constituie un semn — ele dau semnalul de alarmă 
pentru oameni, iar când trâmbiţele vor mai suna o dată, ultima zi a lumii va fi sosit. În 
acel moment, toată mustrarea lui Dumnezeu se va abate asupra pământului în totalitatea 
sa; aceasta va fi o judecată fără inimă și startul oficial al erei mustrării. Printre israeliți, 

se va auzi adesea glasul lui Dumnezeu pentru a-i călăuzi prin medii diferite, și li se vor 
arăta și îngerii. Israeliţii vor fi făcuți compleţi în numai câteva luni și, deoarece nu vor 
trebui să treacă prin etapa de a se sustrage veninului marelui balaur roșu, va fi ușor 
pentru ei să intre pe calea cea bună sub diferite tipuri de călăuzire. După evenimentele 
din Israel se poate vedea starea întregului univers, iar asta arată efectiv cât de rapide 
sunt etapele lucrării lui Dumnezeu. „A sosit vremea! Îmi voi pune lucrarea în mișcare, 
voi domni ca Împărat printre oameni! În trecut, Dumnezeu a domnit doar în cer. Azi, El 
domnește pe pământ; Dumnezeu Și-a luat înapoi toată autoritatea Lui și astfel, este 
prezis că toată omenirea nu va mai trăi niciodată o viață omenească normală, căci 
Dumnezeu va reordona cerul și pământul și nici unui om nu-i este îngăduit să se 
amestece. Astfel, Dumnezeu îi amintește adesea omului că „a sosit vremea!” Când 
israeliţii se vor fi întors toţi în ţara lor — în ziua în care ţara lui Israel va fi fost în întregime 
redobândită — marea lucrare a lui Dumnezeu va fi completă. Fără ca cineva să-și dea 
seama, oamenii din întregul univers se vor revolta, iar naţiunile de pe tot cuprinsul 
universului vor cădea asemenea stelelor din cer; într-o clipă, ele se vor prăbuși în ruine. 
După ce Se va fi ocupat de ele, Dumnezeu va clădi preaiubita Împărăţie a inimii Lui. 


Capitolul 28 


Cu cât oamenii înțeleg mai puţin din cuvintele lui Dumnezeu, cu atât sunt mai sceptici 
privind mijloacele actuale de lucru ale lui Dumnezeu — aceasta este starea lor. Dar acest 
fapt nu are niciun efect asupra lucrării lui Dumnezeu; când cuvintele Lui ajung într-un 
anumit punct, inimile oamenilor se vor schimba în mod firesc. În viața lor, toți sunt 
obsesiv preocupaţi de cuvintele lui Dumnezeu și, în plus, încep tânjească după cuvintele 
Lui și, din cauza expunerii continue a lui Dumnezeu, încep să se disprețuiască. Totuși, 
Dumnezeu a rostit și multe cuvinte precum următoarele: „Când a înţeles cu desăvârșire 
toate cuvintele Mele, statura omului este proporțională cu dorinţele Mele, iar pledoariile 
sale sunt rodnice și nu zadarnice sau inutile; Eu binecuvântez rugăminţile omenirii care 
sunt sincere și nu o prefăcătorie”. De fapt, oamenii sunt incapabili să înțeleagă cu 
desăvârșire cuvintele lui Dumnezeu, ei abia pot să le înțeleagă la suprafață. Dumnezeu 
pur și simplu folosește aceste cuvinte ca să le ofere un obiectiv pe care să-l urmărească, 
pentru a-i determina să simtă că Dumnezeu nu face lucrurile cu superficialitate, ci este 
serios în legătură cu lucrarea Lui; numai atunci vor avea ei credința să urmărească. Și 
pentru că toți oamenii stăruie doar pentru ei înșiși, nu pentru voia lui Dumnezeu, dar 
Dumnezeu nu este schimbător ca vântul, cuvintele Lui au fost întotdeauna îndreptate 
spre natura omului. Deși astăzi majoritatea oamenilor stăruie, ei nu sunt sinceri — este 
doar o prefăcătorie. Starea tuturor oamenilor este că „ei Îmi consideră gura drept un corn 
al abundenței. Toţi oamenii doresc să obţină ceva din gura Mea. Fie că este vorba de 
secretele de stat, de misterele cerului, de dinamica lumii spirituale sau de destinația 

omenirii”. Din cauza curiozităţii lor, toți oamenii sunt dispuși să caute aceste lucruri și nu 
își doresc să obţină nimic din aprovizionarea cu viaţă din cuvintele lui Dumnezeu. Astfel, 
Dumnezeu spune: „Omului îi lipsesc prea multe: el nu are nevoie doar de «suplimente 
nutritive», ci, mai mult decât atât, are nevoie de «sprijin mental» și o «aprovizionare 
spirituală»”. Noţiunile oamenilor sunt cele care au condus la negativitatea de astăzi, și 
din cauză că ochii lor fizici sunt prea „feudali”, nu există nicio vigoare în ceea ce spun și 
fac ei și sunt superficiali și pripiti în toate lucrurile. Nu acestea sunt condiţiile oamenilor? 
Oare oamenii nu ar trebui să se grăbească și să remedieze acest lucru, decât să 
continue așa cum sunt? Ce beneficii are cunoașterea viitorului pentru om? De ce 
oamenii au o reacţie după ce citesc câteva dintre cuvintele lui Dumnezeu, dar restul 
cuvintelor Sale nu au niciun efect? Când Dumnezeu spune, de exemplu, „Ofer un leac 
pentru boala omului ca efecte mai bune să poată fi obținute, astfel încât tuturor să le 
poată fi redată starea de sănătate și, astfel, datorită leacului Meu, ei să se poată întoarce 
la normalitate,” cum de aceste cuvinte nu au niciun efect asupra oamenilor? Oare nu tot 
ce e făcut de Dumnezeu este ceea ce s-ar cuveni să fie atins de om? Dumnezeu are de 
lucru — de ce oamenii nu au o cale pe care să meargă? Oare asta nu înseamnă că fug 
în direcţia opusă lui Dumnezeu? De fapt, există multă muncă pe care oamenii s-ar cuveni 
să o facă — de exemplu, cât de multe știu ei despre „marele balaur roșu” din cuvintele 
„Urâţi cu adevărat marele balaur roșu?” Zicala lui Dumnezeu, „De ce v-am întrebat de 
atâtea ori?” arată că oamenii încă n-au nicio idee despre natura marelui balaur roșu și 
că rămân incapabili să înțeleagă mai profund lucrurile. Nu este aceasta chiar lucrarea 
pe care s-ar cuveni să o facă omul? Cum se poate spune că omul nu are nicio lucrare 
de făcut? Dacă acesta ar fi cazul, care ar fi semnificaţia întrupării lui Dumnezeu? 
Acţionează Dumnezeu în pripă și superficial de dragul de a face, totuși, ceva? Poate 
marele balaur roșu să fie înfrânt în acest fel? 

Dumnezeu spune: „Am început deja și voi iniția prima etapă a lucrării Mele de 
mustrare în locuința marelui balaur roșu”. Aceste cuvinte sunt îndreptate spre lucrarea 
în divinitate; oamenii de astăzi au intrat deja în mustrare în avans și, astfel, Dumnezeu 
spune că acesta este primul pas al lucrării Lui. El nu îi face pe oameni să suporte 
mustrarea dezastrelor, ci pe cea a cuvintelor. Pentru că atunci când tonul cuvintelor lui 
Dumnezeu se schimbă, oamenii devin total ignoranti și, după aceea, toți intră în 
mustrare. Fiind supuși mustrării, „vă veţi îndeplini în mod oficial datoria și Mă veţi lăuda 
în mod oficial în toate ţinuturile pentru totdeauna!” Aceștia sunt pașii lucrării lui 
Dumnezeu -— sunt planul Său. Mai mult, acești oameni ai lui Dumnezeu vor vedea 
personal metodele prin care marele balaur roșu este mustrat, așadar catastrofa începe 
oficial în afara lor, în lumea care-i înconjoară. Acesta este unul dintre mijloacele prin 
care Dumnezeu îi mântuiește pe oameni. Pe plan intern, ei sunt mustraţi, iar în afară se 
produce catastrofa — altfel spus, cuvintele lui Dumnezeu se împlinesc. Din acest motiv, 
oamenii ar prefera să fie supuși mustrării, nu catastrofei, și din acest motiv ei rămân. Pe 
de o parte, acesta este punctul în care a ajuns lucrarea lui Dumnezeu; pe de altă parte, 

este astfel ca toți oamenii să poată să cunoască firea lui Dumnezeu. Prin urmare, 
Dumnezeu spune: „Timpul în care poporul Meu se va bucura de Mine va fi când marele 
balaur roșu va fi mustrat. A face ca poporul marelui balaur roșu să se ridice și să se 
răzvrătească împotriva lui este planul Meu și metoda prin care Îmi fac poporul Meu 
desăvârșit și este o mare oportunitate pentru tot poporul Meu să crească în viaţă”. Cum 
se face că Dumnezeu rostește aceste cuvinte și, totuși, ele nu atrag atenţia oamenilor? 

Ţările se află într-un mare haos, pentru că toiagul lui Dumnezeu a început să-și joace 
rolul pe pământ. Lucrarea lui Dumnezeu poate fi văzută în starea pământului. Când 
Dumnezeu spune, „apele vor vui, munții se vor răsturna, marile râuri se vor dezintegra”, 
aceasta este lucrarea iniţială a toiagului pe pământ, al cărei rezultat este acela că „toate 
gospodăriile de pe pământ vor fi zdruncinate și toate naţiunile de pe pământ vor fi 
despicate; zilele reuniunii dintre soț și soţie vor fi de mult uitate, mama și fiul nu se vor 
mai întâlni niciodată, tatăl și fiica nu se vor mai întâlni niciodată. Tot ce obișnuia să fie 
pe pământ va fi nimicit de Mine”. Aceasta va fi starea generală a familiilor de pe pământ. 
Firește, nu ar putea fi starea tuturor, dar este starea majorităţii acestora. Pe de altă parte, 
se referă la circumstanţele experimentate de oamenii din acest curent, în viitor. Aceasta 
prezice că, odată ce ei au fost supuși mustrării cuvintelor și necredincioșii au fost supuși 
catastrofelor, nu vor mai exista relaţii familiale între oamenii de pe pământ; toți vor fi 
poporul Sinimului și toţi vor fi credincioși în Împărăţia lui Dumnezeu. Prin urmare, zilele 
reuniunii dintre soț și soție vor fi de mult uitate, mama și fiul nu se vor mai întâlni 
niciodată, tatăl și fiica nu se vor mai întâlni niciodată. Și astfel, familiile oamenilor de pe 
pământ vor fi despărțite, sfâșiate în bucăţi, iar aceasta va fi lucrarea finală pe care 
Dumnezeu o face în oameni. Şi pentru că Dumnezeu va răspândi această lucrare în tot 
universul, El folosește ocazia ca să le clarifice oamenilor cuvântul „emoţie”, permițându- 
le astfel să vadă că voia lui Dumnezeu este să distrugă familiile tuturor oamenilor și să 
arate că Dumnezeu folosește mustrarea ca să rezolve toate „conflictele familiale” din 
rândul oamenilor. Dacă nu, nu ar exista nicio modalitate de a apropia de încheiere ultima 
parte a lucrării lui Dumnezeu de pe pământ. Partea finală a cuvintelor lui Dumnezeu dă 
în vileag cea mai mare slăbiciune a oamenilor — toți trăiesc în emoție — și, astfel, 
Dumnezeu nu evită pe niciunul dintre ei și expune secretele ascunse în inimile întregii 
omeniri. De ce le este oamenilor atât de greu să se separe de emoție? Procedând astfel, 
depășesc ei standardele conștiinței? Poate conștiința să împlinească voia lui 
Dumnezeu? Poate emoția să-i ajute pe oameni să treacă peste nenorociri? În ochii lui 
Dumnezeu, emoția este dușmanul Său — nu s-a menţionat clar acest lucru în cuvintele 
lui Dumnezeu? 

Capitolul 29 


Cu privire la lucrarea făcută de oameni: parte din ea se desfășoară cu instrucțiuni 
directe de la Dumnezeu, dar mai există o parte pentru care Dumnezeu nu oferă 
instrucțiuni specifice, lucru ce arată suficient că ceea ce este făcut de Dumnezeu astăzi 
încă nu a fost dezvăluit — adică, multe lucruri au rămas ascunse și încă n-au fost făcute 
publice. Cu toate acestea, unele lucruri trebuie făcute publice, în vreme ce altele trebuie 
să lase oamenii nedumeriţi și confuzi; asta cere lucrarea lui Dumnezeu. De exemplu, 
venirea lui Dumnezeu, din Ceruri, printre oameni — cum a sosit, în ce clipă a sosit sau 
dacă Cerul, pământul și toate lucrurile au suferit modificări sau nu — aceste lucruri cer 
ca oamenii să fie confuzi. Asta se bazează, de asemenea, pe circumstanțe concrete, 
fiindcă trupul uman în sine este incapabil să intre direct în tărâmul spiritual. Prin urmare, 
chiar dacă Dumnezeu spune clar cum a venit din Cer pe pământ sau când spune „În 
ziua în care toate lucrurile au fost înviate, am venit printre oameni și am petrecut zile și 
nopți minunate cu ei,” astfel de cuvinte sunt ca și cum ai vorbi cu trunchiul unui copac — 
nu există nici cea mai mică reacţie pentru că oamenii nu cunosc etapele lucrării lui 
Dumnezeu. Chiar și atunci când sunt pe deplin conștienți, cred că Dumnezeu a zburat 
din Cer, în jos, pe pământ, ca o zână și a renăscut printre oameni. Aceasta este ceea 
ce se poate realiza prin gândurile oamenilor. Asta din cauză că substanța omului este 
în așa fel încât este incapabil să înțeleagă esenţa lui Dumnezeu și realitatea tărâmului 
spiritual. Doar prin substanţa lor, oamenii ar fi incapabili să se poarte ca un exemplu 
pentru ceilalți deoarece ei sunt, în mod inerent, aceiași, și nu diferiţi. Astfel, a cere 
oamenilor să ofere celorlalți un exemplu demn de urmat sau să servească drept exemplu 
devine o himeră, un abur care se înalţă din apă. Pe când, atunci când Dumnezeu spune: 
„dobândind puţină cunoaștere despre ceea ce am și ceea ce sunt,” aceste cuvinte sunt 
adresate doar manifestării lucrării pe care Dumnezeu o face în trup; cu alte cuvinte, ele 
sunt adresate adevăratului chip al lui Dumnezeu -— la divinitate, care se referă, în primul 
rând, la firea Sa divină. Adică, oamenilor li se cere să înțeleagă lucruri precum: de ce 
Dumnezeu lucrează în acest fel, ce lucruri trebuie să fie îndeplinite prin cuvintele lui 
Dumnezeu, ce dorește Dumnezeu să realizeze pe pământ, ce dorește să dobândească 
printre oameni, metodele prin care Dumnezeu vorbește și care este atitudinea lui 
Dumnezeu faţă de oameni. Se poate spune că nu există nimic demn de laudă în om — 
adică nu există nimic în el ce ar putea constitui un exemplu demn de urmat pentru ceilalți. 

Tocmai din cauza normalităţii lui Dumnezeu întrupat și din cauza diferenţei dintre 
Dumnezeu din Cer și Dumnezeu întrupat — care nu pare să fie născut din Dumnezeu din 
Cer — spune Dumnezeu: „Mulţi ani am petrecut printre oameni, dar ei au rămas mereu 
neștiutori și nu M-au cunoscut niciodată”. Dumnezeu spune, de asemenea: „Când pașii 
Mei vor traversa universul și vor ajunge la marginile pământului, omul va începe să 
reflecte asupra lui însuși și toți oamenii vor veni la Mine și se vor închina în fața Mea și 
Mă vor preamări. Aceasta va fi ziua în care voi câștiga gloria, ziua întoarcerii Mele și, de 

asemenea, ziua plecării Mele”. Numai aceasta este ziua în care chipul adevărat al lui 
Dumnezeu este arătat omului. Totuși, Dumnezeu nu-Și întârzie lucrarea ca urmare a 
acestui lucru și, pur și simplu, face lucrarea care trebuie făcută. Când judecă, El 
condamnă oamenii pe baza atitudinii lor faţă de Dumnezeu întrupat. Acesta este unul 
dintre firele principale ale cuvântărilor lui Dumnezeu din această perioadă. De exemplu, 
Dumnezeu spune: „am început oficial în întregul univers ultima parte a planului Meu de 
gestionare (planul mântuirii). De acum înainte, oricine nu este precaut poate fi aruncat 
în mijlocul unei mustrări nemiloase, iar asta se poate întâmpla în orice clipă”. Acesta 
este conținutul planului lui Dumnezeu și nu este nici ciudat și nici straniu, ci tot o parte a 
etapelor lucrării Sale. Oamenii și fiii lui Dumnezeu de peste tot sunt, între timp, judecați 
de Dumnezeu pe baza a tot ceea ce fac în biserici și, astfel, Dumnezeu spune: „Pe 
măsură ce Îmi fac lucrarea, toți îngerii Mi se alătură în bătălia decisivă și se hotărăsc să- 
Mi îndeplinească dorinţele în etapa finală, astfel încât oamenii de pe pământ se închină 
în fața Mea la fel ca îngerii, nu vor deloc să Mi se împotrivească și nu fac nimic să se 
răzvrătească împotriva Mea. Aceasta este dinamica lucrării Mele în univers”. Aceasta 
este diferența în lucrarea pe care Dumnezeu o desfășoară peste tot pe pământ; EIl 
folosește măsuri diferite în concordanţă cu persoana spre care sunt îndreptate. Astăzi, 
oamenii bisericilor au, cu toţii, o inimă jinduitoare și au început să mănânce și să bea 
cuvintele lui Dumnezeu — acest lucru este suficient pentru a arăta că lucrarea lui 
Dumnezeu se apropie de sfârșit. A privi în jos, din cer, este asemănător cu a privi încă o 
dată scene mohorâte cu ramuri uscate și frunze căzute, cu lut suflat de vântul tomnatic. 
Pare că o apocalipsă e pe cale să se întâmple printre oameni, ca și cum toate ar fi pe 
cale să fie preschimbate în pustiu. Poate din cauza sensibilităţii Duhului există mereu un 
sentiment de nefericire în inimă, purtând totuși o fărâmă de confort liniștit, chiar dacă 
acesta este amestecat cu ceva durere. Aceasta s-ar putea să fie descrierea cuvintelor lui 
Dumnezeu cum că „omul se trezește, totul e în ordine pe pământ și zilele supraviețuirii 
pe pământ nu mai există, pentru ca Eu am sosit!” Oamenii ar putea deveni oarecum 
negativi după auzirea acestor cuvinte sau ar putea fi un pic dezamăgiţi de lucrarea lui 
Dumnezeu sau s-ar putea concentra mult pe sentimentul din duhul lor. Însă, înainte de 
încheierea lucrării Sale pe pământ, nu e cu putinţă ca Dumnezeu să fie atât de nesăbuit 
încât să ofere oamenilor o astfel de iluzie. Dacă ai cu adevărat astfel de sentimente, 
atunci asta arată că dai prea multă atenţie sentimentelor tale, că ești cineva care face 
cum îi place și nu-L iubește pe Dumnezeu; arată că astfel de oameni se concentrează 
prea mult pe supranatural și nu-l acordă nicio atenţie lui Dumnezeu. Din cauza mâinii lui 
Dumnezeu, indiferent de cum încearcă oamenii să scape, ei sunt incapabili să scape 
acestei circumstanţe. Cine poate scăpa de mâna lui Dumnezeu? Când nu ti-au fost 
statutul și circumstanţele aranjate de Dumnezeu? Indiferent dacă suferi sau ești 
binecuvântat, cum ai putea să te furișezi din calea mâinii lui Dumnezeu? Aceasta nu este 
o chestiune umană, ci mai degrabă este în întregime despre trebuinţa lui Dumnezeu — 
cine ar fi capabil să nu se supună ca urmare a acestui lucru? 

„Voi folosi mustrarea pentru a răspândi lucrarea Mea printre neamuri, adică voi folosi 
forța împotriva tuturor celor ce sunt neamuri. Firește, această lucrare se va desfășura în 
același timp cu lucrarea Mea printre cei aleşi.” Odată cu rostirea acestor cuvinte, 
Dumnezeu începe această lucrare peste tot în univers. Aceasta este o etapă a lucrării 
Sale, care a avansat deja până în acest punct; nimeni nu poate schimba lucrurile. 
Nenorocirea se va ocupa de o parte din oameni, făcându-i să piară odată cu lumea. 
Când universul va fi mustrat în mod oficial, Dumnezeu Se va arăta tuturor popoarelor. 
Și din cauza arătării Lui, oamenii vor fi mustrati. În plus, Dumnezeu a mai spus: „Când 
voi desfășura în mod oficial sulul, acela este momentul când oamenii din tot universul 
vor fi mustraţi, când oamenii din toată lumea sunt supuși încercărilor”. De aici, se poate 
vedea clar cum conținutul celor șapte peceţi este conținutul mustrării, adică există 
nenorocire în cele șapte peceţi. Astfel, astăzi, cele șapte peceţi nu au fost încă rupte; 
„încercările” la care se face referire aici sunt mustrarea suferită de oameni și, în mijlocul 
acestei mustrări, un grup de oameni, care acceptă oficial „certificatul” eliberat de 
Dumnezeu, va fi câștigat și, astfel, vor fi oamenii din Împărăţia lui Dumnezeu. Acestea 
sunt originile fiilor și ale oamenilor lui Dumnezeu și, astăzi, ei nu au fost încă hotărâți și 
doar pun bazele experienţelor viitoare. Dacă cineva are adevărata viață, va putea rămâne 
ferm în timpul încercărilor, iar dacă este fără de viaţă, asta dovedește suficient că lucrarea 
lui Dumnezeu nu a avut niciun efect asupra sa, că pescuiește în ape tulburi și nu se 
concentrează asupra cuvintelor lui Dumnezeu. Datorită faptului că aceasta este lucrarea 
din zilele de pe urmă, care are rolul de a încheia această epocă în loc să continue 
lucrarea, astfel spune Dumnezeu: „Cu alte cuvinte, este viaţa pe care omul nu a 
experimentat-o niciodată din momentul Creaţiei până în prezent, așa că Eu spun că am 
făcut o lucrare care nu s-a mai făcut niciodată”, și mai spune: „Fiindcă ziua Mea se 
apropie pentru întreaga omenire, fiindcă nu pare îndepărtată, ci este chiar în faţa ochilor 
omului”. Odinioară, Dumnezeu a distrus personal mai multe orașe, totuși nici unul dintre 
ele nu a fost nimicit în același mod în care se va întâmpla în ultimă instanţă. Deși în trecut 
Dumnezeu a distrus Sodoma, Sodoma de azi nu trebuie tratată la fel ca în trecut — nu 
trebuie distrusă direct, ci mai întâi va fi cucerită, apoi judecată și, în cele din urmă, 
supusă pedepsei veșnice. Acestea sunt etapele lucrării și, în cele din urmă, Sodoma de 
astăzi va fi anihilată în aceeași ordine ca în cazul distrugerii trecute a lumii — acesta este 
planul lui Dumnezeu. Ziua în care Dumnezeu Se arată este ziua condamnării oficiale a 
Sodomei de astăzi și arătarea Sa nu este de dragul mântuirii acesteia. Astfel, Dumnezeu 
spune: „Voi apărea sfintei Împărăţii și Mă voi ascunde de ţinutul murdăriei”. Întrucât 
Sodoma de astăzi este murdară, Dumnezeu nu i Se arată cu adevărat, ci folosește acest 
mijloc pentru a o mustra — nu ai văzut asta clar? Se poate spune că nimeni de pe pământ 
nu este capabil de a vedea adevăratul chip al lui Dumnezeu. Dumnezeu nu S-a arătat 
niciodată oamenilor și nimeni nu știe în ce nivel din Cer se află El. Acest lucru a permis 
oamenilor din ziua de astăzi să se afle în aceste circumstanțe. Dacă ar fi să vadă chipul 
lui Dumnezeu, acela ar fi cu siguranță momentul în care sfârșitul lor ar fi revelat, 

momentul în care fiecare este clasat după fel. Astăzi, cuvintele din interiorul divinității 
sunt arătate direct oamenilor, ceea ce prevestește că zilele de pe urmă ale omenirii au 
sosit și nu vor mai dura mult. Acesta este unul dintre semnele supunerii oamenilor la 
încercări în momentul în care Dumnezeu Se arată tuturor. În acest fel, deși oamenii se 
bucură de cuvintele lui Dumnezeu, ei au mereu un sentiment de rău augur, ca și cum o 
însemnată calamitate este pe cale să îi lovească. Oamenii din ziua de astăzi sunt ca 
niște vrăbii în ţinuturi îngheţate, pe care moartea le-a forțat să-și plătească o datorie și 
le-a lăsat fără nicio cale de supravieţuire. Din cauza morţii pe care o datorează oamenii, 
ei toți simt că zilele lor de pe urmă au sosit. Acest lucru este ceea ce se întâmplă în 
inimile oamenilor din întreg universul și, deși nu este revelat pe chipurile lor, ceea ce se 
află în inimile lor nu se poate ascunde de ochii Mei — aceasta este realitatea oamenilor. 
Poate că multe dintre cuvinte nu sunt folosite întocmai cum se cuvine — dar tocmai 
aceste cuvinte sunt suficiente pentru a arăta problema. Fiecare dintre cuvintele rostite 
din gura lui Dumnezeu se va împlini, fie ele din trecut sau din prezent; ele vor face faptele 
să apară înaintea oamenilor — o sărbătoare pentru ochii lor — moment în care vor fi uluiți 
și tulburaţi. Încă nu ai văzut clar ce epocă este astăzi? 


Capitolul 30 


Unii oameni pot avea puţină înţelegere a cuvintelor lui Dumnezeu, dar niciunii dintre 
ei nu au încredere în sentimentele lor; se tem profund să nu cadă în negativism. Astfel, 
ei au alternat mereu între bucurie și durere. Este corect să spunem că viețile tuturor 
oamenilor sunt pline de mâhnire; ca să mergem mai departe, există o rafinare în vieţile 
de zi cu zi ale tuturor oamenilor, totuși, pot spune că nimeni nu obține vreo eliberare în 
spirit în fiecare zi și este ca și cum trei munţi măreți le-ar apăsa capetele. Vieţile lor nu 
sunt niciunele fericite și pline de bucurie cât e ziua de lungă — și chiar atunci când sunt 
un pic fericiţi, încearcă pur și simplu să păstreze aparențele. În inimile lor, oamenii au 
mereu sentimentul unui lucru neterminat. Astfel, ei nu sunt statornici în inimile lor; trăind 
în acest fel, lucrurile par goale și nedrepte, iar când vine vorba de credinţa în Dumnezeu, 
sunt ocupați și sunt în criză de timp sau, dacă nu, nu au timp să mănânce și să bea 
cuvintele lui Dumnezeu ori nu știu cum să mănânce și să bea cuvintele lui Dumnezeu în 
mod potrivit. Niciunul dintre ei nu este împăcat, lucid și statornic în inima sa. Este ca și 
cum au trăit mereu sub un cer înnorat, ca și cum trăiesc într-un spațiu lipsit de oxigen, 
iar asta a dus la confuzia din vieţile lor. Dumnezeu Se adresează întotdeauna direct 
slăbiciunilor oamenilor, El lovește mereu în punctul lor vulnerabil — nu aţi văzut limpede 
tonul cu care El a vorbit peste tot? Dumnezeu nu le-a dat niciodată oamenilor ocazia să 
se căiască și îi face pe toţi oamenii să trăiască pe „lună” fără oxigen. De la început până 
astăzi, din afară, cuvintele lui Dumnezeu au expus natura omului, totuși, nimeni nu poate 
vedea limpede esența acestor cuvinte. Se pare că prin expunerea esenței omului, 

oamenii ajung să se cunoască pe ei înșiși și, astfel, ajung să-L cunoască pe Dumnezeu, 
totuși, nu aceasta este calea în esenţă. Tonul și profunzimea mai mare a cuvintelor lui 
Dumnezeu arată o diferenţă netă între Dumnezeu și om. În sentimentele lor, acest lucru 
îi face pe oameni să creadă în mod inconștient că Dumnezeu este de neatins și 
inabordabil; Dumnezeu aduce totul la vedere și se pare că nimeni nu este capabil să 
revină la relaţia dintre Dumnezeu și om așa cum era ea înainte. Nu este greu de văzut 
că scopul tuturor cuvântărilor lui Dumnezeu este să Se folosească de cuvinte ca să 
„răstoarne” toți oamenii, împlinindu-Și astfel lucrarea. Acestea sunt etapele lucrării lui 
Dumnezeu. Totuși, nu asta cred oamenii în minţile lor. Ei cred că lucrarea lui Dumnezeu 
se apropie de punctul culminant, că se apropie de efectul ei cel mai perceptibil ca să-l 
cucerească pe marele balaur roșu, adică, să facă bisericile să înflorească, fără ca nimeni 
să aibă noţiuni despre Dumnezeul întrupat sau, altfel spus, toți oamenii să-L cunoască 
pe Dumnezeu. Și totuși, haideţi să citim ceea ce spune Dumnezeu: „În minţile oamenilor, 
Dumnezeu este Dumnezeu și nu e ușor să te conectezi cu El, în timp ce omul este om 
și nu ar trebui să ajungă cu ușurință desfrânat. [...] Drept rezultat, ei sunt întotdeauna 
umili și răbdători înaintea Mea; sunt incapabili să fie compatibili cu Mine, pentru că au 
prea multe noţiuni”. De aici, se poate vedea că, indiferent ce spune Dumnezeu sau ce 
face omul, oamenii sunt complet incapabili să-L cunoască pe Dumnezeu; din cauza 
rolului jucat de substanţa lor, orice-ar fi, ei sunt, până la urmă, incapabili să-L cunoască 
pe Dumnezeu. Astfel, lucrarea lui Dumnezeu se va sfârși atunci când oamenii se vor 
vedea pe ei înșiși drept fii ai iadului. Nu este nevoie ca Dumnezeu să-Și dezlănţuie furia 
asupra oamenilor ori să-i osândească direct sau, în ultimă instanţă, să-i condamne la 
moarte pentru a-i finaliza întreaga gestionare. El doar stă de vorbă în propriul Său ritm, 
ca și cum finalizarea lucrării Sale ar fi accidentală, ceva realizat în timpul Său liber, fără 
cel mai mic efort. Din exterior, pare să existe un oarecare caracter urgent al lucrării lui 
Dumnezeu -— și totuși, Dumnezeu nu a făcut nimic, El nu face altceva decât să 
vorbească. Lucrarea din biserici nu este de aceeași amploare ca în vremurile de demult: 
Dumnezeu nu adaugă oameni, nici nu îi înlătură, nici nu îi expune — o asemenea lucrare 
este prea banală. S-ar părea că Dumnezeu nu are niciun gând să facă o asemenea 
lucrare. El doar spune puţin din ceea ce s-ar cuveni să spună, după care Se întoarce și 
dispare fără urmă — ceea ce, evident, este scena finalizării cuvântărilor Lui. lar când 
sosește acest moment, toţi oamenii se vor trezi din moţăiala lor. Omenirea a fost într-o 
moțăială letargică vreme de mii de ani, a fost într-un somn adânc în tot acest timp. Și 
vreme de mulţi ani, oamenii s-au grăbit care încotro în visele lor, și chiar strigă în somn, 
incapabili să vorbească despre nedreptatea din inimile lor. Astfel, ei „simt un pic de 
melancolie în inimile lor” — dar când se vor trezi, vor descoperi faptele adevărate și vor 
exclama: „Deci asta se întâmplă!” Astfel, se spune că: „Astăzi, majoritatea oamenilor 
sunt încă adormiţi buștean. Numai când răsună imnul Împărăției deschid ochii somnoroși 
și simt un pic de melancolie în inimile lor”. 

Nimeni nu a avut spiritul eliberat vreodată, niciodată nu a fost spiritul cuiva lipsit de 

griji și fericit. Când lucrarea lui Dumnezeu va fi complet finalizată, spiritele oamenilor vor 
fi eliberate, pentru că fiecare va fi fost clasificat conform felului său și, astfel, vor fi cu 
toții statornici în inimile lor. Este ca și cum oamenii sunt într-o călătorie în zone 
îndepărtate, iar inimile lor devin statornice atunci când se întorc acasă. La sosirea acasă, 
oamenii nu vor mai simţi că lumea e goală și nedreaptă, ci vor trăi în pace în casele lor. 
Acestea vor fi circumstanţele pentru toată omenirea. Astfel, Dumnezeu spune că 
„oamenii nu au fost niciodată în stare să se elibereze din robia Satanei”. Nimeni nu poate 
să scape din această stare atât timp cât este în trup. Pe moment, haideţi să lăsăm 
deoparte ceea ce spune Dumnezeu despre diferitele stări concrete ale omului și să 
vorbim numai despre tainele pe care Dumnezeu mai are încă să le dezvăluie omului. 
„De nenumărate ori am fost părăsit printre oameni, de nenumărate ori oamenii s-au uitat 
la Mine cu ochi batjocoritori, ca și cum trupul Meu ar fi fost acoperit de spini şi ar fi fost 
dezgustător pentru ei, și astfel oamenii Mă detestă și cred că nu am nicio valoare." 
Dimpotrivă, în esenţă, adevărata natură a omului se relevă în cuvintele lui Dumnezeu: 
omul este acoperit de spini, nu este nimic plăcut la el, și astfel, ura lui Dumnezeu față 
de om sporește, pentru că omul nu este decât un arici plin de spini care nu are nimic 
admirabil. La suprafaţă, aceste cuvinte par să descrie noțiunile omului în privinţa lui 
Dumnezeu -— dar, în realitate, Dumnezeu pictează un tablou al omului pe baza imaginii 
acestuia. Aceste cuvinte sunt conturarea omului de către Dumnezeu și e ca și cum 
Dumnezeu a pulverizat un fixativ peste imaginea omului; astfel, imaginea omului stă 
dreaptă în univers și chiar uluiește oamenii. De când a început să vorbească, Dumnezeu 
Și-a poziționat forțele pentru o mare bătălie cu omul. El e ca un profesor universitar de 
algebră, prezentându-i omului faptele, iar ceea ce este demonstrat de faptele pe care le 
enumeră El — dovezi și contradovezi — îi convinge pe deplin pe oameni. Acesta este 
scopul tuturor cuvintelor lui Dumnezeu și tocmai din această cauză Dumnezeu aruncă 
aceste cuvinte mistificatoare către om cu dezinvoltură: „Eu sunt, pe scurt, complet lipsit 
de valoare în inima omului, sunt un bun dispensabil din gospodăria lui”. După citirea 
acestor cuvinte, oamenii nu pot să nu spună o rugăciune în inimile lor și ajung să-și 
cunoască îndatorarea față de Dumnezeu, ceea ce îi face să se condamne pe ei înșiși, îi 
face să creadă că se cuvine ca omul să moară și că este lipsit de cea mai mică valoare. 
Dumnezeu spune: „Din acest motiv, Mă găsesc în situaţia în care sunt astăzi,” ceea ce, 
în relaţie cu circumstanţele concrete de astăzi, îi face pe oameni să se condamne pe ei 
înșiși. Nu asta e realitatea? Dacă ai fost făcut să te cunoşti pe tine însuţi, ar putea cuvinte 
ca „Ar trebui cu adevărat să mor!” să-ţi iasă din gură? Acestea sunt adevăratele 
circumstanțe ale omului și nu merită să ne gândim prea mult la acest lucru — e numai un 
exemplu adecvat. 

Într-un anumit sens, atunci când Dumnezeu imploră iertarea și toleranța oamenilor, 
oamenii văd că Dumnezeu râde de ei, iar în alt sens, își văd și propria răzvrătire — ei 
doar așteaptă ca Dumnezeu să Se străduiască din toate puterile pentru om. În plus, 
vorbind despre noţiunile oamenilor, Dumnezeu spune că El nu este expert în filosofia de 

viață a omului sau în limbajul omenesc. Astfel, într-o privință, asta îi face pe oameni să 
compare aceste cuvinte cu Dumnezeul cel practic și, în alta, ei văd intenţia lui Dumnezeu 
în cuvintele Lui — Dumnezeu îi ia peste picior, pentru că ei înțeleg că Dumnezeu 
dezvăluie adevăratul chip al omului și că nu le spune, de fapt, oamenilor despre 
adevăratele circumstanțe ale lui Dumnezeu. Semnificaţia inerentă a cuvintelor lui 
Dumnezeu este inundată de ridiculizare, sarcasm, batjocură și ură faţă de om. Este ca 
și cum, în tot ceea ce face, omul pervertește legea și ia mită; oamenii sunt târfe, și când 
Dumnezeu deschide gura să vorbească, ei tremură îngroziți, temându-se profund că 
adevărul despre ei va fi expus complet, lăsându-i prea rușinaţi să mai dea ochii cu 
cineva. Dar faptele sunt fapte. Dumnezeu nu-Și încetează cuvântările datorită 
„pocăinţei” omului; cu cât oamenii sunt mai rușinaţi și mai jenaţi dincolo de cuvinte, cu 
atât mai mult Dumnezeu Își fixează privirea arzătoare asupra chipurilor lor. Cuvintele din 
gura Lui înșiră pe masă toate faptele urâte ale omului — asta înseamnă a fi just și 
imparţial, acest lucru se numește Qingtian,4 aceasta este judecata din cel mai înalt 
tribunal al oamenilor. Astfel, atunci când oamenii citesc cuvintele lui Dumnezeu, sunt 
loviți brusc de un atac de cord, le crește tensiunea, e ca și cum ar suferi de o boală 
cardiacă, ca și cum o apoplexie e pe cale să-i trimită înapoi în paradisul occidental pentru 
a-și întâlni străbunii — aceasta este reacţia când citesc cuvintele lui Dumnezeu. Omul 
devine infirm după ani de muncă grea, este bolnav și la interior și la exterior, totul la el 
este bolnav, de la inimă la vasele de sânge, intestinul gros, intestinul subțire, stomacul, 
plămânii, rinichii și așa mai departe. Nimic din trupul lui nu este sănătos. Astfel, lucrarea 
lui Dumnezeu nu atinge un nivel de neatins pentru om, ci îi face pe oameni să se 
cunoască pe ei înșiși. Pentru că trupul omului este asediat de virusuri și pentru că a 
îmbătrânit, ziua morţii sale se apropie și nu mai există cale de întoarcere. Dar aceasta 
este doar o parte a poveștii; sensul lăuntric încă mai trebuie dezvăluit, pentru că este 
căutată sursa bolii omului. În realitate, momentul în care lucrarea lui Dumnezeu va fi 
finalizată nu este momentul în care lucrarea Lui pe pământ va fi finalizată, pentru că, 
odată finalizat acest stadiu al lucrării, nu va mai fi nicio cale de a desfășura lucrarea 
viitorului în trup, și | se va solicita Duhului lui Dumnezeu să o finalizeze. Astfel, 
Dumnezeu spune: „Când voi desfășura în mod oficial sulul, acela este momentul când 
oamenii din tot universul vor fi mustraţi, momentul când lucrarea Mea ajunge la punctul 
culminant, când oamenii din toată lumea sunt supuși încercărilor”. Momentul în care 
lucrarea în trup este finalizată nu este acela când lucrarea lui Dumnezeu atinge punctul 
culminant — punctul culminant al acestui moment se referă numai la lucrarea din acest 
stadiu și nu este punctul culminant al întregului plan de gestionare. Astfel, cerinţele lui 
Dumnezeu de la om nu sunt mari. El cere doar ca oamenii să se cunoască pe ei înșiși, 
slujind astfel următorului stadiu al lucrării, în care voia lui Dumnezeu va fi fost împlinită. 
Pe măsură ce se schimbă lucrarea lui Dumnezeu, se schimbă și „unitatea de lucru” a 


a Qingtian: acest termen este utilizat cu referire la un judecător drept din epoca imperială. 

oamenilor. Astăzi este stadiul lucrării lui Dumnezeu pe pământ și, astfel, ei trebuie să 
lucreze la fundamente. În viitor, va fi necesar să se administreze națiunea și, astfel, ei 
vor fi realocaţi în „Comitetul Central”. Dacă fac vizite în străinătate, vor fi nevoiţi să aibă 
de-a face cu proceduri de deplasare în străinătate. În asemenea momente, ei vor fi în 
străinătate, departe de ţara natală — dar acest lucru va fi tot datorită cerinţelor lui 
Dumnezeu. Aşa cum au spus oamenii: „Ne vom jertfi vieţile pentru Dumnezeu când va 
fi necesar” — nu este aceasta calea pe care se va merge în viitor? Cine s-a bucurat 
vreodată de o asemenea viaţă? O persoană poate călători peste tot, poate vizita ţări 
străine, poate oferi îndrumare la ţară, se poate asimila printre oamenii obișnuiți și poate 
vorbi și despre chestiuni importante ale naţiunii cu membri unor organizații de nivel înalt; 
și, când este necesar, poate gusta personal viaţa în iad, după care se poate întoarce și 
încă se poate bucura de binecuvântările cerești — nu sunt acestea binecuvântările 
omului? Cine s-a comparat vreodată cu Dumnezeu? Cine a călătorit vreodată de-a 
lungul tuturor naţiunilor? De fapt, oamenii ar fi în stare să înțeleagă câte ceva din unele 
cuvinte ale lui Dumnezeu fără vreo indicație sau explicaţie — doar că ei nu au credinţă în 
ei înșiși, ceea ce a întins lucrarea lui Dumnezeu până astăzi. Pentru că oamenilor le 
lipsesc prea multe — așa cum a spus Dumnezeu, „ei nu au nimic” — lucrarea zilelor 
noastre le ridică mari dificultăţi; mai mult decât atât, slăbiciunea lor, evident, a constrâns 
gura lui Dumnezeu -— și nu sunt aceste lucruri exact ceea ce împiedică lucrarea lui 
Dumnezeu? Încă nu poţi vedea acest lucru? Există înțeles ascuns în tot ceea ce spune 
Dumnezeu. Când Dumnezeu vorbește, El acaparează chestiunea la îndemână și, ca o 
fabulă, toate cuvintele pe care le rostește conţin un mesaj profund. Aceste cuvinte simple 
conţin o semnificaţie profundă și, astfel, explică importante chestiuni — nu la asta se 
pricep cel mai bine cuvintele lui Dumnezeu? Ştii tu acest lucru? 


Capitolul 31 


Firea lui Dumnezeu curge prin toate cuvântările lui Dumnezeu, dar firul principal al 
cuvintelor Lui dezvăluie răzvrătirea întregii omeniri și expune lucruri, cum ar fi 
neascultarea ei, nesupunerea, injustețea, nedreptatea și incapacitatea de a-L iubi cu 
adevărat pe Dumnezeu, astfel încât cuvintele lui Dumnezeu au atins punctul în care El 
spune că fiecare por din trupurile oamenilor conţine opunere faţă de Dumnezeu, că până 
și vasele lor capilare conţin sfidare a lui Dumnezeu. Dacă oamenii nu încearcă să 
examineze aceste lucruri, ei vor fi mereu incapabili de a le cunoaște și nu vor fi niciodată 
în stare să se lepede de ele. Adică, virusul reprezentat de opunerea faţă de Dumnezeu 
se va împrăștia în ei și, în cele din urmă, va fi ca și cum celulele lor albe le-ar devora 
celulele roșii, lăsându-le întregul trup golit de celule roșii; în cele din urmă, vor muri de 
leucemie. Aceasta este starea reală a omului și nimeni nu o poate nega. Fiind născuți 
în ţinutul în care marele balaur roșu stă încolăcit, există cel puţin un lucru în fiecare 

persoană care tipizează și exemplifică veninul marelui balaur roșu. Astfel, în această 
etapă a lucrării, principalul fir care străbate cuvintele lui Dumnezeu a fost să te cunoști 
pe tine însuţi, să te negi pe tine însuţi, să te lepezi de tine însuți și să te ucizi pe tine 
însuţi. Se poate spune că aceasta este lucrarea primară a lui Dumnezeu în timpul zilelor 
de pe urmă și că această rundă de lucru este cea mai cuprinzătoare și mai minuțioasă 
dintre toate — asta arată că Dumnezeu plănuiește să pună capăt epocii. Nimeni nu s-a 
așteptat la asta, dar, în același timp, e un lucru pe care oamenii l-au anticipat în simțirile 
lor. Deși Dumnezeu nu a spus astfel în mod explicit, simțurile oamenilor sunt foarte 
ascuţite — ei simt mereu că timpul e scurt. Eu pot spune că o persoană, cu cât simte mai 
mult acest lucru, cu atât mai mult are o cunoaștere limpede a epocii. Nu înseamnă a 
vedea lumea ca normală și astfel, a nega cuvintele lui Dumnezeu; mai degrabă, 
înseamnă a cunoaște conţinutul lucrării lui Dumnezeu prin mijloacele prin care lucrează 
Dumnezeu. Acest lucru este determinat de tonul cuvintelor lui Dumnezeu. Există un 
secret în ceea ce privește tonul cuvântărilor lui Dumnezeu, pe care nimeni nu l-a 
descoperit și tocmai acesta este, de asemenea, cel mai greu de pătruns pentru oameni. 
Principalul motiv pentru care oamenii nu pot înțelege cuvintele lui Dumnezeu este că ei 
rămân ignoranti în ceea ce privește tonul pe care vorbește Dumnezeu — dacă vor stăpâni 
acest secret, ei vor fi capabili de o oarecare cunoaștere a cuvintelor lui Dumnezeu. 
Cuvintele lui Dumnezeu au urmat întotdeauna un singur principiu: să-i facă pe oameni 
să știe că vorbele lui Dumnezeu sunt totul și să rezolve toate greutățile omului prin 
cuvintele lui Dumnezeu. Din perspectiva Duhului, Dumnezeu clarifică faptele Sale; din 
perspectiva omului, El expune noţiunile oamenilor, din perspectiva Duhului, El spune că 
omul nu ia seama la voia Lui, iar din perspectiva omului, spune că El a gustat aromele 
dulci, acre, amare și iuți ale experienţei umane și că vine cu vântul și pleacă cu ploaia, 
că a experimentat persecuția familiei și a experimentat suișurile și coborâșurile vieții. 
Acestea sunt cuvinte spuse din perspective diferite. Când El vorbeşte poporului lui 
Dumnezeu, este ca un vechil punându-i la punct pe sclavi sau ca un scheci umoristic; 
cuvintele Lui îi lasă pe oameni cu obrajii înroșiţi, fără un loc unde să se ascundă de 
rușinea lor, ca și cum ar fi fost prinși de autorităţile feudale ale unui regim trecut și puși 
să mărturisească sub cazne grele. Când El vorbeşte poporului lui Dumnezeu, 
Dumnezeu este la fel de neînfrânat ca studenții protestatari care expun scandalurile din 
guvernul central. Dacă toate cuvintele lui Dumnezeu ar batjocori, ele ar fi mai greu de 
acceptat pentru oameni; astfel, cuvintele spuse de Dumnezeu sunt directe; nu conţin 
coduri secrete pentru om, ci subliniază, în mod direct, starea actuală a omului — acest 
lucru arată că iubirea lui Dumnezeu pentru om nu reprezintă doar vorbe, ci că este reală. 
Deși oamenii preţuiesc realitatea, nu există nimic real în ce privește iubirea lor pentru 
Dumnezeu. lată ce lipsește în om. Dacă iubirea oamenilor pentru Dumnezeu nu este 
reală, atunci totalitatea totului va fi goală și iluzorie, ca și cum totul ar dispărea din cauza 
acestui lucru. Dacă iubirea lor pentru Dumnezeu depășește universurile, atunci și 
statutul și identitatea lor vor fi reale și nu goale și chiar aceste cuvinte vor fi reale și nu 

goale — vezi asta? Ai văzut cerinţele lui Dumnezeu pentru om? Omul ar trebui nu numai 
să se bucure de avantajele statutului, ci să trăiască realitatea statutului. lată ceea ce 
Dumnezeu cere de la poporul Său și de la toți oamenii, și nu este o oarecare teorie 
măreaţă și goală. 

De ce spune Dumnezeu acest fel de cuvinte, „ca și cum tot ce fac este o încercare 
de a le face pe plac, al cărei rezultat este că ei sunt întotdeauna dezgustaţi de faptele 
Mele”? Eşti în stare să vorbeşti despre manifestările reale ale detestării lui Dumnezeu 
de către om? În noţiunile oamenilor, omul și Dumnezeu sunt „îndrăgostiţi nebunește”, 
iar astăzi, tânjirea oamenilor după cuvintele lui Dumnezeu a ajuns în punctul în care ei 
doresc cu nerăbdare să-L înghită pe Dumnezeu dintr-o înghiţitură — totuși, Dumnezeu 
spune următorul fel de cuvinte: „Omul Mă disprețuiește. De ce a fost iubirea Mea 
răsplătită cu ura omului?” Nu este acesta un zăcământ de minereu din oameni? Nu este 
ceea ce ar trebui dezgropat? Acesta este defectul cu căutarea oamenilor; este o 
chestiune majoră care ar trebui rezolvată și este leul care stă în calea cunoașterii lui 
Dumnezeu de către om și care trebuie gonit pentru om — nu este acest lucru ceea ce ar 
trebui făcut? Deoarece, ca un porc, omul nu are memorie și mereu râvnește plăcerile, 
Dumnezeu îi dă medicament pentru amnezie — El vorbește mai mult, spune mai mult, îi 
apucă pe oameni de urechi și îi face să asculte cu atenţie și îi dotează cu aparate 
auditive. Cât despre unele dintre cuvintele Lui, să vorbești numai o dată nu poate rezolva 
problema; ele trebuie spuse iar și iar, fiindcă „oamenii suferă întotdeauna de uitare în 
vieţile lor, iar zilele vieţii întregii omeniri sunt în neorânduială”. În acest fel, oamenii pot 
fi salvaţi din starea în care „citesc când au timp, ascultă când sunt liberi, și lasă-i în pace 
când nu au timp; dacă sunt cuvintele spuse astăzi, ei iau seama, dar le vor pune în 
partea dindărăt a minţilor lor, dacă nu sunt spuse mâine”. Cât priveşte natura oamenilor, 
dacă Dumnezeu le-ar vorbi azi despre starea lor reală, iar ei ar ajunge să aibă o 
cunoaștere temeinică a ei, atunci ar fi cuprinși de regrete — dar, apoi, s-ar întoarce la 
vechile lor obiceiuri, aruncând în vânt cuvintele lui Dumnezeu, reluând scenele descrise 
mai sus doar când li s-ar aminti. Astfel, când lucrezi sau vorbeşti, nu uita această 
substanţă a omului; ar fi o greșeală să arunci deoparte această substanţă în timp ce 
lucrezi. Făcând toată lucrarea, este deosebit de important să te adresezi noțiunilor 
oamenilor atunci când vorbești. Mai ales, ar trebui să adaugi propriile tale intuiții 
cuvintelor lui Dumnezeu și să le împărtășești. Aceasta este calea de a-i aproviziona pe 
oameni și de a le îngădui să se cunoască pe ei înșiși. Când îi vei aproviziona pe oameni 
pe baza conținutului cuvintelor lui Dumnezeu, va deveni, în mod inevitabil, posibil să le 
înţelegi starea reală. În cuvintele lui Dumnezeu, este destul să înţelegi starea reală a 
oamenilor și, astfel, să-i aprovizionezi — ca atare, nu voi mai spune nimic despre 
cuvintele lui Dumnezeu care subliniază că „Dumnezeu a acceptat invitația de a se așeza 
la masa ospăţului pe pământ. 

Capitolul 32 


Cuvintele lui Dumnezeu îi fac pe oameni să se scarpine în cap; este ca și cum, atunci 
când vorbeşte, Dumnezeu evită omul și vorbește aerului, ca și cum nu ar mai avea deloc 
de gând să acorde vreo atenţie faptelor omului și este total nepăsător față de statura 
omului, ca și cum cuvintele pe care El le rostește nu sunt îndreptate spre noţiunile 
oamenilor, ci evită omul, în conformitate cu intenţia iniţială a lui Dumnezeu. Din 
nenumărate motive, cuvintele lui Dumnezeu sunt de neînțeles și de nepătruns pentru 
om. Aceasta nu este o surpriză. Scopul iniţial al tuturor cuvintelor lui Dumnezeu nu este 
ca oamenii să câștige pricepere sau să înveţe trucuri din acestea; în schimb, ele sunt 
unul din mijloacele prin care Dumnezeu a lucrat de la început până astăzi. Desigur, 
oamenii câștigă lucruri din cuvintele lui Dumnezeu: informații legate de mistere sau 
informaţii despre Petru, Pavel și lov — dar aceasta este ceea ce ei ar trebui să obțină și 
ceea ce ei sunt capabili să obțină și, după cum se potrivește staturii lor, ei au mers deja 
cât de departe au putut în obținerea acestor lucruri. De ce se face că rezultatul pe care 
Dumnezeu îl cere să fie atins nu este înalt, și, totuși, El a rostit atât de multe cuvinte? 
Aceasta are legătură cu mustrarea de care vorbește El și, desigur, ea este realizată fără 
ca oamenii să-și dea seama. Astăzi, oamenii îndură mai multă suferință sub atacurile 
cuvintelor lui Dumnezeu. În mod superficial, niciunul dintre ele nu pare să fi fost abordat, 
oamenii au început să fie eliberaţi în a-și face lucrarea, iar făcătorii de servicii au fost 
înălţaţi la statutul de oameni ai lui Dumnezeu — în aceasta, oamenilor li se pare că au 
intrat în distracţie. De fapt, realitatea este că, din rafinare, toţi au intrat într-o mustrare 
mai severă. Așa cum spune Dumnezeu: „Pașii lucrării Mele sunt strâns legaţi unul de 
celălalt, fiecare fiind tot mai înalt”. Dumnezeu i-a ridicat pe făcătorii de servicii din Adânc 
şi i-a aruncat în iazul de foc și pucioasă, unde mustrarea este mai gravă. Astfel, ei suferă 
și mai mari greutăţi, de care abia reușesc să scape. Nu este o asemenea mustrare mai 
gravă? Intrând într-un tărâm mai înalt, de ce oamenii simt mai degrabă întristare decât 
fericire? De ce se spune că după ce au fost izbăviţi din mâinile lui Satan, sunt daţi marelui 
balaur roșu? Îţi aduci aminte când Dumnezeu a spus: „Ultima parte a lucrării este 
terminată în casa marelui balaur roșu”? Îţi amintești când Dumnezeu a spus: „Greutatea 
finală aduce o mărturie puternică și răsunătoare pentru Dumnezeu înaintea marelui 
balaur roşu”? Dacă oamenii nu erau daţi marelui balaur roșu, cum ar putea să aducă 
mărturie înaintea lui? Cine a spus vreodată cuvinte ca „Eu am învins diavolul” după ce 
s-au sinucis? A-și vedea propriul trup ca pe inamicul lor, iar apoi a se sinucide — unde 
este semnificaţia practică a acestui lucru? De ce a vorbit Dumnezeu astfel? „Eu nu mă 
uit la cicatricile oamenilor, ci la acea parte din ei care nu este cicatrizată, și din asta 
câștig mulțumire.” Dacă ar fi fost adevărat că Dumnezeu dorește ca cei care sunt fără 
cicatrici să fie expresia Sa, de ce ar fi rostit cu răbdare și cu seriozitate atât de multe 
cuvinte din perspectiva omului pentru a răspunde prin lovituri împotriva noţiunilor 
oamenilor? De ce S-ar preocupa cu asta? De ce S-ar deranja inutil să facă așa ceva? 

Astfel, se demonstrează că există o semnificaţie reală a întrupării lui Dumnezeu, că El 
nu ar urma să „anuleze” trupul după ce a devenit trup și să-Și încheie lucrarea. De ce 
se spune că „aurul nu poate fi pur și omul nu poate fi perfect’? Cum pot fi explicate 
aceste cuvinte? Când Dumnezeu vorbește despre substanța omului, ce înseamnă 
cuvintele Lui? Pentru ochii goi ai oamenilor, trupul pare incapabil de orice, sau pare că 
îi lipsesc prea multe. Pentru ochii lui Dumnezeu, acest lucru nu este deloc important — 
totuși, pentru oameni, este o problemă de enormă importanţă. Este ca și cum aceștia 
sunt cu totul incapabili să rezolve acest lucru, de parcă problema trebuie tratată personal 
de un corp ceresc — nu este aceasta o noţiune omenească? „În ochii oamenilor, Eu sunt 
doar o «mică stea» care a coborât din cer, o mică stea în cer, iar sosirea Mea pe pământ 
astăzi a fost comandată de Dumnezeu. Prin urmare, oamenii au născocit mai multe 
interpretări ale cuvintelor «Eu» și «Dumnezeu».” Din moment ce oamenii nu înseamnă 
nimic, de ce le dezvăluie Dumnezeu noțiunile din perspective diferite? Ar putea fi și 
aceasta înţelepciunea lui Dumnezeu? Nu sunt ridicole astfel de cuvinte? După cum 
spune Dumnezeu, „Deși există un loc pe care l-am așezat în inimile oamenilor, ei nu cer 
ca Eu să locuiesc acolo. În schimb, ei așteaptă ca «Sfântul» să sosească brusc în inimile 
lor. Pentru că identitatea Mea este prea «umilă», nu Mă potrivesc cu cererile oamenilor 
și, astfel, sunt alungat de ei”. Deoarece estimarea oamenilor despre Dumnezeu este 
„prea înaltă”, multe lucruri sunt „imposibil de atins” pentru Dumnezeu, ceea ce Îl pune 
„în dificultate”. Oamenii nu știu că ceea ce Îi cer lui Dumnezeu pentru a fi capabili sunt 
chiar noţiunile lor. Nu acesta este sensul real al frazei: „O persoană inteligentă poate 
deveni victima propriei sale ingeniozităţi'? Acesta este cu adevărat un caz de „inteligent 
în general, dar de data asta un nebun”! În propovăduirea voastră, voi cereți oamenilor 
să se lipsească de Dumnezeul noţiunilor lor, dar Dumnezeul noţiunilor voastre a 
dispărut? Cum pot fi interpretate cuvintele lui Dumnezeu care spun că „cererile pe care 
le fac de la om nu sunt defel mari”? Ele nu trebuie să îi facă pe oameni negativi și 
desfrânaţi, ci să le dea o înțelegere pură a cuvintelor lui Dumnezeu — înțelegeţi? Este cu 
adevărat Dumnezeul întrupat „«Eul», care este înalt și puternic”, după cum își imaginează 
oamenii? 

Deși există aceia care au citit toate cuvintele spuse de Dumnezeu și pot oferi un 
conspect general al acestora, cine este capabil să vorbească despre care este scopul 
final al lui Dumnezeu? Aceasta este ceea ce îi lipsește omenirii. Indiferent de perspectiva 
din care vorbește Dumnezeu, scopul Lui general este de a-i face pe oameni să-L 
cunoască pe Dumnezeu în trup. Dacă nu ar fi nimic din umanitate în El — dacă tot ceea 
ce are El erau atributele Dumnezeului din cer — atunci nu ar fi nevoie ca Dumnezeu să 
spună așa de mult. Se poate spune că ceea ce le lipsește oamenilor servește ca 
materiale de primă mână care se corelează cu cuvintele lui Dumnezeu. Cu alte cuvinte, 
ceea ce se manifestă în om este fundalul a ceea ce spune Dumnezeu despre noțiunile 
oamenilor şi, astfel, oamenii servesc cuvântările lui Dumnezeu. Desigur, acest lucru se 
bazează pe ceea ce spune Dumnezeu despre noţiunile oamenilor — numai în acest fel 

se poate spune că aceasta este combinaţia dintre teorie și realitate, abia atunci oamenii 
pot fi făcuţi mai eficienţi pentru a fi serioși în a se cunoaște pe ei înșiși. Care ar fi sensul 
dacă Dumnezeu în trup ar fi compatibil cu noţiunile oamenilor și dacă Dumnezeu, de 
asemenea, ar mărturisi despre El? Tocmai din acest motiv, Dumnezeu lucrează din 
partea negativă, folosind noţiunile oamenilor pentru a evidenția marea Sa putere. Nu 
este aceasta înțelepciunea lui Dumnezeu? Tot ce face Dumnezeu pentru fiecare este 
bun — așadar, de ce să nu daţi laudă în acest moment? Dacă lucrurile ar atinge un anumit 
punct sau dacă ar sosit ziua, ai putea, ca și Petru, să rostești rugăciuni din adâncul tău 
în mijlocul încercărilor? Adevăratul sens al „eliberării din robia Satanei, învingând trupul 
și învingând pe Satana” va exista numai dacă, precum Petru, încă mai poți lăuda pe 
Dumnezeu când ești în mâinile Satanei. Nu este aceasta o mărturie mai reală pentru 
Dumnezeu? Numai acesta este efectul obținut de „divinitate care vine să acţioneze și 
Duhul intensificat de șapte ori care lucrează în om”, și așa este și efectul obținut de 
„Duhul Sfânt care iese din trup”. Nu sunt astfel de acțiuni reale? Obișnuieşti să acorzi 
atenţie realităţii, dar ai astăzi cunoștințe adevărate despre realitate? „Cererile pe care le 
fac de la om nu sunt defel mari, dar oamenii cred contrariul. Astfel, «umilinţa» lor se 
arată în fiecare mișcare a lor. Ei sunt întotdeauna predispuși să umble înaintea Mea, 
arătându-Mi calea, profund temători că Mă voi rătăci, îngroziţi că voi rătăci în pădurile 
bătrâne din munţi. Drept urmare, oamenii M-au condus întotdeauna înainte, profund 
temători că voi intra în închisoarea subterană.” Care sunt cunoștințele voastre despre 
aceste cuvinte simple — sunteţi cu adevărat capabili să înțelegeţi sursa cuvintelor lui 
Dumnezeu în ele? Aţi fost atenţi despre care dintre noţiunile voastre a rostit Dumnezeu 
astfel de cuvinte? Este atenţia voastră îndreptată asupra acestui punct cheie în fiecare 
zi? Într-o frază a părţii următoare, care urmează imediat după aceea, Dumnezeu spune, 
„Cu toate acestea, oamenii nu cunosc voia Mea și continuă să se roage pentru lucruri 
de la Mine, ca și cum cele pe care li le-am dat sunt incapabile să le îndeplinească 
cerințele, ca și cum cererea depășește oferta”. În această frază pot fi văzute care sunt 
noțiunile din interiorul vostru. Dumnezeu nu-și amintește, nici nu investighează ceea ce 
aţi făcut în trecut, așa că nu vă mai gândiţi la lucruri din trecut. De o importanţă mai mare 
este dacă sunteţi capabili să creaţi „duhul lui Petru în epoca finală” în calea viitorului — 
aveţi credința pentru a atinge acest lucru? Ceea ce Dumnezeu cere omului nu este 
altceva decât emulaţia lui Petru, pentru ca oamenii să poată croi, în cele din urmă, o 
cale pentru a aduce rușine marelui balaur roşu. Din acest motiv, Dumnezeu spune „Sper, 
totuși, ca oamenii să aibă determinarea să coopereze cu Mine. Eu nu cer ca ei să-Mi 
gătească mâncare bună sau să aranjeze undeva un loc potrivit pentru Mine să-Mi pun 
capul [...]”. În lume, oamenilor li se cere să aducă „duhul lui Lei Feng” în 1990, dar în 
casa lui Dumnezeu, Dumnezeu cere ca voi să creaţi „stilul unic al lui Petru”. Înțelegeți 
voia lui Dumnezeu? Sunteţi cu adevărat capabili să vă străduiţi pentru aceasta? 

„Mă mișc deasupra universurilor și, în timp ce merg, observ oamenii întregului 
univers. Printre mulțimile de oameni de pe pământ, nu au existat niciodată unii care sunt 

potriviti pentru lucrarea Mea sau care Mă iubesc cu adevărat. Astfel, în acest moment, 
oftez cu disperare, și oamenii se dispersează imediat, spre a nu se mai aduna, profund 
îngrijoraţi de faptul că îi voi «prinde pe toţi într-o singură plasă».” Probabil, majoritatea 
oamenilor consideră aceste cuvinte foarte greu de înțeles. Ei întreabă de ce Dumnezeu 
nu cere mult de la om și, totuși, oftează cu disperare deoarece nu există niciunul care să 
fie potrivit pentru lucrarea Lui. Este o contradicţie aici? Din punct de vedere literal, există, 
dar, în realitate, nu există nicio contradicție. Poate că poţi încă să-ți amintești când 
Dumnezeu a spus: „Toate cuvintele Mele vor avea efectul pe care-L doresc”. Când 
Dumnezeu lucrează în trup, oamenii se concentrează asupra fiecărei acţiuni a Lui pentru 
a vedea exact ce va face. Când Dumnezeu Îşi îndeplinește noua Sa lucrare ţintindu-l pe 
Satana în tărâmul spiritual, se produc, cu alte cuvinte, tot felul de noțiuni între oameni pe 
pământ, datorită Dumnezeului în trup. Când Dumnezeu oftează cu disperare — adică, 
atunci când vorbește despre toate noțiunile omului, oamenii încearcă tot ce le stă în 
putinţă ca să le trateze și există chiar şi aceia care cred că sunt fără speranţă, pentru că 
Dumnezeu spune că toţi cei care au noțiuni despre El sunt dușmanii Săi — și cum ar putea 
oamenii să nu „se disperseze” din cauza asta? În special astăzi, când a sosit mustrarea, 
oamenii se tem și mai mult că Dumnezeu îi va şterge de pe fața pământului. Ei cred că 
după ce sunt mustraţi, Dumnezeu îi va „prinde pe toţi într-o singură plasă”. Cu toate 
acestea, faptele nu sunt astfel: după cum spune Dumnezeu, „Nu vreau să-i «rețin» pe 
oameni în mijlocul mustrării Mele, ca să nu poată să scape niciodată. Deoarece 
gestionării Mele îi lipsesc faptele omului, nu este posibil să-Mi finalizez cu succes 
lucrarea, ceea ce împiedică lucrarea Mea să continue eficient”. Voia lui Dumnezeu nu 
este ca lucrarea Lui să se încheie odată ce toți oamenii mor — care ar fi sensul? Lucrând 
în oameni și mustrându-i, Dumnezeu Își face apoi clare faptele Sale prin ei. Deoarece 
oamenii nu au înțeles niciodată că există deja o mustrare în tonul cuvintelor lui 
Dumnezeu, ei nu au avut niciodată vreo intrare în conștiința lor. Oamenii sunt incapabili 
de a-și exprima hotărârea și, astfel, Dumnezeu nu poate spune nimic înaintea Satanei și 
acest lucru împiedică lucrarea lui Dumnezeu să meargă mai departe. Astfel, Dumnezeu 
spune: „Am invitat odată omul ca oaspete în casa Mea, totuși, el a fugit încoace și încolo 
din cauza chemărilor Mele — ca și cum, în loc să-l invit ca oaspete, l-aș fi adus la locul de 
execuţie. Astfel, casa Mea a rămas goală, pentru că omul întotdeauna M-a ocolit și s-a 
ferit de Mine. Acest lucru M-a lăsat fără mijloace prin care să-Mi îndeplinesc o parte din 
lucrare”. Din cauza greșelilor omului în lucrarea sa, Dumnezeu Își arată clar cerințele 
Sale de la om. Și din cauză că oamenii nu reușesc să realizeze această etapă a lucrării, 
Dumnezeu adaugă mai multe cuvântări — aceasta reprezintă întocmai „cealaltă parte a 
lucrării cu privire la om” despre care vorbește Dumnezeu. Dar Eu nu voi vorbi pe larg 
despre „prinderea tuturor într-o singură plasă” despre care vorbește Dumnezeu, pentru 
că acest lucru are o mică importanţă asupra lucrării de astăzi. Firește, în „Cuvintele lui 
Dumnezeu către întregul univers”, multe dintre cuvintele Lui tratează omul — însă oamenii 
trebuie să înțeleagă voia lui Dumnezeu; indiferent de ceea ce spune EIl, intenţiile Sale 

sunt întotdeauna bune. Se poate spune că deoarece mijloacele prin care vorbește 
Dumnezeu sunt atât de multe, oamenii nu sunt sută la sută siguri despre cuvintele lui 
Dumnezeu și cred că majoritatea cuvintelor lui Dumnezeu sunt rostite ca urmare a 
necesităţilor lucrării Sale și conţin puţine lucruri reale. Acest lucru îi lasă confuzi și apăsați 
de gândurile lor — căci, în noțiunile lor, Dumnezeu este atât de înţelept și atât de complet 
inaccesibil, este ca și cum ei nu știu nimic și sunt lipsiți de cunoaștere despre cum să 
mănânce cuvintele lui Dumnezeu. Oamenii fac cuvintele lui Dumnezeu abstracte și 
complexe — după cum spune Dumnezeu; „Oamenii doresc întotdeauna să adauge 
savoare cuvântărilor Mele”. Pentru că ideile lor sunt prea complicate și „greu de atins” de 
Dumnezeu, o parte din cuvintele lui Dumnezeu sunt constrânse de om, nelăsându-l nicio 
altă alegere decât să vorbească într-un mod direct. Deoarece cererile oamenilor sunt 
„prea înalte” și pentru că imaginaţia lor este prea bogată — ca și cum sunt capabili să 
treacă în tărâmul spiritual pentru a vedea faptele Satanei — aceasta a împuţinat cuvintele 
lui Dumnezeu, pentru că cu cât mai mult spune Dumnezeu, cu atât mai melancolice devin 
chipurile oamenilor. De ce nu pot asculta ei pur și simplu, în loc să-și contemple sfârșitul? 
Unde este beneficiul în acest sens? 


Capitolul 33 


De fapt, pe baza a ceea ce a făcut Dumnezeu în oameni și a ceea ce le-a dat, 
precum și a ceea ce posedă oamenii, se poate spune că cerințele Lui de la oameni nu 
sunt excesive, că El nu cere mult de la ei. Cum, atunci, ar putea ei să nu încerce să-L 
mulțumească pe Dumnezeu? Dumnezeu îi dă omului o sută de procente, totuși cere de 
la oameni numai o fracțiune de procent — înseamnă asta să ceri prea mult? Iscă 
Dumnezeu pricini din nimic? Adesea, oamenii nu se cunosc pe ei înșiși; nu se 
examinează pe ei înșiși dinaintea lui Dumnezeu și astfel, deseori, ajung prinși în 
capcană — cum poate fi considerat acest lucru cooperare cu Dumnezeu? Dacă ar exista 
vreodată un moment în care Dumnezeu să nu pună o povară grea pe umerii oamenilor, 
ei s-ar fărâmiţa ca noroiul și nu ar lua asupra lor găsirea unor lucruri de făcut. lată cum 
sunt oamenii — fie pasivi, fie negativi, niciodată în stare să coopereze activ cu Dumnezeu, 
mereu căutând un motiv negativ pentru a ceda în faţa lor înșiși. Eşti tu, cu adevărat, 
cineva care face totul nu pentru sine însuși, ci pentru a-L mulţumi pe Dumnezeu? Eşti 
tu, cu adevărat, cineva care nu se bazează pe emoții, care nu are preferințe personale 
și care împlinește nevoile lucrării lui Dumnezeu? „De ce încearcă oamenii mereu să se 
târguiască cu Mine? Sunt Eu directorul general al unui centru comercial? De ce Eu 
împlinesc din toată inima ceea ce cer oamenii de la Mine, totuși ce-i cer Eu de la om nu 
duce la nimic?” De ce întreabă Dumnezeu astfel de lucruri, de mai multe ori, în 
succesiune? De ce strigă El exasperat astfel? Dumnezeu nu a câștigat nimic în oameni; 
tot ce vede El e lucrarea pe care și-o aleg după preferințe. De ce spune Dumnezeu 

„totuşi ce-i cer Eu de la om nu duce la nimic”? Întrebaţi-vă: de la început până la sfârșit, 
cine poate face lucrarea pe care e datoria lui să o facă, lucrare asupra căreia nu are 
absolut nicio alegere? Cine nu acţionează în virtutea sentimentelor din inima lui? 
Oamenii își dau frâu liber personalităţii, fără a persevera vreodată în ceea ce fac, de 
parcă ar pescui trei zile și apoi și-ar abandona năvoadele și ar petrece următoarele două 
zile lenevind. Ei sunt ba fierbinţi, ba reci: când sunt fierbinţi, sunt în stare să incinereze 
toate lucrurile de pe pământ, iar când sunt reci, sunt în stare să îngheţe toate apele de 
pe pământ. Aceasta nu este funcția omului, totuși e cea mai potrivită analogie cu privire 
la starea omului. Nu e asta realitatea? Poate că am „noţiuni” despre oameni, poate că-i 
denigrez — dar, orice-ar fi, „cu adevărul, vei străbate întreaga lume; fără adevăr, nu vei 
ajunge nicăieri”. Deși acesta este un aforism omenesc, cred că e potrivit să fie folosit 
aici. Nu îngrădesc dinadins duhurile oamenilor și le neg faptele. Îngăduiți-Mi să vă 
consult cu privire la câteva întrebări: Cine priveşte lucrarea lui Dumnezeu ca pe lucrarea 
propriei datorii? Cine poate spune „Atât timp cât voi fi în stare să-L mulțumesc pe 
Dumnezeu, voi da totul”? Cine e în stare să spună „Indiferent de alţii, voi face tot ce are 
nevoie Dumnezeu și, indiferent dacă durata lucrării lui Dumnezeu este mare sau mică, 
îmi voi împlini datoria; a-Și duce la capăt lucrarea e treaba lui Dumnezeu și nu e ceva 
de care să mă ocup să mă gândesc eu”? Cine este capabil de o asemenea cunoaștere? 
Nu contează ce gândiţi voi — poate ai intuiţii mai înalte, în care caz Mă supun, Mă declar 
învins — totuși, trebuie să-ţi spun că ce vrea Dumnezeu este o inimă loială, una care e 
sinceră și pătimașă, nu o inimă de lup, care e nerecunoscătoare. Ce ştii tu despre 
această „târguială”? De la început până la sfârșit, aţi „străbătut lumea”. O clipă sunteți 
în orașul „Kunming”, cu primăvara sa veșnică și, cât ai clipi, aţi ajuns la groaznic de 
recele „Pol Sud”, acoperit de zăpadă. Cine nu s-a trădat niciodată pe sine? Ceea ce cere 
Dumnezeu e un spirit de „nicio odihnă până la moarte”; ceea ce vrea El este un spirit în 
care oamenii „să nu se întoarcă până nu lovesc zidul de sud”. Firește, intenţia lui 
Dumnezeu nu este ca oamenii să apuce pe calea greșită, ci ca ei să adopte un astfel de 
spirit. După cum spune Dumnezeu: „Când compar «darurile» pe care le-au dat ei cu 
lucrurile Mele, oamenii recunosc imediat cât sunt de nepreţuit și numai atunci Îmi văd 
incomensurabilitatea”. Cum pot fi explicate aceste cuvinte? Poate că citirea cuvintelor 
de mai sus îţi dă o oarecare cunoaștere, căci Dumnezeu scoate întreaga inimă a omului 
pentru disecție, moment în care oamenii ajung să cunoască aceste cuvinte. Dar, din 
cauza înţelesului interior profund al cuvintelor lui Dumnezeu, oamenii rămân nelămuriți 
cu privire la vechiul trup, fiindcă nu au studiat la o universitate de medicină și nici nu sunt 
arheologi, așa că simt că acest nou termen este de neînțeles — și numai atunci cedează 
puţin. Căci oamenii sunt neputincioşi în fața vechiului trup; chiar dacă nu e ca o fiară 
sălbatică și nici capabil de a distruge omenirea ca o bombă atomică, ei nu știu ce să 
facă cu el și e de parcă ar fi neputincioşi. Dar, după Mine, există căi de a trata vechiul 
trup. Faptul că omul nu a făcut niciodată eforturi de a se gândi la o contra-măsură a dus 
la diferitele particularităţi ale omului, care-Mi fulgeră constant dinaintea ochilor; după 

cum a spus Dumnezeu: „Când le arăt totalitatea Mea, se uită la Mine cu ochi mari, stând 
nemișcați dinaintea Mea ca un stâlp de sare. lar Eu, când le privesc ciudățenia, de-abia 
Mă pot opri să nu râd. Fiindcă întind mâna ca să ceară lucruri de la Mine, le dau lucrurile 
din mâna Mea, iar ei le strâng la piept, preţuindu-le ca pe un copil nou-născut, o mișcare 
în care se angajează doar momentan”. Nu sunt acestea acţiunile vechiului trup? Dat 
fiind că oamenii înţeleg astăzi, de ce nu renunţă și, în schimb, tot continuă? De fapt, o 
parte din cerinţele lui Dumnezeu nu sunt de neatins pentru om și, totuși, oamenii nu le 
dau nicio atenţie, pentru că „Eu nu îl mustru pe om cu ușurință. Din acest motiv, oamenii 
și-au dat, întotdeauna, frâu liber trupului. Ei nu Îmi respectă voia, dar M-au lingușit 
întotdeauna dinaintea scaunului Meu de judecată”. Nu este aceasta statura omului? Nu 
că Dumnezeu caută dinadins nod în papură, dar aceasta este realitatea — trebuie să 
explice Dumnezeu acest lucru? După cum spune Dumnezeu: „Deoarece «credința» 
oamenilor este atât de mare, sunt ei «demni de admirat»”. Din acest motiv, ascult de 
rânduielile lui Dumnezeu, astfel că nu spun multe despre asta; din cauza „credinţei” 
oamenilor, Mă agăţ de asta, folosindu-Mă de credinţa lor ca să-i fac să-și îndeplinească 
funcţia, fără ca Eu să le mai aduc aminte. E greșit să fac acest lucru? Nu e asta tocmai 
ce are nevoie Dumnezeu? Poate că, auzind asemenea cuvinte, unii oameni s-ar putea 
simţi sătui — așa că voi vorbi despre altceva, ca să-i iau mai ușor. Când toţi aleşii lui 
Dumnezeu, din tot universul, trec prin mustrare și când starea din om este îndreptată, 
oamenii se vor bucura în taină în inimile lor, ca și cum ar fi scăpat de necazuri. În acest 
moment, oamenii nu vor mai alege pentru ei înșiși, pentru că acesta este tocmai efectul 
obținut în timpul lucrării finale a lui Dumnezeu. Cu pașii Lui care au progresat până 
astăzi, fiii lui Dumnezeu și oamenii au intrat, toţi, în mustrare și nici israeliţii nu pot scăpa 
de această fază, fiindcă oamenii sunt întinaţi de necurăţenie pe dinăuntru, astfel încât 
Dumnezeu îi conduce pe toţi în marele cuptor de topire pentru rafinare, care este o cale 
necesară. Odată ce a trecut acest lucru, oamenii vor fi înviaţi din morţi, ceea ce este 
tocmai ce a prezis Dumnezeu în „cuvântările celor șapte Duhuri”. Nu voi mai vorbi despre 
asta, ca să nu-Mi atrag dușmănia oamenilor. Deoarece lucrarea lui Dumnezeu este 
minunată, profeţiile ieșite din gura lui Dumnezeu trebuie, în cele din urmă, să fie 
împlinite; când Dumnezeu cere ca oamenii să vorbească, încă o dată, despre noţiunile 
lor, ei sunt consternaţi și, astfel, nimeni nu ar trebui să devină îngrijorat sau neliniștit. 
După cum am spus: „În întreaga Mea lucrare, a existat vreodată un pas realizat de 
mâinile omului?” Înțelegi esenţa acestor cuvinte? 


Capitolul 35 


În prezent, toți oamenii, în diferite măsuri, au intrat în mustrare. Întocmai precum a 
spus Dumnezeu, „Eu merg cot la cot cu omul”. Acest lucru este absolut adevărat și, 
totuși, oamenii încă nu sunt în stare să înțeleagă pe deplin acest aspect. Drept urmare, 

o parte din lucrarea pe care au făcut-o a fost inutilă. Dumnezeu a spus: „Îi sustin și îi 
aprovizionez în conformitate cu statura lor. Deoarece oamenii sunt personajele centrale 
ale întregului Meu plan de gestionare, Eu ofer mai multă îndrumare celor cărora li s-a 
acordat rolul de «om», astfel încât să poată juca acest rol din toată inima și la maximul 
capacităţii lor”, precum și: „Cu toate acestea, refuz să le critic conștiințele direct; mai 
degrabă, continuu să îi călăuzesc cu răbdare și sistematic. La urma urmei, oamenii sunt 
slabi și incapabili să facă vreo lucrare”. Gândirea lui Dumnezeu este aceasta: chiar dacă 
El i-ar extermina pe toți acești oameni la sfârșit, lucrarea Lui pe pământ tot ar continua 
în conformitate cu planul Său iniţial. Dumnezeu nu face o lucrare inutilă; tot ceea ce face 
Dumnezeu este bun. După cum spunea Petru, „Chiar dacă Dumnezeu S-ar juca cu 
oamenii ca și cum ar fi jucării, ce nemulţumire ar avea oamenii? Ce drept ar avea?” În 
ziua de azi, nu asta este ceea ce obţine Dumnezeu cu umanitatea? Pot oamenii să aibă 
cu adevărat o astfel de părere? De ce Petru, care a trăit acum câteva mii de ani, a fost 
capabil să spună așa ceva, în timp ce „Petrii de astăzi, care trăiesc în această epocă 
modernizată, de înaltă tehnologie, nu sunt capabili? Nu reușesc să spun cu certitudine 
dacă istoria progresează sau regresează și nimeni nu poate încă răspunde la întrebarea 
dacă știința merge înainte sau înapoi. Tot ceea ce a săvârșit Dumnezeu în umanitate a 
fost menit să-i facă pe oameni să fie pozitivi și să permită maturizarea vieţii lor. Nu pot 
oamenii să înțeleagă acest lucru? Tot ceea ce te determină să fii negativ este o 
slăbiciune a ta, o vulnerabilitate vitală, pe care Satana o va ataca. Vezi asta clar? De ce 
a vorbit Dumnezeu așa? „Implor omenirea cu toată seriozitatea și sinceritatea. Chiar nu 
este capabilă să facă ce-i cer?” Ce înseamnă aceste cuvinte? De ce a pus Dumnezeu 
această întrebare? Aceasta arată că umanitatea are prea multe aspecte negative, iar un 
singur factor negativ este suficient pentru a-i determina pe oameni să se poticnească. 
La fel de bine ar trebui să arunci o privire și să vezi ce va aduce negativitatea rămasă. 
Dumnezeu face tot ceea ce face de dragul de a desăvârși umanitatea. Oare aceste 
cuvinte necesită alte explicaţii? Nu — după cum văd Eu lucrurile, nu este nevoie! S-ar 
putea spune că oamenii au fost posedaţi de Satana, dar ar fi mult mai bine să spunem 
că oamenii au fost posedaţi de negativitate. Aceasta este o manifestare a omenirii, un 
apendice al trupului omului. Prin urmare, toți oamenii cad, inconștient, în negativitate și, 
ulterior, în mustrare. Aceasta e o capcană pe care Dumnezeu a pregătit-o pentru 
omenire și tocmai în acest moment oamenii suferă cel mai mult. Deoarece oamenii 
trăiesc în negativitate, le este greu să scape de mustrare. Oare nu chiar așa stau lucrurile 
în aceste zile? Dar cum pot oamenii să ignore cuvintele lui Dumnezeu: „În zilele noastre, 
Satana este extrem de năvalnic. De ce nu profit de această ocazie pentru a Mă lăuda 
cu punctul central al lucrării Mele și a-Mi dezvălui puterea?” Eu spun câteva cuvinte de 
aducere aminte și, dintr-o dată, oamenii din biserici intră în mustrare. Acest lucru se 
datorează faptului că, după două luni de lucrare a lui Dumnezeu, oamenii încă trebuie 
să se transforme substanţial în sinea lor. Ei pur și simplu analizează cuvintele lui 
Dumnezeu cu mintea lor și, totuși, starea lor nu s-a schimbat de fapt deloc. Ei rămân 

negativi. Așa stând lucrurile, atunci când Dumnezeu menţionează că vremea mustrării 
este iminentă, oamenii se simt îndureraţi imediat, gândindu-se: „Nu știu dacă sunt 
predestinat de Dumnezeu și nici nu știu dacă pot rămâne neclintit sub această mustrare. 
Este și mai greu de știut ce metode va întrebuința Dumnezeu pentru a mustra oamenii”. 
Tuturor oamenilor le este frică de mustrare și, totuși, nu sunt în stare să se schimbe. Ei 
pur și simplu suferă în tăcere, dar le este și teamă că nu vor putea rămâne neclintiţi. În 
astfel de circumstanţe, fără ca mustrarea să se abată asupra lor și fără chinul cuvintelor, 
oamenii au intrat inconștient în mustrare. Astfel, sunt toţi nervoși și neliniștiţi. Asta 
înseamnă că ei „culeg ce au semănat”, deoarece oamenii nu înţeleg deloc lucrarea lui 
Dumnezeu. De fapt, Dumnezeu nu este înclinat să mai irosească alte cuvinte pe acești 
oameni; Dumnezeu pare să fi adoptat un alt mod de a-i trata, un mod care nu este 
adevărată mustrare. Este ca atunci când o persoană prinde un pui și îl ridică pentru a 
vedea dacă e găină sau cocoș; s-ar putea să pară o chestiune fără nicio importanţă, 
însă, cu toate acestea, micuțul pui va fi atât de înspăimântat încât va lupta să se 
elibereze, de parcă ar fi îngrozit că proprietarul său are să-l omoare și să-l mănânce. 
Acest lucru e din cauză că puiul nu are nicio cunoaștere de sine. De ce ar ucide cineva 
și ar mânca un pui care cântărește doar câteva grame? Nu ar fi un nonsens? E exact 
cum a spus Dumnezeu: „Atunci, de ce oamenii Mă evită în permanenţă? Oare pentru că 
îi voi trata ca pe puii de găină, pentru a fi uciși imediat ce sunt prinși?” Prin urmare, 
suferința umană este întru totul devotament „altruist” și poate fi numit un preţ inutil de 
plătit. Oamenii se simt înfricoșaţi tocmai pentru că nu se cunosc pe ei înșiși; în 
consecință, nu își pot risca vieţile. Aceasta este slăbiciunea umanităţii. Oare sunt 
învechite cuvintele rostite de Dumnezeu, „Până la urmă, să îi las pe oameni să se 
cunoască pe ei înșiși. Acesta este obiectivul Meu final’? Cine se cunoaște cu adevărat 
pe sine însuși? Dacă cineva nu se cunoaște pe sine, atunci ce îi dă dreptul să fie 
mustrat? Luaţi de exemplu mieii. Cum pot fi sacrificați, dacă nu au devenit oi? Cum ar 
putea oamenii să se bucure de un pom care nu a rodit? Toată lumea acordă o importanţă 
prea mare „vaccinării”. Astfel, oamenii fac lucrarea de a ţine post și le este foame. 
Aceasta este o exemplificare a faptului de a culege ceea ce au semănat, de a-și face 
rău singuri, iar nu a brutalității sau inumanităţii lui Dumnezeu. Dacă, într-o zi, oamenii 
ajung dintr-o dată să se cunoască pe ei înșiși și să tremure de frică în faţa lui Dumnezeu, 
atunci Dumnezeu va începe să-i mustre. Numai astfel oamenii vor îmbrăţișa de bunăvoie 
greutăţile, ascultători în inimă și vorbire. Dar ce se întâmplă astăzi? Oamenii sunt cu toții 
mustraţi împotriva voinţei lor, precum niște copii puși să gătească o masă. Așa stând 
lucrurile, cum să nu se simtă stânjeniţi? Toată lumea se gândește: „O, bine! De vreme 
ce sunt mustrat, aș putea la fel de bine să-mi plec capul și să pledez vinovat! Ce pot sa 
fac? Chiar dacă plâng, tot trebuie să-L mulţumesc pe Dumnezeu, deci ce pot face? La 
bine și la greu, aceasta e calea pe care merg acum. Ei bine! O s-o pun pe seama 
ghinionului meu!” Nu așa gândesc oamenii? 

După cum a spus Dumnezeu, „Omenirea se comportă bine; nimeni nu îndrăznește 

să Mi se împotrivească. Toţi sunt sub îndrumarea Mea, îndeplinind «lucrarea» pe care 
le-am atribuit-o”. Acest lucru este suficient pentru a arăta că nici măcar un om nu este 
mustrat de bunăvoie și, mai mult, că această mustrare vine de la Dumnezeu, pentru că 
toți oamenii vor mai degrabă să ducă un trai ușor decât să trăiască în agitaţie și haos. 
Dumnezeu a spus: „Cine nu se teme de moarte? Oare oamenii își pot pune cu adevărat 
viaţa la bătaie?” Acest lucru este absolut corect; tuturor le este frică de moarte, în afară, 
desigur, de momentele în care sunt consumati de furie sau disperare. Aceasta este 
substanța umanităţii și este extrem de dificil de rezolvat. Astăzi, Dumnezeu a venit 
tocmai pentru a rezolva această situaţie delicată. Oamenii sunt cu toții neputincioşi, așa 
că Dumnezeu a înfiinţat în mod special printre ei un spital de specialitate unde pot fi 
vindecaţi de această boală. Oamenii nu pot scăpa din capcana acestei boli, motiv pentru 
care toți sunt atât de anxioși, încât gurile le sunt inflamate și burţile le sunt umflate. De- 
a lungul timpului, volumul de gaz din abdomenul lor crește, ducând la o creștere a 
presiunii și, în cele din urmă, stomacul lor se rupe și mor cu totii. Prin urmare, Dumnezeu 
va fi lecuit pe atunci această boală umană gravă, pentru că toată lumea va fi murit. Nu 
este acesta un leac pentru condiţia umană? Dumnezeu a venit în mod intenţionat să 
facă această lucrare. Deoarece oamenii se tem foarte mult de moarte, Dumnezeu Însuși 
a venit să facă această lucrare împreună cu oamenii; pentru că au atât de puţin curaj, 
El le-a oferit mai întâi o demonstraţie de privit. Oamenii sunt dispuși să asculte numai 
după ce au văzut precedentul lui Dumnezeu. Din acest motiv, Dumnezeu a spus: 
„Deoarece nimeni nu Mi-ar putea îndeplini lucrarea, am pus personal piciorul pe terenul 
de luptă pentru a Mă angaja într-o luptă pe viaţă și pe moarte cu Satana”. Aceasta este 
o luptă decisivă, deci fie peștele moare, fie plasa se rupe. Un lucru e sigur. Deoarece 
spiritul va triumfa până la urmă, trupul trebuie, inevitabil, să fie luat de moarte. Întelegeti 
implicațiile acestui lucru? Totuși, nu fiți prea sensibili. Poate că fraza de mai sus este 
simplă sau poate că este complexă. În orice caz, oamenii nu pot să o înțeleagă — asta e 
mai mult ca sigur. În suferință, oamenii pot accepta rafinarea cuvântului lui Dumnezeu, 
lucru pe care cineva l-ar putea numi noroc, iar altul l-ar putea numi nenorocire. Cu toate 
acestea, tot aș mai emite un memento cu privire la faptul că intenţia lui Dumnezeu este, 
până la urmă, corectă — spre deosebire de intenţiile oamenilor, care sunt întotdeauna de 
a face planuri și aranjamente pentru propriile lor interese. Acest lucru ar trebui să fie 
destul de clar; să nu cădeţi în meditații interminabile. Nu este tocmai aceasta slăbiciunea 
oamenilor? Toţi sunt așa; în loc să aibă o mare dragoste pentru Dumnezeu, au o mare 
dragoste pentru ei înșiși. El este un Dumnezeu gelos pe om, așa că are întotdeauna 
cerinţe de la ei. Cu cât oamenii se iubesc pe ei înșiși mai mult, cu atât Dumnezeu le cere 
mai mult să-L iubească, iar cerinţele Sale de la ei sunt mai stricte. Este ca și cum 
Dumnezeu i-ar tachina intenţionat pe oameni. Dacă oamenii Îl iubesc cu adevărat, El 
pare să nu-i recunoască. Din această cauză, oamenii se scarpină în cap și cad adânc 
pe gânduri. Aceasta este o relatare a firii lui Dumnezeu, doar o scurtă menționare a 
câtorva lucruri. Aceasta este voia lui Dumnezeu. E ceea ce Dumnezeu cere oamenilor 

să știe și este imperativ. Este o sarcină nouă, iar oamenii trebuie să lucreze din greu 
pentru a răzbi şi a face noi progrese. Înţelegi asta? Ai nevoie să mai spun altceva despre 
acest subiect? 

Despre erele anterioare, Dumnezeu a spus: „Nici măcar o persoană nu a fost aleasă 
vreodată de Mine; toţi au fost respinși de scrisoarea Mea tăcută. Asta deoarece oamenii 
din trecut nu M-au slujit doar pe Mine, așa că Eu, la rândul Meu, nu i-am iubit doar pe 
ei. Au luat «darurile» Satanei și apoi s-au întors și Mi le-au oferit Mie. Nu a fost aceasta 
o calomnie împotriva Mea?” Cum pot fi explicate aceste cuvinte? Este precum a spus 
Dumnezeu: „Toate înzestrările provin de la Satana”. Generaţiile trecute de apostoli și 
profeţi s-au bazat în întregime pe înzestrări pentru a-și face lucrarea și, de-a lungul 
veacurilor, Dumnezeu le-a folosit înzestrările pentru a-Și conduce lucrarea. Acesta este 
motivul pentru care se spune că slujirea tuturor oamenilor cu înzestrări vine de la Satana. 
Cu toate acestea, datorită înțelepciunii lui Dumnezeu, „Eu folosesc viclenia Satanei drept 
contrast al Meu”. Astfel, Dumnezeu a numit serviciul oamenilor care au înzestrări „daruri 
de la Satana”, iar El numește această acţiune „calomnie” doar pentru că ei aparţin 
Satanei. Aceasta nu e o acuzaţie nefondată împotriva oamenilor; dimpotrivă, e o 
explicaţie bine întemeiată și adecvată. Așadar, „Eu nu Mi-am dezvăluit dezgustul; mai 
degrabă, le-am transformat uneltirile spre folosul Meu, adăugând aceste «daruri» la 
materialele gestionării Mele. Mai târziu, odată ce au fost prelucrate de mașini, voi arde 
zgura dinăuntru”. lată ceea ce e atât de minunat la lucrarea lui Dumnezeu. Acest punct 
se potrivește cel mai puţin cu noţiunile umane, pentru că nimeni nu ar crede că aceia 
care domnesc ca regi nu sunt oameni cu înzestrări sau că sunt oamenii neînzestrați pe 
care îi iubește Dumnezeu. După cum se poate vedea, toate ideile sau speranţele lui 
Witness Lee și ale lui Watchman Nee s-au transformat în cenușă și același lucru este 
valabil și pentru oamenii înzestrați din zilele noastre. Acum, Dumnezeu a început 
această lucrare şi retrage treptat toată lucrarea Duhului Sfânt de la oamenii care servesc 
drept contrast pentru lucrarea Lui. Când lucrarea lui Dumnezeu va fi finalizată complet, 
acești oameni se vor întoarce la locul lor iniţial. Cu toate acestea, îndemn oamenii să nu 
acţioneze nechibzuit din cauza cuvintelor Mele. Ar trebui să urmați cursul natural al 
lucrurilor în conformitate cu pașii lucrării lui Dumnezeu, pentru a nu o întrerupe. Înțelegeți 
acest fapt? Pentru că aceștia sunt paşii și metoda lucrării lui Dumnezeu. Când 
Dumnezeu „prelucrează” aceste „cadouri” în „produse finite”, toate intenţiile Lui vor 
deveni evidente, iar darurile care Îi fac servicii Lui vor fi toate eliminate; cu toate acestea, 
Dumnezeu va avea produsele finite de care să Se bucure. Înțelegeţi asta? Ceea ce vrea 
Dumnezeu reprezintă produsele finite, nu darurile îmbelșugate pe care oamenii | le 
oferă. Doar când toată lumea își va fi asumat locul potrivit, adică atunci când Dumnezeu 
Se va fi întors în poziția Sa iniţială, iar diavolul, de asemenea, se va fi așezat pe scaunul 
său, la fel ca și îngerii, fără excepţie — numai atunci va apărea un zâmbet mulţumit pe 
chipul lui Dumnezeu, pentru că intenţiile Lui vor fi fost împlinite, iar obiectivul Său, 
realizat. Dumnezeu nu va mai căuta „asistenţă” de la „diavol”, deoarece intențiile lui 

Dumnezeu vor fi fost dezvăluite deschis oamenilor, iar oamenii nu vor mai fi puși 
niciodată să le comunice. În acel moment, trupurile oamenilor vor deveni una cu duhurile 
lor. Aceasta este ceea ce Dumnezeu dezvăluie oamenilor; este destinaţia finală a 
duhului, sufletului și trupului. Este un rezumat al sensului iniţial al „umanităţii”. Nu trebuie 
cercetat în detaliu; este suficient să știți unul sau două lucruri despre asta. Înțelegeţi? 


Capitolul 36 


Se zice că Dumnezeu a început acum să-l mustre pe om, dar nimeni nu poate spune 
cu siguranţă, nimeni nu poate da un răspuns clar dacă intenţia inițială a acestei mustrări 
s-a abătut asupra omului. Dumnezeu spune „Omul nu a descoperit niciodată nimic în 
mustrarea Mea, căci nu face altceva decât să-și înșface cu amândouă mâinile jugul din 
jurul grumazului, cu amândoi ochii aţintiţi asupra Mea, ca și cum ar urmări un dușman — 
și doar în acest moment văd cât de vlăguit este. Din această pricină spun că nimeni nu 
s-a ţinut niciodată tare în mijlocul încercărilor”. Dumnezeu îi vorbește omului despre 
faptele mustrării care trebuie încă să se abată asupra lui și face aceasta cu mare 
amănunţime, fără să treacă nimic cu vederea. E ca şi cum oamenii au intrat în mustrare 
și sunt cu adevărat incapabili de a se ţine tari. Dumnezeu furnizează o descriere vie și 
veridică a trăsăturilor urâte ale omului. De aceea oamenii se simt sub presiune: de vreme 
ce Dumnezeu spune că ei nu s-au ţinut niciodată tare în mijlocul încercărilor, cum aș 
putea fi eu cel care doboară recordul mondial, ca să fiu acceptat în ciuda convenției? În 
acest moment, ei încep să reflecteze. În realitate, este exact cum spune Dumnezeu: „|- 
am adus Eu la capătul drumului?” Într-adevăr, Dumnezeu i-a adus pe toți oamenii la 
capătul drumului și, astfel, în conștiința lor, oamenii cred mereu că Dumnezeu este crud 
și inuman. Dumnezeu i-a pescuit pe toți oamenii din marea nenorocirii lumești, iar, după 
aceea, „pentru a preveni orice accident, am omorât toţi «peștii» care fuseseră prinși, 
după care peștele a devenit ascultător și nu a avut nici cel mai mic motiv de 
nemulțumire”. Nu este așa? Dumnezeu i-a tras pe toţi oamenii din marea amară a morții 
într-un alt abis al morții, i-a târât pe toți la „butucul gâdelui”, i-a forțat până la capătul 
drumului — de ce nu face El asta și celorlalţi fii și oameni ai lui Dumnezeu? Care este 
intenţia Lui în împlinirea unei astfel de lucrări în ţara marelui balaur roșu? De ce este 
mâna lui Dumnezeu atât de „rea'? Nu-i de mirare că, „când am nevoie de om, e 
întotdeauna ascuns. De parcă n-ar fi văzut niciodată scene uimitoare, de parcă s-ar fi 
născut la ţară și nu ar ști nimic despre treburile orașului”. De fapt, oamenii se întreabă 
în sinea lor: „Care este planul lui Dumnezeu, când face aceasta? Nu ne omoară? Și care 
e scopul? De ce vin, iute și în număr mare, paşii lucrării Lui și de ce nu e El câtuși de 
puţin îngăduitor cu noi?” Totuși, oamenii nu îndrăznesc să spună asta și, deoarece 
cuvintele lui Dumnezeu îi fac să se descotorosească de astfel de gânduri, deposedându- 
i de șansa de a gândi mai departe, ei nu au de ales decât să lase deoparte asemenea 

gânduri. Dumnezeu dezvăluie toate noţiunile omului și, astfel, oamenii își împing cu 
forța, înapoi, noţiunile, neîngăduindu-le să iasă la lumină. S-a spus înainte că acești 
oameni sunt progeniturile marelui balaur roșu. De fapt, ca să fie clar, ei sunt încarnarea 
marelui balaur roșu. Când Dumnezeu îi forțează până la capătul drumului și îi 
măcelărește, atunci — fără nicio îndoială — spiritul marelui balaur roșu nu mai are șansa 
să lucreze în ei. În acest fel, când oamenii merg până la capătul drumului, e și momentul 
când marele balaur roșu moare. Se poate spune că moartea e folosită pentru a răsplăti 
„marea bunătate a lui Dumnezeu” — care este scopul lucrării lui Dumnezeu în națiunea 
marelui balaur roșu. Când oamenii sunt gata să-și sacrifice vieţile, totul devine 
neînsemnat și nimeni nu-i poate învinge. Ce ar putea fi mai important decât viața? Astfel, 
Satana devine incapabil de a face mai mult în oameni, nu poate face nimic cu omul. 
Deși, în definiţia „trupului”, se spune că trupul este stricat de Satana, dacă oamenii vor 
renunţa, cu adevărat, la ei înșiși și nu vor fi mânaţi de Satana, atunci nimeni nu va putea 
să-i învingă — și, în acest moment, trupul îşi va îndeplini cealaltă funcţie a sa și va începe 
să primească, în mod oficial, îndrumarea Duhului lui Dumnezeu. Acesta este un proces 
necesar, trebuie să se întâmple pas cu pas; altfel, Dumnezeu nu ar avea mijloace să 
lucreze în trupul încăpățânat. Așa este înțelepciunea lui Dumnezeu. În acest fel, toți 
oamenii au intrat, fără să-și dea seama, în circumstanţele de astăzi. Și, oare, nu este 
Dumnezeu Cel care l-a condus pe om „la capătul drumului”? Ar putea exista un nou 
drum deschis de om? Privind la experienţele voastre, se pare că, în voi, Dumnezeu 
întrebuințează metode de o cruzime extremă, din care se poate vedea dreptatea lui 
Dumnezeu. Cum aţi putea să nu înălțaţi laude? Ce face Dumnezeu în voi le îngăduie 
oamenilor să vadă firea dreaptă a lui Dumnezeu; nu merită aceasta admiraţia voastră 
pentru Dumnezeu? Astăzi, la răscruce, când vechea eră încă există, iar noua eră trebuie 
încă să se materializeze, cum sunteţi voi mărturie pentru Dumnezeu? Oare o chestiune 
atât de serioasă nu e demnă de o profundă considerare? Încă mai contemplaţi alte 
chestiuni neesenţiale? De ce spune Dumnezeu „Deși oamenii au strigat odată «Trăiască 
înțelegerea», nimeni n-a pierdut multă vreme cu analizarea cuvântului «înțelegere», 
arătând că oamenii nu au nicio dorinţă să Mă iubească’? Dacă Dumnezeu nu ar spune 
astfel de lucruri, ați putea voi să nu încercaţi să înțelegeţi inima lui Dumnezeu, din 
propriul vostru acord? 

Deși, în timpuri recente, unii oameni probabil că au ajuns să știe câte ceva despre 
scopurile și rostul întrupării lui Dumnezeu, Eu pot spune cu siguranţă că, dacă 
Dumnezeu nu i-ar vorbi deschis omului, nimeni nu ar putea să ghicească scopurile și 
rostul întrupării lui Dumnezeu. Acest lucru e absolut. Încă nu vă este clar? Tot ce face 
Dumnezeu în oameni face parte din planul Lui de gestionare — cu toate acestea, ei 
sunt incapabili să înțeleagă în mod precis voia lui Dumnezeu. Aceasta este deficienta 
omului, dar Dumnezeu nu cere ca oamenii să fie în stare să facă ceva, El doar le cere 
să asculte de „avertismentele doctorului”. Aceasta este cerința lui Dumnezeu. El le 
cere tuturor oamenilor să cunoască adevărata viaţă omenească, deoarece „în inimile 

lor, cuvintele «viață omenească» nu există, ei nu au nicio consideraţie pentru ele și 
doar se plictisesc de cuvintele Mele, de parcă aș fi devenit o bătrână care bate 
câmpii”. În ochii oamenilor, cuvintele lui Dumnezeu sunt ca un instrument de zi cu zi, 
ei nu le tratează deloc ca fiind importante. Astfel, oamenii nu pot pune în practică 
cuvintele lui Dumnezeu — au devenit niște nenorociţi mizerabili care sunt conștienți 
de adevăr, dar nu îl pun în practică. Fie și numai acest neajuns al omului este, de 
aceea, suficient pentru a provoca dezgust în Dumnezeu, pentru o perioadă de timp 
și, astfel, El spune, în repetate rânduri, că oamenii nu dau nicio atenţie cuvintelor Lui. 
Și totuși, în noţiunile lor, oamenii gândesc următoarele: „În fiecare zi studiem și 
analizăm cuvintele lui Dumnezeu, așadar, cum s-ar putea spune că nu le dăm nicio 
atenţie? Nu ni se face o nedreptate?” Dar îngăduiţi-Mi să disec puţin toate acestea — 
oamenilor li se vor înroși chipurile. Când citesc cuvintele lui Dumnezeu, ei 
încuviinţează din cap, se închină și râcâie, ca un mops gudurându-se la cuvintele 
stăpânului său. Astfel, în acest moment, oamenii se simt nevrednici, lacrimi le curg 
șiroaie pe obraji, ca şi cum ar vrea să se căiască și să o ia, din nou, de la capăt — 
dar, odată ce acest timp a trecut, sfiala de mioare le dispare imediat, fiind înlocuită 
de sălbăticia lupească, ei lasă cuvintele lui Dumnezeu la o parte și cred mereu că 
propriile lor treburi au întâietate, că treburile lui Dumnezeu sunt pe ultimul loc și, din 
cauza acestor acţiuni ale lor, nu sunt niciodată în stare să pună în faptă cuvintele lui 
Dumnezeu. Când faptele sosesc, ei îşi întind coatele în afară? — acest lucru înseamnă 
înșelarea rudelor lor — nu-i de mirare că Dumnezeu spune că ei „«fug în direcţia 
opusă» în timp ce se bazează pe Mine pentru susţinere”. Numai din aceasta se poate 
vedea că nu există nici cea mai mică falsitate în cuvintele lui Dumnezeu, că ele sunt 
complet adevărate și că nu conţin nici cea mai mică exagerare, cu toate acestea ele 
par să fi fost, oarecum, spuse doar pe jumătate, căci statura omului este prea mică, 
el este incapabil să le îndure. Cuvintele lui Dumnezeu au furnizat deja o descriere, 
limpede ca cristalul, a lucrurilor omului, atât interioare, cât și exterioare, le-au gravat 
cu o claritate totală, zugrăvind o asemănare vie care este exact chipul original al 
Satanei. Doar că, în etapa actuală, oamenii trebuie încă să vadă totul limpede și, 
astfel, se spune că nu au ajuns să se cunoască pe ei înșiși. Tocmai din cauza acestui 
lucru spun că această lecţie trebuie să continue, că nu se poate opri. Când oamenii 
vor ajunge să se cunoască pe ei înșiși, Dumnezeu va dobândi slava. Acest lucru este 
ușor de înţeles — nu e nevoie să intru în detalii. Există, totuși, un lucru pe care am să 
vi-l reamintesc, deși, mai întâi, trebuie citite aceste cuvinte ale lui Dumnezeu: „În 
vremurile de azi, oamenii nu M-au prețuit niciodată, nu am niciun loc în inimile lor. Ar 
putea ei arăta o iubire adevărată pentru Mine, în zilele de suferinţă ce vor veni?” Care 
este sensul acestor cuvinte? Dumnezeu spune că mustrarea trebuie încă să i se 


a „A-și întinde cotul în afară” — expresie chinezească al cărei sens este că o persoană îi ajută 
pe alţii în defavoarea apropiaților săi, cum ar fi părinţii, copiii, rudele sau frații. 

întâmple omului, ceea ce arată că există, încă, un înţeles interior al cuvintelor „să te 
cunoști pe tine însuţi” — aţi văzut asta? Fără să treacă prin greutăţi și rafinare, cum 
se pot cunoaște oamenii pe ei înșiși? Nu sunt goale aceste cuvinte? Aveţi, cu 
adevărat, încredere în tot ce este spus de Dumnezeu? Sunteţi în stare să discerneţi 
cuvintele lui Dumnezeu? De ce spune Dumnezeu, în repetate rânduri, lucruri ca 
„Văzând acţiunile omului, singura Mea opţiune este să plec”, și „Numai când munţii 
se răstoarnă și pământul este făcut bucăţi se gândesc oamenii la cuvintele Mele, 
numai atunci se trezesc din visurile lor, dar timpul a venit deja, ei sunt înghiţiţi de 
marele potop, cadavrele lor plutesc la suprafața apei"? De ce spune Dumnezeu „se 
gândesc oamenii” și nu „oamenii ascultă de cuvintele Mele”? Este adevărat că munţii 
se răstoarnă și pământul este făcut bucăţi? Oamenii nu dau nicio atenţie unor 
asemenea cuvinte, le lasă să alunece pe lângă ei și, astfel, suferă multe „greutăţi în 
cuvintele lui Dumnezeu. Aceasta este din cauză că sunt prea nechibzuiţi. Din cauza 
acestui eșec al omului, Dumnezeu spune: „Eu, acest «monstru» fără canale 
lacrimale, am vărsat multe lacrimi pentru om. Omul, totuși, nu știe nimic despre asta”. 
Fiindcă oamenii nu dau nicio atenţie cuvintelor lui Dumnezeu, Dumnezeu folosește 
acest mijloc ca să le aducă aminte și să le obțină „ajutorul”. 

Deocamdată, nu voi proroci despre dezvoltările lumii, dar voi prevesti ceva despre 
soarta omului. Nu am cerut Eu ca oamenii să se cunoască pe ei înșiși? Cum poate fi 
explicat acest lucru? Cum ar trebui oamenii să se cunoască pe ei înșiși? Când 
Dumnezeu îi „chinuie” pe oameni atât de mult, încât planează între viață și moarte, ei 
încep să înțeleagă un pic din sensul vieţii omenești și sunt plictisiți de viata omenească, 
crezând că întreaga viaţă a unui om nu este nimic mai mult decât un vis. Ei cred că viața 
omului este una de suferință, că vor muri fără să fi realizat niciodată nimic, că viaţa lor 
este fără rost și fără valoare. Viaţa omenească nu e decât un vis, un vis în care mâhnirea 
și fericirea vin și pleacă. Astăzi, oamenii trăiesc pentru Dumnezeu, dar, fiindcă trăiesc în 
lumea omului, vieţile lor cotidiene rămân goale și fără valoare, făcându-i pe toți oamenii 
să știe că bucurarea de Dumnezeu e doar o alinare trecătoare — dar, dacă, atunci când 
nu se bucură de Dumnezeu, încă trăiesc în trup, deși cred în Dumnezeu, la ce bun? În 
trup, totul este gol pentru om. După experimentarea vicisitudinilor vieţii omenești, odată 
cu venirea bătrâneţii, părul omului se albește, chipul îi este plin de riduri, iar mâinile îi 
sunt acoperite de bătături. Deși a plătit un preț mare, nu a câștigat, practic, nimic. 
Astfel, cuvintele Mele merg mai departe: totul este gol pentru cei care trăiesc în trup. 
Acest lucru se află dincolo de orice îndoială și nu este nevoie să-l examinaţi în detaliu. 
Aceasta este faţa originală a vieţii omenești, despre care Dumnezeu a vorbit de-atâtea 
și-atâtea ori. Dumnezeu nu ocolește aceste cuvinte ca rezultat al slăbiciunii omului, ci, 
pur și simplu, acționează conform cu planul Său iniţial. Poate că unele cuvinte le oferă 
oamenilor sprijin și înţelegere și poate că unele fac exact opusul, făcându-i pe oameni, 
în mod deliberat, să trăiască într-o atmosferă de moarte — și, tocmai din cauza acestui 

lucru, suferă. Astfel, poate că Dumnezeu delimitează „strategia cetății goale”? pentru 
a-i induce pe oameni dinadins în eroare, dar ei nu pot vedea deloc asta, rămân în 
beznă. Şi totuși, toate sunt în mâinile lui Dumnezeu și, chiar dacă oamenii știu acest 
lucru, cum ar putea să se păzească? Astfel, nimeni nu poate scăpa de ameninţarea 
mustrării — ce ar putea face? Pot doar să se supună rânduielilor lui Dumnezeu -— iar 
acest lucru nu e pentru că Dumnezeu i-a înșfăcat și nu vrea să le dea drumul? Doar 
sub amenințările lui Dumnezeu pot oamenii să urmeze cursul naturii — nu e cazul? 
Dacă nu ar fi rânduielile lui Dumnezeu, cum ar putea oamenii să se declare, de 
bunăvoie, învinși? Nu ar fi asta o glumă? Chiar dacă viața omenească este goală, cine 
este dispus, când viaţa îi este confortabilă, să lase, în tăcere, în urmă, lumea omului și 
să încerce să-L mulțumească pe Dumnezeu? Oamenii mor în mijlocul neajutorării — 
cine a murit vreodată în mijlocul abundenței, când are tot ce și-ar putea dori? Numai o 
„stea” coborâtă din cer ar constitui o excepție de la aceasta. În comparaţie cu viața din 
cel de-al treilea cer, de care s-a bucurat, viața pe pământ ar fi ca viaţa în Infern — doar 
în aceste împrejurări ar putea ea fi dispusă să moară. Dar, cine e azi o stea din cer? 
Și Eu sunt „nelămurit” cu privire la acest lucru. Să căutăm împrejur și să vedem dacă 
putem găsi pe cineva. Dacă e găsit, le cer oamenilor să Mă ajute să întreb dacă e 
dispus să acţioneze conform cuvintelor Mele de mai sus. Totuși, am un avertisment 
pentru fiecare dintre voi: niciunul nu trebuie să facă pe „eroul” și să se ofere să moară, 
pricepeţi? 


Capitolul 38 


Luând în considerare trăsăturile inerente ale omenirii, adică adevărata față a 
omenirii, capacitatea sa de a continua până acum nu a fost într-adevăr un lucru uşor, 
și numai prin aceasta marea putere a lui Dumnezeu a devenit cu adevărat evidentă. 
Considerând substanţa trupului, precum și faptul că, până acum, omul a fost corupt de 
marele balaur roșu, cum ar fi reușit el să continue să rămână în picioare până în ziua 
de azi dacă nu ar fi îndrumarea Duhului lui Dumnezeu? Omul este nevrednic să vină 
înaintea lui Dumnezeu, dar de dragul gestionării Lui și pentru a face să rodească marea 
Lui lucrare cât de curând, El iubeşte omenirea. Ca să spunem adevărul, dragostea lui 
Dumnezeu pentru omenire e ceva ce niciun om nu ar putea răsplăti vreodată în timpul 
vieţii lui. Poate că există unii care doresc să răsplătească harul lui Dumnezeu prin 
sacrificându-și viața, dar îţi spun: omul nu e demn să moară înaintea lui Dumnezeu și, 
astfel, moartea lui ar fi în zadar. Asta fiindcă, pentru Dumnezeu, moartea unui om nu e 
nici măcar demnă de menţionat, nu merită nici măcar un ban, ca și moartea unei furnici 


a „Strategia cetăţii goale” este a 32-a din cele treizeci și șase de stratageme ale Chinei antice. 
Această strategie implică prezentarea unui înșelător front îndrăzneț pentru a ascunde lipsa de 
pregătire ca să înșele inamicul. 

pe pământ. Sfătuiesc umanitatea să nu își acorde o valoare prea mare și să nu creadă 
că a muri pentru Dumnezeu poartă mare greutate, precum cea a muntelui Tai. De fapt, 
moartea unui om e la fel de ușoară ca o pană, nu-i demnă de menţionat. Dar, pe de altă 
parte, trupul omului este condamnat prin natură să moară și astfel, până la urmă, corpul 
fizic trebuie să ajungă la un final pe pământ. Acesta este un fapt adevărat, pe care 
nimeni nu-l poate nega. Este o „lege a naturii” pe care Eu o extrag din totalitatea 
experienței vieţii umane și astfel, Dumnezeu a definit sfârșitul omului în acest fel, fără 
să își dea seama cineva. Înțelegi? Nu e de mirare că Dumnezeu spune: „Dispreţuiesc 
neascultarea omenirii. Nu știu de ce; se pare că i-am urât pe oameni de la început și, 
totuși, simt o profundă simpatie pentru ei. Astfel, oamenii au avut mereu două atitudini 
față de Mine — căci îi iubesc pe oameni şi, de asemenea, îi urăsc”. 

Cine nu Îl laudă pe Dumnezeu pentru prezenţa Lui sau pentru apariţia Lui? În acest 
moment, este ca și cum am uitat complet impuritatea și nelegiuirea din om. Eu iau 
neprihănirea de sine a omenirii, importanța de sine, neascultarea, sfidarea și toată 
răzvrătirea sa și le împing pe toate într-un ungher al minţii Mele și uit de ele. Dumnezeu 
nu este constrâns din cauza acestor exemple a ceea ce omenirea este. Din moment ce 
„împărtășesc aceeași suferință” ca Dumnezeu, Mă eliberez și Eu din acest necaz, ca să 
nu mai fiu constrâns de om. De ce să trec prin atâta deranj? De vreme ce omul nu e 
dispus să se alăture familiei lui Dumnezeu împreună cu Mine, cum aș putea să-Mi 
folosesc puterea ca să-l forțez? Nu fac lucruri opresive pentru om și nu e de mirare, 
pentru că M-am născut în familia lui Dumnezeu și astfel, bineînţeles că omul și cu Mine 
suntem mereu diferiţi. Asta a dus la starea de înfrângere zdrobitoare în care se găsește 
astăzi. Dar Eu continui să Mă ţin la distanţă de slăbiciunea omului; ce opțiune am? Nu e 
oare din cauză că sunt neputincios? Nu e de mirare că Dumnezeu caută să Se 
„pensioneze” de la „unitatea de lucru” a omenirii și, mai mult, cere o „pensie”. Când 
vorbesc din perspectiva unui om, omul nu ascultă, dar a încetat el vreodată să fie 
neascultător când vorbesc din perspectiva lui Dumnezeu? Poate că va veni ziua când 
Dumnezeu Se va „pensiona” cu adevărat din „unitatea de lucru” a omenirii, iar când va 
veni acel timp, cuvântul lui Dumnezeu va deveni și mai înverșunat. Astăzi, poate că din 
cauza Mea Dumnezeu vorbește în acest fel și, dacă va veni acea zi, Dumnezeu nu va 
mai fi ca Mine, „spunând povești copiilor de grădiniţă” blând și răbdător. Poate că ceea 
ce spun nu e prea potrivit, dar Dumnezeu este dispus să-Și slăbească un pic strânsoarea 
asupra omului doar de dragul Dumnezeului întrupat; altfel, perspectiva ar fi prea oribil de 
contemplat. Așa cum a spus Dumnezeu, „Mi-am slăbit odată strânsoarea asupra 
oamenilor într-o oarecare măsură, permițându-le să se răsfeţe fără restricţii în dorinţele 
lor carnale — iar din acest motiv, ei au îndrăznit să se comporte într-o manieră neînfrânată, 
fără nicio reţinere, lucru din care se poate vedea că nu Mă iubesc cu adevărat, pentru că 
ei toți trăiesc în trup”. De ce Dumnezeu spune aici „să se răsfeţe în dorințele lor” și „trăiesc 
în trup’? Ca să spunem adevărul, omul va înţelege în mod natural cuvinte precum 
acestea fără interpretarea Mea. Poate că există unii care vor spune că nu înţeleg, iar Eu 

spun că e o situaţie în care întreabă când deja știu răspunsul și în care se prefac. Câteva 
cuvinte ca aducere aminte: de ce spune Dumnezeu „Tot ce cer de la om e să coopereze 
cu Mine”? De ce spune Dumnezeu și că natura umană este dificil de schimbat? De ce 
Dumnezeu disprețuiește natura umană? Și care anume sunt lucrurile din natura omului? 
Care sunt lucrurile din afara naturii omului? Există cineva care a contemplat aceste 
întrebări? Poate că acesta este un subiect nou pentru om, însă Eu tot implor omul să-i 
acorde atenţia cuvenită, în caz contrar, omul Îl va jigni întotdeauna pe Dumnezeu cu fraze 
precum „natura umană este prea greu de schimbat”. La ce bun să te împotrivești Lui în 
acest fel? În cele din urmă, nu înseamnă doar a cere probleme? Nu va duce la același 
rezultat ca și cum ai arunca cu un ou într-o piatră? 

Într-adevăr, toate încercările și ispitele la care e supus omul sunt lecţii pe care 
Dumnezeu cere omului să le înveţe. Conform intenţiei lui Dumnezeu, omul poate 
dobândi aceste lucruri, chiar dacă trebuie să sacrifice ceea ce iubește, dar pentru că 
omul se iubește mereu pe sine, nu reușește să coopereze cu adevărat cu Dumnezeu. 
Dumnezeu nu cere mult de la om. Tot ceea ce El cere omului este menit să fie atins în 
mod ușor și fericit; doar că omul nu e dispus să sufere greutăţi. Ca și cum, fiind copilul 
cuiva, cineva și-ar putea îndeplini datoria trăind cumpătat și economisind pentru a avea 
grijă de părinţii. Cu toate acestea, ei se tem că ar putea să nu mănânce destul de bine 
sau că îmbrăcămintea lor va fi prea simplă, așa că, pentru un motiv sau altul, datoria pe 
care o au față de părinţi pentru grija lor iubitoare este complet uitată, ca și cum lucrarea 
de a avea grijă de ei poate aștepta până când copilul a câștigat o avere. Văd din asta 
că oamenii nu au în inimile lor nicio dragoste filială față de părinţi — ei sunt cu toții fii 
infideli. Poate că afirmaţia Mea e prea extremă, dar nu pot rosti inepţii contrare faptelor. 
Nu pot „emula pe alţii” în împotrivirea față de Dumnezeu de dragul propriei Mele 
mulțumiri. Tocmai pentru că nimeni pe pământ nu are o inimă filială, Dumnezeu a spus: 
„În cer, Satana este dușmanul Meu; pe pământ, omul este vrășmașul Meu. Din cauza 
unirii dintre cer și pământ, îi consider pe toți vinovaţi, până la al nouălea grad de rudenie”. 
Satana este un dușman al lui Dumnezeu; motivul pentru care Dumnezeu spune astfel 
este că nu ÎI răsplătește pe Dumnezeu pentru marea Sa favoare și bunătate, ci mai 
degrabă „vâslește împotriva curentului” și, făcând astfel, nu-și îndeplinește datoria de a 
arăta devotament filial fată de Dumnezeu. Nu sunt oamenii și în acest fel? Ei nu au niciun 
respect filial fată de „părinţii” lor și nu răsplătesc niciodată datoria pe care o au faţă de 
„părinţii” lor pentru grija lor iubitoare. Asta este îndeajuns pentru a arăta că oamenii de 
pe pământ sunt rude ale Satanei din ceruri. Omul și Satana au o singură inimă și minte 
în a se împotrivi lui Dumnezeu, deci nu e de mirare că Dumnezeu îi va implica până la 
al nouălea grad de rudenie și nu va ierta pe nimeni. În trecut, Dumnezeu Își avea 
slujitorul prosternat în ceruri care să gestioneze omenirea, dar nu a ascultat, dedându- 
se în schimb propriului său temperament și răzvrătindu-se. Oare nu pășesc și oamenii 
răzvrătiți pe această cale? Indiferent de cât de mult strânge Dumnezeu „frâiele”, oamenii 
pur și simplu nu vor fi zguduiţi și nu se pot întoarce din cale. În opinia Mea, dacă 

omenirea continuă în acest fel, își va provoca singură ruina. Poate că acum înţelegi 
adevăratul sens al acestor cuvinte ale lui Dumnezeu: „oamenii sunt incapabili să reteze 
legăturile de durată cu vechea lor natură”. Dumnezeu i-a reamintit omului cu multe 
ocazii: „Din cauza neascultării omului, îl părăsesc”. De ce spune Dumnezeu acest lucru 
iar și iar? Chiar ar putea Dumnezeu să fie atât de lipsit de inimă? De ce spune Dumnezeu 
și „Eu pur și simplu nu sunt unul din rasa omenească”? De-a lungul atâtor zile libere, 
există cineva s-a gândit cu atenţie la aceste chestiuni detaliate? Îndemn omenirea să se 
dedice cu mai multă vigoare cuvintelor lui Dumnezeu și să nu le trateze superficial; să 
faci astfel nu ar aduce niciun beneficiu, nici ţie, nici altora. Este cel mai bine să nu spui 
ceea ce nu trebuie să fie spus și să nu te gândești la ceea ce nu trebuie să fie contemplat. 
Nu ar fi asta mai simplu? Ce rău se poate întâmpla dintr-o astfel de practică? Înainte ca 
Dumnezeu să proclame sfârșitul lucrării Sale pe pământ, nimeni nu se va opri din 
„Mișcare”; nimeni nu-și va spăla mâinile de datoria sa. Acum nu este timpul; nu 
presupune că acţionezi ca un ghid pentru Dumnezeu sau ca o avangardă. Cred că este 
prea devreme să te oprești acum și să încetezi să progresezi — tu ce crezi? 

Dumnezeu aduce omenirea în toiul mustrării și o aduce într-o atmosferă de moarte, 
însă, pe de altă parte, ce ar vrea Dumnezeu ca oamenii să facă pe pământ? Desigur, 
scopul omului nu e să se poarte ca o garderobă în casa lui Dumnezeu — ceva ce nu 
poate fi mâncat sau purtat, ci doar privit. Dacă ar fi așa, de ce să utilizeze atâtea procese 
complexe pentru a-i face pe oameni să sufere atât de mult în trup? Dumnezeu spune îi 
însoțesc pe oameni pe «terenul de execuţie», căci jignirea omenirii este suficientă pentru 
a merita mustrarea Mea”. Îi lasă Dumnezeu pe oameni să meargă singuri la locul de 
execuţie de data aceasta? De ce nimeni nu „cere iertare pentru ei”? Așadar, cum ar 
trebui să coopereze omul? Poate omul cu adevărat să acţioneze așa cum face 
Dumnezeu când Își face judecățile Lui, fără influența emoțiilor? Eficacitatea acestor 
cuvinte depinde în principal de cum acţionează omul. Când un tată aduce acasă banii 
pe care i-a câștigat, dacă mama nu știe cum să coopereze cu el sau cum să gestioneze 
gospodăria, atunci în ce stare ar fi acea casă? Uitaţi-vă la starea bisericii acum; ce simtiti 
voi, ca lideri, despre asta? Aţi putea organiza la fel de bine o întâlnire în care să vă 
discutaţi reflecţiile individuale. Dacă mama a stricat lucrurile din casă, cum vor arăta 
copiii dintr-o astfel de familie? Ca nişte orfani? Sau niște cerșetori? Nu este de mirare 
că Dumnezeu a spus: „Oamenii toţi cred că natura Mea este una divină, care nu are 
«calitatea intelectului», dar cine poate să priceapă că sunt capabil să văd totul din 
umanitatea Mea?” Pentru o astfel de situaţie evidentă, nu este nevoie ca Dumnezeu să 
vorbească din divinitatea Lui. Așa cum a spus Dumnezeu, „nu este nevoie să folosim un 
baros ca să batem un cui”. Poate că, în acest moment, există cei care au o oarecare 
experienţă practică cu maxima lui Dumnezeu: „Printre oameni, nu există niciunul care 
să Mă iubească”. Acum, este exact așa cum a spus Dumnezeu: „Doar pentru că au 
ajuns în situaţia actuală, oamenii își pleacă toţi capul cu reticenţă — dar, în inimile lor, ei 
rămân plini de îndoială”. Aceste cuvinte sunt ca un telescop. În viitorul nu prea 

îndepărtat, omul va fi intrat într-o altă situaţie. Aceasta se numește incorigibilitate. 
Înțelegeţi? Acesta este răspunsul la cele două întrebări ale lui Dumnezeu: „Nu se abtin 
oamenii de la păcat numai pentru că se tem că voi pleca? Nu este adevărat că ei nu se 
plâng numai pentru că se tem de mustrare?” De fapt, oamenii din stadiul actual sunt cu 
toţii oarecum slăbiţi, de parcă ar fi copleșiți de oboseală. Nu au deloc dispoziţia de a 
acorda atenţie lucrării lui Dumnezeu, ci sunt îngrijoraţi numai să facă aranjamente și 
provizii de dragul trupului lor. Nu este așa? 


Capitolul 39 


Haideţi să depășim cuvintele lui Dumnezeu și să vorbim puţin despre chestiuni 
referitoare la vieţile noastre, astfel încât vieţile noastre să înflorească mai mult și să 
trăim la înălțimea speranţelor lui Dumnezeu pentru noi. Mai ales, odată cu sosirea zilei 
de azi — un timp al clasificării fiecăruia după categoria sa şi un timp al mustrării — există 
o nevoie mai mare de a ne concentra asupra imaginii de ansamblu și a „interesului 
colectiv”. Aceasta este voia lui Dumnezeu și ceea ce ar trebui realizat de toţi oamenii. 
Cum am putea să nu ne oferim pe noi înșine pentru voia lui Dumnezeu din Cer? 
Dumnezeu „atribuie numere pentru toate categoriile de oameni, face semne diferite 
asupra fiecare tip de persoană, astfel încât strămoșii lor să-i poată călăuzi înapoi la 
familiile lor”, ceea ce arată că oamenii au fost clasificați după categorie și, ca rezultat, 
toate categoriile de oameni îşi dezvăluie adevăratele forme. Ca atare, este drept să 
spunem că oamenii le sunt loiali strămoșilor lor, nu lui Dumnezeu. Totuși, toți oamenii | 
se și închină lui Dumnezeu sub îndrumarea strămoșilor lor, care este natura minunată a 
lucrării lui Dumnezeu. Toate lucrurile fac servicii pentru Dumnezeu și, chiar dacă Satana 
îi tulbură pe oameni, Dumnezeu folosește acest prilej pentru a face apel la „resursele 
locale” pentru a-L sluji. Cu toate acestea, oamenii nu pot discerne acest lucru. După cum 
spune Dumnezeu, „Astfel, Eu împart și munca și distribui și eforturile. Acest lucru face 
parte din planul Meu și nu poate fi subminat de niciun om”. Oamenii nu pot să vadă tot 
ce este hotărât de Dumnezeu și tot ce vrea Dumnezeu să realizeze, înainte ca El să o fi 
făcut. Ei pot să vadă aceasta doar atunci când lucrarea lui Dumnezeu a fost terminată; 
altfel, sunt orbi și nu văd nimic. 

Astăzi, Dumnezeu are o nouă lucrare în rândul bisericilor. El face ca totul să urmeze 
cursul naturii, punând în mișcare, cu adevărat, funcţia omului. După cum spune 
Dumnezeu „Eu cârmuiesc totul între toate lucrurile, Eu comand totul între toate lucrurile, 
făcând ca tot ce există să urmeze cursul naturii și să se supună poruncii naturii”. Nu știu 
ce observații inteligente aveţi cu privire la „urmarea cursului naturii”, așa că haideţi să 
vorbim despre acest lucru. lată cum îl văd Eu: fiindcă sunt conduși acasă de strămoșii 
lor, toate categoriile de oameni trebuie să iasă la iveală și să „facă”. Și, pentru că ei 
urmează cursul naturii, ceea ce le este inerent este folosit la punerea în mișcare a 


523 


funcției lor iniţiale, făcându-i să urmeze călăuzirea Duhului Sfânt în conformitate cu acest 
tipar regulat. Lucrarea Duhului Sfânt este îndeplinită conform cu starea fiecărei 
persoane; mai precis, aceasta se numește „Dumnezeu manevrând toate lucrurile ca ele 
să-L slujească”, acest lucru are atunci, legătură cu urmarea cursului naturii. Chiar dacă 
o persoană are elementele diavolului în ea, Dumnezeu se va folosi de acest lucru, 
adăugând lucrarea Duhului Sfânt întemeierii a ceea ce este inerent în ea, făcând-o 
competentă pentru a-L sluji pe Dumnezeu. Aceasta e tot ce voi spune despre „urmarea 
cursului naturii” — poate aveţi unele sugestii mai elevate. Sper să puteţi furniza nişte date 
preţioase. Ce ziceţi? Sunteţi dispuși să cooperaţi la urmarea cursului naturii? Sunteţi 
dispuși să împărţiţi lucrarea cu Dumnezeu? V-aţi gândit vreodată cum să realizați acest 
lucru? Sper ca oamenii să fie în stare să înțeleagă voia lui Dumnezeu, să fi de aceeași 
părere spre a-L mulțumi pe Dumnezeu, de dragul idealurilor împărtășite, și să poată 
înainta împreună pe drumul spre Împărăţie. Ce nevoie este să vii cu noțiuni inutile? A 
cui existenţă de până astăzi nu a fost pentru Dumnezeu? Și, dacă este așa, ce nevoie 
este de mâhnire, durere și suspin? Acest lucru nu e în folosul nimănui. Vieţile oamenilor 
se află în întregime în mâinile lui Dumnezeu și, dacă nu ar fi hotărârea lor dinaintea lui 
Dumnezeu, care dintre ei ar fi dispus să trăiască în zadar în această lume deșartă a 
omului? De ce să te obosești? Grăbindu-se să intre în lume și să iasă din ea, dacă nu 
fac nimic pentru Dumnezeu, nu se vor fi irosit în întregime vieţile lor? Chiar dacă 
Dumnezeu nu îţi socotește acţiunile demne de menţionat, nu vei zâmbi cu mulţumire în 
momentul morţii tale? Ar trebui să urmărești progresul pozitiv, nu regresul negativ — nu 
e aceasta o practică mai bună? Dacă acţiunile tale sunt numai de dragul de a-L mulțumi 
pe Dumnezeu, atunci nu vei fi negativ sau regresiv. Pentru că există mereu lucruri de 
neînțeles în inimile oamenilor, fără să-și dea seama, chipurile lor ca un cer acoperit de 
nori, ceea ce duce la câteva „șanțuri care le apar pe feţe, fără ca ei să știe, formate 
parcă din despicarea pământului. E ca și cum solul s-ar mișca, făcând ca „delușoarele” 
sau „povârnișurile” să se mute, fără ca oamenii să-și dea seama. Prin aceasta, nu-Mi 
bat joc de oameni, ci vorbesc despre „cunoștințe de geografie”. 

Deși Dumnezeu i-a condus pe toți oamenii în mustrare, El nu spune nimic despre 
asta. În schimb, evită dinadins acest subiect și începe unul nou, ceea ce, într-o privinţă, 
este din cauza lucrării lui Dumnezeu și, în altă privință, pentru a termina imediat această 
etapă a lucrării. Deoarece scopurile lui Dumnezeu în îndeplinirea acestei etape a lucrării 
au fost atinse de multă vreme, nu mai este nevoie să fie spus ceva. Astăzi, nu știu cât 
de mult ați văzut din metodele lucrării lui Dumnezeu; în conștiința Mea, simt întotdeauna 
că lucrarea lui Dumnezeu nu este la fel de clar împărțită pe etape și perioade, cum a 
fost înainte. În schimb, fiecare zi aduce propriile sale metode de lucru, o schimbare apare 
la aproape trei-cinci zile și, chiar și la cinci zile ar putea exista două feluri de conţinut 
diferite în lucrarea lui Dumnezeu. Acest lucru arată viteza lucrării lui Dumnezeu; înainte 
ca oamenii să fi avut timp să reacționeze și să se uite mai atent, Dumnezeu a dispărut 
fără urmă. Astfel, Dumnezeu este întotdeauna de necuprins pentru oameni, ceea ce a 

dus la caracterul imperceptibil al lucrării Duhului Sfânt. De ce spune Dumnezeu mereu 
cuvinte ca: „și, astfel, l-am părăsit pe om”? Oamenii ar putea da puţină atenţie acestor 
cuvinte, dar nu le înțeleg sensul. Dar acum înţelegeţi? Nu e de mirare că oamenii nu au 
nicio înțelegere a prezenţei Duhului Sfânt. Căutarea de către ei a lui Dumnezeu se află 
mereu sub lumina încețoșată a lunii — acest lucru este complet adevărat — și este ca și 
cum Dumnezeu l-ar batjocori pe om dinadins, făcând să se umfle creierii tuturor 
oamenilor, astfel încât să se simtă netoţi și dezorientaţi. Ei de-abia știu ce fac; e ca și 
cum ar visa și, odată ce s-au trezit, nu știu ce s-a întâmplat. Tot ce este nevoie sunt 
câteva cuvinte obișnuite de la Dumnezeu ca să-i lase pe oameni încurcaţi. Nu-i de 
mirare, atunci, că Dumnezeu spune „Astăzi, îi arunc pe toți oamenii în «cuptorul cel 
mare» ca să fie rafinaţi. Mă ridic în sus privind atent, în timp ce oamenii ard în foc și, 
obligați de flăcări, oamenii își oferă faptele”. În mijlocul cuvintelor mereu schimbătoare 
ale lui Dumnezeu, oamenii n-au idee ce să facă; de fapt, după cum spune chiar 
Dumnezeu, mustrarea a început demult și, pentru că oamenii nu și-au dat seama de 
acest lucru, ei știu doar când Dumnezeu spune așa în mod explicit, ei sunt atenţi numai 
după ce le-a spus Dumnezeu. Se poate spune că oamenii încep să studieze mustrarea 
doar acum, când lucrarea lui Dumnezeu a fost împlinită până în acest punct. E întocmai 
ca atunci când oamenii au devenit conștienți de bomba atomică — dar, fiindcă timpul nu 
a sosit, oamenii nu dau nicio atenţie; numai când cineva începe să construiască una, 
încep oamenii să fie atenţi. Numai atunci, când bomba atomică iese la lumină, înțeleg 
oamenii mai multe despre ea. Doar atunci, când Dumnezeu spune că îl va arunca pe 
om în cuptor, devin oamenii puţin mai conștienți. Dacă Dumnezeu nu ar vorbi, nimeni nu 
ar ști — nu-i așa? Astfel, Dumnezeu spune: „oamenii intră fără să-și dea seama în cuptor, 
ca și cum ar fi fost trași înăuntru de o funie, ca și cum ar fi amortit’. De ce să nu analizăm 
aceasta: momentul în care oamenii își oferă faptele e atunci când Dumnezeu spune că 
mustrarea a început sau înaintea momentului în care Dumnezeu spune că mustrarea a 
început? Din aceasta se poate vedea că, înainte ca Dumnezeu să fi vorbit despre 
mustrare, oamenii au început să mărturisească, arătând că mustrarea a început înainte 
ca Dumnezeu să fi vorbit despre ea — nu este așa? 


Capitolul 40 


Pentru Dumnezeu, omul este ca o jucărie în puterea Lui, ca un tăieţel rulat manual 
în mâinile Lui — unul care poate fi făcut cât de subțire sau de gros îl dorește Dumnezeu, 
ca să facă ce Îi place cu el. Este corect spus că omul este, cu adevărat, o jucărie în 
mâinile lui Dumnezeu, că e ca o pisică persană pe care o doamnă a cumpărat-o din 
piaţă. Fără nicio îndoială, el este o jucărie în mâinile lui Dumnezeu -— și, astfel, nu a 
fost nimic fals cu privire la ceea ce știa Petru. Din aceasta, se poate vedea că acțiunile 
și cuvintele lui Dumnezeu în om sunt realizate cu ușurință și plăcere. El nu Își stoarce 

creierii sau nu face planuri, după cum îşi închipuie oamenii; lucrarea pe care o face în 
om este foarte normală, la fel cum sunt și cuvintele pe care i le spune omului. Când 
Dumnezeu vorbește, El pare să-și lase limba slobodă, spune orice-l vine în minte, fără 
reţinere. Totuși, după citirea cuvintelor lui Dumnezeu, oamenii sunt complet convinși, 
incapabili de a scoate o vorbă, fac ochii mari și sunt uluiţi. Ce se întâmplă aici? Acest 
lucru arată bine cât de mare este înţelepciunea lui Dumnezeu. Dacă, după cum își 
închipuie oamenii, lucrarea lui Dumnezeu în om ar fi trebuit să fie meticulos planificată 
pentru a fi precisă și corectă, atunci — pentru a duce aceste închipuiri un pas mai 
departe — înțelepciunea lui Dumnezeu, caracterul Lui minunat și de nepătruns ar fi 
cuantificabile, ceea ce arată că evaluarea lui Dumnezeu de către oameni este prea 
scăzută. Pentru că există întotdeauna prostie în acţiunile oamenilor, ei ÎI măsoară pe 
Dumnezeu în același fel. Dumnezeu nu face planuri sau aranjamente pentru lucrarea 
Lui; în schimb, ea este împlinită, în mod direct, de Duhul lui Dumnezeu -— iar principiile 
după care lucrează Duhul lui Dumnezeu sunt libere și neîngrădite. De parcă Dumnezeu 
nu dă nicio atenţie stărilor omului și vorbește cum dorește — totuși, omul poate, încă, cu 
greu să se rupă de cuvintele lui Dumnezeu, ceea ce se întâmplă datorită înțelepciunii lui 
Dumnezeu. Faptele, până la urmă, sunt fapte. Deoarece lucrarea Duhului lui Dumnezeu 
în toți oamenii este atât de evidentă, acest lucru este suficient ca să arate principiile 
lucrării lui Dumnezeu. Dacă Dumnezeu ar trebui să plătească un preţ atât de mare în 
cadrul lucrării Lui în fiinţele create, nu ar fi acesta un caz de folosire a cherestelei fine 
pentru ceva neînsemnat? Trebuie ca Dumnezeu să acţioneze în persoană? Ar merita? 
Fiindcă Duhul lui Dumnezeu lucrează de atâta vreme și, totuși, de-a lungul epocilor, 
Duhul lui Dumnezeu nu a lucrat niciodată în acest fel, nimeni nu a cunoscut vreodată 
mijloacele și principiile prin care lucrează Dumnezeu, ele nu au fost niciodată clare. 
Astăzi, ele sunt clare pentru că Duhul lui Dumnezeu le-a dezvăluit personal — iar acest 
lucru este dincolo de orice îndoială, este arătat, în mod direct, de către Duhul lui 
Dumnezeu, nu rezumat de către om. De ce să nu faci o excursie în cel de-al treilea Cer 
și să vezi dacă acest lucru este ceea ce se întâmplă în realitate, să vezi dacă, după ce 
a făcut toată această lucrare, muncile lui Dumnezeu L-au lăsat epuizat, cu dureri de 
spate și de picioare sau, mai mult, incapabil de a mânca sau de a dormi; și dacă a trebuit 
El să citească, din scoarță-n scoarță, o mulţime de materiale bibliografice ca să spună 
toate aceste cuvinte, dacă există ciorne ale cuvântărilor lui Dumnezeu împrăștiate pe 
masă și dacă | s-a uscat gura după ce a spus atât de multe. Faptele sunt tocmai contrare: 
cuvintele de mai sus nu au nimic în comun cu locul unde locuiește Dumnezeu. 
Dumnezeu spune „Am cheltuit mult timp și am plătit un preţ mare de dragul omului — dar, 
în acest moment, dintr-un motiv necunoscut, conștiințele oamenilor rămân mereu 
incapabile de a-și îndeplini funcţia inițială”. Indiferent dacă oamenii au vreun sentiment 
al mâhnirii lui Dumnezeu, dacă s-ar putea apropia de iubirea lui Dumnezeu fără a se 
împotrivi conștiinței lor, acest lucru ar fi considerat rațional și rezonabil. Singura temere 
este că ei nu sunt dispuși să ducă la îndeplinire funcţia iniţială a conștiinței. Ce spui, este 

corect acest lucru? Te ajută aceste cuvinte? Speranţa Mea este ca voi să aparţineţi mai 
degrabă felului de lucruri care sunt înzestrate cu conștiință, decât să fiți gunoaie fără 
conștiință. Ce crezi despre aceste cuvinte? Are cineva vreo idee? Oare nu doare să ai 
un ac înfipt în inimă? Înfige Dumnezeu acul într-un trup nesimţitor? Greșește Dumnezeu, 
l-a încețoșat bătrâneţea vederea? Eu spun că acest lucru e cu neputinţă! Oricum, 
aceasta trebuie să fie greșeala omului. De ce nu te duci la spital să arunci o privire? 
Există, fără îndoială, o problemă cu inima omului; trebuie să fie echipată cu „părți noi — 
ce părere ai? Ai face asta? 

Dumnezeu spune: „Mă uit la feţele lor urâte și la stările lor ciudate și plec, încă o 
dată, de lângă om. În aceste împrejurări, oamenii rămân lipsiţi de înțelegere și, încă o 
dată, iau înapoi lucrurile pe care li le-am refuzat, așteptând întoarcerea Mea”. De ce, în 
timpul acestei noi „ere tehnologice” Dumnezeu încă mai vorbește despre căruțe trase 
de boi? De ce? Oare pentru că lui Dumnezeu Îi place să cicălească? Pierde Dumnezeu 
vremea, fiindcă nu are nimic mai bun de făcut? Este Dumnezeu ca omul, care-și petrece 
timpul trândăvind după ce s-a îndopat cu mâncare? Este de vreun folos repetarea, iar și 
iar, a acestor cuvinte? Am spus că oamenii sunt mizerabili, că trebuie mereu să-i apuci 
de urechi ca să ajungi până la ei. După ce li s-au spus astăzi cuvintele, ei le vor uita 
imediat, mâine — parcă ar suferi de amnezie. Astfel, cazul nu e că unele cuvinte nu au 
fost spuse, ci că ele nu au fost puse în aplicare de oameni. Dacă ceva este spus doar o 
dată sau de două ori, oamenii rămân neștiutori — trebuie spus de trei ori, acesta este 
numărul minim. Există chiar unii „bătrâni” cărora trebuie să li-l spui de zece până la 
douăzeci de ori. În acest fel, același lucru este spus, iar și iar, în feluri diferite, ca să vezi 
dacă oamenii s-au schimbat sau nu. Aţi lucrat, cu adevărat, în acest fel? Nu vreau să-i 
intimidez pe oameni, dar ei se joacă, toți, cu Dumnezeu; ei știu, toți, să ia mai multe 
suplimente alimentare, dar nu se simt neliniștiți din cauza lui Dumnezeu -— oare asta 
înseamnă să-L slujești pe Dumnezeu? Asta înseamnă să-L iubești pe Dumnezeu? Nu-i 
de mirare că-și petrec toată ziua fără nici cea mai mică grijă, leneși și pasivi. Dar, chiar 
și așa, unii oameni tot nu sunt mulţumiţi și își creează propriile mâhniri. Poate că sunt 
cam aspru, dar acest lucru este ceea ce se cunoaște drept a fi prea sentimental faţă de 
sine! E Dumnezeu cel care te face să te simţi mâhnit? Nu este acesta un caz de aducere 
a suferinţei asupra? Nu este niciunul dintre harurile lui Dumnezeu calificat pentru a fi 
sursa fericirii tale? În toate privințele, nu ai fost atent la voia lui Dumnezeu și ai fost 
negativ, bolnăvicios și abătut — de ce e așa? Este voia lui Dumnezeu să te facă să trăieşti 
în trup? Nu cunoști voia lui Dumnezeu, ești tulburat în inima ta, bodogăneșiti și te plângi, 
şi-ţi petreci întreaga zi fiind indispus, iar trupul tău pătimește durere și chin — asta e ceea 
ce meriţi! Ceri ca alţii să-L laude pe Dumnezeu în mijlocul mustrării, ca ei să iasă la 
lumină din mustrare și să nu fie constrânși de ea — totuși, tu ai căzut în ea și nu poți 
scăpa. E nevoie de ani pentru a rivaliza cu acest „spirit de sacrificiu de sine” ca al lui 
Dong Cunrui. Când predici cuvinte și doctrine, nu te simţi rușinat? Te cunoști pe tine 
însuţi? Te-ai lepădat de tine însuţi? ÎI iubești, cu adevărat, pe Dumnezeu? Ţi-ai lăsat la o 

parte perspectivele și soarta? Nu-i de mirare că Dumnezeu spune că oamenii sunt cei 
nemaipomeniţi și de nepătruns. Cine ar fi crezut că există în om atât de multe „comori” 
ce trebuie să fie încă dezgropate? Astăzi, privirea lor este de-ajuns pentru „a deschide 
ochii” — oamenii sunt atât de „fantastici”! Parcă aș fi un copil care nu poate să socotească. 
Nici azi nu am înţeles câţi oameni Îl iubesc, cu adevărat, pe Dumnezeu. Nu-Mi pot aminti 
niciodată numărul lor — și astfel, din cauza „lipsei Mele de loialitate”, când vine vremea 
să dai socoteală dinaintea lui Dumnezeu, Eu sunt întotdeauna cu mâinile goale, incapabil 
de a face cum aș vrea, Îi sunt mereu datornic lui Dumnezeu. Ca rezultat, când dau 
socoteală, sunt mereu „certat” de Dumnezeu. Nu știu de ce sunt oamenii atât de cruzi, 
făcându-Mă să sufăr tot timpul din această cauză. Oamenii folosesc acest prilej ca să se 
strâmbe de râs, cu adevărat nu sunt prietenii Mei. Când Mă aflu în necaz, nu-Mi dau niciun 
ajutor, ci râd, dinadins, de Mine — nu au, într-adevăr, nicio conștiință! 


Capitolul 41 


Cum lucrează Dumnezeu asupra omului? Ai înțeles asta? Îţi este limpede? Și cum 
lucrează El în biserică? Care sunt părerile tale în privinţa acestor lucruri? Te-ai gândit 
vreodată la aceste întrebări? Ce dorește El să înfăptuiască prin lucrarea Lui în 
biserică? Îți sunt clare toate aceste lucruri? Dacă nu, atunci tot ce faci este zadarnic și 
gol! Aceste cuvinte ţi-au atins inima? Doar a face progrese active fără a se retrage în 
mod pasiv — va împlini asta voia lui Dumnezeu? Este suficientă cooperarea orbească? 
Ce ar trebui făcut dacă ești nelămurit în privinţa viziunilor? Ar fi în regulă să nu cercetezi 
mai departe? Dumnezeu spune: „Cândva, Mi-am asumat un mare efort printre oameni, 
însă ei nu au băgat de seamă și așa, a trebuit să-Mi folosesc cuvintele pentru a-l revela 
lor, pas cu pas. Cu toate acestea, omul tot nu a putut să-Mi înțeleagă cuvintele și a 
rămas neștiutor cu privire la scopul planului Meu”. Ce înseamnă aceste cuvinte? V-aţi 
gândit vreodată la scopul acesta? Am acţionat cu adevărat cu nepăsare și fără ţintă? 
Dacă da, care ar fi fost rostul? Dacă acest scop îţi este neclar și de neînțeles, atunci 
cum se poate dobândi cooperarea autentică? Dumnezeu spune că toată căutarea 
omenirii e pe mările neţărmurite, printre doctrine scrise în cuvinte deșarte. Cât despre 
căutările voastre, până și tu ești incapabil să spui cărei categorii aparţin. Ce vrea 
Dumnezeu să realizeze în om? Ar trebui să fiţi lămuriţi asupra tuturor acestor lucruri. 
Să fie oare numai pentru a-l face de rușine pe marele balaur roșu într-un mod negativ? 
Oare după ce l-a făcut de rușine pe marele balaur roșu, ar merge Dumnezeu cu mâna 
goală în munţi să trăiască acolo retras? Atunci, ce vrea Dumnezeu? Vrea El cu 
adevărat inimile oamenilor? Sau vrea El vieţile lor? Sau bogăţia și bunurile lor? La ce 
bun sunt acestea? Lui Dumnezeu nu Îi sunt de niciun folos. A făcut Dumnezeu atât de 
multă muncă asupra omului doar ca să-l folosească drept dovadă a victoriei Lui 
împotriva Satanei, astfel încât să-Și poată manifesta „capacităţile”? N-ar părea atunci 

Dumnezeu chiar „neînsemnat”? Este într-adevăr Dumnezeu acel tip de Dumnezeu? 
Unul ca un copil, care îi atrage pe adulţi în certuri cu ceilalţi? Care ar fi rostul acestui 
lucru? Omul își folosește neîncetat noțiunile pentru a-L măsura pe Dumnezeu. Dumnezeu 
a spus cândva: „Sunt patru anotimpuri într-un an și trei luni în fiecare anotimp”. Oamenii 
au ascultat aceste cuvinte, le-au ţinut minte și au spus mereu că sunt trei luni într-un 
anotimp și patru anotimpuri într-un an. Când Dumnezeu i-a întrebat „Câte anotimpuri sunt 
într-un an? Și câte luni într-un anotimp?”, oamenii au răspuns la unison „Patru anotimpuri, 
trei luni”. Oamenii mereu încearcă să-L definească pe Dumnezeu prin intermediul regulilor, 
iar acum, odată intraţi în epoca celor „trei anotimpuri pe an, patru luni pe anotimp”, omul 
rămâne neștiutor, de parcă ar fi orbit, căutând reguli în toate lucrurile. lar astăzi, omenirea 
încearcă să aplice „regulile” sale lui Dumnezeu! Sunt, într-adevăr, orbi! Nu văd că nu există 
acum nicio „iarnă”, doar „primăvară, vară și toamnă”? Omul e într-adevăr prost! A fi ajuns 
în acest punct crucial și a nu fi conștienți cum să-L cunoască pe Dumnezeu, precum o 
persoană din anii 1920, care crede că transportul este neconvenabil și că oamenii ar trebui 
să meargă toți pe jos ori să mâne un măgăruș, sau care crede că oamenii ar trebui să 
folosească lămpi cu petrol sau că un stil de trai primitiv încă predomină. Nu sunt toate 
acestea noţiuni care există în creierele oamenilor? De ce mai vorbesc ei despre milă și 
bunătate astăzi? Ce rost are asta? E aidoma turuitului unei bătrâne despre propriul trecut — 
ce folos au toate aceste cuvinte? La urma urmelor, prezentul este prezentul; poate fi dat 
timpul înapoi cu douăzeci sau treizeci de ani? Toţi oamenii se lasă purtaţi de val; de ce 
sunt atât de reticenti să înțeleagă asta? În epoca actuală a mustrării, ce rost are să se 
vorbească despre milă și bunătate? Mila și bunătatea — asta e totul în legătură cu 
Dumnezeu? De ce oare, în această epocă a „făinii și orezului”, oamenii continuă să 
consume „mei și legume sălbatice”? Ceea ce Dumnezeu nu este dispus să facă, omul ÎI 
forțează. Dacă El Se împotrivește, este etichetat drept „contra-revoluţionar” și, cu toate 
că s-a spus iar și iar că Dumnezeu nu este, în mod inerent, un Dumnezeu milostiv sau 
iubitor, cine ascultă? Omul este prea absurd. E ca și cum cuvântul lui Dumnezeu nu ar 
avea niciun efect. Oamenii Îmi văd mereu cuvintele într-o lumină diferită. Dumnezeu a 
fost mereu agresat de omenire, ca și cum crimele au fost imputate fără temei oamenilor 
inocenți — deci cine poate fi în asentiment cu Dumnezeu? Sunteţi întotdeauna dispuși 
să trăiţi în mila și bunătatea iubitoare a lui Dumnezeu, așa că ce poate face Dumnezeu 
decât să îndure insultele omului? Totuși, sper că veţi explora profund cum lucrează 
Duhul Sfânt înainte să vă certati cu Dumnezeu. Însă vă îndemn să cercetaţi cu atenţie 
sensul original al cuvântului lui Dumnezeu — să nu vă credeţi deștepți gândindu-vă că 
aceste cuvinte ale lui Dumnezeu sunt „diluate”. Nu-i nevoie de asta! Cine poate să spună 
cât de „diluat” e cuvântul lui Dumnezeu? Numai dacă nu cumva Dumnezeu spune asta 
direct sau o indică în mod clar. Să nu aveți o părere atât de bună despre voi. Dacă puteți 
să vedeți calea de practică din cuvintele Lui, atunci veţi fi corespuns cerinţelor Lui. Ce 
altceva mai doriţi să vedeţi? Dumnezeu a spus: „Voi înceta să arăt vreo îndurare pentru 
slăbiciunea omului”. Dacă nu puteţi pricepe nici înțelesul acestei afirmaţii evidente și 

simple, ce rost ar avea studiul și investigarea ulterioare? Lipsit până și de cunoștințele 
mecanice de bază, ai fi calificat să construieşti o rachetă? O astfel de persoană nu ar fi 
cineva care se laudă în van? Omul nu are resursele să facă lucrarea lui Dumnezeu; 
numai Dumnezeu e cel care îl înalță. A-L sluji pur și simplu, fără a ști ce iubește El sau 
ce urăște — nu e asta o rețetă pentru dezastru? Oamenii nu se cunosc pe ei înșiși, dar 
se cred extraordinari. Cine se cred! N-au nicio idee ce e bine sau ce e rău. Amintiţi-vă 
de trecut și priviţi înainte spre viitor — cum sună asta? După aceea, ajungeţi să vă 
cunoaștețţi pe voi înșivă. 

Dumnezeu a dezvăluit foarte multe despre intențiile și scopurile omului. El a spus 
„Doar atunci am văzut clar intenţiile și scopurile omului. Am oftat dintre nori: de ce 
oamenii acționează întotdeauna pentru ei înșiși? Oare mustrările Mele nu sunt menite 
să-i desăvârșească? Le critic Eu dinadins atitudinea pozitivă?” Cât de mult aţi aflat 
despre voi înșivă din aceste cuvinte? Au dispărut cu adevărat intenţiile și scopurile 
omului? Aţi cercetat asta chiar voi? Aţi putea la fel de bine să veniţi dinaintea lui 
Dumnezeu și să încercaţi să înțelegeţi asta: ce rezultat a fost obţinut de lucrarea de 
mustrare pe care a făcut-o Dumnezeu în voi? L-aţi rezumat? Poate că rezultatul e 
minuscul; altminteri, aţi fi vorbit deja de el cu termeni grozavi. Ce vă pune Dumnezeu să 
împliniţi? Dintre multele cuvinte care v-au fost spuse, cât de multe au ajuns să rodească 
și cât de multe au fost spuse în zadar? În ochii lui Dumnezeu, doar puţine dintre cuvintele 
Lui au ajuns să rodească; asta din cauză că oamenii sunt veșnic incapabili să descifreze 
sensul original al cuvintelor Lui și ceea ce acceptă ei nu sunt decât ecouri ale cuvintelor, 
ricoșând dintr-un perete. Este aceasta calea de a cunoaște voia lui Dumnezeu? În 
viitorul apropiat, Dumnezeu va avea mai mult de lucru pentru om; poate omul să 
împlinească acea lucrare cu puţina statură pe care o are acum? Dacă nu deviantă, atunci 
greșită sau altminteri, arogantă — astfel, s-ar părea, este natura umană. Găsesc asta 
greu de neînțeles; deși Dumnezeu a spus atât de multe, cum se face că omul nu pune 
nimic la inimă? Ar putea Dumnezeu să vorbească în glumă cu omul și să nu caute vreun 
rezultat? Sau să-l pună pe om să interpreteze o piesă numită „Bucurie, supărare, 
suferinţă și fericire"? Să-l facă pe om fericit pentru un moment, să-l facă să plângă în 
următorul — iar apoi, când omul pleacă din scenă, să fie lăsat pe cont propriu? Ce rezultat 
ar avea asta? „Cum se face că cerinţele pe care le am de la om nu se realizează 
niciodată? Cumva îi cer unui câine să se caţăre într-un copac? Cumva fac mult zgomot 
pentru nimic?” Toate cuvintele lui Dumnezeu vizează starea efectivă a omului. Nu ar fi 
deloc rău a privi înăuntrul tuturor oamenilor pentru a vedea cine trăiește în cuvântul lui 
Dumnezeu. „Chiar și acum, mare parte din pământ continuă să se schimbe. Dacă, într- 
o zi, pământul se schimbă cu adevărat într-un alt tip, îl voi arunca deoparte cu o mișcare 
a mâinii Mele — nu e tocmai asta lucrarea Mea în etapa actuală?” Într-adevăr, chiar și 
acum Dumnezeu Își vede de lucrarea Lui; totuși, ce a spus despre a-l „arunca deoparte 
cu o mișcare a mâinii Mele”, se referă la viitor, deoarece totul trebuie să aibă un proces. 
Lucrarea în curs a lui Dumnezeu tinde către asta — vă e clar acest lucru? Există 

imperfecțiuni în intenţiile omului, iar duhuri necurate au profitat de ocazie pentru a se 
manifesta. În acest moment, „pământul se schimbă într-un alt tip”. Oamenii vor fi trecut 
atunci printr-o schimbare calitativă, deși nu o schimbare a substanţei lor, deoarece vor 
exista alte lucruri pe pământul îmbunătăţit. Cu alte cuvinte, pământul original era inferior, 
dar după îmbunătăţire, poate fi folosit. Totuși, după ce a fost folosit o perioadă și nu mai 
este folosit, va reveni treptat la vechiul său aspect. Acesta este un rezumat al următorului 
pas din lucrarea lui Dumnezeu. Lucrarea viitoare va fi mai complexă, deoarece va fi 
timpul ca toate lucrurile să fie separate după tip. La locul de întâlnire, când lucrurile ajung 
la un sfârșit, va fi inevitabil haos și oamenii vor fi lipsiţi de convingeri puternice. E 
întocmai cum a spus Dumnezeu; „Oamenii sunt cu toţii interpreți care cântă pe orice 
melodie se pune”. Oamenii au capacitatea de a cânta pe orice melodie se pune, deci 
Dumnezeu exploatează acest defect din ei pentru a face următorul pas din lucrarea Lui, 
permiţând astfel tuturor oamenilor să-și remedieze acest defect. Tocmai pentru că 
oamenii nu au statură adevărată, ei devin ca iarba care crește pe un zid. Dacă ar câștiga 
statură, ar deveni copaci semeţi care ating cerul. Dumnezeu plănuiește să folosească o 
parte din lucrarea duhurilor malefice pentru a desăvârși o parte din omenire, permițându- 
le acestor oameni să priceapă în întregime nelegiuirile diavolului, pentru ca toată 
omenirea să-și poată cunoaște cu adevărat „strămoşii. Numai în acest fel vor putea 
oamenii să se elibereze complet, nu numai lepădându-se de posterioritatea diavolilor, ci 
chiar de a strămoșilor diavolilor. Acesta este adevăratul scop al lui Dumnezeu în a-l 
înfrânge întru totul pe marele balaur roșu, pentru a face în așa fel încât toată omenirea 
să cunoască adevărata formă a marelui balaur roșu, să-i smulgă de tot masca și să-i 
privească adevărata formă. Asta e ceea ce Dumnezeu vrea să împlinească și este țelul 
final al întregii lucrări pe care a făcut-o pe pământ și ceea ce năzuiește El să înfăptuiască 
în toată omenirea. Acest lucru este cunoscut drept mobilizarea tuturor lucrurilor pentru 
a servi scopului lui Dumnezeu. 

Cât despre lucrarea viitoare, vă este limpede cum se va face? Aceste lucruri trebuie 
înțelese. De exemplu: de ce spune Dumnezeu că oamenii nu se ocupă niciodată de 
ceea ce ar trebui să facă? De ce spune El că există mulţi oameni care nu izbutesc să-și 
termine temele pe care le-a repartizat lor? Cum pot aceste lucruri să fie împlinite? V-aţi 
gândit vreodată la aceste întrebări? Au devenit acestea subiecte de părtășie pentru voi? 
În această etapă a lucrării, omul trebuie să fie făcut să înţeleagă intenţiile actuale ale lui 
Dumnezeu. Odată ce acest lucru va fi fost împlinit, celelalte pot fi discutate — nu este 
acesta un mod grozav de a se ocupa de lucruri? Ce dorește Dumnezeu să înfăptuiască 
în om trebuie să fie explicat clar, altminteri totul ar fi în zadar, iar omul nu ar putea să 
intre în asta, cu atât mai puţin să o dobândească, și totul ar fi vorbărie goală. Cât despre 
ceea ce a spus astăzi Dumnezeu -— aţi găsit o cale de a pune în practică? Oamenii au 
cu toţii un sentiment de trepidaţie privind cuvintele lui Dumnezeu. Nu le pot înțelege, 
însă se și tem să nu-L ofenseze pe Dumnezeu. Până acum, câte dintre căile de a mânca 
și de a bea cuvintele lui Dumnezeu au fost găsite? Cei mai mulţi oameni nu știu cum să 

mănânce și să bea cuvintele lui Dumnezeu; cum se poate rezolva asta? Aţi găsit o cale 
de a le mânca și a le bea în cuvintele de azi? Cum încercaţi acum să cooperaţi pentru a 
face asta? Și odată ce voi toți ați mâncat și băut cuvintele, prin ce mijloace veţi discuta 
despre reflecţiile voastre asupra lor? Nu asta e ceea ce ar trebui să facă omul? Cum se 
prescrie medicamentul potrivit pentru o anume boală? Mai aveţi încă nevoie ca 
Dumnezeu să rostească direct o cuvântare? E asta necesar? Cum pot fi complet 
eradicate problemele menţionate anterior? Asta depinde de faptul dacă sunteţi capabili 
să cooperaţi cu Duhul Sfânt în acţiunile voastre practice. Cu o cooperare adecvată, 
Duhul Sfânt va face o lucrare extraordinară. Fără o cooperare adecvată, ci în schimb 
doar confuzie, Duhul Sfânt nu va fi în situaţia de a-Și dezlănţui puterea. „Dacă te cunoști 
pe tine însuţi și îți cunoști dușmanul, atunci victoria va fi a ta întotdeauna.” Indiferent cine 
a rostit iniţial aceste cuvinte, ele ţi se pot aplica în mod cât se poate de adecvat. Pe 
scurt, trebuie să vă cunoașteți mai întâi pe voi înșivă înainte să puteţi să vă cunoașteți 
dușmanii și, doar după ce aţi făcut și una și alta, veţi putea să câștigați toate bătăliile. 
Toate acestea sunt lucruri pe care ar trebuie să fiți capabili să le faceţi. Indiferent ce vă 
cere Dumnezeu, voi trebuie doar să lucraţi în acea direcție cu toată puterea voastră și 
sper că veți fi capabili să veniţi înaintea lui Dumnezeu și să-l oferiţi devotamentul vostru 
cel mai profund în final. Atât timp cât veţi putea vedea zâmbetul mulţumit al lui 
Dumnezeu când stă pe tronul Lui, chiar dacă acest moment este clipa stabilită a morții 
voastre, ar trebui să puteți să râdeți și să zâmbiți în timp ce vă închideţi ochii. În timpul 
vostru pe pământ, trebuie să vă faceți datoria finală pentru Dumnezeu. În trecut, Petru 
a fost răstignit cu capul în jos pentru Dumnezeu; dar ar trebui să-L mulţumești pe 
Dumnezeu până la sfârșit și să îţi epuizezi toată energia pentru El. Ce poate să facă, în 
numele lui Dumnezeu, o fiinţă creată? Ar trebui, așadar, să te oferi lui Dumnezeu, cât 
mai curând cu putinţă, ca El să dispună de tine cum dorește. Atât timp cât asta Îl face 
pe Dumnezeu fericit și mulțumit, atunci lasă-L să facă ce voiește cu tine. Ce drept au 
oamenii să rostească vorbe de nemulțumire? 


Capitolul 42 


Nu știu dacă oamenii au observat că a fost vreo schimbare în cuvântarea de astăzi. 
Unii oameni poate că au văzut puţin, însă nu îndrăznesc să spună cu siguranţă. Poate 
că alţii nu au perceput nimic. De ce a existat o așa mare diferenţă între cuvântările din 
a douăsprezecea și a cincisprezecea zi a lunii? V-aţi gândit la asta? Care este părerea 
voastră? Aţi priceput ceva din toate cuvântările lui Dumnezeu? Care a fost lucrarea 
principală făcută între doi aprilie și cincisprezece mai? De ce astăzi oamenii sunt 
neștiutori și la fel de dezorientaţi de parcă ar fi fost loviți peste cap cu un ciomag? De ce 
nu există astăzi rubrici intitulate „Scandaluri ale oamenilor Împărăției”? Pe data de doi și 
de patru aprilie, Dumnezeu nu atras atenţia asupra stării omului; tot astfel, în cele câteva 

zile după ziua de astăzi, El nu a atras atenţia asupra stării omului — de ce oare? Există 
cu siguranţă aici o enigmă nerezolvată — de ce a fost o întoarcere de 180 de grade? 
Mai întâi, să vorbim puţin despre motivul pentru care Dumnezeu a vorbit astfel. Să ne 
uităm la primele cuvinte ale lui Dumnezeu, în care El nu a pierdut timpul în a spune: 
„De îndată ce începe lucrarea nouă”. Această sintagmă îţi oferă primul indiciu că 
lucrarea lui Dumnezeu a intrat într-un nou început, că El a început încă o dată o lucrare 
nouă. Asta arată că mustrarea se apropie de sfârșit; se poate spune că s-a intrat deja 
în punctul culminant al mustrării și astfel, trebuie să profitaţi cât mai mult de timpul 
vostru pentru a experimenta așa cum se cuvine lucrarea epocii mustrării, așa încât să 
nu rămâneţi în urmă și să fiți părăsiţi. Aceasta este toată lucrarea omului și ea 
presupune ca omul să facă tot ce-i stă în putință să coopereze. Când mustrarea este 
înlăturată în întregime, Dumnezeu începe să Se angajeze în următoarea parte a lucrării 
Sale, pentru că Dumnezeu spune: „|...] căci Eu am continuat să-Mi îndeplinesc 
lucrarea printre oameni |...]. În acest moment, inima Mea este plină de o mare încântare, 
pentru că am câștigat o parte din oameni, și astfel «proiectul» Meu nu mai este în 
recesiune; nu mai constă în cuvinte goale”. În timpurile trecute, oamenii au văzut voia 
stăruitoare a lui Dumnezeu în cuvintele Sale — nu există nicio minciună în asta — iar 
astăzi, Dumnezeu Își face lucrarea cu o viteză mai mare. Pentru om, acest lucru nu pare 
să se potrivească în totalitate cu cerinţele lui Dumnezeu — însă pentru Dumnezeu, 
lucrarea Lui s-a terminat deja. Fiindcă gândurile oamenilor sunt prea întortocheate, 
viziunea lor asupra lucrurilor este deseori prea complicată. Oamenii sunt prea exigenți 
cu oamenii, însă Dumnezeu nu cere așa mult de la om și, din acest motiv, se poate 
vedea cât de mare este discrepanţa dintre Dumnezeu și om. Noţiunile oamenilor sunt 
date pe faţă în tot ceea ce face Dumnezeu. Nu este faptul că Dumnezeu face cereri mari 
de la oameni și oamenii sunt incapabili să le realizeze, ci că oamenii fac cereri mari lui 
Dumnezeu și Dumnezeu nu este capabil să le îndeplinească. Deoarece, după tratament, 
există sechele în omenirea care a fost stricată de Satana timp de câteva mii de ani, 
oamenii au avut întotdeauna astfel de cereri înalte de la Dumnezeu și nu sunt câtuși de 
puţin îngăduitori, profund temători că Dumnezeu nu este mulţumit. Astfel, faptul că 
oamenii nu se ridică la înălțimea sarcinii în multe lucruri este un fel de a se supune 
mustrării de sine; ei suportă consecinţele propriilor acţiuni — aceasta este o suferință 
absolută. Din greutăţile suferite de oameni, peste 99% sunt disprețuite de Dumnezeu. 
Ca să spunem lucrurilor pe nume, nimeni nu a suferit cu adevărat pentru Dumnezeu. 
Oamenii toţi suportă consecinţele propriilor acţiuni — și această etapă a mustrării, 
desigur, nu este o excepţie; ea este un pahar amar preparat de om pe care îl ridică 
singur la gură pentru a-l bea. Deoarece Dumnezeu nu a dezvăluit scopul real al mustrării 
Lui, deși există o parte din oameni care sunt blestemați, asta nu reprezintă mustrare. O 
parte din oameni sunt binecuvântați, însă aceasta nu înseamnă că ei vor fi binecuvântaţi 
în viitor. Oamenilor li se pare că Dumnezeu este un Dumnezeu care nu-Și ţine cuvântul. 
Nu te îngrijora. Aceste cuvinte ar putea fi un pic exagerate, dar nu fi negativist. Ceea ce 

vorbesc Eu are o oarecare legătură cu suferința omului, dar cred că trebuie să 
construieşti o relaţie bună cu Dumnezeu. Ar trebui să-l dai mai multe „daruri” — acest 
lucru Îl va face în mod sigur fericit. Am încredere că Dumnezeu îi iubește pe cei care-l 
dau „daruri”. Ce spui? Sunt corecte aceste cuvinte? 

Până acum, cât de multe din perspectivele voastre aţi pus la o parte? Lucrarea lui 
Dumnezeu se va termina în curând, așa că trebuie să fi pus la o parte mai mult sau mai 
puţin toate perspectivele voastre, da? Puteţi la fel de bine să vă cercetaţi: întotdeauna 
vă place să vă ridicaţi, înălțându-vă singuri și etalându-vă — ce-i asta? Astăzi, Eu încă 
nu știu care sunt perspectivele oamenilor. Dacă oamenii chiar trăiesc înghiţiţi de marea 
suferinței, când trăiesc în mijlocul rafinării greutăților sau sub ameninţarea diferitelor 
instrumente de tortură sau trăiesc în momentul respingerii de către toți oamenii, privind 
în sus la cer și oftând adânc, în gândurile lor în astfel de momente ei ar putea, probabil, 
să-și pună la o parte perspectivele. Acest lucru se datorează faptului că oamenii caută 
o utopie de pe lumea cealaltă în toiul deznădejdii și nimeni, în circumstanţe confortabile, 
nu și-a abandonat vreodată urmărirea unui vis frumos. Poate că e nerealist, însă aș vrea 
ca acest lucru să nu fie în inimile oamenilor. Încă vă mai doriţi să fiţi răpiți cât sunteţi în 
viață? Încă doriţi să vă schimbaţi forma în trup? Nu știu dacă sunteți de aceeași părere, 
dar Eu am simţit întotdeauna că acest lucru este nerealist — astfel de gânduri par prea 
extravagante. Oamenii spun lucruri de genul: „Pune-ţi la o parte perspectivele, fii mai 
realist”. Ceri ca oamenii să se lipsească de gândurile de a fi binecuvântaţi — dar tu? Negi 
ideile oamenilor de a fi binecuvântaţi în timp ce tu însuţi cauţi binecuvântări? Nu le 
permiti altora să primească binecuvântări, timp în care te gândești la ele în secret — ce 
face asta din tine? Un escroc! Când acţionezi astfel, nu este conştiinţa ta sub acuzaţie? 
În inima ta, nu te simți îndatorat? Nu ești un şarlatan? Tu scoţi la iveală cuvintele din 
inimile altora, dar nu spui nimic despre cele din propria ta inimă — ce gunoi fără valoare 
ești! Mă întreb ce gândiţi în inimile voastre când vorbiţi — ar putea Duhul Sfânt să nu vă 
facă reproșuri? Nu vă tulbură acest lucru demnitatea? Chiar nu ştiţi ce e bine pentru voi! 
Se pare că toţi aţi fost mereu la fel ca DI. Nanguo — impostori. Nu e de mirare că 
Dumnezeu a pus „să se ofere” din „ei sunt dispuşi «să se ofere»" între ghilimele. 
Dumnezeu cunoaște omul ca pe dosul mâinii Sale și, indiferent cât de iscusită este 
înșelăciunea omului — chiar dacă nu se dă de gol prin nimic și faţa nu i se înroșește, nici 
inima nu-i bate cu putere — ochii lui Dumnezeu sunt strălucitori, astfel că omul a avut 
întotdeauna probleme să scape de privirea lui Dumnezeu. E ca și cum Dumnezeu are 
viziune cu raze X și poate vedea organele interne ale omului, ca și cum poate vedea 
prin oameni și stabili ce grupă sanguină au fără analize. Așa este înțelepciunea lui 
Dumnezeu și nu poate fi imitată de om. După cum spune Dumnezeu: „De ce am făcut 
atât de multă lucrare și, totuși, nu există nicio dovadă a acesteia în oameni? Nu am 
depus efort suficient?” Colaborarea omului cu Dumnezeu este prea deficitară și se poate 
spune că există prea multe lucruri negative în om și rareori oamenii au ceva pozitivitate. 
Doar ocazional au puţină pozitivitate, dar este prea întinată. Aceasta arată cât de mult ÎI 

iubesc oamenii pe Dumnezeu; e ca și cum ar exista în inimile lor doar a o suta parte 
dintr-un milion de iubire pentru Dumnezeu, din care 50% este încă pătată. De aceea 
Dumnezeu spune că nu câștigă nicio dovadă în om. Tocmai din cauza neascultării 
omului, tonul cuvântărilor lui Dumnezeu este așa de crud și insensibil. Deși Dumnezeu 
nu vorbește cu omul despre vremurile trecute, oamenii vor întotdeauna să se lase în 
voia amintirilor pentru a se etala înaintea lui Dumnezeu și vor să vorbească întotdeauna 
despre vremurile trecute — totuși Dumnezeu nu a tratat niciodată trecutul omului ca pe 
ziua de azi; în schimb, El abordează oamenii de astăzi din perspectiva zilei de azi. 
Aceasta este atitudinea lui Dumnezeu și, aici, Dumnezeu a spus aceste cuvinte în mod 
clar pentru a împiedica oamenii să spună în viitor că Dumnezeu este prea nerezonabil. 
Pentru că Dumnezeu nu face lucruri inadmisibile, ci le povestește oamenilor despre 
fapte adevărate, ca nu cumva oamenii să nu poată sta neclintiţi — căci omul, la urma 
urmei, este slab. După ce aţi auzit aceste cuvinte, ce ziceţi: sunteți dispuși să ascultați 
și să vă supuneți și să nu vă mai gândiţi la acest lucru? 

Cele de mai sus sunt pe lângă subiect; nu contează dacă se discută sau nu despre 
ele. Sper să nu faceţi excepţie, pentru că Dumnezeu vine să facă lucrarea cuvintelor și 
Îi place să converseze despre tot ce e sub soare. Dar sper că totuși le veți citi și nu veți 
ignora aceste cuvinte. Ce spuneţi? Aţi face asta? Tocmai s-a spus că în cuvintele de 
astăzi, Dumnezeu a dezvăluit informaţii noi: metoda prin care Dumnezeu lucrează este 
pe cale să se schimbe. Ca atare, ar fi mai bine să ne concentrăm asupra acestui subiect 
fierbinte. Se poate spune că toate cuvântările de astăzi profeţesc chestiuni viitoare; 
aceste cuvântări se referă la felul în care Dumnezeu face rânduielile pentru următoarea 
etapă a lucrării Sale. Dumnezeu aproape Și-a terminat lucrarea asupra oamenilor 
Bisericii, iar după aceea Se va arăta înaintea tuturor oamenilor cu furie. După cum spune 
Dumnezeu: „Voi face ca oamenii de pe pământ să-Mi recunoască faptele, iar înaintea 
«scaunului de judecată» vor fi dovedite faptele Mele, astfel încât să fie recunoscute 
printre oamenii de pe pământ, care vor ceda cu toţii”. Aţi văzut ceva în aceste cuvinte? 
În aceasta se află rezumatul părţii viitoare a lucrării lui Dumnezeu. Mai întâi, Dumnezeu 
va face ca toţi câinii de pază care exercită puterea politică să fie convinși în mod sincer 
și să se retragă de pe scena istoriei din proprie iniţiativă, ca să nu mai lupte niciodată 
pentru statut și niciodată să nu se mai angajeze în uneltiri și intrigi. Această lucrare 
trebuie îndeplinită prin Dumnezeu, prin stârnirea diferitelor dezastre pe pământ. Însă nu 
este deloc adevărat că Dumnezeu Se va arăta. În acest moment, națiunea marelui 
balaur roșu va fi încă o ţară a murdăriei și, prin urmare, Dumnezeu nu Se va arăta, ci 
pur și simplu va ieși la iveală prin mustrare. Aceasta este firea dreaptă a lui Dumnezeu 
de care nimeni nu poate scăpa. În acest timp, toți cei ce locuiesc în națiunea marelui 
balaur roșu vor suferi calamităţi, ceea ce include, firește, și Împărăţia de pe pământ 
(Biserica). Este tocmai momentul în care faptele ies la lumină și astfel, toți oamenii 
experimentează asta și niciunul nu poate scăpa. Acest lucru a fost predestinat de 
Dumnezeu. Tocmai din cauza acestei etape a lucrării, Dumnezeu spune: „Acum este 

timpul să îndeplinesc planuri mari”. Din cauză că în viitor nu va exista nicio Biserică pe 
pământ și, din cauza sosirii catastrofei, oamenii vor reuși să se gândească numai la ce 
e înaintea lor, neglijând tot restul și le va fi dificil să se bucure de Dumnezeu în toiul 
catastrofei. Astfel, oamenilor li se cere să-L iubească pe Dumnezeu cu toată inima lor în 
timpul acestei perioade minunate, astfel încât să nu rateze șansa. Când acest fapt va 
trece, Dumnezeu îl va fi învins cu desăvârșire pe marele balaur roșu și, astfel, lucrarea 
mărturiei poporului lui Dumnezeu va fi ajuns la sfârșit; după aceea Dumnezeu va începe 
următoarea etapă a lucrării, făcând ravagii în ţara marelui balaur roșu și răstignind în 
cele din urmă oamenii din tot universul cu capul în jos, după care va anihila întreaga 
omenire — acestea sunt etapele viitoare ale lucrării lui Dumnezeu. Astfel, ar trebui să 
căutați să faceți tot posibilul ca să-L iubiți pe Dumnezeu în acest mediu pașnic. În viitor, 
nu veţi mai avea oportunități să-L iubiți pe Dumnezeu, pentru că oamenii au 
oportunitatea să-L iubească pe Dumnezeu doar în trup; când trăiesc în altă lume, nimeni 
nu va vorbi despre a-L iubi pe Dumnezeu. Nu este aceasta responsabilitatea unei ființe 
create? Și cum ar trebui deci să-L iubiți pe Dumnezeu în zilele vieţii voastre? Te-ai gândit 
vreodată la asta? Aștepţi până când vei muri ca să-L iubeşti pe Dumnezeu? Nu sunt 
acestea vorbe goale? Astăzi, de ce nu urmăreşti să-L iubeşti pe Dumnezeu? Poate fi 
iubirea de Dumnezeu, în timp ce ești ocupat, iubire adevărată pentru Dumnezeu? 
Motivul pentru care se spune că această etapă a lucrării lui Dumnezeu se va termina în 
curând este pentru că Dumnezeu are deja mărturie înaintea Satanei. Astfel, nu e nevoie 
ca omul să facă ceva; omului i se cere doar să urmărească a-L iubi pe Dumnezeu în anii 
în care trăiește — aceasta este cheia. Fiindcă cerinţele Lui nu sunt mari și, mai mult, 
fiindcă există o neliniște arzătoare în inima Lui, Dumnezeu a dezvăluit un rezumat al 
următoarei etape a lucrării înainte ca această etapă a lucrării să se termine, ceea ce 
arată în mod clar cât timp mai este; dacă Dumnezeu nu ar fi nerăbdător în inima Lui, 
oare ar rosti aceste cuvinte așa devreme? Dumnezeu lucrează în acest fel tocmai pentru 
că timpul este scurt. Este de dorit să-L puteţi iubi pe Dumnezeu cu toată inima, cu toată 
mintea și cu toată puterea voastră, la fel cum vă prețuiţi propria viaţă. Nu este aceasta 
o viață de mare însemnătate? Unde altfel aţi putea găsi semnificaţia vieţii? Nu cumva 
ești prea orb? Ești dispus să-L iubești pe Dumnezeu? Este Dumnezeu vrednic de 
dragostea omului? Sunt oamenii vrednici de adorarea omului? Deci, ce ar trebui să faci? 
lubește-L pe Dumnezeu cu îndrăzneală, fără rezerve și vezi ce îţi va face Dumnezeu. 
Vezi dacă te va ucide. În concluzie, sarcina de a-L iubi pe Dumnezeu este mai 
importantă decât a copia și a scrie lucruri pentru Dumnezeu. Ar trebui să pui pe primul 
loc ceea ce este cel mai important, astfel încât viaţa ta să poată avea mai multă valoare 
și să fie plină de fericire, iar apoi ar trebui să aștepți „sentința” lui Dumnezeu pentru tine. 
Mă întreb dacă planul tău va include a-L iubi pe Dumnezeu. Aș vrea ca planurile fiecăruia 
să devină ceea ce este finalizat de Dumnezeu și ca toate să devină realitate. 

Capitolele 44 și 45 


Din momentul în care Dumnezeu i-a spus omului despre „iubirea pentru Dumnezeu” — 
cea mai profundă dintre toate lecţiile — El S-a concentrat să vorbească despre acest 
subiect în „cuvântările celor șapte Duhuri”, determinându-i pe toți oamenii să încerce să 
cunoască deșertăciunea vieții umane și, astfel, să scoată la iveală iubirea adevărată din 
ei. Câtă dragoste pentru Dumnezeu au cei care există în etapa actuală? Ştiţi? Nu există 
limite pentru lecţia „iubirii fată de Dumnezeu”. Ce tip de înțelegere au toți oamenii despre 
cunoașterea vieții umane? Care este atitudinea lor faţă de a-L iubi pe Dumnezeu? Sunt 
dispuși ei sau nu? Urmează ei masele mari sau detestă trupul? Toate acestea sunt 
lucruri pe care ar trebui să le clarificaţi și să le înțelegeţi. Nu există chiar nimic în interiorul 
oamenilor? „Vreau ca omul să Mă iubească cu adevărat, dar astăzi, oamenii tot 
lenevesc, incapabili să-Mi dea iubire adevărată. În imaginaţia lor, ei cred că dacă Îmi 
dau adevărata lor iubire, vor rămâne fără nimic.” În aceste cuvinte, ce înseamnă mai 
exact „iubire adevărată"? De ce Dumnezeu cere în continuare iubirea adevărată a 
oamenilor, în această epocă când „toţi oamenii Îl iubesc pe Dumnezeu”? Astfel, intenţia 
lui Dumnezeu este aceea de a cere omului să scrie sensul iubirii adevărate pe o foaie 
de răspuns și, astfel, aceasta este tocmai tema pentru acasă pe care Dumnezeu a 
planificat-o pentru om. În ceea ce privește această etapă de astăzi, chiar dacă 
Dumnezeu nu cere mult omului, oamenii tot trebuie să atingă cerinţele iniţiale ale lui 
Dumnezeu pentru om; cu alte cuvinte, ei încă au de investit toată puterea lor în a-L iubi 
pe Dumnezeu. Astfel, în lipsa lor de chef, Dumnezeu continuă să aibă cerințe de la 
oameni, până când această lucrare va avea un efect, și El va câștiga gloria în această 
lucrare. Într-adevăr, lucrarea de pe pământ este încheiată de iubirea pentru Dumnezeu. 
Astfel, numai atunci când Dumnezeu Își încheie lucrarea Îi arată El omului cea mai 
importantă lucrare. Dacă, în momentul în care se sfârșește lucrarea Sa, El dă omului 
moarte, ce s-ar alege de om, ce s-ar alege de Dumnezeu și ce s-ar alege de Satana? 
Numai atunci când iubirea omului de pe pământ este obținută se poate spune că 
„Dumnezeu a cucerit omul”. Dacă nu, oamenii ar spune că Dumnezeu îl hărțuiește pe 
om și Dumnezeu ar fi făcut, astfel, de ocară. Dumnezeu nu ar fi atât de nesăbuit încât 
să-Și încheie lucrarea fără o șoaptă. Astfel, când lucrarea Sa urmează să se termine în 
curând, apare un val de pasiune pentru Dumnezeul iubitor, iar a-L iubi pe Dumnezeu 
devine o problemă de actualitate. Bineînţeles, această iubire a lui Dumnezeu nu este 
întinată de om, este o iubire curată, ca iubirea unei soţii credincioase pentru soțul ei sau 
ca iubirea lui Petru. Dumnezeu nu vrea iubirea lui lov și Pavel, ci iubirea lui Isus pentru 
lahve, iubirea dintre Tatăl și Fiul: „doar a se gândi la Tatăl, fără a lua în considerare 
pierderile sau câștigurile personale, a-L iubi doar pe Tatăl și pe nimeni altcineva și 
necerând nimic altceva”. Este omul capabil de acest lucru? 

Dacă noi vă comparăm cu ceea ce a făcut Isus, El care nu era de o umanitate 
completă, ce gândim? Cât de departe aţi ajuns în umanitatea voastră completă? Sunteţi 

capabili să realizaţi o zecime din ceea ce a făcut Isus? Sunteţi destoinici să mergeţi la 
cruce pentru Dumnezeu? Poate iubirea voastră pentru Dumnezeu să aducă rușine 
asupra Satanei? Şi cât de mult din iubirea voastră pentru om aţi înlăturat? A fost înlocuită 
ea cu iubirea pentru Dumnezeu? Chiar suferiţi totul pentru iubirea fată de Dumnezeu? 
Gândiţi-vă preţ de un moment la Petru, care a trăit în trecut, și apoi uitaţi-vă la voi, care 
sunteți de astăzi — există, într-adevăr, o mare discrepanţă; sunteți nepotriviți să staţi 
înaintea lui Dumnezeu. Înlăuntrul vostru există mai multă iubire față de Dumnezeu sau 
mai multă iubire față de diavol? Aceasta ar trebui să fie plasată alternativ pe partea 
stângă și dreaptă a balanței, ca să vedeți care dintre ele este mai sus — cât de multă 
iubire pentru Dumnezeu este cu adevărat în voi? Sunteţi pregătiți să muriţi înaintea lui 
Dumnezeu? Motivul pentru care Isus a fost capabil să stea pe cruce a fost că 
experiențele Sale de pe pământ erau suficiente pentru a aduce rușine asupra Satanei și 
numai din acel motiv Dumnezeu Tatăl l-a permis cu îndrăzneală să finalizeze acea etapă 
a lucrării; aceasta a fost din cauza greutăților pe care le suferise și a iubirii Lui pentru 
Dumnezeu. Dar voi nu sunteţi atât de destoinici. Așadar, trebuie să continuaţi să 
experimentați, să ajungeţi să-L aveți în inima voastră pe Dumnezeu și nimic altceva — 
puteţi să realizați acest lucru? Din aceasta, se poate vedea cât de mult îl urăști pe 
Dumnezeu și cât de mult Îl iubești pe Dumnezeu. Nu e vorba că Dumnezeu este prea 
exigent faţă de om, ci că omul nu muncește din greu. Nu este aceasta realitatea situaţiei? 
Dacă nu, cât de mult din ceea ce este atrăgător ai descoperi în Dumnezeu și cât de mult 
din ceea ce este detestabil ai găsi în tine însuţi? Ar trebui să acorzi o atenţie deosebită 
acestor lucruri. Este corect să spunem că doar câţiva de sub ceruri ÎI iubesc pe 
Dumnezeu - dar poți fi tu un pionier, să dobori recordul mondial și să-L iubeşti pe 
Dumnezeu? Dumnezeu nu cere nimic omului. Nu poate omul să-l ofere ceva onoare în 
această privință? Nu ești capabil să realizezi nici măcar acest lucru? Ce altceva mai 
rămâne de spus? 


Capitolul 46 


Dintre toate aceste cuvinte, niciunele nu sunt mai de neuitat decât cele de astăzi. 
Cuvintele lui Dumnezeu au dezvăluit anterior stările omului sau tainele cerului; totuși, 
această cuvântare din prezent este diferită de cele din trecut. Ea nu-și bate joc sau 
ridiculizează, ci este ceva complet neașteptat: Este Dumnezeu care stă așezat și vorbește 
calm cu oamenii. Care este intenţia Sa? Ce înţelegi când Dumnezeu spune „Astăzi, am 
început o nouă lucrare deasupra universurilor. Le-am oferit oamenilor de pe pământ un 
nou început și le-am cerut tuturor să se mute din casa Mea. Și pentru că oamenilor le 
place întotdeauna să se complacă, Eu îi sfătuiesc să fie conștienți și să nu-Mi tulbure 
mereu lucrarea”? Și ce este acest „nou început” despre care vorbește Dumnezeu? 
Dumnezeu i-a sfătuit pe oameni să plece înainte, dar intenţia lui Dumnezeu a fost atunci 

de a le testa credința. Deci astăzi, când El vorbește pe un ton diferit, este El autentic sau 
fals? Înainte, oamenii nu știau încercările despre care vorbea Dumnezeu. Numai prin 
etapa lucrării făcătorilor de servicii ochii lor au văzut și ei personal au experimentat 
încercările lui Dumnezeu. Astfel, începând cu acel moment, datorită exemplului sutelor 
de încercări ale lui Petru, oamenii au făcut adesea greșeala de a crede că „era 
încercarea lui Dumnezeu”. Mai mult, în cuvintele lui Dumnezeu, au apărut faptele, dar 
rareori. Ca atare, oamenii s-au cufundat și mai adânc în credințe oarbe despre 
încercările lui Dumnezeu și, astfel, în toate cuvintele rostite de Dumnezeu, ei nu au 
crezut niciodată că aceasta este lucrarea faptelor făcute de Dumnezeu; în schimb, ei au 
crezut că Dumnezeu, fără a avea nimic altceva de făcut, folosea în mod specific cuvinte 
pentru a testa oamenii. În mijlocul unor astfel de încercări, care erau fără speranţă și 
care, totuși, păreau să ofere speranţă, au urmat oamenii, așa că, după ce Dumnezeu a 
spus că „toți cei care rămân vor suferi, foarte probabil, nenorociri și vor avea parte de 
puţin noroc”, oamenii tot și-au dedicat atenţia urmării și, astfel, nu au avut nicio intenţie 
să plece. Oamenii au urmat în mijlocul acestor iluzii și niciunul dintre ei nu a îndrăznit să 
fie sigur că nu există speranţă — aceasta este o parte din dovada victoriei lui Dumnezeu. 
Punctul de vedere al lui Dumnezeu arată că El manevrează totul pentru a fi în slujba Lui. 
Iluziile oamenilor îi încurajează să nu-L părăsească pe Dumnezeu, indiferent de timp 
sau loc, așa că în timpul acestei etape, Dumnezeu folosește motivațiile imperfecte ale 
oamenilor pentru a-i face să depună mărturie pentru El, ceea ce este semnificația 
profundă a cuvintelor lui Dumnezeu când spune: „Am câștigat o parte din oameni”. 
Satana folosește motivațiile omului pentru a provoca întreruperi, în timp ce Dumnezeu 
folosește motivațiile omului pentru a-l face să slujească — acesta este adevăratul sens 
al cuvintelor lui Dumnezeu că „oamenii își închipuie că pot să găsească drumul ca un 
vierme, dar când Îmi dau permisele lor false de intrare, le arunc în groapa de foc atunci 
și acolo și, văzându-și propriile «eforturi sârguincioase» în flăcări, ei îşi pierd speranţa”. 
Dumnezeu manevrează toate lucrurile pentru a-i face să slujească, și astfel El nu evită 
diferitele păreri ale omului, ci le spune cu îndrăzneală oamenilor să plece; aceasta este 
minunăţia și înțelepciunea lucrării lui Dumnezeu, care combină cuvintele oneste și 
metoda într-una, lăsând oamenii năuciţi și dezorientaţi. Din aceasta se poate vedea că 
Dumnezeu într-adevăr cere oamenilor să se mute din casa Lui, că aceasta nu este un 
fel de încercare și că Dumnezeu folosește această ocazie pentru a spune: „Totuși, le 
mai spun oamenilor că, atunci când nu reușesc să obțină binecuvântări, nimeni nu se 
poate plânge de Mine”. Nimeni nu poate înţelege dacă cuvintele lui Dumnezeu sunt 
autentice sau false, totuși Dumnezeu folosește această ocazie pentru a-i stabiliza pe 
oameni, pentru a-i deposeda de dorinţa lor de a pleca. Astfel, dacă într-o zi vor fi 
blestemaţi, ei vor fi fost avertizaţi de cuvintele lui Dumnezeu, așa cum spun oamenii că 
„acele cuvinte care sunt neplăcute de auzit sunt cele bune”. Astăzi, iubirea oamenilor 
față de Dumnezeu este zeloasă și sinceră şi, astfel, în cuvinte despre care ei nu puteau 
spune dacă erau adevărate sau false, au fost cuceriţi și au ajuns să-L iubească pe 


539 


Dumnezeu, motiv pentru care Dumnezeu a spus: „Mi-am realizat deja lucrarea cea 
mare”. Când Dumnezeu spune, „Sper ca ei să-și găsească propria cale spre 
supraviețuire. Eu sunt lipsit de putere în privința acestui lucru”, aceasta este realitatea 
rostirii de către Dumnezeu a tuturor acestor cuvinte — totuși oamenii nu cred așa; în 
schimb, ei au urmat întotdeauna fără a acorda nici cea mai mică atenţie cuvintelor lui 
Dumnezeu. Ca atare, când Dumnezeu spune „în viitor nu vor mai exista cuvinte între 
noi, nu vom mai avea nimic de discutat, nu ne vom mai intersecta unul cu celălalt, vom 
merge fiecare pe drumul lui”, aceste cuvinte sunt realitate și deloc întinate. Indiferent de 
ce cred oamenii, aceasta este „iraţionalitatea” lui Dumnezeu. Dumnezeu a depus deja 
mărturie înaintea Satanei și Dumnezeu a spus că-i va face pe toţi oamenii să nu-L 
părăsească, indiferent de timp sau de loc — și, astfel, această etapă a lucrării a fost 
finalizată, și Dumnezeu nu dă atenţie plângerilor omului. Cu toate acestea, Dumnezeu 
a făcut clar acest lucru de la început, și astfel oamenii sunt lăsaţi fără ajutor, forţaţi să-și 
înghită furia și să-și ţină gura. Lupta dintre Dumnezeu și Satana se bazează în întregime 
pe om. Oamenii nu au niciun control asupra lor înșiși; ei sunt întru totul cu adevărat 
marionete, în timp ce Dumnezeu și Satana sunt cei care trag sforile din spatele scenei. 
Când Dumnezeu îi folosește pe oameni pentru a depune mărturie pentru El, face tot ce- 
| trece prin minte, tot posibilul să-i folosească pe oameni pentru a face serviciu pentru 
EI, făcându-i pe oameni să fie manipulaţi de Satana și, mai mult, călăuziţi de Dumnezeu. 
Și când mărturia pe care Dumnezeu dorește s-o depună s-a terminat, El îi aruncă pe 
oameni într-o parte și îi lasă suferinzi, în timp ce El se comportă ca și cum n-ar avea 
nimic de-a face cu ei. Când dorește din nou să folosească oamenii, îi ridică din nou și îi 
pune la lucru și oamenii nu sunt conștienți deloc de acest lucru. Ei sunt pur și simplu ca 
un bou sau cal folosit după cum dorește stăpânul, niciunul din ei nu are control asupra 
lui însuși. Acest lucru ar putea părea puțin trist, dar, indiferent de faptul dacă oamenii au 
sau nu control asupra lor, a face servicii pentru Dumnezeu este o onoare, nu ceva care 
să întristeze. Este ca și cum Dumnezeu ar trebui să acţioneze în acest fel. A fi capabil 
să satisfaci nevoia Celui Atotputernic nu este oare ceva de care să fii mândru? Deci, ce 
crezi? Ai luat vreodată hotărârea să faci un serviciu pentru Dumnezeu? Oare s-ar putea 
să-ţi dorești în continuare să ţii la dreptul tău de a-ţi căuta propria libertate? 

În orice caz, tot ceea ce face Dumnezeu este bun și vrednic de admiraţie, iar omul 
și Dumnezeu sunt, la urma urmei, diferiţi. Pe baza aceasta, ar trebui să-L iubeşti pe 
Dumnezeu cu o inimă omenească, indiferent dacă Dumnezeu are vreun respect faţă de 
dragostea ta. Cuvintele lui Dumnezeu arată că există, de asemenea, o mare tristeţe în 
inima lui Dumnezeu. Numai datorită cuvintelor lui Dumnezeu oamenii sunt rafinați. 
Totuși, această lucrare a avut loc, la urma urmei, ieri — deci, exact ce anume va face 
Dumnezeu în continuare? Până în prezent, acest lucru rămâne un secret și, astfel, 
oamenii sunt incapabili să-l înțeleagă sau să-l pătrundă și nu pot decât să cânte în timp 
pe muzica lui Dumnezeu. Cu toate acestea, tot ceea ce spune Dumnezeu este real și 
totul devine realitate — acest lucru este fără îndoială! 

PARTEA A TREIA 
CUVINTELE LUI HRISTOS 
CAND A MERS IN BISERICI 


(DIN IUNIE 1992 PÂNĂ PE 23 MARTIE 2010) 


Introducere 


Această parte din cuvintele lui Dumnezeu conţine un total de patru secţiuni care au 
fost exprimate de Hristos între iunie 1992 și 23 martie 2010. Majoritatea se bazează pe 
consemnări ale predicilor și părtășiilor lui Hristos de când a mers în biserici. Acestea nu 
au fost modificate în niciun fel și nici nu au fost ulterior schimbate de Hristos. Secţiunile 
rămase au fost scrise personal de Hristos (când Hristos scrie, El face acest lucru dintr- 
o dată, fără a Se opri ca să gândească sau să editeze textele, iar cuvintele Lui sunt întru 
totul expresia Duhului Sfânt — lucrul acesta este dincolo de orice îndoială). În loc să 
separăm aceste două tipuri de cuvântări, le-am prezentat împreună, folosind ordinea 
inițială în care au fost exprimate; totalitatea cuvântărilor Sale ne permite să vedem 
etapele lucrării lui Dumnezeu și să înțelegem cum lucrează El în fiecare etapă, ceea ce 
este benefic pentru cunoștințele oamenilor despre pașii lucrării lui Dumnezeu și 
înțelepciunea Sa. 

Primele opt capitole din „Cuvintele lui Hristos când a mers în Biserici |” — intitulate, 
în mod colectiv, „Calea” — sunt o mică parte din cuvintele rostite de Hristos în timp ce El 
era pe picior de egalitate cu omul. În ciuda insipidităţii lor aparente, acestea sunt pline 
de dragostea și grija lui Dumnezeu pentru omenire. Înainte de asta, Dumnezeu a vorbit 
din perspectiva celui de-al treilea Cer, fapt care a creat o mare distanţă între El și om și 
i-a făcut pe oameni temători să se apropie de Dumnezeu, cu atât mai puţin sa-L roage 
să le aprovizioneze vieţile. Prin urmare, în „Calea”, Dumnezeu i-a vorbit omului ca egal 
și i-a arătat direcţia drumului, restabilind astfel starea iniţială a relației omului cu 
Dumnezeu; oamenii nu s-au mai îndoit că Dumnezeu mai folosea metoda vorbirii și nu 
au mai fost bântuiţi de teroarea încercării morţii. Dumnezeu S-a pogorât din al treilea 
Cer pe pământ, oamenii au venit înaintea tronului lui Dumnezeu de la iazul de foc și 
pucioasă, s-au lepădat de spectrul „făcătorilor de servicii” și, ca viţeii nou-născuţi, au 
acceptat oficial botezul cuvintelor lui Dumnezeu. Doar atunci a putut Dumnezeu să le 
vorbească intim și să facă mai mult din lucrarea care le oferă viaţă. Dumnezeu S-a smerit 
ca persoană cu scopul de a Se apropia de oameni, micșorând distanţa dintre ei și El, 
permiţându-Și să obţină recunoașterea și încrederea oamenilor și insuflându-le 
oamenilor convingerea de a urmări viaţa și de a-L urma pe Dumnezeu. Cele opt capitole 
ale „Calea” pot fi considerate cheile cu care Dumnezeu deschide ușile inimilor oamenilor 
și, împreună, formează o pastilă învelită în zahăr pe care El o dă omului. Doar pentru că 
Dumnezeu face acest lucru sunt oamenii capabili să acorde o deosebită atenţie 
învățăturilor și dojenilor repetate ale lui Dumnezeu. S-ar putea spune că abia după 
aceea a început oficial Dumnezeu lucrarea de a oferi viaţă și de a exprima adevărul în 
etapa actuală a lucrării, întrucât El a vorbit în continuare: „Ce perspectivă trebuie să aibă 
credincioșii” și „Despre etapele lucrării lui Dumnezeu”... Oare o astfel de metodă nu 
arată înțelepciunea lui Dumnezeu și sincerele Lui intenţii? Acesta este chiar începutul 
aprovizionării cu viaţă de către Hristos, așadar adevărurile sunt un pic mai superficiale 

decât în secţiunile ulterioare. Principiul din spatele acestui lucru este foarte simplu: 
Dumnezeu lucrează în funcţie de nevoile omenirii. El nu acţionează și nu vorbește 
orbește; numai Dumnezeu înțelege pe deplin nevoile omenirii și niciun altul nu are mai 
multă dragoste și înțelegere pentru om. 

În primele zece cuvântări din „Lucrarea și intrarea”, cuvintele lui Dumnezeu intră într- 
o nouă fază. Drept urmare, aceste cuvântări sunt plasate la început. Ulterior, au luat 
ființă „Cuvintele lui Hristos când a mers în Biserici II”. În această fază, cerințele lui 
Dumnezeu de la adepţii Săi au fost mai detaliate, acestea incluzând cunoștințe despre 
stilul de viață al oamenilor, ceea ce se cere de la calibrul lor și așa mai departe. Întrucât 
acești oameni erau hotărâți să-L urmeze pe Dumnezeu și nu mai aveau nicio îndoială 
cu privire la identitatea și esenţa Lui, Dumnezeu a început, de asemenea, în mod formal, 
să-i trateze ca pe membrii propriei Sale familii, comunicând adevărul lăuntric al lucrării 
lui Dumnezeu din momentul facerii până astăzi, dezvăluind adevărul din spatele Bibliei 
și învățându-i adevărata semnificaţie a întrupării lui Dumnezeu. Cuvântările lui 
Dumnezeu din această secţiune le-au oferit oamenilor o mai bună înţelegere a esenței 
lui Dumnezeu și a esenței lucrării Sale și le-au permis să vadă cum cele obţinute din 
mântuirea lui Dumnezeu le depășeau pe cele câștigate de profeți și apostoli în veacurile 
trecute. Din fiecare rând al cuvintelor lui Dumnezeu, poţi să pricepi fiecare iotă din 
înțelepciunea Sa, precum și dragostea și grija Sa meticuloasă pentru om. Pe lângă faptul 
că a exprimat acele cuvinte, Dumnezeu a dezvăluit public, rând pe rând, noţiunile și 
sofismele anterioare ale omului și lucrurile pe care oamenii nu și le-au imaginat 
niciodată, precum și calea pe care oamenii aveau să meargă în viitor. Probabil că 
aceasta este tocmai „iubirea” îngustă pe care omul este în stare să o experimenteze! La 
urma urmei, Dumnezeu le dăruise oamenilor cele trebuincioase lor și le oferise cele 
cerute, fără să rețină ceva și fără să le ceară nimic în schimb. 

Mai multe capitole speciale din această secţiune abordează Biblia. De câteva mii de 
ani, Biblia este o parte din istoria omenirii. În plus, oamenii o tratează ca pe Dumnezeu 
până în punctul în care, în zilele de pe urmă, l-a luat locul lui Dumnezeu, fapt care pe El 
ÎI dezgustă. Astfel, când timpul a permis, Dumnezeu S-a simţit obligat să clarifice 
povestea lăuntrică și originile Bibliei; dacă El nu ar fi făcut acest lucru, Biblia ar ocupa în 
continuare locul lui Dumnezeu în inimile oamenilor și ei ar folosi cuvintele din Biblie ca 
să măsoare și să condamne faptele lui Dumnezeu. Explicând esenţa, structura și 
neajunsurile Bibliei, Dumnezeu nu nega în niciun caz existența Bibliei și nici nu o 
condamna; mai degrabă, El oferea o descriere adecvată, potrivită, care restabilea 
imaginea originală a Bibliei, aborda neînțelegerile oamenilor privind Biblia și le oferea 
perspectiva corectă asupra Bibliei, astfel încât ei să nu mai se închine Bibliei și să nu se 
mai piardă; adică, astfel încât să nu mai confunde credinţa lor oarbă în Biblie cu credința 
în Dumnezeu și închinarea la Dumnezeu, temători chiar să se confrunte cu adevăratul 
său context și eșecurile acesteia. Odată ce oamenii au o înțelegere pură a Bibliei, ei sunt 
capabili să renunţe la aceasta fără mustrări de conștiință și să accepte cu curaj noile 

cuvinte ale lui Dumnezeu. Acesta este țelul lui Dumnezeu în aceste câteva capitole. 
Adevărul pe care Dumnezeu dorește să îl spună aici oamenilor este că nicio teorie sau 
niciun fapt nu poate înlocui lucrarea și cuvintele lui Dumnezeu de astăzi și că nimic nu 
poate sta în locul lui Dumnezeu. Dacă oamenii nu pot scăpa de capcana Bibliei, nu vor 
putea niciodată să vină înaintea lui Dumnezeu. Dacă își doresc să vină înaintea lui 
Dumnezeu, trebuie mai întâi să-și curețe inimile de orice ar putea să-L înlocuiască; 
atunci, ei vor fi plăcuţi lui Dumnezeu. Deși Dumnezeu doar explică Biblia aici, nu uitaţi 
că, în afară de Biblie, există multe alte lucruri eronate cărora oamenii li se închină cu 
sinceritate; singurele lucruri la care nu se închină sunt cele care vin într-adevăr de la 
Dumnezeu. Dumnezeu pur și simplu folosește Biblia ca exemplu pentru a le aminti 
oamenilor să nu o apuce pe calea greșită și să nu ajungă din nou la extreme și să cadă 
pradă confuziei în timp ce cred în Dumnezeu și-l acceptă cuvintele. 

Cuvintele pe care Dumnezeu le oferă omului trec de la superficial la profund. 
Subiectele cuvântărilor Sale evoluează continuu de la comportamentul și acţiunile 
exterioare ale oamenilor până la firile lor corupte, de unde Dumnezeu îndreaptă vârful 
lăncii Sale lingvistice către cea mai profundă parte a sufletelor oamenilor: substanţa lor. 
În perioada în care au fost exprimate „Cuvintele lui Hristos când a mers în Biserici III”, 
cuvântările lui Dumnezeu subliniază esenţa și identitatea omului și ce înseamnă să fii o 
persoană adevărată — cele mai profunde adevăruri și întrebări esenţiale privind intrarea 
oamenilor în viaţă. Desigur, gândindu-ne la adevărurile pe care Dumnezeu le oferă 
omului în „Cuvintele lui Hristos când a mers în Biserici I’, conţinutul „Cuvintele lui Hristos 
când a mers în Biserici III” este, prin comparaţie, incredibil de profund. Cuvintele din 
această secţiune vizează viitoarea cale a oamenilor și modul în care aceștia pot fi 
desăvârșiți; de asemenea, se referă și la viitoarea destinație a omenirii și cum 
Dumnezeu și omul vor intra împreună în odihnă. (S-ar putea spune că, până în prezent, 
acestea sunt cele mai ușor de înțeles cuvinte pe care Dumnezeu le-a adresat oamenilor 
în ceea ce privește substanţa, misiunea și destinaţia lor.) Speranţa lui Dumnezeu este 
ca oamenii care citesc aceste cuvinte sunt aceia care s-au separat de noțiunile și 
închipuirile omenești, care sunt capabili de o înțelegere pură a fiecărui cuvânt al lui 
Dumnezeu în adâncul inimii lor. Mai mult decât atât, El speră ca toţi cei care citesc 
aceste cuvinte să poată lua cuvintele Sale ca fiind adevărul, calea și viața, și să nu Îi 
trateze pe Dumnezeu cu ușurință sau să-L lingușească. Dacă oamenii ar citi aceste 
cuvinte cu o atitudine menită să-L verifice sau să-L cerceteze pe Dumnezeu, atunci 
aceste cuvântări ar fi ca o carte închisă pentru ei. Doar cei care urmăresc adevărul, care 
sunt hotărâți să-L urmeze pe Dumnezeu și care nu se îndoiesc de El câtuși de puţin sunt 
calificaţi să accepte aceste cuvinte. 

„Cuvintele lui Hristos când a mers în Biserici IV” sunt o altă categorie de cuvântări 
divine care continuă „Cuvintele lui Dumnezeu către întregul univers”. Această secțiune 
include îndemnurile, învățăturile și revelaţiile lui Dumnezeu pentru oamenii din 
confesiunile creștine, cum ar fi: „Când vei vedea trupul spiritual al lui Isus, Dumnezeu va 

fi făcut din nou cerul și pământul” și „Cei care sunt incompatibili cu Hristos sunt cu 
siguranţă potrivnici lui Dumnezeu”. Aceasta include, de asemenea, cele mai exacte 
cerințe ale lui Dumnezeu pentru omenire, cum ar fi: „Pregătește suficiente fapte bune 
pentru destinaţia ta”, „Trei avertismente”, „Fărădelegile îl vor conduce pe om în iad”. 
Sunt abordate multe aspecte, cum ar fi revelații și judecăţi pentru tot felul de oameni și 
cuvinte despre cum să-L cunoaștem pe Dumnezeu. S-ar putea spune că această 
secţiune este esenţa judecății omenirii de către Dumnezeu. Cea mai de neuitat parte a 
acestei secțiuni din cuvântările lui Dumnezeu este că, atunci când Dumnezeu era pe 
punctul de a-Și încheia lucrarea, a expus ceea ce se află în însăși măduva oamenilor: 
trădarea. Scopul Său este ca oamenii să cunoască următorul fapt până la capăt și să-l 
ardă în cele mai adânci părţi ale inimii lor: nu contează de cât timp ești adeptul lui 
Dumnezeu -— natura ta încă este aceea de a-L trăda pe Dumnezeu. Cu alte cuvinte, este 
în natura omului să-L trădeze pe Dumnezeu, deoarece oamenii sunt incapabili să atingă 
maturitatea absolută în viaţa lor, iar în firile lor nu pot exista decât schimbări relative. 
Deși aceste două capitole, „Trădarea (1)” și „Trădarea (2) dau o lovitură oamenilor, sunt 
cu adevărat cele mai fidele și binevoitoare avertismente ale lui Dumnezeu pentru 
oameni. Cel puţin, atunci când oamenii sunt mulțumiți de sine și îngâmfaţi, după citirea 
acestor două capitole, răutatea lor va fi pusă sub control, iar ei se vor potoli. Prin aceste 
două capitole, Dumnezeu le reamintește tuturor oamenilor că, indiferent cât de matură 
este viaţa lor, cât de profunde sunt experienţele lor, cât de mare este încrederea lor și 
indiferent de locul în care s-au născut și încotro se duc, natura lor de a-L trăda pe 
Dumnezeu este susceptibilă să se dezvăluie în orice moment și în orice loc. Ceea ce 
vrea Dumnezeu să spună fiecărei persoane în parte este acest lucru: să-L trădeze pe 
Dumnezeu este natura înnăscută a fiecăruia. Bineînţeles, prin exprimarea acestor două 
cuvântări, intenţia lui Dumnezeu nu este să găsească scuze pentru a alunga sau 
condamna omenirea, ci să-i facă pe oameni mai conștienți de natura omului, astfel încât 
ei să poată trăi cu atenţie înaintea lui Dumnezeu tot timpul ca să primească îndrumarea 
Lui, ceea ce îi va împiedica să piardă prezenţa lui Dumnezeu și să pășească pe calea 
fără întoarcere. Aceste două capitole sunt un semnal de alarmă pentru toți cei care ÎI 
urmează pe Dumnezeu. Să sperăm că oamenii vor înțelege intenţiile serioase ale lui 
Dumnezeu; la urma urmei, toate aceste cuvinte sunt fapte incontestabile — așadar, de 
ce trebuie ca omul să se certe în privința momentului și a modului în care au fost 
exprimate de Dumnezeu? Dacă Dumnezeu ar păstra toate aceste lucruri pentru Sine și 
ar aștepta până când oamenii ar crede că este potrivit ca El să le rostească, nu ar fi prea 
târziu? Când ar fi momentul cel mai potrivit? 

Dumnezeu folosește mai multe metode și perspective în aceste patru secţiuni. De 
exemplu, uneori folosește satira, iar alteori folosește metoda aprovizionării directe și a 
învățăturilor; uneori folosește exemple, iar alteori folosește reproșuri dure. În general, 
există tot felul de metode diferite, al căror obiectiv este să răspundă diferitelor stări și 
gusturi ale oamenilor. Perspectiva din care vorbește El se schimbă odată cu diversele 

metode și conţinutul cuvântărilor Sale. De exemplu, uneori spune „Eu” sau „pe Mine”; 
adică, El le vorbește oamenilor din perspectiva lui Dumnezeu Însuși. Uneori vorbește la 
persoana a treia, spunând că „Dumnezeu” este așa sau altfel, și, în alte momente, 
vorbește din perspectiva unei ființe umane. Indiferent din ce perspectivă vorbește, 
esența Lui nu se schimbă pentru că, indiferent cum vorbește, tot ceea ce exprimă EIl 
este esenţa lui Dumnezeu Însuși — este tot adevărul și este ceea ce îi trebuie omenirii. 

CUVINTELE LUI HRISTOS 
CÂND A MERS ÎN BISERICI 
| 


(DIN IUNIE 1992 PÂNĂ ÎN OCTOMBRIE 1992) 


Calea... (1) 


Pe parcursul vieţii, nimeni nu știe ce fel de piedici va întâmpina și nici la ce fel de 
rafinare va fi supus. Pentru unii, acestea sunt la locul de muncă, pentru alţii în 
posibilităţile din viitor, pentru alţii în familia în care s-au născut, pentru alţii în căsnicia 
lor. Însă diferenţa dintre ei și noi este că astăzi, noi, acest grup de oameni, suferim în 
sânul cuvântului lui Dumnezeu. Astfel, ca oameni care Îl slujesc pe Dumnezeu, am avut 
piedici pe calea credinţei în El, care e calea pe care merg toţi credincioșii, și cărarea de 
sub tălpile picioarelor noastre, ale tuturor. Din acest punct ne începem oficial călătoria 
pe calea credinţei în Dumnezeu, ridicăm oficial cortina vieții omenești și pășim pe calea 
dreaptă a vieţii. Cu alte cuvinte, acesta e momentul în care pășim pe calea dreaptă pe 
care Dumnezeu trăiește împreună cu omul, și anume calea pe care umblă oamenii 
obișnuiți. Ca unul care stă înaintea lui Dumnezeu și Îl slujește — unul care poartă haina 
unui preot din templu și are demnitatea, autoritatea și măreţia lui Dumnezeu -— fac 
următoarea declaraţie înaintea tuturor oamenilor, și anume: chipul glorios al lui 
Dumnezeu este slava Mea, planul Lui de gestionare (planul mântuirii) este esența Mea. 
Nu caut să câștig însutit în lumea de pe urmă, ci numai să împlinesc voia lui Dumnezeu 
în această lume, ca El să Se poată bucura de o fărâmă din slava Lui de pe pământ 
mulțumită eforturilor Mele slabe pe care le depun în trup. Aceasta este singura Mea 
dorinţă. După părerea Mea, aceasta este singura Mea hrană spirituală. Cred că acestea 
ar trebui să fie „ultimele cuvinte” ale unui om care trăiește în trup și care este plin de 
emoții. Aceasta este calea de sub tălpile Mele astăzi. Cred că această perspectivă a 
Mea conţine ultimele Mele cuvinte rostite în trup și sper că oamenii nu au noțiuni sau 
alte gânduri despre Mine. Cu toate că am făcut tot ce am putut, încă nu am reușit să 
împlinesc voia lui Dumnezeu din cer. Sunt nespus de trist. De ce este aceasta substanţa 
trupului? Astfel, faptul că am ajuns să înțeleg mai profund substanța omenirii a fost doar 
un rezultat al lucrurilor pe care le-am înfăptuit în trecut și al lucrării de cucerire pe care 
Dumnezeu a făcut-o în Mine. Doar după aceea Mi-am stabilit standardul fundamental: 
să caut doar să împlinesc voia lui Dumnezeu, să fac tot ce depinde de Mine și să nu am 
nicio mustrare de conștiință. Nu dau nicio atenţie pretențiilor pe care alţii care ÎI slujesc 
pe Dumnezeu le au de la ei înșiși. Pe scurt, Mi-am pus inima să împlinesc voia Lui. 
Aceasta este mărturisirea Mea, ca una dintre creaţiile Lui care slujește înaintea Sa — 
unul care a fost mântuit și iubit de Dumnezeu, și care a suferit loviturile Lui. Aceasta este 
mărturisirea unuia care a fost păzit, protejat, iubit și folosit în mare măsură de către 
Dumnezeu. De acum încolo, voi continua să merg pe această cale până când Îmi voi fi 
îndeplinit lucrarea importantă pe care Dumnezeu Mi-a încredinţat-o. Dar, după părerea 
Mea, sfârșitul drumului este iminent, căci lucrarea Lui s-a încheiat și, până în prezent, 
oamenii au făcut tot ceea ce sunt capabili să facă. 

Intrarea Chinei continentale în acest curent de recuperare a dat naștere treptat 
bisericilor locale concentrate asupra lucrării Duhului Sfânt, căci bisericile apărute în 

această vreme au devenit esenţa lui Dumnezeu în familia imperială destrămată. E de la 
sine înţeles că Dumnezeu a fost copleșit de fericire să întemeieze bisericile locale într-o 
astfel de familie — fericirea Lui a fost una care a sfidat descrierea. După ce a întemeiat 
biserici locale în China continentală și a propovăduit vestea cea bună fraţilor și surorilor 
din alte biserici locale din întreaga lume, Dumnezeu a fost foarte entuziasmat — acesta 
a fost primul pas al lucrării pe care intenţiona să o facă în China continentală. S-ar putea 
spune că acesta a fost primul act. Și abilitatea Sa de a începe prima etapă a lucrării Sale 
într-o citadelă de demoni ca aceasta — o citadelă pe care nimeni și nimic nu o poate 
cuceri — nu este marea putere a lui Dumnezeu? Este clar că, pentru recuperarea acestei 
lucrări, nenumărați fraţi și surori au fost martirizați, murind sub cuțitul de măcelar al 
diavolului. Mă întristează și Mă mânie să vorbesc despre asta, dar, în cea mai mare 
parte, zilele de suferinţă au trecut. Faptul că pot lucra astăzi pentru Dumnezeu și că am 
reușit să ajung unde sunt astăzi se datorează întru totul măreţei puteri a lui Dumnezeu. 
Simt o mare admiraţie pentru cei pe care Dumnezeu i-a ales pentru martiriu — ei au putut 
să împlinească voia lui Dumnezeu și să se jertfească pentru Dumnezeu. Să fiu cinstit, 
dacă nu ar fi fost harul și îndurarea lui Dumnezeu, M-aș fi afundat în noroi cu multă 
vreme în urmă. Slavă lui Dumnezeu! Îmi doresc să Îi dau toată slava lui Dumnezeu, 
astfel încât El să Se poată odihni. Unii oameni Mă întreabă: „Din cauza poziţiei Tale, nu 
ar trebui să mori. Atunci cum se face că Te bucuri când Dumnezeu pomenește 
moartea?” În loc să le răspund direct, le zâmbesc doar și le spun: „Aceasta este calea 
pe care trebuie să o urmăresc, pe care trebuie să o urmez necondiţionat”. Oamenii sunt 
uimiţi de răspunsul Meu. Pot doar să Mă privească surprinși, un pic neîncrezători în 
Mine. Totuși, Eu cred că, de vreme ce aceasta este calea pe care am ales-o și aceasta 
este și hotărârea pe care am luat-o înaintea lui Dumnezeu, atunci, indiferent cât de mari 
sunt dificultăţile, trebuie să Mă străduiesc din răsputeri să merg înainte. Cred că aceasta 
este promisiunea care ar trebui respectată de cei care Îl slujesc pe Dumnezeu — și ei nu 
trebuie să-și încalce cuvântul câtuși de puţin. De asemenea, aceasta este o regulă care 
a fost dată cu multă vreme în urmă, în Epoca Legii, pe care un om care crede în 
Dumnezeu ar trebui să o înţeleagă. Din câte am experimentat, deși cunoașterea Mea 
de Dumnezeu nu este vastă și ceea ce am experimentat cu adevărat este neglijabil, 
nevrednic de a fi menţionat — încât nu am despre ce înțelegeri inteligente să vorbesc — 
cuvintele lui Dumnezeu trebuie respectate și nu pot fi sfidate. Cu toată sinceritatea, 
propriile Mele experiențe practice sunt neglijabile, dar, deoarece Dumnezeu Îmi stă 
martor și oamenii au întotdeauna credinţă oarbă în persoana care sunt Eu, ce pot face? 
Totuși, încă trag nădejde că oamenii își rectifică punctele de vedere faţă de iubirea 
pentru Dumnezeu. Persoana care sunt Eu nu contează cu nimic; căci și Eu urmăresc 
calea credinţei în Dumnezeu și calea pe care umblu nu este alta decât calea credinței 
în Dumnezeu. O persoană poate fi bună, dar nu ar trebui să fie un obiect de închinare — 
nu poate fi decât un exemplu de urmat. Nu Mă interesează ce fac alţii, dar le spun 
oamenilor că și Eu Îi dau slavă lui Dumnezeu; nu dau trupului slava Duhului. Sper ca toți 

să poată să-Mi înțeleagă sentimentele în legătură cu asta. Nu Mă eschivez de la 
responsabilitatea Mea, dar este pur și simplu întreaga poveste. Acest lucru ar trebui să 
fie limpede ca lumina zilei, ca să nu se mai vorbească din nou despre asta. 

Astăzi am fost luminat înaintea lui Dumnezeu. Lucrarea lui Dumnezeu pe pământ 
este lucrarea de mântuire. Aceasta nu este întinată de nimic altceva. Unii oameni ar 
putea crede contrariul, dar Eu am simțit întotdeauna că Duhul Sfânt săvârşeşte doar o 
etapă a lucrării — lucrarea de mântuire — și nicio altă lucrare. Acest lucru ar trebui să fie 
clar. Doar acum a devenit clară lucrarea Duhului Sfânt în China continentală. Şi de ce 
ar vrea Dumnezeu să deschidă toate drumurile și să lucreze într-un loc precum acesta, 
în care demonii aleargă nebuni? Acest lucru arată că, mai presus de orice, Dumnezeu 
face lucrarea de mântuire. Mai precis, este în principal lucrarea de cucerire. Numele Isus 
a fost strigat de la început. (Poate că unii nu au experimentat asta, dar Eu spun că acesta 
a fost un pas al lucrării Duhului Sfânt.) Acest lucru a fost necesar pentru a se îndepărta 
de Isus din Epoca Harului, așa că o parte din oameni au fost aleși în prealabil și apoi, 
mai târziu, numărul celor aleși a scăzut. După aceea, numele Witness Lee a fost strigat 
în China continentală, iar aceasta a fost a doua parte a lucrării de recuperare pe care 
Duhul Sfânt a făcut-o în China continentală. Aceasta a fost prima etapă a lucrării în care 
Duhul Sfânt a început să aleagă oameni, adică mai întâi i-a adunat laolaltă pe oameni 
și a așteptat ca păstorul să îi păstorească; numele „Witness Lee” a fost folosit pentru a 
efectua acea lucrare. Dumnezeu Însuși Și-a făcut lucrarea la mărturisirea numelui „Cel 
Puternic” și, înainte de aceasta, a fost o etapă pregătitoare. Prin urmare, nu contează 
dacă a fost corect sau greșit, și aceasta nu este chestiunea principală din planul lui 
Dumnezeu. După ce a mărturisit numele „Cel Puternic”, Dumnezeu a început în mod 
oficial să Își facă personal lucrarea și, după aceea, faptele Lui ca Dumnezeu în trup au 
început în mod oficial. Prin numele „Domnul Cel Puternic”, El a preluat controlul asupra 
tuturor celor care erau răzvrătiți și neascultători. Ei au început să devină asemenea 
fiinţelor omeneşti, tot așa cum oamenii încep să pară adulţi când împlinesc douăzeci și 
trei sau douăzeci și patru de ani; adică, oamenii tocmai au început să ducă viața 
obișnuită a unei ființe omenești. Prin încercarea făcătorilor de servicii, lucrarea lui 
Dumnezeu a trecut în mod firesc la faza de lucrare divină. S-ar putea spune că numai 
acest pas al lucrării alcătuieşte cea mai mare parte din lucrarea Sa și că este pasul iniţial 
din lucrarea Sa. Oamenii se cunosc pe ei înșiși și se urăsc pe ei înșiși. Au ajuns la un 
punct în care pot să se blesteme pe ei înșiși, în care își dau viața cu bucurie și au o idee 
vagă despre frumuseţea lui Dumnezeu, pe a cărei temelie ajung să înțeleagă adevărata 
semnificaţie a existenţei omenești — împlinind, astfel, voia lui Dumnezeu. Lucrarea lui 
Dumnezeu din China continentală se apropie de final. Dumnezeu Și-a continuat 
pregătirile în acest ţinut mizerabil câţiva ani la rând, dar oamenii nu au ajuns niciodată 
la punctul în care au ajuns acum, ceea ce înseamnă că doar astăzi Își începe Dumnezeu 
lucrarea în mod oficial. Nu este necesar să ofer mai multe detalii despre aceasta sau să 
fiu mai clar. Este întru totul corect să spun că această lucrarea este săvârșită direct prin 

divinitatea lui Dumnezeu, dar îndeplinită prin om. Nimeni nu poate nega aceasta. Faptul 
că lucrarea Lui a putut atinge nivelul la care este, în prezent, în oamenii din acest ţinut 
al decadenţei, se datorează cu siguranţă puterii mărețe a lui Dumnezeu pe pământ. 
Rodul acestei lucrări poate fi dus oriunde pentru a-i convinge pe oameni. Nimeni nu ar 
îndrăzni să judece acest lucru cu ușurință, și nici să îl nege. 


Calea... (2) 


Se poate ca fraţii și surorile noastre să aibă o oarecare idee despre ordinea, pașii și 
metodele lucrării lui Dumnezeu din China continentală, dar Eu tot cred că merită să ne 
reamintim aceste lucruri sau să vă fac un rezumat rapid. Voi folosi pur și simplu această 
ocazie ca să spun ce este în inima Mea și nu Mă voi referi la chestiuni care depășesc 
această lucrare. Sper ca fraţii și surorile să Îmi înțeleagă starea și, de asemenea, cer cu 
smerenie ca toţi aceia care citesc cuvintele Mele să înțeleagă și să Îmi ierte statura 
umilă, insuficienta Mea experienţă de viaţă și neputinta Mea de a-Mi ţine capul sus 
înaintea lui Dumnezeu. Totuși, simt că acestea sunt doar niște motive obiective. Pe 
scurt, indiferent de circumstanţe, nicio persoană, niciun eveniment și niciun lucru nu ne 
poate împiedica să avem părtășie înaintea lui Dumnezeu și sper ca fraţii și surorile să 
poată să Mi se alăture în a lucra mai din greu înaintea lui Dumnezeu. Aș dori să vă ofer 
următoarea rugăciune: „O, Dumnezeule! Te rog, ai milă de noi astfel încât Eu și fraţii și 
surorile Mele să putem să ne luptăm împreună sub stăpânirea idealurilor comune, să Îţi 
fim credincioși până la moarte și să nu avem niciodată regrete!” Aceste cuvinte sunt 
hotărârea Mea înaintea lui Dumnezeu, dar se poate spune și că sunt propriul Meu motto 
ca un om în trup care este folosit de Dumnezeu. Am avut părtășie despre aceste cuvinte 
la adunările cu fraţii și surorile care erau alături de Mine de multe ori și le-am dăruit acest 
mesaj celor de lângă Mine. Nu știu ce cred oamenii despre ele, dar, indiferent de caz, 
cred că aceste cuvinte conţin nu numai un aspect legat de eforturi subiective, dar, mai 
mult, și un aspect legat de o teorie obiectivă. Din această cauză, este posibil ca unii 
oameni să aibă anumite opinii și ar fi bine ca tu să faci din aceste cuvinte motto-ul tău și 
să vezi cât de puternică va deveni hotărârea ta de a-L iubi pe Dumnezeu. Unii oameni 
își vor forma o anumită noţiune când vor citi aceste cuvinte și vor gândi: „Cum ar putea 
o vorbă de zi cu zi, atât de obișnuită, să le ofere oamenilor un imbold puternic de a-L 
iubi pe Dumnezeu până la moarte? Și nu are nimic de-a face cu subiectul despre care 
vorbim, «Calea»”. Recunosc faptul că este posibil ca aceste cuvinte să nu fie deosebit 
de captivante, dar întotdeauna am crezut că ele îi pot conduce pe oameni pe calea cea 
dreaptă și le pot permite să treacă prin tot felul de încercări de-a lungul căii credinţei în 
Dumnezeu fără să se descurajeze sau să dea înapoi. Din acest motiv le consider 
întotdeauna ca fiind motto-ul Meu. Sper ca și oamenii să mediteze cu atenţie la ele. Cu 
toate acestea, intenția Mea nu este de a-i obliga pe toți să accepte punctele Mele de 

vedere — aceasta este doar o sugestie. Indiferent ce gândesc ceilalți oameni despre 
Mine, Eu cred că Dumnezeu înțelege dinamica interioară a fiecăruia dintre noi. 
Dumnezeu lucrează în mod continuu în fiecare dintre noi, iar lucrarea Lui este 
inepuizabilă. El lucrează astfel în noi pentru că noi toți ne-am născut în țara marelui 
balaur roșu. Cei care s-au născut în ţara marelui balaur roșu au norocul de a câștiga 
această lucrare a Duhului Sfânt. Ca unul dintre ei, simt profund afecțiunea, demnitatea 
respectabilă și frumuseţea lui Dumnezeu. Acesta este Dumnezeu care ne poartă de 
grijă. Pentru un imperiu al proletariatului atât de înapoiat, conservativ, adept al 
feudalismului, superstițios și depravat, a putea câștiga acest fel de lucrare din partea lui 
Dumnezeu arată pur și simplu cât de binecuvântaţi suntem noi, acest grup de oameni 
din epoca finală. Cred că toţi fraţii și surorile ai căror ochi spirituali le sunt deschiși ca să 
vadă această lucrare vor vărsa, prin urmare, lacrimi de bucurie. Și, în acel moment, nu 
te vei exprima înaintea lui Dumnezeu dansând cu bucurie? Nu Îi vei dedica lui Dumnezeu 
cântecul din inima ta? În acel moment, nu Îi vei arăta lui Dumnezeu hotărârea ta și nu îţi 
vei face un alt plan înaintea Lui? Cred că toate acestea sunt lucruri pe care oamenii 
normali care cred în Dumnezeu ar trebui să le facă. Ca fiinte omenești, cred că fiecare 
dintre noi ar trebui să aibă un fel de a se exprima înaintea lui Dumnezeu. Așa s-ar 
comporta o persoană care are sentimente. O privire la calibrul fiecăruia dintre noi și la 
locul în care ne-am născut arată câtă umilinţă a îndurat Dumnezeu pentru a veni printre 
noi. E posibil să avem o oarecare cunoaștere de Dumnezeu înlăuntrul nostru, dar ceea 
ce știm — că Dumnezeu este atât de măreț, de suveran și de vrednic de cinste — este 
suficient pentru a sublinia cât de mare a fost suferinţa Sa în mijlocul omenirii. Totuși, 
aceste cuvinte ale Mele sunt încă vagi și oamenii nu pot decât să le trateze ca pe slove 
și doctrină, căci oamenii din mijlocul nostru sunt prea indiferenți și proști. Așadar, singura 
Mea opţiune este să depun mai mult efort explicând această chestiune tuturor acelor 
fraţi și surori care ar accepta-o, pentru ca duhurile noastre să poată fi atinse de Duhul 
lui Dumnezeu. Fie ca Dumnezeu să ne deschidă ochii spirituali ca să putem vedea preţul 
pe care Dumnezeu l-a plătit, eforturile pe care le-a depus și energia pe care a consumat- 
o pentru noi. 

Ca unul dintre cei din China continentală care a acceptat Duhul lui Dumnezeu, simt 
profund cât de deficitar este calibrul nostru. (Sper că fraţii și surorile noastre nu se simt 
negativi din pricina asta — aceasta este realitatea situaţiei). În viata Mea practică, am 
văzut cu claritate că ceea ce avem și ce suntem este atât de înapoiat. În ce priveşte 
aspectele esenţiale, acesta este modul în care ne comportăm în viaţă și în relaţia noastră 
cu Dumnezeu, iar în ceea ce privește aspectele secundare, reprezintă toate ideile și 
gândurile noastre. Toate acestea sunt lucruri care există în mod obiectiv și sunt dificil de 
ascuns în spatele cuvintelor sau prefăcătoriei. Prin urmare, când spun asta, cei mai mulți 
oameni dau din cap și aprobă, și sunt convinși de ceea ce spun, cu excepția cazului în 
care sunt lipsiţi de rațiune normală. Oamenii ca aceștia nu sunt capabili să-Mi accepte 
părerile. Poate sunt prea nepoliticos, referindu-Mă cu neobrăzare la acești oameni ca la 

niște fiare veritabile. Aceasta este din cauză că, în ţara marelui balaur roșu, sunt cei mai 
neînsemnați dintre neînsemnaţi, precum porcii sau câinii. Nimeni nu este mai lipsit de 
calibru; ei nu sunt vrednici să vină înaintea lui Dumnezeu. Poate cuvintele Mele sunt 
prea „lipsite de pudoare”. Reprezentându-L pe Duhul lui Dumnezeu care lucrează în 
Mine, blestem o astfel de creatură mizerabilă care este asemenea unei fiare și sper ca 
fraţii și surorile Mele să nu fie slăbiți din pricina aceasta. Este posibil ca asemenea 
oameni să nu existe printre noi, dar, indiferent care este adevărul, cred că astfel de 
oameni ar trebui tratate. Tu ce crezi? 

Imperiului marelui balaur roșu a rezistat câteva mii de ani și, de-a lungul acestora, 
s-a depravat — și, din cauză că s-a împotrivit lui Dumnezeu în tot acest timp, a primit 
blestemele și mânia lui Dumnezeu, după care a urmat mustrarea. Blestemată de 
Dumnezeu, această țară a îndurat constant discriminarea rasială și rămâne înapoiată. 
Ca urmare, ţara în care ne-am născut este plină de tot felul de demoni mârșavi care sunt 
neînfrânați în urmărirea puterii — ceea ce înseamnă că ei îi spurcă pe toţi care s-au 
născut aici. Obiceiurile, tradiţiile, ideile și conceptele oamenilor sunt înapoiate și 
învechite, așa că aceștia își formează tot felul de noţiuni despre Dumnezeu de care nu 
au reușit să se lepede până în prezent. În mod specific, ei se poartă într-un fel înaintea 
lui Dumnezeu și într-un alt fel pe la spatele Lui, crezând că Îl slujesc pe Dumnezeu când, 
de fapt, îl venerează pe Satana, ceea ce arată că sunt cei mai înapoiaţi dintre toți. 
Dumnezeu a lucrat atât de mult în China continentală și a rostit atât de multe din 
cuvintele Sale, dar oamenii sunt încă din cale afară de amorțiţi și indiferenți. Ei își 
continuă lucrul ca și mai înainte și nu înțeleg câtuși de puţin cuvintele lui Dumnezeu. 
Când Dumnezeu a declarat că nu exista niciun viitor şi nicio nădejde, o biserică 
însufleţită de căldura verii a căzut imediat într-o iarnă rece. Adevăratul sine al oamenilor 
a fost expus la lumina zilei, iar încrederea, dragostea și tăria de dinainte, au dispărut 
toate fără urmă. Și astăzi, niciunul dintre ei nu și-a recăpătat vitalitatea. Prin cuvinte, ei 
spun că Îl iubesc pe Dumnezeu dar, cu toate că nu îndrăznesc să se plângă în inimile 
lor, indiferent de situaţie, pur și simplu nu au acea dragoste. Ce poate fi asta? Cred că 
fraţii și surorile noastre vor admite acest fapt. Fie ca Dumnezeu să ne lumineze ca toți 
să Îi putem cunoaște frumusețea, să ÎI putem iubi pe Dumnezeul nostru din adâncul 
inimii și să ne exprimăm dragostea pe care cu toții o avem pentru Dumnezeu în diferitele 
noastre poziţii; fie ca Dumnezeu să ne ofere inimi statornice, pline de o dragoste 
neprefăcută pentru El — aceasta nădăjduiesc. Acum că am spus asta, simt puţină 
compasiune pentru fraţii și pentru surorile Mele care s-au născut și ei în acest ținut mizer 
și, astfel, o ură faţă de marele balaur roșu s-a născut în Mine. El ne împiedică dragostea 
pentru Dumnezeu și ne ademenește în lăcomia noastră cu privire la perspectivele 
noastre de viitor. Ne ispitește să fim negativiști, să ne împotrivim lui Dumnezeu. Marele 
balaur roșu a fost cel care ne-a înșelat, ne-a corupt și ne-a pustiit până acum, până în 
punctul în care nu suntem capabili să răsplătim dragostea lui Dumnezeu din inimă. Avem 
imboldul în inimi, dar, în pofida acestui fapt, suntem neputincioși. Toţi suntem victimele 

lui. Din acest motiv, îl urăsc din adâncul ființei Mele și de-abia aştept să îl distrug. Totuși, 
când Mă gândesc din nou, nu ar avea rost și doar l-ar aduce necazuri lui Dumnezeu, 
deci Mă întorc la aceste cuvinte — Îmi pun inima să fac voia Lui — iubindu-L pe 
Dumnezeu. Aceasta este calea pe care o apuc — este calea pe care Eu, una dintre 
creaturile Sale, ar trebui să pășesc. Așa ar trebui să Îmi petrec viața. Acestea sunt 
cuvinte din inima Mea și sper că fraţii și surorile Mele vor obţine o oarecare încurajare 
după le ce citesc, astfel încât inima Mea să poată găsi puţină pace. Căci scopul Meu 
este să fac voia lui Dumnezeu și, astfel, să trăiesc o viaţă luminoasă, strălucitoare și 
plină de înţeles. Făcând aceasta, voi putea să mor fără regrete, cu o inimă plină de 
mulțumire și mângâiere. Ti-ar plăcea să faci asta? Eşti tu o persoană cu o astfel de 
hotărâre? 

Faptul că Dumnezeu poate să lucreze în așa-zisul „om bolnav din estul Asiei” este 
marea Sa putere. Este smerenia și tăinicia Lui. Indiferent cât de aspre sunt cuvintele Lui 
sau mustrarea Sa la adresa noastră, noi ar trebui să Îl lăudăm din adâncul inimii pentru 
smerenia Lui și să Îl iubim pentru aceasta până la capăt. Oamenii care au fost în robia 
Satanei timp de câteva mii de ani au continuat să trăiască sub influenţa acestuia și nu 
s-au debarasat de ea. Au continuat să bâjbâie cu amărăciune și să se străduiască din 
răsputeri. În trecut ardeau tămâie, se închinau și îl venerau pe Satana și erau în strânsă 
legătură cu familia și cu situaţiile seculare complicate, precum și cu interacțiunile sociale. 
Ei nu au fost capabili să se debaraseze de acestea. În acest fel de societate în care 
oamenii se luptă pe viaţă și pe moarte, unde poate găsi cineva o viaţă semnificativă? Ce 
își amintesc oamenii este o viaţă de suferință și, din fericire, Dumnezeu i-a mântuit pe 
acești oameni nevinovaţi, plasându-ne vieţile în grija și protecţia Sa, astfel încât vieţile 
noastre sunt fericite și lipsite de multele îngrijorări. Am continuat să trăim sub harul Lui 
până acum. Nu este aceasta binecuvântarea lui Dumnezeu? Cum poate îndrăzni cineva 
să Îi ceară lui Dumnezeu lucruri extravagante? Ne-a dat El oare atât de puţin? Încă nu 
sunteţi mulţumiţi? Cred că a sosit timpul să-l răsplătim dragostea lui Dumnezeu. Cu toate 
că suntem nu puțin ridiculizaţi, calomniaţi și persecutați deoarece urmăm calea credinţei 
în Dumnezeu, cred că acest lucru este semnificativ. Este un lucru glorios, nu rușinos, și, 
indiferent de situație, ne bucurăm de multe binecuvântări. În nenumăratele momente de 
dezamăgire, cuvintele lui Dumnezeu ne-au adus mângâiere și, înainte să ne dăm 
seama, mâhnirea s-a transformat în bucurie. În nenumăratele momente de lipsuri, 
Dumnezeu ne-a dat binecuvântări și, prin cuvintele Lui, ne-a oferit cele trebuincioase. În 
nenumăratele momente de boală, cuvintele lui Dumnezeu ne-au adus viață — am fost 
izbăviți de pericol și, din pericol, am ajuns la adăpost. Fără să îţi dai seama, deja te-ai 
bucurat de atât de multe lucruri ca acestea. Nu îţi aduci aminte nimic? 

Calea... (3) 


În viața Mea, sunt întotdeauna bucuros să Îmi ofer întru totul mintea și trupul lui 
Dumnezeu. Doar atunci e fără reproș conștiința mea și oarecum împăcată. Cei care 
caută viața trebuie mai întâi să își dea întreaga inimă lui Dumnezeu; aceasta este o 
condiţie prealabilă. Mi-ar plăcea ca fraţii și surorile Mele să se roage cu Mine lui 
Dumnezeu: „O, Dumnezeule! Fie ca Duhul Tău din ceruri să reverse har asupra 
oamenilor de pe pământ, așa încât inima Mea să poată să se întoarcă la Tine în 
întregime, ca Duhul Meu să poată fi atins de Tine, ca Eu să Îţi pot vedea frumuseţea în 
inima și în duhul Meu, și așa încât cei de pe pământ să poată fi binecuvântaţi să Îţi vadă 
frumusețea. Dumnezeule! Fie ca Duhul Tău să ne atingă din nou duhurile pentru ca 
dragostea noastră să fie de veșnică și neschimbătoare!” Primul lucru pe care Dumnezeu 
îl face în noi toți este să ne încerce inimile — și, după ce ne vărsăm inima înaintea Lui, 
atunci El începe să ne atingă duhurile. Doar în duh putem să vedem frumuseţea, 
supremaţia și măreţia lui Dumnezeu. Aceasta este calea Duhului Sfânt în ființele 
omenești. Ai o astfel de viață? Ai experimentat viața Duhului Sfânt? A fost duhul tău 
atins de Dumnezeu? Ai văzut cum lucrează Duhul Sfânt în oameni? l-ai dăruit lui 
Dumnezeu întreaga ta inimă? După ce Îi dăruiești lui Dumnezeu pe deplin inima ta, poţi 
să experimentezi direct viața Duhului Sfânt și lucrarea Sa se va manifesta constant 
pentru tine. La acea vreme, vei deveni o persoană pe care Duhul Sfânt o folosește. Îți 
dorești să devii o astfel de persoană? Îmi aduc aminte cum, când am fost atins de Duhul 
Sfânt și Mi-am dăruit pentru prima dată inima lui Dumnezeu, am căzut înaintea Lui și am 
strigat: „O, Dumnezeule! Tu Mi-ai deschis ochii și Mi-ai permis să-Ți cunosc mântuirea. 
Îmi doresc să Îţi dau inima Mea în întregime și cer doar ca voia Ta să se facă. Tot ce Îmi 
doresc este ca inima Mea să Îţi poată câștiga aprobarea în prezenţa Ta și cer doar să- 
Ți urmez voia”. Nu voi uita niciodată acea rugăciune; am fost profund atins și am izbucnit 
în lacrimi de durere înaintea lui Dumnezeu. Aceea a fost prima Mea rugăciune de 
succes, făcută în prezenţa lui Dumnezeu ca o persoană care a fost mântuită și a fost 
prima dorinţă a inimii Mele. Am fost atins adesea de Duhul Sfânt. Ai avut o astfel de 
experiență? Cum a lucrat Duhul Sfânt în tine? Cred că, într-o măsură mai mare sau mai 
mică, toți oamenii care caută să Îl iubească pe Dumnezeu împărtășesc această 
experienţă — doar că oamenii uită. Dacă o persoană spune că nu a avut o astfel de 
experiență, aceasta dovedește că încă nu a fost mântuită și că rămâne încă sub 
domeniul Satanei. Lucrarea Duhului Sfânt comună nouă tuturor e calea Duhului Sfânt și 
este, de asemenea, calea celor care cred în Dumnezeu și Îl caută. Primul pas în lucrarea 
pe care o face Duhul Sfânt în oameni este acela atingerea duhurilor lor, după care ei 
încep să Îl iubească pe Dumnezeu și să caute viaţa, și toţi cei care merg pe această 
cale sunt în curentul Duhului Sfânt. Aceasta nu este dinamica lucrării lui Dumnezeu doar 
în China continentală, ci în tot universul. El lucrează astfel cu toată omenirea. Dacă 
cineva nu a fost atins niciodată, aceasta dovedește că persoana este în afara curentului 

de refacere. În inima Mea, Mă rog neîncetat lui Dumnezeu, cerând ca El să îi atingă pe 
toți oamenii, astfel încât oricine din lume să poată fi atins de El și să umble pe această 
cale. S-ar putea ca această rugăminte a Mea la Dumnezeu să fie nesemnificativă, dar 
cred că El îi va da curs. Nădăjduiesc ca toți fraţii și surorile Mele să se roage pentru 
acest lucru, ca voia lui Dumnezeu să se facă și ca lucrarea Lui să se termine curând 
pentru ca Duhul Lui din cer să poată să se odihnească. Aceasta este mica Mea nădejde. 

Cred că, de vreme ce Dumnezeu a reușit să-Și înceapă lucrarea într-o citadelă de 
demoni, cu siguranţă poate să-Și facă lucrarea în nenumărate altele din univers. Noi, cei 
din epoca de pe urmă, sigur vom vedea ziua slavei lui Dumnezeu, tot așa cum se spune 
că „acela care ascultă până la capăt va fi mântuit”. Nimeni nu Îl poate înlocui pe 
Dumnezeu în această etapă a lucrării Sale — numai Dumnezeu Însuși poate face această 
lucrare, căci această etapă a lucrării este extraordinară, este o etapă a lucrării de 
cucerire, iar oamenii nu pot cuceri alți oameni. Oamenii sunt cuceriţi doar când 
Dumnezeu vorbește cu gura Sa și acționează personal. Din tot universul, Dumnezeu 
folosește țara marelui balaur roșu pentru a tatona terenul, după care va demara această 
lucrare pretutindeni în univers. Astfel, El va face o lucrare și mai mare în univers și toţi 
oamenii din univers vor primi lucrarea lui Dumnezeu de cucerire. Oameni din fiecare 
religie și din fiecare confesiune trebuie să accepte această etapă a lucrării. Aceasta este 
o cale care trebuie urmată — nimeni nu o poate evita. Eşti dispus să accepti acest lucru 
pe care ţi-l încredințează Dumnezeu? Am simțit întotdeauna că a accepta însărcinarea 
dată de Duhul Sfânt este ceva minunat. După cum văd eu lucrurile, aceasta este cea 
mai mare însărcinare pe care Dumnezeu o dă omenirii. Nădăjduiesc ca fraţii și surorile 
Mele să lucreze din greu alături de Mine și să accepte această însărcinare dată de 
Dumnezeu pentru ca Dumnezeu să poată câștiga slava peste tot în univers și în tărâmul 
de deasupra și pentru ca vieţile noastre să nu fie zadarnice. Ar trebui să facem ceva 
pentru Dumnezeu sau ar trebui să facem un jurământ. Dacă oamenii nu urmăresc niciun 
scop atunci când cred în Dumnezeu, viaţa lor e în van și, când va veni vremea să moară, 
vor vedea doar cerul albastru și pământul prăfuit. Este aceasta o viață semnificativă? 
Dacă ești capabil să împlinești cerințele lui Dumnezeu cât trăiești, nu este acesta un 
lucru frumos? De ce aduci mereu necazuri asupra ta și de ce ești mereu atât de 
deznădăjduit? Ai câștigat vreodată ceva de la Dumnezeu purtându-te astfel? Și poate 
Dumnezeu obține ceva de la tine? În jurământul Meu făcut lui Dumnezeu, l-am doar 
inima; nu încercam să Îl amăgesc cu cuvinte. N-aș face niciodată așa ceva — Îmi doresc 
doar să-l aduc mângâiere Dumnezeului pe care Îl iubesc cu toată inima Mea, pentru ca 
Duhul Lui din ceruri să primească mângâiere. Inima poate să fie de preţ, dar dragostea 
este mai de preț. l-aș oferi lui Dumnezeu cea mai de pret dragoste din inima Mea pentru 
ca El să poată să Se bucure de cel mai frumos lucru pe care-l am și ca să Se poată 
simţi împlinit de dragostea pe care l-o ofer. Eşti dispus să faci din asta capitalul 
existenţei tale? În experienţele Mele, am văzut cum, cu cât mai multă dragoste Îi dau 
lui Dumnezeu, cu atât mai mult Mă bucură să trăiesc; mai mult, puterea Mea este 

nelimitată și Îmi ofer cu dragă inimă și pe deplin trupul și mintea, și am constant 
sentimentul că nu-Mi este cu putinţă să ÎI iubesc pe Dumnezeu îndeajuns. Așadar, este 
dragostea ta una infimă sau una infinită, incomensurabilă? Dacă îţi dorești cu adevărat 
să ÎI iubeşti pe Dumnezeu, vei avea întotdeauna mai multă dragoste cu care să-L iubești 
la rându-ți — și, dacă așa stau lucrurile, ce persoană sau lucru ar putea sta în calea 
dragostei tale pentru Dumnezeu? 

Dumnezeu  prețuiește dragostea fiecărui om. Pentru cei care ÎI iubesc, 
binecuvântările lui sunt duble, căci dragostea omului este atât de rar întâlnită, de puţină 
și aproape imperceptibilă. De la un capăt la celălalt al universului, Dumnezeu a încercat 
să le ceară oamenilor să Îl iubească la rândul lor, dar, de-a lungul veacurilor până în 
prezent, doar câţiva — puţini la număr — l-au răspuns cu o dragoste sinceră. Din câte 
Îmi amintesc Eu, Petru a fost unul dintre ei, dar el a fost călăuzit personal de Isus și 
doar în momentul morţii și-a arătat dragostea deplină pentru Dumnezeu, și, apoi, viața 
lui s-a încheiat. Și astfel, în aceste condiţii crunte, Dumnezeu a restrâns amploarea 
lucrării Sale în univers și a folosit ţara marelui balaur roșu ca zonă de demonstraţie, 
concentrându-Și toată energia și eforturile într-un singur loc, astfel încât să-Și facă 
lucrarea mai eficientă și mai benefică mărturiei Sale. Din pricina acestor două condiţii 
Și-a transferat Dumnezeu lucrarea din întregul univers în mijlocul acestor oameni din 
China continentală, care aveau cel mai slab calibru, și Și-a început lucrarea iubitoare 
de cucerire. Și după îi face pe toţi să Îl iubească, El va trece la următoarea etapă din 
lucrarea Sa, care este planul lui Dumnezeu. Astfel va avea lucrarea Sa cel mai mare 
efect. Amploarea lucrării Sale are un centru, dar și limitări. Este clar ce preţ mare a 
plătit Dumnezeu și cât de mult efort a depus când Și-a împlinit lucrarea în noi, ca ziua 
noastră să vină. Aceasta este binecuvântarea noastră. Prin urmare, ceea ce încurcă 
noțiunile oamenilor este faptul că vesticii ne invidiază pentru că ne-am născut într-un 
loc frumos, dar noi nu ne vedem decât josnici și umili. Nu înseamnă aceasta că 
Dumnezeu ne înalță? Descendenții marelui balaur roșu care au fost întotdeauna călcați 
în picioare sunt priviți de către vestici cu respect — aceasta este cu adevărat 
binecuvântarea noastră. Când Mă gândesc la acest lucru, sunt copleșit de bunătatea 
lui Dumnezeu, de afecțiunea Lui și de faptul că este atât de aproape de Mine. Asta 
arată că tot ceea ce face Dumnezeu este incompatibil cu noţiunile omenești. În pofida 
faptului că toți acești oameni sunt blestemaţi, El nu este limitat de condamnarea fără 
apel a legii și Și-a transferat intenţionat centrul lucrării în această zonă de pe pământ. 
Din acest motiv Mă bucur și Mă simt peste măsură de fericit. Ca unul care are un rol 
de conducere în lucrare, asemenea preoților de seamă din mijlocul israeliților, sunt 
capabil să împlinesc direct lucrarea Duhului și să-L slujesc nemijlocit pe Duhul lui 
Dumnezeu; aceasta este binecuvântarea Mea. Cine ar îndrăzni să își imagineze așa 
ceva? Dar astăzi, aceasta a venit asupra noastră pe neașteptate. Este cu adevărat o 
bucurie imensă, vrednică de a fi celebrată. Sper ca Dumnezeu să continue să ne 
binecuvânteze și să ne ridice pentru ca aceia dintre noi care trăiesc în această 

murdărie să poată fi folosiţi într-o mare măsură de către Dumnezeu și, astfel, să Îi 
răsplătim dragostea. 

Răsplătirea iubirii lui Dumnezeu este calea pe care pășesc acum, dar simt mereu că 
aceasta nu este voia lui Dumnezeu, nici calea pe care ar trebui să merg. Să fiu folosit în 
mare măsură de către Dumnezeu -— aceasta este voia lui Dumnezeu și aceasta e calea 
Duhului Sfânt. Poate Mă înșel, dar cred că aceasta este calea Mea, întrucât cu multă 
vreme în urmă l-am jurat lui Dumnezeu că-Mi doresc să Mă călăuzească, pentru a putea 
păși pe calea pe care s-ar cuveni să merg grăbit și a împlini voia lui Dumnezeu cât mai 
repede posibil. Indiferent ce gândesc alţii, Eu cred că a urma voia lui Dumnezeu este de 
cea mai mare importanţă. Nimic nu este mai important în viața Mea și nimeni nu Mă poate 
priva de acest drept. Aceasta este perspectiva Mea proprie și probabil că sunt unii care 
nu pot înțelege, dar nu cred că este necesar să Mă justific înaintea nimănui. Voi merge 
pe calea pe care ar trebui să merg — odată ce voi recunoaște calea pe care ar trebui să 
merg, o voi urma și nu voi da înapoi. Astfel, Mă întorc la cuvintele acestea: Mi-am pregătit 
inima să fac voia lui Dumnezeu. Sunt sigur că fraţii și surorile Mele nu Mă vor critica! Per 
ansamblu, după cum văd Eu Însumi lucrurile, alţi oameni pot spune ce vor, dar Eu simt 
că a urma voia lui Dumnezeu e ceea ce contează cel mai mult și că nimic nu ar trebui 
să Mă împiedice în privința aceasta. A urma voia lui Dumnezeu nu poate fi niciodată 
ceva greșit! Și nu înseamnă a acţiona în interese proprii! Cred că Dumnezeu S-a uitat 
în adâncul inimii Mele! Deci, cum ar trebui să înţelegi tu acest lucru? Eşti gata să te 
jertfești de dragul lui Dumnezeu? Eşti dispus să fii folosit de Dumnezeu? Juri să urmezi 
voia lui Dumnezeu? Sper ca fraţii și surorile Mele să poată primi un dram de ajutor din 
cuvintele Mele. Chiar dacă observaţiile Mele nu sunt profunde, tot vi le spun, pentru ca 
toți să putem să ne împărtășim cele mai intime sentimente, fără reţineri, și pentru ca 
Dumnezeu să fie în mijlocul nostru pentru totdeauna. Acestea sunt cuvinte din inima 
Mea! Bun! Asta-i tot ce am de spus din inima Mea pentru astăzi. Sper că fraţii și surorile 
Mele vor continua să lucreze din greu și sper că Duhul lui Dumnezeu ne va purta de grijă 
întotdeauna! 


Calea... (4) 


Faptul că oamenii sunt capabili să descopere frumuseţea lui Dumnezeu și să caute 
calea de a-L iubi pe Dumnezeu în epoca vremurilor noastre și că sunt dispuși să accepte 
instruirea Împărăției de astăzi — toate acestea sunt harul lui Dumnezeu și, mai mult decât 
atât, înălțarea omenirii de către El. Ori de câte ori Mă gândesc la aceasta, simt cu putere 
frumusețea lui Dumnezeu. Dumnezeu ne iubeşte cu adevărat; dacă nu ne-ar iubi, cine 
ar putea descoperi frumuseţea Lui? Doar astfel văd că toată această lucrare este făcută 
de Dumnezeu Însuși și că oamenii sunt călăuziți și îndrumați de Dumnezeu. Îi mulțumesc 
lui Dumnezeu pentru acest lucru și aș dori ca fraţii Mei și surorile Mele să Mi se alăture 

în a-L slăvi pe Dumnezeu: „Toată slava să fie a Ta, Dumnezeul suprem Însuși! Fie ca 
slava Ta să sporească și să fie descoperită în cei dintre noi care am fost aleși și câștigați 
de Tine”. Dumnezeu M-a luminat: Mi-a arătat că fusesem predestinaţi cu mulţi eoni în 
urmă și că Își dorise să ne cucerească în zilele de pe urmă, permiţând astfel universului 
și tuturor lucrurilor să vadă, prin noi, slava lui Dumnezeu în toată plinătatea ei. Așadar, 
noi suntem cristalizarea planului de gestionare (a planului mântuirii) de șase mii de ani 
al lui Dumnezeu; noi suntem modelele, specimenele lucrării lui Dumnezeu din întregul 
univers. Doar acum Îmi dau seama cât de mult ne iubește Dumnezeu și că lucrarea pe 
care El o face în noi și lucrurile pe care le spune sunt de un milion de ori mai multe ca 
în vremurile trecute. Nici măcar în cazul lui Israel sau al lui Petru nu a făcut personal 
Dumnezeu atât de multă lucrare și nu a rostit atât de multe cuvinte — ceea ce arată că 
noi, acest grup de oameni, suntem cu adevărat incredibil de binecuvântaţi, incomparabil 
mai binecuvântaţi decât sfinţii din vremurile de demult. De aceea Dumnezeu a spus 
întotdeauna că oamenii din vremurile de pe urmă sunt binecuvântați. Indiferent ce spun 
alţii, cred că noi suntem cei mai binecuvântaţi de Dumnezeu. Ar trebui să acceptăm 
binecuvântările care ne-au fost date de Dumnezeu; se poate ca unii să se plângă lui 
Dumnezeu, dar Eu cred că, dacă aceste binecuvântări vin de la Dumnezeu, atunci acest 
lucru demonstrează că le merităm. Chiar dacă alţii se plâng sau sunt nemulţumiţi de noi, 
Eu tot cred că nimeni altcineva nu ne poate moșteni sau lua binecuvântările pe care ni 
le-a dat Dumnezeu. Deoarece lucrarea lui Dumnezeu este făcută în noi, iar El ne 
vorbește faţă în faţă — nouă, și nu altora — Dumnezeu face așa cum dorește. Și dacă 
oamenii nu sunt convinși, oare nu-și provoacă singuri necazuri? Făcând asta, nu aduc 
disprețul asupra lor? De ce spun astfel de lucruri? Din cauză că apreciez profund lucrul 
acesta. Luaţi ca exemplu lucrarea pe care o face Dumnezeu în Mine: numai Eu pot să- 
Mi asum această lucrare — ar putea altcineva să o facă? Am fost foarte norocos să 
primesc această însărcinare de la Dumnezeu -— ar putea altcineva să facă asta spontan? 
Totuși, speranța Mea este că fraţii și surorile Îmi vor înțelege inima. Nu Mă laud cu 
abilităţile și experiența Mea, ci explic o chestiune. Îmi doresc ca toată slava să fie a lui 
Dumnezeu și El să cerceteze inima fiecăruia dintre noi, ca inimile noastre să poată fi 
curăţite înaintea Lui. În inima Mea, Îmi doresc să fiu câștigat pe deplin de Dumnezeu, să 
devin o fecioară care este jertfită pe altar și, mai mult decât atât, să fiu ascultător ca un 
miel, apărând în mijlocul întregii omeniri ca un trup spiritual sfânt. Aceasta este 
promisiunea Mea, acesta e jurământul pe care l-am făcut înaintea lui Dumnezeu. Îmi 
doresc să-l respect și, prin asta, să răsplătesc dragostea lui Dumnezeu. Eşti dispus să 
faci asta? Cred că această făgăduinţă a Mea va înviora pe și mai mulţi dintre fraţii și 
surorile tinere și că va da speranță mai multor tineri. Mi Se pare că Dumnezeu îi vede 
pe tineri ca fiind deosebit de importanţi. Poate sunt părtinitor, dar mereu simt că tinerii 
au speranţă și perspective; se pare că Dumnezeu lucrează mai mult în persoanele 
tinere. Poate sunt lipsiți de cunoștințe și înţelepciune și vioi și jucăuși ca un vițel nou- 
născut, dar Eu cred că au și calități. Poţi vedea inocenta tinereții în ei și că acceptă 

repede lucruri noi. Cu toate că tinerii tind într-adevăr spre aroganță, înverșunare și 
impulsivitate, asta nu le afectează abilitatea de a primi lumină nouă, căci tinerii rareori 
se agaţă de lucruri vechi, demodate. De aceea văd promisiune nelimitată în tineri și în 
vitalitatea lor; din acest motiv am un sentiment blând faţă de ei. Nu am nicio repulsie față 
de fraţii și surorile mai în vârstă, dar ei nici nu Mă interesează — fapt pentru care le ofer 
cele mai sincere scuze. Poate ceea ce am spus este nepotrivit sau lipsit de considerație, 
dar sper că voi toţi puteţi să-Mi iertaţi cutezanţa, pentru că sunt prea tânăr ca să acord 
multă atenţie modului în care vorbesc. Dar, la drept vorbind, fraţii și surorile mai în vârstă 
au, la urma urmei, o funcţie — nu sunt complet inutili. Aceasta se datorează faptului că 
ei au experienţă în tratarea problemelor; sunt statornici în felul în care se ocupă de lucruri 
și nu fac atât de multe greșeli. Nu sunt acestea punctele lor forte? Haideţi ca toți să 
spunem înaintea lui Dumnezeu: „O, Dumnezeule! Fie ca noi toţi să ne îndeplinim rolurile 
în diferitele noastre funcţii și ca toţi să facem tot posibilul pentru voia Ta!” Cred că 
aceasta este voia lui Dumnezeu! 

Din experiența Mea, mulţi dintre cei care se împotrivesc fățiș acestui curent — care 
se împotrivesc direct Duhului lui Dumnezeu — sunt mai în vârstă. Acești oameni au 
noțiuni religioase foarte puternice; la fiecare pas, ei compară cuvintele Dumnezeu cu 
lucruri care sunt depășite și încearcă să potrivească lucrurile acceptate în trecut cu 
spusele lui Dumnezeu. Nu sunt ei absurzi? Ar putea astfel de oamenii să săvârșească 
lucrarea încredinţată lor de Dumnezeu? Ar putea Dumnezeu să folosească astfel de 
oameni în lucrarea Sa? Duhul Sfânt are o metodă pentru fiecare zi din lucrarea Sa; dacă 
oamenii se agaţă de lucruri demodate, va veni o zi în care vor fi înlăturați de pe scena 
istoriei. Cu fiecare etapă a lucrării Sale, Dumnezeu foloseşte oameni noi. Oare cei care 
tin prelegeri altora despre lucruri învechite nu aduc distrugerea asupra oamenilor? Și nu 
întârzie ei lucrarea lui Dumnezeu? Și dacă asta e situaţia, când va fi terminată lucrarea 
lui Dumnezeu? Poate sunt unii care au ceva noţiuni despre ceea ce tocmai am spus. 
Poate nu sunt convinși. Însă nu vreau să te îngrijorezi: multe astfel de lucruri se vor 
întâmpla în viitorul apropiat, și doar faptele pot să le explice. Haideţi să vizităm niște 
oameni importanți, niște pastori sau interpreţi renumiţi ai Bibliei și să le predicăm acest 
curent. La început, cu siguranţă nu i se vor opune fățiș — dar vor aduce Biblia ca să te 
provoace. Îţi vor cere să le povestești Cartea lui Isaia și Cartea lui Daniel și îţi vor cere 
chiar să explici Cartea Apocalipsei. Şi, dacă nu poţi să vorbeşti despre aceasta, te vor 
respinge și te vor numi un Hristos mincinos și vor spune că predici o cale absurdă. După 
o oră, la adresa ta vor aduce acuzaţii false care te vor lăsa fără suflare. Nu este aceasta 
împotrivire făţișă? Dar acesta este doar începutul. Ei nu pot împiedica următoarea etapă 
a lucrării lui Dumnezeu și, nu după mult timp, Duhul Sfânt îi va forța să o accepte. 
Aceasta este tendinţa implacabilă; este un lucru pe care oamenii nu-l pot face și pe care 
nici măcar nu și-l pot imagina. Eu cred că lucrarea lui Dumnezeu se va răspândi în tot 
universul fără a fi împiedicată. Aceasta este voia lui Dumnezeu și nimeni nu o poate opri. 
Fie ca Dumnezeu să ne lumineze și să ne permită să acceptăm mai multă lumină nouă 

și să nu întrerupem gestionarea lui Dumnezeu în această privinţă. Fie ca Dumnezeu să 
aibă milă de noi astfel ca toţi să putem vedea sosirea zilei Sale de slavă. Vremea la care 
Dumnezeu va putea să Se bucure de slavă peste tot în univers va fi și vremea la care 
noi vom primi slavă alături de El. Se pare că aceea va fi și vremea la care Eu voi pleca 
de lângă cei care umblă cu Mine. Sper ca fraţii și surorile Mele să își înalțe glasul 
împreună cu Mine într-o rugăminte adresată lui Dumnezeu: fie ca lucrarea cea mare a 
lui Dumnezeu să se termine curând, ca să putem vedea ziua slavei Sale în timpul vieții 
noastre. Încă sper să împlinesc voia lui Dumnezeu în timpul vieţii Mele și sper ca 
Dumnezeu să continue să-Și facă lucrarea în noi și să nu existe niciodată vreo piedică. 
Aceasta este năzuința Mea veșnică. Fie ca Dumnezeu să fie mereu în mijlocul nostru și 
ca dragostea Lui să construiască punti între noi, astfel încât prietenia dintre noi să devină 
mai prețioasă. Sper ca dragostea să creeze o înţelegere adâncă între noi și ca dragostea 
să ne poată aduce o intimitate mai profundă, să înlăture orice distanţă dintre noi și ca 
dragostea dintre noi să devină mai profundă, mai deplină și mai dulce. Cred că aceasta 
trebuie să fie voia Dumnezeului Meu. Sper ca fraţii și surorile Mele să se apropie mai 
mult de Mine și toți să pretuim zilele scurte pe care le avem împreună, ca acestea să 
devină amintiri minunate pentru noi. 

E posibil ca lucrarea lui Dumnezeu în China continentală să fi avut mai multe 
etape, dar acestea nu sunt complicate. Gândindu-ne la asta, fiecare etapă a lucrării 
Lui are sens; toate au fost săvârșite personal de Dumnezeu Însuși și toţi au jucat un 
rol în această lucrare. Fiecare „scenă” este cu adevărat amuzantă și cine și-ar fi 
imaginat că acești oameni vor juca o astfel de dramă, că prestațiile lor sunt atât de 
veridice în toiul fiecărei încercări, că toate tipurile de persoane sunt înfățișate cu atâta 
însufleţire și pe deplin de condeiul lui Dumnezeu, fiecare aducând multe la lumina 
zilei? Dar, prin asta, nu spun că Dumnezeu Se joacă cu oamenii prin lucrarea Sa. Asta 
nu ar avea nicio noimă; lucrarea lui Dumnezeu are un scop, iar El nu ar face niciodată 
nimic lipsit de semnificaţie sau valoare. Tot ceea ce face El este pentru a-i desăvârși 
pe oameni, pentru a-i câștiga. Din aceasta, văd cu adevărat că inima lui Dumnezeu 
caută pe deplin binele omului. Deși poate am spus că e o dramă, se poate spune și 
că această dramă este inspirată din viaţă reală. Doar că pentru Dumnezeu -— regizorul 
general al aceste drame — oamenii sunt prezenţi ca să coopereze cu El pentru 
săvârşirea acestei lucrări. Totuși, pe de altă parte, Dumnezeu Se folosește de acest 
lucru ca să-i câștige pe oameni şi să îi facă să Îl iubească mai mult. Nu este aceasta 
voia lui Dumnezeu? Deci, sper că nimeni nu se îngrijorează defel. Chiar nu știi nimic 
despre voia lui Dumnezeu? Am spus multe — sper că toţi fraţii și surorile au înţeles 
totul și că nu Mi-au înţeles greșit inima. Sunt sigur că Dumnezeu vă va câștiga pe toți. 
Fiecare merge pe o cale diferită. Fie ca aceea de sub tălpile voastre să fie deschisă 
de Dumnezeu și ca voi toți să vă rugaţi Lui și să spuneți: „O, Dumnezeule! Îmi doresc 
să mă câștigi, ca duhul meu să se întoarcă la Tine”. Ești gata să cauţi călăuzirea lui 
Dumnezeu în profunzimile duhului tău? 

Calea... (5) 


În trecut, nimeni nu-L cunoștea pe Duhul Sfânt, cu atât mai puţin era cineva conștient 
de calea urmată de Duhul Sfânt. De aceea s-au făcut oamenii mereu de râs înaintea lui 
Dumnezeu. Este corect să spunem că aproape toţi care cred în Dumnezeu nu cunosc 
Duhul și că a lor credinţă este tulburată și confuză. În mod clar, oamenii nu ÎI înţeleg pe 
Dumnezeu; și chiar dacă gurile lor pot spune că ei cred în El, în esenţă, pe baza 
comportamentului lor, aceștia cred în ei înșiși, nu în Dumnezeu. Din experienţele Mele 
concrete, am văzut că Dumnezeu mărturisește despre Dumnezeul întrupat și, din afară, 
pare că oamenii au fost constrânși să recunoască mărturia lui Dumnezeu — abia se poate 
spune că ei cred că Duhul lui Dumnezeu este pe deplin fără greșeală. Totuși, Eu spun 
că oamenii nu cred în această persoană, cu atât mai puţin în Duhul lui Dumnezeu, ci în 
propriile lor sentimente. Făcând asta, nu cred doar în ei înșiși? E adevărat ce spun. Nu- 
i etichetez pe oameni, dar trebuie să clarific un singur lucru: faptul că oamenii au fost 
aduși în prezent, fie că sunt lămuriţi sau sunt confuzi, se datorează numai Duhului Sfânt. 
Nu este ceva ce oamenii pot controla. Acesta este un exemplu pentru ce am menţionat 
anterior, despre Duhul Sfânt care forțează credinţa oamenilor; acesta este modul în care 
lucrează Duhul Sfânt și este calea luată de Duhul Sfânt. Indiferent în cine cred, în esenţă, 
oamenii, Duhul Sfânt le dă cu forță un tip de sentiment, făcându-i să creadă în 
Dumnezeu în inimile lor. Nu așa crezi? Nu simţi că a ta credinţă în Dumnezeu este un 
lucru ciudat? Nu ţi se pare curios că nu poți scăpa de acest curent? Nu ai făcut niciun 
efort să te gândești la asta? Nu e cel mai mare dintre toate semnele și miracolele? Chiar 
dacă ai avut impulsul de a scăpa de multe ori, există întotdeauna o puternică forță vitală 
care te atrage și te face să eziți să te îndepărtezi. Și, de fiecare dată când te trezești în 
astfel de împrejurări, începi fără excepţie să plângi și să suspini, neștiind ce să faci în 
continuare. Unii dintre voi chiar încearcă să plece, dar când încerci să pleci, ţi se pare 
că ai un cuţit în inimă, ţi se pare că sufletul ţi-a fost scos de vreo fantomă pământeană, 
lăsându-ţi inima agitată și lipsită de pace. După asta, nu ai de ales decât să îţi aduni 
curajul și să te întorci la Dumnezeu... Nu ai avut experienţa asta? Nu am nicio îndoială 
că fraţii și surorile mai tinere, care își pot deschide inima, vor spune: „Da! Am trăit-o de 
atât de multe ori, încât mi se face rușine când mă gândesc la asta!” În viața Mea, 
întotdeauna sunt bucuros să Îmi tratez surorile și fraţii mai tineri ca pe apropiații Mei, 
deoarece în ei e atât de multă inocenţă — sunt atât de puri și de minunati. Sunt ca niște 
însoțitori de-ai Mei. De aceea caut întotdeauna șansa de a-i aduce pe toți apropiații Mei 
laolaltă ca să vorbim despre idealurile și planurile noastre. Fie ca voia lui Dumnezeu să 
se facă în noi astfel încât să fim toți rude, nedespărţiţi de nicio barieră sau distanţă. Să 
ne rugăm toţi lui Dumnezeu: „O, Dumnezeule! Dacă asta este voia Ta, Te implorăm să 
ne dai mediul potrivit, ca să putem împlini dorinţele din inimile noastre. Să ai milă de noi, 
care suntem tineri şi lipsiţi de rațiune, și să ne permiti să folosim forţa din inimile noastre!” 
Am încredere că asta e voia lui Dumnezeu, întrucât, cu mult timp în urmă, Eu M-am 

rugat lui Dumnezeu și am spus: „Tată! Pe pământ, strigăm către Tine fără încetare, 
dorindu-ne ca voia Ta să poată să se facă în curând pe pământ. Voi căuta voia Ta.Fă 
ceea ce vrei să faci și împlinește-Ți degrabă însărcinarea în Mine. Sunt chiar pregătit ca 
Tu să deschizi o nouă cale printre noi, dacă asta înseamnă că voia Ta se va împlini 
curând! Cer doar ca lucrarea Ta să se împlinească în curând și am încredere că nicio 
regulă nu o poate împiedica!” Astfel este lucrarea lui Dumnezeu astăzi; nu vezi calea pe 
care merge Duhul Sfânt? De fiecare dată când întâlnesc fraţi sau surori mai în vârstă, 
am un sentiment de asuprire de nedescris. Când îi întâlnesc, văd că ei duhnesc a 
societate; noţiunile lor religioase, experienţa lor de a se ocupa de lucruri, modul în care 
vorbesc, cuvintele pe care le folosesc și așa mai departe — toate sunt exasperante. Se 
presupune că sunt plini de „înţelepciune”. Întotdeauna stau cât mai departe de ei posibil, 
deoarece, personal, nu sunt dotat cu filosofii pentru viaţa în lume. De fiecare dată când 
întâlnesc oamenii aceștia, ei Mă epuizează, capul Mi se acoperă de transpiraţie; uneori, 
Mă simt atât de asuprit încât abia pot să respir. Deci, în acest moment primejdios, 
Dumnezeu Îmi oferă o minunată cale de scăpare. Poate asta e doar o înţelegere greșită 
de-a Mea. Îmi pasă doar de ce Îi este de folos lui Dumnezeu; să fac voia lui Dumnezeu 
este cel mai important lucru. Stau departe de acești oameni, dar, dacă Dumnezeu Îmi 
cere să îi întâlnesc, tot Mă supun. Nu c-ar fi detestabili, dar „înțelepciunea”, noţiunile și 
filosofiile lor de viaţă în lume sunt atât de respingătoare. Eu sunt acolo ca să duc la capăt 
însărcinarea dată de Dumnezeu, nu să aflu cum fac ei lucrurile. Îmi aduc aminte cum 
Dumnezeu Mi-a spus cândva: „Pe pământ, fă doar voia Tatălui Tău și du-l la bun sfârșit 
însărcinarea. Nimic altceva nu Te priveşte”. Gândul la asta Mă linişteşte puţin. Asta din 
cauză că treburile oamenilor Mi se par mereu atât de complicate; nu pot să le dau de 
cap și niciodată nu știu ce să fac. Prin urmare, acest lucru M-a tulburat de nenumărate 
ori și am urât omenirea; de ce trebuie oamenii să fie atât de complicati? De ce nu pot să 
fie simpli? De ce să se deranjeze să fie atât de isteţi? Când Eu întâlnesc oamenii, de 
cele mai multe ori, acest lucru se bazează pe însărcinarea pe care Mi-a dat-o 
Dumnezeu. E posibil să fi fost câteva ocazii când nu a fost așa, dar cine știe ce se 
ascunde în adâncul inimii Mele? 

De multe ori i-am sfătuit pe fraţii și surorile care sunt cu Mine să creadă în Dumnezeu 
cu inima, să nu se îngrijească de propriile interese, ci să fie atenţi la voia lui Dumnezeu. 
De multe ori am plâns de durere înaintea lui Dumnezeu: de ce nu se gândesc oamenii 
la voia lui Dumnezeu? Cu siguranţă lucrarea lui Dumnezeu nu poate să dispară pur și 
simplu fără urmă și fără motiv, nu-i așa? Nici nu ştiu de ce — asta aproape a devenit o 
ghicitoare în mintea Mea — de ce oamenii nu recunosc niciodată calea umblată de Duhul 
Sfânt și, totuși, se agaţă în continuare de relaţiile anormale pe care le au cu ceilalţi? Mă 
îngrețoșează să văd astfel de oameni. În loc să se uite la calea Duhului Sfânt, ei se 
concentrează la faptele omului. Ar putea Dumnezeu să fie mulţumit de asta? Lucrul 
acesta Mă întristează adesea. Aproape a devenit povara Mea — și-L tulbură și pe Duhul 
Sfânt. Nu simţi niciun reproș în inima ta? Fie ca Dumnezeu să deschidă ochii spiritelor 

noastre. De multe ori, Eu, care îi îndrum pe oameni să pătrundă în lucrarea lui 
Dumnezeu, M-am rugat înaintea lui Dumnezeu: „O, Tată! Îmi doresc ca voia Ta să fie 
esența, să-Ți caut voia și să fiu credincios însărcinării date de Tine, ca Tu să poți câștiga 
acest grup de oameni. Fie ca Tu să ne duci în tărâmul libertăţii, ca să Te putem atinge 
cu spiritele noastre, și să trezești sentimentele spirituale în inimile noastre!” Îmi doresc 
să se facă voia lui Dumnezeu, așa că Mă rog necontenit ca Duhul Lui să ne lumineze în 
continuare, ca să putem merge pe calea condusă de Duhul Sfânt — întrucât calea pe 
care merg Eu este calea Duhului Sfânt. Și cine altcineva ar putea merge pe calea 
aceasta în locul Meu? Asta Îmi îngreunează și mai mult povara. Mi se pare că am să 
cad, dar am credința că Dumnezeu nu Își va întârzia niciodată lucrarea. Poate că ne 
vom despărți doar imediat ce însărcinarea dată de El a fost dusă la bun sfârșit. Așadar, 
poate din cauza efectului pe care îl are Duhul lui Dumnezeu M-am simtit diferit 
întotdeauna. Este ca şi când ar exista o lucrare pe care Dumnezeu vrea să o facă, dar 
Eu tot nu pot să pricep care este. Totuși, cred că nimeni de pe pământ nu este mai bun 
decât apropiații Mei și am încredere că ei se vor ruga pentru Mine înaintea lui Dumnezeu, 
fapt pentru care sunt nespus de recunoscător. Vreau ca frații și surorile să spună 
împreună cu mine: „O, Dumnezeule! Fie ca voia Ta să se manifeste întru totul în noi, 
oamenii epocii de pe urmă, ca să putem fi binecuvântaţi cu viața spiritului și să vedem 
faptele Duhului lui Dumnezeu și să-l vedem adevăratul chip!” Odată ajunși în această 
etapă, vom trăi cu adevărat sub îndrumarea Duhului și doar atunci vom putea să privim 
adevăratul chip al lui Dumnezeu. Adică, oamenii vor putea înțelege adevărata 
semnificație a tuturor adevărurilor, nu înțelegând sau pricepând conform noțiunilor 
umane, ci potrivit luminării din voia Duhului lui Dumnezeu. Aceasta este în întregime 
lucrarea lui Dumnezeu Însuși, nu conţine nicio idee umană; este planul Lui de lucru 
pentru faptele pe care vrea să le clarifice pe pământ și este ultima parte a lucrării Lui pe 
pământ. Îţi dorești să te alături acestei lucrări? Vrei să faci parte din ea? Aspiri să fii 
desăvârșit de Duhul Sfânt și să împărtășești viaţa spiritului? 

Astăzi, esenţial este să coborâm mult dincolo de temelia noastră primară. Trebuie să 
aprofundăm mai mult adevărul, viziunile și viaţa — dar, mai întâi, trebuie să le amintesc 
fraţilor și surorilor că, pentru a intra în această etapă a lucrării, trebuie să renunți la 
noțiunile tale anterioare. Adică, trebuie să schimbi modul în care trăieşti, să faci planuri 
noi, să întorci o nouă pagină. Dacă încă te agăţi de ce era valoros pentru tine în trecut, 
Duhul Sfânt nu va putea să lucreze în tine, iar El abia va reuși să îţi susţină viaţa. Cei care 
nu urmăresc, nu intră sau nu plănuiesc vor fi întru totul abandonaţi de Duhul Sfânt — și, 
astfel, se spune că epoca i-a uitat. Sper că toți fraţii și surorile pot să-Mi înțeleagă inima 
și sper că mai mulţi „recruți noi” se vor ridica în picioare ca să coopereze cu Dumnezeu 
și să completeze împreună această lucrare. Am încredere că Dumnezeu ne va 
binecuvânta. Așadar, Eu cred și că Dumnezeu Îmi va oferi mult mai mulți apropiaţi, ca 
să pot umbla prin toate colțurile pământului și ca dragostea dintre noi să fie mai mare. 
Mai mult, cred că Dumnezeu Își va extinde Împărăţia datorită eforturilor noastre; Îmi 

doresc ca eforturile noastre să atingă niveluri fără precedent, permiţându-l lui Dumnezeu 
să câștige mai mulţi tineri. Vreau să ne petrecem mai mult timp rugându-ne pentru asta, 
vreau să ne rugăm neîncetat, astfel încât să ne petrecem întreaga viață înaintea lui 
Dumnezeu și să putem fi cât mai aproape de Dumnezeu. Să nu mai fie vreodată nimic 
între noi și să depunem cu toții acest jurământ înaintea lui Dumnezeu: Să lucrăm mai 
mult împreună! Să fim loiali până la sfârșit! Să nu ne despărțim niciodată și să fim 
întotdeauna împreună! Sper ca toți fraţii și toate surorile să facă această promisiune 
înaintea lui Dumnezeu, ca inimile noastre să nu se schimbe niciodată și hotărârea 
noastră să nu șovăie niciodată! De dragul voii lui Dumnezeu, spun din nou: Să lucrăm 
din greu! Să luptăm cu toată puterea! Dumnezeu ne va binecuvânta cu siguranţă! 


Calea... (6) 


Datorită lucrării lui Dumnezeu am ajuns în prezent și, astfel, suntem supraviețuitorii 
planului de gestionare (planul mântuirii) al lui Dumnezeu. Faptul că rămânem astăzi este 
o mare înălţare din partea lui Dumnezeu deoarece, conform planului Său, țara marelui 
balaur roșu ar trebui distrusă. Dar cred că probabil El a stabilit un alt plan sau dorește 
să săvârșească o altă parte a lucrării Lui, așa că nici măcar astăzi nu pot explica în mod 
clar acest lucru — este ca o ghicitoare fără răspuns. Dar, în general, acest grup al nostru 
a fost predestinat de Dumnezeu și cred în continuare că Dumnezeu are altă lucrare în 
noi. Fie ca toţi să ne rugăm stăruitor Cerului: „Să se facă voia Ta și fie să Te arăţi iarăși 
nouă și să nu Te ascunzi, ca să-i putem vedea mai clar gloria și chipul”. Simt constant 
că acea cale pe care ne îndrumă Dumnezeu nu este dreaptă, ci un drum șerpuit, plin de 
gropi; în plus, Dumnezeu spune că, cu cât mai pietroasă este calea, cu atât mai mult ne 
poate aceasta dezvălui inimile iubitoare. Totuși, niciunul dintre noi nu poate deschide o 
asemenea cale. În experiența Mea, am mers pe multe căi stâncoase și nesigure și am 
îndurat mari suferințe; uneori, am fost atât de îndurerat încât am vrut să strig, dar am 
mers pe această cale până astăzi. Cred că aceasta este calea deschisă de Dumnezeu, 
deci suport chinul tuturor suferințelor și merg mai departe. Căci asta a poruncit 
Dumnezeu, deci cine poate scăpa? Nu cer să primesc vreo binecuvântare; nu cer decât 
să pot fi în stare să merg pe calea pe care s-ar cuveni să merg, potrivit voii lui Dumnezeu. 
Nu caut să-i imit pe ceilalţi, mergând pe calea pe care merg ei; nu caut decât să Îmi pot 
împlini devotamentul de a merge pe calea menită Mie până la sfârșit. Nu cer ajutorul 
celorlalți; ca să fiu sincer, nici Eu nu pot ajuta pe nimeni. Se pare că sunt foarte sensibil 
în privința asta. Nu știu ce cred alţi oameni. Asta deoarece am crezut dintotdeauna că 
măsura în care trebuie să sufere un individ și distanța pe care trebuie să o parcurgă pe 
calea lui sunt rânduite de Dumnezeu și că nimeni nu poate ajuta cu adevărat pe 
altcineva. Unii dintre fraţii și surorile noastre zeloase ar putea spune că sunt lipsit de 
dragoste, dar asta e doar ce cred Eu. Oamenii merg pe căile lor bazându-se pe 

îndrumarea lui Dumnezeu, iar Eu am încredere că majoritatea fraţilor și surorilor Mele 
Îmi vor înţelege inima. Sper și că Dumnezeu ne înzestrează cu și mai multă luminare în 
această privinţă, astfel încât dragostea noastră să poată deveni mai pură și prietenia 
noastră mai prețioasă. Să nu fim confuzi în privinţa acestui subiect, ci doar să dobândim 
o mai mare claritate, ca relaţiile interpersonale să poată fi clădite pe fundamentul 
conducerii lui Dumnezeu. 

Dumnezeu a lucrat în China continentală câţiva ani și a plătit un mare preţ în toți 
oamenii ca să ne aducă, în sfârşit, unde suntem azi. Cred că pentru a îndruma pe cineva 
pe calea cea bună, această lucrare trebuie să înceapă de unde fiecare este cel mai slab; 
doar atunci pot ei să depășească primul obstacol și să meargă mai departe. Nu este mai 
bine așa? Poporul chinez, corupt de mii de ani, a supravieţuit până astăzi tuturor felurilor 
de „virusuri” care au avansat fără încetare, răspândindu-se peste tot ca molima; este 
suficient să vedem câţi „microbi” sălășluiesc în oameni doar uitându-ne la relaţiile lor. 
Lui Dumnezeu Îi este extrem de dificil să-Și dezvolte lucrarea într-o zonă închisă atât de 
ermetic și contaminată de virusuri. Personalităţile și obiceiurile oamenilor, felul în care 
fac lucrurile, tot ce exprimă în viețile și relaţiile lor — sunt toate zdrenţuite, până în punctul 
în care toată cunoașterea umană și toate culturile au fost condamnate la moarte de 
Dumnezeu. Ca să nu mai mențţionez diversele experienţe pe care le-au învăţat de la 
familiile lor și societate — toate acestea au fost condamnate în ochii lui Dumnezeu. Asta 
din cauză că aceia care locuiesc pe acest tărâm au consumat prea multe virusuri. Pentru 
ei, parcă lucrurile sunt la fel ca întotdeauna și nu se gândesc la asta. Așadar, cu cât mai 
corupți sunt oamenii într-un loc, cu atât mai anormale sunt relaţiile lor interpersonale. 
Relaţiile oamenilor sunt pline de intrigi, ei complotează unul împotriva celuilalt și se 
măcelăresc de parcă ar fi într-o citadelă a demonilor canibali. Într-un asemenea loc plin 
de groază, unde fantomele aleargă nestăpânite, este foarte dificil să săvârșești lucrarea 
lui Dumnezeu. Mă rog fără încetare lui Dumnezeu când trebuie să întâlnesc oameni, 
deoarece sunt îngrozit să îi întâlnesc și profund temător că le voi ofensa „demnitatea” 
cu firea Mea. În inima Mea, Mă tem întotdeauna că aceste spirite necurate vor acţiona 
nesăbuit, așa că Mă rog mereu lui Dumnezeu să Mă protejeze. Toate tipurile de relații 
anormale sunt evidente în mijlocul nostru și, văzând toate acestea, în inima Mea există 
ură, deoarece între ei, oamenii sunt mereu ocupați cu „treburi” omenești și nu se 
gândesc deloc la Dumnezeu. Le disprețuiesc comportamentul până în măduva oaselor. 
În oamenii din China continentală nu se pot vedea decât firile corupte satanice, deci, în 
lucrarea lui Dumnezeu asupra acestor oameni, este aproape imposibil să găsești ceva 
de valoare înlăuntrul lor; toată lucrarea este săvârșită de Duhul Sfânt și doar Duhul Sfânt 
îi mișcă mai mult pe oameni și lucrează în ei. Este aproape imposibil să-i folosești pe 
acei oameni; adică, lucrarea Duhului Sfânt de a-i mișca pe oameni cu cooperarea 
acestora nu se poate realiza. Duhul Sfânt lucrează cu perseverenţă ca să-i mişte pe 
oameni, dar, chiar și așa, oamenii rămân amorțiți și insensibili și habar nu au ce anume 
face Dumnezeu. Așadar, lucrarea lui Dumnezeu în China continentală poate fi 

comparată cu lucrarea Lui de a crea cerul și pământul. El face toți oamenii să se nască 
din nou și schimbă totul la ei, întrucât înlăuntrul lor nu e nimic de valoare. Este atât de 
sfâșietor. Adesea Mă rog întristat pentru acești oameni: „Dumnezeule, fie ca marea Ta 
putere să se dezvăluie în acești oameni, astfel încât Duhul Tău să îi poată mișca mai 
mult și ca acești suferinzi amorțiţi și neghiobi să poată fi treziţi, să nu mai fie letargici din 
cauza somnului, și să vadă ziua slavei Tale”. Să ne rugăm toţi înaintea lui Dumnezeu și 
să spunem: O, Dumnezeule! Să Te înduri din nou și să ai grijă de noi ca inimile noastre 
să se îndrepte întru totul spre Tine și să putem scăpa din acest ținut murdar, să ne 
ridicăm în picioare și să săvârșim ce ne-ai încredinţat. Sper ca Dumnezeu să ne poată 
mișca din nou ca să-l putem dobândi luminarea și sper ca El să aibă milă de noi pentru 
ca inimile noastre să se poată întoarce treptat la EI, iar El să ne poată câștiga. Aceasta 
e dorința pe care o împărtășim cu toții. 

Calea pe care mergem este întru totul rânduită de Dumnezeu. Pe scurt, cred că voi 
merge cu siguranţă pe această cale până la capăt, deoarece Dumnezeu Îmi zâmbește 
mereu și este ca și când aș fi mereu îndrumat de mâna Lui. Astfel, inima Mea nu este 
întinată de nimic altceva și, prin urmare, Mă gândesc mereu la lucrarea lui Dumnezeu. 
Împlinesc tot ce Îmi încredințează Dumnezeu cu toată puterea și dedicarea Mea și nu 
Mă amestec niciodată în sarcinile care nu-Mi sunt date, și nici nu Mă amestec în ce fac 
ceilalți — deoarece cred că fiecare persoană trebuie să meargă pe propria cale și să nu- 
i deranjeze pe ceilalţi. Așa văd Eu lucrurile. Poate asta se întâmplă din cauza propriei 
Mele personalităţi, dar sper că fraţii și surorile Mele Mă înţeleg și Mă iartă, deoarece nu 
îndrăznesc niciodată să Mă opun decretelor Tatălui Meu. Nu îndrăznesc să sfidez voia 
Cerului. Ai uitat că „voia Cerului nu poate fi sfidată”? E posibil ca unii oameni să Mă 
creadă egocentric, dar cred că am venit în special ca să îndeplinesc o parte din lucrarea 
de gestionare a lui Dumnezeu. Nu am venit ca să Mă implic în relaţii interpersonale; nu 
voi învăţa niciodată cum să Mă înţeleg bine cu ceilalţi. Totuși, în însărcinarea lui 
Dumnezeu, am îndrumarea Lui, și am credința și perseverenţa de a lucra până voi 
încheia această lucrarea. Poate că sunt prea „egocentric”, dar sper că toată lumea va 
încerca să simtă dragostea altruistă și dreaptă a lui Dumnezeu și că va încerca să 
coopereze cu El. Nu aștepia cea de-a doua venire a măreției lui Dumnezeu; nu-i de folos 
pentru nimeni. Întotdeauna cred că ar trebui să ne gândim la asta: „Trebuie să facem tot 
posibilul ca să împlinim ce se cuvine pentru a-L mulțumi pe Dumnezeu. Însărcinarea 
dată de Dumnezeu fiecăruia dintre noi este diferită; cum ar trebui să o împlinim?” Trebuie 
doar să înţelegi pe ce cale mergi — este esenţial ca lucrul acesta să-ţi fie clar. De vreme 
ce toţi vă doriţi să Îl mulţumiţi pe Dumnezeu, de ce nu | te predai Lui? Prima dată când 
M-am rugat la Dumnezeu, l-am oferit inima Mea în întregime. Oamenii din jurul Meu — 
părinţii surorile, fraţii și colegii — pe toți i-am înghesuit într-un ungher al minții prin 
hotărârea Mea; era ca și când n-ar fi existat deloc pentru Mine. Căci mintea Mea era 
întotdeauna la Dumnezeu, la cuvintele Lui sau la înţelepciunea Sa; aceste lucruri erau 
întotdeauna în inima Mea și ocupau locul cel mai de preţ în inima mea. Astfel, pentru 

oamenii care sunt plini de filosofii de viaţă, Eu sunt cineva care are sânge rece și este 
lipsit de emoţii. Inimile lor sunt îndurerate de felul în care Mă port, de felul în care fac 
lucrurile, de fiecare mișcare a Mea. Ei Îmi aruncă priviri ciudate, ca și când persoana 
care sunt ar fi vreo ghicitoare fără răspuns. În mintea lor, măsoară în secret persoana 
care sunt, neștiind ce urmează să fac. Cum ar putea orice ar face ei să-Mi stea în cale? 
Poate că sunt invidioși sau dezgustați sau batjocoritori; nepăsător, parcă Mă rog tot 
timpul înaintea lui Dumnezeu cu multă sete și înfometare, ca și când în aceeași lume 
am fi doar Eu și El, și nimeni altcineva. Forţele lumii exterioare se îngrămădesc mereu 
în jurul Meu — dar și sentimentul că sunt mișcat de Dumnezeu se ridică în Mine. Prins în 
dilema asta, M-am plecat înaintea lui Dumnezeu: „O, Dumnezeule! Cum aș putea fi 
potrivnic voii Tale? Ochii Tăi Mă văd onorabil, ca aurul curat, și, totuși, nu pot scăpa de 
forțele întunericului. Voi suferi pentru Tine toată viaţa, voi face din lucrarea Ta ocupaţia 
vieţii Mele și Te implor să Îmi dai un loc potrivit de odihnă ca să Mă dedic Ție. O, 
Dumnezeule! Vreau să Mă ofer Ție. Tu cunoşti bine slăbiciunile omului, deci de ce Te 
ascunzi de Mine?” Chiar atunci, M-am simţit de parcă aș fi fost un crin de munte, al cărui 
parfum s-a întețit în briză, necunoscut tuturor. Totuși, cerul a plâns, iar inima Mea a plâns 
în continuare; Mi se părea că durerea din inima Mea era și mai mare. Toate forțele și 
presiunea agresivă a omului — erau ca un tunet într-o zi senină. Cine putea să-Mi 
înțeleagă inima? Şi astfel am venit din nou înaintea lui Dumnezeu și am spus: „O, 
Dumnezeule! Nu există nicio cale să Îţi faci lucrarea în tărâmul acesta al murdăriei? De 
ce ceilalți nu pot fi atenţi la inima Ta într-un mediu comod și încurajator care este lipsit 
de persecuție? Vreau să Îmi întind aripile și, totuși, de ce este atât de greu să zbor? Nu 
ești de acord?” Zile în șir am plâns din cauza asta și, totuși, întotdeauna am avut 
încredere că Dumnezeu avea să-Mi aline inima îndurerată. Nimeni nu Mi-a înţeles 
vreodată neliniștea. Probabil este o percepţie directă de la Dumnezeu -— dintotdeauna 
am avut în Mine o flacără pentru lucrarea Lui, și abia am avut timp să respir. Chiar și 
astăzi, încă Mă rog și spun: „O, Dumnezeule! Dacă este voia Ta, fie ca Tu să Mă îndrumi 
să fac o lucrare și mai măreaţă a Ta, astfel încât să se poată răspândi prin univers și să 
se poată deschide tuturor naţiunilor și confesiunilor, ca să Mi se liniștească puţin inima 
și să pot trăi pentru Tine într-un loc de odihnă și să pot lucra pentru Tine fără întrerupere 
și să Te pot servi, cu inima împăcată, toată viața Mea”. Asta e dorinţa inimii Mele. Poate 
fraţii și surorile vor spune că sunt arogant și încrezut; și Eu recunosc lucrul acesta, 
deoarece este adevărat — tinerii sunt pur și simplu aroganțţi. Astfel o spun exact cum 
este, fără să contrazic faptele. În Mine poți vedea toate trăsăturile de personalitate ale 
unei persoane tinere, dar poti vedea și prin ce Mă deosebesc de ceilalţi tineri: prin calmul 
și liniștea Mea. Nu transform lucrul acesta într-un subiect de discuţie; cred că Dumnezeu 
Mă cunoaște mai bine decât Mă cunosc Eu. Acestea sunt cuvinte din inima Mea și sper 
că fraţii și surorile nu se vor simţi ofensate. Să vorbim despre cuvintele din inimile 
noastre, să ne uităm la ce urmărește fiecare dintre noi, să ne comparăm inimile iubitoare 
de Dumnezeu, să ascultăm cuvintele pe care | le șoptim lui Dumnezeu, să cântăm cele 

mai frumoase cântece în inimile noastre și să dăm glas mândriei din inimi astfel încât 
vieţile noastre să devină mai frumoase. Uitaţi trecutul și priviţi spre viitor. Dumnezeu va 
deschide o cale pentru noi! 


Calea... (7) 


În experiențele noastre practice, vedem că sunt multe momente în care Dumnezeu 
ne-a deschis personal o cale, astfel încât cărarea de sub picioarele noastre să poată fi 
mai fermă și mai reală. Căci aceasta e calea pe care Dumnezeu ne-a deschis-o din timpuri 
străvechi și care i-a fost transmisă generaţiei noastre după zeci de mii de ani. Astfel, am 
pășit pe calea înaintaşilor noștri, care nu au parcurs-o până la sfârșit. Am fost aleşi de 
Dumnezeu ca să parcurgem ultima parte a acesteia. Și astfel, această cale a fost special 
pregătită pentru noi de Dumnezeu și, fie că suntem binecuvântaţi, că suntem chinuiti de 
nenorociri, nimeni altcineva nu o poate parcurge. Permiteţi-Mi să adaug propria 
perspectivă asupra acestui lucru: nu te gândi să încerci să fugi în altă parte sau să găsești 
altă cale și nu râvni la statut, nici nu încerca să îţi întemeiezi propria împărăție — toate 
acestea sunt fantezii. E posibil să ai niște idei preconcepute despre cuvintele Mele, caz 
în care îți sugerez să nu mai fii atât de confuz. Mai bine ar fi să te gândești mai mult la 
asta; nu încerca să fii isteț și nu confunda binele cu răul. Vei regreta după ce planul lui 
Dumnezeu se va împlini. Ceea ce spun este că, atunci când Împărăţia lui Dumnezeu va 
veni, popoarele pământului vor fi sfărâmate în bucăţi. Atunci vei vedea că și planurile 
tale au fost anulate și că aceia care sunt mustrati vor fi striviţi și, prin asta, Dumnezeu 
Își va manifesta firea pe deplin. Cred că, de vreme ce aceste lucruri Îmi sunt atât de 
clare, ar trebui să ţi le spun, ca să nu Mă condamni după aceea. Faptul că am putut 
merge pe această cale până astăzi a fost rânduit de Dumnezeu, deci să nu te crezi 
special, nici ghinionist — nimeni nu poate face presupuneri în privinţa lucrării actuale a 
lui Dumnezeu, ca nu cumva să fie distrus. Am fost luminat de lucrarea lui Dumnezeu: 
indiferent de situaţie, Dumnezeu va face complet acest grup de oameni, lucrarea Lui nu 
se va mai schimba niciodată, iar El va duce grupul acesta de oameni spre finalul căii și- 
Și va încheia lucrarea pe pământ. Toţi ar trebui să înţelegem lucrul acesta. Celor mai 
mulți oameni le place să „privească înainte”, iar poftele lor nu cunosc limite. Niciunul 
dintre ei nu înțelege voia urgentă a lui Dumnezeu de astăzi și, astfel, toţi se gândesc să 
scape. Sunt ca acei cai fugiţi care vor doar să cutreiere prin sălbăticie; puţini îşi doresc 
să se stabilească în ţara bună a Canaanului ca să caute calea vieții umane. Odată intraţi 
în ţinutul în care curge lapte și miere, dacă oamenilor nu le place, ce altceva mai vor? 
Adevărul este că, dincolo de ţara bună a Canaanului nu e decât sălbăticie. Nici măcar 
după ce oamenii intră în locul de odihnă, nu reușesc să își îndeplinească datoria; oare 
nu sunt ei doar niște târfe? Dacă pierzi ocazia de a fi desăvârșit de Dumnezeu aici, vei 
regreta tot restul zilelor tale, remușcarea ta va fi infinită. Vei fi ca Moise, care a privit ţara 

Canaanului, dar nu s-a putut bucura de ea, cu pumnii încleștaţi, moartea fiindu-i plină de 
regrete — nu crezi că este rușinos? Nu ţi se pare jenant să fii luat în râs de alții? Eşti 
dispus să fii umilit de alţii? Nu vrei să te descurci bine? Nu vrei să fii o persoană onorabilă 
și integră care este desăvârșită de Dumnezeu? Chiar nu aspiri la nimic? Nu ești dispus 
să mergi pe celelalte căi; nu-ţi dorești nici să mergi pe calea pe care ţi-a rânduit-o 
Dumnezeu? Îndrăznești să te împotrivești voii Cerului? Indiferent cât de grozavă este 
„priceperea” ta, chiar poţi să ofensezi Cerul? Cred că mai bine am încerca să ne 
cunoaștem cum se cuvine pe noi înșine. Un cuvânt de la Dumnezeu poate schimba cerul 
și pământul, deci ce înseamnă o persoană mică și sfrijită în ochii Lui? 

Din experienţele Mele, am văzut că, cu cât mai mult te împotrivești lui Dumnezeu, 
cu atât mai mult Dumnezeu îţi va arăta firea Lui maiestuoasă și cu atât mai severă va fi 
mustrarea pe care ţi-o „servește; cu cât mai mult vei asculta de El, cu atât mai mult te 
va iubi și proteja. Firea lui Dumnezeu este ca un instrument de pedeapsă: dacă asculti, 
vei fi în siguranţă și sănătos; când nu asculţi — când încerci întotdeauna să te dai în 
spectacol și să faci farse — firea lui Dumnezeu se schimbă imediat. El este ca soarele 
într-o zi înnorată, Se va ascunde de tine și îţi va arăta mânia Lui. Așadar, și firea Lui este 
ca vremea în iunie, când cerul este senin câţiva kilometri împrejur și valurile sunt doar o 
unduire pe suprafața apei, până când curentul devine brusc mai rapid și apa se 
transformă într-un vârtej învolburat. Îndrăznești să fii atât de nesăbuit în faţa unei astfel 
de firi a lui Dumnezeu? În experienţele voastre, majoritatea dintre voi, fraţi și surori, aţi 
văzut că, atunci când Duhul Sfânt lucrează la lumina zilei, sunteţi plin de speranţă — dar, 
apoi, din senin, Duhul lui Dumnezeu te uită brusc, iar tu ești atât de chinuit încât nu dormi 
noaptea, căutând direcția în care a dispărut Duhul Lui. Indiferent ce faci, nu poţi afla 
unde a plecat Duhul Lui — dar, apoi, din senin, El îţi apare din nou, iar tu ești la fel de 
extaziat ca atunci când deodată Petru L-a văzut din nou pe Domnul lui Isus, atât de 
extaziat încât aproape că strigi. Chiar ai uitat asta, după ce ai trăit-o de atât de multe 
ori? Domnul Isus Hristos, care S-a întrupat, care a fost crucificat, iar apoi a înviat și S-a 
înălțat la cer, îţi este întotdeauna ascuns o vreme, iar apoi ţi Se arată o vreme. El ţi Se 
dezvăluie datorită dreptăţii tale și Se înfurie și pleacă de la tine din cauza păcatelor tale, 
așadar, de ce nu I te rogi mai mult? Nu știai că după Rusalii, Domnul Isus Hristos are o 
altă însărcinare pe pământ? Nu știi decât că Domnul Isus Hristos S-a întrupat, a venit 
pe pământ și a fost crucificat. Niciodată nu ţi-ai dat seama că Isus în care credeai înainte 
Și-a încredinţat demult lucrarea altcuiva și că aceea s-a încheiat cu mult timp în urmă, 
deci Duhul Domnului Isus Hristos a venit din nou pe pământ în trup ca să săvârșească 
o altă parte a lucrării Sale. Aș vrea să adaug ceva aici — în ciuda faptului că sunteţi acum 
în acest curent, îndrăznesc să spun că unii dintre voi cred că această persoană este 
Cea oferită vouă de Domnul Isus Hristos. Voi știți doar să vă bucuraţi de El; nu 
recunoașteți că Duhul lui Dumnezeu a venit din nou pe pământ și nu recunoașteţi că 
Dumnezeul de astăzi este Acel Isus Hristos din urmă cu mii de ani. Și, astfel, spun că 
voi toţi mergeţi cu ochii închiși — acceptați pur și simplu locul în care ajungeţi — și nu 

sunteţi deloc serioși în privința aceasta. Astfel, voi credeți în Isus cu vorba, dar îndrăzniți 
să vă împotriviţi ostentativ Celui Căruia Dumnezeu Îi este martor astăzi. Nu sunteti 
nesăbuiţi? Dumnezeului de astăzi nu Îi pasă de greșelile tale, El nu te condamnă. Spui 
că tu crezi în Isus, așadar, ar putea Domnul tău Isus Hristos să te lase în pace? Crezi 
că Dumnezeu este vreun loc în care să-ţi descarci nervii, să minţi și să înșeli? Când 
Domnul Isus Hristos ţi Se va dezvălui din nou, va hotărî de ești drept sau rău în funcţie 
de cum te porți acum. Majoritatea oamenilor ajung să aibă noţiuni despre ceea ce Eu 
numesc „fraţii și surorile Mele” și să creadă că metodele de lucru ale lui Dumnezeu se 
vor schimba. Oamenii aceștia nu caută moartea? Poate Dumnezeu să îi fie martor 
Satanei ca Dumnezeu Însuși? Astfel, nu cumva Îl condamni pe Dumnezeu? Crezi că 
oricine poate deveni Dumnezeu Însuși? Dacă ai ști cu adevărat, atunci nu ai avea astfel 
de noţiuni. În Biblie este următorul pasaj: Toate lucrurile sunt pentru El și toate lucrurile 
sunt de la El. El va aduce glorie multor fii și El este Căpitanul nostru. [...] Astfel, nu Se 
rușinează să ne numească fraţi. S-ar putea să spui cu ușurință aceste cuvinte pe de 
rost, dar, de fapt, nu înţelegi ce înseamnă. Nu crezi în Dumnezeu cu ochii închiși? 
Cred că generaţia noastră este binecuvântată să poată merge pe calea neterminată 
de generațiile anterioare și să privească reapariția Dumnezeului de acum câteva mii de 
ani — un Dumnezeu care este printre noi și abundă în toate lucrurile. Niciodată n-ai fi 
putut să-ţi imaginezi că vei merge pe această cale — e ceva ce poţi să faci? Calea 
aceasta este condusă direct de Duhul Sfânt, este condusă de Duhul intensificat de șapte 
ori al Domnului Isus Hristos și este calea care ţi-a fost deschisă de Dumnezeul de astăzi. 
Nici măcar în cele mai fantastice vise nu ţi-ai fi putut imagina că Isus Cel de acum câteva 
mii de ani Se va arăta din nou în faţa ta. Nu te simţi mulțumit? Cine poate veni înaintea 
lui Dumnezeu? Adesea Mă rog ca grupul nostru să primească binecuvântări mai mari 
de la Dumnezeu, ca noi să putem fi favorizați de Dumnezeu și câștigați de El, dar au 
fost și nenumărate ocazii când am vărsat lacrimi amare pentru noi, cerând ca Dumnezeu 
să ne lumineze, astfel încât să putem vedea dezvăluiri mai măreţe. Când văd oameni 
care constant încearcă să Îl păcălească pe Dumnezeu și nu aspiră niciodată la nimic 
sau care se gândesc numai la trup sau se luptă pentru interese și reputaţie ca să devină 
centrul atenţiei, cum aș putea să nu simt o mare durere în inima Mea? Cum pot fi oamenii 
atât de nesăbuiţi? Lucrarea Mea chiar nu a avut niciun efect? Dacă odraslele tale ar fi 
rebele și lipsite de sentimente filiale față de tine, dacă le-ar lipsi conștiința, dacă le-ar 
păsa numai de ele și nu s-ar gândi gândesc deloc la sentimentele tale și te-ar da afară 
din casă după ce cresc, atunci cum te-ai simţi? Pe obraji nu ţi-ar curge lacrimi când ţi-ai 
aminti de sângele, sudoarea și sacrificiile pe care le-ai dedicat creșterii lor? Astfel M-am 
rugat de nenumărate ori lui Dumnezeu și am spus: „Dumnezeule! Doar Tu știi dacă duc 
o povară pentru lucrarea Ta. Unde acţiunile Mele nu sunt conform voii Tale, Mă 
pedepsești, Mă desăvârșești și Mă faci conștient. Singura Mea rugăminte la Tine este 
să-i mişti mai mult pe acești oameni, ca să poţi obține slavă curând, iar ei să poată fi 
câștigați de Tine, astfel încât lucrarea Ta să-Ți poată atinge voia, iar planul Tău să se 

poată împlini mai devreme”. Dumnezeu nu vrea să-i cucerească pe oameni prin 
mustrare, nu vrea să-i împingă întotdeauna de la spate. El vrea ca oamenii să se supună 
cuvintelor Lui și să lucreze într-un mod disciplinat și, prin asta, să facă voia Lui. Dar 
oamenii nu au nicio rușine și se răzvrătesc constant împotriva Lui. Cred că este mai bine 
pentru noi să găsim cea mai simplă cale de a-L mulțumi, adică să ne supunem tuturor 
rânduielilor Lui. Dacă poţi cu adevărat să obţii asta, vei fi desăvârșit. Nu este un lucru 
ușor și vesel? Mergi calea pe care ar trebui să mergi; nu lua în seamă ce spun ceilalți și 
nu gândi prea mult. Sunt viitorul și soarta ta în propriile tale mâini? Încerci mereu să 
scapi, dorindu-ţi să alegi calea lumească — dar de ce nu poţi scăpa? De ce mulţi ani eziţi 
la răscruce, iar apoi ajungi să alegi din nou această cale? După ce ai rătăcit mulţi ani, 
de ce te-ai întors acum la casa aceasta, fără să vrei? Depinde de tine? Pentru cei din 
curentul acesta, dacă nu Mă credeți, atunci ascultați: dacă plănuiești să pleci, vezi dacă 
te lasă Dumnezeu, vezi cum te mișcă Duhul Sfânt — experimentează personal. Ca să fiu 
sincer, chiar dacă înduri nenorociri, trebuie să le suporţi în acest curent, iar dacă există 
suferinţă, trebuie să suferi aici, azi; nu te poţi duce în altă parte. Îţi este clar? Unde te-ai 
duce? Acesta este decretul administrativ al lui Dumnezeu. Crezi că faptul că Dumnezeu 
a ales acest grup de oameni nu are nicio semnificaţie? În lucrarea Lui de astăzi, 
Dumnezeu nu Se înfurie ușor — dar, dacă oamenii încearcă să Îi perturbe planul, chipul 
| se schimbă imediat, devenind din luminos, întunecat. Așadar, te sfătuiesc să te liniștești 
și să te supui planurilor lui Dumnezeu și să Îi permiţi să te facă complet. Doar oamenii 
care fac lucrul acesta sunt inteligenți. 


Calea... (8) 


Nu a trecut doar o zi sau două de când Dumnezeu a venit pe pământ să 
interacţioneze cu oamenii și să locuiască cu ei. Poate că, în tot acest timp, oamenii 
dobândesc o bună cunoaștere de Dumnezeu și poate dobândesc nu doar câteva 
revelații despre slujirea lui Dumnezeu și capătă o experienţă vastă în credinţa lor în 
Dumnezeu. Indiferent de caz, oamenii înțeleg mai mult sau mai putin firea lui Dumnezeu 
şi își și exprimă propriile firi în nenumărate feluri. După cum văd Eu lucrurile, diversele 
manifestări ale oamenilor sunt suficiente pentru a fi folosite de Dumnezeu ca specimene, 
iar activităţile lor mentale sunt destule pentru a fi folosite de El ca punct de referinţă. 
Acesta ar putea fi un aspect al cooperării dintre om și Dumnezeu, unul de care omul nu 
este conștient, făcând această reprezentaţie regizată de Dumnezeu foarte plină de viață 
și veridică. Spun aceste lucruri fraţilor și surorilor Mele ca director al acestei drame — 
fiecare dintre noi putem vorbi gândurilor și sentimentelor noastre după ce ne jucăm rolul 
și putem discuta despre cum am experimentat viața în cadrul acestei drame. Am putea 
avea la fel de bine un gen de simpozion cu totul nou în care să ne deschidem inimile și 
să vorbim despre cum am jucat și să vedem cum călăuzește Dumnezeu fiecare individ 

așa încât la următoarea reprezentaţie să dăm dovadă de un talent mai rafinat și fiecare 
să ne jucăm rolul cât mai bine cu putinţă și să nu-L dezamăgim pe Dumnezeu. Sper că 
fraţii și surorile Mele vor lua acest lucru în serios. Nimeni nu ar trebui să-l trateze cu 
ușurință pentru că a juca bine un rol nu este ceva ce se poate face într-o zi sau două; e 
nevoie ca noi să experimentăm viața, să ne adâncim în vieţile noastre reale timp 
îndelungat și să experimentăm diferite tipuri de viaţă. Doar atunci ne putem urca pe 
scenă. Sunt plin de speranţă pentru fraţii Mei și surorile Mele. Am încredere că nu veți 
deveni abătuţi sau descurajaţi și că, indiferent ce face Dumnezeu, veţi fi ca un vas de 
foc: niciodată căldicei și îndârjiţi până la sfârșit, până când lucrarea lui Dumnezeu este 
dezvăluită în întregime și până când drama regizată de Dumnezeu ajunge la concluzia 
finală. Nu vă cer nimic altceva; sper că veţi îndura, că nu veți fi nerăbdători după 
rezultate, că veţi coopera cu Mine pentru ca astfel lucrarea pe care Eu ar trebui să o fac 
să fie făcută bine și că nimeni nu va cauza întreruperi sau perturbări. Când această parte 
din lucrare este încheiată, Dumnezeu vă va descoperi toate lucrurile. După ce lucrarea 
Mea se va încheia, voi duce meritele voastre înaintea lui Dumnezeu pentru a-l da 
socoteală. Nu-i mai bine așa? Să ne ajutăm unii pe alţii să ne atingem scopurile 
personale — nu este aceasta o soluţie perfectă pentru fiecare? Acum e un moment dificil, 
unul care vă cere să plătiţi un preţ. Deoarece Eu sunt directorul acum, sper că lucrul 
acesta nu supără pe niciunul dintre voi. Aceasta este lucrarea pe care o fac. Poate că, 
într-o zi, voi trece la o „echipă de lucru” mai potrivită și nu vă voi mai îngreuna situaţia. 
Vă voi arăta orice doriţi să vedeţi și vă voi oferi tot ceea ce doriți să auziţi. Dar nu acum. 
Lucrarea de astăzi este aceasta, iar Eu nu pot să vă dau mână liberă și să vă permit să 
faceți orice doriţi. Asta Mi-ar îngreuna lucrarea; sincer să fiu, nu ar aduce nicio roadă și 
nu v-ar fi de niciun folos. Așadar, astăzi, trebuie să înduraţi „nedreptatea”. Când va veni 
ziua și această etapă din lucrarea Mea se va termina, voi fi liber, nu voi purta o povară 
atât de grea și voi consimţi la orice Îmi cereți; atâta vreme cât vă este de folos în viață, 
vă voi împlini cerințele. Astăzi, Mi-am asumat o responsabilitate foarte mare. Nu Mă pot 
împotrivi poruncilor lui Dumnezeu Tatăl și nu pot perturba planurile pentru lucrarea Mea. 
Nu Îmi pot rezolva chestiunile personale prin intermediul chestiunilor ce ţin de lucrare — 
și sper ca toţi să Mă puteţi înţelege și să Mă puteţi ierta, pentru că tot ceea ce fac este 
potrivit dorințelor lui Dumnezeu Tatăl; fac tot ceea ce El Îmi cere, indiferent ce vrea, și 
nu aș vrea să-l provoc mânia sau furia. Nu fac decât ceea ce trebuie să fac. Astfel, în 
numele lui Dumnezeu Tatăl, vă sfătuiesc să mai înduraţi puţin timp. Nimeni nu trebuie 
să se îngrijoreze. După ce termin ceea ce trebuie să fac, puteţi face tot ce doriți și puteți 
vedea tot ce vă place — dar Eu trebuie să închei lucrarea pe care o am de făcut. 

Se cer de la noi credinţă și dragoste extreme în această etapă a lucrării. S-ar putea 
să ne împiedicăm din cea mai mică neatentie, căci această etapă a lucrării e diferită de 
toate cele de dinainte: ceea ce desăvârșește Dumnezeu e credința omului, care este 
atât invizibilă, cât și intangibilă. Ceea ce face Dumnezeu este să convertească cuvintele 
la credinţă, la dragoste și la viață. Oamenii trebuie să ajungă într-un punct în care vor fi 

îndurat sute de rafinări și în care au o credință mai mare decât cea lui lov. Ei trebuie să 
îndure suferinţe incredibile și tot felul de torturi fără a-L părăsi vreodată pe Dumnezeu. 
Când sunt ascultători până la moarte și au credință mare în Dumnezeu, atunci această 
etapă a lucrării lui Dumnezeu este completă. Aceasta este lucrarea pe care am acceptat- 
o, așa că sper că fraţii și surorile Mele pot să-Mi înțeleagă situaţia și să nu Îmi ceară 
nimic altceva. Aceasta este cerința lui Dumnezeu Tatăl de la Mine și nu pot scăpa de 
această realitate; trebuie să fac lucrarea pe care ar trebui să o fac. Sper doar să nu 
apelaţi la argumente forțate și logică pervertită, să fiți mai intuitivi și să nu vedeți 
chestiunile prea simplist. Gândirea voastră este prea copilărească, prea naivă. Lucrarea 
lui Dumnezeu nu este atât de simplă precum vă puteţi imagina, El nu face pur și simplu 
orice dorește; dacă ar fi așa, planul Lui ar fi distrus. Nu sunteţi de acord? Eu fac lucrarea 
lui Dumnezeu. Nu fac doar niște lucrări întâmplătoare pentru oameni, nu fac orice vreau 
să fac și nu decid pe cont propriu dacă să fac ceva sau nu. Lucrurile nu sunt atât de 
simple astăzi. Am fost trimis de Tatăl să fiu director — credeţi că Eu am aranjat astfel 
lucrurile și am ales singur asta? Ideile omului sunt adeseori înclinate să întrerupă 
lucrarea lui Dumnezeu și de aceea, după ce lucrez o perioadă de timp, sunt multe cereri 
din partea oamenilor pe care nu pot să le îndeplinesc și oamenii își schimbă părerea 
despre Mine. Toţi ar trebui să înțelegeţi clar aceste idei ale voastre; nu am de gând să 
le pomenesc pe fiecare în parte, pot doar să explic lucrarea pe care o fac. Sentimentele 
Mele nu sunt rănite deloc din această cauză. Odată ce aţi înțeles acest fapt, puteţi vedea 
lucrurile după cum doriţi. Nu voi obiecta în niciun fel deoarece așa lucrează Dumnezeu; 
nu sunt obligat să explic totul. Am venit doar să săvârșesc lucrarea cuvintelor, să lucrez 
și să permit acestei drame să se desfășoare potrivit îndrumării cuvintelor. Nu sunt nevoit 
să vorbesc despre nimic altceva, și nici nu aş putea să fac altceva. Am explicat tot ce 
am avut de spus, nu Îmi pasă ce credeţi despre Mine și nu contează pentru Mine. Dar 
încă aș vrea să vă aduc aminte că lucrarea lui Dumnezeu nu este atât de simplă pe cât 
vă imaginati că este. Cu cât este mai puţin aliniată la noţiunile oamenilor, cu atât mai 
profundă este semnificaţia ei; și, cu cât este mai aliniată la noţiunile oamenilor, cu atât 
este mai lipsită de valoare și de semnificaţie adevărată. Luaţi aminte la aceste cuvinte — 
doar atât voi spune despre această chestiune. Voi înșivă puteţi analiza restul. Nu o voi 
mai explica. 

Oamenii își imaginează că Dumnezeu face lucrurile într-un anume fel, dar în ultimul 
an, a fost ceea ce am văzut și experimentat din lucrarea lui Dumnezeu potrivit noțiunilor 
omenești? De la crearea lumii încoace, nici măcar o persoană nu a putut să priceapă 
etapele sau regulile lucrării lui Dumnezeu. Dacă ar fi putut, atunci de ce acești lideri 
religioși nu înțeleg că acesta e modul în care Dumnezeu lucrează astăzi? De ce atât de 
puţini oameni înţeleg realitatea zilei de azi? De aici putem vedea că nimeni nu înțelege 
lucrarea lui Dumnezeu. Oamenii trebuie să acţioneze doar călăuziţi de Duhul Lui; ei nu 
trebuie să aplice în mod rigid reguli lucrării Lui. A lua imaginea și lucrarea lui Isus și a o 
compara cu lucrarea de azi a lui Dumnezeu este asemenea evreilor care încearcă să 

pună semnul egal între Isus și lahve. Nu pierzi dacă faci asta? Nici măcar Isus nu a știut 
care avea să fie lucrarea lui Dumnezeu din zilele de pe urmă; tot ce a ştiut a fost că 
trebuie să termine lucrarea de răstignire. Așadar, de unde să fi știut alţii? Cum să fi știut 
ce lucrare avea să facă Dumnezeu în viitor? Cum ar putea Dumnezeu să descopere 
planul Său ființelor omenești care au fost posedate de Satana? Nu este acest lucru 
absurd? Dumnezeu îţi cere să știi și să înţelegi voia Lui. El nu îţi cere să te gândești la 
lucrarea Sa viitoare. Trebuie să ne preocupe doar credinţa în Dumnezeu, să acţionăm 
potrivit călăuzirii Sale, să fim pragmatici în rezolvarea problemelor reale și să nu 
îngreunăm lucrurile pentru Dumnezeu sau să Îi creăm necazuri. Ar trebui să facem ceea 
ce se cuvine să facem; atâta vreme cât putem rămâne în lucrarea curentă a lui 
Dumnezeu, atunci este suficient! Aceasta este calea pe care vă călăuzesc. Dacă ne 
concentrăm doar să continuăm să mergem înainte, Dumnezeu nu Se va purta nedrept 
cu niciunul dintre noi. În ultimul an al experienţelor voastre extraordinare, aţi primit foarte 
multe lucruri; am încredere că nu vă va fi atât de greu. Calea pe care vă conduc este 
lucrarea Mea și misiunea Mea și a fost rânduită de Dumnezeu cu multă vreme în urmă, 
așa că am fost predestinaţi să ajungem atât de departe, până în ziua de azi. Faptul că 
am putut face aceasta este marea noastră binecuvântare și, chiar dacă nu a fost o cale 
netedă, prietenia noastră este veșnică și va fi transmisă pe mai departe de-a lungul 
veacurilor. Indiferent dacă a fost bucurie și râset sau tristețe și lacrimi, fie ca toate să 
devină o amintire frumoasă! S-ar putea să fiți conștienți de faptul că zilele lucrării Mele 
sunt numărate. Am multe proiecte de lucru și nu vă pot însoţi deseori. Sper că Mă puteți 
înțelege — deoarece prietenia noastră de la început nu s-a schimbat. Poate că într-o zi 
voi apărea din nou înaintea voastră și sper să nu Îmi îngreunaţi situaţia. La urma urmei, 
sunt diferit de voi. Călătoresc peste tot pentru lucrarea Mea și nu-Mi trăiesc viața 
trândăvind prin hoteluri. Indiferent cum sunteţi voi, Eu fac numai ceea ce ar trebui să fac. 
Sper ca lucrurile pe care le-am împărtășit în trecut să devină floarea prieteniei noastre. 

Se poate spune că această cale a fost deschisă de Mine și, fie ea amară sau dulce, 
Eu am arătat drumul. Faptul că am ajuns până astăzi se datorează în întregime harului 
lui Dumnezeu. Poate că unii Îmi mulţumesc și poate că alţii se plâng de Mine, dar nu are 
importanţă. Tot ce vreau să văd este că ceea ce ar trebui împlinit în acest grup de 
oameni s-a împlinit. Este un lucru care ar trebui celebrat. Deci, nu port ranchiună celor 
care se plâng de Mine; tot ceea ce doresc este să Îmi termin lucrarea cât mai repede cu 
putință pentru ca inima lui Dumnezeu să se poată odihni curând. La acea vreme, nu voi 
purta nicio povară grea și nu va exista nicio îngrijorare în inima lui Dumnezeu. Sunteţi 
dispuși să vă îmbunătăţiți cooperarea? Nu este mai bine să năzuiţi să faceţi cum trebuie 
lucrarea lui Dumnezeu? E corect să spunem că în această perioadă am îndurat 
nenumărate greutăţi și am experimentat toate felurile de bucurii şi tristeţi. Per ansamblu, 
performanţa fiecăruia dintre voi a primit, practic, notă de trecere. Poate că în viitor vi se 
va cere o lucrare mai bună, dar nu zăboviţi asupra gândurilor referitoare la Mine; faceți 
ce ar trebui să faceţi. Ce am Eu de făcut este aproape; sper că veţi rămâne credincioși 

în fiecare moment și nu veti fi nostalgici în privinţa lucrării Mele. Ar trebui să știți că am 
venit doar să închei o etapă a lucrării, și cu niciun chip toată lucrarea lui Dumnezeu. 
Acest lucru trebuie să vă fie clar și să nu aveţi alte idei în privința asta. Lucrarea lui 
Dumnezeu necesită mult mai multe mijloace pentru a fi completă; nu puteţi conta pe 
Mine întotdeauna. Poate v-aţi dat deja seama că am venit doar să săvârşeşte o porțiune 
din lucrare, una care nu Îl reprezintă pe lahve sau pe Isus; lucrarea lui Dumnezeu este 
împărţită în multe etape, deci nu trebuie să fiţi prea rigizi. Cât timp lucrez, voi trebuie să 
ascultați de Mine. În fiecare epocă, lucrarea lui Dumnezeu se schimbă; nu totul e croit 
din același material și nu de fiecare dată se aude același vechi cântec. Și, în fiecare 
etapă, lucrarea Lui este potrivită epocii și se schimbă întrucât epoca nu e aceeași. 
Așadar, de vreme ce te-ai născut în această epocă, trebuie să mănânci și să bei 
cuvintele lui Dumnezeu și să citești aceste cuvinte. S-ar putea să vină o zi în care 
lucrarea Mea se schimbă și, în acest caz, voi trebuie să continuaţi să înaintați așa cum 
s-ar cuveni; lucrarea lui Dumnezeu nu se poate înșela. Nu luaţi în considerare cum se 
schimbă lumea din afară; Dumnezeu nu poate greși, iar lucrarea Sa nu poate fi greșită. 
Doar că, uneori, vechea Lui lucrare se încheie și cea nouă începe. Totuși, asta nu 
înseamnă că, din cauză că noua lucrare a început, cea veche este greșită. Aceasta este 
o erezie! Despre lucrarea lui Dumnezeu nu se poate spune că este corectă sau greșită, 
ci numai că este mai timpurie sau mai târzie. Acesta este îndrumarul pentru credința 
oamenilor în Dumnezeu și nu trebuie tratat superficial. 


Ce perspectivă trebuie să aibă credincioşii 


Ce a dobândit omul de când a început să creadă în Dumnezeu prima dată? Ce ai 
ajuns să știi despre Dumnezeu? Cât te-ai schimbat datorită credinţei tale în Dumnezeu? 
Astăzi, știți cu toţii cum credința omului în Dumnezeu nu este doar pentru mântuirea 
sufletului și bunăstarea trupului, nici nu este pentru a-i îmbogăţi viaţa prin iubirea față de 
Dumnezeu și așa mai departe. În această situaţie, dacă Îl iubești pe Dumnezeu pentru 
bunăstarea trupului sau plăcerea de moment, atunci, chiar dacă, în cele din urmă, 
iubirea ta față de Dumnezeu atinge cea mai înaltă culme și nu ceri nimic în plus, iubirea 
aceasta pe care o cauţi rămâne o iubire denaturată și nu una plăcută lui Dumnezeu. 
Aceia care folosesc iubirea faţă de Dumnezeu pentru a-și îmbogăţi existențele 
plictisitoare și pentru a umple un gol în inimile lor sunt genul de oameni ahtiaţi după o 
viață ușoară, nu aceia care caută cu adevărat să-L iubească pe Dumnezeu. Acest tip de 
iubire este forțată și este căutarea plăcerii emoţionale, iar Dumnezeu nu are nevoie de 
aceasta. Așadar, ce fel de iubire este iubirea ta? Pentru ce ÎI iubești pe Dumnezeu? Câtă 
iubire adevărată de Dumnezeu este acum în tine? lubirea marii voastre majorităţi este 
de tipul celei menţionate anterior. O astfel de iubire poate doar să menţină un statu-quo; 
nu poate atinge statornicia și nici nu se poate înrădăcina în om. Genul acesta de iubire 

este doar ca o floare care înflorește și se ofilește fără să dea roade. Cu alte cuvinte, 
după ce L-ai iubit o dată pe Dumnezeu astfel, dacă nu există nimeni care să te îndrume 
pe calea ce-ţi stă înainte, te vei prăbuși. Dacă nu poţi să-L iubești pe Dumnezeu decât 
în vremea iubirii pentru El, dar, apoi, firea vieţii tale rămâne neschimbată, atunci vei 
rămâne incapabil să scapi de vălul influenţei întunericului, vei rămâne incapabil să te 
eliberezi de robia și urzelile Satanei. Niciun om ca acesta nu poate fi pe deplin câștigat 
de către Dumnezeu; în cele din urmă, spiritul, sufletul și trupul său vor continua să-i 
aparțină Satanei. Nu poate exista nicio îndoială în privinţa asta. Toţi aceia care nu pot fi 
pe deplin câștigați de către Dumnezeu se vor întoarce în locul lor iniţial, adică înapoi la 
Satana, și vor merge în lacul de foc și pucioasă pentru a accepta următoarea etapă a 
pedepsei de la Dumnezeu. Cei câștigați de către Dumnezeu sunt cei care se leapădă 
de Satana și scapă de stăpânirea lui. Ei se numără în mod oficial printre oamenii 
Împărăției. Așa iau ființă oamenii Împărăției. Eşti dispus să devii genul acesta de 
persoană? Eşti dispus să fii câștigat de către Dumnezeu? Eşti dispus să scapi de 
stăpânirea Satanei și să te întorci la Dumnezeu? Îi aparţii Satanei acum sau te numeri 
printre oamenii Împărăției? Aceste lucruri ar trebui să fie deja clare și să nu necesite 
explicaţii suplimentare. 

În trecut, mulți au căutat cu ambiţie sălbatică și noţiuni, au căutat drept urmare a 
propriilor speranţe. Pentru moment, haideţi să lăsăm deoparte asemenea chestiuni; 
acum, de o importanţă crucială este să găsiţi o cale de practică, una care să vă permită 
fiecăruia dintre voi să menţineţi o condiţie normală înaintea lui Dumnezeu și să vă 
eliberaţi treptat din jugul influenţei Satanei, ca să puteți fi câștigați de către Dumnezeu 
și să trăiţi pe pământ ceea ce cere Dumnezeu de la voi. Doar în acest fel puteți împlini 
intențiile Lui. Mulţi cred în Dumnezeu, și totuși nu știu nici ce vrea El, nici ce vrea Satana. 
Cred într-o manieră confuză, lăsându-se pur și simplu luaţi de val, așa că nu au avut 
niciodată o viaţă creștină normală; mai mult decât atât, nu au avut niciodată relații 
personale normale, cu atât mai puţin o relaţie normală cu Dumnezeu. De aici se poate 
vedea că dificultăţile și lacunele omului sunt numeroase, ca și alţi factori care pot 
împiedica voia lui Dumnezeu. Acest lucru este suficient ca să demonstreze că omul nu 
a ajuns încă pe calea cea dreaptă a credinţei în Dumnezeu, nici nu a intrat în adevărata 
experienţă a vieții omenești. Așadar, ce înseamnă a ajunge pe calea cea dreaptă a 
credinţei în Dumnezeu? Să pășești pe calea cea dreaptă înseamnă că îţi poți linişti 
oricând inima în faţa lui Dumnezeu și că te poţi bucura de o comuniune normală cu 
Dumnezeu, ajungând treptat să știi ce lipsuri are omul și câștigând încetul cu încetul o 
cunoaștere mai profundă a lui Dumnezeu. Prin aceasta, duhul tău dobândește în fiecare 
zi noi perspective și o nouă luminare; râvna ta crește, cauţi să pătrunzi în adevăr și, în 
fiecare zi, există o nouă lumină și o nouă înțelegere. Prin această cale, te eliberezi treptat 
de sub influența Satanei și crești în viața ta. Oamenii ca aceștia au intrat pe calea cea 
dreaptă. Evaluează-ţi experienţele prezente și examinează calea pe care ai urmat-o în 
credinţa ta în Dumnezeu: când compari aceste lucruri cu ce s-a descris mai sus, ţi se 

pare că ești pe calea cea dreaptă? În ce privinţe te-ai eliberat de sub jugul Satanei și de 
sub influenţa lui? Dacă încă nu ai pășit pe calea cea dreaptă, atunci legăturile tale cu 
Satana încă nu au fost tăiate. Astfel stând lucrurile, te va conduce căutarea ta de a-L 
iubi pe Dumnezeu la o iubire autentică, neclintită și pură? Spui că iubirea ta față de 
Dumnezeu e neclintită și din toată inima, dar totuși, nu te-ai eliberat de sub jugul Satanei. 
Nu încerci să-L păcălești pe Dumnezeu? Dacă îţi dorești să atingi o stare în care iubirea 
ta faţă de Dumnezeu să nu fie denaturată și îţi dorești să fii pe deplin câștigat de El și 
să te numeri printre oamenii Împărăției, atunci, trebuie să o iei mai întâi pe calea cea 
bună a credinței în Dumnezeu. 


Despre etapele lucrării lui Dumnezeu 


Din exterior, se pare că etapele lucrării actuale a lui Dumnezeu deja s-au încheiat, 
iar omul a experimentat deja judecata, mustrarea, lovirea și rafinarea cuvintelor lui 
Dumnezeu și a trecut prin etape ca încercarea făcătorilor de servicii, rafinarea din 
vremea mustrării, încercarea morii, încercarea contrastelor și vremea iubirii fată de 
Dumnezeu. Cu toate acestea, în ciuda faptului că au suferit mari greutăţi în fiecare etapă, 
oamenii rămân neștiutori în ceea ce privește voia lui Dumnezeu. De exemplu, gândiţi- 
vă la încercarea făcătorilor de servicii: tot nu le este clar ce au câștigat, ce au ajuns să 
știe și efectul pe care Dumnezeu a dorit să îl obțină. Uitându-ne la viteza lucrării lui 
Dumnezeu, omul pare întru totul incapabil să ţină pasul cu viteza de astăzi. Se poate 
vedea că, mai întâi, Dumnezeu îi dezvăluie omului aceste etape ale lucrării Sale și că, 
în loc să atingă neapărat un nivel care să fie imaginabil pentru om în oricare dintre etape, 
El clarifică o chestiune. Pentru ca Dumnezeu să desăvârșească un om astfel încât 
acesta să poată fi cu adevărat câștigat de El, Dumnezeu trebuie să săvârșească toate 
etapele de mai sus. Scopul realizării acestei lucrări este de a arăta ce etape trebuie să 
ducă la bun sfârșit Dumnezeu pentru a desăvârși un grup de oameni. Astfel, privind din 
exterior, etapele lucrării lui Dumnezeu s-au încheiat — dar, în esenţă, El abia a început 
să desăvârșească omenirea. Oamenilor ar trebui să le fie clar acest lucru: etapele lucrării 
Lui s-au încheiat, dar lucrarea în sine nu s-a terminat. Totuși, în noţiunile lor, oamenii 
cred că toate etapele lucrării lui Dumnezeu le-au fost dezvăluite și, astfel, nu poate exista 
niciun dubiu că lucrarea lui Dumnezeu s-a încheiat. Acest mod de a vedea lucrurile este 
total greșit. Lucrarea lui Dumnezeu este contrară noţiunilor omului și ripostează în fața 
unor astfel de noţiuni în toate privințele; etapele lucrării lui Dumnezeu, în special, sunt 
în contradicţie cu noţiunile omului. Toate acestea demonstrează înțelepciunea lui 
Dumnezeu. Se poate observa că noţiunile omului provoacă întreruperi la fiecare pas, iar 
Dumnezeu contraatacă tot ce își imaginează omul, ceea ce devine evident în timpul 
experienţelor reale. Toţi cred că Dumnezeu lucrează prea repede și că lucrarea Lui se 
încheie înainte ca ei să o cunoască, înainte de a fi dobândit o oarecare înțelegere și câtă 

vreme continuă să rămână într-o stare de confuzie. Asta e valabil pentru fiecare etapă 
a lucrării Sale. Majoritatea oamenilor cred că Dumnezeu Se joacă cu ei — dar nu aceasta 
este intenţia lucrării Sale. Metoda Sa de lucru este una a meditaţiei: mai întâi, parcă 
aruncă o privire rapidă florilor de pe un cal la galop și, apoi, intră în detalii, după care 
rafinează aceste detalii pe deplin — ceea ce îi ia prin surprindere pe oameni. Oamenii 
încearcă să-L păcălească pe Dumnezeu, gândindu-se că, dacă pot doar să o scoată la 
capăt până ce ajung la un anumit punct, Dumnezeu va fi multumit. În realitate, cum L-ar 
putea mulțumi pe Dumnezeu încercările omului de a o scoate la capăt? Pentru a obţine 
efectul optim, Dumnezeu lucrează luându-i pe oameni prin surprindere, lovind în timp ce 
ei sunt neatenți; acest lucru le oferă o mai mare cunoaștere a înțelepciunii Sale și o mai 
bună înţelegere a dreptăţii, măreției și firii Sale de neofensat. 

Astăzi, Dumnezeu a început oficial desăvârșirea omului. Pentru a fi desăvârșiți, 
oamenii trebuie să fie supuși revelaţiei, judecății și mustrării cuvintelor Sale, trebuie să 
experimenteze încercările și rafinarea cuvintelor Sale (cum ar fi încercarea făcătorilor de 
servicii) și trebuie să poată ţine piept încercării morţii. Acest lucru înseamnă că, în toiul 
judecății, mustrării și încercărilor lui Dumnezeu, cei care respectă cu adevărat voia lui 
Dumnezeu sunt capabili să-L laude din adâncul inimii lor și să | se supună pe deplin și 
să se lepede de ei înșiși, iubindu-L astfel pe Dumnezeu cu o inimă care este sinceră, 
neîmpărțită și pură; astfel este o persoană desăvârșită și este întocmai lucrarea pe care 
Dumnezeu intenţionează să o facă și cea pe care El o va săvârși. Oamenii nu ar trebui 
să tragă concluzii pripite despre metoda prin care lucrează Dumnezeu. Ei ar trebui doar 
să urmărească intrarea în viaţă. Acest lucru este fundamental. Nu cerceta constant 
metoda lucrării lui Dumnezeu; acest lucru nu va face decât să-ţi îngreuneze viitoarele 
perspective. Cât de mult ai văzut din metoda prin care lucrează Dumnezeu? Cât de 
ascultător ai fost? Cât de mult ai dobândit din fiecare metodă a lucrării Sale? Ești dispus 
să fii desăvârșit de Dumnezeu? Îţi dorești să devii desăvârșit? Toate acestea sunt lucruri 
pe care ar trebui să le înțelegeți clar și în care să intrați. 


Omul corupt este incapabil 
să-L reprezinte pe Dumnezeu 


Omul a trăit dintotdeauna sub vălul influenţei întunericului, a fost ţinut în robie de 
influența Satanei, incapabil să scape, iar firea lui, după ce a fost supusă lucrării Satanei, 
devine din ce în ce mai coruptă. Se poate spune că omul a trăit dintotdeauna în mijlocul 
firii lui corupte satanice și că este incapabil să-L iubească pe Dumnezeu cu adevărat. În 
această situație, dacă omul dorește să-L iubească pe Dumnezeu, trebuie să se 
dezbrace de neprihănirea de sine, importanța de sine, de aroganță, trufie și altele 
asemenea -— de tot ce aparţine firii Satanei. În caz contrar, iubirea lui este o iubire impură, 
o iubire satanică și una care sigur nu poate primi aprobarea lui Dumnezeu. Nimeni nu 

este cu adevărat capabil să-L iubească pe Dumnezeu fără a fi direct desăvârșit, tratat, 
frânt, emondat, disciplinat, mustrat și rafinat de Duhul Sfânt. Dacă spui că o parte din 
firea ta Îl reprezintă pe Dumnezeu și că, prin urmare, ești capabil să-L iubești pe 
Dumnezeu cu adevărat, atunci ești o persoană ale cărei cuvinte sunt arogante și ești 
ridicol. Asemenea oameni sunt arhanghelul! Natura înnăscută a omului nu este capabilă 
să-L reprezinte direct pe Dumnezeu; el trebuie să se lepede de natura sa înnăscută prin 
desăvârșirea lui Dumnezeu și doar atunci — doar păsându-i de voia lui Dumnezeu, 
împlinind intenţiile lui Dumnezeu și, mai mult, supunându-se lucrării Duhului Sfânt — 
poate fi aprobat de Dumnezeu ceea ce trăiește el. Nicio persoană care trăiește în trup 
nu Îl poate reprezenta nemijlocit pe Dumnezeu, decât dacă este folosit de Duhul Sfânt. 
Cu toate acestea, nici măcar în cazul unei astfel de persoane nu se poate spune că firea 
sa și ceea ce trăiește Îl reprezintă întru totul pe Dumnezeu; se poate spune doar că ceea 
ce trăiește este îndrumat de Duhul Sfânt. Firea unui astfel de om nu ÎI poate reprezenta 
pe Dumnezeu. 

Cu toate că firea omului este rânduită de Dumnezeu -— acest lucru este dincolo de 
orice îndoială și poate fi considerat incontestabil — ea a fost prelucrată de Satana și, 
astfel, întreaga fire a omului reprezintă firea Satanei. Unii oameni spun că firea lui 
Dumnezeu înseamnă să fie direcţi atunci când fac lucruri și că aceasta se manifestă și 
în ei, că și caracterul lor e astfel și, așadar, spun că firea lor ÎI reprezintă pe Dumnezeu. 
Ce fel de oameni sunt aceștia? Poate firea coruptă satanică să-L reprezinte pe 
Dumnezeu? Cine spune că firea sa Îl reprezintă pe Dumnezeu, ÎI hulește pe Dumnezeu 
și aduce o insultă Duhului Sfânt! Metoda prin care lucrează Duhul Sfânt arată că lucrarea 
lui Dumnezeu pe pământ este doar lucrarea de cucerire. Prin urmare, multele firi corupte 
satanice ale omului încă nu au fost curăţite, ceea ce trăiește el este tot chipul Satanei, 
este ceea ce omul crede a fi bun și reprezintă faptele sale trupești; sau, mai precis, îl 
reprezintă pe Satana și nu Îl poate reprezenta sub niciun chip pe Dumnezeu. Chiar dacă 
cineva Îl iubește deja pe Dumnezeu în măsura în care se poate bucura de o viață ca în 
rai pe pământ, acesta poate, totuși, grăi astfel: „O, Dumnezeule! Nu Te pot iubi 
îndeajuns” și, chiar dacă a atins cea mai înaltă sferă, tot nu se poate spune că ÎI trăieşte 
sau că ÎI reprezintă pe Dumnezeu, întrucât esența omului este diferită de cea a lui 
Dumnezeu, iar omul nu ÎI poate trăi niciodată pe Dumnezeu și cu atât mai puțin nu poate 
deveni Dumnezeu. Traiul pe care Duhul Sfânt l-a stabilit pentru om este în acord doar 
cu ceea ce Dumnezeu îi cere omului. 

Toate acţiunile și faptele Satanei se manifestă în om. Astăzi, toate acţiunile și faptele 
omului sunt manifestări ale Satanei, neputându-L reprezenta, prin urmare, pe 
Dumnezeu. Omul este întruchiparea Satanei, iar firea omului este incapabilă să 
reprezinte firea lui Dumnezeu. Unii oameni au un caracter bun; Dumnezeu poate lucra 
prin caracterul unor astfel de oameni, iar lucrurile pe care aceștia le înfăptuiesc sunt 
îndrumate de Duhul Sfânt. Cu toate acestea, firea lor este incapabilă de a-L reprezenta 
pe Dumnezeu. Lucrarea pe care Dumnezeu o face asupra lor reprezintă doar lucrul cu 

și extinderea a ceea ce există deja în interiorul lor. Fie vorba de profeţii din vremurile 
trecute sau de cei folosiți de Dumnezeu, nimeni nu Îl poate reprezenta nemijlocit. 
Oamenii ajung să-L iubească pe Dumnezeu doar forțați fiind de împrejurări și nici măcar 
unul nu se străduiește să coopereze în baza voinţei proprii. Ce sunt lucrurile pozitive? 
Tot ceea ce vine direct de la Dumnezeu este pozitiv; firea omului a fost, totuși, prelucrată 
de Satana și nu Îl poate reprezenta pe Dumnezeu. Doar iubirea, voinţa de a suferi, 
dreptatea, supunerea, smerenia și tăinicia Dumnezeului întrupat Îl reprezintă nemijlocit 
pe Dumnezeu. Aceasta pentru că, atunci când El a venit, era lipsit de natura întinată de 
păcat, și venea direct de la Dumnezeu, fără să fi fost prelucrat de Satana. Isus are doar 
forma trupului păcătos și nu reprezintă păcatul; prin urmare, acţiunile, faptele și cuvintele 
Sale de dinaintea îndeplinirii lucrării Sale prin răstignire (inclusiv cele din momentul 
răstignirii Sale) Îl reprezintă toate nemijlocit pe Dumnezeu. Exemplul lui Isus este 
suficient pentru a dovedi că niciun om a cărui natură este întinată de păcat nu Îl poate 
reprezenta pe Dumnezeu și că păcatul omului îl reprezintă pe Satana. Cu alte cuvinte, 
păcatul nu Îl reprezintă pe Dumnezeu și Dumnezeu este fără de păcat. Chiar și lucrarea 
pe care Duhul Sfânt o face asupra omului poate fi considerată doar condusă de Duhul 
Sfânt și nu se poate spune că a fost îndeplinită de om în numele lui Dumnezeu. În ceea 
ce-l priveşte pe om, însă, nici păcatele sale și nici firea sa nu Îl reprezintă pe Dumnezeu. 
Uitându-ne la lucrarea săvârșită de Duhul Sfânt asupra omului din trecut și până astăzi, 
vedem că omul are ceea ce trăiește, și totul pentru că Duhul Sfânt a lucrat asupra lui. 
Foarte puţini sunt în stare să trăiască adevărul după ce Duhul Sfânt i-a tratat și i-a 
disciplinat. Cu alte cuvinte, este prezentă doar lucrarea Duhului Sfânt; conlucrarea 
omului lipsește. Este limpede acum? Așa stând lucrurile, cum vei face tot posibilul să 
cooperezi cu El și să-ţi îndeplinești datoria atunci când Duhul Sfânt lucrează? 


Slujirea religioasă trebuie curățită 


De la începutul lucrării Sale în întregul univers, Dumnezeu i-a predestinat pe mulți 
oameni să ÎI slujească, inclusiv pe aceia din fiecare pătură socială. Scopul Lui este de 
a-Și mulțumi propria voie și de aduce lucrarea Sa pe pământ la un final, fără piedici; 
acesta este scopul pentru care Dumnezeu alege oamenii să Îi slujească. Fiecare 
persoană care ÎI slujește pe Dumnezeu trebuie să Îi înțeleagă voia. Această lucrare a 
Sa face înţelepciunea și omnipotenţa lui Dumnezeu și principiile lucrării Sale pe pământ 
mai evidente pentru oameni. Dumnezeu a venit actualmente pe pământ să Își facă 
lucrarea, să interacţioneze cu oamenii, pentru ca aceștia să Îi poată cunoaște faptele cu 
mai multă claritate. Astăzi, voi, acest grup de oameni, aveţi norocul să ÎI slujiți pe 
Dumnezeul practic. Aceasta este o binecuvântare nemăsurată pentru voi — într-adevăr, 
sunteți înălțați de Dumnezeu. Când alege un om să îl slujească, Dumnezeu are 
întotdeauna principiile Sale. A-L sluji pe Dumnezeu nu este în niciun caz cum își 

imaginează lumea, că este pur și simplu o chestiune de entuziasm. Astăzi, vedeți că toți 
cei care slujesc înaintea lui Dumnezeu fac acest lucru deoarece au călăuzirea lui 
Dumnezeu și lucrarea Duhului Sfânt și deoarece sunt oameni care caută adevărul. 
Acestea sunt condiţiile minime pentru toţi cei care Îl slujesc pe Dumnezeu. 

A-L sluji pe Dumnezeu nu este o sarcină simplă. Cei a căror fire coruptă rămâne 
neschimbată nu pot niciodată să Îl slujească pe Dumnezeu. Dacă firea ta nu a fost 
judecată și mustrată de cuvintele lui Dumnezeu, atunci firea ta încă îl reprezintă pe 
Satana, ceea ce demonstrează că Îl slujești pe Dumnezeu din cauza bunelor intenții 
personale, că slujirea ta se bazează pe natura ta satanică. Tu Îi slujești pe Dumnezeu 
potrivit caracterului tău firesc și preferințelor tale personale. Mai mult, gândești mereu că 
lucrurile pe care ești dispus să le faci sunt plăcute pentru Dumnezeu și că lucrurile pe 
care nu îţi dorești să le faci sunt cele pe care Dumnezeu le urăște; lucrezi în conformitate 
deplină cu propriile tale preferințe. Se poate numi aceasta slujire a lui Dumnezeu? În 
ultimă instanţă, în firea vieții tale nu va avea loc nici cea mai mică schimbare; în schimb, 
slujirea ta te va face și mai încăpățânat, astfel înrădăcinându-ţi profund firea coruptă și, 
drept urmare, în tine se vor naște reguli despre slujirea lui Dumnezeu care, în principal, 
se bazează pe propriul tău caracter și pe experienţele rezultate din slujirea potrivită 
propriei tale firi. Acestea sunt experienţele și lecţiile omului. Reprezintă filosofia omului 
despre viaţa în lume. Oamenii de acest fel pot fi clasificați ca farisei și conducători 
religioși. Dacă nu se trezesc niciodată și nu se pocăiesc, atunci cu siguranţă vor deveni 
hristoșii mincinoși și antihriștii care îi înșală pe oameni în zilele de pe urmă. Hristoșii 
mincinoși şi antihriștii despre care s-a vorbit se vor ridica din rândul unor astfel de 
oameni. Dacă aceia care ÎI slujesc pe Dumnezeu sunt călăuziți de propriul lor caracter 
și acționează potrivit voinţei lor proprii, riscă să fie alungaţi în orice clipă. Cei care recurg 
la mulțimea anilor lor de experienţă dobândită în slujba lui Dumnezeu ca să câștige 
inimile altora, să le facă morală și să îi controleze și să se înalțe — și care nu se pocăiesc 
niciodată, care nu-și mărturisesc păcatele niciodată și care nu renunţă niciodată la 
beneficiile acordate de poziţia pe care o au — acești oameni vor cădea înaintea lui 
Dumnezeu. Ei sunt oameni asemenea lui Pavel, luându-și prea multe libertăţi în baza 
vechimii lor şi etalându-și calitățile. Dumnezeu nu va desăvârși astfel de oameni. O astfel 
de slujire interferează cu lucrarea lui Dumnezeu. Oamenii se agaţă întotdeauna de cele 
vechi. Se agaţă de noţiuni din trecut, de orice din vremuri trecute. Acesta este un 
obstacol mare în calea slujirii lor. Dacă nu te poţi debarasa de ele, aceste lucruri îţi vor 
distruge întreaga viaţă. Dumnezeu nu te va lăuda nicidecum, nici dacă îţi rupi picioarele 
alergând sau te spetești lucrând din greu, nici dacă ești martirizat în slujba ta faţă de 
Dumnezeu. Dimpotrivă: îţi va spune că ești un făcător de rele. 

Începând de azi, Dumnezeu va desăvârși în mod oficial pe cei care nu au noţiuni 
religioase, care sunt dispuși să își lase deoparte vechiul lor sine și care Îl ascultă sincer 
pe Dumnezeu. El îi va desăvârși pe cei care tânjesc după cuvintele lui Dumnezeu. Acești 
oameni ar trebui să se ridice și să Îl slujească pe Dumnezeu. În Dumnezeu este o 

abundență nesfârșită și o înțelepciune nemărginită. Lucrarea Sa uimitoare și cuvintele 
Sale preţioase așteaptă să bucure un număr și mai mare de oameni. După cum stau 
lucrurile, celor cu noţiuni religioase, celor care fac uz de vechimea lor și celor care nu-și 
pot pune deoparte sinele le este foarte greu să accepte aceste lucruri noi. Duhul Sfânt 
nu are nicio ocazie să-i desăvârșească pe acești oameni. Dacă oamenii nu au hotărât să 
asculte și nu însetează după cuvintele lui Dumnezeu, atunci nu au cum să accepte aceste 
lucruri noi; vor deveni pur și simplu din ce în ce mai răzvrătiți, din ce în ce mai șireți și, 
astfel, vor sfârși pe calea greșită. În lucrarea pe care o face la momentul de faţă, 
Dumnezeu va ridica mai mulţi oameni care Îl iubesc cu adevărat și care pot primi noua 
lumină, iar El îi va îndepărta complet pe conducătorii religioși care fac uz de vechimea 
lor; El nu vrea pe niciunul dintre cei care se împotrivesc cu încăpățânare schimbării. Vrei 
să fii unul dintre acești oameni? Îţi faci slujba potrivit propriilor tale preferințe sau ceea ce 
îți cere Dumnezeu? Trebuie să recunoști acest lucru de unul singur. Eşti tu un funcţionar 
religios sau ești un nou-născut desăvârșit de Dumnezeu? Cât din slujirea ta este aprobată 
de Duhul Sfânt? De cât din ea Dumnezeu nici nu Se va sinchisi să Își amintească? Cât 
de mare e schimbarea din viața ta, ca rezultat al tuturor anilor tăi de slujire? Înţelegi tu 
toate lucrurile acestea? Dacă ești într-adevăr credincios, atunci te vei lepăda de toate 
noţiunile tale religioase de dinainte și ÎI vei sluji pe Dumnezeu într-un fel nou. Nu este 
prea târziu să-ţi asumi responsabilitatea acum. Vechile noțiuni religioase pot face omul 
să-și piardă întreaga viaţă. Experienţa pe care o acumulează o persoană o poate face să 
se îndepărteze de Dumnezeu și să facă lucruri după bunul său plac. Dacă nu lași aceste 
lucruri deoparte, ele vor deveni pietre de poticnire în calea creșterii vieţii tale. Dumnezeu 
îi desăvârșește întotdeauna pe cei care ÎI slujesc și nu Se leapădă de ei cu una, cu două. 
Dacă vei accepta cu adevărat judecata și mustrarea cuvintelor lui Dumnezeu, dacă te vei 
putea lepăda de vechile tale practici și reguli religioase vechi și vei înceta să mai folosești 
noțiuni religioase vechi ca măsură pentru cuvintele de astăzi ale lui Dumnezeu, numai 
atunci vei avea un viitor. Dar, dacă te agăţi de lucruri vechi, dacă încă le preţuiești, atunci 
cu niciun chip nu poţi fi mântuit. Dumnezeu nu bagă în seamă asemenea oameni. Dacă 
îți doreşti cu adevărat să fii desăvârșit, atunci trebuie să te decizi să renunțţi pe deplin la 
orice lucru din trecut. Chiar dacă ceea ce s-a înfăptuit înainte a fost corect, chiar dacă a 
fost lucrarea lui Dumnezeu, tot trebuie să poţi pune totul deoparte și să nu te mai agăţi 
de așa ceva. Chiar dacă a fost indubitabil lucrarea Duhului Sfânt, făcută direct de Duhul 
Sfânt, azi trebuie să renunti la ea. Nu trebuie să te agăţi de ea. Aceasta este ceea ce îţi 
cere Dumnezeu. Totul trebuie reînnoit. În lucrarea lui Dumnezeu și în cuvintele lui 
Dumnezeu, El nu face nicio referire la lucrurile din trecut, nu face cercetări în vechiul 
almanah; Dumnezeu este un Dumnezeu mereu nou și niciodată vechi, iar El nu Se agaţă 
nici de propriile Sale cuvinte din trecut — ceea ce arată că Dumnezeu nu respectă nicio 
regulă. Așadar, dacă tu, ca ființă omenească, te agăţi întotdeauna de lucrurile din trecut, 
dacă refuzi să renunți la ele și le aplici rigid ca pe un şablon, în timp ce Dumnezeu nu 
mai lucrează folosind mijloacele dinainte, atunci nu sunt distructive cuvintele și faptele 

tale? Nu ai devenit tu un dușman al lui Dumnezeu? Eşti dispus să îţi distrugi întreaga 
viaţă din cauza acestor lucruri vechi? Aceste lucruri vechi vor face din tine o persoană 
care împiedică lucrarea lui Dumnezeu — o astfel de persoană vrei să fii? Dacă într-adevăr 
nu-ți dorești asta, atunci oprește-te imediat din ceea ce faci și întoarce-te; ia-o din nou de 
la capăt. Dumnezeu nu Își va aminti de slujirea ta din trecut. 


În credinţa ta în Dumnezeu 
ar trebui să asculţi de Dumnezeu 


De ce crezi în Dumnezeu? Mulţi oameni sunt încurcaţi când li se adresează această 
întrebare. Aceștia au întotdeauna două puncte de vedere total diferite despre 
Dumnezeul practic și despre Dumnezeul din ceruri, ceea ce arată faptul că ei cred în 
Dumnezeu nu pentru a asculta de EI, ci pentru a primi anumite beneficii sau pentru a 
scăpa de suferința pe care o aduce nenorocirea; numai atunci sunt ei oarecum 
ascultători. Ascultarea lor este condiţionată; este de dragul propriilor perspective și este 
forțată. Așadar, mai exact, de ce crezi în Dumnezeu? Dacă este doar de dragul 
perspectivelor tale și al destinului tău, atunci ar fi mai bine dacă n-ai crede deloc. O astfel 
de credință este autoamăgire, reasigurare de sine și autoadmiraţie. În cazul în care 
credinţa ta nu este construită pe temelia ascultării de Dumnezeu, atunci vei fi pedepsit, 
în cele din urmă, pentru că I te-ai împotrivit. Toţi cei care nu caută să asculte de 
Dumnezeu în credinţa lor se împotrivesc Lui. Dumnezeu le cere oamenilor să caute 
adevărul, să înseteze după cuvintele Sale, să mănânce și să bea cuvintele Lui și să le 
pună în practică, pentru a reuși să asculte de Dumnezeu. Dacă acestea sunt adevăratele 
tale intenţii, atunci Dumnezeu sigur te va înălța și sigur va fi milostiv faţă de tine. Acest 
lucru este cert și de neschimbat. Dacă intenţia ta nu este să asculți de Dumnezeu și ai 
alte scopuri, atunci tot ceea ce spui și faci — rugăciunile tale către Dumnezeu și chiar 
fiecare dintre acţiunile tale — va fi potrivnic Lui. S-ar putea să vorbești frumos și să fii 
blând, acţiunile și expresiile tale să pară cuviincioase, iar tu să pari ascultător, dar, când 
vine vorba de intenţiile și părerile tale asupra credinţei în Dumnezeu, toate lucrurile pe 
care le faci se opun lui Dumnezeu; tot ceea ce faci este rău. Oamenii care par ascultători 
precum oile, dar ale căror inimi adăpostesc intenţii rele, sunt lupi îmbrăcaţi în haine de 
oi. Ei ÎI ofensează pe Dumnezeu în mod direct și Dumnezeu nu va cruța pe niciunul 
dintre ei. Duhul Sfânt îi va dezvălui pe fiecare dintre ei și va arăta tuturor că toţi aceia 
care sunt ipocriţi vor fi cu siguranţă detestaţi și respinși de Duhul Sfânt. Nu te îngrijora: 
Dumnezeu le va cere socoteală tuturor și îl va înlătura pe fiecare în parte. 

Dacă nu poți accepta lumina cea nouă de la Dumnezeu și nu poți înțelege și nu cauţi 
tot ceea ce face Dumnezeu astăzi sau chiar te îndoiești de aceste lucruri, le judeci, le 
studiezi și analizezi, atunci înseamnă că nu vrei să asculţi de Dumnezeu. Dacă, atunci 
când lumina Lui apare aici și acum, tu totuși pui preț pe lumina de ieri și te opui noii 

lucrări a lui Dumnezeu, atunci nu ești mai mult decât un absurd — ești unul dintre aceia 
care | se opun în mod voit lui Dumnezeu. Cheia ascultării de Dumnezeu este aprecierea 
noii lumini și dorința de a o accepta și de a o pune în practică. Numai aceasta este 
adevărata ascultare. Cei lipsiţi de voinţa de a tânji după Dumnezeu sunt incapabili să | 
se supună în mod voit și nu pot decât să | se opună lui Dumnezeu, fiindcă sunt mulţumiţi 
cu situaţia actuală. Acel om nu poate să asculte de Dumnezeu, fiindcă este stăpânit de 
viața de dinainte. Lucrurile de până atunci le-au format oamenilor tot felul de noțiuni și 
închipuiri despre Dumnezeu, iar acestea au devenit chipul lui Dumnezeu în minţile lor. 
Astfel, ei cred în propriile noţiuni și în standardele imaginaţiei lor. Dacă Îl compari pe 
Dumnezeul care face lucrări adevărate astăzi cu Dumnezeul din imaginaţia ta, atunci 
credinţa ta vine de la Satana, și este întinată de preferinţele tale — Dumnezeu nu dorește 
o astfel de credinţă. Indiferent cât sunt de înalte legitimările lor și indiferent de dedicarea 
lor — chiar dacă și-au dedicat o viaţă întreagă de eforturi lucrării Lui și au devenit chiar 
și martiri — Dumnezeu nu aprobă pe nimeni cu o asemenea credinţă. Doar le oferă puţin 
har și le îngăduie să se bucure de acesta pentru o vreme. Astfel de oameni sunt 
incapabili de a pune adevărul în practică. Duhul Sfânt nu lucrează în ei și Dumnezeu îi 
va alunga pe fiecare, pe rând. Bătrâni și tineri deopotrivă, cei care nu ascultă de 
Dumnezeu în credinţa lor și au intenţii greșite sunt cei care se opun și întrerup și astfel 
de oameni vor fi alungaţi fără nicio îndoială de Dumnezeu. Cei care nu ascultă deloc de 
Dumnezeu, care doar recunosc numele Lui și au un fel de simțământ al bunătăţii și 
minunăţiei lui Dumnezeu, dar nu tin ritmul cu pașii Duhului Sfânt și nu se supun lucrării 
și cuvintelor de acum ale Duhului Sfânt — astfel de oameni locuiesc în mijlocul harului lui 
Dumnezeu, dar nu vor fi câștigați sau desăvârșiţi de către El. Dumnezeu desăvârșește 
oamenii prin ascultarea lor, prin faptul că mănâncă, beau și se bucură de cuvintele lui 
Dumnezeu și prin suferinţa și rafinarea din vieţile lor. Numai printr-o astfel de credinţă 
se poate schimba firea oamenilor și numai atunci pot ajunge la adevărata cunoaștere de 
Dumnezeu. A nu te mulţumi doar cu viața în harul lui Dumnezeu, a tânji după adevăr și 
a-l căuta și a căuta să fii câștigat de Dumnezeu -— aceasta înseamnă a asculta de 
Dumnezeu în mod conștient; și aceasta este întocmai credința pe care o vrea El. 
Oamenii care nu fac nimic mai mult decât să se bucure de harul lui Dumnezeu nu pot fi 
desăvârșiți sau schimbaţi; iar ascultarea, evlavia, dragostea și răbdarea lor sunt toate 
superficiale. Aceia care doar se bucură de harurile lui Dumnezeu nu pot să-L cunoască 
cu adevărat pe Dumnezeu și, chiar și atunci când Îl cunosc pe Dumnezeu, cunoașterea 
lor este superficială, iar ei spun lucruri precum „Dumnezeu iubește omul” sau „lui 
Dumnezeu Îi este milă de om”. Aceasta nu reprezintă viața oamenilor și nu arată deloc 
faptul că oamenii Îl cunosc cu adevărat pe Dumnezeu. Dacă, atunci când cuvintele lui 
Dumnezeu îi șlefuiesc sau atunci când încercările Lui vin asupra lor, oamenii nu pot 
asculta de Dumnezeu — dacă, în loc de aceasta, ei devin îndoielnici și cad — atunci ei nu 
sunt câtuși de puţin ascultători. În ei există multe reguli și restricţii în privința credinţei în 
Dumnezeu, experienţe vechi care sunt rezultatul multor ani de credinţă sau al diferitelor 

reguli bazate pe Biblie. Ar putea niște oameni ca aceștia să asculte de Dumnezeu? 
Acești oameni sunt plini de lucruri lumești — cum ar putea ei să asculte de Dumnezeu? 
„Ascultarea” lor e potrivit preferințelor personale — Şi-ar dori Dumnezeu o ascultare ca 
aceasta? Aceasta nu este ascultarea de Dumnezeu, ci respectarea regulilor; este 
mulțumirea și liniștirea lor. Dacă tu spui că aceasta este ascultarea de Dumnezeu, nu 
cumva hulești împotriva Lui? Ești un faraon egiptean. Faci rău și te angajezi în mod voit 
în lucrarea de împotrivire fată de Dumnezeu -— așa vrea Dumnezeu să slujești? Cel mai 
bine ar fi să te grăbești să te căiești și să încerci să devii conștient de sine. Dacă nu 
reușești, mai bine ai pleca acasă; aceasta ti-ar face mai mult bine decât pretinsa ta slujire 
a lui Dumnezeu. Nu ai întrerupe, nici nu ai deranja; ţi-ai cunoaște locul și ai trăi bine — 
nu ar fi mai bine? Şi nu ai fi pedepsit pentru că | te împotrivești lui Dumnezeu! 


Este foarte important 
să stabilim o relaţie normală cu Dumnezeu 


Când oamenii cred în Dumnezeu, Îl iubesc și-L mulțumesc, ei ating Duhul lui 
Dumnezeu cu inimile lor și obţin astfel multumirea Lui, își folosesc inimile pentru a fi în 
legătură cu ale lui Dumnezeu cuvinte și sunt astfel mișcaţi de Duhul Lui. Dacă dorești să 
trăieşti o viaţă spirituală normală și să stabilești o relație normală cu Dumnezeu, atunci 
trebuie mai întâi să-ţi dăruiești inima Lui. Doar după ce ţi-ai liniștit inima în faţa Lui și ti- 
ai revărsat-o pe deplin întru Dumnezeu, vei fi capabil să clădești treptat o viaţă spirituală 
normală. Dacă, în credința lor în Dumnezeu, oamenii nu-și dăruiesc inimile lui 
Dumnezeu, dacă inimile lor nu sunt cu El și ei nu tratează povara Lui ca pe propria lor 
povară, atunci tot ceea ce fac este un act de înșelăciune faţă de Dumnezeu, un act tipic 
persoanelor religioase, și asta nu va primi lauda lui Dumnezeu. Dumnezeu nu poate 
câștiga nimic de la acest tip de persoană; acestea pot servi doar ca un contrast în 
lucrarea Lui. Acești oameni sunt ca niște decoruri în casa lui Dumnezeu, sunt 
substituenţi și rebuturi, iar Dumnezeu nu Se folosește de ei. Nu doar că nu există nicio 
șansă ca Duhul Sfânt să lucreze în ei, ci nu există nicio valoare în a-i desăvârși. Acest 
tip de persoană este un adevărat cadavru viu. Nicio parte din ei nu poate fi folosită de 
Duhul Sfânt — au fost cu totul dominați de Satana și profund corupți de el. Dumnezeu îi 
va alunga pe acești oameni. Azi, când folosește oamenii, Duhul Sfânt nu doar că 
întrebuințează acele părți dezirabile din ei pentru a înfăptui lucruri — El și desăvârșeșşte 
și schimbă părțile din ei care sunt de nedorit. Dacă ești capabil să-ţi dăruiești inima lui 
Dumnezeu și să o liniştești înaintea Lui, atunci vei avea ocazia și calificările pentru a fi 
folosit de către Duhul Sfânt și a primi luminarea și iluminarea Lui. Chiar mai mult decât 
atât, vei avea posibilitatea ca Duhul Sfânt să-ţi remedieze neajunsurile. Atunci când îţi 
dai inima lui Dumnezeu, dintr-o perspectivă pozitivă, vei putea dobândi o pătrundere mai 
profundă și vei putea atinge un nivel mai înalt de înțelegere. Dintr-o perspectivă 

negativă, vei avea o cunoaștere mai extinsă a propriilor lacune și neajunsuri și vei tânji 
și vei căuta mai mult să mulţumești voia lui Dumnezeu. În plus, nu vei fi pasiv, vei putea 
să pătrunzi activ. Asta arată că ești o persoană corectă. Presupunând că inima ta 
reușește să se liniștească în faţa lui Dumnezeu, atunci a primi sau nu lauda Duhului 
Sfânt și a-L mulțumi sau nu pe Dumnezeu depinde în mod crucial de capacitatea ta de 
a pătrunde activ. Când Duhul Sfânt luminează oameni și îi folosește, nu îi face niciodată 
negativi, îi face întotdeauna să progreseze activ. lar când face acest lucru, oamenii încă 
au slăbiciunile lor, dar nu trăiesc conduși de ele. Ei nu amână progresul vieții lor și 
continuă să caute să mulțumească voia lui Dumnezeu. Acesta este un standard. Dacă 
îl poţi atinge, asta dovedește că ai obținut prezenţa Duhului Sfânt. Dacă o persoană este 
mereu negativă și, chiar și după ce a primit luminare și a ajuns să se cunoască pe sine, 
rămâne negativă și pasivă și este incapabilă să se ridice și să lucreze cu Dumnezeu, 
atunci ea doar a primit harul lui Dumnezeu, iar Duhul Sfânt nu este cu ea. Negativitatea 
ei înseamnă că inima nu-i este întoarsă spre Dumnezeu, iar spiritul ei nu a fost mișcat 
de Duhul lui Dumnezeu. Acest lucru ar trebui înțeles de către toți. 

Prin experienţă, se poate vedea că a-și liniști inima înaintea lui Dumnezeu este de 
cea mai mare importanţă. Are legătură cu chestiuni care privesc vieţile spirituale ale 
oamenilor și progresul lor în viață. Urmărirea adevărului și a schimbării firii tale va da 
numai roade dacă inima ta este linșitită înaintea lui Dumnezeu. Acest lucru se datorează 
faptului că vii înaintea Lui purtând o povară, că simţi mereu că ai lipsuri în atâtea privinţe, 
că există multe adevăruri pe care ai nevoie să le știi, că există multă realitate pe care ai 
nevoie să o experimentezi și că ar trebui să respecţi voia lui Dumnezeu. Aceste lucruri 
sunt mereu în mintea ta, simţi că parcă te-ar apăsa cu o forţă ce te lasă incapabil să 
respiri și, astfel, îți simţi inima grea (deși nu ești într-o stare negativă). Numai o astfel de 
persoană este calificată să accepte luminarea cuvintelor lui Dumnezeu și să fie mișcată 
de Duhul lui Dumnezeu. Datorită poverii ei, datorită faptului că inima îi este grea și, se 
poate spune, datorită prețului pe care l-a plătit și a suferinţei pe care a îndurat-o în fața 
lui Dumnezeu, ea primește luminarea și iluminarea Lui. Pentru că Dumnezeu nu acordă 
nimănui un tratament special. El este mereu corect în felul în care îi tratează pe oameni, 
dar, de asemenea, El nu dă oamenilor vreun lucru în mod arbitrar și necondiționat. 
Acesta este un aspect al firii Sale drepte. În viața adevărată, majoritatea oamenilor încă 
nu au atins acest tărâm. În cel mai bun caz, inimile lor încă trebuie să se întoarcă întru 
totul către Dumnezeu, așadar, încă nu a existat nicio schimbare majoră în firea vieții lor. 
Asta pentru că ei doar trăiesc în harul lui Dumnezeu și încă nu au dobândit lucrarea 
Duhului Sfânt. Criteriile pe care trebuie să le îndeplinească oamenii pentru a fi folosiți de 
către Dumnezeu sunt după cum urmează: inimile lor trebuie să fie întoarse către 
Dumnezeu, ei trebuie să poarte povara cuvintelor Lui, să aibă inimi pline de ardoare și 
să fie hotărâți să caute adevărul. Doar acești oameni pot să obţină lucrarea Duhului 
Sfânt și să câștige frecvent luminarea și iluminarea Lui. Din afară, oamenii pe care îi 
folosește Dumnezeu par să fie lipsiţi de rațiune și de relaţii normale cu alţii, dar se 

exprimă atent, cuviincios și sunt întotdeauna capabili să-și păstreze inima liniștită în fața 
lui Dumnezeu. Acesta este exact felul de persoană care e vrednică să fie folosită de 
Duhul Sfânt. Aceşti oameni „fără rațiune” despre care vorbește Dumnezeu par să fie 
lipsiți de relaţii normale cu ceilalţi și nu le pasă de iubirea exterioară sau de practicile 
exterioare, dar, atunci când au părtășie despre chestiuni spirituale, sunt capabili să-și 
deschidă inimile și să asigure altruist celorlalţi iluminarea și luminarea pe care au obținut- 
o din experienţele lor reale înaintea lui Dumnezeu. Așa își exprimă ei iubirea pentru 
Dumnezeu și mulțumesc voia Lui. Atunci când alţii îi ponegresc și îi ridiculizează, ei evită 
să fie influenţaţi de persoane, chestiuni sau lucruri din exterior și rămân liniștiți înaintea 
lui Dumnezeu. Par să aibă propria înţelegere unică. Indiferent ce fac ceilalți oameni, 
inimile lor nu-L părăsesc niciodată pe Dumnezeu. Când alţi oameni vorbesc și râd, 
inimile lor rămân înaintea lui Dumnezeu, ei Îi contemplă cuvântul sau se roagă în liniște 
Dumnezeului din inimile lor, căutând intenţiile Lui. Acești oameni nu dau importanţă 
păstrării unor relaţii interpersonale normale și par să nu aibă nicio filosofie de viaţă. Par 
plini de viaţă, adorabili și inocenți, dar au și o anumită liniște. Aceasta este înfățișarea 
felului de persoană pe care o folosește Dumnezeu. Lucruri precum filosofiile de viață 
sau „raţiunea normală” pur și simplu nu funcţionează la acest tip de persoană. Ea și-a 
devotat întreaga inimă cuvântului lui Dumnezeu și pare să Îl aibă doar pe Dumnezeu în 
inima sa. Acesta este felul de persoană „fără rațiune” la care Se referă Dumnezeu și 
este exact felul de persoană folosită de Dumnezeu. Semnul unei persoane pe care o 
folosește Dumnezeu este acela că, oricând și oriunde, inima sa este mereu înaintea lui 
Dumnezeu și, indiferent cât de desfrânaţi ar putea fi alţii sau cât de mult se lasă alti 
oameni în voia poftelor și a trupului, inima acestei persoane nu-L părăsește niciodată pe 
Dumnezeu și nu urmează mulțimea. Doar acest tip de persoană este potrivită pentru 
folosul lui Dumnezeu și doar acest tip de persoană este desăvârșită de către Duhul 
Sfânt. Dacă ești incapabil să dobândești asta, atunci nu ești calificat să fii câștigat de 
Dumnezeu sau să fii desăvârșit de Duhul Sfânt. 

Dacă dorești să stabilești o relaţie normală cu Dumnezeu, inima ta trebuie să fie 
întoarsă spre El; cu acest lucru ca bază, vei avea relaţii normale și cu alți oameni. Dacă 
nu ai o relaţie normală cu Dumnezeu, atunci, indiferent ce faci pentru a-ţi păstra relaţiile 
cu ceilalți oameni, indiferent cât lucrezi din greu sau câtă energie investești, totul va 
aparţine unei filosofii omenești de viaţă. Îţi vei proteja poziția printre oameni și vei 
dobândi lauda lor prin perspective și filosofii umane, mai degrabă decât să stabilești 
relaţii interpersonale normale, conform cuvântului lui Dumnezeu. Dacă nu te concentrezi 
la relaţiile tale cu oamenii și, în schimb, păstrezi o relație normală cu Dumnezeu, dacă 
ești dornic să-ţi dăruiești inima Lui și să înveţi să asculți de El, atunci relaţiile tale 
interpersonale vor deveni normale în mod natural. Atunci, aceste relaţii nu se vor baza 
pe trup, ci pe temelia iubirii față de Dumnezeu. Aproape că nu vei avea interacțiuni 
trupești cu alţi oameni, dar, la nivel spiritual, între voi va exista părtășie și iubire 
reciprocă, alinare și aprovizionare. Toate acestea sunt făcute având la bază o dorință 

de a-L mulțumi pe Dumnezeu — aceste relaţii nu sunt menținute prin filosofii umane de 
viață, ele se formează natural, când o persoană poartă o povară pentru Dumnezeu. Ele 
nu necesită niciun efort artificial, uman din partea ta, ai nevoie doar să practici în 
conformitate cu principiile cuvintelor lui Dumnezeu. Eşti dispus să ţii cont de voia lui 
Dumnezeu? Eşti dispus să fii o persoană „fără rațiune” înaintea Lui? Eşti dispus să-ți 
dăruiești complet inima lui Dumnezeu și să nu-ți pese de poziţia ta printre ceilalți 
oameni? Dintre toți oamenii cu care interacţionezi, cu cine ai cele mai bune relaţii? Cu 
cine ai cele mai rele relaţii? Sunt normale relaţiile tale cu oamenii? Îi tratezi la fel pe toţi 
oamenii? Relaţiile tale cu ceilalți sunt menținute în conformitate cu filosofia ta de viață 
sau sunt construite pe temelia iubirii faţă de Dumnezeu? Atunci când oamenii nu-și oferă 
inima lui Dumnezeu, spiritul lor devine leneș, amorţit și inconștient. Asemenea oameni 
nu vor înțelege niciodată cuvintele lui Dumnezeu, nu vor avea niciodată o relaţie normală 
cu Dumnezeu și nu vor obține niciodată o schimbare a firii lor. Schimbarea firii unei 
persoane este procesul de a-ţi dărui pe deplin inima lui Dumnezeu și de a primi luminare 
și iluminare din cuvintele Lui. Lucrarea lui Dumnezeu le permite oamenilor să pătrundă 
activ și să se lepede de părţile lor negative, după ce au dobândit cunoaștere despre ele. 
Când ţi-ai dăruit inima lui Dumnezeu, vei fi în stare să simţi de fiecare dată când spiritul 
tău este mișcat puţin și vei cunoaște fiecare parte a luminării și iluminării lui Dumnezeu. 
Dacă perseverezi, vei intra treptat pe calea de a fi desăvârșit de Duhul Sfânt. Cu cât 
inima ta este mai liniștită înaintea lui Dumnezeu, cu atât mai sensibil și mai delicat va fi 
spiritul tău, cu atât mai mult va putea să perceapă felul în care îl mișcă Duhul Sfânt, iar 
relația ta cu Dumnezeu va deveni cu atât mai normală. Relaţiile interpersonale normale 
se stabilesc pe baza întoarcerii inimii unei persoane către Dumnezeu, nu printr-un efort 
omenesc. Dacă Dumnezeu lipsește din inima unei persoane, atunci relaţiile ei cu alți 
oameni sunt doar relaţii ale trupului. Ele nu sunt normale, sunt desfătări imorale și sunt 
urâte și detestate de Dumnezeu. Dacă spui că spiritul tău a fost mișcat, dar ești dispus 
să ai părtășie doar cu persoanele care îţi plac și pe care le respecţi, și ai prejudecăţi față 
de oamenii care nu îţi plac şi refuzi să vorbeşti cu ei când vin să caute împreună cu tine, 
atunci aceasta este o dovadă în plus că ești condus de emoții și nu ai deloc o relație 
normală cu Dumnezeu. Asta dovedește că încerci să-L înșeli pe Dumnezeu și să-ţi 
ascunzi urâțenia. S-ar putea să fii capabil să împărtășești o parte din cunoașterea ta, 
dar dacă scopurile tale sunt greșite, atunci tot ceea ce faci este bine doar conform 
standardelor omului, iar Dumnezeu nu te va slăvi. Acţiunile tale vor fi motivate de trupul 
tău, nu de povara lui Dumnezeu. Eşti potrivit pentru folosul lui Dumnezeu doar dacă poti 
să-ţi liniștești inima înaintea Lui și dacă ai interacțiuni normale cu toţi cei care ÎI iubesc. 
Dacă poţi face asta, atunci, indiferent cum interacţionezi cu alții, nu vei exprima o filosofie 
de viaţă, vei ţine cont de povara lui Dumnezeu și vei trăi înaintea Lui. Câţi astfel de 
oameni există printre voi? Sunt relaţiile tale cu ceilalţi într-adevăr normale? Pe ce bază 
sunt construite ele? Câte filosofii de viaţă există înlăuntrul tău? Te-ai lepădat de ele? 
Dacă inima ta nu poate să se întoarcă pe deplin către Dumnezeu, atunci nu ești al lui 

Dumnezeu -— ai venit de la Satana, te vei întoarce la Satana în cele din urmă și nu meriţi 
să fii unul dintre oamenii lui Dumnezeu. Trebuie să examinezi cu atenţie aceste lucruri. 


O viaţă spirituală normală îi conduce 
pe oameni pe calea cea dreaptă 


Aţi mers doar foarte puţin pe calea unui om cu credinţă în Dumnezeu și încă nu aţi 
intrat pe calea cea dreaptă, deci sunteţi încă departe a de atinge standardele lui 
Dumnezeu. În momentul de față, statura voastră nu este potrivită pentru a satisface 
cererile Lui. Din cauza calibrului vostru și a naturii voastre corupte, trataţi întotdeauna 
cu nepăsare lucrarea lui Dumnezeu; nu o luaţi în serios. Acesta este cel mai grav 
neajuns al vostru. Cu siguranţă, nu există nimeni care să poată constata calea pe care 
merge Duhul Sfânt; cei mai mulţi dintre voi nu o înțelegețţi și nu o puteţi vedea clar. În 
plus, cei mai mulţi dintre voi nu luaţi în seamă această chestiune și nici atât nu o puneţi 
la inimă. Dacă voi continuaţi astfel și ignoraţi lucrarea Duhului Sfânt, atunci calea pe 
care mergeţi ca și credincioși în Dumnezeu va fi zadarnică. Se întâmplă astfel fiindcă nu 
faceți tot ce vă stă în puteri pentru a căuta să împliniţi voia lui Dumnezeu și fiindcă nu 
cooperaţi bine cu Dumnezeu. Nu e vorba de faptul că Dumnezeu nu a lucrat asupra ta 
sau că Duhul Sfânt nu te-a mișcat. Este din cauză că ești atât de nepăsător încât nu iei 
în serios lucrarea Duhului Sfânt. Trebuie să răstorni imediat această situaţie și să mergi 
pe calea pe care Duhul Sfânt conduce oamenii. Acesta este subiectul principal pentru 
astăzi. „Calea pe care Duhul Sfânt conduce” se referă la a câștiga luminarea spirituală, 
a cunoaște cuvântul lui Dumnezeu, a dobândi claritate pe calea dinainte, a fi capabili să 
pătrundeţi în adevăr pas cu pas și a ajunge la o mai mare cunoaștere a lui Dumnezeu. 
Calea pe care Duhul Sfânt conduce oamenii este în primul rând calea către o mai clară 
înțelegere a cuvântului lui Dumnezeu, liberă de abateri și concepții greșite, iar cei care 
merg pe ea, merg pe ea în mod direct. Pentru a obţine acest rezultat, va fi nevoie să 
lucraţi în armonie cu Dumnezeu, să găsiţi o cale corectă de practicat și să mergeţi pe 
calea deschisă de Duhul Sfânt. Asta implică o cooperare din partea omului, adică ceea 
ce trebuie să faceţi pentru a îndeplini cerinţele lui Dumnezeu de la voi și cum trebuie vă 
purtaţi pentru a pătrunde pe calea cea dreaptă a credinţei în Dumnezeu. 

Poate părea complicat să mergi pe calea deschisă de Duhul Sfânt, dar ţi se va părea 
mult mai simplu când calea de a practica îţi va fi clară. Adevărul este că oamenii sunt în 
stare să împlinească tot ce le cere Dumnezeu -— nu e ca și cum El încearcă să înveţe 
porcii să zboare. În toate situaţiile, Dumnezeu caută să rezolve problemele oamenilor și 
să le alunge grijile. Toţi trebuie să înțelegeţi asta: nu-L înțelegeți greșit pe Dumnezeu. 
Oamenii sunt conduși, conform cuvântului lui Dumnezeu, pe calea pe care merge Duhul 
Sfânt. Așa cum am menţionat înainte, trebuie să vă daţi inima lui Dumnezeu. Aceasta 
este o condiţie prealabilă pentru a merge pe calea deschisă de Duhul Sfânt. Trebuie să 

faceţi asta pentru a intra pe calea cea dreaptă. Cum poate o persoană să facă în mod 
conștient lucrarea de a-și da inima lui Dumnezeu? În viața voastră de zi cu zi, când 
experimentați lucrarea lui Dumnezeu și vă rugaţi Lui, o faceţi cu nepăsare — vă rugați lui 
Dumnezeu în timp ce lucraţi. Poate să însemne asta că vă daţi inima lui Dumnezeu? Vă 
gândiţi la chestiuni gospodărești sau la treburi ale trupului; aveţi mereu păreri 
contradictorii. Poate asta să însemne a-ţi linişti inima în prezenţa lui Dumnezeu? Acest 
lucru se întâmplă pentru că inima ta e fixată întotdeauna pe treburi exterioare și nu e 
capabilă să se întoarcă spre Dumnezeu. Dacă doriţi cu adevărat să aveţi inima împăcată 
înaintea lui Dumnezeu, atunci trebuie să faceţi lucrarea de a coopera în mod conștient. 
Adică, fiecare dintre voi trebuie să-și facă timp pentru devoţionale, timp pentru a lăsa la 
o parte oamenii, evenimentele și lucrurile; potolește-ţi inima și liniștește-te înaintea lui 
Dumnezeu. Fiecare trebuie să păstreze notițe devoționale individuale, consemnându-și 
cunoștințele despre cuvântul lui Dumnezeu și despre cum este mișcat duhul său, 
indiferent dacă sunt profunde sau superficiale; fiecare trebuie să-și liniștească inima 
înaintea lui Dumnezeu în mod conștient. Dacă în fiecare zi îţi poţi dedica o oră sau două 
adevăratei vieţi spirituale, atunci vei simţi că în acea zi viaţa ta va fi îmbogăţită și inima 
ta va fi luminoasă și curată. Dacă trăieşti zilnic acest gen de viaţă spirituală, atunci vei 
putea să-ți readuci mai mult inima în posesia lui Dumnezeu, duhul tău va deveni tot mai 
puternic, condiţia ta se va îmbunătăţi constant, iar tu vei deveni mai capabil să mergi pe 
calea pe care conduce Duhul Sfânt și Dumnezeu va revărsa asupra ta din ce în ce mai 
multe binecuvântări. Scopul vieţii voastre spirituale este să căutaţi în mod conștient să 
dobândiţi prezenţa Duhului Sfânt. Nu este să respectaţi reguli sau să conduceti ritualuri 
religioase, ci să acţionaţi cu adevărat în acord cu voia lui Dumnezeu și să vă disciplinaţi 
trupul — asta e ceea ce ar trebui să facă omul, deci ar trebui să faceți acest lucru din 
răsputeri. Cu cât este mai bună cooperarea ta și cu cât depui mai mult efort, cu atât mai 
ușor vei putea să-ţi întorci inima către Dumnezeu și să-ţi liniștești inima înaintea Lui. La 
un moment dat, Dumnezeu îţi va câștiga întru totul inima. Nimeni nu va mai putea să-ți 
clintească sau să-ţi captureze inima și Îi vei aparține complet lui Dumnezeu. Dacă mergi 
pe această cale, atunci cuvântul lui Dumnezeu ţi se va dezvălui în permanenţă și te va 
lumina asupra tuturor lucrurilor pe care nu le înţelegi — toate acestea pot fi obținute prin 
cooperarea ta. lată de ce Dumnezeu spune întotdeauna: „Pe toți cei care acţionează în 
acord cu Mine îi voi răsplăti îndoit”. Trebuie să vedeţi clar această cale. Dacă doriţi să 
mergeţi pe calea cea dreaptă, atunci trebuie să faceţi tot ce puteţi pentru a-L mulțumi pe 
Dumnezeu. Trebuie să faceți tot ce puteţi pentru a dobândi o viață spirituală. La început, 
poate că nu vei obţine rezultate deosebite în această urmărire, dar nu trebuie să-ți 
permiţi să dai înapoi sau să te afunzi în negativism — trebuie să continui să lucrezi din 
greu! Cu cât trăieşti mai mult o viaţă spirituală, cu atât inima îţi va fi mai plină de cuvintele 
lui Dumnezeu, preocupată întotdeauna de aceste chestiuni, îndurând întotdeauna 
această povară. După aceea, dezvăluie-l lui Dumnezeu adevărul tău cel mai lăuntric 
prin intermediul vieții tale spirituale; spune-l ce ești dornic să faci, la ce te gândeșii, 

înțelegerea și viziunea ta despre cuvântul lui Dumnezeu. Nu ţine ascuns nimic, nici 
măcar un pic! Practică rostirea cuvintelor din inima ta, mărturisește-l lui Dumnezeu 
adevăratele tale sentimente; dacă se află în inima ta, orice-ar fi, vorbește. Cu cât vorbeşti 
mai mult astfel, cu atât vei simţi mai mult frumuseţea lui Dumnezeu, iar inima ta va fi 
atrasă tot mai mult către Dumnezeu. Când acest lucru se va întâmpla, vei simţi că 
Dumnezeu îţi este mai drag decât oricine altcineva. Nu vei pleca niciodată de lângă 
Dumnezeu, indiferent ce s-ar întâmpla. Dacă practici zilnic acest fel de devotional 
spiritual și nu ţi-l scoţi din minte, ci îl consideri o chestiune de mare importanţă în viața 
ta, atunci cuvântul lui Dumnezeu îţi va ocupa inima. Aceasta înseamnă să fii atins de 
Duhul Sfânt. Va fi ca și cum inima ta ar fi fost întotdeauna în posesia lui Dumnezeu, ca 
și cum ceea ce iubești este întotdeauna în inima ta. Nimeni nu poate lua asta de la tine. 
Când se va întâmpla acest lucru, Dumnezeu va trăi cu adevărat înăuntrul tău și va avea 
un loc în inima ta. 


Promisiunile către cei care au fost desăvârșiți 


Care este calea prin care Dumnezeu îl desăvârșește pe om? Ce aspecte include ea? 
Eşti dispus să fii desăvârșit de Dumnezeu? Eşti dispus să accepţi judecata și mustrarea 
Lui? Ce știi despre aceste chestiuni? Dacă nu ai cunoștințe demne de menţionat, atunci 
este dovada că încă nu cunoști lucrarea lui Dumnezeu, că nu ai fost deloc luminat de 
Duhul Sfânt. E imposibil ca astfel de oameni să fie desăvârșiţi. Lor li se dă doar o cantitate 
mică de har de care să se bucure pentru scurt timp și care nu va dura îndelung. Oamenii 
nu pot fi desăvârșiţi de Dumnezeu dacă doar se bucură de harul Său. Unii se mulțumesc 
cu pacea și bucuria trupului, cu o viaţă ușoară, fără necazuri sau nenorociri, când întreaga 
lor familie trăiește în armonie, fără dezacorduri sau certuri — și pot chiar să creadă că 
aceasta este binecuvântarea lui Dumnezeu. De fapt, este doar harul lui Dumnezeu. Nu 
trebuie să vă mulţumiţi doar cu a vă bucura de harul lui Dumnezeu. Acest tip de gândire 
este foarte vulgar. Chiar dacă citești zilnic cuvintele lui Dumnezeu și te rogi în fiecare zi, 
iar spiritul tău simte o bucurie deosebită și este deosebit de împăcat, dacă, în cele din 
urmă, nu ai nimic de spus despre cunoștințele tale cu privire la Dumnezeu și la lucrarea 
Lui și nu ai experimentat nimic și dacă, oricât de mult din cuvântul lui Dumnezeu ai 
mâncat sau ai băut, tot ceea ce simţi este pacea și bucuria spirituală și că al lui 
Dumnezeu cuvânt este nemăsurat de dulce, de parcă nu te poţi bucura îndeajuns de el, 
dar nu ai niciun fel de experienţă practică a cuvintelor lui Dumnezeu și ești total lipsit de 
realitatea cuvintelor Lui, atunci ce poţi câștiga de la o astfel de credinţă în Dumnezeu? 
Dacă nu poți trăi esenţa cuvintelor lui Dumnezeu, atunci faptul că mănânci și bei din 
aceste cuvinte, ca și rugăciunile tale, nu înseamnă decât credinţă religioasă. Astfel de 
oameni nu pot fi desăvârșiţi de către Dumnezeu și nu pot fi câștigați de El. Oamenii 
câștigați de Dumnezeu sunt cei care urmăresc adevărul. Ceea ce Dumnezeu câștigă nu 

este trupul omului, nici lucrurile care-i aparțin, ci acea parte din el care-l aparține lui 
Dumnezeu. Prin urmare, când Dumnezeu desăvârșește oamenii, El nu le desăvârșește 
trupul, ci inimile, îngăduind inimilor oamenilor să poată fi câștigate de Dumnezeu; cu alte 
cuvinte, faptul că Dumnezeu îl desăvârșește pe om este, în esenţă, faptul că Dumnezeu 
desăvârșește inima omului, astfel încât aceasta să se poată întoarce la Dumnezeu și 
să-L poată iubi. 

Trupul omului este muritor. Nu servește niciunui scop ca Dumnezeu să câștige trupul 
omului, pentru că trupul omului este ceva care decade inevitabil și nu poate primi 
moștenirea sau binecuvântările Sale. Dacă ar fi câștigat trupului omului și dacă doar 
acesta ar fi în acest curent, atunci, cu toate că omul ar fi în acest curent cu numele, inima 
lui ar aparține Satanei. Așa stând lucrurile, nu numai că oamenii nu ar putea să devină 
manifestarea lui Dumnezeu, ci ar și deveni povara Sa, iar alegerea oamenilor de către 
Dumnezeu ar deveni astfel un lucru lipsit de sens. Cei pe care Dumnezeu intenţionează 
să-i desăvârșească vor primi cu toţii binecuvântările lui Dumnezeu și moștenirea Lui. 
Adică, ei acceptă ceea ce are Dumnezeu și ceea ce este, astfel încât asta să devină 
ceea ce au înăuntrul lor; ei au toate cuvintele lui Dumnezeu forjate în ei; indiferent de 
ceea ce este Dumnezeu, voi sunteţi capabili să primiţi totul exact așa cum este, și astfel, 
să trăiţi adevărul. Acesta este felul de persoană desăvârșită de Dumnezeu și câștigată 
de Dumnezeu. Numai un astfel de om e îndreptăţit să primească binecuvântările dăruite 
de Dumnezeu: 

1. Să primească întreaga dragoste a lui Dumnezeu. 

2. Să acţioneze în conformitate cu voia lui Dumnezeu în toate lucrurile. 

3. să câștige îndrumarea lui Dumnezeu, să trăiască sub lumina lui Dumnezeu și să 
câștige luminarea de la Dumnezeu. 

4. Să trăiască pe pământ imaginea pe care o iubește Dumnezeu; să-L iubească pe 
Dumnezeu cu adevărat, așa cum a făcut Petru, răstignit pentru Dumnezeu și vrednic să 
moară ca răsplată pentru dragostea lui Dumnezeu; să aibă aceeași slavă ca și Petru. 

5. Să fie iubit, respectat și admirat de toţi pe pământ. 

6. Să biruiască robia morții și a iadului în fiecare aspect, fără a-i da nicio posibilitate 
Satanei să-și facă lucrarea, să-L aibă pe Dumnezeu, să trăiască având un duh proaspăt 
și plin de viaţă și să nu obosească. 

7. Să aibă un simțământ nemaipomenit de exaltare și entuziasm în orice clipă din 
viață, de parcă ar fi văzut venind ziua slavei lui Dumnezeu. 

8. Să dobândească slava împreună cu Dumnezeu și să aibă o înfățișare asemenea 
sfinţilor preaiubiţi ai lui Dumnezeu. 

9. Să devină ceea ce Dumnezeu iubește pe pământ, adică un fiu iubit al lui 
Dumnezeu. 

10. Să-și schimbe forma și să se înalțe cu Dumnezeu la al treilea cer, depășind 
condiția trupului. 

Doar oamenii care pot moșteni binecuvântările lui Dumnezeu sunt desăvârșiţi și 

câștigați de Dumnezeu. Ai câștigat ceva până în clipa de față? În ce măsură te-a 
desăvârșit Dumnezeu? Dumnezeu nu desăvârșește omul la întâmplare; desăvârşirea 
omului de către El este condiţionată și are rezultate clare, vizibile. Nu e așa cum își 
închipuie omul, că atât timp cât are credinţă în Dumnezeu, poate fi desăvârșit și câștigat 
de Dumnezeu și că poate primi pe pământ binecuvântările și moștenirea lui Dumnezeu. 
Asemenea lucruri sunt extrem de dificile — ca să nu mai vorbim de schimbarea formei 
oamenilor. În prezent, ceea ce ar trebui să căutaţi în primul rând este să fiți desăvârșiți 
de Dumnezeu în toate lucrurile și să fiți desăvârșiţi de El prin toți oamenii, chestiunile și 
lucrurile cu care vă confruntati, astfel încât să fie forjat în voi mai mult din ceea ce 
Dumnezeu este. Voi trebuie să primiţi mai întâi moștenirea lui Dumnezeu pe pământ; 
numai atunci veţi fi îndreptăţiți să moșteniţi binecuvântări mai multe și mai mari de la El. 
Toate acestea sunt lucruri pe care ar trebui să le căutaţi și pe care ar trebui să le 
înțelegeţi înainte de orice altceva. Cu cât veţi căuta mai mult să fiți desăvârșiţi de 
Dumnezeu în toate, cu atât mai mult veţi capabili să vedeţi mâna lui Dumnezeu în toate, 
ca urmare, căutând cu stăruinţă, prin diferite perspective și în diferite moduri, veți intra 
în ființa cuvântului lui Dumnezeu și în realitatea cuvântului Său. Nu te poți mulțumi cu 
astfel de stări pasive, cum ar fi doar să nu comiţi păcate, să nu ai noțiuni sau filosofii de 
viaţă și nici voință omenească. Dumnezeu desăvârșește omul în nenumărate feluri; 
posibilitatea de a fi desăvârșit există în toate privinţele, iar El te poate desăvârși nu numai 
în aspectele pozitive, ci şi în cele negative, pentru a face mai îmbelșugat ceea ce câștigi. 
Zi de zi există oportunităţi de a fi desăvârșit și ocazii de a fi câștigat de Dumnezeu. După 
ce ai experimentat astfel o perioadă, vei fi foarte schimbat și vei fi înțelege în mod natural 
multe lucruri pe care le ignorai înainte. Nu va mai fi nevoie de învățăminte de la alții; fără 
să-ți dai seama, Dumnezeu te va lumina astfel încât să primești luminare în toate 
lucrurile și să pătrunzi în detaliu în toate experienţele tale. Dumnezeu te va călăuzi 
negreșit, astfel încât să nu cotești nici la stânga, nici la dreapta, și așa vei păși pe calea 
de a fi desăvârșit de către El. 

A fi desăvârșit de Dumnezeu nu se poate limita la desăvârșirea prin a mânca și a 
bea cuvântul lui Dumnezeu. Astfel de experimentare ar fi prea unilaterală și ar include 
prea puţin, și ar putea doar să limiteze omul la o sferă de acțiune foarte mică. În acest 
caz, omul ar fi lipsit de hrana spirituală necesară. Dacă doriţi să fiţi desăvârșiți de 
Dumnezeu, trebuie să învățați cum să experimentați în toate privințele și să puteți 
dobândi luminare în tot ceea ce vi se întâmplă. Fie că e bun, fie că e rău, ar trebui să-ţi 
aducă foloase și nu ar trebui să te facă negativist. Indiferent de situaţie, ar trebui să fii 
capabil să cercetezi lucrurile stând de partea lui Dumnezeu și nu să le analizezi sau să 
le studiezi din perspectiva omului (aceasta ar fi o abatere în experienţa ta). Dacă 
experimentezi astfel, atunci inima ta va fi plină de poverile vieţii tale; vei trăi mereu în 
lumina chipului lui Dumnezeu și nu te vei abate cu ușurință din practica ta. Astfel de 
oameni au un viitor strălucit înainte. Există atât de multe ocazii să de a fi desăvârșiți de 
Dumnezeu. Totul depinde de faptul dacă sunteţi oameni care-L iubesc cu adevărat pe 

Dumnezeu și dacă sunteţi hotărâți să fiţi desăvârșiţi de Dumnezeu, să fiţi câștigați de El 
și să primiţi binecuvântările și moștenirea Lui. Simpla hotărâre nu este suficientă; trebuie 
să aveţi multă cunoaștere, altfel, vă veţi abate întotdeauna în practica voastră. 
Dumnezeu este dispus să vă desăvârșească pe fiecare în parte. După cum stau lucrurile 
acum, deși majoritatea oamenilor au acceptat de foarte mult timp lucrarea lui Dumnezeu, 
ei s-au limitat la a se lăfăi pur și simplu în harul lui Dumnezeu și sunt dispuși doar să-l 
permită lui Dumnezeu să le dea un oarecare confort al trupului, însă nu sunt dispuși să 
primească revelații mai multe și mai înalte. Asta arată că inima omului este încă veșnic 
îndreptată către cele exterioare. Deși lucrarea omului, slujirea lui și inima lui plină de 
dragoste pentru Dumnezeu au mai puţine impurități în ceea ce privește substanța 
lăuntrică a omului și gândirea sa înapoiată, el tot caută necontenit pacea și bucuria 
trupului și nu-i pasă care ar putea fi condiţiile și scopurile desăvârșirii omului de către 
Dumnezeu. Așadar, viețile majorităţii oamenilor sunt încă vulgare și decadente. Vieţile 
lor sunt nu s-au schimbat câtuși de puţin; pur și simplu, ei nu privesc credinţa în 
Dumnezeu ca pe o chestiune de importanță majoră, e ca și cum ar avea credinţă doar 
de dragul celorlalţi, acționând superficial și luându-se după vechi metode, în derivă într- 
o existenţă fără scop. Puţini sunt cei ce pot încerca să pătrundă cuvântul lui Dumnezeu 
în toate lucrurile, să câștige lucruri tot mai îmbelșugate, să devină oameni mai bogați în 
casa de astăzi a lui Dumnezeu și să primească mai multe dintre binecuvântările lui 
Dumnezeu. De cauţi să fii desăvârșit de Dumnezeu în toate lucrurile și reușești să 
primeşti ceea ce a promis Dumnezeu pe pământ, de cauţi să fii luminat de Dumnezeu 
în toate lucrurile și să nu lași anii să treacă pe lângă tine alene, aceasta este calea ideală 
de a pătrunde în mod activ. Numai în acest fel vei fi vrednic și îndreptăţit să fii desăvârșit 
de Dumnezeu. Eşti cu adevărat cineva care caută să fie desăvârșit de Dumnezeu? Eşti 
cu adevărat cineva care este serios în toate? Ai același spirit al dragostei pentru 
Dumnezeu pe care îl avea Petru? Ai voinţa să-L iubeşti pe Dumnezeu așa cum a făcut 
Isus? Este într-adevăr Isus Cel în care crezi? Tu crezi în Dumnezeul concret de astăzi; 
ai văzut cum Dumnezeul concret întrupat Îl iubește pe Dumnezeul din ceruri? Ai credință 
în Domnul Isus Hristos; asta deoarece răstignirea lui Isus pentru răscumpărarea omenirii 
și minunile pe care le-a făcut El sunt adevăruri general acceptate. Cu toate acestea, 
credința omului nu vine din cunoașterea și înțelegerea adevărată a lui Isus Hristos. Tu 
crezi numai în numele de Isus, dar nu crezi în Duhul Lui, căci nu ţii deloc seama de 
modul în care Isus Îl iubea pe Dumnezeu. Credinţa ta în Dumnezeu este mult prea naivă. 
Deși crezi în Isus de mulţi ani, nu știi cum să-L iubești pe Dumnezeu. Nu te face asta cel 
mai mare nebun din lume? Este dovada că ani la rândul ai mâncat degeaba hrana 
Domnului Isus Hristos. Nu numai că nu-mi plac astfel de oameni, dar sunt încredinţat că 
nici Domnului Isus Hristos — pe care tu ÎI venerezi — nu l-ar plăcea. Cum să poată fi 
desăvârșiți astfel de oameni? Nu devii roșu de stânjeneală? Nu te simţi rușinat? Mai ai 
îndrăzneala să dai faţa cu Domnul Isus Hristos? Înțtelegeti cu toții semnificaţia a ceea ce 
am spus? 


595 


Cei răi cu siguranţă vor fi pedepsiţi 


Cercetaţi-vă și vedeţi dacă practicaţi dreptatea în tot ceea ce faceţi și dacă toate 
acţiunile voastre sunt supravegheate de Dumnezeu: acesta este principiul conform 
căruia își văd de treburile lor aceia care cred în Dumnezeu. Voi veţi fi numiţi drepţi pentru 
că sunteţi capabili să-L mulțumiți pe Dumnezeu și pentru că acceptaţi grija și protecția 
lui Dumnezeu. În ochii lui Dumnezeu, toți cei care acceptă grija, protecția și desăvârșirea 
lui Dumnezeu și care sunt dobândiţi de către El sunt drepți, iar El îi consideră preţioși. 
Cu cât acceptaţi mai mult cuvintele actuale ale lui Dumnezeu, cu atât mai mult veţi putea 
primi și înțelege voia lui Dumnezeu și, prin urmare, veţi putea să trăiţi cuvintele lui 
Dumnezeu și să-l îndepliniţi cerințele. Aceasta este însărcinarea dată de Dumnezeu 
vouă și ceea ce toți ar trebui să fiţi în stare să realizați. Dacă vă folosiți noţiunile pentru 
a-L măsura și delimita pe Dumnezeu, ca și cum El ar fi o statuie nemișcată din lut și 
dacă Îl delimitaţi întru totul pe Dumnezeu în parametrii Bibliei și ÎI reduceţi la o sferă 
limitată a lucrării, acest lucru dovedește că L-aţi condamnat pe Dumnezeu. Deoarece 
evreii din epoca Vechiului Testament L-au considerat pe Dumnezeu un idol sau o formă 
fixă pe care o păstrau în inimile lor, ca și cum Dumnezeu ar fi putut fi numit doar Mesia 
și doar acela care era numit Mesia putea fi Dumnezeu, și pentru că oamenii L-au servit 
și L-au slăvit pe Dumnezeu, ca și cum ar fi fost o statuie din lut (lipsită de viaţă), L-au 
răstignit pe Isus în acea vreme pe cruce, osândindu-L la moarte — Isus cel fără vină a 
fost, astfel, condamnat la moarte. Dumnezeu nu comisese nicio crimă, dar omul nu L-a 
cruțat și a insistat să-L condamne la moarte și, astfel, Isus a fost crucificat. Omul crede 
întotdeauna că Dumnezeu este neschimbător și Îl defineşte în baza unei singure cărți, 
Biblia, ca și cum omul ar înțelege perfect gestionarea lui Dumnezeu, ca și cum omul ar 
ține în palmă tot ceea ce face Dumnezeu. Oamenii sunt extrem de absurzi și toți au un 
talent înnăscut pentru hiperbole. Indiferent cât de multe sunt cunoștințele tale despre 
Dumnezeu, Eu tot spun că nu ÎI cunoşti pe Dumnezeu, că te împotrivești cel mai mult lui 
Dumnezeu și că L-ai condamnat, pentru că ești total incapabil să asculţi de lucrarea lui 
Dumnezeu și să pășești pe calea desăvârșirii de către Dumnezeu. De ce nu este 
Dumnezeu niciodată mulțumit de acţiunile omului? Deoarece omul nu Îl cunoaște pe 
Dumnezeu, pentru că are prea multe noțiuni și deoarece cunoștințele sale despre 
Dumnezeu nu sunt în niciun caz conform realităţii, ci, în schimb, repetă monoton aceeași 
temă, fără variaţii, și folosește aceeași abordare pentru toate situaţiile. Şi astfel, venind 
pe pământ astăzi, Dumnezeu este răstignit încă o dată pe cruce de către om. Omenire 
crudă! Complicitatea și intriga, smulsul și înșfăcatul de la alţii, fuga disperată după faimă 
și avere, măcelul reciproc — când se vor încheia toate acestea? În ciuda sutelor de mii 
de cuvinte rostite de Dumnezeu, nimănui nu i-a venit mintea la cap. Oamenii acţionează 
de dragul familiei, al fiilor și al fiicelor lor, pentru carieră, perspective, poziţie, orgoliu și 
bani, de dragul mâncării, hainelor, și trupului. Dar există vreun om ale cărui acţiuni să fie 
cu adevărat de dragul lui Dumnezeu? Chiar și printre cei care acţionează de dragul lui 

Dumnezeu, există foarte puţini care Îl cunosc. Câţi oameni nu acţionează pentru propriile 
interese? Câţi nu-i persecută sau ostracizează pe alţii pentru a-și apăra poziţia? Și astfel, 
Dumnezeu a fost osândit de nenumărate ori prin forță la moarte și nenumărați judecători 
barbari L-au condamnat pe Dumnezeu și L-au răstignit încă o dată pe cruce. Câţi pot fi 
numiți drepți deoarece acționează cu adevărat de dragul lui Dumnezeu? 

E oare atât de ușor să fii desăvârșit înaintea lui Dumnezeu ca sfânt sau o persoană 
dreaptă? E adevărată afirmaţia conform căreia „nu există persoană dreaptă pe pământ, 
cei drepți nu se află pe lumea aceasta”. Atunci când veniţi în faţa lui Dumnezeu, gândiţi- 
vă la ceea ce purtați, gândiţi-vă la fiecare cuvânt și acţiune, la toate gândurile și ideile 
voastre și chiar și la visurile pe care le aveţi în fiecare zi — toate acestea sunt de dragul 
vostru. Nu este aceasta adevărata situaţie? „Dreptatea nu înseamnă să dai pomană 
altora, nu înseamnă să-ţi iubești aproapele ca pe tine însuţi și nu înseamnă să te abţii de 
la certuri sau dispute sau să nu jefuiești și să nu furi. Dreptatea înseamnă a primi 
însărcinarea dată de Dumnezeu ca pe o datorie și a respecta orchestrările și 
aranjamentele lui Dumnezeu ca pe vocaţia ta trimisă din ceruri, indiferent de timp sau 
loc, la fel ca tot ceea ce a fost săvârșit de Domnul Isus. Aceasta este dreptatea despre 
care a vorbit Dumnezeu. Faptul că Lot a putut fi numit drept se datorează faptului că i-a 
salvat pe cei doi îngeri trimiși de Dumnezeu, fără să se gândească la propriul câștig și la 
propria pierdere; se poate spune doar că ceea ce a făcut el atunci ar putea fi numit drept, 
dar el nu poate fi numit un om drept. Lot și-a dat cele două fiice în schimbul îngerilor doar 
pentru că L-a văzut pe Dumnezeu, dar nu tot comportamentul său din trecut a reprezentat 
dreptatea. Şi, astfel, spun că „nu există dreptate pe acest pământ”. Chiar și dintre cei 
care se află în cursul recuperării, nimeni nu poate fi numit neprihănit. Indiferent cât de 
bune sunt acţiunile tale, indiferent cât pari să cinstești numele lui Dumnezeu, nici lovindu- 
i sau înjurându-i pe ceilalţi, nici jefuindu-i sau prădându-i pe alţii, tot nu poţi fi numit drept, 
pentru că de asta e capabilă o persoană de rând. Acum, cel mai important lucru este că 
nu-L cunoști pe Dumnezeu. Se poate spune doar că, în prezent, ai un pic de umanitate 
normală, dar nu elementele dreptăţii despre care vorbeşte Dumnezeu și, astfel, nimic din 
ceea ce faci nu poate dovedi că-L cunoști pe Dumnezeu. 

Înainte, când Dumnezeu era în cer, omul acţiona într-un mod înșelător față de 
Dumnezeu. Astăzi, Dumnezeu a fost printre oameni — nimeni nu știe de câţi ani — și, 
totuși, făcând lucruri, omul tot e superficial și încearcă să-L păcălească. Oare nu este 
omul mult prea înapoiat în gândirea lui? La fel a fost și cu luda: înainte de venirea lui 
Isus, luda spunea minciuni ca să-și înșele fraţii și surorilor și nu s-a schimbat nici măcar 
după ce a venit Isus; nu Îi cunoștea câtuși de puţin pe Isus și, în cele din urmă, L-a 
trădat. Nu s-a întâmplat acest lucru pentru că nu ÎI cunoștea pe Dumnezeu? Dacă astăzi 
voi tot nu ÎI cunoașteţi pe Dumnezeu, atunci e posibil să deveniți un alt luda și, în urma 
acestui lucru, tragedia crucificării lui Isus în Epoca Harului, cu două mii de ani în urmă, 
va avea loc din nou. Nu credeţi asta? Este o realitate! În prezent, majoritatea oamenilor 
se află într-o situație similară — poate că spun asta puţin prea devreme — și oamenii ca 

aceștia joacă toți rolul lui luda. Eu nu spun absurdităţi, ci Mă bazez pe realitate — iar 
voi trebuie să fiți convinși. Chiar dacă mulţi oameni pretind că sunt umili, în inimile lor 
nu se află decât o baltă de apă stătută, un șanț cu apă urât mirositoare. Acum, în 
biserică sunt prea mulţi ca aceștia, iar voi credeţi că nu știu absolut nimic despre asta. 
Astăzi, Duhul Meu decide pentru Mine și Îmi este mărturie. Crezi că nu știu nimic? 
Crezi că nu înțeleg nimic din gândurile nesincere din inimile voastre, lucrurile pe care 
le păstraţi în inimile voastre? Este atât de ușor să-L trageţi pe sfoară pe Dumnezeu? 
Crezi că Îl poţi trata oricum dorești? În trecut, eram îngrijorat ca nu cumva să fiți 
constrânși, așa că am continuat să vă ofer libertatea, dar oamenii nu au putut să-și dea 
seama că eram bun cu ei, iar când le-am întins un deget, ei au luat toată mâna. Întrebați 
printre voi: aproape niciodată n-am tratat pe nimeni și aproape niciodată n-am certat 
pe nimeni cu ușurință — totuși, motivațiile și noțiunile omului Îmi sunt foarte clare. Crezi 
că Dumnezeu Însuși, căruia Dumnezeu Îi este mărturie, este nesăbuit? În acest caz, 
spun că ești prea orb! Nu te voi da în vileag, dar hai să vedem cam cât de corupt poţi să 
devii. Să vedem dacă micile tale șiretlicuri inteligente te pot salva, sau dacă încercarea 
ta sinceră de a-L iubi pe Dumnezeu te poate salva. Azi, nu te voi condamna; să așteptăm 
până când va veni timpul lui Dumnezeu pentru a vedea cum te va răsplăti El. Acum nu 
am timp de pălăvrăgeli cu tine și nu sunt dispus să-Mi întârzii lucrarea mai măreaţă doar 
din cauza ta. Un vierme ca tine nu este vrednic de timpul necesar lui Dumnezeu să îl 
trateze — deci, să vedem cât de dezmăţat poţi să ajungi. Oamenii ca aceştia nu caută 
câtuși de puţin cunoașterea de Dumnezeu, și nici nu au vreo fărâmă de dragoste pentru 
EI, dar tot vor ca Dumnezeu să îi numească drepţi — nu este aceasta o glumă? Pentru 
că un număr mic de oameni sunt într-adevăr sinceri, Mă voi concentra doar la a continua 
să-i ofer omului viaţă. Voi face doar ce ar trebui să fac azi, dar, în viitor, voi aduce 
răzbunarea asupra fiecărei persoane, în funcţie de ceea ce a făcut. Am spus tot ce este 
de spus, căci aceasta este întocmai lucrarea pe care o săvârșesc. Fac doar ceea ce ar 
trebui să fac, și ceea ce nu ar trebui să fac. Totuși, sper că veţi petrece mai mult timp 
reflectând: cât din cunoașterea ta de Dumnezeu este adevărată, mai exact? Eşti cineva 
care L-a răstignit încă o dată pe Dumnezeu pe cruce? Ultimele Mele cuvinte sunt 
acestea: vai de aceia care Îl răstignesc pe Dumnezeul! 


Cum să intraţi într-o stare normală 


Cu cât mai mult acceptă oamenii cuvintele lui Dumnezeu, cu atât sunt mai luminaţi 
și cu atât mai înfometați și însetaţi sunt în căutarea lor de a-L cunoaște pe Dumnezeu. 
Doar cei care acceptă cuvintele lui Dumnezeu sunt capabili să aibă experiențe mai 
bogate și mai profunde și sunt singurii ale căror vieţi pot crește în continuare ca florile 
de susan. Toţi cei care urmăresc viaţa ar trebui să trateze acest lucru ca pe slujba lor cu 
normă întreagă; ei ar trebui să simtă că „fără Dumnezeu, nu pot trăi; fără Dumnezeu, nu 

pot realiza nimic; fără Dumnezeu, totul este gol”. Așadar, ar trebui să aibă și hotărârea 
de „a nu face nimic fără prezenţa Duhului Sfânt și, dacă citirea cuvintelor lui Dumnezeu 
nu are niciun efect, să le fie indiferent să facă orice altceva”. Nu vă faceţi pe plac. 
Experiențele de viaţă provin din luminarea și îndrumarea lui Dumnezeu și sunt 
cristalizarea eforturilor voastre subiective. Ceea ce ar trebui să vă impunețţi este 
următorul lucru: „Când vine vorba de experienţa de viaţă, nu îmi pot lăsa cale liberă”. 
Uneori, în condiţii anormale, pierzi prezenţa lui Dumnezeu și devii incapabil să-L 
simţi atunci când te rogi. Este normal să-ţi fie frică în astfel de momente. Ar trebui să 
începi imediat să cauţi. Dacă nu o faci, Dumnezeu va fi departe de tine, iar tu vei fi lipsit 
de prezența Duhului Sfânt — și, în plus, de lucrarea Duhului Sfânt — pentru o zi, două 
zile, chiar o lună sau două luni. În aceste situații, devii incredibil de amortit și ești încă o 
dată luat captiv de Satana, până în punctul în care ești capabil să comiţi tot felul de 
acțiuni. Râvnești la bogăţie, îţi înșeli fraţii și surorile, te uiţi la filme și videoclipuri, joci 
mahjong și chiar fumezi și bei fără măsură. Inima ta s-a îndepărtat mult de Dumnezeu, 
ai mers în secret pe propriul drum și ai judecat după bunul plac lucrarea lui Dumnezeu. 
În unele cazuri, oamenii se scufundă atât de mult încât nu simt nicio ruşine sau jenă 
când săvârșesc păcate de natură sexuală. O astfel de persoană a fost părăsită de Duhul 
Sfânt; de fapt, lucrarea Duhului Sfânt este demult absentă într-o asemenea persoană. 
Pe acești oameni nu putem decât să îi vedem scufundându-se din ce în ce mai mult în 
corupție, pe măsură ce mâinile răului se întind tot mai departe. În cele din urmă, ei neagă 
o astfel de existenţă și sunt luaţi captivi de Satana în timp ce păcătuiesc. Dacă descoperi 
că ai doar prezenţa Duhului Sfânt și, totuși, îţi lipseşte lucrarea Duhului Sfânt, situaţia în 
care te afli este deja periculoasă. Când nici măcar nu mai poţi să simţi prezenţa Duhului 
Sfânt, atunci ești în pragul morţii. Dacă nu te pocăiești, atunci te vei fi întors pe deplin la 
Satana și te vei număra printre cei care sunt alungați. Așadar, când descoperi că te afli 
într-o stare în care există doar prezenţa Duhului Sfânt (nu păcătuiești, te controlezi și nu 
te împotrivești vădit lui Dumnezeu), dar îţi lipsește lucrarea Duhului Sfânt (nu te simti 
emoţionat când te rogi, nu dobândești nicio luminare sau iluminare evidentă atunci când 
mănânci și bei cuvintele lui Dumnezeu, ești indiferent fată de mâncatul și băutul 
cuvintelor lui Dumnezeu, în viaţa ta nu există nicio creștere și ești demult lipsit de o 
iluminare însemnată) — în astfel de momente, trebuie să fii mai precaut. Nu trebuie să-ţi 
faci pe plac, nu trebuie să-i dai și mai mult frâu liber caracterului tău. Prezenţa Duhului 
Sfânt poate să dispară în orice moment. Acesta este motivul pentru care o astfel de 
situaţie este atât de periculoasă. Dacă te afli într-o asemenea stare, încearcă să schimbi 
lucrurile cât mai curând posibil. În primul rând, ar trebui să spui o rugăciune de pocăință 
și să te rogi ca Dumnezeu să-ţi ofere, încă o dată, mila Sa. Roagă-te mai sincer și 
liniștește-ţi inima ca să mănânce și să bea mai mult din cuvintele lui Dumnezeu. Având 
această temelie, trebuie să petreci mai mult timp în rugăciune; dublează-ţi eforturile de 
a cânta, a te ruga, a mânca și a bea cuvintele lui Dumnezeu și de a-ţi îndeplini datoria. 
Când ești cel mai slab, Satanei îi este cel mai ușor să-ţi ia în stăpânire inima. Când se 

întâmplă acest lucru, inima ta este luată de la Dumnezeu și înapoiată Satanei și, imediat 
după aceea, ești lipsit de prezenţa Duhului Sfânt. În astfel de momente, este de două 
ori mai dificil să redobândești lucrarea Duhului Sfânt. Este mai bine să cauţi lucrarea 
Duhului Sfânt cât încă El este cu tine, ceea ce Îi va permite lui Dumnezeu să-ţi ofere mai 
mult din luminarea Sa și să nu te abandoneze. Te rogi, cânţi imnuri, îţi îndeplinești funcția 
și mănânci și bei cuvintele lui Dumnezeu -— toate acestea pentru ca Satana să nu aibă 
ocazia să își facă lucrarea și ca Duhul Sfânt să poată lucra în tine. Dacă nu recâștigi 
lucrarea Duhului Sfânt astfel, dacă aștepți pur și simplu, atunci recâștigarea lucrării 
Duhului Sfânt nu va fi ușoară atunci când vei fi pierdut prezenţa Duhului Sfânt, asta dacă 
nu cumva Duhul Sfânt te-a mișcat în mod special sau te-a luminat și iluminat în mod 
deosebit. Chiar și așa, starea ta nu are nevoie doar de o zi sau două ca să își revină; 
uneori chiar și șase luni pot să treacă fără să-și fi revenit. Acest lucru se întâmplă pentru 
că oamenii sunt prea îngăduitori cu ei înșiși, sunt incapabili să experimenteze lucrurile 
într-un mod normal și, astfel, sunt abandonaţi de Duhul Sfânt. Chiar dacă recâștigi 
lucrarea Duhului Sfânt, lucrarea prezentă a lui Dumnezeu tot s-ar putea să nu-ţi fie foarte 
clară, pentru că ai rămas mult în urmă în experienţa ta de viaţă, ca și cum ai fi fost lăsat 
cu zece mii de mile în urmă. Oare acest lucru nu este îngrozitor? Totuși, le spun acestor 
oameni că nu este prea târziu să se pocăiască acum, dar că există o condiţie: trebuie 
să muncești mai mult și să nu te complaci în lene. Dacă alți oameni se roagă de cinci ori 
într-o zi, tu trebuie să te rogi de zece ori; dacă alți oameni mănâncă și beau cuvintele lui 
Dumnezeu timp de două ore pe zi, tu trebuie să faci acest lucru preţ de patru sau șase 
ore; și dacă alți oameni ascultă imnuri două ore, tu trebuie să asculți cel puţin o jumătate 
de zi. Fii adeseori împăcat înaintea lui Dumnezeu și gândește-te la dragostea lui 
Dumnezeu, până când vei fi mișcat, până când inima ta se va întoarce la Dumnezeu și 
până când nu vei mai îndrăzni să te îndepărtezi de El — numai atunci practica ta va da 
roade; numai atunci vei putea să-ţi recuperezi starea anterioară, normală. 

Unii oameni se entuziasmează foarte mult în căutarea lor și, totuși, nu reușesc să 
intre pe calea cea bună. Acest lucru se întâmplă deoarece sunt prea neglijenți și nu 
acordă atenţie lucrurilor spirituale. Habar nu au cum să experimenteze cuvintele lui 
Dumnezeu și nu știu ce sunt lucrarea și prezența Duhului Sfânt. Astfel de oameni sunt 
entuziaști, dar nesăbuiţi; ei nu urmăresc viața. Acest lucru se întâmplă întrucât nu 
cunoşti câtuși de puţin Duhul, nu știi nimic despre evoluţia lucrării în desfășurare a 
Duhului Sfânt și nu-ţi cunoşti starea din chiar duhul tău. Oare credinţa unor astfel de 
oameni nu este un fel de credință nechibzuită? În cele din urmă, căutarea unor astfel de 
oameni nu dă rezultate. Ca să obţii creșterea în viaţă în credinţa în Dumnezeu, este 
esenţial să știi ce lucrare face Dumnezeu în experienţa ta, să-l vezi frumusețea și să-l 
înţelegi voia, astfel încât să te lași în seama tuturor rânduielilor Sale, să întipărești în tine 
cuvintele Lui astfel încât acestea să devină viaţa ta și, prin aceasta, să-L mulţumești pe 
Dumnezeu. Dacă a ta credinţă este o credință nechibzuită, dacă nu acorzi nicio atenţie 
chestiunilor spirituale și schimbărilor din firea vieții tale, dacă nu depui niciun efort față 

de adevăr, vei putea să înţelegi voia lui Dumnezeu? Dacă nu înţelegi ceea ce cere 
Dumnezeu, atunci vei fi incapabil să experimentezi și, astfel, nu vei avea nicio cale de a 
practica. Pe măsură ce experimentezi cuvintele lui Dumnezeu, trebuie să acorzi atenţie 
efectului pe care îl produc asupra ta, astfel încât să poţi ajunge să-L cunoşti pe 
Dumnezeu prin cuvintele Sale. Dacă știi doar să citeşti cuvintele lui Dumnezeu, dar nu 
știi cum să le experimentezi, oare acest lucru nu arată că ești neștiutor în chestiuni 
spirituale? În momentul de față, majoritatea oamenilor sunt incapabili să experimenteze 
cuvintele lui Dumnezeu și, astfel, nu cunosc lucrarea Sa. Nu este acest lucru un eșec în 
practica lor? Dacă ei continuă astfel, în ce moment vor fi în stare să experimenteze 
lucrurile în deplinătatea bogăției acestora și să obţină creșterea în viaţa lor? Oare acest 
lucru nu se rezumă doar la vorbe goale? Printre voi, există mulţi care se concentrează 
asupra teoriei, care nu știu nimic despre chestiunile spirituale și, totuși, își doresc să fie 
folosiți și binecuvântaţi de Dumnezeu. Lucrul acesta este total nerealist! Așadar, trebuie 
să puneţi capăt acestui eșec, astfel încât toți să puteţi păși pe calea cea bună în vieţile 
voastre spirituale, să aveţi experiențe reale și să intraţi cu adevărat în realitatea 
cuvintelor lui Dumnezeu. 


Cum să slujim lui Dumnezeu în armonie cu voia Lui 


Când credem în Dumnezeu, cum, mai exact, ar trebui să Îl slujim? Ce condiţii ar 
trebui să fie îndeplinite și ce adevăruri ar trebui să înțeleagă cei care slujesc lui 
Dumnezeu? Și unde e posibil să deviati în slujirea voastră? Ar trebui să știți răspunsurile 
la toate aceste întrebări. Aceste chestiuni vizează modul în care credeţi în Dumnezeu și 
cum pășiți pe calea condusă de Duhul Sfânt și vă supuneţi orchestrărilor lui Dumnezeu 
în toate lucrurile, permițându-vă astfel să înţelegeţi fiecare pas al lucrării Lui Dumnezeu 
în voi. Când veţi ajunge în acel punct, vă veţi da seama ce este credinţa în Dumnezeu, 
cum să credeţi cum se cuvine în Dumnezeu și ce ar trebui să faceţi pentru a acţiona în 
armonie cu voia lui Dumnezeu. Acest lucru vă va face pe deplin ascultători față de 
lucrarea lui Dumnezeu; nu veţi avea nicio plângere și nu veţi judeca sau analiza, cu atât 
mai puţin nu veţi cerceta lucrarea lui Dumnezeu. Prin urmare, veţi fi cu toţii capabili să- 
L ascultați pe Dumnezeu până în ceasul morții, lăsându-L pe Dumnezeu să vă îndrume 
și să vă taie ca pe oi, ca să puteți deveni cu toţii un Petru al anilor 1990 și să-L puteți 
iubi pe Dumnezeu fără margini chiar și pe cruce, fără să vă plângețţi câtuși de puţin. 
Numai atunci veţi putea trăi ca un Petru al anilor 1990. 

Oricine s-a hotărât, Îi poate sluji lui Dumnezeu, însă doar cei care dau cea mai mare 
atenţie voinţei lui Dumnezeu și care înțeleg voia Lui sunt calificaţi și au dreptul de a-l 
sluji. Printre voi, am descoperit lucrul acesta: mulți oameni cred că, atât timp cât 
propovăduiesc cu ardoare Evanghelia pentru Dumnezeu, merg pe drum pentru 
Dumnezeu, se istovesc și se sacrifică pentru Dumnezeu, și așa mai departe, atunci asta 

înseamnă a-L sluji pe Dumnezeu. Încă mai mulţi oameni religioși cred că a-L sluji pe 
Dumnezeu înseamnă a alerga de colo-colo cu o Biblie în mână, propovâăduind 
Evanghelia Împărăției Cerurilor și a-i salva pe oameni făcându-i să se pocăiască și să 
se spovedească. Există și mulţi funcţionari ai Bisericii care cred că slujirea lui Dumnezeu 
înseamnă a ţine predici în capele după terminarea unor studii înalte și instruirea la 
seminar şi a-i învăţa pe oameni prin lecturi ale Scripturilor din Biblie. Mai mult, există 
oameni din zone sărace care cred că slujirea lui Dumnezeu înseamnă vindecarea celor 
bolnavi și alungarea demonilor din mijlocul fraţilor și al surorilor lor sau rugăciunea pentru 
ei sau slujirea acestora. Printre voi sunt mulţi care cred că a-L sluji pe Dumnezeu 
înseamnă a mânca și a bea cuvintele lui Dumnezeu, a se ruga la Dumnezeu în fiecare 
zi, cât și a vizita și a lucra în bisericile de pretutindeni. Există alţi fraţi și alte surori care 
cred că a-L sluji pe Dumnezeu înseamnă să nu se căsătorească sau să nu aibă niciodată 
o familie și să-și dedice întreaga ființă lui Dumnezeu. Cu toate acestea, puţini știu ce 
înseamnă cu adevărat a-L sluji pe Dumnezeu. Deși oamenii care Îi slujesc lui Dumnezeu 
sunt la fel de mulţi ca stelele de pe cer, numărul celor care Îl pot sluji în mod direct și 
care sunt capabili să slujească în conformitate cu voia Lui Dumnezeu este neînsemnat, 
deosebit de mărunt. De ce spun asta? Spun acest lucru pentru că nu înţelegeți esența 
sintagmei „a sluji lui Dumnezeu” și pentru că înțelegeţi atât de puţin despre cum să slujim 
în conformitate cu voia lui Dumnezeu. Este imperios ca oamenii să înțeleagă exact ce 
fel de slujire a lui Dumnezeu poate fi în armonie cu voia Lui. 

Dacă doriţi să slujiţi în conformitate cu voia lui Dumnezeu, trebuie să înțelegeţi mai 
întâi ce fel de oameni sunt plăcuţi lui Dumnezeu, ce fel de oameni nu sunt plăcuți lui 
Dumnezeu, care sunt oamenii pe care Dumnezeu îi face desăvârșiţi și ce fel de oameni 
sunt pregătiţi pentru a sluji lui Dumnezeu. Ar trebui cel puţin să fiți echipați cu aceste 
cunoștințe. Mai mult, ar trebui să știți obiectivele lucrării lui Dumnezeu și lucrarea pe 
care Dumnezeu o va face aici și acum. După ce veţi înțelege acestea, îndrumați de 
cuvintele lui Dumnezeu, mai întâi ar trebui să intraţi și mai întâi veţi primi însărcinarea 
dată de Dumnezeu. Când veţi experimenta cu adevărat cuvintele lui Dumnezeu și atunci 
când veţi cunoaște cu adevărat lucrarea lui Dumnezeu, veți fi calificați să-l slujiţi lui 
Dumnezeu. Și atunci când ÎI slujiți pe El, Dumnezeu vă deschide ochii spirituali și vă 
permite să-l înțelegeţi mai în profunzime lucrarea și să o vedeţi mai clar. Când intraţi în 
această realitate, experienţele voastre vor fi mai profunde și mai reale și aceia dintre voi 
care au avut astfel de experienţe vor putea merge prin biserici și oferi sprijin fraţilor și 
surorilor voastre, ca să vă puteţi baza pe tăria celuilalt pentru a compensa propriile 
neajunsuri și să dobândiţi cunoștințe mai bogate în cugetele voastre. Numai după 
obținerea acestui efect veți putea să slujiți în conformitate cu voia lui Dumnezeu și veți 
putea fi desăvârșiți de Dumnezeu în timpul slujirii voastre. 

Aceia care Îi slujesc lui Dumnezeu ar trebui să fie apropiații lui Dumnezeu, să fie 
plăcuţi Lui și să fie capabili de o loialitate fără de margini fată de Dumnezeu. Indiferent 
dacă acţionezi în privat sau în public, ești capabil să dobândești bucuria de la Dumnezeu 

înaintea lui Dumnezeu, ești capabil să stai drept în faţa lui Dumnezeu și, indiferent de 
cum te tratează ceilalţi, vei merge întotdeauna pe calea pe care ar trebui să mergi și te 
vei îngriji cu atenţie de povara Lui. Numai oamenii ca aceștia sunt apropiații lui 
Dumnezeu. Dacă apropiații lui Dumnezeu sunt în măsură să-L slujească în mod direct, 
este pentru că lor le-a fost dată marea însărcinare și povară a lui Dumnezeu, pot să ia 
inima și povara lui Dumnezeu ca și cum ar fi ale lor și nu acordă atenţie propriilor 
perspective: chiar și atunci când nu vor avea perspective și nu vor câștiga nimic, ei vor 
crede întotdeauna în Dumnezeu cu o inimă iubitoare. Și astfel, acest tip de persoană 
este un apropiat al lui Dumnezeu. Apropiaţii lui Dumnezeu sunt, de asemenea, și 
confidenții Lui; numai confidenţii lui Dumnezeu ar putea împărtăși neliniștea și gândurile 
Lui, și, deși trupul lor este dureros și slab, ei sunt capabili să îndure durerea și să renunțe 
la ceea ce le place pentru a-L mulțumi pe Dumnezeu. Dumnezeu dă mai multe poveri 
unor asemenea oameni și ceea ce Își dorește să facă Dumnezeu se naște din mărturia 
unor astfel de persoane. Astfel, acești oameni sunt plăcuţi lui Dumnezeu, sunt slujitorii 
lui Dumnezeu, care sunt după inima Lui, și numai astfel de oameni pot domni împreună 
cu Dumnezeu. Când ai devenit cu adevărat apropiatul lui Dumnezeu, atunci vei domni 
împreună cu Dumnezeu. 

Isus a fost în măsură să ducă la bun sfârșit misiunea lui Dumnezeu — răscumpărarea 
întregii omeniri — pentru că El a fost foarte atent la voia lui Dumnezeu, fără a face planuri 
sau rânduieli pentru Sine. Prin urmare, El a fost un apropiat al lui Dumnezeu — 
Dumnezeu Însuși — ceva ce voi toţi înțelegeţi foarte bine. (De fapt, El a fost Dumnezeu 
Însuși, care a fost mărturisit de Dumnezeu. Mentionez exemplul lui Isus aici pentru a 
ilustra problema.) El a putut plasa planul de gestionare (planul mântuirii) al lui Dumnezeu 
chiar în centru și S-a rugat mereu Tatălui Ceresc și a căutat voia Tatălui Ceresc. S-a 
rugat și a zis: „Dumnezeu Tată! Facă-se toate după voia Ta și nu după dorințele Mele, 
ci după cum Îţi este planul. Omul poate că este slab, dar de ce Ti-ar păsa de el? Cum 
să fie omul vrednic de preocuparea Ta, omul, care este ca o furnică în mâinile Tale? În 
inima Mea, vreau doar să fac voia Ta și ca Tu să Îți continui lucrarea cu Mine după cum 
dorești”. Pe drumul spre Ierusalim, Isus a fost în chinuri, ca și cum cineva l-ar fi răsucit 
un cuțit în inimă, dar, cu toate acestea, nu a avut nici cea mai mică intenţie de a nu Se 
ține de cuvânt; a existat întotdeauna o forță puternică ce L-a mânat înainte spre locul 
unde avea să fie crucificat. În cele din urmă, a fost răstignit și a devenit asemenea 
trupului păcătos, ducând la bun sfârșit lucrarea de răscumpărare a omenirii. S-a eliberat 
de cătușele morții și ale Iadului. Înaintea Lui, moartea, ladul și Gheena și-au pierdut 
puterea și au fost înfrânte de El. A trăit vreme de treizeci și trei de ani, timp în care a 
făcut mereu tot posibilul pentru a împlini voia lui Dumnezeu în conformitate cu lucrarea 
lui Dumnezeu din acele vremuri, fără a se gândi la câștigul sau pierderea personală și 
întotdeauna cu gândul la voia lui Dumnezeu Tatăl. Astfel, după ce a fost botezat, 
Dumnezeu a zis „Acesta este Fiul Meu preaiubit în Care-Mi găsesc plăcerea!” Datorită 
slujirii Sale înaintea lui Dumnezeu, care era în armonie cu voința lui Dumnezeu, 

Dumnezeu a pus povara cea grea de a răscumpăra întreaga omenire pe umerii Lui și L-a 
împins să o ducă la bun sfârșit, iar El a fost calificat și a avut dreptul de a finaliza această 
sarcină importantă. De-a lungul vieţii Sale, El a îndurat suferințe fără margini pentru 
Dumnezeu și a fost ispitit de Satana de nenumărate ori, dar niciodată nu a deznădăjduit. 
Dumnezeu l-a dat o însărcinare atât de covârșitoare pentru că a avut încredere în El și 
pentru că L-a iubit și, astfel, Dumnezeu însuși a spus: „Acesta este Fiul Meu preaiubit în 
Care-Mi găsesc plăcerea!” La acel moment, numai Isus putea îndeplini această sarcină, 
iar acest lucru a reprezentat un aspect practic al finalizării lucrării lui Dumnezeu de 
răscumpărare a întregii omeniri în Epoca Harului. 

Dacă, la fel ca Isus, sunteţi în măsură să vă aplecaţi cu toată grija asupra poverii lui 
Dumnezeu și să întoarceţi spatele trupurilor voastre, atunci Dumnezeu vă va încredința 
sarcinile Lui importante ca să îndepliniţi condiţiile necesare pentru a-L sluji. Numai în 
aceste condiţii veţi îndrăzni să spuneţi că faceţi voia lui Dumnezeu și că Îi îndepliniţi 
porunca, și numai atunci veţi îndrăzni să spuneți că sunteţi cu adevărat în slujba lui 
Dumnezeu. În comparaţie cu exemplul lui Isus, îndrăznești să spui că ești apropiatul lui 
Dumnezeu? Îndrăznești să spui că faci voia lui Dumnezeu? Îndrăznești să spui că Îi 
slujești cu adevărat pe Dumnezeu? Astăzi nu înţelegi cum să-L slujești Dumnezeu, riști 
să spui că ești apropiatul Lui? Dacă spui că ÎI slujești pe Dumnezeu, nu Îl hulești? 
Gândește-te: slujești lui Dumnezeu sau te slujești pe tine? Îi slujești Satanei, însă cu 
toate acestea spui cu încăpățânare că slujești lui Dumnezeu — aceasta nu este o hulă 
adusă lui Dumnezeu? Mulţi oameni în urma Mea râvnesc la beneficiile pe care le aduce 
statutul, se îndoapă cu mâncare, le place somnul și acordă toată atenţia trupului, mereu 
temători că nu există scăpare pentru trup. Nu-și îndeplinesc funcția specifică în biserică, 
ci profită de pe urma bisericii sau își mustră fraţii și surorile cu cuvintele Mele, ridicându- 
se deasupra celorlalţi din poziţii de autoritate. Acești oameni continuă să spună că fac 
voia lui Dumnezeu și spun mereu că sunt apropiații lui Dumnezeu — nu este absurd? 
Dacă intenţiile tale sunt corecte, dar nu poți să slujeşti în conformitate cu voia lui 
Dumnezeu, atunci te comporti prostește; dar dacă intenţiile tale nu sunt cele corecte și 
tot spui că-L slujești pe Dumnezeu, atunci te opui lui Dumnezeu și ar trebui să fii pedepsit 
de El! Nu am niciun fel de milă pentru astfel de oameni! În casa lui Dumnezeu mănâncă 
pe gratis, râvnesc mereu la confortul trupesc și nu se gândesc la interesele lui 
Dumnezeu. Caută întotdeauna ce e bine pentru ei și nu dau nicio atenție voii lui 
Dumnezeu. Nu acceptă atenta cercetare a Duhului lui Dumnezeu în nimic din ceea ce 
fac. Mereu fac manevre și își înșală frații și surorile, și, având două feţe, ca vulpea într- 
o vie, care mereu fură struguri și calcă via în picioare. Ar putea asemenea oameni să fie 
apropiații lui Dumnezeu? Eşti potrivit să primeşti binecuvântările lui Dumnezeu? Nu îţi 
asumi nicio povară faţă de viaţa ta și față de Biserică, eşti potrivit să primeşti misiunea 
lui Dumnezeu? Cine ar îndrăzni să aibă încredere în unul asemenea ţie? Când slujești 
în felul acesta, ar putea Dumnezeu să îţi încredinţeze o sarcină mai importantă? Oare 
acest lucru nu ar întârzia lucrarea? 

Spun aceasta ca să știți ce condiţii trebuie îndeplinite pentru a sluji în armonie cu 
voinţa lui Dumnezeu. Dacă nu Îi daţi inima voastră lui Dumnezeu, dacă nu vă aplecaţi 
cu grijă asupra voinţei lui Dumnezeu asemenea lui Isus, atunci Dumnezeu nu poate avea 
încredere în voi și veţi sfârși prin a fi judecaţi de El. Poate că astăzi, în slujirea ta a lui 
Dumnezeu, ai întotdeauna intenţia de a-L înșela pe Dumnezeu și-L tratezi mereu 
superficial. Pe scurt, indiferent de orice altceva, dacă ÎI înșeli pe Dumnezeu, judecata 
nemiloasă se va abate asupra ta. Ar trebui să profitaţi de faptul că abia aţi luat-o pe calea 
cea bună de a-L sluji pe Dumnezeu pentru ca mai întâi să dăruiţi inima voastră lui 
Dumnezeu, fără loialităţi împărţite. Indiferent dacă te afli în faţa lui Dumnezeu sau în faţa 
altor oameni, inima ta ar trebui să fie îndreptată întotdeauna către Dumnezeu și ar trebui 
să fie hotărâtă să-L iubească pe Dumnezeu, la fel cum a făcut-o Isus. Astfel, Dumnezeu 
te va face desăvârșit ca să devii un slujitor al lui Dumnezeu, plăcut inimii Lui. Dacă 
dorești cu adevărat să fii desăvârșit de Dumnezeu și dacă dorești ca slujirea ta să fie în 
armonie cu voia Sa, atunci trebuie să îţi schimbi părerile anterioare despre credinţa în 
Dumnezeu și vechiul mod în care ÎI slujeai pe Dumnezeu pentru ca mai mulți dintre voi 
să fie desăvârșiți de Dumnezeu. Astfel, Dumnezeu nu te va abandona și, precum Petru, 
vei sta în fruntea celor care Îl iubesc. Dacă nu te pocăiești, vei sfârși la fel ca luda. Toţi 
cei care cred în Dumnezeu ar trebui să înțeleagă acest lucru. 


Cum să cunoști realitatea 


Dumnezeu e un Dumnezeu practic: întreaga Lui lucrare este practică, toate cuvintele 
pe care le spune sunt practice și toate adevărurile pe care le exprimă sunt practice. În 
afara cuvintelor Lui, totul e gol, neexistent și greșit. Astăzi, Duhul Sfânt trebuie să-i 
călăuzească pe oameni spre cuvintele lui Dumnezeu. Dacă oamenii vor să caute 
intrarea în realitate, atunci trebuie să caute și să cunoască realitatea, după care trebuie 
să experimenteze realitatea și s-o trăiască. Cu cât oamenii cunosc mai bine realitatea, 
cu atât pot discerne mai bine dacă sunt reale cuvintele altora; cu cât oamenii cunosc 
mai bine realitatea, cu atât au mai puţine noțiuni; cu cât oamenii experimentează mai 
mult realitatea, cu atât cunosc mai bine faptele Dumnezeului realităţii și cu atât le e mai 
ușor să se elibereze de firile lor corupte și satanice; cu cât oamenii au mai multă realitate, 
cu atât ÎI cunosc mai bine pe Dumnezeu și cu atât mai mult urăsc trupul și iubesc 
adevărul; și cu cât oamenii au mai multă realitate, cu atât se apropie mai mult de 
standardele cerinţelor lui Dumnezeu. Oamenii care sunt câștigați de Dumnezeu sunt cei 
care sunt stăpâniţi de realitate, care cunosc realitatea și care sunt au ajuns să cunoască 
faptele reale ale lui Dumnezeu, experimentând realitatea. Cu cât cooperezi mai mult cu 
Dumnezeu în mod practic și-ți disciplinezi corpul, cu cât vei obține mai mult lucrarea 
Duhului Sfânt, cu atât vei câștiga mai multă realitate și cu atât vei fi mai luminat de 
Dumnezeu -— și, prin urmare, cu atât va deveni mai mare cunoașterea de către tine a 

faptelor reale ale lui Dumnezeu. Dacă poţi trăi în lumina din prezent a Duhului Sfânt, 
atunci calea actuală spre practică îţi va deveni mai clară și vei putea să te detașezi mai 
bine de noţiunile religioase și de practicile vechi ale trecutului. Astăzi, realitatea e punctul 
central: cu cât oamenii au mai multă realitate, cu atât mai clară le este cunoașterea 
adevărului și cu atât mai mare înțelegerea voii lui Dumnezeu. Realitatea poate birui toate 
slovele și doctrinele, poate birui toate teoriile și competențele și, cu cât oamenii se 
concentrează pe mai multă realitate, cu atât mai mult Îl iubesc pe Dumnezeu cu adevărat 
și cu atât înfometează și însetează mai mult după cuvintele Lui. Dacă te concentrezi 
mereu asupra realităţii, atunci filosofia ta de viaţă, noţiunile tale religioase și caracterul 
tău natural vor fi îndepărtate în mod firesc, urmând lucrarea lui Dumnezeu. Cei care nu 
urmăresc realitatea și nu o cunosc au tendinţa de a urmări ceea ce e supranatural și vor 
fi înșelaţi cu ușurință. Duhul Sfânt nu are nicio modalitate pentru a lucra în astfel de 
oameni, astfel încât ei se simt goi, iar vieţile lor nu au niciun rost. 

Duhul Sfânt poate lucra în tine doar când te pregătești realmente, cauţi și te rogi 
efectiv și ești dispus să suferi de dragul căutării adevărului. Aceia care nu caută adevărul 
nu au decât slove și doctrine și teorii goale, iar cei care nu deţin adevărul, în mod firesc, 
au multe noţiuni despre Dumnezeu. Astfel de oameni tânjesc doar ca Dumnezeu să le 
transforme trupul fizic într-unul spiritual, astfel încât să se poată înălța la al treilea Cer. 
Cât de nesăbuiți sunt acești oameni! Toţi aceia care spun asemenea lucruri nu Îl cunosc 
nici pe Dumnezeu, nici realitatea; astfel de oameni nu pot nicidecum să coopereze cu 
Dumnezeu și pot doar să aștepte într-un mod pasiv. Pentru ca oamenii să înțeleagă 
adevărul, să-l vadă clar și, mai mult, să pătrundă adevărul și să-l pună în practică, atunci 
ei trebuie să se pregătească efectiv, să caute și să simtă în mod efectiv foame și sete. 
Când ești înfometat și însetat, când cooperezi în mod efectiv cu Dumnezeu, Duhul Lui 
te va atinge negreșit și va lucra în tine, ceea ce îţi va aduce mai multă luminare și-ți va 
da mai multă cunoaștere a realităţii, fiindu-ţi de mai mare ajutor în viaţă. 

Pentru a-L cunoaște pe Dumnezeu, oamenii trebuie să știe mai întâi că Dumnezeu 
este un Dumnezeu practic și trebuie să știe cuvintele Lui, arătarea practică a lui 
Dumnezeu în trup și lucrarea Lui practică. Doar după ce știi că toată lucrarea lui 
Dumnezeu e practică, vei putea efectiv să cooperezi cu Dumnezeu și doar pe această 
cale vei putea obţine dezvoltare în viaţa ta. Toţi aceia care nu cunosc realitatea nu au 
niciun mijloc de a experimenta cuvintele lui Dumnezeu, sunt ademeniţi în noţiunile lor, 
trăiesc în imaginaţia lor și astfel, nu cunosc cuvintele lui Dumnezeu. Cu cât cunoști mai 
bine realitatea, cu atât ești mai aproape de Dumnezeu și cu atât e mai strânsă relația pe 
care o ai cu El; cu cât mai mult cauţi neclaritatea, abstractismul și doctrina, cu atât mai 
mult te vei îndepărta de Dumnezeu și, astfel, cu atât mai mult vei considera că a 
experimenta cuvintele lui Dumnezeu este obositor și dificil, că ești incapabil de intrare. 
Dacă vrei să pătrunzi realitatea cuvintelor lui Dumnezeu și să intri pe cărarea dreaptă a 
vieţii tale spirituale, trebuie, mai întâi, să cunoști realitatea și să te lepezi de lucrurile 
nedeslușite și supranaturale — cu alte cuvinte, că, mai întâi, trebuie să înţelegi cum te 

luminează efectiv Duhul Sfânt și cum te călăuzește din interior. În acest fel, dacă poti 
înțelege cu adevărat lucrarea concretă a Duhului Sfânt din oameni, apoi vei fi intrat pe 
calea dreaptă, aceea de a fi desăvârșit de Dumnezeu. 

Astăzi, totul începe de la realitate. Lucrarea lui Dumnezeu e cea mai reală și poate 
fi atinsă de oameni; este ceea ce oamenii pot experimenta și obține. În oameni există 
multe lucruri nedeslușite și supranaturale, care-i împiedică să cunoască lucrarea din 
prezent a lui Dumnezeu. Prin urmare, în experienţele lor, ei se abat mereu și întotdeauna 
simt că lucrurile sunt dificile, iar acest fapt este cauzat în întregime de noţiunile lor. 
Oamenii sunt incapabili să înțeleagă principiile lucrării Duhului Sfânt, nu cunosc 
realitatea, fiind, astfel, mereu negativiști în drumul lor către intrare. Ei privesc de la 
depărtare cerinţele lui Dumnezeu, incapabili să le îndeplinească; ei văd doar că, într- 
adevăr, cuvintele lui Dumnezeu sunt bune, dar nu pot găsi calea spre intrare. Duhul 
Sfânt lucrează după acest principiu: prin cooperarea oamenilor, prin faptul că se roagă, 
caută și se apropie de Dumnezeu în mod activ, se pot obține rezultate, iar ei pot fi 
luminați și iluminaţi de Duhul Sfânt. Duhul Sfânt nu lucrează unilateral, așa cum nici omul 
nu o face. Ambii sunt indispensabili și, cu cât oamenii cooperează mai mult, cu cât mai 
mult caută să atingă standardele cerinţelor lui Dumnezeu, cu atât e mai mare lucrarea 
Duhului Sfânt. Doar cooperarea reală a oamenilor, în completarea lucrării Duhului Sfânt, 
poate produce experienţe reale și cunoașterea substanţială a cuvintelor lui Dumnezeu. 
Treptat, experimentând în felul acesta, se creează, în cele din urmă, o persoană 
desăvârșită. Dumnezeu nu face lucruri supranaturale; în noţiunile oamenilor, Dumnezeu 
este atotputernic și totul este făcut de Dumnezeu — având drept rezultat faptul că oamenii 
așteaptă pasiv, nu citesc cuvintele lui Dumnezeu, nu se roagă, și așteaptă doar 
atingerea Duhului Sfânt. Însă, aceia care înțeleg corect cred următorul lucru: acţiunile 
lui Dumnezeu se pot întinde doar până la nivelul cooperării mele, iar efectul pe care 
lucrarea lui Dumnezeu îl are asupra mea depinde de cum cooperez eu. Când Dumnezeu 
vorbește, ar trebui să fac tot ce pot pentru a căuta și a aspira la cuvintele lui Dumnezeu; 
aceasta este ceea ce trebuie să realizez. 

În cazul lui Petru și Pavel, puteţi vedea clar că Petru a fost cel care a acordat cea 
mai mare atenţie realității. Din cele pătimite de Petru, se poate vedea că experienţele lui 
sunt un rezumat al lecţiilor celor care au eșuat în trecut și că a absorbit tăria sfinţilor din 
trecut. Din aceasta se poate vedea cât de reale erau experienţele lui Petru, că oamenii 
puteau să se străduiască și să înfăptuiască aceste experiențe, să le realizeze. Totuși, 
Pavel era altfel: el nu a vorbit decât despre lucruri nedeslușite și invizibile, de pildă, 
despre a merge în al treilea Cer, despre ascensiunea la tron şi coroana dreptăţii. El s-a 
concentrat asupra lucrurilor exterioare: asupra statutului și predicilor adresate 
oamenilor, asupra etalării superiorității sale, fiind atins de Duhul Sfânt, și așa mai 
departe. Nimic din ceea ce a urmărit el nu a fost real, în mare parte, fiind închipuire, și 
astfel, se poate vedea că tot ceea ce e supranatural, de pildă, în ce măsură Duhul Sfânt 
îi atinge pe oameni, marea bucurie pe care o trăiesc oamenii, accederea în al treilea Cer 

sau măsura în care se bucură de pregătirea lor constantă, măsura în care se bucură de 
citirea cuvintelor lui Dumnezeu - nimic din toate acestea nu e real. Întreaga lucrare a 
Duhului Sfânt e normală și reală. Când citești cuvintele lui Dumnezeu și te rogi, ești 
luminos și de neclintit pe dinăuntru, lumea exterioară nu te poate tulbura; în interiorul 
tău, ești dispus să-L iubeşti pe Dumnezeu, să te implici în lucruri pozitive și dispreţuiești 
lumea malefică. Aceasta înseamnă să trăieşti întru Dumnezeu. Nu presupune, așa cum 
se spune, că ai experiența unei mari bucurii — o asemenea discuţie nu e practică. Astăzi, 
totul ar trebui să înceapă de la realitate. Tot ceea ce face Dumnezeu este real, iar, în 
experienţele tale, ar trebui să acorzi atenţie cunoașterii reale a lui Dumnezeu, să cauţi 
urmele pașilor lucrării lui Dumnezeu și mijloacele prin care Duhul Sfânt îi atinge și îi 
luminează pe oameni. Dacă mănânci și bei cuvintele lui Dumnezeu, te rogi și cooperezi 
într-un mod mai real, asimilând lucrurile bune din vremurile apuse și respingându-le pe 
cele rele, precum Petru, dacă asculţi cu propriile urechi și observi cu propriii tăi ochi, 
dacă te rogi des și cugeți în inima ta, făcând tot ceea ce poţi pentru a coopera cu lucrarea 
lui Dumnezeu, atunci, El te va călăuzi negreșit! 


Despre o viaţă spirituală normală 


Credinţa în Dumnezeu necesită o viaţă spirituală normală, care este baza 
experimentării cuvintelor lui Dumnezeu și a pătrunderii în realitate. Este oare practica 
voastră actuală de rugăciuni, de apropiere de Dumnezeu, de cântare a imnurilor, de 
laudă, de meditaţie și de cugetare la cuvintele lui Dumnezeu o „viaţă spirituală normală”? 
Se pare că niciunul dintre voi nu ştie. O viaţă spirituală normală nu se limitează la astfel 
de practici precum rugăciunea, cântarea imnurilor, participarea la viața bisericii şi 
mâncatul și băutul cuvintelor lui Dumnezeu. Mai degrabă, ea implică trăirea unei vieți 
spirituale noi și pline de entuziasm. Ceea ce contează nu este modul în care practicați, 
ci rodul practicii voastre. Majoritatea oamenilor consideră că o viaţă spirituală normală 
implică neapărat rugăciunea, cântarea imnurilor, mâncatul și băutul cuvintelor lui 
Dumnezeu sau cugetarea la cuvintele Sale, indiferent dacă aceste practici chiar au efect 
sau conduc la înțelegere adevărată. Acești oameni se concentrează pe respectarea 
procedurilor superficiale fără să se gândească la rezultatele lor; ei sunt oameni care 
trăiesc în ritualuri religioase, nu oameni care trăiesc în interiorul bisericii, și cu atât mai 
puţin oameni ai Împărăției. Rugăciunile lor, cântarea imnurilor și mâncatul și băutul 
cuvintelor lui Dumnezeu sunt doar reguli pe care le urmează, din constrângere și pentru 
a ține pasul cu tendinţele, nu din voinţă proprie și din inimă. Oricât de mult s-ar ruga și 
ar cânta acești oameni, eforturile lor nu vor da roade, pentru că ceea ce practică sunt 
doar regulile și ritualurile religiei; ei nu practică de fapt cuvintele lui Dumnezeu. Aceștia 
se concentrează numai pe a face caz din modul în care practică și tratează cuvintele lui 
Dumnezeu ca pe niște reguli de urmat. Acești oameni nu pun cuvintele lui Dumnezeu în 

practică; ei nu fac decât să-și satisfacă trupul și fac spectacol ca să fie văzuţi de alții. 
Toate aceste reguli și ritualuri religioase au fost create de oameni; nu vin de la 
Dumnezeu. Dumnezeu nu respectă reguli și nici nu este supus vreunei legi. În schimb, 
El face lucruri noi în fiecare zi, realizând o lucrare practică. La fel ca membrii Bisericii 
Patriotice, care se limitează la practici precum participarea în fiecare zi la slujbele de 
dimineaţă, oferirea rugăciunilor de seară și a rugăciunilor de recunoștință înainte de 
masă și aducând mulţumiri în toate cele — oricât de multe ar face și oricât de mult timp, 
nu vor avea lucrarea Duhului Sfânt. Când oamenii trăiesc în mijlocul regulilor și au inima 
fixată pe metode de practică, Duhul Sfânt nu poate lucra, deoarece inima lor este 
ocupată de reguli și noțiuni umane. Astfel, Dumnezeu nu este în măsură să intervină și 
să lucreze asupra lor și ei pot continua să trăiască doar sub controlul legilor. Astfel de 
oameni sunt pentru totdeauna incapabili să primească lauda lui Dumnezeu. 

O viaţă spirituală normală este o viaţă trăită înaintea lui Dumnezeu. Atunci când se 
roagă, inima se poate linişti în faţa lui Dumnezeu și, prin rugăciune, putem căuta 
luminarea Duhului Sfânt, putem cunoaște cuvintele lui Dumnezeu și înțelege voia lui 
Dumnezeu. Mâncând și bând din cuvintele Lui, oamenii pot dobândi o înțelegere mai 
clară și mai detaliată a lucrării actuale a lui Dumnezeu. De asemenea, pot dobândi o 
nouă cale de practică și nu se vor agăța de cele vechi; tot ceea ce practică va fi pentru 
a realiza creșterea în viață. În ceea ce privește rugăciunea, aceasta nu înseamnă să 
rostești câteva cuvinte cu sunet plăcut sau să verși lacrimi în faţa lui Dumnezeu pentru 
a arăta cât de îndatorat Îi ești; mai degrabă, scopul său este antrenarea în folosirea 
spiritului, permiţându-ne să ne liniștim inima înaintea lui Dumnezeu, să ne instruim pe 
noi înșine pentru a căuta îndrumare din cuvintele lui Dumnezeu în toate chestiunile, 
astfel încât inima să ne poată fi atrasă de o nouă lumină în fiecare zi și astfel încât să nu 
fim pasivi sau leneși și să putem păși pe calea cea dreaptă a punerii în practică a 
cuvintelor lui Dumnezeu. Majoritatea oamenilor se concentrează în zilele noastre pe 
metode de practică, însă nu o fac pentru a urmări adevărul și a obține creșterea în viaţă. 
Aici au luat-o pe un drum greșit. Există, de asemenea, oameni capabili să primească 
lumină nouă, dar metodele lor de practică nu se schimbă. Ei își aduc vechile noţiuni 
religioase în timp ce caută să primească cuvintele lui Dumnezeu de astăzi, așa că ceea 
ce primesc este tot doctrină colorată de noţiuni religioase; ei nu primesc pur și simplu 
lumina de astăzi. Drept urmare, practicile lor sunt alterate; sunt aceleași practici vechi în 
ambalaje noi. Oricât de bine ar practica, sunt niște ipocriţi. Dumnezeu îi conduce pe 
oameni să facă lucruri noi în fiecare zi, cerând ca în fiecare zi să capete o nouă 
perspectivă și înțelegere și să nu fie de modă veche și repetitivi. Dacă crezi în Dumnezeu 
de mulţi ani, totuși metodele tale de practică nu s-au schimbat deloc și dacă ești încă 
zelos și ocupat cu problemele externe, dar nu ai o inimă liniștită pe care să o aduci 
înaintea lui Dumnezeu pentru a te bucura de cuvintele Lui, atunci nu vei obține nimic. 
Când vine vorba de a accepta noua lucrare a lui Dumnezeu, dacă nu-ţi schimbi planurile, 
dacă nu practici într-un nou mod și nu urmărești o înțelegere nouă, ci te agăţi de cea 


609 


veche și primești doar puţină lumină nouă, fără a schimba modul în care practici, atunci 
oamenii ca tine se află în acest curent numai cu numele; în realitate, ei sunt farisei 
religioși în afara curentului Duhului Sfânt. 

Pentru a trăi o viaţă spirituală normală, trebuie să putem primi zi de zi lumină nouă 
și să urmărim o înţelegere adevărată a cuvintelor lui Dumnezeu. Trebuie să vedem 
adevărul în mod clar, să găsim o cale de practică în toate problemele, să descoperim 
noi întrebări citind cuvintele lui Dumnezeu în fiecare zi și să înțelegem propriile 
neajunsuri, astfel încât să putem avea o inimă doritoare și căutătoare care ne mișcă 
întreaga ființă și astfel încât să putem fi liniștiți în faţa lui Dumnezeu în orice moment, 
temându-ne profund să nu rămânem în urmă. O persoană cu o astfel de inimă doritoare 
și căutătoare, care este dispusă să obțină continuu pătrunderea, este pe drumul cel bun 
al vieții spirituale. Cei care sunt mișcaţi de Duhul Sfânt, care doresc să facă mai bine, 
care sunt dispuși să urmărească să fie desăvârșiți de Dumnezeu, care tânjesc după o 
înțelegere mai profundă a cuvintelor lui Dumnezeu, care nu urmăresc supranaturalul, ci 
mai degrabă plătesc un preţ real, cei care cu adevărat iau în seamă voia lui Dumnezeu, 
care ating de fapt pătrunderea, astfel încât experienţele lor să fie mai veritabile și mai 
reale, care nu urmăresc cuvinte și doctrine goale și nu urmăresc să simtă supranaturalul, 
care nu se închină la nicio mare personalitate — aceștia sunt cei care au pătruns într-o 
viaţă spirituală normală. Tot ceea ce fac este menit să obţină în continuare creștere în 
viaţa lor și să aibă un spirit proaspăt și plin de viaţă și sunt întotdeauna capabili să obțină 
pătrunderea în mod activ. Fără să-și dea seama, ei ajung să înțeleagă adevărul și să 
pătrundă în realitate. Cei cu vieţi spirituale normale găsesc în fiecare zi eliberarea și 
libertatea spiritului și pot practica cuvântul lui Dumnezeu într-un mod liber, spre 
satisfacția Lui. Pentru acești oameni, rugăciunea nu este o formalitate sau o procedură; 
în fiecare zi, ei sunt capabili să ţină pasul cu lumina nouă. De exemplu, oamenii se 
antrenează pentru a-și liniști inima înaintea lui Dumnezeu, iar inimile lor pot fi cu adevărat 
liniștite în fața lui Dumnezeu și nu pot fi tulburaţi de nimeni. Nicio persoană, niciun 
eveniment sau lucru nu le poate restrânge viața spirituală normală. O astfel de pregătire 
este destinată să dea rezultate; nu este menită să îi facă pe oameni să respecte reguli. 
Această practică nu se referă la respectarea regulilor, ci la promovarea creșterii în viaţă 
a oamenilor. Dacă vezi această practică doar ca pe niște reguli de urmat, viața nu ţi se 
va schimba niciodată. Poţi fi angajat în aceeași practică, la fel ca alţii, dar în timp ce ei 
sunt în cele din urmă capabili să ţină pasul cu lucrarea Duhului Sfânt, tu ești alungat din 
curentul Duhului Sfânt. Nu te înșelaţi pe tine însuţi? Scopul acestor cuvinte este de a le 
permite oamenilor să-și liniștească inima în faţa lui Dumnezeu, să-și întoarcă inima spre 
EI, astfel încât lucrarea lui Dumnezeu asupra lor să fie fără piedici și să poată da roade. 
Numai atunci oamenii pot fi în acord cu voia lui Dumnezeu. 

Discuţie despre viaţa bisericească și viața reală 


Oamenii simt că se pot transforma numai în cadrul vieții bisericești. Dacă nu sunt în 
cadrul vieţii bisericești, atunci se simt incapabili să se transforme, ca și cum 
transformarea nu poate fi dobândită în viaţa reală. Puteţi să vedeţi care este problema 
aici? Am mai vorbit despre aducerea lui Dumnezeu în viaţa reală; pentru cei care cred 
în Dumnezeu, aceasta este calea de intrare în realitatea cuvintelor Lui. De fapt, viaţa 
bisericească este doar o cale limitată de desăvârșire a oamenilor. Mediul esenţial pentru 
desăvârșirea lor rămâne în continuare viața reală. Aceasta este practica reală și 
pregătirea reală despre care am vorbit, care le permit oamenilor să obțină o viaţă umană 
normală și să trăiască asemănarea unei persoane adevărate în viața de zi cu zi. Pe de 
o parte, o persoană trebuie să studieze pentru a-și ridica propriul nivel de educaţie, a 
înțelege cuvintele lui Dumnezeu și a dobândi capacitatea de a primi. Pe de altă parte, o 
persoană trebuie să fie înzestrată cu acele cunoștințe de bază necesare pentru a trăi ca 
fiinţă umană cu scopul atingerii înțelegerii și rațiunii umanităţii normale, întrucât oamenii 
sunt aproape complet deficienţi în aceste sfere. Mai mult, trebuie să ajungă să savureze 
cuvintele lui Dumnezeu prin viața bisericească și, treptat, să ajungă la o înțelegere clară 
a adevărului. 

De ce se spune că, atunci când crede în Dumnezeu, o persoană trebuie să Îl aducă 
pe Dumnezeu în viaţa reală? Nu numai că viaţa bisericească îi transformă pe oameni; 
mai important decât atât, oamenii ar trebui să intre în realitate în viaţa reală. Obișnuiaţi 
să discutati întotdeauna despre starea voastră spirituală și despre chestiuni spirituale, 
în timp ce neglijaţi să practicaţi multe lucruri din viața reală și neglijați pătrunderea în ele. 
Scriaţi în fiecare zi, ascultați în fiecare zi și citeaţi în fiecare zi. Chiar vă rugați în timp ce 
găteaţi: „O, Dumnezeule! Fie ca Tu să devii viaţa dinăuntrul meu! Oricum ar merge azi, 
Te rog, binecuvântează-mă și luminează-mă. În orice privinţă m-ai lumina astăzi, Te rog, 
permite-mi să înțeleg în acest moment, astfel încât cuvintele Tale să poată acţiona 
precum viața mea”. De asemenea, vă rugati în timp ce luaţi cina: „O, Dumnezeule! Tu 
ne-ai dăruit această masă. Fie ca Tu să ne binecuvântezi! Amin! Fie să trăim alături de 
Tine. Fie ca Tu să fii cu noi. Amin!” După ce terminaţi de mâncat și spălați vasele, 
începeațţi să turuiţi: „O, Dumnezeule, eu sunt vasul acesta. Am fost corupți de Satana și 
suntem exact ca niște vase care au fost folosite și trebuie curăţite cu apă. Tu ești apa, 
iar cuvintele Tale sunt apa vie care îmi hrănește viaţa”. Înainte să vă daţi seama, venea 
timpul să mergeţi la culcare și începeaţi să turuiţi din nou: „O, Dumnezeule! M-ai 
binecuvântat și m-ai călăuzit de-a lungul acestei zile. Îți sunt cu adevărat 
recunoscător...” Acesta era felul în care vă petreceaţi ziua și apoi vă cufundaţi în somn. 
Cei mai mulţi oameni trăiesc astfel în fiecare zi, și chiar și acum ei nu acordă atenţie 
intrării efective, concentrându-se doar pe vorbe goale în rugăciunile lor. Aceasta este 
viaţa lor de până acum -— vechea lor viaţă. lar cei mai mulţi sunt astfel; le lipseşte orice 
pregătire concretă și au parte de foarte puţine transformări reale. În rugăciunile lor, 

rostesc doar vorbe goale, se apropie de Dumnezeu doar prin cuvintele lor, dar din 
înțelegerea lor lipsește aprofundarea. Haideţi să luăm exemplul cel mai simplu — 
curăţenia casei voastre. Vedeţi că în casă este dezordine, așa că staţi acolo și vă rugați: 
„O, Dumnezeule! Uită-Te câtă stricăciune a adus Satana asupra mea. Sunt la fel de 
murdar ca această casă. O, Dumnezeule! Te slăvesc cu adevărat și Îți mulțumesc. Fără 
mântuirea și luminarea Ta, nu aș fi înțeles lucrul acesta”. Doar staţi așa acolo și turuiți 
întruna, rugându-vă vreme îndelungată, după care vă purtaţi ca și cum nimic nu s-ar fi 
întâmplat, asemenea unei bătrâne guralive. Vă petreceti astfel viața spirituală, fără nicio 
intrare adevărată în realitate, cu mult prea multe practici superficiale! Intrarea în 
pregătirea efectivă implică vieţile reale ale oamenilor și greutăţile lor practice — e singura 
cale prin care ei se schimbă. În lipsa vieţii reale, oamenii nu pot fi transformați. Care este 
folosul vorbelor goale în rugăciuni? Fără înțelegerea naturii umane, totul este o pierdere 
de timp și, fără o cale de practică, totul este o risipă de efort! Rugăciunile normale îi pot 
ajuta pe oameni să-și păstreze starea lăuntrică normală, dar nu îi pot transforma pe de- 
a-ntregul. Cunoașterea neprihănirii de sine a oamenilor, a aroganţei, a îngâmiării, a 
trufiei lor şi a firii lor corupte — cunoașterea acestor lucruri nu vine prin rugăciune — ele 
sunt descoperite savurând cuvintele lui Dumnezeu și sunt cunoscute prin luminarea de 
la Sfântul Duh în viaţa reală. Toţi oamenii din ziua de astăzi pot să vorbească destul de 
bine și au ascultat cele mai înălțătoare predici — mai înălțătoare decât oricare altele din 
cursul veacurilor — și totuși, prea puţine din acestea sunt puse în aplicare în vieţile lor 
reale. Cu alte cuvinte, nu există niciun Dumnezeu în viaţa reală a oamenilor; aceștia nu 
au viața unui om nou după transformare. Ei nu trăiesc adevărul în viaţa reală, nici nu Îl 
aduc pe Dumnezeu în viaţa reală. Ei trăiesc precum fiii ladului. Nu este acesta oare o 
abatere evidentă? 

Pentru a redobândi aspectul unei persoane normale, pentru a obține umanitatea 
normală, oamenii nu pot doar să-L mulțumească pe Dumnezeu prin cuvintele lor. Când 
fac așa ceva, doar se vatămă pe ei înșiși, iar asta nu aduce vreun beneficiu intrării sau 
transformării lor. Prin urmare, pentru a realiza transformarea, oamenii trebuie să practice 
puţin câte puţin. Trebuie să intre lent, să cerceteze și să exploreze pas cu pas, să intre 
din latura pozitivă și să trăiască o viaţă practică de adevăr; o viaţă de sfinţi. După aceea, 
lucrurile reale, evenimentele reale și mediile reale permit oamenilor să aibă o pregătire 
practică. Nu li se cere să rostească vorbe goale; în schimb, trebuie să se pregătească în 
medii reale. Mai întâi, oamenii ajung să-și dea seama că au un calibru slab, iar după 
aceea, mănâncă și beau în mod normal din cuvintele lui Dumnezeu și, de asemenea, 
pătrund și practică în mod normal; doar în acest fel obțin ei realitatea și acesta este felul 
în care intrarea se poate produce și mai rapid. Pentru a transforma oamenii, trebuie să 
existe o anumită practicitate; ei trebuie să practice cu lucruri reale, cu evenimente reale și 
medii reale. Este oare posibil să dobândești o pregătire reală bazându-te doar pe viața 
bisericească? Ar putea oamenii să intre astfel în realitate? Nu. Dacă oamenii nu pot să 
intre în viaţa reală, atunci nu-și pot transforma vechiul stil de viaţă și felul de a face 

lucrurile. Aceasta nu se datorează întru totul leneviei omului și nivelului său crescut de 
dependenţă, ci mai degrabă faptului că pur și simplu omul nu are capacitatea de a trăi și, 
în plus, nu înţelege standardul lui Dumnezeu privind asemănarea unei persoane normale. 
În trecut, oamenii discutau mereu, vorbeau, comunicau — și chiar deveneau „oratori” — 
totuși, niciunul dintre ei nu căuta să își schimbe firea vieții, dimpotrivă, căutau orbește 
teorii profunde. Prin urmare, oamenii de astăzi trebuie să schimbe stilul religios al credinței 
în Dumnezeu din vieţile lor. Trebuie să pătrundă în practică țintind un singur eveniment, 
un singur lucru, o singură persoană. Trebuie să facă lucrurile cu concentrare — doar atunci 
pot obţine rezultate. Transformarea oamenilor începe cu o schimbare în substanţa lor. 
Lucrarea trebuie să aibă ca ţintă substanța oamenilor, viața lor, lenevia, dependenţa și 
înrobirea lor — doar astfel pot transformați. 

Chiar dacă viaţa bisericească poate produce rezultate în unele aspecte, esenţial 
rămâne tot faptul că viața reală îi poate schimba pe oameni. Vechea lor fire nu poate fi 
transformată în lipsa vieţii reale. Să luăm ca exemplu lucrarea lui Isus din Epoca Harului. 
Atunci când Isus a anulat legile precedente și a stabilit poruncile epocii noi, El a vorbit 
folosind exemple din viaţa reală. Când Isus Își conducea ucenicii prin lanul de grâu într- 
o zi de Sabat, ucenicilor li s-a făcut foame și au cules spice de grâu ca să le mănânce. 
Fariseii au văzut asta și au zis că aceștia nu respectau Sabatul. De asemenea, au spus 
că oamenii nu aveau voie să salveze vițeii care cădeau în groapă în ziua de Sabat, 
afirmând că nicio muncă nu ar putea fi efectuată în timpul Sabatului. Isus a citat aceste 
întâmplări pentru a răspândi treptat poruncile epocii celei noi. La acea vreme, El a folosit 
multe chestiuni practice ca să-i facă pe oameni să înțeleagă și să se schimbe. Acesta 
este principiul după care Duhul Sfânt Își îndeplinește lucrarea și este singura cale ce 
poate schimba oamenii. Fără chestiunile practice, oamenii pot câștiga doar o înțelegere 
teoretică și intelectuală — aceasta nu e o cale eficientă de a se schimba. Deci cum se 
poate dobândi înţelepciunea și înțelegerea prin formare? Poate omul să dobândească 
înțelepciune și înțelegere doar ascultând, citind și îmbogăţindu-și cunoștințele? Cum ar 
putea să fie așa? Omul trebuie să înțeleagă și să experimenteze în viața reală. Prin 
urmare, trebuie să se formeze și trebuie să nu se îndepărteze de la viaţa reală. Omul 
trebuie să acorde atenţie diferitelor aspecte și să aibă pătrundere în diverse aspecte: 
nivelul educaţional, expresivitatea, abilitatea de a vedea lucrurile, discernământul, 
capacitatea de a înțelege cuvintele lui Dumnezeu, bunul-simţ și regulile umanității, 
precum și alte lucruri legate de umanitate cu care omul trebuie să fie înzestrat. După ce 
a fost dobândită înțelegerea, oamenii trebuie să se concentreze asupra intrării, și numai 
atunci poate fi realizată transformarea. Dacă o persoană a dobândit înțelegerea, însă 
neglijează practica, cum poate să aibă loc transformarea? În prezent, oamenii înțeleg 
multe, dar nu trăiesc realitatea; așadar, au doar puţină înțelegere esenţială a cuvintelor 
lui Dumnezeu. Ai fost luminat doar marginal; ai primit puţină iluminare de la Duhul Sfânt 
și, totuși, nu ai nicio intrare în viața reală — sau poate nici nu-ţi pasă de intrare — prin 
urmare, transformarea ta este redusă. După atât de mult timp, oamenii au înţeles multe. 

Ei sunt în stare să discute mult despre cunoștințele lor în materie de teorii, însă firea lor 
exterioară rămâne aceeași, iar calibrul lor iniţial rămâne cum era, fără să progreseze 
câtuși de puţin. În acest caz, când vei intra în sfârșit? 

Viaţa bisericească este doar un fel de viață în care oamenii se strâng pentru a savura 
cuvintele lui Dumnezeu și ocupă numai o fărâmă neînsemnată din viaţa unei persoane. 
Dacă și viaţa reală a oamenilor ar putea fi asemenea vieții lor bisericești — cuprinzând o 
viață spirituală normală, o savurare normală a cuvintelor lui Dumnezeu, rugăciunea și 
apropierea normală de Dumnezeu, o viaţă reală în care toate sun îndeplinite potrivit voii 
lui Dumnezeu, o viaţă reală în care toate sunt îndeplinite potrivit adevărului, o viață reală 
de practicare a rugăciunii și a liniștirii înaintea lui Dumnezeu, de practicare a cântării de 
imnuri și a dansului — atunci acesta este singurul fel de viaţă care i-ar duce într-o viață 
a cuvintelor lui Dumnezeu. Cei mai mulţi oameni se concentrează pe cele câteva ore de 
viaţă bisericească, fără să se mai „îngrijească” de viaţa din afara acelor ore, ca și cum 
nici nu i-ar interesa. Mai sunt, de asemenea, mulţi oameni care intră în rândul vieții 
sfinților numai când mănâncă și beau cuvintele lui Dumnezeu, când cântă imnuri sau se 
roagă, după care se întorc la vechiul lor sine din restul timpului. Astfel de vieţi nu pot să- 
i transforme pe oameni, cu atât mai puţin să-i facă să-L cunoască pe Dumnezeu. Când 
omul crede în Dumnezeu, dacă doreşte să-și transforme propria fire, atunci nu trebuie 
să se desprindă de viaţa reală. În viaţa reală, trebuie să te cunoști pe tine însuți, să 
renunti la tine însuţi, să practici adevărul și, de asemenea, să înveţi principiile, bunul 
simţ și regulile după care să te comporti în toate înainte de a putea obţine o transformare 
treptată. Dacă te concentrezi doar pe cunoașterea teoretică și trăiești doar în mijlocul 
ceremoniilor religioase, fără să aprofundezi realitatea, fără să pătrunzi adânc în realitate, 
fără să intri în viaţa reală, atunci nu vei intra niciodată în realitate, nu te vei cunoaște 
niciodată pe tine însuţi, nici adevărul, nici pe Dumnezeu și vei fi veșnic orb și neștiutor. 
Lucrarea lui Dumnezeu de a mântui oamenii nu este pentru a le permite să ducă vieți 
omenești normale după o perioadă scurtă, nici pentru a transforma noţiunile și doctrinele 
lor greșite. Mai degrabă, scopul Său este de a schimba vechile firi ale oamenilor, de a 
schimba cu totul vechea lor cale de viaţă și de a schimba toate felurile lor de gândire și 
atitudinile mentale depășite. Dacă se concentrează doar pe viața bisericească, omul nu- 
și va schimba vechile obiceiuri de viaţă sau vechile moduri în care a trăit atâta vreme. 
Orice s-ar întâmpla, omul nu trebuie să se detașeze de viaţa reală. Dumnezeu cere ca 
oamenii să trăiască umanitatea normală în viaţa reală, nu doar în viaţa bisericească; ca 
ei să trăiască adevărul în viața reală, nu doar în viața bisericească; și ca ei să-și 
îndeplinească funcţiile în viaţa reală, nu doar în viaţa bisericească. Pentru a intra în 
realitate, o persoană trebuie să îndrepte totul către viața reală. Dacă, în credinţa în 
Dumnezeu, oamenii nu pot ajunge să se cunoască pe sine prin intrarea în viața reală și 
dacă nu pot trăi umanitatea normală în viaţa reală, atunci vor deveni niște rataţi. Cei care 
nu-l dau ascultare lui Dumnezeu sunt cu toţii oameni care nu pot intra în viața reală. 
Sunt cu toții oameni care vorbesc despre omenie, dar trăiesc natura diavolilor. Sunt cu 

toții oameni care vorbesc despre adevăr, dar trăiesc în schimb prin doctrine. Aceia care 
nu pot să trăiască adevărul în viaţa reală sunt cei care cred în Dumnezeu, dar sunt 
detestați și respinși de El. Trebuie să practici intrarea în viața reală, să-ţi cunoști propriile 
lipsuri, nesupunerea și ignoranta și să-ţi cunoști slăbiciunile și umanitatea anormală. În 
felul acesta, toate cunoștințele tale vor fi integrate în situaţia și greutăţile tale actuale. 
Doar acest gen de cunoaștere este real și îți poate îngădui să-ți pricepi cu adevărat 
condiţia și să dobândești transformarea firii. 

Acum că desăvârșirea oamenilor a început oficial, trebuie să intri în viaţa reală. Prin 
urmare, pentru a realiza transformarea, trebuie să începi cu intrarea în viaţa reală și să 
te transformi încetul cu încetul. Dacă eviţi viața omenească normală și vorbeşti numai 
despre chestiuni spirituale, atunci lucrurile devin seci și fade; devin nerealiste, iar atunci, 
cum s-ar putea schimba oamenii? Acum ţi se spune să intri în viaţa reală pentru a 
practica, pentru a pune bazele intrării într-o experiență adevărată. Acesta este un aspect 
a ceea ce trebuie să facă oamenii. Lucrarea Duhului Sfânt este în principal de a călăuzi, 
pe când restul depinde de practica și intrarea oamenilor. Toată lumea poate ajunge să 
intre în viaţa reală pe diferite căi, pentru ca astfel să-L aducă pe Dumnezeu în viaţa reală 
și să trăiască o adevărată umanitate normală. Acesta este singurul fel de viaţă ce are 
însemnătate! 


Despre toată lumea care își îndeplinește funcția 


În curentul actual, toţi cei care Îl iubesc cu adevărat pe Dumnezeu au ocazia să fie 
desăvârșiți de către El. Indiferent dacă sunt tineri sau bătrâni, atât timp cât păstrează în 
inimi o ascultare față de Dumnezeu și Îl venerează, pot să fie desăvârșiţi de către El. 
Dumnezeu îi desăvârșește pe oameni potrivit diferitelor lor funcții. Atât timp cât te 
străduiești din răsputeri și te supui lucrării lui Dumnezeu, poţi fi desăvârșit de către El. 
În prezent, niciunul dintre voi nu este desăvârșit. Uneori puteţi să îndepliniţi un tip de 
funcție și, alteori, puteți îndeplini două. Câtă vreme faceţi tot posibilul să vă sacrificați 
pentru Dumnezeu, în cele din urmă veţi fi desăvârșiţi de către El. 

Tinerii au puţine filosofii de viață și sunt lipsiţi de înţelepciune și înţelegere. 
Dumnezeu vine să desăvârșească înțelepciunea și înțelegerea omului. Cuvântul lui 
Dumnezeu compensează neajunsurile lor. Cu toate acestea, firile tinerilor sunt instabile 
și trebuie transformate de către Dumnezeu. Tinerii au mai puţine noţiuni religioase și mai 
puţine filosofii de viaţă; ei gândesc totul în termeni simpli, iar cugetările lor nu sunt 
complexe. Aceasta este partea umanităţii lor care încă nu a luat formă, și este una 
lăudabilă; totuși, tinerii sunt ignoranti și lipsiţi de înțelepciune. Acesta este un lucru care 
trebuie să fie desăvârșit de către Dumnezeu. Faptul de a fi desăvârșiţi de Dumnezeu vă 
va permite să căpătaţi discernământ. Veţi deveni capabili să înțelegeţi clar multe lucruri 
spirituale și, treptat, să vă transformați în cineva potrivit pentru a fi folosit de către 

Dumnezeu. Fraţii și surorile mai în vârstă au, de asemenea, funcţiile lor de îndeplinit, și 
nu sunt abandonaţi de către Dumnezeu. Şi fraţii și surorile mai în vârstă au unele aspecte 
dezirabile și unele indezirabile. Au mai multe filosofii de viaţă și mai multe noțiuni 
religioase. În acţiunile lor, respectă multe convenții rigide, plăcându-le regulamentele pe 
care le aplică în mod mecanic și fără flexibilitate. Acesta este un aspect indezirabil. 
Totuși, fraţii și surorile mai în vârstă rămân calmi și neclintiţi, indiferent ce se întâmplă; 
firile lor sunt stabile, iar ei nu au stări sufletești tumultoase. Poate că acceptă lucrurile 
mai încet, dar acesta nu este un defect major. Câtă vreme puteţi să vă supuneţi, câtă 
vreme puteți să acceptaţi cuvintele actuale ale lui Dumnezeu și să nu cercetaţi cu atenţie 
cuvintele Sale, câtă vreme nu vă preocupă decât să vă supuneți și să urmaţi și nu 
judecați cuvintele lui Dumnezeu și nu aveţi alte gânduri rele în privinţa lor și câtă vreme 
acceptați cuvintele Lui și le puneţi în practică, atunci, îndeplinind aceste condiţii, puteți 
să fiți desăvârșiți. 

Indiferent dacă ești un frate sau o soră mai mică sau mai mare, știi ce funcţie trebuie 
să îndeplinești. Cei tineri nu sunt aroganti; cei care sunt mai în vârstă nu sunt pasivi și 
nu regresează. În plus, sunt capabili să folosească punctele forte ale altora pentru a-și 
compensa punctele slabe și pot să se servească unii pe alţii fără prejudecăţi. Un pod al 
prieteniei se construiește între fraţii și surorile mai mici și mai mari și, datorită dragostei 
lui Dumnezeu, puteţi să vă înțelegeţi mai bine unii pe alţii. Fraţii și surorile mai mici nu-i 
privesc de sus pe fraţii și pe surorile mai mari, iar fraţii și surorile mai mari nu sunt 
neprihăniţi de sine: nu este acesta un parteneriat armonios? Dacă toţi aveţi această 
hotărâre, atunci voia lui Dumnezeu se va împlini cu siguranță în generaţia voastră. 

În viitor, se va decide dacă ești binecuvântat sau blestemat în funcţie de faptele și 
comportamentul de astăzi. Dacă vei fi desăvârșit de către Dumnezeu, trebuie să se 
întâmple chiar acum, în această eră; nu va mai exista o altă oportunitate în viitor. 
Dumnezeu vrea cu adevărat să vă desăvârșească acum, iar acesta nu este un mod de 
a vorbi. În viitor, indiferent ce încercări ce se vor abate asupra voastră, ce evenimente 
vor avea loc sau ce dezastre veți înfrunta, Dumnezeu vrea să vă desăvârșească; acesta 
este un fapt cert și incontestabil. Unde se poate vedea acest lucru? Se poate vedea în 
faptul că, de-a lungul veacurilor și generaţiilor, cuvântul lui Dumnezeu nu a atins niciodată 
o culme atât de înaltă ca astăzi. A intrat pe cel mai înalt tărâm, iar lucrarea Duhului Sfânt 
asupra întregii omeniri este astăzi fără precedent. Aproape nimeni din generaţiile trecute 
nu a avut o astfel de experienţă; nici măcar în epoca lui Isus nu au existat revelaţiile de 
astăzi. Cuvintele rostite către voi, ceea ce înţelegeți și experienţa voastră au atins, toate, 
un nou vârf. În toiul încercărilor și mustrărilor, voi, oamenii, nu plecaţi, iar acest lucru este 
suficient pentru a dovedi că lucrarea lui Dumnezeu a atins o splendoare fără precedent. 
Acesta nu este un lucru pe care omul e capabil să-l facă și nici nu este ceva ce omul 
păstrează; mai degrabă, este lucrarea lui Dumnezeu Însuși. Așadar, din multele realităţi 
ale lucrării lui Dumnezeu, se poate vedea că Dumnezeu Își dorește să-i desăvârșească 
pe oameni și că El este cu siguranţă capabil să vă facă compleţi. Dacă aveţi această 

intuiţie și faceţi această nouă descoperire, atunci nu veți aștepta cea de-a doua venire a 
lui Isus; în schimb, Îi veţi permite lui Dumnezeu să vă facă complețţi în epoca actuală. 
Astfel, fiecare dintre voi ar trebui să facă tot ce îi stă în putinţă și să nu se scutească de 
niciun efort pentru a putea fi desăvârșit de către Dumnezeu. 

În zilele noastre, nu trebuie să acorzi atenție lucrurilor negative. Mai întâi, lasă 
deoparte și ignoră tot ce te face să te simţi negativ. Când îţi vezi de treburile tale, fă-o 
cu o inimă care caută și-și intuiește drumul înainte, cu o inimă care se supune lui 
Dumnezeu. Ori de câte ori descoperiţi o slăbiciune în voi, dar nu îi permiteţi să vă 
controleze și, în ciuda ei, îndepliniţi funcţiile pe care se cuvine să le îndepliniţi, aţi făcut 
un pas pozitiv înainte. De exemplu, fraţii și surorile tale mai în vârstă au noțiuni 
religioase, dar tu poţi să te rogi, să te supui, să mănânci și să bei cuvântul lui Dumnezeu 
și să cânţi imnuri... Altfel spus, ar trebui să te dedici, cu toată puterea pe care poţi să o 
aduni, lucrurilor pe care ești capabil să le faci și funcţiilor pe care ești în stare să le 
îndeplinești. Nu aștepta pasiv. A fi capabil să-L mulțumești pe Dumnezeu făcându-i 
datoria este primul pas. Apoi, odată ce vei fi capabil să înţelegi adevărul și să dobândești 
intrarea în realitatea cuvintelor lui Dumnezeu, vei fi fost desăvârșit de către El. 


Cu privire la folosirea omului de către Dumnezeu 


Cu excepţia celor cărora li se oferă cârmuire și călăuzire specială din partea Duhului 
Sfânt, nimeni nu este capabil să trăiască independent, deoarece are nevoie de lucrarea 
de slujire și de păstorirea celor pe care Dumnezeu îi folosește. Astfel, în fiecare epocă, 
Dumnezeu ridică diferiţi oameni, care aleargă de zor înainte și înapoi, păstorind bisericile 
de dragul lucrării Sale. Cu alte cuvinte, lucrarea lui Dumnezeu trebuie făcută prin cei 
care au trecere înaintea lui Dumnezeu și pe care El îi aprobă; Duhul Sfânt trebuie să 
folosească acea parte din ei care este vrednică de folosit pentru ca El să lucreze, iar ei 
sunt făcuţi potriviţi pentru a fi folosiți de Dumnezeu prin desăvârșirea de către Duhul 
Sfânt. Deoarece capacitatea omului de a înțelege este mult prea redusă, el trebuie 
păstorit de către cei folosiţi de Dumnezeu; a fost la fel când Dumnezeu l-a folosit pe 
Moise, în care a găsit multe lucruri potrivite pentru a fi folosite la acea vreme și pe care 
l-a folosit pentru a face lucrarea lui Dumnezeu din acea etapă. În această etapă, 
Dumnezeu folosește un om în timp ce beneficiază, de asemenea, de acea parte din el 
care poate fi folosită de către Duhul Sfânt pentru a lucra, iar Duhul Sfânt îl călăuzește 
și, în același timp, desăvârșește partea rămasă, de nefolosit. 

Lucrarea îndeplinită de cel folosit de Dumnezeu are în vedere cooperarea în lucrarea 
lui Hristos sau a Duhului Sfânt. Acest om este ridicat de Dumnezeu din rândul oamenilor, 
el este acolo pentru a-i călăuzi pe toți aleşii lui Dumnezeu și, de asemenea, este ridicat 
de Dumnezeu pentru a face lucrarea de cooperare umană. Printr-un astfel de om, care 
poate face lucrarea de cooperare umană, se pot înfăptui mai multe dintre cerinţele lui 

Dumnezeu de la om și din lucrarea pe care Duhul Sfânt trebuie să o facă în rândul 
oamenilor. Altfel spus, scopul în care Dumnezeu îl folosește pe acest om este ca toţi cei 
care Îl urmează pe Dumnezeu să poată înțelege mai bine voia Lui și să poată îndeplini 
mai multe dintre cerințele lui Dumnezeu. Deoarece oamenii sunt incapabili de a înţelege 
direct cuvintele lui Dumnezeu sau voia Lui, El a ridicat pe cineva care este folosit să 
îndeplinească o astfel de lucrare. Această persoană folosită de Dumnezeu poate fi 
descrisă și drept un intermediar prin care Dumnezeu îi călăuzește pe oameni, drept 
„traducătorul” care comunică între Dumnezeu și oameni. Prin urmare, un astfel de om 
se deosebește de toți ceilalți care lucrează în gospodăria lui Dumnezeu sau sunt 
apostolii Săi. Asemenea acestora, el poate fi considerat un slujitor al lui Dumnezeu, însă, 
prin esenţa lucrării sale și contextul în care Dumnezeu îl folosește, el se deosebește 
foarte mult de ceilalţi lucrători și de apostoli. În ceea ce privește esența lucrării sale și 
contextul în care este folosit, omul folosit de Dumnezeu este ridicat de El, este pregătit 
de către Dumnezeu pentru lucrarea lui Dumnezeu și cooperează în lucrarea lui 
Dumnezeu Însuși. Nicio persoană nu ar putea vreodată să facă lucrarea în locul său — 
aceasta este cooperarea umană, indispensabilă alături de lucrarea divină. Între timp, 
lucrarea făcută de alți lucrători sau apostoli nu este decât comunicarea și implementarea 
multelor aspecte ale rânduielilor pentru biserici în fiecare perioadă sau, dacă nu, lucrarea 
unor simple provizii de viață necesare menținerii vieții bisericești. Acești lucrători și 
apostoli nu sunt numiţi de Dumnezeu, cu atât mai puţin pot ei să fie consideraţi cei folosiți 
de Duhul Sfânt. Ei sunt aleși din rândul bisericilor și, după ce au fost instruiți și educați 
o perioadă, cei care sunt potriviţi sunt păstraţi, pe când cei care nu sunt potriviți sunt 
trimiși înapoi de unde au venit. Deoarece acești oameni sunt aleși din rândul bisericilor, 
unii își dau arama pe față după ce devin lideri, iar alţii chiar fac multe lucruri rele și 
sfârșesc prin a fi alungaţi. Omul folosit de Dumnezeu, pe de altă parte, este cineva care 
a fost pregătit de Dumnezeu, cineva care are un anumit calibru și are umanitate. El a 
fost pregătit și desăvârșit în prealabil de către Duhul Sfânt, este călăuzit întru totul de 
către Duhul Sfânt și, mai ales când vine vorba de lucrarea sa, este îndrumat și condus 
de către Duhul Sfânt — prin urmare, nu există nicio abatere pe calea conducerii aleşilor 
lui Dumnezeu, pentru că Dumnezeu Își asumă cu siguranţă responsabilitatea pentru 
propria lucrare și Își face tot timpul propria lucrare. 


Odată ce înțelegeți adevărul, 
ar trebui să-l puneţi în practică 
Lucrarea și cuvântul lui Dumnezeu sunt menite să determine o schimbare în firea 
voastră; scopul Lui nu este doar să vă facă să-l înțelegeţi sau să-l cunoaşteţi lucrarea și 


cuvântul. Lucrul acesta nu este de ajuns. Ești o persoană care are abilitatea de a 
pricepe, deci nu ar trebui să ai nicio dificultate în a înțelege cuvântul lui Dumnezeu, 

deoarece o mare parte din cuvântul Său este scris în limbaj uman, iar El vorbește foarte 
deschis. De exemplu, ești perfect capabil să înveţi ceea ce Dumnezeu vrea să înţelegi 
și să practici; acesta este un lucru pe care o persoană obișnuită, care are capacitatea 
de a înțelege, ar trebui să îl poată face. În special, cuvintele pe care le spune Dumnezeu 
în etapa actuală sunt deosebit de clare și transparente, iar Dumnezeu subliniază multe 
lucruri pe care oamenii nu le-au luat în considerare, precum și toate stările umane. 
Cuvintele Sale sunt atotcuprinzătoare și la fel de clare ca lumina unei luni pline. Așadar, 
acum, oamenii înțeleg multe chestiuni, dar ceva tot lipsește — punerea în practică a 
cuvântului Său, de către oameni. Aceștia trebuie să experimenteze în detaliu toate 
aspectele adevărului și să-l exploreze și să-l cerceteze și mai detaliat, nu doar să aștepte 
să asimileze orice li se pune la dispoziţie; în caz contrar, devin doar ceva mai mult decât 
niște paraziți. Ei cunosc cuvântul lui Dumnezeu, dar, totuși, nu-l pun în practică. Acest 
tip de persoană nu iubește adevărul și, în cele din urmă, va fi alungată. Ca să fiţi ca un 
Petru al anilor '90 înseamnă ca fiecare dintre voi să practice cuvântul lui Dumnezeu, să 
aibă o pătrundere adevărată în experienţele sale și să câștige o mai multă și mai mare 
luminare din colaborarea sa cu Dumnezeu, lucru ce vă va ajuta tot mai mult în viaţă. 
Dacă aţi citit foarte mult din cuvântul lui Dumnezeu, dar înțelegeţi doar semnificația 
textului și vă lipsește cunoașterea directă a cuvântului Său prin experienţele voastre 
practice, atunci nu veţi cunoaște cuvântul lui Dumnezeu. În ceea ce te privește, cuvântul 
lui Dumnezeu nu înseamnă viaţă, ci doar litere fără viaţă. Și dacă trăieşti doar 
respectând literele fără viaţă, nu poţi pricepe esenţa cuvântului lui Dumnezeu și nici nu 
vei înțelege voia Sa. Numai când vei experimenta cuvântul Său în experienţele tale 
reale, semnificația spirituală a cuvântului lui Dumnezeu se va deschide pentru tine și 
numai din experienţă poţi să înţelegi semnificaţia spirituală a multor adevăruri și să 
dezlegi tainele cuvântului Său. Dacă nu-l pui în aplicare, atunci, indiferent cât de clar 
este cuvântul Său, singurul lucru pe care l-ai înțeles sunt literele şi doctrinele goale care, 
pentru tine, au devenit reguli religioase. Nu asta au făcut fariseii? Dacă practicaţi și 
experimentați cuvântul lui Dumnezeu, acesta devine practic pentru voi; dacă nu căutați 
să-l practicaţi, atunci cuvântul Său este, pentru voi, doar ceva mai mult decât legenda 
celui de-al treilea Cer. De fapt, procesul de a crede în Dumnezeu este procesul de a-l 
experimenta cuvântul, precum și de a fi câștigați de către El sau, mai clar spus, a crede 
în Dumnezeu înseamnă să-l cunoşti și să-l înţelegi cuvântul și să experimentezi și să 
trăiești cuvântul Său; aceasta este realitatea din spatele credinței voastre în Dumnezeu. 
Dacă voi credeți în Dumnezeu și speraţi la viaţa veșnică fără a căuta să practicați 
cuvântul lui Dumnezeu și să intraţi în realitatea adevărului, atunci sunteţi nechibzuiţi. Ar 
fi ca și cum aţi merge la un ospăț și doar v-aţi uita la mâncare și aţi învăţa pe de rost 
felurile delicioase, fără a le gusta efectiv, ar fi ca și cum nu aţi mânca și nu aţi bea nimic 
acolo. Oare nu ar fi stupidă o asemenea persoană? 

Adevărul pe care omul trebuie să-l aibă se găsește în cuvântul lui Dumnezeu, iar 
acel adevăr este cel mai benefic și mai util pentru omenire. Este întăritorul și hrana de 

care are nevoie trupul vostru, ceva care îl ajută pe om să-și recapete umanitatea 
normală. Este un adevăr cu care omul ar trebui să fie înzestrat. Cu cât practicaţi mai 
mult cuvântul lui Dumnezeu, cu atât mai repede va înflori viața voastră, iar adevărul va 
deveni mai clar. Pe măsură ce statura voastră crește, veţi vedea mai clar lucrurile din 
lumea spirituală și veţi avea mai multă putere ca să triumfaţi asupra Satanei. O mare 
parte din adevărul pe care nu îl înțelegeţi va fi lămurită atunci când veţi practica al lui 
Dumnezeu cuvânt. Cei mai mulţi oameni se mulțumesc doar să înțeleagă textul 
cuvântului lui Dumnezeu și se concentrează pe a se dota cu doctrine, nu pe a-și 
aprofunda experienţa prin practică, dar nu este aceasta calea fariseilor? Așadar, cum 
poate expresia „Cuvântul lui Dumnezeu este viață” să fie adevărată pentru ei? Viaţa unui 
om nu poate crește doar citind pur și simplu cuvântul lui Dumnezeu, ci numai când 
acesta este pus în practică. Dacă tu crezi că a înţelege cuvântul lui Dumnezeu este tot 
ceea ce e necesar pentru a avea viaţă și statură, atunci înțelegerea ta este distorsionată. 
Adevărata înțelegere a cuvântului lui Dumnezeu are loc atunci când practici adevărul, 
iar tu trebuie să înţelegi că „numai prin practicarea adevărului poate acesta să fie înţeles 
vreodată”. Astăzi, după ce ai citit cuvântul lui Dumnezeu, poţi doar să spui că tu cunoști 
cuvântul lui Dumnezeu, dar nu poţi spune că îl înţelegi. Unii spun că singura modalitate 
de a practica adevărul este de a-l înțelege mai întâi, dar acest lucru este doar pe 
jumătate corect și cu siguranţă nu este pe deplin precis. Înainte de a cunoaște un adevăr, 
tu nu ai experimentat acel adevăr. Să simţi că înţelegi ce auzi într-o predică nu înseamnă 
cu adevărat a înțelege — înseamnă doar a-ți însuși cuvintele textuale ale adevărului, și 
nu este același lucru cu a înţelege adevărata semnificaţie a acestuia. A avea doar o 
cunoaștere superficială a adevărului nu înseamnă că tu chiar îl înţelegi sau că-l cunoști; 
adevărata semnificaţie a adevărului vine din a-l fi experimentat. Prin urmare, numai 
atunci când experimentezi adevărul îl poţi înțelege și numai atunci poţi pricepe părţile 
ascunse ale acestuia. A-ţi aprofunda experienţa este singura modalitate de a pricepe 
conotațiile și de a înțelege esenţa adevărului. Așadar, cu adevărul poţi să te duci oriunde, 
dar, dacă în tine nu există niciun adevăr, nu te gândi să încerci să-i convingi pe membrii 
familiei tale, cu atât mai puţin pe oamenii religioși. Fără adevăr, ești ca fulgii de zăpadă 
purtaţi de vânt, dar, cu adevărul, poţi fi fericit și liber, și nimeni nu te poate ataca. Oricât 
de puternică este o teorie, nu poate birui adevărul. Cu adevărul, însăși lumea poate fi 
clătinată, iar munții și mările pot fi mutate din loc, în timp ce lipsa adevărului poate duce 
la ruinarea zidurilor puternice ale orașului de către viermi. Acesta este un fapt evident. 
În etapa actuală, este de o importanţă vitală să cunoașteți mai întâi adevărul și apoi 
să-l puneţi în practică și să vă înzestrați în continuare cu realul înțeles al adevărului. Ar 
trebui să urmăriți să realizați acest lucru. În loc doar să cauţi să-i faci pe alţii să-ţi urmeze 
cuvintele, ar trebui să-i determini să-ţi urmeze practica. Numai astfel poţi găsi ceva 
semnificativ. Indiferent ce se abate asupra ta, indiferent ce persoane întâlneşti, câtă 
vreme ai adevărul, vei reuși să rămâi neclintit. Cuvântul lui Dumnezeu este ceea ce îi 
aduce omului viață, nu moarte. Dacă după ce ai citit cuvântul lui Dumnezeu nu prinzi 

viață, ci ești încă mort, atunci este ceva în neregulă cu tine. Dacă după un timp în care 
ai citit mult din cuvântul lui Dumnezeu și ai auzit multe predici practice, ești încă într-o 
condiție de moarte, aceasta este dovada că nu ești cineva care apreciază adevărul, și 
nici nu ești o persoană care caută adevărul. Dacă voi aţi căuta cu adevărat să Îl câștigați 
pe Dumnezeu, nu v-aţi concentra pe a vă înzestra cu doctrine înalte și a le folosi pentru 
a-i învăţa pe alții, ci v-aţi concentra, în schimb, pe experimentarea cuvântului lui 
Dumnezeu și punerea în practică a adevărului. Nu acesta este lucrul în care ar trebui să 
căutaţi să pătrundeţi în acest moment? 

Există un timp limitat ca Dumnezeu să-Și facă lucrarea în om, deci ce rezultat poate 
să existe dacă nu cooperezi cu El? De ce oare Dumnezeu vrea mereu ca voi să-l 
practicaţi cuvântul odată ce îl înțelegeţi? Acest lucru se datorează faptului că Dumnezeu 
v-a dezvăluit cuvintele Lui, iar următorul vostru pas este să le practicaţi cu adevărat. În 
timp ce voi practicaţi aceste cuvinte, Dumnezeu va săvârși lucrarea de luminare și 
îndrumare. Așa stau lucrurile. Cuvântul lui Dumnezeu îi permite omului să înflorească în 
viaţă și nu conţine elemente care ar putea să-l facă pe om să se abată sau să devină 
pasiv. Spui că ai citit cuvântul lui Dumnezeu și că l-ai practicat, dar încă nu ai primit nicio 
lucrare de la Duhul Sfânt. Cuvintele tale ar putea să păcălească doar un copil. Poate că 
alți oameni nu știu dacă intenţiile tale sunt bune, dar crezi că e posibil ca Dumnezeu să 
nu știe? Cum se face că alţii practică al lui Dumnezeu cuvânt și primesc luminarea 
Duhului Sfânt, dar, totuși, tu practici cuvântul Lui și nu primești luminarea Duhului Sfânt? 
Are Dumnezeu emoţii? Dacă intenţiile tale sunt cu adevărat bune și ești cooperant, 
atunci Duhul lui Dumnezeu va fi cu tine. Unii oameni îşi doresc mereu să-și înfigă propriul 
steag, dar de ce nu-i lasă Dumnezeu să se ridice și să conducă Biserica? Unii oameni 
își îndeplinesc pur și simplu funcţia și îndatoririle și, fără să-și dea seama, obțin 
aprobarea lui Dumnezeu. Cum se poate așa ceva? Dumnezeu cercetează profunzimea 
inimii omului, iar oamenii care caută adevărul trebuie să facă acest lucru cu intenţii bune. 
Oamenii care nu au intenţii bune nu pot rămâne neclintiţi. În esenţă, scopul vostru este 
să lăsaţi cuvântul lui Dumnezeu să-și facă efectul în voi. Altfel spus, înseamnă să aveţi 
o înțelegere adevărată a cuvântului lui Dumnezeu când îl puneţi în practică. Poate 
capacitatea voastră de a pricepe cuvântul lui Dumnezeu este slabă, dar, când practicați 
cuvântul Său, El poate îndrepta acest neajuns, deci nu numai că trebuie să cunoașteți 
multe adevăruri, ci să le și practicaţi. Acesta este obiectivul principal, care nu poate fi 
ignorat. Isus a îndurat multe oropsiri și suferințe în cei treizeci și trei de ani și jumătate 
ai Lui. A suferit atât de mult doar pentru că a practicat adevărul, a făcut voia lui 
Dumnezeu în toate lucrurile și l-a păsat numai de voia lui Dumnezeu. Dacă ar fi știut 
adevărul fără să-l practice, nu ar fi îndurat aceste suferințe. Dacă Isus ar fi urmat 
învățăturile evreilor și i-ar fi urmat pe farisei, nu ar fi suferit. Din faptele lui Isus, puteți 
afla că eficacitatea lucrării lui Dumnezeu asupra omului vine din cooperarea lui și acesta 
este un lucru pe care trebuie să-l recunoașteți. Ar fi suferit Isus pe cruce, așa cum a 
făcut-o, dacă nu ar fi practicat adevărul? Ar fi putut oare să spună o rugăciune atât de 

îndurerată dacă nu ar fi acţionat în conformitate cu voia lui Dumnezeu? Prin urmare, voi 
ar trebui să suferiţi de dragul practicării adevărului; acesta este felul de suferință la care 
ar trebui să fie supusă o persoană. 


Persoana care ajunge la mântuire 
este persoana care 
este dispusă să practice adevărul 


Foarte devreme, necesitatea de a avea o viaţă bisericească adecvată a fost 
menţionată în predici. Prin urmare, cum se face că viaţa bisericii nu s-a îmbunătăţit încă 
și este la fel ca odinioară? De ce nu există un mod de viață complet nou și diferit? Ar fi 
potrivit ca o persoană din anii '90 să trăiască asemenea unui împărat dintr-o epocă 
trecută? Nu s-a produs nicio schimbare majoră în condiţia bisericii în pofida faptului că 
mâncarea și băutura pot fi delicatese rareori gustate în vremurile precedente. A fost ca 
și cum vinul vechi a fost pus într-o sticlă nouă. La ce folosește atunci faptul că Dumnezeu 
vorbește atât de mult? Bisericile din cele mai multe locuri nu s-au schimbat deloc. Am 
văzut lucrul acesta cu ochii Mei și este limpede în inima Mea; chiar dacă Eu Însumi nu 
am experimentat viaţa bisericii, știu starea întâlnirilor bisericești ca pe dosul palmei Mele. 
Bisericile nu au progresat prea mult. După cum spune zicala: este ca și cum vinul vechi 
este pus într-o sticlă nouă. Nimic nu s-a schimbat, absolut nimic! Când cineva îi 
păstorește ard ca focul, dar când nu este nimeni acolo să îi ajute, sunt reci ca gheaţa. 
Nu mulţi pot vorbi despre lucruri practice și rareori poate cineva să preia conducerea. 
Cu toate că predicile sunt alese, rareori a avut cineva vreo intrare. Puţini oameni 
preţuiesc cuvântul lui Dumnezeu. Li se umplu ochii de lacrimi când acceptă cuvântul lui 
Dumnezeu și sunt bucuroși când îl dau deoparte; și șterși și lipsiți de strălucire când se 
îndepărtează de el. Sincer vorbind, voi pur şi simplu nu prețuiți cuvântul lui Dumnezeu 
și niciodată nu consideraţi o comoară cuvintele pe care le rostește El azi. Deveniţi doar 
neliniștiți când citiți cuvântul Lui și vi se pare obositor când îl memorati; iar, când vine 
vorba de a pune în practică cuvântul Lui, e ca și cum aţi încerca să manevrați mânerul 
unei pompe de adâncime cu ajutorul unui fir de păr din coada unui cal — indiferent cât 
de mult încercaţi, pur și simplu nu puteţi să adunaţi destulă forță. Sunteţi întotdeauna 
energici când citiți cuvântul lui Dumnezeu, dar uituci când vine vorba să îl puneţi în 
practică. De fapt, aceste cuvinte nu trebuie rostite cu atâta silință și repetate cu atâta 
răbdare; oamenii le ascultă doar, dar nu le pun în practică, de aceea a devenit lucrul 
acesta un obstacol în lucrarea lui Dumnezeu. Nu pot să nu aduc în discuţie acest lucru, 
nu pot să nu vorbesc despre el. Sunt constrâns să fac astfel; nu-Mi place să dau la iveală 
slăbiciunile altora. Voi credeţi că practica voastră este doar despre ceea ce este adecvat 
și credeţi că atunci când revelaţiile sunt la apogeu, și voi experimentați acel apogeu? 
Este oare atât de simplu? Nu cercetaţi niciodată baza pe care sunt, de fapt, zidite 

experienţele voastre! La momentul de faţă, adunările voastre nu reflectă nici pe departe 
o trăire corespunzătoare unei biserici și nici o viață spirituală corespunzătoare. Este doar 
adunarea unui grup de oameni cărora le place să povestească și să cânte. La drept 
vorbind, nu este multă realitate în aceasta. Mai clar spus, dacă nu pui în practică 
adevărul, unde este realitatea? Oare nu este îngâmfare să spui că ai realitate? Cei care 
săvârșesc mereu lucrarea sunt aroganti și încrezuţi, în timp ce aceia care ascultă 
întotdeauna sunt tăcuţi și cu capul plecat, fără să aibă vreo șansă de a practica. Oamenii 
care fac lucrarea nu fac nimic altceva decât să vorbească, continuând la nesfârșit cu 
discursurile lor pompoase, iar adepţii doar ascultă. Nu există nicio transformare de care 
să vorbim; acestea sunt doar căi ale trecutului! Azi, faptul că poţi să te supui și nu 
îndrăznești să interferezi sau să fii recalcitrant se datorează apariţiei decretelor 
administrative ale lui Dumnezeu; nu este o schimbare pe care ai suferit-o prin 
experienţe. Faptul că sunt multe lucruri pe care nu le-ai face azi, dar pe care le-ai fi făcut 
ieri, se datorează lucrării lui Dumnezeu care este atât de evidentă încât i-a cucerit pe 
oameni. Dacă ar fi să te întreb cât din succesul tău de azi a fost câștigat cu sudoarea 
muncii tale asidue? Cât din el ţi-a fost spus direct de Dumnezeu? Ce ai răspunde? Ai fi 
stupefiat și mut de uimire? Ai rămâne cu gura căscată? Cum se face că alţii pot vorbi 
despre multe dintre experienţele lor concrete ca să-ţi asigure hrana, în timp ce tu pur și 
simplu te bucuri de mâncarea pe care alţii au gătit-o? Nu te simţi rușinat? Nu ești 
stânjenit? Puteţi să vă cercetaţi de unii singuri faptele, uitându-vă la aceia care, prin 
comparaţie, sunt buni: cât de mult adevăr înţelegi? Cât de mult ajungi, de fapt, să pui în 
practică? Pe cine iubeşti mai mult, pe Dumnezeu sau pe tine însuţi? Dai mai adesea sau 
primeşti mai adesea? De câte ori, când intenţia ta era greșită, ai renunţat la vechiul tău 
sine și ai împlinit voia lui Dumnezeu? Doar aceste puţine întrebări vor deruta mulţi 
oameni. Deoarece, chiar dacă își dau seama că intenţia lor este greșită, cei mai mulți 
oameni tot fac răul în cunoștință de cauză și sunt departe de a se lepăda de trupul lor. 
Cei mai mulţi oameni permit păcatului să se răspândească rapid în ei, îngăduind 
păcătoșeniei să le direcţioneze fiecare faptă. Nu sunt capabili să își învingă păcatele și 
continuă să trăiască în păcat. Când ajunge în această stare, cine nu știe câte fapte rele 
a făcut? Dacă spui că nu știi, atunci aș zice că minţi. La drept vorbind, totul se reduce la 
faptul că nu ești dispus să te lepezi de vechiul sine. La ce folosește că spui atât de multe 
„cuvinte din inimă” de căinţă, care nu au nicio valoare? Te-ar ajuta acest lucru să devii 
mai bun în viață? Se poate spune că a te cunoaște pe tine însuţi este lucrarea ta de 
toate zilele. Eu desăvârșesc oamenii prin ascultarea lor de cuvintele lui Dumnezeu și 
prin punerea lor în practică. Dacă doar te îmbraci cu cuvântul lui Dumnezeu așa cum te 
îmbraci cu haine, ca să arăţi elegant și la modă, oare nu te înșeli pe tine însuţi și pe 
ceilalți? Dacă nu faci decât să vorbești, dar niciodată nu pui vorbele în practică, cu ce te 
vei alege? 

Mulţi oameni pot vorbi puţin despre practică și pot vorbi despre impresiile lor 
personale, dar în mare parte este iluminarea câștigată din cuvintele altora. Aceasta nu 

include nimic din practicile lor personale, nici nu include ceea ce înțeleg din experiențele 
proprii. Am analizat această problemă mai devreme; să nu crezi că nu știu nimic. Nu ești 
decât un tigru de hârtie, dar vorbești despre cum să-l învingi pe Satana, cum să 
mărturisești despre biruinţă și cum să trăieşti potrivit chipului lui Dumnezeu? Totul este 
absurd! Crezi că toate cuvintele pe care le spune Dumnezeu azi sunt menite să te 
încânte doar? Gura ta vorbește despre lepădarea de vechiul sine și punerea în practică 
a adevărului, dar mâinile tale săvârșesc alte fapte și inima ta pune la cale alte uneltiri — 
ce fel de persoană ești? De ce nu faci cu mâinile tale ceea ce spui cu gura? Atât de 
multe predici au devenit cuvinte goale; nu e dureros lucrul acesta? Dacă nu reușești să 
pui în practică cuvântul lui Dumnezeu, aceasta dovedește că încă nu ai intrat în contact 
cu modul în care lucrează Duhul Sfânt, că încă nu ai avut lucrarea Duhului Sfânt în tine 
și încă nu ai primit călăuzirea Lui. Dacă spui că nu poţi decât să înţelegi cuvântul lui 
Dumnezeu, dar ești incapabil să îl pui în practică, atunci ești o persoană care nu iubește 
adevărul. Dumnezeu nu vine să mântuiască o astfel de persoană. Isus a suferit enorm 
când a fost răstignit pentru a mântui păcătoșii, a-i mântui pe cei săraci, a-i mântui pe 
acei oameni smeriţi. Răstignirea Lui a adus jertfa de păcat. Dacă nu poţi practica 
cuvântul lui Dumnezeu, atunci ar trebui să pleci cât de repede poţi; nu zăbovi în casa lui 
Dumnezeu pe cheltuiala altora. Multor oameni chiar le este greu să se înfrâneze de la a 
face lucruri care, în mod clar, sunt potrivnice lui Dumnezeu. Nu-și caută ei moartea? 
Cum pot ei vorbi despre intrarea în Împărăţia lui Dumnezeu? Ar îndrăzni ei să-l vadă 
fața? Mănânci mâncare pe care El ţi-o dă, faci lucruri necinstite care sunt potrivnice lui 
Dumnezeu, ești răuvoitor, prefăcut și plin de înșelătorie chiar și atunci când Dumnezeu 
te lasă să te bucuri de binecuvântările pe care le-a revărsat asupra ta — nu simţi cum îţi 
ard palmele când le primești? Nu simţi cum ţi se înroșește obrazul? După ce ai făcut un 
lucru contrar lui Dumnezeu, ai dus la îndeplinire planuri pentru „a înșela”, nu te simți 
înspăimântat? Dacă nu simţi nimic, cum poţi vorbi despre vreun viitor? De multă vreme 
nu mai ai un viitor, deci ce așteptări mai mari poţi avea încă? Dacă vorbești cu nerușinare 
și nu-ţi faci niciun reproș, iar inima ta nu este conștientă defel, atunci nu înseamnă că 
deja ai fost abandonat de Dumnezeu? Te-ai deprins să vorbeşti și să te porți cu 
indulgență și fără reținere; cum vei putea vreodată fi desăvârșit de Dumnezeu astfel? Ai 
putea să străbați lumea de la un cap la altul? Pe cine ai convinge? Cei care îţi cunosc 
adevărata natură te vor ţine la distanţă. Nu este aceasta pedeapsa lui Dumnezeu? La 
urma urmei, dacă nu este decât vorbă fără faptă, nu va avea loc nicio creștere. Chiar 
dacă Duhul Sfânt ar putea să lucreze în tine când vorbești, dacă nu practici, Duhul Sfânt 
va înceta să lucreze. Dacă tu continui în acest fel, cum se poate vorbi despre vreun viitor 
sau de o dăruire a întregii tale fiinţe lucrării lui Dumnezeu? Tu doar vorbești despre a-ţi 
dărui întreaga fiinţă, însă nu Îi dai lui Dumnezeu inima ta care Îl iubește cu adevărat. Tot 
ce a primit Dumnezeu este inima plină de cuvinte, nu inima plină de fapte. Oare aceasta 
să fie adevărata ta statură? Dacă ai continua în acest fel, când ai fi tu oare desăvârșit 
de Dumnezeu? Nu te neliniștește viitorul tău întunecat și sumbru? Nu simţi că Dumnezeu 

Și-a pierdut nădejdea în tine? Nu ştii că Dumnezeu dorește să desăvârșească mai mulţi 
oameni și alți oameni noi? Ar putea lucrurile vechi să se păstreze? Nu ești atent la 
cuvintele lui Dumnezeu azi: aștepți ziua de mâine? 


Cu ce ar trebui să fie înzestrat un păstor potrivit 


Trebuie să înţelegi multele stări în care se vor afla oamenii când Duhul Sfânt 
lucrează asupra lor. În special, cei care se coordonează pentru a-L sluji pe Dumnezeu 
trebuie să priceapă și mai bine aceste stări. Dacă doar vorbești despre multe experienţe 
sau căi de obținere a intrării, aceasta arată că experienţa ta este prea unilaterală. Fără 
a-ţi ști adevărata stare și fără a înţelege principiile adevărului, nu este posibil să 
dobândești o schimbare a firii. Fără a ști principiile lucrării Duhului Sfânt sau a înțelege 
fructul pe care îl rodește aceasta, îţi va fi greu să discerni lucrarea duhurilor rele. Trebuie 
să demaști lucrarea duhurilor rele și noţiunile omului și să dezvălui miezul problemei; de 
asemenea, trebuie să atragi atenţia asupra multelor abateri din practica oamenilor și 
asupra problemelor pe care s-ar putea să le aibă în credinţa lor în Dumnezeu, ca aceștia 
să le poată recunoaște. Cel puţin, ar trebui să nu îi faci să se simtă negativi sau pasivi. 
Pe de altă parte, trebuie să înţelegi dificultățile care există obiectiv pentru majoritatea 
oamenilor, să nu fii irațional, și nici să nu „încerci să înveţi un porc să cânte”; acesta este 
un comportament nechibzuit. Pentru a rezolva multele dificultăți ale oamenilor, mai întâi 
trebuie să înţelegi dinamica lucrării Duhului Sfânt; trebuie să înţelegi modul în care Duhul 
Sfânt lucrează asupra diferitor oameni, trebuie să înţelegi dificultăţile cu care se 
confruntă oamenii și neajunsurile acestora și să distingi care sunt elementele cheie ale 
problemei și să ajungi la rădăcina acesteia, fără să te abaţi sau să comiţi erori. Numai o 
astfel de persoană este calificată să se coordoneze în a-l sluji pe Dumnezeu. 

Abilitatea ta de a înțelege elementele cheie și de a vedea clar multe lucruri depinde 
de experiențele tale personale. Maniera în care experimentezi tu este și maniera în care 
îi călăuzești pe alţii. Dacă înţelegi literele și doctrinele, atunci îi vei călăuzi pe alţii să 
înțeleagă literele și doctrinele. Modul în care experimentezi realitatea cuvintelor lui 
Dumnezeu reprezintă modul în care îi vei călăuzi pe alții să intre în realitatea cuvântărilor 
lui Dumnezeu. Dacă poţi să înţelegi multe adevăruri și să vezi clar multe lucruri în 
cuvintele lui Dumnezeu, atunci ești capabil să îi îndrumi și pe alţii să înțeleagă multe 
adevăruri, iar cei pe care îi conduci vor înţelege clar viziunile. Dacă te concentrezi să 
înţelegi sentimentele supranaturale, atunci și cei pe care îi călăuzești vor proceda la fel. 
Dacă neglijezi practica și, în schimb, pui accentul pe discuţii, atunci și cei pe care îi 
călăuzești se vor concentra asupra discuţiilor, fără să practice sau să obţină vreo 
transformare în firea lor; ei vor fi entuziasmați doar superficial, fără să fi pus în practică 
vreun adevăr. Toţi oamenii îi aprovizionează pe ceilalți cu ceea ce au ei înșiși. Felul de 
a fi al unei persoane determină calea pe care îi călăuzește pe alţii, cât și tipul de oameni 

pe care îi călăuzește. Ca să fiți cu adevărat pregătiţi pentru a fi folosiţi de Dumnezeu, 
aveţi nevoie nu numai de aspirație, ci și de multă luminare din partea lui Dumnezeu, 
călăuzire prin cuvintele Sale, experienţa de a fi tratat de El și rafinarea cuvintelor Lui. Cu 
acest lucru ca temelie, în vremuri obișnuite, ar trebui să fiți atenţi la observațiile, 
gândurile, chibzuielile și concluziile voastre și să vă implicaţi în a le asimila sau elimina 
în mod corespunzător. Toate acestea sunt căi pentru intrarea voastră în realitate și toate 
sunt indispensabile. Așa lucrează Dumnezeu. Dacă vei intra în această metodă prin care 
lucrează Dumnezeu, atunci în fiecare zi vei avea ocazii să fii desăvârșit de Dumnezeu. 
Și, în orice moment, indiferent dacă mediul tău este dificil sau favorabil, dacă ești 
încercat sau ispitit, dacă lucrezi sau nu, dacă îţi trăiești viața de unul singur sau în 
colectivitate, vei găsi întotdeauna oportunităţi pentru a fi desăvârșit de Dumnezeu, fără 
a rata niciuna dintre ele. Vei putea să le descoperi pe toate — și, astfel, vei fi găsit secretul 
experimentării cuvintelor lui Dumnezeu. 


Despre experiență 


De-a lungul experienţelor sale, Petru a avut de înfruntat sute de încercări. Deși 
oamenii de astăzi cunosc termenul de „încercare”, ei sunt confuzi în ceea ce priveşte 
adevăratul înțeles al acestuia și circumstanţele sale. Dumnezeu călește hotărârea 
oamenilor, le rafinează încrederea și desăvârșește fiecare parte a lor, iar acest lucru e 
realizat în principal prin încercări care, totodată, sunt lucrarea tainică a Duhului Sfânt. 
Pare că Dumnezeu i-a abandonat pe oameni și, dacă ei nu sunt atenți, vor vedea aceste 
încercări ca pe ispite ale Satanei. De fapt, multe încercări pot fi considerate ispite, iar 
acesta este principiul și regula după care lucrează Dumnezeu. Dacă oamenii trăiesc într- 
adevăr înaintea lui Dumnezeu, vor vedea aceste lucruri ca pe încercări de la Dumnezeu 
și nu vor permite ca acestea să le scape. Dacă un om spune că întrucât Dumnezeu este 
cu el, atunci Satana sigur nu se va apropia de el, acest lucru nu este întru totul corect; 
dacă ar fi așa, cum se poate explica faptul că Isus a fost ispitit după ce a postit în pustie 
timp de patruzeci de zile? Așadar, dacă oamenii își vor îndrepta cu adevărat părerile 
despre credinţa în Dumnezeu, vor vedea multe lucruri mult mai clar și înțelegerea lor nu 
va fi denaturată și eronată. Dacă un om este cu adevărat hotărât să fie desăvârșit de 
către Dumnezeu, el trebuie să abordeze toate chestiunile cu care se confruntă din multe 
unghiuri diferite, fără a se înclina nici spre stânga, nici spre dreapta. Dacă nu cunoști 
lucrarea lui Dumnezeu, nu vei ști cum să cooperezi cu Dumnezeu. Dacă nu cunoști 
principiile lucrării lui Dumnezeu și nu ești conștient de cum lucrează Satana asupra 
omului, nu vei avea nicio cale de practică. Numai căutarea zeloasă nu îţi va permite să 
obţii rezultatele cerute de Dumnezeu. Un astfel de mod de a experimenta e asemănător 
celui al lui Lawrence: fără a face vreo diferenţiere și concentrându-se doar asupra 
experienţei, neștiind ce este lucrarea Satanei, ce este lucrarea Duhului Sfânt, în ce stare 

este omul fără prezenţa lui Dumnezeu și ce fel de oameni vrea Dumnezeu să 
desăvârșească. Ce principii ar trebui adoptate când ai de-a face cu diferiţi oameni, cum 
să înţelegi voia lui Dumnezeu în prezent, cum să cunoști firea lui Dumnezeu și către ce 
oameni, împrejurări și epocă sunt îndreptate mila, măreția și dreptatea lui Dumnezeu — 
el nu are discernământ asupra niciunuia dintre aceste lucruri. Dacă oamenii nu au multe 
viziuni ca temelie pentru experienţele lor, atunci viaţa iese din discuţie, iar experienţa cu 
atât mai mult; ei pot în continuare să se supună prostește la toate și să îndure orice. 
Acești oameni sunt foarte greu de desăvârșit. Se poate spune că, dacă nu ai niciuna 
dintre viziunile de mai sus, lucrul acesta este o dovadă suficientă că ești un idiot, ca un 
stâlp de sare ce stă mereu în picioare în Israel. Asemenea oameni sunt inutili, buni de 
nimic! Unii oameni doar se supun orbește întruna, se cunosc mereu pe ei înșiși și își 
folosesc întotdeauna propriile moduri de a se purta atunci când au de-a face cu lucruri 
noi, sau se folosesc de „înțelepciune” pentru a gestiona lucruri vulgare nedemne de 
menționat. Astfel de oameni sunt lipsiţi de discernământ, și parcă e în natura lor să se 
resemneze să fie necăjiţi de alţii, și sunt mereu la fel; nu se schimbă niciodată. Oamenii 
aceștia sunt nesăbuiţi cărora discernământul le lipsește întru totul. Ei nu încearcă 
niciodată să își adapteze măsurile în funcţie de împrejurări sau de oameni diferiți. Acești 
oameni nu au experienţă. Am văzut unii oameni care sunt profund preocupaţi să se 
cunoască pe sine încât, atunci când se confruntă cu cei care au lucrarea duhurilor rele, 
își coboară capetele și își mărturisesc păcatele, neîndrăznind să se ridice și să îi 
condamne. Şi când întâlnesc lucrarea evidentă a Duhului Sfânt, nu îndrăznesc să se 
supună. Ei cred că duhurile rele sunt și ele în mâinile lui Dumnezeu, și nici prin gând nu 
le trece să se ridice și să li se împotrivească. Acești oameni Îl fac de rușine pe Dumnezeu 
și categoric nu pot să îndure o povară grea pentru Dumnezeu. Asemenea nesăbuiţi nu 
fac niciun fel de diferențieri. O astfel de cale de a experimenta ar trebui, așadar, să fie 
aruncată, căci este de neconceput în ochii lui Dumnezeu. 

Dumnezeu face într-adevăr o mulțime de lucrări asupra oamenilor, uneori 
încercându-i, uneori creând medii pentru a-i tempera, iar alteori rostindu-le cuvinte 
pentru a-i călăuzi și a le ameliora neajunsurile. Uneori, Duhul Sfânt îi conduce pe oameni 
către medii pregătite de Dumnezeu pentru ei, ca să descopere, fără să-și dea seama, 
multe lucruri care le lipsesc. Prin ceea ce spun și fac oamenii și prin modul în care îi 
tratează pe alţii și abordează lucrurile, fără ca ei să știe, Duhul Sfânt îi luminează în 
privința multor lucruri pe care nu le înțelegeau înainte, permițându-le să vadă mai clar 
multe lucruri sau persoane și să înțeleagă multe lucruri pe care până atunci nu le 
cunoșteau. Când ești în contact cu lumea, începi treptat să discerni lucrurile din lume și, 
înainte să-ţi întâlneşti sfârșitul, ai putea concluziona: „Este cu adevărat greu să fii o 
persoană”. Dacă îţi petreci un timp experimentând înaintea lui Dumnezeu și ajungi să-l 
cunoşti lucrarea și firea, vei dobândi, fără să îţi dai seama, mai multă înţelegere, iar 
statutul tău va crește treptat. Vei înțelege mai bine multe lucruri spirituale și, în special, 
vei fi mai lămurit în privinţa lucrării lui Dumnezeu. Vei accepta cuvintele lui Dumnezeu, 

lucrarea lui Dumnezeu, fiecare acţiune a lui Dumnezeu, firea lui Dumnezeu și ceea ce 
este Dumnezeu și ceea ce are drept propria ta viață. Dacă tot ce faci tu este să rătăcești 
prin lume, atunci aripile ţi se vor îngreuna, iar împotrivirea ta faţă de Dumnezeu va deveni 
și mai mare; așadar, cum poate Dumnezeu să te folosească? Pentru că în tine există 
prea mult din „după părerea mea”, Dumnezeu nu te folosește. Cu cât ești mai mult în 
prezenţa lui Dumnezeu, cu atât mai multe experienţe vei avea. Dacă încă trăiești în lume 
ca o fiară — gura ta împărtășind credinţa în Dumnezeu, dar inima ta fiind în altă parte — 
și dacă încă studiezi filosofiile de viaţă lumești, atunci nu vor fi fost în zadar toate 
eforturile tale? De aceea, cu cât sunt oamenii mai mult în prezenţa lui Dumnezeu, cu 
atât le este mai ușor să fie desăvârşiţi de Dumnezeu. Aceasta este calea prin care Își 
face lucrarea Duhul Sfânt. Dacă nu înţelegi acest lucru, îţi va fi imposibil să o apuci pe 
calea cea bună, iar desăvârșirea ta de către Dumnezeu va ieși din discuţie. Nu vei putea 
să ai o viață duhovnicească normală; va fi de parcă ai fi infirm, și vei avea doar munca 
ta grea și nimic din lucrarea lui Dumnezeu. Nu este aceasta o greșeală în experienţa ta? 
Nu trebuie neapărat să te rogi ca să fii în prezenţa lui Dumnezeu; uneori vii în prezența 
lui Dumnezeu contemplându-L sau meditând la lucrarea Lui, uneori abordând o 
chestiune, iar alteori prin ce îţi dezvăluie un eveniment. Majoritatea oamenilor spun: „De 
vreme ce mă rog des, nu sunt în prezenţa lui Dumnezeu?” Mulţi oameni se roagă la 
nesfârșit „în prezenţa lui Dumnezeu”. Deși e posibil ca rugăciunile să le fie mereu pe 
buze, ei nu trăiesc cu adevărat în prezenţa lui Dumnezeu. Aceasta este singurul mijloc 
prin care asemenea oameni pot să-și păstreze condiţiile în prezenţa lui Dumnezeu; sunt 
întru totul incapabili să-și folosească inima ca să fie mereu în legătură cu Dumnezeu, și 
nici nu sunt în stare să vină înaintea Lui prin experienţă, fie prin meditaţie, contemplare 
tăcută, fie folosindu-și mintea ca să intre în legătură cu Dumnezeu în inimile lor, fiind 
atenţi la povara Sa. Ei pur și simplu se roagă cu gura la Dumnezeu din ceruri. Inimile 
celor mai mulți oameni sunt lipsite de Dumnezeu, iar Dumnezeu este acolo numai când 
se apropie de El; în majoritatea timpului, Dumnezeu nu este acolo. Nu este aceasta o 
manifestare a faptului de a nu-L avea pe Dumnezeu în inimă? Dacă ei chiar L-ar avea 
pe Dumnezeu în inimă, ar mai putea face lucrurile pe care le fac tâlharii şi fiarele? Dacă 
un om chiar Îl venerează pe Dumnezeu, își va aduce inima sinceră în contact cu 
Dumnezeu, iar cuvintele Lui îi vor ocupa mereu gândurile și ideile. Nu va greși nici cu 
vorba, nici cu fapta, și nu va face nimic ce se opune fățiș lui Dumnezeu. Acesta este 
standardul pentru a fi considerat un credincios. 


Poruncile noii epoci 


Când experimentați lucrarea lui Dumnezeu, trebuie să citiți cu atenţie cuvintele 
lui Dumnezeu și să vă echipați cu adevărul. Dar în legătură cu ceea ce vreţi să faceți 
sau cum vreţi să o faceți, nu e nevoie de ruga voastră stăruitoare sau de implorare și 

într-adevăr aceste lucruri sunt inutile. Totuși, în prezent, problemele cu care vă 
confruntaţi acum sunt că nu știți cum să experimentați lucrarea lui Dumnezeu și că există 
multă pasivitate în voi. Cunoașteţi multe doctrine, dar nu aveţi multă realitate. Nu este 
oare această situație un semn de greșeală? În voi, în acest grup, este vizibilă multă 
falsitate. Astăzi, sunteţi incapabili de a trece cu succes prin încercarea de a fi „făcători 
de servicii” și sunteţi incapabili de a vă imagina sau de a atinge alte încercări și rafinări 
referitoare la cuvintele lui Dumnezeu. Trebuie să aderaţi la multele lucruri pe care ar 
trebui să le puneţi în practică. Adică oamenii trebuie să adere la multele sarcini pe care 
ar trebui să le îndeplinească. Acestea sunt lucrurile la care oamenii ar trebui să adere și 
pe care trebuie să le îndeplinească. Lasă ca Duhul Sfânt să facă ceea ce trebuie făcut 
de Duhul Sfânt; omul nu poate juca niciun rol în aceasta. Omul ar trebui să adere la ceea 
ce trebuie făcut de către om și care nu are nicio legătură cu Duhul Sfânt. Nu este vorba 
de nimic altceva decât ceea ce trebuie să fie făcut de om și la care ar trebui să adere ca 
poruncă, exact la fel ca aderenţa la legea din Vechiul Testament. Chiar dacă acum nu 
este Epoca Legii, încă mai există multe cuvinte la care ar trebui să se adere și care sunt 
ca acelea rostite în Epoca Harului. Aceste cuvinte nu sunt duse la îndeplinire doar pe 
baza atingerii Duhului Sfânt, ci, mai degrabă, sunt acelea la care omul ar trebui să adere. 
De exemplu: 

Să nu judeci lucrarea Dumnezeului practic. 

Să nu te opui omului în favoarea căruia Dumnezeu a depus mărturie. 

Să îţi cunoști locul înaintea lui Dumnezeu și să nu fii desfrânat. 

Trebuie să fii moderat în vorbire și cuvinte și faptele tale trebuie să urmeze 
aranjamentele omului în favoarea căruia Dumnezeu a depus mărturie. 

Ar trebui să venerezi mărturia lui Dumnezeu. Să nu ignori lucrarea lui Dumnezeu și 
cuvintele rostite de gura Sa. 

Să nu imiţi tonul și ţelurile declaraţiilor lui Dumnezeu. 

În exterior, să nu faci nimic care exprimă în mod evident opoziţie față de omul în 
favoarea căruia Dumnezeu a depus mărturie. 

Acestea sunt cele la care fiecare persoană ar trebui să adere. În fiecare epocă, 
Dumnezeu specifică multe reguli care sunt asemănătoare legilor și la care omul trebuie 
să adere. Prin aceasta El restricționează firea omului și îi detectează sinceritatea. 
Gândiţi-vă la cuvintele „Cinstește-l pe tatăl tău și pe mama ta” din epoca Vechiului 
Testament. Aceste cuvinte nu se aplică astăzi; la acea vreme, ele doar limitau o parte 
din firea exterioară a omului, erau folosite pentru a arăta sinceritatea credinţei omului în 
Dumnezeu și erau un semn al celor ce credeau în Dumnezeu. Deși acum este Epoca 
Împărăției, încă există multe reguli la care omul trebuie să adere. Regulile din trecut nu 
se mai aplică și astăzi există multe practici mai potrivite pentru a fi îndeplinite de către 
om și care sunt necesare. Ele nu implică lucrarea Duhului Sfânt și trebuie să fie făcute 
de om. 

În Epoca Harului, multe dintre practicile Epocii Legii au fost înlăturate, pentru că 

aceste legi nu erau deosebit de eficiente pentru lucrare la momentul respectiv. După ce 
au fost înlăturate, au fost stabilite multe practici care erau potrivite epocii și care au 
devenit multele reguli din ziua de azi. Când a venit Dumnezeul de astăzi, aceste reguli 
au fost înlăturate, nu a mai fost nevoie să se adere la ele și au fost stabilite multe practici 
potrivite pentru lucrarea din ziua de azi. Astăzi, aceste practici nu sunt reguli, ci sunt, în 
schimb, menite doar să obţină rezultate; ele sunt potrivite astăzi — mâine, poate vor 
deveni reguli. Pe scurt, tu ar trebui să aderi la ceea ce este rodnic pentru lucrarea de 
azi. Nu ţine seama de ziua de mâine: Ceea ce se face azi este spre binele zilei de azi. 
Poate că atunci când va veni ziua de mâine vor fi practici mai bune pe care ţi se va cere 
să le îndeplinești — dar nu acorda prea multă atenţie acestui lucru. Mai degrabă, aderă 
la ceea ce trebuie aderat astăzi ca să eviţi să te împotrivești lui Dumnezeu. Astăzi nu 
este nici un lucru, la care să adere omul, mai important decât următorul: 

Tu nu trebuie încerci să-L flatezi pe Dumnezeul care stă în fața ochilor tăi sau să 
ascunzi vreun lucru de El. 

Să nu rostești vorbe murdare sau arogante înaintea Dumnezeului care este în faţa ta. 

Să nu înșeli pe Dumnezeul dinaintea ochilor tăi prin vorbe dulci și discursuri 
exemplare pentru a-l câștiga încrederea. 

Să nu te porți nerespectuos faţă de Dumnezeu. Să asculti de tot ce este rostit prin 
gura lui Dumnezeu și să nu te împotrivești, opui sau să nu contești cuvintele Sale. 

Să nu interpretezi după cum crezi de cuviinţă cuvintele rostite de gura lui Dumnezeu. 
Ar trebui să îţi păzești limba pentru a evita ca aceasta să te facă să cazi pradă planurilor 
înșelătoare ale celor răi. 

Ar trebui să îţi păzești pașii pentru a evita depășirea limitelor stabilite pentru tine de 
către Dumnezeu. Dacă tu comiţi fărădelegi, vei ajunge în poziţia lui Dumnezeu și să 
rostești cuvinte care sunt îngâmfate și pompoase și, astfel, vei fi urât de Dumnezeu. 

Să nu răspândești în mod nechibzuit cuvintele ieșite din gura lui Dumnezeu, ca nu 
cumva să fii batjocorit de alţii, iar dracii să își bată joc de tine. 

Să fii supus întregii lucrări a Dumnezeului de azi. Chiar dacă nu o înţelegi, să nu o 
judeci; tot ceea ce poţi face este să cauţi și să ai părtășie. 

Nimeni nu va încălca locul original al lui Dumnezeu. Nu poţi să faci nimic mai mult 
decât să Îi slujești Dumnezeului de astăzi din postura de om. Nu poţi să Îl înveţi pe 
Dumnezeul de astăzi din postura de om - a face acest lucru este nechibzuit. 

Nimeni nu poate sta în locul omului în favoarea căruia Dumnezeu a depus mărturie; 
în cuvintele, faptele și cele mai tainice gânduri ale tale, tu stai în poziția de om. Acest 
lucru trebuie să fie respectat, este responsabilitatea omului și nimeni nu îl poate altera; 
încercarea de a o face ar încălca decretele administrative. Toţi ar trebui să ţină minte 
acest lucru. 

Timpul îndelungat pe care Dumnezeu l-a petrecut vorbind și rostind, l-a făcut pe om 
să considere citirea și memorarea cuvintelor lui Dumnezeu sarcina sa principală. Nimeni 
nu acordă atenţie practicării, și chiar și lucrurile pe care trebuie să le respectaţi nu le 

respectaţi. Aceasta a cauzat multe greutăţi și probleme lucrării voastre. Dacă, înainte de 
a practica cuvintele lui Dumnezeu, nu ai aderat la ceea ce ar trebui să aderi, atunci ești 
unul dintre aceia care sunt detestaţi și respinși de Dumnezeu. Când aderi la aceste 
practici, ar trebui să fii serios și sincer. Nu ar trebui să le tratezi ca pe nişte cătușe, ci să 
aderi la ele ca la niște porunci. Astăzi, nu trebuie să te preocupe efectele care trebuie 
obținute; pe scurt, acesta este felul în care lucrează Duhul Sfânt și oricine săvârşeşte o 
jignire trebuie să fie pedepsit. Duhul Sfânt nu are emoții și nu-l pasă de înțelegerea ta 
prezentă. Dacă Îl ofensezi pe Dumnezeu astăzi, atunci te va pedepsi. Dacă Îl ofensezi 
în sfera jurisdicției Sale, atunci nu te va cruța. Nu-l pasă cât de serios ești în aderenţa 
ta la cuvintele lui Isus. Dacă încalci poruncile de astăzi ale lui Dumnezeu, El te va 
pedepsi și te va condamna la moarte. Cum ar putea fi acceptabil să nu aderi la ele? 
Trebuie să aderi, chiar dacă asta însemnă să suporţi puțină durere! Nu contează religia, 
categoria socială, națiunea sau confesiunea, în viitor cu toții vor trebui să adere la aceste 
practici. Niciunul nu este scutit și niciunul nu va fi cruțat! Pentru că ele sunt ceea ce va 
face Duhul Sfânt astăzi și nimeni nu le poate încălca. Chiar dacă nu sunt mare lucru, 
trebuie împlinite de către fiecare persoană și sunt poruncile stabilite pentru om de Isus, 
care a fost înviat și care S-a ridicat la cer. Oare „Calea... (7)” nu spune că Isus te 
definește ca drept sau păcătos, în conformitate cu atitudinea ta față de Dumnezeu 
astăzi? Nimănui nu îi este îngăduit să treacă cu vederea acest punct. În Epoca Legii, 
generaţie după generaţie de farisei au crezut în Dumnezeu, însă la venirea Epocii 
Harului ei nu L-au cunoscut pe Isus și | s-au împotrivit. Astfel că tot ceea ce au întreprins 
nu a avut nici un rezultat, a fost în zadar și Dumnezeu nu a acceptat faptele lor. Dacă 
poţi înțelege acest lucru, atunci nu vei păcătui cu ușurință. Mulţi oameni s-au comparat 
poate cu Dumnezeu. Ce gust are împotrivirea fată de Dumnezeu? Este amar sau dulce? 
Ar trebui să înţelegi acest lucru; nu te preface că nu ştii. Poate că în inima lor, unii oameni 
rămân neconvinși. Totuși te sfătuiesc să încerci și să vezi — vezi ce gust are. Astfel mulți 
oameni vor fi împiedicaţi să fie mereu suspicioși în aceste privințe. Mulţi oameni citesc 
cuvintele lui Dumnezeu, și totuși, în ascuns, | se împotrivesc în inima lor. După ce te-ai 
împotrivit Lui în felul acesta, nu simţi ca și cum un cuţit a fost răsucit în inima ta? Dacă 
nu există lipsă de armonie în familie, există disconfortul fizic sau suferinţele fiilor și 
fiicelor. Chiar dacă trupul tău este cruțat de moarte, mâna lui Dumnezeu nu te va lăsa 
niciodată. Crezi că ar putea fi atât de simplu? În special, este chiar și mai necesar pentru 
cei mulţi care sunt aproape de Dumnezeu să se concentreze asupra acestui lucru. Cu 
trecerea timpului, vei uita și, fără să îți dai seama, vei fi cufundat în ispită și vei deveni 
indiferent faţă de tot, iar acesta va fi începutul păcătuirii tale. Ţi se pare banal acest 
lucru? Dacă poţi face bine acest lucru, atunci ai șansa de a fi făcut desăvârșit — de a 
veni înaintea lui Dumnezeu și de a primi îndrumarea Lui din propria Sa gură. Dacă ești 
nepăsător, atunci vei avea necazuri — vei fi sfidător fată de Dumnezeu, cuvintele și 
faptele tale vor fi depravate și mai devreme sau mai târziu vei fi luat de furtuni puternice 
și de valuri uriașe. Fiecare dintre voi ar trebui să ia în considerare aceste porunci. Dacă 

le încalci, deși omul în favoarea căruia Dumnezeu a depus mărturie nu te condamnă, 
Duhul lui Dumnezeu va mai avea treburi de rezolvat cu tine, iar El nu te va cruța. Poţi să 
înduri consecinţele ofensei tale? Astfel, indiferent de ceea ce spune Dumnezeu, trebuie 
să pui în practică cuvintele Lui și trebuie să aderi la ele prin orice mijloace posibile. 
Acesta nu este un lucru simplu! 


Împărăţia Milenară a sosit 


Aţi văzut ce lucrare va îndeplini Dumnezeu în acest grup de oameni? Dumnezeu a 
spus odată că până și în Împărăţia Milenară, oamenii trebuie să Îi urmeze cuvântările în 
continuare și că, în viitor, cuvântările lui Dumnezeu vor călăuzi viața oamenilor direct în 
țara cea bună a Canaanului. Când Moise se afla în pustie, Dumnezeu i-a dat indicații și 
i-a vorbit direct. Din ceruri, Dumnezeu a trimis hrană, apă și mană pentru ca oamenii să 
se bucure, iar astăzi este tot la fel: Dumnezeu, personal, a trimis lucruri de mâncat și de 
băut de care oamenii să se bucure și tot El, personal, a trimis blesteme pentru a mustra 
oamenii. Și astfel, fiecare pas al lucrării Sale este săvârșit personal de către Dumnezeu. 
Astăzi, oamenii caută după producerea faptelor, ei caută semne și minuni și este posibil 
ca toți acești oameni să fie alungaţi, pentru că lucrarea lui Dumnezeu devine tot mai 
practică. Nimeni nu știe că Dumnezeu S-a pogorât din cer, ei nu sunt conștienți nici de 
faptul că Dumnezeu a trimis din cer hrană și tonice — și totuși, Dumnezeu există cu 
adevărat, iar scenele pline de afecţiune din Împărăţia Milenară pe care oamenii și le 
imaginează sunt, de asemenea, cuvântările personale ale lui Dumnezeu. Așa stau 
lucrurile și doar asta se numește a domni împreună cu Dumnezeu pe pământ. A domni 
cu Dumnezeu pe pământ se referă la trup. Ceea ce nu este din trup nu există pe pământ 
și astfel, toţi cei care se concentrează pe a merge la al Treilea cer fac acest lucru în 
zadar. Într-o zi, când tot universul se va întoarce la Dumnezeu, centrul lucrării Sale din 
întregul cosmos va urma cuvântările Lui; altundeva, unii oamenii vor folosi telefonul, alţii 
vor lua avionul, unii se vor îmbarca pe un vapor pe mare, iar alţii vor folosi lasere pentru 
a primi cuvântările lui Dumnezeu. Toţi ÎI vor adora și, dornici, vor veni cu toții aproape 
de Dumnezeu și se vor aduna împrejurul Lui și toți se vor închina Lui — și toate acestea 
vor fi faptele lui Dumnezeu. Țineţi minte asta! Dumnezeu sigur nu va mai reîncepe 
vreodată în altă parte. Dumnezeu va împlini acest fapt: va face ca toţi oamenii din univers 
să vină înaintea Lui și să | se închine Dumnezeului de pe pământ, iar lucrarea Lui din 
alte locuri va înceta, iar oamenii vor fi forţaţi să caute adevărata cale. Va fi ca și cu losif: 
toți veneau la el pentru mâncare și i se închinau, pentru că el avea ce să mănânce. 
Pentru a evita foametea, oamenii vor fi forţaţi să caute adevărata cale. Întreaga 
comunitate religioasă va suferi o foamete aspră și numai Dumnezeul zilei de astăzi este 
izvorul de apă vie, este în posesia izvorului nesecat oferit pentru bucuria omului, iar 
oamenii vor veni și vor depinde de El. Aceea va fi vremea când faptele lui Dumnezeu 

vor fi dezvăluite, iar Dumnezeu va dobândi slava; toţi oamenii din tot universul se vor 
închina acestei „fiinte umane” neînsemnate. Nu aceasta va fi ziua slavei lui Dumnezeu? 
Într-o zi, pastori bătrâni vor trimite telegrame căutând apa din izvorul nesecat al apei vii. 
Ei vor fi în vârstă, dar tot vor veni să | se închine acestei persoane pe care au privit-O 
de sus. Îl vor recunoaște cu gurile lor și se vor încrede în El din inimi — și nu este acesta 
un semn și o minune? Atunci când întreaga Împărăție se bucură, va fi ziua slavei lui 
Dumnezeu și oricine vine la voi și primește vestea bună a lui Dumnezeu va fi 
binecuvântat de El, iar aceste ţări și acești oameni care fac astfel vor fi binecuvântați și 
îngrijiţi de către Dumnezeu. Direcţia viitoare va fi următoarea: cei care dobândesc 
cuvântările din gura lui Dumnezeu vor avea o cale pe care să umble pe pământ și, fie ei 
oameni de afaceri sau oameni de știință, educatori sau industriași, celor care sunt fără 
cuvintele lui Dumnezeu le va fi foarte greu să facă până și cel mai mic pas și vor fi forțați 
să caute adevărata cale. Asta se înțelege prin fraza „Cu adevărul, vei străbate întreaga 
lume; fără adevăr, nu vei ajunge nicăieri”. lată cum stau lucrurile: Dumnezeu va folosi 
Calea (adică toate cuvintele Sale) pentru a cârmui întregul univers și pentru a guverna 
și a cuceri omenirea. Oamenii speră întotdeauna la o schimbare majoră a mijloacelor 
prin care Dumnezeu lucrează. Pentru a fi clar, prin cuvinte controlează El oamenii, iar tu 
trebuie să faci ceea ce spune EIl, fie că vrei, fie că nu vrei; acesta este un fapt obiectiv 
și trebuie ascultat de toți și, tot astfel, este inexorabil și cunoscut tuturor. 

Duhul Sfânt le inspiră oamenilor un sentiment. După citirea cuvintelor lui 
Dumnezeu, oamenii se simt neclintiți și împăcați în inimile lor, pe când cei ce nu obțin 
cuvintele lui Dumnezeu se simt goi. Astfel este puterea cuvintelor lui Dumnezeu. 
Oamenii trebuie să le citească, iar după citirea lor sunt hrăniţi și nu mai pot trăi fără ele. 
E ca și atunci când oamenii iau opiu: le dă putere și, fără de el, îi simt atracţia puternică 
și nu au nicio putere. Asta este și tendinţa printre oamenii din zilele noastre. Citirea 
cuvintelor lui Dumnezeu le dă oamenilor tărie. Dacă nu le citesc, se simt apatici, dar 
după ce le citesc, se ridică imediat de pe „paturile de suferinţă”. Acesta este cuvântul 
lui Dumnezeu care îşi exercită puterea pe pământ și Dumnezeu care cârmuiește pe 
pământ. Unii oameni vor să plece ori s-au săturat de lucrarea lui Dumnezeu. Oricum ar 
fi, nu se pot îndepărta de cuvintele lui Dumnezeu; indiferent cât de slăbiţi sunt, ei tot 
trebuie să trăiască după cuvintele lui Dumnezeu și, indiferent cât de răzvrătiți sunt, ei 
tot nu îndrăznesc să părăsească cuvintele lui Dumnezeu. Cuvintele lui Dumnezeu își 
manifestă cu adevărat puterea atunci când Dumnezeu conduce și Își exercită puterea; 
acesta e modul în care El lucrează. Acestea sunt, până la urmă, mijloacele prin care 
Dumnezeu lucrează și nimeni nu are dreptul să le părăsească. Cuvintele lui Dumnezeu 
se vor răspândi printre nenumărate cămine, ele vor deveni cunoscute tuturor și numai 
atunci lucrarea Lui se va răspândi în univers. Ceea ce înseamnă că, dacă lucrarea lui 
Dumnezeu trebuie să se răspândească în întregul Univers, atunci cuvintele Lui trebuie 
să fie răspândite. În ziua slavei lui Dumnezeu, cuvintele lui Dumnezeu își vor arăta 
puterea și autoritatea. Fiecare cuvânt al Său, din vremuri străvechi până astăzi, se va 


633 


îndeplini și se adeveri. În acest fel, slăvit va fi Dumnezeu pe pământ — altfel spus, 
cuvintele Sale vor domni pe pământ. Toţi cei ce sunt răi vor fi mustraţi de cuvintele 
rostite din gura lui Dumnezeu, toți cei ce sunt drepți vor fi binecuvântaţi de cuvintele 
rostite din gura Lui și totul va fi statornicit și făcut complet de cuvintele rostite din gura 
Lui. Nici nu va manifesta semne sau minuni; totul se va realiza prin cuvintele Sale, iar 
cuvintele Sale vor produce fapte. Toţi cei de pe pământ vor sărbători cuvintele lui 
Dumnezeu, fie ei adulţi sau copii, bărbaţi sau femei, tineri sau bătrâni, toţi oamenii se 
vor supune cuvintelor lui Dumnezeu. Cuvintele lui Dumnezeu se arată în trup, îngăduind 
oamenilor să le vadă pe pământ, limpezi și pline de viaţă. Aceasta înseamnă Cuvântul 
să devină trup. Dumnezeu a venit pe pământ în primul rând pentru a împlini faptul: 
„Cuvântul a devenit trup”, ceea ce înseamnă că El a venit pentru ca ale Sale cuvinte să 
poată fi emise din trup (nu ca în vremea lui Moise, din Vechiul Testament, când 
Dumnezeu a vorbit direct din cer). După aceea, toate cuvintele Sale se vor îndeplini în 
timpul Epocii Împărăției Milenare, ele vor deveni fapte vizibile înaintea ochilor omului, 
iar oamenii le vor privi folosindu-și proprii ochi, fără cea mai mică deosebire. Aceasta 
este semnificaţia supremă a întrupării lui Dumnezeu. Altfel spus, lucrarea Duhului Sfânt 
este îndeplinită prin trup și prin cuvinte. Acesta este adevăratul sens al „Cuvântului 
devenit trup” și al „arătării Cuvântului în trup”. Numai Dumnezeu poate spune voia 
Duhului și numai Dumnezeu întrupat poate vorbi în numele Duhului; cuvintele lui 
Dumnezeu devin clare în Dumnezeul întrupat și toți ceilalți sunt conduși de ele. Nimeni 
nu este scutit, toți există în aceeași sferă. Numai prin aceste cuvântări pot oamenii să 
devină conștienți; cei care nu o dobândesc în acest fel visează cu ochii deschiși dacă ei 
cred că pot obţine cuvântările din ceruri. Astfel este autoritatea demonstrată de întruparea 
lui Dumnezeu, făcându-i pe toţi să creadă cu toată convingerea. Nici cei mai venerabili 
experți și pastori religioși nu pot rosti aceste cuvinte. Ei trebuie cu toţii să se supună lor 
și nimeni nu va mai putea să facă un alt început. Dumnezeu va folosi cuvinte pentru a 
cuceri universul. El va face asta nu prin trupul Său carnal, ci prin folosirea cuvintelor din 
gura Dumnezeului devenit trup, pentru a cuceri toţi oamenii din întregul univers; numai 
acesta este Cuvântul devenit trup și numai aceasta este arătarea Cuvântului în trup. 
Poate că oamenilor li se pare că Dumnezeu nu a făcut multă lucrare — dar Dumnezeu 
trebuie doar să-Și rostească propriile cuvinte, iar ei vor fi convinși pe deplin și copleșiți 
de uimire. Fără fapte, oamenii strigă și ţipă; având cuvintele lui Dumnezeu, ei amuțesc. 
Dumnezeu va îndeplini, cu siguranţă, acest lucru, pentru că acesta este planul demult 
stabilit al lui Dumnezeu: să înfăptuiască venirea Cuvântului pe pământ. De fapt, nu este 
nevoie să explic — sosirea Împărăției Milenare pe pământ este venirea cuvintelor lui 
Dumnezeu pe pământ. Pogorârea Noului lerusalim din ceruri este venirea cuvintelor lui 
Dumnezeu pentru a trăi printre oameni, pentru a însoţi fiecare acţiune a omului și toate 
gândurile lui cele mai intime. Și acesta este un fapt pe care Dumnezeu îl va aduce la 
îndeplinire; aceasta e minunata scenă din Împărăţia Milenară. Acesta este planul stabilit 
de Dumnezeu: cuvintele Sale se vor arăta pe pământ pentru o mie de ani și vor 

manifesta toate faptele Lui și vor completa toată lucrarea Lui pe pământ, după care 
această etapă a omenirii va ajunge la final. 


Cum este relația ta cu Dumnezeu? 


În credinţa în Dumnezeu, trebuie să rezolvi măcar chestiunea de a avea o relație 
normală cu Dumnezeu. Dacă nu ai o relaţie normală cu Dumnezeu, atunci semnificaţia 
credinţei tale în Dumnezeu este pierdută. Stabilirea unei relaţii normale cu Dumnezeu 
este dobândită în întregime cu o inimă care se linişteşte în prezenţa Lui. Să ai o relaţie 
normală cu Dumnezeu înseamnă să fii în stare să nu te îndoiești și să nu tăgăduiești 
nimic din lucrarea Lui și să fii în stare să te supui acesteia. În plus, înseamnă să ai 
intenţiile corecte în prezenţa lui Dumnezeu, să nu faci planuri pentru tine, punând 
întotdeauna pe primul loc interesele familiei lui Dumnezeu; înseamnă să accepti 
cercetarea amănunțită a lui Dumnezeu și să te supui rânduielilor Lui. Trebuie să fii 
capabil să-ţi liniștești inima în prezenţa lui Dumnezeu în tot ceea ce faci. Chiar dacă nu 
înţelegi voia lui Dumnezeu, tot trebuie să-ţi îndeplinești îndatoririle și responsabilităţile 
la maximul capacităţilor tale. Odată ce voia lui Dumnezeu ţi-a fost dezvăluită, acționează 
conform ei și nu va fi prea târziu. Când relaţia ta cu Dumnezeu a devenit normală, atunci 
vei avea o relaţie normală și cu oamenii. Pentru a construi o relaţie normală cu 
Dumnezeu, totul trebuie să fie clădit pe temelia cuvintelor lui Dumnezeu, trebuie să fii 
capabil să-ţi îndeplinești datoria conform cuvintelor lui Dumnezeu și a ceea ce 
Dumnezeu cere, trebuie să-ţi îndrepţi perspectivele și să cauţi adevărul în toate lucrurile. 
Trebuie să practici adevărul atunci când îl înţelegi și, indiferent de ce ţi se întâmplă, 
trebuie să te rogi lui Dumnezeu și să cauţi cu o inimă ascultătoare față de Dumnezeu. 
Practicând astfel, vei putea menţine o relație normală cu Dumnezeu. În același timp în 
care îţi îndeplinești corect îndatoririle, trebuie să te asiguri că nu faci nimic care să nu fie 
în avantajul intrării în viaţă a aleșilor lui Dumnezeu și să nu spui nimic care nu este de 
ajutor fraţilor și surorilor. Cel puţin, nu trebuie să faci nimic care să fie împotriva 
conștiinței tale și să nu faci absolut nimic rușinos. În mod special, nu trebuie să faci, sub 
nicio formă, ceva ce se răzvrătește sau se împotriveşte lui Dumnezeu și nu trebuie să 
faci nimic care perturbă lucrarea sau viața bisericii. Fii drept și onorabil în tot ceea ce 
faci și asigură-te că fiecare acţiune a ta este prezentabilă înaintea lui Dumnezeu. Chiar 
dacă trupul poate fi slab uneori, trebuie să fii capabil să pui pe primul loc interesele 
familiei lui Dumnezeu, fără a râvni la profitul personal, fără a face vreun lucru egoist sau 
vrednic de dispreţ, adesea reflectând asupra propriei persoane. În acest fel, vei putea 
adeseori să trăieşti înaintea lui Dumnezeu, iar relaţia ta cu Dumnezeu va deveni întru 
totul normală. 

În tot ceea ce faci, trebuie să cercetezi dacă intențiile tale sunt corecte. Dacă ești în 
stare să acţionezi conform cerințelor lui Dumnezeu, atunci relaţia ta cu Dumnezeu este 

normală. Acesta este standardul minim. Analizează-ţi intenţiile și, dacă afli că s-au ivit 
intenții incorecte, fii capabil să le întorci spatele și să acţionezi conform cuvintelor lui 
Dumnezeu; astfel, vei deveni cineva care este drept înaintea lui Dumnezeu, lucru ce 
demonstrează la rândul său că relația ta cu Dumnezeu este normală și că tot ceea ce 
faci este de dragul lui Dumnezeu și nu pentru tine însuţi. În tot ceea ce faci și în tot ceea 
ce spui, fii capabil să-ți îndrepţi inima și fii drept în acţiunile tale, fără să fii condus de 
emoții sau să acţionezi potrivit voinţei tale. Acestea sunt principiile conform cărora 
trebuie să se comporte credincioșii în Dumnezeu. Lucrurile mici pot dezvălui intenţiile și 
statura unei persoane și astfel, pentru ca o persoană să intre pe calea de a fi desăvârșită 
de Dumnezeu, trebuie să-și îndrepte mai întâi propriile intenții și relația cu Dumnezeu. 
Numai atunci când relaţia ta cu Dumnezeu este normală poți fi desăvârșit de El; numai 
atunci tratarea, emondarea, disciplinarea și rafinarea Lui vor putea să-și atingă în tine 
efectul dorit. Cu alte cuvinte, dacă ființele umane pot să-L păstreze pe Dumnezeu în 
inimile lor, să nu caute câștigul personal și să nu se gândească la propriile perspective 
(în sens trupesc), ci să suporte în schimb povara intrării în viață, să facă tot ce pot pentru 
a căuta adevărul și să se supună lucrării lui Dumnezeu — dacă poţi să faci asta, atunci 
obiectivele pe care le urmărești vor fi corecte, iar relaţia ta cu Dumnezeu va deveni 
normală. Repararea relaţiei cu Dumnezeu poate fi considerată primul pas spre intrarea 
în călătoria spirituală. Deși soarta omului e în mâinile lui Dumnezeu, deși este 
predestinată de Dumnezeu și nu poate fi schimbată de către om, faptul că poţi fi 
desăvârșit sau câștigat de către El depinde de faptul dacă relaţia ta cu Dumnezeu este 
normală. Poate că există părţi din tine care sunt slabe sau neascultătoare — dar, atât 
timp cât punctele de vedere și intenţiile tale sunt corecte și atât timp cât relaţia ta cu 
Dumnezeu este dreaptă și normală, atunci ești vrednic să fii desăvârșit de către 
Dumnezeu. Dacă nu ai relaţia corectă cu Dumnezeu și acționezi de dragul trupului și al 
familiei tale, atunci, oricât de greu ai lucra, va fi în zadar. Dacă relaţia ta cu Dumnezeu 
este normală, atunci tot restul se va aranja de la sine. Dumnezeu nu Se uită la nimic 
altceva, ci Se uită doar dacă părerile tale privind credinţa ta în Dumnezeu sunt corecte: 
în cine crezi, de dragul cui crezi și de ce crezi. Dacă poţi să vezi clar aceste lucruri și să 
practici cu puncte de vedere potrivite, atunci viața ta va progresa și ţi se va garanta 
intrarea pe calea cea bună. Dacă relaţia ta cu Dumnezeu nu este normală, iar părerile 
tale despre credința în Dumnezeu se abat de la normal, atunci tot restul este în zadar 
și, oricât de mult crezi, nu vei câștiga nimic. Doar după ce relația ta cu Dumnezeu va 
deveni normală, vei câștiga de la El laudă când te lepezi de trup, când te rogi, suferi, 
înduri, când te supui, îţi ajuţi fraţii și surorile, te sacrifici mai mult pentru Dumnezeu și 
așa mai departe. Dacă ceea ce faci are sau nu valoare şi semnificaţie depinde de faptul 
dacă intenţiile tale sunt drepte și punctele tale de vedere sunt corecte. În zilele noastre, 
mulți oameni cred în Dumnezeu ca și cum și-ar întoarce capul să se uite la ceas — 
perspectiva lor este distorsionată și trebuie să fie îndreptată printr-o revelaţie. Dacă 
această problemă este rezolvată, totul va fi bine; dacă nu, totul va fi în zadar. Unii oameni 

se comportă bine în prezența Mea, dar pe ascuns de Mine, tot ceea ce fac este să Mi 
se împotrivească. Aceasta este o manifestare de necinste și înșelătorie, iar acest tip de 
persoană este un servitor al Satanei; reprezintă întruchiparea tipică a Satanei ce a venit 
să-L testeze pe Dumnezeu. Eşti o persoană corectă doar dacă poți să te supui lucrării 
și cuvintelor Mele. Atât timp cât poți să mănânci și să bei cuvintele lui Dumnezeu, atât 
timp cât tot ce faci este prezentabil înaintea lui Dumnezeu și te comporti drept și onorabil 
în tot ceea ce faci, atât timp cât nu săvârșești lucruri rușinoase sau lucruri care ar vătăma 
vieţile altora și atât timp cât trăieşti în lumină și nu te lași exploatat de Satana, atunci 
relaţia ta cu Dumnezeu va fi în ordinea potrivită. 

Credinţa în Dumnezeu cere să-ţi pui intenţiile și punctele de vedere în ordinea 
potrivită; trebuie să ai o înțelegere corectă și un mod corect de a trata cuvintele lui 
Dumnezeu, lucrarea lui Dumnezeu, toate mediile rânduite de El, omul pentru care 
mărturisește Dumnezeu și pe Dumnezeul practic. Nu trebuie să practici potrivit ideilor 
tale personale sau să născocești propriile-ţi uneltiri meschine. Orice faci, trebuie să fii în 
măsură să cauţi adevărul și, din poziţia ta de fiinţă creată, să te supui întregii lucrări a lui 
Dumnezeu. Dacă vrei să urmărești să fii desăvârșit de Dumnezeu și să intri pe calea 
dreaptă a vieţii, atunci inima ta trebuie să trăiască mereu în prezenţa lui Dumnezeu. Nu 
fi desfrânat, nu-l urma pe Satana, nu-i lăsa Satanei nicio șansă să-și îndeplinească 
lucrarea și nu-l lăsa să te folosească. Trebuie să te dăruiești în totalitate lui Dumnezeu 
și să-L lași pe Dumnezeu să domnească asupra ta. 

Ești dispus să fii servitorul Satanei? Ești dispus să fii exploatat de Satana? Crezi în 
Dumnezeu și-L urmezi pentru a putea fi desăvârșit de către El sau pentru a deveni un 
contrast pentru lucrarea lui Dumnezeu? Ai prefera o viaţă semnificativă, în care ești 
obținut de Dumnezeu, sau o viaţă goală și fără valoare? Ai prefera să fii folosit de 
Dumnezeu sau să fii exploatat de Satana? Ai prefera să lași cuvintele și adevărul lui 
Dumnezeu să te umple sau să lași păcatul și pe Satana să o facă? Chibzuiește cu atenţie 
la aceste lucruri. În viața ta de zi cu zi, trebuie să înţelegi care dintre cuvintele pe care 
le spui și lucrurile pe care le faci ar putea provoca anormalitate în relația ta cu 
Dumnezeu, iar apoi să te îndrepţi pentru a intra în maniera corectă. Măsoară-ţi în orice 
clipă cuvintele, acțiunile, toate mișcările și toate gândurile și ideile. Dobândește o 
înțelegere potrivită a stării tale adevărate și intră pe calea lucrării Duhului Sfânt. Aceasta 
este singura modalitate de a avea o relaţie normală cu Dumnezeu. Cântărind dacă 
relația ta cu Dumnezeu este normală, vei putea să-ţi corectezi intenţiile, să înţelegi 
natura și esența omului și să te înţelegi pe tine însuţi cu adevărat, iar făcând astfel, vei 
fi capabil să intri în experienţe reale, să te lepezi de tine însuţi cu adevărat şi să te supui 
cu intenţie. Pe măsură ce experimentezi aceste chestiuni legate de faptul dacă relaţia ta 
cu Dumnezeu este normală, vei găsi ocazii de a fi desăvârșit de Dumnezeu și vei reuși 
să înţelegi multe dintre stările lucrării Duhului Sfânt. De asemenea, vei putea să 
deslușești multe trucuri ale Satanei și să-i pricepi conspiraţiile. Doar această cale duce 
spre desăvârşirea de către Dumnezeu. Îţi îndrepți legătura cu Dumnezeu astfel încât să 

poţi să te supui în totalitate rânduielilor Lui, să pătrunzi și mai adânc în experienţa reală 
și să primești și mai mult din lucrarea Duhului Sfânt. În cele mai multe cazuri, când 
practici stabilirea unei relaţii normale cu Dumnezeu, vei avea succes lepădându-te de 
trup și cooperând în mod real cu Dumnezeu. Ar trebui să înţelegi că „fără o inimă 
cooperantă este dificil să primești lucrarea lui Dumnezeu; dacă trupul nu suferă, nu vor 
exista binecuvântări de la Dumnezeu; dacă spiritul nu se luptă, Satana nu va fi făcut de 
rușine”. Dacă practici aceste principii și le înţelegi în profunzime, punctele tale de vedere 
despre credinţa ta în Dumnezeu vor fi îndreptate. În practica voastră actuală, trebuie să 
renunțați la mentalitatea de „a căuta pâine pentru a vă potoli foamea”; trebuie să 
renuntati la mentalitatea că „totul este făcut de Duhul Sfânt, iar oamenii nu pot interveni”. 
Toţi cei care vorbesc astfel se gândesc: „Oamenii pot să facă tot ce vor, iar când va veni 
timpul, Duhul Sfânt Își va face lucrarea. Oamenii n-au nevoie să-și înfrâneze trupul sau 
să coopereze; tot ce contează este să fie mișcaţi de Duhul Sfânt”. Toate aceste opinii 
sunt absurde. În asemenea împrejurări, Duhul Sfânt nu poate lucra. Tocmai acest punct 
de vedere îngreunează mult lucrarea Duhului Sfânt. De multe ori, lucrarea Duhului Sfânt 
se realizează prin cooperarea oamenilor. Cei care nu cooperează și nu sunt hotărâți, 
însă vor să dobândească o schimbare a firii, să primească lucrarea Duhului Sfânt și 
luminarea și iluminarea de la Dumnezeu, chiar au niște gânduri extravagante. Acest 
lucru se numește „păsuire de sine şi iertarea Satanei”. Oamenii de acest gen nu au o 
legătură normală cu Dumnezeu. Ar trebui să găsești multe dezvăluiri și manifestări ale 
firii satanice din tine și să găsești toate practicile tale care se împotrivesc cerințelor de 
acum ale lui Dumnezeu. Vei fi acum capabil să te lepezi de Satana? Ar trebui să ajungi 
la o relaţie normală cu Dumnezeu, să acționezi potrivit intenţiilor Lui și să devii o 
persoană nouă cu o viaţă nouă. Nu te gândi prea mult la fărădelegile trecute; nu fi plin 
de regrete; fii capabil să stai drept şi să cooperezi cu Dumnezeu și îndeplinește-ți 
îndatoririle pe care se cuvine să le îndeplinești. În acest fel, relaţia ta cu Dumnezeu va 
deveni normală. 

Dacă, după ce citeşti aceste cuvinte, doar te prefaci că le accepti, dar inima ta 
rămâne nemișcată și nu cauţi să faci normală relaţia ta cu Dumnezeu, atunci asta 
dovedește că nu acorzi importanţă relaţiei tale cu El. Dovedește că punctele tale de 
vedere n-au fost încă îndreptate, că intenţiile tale nu sunt orientate spre a fi câștigat de 
Dumnezeu și a-l aduce slavă, ci mai degrabă sunt orientate spre a permite conspirațiilor 
Satanei să triumfe și a-ţi atinge scopurile personale. Astfel de oameni ascund intenții 
greșite și puncte de vedere incorecte. Indiferent ce spune Dumnezeu sau cum o spune, 
ei rămân total indiferenți și nu sunt transformați câtuși de puţin. Inimile lor nu simt teamă 
și sunt fără rușine. Acest tip de om este un neisprăvit lipsit de spirit. Citește fiecare 
cuvântare a lui Dumnezeu și pune-o în practică imediat ce o înţelegi. Poate că au existat 
ocazii în care trupul tău a fost slab sau tu ai fost răzvrătit ori te-ai împotrivit; indiferent 
cum te-ai purtat în trecut, este fără importanţă și nu-ţi poate împiedica viaţa să se 
maturizeze astăzi. Așadar, cât timp ești capabil să ai o relaţie normală cu Dumnezeu 

astăzi, există speranţă. Dacă există o schimbare în tine de fiecare dată când citeşti 
cuvintele lui Dumnezeu, iar ceilalți își pot da seama că viaţa ta s-a schimbat în bine, asta 
arată că relaţia ta cu Dumnezeu este acum normală și că a fost îndreptată. Dumnezeu 
nu tratează oamenii în funcţie de fărădelegile lor. Odată ce ai înțeles și ai devenit 
conștient, atât timp cât poţi înceta să te răzvrătești și să te împotrivești, atunci Dumnezeu 
tot va avea milă de tine. Când ai înțelegere și hotărârea de a urmări să fii desăvârșit de 
Dumnezeu, atunci starea ta în prezenţa lui Dumnezeu va deveni normală. Indiferent de 
ceea ce faci, gândește-te la următoarele lucruri atunci când o faci: Ce va crede 
Dumnezeu dacă fac asta? Le va fi de folos fraţilor și surorilor mele? Va fi de folos lucrării 
din casa lui Dumnezeu? Indiferent dacă este vorba de rugăciune, de părtășie, de vorbire, 
de muncă sau de contactul cu ceilalţi, cercetează-ţi intenţiile și verifică dacă relaţia ta cu 
Dumnezeu este normală. Dacă nu reușești să-ți distingi intenţiile și gândurile, înseamnă 
că îţi lipsește discernământul, ceea ce dovedește că înţelegi prea puţin din adevăr. Dacă 
ești capabil să înţelegi clar tot ceea ce face Dumnezeu și poţi percepe lucrurile prin 
prisma cuvintelor Lui, stând de partea Lui, atunci punctele tale de vedere vor fi devenit 
corecte. Prin urmare, stabilirea unei relaţii bune cu Dumnezeu este de importanţă 
maximă pentru oricine crede în Dumnezeu; toată lumea ar trebui să o trateze ca pe o 
sarcină de importanţă vitală și ca pe cel mai important eveniment din viaţa lor. Tot ceea 
ce faci se măsoară după faptul dacă ai sau nu o relaţie normală cu Dumnezeu. Dacă 
relația ta cu Dumnezeu este normală și intenţiile tale sunt corecte, atunci acționează. 
Pentru a menţine o relaţie normală cu Dumnezeu, nu trebuie să-ți fie teamă să suferi 
pierderi în detrimentul intereselor personale; nu-i poţi permite Satanei să aibă întâietate, 
nu-i poți permite Satanei să facă din tine o achiziţie și nu-i poţi permite să te facă un 
obiect de batjocură. Să ai astfel de intenţii este un semn că relaţia ta cu Dumnezeu e 
normală — nu este de dragul trupului, ci mai degrabă pentru pacea sufletească, pentru 
obținerea lucrării Duhului Sfânt și pentru multumirea voii lui Dumnezeu. Ca să intri în 
starea corectă, trebuie să stabilești o relaţie bună cu Dumnezeu și să-ţi îndrepţi punctele 
de vedere din credinţa ta în Dumnezeu. Este astfel pentru ca Dumnezeu să te poată 
câștiga, să poată manifesta în tine roadele cuvintelor Sale și să te lumineze și ilumineze 
și mai mult. În acest fel, vei fi intrat pe calea corectă. Continuă să mănânci și să bei 
cuvintele de astăzi ale lui Dumnezeu, intră pe calea actuală a lucrării Duhului Sfânt, 
acționează conform cerinţelor de astăzi ale lui Dumnezeu, nu urma metode de practică 
învechite, nu rămâne ancorat în vechile feluri de a face lucrurile și intră în maniera de 
lucru de azi cât mai curând posibil. În felul acesta, relaţia ta cu Dumnezeu va deveni 
complet normală și vei fi pornit pe calea cea bună a credinţei în Dumnezeu. 

Concentrează-te mai mult asupra realității 


Fiecare persoană are posibilitatea de a fi desăvârșită de către Dumnezeu, așa că 
toată lumea ar trebui să înțeleagă ce fel de serviciu făcut lui Dumnezeu se potriveşte cel 
mai bine cu intenţiile Sale. Cei mai mulţi oameni nu știu ce înseamnă să crezi în 
Dumnezeu și nici nu înțeleg de ce ar trebui să creadă în El — adică, majoritatea oamenilor 
nu înțeleg lucrarea lui Dumnezeu sau scopul planului Său de gestionare (planul 
mântuirii). Astăzi, majoritatea oamenilor încă mai consideră că a crede în Dumnezeu are 
de-a face cu mersul în rai și cu mântuirea sufletelor lor. Nu au nicio idee despre 
semnificaţia exactă a credinţei în Dumnezeu și, mai mult, nu au niciun fel de înţelegere 
a celei mai importante lucrări a lui Dumnezeu din planul Său de gestionare. Din diverse 
motive personale, oamenii pur și simplu nu sunt interesaţi de lucrarea lui Dumnezeu și 
nici nu se gândesc deloc la intenţiile Lui sau la planul Său de gestionare. Ca individ în 
acest curent, fiecare persoană ar trebui să știe care este scopul întregului plan de 
gestionare al lui Dumnezeu, faptele pe care Dumnezeu le-a săvârșit demult, motivul 
pentru care Dumnezeu a ales acest grup de oameni, care sunt scopul și semnificația 
alegerii Sale și ce dorește Dumnezeu să realizeze în acest grup. În țara marelui balaur 
roșu, Dumnezeu a fost capabil să ridice un astfel de grup de oameni cu nimic ieşiţi din 
comun și a continuat să lucreze până acum, încercându-i și desăvârșindu-i în toate 
felurile, rostind cuvinte nenumărate, lucrând mult și trimițând atât de multe obiecte care 
fac servicii — faptul că Dumnezeu singur a săvârșit o lucrare atât de măreaţă arată cât 
de importantă este lucrarea Lui. În acest moment, nu sunteți în stare să apreciaţi întru 
totul acest lucru. Ca atare, nu trebuie să trataţi lucrarea pe care Dumnezeu a făcut-o în 
voi ca pe o chestiune simplă; nu este un lucru mărunt. Chiar și ceea ce v-a dezvăluit 
Dumnezeu astăzi este de ajuns ca să puteţi încerca să cercetaţi atent și să înţelegeți. 
Experiențele voastre pot deveni mai profunde și viața voastră poate să crească doar 
dacă înțelegeţi pe deplin și cu adevărat acest lucru. Astăzi, oamenii înțeleg și fac prea 
puţin; nu sunt în stare să îndeplinească întru totul intenţiile lui Dumnezeu. Acesta este 
neajunsul oamenilor și eșecul de a-și îndeplini datoria și, de aceea, sunt incapabili să 
obțină rezultatul dorit. Duhul Sfânt nu are cum să lucreze asupra multor oameni pentru 
că aceștia înțeleg atât de superficial lucrarea lui Dumnezeu și nu sunt dispuși să trateze 
lucrarea casei lui Dumnezeu ca pe ceva de valoare atunci când o îndeplinesc. Mereu 
fac totul mecanic, doar ca să se descurce, urmează majoritatea sau doar lucrează de 
ochii lumii. Astăzi, fiecare persoană din acest curent ar trebui să-și aducă aminte dacă, 
în acțiunile și faptele sale, a făcut tot ce a putut și dacă a depus sau nu toate eforturile. 
Oamenii nu au reușit să-și îndeplinească datoria, și nu pentru că Duhul Sfânt nu Își face 
lucrarea, ci pentru că ei nu și-o fac pe a lor și, astfel, e imposibil ca Duhul Sfânt să Își 
facă lucrarea. Dumnezeu nu mai are ce cuvinte să rostească, dar oamenii nu au ţinut 
pasul absolut deloc și au rămas prea mult în urmă, incapabili să rămână aproape cu 
fiecare pas, incapabili să urmeze îndeaproape pașii Mielului. Ceea ce ar trebui să 

respecte nu au respectat; ceea ce ar fi trebuit să practice nu au pus în practică; pentru 
ceea ce ar fi trebuit să se roage nu s-au rugat; ceea ce ar fi trebuit să lase deoparte nu 
au lăsat. Nu au făcut niciunul dintre aceste lucruri. Așadar, această discuţie despre 
participarea la banchet este goală; nu are nicio semnificaţie adevărată și totul este numai 
în imaginaţia oamenilor. Se poate spune că, văzuţi din prezent, oamenii nu și-au 
îndeplinit deloc datoriile. Totul a depins de ceea ce face și spune Dumnezeu Însuși. 
Funcţia oamenilor a fost mult prea mică; oamenii sunt gunoaie inutile incapabile să 
coopereze cu Dumnezeu. Dumnezeu a rostit sute și mii de cuvinte și, totuși, oamenii nu 
le-au pus deloc în practică — fie că e vorba de lepădarea de trup, de renunţarea la noțiuni, 
de practicarea ascultării de Dumnezeu în toate lucrurile în timp ce capătă discernământ 
și dobândesc înțelegere, de a nu le oferi oamenilor un loc în inimile lor, de a elimina idolii 
din inima lor, de a se răzvrăti împotriva intentiilor lor incorecte, de a nu acţiona în baza 
emoțiilor, făcând lucrurile corect și fără părtinire, de a se gândi mai mult la interesele lui 
Dumnezeu și la influenţa pe care ei o au asupra altora atunci când vorbesc, de a face 
mai multe lucruri care avantajează lucrarea lui Dumnezeu, cu gândul să aducă beneficii 
casei lui Dumnezeu prin tot ceea ce fac, de a nu-și lăsa emoţiile să le decidă 
comportamentul, renunțând la ceea ce face plăcere propriului trup, eliminând vechile 
noțiuni egoiste și așa mai departe. De fapt, oamenii înțeleg câteva dintre aceste lucruri 
pe care i le cere Dumnezeu omului, dar, pur și simplu, nu sunt dispuși să le pună în 
practică. Ce altceva poate să facă Dumnezeu și cum altfel poate să-i miște? Cum pot fiii 
răzvrătirii, în ochii lui Dumnezeu, să aibă încă nerușinarea să-l culeagă cuvintele și să 
le admire? Cum de au neobrăzarea să mănânce mâncarea lui Dumnezeu? Unde este 
conștiința oamenilor? Nici măcar nu și-au îndeplinit cea mai mică parte din datoriile pe 
care s-ar fi cuvenit să le îndeplinească, ca să nu mai spunem că nu și-au dat toată silința. 
Trăiesc într-o iluzie, nu-i așa? Nu se poate vorbi despre realitate fără practică. E un fapt 
la fel de limpede ca lumina zilei! 

S-ar cuveni să studiaţi lecţii mai realiste. Nu e nevoie de acele vorbe goale, 
răsunătoare, pe care le admiră oamenii. Când vine vorba de a discuta despre 
cunoaștere, cunoașterea fiecărei persoane este mai presus decât cea a celei dinainte, 
dar oamenii încă nu au nicio cale către practică. Câţi oameni au înțeles principiile 
practicii? Câţi au învăţat lecţii efective? Cine poate avea părtășie în privinţa realităţii? Să 
fii capabil să vorbești despre cunoașterea cuvintelor lui Dumnezeu nu înseamnă că ai o 
statură autentică; nu arată decât că te-ai născut inteligent, că ești dăruit. Dacă nu poți 
arăta calea, atunci nu vei obține nimic și vei fi un gunoi inutil! Nu cumva te prefaci, dacă 
nu poţi spune nimic despre o cale efectivă spre practică? Nu cumva înșeli, dacă nu le 
poti oferi altora propriile tale experienţe efective, dându-le, astfel, lecţii din care ei pot să 
înveţe sau o cale spre practică? Nu ești un prefăcut? Ce valoare ai? O astfel de persoană 
ar putea să joace numai rolul de „inventator al teoriei socialismului”, nu pe cel de 
„contribuitor la înfăptuirea socialismului”. Să fii lipsit de realitate înseamnă să nu ai niciun 
adevăr. Să fii lipsit de realitate înseamnă să nu fii bun de nimic. Să fii lipsit de realitate 


641 


înseamnă să fii un cadavru viu. Să fii lipsit de realitate înseamnă să fii un „gânditor 
marxist-leninist” fără valoare de referință. Îndemn pe fiecare dintre voi să tacă în privința 
teoriei și să vorbească despre ceva real, ceva autentic și substanţial; studiațţi niște „artă 
modernă”, spuneţi ceva realist, contribuiţi cu ceva real și aveţi ceva spirit de dăruire. 
Înfruntă realitatea când vorbești; nu te deda discuţiilor nerealiste și exagerate ca să-i faci 
pe oameni să se simtă fericiţi sau să se ridice și să te observe. Care e valoarea acestui 
lucru? Ce rost are să-i faci pe oameni să te trateze cu căldură? Fiţi puţin „artistici” în 
discurs, fiți puţin mai corecţi în comportament, fiți puţin mai rezonabili în felul în care vă 
ocupați de lucruri, fiți un pic mai realişști când vorbiti, gândiţi-vă să aduceţi beneficii casei 
lui Dumnezeu prin fiecare faptă a voastră, ascultaţi-vă conștiința când deveniți emotivi, 
nu răsplătiți bunătatea cu ură, nu fiţi nerecunoscători în fața bunătăţii și nu fiţi ipocriţi, ca 
nu cumva să deveniți o influenţă negativă. Când mâncaţi și beţi cuvintele lui Dumnezeu, 
conectați-le mai mult la realitate, iar când aveţi părtășie, vorbiţi mai mult despre lucruri 
realiste. Nu fiți condescendenţi; lucrul acesta nu-L va multumi pe Dumnezeu. În 
interacțiunile voastre cu ceilalţi, fiți puţin mai toleranţi, puţin mai flexibili, puţin mai 
generoși și învăţaţi de la „spiritul prim-ministrului”2. Când aveți gânduri rele, exersaţi mai 
mult lepădarea de trup. Când lucraţi, vorbiți mai mult de căi realiste și nu deveniți prea 
trufași căci, altfel, ce spuneți va fi de neatins pentru oameni. Mai puţină distracţie, mai 
multă contribuţie — arătaţi-vă spiritul de dedicare lipsit de egoism. Fiţi mai atenți la 
intențiile lui Dumnezeu, ascultaţi-vă mai mult conștiința, fiți mai atenţi și nu uitaţi cum 
Dumnezeu vă vorbește cu răbdare şi sinceritate în fiecare zi. Citiţi „vechiul almanah” mai 
des. Rugaţi-vă mai mult și aveţi părtășie mai des. Nu mai fiţi atât de confuzi; dați dovadă 
de mai multă rațiune și dobândiţi ceva discernământ. Când mâna voastră păcătoasă se 
întinde, trageţi-o înapoi; nu o lăsaţi să se întindă atât de departe. Este inutil, iar de la 
Dumnezeu nu veţi primi decât blesteme, așa că aveti grijă. Lăsaţi-vă inima să aibă milă 
de alţii și nu loviți mereu cu armele în mână. Comunicaţi mai mult despre cunoașterea 
adevărului și vorbiți mai mult despre viață, menţinând un spirit de ajutorare a altora. 
Faceți mai multe și spuneţi mai puţine. Puneţi mai mult în practică și mai puțin în 
cercetare și analiză. Permiteţi-vă să fiți mai mult mișcaţi de Duhul Sfânt și oferiţi-l lui 
Dumnezeu mai multe oportunităţi să vă desăvârșească. Eliminaţi mai multe elemente 
omenești; aveţi încă prea multe căi lumești de a face lucrurile și superficialitatea cu care 
faceți lucrurile și comportamentul vostru încă stârnesc aversiunea celorlalți: eliminaţi mai 
multe dintre ele. Starea voastră mentală este încă prea detestabilă; să vă petreceţi mai 
mult timp îmbunătăţind-o. Încă le oferiţi oamenilor prea mult statut; oferiţi-l mai mult 
statut lui Dumnezeu, și nu fiţi atât de nerezonabili. „Templu!” l-a aparținut dintotdeauna 
lui Dumnezeu și nu ar trebui să fie ocupat de oameni. În concluzie, concentrați-vă mai 
mult asupra dreptăţii și mai puţin asupra emoțiilor. Cel mai bine este să eliminaţi trupul. 


a Spiritul prim-ministrului: clasică expresie chinezească folosită să descrie o persoană 
generoasă și cu orizonturi largi. 

Discutaţi mai mult despre realitate și mai puţin despre cunoaștere; cel mai bine este să 
tăceţi, să nu spuneți nimic. Vorbiţi mai mult despre calea practicii și nu vă mai făliţi inutil. 
Cel mai bine este să începeţi chiar acum practica. 

Cerinţele lui Dumnezeu pentru oameni nu sunt atât de înalte. Atât timp cât oamenii 
practică sârguincios și cu seriozitate, ei vor primi o „notă de trecere”. De fapt, atingerea 
înțelegerii, cunoașterii și comprehensiunii adevărului este mai complexă decât 
practicarea acestuia. Mai întâi practică atât cât înţelegi și ceea ce ai înțeles. În acest fel, 
vei putea atinge treptat adevărata cunoaștere și înțelegere a adevărului. Aceștia sunt 
pașii și mijloacele prin care lucrează Duhul Sfânt. Dacă nu practici ascultarea în acest 
fel, nu vei obține nimic. Dacă acţionezi întotdeauna după propria voinţă și nu practici 
ascultarea, va lucra Duhul Sfânt în tine? Lucrează Duhul Sfânt așa cum îţi dorești? Sau 
lucrează El în conformitate cu ceea ce îţi lipsește și pe baza cuvintelor lui Dumnezeu? 
Dacă acest lucru nu îţi este clar, nu vei putea intra în realitatea adevărului. De ce au 
depus majoritatea oamenilor mult efort pentru a citi cuvintele lui Dumnezeu, dar abia 
dacă au ceva cunoștințe și nu pot spune nimic despre o adevărată cale după aceea? 
Crezi că a avea cunoaștere este același lucru cu a deţine adevărul? Nu este acesta un 
punct de vedere confuz? Eşti în stare să vorbești despre atâta cunoaștere cât nisip este 
pe plajă și, totuși, nimic din ce zici nu conţine vreo cale adevărată. Făcând asta, nu 
încerci să-i păcălești pe oameni? Nu cumva te dai degeaba în spectacol, fără să fii 
susţinut de ceva esenţial? Un astfel de comportament este dăunător pentru oameni! Cu 
cât mai avansată și mai lipsită de realitate este teoria, cu atât este mai incapabilă să-i 
ducă pe oameni către realitate; cu cât mai avansată este teoria, cu atât mai mult te face 
să-L sfidezi pe Dumnezeu și să | te opui. Nu împodobi teoria spirituală — nu are niciun 
rost! Unii oameni vorbesc despre teoria spirituală de zeci de ani și au devenit giganți ai 
spiritualităţii, dar, în cele din urmă, tot nu reușesc să intre în realitatea adevărului. Pentru 
că nu au practicat sau experimentat cuvintele lui Dumnezeu, ei nu au principii sau căi 
de practică. Astfel de oameni sunt ei înșiși lipsiţi de realitatea adevărului, așadar, cum 
pot să-i aducă pe alţii pe drumul cel bun al credinței în Dumnezeu? Ei nu pot decât să 
ducă oamenii pe căi greșite. Nu le dăunează acest lucru altora și lor înșiși? Cel puţin, 
trebuie să fii capabil să rezolvi probleme reale care sunt chiar în fața ta. Adică, trebuie 
să fii capabil să practici și să experimentezi cuvintele lui Dumnezeu și să pui adevărul în 
practică. Numai aceasta reprezintă ascultare de Dumnezeu. Numai când ai intrat în viaţă 
ești calificat să lucrezi pentru Dumnezeu și numai atunci când te sacrifici cu sinceritate 
pentru Dumnezeu poţi fi aprobat de El. Nu face întotdeauna declaraţii grandioase și nu 
vorbi despre teorii preţioase; asta nu este real. Pontificarea teoriei spirituale pentru a-i 
face pe oameni să te admire nu înseamnă a mărturisi pentru Dumnezeu, ci, mai degrabă, 
a te etala. Nu aduce absolut niciun beneficiu pentru oameni și nu îi edifică și îi poate 
determina cu ușurință să se închine teoriei spirituale și să nu se concentreze pe 
practicarea adevărului — și nu înseamnă asta a-i duce pe oameni pe căi greșite? 
Continuarea în acest fel va da naștere la numeroase teorii și reguli goale care vor 

constrânge și vor prinde în capcană oamenii; este cu adevărat rușinos. Așa că spune 
mai multe lucruri reale, vorbește mai mult despre problemele care există cu adevărat, 
petrece mai mult timp căutând adevărul pentru a rezolva problemele reale; asta este cel 
mai important. Nu întârzia în a învăţa să practici adevărul: aceasta este calea de a intra 
în realitate. Nu lua experienţa și cunoștințele altor oameni drept proprietate privată și nu 
le etala pentru ca alţii să le admire. Trebuie să ai propria intrare în viață. Numai 
practicând adevărul și ascultând de Dumnezeu vei avea intrare în viață. Asta ar trebui 
să fie ceea ce practică fiecare persoană și lucrul asupra căruia se concentrează. 

Dacă ceea ce comunici le poate oferi oamenilor o cale pe care să meargă, atunci 
asta înseamnă că ai realitate. Indiferent ce spui, trebuie să-i aduci pe oamenii spre 
practică și să le oferi tuturor o cale pe care să o poată urma. Nu le permite doar să aibă 
cunoaștere; mai important este să aibă o cale pe care să meargă. Pentru ca oamenii să 
creadă în Dumnezeu, trebuie să meargă pe calea pe care îi conduce Dumnezeu în 
lucrarea Sa. Adică, procesul credinţei în Dumnezeu este procesul în care mergi pe calea 
pe care te conduce Duhul Sfânt. Prin urmare, trebuie să ai o cale pe care să mergi orice 
ar fi și trebuie să pășești pe calea spre a fi desăvârșit de Dumnezeu. Să nu rămâi prea 
mult în urmă și să nu-ţi faci griji în privinţa prea multor lucruri. Doar dacă mergi pe calea 
pe care te îndrumă Dumnezeu fără a cauza întreruperi poţi să primești lucrarea Duhului 
Sfânt și să ai calea spre intrare. Numai acest lucru se consideră a fi în conformitate cu 
intenţiile lui Dumnezeu și a îndeplini datoriile omului. Ca fiinţă în acest curent, fiecare 
persoană ar trebui să-și îndeplinească datoriile corespunzător, să facă mai mult din ceea 
ce ar trebui să facă oamenii și să nu acţioneze în mod intenţionat. Oamenii care 
săvârșesc lucrarea trebuie să-și facă vorbele clare, oamenii care urmează trebuie să se 
concentreze mai mult asupra îndurării greutăților și supunerii, și toți trebuie să-și 
păstreze locul și să nu iasă din rând. Ar trebui să fie clar în inima fiecărei persoane cum 
ar trebui să practice și ce funcţie ar trebui să îndeplinească. Apucă pe calea pe care te 
conduce Duhul Sfânt; nu o apuca pe căi greșite și nu greşi. Trebuie să vedeți clar 
lucrarea zilei de astăzi. Intrarea în metoda lucrării zilei de astăzi este ceea ce ar trebui 
să practicați. Este primul lucru în care trebuie să pătrundeţi. Nu mai irosiţi alte cuvinte 
pe alte lucruri. Este responsabilitatea voastră să faceţi lucrarea de astăzi a casei lui 
Dumnezeu, intrarea în metoda de lucru a zilei de astăzi este datoria voastră, iar 
practicarea adevărului zilei de astăzi este povara voastră. 


Respectarea poruncilor și practicarea adevărului 


În practică, respectarea poruncilor ar trebui să fie legată de punerea în practică a 
adevărului. În timp ce respectă poruncile, omul trebuie să practice adevărul. Când 
practică adevărul, nu trebuie să încalce principiile poruncilor, nici să fie împotriva 
poruncilor; trebuie să faci orice îţi cere Dumnezeu. Respectarea poruncilor și practicarea 

adevărului sunt interconectate, nu contradictorii. Cu cât practici mai mult adevărul, cu 
atât devii mai capabil să respecţi esenţa poruncilor. Cu cât practici mai mult adevărul, 
cu atât vei înțelege mai mult cuvântul lui Dumnezeu așa cum este exprimat în porunci. 
Practicarea adevărului și respectarea poruncilor nu sunt acţiuni contradictorii — sunt 
interconectate. La început, omul putea să practice adevărul și să obțină luminarea de la 
Duhul Sfânt numai după ce respecta poruncile, dar nu aceasta este intenţia iniţială a lui 
Dumnezeu. Dumnezeu îţi cere să | te închini cu inima, nu doar să te comporti bine. 
Totuși, trebuie să respecţi poruncile cel puţin superficial. Treptat, prin experienţă, după 
ce au dobândit o înțelegere mai clară a lui Dumnezeu, oamenii vor înceta să se 
răzvrătească și să se împotrivească lui Dumnezeu și nu vor mai avea nicio îndoială faţă 
de lucrarea Lui. Acesta este singurul fel prin care omul poate să respecte esența 
poruncilor. Prin urmare, simpla respectare a poruncilor fără practicarea adevărului este 
ineficientă și nu reprezintă închinarea adevărată la Dumnezeu, pentru că nu ai atins încă 
o statură reală. Respectarea poruncilor fără adevăr se reduce la respectarea rigidă a 
regulilor. Făcând astfel, poruncile vor deveni legea ta, ceea ce nu te va ajuta să crești în 
viață. Dimpotrivă, acestea vor deveni povara ta și te vor lega strâns, ca legile Vechiului 
Testament, făcându-te să pierzi prezenţa Duhului Sfânt. Prin urmare, numai practicând 
adevărul poţi respecta în mod efectiv poruncile, și respecţi poruncile pentru a practica 
adevărul. În procesul respectării poruncilor, vei pune în practică și mai multe adevăruri, 
iar când practici adevărul, vei dobândi o înțelegere și mai profundă a ceea ce înseamnă 
de fapt poruncile. Scopul și sensul din spatele cerinţei lui Dumnezeu ca omul să respecte 
poruncile nu este să-l facă să urmeze regulile, așa cum şi-ar putea închipui omul; mai 
degrabă, are de-a face cu intrarea lui în viață. Măsura creșterii tale în viaţă dictează 
gradul în care vei putea să respecţi poruncile. Deși poruncile sunt pentru a fi respectate 
de om, esenţa poruncilor devine evidentă numai prin experiența de viaţă a omului. 
Majoritatea oamenilor presupun că a respecta poruncile bine înseamnă că sunt „complet 
pregătiţi și tot ce rămâne de făcut este să fie răpiți”. Acesta este un gen de idee 
extravagantă și nu este conformă cu voia lui Dumnezeu. Cei care spun astfel de lucruri 
nu doresc să facă progrese și râvnesc după trup. Asta e o prostie! Nu este în 
concordanţă cu realitatea! Simpla practicare a adevărului fără a respecta de fapt 
poruncile nu este voia lui Dumnezeu. Cei care fac asta sunt infirmi; sunt ca oamenii 
cărora le lipsește un picior. Simpla respectare a poruncilor, ca și cum ai adera la reguli 
fără a avea însă adevărul — nici asta nu poate mulțumi voia lui Dumnezeu; ca și aceia 
cărora le lipsește un ochi, persoanele care fac asta suferă, la rândul lor, de o formă de 
invaliditate. Se poate spune că, dacă respecţi poruncile bine și dobândești o înțelegere 
clară a Dumnezeului practic, atunci vei avea adevărul; relativ vorbind, vei fi câștigat 
statură reală. Dacă practici adevărul pe care ar trebui să-l practici, vei respecta în același 
timp și poruncile, iar aceste două lucruri nu sunt în contradicţie. Practicarea adevărului 
și respectarea poruncilor sunt două sisteme, ambele fiind parte integrantă din experienţa 
vieţii unei persoane. Experienţa cuiva ar trebui să cuprindă o integrare a respectării 

poruncilor cu practicarea adevărului, nu o diviziune. Cu toate acestea, există atât 
diferenţe, cât și legături între aceste două lucruri. 

Promulgarea poruncilor în noua epocă este o mărturie a faptului că toţi oamenii din 
acest curent, toţi cei ce aud astăzi glasul lui Dumnezeu, au intrat într-o epocă nouă. 
Acesta este un nou început pentru lucrarea lui Dumnezeu, precum și începutul ultimei 
părţi a lucrării din planul de gestionare de șase mii de ani al lui Dumnezeu (planul 
mântuirii). Poruncile noii epoci simbolizează faptul că Dumnezeu și omul au intrat în 
tărâmul unui nou cer și al unui nou pământ și că Dumnezeu, așa cum lahve a lucrat 
printre israeliți și Isus a lucrat printre evrei, va face mai multă lucrare practică și va face 
o lucrare mai mare și mai minunată pe pământ. Ele simbolizează, de asemenea, că 
acest grup de oameni va primi însărcinări mai multe și mai mari de la Dumnezeu și va fi 
aprovizionat, hrănit, sprijinit, îngrijit și protejat de El în manieră practică, i se va acorda 
și mai multă pregătire practică și va fi tratat, frânt și rafinat de cuvântul lui Dumnezeu. 
Semnificaţia poruncilor noii epoci este destul de profundă. Acestea sugerează că 
Dumnezeu Se va arăta cu adevărat pe pământ, de unde va cuceri întregul univers, 
dezvăluind toată slava Sa în trup. Ele sugerează, de asemenea, că Dumnezeul practic 
va face mai multă lucrare practică pe pământ pentru a-Și desăvârși aleșii. Mai mult, 
Dumnezeu va împlini totul pe pământ prin cuvinte și va face să se manifeste decretul 
conform căruia „Dumnezeul întrupat Se va ridica în înalt și va fi preamărit, iar toate 
popoarele și toate naţiunile vor îngenunchea pentru a se închina lui Dumnezeu, care 
este mare”. Deși poruncile noii epoci sunt pentru a fi respectate de om și cu toate că a 
face asta e datoria omului și obligaţia sa, sensul pe care îl reprezintă acestea este mai 
degrabă prea profund pentru a fi pe deplin exprimat într-unul sau două cuvinte. Poruncile 
noii epoci înlocuiesc legile Vechiului Testament și ordinele Noului Testament așa cum 
au fost promulgate de lahve și de Isus. Aceasta este o lecţie mai profundă, nu o 
chestiune așa de simplă cum și-ar putea închipui omul. Există un aspect cu însemnătate 
practică pentru poruncile noii epoci: ele servesc drept interfață între Epoca Harului și 
Epoca Împărăției. Poruncile noii epoci pun capăt tuturor practicilor și ordinelor vechii 
epoci, precum și tuturor practicilor din epoca lui Isus și celor dinaintea ei. Ele îl aduc pe 
om în prezența Dumnezeului mai practic, permițându-i să înceapă să fie desăvârșit 
personal de către El; sunt începutul căii desăvârșirii. Prin urmare, ar trebui să aveţi o 
atitudine corectă faţă de poruncile din epoca nouă, fără a le urma la întâmplare sau a le 
dispreţui. Poruncile noii epoci pun în evidenţă cu putere un anumit aspect: că omul se 
va închina la Însuși Dumnezeul practic de astăzi, adică se va supune într-un mod mai 
practic esenței Duhului. De asemenea, poruncile subliniază principiul după care 
Dumnezeu va judeca omul ca fiind vinovat sau drept după ce Se va fi manifestat ca 
Soarele Dreptăţii. Poruncile sunt mai ușor de înțeles decât de pus în practică. Din asta 
se poate vedea că, dacă Dumnezeu dorește să desăvârșească omul, atunci El trebuie 
să facă acest lucru prin propriile Sale cuvinte și îndrumări, iar omul nu poate dobândi 
desăvârșirea numai prin propria-i inteligenţă înnăscută. Dacă omul poate sau nu să 

respecte poruncile noii epoci este un fapt legat de cunoașterea de către om a 
Dumnezeului practic. Prin urmare, dacă poţi respecta sau nu poruncile nu este o 
chestiune care va fi rezolvată în doar câteva zile. Aceasta este o lecţie foarte profundă 
de învăţat. 

Practicarea adevărului este o cale prin care viața omului poate crește. Dacă nu 
practicați adevărul, veţi rămâne doar cu teoria și nu veţi avea o viaţă reală. Adevărul este 
simbolul staturii omului, iar dacă practici sau nu adevărul are legătură cu faptul dacă ai 
sau nu statură reală. Dacă nu practici adevărul, nu acţionezi în mod corect sau ești 
influențat de emoții și de îngrijirea trupului, atunci eşti departe de respectarea poruncilor. 
Aceasta este cea mai profundă lecţie. În fiecare epocă, există multe adevăruri pe care 
omul trebuie să le pătrundă și să le înțeleagă, dar, de asemenea, în fiecare epocă există 
și diferite porunci care însoțesc acele adevăruri. Adevărurile pe care le practică oamenii 
au legătură cu epoca respectivă, în același fel ca poruncile pe care ei le respectă. Fiecare 
epocă are propriile adevăruri care trebuie să fie practicate și porunci care să fie 
respectate. Cu toate acestea, în funcţie de diferitele porunci promulgate de Dumnezeu — 
adică, în funcţie de diferitele epoci — scopul și efectul practicării adevărului de către om 
diferă proporţional. Se poate spune că poruncile servesc adevărului, iar adevărul există 
pentru a menţine poruncile. Dacă există doar adevăr, atunci nu vor exista schimbări 
demne de menţionat în lucrarea lui Dumnezeu. Cu toate acestea, prin referirea la porunci, 
omul poate identifica amploarea tendinţelor din lucrarea Duhului Sfânt și poate cunoaște 
epoca în care lucrează Dumnezeu. În religie, există mulţi oameni care pot practica 
adevărurile ce au fost practicate de oamenii din Epoca Legii. Totuși, ei nu au poruncile 
din epoca nouă și nici nu le pot respecta. Ei păstrează tot vechile căi și rămân ca oamenii 
primordiali. Nu sunt însoțiți de noile metode de lucru și nu pot vedea poruncile din epoca 
nouă. Ca atare, ei nu au lucrarea lui Dumnezeu. E ca și cum ar avea niște coji de ouă 
goale: dacă nu este niciun pui înăuntru, atunci nu există spirit. Mai precis, înseamnă că 
nu au viaţă. Astfel de oameni nu au intrat în epoca nouă și au rămas în urmă cu mulți 
pași. Prin urmare, este inutil ca oamenii să aibă adevăruri din epoci mai vechi, dar să nu 
aibă poruncile din epoca nouă. Mulţi dintre voi practicați adevărul de astăzi, dar nu 
respectaţi poruncile. Nu veţi câștiga nimic, iar adevărul pe care îl practicaţi va fi fără 
valoare şi fără sens și Dumnezeu nu vă va lăuda. Practicarea adevărului trebuie să se 
facă în cadrul parametrilor metodelor din lucrarea prezentă a Duhului Sfânt; trebuie să 
se facă răspunzând glasului Dumnezeului practic de azi. Fără acest lucru, totul este lipsit 
de valoare, ca și cum ai încerca să iei apă cu un coș de bambus. Acesta este și înțelesul 
practic al promulgării poruncilor din noua epocă. Dacă oamenii trebuie să respecte 
poruncile, ar trebui cel puţin să-L cunoască pe Dumnezeul practic ce Se arată în trup, 
fără confuzie. Cu alte cuvinte, oamenii ar trebui să priceapă principiile respectării 
poruncilor. A respecta poruncile nu înseamnă a le urma la întâmplare, arbitrar, ci a le 
respecta cu o bază, cu un obiectiv și cu principii. Primul lucru de îndeplinit este ca viziunile 
tale să fie clare. Dacă înţelegi în profunzime lucrarea Duhului Sfânt în timpul prezent și 

intri în metodele de lucru ale zilei de astăzi, atunci vei dobândi o înțelegere clară a esenței 
respectării poruncilor. Dacă vine ziua când vei vedea esenţa poruncilor noii epoci și vei 
putea să respecţi poruncile, atunci vei fi fost desăvârșit. Aceasta este semnificaţia reală 
a practicării adevărului și a respectării poruncilor. Dacă poţi sau nu să practici adevărul 
depinde de modul în care percepi esenţa poruncilor noii epoci. Lucrarea Duhului Sfânt 
se va arăta în mod continuu omului, iar Dumnezeu va cere din ce în ce mai mult de la 
om. Prin urmare, adevărurile pe care omul le pune efectiv în practică vor crește ca număr, 
iar efectele respectării poruncilor vor fi mai profunde. Așadar, trebuie să practicați 
adevărul și totodată să respectaţi poruncile. Nimeni să nu neglijeze această problemă; 
lăsaţi noul adevăr și noile porunci să înceapă în același timp în această epocă nouă. 


Ar trebui să știi că Dumnezeul practic 
este Dumnezeu Insuși 


Ce ar trebui să știi despre Dumnezeul practic? Duhul, Persoana și Cuvântul, 
împreună formează pe Dumnezeul practic Însuși și aceasta este adevărata semnificaţie 
a Însuși Dumnezeului practic. Dacă doar cunoști Persoana, dacă Îi cunoști obiceiurile și 
personalitatea, dar nu cunoști lucrarea Duhului sau ceea ce Duhul face în trup și dacă 
acorzi atenţie numai Duhului și Cuvântului și te rogi numai înaintea Duhului, însă nu 
cunoști lucrarea Duhului lui Dumnezeu în Dumnezeul practic, atunci acest lucru 
dovedește că nu cunoști Dumnezeul practic. Cunoașterea Dumnezeului practic include 
cunoașterea și trăirea cuvintelor Lui și înțelegerea regulilor și principiilor lucrării Duhului 
Sfânt și modul în care Duhul lui Dumnezeu lucrează în trup. În plus, include și 
cunoașterea faptului că fiecare acţiune a lui Dumnezeu în trup este guvernată de Duh, 
iar cuvintele pe care le rostește sunt exprimarea directă a Duhului. Astfel, pentru a-L 
cunoaște pe Dumnezeul practic, este extrem de important să știi mai întâi cum lucrează 
Dumnezeu în umanitate și în divinitate; acest lucru, la rândul său, se referă la exprimările 
Duhului, în care toţi oamenii se implică. 

Care sunt aspectele exprimărilor Duhului? Uneori, Dumnezeu lucrează în umanitate 
și, uneori, în divinitate, dar, în ambele cazuri, Duhul este la comandă. Oricare ar fi duhul 
din interiorul oamenilor, așa este și exprimarea lor externă. Duhul lucrează în mod 
normal, dar există două părţi în îndrumarea Lui de către Duh: o parte este lucrarea Lui 
în umanitate, iar cealaltă este lucrarea Lui prin divinitate. Ar trebui să știi clar acest lucru. 
Lucrarea Duhului variază în funcţie de împrejurări: când lucrarea Sa umană este 
necesară, Duhul îndrumă această lucrare umană și atunci când lucrarea Sa divină este 
necesară, divinitatea Se arată în mod direct ca să o îndeplinească. Deoarece Dumnezeu 
lucrează în trup și Se arată în trup, El lucrează atât în umanitate, cât și în divinitate. 
Lucrarea Lui în umanitate este îndrumată de Duh și săvârșită pentru a satisface nevoile 
trupești ale oamenilor, pentru a le facilita angajamentul faţă de El, pentru a le permite să 

privească realitatea și normalitatea lui Dumnezeu și pentru a le permite să vadă că Duhul 
lui Dumnezeu a venit în trup, este printre oameni, trăiește cu oamenii și se implică cu 
oamenii. Lucrarea Sa în divinitate este săvârșită pentru a aproviziona vieţile oamenilor 
și pentru a-i îndruma pe oameni în toate lucrurile din partea pozitivă, schimbând firea 
oamenilor și permițându-le cu adevărat să privească arătarea Duhului în trup. În 
principiu, creșterea în viața omului se realizează direct prin lucrarea și cuvintele lui 
Dumnezeu în divinitate. Numai dacă oamenii acceptă lucrarea lui Dumnezeu în 
divinitate, pot realiza schimbări în firea lor și numai atunci ei pot fi săturaţi în duhul lor; 
numai adăugată la aceasta există o lucrare asupra omenirii — păstorirea, sprijinul și 
asigurarea în umanitate ale lui Dumnezeu -— și rezultatele lucrării lui Dumnezeu pot fi 
întru totul îndeplinite. Însuși Dumnezeul practic despre care se vorbește astăzi lucrează 
atât în umanitate, cât și în divinitate. Prin arătarea Dumnezeului practic, se realizează 
lucrarea și viata Sa umană normală și lucrarea Sa în întregime divină. Umanitatea și 
divinitatea Lui sunt combinate într-una, iar lucrarea ambelor este realizată prin cuvinte; 
fie în umanitate, fie în divinitate, El rostește cuvinte. Când Dumnezeu lucrează în 
umanitate, El vorbește limba umanităţii, astfel încât oamenii să se poată implica și 
înțelege. Cuvintele Sale sunt rostite simplu și sunt ușor de înțeles, astfel încât acestea 
să poată fi oferite tuturor oamenilor; indiferent dacă oamenii au cunoștințe sau o educaţie 
slabă, toți pot primi cuvintele lui Dumnezeu. Lucrarea lui Dumnezeu în divinitate este 
realizată și prin cuvinte, dar este plină de asigurări, este plină de viaţă, este nealterată 
de idei umane, nu implică preferinţe umane și este lipsită de limite umane, este în afara 
limitelor oricărei umanităţi normale; este realizată în trup, dar este manifestarea directă 
a Duhului. Dacă oamenii acceptă numai lucrarea lui Dumnezeu în umanitate, atunci ei 
se vor limita la o anumită sferă, și astfel vor necesita o tratare, o emondare și o disciplină 
perenă, pentru a exista măcar o ușoară schimbare în ei. Fără lucrarea sau prezența 
Duhului Sfânt, totuși, ei vor recurge întotdeauna la vechile lor căi; numai prin lucrarea 
divinității aceste maladii și deficienţe pot fi corectate și numai atunci oamenii pot fi 
întregiți. În loc de tratare și emondare continuă, ceea ce este necesar este o asigurare 
pozitivă, folosind cuvinte pentru a compensa toate neajunsurile, folosind cuvinte pentru 
a dezvălui fiecare stare a oamenilor, folosind cuvinte pentru a le îndruma viaţa, fiecare 
cuvânt, fiecare acțiune, pentru a le dezvălui intenţiile și motivațiile. Aceasta este lucrarea 
reală a Dumnezeului practice. Astfel, în atitudinea ta față de Dumnezeul practic, ar trebui 
să te supui de îndată înaintea umanităţii Sale, cunoscându-L și recunoscându-L, și, mai 
mult decât atât, ar trebui să accepțţi și să te supui lucrării și cuvintelor Sale divine. 
Arătarea lui Dumnezeu în trup înseamnă că toată lucrarea și toate cuvintele Duhului lui 
Dumnezeu se fac prin umanitatea Sa normală și prin trupul Lui întrupat. Cu alte cuvinte, 
Duhul lui Dumnezeu Își îndrumă fără întârziere lucrarea umană și lucrarea divinității în 
trup, iar în Dumnezeul întrupat poţi vedea atât lucrarea lui Dumnezeu în umanitate, cât 
și lucrarea Sa în întregime divină. Aceasta este semnificaţia efectivă a arătării 
Dumnezeului practic în trup. Dacă poţi vedea acest lucru în mod clar, vei putea să îmbini 

toate părţile diferite ale lui Dumnezeu; vei înceta să acorzi o importanţă nejustificată 
lucrării Sale în divinitate și să-l vezi lucrarea în umanitate cu o nepăsare nejustificată, și 
nu vei merge la extreme, nici nu vei da ocoluri. În ansamblu, înțelesul Dumnezeului 
practic este că lucrarea umanităţii Sale și a divinității Sale, așa cum este îndrumată de 
Duh, se exprimă prin trupul Lui, astfel încât oamenii să poată vedea că El este viu și 
natural, real și adevărat. 

Lucrarea Duhului lui Dumnezeu în umanitate are etape de tranziţie. Desăvârșind 
umanitatea, El permite umanităţii Sale să primească îndrumarea Duhului, după care 
umanitatea Lui este capabilă să ofere și să păstorească bisericile. Aceasta este o 
exprimare a lucrării normale a lui Dumnezeu. Astfel, dacă poţi vedea în mod clar 
principiile lucrării lui Dumnezeu în umanitate, atunci este puţin probabil să nutrești noțiuni 
despre lucrarea lui Dumnezeu în umanitate. Indiferent de orice altceva, Duhul lui 
Dumnezeu nu Se poate înșela. El are dreptate și e fără de greșeală; nu face nimic în 
mod incorect. Lucrarea divină este exprimarea directă a voinţei lui Dumnezeu, fără 
intervenţia umanităţii. Nu trece prin desăvârșire, ci vine direct de la Duh. Totuși, faptul 
că El poate lucra în divinitate se datorează umanităţii Sale normale; aceasta nu este 
deloc supranaturală și pare a fi realizată de o persoană normală. Dumnezeu S-a pogorât 
din ceruri pe pământ în primul rând pentru a exprima cuvintele lui Dumnezeu prin trup, 
pentru a finaliza lucrarea Duhului lui Dumnezeu cu ajutorul trupului. 

Astăzi, cunoștințele oamenilor despre Dumnezeul practic rămân prea unilaterale, iar 
înțelegerea lor cu privire la semnificaţia întrupării este încă prea insuficientă. Cu trupul 
lui Dumnezeu, oamenii văd prin lucrarea și prin cuvintele Lui, că Duhul lui Dumnezeu 
include atât de multe, că El e atât de bogat. Totuși, indiferent de situaţie, mărturia lui 
Dumnezeu vine în cele din urmă de la Duhul lui Dumnezeu: ceea ce face Dumnezeu în 
trup, prin ce principii lucrează El, ceea ce face în umanitate și ceea ce face în divinitate. 
Oamenii trebuie să cunoască aceste lucruri. Astăzi, poţi să te închini acestei persoane, 
în timp ce, în esenţă, te închini Duhului, iar acesta este puţinul pe care ar trebui să-l 
atingă oamenii în cunoștințele lor despre Dumnezeul întrupat: cunoașterea esenței 
Duhului prin trup, cunoașterea lucrării divine a Duhului în trup și a lucrării umane în trup, 
acceptarea tuturor cuvintelor și cuvântărilor Duhului în trup și înțelegerea modului în care 
Duhul lui Dumnezeu îndrumă trupul și demonstrează puterea Lui în trup. Adică, omul 
ajunge să cunoască, prin trup, Duhul din ceruri; arătarea Dumnezeului practic Însuși 
printre oameni a înlăturat pe Dumnezeul nedeslușit din noţiunile oamenilor. Cultul 
oamenilor față de Însuși Dumnezeul practic a crescut ascultarea lor față de Dumnezeu 
și, prin lucrarea divină a Duhului lui Dumnezeu în trup și prin lucrarea Sa umană în trup, 
omul primește revelaţie și este păstorit, iar în firea vieţii sale se petrec schimbări. 
Aceasta este semnificaţia reală a sosirii Duhului în trup al cărei scop principal este ca 
oamenii să se implice cu Dumnezeu, să se bazeze pe Dumnezeu și să ajungă la 
cunoașterea de Dumnezeu. 

În principiu, ce atitudine ar trebui să aibă oamenii față de Dumnezeul practic? Ce știi 

despre întrupare, despre arătarea Cuvântului în trup, despre arătarea lui Dumnezeu în 
trup, despre faptele Dumnezeului practic? Care sunt astăzi principalele subiecte de 
discuţie? Întruparea, sosirea Cuvântului în trup și arătarea lui Dumnezeu în trup — toate 
sunt aspecte care trebuie înțelese. Trebuie să ajungeţi treptat să înțelegeţi aceste 
probleme și să aveţi o cunoaștere clară a lor în experienţa voastră de viaţă, pe baza 
staturii voastre și a epocii. Procesul prin care oamenii trăiesc cuvintele lui Dumnezeu 
este același cu procesul prin care ei cunosc arătarea cuvintelor lui Dumnezeu în trup. 
Cu cât oamenii trăiesc mai mult cuvintele lui Dumnezeu, cu atât mai mult cunosc Duhul 
lui Dumnezeu; prin trăirea cuvintelor lui Dumnezeu, oamenii înțeleg principiile lucrării 
Duhului și ajung să cunoască pe Însuși Dumnezeul practic. De fapt, când Dumnezeu 
desăvârșește pe oameni și îi câștigă, El le permite să cunoască faptele Dumnezeului 
practic; El folosește lucrarea Dumnezeului practic pentru a le arăta oamenilor 
semnificaţia reală a întrupării și că Duhul lui Dumnezeu S-a arătat de fapt înaintea 
omului. Când oamenii sunt câștigați și desăvârșiți de Dumnezeu, exprimările 
Dumnezeului practic i-au cucerit; cuvintele Dumnezeului practic i-au schimbat și le-au 
insuflat viața Lui, umplându-i cu ceea ce El este (fie că este vorba de ceea ce este EI, 
în umanitatea Lui, sau de ceea ce este El în divinitatea Lui), umplându-i cu esența 
cuvintelor Sale și făcându-i pe oameni să trăiască cuvintele Lui. Când Dumnezeu câștigă 
oameni, El face acest lucru, în primul rând, prin folosirea cuvintelor și cuvântărilor 
Dumnezeului practic ca pe o cale de a trata lipsurile oamenilor și pentru a judeca și a 
dezvălui firea lor răzvrătită, determinându-i să câștige ceea ce au nevoie și să le arate 
că Dumnezeu a venit printre oameni. Cel mai important dintre toate, lucrarea făcută de 
Dumnezeul practic este aceea de a mântui fiecare persoană de influenţa Satanei, 
luându-i din tărâmul mizeriei și spulberând firea lor coruptă. Cea mai profundă 
semnificaţie a faptului de a fi câștigat de Dumnezeul practic este de a fi capabil să trăieşti 
umanitatea normală cu Dumnezeul practic drept exemplu și model și de a putea practica 
în conformitate cu cuvintele și cerințele Dumnezeului practic, fără cea mai mică abatere 
sau îndepărtare, practicând în orice mod spune El și reușind să realizezi ceea ce cere 
EI. În acest fel, vei fi fost câștigat de Dumnezeu. Când ești câștigat de Dumnezeu, nu 
doar stăpânești lucrarea Duhului Sfânt; în principal, ești în stare să trăieşti cerințele 
Dumnezeului practic. Doar având lucrarea Duhului Sfânt nu înseamnă că ai viață. 
Esenţial este dacă poţi să acţionezi în conformitate cu cerinţele Dumnezeului practic față 
de tine, care se referă la faptul dacă poţi fi câștigat de Dumnezeu. Acestea reprezintă 
cea mai mare însemnătate a lucrării Dumnezeului practic în trup. Adică, Dumnezeu 
câștigă un grup de oameni prin faptul că Se arată cu adevărat în trup și este viu și natural, 
fiind văzut de oameni, făcând de fapt lucrarea Duhului în trup și acţionând ca un exemplu 
pentru oamenii în trup. Sosirea lui Dumnezeu în trup este în primul rând menită să 
permită oamenilor să vadă faptele reale ale lui Dumnezeu, să dea o formă trupească 
Duhului fără formă și să le permită oamenilor să-L vadă și să-L atingă. În felul acesta, 
cei care sunt făcuţi întregi de El Îl vor trăi, vor fi câștigați de El și vor fi după inima Lui. 

Dacă Dumnezeu doar ar fi vorbit în ceruri și n-ar fi venit de fapt pe pământ, atunci 
oamenii ar fi fost în continuare incapabili să-L cunoască pe Dumnezeu; ei ar fi putut 
numai să propovăduiască faptele lui Dumnezeu folosind teoria goală și nu ar fi avut 
cuvintele lui Dumnezeu ca realitate. Dumnezeu a venit pe pământ în primul rând pentru 
a acționa ca un exemplu și un model pentru cei pe care urmează să îi câștige El; numai 
astfel oamenii pot să-L cunoască efectiv pe Dumnezeu, să-L atingă pe Dumnezeu și să- 
L vadă și numai atunci ei pot fi câștigați cu adevărat de Dumnezeu. 


Doar punerea adevărului în practică 
înseamnă să ai realitatea 


A lua cuvintele lui Dumnezeu și a fi capabil să le explici fără jenă nu înseamnă că 
ești în posesia realităţii; lucrurile nu sunt atât de simple pe cât îţi imaginezi. A fi sau a nu 
fi în posesia realităţii nu se bazează pe ceea ce spui; mai degrabă, se bazează pe ceea 
ce trăieşti. Doar când cuvintele lui Dumnezeu devin viaţa și exprimarea ta firească se 
poate spune că ai realitatea, și doar atunci se poate considera că ai dobândit adevărata 
înțelegere și statura reală. Trebuie să fii capabil să reziști examinării lungi perioade de 
timp și trebuie să poţi trăi asemănarea pe care o cere Dumnezeu. Aceasta nu trebuie să 
fie o simplă imagine, ci să se reverse natural din tine. Numai atunci vei avea cu adevărat 
realitatea și numai atunci vei fi obținut viața. Dă-Mi voie să folosesc exemplul încercării 
la care au fot supuși făcătorii de servicii, care vă este cunoscut tuturor. Oricine poate 
oferi cele mai elevate teorii cu privire la făcătorii de servicii și toţi au o înțelegere corectă 
în legătură cu această chestiune; ei discută despre acest subiect și fiecare discurs îl 
depășește pe ultimul, ca și cum ar fi o competiţie. Cu toate acestea, dacă omul nu a 
trecut printr-o încercare majoră, e foarte greu de spus dacă mărturia lui este bună. Pe 
scurt, trăirea omului este încă foarte deficitară, întru totul în dezacord cu înțelegerea lui. 
Așadar, mai are până să devină statura actuală a omului și nu este încă viaţa lui. Pentru 
că înțelegerea omului nu a fost încă adusă în realitate, statura lui este tot ca un castel 
clădit pe nisip, clătinându-se și gata să se prăbușească. Omul are prea puţină realitate; 
este aproape imposibil să găsești un strop de realitate în om. Există prea puţină realitate 
care să curgă natural din om și toată realitatea pe care o trăiește a fost forțată. De aceea 
spun că omul nu are realitate. Deși oamenii pretind că iubirea lor față de Dumnezeu nu 
se schimbă niciodată, este doar ceea ce spun înainte de a fi puși în faţa unor încercări. 
Atunci când, într-o zi, sunt puși brusc în fața unor încercări, lucrurile despre care vorbesc 
vor deveni încă o dată incompatibile cu realitatea, iar acest fapt va dovedi, din nou, că 
oamenii nu au realitate. Se poate spune că, ori de câte ori întâlnești lucruri care nu se 
potrivesc noţiunilor tale și care îţi cer să te lași la o parte, acele lucruri sunt încercările 
tale. Înainte ca voia lui Dumnezeu să fie revelată, toţi sunt supuși unui test riguros și unei 
încercări imense. Poţi să înţelegi această chestiune? Când Dumnezeu vrea să-i pună la 

încercare pe oameni, El le permite întotdeauna să aleagă de unii singuri înainte de a li 
se revela adevărul faptelor. Asta înseamnă că, atunci când Dumnezeu îl supune pe om 
la încercări, El nu îţi va spune niciodată adevărul; acesta este modul prin care sunt 
expuși oamenii. Aceasta este o metodă prin care Dumnezeu Își desfășoară lucrarea, ca 
să vadă dacă tu Îl cunoști pe Dumnezeul de astăzi și dacă ai sau nu vreun pic de 
realitate. Eşti cu adevărat lipsit de îndoieli în ceea ce privește lucrarea lui Dumnezeu? 
Vei fi într-adevăr capabil să rămâi ferm atunci când o încercare de mare importanţă se 
va abate asupra ta? Cine îndrăznește să spună „Garantez că nu vor fi probleme"? Cine 
îndrăzneşte să afirme „Poate că alţii au îndoieli, dar eu nu voi avea nicicând”? Este exact 
ca atunci când Petru a fost supus încercărilor: se fălea mereu înainte ca adevărul să fi 
fost revelat. Acesta nu este un defect personal caracteristic doar lui Petru; aceasta este 
cea mai mare problemă cu care se confruntă orice om acum. Dacă ar fi să vizitez câteva 
locuri sau dacă ar fi să vizitez câțiva fraţi și câteva surori, să văd care este înțelegerea 
voastră asupra lucrării de azi a lui Dumnezeu, aţi fi cu siguranţă capabili să spuneţi multe 
despre cunoașterea voastră și ar părea că nu aveţi nicio îndoială. Dacă te-aș întreba 
„Poţi stabili cu adevărat că lucrarea de azi este săvârșită de Dumnezeu Însuși? Fără 
nicio îndoială?”, ai răspunde cu siguranță: „Fără nicio îndoială, este lucrarea săvârșită 
de Duhul lui Dumnezeu”. Odată ce ai răspuns astfel, cu siguranţă nu ai avea nicio fărâmă 
de îndoială și te-ai simţi chiar destul de mulțumit, gândind că ai câștigat un pic de 
realitate. Cei care au tendinţa să înțeleagă lucrurile în acest fel sunt cei care au mai 
puţină realitate; cu cât un om crede că a câștigat-o, cu atât mai puţin va rămâne ferm în 
fața încercărilor. Vai de cei care sunt aroganți și trufași și vai de cei care nu au 
cunoaștere de sine; asemenea oameni sunt adepții vorbelor și, totuși, se descurcă cel 
mai rău când își pun cuvintele în practică. La cel mai mic semn de dificultate, acești 
oameni încep să aibă îndoieli, iar gândul renunţării le pătrunde în minte. Nu au niciun fel 
de realitate; au doar teorii care sunt mai presus decât religia, lipsite de realitatea pe care 
o cere Dumnezeu acum. Cel mai mult Mă dezgustă cei care nu vorbesc decât de teorii, 
fără să aibă realitate. Aceștia strigă cel mai tare când își fac lucrarea, dar, imediat ce 
sunt confruntaţi cu realitatea, se prăbușesc. Nu arată asta oare că oamenii aceștia nu 
au realitate? Indiferent cât de cumplite ar fi vânturile și valurile, dacă poţi rămâne în 
picioare fără să permiţi ca vreo fărâmă de îndoială să-ţi pătrundă în minte și dacă poți 
rămâne ferm și să nu tăgăduiești, chiar și atunci când nu a mai rămas nimeni altcineva, 
se va considera că ai adevărata înțelegere și că ești, într-adevăr, în posesia realității. 
Dacă te întorci după cum bate vântul — dacă urmezi majoritatea și înveţi să spui ceea ce 
spun ceilalți — indiferent cât de elocvent ai putea fi, nu va fi o dovadă că ai realitatea. 
Așadar, îți sugerez să nu te pripeșşti să strigi cuvinte goale. Ştii tu ce va face Dumnezeu? 
Nu te purta ca un alt Petru, ca să nu atragi rușinea asupra ta și să nu-ţi mai poţi ţine 
capul sus; asta nu va ajuta pe nimeni. Majoritatea oamenilor nu au o statură reală. Deși 
Dumnezeu a lucrat foarte mult, El nu a făcut realitatea să se coboare asupra oamenilor; 
ca să fiu mai precis, Dumnezeu nu a mustrat niciodată pe nimeni personal. Unii oameni 

au fost dați în vileag prin intermediul unor asemenea încercări, ei întinzându-și tot mai 
mult mâinile păcătoase, gândindu-se că este ușor să Îl înfrângă pe Dumnezeu, că pot 
face orice își doresc. Din moment ce nu sunt capabili să reziste nici măcar unei astfel de 
încercări, încercările și mai solicitante ies din discuţie, iar realitatea iese și ea din 
discuţie. Nu încearcă ei, pur și simplu, să-L păcălească pe Dumnezeu? A avea realitatea 
nu e ceva ce poate fi simulat, și nici nu e ceva ce poţi obţine din cunoașterea acesteia. 
Depinde atât de adevărata ta statură, cât și de abilitatea ta de a face sau nu faţă tuturor 
încercărilor. Înțelegi? 

Dumnezeu nu le cere oamenilor simpla abilitate de a vorbi despre realitate; ar fi prea 
simplu, nu-i aşa? Așadar, de ce vorbește Dumnezeu despre pătrunderea în viaţă? De 
ce vorbeşte El despre transformare? Dacă oamenii sunt în stare să spună doar vorbe 
goale despre realitate, pot ei să dobândească o transformare a firii lor? Soldaţii buni ai 
Împărăției nu sunt instruiți să fie un grup de oameni care pot doar să vorbească despre 
realitate sau care doar se laudă; mai degrabă, sunt instruiți să trăiască oricând cuvintele 
lui Dumnezeu, să rămână de neclintit indiferent de obstacolele pe care le înfruntă, să 
trăiască tot timpul în conformitate cu spusele lui Dumnezeu și să nu se întoarcă în lume. 
Aceasta este realitatea despre care vorbește Dumnezeu; aceasta este cerința lui 
Dumnezeu de la oameni. Așadar, să nu vezi realitatea despre care vorbește Dumnezeu 
ca fiind prea simplă! Simpla iluminare din partea Duhului Sfânt nu este același lucru cu 
deținerea realităţii. Aceasta nu este statura oamenilor — este harul lui Dumnezeu, la care 
omul nu contribuie cu nimic. Fiecare om trebuie să îndure suferințele lui Petru și, chiar 
mai mult, să aibă gloria lui Petru, pe care să o trăiască după ce a obţinut lucrarea lui 
Dumnezeu. Numai acest lucru poate fi numit realitate. Să nu crezi că ai realitatea doar 
pentru că poţi vorbi despre ea; acesta este un sofism. Astfel de gânduri nu sunt în 
concordanţă cu voia lui Dumnezeu și nu au nicio semnificaţie actuală. Să nu mai spui 
asemenea lucruri pe viitor — să desființezi astfel de ziceri! Toţi aceia care înţeleg greșit 
cuvintele lui Dumnezeu sunt necredincioși. Ei nu au nicio cunoaștere reală și cu atât mai 
puţin vreo statură reală; sunt oameni ignoranti, lipsiţi de realitate. Cu alte cuvinte, toți cei 
care trăiesc în afara esenței cuvintelor lui Dumnezeu sunt necredincioși. Cei considerați 
necredincioși de către oameni sunt fiare în ochii lui Dumnezeu, iar cei considerați 
necredincioși de către Dumnezeu sunt oameni care nu au cuvintele Sale drept viaţă a 
lor. Așadar, se poate spune că oamenii care nu au realitatea cuvintelor lui Dumnezeu și 
care nu reușesc să trăiască cuvintele Lui sunt necredincioși. Intenţia lui Dumnezeu este 
să facă în așa fel încât toţi să trăiască realitatea cuvintelor Sale — nu doar ca toată lumea 
să fie capabilă să vorbească despre realitate ci, mai important, să permită tuturor să 
trăiască realitatea cuvintelor Sale. Realitatea pe care o percepe omul este superficială; 
nu are nicio valoare și nu poate împlini voia lui Dumnezeu. Este prea umilă și nici măcar 
nu merită menţionată. Are prea multe lipsuri și este mult prea departe de standardul 
cerințelor lui Dumnezeu. Fiecare va fi supus unei cercetări majore pentru a vedea care 
dintre voi știe numai să vorbească despre înțelegerea lui, fără a fi capabil să indice calea, 

dar și pentru a descoperi care dintre voi este un gunoi inutil. Amintește-ţi asta pe viitor! 
Nu vorbi despre cunoștințe goale; vorbește numai de calea spre practică și despre 
realitate. Fă trecerea de la adevărata cunoaștere la practica efectivă și, apoi, fă trecerea 
de la practică la trăirea realităţii. Nu le predica altora și nu vorbi despre adevărata 
cunoaștere. Dacă înțelegerea ta este o cale, atunci eliberează-ţi cuvintele pe aceasta; 
dacă nu este o cale, atunci te rog să taci și să nu mai vorbești! Ceea ce spui este inutil. 
Vorbeșşti despre înţelegere pentru a-L înșela pe Dumnezeu și pentru a-i face pe ceilalți 
să te invidieze. Nu asta este ambiția ta? Nu te joci în mod deliberat cu ceilalţi? Are lucrul 
acesta vreo valoare? Dacă vorbești despre înțelegere, numai după ce ai experimentat- 
o, atunci nu se va considera că te fălești. Altfel, ești doar o persoană care scuipă cuvinte 
arogante. În experienţa ta concretă, există multă lucruri pe care nici măcar nu le poti 
depăși, iar tu nu te poți răscula împotriva trupului tău; faci mereu ce vrei și nu împlinești 
niciodată voia lui Dumnezeu -— și, totuși, ai impertinenţa să vorbești despre înţelegeri 
teoretice. Eşti un nerușinat! Îndrăznești încă să vorbeşti despre cum înţelegi cuvintele 
lui Dumnezeu. Ce nerușinare din partea ta! Retorica și lăudăroșenia au devenit propria 
ta natură și te-ai obișnuit să faci acest lucru. Ori de câte ori vrei să vorbești, o faci ușor, 
dar, când vine vorba de practică, te dedai ornamentării. Nu e asta o metodă de a-i păcăli 
pe ceilalţi? Poate ești capabil să-i păcălești pe oameni, dar Dumnezeu nu poate fi înșelat. 
Oamenii sunt neatențţi și nu au discernământ, dar Dumnezeu este serios în privința unor 
asemenea chestiuni și El nu te va cruța. E posibil ca fraţii și surorile tale să te susţină, 
să îţi laude înţelegerea și să te admire, dar, dacă nu ai realitate, Duhul Sfânt nu te va 
cruța. Poate că Dumnezeul practic nu îţi va căuta defectele, dar Duhul lui Dumnezeu te 
va ignora, iar ţie îţi va fi îndeajuns de greu să înduri asta. Crezi acest lucru? Vorbește 
mai mult despre realitatea practicii; ai uitat deja? Vorbeşte mai mult despre căile 
practice; ai uitat deja? „Oferă mai puţine teorii și discursuri pompoase și inutile; cel mai 
bine este să începi acum să practici.” Ai uitat aceste cuvinte? Chiar nu înţelegi nimic? 
Nu ai niciun fel de înțelegere a voii lui Dumnezeu? 


Cunoscând lucrarea lui Dumnezeu astăzi 


A cunoaște lucrarea lui Dumnezeu în aceste vremuri înseamnă, în cea mai mare 
parte, a cunoaște care este principala lucrare de slujire a lui Dumnezeu întrupat în zilele 
de pe urmă şi ce a venit El să facă pe pământ. Am menţionat anterior în cuvintele Mele 
că Dumnezeu a venit pe pământ (în zilele de pe urmă) pentru a da un exemplu înainte 
de a pleca. Cum dă Dumnezeu acest exemplu? Face acest lucru rostind cuvinte și 
lucrând și vorbind pe tot pământul. Aceasta este lucrarea lui Dumnezeu în zilele de pe 
urmă; El doar vorbește, pentru a face pământul să devină o lume a cuvintelor, astfel 
încât fiecare persoană să fie îngrijită și luminată de cuvintele Sale și ca duhul omului să 
fie trezit și el să câștige claritate asupra vedeniilor. În timpul zilelor de pe urmă, 


655 


Dumnezeu întrupat a venit pe pământ mai ales pentru a rosti cuvinte. Când a venit Isus, 
El a răspândit Evanghelia Împărăției Cerurilor și a realizat lucrarea răscumpărării 
răstignirii. El a pus capăt Epocii Legii și a abolit tot ce era vechi. Sosirea lui Isus a încheiat 
Epoca Legii și a inaugurat Epoca Harului; sosirea lui Dumnezeu întrupat al zilelor de pe 
urmă a dus finalul Epocii Harului. El a venit în special ca să dea glas cuvintelor Sale, să 
folosească cuvinte pentru a-l desăvârși pe om, pentru a-l ilumina și lumina pe om și 
pentru a înlătura locul Dumnezeului nedeslușit din inima omului. Aceasta nu este etapa 
lucrării pe care Isus a făcut-o atunci când a venit. Când a venit, Isus a făcut multe minuni, 
i-a vindecat pe bolnavi și a alungat demoni și a înfăptuit lucrarea răscumpărării răstignirii. 
Drept urmare, în noţiunile lor, oamenii cred că așa ar trebui să fie Dumnezeu. Pentru că 
atunci când a venit Isus, El nu a făcut lucrarea de înlăturare a chipului Dumnezeului 
nedeslușit din inima omului; când a venit, El a fost răstignit, i-a vindecat pe bolnavi și a 
alungat demoni și a răspândit Evanghelia Împărăției Cerurilor. Într-o anumită privinţă, 
întruparea lui Dumnezeu în zilele de pe urmă înlătură locul ocupat de Dumnezeul 
nedeslușit în noțiunile omului, astfel încât în inima omului să nu mai existe chipul 
Dumnezeului nedeslușit. Prin cuvintele și lucrările Sale actuale, mișcarea Lui pe tot 
pământul și lucrarea excepțional de reală și normală pe care o săvârșește printre 
oameni, El face ca omul să cunoască realitatea lui Dumnezeu și îndepărtează locul 
Dumnezeului nedeslușit din inima omului. În altă privință, Dumnezeu folosește cuvintele 
rostite de trupul Lui pentru a-l face pe om complet și a îndeplini toate lucrurile. Aceasta 
este lucrarea pe care Dumnezeu o va îndeplini în zilele de pe urmă. 

Ce trebuie să știți: 

1. Lucrarea lui Dumnezeu nu este supranaturală, iar voi nu ar trebui să adăpostiţi 
noțiuni despre aceasta. 

2. Voi trebuie să înțelegeți lucrarea principală pe care Dumnezeu întrupat a venit să 
o facă de data aceasta. 

El nu a venit să vindece pe cei bolnavi, să alunge demoni sau să facă minuni și nu a 
venit să răspândească Evanghelia pocăinței sau să acorde omului răscumpărarea. 
Aceasta deoarece Isus a făcut deja această lucrare și Dumnezeu nu repetă aceeași 
lucrare. Astăzi, Dumnezeu a venit să pună capăt Epocii Harului și să elimine toate practicile 
acesteia. Dumnezeul practic a venit în primul rând pentru a arăta că El este adevărat. Când 
a venit Isus, El a rostit puţine cuvinte; El a înfăptuit în primul rând miracole, a făcut semne 
și minuni și a vindecat pe bolnavi și a alungat demoni sau, altfel, a făcut profeţii pentru a 
convinge oamenii și pentru a-i face să vadă că El era cu adevărat Dumnezeu și că era un 
Dumnezeu impartial. În cele din urmă, El a întregit lucrarea răstignirii. Dumnezeul de astăzi 
nu înfăptuieşte semne și minuni, nici nu vindecă bolnavii și nici nu alungă demoni. Când a 
venit Isus, lucrarea pe care a făcut-o a reprezentat o parte din Dumnezeu, dar de data 
aceasta, Dumnezeu a venit să facă etapa lucrării datorate, deoarece El nu repetă aceeași 
lucrare; El este Dumnezeul care este mereu nou și niciodată vechi, așa că tot ceea ce vezi 
astăzi sunt cuvintele și lucrarea Dumnezeului practic. 

Dumnezeu întrupat din zilele de pe urmă a venit în primul rând pentru a-Și rosti 
cuvintele, pentru a explica tot ce este necesar vieţii omului, pentru a indica în ce ar trebui 
să intre omul, pentru a arăta omului faptele lui Dumnezeu și a-i arăta înţelepciunea, 
omnipotenţa și minunăţia lui Dumnezeu. Prin multele feluri în care Dumnezeu vorbește, 
omul vede supremaţia lui Dumnezeu, dimensiunea Lui și, mai mult, smerenia și tăinuirea 
Sa. Omul vede că Dumnezeu este suprem, dar că El este smerit și ascuns și poate 
deveni cel mai mic dintre toți. Unele dintre cuvintele Lui sunt rostite direct din perspectiva 
Duhului Sfânt, unele direct din perspectiva omului și altele din perspectiva unei a treia 
persoane. În aceasta se poate vedea că modalitatea lucrării lui Dumnezeu variază foarte 
mult și că prin cuvinte permite El omului să o vadă. Lucrarea lui Dumnezeu în zilele de 
pe urmă este atât normală, cât și reală și, astfel, grupul de oameni din zilele de pe urmă 
este supus celei mai mari dintre încercări. Datorită normalităţii și realităţii lui Dumnezeu, 
toți oamenii au intrat în mijlocul acestor încercări; faptul că omul a coborât în încercările 
lui Dumnezeu este datorită normalității și realităţii Lui. În epoca lui Isus, nu au existat 
noţiuni sau încercări. Deoarece majoritatea lucrărilor făcute de Isus erau în acord cu 
noțiunile omului, oamenii L-au urmat și nu au avut noțiuni despre El. Încercările de astăzi 
sunt cele mai mari cu care s-a confruntat vreodată omul și când se spune că acești 
oameni au ieșit din marele necaz, acesta este necazul la care se face referire. Astăzi, 
Dumnezeu vorbește pentru a da naștere la credință, dragoste, acceptare a suferinţei și 
ascultare în acești oameni. Cuvintele rostite de Dumnezeu întrupat al zilelor de pe urmă 
sunt rostite în conformitate cu natura și esența omului, în funcţie de comportamentul 
omului și de ceea în ce omul ar trebui să intre astăzi. Cuvintele Sale sunt atât reale, cât 
și normale: El nu vorbește despre ziua de mâine, nici nu se uită înapoi la cea de ieri; El 
vorbește numai despre în ce ar trebui intrat, pus în practică și înțeles astăzi. Dacă, în 
prezent, ar fi să apară o persoană capabilă să arate semne și să facă minuni, să alunge 
demoni, să vindece bolnavii și să săvârșească multe miracole, iar dacă această 
persoană pretinde că este Isus care a venit atunci ar fi vorba despre un fals, produs de 
duhurile rele, care Îl imită pe Isus. Reţine! Dumnezeu nu repetă aceeași lucrare. Etapa 
lucrării lui Isus a fost deja finalizată, iar Dumnezeu nu va relua niciodată acea etapă a 
lucrării. Lucrarea lui Dumnezeu este ireconciliabilă cu noţiunile omului; de exemplu, 
Vechiul Testament a prezis venirea unui Mesia, iar rezultatul acestei profeţii a fost 
venirea lui Isus. Deoarece acest lucru s-a întâmplat deja, ar fi greșit pentru un alt Mesia 
să vină din nou. Isus a venit deja o dată și ar fi greșit dacă Isus ar urma să vină din nou 
de data aceasta. Există un singur nume pentru fiecare epocă, şi fiecare nume conţine o 
caracterizare a acelei epoci. În noţiunile omului, Dumnezeu trebuie să arate mereu 
semne şi să facă minuni, trebuie să vindece bolnavii și să alunge mereu demoni, trebuie 
să fie mereu ca Isus. Însă, de data aceasta, Dumnezeu nu e deloc așa. Dacă, în timpul 
zilelor de pe urmă, Dumnezeu ar arăta semne, ar face minuni, ar alunga demoni și ar 
vindeca bolnavii — dacă ar face exact așa cum a făcut Isus — atunci Dumnezeu ar repeta 
aceeași lucrare, iar lucrarea lui Isus nu ar avea semnificaţie sau valoare. Astfel, 

Dumnezeu realizează o singură etapă a lucrării în fiecare epocă. Odată ce fiecare etapă 
a lucrării Sale a fost finalizată, este imitată la scurt timp de duhurile rele, iar după ce 
Satana începe să calce pe urmele Lui, Dumnezeu trece la o metodă diferită. Odată ce 
El a încheiat o etapă a lucrării Sale, aceasta este imitată de duhurile rele. Asta trebuie 
să vă fie clar. De ce este astăzi lucrarea lui Dumnezeu diferită de lucrarea lui Isus? De 
ce astăzi Dumnezeu nu arată semne și minuni, nu alungă demoni și nu vindecă bolnavii? 
Dacă lucrarea lui Isus ar fi aceeași cu lucrarea înfăptuită în timpul Epocii Legii, ar fi putut 
El să-L reprezinte pe Dumnezeul Epocii Harului? Ar fi putut El să fi terminat lucrarea 
răstignirii? Dacă, așa cum era în Epoca Legii, Isus ar fi intrat în templu și ar fi ţinut 
Sabatul, atunci El nu ar fi fost persecutat de nimeni și ar fi fost îmbrățișat de toți. Dacă 
ar fi fost așa, ar fi putut El să fie răstignit? Ar fi putut El să finalizeze lucrarea de 
răscumpărare? Care ar fi sensul dacă Dumnezeul întrupat al zilelor de pe urmă ar arăta 
semne și minuni, așa cum a făcut Isus? Numai dacă Dumnezeu înfăptuieşte o altă parte 
a lucrării Sale în zilele de pe urmă, una care reprezintă o parte a planului Său de 
gestionare (planului de mântuire), omul poate dobândi o cunoaștere mai profundă de 
Dumnezeu și numai atunci poate fi finalizat planul Său de gestionare. 

În timpul zilelor de pe urmă, Dumnezeu a venit în principal pentru a-Și rosti cuvintele. 
El vorbește din perspectiva Duhului, din perspectiva omului și din perspectiva celei de-a 
treia persoane; El vorbește în moduri diferite, folosind o singură cale pentru o perioadă 
de timp și folosește vorbirea pentru a schimba noţiunile omului și a înlătura imaginea 
Dumnezeului nedeslușit din inima omului. Aceasta este lucrarea principală săvârșită de 
Dumnezeu. Deoarece omul crede că Dumnezeu a venit să-i vindece pe bolnavi, să 
alunge demoni, să facă minuni și să-i dăruiască binecuvântări materiale omului, 
Dumnezeu îndeplinește această etapă a lucrării — lucrarea de mustrare și judecată — 
pentru a elimina astfel de lucruri din noţiunile omului, ca omul să poată cunoaște 
realitatea și normalitatea lui Dumnezeu și astfel încât imaginea lui Isus să poată fi 
îndepărtată din inima lui și înlocuită cu o nouă imagine a lui Dumnezeu. De îndată ce 
imaginea Lui în om se învechește, atunci aceasta devine un idol. Când Isus a venit și a 
îndeplinit acea etapă a lucrării, El nu L-a reprezentat în întregime pe Dumnezeu. El a 
făcut niște semne și minuni, a rostit câteva cuvinte și, în cele din urmă, a fost crucificat. 
A reprezentat o parte a lui Dumnezeu. El nu putea să reprezinte tot ceea ce este al lui 
Dumnezeu, ci L-a reprezentat făcând o parte din lucrarea Sa. Aceasta pentru că 
Dumnezeu este atât de mare și de minunat și de nepătruns, și deoarece Dumnezeu 
săvârșește numai o parte a lucrării Sale în fiecare epocă. Lucrarea făcută de Dumnezeu 
în această epocă este în principal furnizarea cuvintelor pentru viața omului, expunerea 
naturii omului, esenței și firii lui corupte, și eliminarea concepțiilor religioase, a gândirii 
feudale și a gândirii depășite; cunoașterea și cultura omului. Trebuie să fie spălate prin 
darea în vileag de către cuvintele lui Dumnezeu. În zilele de pe urmă, pentru a-l desăvârși 
pe om, Dumnezeu folosește cuvinte, și nu semne și minuni. El Își folosește cuvintele 
pentru a-l expune pe om, a-l judeca, a-l mustra și a-l desăvârși astfel încât, în cuvintele 

lui Dumnezeu, omul să ajungă să-l vadă înţelepciunea și frumuseţea și să înțeleagă firea 
lui Dumnezeu; astfel încât, prin cuvintele Lui, omul să Îi vadă faptele. În Epoca Legii, 
lahve l-a condus pe Moise din Egipt cu cuvintele Lui și a rostit câteva cuvinte israeliților; 
în acel moment, o parte din faptele lui Dumnezeu au fost lămurite, dar deoarece calibrul 
omului era limitat și nimic nu-i putea face completă cunoașterea, Dumnezeu a continuat 
să vorbească și să lucreze. În Epoca Harului, omul a văzut încă o dată o parte din faptele 
lui Dumnezeu. Isus a fost în stare să arate semne și minuni, să-i vindece pe bolnavi, să 
alunge demonii și să fie răstignit, la trei zile după ce El a înviat și a apărut în trup înaintea 
omului. Despre Dumnezeu, omul nu știa mai mult decât atât. Omul știe doar ce îi este 
arătat de Dumnezeu și, dacă El nu i-ar arăta nimic mai mult omului, atunci aceasta ar fi 
măsura în care omul L-ar delimita pe Dumnezeu. De aceea, Dumnezeu continuă să 
lucreze, astfel încât cunoașterea omului în privinţa Lui să poată deveni mai profundă și 
ca el să poată ajunge treptat să-l cunoască esenţa. În zilele de pe urmă, Dumnezeu Își 
folosește cuvintele pentru a-l desăvârși pe om. Firea ta coruptă este dezvăluită de 
cuvintele lui Dumnezeu și noţiunile tale religioase sunt înlocuite de realitatea Lui. 
Dumnezeu Cel întrupat din zilele de pe urmă a venit în primul rând pentru a îndeplini 
cuvintele „Cuvântul devine trup, Cuvântul vine în trup și Cuvântul Se arată în trup” și, 
dacă nu cunoşti în profunzime acest lucru, atunci nu vei putea rămâne neclintit. În zilele 
de pe urmă, Dumnezeu intenţionează în primul rând să înfăptuiască o etapă a lucrării în 
care Cuvântul apare în trup și aceasta este o parte a planului Său de gestionare. Astfel, 
cunoștințele voastre trebuie să fie clare; indiferent de modul în care lucrează Dumnezeu, 
El nu permite omului să-L delimiteze. Dacă Dumnezeu nu ar face această lucrare în zilele 
de pe urmă, atunci cunoașterea omului despre El nu ar putea merge mai departe. Ai ști 
doar că Dumnezeu poate să fie răstignit și să distrugă Sodoma și că Isus poate să fie 
ridicat din morţi și să i Se arate lui Petru... Dar nu ai spune niciodată despre cuvintele lui 
Dumnezeu că pot realiza totul și că pot cuceri omul. Doar trăind cuvintele lui Dumnezeu 
poţi vorbi despre o astfel de cunoaștere și, cu cât mai mult experimentezi din lucrarea 
Lui, cu atât mai profundă va deveni cunoașterea ta despre El. Numai atunci vei înceta 
să-L delimitezi pe Dumnezeu în propriile tale noţiuni. Omul ajunge să-L cunoască pe 
Dumnezeu experimentându-l lucrarea; nu există nicio altă cale corectă de a-L cunoaște 
pe Dumnezeu. Astăzi, există mulţi oameni care nu fac altceva decât să aștepte să vadă 
semne și minuni și vremea marilor dezastre. Crezi în Dumnezeu sau crezi în marile 
dezastre? Când marele dezastre vor sosi, va fi prea târziu și dacă Dumnezeu nu trimite 
marile dezastre, atunci El nu este Dumnezeu? Crezi în semne și minuni sau crezi în 
Dumnezeu Însuși? Isus nu a arătat semne și minuni când a fost luat în derâdere de alţii, 
dar nu era El Dumnezeu? Crezi în semne și minuni sau crezi în esenţa lui Dumnezeu? 
Opiniile omului despre credinţa în Dumnezeu sunt greșite! lahve a rostit multe cuvinte în 
Epoca Legii, dar chiar și astăzi unele dintre ele trebuie încă să fie îndeplinite. Poţi spune 
că lahve nu a fost Dumnezeu? 

Astăzi, tuturor ar trebui să vă fie clar că, în zilele de pe urmă, „Cuvântul devine trup” 

este faptul realizat de Dumnezeu, în principal. Prin lucrarea Sa reală pe pământ, îl face 
pe om să-L cunoască, să interacţioneze cu El și să-l vadă faptele actuale. Îl face pe om 
să vadă clar că El este capabil să arate semne și minuni și că există și momente în care 
El nu este în stare să facă acest lucru și că asta depinde de epocă. Din aceasta, poți 
vedea că Dumnezeu nu este incapabil să arate semne și minuni, ci că Își schimbă modul 
de lucru conform lucrării pe care trebuie să o facă și în funcţie de epocă. În stadiul actual 
al lucrării, El nu arată semne și minuni; în epoca lui Isus, El a arătat câteva semne și 
minuni pentru că lucrarea Lui din acea epocă era diferită. Dumnezeu nu face acea 
lucrare astăzi și unii oameni cred că El este incapabil să arate semne și minuni sau, 
altfel, cred că dacă El nu arată semne și minuni, atunci El nu este Dumnezeu. Nu este 
o concluzie greșită? Dumnezeu este capabil să arate semne și minuni, dar El lucrează 
într-o epocă diferită și, astfel, nu face o asemenea lucrare. Deoarece aceasta este o 
epocă diferită și pentru că aceasta este o etapă diferită a lucrării lui Dumnezeu, faptele 
clarificate de El sunt de asemenea diferite. Credinţa omului în Dumnezeu nu este 
credinţa în semne și minuni, nici credinţa în miracole, ci credinţa în lucrarea Sa reală din 
noua epocă. Omul ajunge să-L cunoască pe Dumnezeu prin modul în care lucrează El 
și această cunoaștere naște în om credinţa în Dumnezeu, și anume credinţa în lucrarea 
și faptele Sale. În această etapă a lucrării, Dumnezeu vorbeşte în principal. Nu aștepta 
să vezi semne și minuni; nu le vei vedea! Pentru că nu te-ai născut în Epoca Harului. 
Dacă te-ai fi născut atunci, ai fi putut vedea semne și minuni, dar te-ai născut în zilele 
de pe urmă și, astfel, poţi vedea numai realitatea și normalitatea lui Dumnezeu. Nu te 
aștepta să-L vezi pe Isus Cel supranatural în zilele de pe urmă. Îl poţi vedea numai pe 
Dumnezeul practic întrupat, care nu este diferit de orice ființă umană. În fiecare epocă, 
Dumnezeu clarifică diferite fapte. În fiecare epocă, El clarifică o parte din faptele lui 
Dumnezeu, iar lucrarea fiecărei epoci reprezintă o parte a firii lui Dumnezeu și o parte 
din faptele Lui. Faptele pe care El le lămureșşte variază în funcţie de epoca în care 
lucrează, dar toate îi oferă omului o cunoaștere a lui Dumnezeu, care este mai profundă, 
o credință în Dumnezeu, care este mai realistă și mai adevărată. Omul crede în 
Dumnezeu datorită tuturor faptelor Sale, pentru că Dumnezeu este atât de minunat, atât 
de mare, pentru că El este atotputernic și de nepătruns. Dacă tu crezi în Dumnezeu 
pentru că El este capabil să facă semne și minuni și poate să-i vindece pe bolnavi și să 
alunge demonii, atunci părerea ta este greșită și unii oameni îţi vor spune: „Nu sunt și 
duhurile rele capabile să facă astfel de lucruri?” Nu înseamnă asta a confunda imaginea 
lui Dumnezeu cu imaginea Satanei? Astăzi, credința omului în Dumnezeu se datorează 
multelor Sale fapte și marii cantităţi de lucrare pe care o face, precum și multelor feluri 
în care El vorbește. Dumnezeu Își folosește cuvântările pentru a cuceri omul și a-l 
desăvârși. Omul crede în Dumnezeu datorită multelor fapte ale Sale, nu pentru că El 
este capabil să arate semne și minuni; omul ajunge doar să-L cunoască pe Dumnezeu 
numai pentru că-l vede faptele. Doar prin cunoașterea faptelor reale ale lui Dumnezeu, 
a felului în care El lucrează, a metodelor înțelepte pe care le folosește, a modului cum 

vorbește El și îl desăvârșește pe om — numai prin cunoașterea acestor aspecte — poţi 
înțelege realitatea lui Dumnezeu și firea Lui, știind ceea ce Îi place, ceea ce detestă și 
cum lucrează El asupra omului. Înţelegând ceea ce-l place și ceea ce nu-l place lui 
Dumnezeu, poţi să faci diferenţa între ceea ce este pozitiv și negativ și, prin cunoașterea 
lui Dumnezeu, progresezi în viața ta. Pe scurt, trebuie să dobândești o cunoaștere a 
lucrării lui Dumnezeu și să-ţi clarifici opiniile despre credinţa în Dumnezeu. 


Este lucrarea lui Dumnezeu la fel de simplă cum și-o 
imaginează oamenii? 


Ca și credincioși în Dumnezeu, fiecare dintre voi ar trebui să aprecieze cum a 
dobândit într-adevăr maxima înălţare și mântuire primind lucrarea lui Dumnezeu în zilele 
de pe urmă și lucrarea planului Său pe care El îl face în tine astăzi. Dumnezeu a făcut 
din acest grup de oameni singurul punct de focalizare al lucrării Lui în întregul univers. 
El Și-a sacrificat tot sângele inimii pentru voi; El a revendicat și v-a dat vouă toată 
lucrarea Duhului din întregul univers. lată de ce voi sunteţi cei norocoși. Mai mult, El Ẹi- 
a transferat slava de la Israel, poporul Lui ales, către voi, și va face ca scopul planului 
Lui să se manifeste pe deplin prin acest grup. De aceea, voi sunteţi cei care veţi primi 
moștenirea lui Dumnezeu și, chiar mai mult, sunteți moștenitorii slavei lui Dumnezeu. 
Poate că vă amintiţi cu toţii aceste cuvinte: „Căci necazul nostru ușor de purtat și 
temporar, lucrează în noi o greutate veșnică de slavă, dincolo de orice imaginaţie”. Cu 
toții ați auzit aceste cuvinte înainte, totuși niciunul dintre voi nu a înțeles adevărata lor 
însemnătate. Astăzi, sunteţi profund conștienți de însemnătatea lor reală. Aceste cuvinte 
vor fi împlinite de Dumnezeu în timpul zilelor de pe urmă și vor fi împlinite în cei care au 
fost persecutați cu cruzime de marele balaur roșu în ţinutul unde stă încolăcit. Marele 
balaur roșu Îl persecută pe Dumnezeu și este vrăjmașul lui Dumnezeu și deci, în acest 
ținut, cei care cred în Dumnezeu sunt astfel supuși umilinței și asupririi, și ca urmare, 
aceste cuvinte sunt împlinite în voi, acest grup de oameni. Deoarece a demarat într-un 
ținut care se împotrivește lui Dumnezeu, toată lucrarea lui Dumnezeu întâmpină piedici 
formidabile, iar îndeplinirea multora dintre cuvintele Lui ia mult timp; așadar, oamenii 
sunt rafinaţi ca rezultat al cuvintelor lui Dumnezeu, ceea ce este și o parte a suferinţei. 
Este enorm de dificil pentru Dumnezeu să Își îndeplinească lucrarea în țara marelui 
balaur roșu — dar tocmai prin această dificultate Dumnezeu face o etapă a lucrării Sale, 
făcând ca înţelepciunea și faptele Lui minunate să se manifeste și folosind această 
oportunitate pentru a face complet acest grup de oameni. Tocmai prin suferința 
oamenilor, prin calibrul lor și prin toate firile satanice ale oamenilor din acest ţinut murdar, 
Dumnezeu Își face lucrarea de purificare și cucerire, astfel încât, din asta, El să poată 
obține slavă și să îi poată câștiga pe cei care vor fi martori pentru faptele Lui. Aceasta 
este întreaga însemnătate a tuturor sacrificiilor pe care le-a făcut Dumnezeu pentru 

grupul acesta de oameni. Adică, tocmai prin cei care | se împotrivesc face Dumnezeu 
lucrarea de cucerire și doar astfel poate fi manifestată măreaţa putere a lui Dumnezeu. 
Cu alte cuvinte, numai cei din ţinutul necurat sunt vrednici să moștenească slava lui 
Dumnezeu și numai acest lucru poate evidenția puterea măreaţă a lui Dumnezeu. lată 
de ce tocmai din ţinutul necurat și de la cei ce trăiesc în ţinutul necurat este câștigată 
slava lui Dumnezeu. Aceasta este voia lui Dumnezeu. Etapa lucrării lui Isus a fost 
aceeași: El putea să câștige slava numai în mijlocul fariseilor care ÎI persecutau; dacă n- 
ar fi existat persecuția fariseilor și trădarea lui luda, Isus n-ar fi fost batjocorit și defăimat, 
cu atât mai puţin răstignit și astfel, nu ar fi putut câștiga slava. Locul unde lucrează 
Dumnezeu în fiecare epocă și unde lucrează El în trup este locul unde El câștigă slavă 
și unde îi câștigă pe cei pe care intenţionează să îi câștige. Acesta este planul lucrării 
lui Dumnezeu și aceasta este gestionarea Lui. 

În planul lui Dumnezeu de câteva mii de ani, două părţi ale lucrării sunt făcute în 
trup: mai întâi este lucrarea răstignirii, pentru care El câștigă slavă; cealaltă este lucrarea 
de cucerire și desăvârșire din zilele de pe urmă, pentru care El câștigă slavă. Aceasta 
este gestionarea lui Dumnezeu. Deci nu priviţi lucrarea lui Dumnezeu sau însărcinarea 
dată vouă de Dumnezeu ca pe o chestiune simplă. Sunteţi cu toţii moștenitori ai unei 
greutăţi a slavei lui Dumnezeu mult mai mari și veșnice și acest lucru a fost hotărât în 
mod special de Dumnezeu. Din cele două părți ale slavei Lui, una este manifestată în 
voi; totalitatea unei părți a slavei lui Dumnezeu a fost revărsată asupra voastră, ca să 
poată să vă fie moștenire. Aceasta este înălțarea voastră din partea lui Dumnezeu și 
este și planul hotărât de El de multă vreme. Ținând cont de măreţia lucrării făcute de 
Dumnezeu în ţinutul unde locuiește marele balaur roșu, dacă această lucrare ar fi fost 
mutată în altă parte, de mult ar fi adus multă roadă și ar fi fost acceptată de om cu 
promptitudine. Mai mult, această lucrare ar fi mult prea ușor de acceptat de către clericii 
din occident care cred în Dumnezeu, pentru că etapa lucrării lui Isus servește ca 
precedent. De aceea, Dumnezeu nu poate îndeplini această etapă a lucrării de câștigare 
a slavei în altă parte; când lucrarea este susținută de către oameni și recunoscută de 
națiuni, slava lui Dumnezeu nu poate prelua stăpânirea. Exact aceasta este semnificația 
extraordinară pe care această etapă a lucrării o deţine în acest ținut. Nu există printre 
voi nicio persoană care să fie protejată de lege — în schimb, sunteţi sancţionaţi de lege. 
Și mai problematic este faptul că oamenii nu vă înțeleg: fie că e vorba de rudele voastre, 
de părinţi, de prieteni sau colegi, niciunul nu vă înțelege. Când sunteţi abandonați de 
Dumnezeu, vă e imposibil să continuaţi să trăiţi pe pământ, dar chiar și așa, oamenii nu 
pot suporta să fie departe de Dumnezeu, ceea ce este semnificaţia cuceririi oamenilor 
și este slava lui Dumnezeu. Ce ați moștenit voi în această zi depășește tot ce au avut 
apostolii și profeţii și este mai mare chiar decât ce a avut Moise și Petru. Binecuvântările 
nu pot fi obținute într-o zi sau în două; ele trebuie câștigate prin mare sacrificiu. Cu alte 
cuvinte, trebuie să aveţi o dragoste care a îndurat rafinarea, trebuie să aveţi o mare 
credinţă și trebuie să aveți multe adevăruri pe care Dumnezeu vă cere să le obţineţi; mai 

mult, trebuie să vă îndreptaţi spre justiţie și să nu fiți niciodată intimidaţi sau evazivi și 
trebuie să aveţi o dragoste pentru Dumnezeu constantă până la moarte. Trebuie să fiți 
hotărâți, trebuie să aibă loc schimbări în firea vieţii voastre; corupţia voastră trebuie 
vindecată și trebuie să acceptaţi toate orchestrările lui Dumnezeu, fără cârtire și chiar să 
fiţi ascultători până la moarte. Aceasta este ceea ce ar trebui să obţineţi, acesta este 
scopul final al lucrării lui Dumnezeu și este lucrul pe care îl cere Dumnezeu de la acest 
grup de oameni. Din moment ce vă dă, la fel El sigur vă va cere în schimb, și va avea 
cereri potrivite de la voi. Așadar, există un motiv în toată lucrarea pe care o face 
Dumnezeu, ceea ce arată de ce, în repetate rânduri, Dumnezeu face o lucrare ce 
stabilește standarde înalte și cerinţe stricte. Din acest motiv ar trebui să fiți plini de 
credință în Dumnezeu. Pe scurt, toată lucrarea lui Dumnezeu este făcută pentru binele 
vostru, pentru ca voi să puteți deveni vrednici să primiţi moștenirea Lui. Asta nu atât 
pentru slava proprie a lui Dumnezeu, cât pentru mântuirea voastră și pentru a desăvârși 
acest grup de oameni care au fost loviți atât de profund în ţinutul necurat. Ar trebui să 
înțelegeţi voia lui Dumnezeu. Astfel că îi încurajez pe mulţi oameni neștiutori care sunt 
fără înțelegere și rațiune: nu Îl puneţi pe Dumnezeu la încercare și nu vă mai împotriviţi. 
Dumnezeu a îndurat deja suferinţa pe care niciun om n-a îndurat-o vreodată, iar cu multă 
vreme în urmă, a îndurat și mai multă umilinţă în locul omului. La ce altceva nu poti 
renunța? Ce ar putea fi mai important decât voia lui Dumnezeu? Ce ar putea fi mai înalt 
de dragostea lui Dumnezeu? Este deja destul de greu ca Dumnezeu să Își împlinească 
lucrarea în acest ţinut necurat; dacă, pe deasupra, omul face fărădelegi cu bună-știinţă 
și în mod voit, lucrarea lui Dumnezeu va trebui să dureze mai mult. Pe scurt, asta nu e 
în interesul nimănui, nu e spre beneficiul nimănui. Dumnezeu nu este limitat de timp; 
lucrarea Lui și slava Lui sunt pe primul loc. De aceea, El va plăti orice preţ pentru 
lucrarea Lui, oricât de mult durează. Aceasta este firea lui Dumnezeu: El nu Se va odihni 
până când lucrarea Lui nu este făcută. Lucrarea Lui se va sfârși doar când El câștigă 
cea de-a doua parte a slavei Lui. Dacă, în tot universul, Dumnezeu nu finalizează a doua 
parte a lucrării de a câștiga slava, ziua Sa nu va veni niciodată, mâna Lui nu-i va părăsi 
niciodată pe aleșii Săi, slava Lui nu se va pogori niciodată peste Israel, iar planul Lui nu 
se va împlini niciodată. Ar trebui să fiţi capabili să vedeţi voia lui Dumnezeu și ar trebui 
să vedeți că lucrarea lui Dumnezeu nu este la fel de simplă precum crearea cerului şi a 
pământului și a tuturor lucrurilor. Asta deoarece lucrarea de azi este transformarea celor 
care au fost corupți, care sunt extrem de amorțiţi, este de a-i purifica pe cei care au fost 
creaţi, însă procesaţi de Satana. Nu este de a-i crea pe Adam sau pe Eva, cu atât mai 
puţin a crea lumina sau a crea fiecare plantă și animal. Dumnezeu face pure lucrurile 
care au fost corupte de Satana și apoi le câștigă din nou; ele devin lucruri ce Îi aparţin 
Lui și devin slava Lui. Acest lucru nu e cum își închipuie omul, nu e la fel de simplu 
precum crearea cerului și a pământului și a tuturor celor din ele sau precum lucrarea de 
blestemare a Satanei în groapa fără fund; mai degrabă, este lucrarea de a transforma 
omul, preschimbând lucrurile care sunt negative și nu Îi aparţin Lui, în lucruri care sunt 

pozitive și care Îi aparţin. Aceasta este adevărul din spatele acestei etape a lucrării lui 
Dumnezeu. Trebuie să înțelegeţi asta și să evitaţi să simplificaţi excesiv chestiunile. 
Lucrarea lui Dumnezeu este diferită de orice lucrare obișnuită. Minunăţia și 
înțelepciunea sa nu pot fi concepute de mintea omului. Dumnezeu nu creează toate 
lucrurile în timpul acestei etape a lucrării, dar nici nu le distruge. În schimb, El transformă 
toate lucrurile pe care le-a creat și purifică toate lucrurile care au fost pângărite de 
Satana. Și astfel, Dumnezeu porneşte un mare proiect, care este întreaga semnificaţie 
a lucrării lui Dumnezeu. Vezi în aceste cuvinte că lucrarea lui Dumnezeu e cu adevărat 
atât de simplă? 


Ar trebui să trăiești pentru adevăr 
întrucât crezi în Dumnezeu 


Problema obișnuită cu care se confruntă toți oamenii este aceea că înțeleg adevărul, 
dar nu reușesc să îl pună în practică. Acest lucru se întâmplă pentru că, pe de o parte, 
ei nu sunt dispuși să plătească preţul și, pe de altă parte, pentru că discernământul lor 
este prea neadecvat; ei nu pot să vadă nenumăratele dificultăţi din viaţa de zi cu zi, așa 
cum sunt acestea, și nu știu cum să practice în mod corespunzător. Fiindcă experienţele 
oamenilor sunt prea superficiale, calibrul lor este prea slab și măsura în care înțeleg 
adevărul este limitată, ei nu au cum să rezolve dificultăţile pe care le întâlnesc în viața 
de zi cu zi. Ei cred în Dumnezeu doar cu vorba și sunt incapabili să-L aducă pe 
Dumnezeu în viaţa lor de zi cu zi. Cu alte cuvinte, Dumnezeu este Dumnezeu, viața este 
viață, și e ca și cum oamenii nu ar avea nicio relaţie cu Dumnezeu în viața lor. Asta 
gândesc toţi. Crezând astfel în Dumnezeu, în realitate, oamenii nu vor fi câștigați și 
desăvârșiți de El. De fapt, nu e vorba că al lui Dumnezeu cuvânt nu a fost făcut cunoscut, 
ci, mai degrabă, că abilitatea oamenilor de a primi cuvântul Lui este pur și simplu prea 
neadecvată. S-ar putea spune că aproape nimeni nu acţionează conform intențţiilor 
iniţiale ale lui Dumnezeu; mai degrabă, credinţa lor în Dumnezeu este pe măsura 
propriilor intenţii, a noţiunilor religioase pe care le-au respectat în trecut și a modului 
propriu de a face lucrurile. Puţini sunt aceia care se transformă în urma acceptării 
cuvântului lui Dumnezeu și care încep să acţioneze potrivit voii Lui. Mai degrabă, 
oamenii persistă în credinţele lor greșite. Când oamenii încep să creadă în Dumnezeu, 
fac acest lucru din perspectiva regulilor convenţionale ale religiei, și trăiesc și 
interacționează cu ceilalţi întru totul conform propriilor filosofii de viaţă. S-ar putea spune 
că așa stau lucrurile cu nouă din zece oameni. Foarte puţini sunt aceia care fac un alt 
plan și întorc o pagină nouă după ce încep să creadă în Dumnezeu. Omenirea nu a 
reușit să considere drept adevăr cuvântul lui Dumnezeu sau, luându-l ca adevăr, să-l 
pună în practică. 

Să luăm, de exemplu, credinţa în Isus. Fie că o persoană abia a început să creadă, 

fie crede de foarte mult timp, fiecare și-a folosit talentele pe care le avea și și-a 
demonstrat abilităţile de care dispunea. Oamenii au adăugat, pur și simplu, în vieţile lor 
obișnuite, aceste trei cuvinte, „credinţa în Dumnezeu”, dar nu au făcut nicio schimbare 
în firea lor, iar credinţa lor în Dumnezeu nu a crescut câtuși de puţin. Căutarea lor nu a 
fost nici caldă, nici rece. Nu au spus că vor renunţa la credinţa lor, dar nici nu au dedicat 
totul lui Dumnezeu. Nu L-au iubit niciodată cu adevărat pe Dumnezeu și nici nu | s-a 
supus Lui. Credinţa lor în Dumnezeu a fost un amestec de sinceritate și falsitate, au 
abordat-o cu un ochi deschis și unul închis, și nu au fost serioși în practicarea credinţei 
lor. Ei au continuat într-o astfel de stare de confuzie și, în cele din urmă, au avut parte 
de o moarte confuză. Ce scop au toate acestea? În zilele noastre, pentru a crede în 
Dumnezeul practic, trebuie să pornești pe drumul cel bun. Dacă tu crezi în Dumnezeu, 
nu ar trebui doar să cauţi binecuvântări, ci să să-L iubeşti pe Dumnezeu și să-L cunoști. 
Prin luminarea Lui și prin propria-ţi căutare, poţi mânca și bea cuvântul Lui, poţi să ajungi 
la o înțelegere adevărată a Lui și să ai o dragoste adevărată de Dumnezeu care 
izvorăşte din adâncul inimii tale. Cu alte cuvinte, când dragostea ta pentru Dumnezeu 
este atât de autentică și nimeni nu o poate distruge sau sta în calea iubirii tale pentru EI, 
te afli pe calea cea bună a credinţei tale în Dumnezeu. Aceasta dovedește că aparții lui 
Dumnezeu, căci inima ta este în posesia lui Dumnezeu și nimic altceva nu te mai poate 
lua în stăpânire. Datorită experienţei tale, a prețului pe care l-ai plătit și a lucrării lui 
Dumnezeu, poți dezvolta o dragoste neașteptată pentru El — și, când o vei face, te vei 
elibera de influența Satanei și vei ajunge să trăieşti în lumina cuvântului lui Dumnezeu. 
Numai după ce te-ai eliberat de influenţa întunericului poţi spune că L-ai dobândit pe 
Dumnezeu. Aceasta este ţinta pe care trebuie să încerci să o cauţi în credinţa ta în 
Dumnezeu. Acesta este datoria fiecăruia dintre voi. Niciunul dintre voi nu ar trebui să se 
mulțumească cu starea actuală a lucrurilor. Nu puteți fi nehotărâţi cu privire la lucrarea 
lui Dumnezeu și nici să o priviţi cu ușurință. Ar trebui să vă gândiţi la Dumnezeu din toate 
privinţele, neîncetat, și să le faceţi toate de dragul Lui. Și ori de câte ori vorbiţi sau 
actionati, ar trebui să aveţi în vedere, în primul rând, interesele casei lui Dumnezeu. 
Numai astfel puteţi fi pe placul inimii lui Dumnezeu. 

În credința lor în Dumnezeu, cea mai mare greșeală a oamenilor este că ei cred doar 
verbal, iar Dumnezeu este cu totul absent din viaţa lor de zi cu zi. Într-adevăr, toţi oamenii 
cred în existenţa lui Dumnezeu, dar, cu toate acestea, Dumnezeu nu face parte din viața 
lor de zi cu zi. Gurile oamenilor rostesc multe rugăciuni către Dumnezeu, dar Dumnezeu 
are puţin loc în inima lor, așa că El îi încearcă neîncetat. Fiindcă oamenii sunt impuri, 
Dumnezeu nu are de ales decât să-i încerce, astfel încât ei să se rușineze și să ajungă 
să se cunoască în toiul acestor încercări. Altfel, omenirea s-ar transforma în urmașii 
arhanghelului și ar deveni din ce în ce mai corupți. Pe parcursul credinţei sale în 
Dumnezeu, fiecare persoană se leapădă de multe dintre intențiile și obiectivele personale 
sub curățirea neîncetată a lui Dumnezeu. Altfel, Dumnezeu nu S-ar putea folosi de nimeni 
și nu ar avea cum să facă în oameni lucrarea pe care s-ar cuveni să o facă. Mai întâi, 

Dumnezeu îi curăță pe oameni și, prin acest proces, ei pot ajunge la cunoașterea de sine, 
iar Dumnezeu îi poate schimba. Numai atunci le oferă Dumnezeu viața Sa, și numai în 
acest fel poate inima lor să se întoarcă pe deplin către Dumnezeu. Așadar, spun că a 
crede în Dumnezeu nu este atât de simplu pe cât zic oamenii. Din perspectiva lui 
Dumnezeu, dacă ai doar cunoaștere, dar nu ai cuvântul Lui drept viaţă și dacă te limitezi 
numai la propriile cunoștințe, dar nu poţi să practici adevărul sau să trăieşti cuvântul lui 
Dumnezeu, atunci aceasta este încă o dovadă că nu ai o inimă care-l iubește pe 
Dumnezeu și arată că inima ta nu aparţine lui Dumnezeu. Omul poate să ajungă să-L 
cunoască pe Dumnezeu crezând în El: acesta este scopul final și scopul căutării omului. 
Trebuie să depui efort pentru a trăi cuvintele lui Dumnezeu, astfel încât să poată da roade 
în practica ta. Dacă ai numai cunoștințe doctrinare, atunci credinţa ta în Dumnezeu nu va 
da roade. Numai dacă apoi practici și trăiești cuvântul Lui, credinţa ta poate fi considerată 
desăvârșită și după voia lui Dumnezeu. Pe acest drum, mulți oameni pot vorbi despre 
multe cunoștințe, dar în ceasul morții lor, ochii li se vor umple de lacrimi și se vor uri 
pentru că și-au irosit o viaţă și au trăit degeaba până la o vârstă înaintată. Ei înțeleg doar 
doctrinele, dar nu pot să pună adevărul în practică sau să fie martori pentru Dumnezeu; 
în schimb, aleargă pur și simplu de colo-colo, ocupați ca o albină, și doar în ceasul morții 
văd ei în cele din urmă că le lipsește mărturia adevărată, că nu ÎI cunosc deloc pe 
Dumnezeu. Și nu este oare prea târziu? De ce să nu profiți de prezent și să urmezi 
adevărul pe care îl iubeşti? De ce să aștepți până mâine? Dacă în timpul vieţii nu suferi 
pentru adevăr sau nu încerci să-l dobândești, se poate spune că-ţi dorești să regreţi acest 
lucru în ceasul morții tale? Dacă așa stau lucrurile, atunci de ce crezi în Dumnezeu? De 
fapt, există multe situaţii în care oamenii, dacă depun cel mai mic efort, pot pune adevărul 
în practică și, prin urmare, Îl pot mulțumi pe Dumnezeu. Numai pentru că inimile 
oamenilor sunt mereu posedate de demoni nu pot ei să acţioneze de dragul lui 
Dumnezeu și se grăbesc tot timpul încoace și încolo de dragul trupului, neavând, în cele 
din urmă, niciun rezultat. Din acest motiv, oamenii sunt mereu afectaţi de necazuri și 
dificultăţi. Nu sunt acestea chinurile Satanei? Nu este aceasta stricăciunea trupului? Nu 
ar trebui să încerci să-L păcăleşti pe Dumnezeu spunând lucruri doar de formă. Mai 
degrabă, trebuie să iei măsuri concrete. Nu te înșela singur — ce rost ar avea acest lucru? 
Ce poţi câștiga trăind de dragul trupului și strofocându-te pentru profit și faimă? 


Cele șapte tunete răsună — 
Prorocind că Evanghelia Impărăţiei 
se va răspândi în tot universul 


Îmi răspândesc lucrarea printre neamuri. Slava Mea luminează în tot universul; toți 
oamenii stea-stea-punct-punct poartă în ei voia Mea și sunt toți mânați de mâna Mea și 
puși pe sarcinile pe care le-am atribuit. Din acest moment, am intrat într-o epocă nouă, 


666 


aducând toţi oamenii într-o altă lume. Când M-am întors în „patria” Mea, am început o 
altă parte a lucrării din planul Meu original, astfel încât omul să ajungă să Mă cunoască 
mai profund. Eu privesc universul în întregimea lui și văd că? este timpul potrivit pentru 
lucrarea Mea, așa că Mă grăbesc de jur-împrejur, făcându-Mi noua lucrare asupra 
omului. La urma urmei, aceasta este o epocă nouă, și am adus o nouă lucrare pentru a 
atrage mai mulţi oameni noi în noua epocă și a arunca mai mulţi dintre cei pe care îi voi 
alunga. În poporul marelui balaur roșu, am realizat o etapă de lucru de nepătruns pentru 
fiinţele umane, făcându-le să se clatine în vânt, după care multe se îndepărtează în 
liniște cu suflarea vântului. Într-adevăr, aceasta este „aria” pe care urmează să o curăţ; 
după aceasta tânjesc și acesta este și planul Meu. Căci mulţi dintre cei răi s-au strecurat 
înăuntru în timp ce lucrez, dar nu mă grăbesc să-i alung. Mai degrabă, îi voi împrăștia la 
timpul potrivit. Numai după aceea voi fi izvorul vieţii, îngăduindu-le celor care Mă iubesc 
cu adevărat să primească de la Mine rodul smochinului și aroma crinului. În ţinutul în 
care locuiește Satana, ţinutul prafului, nu rămâne aur curat, ci doar nisip și, astfel, 
confruntându-mă cu aceste împrejurări, fac această etapă a lucrării. Ar trebui să știi că 
ceea ce câștig Eu este aur curat, rafinat, nu nisip. Cum pot cei răi să rămână în casa 
Mea? Cum le pot permite vulpilor să fie paraziți în paradisul Meu? Folosesc orice metodă 
imaginabilă pentru a îndepărta aceste lucruri. Înainte ca voia Mea să fie dezvăluită, 
nimeni nu e conștient de ce urmează să fac. Profitând de această ocazie, îi îndepărtez 
pe cei răi și sunt forţaţi să plece din prezenţa Mea. Aceasta este ceea ce le fac celor răi, 
dar va mai fi o zi în care ei să-Mi facă servicii. Dorinţa oamenilor pentru binecuvântări 
este mult prea puternică; de aceea Îmi întorc trupul și Îmi arăt neamurilor chipul plin de 
slavă, pentru ca toți oamenii să poată trăi într-o lume a lor și să se judece pe ei înșiși, în 
timp ce Eu spun mai departe cuvintele pe care ar trebui să le spun, aprovizionând 
oamenii cu cele de trebuinţă. Când oamenii își vor veni în fire, Îmi voi fi răspândit de mult 
lucrarea. Atunci Îmi voi exprima voia în fata oamenilor Și voi începe a doua parte a lucrării 
Mele asupra oamenilor, lăsându-i pe toţi oamenii să Mă urmeze îndeaproape pentru a 
se coordona cu lucrarea Mea și lăsându-i pe oameni să facă tot ce le stă în putinţă pentru 
a împlini împreună cu Mine lucrarea pe care trebuie să o fac. 

Nimeni nu are credinţă că Îmi va vedea slava și nu îi forțez, ci mai degrabă Îmi 
îndepărtez slava din mijlocul omenirii și o duc într-o altă lume. Când oamenii se pocăiesc 
din nou, atunci Îmi voi lua slava și o voi arăta unui număr și mai mare de credincioși. 
Acesta este principiul după care lucrez. Căci există o vreme când slava Mea pleacă din 
Canaan și există și o vreme când slava Mea îi părăsește pe cei aleși. Mai mult, există o 
vreme când slava Mea părăsește întregul pământ, făcându-l să se întunece și 
aruncându-l în întuneric. Nici Țara Canaanului nu va vedea lumina soarelui; toți oamenii 
își vor pierde credinţa, dar nimeni nu poate suporta să lase parfumul Ţării Canaanului. 
Numai când voi trece în noul cer și pământ, voi lua cealaltă parte a slavei Mele și o voi 


a Textul original nu include expresia „văd că”. 

dezvălui mai întâi în Țara Canaanului, făcând să strălucească o lumină orbitoare pe 
toată fața pământului, scufundat în întunecimea profundă a nopţii, ca întreg pământul să 
poată veni la lumină; ca oamenii de pe tot pământul să poată veni să ia putere din 
puterea luminii, permițându-i slavei Mele să crească și să se arate din nou fiecărei 
națiuni; și ca toată omenirea să-și poată da seama că am venit cu mult timp în urmă în 
lumea oamenilor și că Mi-am adus de multă vreme slava dinspre Israel către Răsărit; 
pentru că slava Mea străluceşte dinspre Răsărit și a fost adusă din Epoca Harului până 
în ziua de azi. Dar am plecat din Israel și de acolo am ajuns în Răsărit. Numai când 
lumina din Răsărit se va transforma treptat în alb, întunericul de pe pământ va începe 
să se transforme în lumină și numai atunci omul va descoperi că am plecat demult din 
Israel și că Mă ridic din nou în Răsărit. Odată ce M-am pogorât în Israel și mai târziu am 
plecat de acolo, nu Mă mai pot naște din nou în Israel, pentru că lucrarea Mea conduce 
tot universul și, mai mult, fulgerul luminează direct de la Răsărit la Apus. Din acest motiv 
am coborât în Răsărit și am adus Canaanul popoarelor din Răsărit. Voi aduce oameni 
din toate părţile pământului în Țara Canaan, și astfel continui să cuvântez în Țara 
Canaanului pentru a controla întregul univers. În acest moment nu există lumină pe 
întreg pământul, în afară de Canaan, și toți oamenii sunt ameninţaţi de foame și de frig. 
Mi-am dat slava lui Israel și apoi Mi-am luat-o înapoi, aducându-i astfel pe israeliți la 
Răsărit și aducând toată omenirea la Răsărit. l-am adus pe toţi la lumină ca să poată fi 
reuniți cu ea și să se afle în comuniune cu ea și să nu mai trebuiască să o caute. Îi voi 
lăsa pe toți cei care caută să vadă din nou lumina și să vadă slava pe care o aveam în 
Israel; îi voi lăsa să vadă că am venit de mult pe un nor alb în mijlocul omenirii, să vadă 
nenumărați nori albi și fructe în grămezile lor abundente și, mai mult, să vadă pe lahve 
Dumnezeul lui Israel. Îi voi lăsa să se uite la Învățătorul iudeilor, la Mesia cel așteptat și 
la arătarea Mea deplină, care a fost persecutată de împărați de-a lungul veacurilor. Voi 
lucra asupra întregului univers și voi face o mare lucrare, dezvăluind toată slava Mea și 
toate faptele Mele omului în zilele de pe urmă. Îmi voi arăta chipul slăvit în plinătatea Sa 
celor care M-au așteptat mulţi ani, celor care au tânjit să vin pe un nor alb, lui Israel, care 
a tânjit să Mă arăt din nou și întregii omeniri care Mă prigonește, pentru ca toţi să știe 
că Mi-am luat cu mult timp în urmă slava și am adus-o în Răsărit și nu mai este în ludeea. 
Pentru că zilele de pe urmă au venit deja! 

Îmi fac lucrarea de-a lungul universului, iar în Răsărit, trosnetele tunetelor se 
propagă fără sfârșit, zguduind toate naţiunile și confesiunile. Este glasul Meu cel care i- 
a dus pe toți oamenii în prezent. Eu fac ca toţi oamenii să fie cuceriti de glasul Meu, să 
cadă în acest curent și să se supună Mie, căci de mult Mi-am revendicat slava de pe tot 
pământul și am eliberat-o din nou în Răsărit. Cine nu tânjește să-Mi vadă slava? Cine 
nu-Mi așteaptă cu nerăbdare reîntoarcerea? Cine nu este însetat de reapariția Mea? Cui 
nu îi este dor de frumusețea Mea? Cine n-ar veni la lumină? Cine nu ar privi la bogăţia 
din Canaan? Cine nu tânjeşte după întoarcerea Răscumpărătorului? Cine nu-L adoră 
pe El, a cărui putere este măreaţă? Glasul Meu se va răspândi pe tot pământul; voi sta 

cu faţa la aleșii Mei și le voi spune mai multe cuvinte. Ca și tunetele puternice care 
scutură munții și râurile, Eu rostesc cuvintele Mele întregului univers și omenirii. De 
aceea, cuvintele din gura Mea au devenit comoara omului și toți oamenii Îmi preţuiesc 
cuvintele. Fulgerul luminează dinspre Răsărit către Apus. Cuvintele Mele sunt de așa 
natură încât omul ezită să renunţe la ele, însă, în același timp, le găsește de nepătruns, 
dar se bucură și mai mult de ele. Toţi oamenii sunt mulțumiți și bucuroși, sărbătorindu- 
Mi venirea, de parcă tocmai s-ar fi născut un prunc. Prin vocea Mea, voi aduce pe toți 
oamenii înaintea Mea. De atunci, voi intra în mod oficial în rasa oamenilor, pentru ca ei 
să vină să Mă slăvească. Cu slava pe care o radiez și cuvintele din gura Mea, voi face 
astfel încât toți oamenii să vină înaintea Mea și să vadă că fulgerul luminează de la 
Răsărit și că am coborât și pe „Muntele Măslinilor” din Răsărit. Ei vor vedea că sunt deja 
de mult timp pe pământ, nu ca Fiul evreilor, ci ca Fulgerul din Răsărit. Deoarece de mult 
am înviat și am plecat din mijlocul omenirii, iar apoi am reapărut cu slavă printre oameni. 
Eu sunt Cel ce a fost adorat în urmă cu nenumărate veacuri și Eu sunt și copilul părăsit 
de israeliți în urmă cu nenumărate epoci. Mai mult, Eu sunt Dumnezeul Atotputernic plin 
de glorie al acestei epoci! Să vină toţi înaintea tronului Meu și să-Mi vadă faţa plină de 
slavă, să-Mi audă glasul și să-Mi privească faptele. Aceasta este întreaga Mea voie; 
este sfârșitul și punctul culminant al planului Meu, precum și scopul gestionării Mele: să 
fac ca fiecare naţiune să se închine Mie, fiecare limbă să Mă recunoască, fiecare om să- 
și pună credinţa în Mine și fiecare popor să Mi se supună! 


Diferenţa esenţială dintre Dumnezeul întrupat 
și oamenii folosiți de Dumnezeu 


Mulţi sunt anii în care Duhul lui Dumnezeu a căutat în timp ce lucrează pe pământ și 
mulţi sunt cei pe care Dumnezeu i-a folosit ca să-Și facă lucrarea de-a lungul veacurilor. 
Cu toate acestea, Duhul lui Dumnezeu nu a avut un loc de odihnă potrivit, și de aceea 
Dumnezeu folosește diferiți oameni pentru a-Și face lucrarea. Una peste alta, prin oameni 
se face lucrarea Lui. Adică, în toţi acești ani, lucrarea lui Dumnezeu nu a încetat niciodată, 
ci a fost în continuare dusă mai departe în oameni, până astăzi. Deși Dumnezeu a rostit 
atât de multe cuvinte și a făcut o lucrare atât de mare, omul tot nu-L cunoaște pe 
Dumnezeu, totul din cauză că Dumnezeu nu S-a arătat niciodată omului și, de asemenea, 
din cauză că El nu are nicio formă tangibilă. Și astfel, Dumnezeu trebuie să Își ducă 
lucrarea — lucrarea de a-i face pe toţi oamenii să cunoască semnificaţia practică a 
Dumnezeului practic — la capăt. Pentru a atinge acest scop, Dumnezeu trebuie să Își 
reveleze Duhul în mod tangibil pentru oameni și să Își realizeze lucrarea în mijlocul lor. 
Adică, doar când Duhul lui Dumnezeu ia formă fizică, în carne și oase, și umblă vizibil 
printre oameni, însoțindu-i în vieţile lor, uneori arătându-Se și uneori ascunzându-se, 
sunt capabili oamenii să ajungă la o înţelegere mai profundă a Sa. Dacă Dumnezeu ar 

rămâne doar în trup, El nu ar putea să Își finalizeze lucrarea în întregime. Și, după ce a 
lucrat în trup o perioadă de timp, îndeplinind lucrarea de slujire care trebuie făcută în trup, 
Dumnezeu va părăsi trupul și va lucra în lumea spirituală în imaginea trupului, tot așa 
cum a făcut Isus după ce lucrase o perioadă de timp în umanitatea normală și Își 
terminase toată lucrarea pe care trebuia să o finalizeze. S-ar putea să vă amintiţi acest 
pasaj din „Calea... (5) — „Îmi amintesc cum Îmi spunea Tatăl Meu: «Pe pământ, fă doar 
voia Tatălui Tău și du-l la bun sfârșit însărcinarea. Nimic altceva nu Te priveşte»”. Ce 
vezi în acest pasaj? Când Dumnezeu vine pe pământ, El Își face lucrarea numai în cadrul 
divinității, adică ceea ce Duhul ceresc l-a încredințat Dumnezeului întrupat. Când vine, 
El doar vorbește peste tot pământul, pentru a da glas cuvântărilor Sale prin diverse 
mijloace și din diferite perspective. Scopurile Sale și principiul de lucru vizează îndeosebi 
suplinirea lipsurilor omului și învăţarea acestuia și El nu Se preocupă cu lucruri precum 
relațiile interpersonale sau detaliile vieților oamenilor. Principala Sa lucrare de slujire este 
de a vorbi în numele Duhului. Adică, atunci când Duhul lui Dumnezeu apare tangibil în 
trup, El doar aprovizionează viața omului și eliberează adevărul. El nu se implică în 
lucrarea omului, ceea ce înseamnă că El nu ia parte la lucrarea omenirii. Oamenii nu pot 
face lucrarea divină, iar Dumnezeu nu ia parte la lucrarea omului. În toți anii de când 
Dumnezeu a venit pe acest pământ pentru a-Și realiza lucrarea, El a făcut-o întotdeauna 
prin oameni. Totuși, acești oameni nu pot fi consideraţi Dumnezeu întrupat, ci doar cei 
care sunt folosiți de Dumnezeu. Pe de altă parte, Dumnezeul de astăzi poate vorbi direct 
din perspectiva divinității, trimițând vocea Duhului și lucrând în numele Duhului. Toţi aceia 
pe care Dumnezeu i-a folosit de-a lungul veacurilor sunt, de asemenea, de exemple ale 
Duhului lui Dumnezeu care lucrează printr-un trup de carne — așadar de ce nu pot fi ei 
numiţi Dumnezeu? Dar Dumnezeul de astăzi este de asemenea Duhul lui Dumnezeu 
care lucrează direct în trup, tot așa cum și Isus a fost Duhul lui Dumnezeu care lucra în 
trup; Amândoi sunt numiţi Dumnezeu. Deci, care este diferența? Toţi oamenii pe care 
Dumnezeu i-a folosit de-a lungul veacurilor au fost capabili să gândească și să raţioneze 
în mod normal. Toţi au înţeles principiile comportamentului uman. Au avut idei omenești 
normale și au fost înzestrați cu toate lucrurile pe care oamenii normali ar trebui să le aibă. 
Majoritatea dintre ei au avut un talent excepţional și o inteligență înnăscută. Când 
lucrează în acești oameni, Duhul lui Dumnezeu le valorifică talentele, care sunt daruri 
date de Dumnezeu. Duhul lui Dumnezeu le pune în acţiune talentele, folosindu-le 
punctele forte în slujba lui Dumnezeu. Totuși, esenţa lui Dumnezeu este lipsită de idei și 
de gânduri, nu este denaturată de intenții omenești și chiar e lipsită de ceea ce au oamenii 
obișnuiți. Adică, El nu este nici măcar familiarizat cu principiile comportamentului uman. 
Așa stau lucrurile când Dumnezeul din zilele noastre vine pe pământ. Lucrarea Sa și 
cuvintele Sale nu sunt influențate de intenţii omenești sau gânduri omenești, ci sunt o 
manifestare directă a intenţiilor Duhului, iar El lucrează direct în numele lui Dumnezeu. 
Aceasta înseamnă că Duhul vorbește direct, adică divinitatea face lucrarea direct, fără 
să o amestece cu nicio fărâmă din intenţiile omului. Cu alte cuvinte, Dumnezeul întrupat 

reprezintă divinitatea în mod direct, nu are gânduri sau idei omenești și nu are o 
înțelegere a principiilor comportamentului omenesc. Dacă numai divinitatea ar lucra 
(adică dacă numai Dumnezeu Însuși ar lucra), nu ar fi posibil ca lucrarea lui Dumnezeu 
să fie îndeplinită pe pământ. Așadar, când Dumnezeu vine pe pământ, El trebuie să aibă 
un număr mic de oameni pe care îi folosește pentru a lucra în omenire împreună cu 
lucrarea pe care Dumnezeu o face în divinitate. Altfel spus, El folosește lucrarea 
omenească pentru a-Și sprijini lucrarea divină. Dacă nu, omul nu ar avea cum să se 
implice direct în lucrarea divină. Astfel au stat lucrurile cu Isus și ucenicii Săi. În timpul 
petrecut în lume, Isus a abolit vechile legi și a stabilit noi porunci. El a rostit, de asemenea, 
multe cuvinte. Toată această lucrare a fost făcută în divinitate. Ceilalţi, precum Petru, 
Pavel și loan, și-au întemeiat toți lucrarea ulterioară pe baza cuvintelor lui Isus. Adică, 
Dumnezeu Și-a lansat lucrarea în acea epocă, inaugurând începutul Epocii Harului; 
aceasta înseamnă că El a deschis o nouă eră, abolind-o pe cea veche și, de asemenea, 
împlinind cuvintele „Dumnezeu este Începutul și Sfârșitul”. Cu alte cuvinte, omul trebuie 
să realizeze lucrarea omenească pe baza lucrării divine. După ce Isus a spus tot ceea 
ce trebuia să spună și Și-a terminat lucrarea pe pământ, l-a părăsit pe om. După aceasta, 
toți oamenii, lucrând, au făcut-o conform principiilor exprimate în cuvintele Sale și au 
practicat conform adevărurilor despre care a vorbit El. Toţi acești oameni au lucrat pentru 
Isus. Dacă ar fi fost Isus singur care să facă toată lucrarea, indiferent cât de multe cuvinte 
a rostit, oamenii nu ar fi avut cum să interacţioneze cu cuvintele Sale, pentru că El lucra 
în divinitate și putea rosti doar cuvinte izvorâte din divinitate și nu ar fi putut explica 
lucrurile așa încât oamenii normali să-l poată înțelege cuvintele. Și astfel, El a trebuit să 
îi pună pe apostolii și profeţii care au venit după El să Îi suplimenteze lucrarea. Acesta 
este principiul potrivit căruia Dumnezeul întrupat Își face lucrarea — folosind trupul 
încarnat pentru a vorbi și a lucra pentru ca astfel să ducă la bun sfârșit lucrarea divinității 
și, mai apoi, folosind câţiva, sau poate mai mulţi oameni după inima lui Dumnezeu pentru 
a suplimenta lucrarea Sa. Adică, Dumnezeu folosește oamenii care sunt după inima Sa 
pentru a face lucrarea de păstorire și udare a umanităţii astfel încât aleșii lui Dumnezeu 
să poată intra în realitatea adevărului. 

Dacă, atunci când a venit în trup, Dumnezeu ar fi făcut doar lucrarea divinității și nu 
ar fi existat oameni după inima Lui care să lucreze la unison cu El, atunci omul ar fi fost 
incapabil să înțeleagă voia lui Dumnezeu sau să interacţioneze cu Dumnezeu. 
Dumnezeu trebuie să folosească oameni obișnuiți, care sunt după inima Sa, pentru a 
finaliza această lucrare, pentru a veghea asupra bisericilor și a le păstori, astfel încât să 
poată fi atins nivelul pe care procesele cognitive ale omului, creierul său, pot să-l 
imagineze. Cu alte cuvinte, Dumnezeu folosește un număr mic de oameni care sunt 
după inima Sa pentru a „traduce” lucrarea pe care El o face în divinitatea Sa, astfel încât 
să poată fi făcută cunoscută — să transforme limbajul divin în limbaj omenesc, astfel ca 
toți oamenii să poată să-l priceapă și să-l înțeleagă. Dacă Dumnezeu nu ar face așa, 
nimeni nu ar înţelege limbajul divin al lui Dumnezeu, din cauză că oamenii după inima 

lui Dumnezeu sunt, până la urmă, o minoritate neînsemnată, iar abilitatea omului de a 
înțelege este redusă. De aceea Dumnezeu alege această metodă numai când lucrează 
în trupul încarnat. Dacă ar fi doar lucrare divină, nu ar exista nicio modalitate prin care 
omul să-L cunoască pe Dumnezeu sau să interacționeze cu El, deoarece omul nu 
înțelege limbajul lui Dumnezeu. Omul este capabil să înțeleagă acest limbaj doar prin 
intermediul oamenilor după inima lui Dumnezeu, care clarifică cuvintele Sale. Totuși, 
dacă ar fi doar astfel de oameni care să lucreze în cadrul omenirii, asta ar putea doar să 
menţină viața normală a omului; nu ar putea să transforme firea omului. Lucrarea lui 
Dumnezeu nu ar putea să aibă un nou punct de început; ar exista doar aceleași cântece 
vechi, aceleași vechi banalități. Firea vieții oamenilor se va putea schimba și ei vor putea 
să continue pe cale de-a lungul timpului doar prin intermediul Dumnezeului întrupat, care 
spune tot ceea ce trebuie spus și face tot ceea ce trebuie făcut în perioada întrupării 
Sale și numai după ce oamenii lucrează și experimentează conform cuvintelor Sale. Cel 
care lucrează în divinitate Îl reprezintă pe Dumnezeu, iar aceia care lucrează în cadrul 
umanităţii sunt oameni folosiți de Dumnezeu. Cu alte cuvinte, Dumnezeul întrupat este 
diferit în mod esenţial de oamenii folosiți de Dumnezeu. Dumnezeul întrupat poate să 
facă lucrarea divinității, în timp ce oamenii folosiţi de Dumnezeu nu pot. La începutul 
fiecărei epoci, Duhul lui Dumnezeu vorbește în mod personal și lansează noua epocă 
pentru a-l aduce pe om la un început nou de drum. Când a terminat de vorbit, aceasta 
înseamnă că lucrarea lui Dumnezeu în divinitatea Sa a luat sfârșit. După aceea, toţi 
oamenii se lasă călăuziţi de cei folosiți de Dumnezeu pentru a intra în experienţa lor de 
viață. Din același motiv, aceasta este, de asemenea, etapa în care Dumnezeu îl aduce 
pe om într-o epocă nouă și oferă oamenilor un nou început, moment în care se încheie 
lucrarea lui Dumnezeu în trup. 

Dumnezeu nu vine pe pământ pentru a-Și desăvârși umanitatea normală, și nici 
pentru a realiza lucrarea umanităţii normale. Vine numai pentru a face lucrarea divinității 
în umanitatea normală. Ceea ce Dumnezeu spune referitor la umanitatea normală nu 
este cum își imaginează oamenii. Pentru om, „umanitate normală” înseamnă să ai o 
soție sau un soț și fii și fiice, care sunt dovezi ale faptului că ești o persoană normală; 
totuși, Dumnezeu nu vede lucrurile așa. Pentru El, umanitatea normală înseamnă a avea 
gânduri omenești obișnuite, vieţi omenești obișnuite și a fi născut din oameni obișnuiți. 
Dar normalitatea Sa, spre deosebire de cum vorbeşte omul despre normalitate, nu 
include a avea o soţie sau un soț și copii. Adică, pentru om, umanitatea normală despre 
care vorbește Dumnezeu este ceea ce omul ar considera absenţa umanităţii, aproape 
fără emoţii și aparent fără vreo nevoie trupească, asemenea lui Isus, care a fost o 
persoană obișnuită doar pe dinafară, având înfățișarea unei persoane obișnuite, dar 
care, în esenţă, nu avea în întregime tot ceea ce ar trebui să aibă o persoană obișnuită. 
Din aceasta se poate vedea că esența Dumnezeului întrupat nu cuprinde tot ceea ce 
ține de umanitatea normală, ci doar o parte din lucrurile pe care oamenii ar trebui să le 
aibă, pentru a susţine rutina unei vieţi normale și a sprijini capacitatea omenească 

normală de rațiune. Dar aceste lucruri nu au nimic de-a face cu ceea ce omul consideră 
umanitate normală. Acestea sunt ceea ce Dumnezeu întrupat ar trebui să aibă. Există 
aceia care susțin, totuși, că despre Dumnezeul întrupat se poate spune că are o 
umanitate normală doar dacă are o soție, fii și fiice, o familie; fără aceste lucruri, spun 
ei, El nu este o persoană normală. Te întreb atunci: „Are Dumnezeu o soție? Este posibil 
ca Dumnezeu să aibă un soț? Poate Dumnezeu să aibă copii?” Nu sunt acestea erezii? 
Totuși, Dumnezeul întrupat nu poate să răsară din crăpătura unei stânci sau să cadă din 
cer. El Se poate naște doar într-o familie omenească normală. De aceea are părinți și 
surori. Acestea sunt lucrurile pe care umanitatea normală a Dumnezeului întrupat ar 
trebui să le aibă. Așa a fost cazul cu Isus; Isus a avut un tată și o mamă, surori și frați, 
și toate acestea erau normale. Dar, dacă El ar fi avut o soție și fii și fiice, atunci 
umanitatea Lui normală nu ar fi fost aceea pe care Dumnezeu a dorit ca Dumnezeul 
întrupat să o aibă. Dacă așa ar fi stat lucrurile, El nu ar fi putut să lucreze în numele 
divinității. El a putut să facă lucrarea divinității tocmai datorită faptului că nu a avut soție 
și copii, și totuși S-a născut din oameni normali, într-o familie normală. Pentru a clarifica 
aceasta și mai mult, ceea ce Dumnezeu consideră o persoană normală este o persoană 
născută într-o familie normală. Doar o astfel de persoană este calificată pentru a face o 
lucrare divină. Dacă, pe de altă parte, persoana a avut o soție, copii sau un soț, acea 
persoană nu ar putea să facă lucrarea divină, deoarece ar avea doar umanitatea 
normală de care au nevoie oamenii, dar nu umanitatea normală pe care o pretinde 
Dumnezeu. Ceea ce Dumnezeu consideră și ceea ce oamenii înțeleg sunt deseori 
lucruri extrem de diferite, foarte departe unul de altul. În această etapă a lucrării lui 
Dumnezeu, există multe aspecte care sunt contrare noţiunilor oamenilor şi diferă foarte 
mult de ele. Se poate spune că în această etapă a lucrării lui Dumnezeu numai 
divinitatea este implicată în lucrare, în timp ce omenirea acordă sprijin. Deoarece 
Dumnezeu vine pe pământ ca să-Și facă El Însuși lucrarea, mai degrabă decât să-i 
permită omului să își aducă contribuţia, Se întrupează pe Sine Însuși (într-o persoană 
incompletă, normală) ca să-Și facă lucrarea. El folosește această întrupare pentru a 
prezenta omenirii o nouă epocă, pentru a spune omenirii despre următoarea etapă a 
lucrării Sale și pentru a le cere oamenilor să practice în conformitate cu calea descrisă 
în cuvintele Sale. Astfel se încheie lucrarea lui Dumnezeu în trup; El este pe cale să 
plece din rândul oamenilor, fără să mai trăiască în trupul umanităţii normale, ci mai 
degrabă îndepărtându-Se de om pentru a-Și continua o altă parte a lucrării. Atunci, 
folosind oameni după inima Sa, El Își continuă lucrarea pe pământ în acest grup de 
oameni, dar în umanitatea lor. 

Dumnezeul întrupat nu poate sta cu omul pentru totdeauna deoarece Dumnezeu are 
mai multe alte lucrări de făcut. El nu poate fi legat de trup; El trebuie să abandoneze 
trupul pentru a face lucrarea pe care trebuie să o facă, deşi face acea lucrare într-un 
chip trupesc. Când Dumnezeu vine pe pământ, El nu așteaptă până să atingă forma pe 
care o persoană normală ar trebui să o obţină înainte de a muri și de a părăsi omenirea. 

Indiferent cât de bătrân este trupul Său, când lucrarea Lui se termină, El pleacă și 
părăsește oamenii. Pentru El nu există vârstă, El nu Își numără zilele conform duratei 
de viață omenești; în schimb, EI Își termină viaţa în trup conform etapelor lucrării Sale. 
Poate există unii care simt că Dumnezeu, venind în trup, trebuie să îmbătrânească într- 
o anumită măsură, să devină adult, să ajungă la o vârstă înaintată și să plece doar când 
acel trup moare. Aceasta este imaginaţia omului; Dumnezeu nu lucrează astfel. El vine 
în trup numai ca să facă lucrarea pe care El trebuie să o facă, și nu să trăiască viața 
unui om normal născut din părinţi, care crește, își întemeiază o familie, începe o carieră, 
face și crește copii sau experimentează bucuriile și necazurile vieţii — toate activităţile 
unui om normal. Când Dumnezeu vine pe pământ, acesta este Duhul lui Dumnezeu care 
îmbracă un trup, care vine în trup, dar Dumnezeu nu duce viaţa unei persoane normale. 
El vine doar pentru a îndeplini o parte din planul Său de gestionare (planul mântuirii). 
După aceea, El va părăsi omenirea. Când vine în trup, Duhul lui Dumnezeu nu 
desăvârșește umanitatea normală a trupului. Mai degrabă, la un moment pe care 
Dumnezeu l-a predeterminat, divinitatea trece direct la lucru. Apoi, după ce a făcut tot 
ceea ce trebuie să facă și după ce Şi-a dus la bun sfârșit lucrarea de slujire, lucrarea 
Duhului lui Dumnezeu în această etapă este terminată, moment în care viața 
Dumnezeului întrupat se termină, de asemenea, indiferent dacă trupul Său Și-a 
consumat zilele. Aceasta înseamnă că, indiferent în ce etapă a vieţii ajunge trupul, 
indiferent cât de mult trăiește pe pământ, totul este decis de lucrarea Duhului. Nu are 
nimic a face cu ceea ce consideră omul a fi umanitate normală. Luaţi-L pe Isus ca 
exemplu. El a trăit în trup timp de treizeci și trei de ani și jumătate. În ceea ce privește 
durata de viaţă a unui trup omenesc, El nu ar fi trebuit să moară la acea vârstă și nu ar 
fi trebuit să plece. Dar pe Duhul lui Dumnezeu nu ÎI interesa acest lucru. Lucrarea Sa 
fiind terminată, în acel moment, trupul a fost luat, dispărând împreună cu Duhul. Acesta 
este principiul prin care Dumnezeu lucrează în trup. Şi astfel, la drept vorbind, 
umanitatea Dumnezeului întrupat nu are o importanţă primară. Pentru a reitera, El vine 
pe pământ nu pentru a trăi viaţa unei ființe umane normale. El nu Își întemeiază mai întâi 
o viață normală umană și apoi începe să lucreze. Mai degrabă, atât timp cât El Se naște 
într-o familie umană normală, El poate face lucrarea divină, lucrare care este neîntinată 
de intenţiile omului, care nu este trupească, una care, cu siguranţă, nu adoptă căile 
societăţii și nu implică gândurile sau noţiunile omului și, în plus, nu are de-a face cu 
filosofiile de viață ale omului. Aceasta este lucrarea pe care Dumnezeu întrupat 
intenţionează să o facă și ea este, de asemenea, semnificaţia practică a întrupării Sale. 
Dumnezeu vine în trup, în principal, pentru a face o etapă a lucrării care trebuie făcută 
în trup, fără a trece prin alte procese triviale și, în ceea ce privește experienţele unui om 
normal, El nu le are. Lucrarea pe care trupul lui Dumnezeu trebuie să o facă nu include 
experiențe omenești obișnuite. Astfel, Dumnezeu vine în trup pentru a îndeplini lucrarea 
pe care El trebuie să o îndeplinească în trup. Restul nu are nicio legătură cu El; El nu 
trece prin atât de multe procese triviale. Odată ce lucrarea Sa este făcută, semnificaţia 


674 


întrupării Sale se termină de asemenea. Terminarea acestei etape înseamnă că lucrarea 
pe care El trebuie să o facă în trup s-a terminat, iar lucrarea de slujire a trupului Său este 
finalizată. Dar El nu poate să continue să lucreze în trup la nesfârșit. El trebuie să lucreze 
într-un alt loc, un loc în afara trupului. Doar astfel poate lucrarea Lui să fie realizată pe 
deplin și să avanseze și mai mult. Dumnezeu lucrează conform planului Său original. El 
știe la fel de clar precum palma mâinii Sale ce lucrare trebuie să facă și ce lucrare a 
finalizat. Dumnezeu îl conduce pe fiecare om pe o cale pe care El a predestinat-o deja. 
Nimeni nu poate scăpa de aceasta. Doar aceia care urmează călăuzirea Duhului lui 
Dumnezeu vor putea să intre în odihnă. S-ar putea ca, în lucrarea de mai târziu, să nu 
fie Dumnezeu cel care vorbește în trup pentru a călăuzi omul, ci un Duh cu formă 
tangibilă care călăuzește viața omului. Doar atunci va putea omul să Îl atingă în mod 
concret pe Dumnezeu, să se uite la Dumnezeu și să intre mai bine în realitatea pe care 
o pretinde Dumnezeu, pentru a deveni desăvârșit de Dumnezeul practic. Aceasta este 
lucrarea pe care Dumnezeu intenţionează să o îndeplinească și ceea ce El a planificat 
cu mult timp în urmă. Din aceasta, voi ar trebui să vedeţi cu toţii calea pe care ar trebui 
să mergeţi! 


Scapă de influenţa întunericului 
și vei fi câștigat de Dumnezeu 


Ce este influenţa întunericului? Această așa-numită „influenţă a întunericului” este 
influenţa vicleniei, corupției, constrângerii și controlului oamenilor de către Satana; 
influența Satanei este o influenţă care are o aură a morții. Toţi cei care trăiesc sub 
domeniul Satanei sunt condamnaţi să piară. Cum poţi să scapi de influenţa întunericului 
după ce ai dobândit credința în Dumnezeu? După ce te-ai rugat sincer la Dumnezeu, îţi 
întorci întru totul inima către El, moment în care inima ta este mișcată de Duhul lui 
Dumnezeu. Devii dispus să | te oferi Lui pe deplin și, în acest moment, vei fi scăpat de 
influenţa întunericului. Dacă tot ceea ce face omul este plăcut lui Dumnezeu și conform 
cerințelor Lui, atunci el este o persoană care trăiește în cuvintele lui Dumnezeu și sub 
grija și protecţia Sa. Dacă oamenii nu pot să pună cuvintele lui Dumnezeu în practică, 
dacă încearcă mereu să-L păcălească, purtându-se într-un mod superficial faţă de El și 
necrezând în existenţa Lui, atunci toți acești oameni trăiesc sub influenţa întunericului. 
Oamenii care nu au primit mântuirea lui Dumnezeu trăiesc sub domeniul Satanei; adică, 
ei toţi trăiesc sub influenţa întunericului. Aceia care nu cred în Dumnezeu trăiesc sub 
domeniul Satanei. Până și aceia care cred în existenţa lui Dumnezeu s-ar putea să nu 
trăiască neapărat în lumina Sa, întrucât aceia care cred în El s-ar putea să nu trăiască, 
de fapt, în cuvintele Lui și nici să nu se poată supune lui Dumnezeu. Omul este limitat 
doar la a crede în Dumnezeu și, pentru că nu-L cunoaște pe Dumnezeu, el încă trăiește 
în baza regulilor vechi, printre cuvintele moarte, având o viață întunecată și nesigură, 

nici pe deplin purificat de Dumnezeu, nici întru totul câștigat de Dumnezeu. De aceea, 
deși este de la sine înțeles că aceia care nu cred în Dumnezeu trăiesc sub influenţa 
întunericului, chiar și cei care cred în Dumnezeu s-ar putea să mai fie sub influenţa lui, 
căci sunt lipsiţi de lucrarea Duhului Sfânt. Toţi aceia care nu au primit harul sau mila lui 
Dumnezeu și cei care nu pot vedea lucrarea Duhului Sfânt trăiesc sub influența 
întunericului; și, în mare parte a timpului, așa trăiesc și cei care doar se bucură de harul 
lui Dumnezeu, dar, totuși, nu Îl cunosc. Dacă un om crede în Dumnezeu, dar își petrece 
majoritatea vieţii trăind sub influenţa întunericului, atunci existența acestui om și-a 
pierdut sensul — și ce nevoie mai este să-i menţionăm pe oamenii care nu cred că 
Dumnezeu există? 

Toţi cei care nu pot accepta lucrarea lui Dumnezeu sau care acceptă lucrarea lui 
Dumnezeu însă nu pot să-l îndeplinească cerințele sunt oameni care trăiesc sub 
influenţa întunericului. Doar aceia care caută adevărul și sunt capabili să îndeplinească 
cerințele lui Dumnezeu vor primi binecuvântări de la El și doar ei vor scăpa de sub 
influența întunericului. Aceia care nu au fost eliberaţi, care sunt întotdeauna controlați 
de anumite lucruri și care nu sunt capabili să își ofere inimile lui Dumnezeu sunt oameni 
în robia Satanei, care trăiesc într-o aură a morţii. Aceia care nu sunt fideli propriilor 
îndatoriri, care nu sunt fideli însărcinării date de Dumnezeu și care nu reușesc să-și 
îndeplinească funcţiile în biserică trăiesc sub influenţa întunericului. Aceia care în mod 
deliberat deranjează viaţa bisericii, care voit seamănă discordie între fraţii și surorile lor 
sau care formează clici sunt oameni care trăiesc și mai adânc sub influenţa întunericului, 
în robia Satanei. Aceia care au o relaţie necorespunzătoare cu Dumnezeu, care au 
întotdeauna dorințe extravagante, care întotdeauna vor să capete un avantaj și care 
niciodată nu caută transformarea firii lor sunt oameni care trăiesc sub influența 
întunericului. Aceia care sunt întotdeauna neglijenţi și niciodată serioși în practicarea 
adevărului și care nu caută să îndeplinească voia lui Dumnezeu, ci doar să îşi satisfacă 
propriul trup sunt, de asemenea, oameni care trăiesc sub influenţa întunericului, învăluiţi 
în moarte. Aceia care se dedau necinstei și înșelăciunii când lucrează pentru Dumnezeu, 
care ÎI tratează pe Dumnezeu într-o manieră superficială, Îi înșală pe Dumnezeu și care 
întotdeauna fac planuri pentru sine sunt oameni care trăiesc sub influenţa întunericului. 
Toţi aceia care nu pot să-L iubească pe Dumnezeu cu sinceritate, care nu caută adevărul 
și care nu se concentrează pe transformarea firii lor sunt oameni care trăiesc sub 
influenţa întunericului. 

Dacă vrei să fii lăudat de Dumnezeu, trebuie mai întâi să scapi de influența 
întunecată a Satanei, să îţi deschizi inima față de Dumnezeu și să l-o oferi pe deplin. Ar 
lăuda Dumnezeu lucrurile pe care le faci acum? Ţi-ai întors inima spre Dumnezeu? Au 
fost lucrurile pe care le-ai făcut cele pe care ţi le-a cerut Dumnezeu? Se conformează 
adevărului? Cercetează-te tot timpul și axează-te pe a mânca și a bea cuvintele lui 
Dumnezeu; expune-ţi inima înaintea Lui, iubește-L cu sinceritate și sacrifică-te cu 
devotament pentru Dumnezeu. Oamenii care fac aceste lucruri vor primi cu siguranţă 

lauda lui Dumnezeu. Toţi aceia care cred în Dumnezeu și, totuși, nu caută adevărul, nu 
au cum să scape de influența Satanei. Toţi aceia care nu-și trăiesc viaţa cu sinceritate, 
care se poartă într-un fel în fața celorlalţi și altfel în spatele lor, care dau impresia de 
umilință, răbdare și iubire, deși în esenţă sunt prefăcuţi și vicleni și nu Îi sunt loiali lui 
Dumnezeu, sunt reprezentanții tipici ai celor care trăiesc sub influenţa întunericului; sunt 
din neamul șarpelui. Cei care cred în Dumnezeu doar pentru propriul câștig, care sunt 
neprihăniţi de sine și încrezuţi, care se laudă și își protejează statutul sunt oameni care 
îl iubesc pe Satana și se opun adevărului. Acești oameni | se împotrivesc lui Dumnezeu 
și îi aparţin întru totul Satanei. Cei care nu sunt atenţi la poverile lui Dumnezeu, care nu 
Îl slujesc pe Dumnezeu cu toată inima, care sunt întotdeauna preocupaţi de propriile 
interese și de interesele propriei familii, care nu sunt capabili să abandoneze totul ca să 
se sacrifice pentru Dumnezeu și care niciodată nu trăiesc după cuvintele Lui sunt oameni 
din afara cuvintelor Sale. Astfel de oameni nu pot primi lauda lui Dumnezeu. 

Când Dumnezeu a creat oamenii, a făcut asta pentru ca ei să se poată bucura de 
bogăţia Sa și să Îl iubească sincer; în acest mod, oamenii aveau să trăiască în lumina 
Lui. Astăzi, lumina lui Dumnezeu nu strălucește asupra oamenilor care nu pot să-L 
iubească pe Dumnezeu, cărora nu le pasă de poverile Lui, care nu sunt capabili să-și 
ofere întru totul inimile lui Dumnezeu, care nu sunt capabili să ia inima Sa ca și cum ar 
fi a lor și care nu sunt în stare să ducă poverile lui Dumnezeu ca și când ar fi ale lor — și, 
prin urmare, toţi acești oameni trăiesc sub influenţa întunericului. Ei sunt pe o cale care 
este diametral opusă voii lui Dumnezeu și în ceea ce fac nu există niciun pic de adevăr. 
Ei se tăvălesc în noroi cu Satana; sunt oameni care trăiesc sub influenţa întunericului. 
Dacă poţi să bei și să mănânci deseori cuvintele lui Dumnezeu și să fii atent la voia Sa 
și să practici cuvintele Sale, atunci Îi aparţii lui Dumnezeu și ești o persoană care trăiește 
în limitele cuvintelor Sale. Eşti dispus să scapi de sub domeniul Satanei și să trăieşti în 
lumina lui Dumnezeu? Dacă trăieşti în limitele cuvintelor lui Dumnezeu, atunci Duhul 
Sfânt va avea o oportunitate să Își săvârșească lucrarea; dacă trăiești sub influența 
Satanei, atunci nu îi vei oferi o astfel de oportunitate Duhului Sfânt. Lucrarea pe care 
Duhul Sfânt o săvârşeşte asupra oamenilor, lumina pe care El o trimite asupra lor și 
încrederea pe care El le-o dăruiește oamenilor durează doar un moment; dacă oamenii 
nu au grijă și nu sunt atenţi, lucrarea Duhului Sfânt va trece pe lângă ei. Dacă oamenii 
trăiesc în limitele cuvintelor lui Dumnezeu, atunci Duhul Sfânt va fi cu ei și va lucra 
asupra lor. Dacă oamenii nu trăiesc în limitele cuvintelor lui Dumnezeu, atunci ei trăiesc 
în robia Satanei. Dacă oamenii trăiesc cu firi corupte, nu au prezenţa sau lucrarea 
Duhului Sfânt. Dacă trăieşti în limitele cuvintelor lui Dumnezeu și dacă trăieşti în starea 
cerută de Dumnezeu, atunci Îi aparţii, iar lucrarea Sa va fi îndeplinită asupra ta; dacă nu 
trăieşti în limitele cerințelor lui Dumnezeu, dar în schimb trăiești sub domeniul Satanei, 
atunci cu siguranţă trăieşti sub corupția Satanei. Doar trăind în cuvintele lui Dumnezeu 
și dăruindu-ţi inima Lui poţi să-l îndeplinești cerinţele; trebuie să faci așa cum spune 
Dumnezeu, făcând cuvântările Lui temelia existenţei tale și realitatea vieţii tale; doar 

atunci Îi vei aparţine lui Dumnezeu. Dacă practici într-adevăr conform voii lui Dumnezeu, 
El va lucra asupra ta și atunci vei trăi sub binecuvântările lui Dumnezeu, în lumina 
înfățișării Sale; vei pricepe lucrarea pe care o îndeplineşte Duhul Sfânt și vei simţi 
bucuria prezenţei lui Dumnezeu. 

Pentru a scăpa de sub influenţa întunericului, trebuie mai întâi să Îi fii loial lui 
Dumnezeu și să fii dornic să cauţi adevărul; doar atunci vei avea o stare corectă. A trăi 
într-o stare corectă este precondiția pentru a scăpa de sub influenţa întunericului. A nu 
avea o stare corectă înseamnă că nu ești loial lui Dumnezeu și că nu ești dornic să cauţi 
adevărul, iar scăparea de sub influenţa întunericului iese din discuţie. Scăparea omului 
de sub influenţa întunericului se bazează pe cuvintele Mele, iar oamenii care nu pot 
practica potrivit cuvintelor Mele nu vor fi capabili să scape de legăturile influenţei 
întunericului. Să trăieşti într-o stare corectă înseamnă să trăieşti sub îndrumarea 
cuvintelor lui Dumnezeu, să trăieşti într-o stare de loialitate fată de Dumnezeu, într-o 
stare de căutare a adevărului, în realitatea în care te sacrifici sincer pentru El și în starea 
de a-L iubi cu adevărat pe Dumnezeu. Cei care trăiesc în aceste stări și în această 
realitate se vor transforma încet pe măsură ce intră în profunzimea adevărului și se vor 
transforma odată cu profunzimea lucrării; și, în final, cu siguranţă vor deveni oameni 
care sunt câștigați de Dumnezeu și care Îl iubesc sincer. Aceia care au scăpat de sub 
influența întunericului pot treptat să perceapă voia lui Dumnezeu și să ajungă să o 
înțeleagă, devenind în cele din urmă confidenţii Lui. Nu numai că nu au noţiuni despre 
Dumnezeu și nu se răzvrătesc împotriva Lui, ci detestă chiar mai mult acele noțiuni și 
răzvrătirea care îi subjugau înainte, iar în inimile lor se naște o iubire adevărată pentru 
Dumnezeu. Oamenii care nu pot scăpa de influenţa întunericului sunt toți ocupați numai 
cu trupul lor și plini de răzvrătire; inimile lor sunt pline de noţiuni omenești și filosofii de 
viață, precum și de propriile intenţii și deliberări. Dumnezeu are nevoie de iubirea 
singulară a omului; are nevoie ca omul să fie ocupat de cuvintele Lui și de o inimă plină 
de iubire pentru El. Să trăiești în cuvintele lui Dumnezeu, să cauţi în cuvintele Lui ceea 
ce ar trebui să cauţi, să ÎI iubeşti pe Dumnezeu pentru cuvintele Sale, să alergi pentru 
cuvintele Sale, să trăieşti pentru cuvintele Sale — acestea sunt telurile pe care omul ar 
trebui să se străduiască să le atingă. Totul trebuie construit pe cuvintele lui Dumnezeu; 
doar atunci va fi omul în stare să îndeplinească cerinţele Lui. Dacă omul nu este echipat 
cu spusele lui Dumnezeu, el nu este nimic altceva decât un vierme posedat de Satana! 
Cântărește: cât de mult din cuvântul lui Dumnezeu a prins rădăcini înlăuntrul tău? În ce 
lucruri trăieşti conform cuvintelor Lui? În ce lucruri nu ai trăit potrivit lor? Dacă spusele 
lui Dumnezeu nu te-au luat complet în stăpânire, atunci ce îţi ocupă, mai exact, inima? 
În viața ta de zi cu zi, ești controlat de Satana sau ești ocupat de cuvintele lui Dumnezeu? 
Sunt cuvintele Sale temelia rugăciunilor tale? Ai ieșit din starea ta negativă prin 
luminarea cuvintelor lui Dumnezeu? Să consideri cuvintele lui Dumnezeu ca temelie a 
existenței tale — în lucrul acesta ar trebui pătrundă toată lumea. Dacă spusele Lui nu 
sunt prezente în viaţa ta, atunci trăieşti sub influenţa întunericului, te răzvrătești 

împotriva lui Dumnezeu, Îi opui rezistență și Îi dezonorezi numele. Credinţa în 
Dumnezeu a unor astfel de oameni este doar necaz și tulburare. Cât din viaţa ta ai trăit 
conform cuvintelor Lui? Cât din viaţa ta nu ai trăit conform cuvintelor Lui? Cât de mult 
s-a împlinit în tine din ceea ce ţi-a cerut cuvântul lui Dumnezeu? Cât de mult s-a pierdut 
în tine? Ai cercetat îndeaproape astfel de lucruri? 

Pentru a scăpa de sub influenţa întunericului, este nevoie atât de lucrarea Duhului 
Sfânt, cât și de cooperarea devotată a omului. De ce spun că omul nu este pe drumul 
cel bun? Oamenii care sunt pe drumul cel bun pot mai întâi să-l ofere lui Dumnezeu 
inima lor. Pentru a intra în această sarcină este nevoie de foarte mult timp, căci omenirea 
a trăit dintotdeauna sub influenţa întunericului și mii de ani s-a aflat în robia Satanei. Prin 
urmare, această intrare nu poate fi realizată într-o zi sau două. Am ridicat astăzi această 
chestiune pentru ca oamenii să-și poată percepe propria stare; odată ce omul poată să 
discearnă care este influenţa întunericului și ce înseamnă să trăiască în lumină, intrarea 
devine mult mai ușoară. Acest lucru se datorează faptului că trebuie să știi care este 
influența Satanei înainte să poţi scăpa de ea; abia apoi vei avea o cale de a te lepăda 
de ea. Ceea ce este de făcut ulterior îi privește doar pe oameni. Intră în toate dintr-un 
aspect pozitiv și nu aștepta pasiv niciodată. Doar astfel poţi fi câștigat de Dumnezeu. 


În credinţă, ar trebui să ne concentrăm pe realitate — 
implicarea în ritualuri religioase nu este credință 


Câte practici religioase respecţi? De câte ori te-ai răzvrătit împotriva cuvântului lui 
Dumnezeu și ai făcut ce ai vrut tu? De câte ori ai pus cuvântul lui Dumnezeu în practică 
pentru că îţi pasă cu adevărat de poverile Sale și cauţi să Îi îndeplinești voia? Ar trebui 
să înţelegi cuvântul lui Dumnezeu și să-l pui în practică în mod corespunzător. Fii 
principial în toate acţiunile și faptele tale, deși aceasta nu înseamnă să trăieşti după 
reguli sau să faci ceva în silă, doar de ochii lumii; mai degrabă, înseamnă să practici 
adevărul și să trăieşti după cuvântul lui Dumnezeu. Numai o astfel de practică Îl 
mulțumește pe Dumnezeu. Fiecare conduită care Îl mulțumește pe Dumnezeu nu este 
o regulă, ci practicarea adevărului. Unii oameni au o predilecție spre a atrage atenţia 
asupra lor. În prezenţa fraţilor și a surorilor lor, s-ar putea să spună că sunt îndatoraţi lui 
Dumnezeu, dar, pe la spatele lor, nu practică adevărul și acționează cu totul diferit. Nu 
sunt aceștia farisei religioși? O persoană care Îl iubește pe Dumnezeu cu adevărat și 
care deţine adevărul este una care Îi este credincioasă lui Dumnezeu, dar care, în 
exterior, nu se dă în stambă ca fiind astfel. O astfel de persoană e dispusă să practice 
adevărul când apar situaţii și nu vorbește și nu se poartă într-un mod care se 
împotrivește conștiinței sale. Acest tip de persoană demonstrează înțelepciune când 
apar probleme și este principială în faptele sale, indiferent de circumstanţe. Acest fel de 
persoană poate sluji sincer. Există unii care adesea arată un pretins devotament 

îndatoririi lor față de Dumnezeu; ei își petrec zilele cu sprâncenele încruntate de griji, 
afișând un aer afectat și pretinzând a fi demni de milă. Câtă josnicie! Dacă i-ai întreba 
„Poţi să-mi spui cum Îi ești îndatorat lui Dumnezeu?”, atunci ei ar rămâne fără cuvinte. 
Dacă Îi ești credincios lui Dumnezeu, atunci nu vorbi în exterior despre asta; în schimb, 
demonstrează-ţi dragostea pentru Dumnezeu prin practica efectivă și roagă-te Lui cu o 
inimă sinceră. Toţi cei care au de-a face cu Dumnezeu doar verbal și superficial sunt 
ipocriți! Unii vorbesc despre îndatorirea lor față de Dumnezeu de fiecare dată când se 
roagă și încep să plângă de câte ori se roagă, chiar și fără să fie mișcaţi de Duhul Sfânt. 
Oamenii de felul acesta sunt stăpâniţi de ritualuri religioase și de noţiuni; ei trăiesc după 
astfel de ritualuri și noţiuni, crezând întotdeauna că acele acţiuni Îl mulțumesc pe 
Dumnezeu și că El agreează evlavia superficială sau lacrimile de tristeţe. Ce bine poate 
să vină din partea unor astfel de oameni absurzi? Pentru a da dovadă de umilinţă, unii 
pretind că sunt amabili atunci când vorbesc în prezenţa altora. Unii sunt slugarnici în 
mod deliberat în prezenţa altor oameni, purtându-se ca niște miei fără niciun strop de 
putere. Este acesta un fel de a fi potrivit oamenilor Împărăției? Oamenii Împărăției ar 
trebui să fie plini de viaţă și liberi, inocenți și deschiși, amabili și să trăiască într-o stare 
de libertate. Ar trebui să aibă integritate și demnitate și să poată mărturisi ferm oriunde 
merg; asemenea persoane sunt iubite atât de Dumnezeu, cât și de oameni. Aceia care 
sunt novici în credinţă au prea multe practici exterioare; ei trebuie să treacă mai întâi 
printr-o perioadă de tratare și de frângere. Oamenii care cred în Dumnezeu în sinea lor 
nu pot fi deosebiți la exterior de ceilalţi, dar acţiunile și faptele lor sunt demne de laudă. 
Numai despre astfel de oameni se poate spune că trăiesc cuvântul lui Dumnezeu. Dacă 
predici Evanghelia în fiecare zi diverșilor oameni, în efortul de a le aduce mântuirea, și 
cu toate acestea, în final, încă trăiești după reguli și doctrine, atunci nu Îi poți aduce 
slavă lui Dumnezeu. Asemenea oameni sunt figuri religioase, cât și ipocriti. Ori de câte 
ori se adună acei oameni religioși, ei întreabă: „Soră, cum ţi-a mers zilele acestea?” Ea 
s-ar putea să răspundă: „Simt că sunt datoare faţă de Dumnezeu și că nu pot să-l 
împlinesc voia”. O alta ar putea spune: „Și eu, la rândul meu, simt că Îi sunt datoare lui 
Dumnezeu și că nu pot să-L mulțumesc”. Aceste câteva cuvinte și propoziţii exprimă 
singure lucrurile abjecte din adâncul lor; asemenea cuvinte sunt dintre cele mai 
detestabile și extrem de respingătoare. Natura unor oameni ca aceștia e în opoziţie cu 
Dumnezeu. Aceia care se concentrează pe realitate comunică orice este în mintea lor 
și își deschid inimile în părtășie. Nu se implică în niciun fel de exerciţiu fals și nu afișează 
nicio politețe sau veselie goală. Ei sunt întotdeauna direcți și nu se conduc după reguli 
lumești. Unii oameni au o înclinaţie spre etalări, chiar până în punctul în care sunt 
complet lipsiţi de rațiune. Când cineva cântă, încep să danseze, fără să-și dea măcar 
seama că orezul din oalele lor a ars deja. Astfel de oameni nu sunt evlavioși, nici 
onorabil, și sunt mult prea ușuratici. Toate acest lucruri sunt manifestări ale unei lipse a 
simțului realităţii. Când unii oameni au părtășie despre problemele vieţii spirituale, deși 
nu vorbesc despre a-l datora ceva lui Dumnezeu, ei chiar păstrează o dragoste 

adevărată pentru El în sinea lor. Sentimentul tău de îndatorare faţă de Dumnezeu nu 
are nimic de a face cu alți oameni; tu ești îndatorat faţă de Dumnezeu, nu faţă de 
omenire. Ce rost are să vorbești în mod constant despre aceasta celorlalți? Trebuie să 
pui accentul pe intrarea în realitate, nu pe zelul exterior sau pe expunere. Ce reprezintă 
faptele bune de suprafaţă ale oamenilor? Ele reprezintă trupul şi nici măcar cele mai 
bune dintre practicile exterioare nu prezintă viaţa; pot doar să arate temperamentul tău 
individual. Practicile exterioare ale omenirii nu pot îndeplini dorinţa lui Dumnezeu. 
Vorbești în mod constant despre îndatorirea ta față de Dumnezeu și, cu toate acestea, 
nu poți să susţii viaţa altora sau să îi inspiri să Îl iubească pe Dumnezeu. Crezi că aceste 
acţiuni ale tale Îl vor mulțumi pe Dumnezeu? Simţi că acţiunile tale sunt în concordanță 
cu voia lui Dumnezeu și că aparţin duhului, dar, de fapt, toate sunt absurde! Tu crezi că 
ceea ce te mulțumește pe tine și ceea ce ești dispus să faci sunt exact acele lucruri care 
ÎI bucură pe Dumnezeu. Poate ceea ce-ţi place ţie să Îl reprezinte pe Dumnezeu? Poate 
caracterul unei persoane să Îl reprezinte pe Dumnezeu? Ceea ce te mulțumește pe tine 
este exact ceea ce Dumnezeu nu poate să sufere, iar obiceiurile tale sunt cele pe care 
Dumnezeu le detestă și le respinge. Dacă te simţi îndatorat, atunci du-te și roagă-te 
înaintea lui Dumnezeu; nu este nevoie să vorbești altora despre aceasta. Dacă nu te 
rogi în fața lui Dumnezeu și în schimb atragi în mod constant atenţia asupra ta în 
prezenţa altora, poate aceasta să împlinească voia lui Dumnezeu? Dacă acţiunile tale 
sunt întotdeauna doar de fațadă, atunci aceasta înseamnă că ești extrem de vanitos. Ce 
fel de oameni sunt aceia care fac fapte bune numai de suprafaţă și sunt lipsiţi de 
realitate? Astfel de oameni sunt doar farisei ipocriţi și figuri religioase! Dacă nu vă 
dezbăraţi de practicile voastre exterioare și nu sunteți în stare să faceți schimbări, atunci 
elementele ipocriziei din voi vor crește și mai mult. Cu cât elementele ipocriziei voastre 
sunt mai mari, cu atât împotrivirea fată de Dumnezeu este mai puternică. În final, oamenii 
ca aceștia vor fi cu siguranţă alungați! 


Numai cei ce cunosc lucrarea lui Dumnezeu de astăzi 
pot sluji lui Dumnezeu 


Ca să fii mărturie pentru Dumnezeu și ca să-l faci de rușine pe marele balaur roșu, 
trebuie să ai un principiu și să îndeplinești o condiţie: trebuie să-L iubeşti pe Dumnezeu 
în inima ta și să pătrunzi în cuvintele Lui. Dacă nu pătrunzi în cuvintele lui Dumnezeu, 
atunci nu vei avea nicio cale să-l rușinezi pe Satana. Prin creşterea vieții tale, tu renunți 
la marele balaur roșu și aduci o umilinţă totală peste el; numai asta înseamnă să-l faci 
într-adevăr de ruşine pe marele balaur roșu. Cu cât ești mai dispus să pui în practică 
cuvintele lui Dumnezeu, cu atât mai mare este dovada dragostei tale față de Dumnezeu 
și a aversiunii față de marele balaur roșu; cu cât asculţi mai mult cuvintele lui Dumnezeu, 
cu atât mai mare este dovada dorinţei tale pentru adevăr. Oamenii care nu tânjesc după 


681 


cuvintele lui Dumnezeu sunt oameni fără viaţă. Astfel de oameni sunt cei în afara 
cuvintelor lui Dumnezeu, care aparţin religiei. Oamenii care cred cu adevărat în 
Dumnezeu au o cunoaștere mai profundă a cuvintelor Lui, mâncând și bând cuvintele 
Lui. Dacă nu tânjești după cuvintele lui Dumnezeu, atunci nu poţi mânca și nu poți bea 
cu adevărat cuvintele Sale, și dacă nu cunoști cuvintele lui Dumnezeu nu ai niciun mijloc 
de a mărturisi despre El sau de a-L mulțumi. 

Crezând în Dumnezeu, cum ar trebui să Îl cunoști pe Dumnezeu? Ar trebui să ajungi 
să-L cunoști pe Dumnezeu pe baza cuvintelor și a lucrării Lui de astăzi, fără abatere sau 
eroare și, înainte de toate, ar trebui să cunoști lucrarea lui Dumnezeu. Aceasta este 
temelia cunoașterii lui Dumnezeu. Toate acele diferite erori care nu au o înțelegere pură 
a cuvintelor lui Dumnezeu sunt noţiuni religioase; ele sunt înțelegeri deviante și eronate. 
Cea mai mare abilitate a personalităţilor religioase este luarea cuvintelor lui Dumnezeu 
care au fost înțelese în trecut și compararea cuvintelor de astăzi ale lui Dumnezeu cu 
acelea. Dacă, în slujirea Dumnezeului de astăzi, te agăţi de lucrurile dezvăluite de 
iluminarea Duhului Sfânt în trecut, atunci slujirea ta va cauza o întrerupere, iar practica 
ta va fi depășită, nimic altceva decât ceremonie religioasă. Dacă tu crezi că cei care 
slujesc lui Dumnezeu trebuie să fie umili și răbdători în exterior, pe lângă alte calităţi, și 
dacă pui în practică acest tip de cunoaștere astăzi, atunci această cunoaștere este o 
noțiune religioasă; o astfel de practică a devenit o performanţă fariseică. Expresia 
„noţiuni religioase” se referă la lucruri care sunt depășite și învechite (inclusiv înțelegerea 
cuvintelor spuse anterior de Dumnezeu și a luminii direct revelate de Duhul Sfânt), și 
dacă sunt puse în practică astăzi, atunci ele întrerup lucrarea lui Dumnezeu și nu aduc 
niciun beneficiu omului. Dacă oamenii nu pot să curețe acele lucruri dinlăuntrul lor care 
aparțin noţiunilor religioase, atunci aceste lucruri vor deveni o mare piedică pentru 
slujirea lui Dumnezeu de către ei. Persoanele cu noțiuni religioase nu au sub nicio formă 
cum să ţină pasul cu lucrarea Duhului Sfânt — ele se află în urmă cu un pas, apoi doi. 
Aceasta din cauză că aceste noțiuni religioase determină omul să devină extraordinar 
de neprihănit de sine și arogant. Dumnezeu nu simte nostalgie pentru ceea ce a zis și a 
făcut în trecut; dacă un lucru e depășit, El îl elimină. Chiar nu ești în stare să renunti la 
noţiunile tale? Dacă te agăţi de cuvintele pe care Dumnezeu le-a rostit în trecut, 
dovedește aceasta că tu cunoşti lucrarea lui Dumnezeu? Dacă nu poţi să accepti astăzi 
lumina Duhului Sfânt și, în schimb, te agăţi de lumina trecutului, poate asta dovedi că 
urmezi pașii lui Dumnezeu? Încă nu poţi renunţa la noţiunile religioase? În acest caz, vei 
deveni cineva care se opune lui Dumnezeu. 

Dacă oamenii pot să renunțe la noţiunile religioase, nu își vor folosi mintea pentru a 
măsura cuvintele și lucrarea lui Dumnezeu astăzi, și în schimb se va supune direct. Chiar 
dacă lucrarea lui Dumnezeu este astăzi în mod evident diferită de cea a trecutului, tu tot 
ești în stare să renunti la concepțiile din trecut și să te supui direct lucrării lui Dumnezeu 
de astăzi. Dacă ești capabil de o astfel de înțelegere și ţii la loc de cinste lucrarea lui 
Dumnezeu de astăzi, indiferent cum a lucrat Dumnezeu în trecut, atunci eşti cineva care 


682 


a renunţat la noțiunile lui, care ascultă de Dumnezeu și care este în stare să se supună 
lucrării și cuvintelor lui Dumnezeu și să urmeze pașii Săi. Prin aceasta, vei fi cineva care 
se supune cu adevărat lui Dumnezeu. Tu nu analizezi sau cercetezi lucrarea lui 
Dumnezeu; este ca și cum Dumnezeu Și-ar fi uitat lucrarea Lui anterioară și tu ai fi uitat- 
o, de asemenea. Prezentul este prezent, iar trecutul este trecut și, întrucât de astăzi, 
Dumnezeu a lăsat la o parte ceea ce a făcut în trecut, nu trebuie să te preocupi în 
continuare de acestea. Numai o astfel de persoană este una care ascultă pe deplin de 
Dumnezeu și care a renunţat complet la noţiunile sale religioase. 

Deoarece există întotdeauna noi evoluţii în lucrarea lui Dumnezeu, există o lucrare 
care devine depășită și veche pe măsură ce noua lucrare se naște. Aceste tipuri diferite 
de lucrare, veche și nouă, nu sunt contradictorii, ci complementare; fiecare pas continuă 
de la ultimul. Întrucât există o nouă lucrare, lucrurile vechi trebuie, desigur, eliminate. De 
exemplu, unele dintre practicile de lungă durată și zicerile obișnuite ale omului, însoțite 
de mulţi ani de experienţă și învățături ale acestuia, au format și formează tot felul de 
noțiuni în mintea omului. Faptul că Dumnezeu încă nu Și-a dezvăluit pe deplin fața 
adevărată și firea inerentă față de om, împreună cu răspândirea de-a lungul multor ani a 
teoriilor tradiţionale din cele mai vechi timpuri, au fost și mai favorabile ca omul să-și 
formeze astfel de noţiuni. Este corect să spunem că, în cursul credinței omului în 
Dumnezeu, influenţa diferitelor noţiuni a dus la formarea și evoluţia continuă în om a tot 
felul de înțelegeri noționale despre Dumnezeu, ceea ce a făcut ca mulţi oameni religioși 
care slujesc lui Dumnezeu să devină dușmanii Lui. Astfel, cu cât sunt mai puternice 
noţiunile religioase ale oamenilor, cu atât se opun mai mult lui Dumnezeu și cu atât mai 
mult sunt ei dușmanii lui Dumnezeu. Lucrarea lui Dumnezeu este întotdeauna nouă și nu 
este niciodată veche; niciodată nu formează doctrine ci, mai degrabă, se schimbă și se 
reînnoiește continuu într-o măsură mai mare sau mai mică. A lucra în acest mod este o 
expresie a firii inerente a lui Dumnezeu Însuși. Este, de asemenea, principiul inerent al 
lucrării lui Dumnezeu și unul dintre mijloacele prin care Dumnezeu Își realizează lucrarea 
Sa de gestionare. Dacă Dumnezeu nu ar lucra în acest fel, omul nu s-ar schimba sau nu 
ar putea să-L cunoască pe Dumnezeu, iar Satana nu ar fi înfrânt. Astfel, în lucrarea Sa, 
există continuu schimbări care par neobișnuite, dar care sunt de fapt periodice. Cu toate 
acestea, modul în care omul crede în Dumnezeu este destul de diferit. El se agaţă de 
doctrinele și sistemele vechi, familiare și, cu cât sunt mai vechi, cu atât sunt mai plăcute 
pentru el. Cum ar putea mintea nesăbuită a omului, o minte care este la fel de 
intransigentă ca piatra, să accepte atât de multă muncă nouă și cuvinte ale lui Dumnezeu 
de nepătruns? Omul detestă Dumnezeul care este mereu nou și niciodată vechi; lui îi 
place doar anticul Dumnezeu învechit, care are dinţii lungi, părul alb și care este blocat pe 
loc. Așadar, pentru că Dumnezeu și omul au fiecare propriile lor preferințe, omul a devenit 
dușmanul lui Dumnezeu. Multe dintre aceste contradicții există încă și astăzi, într-un 
moment în care Dumnezeu a făcut o nouă lucrare timp de aproape șase mii de ani. 
Acestea sunt, prin urmare, dincolo de remediere. Poate că este din cauza încăpăţânării 

omului sau a inviolabilităţii decretelor administrative ale lui Dumnezeu de către orice om — 
dar acei clerici și femei încă se agaţă de cărți vechi și de hârtii mucegăite, în timp ce 
Dumnezeu își continuă lucrarea Sa neterminată de gestionare (planul mântuirii) ca și cum 
nu ar avea pe nimeni de partea Lui. Deși aceste contradicții fac omul și pe Dumnezeu 
dușmani și sunt chiar de nerezolvat, Dumnezeu nu le acordă nicio atenţie, ca și cum ar 
fi acolo și nu ar fi acolo. Omul, totuși, se leagă de convingerile și noţiunile sale și nu 
renunţă niciodată la ele. Totuși, un lucru este evident: chiar dacă omul nu se abate de la 
poziția sa, picioarele lui Dumnezeu se mișcă mereu și El își schimbă întotdeauna poziția 
în funcţie de mediul înconjurător. În final, omul va fi învins fără luptă. Între timp, 
Dumnezeu este cel mai mare dușman al tuturor dușmanilor Lui învinși și este, de 
asemenea, campionul oamenilor învinși și totodată al celor neînvinșşi. Cine poate să 
concureze cu Dumnezeu și să fie victorios? Noţiunile omului par a veni de la Dumnezeu, 
deoarece multe dintre ele s-au născut la începutul lucrării lui Dumnezeu. Totuși, 
Dumnezeu nu-l iartă pe om din cauza aceasta și, de altfel, El nu laudă omul pentru 
crearea de serii după serii de produse „pentru Dumnezeu”, în urma lucrării Sale, care 
sunt în afara lucrării Lui. În schimb, El este extrem de dezgustat de noțiunile omului și de 
credinţele vechi, pioase, și nu are de gând să conștientizeze data la care aceste noțiuni 
au apărut pentru prima dată. El nu acceptă deloc faptul că aceste noţiuni sunt cauzate 
de lucrarea Lui, deoarece noțiunile omului sunt răspândite de om; sursa lor este în 
gândurile și în mintea omului — nu este Dumnezeu, ci Satana. Intenţia lui Dumnezeu a 
fost întotdeauna ca lucrarea Sa să fie nouă și vie, nu veche și moartă, iar ceea ce EI îl 
face pe om să respecte variază în funcţie de epocă și perioadă și nu este veșnic și 
imuabil. Aceasta este pentru că El este un Dumnezeu care determină omul să trăiască 
și să fie nou, mai degrabă decât un diavol care face ca omul să moară și să fie bătrân. 
Nu înțelegeţi încă asta? Ai noţiuni despre Dumnezeu și ești incapabil să renunti la ele 
pentru că ești închis la minte. Nu este pentru că lucrarea lui Dumnezeu are prea puţin 
sens, nici pentru că lucrarea lui Dumnezeu e diferită de dorințele omenești și, în plus, nici 
pentru că Dumnezeu este întotdeauna neglijent în îndatoririle Lui. Nu poţi renunţa la 
noțiunile tale pentru că ești prea lipsit de ascultare și pentru că nu ai nici cea mai mică 
asemănare a unei ființe create, și nu pentru că Dumnezeu face lucrurile dificile pentru 
tine. Tu ai cauzat toate astea și nu au nicio legătură cu Dumnezeu; toate suferințele și 
nenorocirile sunt create de om. Gândurile lui Dumnezeu sunt întotdeauna bune: El nu Își 
dorește să te facă să îţi creezi noțiuni, ci Își dorește să te schimbi și să te reînnoiești cu 
trecerea veacurilor. Cu toate acestea, nu ştii ce este bine pentru tine și întotdeauna 
scrutezi sau analizezi. Nu este faptul că Dumnezeu face lucrurile dificile pentru tine, ci că 
nu ai nicio venerație față de Dumnezeu, iar neascultarea ta este prea mare. O mică fiinţă 
creată care îndrăzneşte să ia o parte neînsemnată din ceea ce a fost dat anterior de 
Dumnezeu și care după aceea se întoarce și-L atacă pe Dumnezeu folosind-o — nu este 
aceasta neascultarea omului? Oamenii, este corect să spunem, sunt absolut necalificaţi 
să-și exprime punctele de vedere în fața lui Dumnezeu, și sunt cu atât mai puţin calificaţi 

să-și prezinte după bunul plac limbajul ordinar, putred și înflorit — ca să nu spunem mai 
mult despre aceste noţiuni mucegăite. Nu sunt ele cu atât mai mult fără nicio valoare? 

Cineva care slujește cu adevărat lui Dumnezeu este cineva care este după inima lui 
Dumnezeu, potrivit pentru bunul folos al lui Dumnezeu și este capabil să renunţe la 
noţiunile religioase. Dacă vrei să mănânci și să bei eficient cuvintele lui Dumnezeu, atunci 
trebuie să renunți la noţiunile tale religioase. Dacă dorești să Îi slujești lui Dumnezeu, 
atunci este cu atât mai necesar să renunti la noțiunile religioase și să respecţi cuvintele 
lui Dumnezeu în toate. Asta ar trebui să aibă cineva care Îi slujește lui Dumnezeu. Dacă 
îti lipsește această cunoaștere, de îndată ce vei sluji, vei cauza distrugeri și tulburări, iar 
dacă nu renunti la noţiunile tale, atunci vei fi în mod inevitabil doborât la pământ de 
Dumnezeu, fără să te poți ridica vreodată din nou. Luaţi prezentul, de exemplu: multe 
dintre cuvântările și lucrările de astăzi sunt incompatibile cu Biblia și cu lucrarea făcută 
anterior de Dumnezeu și, dacă nu ai dorinţa de a asculta, atunci poţi cădea oricând. Dacă 
dorești să slujești în conformitate cu voia lui Dumnezeu, atunci trebuie să renunţi mai 
întâi la noţiunile religioase și să-ţi revizuiești opiniile. Multe din cele ce se vor spune vor 
fi incompatibile cu ceea ce s-a spus în trecut și dacă acum nu ai voința de a asculta, nu 
vei putea merge pe calea ce urmează. Dacă una dintre metodele de lucru ale lui 
Dumnezeu s-a înrădăcinat înăuntrul tău și nu ai renunţat niciodată la ea, atunci această 
metodă va deveni noțiunea ta religioasă. Dacă ceea ce este Dumnezeu s-a înrădăcinat 
în tine, atunci ai câștigat adevărul, și dacă cuvintele și adevărul lui Dumnezeu sunt 
capabile să îţi devină viaţă, nu vei mai avea noţiuni despre Dumnezeu. Cei ce posedă o 
adevărata cunoaștere de Dumnezeu nu vor avea noţiuni și nu vor respecta doctrine. 

Pune-ţi aceste întrebări pentru a te menţine atent: 

1. Cunoașterea din tine interferează cu slujirea ta față de Dumnezeu? 

2. Câte practici religioase există în viaţa ta de zi cu zi? Dacă doar afișezi aparenţa 
pietăţii, înseamnă că viaţa ta a crescut și s-a maturizat? 

3. Când mănânci și bei cuvintele lui Dumnezeu, poţi renunţa la noţiunile tale 
religioase? 

4. Când te rogi, ești în stare să te îndepărtezi de la ceremonia religioasă? 

5. Ești cineva potrivit pentru folosul lui Dumnezeu? 

6. Câte dintre cunoștințele tale despre Dumnezeu conţin noţiuni religioase? 


lubirea autentică faţă de Dumnezeu este spontană 


Toţi oamenii au fost supuși rafinării datorită cuvintelor lui Dumnezeu. Dacă 
Dumnezeu nu S-ar fi întrupat, omenirea nu ar avea cu siguranţă binecuvântarea de a 
suferi această rafinare. Altfel spus, toți cei care sunt capabili să accepte încercările 
cuvintelor lui Dumnezeu sunt binecuvântaţi. Pe baza calibrului inerent al oamenilor, a 
comportamentului lor și a atitudinilor lor faţă de Dumnezeu, ei nu sunt vrednici să 

primească acest fel de rafinare. Ei s-au bucurat de această binecuvântare tocmai pentru 
că au fost înălțaţi de către Dumnezeu. Oamenii obișnuiau să spună că nu sunt vrednici 
să vadă chipul lui Dumnezeu sau să-l audă cuvintele. Astăzi, faptul că oamenii au primit 
rafinarea cuvintelor Lui se datorează pe deplin înălțării de la Dumnezeu și milei Lui. 
Aceasta este binecuvântarea fiecărei persoane care s-a născut în zilele de pe urmă — 
ați experimentat personal acest lucru? Aspectul în care oamenii trebuie să 
experimenteze suferința și să întâmpine piedici este predestinat de către Dumnezeu — 
nu se bazează pe cererile oamenilor. Acesta este adevărul inechivoc. Fiecare credincios 
ar trebui să aibă capacitatea de a trece prin încercările cuvintelor lui Dumnezeu și să 
sufere conform cuvintelor Lui. Vă e clar acest lucru? Așadar, în schimbul suferinţei prin 
care ai trecut, ai primit binecuvântările de astăzi; dacă nu suferi pentru Dumnezeu, nu 
poți primi lauda Lui. Poate că te-ai plâns în trecut, dar oricât de mult te-ai plâns, 
Dumnezeu nu Își amintește asta despre tine. A sosit ziua de azi și nu e deloc nevoie de 
a privi spre chestiunile de ieri. 

Unii oameni spun că încearcă să-L iubească pe Dumnezeu, dar nu pot. Apoi, când 
aud că Dumnezeu e pe cale să plece, își găsesc dintr-o dată iubirea pentru El. Unii 
oameni de regulă nu pun adevărul în practică, iar când aud că Dumnezeu e pe cale să 
plece furios, vin înaintea Lui și se roagă: „O, Dumnezeule! Te rog, nu pleca. Dă-mi o 
șansă! Dumnezeule! Nu am fost pe placul Tău în trecut; Ti-am rămas dator și m-am 
împotrivit Ție. Astăzi sunt dispus să mă ofer Ție cu tot trupul și din toată inima ca să Te 
pot, în sfârșit, mulțumi și iubi. Nu voi mai avea această oportunitate”. Ai spus vreodată 
o astfel de rugăciune? Când cineva se roagă astfel, este datorită faptului că vorbele lui 
Dumnezeu i-au deșteptat conștiința. Toţi oamenii sunt indiferenți și înceţi la minte. Ei 
sunt supuși mustrării și rafinării, cu toate acestea nu știu ce încearcă să înfăptuiască 
Dumnezeu prin asta. Dacă Dumnezeu nu ar lucra astfel, oamenii tot ar fi dezorientaţi; 
niciun om nu poate inspira sentimente spirituale în inimile oamenilor. Numai cuvintele lui 
Dumnezeu, care îi judecă şi îi dau în vileag pe oameni pot aduce astfel de roade. Așadar, 
toate lucrurile sunt obținute și împlinite datorită cuvintelor lui Dumnezeu, și numai 
datorită cuvintelor Lui a fost stârnită iubirea omenirii față de Dumnezeu. lubirea de 
Dumnezeu bazată doar pe conștiința omului nu va dobândi rezultatul dorit. Nu și-au mai 
bazat oamenii iubirea față de Dumnezeu pe propria conștiință în trecut? A existat măcar 
o singură persoană care L-a iubit pe Dumnezeu din propria inițiativă? Numai prin 
încurajarea cuvintelor lui Dumnezeu L-au iubit oamenii pe Dumnezeu. Unii oameni spun: 
„L-am urmat pe Dumnezeu atâţia ani și m-am bucurat de atât de mult har din partea Lui, 
de atâtea binecuvântări. Am fost supus rafinării și judecății din cuvintele Lui. Așa că am 
ajuns să înțeleg multe și am văzut iubirea lui Dumnezeu. Trebuie să-l mulțumesc, trebuie 
să-l răsplătesc harul. Îl voi mulțumi pe Dumnezeu prin moarte și îmi voi baza iubirea față 
de El pe propria-mi conștiință”. Dacă oamenii ascultă numai ceea ce simt în conștiința 
lor, nu vor putea simți frumusețea lui Dumnezeu. Dacă se bazează numai pe conștiința 
lor, iubirea lor față de Dumnezeu va fi plăpândă. Dacă vorbești doar despre a răsplăti 

harul și iubirea lui Dumnezeu, nu vei fi impulsionat în iubirea ta faţă de El; să-L iubeşti 
pe baza sentimentelor conștiinței tale este o abordare pasivă. De ce spun că este o 
abordare pasivă? Aceasta e o chestiune practică. Ce fel de iubire este iubirea ta faţă de 
Dumnezeu? Nu înseamnă doar a-L păcăli pe Dumnezeu și a fi superficial în fața Lui? 
Majoritatea oamenilor cred că, din moment ce nu există nicio răsplată pentru a-L iubi pe 
Dumnezeu și că o persoană va fi mustrată la fel și pentru că nu-L iubește, atunci, una 
peste alta, ajunge doar să nu păcătuiești. Așadar, a-L iubi pe Dumnezeu și a-l răsplăti 
iubirea pe baza sentimentelor conștiinței reprezintă o abordare pasivă și nu este iubirea 
pentru Dumnezeu care vine spontan din inima cuiva. lubirea pentru Dumnezeu ar trebui 
să fie un sentiment autentic izvorât din străfundul inimii unui om. Unii oameni spun: „Eu 
însumi sunt dispus să-L caut pe Dumnezeu și să-L urmez. Acum, deși Dumnezeu vrea 
să mă abandoneze, eu tot Îl voi urma. Indiferent dacă El mă vrea sau nu, eu tot ÎI voi iubi 
și, în cele din urmă, trebuie să-L câștig. Îmi ofer inima lui Dumnezeu și, orice ar face El, 
ÎI voi urma toată viața mea. Orice-ar fi, trebuie să-L iubesc pe Dumnezeu și trebuie să-L 
câștig; nu voi avea odihnă până ce nu-L voi fi câștigat”. Ai genul acesta de hotărâre? 

Calea de a crede în Dumnezeu este întocmai calea de a-L iubi. Dacă tu crezi în El, 
trebuie să-L iubeşti; cu toate acestea, să-L iubeşti nu înseamnă doar să-l răsplătești 
iubirea sau să-L iubeşti pe baza sentimentelor conștiinței — este o iubire pură faţă de 
Dumnezeu. Uneori oamenii sunt incapabili să simtă iubirea lui Dumnezeu doar pe baza 
pe conștiinței lor. De ce am spus mereu: „Fie ca Duhul lui Dumnezeu să ne miște 
duhurile"? De ce nu am vorbit despre a mișca conștiința oamenilor așa încât să-L 
iubească pe Dumnezeu? Deoarece conștiințele oamenilor nu pot simţi frumuseţea lui 
Dumnezeu. Dacă nu ești convins de aceste cuvinte, încearcă să-ţi foloseşti conștiința ca 
să simţi iubirea Lui. Ai putea simţi un oarecare imbold în acel moment, dar va dispărea 
în curând. Dacă simţi frumusețea lui Dumnezeu doar prin conștiința ta, vei fi impulsionat 
în timp ce te rogi, dar curând după aceea impulsul se va estompa și va dispărea. De ce 
oare? Dacă îţi foloseşti doar conștiința, vei fi incapabil să-ţi stârnești iubirea față de 
Dumnezeu; când Îi simţi cu adevărat frumusețea în inima ta, duhul tău va fi mișcat de El 
și doar atunci conştiinţa ta va fi în stare să-și joace rolul iniţial. Asta înseamnă că, atunci 
când Dumnezeu mișcă duhul omului și când omul are cunoaștere și este încurajat în 
inima sa, adică, după ce a căpătat experienţă, doar atunci va fi capabil să-L iubească 
efectiv pe Dumnezeu cu conștiința sa. Nu e greșit să-L iubești pe Dumnezeu cu 
conștiința — acesta este nivelul cel mai de jos al iubirii pentru Dumnezeu. A-L iubi pe 
Dumnezeu doar „făcând dreptate harului lui Dumnezeu” nu-L va impulsiona pe om să 
intre în mod proactiv. Când oamenii obțin ceva din lucrarea Duhului Sfânt, adică atunci 
când văd și simt iubirea lui Dumnezeu în experienţa lor practică, atunci când au o 
oarecare cunoaștere a lui Dumnezeu și văd cu adevărat că Dumnezeu este atât de 
vrednic de iubirea omenirii și cât de încântător este El, abia atunci sunt capabili să-L 
iubească într-adevăr pe Dumnezeu. 

Când oamenii intră în contact cu Dumnezeu cu inimile lor, când inimile lor sunt 

capabile să se întoarcă spre El cu totul, acesta este primul pas al dragostei omului față 
de Dumnezeu. Dacă vrei să-L iubeşti pe Dumnezeu, trebuie mai întâi să fii capabil să-ţi 
întorci inima spre El. Ce înseamnă să-ţi întorci inima spre Dumnezeu? Înseamnă că tot 
ceea ce urmărești în inima ta este de dragul iubirii și câștigării lui Dumnezeu. Asta arată 
că ţi-ai întors complet inima spre Dumnezeu. În afară de Dumnezeu și de cuvintele Lui, 
nu mai există aproape nimic în inima ta (familie, avere, soţ, soție, copii sau alte lucruri). 
Chiar dacă există, aceste lucruri nu-ţi pot ocupa inima, iar tu nu te gândești la 
perspectivele tale de viitor, ci doar urmărești să-L iubeşti pe Dumnezeu. În acel moment, 
îţi vei fi întors complet inima spre Dumnezeu. Să presupunem că încă mai faci în inima 
ta planuri pentru tine însuţi și urmărești întotdeauna profitul personal, gândind mereu: 
„Când Îi pot adresa o mică cerere lui Dumnezeu? Când se va îmbogăţi familia mea? 
Cum să-mi iau niște haine frumoase?...' Dacă trăieşti în starea aceea, asta arată că 
inima ta nu s-a întors complet spre Dumnezeu. Dacă ai numai cuvintele lui Dumnezeu 
în inima ta și ești capabil să te rogi lui Dumnezeu și să te apropii de El tot timpul — ca și 
cum ar fi foarte aproape de tine, ca și cum Dumnezeu ar fi în tine și tu ai fi în El — dacă 
ești într-o asemenea stare, înseamnă că inima ta este în prezenţa lui Dumnezeu. Dacă 
te rogi la Dumnezeu și Îi mănânci și Îi bei cuvintele în fiecare zi, gândindu-te mereu la 
lucrarea Bisericii, dacă arăţi consideraţie față de voia lui Dumnezeu, dacă îţi folosești 
inima pentru a-L iubi cu adevărat și ești pe placul inimii Lui, atunci inima ta Îi va aparține 
lui Dumnezeu. Dacă inima ta e ocupată cu o mulțime de alte lucruri, atunci este încă 
ocupată de Satana și nu s-a întors cu adevărat spre Dumnezeu. Când inima oamenilor 
s-a întors cu adevărat spre Dumnezeu, acei oameni vor avea pentru El o iubire autentică, 
spontană, și vor fi capabili să ţină cont de lucrarea lui Dumnezeu. Cu toate că încă ar 
mai putea avea momente de nesăbuinţă și iraționalitate, ei ţin seama de interesele casei 
lui Dumnezeu, de lucrarea Lui și de propria schimbare a firii lor, iar intenţiile din inima lor 
sunt bune. Unii oameni pretind mereu că tot ceea ce fac este pentru Biserică, în timp ce 
lucrează de fapt spre propriul folos. Asemenea oameni au un tip greșit de intenţii. Sunt 
necinstiţi și înșelători, iar mare parte din lucrurile pe care le fac sunt din interes personal. 
Genul acesta de persoană nu urmărește să-L iubească pe Dumnezeu; inima sa încă îi 
aparține Satanei și nu se poate întoarce către Dumnezeu. Prin urmare, Dumnezeu nu 
are nicio cale să câștige o asemenea persoană. 

Dacă dorești să-L iubești cu adevărat pe Dumnezeu și să fii câștigat de către El, 
primul pas este să-ţi întorci complet inima către Dumnezeu. În fiecare lucru pe care îl 
faci, cercetează-te și întreabă-te: „Fac asta cu o inimă plină de iubire faţă de Dumnezeu? 
Există vreo intenţie personală în spatele acestui lucru? Care este de fapt scopul pentru 
care fac asta?” Dacă vrei să-ţi încredințezi inima lui Dumnezeu, trebuie mai întâi să-ţi 
supui propria inimă, să renunți la toate intenţiile proprii și să atingi o stare în care exiști 
în întregime pentru Dumnezeu. Aceasta este calea de a practica dăruirea propriei inimi 
lui Dumnezeu. Ce înseamnă să-ţi supui inima? Înseamnă să renunti la dorinţele 
extravagante ale trupului, să nu râvnești la confort sau la beneficiile statutului. Înseamnă 


688 


să faci totul ca să-L mulțumești pe Dumnezeu și inima să-ţi fie în întregime pentru El, nu 
pentru sinele propriu. Asta e îndeajuns. 

lubirea autentică față de Dumnezeu vine din străfundul inimii; este o iubire care 
există numai pe baza cunoașterii lui Dumnezeu de către om. Când inima cuiva se 
întoarce cu totul spre Dumnezeu, atunci acea persoană are iubire de Dumnezeu, dar 
iubirea aceea nu este neapărat pură și nu este neapărat completă. Asta se întâmplă din 
cauză că încă există o anumită distanţă de la a-ţi întoarce complet inima către 
Dumnezeu la a-L înțelege și a-L adora cu adevărat. Felul prin care o persoană 
dobândește adevărata iubire pentru Dumnezeu și ajunge să cunoască firea lui 
Dumnezeu este să-și întoarcă inima către El. Când omul își predă propria inimă 
adevărată lui Dumnezeu, atunci începe să pătrundă în experienţa vieții. Astfel, firea lui 
începe să se schimbe, iubirea lui fată de Dumnezeu crește treptat, iar cunoașterea lui 
despre Dumnezeu crește și ea treptat. Așadar, a-ţi întoarce inima către Dumnezeu este 
singura precondiţie pentru a intra pe calea cea dreaptă a experienţei vieții. Când își 
depun inimile înaintea lui Dumnezeu, oamenii au doar o inimă care tânjește după EI, dar 
nu una care ÎI iubește, fiindcă ei nu-L înțeleg. Chiar dacă, în aceste circumstanţe, chiar 
au puţină iubire pentru El, ea nu este spontană și nu e autentică. Asta deoarece tot ceea 
ce vine din trupul omului este un rezultat al emoțiilor și nu provine dintr-o înțelegere 
autentică. Este doar un impuls de moment şi nu poate duce la adoraţie de durată. Când 
oamenii nu au o înțelegere a lui Dumnezeu, nu pot decât să-L iubească pe baza 
propriilor lor preferinţe și noţiuni individuale; tipul acesta de iubire nu poate fi numită 
iubire spontană, nici nu poate fi numită iubire autentică. Inima unui om poate să se 
întoarcă sincer la Dumnezeu și să fie capabilă să se gândească la interesele lui 
Dumnezeu în toate, dar, dacă nu are o înțelegere a lui Dumnezeu, nu va putea să aibă 
o iubire spontană în mod autentic. Tot ce va fi în stare să facă e să îndeplinească 
anumite funcţii pentru Biserică și să-și îndeplinească în parte datoria, dar va face asta 
fără nicio bază. Firea acestui fel de persoană este greu de schimbat; astfel de oameni 
fie nu caută adevărul, fie nu-l înțeleg. Chiar dacă o persoană își întoarce complet inima 
spre Dumnezeu, asta nu înseamnă că iubirea de Dumnezeu din inima ei este complet 
pură, pentru că aceia care Îl au pe Dumnezeu în inimile lor nu au neapărat și iubire de 
Dumnezeu în inimile lor. Acest lucru are legătură cu distincţia dintre cei care caută să-L 
înțeleagă pe Dumnezeu și cei care nu caută. Odată ce o persoană ÎI înțelege, asta arată 
că inima ei s-a întors complet către Dumnezeu și arată că iubirea pentru Dumnezeu din 
inima ei este spontană. Numai o astfel de persoană Îl are pe Dumnezeu în inima ei. A- 
și întoarce inima spre Dumnezeu este o precondiţie pentru a pătrunde pe calea cea 
dreaptă, a-L înțelege pe Dumnezeu și a dobândi iubirea față de Dumnezeu. Nu este un 
semn că persoana și-a îndeplinit în întregime datoria de a-L iubi pe Dumnezeu, nici că 
are o iubire autentică pentru El. Singura modalitate prin care o persoană poate obţine 
iubire de Dumnezeu autentică este să-și întoarcă inima către El, care este, de 
asemenea, primul lucru pe care se cuvine să-l facă drept una dintre creațiile Lui. Cei 

care ÎI iubesc pe Dumnezeu sunt cu toții oameni care caută viața, adică oameni care 
urmăresc adevărul și oameni care Îl doresc cu adevărat pe Dumnezeu; cu toții au 
luminarea de la Duhul Sfânt și au fost mișcaţi de către El. Sunt cu toții capabili să 
dobândească îndrumarea lui Dumnezeu. 

Când oamenii pot să simtă că sunt îndatoraţi lui Dumnezeu, asta se întâmplă pentru 
că au fost mișcaţi de către Duh; cei care simt astfel tind să aibă o inimă care tânjește și 
vor fi capabili să caute intrarea în viață. Dar, dacă te oprești la un anumit pas, vei fi 
incapabil să mergi mai în profunzime; există încă pericolul de a fi prins în plasa Satanei 
și, la un moment dat, Satana te va lua prizonier. Iluminarea lui Dumnezeu le permite 
oamenilor să se cunoască pe ei înșiși și, ulterior, să se simtă îndatoraţi lui Dumnezeu; 
devin dispuși să coopereze cu El și să se lepede de toate lucrurile care nu Îi sunt pe 
plac. Acesta este principiul lucrării lui Dumnezeu. Voi sunteți cu toții dispuși să căutați 
să creșteți în viață și să ÎI iubiți pe Dumnezeu, așa că aţi scăpat oare de căile voastre 
superficiale? Dacă te lepezi numai de aceste căi superficiale și te abţii de la un 
comportament perturbator sau lăudăros, înseamnă asta cu adevărat că urmărești 
creșterea în viața ta? Dacă te debarasezi de toate comportamentele superficiale, dar nu 
pătrunzi în cuvintele lui Dumnezeu, asta arată că nu progresezi în mod activ. Care este 
rădăcina comportamentului superficial? Sunt făcute acţiunile tale de dragul creșterii în 
viață? Cauti să treci drept unul dintre oamenii lui Dumnezeu? Oricare-ar fi lucrul asupra 
căruia te concentrezi, este lucrul pe care îl vei trăi; dacă te concentrezi asupra 
comportamentului superficial, atunci inima ta va fi aruncată adesea spre exterior și nu 
vei avea cum să cauţi creșterea în viața ta. Dumnezeu cere o schimbare a firii, dar tu 
urmărești mereu lucruri din afară; genul acesta de persoană nu este în stare să-și 
schimbe firea! În procesul dobândirii maturizării în viaţă, toţi trebuie să urmeze un traseu: 
trebuie să accepte judecata, mustrarea și desăvârșirea cuvintelor lui Dumnezeu. Dacă 
nu ai cuvintele lui Dumnezeu, ci te bazezi numai pe propria-ţi încredere și voinţă, tot 
ceea ce faci este bazat numai pe zel. Asta înseamnă că, dacă vrei să crești în viaţa ta, 
trebuie să mănânci și să bei mai mult cuvintele lui Dumnezeu și să le înţelegi mai mult. 
Toţi aceia care sunt desăvârșiți de cuvintele Lui sunt capabili să trăiască potrivit 
acestora; cei care nu trec prin rafinarea cuvintelor Lui, care nu trec prin judecata 
cuvintelor Lui, nu pot fi potriviţi pentru folosul Lui. Așadar, în ce măsură trăiţi potrivit 
cuvintelor Lui? Practica voastră va fi corectă și conformă voii lui Dumnezeu numai dacă 
mâncaţi și beţi cuvintele Lui și sunteţi capabili să le comparati cu propria stare a vieții și 
să găsiţi o cale de a practica în lumina chestiunilor pe care le-am adus în discuţie. Numai 
cel care are genul acesta de practică are voinţa de a-L iubi pe Dumnezeu. 

Despre practica rugăciunii 


Voi nu daţi nicio importanţă rugăciunii în viaţa voastră de zi cu zi. Oamenii neglijează 
chestiunea rugăciunii. Rugăciunile erau de obicei superficiale, omul făcând pur și simplu 
lucrurile mecanic înaintea lui Dumnezeu. Niciunul nu și-a oferit pe deplin inima înaintea 
lui Dumnezeu și nu s-a rugat cu adevărat lui Dumnezeu. Oamenii se rugau lui Dumnezeu 
doar când se iveau necazurile. În tot acest timp, te-ai rugat vreodată cu adevărat lui 
Dumnezeu? A existat vreodată un moment când ai vărsat lacrimi de durere înaintea lui 
Dumnezeu? A existat vreun moment când ai venit înaintea Lui ca să te cunoști? Ai avut 
vreodată o rugăciune deschisă cu Dumnezeu? Rugăciunea vine prin practică: dacă nu 
te rogi în mod obișnuit acasă, atunci nu vei avea cum să te rogi nici în biserică și, dacă 
nu te rogi în mod normal în cadrul adunărilor mici, atunci vei fi incapabil să te rogi în 
cadrul adunărilor mari. Dacă în mod obișnuit nu te apropii de Dumnezeu și nu chibzuiești 
la cuvintele lui Dumnezeu, atunci nu vei avea nimic de spus când vine vremea să te rogi 
și, chiar dacă te rogi, doar te vei preface; nu va fi rugăciune adevărată. 

Ce înseamnă să te rogi cu adevărat? Înseamnă să-l spui lui Dumnezeu ce e în inima 
ta, să comunici cu Dumnezeu după ce ai înțeles voia Lui, să ai comuniune cu El prin 
cuvintele Lui, să te simţi deosebit de apropiat de Dumnezeu, să simţi că El Se află în 
faţa ta și să crezi că ai ceva să-l spui. Îţi simţi inima plină de lumină și simţi cât de frumos 
este Dumnezeu. Te vei simţi deosebit de inspirat și, ascultându-te, fraţii și surorile tale 
se simt mulţumiţi. Vor simţi că vorbele pe care le rostești sunt chiar vorbele din inimile 
lor, cuvintele pe care ei doresc să le spună, de parcă vorbele tale le-ar înlocui pe ale lor. 
Aceasta este adevărata rugăciune. După ce te-ai rugat cu adevărat, vei avea inima 
împăcată și vei cunoaște multumirea. Puterea de a-L iubi pe Dumnezeu poate crește, și 
vei simţi că nimic din viaţă nu este mai de preţ sau mai semnificativ decât să-L iubești 
pe Dumnezeu. Toate acestea dovedesc că rugăciunile tale au fost eficiente. Te-ai rugat 
vreodată astfel? 

Și cum rămâne cu conţinutul rugăciunii? Rugăciunea ta ar trebui să decurgă pas cu 
pas, în conformitate cu adevărata stare din inima ta și cu lucrarea Duhului Sfânt; te afli 
în comuniune cu Dumnezeu, în conformitate cu voia Lui și cu ceea ce El cere de la 
oameni. Când începi să practici rugăciunea, mai întâi dăruiește-ţi inima lui Dumnezeu. 
Nu căuta să înţelegi voia lui Dumnezeu — încearcă doar să rostești cuvintele venite din 
inima ta către Dumnezeu. Când vii înaintea lui Dumnezeu, grăiește astfel: „O, 
Dumnezeule! Abia azi înțeleg că obișnuiam să nu mă supun ie. Sunt cu adevărat corupt 
și vrednic de dispreț. Doar mi-am irosit viața. Începând de azi, voi trăi pentru Tine. Voi 
duce o viaţă care să aibă un sens și voi face voia Ta. Fie ca Duhul Tău să lucreze 
întotdeauna în mine și să mă ilumineze și să mă lumineze necontenit. Lasă-mă să aduc 
mărturie puternică și răsunătoare înaintea Ta. Lasă ca Satana să vadă gloria Ta, 
mărturia Ta și dovada triumfului Tău manifestându-se în noi”. Când te rogi astfel, inima 
ta se va elibera pe deplin. După ce te-ai rugat în acest fel, inima ta va fi mai aproape de 

Dumnezeu și, dacă te poţi ruga adesea în acest fel, Duhul Sfânt va lucra, inevitabil, în 
tine. Dacă întotdeauna Îl chemi astfel pe Dumnezeu și-ţi exprimi hotărârea în fața Lui, 
va veni ziua când hotărârea ta va fi acceptată înaintea lui Dumnezeu, când inima ta și 
întreaga ta ființă vor fi câștigate de Dumnezeu și, în cele din urmă, vei fi făcut desăvârșit 
de către El. Pentru voi, rugăciunea este de cea mai mare importanţă. Când te rogi și 
primeşti lucrarea Duhului Sfânt, inima ta va fi mișcată de Dumnezeu, iar puterea 
dragostei pentru Dumnezeu va izvori din tine. Dacă nu te rogi din inimă, dacă nu-ți 
deschizi inima către comuniunea cu Dumnezeu, atunci Dumnezeu nu va avea cum să 
lucreze în tine. Dacă, după ce te-ai rugat și ai rostit cuvintele din inima ta, Duhul lui 
Dumnezeu nu Şi-a început lucrarea, iar tu nu ai primit nicio inspiraţie, atunci asta arată 
că inima ta este lipsită de sinceritate, cuvintele tale nu sunt adevărate și sunt încă 
impure. Dacă, după ce te-ai rugat, ai un sentiment de mulțumire, atunci rugăciunile tale 
au fost acceptate de Dumnezeu, iar Duhul lui Dumnezeu lucrează în tine. Ca persoană 
ce slujește înaintea lui Dumnezeu, nu poți fi lipsit de rugăciuni. Dacă vezi cu adevărat 
părtășia cu Dumnezeu ca pe un lucru care e valoros și plin de sens, atunci poţi abandona 
rugăciunea? Nimeni nu poate exista fără comuniunea cu Dumnezeu. Fără rugăciune, tu 
trăieşti în trup, trăieşti în lanţurile Satanei; fără rugăciune adevărată, trăieşti sub influenţa 
întunericului. Sper ca fraţii și surorile să poată să se roage cu adevărat zi de zi. Nu e 
vorba despre a urma regulile, ci despre a obţine un anumit rezultat. Ești gata să renunți 
la puţin somn și confort ca să te trezești devreme pentru rugăciunile de dimineaţă și să 
te bucuri de cuvintele lui Dumnezeu? Dacă te rogi cu o inimă pură și mănânci și bei 
cuvintele lui Dumnezeu astfel, atunci vei fi mai acceptabil pentru El. Dacă faci asta în 
fiecare dimineaţă, dacă zilnic exersezi dăruirea inimii tale lui Dumnezeu, te implici și 
trăiești în comuniune cu El, atunci cunoștințele tale despre Dumnezeu vor crește cu 
siguranță și vei fi putea să înţelegi mai bine voia lui Dumnezeu. Să spui: „O, 
Dumnezeule! Sunt dornic să-mi îndeplinesc datoria. Pot doar să-Ți dăruiesc Ție întreaga 
mea ființă, pentru ca Tu să poţi câștiga slavă de la noi, să Te poţi bucura de mărturia 
adusă de acest grup al nostru. Te implor să lucrezi în noi, ca să ajung să Te pot iubi cu 
adevărat, să Te mulțumesc și să Te urmăresc ca pe țelul meu”. Când preiei această 
povară, cu siguranţă Dumnezeu te va face desăvârșit. N-ar trebui să te rogi doar pentru 
folosul tău, ci și pentru a urma voia lui Dumnezeu și a-L iubi. Acesta este tipul cel mai 
adevărat de rugăciune. Tu ești o persoană care se roagă pentru a urma voia lui 
Dumnezeu? 

În trecut, voi nu știaţi cum să vă rugați și neglijaţi chestiunea rugăciunii. Acum, voi 
trebuie să faceţi tot posibilul pentru a învăţa să vă rugaţi. Dacă nu reușești să-ţi aduni 
puterea dinăuntrul tău spre a-L iubi pe Dumnezeu, atunci cum te rogi? Ar trebui să spui: 
„O, Dumnezeule! Inima mea nu este în stare să Te iubească cu adevărat. Eu vreau să 
Te iubesc, dar îmi lipsește puterea. Ce-ar trebui să fac? Fie ca Tu să-mi deschizi ochii 
spirituali și fie ca Duhul Tău să-mi miște inima. Fă astfel încât, atunci când vin înaintea 
Ta, să mă dezbar de tot ce e negativ, să încetez să fiu constrâns de vreo persoană, 

pricină sau lucru și să-mi dezvălui inima înaintea Ta cu totul, și fă astfel încât să-Ţi ofer 
întreaga mea ființă. Oricum m-ai pune la încercare, eu sunt gata. Acum nu mă gândesc 
deloc la perspectivele mele și nici nu sunt sub ameninţarea morţii. Cu o inimă care Te 
iubește, doresc să caut calea vieţii. Fiecare chestiune, fiecare lucru — toate sunt în 
mâinile Tale; soarta mea este în mâinile Tale și Tu ţii însăși viața mea în mâinile Tale. 
Acum, caut să Te iubesc și, indiferent dacă mă lași să Te iubesc, indiferent cum se 
amestecă Satana, Eu sunt hotărât să Te iubesc”. Când te confrunţi cu această 
chestiune, să te rogi în acest fel. Dacă te rogi astfel în fiecare zi, puterea de a-L iubi pe 
Dumnezeu va crește treptat. 

Cum putem pătrunde în rugăciunea adevărată? 

Când te rogi, inima ta trebuie să fie liniștită înaintea lui Dumnezeu și trebuie să fie 
sinceră. Comunici cu adevărat și te rogi cu Dumnezeu -— nu trebuie să încerci să-L 
lingușești pe Dumnezeu folosind cuvinte care sună bine. Rugăciunea ar trebui să fie 
centrată în jurul a ceea ce Dumnezeu dorește să realizeze chiar acum. Cere-l lui 
Dumnezeu să-ți aducă o mai mare luminare și iluminare, adu-ţi starea și necazurile reale 
în prezenţa lui Dumnezeu când te rogi, inclusiv hotărârea pe care ai luat-o înaintea lui 
Dumnezeu. Rugăciunea nu înseamnă să urmezi procedura; înseamnă să-L cauţi pe 
Dumnezeu cu o inimă cinstită. Cere-l lui Dumnezeu să-ţi protejeze inima, astfel încât inima 
ta să fie adesea liniștită înaintea Lui; să facă astfel încât, în mediul în care El te-a plasat, 
să te cunoşti pe tine însuţi, să te urăști și să te lepezi de tine, permițându-ţi astfel să ai o 
relaţie normală cu Dumnezeu și să devii cu adevărat cineva care-L iubește pe Dumnezeu. 

Care este semnificația rugăciunii? 

Rugăciunea este una dintre modalităţile prin care omul cooperează cu Dumnezeu, 
este un mijloc prin care omul îl invocă pe Dumnezeu și este procesul prin care omul este 
mișcat de Duhul lui Dumnezeu. Se poate spune că oamenii lipsiţi de rugăciune sunt 
oameni morţi, fără de spirit, dovadă că le lipsește capacitatea de a fi mișcaţi de 
Dumnezeu. Fără rugăciune, ar fi imposibil ca oamenii să ducă o viaţă spirituală normală 
și cu atât mai puţin să ţină pasul cu lucrarea Duhului Sfânt. A nu te ruga înseamnă a 
reteza orice legătură cu Dumnezeu și ar fi imposibil să primeşti lauda lui Dumnezeu. Ca 
persoană care crede în Dumnezeu, cu cât cineva se roagă mai mult, adică este mai 
mișcat de Dumnezeu, cu atât va fi mai hotărât și mai capabil să primească nouă luminare 
de la Dumnezeu. Ca urmare, astfel de oameni pot fi desăvârșiţi foarte repede de către 
Duhul Sfânt. 

Care este efectul care trebuie obţinut prin rugăciune? 

Poate că oamenii sunt capabili să urmeze practica rugăciunii și să înțeleagă 
semnificaţia rugăciunii, dar nu este ușor a face astfel încât rugăciunea să aibă efect. 
Rugăciunea nu înseamnă să urmezi o serie de formalități sau de proceduri ori să reciti 
cuvintele lui Dumnezeu. Altfel spus, rugăciunea nu înseamnă să repeţi papagalicește 
niște cuvinte și să îi copiezi pe alţii. În rugăciune, trebuie să atingi starea în care să poti 
să-ţi dăruiești inima lui Dumnezeu, deschizându-ţi inima astfel încât să poată fi mișcată 

de Dumnezeu. Dacă vrei ca rugăciunile tale să fie eficiente, atunci ele trebuie întemeiate 
pe citirea cuvintelor lui Dumnezeu. Doar dacă te rogi folosind cuvintele lui Dumnezeu 
vei putea primi mai multă luminare și iluminare. Manifestările unei rugăciuni adevărate 
sunt: să ai o inimă care tânjește după tot ce Dumnezeu cere și, mai mult decât atât, care 
dorește să îndeplinească aceste cerințe; să urăşti tot ceea ce Dumnezeu urăște, iar apoi, 
pe baza acestui lucru, să dobândești o oarecare înțelegere și să cunoști cu claritate 
adevărurile pe care le explică Dumnezeu. Când există hotărâre, credinţă, cunoaștere și 
o cale prin care să practici după ce te rogi, doar atunci se poate numi adevărată 
rugăciune și doar acest tip de rugăciune poate fi eficientă. Însă rugăciunea trebuie 
construită bucurându-se de cuvintele lui Dumnezeu și pe temelia comuniunii cu 
Dumnezeu întru cuvintele Lui, iar inima trebuie să poată să-L caute pe Dumnezeu și să 
se liniștească înaintea Lui. O asemenea rugăciune a intrat deja în etapa adevăratei 
comuniuni cu Dumnezeu. 

Cunoştinţe de bază despre rugăciune: 

1. Nu spune orbește orice îţi trece prin minte. Trebuie să existe o povară în inima ta, 
altfel spus, trebuie să ai un ţel când te rogi. 

2. Rugăciunea trebuie să conţină cuvintele lui Dumnezeu; ea trebuie să fie 
întemeiată pe cuvintele lui Dumnezeu. 

3. Când te rogi, nu poţi readuce în discuţie chestiuni învechite. Rugăciunile tale ar 
trebui să aibă legătură cu actualele cuvinte ale Duhului Sfânt, iar când te rogi, spune-l 
lui Dumnezeu gândurile tale cele mai lăuntrice. 

4. Rugăciunile în grup trebuie centrate în jurul unui nucleu, care este, neapărat, 
lucrarea actuală a Duhului Sfânt. 

5. Toţi oamenii trebuie să învețe rugăciunea mijlocitoare. Aceasta este și o 
modalitate de a arăta respect față de voia lui Dumnezeu. 

Viaţa de rugăciune a unui individ este întemeiată pe înţelegerea semnificației 
rugăciunii și pe o cunoaștere de bază a rugăciunii. În viaţa de zi cu zi, roagă-te des 
pentru neajunsurile proprii, roagă-te să provoci schimbarea în firea vieţii tale și roagă-te 
pe baza cunoștințelor tale despre cuvintele lui Dumnezeu. Fiecare persoană ar trebui 
să-și stabilească propria viaţă de rugăciune, ar trebui să se roage de dragul cunoașterii 
cuvintelor lui Dumnezeu și ar trebui să se roage pentru a căuta cunoașterea lucrării lui 
Dumnezeu. Expune-ţi situaţia personală înaintea lui Dumnezeu și fii sincer, fără a face 
prea mult caz de felul în care te rogi, iar ideea principală este să obţii o cunoaștere 
adevărată și să câștigi experienţă adevărată din cuvintele lui Dumnezeu. O persoană 
care urmărește pătrunderea în viața spirituală trebuie să se poată ruga în multiple feluri. 
Rugăciunea tăcută, chibzuirea asupra cuvintelor lui Dumnezeu, dobândirea cunoașterii 
lucrării lui Dumnezeu -— toate acestea sunt exemple ale lucrării voluntare de părtășie 
spirituală pentru a dobândi intrarea în viața spirituală normală, care îmbunătățește 
mereu stările unei persoane înaintea lui Dumnezeu și o împinge să facă mari progrese 
în viaţă. Pe scurt, tot ceea ce faci, fie că mănânci sau bei cuvintele lui Dumnezeu, te rogi 

în tăcere sau cu glas tare, este pentru a-ţi îngădui să vezi clar cuvintele lui Dumnezeu, 
lucrarea Lui și ceea ce El dorește să dobândească în tine. Mai important, tot ceea ce 
faci are ca scop atingerea standardelor cerute de Dumnezeu și ridicarea vieții tale la noi 
înălțimi. Minimul pe care Dumnezeu îl cere de la oameni e ca aceștia să fie capabili să- 
și deschidă inimile către El. Dacă omul își dăruiește inima curată lui Dumnezeu și spune 
ce se află cu adevărat în inima sa, atunci Dumnezeu este dornic să lucreze în el. Ceea 
ce dorește Dumnezeu nu este inima nestatornică a omului, ci o inimă pură și sinceră. 
Dacă omul nu vorbește cu adevărat din inima lui către Dumnezeu, atunci Dumnezeu nu 
îi va mișca inima și nu va lucra în el. Astfel, cel mai important lucru privind rugăciunea 
este să-l vorbeşti lui Dumnezeu din inimă, să-l spui despre defectele tale sau firile tale 
răzvrătite, să-ţi deschizi complet sufletul înaintea Lui; doar atunci Dumnezeu va fi 
interesat de rugăciunile tale, altfel, Își va întoarce chipul de la tine. Criteriul minim pentru 
rugăciune este că trebuie să-ţi poţi ţine inima liniștită înaintea lui Dumnezeu, iar inima ta 
nu trebuie să se despartă de Dumnezeu. Poate că în această etapă nu câștigi o 
perspectivă nouă sau superioară, dar atunci trebuie să folosești rugăciunea pentru a 
păstra lucrurile așa cum sunt — nu trebuie să regresezi. Acesta este minimul pe care 
trebuie să îl obţii. Dacă nu poţi realiza nici măcar atât, atunci asta dovedește că viața ta 
spirituală nu este pe făgașul corect. Ca urmare, nu vei reuși să te agăţi de viziunea pe 
care o aveai la început, vei pierde credinţa în Dumnezeu și ca atare, hotărârea ta se va 
risipi. Un semn al faptului dacă ai pătruns sau nu în viaţa spirituală este să vezi dacă 
rugăciunile tale au intrat pe făgașul corect. Toţi oamenii trebuie să pătrundă în această 
realitate; ei trebuie cu toții să săvârșească lucrarea de a se antrena în mod conștient în 
rugăciune, nu așteptând pasiv, ci căutând în mod conștient să fie mișcaţi de Duhul Sfânt. 
Doar atunci ei vor fi oameni care-L caută cu adevărat pe Dumnezeu. 

Când începi să te rogi, nu te supraestima și nu spera să obţii totul dintr-o dată. Nu 
poţi face cereri extravagante, așteptându-te ca, de îndată ce deschizi gura, să fii mișcat 
de Duhul Sfânt sau să primeşti luminare și iluminare, ori ca Dumnezeu să reverse har 
asupra ta. Asta nu se va întâmpla; Dumnezeu nu îndeplinește lucruri supranaturale. 
Dumnezeu împlinește rugăciunile oamenilor atunci când dorește, iar uneori îţi testează 
credința spre a vedea dacă Îi ești loial. Când te rogi, trebuie să ai credință, perseverenţă 
și determinare. Majoritatea oamenilor, când abia încep să se pregătească, își pierd 
entuziasmul deoarece nu reușesc să fie mișcaţi de Duhul Sfânt. Nu așa trebuie făcut! 
Trebuie să perseverezi; trebuie să te concentrezi pe a simţi atingerea Duhului Sfânt și 
pe a căuta și explora. Uneori, calea pe care practici nu este dreaptă, iar uneori, motivele 
și noțiunile tale personale nu pot sta în picioare în faţa lui Dumnezeu, deci Duhul lui 
Dumnezeu nu te poate mișca. În alte momente, Dumnezeu privește dacă ești sau nu 
credincios. Pe scurt, când te pregătești, ar trebui să plătești un preţ mai mare. Dacă 
descoperi că te abaţi de pe calea ta de practică, poţi schimba felul în care te rogi. Câtă 
vreme cauţi cu o inimă sinceră și ești dornic să primeşti, atunci Duhul Sfânt te va 
conduce cu siguranţă în această realitate. Uneori, te rogi cu o inimă curată, dar nu simți 

să fi fost deosebit de mișcat. În asemenea momente, trebuie să te bazezi pe credinţă și 
să fii încredințat că Dumnezeu îți veghează rugăciunile; trebuie să dovedești 
perseverenţă în rugăciunile tale. 

Fii o persoană onestă; roagă-te pentru a te elibera de viclenia din inima ta. Purifică- 
te prin rugăciune de fiecare dată, fii mișcat de Duhul lui Dumnezeu prin rugăciune, și 
firea ta se va schimba treptat. Adevărata viaţă spirituală este o viaţă de rugăciune — este 
o viaţă mișcată de Duhul Sfânt. Procesul de a fi mișcat de Duhul Sfânt este procesul 
schimbării firii omului. O viaţă care nu este mișcată de Duhul Sfânt nu este o viață 
spirituală, ci doar o viaţă de ritual religios. Doar cei care sunt adesea mișcaţi de Duhul 
Sfânt și Iluminati și iluminaţi de Duhul Sfânt au pătruns în viaţa spirituală. Firea omului 
se schimbă constant pe când el se roagă. Cu cât Duhul lui Dumnezeu îl mișcă mai mult, 
cu atât devine mai proactiv și mai supus. La fel, și inima lui va fi treptat purificată, iar 
firea i se va schimba. Acesta este efectul adevăratei rugăciuni. 


Cunoaște cea mai recentă lucrare 
a lui Dumnezeu și urmează-l pașii 


Acum, trebuie să căutaţi să deveniți oamenii lui Dumnezeu și veți începe să intraţi 
deplin pe drumul cel bun. Să fiți oamenii lui Dumnezeu înseamnă să intrați în Epoca 
Împărăției. Astăzi, începeţi în mod oficial să pătrundeţi în ucenicia Împărăției, iar vieţile 
voastre viitoare vor înceta să mai fie la fel de lâncede și neglijente cum erau înainte; 
trăind în acest fel, este imposibil să atingeti standardele cerute de Dumnezeu. Dacă nu 
simţi nicio urgenţă, atunci acest lucru arată că nu ai nicio dorinţă să te îmbunătăţești, că 
ceea ce urmărești e vag și confuz și că ești incapabil de a împlini voia lui Dumnezeu. 
Pătrunderea în ucenicia Împărăției reprezintă debutul vieții oamenilor lui Dumnezeu — 
ești dispus să accepţi o astfel de ucenicie? Eşti dispus să simţi un sentiment de urgenţă? 
Eşti dispus să trăieşti sub disciplina lui Dumnezeu? Eşti dispus să trăieşti sub mustrarea 
lui Dumnezeu? Când cuvintele lui Dumnezeu vor veni peste tine şi te vor testa, cum vei 
acţiona? Și ce vei face când te vei confrunta cu tot felul de fapte? În trecut, atenţia ta nu 
era concentrată asupra vieții; astăzi, trebuie să te concentrezi pe a intra în realitatea 
vieţii și să cauţi schimbări în firea vieţii tale. Asta e ceea ce trebuie dobândit de către 
oamenii Împărăției. Toţi cei care sunt oamenii lui Dumnezeu trebuie să aibă viaţă, trebuie 
să accepte ucenicia Împărăției și să caute schimbări în firea vieţii lor. Asta cere 
Dumnezeu de la oamenii Împărăției. 

Cerinţele lui Dumnezeu pentru oamenii Împărăției sunt după cum urmează: 

1. Ei trebuie să accepte însărcinările date de Dumnezeu. Adică trebuie să accepte 
toate cuvintele rostite în lucrarea lui Dumnezeu din zilele de pe urmă. 

2. Ei trebuie să intre în ucenicia Împărăției. 

3. Ei trebuie să caute să le fie atinse inimile de Dumnezeu. Când inima ta s-a întors 

complet la Dumnezeu și ai o viață spirituală normală, vei trăi în tărâmul libertăţii, ceea 
ce înseamnă că vei trăi sub grija și protecția dragostei lui Dumnezeu. Numai atunci când 
trăiești sub grija și protecția lui Dumnezeu Îi vei aparţine lui Dumnezeu. 

4. Ei trebuie să fie câștigați de Dumnezeu. 

5. Ei trebuie să devină o manifestare a gloriei lui Dumnezeu pe pământ. 

Aceste cinci puncte reprezintă însărcinările Mele pentru voi. Cuvintele Mele sunt 
rostite către oamenii lui Dumnezeu și, dacă nu ești dispus să accepţi aceste însărcinări, 
nu te voi forța — dar, dacă le accepți cu adevărat, atunci vei fi în stare să faci voia lui 
Dumnezeu. Astăzi, începeți să acceptaţi însărcinările date de Dumnezeu și urmăriţi să 
deveniți poporul Împărăției și să atingeţi standardele necesare pentru a fi poporul 
Împărăției. Acesta este primul pas al intrării. Dacă dorești să faci întru totul voia lui 
Dumnezeu, atunci trebuie să accepţi aceste cinci însărcinări și, dacă ești capabil să le 
îndeplinești, vei fi după inima lui Dumnezeu și cu siguranţă Dumnezeu Se va folosi mult 
de tine. Ceea ce este crucial astăzi e să pătrunzi în instruirea pentru Împărăţie. 
Pătrunderea în instruirea pentru Împărăţie implică viața spirituală. Anterior, nu s-a vorbit 
despre viața spirituală, dar astăzi, pe măsură ce începi să pătrunzi în instruirea pentru 
Împărăţie, tu intri în mod oficial în viaţa spirituală. 

Ce fel de viaţă este viaţa spirituală? Viaţa spirituală este aceea în care inima ta s-a 
întors complet la Dumnezeu și este capabilă să fie atentă la dragostea lui Dumnezeu. 
Este aceea în care trăiești în cuvintele lui Dumnezeu și nimic altceva nu îţi ocupă inima, 
ești capabil să înţelegi voia lui Dumnezeu astăzi și ești îndrumat de lumina de astăzi a 
Duhului Sfânt pentru a-ţi îndeplini datoria. O astfel de viaţă între om și Dumnezeu este 
viaţa spirituală. Dacă nu reușești să urmezi lumina zilei de astăzi, atunci s-a căscat o 
prăpastie în relaţia ta cu Dumnezeu — poate că a fost chiar retezată — și tu ești lipsit de 
o viaţă spirituală normală. O relaţie normală cu Dumnezeu este construită pe temelia 
acceptării cuvintelor lui Dumnezeu astăzi. Ai o viață spirituală normală? Ai o relaţie 
normală cu Dumnezeu? Eşti cineva care urmează lucrarea Duhului Sfânt? Dacă ești 
capabil să urmărești lumina de astăzi a Duhului Sfânt, să înţelegi voia lui Dumnezeu 
din cuvintele Sale și să pătrunzi în aceste cuvinte, atunci ești cineva care urmează 
curentul Duhului Sfânt. Dacă nu urmezi curentul Duhului Sfânt, atunci ești, fără 
îndoială, cineva care nu urmărește adevărul. Duhul Sfânt nu are nicio șansă de a lucra 
în cei care nu doresc să se îmbunătăţească și, prin urmare, astfel de oameni nu pot 
niciodată să-și adune puterile și sunt întotdeauna pasivi. Astăzi, urmezi tu curentul 
Duhului Sfânt? Eşti în curentul Duhului Sfânt? Ai ieșit dintr-o stare de pasivitate? Toţi 
cei care cred în cuvintele lui Dumnezeu, care iau lucrarea lui Dumnezeu drept temelie 
și urmează lumina Duhului Sfânt de astăzi — sunt cu toţii în curentul Duhului Sfânt. 
Dacă tu crezi că ale lui Dumnezeu cuvinte sunt în mod neechivoc adevărate și corecte 
și dacă tu crezi cuvintele lui Dumnezeu indiferent de ceea ce spune EIl, atunci ești 
cineva care urmărește pătrunderea în lucrarea lui Dumnezeu și, astfel, împlinești voia 
lui Dumnezeu. 

Pentru a pătrunde în curentul Duhului Sfânt, trebuie să ai o relaţie normală cu 
Dumnezeu și trebuie să te lepezi mai întâi de starea ta de pasivitate. Unii oameni 
urmează întotdeauna mulţimea, iar inimile lor se îndepărtează prea mult de Dumnezeu; 
astfel de oameni nu au nicio dorință de a se îmbunătăţi, iar standardele pe care le 
urmăresc sunt prea scăzute. Doar a căuta să-L iubești pe Dumnezeu și să fii câștigat de 
către El reprezintă voia lui Dumnezeu. Există oameni care îşi folosesc conștiința doar 
pentru a răsplăti dragostea lui Dumnezeu, dar acest lucru nu poate îndeplini voia lui 
Dumnezeu; cu cât sunt mai înalte standardele pe care le urmărești, cu atât acest lucru 
va fi mai în armonie cu voia lui Dumnezeu. Ca persoane normale, care urmăresc iubirea 
fată de Dumnezeu, pătrunderea în Împărăţie pentru a deveni oameni ai lui Dumnezeu 
este viitorul vostru adevărat și o viață care este de cea mai mare valoare și semnificaţie; 
nimeni nu este mai binecuvântat decât voi. De ce spun asta? Pentru că cei care nu cred 
în Dumnezeu trăiesc pentru trup și trăiesc pentru Satana, dar astăzi voi trăiţi pentru 
Dumnezeu și trăiţi pentru a face voia lui Dumnezeu. De aceea vă spun că vieţile voastre 
au cea mai mare semnificaţie. Numai acest grup de oameni care a fost selectat de 
Dumnezeu poate duce o viaţă de maximă însemnătate: nimeni altcineva de pe pământ 
nu poate trăi o viață de o asemenea valoare și semnificaţie. Pentru că aţi fost selectaţi 
de Dumnezeu și sunteți ridicați de Dumnezeu și, în plus, datorită iubirii lui Dumnezeu 
pentru voi, aţi înțeles viața adevărată și știți cum să trăiţi o viaţă care este de o valoare 
maximă. Aceasta nu se datorează bunei voastre urmăriri, ci harului lui Dumnezeu; Cel 
care a deschis ochii duhului vostru a fost Dumnezeu, iar Cel care v-a atins inima a fost 
Duhul lui Dumnezeu, dându-vă șansa de a veni înaintea Lui. Dacă Duhul lui Dumnezeu 
nu v-ar fi luminat, atunci ați fi incapabili să vedeţi ce este minunat la Dumnezeu și nici 
nu ar fi posibil să-L iubiţi. Numai pentru că Duhul lui Dumnezeu a atins inimile oamenilor, 
acestea s-au întors la Dumnezeu. Uneori, când te bucuri de cuvintele lui Dumnezeu, 
duhul tău este atins și simţi că nu poţi decât să-L iubeşti pe Dumnezeu, că există o mare 
putere în tine și că nu există nimic altceva ce nu poti lăsa la o parte. Dacă simţi astfel, 
atunci ai fost atins de Duhul lui Dumnezeu, iar inima ta s-a întors în totalitate la 
Dumnezeu și te vei ruga lui Dumnezeu și vei spune: „O, Dumnezeule! Noi am fost cu 
adevărat predestinaţi și aleși de Tine. Mă mânaresc cu slava Ta și mă simt glorios să fiu 
unul dintre oamenii Tăi. Voi sacrifica totul și voi da orice pentru a face voia Ta și Îți voi 
dedica toți anii mei și o viaţă întreagă de eforturi”. Când te rogi așa, în inima ta vor exista 
iubire nesfârșită și ascultare adevărată faţă de Dumnezeu. Ai avut vreodată o experienţă 
ca aceasta? Dacă oamenii sunt adesea atinși de Duhul lui Dumnezeu, atunci sunt 
deosebit de dornici să se dedice lui Dumnezeu în rugăciunile lor: „O, Dumnezeule! 
Doresc să văd ziua Ta glorioasă și doresc să trăiesc pentru Tine — nimic nu este mai 
demn sau mai semnificativ decât să trăiesc pentru Tine, și nu am nici cea mai mică 
dorință de a trăi pentru Satana și pentru trup. Permiţându-mi să trăiesc azi pentru Tine, 
Tu mă ridici”. Când te-ai rugat în acest fel, vei simţi că nu poţi să nu-l dai inima ta lui 
Dumnezeu, că trebuie să-L câștigi pe Dumnezeu și că ai urî să mori fără să-L fi câștigat 

cât timp ești în viață. După ce ai rostit o astfel de rugăciune, va exista o putere 
inepuizabilă în tine și nu vei ști de unde vine; în inima ta va fi o putere nelimitată și vei 
avea sentimentul că Dumnezeu este atât de minunat și că merită să fie iubit. Acesta este 
momentul în care vei fi fost atins de Dumnezeu. Toţi aceia care au avut o astfel de 
experienţă au fost atinși de Dumnezeu. Cei care sunt deseori atinși de Dumnezeu au 
parte de schimbări în viaţa lor, sunt capabili să ia o decizie și sunt dispuși să-L câștige 
pe Dumnezeu întru totul, dragostea pentru Dumnezeu în inimile lor este mai puternică, 
inimile lor s-au întors complet la Dumnezeu, nu ţin cont de familie, de lume, de situații 
complicate sau de viitorul lor și sunt dispuși să-l dedice o viaţă de eforturi lui Dumnezeu. 
Toţi cei care au fost atinși de Duhul lui Dumnezeu sunt oameni care caută adevărul și 
care au speranţa de a fi desăvârșiţi de Dumnezeu. 

Ţi-ai întors inima către Dumnezeu? Ţi-a fost atinsă inima de Duhul lui Dumnezeu? 
Dacă nu ai avut niciodată o astfel de experienţă și dacă nu te-ai rugat niciodată în așa 
fel, atunci asta arată că Dumnezeu nu are niciun loc în inima ta. Toţi cei care sunt 
conduși de Duhul lui Dumnezeu și care au fost atinși de Duhul lui Dumnezeu au lucrarea 
lui Dumnezeu, ceea ce arată că dragostea și cuvintele lui Dumnezeu au prins rădăcini 
în ei. Unii oameni spun: „Nu sunt la fel de serios ca tine în rugăciunile mele, nici nu sunt 
atât de atins de Dumnezeu; uneori — când meditez și mă rog — simt că Dumnezeu este 
minunat, iar inima mea este atinsă de Dumnezeu”. Nimic nu este mai important decât 
inima omului. Când inima ta s-a întors la Dumnezeu, toată fiinţa ta se va fi întors la El și, 
în acel moment, inima ta va fi fost atinsă de Duhul lui Dumnezeu. Cei mai mulţi dintre 
voi au avut o astfel de experienţă — doar că profunzimile experienţelor voastre nu sunt 
aceleași. Unii oameni zic: „Eu nu spun multe cuvinte de rugăciune, doar ascult părtășia 
altora și puterea crește înăuntrul meu”. Aceasta arată că ai fost atins de Dumnezeu pe 
dinăuntru. Oamenii care au fost atinși de Dumnezeu pe dinăuntru sunt inspirați atunci 
când ascultă părtășia altora; dacă inima unei persoane rămâne complet nemișcată 
atunci când aude cuvinte inspirate, atunci asta dovedește că lucrarea Duhului Sfânt nu 
este înăuntrul său. Nu există dorinţă în interiorul lor, ceea ce dovedește că nu au deloc 
hotărâre și, astfel, sunt fără lucrarea Duhului Sfânt. Dacă o persoană a fost atinsă de 
Dumnezeu, ea va avea o reacţie când va auzi cuvintele lui Dumnezeu; dacă nu a fost 
atinsă de Dumnezeu, atunci nu s-a implicat în cuvintele Lui, acestea nu au nicio legătură 
cu ea și este incapabilă să fie luminată. Cei care au auzit cuvintele lui Dumnezeu și nu 
au avut nicio reacţie sunt oameni care nu au fost atinși de Dumnezeu — sunt oameni fără 
lucrarea Duhului Sfânt. Toţi cei care sunt capabili să accepte noua lumină sunt atinși și 
stăpâniţi de lucrarea Duhului Sfânt. 

Evaluează-te: 

1. Eşti în mijlocul lucrării actuale a Duhului Sfânt? 

2. S-a întors inima ta spre Dumnezeu? Ai fost atins de Dumnezeu? 

3. Cuvintele lui Dumnezeu au prins rădăcini în tine? 

4. Practica ta este construită pe temelia cerinţelor lui Dumnezeu? 

5. Trăiești sub îndrumarea luminii actuale a Duhului Sfânt? 

6. Inima ta este guvernată de vechi noţiuni, sau este guvernată de cuvintele de astăzi 
ale lui Dumnezeu? 

Auzind aceste cuvinte, care este reacția voastră interioară? După toţi acești ani în 
care ai crezut, ai tu cuvintele lui Dumnezeu drept viața ta? A avut loc o schimbare în 
firea ta coruptă de dinainte? În conformitate cu cuvintele lui Dumnezeu de astăzi, știi ce 
înseamnă să ai viață și ce înseamnă să fii fără viaţă? Vă este clar acest lucru? Cel mai 
important aspect în urmarea lui Dumnezeu este ca totul să fie în conformitate cu 
cuvintele lui Dumnezeu de astăzi: indiferent dacă tu cauţi pătrunderea în viaţă sau 
împlinirea voii lui Dumnezeu, totul ar trebui să fie centrat pe cuvintele lui Dumnezeu de 
astăzi. Dacă ceea ce comunici și cauţi nu este centrat în jurul cuvintelor lui Dumnezeu 
de astăzi, atunci ești străin de cuvintele lui Dumnezeu și în totalitate lipsit de lucrarea 
Duhului Sfânt. Dumnezeu dorește oameni care să-l calce pe urme. Indiferent cât de 
minunat și pur este ceea ce ai înțeles înainte, Dumnezeu nu dorește așa ceva și, dacă 
nu poţi renunţa la astfel de lucruri, atunci acestea vor fi un obstacol imens în calea 
pătrunderii tale în viitor. Toţi cei care sunt capabili să urmeze lumina prezentă a Duhului 
Sfânt sunt binecuvântaţi. Oamenii din veacurile trecute au călcat, de asemenea, pe 
urmele pașilor lui Dumnezeu, dar nu au putut să urmeze până astăzi; aceasta este 
binecuvântarea oamenilor din zilele de pe urmă. Cei care pot urma lucrarea prezentă a 
Duhului Sfânt și care sunt capabili să urmeze pașii lui Dumnezeu astfel încât să-L 
urmeze pe Dumnezeu oriunde îi conduce — aceștia sunt oameni care sunt binecuvântați 
de Dumnezeu. Cei care nu urmează lucrarea prezentă a Duhului Sfânt nu au pătruns în 
lucrarea cuvintelor lui Dumnezeu și, indiferent cât de mult lucrează, cât de mari sunt 
suferințele lor sau cât de mult se zbat, nimic din acestea nu înseamnă ceva pentru 
Dumnezeu, iar El nu îi va lăuda. Astăzi, toți cei care urmează cuvintele actuale ale lui 
Dumnezeu sunt în curentul Duhului Sfânt; cei care sunt străini de cuvintele lui Dumnezeu 
de astăzi sunt în afara curentului Duhului Sfânt și astfel de oameni nu sunt lăudaţi de 
Dumnezeu. Slujirea care este separată de cuvântările prezente ale Duhului Sfânt este 
o slujire a trupului și a noțiunilor și e imposibil să fie în conformitate cu voia lui Dumnezeu. 
Dacă oamenii trăiesc printre noţiuni religioase, atunci nu pot face nimic potrivit pentru 
voia lui Dumnezeu și, chiar dacă ÎI slujesc pe Dumnezeu, ÎI slujesc în mijlocul închipuirilor 
și noţiunilor lor și sunt total incapabili de a sluji în conformitate cu voia lui Dumnezeu. 
Cei care nu sunt în stare să urmeze lucrarea Duhului Sfânt nu înțeleg voia lui Dumnezeu, 
iar cei care nu înțeleg voia lui Dumnezeu nu-L pot sluji pe Dumnezeu. Dumnezeu dorește 
o slujire care să fie după inima Sa; El nu dorește o slujire care să fie după noţiuni și trup. 
Dacă oamenii sunt incapabili să urmeze pașii lucrării Duhului Sfânt, atunci ei trăiesc 
printre noţiuni. Slujirea unor astfel de oameni întrerupe și tulbură, iar o astfel de slujire 
este potrivnică lui Dumnezeu. Astfel, cei care nu pot să urmeze pașii lui Dumnezeu sunt 
incapabili să-L slujească pe Dumnezeu; cei care nu sunt în stare să calce pe urmele 
pașilor lui Dumnezeu se opun cu siguranţă Lui și sunt incapabili să fie compatibili cu 

Dumnezeu. „Urmărirea lucrării Duhului Sfânt” înseamnă să înţelegi voia lui Dumnezeu 
astăzi, să fii capabil să acţionezi în conformitate cu cerințele actuale ale lui Dumnezeu, 
să fii capabil să-L asculți și să-L urmezi pe Dumnezeul de astăzi și să pătrunzi în 
conformitate cu cele mai noi cuvântări ale lui Dumnezeu. Numai unul ca acesta e cineva 
care urmează lucrarea Duhului Sfânt și este în curentul Duhului Sfânt. Astfel de oameni 
nu numai că sunt capabili să primească lauda lui Dumnezeu și să-L vadă pe Dumnezeu, 
ci pot și să cunoască, din ultima lucrare a Sa, firea lui Dumnezeu și, de asemenea, 
noţiunile și neascultarea omului, natura și substanța omului; în plus, sunt capabili să 
obțină în mod gradual schimbări în firea proprie în timpul slujirii lor. Numai astfel de 
oameni sunt cei care sunt în stare să-L câștige pe Dumnezeu și care într-adevăr au găsit 
calea cea adevărată. Cei care sunt alungaţi prin lucrarea Duhului Sfânt sunt oameni 
incapabili să urmeze cea mai recentă lucrare a lui Dumnezeu și care se răzvrătesc 
împotriva celei mai recente lucrări a lui Dumnezeu. Faptul că astfel de oameni se opun 
în mod deschis lui Dumnezeu este pentru că Dumnezeu a întreprins o lucrare nouă și 
pentru că imaginea Sa nu este aceeași cu cea din noțiunile lor — ca urmare, ei se opun 
în mod deschis lui Dumnezeu și emit judecăţi asupra lui Dumnezeu, ceea ce duce la 
disprețuirea și respingerea lor de către Dumnezeu. Deţinerea cunoștințelor legate de 
lucrarea cea mai recentă a lui Dumnezeu nu este o chestiune ușoară, dar dacă oamenii 
au de gând să se supună lucrării lui Dumnezeu și să caute lucrarea Lui, atunci vor avea 
șansa de a-L vedea pe Dumnezeu și vor avea șansa de a dobândi cea mai recentă 
îndrumare a Duhului Sfânt. Cei care se opun în mod intenţionat lucrării lui Dumnezeu nu 
pot primi luminarea Duhului Sfânt sau îndrumarea lui Dumnezeu. Astfel, dacă oamenii 
pot primi sau nu cea mai recentă lucrare a lui Dumnezeu depinde de harul lui Dumnezeu, 
depinde de căutarea lor și de intenţiile lor. 

Toţi cei care sunt capabili să asculte de cuvântările prezente ale Duhului Sfânt sunt 
binecuvântaţi. Nu contează cum obișnuiau să fie, sau cum obișnuia să lucreze Duhul 
Sfânt în ei — cei care au câștigat cea mai recentă lucrare a lui Dumnezeu sunt cei mai 
binecuvântaţi, iar cei care nu reușesc să urmeze cea mai recentă lucrare de astăzi sunt 
alungaţi. Dumnezeu îi vrea pe cei care sunt capabili să accepte noua lumină și îi vrea 
pe cei care acceptă și cunosc ultima Sa lucrare. De ce se spune că trebuie să fii o 
fecioară castă? O fecioară castă este capabilă să caute lucrarea Duhului Sfânt și să 
înțeleagă lucrurile noi și, în plus, este capabilă să se lepede de noțiuni vechi și să se 
supună astăzi lucrării lui Dumnezeu. Acest grup de oameni, care acceptă cea mai nouă 
lucrare de astăzi, au fost predestinaţi de Dumnezeu înaintea veacurilor și sunt cei mai 
binecuvântați oameni. Voi auziţi direct glasul lui Dumnezeu și zăriţi arătarea lui 
Dumnezeu și astfel, pretutindeni în ceruri și pe pământ și de-a lungul veacurilor, nimeni 
nu a fost mai binecuvântat decât voi, acest grup de oameni. Toate acestea sunt datorită 
lucrării lui Dumnezeu, datorită predestinării și selecţiei de către Dumnezeu și datorită 
harului lui Dumnezeu; dacă Dumnezeu nu ar fi vorbit și nu Şi-ar fi rostit cuvintele, ar 
putea condiţiile voastre să fie așa cum sunt astăzi? Astfel, fie ca toată gloria și lauda 

să-l fie închinate lui Dumnezeu, pentru că toate acestea se datorează faptului că 
Dumnezeu te ridică. Având în minte aceste lucruri, ai putea fi în continuare pasiv? Oare 
puterea ta ar fi tot incapabilă să iasă la suprafață? 

Faptul că poţi să accepti judecata, mustrarea, lovirea și rafinarea cuvintelor lui 
Dumnezeu și, în plus, că poţi să accepti însărcinările date de El, a fost predestinat de 
Dumnezeu dinainte de veacuri și astfel, nu trebuie să fii prea necăjit când ești mustrat. 
Nimeni nu poate lua lucrarea care a fost făcută în voi și binecuvântările care au fost 
pogorâte asupra voastră și nimeni nu poate lua tot ceea ce v-a fost dat. Oamenii religioși 
nu suportă nicio comparație cu voi. Nu aveţi o expertiză biblică bogată și nu sunteţi dotați 
cu teorie religioasă, dar, pentru că Dumnezeu a lucrat în voi, ați dobândit mai mult decât 
oricine altcineva pe parcursul veacurilor — și astfel, aceasta este cea mai mare 
binecuvântare a voastră. Datorită acesteia, trebuie să fiți și mai dăruiți lui Dumnezeu și 
chiar și mai loiali lui Dumnezeu. Deoarece Dumnezeu te ridică, trebuie să-ţi consolidezi 
eforturile și trebuie să-ți pregătești statura pentru a accepta însărcinările date de 
Dumnezeu. Trebuie să rămâi ferm în locul pe care ţi l-a dat Dumnezeu, să urmărești să 
devii unul dintre oamenii lui Dumnezeu, să accepţi ucenicia Împărăției, să fii câștigat de 
Dumnezeu și, în cele din urmă, să devii o mărturie glorioasă pentru Dumnezeu. Ai tu 
aceste hotărâri? Dacă ai astfel de hotărâri, atunci, în cele din urmă, ești sigur că vei fi 
câștigat de Dumnezeu și vei deveni o mărturie glorioasă pentru Dumnezeu. Ar trebui să 
înţelegi că principala însărcinare este să fii câștigat de Dumnezeu și să devii o mărturie 
glorioasă pentru El. Aceasta este voia lui Dumnezeu. 

Cuvintele Duhului Sfânt de astăzi sunt dinamica lucrării Duhului Sfânt, iar luminarea 
continuă a omului din partea Duhului Sfânt din această perioadă este tendinţa lucrării 
Duhului Sfânt. Și care este astăzi tendinţa în lucrarea Duhului Sfânt? Este conducerea 
poporului în lucrarea lui Dumnezeu astăzi și într-o viaţă spirituală normală. Există mai 
mulți pași pentru a pătrunde într-o viaţă spirituală normală: 

1. În primul rând, trebuie să-ţi reverși inima în cuvintele lui Dumnezeu. Nu trebuie să 
urmărești cuvintele lui Dumnezeu din trecut și nu trebuie să le studiezi, nici să le compari 
cu cuvintele de astăzi. În schimb, trebuie să îţi reverși complet inima în cuvintele din 
prezent ale lui Dumnezeu. Dacă există oameni care încă mai doresc să citească 
cuvintele lui Dumnezeu, cărțile spirituale sau alte relatări ale predicării din trecut și care 
nu urmează cuvintele Duhului Sfânt de astăzi, atunci ei sunt cei mai nechibzuiţi oameni; 
Dumnezeu detestă astfel de oameni. Dacă ești dispus să accepti astăzi lumina Duhului 
Sfânt, atunci revarsă-ţi pe deplin inima în cuvântările lui Dumnezeu de astăzi. Acesta 
este primul lucru pe care trebuie să-l realizezi. 

2. Trebuie să te rogi pe temelia cuvintelor rostite astăzi de Dumnezeu, să pătrunzi 
în cuvintele lui Dumnezeu și să intri în comuniune cu Dumnezeu și să-ţi asumi hotărârile 
tale înaintea Lui, stabilind ce standarde dorești să cauţi să împlinești. 

3. Trebuie să urmărești o pătrundere profundă în adevăr pe fundamentul lucrării 
Duhului Sfânt de astăzi. Nu te agăța de cuvântări și teorii depășite din trecut. 

4. Trebuie să urmărești să fii atins de Duhul Sfânt și să pătrunzi în cuvintele lui 
Dumnezeu. 

5. Trebuie să urmărești intrarea pe cărarea străbătută astăzi de Duhul Sfânt. 

Și cum cauţi să fii atins de Duhul Sfânt? Lucrul crucial e să trăiești în cuvintele 
actuale ale lui Dumnezeu și să te rogi pe fundamentul cerinţelor lui Dumnezeu. Dacă te- 
ai rugat în acest fel, Duhul Sfânt te va atinge negreșit. Dacă nu cauţi pe baza cuvintelor 
rostite astăzi de Dumnezeu, atunci acest lucru este neroditor. Ar trebui să te rogi și să 
spui: „O, Dumnezeule! Mă împotrivesc Ție și Îți datorez atât de mult; sunt atât de 
neascultător și nu pot niciodată să Te mulţumesc. O, Dumnezeule, doresc să mă 
mântuiești, doresc să-Ți slujesc până la capăt, doresc să mor pentru Tine. Mă judeci și 
mă mustri, iar eu nu mă plâng; mă împotrivesc Ție și merit să mor, astfel încât toți 
oamenii să poată să vadă firea Ta dreaptă în moartea mea”. Când te rogi din inimă în 
acest fel, Dumnezeu te va auzi și te va călăuzi; dacă nu te rogi pe fundamentul cuvintelor 
Duhului Sfânt de astăzi, atunci nu există nicio posibilitate ca Duhul Sfânt să te atingă. 
Dacă te rogi după voia lui Dumnezeu și conform cu ceea ce Dumnezeu dorește să facă 
astăzi, vei spune: „O, Dumnezeule! Doresc să accept însărcinările Tale și să fiu 
credincios însărcinărilor Tale și sunt dispus să-mi dedic întreaga viaţă gloriei Tale, astfel 
încât tot ceea ce fac eu să ajungă la standardele oamenilor lui Dumnezeu. Fie ca inima 
mea să fie atinsă de Tine. Îmi doresc ca Duhul Tău să mă lumineze întotdeauna, să facă 
astfel încât tot ceea ce întreprind să aducă rușine peste Satana, ca să fiu câștigat de 
Tine în cele din urmă”. Dacă te rogi în acest fel, într-un fel care este centrat în jurul voii 
lui Dumnezeu, atunci Duhul Sfânt va lucra în mod inevitabil în tine. Nu contează cât de 
multe cuvinte conţin rugăciunile tale — ceea ce e esenţial este dacă înţelegi sau nu voia 
lui Dumnezeu. Toţi poate aţi avut următoarea experienţă: uneori, în timp ce vă rugați 
într-o adunare, dinamica lucrării Duhului Sfânt atinge punctul culminant, determinând 
puterea fiecăruia să sporească. Unii oameni plâng cu amărăciune și varsă lacrimi în timp 
ce se roagă, copleșiți de remușcări în fața lui Dumnezeu, iar unii oameni își arată 
hotărârea și fac jurăminte. Acesta este efectul care trebuie atins prin lucrarea Duhului 
Sfânt. Astăzi este esenţial ca toți oamenii să-și reverse complet inimile în cuvintele lui 
Dumnezeu. Nu te concentra asupra cuvintelor care au fost rostite înainte; dacă încă te 
mai agăţi de ceea ce a fost înainte, atunci Duhul Sfânt nu va lucra în tine. Vezi cât de 
important este acest lucru? 

Cunoașteţi cărarea străbătută astăzi de Duhul Sfânt? Cele câteva puncte de mai sus 
sunt ceea ce urmează a fi realizat astăzi și în viitor de către Duhul Sfânt; ele sunt calea 
străbătută de Duhul Sfânt și intrarea pe care se cuvine să o urmeze omul. În intrarea ta 
în viață, trebuie cel puţin să-ţi reverși inima în cuvintele lui Dumnezeu și să fii capabil să 
accepti judecata și mustrarea cuvintelor lui Dumnezeu; inima ta trebuie să tânjească 
după Dumnezeu, trebuie să urmărești o pătrundere profundă în adevăr și în obiectivele 
cerute de Dumnezeu. Când ai această putere, atunci asta arată că ai fost atins de 
Dumnezeu și că inima ta a început să se întoarcă la Dumnezeu. 

Primul pas al pătrunderii în viață este să-ţi reverși complet inima în cuvintele lui 
Dumnezeu, iar al doilea pas este să accepţi să fii atins de Duhul Sfânt. Care este efectul 
ce trebuie obținut acceptând să fii atins de Duhul Sfânt? Este să fii capabil să râvnești, 
să cauţi și să explorezi un adevăr mai profund și să fii capabil să cooperezi cu Dumnezeu 
într-o manieră pozitivă. Astăzi, cooperezi cu Dumnezeu, adică există un obiectiv pentru 
urmărirea ta, pentru rugăciunile tale și pentru comuniunea ta despre cuvintele lui 
Dumnezeu și îţi îndeplinești datoria în conformitate cu cerinţele lui Dumnezeu — numai 
aceasta este cooperarea cu Dumnezeu. Dacă doar vorbești despre faptul că ÎI lași pe 
Dumnezeu să acționeze, dar nu întreprinzi nicio acțiune, nici nu te rogi, nici nu cauţi, 
atunci aceasta ar putea fi numită cooperare? Dacă nu ai nici urmă de cooperare în tine 
și Îți lipsește ucenicia pentru intrarea care are un obiectiv, atunci nu ești cooperant. Unii 
oameni spun: „Totul depinde de predestinarea lui Dumnezeu, totul este făcut de Însuși 
Dumnezeu; dacă Dumnezeu nu a făcut acel lucru, atunci cum ar putea omul să-l facă?” 
Lucrarea lui Dumnezeu este normală și nici cea mai mică parte nu e supranaturală, iar 
Duhul Sfânt lucrează numai prin căutarea ta activă, pentru că Dumnezeu nu forțează 
omul — trebuie să-l dai lui Dumnezeu oportunitatea de a lucra, și dacă nu urmărești și nu 
pătrunzi, dacă nu există nici cea mai mică dorinţă arzătoare în inima ta, atunci 
Dumnezeu nu are nicio șansă de a lucra. Pe ce cale poţi căuta să fii atins de Dumnezeu? 
Prin rugăciune și apropiindu-te de Dumnezeu. Dar, ţine minte, cel mai important este să 
fie pe fundamentul cuvintelor rostite de Dumnezeu. Când ești atins de Dumnezeu 
adeseori, nu ești înrobit de trup: soț, soție, copii și bani — toţi sunt incapabili să te 
împiedice, iar tu îţi dorești doar să urmărești adevărul și să trăieşti înaintea lui 
Dumnezeu. În acest moment, vei fi cineva care trăiește pe tărâmul libertății. 


Cei a căror fire s-a schimbat sunt aceia care 
au intrat în realitatea cuvintelor lui Dumnezeu 


Primul pas al căii Duhului Sfânt în oameni este, înainte de orice altceva, de a le 
îndepărta inima de oameni, evenimente și lucruri și de a o atrage în cuvintele lui 
Dumnezeu, făcându-i să creadă că ale lui Dumnezeu cuvinte depășesc orice îndoială și 
sunt pe deplin adevărate. Dacă tu crezi în Dumnezeu, trebuie să crezi în cuvintele Lui; 
dacă după mulţi ani de credinţă în Dumnezeu tot nu știi calea urmată de Duhul Sfânt, 
ești cu adevărat un credincios? Pentru a dobândi o viață umană normală — o viaţă umană 
normală care are o relaţie normală cu Dumnezeu — trebuie, mai întâi, să crezi în cuvintele 
Lui. Dacă nu ai finalizat primul pas al lucrării Duhului în oameni, atunci nu ai nicio temelie. 
Dacă și minimele principii te depășesc, cum vei păși pe calea dinainte? A păși pe calea 
cea dreaptă a desăvârșirii omului de către Dumnezeu înseamnă a intra pe calea cea 
dreaptă a lucrării actuale a Duhului Sfânt; înseamnă a lua calea pe care pășește Duhul 
Sfânt. Chiar acum, cuvintele actuale ale lui Dumnezeu sunt calea pe care pășește Duhul 

Sfânt. Ca atare, dacă oamenii urmează să pășească pe calea Duhului Sfânt, trebuie să 
se supună și să mănânce și să bea cuvintele actuale ale lui Dumnezeu întrupat. Lucrarea 
pe care o săvârşeşte El este cea a cuvintelor; totul începe de la cuvintele Sale și totul 
este clădit pe baza cuvintelor Sale, a cuvintelor Sale actuale. Fie că este sigur în ceea 
ce-L privește pe Dumnezeu întrupat, fie că-L cunoaște, fiecare om trebuie să depună 
mult efort în cuvintele Lui. Altminteri, oamenii nu vor putea îndeplini nimic și nu le va 
rămâne nimic. Doar clădind pe temelia mâncatului și a băutului cuvintelor lui Dumnezeu 
și, astfel, ajungând să-L cunoască și să-L mulţumească, pot oamenii, treptat, să 
făurească o relaţie normală cu El. Pentru oameni, nu există o mai bună cooperare cu 
Dumnezeu decât aceea de a mânca și a bea cuvintele Lui și de a le pune în practică. 
Printr-o astfel de practică, ei sunt cei mai apți să rămână necilintiţi în mărturia lor ca popor 
al lui Dumnezeu. Când oamenii înțeleg și sunt capabili să se supună esenței cuvintelor 
actuale ale lui Dumnezeu, ei trăiesc pe calea îndrumată de Duhul Sfânt și au pășit pe 
calea cea dreaptă a desăvârşirii omului de către Dumnezeu. În trecut, oamenii puteau 
dobândi lucrarea lui Dumnezeu doar căutând harul Său ori căutând pacea și bucuria, 
dar lucrurile sunt altfel acum. Fără cuvintele Dumnezeului întrupat, fără realitatea 
cuvintelor Sale, oamenii nu pot obține încuviințarea Sa și toți vor fi alungaţi de către El. 
Pentru a obține o viaţă spirituală normală, oamenii ar trebui mai întâi să mănânce și să 
bea cuvintele lui Dumnezeu și să le pună în practică și, apoi, pe această temelie, să 
stabilească o relaţie normală cu Dumnezeu. Tu cum cooperezi? Cum rămâi neclintit în 
mărturia poporului lui Dumnezeu? Cum clădești o relaţie normală cu Dumnezeu? 

Cum să-ţi dai seama dacă ai o relație normală cu Dumnezeu în viaţa ta de zi cu zi: 

1. Crezi în propria mărturie a lui Dumnezeu? 

2. Crezi în adâncul inimii tale că sunt adevărate și infailibile cuvintele lui Dumnezeu? 

3. Ești o persoană care pune cuvintele Lui în practică? 

4. Eşti dedicat însărcinării date de El? Ce faci pentru a fi credincios însărcinării date 
de El? 

5. Este tot ceea ce faci pentru a-L mulţumi pe Dumnezeu și a-l fi credincios? 

Cu ajutorul lucrurilor enumerate mai sus, poţi să apreciezi dacă ai o relaţie normală 
cu Dumnezeu în etapa actuală. 

Dacă ești capabil să accepti însărcinarea dată de Dumnezeu, să-l accepţi făgăduinţa 
și să urmezi calea Duhului Sfânt, atunci urmezi voia lui Dumnezeu. Înlăuntrul tău, îţi este 
clară calea Duhului Sfânt? Sunt, acum, faptele tale potrivit căii Duhului Sfânt? Se apropie 
inima ta de Dumnezeu? Îţi dorești să ţii pasul cu cea mai nouă lumină de la Duhului 
Sfânt? Îţi dorești să fii câștigat de Dumnezeu? Îţi dorești să devii o manifestare a gloriei 
lui Dumnezeu pe pământ? Ai hotărârea de a obţine ceea ce-ţi cere Dumnezeu? Dacă, 
atunci când sunt rostite cuvintele lui Dumnezeu, ai în tine hotărârea de a coopera și de 
a-L mulțumi pe Dumnezeu — dacă aceasta este mentalitatea ta — înseamnă că ale Sale 
cuvinte au rodit în inima ta. Dacă nu ai o astfel de hotărâre, dacă nu ai țeluri de urmărit, 
înseamnă că inima ta nu a fost încă mișcată de Dumnezeu. 

Odată ce oamenii au intrat oficial în instruirea Împărăției, cerințele lui Dumnezeu de 
la ei se ridică la un nivel superior. În ce privință pot fi văzute aceste cerințe mai mari? 
Înainte, se spunea că oamenii nu au viaţă. Astăzi, ei caută viața, caută să devină poporul 
lui Dumnezeu și să fie câștigați și desăvârșiţi de Dumnezeu. Nu e acesta un nivel mai 
înalt? De fapt, cerințele pe care le are Dumnezeu de la oameni sunt mai simple decât 
erau odinioară. Oamenilor nu li se cere să fie făcători de servicii sau să moară — nu li se 
cere decât să devină poporul lui Dumnezeu. Nu este mai simplu? Trebuie doar să îţi 
oferi inima lui Dumnezeu, să te supui îndrumării Sale, și toate se vor împlini. De ce ţi se 
pare că este atât de greu? Intrarea în viaţă despre care se vorbește astăzi este mai clară 
ca înainte. În trecut, oamenii erau confuzi și nu știau care este realitatea adevărului. De 
fapt, toţi cei care reacţionează când aud cuvintele lui Dumnezeu, care sunt Iluminati și 
iluminaţi de Duhul Sfânt și care, înaintea lui Dumnezeu, primesc desăvârșirea Lui și Își 
schimbă firea, au viață. Dumnezeu Își dorește fiinţe vii, nu obiecte neînsufleţite; dacă 
ești mort, nu ai viață, iar Dumnezeu nu-ţi va vorbi și cu atât mai puţin nu te va înălța 
pentru a fi unul dintre oamenii Săi. Deoarece aţi fost înălțaţi de Dumnezeu și ați primit o 
binecuvântare atât de măreaţă din partea Lui, înseamnă că voi toţi sunteţi oameni care 
au viaţă, iar oamenii cu viaţă vin de la Dumnezeu. 

În căutarea de a-ţi schimba firea vieţii, calea practicii este simplă. Dacă, în experienţa 
ta practică, ești în stare să urmezi cuvintele actuale ale Duhului Sfânt și să experimentezi 
lucrarea lui Dumnezeu, atunci firea ta e capabilă de schimbare. Dacă urmezi și cauţi tot 
ceea ce spune Duhul Sfânt, atunci ești o persoană care-L ascultă și în firea ta va avea 
loc o schimbare. Firile oamenilor se schimbă prin cuvintele actuale ale Duhului Sfânt; 
dacă te agăţi mereu de experienţele și regulile tale vechi din trecut, firea ta nu se poate 
schimba. Dacă spusele de astăzi ale Duhului Sfânt cer tuturor oamenilor să intre într-o 
viață cu umanitate normală, dar tu rămâi concentrat asupra lucrurilor exterioare și ești 
confuz în privinţa realităţii și nu o iei în serios, atunci ești o persoană care nu a reușit să 
țină pasul cu lucrarea Duhului Sfânt, o persoană care nu a intrat pe calea îndrumării 
Duhului Sfânt. Dacă firea ta se poate schimba sau nu depinde de faptul dacă poţi să tii 
pasul cu actualele cuvinte ale Duhului Sfânt și dacă ai o înţelegere adevărată. Acest 
lucru e diferit față de ceea ce ati înțeles înainte. Înainte, ceea ce înțelegeaţi prin 
schimbarea firii era că voi, care vă grăbiţi să judecaţi, aţi încetat să mai vorbiţi nechibzuit 
întrucât Dumnezeu v-a disciplinat; dar acesta este doar un aspect al schimbării. Acum, 
cel mai important punct este urmarea îndrumării Duhului Sfânt: urmează orice spune 
Dumnezeu și ascultă orice îţi spune El. Oamenii nu își pot schimba singuri firea; ei 
trebuie să fie supuși judecății, mustrării, suferinţei și rafinării cuvintelor lui Dumnezeu 
sau să fie trataţi, disciplinaţi și emondațţi prin cuvintele Lui. Doar după aceea pot să 
ajungă la ascultarea și devotamentul faţă de Dumnezeu și să nu mai fie superficiali faţă 
de El. Sub rafinarea cuvintelor lui Dumnezeu se schimbă firile oamenilor. Doar prin 
dezvăluirea, judecata, disciplinarea și tratarea cuvintelor Lui nu vor mai îndrăzni ei să 
acţioneze nechibzuit și, în schimb, vor deveni calmi și liniștiți. Cel mai important lucru 

este că sunt capabili să se supună cuvintelor actuale ale lui Dumnezeu și lucrării Sale 
și, chiar dacă nu este conform noţiunilor umane, ei pot să lase la o parte aceste noţiuni 
și să se supună de bunăvoie. În trecut, discuţiile despre schimbările firii se refereau, în 
principal, la a putea să-ţi abandonezi sinele, a-i permite trupului să sufere, la 
disciplinarea propriului trup și lepădarea de preferințele trupești, care este un tip de 
schimbare a firii. Astăzi, toți oamenii știu că adevărata expresie a schimbării firii este să 
asculte cuvintele actuale ale lui Dumnezeu și să-l cunoască, cu adevărat, noua lucrare. 
În acest fel, înțelegerea anterioară a oamenilor despre Dumnezeu, care era influențată 
de noţiunile lor, poate fi nimicită, iar ei pot să dobândească adevărata cunoaștere și 
ascultare de Dumnezeu — doar aceasta este o expresie autentică a schimbării firii. 
Țelul oamenilor de a intra în viață se bazează pe cuvintele lui Dumnezeu. Înainte, 
se spunea că totul se îndeplinește datorită cuvintelor Sale, dar nimeni nu a văzut acest 
fapt. Dacă intri în experimentarea etapei actuale, totul îţi va fi clar, iar tu vei clădi o bună 
temelie pentru viitoarele încercări. Indiferent de ceea ce spune Dumnezeu, 
concentrează-te doar asupra intrării în cuvintele Lui. Când Dumnezeu spune că va 
începe să-i mustre pe oameni, acceptă-l mustrarea. Atunci când Dumnezeu le cere 
oamenilor să moară, acceptă acea încercare. Dacă trăieşti mereu în cele mai noi 
cuvântări ale Lui, cuvintele lui Dumnezeu te vor desăvârși în cele din urmă. Cu cât intri 
mai mult în cuvintele lui Dumnezeu, cu atât mai repede vei fi desăvârșit. De ce, în 
nenumărate părtășii, vă cer să cunoașteți și să intraţi în cuvintele lui Dumnezeu? Doar 
când cauţi și experimentezi cuvintele lui Dumnezeu și intri în realitatea lor are Duhul 
Sfânt ocazia să lucreze în tine. Din acest motiv, toţi participaţi la fiecare metodă prin care 
lucrează Dumnezeu și, indiferent de nivelul suferinței voastre, în cele din urmă toţi veți 
primi un „suvenir”. Pentru a atinge desăvârșirea voastră finală, trebuie să intraţi în toate 
cuvintele lui Dumnezeu. Desăvârșirea de către Duhul Sfânt nu este unilaterală; El cere 
colaborarea oamenilor și are nevoie ca toți să coopereze în mod conștient cu El. 
Indiferent ce spune Dumnezeu, concentrează-te doar să pătrunzi în cuvintele Lui — lucrul 
acesta va fi mult mai benefic pentru viața voastră. Toate acestea sunt pentru a dobândi 
o schimbare în firea voastră. Atunci când intri în cuvintele lui Dumnezeu, inima ta va fi 
mișcată de EI, iar tu vei fi în stare să știi tot ceea ce Își dorește Dumnezeu să 
dobândească în această etapă a lucrării Sale și vei avea hotărârea de a realiza acel 
lucru. În vremea mustrării, unii au crezut că era o metodă de lucru și nu au crezut în 
cuvintele lui Dumnezeu. Drept urmare, nu au fost supuși rafinării și au ieșit din vremea 
mustrării necâștigând și neînţelegând nimic. Au existat câțiva oameni care au intrat cu 
adevărat în aceste cuvinte fără nicio urmă de îndoială și care au spus că ale lui 
Dumnezeu cuvinte sunt adevărul infailibil și că oamenii ar trebui să fie mustraţi. Ei s-au 
zbătut o vreme în această privinţă, renunțând la viitorul și destinul lor și, odată ieşiţi, firile 
lor se schimbaseră întrucâtva, iar ei dobândiseră o înţelegere și mai profundă a lui 
Dumnezeu. Toţi aceia care au ieșit din mustrare au simțit frumusețea lui Dumnezeu și 
și-au dat seama că acel pas al lucrării Sale reprezenta marea Lui dragoste ce se pogora 

asupra lor, că era cucerirea și mântuirea iubirii lui Dumnezeu. De asemenea, au spus 
că gândurile lui Dumnezeu sunt întotdeauna bune și că tot ceea ce face El în om vine 
din iubire, nu din ură. Cei care nu au dat crezare cuvintelor lui Dumnezeu, care nu le-au 
dat importanţă, nu au fost supuși rafinării din vremea mustrării și, drept urmare, Duhul 
Sfânt nu a fost cu ei și nu au obținut nimic. Duhul Sfânt lucra tainic în cei care au intrat 
în vremea mustrării, deși au fost supuși rafinării, și, drept urmare, firea vieţii lor s-a 
schimbat. După toate aparențele, unii au părut foarte pozitivi, plini de veselie toată ziua, 
dar nu au intrat în starea de rafinare a cuvintelor lui Dumnezeu, așa că nu s-au schimbat 
deloc, aceasta fiind consecinţa faptului că nu credeau în cuvintele lui Dumnezeu. Dacă 
nu crezi în cuvintele Lui, Duhul Sfânt nu va lucra în tine. Dumnezeu Se arată tuturor 
celor care cred cuvintele Lui, iar cei care-l cred și-l acceptă cuvintele vor putea să obțină 
iubirea Sa! 

Ca să intri în realitatea cuvintelor lui Dumnezeu, ar trebui să găsești o cale a practicii 
și să știi cum să pui cuvintele lui Dumnezeu în practică. Numai astfel va avea loc o 
schimbare în firea vieţii tale, numai pe această cale poţi fi desăvârșit de Dumnezeu și 
numai oamenii care au fost astfel desăvârșiţi de Dumnezeu pot fi potrivit voii Lui. Pentru 
a primi noua lumină, trebuie să trăiești în cuvintele Lui. A fi mișcat doar o dată de Duhul 
Sfânt nu va fi de ajuns — trebuie să pătrunzi mai în profunzime. Zelul celor care au fost 
emoționaţi doar o dată este stârnit, iar ei își doresc să caute, dar lucrul acesta nu poate 
să dureze mult; trebuie să fie mereu mișcați de Duhul Sfânt. În trecut, am menţionat de 
multe ori faptul că sper ca Duhul lui Dumnezeu să poată mișca spiritele oamenilor astfel 
încât ei să poată urmări schimbările din firea vieţii lor și ca, în timp ce ei caută să fie 
mișcaţi de Dumnezeu, să-și poată înțelege neajunsurile, iar în procesul experimentării 
cuvintelor Lui, să se poată lepăda de impurităţile din ei (de neprihănirea de sine, 
aroganță, noţiuni și aşa mai departe). Să nu credeţi că simplul fapt de a fi proactivi în 
primirea noii lumini este de ajuns — trebuie să vă și lepădaţi de tot ce este negativ. Pe 
de o parte, trebuie să pătrundeţi dintr-un aspect pozitiv și, pe de altă parte, trebuie să vă 
descotorosiţi de tot ce este impur dintr-un aspect negativ. Trebuie să te cercetezi mereu 
ca să vezi ce impurități mai există în tine. Noţiunile religioase ale oamenilor, intențiile, 
speranţele, neprihănirea de sine și aroganţa sunt toate lucruri impure. Caută înlăuntrul 
tău și compară-te cu toate cuvintele revelației lui Dumnezeu ca să vezi ce noțiuni 
religioase ai. Doar atunci când le recunoști cu adevărat te poţi lepăda de ele. Anumiți 
oameni spun: „Este suficient să urmăm acum lumina lucrării actuale a Duhului Sfânt. Nu 
este nevoie să ne deranjăm cu altceva”. Dar, atunci când se vor ivi noţiunile tale 
religioase, cum te vei lepăda de ele? Crezi că este simplu să urmezi astăzi cuvintele lui 
Dumnezeu? Dacă ești un om din cadrul religiei, din noţiunile tale religioase și din teoriile 
teologice tradiționale din inima ta pot să se nască perturbări și, când aceste lucruri apar, 
interferează cu capacitatea ta de a accepta lucruri noi. Toate acestea sunt probleme 
adevărate. Dacă doar urmezi cuvintele actuale ale Duhului Sfânt, nu poţi împlini voia lui 
Dumnezeu. În timp ce urmezi lumina prezentă a Duhului Sfânt, ar trebui să recunoști 

care sunt noțiunile și intenţiile pe care le nutrești, ce neprihănire de sine umană ai, și 
care comportamente dau dovadă de neascultare față de Dumnezeu. Și după ce ai 
recunoscut toate aceste lucruri, trebuie să te lepezi de ele. Faptul că ești determinat să 
renunti la acțiunile și comportamentele tale anterioare este pentru a-ţi permite să urmezi 
cuvintele pe care le rostește astăzi Duhul Sfânt. Pe de o parte, o schimbare a firii se 
obține prin cuvintele lui Dumnezeu și, pe de altă parte, lucrul acesta impune cooperarea 
din partea oamenilor. Există lucrarea lui Dumnezeu și există practica oamenilor, și 
ambele sunt indispensabile. 

Pe viitoarea ta cale de slujire, cum poți împlini voia lui Dumnezeu? Un punct 
important este acela de a urmări intrarea în viaţă, de a urmări o schimbare a firii, și de a 
urmări o intrare mai profundă în adevăr — aceasta este calea de a obține desăvârșirea 
și de a fi câștigat de Dumnezeu. Toţi sunteţi destinatarii însărcinării date de Dumnezeu, 
dar ce fel de însărcinare este? Acest lucru are legătură cu următoarea etapă a lucrării; 
următoarea etapă a lucrării va fi o mai măreaţă lucrare săvârșită în întregul univers, 
așadar, astăzi, ar trebui să urmăriţi schimbările în firea vieţii voastre, astfel încât pe viitor 
să puteţi să deveniți cu adevărat dovada faptului că Dumnezeu Își câștigă gloria prin 
lucrarea Lui, transformându-vă în exemplare ale viitoarei Sale lucrări. Căutarea de astăzi 
este întru totul pentru a pune temelia lucrării viitoare, ca voi să puteți fi folosiţi de 
Dumnezeu și să puteţi fi martori pentru El. Dacă faci din asta țelul căutării tale, vei putea 
dobândi prezenţa Duhului Sfânt. Cu cât mai sus stabilești țelul căutării tale, cu atât mai 
mult vei putea fi desăvârșit. Cu cât mai mult cauţi adevărul, cu atât mai mult lucrează 
Duhul Sfânt. Cu cât cauţi mai energic, cu atât vei obține mai mult. Duhul Sfânt 
desăvârșește oamenii pe baza stării lor lăuntrice. Unii oameni spun că nu sunt dispuși 
să fie folosiți sau desăvârșiți de Dumnezeu, că vor doar ca trupul lor să rămână în 
siguranţă și să nu îndure niciun fel de nenorociri. Unii oameni nu sunt dispuși să intre în 
Împărăţie, și, totuși, sunt dispuși să coboare în Adânc. În cazul acesta, Dumnezeu îţi va 
îndeplini și această dorinţă. Orice vei urmări, Dumnezeu va face să se împlinească. 
Așadar, ce cauţi în prezent? Să fii desăvârșit? Sunt acţiunile și comportamentele tale 
actuale de dragul de a fi desăvârșit și câștigat de Dumnezeu? Asifel trebuie să te 
cercetezi în viața de zi cu zi. Dacă îţi pui toată inima în urmărirea unui singur tel, 
Dumnezeu te va desăvârși cu siguranţă. Aceasta este calea Duhului Sfânt. Calea pe 
care îi îndrumă Duhul Sfânt pe oameni e obținută prin căutarea lor. Cu cât tânjești mai 
mult să fii desăvârșit și câștigat de Dumnezeu, cu atât mai mult va lucra Duhul Sfânt în 
tine. Cu cât nu reușești să cauţi și cu cât ești mai negativ și mai regresiv, cu atât mai 
mult Îl privezi pe Duhul Sfânt de ocazii să lucreze; odată cu trecerea timpului, Duhul 
Sfânt te va abandona. Îți dorești să fii desăvârșit de Dumnezeu? Îţi dorești să fii câștigat 
de Dumnezeu? Îţi dorești să fii folosit de Dumnezeu? Ar trebui să urmăriți să faceți totul 
pentru a fi desăvârșiţi, câștigați și folosiți de Dumnezeu, astfel încât universul și toate 
lucrurile să poată vedea acțiunile lui Dumnezeu manifestate în voi. Sunteţi stăpânii 
tuturor lucrurilor și, în mijlocul a tot ceea ce există, Îi veţi permite lui Dumnezeu să Se 

bucure de mărturie și slavă prin voi — acest fapt dovedește că sunteţi cea mai 
binecuvântată dintre toate generațiile! 


Despre a-ţi linişti inima înaintea lui Dumnezeu 


Nici un pas nu este mai hotărâtor pentru a pătrunde cuvintele lui Dumnezeu decât 
a-ți linişti inima în prezenţa Lui. Este o lecţie în care toți oamenii au o nevoie acută să 
pătrundă în momentul de față. Căile prin care poţi să-ţi liniștești inima în faţa lui 
Dumnezeu sunt următoarele: 

1. Retrage-ţi inima de la chestiunile exterioare. Fii împăcat în faţa lui Dumnezeu și 
acordă atenţie deplină rugăciunii către Dumnezeu. 

2. Cu inima împăcată înaintea lui Dumnezeu, mănâncă, bea cuvintele lui Dumnezeu 
și bucură-te de ele. 

3. Meditează asupra iubirii lui Dumnezeu și contempl-o și cugetă la lucrarea lui 
Dumnezeu în inima ta. 

Începe cu aspectul rugăciunii. Roagă-te cu atenţie deplină și la ore fixe. Oricât ești 
de presat de timp, oricât ești de ocupat la muncă și orice ţi se întâmplă, roagă-te în 
fiecare zi ca de obicei și mănâncă și bea cuvintele lui Dumnezeu la fel ca de obicei. Atât 
timp cât mănânci și bei cuvintele lui Dumnezeu, indiferent în ce împrejurări te afli, vei 
simţi o mare bucurie în duhul tău și nu vei fi tulburat de oamenii, întâmplările și lucrurile 
din jurul tău. Atunci când Îl contempli pe Dumnezeu în inima ta în mod obișnuit, ceea ce 
se petrece în afară nu te poate deranja. Asta înseamnă să ai statură. Începe cu 
rugăciunea: a te ruga liniștit înaintea lui Dumnezeu este cât se poate de rodnic. După 
aceea, mănâncă și bea cuvintele lui Dumnezeu și caută lumina din ele cugetând asupra 
lor, găsește calea de a practica, află scopul lui Dumnezeu când Își rostește cuvintele și 
înțelege-le fără abatere. În mod obișnuit, ar trebui să fie normal pentru tine să poţi să te 
apropii de Dumnezeu în inima ta, să contempli iubirea lui Dumnezeu și să cugeți la 
cuvintele Lui fără să fii tulburat de problemele din afară. Când inima ta a atins un anumit 
nivel de împăcare, vei reuși să meditezi în tăcere și, în sinea ta, să contempli iubirea lui 
Dumnezeu și te apropii cu adevărat de El, indiferent în ce împrejurimi te-ai afla, până 
când ajungi în sfârșit la punctul în care laudele izvorăsc în inima ta, și e chiar mai bine 
decât rugăciunea. Atunci vei avea o anume statură. Dacă ești capabil să atingi stările 
descrise mai sus, asta va fi dovada că inima ta este cu adevărat împăcată înaintea lui 
Dumnezeu. Acesta este prima lecţie esenţială. Abia după ce izbutesc să fie împăcați 
înaintea lui Dumnezeu, oamenii pot fi atinși de Duhul Sfânt și luminaţi și iluminaţi de 
Duhul Sfânt și abia atunci sunt în stare să aibă o comuniune adevărată cu Dumnezeu, 
precum și să priceapă voia lui Dumnezeu și călăuzirea Duhului Sfânt. Vor fi pătruns 
atunci pe calea cea dreaptă în vieţile lor spirituale. Când pregătirea lor pentru a trăi 
înaintea lui Dumnezeu a atins o anumită profunzime și sunt în stare să se lepede de 

sine, să se disprețuiască și să trăiască după cuvintele lui Dumnezeu, atunci inimile lor 
sunt într-adevăr împăcate înaintea lui Dumnezeu. A fi capabil să te disprețuiești, să te 
blestemi și să te lepezi de tine este efectul obținut de lucrarea lui Dumnezeu și nu poate 
fi dobândit de oameni pe cont propriu. Prin urmare, practica liniștirii inimii înaintea lui 
Dumnezeu este o lecţie pe care oamenii ar trebui să o pătrundă imediat. Unii oameni nu 
doar că nu reușesc de obicei să fie împăcați înaintea lui Dumnezeu, dar nu-și pot linişti 
inima înaintea Lui nici măcar atunci când se roagă. Lucrul acesta se îndepărtează mult 
prea mult de standardele lui Dumnezeu! Dacă inima ta nu se poate liniști înaintea lui 
Dumnezeu, poți fi oare mișcat de Duhul Sfânt? Dacă ești cineva care nu poate fi împăcat 
înaintea lui Dumnezeu, atunci tinzi să te lași distras când vine cineva, sau când alții 
vorbesc și să-ţi pierzi concentraţia când alții fac unele lucruri, caz în care nu trăieşti 
înaintea lui Dumnezeu. Dacă inima ta e cu adevărat împăcată înaintea lui Dumnezeu, 
nimic din ceea ce se petrece în lumea din jur nu o să te necăjească și niciun om, fapt 
sau lucru n-o să te preocupe. Dacă ai pătrundere în această privinţă, atunci toate acele 
stări negative și toate lucrurile negative — noţiunile umane, filosofiile de viaţă, relaţiile 
nefirești dintre oameni, ideile, gândurile și așa mai departe — vor dispărea de la sine. 
Pentru că tu cugeti întotdeauna la cuvintele lui Dumnezeu, iar inima ta se apropie mereu 
de Dumnezeu și e ocupată mereu de cuvintele de acum ale lui Dumnezeu, acele lucruri 
negative se vor îndepărta de tine fără să bagi de seamă. Atunci când te ocupă lucruri 
noi și pozitive, vechile lucruri negative nu-și vor mai găsi locul, așa că nu băga în seamă 
lucrurile negative. Nu e nevoie să faci vreun efort să le controlezi. Ar trebui să te 
concentrezi pe a fi liniștit înaintea lui Dumnezeu, să mănânci și să bei cuvintele lui 
Dumnezeu și să te bucuri de ele cât de mult poţi, să cânți cât mai multe imnuri de laudă 
pentru Dumnezeu și să-l dai posibilitatea să lucreze în tine, pentru că acum Dumnezeu 
vrea să-i desăvârșească personal pe oameni și vrea să îţi cucerească inima; Duhul Său 
îți mișcă inima, iar dacă ajungi să trăieşti în prezenţa lui Dumnezeu urmând călăuzirea 
Duhului Sfânt, Îl vei mulțumi Dumnezeu. Dacă ai grijă să trăieşti după cuvintele lui 
Dumnezeu și să ai mai multă părtășie despre adevăr pentru a dobândi luminarea și 
iluminarea Duhului Sfânt, atunci acele noţiuni religioase, neprihănirea de sine și auto- 
importanţa vor dispărea toate și vei ști cum să te sacrifici pentru Dumnezeu, vei ști cum 
să-L iubeşti pe Dumnezeu și cum să-L mulțumești. Şi, fără să-ţi dai seama, toate acele 
lucruri care nu ţin de Dumnezeu se vor spulbera cu totul din conștiința ta. 

Să cugețţi la cuvintele lui Dumnezeu și să te rogi pentru cuvintele lui Dumnezeu 
atunci când mănânci și bei cuvintele Lui de acum este primul pas pentru a fi împăcat 
înaintea lui Dumnezeu. Dacă poţi fi cu adevărat împăcat înaintea lui Dumnezeu, atunci 
luminarea și iluminarea Duhului Sfânt vor fi cu tine. Întreaga viață spirituală se 
dobândește fiind împăcați în prezenţa lui Dumnezeu. Atunci când vă rugaţi, trebuie să 
fiţi împăcaţi înaintea lui Dumnezeu, și doar atunci puteţi să fiți mișcaţi de Duhul Sfânt. 
Fiind împăcați înaintea lui Dumnezeu atunci când mâncaţi și beţi cuvintele Lui, puteți fi 
luminați și iluminati și puteţi ajunge la adevărata înţelegere a cuvintelor lui Dumnezeu. 

În activităţile tale obișnuite de meditaţie și părtășie și atunci când te apropii de Dumnezeu 
în inima ta, vei ajunge să fii împăcat în prezenţa lui Dumnezeu, vei reuși să te bucuri de 
o adevărată apropiere de Dumnezeu, să înţelegi cu adevărat iubirea și lucrarea lui 
Dumnezeu și să dai dovadă de atenţie și grijă autentică pentru intenţiile lui Dumnezeu. 
Cu cât te obișnuiești mai mult să fii liniștit înaintea lui Dumnezeu, cu atât mai iluminat 
vei fi și cu atât mai bine îţi vei putea înțelege firea coruptă, ce anume îţi lipseşte, ce ar 
trebui să pătrunzi, ce funcţii ar trebui să îndeplinești și în ce constau defectele tale. 
Acestea toate se dobândesc în temeiul liniștirii în prezenţa lui Dumnezeu. Dacă 
dobândești cu adevărat profunzime în împăcarea dinaintea lui Dumnezeu, atunci vei 
putea să deslușești anumite taine ale duhului, să pricepi ce dorește Dumnezeu să 
înfăptuiască în tine în momentul de faţă, să dobândești o înţelegere mai profundă a 
cuvintelor lui Dumnezeu, să pricepi miezul cuvintelor Sale, esenţa cuvintelor Lui, ființa 
lor, și vei putea vedea mult mai limpede și cu exactitate calea practicii. Dacă nu reușești 
să dobândești suficientă profunzime privind pacea din spiritul tău, vei fi mișcat doar 
întrucâtva de Duhul Sfânt; te vei simţi întărit lăuntric și vei simţi o oarecare bucurie și 
împăcare, dar nu vei pricepe nimic mai în profunzime. Am mai spus-o și altă dată: dacă 
oamenii nu întrebuințează orice fărâmă din puterea lor, le va fi greu să-Mi audă glasul 
ori să-Mi vadă chipul. Este vorba despre a dobândi profunzime în împăcarea înaintea lui 
Dumnezeu, iar nu de a face eforturi exterioare. O persoană care se poate linişti cu 
adevărat în prezenţa lui Dumnezeu e în stare să se desprindă de toate legăturile lumești 
și să se lase în stăpânirea lui Dumnezeu. Toţi aceia care nu sunt în stare să se 
liniștească înaintea lui Dumnezeu sunt cu siguranţă dezmăţaţi și neînfrânaţi. Toţi cei 
care sunt în stare să se liniștească înaintea lui Dumnezeu sunt cei ce au evlavie înaintea 
lui Dumnezeu și care tânjesc după El. Doar aceia care sunt liniștiți înaintea lui Dumnezeu 
preţuiesc viața, preţuiesc părtășia în duh, sunt însetați după cuvintele lui Dumnezeu și 
urmează adevărul. Toţi cei ce nu preţuiesc liniștirea înaintea lui Dumnezeu și nu practică 
acest lucru sunt vanitoși și superficiali, legaţi de cele lumești și lipsiţi de viață; chiar dacă 
spun că ei cred în Dumnezeu, cuvintele lor sunt deșarte. Cei pe care Dumnezeu îi 
desăvârșește și îi face compleţi în cele din urmă sunt oameni care pot fi liniștiți înaintea 
lui Dumnezeu. Așadar, cei care sunt împăcați înaintea lui Dumnezeu sunt oameni dăruiţi 
cu multe binecuvântări. Oamenii care, de-a lungul zilei, îşi iau prea puţin răgaz să 
mănânce și să bea cuvintele lui Dumnezeu, cei care se preocupă de zor numai de treburi 
din afară și acordă puţină importanţă intrării în viaţă — aceștia sunt cu toții fățarnici lipsiţi 
de orice perspectivă de creștere viitoare. Doar aceia care se pot liniști înaintea lui 
Dumnezeu și pot avea adevărată comuniune cu Dumnezeu sunt poporul lui Dumnezeu. 

Pentru a veni înaintea lui Dumnezeu ca să-l accepti cuvintele drept viaţa ta, mai întâi 
trebuie să te liniștești înaintea lui Dumnezeu. Doar atunci când te liniștești înaintea lui 
Dumnezeu, El te va lumina și îți va dărui cunoașterea. Cu cât oamenii sunt mai liniștiți 
înaintea lui Dumnezeu, cu atât sunt mai capabili să dobândească luminarea și 
iluminarea lui Dumnezeu. Pentru acestea, e nevoie ca oamenii să aibă evlavie și 

credinţă; doar astfel pot atinge desăvârșirea. Exercițiul fundamental pentru pătrunderea 
în viața spirituală este liniștirea înaintea lui Dumnezeu. Toată pregătirea ta spirituală va 
da roade doar dacă te liniștești înaintea lui Dumnezeu. Dacă nu ești în stare să-ţi liniștești 
inima înaintea lui Dumnezeu, atunci nu poţi primi lucrarea Duhului Sfânt. Dacă inima ta 
este liniștită înaintea lui Dumnezeu orice ai face, atunci ești cineva care trăiește înaintea 
lui Dumnezeu. Dacă inima ta este liniștită înaintea lui Dumnezeu și se apropie de 
Dumnezeu orice ai face, asta arată că ești o persoană care e liniștită înaintea lui 
Dumnezeu. Dacă atunci când stai de vorbă cu alţii sau când mergi, poţi să zici: „Inima 
mea se apropie de Dumnezeu și nu se concentrează asupra lucrurilor exterioare, iar eu 
pot fi liniștit înaintea lui Dumnezeu”, atunci ești o persoană liniștită înaintea lui 
Dumnezeu. Nu intra în contact cu lucruri care îţi atrag inima spre lucruri din afară și nu 
intra în contact cu oameni care îți despart inima de Dumnezeu. Lasă deoparte sau 
ferește-te de orice ti-ar putea împiedica inima să fie aproape de Dumnezeu. Acest lucru 
e cel mai benefic pentru viața ta. Acum este tocmai vremea lucrării celei mari a Duhului 
Sfânt, vremea când Dumnezeu îi desăvârșește personal pe oameni. Dacă în clipa 
aceasta nu poţi fi liniștit înaintea lui Dumnezeu, atunci nu ești unul dintre cei ce se vor 
întoarce înaintea tronului lui Dumnezeu. Dacă tu cauţi altceva, iar nu pe Dumnezeu, nu 
va exista nicio posibilitate să fii desăvârșit de Dumnezeu. Aceia care astăzi pot auzi 
astfel de cuvântări ale lui Dumnezeu și totuși nu reușesc să fie liniștiți înaintea lui 
Dumnezeu sunt oameni care nu iubesc adevărul și nu-L iubesc pe Dumnezeu. Dacă nu 
te vei dărui acum, ce aștepți? A te dărui înseamnă a-ţi linişti inima înaintea lui Dumnezeu. 
Aceasta ar fi o dăruire sinceră. Oricine îşi dăruiește acum cu adevărat inima lui 
Dumnezeu poate fi sigur că va fi făcut complet de către Dumnezeu. Nimic, indiferent ce 
ar fi, nu te poate tulbura; fie că este pentru a te emonda sau a te trata, fie că ai parte de 
frustrări și eșecuri, inima ta ar trebui să fie mereu liniștită înaintea lui Dumnezeu. Oricum 
s-ar purta oamenii cu tine, inima ta ar trebui să fie liniștită înaintea lui Dumnezeu. 
Indiferent ce împrejurări înfrunţi — fie că asupra ta se abat greutăţi, suferinţe ori persecuții 
sau diferite încercări, inima ta ar trebui să fie mereu liniştită înaintea lui Dumnezeu; 
acestea sunt căile spre desăvârșire. Numai dacă ești cu adevărat liniștit înaintea lui 
Dumnezeu, cuvintele de acum ale lui Dumnezeu îţi vor fi limpezi. Vei putea atunci să 
practici mai corect și fără abateri iluminarea și luminarea Duhului Sfânt, să pricepi mai 
limpede intenţiile lui Dumnezeu, ceea ce va permite slujirii tale o direcție mai clară, să 
pricepi mai cu acuratețe mișcarea și călăuzirea Duhului Sfânt și să ai siguranţa că trăieşti 
sub călăuzirea Duhului Sfânt. Acestea sunt rezultatele pe care le obţii dacă te liniștești 
cu adevărat înaintea lui Dumnezeu. Atunci când oamenii nu sunt lămuriţi în privința 
cuvintelor lui Dumnezeu, nu au nicio cale de practică, nu pot pătrunde intenţiile lui 
Dumnezeu și nu au principiile practicii, este din pricină că inimile lor nu sunt liniștite 
înaintea lui Dumnezeu. Țelul liniștirii înaintea lui Dumnezeu este acela de a fi serioși și 
pragmatici, de a căuta corectitudinea și limpezimea în cuvintele lui Dumnezeu, iar în cele 
din urmă, de a ajunge să înțelegețţi adevărul și să-L cunoașteţi pe Dumnezeu. 

Dacă inima ta nu poate fi constant liniștită înaintea lui Dumnezeu, Dumnezeu nu are 
mijloacele pentru a te desăvârși. A fi lipsit de hotărâre este echivalent cu a fi lipsit de inimă, 
iar o persoană fără inimă nu poate fi liniștită înaintea lui Dumnezeu; o astfel de persoană 
nu știe cât de mult lucrează Dumnezeu sau cât de mult vorbește, și nici nu știe cum să 
practice. Oare nu-i aceasta o persoană fără inimă? Poate o persoană fără inimă să fie 
liniștită înaintea lui Dumnezeu? Dumnezeu nu are mijloacele de a-i desăvârși pe oamenii 
fără inimă — ei nu sunt cu nimic diferiţi de animalele de povară. Dumnezeu a vorbit atât de 
limpede și de transparent și totuși, inima ta nu s-a înduplecat și ești în continuare incapabil 
să te liniştești înaintea lui Dumnezeu. Oare nu ești o brută nătângă? Unii oameni se 
rătăcesc în practica lor de a fi liniștiți în prezenţa lui Dumnezeu. Când e vremea de gătit, 
nu gătesc, iar când e vremea de făcut treburile, nu le fac, ci doar continuă să se roage și 
să mediteze. A fi liniștit înaintea lui Dumnezeu nu înseamnă să nu gătești și să nu 
muncești ori să nu-ţi trăieşti viața; mai degrabă, înseamnă să reușești să-ţi liniștești inima 
înaintea lui Dumnezeu în toate stările obișnuite și să ai un loc pentru Dumnezeu în inima 
ta. Atunci când vă rugați, ar trebui să îngenuncheaţi așa cum se cuvine în faţa lui 
Dumnezeu ca să vă rugaţi; atunci când munciţi sau faceţi de mâncare, liniștiţi-vă inima 
înaintea lui Dumnezeu, cugetați la cuvintele lui Dumnezeu sau cântaţi imnuri. În orice 
situaţie v-aţi afla, ar trebui să aveţi propriul vostru fel de a practica, să faceți tot ce puteți 
ca să vă apropiaţi de Dumnezeu și să încercaţi din răsputeri să vă liniștiți inima înaintea 
lui Dumnezeu. Atunci când împrejurările v-o îngăduie, rugaţi-vă cu concentrație; când 
circumstanţele nu v-o îngăduie, apropiați-vă de Dumnezeu în inima voastră, în timp ce 
îndepliniţi sarcina respectivă. Când puteţi mânca și bea cuvintele lui Dumnezeu, atunci 
mâncaţi și beti cuvintele lui Dumnezeu; când vă puteţi ruga, atunci rugaţi-vă; când ÎI puteţi 
contempla pe Dumnezeu, atunci contemplați-L. Cu alte cuvinte, faceţi tot ce puteţi ca să 
vă pregătiţi pentru intrare conform mediului în care vă aflaţi. Unii oameni pot fi liniștiți 
înaintea lui Dumnezeu atunci când n-au nicio problemă, dar, de îndată ce se întâmplă 
ceva, minţile lor rătăcesc. Asta nu înseamnă să fii liniștit înaintea lui Dumnezeu. Calea 
corectă pentru a experimenta este următoarea: inima omului să nu se îndepărteze de 
Dumnezeu sub nicio formă și să nu se lase tulburată de oamenii, întâmplările sau lucrurile 
din afară, și numai atunci o persoană este cu adevărat liniștită înaintea lui Dumnezeu. Unii 
oameni spun că, atunci când se roagă în adunări, inimile lor pot fi liniștite înaintea lui 
Dumnezeu, dar, când au părtășie cu ceilalţi, nu pot fi liniștiți înaintea lui Dumnezeu, iar 
gândurile lor o iau razna. Asta nu înseamnă să fii liniștit înaintea lui Dumnezeu. În 
momentul de faţă, cei mai mulţi oameni sunt în starea aceasta, iar inimile lor nu reușesc 
să fie întotdeauna liniștite înaintea lui Dumnezeu. De aceea trebuie să vă străduiți mai 
mult ca să vă pregătiţi în această direcţie, să pătrundeţi pas cu pas pe calea cea dreaptă 
a experienţei vieții și să pășiţi pe calea desăvârșirii de către Dumnezeu. 


714 


Să luăm seama la voia lui Dumnezeu 
pentru a atinge desăvârșirea 


Cu cât ești mai atent la voia lui Dumnezeu, cu atât povara ta este mai mare; cu cât 
povara ta este mai mare, cu atât mai bogată îţi va fi experienţa. Atunci când ești atent la 
voia lui Dumnezeu, Dumnezeu îţi va da o povară și apoi te va lumina asupra sarcinilor 
pe care El ţi le-a încredinţat. După ce Dumnezeu ţi-a dat această povară, vei fi atent la 
toate adevărurile aferente acestui aspect atunci când mănânci și bei cuvintele lui 
Dumnezeu. Dacă povara ta are legătură cu starea vieţii fraţilor și surorilor tale, înseamnă 
că această povară ţi-a fost încredințată de Dumnezeu și o vei purta întotdeauna în 
rugăciunile tale zilnice. Ceea ce face Dumnezeu ţi-a fost încredinţat ţie și îți dorești să 
împlinești ceea ce vrea Dumnezeu să facă; asta înseamnă să îți asumi povara lui 
Dumnezeu ca și cum ar fi a ta. În acest moment, a mânca și a bea cuvintele lui 
Dumnezeu va însemna pentru tine să îţi îndrepţi atenţia asupra problemelor de tipul 
acesta și te vei întreba: „Cum o să rezolv aceste probleme? Cum să fac asifel încât fraţii 
și surorile mele să dobândească eliberarea și să găsească bucuria spirituală?” De 
asemenea, te vei concentra asupra acestor probleme când ai părtășie, iar când mănânci 
și bei cuvintele lui Dumnezeu, te vei concentra pe a mânca și a bea cuvintele referitoare 
la aceste aspecte. De asemenea, în timp ce vei mânca și vei bea cuvintele lui 
Dumnezeu, vei purta o povară. Odată ce ai înțeles cerinţele lui Dumnezeu, calea pe care 
să apuci îţi va fi mai limpede. Aceasta este luminarea și iluminarea Duhului Sfânt adusă 
de povara ta și este și îndrumarea pe care Dumnezeu ţi-o oferă. De ce spun asta? Dacă 
nu ai o povară, atunci nu vei fi atent când mănânci și bei cuvintele lui Dumnezeu; când 
mănânci și bei cuvintele lui Dumnezeu în timp ce porţi o povară, poti înțelege esenţa lor, 
îți poţi găsi calea și ești atent la voia lui Dumnezeu. De aceea, în rugăciunile tale, ar 
trebui să îți dorești ca Dumnezeu să te împovăreze mai mult și să îţi încredințeze sarcini 
și mai mărețe, astfel încât să găsești înaintea ta o cale mai bună de practicare; astfel 
încât mâncatul și băutul cuvintelor lui Dumnezeu să devină mai eficiente, să poţi ajunge 
să înţelegi esenţa cuvintelor Lui și să devii mai capabil de a fi mișcat de Duhul Sfânt. 

Să mănânci şi să bei cuvintele lui Dumnezeu, să practici rugăciunea, să accepți 
povara lui Dumnezeu, să accepţi sarcinile pe care ţi le încredințează — scopul tuturor 
acestor lucruri este să îți deschidă calea. Cu cât povara pe care o porți pentru 
însărcinarea lui Dumnezeu este mai mare, cu atât îţi va fi mai ușor să fii desăvârșit de 
El. Unii oameni nu doresc să coopereze cu ceilalți în a-L sluji pe Dumnezeu nici măcar 
atunci când au fost chemaţi să o facă; aceștia sunt oameni leneși care doresc doar să 
se desfete în bunăstare. Cu cât ţi se cere mai mult să slujești cooperând cu ceilalţi, cu 
atât mai multă experienţă vei câștiga. Întrucât ai mai multe poveri și experienţe, vei avea 
mai multe șanse să fii desăvârșit. De aceea, dacă ÎI poţi sluji pe Dumnezeu cu 
sinceritate, vei fi mai atent la povara lui Dumnezeu; în acest fel, vei avea mai multe șanse 
să fii desăvârșit de Dumnezeu. Doar un asemenea grup de oameni sunt în curs de 

desăvârșire în acest moment. Cu cât Duhul Sfânt te atinge mai mult, cu cât îţi vei petrece 
mai mult timp atent la povara lui Dumnezeu, cu atât vei fi desăvârșit mai mult de 
Dumnezeu și cu atât vei fi câștigat mai mult de El — până când, în final, vei deveni o 
persoană folosită de Dumnezeu. În acest moment, sunt unii oameni care nu poartă nicio 
povară pentru Biserică. Acești oameni sunt delăsători și neglijenţi și nu le pasă decât de 
propriul trup. Sunt extrem de egoiști și, în plus, orbi. Nu vei duce nicio povară dacă nu 
poţi înțelege limpede acest lucru. Cu cât ești mai atent la voia lui Dumnezeu, cu atât este 
mai mare povara pe care ţi-o va încredința Dumnezeu. Oamenii egoiști nu sunt dispuși 
să pătimească astfel de lucruri; ei nu doresc să plătească prețul și, drept urmare, vor 
rata șansa de a fi desăvârșiţi de Dumnezeu. Nu își fac rău singuri? Dacă ești atent la 
voia lui Dumnezeu, vei face să crească o povară adevărată pentru Biserică. De fapt, în 
loc să o numim o povară pe care o porţi pentru Biserică, ar fi mai bine să îi spunem o 
povară de dragul propriei tale vieţi, deoarece povara pe care o faci să crească pentru 
Biserică îţi este ţie de folos pentru a fi desăvârșit de Dumnezeu prin astfel de experienţe. 
De aceea, toţi cei care poartă cea mai grea povară pentru Biserică și toți cei care poartă 
povara pătrunderii în viaţă sunt cei care vor fi desăvârșiți de Dumnezeu. Ai înţeles 
limpede acest lucru? Dacă Biserica de care aparții este împrăștiată ca nisipul, dar tu nu 
ești îngrijorat sau neliniștit, și chiar te faci că nu vezi când fraţii și surorile nu mănâncă 
și nu beau cuvintele lui Dumnezeu în mod normal, atunci tu nu porți nicio povară. Astfel 
de oameni nu sunt plăcuţi lui Dumnezeu. Cei plăcuţi lui Dumnezeu sunt înfometați și 
însetați de dreptate și sunt preocupaţi de voia Lui. De aceea, ar trebui să fiți atenţi la 
povara lui Dumnezeu aici și acum. Nu trebuie să așteptați ca firea dreaptă a lui 
Dumnezeu să fie revelată tuturor oamenilor înainte ca voi să deveniți atenţi la povara lui 
Dumnezeu. Nu ar fi prea târziu atunci? Acum este momentul prielnic să fii desăvârșit de 
Dumnezeu. Dacă lași această șansă să îţi scape printre degete, vei regreta tot restul 
vieţii tale, așa cum Moise nu a putut să pătrundă în ţara bună a Canaanului și a regretat 
acest lucru tot restul vieţii sale, murind plin de remușcări. Când firea dreaptă a lui 
Dumnezeu se va fi revelat tuturor popoarelor, vei regreta nespus. Chiar dacă Dumnezeu 
nu te mustră, te vei mustra singur din cauza remușcărilor tale. Unii nu sunt convinși de 
acest lucru, dar, dacă nu crezi, așteaptă și ai să vezi. Există unii oameni al căror singur 
scop este împlinirea acestor cuvinte. Ești dispus să te jertfești de dragul acestor cuvinte? 

Dacă nu cauţi șanse să fii desăvârșit de Dumnezeu și dacă nu te străduiești să fii 
fruntaș în căutarea desăvârșirii, atunci vei fi, în cele din urmă, plin de remușcări. Acum 
ai cea mai bună șansă să fii desăvârșit — acesta este momentul oportun. Dacă nu cauţi 
cu multă stăruință desăvârșirea de la Dumnezeu, odată ce El Își va fi încheiat lucrarea, 
va fi prea târziu — vei fi ratat această șansă. Oricât de înalte îţi sunt aspiraţiile, dacă 
Dumnezeu nu Își mai înfăptuieşte lucrarea, nu vei putea niciodată să fii desăvârșit, 
oricâte eforturi vei face. Trebuie să profiți de această șansă și să colaborezi în timp ce 
Duhul Sfânt Își înfăptuieşte măreaţa lucrare. Dacă ratezi această ocazie, nu ţi se va mai 
da o alta, oricât te-ai strădui. Unii dintre voi strigă: „Dumnezeule, sunt dornic să fiu atent 

la povara Ta și doresc să Îi împlinesc voia!” Cu toate acestea, nu ai o cale de practică, 
de aceea poverile tale nu vor dăinui. Dacă ai înainte o cale, vei căpăta experienţă încetul 
cu încetul, iar aceasta va fi structurată și organizată. După ce o povară va fi împlinită, ţi 
se va da o alta. Cu cât experienţa ta de viaţă devine mai profundă, cu atât mai grele vor 
deveni și poverile tale. Unii poartă o povară numai atunci când sunt pătrunși de Duhul 
Sfânt și, după o vreme, nu mai poartă niciuna când nu există nicio cale de practică. Nu 
poţi să te alegi cu poveri doar mâncând și bând cuvintele lui Dumnezeu. Prin înțelegerea 
multor adevăruri vei căpăta discernământ, vei învăţa să rezolvi probleme prin folosirea 
adevărului și vei avea o înțelegere mai precisă a cuvintelor și voii lui Dumnezeu. Cu 
ajutorul acestor lucruri, vei crește poveri de purtat și numai atunci îţi vei putea săvârși 
cum se cuvine lucrarea. Dacă ai o povară, dar nu ai o înțelegere clară a adevărului, nici 
asta nu va fi de ajuns. Trebuie să experimentezi personal cuvintele lui Dumnezeu și să 
știi cum să le pui în practică. Abia după ce vei intra tu însuţi în realitate, vei fi capabil să 
îi aprovizionezi și călăuzești pe alţii și să fii desăvârșit de Dumnezeu. 

Se spune în „Calea... (4) că sunteţi toţi oameni ai Împărăției, predestinaţi de 
Dumnezeu încă de dinaintea vremurilor și că nu puteți fi luaţi de nimeni. Se spune, de 
asemenea, că Dumnezeu dorește ca toată lumea să fie folosită și desăvârşită de EI, că 
le cere tuturor să fie de neclintit în calitate de oameni ai Lui și că numai devenind oamenii 
lui Dumnezeu Îi pot împlini voia. Aţi avut, cu toţii, părtășie despre acest lucru la vremea 
respectivă, comunicând despre calea de intrare conform criteriilor pentru oamenii lui 
Dumnezeu. Prin urmare, lucrarea realizată de Duhul Sfânt în acel moment a fost să îi 
scoată pe oameni din starea lor negativă și să îi călăuzească spre una pozitivă. Pe 
atunci, scopul lucrării Duhului Sfânt era ca toată lumea să se bucure de cuvintele lui 
Dumnezeu ca oameni ai Săi și să-i permită fiecăruia să înţeleagă limpede că sunteți 
oamenii lui Dumnezeu, așa cum a fost predestinat de dinaintea vremurilor și că Satana 
nu vă poate lua. Drept pentru care v-aţi rugat cu toții: „Dumnezeule! Sunt dornic să fac 
parte din poporul Tău, pentru că am fost predestinaţi de Tine de dinaintea vremurilor, 
pentru că Tu ne-ai hărăzit acest statut! Suntem dornici să-Ți împlinim voia din această 
poziţie!” Când te-ai rugat astfel, Duhul Sfânt te-a pătruns — acesta a fost felul în care El 
a lucrat. În această perioadă se cuvine să vă rugaţi și să vă pregătiți pentru a vă linişti 
inima înaintea lui Dumnezeu, astfel încât să puteți lupta pentru viaţă și să căutaţi intrarea 
în ucenicia Împărăției. Acesta este primul pas. În acest moment, lucrarea lui Dumnezeu 
constă în a determina pe toată lumea să intre pe calea cea dreaptă, să aibă o viaţă 
spirituală normală și experienţe adevărate, să fie pătrunsă de Duhul Sfânt și, pe acest 
temei, să accepte însărcinările date de Dumnezeu. Scopul intrării în ucenicia Împărăției 
este de a permite ca fiecare cuvânt al vostru, fiecare faptă, fiecare mișcare, fiecare gând 
și idee să intre în cuvintele lui Dumnezeu și să fiți pătrunși de Dumnezeu mai des. Astfel, 
dragostea voastră pentru Dumnezeu va spori și vă veţi asuma o povară mai grea a voii 
lui Dumnezeu. În felul acesta, vă veţi afla cu toţii pe calea cea dreaptă a desăvârșirii de 
la Dumnezeu. Odată ce te afli pe calea desăvârșirii de la Dumnezeu, înseamnă că ești 

pe calea cea dreaptă. Odată ce gândurile și ideile tale, precum și intenţiile tale greșite 
pot fi îndreptate, iar tu ești capabil să renunti la a fi preocupat de propriul trup pentru a fi 
atent la voia lui Dumnezeu, atunci când nu te lași tulburat de intenţiile greșite care apar 
și acţionezi în conformitate cu voia lui Dumnezeu - dacă poţi săvârși o astfel de 
transformare, atunci ești pe calea cea dreaptă a experienţei de viaţă. Când practicile tale 
de rugăciune sunt pe calea cea dreaptă, vei fi pătruns de Duhul Sfânt în rugăciunile tale. 
De fiecare dată când te rogi, vei fi pătruns de Duhul Sfânt; de fiecare dată când te rogi, 
îți vei putea liniști inima înaintea lui Dumnezeu. De fiecare dată când mănânci și bei un 
pasaj din cuvintele lui Dumnezeu, vei obține rezultate din acest lucru numai dacă poți 
înțelege lucrarea pe care El o face în acest moment și poţi învăța cum să te rogi, cum 
să colaborezi și cum să dobândești intrarea. Când ești în stare să găsești calea de 
pătrundere din cuvintele lui Dumnezeu și poţi înțelege dinamica actuală a lucrării lui 
Dumnezeu și scopul lucrării Duhului Sfânt în cuvintele Sale, înseamnă că ai pășit pe 
calea cea bună. Dacă nu înţelegi elementele esenţiale atunci când mănânci și bei 
cuvintele lui Dumnezeu și dacă, după asta, nu poţi găsi o cale de practică, înseamnă că 
tot nu știi cum să Îi mănânci și să Îi bei cuvintele și că nu ai găsit metoda sau principiul 
după care să faci asta. Dacă nu ai înțeles lucrarea pe care Dumnezeu o săvârșește în 
acest moment, nu vei putea accepta însărcinarea dată de El. Lucrarea pe care o face 
Dumnezeu în acest moment este tocmai ceea ce trebuie să facă și să știe toți oamenii 
în prezent. Înțelegeţi aceste lucruri? 

Dacă mănânci și bei în mod eficient cuvintele lui Dumnezeu, viaţa ta spirituală va 
deveni normală și, indiferent de încercările pe care le întâmpini, de întâmplările care îţi 
ies în cale, de bolile trupului de care poţi suferi, de înstrăinarea faţă de fraţi și surori sau 
de necazurile din familia ta, dacă poţi să mănânci și să bei cuvintele lui Dumnezeu, să 
te rogi și să-ţi continui viaţa bisericească în mod normal — dacă poţi face toate astea, 
atunci asta demonstrează că ești pe calea cea bună. Unii sunt prea vulnerabili și duc 
lipsă de perseverenţă. Se vaită la cel mai mic obstacol și devin negativi. Căutarea 
adevărului cere perseverenţă și hotărâre. Dacă nu poţi împlini voia lui Dumnezeu de 
data aceasta, trebuie să fii capabil să te detești, să ai o determinare tăcută în inimă că, 
data viitoare, o vei face. Dacă nu ai fost atent de data aceasta la povara lui Dumnezeu, 
trebuie să fii hotărât să te răzvrătești împotriva trupului atunci când te vei lovi de același 
obstacol pe viitor și să hotărăști să împlinești voia lui Dumnezeu. Așa vei deveni demn 
de laudă. Unii nu știu nici măcar dacă gândurile și ideile lor sunt corecte — astfel de 
oameni sunt nesăbuiţi! Dacă vrei să îţi supui inima și să te răzvrătești împotriva trupului, 
trebuie să știi mai întâi dacă intenţiile tale sunt corecte și abia apoi îţi poţi supune inima. 
Dacă nu știi dacă intenţiile tale sunt corecte, poţi tu să îţi supui inima și să te răzvrătești 
împotriva trupului? Chiar dacă te răzvrătești, o faci într-un mod dezorientat. Trebuie să 
știi cum să te răzvrătești împotriva intenţiilor tale nesăbuite; anume, ce înseamnă să te 
răzvrătești împotriva trupului. Odată ce recunoști că intenţiile, gândurile și ideile tale sunt 
greșite, ar trebui să pornești grabnic în direcţia opusă și să mergi pe calea cea bună. 

Rezolvă mai întâi această chestiune și instruiește-te pentru pătrunderea în acest aspect, 
pentru că tu știi cel mai bine dacă ai sau nu intenții corecte. Odată ce intenţiile tale greșite 
sunt îndreptate și devin acum de dragul lui Dumnezeu, ai reușit să atingi scopul de a-ţi 
supune inima. 

Cel mai important lucru pe care trebuie să-l faceţi acum este să dobândiţi 
cunoașterea lui Dumnezeu și a lucrării Lui. De asemenea, trebuie să știți cum împlinește 
Duhul Sfânt lucrarea Sa asupra omului: aceasta este cheia intrării pe calea cea dreaptă. 
Îi va fi mai ușor să intri pe calea cea bună odată ce ai pus stăpânire pe această cheie. 
Crezi în Dumnezeu și Îl cunoşti pe Dumnezeu, ceea ce arată că ai o credință adevărată. 
Dacă vei continua să câştigi experienţă, dar, în cele din urmă, tot nu poţi să ÎI cunoşti pe 
Dumnezeu, atunci, fără îndoială, ești o persoană care se împotrivește lui Dumnezeu. 
Cei care cred doar în Isus Hristos, dar nu cred în Dumnezeu întrupat de astăzi, sunt cu 
toţii condamnați. Sunt cu toţii farisei contemporani pentru că nu Îl recunosc pe 
Dumnezeu de astăzi și cu toţii se împotrivesc lui Dumnezeu. Oricât de devotați sunt în 
credinţa lor în Isus, totul va fi în zadar; nu vor avea parte de lauda lui Dumnezeu. Toţi 
cei care pretind că ar crede în Dumnezeu, dar care nu Îl cunosc realmente în inimile lor, 
sunt ipocriti! 

Pentru a căuta să fii desăvârșit de Dumnezeu, trebuie să înţelegi mai întâi ce 
înseamnă lucrul acesta, precum și condiţiile pe care trebuie să le îndeplinești pentru a fi 
desăvârșit. Odată ce ai înţeles aceste aspecte, trebuie să cauţi calea de practică. 
Trebuie să ai o anumită calitate pentru a fi desăvârșit de Dumnezeu. Mulţi oameni nu au 
o calitate înnăscută suficient de mare, deci trebuie să plătiți un anumit preț și să depuneti 
un efort subiectiv. Cu cât valoarea ta este mai mică, cu atât mai mare este efortul 
subiectiv pe care trebuie să îl depui. Cu cât înţelegi și pui în practică mai bine cuvintele 
lui Dumnezeu, cu atât mai repede poţi păși pe calea de a fi desăvârșit de Dumnezeu. 
Prin rugăciune, poți fi desăvârșit în domeniul rugăciunii; de asemenea, poți fi desăvârșit 
dacă mănânci și bei din cuvintele lui Dumnezeu, dacă le înţelegi substanţa și trăieşti în 
realitatea lor. Prin experienţa zilnică a cuvintelor lui Dumnezeu, ar trebui să ajungi să știi 
ce lipsește în tine; chiar mai mult, ar trebui să-ţi admiţi defectul fatal și celelalte slăbiciuni, 
să te rogi și să implori înaintea lui Dumnezeu. Făcând astfel, vei fi, încetul cu încetul, 
desăvârșit. Căile către desăvârșire sunt: să te rogi, să mănânci și să bei cuvintele lui 
Dumnezeu, să înţelegi esența acestor cuvinte, să pătrunzi în cunoașterea lor, să ajungi 
să îți cunoști lipsurile, să te supui lucrării lui Dumnezeu, să fii atent la povara lui 
Dumnezeu, să te lepezi de trup prin dragostea ta de Dumnezeu și să ai multe părtășii, 
care îți îmbogățesc experienţele, cu fraţii și surorile. Fie că este vorba de viaţa în 
comunitate sau de viața ta personală, la adunări mari sau mici, toate te ajută să capeţi 
experiențe și să primeşti instruire, astfel încât inima ta să fie împăcată înaintea lui 
Dumnezeu și să te întorci la El. Toate acestea fac parte din procesul desăvârșirii. 
Experimentarea cuvintelor lui Dumnezeu despre care s-a vorbit înseamnă să fii în stare 
să guști cuvintele lui Dumnezeu și să le lași să lucreze în tine pentru ca tu să ai credinţă 

și dragoste mai mare față de Dumnezeu. În acest fel, te vei lepăda încetul cu încetul de 
firea ta coruptă satanică, te vei elibera treptat de motivațiile nepotrivite și vei trăi 
asemănarea unei persoane normale. Cu cât dragostea ta pentru Dumnezeu este mai 
mare — însemnând cu cât ai fost desăvârșit mai mult de Dumnezeu -— cu atât vei fi mai 
puţin corupt de Satana. Prin experienţele tale practice, vei intra, încetul cu încetul, pe 
calea desăvârșirii. Astfel, dacă dorești să fii desăvârșit, este cu adevărat important să fii 
atent la voia lui Dumnezeu și să-l experimentezi cuvintele. 


Dumnezeu îi desăvârșește 
pe cei care sunt pe placul inimii Sale 


Dumnezeu dorește acum să câștige un anumit grup de oameni, un grup alcătuit din 
aceia care se străduiesc să coopereze cu El, care se supun lucrării Sale, care cred că 
ale lui Dumnezeu cuvinte sunt adevărate și care pot să pună în aplicare cerințele Lui; ei 
sunt cei care au înțelegere adevărată în inimile lor, ei sunt cei care pot fi desăvârșiți și 
care vor putea să pășească, în mod inevitabil, pe calea spre desăvârșire. Cei care nu 
pot fi desăvârșiţi sunt oameni care nu înțeleg limpede lucrarea lui Dumnezeu, care nu 
mănâncă și nu beau cuvintele lui Dumnezeu, care nu sunt atenţi la cuvintele Sale și care 
nu au dragoste în inimile lor pentru Dumnezeu. Cei care se îndoiesc de Dumnezeul 
întrupat, sunt mereu nesiguri în privinţa Lui, nu-l iau niciodată cuvintele în serios și ÎI 
amăgesc întotdeauna sunt oameni care se împotrivesc lui Dumnezeu și aparțin Satanei; 
nu există nicio cale de a desăvârși astfel de oameni. 

Dacă dorești să fii desăvârșit, atunci trebuie ca mai întâi să ai bunăvoința lui 
Dumnezeu, deoarece El îi desăvârșește pe cei cărora le arată bunăvoința Sa și care 
sunt pe placul inimii Lui. Dacă dorești să fii pe placul inimii lui Dumnezeu, atunci trebuie 
să ai o inimă care se supune lucrării Sale, trebuie să te străduiești să cauţi adevărul și 
să accepţi cercetarea atentă a lui Dumnezeu în toate. S-a supus cercetării atente a lui 
Dumnezeu tot ce ai făcut tu? Este bun țelul tău? Dacă țelul tău este bun, Dumnezeu te 
va aprecia; dacă țelul tău este greșit, înseamnă că inima ta nu ÎI iubește pe Dumnezeu, 
ci iubeşte trupul și pe Satana. De aceea, trebuie să folosești rugăciunea ca pe o cale de 
a accepta cercetarea atentă a lui Dumnezeu în toate lucrurile. Când te rogi, deși Eu nu 
stau personal în faţa ta, Duhul Sfânt este cu tine, iar tu te rogi atât Mie, cât și Duhului lui 
Dumnezeu. De ce crezi în acest trup? Crezi pentru că în El se află Duhul lui Dumnezeu. 
Ai crede în această persoană dacă n-ar avea Duhul lui Dumnezeu? Când crezi în 
această persoană, crezi în Duhul lui Dumnezeu. Când te temi de această persoană, te 
temi de Duhul lui Dumnezeu. Credinţa în Duhul lui Dumnezeu este credinţa în această 
persoană, iar credinţa în această persoană este și credinţa în Duhul lui Dumnezeu. Când 
te rogi, simţi că Duhul lui Dumnezeu este cu tine și că Dumnezeu Se află în faţa ta și, 
prin urmare, te rogi Duhului Său. Astăzi, cei mai mulţi oameni sunt prea speriaţi să își 

dezvăluie faptele înaintea lui Dumnezeu; deși Îi poți amăgi trupul, nu Îi poți amăgi Duhul. 
Orice lucru care nu poate face faţă cercetării atente a lui Dumnezeu este în dezacord cu 
adevărul și trebuie lepădat; să procedezi altfel înseamnă să păcătuiești împotriva lui 
Dumnezeu. De aceea, trebuie să-ți deschizi inima înaintea lui Dumnezeu tot timpul, când 
te rogi, când vorbești și ai părtășie cu fraţii și surorile și când îţi îndeplinești datoria și îţi 
vezi de treburile tale. Când îţi îndeplinești rolul, Dumnezeu este cu tine și, atât timp cât 
țelul tău este bun și este în favoarea lucrării din casa lui Dumnezeu, El va accepta tot 
ceea ce faci; de aceea, ar trebui să te dedici cu sinceritate îndeplinirii rolului tău. Când 
protecției și cercetării atente a lui Dumnezeu, dacă aceste lucruri sunt telul tău, 
rugăciunile tale își vor găsi ascultarea. De exemplu, când te rogi la întâlniri, dacă îţi 
deschizi inima și te rogi lui Dumnezeu și Îi spui tot ce simți fără să ascunzi adevărul, 
atunci rugăciunile tale vor fi cu siguranță ascultate. Dacă Îl iubești cu sinceritate pe 
Dumnezeu în inima ta, atunci fă un jurământ lui Dumnezeu: „Doamne, care ești în ceruri 
și pe pământ și în toate lucrurile, Îţi jur: fie ca Duhul Tău să cerceteze tot ce fac, să mă 
apere și să mă îngrijească tot timpul și facă posibil ca, prin tot ce fac, să stau înaintea 
Ta. Dacă inima mea ar înceta vreodată să Te iubească sau dacă Te-ar trăda vreodată, 
atunci să mă mustri și să mă blestemi cu asprime. Nu îmi arăta iertare nici în lumea 
aceasta și nici în cea care va să vină!” Îndrăznești să faci un astfel de jurământ? Dacă 
nu îndrăznești, înseamnă că ești sperios și că încă te iubești pe tine însuţi. Sunteţi 
hotărâți? Dacă ești într-adevăr hotărât, ar trebui să faci acest jurământ. Dacă ești hotărât 
să faci un astfel de jurământ, atunci Dumnezeu îţi va împlini hotărârea. Când faci un 
jurământ lui Dumnezeu, El ascultă. Dumnezeu hotărăște dacă ești păcătos sau drept 
după măsura rugăciunilor și practicii tale. Acesta este procesul de a vă desăvârși și, 
dacă ai cu adevărat credinţă în calea spre desăvârșire, atunci vei aduce tot ce faci 
înaintea lui Dumnezeu și-l vei accepta cercetarea atentă; dacă faci ceva revoltător de 
rebel sau dacă ÎI trădezi pe Dumnezeu, atunci El îţi va aduce la împlinire jurământul și, 
astfel, indiferent ce se abate asupra ta, pierzanie sau mustrare, tu ești vinovat. Ai făcut 
jurământul, așa că ar trebui să îl respecţi. Dacă faci un jurământ, dar nu îl respecţi, ești 
condamnat la pierzanie. Pentru că al tău a fost jurământul, Dumnezeu îţi va aduce 
jurământul la împlinire. Unora le este teamă după ce se roagă și se vaită: „Totul s-a 
sfârșit! Am pierdut șansa la desfrâu; s-a dus șansa mea de a face lucruri rele; nu mai 
am șansa să mă dedau poftelor mele lumești!” Acești oameni tot mai iubesc 
deșertăciunea lumească și păcatul și sunt cu siguranță condamnaţi la pierzanie. 

să crezi în Dumnezeu înseamnă că toate faptele tale trebuie aduse înaintea lui 
Dumnezeu și supuse cercetării Lui atente. Dacă faptele tale pot fi aduse înaintea Duhului 
lui Dumnezeu, dar nu înaintea trupului lui Dumnezeu, înseamnă că nu te-ai supus 
cercetării atente a Duhului Său. Cine este Duhul lui Dumnezeu? Care este persoana 
căreia Dumnezeu îi este martor? Nu sunt Ei unul și același? Cei mai mulţi Îi consideră 
două ființe separate, crezând că Duhul lui Dumnezeu este Duhul lui Dumnezeu, și că 

persoana căreia Dumnezeu îi e martor este doar un simplu om. Dar nu te înșeli? În 
numele cui lucrează această persoană? Cei care nu Îl cunosc pe Dumnezeu întrupat nu 
au înțelegere spirituală. Duhul lui Dumnezeu și trupul Său întrupat sunt unul și același, 
pentru că Duhul lui Dumnezeu se materializează în trup. Dacă această persoană a fost 
aspră cu tine, va fi Duhul lui Dumnezeu bun? Nu ești dezorientat? Astăzi, toţi cei care 
nu pot accepta atenta cercetare a lui Dumnezeu nu pot obţine binecuvântarea Sa, iar 
cine nu cunoaște pe Dumnezeu întrupat nu poate fi desăvârșit. Cercetează-ţi toate 
faptele și vezi dacă pot fi aduse înaintea lui Dumnezeu. Dacă nu îţi poţi aduce toate 
faptele înaintea lui Dumnezeu, înseamnă că ești un răufăcător. Pot fi răufăcătorii 
desăvârșiți? Tot ceea ce faci, fiecare acţiune, fiecare intenţie și fiecare reacţie ar trebui 
aduse înaintea lui Dumnezeu. Chiar și viaţa ta spirituală de zi cu zi — rugăciunile tale, 
apropierea ta de Dumnezeu, modul în care mănânci și bei cuvintele lui Dumnezeu, 
părtășia cu fraţii și surorile, și viața în sânul Bisericii — și contribuţia ta în parteneriat pot 
fi aduse înaintea lui Dumnezeu ca să le cerceteze atent. O astfel de practică te ajută să 
dobândești creșterea în viaţă. Procesul de acceptare a cercetării atente a lui Dumnezeu 
este procesul de purificare. Cu cât poţi să accepţi mai mult cercetarea atentă a lui 
Dumnezeu, cu atât ești mai purificat și mai în rânduială cu voia lui Dumnezeu, ca să nu 
te lași pradă depravării, iar inima ta va trăi înaintea Lui. Cu cât accepți mai mult 
cercetarea Lui atentă, cu atât mai mari vor fi umilirea Satanei și puterea ta de a te lepăda 
de trup. De aceea, acceptarea cercetării atente a lui Dumnezeu este o cale a practicii 
pe care oamenii ar trebui să o urmeze. Orice faci, chiar și când comunici cu fraţii și 
surorile tale, poţi să îţi aduci faptele înaintea lui Dumnezeu și să cauţi atenta Lui 
cercetare și să te supui lui Dumnezeu Însuși; toate acestea îţi vor face practica mult mai 
corectă. Numai dacă aduci toate faptele tale înaintea lui Dumnezeu și accepti atenta Lui 
cercetare poți fi o persoană care trăiește în prezenţa lui Dumnezeu. 

Cei care nu ÎI înțeleg pe Dumnezeu nu | se pot supune niciodată cu adevărat. Astfel 
de oameni sunt fiii neascultării. Sunt prea ambiţioși și răzvrătirea lor este prea mare, de 
aceea se îndepărtează de Dumnezeu și nu doresc să Îi accepte cercetarea atentă. Astfel 
de oameni nu pot fi desăvârșiţi cu ușurință. Unii oameni sunt selectivi atunci când 
mănâncă și beau cuvintele lui Dumnezeu, precum și când vine vorba să le accepte. Ei 
acceptă anumite părţi din cuvintele lui Dumnezeu care rezonează cu ceea ce cunosc, în 
vreme ce le resping pe celelalte. Nu este aceasta cea mai evidentă împotrivire, cea mai 
evidentă răzvrătire fată de Dumnezeu? Dacă cineva crede în Dumnezeu de foarte mult 
timp fără să ÎI înțeleagă câtuși de puţin, atunci acela este un non-credincios. Cei care 
sunt dornici să accepte cercetarea atentă a lui Dumnezeu sunt cei care caută să ÎI 
înțeleagă, care sunt dornici să accepte cuvintele Sale. Ei sunt cei care vor primi 
moștenirea și binecuvântările lui Dumnezeu și sunt cei mai binecuvântați. Dumnezeu îi 
blestemă pe cei care nu au loc pentru El în inimile lor și îi mustră pe acești oameni și Se 
leapădă de ei. Dacă nu ÎI iubești pe Dumnezeu, El Se va lepăda de tine, iar dacă nu 
asculţi ce îţi spun Eu, te asigur că Duhul lui Dumnezeu te va abandona. Încearcă, dacă 

nu crezi! Astăzi îţi arăt clar o cale spre practică, dar dacă o pui în aplicare sau nu, 
depinde de tine. Dacă nu crezi în ea, dacă nu o pui în practică, vei vedea singur dacă 
Duhul Sfânt lucrează în tine sau nu! Dacă nu cauţi să-L înţelegi pe Dumnezeu, atunci 
Duhul Sfânt nu va lucra în tine. Dumnezeu lucrează în aceia care caută și preţuiesc 
cuvintele Sale. Cu cât preţuiești mai mult cuvintele lui Dumnezeu, cu atât mai mult Duhul 
Său va lucra în tine. Cu cât omul prețuieşște mai mult cuvintele lui Dumnezeu, cu atât 
mai mare va fi șansa lui de a fi desăvârșit de Dumnezeu. Dumnezeu îi desăvârșește pe 
cei care Îl iubesc cu adevărat și pe cei ale căror inimi sunt împăcate înaintea Lui. Să 
prețuiești toată lucrarea lui Dumnezeu, să prețuiești luminarea lui Dumnezeu, să 
prețuiești prezenţa lui Dumnezeu, să prețuiești grija și protecţia lui Dumnezeu, să 
prețuiești felul în care cuvintele lui Dumnezeu devin realitatea ta și îți aprovizionează 
viața — toate acestea sunt cel mai mult pe placul inimii lui Dumnezeu. Dacă prețuiești 
lucrarea lui Dumnezeu, adică dacă preţuiești toată lucrarea pe El care a făcut-o pentru 
tine, atunci El te va binecuvânta și va înmulţi tot ceea ce îţi aparţine. Dacă nu prețuiești 
cuvintele lui Dumnezeu, El nu va lucra în tine, ci îţi va oferi doar un har mărunt pentru 
credinţa ta sau te va binecuvânta cu puţine bogății sau un dram de siguranţă pentru 
familia ta. Ar trebui să te străduiești să transformi cuvintele lui Dumnezeu în realitatea 
ta, să-L mulţumești și să fii pe placul inimii Lui; nu ar trebui să te străduiești doar pentru 
a te bucura de harul Său. Pentru credincioși, nimic nu este mai important decât să 
primească lucrarea lui Dumnezeu, să obţină desăvârșirea și să devină cei care fac voia 
lui Dumnezeu. Acesta este țelul pe care ar trebui să îl urmărești. 

Tot ceea ce a căutat omul în Epoca Harului este acum învechit, pentru că standardul 
căutării este mai ridicat astăzi; ce se caută este mai măreț și mai practic și poate 
satisface mai bine cerinţele lăuntrice ale omului. În vremurile trecute, Dumnezeu nu a 
lucrat asupra lor așa cum face astăzi; El nu le-a vorbit atât de mult, cum o face astăzi, 
și nici cerințele Lui nu au fost atât de mari precum cerinţele Sale de azi. Faptul că 
Dumnezeu vă vorbeşte acum despre aceste lucruri înseamnă că planul Său final este 
îndreptat asupra voastră, asupra acestui grup de oameni. Dacă îţi dorești cu adevărat 
să fii desăvârșit de Dumnezeu, atunci fă din dorința aceasta scopul tău fundamental. Nu 
contează dacă alergi într-una, dacă te sacrifici, dacă slujești într-o funcţie sau dacă ai 
primit însărcinarea lui Dumnezeu, scopul este să cauţi să fii desăvârșit și să împlinești 
mereu voia lui Dumnezeu, să atingi aceste obiective. Dacă cineva spune că nu caută 
desăvârșirea de către Dumnezeu sau pătrunderea în viaţă, însă caută numai împăcarea 
și bucuria trupului, atunci este cel mai orb dintre oameni. Cei care nu caută realitatea 
vieţii, ci numai viaţa veșnică în lumea ce va veni și siguranţa în această lume, sunt cei 
mai orbi dintre oameni. De aceea, tot ceea ce faci ar trebui să fie cu scopul de a fi 
desăvârșit și câștigat de Dumnezeu. 

Lucrarea pe care o face Dumnezeu în oameni are scopul de a le oferi ce au nevoie, 
în funcţie de diferitele lor cerințe. Cu cât viaţa unui om este mai bogată, cu atât acesta 
cere mai multe și cu atât mai mult caută. Dacă în această etapă nu cauţi nimic, lucrul 

acesta înseamnă că Duhul Sfânt te-a părăsit. Toţi aceia care caută viaţa nu vor fi 
niciodată părăsiți de Duhul Sfânt; astfel de oameni sunt într-o permanentă căutare și 
mereu năzuiesc la ceva în inima lor. Astfel de oameni nu se mulțumesc niciodată cu 
lucrurile așa cum sunt în prezent. Scopul fiecărei etape a lucrării Duhului Sfânt este să 
își găsească un ecou în tine, dar, dacă te culci pe o ureche, dacă nu mai ai nicio nevoie, 
dacă nu mai accepti lucrarea Duhului Sfânt, atunci El te va părăsi. Oamenii au nevoie 
de atenta cercetare a lui Dumnezeu în fiecare zi; au nevoie de multă aprovizionare de 
la Dumnezeu în fiecare zi. Pot oamenii să se descurce fără să mănânce și să bea 
cuvântul lui Dumnezeu în fiecare zi? Dacă omul simte întotdeauna că nu poate să 
mănânce și să bea suficient din cuvântul lui Dumnezeu, dacă îl caută mereu și este 
înfometat și însetat după acesta, Duhul Sfânt va lucra întotdeauna în el. Cu cât are mai 
multe năzuinţe, cu atât mai multe lucruri practice pot rezulta din părtășia lui. Cu cât omul 
caută adevărul cu mai multă ardoare, cu atât mai repede dobândește creșterea în viaţă, 
fapt care îi îmbogățește experiențele și îl face un locuitor înstărit în casa lui Dumnezeu. 


Cei care se supun lui Dumnezeu 
cu o inimă sinceră 
vor fi negreșit câștigați de Dumnezeu 


Lucrarea Duhului Sfânt se schimbă de la o zi la alta. Se înaltă mai mult cu fiecare 
pas; dezvăluirea de mâine este mai înaltă decât cea de astăzi, avansând treptat tot mai 
mult, pas cu pas. Astfel este lucrarea prin care Dumnezeu îl desăvârșește pe om. Dacă 
oamenii nu pot ţine pasul, atunci ar putea fi alungaţi oricând. Dacă nu au o inimă 
ascultătoare, atunci nu vor putea urma până la sfârșit. Vechea epocă a trecut; aceasta 
este o epocă nouă. lar într-o epocă nouă, trebuie făcută o nouă lucrare. Mai ales în 
epoca finală, în care oamenii vor fi desăvârșiți, Dumnezeu va face o lucrare mai nouă, 
mult mai repede, așa că, fără ascultare în inima lor, oamenilor le va fi greu să urmeze 
pașii lui Dumnezeu. Dumnezeu nu Se supune niciunei reguli, nici nu consideră imutabil 
vreun stadiu al lucrării Sale. În schimb, lucrarea pe care El o face este tot mai nouă și 
tot mai mare. Cu fiecare etapă, lucrarea Sa devine din ce în ce mai practică și tot mai 
conformă cu nevoile actuale ale omului. Numai după ce oamenii experimentează acest 
fel de lucrare pot să obţină transformarea totală a firii lor. Cunoașterea omului despre 
viaţă atinge nivele tot mai înalte și, tot așa, și lucrarea lui Dumnezeu atinge nivele tot 
mai înalte. Numai astfel poate fi omul desăvârșit ca să devină folositor planurilor lui 
Dumnezeu. Dumnezeu lucrează în acest fel, pe de o parte pentru a contracara și inversa 
noțiunile omului și, pe de altă parte, pentru a conduce omul într-o stare mai înaltă și mai 
realistă, pe cel mai înalt tărâm al credinţei în Dumnezeu, astfel încât, în cele din urmă, 
voia lui Dumnezeu să se poată face. Toţi cei neascultători din fire, care se opun în mod 
voit, vor fi alungaţi de această etapă a lucrării grabnice și care avansează cu furie a lui 

Dumnezeu; doar cei ce ascultă de bună voie și se smeresc cu bucurie pot ajunge până 
la capătul drumului. În acest fel de lucrare, voi toți ar trebui să învăţaţi cum să vă supuneţi 
și cum să vă lăsaţi noţiunile deoparte. Ar trebui să fiţi cu băgare de seamă la fiecare pas 
pe care îl faceți. Dacă sunteţi neglijenţi, cu siguranţă veti fi dispreţuiţi de Duhul Sfânt, 
veţi fi cei care tulbură lucrarea lui Dumnezeu. Înainte de această etapă a lucrării, regulile 
și legile omului din vechime au fost atât de multe încât acesta s-a lăsat dus de val și, ca 
rezultat, a devenit mândru și a uitat de sine. Toate acestea sunt obstacole care împiedică 
omul să accepte noua lucrare a lui Dumnezeu; sunt dușmanii cunoașterii lui Dumnezeu 
de către om. Este periculos ca oamenii să nu aibă nici ascultare și nici o dorință pentru 
adevăr în inima lor. Dacă te supui doar muncii și vorbelor simple și nu ești capabil să 
accepți ceva mai profund, atunci ești un om care se agaţă de vechile căi și care nu poate 
ține pasul cu lucrarea Duhului Sfânt. Lucrarea făcută de Dumnezeu diferă de la o 
perioadă la alta. Dacă ești foarte ascultător într-o etapă a lucrării lui Dumnezeu, dar în 
etapa următoare ascultarea ta față de El se împuţinează sau nu ești în stare să-L asculti, 
atunci Dumnezeu te va părăsi. Dacă Îl urmezi pe Dumnezeu când El face acest pas, 
atunci tu trebuie să continui la fel atunci când El face următorul pas; numai atunci ești o 
persoană care ascultă de Duhul Sfânt. Din moment ce crezi în Dumnezeu, trebuie să 
rămâi constant în ascultarea ta. Nu poţi pur și simplu să asculţi atunci când vrei şi să fii 
neascultător atunci când nu vrei. Dumnezeu nu laudă acest fel de ascultare. Dacă nu 
poţi ţine pasul cu lucrarea cea nouă pe care Eu o împărtășesc și continui să te ţii de 
vechile pilde, atunci cum poate să existe progres în viața ta? Lucrarea lui Dumnezeu 
este ca tu să te hrănești prin cuvintele Sale. Când te supui și accepţi cuvintele Lui, Duhul 
Sfânt va lucra cu siguranţă în tine. Duhul Sfânt lucrează exact așa cum spun Eu; fă cum 
am spus Eu și Duhul Sfânt va lucra cu promptitudine în tine. Voi elibera o lumină nouă 
ca voi să vedeți, aducându-vă în lumina prezentului; când vei umbla în această lumină, 
Duhul Sfânt va lucra imediat în tine. Există unii care pot fi recalcitranţi, spunând: „Pur și 
simplu nu voi îndeplini ceea ce spui Tu”. În această situație, îţi spun că ai ajuns la capătul 
drumului; ești secătuit și nu mai ai viață. Prin urmare, în experimentarea transformării 
firii tale, nimic nu este mai important decât să ţii pasul cu lumina prezentă. Duhul Sfânt 
nu numai că lucrează în anumiţi oameni care sunt folosiți de Dumnezeu, dar, mai mult, 
El lucrează în biserică. El ar putea să lucreze în oricine. S-ar putea să lucreze în tine în 
prezent, iar tu vei experimenta această lucrare. În perioada următoare, s-ar putea să 
lucreze în altcineva, caz în care trebuie să te grăbești să urmezi; cu cât urmezi mai 
îndeaproape lumina prezentă, cu atât viaţa ta poate crește. Indiferent ce fel de persoană 
e cineva, dacă Duhul Sfânt lucrează în ea, atunci trebuie să urmezi. Primește 
experienţele sale prin prisma experienţelor tale și vei primi lucruri chiar mai mari. Făcând 
astfel vei progresa mai repede. Aceasta este calea desăvârșirii pentru om și mijlocul prin 
care viaţa crește. Poţi ajunge la calea spre desăvârșire prin supunerea faţă de lucrarea 
Duhului Sfânt. Tu nu știi prin ce fel de persoană va lucra Dumnezeu pentru a te 
desăvârși, nici prin ce persoană, întâmplare sau lucru îţi va permite El să câștigi sau să 

vezi lucruri. Dacă poţi să pășești pe această cale dreaptă, aceasta arată că există o 
mare speranţă pentru ca tu să fii desăvârșit de Dumnezeu. Dacă nu poţi să faci acest 
lucru, aceasta arată că viitorul tău este sumbru, lipsit de lumină. Odată ce pășești pe 
calea cea dreaptă, vei primi revelaţie în toate lucrurile. Indiferent ce le dezvăluie Duhul 
Sfânt altora, dacă tu te conduci după cunoștințele lor pentru a experimenta de unul 
singur, atunci această trăire va deveni o parte din viaţa ta și tu vei putea împărtăși altora 
din această experienţă. Cei care împărtășesc altora cuvinte pe care doar le repetă sunt 
oameni care nu au avut nicio experienţă; trebuie să înveţi să găsești, prin luminarea și 
iluminarea celorlalţi, un mod de a practica înainte de a putea începe să vorbești despre 
propria ta experienţă și cunoaștere. Acest lucru va fi de un mai mare folos pentru viaţa 
ta. Ar trebui să experimentezi în acest fel, ascultând tot ce vine de la Dumnezeu. Trebuie 
să cauţi voia lui Dumnezeu în toate lucrurile și să înveţi lecţiile din toate lucrurile, pentru 
ca viaţa ta să poată să crească. O astfel de practică oferă cel mai rapid progres. 

Duhul Sfânt te luminează prin experienţele tale practice și te desăvârșește prin 
credința ta. Îți dorești cu adevărat să fii desăvârșit? Dacă îţi dorești cu adevărat să fii 
desăvârșit de Dumnezeu, atunci vei avea curajul să-ţi lepezi trupul, vei putea împlini 
cuvintele lui Dumnezeu și nu vei fi pasiv sau slab. Vei fi în stare să asculţi de tot ce vine 
de la Dumnezeu și toate acţiunile tale, publice sau personale, vor putea fi dezvăluite lui 
Dumnezeu. Dacă ești o persoană cinstită și pui adevărul în toate lucrurile, atunci vei fi 
desăvârșit. Acei oameni înșelători care acţionează într-un fel doar în faţa altora și în alt 
fel pe la spatele lor, nu sunt dispuși să fie desăvârșiți. Toţi sunt fii ai pierzării și distrugerii; 
ei nu-l aparţin lui Dumnezeu, ci Satanei. Ei nu sunt tipul de oameni aleși de Dumnezeu! 
Dacă acţiunile și comportamentul tău nu pot fi dezvăluite înaintea lui Dumnezeu sau 
privite de Duhul lui Dumnezeu, aceasta este o dovadă că ceva nu este în regulă cu tine. 
Numai dacă accepti judecata și mustrarea lui Dumnezeu și îţi pasă de transformarea firii 
tale, vei putea să pășești pe calea spre desăvârșire. Dacă îţi dorești cu adevărat să fii 
desăvârșit de Dumnezeu și să faci voia lui Dumnezeu, atunci trebuie să te supui întregii 
lucrări a lui Dumnezeu, fără să te plângi deloc, fără să îndrăznești și să cântărești sau 
să judeci lucrarea lui Dumnezeu. Acestea sunt cerințele minime pentru a fi desăvârșit 
de Dumnezeu. Cerinţa necesară pentru cei ce caută să fie desăvârșiți de Dumnezeu 
este aceasta: acţionaţi cu o inimă care Îl iubește pe Dumnezeu în toate lucrurile. Ce 
înseamnă să acţionezi cu o inimă care Îl iubește pe Dumnezeu? Aceasta înseamnă că 
toate acţiunile și tot comportamentul tău pot fi arătate înaintea lui Dumnezeu. Și pentru 
că ai intenţii bune, fie că acţiunile tale sunt corecte sau greșite, nu-ţi este frică să | le 
arăţi lui Dumnezeu sau fraţilor și surorilor tale și îndrăznești să depui un jurământ 
înaintea lui Dumnezeu. Trebuie să-ţi prezinţi fiecare intenţie, gând şi idee a ta înaintea 
lui Dumnezeu, pentru ca El să le cântărească; dacă practici și intri în acest fel, atunci 
viața ta va spori rapid. 

De vreme ce crezi în Dumnezeu, trebuie să-ţi pui credinţa în toate cuvintele lui 
Dumnezeu și în toată lucrarea Lui. Cu alte cuvinte, din moment ce crezi în Dumnezeu, 

trebuie să asculţi de El. Dacă nu ești în stare să faci acest lucru, atunci nu contează 
dacă tu crezi în Dumnezeu sau nu. Dacă ai crezut în Dumnezeu timp de mulţi ani și 
totuși nu ai ascultat de El niciodată și nu accepti întregimea cuvintelor Lui, și ceri în 
schimb ca Dumnezeu să ţi Se supună ţie și să acţioneze conform noţiunilor tale, atunci 
ești cel mai răzvrătit dintre toți și ești un non-credincios. Cum ar putea astfel de oameni 
să reușească să se supună lucrării și cuvintelor lui Dumnezeu care nu se conformează 
noțiunilor omului? Cei mai răzvrătiți dintre toţi sunt cei care intenţionat Îl sfidează pe 
Dumnezeu și | se împotrivesc. Ei sunt dușmanii lui Dumnezeu, antihriștii. Ei au mereu o 
atitudine de ostilitate față de noua lucrare a lui Dumnezeu; nu au niciodată nici cea mai 
mică înclinație de a se supune și nici nu s-au supus ori s-au smerit vreodată de bunăvoie. 
Ei se înalță pe sine înaintea altora și nu se supun niciodată nimănui. Înaintea lui 
Dumnezeu, se consideră cei mai buni la predicarea cuvântului și cei mai pricepuţi la a 
lucra asupra altora. Ei nu renunţă niciodată la „averile” din posesia lor, ci le consideră 
niște moșteniri de familie pentru închinare, pentru a predica altora despre ele și le 
folosesc pentru a ţine prelegeri acelor nesăbuiţi care îi idolatrizează. Există într-adevăr 
un anumit număr de oameni ca aceștia în biserici. Se poate spune că ei sunt „eroi 
neîmblânziţi”, care, generaţie după generaţie, poposesc în casa lui Dumnezeu. Ei 
pretind că predicarea cuvântului (doctrinei) este datoria lor supremă. An de an și 
generație după generaţie, aceștia își practică, impunând cu tărie, datoria lor „sacră și 
inviolabilă”. Nimeni nu îndrăznește să-i atingă; nici o singură persoană nu îndrăznește 
să le reproșeze deschis. Ei devin „împăraţi” în casa lui Dumnezeu, alergând frenetic pe 
măsură ce îi tiranizează pe ceilalți din epocă în epocă. Această ceată de diavoli caută 
să se unească și să-Mi distrugă lucrarea; cum pot permite acestor diavoli vii să existe în 
fața ochilor Mei? Nici măcar cei care sunt ascultători doar pe jumătate nu pot să continue 
până la capăt, cu atât mai puţin acești tirani fără cea mai neînsemnată urmă de ascultare 
în inimile lor! Lucrarea lui Dumnezeu nu este câștigată de om cu ușurință. Chiar și 
folosindu-și toată puterea pe care o au, oameni pot să câștige doar o părticică din ea, 
permițându-le în cele din urmă să fie desăvârșiți. Ce se întâmplă atunci cu copiii 
arhanghelului care caută să distrugă lucrarea lui Dumnezeu? Nu au ei oare o speranţă 
și mai mică de a fi câștigați de Dumnezeu? Scopul Meu în a face lucrarea de cucerire 
nu este numai de a cuceri de dragul cuceririi, ci de a cuceri pentru a descoperi 
neprihănirea și nelegiuirea, pentru a obține dovada pedepsirii omului, pentru a-i 
condamna pe cei păcătoși și, mai mult, scopul Meu e de a cuceri de dragul desăvârșirii 
celor care ascultă de bună voie. În cele din urmă, toate vor fi despărțite după felul lor, 
iar cei care sunt desăvârșiţi vor fi aceia ale căror gânduri și idei sunt pline de ascultare. 
Aceasta este lucrarea care va fi săvârșită în cele din urmă. Între timp, cei ale căror acţiuni 
sunt răzvrătite vor fi pedepsiţi și trimiși să ardă în flăcări, ţintele blestemelor eterne. Când 
va veni acel timp, acei „eroi mărețţi și neîmblânziţi” din veacurile trecute vor deveni cei 
mai netrebnici și cei mai ocoliţi „slabi și neputincioși fricoși”. Doar acest lucru poate arăta 
fiecare aspect al dreptăţii lui Dumnezeu și firea Lui de neofensat de către om și doar 

acest lucru poate calma ura din inima Mea. Oare nu sunteţi de acord că toate acestea 
sunt drepte? 

Nu toţi cei care experimentează lucrarea Duhului Sfânt și nici aceia care se află în 
acest curent nu pot câștiga viața. Viaţa nu este o proprietate comună, împărtășită de 
întreaga omenire, și nu toți oamenii pot să-și schimbe cu ușurință firea. Supunerea faţă 
de lucrarea lui Dumnezeu trebuie să fie reală și actuală și trebuie să fie trăită. Doar 
supunerea superficială nu poate primi lauda lui Dumnezeu și doar supunându-te 
aspectelor superficiale ale cuvântului lui Dumnezeu, fără a căuta o schimbare a propriei 
firi, nu este pe placul inimii lui Dumnezeu. Ascultarea față de Dumnezeu și supunerea 
față de lucrarea lui Dumnezeu sunt una și aceeași. Cei ce se supun numai lui Dumnezeu, 
dar nu și lucrării Lui, nu pot fi consideraţi ascultători, cu atât mai puţin cei ce nu se supun 
cu adevărat, ci sunt lingușitori făţarnici. Cei ce se supun cu adevărat lui Dumnezeu pot 
toți dobândi folos din lucrarea Lui și pot dobândi înțelegerea firii și lucrării lui Dumnezeu. 
Numai astfel de oameni se supun cu adevărat lui Dumnezeu. Astfel de oameni pot 
ajunge să obţină o nouă cunoaștere și să treacă prin noi schimbări, de la noua lucrare. 
Numai acești oameni sunt lăudaţi de Dumnezeu; numai acești oameni vor fi desăvârșiți 
și doar aceștia sunt cei ale căror firi s-au schimbat. Cei ce sunt lăudaţi de Dumnezeu 
sunt cei care se supun cu bucurie lui Dumnezeu și cuvântului și lucrării Sale. Numai 
oamenii ca aceștia se află în poziţia bună; numai asemenea oameni Îl doresc sincer pe 
Dumnezeu și Îl caută cu sinceritate. Cei ce doar vorbesc despre credința lor în 
Dumnezeu, dar, în esenţă, îl blestemă, sunt oameni ce își pun o mască, ce poartă 
veninul șarpelui; sunt cei mai perfizi dintre toţi. Mai devreme sau mai târziu, acești 
nemernici vor fi demascaţi. Oare nu este aceasta lucrarea care se face astăzi? 
Răufăcătorii rămân răufăcători și nu pot scăpa de ziua pedepsei. Oamenii buni vor fi 
întotdeauna buni și vor fi descoperiţi când lucrarea lui Dumnezeu se va sfârși. Niciun 
răufăcător nu va fi considerat drept și niciunul dintre cei drepți nu va fi considerat 
răufăcător. Aș lăsa Eu vreun om să fie învinuit pe nedrept? 

Pe măsură ce viața ta sporește, trebuie să ai mereu o nouă intrare și o înţelegere 
mai pătrunzătoare, care să devină tot mai profunde cu fiecare pas. În aceasta ar trebui 
să intre întreaga omenire. Prin părtășie, ascultarea predicilor, citirea cuvântului lui 
Dumnezeu sau rezolvarea vreunei probleme, vei obține o nouă înțelegere și o nouă 
luminare și nu vei trăi după regulile vechi și în timpurile vechi; vei trăi mereu în lumina 
cea nouă și nu te vei îndepărta de cuvântul lui Dumnezeu. Aceasta înseamnă să pășești 
pe calea cea dreaptă. Nu va fi suficient să plătești doar superficial un preţ; zi după zi, 
cuvântul lui Dumnezeu este tot mai profund și lucruri noi apar în fiecare zi, iar omul 
trebuie, de asemenea, să aibă o nouă intrare în fiecare zi. Așa cum vorbește Dumnezeu, 
așa El îndeplinește tot ceea ce a rostit, iar dacă tu nu poți ţine pasul, atunci vei rămâne 
în urmă. Trebuie să mergi mai adânc în rugăciunile tale; a mânca și a bea din cuvântul 
lui Dumnezeu, nu pot fi cu întreruperi. Să aprofundezi luminarea și iluminarea pe care le 
primeşti, iar noţiunile și închipuirile tale trebuie să dispară treptat. De asemenea, trebuie 

să îţi sporești judecata și, cu orice te confrunți, trebuie să ai propriile păreri despre acest 
lucru și propriile puncte de vedere. Înţelegând unele lucruri în duh, trebuie să înţelegi 
lucrurile exterioare și să înţelegi esenţa oricărei probleme. Dacă tu nu ești echipat cu 
aceste lucruri, cum vei putea oare conduce biserica? Dacă doar pomenești despre slove 
și doctrine, fără nici o ancoră în realitate și fără nici o cale de practică, vei putea să reziști 
doar pentru o perioadă scurtă de timp. Poate fi acceptabil atunci când vorbim unor inițiați 
în credință, dar după un timp, când noii credincioși au avut o experienţă reală, tu nu vei 
mai avea ce să le oferi. Atunci cum Îi ești tu folositor lui Dumnezeu? Fără noua luminare, 
tu nu poţi lucra. Cei care nu au o luminare nouă sunt cei care nu știu cum să 
experimenteze și astfel de oameni nu dobândesc niciodată noi cunoștințe sau experienţe 
noi. Și, în ceea ce privește a furniza viaţă, aceștia nu-și pot face datoria și nici nu pot 
deveni de vreun folos lui Dumnezeu. Acest tip de om nu este bun de nimic, este un 
simplu nesăbuit. Într-adevăr, astfel de oameni sunt în totalitate incapabili să-și 
îndeplinească rolul în lucrare, sunt cu toţii netrebnici. Nu numai că nu reușesc să-și 
îndeplinească rolul, dar de fapt ei dau multă trudă inutilă bisericii. Îi îndemn pe acești 
„venerabili bătrâni” să se grăbească și să părăsească biserica, astfel încât ceilalți să nu 
mai trebuiască să se uite la tine. Astfel de oameni nu au nici o înțelegere a lucrării noi și 
sunt plini de noţiuni nesfârșite. Ei nu au nici o funcţie în biserică; mai degrabă, ei aduc 
daune și răspândesc răul pretutindeni, până în punctul de a se amesteca în orice fel de 
abatere și tulburare în biserică, prin urmare aducându-le celor nesăbuiţi confuzie și 
dezordine. Acești diavoli vii, aceste duhuri rele ar trebui să părăsească biserica cât mai 
curând posibil, ca aceasta să nu fie blestemată din cauza ta. Tu poţi să nu te temi de 
lucrarea de astăzi, dar nu te temi tu oare de pedeapsa dreaptă de mâine? Există un 
număr mare de oameni în biserică, care sunt paraziți și un număr mare de lupi care 
încearcă să perturbe lucrarea firească a lui Dumnezeu. Aceste ființe sunt toate demoni 
trimiși de regele demonilor, lupi feroce care caută să sfâșie mieii neștiutori. Dacă acești 
așa-numiţi oameni nu sunt înlăturați, ei vor deveni paraziți ai bisericii, molii ce devorează 
ofrandele. Mai devreme sau mai târziu, va veni o zi în care acești viermi dezgustători, 
netrebnici, neștiutori și vrednici de dispreţ vor fi pedepsiţi! 


Epoca Împărăției este Epoca Cuvântului 


În Epoca Împărăției, Dumnezeu folosește cuvinte pentru a inaugura noua epocă, 
pentru a schimba mijloacele prin care lucrează și pentru a face lucrarea întregii epoci. 
Acesta este principiul conform căruia lucrează Dumnezeu în Epoca Cuvântului. El a 
devenit trup pentru a vorbi din diferite perspective, astfel încât omul să poată să-L vadă 
cu adevărat pe Dumnezeu, care este Cuvântul care Se arată în trup, și să vadă 
înțelepciunea și natura Sa minunată. O astfel de lucrare este făcută pentru a atinge mai 
bine obiectivele de cucerire, desăvârșire și alungare a omului, care reprezintă adevăratul 

sens al folosirii cuvintelor pentru a lucra în Epoca Cuvântului. Prin aceste cuvinte, 
oamenii ajung să cunoască lucrarea lui Dumnezeu, firea lui Dumnezeu, substanța 
omului și în ce se cuvine să intre omul. Prin cuvinte, lucrarea pe care Dumnezeu dorește 
să o facă în Epoca Cuvântului este adusă, în întregime, la îndeplinire. Prin aceste 
cuvinte, oamenii sunt daţi în vileag, alungați și încercaţi. Oamenii au văzut cuvintele lui 
Dumnezeu, au auzit aceste cuvinte și au recunoscut existența acestor cuvinte. Ca 
rezultat, ei au ajuns să creadă în existența lui Dumnezeu, în atotputernicia și 
înțelepciunea lui Dumnezeu, precum și în iubirea lui Dumnezeu față de om și în dorința 
Lui de a-l mântui pe om. „Cuvintele” pot fi simple și obișnuite, dar cuvintele din gura 
Dumnezeului întrupat zguduie universul, transformă inimile, noţiunile și vechile firi ale 
oamenilor și transformă modul în care obișnuia să apară întreaga lume. De-a lungul 
veacurilor, numai Dumnezeul de astăzi a lucrat în acest fel și numai El vorbeşte astfel și 
vine pentru a-l mântui pe om astfel. Începând din acest moment, omul trăiește sub 
îndrumarea cuvintelor lui Dumnezeu, păstorit și aprovizionat de cuvintele Sale. Oamenii 
trăiesc în lumea cuvintelor lui Dumnezeu, printre blestemele și binecuvântările cuvintelor 
lui Dumnezeu și există și mai mulți oameni care au ajuns să trăiască sub judecata și 
mustrarea cuvintelor Sale. Aceste cuvinte și această lucrare sunt, toate, de dragul 
mântuirii omului, pentru împlinirea voii lui Dumnezeu și pentru schimbarea înfățișării 
inițiale a lumii vechii creaţii. Dumnezeu a creat lumea folosind cuvinte, îi conduce pe 
oameni peste tot prin univers folosind cuvinte și îi cucerește și îi mântuiește folosind 
cuvinte. În cele din urmă, El va folosi cuvinte pentru a pune capăt întregii lumi de demult, 
încheindu-Și, în întregime, planul de gestionare (planul mântuirii). De-a lungul Epocii 
Împărăției, Dumnezeu folosește cuvinte pentru a-Și face lucrarea și pentru a obține 
rezultatele lucrării Sale. El nu face minuni, nici nu săvârşeşte miracole, ci doar Își face 
lucrarea prin cuvinte. Datorită acestor cuvinte, omul este hrănit și aprovizionat și 
dobândește cunoaștere și experienţă reală. În Epoca Cuvântului, omul a fost excepţional 
de binecuvântat. El nu suferă nicio durere fizică și se bucură, pur și simplu, de abundența 
cuvintelor lui Dumnezeu; fără a fi nevoit să se ducă să mai caute sau să mai călătorească 
orbește, din mijlocul tihnei sale, el vede arătarea lui Dumnezeu, Îl aude vorbind cu gura 
Lui, primește ceea ce dă EI și Îl privește cum Își face, în persoană, lucrarea. Acestea 
sunt lucruri de care oamenii epocilor trecute nu au putut să se bucure și sunt 
binecuvântări pe care ei nu le-au putut primi niciodată. 

Dumnezeu a hotărât să-l facă pe om complet și, indiferent de perspectiva din care 
vorbește El, totul este de dragul desăvârșirii oamenilor. Cuvintele spuse din perspectiva 
Duhului Sfânt sunt greu de înţeles pentru oameni; ei nu au mijloacele ca să găsească o 
cale de a practica, deoarece capacitatea lor de înţelegere este limitată. Lucrarea lui 
Dumnezeu obţine efecte diferite și, făcând fiecare pas al lucrării, EI Își are scopul Său. 
Mai mult decât atât, este imperativ ca El să vorbească din diferite perspective, căci doar 
procedând astfel îl poate desăvârși pe om. Dacă El ar vorbi doar din perspectiva Duhului, 
nu ar exista nicio cale ca această etapă a lucrării lui Dumnezeu să se finalizeze. Din 

tonul pe care vorbește, poţi vedea că este hotărât să facă acest grup de oameni complet. 
Așadar, care ar trebui să fie primul pas pentru fiecare dintre cei ce doresc să fie 
desăvârșiți de Dumnezeu? Mai presus de toate, trebuie să ajungi să cunoști lucrarea lui 
Dumnezeu. Astăzi, o nouă metodă a început cu lucrarea lui Dumnezeu; epoca a trecut 
printr-o tranziție, modul în care lucrează Dumnezeu s-a schimbat și el, iar metoda prin 
care vorbește Dumnezeu este, de asemenea, diferită. Astăzi, nu numai că metoda 
lucrării Sale s-a schimbat, dar s-a schimbat și epoca. Acum este Epoca Împărăției. Este, 
de asemenea, epoca iubirii față de Dumnezeu. Este o anticipare a Epocii Împărăției 
Milenare — care este, de asemenea, Epoca Cuvântului, și în care Dumnezeu foloseşte 
multe mijloace de a vorbi pentru a-l desăvârși pe om și vorbește din diferite perspective, 
pentru a-l aproviziona pe om. La intrarea în Epoca Împărăției Milenare, Dumnezeu va 
începe să folosească cuvintele pentru a-l desăvârși pe om, permițându-i omului să intre 
în realitatea vieții și călăuzindu-l pe calea cea bună. Experimentând atâţia pași ai lucrării 
lui Dumnezeu, omul a văzut că lucrarea lui Dumnezeu nu rămâne neschimbată, ci 
evoluează și se adâncește neîncetat. După ce oamenii au experimentat-o atât de multă 
vreme, lucrarea s-a schimbat în repetate rânduri, modificându-se. Totuși, oricât de mult 
se schimbă, ea nu se abate niciodată de la scopul lui Dumnezeu de a aduce omenirii 
mântuirea. Chiar și după zece mii de schimbări, ea nu se îndepărtează niciodată de 
scopul iniţial. Indiferent cum s-ar putea schimba metodele lucrării lui Dumnezeu, lucrarea 
nu se îndepărtează vreodată de adevăr sau de viață. Schimbările în metoda prin care 
se face lucrarea implică doar o schimbare în formatul de lucru și în perspectiva din care 
vorbește Dumnezeu; nu există nicio schimbare în obiectivul central al lucrării Sale. 
Modificările din tonul vocii lui Dumnezeu și ale metodei Sale de lucru sunt făcute pentru 
a obţine un efect. O schimbare a tonului vocii nu înseamnă o modificare a scopului sau 
a principiului din spatele lucrării. Oamenii cred în Dumnezeu îndeosebi pentru a căuta 
viața; dacă tu crezi în Dumnezeu și, totuși, nu cauţi viața sau nu urmărești adevărul ori 
cunoașterea de Dumnezeu, atunci aceasta nu este credință în Dumnezeu! Și mai este 
realist să cauţi încă să intri în Împărăţie ca să fii împărat? Să dobândești adevărata iubire 
față de Dumnezeu prin căutarea vieţii — numai acest lucru este realitate; urmărirea și 
practicarea adevărului — toate acestea sunt realitate. Citind cuvintele lui Dumnezeu și 
experimentând aceste cuvinte, vei ajunge să înţelegi cunoașterea de Dumnezeu în 
mijlocul experienţei concrete, și asta înseamnă să cauţi cu adevărat. 

Acum este Epoca Împărăției. Dacă ai intrat în această nouă epocă depinde de 
intrarea ta în realitatea cuvintelor lui Dumnezeu, dacă ale Lui cuvinte au devenit 
realitatea vieţii tale. Cuvintele lui Dumnezeu sunt făcute cunoscute fiecărei persoane, 
astfel încât, în cele din urmă, toți oamenii să trăiască în lumea cuvintelor lui Dumnezeu, 
iar cuvintele Lui să lumineze și să ilumineze fiecare persoană, din interior. Dacă, în acest 
timp, ești neatent când citești cuvintele lui Dumnezeu și nu ai niciun interes pentru 
cuvintele Lui, acest lucru arată că starea ta este în neregulă. Dacă nu ești în stare să 
intri în Epoca Cuvântului, atunci Duhul Sfânt nu lucrează în tine; dacă ai intrat în această 

epocă, El Își va face lucrarea. Ce poti face la începutul Epocii Cuvântului pentru a câștiga 
lucrarea Duhului Sfânt? În această epocă și printre voi, Dumnezeu va îndeplini următorul 
fapt: fiecare om care va trăi cuvintele lui Dumnezeu va putea să pună adevărul în 
practică și Îl va iubi pe Dumnezeu cu sinceritate; toți oamenii vor folosi cuvintele lui 
Dumnezeu ca temelie și ca realitate a lor și vor avea inimi care-L venerează pe 
Dumnezeu; și, prin practicarea cuvintelor lui Dumnezeu, omul va exercita, apoi, puterea 
împărătească, împreună cu Dumnezeu. Aceasta este lucrarea care urmează să fie 
înfăptuită de Dumnezeu. Te poti lipsi de cititul cuvintelor lui Dumnezeu? Astăzi sunt mulţi 
care simt că nu se pot lipsi nici măcar o zi sau două de cititul cuvintelor lui Dumnezeu. 
Ei trebuie să-l citească în fiecare zi cuvintele și, dacă timpul nu permite acest lucru, va 
fi suficient să le asculte. Acesta este sentimentul pe care Duhul Sfânt îl dăruiește 
oamenilor și este modul în care El începe să-i miște. Adică, El guvernează oamenii prin 
cuvinte astfel încât ei să poată intra în realitatea cuvintelor lui Dumnezeu. Dacă, după 
doar o zi în care nu mănânci și nu bei cuvintele lui Dumnezeu, simţi întuneric și sete și 
nu suporţi acest lucru, asta arată că ai fost mișcat de Duhul Sfânt și că El nu S-a 
îndepărtat de tine. Tu te afli, atunci, în acest curent. Totuși, dacă după o zi sau două fără 
să mănânci și să bei cuvintele lui Dumnezeu, nu simţi nimic, dacă nu ţi-e sete și nici nu 
ești deloc mișcat, asta arată că Duhul Sfânt S-a îndepărtat de tine. Acest lucru 
înseamnă, atunci, că este ceva în neregulă cu starea ta lăuntrică; nu ai intrat în Epoca 
Cuvântului și ești unul dintre cei care au rămas în urmă. Dumnezeu folosește cuvintele 
pentru a-i guverna pe oameni; te simţi bine dacă mănânci și bei cuvintele lui Dumnezeu 
și, dacă nu faci acest lucru, nu ai nicio cale de urmat. Cuvintele lui Dumnezeu devin 
hrana oamenilor și forța care îi conduce. Biblia spune că „Omul nu va trăi doar cu pâine, 
ci cu orice cuvânt care vine din gura lui Dumnezeu” (Matei 4:4). Astăzi, Dumnezeu va 
aduce îndeplinire această lucrare și va desăvârși acest fapt în voi. Cum se face că, în 
trecut, oamenii se puteau lipsi mai multe zile de cititul cuvintelor lui Dumnezeu, fiind, 
totuși, în stare să mănânce și să lucreze, ca de obicei, dar astăzi nu mai este cazul? În 
această epocă, Dumnezeu foloseşte în primul rând cuvintele pentru a guverna totul. Prin 
cuvintele lui Dumnezeu, omul este judecat și desăvârșit, apoi, în cele din urmă, dus în 
Împărăţie. Numai cuvintele lui Dumnezeu pot aproviziona viața omului și numai cuvintele 
lui Dumnezeu îi pot da omului lumină și o cale de a practica, mai ales în Epoca 
Împărăției. Atât timp cât nu te îndepărtezi de realitatea cuvintelor lui Dumnezeu, 
mâncând și bând în fiecare zi cuvintele Sale, Dumnezeu va putea să te desăvârșească. 

Căutarea vieții nu e un lucru ce poate fi grăbit; creșterea vieții nu se întâmplă în doar 
o zi sau două. Lucrarea lui Dumnezeu este normală și practică și există un proces prin 
care trece, în mod necesar. l-au trebuit lui Isus întrupat treizeci și trei de ani și jumătate 
pentru a-Și finaliza lucrarea de răstignire — deci cum rămâne cu purificarea omului și 
transformarea vieții sale, lucrarea de cea mai mare dificultate? Nu este o sarcină ușoară 
să faci un om normal care să-L manifeste pe Dumnezeu. Acest lucru este valabil în special 
pentru oamenii care se nasc în națiunea marelui balaur roșu, care au un calibru modest 

și au nevoie multă vreme de cuvintele și lucrarea lui Dumnezeu. Deci, nu fiţi nerăbdători 
să vedeți rezultate. Trebuie să fii proactiv în mâncatul și băutul cuvintelor lui Dumnezeu și 
să depui mai mult efort în cuvintele lui Dumnezeu. Când l-ai terminat de citit cuvintele, 
trebuie să le poți pune în practică reală, crescând în cunoaștere, înțelegere, discernământ 
și înțelepciune în cuvintele lui Dumnezeu. Prin aceasta, te vei schimba fără să-ţi dai 
seama. Dacă ești în stare să-ţi iei ca principiu mâncatul și băutul cuvintelor lui Dumnezeu, 
cititul lor, ajungerea la cunoașterea lor, experimentarea și practicarea lor, vei ajunge, pe 
nesimţite, la maturitate. Există cei care spun că nu sunt în stare să pună cuvintele lui 
Dumnezeu în practică, nici măcar după ce le-au citit. De ce te grăbești? Când vei atinge 
o anumită statură, Îi vei putea pune cuvintele în practică. Ar spune un copil de patru sau 
cinci ani că nu este în stare să-și întreţină sau să-și cinstească părinţii? Ar trebui să ştii 
cât de mare îţi e statura actuală. Pune în practică ceea ce ești în stare să pui în practică 
și evită să fii cineva care perturbă gestionarea lui Dumnezeu. Doar mănâncă și bea 
cuvintele lui Dumnezeu și ia-ţi acest lucru drept principiu, de acum înainte. Nu te îngrijora, 
deocamdată, dacă Dumnezeu te poate face complet sau nu. Nu cerceta încă acest lucru. 
Doar mănâncă și bea cuvintele lui Dumnezeu pe măsură ce vin la tine și Dumnezeu sigur 
te va face complet. Cu toate acestea, există un principiu după care trebuie să mănânci și 
să bei cuvintele Lui. Nu face asta orbește. Când mănânci și bei cuvintele lui Dumnezeu, 
pe de o parte, caută cuvintele pe care ar trebui să ajungi să le cunoști — adică pe acelea 
care au legătură cu viziunile — și, pe de altă parte, căută ceea ce ar trebui să pui în practica 
propriu-zisă — adică aceea în care ar trebui să intri. Un aspect are legătură cu cunoașterea, 
iar celălalt, cu intrarea. Odată ce le-ai înțeles pe amândouă — adică atunci când ai înțeles 
ce ar trebui să cunoşti și ce ar trebui să practici — vei ști cum să mănânci și să bei cuvintele 
lui Dumnezeu. 

Mergând înainte, discuţia despre cuvintele lui Dumnezeu ar trebui să fie principiul 
conform căruia vorbeşti. În mod obișnuit, când vă adunaţi împreună, ar trebui să te implici 
în părtășie cu privire la cuvintele lui Dumnezeu, luând cuvintele lui Dumnezeu drept 
conţinut al interacțiunilor voastre, vorbind despre ceea ce cunoașteţi despre aceste 
cuvinte, cum le puneţi în practică și cum lucrează Duhul Sfânt. Câtă vreme ai părtășie 
despre cuvintele lui Dumnezeu, Duhul Sfânt te va ilumina. Realizarea lumii cuvintelor lui 
Dumnezeu necesită colaborarea omului. Dacă nu intri în acest lucru, Dumnezeu nu va 
avea nicio cale de a lucra; dacă ţii gura închisă și nu vorbești despre cuvintele Lui, El nu 
va avea cum să te ilumineze. Ori de câte ori nu ești ocupat altfel, vorbește despre cuvintele 
lui Dumnezeu și nu te deda pur și simplu pălăvrăgelilor inutile! Lasă-ţi viața să fie umplută 
de cuvintele lui Dumnezeu — numai atunci vei fi un credincios evlavios. Nu contează dacă 
părtășia ta este superficială. Fără superficialitate, nu poate exista profunzime. Trebuie să 
există un proces. Prin instruirea ta, vei înțelege iluminarea Duhului Sfânt asupra ta și 
modul în care să mănânci și să bei, în mod eficient, cuvintele lui Dumnezeu. După o 
perioadă de examinare, vei pătrunde în realitatea cuvintelor lui Dumnezeu. Doar dacă ești 
hotărât să cooperezi vei putea să primeşti lucrarea Duhului Sfânt. 

Dintre principiile mâncatului și băutului cuvintelor lui Dumnezeu, unul se referă la 
cunoaștere, iar celălalt la intrare. Ce cuvinte ar trebui să ajungi să cunoști? Ar trebui să 
ajungi să cunoști cuvintele care au legătură cu viziunile (cum ar fi cele referitoare la 
epoca în care a intrat lucrarea lui Dumnezeu acum, la ceea ce Dumnezeu dorește să 
realizeze acum, la ce este întruparea și așa mai departe; toate acestea sunt legate de 
viziuni). Ce se înțelege prin calea pe care ar trebui să o apuce omul? Acest lucru se 
referă la cuvintele lui Dumnezeu pe care omul ar trebui să le practice și în care ar trebui 
să pătrundă. Cele de mai sus sunt cele două aspecte referitoare la mâncatul și băutul 
cuvintelor lui Dumnezeu. De acum încolo, mâncaţi și beți cuvintele lui Dumnezeu în 
acest fel. Dacă aveţi o înțelegere clară a cuvintelor Sale referitoare la viziuni, atunci nu 
mai este nevoie să continuaţi să citiţi tot timpul. De o importanţă primordială este să 
mănânci și să bei mai mult din cuvintele despre intrare, cum ar fi modul în care să-ţi 
întorci inima spre Dumnezeu, cum să-ţi liniștești inima înaintea lui Dumnezeu și cum să 
te lepezi de trup. Acestea sunt lucrurile pe care ar trebui să le pui în practică. Fără să 
știi cum să mănânci și să bei cuvintele lui Dumnezeu, părtășia adevărată este imposibilă. 
Odată ce știi cum să mănânci și să bei cuvintele Lui, când ai înțeles ce este esenţial, 
părtășia va deveni liberă și orice problemă se va aduce în discuţie, vei fi capabil să ai 
părtășie și să înţelegi realitatea. Dacă atunci când ai părtășie despre cuvintele lui 
Dumnezeu, ești lipsit de realitate, atunci nu ai înţeles ce este esenţial, ceea ce arată că 
nu știi cum să mănânci și să bei cuvintele lui Dumnezeu. Unora li se pare că a citi 
cuvintele lui Dumnezeu este obositor, ceea ce nu este o stare normală. Ceea ce este 
normal este să nu te saturi niciodată de a citi cuvintele lui Dumnezeu, să însetezi mereu 
după ele și să le găsești ca fiind bune. Acesta este modul în care cineva care a intrat cu 
adevărat mănâncă și bea cuvintele lui Dumnezeu. Când simţi că ale lui Dumnezeu 
cuvinte sunt excesiv de practice și că sunt exact lucrul în care ar trebui să pătrundă 
omul, când simţi că sunt extrem de utile și de benefice pentru om și că sunt provizia vieții 
omului, Duhul Sfânt este cel care îţi dă acest sentiment, Duhul Sfânt este cel care te 
mișcă. Asta dovedește că Duhul Sfânt lucrează în tine și că Dumnezeu nu S-a îndepărtat 
de tine. Unii oameni, văzând că Dumnezeu vorbește mereu, se satură de cuvintele Lui 
și cred că nu are nicio consecință dacă-l citesc sau nu cuvintele — ceea ce nu este o 
stare normală. Lor le lipsește o inimă însetată de intrarea în realitate, iar astfel de oameni 
nici nu sunt însetaţi de a fi desăvârșiţi, nici nu acordă importanţă acestui lucru. 
Momentele în care găsești că nu însetezi după cuvintele lui Dumnezeu arată că nu te 
afli într-o stare normală. În trecut, dacă Dumnezeu Se îndepărtase sau nu de tine, putea 
fi stabilit prin faptul că erai împăcat sau nu în sinea ta și că simţeai sau nu bucurie. Acum, 
important este dacă însetezi sau nu după cuvintele lui Dumnezeu, dacă ale Lui cuvinte 
sunt sau nu realitatea ta, dacă ești sau nu credincios și dacă ești sau nu în stare să faci 
tot ce poţi pentru Dumnezeu. Cu alte cuvinte, omul este judecat după realitatea 
cuvintelor lui Dumnezeu. Dumnezeu Își îndreaptă cuvintele spre întreaga omenire. Dacă 
ești dispus să le citești, El te va lumina, dar, dacă nu ești dispus, nu te va lumina. 

Dumnezeu îi luminează pe cei flămânzi și însetaţi de dreptate și pe cei care Îl caută. Unii 
spun că Dumnezeu nu i-a luminat nici după ce au citit cuvintele Lui. Dar în ce fel ai citit 
aceste cuvinte? Dacă l-ai citit cuvântul așa cum un om călare pe cal se uită la flori și nu 
ai acordat nicio importanţă realităţii, cum ar putea Dumnezeu să te lumineze? Cum poate 
cineva care nu preţuiește cuvintele lui Dumnezeu să fie desăvârșit de El? Dacă nu 
prețuiești cuvintele lui Dumnezeu, atunci nu vei avea nici adevăr, nici realitate. Dacă 
prețuiești cuvintele Lui, atunci vei fi în stare să pui în practică adevărul și numai atunci 
vei avea realitatea. lată de ce trebuie să mănânci și să bei cuvintele lui Dumnezeu în 
orice moment, indiferent dacă ești ocupat sau nu, indiferent dacă împrejurările sunt 
potrivnice sau nu și dacă ești sau nu încercat. Una peste alta, cuvintele lui Dumnezeu 
sunt temelia existenţei omului. Nimeni nu se poate abate de la cuvintele Lui, ci trebuie 
să mănânce cuvintele Lui, așa cum mănâncă cele trei mese ale zilei. Să fii desăvârșit și 
câștigat de Dumnezeu ar putea fi atât de simplu? Indiferent dacă înţelegi sau nu în 
prezent și dacă ai sau nu înţelegerea lucrării lui Dumnezeu, trebuie să mănânci și să bei 
cuvintele lui Dumnezeu cât mai mult posibil. Aceasta înseamnă să intri într-un mod 
proactiv. După ce ai citit cuvintele lui Dumnezeu, grăbește-te să pui în practică lucrul în 
care poţi pătrunde și, pentru moment, lasă la o parte lucrul în care nu poţi. S-ar putea 
ca la început să nu înţelegi multe dintre cuvintele lui Dumnezeu, dar după două sau trei 
luni, poate chiar un an, le vei înțelege. Cum se poate acest lucru? Asta pentru că 
Dumnezeu nu-i poate desăvârși pe oameni într-o zi sau două. De cele mai multe ori, 
când Îi citești cuvintele, este posibil să nu înţelegi imediat. În acel moment, pot să pară 
doar un simplu text; trebuie să le experimentezi o vreme înainte să poţi să le înţelegi. 
Vorbind Dumnezeu atât de mult, ar trebui să faci tot ce-ţi stă în puteri pentru a mânca și 
a bea cuvintele Lui și, apoi, fără să-ţi dai seama, vei ajunge să înţelegi, iar Duhul Sfânt 
te va lumina fără să fii conștient de asta. Când Duhul Sfânt îl luminează pe om, aceasta 
se întâmplă adesea fără ştirea omului. El te luminează și te călăuzește când ești însetat 
și cauţi. Principiul după care lucrează Duhul Sfânt este centrat pe cuvintele lui 
Dumnezeu, pe care le mănânci și bei. Toţi cei care nu acordă nicio importanţă cuvintelor 
lui Dumnezeu și au mereu o altfel de atitudine față de cuvintele Lui — gândind, în confuzia 
lor, că este un lucru indiferent dacă citesc sau nu cuvintele Lui — sunt cei care nu au 
realitatea. Nici lucrarea Duhului Sfânt și nici luminarea Lui nu pot fi văzute într-o astfel 
de persoană. Oamenii ca aceştia doar se lasă duși de vânt, prefăcuţi fără calificări 
adevărate, ca domnul Nanguo din parabolă.â 

Fără cuvintele lui Dumnezeu ca realitate a ta, nu ai nicio statură reală. Când va veni 
timpul să fii încercat, vei cădea cu siguranță și, atunci, statura ta adevărată va fi 
dezvăluită. Dar cei care caută în mod regulat să pătrundă în realitate vor ajunge să 
înțeleagă scopul lucrării lui Dumnezeu, atunci când încercările se vor abate asupra lor. 
Cine are conștiință și însetează după Dumnezeu ar trebui să ia măsuri concrete pentru 


a Textul original nu include expresia „din parabolă”. 

a-L răsplăti pe Dumnezeu pentru dragostea Lui. Cei care nu au realitatea nu pot fi tari 
nici măcar în faţa unor chestiuni neînsemnate. Aceasta e diferenţa între cei cu și cei fără 
o statură reală. De ce, deși ambele tipuri de oameni mănâncă și beau cuvintele lui 
Dumnezeu, unii sunt capabili să rămână neclintiţi în toiul încercărilor, în timp ce alții fug? 
Diferenţa evidentă este că unora le lipsește statura reală; ei nu au cuvintele lui 
Dumnezeu ca să le slujească drept realitate și cuvintele Lui nu s-au înrădăcinat în ei. 
Imediat ce sunt încercaţi, ei ajung la capătul drumului lor. De ce, atunci, alţii sunt capabili 
să rămână neclintiţi în toiul încercărilor? Acest lucru se datorează faptului că ei înțeleg 
adevărul și înțeleg voia și cerinţele lui Dumnezeu și, astfel, pot să fie neclintiţi în timpul 
încercărilor. Aceasta este statura reală și aceasta este și viața. Unii pot și să citească 
cuvintele lui Dumnezeu, dar nu le pun în practică, nu le iau în serios; cei care nu sunt le 
iau în serios nu acordă nicio importanţă practicii. Cei care nu au cuvintele lui Dumnezeu 
ca să le slujească drept realitate sunt lipsiţi de o statură reală, iar astfel de oameni nu 
pot să fie neclintiţi în timpul încercărilor. 

Când se aud cuvintele lui Dumnezeu, ar trebui să le primești imediat și să le mănânci 
și să le bei. Indiferent cât de mult înţelegi, singurul punct de vedere de care trebuie să 
te ţii strâns este să mănânci și să bei cuvintele Lui, să le cunoști și să le practici. Acesta 
este un lucru pe care ar trebui să-l poţi face. Să nu-ţi pese cât de mare poate deveni 
statura ta; concentrează-te doar asupra mâncatului și băutului cuvintelor Lui. La asta ar 
trebui să coopereze omul. Viaţa ta spirituală este, în principal, să încerci să pătrunzi în 
realitatea mâncatului și băutului cuvintelor lui Dumnezeu și a punerii lor în practică. Nu 
este treaba ta să te concentrezi la altceva. Conducătorii bisericii ar trebui să fie capabili 
să-și îndrume toţi fraţii și toate surorile astfel încât ei să știe cum să mănânce și să bea 
cuvintele lui Dumnezeu. Aceasta este responsabilitatea fiecărui conducător al bisericii. 
Fie ei tineri sau bătrâni, toţi ar trebui să acorde o mare însemnătate mâncatului și 
băutului cuvintelor lui Dumnezeu și să-l aibă cuvintele în inimile lor. Pătrunderea în 
această realitate înseamnă intrarea în Epoca Împărăției. Astăzi, majoritatea oamenilor 
simt că nu pot trăi fără să mănânce și să bea cuvintele lui Dumnezeu și că ale Lui cuvinte 
sunt proaspete, indiferent de moment. Aceasta înseamnă că ei încep să se situeze pe 
calea cea bună. Dumnezeu folosește cuvinte pentru a-Și face lucrarea și a-l aproviziona 
pe om. Când toţi vor tânji și vor înseta după cuvintele lui Dumnezeu, omenirea va intra 
în lumea cuvintelor Lui. 

Dumnezeu a spus foarte multe. Cât de multe ai ajuns să cunoști? În cât de multe ai 
pătruns? Dacă un conducător al bisericii nu-și va fi îndrumat fraţii și surorile în realitatea 
cuvintelor lui Dumnezeu, atunci el își va fi abandonat datoria și nu-și va fi îndeplinit 
responsabilităţile! Chiar dacă înțelegerea ta este profundă sau superficială, indiferent de 
gradul tău de înțelegere, trebuie să știi cum să mănânci și să bei cuvintele Lui, trebuie 
să acorzi foarte multă atenţie cuvintelor Sale și să înţelegi importanţa și necesitatea de 
a le mânca și de a le bea. Dat fiind că Dumnezeu a vorbit atât de mult, dacă nu mănânci 
și nu bei cuvintele Lui sau dacă nu încerci să cauţi ori dacă nu Îi pui cuvintele în practică, 


736 


acest lucru nu poate fi numit credinţă în Dumnezeu. Din moment ce crezi în Dumnezeu, 
atunci trebuie să mănânci și să bei cuvintele Lui, să-l experimentezi cuvintele și să le 
trăiești. Doar aceasta poate fi numită credinţă în Dumnezeu! Dacă spui cu gura că crezi 
în Dumnezeu și, totuși, nu poţi să pui în practică niciunul dintre cuvintele Lui sau să 
produci vreo realitate, asta nu se numește credință în Dumnezeu. Mai degrabă 
înseamnă „să cauţi pâine pentru a potoli foamea”. Să vorbești numai despre mărturii 
neînsemnate, despre lucruri inutile și despre chestiuni superficiale, fără să ai nici măcar 
un pic de realitate: acestea nu constituie credință în Dumnezeu și, pur și simplu, nu ai 
înțeles calea corectă de a crede în Dumnezeu. De ce trebuie să mănânci și să bei cât 
mai multe din cuvintele lui Dumnezeu? Dacă nu mănânci și nu bei cuvintele Lui, ci cauţi 
doar să te înalţi la cer, înseamnă acest lucru să crezi în Dumnezeu? Care este primul 
pas pe care ar trebui să îl facă un om care crede în Dumnezeu? Pe ce cale îl 
desăvârșește Dumnezeu pe om? Poţi fi desăvârșit fără să mănânci și să bei cuvintele 
lui Dumnezeu? Poţi fi considerat o persoană a Împărăției fără să-ţi fie cuvintele lui 
Dumnezeu realitate? Ce înseamnă, exact, credința în Dumnezeu? Cei care cred în 
Dumnezeu ar trebui, cel puţin, să se comporte frumos la exterior; cel mai important dintre 
toate lucrurile este să ai cuvintele lui Dumnezeu. Indiferent de situaţie, nu poţi niciodată 
să întorci spatele cuvintelor Lui. Cunoașterea lui Dumnezeu și împlinirea voii Lui sunt 
realizate prin cuvintele Lui. În viitor, fiecare naţiune, confesiune, religie și sector vor fi 
cucerite prin cuvintele lui Dumnezeu. Dumnezeu va vorbi direct și toți oamenii vor ţine 
cuvintele lui Dumnezeu în mâinile lor și, prin aceasta, omenirea va fi desăvârșită. 
Înăuntru și în afară, cuvintele lui Dumnezeu pătrund pretutindeni: omenirea va rosti 
cuvintele lui Dumnezeu cu gura ei, va practica conform cuvintelor lui Dumnezeu și va 
păstra cuvintelor lui Dumnezeu în interior, rămânând scăldată în cuvintele Lui atât 
înăuntru, cât și în afară. Astfel va fi desăvârșită omenirea. Cei care împlinesc intențiile 
lui Dumnezeu și sunt capabili să fie martori pentru El sunt cei care au cuvintele lui 
Dumnezeu ca realitate a lor. 

Intrarea în Epoca Cuvântului — adică în Epoca Împărăției Milenare — este lucrarea 
care se săvârșește astăzi. De acum înainte, practică implicându-te în părtășie despre 
cuvintele lui Dumnezeu. Doar prin mâncatul și băutul, precum și prin experimentarea 
cuvintelor lui Dumnezeu, vei putea să trăiești cuvintele lui Dumnezeu. Trebuie să produci 
o oarecare experienţă practică pentru a-i convinge pe ceilalţi. Dacă nu poti trăi realitatea 
cuvintelor lui Dumnezeu, nimeni nu va fi convins! Toţi cei care sunt folosiţi de Dumnezeu 
pot trăi realitatea cuvintelor lui Dumnezeu. Dacă nu poți să produci această realitate și 
să fii martor pentru Dumnezeu, asta arată că Duhul Sfânt nu a lucrat în tine și că nu ai 
fost desăvârșit. Aceasta este importanţa cuvintelor lui Dumnezeu. Ai o inimă căreia îi 
este sete de cuvintele lui Dumnezeu? Cei care sunt însetaţi după cuvintele lui Dumnezeu 
sunt însetaţi după adevăr și numai oamenii ca aceștia sunt binecuvântaţi de Dumnezeu. 
În viitor, mai sunt multe cuvinte pe care Dumnezeu le va spune tuturor religiilor și tuturor 
confesiunilor. El vorbește și Își face auzit glasul mai întâi printre voi, pentru a vă face 

completi, înainte să treacă mai departe pentru a vorbi și a-Și face auzit glasul printre 
neamuri, pentru a le cuceri. Prin cuvintele Lui, toţi vor fi convinși, în mod sincer și total. 
Prin cuvintele lui Dumnezeu și prin revelaţiile Lui, firea coruptă a omului se diminuează, 
el dobândește înfățișarea unui om şi firea sa rebelă se domolește. Cuvintele lucrează cu 
autoritate asupra omului și îl cuceresc pe om în lumina lui Dumnezeu. Lucrarea pe care 
o face Dumnezeu în epoca actuală, precum și punctele de cotitură ale lucrării Lui, pot fi 
toate găsite în cuvintele Lui. Dacă nu-l citești cuvintele, nu vei înțelege nimic. Prin faptul 
că mănânci și bei cuvintele Lui și prin implicarea în părtășia cu frații și surorile tale și prin 
experienţele tale reale, vei dobândi cunoașterea deplină a cuvintelor lui Dumnezeu. Doar 
atunci vei fi în stare să le trăieşti, cu adevărat, realitatea. 


Totul se împlinește prin cuvântul lui Dumnezeu 


Dumnezeu Își rostește cuvintele și Își înfăptuieşte lucrarea în funcţie de diferitele 
vremuri, iar în diferite vremuri, El rostește cuvinte diferite. Dumnezeu nu Se supune 
stăpânirilor, nu repetă aceeași lucrare, nici nu simte nostalgia pentru lucrurile din trecut; 
El este un Dumnezeu care este întotdeauna nou și niciodată vechi, și El rostește cuvinte 
noi în fiecare zi. Trebuie să respecţi ceea ce trebuie respectat azi; aceasta este 
responsabilitatea și datoria omului. Este esenţial ca în ziua de azi practica să fie centrată 
în jurul luminii și cuvintelor lui Dumnezeu. Dumnezeu nu Se supune regulilor și este 
capabil să vorbească din multe perspective diferite pentru a-Și face înţeleasă 
înțelepciunea și omnipotența. Nu contează dacă vorbește din perspectiva Duhului, a 
omului sau la persoana a treia — Dumnezeu este întotdeauna Dumnezeu și nu poţi spune 
că El nu este Dumnezeu datorită perspectivei omului din care vorbește. Printre unele 
persoane au apărut noțiuni ca rezultat al diferitelor perspective din care Dumnezeu 
vorbește. Aceşti oameni nu au cunoștință despre Dumnezeu și despre lucrarea Sa. Dacă 
Dumnezeu ar vorbi întotdeauna dintr-o singură perspectivă, n-ar stabili omul reguli 
despre Dumnezeu? Ar putea Dumnezeu să permită omului să acţioneze în așa fel? 
Indiferent din ce perspectivă vorbește Dumnezeu, are motivele Sale pentru care face 
asta. Dacă Dumnezeu ar vorbi întotdeauna din perspectiva Duhului, ai fi capabil să | te 
alături? Astfel, El uneori vorbește la persoana a treia pentru a-ţi oferi cuvintele Sale și 
pentru a te călăuzi în realitate. Tot ceea ce săvârșește Dumnezeu este potrivit. Pe scurt, 
totul este săvârșit de Dumnezeu și nu ar trebui să te îndoiești de acest lucru. El este 
Dumnezeu și, astfel, indiferent din ce perspectivă vorbește, va fi mereu Dumnezeu. 
Acesta este un adevăr neschimbător. Indiferent de cum lucrează, El tot Dumnezeu 
rămâne, iar substanţa Lui nu se va schimba! Petru L-a iubit atât de mult pe Dumnezeu 
și a fost un om după inima lui Dumnezeu, dar Dumnezeu nu l-a mărturisit ca pe Domnul 
sau pe Hristos, pentru că substanţa unei ființe este ceea ce este și nu se poate schimba 
niciodată. În lucrarea Sa, Dumnezeu nu respectă regulile, ci folosește diferite metode 

pentru a face lucrarea Sa eficientă și pentru a aprofunda cunoașterea omului despre El. 
Fiecare metodă de lucru a Sa îl ajută pe om să-L cunoască și urmărește să-l 
desăvârșească pe om. Indiferent de metoda de lucru pe care El o folosește, fiecare este 
pentru a construi omul și a-l desăvârși. Deși una dintre metodele Sale de lucru poate 
dura foarte mult timp, o face pentru a tempera credința omului în El. Prin urmare, în 
inima voastră nu ar trebui să fie nicio îndoială. Acestea sunt toate etapele lucrării lui 
Dumnezeu și voi trebuie să vă supuneți lor. 

Astăzi se vorbește despre intrarea în realitate — nu despre înălțarea la ceruri sau 
stăpânirea ca împărați; se vorbește doar despre urmărirea intrării în realitate. Nu există o 
căutare mai practică decât aceasta, iar vorbirea despre stăpânire ca regi nu este practică. 
Omul are o mare curiozitate și încă măsoară lucrarea lui Dumnezeu de azi prin noțiunile 
sale religioase. După ce a experimentat atât de multe dintre metodele de lucru ale lui 
Dumnezeu, omul încă nu cunoaște lucrarea lui Dumnezeu, caută în continuare semne și 
minuni și caută încă să vadă dacă cuvintele lui Dumnezeu au fost îndeplinite. Nu este 
aceasta o ignoranță copleșitoare? Fără împlinirea cuvintelor lui Dumnezeu, încă ai mai 
crede că El este Dumnezeu? Astăzi, mulţi astfel de oameni din biserică așteaptă să vadă 
semne și minuni. Ei spun că, dacă se împlinesc cuvintele lui Dumnezeu, atunci El este 
Dumnezeu; dacă cuvintele lui Dumnezeu nu sunt împlinite, atunci El nu este Dumnezeu. 
Deci, crezi în Dumnezeu datorită împlinirii cuvintelor Sale sau pentru că El este Însuși 
Dumnezeu? Perspectiva omului asupra credinţei în Dumnezeu trebuie să fie corectă! 
Când vezi că cuvintele lui Dumnezeu nu s-au împlinit, fugi mâncând pământul — este 
aceasta credinţă în Dumnezeu? Când crezi în Dumnezeu, trebuie să lași totul la mila lui 
Dumnezeu și să asculti de toată lucrarea Lui. Dumnezeu a rostit atâtea cuvinte în Vechiul 
Testament — pe care dintre ele le-ai văzut împlinite cu proprii tăi ochii? Poţi spune că 
lahve nu este adevăratul Dumnezeu pentru că nu ai văzut asta? Deși multe dintre 
cuvintele lui Dumnezeu poate s-au îndeplinit, omul e incapabil să vadă clar acest lucru 
pentru că nu are adevărul și nu înţelege nimic. Unii își doresc să fugă atunci când simt 
că nu s-au îndeplinit cuvintele lui Dumnezeu. Încearcă. Vezi dacă poţi să fugi. După ce 
ai fugit, tot vei reveni. Dumnezeu te controlează cu Cuvântul Său, și dacă părăsești 
biserica și Cuvântul lui Dumnezeu, nu vei avea niciun mod de a trăi în continuare. Dacă 
nu crezi asta, încearcă singur — crezi că poţi să pleci pur și simplu? Spiritul lui Dumnezeu 
te controlează. Nu poți pleca. Acesta este un decret administrativ al lui Dumnezeu! Dacă 
unii oameni vor să încerce, pot! Spui că această persoană nu este Dumnezeu, așa că 
fă un păcat împotriva Lui și vezi ce face El. Este posibil ca trupul tău să nu moară și să 
fii încă în stare să te hrănești și să te îmbraci singur, dar mental va fi de nesuportat; te 
vei simţi stresat și chinuit; nimic nu va fi mai dureros. Omul nu poate suporta chinul 
mental și devastarea — poate că ești în stare să înduri suferința cărnii, dar ești cu totul 
lipsit de putinţa de a îndura stresul mental și chinul de lungă durată. Astăzi, unii oameni 
devin negativi pentru că nu au fost în stare să vadă semne și minuni și, totuși, niciunul 
nu îndrăznește să fugă, indiferent cât de negativ ar deveni, pentru că Dumnezeu îl 

controlează pe om prin cuvântul Său. În ciuda inexistenţei faptelor, nimeni, totuși, nu 
poate să fugă. Acestea nu sunt ele fapte ale lui Dumnezeu? Astăzi, Dumnezeu a venit 
pe pământ pentru a oferi omului viaţă. El nu te convinge prin semne și minuni, așa cum 
își imaginează oamenii, pentru a asigura o relaţie pașnică între Dumnezeu și om. Toţi 
cei care nu se concentrează asupra vieții și care, în schimb, se concentrează în a-L face 
pe Dumnezeu să le arate semne și minuni, sunt farisei! Și fariseii au fost cei care L-au 
răstignit pe Isus pe cruce. Dacă Îl măsori pe Dumnezeu după propria ta viziune a 
credinţei în Dumnezeu, să crezi în Dumnezeu dacă cuvintele Lui sunt îndeplinite, și să 
fii neîncrezător și chiar să hulești împotriva lui Dumnezeu, dacă nu sunt îndeplinite, 
atunci nu ești tu cel care ÎI crucifică? Astfel de oameni își neglijează îndatoririle lor și se 
bucură în mod lacom de confort! 

Pe de o parte, cea mai mare problemă cu omul este că nu cunoaște lucrarea lui 
Dumnezeu. Deși atitudinea omului nu este una de negare, este una de îndoială. Omul 
nu neagă, dar nici nu recunoaște pe deplin. Dacă oamenii au o cunoaștere aprofundată 
a lucrării lui Dumnezeu, atunci ei nu vor fugi. Cealaltă problemă e că omul nu cunoaște 
realitatea. Astăzi, prin cuvântul lui Dumnezeu, fiecare persoană s-a angajat; într-adevăr, 
în viitor nu trebuie să te gândești să vezi semne și minuni. Îţi spun clar: în stadiul actual, 
tot ceea ce ești capabil să vezi sunt cuvintele lui Dumnezeu și, deși nu există fapte, viața 
lui Dumnezeu tot poate fi plăsmuită în om. Aceasta anume este lucrarea principală a 
Împărăției Milenare și, dacă nu poţi percepe această lucrare, atunci vei deveni slab și te 
vei prăbuși; vei fi pus în mijlocul încercărilor și, cu atât mai grav, vei fi luat captiv de 
Satana. Dumnezeu a venit pe pământ mai ales pentru a rosti cuvintele Sale; cu ceea ce 
intri în contact este cuvântul lui Dumnezeu, ceea ce vezi este cuvântul lui Dumnezeu, 
ceea ce auzi este cuvântul lui Dumnezeu, cui te supui este cuvântul lui Dumnezeu, ceea 
ce trăieşti este cuvântul lui Dumnezeu și această încarnare a lui Dumnezeu folosește în 
mod deosebit cuvântul pentru a-l desăvârși pe om. El nu arată semne și minuni și, mai 
ales, nu face lucrarea pe care a făcut-o Isus în trecut. Cu toate că sunt Dumnezeu, și 
ambii sunt trup, lucrările Lor de slujire nu sunt la fel. Când a venit Isus, El a făcut, de 
asemenea, parte din lucrarea lui Dumnezeu și a rostit câteva cuvinte — dar care a fost 
lucrarea principală pe care a realizat-o? Ceea ce a realizat în principal a fost lucrarea 
răstignirii. El a devenit asemenea trupului păcătos pentru a finaliza lucrarea răstignirii și 
pentru a răscumpăra întreaga omenire și a fost pentru binele păcatelor întregii omeniri 
că a slujit ca jertfă de păcat. Aceasta este lucrarea principală pe care El a realizat-o. În 
cele din urmă, El a oferit calea crucii pentru a ghida pe cei care au venit mai târziu. Când 
Isus a venit, a fost în primul rând pentru a finaliza lucrarea de răscumpărare. El a 
răscumpărat toată omenirea și a adus omului Evanghelia împărăției cerului și, în plus, a 
adus calea către Împărăţia cerurilor. Drept urmare, toţi cei care au venit după au spus: 
„Ar trebui să mergem pe calea crucii și să ne sacrificăm pentru cruce”. Desigur, la 
început, Isus a mai făcut o altă lucrare și a rostit câteva cuvinte pentru a-l face pe om să 
se pocăiască și să-și mărturisească păcatele. Dar lucrarea Lui de slujire a rămas tot 

răstignirea, iar cei trei ani și jumătate pe care El Şi i-a petrecut predicând calea au fost 
pentru a-L pregăti pentru răstignirea care a urmat. Diversele dăţi în care Isus S-a rugat 
au fost, de asemenea, de dragul răstignirii. Viaţa unui om normal pe care a dus-o și cei 
treizeci și trei de ani și jumătate pe care El i-a trăit pe pământ erau, în primul rând, pentru 
binele finalizării lucrării răstignirii; trebuiau să-l dea putere să Își asume această lucrare, 
ca urmare a căreia Dumnezeu l-a încredinţat lucrarea crucificării. Ce lucrare va săvârși 
astăzi Dumnezeu întrupat? Astăzi, Dumnezeu a devenit trup în primul rând pentru a 
finaliza lucrarea „Cuvântului care se arată în trup”, pentru a folosi cuvântul în vederea 
perfecționării omului și pentru a-l face pe om să accepte tratarea prin cuvânt și rafinarea 
cuvântului. Prin cuvintele Lui, te determină să câștigi pregătire și să câştigi viață; în 
cuvintele Lui vezi lucrarea și faptele Sale. Dumnezeu folosește cuvântul ca să te mustre 
și să te rafineze și astfel, dacă suferi greutăţi, este și din cauza cuvântului lui Dumnezeu. 
Astăzi, Dumnezeu nu lucrează cu fapte, ci cu cuvinte. Doar după ce cuvântul Său s-a 
lăsat peste tine, Duhul Sfânt poate să lucreze în tine și să te facă să suferi de durere 
sau să simţi bunătate. Numai cuvântul lui Dumnezeu te poate aduce la realitate și numai 
cuvântul lui Dumnezeu este capabil să te desăvârșească. Și astfel, cel puţin, trebuie să 
întelegi aceasta: lucrarea făcută de Dumnezeu în zilele de pe urmă este, în principal, 
folosirea cuvântului Său pentru a desăvârși fiecare persoană și pentru a călăuzi pe om. 
Toată lucrarea pe care o face El este prin cuvânt; El nu foloseşte fapte pentru a te 
mustra. Există momente când unii oameni se opun lui Dumnezeu. Dumnezeu nu îţi 
provoacă un mare disconfort, trupul tău nu este mustrat și nici nu suferi greutăţi — dar, 
de îndată ce cuvântul Său vine peste tine și te rafinează, este insuportabil pentru tine. 
Nu este așa? Pe vremea făcătorilor de servicii, Dumnezeu a spus să arunce omul într-o 
groapă fără fund. Oare a ajuns omul cu adevărat la groapa fără fund? Pur și simplu, prin 
folosirea cuvintelor pentru a rafina omul, acesta a intrat în groapa fără fund. Și astfel, în 
zilele de pe urmă, când Dumnezeu devine trup, El folosește în mod predominant 
cuvântul pentru a săvârși toate și pentru a face totul clar. Numai în cuvintele Lui poți 
vedea ce este El; numai în cuvintele Lui poţi vedea că El este Însuși Dumnezeu. Când 
Dumnezeu întrupat vine pe pământ, El nu face altă lucrare decât să rostească cuvinte — 
deci nu este nevoie de fapte; cuvintele sunt suficiente. Asta pentru că El a venit în primul 
rând să săvârșească această lucrare pentru a permite omului să vadă puterea și 
supremaţia Sa în cuvintele Lui, pentru a permite omului să vadă în cuvintele Lui cum se 
ascunde cu umilinţă pe Sine și să permită omului să-L cunoască în întregime în cuvintele 
Lui. Tot ceea ce are și tot ceea ce este El se regăsesc în cuvintele Lui. Înţelepciunea și 
minunăţia Sa sunt în cuvintele Lui. Prin aceasta te face să vezi multele metode prin care 
Dumnezeu Își rostește cuvintele. Cea mai mare parte a lucrării lui Dumnezeu în tot acest 
timp a fost pregătirea, revelarea și tratarea omului. El nu blestemă o persoană cu 
ușurință, și chiar și atunci când o face, o blestemă prin cuvânt. Şi astfel, în această epocă 
a lui Dumnezeu devenit trup, nu încerca să-L vezi pe Dumnezeu vindecând bolnavii și 
scoțând demonii din nou și nu mai încerca mereu să cauţi semne — nu are niciun rost! 

Aceste semne nu-l pot desăvârși pe om! Pentru a vorbi clar: astăzi, adevăratul 
Dumnezeu Însuși al trupului nu acţionează; El doar vorbește. Acesta e adevărul! El 
folosește cuvinte pentru a te desăvârși și folosește cuvinte pentru a te hrăni și a te adăpa. 
De asemenea, El folosește cuvinte pentru a lucra și cuvinte în locul faptelor pentru a te 
face să cunoști realitatea Lui. Dacă ești capabil să percepi această manieră a lucrării lui 
Dumnezeu, atunci este dificil să fii negativ. În loc să te concentrezi asupra lucrurilor 
negative, ar trebui să te concentrezi doar pe ceea ce este pozitiv — adică, indiferent dacă 
sunt sau nu îndeplinite cuvintele lui Dumnezeu, sau dacă există sau nu apariţia faptelor, 
Dumnezeu îl face pe om să câștige viață din cuvintele Sale, și acest fapt este cel mai 
mare dintre toate semnele; și, cu atât mai mult, este un fapt incontestabil. Aceasta este 
cea mai bună dovadă prin care să-L cunoască pe Dumnezeu și este un semn chiar mai 
mare decât semnele. Numai aceste cuvinte îl pot desăvârși pe om. 

De îndată ce Epoca Împărăției a început, Dumnezeu a început să-Și elibereze 
cuvintele. În viitor, aceste cuvinte vor fi îndeplinite treptat și, la acel moment, omul va 
crește în viață înspre maturitate. Folosirea cuvântului de către Dumnezeu pentru a 
dezvălui firea păcătoasă a omului este mai reală și mai necesară și El nu folosește decât 
cuvântul pentru a-Și face lucrarea în vederea desăvârșirii credinței omului, căci astăzi 
este Epoca Cuvântului și aceasta necesită credinţa, hotărârea și cooperarea omului. 
Lucrarea lui Dumnezeu întrupat din zilele de pe urmă este folosirea cuvântului Său 
pentru a servi şi oferi omului. Doar după ce Dumnezeu întrupat Și-a terminat de rostit 
cuvintele, acestea vor începe să se împlinească. În timpul în care El vorbește, cuvintele 
Lui nu sunt împlinite, pentru că atunci când El este în stadiul trupesc, cuvintele Lui nu 
pot fi îndeplinite. Asta e pentru ca omul să poată să vadă că Dumnezeu este trup, și nu 
Spirit; astfel încât omul să poată să vadă realitatea lui Dumnezeu cu proprii săi ochi. În 
ziua când lucrarea Lui este terminată, când au fost rostite toate cuvintele care trebuie 
rostite de El pe pământ, cuvintele Lui vor începe să se împlinească. Acum nu este epoca 
împlinirii cuvintelor lui Dumnezeu, pentru că El nu a terminat încă de rostit cuvintele Sale. 
Deci, atunci când vezi că Dumnezeu încă Își rostește cuvintele pe pământ, nu aștepta 
împlinirea cuvintelor Sale; când Dumnezeu nu-Și mai rostește cuvintele, și atunci când 
lucrarea Sa pe pământ a fost finalizată, atunci va fi momentul în care ale Sale cuvinte 
vor începe să se împlinească. În cuvintele pe care le rostește pe pământ, există, într-o 
privință, asigurarea vieții, iar pe de altă parte, există profeția — profeția lucrurilor care vor 
veni, a lucrurilor care vor fi săvârșite și a celor care încă trebuie să fie îndeplinite. A fost 
și profeție în cuvintele lui Isus. Într-o privință, El a dat viaţă și, într-o altă privință, a grăit 
profeție. Astăzi, nu se vorbește de realizarea cuvintelor și faptelor în același timp, 
deoarece există o prea mare diferenţă între ceea ce poate fi văzut de ochii omului și 
ceea ce face Dumnezeu. Se poate spune doar că odată ce lucrarea lui Dumnezeu a fost 
încheiată, cuvintele Lui vor fi împlinite, iar faptele vor veni după cuvinte. În zilele de pe 
urmă, Dumnezeu întrupat îndeplinește lucrarea de slujire a cuvântului pe pământ, iar în 
îndeplinirea lucrării de slujire a cuvântului, El rostește numai cuvinte și nu se ocupă de 

alte lucruri. De îndată ce lucrarea lui Dumnezeu se va schimba, cuvintele Lui vor începe 
să fie împlinite. Astăzi, cuvintele sunt folosite mai întâi pentru a te desăvârși; când El va 
câștiga slava în întregul univers, lucrarea Lui va fi terminată — vor fi rostite toate cuvintele 
care ar trebui rostite și toate cuvintele vor deveni fapte. Dumnezeu a venit pe pământ în 
timpul zilelor de pe urmă pentru a îndeplini lucrarea de slujire a cuvântului pentru ca 
omenirea să poată să-L cunoască și astfel ca omenirea să vadă ce este El și să-l vadă 
înțelepciunea și toate faptele Lui minunate din cuvântul Său. În timpul Epocii Împărăției, 
Dumnezeu folosește în primul rând cuvântul pentru a câștiga întreaga omenire. În viitor, 
cuvântul Lui va veni și peste fiecare comunitate religioasă, sector, naţiune și confesiune. 
Dumnezeu folosește cuvântul pentru a cuceri, pentru a face pe toți oamenii să vadă că 
al Său cuvânt poartă autoritate și putere — și, astfel, astăzi, tu te confrunţi doar cu 
cuvântul lui Dumnezeu. 

Cuvintele rostite de Dumnezeu în această epocă sunt diferite de cele rostite în timpul 
Epocii Legii și, astfel, de asemenea, diferă de cuvintele rostite în timpul Epocii Harului. În 
Epoca Harului, Dumnezeu nu a săvârșit lucrarea cuvântului, ci a descris răstignirea pentru 
a răscumpăra întreaga omenire. Biblia descrie doar motivul pentru care a fost răstignit 
Isus și suferinţa la care a fost supus pe cruce și cum ar trebui să fie răstignit omul pentru 
Dumnezeu. În timpul acelei epoci, toată lucrarea săvârșită de Dumnezeu s-a concentrat 
în jurul răstignirii. În timpul Epocii Împărăției, Dumnezeu întrupat rostește cuvinte pentru 
a cuceri pe toţi cei care cred în El. Acesta este „Cuvântul se arată în trup”; Dumnezeu a 
venit în zilele de pe urmă pentru a săvârși această lucrare, adică a venit pentru a 
îndeplini semnificaţia reală a Cuvântului care se arată în trup. El doar rostește cuvinte 
și, rareori, există apariţia faptelor. Aceasta este însăși esența Cuvântului care se arată 
în trup, și atunci când Dumnezeu întrupat Își rostește cuvintele, aceasta este apariția 
Cuvântului în trup și este Cuvântul care vine în trup. „La început a fost Cuvântul, iar 
Cuvântul a fost cu Dumnezeu, și Cuvântul a fost Dumnezeu, iar Cuvântul S-a întrupat.” 
Aceasta (lucrarea arătării Cuvântului în trup) este lucrarea pe care Dumnezeu o va 
săvârși în zilele de pe urmă și este ultimul capitol al întregului Său plan de gestionare 
(planul mântuirii) și, astfel, Dumnezeu trebuie să vină pe pământ pentru a-Și manifesta 
cuvintele în trup. Ceea ce este făcut astăzi, ceea ce va fi făcut în viitor, ceea ce va fi 
săvârșit de Dumnezeu, destinaţia finală a omului, cei care vor fi mântuiţi, cei care vor fi 
nimiciţi, și așa mai departe — toată această lucrare ce trebuie realizată în final a fost clar 
menţionată și totul este pentru a îndeplini semnificaţia reală a Cuvântului care Se arată 
în trup. Hotărârile administrative și constituţia care au fost emise anterior, cei care vor fi 
nimiciţi, cei care vor intra în odihnă — toate aceste cuvinte trebuie să fie împlinite. Aceasta 
este lucrarea realizată în principal de Dumnezeu întrupat în zilele de pe urmă. El îi face 
pe oameni să înțeleagă unde aparțin cei predestinați de Dumnezeu și unde aparţin cei 
care nu sunt predestinaţi de Dumnezeu, cum vor fi împărțiți poporul și fiii Săi, ce se va 
întâmpla cu Israelul, ce se va întâmpla cu Egiptul — în viitor, fiecare dintre aceste cuvinte 
vor fi îndeplinite. Ritmul lucrării lui Dumnezeu se accelerează. Dumnezeu folosește 

cuvântul ca pe o cale pentru a dezvălui omului ce se va realiza în fiecare epocă, ce 
trebuie săvârșit de Dumnezeu întrupat în zilele de pe urmă și lucrarea Lui de slujire care 
trebuie să fie săvârșită, iar toate aceste cuvinte sunt pentru a îndeplini semnificaţia reală 
a Cuvântului care se arată în trup. 

Am spus anterior că „Toţi cei care se concentrează să vadă semne și minuni vor fi 
oropsiţi; ei nu sunt cei care vor fi desăvârșiţi”. Am rostit atât de multe cuvinte, totuși, omul 
nu are nici cea mai mică cunoaștere a acestei lucrări și, după ce au ajuns în acest punct, 
oamenii tot mai cer semne și minuni. Este credința ta în Dumnezeu doar căutarea 
semnelor și minunilor, sau este pentru a câștiga viață? Isus a rostit și El multe cuvinte și 
unele dintre ele nu au fost încă îndeplinite. Poţi spune că Isus nu este Dumnezeu? 
Dumnezeu a mărturisit că El era Hristos și Fiul iubit al lui Dumnezeu. Poţi să negi acest 
lucru? Astăzi, Dumnezeu rostește doar cuvinte și, dacă nu cunoști pe deplin acest lucru, 
atunci nu poţi rămâne ferm. Crezi în El pentru că El este Dumnezeu sau crezi în El în 
funcție de îndeplinirea sau neîndeplinirea cuvintelor Lui? Crezi în semne și minuni, sau 
crezi în Dumnezeu? Astăzi, El nu arată semne și minuni — este El cu adevărat 
Dumnezeu? Dacă cuvintele pe care le rostește nu sunt împlinite, este El cu adevărat 
Dumnezeu? Este substanța lui Dumnezeu determinată de îndeplinirea sau 
neîndeplinirea cuvintelor pe care le rostește? De ce unii oameni așteaptă mereu 
împlinirea cuvintelor lui Dumnezeu înainte să creadă în EI? Asta nu înseamnă că nu ÎI 
cunosc? Toţi cei care au astfel de noţiuni sunt cei care Îl neagă pe Dumnezeu. Ei folosesc 
noțiuni pentru a-L măsura pe Dumnezeu; dacă cuvintele lui Dumnezeu se împlinesc, ei 
cred în El, și dacă nu se împlinesc, atunci nu cred El; și ei întotdeauna caută semne și 
minuni. Nu sunt acești oameni fariseii din vremurile moderne? Dacă poţi sau nu poţi să 
rămâi ferm depinde de cunoașterea sau nu a adevăratului Dumnezeu — acest lucru este 
foarte important! Cu cât este mai mare realitatea cuvântului lui Dumnezeu în tine, cu atât 
mai mare este cunoașterea ta despre realitatea lui Dumnezeu, și cu atât mai mult poţi să 
rămâi ferm în timpul încercărilor. Cu cât te concentrezi mai mult să vezi semne şi minuni, 
cu atât mai puţin ești capabil să rămâi ferm, și vei cădea în mijlocul încercărilor. Semnele 
și minunile nu sunt temelia; numai realitatea lui Dumnezeu este viața. Unii oameni nu 
cunosc efectele care trebuie îndeplinite prin lucrarea lui Dumnezeu. Ei își petrec zilele în 
dezorientare, fără a căuta cunoașterea lucrării lui Dumnezeu. Scopul căutării lor este 
doar să-L facă pe Dumnezeu să le îndeplinească dorinţele, și abia atunci vor fi serioși în 
credinţa lor în Dumnezeu. Ei spun că vor fi în căutarea vieții dacă se vor împlini cuvintele 
lui Dumnezeu, dar dacă nu se vor împlini cuvintele Lui, atunci nu există nicio posibilitate 
ca ei să caute viața. Omul consideră că credinţa în Dumnezeu este căutarea de semne 
și minuni și căutarea urcării la cer și la al treilea cer. Niciunul dintre ei nu spune că credința 
lor în Dumnezeu este căutarea intrării în realitate, căutarea vieţii și căutarea de a fi 
câștigat de Dumnezeu. Care e valoarea unei astfel de căutare? Cei care nu caută 
cunoașterea de Dumnezeu și satisfacția lui Dumnezeu sunt cei care nu cred în 
Dumnezeu; sunt cei care îl hulesc pe Dumnezeu! 

Acum înţelegi ce înseamnă credința în Dumnezeu? Înseamnă credința în 
Dumnezeu să vezi semne și minuni? Înseamnă ridicarea la ceruri? Credinţa în 
Dumnezeu nu este câtuși de puţin ușoară. Acele practici religioase ar trebui eliminate; 
căutarea vindecării bolnavilor și alungarea demonilor, concentrarea asupra semnelor și 
a minunilor, râvnirea la mai mult din harul lui Dumnezeu, pacea și bucuria, căutarea 
prospectelor și conforturilor trupului — acestea sunt practici religioase, și astfel de 
practici religioase sunt o formă vagă de credinţă. Ce este credința adevărată în 
Dumnezeu astăzi? Este acceptarea cuvântului lui Dumnezeu ca realitatea vieții tale și 
cunoașterea lui Dumnezeu prin cuvântul Său pentru a obţine o iubire adevărată faţă de 
El. Pentru a fi clar: credinţa în Dumnezeu este motivul pentru care tu să poţi asculta de 
Dumnezeu, să-L iubeşti pe Dumnezeu și să îndeplinești datoria care trebuie îndeplinită 
de o creatură a lui Dumnezeu. Acesta este scopul credinţei în Dumnezeu. Trebuie să 
dobândești o cunoaștere a frumuseții lui Dumnezeu, a cât de vrednic de venerație este 
Dumnezeu, a modului în care Dumnezeu face lucrarea de mântuire și de desăvârșire 
asupra făpturilor Sale — acestea sunt lucrurile de bază în credinţa ta în Dumnezeu. 
Credinţa în Dumnezeu este în primul rând trecerea de la o viaţă a trupului la o viaţă de 
iubire față de Dumnezeu; de la traiul în corupţie la traiul în viața cuvintelor lui 
Dumnezeu; este ieşirea de sub domeniul Satanei și trăirea sub grija și protecţia lui 
Dumnezeu, este capacitatea de a asculta de Dumnezeu și nu de trup, este permiterea 
lui Dumnezeu de a-ţi câștiga pe deplin inima, de a te desăvârși și de a te elibera de 
firea satanică coruptă. Credinţa în Dumnezeu este în primul rând așa pentru ca puterea 
și slava lui Dumnezeu să se poată manifesta în tine, astfel încât să poţi să îndeplinești 
voința lui Dumnezeu, să împlinești planul lui Dumnezeu și să fii mărturie pentru 
Dumnezeu înaintea Satanei. Credinţa în Dumnezeu nu ar trebui să aibă legătură cu 
dorința de a vedea semne și minuni, nici nu ar trebui să fie de dragul trupului tău. Ar 
trebui să fie despre căutarea cunoașterii lui Dumnezeu și a fi capabil să asculţi de 
Dumnezeu și, asemeni lui Petru, să te supui Lui până la moarte. Acestea sunt 
principalele obiective ale credinţei în Dumnezeu. Omul mănâncă și bea cuvântul lui 
Dumnezeu pentru a-L cunoaște pe Dumnezeu și pentru a-L mulțumi. A mânca și a bea 
cuvântul lui Dumnezeu îţi oferă o mai bună cunoaștere a lui Dumnezeu, și abia după 
aceea poţi să te supui Lui. Numai prin cunoașterea de Dumnezeu ÎI poti iubi, iar acesta 
e scopul pe care omul trebuie să îl aibă în credința sa în Dumnezeu. Dacă, în credința 
ta în Dumnezeu, încerci întotdeauna să vezi semne și minuni, atunci punctul de vedere 
al acestei credinţe în Dumnezeu este greșit. Credinţa în Dumnezeu este în primul rând 
acceptarea cuvântului lui Dumnezeu ca realitate a vieţii. Scopul lui Dumnezeu e atins 
doar punerea în aplicare a cuvintelor lui Dumnezeu din gura Lui și purtarea lor în tine. 
În credinţa lui în Dumnezeu, omul ar trebui să se străduiască să fie desăvârșit de 
Dumnezeu, să fie capabil să se supună lui Dumnezeu și să asculte în totalitate de El. 
Dacă poţi să te supui lui Dumnezeu fără să te plângi, să respecţi cu grijă dorințele lui 
Dumnezeu, să atingi statura lui Petru și să deţii stilul lui Petru despre care vorbește 

Dumnezeu, atunci asta va fi când vei fi dobândit succes în credinţa în Dumnezeu și va 
însemna că ai fost câștigat de Dumnezeu. 

Dumnezeu Își face lucrarea în întregul univers. Toţi cei care cred în El trebuie să 
accepte cuvântul Lui și să mănânce și să bea cuvântul Lui; nimeni nu poate fi câștigat 
de Dumnezeu văzând semnele și minunile arătate de Dumnezeu. De-a lungul veacurilor, 
Dumnezeu a folosit întotdeauna cuvântul pentru a-L desăvârși pe om. Așadar, nu ar 
trebui să vă dedicați toată atenţia semnelor și minunilor, ci să căutaţi să fiți desăvârșiți 
de către Dumnezeu. În Epoca Legii Vechiului Testament, Dumnezeu a rostit câteva 
cuvinte iar, în Epoca Harului, Isus a rostit și El multe cuvinte. După ce Isus a spus multe 
cuvinte, apostolii și discipolii de mai târziu i-au călăuzit pe oameni să le practice în 
conformitate cu poruncile date de Isus și să experimenteze în conformitate cu principiile 
și cuvintele enunțate de Isus. În din zilele de pe urmă, Dumnezeu folosește îndeosebi 
cuvântul pentru a-L desăvârși pe om. El nu folosește semne și minuni pentru a-l asupri 
pe om sau pentru a-l convinge pe om; acest lucru nu poate clarifica puterea lui 
Dumnezeu. Dacă Dumnezeu ar arăta doar semne și minuni, atunci ar fi imposibil de 
clarificat realitatea lui Dumnezeu și, astfel, imposibil de a desăvârși pe om. Dumnezeu 
nu-l desăvârșește pe om prin semne și minuni, ci folosește cuvântul pentru a-l adăpa și 
a-l păstori, după care se obține ascultarea deplină a omului și cunoașterea de 
Dumnezeu a omului. Acesta este scopul muncii pe care El o face și al cuvintelor pe care 
El le rostește. Dumnezeu nu folosește metoda de a arăta semne și minuni pentru a-l 
desăvârși pe om — El folosește cuvinte și folosește multe metode diferite de lucru pentru 
a-l desăvârși pe om. Fie că este vorba de rafinare, tratare, emondare sau oferire de 
cuvinte, Dumnezeu vorbește din multe perspective diferite pentru a-l desăvârși pe om și 
pentru a da omului o mai mare cunoaștere a lucrării, înțelepciunii și minunăţiei lui 
Dumnezeu. Când omul este făcut complet în momentul în care Dumnezeu încheie epoca 
din zilele de pe urmă, el va fi calificat să vadă semne și minuni. Când ajungi să Îl cunoști 
pe Dumnezeu și ești capabil să te supui lui Dumnezeu, indiferent de ce face El, nu vei 
mai avea noţiuni despre El când vei vedea semne și minuni. În prezent, ești corupt și 
incapabil de supunere completă faţă de Dumnezeu — crezi că ești calificat să vezi semne 
și minuni în această stare? Momentul în care Dumnezeu arată semne și minuni este cel 
în care Dumnezeu pedepsește omul și, de asemenea, când se schimbă epoca și, mai 
mult, când se încheie epoca. Când lucrarea lui Dumnezeu se săvârșește în mod normal, 
El nu arată semne și minuni. A arăta semne și minuni este extrem de ușor pentru El, dar 
nu acela este principiul lucrării lui Dumnezeu, nici nu este scopul gestionării omului de 
către Dumnezeu. Dacă omul ar vedea semne și minuni și dacă entitatea spirituală a lui 
Dumnezeu ar urma să se înfățișeze omului, n-ar crede toți oamenii în Dumnezeu? Am 
spus anterior că un grup de biruitori este câștigat din Est, biruitori care vin din mijlocul 
marelui necaz. Care este sensul acestor cuvinte? Înseamnă că acești oameni care au 
fost câștigați au fost cu adevărat ascultători după ce au fost judecaţi și mustrati, tratați 
și emondaţi, și au fost supuși la tot felul de rafinări. Credinţa acestor oameni nu este 

vagă și abstractă, ci reală. Ei nu au văzut semne și minuni sau miracole; ei nu vorbesc 
de slove și doctrine absconse sau cunoștințe profunde; în schimb, ei au realitatea, 
cuvintele lui Dumnezeu și o adevărată cunoaștere a realității lui Dumnezeu. Nu este un 
astfel de grup mai capabil să arate clar puterea lui Dumnezeu? Lucrarea lui Dumnezeu 
din zilele de pe urmă este o lucrare reală. În timpul epocii lui Isus, El nu a venit să-l 
desăvârșească pe om, ci să-l răscumpere pe om, așa că a arătat câteva minuni pentru 
a-i face pe oameni să-L urmeze. Căci El a venit, în primul rând, pentru a finaliza lucrarea 
răstignirii, iar arătarea de semne n-a făcut parte din lucrarea slujirii Lui. Astfel de semne 
și de minuni au fost o lucrare săvârșită pentru a face lucrarea Sa să fie eficientă; astfel 
de semne și de minuni au fost o lucrare în plus, și nu au reprezentat lucrarea întregii 
epoci. În timpul Epocii Legii Vechiului Testament, Dumnezeu a arătat și unele semne și 
minuni — dar lucrarea pe care o face Dumnezeu astăzi este o lucrare reală și cu siguranţă 
nu mai arată semne și minuni acum. Dacă El ar arăta semne și minuni, lucrarea Lui 
adevărată ar fi aruncată în dezordine și El nu ar mai putea să facă nicio altă lucrare. 
Dacă Dumnezeu ar fi spus să fie folosit cuvântul pentru a-l desăvârși pe om, dar ar fi 
arătat, de asemenea, semne și minuni, atunci s-ar fi putut clarifica dacă omul crede sau 
nu în El? Așadar, Dumnezeu nu face astfel de lucruri. Există prea multă religie în om; 
Dumnezeu a venit în zilele de pe urmă pentru a alunga toate noţiunile religioase și 
lucrurile supranaturale din om și pentru a-l face pe om să cunoască realitatea lui 
Dumnezeu. El a venit pentru a șterge o imagine a lui Dumnezeu care este abstractă și 
fantezistă — o imagine a unui Dumnezeu care, cu alte cuvinte, nu există deloc. Și acum, 
singurul lucru care este de nepreţuit este ca tu să ai o cunoaștere a realității! Adevărul 
depășește tot. Cât de mult adevăr deții astăzi? Tot ceea ce arată semne și minuni este 
Dumnezeu? Spiritele rele pot, de asemenea, să arate semne și minuni; sunt ele toate 
Dumnezeu? În credința sa în Dumnezeu, ceea ce caută omul este adevărul și ceea ce 
el urmărește este viaţa, mai degrabă decât semne și minuni. Acesta ar trebui să fie 
scopul tuturor celor care cred în Dumnezeu. 


Aceia care Îl iubesc cu adevărat pe Dumnezeu 
sunt cei care se pot supune 
în mod absolut practicităţii Lui 


Să dobândești cunoașterea practicităţii și o înțelegere profundă a lucrării lui 
Dumnezeu — ambele sunt văzute în cuvintele Lui și doar prin aceste cuvântări poţi obține 
luminarea. Așadar, ar trebui să faci mai mult pentru a te înzestra cu cuvintele lui 
Dumnezeu. Comunică în părtășie înțelegerea ta privind cuvintele lui Dumnezeu și astfel, 
îi poţi lumina pe ceilalţi și le poţi oferi o cale de ieșire — aceasta este o cale practică. 
Înainte ca Dumnezeu să rânduiască un mediu pentru voi, fiecare dintre voi trebuie să se 
înzestreze mai întâi cu cuvintele Lui. Acesta este un lucru pe care ar trebui să-l facă 


747 


fiecare; este o prioritate urgentă. Mai întâi, să atingi un punct în care știi să mănânci și 
să bei cuvintele lui Dumnezeu. Pentru orice lucru pe care nu ești capabil să-l faci, caută 
în cuvintele Lui o cale de practică și scrutează aceste cuvântări pentru orice chestiune 
pe care nu o înţelegi și orice dificultate pe care ai putea să o ai. Fă din cuvintele lui 
Dumnezeu provizia ta și permite-le să te ajute să-ţi rezolvi dificultățile și problemele 
practice; de asemenea, permite cuvintelor Lui să devină ajutorul tău în viață. Aceste 
lucruri vor necesita efort din partea ta. Când mănânci și bei cuvântul lui Dumnezeu, 
trebuie să dobândești rezultate; trebuie să fii capabil să-ţi liniștești inima înaintea Lui și 
să practici conform cuvântărilor Lui atunci când întâmpini vreo problemă. Dacă nu ai 
întâmpinat niciun fel de probleme, ar trebui doar să ai grijă să mănânci și să bei cuvintele 
Lui. Uneori poți să te rogi și să contempli iubirea lui Dumnezeu, să împărtășești 
înțelegerea ta asupra cuvintelor Lui și comunici despre luminarea și iluminarea pe care 
le experimentezi lăuntric și despre reacţiile pe care le-ai avut când ai citit aceste 
cuvântări. Mai mult, le poţi oferi oamenilor o cale de ieșire. Doar acest lucru este practic. 
Scopul înfăptuirii acestui lucru este să permiti cuvintelor lui Dumnezeu să devină provizia 
ta practică. 

În cursul unei zile, câte ore petreci cu adevărat în faţa lui Dumnezeu? Cât de mult 
din ziua ta Îi este efectiv dat lui Dumnezeu? Cât de mult îi este dat trupului? A avea 
propria inimă orientată mereu spre Dumnezeu este primul pas pentru a fi pe calea cea 
bună a desăvârșirii de către El. Dacă poţi să-l dedici lui Dumnezeu inima și trupul și toată 
iubirea ta autentică, să le așezi în faţa Lui, să fii complet ascultător faţă de El și să fii 
absolut atent la voia Lui — nu pentru trup, nu pentru familie și nu pentru dorinţele tale 
personale, ci pentru interesele căminului lui Dumnezeu, luând cuvântul lui Dumnezeu ca 
principiu și fundament în toate — atunci, făcând astfel, intenţiile și perspectivele tale vor 
fi toate în locul potrivit, iar tu vei fi în acel moment o persoană înaintea lui Dumnezeu 
care primește lauda Lui. Cei pe care Dumnezeu îi place sunt oamenii în totalitate 
îndreptaţi spre El; sunt cei care pot să Îi fie devotați doar Lui. Cei pe care Dumnezeu îi 
urăște sunt cei fără tragere de inimă în privinţa Lui și care se răzvrătesc împotriva Lui. 
El îi urăște pe aceia care cred în El și vor mereu să se bucure de El, dar nu sunt capabili 
să se sacrifice complet de dragul Lui. El îi urăște pe aceia care spun că Îl iubesc, dar 
care se răzvrătesc împotriva Lui în inimile lor; îi urăște pe aceia care folosesc cuvinte 
elocvente, înflorite în scopul înșelăciunii. Cei care nu Îi sunt dedicați lui Dumnezeu în 
mod autentic sau care nu s-au supus cu adevărat înaintea Lui sunt trădători și peste 
măsură de aroganti de la natură. Aceia care nu se pot supune în mod autentic în fața 
Dumnezeului normal, practic, sunt chiar mai aroganti, și, mai ales, sunt progenitura 
devotată a arhanghelului. Oamenii care se sacrifică într-adevăr pentru Dumnezeu își 
dedică întreaga fiinţă Lui și se așază înaintea Lui; ei pot să se supună tuturor cuvintelor 
și lucrării Lui și sunt capabili să-l pună cuvintele în practică. Ei pot să accepte cuvintele 
lui Dumnezeu și le iau drept fundamentul existenţei lor și sunt capabili să caute cu 
seriozitate în cuvintele lui Dumnezeu părţile de practicat. Aceștia sunt oameni care 

trăiesc cu adevărat în fața lui Dumnezeu. Dacă practici în acest fel, va fi benefic pentru 
viaţa ta, iar prin mâncatul și băutul cuvintelor Lui îţi poţi îndeplini nevoile și insuficienţele 
interioare, astfel încât firea vieţii tale să se schimbe, atunci acest lucru va mulţumi voia 
lui Dumnezeu. Dacă te porţi conform cerinţelor lui Dumnezeu, dacă nu îţi mulțumești 
trupul, ci în schimb mulţumești voia Lui, atunci prin asta vei fi pătruns în realitatea 
cuvintelor Lui. Pătrunderea în realitatea cuvintelor lui Dumnezeu înseamnă că poți să-ți 
faci datoria și să îndeplinești cerinţele lucrării lui Dumnezeu. Numai aceste feluri de 
acțiuni practice pot fi numite pătrundere în realitatea cuvintelor Lui. Dacă ești capabil să 
pătrunzi în această realitate, atunci vei avea adevărul. Acesta este începutul pătrunderii 
în realitate; trebuie, mai întâi, să efectuezi acest antrenament și numai după aceea vei 
fi capabil să pătrunzi în realităţi mai profunde. Gândește-te cum să respecţi poruncile și 
cum să fii loial în faţa lui Dumnezeu; nu te gândi mereu la când vei fi capabil să pătrunzi 
în Împărăţie. Dacă firea ta nu se schimbă, atunci orice gândești va fi inutil! Ca să pătrunzi 
în realitatea cuvintelor lui Dumnezeu, trebuie mai întâi să ajungi ca toate ideile și 
gândurile tale să fie pentru Dumnezeu -— acesta este strictul necesar. 

În prezent, există mulţi oameni care se află în toiul încercărilor și nu înțeleg lucrarea 
lui Dumnezeu, însă Eu îţi spun: dacă nu o înţelegi, ai face bine să nu emiţi judecăţi 
despre ea. Poate că va veni o zi când adevărul va ieși în întregime la lumină și atunci 
vei înțelege. Să nu emiţi judecăţi va fi benefic pentru tine, totuși nu poți doar să aștepți 
pasiv. Trebuie să cauţi să pătrunzi în mod activ; numai atunci vei fi cineva care intră cu 
adevărat. Din cauza răzvrătirii lor, oamenii dezvoltă mereu noțiuni despre Dumnezeul 
practic. Din acest motiv este necesar ca toţi oamenii să înveţe cum să fie supuși, pentru 
că Dumnezeul cel practic este o încercare enormă pentru omenire. Dacă nu poţi rămâne 
neclintit, atunci totul s-a terminat; dacă nu ai o înţelegere a practicităţii Dumnezeului 
practic, atunci nu vei putea să fii desăvârșit de către Dumnezeu. Un pas critic în 
chestiunea dacă oamenii pot sau nu să fie desăvârșiţi este înțelegerea practicităţii lui 
Dumnezeu. Practicitatea lui Dumnezeu întrupat venit pe pământ este o încercare pentru 
fiecare persoană în parte; dacă ești capabil să rămâi neclintit în acest aspect, vei fi 
cineva care Îl cunoaște pe Dumnezeu și vei fi cineva care Îl iubește cu adevărat. Dacă 
nu poţi rămâne neclintit în acest aspect, dacă nu crezi decât în Duh și ești incapabil să 
crezi în practicitatea lui Dumnezeu, atunci, indiferent cât de mare este credinţa ta în 
Dumnezeu, va fi inutilă. Dacă nu poţi crede în Dumnezeul vizibil, atunci poţi crede în 
Duhul lui Dumnezeu? Nu cumva doar încerci să-L păcălești pe Dumnezeu? Nu ești 
supus înaintea Dumnezeului vizibil și tangibil, deci ești în stare să te supui înaintea 
Duhului? Duhul este invizibil și intangibil, așadar, când spui că te supui Duhului lui 
Dumnezeu, nu spui pur și simplu aberaţii? Cheia pentru respectarea poruncilor este să 
ai o înţelegere a Dumnezeului practic. Odată ce ai o înțelegere a realității Dumnezeului 
practic, vei fi capabil să respecţi poruncile. Respectarea acestora cuprinde două 
componente: una este să te agăţi strâns de esența Duhului Său și să fii capabil să 
accepţi examinarea Duhului în fața Lui; cealaltă este să fii capabil să ai o înţelegere 

autentică a trupului întrupat și să obţii supunerea autentică. Indiferent dacă este înaintea 
trupului sau înaintea Duhului, o persoană trebuie să simtă tot timpul supunere și 
venerație fată de Dumnezeu. Numai o astfel de persoană este calificată pentru a fi 
desăvârșită. Dacă ai o înţelegere a practicității Dumnezeului practic — adică, dacă ai 
rămas neclintit în această încercare — atunci nimic nu va fi prea mult pentru tine. 

Unii oameni spun: „Poruncile sunt ușor de respectat; nu trebuie decât să vorbești 
franc și cu evlavie înaintea lui Dumnezeu, fără a gesticula; asta înseamnă să respecţi 
poruncile”. Așa să fie? Așadar, dacă faci unele lucruri care | se împotrivesc pe la spatele 
lui Dumnezeu, se poate considera că respecţi poruncile? Trebuie să ai o înțelegere 
deplină a ceea ce presupune respectarea poruncilor. Acest lucru este legat de faptul 
dacă ai sau nu o înțelegere reală a practicităţii lui Dumnezeu; dacă ai o înțelegere a 
practicităţii și nu te împiedici și cazi în timpul acestei încercări, atunci se poate considera 
că ai o mărturie puternică. Să fii mărturie răsunătoare pentru Dumnezeu are, în principal, 
legătură cu a avea sau nu o înțelegere a Dumnezeului practic și cu a fi sau nu capabil 
să te supui în fața acestei persoane, care nu este numai obișnuită, ci și normală, și chiar 
să te supui până la moarte. Dacă, prin această supunere, ești cu adevărat martor pentru 
Dumnezeu, înseamnă că ai fost câștigat de către Dumnezeu. Dacă poţi să te supui până 
la moarte și, înaintea Lui, să te eliberezi de plângeri, să nu emiţi judecăţi, să nu 
defăimezi, să nu ai nicio noţiune și să nu ai motive ascunse, atunci, în acest fel, 
Dumnezeu va câștiga glorie. A te supune în faţa unei persoane obișnuite care este privită 
de sus de către om și a fi capabil să te supui până la moarte fără niciun fel de noţiuni — 
aceasta este adevărata mărturie. Realitatea în care Dumnezeu le cere oamenilor să 
pătrundă este aceea de a fi capabili să asculte de cuvintele Lui, să le pună în practică, 
să se închine în fața Dumnezeului practic și să-și cunoască propria corupție, să-și 
deschidă inimile în faţa Lui și, în final, să fie câștigați de El prin aceste cuvinte ale Lui. 
Dumnezeu dobândește glorie atunci când aceste cuvântări te cuceresc și te fac complet 
ascultător față de EI; prin aceasta, El îl rușinează pe Satana și Își completează lucrarea. 
Când nu ai niciun fel de noţiuni despre practicitatea lui Dumnezeu întrupat — adică, atunci 
când ai rămas ferm în această încercare — atunci ai fost o bună mărturie. Dacă vine o zi 
în care ai înțelegere deplină a Dumnezeului practic și te poţi supune până la moarte, 
cum a făcut Petru, vei fi câștigat și desăvârşit de către Dumnezeu. Orice face Dumnezeu 
și nu este în conformitate cu noţiunile tale reprezintă o încercare pentru tine. Dacă 
lucrarea lui Dumnezeu ar fi în conformitate cu noţiunile tale, nu ar fi necesar ca tu să 
suferi sau să fii rafinat. Din cauza faptului că lucrarea Lui este atât de practică și nu este 
în conformitate cu noţiunile tale, este nevoie să renunțţi la asemenea noţiuni. De aceea 
este o încercare pentru tine. Din cauza practicităţii lui Dumnezeu, toți oamenii se află în 
mijlocul încercărilor; lucrarea lui este practică, nu supranaturală. Înțelegându-l pe deplin 
cuvintele practice și cuvântările practice, fără niciun fel de noțiuni și fiind capabil să Îi 
iubești sincer pe măsură ce lucrarea Lui devine tot mai practică, vei fi câștigat de către 
EI. Grupul de oameni pe care îl va câștiga Dumnezeu este format din cei care Îl cunosc 

pe Dumnezeu; adică, cei care Îi cunosc practicitatea. Mai mult, ei sunt aceia care sunt 
capabili să se supună lucrării practice a lui Dumnezeu. 

În timpul în care Dumnezeu este întrupat, supunerea pe care El o cere oamenilor nu 
presupune să te abţii de la a emite judecăţi sau de la a te împotrivi, așa cum își închipuie 
aceștia; mai degrabă, El cere ca oamenii să-l întrebuinţeze cuvintele ca principiu după 
care să trăiască și ca fundament al supraviețuirii lor, să pună în practică în mod absolut 
esenţa cuvintelor Lui și să-l mulțumească voia pe deplin. Un aspect al faptului de a cere 
oamenilor să se supună Dumnezeului întrupat se referă la a-l pune cuvintele în practică, 
pe când celălalt aspect se referă la a fi capabili să se supună normalităţii și practicităţii 
Lui. Ambele trebuie să fie absolute. Aceia care pot obține ambele aspecte sunt toți aceia 
care simt iubire autentică pentru Dumnezeu în inimile lor. Ei sunt cu toții oameni care au 
fost câștigați de către Dumnezeu și cu toții Îl iubesc pe Dumnezeu așa cum își iubesc 
propria viață. Dumnezeul întrupat poartă umanitate normală și practică în lucrarea Lui. 
Astfel, învelișul Lui exterior de umanitate atât normală, cât și practică devine o încercare 
enormă pentru oameni; devine cea mai mare dificultate a lor. Totuși, normalitatea și 
practicitatea lui Dumnezeu nu pot fi evitate. El a încercat orice pentru a găsi o soluţie, 
dar, în cele din urmă, nu S-a putut descotorosi de învelișul exterior al umanităţii Sale 
normale. Asta a fost pentru că, până la urmă, El este Dumnezeu devenit trup, nu 
Dumnezeul Duhului din ceruri. El nu este Dumnezeul pe care oamenii nu-L pot vedea, 
ci Dumnezeul care poartă învelișul unei membru al creaţiei. Așadar, nu l-ar fi în niciun 
caz uşor să Se descotorosească de învelișul umanităţii Sale normale. Prin urmare, orice 
ar fi, El tot face lucrarea pe care vrea să o facă din perspectiva trupului. Această lucrare 
este expresia Dumnezeului normal și practic, așadar, cum ar putea fi în regulă ca 
oamenii să nu se supună? Ce pot face vreodată oamenii cu privire la acţiunile lui 
Dumnezeu? El face orice vrea El să facă; ceea ce Îl face fericit este tocmai așa cum 
este. Dacă oamenii nu se supun, ce alte planuri temeinice pot avea? Până în acest 
moment, numai supunerea a fost capabilă să mântuiască oamenii; nimeni nu a avut vreo 
altă idee mai deșteaptă. Dacă Dumnezeu vrea să îi testeze pe oameni, ce pot face ei în 
această privinţă? Însă toate acestea nu au fost concepute de Dumnezeul din ceruri; au 
fost concepute de Dumnezeu întrupat. El vrea să facă acest lucru, așa că nicio persoană 
nu poate schimba asta. Dumnezeu din ceruri nu Se amestecă în ceea ce face Dumnezeu 
întrupat, așadar nu este acesta un motiv în plus pentru care oamenii ar trebui să | se 
supună? Deși El este atât practic, cât și normal, El este în întregime Dumnezeul devenit 
trup. Pe baza propriilor Sale idei, El face orice vrea El să facă. Dumnezeul din ceruri l-a 
încredinţat toate sarcinile; tu trebuie să te supui oricărui lucru pe care îl face El. Cu toate 
că are umanitate și este foarte normal, El a rânduit toate acestea în mod deliberat, 
așadar cum se pot uita oamenii la El cu ochi măriţi dezaprobator? El vrea să fie normal, 
așa că este normal. El vrea să trăiască în cadrul umanităţii, așa că trăiește în cadrul 
umanităţii. El vrea să trăiască în interiorul divinității, așa că trăiește în interiorul divinității. 
Oamenii pot vedea asta oricum doresc, dar Dumnezeu va fi mereu Dumnezeu și oamenii 

vor fi mereu oameni. Esenţa Lui nu poate fi negată din cauza vreunui detaliu minor, nici 
nu poate fi El împins în afara „persoanei” lui Dumnezeu din cauza unui lucru mărunt. 
Oamenii au libertatea ființelor umane, iar Dumnezeu are demnitatea lui Dumnezeu; 
acestea nu interferează una cu cealaltă. Pot oamenii să nu-l dea lui Dumnezeu un pic 
de libertate? Nu pot tolera ei ca Dumnezeu să fie un pic mai degajat? Nu fi atât de strict 
cu Dumnezeu! Fiecare ar trebui să aibă toleranţă faţă de ceilalți; nu ar fi totul pus la 
punct atunci? Ar mai exista vreo înstrăinare? Dacă o persoană nu poate tolera o 
chestiune atât de banală, atunci cum de poate chiar și spune lucruri precum: „Inima unui 
prim ministru este suficient de mare pentru a face barca să plutească pe apă’? Cum 
poate fi un om adevărat? Nu Dumnezeu este Cel care creează greutăți omenirii, ci 
omenirea este cea care Îi creează greutăţi lui Dumnezeu. Întotdeauna se ocupă de 
lucruri făcând din ţânţar armăsar. Chiar fac mare caz din nimic și este atât de nenecesar! 
Când Dumnezeu lucrează în umanitate normală și practică, ceea ce face El nu este 
lucrarea omenirii, ci lucrarea lui Dumnezeu. Cu toate acestea, oamenii nu văd esenţa 
lucrării Lui; ei văd întotdeauna doar învelișul exterior al umanităţii Lui. Nu au mai văzut 
o lucrare atât de măreaţă, totuși insistă să vadă umanitatea Lui obișnuită și normală și 
nu renunţă la ea. Cum se poate numi acest lucru supunere față de Dumnezeu? 
Dumnezeul din ceruri S-a „transformat” acum în Dumnezeul de pe pământ, iar 
Dumnezeul de pe pământ este acum Dumnezeul din ceruri. Nu contează dacă aspectul 
Lor exterior este același, nici nu contează cum anume lucrează Ei. În cele din urmă, Cel 
care face lucrarea lui Dumnezeu este Dumnezeu Însuși. Trebuie să te supui indiferent 
dacă vrei sau nu — nu este o chestiune în care ai de ales! Dumnezeu trebuie să fie 
ascultat de oameni, iar oamenii trebuie să | se supună lui Dumnezeu în mod absolut, 
fără cea mai mică urmă de prefăcătorie. 

Grupul de oameni pe care Dumnezeu întrupat dorește să îl câștige astăzi este 
alcătuit din cei care se conformează voii Lui. Ei trebuie numai să se supună lucrării Lui 
și să înceteze să se preocupe necontenit de ideile despre Dumnezeul din ceruri, trăind 
în incertitudine și făcând lucrurile dificile pentru Dumnezeul întrupat. Cei care sunt 
capabili să | se supună sunt aceia care Îi ascultă cuvintele și se supun rânduielilor Lui în 
mod absolut. Acești oameni nu se gândesc absolut deloc la cum ar putea fi cu adevărat 
Dumnezeul din ceruri sau ce fel de lucrare ar putea face în prezent Dumnezeul din ceruri 
în mijlocul omenirii; ei își dau cu totul inimile Dumnezeului de pe pământ și își așază 
întreaga ființă înaintea Lui. Nu se gândesc niciodată la propria siguranţă, nici nu fac 
mare caz de normalitatea și practicitatea Dumnezeului întrupat. Cei care se supun 
Dumnezeului întrupat pot fi desăvârșiţi de către El. Cei care cred în Dumnezeul din ceruri 
nu vor câștiga nimic. Asta pentru că nu Dumnezeul din ceruri, ci Dumnezeul de pe 
pământ este Cel care acordă oamenilor promisiuni și binecuvântări. Oamenii nu ar trebui 
să-L amplifice mereu pe Dumnezeul din ceruri şi să-L vadă pe Dumnezeul de pe pământ 
ca pe o simplă persoană de rând; acest lucru este nedrept. Dumnezeul din ceruri este 
măreț și minunat, cu înțelepciune extraordinară, dar nu există deloc. Dumnezeul de pe 

pământ este foarte obișnuit și nesemnificativ și este și foarte normal. El nu are o minte 
extraordinară și nu îndeplinește fapte cutremurătoare; El doar lucrează și vorbește într- 
o manieră foarte normală și practică. Deși nu vorbește prin tunet și nu invocă vântul și 
ploaia, El este cu adevărat întruparea Dumnezeului din ceruri și este cu adevărat 
Dumnezeu trăind printre oameni. Oamenii nu trebuie să-L amplifice pe Cel pe care sunt 
capabili să-L înțeleagă și care corespunde propriilor lor închipuiri ca pe Dumnezeu, 
văzându-L între timp pe Cel pe care nu-L pot accepta și nu și-L pot închipui defel, ca 
fiind mai prejos. Toate acestea vin din răzvrătirea oamenilor; toate sunt sursa împotrivirii 
omenirii față de Dumnezeu. 


Cei care urmează să fie desăvârșiți 
trebuie să se supună rafinării 


Dacă tu crezi în Dumnezeu, atunci trebuie să-L asculti, să pui adevărul în practică și 
să-ţi îndeplinești toate îndatoririle. În plus, trebuie să înţelegi lucrurile pe care ar trebui 
să le experimentezi. Dacă experimentezi doar tratarea, disciplinarea și judecarea, dacă 
poți doar să te bucuri de Dumnezeu, dar rămâi incapabil să simţi când El te disciplinează 
sau te tratează, lucrul acesta este inacceptabil. Poate în cazul acestei rafinări eşti 
capabil să rămâi neclintit, dar tot nu este suficient; tot trebuie să înaintezi în continuare. 
Lecţia iubirii faţă de Dumnezeu nu încetează niciodată și nu are sfârșit. Oamenii 
consideră credința în Dumnezeu ca pe ceva extrem de simplu, dar, după ce capătă o 
oarecare experienţă practică, își dau seama că a crede în Dumnezeu nu este un lucru 
atât de simplu pe cât își imaginează. Când Dumnezeu lucrează pentru a-l rafina pe om, 
omul suferă. Cu cât este mai intensă rafinarea unei persoane, cu atât mai mare va fi 
dragostea sa pentru Dumnezeu și cu atât mai mult se va dezvălui în ea puterea lui 
Dumnezeu. Pe de altă parte, cu cât un om primeşte mai puţină rafinare, cu atât mai puţin 
va crește dragostea sa pentru Dumnezeu și cu atât mai puţin se va dezvălui în acesta 
puterea lui Dumnezeu. Cu cât sunt mai mari rafinarea și durerea unei astfel de persoane 
și cu cât îndură mai multe chinuri, cu atât mai mult va crește dragostea sa pentru 
Dumnezeu, cu atât mai sinceră va deveni credinţa sa în El și cu atât mai profundă va fi 
cunoașterea sa de Dumnezeu. În experienţele tale, vei vedea oameni care suferă enorm 
în timp ce sunt rafinaţi, care sunt trataţi și disciplinaţi mult, și vei observa că aceia sunt 
oamenii care au o dragoste profundă pentru Dumnezeu și o cunoaștere mult mai 
temeinică și pătrunzătoare a Sa. Cei care nu au trecut prin experienţa tratării au doar o 
cunoaștere superficială și pot să spună numai atât: „Dumnezeu este atât de bun și 
revarsă har asupra oamenilor ca ei să se poată bucura de El’. Dacă oamenii au 
experienţa tratării și disciplinării, atunci sunt capabili să vorbească despre adevărata 
cunoaștere de Dumnezeu. Așadar, cu cât este mai minunată lucrarea lui Dumnezeu 
asupra omului, cu atât este mai valoroasă și mai semnificativă. Cu cât mai de nepătruns 

este pentru tine și cu cât mai incompatibilă este cu noţiunile tale, cu atât mai mult 
izbutește lucrarea lui Dumnezeu să te cucerească, să te câștige și să te desăvârșească. 
Ce măreaţă e semnificaţia lucrării lui Dumnezeu! Dacă Dumnezeu nu l-ar rafina pe om 
astfel, dacă El nu ar lucra potrivit acestei metode, atunci lucrarea Lui ar fi ineficientă și 
neînsemnată. În trecut, se spunea că Dumnezeu avea să selecteze și să câștige acest 
grup și să-l desăvârșească în zilele de pe urmă; faptul acesta are o semnificaţie 
extraordinară. Cu cât mai măreaţă este lucrarea pe care o săvârşeşte El în voi, cu atât 
mai profundă și mai pură e iubirea voastră de Dumnezeu. Cu cât mai măreaţă e lucrarea 
lui Dumnezeu, cu atât mai capabil e omul să priceapă ceva din înţelepciunea Sa și cu 
atât mai profund ÎI cunoaște omul. În timpul zilelor de pe urmă, cei șase mii de ani din 
planul de gestionare al lui Dumnezeu (planul mântuirii) vor ajunge la final. Chiar se poate 
încheia cu ușurință? Se va sfârși lucrarea Sa odată ce El va cuceri omenirea? Poate fi 
atât de simplu? Oamenii chiar își imaginează că așa este, dar ceea ce face Dumnezeu 
nu este atât de simplu. Indiferent ce parte a lucrării lui Dumnezeu ai dori să aduci în 
discuţie, pentru om, toată este de nepătruns. Dacă ai fi în stare s-o înţelegi, atunci 
lucrarea lui Dumnezeu ar fi lipsită de semnificaţie sau valoare. Lucrarea săvârșită de 
Dumnezeu este de nepătruns; este întru totul contrară noţiunilor tale și, cu cât este mai 
incompatibilă cu noţiunile tale, cu atât mai mult arată că lucrarea lui Dumnezeu este 
plină de înţeles; dacă ar fi compatibilă cu noţiunile tale, atunci ar fi lipsită de sens. Astăzi, 
simţi că lucrarea lui Dumnezeu este atât de minunată și, cu cât mai minunată simţi că 
este, cu atât mai mult simţi că Dumnezeu este de nepătruns și vezi cât de mărețe sunt 
faptele Sale. Dacă ar face doar o lucrare superficială, de mântuială, pentru a-l cuceri pe 
om și apoi nu ar mai face nimic, atunci omul nu ar fi în stare să vadă însemnătatea 
lucrării lui Dumnezeu. Deși acum primești un strop de rafinare, aceasta este de mare 
folos creșterii tale în viață; așadar, este extrem de necesar ca voi să fiți supuși unor 
astfel de greutăţi. Astăzi primeşti un strop de rafinare, dar, apoi, vei fi cu adevărat capabil 
să vezi faptele lui Dumnezeu și, în cele din urmă, vei spune: „Faptele lui Dumnezeu sunt 
atât de minunate!” Acestea vor fi cuvintele din inima ta. După ce au experimentat o 
vreme rafinarea de către Dumnezeu (încercarea făcătorilor de servicii și vremea 
mustrării), unii oameni au zis în cele din urmă: „Să crezi în Dumnezeu e cu adevărat 
dificil!” Faptul că au folosit cuvintele „cu adevărat dificil” arată că faptele lui Dumnezeu 
sunt de nepătruns, că lucrarea lui Dumnezeu are o mare însemnătate și valoare și că 
lucrarea Sa este foarte demnă de a fi preţuită de om. Dacă, după ce am lucrat atât de 
mult, nu ai dobândi nici cele mai neînsemnate cunoștințe, atunci ar mai putea lucrarea 
Mea să aibă valoare? Te va face să spui: „A-L sluji pe Dumnezeu e foarte dificil, faptele 
Sale sunt atât de minunate, iar Dumnezeu este cu adevărat înțelept! Dumnezeu este 
atât de încântător!” Dacă, după o perioadă în care ai experimentat, ești capabil să spui 
astfel de cuvinte, atunci asta dovedește că ai câștigat lucrarea lui Dumnezeu în tine. Într- 
o zi, când vei propovădui Evanghelia în străinătate și cineva te va întreba: „Cum mai e 
cu credinţa ta în Dumnezeu?”, vei putea să-i spui: „Acţiunile lui Dumnezeu sunt atât de 

minunate!” Acel om va simţi că vorbești din experienţele tale adevărate. Asta înseamnă 
să fii martor cu adevărat. Vei spune că lucrarea lui Dumnezeu este plină de înţelepciune, 
iar că lucrarea Sa în tine te-a convins cu adevărat și ţi-a cucerit inima. ÎI vei iubi 
întotdeauna pentru că El este mai mult decât demn de iubirea omenirii! Dacă poţi să 
vorbeşti despre aceste lucruri, atunci poți să emoţionezi inimile oamenilor. Toate acestea 
înseamnă să fii martor. Dacă ești în stare să depui mărturie răsunătoare și să-i 
emoționezi pe oameni până la lacrimi, asta arată că ești, într-adevăr, un om care-L 
iubește pe Dumnezeu, căci poți să mărturisești că-L iubeşti și, prin tine, acţiunile Sale 
se pot adeveri în mărturie. Mărturia ta îi face pe ceilalţi să caute și să experimenteze 
lucrarea lui Dumnezeu și, indiferent de mediul întâlnit, vor putea să rămână neclintiţi. 
Aceasta este singura cale autentică de a fi martor și este exact ceea ce ţi se cere acum. 
Ar trebui să vezi că lucrarea lui Dumnezeu este extrem de valoroasă și demnă de a fi 
prețuită de oameni, că Dumnezeu este atât de preţios și îmbelșugat; El poate nu doar 
să vorbească, ci și să-i judece pe oameni, să le rafineze inimile, să le aducă bucurie, să- 
i câștige, să-i cucerească și să-i desăvârșească. Din experiența ta, vei vedea că 
Dumnezeu este foarte încântător. Așadar, cât de mult Îl iubești acum pe Dumnezeu? 
Poţi, cu adevărat, să spui aceste lucruri din inimă? Când vei putea să rostești aceste 
cuvinte din adâncul inimii tale, atunci vei putea să fii martor. Odată ce experienţa ta a 
atins acest nivel, vei putea să fii martor pentru Dumnezeu și vei fi vrednic. Dacă nu atingi 
acest nivel în experienţa ta, atunci vei fi tot prea departe. Este normal ca oamenii să dea 
dovadă de slăbiciune în timpul procesului de rafinare, dar, după rafinare, ar trebui să 
poţi spune: „Dumnezeu este atât de înțelept în lucrarea Sa!” Dacă ești într-adevăr 
capabil să dobândești o înțelegere practică a acestor cuvinte, atunci va deveni ceva ce 
prețuiești, iar experiența ta va avea valoare. 

Ce ar trebui să cauţi acum? Dacă ești sau nu capabil să fii martor pentru Dumnezeu, 
dacă ești sau nu în stare să devii o mărturie și o manifestare a lui Dumnezeu și dacă ești 
sau nu potrivit pentru a fi folosit de El — acestea sunt lucrurile pe care ar trebui să le 
cauţi. Cât de mult a lucrat cu adevărat Dumnezeu în tine? Cât de mult ai văzut, cât de 
mult ai atins? Cât de mult ai experimentat și gustat? Indiferent dacă Dumnezeu te-a 
testat, tratat sau disciplinat, acţiunile și lucrarea Sa au fost săvârșite asupra ta. Dar, în 
calitate de credincios în Dumnezeu și ca om care este dispus să fie desăvârșit de El, 
poţi să fii martor pentru lucrarea lui Dumnezeu în baza experienţei tale practice? Poţi să 
trăiești cuvântul lui Dumnezeu prin experienţa ta practică? Poţi să ai grijă de ceilalţi prin 
propria-ţi experienţă practică și să-ţi sacrifici întreaga viaţă ca să fii martor pentru 
lucrarea lui Dumnezeu? Ca să fii martor pentru lucrarea lui Dumnezeu, trebuie să te 
bazezi pe experienţa și cunoașterea ta și pe preţul pe care l-ai plătit. Doar astfel poți să- 
| împlinești voia. Eşti cineva care e martor pentru lucrarea lui Dumnezeu? Ai această 
aspirație? Dacă ești capabil să fii martor pentru numele Său și, chiar mai mult, pentru 
lucrarea Sa, și dacă poţi trăi imaginea pe care le-o cere El oamenilor Săi, atunci ești un 
martor al lui Dumnezeu. Cum ești, efectiv, martor pentru Dumnezeu? Eşti martor 

căutând și tânjind să trăieşti cuvântul Său și fiind martor cu vorbele tale, permițându-le 
oamenilor să-l cunoască lucrarea și să-l vadă acţiunile. Dacă într-adevăr cauţi toate 
aceste lucruri, Dumnezeu te va desăvârși. Dacă nu cauţi decât să fii desăvârșit de 
Dumnezeu și să fii binecuvântat în final, atunci perspectiva credinţei tale în El nu este 
pură. Ar trebui să cauţi cum să vezi faptele lui Dumnezeu în viaţa reală, cum să-L 
mulțumești când îţi dezvăluie voia Sa și să urmărești cum s-ar cuveni să fii martor pentru 
minunăţia și înțelepciunea Sa și cum să fii martor pentru modul în care te disciplinează 
și tratează. Toate acestea sunt lucruri la care ar trebui să cugeţi acum. Dacă dragostea 
ta de Dumnezeu este doar ca să iei parte la gloria Sa după ce te desăvârșește, atunci 
este tot nepotrivită și nu poate îndeplini cerinţele lui Dumnezeu. Trebuie să poţi fi capabil 
să fii martor pentru lucrarea lui Dumnezeu, să-l îndeplinești cerinţele și să experimentezi 
într-un mod practic lucrarea pe care a săvârșit-o asupra oamenilor. Chiar de-ar fi durere, 
lacrimi sau tristeţe, în practica ta trebuie să experimentezi toate aceste lucruri. Acestea 
sunt menite să te desăvârșească drept om care este martor pentru Dumnezeu. Ce 
anume te obligă acum să suferi și să cauţi desăvârșirea? Suferinţa ta actuală este într- 
adevăr de dragul de a-L iubi pe Dumnezeu și de a fi martor pentru El? Sau este de 
dragul binecuvântărilor trupului, pentru perspectivele tale de viitor și destinul tău? Toate 
intenţiile, motivațiile și ţelurile pe care le urmărești trebuie să fie îndreptate și nu pot fi 
călăuzite de propria-ţi voință. Dacă o persoană caută desăvârșirea pentru a primi 
binecuvântări și a domni în putere, în timp ce o alta caută desăvârșirea pentru a-L 
mulțumi pe Dumnezeu și a fi martor concret pentru lucrarea Sa, pe care dintre cele 
două metode de căutare ai alege-o? Dacă ar fi să o alegi pe prima, atunci tot ai fi prea 
departe de standardele lui Dumnezeu. Cândva, am spus că acţiunile Mele vor fi 
cunoscute public în întregul univers și că voi domni ca Împărat în univers. Pe de altă 
parte, ceea ce vi s-a încredinţat este să ieșiți să fiți martori pentru lucrarea lui Dumnezeu, 
nu să deveniți regi și să vă arătaţi întregului univers. Lăsaţi faptele lui Dumnezeu să 
umple cosmosul și cerul. Permiteţi-le tuturor să le vadă și să le recunoască. Aceste 
cuvinte sunt rostite în legătură cu Dumnezeu Însuși, iar ceea ce ar trebui să facă fiinţele 
umane este să fie martore pentru Dumnezeu. Cât de bine Îl cunoști acum pe Dumnezeu? 
Pentru cât din Dumnezeu poți fi martor acum? Care este scopul desăvârșirii omului de 
către Dumnezeu? Odată ce înţelegi voia Lui, cum ar trebui să arăţi consideraţie faţă de 
voia Sa? Dacă ești dispus să fii desăvârșit și să fii martor pentru lucrarea lui Dumnezeu 
prin ceea ce trăieşti, dacă ai această forță care te impulsionează, atunci nimic nu este 
prea dificil. De credință au acum nevoie oamenii. Dacă ai această forță care te 
impulsionează, atunci este ușor să renunți la orice negativitate, pasivitate, lene, noțiuni 
ale trupului, filosofii de viaţă, fire rebelă, emoţii și așa mai departe. 

În timp ce sunt supuși încercărilor, este normal ca oamenii să fie slabi, ca 
negativitatea să sălășluiască în ei sau să fie lipsiţi de claritate în ceea ce privește voia 
lui Dumnezeu sau calea lor de practică. Dar, în orice caz, trebuie să ai încredere în 
lucrarea lui Dumnezeu și să nu-L tăgăduiești, întocmai ca lov. Deși lov a fost slab și a 

blestemat ziua în care s-a născut, nu a negat că toate lucrurile din viata oamenilor sunt 
dăruite de lahve și că El este și Cel care putea să le ia pe toate. Indiferent cum a fost 
încercat, și-a păstrat această credință. În experienţa ta, indiferent la ce rafinare te supun 
cuvintele lui Dumnezeu, credinţa și dragostea pentru El sunt, pe scurt, ceea ce îi cere 
omenirii. Credinţa, iubirea și aspiraţiile oamenilor sunt ceea ce desăvârșește El lucrând 
în acest fel. Dumnezeu face lucrarea de desăvârșire asupra oamenilor, iar ei nu pot să 
o vadă, nu pot să o simtă; în astfel de împrejurări, ţi se cere să ai credinţă. Credinţa 
oamenilor e necesară atunci când ceva nu poate fi văzut cu ochiul liber, iar credinţa ta 
e necesară când nu poţi renunţa la propriile tale noţiuni. Când lucrarea lui Dumnezeu nu 
îți este clară, ceea ce ţi se cere este să ai credinţă, să iei o poziţie fermă și să fii martor. 
Când lov a ajuns în acest punct, Dumnezeu i S-a arătat și i-a vorbit. Adică, doar din 
credinţa ta vei putea să-L vezi pe Dumnezeu și, când ai credinţă, El te va desăvârși. 
Fără credință, El nu poate să te desăvârșească. Dumnezeu îţi va dărui orice speri să 
dobândești. Dacă nu ai credinţă, atunci nu poţi fi desăvârșit și nu vei fi în stare să vezi 
acțiunile lui Dumnezeu, cu atât mai puţin atotputernicia Sa. Când ai credinţă că-l vei 
vedea acțiunile în experienţa ta practică, Dumnezeu ţi Se va arăta și te va lumina și 
călăuzi dinlăuntrul tău. Fără acea credință, Dumnezeu nu va putea să facă asta. Dacă 
ti-ai pierdut speranţa în Dumnezeu, cum vei fi în stare să-l experimentezi lucrarea? 
Așadar, doar când ai credinţă și nu nutrești îndoieli fată de Dumnezeu, doar când crezi 
cu adevărat în El indiferent de ceea ce face, El te va lumina și ilumina prin experienţele 
tale și numai atunci vei putea să-l vezi acțiunile. Toate aceste lucruri se dobândesc prin 
credință. Credinţa vine doar prin rafinare și, în absenţa rafinării, credinţa nu se poate 
dezvolta. La ce se referă acest cuvânt, „credință”? Credinţa este încrederea adevărată 
și inima sinceră pe care ar trebui să le aibă oamenii când nu pot să vadă sau să atingă 
ceva, când lucrarea lui Dumnezeu nu se aliniază noțiunilor umane, când este de neatins 
pentru oameni. Aceasta este credința despre care vorbesc. Oamenii au nevoie de 
credinţă în vremea greutăților și rafinării, iar credinţa este urmată de rafinare; rafinarea 
și credinţa nu pot fi separate. Indiferent cum lucrează Dumnezeu și indiferent de mediul 
tău, ești capabil să urmărești viața, să cauţi adevărul și cunoașterea lucrării lui 
Dumnezeu, să-l înţelegi acţiunile și să acţionezi potrivit adevărului. A proceda astfel 
înseamnă a avea credinţă adevărată și asta arată că nu ţi-ai pierdut credința în 
Dumnezeu. Poţi să ai credință adevărată în Dumnezeu doar dacă poţi să stărui în 
căutarea adevărului prin rafinare, dacă poţi să-L iubeşti cu adevărat pe Dumnezeu și să 
nu începi să ai îndoieli în ceea ce-L privește, dacă indiferent ce face El tu tot practici 
adevărul pentru a-L mulţumi și dacă poţi să-l cauţi în profunzime voia și să fii atent la 
aceasta. În trecut, când Dumnezeu a spus că vei domni ca rege, L-ai iubit, iar când ţi S-a 
arătat fățiș, L-ai urmat. Dar acum Dumnezeu este ascuns, tu nu poţi să-L vezi, iar 
necazurile s-au abătut asupra ta — așadar, îţi pierzi acum nădejdea în Dumnezeu? Deci, 
trebuie să urmărești viața și să cauţi să împlinești voia lui Dumnezeu tot timpul. Asta se 
numește credință adevărată și este cel mai sincer și cel mai frumos tip de iubire. 

În trecut, toți oamenii veneau înaintea lui Dumnezeu ca să ia hotărâri și spuneau: 
„Chiar dacă nimeni altcineva nu-L iubește pe Dumnezeu, eu trebuie să-L iubesc”. Dar, 
acum, rafinarea vine asupra ta și, de vreme ce nu corespunde noțiunilor tale, îţi pierzi 
credinţa în Dumnezeu. Este aceasta iubire adevărată? Ai citit de multe ori despre faptele 
lui lov — le-ai uitat? Dragostea adevărată poate să se materializeze doar din credinţă. 
Dezvolţi o dragoste adevărată pentru Dumnezeu prin rafinările la care te supui și prin 
credința ta ești capabil să fii atent la voia Sa în experienţele tale practice și tot prin 
credinţă te lepezi de trupul tău și cauţi viața; asta ar trebui să facă oamenii. Dacă faci 
acest lucru, vei putea să vezi acţiunile lui Dumnezeu, dar, dacă ești lipsit de credință, nu 
vei fi în stare să-l vezi acțiunile sau să-l experimentezi lucrarea. Dacă vrei să fii folosit și 
desăvârșit de Dumnezeu, atunci trebuie să le ai pe toate: voinţa de a suferi, credinţă, 
rezistență, ascultare și capacitatea de a experimenta lucrarea lui Dumnezeu, de a-l 
pricepe voia, de a fi atent la mâhnirea Sa și așa mai departe. Desăvârșirea unei 
persoane nu este ușoară și fiecare rafinare prin care treci necesită credinţa și iubirea ta. 
Dacă vrei să fii desăvârșit de Dumnezeu, nu este suficient doar să te grăbești pe calea 
din fața ta, și nici doar să te sacrifici pentru El. Trebuie să ai multe calităţi ca să devii o 
persoană care e desăvârșită de Dumnezeu. Când te confrunţi cu suferinţa, trebuie să 
poţi fi capabil să lași deoparte grija pentru trup și să nu te plângi de Dumnezeu. Când 
Dumnezeu Se ascunde de tine, trebuie să poţi să ai credința de a-L urma, de a-ţi păstra 
iubirea de dinainte fără să o laşi să șovăie sau să se risipească. Indiferent ce face 
Dumnezeu, trebuie să te supui planului Său și să fii pregătit să-ţi blestemi trupul, mai 
degrabă decât să te plângi de El. Când te confrunţi cu încercări, trebuie să-L multumesti 
pe Dumnezeu, deși s-ar putea să plângi amarnic sau să eziţi să te desparți de vreun 
obiect îndrăgit. Doar aceasta este adevărata iubire și credință. Indiferent care este 
statura ta reală, mai întâi trebuie să ai voinţa de a îndura greutăţi și credință adevărată 
și, de asemenea, trebuie să ai voinţa de a te lepăda de trup. Ar trebui să fii dispus să 
înduri greutăţi și pierderi în dauna intereselor tale, ca să împlinești voia lui Dumnezeu. 
De asemenea, trebuie să fii capabil să simţi regret faţă de tine în inima ta: în trecut, nu 
ai putut să-L mulțumești pe Dumnezeu și, acum, poți să ai regrete în ceea ce te privește. 
Nu trebuie să îţi lipsească niciunul dintre aceste lucruri — prin acestea te va desăvârși 
Dumnezeu. Dacă nu poţi să îndeplinești aceste criterii, atunci nu poți fi desăvârșit. 

Cineva care Îl slujește pe Dumnezeu nu ar trebui să ştie doar cum să sufere pentru 
EI; mai mult decât atât, ar trebui să înțeleagă că scopul credinței în Dumnezeu este de 
a urmări iubirea față de Dumnezeu. Dumnezeu Se folosește de tine nu doar ca să te 
rafineze sau ca să te facă să suferi, ci, mai degrabă, te foloseşte astfel încât să poţi să- 
| cunoşti acţiunile, să cunoști adevărata însemnătate a vieții umane și, în special, ca să 
știi că a-L sluji pe Dumnezeu nu este o sarcină ușoară. Experimentarea lucrării lui 
Dumnezeu nu înseamnă să te bucuri de har, ci să suferi pentru iubirea ta faţă de El. De 
vreme ce te bucuri de harul lui Dumnezeu, trebuie să te bucuri și de mustrarea Lui; 
trebuie să experimentezi toate aceste lucruri. Poţi să experimentezi luminarea lui 

Dumnezeu în tine și, de asemenea, să experimentezi modul în care te tratează și te 
judecă El. În acest fel, experienţa ta va fi cuprinzătoare. Dumnezeu Și-a săvârșit lucrarea 
de judecată și mustrare asupra ta. Cuvântul lui Dumnezeu te-a tratat, dar nu a făcut 
numai atât, de asemenea, te-a luminat și iluminat. Atunci când ești negativ și slab, 
Dumnezeu Își face griji pentru tine. Toată această lucrare este pentru a te anunţa că tot 
ceea ce ţine de om se află în orchestrările lui Dumnezeu. S-ar putea să consideri că a 
crede în Dumnezeu înseamnă să suferi sau să faci tot felul de lucruri pentru El; s-ar 
putea să crezi că scopul credinţei în Dumnezeu este ca trupul tău să poată fi împăcat 
sau ca tot în viața ta să decurgă fără probleme sau ca să te poţi simţi confortabil și în 
largul tău din toate punctele de vedere. Totuși, niciunele dintre acestea nu sunt scopuri 
pe care oamenii să le atașeze credinţei lor în Dumnezeu. Dacă pentru aceste scopuri 
crezi tu, atunci perspectiva ta este incorectă, iar ţie îţi este pur şi simplu imposibil să fii 
desăvârșit. Acţiunile lui Dumnezeu, firea Sa dreaptă, înţelepciunea Lui, cuvintele Sale, 
minunăţia și caracterul Său de nepătruns sunt toate lucruri pe care oamenii s-ar cuveni 
să le înțeleagă. Având această înțelegere, ar trebui să o folosești ca să-ţi descotorosești 
inima de toate cerințele, speranţele și noțiunile personale. Numai prin înlăturarea acestor 
lucruri poţi să îndeplinești condiţiile cerute de Dumnezeu și numai făcând lucrul acesta 
poţi să ai viaţă și să-L mulțumești pe Dumnezeu. Scopul credinţei în Dumnezeu este de 
a-L mulţumi și de a trăi firea pe care El o cere, astfel încât acțiunile și gloria Lui să se 
poată manifesta prin acest grup de oameni nevrednici. Aceasta este perspectiva corectă 
pentru credința în Dumnezeu și, de asemenea, acesta este țelul pe care ar trebui să-l 
cauţi. Ar trebui să ai punctul de vedere corect despre credinţa în Dumnezeu și ar trebui 
să cauţi să obţii cuvintele lui Dumnezeu. Trebuie să mănânci și să bei cuvintele lui 
Dumnezeu și să poţi trăi adevărul și, în special, să poţi să fii capabil să-l vezi faptele 
concrete, faptele Sale minunate în întregul univers, precum și lucrarea practică pe care 
o săvârșește în trup. Prin experienţele lor practice, oamenii pot să aprecieze exact cum 
Își face Dumnezeu lucrarea asupra lor și care este voia Lui față de ei. Scopul tuturor 
acestor lucruri este de a elimina firea coruptă și satanică a oamenilor. După ce ai alungat 
toată murdăria și nedreptatea din tine și după ce te-ai lepădat de intenţiile tale greșite și 
ai căpătat adevărata credință în Dumnezeu — numai atunci și cu adevărata credință ÎI 
poţi iubi cu adevărat pe Dumnezeu. Poţi să-L iubeşti cu adevărat pe Dumnezeu doar pe 
temelia credinţei tale în El. Poţi obţine iubire față de Dumnezeu fără să crezi în El? Din 
moment ce tu crezi în Dumnezeu, nu poţi fi confuz în privința aceasta. Unii oameni devin 
plini de vigoare de îndată ce văd cum credinţa în Dumnezeu le va aduce binecuvântări, 
dar, apoi, își pierd toată energia imediat ce văd că trebuie să fie supuși rafinărilor. 
Înseamnă asta a crede în Dumnezeu? În cele din urmă, în credinţa ta, trebuie să 
dobândești supunerea deplină și absolută înaintea lui Dumnezeu. Crezi în Dumnezeu, 
dar totuși Îi ceri diverse lucruri, ai multe noțiuni religioase de care nu poţi să te lepezi, 
interese personale la care nu poţi să renunti și tot cauţi binecuvântările trupului și-ți 
dorești ca Dumnezeu să-ţi salveze trupul, să-ţi mântuiască sufletul — toate acestea sunt 

comportamente ale oamenilor a căror perspectivă este greșită. Deși oamenii cu 
convingeri religioase au credinţă în Dumnezeu, ei nu caută să-și schimbe firile și nu 
urmăresc să-L cunoască pe Dumnezeu, ci caută doar interesele trupului lor. Mulţi dintre 
voi au credinţe care fac parte din categoria convingerilor religioase; aceasta nu este 
adevărata credinţă în Dumnezeu. Pentru a crede în Dumnezeu, oamenii trebuie să aibă 
o inimă pregătită să sufere pentru El și voința de a renunţa la ei înșiși. Dacă oamenii nu 
îndeplinesc aceste două condiţii, credinţa lor în Dumnezeu nu este valabilă, iar ei nu vor 
putea să obţină o schimbare în firea lor. Doar oamenii care urmăresc sincer adevărul, 
care caută cunoașterea de Dumnezeu și urmăresc viața sunt cei care într-adevăr cred 
în Dumnezeu. 

Când încercările vor veni asupra ta, cum vei aplica lucrarea lui Dumnezeu în 
gestionarea acestora? Vei fi negativ sau vei înțelege încercarea și desăvârşirea omului 
de către Dumnezeu dintr-o perspectivă pozitivă? Ce vei câștiga din încercările și 
rafinările lui Dumnezeu? Va crește dragostea ta pentru Dumnezeu? Când vei fi supus 
rafinării, vei putea să folosești încercările lui lov și să te implici cu seriozitate în lucrarea 
pe care o face Dumnezeu în tine? Poţi să vezi cum îl testează Dumnezeu pe om prin 
încercările lui lov? Ce fel de inspiraţie pot să-ţi aducă încercările lui lov? Vei fi dispus să 
mărturisești ferm pentru Dumnezeu în toiul rafinărilor tale sau îţi vei dori să satisfaci 
trupul într-un mediu confortabil? Care este cu adevărat perspectiva ta asupra credinţei 
în Dumnezeu? Este cu adevărat pentru El, și nu pentru trup? Chiar ai un ţel pe care îl 
urmărești în căutarea ta? Eşti dispus să te supui rafinărilor pentru a putea fi desăvârșit 
de Dumnezeu sau ai prefera să fii mustrat și blestemat de El? Care este cu adevărat 
părerea ta despre a fi martor pentru Dumnezeu? Ce ar trebui să facă oamenii în anumite 
medii ca să fie adevăraţi martori pentru Dumnezeu? De vreme ce Dumnezeul real a 
dezvăluit atât de mult în lucrarea Sa actuală în tine, de ce te gândești mereu să pleci? 
Este credinţa ta în Dumnezeu pentru Dumnezeu? Pentru majoritatea dintre voi, credința 
voastră face parte dintr-un calcul pe care îl faceţi în nume propriu, pentru a vă urmări 
beneficiul personal. Foarte puţini oameni cred în Dumnezeu pentru Dumnezeu; nu este 
aceasta răzvrătire? 

În primul rând, scopul lucrării de rafinare este de a desăvârși credința oamenilor. În 
cele din urmă, ceea ce se obține este că vrei să pleci, dar, în același timp, nu poți; unii 
oameni sunt în continuare capabili să aibă credinţă chiar dacă sunt lipsiţi de orice fărâmă 
de speranţă; iar oamenii nu mai au deloc speranţă în legătură cu propriile perspective 
de viitor. Numai în acest moment se va încheia rafinarea lui Dumnezeu. Omul nu a ajuns 
încă în etapa în care plutește între viață și moarte și nu a gustat moartea, deci procesul 
de rafinare încă nu s-a încheiat. Nici măcar cei care au ajuns în etapa făcătorilor de 
servicii nu au fost rafinaţi pe deplin. lov a fost supus unei rafinări extreme și nu a avut 
pe ce să se bazeze. Oamenii trebuie să fie supuși rafinărilor până în punctul în care nu 
mai au speranţă și pe ce să se bazeze — doar aceasta e adevărata rafinare. Dacă în 
vremea făcătorilor de servicii inima ta a fost întotdeauna liniștită înaintea lui Dumnezeu 

și dacă, indiferent ce a făcut El și care a fost voia Lui pentru tine, te-ai supus mereu 
rânduirilor Sale, atunci, la capătul drumului, vei înțelege tot ce a făcut Dumnezeu. Eşti 
supus încercărilor lui lov și, în același timp, încercărilor lui Petru. Când lov a fost încercat, 
el a mărturisit ferm, iar în final, lahve i S-a arătat. El a fost demn să vadă chipul lui 
Dumnezeu numai după ce a mărturisit ferm. De ce se spune: „Mă ascund de ţara 
murdăriei, dar Mă arăt Împărăției sfinte”? Asta înseamnă că numai atunci când ești sfânt 
și mărturisești ferm poţi să ai demnitatea de a vedea chipul lui Dumnezeu. Dacă nu poți 
să mărturisești ferm pentru El, nu ai demnitatea de a-l vedea chipul. Dacă în faţa 
rafinărilor dai înapoi sau te plângi de Dumnezeu, nereușind astfel să mărturisești ferm 
pentru El și devenind obiectul batjocurii Satanei, atunci nu vei câștiga arătarea lui 
Dumnezeu. Dacă ești ca lov, care în toiul încercărilor și-a blestemat propriul trup și nu 
s-a plâns de Dumnezeu și a fost în stare să-și deteste trupul fără să se plângă sau să 
păcătuiască prin cuvintele sale, atunci vei mărturisi ferm. Când ești supus rafinărilor 
până într-un anumit punct și mai poţi să fii ca lov, pe deplin ascultător înaintea lui 
Dumnezeu, fără să ai alte cerinţe de la El sau noţiuni proprii, atunci Dumnezeu ţi Se va 
arăta. Acum, Dumnezeu nu ţi Se arată pentru că ai atât de multe noţiuni, prejudecăţi 
personale, gânduri egoiste, cerinţe individuale și interese trupești și nu ești demn de a-l 
vedea chipul. Dacă L-ai vedea pe Dumnezeu, L-ai măsura cu propriile noţiuni și, făcând 
acest lucru, ÎI vei pironi pe cruce. Dacă asupra ta se abat multe lucruri care nu se 
potrivesc noțiunilor tale, dar, totuși, ești în stare să le lași deoparte și să ajungi să cunoşti 
acţiunile lui Dumnezeu din aceste lucruri și dacă în toiul rafinărilor îți dezvălui inima de 
iubire pentru Dumnezeu, atunci asta înseamnă să mărturisești ferm. Dacă al tău cămin 
este liniștit, te bucuri de mângâierile trupului, nimeni nu te persecută, iar fraţii și surorile 
tale din Biserică te ascultă, poți să-ţi arăţi inima iubitoare de Dumnezeu? Poate această 
situaţie să te rafineze? Numai prin rafinare poţi să-ţi arăţi iubirea de Dumnezeu și numai 
prin lucrurile care nu se aliniază noţiunilor tale poţi fi desăvârșit. Cu serviciul multor 
lucruri contrare și negative și folosind tot felul de manifestări ale Satanei — acţiunile, 
acuzațiile, tulburările și înșelăciunile sale — Dumnezeu îţi arată clar chipul hidos al 
Satanei și, astfel, îți desăvârșește abilitatea de a-l deosebi pe Satana, ca să poţi să-l 
urăști și să te lepezi de el. 

Se poate spune că numeroasele tale nereușite, slăbiciunea și momentele de 
negativitate sunt, toate, încercările lui Dumnezeu. Acest lucru se datorează faptului că 
totul vine de la Dumnezeu și toate lucrurile și evenimentele sunt în mâinile Sale. Fie că 
eșuezi sau ești slab și te împiedici, totul depinde de Dumnezeu și se află în stăpânirea 
Lui. Din perspectiva lui Dumnezeu, aceasta este o încercare a ta și, dacă nu poți 
recunoaște acest lucru, va deveni o ispită. Există două tipuri de stări pe care oamenii ar 
trebui să le recunoască: una vine de la Duhul Sfânt și sursa probabilă a celeilalte este 
Satana. Una este o stare în care Duhul Sfânt te iluminează și îţi permite să te cunoști pe 
tine însuţi, să te detești și să ai regrete în ceea ce te privește, să poţi avea o dragoste 
sinceră pentru Dumnezeu și să-ţi determini inima să-L mulțumească. Cealaltă este o 

stare în care te cunoști pe tine însuţi, dar ești negativ și slab. S-ar putea spune că 
această stare este rafinarea lui Dumnezeu și, de asemenea, că este ispita Satanei. Dacă 
recunoști că aceasta este mântuirea ta de către Dumnezeu și simţi că acum Îi ești 
profund îndatorat și, dacă de acum înainte încerci să-L răsplătești și să nu mai cazi într- 
o astfel de depravare, dacă depui efort în a mânca și a bea cuvintele Lui și dacă 
întotdeauna consideri că ai neajunsuri și o inimă plină de dor, atunci aceasta este 
încercarea lui Dumnezeu. După ce suferința s-a încheiat și vei înainta din nou, 
Dumnezeu tot te va conduce, te va ilumina, te va lumina și te va hrăni. Dar dacă nu o 
recunoști și ești negativ, lăsându-te pur și simplu pradă disperării, dacă gândești astfel, 
atunci ispita Satanei va fi venit asupra ta. Când lov a fost supus încercărilor, Dumnezeu 
și Satana făceau un rămășag unul cu celălalt, iar Dumnezeu i-a permis Satanei să-l 
năpăstuiască pe lov. Chiar dacă Dumnezeu era Cel care îl încerca pe lov, de fapt, 
Satana a fost cel care a venit asupra lui. Satana considera că-l ispitea pe lov, dar lov 
era de partea lui Dumnezeu. Dacă nu ar fi stat lucrurile așa, lov ar fi căzut în ispită. 
Imediat ce oamenii cad în ispită, ei cad în pericol. Se poate spune că rafinarea este o 
încercare de la Dumnezeu, dar, dacă nu ești într-o stare bună, se poate spune că este 
ispita Satanei. Dacă viziunea nu îţi este clară, Satana te va acuza și ţi-o va întuneca. 
Înainte să-ţi dai seama, vei cădea în ispită. 

Dacă nu experimentezi lucrarea lui Dumnezeu, atunci nu vei putea fi desăvârșit 
niciodată. În experienţa ta, trebuie să intri şi în detalii. De exemplu, ce lucruri te 
determină să dezvolţi noţiuni și prea multe motive și ce fel de practici adecvate ai ca să 
rezolvi aceste probleme? Dacă poţi să experimentezi lucrarea lui Dumnezeu, înseamnă 
că ai statură. Dacă doar pari să ai vigoare, nu înseamnă că ai statură adevărată și 
categoric nu vei putea să rămâi neclintit. Doar când sunteţi capabili să experimentați 
lucrarea lui Dumnezeu și să meditaţi la aceasta în orice moment și în orice loc, când 
sunteți în stare să-i părăsiți pe păstori și să trăiţi independent, bizuindu-vă pe Dumnezeu, 
și puteţi să vedeţi acţiunile reale ale lui Dumnezeu — numai atunci se va împlini voia Sa. 
În momentul de față, majoritatea oamenilor nu știu cum să experimenteze, iar atunci 
când întâmpină o problemă, nu știu să se ocupe de aceasta; ei sunt incapabili să 
experimenteze lucrarea lui Dumnezeu și nu pot duce o viaţă spirituală. Trebuie să iei în 
serios cuvintele și lucrarea lui Dumnezeu în viața ta reală. 

Uneori, Dumnezeu îţi oferă un anumit tip de sentiment, unul care te determină să-ți 
pierzi bucuria interioară și să pierzi prezenţa lui Dumnezeu, astfel încât ești cufundat în 
întuneric. Acesta este un tip de rafinare. Ori de câte ori faci ceva, întotdeauna merge 
prost sau simţi că nu mai poţi continua. Aceasta este disciplina lui Dumnezeu. Uneori, 
atunci când faci un lucru care nu se supune lui Dumnezeu și se răzvrătește faţă de EI, 
e posibil ca nimeni altcineva să nu știe despre asta — dar Dumnezeu știe. El nu te va 
lăsa să scapi și te va disciplina. Lucrarea Duhului Sfânt este foarte amănunțită. El 
observă cu atenţie toate cuvintele și faptele oamenilor, toate acţiunile și mișcările și toate 
gândurile și ideile lor, astfel încât oamenii să poată conștientiza lăuntric aceste lucruri. 

Faci ceva o dată și eșuezi, faci ceva din nou și tot eșuezi și, treptat, vei ajunge să înţelegi 
lucrarea Duhului Sfânt. Din multele momente în care ești disciplinat, vei ști ce să faci 
pentru a fi în conformitate cu voia lui Dumnezeu și ce nu este potrivit voii Sale. La final, 
vei avea răspunsuri exacte pentru îndrumarea lăuntrică pe care ţi-o oferă Duhul Sfânt. 
Uneori, vei fi răzvrătit și Dumnezeu te va dojeni lăuntric. Totul provine din disciplina lui 
Dumnezeu. Dacă nu preţuiești cuvântul lui Dumnezeu, dacă Îi nesocotești lucrarea, 
atunci El nu-ţi va acorda atenţie. Cu cât iei mai în serios cuvintele lui Dumnezeu, cu atât 
mai mult El te va lumina. În momentul de faţă, în Biserică există unii oameni a căror 
credinţă e tulbure și confuză, iar ei fac multe lucruri necuviincioase și acţionează fără 
disciplină, așa că lucrarea Duhului Sfânt nu se poate vedea clar în aceștia. Unii oameni 
își abandonează îndatoririle pentru a câștiga bani, plecând să conducă o afacere fără a 
fi disciplinati; acel tip de persoană este într-un pericol și mai mare. Nu numai că nu are 
lucrarea curentă a Duhului Sfânt, dar, în viitor, va fi greu de desăvârșit. Există mulți 
oameni în care lucrarea Duhului Sfânt și disciplina lui Dumnezeu nu se pot vedea. Ei 
sunt cei cărora voia lui Dumnezeu nu le este clară și care nu cunosc lucrarea Lui. Cei 
care pot să rămână neclintiţi în toiul rafinărilor, care ÎI urmează pe Dumnezeu indiferent 
ce face El și care, cel puţin, pot să nu plece sau să atingă 0,1% din ceea ce a realizat 
Petru, se descurcă, dar nu au nicio valoare din perspectiva folosirii lor de către 
Dumnezeu. Mulţi oameni înțeleg repede lucrurile, au dragoste adevărată pentru 
Dumnezeu și pot depăși nivelul lui Petru, iar Dumnezeu săvârșește asupra lor lucrarea 
de desăvârșire. Disciplina și luminarea ajung la astfel de oameni și dacă în ei este ceva 
ce nu corespunde voii lui Dumnezeu, ei pot renunţa de îndată la acel lucru. Astfel de 
oameni sunt ca aurul, argintul și pietrele preţioase — valoarea lor este cea mai mare! 
Dacă Dumnezeu a săvârșit multe feluri de lucrări, dar tu încă ești ca nisipul sau piatra, 
atunci ești lipsit de valoare! 

Lucrarea lui Dumnezeu în țara marelui balaur roșu este minunată și de nepătruns. 
El va desăvârși un grup de oameni și îi va alunga pe alții, pentru că în Biserică există tot 
felul de oameni — sunt cei care iubesc adevărul și cei care nu-l iubesc; cei care 
experimentează lucrarea lui Dumnezeu și cei care nu fac asta; cei care își fac datoria și 
cei care nu şi-o fac; cei care mărturisesc pentru Dumnezeu și cei care nu mărturisesc — 
și o parte din ei sunt necredincioși și oameni răi, iar ei cu siguranţă vor fi alungaţi. Dacă 
nu cunoști bine lucrarea lui Dumnezeu, atunci vei fi negativ; asta se datorează faptului 
că lucrarea lui Dumnezeu se poate vedea doar la un număr mic de oameni. În acest 
moment, va deveni clar cine Îl iubește cu adevărat pe Dumnezeu și cine nu. Aceia care 
Îl iubesc cu adevărat pe Dumnezeu au lucrarea Duhului Sfânt, iar aceia care nu Îl iubesc 
cu adevărat vor fi daţi în vileag cu fiecare etapă a lucrării Sale. Ei vor deveni cei care 
urmează să fie alungaţi. Acești oameni vor fi dezvăluiţi pe parcursul lucrării de cucerire 
și sunt persoane care nu au nicio valoare pentru a fi desăvârșite. Cei care au fost 
desăvârșiți au fost câștigați pe deplin de Dumnezeu și sunt capabili să-L iubească așa 
cum a făcut-o Petru. lubirea celor care au fost cuceriti nu este spontană, ci doar pasivă, 

iar ei sunt nevoiți să-L iubească pe Dumnezeu. lubirea spontană se dezvoltă prin 
înțelegerea dobândită din experiența practică. Această dragoste ocupă inima unei 
persoane și o face voluntar devotată lui Dumnezeu; cuvintele lui Dumnezeu devin 
temelia sa, iar ea este capabilă să sufere pentru Dumnezeu. Desigur, acestea sunt 
lucruri pe care le are un om care a fost desăvârșit de Dumnezeu. Dacă tu cauţi doar să 
fii cucerit, atunci nu poti fi martor pentru Dumnezeu; dacă Dumnezeu Își atinge scopul 
mântuirii doar prin cucerirea oamenilor, atunci etapa făcătorilor de servicii ar termina 
lucrarea. Cu toate acestea, scopul final al lui Dumnezeu nu este de a-i cuceri pe oameni, 
ci de a-i desăvârși. Așadar, decât să spui că această etapă este lucrarea de cucerire, 
spune că este lucrarea de desăvârșire și alungare. Unii oameni nu au fost pe deplin 
cuceriţi, iar în cursul cuceririi lor, un grup de oameni va fi desăvârșit. Aceste două lucrări 
sunt săvârșite concomitent. Oamenii nu s-au îndepărtat nici măcar într-o perioadă atât 
de îndelungată, iar acest lucru arată că obiectivul cuceririi a fost atins — asta înseamnă 
a fi cucerit. Rafinările nu sunt de dragul de a fi cuceriţi, ci de a fi desăvârşiţi. Fără rafinări, 
oamenii nu ar putea fi desăvârșiţi. Așadar, rafinările sunt cu adevărat valoroase! Astăzi, 
un grup de oameni este desăvârșit și câștigat. Toate cele zece binecuvântări menţionate 
anterior au fost destinate celor care au fost desăvârșiți. Tot ce ţine de schimbarea 
imaginii lor pe pământ se adresează celor care au fost desăvârșiţi. Cei care nu au fost 
desăvârșiți nu sunt vrednici să primească făgăduinţele lui Dumnezeu. 


Doar prin experimentarea încercărilor dureroase 
poţi cunoaște frumuseţea lui Dumnezeu 


Cât de mult Îl iubeşti pe Dumnezeu astăzi? Și cât de mult știi din tot ceea ce 
Dumnezeu a făcut în tine? Acestea sunt lucrurile pe care ar trebui să le înveţi. Când 
Dumnezeu ajunge pe pământ, tot ceea ce El a făcut în om și l-a lăsat pe om să vadă 
este astfel încât omul să-L iubească și să-L cunoască cu adevărat. Faptul că omul e 
capabil să sufere pentru Dumnezeu și a reușit să ajungă atât de departe este, pe de-o 
parte, datorită dragostei lui Dumnezeu și, pe de altă parte, datorită mântuirii lui 
Dumnezeu; mai mult, este datorită judecății și lucrării de mustrare pe care Dumnezeu a 
îndeplinit-o în om. Dacă sunteţi fără judecata, mustrarea și încercările lui Dumnezeu și 
dacă Dumnezeu nu v-a făcut să suferiţi, atunci, să fim cinstiţi, voi nu-L iubiţi cu adevărat 
pe Dumnezeu. Cu cât este mai mare lucrarea lui Dumnezeu în om și cu cât este mai 
mare suferința omului, cu atât este mai evident cât de importantă este lucrarea lui 
Dumnezeu și cu atât mai mult inima omului este capabilă să-L iubească cu adevărat pe 
Dumnezeu. Cum înveţi cum să-L iubești pe Dumnezeu? Fără chin și rafinare, fără 
încercări dureroase — și dacă, în plus, tot ceea ce Dumnezeu i-a dat omului era har, 
iubire și milă — ai fi tu capabil să atingi punctul în care ÎI iubești cu adevărat pe 
Dumnezeu? Pe de o parte, în timpul încercărilor de la Dumnezeu, omul ajunge să-și 

cunoască lipsurile și să vadă că este neînsemnat, vrednic de dispreţ și umil, că nu are 
nimic și nu este nimic; pe de altă parte, în timpul încercărilor Sale, Dumnezeu creează 
medii diferite pentru om, care fac omul mai capabil să experimenteze frumuseţea lui 
Dumnezeu. Deși durerea este mare și, uneori, insurmontabilă — ajungând chiar la nivelul 
suferinței devastatoare — după ce a experimentat-o, omul vede cât de încântătoare este 
lucrarea lui Dumnezeu în el și numai pe această fundaţie se naște în om dragostea 
adevărată pentru Dumnezeu. Astăzi omul vede că, doar cu harul, dragostea și mila lui 
Dumnezeu, el este incapabil să se cunoască cu adevărat pe sine însuși și e cu atât mai 
puţin capabil să cunoască esenţa omului. Doar prin rafinarea și, deopotrivă, judecata lui 
Dumnezeu și în timpul procesului de rafinare omul poate să-și cunoască lipsurile și să 
știe că nu are nimic. Astfel, dragostea omului faţă de Dumnezeu este construită pe 
fundaţia rafinării și judecății lui Dumnezeu. Dacă doar te bucuri de harul lui Dumnezeu, 
având o viaţă de familie liniştită sau binecuvântări materiale, atunci nu L-ai câștigat pe 
Dumnezeu, iar credința ta în Dumnezeu nu poate fi considerată de succes. Dumnezeu 
a desfășurat deja o fază a lucrării harului în trup și a revărsat deja binecuvântări 
materiale asupra omului, dar omul nu poate fi desăvârșit numai cu har, dragoste și 
îndurare. În experienţele sale, omul întâlnește o parte din dragostea lui Dumnezeu și 
vede dragostea și mila lui Dumnezeu, însă, după ce a experimentat pentru o perioadă, 
el vede că harul lui Dumnezeu și dragostea și mila Lui sunt incapabile de a-l desăvârși 
pe om, incapabile de a dezvălui ceea ce e corupt în om și incapabile de a-l scăpa pe om 
de firea sa coruptă sau a-i desăvârși dragostea și credința. Lucrarea harului lui 
Dumnezeu a fost lucrarea unei perioade, iar omul nu se poate baza pe faptul de a se 
bucura de harul lui Dumnezeu pentru a-L cunoaște pe Dumnezeu. 

Prin ce mijloace este împlinită desăvârșirea omului de către Dumnezeu? Este 
îndeplinită prin intermediul firii drepte a lui Dumnezeu. Firea Lui cuprinde în primul rând 
dreptate, mânie, măreție, judecată și blestem, iar El îl desăvârșește pe om în primul rând 
prin intermediul judecății Sale. Unii oameni nu înţeleg și întreabă de ce Dumnezeu este 
capabil să desăvârșească omul doar prin judecată și blestem. Ei spun: „Dacă Dumnezeu 
ar blestema omul, omul nu ar muri? Dacă Dumnezeu l-ar judeca, nu ar fi omul 
condamnat? Atunci cum mai poate el să fie desăvârșit?” Astfel sunt cuvintele oamenilor 
care nu cunosc lucrarea lui Dumnezeu. Ceea ce blestemă Dumnezeu este neascultarea 
omului, iar ceea ce El judecă sunt păcatele omului. Deși vorbește cu asprime și fără 
încetare, dezvăluind tot ce este în om și dezvăluind prin aceste cuvinte severe ceea ce 
e esenţial în om, totuși, printr-o astfel de judecată, El dă omului o cunoaștere profundă 
a esenței trupului și, astfel, omul se supune înaintea lui Dumnezeu. Trupul omului este 
al păcatului și al Satanei, este neascultător și este obiectul mustrării lui Dumnezeu. 
Astfel, pentru a-i permite omului să se cunoască pe sine, cuvintele judecății lui 
Dumnezeu trebuie să se abată asupra lui și trebuie să fie folosite toate felurile de 
rafinare; doar atunci lucrarea lui Dumnezeu poate fi eficientă. 

Din cuvintele rostite de Dumnezeu, se poate vedea că El a condamnat deja trupul 

omului. Nu sunt aceste cuvinte, atunci, cuvinte de blestemare? Cuvintele rostite de 
Dumnezeu dezvăluie caracterul adevărat al omului și, printr-o astfel de revelaţie, el este 
judecat, iar când vede că este incapabil să împlinească voia lui Dumnezeu, simte 
mâhnire şi remușcare înăuntrul său, simte că este atât de îndatorat fată de Dumnezeu 
și nu poate împlini voia lui Dumnezeu. Există momente când Duhul Sfânt te disciplinează 
din interior, iar această disciplinare vine de la judecata lui Dumnezeu; există momente 
când Dumnezeu îţi face reproșuri și Își ascunde chipul de tine, când nu-ţi dă nicio atenţie 
și nu lucrează în tine, mustrându-te fără o vorbă pentru a te rafina. Lucrarea lui 
Dumnezeu în om este în primul rând pentru a face clară firea Sa dreaptă. Ce mărturie 
este omul în cele din urmă pentru Dumnezeu? Omul mărturisește că Dumnezeu este 
Dumnezeul drept, că firea Lui este dreptate, mânie, mustrare și judecată; omul 
mărturisește pentru firea dreaptă a lui Dumnezeu. Dumnezeu Își folosește judecata 
pentru a-l desăvârși pe om, El l-a iubit pe om și l-a mântuit — dar cât de multe există în 
dragostea Lui? Există judecată, măreție, mânie și blestem. Deși Dumnezeu a blestemat 
omul în trecut, El nu l-a aruncat complet în groapa fără fund, ci a folosit acele mijloace 
pentru a rafina credința omului; El nu l-a omorât pe om, ci a acţionat pentru a-l desăvârși. 
Esenţa trupului este aceea a Satanei — Dumnezeu a spus asta perfect corect — dar 
faptele îndeplinite de Dumnezeu nu sunt săvârșite conform cuvintelor Sale. El te 
blestemă pentru ca tu să poţi să-L iubești și să poţi cunoaște esenţa trupului; El te mustră 
pentru ca tu să poţi fi trezit, pentru a-ţi permite să cunoști lipsurile din tine și să cunoşti 
nevrednicia completă a omului. Asifel, blestemele lui Dumnezeu, judecata Lui și măreţia 
și mânia Lui — toate sunt pentru a-l desăvârși pe om. Tot ceea ce face Dumnezeu astăzi 
și firea dreaptă pe care El o face clară în voi — totul este pentru a-l desăvârși pe om. 
Astfel este dragostea lui Dumnezeu. 

În noţiunile tradiționale ale omului, el crede că dragostea lui Dumnezeu este harul, 
mila și compasiunea Lui față de slăbiciunea omului. Deși aceste lucruri sunt și ele 
dragostea lui Dumnezeu, sunt prea unilaterale și nu sunt mijloacele principale prin care 
Dumnezeu desăvârșește omul. Unii oameni încep să creadă în Dumnezeu din cauza 
bolii. Această boală este harul lui Dumnezeu pentru tine; fără ea, nu ai crede în 
Dumnezeu și, dacă nu ai fi crezut în Dumnezeu, atunci nu ai fi ajuns atât de departe — 
și, astfel, chiar acest har este dragostea lui Dumnezeu. În timpul credinței în Isus, 
oamenii au făcut multe lucruri neplăcute lui Dumnezeu pentru că ei nu au înțeles 
adevărul, totuși Dumnezeu are dragoste și milă și l-a adus pe om atât de departe și, 
cu toate că omul nu înțelege nimic, Dumnezeu tot îi permite să-L urmeze și, mai mult, 
El l-a condus pe om până astăzi. Nu este aceasta dragostea lui Dumnezeu? Ceea ce 
se manifestă în firea lui Dumnezeu este dragostea lui Dumnezeu -— asta e absolut corect! 
Când construirea bisericii a ajuns la apogeu, Dumnezeu a făcut pasul lucrării făcătorilor 
de servicii și l-a aruncat pe om în groapa fără fund. Cuvintele din vremea făcătorilor de 
servicii au fost toate blesteme: blestemele trupului tău, blestemele firii tale satanice 
corupte și blestemele lucrurilor despre tine care nu mulţumesc voia lui Dumnezeu. 


766 


Lucrarea făcută de Dumnezeu în acel pas s-a manifestat ca măreție, după care, la scurt 
timp, Dumnezeu a îndeplinit pasul lucrării de mustrare și acolo a venit încercarea morții. 
În astfel de lucrare, omul a văzut mânia, măreţia, judecata și mustrarea lui Dumnezeu, 
dar el a văzut și harul lui Dumnezeu și dragostea și mila Lui. Tot ceea ce a făcut 
Dumnezeu și tot ceea ce s-a manifestat ca fire a Lui era dragostea lui Dumnezeu pentru 
om, și tot ceea ce a făcut Dumnezeu a putut să satisfacă nevoile omului. El a făcut-o 
pentru a desăvârși omul și l-a furnizat pe om în conformitate cu statura sa. Dacă 
Dumnezeu nu ar fi făcut asta, omul ar fi incapabil să vină înaintea lui Dumnezeu și nu ar 
avea nicio cale de a cunoaște adevăratul chip al lui Dumnezeu. De pe vremea când 
omul a început să creadă în Dumnezeu până astăzi, Dumnezeu l-a aprovizionat treptat 
pe om în conformitate cu statura lui, astfel încât, lăuntric, omul a ajuns treptat să-L 
cunoască. Doar ajungând până astăzi, omul realizează cât de minunată este judecata 
lui Dumnezeu. Pasul lucrării făcătorilor de servicii a fost prima incidenţă a lucrării de 
blestemare de la momentul creației până astăzi. Omul a fost blestemat în groapa fără 
fund. Dacă Dumnezeu nu ar fi făcut asta, astăzi omul nu ar avea o adevărată cunoaștere 
a lui Dumnezeu; doar prin blestemul lui Dumnezeu omul a întâlnit oficial firea Lui. Omul 
a fost dezvăluit prin încercarea făcătorilor de servicii. El a văzut că loialitatea omului era 
inacceptabilă, că statura lui era prea mică, că era incapabil să mulțumească voia lui 
Dumnezeu și că pretenţiile lui de a-L mulțumi pe Dumnezeu în orice moment nu erau 
nimic altceva decât cuvinte. Deși Dumnezeu l-a blestemat pe om în pasul lucrării 
făcătorilor de servicii, privind acum în urmă, acel pas al lucrării lui Dumnezeu a fost 
minunat: a adus un important punct de cotitură pentru om și a provocat o mare 
schimbare în firea vieţii sale. Înainte de vremea făcătorilor de servicii, omul nu a înţeles 
nimic despre căutarea vieții, despre ce înseamnă să crezi în Dumnezeu sau despre 
înțelepciunea lucrării lui Dumnezeu, și nici nu a înţeles că lucrarea lui Dumnezeu poate 
testa omul. Din timpul făcătorilor de servicii până în ziua de astăzi, omul vede cât de 
extraordinară este lucrarea lui Dumnezeu — e de neînțeles pentru om. Omul nu e în 
stare să-și imagineze cum lucrează Dumnezeu folosindu-și creierul şi vede, de 
asemenea, cât de mică este statura lui și că prea mult în legătură cu el este 
neascultător. Când Dumnezeu l-a blestemat pe om, a fost pentru a obţine un efect, El 
nu l-a trimis pe om la moarte. Deși El a blestemat omul, a făcut aceasta prin cuvinte, 
iar blestemele Lui nu s-au abătut de fapt asupra omului, căci ceea ce Dumnezeu a 
blestemat era neascultarea omului, iar astfel, și cuvintele blestemelor Lui erau rostite ca 
să-l desăvârșească pe om. Fie că Dumnezeu judecă omul, fie că îl blestemă, ambele îl 
fac pe om desăvârșit: ambele sunt făcute pentru a desăvârși ceea ce este impur în om. 
Prin aceste mijloace, omul este rafinat, iar ceea ce lipseşte în om este desăvârșit prin 
cuvintele și lucrarea Lui. Fiecare pas al lucrării lui Dumnezeu -— fie că sunt cuvinte dure 
ori judecată sau mustrare — îl face pe om desăvârșit și este absolut potrivit. Niciodată 
de-a lungul veacurilor Dumnezeu nu a făcut lucrare ca aceasta; astăzi, El lucrează în 
voi astfel încât să-l apreciaţi înțelepciunea. Deși aţi îndurat ceva suferinţă în voi, inimile 


767 


voastre se simt statornice și în pace; este o binecuvântare pentru voi să vă puteţi bucura 
de această etapă a lucrării lui Dumnezeu. Indiferent de ceea ce sunteţi capabili să 
dobândiţi în viitor, tot ceea ce vedeţi astăzi în voi din lucrarea lui Dumnezeu este 
dragoste. Dacă omul nu experimentează judecata și rafinarea lui Dumnezeu, acţiunile și 
ardoarea lui vor rămâne întotdeauna la un nivel de suprafaţă, iar firea lui va rămâne 
întotdeauna neschimbată. Înseamnă aceasta că aţi fost câștigați de Dumnezeu? Astăzi, 
deși există încă multă aroganță și îngâmfare în om, firea omului este mult mai stabilă 
decât înainte. Dumnezeu Se ocupă de tine pentru a te mântui și, deși ai putea simţi o 
oarecare durere la acel moment, va veni ziua când se produce o schimbare în firea ta. 
În acel moment, te vei uita înapoi și vei vedea cât de înțeleaptă este lucrarea lui 
Dumnezeu și, în acel moment, vei putea înțelege cu adevărat voia lui Dumnezeu. Astăzi, 
există unii oameni care spun că înţeleg voia lui Dumnezeu, dar nu este niciunul prea 
realist. De fapt ei spun falsităţi, pentru că, în prezent, încă au nevoie să înțeleagă dacă 
voia lui Dumnezeu este de a mântui omul sau de a-l blestema. Poate că acum nu 
reușești să vezi asta clar, dar va veni ziua când vei vedea că ziua în care Dumnezeu 
câștigă gloria a sosit și vei vedea cât de semnificativ este să-L iubeşti pe Dumnezeu, 
astfel încât vei ajunge să cunoști viața omenească, iar trupul tău va trăi în lumea iubirii 
față de Dumnezeu, astfel că sufletul tău va fi eliberat, viaţa ta va fi plină de bucurie şi tu 
vei fi mereu aproape de Dumnezeu și vei privi mereu la El. În acel moment, vei cunoaște 
cu adevărat cât de valoroasă este lucrarea lui Dumnezeu astăzi. 

Astăzi, majoritatea oamenilor nu au această cunoaștere. Ei cred că suferința este 
fără valoare, ei sunt lepădaţi de lume, viaţa lor de familie este tulburată, ei nu sunt 
îndrăgiţi de către Dumnezeu, iar perspectivele lor sunt sumbre. Suferinta unor oameni 
ajunge la extrem, iar gândurile lor se îndreaptă spre moarte. Aceasta nu este dragoste 
adevărată pentru Dumnezeu; astfel de oameni sunt lași, nu au perseverenţă, sunt slabi 
și neputincioşi! Dumnezeu este nerăbdător ca omul să-L iubească, dar cu cât omul Îi 
iubește mai mult, cu atât este mai mare suferința omului și, cu cât omul Îl iubește mai 
mult, cu atât sunt mai mari încercările omului. Dacă ÎI iubești, atunci tot felul de suferinţe 
se vor abate asupra ta — iar dacă nu, atunci poate că totul va merge ca pe roate pentru 
tine și totul va fi pașnic în jurul tău. Când Îl iubești pe Dumnezeu, vei simţi că multe lucruri 
din jurul tău sunt insurmontabile și, pentru că statura ta este prea mică, vei fi rafinat; în 
plus, vei fi incapabil de a-L mulţumi pe Dumnezeu și vei simţi întotdeauna că voia lui 
Dumnezeu este prea exigentă, că este de neatins de către om. Din cauza tuturor acestor 
lucruri, vei fi rafinat — pentru că există multă slăbiciune în tine și multe lucruri care nu pot 
împlini voia lui Dumnezeu, tu vei fi rafinat în interior. Totuși, trebuie să vedeţi clar că 
purificarea este realizată doar prin rafinare. Astfel, în timpul acestor zile de pe urmă, voi 
trebuie să fiți mărturie lui Dumnezeu. Indiferent cât de mare este suferința voastră, ar 
trebui să mergeţi chiar până la capăt și, chiar și la ultima suflare, tot trebuie să fiți 
credincioși lui Dumnezeu și la mila lui Dumnezeu; numai asta înseamnă a-L iubi cu 
adevărat pe Dumnezeu și doar aceasta e mărturie puternică și răsunătoare. Când ești 

ispitit de Satana, ar trebui să spui: „Inima mea Îi aparţine lui Dumnezeu, iar Dumnezeu 
m-a câștigat deja. Eu nu te pot mulţumi — trebuie să dedic totul pentru a-L mulțumi pe 
Dumnezeu”. Cu cât Îl mulțumești mai mult pe Dumnezeu, cu atât Dumnezeu te 
binecuvântează mai mult și cu atât este mai mare puterea iubirii tale pentru Dumnezeu; 
de asemenea, vei avea credinţă și fermitate și vei simţi că nimic nu este mai valoros sau 
mai semnificativ decât o viață petrecută iubindu-L pe Dumnezeu. Se poate spune că, 
pentru a fi fără tristețe, omul trebuie doar să-L iubească pe Dumnezeu. Deși există 
momente în care trupul tău este slab și ţi se întâmplă multe necazuri reale, în aceste clipe 
te vei baza cu adevărat pe Dumnezeu, vei fi consolat în spiritul tău și vei simţi certitudine 
și că ai ceva pe care să te bazezi. În felul acesta, vei fi capabil să depășești multe medii 
și astfel nu te vei plânge de Dumnezeu din cauza chinului pe care îl suferi. În schimb, vei 
vrea să cânţi, să dansezi și să te rogi, să ai întruniri și comuniuni, să te gândești la 
Dumnezeu, și vei simţi că toți oamenii, chestiunile și lucrurile din jurul tău care sunt 
organizate de Dumnezeu sunt potrivite. Dacă nu-L iubești pe Dumnezeu, tot ceea ce 
apreciezi va fi plictisitor pentru tine, nimic nu va fi plăcut ochilor tăi; nu vei fi liber în spirit, 
ci asuprit, inima ta se va plânge mereu de Dumnezeu, iar tu vei simţi mereu că suferi atât 
de mult chin și că e atât de nedrept. Dacă nu cauţi de dragul fericirii, ci pentru a-L mulțumi 
pe Dumnezeu și pentru a nu fi acuzat de Satana, atunci această căutare îţi va da o mare 
putere de a-L iubi pe Dumnezeu. Omul este capabil să îndeplinească tot ceea ce este 
rostit de Dumnezeu, și tot ceea ce face el poate să-L mulțumească pe Dumnezeu — asta 
e ceea ce înseamnă a avea realitate. A căuta să-L mulțumești pe Dumnezeu înseamnă 
a-ţi folosi dragostea pentru Dumnezeu ca să-l pui cuvintele în practică; indiferent de 
moment — chiar și atunci când ceilalţi sunt fără putere — înăuntrul tău există încă o inimă 
care-L iubește pe Dumnezeu, care tânjește profund după Dumnezeu și căreia îi e dor 
de El. Aceasta este statura reală. Cât de mare este statura ta depinde de cât de mare e 
dragostea ta pentru Dumnezeu, de faptul dacă ești capabil să stai neclintit când ești 
testat, dacă ești slab când o anumită împrejurare vine asupra ta și dacă poți să rămâi pe 
poziție când fraţii și surorile tale te resping; sosirea faptelor va arăta cum anume este 
dragostea ta pentru Dumnezeu. Dintr-o mare parte a lucrării lui Dumnezeu se poate 
vedea că Dumnezeu îl iubește într-adevăr pe om, cu toate că ochii spiritului omului încă 
trebuie să fie deschiși complet, iar el nu e capabil să vadă clar mult din lucrarea lui 
Dumnezeu și din voia Lui, nici multele lucruri despre Dumnezeu care sunt încântătoare; 
omul are prea puţină iubire adevărată pentru Dumnezeu. Ai crezut în Dumnezeu tot 
acest timp, iar astăzi Dumnezeu a retezat toate mijloacele de scăpare. Realist vorbind, 
nu ai de ales decât să o iei pe calea cea dreaptă, calea cea dreaptă pe care ai fost 
condus prin judecata aspră și mântuirea supremă a lui Dumnezeu. Doar după ce 
experimentează greutăţi și rafinare, omul știe că Dumnezeu este încântător. După ce a 
experimentat până astăzi, se poate spune că omul a ajuns să cunoască o parte din 
frumusețea lui Dumnezeu, dar încă nu e suficient, pentru că omul este atât de deficitar. 
El trebuie să experimenteze mai mult din lucrarea extraordinară a lui Dumnezeu și mai 

mult din întreaga rafinare a suferințelor rânduite de Dumnezeu. Doar atunci poate fi 
schimbată firea vieţii omului. 


Numai iubirea faţă de Dumnezeu 
este credinţa adevărată în Dumnezeu 


Astăzi, pe măsură ce căutați să-L iubiți și să ÎI cunoașteţi pe Dumnezeu, într-o 
privinţă trebuie să înduraţi greutăţi și rafinare, iar într-o alta, să plătiţi un preţ. Nicio lecţie 
nu este mai profundă decât lecţia de a-L iubi pe Dumnezeu și se poate spune că lecţia 
pe care oamenii o învaţă dintr-o viaţă de credinţă este cum să-L iubească pe Dumnezeu. 
Ceea ce înseamnă că, dacă tu crezi în Dumnezeu, trebuie să-L iubești pe Dumnezeu. 
Dacă numai crezi în Dumnezeu, dar nu-L iubești și nu ai dobândit cunoașterea de 
Dumnezeu și nu L-ai iubit niciodată pe Dumnezeu cu o iubire adevărată care vine din 
inima ta, atunci credinţa ta în Dumnezeu este inutilă; dacă, în credinţa ta în Dumnezeu, 
nu-L iubești pe Dumnezeu, atunci trăieşti în zadar și întreaga ta viață este cea mai 
josnică dintre toate vieţile. Dacă, de-a lungul întregii tale vieţi, nu L-ai iubit sau nu L-ai 
mulțumit niciodată pe Dumnezeu, atunci ce rost are să trăieşti? Și care este rostul 
credinţei tale în Dumnezeu? Nu este asta o risipă de efort? Cu alte cuvinte, dacă oamenii 
trebuie să creadă în Dumnezeu și să-L iubească pe Dumnezeu, atunci ei trebuie să 
plătească un preţ. Decât să încerce să acţioneze într-un anumit mod la exterior, ar trebui 
să caute o înţelegere adevărată în adâncul inimii lor. Dacă ești entuziasmat în ceea ce 
privește cântatul și dansul, dar incapabil de a pune în practică adevărul, se poate spune 
că-L iubeşti pe Dumnezeu? lubirea față de Dumnezeu necesită să cauţi voia lui 
Dumnezeu în toate lucrurile și să cercetezi profund atunci când ţi se întâmplă ceva, 
încercând să înţelegi voia lui Dumnezeu și încercând să vezi care este voia lui 
Dumnezeu în această chestiune, ceea ce El îţi cere să realizezi și cum ar trebui să ţii 
cont de voia Lui. De exemplu: se întâmplă ceva ce necesită să înduri greutăți, moment 
în care ar trebui să înţelegi care este voia lui Dumnezeu și cum să fii atent la voia Lui. 
Nu trebuie să te mulțumești: mai întâi lasă-te deoparte pe tine însuţi. Nimic nu este mai 
josnic decât trupul. Trebuie să cauţi să-L mulțumești pe Dumnezeu și să îţi îndeplinești 
datoria. Cu astfel de gânduri, Dumnezeu îţi va aduce luminare specială în această 
chestiune, iar inima ta va găsi și ea mângâiere. Fie că e un lucru mare sau mic, când ţi 
se întâmplă ceva, trebuie mai întâi să te lași pe tine însuţi deoparte și să consideri trupul 
ca fiind cel mai de josnic dintre toate lucrurile. Cu cât mulţumești mai mult trupul, cu atât 
își ia mai multe libertăţi; dacă-l mulțumești de data aceasta, data viitoare va cere mai 
mult. Pe măsură ce acest lucru va continua, oamenii vor ajunge să iubească trupul și 
mai mult. Trupul are mereu dorinţe extravagante; întotdeauna îţi cere să-l satisfaci și să- 
| mulțumești lăuntric, fie că e vorba despre lucrurile pe care le mănânci, pe care le porţi 
sau dacă îţi pierzi cumpătul sau te dedai propriilor slăbiciuni și leneviei... Cu cât 

mulțumești mai mult trupul, cu atât mai mult cresc dorințele lui și cu atât mai desfrânat 
devine, până când ajunge în punctul în care trupul oamenilor găzduiește noţiuni și mai 
profunde și nu se supune lui Dumnezeu și se slăvește și se îndoiește de lucrarea lui 
Dumnezeu. Cu cât mulțumești mai mult trupul, cu atât sunt mai mari slăbiciunile 
acestuia; vei simţi întotdeauna că nimeni nu îţi înțelege slăbiciunile, vei crede mereu că 
Dumnezeu a mers prea departe și vei spune: „Cum poate Dumnezeu să fie așa de 
aspru? De ce nu le dă oamenilor o pauză?” Când oamenii satisfac trupul și îl preţuiesc 
prea mult, atunci se ruinează. Dacă ÎI iubești cu adevărat pe Dumnezeu și nu mulțumești 
trupul, atunci vei vedea că tot ceea ce face Dumnezeu este atât de corect și atât de bun 
și că blestemul Lui asupra răzvrătirii tale și judecata Lui asupra nelegiuirii tale sunt 
justificate. Vor fi momente când Dumnezeu te va pedepsi și te va disciplina și va ridica 
un mediu care te va tempera, forțându-te să apari înaintea Lui — și vei simţi întotdeauna 
că ceea ce face Dumnezeu este minunat. Astfel, vei simţi ca și cum nu este prea multă 
durere și că Dumnezeu este atât de minunat. Dacă te dedai slăbiciunilor trupului și spui 
că Dumnezeu merge prea departe, atunci vei simţi întotdeauna durerea și vei fi mereu 
deprimat și nelămurit în legătură cu toată lucrarea lui Dumnezeu și ţi se va părea că 
Dumnezeu nu are nicio simpatie față de slăbiciunea omului și nu cunoaște dificultăţile 
omului. Și, astfel, te veți simţi mereu mizerabil și singur, ca și cum ai fi suferit o mare 
nedreptate, iar în acest moment vei începe să te plângi. Cu cât te îndrepţi mai mult spre 
slăbiciunile trupului în acest fel, cu atât mai mult vei simţi că Dumnezeu merge prea 
departe, până când situaţia se va înrăutăţi într-atât încât vei nega lucrarea lui Dumnezeu 
și vei începe să te opui lui Dumnezeu și să devii foarte neascultător. Astfel, trebuie să te 
răzvrătești împotriva trupului și să nu te îndrepți spre acesta: „Soţul meu (soţia mea), 
copiii, perspectivele, căsătoria, familia — nimic din toate acestea nu contează! În inima 
mea este numai Dumnezeu și trebuie să-mi dau toată silința pentru a-L mulțumi pe 
Dumnezeu, și nu trupul”. Trebuie să ai această hotărâre. Dacă ești întotdeauna stăpânit 
de o astfel de hotărâre, atunci când vei pune adevărul în practică și te vei lăsa deoparte, 
vei putea face acest lucru cu puţin efort. Se spune că era odată un fermier care a văzut 
un șarpe care era nemișcat pe drum. Fermierul l-a luat și l-a ţinut la pieptul său, iar după 
ce șarpele și-a revenit, l-a mușcat mortal pe fermier. Trupul omului este ca șarpele: 
esenţa trupului e să facă rău vieţii omului — și, atunci când toate îi reușesc pe deplin, 
omul își pierde viața. Trupul aparține Satanei. În interiorul acestuia sunt dorinţe 
extravagante, se gândeşte doar la sine, își dorește să se bucure de confort și de timpul 
liber, să se desfete în lene și în trândăvie și, satisfăcându-l până la un anumit punct, în 
cele din urmă, vei termina prin a fi mâncat de acesta. Adică, dacă îl satisfaci de data 
aceasta, data viitoare îţi va cere mai mult. Acesta are întotdeauna dorințe extravagante 
și noi cerinţe și profită de înclinația ta spre trup pentru a te face să-l prețuiești și mai mult 
și să trăieşti în confortul acestuia — și, dacă nu-l biruiești, în cele din urmă te vei distruge. 
Dacă poţi să câştigi viață înaintea lui Dumnezeu și care va fi finalul tău depinde de modul 
în care îţi desfășori răzvrătirea împotriva trupului. Dumnezeu te-a mântuit și te-a ales și 

te-a predestinat, dar dacă astăzi nu ești dispus să-L mulțumești, să pui adevărul în 
practică și să te răzvrătești împotriva propriului trup cu o inimă care-L iubește cu 
adevărat pe Dumnezeu, în cele din urmă vei sfârși prin a te ruina și vei suferi amarnic. 
Dacă te dedai mereu trupului, Satana te va înghiţi treptat și te va lăsa fără viaţă sau 
atingerea Duhului, până când va veni ziua când în tine nu va fi decât întuneric. Când vei 
trăi în întuneric, înseamnă că vei fi fost luat captiv de Satana, nu ÎI vei mai avea pe 
Dumnezeu în inima ta, iar în acel moment Îi vei nega existența și Îl vei părăsi. Astfel, 
dacă oamenii doresc să-L iubească pe Dumnezeu, trebuie să plătească preţul durerii și 
să îndure greutăţi. Nu este nevoie de fervoare exterioară și de greutăţi, nu este nevoie 
să citească mai mult sau să alerge de colo până colo mai mult; în schimb, ar trebui să 
renunţe la lucrurile din interiorul lor: la gândurile extravagante, interesele personale și 
propriile lor considerații, noţiuni și intenţii. Aceasta este voia lui Dumnezeu. 

Felul în care Dumnezeu Se ocupă de firea externă a oamenilor este, de asemenea, 
o parte a lucrării Sale, care se ocupă, de exemplu, de umanitatea externă, anormală a 
oamenilor, de stilul lor de viaţă și de obiceiurile, de căile și de practicile lor, precum și de 
practicile lor externe și de fervoarea lor. Dar când El cere ca oamenii să pună adevărul 
în practică și să-și schimbe firile, cele de care Se ocupă în primul rând sunt intenţiile și 
noțiunile din sinea lor. A te ocupa numai de firea ta exterioară nu este greu; este ca și 
cum ti s-ar cere să nu mănânci ceea ce îţi place, ceea ce e ușor. Cu toate acestea, nu 
este ușor de renunţat la ceea ce atinge noţiunile din interiorul tău: este nevoie ca oamenii 
să se răzvrătească împotriva trupului, să plătească un preţ și să sufere înaintea lui 
Dumnezeu. Acest lucru este valabil mai ales în cazul intentiilor oamenilor. De când 
oamenii au început să creadă în Dumnezeu, ei au nutrit multe intenţii incorecte. Când 
nu pui adevărul în practică, simţi că toate intenţiile tale sunt corecte, dar când ţi se va 
întâmpla ceva, vei vedea că există multe intenţii incorecte în sinea ta. Astfel, când 
Dumnezeu îi desăvârșește pe oameni, El îi determină să înțeleagă că în ei există multe 
noţiuni care le fac dificilă cunoașterea lui Dumnezeu. Când recunoști că intențiile tale 
sunt greșite, dacă ești capabil să nu mai practici conform noţiunilor și intentiilor tale și 
dacă ești capabil să fii martorul lui Dumnezeu și să rămâi ferm pe poziţia ta în tot ceea 
ce ţi se întâmplă, acest lucru dovedește că te-ai răzvrătit împotriva trupului. Când te 
răzvrătești împotriva trupului atunci, inevitabil, se va da o luptă în interiorul tău. Satana 
va încerca să îi facă pe oameni să îl urmeze, va încerca să îi facă să urmeze noţiunile 
despre trup și să susţină interesele trupului — dar cuvintele lui Dumnezeu îi vor lumina și 
ilumina lăuntric pe oameni și în acest moment va depinde de tine dacă ÎI urmezi pe 
Dumnezeu sau pe Satana. Dumnezeu le cere oamenilor să pună adevărul în practică, 
în primul rând, pentru a face faţă lucrurilor din sinea lor, pentru a face față gândurilor și 
noțiunilor lor care nu sunt după placul inimii lui Dumnezeu. Duhul Sfânt îi atinge pe 
oameni în inima lor și îi luminează și iluminează. Astfel, în spatele a tot ceea ce se 
întâmplă este o luptă: de fiecare dată când oamenii pun în practică adevărul sau 
dragostea pentru Dumnezeu, există o mare luptă și, deși totul poate părea în regulă cu 

trupul lor, în adâncul inimii lor se duce o luptă pe viaţă și pe moarte, de fapt — și numai 
după această bătălie intensă, după foarte multă gândire, se poate decide victoria sau 
înfrângerea. Nu știe nimeni dacă să plângă sau să râdă. Deoarece multe dintre intențiile 
interne ale oamenilor sunt greșite sau pentru că o mare parte din lucrarea lui Dumnezeu 
este în contradicţie cu noţiunile lor, când oamenii pun adevărul în practică, o mare luptă 
se dă în spatele scenei. După ce acest adevăr va fi fost pus în practică, în spatele scenei, 
oamenii vor fi vărsat nenumărate lacrimi de tristeţe înainte de a se hotărî, în cele din 
urmă, să-L mulțumească pe Dumnezeu. Din cauza acestei bătălii îndură oamenii 
suferință și rafinare; aceasta este suferința adevărată. Când bătălia va veni asupra 
voastră, dacă vei fi în stare să stai cu adevărat de partea lui Dumnezeu, vei putea să-L 
mulțumești pe Dumnezeu. În timpul practicării adevărului, este inevitabil ca o persoană 
să sufere lăuntric; dacă, atunci când au pus adevărul în practică, totul în oameni ar fi 
fost corect, atunci nu ar fi avut nevoie să fie desăvârșiți de Dumnezeu și nu ar mai fi fost 
nicio bătălie și nu ar mai fi suferit. Din cauza faptului că în oameni există multe lucruri 
care nu sunt potrivite pentru a fi folosite de Dumnezeu și pentru că există mult din firea 
răzvrătită a trupului, ei trebuie să înveţe mai temeinic lecţia de răzvrătire împotriva 
trupului. Aceasta este ceea ce Dumnezeu numește suferința pe care l-a rugat pe om să 
o îndure cu El. Când întâmpini dificultăţi, grăbește-te și roagă-te lui Dumnezeu: 
„Doamne! Vreau să Te mulțumesc, vreau să îndur greutăţile finale pentru a-Ți mulțumi 
inima și, indiferent de cât de mari sunt obstacolele pe care le întâlnesc, tot trebuie să Te 
mulțumesc. Chiar dacă trebuie să renunţ la întreaga mea viaţă, trebuie să Te 
mulțumesc!” Cu această hotărâre, când te vei ruga astfel, vei fi capabil să rămâi ferm în 
mărturia ta. De fiecare dată când pun adevărul în practică, de fiecare dată când se supun 
rafinării, de fiecare dată când sunt judecaţi și de fiecare dată când lucrarea lui Dumnezeu 
vine asupra lor, oamenii trebuie să sufere o durere extremă. Toate acestea sunt un test 
pentru oameni, așa că în toţi este o bătălie. Acesta este preţul real pe care îl plătesc. A 
citi mai mult din cuvintele lui Dumnezeu și a alerga de colo până colo mai mult este o 
parte a acelui preţ. Este ceea ce trebuie să facă oamenii, este datoria lor și 
responsabilitatea pe care ar trebui să o îndeplinească, dar oamenii trebuie să lase 
deoparte ceea ce trebuie să fie lăsat deoparte din ei. Dacă nu faci asta, atunci, indiferent 
de intensitatea suferinţei tale exterioare și indiferent cât de mult vei alerga, totul va fi în 
zadar! Ceea ce înseamnă că numai schimbările din tine pot determina dacă greutăţile 
tale exterioare sunt de valoare. Când firea ta interioară s-a schimbat și ai pus în practică 
adevărul, atunci toată suferința ta exterioară va obţine aprobarea lui Dumnezeu; dacă 
nu există nicio schimbare în firea ta interioară, atunci indiferent de cât de mult suferi sau 
de cât de mult alergi de colo până colo pe afară, nu va exista nicio aprobare din partea 
lui Dumnezeu — iar greutăţile care nu sunt confirmate de Dumnezeu sunt în zadar. Astfel, 
dacă preţul pe care l-ai plătit este aprobat de Dumnezeu sau nu este determinat de faptul 
dacă a existat sau nu o schimbare în tine și dacă ai pus sau nu adevărul în practică și 
te-ai răzvrătit împotriva propriilor intenţii și noţiuni pentru a obţine multumirea voii lui 

Dumnezeu, cunoașterea lui Dumnezeu și loialitatea față de Dumnezeu. Indiferent de cât 
de mult alergi de colo până colo, dacă nu ai știut niciodată să te răzvrătești împotriva 
propriilor intenţii, ci doar să cauţi acţiuni exterioare și fervoare şi nu ai acordat niciodată 
atenţie vieţii tale, atunci greutăţile tale vor fi fost în zadar. Dacă într-un anumit mediu ai 
ceva de spus, dar în sinea ta simţi că nu este corect să o faci, că a spune lucrul acela 
nu este în folosul fraţilor și surorilor tale și că îi poţi răni, atunci nu vei spune acel lucru, 
preferând să suferi înăuntru, căci aceste cuvinte nu sunt capabile să îndeplinească voia 
lui Dumnezeu. În acest moment, se va da o luptă în sinea ta, dar vei fi dispus să suporti 
durerea și să renunți la ceea ce iubeşti. Vei fi dispus să înduri această greutate pentru 
a-L mulţumi pe Dumnezeu și, deși vei suferi de durere în interior, nu te vei lăsa pradă 
trupului, și inima lui Dumnezeu va fi mulțumită și tu, de asemenea, vei fi mângâiat în 
sinea ta. Asta înseamnă să plătești cu adevărat un preţ și este preţul dorit de Dumnezeu. 
Dacă faci acest lucru, Dumnezeu te va binecuvânta cu siguranţă; dacă nu poţi realiza 
acest lucru, atunci indiferent de cât de mult înţelegi sau de cât de bine vorbești, totul va 
fi în zadar! Dacă, pe calea spre a-L iubi pe Dumnezeu, vei fi în stare să rămâi de partea 
lui Dumnezeu atunci când El Se va lupta cu Satana și nu te vei întoarce la Satana, atunci 
vei fi obținut iubirea față de Dumnezeu și vei fi rămas ferm în mărturia ta. 

În fiecare stadiu al lucrării pe care Dumnezeu o face în interiorul oamenilor, la 
exterior pare că sunt interacțiuni între oameni, ca și cum s-ar fi născut din aranjamente 
sau intervenţii umane. Dar, în spatele scenei, fiecare etapă a lucrării și tot ceea ce se 
întâmplă reprezintă un pariu făcut de Satana în faţa lui Dumnezeu și cere oamenilor să 
rămână fermi în mărturia lor față de Dumnezeu. Luaţi ca exemplu pe lov, când a fost 
încercat: în spatele scenei, Satana făcea un pariu cu Dumnezeu și ceea ce i s-a 
întâmplat lui lov au fost faptele și intervenţia oamenilor. În spatele fiecărui pas al lucrării 
pe care Dumnezeu o face în voi este pariul Satanei cu Dumnezeu -— în spatele acestui 
tot este o luptă. De exemplu, dacă ai idei preconcepute faţă de fraţii și de surorile tale, 
vei avea cuvinte pe care vei vrea să le spui — cuvinte despre care simţi că l-ar displăcea 
lui Dumnezeu -— dar, dacă nu le spui, vei simţi un disconfort interior și în acest moment 
o luptă va începe să se dea în tine: „Să vorbesc sau nu?” Aceasta este bătălia. Astfel, 
în toate lucrurile pe care le întâlnești se dă o luptă și, când există o luptă înăuntrul tău, 
datorită cooperării și suferinței tale reale, Dumnezeu lucrează în tine. În cele din urmă, 
poţi lăsa problema deoparte înlăuntrul tău și mânia se stinge în mod natural. Acesta este 
efectul cooperării tale cu Dumnezeu. Tot ceea ce fac oamenii cere ca ei să plătească un 
anumit preţ pentru eforturile lor. Fără greutăţi reale, nu Îl pot mulțumi pe Dumnezeu; și 
nici măcar nu sunt aproape de a-L mulțumi pe Dumnezeu și spun doar sloganuri goale! 
Pot aceste sloganuri goale să-L mulțumească pe Dumnezeu? Când Dumnezeu și 
Satana se luptă în tărâmul spiritual, cum ar trebui să-L mulţumești pe Dumnezeu și cum 
ar trebui să rămâi ferm în mărturia față de El? Ar trebui să știi că tot ceea ce ţi se întâmplă 
este o mare încercare și timpul când Dumnezeu are nevoie de tine pentru a fi mărturie. 
Cu toate că ar putea să pară neimportant din afară, când aceste lucruri se întâmplă, 

arată dacă ÎI iubești sau nu pe Dumnezeu. Dacă Îl iubeşti, vei fi capabil să rămâi ferm în 
mărturia ta faţă de El și, dacă nu ai pus în practică dragostea pentru El, acest lucru arată 
că nu ești cineva care pune adevărul în practică, că ești lipsit de adevăr și viață, că eşti 
pleavă! Tot ceea ce se întâmplă oamenilor se întâmplă atunci când Dumnezeu are 
nevoie ca ei să rămână fermi în mărturia lor față de El. Cu toate că nu ţi se întâmplă 
nimic important în momentul de faţă și nu aduci mare mărturie, fiecare detaliu al vieții 
tale de zi cu zi e o chestiune de mărturie față de Dumnezeu. Dacă poţi câștiga admiraţia 
fraţilor și surorilor tale, a membrilor familiei tale și a tuturor celor din jurul tău; dacă, într- 
o Zi, cei necredincioși vor veni și vor admira tot ceea ce faci și vei vedea că tot ce face 
Dumnezeu este minunat, atunci vei fi mărturisit ferm. Deși nu ai discernământ și calibrul 
tău este mic, prin desăvârșirea ta de către Dumnezeu, ești capabil să-L mulțumești și să 
fii atent la voia Lui, arătându-le celorlalţi ce mare lucrare a făcut în oamenii de cel mai 
mic calibru. Când oamenii ajung să-L cunoască pe Dumnezeu și devin biruitori înaintea 
Satanei, în mare măsură loiali lui Dumnezeu, atunci niciunul nu are mai multă coloană 
vertebrală decât acest grup de oameni, iar aceasta este cea mai măreață mărturie. Deși 
ești incapabil să faci o mare lucrare, ești capabil să-L mulțumești pe Dumnezeu. Alţii nu 
pot să-și lase la o parte noţiunile, dar tu poți; alţii nu pot să fie mărturie lui Dumnezeu în 
timpul experienţelor lor reale, dar tu îţi poţi folosi statura și acţiunile reale pentru a răsplăti 
dragostea lui Dumnezeu și Îi poți fi mărturie răsunătoare lui Dumnezeu. Doar acest lucru 
contează ca fiind de fapt iubirea față de Dumnezeu. Dacă ești incapabil de acest lucru, 
atunci nu ești mărturie printre membrii familiei tale, printre fraţii și surorile tale sau în fața 
popoarelor lumii. Dacă nu poţi fi mărturie înaintea Satanei, Satana va râde de tine, te va 
trata ca pe o glumă, ca pe o jucărie, adesea te va prosti și te va scoate din minţi. Pe 
viitor, nenumărate încercări pot să se abată asupra ta — dar astăzi, dacă ÎI iubești pe 
Dumnezeu cu o inimă adevărată și dacă, indiferent de cât de mari vor fi încercările 
viitoare, indiferent de ceea ce ţi se întâmplă, ești capabil să rămâi ferm în mărturia ta și 
ești capabil să-L mulţumești pe Dumnezeu, atunci inima ta va fi mângâiată și nu-ţi va fi 
frică, indiferent de cât de mari vor fi încercările pe care le vei întâlni pe viitor. Nu puteți 
vedea ce se va întâmpla în viitor; nu puteţi decât să-L mulțumiți pe Dumnezeu în situațiile 
actuale. Nu sunteţi capabili să faceţi nicio mare lucrare și ar trebui să vă concentrați pe 
a-L mulțumi pe Dumnezeu prin trăirea cuvintelor Lui în viaţa reală și să fiți mărturie 
puternică și răsunătoare, care aduce rușine asupra Satanei. Cu toate că trupul tău va 
rămâne nemulţumit și vei fi suferit, Îl vei fi mulțumit pe Dumnezeu și rușinat pe Satana. 
Dacă practici întotdeauna în acest fel, Dumnezeu va deschide o cale înaintea ta. Când, 
într-o bună zi, va veni o încercare mare, alţii vor cădea, dar tu vei fi în continuare în stare 
să rămâi ferm: datorită preţului pe care l-ai plătit, Dumnezeu te va proteja pentru a te 
putea menţine ferm și a nu cădea. Dacă, de regulă, ești capabil să pui adevărul în 
practică și să-L mulțumești pe Dumnezeu cu o inimă care Îl iubește cu adevărat, atunci 
Dumnezeu te va proteja cu siguranţă pe durata încercărilor ce vor veni. Chiar dacă ești 
nesăbuit și de statură și calibru mic, Dumnezeu nu va face discriminări împotriva ta. 

Aceasta depinde de faptul dacă intenţiile tale sunt drepte sau nu. Astăzi, ești capabil să- 
L mulțumești pe Dumnezeu, lucru la care ești atent în cel mai mic detaliu, Îl mulțumești 
pe Dumnezeu în toate lucrurile, ai o inimă care Îl iubește cu adevărat pe Dumnezeu, îţi 
dăruiești inima adevărată lui Dumnezeu și, deși există unele lucruri pe care nu poţi să le 
înţelegi, poţi veni înaintea lui Dumnezeu pentru a-ţi îndrepta intenţiile și a căuta voia lui 
Dumnezeu și a face tot ceea ce este necesar pentru a-L mulțumi pe Dumnezeu. Poate 
că fraţii și surorile tale te vor părăsi, dar inima ta va mulțumi pe Dumnezeu și nu vei râvni 
la plăcerile trupului. Dacă vei practica întotdeauna în acest fel, vei fi protejat atunci când 
asupra ta vor veni mari încercări. 

Ce stare internă din oameni ţintesc aceste încercări? Acestea sunt orientate spre 
firea rebelă a oamenilor, care nu este în stare să-L mulțumească pe Dumnezeu. Există 
multe lucruri care sunt impure în sinea oamenilor și multe care sunt ipocrite și, astfel, 
Dumnezeu îi supune pe oameni încercărilor pentru a-i purifica. Dar dacă astăzi ești în 
stare să-L mulțţumești pe Dumnezeu, atunci încercările viitoare vor fi o desăvârșire 
pentru tine. Dacă astăzi nu ești în stare să-L mulțumești pe Dumnezeu, atunci încercările 
viitoare te vor ispiti și vei cădea pe neștiute, iar în acel moment nu vei putea să te ajuţi, 
pentru că nu poti ţine pasul cu lucrarea lui Dumnezeu și nu ești înzestrat cu statură reală. 
Așadar, dacă dorești să rămâi ferm pe viitor, să-L mulțumești pe Dumnezeu mai bine și 
să-L urmezi până la sfârșit, astăzi trebuie să construiești o fundaţie solidă. Trebuie să-L 
mulțumești pe Dumnezeu punând adevărul în practică în toate lucrurile și fiind atent la 
voia Lui. Dacă practica ta va fi mereu aceasta, va exista o bază în tine și Dumnezeu va 
inspira în tine o inimă care ÎI iubește și El îţi va da credință. Într-o zi, când o încercare se 
va abate cu adevărat asupra ta, s-ar putea să suferi o oarecare durere și să fii profund 
îndurerat la un moment dat și să pătimești o durere zdrobitoare, ca și cum ai fi murit — 
dar dragostea ta pentru Dumnezeu nu se va schimba și va deveni chiar mai profundă. 
Acestea sunt binecuvântările lui Dumnezeu. Dacă ești în stare să accepțţi tot ceea ce 
Dumnezeu spune și face astăzi cu o inimă ascultătoare, atunci cu siguranţă vei fi 
binecuvântat de Dumnezeu și astfel, vei fi cineva care este binecuvântat de Dumnezeu 
și primește promisiunea Lui. Dacă astăzi nu practici, atunci când într-o zi se vor abate 
încercări asupra ta, vei lipsit de credinţă sau de o inimă iubitoare, iar în acel moment 
încercarea va deveni ispită; vei fi aruncat în mijlocul ispitei Satanei și nu vei avea nicio 
cale de scăpare. Astăzi, poate că ești capabil să rămâi ferm atunci când o mică încercare 
se abate asupra ta, dar nu vei fi neapărat în măsură să rămâi ferm atunci când, într-o zi, 
o mare încercare se va abate asupra ta. Unii oameni sunt îngâmfaţi și cred că sunt deja 
aproape perfecţi. Dacă nu vei căuta mai în profunzime în acele vremuri și vei rămâne 
mulțumit, atunci vei fi în pericol. Astăzi, Dumnezeu nu face lucrarea unor încercări mai 
mari și totul pare bine, dar când Dumnezeu te va pune la încercare, vei descoperi că îţi 
lipsesc multe lucruri, căci statura ta este prea mică și ești incapabil să reziști la încercări 
mari. Dacă rămâi așa cum ești și te afli într-o stare de inerție, atunci, când încercările 
vor veni, tu vei cădea. Ar trebui să vă uitaţi adesea la cât de mică este statura voastră; 

numai în acest fel veţi face progrese. Dacă doar în timpul încercărilor vezi că statura ta 
este atât de mică, că voinţa ta este atât de slabă încât prea puţin din tine este real și că 
nu ești potrivit pentru voia lui Dumnezeu — dacă îți dai seama de aceste lucruri abia în 
acel moment, atunci va fi prea târziu. 

Dacă nu cunoști firea lui Dumnezeu, atunci vei cădea în mod inevitabil în timpul 
încercărilor, pentru că nu ești conștient de modul în care Dumnezeu îi desăvârșește pe 
oameni, de metodele prin care Dumnezeu îi desăvârșește, iar când încercările lui 
Dumnezeu se vor abate asupra ta și acestea nu vor corespunde noţiunilor tale, nu vei 
putea rămâne ferm. Adevărata dragoste a lui Dumnezeu este întreaga Lui fire, și atunci 
când întreaga Lui fire se arată oamenilor, ce aduce acest lucru trupului tău? Când firea 
dreaptă a lui Dumnezeu se arată oamenilor, trupul lor va suferi în mod inevitabil multă 
durere. Dacă nu suferi această durere, atunci nu poţi fi desăvârșit de Dumnezeu și nici 
nu vei putea să-l dedici dragoste adevărată lui Dumnezeu. Dacă Dumnezeu te va 
desăvârși, El îţi va arăta cu siguranţă întreaga Sa fire. Din momentul facerii până în ziua 
de astăzi, Dumnezeu nu Și-a arătat niciodată întreaga Sa fire omului — dar, în zilele de 
pe urmă, Își va dezvălui firea în fața acestui grup de oameni pe care El i-a predestinat și 
i-a ales și, făcându-i pe oameni desăvârșiți, Își dezvăluie firile prin intermediul cărora 
desăvârșește un grup de oameni. Aceasta este dragostea adevărată a lui Dumnezeu 
față de oameni. A trăi dragostea adevărată a lui Dumnezeu necesită ca oamenii să 
sufere dureri extreme și să plătească un preţ ridicat. Doar după aceasta ei vor fi câștigați 
de Dumnezeu și vor putea să-l înapoieze lui Dumnezeu dragostea lor și numai atunci 
inima lui Dumnezeu va fi mulțumită. Dacă oamenii doresc să fie desăvârșiţi de 
Dumnezeu și, dacă doresc să-l facă voia și să-și dea pe deplin dragostea adevărată lui 
Dumnezeu, atunci trebuie să îndure multe suferinţe și multe chinuri din împrejurările lor, 
să sufere o durere mai rea decât moartea. În cele din urmă vor fi nevoiţi să-și dea inima 
adevărată înapoi lui Dumnezeu. Dacă cineva iubește sau nu cu adevărat pe Dumnezeu 
se va vedea în timpul greutăților și al rafinării. Dumnezeu purifică dragostea oamenilor, 
iar acest lucru se realizează numai în mijlocul greutăților și al rafinării. 


O scurtă discuţie despre „Împărăţia Milenară a sosit” 


Ce credeți despre reprezentarea Împărăției Milenare? Unii oameni se gândesc mult 
la aceasta și spun: „Împărăţia Milenară va dura o mie de ani pe pământ, așa încât, dacă 
vechii membri ai bisericii sunt necăsătoriți, aceștia trebuie să se căsătorească? Familia 
mea nu are bani, ar trebui să încep să câștig bani?...” Ce este Împărăţia Milenară? Voi 
știți? Oamenii sunt înguști la minte și trec prin încercări grele. De fapt, Împărăţia Milenară 
încă nu a sosit în mod oficial. În timpul etapei desăvârșirii oamenilor, Împărăția Milenară 
este doar o novice; în vremea Împărăției Milenare despre care Dumnezeu a vorbit, omul 
va fi fost desăvârșit. Anterior, s-a spus că oamenii vor fi asemenea sfinţilor și vor rămâne 

neclintiţi în ţinutul Sinim. Numai atunci când oamenii vor fi desăvârșiţi — atunci când ei 
vor deveni sfinţii pomeniţi de Dumnezeu — Împărăţia Milenară va fi sosit. Când 
Dumnezeu îi desăvârșește pe oameni, El îi purifică și, cu cât mai puri sunt, cu atât mai 
mult vor fi desăvârșiți de către Dumnezeu. Atunci când necurățenia, răzvrătirea, 
împotrivirea și lucrurile trupești vor fi alungate din tine, atunci când vei fi purificat, atunci 
vei fi preaiubit de către Dumnezeu (cu alte cuvinte, vei fi un sfânt); atunci când vei fi 
desăvârşit de către Dumnezeu și vei deveni un sfânt, te vei găsi în Împărăţia Milenară. 
Acum este Epoca Împărăției. În Epoca Împărăției Milenare, oamenii vor depinde de 
cuvintele lui Dumnezeu pentru a trăi, și toate naţiile se vor supune numelui lui Dumnezeu 
și cu toţii vor veni să citească cuvintele lui Dumnezeu. La vremea respectivă, unii vor da 
telefoane, alții vor trimite faxuri... vor folosi toate mijloacele pentru a accesa cuvintele lui 
Dumnezeu, și voi, de asemenea, vă veţi supune cuvintelor lui Dumnezeu. Toate acestea 
sunt ceea ce se întâmplă după ce oamenii sunt desăvârșiți. Azi, oamenii sunt 
desăvârşiţi, cizelați, luminaţi și călăuziți prin cuvinte; aceasta este Epoca Împărăției, este 
etapa în care oamenii sunt desăvârșiţi și nu are nicio legătură cu Epoca Împărăției 
Milenare. În timpul Epocii Împărăției Milenare, oamenii vor fi deja desăvârșiţi și firile 
corupte din ei vor fi fost purificate. La vremea respectivă, cuvintele spuse de către 
Dumnezeu îi vor călăuzi pe oameni pas cu pas și le vor revela toate tainele lucrării lui 
Dumnezeu, din vremea creaţiei până azi, iar cuvintele Lui le vor spune oamenilor despre 
acțiunile lui Dumnezeu din toate epocile și din fiecare zi, despre cum EIl îi călăuzește pe 
oameni lăuntric, despre lucrarea pe care El o face pe tărâmul spiritual, și le vor spune 
despre dinamica tărâmului spiritual. Numai atunci va fi cu adevărat Epoca Cuvântului: 
acum este doar într-un stadiu de novice. Dacă oamenii nu sunt desăvârșiţi și purificați, 
nu vor avea cum să trăiască o mie de ani pe pământ și, inevitabil, trupul lor se va 
descompune; dacă oamenii sunt purificaţi pe dinăuntru și nu mai sunt ai Satanei și ai 
trupului, atunci ei vor rămâne vii pe pământ. În această etapă, tu ești încă limitat și tot 
ce știi este să-L iubești pe Dumnezeu și să fii mărturie Lui pentru fiecare zi pe care o 
trăiești pe pământ. 

„Împărăţia Milenară a sosit” este o profeție și este analogă cu prezicerea unui profet, 
una în care Dumnezeu prorocește ce se va întâmpla în viitor. Cuvintele pe care 
Dumnezeu le va rosti în viitor și cele pe care El le spune azi nu sunt la fel: cuvintele 
viitorului vor călăuzi epoca, în timp ce cuvintele pe care El le rostește azi îi desăvârșesc 
pe oameni, îi cizelează și îi tratează. Epoca Cuvântului în viitor este diferită de Epoca 
Cuvântului de azi. Azi, toate cuvintele rostite de către Dumnezeu -— indiferent de 
mijloacele prin care El vorbește — sunt, pe scurt, pentru a-i desăvârși pe oameni, pentru 
a purifica ceea ce este murdar în ei, pentru a-i face sfinţi şi a-i face drepţi în faţa lui 
Dumnezeu. Cuvintele rostite azi și cuvintele rostite în viitor sunt două lucruri separate. 
Cuvintele rostite în Epoca Împărăției sunt pentru a-i face pe oameni să intre în toată 
pregătirea, să-i aducă pe oameni pe calea corectă în toate, pentru a elimina tot ce este 
necurat în ei. Aceasta este ceea ce face Dumnezeu în această epocă. El ridică o temelie 

a cuvintelor Lui în fiecare persoană, El face din cuvintele Lui viaţa fiecărei persoane și 
Își folosește cuvintele pentru a-i lumina lăuntric și călăuzi constant. Și atunci când nu 
sunt conștienți de voia lui Dumnezeu, cuvintele lui Dumnezeu vor fi în ei pentru a-i certa 
și a-i disciplina. Cuvintele de azi trebuie să fie viața omului, acestea le asigură în mod 
direct toate nevoile omului, tot ceea ce îţi lipsește pe dinăuntru este asigurat de cuvintele 
lui Dumnezeu, iar toți cei care acceptă cuvintele lui Dumnezeu sunt luminaţi mâncând și 
bând cuvintele Lui. Cuvintele rostite de către Dumnezeu în viitor vor călăuzi oamenii din 
întregul univers; azi, aceste cuvinte sunt rostite numai în China și ele nu le reprezintă pe 
cele rostite în întregul univers. Dumnezeu va vorbi întregului univers numai atunci când 
Împărăţia Milenară va veni. Aflaţi că aceste cuvinte rostite de către Dumnezeu azi sunt 
pentru a-i desăvârși pe oameni; cuvintele rostite de Dumnezeu în timpul acestei etape 
sunt pentru a asigura nevoile oamenilor, nu pentru a-ţi îngădui să pătrunzi tainele sau 
să înţelegi miracolele lui Dumnezeu. Faptul că El vorbește prin multe mijloace este 
pentru a avea grijă de nevoile oamenilor. Epoca Împărăției Milenare încă nu a sosit — 
Epoca Împărăției Milenare despre care se vorbește este ziua slavei lui Dumnezeu. După 
ce lucrarea lui Isus în ludeea a fost desăvârșită, Dumnezeu Și-a transferat lucrarea în 
China continentală și a creat un alt plan. El face o altă parte din lucrarea Lui în voi, El 
face lucrarea de a-i desăvârși pe oameni prin cuvinte și folosește cuvintele pentru a-i 
face pe oameni să îndure multă durere, precum și să câștige mult din harul lui 
Dumnezeu. Această etapă a lucrării va crea un grup de biruitori și, după ce El va face 
acest grup de biruitori, ei vor putea să fie mărturie ai faptelor Lui, vor putea să trăiască 
realitatea și-L vor mulțumi cu adevărat și Îi vor fi loiali până la moarte, iar în acest fel 
Dumnezeu va fi proslăvit. Când Dumnezeu va fi proslăvit, după ce va face acest grup 
de oameni desăvârşiţi, va fi Epoca Împărăției Milenare. 

Isus a fost pe pământ timp de treizeci şi trei de ani și jumătate, El a venit să facă 
lucrarea crucificării, și prin crucificare Dumnezeu a dobândit o parte din slava Sa. Când 
Dumnezeu S-a întrupat, a putut să fie smerit și tainic, și a putut să îndure suferința 
groaznică. Cu toate că El era Dumnezeu Însuși, tot a suferit toate umilințele și toate 
ocările și a suportat durerea uriașă de a fi fost răstignit în așa fel încât să încheie 
lucrarea de răscumpărare. După ce această etapă a lucrării s-a încheiat, deși oamenii 
au văzut că Dumnezeu dobândise mare slavă, aceasta nu era în întregime slava Lui; 
era numai o parte a slavei Lui, pe care o dobândise de la Isus. Cu toate că Isus a putut 
să îndure toate greutăţile, să fie smerit și tainic, să fie crucificat pentru Dumnezeu, 
Dumnezeu a dobândit numai o parte din slava Lui, iar slava Lui a fost dobândită în 
Israel. Dumnezeu încă are o altă parte de slavă: să vină pe pământ și să lucreze în 
mod practic și să desăvârșească un grup de oameni. În timpul etapei lucrării lui Isus, 
El a făcut unele lucruri supranaturale, dar această etapă a lucrării n-a fost în niciun caz 
doar pentru a săvârşi semne și minuni. A fost în principal pentru a arăta că Isus putea 
să îndure și să fie crucificat pentru Dumnezeu, că Isus putea să sufere o durere 
groaznică deoarece EIl ÎI iubea pe Dumnezeu și că, deși Dumnezeu L-a părăsit, El a 

fost în continuare dispus să-Și sacrifice viața pentru voinţa lui Dumnezeu. După ce Şi- 
a săvârșit lucrarea în Israel și Isus a fost răstignit pe cruce, Dumnezeu a câștigat slava 
și a fost mărturie în fața Satanei. Voi nici nu aţi știut, nici nu aţi văzut cum Dumnezeu 
S-a întrupat în China, așadar cum puteţi să vedeţi că Dumnezeu a câștigat slava? 
Atunci când Dumnezeu face multă muncă de cucerire în interiorul vostru, iar voi 
rămâneți neclintiţi, atunci această etapă a lucrării lui Dumnezeu este încununată de 
succes și aceasta este parte din slava lui Dumnezeu. Voi vedeți doar aceasta și încă 
trebuie să fiți desăvârșiți de către Dumnezeu, încă trebuie să vă dăruiţi inima în 
întregime lui Dumnezeu. Trebuie încă să vedeţi în totalitate slava aceasta; voi vedeți 
doar că Dumnezeu v-a cucerit deja inima, că nu puteţi niciodată să-L părăsiţi și Îl veţi 
urma pe Dumnezeu până la capăt și inima voastră nu se va schimba, și că aceasta 
este slava lui Dumnezeu. În ce vedeţi slava lui Dumnezeu? În efectele lucrării Lui în 
oameni. Oamenii văd că Dumnezeu este atât de minunat, că ÎI au pe Dumnezeu în 
inima lor și că nu sunt dispuși să-L părăsească și aceasta este slava lui Dumnezeu. 
Când tăria fraţilor și surorilor bisericilor răsare, iar ei pot să-L iubească pe Dumnezeu 
din adâncul inimilor lor, să vadă puterea supremă a lucrării săvârșite de Dumnezeu, 
incomparabila forță a cuvintelor Lui, atunci când văd că ale Lui cuvinte atrag după ele 
autoritate și că El poate să pornească în lucrarea Sa în orașul fantomă din China 
continentală, atunci când, deși oamenii sunt slabi, inimile lor se pleacă în faţa lui 
Dumnezeu și ei sunt dispuși să accepte cuvintele lui Dumnezeu, și atunci când, deși 
sunt slabi și nedemni, ei pot să vadă că ale lui Dumnezeu cuvinte sunt atât de minunate 
și atât de demne de prețuire, atunci aceasta este gloria lui Dumnezeu. Când va veni 
ziua în care oamenii vor fi desăvârșiţi de către Dumnezeu și vor putea să se lase în 
voia Lui, și vor putea să | se supună complet lui Dumnezeu și să-și lase planurile și 
soarta în mâinile lui Dumnezeu, atunci cea de a doua parte a slavei lui Dumnezeu va 
fi pe deplin dobândită. Ceea ce înseamnă că atunci când lucrarea lui Dumnezeu 
concret va fi fost pe deplin desăvârșită, lucrarea Lui în China continentală se va 
încheia. Cu alte cuvinte, atunci când cei care au fost predestinaţi și aleși de către 
Dumnezeu vor fi desăvârșiţi, Dumnezeu va fi câștigat slava. Dumnezeu a spus că Ela 
adus cea de a doua parte a slavei Lui în Orient, totuși aceasta nu este vizibilă cu ochiul 
liber. Dumnezeu a adus lucrarea Lui în Orient: El a venit deja în Orient și aceasta este 
slava Lui. Azi, cu toate că lucrarea Lui nu a fost încă finalizată, deoarece Dumnezeu 
S-a hotărât să lucreze, va fi cu siguranţă înfăptuită. Dumnezeu a decis că va desăvârși 
această lucrare în China și S-a decis să vă facă compleţi. Astfel, El nu vă lasă nicio 
cale de scăpare — El v-a cucerit deja inimile, iar tu trebuie să mergi mai departe fie că 
vrei sau nu, și atunci când ești câștigat de Dumnezeu, Dumnezeu obține slaba. Azi, 
Dumnezeu trebuie încă să obţină slava deplină, deoarece tu trebuie încă să fii 
desăvârșit. Cu toate că inimile voastre s-au întors la Dumnezeu, există încă multe 
slăbiciuni în trupul vostru, sunteţi incapabili să-L mulţumiţi pe Dumnezeu, nu puteţi să 
fiţi atenţi la voia lui Dumnezeu și încă aveţi multe lucruri negative de care trebuie să vă 

lepădați și să fiți supuși la multe încercări și rafinări. Doar astfel se pot schimba firile 
vieții voastre și puteţi fi câștigați de Dumnezeu. 


Numai cei care-L cunosc 
pe Dumnezeu pot să fie martori pentru El 


Să credem în Dumnezeu și să-L cunoaștem este sorocit de ceruri și recunoscut de 
pământ, iar azi — într-o epocă în care Dumnezeu întrupat Își face lucrarea în persoană — 
este un moment deosebit de bun să ÎI cunoaștem pe Dumnezeu. Mulţumirea lui 
Dumnezeu este un lucru care se obţine construind pe temelia înțelegerii voii Sale și, 
pentru a-l înțelege voia, e necesar să Îl cunoaștem puţin pe Dumnezeu. Această 
cunoaștere a Sa este viziunea pe care trebuie s-o aibă un credincios; este baza credinţei 
omului în Dumnezeu. În lipsa acestei cunoașteri, credința omului în Dumnezeu ar fi vagă 
și înconjurată de teorii goale. Deși hotărârea unor astfel de oameni este să Îl urmeze pe 
Dumnezeu, ei nu vor obține nimic. Toţi cei care nu dobândesc nimic în acest curent sunt 
cei care vor fi alungaţi — ei sunt toţi niște linge-blide. Indiferent ce etapă a lucrării lui 
Dumnezeu experimentezi, ar trebui să fii însoţit de o viziune puternică. Altfel, îţi va fi 
greu să accepţi fiecare etapă a noii lucrări, pentru că aceasta depășește închipuirea 
omului și este dincolo de hotarele concepției lui. Așa că, fără un păstor care să aibă grijă 
de om, fără un păstor care să se angajeze în părtășie cu privire la viziuni, omul este 
incapabil să accepte această lucrare nouă. Dacă omul nu poate primi viziuni, atunci el 
nu poate primi noua lucrare a lui Dumnezeu, iar dacă omul nu se poate supune noii 
lucrări a lui Dumnezeu, atunci va fi incapabil să înțeleagă voia lui Dumnezeu și, astfel, 
cunoașterea lui despre Dumnezeu nu va însemna nimic. Înainte ca omul să ducă la bun 
sfârșit cuvântul lui Dumnezeu, el trebuie să cunoască cuvântul lui Dumnezeu, adică 
trebuie să înțeleagă voia lui Dumnezeu; numai așa poate fi împlinit cuvântul lui 
Dumnezeu, cu acuratețe și potrivit voii Sale. Acesta e un lucru pe care trebuie să-l aibă 
toți cei care caută adevărul și este și procesul prin care trebuie să treacă oricine încearcă 
să-L cunoască pe Dumnezeu. Procesul prin care se ajunge la cunoașterea cuvântului 
lui Dumnezeu este cel prin care se ajunge la cunoașterea lui Dumnezeu și a lucrării 
Sale. Și, astfel, cunoașterea viziunilor nu se referă numai la cunoașterea umanității 
Dumnezeului întrupat, ci include și cunoașterea cuvântului și a lucrării lui Dumnezeu. 
Din cuvântul lui Dumnezeu, oamenii ajung să-l înțeleagă voia, iar din lucrarea Sa, ei 
ajung să cunoască firea lui Dumnezeu și ceea ce este El. Credinţa în Dumnezeu este 
primul pas spre a-L cunoaște pe Dumnezeu. Procesul avansării de la această credință 
iniţială în Dumnezeu către cea mai profundă credinţă în El este procesul ajungerii la 
cunoașterea lui Dumnezeu și procesul experimentării lucrării Sale. Dacă doar crezi în El 
de dragul credinței în Dumnezeu și nu pentru a ajunge să-L cunoști, atunci nu există 
nicio realitate în credinţa ta, iar aceasta nu poate deveni pură — nu e nicio îndoială aici. 

Dacă în timpul procesului prin care experimentează lucrarea lui Dumnezeu, omul ajunge 
treptat să Îl cunoască pe Dumnezeu, atunci firea sa se va schimba încetul cu încetul, iar 
credinţa lui va deveni tot mai adevărată. În felul acesta, atunci când omul va avea succes 
în credinţa lui în Dumnezeu, ÎI va fi câștigat în întregime pe Dumnezeu. Motivul pentru 
care Dumnezeu a mers atât de departe pentru a Se întrupa a doua oară și a-Și face 
lucrarea în persoană a fost ca omul să fie în stare să Îl cunoască și să Îl vadă. A-L 
cunoaște pe Dumnezeu“ este țelul care trebuie atins la sfârșitul lucrării lui Dumnezeu; 
este ultima cerinţă a lui Dumnezeu de la omenire. El face acest lucru de dragul mărturiei 
Sale finale; săvârșește această lucrare pentru ca omul să se poată întoarce, în mod 
definitiv și complet, la El. Omul poate ajunge să-L iubească pe Dumnezeu numai 
cunoscându-L și, ca să-L iubească pe Dumnezeu, el trebuie să-L cunoască. Indiferent 
cum cercetează sau ce urmărește să obțină, omul trebuie să poată dobândi cunoașterea 
de Dumnezeu. Numai în felul acesta omul poate mulțumi inima lui Dumnezeu. Numai 
cunoscându-L. pe Dumnezeu poate omul să aibă o credinţă adevărată în El și numai 
cunoscându-L. pe Dumnezeu poate el, cu adevărat, să Îl venereze și să ÎI asculte. Cei 
care nu-L cunosc pe Dumnezeu nu vor ajunge niciodată la o ascultare și venerare 
adevărată a lui Dumnezeu. Cunoașterea lui Dumnezeu include cunoașterea firii Lui, 
înțelegerea voii Lui și cunoașterea a ceea ce este El. Totuși, indiferent ce aspect ajunge 
omul să cunoască, fiecare dintre acestea îi cere să plătească un preţ și necesită voința 
de a se supune, fără de care nimeni nu va putea să continue să urmeze până la capăt. 
Lucrarea lui Dumnezeu este prea incompatibilă cu noţiunile omului, firea lui Dumnezeu 
și ceea ce este El sunt prea greu de cunoscut pentru om, iar tot ce spune și face 
Dumnezeu este prea de neînțeles pentru om: dacă omul dorește să ÎI urmeze pe 
Dumnezeu și, totuși, nu e dispus să asculte de El, atunci omul nu va câștiga nimic. De 
la crearea lumii și până azi, Dumnezeu a făcut multe lucrări de neînțeles pentru om și 
pe care omul le-a găsit greu de acceptat, iar Dumnezeu a spus multe lucruri care fac 
noţiunile omului greu de vindecat. Dar El nu Și-a încetat niciodată lucrarea din cauză că 
omul are prea multe dificultăţi; mai degrabă, El a continuat să lucreze și să vorbească 
și, chiar dacă un număr mare de „luptători” au căzut la marginea drumului, El Își face 
încă lucrarea și continuă să aleagă neîncetat grup după grup de oameni care sunt 
dispuși să se supună noii Sale lucrări. El nu are nicio milă pentru acei „eroi” căzuţi, dar, 
în schimb, îi preţuiește pe cei care acceptă noua Sa lucrare și noile Sale cuvinte. Însă 
în ce scop lucrează El așa, pas cu pas? De ce îi alungă mereu pe unii oameni și îi alege 
pe alţii? De ce folosește El mereu o astfel de metodă? Scopul lucrării Sale este de a-i 
permite omului să-L cunoască și, astfel, să fie câștigat de El. Principiul lucrării Lui este 
acela de a lucra asupra celor care se pot supune lucrării pe care o face El azi și de a nu 
lucra asupra celor care se supun lucrării Lui din trecut, în timp ce se opun lucrării pe care 
o face astăzi. Acesta este motivul pentru care El a alungat atât de mulţi oameni. 


a În textul original „Lucrarea de cunoaștere a lui Dumnezev”. 

Efectele lecţiei despre calea spre a-L cunoaște pe Dumnezeu nu se pot obține într- 
o zi sau două: omul trebuie să acumuleze experienţe, să treacă prin suferinţe și să 
ajungă la o supunere adevărată. Întâi de toate, începe de la lucrarea și cuvintele lui 
Dumnezeu. Este absolut necesar să înţelegi ce include cunoașterea lui Dumnezeu, cum 
să dobândești această cunoaștere și cum să Îl vezi pe Dumnezeu în experienţele tale. 
Acesta este lucrul pe care toţi trebuie să îl facă atunci când încă nu L-au cunoscut pe 
Dumnezeu. Nimeni nu poate înțelege lucrarea și cuvintele lui Dumnezeu dintr-o dată și 
nimeni nu poate dobândi cunoașterea întregimii lui Dumnezeu într-un timp scurt. Este 
un proces necesar al experienţei, fără de care nimeni nu ar putea să Îl cunoască pe 
Dumnezeu sau să Îl urmeze în mod sincer. Cu cât Dumnezeu lucrează mai mult, cu atât 
omul Îl cunoaște mai mult. Cu cât e mai mare dezacordul dintre lucrarea lui Dumnezeu 
și noțiunile omului, cu atât se reînnoieşte și devine mai profundă cunoașterea Lui de 
către om. Dacă lucrarea lui Dumnezeu ar rămâne hotărâtă și neschimbătoare pentru 
totdeauna, atunci omul nu L-ar cunoaște prea mult. De la crearea lumii și până astăzi, 
voi trebuie să înțelegeţi limpede viziunile legate de ce a făcut Dumnezeu în Epoca Legii, 
ce a făcut El în Epoca Harului și ce face El în timpul Epocii Împărăției. Trebuie să 
cunoașteți lucrarea lui Dumnezeu. Numai după ce L-a urmat pe Isus, a ajuns Petru, 
treptat, să cunoască multe despre lucrarea pe care Duhul a făcut-o în Isus. El a spus: 
„A te baza pe experienţele omului nu este suficient pentru a dobândi cunoașterea 
completă; trebuie să existe multe lucruri noi din lucrarea lui Dumnezeu care să ne ajute 
să-L cunoaștem”. La început, Petru a crezut că Isus era trimis de Dumnezeu, ca un 
apostol, și nu L-a văzut pe Isus ca fiind Hristosul. Pe atunci, când a început să-L urmeze 
pe Isus, Isus l-a întrebat: „Simone, fiul lui lona, Mă vei urma tu pe Mine?” Petru a spus: 
„Trebuie să-L urmez pe Cel trimis de Tatăl ceresc. Trebuie să-L cunosc pe Cel care este 
ales de Duhul Sfânt. Te voi urma”. Din cuvintele sale, se poate vedea că, pur şi simplu, 
Petru nu știa nimic despre Isus; el trăise cuvintele lui Dumnezeu, se tratase pe sine și 
suferise greutăţi pentru Dumnezeu, dar nu cunoștea lucrarea lui Dumnezeu. După o 
perioadă de experienţă, Petru a văzut în Isus multe dintre faptele lui Dumnezeu, a văzut 
frumusețea lui Dumnezeu și a văzut mult din fiinţa lui Dumnezeu în Isus. Așa a văzut el 
și că vorbele rostite de Isus nu puteau să fi fost rostite de om și că lucrarea pe care a 
făcut-o Isus nu putea să fi fost făcută de om. Mai mult, în cuvintele și acţiunile lui Isus, 
Petru a văzut mult din înțelepciunea lui Dumnezeu și multă lucrare de o natură divină. 
În timpul experiențelor sale, el nu numai că a ajuns să se cunoască pe sine, dar a și 
observat cu atenţie toate acţiunile lui Isus, din care a descoperit multe lucruri noi; anume, 
că erau multe expresii ale Dumnezeului practic în lucrarea pe care Dumnezeu o făcea 
prin Isus, și că Isus Se deosebea de un om obișnuit prin cuvintele pe care le rostea, prin 
faptele pe care le făcea, precum și prin modul în care păstorea bisericile și prin lucrarea 
pe care o săvârșea El. Astfel, Petru a învăţat de la Isus multe lecţii pe care trebuia să le 
înveţe și, până în momentul în care Isus a fost pe punctul de a fi răstignit pe cruce, el 
dobândise ceva cunoaștere despre Isus — o cunoaștere care a devenit baza loialității lui 

de-o viaţă faţă de Isus, precum și a răstignirii sale cu capul în jos pe care a suferit-o 
pentru Domnul. Chiar dacă, la început, el avea niște noţiuni și nu avea o cunoaștere 
clară despre Isus, asemenea lucruri sunt, inevitabil, o parte din omul corupt. Când Isus 
a fost pe punctul să plece, El i-a spus lui Petru că răstignirea Sa a fost lucrarea pe care 
venise să o facă: era necesar ca epoca să se lepede de El și ca această epocă veche 
și impură să-L răstignească pe cruce; El venise să termine lucrarea de răscumpărare și, 
odată încheiată această lucrare, lucrarea Lui de slujire ar fi ajuns la sfârșit. Auzind 
aceasta, Petru a fost cuprins de tristețe și a devenit și mai atașat de Isus. Când Isus a 
fost pironit pe cruce, Petru a plâns amarnic, pe ascuns. Înainte de aceasta, el Îl întrebase 
pe Isus: „Domnul meu! Spui că vei fi răstignit. După ce nu vei mai fi, când Te vom vedea 
din nou?” Nu era niciun element de falsitate în cuvintele pe care le-a spus? Nu existau 
noţiuni amestecate în ele? În inima sa, el știa că Isus venise să termine o parte din 
lucrarea lui Dumnezeu și că, după plecarea lui Isus, Duhul avea să fie cu el; deși El avea 
să fie răstignit pe cruce și să Se înalțe la cer, totuși Duhul lui Dumnezeu avea să fie cu 
el. În acel moment, Petru știa câte ceva despre Isus: știa că Isus fusese trimis de Duhul 
lui Dumnezeu, că Duhul lui Dumnezeu era în El și că Isus era Dumnezeu Însuși, că El 
era Hristos. Totuși, Petru a spus astfel de cuvinte tocmai datorită iubirii sale pentru Isus 
și din cauza slăbiciunii sale omenești. Dacă poţi observa și experimenta în mod 
amănunţit în fiecare etapă a lucrării lui Dumnezeu, atunci vei putea să descoperi, treptat, 
frumusețea lui Dumnezeu. Și ce a luat Pavel drept viziune a sa? Când Isus i S-a arătat, 
Pavel a spus: „Cine ești Tu, Doamne?” Isus a zis: „Eu sunt Isus cel pe care ÎI prigonești 
tu”. Aceasta a fost vedenia lui Pavel. Petru a luat drept vedenie a sa învierea lui Isus, 
arătarea Lui timp de patruzeci de zile și învățăturile din timpul vieţii lui Isus, până la 
sfârșitul călătoriei sale. 

Omul experimentează lucrarea lui Dumnezeu, ajunge să se cunoască pe sine, se 
dezbară de firea sa stricată și caută creşterea în viaţă, totul pentru a-L cunoaște pe 
Dumnezeu. Dacă doar cauţi să te cunoşti pe tine însuţi și să tratezi cu firea ta cea 
stricată, și nu știi ce lucrează Dumnezeu asupra omului, cât de mare este mântuirea Lui 
sau cum trăieşti tu lucrarea lui Dumnezeu și cum mărturisești despre faptele Lui, atunci 
experienţa ta este inutilă. Dacă tu crezi că viaţa unei persoane a ajuns la maturitate doar 
pentru că acea persoană poate să pună adevărul în practică și să îndure, aceasta 
înseamnă că tu încă nu ai înţeles adevăratul sens al vieţii sau scopul pentru care 
Dumnezeu îl desăvârșește pe om. Într-o zi, când vei fi în bisericile religioase, printre 
membrii Bisericii Pocăinţei sau ai Bisericii Vieţii, vei întâlni mulţi oameni cucernici ale 
căror rugăciuni conţin „viziuni” și care, în căutarea vieţii, se simt atinși și care sunt 
călăuziți de cuvinte. În plus, în multe privinţe ei pot îndura, se pot abandona pe ei înșiși, 
fără a fi conduși de trup. În acel moment, tu nu vei putea face diferenţa: vei crede că 
orice fac ei este bine, că este expresia naturală a vieții, și că este mare păcat că numele 
în care cred ei este greșit. Nu sunt prostești astfel de credințe? De ce se spune că mulţi 
oameni nu au viață? Pentru că ei nu Îl cunosc pe Dumnezeu și, astfel, se spune că ei 

nu au niciun Dumnezeu în inima lor și că nu au viaţă. Dacă a ta credinţă în Dumnezeu 
a atins un punct în care poţi cunoaște amănunțit faptele lui Dumnezeu, realitatea lui 
Dumnezeu și fiecare etapă a lucrării lui Dumnezeu, atunci ești stăpânit de adevăr. Dacă 
nu cunoşti lucrarea și firea lui Dumnezeu, atunci încă lipsește ceva din experienţa ta. 
Cum a săvârșit Isus acea etapă a lucrării Lui, cum este săvârșită această etapă, cum Şi- 
a făcut Dumnezeu lucrarea în Epoca Harului și ce lucrare s-a făcut, ce lucrare se face 
în această etapă — dacă nu ai o cunoaștere profundă a acestor lucruri, atunci nu te vei 
putea simţi niciodată asigurat și te vei simţi mereu nesigur. Dacă, după o perioadă de 
experienţă, poţi cunoaște lucrarea făcută de Dumnezeu și fiecare pas al lucrării Lui, și 
ai dobândit o cunoaștere profundă a scopurilor cuvintelor lui Dumnezeu și a motivelor 
pentru care atât de multe cuvinte rostite de El nu s-au împlinit, atunci poţi să rămâi liniștit 
și să urmărești cu îndrăzneală drumul din faţa ta, lipsit de griji sau rafinare. Ar trebui să 
vedeți prin ce mijloace înfăptuieşte Dumnezeu atât de mult din lucrarea Sa. El folosește 
cuvintele pe care le rostește, rafinându-l pe om și transformând noțiunile omului prin 
multe feluri de cuvinte. Toată suferinţa prin care aţi trecut, toată rafinarea pe care aţi 
trăit-o, tratarea pe care aţi acceptat-o în voi, luminarea pe care ați experimentat-o — toate 
au fost îndeplinite prin cuvintele rostite de Dumnezeu. De ce Îl urmează omul pe 
Dumnezeu? Îl urmează datorită cuvintelor lui Dumnezeu! Cuvintele lui Dumnezeu sunt 
foarte tainice și, în plus, pot atinge inima omului, pot descoperi lucruri adânc îngropate 
în inima omului, îl pot face să cunoască lucruri care s-au petrecut în trecut și îi permit să 
vadă în viitor. Așadar, omul îndură suferințe pentru cuvintele lui Dumnezeu și este și 
desăvârșit datorită cuvintelor Sale: abia atunci Îl urmează omul pe Dumnezeu. Ce ar 
trebui să facă omul în această etapă este să accepte cuvintele lui Dumnezeu și, 
indiferent dacă este desăvârșit sau supus rafinării, ce contează sunt cuvintele lui 
Dumnezeu. Aceasta este lucrarea lui Dumnezeu și aceasta este și viziunea pe care omul 
ar trebui să o cunoască astăzi. 

Cum îl desăvârșește Dumnezeu pe om? Care este firea lui Dumnezeu? Ce conţine 
firea Lui? Pentru a clarifica toate aceste lucruri: unul spune că este răspândirea numelui 
lui Dumnezeu, unul spune că este să fii martor pentru Dumnezeu și unul spune că este 
preamărirea lui Dumnezeu. În cele din urmă, pe baza cunoașterii lui Dumnezeu, firea 
vieţii omului se va schimba. Cu cât trece omul prin mai multă tratare și rafinare, cu atât 
mai mult este învigorat; cu cât mai multe sunt treptele lucrării lui Dumnezeu, cu atât mai 
desăvârșit este acel om. Astăzi, în experienţa omului, fiecare pas al lucrării lui 
Dumnezeu lovește în noţiunile omului, și totul depășește intelectul omului și este peste 
așteptările lui. Dumnezeu oferă tot ce îi trebuie omului și, în toate privinţele, acest fapt 
este în dezacord cu noțiunile omului. Dumnezeu Își rostește cuvintele în momentele tale 
de slăbiciune; numai așa îţi poate da El viaţă. Lovind în noţiunile tale, El te face să 
accepti tratarea de către Dumnezeu; numai așa poţi să te dezbari de stricăciunea ta. 
Astăzi, într-o privinţă, Dumnezeu întrupat lucrează într-o stare de dumnezeire, dar, în 
altă privinţă, El lucrează într-o stare de umanitate normală. Când încetezi să mai poți 

nega orice lucrare a lui Dumnezeu, când ești în stare să te supui, indiferent ce spune 
sau face Dumnezeu în stare de umanitate normală și când ești în stare să te supuli și să 
înţelegi, indiferent ce fel de normalitate manifestă EI, și când ai dobândit o experienţă 
reală, numai atunci poti să știi cu siguranţă că El este Dumnezeu și să încetezi să mai 
făurești noțiuni, numai atunci vei fi în stare să Îl urmezi până la capăt. Există înţelepciune 
în lucrarea lui Dumnezeu și El știe cum poate omul mărturisi ferm pentru El. El știe unde 
se află slăbiciunea vitală a omului, iar cuvintele pe care le spune El te pot lovi în 
slăbiciunea ta vitală, dar El Își folosește și cuvintele măreţe și înțelepte pentru a te face 
să mărturisești ferm pentru El. Așa sunt faptele minunate ale lui Dumnezeu. Lucrarea 
făcută de Dumnezeu este inimaginabilă pentru intelectul omului. Judecata lui Dumnezeu 
descoperă felurile de stricăciune care îl stăpânesc pe omul făcut din carne, precum și 
ce anume constituie substanța omului, fapt care nu lasă omului niciun loc în care să se 
ascundă de rușinea sa. 

Dumnezeu face lucrarea de judecată și mustrare în așa fel încât omul să poată să Îi 
cunoască, și pentru mărturisirea Lui. Fără judecata Lui asupra firii stricate a omului, omul 
nu ar putea cunoaște firea Sa cea dreaptă, care nu îngăduie nicio ofensă, și nici nu ar 
putea omul să-și transforme vechea lui cunoaștere despre Dumnezeu într-una nouă. 
Pentru mărturisirea Sa și pentru gestionarea Sa, El Își face publică totalitatea, 
îngăduindu-i astfel omului, prin arătarea Lui publică, să atingă cunoașterea lui 
Dumnezeu, să-și schimbe firea, și să fie martor răsunător pentru Dumnezeu. 
Schimbarea firii omului se îndeplineşte prin diferite tipuri de lucrări ale lui Dumnezeu; 
fără astfel de schimbări în firea omului, omul nu ar fi în stare să fie martor pentru 
Dumnezeu și nu ar putea fi după inima lui Dumnezeu. Schimbările din firea omului 
semnifică faptul că omul s-a eliberat din robia Satanei și de influenţa întunericului şi că 
a devenit, cu adevărat, un model și un specimen al lucrării lui Dumnezeu, un martor al 
lui Dumnezeu și cineva care este după inima lui Dumnezeu. Astăzi, Dumnezeul întrupat 
a venit să-Și facă lucrarea pe pământ și cere ca omul să capete cunoaștere despre EIl, 
ascultare față de El, să fie mărturie pentru EI, să Îi cunoască lucrarea concretă și 
firească, să asculte de toate cuvintele și de lucrarea Sa, care nu sunt potrivite cu 
noțiunile omului, și să fie martor pentru toată lucrarea pe care o săvârşeşte El ca să-l 
mântuiască pe om, cât și pentru toate faptele pe care le face El pentru a-l cuceri pe om. 
Cei care sunt martori pentru Dumnezeu trebuie să aibă cunoaștere despre Dumnezeu; 
numai acest fel de mărturie este adevărată și reală și numai acest fel de mărturie îl poate 
face de ruşine pe Satana. Dumnezeu îi foloseşte pe cei care au ajuns să-L cunoască 
trecând prin judecata, mustrarea, tratarea și emondarea Sa, pentru a fi martori pentru 
EI. El îi folosește pe cei care au fost stricaţi de Satana ca să fie martori pentru El și la fel 
îi folosește și pe cei a căror fire s-a schimbat și care au dobândit astfel binecuvântările 
Sale, pentru a fi martori pentru El. El nu are nevoie ca omul să-L slăvească numai cu 
gura, și nici nu Îi trebuie laudele și mărturia celor din tagma Satanei, care nu au fost 
mântuiţi de El. Numai cei care-L cunosc pe Dumnezeu sunt potriviți să fie martori pentru 

El și numai cei a căror fire s-a schimbat sunt potriviţi să fie martori pentru El. Dumnezeu 
nu îi va îngădui omului să-l facă numele de rușine în mod voit. 


Cum a ajuns Petru să-L cunoască pe Isus 


În timpul petrecut de Petru cu Isus, el a văzut multe caracteristici încântătoare în 
Isus, multe aspecte demne de emulatie și multe aspecte care l-au aprovizionat. Deși 
Petru a văzut ființa lui Dumnezeu în Isus în multe feluri și a văzut multe calități 
încântătoare, la început nu L-a cunoscut pe Isus. Petru a început să-L urmeze pe Isus 
când avea douăzeci de ani și a continuat să-L urmeze șase ani. În acel timp, el nu a 
ajuns să-L cunoască niciodată pe Isus; Petru a fost dispus să-L urmeze pe Isus numai 
din admiraţie pentru El. Când Isus l-a chemat, pentru prima oară, pe țărmurile Mării 
Galileei, El a întrebat: „Simon Barjona, Mă vei urma?” Petru a spus: „Trebuie să-L urmez 
pe Cel trimis de Tatăl ceresc. Trebuie să-L recunosc pe Cel ales de Duhul Sfânt”. Pe 
atunci, Petru deja auzise vorbindu-se despre un om pe nume Isus — cel mai mare dintre 
profeţi și Fiul iubit al lui Dumnezeu -— iar Petru spera în mod constant să-L găsească și 
să aibă șansa să-L vadă (pentru că așa era atunci condus de Duhul Sfânt). Deși Petru 
nu-L văzuse niciodată și auzise numai zvonuri despre El, treptat, un dor și o adorație 
față de Isus au crescut în inima sa și, deseori, a tânjit să-L privească, într-o zi, pe Isus. 
Și cum l-a chemat Isus pe Petru? Şi El auzise despre un om numit Petru, însă nu Duhul 
Sfânt L-a înștiințat: „Du-te la Marea Galileei, unde este unul numit Simon Barjona”. Isus 
auzise pe cineva spunând că exista unul numit Simon Barjona, și că oamenii îi auziseră 
predica, că și el predica Evanghelia Împărăției Cerurilor și că toți oamenii care-l auzeau 
erau mișcați până la lacrimi. După ce a auzit aceasta, Isus a urmat-o pe acea persoană 
până la Marea Galileei; când Petru a acceptat chemarea lui Isus, L-a urmat. 

În timpul când L-a urmat pe Isus, Petru și-a format multe păreri despre El și L-a 
judecat întotdeauna din propria sa perspectivă. Deși Petru avut un anumit grad de 
înțelegere a Duhului, înțelegerea lui era oarecum nelămurită, de aceea a spus: „Trebuie 
să Îl urmez pe Cel trimis de Tatăl ceresc. Trebuie să-L recunosc pe Cel ales de Duhul 
Sfânt”. El nu a înţeles lucrurile pe care le-a făcut Isus și a rămas nelămurit în privinţa lor. 
După ce L-a urmat o vreme, Petru a devenit interesat de ceea ce făcea și spunea EI, și 
de Isus Însuși. A ajuns să simtă că Isus inspira atât afecţiune, cât și respect; îi plăcea 
să se asocieze cu El și să rămână alături de El, iar ascultarea cuvintelor lui Isus îi dădea 
provizii și ajutor. În timpul în care L-a urmat pe Isus, Petru a observat și a pus la inimă 
totul despre viața Lui: acţiunile, cuvintele, mișcările și expresiile Lui. A dobândit o 
înțelegere adâncă a faptului că Isus nu era ca oamenii obișnuiți. Cu toate că înfățișarea 
Lui omenească era extrem de normală, El era plin de iubire, compasiune și toleranță 
față de om. Tot ce făcea sau spunea era de mare ajutor pentru alții și Petru a văzut și a 
câștigat lucruri pe care nu le mai văzuse, nici avusese înainte de la Isus. El a văzut că, 

deși Isus nu avea nicio statură impresionată, nicio umanitate neobișnuită, El avea un aer 
cu adevărat extraordinar și neobișnuit în jurul Lui. Deși Petru nu și-a putut explica pe 
deplin acest lucru, el a putut vedea că Isus acţiona în mod diferit de toți ceilalţi, căci 
lucrurile pe care le făcea erau foarte diferite de cele făcute de oamenii obișnuiți. Din 
timpul petrecut în contact cu Isus, Petru și-a dat seama și că Dumnezeu avea caracterul 
diferit de cel al unui om obișnuit. El acţiona, mereu, în mod constant și niciodată cu 
grabă, niciodată nu exagera și nici nu subestima un subiect și Își conducea viaţa într-un 
mod ce dezvăluia un caracter care era atât normal, cât și admirabil. În conversaţie, Isus 
vorbea simplu și grațios, comunica mereu într-un mod deschis și vesel, dar senin — și 
niciodată nu Își pierdea demnitatea când Își săvârșea lucrarea. Petru a văzut că Isus 
era, uneori, taciturn, în vreme ce, alteori, vorbea neîncetat. Era, uneori, atât de fericit, 
încât părea un porumbel vioi şi jucăuș, dar alteori era atât de trist încât nu vorbea deloc, 
părând apăsat de durere, ca și când ar fi fost o mamă ostenită și fără vlagă. Câteodată, 
era plin de mânie, ca un brav soldat atacând ca să ucidă un dușman și, câteodată, chiar 
semăna cu un leu furios. Uneori râdea; alteori Se ruga și plângea. Indiferent de modul 
în care acţiona Isus, Petru a ajuns să aibă o iubire și un respect fără limite pentru El. 
Râsul lui Isus îl umplea de fericire, tristeţea Lui îl afunda în durere, mânia Lui îl înfricoșa, 
în timp ce mila, iertarea și cererile stricte pe care le făcea de la oameni îl făceau să 
ajungă să-L iubească, cu adevărat, pe Isus și să dezvolte o adevărată venerație și dor 
adevărat faţă de El. Desigur, abia doar după ce Petru a trăit alături de Isus timp de câţiva 
ani, a ajuns să-și dea seama treptat de toate acestea. 

Petru a fost un om deosebit de sensibil, născut cu o inteligenţă naturală, dar a făcut 
multe lucruri prostești când Îl urma pe Isus. La început, avea câteva noțiuni despre Isus. 
A întrebat: „Oamenii spun că Tu ești profet, deci, atunci când aveai opt ani și începeai 
să înţelegi lucrurile, știai că ești Dumnezeu? Ai știut că ai fost conceput de Duhul Sfânt?” 
Isus a răspuns: „Nu, nu am știut. Nu-ţi par o persoană normală? Sunt la fel ca oricine 
altcineva. Persoana pe care o trimite Tatăl este o persoană normală, nu una 
extraordinară. Și, deși lucrarea pe care o fac ÎI reprezintă pe Tatăl Meu ceresc, chipul 
Meu, persoana care sunt și acest trup de carne nu-L pot reprezenta pe deplin pe Tatăl 
Meu ceresc — doar o parte din El. Cu toate că am venit de la Duh, sunt, totuși, o persoană 
normală, iar Tatăl Meu M-a trimis pe acest pământ ca pe o persoană normală, nu ca pe 
una extraordinară”. Numai atunci, când a auzit acest lucru, a dobândit Petru o ușoară 
înțelegere a lui Isus. Și, numai după ce trecuse prin nenumărate ceasuri din lucrarea lui 
Isus, din învăţătura Lui, din păstoritul Lui și din susținerea Lui, a dobândit el o înţelegere 
mult mai profundă. În cel de-al treizecilea Lui an, Isus i-a spus lui Petru despre 
răstignirea Lui iminentă și că venise să facă o etapă a lucrării — lucrarea răstignirii — 
pentru a răscumpăra întreaga omenire. Isus i-a spus lui Petru și că, la trei zile după 
răstignire, Fiul Omului va învia și, odată înviat, li Se va arăta oamenilor timp de patruzeci 
de zile. La auzul acestor cuvinte, Petru a fost trist și a pus la inimă aceste cuvinte; de 
atunci înainte, a devenit tot mai apropiat de Isus. După ce a experimentat un timp, Petru 

a ajuns să-și dea seama că tot ce făcea Isus era de la ființa lui Dumnezeu, și a ajuns să 
creadă că Isus era extrem de vrednic de iubire. Numai atunci când a ajuns să aibă 
această înțelegere, l-a luminat Duhul Sfânt din interior. Atunci S-a întors Isus spre 
ucenicii Săi și către alţi adepţi și i-a întrebat: „loane, cine spui tu că sunt Eu?” loan a 
răspuns: „Tu eşti Moise”. Apoi, s-a întors spre Luca: „Dar tu, Luca, cine spui că sunt 
Eu?” Luca a răspuns: „Tu ești cel mai mare dintre profeți”. El, apoi, a întrebat-o pe o 
soră, iar ea a răspuns: „Tu ești cel mai mare dintre profeţi, care spune multe cuvinte din 
veșnicie în veșnicie. Profeţiile nimănui nu sunt la fel de măreţe ca ale Tale, nici 
cunoștințele nimănui, superioare celor ale Tale; Tu ești un profet”. Apoi, Isus S-a întors 
spre Petru și a întrebat: „Petre, cine spui tu că sunt Eu?” Petru a răspuns: „Tu ești 
Hristosul, Fiul Dumnezeului Celui viu. Tu vii din cer. Tu nu ești de pe pământ. Tu nu ești 
deopotrivă cu făpturile lui Dumnezeu. Noi suntem pe pământ și Tu ești aici, cu noi, dar 
Tu ești din cer și nu ești din lume și nu ești de pe pământ. Tocmai prin această 
experienţă l-a luminat Duhul Sfânt, fapt care i-a îngăduit să ajungă la această înțelegere. 
După această luminare, el a admirat și mai mult tot ce făcuse Isus, socotindu-L și mai 
vrednic de iubire, și a fost mereu reticent, în inima lui, de a fi despărțit de Isus. Deci, 
prima dată, când Isus i S-a arătat lui Petru, după ce a fost răstignit și înviat, Petru a 
strigat cu o fericire neobișnuită: „Doamne! Ai înviat!” Apoi, plângând, Petru a prins un 
pește extrem de mare, l-a gătit și | l-a servit lui Isus. Isus a zâmbit, dar nu a vorbit. Cu 
toate că știa că Isus înviase, Petru nu a înțeles taina acestui lucru. Când i-a dat lui Isus 
să mănânce peștele, Isus nu l-a refuzat, dar, nu a vorbit, nici nu S-a așezat să mănânce. 
În schimb, a dispărut brusc. Acesta a fost un șoc enorm pentru Petru și numai atunci a 
înțeles el că Isus Cel înviat era diferit de Isus Cel de dinainte. Odată ce a realizat acest 
lucru, Petru a fost mâhnit, dar a dobândit și mângâiere din faptul că știa că Domnul Își 
îndeplinise lucrarea. El știa că Isus Își încheiase lucrarea, că timpul Lui, petrecut 
împreună cu omul, se sfârșise, și că omul trebuia să-și urmeze propria sa cale, de atunci 
încolo. Isus îi spusese odată: „Și tu trebuie să bei din paharul amar din care am băut Eu 
(asta e ce a spus El după înviere). Și tu trebuie să umbli pe drumul pe care am umblat 
Eu. Trebuie să îţi dai viața pentru Mine”. Spre deosebire de acum, lucrarea de atunci nu 
a luat forma unei conversații între patru ochi. În timpul Epocii Harului, lucrarea Duhului 
Sfânt a fost îndeosebi ascunsă, iar Petru a suferit din pricina multor greutăți. Uneori, 
Petru ajungea în punctul de a exclama: „Dumnezeule! Nu am decât această viață. Deși 
nu valorează prea mult pentru Tine, doresc să Ți-o dedic Ție. Cu toate că oamenii nu 
sunt vrednici să Te iubească, iar iubirea și inimile lor sunt lipsite de valoare, cred că Tu 
cunoști dorinţa din inimile oamenilor. Și, chiar dacă trupurile oamenilor nu întâlnesc 
acceptarea Ta, doresc ca Tu să accepti inima mea”. Rostirea rugăciunilor în acest fel îl 
încuraja mai ales când se ruga: „Sunt dornic să îmi dedic inima în întregime lui 
Dumnezeu. Chiar dacă nu sunt în stare să fac nimic pentru Dumnezeu, sunt dornic să Îl 
mulțumesc, cu loialitate, pe Dumnezeu și să mă dedic Lui din toată inima. Cred că 
Dumnezeu trebuie să-mi privească inima”. El a spus: „Eu nu cer nimic în viața mea, 

decât ca gândurile mele de iubire pentru Dumnezeu și dorința inimii mele să fie 
acceptate de Dumnezeu. Am fost cu Domnul Isus atâta timp și, totuși, nu L-am iubit 
niciodată; aceasta este cea mai mare datorie a mea. Chiar dacă am stat cu El, nu L-am 
cunoscut și chiar am spus unele lucruri necuvenite pe la spatele Lui. Faptul că mă 
gândesc la aceste lucruri mă face să mă simt și mai îndatorat Domnului Isus”. El s-a 
rugat mereu în acest fel. A spus: „Sunt mai puţin decât praful. Nu pot să fac altceva, 
decât să-l dedic această inimă loială lui Dumnezeu”. 

A existat un punct culminant în experienţele lui Petru, când trupul îi era aproape 
complet zdrobit, dar Isus tot l-a încurajat lăuntric. Și, o dată, i S-a arătat lui Petru. Când 
Petru era într-o suferință imensă și simţea că inima îi era frântă, Isus l-a învăţat: „Tu ai 
fost cu Mine pe pământ și Eu am fost aici, cu tine. Și, totuși, înainte, am fost împreună 
în cer, este, la urma urmei, al lumii spirituale. Acum, Eu M-am întors în lumea spirituală, 
iar tu ești pe pământ, deoarece Eu nu sunt de pe pământ, deși nici tu nu ești de pe 
pământ, tu trebuie să îţi îndeplinești funcţia pe pământ. De vreme ce ești slujitor, trebuie 
să-ţi îndeplinești datoria cât de bine poţi”. Auzind că avea să se poată întoarce lângă 
Dumnezeu, Petru s-a simţit mângâiat. Pe atunci, Petru agoniza atât de mult, încât era 
aproape țintuit la pat; a simţit atâtea remușcări, încât a zis: „Sunt atât de stricat, că nu 
sunt în stare să-L mulțumesc pe Dumnezeu”. Isus i s-a arătat și a spus: „Petre, oare ai 
uitat de hotărârea pe care ai luat-o, odată, înaintea Mea? Ai uitat, cu adevărat, tot ce am 
spus? Ai uitat hotărârea pe care ai luat-o faţă de Mine?” Văzând că era Isus, Petru s-a 
sculat din pat, iar Isus l-a mângâiat astfel: „Eu nu sunt de pe pământ, ţi-am spus deja — 
acest lucru trebuie să-l înţelegi, dar ai uitat altceva ce ţi-am spus? «Nici tu nu ești de pe 
pământ, nu ești din lume.» Chiar acum există o lucrare pe care trebuie să o faci. Nu poți 
fi mâhnit așa. Nu poți suferi astfel. Deşi oamenii și Dumnezeu nu pot coexista în aceeași 
lume, Eu am lucrarea Mea și tu o ai pe a ta, iar, într-o zi, când lucrarea ta va fi terminată, 
vom fi împreună într-un singur tărâm, iar Eu te voi călăuzi să fii cu Mine în veci”. Petru a 
fost mângâiat și liniștit după ce a auzit aceste cuvinte. El ştia că această suferinţă era 
ceva ce trebuia să îndure și să experimenteze și, de atunci, a fost inspirat. Isus i-a 
apărut, în mod special, în fiecare moment-cheie, dându-i luminare și îndrumare specială 
și a lucrat mult asupra lui. Și ce a regretat Petru cel mai mult? Nu după mult timp după 
ce Petru spusese: „Tu ești Fiul lui Dumnezeu Cel viu”, Isus i-a pus lui Petru o altă 
întrebare (deși nu este consemnată în Biblie în acest fel). Isus l-a întrebat: „Petre! M-ai 
iubit tu vreodată?” Petru a înţeles ce a vrut El să spună și a zis: „Doamne! Odată L-am 
iubit pe Tatăl din cer, dar recunosc că nu Te-am iubit niciodată pe Tine”. Atunci, Isus a 
spus: „Dacă oamenii nu-L iubesc pe Tatăl din cer, cum Îl pot iubi pe Fiul pe pământ? ȘI, 
dacă oamenii nu-L iubesc pe Fiul trimis de Dumnezeu Tatăl, cum pot ei să-L iubească 
pe Tatăl din ceruri? Dacă oamenii Îl iubesc cu adevărat pe Fiul, pe pământ, atunci Îi 
iubesc, cu adevărat, pe Tatăl din cer”. Când Petru a auzit aceste cuvinte, și-a dat seama 
de ceea ce îi lipsea. El a simţit mereu remușcări, până la lacrimi, cu privire la cuvintele 
sale: „L-am iubit odată pe Tatăl din cer, dar nu Te-am iubit niciodată pe Tine”. După 

învierea și înălțarea lui Isus, a simțit și mai multă remușcare și mâhnire din cauza acestor 
cuvinte. Amintindu-și lucrarea lui trecută și statura sa actuală, el a venit adesea înaintea 
lui Isus în rugăciune, regretând întotdeauna și simțindu-se îndatorat, din cauză că nu 
mulţumise voia lui Dumnezeu și nu se ridicase la înălțimea standardelor lui Dumnezeu. 
Aceste lucruri au devenit cea mai mare povară a lui. El a spus: „Într-o zi, Îţi voi dedica 
tot ce am și tot ce sunt și Îți voi da tot ce este mai de preț”. El a spus: „Dumnezeule! Am 
doar o singură credinţă și o singură iubire. Viaţa mea nu valorează nimic și trupul meu 
nu valorează nimic. Am doar o singură credinţă și o singură iubire. Am credinţă în Tine, 
în mintea mea, și iubire pentru Tine, în inima mea; doar aceste două lucruri trebuie să 
Ți le dau și nimic altceva”. Petru a fost foarte încurajat de cuvintele lui Isus, pentru că, 
înainte de a fi răstignit Isus, El îi spusese: „Eu nu sunt din lumea aceasta și nici tu nu 
ești din lumea aceasta”. Mai târziu, când Petru a ajuns într-un punct de mare durere, 
Isus i-a amintit: „Petre, ai uitat? Eu nu sunt din lume și numai pentru lucrarea Mea am 
plecat mai devreme. Nici tu nu ești din lume, chiar ai uitat? Ți-am spus de două ori, nu- 
ti amintești?” Auzind aceasta, Petru a zis: „N-am uitat!” Isus a spus, apoi: „Odată ai 
petrecut un timp fericit, împreună cu Mine, în cer, și o perioadă de timp lângă Mine. Ție 
ti-e dor de Mine, iar Mie Mi-e dor de tine. Deși creaţiile nu merită să fie pomenite în ochii 
Mei, cum să nu pot iubi pe cineva care este nevinovat și vrednic de iubire? Ai uitat 
făgăduinţa Mea? Trebuie să accepti însărcinarea pe care ţi-am dat-o pe pământ; trebuie 
să îndeplinești sarcina pe care ţi-am încredinţat-o. Într-o zi, te voi călăuzi, cu siguranţă, 
ca să fii lângă Mine”. După ce a auzit acest lucru, Petru a devenit și mai încurajat și a 
primit o inspiraţie și mai mare, astfel încât, atunci când era pe cruce, a putut să spună: 
„Dumnezeule! Nu Te pot iubi îndeajuns! Chiar dacă Îmi ceri să mor, tot nu Te pot iubi 
îndeajuns. Oriunde îmi trimiţi sufletul, indiferent dacă Îți împlinești sau nu făgăduinţele 
trecute, orice faci după aceea, eu Te iubesc și cred în Tine”. Lucrurile, de care s-a ţinut 
el cu putere, au fost credinţa lui și iubirea lui adevărată. 

Într-o seară, mai mulți ucenici, inclusiv Petru, se aflau pe o barcă de pescuit. Erau, 
toţi, împreună cu Isus, iar Petru i-a pus lui Isus o întrebare foarte naivă: „Doamne! Aș 
dori să-Ți adresez o întrebare pe care o am de foarte mult timp”. Isus a răspuns: „Atunci, 
întreabă-Mă, te rog!” Petru, atunci, a întrebat: „A fost lucrarea din timpul Epocii Legii 
făcută de Tine?” Isus a zâmbit, de parcă ar fi spus: „Copilul ăsta, cât e de naiv!” Apoi, a 
continuat cu intenţie: „Nu a fost făcută de Mine. A fost făcută de lahve și de Moise”. Petru 
a auzit acest lucru și a exclamat: „Ah! Deci nu a fost făcută de Tine!” Odată ce Petru a 
spus aceasta, Isus nu a mai zis nimic. Petru s-a gândit în sinea lui: „Nu Tu ai făcut-o, 
deci nu e de mirare că ai venit să distrugi legea, de vreme ce nu Tu ai făcut-o”. Inima lui 
a fost, de asemenea, ușurată. După aceea, Isus și-a dat seama că Petru era destul de 
naiv dar, pentru că pe atunci nu avea nicio înțelegere, Isus nu a spus nimic altceva și 
nici nu l-a combătut în mod direct. Odată, Isus a ţinut o predică într-o sinagogă unde 
mulţi oameni erau prezenţi, inclusiv Petru. În predica Sa, Isus a spus: „Acela care va 
veni din veșnicie în veșnicie va face lucrarea de răscumpărare în timpul Epocii Harului, 

pentru a răscumpăra toată omenirea de păcat, dar El nu va fi constrâns de nicio 
reglementare în călăuzirea omului afară din păcat. El va ieși din lege și va intra în Epoca 
Harului. El va răscumpăra întreaga omenire. El va păși înainte, din Epoca Legii în Epoca 
Harului, dar nimeni nu-L cunoaște pe Acela care a venit de la lahve. Lucrarea pe care a 
făcut-o Moise a fost dată de lahve; Moise a redactat legea datorită lucrării pe care o 
făcuse lahve”. Odată ce acest lucru a fost spus, El a continuat: „Cei care desființează 
poruncile Epocii Harului în timpul Epocii Harului se vor întâlni cu dezastrul. Ei trebuie să 
stea în templu și să primească distrugerea lui Dumnezeu și focul va veni peste ei”. Faptul 
că a auzit aceste cuvinte a avut un oarecare efect asupra lui Petru și, pe parcursul unei 
perioade din experienţa lui, Isus l-a păstorit și l-a susținut pe Petru, vorbind cu el de la 
inimă la inimă, ceea ce i-a dat lui Petru o înţelegere ceva mai bună a lui Isus. Gândindu- 
se, atunci, la ce predicase Isus în acea zi și la întrebarea pe care l-o pusese când se 
aflau în barca de pescuit, la răspunsul pe care îl dăduse Isus, precum și la modul în care 
zâmbise El, Petru a ajuns în sfârșit să înțeleagă totul. După aceea, Duhul Sfânt l-a 
luminat pe Petru și numai atunci a înţeles el că Isus era Fiul lui Dumnezeu Celui viu. 
Înțelegerea lui Petru a venit din luminarea de către Duhul Sfânt, dar a existat un proces 
în înțelegerea lui. A fost prin punerea de întrebări, prin auzirea lui Isus predicând, apoi, 
prin primirea părtășiei speciale a lui Isus și a păstoririi Lui speciale, că a ajuns Petru să- 
și dea seama că Isus era Fiul lui Dumnezeu Celui viu. Aceasta nu a fost dobândită peste 
noapte; a fost un proces, iar acest lucru a devenit un ajutor pentru el, în experienţele lui 
ulterioare. De ce nu a făcut Isus lucrarea de desăvârșire în alţi oameni, ci doar în Petru? 
Pentru că numai Petru a înţeles că Isus era Fiul lui Dumnezeu Celui viu; nimeni altcineva 
nu știa acest lucru. Deși erau mulți ucenici care au știut multe în timpul lor de urmare a 
Lui, cunoașterea lor era superficială. Acesta este motivul pentru care Petru a fost ales 
de Isus ca specimen de a fi desăvârșit. Ce i-a spus Isus lui Petru atunci este ceea ce le 
spune El, astăzi, oamenilor a căror cunoaștere și intrare în viaţă trebuie să o atingă pe 
aceea a lui Petru. Este în concordanţă cu această cerinţă și cu această cale că 
Dumnezeu îi va desăvârși pe toți. De ce li se cere oamenilor, astăzi, să aibă o credinţă 
reală și o iubire adevărată? Și voi trebuie să experimentați ce a experimentat Petru; 
roadele pe care le-a dobândit Petru, din experienţele sale, trebuie să se manifeste și în 
voi; iar durerea, pe care a pătimit-o Petru, și voi trebuie să o pătimiţi. Calea pe care 
mergeţi este aceeași pe care a mers Petru. Durerea pe care o pătimiţi este durerea pe 
care a pătimit-o Petru. Când primiţi slavă și când trăiţi o viaţă reală, atunci trăiţi imaginea 
lui Petru. Calea este aceeași, iar omul este desăvârșit urmând-o. Totuși, calibrul vostru 
este oarecum deficient în comparaţie cu acela al lui Petru, pentru că vremurile s-au 
schimbat și s-a schimbat și măsura stricăciunii oamenilor și pentru că ludeea a fost un 
regat secular, cu o cultură antică. Prin urmare, voi trebuie să faceţi tot ce vă stă în puteri 
ca să vă îmbunătăţiţi calibrul. 

Petru a fost un om foarte sensibil, ager în tot ceea ce a făcut și, de asemenea, extrem 
de cinstit. A suferit multe eșecuri. Primul său contact cu societatea a avut loc la vârsta 

de paisprezece ani, când se ducea la școală și la sinagogă. Avea mult entuziasm și era 
mereu dispus să participe la întâlniri. La vremea aceea, Isus nu Își începuse încă, în 
mod oficial, lucrarea; acesta era doar începutul Epocii Harului. Petru a început să intre 
în legătură cu figuri religioase, pe când avea paisprezece ani; până la vârsta de 
optsprezece ani a fost în contact cu elita religioasă dar, după ce a văzut haosul din 
culisele religiei, s-a retras. Văzând cât de vicleni, de șireţi și de uneltitori erau acești 
oameni, a devenit extrem de dezgustat (așa lucra Duhul Sfânt la vremea aceea, ca să-l 
desăvârșească. El, mai ales, l-a mișcat și a făcut o lucrare specială asupra lui) și, astfel, 
s-a retras de la sinagogă la vârsta de optsprezece ani. Părinţii l-au persecutat și nu au 
vrut să-l lase să creadă (ei erau diavoli și necredincioși). În cele din urmă, Petru a plecat 
de acasă și a călătorit peste tot, pescuind și predicând vreme de doi ani, timp în care a 
condus și un număr destul de impresionant de oameni. Acum ar trebui să poţi vedea clar 
calea exactă pe care a luat-o Petru. Dacă poţi să vezi clar calea lui Petru, atunci vei fi 
sigur despre lucrarea făcută astăzi, astfel încât să nu te plângi sau să fii pasiv ori să 
tânjești după ceva. Ar trebui să experimentezi starea de spirit a lui Petru la acea vreme: 
el era lovit de durere, el nu mai cerea un viitor sau vreo binecuvântare. El nu căuta 
profitul, fericirea, faima sau averea în lume; căuta doar să trăiască o viaţă extrem de 
plină de sens, pentru a răsplăti iubirea lui Dumnezeu și a-l dedica Lui ceea ce avea el 
cel mai de preț. Atunci era mulțumit în inima lui. Adeseori, se ruga lui Isus cu următoarele 
cuvinte: „Doamne, Isuse Hristoase, Te-am iubit odată, dar nu Te-am iubit niciodată cu 
adevărat. Deși am spus că aveam încredere în Tine, nu Te-am iubit niciodată cu o inimă 
adevărată. Doar Te-am admirat, Te-am adorat și Ţi-am dus dorul, dar nu Te-am iubit 
niciodată și nici nu am avut, cu adevărat, credinţă în Tine”. El s-a rugat constant pentru 
a lua decizia și a fost mereu încurajat de cuvintele lui Isus și și-a găsit motivaţia în ele. 
Mai târziu, după o perioadă de experienţă, Isus l-a pus la încercare, provocându-l să 
tânjească după El mai departe. El a spus: „Doamne, Isuse Hristoase! Cât de mult îmi 
lipsești și cât mi-e de dor să Te privesc. Îmi lipsesc prea multe și nu pot să-Ţi compensez 
iubirea. Te implor să mă iei curând. Când vei avea nevoie de mine? Când mă vei lua? 
Când voi privi, din nou, fața Ta? Nu doresc să mai trăiesc în acest trup, să devin, în 
continuare, stricat, și nici nu doresc să mă mai răzvrătesc. Sunt gata să-Ţi dedic tot ce 
am, cât de repede pot, și nu doresc să Te mai întristez”. Așa se ruga el, dar nu ştia, la 
vremea aceea, ce avea să desăvârșească Isus în el. În timpul agoniei încercării lui, Isus 
i-a apărut din nou și a spus: „Petre, doresc să te desăvârșesc, astfel încât să devii rod, 
unul care să fie cristalizarea desăvârșirii tale de către Mine și de care să Mă bucur. Poţi 
să mărturisești, cu adevărat, pentru Mine? Ai făcut ce ţi-am cerut Eu să faci? Ai trăit 
cuvintele pe care le-am spus? Tu M-ai iubit odată, dar chiar dacă M-ai iubit, M-ai trăit? 
Ce ai făcut pentru Mine? Recunoști că ești nevrednic de iubirea Mea, dar ce ai făcut 
pentru Mine?” Petru a văzut că nu făcuse nimic pentru Isus și și-a adus aminte de 
jurământul său anterior de a-și da viaţa lui Dumnezeu. Și, astfel, nu s-a mai plâns și, de 
atunci, rugăciunile lui au devenit mult mai bune. El se ruga, spunând: „Doamne, Isuse 

Hristoase! O dată Te-am părăsit și Tu, de asemenea, m-ai părăsit o dată. Am petrecut 
un timp despărțiți și un timp împreună, în tovărășie. Cu toate acestea, Tu mă iubeşti mai 
mult decât orice altceva. M-am răzvrătit, în repetate rânduri, împotriva Ta și, în repetate 
rânduri, Te-am mâhnit. Cum pot să uit așa ceva? Ţin mereu minte și nu uit niciodată 
lucrarea pe care ai făcut-o asupra mea şi ceea ce mi-ai încredințat. Am făcut tot ce am 
putut pentru lucrarea pe care ai făcut-o asupra mea. Tu știi ce pot face și știi și ce rol pot 
juca. Îmi doresc să mă supun orchestrărilor Tale și Îţi voi dedica tot ce am. Numai Tu știi 
ce pot face pentru Tine. Deşi Satana m-a păcălit atât de mult și m-am răzvrătit împotriva 
Ta, eu cred că Tu nu mă ţii minte pentru acele fărădelegi și că nu mă tratezi pe baza lor. 
Doresc să-Ți dedic Tie întreaga mea viață. Nu cer nimic și nici nu am alte speranțe sau 
planuri; doresc doar să acționez conform intenţiei Tale și voii Tale. Voi bea din paharul 
Tău amar și sunt al Tău ca să-mi poruncești”. 

Voi trebuie să fiţi clari cu privire la calea pe care mergeţi; trebuie să fiți clari cu 
privire la calea pe care veţi apuca în viitor, cu privire la ce va desăvârși Dumnezeu și 
la ce vi s-a încredinţat. Într-o zi, probabil că veţi fi puși la încercare și, când va veni acel 
moment, dacă veţi fi capabili să vă inspirați din experienţele lui Petru, acest lucru va 
arăta că mergeţi, cu adevărat, pe calea lui Petru. Petru a fost lăudat de Dumnezeu pentru 
adevărata lui credinţă și iubire, şi pentru loialitatea lui faţă de Dumnezeu. Şi a fost pentru 
cinstea lui și pentru dorul de Dumnezeu din inima lui, că Dumnezeu l-a desăvârșit. Dacă 
vei avea, cu adevărat, aceeași iubire și aceeași credință ca Petru, atunci Isus, cu 
siguranţă, te va desăvârși. 


Numai prin experimentarea rafinării 
poate omul să aibă adevărata iubire 


Toţi sunteţi în toiul încercărilor și al rafinării. Cum ar trebui să-L iubiţi pe Dumnezeu 
în timpul rafinării? După ce au experimentat rafinarea, oamenii pot să-l ofere laude 
sincere lui Dumnezeu și, în toiul rafinării, pot să vadă că le lipsesc foarte multe. Cu cât 
rafinarea ta este mai mare, cu atât mai mult poţi renunţa la trup; cu cât rafinarea 
oamenilor este mai mare, cu atât mai mare este dragostea lor pentru Dumnezeu. Asta 
e ceea ce ar trebui să înțelegeţi. De ce trebuie să fie purificaţi oamenii? Ce efect 
urmăreşte să atingă acest lucru? Care este semnificaţia lucrării de rafinare a lui 
Dumnezeu în om? Dacă Îl cauţi cu adevărat pe Dumnezeu, atunci, experimentând 
purificarea Sa până la un anumit punct, vei simţi că este extrem de bine și este de 
maximă necesitate. Cum ar trebui să-L iubească omul pe Dumnezeu în timpul rafinării? 
Prin folosirea hotărârii de a-L iubi pe Dumnezeu pentru a accepta rafinarea Lui: în timpul 
rafinării, ești chinuit pe dinăuntru, ca și cum un cuţit ar fi răsucit în inima ta, totuși ești 
dispus să-L mulțumești pe Dumnezeu folosindu-ţi inima care-L iubește, și nu ești dispus 
să te îngrijești de trup. Aceasta este ceea ce se înțelege prin practicarea iubirii față de 

Dumnezeu. Durerea din interiorul tău și suferinţa ta au atins un anumit punct, totuși încă 
ești dispus să vii în faţa lui Dumnezeu și să te rogi, spunând: „O, Dumnezeule! Nu Te 
pot părăsi. Deși este întuneric în mine, doresc să Te mulțumesc; îmi cunoști inima și aș 
vrea să investești mai mult din dragostea Ta în mine”. Aceasta este practica din timpul 
rafinării. Dacă folosești iubirea faţă de Dumnezeu ca temelie, rafinarea te poate aduce 
mai aproape de Dumnezeu și te poate face mai familiar cu Dumnezeu. De vreme ce 
crezi în Dumnezeu, trebuie să-ţi predai inima înaintea lui Dumnezeu. Dacă îţi oferi și îţi 
pui inima înaintea lui Dumnezeu, atunci în timpul rafinării îţi va fi imposibil să ÎI 
tăgăduiești pe Dumnezeu sau să Îl abandonezi. În felul acesta, relaţia ta cu Dumnezeu 
va deveni tot mai apropiată și mai normală, iar comuniunea ta cu Dumnezeu va deveni 
tot mai frecventă. Dacă practici întotdeauna în acest fel, atunci vei petrece mai mult timp 
în lumina lui Dumnezeu și mai mult timp sub îndrumarea cuvintelor Sale. Vor exista, de 
asemenea, tot mai multe schimbări în firea ta, iar cunoștințele tale se vor înmulţi zi după 
zi. Când va veni ziua în care încercările lui Dumnezeu se vor abate brusc asupra ta, nu 
numai că vei putea să stai de partea lui Dumnezeu, ci vei putea și să fii mărturie pentru 
Dumnezeu. În acel moment, vei fi ca lov și Petru. După ce ai fost mărturie pentru 
Dumnezeu, Îl vei iubi cu adevărat și îţi vei da viața bucuros pentru El; vei fi martorul lui 
Dumnezeu și o persoană care este iubită de Dumnezeu. Dragostea care a experimentat 
rafinarea este puternică, iar nu slabă. Indiferent de momentul sau modul în care 
Dumnezeu te supune încercărilor Sale, tu ești capabil să nu-ţi pese dacă trăieşti sau 
mori, să dai cu bucurie totul la o parte pentru Dumnezeu și să înduri fericit orice pentru 
Dumnezeu -— astfel dragostea ta va fi curată și credinţa ta reală. Numai atunci vei fi 
cineva care este într-adevăr iubit de către Dumnezeu și care a fost cu adevărat 
desăvârșit de către Dumnezeu. 

Dacă oamenii cad sub influența Satanei, ei nu au înăuntrul lor nicio iubire față de 
Dumnezeu, iar viziunile, dragostea și fermitatea lor anterioare au dispărut. Oamenii 
obișnuiau să simtă că ar fi trebuit să sufere pentru Dumnezeu, dar astăzi cred că este 
rușinos să faci asta și nu duc lipsă de plângeri. Aceasta este lucrarea Satanei, un semn 
că omul a căzut sub domeniul Satanei. Dacă te confrunţi cu această stare, trebuie să te 
rogi și să o răstorni cât de repede poţi — asta te va proteja împotriva atacurilor Satanei. 
În timpul purificării chinuitoare, omul poate să cadă foarte ușor sub influența Satanei, 
așadar, cum ar trebui să-L iubești pe Dumnezeu în timpul unei astfel de rafinări? Ar 
trebui să-ţi aduni voința, să-ți așezi inima înaintea lui Dumnezeu și să Îi dedici până la 
ultima clipă din timpul tău. Indiferent de modul în care Dumnezeu te rafinează, ar trebui 
să poţi pune în practică adevărul pentru a împlini voia Sa și ar trebui să-ți asumi 
răspunderea de a-L căuta pe Dumnezeu și de a căuta comuniunea. În momente ca 
acestea, cu cât ești mai pasiv, cu atât va crește latura ta negativă și cu atât mai ușor îţi 
va fi să regresezi. Când este necesar să îţi îndeplinești funcţia, deși nu o îndeplinești 
cum trebuie, faci tot ceea ce poți, și faci acest lucru folosind nimic mai mult decât iubirea 
ta fată de Dumnezeu; indiferent de ceea ce spun ceilalţi — fie că spun că ai făcut bine, 

sau că ai făcut rău — intenţiile tale sunt corecte și nu ești neprihănit de sine, deoarece 
acționezi în numele lui Dumnezeu. Când alţii te interpretează greșit, ești capabil să te 
rogi lui Dumnezeu și să spui: „O, Dumnezeule! Nu cer ca alţii să mă tolereze sau să mă 
trateze bine, și nici să mă înțeleagă sau să mă aprobe. Cer doar să Te pot iubi în inima 
mea, să fiu nestingherit în inima mea, iar conștiința mea să fie clară. Nu cer ca alţii să 
mă laude sau să mă stimeze foarte mult; eu caut doar să Te mulțumesc din inima mea; 
îmi îndeplinesc rolul făcând tot ce pot, și deși sunt nesăbuit și stupid, de calibru slab și 
orb, știu că Tu ești minunat și sunt dispus să-Ți dedic Ție tot ce am”. De îndată ce te rogi 
în acest fel, dragostea ta pentru Dumnezeu iese la lumină și tu te simţi mult mai ușurat 
în inima ta. Aceasta este ceea ce se înțelege prin practicarea iubirii fată de Dumnezeu. 
Pe măsură ce experimentezi, vei eșua de două ori și vei reuși o dată, dacă nu cumva 
vei eșua de cinci ori și vei reuși de două ori, și, pe măsură ce experimentezi în acest fel, 
numai prin eșec vei putea vedea frumuseţea lui Dumnezeu și vei descoperi ce lipsește 
în tine. Când întâmpini din nou astfel de situaţii, ar trebui să fii precaut, să-ţi temperezi 
pașii și să te rogi mai des. Vei dezvolta treptat capacitatea de a triumfa în astfel de 
situaţii. Când se întâmplă acest lucru, rugăciunile tale au fost eficiente. Când vezi că de 
data aceasta ai avut succes, vei fi foarte mulţumit în interiorul tău, și când te rogi, vei 
putea să-L simţi pe Dumnezeu și că prezenţa Duhului Sfânt nu te-a părăsit — și numai 
atunci vei ști cum lucrează Dumnezeu înăuntrul tău. Practicarea în acest fel îţi va oferi 
o cale de a experimenta. Dacă nu pui adevărul în practică, atunci vei fi lipsit de prezenţa 
Duhului Sfânt în tine. Dar dacă pui adevărul în practică atunci când întâmpini lucrurile 
așa cum sunt, deși suferi în interior, Duhul Sfânt va fi cu tine după aceea, vei putea să 
simţi prezenţa lui Dumnezeu atunci când te rogi, vei avea puterea de a practica cuvintele 
lui Dumnezeu și, în timpul comuniunii cu fraţii și surorile tale, nu va exista nimic care să- 
ti apese conștiința și te vei simţi în pace și, astfel, vei putea aduce la lumină ceea ce ai 
făcut. Indiferent de ceea ce spun alţii, vei fi în stare să ai o relaţie normală cu Dumnezeu, 
nu vei fi constrâns de ceilalţi, te vei ridica mai presus de orice — și, prin asta, vei 
demonstra că practicarea cuvintelor lui Dumnezeu a fost eficientă. 

Cu cât rafinarea lui Dumnezeu este mai mare, cu atât inimile oamenilor sunt mai 
capabile să-L iubească pe Dumnezeu. Chinul din inimile lor este benefic pentru vieţile lor, 
ei sunt mai capabili să fie în pace înaintea lui Dumnezeu, relaţia lor cu Dumnezeu este 
mai apropiată și sunt mai în măsură să vadă dragostea supremă a lui Dumnezeu și 
mântuirea Lui supremă. Petru a experimentat rafinarea de sute de ori, iar lov a trecut prin 
multe încercări. Dacă doriţi să fiți desăvârșiţi de către Dumnezeu, și voi trebuie să suferiți 
rafinarea de sute de ori; numai dacă treceţi prin acest proces și vă bazaţi pe acest pas, 
veţi putea să mulţumiţi voia lui Dumnezeu și să fiți desăvârșiţi de către Dumnezeu. 
Rafinarea este cel mai bun mijloc prin care Dumnezeu îi desăvârșește pe oameni; numai 
rafinarea și încercările amare pot scoate la iveală adevărata dragoste pentru Dumnezeu 
din inimile oamenilor. Fără greutăţi, oamenii sunt lipsiți de adevărata dragoste pentru 
Dumnezeu; dacă nu sunt testati în interior și nu sunt cu adevărat supuși rafinării, atunci 

inimile lor vor fi mereu în derivă în exterior. După ce ai fost rafinat până la un anumit punct, 
îți vei vedea propriile slăbiciuni și dificultăți, vei vedea cât de multe îţi lipsesc și că nu ești 
în stare să depășești numeroasele probleme cu care te confrunți și vei vedea cât de mare 
este neascultarea ta. Numai în timpul încercărilor oamenii sunt capabili să-și cunoască 
într-adevăr stările reale; încercările îi fac pe oameni mai capabili să fie desăvârșiţi. 

În timpul vieţii sale, Petru a experimentat rafinarea de sute de ori și a suferit multe 
suplicii chinuitoare. Această rafinare a devenit temelia iubirii sale supreme pentru 
Dumnezeu și cea mai importantă experienţă a întregii sale vieți. Faptul că el a putut să 
aibă o iubire supremă pentru Dumnezeu s-a datorat, într-un anumit sens, hotărârii sale 
de a-L iubi pe Dumnezeu; mai important, totuși, s-a datorat rafinării și suferinței pe care 
le-a îndurat. Această suferință a devenit călăuza sa pe calea iubirii de Dumnezeu și 
lucrul cel mai memorabil pentru el. Dacă oamenii nu trec prin durerea rafinării când ÎI 
iubesc pe Dumnezeu, atunci dragostea lor este plină de impurități și de preferinţele lor; 
o astfel de iubire este plină de ideile Satanei și pur și simplu incapabilă de a mulţumi 
voia lui Dumnezeu. Să ai hotărârea de a-L iubi pe Dumnezeu nu este același lucru cu 
a-L iubi cu adevărat pe Dumnezeu. Chiar dacă tot ceea ce gândesc în inimile lor este 
de dragul de a-L iubi și a-L mulţumi pe Dumnezeu, și chiar dacă gândurile lor par să fie 
în întregime dedicate lui Dumnezeu și golite de orice idei umane, totuși, când gândurile 
lor sunt aduse înaintea lui Dumnezeu, El nu laudă și nu binecuvântează astfel de 
gânduri. Chiar și atunci când oamenii au înţeles pe deplin toate adevărurile — când au 
ajuns să le cunoască pe toate — acest lucru nu se poate considera un semn al iubirii de 
Dumnezeu, nu se poate spune că acești oameni Îl iubesc cu adevărat pe Dumnezeu. În 
ciuda faptului că au înțeles multe adevăruri fără a trece prin rafinare, oamenii sunt 
incapabili să pună aceste adevăruri în practică; numai în timpul rafinării, oamenii pot 
înțelege adevăratul sens al acestor adevăruri, numai atunci oamenii pot aprecia cu 
adevărat înţelesul lor lăuntric. În momentul acela, când ei încearcă din nou, pot să pună 
adevărurile în practică în mod corespunzător și în conformitate cu voia lui Dumnezeu; în 
acel moment, ideile lor lumești sunt diminuate, corupția lor omenească este redusă, iar 
emoțiile lor omenești sunt diminuate; numai în momentul acela practica lor este o 
adevărată manifestare a dragostei de Dumnezeu. Efectul adevărului iubirii față de 
Dumnezeu nu este atins prin cunoștințe rostite sau prin deschiderea mentală, și nici nu 
poate fi atins doar prin înţelegerea acestui adevăr. Este nevoie ca oamenii să plătească 
un preț, să înfrunte multă amărăciune în timpul rafinării, și numai atunci dragostea lor va 
deveni pură și după inima lui Dumnezeu. În cerința Sa ca omul să-L iubească, 
Dumnezeu nu pretinde ca omul să-L iubească punând pasiune sau propria voinţă; numai 
prin loialitate și folosirea adevărului pentru a-L sluji, omul Îl poate iubi cu adevărat. Dar 
omul trăiește în mijlocul corupției, și astfel, este incapabil să folosească adevărul și 
loialitatea pentru a-L sluji pe Dumnezeu. El este fie prea pasionat de Dumnezeu, fie prea 
rece și nepăsător; fie ÎI iubește pe Dumnezeu până la extrem, fie ÎI urăște până la extrem. 
Cei care trăiesc în mijlocul corupţiei, trăiesc întotdeauna între aceste două extreme, 

vieţuind întotdeauna după propria voinţă, și totuși crezând că au dreptate. Deși am atras 
atenţia asupra acestui fapt în repetate rânduri, oamenii sunt incapabili să-l ia în serios, 
să-i înțeleagă pe deplin importanţa, și astfel trăiesc în mijlocul credinţei de autoamăgire, 
în iluzia iubirii față de Dumnezeu care se bazează pe propria lor voinţă. De-a lungul 
istoriei, pe măsură ce omenirea s-a dezvoltat și epocile au trecut, cerinţele lui Dumnezeu 
de la om au devenit tot mai ridicate și El a cerut din ce în ce mai mult ca omul să fie 
categoric în privinţa Lui. Cu toate acestea, cunoștințele omului despre Dumnezeu au 
devenit din ce în ce mai nedeslușite și mai abstracte, iar dragostea lui faţă de Dumnezeu 
a devenit concomitent din ce în ce mai impură. Starea omului și tot ce face el sunt tot 
mai mult în contradicţie cu voia lui Dumnezeu, pentru că omul a devenit din ce în ce mai 
profund corupt de Satana. Acest lucru cere ca Dumnezeu să facă o lucrare de mântuire 
mai multă și mai mare. Omul este din ce în ce mai exigent în cerinţele sale față de 
Dumnezeu, iar dragostea lui față de Dumnezeu se micșorează neîncetat. Oamenii 
trăiesc în neascultare, fără adevăr, ei trăiesc vieți lipsite de umanitate; nu numai că nu 
au nici cea mai mică iubire față de Dumnezeu, dar sunt plini de neascultare și împotrivire. 
Deși ei cred că au deja iubirea supremă pentru Dumnezeu și că nu ar putea fi mai 
binevoitori față de El, Dumnezeu nu crede astfel. Îi este foarte clar cât de întinată este 
dragostea omului faţă de El și nu Și-a schimbat niciodată părerea despre om ca urmare 
a măgulirii acestuia, nici nu a răsplătit vreodată bunăvoința omului ca rezultat al 
devotamentului său. Spre deosebire de om, Dumnezeu este capabil să diferenţieze: El 
ştie cine ÎI iubește cu adevărat și cine nu, și în loc să fie copleșit cu fervoare și să Se 
piardă din pricina impulsului de moment al omului, El îl tratează pe om în funcţie de 
substanța și comportamentul acestuia. La urma urmei, Dumnezeu este Dumnezeu, și El 
are demnitatea și înțelegerea Sa; omul este, în definitiv, om, iar capul lui Dumnezeu nu 
va fi întors de iubirea omului, care este în contradicție cu adevărul. Dimpotrivă, El 
tratează tot ce face omul în mod corespunzător. 

Confruntat cu starea omului și cu atitudinea sa față de Dumnezeu, Dumnezeu a făcut 
o nouă lucrare, permițându-i omului să aibă deopotrivă atât cunoștințe despre El și 
ascultare faţă de El, cât și dragoste și mărturie. Astfel, omul trebuie să experimenteze 
rafinarea sa de către Dumnezeu, precum și judecata, tratarea și emondarea sa, fără de 
care omul nu L-ar cunoaște niciodată pe Dumnezeu și nu ar fi niciodată capabil să-L 
iubească și să fie mărturie pentru El cu adevărat. Rafinarea omului de către Dumnezeu 
nu este doar de dragul unui efect unilateral, ci de dragul unui efect cu multiple fațete. 
Doar în acest fel Dumnezeu înfăptuieşte lucrarea de rafinare în cei care doresc să caute 
adevărul, pentru ca hotărârea și dragostea lor să fie desăvârșite de către Dumnezeu. 
Pentru cei care doresc să caute adevărul și care tânjesc după Dumnezeu, nimic nu este 
mai semnificativ sau de mai mare ajutor decât o asemenea rafinare. Firea lui Dumnezeu 
nu este atât de ușor cunoscută sau înțeleasă de către om, căci Dumnezeu, în cele din 
urmă, este Dumnezeu. Până la urmă, este imposibil ca Dumnezeu să aibă aceeași fire 
ca omul şi, astfel, nu este ușor pentru om să Îi cunoască firea. Adevărul nu este deținut 

în mod inerent de către om și nu este ușor de înțeles de cei care au fost corupți de către 
Satana; omul este lipsit de adevăr și lipsit de hotărârea de a pune adevărul în practică, 
și dacă nu suferă și nu este rafinat sau judecat, atunci hotărârea lui nu va fi niciodată 
desăvârșită. Pentru toți oamenii, rafinarea este chinuitoare și foarte greu de acceptat — 
totuși, în timpul rafinării, Dumnezeu îi clarifică omului firea Sa cea dreaptă și face publice 
cerințele Lui pentru om și oferă mai multă luminare, precum și emondare și tratare mai 
reale; prin compararea faptelor cu adevărul, El dă omului o mai mare cunoaștere a sa și 
a adevărului și o mai bună înţelegere a voii Sale, permițându-i astfel omului să aibă o 
iubire adevărată și mai pură față de Dumnezeu. Acestea sunt obiectivele lui Dumnezeu 
în realizarea rafinării. Toată lucrarea pe care o face Dumnezeu în om are propriile 
scopuri și semnificaţii; Dumnezeu nu face o lucrare fără sens, și nici nu face o lucrare 
care este lipsită de beneficii pentru om. Rafinarea nu înseamnă îndepărtarea oamenilor 
din fața lui Dumnezeu, nici nu înseamnă distrugerea lor în iad. Mai degrabă, înseamnă 
schimbarea firii omului în timpul rafinării, schimbarea intenţiilor sale, a vechilor sale 
păreri, schimbarea dragostei lui pentru Dumnezeu și schimbarea întregii sale vieți. 
Rafinarea este o adevărată testare a omului și o formă de pregătire reală, și numai în 
timpul rafinării iubirea lui poate servi funcţiei sale inerente. 


Cei care Îl iubesc pe Dumnezeu 
vor trăi veșnic în lumina Lui 


Esenţa credinței majorităţii oamenilor în Dumnezeu este convingere religioasă: ei 
sunt incapabili de a-L iubi pe Dumnezeu și pot doar să-L urmeze pe Dumnezeu precum 
un robot, incapabili de a tânji cu adevărat după Dumnezeu sau a-L adora. Ei doar Îi 
urmează în tăcere. Mulţi oameni cred în Dumnezeu, dar există foarte puţini care Îl iubesc 
pe Dumnezeu; ei doar Îl „venerează” pe Dumnezeu pentru că le este teamă de o 
catastrofă, sau Îl „admiră” pe Dumnezeu pentru că El este mare și puternic — dar în 
veneraţia și admiraţia lor nu există iubire sau tânjire adevărată. În experienţele lor, ei 
caută detaliile puţin importante ale adevărului sau niște mistere nesemnificative. 
Majoritatea oamenilor doar urmează, căutând să capete binecuvântări în ape tulburi; ei 
nu caută adevărul, nici nu | se supun cu adevărat lui Dumnezeu pentru a primi 
binecuvântările Lui. Viaţa credinței tuturor oamenilor în Dumnezeu este lipsită de 
semnificaţie, este fără valoare și în ea sunt considerațiile și țelurile lor; ei nu cred în 
Dumnezeu pentru a-L iubi pe Dumnezeu, ci pentru a fi binecuvântaţi. Mulţi oameni 
acționează după cum vor, fac orice vor și nu se gândesc niciodată la interesele lui 
Dumnezeu sau dacă ceea ce fac ei este în conformitate cu voia lui Dumnezeu. Astfel de 
oameni nu pot obține credință adevărată, cu atât mai puţin iubirea de Dumnezeu. Esenţa 
lui Dumnezeu nu este doar pentru ca omul să creadă în ea; este, mai mult decât atât, 
pentru ca omul să o iubească. Dar mulţi dintre aceia care cred în Dumnezeu sunt 

incapabili de a descoperi acest „secret'. Oamenii nu îndrăznesc să-L iubească pe 
Dumnezeu, nici nu încearcă să-L iubească. Ei nu au descoperit niciodată că există atât 
de multe lucruri care sunt adorabile la Dumnezeu; ei nu au descoperit niciodată că 
Dumnezeu este Dumnezeul care iubește omul și că El este pentru om Dumnezeul ce 
trebuie iubit. Frumusețea lui Dumnezeu este exprimată în lucrarea Sa: doar când 
experimentează lucrarea Sa pot oamenii să-l descopere frumuseţea; doar în 
experienţele lor actuale pot ei să aprecieze frumuseţea lui Dumnezeu; și fără a o observa 
în viaţa reală, nimeni nu poate descoperi frumusețea lui Dumnezeu. Există atât de multe 
lucruri de iubit la Dumnezeu, dar fără a interacţiona efectiv cu El, oamenii sunt incapabili 
să le descopere. Ceea ce înseamnă că, dacă Dumnezeu nu S-ar fi întrupat, oamenii ar 
fi fost incapabili să interacţioneze cu adevărat cu El, și dacă ei ar fi incapabili să 
interacţioneze cu adevărat cu EI, ei, de asemenea, ar fi incapabili să Îi experimenteze 
lucrarea — și astfel, iubirea lor pentru Dumnezeu ar fi contaminată cu multă falsitate și 
imaginaţie. lubirea pentru Dumnezeu din ceruri nu este la fel de reală ca iubirea pentru 
Dumnezeul de pe pământ, căci cunoașterea lui Dumnezeu din ceruri de câtre oameni 
este construită pe închipuirile lor, mai degrabă decât pe ceea ce au văzut cu proprii lor 
ochi și ce au experimentat ei personal. Când Dumnezeu vine pe pământ, oamenii pot să 
Îi privească faptele reale și frumuseţea Sa și ei pot vedea totul din firea Sa practică și 
normală, toate acestea fiind de o mie de ori mai reale decât cunoașterea lui Dumnezeu 
din cer. Indiferent cât de mult oamenii ÎI iubesc pe Dumnezeu din cer, nu există nimic 
real la această iubire și este plină de idei umane. Indiferent cât de mică este iubirea lor 
pentru Dumnezeu de pe pământ, iubirea lor este reală; chiar dacă există doar puţin din 
ea, ea este tot reală. Dumnezeu îi face pe oameni să Îl cunoască prin lucrare adevărată, 
și prin această cunoaștere El le câștigă dragostea. Este ca și cu Petru: dacă el nu ar fi 
trăit cu Isus, ar fi fost imposibil pentru el să-L adore pe Isus. La fel era și loialitatea sa 
către Isus, construită pe interacţiunea lui cu Isus. Pentru a-l face pe om să-L iubească, 
Dumnezeu a venit printre oameni și trăiește împreună cu oamenii și tot ceea îl face pe 
om să vadă și să experimenteze este realitatea lui Dumnezeu. 

Dumnezeu utilizează realitatea și apariţia faptelor pentru a-i desăvârși pe oameni; 
cuvintele lui Dumnezeu îndeplinesc o parte din desăvârșirea de către El a oamenilor și 
aceasta este lucrarea de îndrumare și deschidere a căii. Ceea ce înseamnă că în cuvintele 
lui Dumnezeu trebuie să găsești calea de a practica și cunoașterea viziunilor. Prin 
înțelegerea acestor lucruri, omul va avea o cale și viziuni în practica lui efectivă și va fi 
capabil să dobândească luminarea prin cuvintele lui Dumnezeu; el va fi capabil să înțeleagă 
că aceste lucruri au venit de la Dumnezeu și în stare să discearnă multe. După ce a înțeles, 
omul trebuie să intre imediat în această realitate și trebuie să utilizeze cuvintele lui 
Dumnezeu pentru a-L mulțumi pe Dumnezeu în viaţa lui adevărată. Dumnezeu te va călăuzi 
în toate lucrurile și îţi va da o cale de a practica și te va face să simţi că El este deosebit de 
minunat și îţi va permite să vezi că fiecare pas al lucrării lui Dumnezeu în tine este menit să 
te desăvârșească. Dacă dorești să vezi iubirea lui Dumnezeu, dacă dorești să 

experimentezi cu adevărat iubirea lui Dumnezeu, atunci trebuie să te afunzi adânc în 
realitate, să te afunzi adânc în viaţa reală și să vezi că tot ceea ce face Dumnezeu este 
iubire și mântuire, că tot ceea ce face El este să le permită oamenilor să lase în urmă ceea 
ce este necurat și să rafineze lucrurile dinlăuntrul omului care nu pot să mulţumească voia 
lui Dumnezeu. Dumnezeu utilizează cuvinte pentru a-l aproviziona pe om; El rânduiește 
împrejurările vieţii reale ca oamenii să experimenteze, iar dacă oamenii mănâncă și beau 
multe din cuvintele lui Dumnezeu, atunci când ei le pun într-adevăr în practică, ei pot rezolva 
toate dificultăţile din vieţile lor utilizând multe cuvinte ale lui Dumnezeu. Ceea ce înseamnă 
că trebuie să ai cuvintele lui Dumnezeu pentru a te afunda adânc în realitate; dacă nu 
mănânci și nu bei cuvintele lui Dumnezeu și ești fără lucrarea lui Dumnezeu, atunci nu vei 
avea nicio cale în viaţa reală. Dacă nu mănânci sau nu bei cuvintele lui Dumnezeu, atunci 
vei fi confuz când ţi se va întâmpla ceva. Tu știi doar că ar trebui să Îl iubești pe Dumnezeu, 
dar ești incapabil de orice diferenţiere și nu ai nicio cale de a practica; ești zăpăcit și confuz 
și uneori chiar crezi că prin satisfacerea trupului Îi multumeșşti pe Dumnezeu — toate acestea 
fiind consecința nemâncatului și nebăutului cuvintelor lui Dumnezeu. Ceea ce înseamnă că 
dacă ești fără ajutorul cuvintelor lui Dumnezeu și doar bâjbâi în cadrul realităţii, atunci ești 
fundamental incapabil de a găsi calea de practicare. Astfel de oameni pur şi simplu nu 
înțeleg ceea ce înseamnă să crezi în Dumnezeu, cu atât mai puţin înţeleg ce înseamnă să 
Îl iubești pe Dumnezeu. Dacă, utilizând luminarea și îndrumarea cuvintelor lui Dumnezeu, 
deseori te rogi și explorezi și cauţi, iar prin acestea descoperi ceea ce ar trebui să pui în 
practică, găsești oportunități pentru lucrarea Duhului Sfânt, cooperezi cu adevărat cu 
Dumnezeu și nu ești zăpăcit și confuz, atunci vei avea o cale în viaţa reală și Îl vei mulțumi 
cu adevărat pe Dumnezeu. Când L-ai mulțumit pe Dumnezeu, în interiorul tău va exista 
ghidarea lui Dumnezeu și vei fi în special binecuvântat de Dumnezeu, ceea ce îţi va da un 
sentiment de bucurie: te vei simţi deosebit de onorat că L-ai mulțumit pe Dumnezeu, te vei 
simţi deosebit de luminos în interior, și în inima ta vei fi limpede și plin de pace. Conștiinţa 
ta va fi consolată și liberă de acuzaţii și te vei simţi plăcut pe dinăuntru când îi vei vedea pe 
fraţii și surorile tale. Aceasta este ceea ce înseamnă să te bucuri de iubirea lui Dumnezeu 
și doar aceasta înseamnă să te bucuri cu adevărat de Dumnezeu. Plăcerea oamenilor 
legată de iubirea lui Dumnezeu este obținută prin experimentare: prin experimentarea 
greutăților și experimentarea punerii adevărului în practică, ei câștigă binecuvântările lui 
Dumnezeu. Dacă doar spui că Dumnezeu te iubește cu adevărat, că Dumnezeu a plătit 
într-adevăr un preţ mare de dragul oamenilor, că El a rostit blând și cu răbdare atât de 
multe cuvinte și că întotdeauna salvează oamenii, rostirea acestor cuvinte de către tine 
este doar o parte a beneficierii tale de Dumnezeu. Totuși, un beneficiu mai mare — un 
beneficiu real — este când oamenii pun adevărul în practică în viaţa lor reală, după care sunt 
plini de pace și limpezi în inimile lor. Ei se vor simţi deosebit de impresionați și vor simţi că 
Dumnezeu este cel mai adorabil. Vei simţi că preţul pe care l-ai plătit e mai mult decât 
corect. După ce ai plătit un preţ mare în eforturile tale, vei fi deosebit de luminos în interior: 
vei simţi că te bucuri cu adevărat de iubirea lui Dumnezeu și vei înțelege că Dumnezeu a 

făcut lucrarea de mântuire în oameni, că rafinarea oamenilor de către El este menită să-i 
purifice și că Dumnezeu încearcă oamenii pentru a testa dacă ei Îl iubesc cu adevărat. Dacă 
întotdeauna pui adevărul în practică în acest mod, atunci, treptat, vei dezvolta o cunoaștere 
clară a unei mari părţi a lucrării lui Dumnezeu și, în acel moment, vei simţi că, înaintea ta, 
cuvintele lui Dumnezeu sunt clare precum cristalul. Dacă poti înțelege cu claritate multe 
adevăruri, vei simţi că toate lucrurile sunt ușor de pus în practică, că poți depăși orice 
problemă și orice ispită și vei vedea că nimic nu este o problemă pentru tine, ceea ce te va 
face să te simți atât de liber și eliberat. În acest moment, te vei bucura de iubirea lui 
Dumnezeu și iubirea adevărată a lui Dumnezeu va fi coborât asupra ta. Dumnezeu îi 
binecuvântează pe aceia care au viziuni, care au adevărul, care au cunoaștere și care ÎI 
iubesc cu adevărat. Dacă oamenii doresc să privească iubirea lui Dumnezeu, ei trebuie să 
pună adevărul în practică în viaţa reală, ei trebuie să fie dispuși să îndure durere și să 
abandoneze ceea ce iubesc pentru a-L mulțumi pe Dumnezeu și, în ciuda lacrimilor din 
ochii lor, trebuie să fie totuși capabili să mulțumească inima lui Dumnezeu. În acest mod, 
Dumnezeu te va binecuvânta cu siguranță și dacă înduri greutăţi precum acestea, ele vor fi 
urmate de lucrarea Duhului Sfânt. Prin viaţa reală și prin experimentarea cuvintelor lui 
Dumnezeu, oamenii sunt capabili să vadă frumuseţea lui Dumnezeu și doar dacă ei au 
gustat iubirea lui Dumnezeu pot să-L iubească cu adevărat. 

Cei care ÎI iubesc pe Dumnezeu iubesc adevărul și, cu cât cei care iubesc adevărul 
îl pun mai mult în practică, cu atât mai mult au parte de adevăr; cu cât îl pun mai mult în 
practică, cu atât mai mult au iubirea lui Dumnezeu; și cu cât îl pun mai mult în practică, 
cu atât mai mult sunt binecuvântaţi de Dumnezeu. Dacă întotdeauna practici în acest 
mod, iubirea lui Dumnezeu pentru tine îţi va permite treptat să vezi, tot așa cum Petru a 
ajuns să-L cunoască pe Dumnezeu: Petru a spus că Dumnezeu nu are doar 
înțelepciunea de a crea cerurile și pământul și toate lucrurile, ci, mai mult decât atât, că 
El are și înțelepciunea de a face o lucrare reală în oameni. Petru a spus că El nu este 
doar vrednic de iubirea oamenilor datorită creării de către El a cerurilor și pământului și 
a tuturor lucrurilor ci, mai mult decât atât, datorită abilității Sale de a crea omul, de a 
salva omul, de a face omul desăvârșit și de a dărui iubirea Sa omului. La fel, Petru a 
spus că există multe în El care sunt vrednice de iubirea omului. Petru l-a spus lui Isus: 
„Oare crearea cerurilor și a pământului și a tuturor lucrurilor este singurul motiv pentru 
care meriţi iubirea oamenilor? Există mai multe în Tine care sunt adorabile, Tu acţionezi 
și te mişti în viața reală, Duhul Tău mă atinge în interior, mă disciplinezi, îmi aduci 
reproșuri — aceste lucruri sunt chiar mai vrednice de iubirea oamenilor”. Dacă dorești să 
vezi și să experimentezi iubirea lui Dumnezeu, atunci trebuie să explorezi și să cauţi în 
viaţa reală și trebuie să fii dispus să dai la o parte propriul trup. Trebuie să iei această 
hotărâre. Trebuie să fii o persoană cu hotărâre, care este capabilă să Îl mulțumească pe 
Dumnezeu în toate lucrurile, fără a fi leneș sau a tânji după plăcerile trupului, trăind nu 
pentru trup, ci pentru Dumnezeu. Pot exista momente când nu ÎI mulțumești pe 
Dumnezeu. Aceasta este pentru că nu înţelegi voia lui Dumnezeu; data viitoare, chiar 


802 


dacă va presupune un efort mai mare, trebuie să-L mulțumești pe El și nu trebuie să 
mulțumești trupul. Când experimentezi în acest mod, tu vei fi ajuns să-L cunoşti pe 
Dumnezeu. Vei vedea că Dumnezeu poate crea cerurile și pământul și toate lucrurile, 
că El S-a întrupat pentru ca oamenii să Îl vadă și să interacționeze cu El cu adevărat și; 
vei vedea că El este capabil să meargă printre oameni și că Duhul Său poate să îi 
desăvârșească pe oameni în viața reală, permițându-le să Îi vadă frumuseţea și să Îi 
experimenteze disciplina, mustrarea și binecuvântările Sale. Dacă întotdeauna 
experimentezi în acest mod, în viaţa reală vei fi inseparabil de Dumnezeu și dacă într-o 
zi, relaţia ta cu Dumnezeu încetează să fie normală, tu vei fi capabil să înduri reproșul 
și să simţi remușcări. Când ai o relație normală cu Dumnezeu, nu vei dori niciodată să Îl 
părăsești pe Dumnezeu, și dacă într-o zi Dumnezeu spune că te va părăsi, tu te vei teme 
și vei spune că preferi să mori decât să fii părăsit de Dumnezeu. De îndată ce ai aceste 
emoții, vei simţi că ești incapabil de a-L părăsi pe Dumnezeu și în acest mod vei avea o 
bază și te vei bucura cu adevărat de iubirea lui Dumnezeu. 

Oamenii deseori vorbesc despre a-L lăsa pe Dumnezeu să fie viaţa lor, dar încă mai 
au de experimentat până acolo. Tu doar spui că Dumnezeu este viața ta, că El te 
ghidează în fiecare zi, că mănânci și bei cuvintele Sale în fiecare zi și că te rogi la El în 
fiecare zi și, astfel, El a devenit viața ta. Cunoașterea acelora care spun aceasta este 
foarte superficială. În mulţi oameni nu există o bază; cuvintele lui Dumnezeu au fost 
plantate în interiorul lor, dar încă nu au încolțit, cu atât mai puţin nu au făcut vreun rod. 
Astăzi, în ce măsură ai experimentat? Doar acum, după ce Dumnezeu te-a forțat să 
ajungi până aici, simţi că nu ÎI poţi părăsi pe Dumnezeu. Într-o zi, după ce experienţa ta 
a ajuns până la un anumit punct, dacă Dumnezeu te-ar face să pleci, nu ai putea să o 
faci. Întotdeauna vei simţi că nu poti fi fără Dumnezeu în interiorul tău; poți fi fără un soț, 
soţie sau copii, fără o familie, fără o mamă sau un tată, fără plăcerile trupului, dar nu poți 
fi fără Dumnezeu. Să fii fără Dumnezeu ar fi precum pierderea vieţii tale, nu vei fi capabil 
să trăieşti fără Dumnezeu. Când ai experimentat până la acest punct, îţi vei atinge ţinta 
credinţei în Dumnezeu și în acest mod Dumnezeu va fi devenit viaţa ta, El va fi devenit 
baza existenţei tale. Nu vei mai fi în stare niciodată să Îl părăsești pe Dumnezeu. Când 
ai experimentat în măsura aceasta, te vei fi bucurat cu adevărat de iubirea lui Dumnezeu 
și, când vei avea o relaţie destul de strânsă cu Dumnezeu, El va fi viaţa ta, iubirea ta și, 
în acel moment, te vei ruga la Dumnezeu și vei spune: „O, Dumnezeule! Nu Te pot 
părăsi, Tu ești viața mea, pot rezista fără orice altceva — dar fără Tine, nu pot continua 
să trăiesc”. Aceasta este statura adevărată a oamenilor; este viaţa reală. Unii oameni 
au fost forțați să meargă atât de departe precum au făcut-o astăzi: trebuie să continue 
indiferent dacă vor sau nu, și ei simt întotdeauna c-ar fi prinși între ciocan şi nicovală. 
Trebuie să experimentezi astfel încât Dumnezeu să fie viața ta, astfel încât dacă 
Dumnezeu ar fi luat din inima ta, ar fi ca și cum ţi-ai pierde viața; Dumnezeu trebuie să 
fie viața ta și tu trebuie să fii incapabil să-L părăsești. În acest mod, tu Îl vei fi 
experimentat de fapt pe Dumnezeu și în acest moment, când ÎI iubeşti pe Dumnezeu, ÎI 

vei iubi cu adevărat pe Dumnezeu și va fi o iubire unică, pură. Într-o zi, când experienţele 
tale sunt astfel încât viaţa ta a atins un anumit punct, când te rogi la Dumnezeu și 
mănânci și bei cuvintele lui Dumnezeu, nu vei putea să ÎI părăsești pe Dumnezeu în 
sinea ta și, nici nu vei putea să Îl uiţi, chiar dacă ai vrea. Dumnezeu va fi devenit viața 
ta; poţi uita lumea, îţi poţi uita soția, soțul sau copiii, dar îţi va fi greu să ÎI uiţi pe 
Dumnezeu -— ar fi imposibil să faci asta, aceasta este viața ta adevărată și iubirea ta 
adevărată pentru Dumnezeu. Când iubirea oamenilor față de Dumnezeu a atins un 
anumit punct, iubirea lor pentru niciun alt lucru nu este egală cu iubirea lor față de 
Dumnezeu; iubirea lor fată de Dumnezeu este pe primul loc. În acest mod, ești capabil 
să renunti la orice altceva și ești dispus să accepţi toată tratarea și emondarea din partea 
lui Dumnezeu. Când vei obţine o iubire față de Dumnezeu care le depășește pe toate 
celelalte, vei trăi în realitate și în iubirea lui Dumnezeu. 

De îndată ce Dumnezeu devine viaţa din interiorul oamenilor, ei devin incapabili de 
a-L părăsi pe Dumnezeu. Nu este aceasta fapta lui Dumnezeu? Nu există mărturie mai 
mare! Dumnezeu a lucrat până la un anumit punct; El a spus ca oamenii să facă servicii, 
să fie mustrați sau să moară, iar oamenii nu au dat înapoi, ceea ce arată că ei au fost 
cuceriți de Dumnezeu. Oamenii care au adevărul sunt cei care, în experienţele lor reale, 
își pot păstra poziția privind mărturia lor, pot rămâne necilintiţi în poziţia lor, să stea de 
partea lui Dumnezeu, fără a se retrage, și care pot avea o relaţie normală cu oamenii 
care-L iubesc pe Dumnezeu, care, atunci când li se întâmplă lucruri, sunt capabili să | 
se supună total lui Dumnezeu și pot să | se supună lui Dumnezeu până la moarte. 
Practica și revelaţiile tale din viaţa reală sunt o mărturie a lui Dumnezeu, acestea sunt 
modul de a trăi al omului și mărturia lui Dumnezeu și aceasta înseamnă cu adevărat a 
te bucura de iubirea lui Dumnezeu; când ai experimentat până la acest punct, efectul 
dorit va fi fost obținut. Eşti dominat de un mod adevărat de a trăi și fiecare acţiune a ta 
este privită cu admiraţie de alţii. Hainele și înfățișarea ta exterioară sunt neremarcabile, 
dar trăieşti o viaţă cu cea mai mare evlavie, și când comunici cuvintele lui Dumnezeu 
ești ghidat și luminat de El. Eşti capabil să rostești voia lui Dumnezeu prin cuvintele tale, 
comunici realitatea și înţelegi multe despre servirea în duh. Ești candid în vorbire, ești 
decent și drept, nu cauţi conflictul și ești cuviincios, capabil să te supui aranjamentelor 
lui Dumnezeu și îți păstrezi poziţia în mărturia ta când lucrurile ţi se întâmplă, și ești calm 
și netulburat indiferent cu ce te confrunţi. Acest tip de persoană a văzut cu adevărat 
iubirea lui Dumnezeu. Unii oameni sunt încă tineri, dar se poartă precum o persoană de 
vârstă mijlocie; sunt maturi, dominați de adevăr și admiraţi de alţii — și aceștia sunt 
oamenii care au mărturie și sunt manifestarea lui Dumnezeu. Ceea ce înseamnă că 
atunci când au experimentat până la un anumit punct, înăuntru, ei vor avea o înţelegere 
față de Dumnezeu și firea lor externă se va stabiliza, de asemenea. Mulţi oameni nu pun 
adevărul în practică și nu își păstrează ferm poziţia în mărturia lor. În astfel de oameni, 
nu există iubire pentru Dumnezeu sau mărturie pentru Dumnezeu și aceștia sunt 
oamenii cei mai detestați de Dumnezeu. Ei citesc cuvintele lui Dumnezeu la adunări, dar 

ceea ce trăiesc ei este Satana și asta Îl dezonorează pe Dumnezeu, Îl denigrează pe 
Dumnezeu și Îl blasfemiază. În asemenea oameni nu există niciun semn al iubirii lui 
Dumnezeu și ei nu au deloc lucrarea Duhului Sfânt. Așadar, cuvintele și acţiunile 
oamenilor îl reprezintă pe Satana. Dacă inima ta este întotdeauna în pace înaintea lui 
Dumnezeu și întotdeauna dai atenţie oamenilor și lucrurilor din jurul tău și la ceea ce se 
întâmplă în jurul tău și dacă ești vigilent privind povara lui Dumnezeu și întotdeauna ai 
o inimă care ÎI venerează pe Dumnezeu, atunci Dumnezeu te va lumina deseori în 
interior. În biserică, există oameni care sunt „supraveghetori”: ei își propun să 
urmărească lipsurile celorlalți și, apoi, să-i imite și să-i întreacă. Sunt incapabili să facă 
diferențieri și nu urăsc păcatul și nu detestă sau nu se simt dezgustaţi de lucrurile 
Satanei. Astfel de oameni sunt plini de lucrurile Satanei și ei, în cele din urmă, vor fi cu 
totul părăsiți de Dumnezeu. Inima ta ar trebui să fie respectuoasă înaintea lui Dumnezeu, 
ar trebui să fii moderat în cuvintele și acţiunile tale și să nu dorești niciodată să te opui 
sau să-L superi pe Dumnezeu. Nu trebuie să vrei niciodată ca lucrarea lui Dumnezeu în 
tine să fi fost degeaba sau să permiti tuturor greutăților pe care le-ai îndurat și a tot ceea 
ce ai pus în practică să fie în zadar. Trebuie să fii dispus să depui eforturi sporite și să ÎI 
iubeşti mai mult pe Dumnezeu pe calea din fața ta. Aceștia sunt oamenii care au o 
viziune ca bază a lor. Aceştia sunt oamenii care caută progresul. 

Dacă oamenii cred în Dumnezeu și experimentează cuvintele lui Dumnezeu cu o 
inimă care Îl venerează pe Dumnezeu, atunci în astfel de oameni poate fi văzută 
mântuirea lui Dumnezeu și iubirea lui Dumnezeu. Acești oameni pot să dea mărturie 
despre Dumnezeu; ei trăiesc adevărul și ceea ce mărturisesc ei este, de asemenea, 
adevărul, ceea ce este Dumnezeu și firea lui Dumnezeu. Ei trăiesc în iubirea lui 
Dumnezeu și au văzut iubirea lui Dumnezeu. Dacă oamenii doresc să Îl iubească pe 
Dumnezeu, ei trebuie să guste din frumusețea lui Dumnezeu și să vadă frumusețea lui 
Dumnezeu; doar atunci poate fi trezită în ei o inimă care Îl iubește pe Dumnezeu, o inimă 
care îi inspiră pe oameni să se dăruiască lui Dumnezeu cu devotament. Dumnezeu nu 
îi face pe oameni să Îl iubească prin cuvinte și expresii sau prin imaginaţia lor și El nu 
forțează oamenii să Îl iubească. În schimb, EI îi lasă să-L iubească din proprie iniţiativă 
și îi lasă să-l vadă frumusețea în lucrarea și cuvântările Sale, după care se naște în ei 
iubirea de Dumnezeu. Doar în acest mod pot oamenii să fie mărturie adevărată lui 
Dumnezeu. Oamenii nu-L iubesc pe Dumnezeu pentru că au fost îndemnați de alții să 
facă astfel, nici nu este un impuls emoțional de moment. Ei Îl iubesc pe Dumnezeu 
pentru că au văzut frumuseţea Sa, ei au văzut că există atât de multe lucruri ale Sale 
care sunt vrednice de iubire din partea oamenilor, pentru că ei au văzut mântuirea, 
înțelepciunea și faptele mărețe ale lui Dumnezeu — și, drept rezultat, ei Îl slăvesc cu 
adevărat pe Dumnezeu și tânjesc cu adevărat după El și se trezește în ei o astfel de 
pasiune încât nu ar putea să supraviețuiască fără câștigarea lui Dumnezeu. Motivul 
pentru care cei care mărturisesc ferm despre Dumnezeu sunt capabili să ofere mărturie 
răsunătoare pentru El este datorită faptului că mărturia lor se bazează pe cunoașterea 

adevărată și pe adevărata tânjire după Dumnezeu. O asemenea mărturie nu este oferită 
conform unui impuls emoţional, ci conform cunoașterii lor despre Dumnezeu și firii Sale. 
Pentru că au ajuns să Îl cunoască pe Dumnezeu, ei simt că trebuie cu siguranţă să fie 
martori pentru Dumnezeu și îi fac pe cei care tânjesc după Dumnezeu să ÎI cunoască pe 
Dumnezeu și să fie conștienți de frumuseţea lui Dumnezeu și de realitatea Lui. Precum 
iubirea oamenilor pentru Dumnezeu, mărturia lor este spontană; este reală și are valoare 
și semnificaţie adevărate. Nu este pasivă sau goală, ori lipsită de sens. Motivul pentru 
care doar aceia care Îl iubesc cu adevărat pe Dumnezeu au cea mai mare valoare și 
semnificaţie în vieţile lor și motivul pentru care ei cred cu adevărat în Dumnezeu este că 
acești oameni pot să trăiască în lumina lui Dumnezeu și sunt capabili să trăiască pentru 
lucrarea și gestionarea lui Dumnezeu. Este pentru că ei nu trăiesc în întuneric, ci trăiesc 
în lumină; ei nu duc vieti lipsite de sens, ci vieţi care au fost binecuvântate de Dumnezeu. 
Doar aceia care Îl iubesc pe Dumnezeu sunt capabili să dea mărturie despre Dumnezeu, 
doar ei sunt martorii lui Dumnezeu, doar ei sunt binecuvântaţi de Dumnezeu și doar ei 
sunt capabili să primească promisiunile lui Dumnezeu. Aceia care Îl iubesc pe 
Dumnezeu sunt apropiații lui Dumnezeu; ei sunt oamenii iubiți de Dumnezeu și ei se pot 
bucura de binecuvântări împreună cu Dumnezeu. Doar astfel de oameni vor trăi veșnic 
și doar ei vor trăi veșnic sub grija și protecţia lui Dumnezeu. Dumnezeu este de iubit 
pentru oameni și El este vrednic de toată iubirea oamenilor, dar nu toți oamenii sunt 
capabili să-L iubească pe Dumnezeu și nu toți oamenii pot fi martori ai lui Dumnezeu și 
pot deține putere împreună cu Dumnezeu. Datorită faptului că ei pot da mărturie despre 
Dumnezeu și își dedică toate eforturile lucrării lui Dumnezeu, aceia care Îl iubesc cu 
adevărat pe Dumnezeu pot merge oriunde sub cer fără ca nimeni să îndrăznească să li 
se opună și ei pot exercita puterea pe pământ și pot conduce toți oamenii lui Dumnezeu. 
Acești oameni s-au unit din toată lumea. Ei vorbesc limbi diferite și au culori ale pielii 
diferite, dar existenţa lor are același sens, ei au toţi o inimă care Îl iubește pe Dumnezeu, 
ei sunt toţi aceeași mărturie și au aceeași hotărâre și aceeași dorință. Aceia care ÎI 
iubesc pe Dumnezeu pot merge liberi prin lume și aceia care dau mărturie despre 
Dumnezeu pot călători prin univers. Acești oameni sunt iubiţi de Dumnezeu, sunt 
binecuvântați de Dumnezeu și ei vor trăi veșnic în lumina Lui. 


Doar cei care se concentrează 
pe practică pot fi desăvârșiţi 


În zilele de pe urmă, Dumnezeu S-a întrupat pentru a face lucrarea pe care trebuie 
să o facă și să-Și îndeplinească lucrarea de slujire prin cuvinte. El a venit în persoană 
pentru a lucra printre ființele umane cu scopul de a desăvârși acei oameni care sunt 
după inima Sa. Din vremea creaţiei până astăzi, El a îndeplinit acest fel de lucrare doar 
în timpul zilelor de pe urmă. Doar în zilele de pe urmă Dumnezeu S-a întrupat pentru a 

face o astfel de lucrare la scară largă. Deși El îndură greutăţi pe care oamenii le-ar găsi 
greu de suportat și deși este un Dumnezeu măreț care totuși are umilinţa de a deveni 
un om obișnuit, niciun aspect al lucrării Sale nu a fost întârziat, iar planul Său nu a căzut 
pradă haosului nici în cea mai mică măsură. El face lucrarea conform planului Său 
original. Unul din scopurile întrupării Sale este de a cuceri oameni, altul este de a 
desăvârși oamenii pe care îi iubește. El dorește să vadă cu proprii Lui ochi oamenii pe 
care îi desăvârșește și vrea să vadă El Însuși cum oamenii pe care îi desăvârșește sunt 
martori pentru El. Nu sunt desăvârșiți doar unul sau doi oameni. Mai degrabă, e vorba 
de un grup alcătuit din doar câţiva oameni. Oamenii din acest grup vin din diverse ţări 
ale lumii și din diverse naţionalităţi ale lumii. Scopul de a face atât de multă lucrare este 
de a câștiga acest grup de oameni, de a câștiga mărturia pe care acest grup de oamenii 
o aduce pentru El și de a dobândi gloria pe care o poate obţine de la ei. El nu face o 
lucrare care nu are nicio semnificaţie, nici nu face o lucrare care nu are valoare. Se poate 
spune că, făcând o astfel de lucrare, scopul lui Dumnezeu este de a-i desăvârși pe toţi 
cei pe care dorește să-i desăvârșească. În timpul rămas în afară de aceasta, El îi va 
alunga pe toţi cei care sunt răi. Să știți că El nu face această mare lucrare din cauza 
celor care sunt răi; din contră, EI Își dă totul datorită acelui număr infim de oameni care 
vor fi desăvârșiţi de El. Lucrarea pe care El o face, cuvintele pe care le rostește, tainele 
pe care le dezvăluie și judecata și mustrarea Sa sunt toate de dragul acelui număr infim 
de oameni. El nu S-a întrupat din cauza celor care sunt răi și cu atât mai puţin acei 
oameni răi trezesc în El vreo mare mânie. El rostește adevărul și vorbește despre intrare 
datorită celor care vor fi desăvârşiţi; El a devenit trup datorită lor, iar faptul că El acordă 
promisiunile și binecuvântările Lui este datorat lor. Adevărul, intrarea și viața în 
umanitatea despre care El vorbește nu sunt prelucrate de dragul celor care sunt răi. El 
dorește să evite să le vorbească celor care sunt răi, dorind în schimb să reverse toate 
adevărurile asupra celor care vor fi desăvârșiţi. Totuși, lucrarea Sa necesită ca, pentru 
moment, acelora care sunt răi să li se îngăduie să se bucure de unele dintre bogăţiile 
Lui. Aceia care nu îndeplinesc adevărul, care nu Îl mulțumesc pe Dumnezeu și care 
perturbă lucrarea Lui sunt toţi răi. Ei nu pot fi desăvârșiţi și sunt detestaţi și respinși de 
Dumnezeu. Dimpotrivă, oamenii care pun adevărul în practică și pot să-L mulțumească 
pe Dumnezeu și care se sacrifică total pe sine în lucrarea lui Dumnezeu reprezintă 
oamenii care vor fi desăvârșiți de Dumnezeu. Cei pe care Dumnezeu dorește să îi facă 
completi nu sunt alţii decât acest grup de oameni, iar lucrarea pe care Dumnezeu o face 
este de dragul acestor oameni. Adevărul despre care vorbește El se adresează 
oamenilor care sunt dispuși să îl pună în practică. El nu le vorbește oamenilor care nu 
pun adevărul în practică. Sporirea înțelegerii și creșterea discernământului despre care 
vorbește El îi vizează pe oamenii care pot îndeplini adevărul. Când vorbeşte despre cei 
care urmează să fie desăvârșiţi, tocmai despre aceşti oameni vorbește El. Lucrarea 
Duhului Sfânt este direcţionată către oamenii care sunt dornici de a practica adevărul. 
Lucruri precum a avea înțelepciune și umanitate sunt direcționate către oamenii care 

sunt dispuși să pună adevărul în practică. Aceia care nu îndeplinesc adevărul pot auzi 
multe cuvinte de adevăr, dar, deoarece sunt atât de răi din natură și nu-i interesează 
adevărul, ceea ce înţeleg ei sunt doar doctrine și cuvinte și teorii goale, fără nici cea mai 
mică valoare pentru intrarea în viaţă. Niciunul dintre ei nu Îi este loial lui Dumnezeu; ei 
sunt toți oameni care ÎI văd pe Dumnezeu, dar nu ÎI pot obține; sunt cu toții condamnaţi 
de Dumnezeu. 

Duhul Sfânt are o cale de parcurs în fiecare persoană și dă fiecărei persoane ocazia 
de a fi desăvârșită. Prin negativitatea ta, ești pus să îţi cunoști propria corupţie și atunci, 
prin alungarea negativităţii, vei găsi o cale de a practica; toate acestea sunt căi prin care 
ești desăvârșit. În plus, prin îndrumarea continuă și iluminarea unor lucruri pozitive din 
interiorul tău, îţi vei îndeplini în mod proactiv funcţia, vei creşte în înțelegere și vei câștiga 
discernământ. Când condiţiile tale sunt bune, ești deosebit de dornic să citești cuvântul 
lui Dumnezeu și deosebit de dornic să te rogi lui Dumnezeu și poți face legătura între 
predicile pe care le auzi și propria ta stare. În astfel de momente, Dumnezeu te 
luminează și te iluminează din interior, făcându-te să realizezi anumite lucruri ale 
aspectului pozitiv. Acesta este felul în care ești desăvârșit în aspectul pozitiv. În stări 
negative, ești slab și pasiv; simţi că nu ÎI ai pe Dumnezeu în inima ta, totuși Dumnezeu 
te iluminează, ajutându-te să găsești o cale de a practica. leșirea din aceasta este 
dobândirea desăvârșirii în aspectul negativ. Dumnezeu îl poate desăvârși pe om atât în 
aspectele pozitive, cât și în cele negative. Depinde dacă ești capabil să experimentezi 
și dacă urmărești să fii desăvârșit de Dumnezeu. Dacă tu cauţi cu adevărat să fii 
desăvârșit de Dumnezeu, atunci negativul nu te poate face să suferi pierderi, ci îţi poate 
aduce lucruri care sunt mai reale și te poate face mai capabil de a ști ce lipsește în 
interiorul tău, mai capabil de a pricepe starea ta reală și de a vedea că omul nu are nimic 
și nu este nimic; dacă nu experimentezi încercări, nu știi, și vei simţi întotdeauna că ești 
deasupra altora și mai bun decât toţi ceilalţi. Prin toate acestea, vei vedea că tot ceea 
ce a venit înainte a fost făcut de Dumnezeu și protejat de Dumnezeu. Intrarea în încercări 
te lasă fără iubire sau credinţă, îţi lipsește rugăciunea și nu ești capabil să cânţi imnuri 
și, fără să realizezi, în toiul acestora, ajungi să te cunoști pe tine însuţi. Dumnezeu are 
multe mijloace de desăvârșire a omului. El utilizează toate tipurile de medii pentru a Se 
ocupa de firea coruptă a omului și utilizează diverse lucruri pentru a da în vileag omul; 
într-o privință, El îl tratează pe om, în alta, îl dă în vileag, iar în alta, El îl dezvăluie pe 
om, săpând și dezvăluind „tainele” din adâncurile inimii omului și arătându-i omului 
natura sa prin dezvăluirea multora din stările lui. Dumnezeu îl desăvârșește pe om prin 
multe metode — prin dezvăluire, prin tratarea omului, prin rafinarea omului și prin 
mustrare — astfel încât omul să ştie că Dumnezeu este practic. 

Ce anume căutați voi acum? Să fiți desăvârșiți de Dumnezeu, să-L cunoașteţi pe 
Dumnezeu, să-L obţineţi pe Dumnezeu — sau poate căutaţi să vă purtaţi în maniera unui 
Petru al anilor nouăzeci sau să aveţi credință mai mare decât cea a lui lov, ori poate 
căutaţi să fiți numiţi drepţi de către Dumnezeu și să ajungeţi înaintea tronului lui 

Dumnezeu, sau să-L puteţi manifesta pe Dumnezeu pe pământ și să fiţi martori pentru 
Dumnezeu în mod puternic și răsunător. Indiferent de ceea ce căutaţi, voi căutaţi de 
dragul de a fi mântuiţi de Dumnezeu. Indiferent dacă tu urmărești să fii o persoană 
dreaptă, dacă tu cauţi maniera lui Petru ori credinţa lui lov sau să fii desăvârșit de 
Dumnezeu, totul este lucrarea pe care Dumnezeu o face asupra omului. Cu alte cuvinte, 
indiferent de ceea ce cauţi, totul este pentru a fi desăvârșit de Dumnezeu, pentru a 
experimenta cuvântul lui Dumnezeu, pentru a mulțumi inima lui Dumnezeu; orice cauţi, 
este totul de dragul de a descoperi frumusețea lui Dumnezeu, de a căuta o cale de a 
practica în experienţa reală cu scopul de a fi capabil să-ţi alungi firea răzvrătită, de a 
obţine o stare normală în interior, de a fi capabil să respecţi complet voia lui Dumnezeu, 
de a deveni o persoană corectă și de a avea un motiv corect în tot ceea ce faci. Motivul 
pentru care tu experimentezi toate aceste lucruri este să ajungi să ÎI cunoști pe 
Dumnezeu și să obţii creșterea vieţii. Deși ceea ce experimentezi este cuvântul lui 
Dumnezeu și evenimente reale, precum și oameni, chestiuni și lucruri din împrejurimile 
tale, în cele din urmă ești capabil să Îl cunoști pe Dumnezeu și să fii desăvârșit de 
Dumnezeu. A căuta să mergi pe calea unei persoane drepte sau a căuta să pui cuvântul 
lui Dumnezeu în practică: acestea sunt pista de alergare, pe când a-L cunoaște 
Dumnezeu și a fi desăvârșit de Dumnezeu sunt destinaţia. Indiferent dacă acum cauţi 
desăvârșirea de către Dumnezeu sau cauţi să fii martor pentru Dumnezeu, până la 
urmă, totul este pentru a-L cunoaște pe Dumnezeu; este pentru ca lucrarea pe care El 
o face în tine să poată să nu fie în van, astfel încât tu să ajungi în sfârșit să cunoşti 
realitatea lui Dumnezeu, să Îi cunoști măreţia, și, chiar mai mult, să cunoști umilinţa și 
ascunderea lui Dumnezeu și să cunoşti marea cantitate de lucrare pe care El o face în 
tine. Dumnezeu S-a umilit până la un asemenea nivel, încât Își face lucrarea în acești 
oameni murdari și corupți și desăvârșește acest grup de oameni. Dumnezeu nu a 
devenit trup doar pentru a trăi și a mânca printre oameni, pentru a păstori oamenii și a 
oferi ceea ce oamenii au nevoie. Mai important este că El face o măreaţă lucrare de 
mântuire și cucerire asupra acestor oameni insuportabil de corupți. El a venit în inima 
marelui balaur roșu pentru a-i mântui pe cei mai corupți dintre oameni, astfel încât toți 
oamenii să poată fi schimbaţi și înnoiţi. Dificultatea imensă pe care Dumnezeu o îndură 
nu este numai dificultatea pe care o îndură Dumnezeul întrupat, ci este mai ales că 
Duhul lui Dumnezeu suferă o umilire extremă — El Se umilește și Se ascunde atât de 
mult încât devine o persoană obișnuită. Dumnezeu S-a întrupat și a luat forma trupului 
pentru ca oamenii să vadă că El are o viață umană normală și nevoi umane normale. 
Acest lucru este suficient pentru a dovedi că Dumnezeu S-a umilit într-o mare măsură. 
Duhul lui Dumnezeu este realizat în trup. Duhul Său este atât de înalt și măreț, totuși 
El ia forma unui om obișnuit, a unui om neînsemnat, astfel încât să facă lucrarea Duhului 
Său. Calibrul, înțelegerea, raţiunea, umanitatea și vieţile fiecăruia dintre voi arată că 
sunteţi cu adevărat nevrednici să acceptaţi lucrarea lui Dumnezeu de acest fel. Sunteţi 
cu adevărat nevrednici să Îl lăsaţi pe Dumnezeu să îndure astfel de greutăţi de dragul 

vostru. Dumnezeu este atât de măreț. El este superior, iar oamenii sunt atât de răi și 
josnici, totuși El tot lucrează asupra lor. El nu doar că S-a întrupat pentru a aproviziona 
oamenii, a le vorbi oamenilor, ci chiar trăiește împreună cu oamenii. Dumnezeu este 
atât de umil, atât de vrednic de iubit. Dacă, de îndată ce se menţionează iubirea lui 
Dumnezeu, de îndată ce se menţionează harul lui Dumnezeu, tu verși lacrimi în timp ce 
aduci mare laudă, dacă ajungi la această stare, atunci ai o adevărată cunoaștere a lui 
Dumnezeu. 

Există o abatere în căutarea oamenilor din zilele noastre; ei caută doar să Îi 
iubească și să-L mulțumească pe Dumnezeu, dar nu au nicio cunoștință despre 
Dumnezeu și au neglijat luminarea și iluminarea Duhului Sfânt din interiorul lor. Ei nu 
au temelia adevăratei cunoașteri de Dumnezeu. În acest mod, ei pierd avântul pe 
măsură ce experienţa lor progresează. Toţi aceia care caută cunoașterea adevărată 
a lui Dumnezeu, deși nu erau într-o stare bună în trecut și erau înclinați către 
negativitate și slăbiciune și deseori vărsau lacrimi, cădeau în descurajare și își 
pierdeau speranţa — acum, pe măsură ce dobândesc mai multă experienţă, stările lor 
se îmbunătăţesc. După experienţa de a fi trataţi și frânţi și după ce au trecut printr-o 
rundă de încercare și rafinare, ei au făcut mari progrese. Stările negative sunt reduse 
și au avut loc unele schimbări în firea vieţii lor. Pe măsură ce sunt supuși mai multor 
încercări, inimile lor încep să-L iubească pe Dumnezeu. Există o regulă a desăvârșirii 
oamenilor de către Dumnezeu, și anume faptul că El te luminează folosind o parte 
dezirabilă din tine pentru ca tu să ai o cale de a practica și să te poţi separa de toate 
stările negative, ajutând spiritul tău să obțină eliberarea și făcându-te mai capabil să ÎI 
iubești. În acest mod, ești capabil să abandonezi firea coruptă a Satanei. Eşti neșlefuit 
și deschis, dornic să te cunoști pe tine însuţi și să pui adevărul în practică. Dumnezeu 
te va binecuvânta negreșit, așadar, atunci când ești slab și negativ, El te luminează 
dublu, ajutându-te să te cunoști mai mult, să fii mai dispus să te căiești pentru tine 
însuţi și să fii mai capabil să practici lucrurile pe care ar trebui să le practici. Doar în 
acest mod inima ta poate să fie împăcată și în tihnă. O persoană care de obicei acordă 
atenţie cunoașterii lui Dumnezeu, care acordă atenţie cunoașterii de sine, care acordă 
atenţie propriei practici va fi capabilă să primească frecvent lucrarea lui Dumnezeu, 
precum și îndrumarea și luminarea Lui. Chiar dacă o astfel de persoană poate fi într-o 
stare negativă, ea este capabilă să schimbe lucrurile imediat, fie datorită acţiunii 
conștiinței, fie luminării din cuvântul lui Dumnezeu. Schimbarea firii unei persoane este 
obținută întotdeauna când aceasta își cunoaște propria stare reală și firea și lucrarea 
lui Dumnezeu. O persoană care este dispusă să se cunoască pe sine și să se deschidă 
va fi capabilă să îndeplinească adevărul. Acest tip de persoană este o persoană loială 
lui Dumnezeu, iar o persoană loială lui Dumnezeu ÎI înțelege pe Dumnezeu, fie că 
această înțelegere este profundă sau superficială, sărăcăcioasă sau din abundență. 
Aceasta este dreptatea lui Dumnezeu și este ceva ce oamenii dobândesc; este propriul 
lor câștig. O persoană care are cunoașterea lui Dumnezeu este una care are o bază, 

care are viziune. Acest tip de persoană este sigură despre trupul lui Dumnezeu și este 
sigură despre cuvântul lui Dumnezeu și lucrarea lui Dumnezeu. Indiferent cum 
lucrează sau vorbește Dumnezeu sau cum alți oameni cauzează tulburări, ea poate să 
rămână pe poziţie și să mărturisească ferm pentru Dumnezeu. Cu cât mai mult o 
persoană este astfel, cu atât mai mult ea poate să îndeplinească adevărul pe care îl 
înțelege. Deoarece practică întotdeauna cuvântul lui Dumnezeu, aceasta obține mai 
multă înţelegere a lui Dumnezeu și are hotărârea de a mărturisi întotdeauna ferm 
pentru Dumnezeu. 

A avea discernământ, a avea supunere și a avea abilitatea de a vedea lucrurile în 
profunzime, astfel încât să fii ager în spirit, înseamnă că ai cuvintele lui Dumnezeu care 
te luminează și te iluminează în interior de îndată ce întâmpini ceva. Asta înseamnă să 
fii ager în spirit. Tot ceea ce face Dumnezeu este pentru a ajuta la reînsuflețirea spiritelor 
oamenilor. De ce spune Dumnezeu întotdeauna că oamenii sunt amorțiți și înceți la 
minte? Deoarece spiritele oamenilor au murit, iar ei au devenit atât de amorţiţi încât sunt 
complet inconștienţi în ceea ce privește lucrurile spiritului. Lucrarea lui Dumnezeu este 
de a face viețile oamenilor să progreseze și a ajuta spiritele oamenilor să devină vii, 
astfel încât ei să poată vedea lucrurile spiritului și să fie întotdeauna capabili să-L 
iubească pe Dumnezeu în inimile lor și să-L mulțumească. Atingerea acestui stadiu arată 
că spiritul unei persoane a fost readus la viaţă, iar următoarea dată când întâmpină ceva, 
aceasta poate reacţiona imediat. Este sensibilă la predici și reacţionează repede la 
situaţii. Asta înseamnă să obţii ascuţimea spiritului. Există mulţi oameni care au o reacţie 
rapidă la un eveniment exterior, dar, de îndată ce sunt menţionate intrarea în realitate 
sau lucruri detaliate cu privire la spirit, ei devin amorțiţi și înceţi la minte. Ei înțeleg un 
lucru doar dacă îi izbește în față. Toate acestea sunt semnele stării de indiferenţă 
spirituală și încetineală mintală, de a avea puţină experienţă a lucrurilor spiritului. Unii 
oameni sunt ageri în spirit și au discernământ. De îndată ce aud cuvinte care le 
subliniază stările, ei nu pierd o clipă și le notează. Odată ce aud cuvinte despre principiile 
de practicare, ei sunt capabili să le accepte și să le aplice experienţei lor ulterioare, 
schimbându-se astfel pe sine. Aceasta este o persoană care e ageră în spirit. De ce sunt 
capabili să reacționeze așa de repede? Deoarece se concentrează pe aceste lucruri în 
viaţa de zi cu zi. Când citesc cuvintele lui Dumnezeu, ei reușesc să-și confrunte stările 
cu acestea și să chibzuiască la ei înșiși. Când aud părtășii și predici și aud cuvinte care 
le aduc luminare și iluminare, sunt capabili să le primească imediat. Este similar cu a da 
hrană unei persoane flămânde; aceasta poate să o mănânce imediat. Dacă dai de 
mâncare cuiva căruia nu îi este foame, acea persoană nu reacţionează așa de rapid. 
Deseori, te rogi lui Dumnezeu și apoi ești capabil să reacţionezi imediat când întâmpini 
ceva: ce solicită Dumnezeu în această chestiune și cum ar trebui să acţionezi. 
Dumnezeu te-a îndrumat în privinţa acestei chestiuni data trecută; când întâmpini 
același gen de lucru astăzi, vei ști în mod natural cum să practici într-un fel care 
mulțumește inima lui Dumnezeu. Dacă întotdeauna practici în modul acesta și 

întotdeauna experimentezi în modul acesta, la un moment dat, îţi va veni ușor. Când 
citeşti cuvântul lui Dumnezeu, știi la ce fel de persoană Se referă Dumnezeu, știi despre 
ce tip de condiţii ale spiritului vorbește El și poţi să înţelegi punctele esenţiale și să le pui 
în practică; aceasta arată că ești capabil să experimentezi. De ce au unii oameni lipsuri 
la acest capitol? Deoarece ei nu depun mult efort în aspectul practicii. Deși ei sunt 
dispuși să pună adevărul în practică, ei nu au o înțelegere adevărată a detaliilor slujirii, 
a detaliilor adevărului din viaţa lor. Ei devin confuzi atunci când se întâmplă ceva. În 
acest mod, poți fi dus pe căi greșite atunci când apare un profet fals sau un apostol fals. 
Trebuie să ai des părtășie despre cuvintele și lucrarea lui Dumnezeu -— doar astfel vei 
reuși să înţelegi adevărul și să ai discernământ. Dacă nu înţelegi adevărul, nu vei avea 
niciun discernământ. De exemplu, ce vorbește Dumnezeu, cum lucrează El, care sunt 
cerințele Lui de la oameni, cu ce fel de oameni ar trebui să iei legătura și ce fel de oameni 
ar trebui să respingi — trebuie să ai des părtășie despre aceste lucruri. Dacă întotdeauna 
experimentezi cuvântul lui Dumnezeu în acest mod, vei înțelege adevărul și vei înțelege 
în profunzime multe lucruri și vei avea și discernământ. Ce este disciplina de la Duhul 
Sfânt, ce este vina născută din voința umană, ce este îndrumarea de la Duhul Sfânt, ce 
este aranjarea unui mediu, ce este luminarea din interior a cuvintelor lui Dumnezeu? 
Dacă nu îţi sunt clare aceste lucruri, nu vei avea niciun discernământ. Ar trebui să știi ce 
vine de la Duhul Sfânt, ce este firea răzvrătită, cum să asculți de cuvântul lui Dumnezeu 
și cum să-ţi alungi propria răzvrătire; dacă ai o înțelegere din experienţă a acestor lucruri, 
vei avea o fundaţie; când se întâmplă un lucru, vei avea un adevăr corespunzător după 
care să îl măsori și viziuni potrivite ca fundaţie. Vei avea principii în tot ceea ce faci și 
vei reuși să acţionezi conform adevărului. Atunci viaţa ta va fi plină de luminarea lui 
Dumnezeu, plină de binecuvântările lui Dumnezeu. Dumnezeu nu va trata nedrept nicio 
persoană care Îl caută cu sinceritate sau care ÎI trăiește și care este martoră pentru El 
și nu va blestema nicio persoană care este capabilă să aibă o sete sinceră de adevăr. 
Dacă, în timp ce mănânci și bei cuvintele lui Dumnezeu, poți să acorzi atenţie cunoașterii 
adevăratei tale stări, să acorzi atenţie propriei tale practici și propriei tale înţelegeri, 
atunci, când întâmpini o problemă, vei primi luminare și vei dobândi înțelegere practică. 
Atunci vei avea în toate lucrurile o cale de practică și discernământ. O persoană care 
are adevărul e puţin probabil să fie înșelată și e puţin probabil să se comporte deranjant 
sau să acţioneze excesiv. Datorită adevărului, este protejată și, tot datorită adevărului, 
obține mai multă înțelegere. Datorită adevărului, are mai multe căi de a practica, 
primește mai multe oportunităţi în care Duhul Sfânt să lucreze în ea și mai multe 
oportunităţi de a fi desăvârșită. 

Lucrarea Duhului Sfânt și lucrarea Satanei 


Cum înţelegi amănuntele duhului? Cum lucrează Duhul Sfânt în om? Cum lucrează 
Satana în om? Cum lucrează duhurile rele în om? Care sunt manifestările? Când ţi se 
întâmplă ceva, acest lucru vine de la Duhul Sfânt și ar trebui să i te supui sau nu? În 
practicile efective ale oamenilor, din voința umană se ivesc multe pe care oamenii le 
consideră invariabil ca venind din partea Duhului Sfânt. Unele lucruri vin din partea 
duhurilor rele și, totuși, oamenii cred că provin de la Duhul Sfânt, iar uneori Duhul Sfânt 
îi îndrumă pe oameni din interior, dar oamenii se tem că această îndrumare vine de la 
Satana și, așadar, nu îndrăznesc să se supună când, în realitate, acea îndrumare este 
luminarea dată de Duhul Sfânt. Așadar, dacă omul nu practică diferenţierea, nu există 
nicio modalitate de a experimenta în experienţa lui practică; fără a face diferenţa, nu 
poate dobândi viața. Cum face lucrarea Duhul Sfânt? Cum fac lucrarea duhurile rele? 
Ce vine din voința omului? Și ce se naște din călăuzirea și luminarea Duhului Sfânt? 
Dacă înţelegi tiparele lucrării Duhului Sfânt în om, atunci, în viaţa zilnică și în timpul 
experienţelor tale practice, vei putea să-ţi îmbogăţești experiențele și să faci diferenţe; 
vei ajunge să-L cunoşti pe Dumnezeu, vei putea să-l înţelegi și să-l deosebești pe 
Satana; nu vei fi derutat în ascultarea sau urmărirea ta și vei fi o persoană ale cărei 
gânduri sunt clare, care se supune lucrării Duhului Sfânt. 

Lucrarea Duhului Sfânt este o formă de îndrumare proactivă și de luminare 
pozitivă. Nu permite oamenilor să fie pasivi. Le aduce mângâiere, le oferă credinţă și 
tărie sufletească și le permite să continue opera de desăvârșire a lor de către 
Dumnezeu. Când Duhul Sfânt lucrează, oamenii pot să intre în mod activ; ei nu sunt 
pasivi sau forțați, ci acţionează din proprie iniţiativă. Când Duhul Sfânt lucrează, 
oamenii sunt bucuroși și harnici și doritori, doritori să se supună și fericiţi să se 
umilească. Chiar dacă sunt îndureraţi și fragili înlăuntrul lor, ei iau decizia să 
coopereze; ei suferă cu bucurie, pot să se supună și nu sunt pătaţi de voința umană 
și, cu siguranţă, nici de dorinţele și motivațiile umane. Când oamenii experimentează 
lucrarea Duhului Sfânt, ei sunt mai ales sfinţi în sinea lor. Cei care sunt înzestrați cu 
lucrarea Duhului Sfânt trăiesc iubirea față de Dumnezeu și iubirea fraţilor și surorilor 
lor; se desfată cu lucrurile cu care Se desfată Dumnezeu și detestă lucrurile pe care le 
detestă Dumnezeu. Persoanele care sunt atinse de lucrarea Duhului Sfânt au o 
umanitate normală, urmăresc în mod constant adevărul și dispun de umanitate. Când 
Duhul Sfânt lucrează în oameni, starea lor sufletească devine din ce în ce mai bună, 
iar umanitatea lor devine din ce în ce mai normală și, deși o parte din cooperarea lor 
poate fi nesăbuită, motivațiile lor sunt corecte, intrarea lor este pozitivă, ei nu încearcă 
să cauzeze întreruperi și sunt lipsiţi de rea-voinţă. Lucrarea Duhului Sfânt este normală 
și reală, Duhul Sfânt lucrează în om potrivit regulilor vieţii normale a omului, iar El duce 
la bun sfârșit luminarea și îndrumarea în oameni, potrivit scopurilor adevărate ale 
oamenilor obișnuiți. Când Duhul Sfânt lucrează în oameni, El îi îndrumă și îi luminează 

potrivit nevoilor oamenilor obișnuiți. El le oferă lucruri în funcţie de nevoile lor și îi 
îndrumă și luminează pozitiv în funcţie de ceea ce le lipsește și de neajunsurile lor. 
Lucrarea Duhului Sfânt este de a-i lumina și călăuzi pe oameni în viața reală; doar 
dacă experimentează cuvintele lui Dumnezeu în viața reală oamenii pot vedea lucrarea 
Duhului Sfânt. Dacă, în viaţa de zi cu zi, oamenii au o stare pozitivă și o viaţă 
duhovnicească normală, atunci sunt înzestrați cu lucrarea Duhului Sfânt. Într-o 
asemenea stare, când mănâncă și beau cuvintele lui Dumnezeu, ei au credinţă; când 
se roagă, sunt inspirați; când înfruntă ceva, nu sunt pasivi; și, pe măsură ce lucrurile 
se întâmplă, ei pot vedea lecţiile pe care Dumnezeu cere să fie învăţate din acele 
lucruri. Nu sunt pasivi sau slabi și, deși au dificultăţi reale, ei sunt dornici să se supună 
tuturor aranjamentelor lui Dumnezeu. 

Ce efecte sunt obţinute prin lucrarea Duhului Sfânt? Se poate să fii nesăbuit și lipsit 
de discernământ, dar Duhul Sfânt doar trebuie să lucreze și va fi credinţă în tine, iar tu 
vei simţi întotdeauna că nu poți să-L iubești pe Dumnezeu îndeajuns. Vei fi dispus să 
cooperezi, indiferent cât de mari sunt dificultăţile. Lucrurile ţi se vor întâmpla și nu îţi va 
fi clar dacă vin de la Dumnezeu sau de la Satana, dar tu vei putea să aștepți și nu vei fi 
nici, pasiv nici nepăsător. Aceasta este lucrarea normală a Duhului Sfânt. Când Duhul 
Sfânt lucrează în tine, tot întâmpini dificultăţi reale: uneori vei fi făcut să plângi și uneori 
vor fi lucruri pe care nu le vei putea depăși, dar acesta este doar o etapă a lucrării 
obișnuite a Duhului Sfânt. Deși nu ai depășit acele dificultăţi și cu toate că în acel 
moment erai slab și plin de nemulțumiri, după aceea tot ai fost capabil să-L iubeşti pe 
Dumnezeu cu absolută credinţă. Pasivitatea ta nu te poate opri din a avea experienţe 
normale și, indiferent ce spun alți oameni și cum te atacă, tot ești capabil să-L iubeşti pe 
Dumnezeu. În timpul rugăciunii, simţi întotdeauna că în trecut erai atât de îndatorat lui 
Dumnezeu, și hotărăști să-L mulțumești pe Dumnezeu și să renunti la cele trupești 
oricând întâlnești aceste lucruri din nou. Această putere arată că lucrarea Duhului Sfânt 
este în tine. Aceasta este starea normală a lucrării Duhului Sfânt. 

Care este lucrarea ce vine de la Satana? În lucrarea care vine de la Satana, viziunile 
din oameni sunt vagi; oamenii sunt lipsiţi de umanitatea normală, motivațiile din spatele 
acţiunilor lor sunt greșite și, deși își doresc să-L iubească pe Dumnezeu, în ei există 
mereu acuzații, iar aceste acuzații și gânduri interferează constant cu ei, constrângând 
creșterea vieții lor și oprindu-i din a veni în faţa lui Dumnezeu în starea normală. Adică, 
de îndată ce lucrarea Satanei este în oameni, inimile lor nu mai pot fi împăcate în fața 
lui Dumnezeu. Asemenea oameni nu mai știu ce să facă cu ei — când văd oameni 
adunându-se laolaltă, vor să fugă și nu sunt capabili să-și închidă ochii când ceilalţi se 
roagă. Lucrarea duhurilor rele distruge relaţiile normale dintre om și Dumnezeu și tulbură 
viziunile anterioare ale oamenilor sau vechea lor cale de intrare în viaţă; în inimile lor, ei 
nu se mai pot apropia niciodată de Dumnezeu și mereu se întâmplă lucruri care îi 
perturbă și îi înlănţuiesc. Inimile lor nu-și pot găsi pacea, iar ei nu mai au deloc putere 
să-L iubească pe Dumnezeu și duhurile lor sunt cuprinse de melancolie. Acestea sunt 

manifestările lucrării Satanei. Manifestările lucrării Satanei sunt: nu poţi să te ţii tare pe 
poziție și să depui mărturie, făcându-te să devii o persoană care Îi greșește lui 
Dumnezeu și care nu are deloc credinţă în El. Când Satana intervine, îţi pierzi iubirea și 
credinţa în Dumnezeul din tine, ești despuiat de o relaţie normală cu Dumnezeu, nu cauţi 
adevărul sau să te perfecţionezi, regresezi, și devii pasiv, te complaci, dai frâu liber 
păcatului și nu urăști păcatul; în plus, amestecul Satanei te face să devii desfrânat, face 
ca atingerea lui Dumnezeu să dispară din tine, te face să te plângi de El și să | te opui, 
ceea ce face să te îndoiești de El; există chiar riscul să ÎI părăsești pe Dumnezeu. Toate 
acestea vin de la Satana. 

Când ceva ţi se întâmplă în viaţa de zi cu zi, cum ar trebui să îţi dai seama dacă vine 
din lucrarea Duhului Sfânt sau din lucrarea Satanei? Când starea sufletească a 
oamenilor este normală, vieţile lor duhovnicești și viețile lor pământești sunt normale și 
raţiunea lor e normală și organizată. Când se află în această stare, se poate spune că, 
în general, ceea ce ei experimentează și ajung să cunoască în sinea lor vine de la 
atingerea Duhului Sfânt (revelații sau cunoștințe simple când mănâncă sau beau 
cuvintele lui Dumnezeu sau credința în anumite lucruri sau puterea de a-L iubi pe 
Dumnezeu în anumite lucruri — toate acestea vin de la Duhul Sfânt). Lucrarea Duhului 
Sfânt în om este îndeosebi normală; omul nu o poate simţi și pare a veni chiar prin omul 
în sine, deși este, de fapt, lucrarea Duhului Sfânt. În viața zilnică, Duhul Sfânt face atât 
lucrări mari, cât și lucrări mici în toată lumea și doar gradul acestei lucrări variază. Unii 
oameni sunt de calibru bun și ei înțeleg lucrurile repede, iar luminarea Duhului Sfânt este 
cu atât mai mare în ei. Pe de altă parte, alții sunt de calibru mai prost și le ia mai mult să 
înțeleagă lucruri, dar Duhul Sfânt îi atinge lăuntric și ei, de asemenea, pot dobândi 
credința în Dumnezeu — Duhul Sfânt lucrează în toţi cei care îl urmează pe Dumnezeu. 
Când, în viaţa zilnică, oamenii nu se opun lui Dumnezeu sau nu se răzvrătesc împotriva 
Lui, nu fac lucruri care sunt în dezacord cu gestionarea lui Dumnezeu și nu împiedică 
lucrarea lui Dumnezeu, atunci, în fiecare dintre ei, Duhul lui Dumnezeu lucrează într-o 
măsură mai mare sau mai mică; El îi atinge, îi luminează, le dă credinţă, le dă putere și 
îi îndeamnă să fie intre proactiv, să nu fie leneși sau să râvnească plăcerile trupești, 
dispuși să practice adevărul și să tânjească după cuvintele lui Dumnezeu. Toate acestea 
reprezintă lucrarea care vine de la Duhul Sfânt. 

Când starea oamenilor nu e normală, ei sunt uitaţi de Duhul Sfânt; în mintea lor, 
sunt înclinați să se plângă, motivațiile lor sunt greșite, sunt leneși, se răsfaţă cu lucruri 
trupești, iar inimile lor se revoltă împotriva adevărului. Toate acestea vin de la Satana. 
Când starea sufletească a oamenilor nu este normală, când sunt întunecațţi în sinea 
lor și și-au pierdut raţiunea normală, când au fost uitaţi de Duhul Sfânt și nu pot să-L 
simtă pe Dumnezeu în ei, atunci este momentul în care Satana lucrează în ei. Dacă 
oamenii au întotdeauna putere în ei și Îl iubesc pe Dumnezeu atunci, în general, când 
lucrurile li se întâmplă, acele lucruri vin de la Duhul Sfânt și, pe oricine ar întâlni, 
întâlnirea este rezultatul aranjamentelor lui Dumnezeu. Adică, atunci când ai o stare 

sufletească normală, când te găsești în marea lucrare a Duhului Sfânt, atunci este 
imposibil ca Satana să te facă să eziţi. Pe această bază, se poate spune că totul vine 
de la Duhul Sfânt și, deși poate ai gânduri greşite, ești capabil să renunti la ele și nu le 
urmezi. Toate acestea vin de la lucrarea Duhului Sfânt. În ce situaţii intervine Satana? 
Satanei îi este ușor să lucreze în tine când starea ta sufletească nu este normală, când 
nu ai fost atins de Dumnezeu și ești lipsit de lucrarea lui Dumnezeu, când ești uscat și 
searbăd pe dinăuntru, când te rogi lui Dumnezeu, dar nu înţelegi nimic și când mănânci 
și bei cuvintele lui Dumnezeu, dar nu ești luminat sau iluminat. Cu alte cuvinte, când 
ai fost abandonat de Duhul Sfânt și nu ÎI înţelegi pe Dumnezeu, atunci ţi se întâmplă 
multe lucruri care vin din tentaţia Satanei. Satana lucrează în același timp cu Duhul 
Sfânt. Duhul Sfânt îl atinge lăuntric pe om în același moment în care Satana intervine 
în om. Totuși, lucrarea Duhului Sfânt primează, iar oamenii ale căror stări sufletești 
sunt normale pot triumfa; acesta e triumful lucrării Duhului Sfânt asupra lucrării Satanei. 
Cât Duhul Sfânt lucrează, o fire coruptă există încă în oameni; totuși, în timpul lucrării 
Duhului Sfânt, oamenilor le este ușor să-și descopere și să-și recunoască răzvrătirea, 
motivațiile și denaturările. Abia atunci au oamenii remușcări și devin dispuși să se 
căiască. Astfel, firile lor răzvrătite și corupte sunt, treptat, înlăturate în lucrarea lui 
Dumnezeu. Lucrarea Duhului Sfânt este îndeosebi normală; pe măsură ce El lucrează 
în oameni, ei tot au necazuri, tot jelesc, tot suferă, sunt tot slabi, şi încă le sunt neclare 
multe lucruri; totuși, în această stare, au puterea să se oprească din regres și pot să- 
L iubească pe Dumnezeu și, deși jelesc și sunt abătuţi, pot încă să-L preamărească 
pe Dumnezeu; lucrarea Duhului Sfânt este îndeosebi normală și nici câtuși de puțin 
supranaturală. Majoritatea oamenilor cred că, de îndată ce Duhul Sfânt începe să 
lucreze, apar schimbări în starea oamenilor și că lucrurile care sunt importante pentru 
ei dispar. Astfel de idei sunt greșite. Când Duhul Sfânt lucrează în om, lucrurile pasive 
ale omului rămân tot acolo și statura sa e aceeași, dar el câștigă iluminarea și 
luminarea date de Duhul Sfânt și, astfel, omul devine mai proactiv, starea sa 
sufletească devine normală, iar omul se schimbă rapid. Potrivit experienţelor reale ale 
oamenilor, aceștia experimentează în principal fie lucrarea Duhului Sfânt, fie pe cea a 
Satanei. Dacă ei nu reușesc să priceapă aceste stări și să facă diferenţa între ele, 
atunci intrarea în experienţele reale iese din discuţie, ca să nu mai vorbim de 
schimbările produse asupra firii. Aşadar, cheia în ceea ce privește experimentarea 
lucrării lui Dumnezeu este de a pricepe asemenea lucruri; astfel, oamenilor le va fi mai 
ușor să o experimenteze. 

Lucrarea Duhului Sfânt le permite oamenilor să facă un progres pozitiv, în timp ce 
lucrarea Satanei îi face să devină pesimiști și să se retragă, să se răzvrătească împotriva 
lui Dumnezeu și să | se împotrivească, să-și piardă credinţa în El și să devină slabi în 
îndeplinirea datoriei lor. Tot ceea ce izvorăște din luminarea dată de Duhul Sfânt este 
foarte natural; nu îţi este impus. Dacă i te supui, vei avea pace; dacă nu, apoi vei fi 
dojenit. Cu luminarea dată de Duhul Sfânt, nimic din ceea ce faci nu va fi împiedicat sau 

constrâns; te vei simţi eliberat, va exista o cale de practică pentru acţiunile tale, nu vei 
mai fi supus niciunei restricţii, ci vei putea să acţionezi potrivit voii lui Dumnezeu. 
Lucrarea Satanei provoacă interferenţe în multe lucruri; te face să nu-ţi dorești să te rogi, 
să fii prea leneş să mănânci și să bei cuvintele lui Dumnezeu și indispus să trăieşti viața 
bisericii și te înstrăinează de viața duhovnicească. Lucrarea Duhului Sfânt nu intervine 
în viața ta zilnică și nici în viața ta spirituală normală. Nici chiar în momentul în care au 
loc multe lucruri, tu nu poţi să faci diferenţa între ele și, totuși, după câteva zile, inima ta 
devine mai senină, iar mintea ta, mai limpede. Ajungi să ai un oarecare simţ al lucrurilor 
spiritului și, încet, poţi discerne dacă un gând vine de la Dumnezeu sau de la Satana. 
Unele lucruri te fac în mod clar să te opui lui Dumnezeu și să te revolţi împotriva Lui sau 
te opresc să pui cuvintele Lui în practică; aceste lucruri vin toate de la Satana. Unele 
lucruri nu sunt așa clare și nu-ţi poţi da seama ce sunt în acel moment; după aceea, poți 
să le vezi manifestările și să foloseşti discernământul. Dacă poţi să discerni clar care 
lucruri vin de la Satana și care sunt îndrumate de către Duhul Sfânt, atunci nu vei mai fi 
ușor de indus în eroare în experienţele tale. Uneori, când starea ta sufletească nu este 
bună, ai anumite gânduri care te scot din starea pasivă. Asta arată că și atunci când 
starea ta sufletească nu este prielnică, unele dintre gândurile tale tot pot veni de la Duhul 
Sfânt. Nu trebuie să tragem concluzia că, atunci când ești pasiv, toate gândurile sunt 
trimise de Satana; dacă așa ar fi, atunci când ai fi capabil să evoluezi spre o stare 
pozitivă? Fiind pasiv o perioadă, Duhul Sfânt îţi dă o șansă de a fi desăvârșit, El te atinge, 
te scoate din starea ta pasivă și intri într-o stare normală. 

Știind ce înseamnă lucrarea Duhului Sfânt și ce înseamnă lucrarea Satanei, le poți 
compara pe cele două cu starea ta proprie în timpul experienţelor și, în acest mod, vor 
exista mult mai multe adevăruri care au legătură cu principiul din experienţele tale. 
Înţelegând aceste adevăruri despre principiu, vei putea să-ţi stăpânești starea curentă 
și vei putea să faci diferenţa între oameni și evenimente și nu va fi nevoie să aloci mult 
efort pentru a dobândi lucrarea Duhului Sfânt. Bineînţeles, asta depinde de bunele tale 
motivații și de bunăvoința ta de a căuta și a pune în practică. Un astfel de limbaj — limbaj 
care are legătură cu principiile — ar trebui să descrie experiențele tale. Fără el, 
experienţele tale vor fi pline de amestecul Satanei și cunoștințe prostești. Dacă nu 
întelegi cum lucrează Duhul Sfânt, atunci nu înţelegi cum să te rogi lui Dumnezeu sau 
cum se cuvine să pătrunzi și, dacă nu înţelegi cum acţionează Satana ca să-i momească 
pe oameni și să interfereze cu ei, atunci nu știi cum să-l respingi și să rămâi ferm în 
mărturia ta. Cum lucrează Duhul Sfânt și cum acţionează Satana sunt lucruri pe care 
oamenii ar trebui să le înțeleagă și pe care trebuie să le experimenteze în credinţa lor în 
Dumnezeu. 

Un avertisment pentru cei care nu practică adevărul 


Aceia dintre fraţi și surori care întotdeauna dau frâu liber negativităţii sunt lacheii 
Satanei și deranjează biserica. Astfel de oameni trebuie într-o zi să fie expulzați și 
alungaţi. Dacă oamenii, în credinţa lor în Dumnezeu, nu au o inimă care-L venerează pe 
Dumnezeu, dacă nu au o inimă care Îl ascultă pe Dumnezeu, nu numai că nu vor putea 
face vreo lucrare pentru EI, ci, din contră, vor deveni cei care-l tulbură lucrarea și care Îl 
sfidează. A crede în Dumnezeu, dar a nu-L asculta sau slăvi, ci, în schimb, a te împotrivi 
Lui, este cea mai mare rușine pentru un credincios. Dacă ei, credincioșii, vorbesc și se 
poartă cu aceeași nepăsare și nestăpânire ca necredincioșii, atunci sunt mai răi decât 
necredincioșii; sunt demoni arhetipali. Cei care, în biserică, dau frâu liber cuvintelor lor 
veninoase și răutăcioase, care răspândesc zvonuri, instigă la lipsa de armonie și 
formează clici în rândul fraţilor și surorilor, ar fi trebuit să fie alungați din biserică. Dar, 
pentru că acum este o epocă diferită a lucrării lui Dumnezeu, acești oameni sunt 
îngrădiţi, întrucât în mod hotărât urmează să fie alungați. Toţi cei care au fost corupți de 
Satana au firi corupte. Unii au doar o fire coruptă, în timp ce alţii sunt diferiți: nu numai 
că au firi corupte satanice, dar natura lor este și extrem de malițioasă. Nu numai că 
vorbele și acţiunile lor le dezvăluie firile corupte satanice, dar, mai mult, acești oameni 
sunt adevăratul diavol Satana. Comportamentul lor întrerupe și tulbură lucrarea lui 
Dumnezeu, împiedică intrarea în viață a fraţilor și surorilor și distruge viața normală a 
bisericii. Mai devreme sau mai târziu, acești lupi în haine de oi trebuie să fie alungați; 
față de acești lachei ai Satanei ar trebui adoptată o atitudine necruțătoare, de respingere. 
Doar acest lucru înseamnă a sta de partea lui Dumnezeu, iar cei care nu reușesc să 
facă asta se tăvălesc în noroi cu Satana. Oamenii care cred cu adevărat în Dumnezeu 
Îl au mereu în inima lor și-năuntrul lor poartă întotdeauna o inimă care Îl venerează și Îl 
iubește pe Dumnezeu. Cei care cred în Dumnezeu ar trebui să facă lucrurile cu prudenţă 
și precauţie și tot ceea ce fac ei ar trebui să fie potrivit cerinţelor Lui și să-l poată mulțumi 
inima. Nu ar trebui să fie încăpăţânaţi, făcând orice le place; aceasta nu se potrivește 
unui caracter evlavios. Oamenii nu trebuie să alerge înnebuniţi, fluturând steagul lui 
Dumnezeu peste tot, mândrindu-se și înșelând pretutindeni; acesta este cel mai rebel 
tip de comportament. Familiile au reguli proprii, iar naţiunile au legile lor — și nu cu atât 
mai mult stau astfel lucrurile în casa lui Dumnezeu? Nu are standarde cu atât mai stricte? 
Nu are cu atât mai multe decrete administrative? Oamenii sunt liberi să facă ceea ce 
doresc, dar decretele administrative ale lui Dumnezeu nu pot fi schimbate după bunul 
plac. Dumnezeu este un Dumnezeu care nu tolerează ofensele din partea oamenilor; 
este un Dumnezeu care îi condamnă pe oameni la moarte. Oare oamenii chiar nu știu 
asta deja? 

Fiecare biserică are oameni care deranjează biserica sau care întrerup lucrarea lui 
Dumnezeu. Toţi sunt satane care, deghizate, s-au strecurat în casa lui Dumnezeu. 
Asemenea oameni se prefac foarte bine: vin cu mare respect înaintea Mea, dând din 

cap și plecându-se, trăind precum câinii râioși, dedicând „tot' ce au pentru a-și atinge 
obiectivele — dar, în faţa fraţilor și surorilor, își arată partea urâtă. Când văd oameni care 
practică adevărul, îi atacă și îi împing deoparte; când văd oameni mai formidabili decât 
sunt ei înșiși, îi flatează și se gudură pe lângă aceștia. Devin de nestăpânit în biserică. 
Se poate spune că astfel de „tirani locali”, astfel de „căţei de salon” există în majoritatea 
bisericilor. Aceștia se poartă diavolește împreună, făcându-și unii altora cu ochiul și 
având semnale secrete, și niciunul dintre ei nu practică adevărul. Cel care are cel mai 
mult venin este „demonul șef” și cel care are cel mai mare prestigiu îi conduce, ţinând 
sus steagul lor. Acești oameni se poartă ca apucații în biserică, răspândindu-și 
negativitatea, împrăștiind moarte, făcând tot ce doresc, spunând tot ceea ce doresc, și 
nimeni nu îndrăznește să îi oprească. Sunt plini de firea Satanei. De îndată ce încep să 
cauzeze probleme, un aer al morții intră în biserică. Aceia care practică adevărul în 
cadrul bisericii sunt dispreţuiţi, incapabili să facă tot ce le stă în putinţă, în timp ce aceia 
care deranjează biserica și răspândesc moartea își fac de cap în sânul bisericii — şi, mai 
mult decât atât, majoritatea oamenilor îi urmează. Aceste biserici sunt pur și simplu sub 
controlul Satanei; diavolul este regele lor. În cazul în care credincioșii din biserică nu se 
ridică și nu îi alungă pe acei demoni șefi, atunci și ei se vor ruina mai devreme sau mai 
târziu. De acum înainte, trebuie luate măsuri împotriva unor astfel de biserici. Dacă cei 
care sunt capabili să practice un pic din adevăr nu caută să facă asta, atunci acea 
biserică va fi nimicită. Dacă în biserică nu este niciun om dispus să practice adevărul și 
nimeni care să poată mărturisi ferm pentru Dumnezeu, atunci acea biserică ar trebui să 
fie complet izolată, iar legătura sa cu alte biserici ar trebui tăiată. Lucrul acesta se 
numește „îngroparea morții”; înseamnă lepădarea de Satana. Dacă într-o biserică există 
mai mulți tirani locali, urmaţi de niște „muște mărunte” care nu au niciun fel de 
discernământ, și dacă ei, credincioșii din biserică, tot nu pot să respingă constrângerile 
și manipularea acestor tirani după ce au văzut adevărul, atunci toţi acești nesăbuiţi vor 
fi alungaţi în final. Deși se poate ca aceste muște mărunte să nu fi făcut nimic teribil, ele 
sunt și mai înșelătoare, și mai şirete și evazive, și toţi cei asemenea lor vor fi alungați. 
Nu va rămâne niciunul! Aceia care îi aparţin Satanei îi vor fi înapoiaţi, în timp ce aceia 
care aparțin lui Dumnezeu vor merge cu siguranţă în căutarea adevărului; lucrul acesta 
este hotărât de natura lor. Fie ca toţi cei care îl urmează pe Satana să piară! Niciun pic 
de milă nu va fi arătată acestor oameni. Fie ca toţi cei care caută adevărul să fie 
aprovizionaţi și să se bucure de cuvântul lui Dumnezeu după placul inimii lor. Dumnezeu 
este drept; El nu ar favoriza pe nimeni. Dacă ești un diavol, atunci ești incapabil să 
practici adevărul; dacă ești un om care caută adevărul, atunci este sigur că nu vei fi luat 
captiv de Satana. Acest lucru este de netăgăduit. 

Oamenii care nu se căznesc să progreseze își doresc întotdeauna ca ceilalţi să fie 
la fel de negativi și indolenţi ca și ei. Aceia care nu practică adevărul sunt geloși pe cei 
care fac asta și mereu încearcă să îi înșele pe cei care sunt tulburaţi și cărora le lipsește 
discernământul. Lucrurile cărora le dau frâu liber acești oameni te pot face să 

degenerezi, să aluneci pe o pantă descendentă, să dezvolţi o stare anormală și să te 
umpli de întuneric. Acestea te fac să te distanțezi de Dumnezeu, te fac să prețuiești 
trupul și să fii permisiv cu tine însuţi. Oamenii care nu iubesc adevărul și care sunt mereu 
superficiali faţă de Dumnezeu nu au cunoaștere de sine, iar firea unor astfel de oameni 
îi convinge pe alții să facă păcate și să ÎI sfideze pe Dumnezeu. Ei nu practică adevărul 
și nici nu le permit altora să îl practice. Preţuiesc păcatul și nu se dispreţuiesc pe sine. 
Nu se cunosc pe ei înșiși și îi împiedică pe ceilalţi să se cunoască pe ei înșiși; în plus, îi 
împiedică pe alţii să-și dorească adevărul. Aceia pe care ei îi înșală nu pot vedea lumina. 
Cad în întuneric, nu se cunosc pe ei înșiși, sunt nelămuriţi în privinţa adevărului și se 
îndepărtează tot mai mult de Dumnezeu. Ei nu practică adevărul și îi opresc pe alţii din 
practicarea adevărului, aducându-i pe toţi acei nesăbuiţi înaintea lor. Decât să spună că 
ei cred în Dumnezeu, ar fi mai bine să spună că au credinţă în strămoșii lor sau că se 
încred în idolii din inimile lor. Ar fi cel mai bine ca acei oameni care spun că Îl urmează 
pe Dumnezeu să deschidă ochii și să se uite cu atenţie ca să vadă în cine cred mai 
exact: Dumnezeu este cel în care crezi cu adevărat, sau Satana? Dacă știi că nu în 
Dumnezeu crezi, ci în proprii tăi idoli, atunci ar fi mai bine să nu afirmi că ești credincios. 
Dacă într-adevăr nu știi în cine crezi, atunci, din nou, cel mai bine ar fi să nu sustii că 
ești credincios. Să spui așa ceva ar fi o blasfemie! Nimeni nu te forțează să crezi în 
Dumnezeu. Nu spuneţi că voi credeți în Mine; am auzit destul aceste cuvinte și nu vreau 
să le aud din nou, pentru că idolii din inimile voastre și tiranii locali din rândul vostru sunt 
cei în care credeţi. Toţi cei care dau din cap atunci când aud adevărul, care zâmbesc 
larg când aud vorbindu-se despre moarte sunt odraslele Satanei și sunt cei care vor fi 
alungaţi. Mulţi oameni din biserică nu au discernământ. Când apare ceva înșelător, ei 
stau, în mod surprinzător, de partea Satanei; ba chiar se simt ofensaţi când sunt numiţi 
lacheii Satanei. Deși oamenii ar putea spune că ei nu au discernământ, că stau de partea 
fără adevăr, aceștia nu stau niciodată de partea adevărului în momente critice și nu se 
ridică și nu susţin adevărul. Chiar sunt lipsiţi de discernământ? De ce, dintr-o dată, sunt 
de partea Satanei? De ce nu spun niciodată vreun cuvânt drept sau rezonabil care să 
sprijine adevărul? Oare această situaţie s-a creat, într-adevăr, din cauza confuziei lor 
momentane? Cu cât o persoană are mai puţin discernământ, cu atât este mai puţin 
capabilă să stea de partea adevărului. Ce arată asta? Nu arată oare că oamenii fără 
discernământ iubesc răul? Nu arată că ei sunt odraslele loiale ale Satanei? Cum se face 
că întotdeauna pot să stea de partea Satanei și să vorbească aceeași limbă ca și 
acesta? Toate cuvintele, faptele și expresiile de pe chipurile lor sunt suficiente pentru a 
demonstra că ei nu iubesc adevărul; mai degrabă, sunt oameni care detestă adevărul. 
Faptul că pot sta de partea Satanei e de ajuns pentru a dovedi că Satana îi iubeşte cu 
adevărat pe acești diavoli josnici care-și petrec toată viaţa luptând de dragul Satanei. 
Oare nu sunt aceste fapte foarte clare? Dacă ești cu adevărat o persoană care iubește 
adevărul, atunci de ce nu ai niciun respect faţă de cei care practică adevărul, şi de ce, 
în secunda în care îţi aruncă și cea mai mică privire, îi urmezi imediat pe aceia care nu 

practică adevărul? Ce fel de problemă este aceasta? Nu Îmi pasă dacă ai discernământ 
sau nu. Nu Îmi pasă cât de mare este prețul pe care l-ai plătit. Nu Îmi pasă cât de mari 
sunt forțele tale și nu Îmi pasă dacă ești un tiran local sau un lider care poartă steagul. 
Dacă forțele tale sunt mari, atunci lucrurile stau așa doar cu ajutorul puterii Satanei. Dacă 
prestigiul tău este mare, atunci asta se întâmplă pentru că în jurul tău sunt prea mulți 
care nu practică adevărul. Dacă nu ai fost expulzat, înseamnă că nu acum este 
momentul pentru lucrarea de alungare; mai degrabă, este timpul pentru lucrarea de 
eliminare. Nu este nicio grabă să te expulzez acum. Pur și simplu aștept ziua în care te 
voi pedepsi după ce ai fost alungat. Cine nu practică adevărul va fi alungat! 

Oamenii care cred cu adevărat în Dumnezeu sunt cei dispuși să-l pună cuvântul în 
aplicare și să practice adevărul. Oamenii care pot să rămână neclintiţi în mărturia lor 
pentru Dumnezeu sunt, de asemenea, cei dispuși să-l pună în aplicare cuvântul și care 
pot sta cu adevărat de partea adevărului. Toţi oamenii care recurg la șiretlicuri și 
nedreptate sunt lipsiţi de adevăr și toţi ÎI fac de rușine pe Dumnezeu. Cei care provoacă 
dispute în biserică sunt lacheii Satanei și întruchiparea sa. Acești oameni sunt foarte 
răuvoitori. Toţi cei care nu au discernământ și sunt incapabili să stea de partea 
adevărului au intenții rele și întinează adevărul. Mai mult decât atât, sunt reprezentanții 
arhetipali ai Satanei. Nu mai pot fi răscumpărați și, firește, vor fi alungaţi. Familia lui 
Dumnezeu nu le permite celor care nu practică adevărul să rămână, precum nu le 
permite să rămână nici acelora care dărâmă în mod intenţionat biserica. Totuși, acum 
nu este momentul pentru a face lucrarea de expulzare; astfel de persoane vor fi pur și 
simplu date în vileag și alungate în final. Nu se va mai face nicio lucrare inutilă pentru 
acești oameni; cei care aparțin Satanei nu pot să stea de partea adevărului, în timp ce 
aceia care caută adevărul pot sta de partea acestuia. Oamenii care nu practică adevărul 
nu sunt demni să audă calea adevărului și nu sunt demni să fie martori pentru adevăr. 
Pur și simplu, adevărul nu este pentru urechile lor; mai degrabă, e adresat celor care îl 
practică. Înainte ca sfârșitul fiecărei persoane să fie dezvăluit, cei care deranjează 
biserica și întrerup lucrarea lui Dumnezeu vor fi primii lăsaţi de-o parte acum, pentru a fi 
tratați mai târziu. Odată ce lucrarea este finalizată, toţi acești oameni vor fi daţi în vileag 
și, apoi, alungaţi. Deocamdată, cât adevărul este oferit, vor fi ignoraţi. Când întreg 
adevărul va fi dezvăluit oamenilor, acei oameni ar trebui alungaţi; acela va fi momentul 
când toţi oamenii vor fi clasificați după felul lor. Trucurile josnice ale celor fără 
discernământ îi vor conduce la distrugerea de mâinile celor răi și îi vor ispiti să se 
îndepărteze și să nu se mai întoarcă niciodată. Pentru că nu iubesc adevărul, pentru că 
sunt incapabili să stea de partea adevărului, pentru că-i urmează pe oamenii răi și stau 
de partea lor și pentru că uneltesc cu oamenii răi și Îl sfidează pe Dumnezeu, acesta 
este tratamentul pe care îl merită. Ei știu foarte bine că acei oameni răi radiază răutate 
și, totuși, își împietresc inimile și întorc spatele adevărului ca să îi urmeze. Oare nu fac 
răul toţi acești oameni care nu practică adevărul, ci, în schimb, fac lucruri distructive și 
abominabile? Deși printre ei sunt cei care se prezintă ca regi și alţii care îi urmează, oare 


821 


naturile lor sfidătoare de Dumnezeu nu sunt toate la fel? Ce scuză pot să aibă ca să 
afirme că Dumnezeu nu îi mântuiește? Ce scuză pot să aibă ca să pretindă că 
Dumnezeu nu este drept? Oare nu propriul lor rău este cel care îi distruge? Oare nu 
propria lor răzvrătire este cea care îi trage în jos, în iad? În final, oamenii care practică 
adevărul vor fi mântuiţi și desăvârşiţi datorită adevărului. În final, aceia care nu practică 
adevărul vor aduce asupra lor distrugerea din cauza adevărului. Acestea sunt sfârșiturile 
care îi așteaptă pe cei care practică adevărul și pe cei care nu o fac. Pe cei care nu 
intenționează să practice adevărul îi sfătuiesc să părăsească degrabă biserica pentru a 
evita să comită și mai multe păcate. Când va veni timpul, va fi prea târziu pentru regrete. 
Mai ales aceia care formează clici și creează disensiuni și tiranii locali din cadrul bisericii 
trebuie să plece chiar mai curând. Acești oameni, care au natura lupilor răi, sunt 
incapabili să se schimbe. Ar fi mai bine ca ei să părăsească biserica cu prima ocazie, să 
nu mai deranjeze niciodată viața normală a fraţilor și surorilor și, astfel, să evite 
pedeapsa lui Dumnezeu. Aceia dintre voi care au mers împreună cu ei ar face bine să 
profite de această oportunitate pentru a reflecta asupra propriilor persoane. Veţi părăsi 
biserica alături de cei răi sau veţi rămâne și veţi urma supuși? Trebuie să cântăriţi cu 
grijă această chestiune. Vă dau încă o oportunitate de a alege și aștept răspunsul vostru. 


Ar trebui să îți mentii devotamentul față de Dumnezeu 


Cum lucrează Duhul Sfânt în cadrul Bisericii în ziua de astăzi? Ai o înţelegere fermă 
privind această întrebare? Care sunt cele mai mari dificultăţi ale fraţilor şi surorilor tale? 
Ce le lipsește cel mai mult? În prezent, există unii oameni care sunt negativi când sunt 
supuși încercărilor, iar unii chiar se plâng. Alţi oameni nu mai merg înainte pentru că 
Dumnezeu a terminat de vorbit. Oamenii nu au intrat pe calea dreaptă a credinţei în 
Dumnezeu. Ei nu pot trăi independent și nu își pot menţine propria viață spirituală. 
Anumiți oameni urmează și caută cu energie și sunt dispuși să practice când vorbește 
Dumnezeu, dar când Dumnezeu nu vorbește, ei nu mai merg înainte. Oamenii încă nu 
au înțeles, în inimile lor, voia lui Dumnezeu și nu au dragoste spontană pentru 
Dumnezeu; în trecut, L-au urmat pe Dumnezeu deoarece erau forțați. Acum există unii 
oameni care sunt sătui de lucrarea lui Dumnezeu. Nu sunt astfel de oameni în pericol? 
O mulţime de oameni sunt într-o stare în care doar fac faţă. Deși mănâncă și beau 
cuvintele lui Dumnezeu și se roagă la El, ei fac asta cu jumătate de inimă și nu mai au 
motivaţia pe care o aveau odată. Majoritatea nu sunt interesaţi de lucrarea lui Dumnezeu 
de rafinare și desăvârşire, și e într-adevăr ca și cum sunt constant lipsiţi de orice 
motivaţie lăuntrică. Când sunt copleșiți de fărădelegi, nu se simt datori față de 
Dumnezeu, nici nu au conștiința să regrete. Ei nu urmăresc adevărul, sau părăsesc 
Biserica, și urmăresc în schimb doar plăceri temporare. Acești oameni sunt nesăbuiţi, 
de-a dreptul proşti! Când vine vremea, vor fi izgoniți cu toţii și nici măcar unul nu va fi 

mântuit! Crezi că dacă cineva a fost mântuit o dată, va fi întotdeauna mântuit? Să crezi 
asta e pură amăgire! Toţi aceia care nu urmăresc intrarea în viaţă vor fi mustrați. 
Majoritatea oamenilor nu au absolut niciun interes pentru a intra în viaţă, pentru viziuni 
sau pentru a pune adevărul în practică. Ei nu urmăresc intrarea și cu siguranță nu 
urmăresc să intre mai profund. Oare nu se ruinează singuri? Chiar acum, există o parte 
din oameni ale căror condiţii se îmbunătăţesc constant. Cu cât Duhul Sfânt lucrează mai 
mult, cu atât ei dobândesc mai multă încredere; cu cât experimentează mai mult, cu atât 
simt mai mult misterul profund al lucrării lui Dumnezeu. Cu cât intră mai profund, cu atât 
mai mult înțeleg. Ei simt că iubirea lui Dumnezeu este atât de mare și se simt stabili și 
luminați lăuntric. Ei au o înțelegere a lucrării lui Dumnezeu. Aceștia sunt oamenii în care 
lucrează Duhul Sfânt. Unii oameni spun „Deși nu există noi cuvinte de la Dumnezeu, tot 
trebuie să caut să merg mai profund în adevăr, trebuie să fiu sincer despre totul din 
experiența mea actuală și să intru în realitatea cuvintelor lui Dumnezeu”. Acest tip de 
persoană are lucrarea Duhului Sfânt. Cu toate că Dumnezeu nu Își arată chipul și este 
ascuns vederii fiecărei persoane, și cu toate că nu rostește niciun cuvânt și există 
momente când oamenii experimentează o oarecare rafinare lăuntrică, totuși Dumnezeu 
nu i-a părăsit complet pe oameni. Dacă o persoană nu poate reține adevărul pe care ar 
trebui să-l îndeplinească, nu va avea lucrarea Duhului Sfânt. În timpul perioadei de 
rafinare, în care Dumnezeu nu Se arată, dacă nu ai încredere, ci te faci în schimb mic 
de frică, dacă nu te concentrezi pe experimentarea cuvintelor Lui, atunci tu fugi de 
lucrarea lui Dumnezeu. Mai târziu, vei fi printre cei izgoniți. Aceia care nu caută să intre 
în cuvântul lui Dumnezeu nu au cum să mărturisească ferm pentru El. Oamenii care sunt 
capabili să fie martori pentru Dumnezeu și să-l mulțumească voia se bazează total pe 
impulsul lor de a urmări cuvintele lui Dumnezeu. Lucrarea pe care o îndeplinește 
Dumnezeu în oameni este, în primul rând, de a le permite să dobândească adevărul; 
faptul că te face să urmărești viața este pentru a te desăvârși, iar totul este ca să te facă 
potrivit pentru folosul lui Dumnezeu. Tot ceea ce urmăreșşti acum este să auzi unele 
taine, să asculți cuvintele lui Dumnezeu, să-ţi desfeţi ochii, să te uiţi în jur ca să vezi 
dacă e vreo noutate, și astfel, să-ţi satisfaci curiozitatea. Dacă aceasta este intenţia din 
inima ta, nu ai cum să îndeplinești cerinţele lui Dumnezeu. Aceia care nu caută adevărul 
nu pot urma până la capăt. În momentul de față, nu e vorba de faptul că Dumnezeu nu 
face ceva, ci mai degrabă că oamenii nu cooperează cu El pentru că sunt sătui de 
lucrarea Sa. Ei vor doar să audă cuvintele pe care le rostește pentru a le dărui 
binecuvântări și nu sunt dispuși să audă cuvintele judecății și mustrării Lui. Din ce motiv 
se întâmplă asta? Motivul este că dorința oamenilor de a dobândi binecuvântări nu a 
fost îndeplinită, iar ei au devenit negativi și slabi. Nu e vorba de faptul că Dumnezeu, în 
mod intenţionat, nu le permite oamenilor să-L urmeze, nici că trimite intenţionat lovituri 
omenirii. Oamenii sunt negativi și slabi doar pentru că intenţiile lor sunt nepotrivite. 
Dumnezeu este Dumnezeul care dă viață omului și El nu poate duce omul la moarte. 
Negativitatea, slăbiciunea și retragerea oamenilor sunt toate cauzate de ei înșiși. 


823 


Lucrarea actuală a lui Dumnezeu le aduce oamenilor o anumită rafinare și doar aceia 
care pot rămâne neclintiţi în toiul acestei rafinări vor câștiga aprobarea lui Dumnezeu. 
Indiferent cum Se ascunde EIl, fie prin a nu vorbi sau a nu lucra, tot poţi să cauţi cu 
vigoare. Chiar dacă Dumnezeu ar spune că te va respinge, tu tot L-ai urma. Asta 
înseamnă să mărturisești ferm pentru Dumnezeu. Dacă Dumnezeu Se ascunde de tine 
și tu încetezi să-L urmezi, înseamnă asta să mărturisești ferm pentru Dumnezeu? Dacă 
oamenii nu pătrund efectiv, atunci nu au statură adevărată, iar când întâmpină cu 
adevărat o încercare mare, se împiedică. Când Dumnezeu nu vorbeşte sau face ceea 
ce nu se potrivește cu propriile tale noţiuni, te prăbușești. Dacă Dumnezeu S-ar 
comporta acum conform noţiunilor tale, dacă ţi-ar mulţumi voia și ai fi în stare să te ridici 
și să urmărești cu energie, atunci care ar fi temelia pe care trăieşti? Eu spun că există 
mulți oameni care trăiesc într-un fel întemeiat în întregime pe curiozitatea umană. Ei nu 
au absolut deloc o inimă adevărată de urmărire. Toţi aceia care nu urmăresc intrarea în 
adevăr, ci se bazează în viaţă pe curiozitatea lor sunt oameni vrednici de dispreţ și sunt 
în pericol! Diferitele tipuri de lucrare ale lui Dumnezeu sunt toate îndeplinite pentru a 
desăvârși omenirea. Totuși, oamenii sunt întotdeauna curioși, le place să se intereseze 
de zvonuri, sunt preocupaţi de actualitățile din străinătate — de exemplu, sunt curioși ce 
se întâmplă în Israel sau dacă a fost un cutremur în Egipt — ei caută întotdeauna ceva 
lucruri noi, inedite pentru a-și satisface dorințele egoiste. Nu urmăresc viața, nici nu 
urmăresc să fie desăvârșiţi. Ei caută doar ca ziua lui Dumnezeu să sosească mai curând 
pentru ca visul lor frumos să poată fi realizat și dorinţele lor extravagante să fie împlinite. 
Acest tip de persoană nu este practică — este o persoană cu o perspectivă nepotrivită. 
Doar urmărirea adevărului este baza credinţei omenirii în Dumnezeu, iar dacă oamenii 
nu urmăresc intrarea în viață, dacă nu caută să-L mulțumească pe Dumnezeu, atunci 
vor fi supuși pedepsei. Cei care trebuie pedepsiţi sunt cei care nu au avut lucrarea 
Duhului Sfânt în vremea lucrării lui Dumnezeu. 

Cum ar trebui să coopereze oamenii cu Dumnezeu în timpul acestei etape a lucrării 
Sale? În prezent, Dumnezeu testează oamenii. El nu rostește niciun cuvânt, ci Se 
ascunde și nu ia direct legătura cu oamenii. Din afară, pare că nu face nicio lucrare, dar 
adevărul este că El încă lucrează în interiorul omului. Oricine urmărește intrarea în viaţă 
are o viziune pentru propria urmărire a vieţii și nu are dubii, chiar dacă nu înțelege 
complet lucrarea lui Dumnezeu. În timp ce ești supus încercărilor, chiar și când nu știi 
ce vrea Dumnezeu să facă și ce lucrare vrea să îndeplinească, ar trebui să știi că 
intențiile lui Dumnezeu pentru omenire sunt întotdeauna bune. Dacă ÎI urmărești cu o 
inimă sinceră, El nu te va părăsi niciodată, iar în final te va desăvârși cu siguranță și va 
duce oamenii la o destinaţie potrivită. Indiferent cum testează Dumnezeu oamenii în 
prezent, va sosi o zi când EI le va oferi un rezultat potrivit şi le va da răsplata potrivită pe 
baza a ceea ce au făcut. Dumnezeu nu îi va duce pe oameni la un anume punct ca apoi 
pur și simplu să-i dea deoparte și să-i ignore. Asta deoarece El este un Dumnezeu demn 
de încredere. În această etapă, Duhul Sfânt face lucrarea de rafinare. El rafinează 

fiecare persoană în parte. În paşii lucrării reprezentaţi de încercarea morții și de 
încercarea mustrării, rafinarea a fost îndeplinită prin cuvinte. Pentru ca oamenii să 
experimenteze lucrarea lui Dumnezeu, ei trebuie să înțeleagă mai întâi lucrarea Lui 
actuală şi să înțeleagă cum ar trebui să coopereze omenirea. Într-adevăr, acesta este 
un lucru pe care ar trebui să-l înţeleagă toată lumea. Indiferent ce face Dumnezeu, chiar 
dacă este rafinare sau chiar dacă El nu vorbește, nici măcar un pas al lucrării lui 
Dumnezeu nu se conformează concepţiilor omenirii. Fiecare pas al lucrării Lui zdruncină 
și destramă noțiunile oamenilor. Aceasta este lucrarea Sa. Dar trebuie să crezi că, din 
moment ce lucrarea lui Dumnezeu a ajuns la un anumit stadiu, El nu va trimite la moarte 
toată omenirea orice-ar fi. El oferă și promisiuni și binecuvântări omenirii, iar toţi cei care 
Îl urmăresc vor putea să dobândească binecuvântările Lui, dar cei care nu o fac vor fi 
alungaţi de Dumnezeu. Asta depinde de urmărirea ta. Orice ar fi, trebuie să crezi că 
atunci când lucrarea lui Dumnezeu este încheiată, fiecare persoană va avea o destinaţie 
potrivită. Dumnezeu a oferit omenirii aspirații frumoase, dar, fără urmărire, acestea sunt 
de neatins. Ar trebui să poţi vedea asta acum -— rafinarea și mustrarea oamenilor de 
către Dumnezeu este lucrarea Sa, dar oamenii, la rândul lor, trebuie să urmărească tot 
timpul o schimbare a firii. În experienţa ta practică, trebuie mai întâi să știi cum să 
mănânci și să bei cuvintele lui Dumnezeu; trebuie să găsești, în cadrul cuvintelor Sale, 
lucrul în care ar trebui să pătrunzi și propriile-ţi lipsuri, să cauţi intrarea în experienţa ta 
practică, să iei acea parte din cuvintele lui Dumnezeu care ar trebui pusă în practică și 
să încerci să faci astfel. A mânca și a bea cuvintele lui Dumnezeu este un aspect. În 
plus, viața Bisericii trebuie menţinută, trebuie să ai o viaţă spirituală normală și să fii în 
stare să-l încredinţezi lui Dumnezeu toate stările tale actuale. Indiferent cum se schimbă 
lucrarea Sa, viața ta spirituală ar trebui să rămână normală. O viaţă spirituală îţi poate 
menţine intrarea normală. Indiferent ce face Dumnezeu, se cuvine să-ţi continui viața 
spirituală fără întreruperi și să-ţi îndeplinești datoria. Asta ar trebui să facă oamenii. Este 
întru totul lucrarea Duhului Sfânt, dar, în timp ce aceasta reprezintă desăvârșirea pentru 
cei cu o condiție normală, pentru cei cu o condiţie anormală este o încercare. În etapa 
actuală a lucrării de rafinare a Duhului Sfânt, unii oameni spun că lucrarea lui Dumnezeu 
este atât de măreaţă și că oamenii au absolut nevoie de rafinare, altfel statura lor va fi 
prea mică și nu vor avea cum să împlinească voia lui Dumnezeu. Totuși, pentru cei a 
căror condiţie nu este bună, asta devine un motiv pentru a nu-L urmări pe Dumnezeu și 
un motiv pentru a nu participa la adunări sau a mânca și bea cuvântul lui Dumnezeu. În 
lucrarea lui Dumnezeu, indiferent ce face El sau ce schimbări efectuează, oamenii 
trebuie să se menţină pe linia unei vieţi spirituale normale. Poate că nu ai fost slab în 
actuala etapă a vieţii tale spirituale, dar tot nu ai dobândit mult și nu ai strâns o recoltă 
bogată. În acest gen de circumstanţe, tot trebuie să urmezi regulile; trebuie să respecţi 
aceste reguli astfel încât să nu suferi pierderi în viaţa ta și astfel încât să mulțumești voia 
lui Dumnezeu. Dacă viaţa ta spirituală este anormală, nu poţi înţelege lucrarea actuală 
a lui Dumnezeu și, în schimb, simţi mereu că este complet incompatibilă cu propriile tale 

noțiuni și, cu toate că ești dispus să îl urmezi, îţi lipsește motivaţia lăuntrică. Deci, 
indiferent ce face Dumnezeu în prezent, oamenii trebuie să coopereze. Dacă oamenii 
nu cooperează, Duhul Sfânt nu Își poate face lucrarea, iar dacă oamenii nu au dorința 
de a coopera, atunci cu greu pot câștiga lucrarea Duhului Sfânt. Dacă dorești să ai 
lucrarea Duhului Sfânt în interiorul tău și dacă vrei să câștigi aprobarea lui Dumnezeu, 
atunci trebuie să îți menţii devotamentul iniţial în fața lui Dumnezeu. Acum, nu este 
necesar să ai o înțelegere mai profundă, o teorie mai înaltă sau alte asemenea lucruri — 
tot ceea ce ţi se cere este să susţii cuvântul lui Dumnezeu pe fundamentul original. Dacă 
oamenii nu cooperează cu Dumnezeu și nu urmăresc pătrunderea mai profundă, 
Dumnezeu le va lua lucrurile care inițial erau ale lor. În interior, oamenii sunt întotdeauna 
lacomi după confort și s-ar bucura mai degrabă de ceea ce este deja disponibil. Ei vor 
să câștige promisiunile lui Dumnezeu fără a plăti niciun preţ. Acestea sunt gândurile 
extravagante pe care le nutrește omenirea. A câștiga însăși viața fără a plăti un preţ — 
însă a fost vreodată ceva așa ușor? Când cineva crede în Dumnezeu și caută să intre 
în viaţă și caută o schimbare a firii sale, trebuie să plătească un preţ și să dobândească 
o stare în care ÎI va urma pe Dumnezeu întotdeauna, indiferent ce face El. Asta e ceva 
ce oamenii trebuie să facă. Chiar dacă urmezi toate acestea ca regulă, trebuie să le 
susţii mereu și, indiferent cât de grele sunt încercările, nu poţi renunţa la relaţia ta 
normală cu Dumnezeu. Ar trebui să fii capabil să te rogi, să îți menţii viaţa bisericească 
și să nu-ţi părăsești niciodată fraţii și surorile. Când Dumnezeu te încearcă, tot ar trebui 
să cauţi adevărul. Aceasta este cerința minimă pentru o viață spirituală. Întotdeauna să 
ai dorinţa de a căuta și să te străduiești să cooperezi, aplicând întreaga ta energie — se 
poate face asta? Dacă oamenii iau asta ca temelie, vor putea dobândi discernământul 
și intrarea în realitate. E ușor să accepţi cuvântul lui Dumnezeu când propria ta stare 
este normală; în aceste circumstanțe, nu pare greu să practici adevărul și simţi că 
lucrarea lui Dumnezeu este măreaţă. Dar dacă este slabă condiţia ta, oricât de mare 
este lucrarea lui Dumnezeu și oricât de frumos vorbește cineva, nu vei da importanţă. 
Când condiţia unei persoane este anormală, Dumnezeu nu poate lucra în ea, iar acea 
persoană nu poate obține schimbări în firea sa. 

Dacă oamenii nu au încredere, nu le este ușor să continue pe această cale. Toată 
lumea poate vedea acum că lucrarea lui Dumnezeu nu se conformează nicicum 
noțiunilor și închipuirilor oamenilor. Dumnezeu a făcut atât de multă lucrare și a rostit 
atât de multe cuvinte și, deși oamenii ar putea recunoaște că ele reprezintă adevărul, 
noțiunile cu privire la Dumnezeu sunt încă susceptibile să apară în ei. Dacă oamenii 
doresc să înțeleagă adevărul și să-l dobândească, trebuie să aibă încrederea și puterea 
voinţei de reuși să respecte ce au văzut deja și ce au câștigat din experienţele lor. 
Indiferent ce face Dumnezeu în oameni, ei trebuie să susţină ceea ce ei înșiși au, să fie 
sinceri în fața lui Dumnezeu și să-l rămână devotați până la capăt. Aceasta este datoria 
omenirii. Oamenii trebuie să susţină ceea ce trebuie să facă. Credinţa în Dumnezeu 
necesită ascultarea faţă de El și experienţa lucrării Sale. Dumnezeu a făcut atât de multă 

lucrare — s-ar putea spune că pentru oameni este toată desăvârșire, rafinare și chiar mai 
mult, mustrare. Nu a existat niciun singur pas din lucrarea lui Dumnezeu care să se 
potrivească cu noţiunile umane; lucrul de care s-au bucurat oamenii sunt cuvintele dure 
ale lui Dumnezeu. Când Dumnezeu vine, oamenii ar trebui să se bucure de măreţia Sa 
și de mânia Sa. Totuși, oricât de dure pot fi cuvintele Lui, El vine să mântuiască și 
desăvârșească omenirea. În calitate de creaturi, oamenii ar trebui să îndeplinească 
datoriile pe care se cuvine să le îndeplinească și să mărturisească ferm pentru 
Dumnezeu în toiul rafinării. În fiecare încercare, ar trebui să susţină mărturia pe care ar 
trebui să o aducă și să facă asta în mod răsunător de dragul lui Dumnezeu. O persoană 
care face acest lucru este un biruitor. Indiferent cum te rafinează Dumnezeu, tu rămâi 
plin de încredere și nu îţi pierzi niciodată încrederea în El. Faci ceea ce ar trebui să facă 
omul. Asta îi cere Dumnezeu omului, iar inima omului ar trebui să poată reveni la El pe 
deplin și să se întoarcă spre El în fiecare clipă care trece. Acesta este un biruitor. Cei la 
care Dumnezeu Se referă ca biruitori sunt cei care încă pot să mărturisească ferm, să- 
și menţină încrederea și devotamentul față de Dumnezeu când sunt sub influența 
Satanei sau sunt asediați de Satana, adică atunci când se găsesc printre forțele 
întunericului. Dacă poţi să rămâi cu inima pură înaintea lui Dumnezeu și să păstrezi 
iubirea autentică pentru Dumnezeu indiferent de situaţie, atunci tu mărturisești ferm în 
fața lui Dumnezeu, și asta vrea să spună Dumnezeu prin „a fi biruitor”. Dacă urmărirea 
ta este excelentă când Dumnezeu te binecuvântează, dar te retragi fără binecuvântările 
Sale, este aceasta puritate? Din moment ce ești sigur că această cale este adevărată, 
trebuie să o urmezi până la capăt; trebuie să-ţi mențţii devotamentul față de Dumnezeu. 
Din moment ce ai văzut că Dumnezeu Însuși a venit pe pământ pentru a te desăvârși, 
ar trebui să-l dai inima ta în întregime. Dacă încă ÎI poţi urma orice face EI, chiar dacă îţi 
acordă un rezultat nefavorabil la final, asta înseamnă să-ţi menţii puritatea în faţa lui 
Dumnezeu. Să-l oferi lui Dumnezeu un corp spiritual sfânt și o fecioară pură înseamnă 
să-ți mentii o inimă sinceră în faţa lui Dumnezeu. Pentru omenire, sinceritatea este 
puritate, iar capacitatea de a fi sincer față de Dumnezeu înseamnă a-ţi menţine puritatea. 
Asta e ceea ce ar trebui să pui în practică. Când se cuvine să te rogi, te rogi; când se 
cuvine să te aduni la părtășie, faci asta; când se cuvine să cânțţi imnuri, cânţi imnuri; iar 
când se cuvine să te lepezi de trup, te lepezi de trup. Când îţi îndeplinești datoria, nu o 
faci cât de cât; când te confrunţi cu încercări, rămâi neclintit. Acesta este devotamentul 
față de Dumnezeu. Dacă nu sustii ce ar trebui să facă oamenii, atunci toate suferințele 
și hotărârile anterioare au fost zadarnice. 

Pentru fiecare pas al lucrării lui Dumnezeu, există un mod în care oamenii ar trebui 
să coopereze. Dumnezeu rafinează oamenii pentru ca ei să aibă încredere când sunt 
supuși rafinărilor. Dumnezeu îi desăvârșește pe oameni pentru ca ei să aibă încrederea 
de a fi desăvârșiţi de Dumnezeu și să fie dispuși să accepte rafinările Sale și să fie tratați 
și emondați de către Dumnezeu. Duhul lui Dumnezeu lucrează în interiorul oamenilor 
pentru a le aduce luminare și iluminare și pentru a-i determina să coopereze cu El și să 

practice. Dumnezeu nu vorbește în timpul rafinărilor. El nu Își foloseşte glasul, dar tot 
există o lucrare pe care oamenii ar trebui să o facă. Ar trebui să sustii ceea ce ai deja, 
ar trebui să te poţi ruga încă lui Dumnezeu, să fii aproape de Dumnezeu și să 
mărturisești ferm în faţa lui Dumnezeu; în acest mod, îţi vei îndeplini propria datorie. Toţi 
ar trebui să vedeţi clar, din lucrarea lui Dumnezeu, că încercările Sale privind încrederea 
și iubirea oamenilor necesită ca ei să se roage mai mult lui Dumnezeu și să savureze 
mai des cuvintele lui Dumnezeu înaintea Lui. Dacă Dumnezeu te luminează și te face 
să-l înţelegi voia, și totuși tu nu o pui în practică deloc, nu vei câștiga nimic. Când pui 
cuvintele lui Dumnezeu în practică, tot ar trebui să te poţi ruga Lui, iar când Îi savurezi 
cuvintele, ar trebui să vii înaintea Lui, să cauţi și să fii plin de încredere în El, fără urmă 
de descurajare sau răceală. Aceia care nu pun cuvintele lui Dumnezeu în practică sunt 
plini de energie în timpul adunărilor, dar cad în întuneric atunci când se întorc acasă. 
Există unii care nici măcar nu vor să meargă la adunări. Așadar, trebuie să vezi clar care 
este datoria pe care ar trebui să o îndeplinească oamenii. Poate că nu știi care este de 
fapt voia lui Dumnezeu, dar îţi poţi îndeplini datoria, poţi să te rogi când ar trebui, poți 
pune adevărul în practică atunci când ar trebui și poţi face ceea ce se cuvine să facă 
oamenii. Poţi să-ți sustii viziunea iniţială. În acest mod, vei fi mai capabil să accepți 
următorul pas al lucrării lui Dumnezeu. Dacă tu nu urmărești când Dumnezeu lucrează 
într-un mod ascuns, e o problemă. Când El vorbește și predică în timpul adunărilor, 
asculţi cu entuziasm, dar când nu vorbește, îţi lipsește energia și te retragi. Ce fel de 
persoană acţionează astfel? Este cineva care urmează oriunde se duce turma. Nu are 
nicio postură, nicio mărturie și nicio viziune! Majoritatea oamenilor sunt așa. Dacă tu 
continui pe calea aceea, într-o zi, când vei da peste o încercare mare, vei cădea în 
pedeapsă. Să ai postură e foarte important în procesul lui Dumnezeu de desăvârșire a 
oamenilor. Dacă nu te îndoiești de niciun pas al lucrării lui Dumnezeu, dacă îndeplinești 
datoria omului, susţii cu sinceritate ceea ce Dumnezeu te-a pus să pui în practică, adică, 
îți aduci aminte de îndemnurile lui Dumnezeu și, indiferent ce face El în ziua de azi, nu 
uiţi îndemnurile Sale, nu ai dubii privind lucrarea Sa, îţi mentii postura, îţi sustii mărturia 
și ești victorios la fiecare pas de pe cale, în final vei fi desăvârșit de către Dumnezeu și 
vei fi transformat în biruitor. Dacă ești capabil să rămâi neclintit în fiecare etapă a 
încercărilor lui Dumnezeu și dacă poţi să-ţi mențţii poziția până la capăt, atunci ești un 
biruitor, ești cineva care a fost desăvârșit de Dumnezeu. Dacă nu poţi rămâne neclintit 
în încercările actuale, în viitor va deveni chiar și mai dificil. Dacă doar suporţi un pic de 
suferință nesemnificativă și nu urmărești adevărul, atunci nu vei câștiga nimic până la 
urmă. Vei rămâne cu mâinile goale. Există unii oameni care renunţă la urmărirea lor 
când văd că Dumnezeu nu vorbește, iar inima lor devine răzleaţă. Nu este nesăbuită o 
astfel de persoană? Aceste feluri de oameni nu au nicio realitate. Când Dumnezeu 
vorbește, ei se agită întotdeauna, părând ocupați și entuziasmați în exterior, dar acum 
că El nu vorbește, ei încetează să caute. Acest fel de persoană nu are niciun viitor. În 
timpul rafinărilor, trebuie să pătrunzi dintr-o perspectivă pozitivă și să înveţi lecţiile pe 

care ar trebui să le înveţi; când te rogi lui Dumnezeu și Îi citești cuvântul, ar trebui să îţi 
compari propria stare cu acesta, să-ți descoperi lipsurile și să afli că ai încă multe lecții 
de învăţat. Cu cât cauţi mai sincer când ești supus rafinărilor, cu atât vei afla mai mult 
că ești inadecvat. Când experimentezi rafinări, există multe chestiuni pe care le 
întâmpini; nu le poţi vedea clar, te plângi, îți dezvălui propriul trup — doar în acest fel poti 
descoperi că ai mult prea multe firi corupte înăuntrul tău. 

Oamenilor le lipsește calibrul și nu corespund deloc standardelor lui Dumnezeu, ei 
ar putea avea și mai multă nevoie de încredere pentru a merge pe această cale în viitor. 
Lucrarea lui Dumnezeu în zilele de pe urmă necesită o încredere enormă, o încredere 
chiar mai mare decât cea a lui lov. Fără încredere, oamenii nu vor putea continua să 
dobândească experienţă și nici nu vor putea să fie desăvârșiţi de Dumnezeu. Când vine 
ziua marilor încercări, unii oameni vor părăsi bisericile — unii într-o parte, alţii în alta. Vor 
exista unii care se descurcaseră destul de bine în urmărirea lor din zilele anterioare și 
nu va fi clar de ce nu mai cred. Se vor întâmpla multe lucruri pe care nu le vei înțelege, 
iar Dumnezeu nu va revela niciun semn și nicio minune, nici nu va face nimic 
supranatural. Asta e pentru a vedea dacă poţi rămâne neclintit — Dumnezeu folosește 
faptele pentru a rafina oamenii. Nu ai suferit încă prea mult. În viitor, când vor veni marile 
încercări, în anumite locuri fiecare persoană din biserică va pleca, iar cei cu care ai avut 
o relație bună vor pleca și își vor abandona credinţa. Vei putea atunci să rămâi neclintit? 
Până acum, încercările cu care te-ai confruntat au fost minore și probabil că abia ai fost 
în stare să le faci față. Acest pas include rafinări și desăvârșire doar prin cuvinte. În pasul 
următor, faptele vor veni asupra ta pentru a te rafina, iar atunci vei fi în mijlocul 
pericolului. Odată ce lucrurile devin cu adevărat serioase, Dumnezeu te va sfătui să te 
grăbești și să pleci, iar oamenii religioși vor încerca să te ademenească să mergi cu ei. 
Asta e pentru a vedea dacă poţi continua pe această cale, iar toate acestea sunt 
încercări. Încercările actuale sunt minore, dar va veni ziua când vor exista unele cămine 
în care părinţii nu vor mai crede și altele în care copiii nu vor mai crede. Vei fi capabil să 
continui? Cu cât te duci mai departe, cu atât vor deveni mai mari încercările tale. 
Dumnezeu Își îndeplinește lucrarea de rafinare a oamenilor conform nevoilor și staturii 
lor. În timpul etapei în care Dumnezeu desăvârșește omenirea, este imposibil ca 
numărul de oameni să continue să crească — doar se va micșora. Numai prin aceste 
rafinări pot fi desăvârșiţi oamenii. Să fii tratat, disciplinat, testat, mustrat, blestemat — poți 
rezista la toate acestea? Când vezi o biserică cu o situaţie deosebit de bună, unde frații 
și surorile caută toţi cu multă energie, te vei simţi și tu încurajat. Când vine ziua în care 
toţi vor fi plecat, în care unii dintre ei nu vor mai crede, alţii vor fi plecat să facă afaceri 
sau să se căsătorească, iar alţii se vor fi alăturat religiei — vei putea atunci să rămâi 
neclintit? Vei putea atunci să rămâi neafectat pe dinăuntru? Desăvârșirea omenirii de 
către Dumnezeu nu este un lucru așa simplu! El utilizează multe lucruri pentru a rafina 
oamenii. Oamenii le văd ca metode, dar în intenţia iniţială a lui Dumnezeu acestea nu 
sunt deloc metode, ci fapte. În final, când EI va fi rafinat oamenii până la un punct anume 

și ei nu vor mai avea plângeri, această etapă a lucrării Sale va fi finalizată. Marea lucrare 
a Duhului Sfânt este de a te desăvârși, iar când El nu lucrează și Se ascunde, este cu 
atât mai mult în scopul de a te desăvârși, și mai ales în acest mod se poate vedea dacă 
oamenii au iubire pentru Dumnezeu, dacă au încredere adevărată în El. Când 
Dumnezeu vorbește făţis, nu e nevoie să cauţi; doar când El este ascuns, e nevoie să 
cauti și să îți găsești calea pe dibuite. Ar trebui să fii capabil să-ţi îndeplinești datoria de 
fiinţă creată și, oricare ar putea fi rezultatul și destinaţia ta viitoare, ar trebui să fii capabil 
să urmărești cunoașterea și iubirea de Dumnezeu în timpul anilor vieţii tale și, indiferent 
cum te tratează Dumnezeu, ar trebui să fii în stare să eviţi plângerile. Există o singură 
condiţie pentru ca Duhul Sfânt să lucreze în oameni. Aceștia trebuie să înseteze, să 
caute și să nu fie fără tragere de inimă sau plini de îndoieli privind acţiunile lui Dumnezeu 
și trebuie să-și poată susține datoria tot timpul; doar în acest fel pot câștiga lucrarea 
Duhului Sfânt. În fiecare pas al lucrării lui Dumnezeu, ceea ce se cere de la omenire 
este să aibă o încredere enormă și să vină înaintea lui Dumnezeu pentru a căuta — doar 
prin experienţă pot oamenii să descopere cât de adorabil este Dumnezeu și cum 
lucrează Duhul Sfânt în oameni. Dacă nu experimentezi, dacă nu îţi găsești calea spre 
asta pe dibuite, dacă nu cauţi, atunci nu vei câștiga nimic. Trebuie să îţi găsești calea 
pe dibuite prin experiențele tale, și doar prin experiențele tale poţi să vezi acțiunile lui 
Dumnezeu și să recunoști că El este minunat și insondabil. 


Eşti o persoană care a prins viaţă? 


Doar când te-ai lepădat de firile tale corupte și ai dobândit trăirea de umanitate 
obișnuită, vei fi desăvârșit. Deși nu vei putea rosti profeţii și nici vreo taină, vei trăi şi 
descoperi imaginea unui om. Dumnezeu a creat omul, dar apoi omul a fost corupt de 
Satana, astfel încât oamenii au devenit „morți”. Și astfel, după ce te vei fi schimbat, nu vei 
mai fi ca acești „morţi. Cuvintele lui Dumnezeu sunt cele care reînsuflețesc duhurile 
oamenilor și le determină să renască, iar când duhurile oamenilor renasc, ei vor reveni la 
viaţă. Când vorbesc despre „morţi”, Mă refer la cadavre care nu au duh, la oamenii ale 
căror duhuri au murit în ei. Când scânteia vieţii se aprinde în duhurile oamenilor, oamenii 
prind viaţă. Sfinţii despre care s-a vorbit mai înainte se referă la oamenii care au prins 
viaţă, la cei care au fost sub influența Satanei, dar care l-au învins pe Satana. Poporul 
ales din China a suferit persecuția crudă și inumană și înșelăciunea marelui balaur roșu, 
care l-a lăsat răvășit din punct de vedere psihic și fără niciun strop de curaj de a trăi. Astfel, 
trezirea duhurilor lor trebuie să înceapă cu substanţa lor: puţin câte puţin, în substanţa lor, 
duhurile lor trebuie să fie trezite. Când, într-o zi, vor prinde viață, nu vor mai exista 
obstacole și totul se va desfășura fără probleme. În prezent, acest lucru rămâne de 
neatins. Majoritatea trăiesc într-un mod care aduce multe atmosfere mormântale; ei sunt 
învăluiţi într-o aură a morții și le lipsesc atât de multe. Cuvintele unora poartă moarte, 

acțiunile lor poartă moarte, și aproape tot ce aduc cu sine în modul în care trăiesc este 
moarte. Dacă, astăzi, oamenii sunt mărturie în mod public despre Dumnezeu, atunci ei 
vor eșua în această sarcină, pentru că ei încă trebuie să prindă viaţă pe deplin și există 
prea mulți morți printre voi. Astăzi, unii oameni întreabă de ce Dumnezeu nu arată niște 
semne și minuni, astfel încât să poată răspândi repede lucrarea Lui printre neamuri. Morții 
nu pot fi mărturie pentru Dumnezeu; e ceva ce doar cei vii pot și, totuși, majoritatea 
oamenilor de azi sunt „morţi”; prea mulţi trăiesc sub un giulgiu al morţii, sub influența 
Satanei și nu reușesc să ajungă victorioși. Astfel stând lucrurile, cum ar putea să fie 
mărturie pentru Dumnezeu? Cum ar putea ei să răspândească lucrarea Evangheliei? 
Toţi cei care trăiesc sub influenţa întunericului sunt cei care trăiesc în mijlocul morții, 
cei care sunt posedaţi de Satana. Fără a fi mântuiţi de Dumnezeu și judecaţi și mustrati 
de Dumnezeu, oamenii nu pot să scape de influenţa morţii; ei nu pot deveni cei vii. Acești 
„morți” nu pot fi mărturie pentru Dumnezeu și nici nu pot fi folosiți de Dumnezeu, cu atât 
mai puţin nu pot să intre în împărăție. Dumnezeu vrea mărturia celor vii, nu a celor morți, 
și El cere celor vii, nu celor morţi, să lucreze pentru El. „Morţii” sunt cei care se opun și 
se răzvrătesc împotriva lui Dumnezeu, cei care sunt amorţiți în duh și nu înțeleg cuvintele 
lui Dumnezeu; ei sunt cei care nu pun adevărul în practică și nu au pic de loialitate față 
de Dumnezeu și ei sunt cei care trăiesc sub domeniul Satanei și sunt exploataţi de 
acesta. Morţii se manifestă stând în contradicţie cu adevărul, răzvrătindu-se împotriva 
lui Dumnezeu și fiind inferiori, dispreţuitori, răi, brutali, înșelători și hidoși. Chiar dacă 
astfel de oameni mănâncă și beau cuvintele lui Dumnezeu, ei nu pot să trăiască 
cuvintele lui Dumnezeu; deși sunt în viață, sunt doar cadavre umblătoare, care respiră. 
Morții sunt total incapabili să-L mulțumească pe Dumnezeu, cu atât mai puţin să | se 
supună pe deplin. Ei pot doar să-L înșele, să-L hulească și să-L trădeze, și tot ceea ce 
ei pricinuiesc dezvăluie natura Satanei. Dacă oamenii doresc să devină ființe vii și să fie 
mărturie pentru Dumnezeu și să fie aprobaţi de Dumnezeu, atunci trebuie să accepte 
mântuirea lui Dumnezeu, să se supună cu bucurie judecății și mustrării Sale și trebuie 
să accepte cu bucurie să fie emondați și tratați de Dumnezeu. Doar atunci vor putea să 
pună în practică toate adevărurile cerute de Dumnezeu și numai atunci vor câștiga 
mântuirea lui Dumnezeu și vor deveni cu adevărat ființe vii. Cei vii sunt mântuiţi de 
Dumnezeu; au fost judecaţi și mustrați de Dumnezeu, sunt dispuși să se dedice și sunt 
fericiţi să-și dea viața pentru Dumnezeu și îşi vor dedica cu bucurie toată viaţa lui 
Dumnezeu. Numai atunci când cei vii dau mărturie despre Dumnezeu, Satana poate fi 
rușinat; numai cei vii pot răspândi lucrarea Evangheliei lui Dumnezeu, numai cei vii sunt 
după inima lui Dumnezeu și numai cei vii sunt oameni adevărați. Inițial, omul făcut de 
Dumnezeu era viu, dar din cauza stricăciunii Satanei omul trăiește în mijlocul morții și 
trăiește sub influenţa Satanei și, în acest astfel, oamenii au devenit morţii fără duh, au 
devenit dușmani care se opun lui Dumnezeu, au devenit instrumentele Satanei și au 
devenit captivi ai acestuia. Toţi oamenii vii creați de Dumnezeu au devenit oameni morţi, 
așa că Dumnezeu Şi-a pierdut mărturia și a pierdut omenirea pe care El a creat-o și care 

este singurul lucru ce are suflarea Lui. Dacă Dumnezeu trebuie să-Și ia înapoi mărturia 
și să-i ia înapoi pe cei care au fost făcuţi de mâna Lui, dar care au fost prinși de Satana, 
atunci El trebuie să-i învie, astfel încât ei să devină fiinţe vii și El trebuie să-i recupereze 
pentru a trăi în lumina Lui. Morții sunt cei care nu au duh, cei care sunt amorțiți în extremă 
și care se opun lui Dumnezeu. Ei sunt cei dintâi care nu-L cunosc pe Dumnezeu. Acești 
oameni nu au nici cea mai mică intenţie de a asculta de Dumnezeu; ei doar se răzvrătesc 
împotriva Lui și se opun Lui și nu au pic de loialitate. Cei vii sunt cei ale căror duhuri au 
renăscut, care știu să asculte de Dumnezeu și care sunt loiali lui Dumnezeu. Ei sunt 
stăpâniţi de adevăr și de mărturie și doar acești oameni sunt plăcuţi lui Dumnezeu în 
casa Lui. Dumnezeu mântuiește pe cei care pot prinde viață, care pot vedea mântuirea 
lui Dumnezeu, care pot fi loiali lui Dumnezeu și care sunt dornici să-L caute pe 
Dumnezeu. El îi mântuiește pe cei care cred în întruparea lui Dumnezeu și în arătarea 
Lui. Unii oameni pot prinde viaţă, iar unii oameni nu pot; dacă firea lor poate fi salvată 
sau nu e faptul de care depinde acest lucru. Mulţi oameni au auzit multe cuvinte ale lui 
Dumnezeu, totuși nu înţeleg voia lui Dumnezeu și sunt încă incapabili să le pună în 
practică. Asemenea oameni sunt incapabili să trăiască orice adevăr și se amestecă în 
mod deliberat în lucrarea lui Dumnezeu. Ei nu sunt capabili să facă nicio lucrare pentru 
Dumnezeu, nu pot să-l dedice nimic, și cheltuiesc în secret banii bisericii și mănâncă 
gratuit în casa lui Dumnezeu. Acești oameni sunt morţi și nu vor fi mântuiţi. Dumnezeu 
mântuieșşte pe toţi cei care sunt în mijlocul lucrării Lui, dar o parte din oameni nu pot 
primi mântuirea Lui; doar un număr mic poate primi mântuirea Sa. Asta deoarece 
majoritatea oamenilor au fost corupți prea profund și au devenit cei morți și sunt dincolo 
de mântuire; ei au fost exploataţi total de Satana și sunt prea răi în natura lor. Nici acea 
minoritate de oameni nu e capabilă se supună lui Dumnezeu în totalitate. Nu sunt cei 
care au fost supuși în totalitate lui Dumnezeu încă de la început sau care au avut cea 
mai mare iubire pentru Dumnezeu încă de la început; mai degrabă, ei au devenit supuși 
lui Dumnezeu datorită lucrării Sale de cucerire, Îl văd pe Dumnezeu datorită iubirii Sale 
supreme, există schimbări în firea lor datorită firii drepte a lui Dumnezeu și ajung să-L 
cunoască pe Dumnezeu datorită lucrării Sale, care este practică și totodată normală. 
Fără această lucrare a lui Dumnezeu, indiferent cât de buni sunt acești oameni, ei ar 
aparţine încă Satanei, ar fi încă ai mortii, şi ar fi tot morţi. Că acești oameni pot primi 
astăzi mântuirea lui Dumnezeu este pur și simplu pentru că sunt dispuși să coopereze 
cu Dumnezeu. 

Datorită loialității faţă de Dumnezeu, cei vii vor fi câștigați de Dumnezeu și vor trăi în 
mijlocul promisiunilor Sale, și din cauza opoziţiei lor fată de Dumnezeu, morții vor fi 
detestați și respinși de Dumnezeu și vor trăi în mijlocul pedepselor și blestemelor Sale. 
Astfel este firea dreaptă a lui Dumnezeu, care nu poate fi schimbată de niciun om. Ca 
urmare a căutării lor, oamenii primesc aprobarea lui Dumnezeu și trăiesc în lumină; din 
cauza lucrărilor lor vicioase, oamenii sunt blestemaţi de Dumnezeu și coboară în 
pedeapsă; din cauza răutăţilor lor, oamenii sunt pedepsiţi de Dumnezeu și datorită 

dorinţei și loialității lor, oamenii primesc binecuvântările lui Dumnezeu. Dumnezeu este 
drept: El îi binecuvântează pe cei vii și îi blestemă pe cei morţi, așa că ei sunt 
întotdeauna în mijlocul morţii și nu vor trăi niciodată în lumina lui Dumnezeu. Dumnezeu 
îi va lua pe cei vii în Împărăţia Sa și în binecuvântările Sale pentru a fi cu El pentru 
totdeauna. Pe cei morţi îi va nimici și-i va trimite în moartea veșnică; ei sunt obiectul 
distrugerii Lui și vor aparține întotdeauna Satanei. Dumnezeu nu tratează pe nimeni în 
mod nedrept. Toţi cei care ÎI caută cu adevărat pe Dumnezeu vor rămâne cu siguranţă 
în casa lui Dumnezeu și toţi cei care sunt neascultători față de Dumnezeu și incompatibili 
cu El vor trăi cu siguranţă în mijlocul pedepselor Sale. Poate că nu ești sigur despre 
lucrarea lui Dumnezeu în trup — dar într-o zi, nu trupul lui Dumnezeu va determina în 
mod direct sfârșitul omului; în schimb, Duhul Său va determina destinaţia omului și, în 
acel moment, oamenii vor ști că trupul lui Dumnezeu și Duhul Său sunt una, că trupul 
Lui nu poate să comită erori și că Duhul Său este chiar mai incapabil de greșeală. În 
cele din urmă, El îi va lua cu siguranţă pe cei care au venit la viaţă în împărăţia Lui; 
niciunul în plus, niciunul în minus. Și cei morți, care nu au prins viață, vor fi aruncaţi în 
bârlogul Satanei. 


A avea o fire neschimbată 
înseamnă a fi în vrăjmășie cu Dumnezeu 


După câteva mii de ani de corupţie, omul este insensibil și stupid; a devenit un 
demon care | se împotrivește lui Dumnezeu, în măsura în care răzvrătirea omului față 
de Dumnezeu a fost documentată în cărțile de istorie și nici măcar omul însuși nu este 
capabil să dea socoteală pentru comportamentul lui răzvrătit — căci omul a fost profund 
corupt de Satana și a fost dus pe cărări greșite de Satana, astfel încât nu știe unde să 
se întoarcă. Chiar și astăzi, omul tot Îl trădează pe Dumnezeu: când omul Îl vede pe 
Dumnezeu, Îl trădează și, când nu Îl poate vedea, chiar și atunci ÎI trădează. Sunt chiar 
unii care, după ce au fost martori la blestemele și mânia lui Dumnezeu, tot ÎI trădează. 
Deci, spun că rațiunea omului și-a pierdut funcţia originală, iar conștiința omului, de 
asemenea, și-a pierdut funcţia originală. Omul la care Mă uit este o fiară în haine umane, 
este un șarpe veninos și, indiferent de cât de vrednic de milă încearcă el să apară 
înaintea ochilor Mei, nu voi fi niciodată milostiv față de el, pentru că omul nu înţelege 
deloc diferenţa dintre alb și negru, diferenţa dintre adevăr și neadevăr. Rațiunea omului 
este atât de amorțită și, totuși, încă își dorește să obţină binecuvântări; umanitatea lui 
este atât de plină de rușine și, totuși, încă își dorește să aibă suveranitatea unui rege. 
Al cui rege ar putea fi oare, cu o astfel de rațiune? Cum ar putea el, cu o astfel de 
umanitate, să șadă pe un tron? Omul este cu adevărat lipsit de rușine! Este un nefericit 
îngâmfat! Acelora dintre voi care doriţi să obţineţi binecuvântări, vă sugerez să găsiţi mai 
întâi o oglindă și să vă priviţi reflexia urâtă — ai tu ce îţi trebuie ca să fii rege? Ai tu faţa 

cuiva care ar putea obţine binecuvântări? Nu a avut loc nici cea mai mică schimbare în 
firea ta și nu ai pus niciun adevăr în practică și, totuși, încă îţi dorești o minunată zi de 
mâine. Te amăgești singur! Născut pe un pământ atât de murdar, omul a fost grav 
influențat de societate, a fost influenţat de etici feudale și educat la „instituţii de 
învățământ superior”. Gândirea înapoiată, moralitatea coruptă, perspectiva plină de 
răutate asupra vieţii, filosofia josnică de viață, existenţa aceasta fără nicio valoare, stilul 
de viaţă și obiceiurile depravate — toate aceste lucruri au pătruns adânc în inima omului 
și i-au subminat și atacat grav conștiința. Drept rezultat, omul este și mai departe de 
Dumnezeu și | se împotrivește Lui mai mult ca niciodată. Firea omului devine mai 
vicioasă pe zi ce trece și nu există nicio singură persoană care va renunţa de bunăvoie 
la ceva pentru Dumnezeu, nicio singură persoană care Îl va asculta de bunăvoie pe 
Dumnezeu și, mai mult chiar, nicio singură persoană care va căuta de bunăvoie arătarea 
lui Dumnezeu. În schimb, sub domeniul Satanei, omul nu face altceva decât să caute 
plăcere, să se dedea corupției trupului în ţinutul noroiului. Chiar și atunci când aud 
adevărul, cei care trăiesc în întuneric nu se gândesc la cum să îl pună în practică, nici 
nu sunt înclinați să Îl caute pe Dumnezeu, chiar dacă l-au văzut arătarea. Cum ar putea 
o omenire atât de depravată să aibă vreo șansă la mântuire? Cum ar putea o omenire 
atât de decăzută să trăiască în lumină? 

Schimbarea firii omului începe prin cunoașterea propriei esențe și prin schimbările 
produse în gândirea lui, în natura și în perspectiva lui mentală — prin schimbări 
fundamentale. Doar așa vor fi obținute schimbări autentice în firea omului. Sursa 
principală a firii corupte care apare în om este reprezentată de înșelăciunea, corupția și 
otrava Satanei. Omul a fost legat și controlat de Satana și suferă nemaipomenitul rău pe 
care l-a cauzat Satana gândirii, moralității, înțelegerii și raţiunii lui. Tocmai pentru că 
lucrurile fundamentale ale omului au fost corupte de Satana și sunt total diferite de cum 
le-a creat Dumnezeu la început, omul se împotrivește lui Dumnezeu și nu poate să 
accepte adevărul. Așadar, schimbările în firea omului ar trebui să înceapă cu schimbări 
la nivelul gândirii, al înțelegerii și al raţiunii, care vor duce la o schimbare a cunoașterii 
lui Dumnezeu și a cunoașterii adevărului. Cei care s-au născut în cea mai profund 
coruptă ţară sunt și mai ignoranți cu privire la cine este Dumnezeu sau ce înseamnă să 
crezi în Dumnezeu. Cu cât sunt mai corupți oamenii, cu atât mai puţin știu despre 
existența lui Dumnezeu și cu atât mai sărace sunt raţiunea și înţelegerea lor. Sursa 
răzvrătirii și împotrivirii omului față de Dumnezeu este faptul că omul a fost corupt de 
Satana. Din cauza corupției Satanei, conștiința omului a devenit amorţită; el este imoral, 
gândurile lui sunt decăzute și are un mod de gândire înapoiat. Înainte să fie corupt de 
Satana, omul Îl urma în mod natural pe Dumnezeu și Îi asculta cuvintele după ce le 
auzea. El avea, în mod natural, o conștiință și o rațiune sănătoasă și, în același timp, o 
umanitate normală. După ce au fost corupte de Satana, rațiunea, conștiința și 
umanitatea inițială a omului au devenit inerte și afectate de Satana. Așadar, el și-a 
pierdut ascultarea și dragostea pentru Dumnezeu. Rațiunea omului a devenit aberantă, 

firea lui a devenit asemenea firii unui animal și răzvrătirea lui față de Dumnezeu este 
mai frecventă și mai dureroasă. Și, totuși, omul nu este conștient de acest lucru și nu îl 
recunoaște, ci doar se împotrivește și se răzvrătește orbește. Firea omului este 
dezvăluită în expresiile raţiunii, înțelegerii și conștiinței lui; pentru că raţiunea și 
înțelegerea lui nu sunt sănătoase, iar conștiința lui a devenit extrem de inertă, atunci 
firea lui este una de răzvrătire împotriva lui Dumnezeu. Dacă raţiunea și înțelegerea 
omului nu se pot schimba, atunci schimbările în firea lui sunt în afara oricărei discuții, 
așa cum este și conformarea cu voia lui Dumnezeu. Dacă raţiunea omului nu este una 
sănătoasă, el nu-L poate sluji pe Dumnezeu și nu este potrivit să fie folosit de 
Dumnezeu. „O rațiune normală” se referă la a-L asculta pe Dumnezeu și a-l fi credincios, 
a tânji după Dumnezeu, a fi sigur față de Dumnezeu și a avea o conștiință faţă de 
Dumnezeu. Se referă la a avea inima și gândul la Dumnezeu și a nu se împotrivi în mod 
deliberat lui Dumnezeu. A avea o rațiune aberantă nu este astfel. De când a fost corupt 
de Satana, omul a născocit anumite noţiuni despre Dumnezeu, nu l-a fost loial și nu a 
tânjit după EI, ca să nu mai spunem de conștiința lui față de Dumnezeu. Omul se 
împotrivește voit lui Dumnezeu și emite judecăţi despre El și, mai mult chiar, aruncă 
invective asupra Lui, prin spate. Omul ÎI judecă pe Dumnezeu prin spatele Său, știind 
clar că El este Dumnezeu; omul nu are nicio intenţie de a asculta de Dumnezeu și nu 
face altceva decât să pretindă și să ceară lucruri absurde de la El. Astfel de oameni — 
oameni cu o rațiune aberantă — nu sunt capabili să își cunoască propriul comportament 
josnic sau să își regrete răzvrătirea. Dacă oamenii sunt capabili să se cunoască pe ei 
înșiși, atunci și-au recâștigat un pic din raţiunea lor; cu cât mai răzvrătiți împotriva lui 
Dumnezeu sunt oamenii care încă nu pot să se cunoască pe ei înșiși, cu atât mai puţin 
au o rațiune sănătoasă. 

Revelarea firii corupte a omului își are sursa în nimic altceva decât conștiința inertă 
a omului, în natura lui rea și raţiunea lui nesănătoasă; dacă rațiunea și conștiința omului 
sunt capabile să devină din nou normale, atunci el va deveni o persoană potrivită pentru 
a fi folosită de Dumnezeu. Pentru că întotdeauna conștiința omului a fost amorţită și 
întrucât rațiunea omului, care nu a fost niciodată una sănătoasă, devenind din ce în ce 
mai inertă, omul este din ce în ce mai răzvrătit fată de Dumnezeu, în așa măsură încât 
L-a pironit pe Isus pe cruce și refuză ca întruparea lui Dumnezeu în zilele de pe urmă 
să intre în casa lui, condamnă trupul lui Dumnezeu și Îl vede ca umil. Dacă omul ar avea 
măcar un pic de omenie, nu ar trata cu atâta cruzime trupul întrupat al lui Dumnezeu; 
dacă ar avea un pic de rațiune, nu ar trata atât de rău trupul întrupat al lui Dumnezeu; 
dacă ar avea un pic de conștiință, nu l-ar „mulțţumi” în felul acesta Dumnezeului întrupat. 
Omul trăiește în epoca Dumnezeului devenit trup și, totuși, nu este capabil să Îi 
mulțumească lui Dumnezeu pentru că i-a oferit o oportunitate atât de bună, ci dimpotrivă, 
blestemă venirea lui Dumnezeu sau ignoră complet faptul întrupării lui Dumnezeu și pare 
să se împotrivească acestui fapt și se arată obosit de el. Indiferent cum tratează omul 
venirea lui Dumnezeu, Acesta, pe scurt, Și-a continuat mereu lucrarea cu răbdare, chiar 


835 


dacă omul n-a fost câtuși de puţin ospitalier față de El, ci doar Îi face, orbește, cereri. 
Firea omului a devenit extrem de vicioasă, raţiunea lui a devenit extrem de inertă și 
conștiința lui extrem de călcată în picioare de către cel rău și a încetat de mult să mai fie 
conștiința iniţială a omului. Omul nu este doar nerecunoscător față de Dumnezeu 
întrupat pentru că a dăruit atât de multă viaţă și har omenirii, ci a devenit chiar plin de 
resentimente față de Dumnezeu pentru că Acesta i-a dat adevărul; întrucât omul nu are 
nici cel mai mic interes faţă de adevăr, a devenit plin de resentimente față de Dumnezeu. 
Nu doar că omul nu este capabil să își sacrifice viața pentru Dumnezeu întrupat, ci și 
încearcă să obţină beneficii de la EI, pretinzând o dobândă care este de zeci de ori mai 
mare decât ceea ce omul l-a dat lui Dumnezeu. Oamenii cu o astfel de conștiință și 
rațiune cred că nu este mare lucru și încă mai cred că s-au sacrificat atât de mult pentru 
Dumnezeu și că Dumnezeu le-a dat prea puţin. Sunt unii oameni care, dându-Mi un vas 
cu apă, întind mâinile și Îmi cer să le plătesc pentru două străchini cu lapte sau care, 
după ce Mi-au dat o cameră pentru o noapte, Îmi cer să plătesc chirie pentru mai multe. 
Cu o astfel de umanitate și o astfel de conștiință, cum v-aţi mai putea dori să câștigați 
viaţă? Ce nefericiti demni de dispreţ sunteţi! O astfel de umanitate a omului și o 
asemenea conștiință a sa sunt ceea ce-L fac pe Dumnezeu întrupat să cutreiere țara, 
fără a găsi niciun adăpost. Cei care au cu adevărat conștiință și umanitate ar trebui să 
se închine și să slujească din toată inima pe Dumnezeu întrupat, nu pentru cât de mult 
a lucrat, ci chiar dacă nu ar face nicio lucrare. Asta ar trebui să facă cei care au o rațiune 
sănătoasă și aceasta este datoria omului. Mulţi oameni vorbesc chiar de condiţii pentru 
slujirea lor față de Dumnezeu: nu le pasă dacă El este Dumnezeu sau om și vorbesc 
doar de condiţiile lor și caută doar să-și satisfacă propriile dorinţe. Când gătiți pentru 
Mine, cereţi plata pentru serviciu, când alergați pentru Mine, cereţi o plată pentru 
alergare, când lucraţi pentru Mine, cereţi o plată pentru lucru, când Îmi spălaţi hainele, 
cereți plată pentru spălătorie, când daţi ceva bisericii, cereți un preţ prin care să 
recuperati ce aţi dat, când vorbiti, cereţi plata unui vorbitor, când distribuiţi cărți, cereți o 
plată pentru distribuţie, când scrieţi, cereţi o plată pentru cele scrise. Cei cu care am avut 
de-a face Mi-au cerut chiar și recompense, în timp ce aceia care au fost trimiși acasă 
cer daune pentru pătarea numelui lor; cei necăsătoriți cer zestre sau o compensație 
pentru tinereţea lor pierdută, cei care taie o găină cer plata unui măcelar, cei care prăjesc 
mâncarea cer o plată pentru prăjit, iar cei care fac o supă cer și ei o plată pentru 
aceasta... Aceasta este măreaţa și minunata voastră umanitate și acestea sunt acţiunile 
pe care le dictează conștiința voastră iubitoare. Unde vă este raţiunea? Unde vă este 
umanitatea? Să vă spun Eu! Dacă veţi continua în felul acesta, nu voi mai lucra în 
mijlocul vostru. Nu voi mai lucra în mijlocul unei haite de fiare îmbrăcate în haine de 
oameni, nu voi suferi pentru un astfel de grup de oameni ale căror feţe frumoase ascund 
inimi sălbatice, nu voi îndura pentru o astfel de haită de animale care nu au nici cea mai 
mică posibilitate să fie mântuite. Ziua în care Mă voi întoarce cu spatele la voi este ziua 
în care veţi muri, este ziua în care întunericul va veni peste voi și ziua în care lumina vă 

va părăsi. Astfel vă spun! Nu voi fi niciodată binevoitor faţă de un grup ca al vostru, care 
este mai jos chiar decât animalele! Există limite pentru cuvintele și acțiunile Mele, iar în 
condiţiile în care umanitatea și conștiința voastră sunt așa cum sunt, Eu nu voi mai lucra, 
căci vă lipsește prea mult conștiința, Mi-aţi provocat prea multă durere și 
comportamentul vostru deplorabil Mă dezgustă prea mult. Oamenii cărora le lipsesc atât 
de mult umanitatea și conștiința nu vor avea niciodată o șansă la mântuire; nu aș mântui 
niciodată niște oameni atât de nerecunoscători și de lipsiţi de suflet. Când va veni ziua 
Mea, Îmi voi trimite ca o ploaie pentru toată veșnicia flăcările pârjolitoare peste copiii 
neascultării care Mi-au trezit mânia îndârjită, Îmi voi impune pedeapsa veșnică peste 
acele animale care cândva aruncau invective asupra Mea și care M-au părăsit, voi mistui 
pentru totdeauna cu flăcările mâniei Mele pe fiii neascultării care odată au mâncat și au 
trăit împreună cu Mine, dar care nu au crezut în Mine, ci M-au insultat și M-au trădat. 
Voi supune pedepsei pe toţi cei care Mi-au provocat mânia, Îmi voi revărsa toată mânia 
peste acele fiare care voiau odată să-Mi stea alături, ca egali, dar care nu Mi s-au 
închinat și nu M-au ascultat; toiagul cu care lovesc omul va cădea peste animalele care 
s-au bucurat cândva de grija Mea și de tainele pe care le rosteam și care au încercat 
odată să obțină plăceri materiale de la Mine. Nu voi fi iertător cu niciunul dintre cei care 
încearcă să Îmi ia locul; nu voi cruța pe niciunul dintre cei care încearcă să smulgă 
mâncare și haine de la Mine. Deocamdată, rămâneţi nevătămaţi și continuaţi să 
exageraţi cu cererile pe care Mi le faceţi. Când va veni ziua mâniei, nu veţi mai face 
cereri; atunci, vă voi lăsa să vă „bucuraţi” din toată inima, vă voi pune cu faţa la pământ 
și nu veţi mai putea să vă ridicaţi vreodată! Mai devreme sau mai târziu, vă voi „plăti” 
această datorie — și sper să așteptați cu răbdare sosirea acestei zile. 

Dacă acești oameni josnici pot cu adevărat să lase deoparte dorinţele lor 
extravagante și să se întoarcă la Dumnezeu, atunci ei mai au șansa la mântuire; dacă 
omul are o inimă care tânjește cu adevărat după Dumnezeu, nu va fi abandonat de EIl. 
Omul nu reușește să Îl câștige pe Dumnezeu, nu pentru că Dumnezeu are sentimente 
sau pentru că Dumnezeu nu Își dorește să fie câștigat de om, ci pentru că omul nu 
doreşte să ÎI câștige pe Dumnezeu și pentru că nu ÎI caută pe Dumnezeu de urgență. 
Cum ar putea unul dintre aceia care Îl caută cu adevărat pe Dumnezeu să fie blestemat 
de El? Cum ar putea cineva cu o rațiune sănătoasă și cu o conștiință sensibilă să fie 
blestemat de Dumnezeu? Cum ar putea cineva care se închină lui Dumnezeu și Îi 
slujește Lui cu adevărat să fie mistuit de focul mâniei Lui? Cum ar putea cineva care se 
bucură să asculte de Dumnezeu să fie dat afară din casa Lui? Cum ar putea cineva care 
nu L-a putut iubi destul pe Dumnezeu să trăiască în pedeapsa lui Dumnezeu? Cum ar 
putea cineva care este bucuros să renunțe la tot pentru Dumnezeu să fie lăsat fără 
nimic? Omul nu este dornic să Îl urmeze pe Dumnezeu, nu este dornic să își cheltuiască 
bunurile pentru Dumnezeu și nu este dornic să își dedice efortul de o viaţă pentru 
Dumnezeu; în schimb, spune că Dumnezeu S-a îndepărtat și că prea mult din 
Dumnezeu este în contradicţie cu noţiunile omului. Cu o astfel de umanitate, chiar dacă 

aţi fi foarte generoși în eforturile voastre, tot nu aţi putea să obţineţi aprobarea lui 
Dumnezeu, ca să nu mai vorbim despre faptul că nu ÎI căutați pe Dumnezeu. Nu știți că 
voi sunteți rebuturile omenirii? Nu știți că umanitatea nimănui nu este mai prejos decât 
a voastră? Nu știți cum vă spun alţii ca să vă onoreze? Cei care Îl iubesc cu adevărat pe 
Dumnezeu vă numesc pe voi tată al lupului, mamă a lupului, fiu al lupului, nepot al 
lupului; sunteți urmașii lupului, poporul lupului, și ar trebui să vă cunoașteţi propria 
identitate și să nu o uitaţi niciodată. Să nu vă gândiţi că sunteţi în vreun fel superiori: 
sunteţi cel mai rău grup de fiinţe neumane din omenire. Nu știți nimic din toate acestea? 
Știţi cât de mult am riscat lucrând printre voi? Dacă raţiunea voastră nu poate deveni din 
nou normală și conștiința voastră nu poate funcţiona normal, atunci nu vă veţi lepăda 
niciodată de numele de „lup”, nu veţi scăpa niciodată de ziua blestemului și nu veţi scăpa 
de ziua pedepsei voastre. V-aţi născut inferiori, un lucru fără valoare. Sunteţi prin natură 
o haită de lupi flămânzi, o grămadă de resturi și de gunoaie și, spre deosebire de voi, 
Eu nu lucrez asupra voastră ca să obţin beneficii, ci pentru că este nevoie să lucrez. 
Dacă veţi continua să fiţi răzvrătiți în felul acesta, atunci voi opri lucrarea Mea și nu voi 
mai lucra asupra voastră vreodată; dimpotrivă, Îmi voi muta lucrarea într-un alt grup care 
Îmi face pe plac și, astfel, vă voi părăsi pentru totdeauna, pentru că nu mai vreau să Mă 
uit către cei care sunt în vrăjmășie cu Mine. Așadar, vreţi să fiți compatibili cu Mine sau 
în vrăjmășie cu Mine? 


Toţi oamenii care nu-L cunosc pe Dumnezeu 
sunt oameni care | se împotrivesc lui Dumnezeu 


A înţelege scopul lucrării lui Dumnezeu, efectul pe care lucrarea Lui îl obține în om 
și care anume este voia Lui pentru om: asta e ceea ce ar trebui să realizeze fiecare 
persoană care Îl urmează pe Dumnezeu. În zilele noastre, cunoașterea lucrării lui 
Dumnezeu este tocmai ceea ce le lipsește tuturor oamenilor. Faptele pe care Dumnezeu 
le-a lucrat asupra omului, întregimea lucrării lui Dumnezeu și care anume e voia lui 
Dumnezeu pentru om, de la crearea lumii până în momentul prezent — acestea sunt 
lucruri pe care omul nici nu le știe, nici nu le înțelege. Nu numai că această inadecvare 
este întâlnită în lumea religioasă, ci și în toţi cei ce cred în Dumnezeu. Când vine ziua 
în care ÎI vezi cu adevărat pe Dumnezeu, când Îi constati cu adevărat înţelepciunea; 
când vezi toate faptele pe care le-a lucrat Dumnezeu, când recunoști ceea ce este 
Dumnezeu și ce are El — când l-ai văzut îmbelșugarea, înțelepciunea, minunâţia și tot 
ce a lucrat El asupra oamenilor — atunci vei fi dobândit succesul în credința ta în 
Dumnezeu. Când se spune despre Dumnezeu că este atotcuprinzător și plin de belșug, 
în ce fel anume este El atotcuprinzător și în ce fel anume este plin de belșug? Dacă nu 
întelegi asta, nu se poate considera că tu crezi în Dumnezeu. De ce spun că cei din 
lumea religioasă nu sunt credincioși în Dumnezeu, ci sunt răufăcători, de același soi ca 

diavolul? Atunci când spun că sunt răufăcători, e pentru că ei nu înțeleg voia lui 
Dumnezeu și sunt incapabili să-l vadă înțelepciunea. Dumnezeu nu le revelează 
nicicând lucrarea Lui. Ei sunt orbi; nu pot vedea faptele lui Dumnezeu, au fost părăsiţi 
de Dumnezeu și le lipsește complet grija și protecţia lui Dumnezeu, ca să nu mai vorbim 
de lucrarea Duhului Sfânt. Aceia fără lucrarea lui Dumnezeu sunt răufăcători și rivalii lui 
Dumnezeu. Rivalii lui Dumnezeu despre care vorbesc se referă la aceia care nu ÎI 
cunosc pe Dumnezeu, aceia care Îl recunosc cu vorba, dar cu toate acestea, nu ÎI 
cunosc, aceia care Îl urmează pe Dumnezeu și cu toate acestea, nu ascultă de El și 
aceia care se desfată în harul lui Dumnezeu și cu toate acestea, sunt incapabili să 
mărturisească ferm pentru El. Fără o înţelegere a scopului lucrării lui Dumnezeu ori o 
înțelegere a lucrării pe care Dumnezeu o face în om, acesta nu poate fi în acord cu voia 
lui Dumnezeu, nici nu poate mărturisească ferm pentru Dumnezeu. Motivul pentru care 
omul se împotrivește lui Dumnezeu își are originea, pe de o parte, în firea lui stricată și, 
pe de altă parte, în ignoranta faţă de Dumnezeu și lipsa de înţelegere a principiilor după 
care Dumnezeu lucrează și a voii Lui pentru om. Aceste două aspecte, luate laolaltă, 
constituie o istorie a împotrivirii oamenilor față de Dumnezeu. Cei începători în credință 
se împotrivesc lui Dumnezeu pentru că o astfel de împotrivire este în natura lor, în timp 
ce împotrivirea faţă de Dumnezeu a celor cu mulți ani în credinţă rezultă din ignoranţa 
lor față de EI, pe lângă firea lor coruptă. În vremea dinainte ca Dumnezeu să devină trup, 
măsura împotrivirii unui om faţă de Dumnezeu se baza pe respectarea legilor lăsate de 
Dumnezeu din cer. De exemplu, în Epoca Legii, oricine nu ţinea legile lui lahve era privit 
ca cineva care se împotrivea lui Dumnezeu; oricine fura jertfele lui lahve sau oricine se 
opunea celor plăcuţi lui lahve, era privit ca cineva care se împotrivea lui Dumnezeu și 
era ucis cu pietre; oricine nu își respecta tatăl și mama și oricine lovea sau blestema pe 
cineva era privit ca cineva care nu păzea legile. Şi toți aceia care nu păzeau legile lui 
lahve erau priviţi ca împotrivindu-l-se. Nu a mai fost la fel în Epoca Harului, când oricine 
se împotrivea lui Isus era privit ca cineva care se împotrivea lui Dumnezeu, iar oricine 
nu asculta de cuvintele rostite de Isus erau privit ca cineva care se împotrivea lui 
Dumnezeu. În vremea aceasta, felul în care era definită împotrivirea fată de Dumnezeu 
a devenit mai precis și mai practic. Pe vremea când Dumnezeu încă nu Se întrupase, 
măsura împotrivirii omului față de Dumnezeu se stabilea în funcţie de faptul dacă omul 
se închina și privea la Dumnezeul invizibil din ceruri. Felul în care era definită 
împotrivirea față de Dumnezeu la acea vreme nu era deloc practic, pentru că omul nu ÎI 
putea vedea pe Dumnezeu, nici nu ştia cum era chipul lui Dumnezeu sau cum lucra și 
vorbea El. Omul nu avea niciun fel de noţiuni despre Dumnezeu și credea în Dumnezeu 
în mod nedeslușit, pentru că Dumnezeu încă nu Se arătase oamenilor. Prin urmare, 
indiferent cum credea omul în Dumnezeu în imaginaţia sa, Dumnezeu nu l-a condamnat 
pe om şi nu i-a făcut prea multe cereri, pentru că omul era complet incapabil să-L vadă 
pe Dumnezeu. Când Dumnezeu devine trup și vine să lucreze printre oameni, toţi Îl văd 
și Îi aud cuvintele și toți văd faptele pe care Dumnezeu le lucrează dinăuntrul corpului 

Său trupesc. În acel moment, toate noțiunile omului se transformă în spumă. Cât despre 
cei care L-au văzut pe Dumnezeu arătându-Se în trup, nu vor fi condamnaţi dacă sunt 
dornici să asculte de El, pe când cei care | se împotrivesc dinadins vor fi consideraţi 
adversari ai lui Dumnezeu. Astfel de oameni sunt antihriști, dușmani care se împotrivesc 
intenţionat lui Dumnezeu. Cei care nutresc noţiuni cu privire la Dumnezeu, dar tot sunt 
pregătiți și dornici să asculte de El, nu vor fi condamnaţi. Dumnezeu condamnă omul pe 
baza intenţiilor și acţiunilor lui, niciodată pentru gândurile și ideile lui. Dac-ar fi ca El să 
condamne omul pe baza gândurilor și ideilor acestuia, atunci nici măcar o persoană nu 
ar putea scăpa din mâinile pline de mânie ale lui Dumnezeu. Aceia care se împotrivesc 
cu bună știință Dumnezeului întrupat vor fi pedepsiţi pentru neascultarea lor. În privința 
acestor oameni care se împotrivesc lui Dumnezeu cu bună știință, împotrivirea lor ia 
naștere din faptul că nutresc noţiuni despre Dumnezeu, lucru ce duce, la rândul său, la 
acţiuni care perturbă lucrarea lui Dumnezeu. Acești oameni opun rezistenţă și distrug 
intenţionat lucrarea lui Dumnezeu. Ei nu doar că au noțiuni despre Dumnezeu, dar se și 
implică în activități care Îi tulbură lucrarea, iar din acest motiv, oamenii de acest fel vor 
fi condamnați. Aceia care nu tulbură cu bună știință lucrarea lui Dumnezeu nu vor fi 
condamnați ca și păcătoși, pentru că ei sunt capabili să asculte de bunăvoie și să nu se 
implice în activităţi care cauzează perturbare și tulburare. Oamenii ca aceștia nu vor fi 
condamnați. Cu toate acestea, când oamenii au experimentat lucrarea lui Dumnezeu 
mulți ani, dacă ei continuă să nutrească noțiuni despre Dumnezeu și rămân incapabili 
să cunoască lucrarea Dumnezeului întrupat și dacă, oricât de mulţi ani au experimentat 
lucrarea Lui, ei continuă să fie plini de noţiuni despre Dumnezeu și încă sunt incapabili 
să ajungă să-L cunoască, atunci, chiar dacă nu se angajează în activităţi perturbatoare, 
inimile lor tot sunt pline de nenumărate noţiuni despre Dumnezeu și, chiar dacă astfel 
de noţiuni nu devin evidente, oameni ca aceștia nu sunt nicicum de folos lucrării lui 
Dumnezeu. Ei nu sunt capabili să predice Evanghelia pentru Dumnezeu sau să 
mărturisească ferm pentru El. Oameni ca aceștia nu sunt buni de nimic și sunt imbecili. 
Pentru că nu Îl cunosc pe Dumnezeu și, în plus, sunt întru totul incapabili să se lepede 
de noţiunile lor despre El, ei sunt, prin urmare, condamnaţi. Se poate spune astfel: e 
normal ca începătorii în credinţă să deţină noţiuni despre Dumnezeu sau să nu știe nimic 
despre El, dar pentru cineva care a crezut în Dumnezeu mulți ani și a experimentat o 
bună parte din lucrarea Lui, nu ar fi normal ca o astfel de persoană să continue să deţină 
noțiuni și ar fi și mai puţin normal ca aceasta să nu aibă nicio cunoaștere de Dumnezeu. 
Din pricina faptului că aceasta nu e o stare normală, ei sunt condamnați. Acești oameni 
anormali sunt cu toţii gunoaie; ei cei ce | se împotrivesc cel mai mult lui Dumnezeu și 
care s-au bucurat de harul lui Dumnezeu degeaba. Toţi oamenii de acest fel vor fi 
alungaţi la sfârșit! 

Oricine nu înţelege scopul lucrării lui Dumnezeu e cineva care | se împotrivește, iar 
cineva care a ajuns să înțeleagă scopul lucrării lui Dumnezeu, dar încă nu caută să-L 
mulțumească pe Dumnezeu, va fi cu atât mai mult socotit un adversar al lui Dumnezeu. 

Există cei care citesc Biblia în bisericile mari și o recită cât e ziua de lungă și, totuși, 
niciunul dintre ei nu înțelege scopul lucrării lui Dumnezeu. Niciunul dintre ei nu e capabil 
să-L cunoască pe Dumnezeu; cu atât mai puţin poate vreunul dintre ei să fie în 
concordanţă cu voia lui Dumnezeu. Sunt cu toţii oameni fără valoare, ticăloși, fiecare 
crezându-se la înălțime ca să-l dea lecţii lui Dumnezeu. Ei | se împotrivesc voit lui 
Dumnezeu chiar și în timp ce Îi poartă stindardul. Pretinzând credinţa în Dumnezeu, ei 
tot mănâncă trupul și beau sângele omului. Toţi oamenii ca aceștia sunt diavoli care 
devorează sufletul omului, demoni șefi care intenţionat stau în calea celor ce încearcă 
să umble pe calea cea dreaptă, și obstacole care îi împiedică pe cei ce ÎI caută pe 
Dumnezeu. Pot părea să aibă „o constituţie zdravănă”, dar cum să ştie adepţii lor că ei 
nu sunt alții decât antihriști care îi conduc pe oameni să se împotrivească lui Dumnezeu? 
Cum să știe adepții lor că aceștia sunt diavoli vii dedicați devorării sufletelor umane? 
Aceia care se stimează nespus în prezenţa lui Dumnezeu sunt cei mai abjecţi dintre 
oameni, în timp ce aceia care se cred modești sunt cei mai onoraţi. Şi aceia care cred 
că ei cunosc lucrarea lui Dumnezeu și care, mai mult, sunt în stare să proclame altora 
lucrarea lui Dumnezeu în sunet de fanfară chiar în timp ce se uită direct la El — aceștia 
sunt cei mai ignoranţi oameni. Astfel de oameni sunt fără mărturia lui Dumnezeu, 
aroganțţi și plini de îngâmifare. Aceia care cred că au prea puţină cunoaștere de 
Dumnezeu, în ciuda faptului că au experienţă reală și cunoștințe practice despre El, sunt 
cei mai iubiţi de El. Doar astfel de oameni au o mărturie adevărată și sunt cu adevărat 
capabili să fie desăvârșiți de Dumnezeu. Aceia care nu înţeleg voia lui Dumnezeu sunt 
adversarii lui Dumnezeu; aceia care înțeleg voia lui Dumnezeu și totuși, nu practică 
adevărul, sunt adversarii lui Dumnezeu; aceia care mănâncă și beau cuvintele lui 
Dumnezeu și totuși, merg împotriva esenței cuvintelor lui Dumnezeu, sunt adversarii lui 
Dumnezeu; aceia care au noțiuni despre Dumnezeul întrupat și, în plus, le trece prin 
minte să se dedea răzvrătirii sunt adversarii lui Dumnezeu; aceia care Îl supun judecății 
pe Dumnezeu sunt adversarii lui Dumnezeu; și oricine e incapabil să ÎI cunoască pe 
Dumnezeu sau să fie martor pentru El, este un adversar al lui Dumnezeu. Așa că vă 
îndemn: dacă aveţi într-adevăr credinţa că puteţi să umblaţi pe această cărare, atunci 
continuaţi să o urmaţi. Dar dacă nu vă puteţi abține de la a vă împotrivi lui Dumnezeu, 
atunci ar fi mai bine să plecaţi până nu e prea târziu. Altfel, șansa ca lucrurile să ia o 
întorsătură rea pentru voi sunt extrem de mari, pentru că natura voastră e pur și simplu 
prea stricată. Din loialitate sau ascultare sau o inimă care însetează după dreptate și 
adevăr, nu aveți niciun strop și nicio iotă. Se poate spune că situația voastră înaintea lui 
Dumnezeu este într-o totală dezordine. Nu puteţi să respectaţi ceea ce se cuvine să 
respectați și sunteţi incapabili să spuneţi ce se cuvine să fie spus. Ceea ce se cuvine să 
puneţi în practică, aţi eșuat să puneţi în practică; iar funcţia pe care se cuvine să o 
îndepliniţi, aţi fost incapabili să o îndepliniţi. Nu aveţi loialitatea, conștiința, ascultarea 
sau fermitatea care se cuvin. Nu aţi îndurat suferinţa pe care se cade să o îndurați și nu 
aveți credința care se cuvine. Mai simplu spus, sunteți lipsiţi total de orice merit: nu vă e 


841 


rușine să continuaţi să trăiţi? Lăsaţi-mă să vă conving că ar fi mai bine pentru voi să 
închideți ochii pentru odihna veșnică, scutindu-L astfel pe Dumnezeu să-Și facă griji din 
cauza voastră și să sufere de dragul vostru. Credeţi în Dumnezeu și totuși, nu Îi 
cunoașteți voia; mâncaţi și beţi cuvintele lui Dumnezeu și totuși, nu sunteți capabili să 
respectaţi ceea ce Dumnezeu cere de la om. Credeţi în Dumnezeu și totuși, nu ÎI 
cunoașteţi și rămâneți în viață fără un scop la care să năzuiţi, fără nicio valoare, fără 
nicio semnificaţie. Trăiţi ca ființe umane și totuși, nu aveți nicio conștiință, integritate sau 
credibilitate în cea mai mică măsură — vă mai puteţi numi fiinţe umane? Credeţi în 
Dumnezeu și totuși, Îl înșelaţi; mai mult, luaţi banii lui Dumnezeu și mâncaţi din jertfele 
care Îi sunt făcute Lui. Și totuși, la sfârşit, tot nu reușiţi să arătaţi nici consideraţia cea 
mai mică pentru sentimentele lui Dumnezeu sau cea mai palidă conștiință faţă de El. Nu 
puteți îndeplini nici cea mai neînsemnată dintre poruncile lui Dumnezeu. Vă mai puteți 
numi ființe umane? Mâncaţi mâncarea cu care vă aprovizionează Dumnezeu și respirați 
oxigenul pe care El vi-l dă, vă bucuraţi de harul Său, totuși, la final, nu aveţi nici minima 
cunoaștere de Dumnezeu. Dimpotrivă, aţi devenit niște neisprăviţi care | se împotrivesc 
lui Dumnezeu. Nu vă face asta niște dobitoace chiar mai prejos decât un câine? Printre 
animale, există vreunele care sunt mai maliţioase decât voi? 

Acei pastori și prezbiteri care stau la amvon învăţându-i pe alţii sunt adversarii lui 
Dumnezeu și aliații Satanei; aceia dintre voi care nu staţi la amvon învăţându-i pe alții 
nu ar fi adversari și mai mari ai lui Dumnezeu? Nu sunteţi voi, chiar mai mult decât ei, în 
cârdășie cu Satana? Aceia care nu înțeleg scopul lucrării lui Dumnezeu nu știu cum să 
fie în acord cu voia lui Dumnezeu. Desigur, nu poate fi adevărat că aceia care chiar 
înțeleg scopul lucrării Lui nu ar şti cum să se conformeze voii lui Dumnezeu. Lucrarea 
lui Dumnezeu nu e greșită niciodată; mai degrabă, căutarea omului e cea defectuoasă. 
Nu cumva acei degeneraţi, care se împotrivesc voit lui Dumnezeu, sunt și mai cumpliţi 
și mai răuvoitori decât acei pastori și prezbiteri? Mulţi sunt cei ce se împotrivesc lui 
Dumnezeu, dar în rândul lor, există și diferite moduri în care se împotrivesc Dumnezeu. 
La fel cum există tot felul de credincioși, la fel există și tot felul de potrivnici faţă de 
Dumnezeu, fiecare diferit de celălalt. Nici măcar unul singur din aceia care nu reușesc 
să recunoască clar scopul lucrării lui Dumnezeu nu poate fi mântuit. Indiferent de modul 
în care omul poate să se fi împotrivit lui Dumnezeu în trecut, atunci când omul ajunge 
să înțeleagă scopul lucrării lui Dumnezeu și își dedică eforturile pentru a-L mulţumi pe 
Dumnezeu, Dumnezeu îi va fi șterge complet toate păcatele de dinainte. Atâta timp cât 
omul caută adevărul și practică adevărul, Dumnezeu nu va ţine minte ce a făcut acesta. 
Mai mult, tocmai pe baza practicării adevărului de către om, Dumnezeu îl justifică. 
Aceasta este dreptatea lui Dumnezeu. Înainte ca omul să-L fi văzut pe Dumnezeu sau 
să fi experimentat lucrarea Lui, indiferent de cum acţionează omul față de Dumnezeu, 
EI nu Își aduce aminte. Cu toate acestea, odată ce omul L-a văzut pe Dumnezeu și a 
experimentat lucrarea Lui, toate faptele și acţiunile omului vor fi înscrise de către 
Dumnezeu în „cronici”, pentru că omul L-a văzut pe Dumnezeu și a trăit în lucrarea Lui. 

Când omul a văzut cu adevărat ce are Dumnezeu și ce este El, când a văzut 
supremaţia Lui, când a ajuns să cunoască cu adevărat lucrarea lui Dumnezeu și, mai 
mult, atunci când vechea fire a omului e schimbată, atunci omul își va fi înlăturat complet 
firea răzvrătită care se împotrivește lui Dumnezeu. Se poate spune că toată lumea s-a 
împotrivit la un moment dat lui Dumnezeu și toată lumea s-a răzvrătit la un moment dat 
împotriva lui Dumnezeu. Cu toate acestea, dacă asculţi de bunăvoie de Dumnezeul 
întrupat și, din acest moment, mulțumești inima lui Dumnezeu cu loialitatea ta, practici 
adevărul care se cuvine, îţi îndeplinești datoria așa cum se cuvine și să păzești regulile 
care se cuvin, atunci ești unul care e dispus să își dea la o parte răzvrătirea pentru a-L 
mulțumi pe Dumnezeu și unul care poate fi desăvârșit de Dumnezeu. Dacă ar fi să refuzi 
cu încăpățânare să-ți vezi greșelile și nu ai nicio intenţie de a te pocăi, dacă persiști în 
purtarea ta răzvrătită, fără cea mai mică intenţie de a coopera cu Dumnezeu și a-L 
mulțumi, atunci o persoană așa de îndărătnică și incorigibilă ca tine va fi pedepsită cu 
siguranţă și cu siguranţă nu va fi niciodată cineva desăvârșit de Dumnezeu. Așa stând 
lucrurile, tu ești dușmanul lui Dumnezeu astăzi, iar mâine vei fi tot dușmanul lui 
Dumnezeu, și la fel vei rămâne dușmanul lui Dumnezeu în ziua ce vine; vei fi veșnic un 
adversar al lui Dumnezeu și dușmanul lui Dumnezeu. În acest caz, cum oare ar putea 
Dumnezeu să te achite? Este în natura omului să se împotrivească lui Dumnezeu, dar 
omul nu trebuie să caute intenţionat „secretul” împotrivirii fată de Dumnezeu doar pentru 
că a-și schimba natura este o sarcină de nedepășit. Dacă aceasta ar fi situaţia, ar fi mai 
bine să te îndepărtezi până să nu fie prea târziu, ca mustrarea să nu devină tot mai 
aspră în viitor și ca natura ta sălbatică să nu izbucnească și să devină de nestăpânit, 
până când trupul tău de carne ar fi eliminat de Dumnezeu, la final. Crezi în Dumnezeu 
pentru a primi binecuvântări; dar dacă la final, doar nenorocirea s-ar abate asupra ta, nu 
ar fi asta o rușine? Vă îndemn, ar fi mai bine să vă faceți un alt plan. Orice aţi putea să 
faceţi, ar fi mai bine decât să credeţi în Dumnezeu: cu siguranţă nu poate să existe doar 
această cărare. Nu aţi supravieţui în continuare dacă nu aţi căuta adevărul? De ce 
trebuie fiți în contradicție cu Dumnezeu în acest fel? 

(DIN NOIEMBRIE 1992 PÂNĂ ÎN IUNIE 1993) 


Lucrarea și intrarea (1) 


De când oamenii au început să pășească pe calea cea dreaptă a credinţei în 
Dumnezeu, au existat multe lucruri despre care ei rămân nelămuriţi. Ei încă sunt complet 
confuzi în legătură cu lucrarea lui Dumnezeu și despre cât ar trebui ei să lucreze. Acest 
lucru se datorează, pe de o parte, abaterii din experienţa lor și limitărilor în capacitatea 
lor de a primi; pe de altă parte, aceasta se datorează faptului că lucrarea lui Dumnezeu 
nu a adus încă oamenii la această etapă. Deci, toată lumea este nesigură cu privire la 
cele mai multe probleme spirituale. Nu numai că sunteţi nelămuriţi în ce ar trebui să 
intraţi; sunteţi mai neștiutori cu privire la lucrarea lui Dumnezeu. Aceasta este mai mult 
decât, pur și simplu, o chestiune de neajunsuri ale voastre: este un cusur extraordinar 
care aparţine tuturor celor din lumea religioasă. Aici se află cheia motivului pentru care 
oamenii nu-L cunosc pe Dumnezeu și, astfel, acest cusur este un defect obișnuit 
împărtășit de toţi cei care ÎI caută. Nicio singură persoană nu L-a cunoscut vreodată pe 
Dumnezeu sau nu l-a văzut vreodată adevărata față. Acesta este motivul pentru care 
lucrarea lui Dumnezeu devine la fel de dificilă ca mutarea unui munte sau golirea mării. 
Atât de mulţi oameni și-au sacrificat vieţile pentru lucrarea lui Dumnezeu; atât de mulți 
au fost izgoniți ca urmare a lucrării Sale; atât de mulţi, de dragul lucrării Lui, au fost 
chinuiţi până la moarte; atât de mulţi, cu ochii plini de lacrimi de iubire pentru Dumnezeu, 
au murit pe nedrept; atât de mulţi au întâlnit persecuții crude și inumane... Faptul că 
aceste tragedii se întâmplă — oare nu este totul din cauza lipsei de cunoaștere a 
oamenilor despre Dumnezeu? Cum ar putea cineva, care nu-L cunoaște pe Dumnezeu, 
să aibă obrazul de a veni înaintea Lui? Cum ar putea cineva, care crede în Dumnezeu 
și, totuși, Îl persecută, să aibă obrazul de a veni înaintea Lui? Acestea nu sunt exclusiv 
nepotrivirile celor din cadrul lumii religioase, ci, mai degrabă, sunt obișnuite atât pentru 
voi, cât și pentru ei. Oamenii cred în Dumnezeu, fără să-L cunoască; doar din acest 
motiv, ei nu-L venerează pe Dumnezeu și nu se tem de El în inimile lor. Există chiar și 
cei care, fățiș și cu neobrăzare, fac lucrarea pe care o vizualizează ei înșiși în acest 
curent și se apucă de lucrarea încredințată de Dumnezeu potrivit cu propriile lor cerinţe 
și dorințe necumpătate. Mulţi oameni acţionează sălbatic, nerespectându-L pe 
Dumnezeu și urmându-și propria lor voie. Oare aceste exemple nu sunt manifestări 
desăvârșite ale inimilor egoiste ale oamenilor? Nu manifestă aceste exemple elementul 
excesiv de abundent al înșelăciunii din oameni? Oamenii pot fi, într-adevăr, extrem de 
inteligenţi, însă cum pot talentele lor să ia locul lucrării lui Dumnezeu? Într-adevăr, 
oamenilor poate să le pese de povara lui Dumnezeu, însă ei nu pot acționa prea egoist. 
Oare faptele oamenilor sunt, într-adevăr, dumnezeiești? Poate cineva să fie sută la sută 
sigur? A-I fi martor lui Dumnezeu, a moșteni slava Sa — acestea înseamnă că Dumnezeu 
face o excepţie și îi ridică pe oameni; cum ar putea ei să fie demni? Lucrarea lui 
Dumnezeu abia a început și cuvintele Sale abia au început să fie rostite. În acest 
moment, oamenii se simt bine referitor la ei înșiși, dar nu este aceasta, pur și simplu, o 

invitaţie la umilire? Ei înțeleg mult prea puţin. Chiar și cel mai talentat teoretician, cel mai 
elocvent orator, nu pot descrie întreaga abundență a lui Dumnezeu — așadar, cu cât mai 
puţin puteţi voi? Nu ar trebui să vă stabiliți propria valoare mai sus de cea a cerurilor, ci, 
mai degrabă, ar trebui să vă vedeţi ca fiind inferiori oricăror dintre acei oameni rezonabili 
care caută să-L iubească pe Dumnezeu. Aceasta este calea pe care veţi intra: de a vă 
vedea ca fiind semnificativ inferiori tuturor celorlalţi. De ce să vă vedeţi atât de sus? De 
ce să vă estimaţi atât de sus? Pe calea lungă a vieţii, nu aţi făcut decât primii pași. Tot 
ce vedeţi este braţul lui Dumnezeu, nu pe Dumnezeu în întregime. Este de datoria 
voastră să vedeţi mai mult din lucrarea lui Dumnezeu, să descoperiţi mai mult din ceea 
ce ar trebui pătruns, pentru că v-aţi schimbat prea puţin. 

Pe măsură ce Dumnezeu îl desăvârșește pe om și-i transformă firea, lucrarea Lui 
nu încetează niciodată, pentru că omul are prea multe lipsuri și nu este la înălțimea 
standardelor stabilite de El. Și astfel, se poate spune că, în ochii lui Dumnezeu, veți fi 
mereu nou-născuți, care au prea puţine dintre elementele care sunt pe placul Lui, 
deoarece nu sunteţi decât creaturi în mâinile lui Dumnezeu. Dacă o persoană cade în 
mulţumirea de sine, nu va fi detestată de Dumnezeu? A spune că ÎI puteţi mulțumi pe 
Dumnezeu în prezent înseamnă a vorbi din perspectiva limitată a trupului vostru lumesc; 
dacă ar fi să vă comparati într-adevăr cu Dumnezeu, aţi fi pururi înfrânți în arenă. Trupul 
omului nu a cunoscut niciodată victoria. Doar prin lucrarea Sfântului Duh omul are 
posibilitatea de a dobândi trăsături răscumpărătoare. Într-adevăr, din nenumăratele 
lucruri ale creaţiei lui Dumnezeu, omul este cel mai mărunt. Deși este stăpânul tuturor 
lucrurilor, omul este singurul dintre ele care este supus înșelăciunii Satanei, singurul 
care cade pradă, în nenumărate feluri, corupţiei lui. Omul nu a deținut niciodată 
suveranitatea asupra lui însuși. Majoritatea oamenilor trăiesc în locul murdar al Satanei 
și suferă batjocura lui; el îi tachinează într-un fel și în altul până când ei sunt doar pe 
jumătate vii, îndurând tot felul de vicisitudini, tot felul de greutăţi în lumea umană. După 
ce se joacă cu ei, Satana pune capăt destinului lor. Şi, astfel, oamenii trăiesc întreaga 
lor viaţă într-o uluială haotică și nu se bucură, măcar o dată, de lucrurile bune pe care 
Dumnezeu le-a pregătit pentru ei, dar, în schimb, sunt vătămaţi de Satana și lăsaţi în 
zdrenţe. Astăzi, ei au devenit atât de moleșiţi și apatici, încât, pur și simplu, nu au nicio 
aplecare de a lua cunoștință de lucrarea lui Dumnezeu. Dacă oamenii nu au nicio 
aplecare de a lua cunoștință de lucrarea lui Dumnezeu, experienţa lor este sortită să 
rămână, pentru totdeauna, fragmentată și incompletă, iar intrarea lor va fi, pentru 
totdeauna, un spaţiu gol. În cele câteva mii de ani de când Dumnezeu a venit în lume, 
nenumărați oameni cu idealuri înalte au fost folosiți de Dumnezeu pentru a lucra pentru 
El de-a lungul a nenumărați ani; dar cei care-l cunosc lucrarea, sunt atât de puţini încât 
aproape nu există. Pentru acest motiv, un număr imens de oameni își asumă rolul de a 
| se opune lui Dumnezeu, în același timp în care lucrează pentru El, deoarece, decât să 
facă lucrarea lui Dumnezeu, ei, de fapt, fac lucrarea omenească într-o poziţie acordată 
de Dumnezeu. Poate fi aceasta numită lucrare? Cum pot ei intra? Umanitatea a luat 

harul lui Dumnezeu și l-a îngropat. Din această cauză, de generaţii încoace, cei care fac 
lucrarea Lui au puţină intrare. Ei, pur și simplu, nu vorbesc despre cunoașterea lucrării 
lui Dumnezeu, deoarece ei înțeleg prea puţin din înțelepciunea lui Dumnezeu. Se poate 
spune că, deși sunt mulţi care Îi slujesc lui Dumnezeu, ei nu au reușit să vadă cât de 
preamărit este El și, de aceea, toți s-au ridicat pe ei înșiși ca pe Dumnezeu pentru ca 
alții să li se închine. 

Timp de atât de mulţi ani, Dumnezeu a rămas ascuns în creaţie; El a observat, de-a 
lungul a atât de multor primăveri și toamne, din spatele unei ceți învăluitoare; a privit în 
jos, din al treilea Cer, timp de atât de multe zile și nopţi; a umblat printre oameni, timp 
de atât de multe luni și ani. El S-a așezat deasupra tuturor oamenilor, așteptând, în 
tăcere, timp de atât de multe ierni reci. Nici măcar o dată, El nu S-a arătat nimănui, în 
mod deschis, nici nu a scos vreun sunet, Se îndepărtează fără un semn și, la fel de 
tăcut, Se întoarce. Cine poate cunoaște adevărata Lui față? El nu i-a vorbit, măcar o 
dată, omului, niciodată nu i S-a arătat omului. Cât de ușor este pentru oameni să facă 
lucrarea încredinţată lor de Dumnezeu? Putin își dau ei seama că, a-L cunoaște pe El 
este cel mai greu dintre toate lucrurile. Astăzi, Dumnezeu i-a vorbit omului, însă omul nu 
L-a cunoscut niciodată pe El, deoarece intrarea lui în viață este prea limitată și 
superficială. Văzuţi din perspectiva Lui, oamenii sunt totul nepotriviţi să se arate în fața 
lui Dumnezeu. Ei au prea puţină înțelegere despre Dumnezeu și sunt prea mult 
înstrăinați de El. Mai mult, inimile cu care ei cred în Dumnezeu, sunt prea complicate, 
iar ei, pur şi simplu, nu poartă chipul lui Dumnezeu în locurile cele mai intime ale inimii 
lor. Ca rezultat, efortul conştiincios al lui Dumnezeu și lucrarea Sa, la fel ca bucăţile de 
aur îngropate sub nisip, nu pot emite o licărire de lumină. Pentru Dumnezeu, calibrul, 
motivele și punctele de vedere ale acestor oameni, sunt peste măsură de dezgustătoare. 
Sărăciţi în capacitatea lor de a primi, nesimţitori până la insensibilitate, decăzuți și 
degenerați, extrem de slugarnici, slabi și fără puterea voinţei, ei trebuie să fie conduși 
așa cum sunt conduși caii și vitele. În ceea ce privește intrarea lor în duh sau intrarea în 
lucrarea lui Dumnezeu, ei nu acordă nici cea mai mică atenţie, neavând nicio iotă de 
determinare pentru a suferi de dragul adevărului. Nu va fi ușor ca acest tip de persoană 
să fie făcut complet de către Dumnezeu. Astfel, este vital să abordaţi din acest unghi 
intrarea voastră — prin lucrarea și intrarea voastră, începeţi să ajungeţi să cunoașteți 
lucrarea lui Dumnezeu. 


Lucrarea și intrarea (2) 


Lucrarea și intrarea voastră sunt destul de sărace; omul nu acordă importanță 
modului de a lucra și este chiar și mai neglijent cu intrarea în viaţă. Omul nu le priveşte 
pe acestea ca pe lecţii în care ar trebui să intre; prin urmare, în experienţa voastră 
spirituală, aproape tot ceea ce vede omul reprezintă miraje fără conţinut. Nu vi se cere 

prea mult în ceea ce priveşte lucrarea, dar, ca persoane ce urmează a fi desăvârșite de 
Dumnezeu, se cuvine să învăţaţi lecţiile despre lucrarea pentru Dumnezeu, astfel încât 
să vă puteţi conforma în curând voii lui Dumnezeu. De-a lungul veacurilor, cei care au 
lucrat au fost numiţi lucrători sau apostoli, cuvinte care se referă la un număr mic de 
oameni ce sunt folosiți de Dumnezeu. Totuși, lucrarea despre care Eu vorbesc astăzi nu 
se referă doar la acei lucrători sau apostoli, ci este îndreptată mai degrabă către toţi cei 
care urmează să fie desăvârșiţi de Dumnezeu. Poate că există mulţi care au un interes 
scăzut în acest sens, dar, de dragul intrării, ar fi cel mai bine să discutăm despre 
adevărul cu privire la această chestiune. 

În ceea ce privește lucrarea, omul crede că a lucra înseamnă a alerga de colo până 
colo pentru Dumnezeu, a predica peste tot și a se sacrifica de dragul Lui. Deşi această 
credinţă este corectă, ea este prea mărginită; ceea ce Dumnezeu cere de la om nu este 
doar să alerge de colo până colo pentru El; mai mult decât atât, această lucrare priveşte 
slujirea și alimentarea în interiorul spiritului. Mulţi fraţi și surori, chiar și după toți acești 
ani de experienţă, nu s-au gândit niciodată să lucreze pentru Dumnezeu, deoarece 
lucrarea, așa cum o concepe omul, este incompatibilă cu ceea ce Dumnezeu cere. De 
aceea, omul nu are absolut niciun interes în chestiunea lucrării, iar acesta este exact 
motivul pentru care intrarea omului este, de asemenea, destul de mărginită. Voi toți ar 
trebui să vă începeţi intrarea lucrând pentru Dumnezeu, astfel încât să puteţi trece cât 
mai bine prin fiecare aspect al experienţei. În asta ar trebui voi să intrați. Lucrarea nu 
privește faptul de a alerga de colo-colo pentru Dumnezeu, ci dacă viața omului și ceea 
ce trăiește omul reușesc să-L bucure pe Dumnezeu. Lucrarea se referă la utilizarea de 
către oameni a devotamentului lor față de Dumnezeu și a cunoștințelor lor despre El 
pentru a mărturisi despre Dumnezeu, precum și pentru a-i sluji omului. Aceasta este 
responsabilitatea omului și asta e ceea ce ar trebui să înţeleagă toți oamenii. S-ar putea 
spune că intrarea voastră este lucrarea voastră și că voi căutaţi să intraţi în timp ce 
lucraţi pentru Dumnezeu. A experimenta lucrarea lui Dumnezeu nu înseamnă numai că 
știți cum să mâncaţi și să beţi cuvântul Lui; mai important, trebuie să știți cum să 
mărturisiți pentru Dumnezeu și să fiţi capabili să-L slujiți pe Dumnezeu, să fiţi capabili să 
faceți lucrare de slujire pentru oameni și să-i aprovizionaţi. Aceasta este lucrarea, și este 
și intrarea voastră; acesta este lucrul pe care fiecare persoană ar trebui să-l înfăptuiască. 
Există mulți oameni care se concentrează doar pe a alerga de colo până colo pentru 
Dumnezeu și a predica peste tot, însă trec cu vederea experienţa lor individuală și își 
neglijează intrarea în viața spirituală. Asta a făcut ca acei ce Îl slujesc pe Dumnezeu să 
devină cei ce | se împotrivesc. Acești oameni, care L-au slujit pe Dumnezeu și au făcut 
lucrare de slujire pentru oameni atât de mulţi ani, au privit, pur și simplu, lucrarea și 
predicarea drept intrare, și niciunul nu a luat experienţa spirituală individuală ca pe o 
intrare importantă. În schimb, ei au luat luminarea care derivă din lucrarea Duhului Sfânt 
drept punct central pentru a-i învăţa pe alţii. Când propovăduiesc, ei sunt tare împovărați 
și primesc lucrarea Duhului Sfânt și, prin intermediul acestui lucru, ei emit glasul Duhului 

Sfânt. În acest moment, cei care lucrează se simt pe deplin mulțumiți de sine, de parcă 
lucrarea Duhului Sfânt ar fi devenit experienţa lor spirituală individuală; ei simt că toate 
cuvintele pe care le rostesc aparţin fiinţei lor individuale, dar, totodată, că propria lor 
experienţă nu este la fel de clară precum au descris-o ei. Mai mult, înainte de a vorbi, 
nu au nicio bănuială despre ce o să spună, însă, când Duhul Sfânt lucrează în ei, 
cuvintele lor vin revărsându-se într-un șuvoi nesfârșit. După ce ai predicat o dată în acest 
fel, simţi că statura ta reală nu e așa de mică pe cât credeai și, ca într-o situaţie în care 
Duhul Sfânt a lucrat în tine de mai multe ori, tu hotărăști atunci că ai deja statură și crezi, 
în mod eronat, că lucrarea Duhului Sfânt este propria ta intrare și propria ta fiinţă. Dacă 
experimentezi constant în acest fel, vei deveni permisiv cu privire la propria ta intrare, 
vei deveni leneș fără să-ţi dai seama și vei înceta să acorzi vreo importanţă intrării tale 
individuale. Din acest motiv, când faci lucrare de slujire pentru alţii, trebuie să distingi 
clar între statura ta și lucrarea Duhului Sfânt. Acest lucru poate să-ţi faciliteze mai bine 
intrarea și să aducă mai mult folos experienţei tale. Când omul ia lucrarea Duhului Sfânt 
drept experienţa lui individuală, acest lucru devine o sursă de depravare. lată de ce Eu 
spun că, indiferent de datoria pe care o îndepliniţi, se cuvine să priviţi intrarea ca pe o 
lecţie vitală. 

Cineva lucrează pentru a mulţumi voia lui Dumnezeu, pentru a-i aduce înaintea Lui 
pe toţi cei ce sunt după inima Sa, pentru a-l aduce pe om la Dumnezeu și pentru a-i 
prezenta omului lucrarea Duhului Sfânt și îndrumarea lui Dumnezeu, prin aceasta, 
desăvârșind roadele lucrării Lui. Prin urmare, se impune să fiţi pe deplin lămuriţi despre 
substanţa lucrării. Drept cineva care este folosit de Dumnezeu, fiecare om este vrednic 
de a lucra pentru Dumnezeu, altfel spus, cu toţii au ocazia de a fi folosiţi de către Duhul 
Sfânt. Totuși, există un punct pe care trebuie să-l înțelegeţi: când omul face lucrarea 
încredințată de Dumnezeu, i s-a dat ocazia să fie folosit de Dumnezeu, dar ceea ce este 
spus și cunoscut de om nu reprezintă în întregime statura omului. Tot ce puteţi să faceți 
este să vă cunoașteţi mai bine propriile lipsuri de pe parcursul lucrării voastre și să intrați 
în posesia unei luminări mai mari de la Duhul Sfânt. În acest fel, vi se va îngădui să 
obţineţi o mai bună intrare în timpul lucrării voastre. Dacă oamenii privesc îndrumarea 
ce vine de la Dumnezeu ca pe propria lor intrare și ca pe ceva inerent lor, atunci nu 
există nicio posibilitate ca statura oamenilor să crească. Luminarea pe care Duhul Sfânt 
o realizează în om are loc atunci când omul este într-o stare normală; în astfel de 
momente, oamenii confundă adesea luminarea pe care o primesc cu propria lor statură 
reală, deoarece felul în care Duhul Sfânt luminează este absolut normal, și El Se 
folosește de ceea ce este inerent omului. Când oamenii lucrează și vorbesc, sau când 
se roagă și își fac devoțiunile spirituale, deodată un adevăr le va deveni clar. În realitate, 
ceea ce vede omul este doar luminarea de către Duhul Sfânt (în mod firesc, această 
luminare este legată de cooperarea omului) și nu reprezintă statura reală a omului. După 
o perioadă de experienţă în care omul întâlnește câteva greutăţi și încercări, adevărata 
statură a omului devine evidentă în astfel de circumstanţe. Doar atunci va descoperi 

omul că statura lui nu este atât de mare, iar egoismul, consideraţiile personale și lăcomia 
omului ies toate la iveală. Numai după câteva cicluri de experienţe ca aceasta, mulți 
dintre cei care sunt treziţi în duhurile lor își vor da seama că ceea ce experimentaseră 
în trecut nu era realitatea lor individuală, ci o iluminare momentană de la Duhul Sfânt, și 
că omul nu făcuse decât să primească această lumină. Când Duhul Sfânt îl luminează 
pe om pentru a înțelege adevărul, este, adesea, într-o manieră clară și distinctă, fără să 
explice cum s-au întâmplat lucrurile ori încotro se îndreaptă. Adică, în loc să încorporeze 
greutăţile omului în această revelaţie, El dezvăluie în mod direct adevărul. Când omul 
întâmpină greutăţi în procesul de intrare, iar apoi încorporează luminarea Duhului Sfânt, 
aceasta devine experienţa reală a omului. De exemplu, o soră necăsătorită a vorbit astfel 
în timpul părtășiei: „Noi nu căutăm slavă și bogăţie și nu râvnim la fericirea unei iubiri 
între soț și soție; noi căutăm doar să-l dedicăm lui Dumnezeu o inimă pură și neclintită”. 
A continuat să vorbească: „Odată ce oamenii se căsătoresc, multe lucruri îi asaltează, 
iar inima lor de dragoste pentru Dumnezeu nu mai este autentică. Inimile lor sunt mereu 
preocupate de familia lor și de partenerul lor și, astfel, lumea lor interioară devine mult 
mai complicată...” În timp ce vorbea, era ca și cum ceea ce îi ieșea din gură era ceea 
ce gândea în inima ei; cuvintele ei erau răsunătoare și puternice, de parcă tot ceea ce 
spunea venea din străfundul inimii, de parcă dorinţa ei arzătoare era să se dedice în 
întregime lui Dumnezeu, iar speranţa ei, că alți fraţi și surori ca ea aveau să 
împărtășească aceeași hotărâre. Se poate spune că sentimentele tale din acest 
moment, de hotărâre și de a fi mișcat, vin în întregime din lucrarea Duhului Sfânt. Când 
metoda lucrării lui Dumnezeu se va schimba, și tu vei fi crescut cu câţiva ani ca vârstă; 
vezi că toate colegele tale de clasă și prietenele de aceeași vârstă cu tine s-au căsătorit, 
ori auzi că după ce cutare s-a căsătorit, soțul ei a dus-o să trăiască la oraș, iar ea a găsit 
un loc de muncă acolo. Când o vezi, începi să devii invidioasă, văzând cât e de plină de 
farmec și elegantă din cap până în picioare și cum, atunci când vorbește cu tine, are un 
stil cosmopolit, fără să mai fie în ea vreun semn că-i necioplită. Văzând acest lucru, 
sentimentele se stârnesc în tine. Tu, după ce te-ai sacrificat pentru Dumnezeu tot acest 
timp, nu ai o familie sau o carieră și ai îndurat o mare măsură de tratare; ai intrat în 
vârsta mijlocie de ceva timp, iar tinerețea ta s-a scurs demult în tăcere, ca și cum ai fi 
fost într-un vis. Acum, că ai venit atâta cale până în prezent, nu știi unde să te stabilești. 
În acest moment, ești prinsă într-un vârtej de gânduri, ca și cum ţi-ai fi pierdut minţile. 
Complet singură și fără a reuși să adormi, stând întinsă trează cât e noaptea de lungă, 
începi, înainte să-ţi dai seama, să te gândești la hotărârea ta și la jurămintele tale 
solemne față de Dumnezeu și la motivul pentru care, chiar și așa, ai decăzut într-o stare 
atât de jalnică. Fără să-ţi dai seama, verși lacrimi în tăcere și simţi o durere sfâșietoare. 
Venind înaintea lui Dumnezeu pentru a te ruga, îți amintești, în zilele în care erai 
împreună cu Dumnezeu, cât de apropiaţi și de inseparabili eraţi. Scenă după scenă ţi se 
derulează înaintea ochilor, iar legământul pe care l-ai făcut în acea zi îţi sună din nou în 
urechi: „Nu este Dumnezeu singurul meu apropiat?”. De pe acum, ești deja zdruncinată 

de hohote: „Dumnezeule! Dumnezeule preaiubit! Mi-am dat deja inima, în totalitate, Ție. 
Doresc să-Ţi fiu făgăduită pururi și Te voi iubi neclintit întreaga mea viaţă...” Doar când 
te lupţi în acea suferinţă intensă, simţi cu adevărat cât de minunat este Dumnezeu și 
doar atunci înţelegi clar: mi-am dat totul lui Dumnezeu cu mult timp în urmă. După ce ai 
suportat o astfel de lovitură, devii mult mai matur în privinţa acestor chestiuni și vezi că 
lucrarea Duhului Sfânt, la acel moment, nu era ceva ce omul avea. În experienţele tale 
de dincolo de acest punct, nu vei mai fi constrâns în acest aspect al intrării; e ca și cum 
cicatricile vechilor tale răni ar fi fost de mare folos intrării tale. Ori de câte ori întâlnești o 
situație ca aceasta, îţi vei aminti imediat de lacrimile pe care le-ai vărsat în ziua aceea, 
ca și cum te-ai fi reunit cu Dumnezeu după o despărţire și te temi mereu că relaţia cu 
Dumnezeu ar putea fi din nou retezată, iar atașamentul emoțional (relația normală) dintre 
tine și Dumnezeu ar putea fi vătămat. Aceasta este lucrarea și intrarea ta. Prin urmare, 
în același moment când primiţi lucrarea Duhului Sfânt, se cuvine să acordati și mai multă 
importanţă intrării voastre, văzând exact care este lucrarea Duhului Sfânt și care este 
intrarea voastră, precum și să încorporaţi lucrarea Duhului Sfânt în intrarea voastră, 
astfel încât să puteţi fi desăvârșiți de Duhul Sfânt în mai multe feluri, astfel încât 
substanţa lucrării Duhului Sfânt să poată fi modelată în voi. În timpul experienţei voastre 
legate de lucrarea Duhului Sfânt, veţi ajunge să-L cunoașteţi atât pe Duhul Sfânt, cât și 
pe voi înșivă și, mai mult, în toiul numeroaselor crize de suferinţă intensă, veţi dezvolta 
o relație normală cu Dumnezeu, iar relaţia dintre voi și Dumnezeu va deveni mai 
apropiată pe zi ce trece. După nenumărate exemple de emondare și rafinare, veți 
dezvolta o adevărată dragoste pentru Dumnezeu. Acesta este motivul pentru care 
trebuie să realizați că suferinţa, lovirea și necazurile nu trebuie să fie temute; ceea ce 
este înfricoșător este să aveţi doar lucrarea Duhului Sfânt, dar nu și intrarea voastră. 
Când vine ziua în care lucrarea lui Dumnezeu este terminată, veți fi trudit pentru nimic; 
cu toate că ați experimentat lucrarea lui Dumnezeu, nu veţi fi ajuns să-L cunoașteţi pe 
Duhul Sfânt sau să fi avut propria voastră intrare. Luminarea pe care Duhul Sfânt o 
realizează în om nu este pentru a susține pasiunea omului, ci pentru a deschide o cale 
pentru intrarea omului, precum și a-i permite omului să ajungă să-L cunoască pe Duhul 
Sfânt și, din acest moment, să înceapă să aibă sentimente de venerație și adoraţie 
pentru Dumnezeu. 


Lucrarea și intrarea (3) 


Dumnezeu a încredințat mult oamenilor și S-a adresat, de asemenea, intrării lor, în 
nenumărate moduri. Dar, deoarece calibrul oamenilor este deosebit de slab, multe dintre 
cuvintele lui Dumnezeu nu au reușit să se înrădăcineze. Există diverse motive pentru 
acest calibru slab, cum ar fi: corupţia gândirii și moralității umane și o lipsă a unei educați 
adecvate; superstițiile feudale care au acaparat, în mod serios, inima omului; stilul de 

viață depravat și decadent, care a adăpostit multe boli în cele mai profunde colțuri ale 
inimii umane; o înţelegere superficială a alfabetizării culturale, educaţia în acest domeniu 
lipsind unui procent de aproape nouăzeci și opt la sută dintre persoane și, mai mult decât 
atât, faptul că există foarte puţini care au acces la niveluri mai înalte de educaţie 
culturală. Prin urmare, oamenii nu au, în esenţă, nicio idee despre ce a vrut să spună 
Dumnezeu sau Duhul, ci au doar o imagine vagă și neclară a lui Dumnezeu, dobândită 
din superstiţiile feudale. Influențe dăunătoare, pe care mii de ani de „spirit înalt al 
naţionalismului” le-au lăsat adânc în inima omului, precum și gândirea feudală, prin care 
oamenii sunt legaţi și înlănţuiţi, fără un dram de libertate, fără nicio voinţă de a aspira 
sau a persevera, nicio dorinţă de a face progrese, rămânând, în schimb, pasiv și 
regresiv, înrădăcinat într-o mentalitate de sclav, și așa mai departe — acești factori 
obiectivi au conferit o distribuţie urâtă și o mizerie permanentă a concepției ideologice, 
idealurilor, moralității și firii umanităţii. Oamenii, s-ar părea, trăiesc într-o lume întunecată 
a terorismului pe care niciunul dintre ei nu caută să o depășească și, niciunul dintre ei 
nu se gândește să avanseze spre o lume ideală; mai degrabă, ei sunt mulţumiţi cu soarta 
lor în viață, să-și petreacă zilele născând și crescând copiii, străduindu-se, transpirând, 
făcându-și treburile casnice, visând la o familie confortabilă și fericită, la afecţiune 
conjugală, la copii ascultători, la bucurie în anii lor de amurg, în timp ce-și trăiesc, în 
pace, vieţile... Timp de zeci, mii, zeci de mii de ani până acum, oamenii și-au risipit 
timpul, în acest fel, fără ca nimeni să-și creeze o viață desăvârșită. Toţi intenţionează 
doar să se ucidă reciproc în această lume întunecată, în cursa pentru faimă și avere, și 
să se provoace unul pe celălalt. Cine a căutat vreodată voia lui Dumnezeu? A fost cineva 
vreodată atent la lucrarea lui Dumnezeu? Toate părțile umanităţii, ocupate de influența 
întunericului, au devenit, de mult timp, natură umană și, astfel, este destul de dificil de 
îndeplinit lucrarea lui Dumnezeu, iar oamenii au chiar mai puţină inimă pentru a acorda 
atenţie la ceea ce Dumnezeu le-a încredințat astăzi. În orice caz, cred că oamenii nu se 
vor supăra că Eu rostesc aceste cuvinte, de vreme ce, despre ceea ce vorbesc Eu este 
istoria a mii de ani. A vorbi despre istorie înseamnă fapte și, în plus, scandaluri care sunt 
evidente tuturor, deci ce rost are să spunem ceea ce este contrar faptului? Dar, de 
asemenea, Eu cred că oamenii raționali, văzând aceste cuvinte, se vor trezi și vor căuta 
să progreseze. Dumnezeu speră ca oamenii să poată trăi și lucra în pace și mulțumire 
și, în același timp, să poată să-L iubească pe Dumnezeu. Este voia lui Dumnezeu ca 
întreaga umanitate să poată intra în odihnă; mai mult decât aceasta, umplerea întregului 
pământ cu slava lui Dumnezeu este dorința cea mare a lui Dumnezeu. Numai că este 
păcat că ființele umane rămân scufundate în uitare și nedeșteptate, atât de grav corupte 
de Satana încât, astăzi, ele nu mai au asemănarea oamenilor. Deci, gândirea umană, 
moralitatea și educaţia formează o legătură importantă, cu antrenarea în alfabetizarea 
culturală care constituie o a doua legătură, pentru a ridica mai bine calibrul cultural al 
fiinţelor umane și pentru a schimba perspectivele lor spirituale. 

De fapt, cerinţele lui Dumnezeu de la umanitate nu sunt atât de mari, dar, întrucât 

decalajul dintre calibrul oamenilor și standardul, pe care Dumnezeu îl cere, este atât de 
mare, majoritatea oamenilor își ridică pur și simplu capetele și se uită în direcţia 
cerinţelor lui Dumnezeu, dar nu au capacitatea de a le împlini. Înzestrările înnăscute ale 
oamenilor, împreună cu ceea ce sunt dotați după naștere, sunt departe de a fi suficiente 
pentru a îndeplini cerințele lui Dumnezeu. Dar, pur și simplu, recunoașterea acestui 
punct nu este o soluţie de succes. Apa îndepărtată nu poate stinge o sete imediată. 
Chiar dacă oamenii se cunosc pe ei înșiși ca fiind inferiori prafului, dacă nu au hotărârea 
de a satisface inima lui Dumnezeu, cu atât mai puţin iau ei calea avansată pentru a 
îndeplini cerinţele lui Dumnezeu, atunci ce valoare are acel tip de cunoaștere? Nu este 
ca și cum ai scoate apă cu un coș de bambus — cu totul zadarnic? Esenţa a ceea ce 
spun Eu are de-a face cu intrarea; acesta este subiectul principal. 

Pe parcursul intrării omului, viața este întotdeauna plictisitoare, plină de elementele 
monotone ale vieţii spirituale, cum ar fi câteva rugăciuni, a mânca și a bea cuvintele lui 
Dumnezeu sau a constitui adunări, astfel încât, oamenii să simtă mereu că, a crede în 
Dumnezeu, nu aduce mare bucurie. Astfel de activităţi spirituale sunt întotdeauna 
desfășurate pe baza firii originale a omenirii, care a fost coruptă de Satana. Deși 
oamenii pot primi, uneori, luminarea Duhului Sfânt, gândirea, firea, stilul lor de viață și 
obiceiurile lor originale sunt încă înrădăcinate în interior și, astfel, natura lor rămâne 
neschimbată. Activităţile superstițioase în care se implică oamenii sunt ceea ce 
Dumnezeu urăște cel mai mult, dar mulți oameni nu sunt încă în stare să renunte la ele, 
gândindu-se că aceste activități superstiţioase urmează să fie decretate de Dumnezeu 
și, chiar și astăzi, trebuie încă să se lepede complet de ele. Astfel de lucruri, ca 
aranjamentele pe care tinerii le fac pentru ospăţul de nuntă și trusourile mireselor; 
darurile de bani, banchetele și modalitățile similare cu care sunt celebrate ocaziile 
fericite; formulele antice care au fost transmise; toate activităţile superstiţioase fără 
sens, care se desfășoară pentru morţi și funeraliile lor: acestea sunt chiar mai 
detestabile pentru Dumnezeu. Chiar și ziua de închinare (inclusiv Sabatul, așa cum este 
respectat de lumea religioasă) este detestabilă pentru El; iar relaţiile sociale și 
interacțiunile lumești dintre oameni sunt cu atât mai mult disprețuite și respinse de către 
Dumnezeu. Chiar și Festivalul de Primăvară și Ziua de Crăciun, care sunt cunoscute 
de toată lumea, nu sunt decretate de Dumnezeu, să nu mai vorbim de jucăriile și 
decoraţiunile pentru aceste sărbători festive, cum ar fi cupletele, pocnitorile, felinarele, 
Sfânta Împărtășanie, cadourile de Crăciun și festivitățile de Crăciun — nu sunt ele idoli 
în mintea oamenilor? Ruperea pâinii de Sabat, vinul și inul subțire sunt idoli chiar mai 
indubitabili. Toate zilele de festivitate tradiţională, populare în China, cum ar fi Ziua 
ridicării Capetelor Dragonului, Festivalul bărcilor-dragon, Festivalul de la jumătatea 
toamnei, Festivalul Laba și Ziua de Anul Nou, precum și festivalurile din lumea 
religioasă, cum ar fi Paştele, Ziua Botezului și Ziua de Crăciun, toate aceste festivaluri 
nejustificate au fost aranjate și transmise, de mulţi oameni, din vremuri străvechi până 
astăzi. Imaginaţia bogată a umanităţii și concepţia ingenioasă sunt cele care au permis 

să fie transmise până astăzi. Ele par să fie lipsite de defecte, dar sunt, de fapt, tertipuri 
pe care Satana le joacă asupra umanităţii. Cu cât un loc este mai aglomerat de Satane, 
cu cât acel loc este mai nefolosit și învechit, cu atât mai profund înrădăcinate sunt 
obiceiurile sale feudale. Aceste lucruri leagă strâns oamenii, nepermiţând absolut niciun 
spaţiu pentru mișcare. Multe dintre festivalurile din lumea religioasă par să afișeze o 
originalitate extraordinară și să creeze un pod pentru lucrarea lui Dumnezeu, dar ele 
sunt, de fapt, legăturile invizibile cu care Satana îi ţine pe oameni și îi împiedică să-L 
cunoască pe Dumnezeu -— ele sunt toate stratagemele viclene ale Satanei. De fapt, 
când o etapă a lucrării lui Dumnezeu este terminată, El a distrus deja uneltele și stilul 
acelei vremi, fără a lăsa nicio urmă. Cu toate acestea, „credincioși devotați” continuă 
să se închine acelor obiecte materiale tangibile; între timp, ei încredințează 
subconștientului lor ceea ce are Dumnezeu, fără a studia mai departe acel lucru, părând 
a fi plini de iubire faţă de Dumnezeu când, de fapt, ei L-au împins afară din casă, acum 
mult timp, și l-au pus pe Satana, pe masă, să i se închine. Portretele lui Isus, Crucea, 
Maria, Botezul lui Isus și Cina cea de Taină — oamenii le venerează pe acestea ca pe 
Domnul Cerului, tot timpul strigând, în mod repetat: „Doamne, Tată ceresc”. Oare nu 
este totul o glumă? Până în prezent, multe expresii și practici asemănătoare, care i-au 
fost transmise umanităţii, sunt detestate de Dumnezeu; ele obstrucționează, în mod 
serios, calea către Dumnezeu și, în plus, creează obstacole uriașe în calea intrării 
umanităţii. Lăsând la o parte măsura în care Satana a corupt umanitatea, interiorul 
oamenilor este complet umplut cu lucruri precum legea lui Witness Lee, experienţele lui 
Lawrence, sondajele lui Watchman Nee și lucrarea lui Pavel. Dumnezeu, pur și simplu, 
nu are nicio cale de a lucra asupra ființelor umane, deoarece ele au, în interiorul lor, 
prea mult individualism, legi, reguli, reglementări, sisteme și altele asemenea; aceste 
lucruri, alături de tendinţele feudale superstițioase ale oamenilor, au captat și au devorat 
omenirea. Este ca și cum gândurile oamenilor ar fi un film interesant care povestește 
un basm plin de culoare, cu ființe fantastice care merg pe nori, atât de imaginative încât 
îi uluiesc pe oameni, lăsându-i uimiţi și fără cuvinte. Ca să spun adevărul, lucrarea pe 
care Dumnezeu vine să o facă astăzi este, în primul rând, pentru a trata și a risipi 
caracteristicile superstiţioase ale ființelor umane și pentru a transforma complet 
mentalitatea lor. Lucrarea lui Dumnezeu nu a durat până astăzi datorită moștenirii 
transmise generaţiilor de către umanitate; este lucrarea așa cum a fost iniţiată personal 
şi completată de către EI, fără a fi deloc nevoie să succeadă la moștenirea unui anumit 
mare om spiritual sau să moștenească vreo lucrare, de natură reprezentativă, făcută 
de Dumnezeu, într-o altă epocă. Fiinţele umane nu trebuie să se preocupe de niciunul 
dintre aceste lucruri. Dumnezeu are astăzi un alt stil de a vorbi și de a lucra, deci, de 
ce ar trebui să se tulbure ființele umane? Dacă oamenii merg pe cărarea de astăzi în 
curentul actual, în timp ce continuă moștenirea „strămoșilor” lor, ei nu vor ajunge la 
destinaţie. Dumnezeu simte o repulsie profundă pentru acest mod particular de 
comportament uman, la fel cum detestă anii, lunile și zilele lumii umane. 

Cea mai bună cale de a schimba firea umană este de a lecui acele porțiuni ale 
părților celor mai intime ale inimii oamenilor, care au fost profund otrăvite, permițându- 
le oamenilor să înceapă să-și schimbe gândirea și moralitatea. Mai întâi de toate, 
oamenii trebuie să vadă clar că toate aceste ritualuri și activităţi religioase, anii, lunile și 
festivalurile sunt detestate de Dumnezeu. Ei ar trebui să se elibereze din aceste legături 
de gândire feudală și să elimine orice urmă a înclinaţiei lor adânc înrădăcinate spre 
superstiție. Toate acestea sunt incluse în intrarea umanităţii. Trebuie să înţelegeţi de ce 
Dumnezeu conduce umanitatea afară din lumea seculară și, din nou, de ce El conduce 
umanitatea departe de reguli și reglementări. Aceasta este poarta prin care veti intra și, 
deși aceste lucruri nu au nimic de-a face cu experiența voastră spirituală, ele sunt cele 
mai mari obstacole care blochează intrarea voastră și vă împiedică să-L cunoaşteţi pe 
Dumnezeu. Ele formează o plasă care înfășoară oamenii. Mulţi oameni citesc prea mult 
Biblia și pot chiar să recite, din memorie, numeroase pasaje din Biblie. La intrarea lor 
astăzi, oamenii folosesc Biblia, în mod inconștient, pentru a măsura lucrarea lui 
Dumnezeu, ca și cum baza acestei etape în lucrarea lui Dumnezeu este Biblia, iar sursa 
ei este Biblia. Când lucrarea lui Dumnezeu este în concordanţă cu Biblia, oamenii susţin 
ferm lucrarea lui Dumnezeu și Îl privesc cu un respect nou descoperit; când lucrarea lui 
Dumnezeu e în contradicţie cu Biblia, oamenii devin atât de nerăbdători încât încep să 
transpire, căutând în ea fundamentul lucrării lui Dumnezeu; dacă lucrarea lui Dumnezeu 
nu este deloc menţionată în Biblie, oamenii ÎI vor ignora pe Dumnezeu. Se poate spune 
că, în ceea ce privește lucrarea de astăzi a lui Dumnezeu, majoritatea oamenilor o 
acceptă cu băgare de seamă și precauţie, îi dau o ascultare selectivă și se simt 
indiferenți fată de cunoașterea ei; în ceea ce priveşte lucrurile din trecut, ei se ţin strâns 
de o jumătate și o abandonează pe cealaltă. Poate aceasta să fie numită intrare? Ținând 
cărțile celorlalţi ca pe niște comori și abordându-le ca pe cheia de aur de la poarta 
Împărăției, oamenii, pur și simplu, nu arată niciun interes în ceea ce Dumnezeu cere 
astăzi de la ei. Mai mult, mulţi „experţi inteligenţi” ţin cuvintele lui Dumnezeu în mâna lor 
stângă și „capodoperele” altora în cea dreaptă, ca și cum ar vrea să găsească 
fundamentul cuvintelor de astăzi ale lui Dumnezeu în aceste capodopere, pentru a 
dovedi, pe deplin, că vorbele lui Dumnezeu sunt corecte și, ei chiar explică altora 
cuvintele lui Dumnezeu, integrându-le în capodopere, ca și cum ar fi fost la lucru. Ca să 
spun adevărul, există numeroși „cercetători ştiinţifici” în rândul umanităţii, care nu au 
avut niciodată o părere bună despre cele mai recente realizări științifice de astăzi, 
realizări științifice care sunt fără precedent (adică, lucrarea lui Dumnezeu, cuvintele lui 
Dumnezeu și cărarea pentru intrarea în viață), astfel încât, oamenii sunt toţi „autonomi”, 
„predicând” în lung și-n lat despre puterea elocvenţei lor și fălindu-se cu „numele cel bun 
al lui Dumnezeu”. Între timp, propria lor intrare este în pericol, iar ei par a fi la fel de 
departe de cerințele lui Dumnezeu, cum este creaţia fată de acest moment. Cât de ușor 
este să faci lucrarea lui Dumnezeu? Se pare că oamenii s-au hotărât deja să lase 
jumătate din ei înșiși zilei de ieri și să aducă jumătate până astăzi, să-i cedeze jumătate 

Satanei și să-l prezinte jumătate lui Dumnezeu, ca și cum aceasta ar fi calea de a le 
ușura conștiința și de a simţi un sentiment de confort. Lumile interioare ale oamenilor 
sunt atât de insidioase, ei se tem de a nu pierde doar ziua de mâine, ci și pe cea de ieri, 
profund temători de a nu-l ofensa atât pe Satana cât și pe Dumnezeul de astăzi, care 
pare să fie și totuși să nu fie. Deoarece oamenii nu au reușit să-și cultive gândirea și 
moralitatea, în mod corespunzător, ei sunt lipsiţi, în mod excepţional, de discernământ 
Și, pur și simplu, nu pot spune dacă lucrarea de astăzi este sau nu cea a lui Dumnezeu. 
Poate că acest lucru este cauzat de gândirea feudală și superstițioasă a oamenilor, care 
este atât de profundă încât ei au pus de mult superstiția și adevărul, pe Dumnezeu și 
idolii, în aceeași categorie, fără să le pese să facă deosebirea între aceste lucruri, iar ei 
par incapabili de a discrimina, în mod clar, în ciuda faptului că-și storc creierii. De aceea, 
fiinţele umane s-au oprit pe loc și nu mai înaintează. Toate aceste probleme se ivesc din 
lipsa modului corect de educație ideologică a oamenilor, ceea ce creează mari greutăţi 
pentru intrarea lor. Ca urmare, oamenii nu simt vreodată vreun interes în lucrarea 
adevăratului Dumnezeu, ci rămân legaţi în mod persistent de” lucrarea omului (cum ar 
fi aceia pe care ei îi văd ca oameni grozavi), ca și cum ar fi fost marcați de aceasta. Nu 
sunt acestea ultimele subiecte în care umanitatea ar trebui să intre? 


Lucrarea și intrarea (4) 


Dacă omul poate într-adevăr să intre potrivit lucrării Duhului Sfânt, viaţa lui va răsări 
repede, ca un bambus după o ploaie de primăvară. Judecând după statura actuală a 
majorităţii oamenilor, oamenii nu acordă nicio importanţă vieţii și, în schimb, acordă 
importanţă anumitor aspecte care par să nu aibă vreo însemnătate. Sau se grăbesc ca 
frunza-n vânt, lucrând fără ţintă și la întâmplare, fără a se concentra și fără să știe în ce 
direcție ar trebui să meargă și cu atât mai puţin către cine. Ei doar „se ascund cu 
umilință”. Adevărul este că puţini dintre voi știți ceva despre intenţiile lui Dumnezeu 
pentru zilele de pe urmă. De abia dacă vreunul dintre voi cunoaște amprenta lui 
Dumnezeu, dar chiar mai rău, nimeni nu știe care va fi realizarea finală a lui Dumnezeu. 
Cu toate acestea, toată lumea, prin pură hotărâre și rezistenţă, se supune disciplinării și 
tratării din partea celorlalţi, de parcă și-ar flexa mușchii și s-ar pregăti pentru o luptă? în 
anticiparea orei victoriei lor. Nu voi face niciun comentariu despre aceste „spectacole 
ciudate” din rândul omenirii, dar există un punct pe care trebuie să-l înțelegeţi cu toții. În 
momentul de față, majoritatea oamenilor dau semne de anomalie? și, în pașii lor spre 


1 „Legaţi în mod persistent de” este folosit în mod batjocoritor. Această frază indică faptul că 
oamenii sunt încăpăţânaţi și refractari, ţinând la lucrurile învechite şi nedorind să le dea drumul. 
2 „Și-ar flexa mușchii și s-ar pregăti pentru o luptă” este o expresie folosită ironic. 


3 „Anomalie” înseamnă că intrarea oamenilor este deviantă, iar experiențele lor unilaterale. 

intrare, mărșăluiesc spre un punct mort.! E posibil să fie mulţi care consideră că este o 
utopie în afara lumii oamenilor după care tânjește omul, crezând că este tărâmul 
libertăţii, dar, de fapt, nu este. Sau s-ar putea spune că oamenii s-au rătăcit deja. Dar, 
indiferent de ceea ce fac oamenii, tot vreau să vorbesc despre ce este lucrul în care ar 
trebui să intre omul. Meritele și neajunsurile mulțimilor nu sunt subiectul principal al 
acestui discurs. Sper ca voi toţi, fraţi și surori, să puteţi să-Mi primiţi cuvintele în mod 
corect și să nu-Mi înțelegeți greșit intenţia. 

Dumnezeu S-a întrupat în continentul chinez sau, după cum spun compatrioţii din 
Hong Kong și Taiwan, în „interiorul” ţării. Când Dumnezeu a venit de sus, din cer, pe 
pământ, nimeni din ceruri sau de pe pământ nu a fost conștient de asta, căci acesta este 
adevăratul sens al revenirii lui Dumnezeu în taină. El a lucrat și a trăit în trup mult timp 
și, totuși, nimeni nu a știut despre aceasta. Nimeni nu recunoaște asta, nici măcar în 
ziua de astăzi. Poate că aceasta va rămâne o enigmă veșnică. Venirea lui Dumnezeu 
în trup de data aceasta este ceva de care niciun om nu poate deveni conştient. Indiferent 
cât de mare și de puternic este impactul lucrării Duhului, Dumnezeu rămâne întotdeauna 
impasibil, fără să Se dea de gol niciodată. Se poate spune că această etapă a lucrării 
Sale e aceeași care s-ar desfășura în ţinutul cerurilor. Chiar dacă este vizibilă pentru toţi 
cei care au ochi să vadă, nimeni nu o recunoaște. Când Dumnezeu va termina această 
etapă a lucrării Sale, toată omenirea va renunţa la atitudinea trecută? și se va trezi din 
visul său lung. Îmi aduc aminte că Dumnezeu spunea odată: „Venirea în trup de data 
asta este ca o cădere în bârlogul tigrului”. Acest lucru înseamnă că, întrucât în această 
rundă a lucrării lui Dumnezeu El vine în trup și, în plus, Se naște în locuința marelui 
balaur roșu, chiar mai mult decât înainte, Se confruntă cu un pericol extrem venind de 
data aceasta pe pământ. El Se confruntă cu cuțite, arme, ciomege și bâte; El Se 
confruntă cu ispita; El Se confruntă cu mulțimile ce afișează intenţii ucigașe. Riscă să fie 
ucis în orice moment. Dumnezeu a venit aducând cu El mânia. Cu toate acestea, a venit 
pentru a face lucrarea de desăvârșire, adică a venit să facă a doua parte a lucrării Sale, 
care continuă după lucrarea de răscumpărare. De dragul acestei etape a lucrării Sale, 
Dumnezeu a consacrat maximul de gândire și îngrijire și folosește toate mijloacele 
imaginabile pentru a evita asalturile ispitei, ascunzându-Se cu umilinţă și fără a-Și etala 
identitatea. În salvarea omului de pe cruce, Isus termina doar lucrarea de răscumpărare; 
El nu făcea lucrarea de desăvârșire. Astfel, doar jumătate din lucrarea lui Dumnezeu a 
fost făcută, iar finalizarea lucrării de răscumpărare a fost doar jumătate din întreg planul 
Său. Pe măsură ce noua epocă era pe cale să înceapă, iar cea veche pe cale să se 
încheie, Dumnezeu Tatăl a început să chibzuiască la a doua parte a lucrării Sale și să 
facă pregătiri pentru ea. Această întrupare din zilele de pe urmă nu a fost clar profeţită 


„Punct mort” înseamnă că drumul pe care merg oamenii se împotrivește voii lui Dumnezeu. 
2 „Va renunța la atitudinea trecută” se referă la modul în care noțiunile și părerile oamenilor 
despre Dumnezeu se schimbă odată ce ajung să Îl cunoască pe Dumnezeu. 

în trecut, punând astfel bazele pentru tăinicia sporită care înconjura venirea lui 
Dumnezeu în trup de data aceasta. La revărsatul zorilor, neștiut de mulțimi, Dumnezeu 
a venit pe pământ și Şi-a început viaţa în trup. Oamenii nu au fost conștienți de sosirea 
acestui moment. Poate erau adormiţi cu toții, poate că mulţi care erau treji așteptau și 
poate că mulţi se rugau în tăcere lui Dumnezeu din ceruri. Cu toate acestea, în rândul 
acestor mulți oameni, nici măcar unul nu știa că Dumnezeu ajunsese deja pe pământ. 
Dumnezeu a lucrat astfel ca să-Și îndeplinească lucrarea cu mai multă ușurință și să 
obțină rezultate mai bune și, de asemenea, ca să evite și mai multe ispite. Când pauza 
de somn de primăvară a omului se va sfârși, lucrarea lui Dumnezeu se va fi terminat de 
mult timp și El va pleca, apropiindu-Și de sfârșit viaţa de călător și vizitator pe pământ. 
Deoarece lucrarea lui Dumnezeu presupune ca Dumnezeu să acționeze și să vorbească 
personal și pentru că omul nu are cum să intervină, Dumnezeu a suferit o durere extremă 
pentru a veni pe pământ ca să facă lucrarea El Însuși. Omul nu este în stare să-L 
înlocuiască pe Dumnezeu în lucrarea Lui. Din acest motiv, Dumnezeu a înfruntat 
pericole de câteva mii de ori mai mari decât cele din timpul Epocii Harului pentru a ajunge 
în ţinutul în care locuiește marele balaur roșu ca să-Și facă propria lucrare, consumându- 
și toate gândurile și toată grija, pentru a răscumpăra acest grup de oameni săraci, acest 
grup de oameni cufundaţi într-o grămadă de băligar. Chiar dacă nimeni nu știe de 
existenţa lui Dumnezeu, Dumnezeu nu este tulburat pentru că acest lucru este foarte 
benefic pentru lucrarea Sa. Având în vedere că toţi sunt extrem de odioși și răi, cum ar 
putea să tolereze existența lui Dumnezeu? De aceea, venind pe pământ, Dumnezeu 
păstrează mereu tăcerea. Indiferent că omul s-a scufundat în cele mai grave excese ale 
cruzimii, Dumnezeu nu pune nimic la inimă, ci doar continuă să facă lucrarea pe care 
trebuie să o facă pentru a îndeplini însărcinarea mai importantă pe care Tatăl ceresc l- 
a încredinţat-o. Cine dintre voi a recunoscut frumuseţea lui Dumnezeu? Cine arată mai 
multă consideraţie pentru povara lui Dumnezeu Tatăl decât o face Fiul Său? Cine poate 
înțelege voia lui Dumnezeu Tatăl? Duhul lui Dumnezeu Tatăl din ceruri este adesea 
tulburat și Fiul Său pe pământ Se roagă mereu de dragul voii lui Dumnezeu Tatăl, 
îngrijorându-l inima. Există cineva care cunoaște dragostea lui Dumnezeu Tatăl față de 
Fiul Său? Există cineva care știe inima cu care Fiul preaiubit Îi duce dorul lui Dumnezeu 
Tatăl? Chinuiţi între cer și pământ, cei doi se uită continuu unul după celălalt de departe, 
urmându-se unul pe altul în Duh. Of, omenire! Când veţi fi atenţi la inima lui Dumnezeu? 
Când veti înțelege intenţia lui Dumnezeu? Tatăl și Fiul S-au bazat întotdeauna Unul pe 
Celălalt. De ce ar trebui Ei să fie separați, Unul în cer, sus, și Celălalt pe pământ, jos? 
Tatăl Își iubește Fiul, așa cum Fiul îl iubește pe Tatăl Său. De ce trebuie Tatăl să-Și 
aștepte Fiul cu un alean atât de profund și dureros? Poate că Ei nu au fost separați mult 
timp, dar cine știe de câte zile și nopţi tânjește Tatăl cu un alean dureros și de câtă 
vreme așteaptă întoarcerea rapidă a Fiului Său preaiubit? El observă, stă în tăcere și 
așteaptă; tot ce face este pentru întoarcerea rapidă a Fiului Său preaiubit. Fiul care a 
rătăcit până la marginile pământului: când se vor reuni din nou? Chiar dacă, odată 

reuniți, vor fi împreună pentru veșnicie, cum poate El să suporte miile de zile și nopţi de 
separare, Unul sus în ceruri și Celălalt pe pământul de dedesubt? Deceniile pe pământ 
sunt ca mileniile în ceruri. Cum ar putea Dumnezeu Tatăl să nu fie îngrijorat? Când 
Dumnezeu vine pe pământ, El trăiește nenumăratele vicisitudini ale lumii umane, la fel 
cum face omul. Dumnezeu este nevinovat, deci de ce să fie obligat să îndure aceleași 
suferințe ca omul? Nu este de mirare că Dumnezeu Tatăl Se usucă atât de repede de 
dorul Fiului Său; cine poate înțelege inima lui Dumnezeu? Dumnezeu îi dăruiește omului 
prea mult; cum poate omul să răsplătească în mod adecvat inima lui Dumnezeu? Cu 
toate acestea, omul Îi dă lui Dumnezeu prea puţin; cum ar putea Dumnezeu, din acest 
motiv, să nu fie îngrijorat? 

Aproape niciunul dintre oameni nu înțelege urgenţa din starea sufletească a lui 
Dumnezeu, deoarece calibrul ființelor omenești este inferior, iar duhul lor este destul de 
amortit și, astfel, nici nu bagă de seamă, nici nu sunt atenţi la ce face Dumnezeu. Din 
acest motiv, Dumnezeu este mereu îngrijorat pentru om, ca și când natura umană ca de 
fiară a omului ar putea izbucni în orice moment. De aici, se poate vedea și mai clar că 
venirea lui Dumnezeu pe pământ este însoţită de ispite extrem de mari. Dar, de dragul 
desăvârșirii unui grup de oameni, Dumnezeu, plin de slavă, i-a spus omului toate 
intenţiile Sale, fără a-i ascunde nimic. El a hotărât ferm să desăvârșească acest grup de 
oameni și, prin urmare, indiferent de greutăţi sau de ispite, El Se uită într-o parte și ignoră 
totul. El doar Își face lucrarea liniștit, crezând cu tărie că într-o zi, când Dumnezeu va 
intra în posesia slavei Sale, omul Îl va cunoaște, și crezând că, după ce omul va fi 
desăvârșit de Dumnezeu, el va înţelege pe deplin inima lui Dumnezeu. Chiar acum pot 
exista oameni care Îl ispitesc pe Dumnezeu sau nu-L înțeleg pe Dumnezeu sau ÎI 
învinovățesc pe Dumnezeu; Dumnezeu nu pune nimic din aceste lucruri la inimă. Când 
Dumnezeu va coborî în slavă, toți oamenii vor înțelege că tot ce face Dumnezeu este 
pentru fericirea omenirii, iar ei vor înțelege cu toţii că tot ce face Dumnezeu este pentru 
ca omenirea să poată supraviețui mai bine. Dumnezeu vine, aducând ispite, iar 
Dumnezeu vine, de asemenea, aducând măreție și mânie. Când Dumnezeu îl va lăsa 
pe om, El va fi intrat de multă vreme în posesia slavei Sale și va pleca pe deplin încărcat 
cu slavă și cu bucuria întoarcerii. Dumnezeul care lucrează pe pământ nu pune lucrurile 
la inimă, indiferent cum Îl resping oamenii. El pur și simplu continuă să-Și facă lucrarea. 
Crearea lumii de către Dumnezeu e veche de mii de ani. El a venit pe pământ pentru a 
face o lucrare incomensurabilă și a experimentat pe deplin respingerea și defăimarea 
lumii umane. Nimeni nu salută venirea lui Dumnezeu; El este întâmpinat cu răceală. În 
decursul acestor greutăți de mai multe mii de ani, comportamentul omului L-a rănit de 
multă vreme pe Dumnezeu în carne vie. El nu mai acordă atenţie răzvrătirii oamenilor 
ci, în schimb, a făcut un alt plan pentru a transforma și a purifica omul. Bătaia de joc, 
defăimarea, persecuția, necazul, suferința răstignirii, ostracizarea din partea omului și 
altele de care Dumnezeu S-a lovit de când a venit în trup: Dumnezeu a gustat destul din 
aceste lucruri și, în ceea ce privește greutăţile lumii umane, Dumnezeu, care a venit în 

trup, a suferit totul din plin. De multă vreme Duhul lui Dumnezeu Tatăl din ceruri 
consideră că asemenea priveliști sunt insuportabile și, dându-și capul pe spate și 
închizând ochii, așteaptă ca Fiul Său preaiubit să Se întoarcă. Tot ceea ce-Și dorește El 
este ca omenirea să asculte și să se supună și să poată, după ce a simţit cea mare 
rușine în faţa trupului Său, să nu se mai răzvrătească împotriva Lui. Tot ce Își dorește 
este ca omenirea să poată să creadă în existenţa lui Dumnezeu. El a încetat de mult 
timp să ceară mai multe de la om, pentru că Dumnezeu a plătit un preț prea mare și, 
totuși, omul stă fără grijă” și nu pune câtuși de puțin la inimă lucrarea lui Dumnezeu. 
Deși lucrurile pe care le spun astăzi despre lucrarea lui Dumnezeu s-ar putea să 
conţină, în mare, o „absurditate fără fundament'?, totuși, aceasta are o profundă 
relevanţă pentru intrarea omului. Vorbesc doar despre lucrarea și apoi vorbesc despre 
intrare, dar ambele aspecte sunt indispensabile, iar când sunt combinate, sunt chiar mai 
benefice pentru viața omului. Aceste două aspecte se completează reciprocă și sunt 
foarte benefice, îngăduindu-le oamenilor să înțeleagă mai bine voia lui Dumnezeu și 
facilitând comunicarea dintre oameni și Dumnezeu. Prin discuţia de astăzi despre 
lucrare, relaţia omenirii cu Dumnezeu este îmbunătăţită și mai mult, înțelegerea 
reciprocă este aprofundată și omul este capabil să acorde mai multă consideraţie și 
atenţie poverii lui Dumnezeu; omul este făcut să simtă ceea ce simte Dumnezeu, să fie 
mai încrezător că va fi schimbat de Dumnezeu și să aștepte reapariţia lui Dumnezeu. 
Aceasta este singura cerinţă a lui Dumnezeu pentru omul de astăzi — să trăiască 
imaginea celui care-L iubește pe Dumnezeu, astfel încât lumina cristalizării înțelepciunii 
lui Dumnezeu să lumineze în epoca întunericului și astfel încât viaţa omului să poată să 
lase în urmă o pagină radiantă în lucrarea lui Dumnezeu, strălucind pentru totdeauna în 
partea de Răsărit a lumii, cerând atenţia lumii și admiraţia tuturor. Aceasta, cu siguranţă, 
este o intrare și mai bună pentru cei din epoca de astăzi care îl iubesc pe Dumnezeu. 


1 


„Stă fără grijă” înseamnă că oamenii sunt indiferenți față de lucrarea lui Dumnezeu și nu o 
consideră ca fiind atât de importantă. 

2 „Absurditate fără fundament” înseamnă că oamenii sunt în mod fundamental incapabili să 
înțeleagă baza cuvintelor pe care le spune Dumnezeu și că nu știu despre ce vorbește El. Această 
expresie este folosită ironic. 

3 „Se completează reciproc” înseamnă că îmbinarea „lucrării” și „intrării” în părtăşie ar aduce un 


beneficiu mai mare pentru cunoașterea noastră despre Dumnezeu. 

Lucrarea și intrarea (5) 


Astăzi voi toţi știți că Dumnezeu conduce oamenii pe calea cea bună a vieții, că El 
conduce omul să facă următorul pas într-o altă epocă, pentru a transcende această 
epocă veche întunecată, în afara trupului, departe de oprimarea forțelor întunericului și 
a influenţei Satanei, astfel încât fiecare persoană să poată să trăiască într-o lume a 
libertăţii. De dragul unui viitor frumos și pentru ca oamenii să fie mai îndrăznețţi în 
demersurile lor viitoare, Duhul lui Dumnezeu planifică totul pentru om și, pentru ca omul 
să aibă o bucurie mai mare, Dumnezeu Își dedică toate eforturile asumându-și trup 
pentru a pregăti calea înaintea omului, grăbind sosirea zilei pe care o dorește omul. Vreți 
să prețuiţi cu toţii acest moment minunat; nu este o faptă ușoară să veniți împreună cu 
Dumnezeu. Deși nu L-aţi cunoscut niciodată, de mult timp sunteţi deja împreună cu El. 
Ce bine ar fi dacă toată lumea ar putea să-și amintească de aceste zile frumoase și, 
totuși, trecătoare, pentru totdeauna și să devină posesiunile lor dragi pe pământ. 
Lucrarea lui Dumnezeu a fost descoperită de mult timp omului — dar, pentru că inimile 
oamenilor sunt prea complicate și pentru că nu au avut niciodată vreun interes faţă de 
aceasta, lucrarea lui Dumnezeu a rămas încremenită pe temelia iniţială. Gândurile, 
noțiunile și perspectivele lor mintale, par că rămân depășite, atât de mult încât 
mentalitatea multora dintre ei seamănă cu cea a oamenilor primitivi ai străvechilor 
timpuri și nu s-a schimbat nici în cea mai mică măsură. Ca urmare, oamenii sunt încă 
derutaţi și confuzi în ceea ce privește lucrarea pe care Dumnezeu o face. Sunt și mai 
confuzi în privinţa a ceea ce fac ei și a locului în care ar trebui să pătrundă. Aceste lucruri 
prezintă dificultăți enorme pentru lucrarea lui Dumnezeu și împiedică vieţile oamenilor 
să progreseze vreodată. Din cauza esenței oamenilor și a calibrului lor slab, ei sunt în 
mod fundamental incapabili să înţeleagă lucrarea lui Dumnezeu și niciodată nu tratează 
aceste lucruri ca fiind importante. Dacă doriţi să faceţi progrese în viaţa voastră, trebuie 
să începeţi să acordati atenţie detaliilor existenţei voastre, înțelegându-le pe toate și pe 
fiecare în parte pentru a vă controla intrarea în viaţă, să vă transformați pe deplin inima 
fiecare, și să rezolvaţi problemele goliciunii din inimile voastre și a existenţei învechite și 
înspăimântătoare care vă tulbură, astfel încât fiecare dintre voi să fie reînnoit din interior 
înspre exterior și să se bucure cu adevărat de o viaţă care este intensă, transcendentă 
și liberă. Scopul este ca fiecare dintre voi să poată să prindă viaţă, să fie reînviat în 
spiritul vostru și să ajungă să posede asemănarea unei ființe vii. Dintre toți fraţii și surorile 
cu care veniţi în contact, rareori sunt unii care să fie plini de viaţă și neîntinaţi. Toţi sunt 
ca niște oameni-maimuţă străvechi, naivi și proști, aparent fără nicio perspectivă de 
dezvoltare. Chiar mai rău, fraţii și surorile cu care am intrat în contact au fost la fel de 
grobieni și necivilizați ca sălbaticii din munți. Ei nu știu aproape nimic despre maniere, 
cu atât mai puţin despre elementele de bază ale comportamentului. Multe sunt surorile 
tinere care, deși pot părea inteligente și decente și au crescut la fel de frumoase ca 

florile, încă se deșteaptă într-o manieră „alternativă”. Părul unei surori“ îi acoperă 
întreaga faţă, nelăsând nimic la vedere din ochii ei. Deși trăsăturile sale faciale sunt 
curate și caste, coafura ei este respingătoare, dând o impresie ciudată, ca și cum ea ar 
fi infractoarea numărul unu dintr-un centru de detenţie pentru minori. Ochii ei, limpezi și 
strălucitori, ca niște smaralde în apă, sunt dezavantajaţi de îmbrăcăminte și coafură, 
făcându-i să semene cu două felinare, văzute brusc în bezna nopții, care luminează 
intermitent cu o strălucire orbitoare, trimițând teroare în inimile bărbaţilor, și, totuși, acest 
aspect de asemenea dă impresia că s-ar ascunde în mod deliberat de cineva. Când o 
întâlnesc, ea întotdeauna inventează modalităţi de a dispărea din „scenă”, ca un ucigaș 
care tocmai a ucis pe cineva și, profund temător să nu fie descoperit, se eschivează în 
mod constant; de asemenea, se aseamănă cu negrii africani! care au fost generaţii la 
rând sclavi și nu îşi pot ridica înaintea altora capul. Acest spectru de comportamente, 
până la modul în care acești oameni se îmbracă și se îngrijesc, ar necesita mai multe 
luni de muncă pentru a fi îmbunătățit. 

De mii de ani, chinezii au dus viaţa sclavilor, fapt ce le-a constrâns atât de mult 
gândurile, conceptele, viața, limbajul, comportamentul și acţiunile astfel încât au fost 
lăsaţi fără cea mai mică libertate. Câteva mii de ani de istorie au schimbat oameni vitali 
înzestrați cu spirit și i-au transformat în ceva asemănător unor cadavre lipsite de spirit. 
Mulţi sunt cei care trăiesc sub cuțitul de măcelar al Satanei, mulţi sunt cei care trăiesc 
în case asemănătoare vizuinilor de fiare, mulţi sunt aceia care mănâncă aceeași 
mâncare precum boii sau caii, și mulţi sunt cei care stau, insensibili și în dezordine, în 
„tărâmul de jos”. În aparenţa exterioară, oamenii nu se deosebesc de omul primitiv, locul 
lor de odihnă este ca un iad, iar pentru tovarășii de viaţă ei sunt înconjurați de tot felul 
de demoni murdari și spirite rele. În exterior, ființele umane par să fie „animale” 
superioare; de fapt, ei trăiesc și locuiesc cu demoni murdari. Fără ca nimeni să-i 
supravegheze, oamenii trăiesc în interiorul ambuscadei Satanei, prinși în muncile sale, 
fără niciun fel de scăpare. Mai degrabă decât să spunem că se adună cu cei dragi în 
case confortabile, trăind vieţi fericite și împlinite, ar trebui să spunem că oamenii trăiesc 
în Infern, relaționând cu demonii și asociindu-se cu diavolii. De fapt, oamenii sunt încă 
legaţi de Satana, trăiesc acolo unde se adună demonii murdari și sunt manipulaţi de 
acești demoni murdari, ca și cum paturile lor ar fi un loc de odihnă pentru cadavrele lor, 
ca și cum ar fi un cuib confortabil. Pătrunzând în curte, aceasta este rece și singuratică, 
un vânt rece șuierând printre ramurile uscate. Deschizând ușa spre „spaţiul de locuit”, 
camera este neagră ca tăciunele — ați putea să întindeţi mâna și să nu vă vedeți 
degetele. O mică lumină pătrunde printr-o fisură din ușă, ceea ce face ca încăperea să 
pară și mai sumbră și groaznică. Din când în când, șobolanii emit ţipete ciudate, ca și 


a În textul original „Ea”. 
1 „Negrii africani” se referă la persoanele de culoare care au fost blestemate de Dumnezeu, 
fiind sclavi generaţii întregi. 

când s-ar distra. Totul în cameră este repulsiv și înfricoșător, ca într-o casă cândva 
locuită de o persoană, care tocmai a fost pusă într-un sicriu. Patul, păturile și micul dulap 
neinteresant din cameră sunt toate acoperite de praf, pe podea câteva taburete mici își 
dezvăluie colții și își flutură ghearele, iar pânze de păianjen atârnă pe pereţi. O oglindă 
este așezată pe masă, un pieptene de lemn lângă ea. Mergând spre oglindă, luaţi o 
lumânare și o aprindeţi. Observaţi că oglinda este acoperită cu praf, creând un fel de 
„machiaj” pe reflecţiile oamenilor,“ astfel încât să pară că abia au ieșit dintr-un mormânt. 
Pieptănul este plin de fire de păr. Toate aceste lucruri sunt vechi și primitive și par ca și 
cum ar fi fost folosite de cineva care tocmai a murit. Privind pieptănul, pare că ar fi un 
cadavru așezat într-o parte. Firele de păr din pieptăn, fără sânge circulând în ele, emană 
mirosul celor morţi. Un vânt rece intră prin crăpătura din ușă, ca și cum o fantomă se 
strecoară prin crăpătură, întorcându-se să locuiască în cameră. Este o răceală opresivă 
în cameră și, brusc, o duhoare ca a unui trup în descompunere, și în acest moment se 
poate vedea că există o grămadă de lucruri atârnate pe pereţi; pe pat este un așternut 
dezordonat, murdar și mirositor, în colț se află boabe, dulapul este acoperit cu praf, 
podeaua este acoperită cu crengi și murdărie și așa mai departe — ca și cum au fost 
tocmai folosite de o persoană moartă, clătinându-se înainte, scrâșnind din dinţi și lovind 
aerul. Este suficient să vă dea fiori. Nu există niciun indiciu de viaţă nicăieri în cameră, 
totul este întunecat și umed, ca și Infernul și iadul despre care vorbește Dumnezeu. 
Acest lucru este la fel ca mormântul unui om, cu dulapul nevopsit, taburetele, cercevelele 
și ușile îmbrăcate în ţinută de doliu și aducând un omagiu tăcut celui mort. Omul a trăit 
în acest infern timp de mai multe decenii sau secole sau chiar milenii, plecând devreme 
și întorcându-se târziu. Ei ies din „mormântul” lor odată cu prima rază de lumină, când 
cocoșii cântă, și privesc la cer și la pământ, și-și încep activităţile de zi. Când soarele 
coboară în spatele munților, își târăsc corpul obosit înapoi în „mormânt”; până când și- 
au umplut burta, este seară. Apoi, după ce și-au terminat pregătirile de a părăsi 
„mormântul” din nou mâine, sting lumina, care pare să emită strălucirea focurilor 
fosforescente. În acest moment, tot ce poate fi văzut sub lumina lunii sunt movile de 
morminte care se răspândesc ca niște coline în fiecare colţ. Din interiorul „mormintelor” 
emană ocazional un sunet sforăitor, care urcă şi coboară. Oamenii dorm toţi profund, iar 
demonii murdari și toate fantomele par, de asemenea, să se odihnească în pace. Din 
când în când, se aud ciori croncănind departe — sunetul acestor strigăte pustiite într-o 
noapte liniștită și tăcută, cum este aceasta, este suficient pentru a vă trimite fiori pe șira 
spinării și pentru a vi se face părul măciucă... Cine ştie câţi ani au petrecut în astfel de 
locuri, murind și renăscând; cine ştie cât timp au rămas în lumea fiinţelor umane unde 
se amestecă oamenii și fantomele și, chiar mai mult, cine știe de câte ori și-au luat rămas 
bun de la lume! În acest iad pe pământ oamenii duc vieţi fericite, ca și cum nu ar avea 
niciun singur cuvânt de plângere, pentru că de mult timp s-au obișnuit cu viaţa în Infern. 


a În textul original „fețele oamenilor”. 

Și astfel, oamenii sunt fascinaţi de locul acesta în care locuiesc demonii murdari, ca și 
cum demonii murdari sunt prietenii și tovarășii lor de viaţă, ca și cum lumea omului este 
o bandă de vagabonzi! — pentru că substanţa originală a omului a dispărut de mult timp 
fără nicio șoaptă, a dispărut fără nicio urmă. Înfăţișarea oamenilor aduce cu cea a unui 
demon murdar; mai mult decât atât, acţiunile lor sunt manipulate de demoni murdari. 
Astăzi, ei nu se deosebesc de demonii murdari, ca și cum ar fi fost născuţi din demoni 
murdari. Pe lângă acestea, oamenii sunt extrem de iubitori și sprijinitori ai strămoșilor 
lor. Nimeni nu știe că omul a fost atât de mult asuprit de Satana încât au devenit ca 
gorilele din munți. Ochii lor sângeroși păstrează un aspect plin de implorare, iar în lumina 
slabă care străluceşte din ei este o urmă slabă a răutăţii malefice a unui demon murdar. 
Feţele lor sunt acoperite de riduri, crăpate precum coaja unui pin, gurile le sunt scoase 
în afară, ca și cum ar fi modelate de Satana, urechile le sunt acoperite cu murdărie în 
interior și în exterior, spatele le este încovoiat, picioarele lor se luptă să le susțină 
trupurile, iar brațele lor osoase se leagănă ritmic înainte și înapoi. E ca și cum nu ar fi 
decât piele și oase, dar, pe de altă parte, sunt la fel de grași ca un urs de munte. În 
interior și în exterior, sunt îngrijiţi și îmbrăcaţi ca o maimuţă din cele mai vechi timpuri — 
este ca și cum, astăzi, aceste maimuțe trebuie să evolueze complet în? forma omului 
modern, atât sunt de înapoiate! 

Omul trăiește alături de animale și se înțelege armonios cu acestea, fără dispute sau 
dezacorduri verbale. Omul este pretenţios în grija și preocuparea lui fată de animale, iar 
animalele există de dragul supravieţuirii omului, în mod expres în beneficiul său, fără 
niciun avantaj pentru ele însele și în ascultare deplină și totală față de om. După toate 
aparențele, relaţia dintre om și fiară este una strânsă? și armonioasă“ — și demonii 
murdari, se pare, sunt combinaţia perfectă dintre om și fiară. Astfel, omul și demonii 
murdari de pe pământ sunt și mai intimi și inseparabili: Deși, e separat de demonii 
murdari, omul rămâne legat de ei; între timp, demonii murdari nu ţin nimic departe de 
om și le „dedică” tot ce au. Zilnic, oamenii ţopăie în „palatul împăratului iadului”, 
zbenguindu-se în compania „regele iadului” (strămoșul lor) și fiind manipulaţi de el, astfel 
încât, astăzi, oamenii s-au înglodat în murdărie, și, după ce au petrecut atât de mult timp 
în Hades, au încetat de mult să-și mai dorească să se întoarcă în „lumea celor vii”. Astfel, 
de îndată ce văd lumina și privesc cerinţele lui Dumnezeu, caracterul lui Dumnezeu și 
lucrarea Lui, se simt încordaţi și neliniștiţi, încă tânjind să se întoarcă în infern și să 


1 „O bandă de vagabonzi” se referă la corupția omenirii și la faptul că nu există ființe umane 


sfinte în rândul omenirii. 

2 „Evoluează în” se referă la „evoluţia” omului-maimuță în forma oamenilor de azi. Intenţia este 
satirică: nu există, de fapt, o astfel de chestie ca o teorie a vechilor maimuțe care se transformă în 
ființe umane ce merg în poziţie verticală. 

3 „Strânsă” este folosit cu sens batjocoritor. 


4 „Armonioasă” este folosit cu sens baţjocoritor. 

locuiască alături de fantome. L-au uitat pe Dumnezeu cu mult timp în urmă, așa că au 
rătăcit mereu în cimitir. Când mă întâlnesc cu o persoană, încerc să vorbesc cu ea și 
numai în acest moment descopăr că persoana care stă înaintea Mea nu este umană 
deloc. Părul ei este neîngrijit, faţa îi este murdară și este ceva legat de zâmbetul ei colțos 
care aduce a lup. De asemenea, pare să aibă stângăcia unei fantome care tocmai ce a 
ieșit din mormânt și l-a văzut pe omul lumii vii. Această persoană încearcă mereu să dea 
buzelor sale forma unui zâmbet; pare atât de prefăcută și de sinistră. Când ea-Mi 
zâmbește, este ca și cum ar avea ceva de spus, dar nu pare să-și găsească cuvintele, 
așa că tot ce poate face este să stea de o parte, inexpresivă și proastă. Văzută din spate, 
ea pare să prezinte „imaginea puternică a poporului muncitor chinez”; în aceste 
momente apare și mai dezgustătoare, reamintind de imaginea descendenților 
legendarului Yan Huang/Yan Wang de odinioară despre care vorbesc oamenii. Când o 
întreb ceva, își coboară capul în tăcere. Îi ia mult timp să răspundă și este foarte inhibată 
când o face. Nu-și poate ţine mâinile în loc și își suge cele două degete ca o pisică. Doar 
acum Îmi dau seama că mâinile omului arată ca și cum tocmai au căutat prin gunoi, 
având unghiile neîngrijite și atât de decolorate încât cineva n-ar ști niciodată că ar fi 
trebuit să fie unghii albe, „subțiri” și nu brăzdate de un strat gros de murdărie. Chiar mai 
dezgustător, spatele mâinilor lor arată ca pielea unui pui care tocmai a fost jumulit. Liniile 
de-a lungul mâinilor lor sunt aproape toate impregnate cu prețul sângelui și al 
transpirației muncii omului, în interiorul fiecăreia fiind ceva care seamănă cu murdăria, 
aparent emanând „aroma solului”, cea mai potrivită trăsătură care să reprezinte 
preţiozitatea și caracterul lăudabil al spiritului suferinței omului, astfel încât acest spirit 
de suferință a fost chiar adânc înrădăcinat în fiecare dintre liniile de pe mâinile omului. 
Din cap până-n picioare, niciun articol din îmbrăcămintea pe care omul o poartă nu arată 
ca o piele de animal, dar ei prea puţin știu că valoarea lor este de fapt mai mică decât o 
blană de vulpe, chiar dacă sunt vreodată „onorabil — mai puţin chiar decât o singură 
pană de păun, pentru că îmbrăcămintea lor i-a făcut de mult timp atât de urâţi, încât 
arată mai rău decât un porc sau un câine. Tricoul ei scurt îi atârnă pe jumătate de spate 
și cracii pantalonilor ei — ca niște intestine de pui — îi expun pe deplin urâţenia în lumina 
puternică a soarelui. Sunt scurți și înguști, parcă de dragul de-a arăta că picioarele ei au 
fost de mult timp slobode: sunt picioare mari, nu mai sunt „lotușii de aur de trei inci” ai 
vechii societăți. Ţinuta acestei persoane este prea occidentalizată, dar, de asemenea 
prea ușuratică. Când mă întâlnesc cu ea, este întotdeauna timidă, fața ei se 
îmbujorează, și nu reușește să ridice capul deloc, ca și cum ar fi fost călcată în picioare 
de demoni murdari, și nu se poate aduna ca să îi mai privească pe oameni în față. Praful 
acoperă faţa omului. Acest praf, care a căzut din cer, pare să cadă pe nedrept pe fața 


a „Yan” și „Huang” sunt numele a doi împărați mitologici care au fost printre primii făuritori de 
cultură din China. „Yan Wang” este numele chinez pentru „regele iadului”. „Yan Huang” și „Yan 
Wang” sunt aproape omofone atunci când sunt pronunţate în limba mandarină. 

omului, făcând-o să semene cu puful de vrabie. Ochii omului sunt tot ca ai vrabiei: mici 
și uscați, fără strălucire. Când oamenii vorbesc, discursul lor este de obicei șovăitor și 
evaziv, detestabil și dezgustător pentru alţii. Cu toate acestea, mulţi preamăresc astfel 
de oameni ca fiind „reprezentanţi ai naţiunii”. Nu este aceasta o glumă? Dumnezeu 
dorește să schimbe oamenii, să-i mântuiască, să-i salveze din cavoul morţii, ca să poată 
scăpa de viaţa pe care o duc în Infern și în iad. 


Lucrarea si intrarea (6) 


Lucrarea și intrarea sunt, în mod inerent, practice; ele se referă la lucrarea lui 
Dumnezeu și intrarea omului. Inabilitatea totală a omului de a înțelege chipul adevărat 
al lui Dumnezeu și lucrarea lui Dumnezeu a adus cele mai mari greutăţi intrării sale. Nici 
în ziua de astăzi mulți oameni încă nu știu ce lucrare va săvârși Dumnezeu în zilele de 
pe urmă sau de ce a îndurat Dumnezeu umilinţa extremă pentru a veni în trup ca să fie 
alături de om la bine și la rău. De la țelul lucrării lui Dumnezeu până la scopul planului 
lui Dumnezeu pentru zilele de pe urmă, omul nu are habar de aceste lucruri. Din diverse 
motive, oamenii au fost întotdeauna lipsiţi de entuziasm și ambigui” privind intrarea pe 
care le-o cere Dumnezeu, ceea ce a adus cele mari greutăţi lucrării lui Dumnezeu în 
trup. S-ar părea că toţi oamenii au devenit obstacole și că, până în prezent, ei încă sunt 
nelămuriţi. Din acest motiv, cred că ar trebui să vorbim despre lucrarea pe care 
Dumnezeu o face în om şi intenţia urgentă a lui Dumnezeu, pentru a vă transforma pe 
în slujitorii loiali ai lui Dumnezeu, care, la fel ca lov, mai degrabă ar muri decât să-L 
respingă pe Dumnezeu, îndurând orice umilinţă; și care, la fel ca Petru, vă veți oferi 
întreaga ființă lui Dumnezeu și veţi deveni apropiații câștigați de Dumnezeu în zilele de 
pe urmă. Bine ar fi ca toți fraţii și toate surorile să poată să facă tot ce le stă în putinţă și 
să-și ofere întreaga ființă voii cerești a lui Dumnezeu, să devină sfinţi slujitori în casa lui 
Dumnezeu şi să se bucure de făgăduinţa infinităţii revărsată de Dumnezeu, astfel încât 
inima lui Dumnezeu Tatăl să se poată bucura, în curând, de o odihnă liniștită. „Împliniţi 
voia lui Dumnezeu Tată!” ar trebui să fie mottoul tuturor celor care Îl iubesc pe 
Dumnezeu. Aceste cuvinte ar trebui să servească drept ghid al omului pentru intrare și 
drept busola care-i îndrumă acțiunile. Aceasta este hotărârea pe care omul ar trebui să 
o aibă. Să ducă la bun sfârșit lucrarea lui Dumnezeu pe pământ și să coopereze cu 
lucrarea lui Dumnezeu în trup — aceasta este datoria omului până când, într-o zi, când 
lucrarea lui Dumnezeu se va încheia, omul își va lua cu bucurie rămas bun de la El, căci 
El Se întoarce mai devreme la Tatăl din Cer. Nu este aceasta responsabilitatea pe care 
omul ar trebui să o îndeplinească? 

Când, în Epoca Harului, Dumnezeu S-a întors în al treilea Cer, lucrarea lui 


1 „Ambigui” indică faptul că oamenii nu au o perspectivă clară asupra lucrării lui Dumnezeu. 

Dumnezeu de răscumpărare a întregii omeniri ajunsese deja, de fapt, la ultima sa parte. 
Tot ceea ce a rămas pe pământ a fost crucea pe care a purtat-o Isus în spate, pânza 
subţire în care a fost înfășurat Isus, coroana de spini și haina stacojie pe care Isus le-a 
purtat (acestea au fost obiectele cu care evreii L-au ridiculizat). Adică, după ce lucrarea 
răstignirii lui Isus a provocat o mare vâlvă, lucrurile s-au liniștit din nou. De atunci, 
discipolii lui Isus au început să-l continue lucrarea, păstorind și udând în bisericile de 
pretutindeni. Conţinutul lucrării lor era acesta: ei le cereau tuturor oamenilor să se 
pocăiască, să-și mărturisească păcatele și să fie botezați, iar toţi apostolii mergeau să 
răspândească povestea neștiută a răstignirii lui Isus, istorisirea simplă, și, astfel, 
întreaga lume nu putea să se abţină să nu se prosterneze înaintea lui Isus pentru a-și 
mărturisi păcatele; în plus, apostolii se duceau peste tot, răspândind pretutindeni 
cuvintele pe care le spunea Isus. Din acel punct, a început zidirea bisericilor în Epoca 
Harului. Ceea ce a făcut Isus în timpul acelei epocia fost, de asemenea, să vorbească 
doar despre viața omului și voia Tatălui ceresc deoarece era o epocă diferită, multe 
dintre acele ziceri și practici erau cu mult diferite de cele de astăzi. Totuși, în esenţă, 
sunt la fel: ambele sunt lucrarea în trup a Duhului lui Dumnezeu, precis și exact. Acest 
tip de lucrare și cuvântare și-a continuat călătoria până astăzi și, așadar, un lucru ca 
acesta este încă împărtășit în rândul instituţiilor religioase de astăzi și este complet 
neschimbat. Când lucrarea lui Isus s-a încheiat, iar bisericile păşiseră deja pe calea cea 
dreaptă a lui Isus, Dumnezeu Şi-a iniţiat totuși planul pentru o altă etapă a lucrării Sale, 
și anume problema venirii Sale în trup în zilele de pe urmă. Din perspectiva omului, 
răstignirea lui Dumnezeu încheiase deja lucrarea întrupării lui Dumnezeu, răscumpărase 
întreaga omenire şi Îi permisese să pună mâna pe cheia Infernului. Toată lumea crede 
că lucrarea lui Dumnezeu a fost pe deplin realizată. De fapt, din perspectiva lui 
Dumnezeu, doar o mică parte a lucrării Sale a fost realizată. Tot ce a făcut El a fost să 
răscumpere omenirea; El nu a cucerit omenirea, cu atât mai puţin nu a schimbat 
înfățișarea satanică a omului. De aceea spune Dumnezeu: „Deși trupul Meu întrupat a 
trecut prin durerea morții, acela nu a fost întregul scop al întrupării Mele. Isus este Fiul 
Meu preaiubit și a fost pironit pe cruce pentru Mine, dar El nu Mi-a încheiat exhaustiv 
lucrarea. El a făcut doar o parte din ea”. Astfel, Dumnezeu a inițiat a doua rundă de 
planuri pentru a continua lucrarea întrupării. Intenţia finală a lui Dumnezeu era să 
desăvârșească și să-i câștige pe toți oamenii salvaţi din ghearele Satanei și, de aceea, 
Dumnezeu S-a pregătit din nou să înfrunte pericolul venirii în trup. Ceea ce se înțelege 
prin „întrupare” se referă la Cel care nu aduce slava (deoarece lucrarea lui Dumnezeu 
nu este încă terminată), dar care Se arată în identitatea Fiului preaiubit și El este 
Hristosul, de care Dumnezeu este foarte mulţumit. De aceea, se spune că asta 
înseamnă „înfruntarea pericolului”. Trupul întrupat are o putere foarte mică și trebuie să 

dea dovadă de o mare atenţie,! iar puterea Lui e total diferită de autoritatea Tatălui din 
ceruri; El îndeplinește doar lucrarea de slujire a trupului, desăvârșind lucrarea lui 
Dumnezeu Tatăl și însărcinarea dată de EI, fără să Se implice în altă lucrare și încheie 
doar o parte a lucrării. Acesta este motivul pentru care Dumnezeu a fost numit „Hristos” 
de îndată ce a venit pe pământ — acesta este înțelesul inclus al numelui. Motivul pentru 
care se spune că venirea este însoţită de ispite se datorează faptului că se încheie o 
singură lucrare. În plus, motivul pentru care Dumnezeu Tatăl Îl numește doar „Hristos” 
și „Fiu preaiubit”, dar nu l-a dat Lui toată slava este tocmai pentru că trupul întrupat vine 
să facă o singură lucrare, nu să-L reprezinte pe Tatăl în Cer, ci, mai degrabă, să 
împlinească lucrarea de slujire a Fiului preaiubit. Când Fiul preaiubit va finaliza întreaga 
însărcinare pe care a acceptat-o pe umerii Săi, Tatăl Îi va da apoi slavă deplină împreună 
cu identitatea de Tată. Se poate spune că acesta este „codul cerului”. Întrucât Cel care 
vine în trup și Tatăl din Cer se află în două ţinuturi diferite, cei doi doar Se privesc unul 
pe celălalt în Duh, Tatăl urmărindu-L pe Fiul preaiubit, dar Fiul neputând să-L vadă pe 
Tatăl de la depărtare. Tocmai pentru că funcţiile de care e capabil trupul sunt prea mici 
și El poate fi ucis în orice moment se poate spune că această venire este însoţită de cel 
mai mare pericol. Acest lucru este echivalent cu faptul că Dumnezeu Și-a abandonat 
încă o dată Fiul preaiubit în gura tigrului, unde viaţa Lui e în pericol, punându-L într-un 
loc în care Satana este cel mai prezent. Chiar și în aceste împrejurări îngrozitoare, 
Dumnezeu tot L-a înmânat pe Fiul Său preaiubit oamenilor dintr-un loc plin de murdărie 
și imoralitate, ca ei „să-L aducă la maturitate”. Asta se datorează faptului că a proceda 
astfel este singurul mod de a face ca lucrarea lui Dumnezeu să pară potrivită și naturală 
și este singura modalitate de a îndeplini toate dorinţele lui Dumnezeu Tatăl și de a 
finaliza ultima parte a lucrării Sale în printre oameni. Isus nu a făcut decât să 
săvârșească o etapă a lucrării lui Dumnezeu Tatăl. Din cauza barierei impuse de trupul 
întrupat și a diferenţelor în lucrarea ce trebuia realizată, Isus Însuși nu știa că va exista 
o a doua întoarcere în trup. Prin urmare, niciun exeget sau profet biblic nu a îndrăznit să 
profețească în mod clar că Dumnezeu Se va întrupa din nou în zilele de pe urmă, adică 
faptul că El va veni din nou în trup pentru a face a doua parte a lucrării Sale în trup. De 
aceea, nimeni nuși-a dat seama că Dumnezeu Se ascundea în trup de mult timp. Nu e 
de mirare, întrucât abia după Isus ce a înviat și S-a înălţat la cer El a acceptat această 
însărcinare și, prin urmare, nu există o profeție clară despre a doua întrupare a lui 
Dumnezeu și este de neconceput pentru mintea umană. În toate numeroasele cărţi de 
profeţii din Biblie, nu există cuvinte care să menţioneze clar acest lucru. Dar când Isus 
a venit să lucreze, exista deja o profeție clară care spunea că o fecioară va avea un 
prunc și va da naștere unui fiu, ceea ce înseamnă că El a fost conceput prin Duhul Sfânt. 
Chiar și așa, Dumnezeu tot a spus că acest lucru s-a întâmplat cu riscul morții, așadar, 


1 „Are o putere foarte mică și trebuie să dea dovadă de o mare atenţie” indică faptul că 


dificultăţile trupului sunt prea numeroase, iar lucrarea săvârșită e prea limitată. 

cât de similară ar fi situaţia astăzi? Nu este de mirare că Dumnezeu spune că această 
întrupare prezintă riscuri de mii de ori mai mari decât cele din Epoca Harului. În multe 
locuri, Dumnezeu a profetit că va câștiga un grup de biruitori în ţara Sinimului. Întrucât 
în Răsăritul lumii urmează să fie câștigați biruitorii, așa și locul unde pășește Dumnezeu 
în a doua Sa întrupare este, fără îndoială, țara Sinimului, exact locul în care marele 
balaur roșu stă încolăcit. Acolo, Dumnezeu îi va câștiga pe descendenții marelui balaur 
roșu, astfel încât acesta să fie complet înfrânt și rușinat. Dumnezeu intenţionează să-i 
trezească pe acești oameni extrem de împovăraţi de suferințe, să-i deștepte până sunt 
treji de-a binelea și să-i facă să iasă din ceaţă și să-l respingă pe marele balaur roșu. Ei 
se vor trezi din visul lor, vor recunoaște esenţa marelui balaur roșu, vor deveni capabili 
să-l ofere lui Dumnezeu întreaga lor inimă, să se ridice de sub opresiunea forțelor 
întunecate, să se ridice la Răsăritul lumii și să devină dovada biruinţei lui Dumnezeu. 
Doar în acest fel Dumnezeu va câștiga slavă. Doar din acest motiv, Dumnezeu a adus 
lucrarea care s-a încheiat în Israel în ţara în care stă încolăcit marele balaur roșu și, la 
aproape două mii de ani după plecare, a venit din nou în trup, pentru a continua lucrarea 
Epocii Harului. Pentru ochiul liber al omului, Dumnezeu lansează o nouă lucrare în trup. 
Dar, din perspectiva lui Dumnezeu, El continuă lucrarea Epocii Harului, însă numai după 
un răstimp de câteva mii de ani și doar cu o schimbare a locului și a programului lucrării 
Sale. Deși imaginea trupului cărnii care a cuprins lucrarea de astăzi pare complet diferită 
de Isus, Ei provin din aceeași esenţă și rădăcină și Ei vin din aceeași sursă. Poate că Ei 
au multe diferenţe la exterior, dar adevărurile lăuntrice ale lucrării Lor sunt complet 
identice. La urma urmei, epocile sunt la fel de diferite ca ziua și noaptea. Așadar, cum 
poate lucrarea lui Dumnezeu să urmeze un tipar neschimbător? Sau cum pot diferitele 
etape ale lucrării Lui să-și stea, reciproc, în cale? 

Isus a luat înfățișarea unui evreu, S-a conformat ţinutei evreilor și a crescut mâncând 
hrană evreiască. Acesta este aspectul Său uman obișnuit. Însă trupul întrupat de astăzi 
ia forma unui cetățean din Asia și crește în națiunea marelui balaur roșu. Acestea nu 
sunt în niciun caz în conflict cu rostul întrupării lui Dumnezeu. Mai degrabă, ele se 
completează reciproc, întregind și mai mult adevărata semnificaţie a întrupării lui 
Dumnezeu. Deoarece trupul întrupat este denumit drept „Fiul Omului” sau „Hristos”, 
exteriorul lui Hristos de astăzi nu poate fi exprimat în aceiași termeni ca Isus Hristos. 
Până la urmă, acest trup este numit „Fiul Omului” și este o imagine a unui trup chipul de 
carne. Fiecare etapă a lucrării lui Dumnezeu conţine un înţeles considerabil mai profund. 
Motivul pentru care Isus a fost conceput de Duhul Sfânt este acela că El urma să 
răscumpere păcătoşii. El trebuia să fie fără păcat. Dar numai la final, când a fost forțat 
să devină asemănarea trupului păcătos și a preluat păcatele păcătoşilor El i-a salvat de 
crucea blestemată cu care Dumnezeu a mustrat omenirea. (Crucea este instrumentul 
lui Dumnezeu pentru a blestema și mustra omenirea; ori de câte ori se menţionează 
blestemul și mustrarea, e cu referire specifică la păcătoși.) Scopul era să-i facă pe toți 
păcătoșii să se pocăiască, prin intermediul răstignirii, să-i facă să-și mărturisească 

păcatele. Adică, de dragul răscumpărării întregii omeniri, Dumnezeu S-a întrupat într-un 
trup care a fost conceput de către Duhul Sfânt și a luat asupra Sa păcatele întregii 
omeniri. Pentru a descrie acest lucru în limbajul de zi cu zi, El a oferit un trup sfânt în 
schimbul tuturor păcătoșilor, ceea ce este echivalentul faptului că Isus a fost pus ca 
„jertfă de păcat” în faţa Satanei pentru a-l „implora” pe Satana să ia întreaga omenire 
nevinovată pe care el o călcase în picioare și să l-o înapoieze lui Dumnezeu. De aceea 
concepţia de către Duhul Sfânt a fost necesară pentru ducerea la bun sfârșit a acestei 
etape a lucrării de răscumpărare. Aceasta era o condiție necesară, un „tratat de pace” 
în lupta dintre Dumnezeu Tatăl și Satana. De aceea această etapă a lucrării s-a încheiat 
doar după ce Isus a fost predat Satanei. Cu toate acestea, lucrarea lui Dumnezeu de 
răscumpărare a atins astăzi un grad de măreție fără precedent, iar Satana nu mai are 
niciun motiv să facă cereri, așa că Dumnezeu nu mai trebuie să fie conceput de către 
Duhul Sfânt pentru a Se întrupa. Întrucât Dumnezeu este în mod inerent sfânt și 
nevinovat, Dumnezeu în această întrupare nu mai este Isus din Epoca Harului. Cu toate 
acestea, El încă Se întrupează de dragul voii lui Dumnezeu Tatăl și de dragul împlinirii 
dorințelor lui Dumnezeu Tatăl. Cu siguranţă acesta nu e un mod nerezonabil de a explica 
lucrurile? Oare întruparea lui Dumnezeu trebuie să se conformeze un set dat de reguli? 

Mulţi oameni caută dovezi în Biblie, sperând să găsească o profeție a întrupării lui 
Dumnezeu. Cum poate omul, cu gândurile lui confuze și incoerente, să știe că 
Dumnezeu a încetat, acum mult timp, să „lucreze? în Biblie și a „pășit' dincolo de 
graniţele ei, pentru a-Și asuma cu entuziasm lucrarea pe care El o planificase demult, 
dar, despre care nu-i spusese niciodată omului? Oamenii sunt prea lipsiţi de judecată. 
După ce gustă câtuși de puţin firea lui Dumnezeu, ei urcă pe o platformă și stau într-un 
„scaun cu rotile” de înaltă clasă, cu deplină nonşalanţă, pentru a inspecta lucrarea lui 
Dumnezeu, mergând chiar atât de departe încât să înceapă să-L educe pe Dumnezeu 
cu vorbe emiatice și turuind despre tot ce există sub soare. Numeroși „bătrâni”, purtând 
ochelari de lectură și mângâindu-și barba, deschid paginile îngălbenite ale „vechiului 
almanah” (Biblia) pe care l-au citit întreaga viață. Cu vorbe bolborosite și ochii care par 
luminaţi de spirit, el întoarce când la Cartea Apocalipsei, când la Cartea lui Daniel, când 
la Cartea lui Isaia, care este atât de cunoscută de toţi. Holbându-se la pagini întregi pline 
ochi de cuvinte minuscule, bătrânul citește în tăcere, mintea lui învârtindu-se neîncetat. 
Dintr-o dată, mâna ce-i mângâia barba se oprește și începe să tragă de ea. Din când în 
când, se aude sunetul bărbii care se rupe. Un astfel de comportament neobișnuit te ia 
prin surprindere. „De ce folosește o asifel de forță? De ce este el atât de supărat?” 
Uitându-ne încă o dată la bătrân, vedem că sprâncenele lui sunt acum ţepoase. Firele 
argintii din sprâncene au căzut ca penele de gâscă exact la doi centimetri de pleoapele 
acestui bătrân, ca din întâmplare, și totuși atât de perfect, în timp ce bătrânul își ţine 
ochii lipiţi de paginile care par mucede. După ce se întoarce la aceleași pagini de mai 

multe ori, nu se poate abţine să nu sară în picioare și începe să vorbească, sporovăind! 
ca și cum ar face conversaţie cu cineva, deși licărul care emană din ochii lui nu a părăsit 
almanahul. Dintr-o dată, el acoperă pagina prezentă și se întoarce spre „altă lume”. 
Mișcările sale sunt atât de grăbite? și înfricoșătoare, aproape luându-i pe oameni prin 
surprindere. Deodată, șoarecele care ieșise din gaura sa și tocmai începuse să se simtă 
destul de relaxat în acel moment de liniște încât să se miște liber de colo până colo, se 
sperie atât de mult de mișcările lui neașteptate, încât aleargă grabnic înapoi în gaură și 
dispare în ea ca un nor de fum, pentru a nu mai apărea niciodată. Și acum, mâna stângă 
a bătrânului își reia mișcarea, temporar suspendată, de mângâiere a bărbii, în sus și în 
jos. El se îndepărtează de scaun, lăsând cartea pe birou. Vântul intră prin crăpătura din 
ușă și pe fereastra deschisă, suflând cu nepăsare cartea și închizând-o, apoi 
deschizând-o din nou. Există o singurătate de nespus în această scenă și, cu excepția 
sunetului paginilor cărţii care sunt foșnite de vânt, toată creaţia pare să fi amuţit. El, cu 
mâinile strânse la spate, face pași înainte și înapoi prin cameră, acum oprindu-se, acum 
pornind, scuturându-și din când în când capul și părând să repete cuvintele: „O! 
Dumnezeule! Chiar ai face Tu asta?” Din când în când, el dă și din cap și spune: „O, 
Dumnezeule! Cine poate înțelege lucrarea Ta? Nu sunt greu de căutat urmele pașilor 
Tăi? Eu nu cred că Tu faci lucruri pentru a cauza probleme fără un motiv întemeiat”. În 
curând, bătrânul se încruntă și închide ochii strâns, afișând o expresie stingheră și, de 
asemenea, una extrem de dureroasă, ca și cum ar urma să facă un calcul lent și 
deliberat. Sărman bătrân! Să fi trăit toată viața și apoi, „din nefericire”, să dea atât de 
târziu în zi peste această problemă. Ce se poate face în privința aceasta? Și Eu sunt 
nedumerit și lipsit de puterea de a face ceva. Cine este de vină că vechiul lui almanah 
se îngălbenește cu trecerea timpului? Cine este de vină că barba și sprâncenele sale îi 
acoperă, fără milă, ca zăpada albă, diferite părţi ale feţei? Este ca și cum firele din barba 
sa i-ar reprezenta vârsta înaintată. Cu toate acestea, cine ştia că omul ar putea deveni 
atât de stupid încât să caute prezenţa lui Dumnezeu într-un vechi almanah? Câte foi de 
hârtie poate avea un vechi almanah? Poate el să consemneze, cu acuratețe deplină, 
toate faptele lui Dumnezeu? Cine îndrăznește să garanteze asta? Totuși, omul chiar se 
gândește să caute arătarea lui Dumnezeu și să-l îndeplinească voia prin analiza 
cuvintelor și despicarea firului în patru,’ sperând astfel să intre în viață. Oare încercarea 
de a intra în viaţă în acest fel este la fel de ușoară precum pare? Nu este fals raţionament 
unul dintre cele mai ridicol de absurde? Nu ţi se pare că acest lucru este caraghios? 


„Sporovăiala” este o metaforă pentru latura urâtă a oamenilor atunci când ei cercetează 
lucrarea lui Dumnezeu. 
„Grăbite” se referă la mișcările nerăbdătoare, pripite, ale „bătrânului” în timp ce face referire 
la Biblie. 
3 Expresia „analiza cuvintelor și despicarea firului în patru” este folosită pentru a ridiculiza 
experţii în erezii, care despică firul în patru referitor la cuvinte, însă nu caută adevărul sau nu cunosc 
lucrarea Duhului Sfânt. 

Lucrarea și intrarea (7) 


l-a luat omului până în ziua de azi să realizeze că ceea ce-i lipsește nu este numai 
provizia vieţii spirituale și experienţa cunoașterii lui Dumnezeu, ci — lucrul de cea mai vitală 
importanţă — schimbările în firea proprie. Din cauza ignoranței complete a omului în privința 
istoriei și a culturii antice a propriei sale rase, rezultatul e că omul nu cunoaște absolut 
nimic despre lucrarea lui Dumnezeu. Toţi oamenii speră că omul poate fi atașat de 
Dumnezeu adânc în inima sa, dar deoarece trupul omului este excesiv de corupt, atât 
ametit cât și obtuz, asta a făcut ca el să nu știe absolut nimic despre Dumnezeu. Venind 
printre oameni astăzi, scopul lui Dumnezeu nu este altul decât de a transforma gândurile 
și duhurile oamenilor, precum și chipul lui Dumnezeu din inimile lor pe care l-au avut timp 
de milioane de ani. El va întrebuința această șansă pentru a desăvârși omul. Adică EI, prin 
mijlocirea cunoașterii omului, va schimba modul în care oamenii ajung să-L cunoască și 
atitudinea lor faţă de El, îngăduindu-i omului să facă un nou început triumfător în a ajunge 
să-L cunoască pe Dumnezeu, și astfel să dobândească reînnoirea și transformarea 
duhului omenesc. Tratarea și disciplinarea sunt mijloacele, în timp ce cucerirea și 
reînnoirea sunt obiectivele. Risipirea gândurilor superstițioase pe care omul le-a păstrat în 
legătură cu Dumnezeul nedeslușit a fost dintotdeauna intenţia lui Dumnezeu și în ultimul 
timp, aceasta a devenit pentru El și o chestiune urgentă. Fie ca toți oamenii să se poată 
gândi la consecinţele acestei situaţii pe termen lung. Schimbaţi modul în care fiecare 
persoană experimentează, astfel încât această intenţie urgentă a lui Dumnezeu să poată 
să dea roade în curând și astfel încât ultima etapă a lucrării lui Dumnezeu pe pământ să 
poată fi adusă cu desăvârșire la bun sfârșit. Daţi-l lui Dumnezeu loialitatea pe care se cade 
să l-o daţi și, pentru ultima oară, aduceţi alinare inimii lui Dumnezeu. Dintre fraţi și surori, 
fie ca niciunul nu se sustragă de la această responsabilitate sau să facă lucrurile doar de 
fațadă. Dumnezeu vine în trup, de această dată, ca răspuns la o invitaţie și ca reacţie 
incisivă la condiția omului. Adică, El vine să aprovizioneze omul cu ceea ce îi este necesar. 
Oricare-ar fi calibrul sau creșterea unui om, El îi va îngădui, pe scurt, să vadă cuvântul lui 
Dumnezeu și, din cuvântul Său, să vadă existenţa și manifestarea lui Dumnezeu și să-și 
accepte propria desăvârșire de către Dumnezeu, schimbând gândurile și concepțiile 
omului, asifel încât înfățișarea originală a lui Dumnezeu să fie înrădăcinată ferm în 
adâncurile inimii omului. Aceasta este singura dorinţă a lui Dumnezeu pe pământ. Oricât 
de măreaţă ar fi natura înnăscută a omului sau cât de săracă substanța omului, sau care 
a fost cu adevărat comportamentul omului în trecut, Dumnezeu nu ia în considerare aceste 
lucruri. El speră doar ca omul să reînnoiască în totalitate chipul lui Dumnezeu pe care îl 
are în adâncul inimii sale și să ajungă să cunoască substanța omenirii, ajungând prin 
aceasta la transformarea perspectivei ideologice a omului, și să poată să tânjească după 
Dumnezeu și să trezească un atașament veșnic faţă de El: aceasta este singura cerere pe 
care Dumnezeu o are de la om. 

Cunoașterea culturii și istoriei antice de câteva mii de ani a închis gândirea și 

noţiunile omului și perspectiva lui mentală atât de strâns, încât să le facă impenetrabile 
și non-biodegradabile.! Oamenii trăiesc în al optsprezecelea cerc al iadului, unde, ca și 
cum ar fi fost alungaţi de Dumnezeu în temnițe, lumina nu poate fi văzută niciodată. 
Gândirea feudală i-a oprimat pe oameni într-atât încât abia pot să respire și se sufocă. 
Ei nu au nici cel mai mic dram de putere să reziste; tot ce fac e să îndure și să îndure în 
tăcere... Nicicând n-a îndrăznit cineva să lupte sau să se ridice pentru dreptate și justiţie; 
oamenii pur și simplu trăiesc o viaţă mai rea decât a unui animal, sub loviturile și abuzul 
eticilor feudale, zi după zi și an după an. Ei nu s-au gândit niciodată să-L caute pe 
Dumnezeu pentru a se bucura de fericire în lumea omenească. E ca și cum oamenii ar 
fi fost înfrânți până la punctul în care sunt ca frunzele căzute ale toamnei, ofilite, uscate 
și galben-maronii. Oamenii și-au pierdut de multă vreme memoria; trăiesc neajutoraţi în 
iadul care se numește lumea umană, așteptând venirea zilei de pe urmă, astfel încât să 
poată să piară împreună cu acest iad, ca și când ziua de pe urmă după care tânjesc ei 
este ziua în care omul se va bucura de pace odihnitoare. Etica feudală a dus viața omului 
în „Infern”, slăbind și mai mult puterea omului de a rezista. Diferite tipuri de opresiune îl 
împing pe om, pas după pas, să cadă mai adânc în Infern, din ce în ce mai departe de 
Dumnezeu, până când astăzi a devenit complet străin pentru Dumnezeu și se grăbește 
să-L evite când se întâlnesc. Omul nu-l acordă atenţie și Îl lasă să stea singur de-o parte, 
ca și cum nu L-ar fi cunoscut niciodată, nu L-ar fi văzut niciodată înainte. Totuși 
Dumnezeu l-a așteptat pe om pe tot parcursul lungii călătorii a vieţii umane, fără a-Și 
azvârli vreodată furia de nestăpânit către el, așteptând pur și simplu în tăcere, fără un 
cuvânt, ca omul să se pocăiască și să o ia de la început. Dumnezeu a venit de mult timp 
în lumea umană pentru a împărtăși suferinţele lumii omenești cu omul. În toți anii în care 
El a trăit cu omul, nimeni nu l-a descoperit existența. Dumnezeu doar îndură în tăcere 
nefericirea meschinăriei din lumea umană în timp ce îndeplinește lucrarea pe care a 
adus-o El în persoană. El continuă să îndure de dragul voii lui Dumnezeu Tatăl și de 
dragul nevoilor omenirii, trecând prin suferințe care nu au mai fost experimentate de om 
vreodată înainte. În prezența omului, El l-a așteptat în tăcere și în prezenţa omului S-a 
smerit, de dragul voii lui Dumnezeu Tatăl, precum și de dragul nevoilor omenirii. 
Cunoașterea culturii antice l-a furat pe om pe ascuns din prezenţa lui Dumnezeu și l-a 
predat împăratului diavolilor și progeniturilor acestuia. Cele Patru cărți și Cinci Clasici? 
au purtat gândirea și noţiunile omului într-o altă epocă de răzvrătire, făcându-l pe acesta 
să-i aduleze și mai mult decât înainte pe cei care au întocmit Cărţile/Clasicii 
Documentelor, și ca urmare, să-și intensifice și mai mult noţiunile despre Dumnezeu. 
Fără ştirea omului, împăratul diavolilor L-a alungat fără milă pe Dumnezeu din inima 
acestuia și apoi a ocupat-o el însuși cu satisfacţie triumfătoare. Din momentul acela, 


1 „Non-biodegradabile” se folosește aici ca satiră, ceea ce înseamnă că oamenii sunt rigizi în 
cunoașterea, cultura și perspectiva lor spirituală. 


a Cele Patru cărți și Cinci Clasici sunt cărţile cu autoritate ale confucianismului în China. 

omul a ajuns să aibă un suflet urât și rău și înfățișarea împăratului diavolilor. O ură față 
de Dumnezeu i-a umplut pieptul, iar maliţia ranchiunoasă a împăratului diavolilor s-a 
răspândit în om zi după zi, până când acesta a fost complet mistuit. Omul nu a mai avut 
niciun strop de libertate și nu a fost în stare să se elibereze din încurcăturile împăratului 
diavolilor. Nu a avut de ales decât să se lase luat prizonier pe loc, să se predea și să 
cadă supus în prezenţa acestuia. Acum mult timp, când inima și sufletul omului erau 
încă în copilăria lor, împăratul diavolilor a plantat în ele sămânţa tumorii ateismului, 
învățându-l falsități precum „să studiezi știința și tehnologia; să înţelegi cele Patru 
Modernizări; și nu există niciun Dumnezeu în lume”. Nu doar atât, el strigă în gura mare 
cu orice ocazie: „Să ne bazăm pe munca noastră sârguincioasă ca să construim o patrie 
frumoasă”, cerând fiecărei persoane în parte să fie pregătită din copilărie pentru a-și 
servi cu credinţă țara. Omul, pe neștiute, a fost adus în prezenţa acestuia, care și-a 
arogat tot meritul (însemnând meritul ce Îi aparţine lui Dumnezeu pentru că ţine toată 
omenirea în mâinile Sale) fără ezitare. Niciodată nu a avut vreun sentiment de rușine. 
Mai mult, a înșfăcat fără rușine poporul lui Dumnezeu și l-a tras înapoi în casa proprie, 
unde a sărit ca un șoarece pe masă și l-a făcut pe om să i se închine ca lui Dumnezeu. 
Ce hoţ! El strigă lucruri scandaloase, șocante, precum: „Nu există niciun Dumnezeu în 
lume. Vântul apare din transformări conforme legilor naturale; ploaia apare când vaporii 
de apă, dând de temperaturi joase, se condensează în picături ce cad pe pământ; un 
cutremur este zguduirea suprafeţei pământului datorită schimbărilor geologice; seceta 
se datorează uscăciunii din aer provocate de distrugerea nucleonică de pe suprafața 
soarelui. Acestea sunt fenomene naturale. Unde se află, în toate acestea, o acţiune a 
lui Dumnezeu?” Sunt unii care chiar strigă declaraţii precum următoarea, declaraţii care 
n-ar trebui glăsuite: „Omul a evoluat din maimute în trecutul îndepărtat, iar lumea de 
astăzi provine dintr-o succesiune de societăți primitive, începând cu aproximativ un eon 
în urmă. Dacă o ţară înfloreşte sau e în declin e ceva ce rămâne în întregime în mâinile 
poporului său”. Pe fundal, îl face pe om să îl atârne pe pereţi și sau să îl pună pe masă 
pentru a-l omagia și a-i aduce jertfe. În același moment când strigă: „Nu există 
Dumnezeu”, se instalează drept Dumnezeu, împingându-L pe Dumnezeu, cu asprime 
succintă, dincolo de marginile pământului, stând între timp în locul lui Dumnezeu și 
asumându-și rolul de împărat al diavolilor. Cât de total lipsit de rațiune! Asta te face să-l 
urăști până în măduva oaselor. Se pare că Dumnezeu și cu el sunt dușmani de moarte 
și cei doi nu pot coexista. Acesta uneltește să-L alunge pe Dumnezeu în timp ce el 
cutreieră liber, în afara atingerii legii.! Un astfel de împărat al diavolilor este el! Cum 
poate să fie tolerată existenţa lui? Nu se va odihni până când nu va fi făcut un dezastru 
din lucrarea lui Dumnezeu și o va fi lăsat în totală debandadă,? ca și cum vrea să se 


1 „Cutreieră liber, în afara atingerii legii” indică faptul că diavolul umblă turbat și aleargă razna. 


2 „Totală debandadă” se referă la modul în care comportamentul violent al diavolului este 
insuportabil de văzut. 

împotrivească lui Dumnezeu până la amarnicul sfârșit, până când ori va muri peștele, 
ori se va rupe năvodul, punându-se intenţionat împotriva lui Dumnezeu și îmboldindu- 
se tot mai aproape. Faţa lui hidoasă, fiind de mult complet demascată, e acum zdrobită 
și bătută! și într-o condiție jalnică, totuși el încă nu-și domolește ura față de Dumnezeu, 
ca și cum numai devorându-L pe Dumnezeu dintr-o singură înghiţitură va reuși să-și 
potolească ura stăvilită în inimă. Cum putem să-l tolerăm, acest dușman al lui 
Dumnezeu! Doar eradicarea și exterminarea lui completă vor face ca dorinţa vieții 
noastre să rodească. Cum poate fi lăsat să continue să alerge neînfrânat? El l-a corupt 
pe om într-o asemenea măsură, încât omul nu cunoaște cerul-soare și a devenit surd și 
golit de sentimente. Omul a pierdut raţiunea umană normală. De ce să nu ne oferim 
întreaga noastră ființă pentru a-l distruge și a-l arde ca să eliminăm toate grijile pentru 
viitor și să îngăduim lucrării lui Dumnezeu să ajungă mai devreme la o strălucire 
nemaivăzută? Această bandă de nemernici a venit în lumea oamenilor și a redus-o la o 
harababură. Au adus toată umanitatea pe marginea unei prăpăstii, planificând în secret 
să-i împingă în jos pentru a fi zdrobiţi în bucăţi ca să le poată devora cadavrele. Ei speră 
în zadar să destrame planul lui Dumnezeu și să intre într-un meci cu El, mizând totul pe 
o singură aruncare de zar.? Acest lucru nu e deloc ușor! Crucea a fost pregătită, la urma 
urmei, pentru împăratul diavolilor, care se face vinovat de cele mai groaznice crime. 
Dumnezeu nu aparţine crucii. El a azvârlit-o deja deoparte pentru diavol. Dumnezeu a 
apărut victorios cu mult timp în urmă și nu mai simte tristețe pentru păcatele omenirii, ci 
va aduce mântuire întregii omeniri. 

De sus în jos și de la început până la sfârșit, Satana a perturbat lucrarea lui 
Dumnezeu și a acționat în opoziţie cu El. Toată această vorbărie despre „moștenirea 
culturală antică”, valoroasele „cunoștințe ale culturii antice”, „învăţăturile taoismului și 
confucianismului”, și „clasicii confucianiști și ritualurile feudale” au dus omul în iad. Știința 
și tehnologia moderne avansate, precum și industria, agricultura și afacerile 
ultradezvoltate nu pot fi găsite nicăieri. Mai degrabă, tot ce fac e să sublinieze riturile 
feudale propagate de „maimuţele” din vremuri străvechi pentru a perturba, a se opune 
și a dezmembra dinadins lucrarea lui Dumnezeu. Nu numai că a continuat să 
asuprească omul până în ziua de astăzi, dar vrea chiar să-l înghită pe omê cu totul. 
Transmiterea învățăturilor morale și etice ale feudalismului și transferarea cunoașterii 
culturii antice au contaminat de mult oamenii, transformându-i în diavoli mari și mici. 
Sunt puţini aceia care L-ar primi cu bucurie pe Dumnezeu, puţini aceia care l-ar 


1 „Zdrobită şi bătută” se referă la faţa urâtă a împăratului diavolilor. 


2 „Mizând totul pe o singură aruncare de zar” înseamnă a-și pune toţi banii pe un singur pariu. 
Aceasta este o metaforă pentru uneltirile sinistre și abjecte ale diavolului. Expresia e folosită cu sens 
batjocoritor. 

3 „A înghiţi” se referă la comportamentul vicios al împăratului diavolilor, care-i răvășește pe 


oameni în întregime. 

întâmpina jubilanti venirea. Faţa întregii omeniri e plină de intenţii criminale și, în tot locul, 
o suflare ucigașă impregnează aerul. Ei caută să-L alunge pe Dumnezeu din acest ținut; 
cu cuțite și săbii în mână, se aranjează în formaţiune de luptă pentru a-L „nimici” pe 
Dumnezeu. Pretutindeni în acest ţinut al diavolului, unde omul este învăţat constant că 
nu există Dumnezeu, sunt răspândiţi idoli, iar aerul de deasupra e îmbibat de un miros 
dezgustător de hârtie arsă și tămâie, atât de gros încât e sufocant. E ca duhoarea de 
nămol ce plutește la zvârcolirea șarpelui veninos, într-atât încât omul nu se poate stăpâni 
să nu vomite. În afară de asta, se poate auzi vag sunetul unor demoni răi cântând 
scripturi, un sunet ce pare să vină de departe din iad, într-atât încât nu poti să nu te 
înfiori. Peste tot în acest ţinut sunt plasați idoli de toate culorile curcubeului, 
transformând ţinutul într-o lume a încântărilor senzuale, în timp ce împăratul diavolilor 
tot rânjește maliţios, ca și cum uneltirea sa mișelească a reușit. Între timp, omul rămâne 
complet neștiutor și nici nu are habar că diavolul l-a corupt deja până la punctul în care 
a devenit fără rațiune și își lasă capul să atârne, înfrânt. Acesta dorește ca, dintr-o 
singură lovitură, să distrugă totul despre Dumnezeu și încă o dată să-L pângărească și 
să-L asasineze; are intenţia să-l destrame și să-l tulbure lucrarea. Cum să poată să-l 
permită lui Dumnezeu să aibă un statut egal? Cum poate îngădui ca Dumnezeu „să se 
amestece” în lucrarea sa printre oamenii de pe pământ? Cum poate să-l permită lui 
Dumnezeu să-i demaște faţa sa hidoasă? Cum Îi poate permite lui Dumnezeu să-i pună 
lucrarea în dezordine? Cum ar putea acest diavol, înverșunat de furie, să-l permită lui 
Dumnezeu să aibă controlul asupra curții sale imperiale pe pământ? Cum se poate pleca 
de bunăvoie în fața puterii Sale superioare? Înfățișarea hidoasă a acestuia a fost 
dezvăluită pentru ceea ce este ea, astfel că nimeni nu știe dacă să râdă sau să plângă, 
și este cu adevărat dificil să se vorbească despre aceasta. Oare nu e asta substanţa lui? 
Cu un suflet urât, el crede totuși că e frumos dincolo de crezare. Această bandă de 
complici întru crimă! Ei coboară în tărâmul muritorilor ca să se răsfeţe în plăceri și să 
facă zarvă, ațâţând lucrurile atât de mult încât lumea devine un loc nestatornic și 
schimbător, iar inima omului se umple de panică și neliniște, și s-au jucat atât de mult 
cu omul încât înfățișarea lui a devenit cea a unei bestii inumane de pe câmp, extrem de 
urâtă și din care ultima fărâmă din omul sfânt original s-a pierdut. Mai mult, ei chiar 
doresc să-și însușească puterea suverană pe pământ. Ei împiedică lucrarea lui 
Dumnezeu atât de mult încât ea de-abia poate să se clintească și îl închid pe om ca în 
spatele unor ziduri de cupru și oțel. Săvârşind atâtea păcate cumplite și provocând atât 
de multe dezastre, se mai așteaptă oare la altceva decât la mustrare? Demonii și 
duhurile rele au alergat dezlănțuiți pe pământ pentru o vreme și au sigilat atât voia cât 
și efortul conştiincios al lui Dumnezeu așa de strâns că sunt de nepătruns. Cu adevărat, 
e un păcat mortal! Cum poate Dumnezeu să nu Se simtă neliniștit? Cum poate 
Dumnezeu să nu Se simtă înfuriat? Ei au îngreunat grav lucrarea lui Dumnezeu și i s-au 


„Complicii întru crimă” sunt de aceeași teapă cu „o bandă de vagabonzi”. 

împotrivit: cât de răzvrătiți! Chiar și acei demoni, mari și mici, se poartă ca nişte șacali la 
călcâiele leului și urmează curentul cel rău, născocind tulburări în timp ce se duc. Știind 
adevărul, i se împotrivesc intenţionat, acești fii ai răzvrătirii! Este ca și cum, acum că 
împăratul lor din iad a urcat pe tronul împărătesc, ei au devenit îngâmiaţi și mulţumiţi de 
sine, tratându-i pe toţi ceilalți cu dispreţ. Câţi dintre ei caută adevărul și urmează 
dreptatea? Sunt cu toţii fiare, cu nimic mai buni decât porcii și câinii, în fruntea unui nor 
de muște urât mirositoare, bălăngănind din capete cu fudulă trufie și stârnind tot felul de 
necazuri,! în mijlocul unei grămezi de bălegar. Ei cred că al lor rege al iadului e cel mai 
măreț rege dintre toţi, fără a ști câtuși de puţin că ei înșiși nu sunt nimic mai mult decât 
niște muște împuţite. Și totuși, profită de puterea porcilor și a câinilor pe care îi au ca 
părinţi pentru a ponegri existenţa lui Dumnezeu. Ca muște mărunte ce sunt, ei cred că 
părinţii lor sunt la fel de mari ca o balenă albastră.2 Prea puţin știu ei că, în timp ce ei 
înșiși sunt minussculi, părinţii lor sunt porci și câini necuraţi de sute de milioane de ori mai 
mari decât ei. Inconștienţi de propria lor josnicie, se bazează pe duhoarea de putrefacție 
emanată de acei porci și câini ca să alerge razna, crezând în zadar că procreează 
generaţii viitoare, uitând de rușine! Cu aripi verzi pe spate (asta se referă la faptul că 
pretind a crede în Dumnezeu), sunt plini de sine și se laudă pretutindeni cu frumusețea 
și alura lor, în timp ce aruncă în secret impurităţile de pe propriile corpuri asupra omului. 
Ba mai mult, sunt peste măsură de mulţumiţi de sine, ca și cum pot folosi o pereche de 
aripi de culoarea curcubeului pentru a-și ascunde impurităţile, iar prin aceste mijloace, 
ei își aduc persecuția asupra existenței adevăratului Dumnezeu (asta se referă la ce se 
întâmplă în spatele scenelor din lumea religioasă). Cum să știe omul că, oricât pot fi de 
fermecător de frumoase aripile unei muște, musca în sine nu e până la urmă altceva 
decât o creatură minusculă, cu un pântec plin de murdărie și un corp acoperit de 
germeni? Pe socoteala porcilor și câinilor pe care îi au ca părinţi, ei fug ca apucaţii de-a 
curmezișul ținutului (acest lucru se referă la modul în care oficialii religioși care-L 
persecută pe Dumnezeu se bazează pe un susținerea puternică a guvernului națiunii 
pentru a se răzvrăti împotriva adevăratului Dumnezeu și a adevărului), neînfrânaţi în 
sălbăticia lor. E ca și cum fantomele fariseilor evrei s-au întors împreună cu Dumnezeu 
la națiunea marelui balaur roșu, înapoi la vechiul lor cuib. Ei au început o nouă rundă de 
persecuții, continuându-și lucrarea din urmă cu câteva mii de ani. Acest grup de 
degeneraţi cu siguranţă va pieri de pe pământ în cele din urmă! S-ar părea că, după 
câteva milenii, duhurile necurate au devenit chiar mai viclene și șirete. Ele se gândesc 
în mod constant la modalități de a submina lucrarea lui Dumnezeu în secret. Cu trucuri 
și șiretlicuri berechet, ei își doresc să reconstituie în patria lor tragedia de acum câteva 


1 „Stârnind tot felul de necazuri” se referă la modul în care oamenii care sunt demonici provoacă 


dezordine, împiedicând și opunându-se lucrării lui Dumnezeu. 
2 „Albastră” este folosit cu sens batjocoritor. Este o metaforă a felului în care muștele sunt atât 
de mici, încât porcii și câinii par la fel de mari ca balenele pentru acestea. 

mii de ani, împingându-L pe Dumnezeu aproape de punctul de a scoate un strigăt 
puternic. Cu greu poate El să Se abţină de la a Se reîntoarce la al treilea cer pentru a-i 
nimici. Pentru ca omul să-L iubească pe Dumnezeu, trebuie să-l priceapă voia, să-i 
cunoască bucuriile și suferințele și să înțeleagă ce urăște El. Să facă asta va impulsiona 
și mai mult intrarea omului. Cu cât e mai rapidă intrarea omului, cu atât mai devreme 
voia lui Dumnezeu e mulțumită, cu cât omul îl vede mai lămurit pe împăratul diavolilor, 
cu atât se trage mai aproape de Dumnezeu, astfel încât dorinţa Lui să poată fi fructificată. 


Lucrarea și intrarea (8) 


Am spus de atâtea ori că lucrarea lui Dumnezeu din zilele de pe urmă este făcută 
pentru a modifica duhul fiecărei persoane, pentru a schimba sufletul fiecărei persoane 
în așa fel încât inima lor, care a suferit o mare traumă, să fie reformată, astfel salvându- 
le sufletul, care a fost atât de profund rănit de rău; este pentru a trezi duhurile oamenilor, 
pentru a dezgheţa inimile lor reci și pentru a le permite să fie reîntinerite. Aceasta este 
cea mai mare dorinţă a lui Dumnezeu. Lasă deoparte discuţia despre cât de elevate sau 
profunde sunt viața și experienţele oamenilor; când inimile oamenilor au fost trezite, 
când au fost deșteptaţi din visele lor și știu pe deplin răul făcut de marele balaur roșu, 
lucrarea de slujire a lui Dumnezeu va fi fost completă. Ziua în care se va termina lucrarea 
lui Dumnezeu este, de asemenea, ziua când omul va porni oficial pe calea credinţei 
corecte în Dumnezeu. În acest moment, lucrarea de slujire a lui Dumnezeu se va fi 
terminat: lucrarea lui Dumnezeu întrupat se va fi terminat complet, și omul va începe în 
mod oficial să-și facă datoria pe care ar trebui să o îndeplinească — el va face această 
lucrare de slujire. Aceștia sunt pașii lucrării lui Dumnezeu. Așadar, ar trebui să bâjbâiţi 
după această cale ca să intraţi în fundamentul cunoașterii acestor lucruri. Acesta este 
lucrul pe care ar trebui să-l înțelegeți. Intrarea omului se va îmbunătăţi numai atunci când 
schimbările au survenit profund în inima lui, pentru că lucrarea lui Dumnezeu este 
mântuirea completă a omului — om care a fost răscumpărat, care încă mai trăiește sub 
forțele întunericului și care nu s-a dezmeticit niciodată — din acest loc de adunare a 
demonilor; este ca omul să poată fi eliberat de milenii de păcat și să fie iubit de către 
Dumnezeu, culcându-l complet la pământ pe marele balaur roșu, înființând împărăţia lui 
Dumnezeu și aducând mai curând odihnă inimii lui Dumnezeu; este pentru a da glas, 
fără rezervă, urii care vă umflă piepturile, pentru a eradica microbii mucegăiţi, pentru a 
vă permite să părăsiţi această viaţă care nu e diferită de aceea a unui bou sau a unui 
cal, să nu mai fiţi sclavi, să nu mai fiţi călcaţi în picioare în voie sau comandati de către 
marele balaur roșu; nu veţi mai aparține acestei naţiuni ratate, nu îi veţi mai aparţine 
odiosului mare balaur roșu și nu veţi mai fi înrobiţi de el. Cuibul demonilor va fi făcut cu 
siguranţă bucăţi de către Dumnezeu și voi veţi sta alături de Dumnezeu -— îi aparțineți lui 
Dumnezeu, și nu acestui imperiu de sclavi. Dumnezeu urăște de mult această societate 

întunecată până în măduva oaselor Lui. Scrâșnește din dinţi, nerăbdător să-Și înfigă 
picioarele deasupra acestui șarpe bătrân, odios și rău, ca să nu se mai ridice vreodată 
și să nu mai abuzeze vreodată de om; El nu-i va scuza acţiunile din trecut, nu îi va tolera 
înșelarea omului și va regla conturile pentru fiecare dintre păcatele lui de-a lungul 
epocilor. Dumnezeu nu o va lăsa câtuși de puţin pe această căpetenie a tuturor relelor! 
să scape, El o va nimici complet. 

Vreme de mii de ani acesta a fost pământul murdăriei. Este insuportabil de murdar, 
suferința abundă, stafiile gonesc năvalnic pretutindeni, păcălind și înșelând, făcând 
acuzaţii nejustificate? fiind nemiloase și rele, călcând în picioare acest oraș al fantomelor 
și lăsându-l plin de cadavre; duhoarea descompunerii acoperă pământul și umple aerul 
și este păzită cu strășnicie.* Cine poate vedea lumea de dincolo de ceruri? Diavolul 
leagă strâns tot trupul omului, îi voalează amândoi ochii și îi sigilează buzele. Regele 
diavolilor a fost turbat vreme de câteva mii de ani, chiar până astăzi, când încă mai 
veghează atent asupra orașului fantomelor, ca și cum ar fi un palat inexpugnabil al 
demonilor; această haită de câini de pază, între timp, se holbează cu ochi dușmănoși, 
temându-se profund că Dumnezeu îi va lua prin surprindere și îi va șterge de pe fața 
pământului, lăsându-i fără un loc al păcii și fericirii. Cum ar putea oamenii dintr-un 
asemenea oraș al fantomelor să-L fi văzut vreodată pe Dumnezeu? S-au bucurat ei 
vreodată de afecțiunea și frumusețea lui Dumnezeu? Ce apreciere au ei față de 
chestiunile lumii omenești? Câţi dintre ei pot înţelege voia înflăcărată a lui Dumnezeu? 
Nu-i de mirare, atunci, că Dumnezeu întrupat rămâne complet ascuns: într-o asemenea 
societate întunecată, unde demonii sunt nemiloși și inumani, cum ar putea regele 
diavolilor, care ucide oameni fără să clipească, să tolereze existența unui Dumnezeu 
care este încântător, bun și, de asemenea, sfânt? Cum ar putea el să aplaude și să 
aclame venirea lui Dumnezeu? Lacheii aceștia! Ei răsplătesc bunătatea cu ură, au 
început de multă vreme să-L trateze pe Dumnezeu ca pe un dușman, ÎI abuzează pe 
Dumnezeu, sunt extrem de sălbatici, nu au nici cea mai mică consideraţie faţă de 
Dumnezeu, pradă și jefuiesc, și-au pierdut tot cugetul și se împotrivesc întru totul 
conștiinței și nu au nicio urmă de bunătate și îi ispitesc pe nevinovați spre nesăbuinţă. 
Strămoși ai celor din antichitate? Lideri iubiți? Cu toţii | se opun lui Dumnezeu! Amestecul 
lor a lăsat totul sub ceruri într-o stare de întuneric și haos! Libertate religioasă? Drepturile 
și interesele legitime ale cetăţenilor? Toate sunt trucuri pentru acoperirea păcatului! Cine 
a îmbrățișat lucrarea lui Dumnezeu? Cine a renunţat la viaţa sa, ori și-a vărsat sângele 
pentru lucrarea lui Dumnezeu? Generaţie după generaţie, de la părinţi la copii, omul 
înrobit L-a înrobit necuviincios pe Dumnezeu — cum ar putea asta să nu incite la furie? 


1 „Căpetenia tuturor relelor” se referă la bătrânul diavol. Expresia sugerează neplăcere extremă. 
2 „Făcând acuzaţii nejustificate” se referă la metodele prin care diavolul le face rău oamenilor. 
3 „Păzită cu strășnicie” sugerează că metodele prin care diavolul îi rănește pe oameni sunt 


deosebit de rele și controlează oamenii atât de tare încât aceștia nu mai au spațiu de mișcare. 

Mii de ani de ură sunt concentrați în inimă, milenii de păcătuire sunt gravate în inimă — 
cum ar putea asta să nu inspire dezgust? Răzbună-L pe Dumnezeu, nimicește-l complet 
dușmanul, nu-i mai permite să alerge ca turbatul și nu-i mai permite să conducă precum 
un tiran! Acum este timpul: omul și-a adunat demult toată puterea, și-a dedicat toate 
eforturile și a plătit fiecare preț pentru aceasta, pentru a sfâșia chipul hidos al acestui 
demon și pentru a permite oamenilor, care au fost orbiţi și care au îndurat tot felul de 
suferinţe și greutăţi, să se ridice deasupra durerii și să întoarcă spatele acestui diavol 
bătrân și malefic. De ce să pui un obstacol atât de impenetrabil în faţa lucrării lui 
Dumnezeu? De ce să foloseşti diferite trucuri ca să-i înșeli pe oamenii lui Dumnezeu? 
Unde sunt adevărata libertate și drepturile și interesele legitime? Unde este 
nepărtinirea? Unde este alinarea? Unde este căldura? De ce să foloseşti scheme 
amăgitoare ca să-i păcălești pe oamenii lui Dumnezeu? De ce să folosești forța ca să 
oprești venirea lui Dumnezeu? De ce să nu-l permiţi lui Dumnezeu să colinde în voie pe 
pământul pe care El l-a creat? De ce să-L hăituiești pe Dumnezeu până când nu mai are 
unde să-Și odihnească al Său cap? Unde este căldura dintre oameni? Unde este 
primirea călduroasă dintre oameni? De ce să-l produci un asemenea chin disperat lui 
Dumnezeu? De ce să-L faci pe Dumnezeu să strige iar și iar? De ce să-L forțezi pe 
Dumnezeu să-Și facă griji pentru Fiul Lui iubit? În această societate întunecată, de ce 
nefericiţii ei câini de pază nu-l permit lui Dumnezeu să vină în voie și să meargă prin 
lumea pe care El a creat-o? De ce nu înțelege omul, omul care trăiește în durere și 
suferință? De dragul vostru, Dumnezeu a îndurat o mare suferinţă, cu mare durere vi 
L-a oferit vouă pe iubitul Lui Fiu, sânge din sângele Lui — atunci de ce încă vă faceţi că 
nu vedeți? În ochii tuturor, respingeţi venirea lui Dumnezeu și Îi refuzați prietenia lui 
Dumnezeu. De ce sunteţi atât de lipsiți de scrupule? Sunteţi dispuși să înduraţi 
nedreptăţi într-o asemenea societate întunecată? De ce, în loc să vă umpleţi burţile cu 
milenii de vrăjmășie, vă îndopaţi cu „rahatul” regelui diavolilor? 

Cât de mari sunt obstacolele în fața lucrării lui Dumnezeu? A știut cineva vreodată? 
Cu oamenii întemnițați în nuanţe superstiţioase bine înrădăcinate, cine este capabil să 
cunoască adevăratul chip al lui Dumnezeu? Cu această cunoaștere culturală înapoiată, 
atât de superficială și absurdă, cum ar putea ei înțelege pe deplin cuvintele rostite de 
Dumnezeu? Chiar și când li se vorbește faţă în față și sunt hrăniţi gură la gură, cum ar 
putea înțelege? Uneori este ca și cum cuvintele lui Dumnezeu au fost ascultate de surzi: 
oamenii nu au nici cea mai mică reacţie, clatină din cap și nu pricep nimic. Cum ar putea 
acest lucru să nu fie îngrijorător? Această „istorie culturală antică! și cunoaștere culturală 
îndepărtată” a hrănit un asemenea grup de oameni lipsiţi de valoare. Această cultură 
antică — patrimoniu preţios — este o grămadă de gunoi! A devenit o rușine eternă cu mult 
timp în urmă și nu merită să fie menţionată! A învăţat oamenii trucuri și tehnici de a se 


1 Antică” este folosit în batjocură. 

opune lui Dumnezeu, iar „îndrumarea blândă, ordonată”! a educaţiei naţionale a făcut 
oamenii încă și mai nesupuși fată de Dumnezeu. Fiecare parte a lucrării lui Dumnezeu 
este extrem de dificilă, și fiecare stadiu al lucrării Lui pe pământ a fost deranjant pentru 
Dumnezeu. Cât de grea este lucrarea Lui pe pământ! Stadiile lucrării lui Dumnezeu pe 
pământ implică mari greutăţi: pentru slăbiciunea omului, deficiențele, caracterul 
copilăros, ignoranța, și tot ceea ce ţine de om, Dumnezeu face planuri meticuloase și 
observaţii atente. Omul este ca un tigru de hârtie pe care cineva nu îndrăznește să-l 
zgândăre sau provoace; la cea mai mică atingere, mușcă sau cade și își pierde calea și 
este ca și cum, la cea mai mică lipsă de concentrare, recidivează sau altfel Îl ignoră pe 
Dumnezeu, ori aleargă la porcii și câinii lui de părinţi ca să se răsfeţe cu impurităţile 
trupurilor lor. Ce piedică mare! Practic, la fiecare pas al lucrării Sale, Dumnezeu este 
supus ispitei și, la aproape fiecare pas, Dumnezeu riscă un mare pericol. Cuvintele Lui 
sunt sincere şi oneste și fără răutate, totuși, cine este dispus să le accepte? Cine este 
dispus să se supună pe deplin? Acest lucru Îi rupe inima lui Dumnezeu. El trudește zi și 
noapte pentru om, este copleșit de teamă pentru viața omului și e plin de compasiune 
pentru slăbiciunea omului. A suferit multe momente de cotitură în fiecare stadiu al lucrării 
Lui, pentru fiecare cuvânt pe care îl rostește; se află între ciocan și nicovală și se 
gândește la slăbiciunea, nesupunerea, caracterul copilăros și vulnerabilitatea omului... 
fără încetare, iar și iar. Cine a știut asta vreodată? În cine se poate El încrede? Cine ar 
fi în stare să înţeleagă? Pe veci urăște El păcatele omului și lipsa de coloană vertebrală, 
lipsa de caracter a omului și pe veci își face griji pentru vulnerabilitatea omului și 
contemplă calea ce se întinde înaintea omului. Mereu, observând cuvintele și faptele 
omului, El e plin de milă și furie şi, mereu, vederea acestor lucruri Îi aduce durere în 
inimă. Până la urmă, inocenţii au devenit indiferenți; de ce trebuie să facă Dumnezeu 
mereu lucrurile dificile pentru ei? Omul slab este complet lipsit de perseverenţă; de ce 
ar trebui ca Dumnezeu să aibă mereu o asemenea furie neabătută față de el? Omul slab 
și lipsit de putere nu mai are nici cea mai mică vitalitate; de ce ar trebui ca Dumnezeu 
să-l dojenească mereu pentru nesupunerea lui? Cine poate ţine piept amenințărilor lui 
Dumnezeu în cer? Omul, până la urmă, este fragil și, în situaţii disperate, Dumnezeu Şi- 
a împins furia adânc în inimă, astfel încât omul să poată reflecta încet asupra sieși. Și 
totuși, omul, care este la mare ananghie, nu are nici cea mai mică apreciere faţă de voia 
lui Dumnezeu; omul a fost călcat în picioare de bătrânul rege al diavolilor, totuși, el este 
complet surprins, se ridică mereu împotriva lui Dumnezeu, sau, dacă nu, nu e nici cald, 
nici rece în privinţa lui Dumnezeu. Dumnezeu a rostit atât de multe cuvinte, totuși, cine 
le-a luat în serios vreodată? Omul nu înțelege cuvintele lui Dumnezeu, totuși, el rămâne 
imperturbabil și fără dorinţă arzătoare, și nu a cunoscut niciodată cu adevărat esența 
bătrânului diavol. Oamenii trăiesc în Hades, în iad, dar cred că trăiesc în palatul de pe 
fundul mării; sunt persecutați de către marele balaur roșu, și, totuși, cred că sunt 


„Îndrumarea blândă, ordonată” este folosit ironic. 

„favorizaţi”! de țară; sunt ridiculizați de diavol și, totuși, ei cred că se bucură de măiestria 


superlativă a trupului. Ce adunătură de mizerabili jegoși și josnici sunt! Omul a cunoscut 
nefericirea, dar el nu știe asta și, în această societate întunecată, suferă nenorocire după 
nenorocire,? totuși, niciodată nu s-a dezmeticit. Când va scăpa de auto-indulgenţa și 
firea sa de sclav? De ce este atât de nepăsător faţă de inima lui Dumnezeu? Tolerează 
el în tăcere opresiunea și vitregia aceasta? Nu-și dorește ziua în care va putea schimba 
întunericul în lumină? Nu-și dorește să mai remedieze o dată nedreptăţile faţă de 
dreptate și adevăr? Este dornic să privească și să nu facă nimic în timp ce oamenii 
abandonează adevărul și deformează faptele? Este fericit să continue să îndure acest 
abuz? Este dornic să fie sclav? Este dispus să piară de mâna lui Dumnezeu odată cu 
sclavii acestui stat eșuat? Unde ţi-e hotărârea? Unde ţi-e ambiția? Unde ţi-e demnitatea? 
Unde ţi-e integritatea? Unde ţi-e libertatea? Eşti dispus să renunți la toată viața ta? pentru 
marele balaur roșu, regele diavolilor? Eşti fericit să-l lași să te tortureze până la moarte? 
Chipul adâncului este haotic și întunecat, pe când omul obișnuit, suferind de o 
asemenea năpastă, strigă spre Ceruri și se plânge pământului. Când va fi omul în stare 
să-și țină capul sus? Omul este sfrijit și scofâlcit, cum ar putea el să concureze cu acest 
diavol crud și tiranic? De ce nu își dăruiește viaţa lui Dumnezeu cât mai curând cu 
putință? De ce mai amână? Când poate termina lucrarea lui Dumnezeu? Astfel, bruscat 
și oprimat fără sens, întreaga-i viaţă va fi fost în cele din urmă irosită în van; de ce e atât 
de grăbit să sosească și atât de zorit să plece? De ce nu păstrează ceva preţios să-l 
dea lui Dumnezeu? A uitat de mileniile de ură? 

Poate că mulţi oameni urăsc unele dintre cuvintele lui Dumnezeu sau, poate, că nici 
nu le urăsc, nici nu sunt interesaţi de ele. Cu toate acestea, faptele nu pot deveni 
argumentare absurdă; nimeni nu poate rosti cuvinte care contravin faptelor. Dumnezeu 
S-a întrupat de data aceasta ca să facă o asemenea lucrare, să încheie lucrarea pe 
care El trebuie să o încheie, să aducă epoca aceasta la sfârșit, să judece epoca 
aceasta, să-i mântuiască pe cei profund păcătoși din lumea mării de suferinţă și să-i 
transforme complet. Evreii L-au răstignit pe Dumnezeu pe cruce, sfârșind astfel 
călătoriile lui Dumnezeu în ludeea. Nu după mult timp, Dumnezeu personal a venit încă 
o dată printre oameni, sosind în liniște în ţara marelui balaur roșu. De fapt, comunitatea 
religioasă a statului evreu și-a atârnat de mult timp imaginea lui Isus pe pereți și, din 
gură, oamenii au strigat: „Doamne, Isuse Hristoase!” Ei nu ştiau că Isus acceptase de 
mult porunca Tatălui Său să se întoarcă printre oameni ca să finalizeze cea de-a doua 
etapă a lucrării Sale încă neterminate. În consecință, oamenii au fost luaţi prin 


1 „Favorizaţi” este folosit ca să batjocorească oamenii care par din lemn și nu au conștiință 


de sine. 
2 „Suferă nenorocire după nenorocire” sugerează că oamenii s-au născut pe pământul marelui 
balaur roșu și nu sunt în stare să-și țină capul sus. 


3 „Să renunti la toată viaţa ta” este folosit în sens depreciativ. 

surprindere când s-au uitat la El: El se născuse în mijlocul unei lumi în care trecuseră 
multe epoci și a apărut printre oameni cu aspectul cuiva care este absolut obișnuit. De 
fapt, pe măsură ce au trecut epocile, îmbrăcămintea și întregul Lui aspect s-au 
schimbat, ca și cum ar fi fost renăscut. Cum ar putea oamenii să știe că El este exact 
același Domn Isus Hristos care a coborât de pe cruce și a înviat? El nu are nici cea mai 
mică urmă de rană, exact cum Isus nu semăna deloc cu lahve. Isus de astăzi este de 
mult lipsit de semnele vremurilor trecute. Cum ar putea oamenii să-L cunoască? 
Duplicitarul „Toma” se îndoiește mereu că Isus a înviat și dorește mereu să vadă 
cicatricile de la cuie pe mâinile lui Isus înainte de a-și liniști mintea; fără a le fi văzut, el 
ar rămâne mereu pe un nor de suspiciune și este incapabil să-și pună picioarele pe 
pământ solid și să-L urmeze pe Isus. Sărmanul „Toma” — cum ar putea el să știe că 
Isus a venit să facă lucrarea cu care a fost însărcinat de către Dumnezeu Tatăl? De ce 
trebuie ca Isus să poarte cicatricile răstignirii? Sunt cicatricile răstignirii semnul lui Isus? 
El a venit ca să lucreze pentru voia Tatălui Lui; de ce ar veni îmbrăcat și împodobit ca 
un evreu de acum câteva mii de ani? Ar putea forma pe care o ia Dumnezeu în trup să 
împiedice lucrarea lui Dumnezeu? A cui este teoria aceasta? De ce, când Dumnezeu 
lucrează, trebuie să fie în concordanţă cu imaginaţia omului? Singurul lucru la care Se 
concentrează Dumnezeu în lucrarea Lui este ca aceasta să aibă efect. El nu respectă 
legea și nu există reguli pentru lucrarea Lui — cum ar putea omul să o pătrundă? Cum 
ar putea omul să înțeleagă pe deplin lucrarea lui Dumnezeu, dacă se bazează pe 
noţiunile și închipuirile lui? Așadar, aţi face bine să vă liniștiți cum se cuvine: nu vă 
agitați pentru nimicuri și nu faceţi mare caz din lucruri care sunt noi pentru voi — asta te 
va împiedica să te faci de râs și să râdă oamenii de tine. Ai crezut în Dumnezeu în toți 
acești ani și, cu toate acestea, tot nu-L cunoști pe Dumnezeu. Până la urmă, te afunzi 
în mustrare; tu, care ești „cel mai bun din clasă”! ești repartizat în rândurile celor 
mustrați. Ai fi făcut bine să nu foloseşti metode isteţe ca să te dai mare cu trucurile tale 
mărunte. Poate miopia ta să-L perceapă cu adevărat pe Dumnezeu, care pătrunde cu 
privirea din eternitate în eternitate? Pot experienţele tale superficiale să îţi permită să 
vezi pe deplin voia lui Dumnezeu? Nu fi îngâmfat. Dumnezeu, până la urmă, nu este al 
lumii — așadar, cum ar putea lucrarea Lui să fie așa cum te-ai așteptat tu? 


1 „Cel mai bun din clasă” este folosit pentru a-i batjocori pe cei care Îl urmează cu ardoare pe 


Dumnezeu. 

Lucrarea și intrarea (9) 


Tradițiile etnice înrădăcinate și concepțiile mentale au aruncat, acum mult timp, o 
umbră asupra duhului pur și copilăros al omului și i-au atacat acestuia sufletul fără 
nicio urmă de umanitate, ca și cum ar fi lipsit de emoții sau orice rațiune a sinelui. 
Metodele acestor demoni sunt extrem de crude și este ca și cum „educaţia” și 
„creșterea” au devenit metodele tradiționale prin care regele diavolilor ucide omul. 
Folosindu-și „învățătura profundă”, îşi acoperă complet sufletul urât, îmbrăcându-se în 
haine de oaie pentru a câștiga încrederea omului și, apoi, profită de ocazie când omul 
se cufundă în letargie ca să-l devoreze complet. Bieţii oameni — cum ar putea să știe 
că ţinutul în care au fost crescuţi este ţara diavolului, că cel care i-a crescut este, de 
fapt, un dușman care îi răneşte. Totuși, omul nu se trezește deloc; după ce și-a 
satisfăcut foamea și setea, el se pregătește să răsplătească „bunătatea” „părinţilor” săi 
pentru că l-au crescut. Astfel este omul. Astăzi, el încă nu știe că împăratul care l-a 
crescut este dușmanul său. Pământul este murdărit cu oasele celor morți, diavolul, fără 
încetare, se desfată frenetic și continuă să devoreze trupul omului în „iad”, împărțind 
un mormânt cu schelete umane și încercând, în zadar, să mistuie ultimele rămășițe ale 
corpului zdrenţuit al omului. Totuși, omul este permanent neștiutor și nu l-a abordat 
niciodată pe diavol ca dușman al său, dar, în schimb, îl slujește cu toată inima. Un 
astfel de popor depravat este pur și simplu incapabil de a-L cunoaște pe Dumnezeu. 
Este ușor pentru Dumnezeu să devină trup pentru a câștiga încrederea omului și, apoi, 
profitând de timpul când omul doarme ca să-l devoreze complet. Bieţii oameni — cum 
ar putea satisface cerinţele lui Dumnezeu? Dumnezeu a îndurat multe nopţi nedormite 
pentru binele lucrării omenirii. De la mari înălţimi până la cele mai mici adâncimi, El a 
coborât în iadul viu în care omul trăiește pentru a-și petrece zilele cu acesta, nu S-a 
plâns niciodată de nedreptatea omului și nu i-a făcut niciodată omului reproșuri pentru 
neascultarea lui, ci îndură cea mai mare umilință în timp ce EI, personal, Își desfășoară 
lucrarea. Cum ar putea Dumnezeu să aparţină iadului? Cum ar putea să-Și petreacă 
viața în iad? Dar, de dragul întregii omeniri, pentru ca întreaga omenire să-și poată 
găsi, mai curând, odihna, El a suferit umilinţă și nedreptate ca să vină pe pământ, și a 
intrat personal în „iad” și „Infern”, în bârlogul tigrului, pentru a-l mântui pe om. Cum 
este omul apt să | se împotrivească lui Dumnezeu? Ce motiv are ca să se plângă de 
EI? Cum poate avea tupeul să privească la Dumnezeu? Dumnezeul Cerului a venit în 
acest atât de murdar ţinut al viciului și niciodată nu a dat frâu liber nemulțumirilor Sale 
sau nu S-a plâns de om, ci, în schimb, acceptă, în tăcere, ravagiile” și asuprirea 
acestuia. Niciodată nu Şi-a luat revanșa la cererile nerezonabile ale omului și nu i-a 
făcut vreodată cerințe excesive sau nerezonabile; El face doar, fără să se plângă, 
întreaga lucrare cerută de om: învăţarea, luminarea, reproșarea, rafinarea cuvintelor, 


1 „Ravagii” este folosit pentru a expune neascultarea omenirii. 

amintirea, îndemnul, consolarea, judecarea și revelarea. Care dintre pașii Lui nu au 
fost pentru viața omului? Deși El a înlăturat perspectivele și soarta omului, care dintre 
pașii realizaţi de Dumnezeu nu au fost pentru soarta lui? Care dintre ei nu au fost de 
dragul supravieţuirii omului? Care dintre ei nu au fost pentru a elibera omul de această 
suferință și de opresiunea forțelor întunecate care sunt negre ca noaptea? Care din ei 
nu sunt de dragul omului? Cine poate să înțeleagă inima lui Dumnezeu, care este ca 
inima unei mame iubitoare? Cine poate înţelege inima Lui nerăbdătoare? Inima 
pasională și așteptările Sale înflăcărate au fost răsplătite cu inimi reci, cu ochi duri, 
indiferenți și cu mustrările repetate și insultele omului, cu remarci tăioase, sarcasm și 
depreciere; au fost răsplătite cu luarea în derâdere de către om, cu călcarea în picioare 
și respingerea, cu înţelegerea greșită și cu tânguiala sa, cu înstrăinarea și evitarea, și 
cu nimic altceva decât înșelăciune, atacuri și amărăciune. Cuvintele calde au fost 
întâmpinate cu expresii sălbatice ale feţelor și cu sfidarea rece a miilor de degete 
acuzatoare. Dumnezeu nu poate decât să îndure, cu capul plecat, slujind oamenii ca 
un bou docil.! Atâţia sori și atâtea luni, de atâtea ori a stat cu fața la stele, a plecat în 
zori și S-a întors la apus, a aruncat și S-a întors, îndurând agonia de o mie de ori mai 
mare decât durerea plecării Sale de la Tatăl, suferind atacurile și ruperea omului, 
precum și tratarea și emondarea lui. Umilinţa și ascunderea lui Dumnezeu a fost 
răsplătită cu prejudecățile? omului, cu părerile și tratamentele lui nedrepte, iar felul 
nezgomotos în care Dumnezeu lucrează în obscuritate, îngăduinţa și toleranța l-au fost 
răsplătite cu privirea lacomă a omului. Acesta încearcă să-L calce în picioare pe 
Dumnezeu, fără scrupule, până la moarte, și să-L zdrobească la pământ. Atitudinea 
omului în abordarea lui faţă de Dumnezeu este una de „inteligenţă rară”, iar Dumnezeu, 
care este agresat și disprețuit de om, este zdrobit sub picioarele a zeci de mii de 
oameni, în timp ce omul se ridică la înălţime, ca și cum ar fi regele dealului, ca și cum 
ar vrea să preia puterea absolută, să fie în centrul atenţiei din spatele unui ecran, să- 
L facă pe Dumnezeu directorul conştiincios și supus regulilor din culise, care nu are 
voie să riposteze sau să provoace probleme. Dumnezeu trebuie să joace rolul Ultimului 
Împărat, trebuie să fie o păpușă,“ lipsit de orice libertate. Faptele omului sunt 
indescriptibile, deci, cum este apt să ceară una sau alta de la Dumnezeu? Cum este 


1 „Au fost întâmpinate cu expresii sălbatice ale fetelor și cu sfidarea rece a miilor de degete 


acuzatoare, cu capul plecat, slujind oamenii ca un bou docil” a fost iniţial o singură propoziţie, dar 
aici este împărțită în două pentru a face lucrurile mai clare. Prima parte a propoziției se referă la 
acțiunile omului, în timp ce a doua indică suferințele îndurate de Dumnezeu și faptul că Dumnezeu 
este umil și ascuns. 

2 „Prejudecăţile” se referă la comportamentul neascultător al oamenilor. 

3 „Să preia puterea absolută” se referă la comportamentul neascultător al oamenilor. Ei înșiși 
se ridică în slăvi, îi înlănţuie pe alţii, îi fac să-i urmeze și să sufere pentru ei. Ei sunt forțele care Îi 
sunt ostile lui Dumnezeu. 

4 „Păpușă” este folosit pentru a-i ridiculiza pe cei care nu-L cunosc pe Dumnezeu. 

el apt să-l facă Lui sugestii? Cum este apt să ceară ca Dumnezeu să-i compătimească 
slăbiciunile? Cum este potrivit să primească mila lui Dumnezeu? Cum este potrivit să 
primească, de nenumărate ori, mărinimia lui Dumnezeu? Cum este el potrivit să 
primească, în repetate rânduri, iertarea Lui? Unde este conștiința lui? El l-a rupt inima 
lui Dumnezeu cu mult timp în urmă și, de mult, L-a lăsat cu inima sfărâmată. Dumnezeu 
a venit printre oameni, atent și vioi, sperând că omul va fi darnic faţă de EI, chiar dacă 
doar cu puţină căldură. Totuși, inima Lui este puțin mângâiată de om, iar tot ceea ce 
El a primit sunt atacuri cu bulgări de zăpadă! și chinuri. Inima omului este prea lacomă, 
dorința lui este prea mare, omul nu poate fi niciodată săturat, este întotdeauna 
răutăcios și imprudent, nu-l lasă niciodată lui Dumnezeu vreo libertate sau drept de a 
vorbi şi nu-l lasă nicio opţiune, ci doar să Se supună umilinţei și să-i permită omului 
să-L manipuleze, oricum dorește. 

De la creaţie până acum, Dumnezeu a suferit atât de multă durere și atât de multe 
atacuri. Totuși, chiar și astăzi, omul încă nu-și îmblânzește cererile către Dumnezeu, 
încă Îl examinează, tot nu are nicio toleranţă față de El și nu face decât să-L sfătuiască, 
să-L critice și să-L disciplineze, ca și cum ar fi profund temător că El va apuca pe calea 
greșită, că Dumnezeu pe pământ este grosolan și neraţional sau desfrânat, ori că nu 
poate deveni nimic. Omul are întotdeauna acest tip de atitudine față de Dumnezeu. Cum 
ar putea acest lucru să nu-L întristeze pe Dumnezeu? Devenind trup, Dumnezeu a 
suferit dureri și umilinte imense; cât este de greu, atunci, să-L facă pe El să accepte 
învățăturile omului? Sosirea Lui printre oameni L-a despuiat de toată libertatea, ca și 
cum ar fi fost întemnițat în Infern și ar fi acceptat să fie disecat de om, fără cea mai mică 
împotrivire. Nu este rușinos acest lucru? Venind în familia unui om obișnuit, „Isus” a 
suferit cea mai mare nedreptate. Chiar mai umilitor este faptul că El a venit în această 
lume prăfuită și S-a smerit până în adâncurile cele mai de jos și Și-a asumat un trup al 
normalităţii absolute. Dumnezeul Cel mai Înalt nu îndură greutăți pentru a deveni o ființă 
umană slabă? Și nu face aceasta pentru omenire? Au existat momente când Se gândea 
la El însuși? După ce a fost respins și ucis de iudei, luat în râs și batjocorit de popor, El 
nu S-a plâns niciodată Cerului, nici nu a protestat pe pământ. Astăzi, această tragedie 
veche de milenii s-a arătat din nou în mijlocul acestui popor asemeni evreilor. Oare ei 
nu săvârșesc aceleași păcate? Ce îl face pe om apt să primească făgăduințele lui 
Dumnezeu? Nu | se împotrivește lui Dumnezeu și, apoi, Îi acceptă binecuvântările? De 
ce omul nu se confruntă cu dreptatea sau nu caută adevărul? De ce nu este niciodată 
interesat de ceea ce face Dumnezeu? Unde este dreptatea lui? Unde este corectitudinea 
lui? Are tupeul să-L reprezinte pe Dumnezeu? Unde îi este simţul dreptății? Cât de mult 
din ceea ce este iubit de om este preaiubit de Dumnezeu? Omul nu este capabil să 


„Bulgări de zăpadă” este folosit pentru a evidenția comportamentul umil al oamenilor. 

diferenţieze creta de brânză, confundă întotdeauna negrul cu albul,2 suprimă dreptatea 
și adevărul și ține la rang înalt incorectitudinea și nedreptatea. El îndepărtează lumina 
și hoinărește prin întuneric. Cei care caută adevărul și justiţia înlătură, în schimb, lumina, 
iar aceia care Îl caută pe Dumnezeu, Îl calcă în picioare și se ridică în cer. Omul nu se 
deosebeşte de un bandit. Unde este raţiunea lui? Cine poate deosebi binele de rău? 
Cine poate susţine justiția? Cine este dispus să sufere pentru adevăr? Oamenii sunt 
vicioși și diabolici! După ce Îl pironesc pe Dumnezeu pe cruce, ei aplaudă și se veselesc, 
iar strigătele lor sălbatice nu se opresc. Ei sunt ca niște găini și câini, conspiră și 
complotează, și-au stabilit propria împărăție, amestecul lor nu a lăsat niciun loc 
neperturbat, își închid ochii și urlă nebunește la nesfârșit, îngrămădiţi toţi împreună, și 
se răspândește o atmosferă tulbure, agitată și plină de viaţă, iar cei care se atașează 
orbește de ceilalți continuă să apară, susținând toţi numele „ilustre” ale strămoșilor lor. 
Acești câini și aceste găini L-au pus, cu mult timp în urmă, pe Dumnezeu în subconștient 
și nu au acordat niciodată vreo atenţie stării inimii Lui. Nu este de mirare că Dumnezeu 
spune că omul este ca un câine sau ca o găină, un câine care latră și îi îndeamnă pe 
alţii o sută să urle. Astfel, cu multă zarvă, el a transmis astăzi lucrarea lui Dumnezeu, 
nesocotind felul în care este lucrarea Sa, dacă există dreptate, dacă Dumnezeu are un 
loc pe care să-Și pună picioarele, despre cum este ziua de mâine, despre propria lui 
josnicie și întinăciune. Omul nu s-a gândit niciodată atât de mult la lucruri, nu și-a făcut 
vreodată griji pentru ziua de mâine și a adunat tot ce este folositor și preţios în braţele 
sale, fără să-l lase lui Dumnezeu nimic altceva decât resturi și rămășițe.“ Cât de crudă 
este omenirea! El nu-și irosește niciun sentiment pentru Dumnezeu și, după ce 
devorează în secret toate ale lui Dumnezeu, ÎI aruncă mult în urma lui, fără să mai dea 
vreo atenţie existenţei Lui. El se bucură de Dumnezeu, totuși | se împotrivește și ÎI calcă 
în picioare, în timp ce buzele Îi mulțumesc și Îl laudă; se roagă la Dumnezeu și depinde 
de EI, în timp ce-L și înșeală. Omul „ridică în slăvi” numele lui Dumnezeu și Îi privește 
fața, totuși, se așază, de asemenea, cu tupeu și nerușinare pe tronul Său și judecă 
„nedreptatea” lui Dumnezeu. Gura lui spune că el Îi este îndatorat lui Dumnezeu și se 
uită la cuvintele Sale, dar în inima lui Îi aruncă invective; este „îngăduitor” fată de 
Dumnezeu, totuși ÎI asuprește, iar gura lui spune că aceasta este de dragul lui 
Dumnezeu. În mâinile sale, păstrează lucrurile lui Dumnezeu, iar, în gura sa, mestecă 
mâncarea pe care Dumnezeu i-a dat-o, totuși, ochii lui se fixează, cu o privire rece și 
fără emoție, asupra lui Dumnezeu, ca și cum ar dori să-L înghită pe tot. Omul privește 


1 „Nu este capabil să diferenţieze creta de brânză” indică faptul că oamenii prefac voia lui 


Dumnezeu în ceva satanic, referindu-se, în general, la comportamentul în care oamenii Îl resping 
pe Dumnezeu. 

2 „Confundă negrul cu albul” se referă la a amesteca adevărul cu iluziile și dreptatea cu răul. 

3 „Bandit” este folosit pentru a indica faptul că oamenii sunt lipsiţi de rațiune și de înțelegere. 

4 „Resturi și rămășițe” este folosit pentru a indica comportamentul prin care oamenii ÎI asupresc 
pe Dumnezeu. 

adevărul, dar insistă să spună că este șmecheria Satanei; apreciază dreptatea, dar o 
forțează să devină negare de sine; se uită la faptele omului și insistă că sunt ceea ce 
este Dumnezeu; apreciază darurile naturale ale omului și insistă că sunt adevărul; 
privește la faptele lui Dumnezeu și insistă asupra faptului că sunt aroganță și 
îndrăzneală, lăudăroșenie și neprihănire de sine. Când omul priveşte la Dumnezeu, 
insistă să-L eticheteze ca fiind uman și încearcă din greu să-L pună pe scaunul unei 
fiinţe create care se află în complicitate cu Satana; el știe foarte bine că acestea sunt 
cuvântările lui Dumnezeu, dar nu le va numi altceva decât scrierile unui om. Omul știe 
foarte bine că Duhul este realizat în trup, că Dumnezeu a devenit trup, dar spune doar 
că acest trup este urmașul lui Satana; știe foarte bine că Dumnezeu este smerit și 
ascuns, totuși, spune doar că Satana a fost rușinat și că Dumnezeu a câștigat. Ce 
neisprăviţi! Omul nu este demn să slujească nici măcar ca și câine de pază! El nu face 
deosebire între negru și alb și, chiar în mod intenţionat, face din negru alb. Oare puterile 
și asediile omului pot îngădui ziua emancipării lui Dumnezeu? După ce | s-a împotrivit, 
în mod intenţionat, lui Dumnezeu, omului nu putea să-i pese mai puţin sau chiar să 
meargă atât de departe încât să-L omoare, nelăsându-L pe Dumnezeu să Se arate. 
Unde este neprihănirea? Unde este dragostea? EI stă lângă Dumnezeu și Îl împinge în 
genunchi, ca să ceară iertare, să asculte toate aranjamentelor sale, să consimtă la toate 
manevrele lui și Îl face pe Dumnezeu să ia exemplu de la el în tot ceea ce El face sau, 
în caz contrar, omul se mânie! și își pierde cumpătul. Cum ar putea Dumnezeu să nu fie 
îndurerat sub o asemenea influenţă a întunericului, care face din negru alb? Cum ar 
putea să nu-Și facă griji? De ce se spune că, atunci când Dumnezeu Și-a început cea 
mai recentă lucrare, a fost precum lucrarea de a crea cerurile și pământurile? Faptele 
omului sunt atât de „bogate”, „izvorul cu apă vie veșnic curgător” „umple” neîncetat 
câmpul inimii omului, în timp ce „izvorul cu apă vie” al omului rivalizează, fără scrupule,? 
cu Dumnezeu. Cele două sunt ireconciliabile, iar acesta din urmă îi alimentează pe 
oameni în locul lui Dumnezeu, nepedepsit, în timp ce omul cooperează cu el fără să ia 
deloc în considerare pericolele implicate. Şi cu ce efect? El ÎI aruncă cu răceală pe 
Dumnezeu într-o parte și Îl pune departe, unde oamenii nu Îi vor da nicio atenţie, profund 
înfricoșaţi că El le va atrage atenţia și foarte temători că izvoarele cu apă vie ale lui 
Dumnezeu îl vor ademeni și îl vor câștiga pe om. Astfel, după ce a trăit mulţi ani de 
preocupări lumești, el complotează și urzește împotriva lui Dumnezeu și chiar Îl face 
ținta pedepsei sale. Este ca și cum El ar deveni un buștean în ochiul lui, iar el este 
disperat să-L apuce pe Dumnezeu și să-L pună în foc pentru a fi rafinat și curăţit. Văzând 
disconfortul lui Dumnezeu, omul se bate în piept și râde, dansează de bucurie și spune 
că El a fost, de asemenea, cufundat în rafinament și spune că va curăța prin ardere 


1 „Se mânie” se referă la faţa urâtă a omului care este înfuriat și exasperat. 


2 „Fără scrupule” se referă la momentul când oamenii sunt necugetaţi și nu au câtuși de puţină 
venerație fată de Dumnezeu. 

necurăţia lui Dumnezeu, ca și cum doar acest lucru ar fi raţional și rezonabil, ca și cum 
doar acestea ar fi metodele echitabile și acceptabile ale Cerului. Acest comportament 
violent al omului pare atât intenţionat cât și inconștient. Omul își dezvăluie atât chipul 
urât, cât și sufletul hidos și întinat, precum și aspectul jalnic al unui cerșetor. După ce se 
dezlănţuie în lung și-n lat, el adoptă un aspect patetic și cere iertare Cerului, semănând 
cu un mops extrem de vrednic de milă. Omul acţionează întotdeauna în moduri 
neașteptate, mereu „călătorește pe spatele unui tigru pentru a-i speria pe ceilalţi”ă, joacă 
întotdeauna un rol, nu dă nici cea mai mică atenţie inimii lui Dumnezeu, nici nu face vreo 
comparație cu propriul său statut. El doar | se împotrivește, în tăcere, lui Dumnezeu, ca 
și cum El i-ar fi greșit și nu ar trebui să-l trateze astfel și ca și cum Cerul nu ar avea ochi 
și face lucrurile, în mod intenţionat, dificile pentru el. Astfel, omul realizează 
dintotdeauna, în secret, comploturi răutăcioase și nu-și îmblânzește, câtuși de puțin, 
cererile către Dumnezeu, jinduind cu ochi prădători, uitându-se furios la fiecare mișcare 
a Sa, fără să se gândească vreodată că este dușmanul lui Dumnezeu, și sperând că va 
veni ziua când El va despărți ceața, va face lucrurile clare, îl va mântui din „gura tigrului” 
și îi va soluţiona nemulțumirile. Chiar și astăzi, oamenii încă nu cred că joacă rolul de a 
| se împotrivi lui Dumnezeu, rol care a fost jucat de atât de mulţi de-a lungul veacurilor; 
cum ar putea ei să ştie că, în tot ceea ce fac, s-au rătăcit de mult, că tot ceea ce au 
înțeles a fost de mult timp cuprins de mări. 

Cine a acceptat vreodată adevărul? Cine L-a primit vreodată pe Dumnezeu cu 
brațele deschise? Cine și-a dorit vreodată, cu bucurie, arătarea lui Dumnezeu? 
Comportamentul omului a decăzut de mult, iar pângărirea lui a părăsit de mult, 
nerecunoscută, templul lui Dumnezeu. Între timp, omul își continuă încă propria lucrare, 
uitându-se mereu de sus la Dumnezeu. Este ca și cum împotrivirea sa fată de Dumnezeu 
a fost gravată în piatră și de neschimbat și, prin urmare, ar fi fost mai degrabă blestemat 
decât să mai pătimească tratarea necorespunzătoare a cuvintelor şi acțiunilor sale. Cum 
ar putea astfel de oameni să-L cunoască pe Dumnezeu? Cum ar putea ei să-și găsească 
odihna cu Dumnezeu? Și cum ar putea ei să fie poitriviţi să vină înaintea Lui? Fără 
îndoială, nu este nimic în neregulă să ne devotăm planului de gestionare (planului 
mântuirii) al lui Dumnezeu — dar de ce oamenii pun întotdeauna în subconștient lucrarea 
și totalitatea lui Dumnezeu, în timp ce își dedică, în mod altruist, propriul sânge și 
propriile lacrimi? Duhul de devotament altruist al oamenilor este, fără îndoială, preţios — 
însă cum ar putea ei să știe că „mătasea” pe care o tes ei este total incapabilă să 
reprezinte ceea ce este Dumnezeu? Intenţiile bune ale oamenilor sunt, fără îndoială, 


a Traducerea se bazează pe expresia din textul sursă „hu jiă hu wâi”, care este un idiom 
chinezesc. Se referă la o poveste în care o vulpe sperie celelalte animale mergând în compania unui 
tigru, „împrumutând” astfel teama și prestigiul pe care le impune tigrul. Este o metaforă, folosită aici 


cu referire la persoanele care „împrumută” prestigiul altcuiva pentru a înfricoșa sau oprima alţi 
oameni. 

prețioase și rare — dar cum ar putea ele să înghită „comoara nepreţuită”!? Fiecare dintre 
voi ar trebui să se gândească la trecutul său: de ce nu aţi fost vreodată separați de 
mustrarea și blestemele nemiloase? De ce sunt oamenii întotdeauna în astfel de 
„termeni intimi” cu vorbele măreţe și judecata dreaptă? Oare Dumnezeu chiar îi 
încearcă? Dumnezeu îi rafinează, în mod intenţionat? Și cum intră oamenii în mijlocul 
rafinamentului? Ei cunosc cu adevărat lucrarea lui Dumnezeu? Ce lecţii au învăţat 
oamenii din lucrarea Lui și din propria lor intrare? Fie ca oamenii să nu uite îndemnul lui 
Dumnezeu și să aibă pătrundere în lucrarea lui Dumnezeu, să o identifice clar și să-și 
gestioneze, în mod adecvat, propria lor intrare. 


Lucrarea și intrarea (10) 


Este o situaţie fără precedent faptul că omenirea a progresat atât de mult. Lucrarea 
lui Dumnezeu și intrarea omului înaintează umăr la umăr și, astfel, lucrarea lui 
Dumnezeu este, de asemenea, un eveniment spectaculos, fără egal. Intrarea omului, 
până în prezent, este o minune pe care omul nu și-a imaginat-o niciodată. Lucrarea lui 
Dumnezeu a atins apogeul — și, ulterior, „intrarea” omului? a atins, de asemenea, vârful. 
Dumnezeu S-a coborât pe Sine cât de mult a putut și nu a protestat niciodată față de 
omenire sau față de univers și toate lucrurile. Între timp, omul stă pe capul lui Dumnezeu, 
iar asuprirea lui Dumnezeu de către om a atins apogeul; toate au ajuns la vârf și este 
vremea ca ziua dreptăţii să se arate. De ce să continuăm să lăsăm întunecimea să 
învelească pământul, iar întunericul să acopere toate popoarele? Dumnezeu a vegheat 
timp de câteva mii de ani — chiar timp de zeci de mii de ani — iar îngăduinţa Sa a atins 
de mult limita. El a urmărit fiecare mișcare a omenirii, a observat cât timp nedreptatea 
omului nu ar cunoaște frâu și, totuși, omul, care de mult timp a devenit amortit, nu simte 
nimic. Şi cine a observat vreodată faptele lui Dumnezeu? Cine și-a ridicat vreodată ochii 
și s-a uitat în depărtare? Cine a ascultat vreodată cu atenţie? Cine a fost vreodată în 
mâinile Atotputernicului? Toţi oamenii sunt năpăstuiţi de temeri imaginare.’ Ce utilizare 
are o grămadă de fân și paie? Singurul lucru pe care îl pot face este să-L tortureze până 
la moarte pe Dumnezeul întrupat. Deși ei nu sunt decât grămezi de fân și paie, există, 
totuși, un lucru pe care îl fac „cel mai bine dintre toate”: torturarea lui Dumnezeu până 
la moarte și apoi strigând că „aceasta înveselește inimile oamenilor”. Ce grămadă de 


1 „Comoara nepreţuită” se referă la totalitatea lui Dumnezeu. 


2 «Intrarea» omului” indică aici comportamentul neascultător al omului. Mai degrabă decât să 
se refere la intrarea oamenilor în viață — ceea ce este pozitiv — se referă la comportamentul și 
acțiunile lor negative. Se referă în general la toate faptele omului care sunt în opoziție cu Dumnezeu. 

3 „Năpăstuiți de temeri imaginare” este folosit pentru a parodia viața omenească nechibzuită a 
umanității. Se referă la starea urâtă a vieţii omenirii, în care oamenii trăiesc împreună cu demonii. 

4 „Cel mai bine dintre toate” este spus în sens ironic. 

soldaţi creveţi și generali homari! În mod remarcabil, în mijlocul unui flux neîncetat de 
oameni, ei își concentrează atenţia asupra lui Dumnezeu, înconjurându-L cu o blocadă 
de netrecut. Cu însufleţirea arzând tot mai fierbinte, ei L-au înconjurat pe Dumnezeu în 
hoarde, astfel încât să nu Se poată mişca un centimetru. În mâinile lor, ei ţin tot felul de 
arme și privesc la Dumnezeu ca și când s-ar uita la un dușman, cu ochii plini de mânie. 
Ei așteaptă cu nerăbdare să-L „sfâșie pe Dumnezeu bucată cu bucată”. Cât de năucitor! 
De ce au devenit omul și Dumnezeu dușmani atât de neîmpăcat? S-ar putea să existe 
ranchiună între Dumnezeu, cel mai încântător, și om? Ar putea fi faptul că acţiunile lui 
Dumnezeu nu sunt de niciun folos pentru om? Îl rănesc acestea pe om? Omul fixează o 
privire neclintită asupra lui Dumnezeu, profund înfricoșat de faptul că El va rupe blocada 
omului, Se va întoarce la cel de-al treilea Cer și îl va arunca încă o dată pe om în temniţă. 
Omul este neîncrezător față de Dumnezeu, stă ca pe ghimpi și se zvârcolește la distanţă, 
pe pământ, ţinând printre oameni o „mitralieră” îndreptată spre Dumnezeu. Este ca și 
cum, la cea mai mică frământare a lui Dumnezeu, omul va șterge tot ce este El — întregul 
Său corp și tot ceea ce El poartă — fără să lase nimic în urmă. Relaţia dintre Dumnezeu 
și om este iremediabilă. Dumnezeu este de neînțeles pentru om; omul, între timp, își 
închide în mod intenţionat ochii și-și face de cap, fără să vrea deloc să-Mi vadă existența 
și să-Mi ierte judecata. Astfel, atunci când omul nu se așteaptă, Eu zbor în tăcere și nu 
voi mai compara cu omul cine este măreț și cine este mărunt. Omenirea este cel mai 
josnic „anima!” dintre toate și nu vreau să-i mai dau atenţie. De mult timp Mi-am luat tot 
harul înapoi în locul în care locuiesc în pace; din moment ce omul este atât de 
neascultător, ce motiv are să se mai bucure de harul Meu preţios? Nu sunt dispus să-Mi 
dăruiesc în zadar harul asupra forțelor care-Mi sunt potrivnice. Mi-aș da prețioasele 
roade acelor fermieri din Canaan, care sunt zeloși și Mă întâmpină cu sinceritate la 
întoarcere. Doresc doar ca Cerurile să dureze în veci și, mai mult decât atât, ca omul să 
nu îmbătrânească niciodată, pentru ca Cerurile și omul să fie întotdeauna în odihnă și 
acei „pini și chiparoși” veșnic verzi să-L însoţească pentru totdeauna pe Dumnezeu și 
Cerurile pentru a intra împreună în epoca ideală. 

Am petrecut multe zile și nopţi cu omul, am locuit în lume împreună cu el și nu i-am 
mai făcut niciodată alte cerinţe; Eu doar conduc omul mereu înainte, nu fac altceva decât 
să-l călăuzesc și, pentru binele destinului omenirii, Eu îndeplinesc fără încetare lucrarea 
rânduirii. Cine a înţeles vreodată voia Tatălui Ceresc? Cine a traversat între cer și 
pământ? Nu mai doresc să petrec „epoca veche” a omului cu el, căci acesta este prea 
demodat, nu înțelege nimic; singurul lucru pe care-l ştie este să se îndoape la ospăţul 
pe care l-am pregătit, departe de orice altceva, fără să se gândească vreodată la nicio 
altă problemă. Omenirea este prea avară, urletul, întunericul și pericolul sunt prea mari 
printre oameni și, prin urmare, nu doresc să împart preţioasele fructe ale biruinţei 
câștigate în zilele de pe urmă. Lăsaţi omul să se bucure de binecuvântările bogate pe 


1 „Însufleţirea arzând tot mai fierbinte” este spus sarcastic și se referă la starea urâtă a omului. 

care el însuși le-a creat, pentru că omul nu Mă întâmpină cu bucurie — de ce ar trebui să 
forțez omenirea să simuleze un zâmbet? Fiecare colţ al lumii este lipsit de căldură, nu 
există nicio urmă de primăvară în toate peisajele lumii, căci, ca o creatură care locuiește 
în apă, omul nu are câtuși de puţină căldură, este ca un cadavru și chiar sângele care-i 
curge prin vene este ca gheaţa rece care răcește inima. Unde este căldura? Omul L-a 
pironit pe Dumnezeu fără motiv pe cruce, iar, după aceea, nu a avut nici cea mai mică 
reținere. Nimeni nu a simţit vreodată regret, iar acești tirani cruzi plănuiesc încă o dată 
să-L „captureze de viu”! pe Fiul Omului și să-L aducă înaintea unui pluton de execuţie 
pentru a pune capăt urii din inimile lor. Eu ce foloase am ca să rămân în acest ţinut 
periculos? Dacă rămân, singurele lucruri pe care le voi aduce omului sunt conflictul și 
violenţa și necazurile nesfârșite, pentru că nu i-am adus omului niciodată pacea, ci 
doar războiul. Zilele de pe urmă ale omenirii trebuie să fie pline de război, iar destinaţia 
omului trebuie să se răstoarne în mijlocul violenţei și al conflictului. Nu vreau să 
beneficiez de „desfătarea” războiului, nu aș însoţi vărsarea de sânge și sacrificiul 
omului, pentru că respingerea lui M-a condus la „descurajare” și nu am inima să Mă uit 
la războaiele sale — permiteţi-i omului să se lupte după satisfacția inimii lui. Eu vreau să 
Mă odihnesc, Eu vreau să dorm; lăsaţi-i pe demoni să fie însoțitorii omenirii în timpul 
zilelor sale de pe urmă! Cine-Mi cunoaște voia? Pentru că nu sunt bine primit de om, iar 
el nu M-a așteptat niciodată, nu pot decât să-Mi iau rămas bun și să-i ofer destinația 
omenirii, să-i las toate bogăţiile Mele, să-Mi semăn viaţa în om, să plantez sămânţa vieții 
Mele în câmpul inimii omului, să-i las amintiri veșnice, să-Mi las toată dragostea omenirii 
și să dau omului tot ceea ce el prețuiește în Mine, ca dar al dragostei cu care tânjim unul 
după celălalt. Aș vrea să ne iubim unul pe celălalt pe vecie, să ne dăm unul altuia, ca 
lucru bun, ziua de ieri, căci Eu deja M-am dăruit total omenirii — ce plângeri ar putea 
avea omul? Mi-am lăsat deja întreaga viață omului și, fără un cuvânt, am trudit din greu 
să ar ținutul frumos al dragostei pentru omenire; n-am făcut niciodată omului vreo cerinţă 
echitabilă și nu am făcut nimic altceva decât să Mă supun, pur și simplu, aranjamentelor 
omului și să creez o zi de mâine mai frumoasă pentru omenire. 

Deși lucrarea lui Dumnezeu este bogată și îmbelșugată, intrarea omului lasă mult 
de dorit. Din „iniţiativa” comună între om și Dumnezeu, aproape toată este lucrarea Lui; 
cu privire la cât de mult a intrat omul, el nu are aproape nimic de dovedit. Omul, care 
este atât de sărăcit și orb, își măsoară chiar puterea împotriva lui Dumnezeu de astăzi 
cu „arme străvechi” în mâini. Aceste „maimuțe primitive” abia reușesc să meargă în 
poziţie verticală și nu le este deloc rușine cu corpurile lor „goale”. Ce le face pe ele apte 
să evalueze lucrarea lui Dumnezeu? Ochii multora dintre aceste maimuțe cu patru 
membre devin plini de furie și se asmuţă împotriva lui Dumnezeu cu arme antice din 
piatră în mâini, încercând să iniţieze o întrecere a oamenilor maimuţă așa cum nu s-a 


1 „Captureze de viu” se referă la comportamentul violent și josnic al omului. Omul este brutal și 
câtuși de puţin iertător fată de Dumnezeu și face cereri absurde de la El. 

mai văzut vreodată pe lume, pentru a ţine o competiţie a zilelor de pe urmă între oamenii 
maimuţă și Dumnezeu, care va deveni renumită în întregul ţinut. Mulţi dintre acești 
bărbaţi maimuţă antici, care se ridică doar pe jumătate în picioare, sunt, în plus, plini de 
mulțumire de sine. Cu părul încâlcit, care le acoperă feţele, plini de intenții ucigașe, își 
ridică picioarele din față. Ei încă nu au evoluat pe deplin la omul modern, astfel că, 
uneori, stau drepți în picioare, iar uneori se târăsc cu mărgele de transpiraţie care le 
acoperă fruntea ca niște picături de rouă strâns împachetate — iar dorinţa lor este 
evidentă. Privind la omul maimuţă străvechi și complet, tovarășul lui, care stă în toate 
cele patru picioare, membrele lui mătăhăloase și lente, abia reușind să se ferească de 
lovituri și fără puterea de a riposta, abia se poate abține. Cât ai clipi din ochi — înainte de 
a avea timp să vadă ce s-a întâmplat — „eroul” din ring se prăbușește la pământ, cu 
membrele în aer. Acele membre, poziționate greșit în pământ în toţi acei ani, au fost 
brusc răsturnate cu susul în jos, iar omul maimuţă nu mai are nicio dorință de a se 
împotrivi. Din acest moment înainte, cei mai vechi dintre oamenii maimuţă sunt șterși de 
pe faţa pământului — este cu adevărat „cumplit. Acest vechi om maimuţă a ajuns la un 
astfel de sfârșit brusc. De ce a trebuit să se grăbească atât de curând din lumea 
minunată a omului? De ce nu a discutat cu tovarășii săi următorul pas al strategiei? Ce 
păcat că și-a luat rămas bun de la lume, fără să lase secretul măsurării puterii unora 
împotriva lui Dumnezeu! Cât de nechibzuit a fost ca un astfel de om maimuţă străvechi 
să fi murit fără o șoaptă și să plece fără să transmită urmașilor săi „cultura și arta antică”. 
Nu era timp să îi cheme pe cei apropiaţi lângă el pentru a le spune despre dragostea lui, 
nu a lăsat niciun mesaj pe o tablă de piatră, nu a distins cerul-soare și nu a spus nimic 
despre greutăţile sale negrăite. Când și-a dat ultima sa suflare, nu și-a chemat urmașii 
lângă corpul său muribund ca să le spună, cu cele patru membre rigide rămase ridicate 
pentru totdeauna ca ramurile unor arbori care arată spre cer, înainte de a închide ochii: 
„Nu urca în ring pentru a-L provoca pe Dumnezeu”. Se pare că a murit de o moarte 
amară... Dintr-o dată, un râs zgomotos izbucnește de sub ring; unul dintre oamenii 
maimuţă, care este pe jumătate vertical, este alături de el; ţinând o „măciucă de piatră” 
pentru a vâna antilope sau o altă pradă sălbatică, care este mai avansată decât cea a 
vechiului om maimuţă, sare în ring, plin de furie, cu un plan bine gândit în minte.! Este 
ca şi cum ar fi făcut ceva meritoriu. Folosind „puterea” măciucii sale de piatră, el reușește 
să se ridice drept timp de „trei minute”. Cât de mare este „puterea” acestui al treilea 
„picior”! L-a ţinut, pe omul maimuţă care este pe jumătate vertical, mare, stângaci și 
ridicol timp de trei minute ridicat în picioare — nu este de mirare că acest bătrân 
venerabil? om maimuţă este atât de autoritar. Desigur că unealta veche, din piatră, „este 
la înălțimea reputației sale”: are un mâner, o margine și un vârf de cuţit, singurul defect 


1 „Cu un plan bine gândit în minte” este spus sarcastic, iar acest lucru se referă la modul în care 
oamenii nu se cunosc pe ei înșiși și sunt neștiutori despre statura lor reală. 
2 Venerabil” este spus sarcastic. 

fiind lipsa de luciu a marginii — cât de lamentabil este. Uitaţi-vă din nou la „micul erou” din 
timpuri străvechi, care stă în ring uitându-se la cei de jos, cu o privire dispreţuitoare, ca și 
cum ar fi neputincioși inferiori, iar el ar fi eroul galant. În inima sa, îi dezaprobă în secret 
pe cei din fața scenei. „Țara are probleme și fiecare dintre noi este responsabil. De ce 
păstraţi distanța? Ar fi oare posibil ca voi să vedeţi că ţara se confruntă cu o catastrofă, 
dar să nu vă angajaţi într-o luptă sângeroasă? Țara este în pragul catastrofei — de ce nu 
sunteţi primii care arată îngrijorare și ultimii care se bucură? Cum puteţi sta să priviți că 
țara eșuează, iar poporul ei decade? Sunteţi dispuși să suportați rușinea subjugării 
naţionale? Ce grămadă de neisprăviţi!” În timp ce gândesc astfel, în fața scenei 
izbucnesc scandaluri, iar ochii le devin tot mai aprinși de mânie, ca și cum ar fi gata să 
arunce! flăcări. Așteaptă cu nerăbdare ca Dumnezeu să eșueze înainte de luptă, 
disperaţi să-L ucidă pe Dumnezeu pentru a-i face pe oameni fericiţi. Puţini ştiu că, deși 
unealta sa de piatră ar putea avea un renume meritat, niciodată nu ar putea să atragă 
ostilitatea lui Dumnezeu. Înainte să fi avut timp să se apere sau să se întindă și să se 
ridice în picioare, acesta se balansează înainte și înapoi, cu privirea din ochi pierdută. 
Se prăbușește spre vechiul său strămoș și nu se mai ridică; ţinându-l strâns pe vechiul 
om maimuţă, nu mai plânge și își recunoaște inferioritatea, fără a mai fi posedat de vreo 
dorință de împotrivire. Cei doi bieţi oameni maimuţă mor în faţa ringului. Cât de nefericit 
este faptul că strămoșii omenirii, care au supraviețuit până în prezent, au murit în 
ignoranță în ziua în care S-a arătat Soarele dreptăţii! Cât de nesăbuit este să fi lăsat să 
treacă neobservată o astfel de mare binecuvântare — că, în ziua binecuvântării lor, 
oamenii maimuţă, care au așteptat timp de mii de ani, au dus binecuvântarea în Infern 
pentru a se „delecta” împreună cu împăratul diavolilor! De ce să nu păstreze aceste 
binecuvântări în lumea celor vii ca să se bucure împreună cu fiii și fiicele lor? Ei doar o 
caută cu lumânarea! Ce risipă este faptul că, de dragul unui statut neînsemnat, a 
reputației și vanităţii, ei suferă de nenorocirea de a fi omorâţi, năpustindu-se să fie primii 
care deschid porţile iadului și să devină fiii acestuia. Un astfel de preț este atât de inutil. 
Ce păcat că asemenea strămoși vechi, care au fost atât de „plini de spirit naţional”, 
puteau fi atât de „severi cu ei înșiși, dar atât de toleranţi față de ceilalţi”, închizându-se 
în iad și închizându-i pe acei inferiori neputincioşi pe dinafară. Unde pot fi găsiţi 
„reprezentanţi ai poporului” cum este acesta? De dragul „bunăstării urmașilor lor” şi a 
„Vieţii paşnice a generaţiilor viitoare”, ei nu-l permit lui Dumnezeu să intervină şi, astfel, 
nu acordă nicio atenţie propriei vieţi. Fără reţinere, ei se dedică „cauzei naţionale”, 
intrând în Infern fără o vorbă. Unde poate fi găsit un astfel de naționalism? Luptându- 
se cu Dumnezeu, ei nu se tem de moarte, nici de vărsarea de sânge și, cu atât mai 
puţin, nu se îngrijorează de ziua de mâine. Pur și simplu se apucă de treabă pe câmpul 
de luptă. Ce păcat că singurul lucru pe care-l primesc pentru „spiritul de devotament” 


1 „Arunce” indică starea urâtă a oamenilor care spumegă de furie când sunt învinși de către 


Dumnezeu. Aceasta indică amploarea împotrivirii lor faţă de Dumnezeu. 

este regretul veșnic și mistuirea de flăcările iadului care ard veșnic! 

Ce fascinant! De ce întruparea lui Dumnezeu a fost întotdeauna respinsă și insultată 
de oameni? De ce oamenii nu au niciodată o înţelegere a întrupării Sale? Ar putea fi 
faptul că Dumnezeu a venit la momentul nepotrivit? Ar putea fi faptul că El a ajuns în 
locul greșit? Ar putea fi faptul că acest lucru se întâmplă pentru că Dumnezeu a acţionat 
singur, fără „semnătura de aprobare” a omului? Ar putea fi deoarece Dumnezeu a 
hotărât singur, fără permisiunea omului? Faptele afirmă că Dumnezeu a anunţat în 
prealabil. El nu a greșit devenind trup. Oare trebuie să ceară consimțământul omului? 
Mai mult, Dumnezeu i-a reamintit omului cu mult timp în urmă, dar poate că oamenii au 
uitat. Ei nu sunt de vină, pentru că este mult timp de când omul a fost corupt de Satana 
încât nu poate înțelege nimic din ceea ce se petrece sub ceruri, nu poate spune nimic 
despre întâmplările lumii spirituale! Ce rușine că strămoșii omului, oamenii maimuţă, au 
murit în ring, dar acest lucru nu este surprinzător: Cerul și pământul nu au fost niciodată 
compatibile și cum ar putea oamenii maimuţă, ale căror minţi sunt făcute din piatră, să 
conceapă că Dumnezeu ar putea deveni din nou trup? Cât de trist este faptul că un 
„bătrân” ca acesta, care este în cel de-al „șaizecilea an al său”, a murit în ziua arătării 
lui Dumnezeu. Nu este o minune că a lăsat lumea nebinecuvântată la ivirea unei 
asemenea binecuvântări mari? Întruparea lui Dumnezeu a trimis unde de șoc prin toate 
religiile și sferele, a „aruncat în neorânduială” ordinea iniţială a cercurilor religioase și a 
scuturat inimile tuturor celor care tânjesc după arătarea lui Dumnezeu. Cine nu adoră? 
Cine nu tânjește să-L vadă pe Dumnezeu? Dumnezeu a fost personal printre oameni 
timp de mulți ani, totuși omul nu și-a dat seama de aceasta niciodată. Astăzi, Dumnezeu 
Însuși S-a arătat și Și-a expus identitatea mulțimilor — cum ar putea aceasta să nu aducă 
desfătare inimii omului? Cândva, Dumnezeu a împărţit bucuriile și necazurile cu omul, 
iar astăzi El a fost reunit cu omenirea și împarte cu ea poveștile timpurilor trecute. După 
ce a ieșit din ludeea, oamenii nu au putut găsi nicio urmă a Lui. Ei tânjesc să se 
întâlnească încă o dată cu Dumnezeu, neștiind că astăzi s-au reîntâlnit și s-au reunit cu 
EI. Cum ar putea acest lucru să nu stârnească gândurile de ieri? Acum două mii de ani 
în urmă, Simon Barjona, urmașul evreilor, L-a privit pe Isus Mântuitorul, a mâncat la 
aceeași masă cu El și, după ce L-a urmat timp de mulţi ani, a simţit o afecţiune mai 
adâncă pentru El: L-a iubit din adâncul inimii sale; L-a iubit profund pe Domnul Isus. 
Poporul evreu nu știa nimic despre cum acest prunc cu părul auriu, născut într-o iesle 
friguroasă, a fost prima imagine a întrupării lui Dumnezeu. Toţi au crezut că El era 
asemănător lor, nimeni nu L-a crezut diferit — cum ar fi putut oamenii să-L recunoască 
pe acest Isus comun și obișnuit? Poporul evreu s-a gândit la El ca la un fiu evreu al 
vremurilor. Nimeni nu L-a considerat ca pe un Dumnezeu încântător, iar oamenii nu au 
făcut nimic altceva decât să-l aducă cereri orbește, cerându-l să le dea haruri bogate și 
abundente, pace și bucurie. Ei știau doar că, asemeni unui milionar, El avea tot ce-și 
putea cineva dori vreodată. Cu toate acestea, oamenii nu L-au abordat niciodată ca pe 
cineva care era preaiubit; oamenii acelor timpuri nu L-au iubit, ci doar au protestat 

împotriva Lui și l-au făcut cereri iraționale. El nu S-a împotrivit niciodată, ci i-a oferit 
constant haruri omului, deși el nu L-a cunoscut. El nu a făcut nimic altceva decât să-i 
dăruiască, în tăcere, omului căldură, dragoste și milă și, chiar mai mult, El i-a dat omului 
noi mijloace de practică, conducând omul în afara legăturilor legii. Omul nu L-a iubit, ci 
doar L-a invidiat și l-a recunoscut talentele excepţionale. Cum ar fi putut oare omenirea 
oarbă să știe cât de mare a fost umilința îndurată de încântătorul Isus Mântuitorul, când 
a venit între oameni? Nimeni nu a luat în considerare suferinţa Lui, nimeni nu a știut 
despre dragostea Lui față de Dumnezeu Tatăl și nimeni nu putea să-l cunoască 
singurătatea; deși Maria a fost mama care L-a născut, cum putea ea să cunoască 
gândurile din inima Domnului Isus cel milostiv? Cine a cunoscut suferința de neimaginat 
pe care Fiul Omului a îndurat-o? După ce l-au făcut cereri, oamenii acelor vremuri L-au 
pus în subconștientul lor și L-au aruncat afară. Prin urmare, El a rătăcit pe străzi, zi după 
zi, an după an, lăsându-Se în voia sorții timp de mulţi ani, trăind timp de treizeci și trei 
de ani grei, ani care au fost atât lungi, cât și scurţi. Când oamenii au avut nevoie de EI, 
L-au invitat în casele lor cu chipuri zâmbitoare, încercând să-l facă cereri — și, după ce 
Și-a adus contribuţia, L-au împins imediat pe ușă afară. Oamenii au mâncat ceea ce le 
era oferit din gura Lui, l-au băut sângele, s-au bucurat de harurile pe care le-a revărsat 
asupra lor, totuși, ei tot | S-au împotrivit, căci niciodată nu au știut cine le dăduse viaţă. 
În cele din urmă, L-au pironit pe cruce, dar El totuși nu a scos niciun sunet. Chiar și 
astăzi, El rămâne tăcut. Oamenii Îi mănâncă trupul, Îi beau sângele, mănâncă hrana pe 
care El o face pentru ei și umblă pe calea pe care le-a deschis-o și, totuși, ei încă 
intenționează să-L respingă; de fapt, ei Îl abordează pe Dumnezeul care le-a dat viață 
ca pe un dușman și, în schimb, se comportă precum Tatăl Ceresc cu cei care sunt sclavi 
la fel ca ei. În aceasta, nu | se împotrivesc ei în mod intenţionat? Cum a ajuns Isus să 
moară pe cruce? Ştiţi voi? Nu a fost trădat de luda, care era cel mai apropiat de El și-L 
mâncase, Îl băuse și se bucurase de El? Oare luda nu L-a trădat pentru că El nu era 
decât un neînsemnat învăţător normal? Dacă oamenii ar fi văzut într-adevăr că Isus era 
extraordinar și Unul care era al cerului, cum ar fi putut să-L pironească de viu pe cruce, 
timp de douăzeci și patru de ore, până când nu a rămas nicio suflare în corpul Său? 
Cine Îl poate cunoaște pe Dumnezeu? Oamenii nu fac altceva decât să se bucure de 
Dumnezeu cu lăcomie nepotolită, însă nu L-au cunoscut niciodată. Le-a fost dat un 
deget, iar ei au apucat toată mâna și Îl fac pe „Isus” total ascultător la poruncile lor, la 
ordinelor lor. Cine a arătat vreodată ceva despre calea îndurării fată de acest Fiu al 
Omului, care nu are unde să-Și pună capul? Cine s-a gândit vreodată să-și unească 
forțele cu El pentru a îndeplini însărcinarea dată de Dumnezeu Tatăl? Cine și-a amintit 
vreodată de El? Cine a fost vreodată atent la greutăţile Sale? Fără cea mai mică urmă 
de iubire, omul ÎI trage înainte și înapoi; el nu știe de unde au venit lumina și viaţa sa și 
nu face nimic altceva decât să plănuiască, în secret, cum să-L mai răstignească încă o 
dată pe „Isus” Cel de acum două mii de ani, care a experimentat durerea printre oameni. 
Oare „Isus” inspiră într-adevăr o astfel de ură? A fost uitat demult tot ce a făcut El? Ura 

care s-a contopit timp de mii de ani va lovi, în cele din urmă, în afară. Voi, soi al evreilor! 
Când a fost vreodată „Isus” ostil față de voi, încât voi să-L urâţi atât de mult? El a făcut 
și a vorbit atât de mult — nu este nimic din acestea spre folosul vostru? Și-a dat viața 
pentru voi, fără să ceară nimic în schimb, vi S-a dat vouă în întregime — chiar vreţi încă 
să-L mâncaţi de viu? El v-a dat totul fără să rețină nimic, fără să se bucure vreodată de 
slava lumească, de căldura, dragostea sau de toate binecuvântările dintre oameni. 
Oamenii sunt atât de răi față de EI, iar El nu S-a bucurat niciodată de toate bogăţiile de 
pe pământ și Își dedică întreaga inimă sinceră și pasionată omului, Şi-a dedicat totul 
omenirii — și cine l-a dat vreodată căldură? Cine l-a dat vreodată mângâiere? Omul a 
adunat toată presiunea asupra Lui, l-a înmânat toată nenorocirea, l-a impus cele mai 
nefericite experienţe ale sale, ÎI învinovăteşte pentru toată nedreptatea, iar El a acceptat 
acestea tacit. A protestat vreodată față de cineva? A cerut vreodată o mică răsplată de 
la cineva? Cine a arătat vreodată o oarecare compasiune față de El? Ca oameni 
obișnuiți, care dintre voi nu a avut o copilărie romantică? Cine nu a avut o tinereţe plină 
de culoare? Cine nu are căldura celor dragi? Cine nu are iubirea rudelor și a prietenilor? 
Cine nu are respectul celorlalți? Cine nu are o familie călduroasă? Cine nu are 
mângâierea apropiaților săi? lar El S-a bucurat vreodată de oricare din aceste lucruri? 
Cine l-a dat vreodată puţină căldură? Cine l-a dat vreodată o fărâmă de mângâiere? 
Cine l-a arătat vreodată puţină moralitate umană? Cine a fost vreodată îngăduitor cu El? 
Cine a fost vreodată cu El în vremuri grele? Cine a petrecut vreodată viața grea cu El? 
Omul nu și-a slăbit niciodată cerinţele faţă de El; el doar Îi cere fără scrupule, ca și cum, 
venind în lumea omului, El ar trebui să fie boul sau calul său, prizonierul lui și trebuie să- 
i dea totul omului; dacă nu, omul nu-L va ierta niciodată, nu o va lăsa mai moale cu El, 
nu-L va numi niciodată Dumnezeu și nu-L va ţine niciodată la mare cinste. Omul este 
prea aspru în atitudinea sa față de Dumnezeu, ca și cum ar fi pornit să-L chinuiască pe 
Dumnezeu până la moarte și, doar după aceea, își va domoli cerinţele față de El; altfel, 
omul nu va cobori niciodată standardele cerinţelor fată de Dumnezeu. Cum ar putea un 
astfel de om să nu fie disprețuit de El? Nu este aceasta tragedia zilei de astăzi? 
Conştiințta omului nu poate fi văzută nicăieri. El continuă să spună că va răsplăti 
dragostea lui Dumnezeu, dar Îl analizează și ÎI torturează până la moarte. Nu este 
aceasta „reţeta secretă” a credinţei în Dumnezeu, transmisă de strămoșii săi? Nu există 
niciun loc în care să nu se găsească „evreii”, iar astăzi încă mai fac aceeași lucrare, 
realizează încă aceeași lucrare de a | se împotrivi lui Dumnezeu și, totuși, ei cred că Îl 
măresc. Cum ar putea ochii omului să-L cunoască pe Dumnezeu? Cum ar putea omul, 
care trăiește în trup, să-L abordeze pe El ca pe Dumnezeul întrupat care a venit de la 
Duhul? Cine dintre oameni ar putea să-L cunoască? Unde este adevărul printre oameni? 
Unde este adevărata dreptate? Cine poate cunoaște firea lui Dumnezeu? Cine poate 
concura cu Dumnezeul din cer? Nu este de mirare că, atunci când El a venit în mijlocul 
oamenilor, nimeni nu L-a cunoscut și a fost respins. Cum poate tolera omul existenţa lui 
Dumnezeu? Cum poate el lăsa lumina să izgonească întunericul din lume? Nu sunt toate 

acestea devotamentul de onoare al omului? Nu este aceasta intrarea verticală a omului? 
Și nu este lucrarea lui Dumnezeu centrată în jurul intrării omului? Aș vrea să contopiți 
lucrarea lui Dumnezeu cu intrarea omului, să stabiliți o relație bună între om și 
Dumnezeu și să îndepliniţi datoria pe care omul ar trebui să o îndeplinească cât puteți 
de bine. În felul acesta, lucrarea lui Dumnezeu se va sfârși ulterior, încheindu-se cu slava 
Sa câștigată! 


Viziunea lucrării lui Dumnezeu (1) 


loan a lucrat șapte ani pentru Isus și pregătise deja calea când a sosit Isus. Înainte 
de aceasta, Evanghelia Împărăției cerurilor, după cum a fost propovăduită de loan, a 
fost auzită în tot ţinutul, astfel încât ea s-a răspândit în toată ludeea, și toți l-au numit 
profet. La vremea aceea, regele Irod dorea să-l ucidă pe loan, totuși nu îndrăznea, 
deoarece poporul îl respecta mult pe loan, iar lrod se temea că, dacă l-ar ucide pe loan, 
acesta s-ar răzvrăti împotriva lui. Lucrarea făcută de loan a prins rădăcini printre oamenii 
obișnuiți, și i-a făcut credincioși pe evrei. Timp de șapte ani el a pregătit calea pentru 
Isus, până în momentul în care Isus a început să-Și îndeplinească lucrarea de slujire. 
De aceea, loan era cel mai mare dintre toţi profeţii. Doar după întemnițarea lui loan, Și- 
a început Isus lucrarea oficială. Înainte de loan, niciun alt profet nu pregătise calea 
pentru Dumnezeu — pentru că, înainte de Isus, Dumnezeu nu se mai întrupase niciodată. 
Astfel, dintre toţi profeţii până la loan, el a fost singurul care a pregătit calea pentru 
Dumnezeul întrupat, și în acest fel loan a devenit cel mai mare profet al Vechiului și al 
Noului Testament. loan a început să răspândească Evanghelia împărăției cerurilor cu 
șapte ani înainte de botezul lui Isus. Pentru oameni, lucrarea pe care a făcut-o părea 
mai presus de lucrarea ulterioară a lui Isus, cu toate acestea el a rămas totuși, doar un 
profet. El a lucrat și a vorbit nu în interiorul templului, ci în orașele și satele din afara 
acestuia. Acest lucru l-a făcut, bineînţeles, în rândul oamenilor din națiunea evreiască, 
în special printre cei săraci. Rar a venit loan în contact cu oamenii din păturile superioare 
ale societăţii și răspândea Evanghelia doar printre oamenii obișnuiți ai ludeii. Asta a fost 
pentru a-i pregăti pe cei potriviti pentru Domnul Isus și pentru a pregăti locuri potrivite 
unde să lucreze El. Cu un profet precum loan care să deschidă calea, Domnul Isus a 
putut să pornească direct pe calea Sa, calea crucii de îndată ce a sosit. Când Dumnezeu 
s-a întrupat pentru a-Și face lucrarea, nu a fost nevoit să facă lucrarea de a alege oameni 
și nici nu a fost nevoit să caute personal oameni sau un loc unde să lucreze. El nu a 
făcut o astfel de lucrare când a venit; persoana potrivită pregătise deja astfel de lucruri 
pentru El înainte de sosirea Lui. loan terminase deja această lucrare înainte ca Isus să 
înceapă lucrarea Lui, căci atunci când Dumnezeul întrupat a sosit ca să-Și facă lucrarea, 
El S-a apucat imediat de lucrul cu cei care-L așteptau de mult. Isus nu venise să facă 
lucrarea de corectare ce revenea omului. El a venit numai pentru a-și îndeplini misiunea 

pe care o avea de îndeplinit; toate celelalte nu aveau nicio legătură cu El. Când a venit 
loan, el nu a făcut decât să scoată din templu și dintre evrei un grup al celor care au 
acceptat Evanghelia Împărăției cerurilor, pentru ca ei să devină obiectele lucrării 
Domnului Isus. loan a lucrat timp de șapte ani, adică a răspândit Evanghelia timp de 
șapte ani. În timpul lucrării sale, loan nu a făcut multe minuni, pentru că lucrarea lui a 
fost de a deschide calea; lucrarea lui a fost lucrarea de pregătire. Toate celelalte lucrări, 
lucrarea pe care urma să o facă Isus, nu aveau legătură cu el; el doar a cerut omului să- 
și mărturisească păcatele și să se pocăiască și a botezat oameni, pentru ca ei să poată 
fi mântuiţi. Deși a făcut o lucrare nouă, și a deschis o cale pe care omul nu mai mersese 
niciodată înainte, totuși el doar a pregătit calea pentru Isus. El era doar un profet care a 
făcut lucrarea de pregătire și era incapabil să facă lucrarea lui Isus. Deși Isus nu a fost 
primul care a propovăduit Evanghelia împărăției cerurilor, și deși a continuat pe calea 
pe care o pornise loan, totuși încă nu era nimeni altcineva care să poată face lucrarea 
Lui, și aceasta era mai presus de lucrarea lui loan. Isus nu Şi-a putut pregăti propriul 
drum; lucrarea Sa a fost făcută direct în numele lui Dumnezeu. Și astfel, indiferent de 
cât de mulţi ani a lucrat loan, el a rămas un profet și a rămas singurul care a pregătit 
calea. Cei trei ani de muncă ai lui Isus au depășit cei șapte ani de muncă ai lui loan, căci 
esenţa lucrării Sale nu era aceeași. Când Isus a început să-Și îndeplinească misiunea, 
care este și perioada în care lucrarea lui loan s-a încheiat, loan pregătise suficienți 
oameni și suficiente locuri în folosul Domnului Isus, și au fost îndeajuns pentru ca 
Domnul Isus să înceapă trei ani de lucrare. Și astfel, de îndată ce lucrarea lui loan a fost 
terminată, Domnul Isus a început oficial lucrarea Lui și cuvintele rostite de loan au fost 
lăsate deoparte. Asta pentru că lucrarea făcută de loan a fost numai pentru tranziţie, iar 
cuvintele sale nu erau cuvintele vieţii care ar fi condus omul la o nouă creștere; în cele 
din urmă, cuvintele lui erau doar de uz temporar. 

Lucrarea pe care a făcut-o Isus nu a fost supranaturală; a existat un proces în acest 
sens, și totul a progresat conform legilor normale ale lucrurilor. În ultimele șase luni din 
viaţa Sa, Isus știa cu certitudine că El venise să facă această lucrare, și El știa că venise 
ca să fie țintuit pe cruce. Înainte de a fi răstignit, Isus s-a rugat continuu la Dumnezeu 
Tatăl, exact așa cum s-a rugat de trei ori în Grădina Ghetsimani. După ce a fost botezat, 
Isus și-a îndeplinit lucrarea de slujire timp de trei ani şi jumătate, iar lucrarea Sa oficială 
a durat doi ani şi jumătate. În timpul primului an, El a fost acuzat de Satana, hărțuit de 
om și supus ispitei omului. El a biruit multe ispite în timp ce Și-a îndeplinit lucrarea. În 
ultimele șase luni, când Isus urma să fie răstignit în curând, din gura lui Petru au ieșit 
cuvintele că El era Fiul Dumnezeului celui viu, că El era Hristos. Doar atunci lucrarea 
Lui a devenit cunoscută tuturor și abia apoi a fost dezvăluită publicului identitatea Sa. 
După aceea, Isus le-a spus ucenicilor Săi că El urma să fie răstignit de dragul omului și 
că trei zile mai târziu El va învia din nou; că El venise să ducă la bun sfârșit lucrarea de 
răscumpărare, iar El era Mântuitorul. Abia în ultimele șase luni Și-a dezvăluit El 
identitatea și lucrarea pe care intenţiona să o facă. Acesta a fost și timpul lui Dumnezeu 

și acesta era modul în care lucrarea trebuia îndeplinită. În acea vreme, o parte din 
lucrarea lui Isus era în conformitate cu Vechiul Testament, precum și cu legile lui Moise 
și cu cuvintele lui lahve din perioada Epocii Legii. Pe toate aceste lucruri, Isus le-a folosit 
pentru a face o parte din lucrarea Lui. El a predicat oamenilor şi i-a învăţat în sinagogi, 
a folosit prezicerile profeților din Vechiul Testament pentru a mustra pe fariseii care ÎI 
dușmăneau, și cuvintele din Scripturi pentru a le dezvălui neascultarea și a-i condamna 
astfel. Căci ei dispreţuiau ceea ce făcuse Isus; în special, o mare parte din lucrarea lui 
Isus nu era făcută în conformitate cu legile din Scripturi și, în plus, învățăturile Lui erau 
mai presus decât propriile lor cuvinte și chiar mai presus decât cele ce fuseseră prezise 
de profeti în Scripturi. Lucrarea lui Isus a fost numai de dragul răscumpărării omului și al 
răstignirii și, astfel, nu a fost nevoie ca El să spună mai multe cuvinte pentru a cuceri 
orice om. O mare parte din ceea ce a învăţat pe om a fost extras din cuvintele Scripturilor 
și, chiar dacă lucrarea Lui nu a depășit Scripturile, El tot a reușit să realizeze lucrarea 
răstignirii. Lucrarea Lui nu a fost cea a cuvântului, nici lucrare făcută de dragul cuceririi 
omenirii, ci lucrare făcută pentru răscumpărarea acesteia. El a acţionat numai ca jertfă 
pentru păcatele omenirii și nu a acţionat ca sursă a cuvântului pentru omenire. El nu a 
făcut lucrarea Neamurilor, care a fost lucrarea de cucerire a omului, ci lucrarea răstignirii, 
lucrare făcută printre aceia care credeau că există un Dumnezeu. Chiar dacă lucrarea 
Sa a fost îndeplinită pe baza Scripturilor și chiar dacă El a folosit ceea ce se preziseseră 
vechii profeţi pentru a condamna pe farisei, aceasta a fost suficientă pentru a finaliza 
lucrarea răstignirii. Dacă lucrarea de astăzi s-ar fi desfășurat tot pe baza predicţiilor 
vechilor profeţi din Scripturi, atunci ar fi fost imposibil să fiți cuceriţi, întrucât Vechiul 
Testament nu conţine nicio dovadă a nesupunerii și păcatelor voastre ca popor chinez 
și nu există nicio expunere a păcatelor voastre. Astfel, dacă această lucrare ar fi dăinuit 
încă în Biblie, nu aţi fi cedat niciodată. Biblia înregistrează doar o istorie limitată a 
israeliților, una care nu este capabilă să stabilească dacă sunteţi răi sau buni sau să vă 
judece. Imaginaţi-vă că v-aș fi judecat conform istoriei israeliților — M-aţi mai fi urmat așa 
cum o faceți azi? Ştiţi cât de dificili sunteţi? Dacă nu s-ar fi spus niciun cuvânt în această 
etapă, atunci finalizarea lucrării de cucerire ar fi fost imposibilă. Pentru că nu am venit 
să fiu țintuit pe cruce, trebuie să rostesc cuvinte diferite de cele din Biblie, ca să vă pot 
cuceri. Lucrarea făcută de Isus a fost doar o etapă mai înaltă decât Vechiul Testament; 
a fost folosită pentru a începe o epocă și a conduce acea epocă. De ce a spus El: „Să 
nu credeţi că am venit să stric Legea, ci să împlinesc Legea"? Cu toate acestea, în 
lucrarea Sa au existat multe lucruri care se deosebeau de legile practicate și de poruncile 
urmate de israeliții Vechiului Testament, căci El nu a venit să se supună legii, ci să o 
împlinească. Procesul de împlinire a ei a inclus multe lucruri practice: lucrarea Sa a fost 
mai practică și mai reală și, în plus, a fost mai vie, și nu a fost o aderare oarbă la reguli. 
Israeliţii nu respectau Sabatul? Când a venit Isus, El nu a ţinut Sabatul, căci El a spus 
că Fiul omului era Domnul Sabatului, și când Domnul Sabatului va veni, El va face cum 
va dori. El venise să împlinească legile din Vechiul Testament și să schimbe legile. Tot 

ceea ce se face astăzi se bazează pe prezent, dar se sprijină totuși pe temelia lucrării lui 
lahve în Epoca Legii, și nu depășește această sferă. Să aveți grijă cum vorbiţi și să nu 
comiteți adulter, de exemplu — nu sunt acestea legile Vechiului Testament? Astăzi, ceea 
ce vi se cere nu se limitează doar la cele Zece Porunci, ci sunt porunci și legi de un ordin 
mai înalt decât cele care au fost înainte. Totuși, aceasta nu înseamnă că ceea ce a venit 
înainte a fost desfiinţat, pentru că fiecare etapă a lucrării lui Dumnezeu este îndeplinită pe 
temelia etapei anterioare. Cât despre lucrarea pe care lahve a făcut-o atunci în Israel, 
cum ar fi să le ceară oamenilor să aducă jertfe, să-și cinstească părinţii, să nu se închine 
la idoli, să nu îi agreseze sau să îi blesteme pe alţii, să nu comită adulter, să nu fumeze 
sau să bea, să nu mănânce lucruri fără viaţă și să nu bea sânge — nu alcătuiește lucrul 
acesta fundamentul practicii voastre chiar și astăzi? Pe temelia trecutului a fost realizată 
lucrarea până în ziua de azi. Deși legile trecutului nu mai sunt menţionate și noi cerințe 
s-au făcut pentru tine, departe de a fi abolite, acestea au fost, în schimb, înălțate. A 
spune că au fost abolite înseamnă că epoca anterioară este depășită, deși există unele 
porunci pe care trebuie să le respecţi toată eternitatea. Poruncile din trecut au fost deja 
puse în practică, au devenit deja parte din fiinţa omului și nu este nevoie să se pună un 
accent special pe astfel de porunci precum: „Nu fuma” și „Nu bea” și așa mai departe. 
Pe această bază, poruncile noi sunt stabilite în funcţie de nevoile voastre de astăzi, în 
funcție de statura voastră și de lucrarea de astăzi. Stabilirea de porunci pentru noua 
epocă nu înseamnă abolirea poruncilor din epoca de dinainte, ci ridicarea lor mai sus pe 
această temelie, pentru a face acţiunile omului complete și mai în concordanţă cu 
realitatea. Dacă astăzi aţi fi obligaţi doar să urmaţi poruncile și să respectaţi legile 
Vechiului Testament, la fel ca israeliții și, chiar dacă vi s-ar fi cerut să memorati legile 
stabilite de lahve, nu ar exista nicio posibilitate de a vă putea schimba. Dacă ar fi doar 
să respectaţi acele câteva porunci limitate sau să memoraţi nenumărate legi, vechea 
voastră fire ar rămâne adânc înrădăcinată și nu ar exista nicio modalitate de a o stârpi. 
Astfel ați deveni din ce în ce mai depravaţi și niciunul dintre voi nu ar deveni ascultător. 
Cu alte cuvinte, câteva porunci simple sau nenumărate legi sunt incapabile să vă ajute 
să cunoaşteţi faptele lui lahve. Nu sunteţi la fel ca israeliţii: urmând legile și memorând 
poruncile, ei au fost capabili să asiste la faptele lui lahve și să-și ofere devotamentul 
numai Lui. Dar voi nu puteţi să faceți acest lucru și câteva porunci ale epocii Vechiului 
Testament nu numai că nu vă pot face să vă dăruiţi inima sau să vă protejeze, ci vă va 
face în schimb slabi și vă va face să vă prăbușiţi în Hades. Căci lucrarea Mea este 
lucrarea de cucerire și se adresează neascultării voastre și firii voastre vechi. Cuvintele 
blânde ale lui lahve și ale lui Isus sunt departe de cuvintele dure ale judecății de astăzi. 
Fără cuvinte atât de aspre, ar fi imposibil să vă cuceresc pe voi „experţii”, care aţi fost 
neascultători de mii de ani. Legile Vechiului Testament și-au pierdut puterea asupra 
voastră cu mult timp în urmă, iar judecata de astăzi este mult mai cumplită decât vechile 
legi. Cel mai potrivit lucru pentru voi este judecata, și nu restricțiile mărunte ale legilor, 
pentru că voi nu sunteţi omenirea primelor începuturi, ci o omenire care a fost coruptă 

timp de mii de ani. Ceea ce trebuie să îndeplinească acum omul este în conformitate cu 
starea reală a omului astăzi, în funcţie de calibrul și de statura actuală a omului de astăzi, 
și asta nu necesită ca tu să urmezi reguli. Aceasta este pentru ca schimbările să se 
poată realiza în vechea ta fire și pentru ca tu să te poţi descotorosi de noţiunile tale. 
Crezi că poruncile sunt reguli? Acestea sunt, se poate spune, cerințele normale ale 
omului. Nu sunt reguli pe care trebuie să le urmezi. Să luăm interzicerea fumatului, de 
exemplu — este aceasta o regulă? Nu este o regulă! Este cerută de umanitatea normală; 
nu este o regulă, ci ceva stipulat pentru întreaga omenire. Astăzi, cele circa 
douăsprezece porunci care au fost stabilite nu sunt nici ele reguli; sunt ceea ce este 
necesar pentru a obține umanitatea normală. Oamenii nu aveau și nu cunoșteau 
asemenea lucruri în trecut, și astfel li se cere oamenilor să le obțină astăzi, iar astfel de 
lucruri nu sunt considerate reguli. Legile nu sunt același lucru ca regulile. Regulile despre 
care vorbesc se referă la ceremonii, formalități sau practici deviante și eronate ale 
omului; sunt regulamente care nu sunt de niciun ajutor omului, nu îi aduc niciun 
beneficiu, formează un curs de acţiune care nu are niciun înţeles. Acesta este simbolul 
regulilor, iar astfel de reguli trebuie să fie înlăturate, pentru că nu oferă niciun beneficiu 
omului. Ceea ce este în beneficiul omului este ceea ce trebuie pus în practică. 


Viziunea lucrării lui Dumnezeu (2) 


Evanghelia pocăinţei a fost propovăduită în Epoca Harului și, dacă omul credea, 
atunci el era mântuit. Astăzi, în loc de mântuire, se vorbește doar despre cucerire și 
desăvârșire. Nu se mai spune că, dacă o persoană crede, întreaga sa familie va fi 
binecuvântată sau că, odată mântuită, e mântuită pentru totdeauna. Astăzi, nimeni nu 
rostește aceste cuvinte și astfel de lucruri sunt depășite. La acea vreme, lucrarea lui Isus 
era lucrarea de răscumpărare a întregii omeniri. Păcatele tuturor care credeau în El erau 
iertate; dacă tu credeai în El, El te răscumpăra; dacă tu credeai în El, nu mai aparţineai 
păcatului, erai iertat de păcatele tale. Aceasta este ceea ce însemna să fii mântuit și să 
fii îndreptat prin credinţă. Totuși, în cei ce credeau, rămânea acel ceva care era răzvrătit 
și se opunea lui Dumnezeu și acela încă trebuia să fie îndepărtat încet. Mântuirea nu 
însemna că omul fusese complet câștigat de Isus, ci că omul nu mai era al păcatului, că 
i se iertaseră păcatele: de credeai, nu aveai să mai aparții vreodată păcatului. La acea 
vreme, Isus a făcut multe lucrări care erau dincolo de înţelegerea ucenicilor Lui și a spus 
multe lucruri pe care oamenii nu le-au înțeles. Aceasta deoarece, în acel moment, El nu 
a oferit nicio explicaţie. Astfel, la câţiva ani după ce El a plecat, Matei a creat o 
genealogie pentru Isus și alţii, de asemenea, au făcut lucrări care reprezentau voia 
omului. Isus nu a venit să-l desăvârșească și să-l câștige pe om, ci să facă o etapă a 
lucrării: să dea naștere Evangheliei Împărăției cerurilor și să desăvârșească lucrarea 
răstignirii. Şi, astfel, odată ce Isus a fost răstignit, lucrarea Sa s-a încheiat pe deplin. Dar, 

în etapa actuală — lucrarea de cucerire — trebuie rostite mai multe cuvinte, trebuie făcute 
mai multe lucrări și trebuie să existe multe procese. La fel trebuie dezvăluite și tainele 
lucrării lui Isus și ale lui lahve, astfel încât toţi oamenii să poată avea înţelegere și 
claritate în credinţa lor, căci aceasta este lucrarea zilelor de pe urmă, iar zilele de pe 
urmă reprezintă sfârșitul lucrării lui Dumnezeu, momentul încheierii lucrării. Această 
etapă a lucrării te va lămuri în privinţa legii lui lahve și a răscumpărării lui Isus și, în 
primul rând, o va face astfel încât să poţi înțelege întreaga lucrare a lui Dumnezeu, planul 
Lui de gestionare de șase mii de ani și să apreciezi întreaga semnificaţie și esenţă a 
acestui plan, precum și să înţelegi scopul întregii lucrări săvârșite de Isus și cuvintele pe 
care El le-a rostit și chiar și credinţa și adoraţia ta oarbă față de Biblie. Toate acestea îţi 
vor permite să înţelegi în detaliu. Vei ajunge să înţelegi atât lucrarea săvârșită de Isus, 
cât și lucrarea lui Dumnezeu din prezent; vei înţelege și vei vedea întregul adevăr, viața 
și calea. În cadrul etapei lucrării făcute de Isus, de ce a plecat Isus fără a face lucrarea 
de încheiere? Deoarece etapa lucrării lui Isus nu era lucrarea de încheiere. Când El a 
fost răstignit, cuvintele Lui au ajuns, de asemenea, la final; după răstignirea Lui, lucrarea 
Lui s-a încheiat pe deplin. Etapa actuală este diferită: doar după ce cuvintele vor fi rostite 
până la final și întreaga lucrare a lui Dumnezeu va fi finalizată se va fi terminat lucrarea 
Lui. În timpul etapei lucrării lui Isus, multe cuvinte au rămas nespuse, sau care nu au 
fost formulate clar pe deplin. Totuși, lui Isus nu l-a păsat de ce a spus sau nu a spus, 
căci slujirea Lui nu a fost o slujire a cuvintelor și, astfel, după ce a fost răstignit, El a 
plecat. Acea etapă a lucrării s-a făcut în principal pentru răstignire și este diferită de 
etapa actuală. Scopul principal al acestei etape actuale de lucru este împlinirea, 
clarificarea și încheierea întregii lucrări. Dacă cuvintele nu sunt rostite până la final, 
această lucrare nu va putea fi încheiată căci, în această etapă a lucrării, întreaga lucrare 
este finalizată și realizată folosind cuvinte. La acea vreme, o mare parte din lucrarea lui 
Isus a fost de neînțeles pentru om. El a plecat în tăcere și, astăzi, încă există mulţi care 
nu Îi înțeleg cuvintele, a căror înțelegere este greșită, dar pe care totuși ei o cred corectă, 
și oameni care nu știu că greșesc. Ultima etapă va finaliza pe deplin lucrarea lui 
Dumnezeu și va oferi încheierea acesteia. Toţi vor ajunge să înțeleagă și să cunoască 
planul de gestionare al lui Dumnezeu. Noţiunile omului, intenţiile sale, înțelegerea sa 
greșită și absurdă, noțiunile sale față de lucrarea lui lahve și Isus, părerile sale despre 
neamuri, alte abateri și greșelile sale vor fi corectate. lar omul va înţelege toate căile 
drepte ale vieţii și toată lucrarea făcută de Dumnezeu și întreg adevărul. Când aceea se 
va întâmpla, această etapă a lucrării se va termina. Lucrarea lui lahve a fost facerea 
lumii, a fost începutul; această etapă a lucrării este finalul lucrării și încheierea. La 
început, lucrarea lui Dumnezeu a fost îndeplinită printre cei aleși ai Israelului și a 
reprezentat începutul unei noi epoci în cel mai sfânt dintre toate locurile. Ultima etapă a 
lucrării este îndeplinită în cea mai necurată dintre ţări, pentru a judeca lumea și pentru 
a încheia epoca. În prima etapă, lucrarea lui Dumnezeu a fost făcută în cel mai strălucitor 
dintre locuri, iar ultima etapă este îndeplinită în cel mai întunecat dintre toate locurile, iar 

acest întuneric va fi izgonit, lumina va fi adusă, iar toți oamenii vor fi cuceriți. După ce 
vor fi cuceriți oamenii din cel mai necurat și întunecat loc dintre toate și după ce întreaga 
populaţie va recunoaște că există un Dumnezeu, care este adevăratul Dumnezeu și 
fiecare persoană a fost convinsă pe deplin, atunci acest fapt va fi folosit pentru a îndeplini 
lucrarea de cucerire dintr-un capăt în celălalt al întregului univers. Această etapă a 
lucrării este simbolică: odată ce lucrarea acestei epoci se va încheia, lucrarea de 
gestionare de șase mii de ani va ajunge pe deplin la final. Odată ce aceia din cel mai 
întunecat dintre toate locurile vor fi cuceriti, se înțelege de la sine că va fi la fel peste tot. 
Astfel, doar lucrarea de cucerire din China are un simbolism semnificativ. China 
întrupează toate forțele întunericului, iar oamenii din China îi reprezintă pe toţi cei care 
aparțin trupului, Satanei din carne și oase. Poporul chinez este cel care a fost cel mai 
mult corupt de marele balaur roșu, care se opune cel mai puternic lui Dumnezeu, a cărui 
umanitate este cea mai josnică și necurată și, astfel, reprezintă arhetipul întregii omeniri 
corupte. Aceasta nu înseamnă că alte ţări nu au probleme deloc; noțiunile omului sunt 
toate la fel și, deși oamenii acestor țări pot avea o bună valoare, dacă nu Îl cunosc pe 
Dumnezeu, atunci înseamnă că | se opun Lui. De ce evreii | s-au opus și, de asemenea, 
L-au sfidat pe Dumnezeu? De ce | s-au opus și fariseii? De ce L-a trădat luda pe Isus? 
La acea vreme, mulţi dintre ucenici nu Îl cunoșteau pe Isus. De ce, după ce Isus a fost 
răstignit și a înviat, oamenii tot nu credeau în El? Nu este la fel neascultarea oamenilor? 
Doar că oamenii din China sunt daţi ca exemplu și când ei vor fi cuceriţi, vor deveni 
modele și specimene și vor servi ca referințe pentru alţii. De ce am spus întotdeauna că 
voi sunteţi accesorii ale planului Meu de gestionare? În poporul chinez corupția, 
impuritatea, nedreptatea, opoziţia și răzvrătirea se manifestă cel mai pe deplin și sunt 
dezvăluite în toate diferitele lor forme. Pe de o parte, ei sunt de un calibru slab și, pe de 
altă parte, vieţile și mentalitatea lor sunt înapoiate, iar obiceiurile lor, mediul social, 
originea familiei — toate sunt cele mai înapoiate și slabe. Statutul lor, de asemenea, este 
umil. Lucrarea din acest loc este simbolică și, după ce această lucrare de testare va fi 
îndeplinită în întregime, lucrarea ulterioară a lui Dumnezeu va fi mult mai ușoară. Dacă 
poate fi finalizată această etapă a lucrării, atunci lucrarea ulterioară e de la sine 
înțeleasă. Odată ce această etapă a lucrării va fi îndeplinită, marele succes va fi complet 
realizat, iar lucrarea de cucerire din întregul univers va ajunge la o încheiere totală. De 
fapt, odată ce lucrarea printre voi va avea succes, aceasta va fi echivalentul succesului 
pretutindeni în întreg universul. Aceasta este semnificaţia motivului pentru care vă fac 
să fiți un model și specimen. Răzvrătirea, opoziţia, necurăţenia, nedreptatea — toate se 
găsesc în acești oameni și în ei este reprezentată toată răzvrătirea omenirii. Ei sunt cu 
adevărat ceva de groază. Astfel, ei sunt consideraţi drept întruchiparea cuceririi și, odată 
ce vor fi cuceriti, ei vor deveni în mod natural specimene și modele pentru alţii. Nimic nu 
a fost mai simbolic decât prima etapă îndeplinită în Israel: israeliţii erau cel mai sfânt și 
mai puţin corupt dintre toate popoarele și, astfel, răsăritul noii epoci în acest ţinut a avut 
cea mai mare importanţă. Se poate spune că strămoșii omenirii au venit din Israel și că 

Israel a fost locul nașterii lucrării lui Dumnezeu. La început, acești oameni au fost cei 
mai sfinţi și toţi | se închinau lui lahve, iar lucrarea lui Dumnezeu în ei a putut să dea 
cele mai bune rezultate. Toată Biblia consemnează lucrarea a două epoci: una a fost 
lucrarea Epocii Legii și una a fost lucrarea Epocii Harului. Vechiul Testament 
consemnează cuvintele lui lahve către israeliți și lucrarea Lui în Israel; Noul Testament 
consemnează lucrarea lui Isus în ludeea. Dar de ce Biblia nu conţine niciun nume 
chinezesc? Deoarece primele două părţi ale lucrării lui Dumnezeu s-au desfășurat în 
Israel, deoarece oamenii din Israel erau cei aleși — ceea ce înseamnă că au fost primii 
care au acceptat lucrarea lui lahve. Ei erau cel mai puţin corupți din întreaga omenire și, 
la început, au fost înclinați să Îl admire pe Dumnezeu și să | se închine. Ei ascultau 
cuvintele lui lahve și întotdeauna slujeau în templu și purtau veșminte sau coroane 
preoțești. Ei au fost poporul care | s-a închinat cel mai devreme lui Dumnezeu și cel mai 
timpuriu obiect al lucrării Sale. Acești oameni au fost specimenele și modelele pentru 
întreaga omenire. Ei erau specimene și modele ale sfințeniei, ale oamenilor drepți. 
Oameni precum lov, Avram, Lot sau Petru sau Timotei — ei erau cu toții israeliți și cele 
mai sfinte exemple și modele. Israel a fost țara care | s-a închinat cel mai devreme lui 
Dumnezeu și de aici au provenit mai mulţi oameni drepţi decât de oriunde altundeva. 
Dumnezeu a lucrat în ei pentru a putea să gestioneze mai bine omenirea dintr-un capăt 
în celălalt al ținutului pe viitor. Reușitele și faptele lor drepte în închinarea la lahve au 
fost consemnate astfel încât ei să poată sluji ca exemple și modele pentru oamenii din 
afara Israelului în timpul Epocii Harului, iar acţiunile lor au susținut câteva mii de ani de 
lucrare, chiar până astăzi. 

După întemeierea lumii, prima etapă a lucrării lui Dumnezeu s-a desfășurat în Israel 
și, astfel, Israel a fost locul nașterii lucrării lui Dumnezeu pe pământ şi baza lucrării lui 
Dumnezeu pe pământ. Sfera lucrării lui Isus acoperea întreaga ludee. În timpul lucrării 
Sale, foarte puţini dintre aceia din afara ludeei știau despre aceasta, căci El nu a făcut 
nicio lucrare în afara ludeei. Astăzi, lucrarea lui Dumnezeu a fost adusă în China și se 
desfășoară doar în cadrul acestei sfere. În timpul acestei etape, nicio lucrare nu este 
începută în afara Chinei; răspândirea ei dincolo de China este o lucrare care va avea 
loc mai târziu. Această etapă a lucrării continuă după etapa lucrării lui Isus. Isus a făcut 
lucrarea de răscumpărare, iar această etapă este lucrarea care urmează acelei lucrări; 
lucrarea de răscumpărare a fost finalizată și, în această etapă, nu este nevoie de 
concepţia Duhului Sfânt deoarece această etapă a lucrării este diferită faţă de ultima 
etapă și, în plus, deoarece China este diferită de Israel. Isus a săvârşit o etapă a lucrării 
de răscumpărare. Omul L-a privit pe Isus și, nu la mult timp după aceea, lucrarea Sa a 
început să se răspândească la neamuri. Astăzi, există mulţi care cred în Dumnezeu în 
America, în Regatul Unit și Rusia, deci de ce în China există mai puţini oameni care 
cred? Deoarece China este cea mai închisă naţiune. Astfel, China a fost ultima care a 
acceptat calea lui Dumnezeu și chiar și acum au trecut mai puţin de o sută de ani de 
când a acceptat-o — mult mai târziu decât America și Regatul Unit. Ultima etapă a lucrării 

lui Dumnezeu se desfășoară pe teritoriul Chinei pentru a finaliza lucrarea Sa și pentru 
ca toată lucrarea Sa să poată fi realizată. Toţi oamenii din Israel Îi spuneau lahve 
Domnului lor. La acea vreme, ei Îl considerau capul familiei lor și întregul Israel a devenit 
o mare familie în care toți oamenii | se închinau Domnului lor lahve. Duhul lui lahve le-a 
apărut deseori și El le-a vorbit și Și-a făcut auzită vocea în faţa lor și a folosit un stâlp de 
nori și sunet pentru a le călăuzi vieţile. La acea vreme, Duhul Și-a oferit călăuzirea în 
Israel în mod direct, vorbind și făcându-Și auzită vocea în prezenţa oamenilor, iar ei au 
privit norii și au auzit bubuiturile tunetului și, în acest mod, El le-a îndrumat vieţile timp 
de câteva mii de ani. Astfel, doar poporul lui Israel | s-a închinat lui lahve mereu. Ei cred 
că lahve este Dumnezeul lor și că El nu este Dumnezeul neamurilor. Acest lucru nu este 
surprinzător: lahve, până la urmă, lucrase printre ei timp de aproape patru mii de ani. Pe 
teritoriul Chinei, după mii de ani de moţăială letargică, abia acum au ajuns neînfrânaţii 
să cunoască faptul că cerurile și pământul și toate lucrurile nu s-au format în mod natural, 
ci au fost făcute de Creator. Deoarece această evanghelie a venit din afară, acele minți 
medievale, reacționare, consideră că toţi cei care o acceptă sunt perfizi, că sunt lașii 
care l-au trădat pe Buddha, strămoșul lor. În plus, multe dintre aceste minţi medievale 
întreabă: „Cum poate poporul chinez să creadă în Dumnezeul străinilor? Nu își trădează 
ei strămoșii? Nu fac ei rău?” Astăzi, oamenii au uitat demult că lahve e Dumnezeul lor. 
Ei L-au împins demult pe Creator undeva în străfundul minţii lor și, în schimb, cred în 
evoluţie, ceea ce înseamnă că omul a evoluat din maimute și că lumea naturală a apărut 
în mod firesc. Toată hrana bună de care se bucură omenirea este oferită de natură, 
există o ordine în viața și moartea omului și nu există un Dumnezeu care stăpânește 
peste toate. În plus, există mulți atei care cred că stăpânirea lui Dumnezeu peste tot este 
o superstiție și că nu este un fapt științific. Dar poate știința să înlocuiască lucrarea lui 
Dumnezeu? Poate știința să stăpânească omenirea? Propovăduirea evangheliei într-o 
țară condusă de ateism nu este o sarcină ușoară și implică mari obstacole. Nu există 
astăzi mulţi care | se opun lui Dumnezeu astfel? 

Când Isus a venit să-Și facă lucrarea, mulţi oameni au comparat-o cu lucrarea lui 
lahve și, găsindu-le contradictorii, L-au răstignit pe Isus. De ce nu au găsit asemănări 
între lucrările Lor? Parţial, acest lucru s-a întâmplat deoarece Isus a făcut o nouă 
lucrare și, pentru că, înainte ca Isus să Își înceapă lucrarea, nimeni nu Îi scrisese 
genealogia. Ar fi fost bine dacă ar fi făcut-o cineva — atunci cine L-ar fi răstignit pe Isus? 
Dacă Matei ar fi scris genealogia lui Isus cu câţiva zeci de ani mai devreme, atunci Isus 
nu ar fi fost persecutat atât de mult. Nu este așa? De îndată ce oamenii ar fi citit 
genealogia lui Isus — că El era fiul lui Avram și progenitura lui David — atunci ei ar fi 
încetat să-L mai persecute. Nu e păcat că genealogia Sa a fost scrisă prea târziu? Și ce 
păcat este că Biblia consemnează doar două etape ale lucrării lui Dumnezeu: o etapă 
care a fost lucrarea Epocii Legii și una care a fost lucrarea Epocii Harului; o etapă care 
a fost lucrarea lui lahve și una care a fost lucrarea lui Isus. Ce mult mai bine ar fi fost 
dacă un mare profet ar fi prevestit lucrarea de astăzi. Ar fi existat o secţiune în plus a 

Bibliei intitulată „Lucrarea zilelor de pe urmă” — nu ar fi fost mult mai bine? De ce trebuie 
omul să fie supus atâtor greutăţi astăzi? Aţi avut parte de atât de multe dificultăţi! Dacă 
cineva merită să fie urât, aceia sunt Isaia și Daniel pentru că nu au prevestit lucrarea 
zilelor de pe urmă și, dacă e să dăm vina pe cineva, apostolii din Noul Testament sunt 
cei care nu au prezentat mai devreme genealogia celei de-a doua întrupări a lui 
Dumnezeu. Ce păcat! Trebuie să căutaţi peste tot dovezi și, chiar și după ce găsiţi 
fragmente ale unor mici cuvinte, tot nu puteţi spune dacă sunt într-adevăr o dovadă. Ce 
stânjenitor! De ce este Dumnezeu atât de tainic în lucrarea Sa? Astăzi, mulţi oameni mai 
au încă de găsit dovezi concludente, dar nu pot însă să le nege. Deci ce ar trebui să facă? 
Ei nu pot să-L urmeze cu hotărâre pe Dumnezeu și nici nu pot să meargă înainte cu 
asemenea dubii. Şi, astfel, mulţi „învăţaţi isteţi și talentaţi” adoptă o atitudine de „încearcă 
Și vezi” atunci când ÎI urmează pe Dumnezeu. E prea mare bătaia de cap! Nu ar fi fost 
lucrurile mult mai ușoare dacă Matei, Marcu, Luca și loan ar fi putut să prevadă viitorul? 
Ar fi fost mai bine dacă loan ar fi contemplat adevărul interior al vieţii în împărăție — ce 
păcat că el a văzut doar viziuni și nu a văzut lucrarea adevărată, materială de pe pământ. 
E așa păcat! Ce e în neregulă cu Dumnezeu? De ce, după ce lucrarea Sa a mers așa 
de bine în Israel, a venit acum în China și de ce a trebuit să Se întrupeze, să lucreze și 
să trăiască personal printre oameni? Lui Dumnezeu nu Îi pasă deloc de oameni! Nu 
numai că nu le-a spus oamenilor dinainte, dar Și-a adus deodată mustrarea și judecata. 
Chiar nu are niciun sens! Prima dată când Dumnezeu S-a întrupat, El a suferit multe 
greutăţi ca rezultat al faptului că nu i-a spus omului dinainte despre tot adevărul lăuntric. 
Cu siguranţă nu avea cum să fi uitat, nu-i așa? Și, așadar, de ce tot nu îi spune omului 
de data aceasta? Ce ghinion că astăzi există doar șaizeci și șase de cărţi în Biblie. Mai 
trebuie să existe una singură care să prevestească lucrarea zilelor de pe urmă! Nu crezi? 
Nici măcar lahve, Isaia și David nu au menţionat lucrarea de astăzi. Ei au fost și mai 
îndepărtați de prezent, separați în timp de mai bine de patru mii de ani. Nici Isus nu a 
prevestit pe deplin lucrarea de astăzi, vorbind doar puţin despre aceasta, și omul încă 
nu găsește dovezi suficiente. Dacă ar fi să compari lucrarea de astăzi cu cea dinainte, 
cum pot cele două să se compare una cu cealaltă? Etapa lucrării lui lahve viza Israelul, 
deci dacă ar fi să compari lucrarea de astăzi cu aceasta, va exista o deosebire și mai 
mare; cele două pur și simplu nu pot fi comparate. Tu nici nu ești din Israel, nici evreu; 
calibrul tău și tot ce ţine de tine este slab — cum te poţi compara cu ei? Este acest lucru 
posibil? Află că astăzi este Epoca Împărăției și este diferită de Epoca Legii și de Epoca 
Harului. Oricum, nu încerca să aplici o formulă; Dumnezeu nu poate fi găsit în nicio astfel 
de formulă. 

Cum a trăit Isus în timpul celor 29 de ani după nașterea Lui? Biblia nu aminteşte 
nimic despre copilăria și tinerețea Lui; știi cum au fost acestea? E posibil ca El să nu fi 
avut copilărie sau tinerețe și să fi avut deja 30 de ani când S-a născut? Ştii prea putin, 
deci nu fi așa de nepăsător când îţi exprimi opiniile. Nu îţi aduce niciun folos! Biblia 
consemnează doar că înainte de a 30-a aniversare a lui Isus, El a fost botezat și a fost 


907 


condus de Duhul Sfânt în pustietate pentru a fi supus ispitirii diavolului. lar cele Patru 
Evanghelii consemnează cei trei ani și jumătate ai Săi de lucru. Nu se menţionează nimic 
despre copilăria și tinerețea Sa, dar aceasta nu dovedește faptul că El nu a avut copilărie 
și tinerețe; doar că, la început, El nu a făcut nicio lucrare și a fost o persoană normală. 
Ai putea spune atunci, că Isus a trăit 33 de ani fără tinerețe sau copilărie? Ar fi putut El 
deodată să ajungă la vârsta de 33 de ani și jumătate? Tot ceea ce crede omul despre 
El este supranatural și nerealist. Nu există îndoială că Dumnezeu întrupat are o 
umanitate obișnuită și normală, dar când El Își îndeplinește lucrarea, aceasta are 
legătură directă cu umanitatea Lui incompletă și deplina Sa divinitate. Din cauza aceasta 
oamenii au dubii în privinţa lucrării de astăzi și chiar a lucrării lui Isus. Deși lucrarea lui 
Dumnezeu diferă în cele două dăţi când El s-a întrupat, esenţa Sa nu este diferită. 
Desigur, dacă citeşti însemnările celor Patru Evanghelii, diferenţele sunt mari. Cum poți 
să te întorci la viaţa lui Isus în timpul copilăriei și tinereţii Sale? Cum poţi să înţelegi 
umanitatea normală a lui Isus? Poate înţelegi bine umanitatea Dumnezeului de astăzi, 
totuși nu ai nicio idee despre umanitatea lui Isus și cu atât mai puţin o înţelegi. Dacă nu 
ar fi fost însemnată de Matei, nu ai fi avut nicio bănuială despre umanitatea lui Isus. 
Poate că atunci când îţi spun despre poveștile lui Isus din timpul vieţii Sale și adevărurile 
lăuntrice ale copilăriei și tinereţii lui Isus, vei da din cap și vei spune „Nu! El nu ar fi putut 
fi așa. El nu poate avea slăbiciuni, cu atât mai puţin nu are umanitate!” Chiar vei ţipa și 
striga. Ai noţiuni despre Mine deoarece nu ÎI înţelegi pe Isus. Crezi că Isus este prea 
divin și nu are nimic omenesc. Dar faptele sunt tot fapte. Nimeni nu dorește să vorbească 
pentru a sfida adevărul faptelor, căci atunci când Eu vorbesc o fac în legătură cu 
adevărul; nu este speculație, nici profeție Află că Dumnezeu Se poate ridica la mari 
înălțimi și că, în plus, El Se poate ascunde la mari adâncimi. El nu este ceva ce inventezi 
în mintea ta — El este Dumnezeul tuturor făpturilor, și nu un Dumnezeu personal, 
conceput de o anumită persoană. 


Viziunea lucrării lui Dumnezeu (3) 


Prima dată Dumnezeu S-a făcut trup prin concepţia Duhului Sfânt și acest fapt a fost 
relevant pentru lucrarea pe care intenţiona El să o facă. Epoca Harului a început cu 
numele lui Isus. Când Isus a început să Își desfășoare lucrarea de slujire, Duhul Sfânt a 
început să mărturisească numele lui Isus, iar de numele lahve nu s-a mai vorbit; în 
schimb, Duhul Sfânt a preluat noua lucrare în principal sub numele de Isus. Mărturia 
acelora care credeau în El s-a născut pentru Isus Hristos, iar lucrarea pe care ei au 
făcut-o a fost, de asemenea, pentru Isus Hristos. Încheierea Epocii Legii a Vechiului 
Testament a însemnat că lucrarea condusă în principal sub numele de lahve ajunsese 
la final. Din acest moment, numele lui Dumnezeu nu a mai fost lahve; în schimb, a fost 
numit Isus și, de aici înainte, Duhul Sfânt a început lucrarea în principal sub numele de 

Isus. Deci, oamenii care încă mănâncă și beau astăzi cuvintele lui lahve și încă fac totul 
conform lucrării Epocii Legii — nu te conformezi tu orbește unor reguli? Nu ești tu blocat 
în trecut? Știţi acum că zilele de pe urmă au sosit. Este posibil ca atunci când vine Isus 
să fie El încă numit Isus? lahve i-a spus poporului lui Israel că va veni un Mesia și, totuși, 
când a venit, El nu a fost numit Mesia, ci Isus. Isus a spus că El va veni din nou și că va 
sosi la fel cum a plecat. Acestea au fost cuvintele lui Isus, dar ai văzut modul în care 
Isus a plecat? Isus a plecat stând pe un nor alb, dar este posibil ca El să revină personal 
printre oameni pe un nor alb? Dacă ar fi așa, nu ar fi El încă numit Isus? Când Isus vine 
din nou, epoca se va fi schimbat deja, deci cum ar putea El să fie numit în continuare 
Isus? Este posibil ca Dumnezeu să poată fi cunoscut doar sub numele de Isus? Nu poate 
fi El numit cu un nou nume într-o nouă epocă? Poate imaginea unei singure persoane 
și un anumit nume să Îl reprezinte pe Dumnezeu în ansamblul Său? În fiecare epocă, 
Dumnezeu face o lucrare nouă și este numit cu un nou nume; cum ar putea El să facă 
aceeași lucrare în epoci diferite? Cum ar putea El să Se agaţe de ceea ce este vechi? 
Numele lui Isus a fost luat pentru lucrarea de răscumpărare, deci ar mai fi El cunoscut 
sub același nume când Se întoarce în zilele de pe urmă? Ar mai face El lucrarea de 
răscumpărare? De ce lahve și Isus sunt unul și, totuși, sunt cunoscuţi sub nume diferite 
în epoci diferite? Nu este deoarece epocile lucrării Lor sunt diferite? Ar putea un unic 
nume să-L reprezinte pe Dumnezeu în ansamblul Său? Acestea fiind spuse, Dumnezeu 
trebuie numit cu un nume diferit într-o epocă diferită, iar El trebuie să utilizeze numele 
pentru a schimba epoca și pentru a o reprezenta. Pentru că niciun nume nu poate să-L 
reprezinte complet pe Dumnezeu Însuși și fiecare nume este capabil doar să reprezinte 
aspectul temporal al firii lui Dumnezeu într-o anumită epocă; tot ceea ce trebuie să facă 
este să Îi reprezinte lucrarea. De aceea, Dumnezeu poate alege orice nume care se 
potrivește firii Sale pentru a reprezenta întreaga epocă. Indiferent dacă este epoca lui 
lahve sau epoca lui Isus, fiecare epocă este reprezentată de un nume. La sfârșitul Epocii 
Harului, epoca finală a sosit, iar Isus a venit deja. Cum ar putea El să fie numit în 
continuare Isus? Cum ar putea El încă să ia forma lui Isus printre oameni? Ai uitat că 
Isus nu era decât imaginea unui nazarinean? Ai uitat că Isus a fost doar 
Răscumpărătorul omenirii? Cum ar putea El să preia lucrarea cuceririi și desăvârșirii 
omului în zilele de pe urmă? Isus a plecat stând pe un nor alb — acesta este un lucru 
sigur — dar cum ar putea El să Se întoarcă pe un nor alb printre oameni și să fie numit 
în continuare Isus? Dacă El ar sosi într-adevăr pe un nor, cum ar putea omul să nu ÎI 
recunoască? Nu L-ar recunoaște oamenii din întreaga lume? În acel caz, nu ar fi Isus 
Însuși Dumnezeu? În acel caz, imaginea lui Dumnezeu ar fi înfățișarea unui evreu și, în 
plus, ar fi aceeași pentru totdeauna. Isus a spus că El va sosi precum plecase, dar știi 
adevărata semnificaţie a cuvintelor Sale? Se poate ca El să îi fi spus acestui grup al 
vostru? Tot ce știi este că El va sosi precum a plecat, stând pe un nor, dar știi exact cum 
Dumnezeu Însuși Își face lucrarea? Dacă ai fi cu adevărat în stare să vezi, atunci cum 
pot fi explicate cuvintele pe care le-a rostit Isus? El a spus: „Când Fiul Omului va veni în 

zilele de pe urmă, El Însuși nu va ști, îngerii nu vor ști, mesagerii din cer nu vor ști și 
întreaga omenire nu va şti. Doar Tatăl va ști, adică, doar Duhul va ști”. Nici măcar Fiul 
Omului Însuși nu știe, totuși, tu ești capabil să vezi și să știi? Dacă ai fi fost capabil să 
știi și să vezi cu proprii tăi ochi, nu ar fi fost aceste cuvinte rostite în van? Și ce a spus 
Isus la acea vreme? „Dar despre ziua și ora aceea nu știe nimeni, nici îngerii cerurilor, 
(nici Fiul), ci numai Tatăl. Așa cum a fost în zilele lui Noe, tot așa va fi și la venirea Fiului 
Omului. [...] Prin urmare, fiți pregătiţi și voi, pentru că Fiul Omului va veni în ceasul în 
care nu vă așteptați!” Când vine acea zi, Fiul Omului Însuși nu o va ști. Fiul Omului se 
referă la trupul întrupat al lui Dumnezeu, o persoană normală și obișnuită. Nici chiar 
Însuși Fiul Omului nu știe, deci cum ai putea tu să știi? Isus a spus că El va sosi precum 
plecase. Nici chiar El Însuși nu știe când sosește, deci poate El să te anunţe dinainte? 
Ești în stare să Îi vezi sosirea? Nu este aceea o glumă? De fiecare dată când vine 
Dumnezeu pe pământ, El Își schimbă numele, genul, imaginea și lucrarea; El nu Își 
repetă lucrarea. El este un Dumnezeu care este întotdeauna nou și niciodată vechi. 
Când El a venit înainte, a fost numit Isus; poate El, de data aceasta, când vine din nou, 
să fie numit în continuare Isus? Când El a venit înainte, era bărbat; poate El să fie bărbat 
din nou de data aceasta? Lucrarea Sa, când El a venit în timpul Epocii Harului, a fost de 
a fi răstignit; când vine din nou, poate El să răscumpere în continuare omenirea din 
păcat? Poate fi El răstignit din nou? Nu ar însemna asta că-Și repetă lucrarea? Nu știai 
că Dumnezeu este întotdeauna nou și niciodată vechi? Există aceia care spun că 
Dumnezeu este imuabil. Este corect, dar se referă la imuabilitatea firii lui Dumnezeu și 
a esenței Sale. Schimbările numelui și lucrării Sale nu dovedesc faptul că esenţa Sa 
s-a schimbat; cu alte cuvinte, Dumnezeu va fi întotdeauna Dumnezeu și aceasta nu se 
va schimba niciodată. Dacă spui că lucrarea lui Dumnezeu nu se schimbă, atunci ar 
putea El să-Și termine planul de gestionare (planul mântuirii) de șase mii de ani? Tu știi 
doar că Dumnezeu nu se schimbă niciodată, dar știi că Dumnezeu este întotdeauna nou 
și niciodată vechi? Dacă lucrarea lui Dumnezeu nu se schimbă, atunci cum ar fi putut El 
să conducă omenirea până în ziua de azi? Dacă Dumnezeu este imuabil, atunci cum de 
El a făcut deja lucrarea a două epoci? Lucrarea Sa niciodată nu încetează să meargă 
înainte, ceea ce înseamnă că firea Sa este dezvăluită treptat omului, și ceea ce este 
dezvăluit reprezintă firea Sa inerentă. La început, firea lui Dumnezeu era ascunsă de 
om, El niciodată nu Și-a dezvăluit în mod deschis firea către om, iar omul, pur și simplu, 
nu a avut cunoștințe despre El. Din această cauză, El Își folosește lucrarea pentru a 
dezvălui treptat firea Sa omului, dar a lucra în acest mod nu înseamnă că firea lui 
Dumnezeu se schimbă în fiecare epocă. Nu înseamnă că firea lui Dumnezeu se schimbă 
constant deoarece voia Sa se schimbă mereu. Mai degrabă, este faptul că, deoarece 
epocile lucrării Sale sunt diferite, Dumnezeu Își ia firea inerentă în ansamblul său și, pas 
cu pas, o dezvăluie omului, astfel încât omul să ÎI poată cunoaște. Dar aceasta nu este 
în niciun caz dovada că Dumnezeu iniţial nu are o anume fire sau că firea Lui s-a 
schimbat treptat odată cu trecerea epocilor — o astfel de interpretare ar fi greșită. 

Dumnezeu îi dezvăluie omului firea Sa inerentă și specifică — ceea ce este El — conform 
trecerii epocilor; lucrarea unei singure epoci nu poate exprima întreaga fire a lui 
Dumnezeu. Şi astfel, cuvintele „Dumnezeu este întotdeauna nou și niciodată vechi” se 
referă la lucrarea Sa, iar cuvintele „Dumnezeu este imuabil” se referă la ceea ce 
Dumnezeu are și este în mod inerent. Indiferent de aceasta, tu nu poţi face lucrarea de 
șase mii de ani să depindă de un singur punct sau să o definești prin cuvinte moarte. 
Astfel este prostia omului. Dumnezeu nu este atât de simplu pe cât își imaginează omul, 
iar lucrarea Sa nu poate zăbovi în nicio epocă. lahve, de exemplu, nu poate întotdeauna 
să simbolizeze numele lui Dumnezeu; Dumnezeu poate, de asemenea, să Își facă 
lucrarea sub numele de Isus. Acesta este un semn că lucrarea lui Dumnezeu 
progresează întotdeauna. 

Dumnezeu este întotdeauna Dumnezeu și El nu va deveni niciodată Satana; Satana 
este întotdeauna Satana și nu va deveni niciodată Dumnezeu. Înţelepciunea lui 
Dumnezeu, minunăţia lui Dumnezeu, dreptatea lui Dumnezeu și măreţia lui Dumnezeu nu 
se vor schimba niciodată. Esenţa Sa și ceea ce are și este El nu se vor schimba niciodată. 
Cât despre lucrarea Sa, totuși, aceasta întotdeauna progresează în direcția înainte, 
întotdeauna mergând mai profund, căci El este întotdeauna nou și niciodată vechi. În 
fiecare epocă, Dumnezeu Își ia un nou nume, în fiecare epocă El face o lucrare nouă și în 
fiecare epocă El permite creaţiilor Sale să vadă noua Sa voie și noua Sa fire. Dacă, într-o 
epocă nouă, oamenii nu văd exprimarea noii firi a lui Dumnezeu, nu L-ar răstigni ei mereu? 
Și făcând astfel, nu L-ar defini ei pe Dumnezeu? Dacă Dumnezeu ar veni în trup doar ca 
bărbat, oamenii L-ar defini ca bărbat, ca Dumnezeul bărbaţilor, și nu L-ar considera 
niciodată drept Dumnezeul femeilor. Oamenii ar considera atunci că Dumnezeu are 
același gen ca bărbaţii, că Dumnezeu este conducătorul bărbaţilor — dar ce s-ar întâmpla 
atunci cu femeile? Aceasta este o nedreptate; nu este tratament preferenţial? Dacă 
lucrurile ar sta așa, atunci toţi aceia pe care Dumnezeu i-a mântuit ar fi bărbaţi ca El, şi 
nu ar fi mântuită nicio femeie. Când Dumnezeu a creat omenirea, El l-a creat pe Adam și 
a creat-o pe Eva. El nu l-a creat doar pe Adam, ci a făcut atât pe bărbat, cât și pe femeie 
după asemănarea Sa. Dumnezeu nu este doar Dumnezeul bărbaţilor — El este și 
Dumnezeul femeilor. Dumnezeu începe o nouă etapă a lucrării în zilele de pe urmă. El 
va dezvălui chiar mai mult din firea Lui, și nu va fi compasiunea și iubirea din timpul lui 
Isus. Din moment ce are o nouă lucrare de făcut, această nouă lucrare va fi însoţită de 
o nouă fire. Deci, dacă această lucrare ar fi făcută de Duh — dacă Dumnezeu nu devenea 
trup și, în schimb, Duhul vorbea direct prin intermediul tunetului, astfel încât omul nu 
avea niciun mod de a intra în contact cu El, ar putea omul să-l cunoască firea? Dacă ar 
fi doar Duhul care ar face lucrarea, atunci omul nu ar avea niciun mod de a ajunge să 
cunoască firea lui Dumnezeu. Oamenii pot contempla firea lui Dumnezeu cu proprii ochi 
doar atunci când El devine trup, când Cuvântul apare în trup și Își exprimă întreaga fire 
prin trup. Dumnezeu realmente și cu adevărat trăiește printre oameni. El este tangibil; 
omul chiar poate să interacţioneze cu firea Sa, să interacţioneze cu ceea ce are și este 

EI; doar în acest mod poate omul să ajungă cu adevărat să Îl cunoască. În același timp, 
Dumnezeu a îndeplinit, de asemenea, lucrarea în care „Dumnezeu este Dumnezeul 
bărbaţilor și Dumnezeul femeilor” și a realizat toată lucrarea Sa în trup. El nu copiază 
lucrarea în cadrul niciunei epoci. Din moment ce zilele de pe urmă au sosit, El va face 
lucrarea pe care El o face în zilele de pe urmă și va dezvălui întreaga fire care este a Sa 
în zilele de pe urmă. Când se vorbește de zilele de pe urmă, aceasta se referă la o epocă 
separată, una în care Isus a spus că veţi da cu siguranţă peste dezastre și că veți 
întâmpina cutremure, foamete și molime care vor arăta că aceasta este o nouă epocă 
și că nu mai este Epoca Harului. Presupunând, așa cum spun oamenii, că Dumnezeu 
este mereu neschimbat, firea Sa este întotdeauna plină de iubire și milă, că El îl iubește 
pe om ca pe Sine Însuși și îi oferă fiecărui om mântuire și nu îl urăște niciodată pe om, 
ar putea lucrarea Sa să se termine vreodată? Când a venit Isus și a fost pironit pe cruce, 
sacrificându-Se pentru toţi păcătoşii și oferindu-Se pe altar, El deja finalizase lucrarea 
de răscumpărare și finalizase Epoca Harului. Deci, ce sens ar avea să repete lucrarea 
acelei epoci în timpul zilelor de pe urmă? Să facă același lucru nu ar reprezenta o negare 
a lucrării lui Isus? Dacă Dumnezeu nu ar fi făcut lucrarea răstignirii când El a venit în 
această epocă, ci ar fi rămas iubitor și plin de milă, atunci ar fi putut El să finalizeze 
epoca? Ar putea un Dumnezeu iubitor și plin de milă să finalizeze epoca? În lucrarea Sa 
finală de a încheia epoca, firea lui Dumnezeu este una de mustrare și judecată, în care 
El dezvăluie tot ceea ce este nedrept, pentru a judeca în mod public toate popoarele și 
pentru a-i desăvârși pe aceia care Îl iubesc cu o inimă sinceră. Doar o fire ca aceasta 
poate finaliza o epocă. Zilele de pe urmă deja au sosit. Toate lucrurile din creaţie vor fi 
separate conform tipului lor și separate în diferite categorii pe baza naturii lor. Acesta 
este momentul când Dumnezeu dezvăluie rezultatul omenirii și destinaţia fiecăruia. Dacă 
oamenii nu ar trece prin mustrare și judecată, atunci nu ar fi niciun mod de a le dezvălui 
neascultarea și nedreptatea. Doar prin mustrare și judecată poate fi dezvăluit rezultatul 
întregii creații. Omul își arată adevăratul fel doar când este mustrat și judecat. Răul va fi 
pus cu răul, binele cu binele și, întreaga omenire va fi separată conform tipului său. Prin 
mustrare și judecată va fi dezvăluit rezultatul întregii creaţii, astfel încât răul să poată fi 
pedepsit și binele răsplătit și toți oamenii să fie sub stăpânirea lui Dumnezeu. Toată 
această lucrare trebuie obţinută prin mustrare și pedeapsă dreaptă. Deoarece corupția 
omului a atins apogeul și neascultarea sa devine extrem de gravă, doar firea dreaptă a 
lui Dumnezeu, una care este în principal compusă din mustrare și judecată și care este 
dezvăluită în timpul zilelor de pe urmă, poate transforma și îl poate întregi pe om. Doar 
această fire poate expune răul și, astfel, îi poate pedepsi sever pe toți cei nedrepţi. De 
aceea, o fire precum aceasta este impregnată cu semnificaţia epocii, iar revelaţia și 
arătarea firii Sale se manifestă pentru lucrarea fiecărei noi epoci. Dumnezeu nu Își 
dezvăluie firea în mod arbitrar și fără semnificaţie. Presupunând că, în dezvăluirea 
rezultatului omului în timpul zilelor de pe urmă, Dumnezeu încă ar acorda omului infinită 
milă și iubire și ar continua să fie iubitor faţă de el, și nu l-ar supune pe om judecății 

drepte, ci i-ar arăta mai degrabă toleranţă, răbdare și iertare, și ar ierta omul indiferent 
cât de grave ar fi păcatele sale, fără nicio urmă de dreaptă judecată: atunci, când ar 
putea fi încheiată întreaga gestionare a lui Dumnezeu? Când ar putea o fire ca aceasta 
să poată să conducă oamenii către destinaţia corespunzătoare omenirii? Luaţi, spre 
exemplu, un judecător care este întotdeauna iubitor, un judecător cu o faţă binevoitoare 
și o inimă blândă. El îi iubește pe oameni indiferent de infracțiunile pe care le-ar fi comis 
și este iubitor și indulgent cu ei indiferent cine ar fi. În acel caz, când ar putea el să 
ajungă la un verdict drept? În timpul zilelor de pe urmă, doar judecata dreaptă poate 
separa omul conform tipului său și poate aduce omul într-un nou tinut. În acest mod, 
întreaga epocă este finalizată prin firea dreaptă a lui Dumnezeu de judecată și mustrare. 

Lucrarea lui Dumnezeu în toată gestionarea Sa este perfect clară: Epoca Harului 
este Epoca Harului, iar zilele de pe urmă sunt zilele de pe urmă. Există diferenţe distincte 
între fiecare epocă, căci în fiecare epocă Dumnezeu face o lucrare care este 
reprezentativă pentru acea epocă. Pentru că lucrarea zilelor de pe urmă trebuie făcută, 
trebuie să existe ardere, judecată, mustrare, mânie și distrugere pentru a pune capăt 
epocii. Zilele de pe urmă se referă la epoca finală. În timpul epocii finale, nu va pune 
Dumnezeu capăt epocii? Pentru a încheia epoca, Dumnezeu trebuie să aducă mustrare 
și judecată cu El. Doar în acest mod poate El să aducă sfârșitul epocii. Scopul lui Isus 
era ca omul să poată continua să supraviețuiască, să trăiască, și ca el să poată exista 
într-un mod mai bun. El l-a mântuit pe om de păcat, astfel încât el să poată înceta 
afundarea sa în neînfrânare și să nu mai trăiască în infern și iad, și, mântuind omul de 
la infern și iad, Isus i-a permis să continue să trăiască. Acum, zilele de pe urmă au sosit. 
Dumnezeu va anihila omul și va distruge complet rasa umană, adică, El va transforma 
răzvrătirea omenirii. Din acest motiv, ar fi imposibil, cu firea iubitoare și plină de milă din 
trecut, ca Dumnezeu să încheie epoca sau să ducă la îndeplinire planul Său de 
gestionare (planul mântuirii) de șase mii de ani. Fiecare epocă prezintă o reprezentare 
specială a firii lui Dumnezeu și fiecare epocă conţine lucrarea care ar trebui făcută de 
Dumnezeu. Deci, lucrarea făcută de Dumnezeu Însuși în fiecare epocă conţine expresia 
firii Sale adevărate și, atât numele Său, cât și lucrarea pe care o face El, se schimbă 
împreună cu epoca - toate sunt noi. În timpul Epocii Legii, lucrarea de îndrumare a 
omenirii a fost făcută sub numele de lahve, iar prima etapă a lucrării a fost iniţiată pe 
pământ. În această etapă, lucrarea a constat în construirea templului și a altarului și 
utilizarea legii pentru a ghida poporul lui Israel și a lucra în mijlocul său. Prin îndrumarea 
poporului lui Israel, El a lansat o bază pentru lucrarea Sa pe pământ. De la această 
bază, El Și-a extins lucrarea dincolo de Israel, ceea ce înseamnă că, începând din Israel, 
El Și-a extins lucrarea în afară, astfel încât următoarele generaţii au ajuns să cunoască 
treptat faptul că lahve era Dumnezeu și că lahve a fost Cel care a creat cerurile și 
pământul și toate lucrurile și că lahve a fost Cel care a făcut toate făpturile. El Și-a 
răspândit lucrarea prin poporul lui Israel în afară, dincolo de el. Ținutul lui Israel a fost 
primul loc sfânt al lucrării lui lahve pe pământ și a fost locul unde Dumnezeu a mers să 

lucreze mai întâi pe pământ. Aceea a fost lucrarea Epocii Legii. În timpul Epocii Harului, 
Isus a fost Dumnezeul care a mântuit omul. Ceea ce El era și avea era har, iubire, milă, 
indulgență, răbdare, umilinţă, grijă și toleranţă, și o mare parte din lucrarea pe care a 
făcut-o El a fost de dragul răscumpărării omului. Firea Sa era una plină de milă și iubire 
și, deoarece El era milos și iubitor, El a trebuit să fie răstignit pe cruce pentru om, pentru 
a arăta că Dumnezeu îl iubea pe om ca pe Sine Însuși, atât de mult încât S-a oferit pe 
Sine în totalitatea Sa. În timpul Epocii Harului, numele lui Dumnezeu era Isus, adică, 
Dumnezeu era un Dumnezeu care a mântuit omul și El era un Dumnezeu milos și iubitor. 
Dumnezeu era cu omul. lubirea Sa, mila Sa și mântuirea Sa însoțeau absolut fiecare 
persoană. Doar prin acceptarea numelui de Isus și a prezenţei Sale a putut omul să 
câștige pace și bucurie, să primească binecuvântarea Sa, harurile Sale vaste și 
numeroase și mântuirea Sa. Prin răstignirea lui Isus, toţi aceia care L-au urmat au primit 
mântuire și li s-au iertat păcatele. În timpul Epocii Harului, Isus era numele lui Dumnezeu. 
Cu alte cuvinte, lucrarea Epocii Harului era făcută în principal sub numele de Isus. În 
timpul Epocii Harului, Dumnezeu era numit Isus. El a preluat o etapă de lucrare nouă 
dincolo de Vechiul Testament și lucrarea Sa s-a încheiat cu răstignirea. Aceasta a fost 
totalitatea lucrării Sale. De aceea, în timpul Epocii Legii, lahve era numele lui Dumnezeu, 
iar în Epoca Harului numele lui Isus Îl reprezenta pe Dumnezeu. În timpul zilelor de pe 
urmă, numele Său este Dumnezeu Atotputernic — Cel Atotputernic, care Își folosește 
puterea pentru a îndruma omul, a cuceri omul și a dobândi omul, iar în cele din urmă, 
să finalizeze epoca. În fiecare epocă, la fiecare etapă a lucrării Sale, firea lui Dumnezeu 
este evidentă. 

La început, îndrumarea omului în timpul Epocii Legii din Vechiul Testament a fost 
precum îndrumarea vieţii unui copil. Omenirea de la început a fost nou-născută de lahve; 
ei erau israeliții. Nu înțelegeau cum să | se închine lui Dumnezeu sau cum să trăiască 
pe pământ. Ceea ce înseamnă că lahve a creat omenirea, adică El i-a creat pe Adam și 
pe Eva, dar El nu le-a dat abilităţile de a înţelege cum să | se închine lui lahve sau cum 
să urmeze legile lui lahve pe pământ. Fără îndrumarea directă a lui lahve, nimeni nu 
putea ști asta direct, căci la început omul nu avea astfel de abilităţi. Omul ştia doar că 
lahve era Dumnezeu, dar despre cum să | se închine, ce tip de comportament ar putea 
fi considerat închinare faţă de El, cu ce fel de minte trebuia cineva să | se închine sau 
ce să ofere ca închinare faţă de El: omul chiar nu avea nicio idee. Omul știa doar cum 
să se bucure de ceea ce se poate bucura între toate lucrurile create de lahve, dar cât 
despre ce tip de viaţă pe pământ era demnă de o făptură a lui Dumnezeu, omul habar 
nu avea. Fără cineva care să o instruiască, fără cineva care să o îndrume personal, 
această omenire nu ar fi dus niciodată o viață corespunzătoare omenirii, ci ar fi fost ţinută 
prizonieră pe furiș de către Satana. lahve a creat omenirea, adică, El a creat strămoșii 
omenirii, pe Eva și pe Adam, dar El nu le-a acordat mai departe intelect sau înţelepciune. 
Deși ei deja trăiau pe pământ, nu înțelegeau aproape nimic. Şi astfel, lucrarea lui lahve 
în crearea omenirii a fost doar pe jumătate terminată și era departe de a fi finalizată. El 

formase doar un model al omului din lut și îi dăduse suflarea Sa, dar fără a acorda omului 
suficientă înclinaţie pentru a se închina Lui. La început, omul nu avea de gând să | se 
închine sau să se teamă de El. Omul știa doar cum să asculte de cuvintele Sale, dar era 
ignorant față de cunoașterea de bază referitoare la viaţa pe pământ și față de regulile 
normale ale vieţii umane. Și astfel, deși lahve a creat bărbatul și femeia și a încheiat 
proiectul de șapte zile, El nu a finalizat în niciun caz crearea omului, căci omul nu era 
decât o carcasă și îi lipsea realitatea de a fi uman. Omul știa doar că lahve era Cel care 
a creat omenirea, dar el nu avea nici cea mai mică idee despre cum să respecte 
cuvintele sau legile lui lahve. Și astfel, după ce omenirea a luat ființă, lucrarea lui lahve 
era departe de a se fi terminat. El încă trebuia să îndrume pe deplin omenirea pentru a 
veni înaintea Lui, pentru ca ei să poată trăi pe pământ împreună și să | se închine și 
pentru ca ei să poată, cu îndrumarea Sa, să pășească pe calea dreaptă a unei vieți 
normale omenești pe pământ. Doar astfel a fost complet terminată lucrarea care fusese 
în principal condusă sub numele de lahve; adică, doar astfel a fost complet încheiată 
lucrarea lui lahve de creare a lumii. Și astfel, după ce a creat omenirea, El a trebuit să 
ghideze viața omenirii pe pământ pentru câteva mii de ani, pentru ca omenirea să poată 
să respecte decretele și legile Sale și să participe la toate activităţile unei vieţi normale 
omenești pe pământ. Doar atunci a fost lucrarea lui lahve complet terminată. El a preluat 
această lucrare după crearea omenirii și a continuat-o până în epoca lui lacob, când a 
transformat pe cei doisprezece fii ai lui lacob în cele douăsprezece semintii ale lui Israel. 
Începând cu acel moment, tot poporul lui Israel a devenit rasa umană care era oficial 
condusă de El pe pământ, iar Israel a devenit locaţia specifică pe pământ unde EIl Își 
făcea lucrarea. lahve a făcut acești oameni primul grup de oameni asupra căruia El Și- 
a îndeplinit oficial lucrarea pe pământ și El a făcut întreg ţinutul lui Israel drept punctul 
de origine al lucrării Sale, folosindu-i ca început al unei lucrări și mai mari, astfel încât 
toți oamenii născuți din El pe pământ să știe cum să | se închine și cum să trăiască pe 
pământ. Și astfel, faptele israeliților au devenit un exemplu de urmat de către oamenii 
neamurilor, și ceea ce a fost spus printre oamenii lui Israel au devenit cuvintele ascultate 
de oamenii neamurilor. Căci ei au fost primii care au primit legile și poruncile lui lahve și 
astfel, de asemenea, ei au fost primii care au cunoscut cum să respecte căile lui lahve. 
Ei au fost strămoșii rasei umane care au știut căile lui lahve, precum și reprezentanții 
rasei umane aleși de lahve. Când a sosit Epoca Harului, lahve nu a mai îndrumat omul 
în acest mod. Omul păcătuise și se predase păcatului și, astfel, El a început să salveze 
omul de la păcat. În acest mod, Eli-a reproșat omului până ce omul a fost scăpat complet 
de păcat. În zilele de pe urmă, omul s-a afundat până la un asemenea nivel de 
neînfrânare încât lucrarea acestei etape poate fi îndeplinită doar prin judecată și 
mustrare. Doar în acest mod poate fi îndeplinită lucrarea. Aceasta a fost lucrarea mai 
multor epoci. Cu alte cuvinte, Dumnezeu Își folosește numele, lucrarea și diferitele 
imagini ale lui Dumnezeu ca să despartă epoca de epocă și să facă tranziţia între ele; 
numele lui Dumnezeu și lucrarea Sa reprezintă epoca Sa și lucrarea Sa în fiecare epocă. 

Presupunând că lucrarea lui Dumnezeu în fiecare epocă este întotdeauna aceeași și că 
El este numit întotdeauna cu același nume, cum L-ar cunoaște omul? Dumnezeu trebuie 
să fie numit lahve și, în afară de un Dumnezeu numit lahve, oricine numit cu alt nume 
nu este Dumnezeu. Sau Dumnezeu poate fi doar Isus și, în afară de numele de Isus, El 
nu poate fi numit cu niciun alt nume; în afară de Isus, lahve nu este Dumnezeu, și nici 
Dumnezeu Atotputernic nu este Dumnezeu. Omul crede că este adevărat că Dumnezeu 
este atotputernic, dar Dumnezeu este un Dumnezeu care este cu omul și El trebuie 
numit Isus, căci Dumnezeu este cu omul. A face aceasta înseamnă a te conforma 
dogmei și a-L restrânge pe Dumnezeu la un anumit domeniu. Astfel, în fiecare epocă, 
lucrarea pe care o face Dumnezeu, numele cu care este El numit și imaginea pe care 
Și-o asumă — lucrarea pe care o face El în cadrul fiecărei etape până astăzi — acestea 
nu urmează un singur regulament și nu sunt supuse niciunei limitări. El este lahve, dar 
El este și Isus, precum și Mesia și Dumnezeu Atotputernic. Lucrarea sa poate suferi o 
transformare treptată, cu schimbări corespunzătoare în numele Său. Nu doar un singur 
nume Îl poate reprezenta complet, ci toate numele cu care este numit El pot să-L 
reprezinte, iar lucrarea pe care El o face în fiecare epocă reprezintă firea Sa. Să 
presupunem că, atunci când sosesc zilele de pe urmă, Dumnezeul pe care ÎI priveşti tu 
este tot Isus și EI, în plus, stă pe un nor alb și încă are înfățișarea lui Isus, iar cuvintele 
pe care le rostește El sunt în continuare cuvintele lui Isus: „Ar trebui să vă iubiţi vecinul 
ca pe voi înșivă, ar trebui să postiti și să vă rugați, să vă iubiți dușmanii precum vă prețuiţi 
propria viaţă, să fiți indulgenti cu alţii și să fiți răbdători și umili. Trebuie să faceţi toate 
aceste lucruri înainte să puteţi deveni ucenicii Mei. Și, făcând toate aceste lucruri, puteți 
intra în împărăţia Mea”. Nu ar aparține aceasta lucrării din Epoca Harului? Ceea ce 
spune El nu ar fi calea Epocii Harului? Cum v-aţi simţi dacă aţi auzi aceste cuvinte? Nu 
ați simţi că aceasta este tot lucrarea lui Isus? Nu ar însemna aceasta copierea sa? Ar 
putea omul să se bucure de aceasta? Aţi simţi că lucrarea lui Dumnezeu poate rămâne 
doar cum este acum și că nu poate progresa mai mult. El are doar atât de multă putere 
și nu mai există o nouă lucrare de făcut, iar El Şi-a dus puterile până la limită. Acum 
două mii de ani a fost Epoca Harului și, două mii de ani mai târziu, El încă 
propovăduiește calea Epocii Harului și încă le spune oamenilor să se căiască. Oamenii 
ar spune: „Dumnezeule, Tu ai doar atât de multă putere. Am crezut că Tu ești așa de 
înțelept și, totuși, Tu cunoști doar indulgență și ești preocupat doar de răbdare. Tu știi 
doar cum să-Ţi iubești dușmanul și nimic mai mult”. În mintea omului, Dumnezeu ar fi 
pentru totdeauna așa cum era în Epoca Harului, iar omul ar crede întotdeauna că 
Dumnezeu este iubitor și milos. Crezi că lucrarea lui Dumnezeu va călca întotdeauna pe 
același pământ vechi? Și astfel, în această etapă a lucrării Sale, El nu va fi răstignit și, 
tot ceea ce vedeți și atingeţi va fi diferit de orice v-aţi imaginat și de orice aţi auzit voi. 
Astăzi, Dumnezeu nu interacționează cu fariseii, nici nu îi permite lumii să cunoască, iar 
aceia care Îl cunosc sunteţi doar voi care Îl urmaţi, căci EI nu va fi răstignit din nou. În 
timpul Epocii Harului, Isus a predicat în mod deschis în întreg ţinutul pentru lucrarea Sa 

de evanghelizare. El a interacţionat cu fariseii de dragul lucrării Sale de răstignire; dacă 
El nu ar fi interacţionat cu fariseii și cei de la putere nu L-ar fi cunoscut niciodată, cum 
ar fi putut El să fie condamnat și apoi trădat și răstignit pe cruce? Și astfel, El a 
interacționat cu fariseii de dragul răstignirii. Astăzi, El Își face lucrarea în secret pentru a 
evita ispita. În cele două întrupări ale lui Dumnezeu, lucrarea și semnificaţia sunt diferite 
și împrejurările sunt, de asemenea, diferite, deci, cum ar putea lucrarea pe care o face 
El să fie cu totul la fel? 

Poate numele lui Isus — „Dumnezeu cu noi” — să reprezinte firea lui Dumnezeu în 
ansamblul Său? Poate să Îl definească complet pe Dumnezeu? Dacă omul spune că 
Dumnezeu poate fi numit doar Isus și nu poate avea alt nume pentru că Dumnezeu nu 
Își poate schimba firea Sa, aceste cuvinte sunt într-adevăr o blasfemie! Crezi că numele 
Isus, Dumnezeu cu noi, de unul singur Îl poate reprezenta pe Dumnezeu în ansamblul 
Său? Dumnezeu poate fi cunoscut sub multe nume, dar printre aceste multe nume, nu 
există unul care să poată cuprinde tot ceea ce este Dumnezeu, niciunul care să-L poată 
reprezenta complet pe Dumnezeu. Și, astfel, Dumnezeu are multe nume, dar aceste 
multe nume nu pot defini complet firea lui Dumnezeu, pentru că firea lui Dumnezeu este 
atât de bogată încât pur și simplu depășește capacitatea omului de a-L cunoaște. Omul 
nu are cum, folosind limbajul omenesc, să-L cuprindă complet pe Dumnezeu. Omenirea 
are un vocabular limitat cu care să cuprindă tot ceea ce știe despre firea lui Dumnezeu: 
măreț, onorat, minunat, de nepătruns, suprem, sfânt, drept, înţelept, și așa mai departe. 
Atât de multe cuvinte! Acest vocabular limitat este incapabil de a descrie puţinul din firea 
lui Dumnezeu la care omul a fost martor. De-a lungul timpului, mulţi alţii au adăugat 
cuvinte pe care ei le-au considerat mai capabile de a descrie râvna din inimile lor: 
Dumnezeu este atât de măreț! Dumnezeu este atât de sfânt! Dumnezeu este atât de 
minunat! Astăzi, oamenii care spun astfel și-au atins apogeul, totuși, omul încă este 
incapabil de a se exprima clar. Şi astfel, pentru om, Dumnezeu are multe nume, totuși, 
El nu are un singur nume, și aceasta pentru că fiinţa lui Dumnezeu este atât de 
îmbelșugată, iar limbajul omului atât de secătuit. Un anume cuvânt sau nume nu are 
capacitatea de a-L reprezenta pe Dumnezeu în întregimea Sa, deci crezi că numele Său 
poate fi neschimbat? Dumnezeu este atât de mare și de sfânt, totuși tu nu Îi permiţi să 
Își schimbe numele în fiecare nouă epocă? De aceea, în fiecare epocă în care 
Dumnezeu personal Își face propria lucrare, El folosește un nume care se potriveşte 
epocii pentru a îngloba lucrarea pe care El intenţionează să o facă. El utilizează acest 
nume special, unul care posedă semnificaţie temporală, pentru a reprezenta firea Sa în 
acea epocă. Acesta este Dumnezeu care folosește limbajul omenirii pentru a-Și exprima 
propria fire. Chiar și așa, mulţi oameni care au avut experienţe spirituale și L-au văzut 
personal pe Dumnezeu, totuși, simt că acest nume specific este incapabil de a-L 
reprezenta pe Dumnezeu în totalitatea Sa — vai, acest lucru nu poate fi schimbat — deci, 
omul nu | se mai adresează lui Dumnezeu cu niciun nume, ci, pur și simplu, Îl numește 
„Dumnezeu”. Este ca și cum inima omului este plină de iubire şi, totuși, de asemenea, 

împresurată de contradicții, căci omul nu știe cum să ÎI explice pe Dumnezeu. Nu există 
modalitate de a descrie cât de îmbelșugat este Dumnezeu. Nu există niciun singur nume 
care să poată rezuma firea lui Dumnezeu și nu există niciun nume care să poată descrie 
tot ceea ce Dumnezeu are și este. Dacă cineva Mă întreabă „Ce nume mai exact 
foloseşti Tu?”, le voi spune: „Dumnezeu este Dumnezeu!” Nu este acela cel mai bun 
nume pentru Dumnezeu? Nu este cea mai bună înglobare a firii lui Dumnezeu? Acestea 
fiind spuse, de ce depuneti atât de multe eforturi căutând numele lui Dumnezeu? De ce 
trebuie să vă bateţi capul, fără mâncare și somn, toate de dragul unui nume? Va veni 
ziua când Dumnezeu nu va fi numit lahve, Isus sau Mesia — El va fi pur și simplu 
Creatorul. La acea vreme, toate numele pe care El le-a avut pe pământ se vor sfârși, 
căci lucrarea Sa pe pământ va ajunge la final, după care numele Sale nu vor mai exista. 
Când toate numele intră sub stăpânirea Creatorului, ce nevoie are El de un nume foarte 
corespunzător, totuși incomplet? Cauţi încă numele lui Dumnezeu acum? Îndrăznești 
încă să spui că Dumnezeu Se numește doar lahve? Îndrăznești încă să spui că 
Dumnezeu Se numeşte doar Isus? Poţi suporta păcatul blasfemiei împotriva lui 
Dumnezeu? Ar trebui să știi că, iniţial, Dumnezeu nu avea nume. El Și-a luat doar unul 
sau două sau multe nume deoarece a avut o lucrare de făcut și a trebuit să gestioneze 
omenirea. Indiferent de numele sub care este cunoscut — nu l-a ales El Însuși de bună 
voie? Ar avea El nevoie de tine — una dintre creațiile Sale — să decizi? Numele sub care 
este cunoscut Dumnezeu este un nume care este în concordanţă cu ceea ce omul este 
capabil să înţeleagă, cu limbajul omenirii, dar acest nume nu este ceva ce omul poate 
cuprinde. Poţi spune doar că există un Dumnezeu în cer, că El este numit Dumnezeu, 
că El este Dumnezeu Însuși cu mare putere, care este atât de înțelept, atât de preamărit, 
atât de minunat, atât de tainic, atât de atotputernic și, atunci, nu mai poţi spune nimic 
mai mult; acest puţin este tot ceea ce poţi să știi. Acestea fiind spuse, poate simplul 
nume al lui Isus să ÎI reprezinte pe Dumnezeu Însuși? Când vin zilele de pe urmă, chiar 
dacă tot Dumnezeu este Cel ce face lucrarea Sa, numele Lui trebuie să se schimbe, 
căci este o epocă diferită. 

Dumnezeu, fiind Cel mai măreț din tot universul și în tărâmul de deasupra, ar putea 
El să Se explice complet folosind imaginea unui trup? Dumnezeu îmbracă acest trup 
pentru a face o etapă a lucrării Sale. Nu există nicio semnificaţie anume pentru această 
imagine a trupului, nu are legătură cu trecerea epocilor, nici nu are nimic de-a face cu 
firea lui Dumnezeu. De ce nu a permis Isus ca imaginea Lui să rămână? De ce nu l-a 
lăsat pe om să-l picteze imaginea pentru a putea fi transmisă mai departe generațiilor 
următoare? De ce nu le-a permis oamenilor să recunoască faptul că imaginea Sa era 
imaginea lui Dumnezeu? Deși imaginea omului a fost creată după asemănarea lui 
Dumnezeu, ar fi fost posibil ca înfățișarea omului să reprezinte imaginea înălțătoare a 
lui Dumnezeu? Când Dumnezeu devine trup, El doar coboară din ceruri într-un anumit 
trup. Este Duhul Său care coboară în trup, prin care El face lucrarea Duhului. Duhul este 
Cel care este exprimat în trup și Duhul este Cel care face lucrarea Sa în trup. Lucrarea 

făcută în trup reprezintă complet Duhul, iar trupul este de dragul lucrării, dar aceea nu 
înseamnă că imaginea trupului este un substitut pentru adevărata imagine a lui 
Dumnezeu Însuși; acesta nu este scopul sau semnificaţia lui Dumnezeu devenit trup. El 
devine trup doar pentru ca Duhul să găsească un loc pe potriva lucrării Sale în care să 
stea, să Își realizeze mai bine lucrarea în trup, astfel încât oamenii să Îi poată vedea 
faptele, să-l înțeleagă firea, să Îi audă cuvintele și să cunoască minunea lucrării Sale. 
Numele său reprezintă firea Sa, lucrarea Sa reprezintă identitatea Sa, dar El nu a spus 
niciodată că înfățișarea trupului său reprezintă imaginea Lui; aceea este doar o noţiune 
a omului. Şi astfel, aspectele esenţiale ale întrupării lui Dumnezeu sunt numele Său, 
lucrarea Sa, firea Sa și genul Său. Acestea sunt utilizate pentru a reprezenta gestionarea 
Sa în această epocă. Înfăţișarea Sa în trup nu are legătură cu gestionarea Sa, fiind doar 
de dragul lucrării Sale la acea vreme. Totuși, este imposibil ca Dumnezeu întrupat să nu 
aibă nicio înfățișare anume și, astfel, El alege familia corespunzătoare pentru a 
determina înfățișarea Lui. Dacă înfățișarea lui Dumnezeu ar avea o semnificaţie 
reprezentativă, atunci toţi aceia care posedă trăsături faciale asemănătoare cu ale Lui 
L-ar reprezenta, de asemenea, pe Dumnezeu. Nu ar fi aceea o greșeală extraordinară? 
Portretul lui Isus a fost pictat de către om pentru ca omul să | se poată închina. La acea 
vreme, Duhul Sfânt nu a dat instrucţiuni speciale și, astfel, omul a transmis acel portret 
imaginat până astăzi. De fapt, conform intenţiei iniţiale a lui Dumnezeu, omul nu ar fi 
trebuit să facă aceasta. Doar zelul omului a făcut ca portretul lui Isus să rămână până în 
ziua de azi. Dumnezeu este Duh și omul nu va fi niciodată capabil să cuprindă tot ceea 
ce este imaginea Sa în analiza finală. Imaginea Sa poate fi reprezentată doar de firea 
Sa. Cât despre înfățișarea nasului Său, a ochilor Săi și a părului Său, acestea sunt 
dincolo de capacitatea ta de a înțelege. Când loan a avut revelaţia, el a privit imaginea 
Fiului Omului: din gura Lui ieșea o sabie cu două tăișuri, ochii Lui erau ca flăcările focului, 
capul și părul Său erau albe precum lâna, picioarele Sale erau precum bronzul șlefuit și 
exista un brâu de aur în jurul pieptului Său. Deși cuvintele sale erau extrem de însufleţite, 
imaginea lui Dumnezeu pe care el a descris-o nu era imaginea unei ființe create. Ceea 
ce a văzut el era doar o viziune și nu era imaginea unei persoane din lumea materială. 
loan văzuse o viziune, dar el nu fusese martor al adevăratei înfățișări a lui Dumnezeu. 
Imaginea trupului întrupat al lui Dumnezeu, fiind imaginea unei ființe create, este 
incapabilă de a reprezenta firea lui Dumnezeu în ansamblul Său. Când lahve a creat 
omenirea, El a spus că a făcut-o după propriul Său chip, și a creat bărbatul și femeia. 
La acea vreme, El a spus că i-a făcut pe bărbat și pe femeie după imaginea lui 
Dumnezeu. Deși imaginea omului se aseamănă cu imaginea lui Dumnezeu, aceasta nu 
poate fi interpretată ca însemnând că înfățișarea omului este imaginea lui Dumnezeu. 
Nici nu poți folosi limbajul omenirii pentru a rezuma complet imaginea lui Dumnezeu, 
căci Dumnezeu este atât de înalt, atât de măreț, atât de minunat și de nepătruns! 

Când Isus a venit să Își facă lucrarea, a fost sub îndrumarea Duhului Sfânt; El a făcut 
cum a dorit Duhul Sfânt, și nu conform Epocii Legii din Vechiul Testament sau conform 

lucrării lui lahve. Deși lucrarea pe care a venit să o facă Isus nu a fost de a respecta 
legile lui lahve sau poruncile lui lahve, sursa Lor era una și aceeași. Lucrarea pe care 
Isus a făcut-o a reprezentat numele lui Isus și a reprezentat Epoca Harului; cât despre 
lucrarea făcută de lahve, aceasta L-a reprezentat pe lahve și a reprezentat Epoca Legii. 
Lucrarea Lor a fost lucrarea unui singur Spirit în două epoci diferite. Lucrarea pe care a 
făcut-o Isus a putut să reprezinte doar Epoca Harului, iar lucrarea pe care a făcut-o lahve 
a putut să reprezinte doar Epoca Legii din Vechiul Testament. lahve doar i-a îndrumat 
pe oamenii din Israel și Egipt și toate naţiunile de dincolo de Israel. Lucrarea lui Isus în 
Epoca Harului din Noul Testament a fost lucrarea lui Dumnezeu sub numele de Isus, în 
timp ce El îndruma epoca. Dacă spui că lucrarea lui Isus se baza pe cea a lui lahve, că 
El nu a iniţiat nicio lucrare nouă și că tot ceea ce a făcut El era conform cuvintelor lui 
lahve, conform lucrării lui lahve și profețiilor lui Isaia, atunci Isus nu ar fi Dumnezeu 
devenit trup. Dacă El Și-ar fi desfășurat lucrarea în acest mod, El ar fi fost un apostol 
sau un lucrător al Epocii Legii. Dacă este așa cum spui tu, atunci Isus nu ar fi putut să 
înceapă o nouă epocă, nici nu ar fi putut să facă o altă lucrare. În același mod, Duhul 
Sfânt trebuie să-Și facă lucrarea în principal prin lahve, și, în afară de lahve, Duhul Sfânt 
nu ar fi putut să facă nicio lucrare nouă. Este greșit ca omul să înţeleagă lucrarea lui 
Isus în acest mod. Dacă omul consideră că lucrarea făcută de Isus a fost săvârșită 
conform cuvintelor lui lahve și profeţiilor lui Isaia, atunci Isus a fost Dumnezeu întrupat 
sau a fost unul dintre profeti? Conform acestei perspective, nu ar exista o Epocă a 
Harului, iar Isus nu ar fi întruparea lui Dumnezeu, căci lucrarea pe care a făcut-o El nu 
ar putea reprezenta Epoca Harului și ar putea reprezenta doar Epoca Legii din Vechiul 
Testament. Ar putea fi doar o nouă epocă în care Isus a venit pentru a face o lucrare 
nouă, pentru a lansa o nouă epocă, pentru a depăși lucrarea făcută anterior în Israel și 
pentru a-Și efectua lucrarea nu în conformitate cu lucrarea făcută de lahve în Israel sau 
cu vechile Sale reguli, ori în conformitate cu vreun regulament, ci, mai degrabă, să facă 
noua lucrare pe care El ar trebui să o facă. Dumnezeu Însuși vine să înceapă epoca, iar 
Dumnezeu Însuși vine să aducă sfârșitul epocii. Omul este incapabil de a face lucrarea 
începerii epocii și finalizării acesteia. Dacă Isus nu ar fi finalizat lucrarea lui lahve după 
ce a venit, atunci aceea ar fi fost dovada că El a fost doar un om și că era incapabil de 
a-L reprezenta pe Dumnezeu. Tocmai pentru că Isus a venit și a încheiat lucrarea lui 
lahve, a continuat lucrarea lui lahve și, în plus, Și-a îndeplinit propria lucrare, o nouă 
lucrare, dovedește că aceasta era o nouă epocă și că Isus era Dumnezeu Însuși. Ei au 
săvârșit două etape total diferite ale lucrării. O etapă a fost îndeplinită în templu, iar 
cealaltă în afara templului. O etapă a fost de a conduce viața omului conform legii, iar 
cealaltă a fost de a oferi o jertfă de păcat. Aceste două etape ale lucrării au fost diferite 
în mod considerabil; aceasta desparte noua epocă de cea veche și este absolut corect 
a spune că sunt două epoci diferite. Locaţia lucrării Lor a fost diferită, conţinutul lucrării 
Lor a fost diferit, iar obiectivul lucrării Lor a fost diferit. Astfel, ele pot fi împărţite în două 
epoci: Noul și Vechiul Testament, adică epocile vechi și cele noi. Când a venit Isus, El 

nu S-a dus la Templu, ceea ce dovedește că epoca lui lahve se încheiase. El nu a intrat 
în templu deoarece lucrarea lui lahve în templu se terminase și nu trebuia să fie făcută 
din nou, iar să o facă din nou ar fi însemnat să o repete. Doar prin părăsirea templului, 
prin începerea unei noi lucrări și lansarea unei noi căi în afara templului a putut El să 
aducă la apogeu lucrarea lui Dumnezeu. Dacă El nu ar fi ieșit din templu pentru a-Și 
face lucrarea, lucrarea lui Dumnezeu ar fi stagnat pe fundaţia templului și nu ar fi existat 
niciodată schimbări noi. Şi astfel, când Isus a venit, nu a intrat în templu și nu Și-a făcut 
lucrarea în templu. El Și-a făcut lucrarea în afara templului și, conducându-i pe discipoli, 
Și-a desfășurat liber lucrarea. Plecarea lui Dumnezeu de la templu pentru a-Și face 
lucrarea a însemnat că Dumnezeu avea un nou plan. Lucrarea Sa urma să se 
desfășoare în afara templului și să fie o nouă lucrare, neîngrădită în punerea sa în 
aplicare. De îndată ce Isus a ajuns, El a finalizat lucrarea lui lahve din timpul epocii 
Vechiului Testament. Deși Ei erau cunoscuţi sub două nume diferite, același Duh a fost 
acela care a îndeplinit ambele etape ale lucrării, iar lucrarea făcută a fost continuată. 
Întrucât numele era diferit, iar conţinutul lucrării era diferit, epoca era diferită. Când a 
venit lahve, aceea a fost epoca lui lahve, iar când a venit Isus, aceea a fost epoca lui 
Isus. Și astfel, cu fiecare venire, Dumnezeu este cunoscut sub un nume, El reprezintă o 
epocă și El lansează o nouă cale; și cu fiecare nouă cale, El Își asumă un nou nume 
care arată că Dumnezeu este întotdeauna nou și niciodată vechi și că lucrarea Sa nu se 
oprește niciodată din a progresa. Istoria merge întotdeauna înainte, iar lucrarea lui 
Dumnezeu merge întotdeauna înainte. Pentru ca planul Său de gestionare (planul 
mântuirii) de șase mii de ani să ajungă la sfârșit, trebuie să continue să înainteze. În 
fiecare zi, El trebuie să facă o nouă lucrare, în fiecare an, El trebuie să facă o nouă 
lucrare; El trebuie să lanseze noi căi, trebuie să lanseze noi epoci, să înceapă o lucrare 
nouă și mai măreaţă și, împreună cu acestea, să aducă noi nume și noi lucrări. Din clipă 
în clipă, Duhul lui Dumnezeu face o nouă lucrare, neagăţându-Se niciodată de vechile 
căi sau reguli. Şi nici lucrarea Sa nu s-a oprit niciodată, ci se întâmplă cu fiecare moment 
care trece. Dacă spui că lucrarea Duhului Sfânt este imuabilă, atunci de ce le-a cerut 
lahve preoţilor să-L slujească în templu; totuși, Isus nu a intrat în templu în ciuda faptului 
că, atunci când a venit, oamenii au spus, de asemenea, că El era marele preot și că era 
din casa lui David și, în plus, marele preot și marele Împărat? Și de ce nu a oferit El 
jertfe? Să intre în templu sau să nu intre în templu — nu este aceasta lucrarea lui 
Dumnezeu Însuși? Dacă, așa cum își imaginează omul, Isus va veni din nou și, în zilele 
de pe urmă, va fi numit tot Isus, și tot va veni pe un nor alb, pogorându-Se printre oameni 
în chipul lui Isus, nu ar fi aceea o repetare a lucrării Sale? Este Duhul Sfânt în stare să 
Se agate de ceea ce este vechi? Tot ceea ce crede omul sunt noţiuni și tot ceea ce 
înțelege omul este conform înţelesului literal și, de asemenea, conform imaginaţiei sale; 
ele sunt în dezacord cu principiile lucrării Duhului Sfânt și nu sunt conforme cu intenţiile 
lui Dumnezeu. Dumnezeu nu ar lucra în acel mod; Dumnezeu nu este atât de nesăbuit 
și stupid, iar lucrarea Sa nu este atât de simplă precum îţi imaginezi. Pe baza a tot ceea 

ce își imaginează omul, Isus va veni stând pe un nor alb și va cobori în mijlocul vostru. 
Voi ÎI veţi privi pe El, care, stând pe un nor, vă va spune că este Isus. Voi veţi vedea, de 
asemenea, urmele cuielor din palmele Sale și Îl veți cunoaște ca fiind Isus. lar El vă va 
mântui din nou și va fi Dumnezeul vostru măreț. El vă va mântui, vă va oferi un nou 
nume și vă va da fiecăruia o piatră albă, după care vi se va permite să intraţi în împărăţia 
cerurilor și să fiți primiţi în paradis. Nu sunt astfel de credințe noţiunile omului? 
Dumnezeu lucrează conform noțiunilor omului sau contrar acestora? Nu toate noțiunile 
omului provin de la Satana? Nu toţi oamenii au fost corupți de Satana? Dacă Dumnezeu 
Și-ar face lucrarea conform noţiunilor omului, nu ar deveni El atunci Satana? Nu ar fi El 
la fel ca propriile Sale creaţii? Din moment ce creaţiile Sale au fost atât de corupte de 
Satana încât omul a devenit întruparea Satanei, dacă Dumnezeu ar lucra conform 
lucrurilor Satanei, nu ar fi El atunci în cârdășie cu Satana? Cum poate omul să înțeleagă 
lucrarea lui Dumnezeu? Prin urmare, Dumnezeu nu ar lucra niciodată conform noţiunilor 
omului și nu ar lucra niciodată în modurile pe care ţi le imaginezi tu. Există aceia care 
zic că Dumnezeu Însuși a spus că va sosi pe un nor. Este adevărat că Dumnezeu Însuși 
a spus astfel, dar nu știi că niciun om nu poate înțelege tainele lui Dumnezeu? Nu știi că 
niciun om nu poate explica cuvintele lui Dumnezeu? Ești sigur, dincolo de orice îndoială, 
că ai fost luminat și iluminat de către Duhul Sfânt? Cu siguranţă, nu era Duhul Sfânt care 
ti-a arătat într-un mod așa direct? A fost Duhul Sfânt Cel care te-a instruit, sau propriile 
tale noţiuni te-au condus spre a crede astfel? Ai zis: „Aceasta a fost spusă de Dumnezeu 
Însuși”. Dar nu putem utiliza propriile noastre noțiuni și propriile noastre minţi pentru a 
măsura cuvintele lui Dumnezeu. Cât despre cuvintele spuse de Isaia, poţi explica cu 
absolută siguranţă cuvintele sale? Îndrăznești să explici cuvintele sale? Din moment ce 
nu îndrăznești să explici cuvintele lui Isaia, de ce îndrăznești să explici cuvintele lui Isus? 
Cine este mai înălțat: Isus sau Isaia? Din moment ce răspunsul este Isus, de ce explici 
cuvintele rostite de Isus? Ti-ar spune Dumnezeu dinainte despre lucrarea Sa? Nicio 
singură făptură nu poate ști, nici măcar mesagerii din ceruri, nici Fiul Omului, deci cum 
ai putea să știi tu? Omul are prea multe lipsuri. Ceea ce este esenţial pentru voi este să 
cunoașteţi cele trei etape ale lucrării. De la lucrarea lui lahve până la cea a lui Isus, și 
de la lucrarea lui Isus până la cea a etapei actuale, aceste trei etape acoperă într-un fir 
continuu întregul sortiment al gestionării lui Dumnezeu și sunt toate lucrarea unui singur 
Duh. De la crearea lumii, Dumnezeu a fost întotdeauna ocupat cu gestionarea omenirii. 
El este Începutul și Sfârșitul, El este Primul și Ultimul și El este Cel care începe o epocă 
și Cel care încheie epoca. Cele trei etape ale lucrării, în diferite epoci și în diferite locaţii, 
sunt fără îndoială lucrarea unui singur Duh. Toţi aceia care separă aceste trei etape se 
află în opoziţie față de Dumnezeu. Acum, se cuvine să înţelegi că toată lucrarea din 
prima etapă și până astăzi este lucrarea unui singur Dumnezeu, lucrarea unui singur 
Duh. În privinţa aceasta nu poate exista nicio îndoială. 

Despre Biblie (1) 


Cum ar trebui să fie abordată Biblia din perspectiva credinţei în Dumnezeu? Aceasta 
este o chestiune de principiu. De ce punem această întrebare? Pentru că în viitor tu vei 
răspândi Evanghelia și vei amplifica lucrarea Epocii Împărăției și nu este destul doar să 
poţi să vorbeşti astăzi despre lucrarea lui Dumnezeu. Pentru a extinde lucrarea Lui, este 
mai important să poţi înlătura vechile noțiuni religioase ale oamenilor și vechile lor 
moduri de a crede și să-i lași complet convinși — iar pentru a ajunge acolo, e nevoie de 
Biblie. Timp de mulţi ani, modul tradiţional de a crede al oamenilor (cel al creștinismului, 
una dintre cele trei religii majore ale lumii) a fost citirea Bibliei; îndepărtarea de Biblie nu 
este credinţă în Domnul, îndepărtarea de Biblie este o heterodoxie și o erezie și, chiar 
și atunci când oamenii citesc alte cărţi, respectivele cărți trebuie să se întemeieze pe 
explicaţia Bibliei. Cu alte cuvinte, dacă ai credinţă în Domnul, atunci trebuie să citeşti 
Biblia, iar în afara Bibliei trebuie să nu te închini niciunei cărţi care nu pleacă de la Biblie. 
Dacă o faci, atunci Îl trădezi pe Dumnezeu. Din momentul în care a existat Biblia, 
credința oamenilor în Domnul a fost credinţa în Biblie. În loc să spunem că oamenii cred 
în Domnul, este mai bine să spunem că ei cred în Biblie; în loc să spunem că ei au 
început să citească Biblia, este mai bine să spunem că ei au început să creadă în Biblie; 
și, în loc să spunem că ei s-au întors la Domnul, ar fi mai bine să spunem că ei s-au 
întors la Biblie. Astfel, oamenii venerează Biblia ca și cum ar fi Dumnezeu, ca și cum ar 
fi ceea ce le dă viaţă, iar pierderea ei ar fi același lucru cu pierderea vieții. Oamenii văd 
Biblia ca fiind la fel de importantă ca Dumnezeu, ba chiar există unii care o văd ca fiind 
mai importantă ca Dumnezeu. Dacă oamenii sunt lipsiţi de lucrarea Duhului Sfânt, dacă 
nu-L pot simţi pe Dumnezeu, ei pot trăi în continuare, dar de îndată ce pierd Biblia ori 
pierd celebrele capitole și pilde din Biblie, este ca și cum și-ar fi pierdut viaţa. Astfel, de 
îndată ce oamenii cred în Domnul, ei încep să citească Biblia și să o memoreze și, cu 
cât pot memora mai mult din Biblie, cu atât dovedește acest lucru că ei Îl iubesc pe 
Domnul și că sunt foarte credincioși. Aceia care au citit Biblia și pot vorbi despre ea 
altora sunt cu toții fraţi și surori cucernici. În toţi acești ani, credinţa și loialitatea oamenilor 
față de Domnul s-a măsurat după gradul în care au înţeles Biblia. Cei mai mulți dintre 
oameni pur și simplu nu înţeleg de ce ar trebui să creadă în Dumnezeu, nici cum să 
creadă în Dumnezeu, și nu fac nimic altceva decât să caute orbește indicii pentru a 
descifra capitolele Bibliei. Oamenii nu au urmat niciodată direcţia lucrării Duhului Sfânt; 
tot timpul, ei nu au făcut nimic altceva decât să studieze și să cerceteze cu disperare 
Biblia și nimeni nu a găsit vreodată o lucrare mai nouă a Duhului Sfânt în afara Bibliei. 
Nimeni nu s-a îndepărtat vreodată de Biblie, nici nu a îndrăznit vreodată să facă asta. 
Oamenii au studiat Biblia toți acești ani, au venit cu atât de multe explicaţii și au depus 
atâtea eforturi; în același timp, ei au multe diferenţe de opinie despre Biblie, pe care le 
dezbat la nesfârșit, astfel încât astăzi s-au format peste două mii de confesiuni diferite. 
Toţi vor să găsească unele explicaţii deosebite sau taine mai profunde în Biblie, vor să 

o exploreze și să găsească în aceasta contextul lucrării lui lahve în Israel sau contextul 
lucrării lui Isus în ludeea, ori alte taine pe care nimeni altcineva nu le cunoaște. Modul 
în care oamenii abordează Biblia este unul al obsesiilor și al credinţei și nimeni nu se 
poate edifica pe deplin în privinţa dedesubturilor sau esenței Bibliei. Astfel, astăzi, 
oamenii simt încă o mirare de nedescris când vine vorba de Biblie și sunt și mai mult 
obsedați de ea și își pun și mai mult credinţa în aceasta. Astăzi, toată lumea vrea să 
găsească profeţiile legate de lucrarea zilelor celor de pe urmă în Biblie, doreşte să 
descopere ce lucrare face Dumnezeu în timpul zilelor de pe urmă și ce semne există 
pentru zilele de pe urmă. Astfel, veneraţia oamenilor față de Biblie devine mai înflăcărată 
și, cu cât se apropie de zilele de pe urmă, cu atât dau mai multă crezare oarbă profeţiilor 
Bibliei, în special celor despre zilele de pe urmă. Cu o astfel de credinţă oarbă în Biblie, 
cu o astfel de încredere în Biblie, ei nu au nicio dorinţă să caute lucrarea Duhului Sfânt. 
În noţiunile lor, oamenii cred că doar Biblia poate aduce lucrarea Duhului Sfânt; doar în 
Biblie pot găsi pașii lui Dumnezeu; doar în Biblie sunt ascunse tainele lucrării lui 
Dumnezeu; doar Biblia — nu și alte cărți sau persoane — poate clarifica tot ce ţine de 
Dumnezeu și de întregimea lucrării Lui; Biblia poate aduce lucrarea cerului pe pământ; 
și Biblia poate atât începe, cât și încheia epocile. Cu aceste noţiuni, oamenii nu sunt 
deloc înclinați să caute lucrarea Duhului Sfânt. Prin urmare, oricât de cât de mult i-a 
ajutat Biblia pe oamenii din trecut, aceasta a devenit un obstacol pentru cea mai recentă 
lucrare a lui Dumnezeu. Fără Biblie, oamenii pot căuta pașii lui Dumnezeu în altă parte, 
însă astăzi pașii Lui au fost reduși la Biblie, iar extinderea lucrării Sale cele mai recente 
a devenit de două ori dificilă, o luptă contra curentului. Acest fapt se datorează în 
întregime celebrelor capitole și pilde din Biblie, precum și diferitelor profeţii din aceasta. 
Biblia a devenit un idol în minţile oamenilor, a devenit un puzzle în creierele lor și ei sunt 
pur și simplu incapabili să creadă că Dumnezeu poate lucra în afara Bibliei, incapabili 
să creadă că o persoană L-ar putea găsi pe Dumnezeu în afara Bibliei, și cu atât mai 
puţin capabili să creadă că Dumnezeu ar putea să Se distanțeze de Biblie în timpul 
lucrării finale și să înceapă din nou. Acest lucru este de neconceput pentru oameni; n-o 
pot crede, nici nu și-o pot imagina. Biblia a devenit un mare obstacol în acceptarea de 
către oameni a noii lucrări a lui Dumnezeu și o dificultate pentru extinderea acestei noi 
lucrări de către Dumnezeu. Astfel, dacă nu înțelegeţi dedesubturile Bibliei, nu veţi putea 
răspândi cu succes Evanghelia, nici nu veţi putea fi martori noii lucrării. Deși astăzi voi 
nu citiți Biblia, sunteți încă extrem de binevoitori față de aceasta; cu alte cuvinte, chiar 
dacă nu ţineţi Biblia în mâini tot timpul, multe dintre noţiunile voastre se trag din aceasta. 
Nu înțelegeţi originile Bibliei, nici adevărul despre cele două etape anterioare ale lucrării 
lui Dumnezeu. Deși nu citiţi adesea Biblia, trebuie să înțelegeţi Biblia, trebuie să ajungeţi 
la cunoașterea corectă a acesteia, și doar astfel veţi putea ști despre ce este cu adevărat 
vorba în planul de gestionare (planul mântuirii) de șase mii de ani al lui Dumnezeu. Veţi 
folosi aceste lucruri pentru a-i câștiga pe oameni de partea voastră, pentru a-i face să 
recunoască faptul că acest curs este adevărata cale, faptul că drumul pe care voi mergeţi 

astăzi este calea adevărului, că Duhul Sfânt o îndrumă și că nu a fost lansată de nicio 
fiinţă omenească. 

După ce Dumnezeu a făcut lucrarea din Epoca Legii, a luat naștere Vechiul 
Testament, iar acela a fost momentul când oamenii au început să citească Biblia. După 
ce Isus a venit, El a înfăptuit lucrarea din Epoca Harului, iar apostolii au scris Noul 
Testament. Astfel au luat naștere Vechiul și Noul Testament al Bibliei, iar până în ziua 
de azi, toţi cei ce cred în Dumnezeu au citit Biblia. Biblia este o carte de istorie. Desigur, 
aceasta conţine și unele dintre prezicerile proorocilor și asemenea preziceri nu sunt 
nicidecum istorie. Biblia conține mai multe părţi — nu sunt doar profetiile, nici doar 
lucrarea lui lahve, nici doar epistolele pauline. Trebuie să știți câte părţi conţine Biblia; 
Vechiul Testament conţine Geneza, Exodul... și mai sunt și cărţile pe care le-au scris 
proorocii. Vechiul Testament se termină cu Cartea lui Maleahi. Acesta consemnează 
lucrarea din Epoca Legii, condusă de către lahve; de la Geneză la Cartea lui Maleahi, 
este o dare de seamă cuprinzătoare despre întreaga lucrare din Epoca Legii. Cu alte 
cuvinte, Vechiul Testament consemnează tot ceea ce au trăit oamenii îndrumați de lahve 
în Epoca Legii. În timpul Epocii Legii din Vechiul Testament, numeroșii prooroci ridicați 
de lahve au făcut profeţii în numele Lui; ei au dat îndrumări diferitelor triburi și popoare 
și au prezis lucrarea pe care avea s-o facă lahve. Tuturor acestor oameni ridicaţi lahve 
le dăduse Duhul proorocirii: ei au putut vedea viziunile din partea lui lahve și l-au putut 
auzi vocea, fiind astfel inspirați de El și scriind profeţii. Lucrarea făcută de ei a fost 
expresia vocii lui lahve, expresia profeţiei lui lahve; iar lucrarea lui lahve din acea epocă 
a fost pur și simplu de a-i îndruma pe oameni cu ajutorul Duhului; El nu S-a întrupat, iar 
oamenii nu au văzut nicio străfulgerare a chipului Lui. Prin urmare, El a ridicat mulți 
prooroci pentru a-l face lucrarea și le-a dat profeţii pe care ei le-au transmis fiecărui trib 
și neam ale lui Israel. Lucrarea lor a fost cea de a rosti profeții, iar unii dintre ei au 
consemnat îndrumările lui lahve către ei, pentru a le arăta altora. lahve i-a ridicat pe 
acești oameni să rostească profeții, să prezică lucrarea viitorului sau lucrarea care urma 
să fie făcută în acel timp, astfel încât oamenii să poată cuprinde minunăţia și 
înțelepciunea lui lahve. Aceste cărţi profetice erau destul de diferite de celelalte cărți ale 
Bibliei; erau cuvinte rostite sau scrise de cei cărora li se dăduse Duhul profeţiei — de cei 
care primiseră viziuni sau rostiri de la lahve. În afara acestor cărţi profetice, tot restul 
scrierilor din Vechiul Testament este format din consemnări făcute de oameni după ce 
lahve Își terminase lucrarea. Aceste cărţi nu pot ţine locul prezicerilor făcute de proorocii 
ridicați de lahve, tot astfel cum Cartea Genezei și Exodul nu pot fi comparate cu Cartea 
lui Isaia și Cartea lui Daniel. Profeţiile au fost rostite înainte ca lucrarea să fi avut loc; 
restul cărţilor au fost scrise după ce lucrarea se terminase, lucru care le stătea în putere 
oamenilor. Proorocii acelei epoci au fost inspirați de lahve și au rostit o anumită profeție; 
au rostit multe cuvinte, au profetit lucrurile din Epoca Harului, precum și distrugerea lumii 
din zilele de pe urmă — lucrarea pe care lahve avea de gând să o facă. Toate celelalte 
cărți consemnează lucrarea făcută de către lahve în Israel. Astfel, când citeşti Biblia, 

citești în principal despre ceea ce a lucrat lahve în Israel; Vechiul Testament al Bibliei 
consemnează îndeosebi lucrarea lui lahve de îndrumare a poporului lui Israel, felul cum 
S-a folosit de Moise pentru a-i conduce pe israeliți afară din Egipt, cum acesta i-a eliberat 
de sub jugul faraonului și i-a dus în pustie, după care au intrat în Canaan, iar tot ce a 
urmat după aceea a fost viaţa lor în Canaan. În afară de aceasta, tot ceea ce există este 
alcătuit din consemnări ale lucrării lui lahve de la un capăt la celălalt al Israelului. Tot 
ceea ce consemnează Vechiul Testament este lucrarea lui lahve în Israel, lucrarea 
făcută de lahve în ţara în care El i-a creat pe Adam și Eva. Din momentul în care 
Dumnezeu a început în mod oficial să-i îndrume pe oamenii de pe pământ, după Noe, 
tot ceea ce consemnează Vechiul Testament este lucrarea lui Israel. Și de ce nu se mai 
consemnează nicio lucrare dincolo de Israel? Pentru că ţara Israelului este leagănul 
omenirii. La început, nu existau alte tări în afară de Israel, iar lahve nu a lucrat în alt loc. 
Astfel, ceea ce se consemnează în Vechiul Testament din Biblie este pur și simplu 
lucrarea lui Dumnezeu din Israel în epoca respectivă. Cuvintele spuse de prooroci, de 
Isaia, Daniel, leremia și lezechiel ș.a., prevestesc celelalte lucrări ale Lui pe pământ, 
prevestesc lucrarea lui Însuși Dumnezeu lahve. Toate acestea au venit de la Dumnezeu, 
au fost lucrarea Duhului Sfânt, iar pe lângă aceste cărţi ale proorocilor, toate celelalte 
sunt consemnări ale experiențelor avute de oameni în legătură cu lucrarea lui lahve în 
epoca respectivă. 

Lucrarea de creaţie a avut loc înainte să existe omenirea, dar Cartea Genezei a venit 
doar după ce a apărut omenirea; a fost o carte scrisă de Moise în timpul Epocii Legii. Se 
poate asemăna cu lucrurile care se întâmplă printre voi astăzi: după ce se întâmplă, le 
consemnați pentru a le arăta oamenilor pe viitor și pentru oamenii care vor fi în viitor; ceea 
ce ați consemnat sunt lucruri care s-au petrecut în timpuri trecute — nu sunt nimic mai mult 
decât istorie. Lucrurile consemnate în Vechiul Testament sunt lucrarea lui lahve în Israel, 
iar ceea ce se consemnează în Noul Testament este lucrarea lui Isus în timpul Epocii 
Harului; aceste lucruri prezintă lucrarea făcută de Dumnezeu în două epoci diferite. Vechiul 
Testament prezintă lucrarea lui Dumnezeu în timpul Epocii Legii, și astfel Vechiul Testament 
este o carte istorică, în timp ce Noul Testament este produsul lucrării din Epoca Harului. 
Când a început noua lucrare, Vechiul Testament s-a perimat — astfel, Noul Testament este 
și o carte istorică. Desigur, Noul Testament nu este la fel de sistematic precum Vechiul 
Testament, nici nu consemnează la fel de multe lucruri. Toate și numeroasele cuvinte rostite 
de lahve sunt consemnate în Vechiul Testament din Biblie, în timp ce doar unele dintre 
cuvintele rostite de Isus sunt consemnate în cele patru Evanghelii. Desigur, Isus a făcut 
totodată și multe lucrări, dar acestea nu au fost consemnate în detaliu. Sunt mai puţine 
lucruri consemnate în Noul Testament datorită volumului lucrării lui Isus; volumul lucrării pe 
care a făcut-o în timpul celor trei ani și jumătate pe pământ, împreună cu lucrarea 
apostolilor, a fost cu mult mai mic decât lucrarea lui lahve. Astfel, există mai puţine cărți în 
Noul Testament decât în Vechiul Testament. 

Ce fel de carte este Biblia? Vechiul Testament este lucrarea lui Dumnezeu în timpul 

Epocii Legii. Vechiul Testament al Bibliei consemnează întreaga lucrare a lui lahve în 
timpul Epocii Legii, precum și lucrarea Lui de creație. Tot Vechiul Testament 
consemnează lucrarea făcută de lahve, încheind relatările despre lucrarea lui lahve cu 
Cartea lui Maleahi. Vechiul Testament consemnează două lucrări făcute de Dumnezeu: 
una este lucrarea de creaţie, cealaltă este decretarea Legii. Ambele au fost parte a 
lucrării lui lahve. Epoca Legii reprezintă lucrarea sub numele de lahve Dumnezeu; este 
întregul lucrării desfășurate în mod principal sub numele de lahve. Astfel, Vechiul 
Testament consemnează lucrarea lui lahve, iar Noul Testament consemnează lucrarea 
lui Isus, lucrare desfășurată în mod principal sub numele de Isus. Semnificaţia numelui 
lui Isus și lucrarea făcută de El sunt consemnate, în mare parte, în Noul Testament. În 
timpul Vechiului Testament din Epoca Legii, lahve a construit templul și altarul din Israel, 
a îndrumat viaţa israeliților pe pământ, dovedind că ei erau poporul Lui ales, primul grup 
de oameni ales de El pe pământ și care era după inima Sa, primul grup îndrumat de EIl 
personal. Cele douăsprezece triburi ale lui Israel au fost primii oameni aleși de lahve, 
astfel că El a lucrat întotdeauna în ei, chiar până la desăvârșirea lucrării lui lahve în 
Epoca Legii. A doua etapă a lucrării a fost lucrarea din Epoca Harului din Noul Testament 
și s-a desfășurat în poporul evreu, într-unul dintre cele douăsprezece triburi ale lui Israel. 
Întinderea acestei lucrări a fost mai mică datorită faptului că Isus era Dumnezeu întrupat. 
Isus nu a lucrat decât pe întinderea pământului ludeii, iar lucrarea Sa nu a durat mai 
mult de trei ani și jumătate; astfel, ceea ce se consemnează în Noul Testament este 
departe de a putea depăși mărimea lucrării consemnate în Vechiul Testament. Lucrarea 
lui Isus din Epoca Harului este consemnată, în cea mai mare parte, în cele patru 
Evanghelii. Calea pe care au urmat-o oamenii Epocii Harului a fost cea a celor mai de 
suprafaţă schimbări în orientarea vieţii lor, majoritatea acestora fiind consemnate în 
Epistole. Epistolele arată cum lucra Duhul Sfânt în epoca respectivă. (Desigur, indiferent 
dacă Pavel a fost pedepsit sau lovit de nenorocire, în lucrarea sa el a fost îndrumat de 
către Duhul Sfânt; el a fost o persoană de care Duhul Sfânt s-a folosit în acel moment; 
și Petru, la rândul său, a fost folosit de către Duhul Sfânt, dar el nu a lucrat la fel de mult 
ca Pavel. Deși lucrarea lui Pavel conţinea impurităţile omului, din epistolele scrise de 
Pavel, se poate vedea cum lucra Duhul Sfânt în acel timp. Calea pe care mergea Pavel 
era cea dreaptă, era corectă, fiind calea Duhului Sfânt.) 

Dacă vrei să vezi lucrarea din Epoca Legii și să vezi cum au urmat israeliţii calea lui 
lahve, trebuie să citeşti Vechiul Testament; dacă vrei să înţelegi lucrarea din Epoca 
Harului, trebuie să citești Noul Testament. Dar cum vezi lucrarea zilelor de pe urmă? 
Trebuie să accepţi să fii condus de Dumnezeu cel de astăzi și să intri în lucrarea de 
astăzi, fiindcă aceasta este noua lucrare și nimeni nu a consemnat-o anterior în Biblie. 
Astăzi, Dumnezeu a devenit trup și a selectat alți oameni aleși, în China. Dumnezeu 
lucrează în acești oameni, El Își continuă lucrarea pe pământ și Își continuă lucrarea din 
Epoca Harului. Lucrarea de astăzi este o cale pe care omul nu a umblat niciodată, o cale 
pe care nimeni nu a văzut-o vreodată. Este o lucrare nefăcută niciodată până acum — este 

cea mai recentă lucrare a lui Dumnezeu pe pământ. Prin urmare, lucrarea nefăcută 
niciodată până acum nu este istorie, pentru că prezentul este prezent, și nu a devenit 
încă trecut. Oamenii nu știu că Dumnezeu a făcut lucrări mai mari și mai noi pe pământ, 
în afara ţării lui Israel, că acestea au depășit deja sfera lucrării din Israel şi prezicerile 
proorocilor, că este vorba de o lucrare nouă și minunată în afara profeţiilor, de o lucrare 
și mai nouă dincolo de Israel, o lucrare pe care oamenii nu pot nici să o perceapă, nici 
să și-o imagineze. Cum ar fi putut Biblia să conţină relatări explicite despre o astfel de 
lucrare? Cine ar fi putut să consemneze dinainte fiecare părticică a lucrării de astăzi, 
fără omisiuni? Cine ar fi putut să consemneze această lucrare mai grandioasă, mai 
înțeleaptă, care sfidează convențiile din acea carte veche și mucedă? Lucrarea de astăzi 
nu este istorie, prin urmare, dacă vrei să mergi pe noua cale de astăzi, atunci trebuie să 
te îndepărtezi de Biblie, trebuie să te plasezi dincolo de cărțile de profeţii sau de istorie 
din Biblie. Numai atunci vei putea merge pe noua cale așa cum se cuvine și numai atunci 
vei putea intra în noua lume și în noua lucrare. Trebuie să înţelegi de ce, astăzi, ţi se 
cere să nu citești Biblia, de ce există o altă lucrare, separată de Biblie, de ce Dumnezeu 
nu caută o practică nouă și mai detaliată în Biblie și de ce există în schimb o lucrare mai 
grandioasă în afara Bibliei. lată tot ceea ce trebuie să înţelegeți. Trebuie să cunoști 
diferenţa dintre lucrarea veche și cea nouă și, chiar dacă nu citești Biblia, trebuie să fii 
capabil să o analizezi; dacă nu, te vei închina în continuare Bibliei și îţi va fi dificil să 
pătrunzi în noua lucrare și să treci prin noi schimbări. Din moment ce există o cale 
superioară, de ce să studiezi acea cale umilă, perimată? Din moment ce există cuvântări 
mai noi și o lucrare mai nouă, de ce să trăieşti printre relatări despre istorii vechi? De pe 
urma noilor formulări poţi trage foloase, ceea ce dovedește că este vorba de lucrarea 
cea nouă; vechile relatări nu te pot sătura, nu-ţi pot satisface nevoile prezente, ceea ce 
dovedește că acestea sunt istorie, iar nu lucrarea de aici și acum. Calea cea mai înaltă 
este cea a lucrării celei mai noi și, împreună cu lucrarea cea nouă, indiferent de cât de 
înaltă a fost calea trecutului, aceasta este doar istorie la care oamenii privesc înapoi și, 
indiferent de cât de mare este valoarea sa de referință, aceasta rămâne doar calea cea 
veche. Chiar dacă este consemnată în „Cartea sfântă”, calea cea veche este istorie; 
chiar dacă nu există nicio relatare despre aceasta în „Cartea sfântă”, calea cea nouă 
este cea de aici și acum. Această cale te poate mântui, te poate transforma, pentru că 
aceasta este lucrarea Duhului Sfânt. 

Trebuie să înțelegeţi Biblia — această lucrare este de cea mai mare necesitate! Astăzi 
nu ai nevoie să citești Biblia, fiindcă nu există nimic nou în aceasta; totul este vechi. 
Biblia este o carte istorică, iar dacă ai fi mâncat și băut Vechiul Testament în timpul 
Epocii Harului — dacă ai fi practicat ceea ce se cerea în epoca Vechiului Testament, 
aflându-te în Epoca Harului — Isus te-ar fi respins și condamnat; dacă ai fi aplicat Vechiul 
Testament lucrării lui Isus, ai fi fost un fariseu. Dacă, astăzi, ai pune Vechiul și Noul 
Testament împreună pentru a le mânca, a le bea și a le practica, Dumnezeu Cel de 
astăzi te-ar condamna; vei fi rămas în urma lucrării Duhului Sfânt de astăzi! Dacă 

mănânci și bei Vechiul Testament și Noul Testament, atunci ești în afara curentului 
Duhului Sfânt! În timpul lui Isus, El i-a îndrumat pe evrei și pe toţi cei care L-au urmat 
potrivit cu lucrarea Duhului Sfânt din El în acel timp. El nu a luat Biblia drept bază pentru 
ceea ce făcea EI, ci a vorbit conform lucrării Lui; El nu a dat atenţie celor spuse de Biblie, 
nici nu a căutat în aceasta o cale pentru a-i îndruma pe cei care-L urmau. Chiar de când 
Și-a început lucrarea, El a răspândit calea căinţei — cuvânt care nu s-a menţionat absolut 
deloc în profeţiile Vechiului Testament. Nu numai că El nu a acţionat conform Bibliei, ci 
chiar a deschis o nouă cale și a făcut o lucrare nouă. El nu S-a referit niciodată la Biblie 
când a ținut predici. În timpul Epocii Legii, nimeni nu reușise vreodată să facă minunile 
Lui, cele de a-i vindeca pe cei bolnavi și de a alunga demoni. De asemenea, și lucrarea 
Lui, învățăturile Lui, autoritatea și puterea cuvintelor Sale au fost și ele dincolo de orice 
om în Epoca Legii. Isus a făcut pur și simplu această lucrare a Lui mai nouă și, chiar 
dacă mulţi L-au condamnat cu ajutorul Bibliei — ba chiar au folosit Vechiul Testament 
pentru a-L răstigni — lucrarea Lui a depășit Vechiul Testament; dacă lucrurile nu ar fi stat 
așa, de ce L-au răstignit oamenii? Oare nu pentru că în Vechiul Testament nu se spunea 
nimic despre învățăturile Lui și despre capacitatea Lui de a-i vindeca pe bolnavi și de a 
alunga demoni? Lucrarea Lui a fost făcută întru deschiderea unei căi noi, nu a fost o 
căutare intenţionată a unui pretext de a combate Biblia sau de a face în mod deliberat 
ca Vechiul Testament să fie inutil. El a venit pur și simplu pentru a-Și împlini lucrarea, 
pentru a aduce noua lucrare celor care tânjeau după El și ÎI căutau. El nu a venit pentru 
a explica Vechiul Testament sau pentru a-i confirma lucrarea. Lucrarea Lui nu a fost ca 
să permită Epocii Legii să continue să se dezvolte, fiindcă lucrarea Lui nu a ţinut seama 
de faptul că avea sau nu Biblia ca bază; Isus pur și simplu a venit să facă lucrarea pe 
care El trebuia s-o facă. Astfel, El nu a explicat profeţiile Vechiului Testament, nici nu a 
lucrat după cuvintele din Epoca Legii Vechiului Testament. El a ignorat ceea ce a spus 
Vechiul Testament, nu L-a interesat dacă acesta era în acord cu lucrarea Lui sau nu, 
nici de ceea ce știau alţii despre lucrarea Lui sau de felul în care ei o condamnau. El a 
continuat pur și simplu să facă lucrarea pe care trebuia s-o facă, chiar dacă mulţi oameni 
au folosit prevestirea proorocilor din Vechiul Testament ca să-L condamne. În fața 
oamenilor, lucrarea Lui părea să nu aibă bază și o mare parte din aceasta nu se 
conforma deloc cu relatările din Vechiul Testament. Nu a fost greșeala omului? Oare 
doctrina trebuie aplicată lucrării lui Dumnezeu? Şi trebuie lucrarea lui Dumnezeu să 
corespundă cu prevestirea proorocilor? În definitiv, ce este mai important: Dumnezeu 
sau Biblia? De ce trebuie Dumnezeu să lucreze conform Bibliei? Oare să fie faptul că 
Dumnezeu nu are dreptul să depășească Biblia? Oare Dumnezeu nu poate să Se 
îndepărteze de Biblie și să facă alte lucrări? De ce Isus și discipolii Lui nu au respectat 
sabatul? Dacă Isus ar fi trebuit să practice având în vedere Sabatul și după poruncile 
din Vechiul Testament, de ce nu l-a ţinut după venirea Lui, ci a spălat picioare, a acoperit 
capete, a frânt pâine și a băut vin? Oare nu sunt toate acestea absente din poruncile 
Vechiului Testament? Dacă Isus a cinstit Vechiul Testament, de ce a încălcat El aceste 

doctrine? Ar trebui să ştii ce a fost mai întâi, dacă a fost Dumnezeu sau Biblia! Dat fiind 
că era Domnul sabatului, nu putea El să fie și Domnul Bibliei? 

Lucrarea făcută de Isus în epoca Noului Testament a început o nouă lucrare: El nu 
a lucrat după lucrarea din Vechiul Testament, nici nu a pus în practică cuvintele spuse 
de lahve al Vechiului Testament. El Şi-a făcut propria lucrare, o lucrare mai nouă și care 
se afla deasupra Legii. Astfel, El a spus: „Să nu credeţi că am venit să anulez Legea sau 
Profeţii! Nu am venit să anulez, ci să împlinesc”. Deci, în consonanţă cu ceea ce Ela 
realizat, o mare parte dintre doctrine au fost încălcate. De Sabat, când El i-a dus pe 
ucenici în lanurile de grâu, ei au cules și au mâncat spicele; El nu a ţinut sabatul și tot 
El a spus: „Fiul Omului este Domn și al Sabatului!” În acel timp, după legile israeliților, 
orice persoană care nu ţinea sabatul ar fi fost omorâtă cu pietre. Isus însă nici nu a intrat 
în templu, nici nu a ţinut sabatul, iar lucrarea Lui nu fusese făcută de lahve în timpul 
Vechiului Testament. Astfel, lucrarea făcută de Isus a depășit Legea Vechiului 
Testament, i-a fost superioară și nu a fost în consonanță cu aceasta. În timpul Epocii 
Harului, Isus nu a lucrat după legea din Vechiul Testament și El deja rupsese cu acele 
doctrine. Dar israeliţii s-au agăţat cu înverșunare de Biblie și L-au condamnat pe Isus — 
oare acest lucru nu nega lucrarea lui Isus? Astăzi, lumea religioasă se agaţă, de 
asemenea, de Biblie cu înverșunare, iar unii oameni spun că „Biblia este o carte sfântă 
și trebuie citită”. Alţii spun că „Lucrarea lui Dumnezeu trebuie urmată de-a pururi, că 
Vechiul Testament e legământul lui Dumnezeu cu israeliţii și nu poate fi ocolit, precum 
și că Sabatul trebuie ţinut întotdeauna!” Oare nu sunt aceștia ridicoli? De ce oare Isus 
nu a ţinut Sabatul? Oare El păcătuia? Cine poate înţelege pe deplin asemenea lucruri? 
Indiferent cum citesc oamenii Biblia, îţi va fi imposibil să cunoști lucrarea lui Dumnezeu 
cu ajutorul puterilor lor de înţelegere. Nu doar că ei nu vor dobândi o cunoaștere pură a 
lui Dumnezeu, ci noțiunile lor vor deveni tot mai sfruntate, până în punctul în care vor 
începe să | se opună lui Dumnezeu. Dacă Dumnezeul întrupat nu ar exista astăzi, pe 
oameni i-ar distruge propriile lor noţiuni și ei ar sfârși în mijlocul mustrării lui Dumnezeu. 


Despre Biblie (2) 


Biblia mai este numită Vechiul și Noul Testament. Șiiţi la ce se referă cuvântul 
„testament”? „Testament” din Vechiul Testament vine de la legământul lui lahve cu 
poporul lui Israel, când a ucis pe egipteni și a salvat pe israeliți de sub Faraon. 
Bineînţeles, dovada acestui legământ a fost sângele mielului care a fost uns pe pragurile 
de sus ale ușilor, prin care Dumnezeu a stabilit un legământ cu omul, unul în care s-a 
spus că toţi cei care au avut sânge de miel pe partea de sus și pe laturile ușii au fost 
israeliți, au fost poporul ales al lui Dumnezeu și toți aceștia urmau să fie cruţaţi de lahve 
(căci lahve era atunci pe punctul de a ucide pe toți fiii întâi născuţi din Egipt și pe întâii 
născuţi dintre oi și vite). Acest legământ are două niveluri de semnificaţie. Niciunul din 

popor sau vitele din Egipt nu urmau să fie eliberaţi de lahve; El urma să ucidă pe toți fiii 
lor întâi născuţi și oile și vitele întâi născute. Astfel, în numeroase cărţi de profeție a fost 
prezis că egiptenii urmau să fie mustraţi cu severitate ca urmare a legământului lui lahve. 
Acesta este primul nivel de semnificaţie al legământului. lahve a ucis pe fiii întâi născuți 
ai Egiptului și pe toate vitele lui întâi-născute și a cruțat pe toţi israeliţii, ceea ce a 
însemnat că toţi cei care erau din ţara lui Israel erau prețuiţi de lahve și urmau să fie 
cruțați toți; El a vrut să lucreze pe termen lung în ei și a stabilit legământul cu ei folosind 
sângele mielului. De atunci înainte, lahve nu urma să ucidă pe israeliți și a spus că ei vor 
fi pentru totdeauna aleşii Săi. Printre cele douăsprezece triburi ale lui Israel, El urma să 
înceapă lucrarea Lui pentru întreaga epocă a Legii, urma să dezvăluie toate legile Lui 
către israeliți și să aleagă dintre ei profeti și judecători și ei urmau să stea în centrul lucrării 
Lui. lahve a făcut un legământ cu ei: dacă nu s-ar schimba epoca, El ar lucra numai 
printre cei aleși. Legământul lui lahve a fost neschimbător, pentru că a fost făcut cu sânge 
și a fost stabilit cu poporul Său ales. Mai important, El alesese un scop și o ţintă adecvată 
prin care să pornească în lucrarea Sa pentru întreaga epocă și astfel oamenii au văzut 
acest legământ ca fiind deosebit de important. Acesta este al doilea nivel de semnificaţie 
al legământului. Cu excepţia Genezei, care a fost înainte de stabilirea legământului, toate 
celelalte cărți din Vechiul Testament consemnează lucrarea lui Dumnezeu printre israeliți 
după stabilirea legământului. Desigur, există relatări ocazionale ale neamurilor, dar în 
general, Vechiul Testament atestă lucrarea lui Dumnezeu în Israel. Datorită legământului 
lui lahve cu israeliţii, cărţile scrise în Epoca Legii sunt numite Vechiul Testament. Ele sunt 
numite după legământul lui lahve cu israeliţii. 

Noul Testament este numit după sângele vărsat de Isus pe cruce și legământul Său 
cu toți cei care au crezut în El. Legământul lui Isus a fost acesta: oamenii trebuiau doar 
să creadă în El pentru ca păcatele lor să fie iertate datorită sângelui vărsat de El și astfel 
urmau să fie mântuiţi și să se renască prin El și să nu mai fie păcătoşi; oamenii trebuiau 
doar să creadă în El pentru a primi harul Său și nu urmau să sufere în iad după ce 
mureau. Toate cărţile scrise în timpul Epocii Harului au venit după acest legământ și 
toate atestă lucrarea și cuvântările cuprinse în ea. Ele nu merg mai departe de mântuirea 
crucificării Domnului Isus sau de legământ; toate sunt cărți scrise de fraţii în Domnul 
care au avut experienţe. Astfel, și aceste cărţi sunt numite după un legământ: ele sunt 
numite Noul Testament. Aceste două testamente includ numai Epoca Legii și Epoca 
Harului și nu au nicio legătură cu epoca finală. Astfel, Biblia nu le este de mare ajutor în 
ziua de azi oamenilor din zilele de pe urmă. Cel mult, le servește drept referinţă 
temporară, dar, în esenţă, are o valoare practică redusă. Totuși, oamenii religioși încă o 
preţuiesc cel mai mult. Ei nu cunosc Biblia; ei știu doar cum să explice Biblia și nu cunosc 
în mod fundamental originile ei. Atitudinea lor faţă de Biblie este: totul în Biblie este 
corect, ea nu conţine inexactități sau erori. Pentru că au stabilit mai întâi că Biblia este 
corectă și fără nicio eroare, ei o studiază și o examinează cu mare interes. Etapa de 
astăzi a lucrării nu a fost prezisă în Biblie. Nu a fost niciodată menţionată lucrarea de 


931 


cucerire în cel mai întunecat dintre toate locurile, căci aceasta este cea mai recentă 
lucrare. Deoarece epoca lucrării este diferită, chiar Isus Însuși nu știa că această etapă 
a lucrării se va face în zilele de pe urmă -— și astfel, cum ar putea oamenii din zilele de 
pe urmă să găsească această etapă a lucrării în Biblie, examinând-o? 

Majoritatea celor care explică Biblia folosesc deducţii logice, dar nu au niciun fundal 
real. Ei folosesc pur și simplu logica pentru a deduce multe lucruri. An de an, nimeni nu 
a îndrăznit să disece Biblia sau să spună „nu” Bibliei, pentru că această carte este 
„cartea sfântă” și oamenii i se închină ca lui Dumnezeu. Acest lucru a durat mai multe 
mii de ani. Dumnezeu nu a dat nicio atenție și nimeni nu a descoperit adevărul adevărat 
al Bibliei. Noi spunem că prețuirea Bibliei înseamnă închinare la idoli, dar niciunul dintre 
acei credincioși devotați nu îndrăznește să o vadă în acest fel și vă vor spune: „Frate! 
Nu spune asta, e groaznic! Cum ai putea să hulești pe Dumnezeu?” Apoi vor adopta o 
expresie mâhnită: „O, milostivule Isus, Domn al mântuirii, Te rog să-i ierți păcatele, căci 
Tu ești Domnul care iubește pe om și noi toţi am păcătuit, Te rog arată-ne mare milă, 
amin”. Atât de „pioși” sunt; cum ar putea să fie ușor pentru ei să accepte adevărul? Dacă 
le spui asta, îi va speria de moarte. Nimeni nu ar îndrăzni să creadă că Biblia ar putea fi 
contaminată cu idei și noţiuni umane și nimeni nu poate vedea acest defect. O parte din 
ceea ce este în Biblie este experienţa și cunoașterea unor persoane, o parte din ea este 
iluminarea Duhului Sfânt, și există, de asemenea, și falsificarea de către intelectul și 
gândirea umană. Dumnezeu nu S-a amestecat niciodată în aceste lucruri, dar există o 
limită: aceste lucruri nu pot depăși gândirea oamenilor normali și, dacă o fac, ele se 
amestecă în și întrerup lucrarea lui Dumnezeu. Ceea ce depășește gândirea oamenilor 
obișnuiți este lucrarea lui Satana, pentru că ea îi deposedează pe oameni de datoria lor, 
ea este lucrarea lui Satana și condusă de Satana, iar în acest moment Duhul Sfânt nu 
vă va permite să acționaţi în acest fel. Uneori, unii fraţi și surori întreabă: „Este bine să 
lucrez așa și așa?” Mă uit la statura lor și spun: „Este bine!” Există, de asemenea, unii 
oameni care spun: „Dacă lucrez într-un astfel de mod, este normală starea mea?” Și Eu 
spun: „Da! Este normal, foarte normal!” Alţii spun: „Este bine să lucrez în felul acesta?” 
Și Eu spun: „Nu!” Ei spun: „De ce este bine pentru el și nu pentru mine?” Și Eu spun: 
„Pentru că ceea ce faci tu vine de la Satana, este o tulburare, iar sursa motivaţiilor tale 
dă greș”. Există, de asemenea, momente când lucrarea nu merge suficient de departe, 
iar fraţii și surorile nu-și dau seama de acest lucru. Unii Mă întreabă dacă e bine să 
lucreze într-un anumit mod și când Eu văd că acţiunile lor nu vor întrerupe lucrarea 
viitorului, spun că este bine. Lucrarea Duhului Sfânt le oferă oamenilor un scop; oamenii 
nu trebuie să urmeze cuvintele Duhului Sfânt ad-litteram, pentru că oamenii sunt 
posedați de gândire și slăbiciune normală și au unele nevoi carnale, au probleme reale 
și în creierul lor au gânduri pe care, practic, nu le pot controla. Tot ceea ce cer Eu de la 
oameni are o limită. Unii cred că cuvintele Mele sunt ambigue, că le spun să acţioneze 
în orice fel — asta pentru că nu înţelegi că există un scop potrivit al cerințelor Mele. Dacă 
ar fi așa cum îţi imaginezi — dacă aș face aceleași solicitări de la toți oamenii fără 

excepţie și le-aș cere tuturor să atingă aceeași statură — atunci acest lucru nu ar 
funcționa. Aceasta înseamnă a cere imposibilul și este principiul lucrării umane, nu 
principiul lucrării lui Dumnezeu. Lucrarea lui Dumnezeu este îndeplinită în funcţie de 
circumstanțele reale ale oamenilor și se bazează pe calitatea lor înnăscută. Acesta este 
și principiul răspândirii Evangheliei: trebuie să acţionezi încet, permițând naturii să-și 
urmeze cursul; numai când spui cuiva cu claritate adevărul vor înţelege și abia atunci 
vor putea să pună Biblia deoparte. Dacă Dumnezeu nu ar face etapa aceasta a lucrării, 
cine ar putea să se rupă de convenţie? Cine ar putea să facă noua lucrare? Cine ar 
putea să găsească o nouă cale în afara Bibliei? Dacă Dumnezeu nu ar face această 
etapă a lucrării, cine ar putea să se rupă de convenţie? Cine ar putea să facă noua 
lucrare? Deoarece noțiunile tradiţionale ale oamenilor și etica feudală sunt atât de 
stridente, ei nu au nicio capacitate de a se lepăda de aceste lucruri de la sine, și nici nu 
au curajul să facă acest lucru. Ca să nu mai vorbim despre modul în care oamenii din 
ziua de azi au fost acaparaţi de câteva cuvinte moarte din Biblie, cuvinte care au pus 
stăpânire pe inimile lor. Cum ar putea ei să fie dispuși să renunţe la Biblie? Cum ar putea 
să accepte atât de ușor o cale care este în afara Bibliei? Aceasta este doar dacă nu 
puteţi vorbi în mod clar despre adevărul adevărat al Bibliei și despre principiile lucrării 
Duhului Sfânt, astfel încât toţi oamenii să fie complet convinși — ceea ce este extrem de 
necesar. Acest lucru se datorează faptului că toată lumea din cadrul religiei venerează 
Biblia și i se închină ca lui Dumnezeu, și încearcă, de asemenea, să-L constrângă pe 
Dumnezeu în Biblie și este chiar cazul că ei își ating scopurile numai după ce L-au 
atârnat încă o dată pe Dumnezeu pe cruce. 


Despre Biblie (3) 


Nu tot ce conţine Biblia reprezintă o consemnare a cuvintelor rostite personal de 
către Dumnezeu. Biblia documentează pur și simplu cele două etape anterioare ale 
lucrării lui Dumnezeu, dintre care o parte este o consemnare a prevestirii profeților, iar 
cealaltă cuprinde experienţele și cunoștințele notate de către oamenii folosiţi de 
Dumnezeu de-a lungul veacurilor. Experiențele umane sunt întinate de opiniile și 
cunoștințele oamenilor, și acest lucru este ceva inevitabil. În multe dintre cărţile Bibliei 
există noţiuni omenești, prejudecăţi omenești și înțelegeri absurde ale oamenilor. 
Desigur, majoritatea cuvintelor sunt rezultatul luminării și iluminării Duhului Sfânt și sunt 
înțelegeri corecte — dar, totuși, nu se poate spune că ele exprimă adevărul cu acuratețe 
deplină. Opiniile lor asupra anumitor lucruri nu sunt decât cunoaștere derivată din 
experienţa personală sau iluminare de la Duhul Sfânt. Prevestirea profeților a fost 
poruncită de Dumnezeu Însuși: profetiile celor ca Isaia, Daniel, Ezra, leremia și Ezechiel 
au fost poruncite direct de Duhul Sfânt; acești oameni au fost proroci, ei primiseră Duhul 
profeţiei și toţi au fost profeţi ai Vechiului Testament. În timpul Epocii Legii, acești 

oameni, care au primit inspiraţia lui lahve, au rostit multe profeţii, furnizate direct de 
lahve. Dar de ce a lucrat lahve în ei? Fiindcă poporul lui Israel era poporul ales al lui 
Dumnezeu și lucrarea profeților trebuia să se facă în rândurile lor; de aceea profeţii au 
putut primi asemenea revelații. De fapt, nici ei înșiși nu au înţeles revelaţiile date de 
Dumnezeu lor. Duhul Sfânt a rostit acele cuvinte prin gura lor, astfel încât oamenii din 
viitor să poată înţelege acele lucruri și să vadă că ele au fost, într-adevăr, lucrarea 
Duhului lui Dumnezeu, a Duhului Sfânt, și că nu au venit de la om, și să le confirme 
faptul că era lucrarea Duhului Sfânt. În timpul Epocii Harului, Isus Însuși a făcut toată 
această lucrare în locul lor, așa încât oamenii n-au mai profetit. Deci, a fost Isus un 
profet? Isus a fost, bineînţeles, un profet, dar a putut face și lucrarea apostolilor — El a 
putut să profețească, dar și să predice și să înveţe oameni din tot ţinutul. Cu toate 
acestea, lucrarea pe care a făcut-o și identitatea pe care o reprezenta nu au fost 
aceleași. El a venit să răscumpere toată omenirea, să răscumpere omul de păcat; El era 
un profet și un apostol dar, mai mult decât atât, El era Hristos. Un profet poate face 
profeţii, dar nu se poate spune că acel profet este Hristos. În acel timp, Isus a rostit multe 
profeţii și, astfel, se poate spune că El a fost profet, dar nu se poate afirma că El a fost 
profet și deci nu Hristos. Asta pentru că El L-a reprezentat pe Dumnezeu Însuși în 
ducerea la bun sfârșit a unei etape a lucrării, iar identitatea Lui a fost diferită de cea a lui 
Isaia: El a venit să încheie lucrarea de răscumpărare și, de asemenea, El a dat provizii 
pentru viața omului, iar Duhul lui Dumnezeu S-a pogorât direct asupra Lui. În lucrarea 
pe care a făcut-o, nu a primit nicio inspiraţie din partea Duhului lui Dumnezeu, nicio 
instrucţiune de la lahve. În schimb, Duhul a lucrat direct — ceea ce este suficient pentru 
a dovedi că Isus nu a fost doar un simplu profet. Lucrarea pe care a făcut-o a fost în 
primul rând lucrarea de răscumpărare, iar în al doilea rând profeţiile. El a fost un profet, 
un apostol, dar, mai presus de acestea, a fost Răscumpărătorul. Proorocii, în schimb, 
puteau doar să facă profeţii, fiind incapabili să reprezinte pe Duhul lui Dumnezeu în orice 
altă lucrare. Deoarece Isus a făcut multă lucrare care nu mai fusese niciodată făcută de 
om și a făcut lucrarea de răscumpărare a omenirii, El a fost astfel diferit de cei ca Isaia. 
Unii oameni nu acceptă curentul de astăzi pentru că acest lucru le-a creat un obstacol. 
Ei spun: „În Vechiul Testament, au mai fost mulţi profeti care au rostit multe cuvinte — de 
ce aceștia nu au fost Dumnezeu întrupat? Dumnezeul de azi rostește cuvinte — este 
aceasta suficient pentru a dovedi că El e Dumnezeu întrupat? Nu preamărești Biblia și 
nici nu o studiezi — deci, pe ce te bazezi când spui că El este întruparea lui Dumnezeu? 
Spui că vorbirea vine de la Duhul Sfânt și crezi că această etapă a lucrării este făcută 
personal de Dumnezeu -— dar pe ce te bazezi? Îi concentrezi atenţia asupra cuvintelor 
de astăzi ale lui Dumnezeu și se pare că ai lepădat Biblia și ai pus-o deoparte”. Astfel, 
ei spun că tu crezi în erezie și heterodoxie. 

Dacă vrei să mărturisești despre lucrarea lui Dumnezeu în zilele de pe urmă, atunci 
trebuie să înţelegi adevărul adevărat al Bibliei, structura și esenţa Bibliei. Astăzi, oamenii 
cred că Biblia este Dumnezeu și că Dumnezeu este Biblia. Și mai cred că toate cuvintele 

din Biblie au fost singurele cuvinte rostite de Dumnezeu, că toate acestea au fost spuse 
de Dumnezeu. Cei care cred în Dumnezeu chiar susţin că, deși toate cele șaizeci și șase 
de cărţi ale Vechiului și Noului Testament au fost scrise de oameni, totuși, toate au fost 
dăruite prin inspiraţia lui Dumnezeu și sunt o consemnare a cuvântărilor Duhului Sfânt. 
Aceasta este înţelegerea eronată a oamenilor, care nu este în totalitate conformă cu 
faptele. În realitate, în afară de cărţile profetice, cea mai mare parte a Vechiului 
Testament este o consemnare istorică. Unele dintre epistolele Noului Testament provin 
din experienţele oamenilor, iar altele provin din iluminarea Duhului Sfânt; epistolele lui 
Pavel, de pildă, s-au născut din lucrarea unui om, toate au fost rezultatul iluminării 
Duhului Sfânt, au fost scrise pentru biserici și au fost cuvinte de îndemn și încurajare 
pentru fraţii și surorile din biserici. Nu au fost cuvinte rostite de Duhul Sfânt — Pavel nu 
a putut vorbi în numele Duhului Sfânt, nu a fost profet și cu atât mai puţin nu a avut 
viziunile pe care le-a avut loan. Epistolele lui au fost scrise pentru bisericile din Efes, 
Filadelfia, Galatia și altele. Și astfel, epistolele pauline din Noul Testament sunt epistole 
pe care Pavel le-a scris pentru biserici, nu inspiraţii de la Duhul Sfânt, nici vorbiri directe 
ale Duhului Sfânt. Ele sunt doar cuvinte de îndemn, mângâiere și încurajare, pe care le- 
a scris pentru biserici în cursul lucrării sale. De asemenea, sunt o consemnare a multor 
lucrări pe care Pavel le-a făcut în acele vremuri. Acestea au fost scrise pentru toţi cei 
care sunt frați și surori întru Domnul, astfel încât fraţii și surorile din bisericile de la acea 
vreme să îi urmeze sfatul și să rămână pe calea pocăinţei a Domnului Isus. În nici un 
caz Pavel nu a spus că, indiferent că era vorba de bisericile de atunci sau altele din 
viitor, toți ar trebui să mănânce și să bea lucrurile scrise de el și nu a spus nici că toate 
cuvintele lui au venit de la Dumnezeu. Potrivit împrejurărilor bisericii din acea vreme, el 
pur şi simplu avea părtășie cu fraţii și surorile, îndemnându-i și inspirând în ei credinţa; 
el doar a predicat sau a reamintit oamenilor și i-a îndemnat. Cuvintele lui au avut ca 
temelie propria sa povară și el a sprijinit oamenii prin aceste cuvinte. El a făcut lucrarea 
unui apostol al bisericilor din acea vreme, a fost un lucrător folosit de Domnul Isus și, 
astfel, a trebuit să-și asume responsabilitatea pentru biserici și a trebuit să preia lucrarea 
bisericilor, a trebuit să afle despre starea fraţilor și surorilor — și, de aceea, a scris epistole 
pentru toți fraţii și surorile întru Domnul. Tot ce a spus edificator și pozitiv pentru oameni 
a fost corect, dar acelea nu erau cuvintele Duhului Sfânt și nu puteau să-L reprezinte pe 
Dumnezeu. Este o înţelegere strigătoare la cer și o adevărată blasfemie ca oamenii să 
trateze mărturia experiențelor și epistolele unui om ca fiind cuvintele rostite de Duhul 
Sfânt către biserici! Acest lucru este valabil în special atunci când vine vorba de 
epistolele pe care Pavel le-a scris pentru biserici, căci scrierile sale s-au adresat fraţilor 
și surorilor în funcţie de împrejurările și situaţia fiecărei biserici la vremea respectivă, 
fiind menite a-i îndemna pe fraţii și pe surorile în Domnul pentru ca ei să poată primi 
harul Domnului Isus. Epistolele lui au fost menite a-i însufleţi pe fraţii și surorile din acea 
vreme. Se poate spune că aceasta a fost povara lui, dată de Duhul Sfânt; la urma urmei, 
a fost un apostol care a condus bisericile vremii respective, care a scris epistole pentru 

ele și le-a sfătuit — aceea a fost responsabilitatea lui. Identitatea sa era doar aceea a 
unui apostol care-și făcea lucrarea, pur și simplu un apostol trimis de Dumnezeu; el nu 
a fost un profet, și nici un prezicător. Pentru el, lucrarea sa și viaţa fraţilor și surorilor au 
fost de cea mai mare importanţă. De aceea, el nu a putut vorbi în numele Duhului Sfânt. 
Cuvintele lui nu au fost cuvintele Duhului Sfânt, cu atât mai puţin s-ar putea spune că au 
fost cuvintele lui Dumnezeu, pentru că Pavel nu era decât una din făpturile lui 
Dumnezeu, și nicidecum întruparea lui Dumnezeu. Identitatea lui nu era aceeași cu cea 
a lui Isus. Cuvintele lui Isus erau cuvintele Duhului Sfânt, erau cuvintele lui Dumnezeu, 
pentru că identitatea Sa era cea a lui Hristos — Fiul lui Dumnezeu. Cum ar putea fi Pavel 
egal cu Isus? Dacă oamenii văd epistolele sau cuvintele precum cele ale lui Pavel ca 
declaraţii ale Duhului Sfânt, venerându-le ca și cum ar fi Dumnezeu, atunci nu se poate 
spune decât că sunt profund lipsiţi de discernământ. Mai aspru spus, oare nu e asta pur 
și simplu o blasfemie? Cum ar putea un om să vorbească în numele lui Dumnezeu? Și 
cum ar putea oamenii să se închine înaintea consemnărilor din epistolele sale și înaintea 
cuvintelor sale ca și cum ar fi o carte sfântă sau o carte cerească? Ar putea cuvintele lui 
Dumnezeu să fie rostite la întâmplare de către un om? Cum ar putea un om să 
vorbească în numele lui Dumnezeu? Atunci, ce crezi: s-ar putea ca scrierile lui către 
biserici să nu fie corupte de propriile sale idei? Cum ar putea să nu fie corupte de idei 
omenești? El a scris epistolele pentru biserici pornind de la experienţele sale personale 
și propria cunoaștere. A scris, de pildă, o epistolă către bisericile din Galatia care conţine 
o anumită opinie, în vreme ce Petru a scris o alta, care conţine o cu totul altă perspectivă. 
Care dintre ele, atunci, provine de la Sfântul Duh? Nimeni nu poate spune în mod cert. 
De aceea, se poate afirma doar că amândoi au purtat responsatbilitatea bisericilor, dar 
scrierile lor le reprezintă propria statură și denotă sprijinul și grija pentru fraţi și surori, 
precum și responsabilitatea faţă de biserici, aceasta fiind doar o lucrare omenească — 
nu una în întregime a Duhului Sfânt. Dacă afirmi că epistolele sale sunt cuvintele Duhului 
Sfânt, atunci ești absurd și nu faci decât să comiţi o blasfemie! Epistolele lui Pavel, 
precum și celelalte epistole din Noul Testament, sunt echivalente cu memoriile 
personalităţilor spirituale mai recente: sunt asemeni cărților lui Watchman Nee sau 
experiențelor lui Lawrence, și așa mai departe. Atâta doar că scrierile personalităţilor 
spirituale mai recente nu sunt incluse în Noul Testament deși esența acestor oameni a 
fost aceeași: ei au fost oameni folosiţi de Duhul Sfânt într-o anumită perioadă, fără însă 
a-L reprezenta direct pe Dumnezeu. 

Evanghelia după Matei din Noul Testament documentează genealogia lui Isus. La 
început afirmă că Isus a fost descendentul lui Avraam și al lui David, fiul lui losif; apoi 
spune că Isus a fost conceput de Duhul Sfânt și născut din fecioară — ceea ce ar însemna 
că nu a fost fiul lui losif sau descendentul lui Avraam și al lui David. Genealogia însă 
insistă să-L asocieze pe Isus cu losif. Apoi, genealogia consemnează procesul prin care 
S-a născut Isus. Se afirmă că Isus a fost conceput de Duhul Sfânt, că El s-a născut dintr- 
o fecioară și că nu e fiul lui losif. Totuși, în genealogie este clar scris că Isus a fost fiul 

lui losif și, pentru că aceasta a fost scrisă pentru Isus, sunt consemnate patruzeci și 
două de generaţii. Când ajunge la generaţia lui losif, genealogia amintește în mare grabă 
că losif era soțul Mariei, cuvinte care sunt date pentru a dovedi faptul că Isus a fost 
descendentul lui Avraam. Dar nu este aceasta o contradicţie în termeni? Genealogia 
evidenţiază în mod clar neamul lui losif, este evident vorba de genealogia lui losif, dar 
Matei insistă că este vorba despre genealogia lui Isus. Acest lucru nu neagă faptul că 
Isus a fost conceput de Duhul Sfânt? Astfel, genealogia lui Matei nu este o idee 
omenească? E complet ridicol! Astfel poţi să afli că această carte nu a provenit în 
totalitate de la Duhul Sfânt. Există, probabil, oameni care cred că Dumnezeu trebuie să 
fi avut o genealogie pe pământ, prin urmare Îl fac pe Isus a patruzeci și doua generaţie 
după Avraam. Asta e cu adevărat ridicol! După ce a ajuns pe pământ, cum ar fi putut 
avea Dumnezeu o genealogie? Dacă spui că Dumnezeu are o genealogie, nu-L 
consideri asemenea creaturilor lui Dumnezeu? Dar Dumnezeu nu este pământesc, El 
este Domnul creaţiei și, deși este din trup, El nu este de aceeași esență ca omul. Cum 
L-ai putea considera pe Dumnezeu ca fiind asemenea creaturilor Lui? Avraam nu-L 
poate reprezenta pe Dumnezeu; el a fost obiectul lucrării lui lahve la acea vreme, a fost 
doar un slujitor credincios autorizat de lahve și unul din poporul lui Israel. Cum ar putea 
fi el un strămoș al lui Isus? 

Cine a scris genealogia lui Isus? A făcut-o chiar Isus? Le-a spus El Însuși: „Scrieți 
genealogia Mea”? Ea a fost consemnată de Matei după ce Isus a fost răstignit pe cruce. 
La momentul acela, Isus făcuse multe lucruri care erau de neînțeles pentru ucenicii Săi 
și nu dăduse nicio explicaţie. După ce a plecat, ucenicii au început să predice și să-și 
facă lucrarea peste tot și, de dragul acelei etape a lucrării, s-au apucat să scrie epistolele 
și cărțile Evangheliei. Cărţile evanghelice din Noul Testament au fost scrise la douăzeci- 
treizeci de ani după ce Isus a fost răstignit. Înainte, poporul Israel citea doar Vechiul 
Testament. Cu alte cuvinte, la începutul Epocii Harului, oamenii citeau din Vechiul 
Testament. Noul Testament a apărut doar în timpul Epocii Harului. Noul Testament nu 
exista în timpul lucrării lui Isus; oamenii au mărturisit despre lucrarea Sa abia după ce 
El a înviat și S-a înălţat la cer. Doar atunci au apărut cele patru Evanghelii, la care s-au 
adăugat epistolele lui Pavel și Petru, precum și Cartea Apocalipsei. După mai bine de 
trei sute de ani de la înălțarea la cer a lui Isus, generaţiile ulterioare au adunat aceste 
documente selectiv, și abia apoi a apărut Noul Testament din Biblie. Numai după 
terminarea acestei lucrări a apărut Noul Testament; înainte nu existase. Dumnezeu 
făcuse toată această lucrare, iar Pavel și ceilalți apostoli scriseseră atât de multe epistole 
adresate bisericilor din diverse locuri. Oamenii care au trăit după ei le-au pus laolaltă 
epistolele și au adăugat viziunea cea mai profundă consemnată de loan pe insula 
Patmos, în care s-a profetit lucrarea lui Dumnezeu din zilele de pe urmă. Oamenii au 
creat această înșiruire, care este diferită de cuvântările din prezent. Ceea ce se 
consemnează astăzi este conform etapelor lucrării lui Dumnezeu; oamenii intră astăzi 
în contact cu lucrarea făcută personal de Dumnezeu și cu cuvintele exprimate chiar de 

El. Voi — oamenii — nu trebuie să interferaţi; cuvintele, care vin direct de la Duhul Sfânt, 
au fost rânduite pas cu pas și sunt diferite de rânduielile din consemnările oamenilor. Se 
poate spune că ceea ce au consemnat ei a fost potrivit nivelului lor de educație și 
calibrului omului. Ceea ce au consemnat au fost experiențele oamenilor și fiecare avea 
mijloace proprii de consemnare și de cunoaștere, fiecare scriere fiind diferită. Astfel, 
dacă venerati Biblia ca și cum ar fi Dumnezeu, dați dovadă de multă ignoranță și prostie! 
De ce nu căutaţi lucrarea Dumnezeului de astăzi? Numai lucrarea lui Dumnezeu poate 
mântui omul. Biblia nu poate mântui omul; oamenii o pot citi câteva mii de ani și totuși 
nu ar exista nici cea mai mică schimbare în ei și, dacă vă închinaţi Bibliei, nu veţi avea 
parte niciodată de lucrarea Duhului Sfânt. Cele două etape ale lucrării lui Dumnezeu în 
Israel sunt consemnate în Biblie așa încât poţi vedea că în aceste scrieri toate numele 
sunt ale lui Israel și toate evenimentele privesc pe Israel; chiar și numele „Isus” este un 
nume israelit. Dacă continui să citești Biblia astăzi, oare, atunci, nu stărui într-un obicei? 
Ceea ce este consemnat în Noul Testament al Bibliei sunt faptele ce privesc ludeea. 
Textul original era atât în greacă, cât și în ebraică, iar numele prin care El era numit și 
cuvintele lui Isus și în timpul acela aparțin toate limbajului omenesc. Când a fost răstignit 
pe cruce, Isus a spus: „Eli, Eli, lama sabachthani?” Nu este aceasta limba ebraică? Și 
asta doar pentru că Isus S-a întrupat în ludeea, ceea ce însă nu dovedește că 
Dumnezeu este evreu. Astăzi, Dumnezeu S-a întrupat în China, prin urmare tot ceea ce 
spune El este, fără îndoială, în chineză. Cu toate acestea, vorbirea nu poate fi comparată 
cu chineza tradusă din Biblie căci sursa acestor cuvinte este diferită: una provine din 
ebraica consemnată de oameni și una provine din vorbirea directă a Duhului. Cum să 
nu existe nicio diferenţă? 


Despre Biblie (4) 


Multă lume crede că a înțelege și a putea interpreta Biblia sunt același lucru cu a 
găsi adevărata cale — dar, de fapt, sunt lucrurile cu adevărat atât de simple? Nimeni nu 
cunoaște realitatea Bibliei: că ea nu este nimic mai mult decât o consemnare istorică a 
lucrării lui Dumnezeu și un testament la cele două etape anterioare ale lucrării lui 
Dumnezeu și că nu îţi oferă nicio înțelegere a scopurilor lucrării Sale. Oricine a citit Biblia 
știe că ea documentează cele două etape ale lucrării lui Dumnezeu pe perioada Epocii 
Legii și a Epocii Harului. Vechiul Testament face cronica istoriei Israelului și a lucrării lui 
lahve de la momentul creaţiei și până la sfârșitul Epocii Legii. Noul Testament 
consemnează lucrarea lui Isus pe pământ, relatată în cele Patru Evanghelii, precum și 
lucrarea lui Pavel — nu sunt acestea consemnări istorice? A aduce astăzi în discuţie 
lucrurile din trecut face din ele istorie și, indiferent cât de adevărate sau reale ar putea 
fi, acestea sunt totuși istorie — iar istoria nu se poate adresa prezentului, căci Dumnezeu 
nu privește înapoi în istorie! Şi astfel, dacă înţelegi numai Biblia și nu înţelegi nimic 

despre lucrarea pe care Dumnezeu intenţionează să o facă astăzi, și dacă tu crezi în 
Dumnezeu, dar nu cauţi lucrarea Duhului Sfânt, atunci nu înţelegi ce înseamnă să Îl 
cauţi pe Dumnezeu. Dacă citeşti Biblia pentru a studia istoria Israelului, pentru a cerceta 
istoria creaţiei de către Dumnezeu a tuturor cerurilor și a pământului, atunci nu crezi în 
Dumnezeu. Dar astăzi, din moment ce crezi în Dumnezeu și urmărești viața, din moment 
ce urmărești cunoașterea lui Dumnezeu, iar nu slove și doctrine moarte sau o înțelegere 
a istoriei, trebuie să cauţi voia lui Dumnezeu de astăzi și trebuie să cauţi direcția lucrării 
Duhului Sfânt. Dacă ai fi arheolog, ai putea citi Biblia — dar nu ești, ești unul dintre aceia 
care cred în Dumnezeu și cel mai bine ar fi să cauţi voia de astăzi a lui Dumnezeu. Prin 
citirea Bibliei, vei înțelege cel mult câte ceva din istoria Israelului, vei învăţa despre vieţile 
lui Avraam, David și Moise, vei afla despre cum L-au venerat pe lahve, despre felul în 
care lahve i-a pârjolit pe aceia care | s-au împotrivit și despre cum le-a vorbit oamenilor 
din acea epocă. Vei afla doar despre lucrarea lui Dumnezeu din trecut. Consemnările 
din Biblie au legătură cu modul în care vechiul popor al lui Israel îl venera pe Dumnezeu 
și trăia sub îndrumarea lui lahve. Deoarece israeliții erau aleșii lui Dumnezeu, în Vechiul 
Testament poţi vedea loialitatea întregului popor al lui Israel fată de lahve, felul în care 
toţi cei ce ascultau de lahve erau îngrijiţi și binecuvântaţi de El; poţi afla că, atunci când 
Dumnezeu a lucrat în Israel, a fost plin de milă și de dragoste, precum și cuprins de 
înflăcărare, și că toţi israeliți, de la cel mai slab până la cel mai puternic, ÎI venerau pe 
lahve, și astfel toată ţara a fost binecuvântată de Dumnezeu. Aceasta este istoria 
Israelului consemnată în Vechiul Testament. 

Biblia este o consemnare istorică a lucrării lui Dumnezeu în Israel și documentează 
multe dintre predicțiile profeților din vechime, precum și unele dintre cuvântările lui lahve 
din lucrarea Sa la acea vreme. De aceea, toată lumea priveşte această carte ca fiind 
sfântă (pentru că Dumnezeu este sfânt și măreț). Desigur, toate acestea sunt rezultatul 
venerației lor fată de lahve și al adoraţiei lor faţă de Dumnezeu. Oamenii se referă la 
această carte în acest mod numai deoarece creaturile lui Dumnezeu își preamăresc și 
își adoră atât de mult Creatorul, și există chiar și cei ce numesc această carte o carte 
divină. De fapt, este doar o consemnare umană. Ea nu a fost numită personal de către 
lahve şi nici creaţia sa nu a fost personal călăuzită de El. Cu alte cuvinte, autorul acestei 
cărți nu este Dumnezeu, ci oamenii. Sfânta Scriptură este doar un titlu reverenţios 
atribuit de către om. Acest titlu nu a fost decis de către lahve și de către Isus după ce au 
discutat între Ei; nu este altceva decât o idee umană. Căci această carte nu a fost scrisă 
de lahve, cu atât mai puţin de către Isus. În schimb, cuprinde relatările făcute de mulţi 
profeţi antici, apostoli și vizionari, care au fost apoi întocmite de generaţiile următoare 
într-o carte de scrieri antice care, pentru oameni, pare a fi deosebit de sfântă, o carte 
despre care ei cred că este plină de taine profunde și de nepătruns ce așteaptă să fie 
deslușite de generațiile viitoare. Ca atare, oamenii sunt chiar mai dispuși să creadă că 
această carte este o carte divină. Odată cu adăugarea celor Patru Evanghelii și a Cărţii 
Apocalipsei, atitudinea oamenilor față de ea este cu totul diferită față de orice altă carte 

și, astfel, nimeni nu îndrăznește să cerceteze minuţios această „carte divină” pentru că 
este prea „sacră”. 

De ce, de îndată ce citesc Biblia, oamenii pot să găsească o cale corectă de a 
practica în ea? De ce pot ei să dobândească multe lucruri care le erau de neînțeles? 
Astăzi, Eu disec Biblia în acest fel, dar asta nu înseamnă că o urăsc sau neg valoarea 
ei ca referință. Eu îţi explic şi îți lămuresc valoarea inerentă și originile Bibliei pentru a te 
împiedica să fii ţinut în întuneric. Pentru că oamenii au atât de multe opinii despre Biblie, 
iar majoritatea dintre ele sunt greșite; citirea Bibliei în acest fel nu numai că îi împiedică 
să dobândească ce se cuvine, ci, mai important, împiedică lucrarea pe care Eu 
intenţionez să o fac. Interferează enorm cu lucrarea viitorului și oferă doar dezavantaje, 
nu și avantaje. Astfel, ceea ce te învăţ Eu este pur și simplu esenţa și povestea lăuntrică 
a Bibliei. Nu-ţi cer să nu citeşti Biblia sau să te-apuci să susţii că este total lipsită de 
valoare, ci doar să ai cunoașterea și viziunea corectă asupra Bibliei. Nu fi prea părtinitor! 
Deși Biblia este o carte de istorie scrisă de oameni, ea documentează și multe dintre 
principiile după care sfinţii și profeţii din vechime ÎI slujeau pe Dumnezeu, precum și 
experienţele recente ale apostolilor în slujirea lui Dumnezeu - toate acestea au fost într- 
adevăr văzute și cunoscute de acești oameni și pot servi ca referinţă pentru oamenii din 
această epocă în urmărirea căii adevărate. Astfel, prin citirea Bibliei, oamenii pot câștiga 
și multe căi de viaţă care nu pot fi găsite în alte cărţi. Aceste căi sunt căile de viaţă ale 
lucrării Duhului Sfânt trăite de profeţi și apostoli în epocile trecute, și multe dintre cuvinte 
sunt preţioase și pot oferi ceea ce le este necesar oamenilor. Prin urmare, tuturor 
oamenilor le place să citească Biblia. Fiindcă există atât de multe lucruri ascunse în 
Biblie, opiniile oamenilor fată de ea sunt diferite de cele față de scrierile marilor figuri 
spirituale. Biblia este o consemnare și o colecţie a experiențelor și cunoștințelor 
oamenilor care L-au slujit pe lahve și pe Isus în vechea și în noua epocă, și astfel, 
generaţiile de mai târziu au reușit să dobândească din ea multă luminare, iluminare și 
căi de a practica. Motivul pentru care Biblia este superioară scrierilor oricăror mari figuri 
spirituale este că toate scrierile acestora sunt extrase din Biblie, toate experienţele lor 
vin din Biblie și toate explică Biblia. Și astfel, deși oamenii pot dobândi aprovizionare din 
cărţile oricărei mari figuri spirituale, ei încă venerează Biblia, pentru că li se pare 
superioară și foarte profundă! Deși Biblia pune laolaltă unele dintre cărţile cuvintelor 
vieţii, cum ar fi epistolele lui Pavel și epistolele lui Petru, și cu toate că oamenii pot fi 
aprovizionaţi și ajutaţi de aceste cărţi, ele tot sunt învechite, tot aparţin vechii epoci și, 
indiferent cât de bune sunt, ele sunt potrivite doar pentru o perioadă și nu sunt veșnice. 
Căci lucrarea lui Dumnezeu se dezvoltă permanent și nu poate să se oprească pur și 
simplu în vremea lui Pavel și a lui Petru sau să rămână pentru totdeauna în Epoca 
Harului, în care a fost răstignit Isus. Și astfel, aceste cărţi sunt potrivite numai pentru 
Epoca Harului, nu pentru Epoca Împărăției din zilele de pe urmă. Ele pot doar să-i 
aprovizioneze pe credincioșii din Epoca Harului, nu și pe sfinții din Epoca Împărăției și, 
indiferent cât de bune ar fi, ele sunt totuși învechite. Același lucru se întâmplă și cu 

lucrarea de creație a lui lahve sau cu lucrarea Sa în Israel: indiferent cât de măreaţă a 
fost această lucrare, ea tot avea să devină depășită și tot avea să vină vremea când 
avea să treacă. Lucrarea lui Dumnezeu este și ea la fel: este măreaţă, dar va veni un 
timp când se va sfârși; nu poate rămâne pentru totdeauna în cadrul lucrării de creație, 
nici în cel al răstignirii. Indiferent cât de convingătoare este lucrarea răstignirii, indiferent 
cât de eficientă a fost în înfrângerea Satanei, lucrarea este, la urma urmei, tot lucrare, 
iar epocile sunt, la urma urmei, tot epoci; lucrarea nu poate rămâne veșnic pe aceeași 
fundație, și nici vremurile nu pot să nu se schimbe niciodată, pentru că a existat creația 
și trebuie să existe și zilele de pe urmă. Acest lucru este inevitabil! Astfel, astăzi, 
cuvintele vieţii din Noul Testament — epistolele apostolilor și cele Patru Evanghelii — au 
devenit cărți de istorie, au devenit vechi almanahuri, și cum ar putea niște vechi 
almanahuri să-i aducă pe oameni în noua epocă? Indiferent de capacitatea acestor 
almanahuri de a-i aproviziona pe oameni cu viaţă, indiferent de capacitatea lor de a 
călăuzi oamenii către cruce, nu sunt ele depășite? Nu sunt lipsite de valoare? Așadar, 
îți spun că n-ar trebui să crezi orbește în aceste almanahuri. Sunt prea vechi, nu te pot 
aduce în noua lucrare, ci te pot doar împovăra. Nu numai că nu te pot aduce în lucrarea 
cea nouă și în noua intrare, ci te duc în vechi biserici religioase — și, dacă se întâmplă 
asta, nu înseamnă că dai înapoi în credinţa ta în Dumnezeu? 

Ceea ce Biblia documentează este lucrarea lui Dumnezeu în Israel, inclusiv unele 
lucruri făcute de aleșii Lui din Israel. În ciuda faptului că a existat o selecție a părților de 
inclus sau de înlăturat, deși Duhul Sfânt nu a aprobat, totuși El nu a învinuit. Biblia nu 
este decât o istorie a Israelului, care este și o istorie a lucrării lui Dumnezeu. Oamenii, 
chestiunile și lucrurile pe care le consemnează au fost toate reale și nimic referitor la ele 
nu avea însemnătate simbolică — cu excepţia, firește, a profeţiilor lui Isaia, ale lui Daniel 
și ale altor profeţi sau a cărţii de viziuni a lui loan. Oamenii perioadei timpurii a Israelului 
erau bine informaţi și cultivați, iar cultura și cunoștințele lor antice erau destul de 
avansate, astfel că scrierile lor au fost mai presus de cele ale oamenilor de astăzi. Drept 
urmare, faptul că ei au putut să scrie aceste cărţi nu ar trebui să fie o surpriză, deoarece 
lahve lucrase foarte mult printre ei, iar ei văzuseră atât de multe. David a văzut faptele 
lui lahve cu proprii săi ochi, le-a experimentat personal și a văzut multe semne și minuni, 
și a scris astfel toți acei psalmi de laudă pentru faptele lui lahve. Ei au putut să scrie 
aceste cărți în anumite circumstanțe, nu pentru că aveau un talent excepțional. Ei L-au 
lăudat pe lahve pentru că L-au văzut. Dacă nu L-aţi văzut niciodată pe lahve și nu 
cunoașteţi existenţa Lui, cum aţi putea să-L lăudaţi? Dacă nu L-aţi văzut pe lahve, atunci 
nu veţi ști să-L lăudaţi și nici să vă închinaţi Lui, cu atât mai puţin veţi putea scrie cântări 
care să-L preamărească și, chiar dacă vi s-ar cere să inventaţi câteva fapte ale lui lahve, 
nu aţi putea face acest lucru. Faptul că astăzi puteţi să-L lăudaţi pe Dumnezeu, să-L 
iubiți pe Dumnezeu, este și pentru că L-aţi văzut, și pentru că aţi experimentat lucrarea 
Lui — și, dacă se îmbunătățește calibrul vostru, oare nu veţi putea scrie și voi poeme 
întru lauda lui Dumnezeu, precum David? 

Să înţelegi Biblia, să înţelegi istoria, dar să nu înţelegi ceea ce face astăzi Duhul 
Sfânt — asta este greșit! Te-ai descurcat foarte bine în studiul istoriei, ai făcut o treabă 
minunată, dar nu înţelegi nimic din lucrarea pe care o face Duhul Sfânt astăzi. Nu este 
aceasta nechibzuință? Alţi oameni te întreabă: „Ce face Dumnezeu astăzi? În ce ar 
trebui să pătrunzi în ziua de azi? Tu cum te descurci în urmărirea vieții? Înţelegi voia lui 
Dumnezeu?” Nu vei avea niciun răspuns la ce te întreabă ei — așadar, ce anume știi? 
Vei spune: „Sunt doar conștient că trebuie să întorc spatele trupului să mă cunosc pe 
mine însumi”. Și dacă te-ar întreba apoi: „Ce altceva mai știi?”, ai spune că mai știi să 
asculți de toate rânduielile lui Dumnezeu și că înţelegi câte ceva din istoria Bibliei, și 
asta-i tot. Asta-i tot ce-ai câștigat din credinţa în Dumnezeu în toţi acești ani? Dacă asta 
e tot ce înţelegi, atunci ai foarte multe lipsuri. Astfel, statura voastră actuală este în mod 
fundamental incapabilă să realizeze ceea ce vă cer, iar adevărurile pe care le înţelegeți 
sunt prea slabe, ca și puterile voastre de diferenţiere — altfel spus, credinţa voastră este 
prea superficială! Trebuie să fiți echipați cu mai multe adevăruri, aveţi nevoie de mai 
multă cunoaștere, trebuie să vedeți mai mult, și numai atunci veţi putea răspândi 
Evanghelia, căci asta e ceea ce se cuvine să dobândiţi! 


Practica (1) 


În trecut au existat multe abateri și chiar absurdităţi în modurile în care experimentau 
oamenii. Aceștia pur și simplu nu înțelegeau standardele cerințelor lui Dumnezeu, așa 
că existau multe domenii în care experienţele oamenilor nu dădeau rezultate. Ce îi cere 
Dumnezeu omului este să poată trăi o umanitate normală. De exemplu, este în regulă 
ca oamenii să urmeze convențiile moderne în ceea ce privește mâncarea și 
îmbrăcămintea, să poarte costum și cravată, să înveţe câte ceva despre arta modernă 
și, în timpul lor liber, ei se pot bucura de artă, cultură și divertisment. Pot face niște poze 
memorabile, pot citi și dobândi cunoștințe utile și pot avea un mediu de viaţă relativ bun. 
Toate acestea sunt lucruri care se potrivesc vieţii umanităţii normale și, totuși, oamenii 
le consideră lucruri detestate de Dumnezeu și se abţin să le facă. Practica lor constă 
doar din a urma câteva reguli, ceea ce duce la o viaţă cât se poate de monotonă și 
complet lipsită de însemnătate. De fapt, Dumnezeu nu a cerut niciodată ca oamenii să 
facă lucrurile astfel. Toţi oamenii doresc să-și limiteze firile, rugându-se fără încetare în 
duhurile lor pentru a fi mai aproape de Dumnezeu, minţile lor cugetând în permanenţă 
la intenţiile lui Dumnezeu, ochii lor observând constant diverse lucruri, înspăimântați că 
legătura lor cu Dumnezeu va fi cumva întreruptă. Toate acestea sunt concluzii la care 
oamenii au ajuns pe cont propriu; sunt reguli stabilite de oameni pentru ei înșiși. Dacă 
nu-ți cunoști propria natură și esenţă și nu înţelegi la ce nivel poate ajunge propria ta 
practică, atunci nu vei avea nicio modalitate de a fi sigur ce standarde anume cere 
Dumnezeu de la om și nici nu vei avea o cale precisă de a practica. Întrucât nu poți 

înțelege cu exactitate ce îi cere Dumnezeu omului, mintea ta se zbuciumă mereu, îţi 
frămânţi creierul analizând intenţiile lui Dumnezeu și orbecăi căutând o cale de a fi 
mișcat și luminat de Duhul Sfânt. Drept urmare, elaborezi unele modalităţi de a practica, 
pe care le consideri adecvate. Pur și simplu nu ai idee ce anume îi cere Dumnezeu 
omului; doar îţi executi fără griji propriul set de practici, păsându-ţi puţin de rezultat și 
chiar mai puţin dacă sunt abateri sau erori în practica ta. Astfel, practica ta este în mod 
firesc lipsită de precizie și de principii. Lipsesc mai ales rațiunea și conștiința umană 
normală, precum și lauda lui Dumnezeu și confirmarea Duhului Sfânt. Devine cu totul 
prea ușor să mergi pur și simplu pe propriul tău drum. O practică de acest fel constă 
doar din urmarea regulilor sau din asumarea intenţionată a unei poveri mai mari pentru 
a te îngrădi și a te controla. Cu toate acestea, consideri că ţi-ai pregătit practica la 
perfecție, neștiind că cea mai mare parte a ei constă din procese sau ritualuri de prisos. 
Sunt mulţi care practică astfel de ani de zile, în esenţă fără nicio schimbare în firea lor, 
fără vreo înțelegere nouă și fără vreo intrare nouă. Fără să-și dea seama, ei comit din 
nou aceleași greșeli din trecut și-și dezlănţuie naturile animalice, chiar până în punctul 
în care, cu multe ocazii, comit fapte nerezonabile, inumane și se comportă în moduri 
care îi lasă pe oameni complet nedumeriţi, scărpinându-se în cap de uimire. Se poate 
spune că astfel de oameni au experimentat o transformare a firii? 

Credinţa în Dumnezeu a intrat acum în Epoca Cuvântului lui Dumnezeu. Relativ 
vorbind, oamenii nu se roagă la fel de mult ca pe vremuri; cuvintele lui Dumnezeu au 
comunicat în mod explicit toate aspectele adevărului și modalităţile de practică, așa că 
nu mai este nevoie ca oamenii să caute și să bâjbâie. În viaţa din Epoca Împărăției, 
cuvintele lui Dumnezeu îi conduc pe oameni înainte, iar aceasta este o viață în care totul 
este lămurit pentru a fi văzut de ei — deoarece Dumnezeu a expus totul cu claritate, iar 
omul nu mai este lăsat să orbecăie prin viaţă. În ceea ce privește căsătoria, treburile 
lumești, viața, mâncarea, îmbrăcămintea și adăpostul, relațiile interpersonale, modul în 
care cineva poate sluji astfel încât să respecte voia lui Dumnezeu, modul în care ar trebui 
să se lepede de trup și așa mai departe, pe care dintre aceste lucruri nu vi le-a explicat 
Dumnezeu? Încă mai trebuie să vă rugați și să căutaţi? Chiar nu mai este nevoie! Dacă 
încă mai faci aceste lucruri, doar te porţi în mod inutil. Este ignorant, prostesc și complet 
de prisos! Doar cei care au un calibru mult prea mic și care sunt incapabili să înțeleagă 
cuvintele lui Dumnezeu spun fără oprire rugăciuni absurde. Dacă ești sau nu hotărât e 
cheia practicării adevărului. Unii oameni insistă să-și urmeze preferințele trupești în 
acţiunile lor, chiar și când știu că nu sunt conforme cu adevărul. Acest lucru le împiedică 
apoi propriul progres în viaţă și, chiar și după ce se roagă și caută, ei tot se comportă 
într-un mod care se supune trupului. Făcând aceasta, nu păcătuiesc ei cu bună știință? 
Sunt asemenea celor care râvnesc la plăcerile trupului și tânjesc după bani și care apoi 
se roagă lui Dumnezeu, spunând: „Dumnezeule! Vrei să-mi îngădui să râvnesc la 
plăcerile trupului și să tânjesc după avere? Este voia Ta să câștig bani în felul acesta?” 
Este acesta un mod adecvat de a vă ruga? Oamenii care fac asta știu extrem de bine 

că Dumnezeu nu Se bucură de aceste lucruri și că ar trebui să renunțe la ele, dar 
lucrurile pe care le au la inimă au fost deja hotărâte și, atunci când se roagă și caută, ei 
încearcă să-L constrângă pe Dumnezeu să le îngăduie să se poarte astfel. În inima lor, 
ei pot chiar să ceară ca Dumnezeu să spună ceva ca să le confirme acest lucru — 
aceasta se numește răzvrătire. Mai sunt și cei care îi atrag pe fraţii şi surorile din biserică 
de partea lor și își înființează propriile împărăţii independente. Ştii foarte bine că aceste 
acțiuni se opun lui Dumnezeu, dar, odată ce te-ai hotărât să faci așa ceva, tot cauţi și te 
rogi lui Dumnezeu, calm și neînfricat. Cât de nerușinat și de sfidător ești! Cât despre a 
lăsa în urmă treburile lumești, despre asta s-a vorbit cu mult timp în urmă. Sunt unii care 
știu limpede că Dumnezeu detestă lucrurile lumești, dar tot se roagă, spunând: „O, 
Dumnezeule! Înţeleg că nu ai vrea să merg pe calea lucrurilor lumești, dar fac asta 
pentru ca numele Tău să nu fie făcut de rușine; fac asta pentru ca oamenii laici să poată 
vedea gloria Ta în mine”. Ce fel de rugăciune este aceasta? Puteţi spune? Este o 
rugăciune menită să-L constrângă pe Dumnezeu și să-L preseze. Nu îţi este rușine să 
te rogi astfel? Oamenii care se roagă în modul acesta se opun intenţionat lui Dumnezeu, 
iar acest tip de rugăciune este întru totul o chestiune de motive îndoielnice; este cu 
adevărat o expresie a unei firi satanice. Cuvintele lui Dumnezeu sunt foarte clare, 
îndeosebi cele rostite în legătură cu voia Lui, cu firea Lui și modul în care El tratează 
diferite tipuri de oameni. Dacă nu înţelegi adevărul, ar trebui să citești cuvintele lui 
Dumnezeu mai mult — rezultatele acestui lucru sunt mult mai bune decât a te ruga și a 
căuta orbește. Sunt multe cazuri în care căutarea și rugăciunea ar trebui înlocuite cu o 
mai multă lectură a cuvintelor lui Dumnezeu și cu părtășia despre adevăr. În rugăciunile 
tale obișnuite, ar trebui să reflectezi și să încerci să te cunoști mai mult din cuvintele lui 
Dumnezeu. Acest lucru este mai benefic pentru progresul tău în viaţă. Dacă acum încă 
mai cauţi ridicându-ţi ochii la ceruri, nu arată aceasta că tot mai crezi într-un Dumnezeu 
nedeslușit? În trecut, ai văzut rezultatele căutării și rugăciunii tale, iar Duhul Sfânt ţi-a 
mișcat întrucâtva spiritul deoarece era vremea Epocii Harului. Nu-L puteai vedea pe 
Dumnezeu, astfel încât nu aveai de ales decât să mergi pe bâjbâite înainte și să cauţi în 
acel fel. Acum Dumnezeu a venit printre oameni, Cuvântul S-a arătat în trup și L-ai văzut 
pe Dumnezeu; astfel, Duhul Sfânt nu mai lucrează ca înainte. Epoca s-a schimbat, la fel 
și modul în care lucrează Duhul Sfânt. Deşi poate că oamenii nu se roagă la fel de mult 
ca înainte, deoarece Dumnezeu este pe pământ, omul are acum șansa de a-L iubi pe 
Dumnezeu. Omenirea a intrat în epoca iubirii față de Dumnezeu și se poate apropia în 
mod firesc de El în sinea sa: „O, Dumnezeule! Eşti într-adevăr atât de bun și doresc să 
Te iubesc!” Doar câteva cuvinte clare și simple dau glas iubirii fată de Dumnezeu în 
inimile oamenilor; această rugăciune este rostită doar de dragul de a intensifica 
dragostea dintre om și Dumnezeu. Uneori este posibil să vezi că dai dovadă de răzvrătire 
și spui: „O, Dumnezeule! De ce sunt atât de corupt?” Simţi o dorinţă puternică de a te 
lovi singur de câteva ori și lacrimile ţi se adună în ochi. În astfel de momente, simţi regret 
și suferință în inima ta, dar nu ai cum să-ţi exprimi aceste sentimente. Aceasta este 


944 


lucrarea actuală a Duhului Sfânt, însă doar cei care caută viaţa o pot dobândi. Simţi că 
Dumnezeu are o mare iubire față de tine și ai un tip special de sentiment. Deși îţi lipsesc 
cuvintele ca să te rogi clar, simţi mereu că dragostea lui Dumnezeu este la fel de 
profundă ca oceanul. Nu există cuvinte potrivite pentru a exprima această stare de fapt 
și aceasta este o stare care apare adesea în spirit. Acest fel de rugăciune și de părtășie, 
care are menirea de a apropia o persoană de Dumnezeu în inima sa, este normală. 
Deși a trecut timpul când oamenii trebuiau să orbecăie și să caute, asta nu înseamnă 
că nu mai trebuie să se roage și să caute, și nici că oamenii nu sunt nevoiţi să aștepte 
ca voia lui Dumnezeu să se dezvăluie singură înainte de a continua lucrarea; acestea 
sunt doar concepțiile greșite ale omului. Dumnezeu a venit printre oameni pentru a trăi 
cu ei, pentru a fi lumina, viața și calea lor: acesta este un fapt. Bineînţeles, prin venirea 
lui Dumnezeu pe pământ, El îi aduce cu siguranță omenirii un mod practic și o viaţă 
adecvată staturii sale de care să se bucure — El nu a venit ca să desființeze toate 
modalitățile de practică ale omului. Omul nu mai trăiește orbecăind și căutând deoarece 
acestea au fost înlocuite de venirea lui Dumnezeu pe pământ pentru a lucra și a-Și rosti 
cuvântul. El a venit să-l elibereze pe om din viața de întuneric și obscuritate pe care o 
ducea și a-i permite să aibă o viaţă plină de lumină. Lucrarea actuală este de a explica 
lucrurile în mod clar, de a vorbi limpede, de a informa direct și de a defini lucrurile în mod 
explicit, astfel încât oamenii să poată pune aceste lucruri în practică, întocmai așa cum 
lahve Dumnezeu i-a condus pe oameni din Israel, spunându-le cum să aducă jertfe și 
cum să construiască templul. Prin urmare, nu mai trebuie să trăiţi căutând sincer, așa 
cum ati făcut după plecarea Domnului Isus. Ar trebui să mergeţi pe dibuite prin lucrarea 
de răspândire a Evangheliei în viitor? Ar trebui să orbecăiți încercând să găsiţi o metodă 
corectă de a trăi? Trebuie să bâjbâiţi ca să discerneti cum ar trebui să vă îndepliniţi 
propriile datorii? Este necesar să vă prosternaţi până la pământ, căutând, ca să știți cum 
ar trebui să fiți martori? Este necesar să postiţi și să vă rugaţi ca să știți cum ar trebui să 
vă îmbrăcaţi sau să trăiţi? Este necesar să vă rugaţi fără încetare lui Dumnezeu din 
ceruri ca să știți cum ar trebui să acceptaţi să fiți cuceriţi de către Dumnezeu? Este 
necesar să vă rugati în permanenţă, ziua și noaptea, ca să știți cum ar trebui să ascultați 
de Dumnezeu? Sunt mulţi printre voi care spun că sunteţi incapabili să practicați 
deoarece nu înțelegeţi. Oamenii pur și simplu nu acordă atenţie lucrării lui Dumnezeu 
din ziua de azi! Am spus numeroase cuvinte cu mult timp în urmă, dar nu aţi dat niciodată 
nici cea mai mică atenţie citirii lor, așa că nu-i de mirare că nu știți cum să practicați. 
Desigur, în zilele noastre, Duhul Sfânt încă îi mai mișcă pe oameni pentru a le îngădui 
să simtă bucurie și trăiește alături de om. Aceasta este sursa acelor“ sentimente 
speciale, plăcute, care apar adesea în viaţa ta. Din când în când, vine o zi în care simţi 
că Dumnezeu este atât de încântător și nu te poţi abţine să nu te rogi Lui: „O, 
Dumnezeule! lubirea Ta este atât de frumoasă și imaginea Ta este atât de măreaţă. 


a În textul original „Sunt câteva”. 

Doresc să Te iubesc mai profund. Doresc să mă dedic în totalitate ca să-mi sacrific 
întreaga viață. Îţi voi dedica totul, atât timp cât este pentru Tine, atât timp cât făcând 
aceasta sunt capabil să Te iubesc...” Acesta este un sentiment de plăcere care îţi este 
dăruit de Duhul Sfânt. Nu este luminare și nici iluminare; este experienţa de a fi mișcat. 
Experienţe similare acesteia vor avea loc din când în când: uneori când mergi spre 
serviciu, te vei ruga, te vei apropia de Dumnezeu și vei fi mișcat până în punctul în care 
lacrimile îţi vor uda faţa, îţi vei pierde în întregime stăpânirea de sine și vei fi nerăbdător 
să găsești un loc potrivit unde să poţi să-ţi exprimi toată fervoarea din inima ta... Vor fi 
momente când vei fi într-un loc public și vei simţi că te bucuri de atât de mult din 
dragostea lui Dumnezeu, că soarta ta este oricum numai nu obișnuită și, chiar mai mult, 
că îţi trăiești viața cu mai multă însemnătate decât oricine altcineva. Vei ști în adâncul 
sufletului tău că Dumnezeu te-a înălţat și că aceasta este marea iubire a lui Dumnezeu 
pentru tine. În străfundul inimii tale, vei simţi că există un tip de iubire față de Dumnezeu 
care este de neexprimat și de nepătruns pentru om, ca și cum ai cunoaște-o, dar n-ai 
avea nicio cale să o descrii, dându-ţi mereu un răgaz de gândire, dar lăsându-te 
incapabil să o exprimi pe deplin. În astfel de momente, vei uita chiar și unde te afli și vei 
striga: „O, Dumnezeule! Eşti atât de nepătruns și atât de iubit!” Asta va lăsa oamenii 
miraţi, dar toate aceste lucruri se întâmplă destul de frecvent. Aţi experimentat astfel de 
lucruri de atâtea ori. Aceasta este viaţa pe care ţi-a dăruit-o azi Duhul Sfânt și pe care 
ar trebui să o trăieşti acum. Nu este ca să te oprească să trăieşti viața, ci mai degrabă 
ca să schimbe modul în care îţi trăieşti viața. Este un sentiment care nu poate fi descris 
sau exprimat. De asemenea, este sentimentul adevărat al omului și, chiar mai mult, este 
lucrarea Duhului Sfânt. Poate îl înţelegi în inima ta, dar nu ai absolut nicio modalitate de 
a-l exprima clar altcuiva. Asta nu pentru că ești lent în vorbire sau te bâlbâi, ci pentru că 
este un sentiment care nu poate fi descris în cuvinte. Ți se îngăduie să te bucuri de 
aceste lucruri astăzi și aceasta este viața pe care ar trebui să o trăieşti. Desigur, celelalte 
aspecte ale vieții tale nu sunt goale; doar că această experienţă de a fi mișcat devine un 
soi de bucurie în viaţa ta, care te face mereu dispus să te bucuri de astfel de experienţe 
de la Duhul Sfânt. Dar ar trebui să știi că faptul de a fi mișcat astfel nu se întâmplă ca 
să poţi transcende trupul și să mergi în al treilea Cer sau să călătorești în întreaga lume. 
În schimb, este ca să poţi simți și gusta iubirea lui Dumnezeu de care te bucuri azi, să 
experimentezi semnificaţia lucrării lui Dumnezeu astăzi și să cunoști din nou grija și 
protecția Lui. Toate aceste lucruri sunt ca tu să poţi ajunge la o cunoaștere mai mare a 
lucrării pe care o face Dumnezeu în prezent — acesta este scopul lui Dumnezeu când 
face această lucrare. 

Căutarea și orbecăirea erau modul de viaţă înainte de întruparea lui Dumnezeu. Pe 
atunci, oamenii nu-L puteau vedea pe Dumnezeu și nu aveau de ales decât să caute și 
să orbecăie. Astăzi L-ai văzut pe Dumnezeu și El îţi spune direct cum ar trebui să 
practici; de aceea nu mai ești nevoit să orbecăi sau să cauţi. Calea pe care îl conduce 
pe om este calea adevărului, iar lucrurile pe care i le spune omului și pe care le primește 

omul sunt viața și adevărul. Ai calea, viața și adevărul, deci ce nevoie ai să cauţi peste 
tot? Duhul Sfânt nu va face două etape ale lucrării în același timp. Dacă, atunci când 
Mi-am terminat de rostit cuvântul, oamenii nu mănâncă și nu beau cu grijă cuvintele lui 
Dumnezeu și nu caută adevărul așa cum se cuvine, comportându-se în continuare ca în 
Epoca Harului, orbecăind ca și cum ar fi orbi, rugându-se și căutând întruna, nu ar 
însemna acest lucru că această etapă a lucrării Mele — lucrarea cuvintelor — este 
înfăptuită în zadar? Deși este posibil să-Mi fi terminat de rostit cuvântul, oamenii încă nu 
înțeleg pe deplin și aceasta deoarece nu au un calibru suficient. Această problemă poate 
fi rezolvată trăind viaţa bisericească și având părtășie între ei. Înainte, în Epoca Harului, 
deși Dumnezeu era întrupat, El nu a făcut lucrarea cuvintelor, și de aceea Duhul Sfânt 
a lucrat astfel la acea vreme pentru a menţine lucrarea. Pe atunci, Duhul Sfânt a fost 
Cel care a făcut în primul rând lucrarea, dar, acum, Dumnezeu întrupat Însuși este Cel 
care o înfăptuieşte, după ce a luat locul lucrării Duhului Sfânt. Înainte, atât timp cât 
oamenii se rugau frecvent, ei simțeau pace şi bucurie; exista atât reproș, cât și disciplină. 
Toată această lucrare a fost a Duhului Sfânt. Acum, aceste stări sunt puţine și rare. 
Duhul Sfânt poate face doar un tip de lucrare în orice epocă în parte. Dacă ar face două 
tipuri de lucrare în același timp, trupul făcând un tip și Duhul Sfânt făcând un altul asupra 
oamenilor, și dacă ce ar spune trupul nu ar conta și doar ce ar face Duhul ar conta, 
atunci Hristos nu ar avea deloc adevărul, calea sau viaţa. Aceasta ar fi o contradicţie cu 
sine. Ar putea Duhul Sfânt lucra astfel? Dumnezeu este atotputernic și omniscient, sfânt 
și drept și nu face absolut nicio greșeală. 

Au fost prea multe abateri și erori în experienţele trecute ale oamenilor. Au existat 
unele lucruri pe care oamenii cu umanitate normală erau meniti să le aibă sau să le facă 
ori au fost greșeli care erau greu de evitat în viaţa omenească și, atunci când aceste 
lucruri au fost tratate incorect, oamenii au dat vina pentru acestea pe Dumnezeu. Era o 
soră care a avut oaspeţi la ea acasă. Găluștele ei fierte în aburi nu s-au făcut bine, așa 
că ea a gândit: „Aceasta este probabil disciplina lui Dumnezeu. Dumnezeu îmi tratează 
din nou inima vanitoasă; vanitatea mea este într-adevăr prea puternică”. De fapt, în ceea 
ce privește modul normal al omului de a gândi, atunci când vin oaspeți, devii agitat și te 
grăbești, fiind dezorganizat în tot ce faci și de aceea este de la sine înţeles ca orezul să 
se ardă sau ca mâncarea să fie prea sărată. Lucrul acesta se întâmplă pentru că ești 
prea agitat, dar oamenii ajung să-l atribuie „disciplinei lui Dumnezeu”. De fapt, toate 
acestea sunt doar greșeli făcute în viața omenească. Nu ai întâlni frecvent acest tip de 
situație și dacă nu ai crede în Dumnezeu? Problemele care se ivesc sunt adesea 
rezultatul greșelilor făcute de oameni — pur și simplu astfel de greșeli nu sunt provocate 
de Duhul Sfânt. Astfel de greșeli nu au nicio legătură cu Dumnezeu. Ca atunci când îţi 
muști limba în timp ce mănânci — ar putea fi aceasta disciplina lui Dumnezeu? Disciplina 
lui Dumnezeu are principii și se vede de obicei când comiţi cu bună știință o ofensă. El 
te va disciplina doar când faci lucruri ce implică numele lui Dumnezeu sau au legătură 
cu mărturia ori lucrarea Sa. Oamenii înțeleg acum suficient din adevăr ca să 

conștientizeze în sinea lor lucrurile pe care le fac. De exemplu: ai fi capabil să nu simți 
nimic dacă ai delapida banii bisericii sau i-ai cheltui în mod nechibzuit? Ai simţi ceva 
când ai face asta. Nu este posibil să simţi ceva doar odată ce săvârșești fapta. În inima 
ta sunt clare lucrurile pe care le faci şi care sunt contrare conștiinței tale. Deoarece au 
gusturi și preferinţe proprii, oamenii îşi fac pur şi simplu pe plac chiar dacă știu clar cum 
să pună adevărul în practică. Astfel, după ce fac ceva, ei nu simt vreun reproș aparent 
și nu sunt supuși unei discipline evidente. Aceasta deoarece au comis cu bună știință o 
ofensă, așa că Dumnezeu nu-i disciplinează; odată ce vine vremea judecății drepte, 
pedeapsa lui Dumnezeu se va abate asupra fiecăruia după faptele sale. În prezent, 
există în biserică unii oameni care delapidează bani, unii care nu respectă graniţele clare 
dintre bărbaţi și femei și unii care judecă, sfidează și încearcă să dărâme în secret 
lucrarea lui Dumnezeu. De ce, totuși, totul este în regulă cu ei? Când fac astfel de lucruri, 
ei sunt conștienți și își fac reproșuri în inimile lor și, din acest motiv, suportă uneori 
mustrarea și rafinarea, dar sunt, pur și simplu, prea nerușinaţi! Întocmai ca atunci când 
oamenii dau dovadă de promiscuitate — sunt conștienți de ceea ce fac în acel moment, 
dar pofta lor trupească este prea mare și nu se pot controla. Chiar dacă Duhul Sfânt îi 
disciplinează, va fi în zadar, așa că Duhul Sfânt nu va aplica disciplina. Dacă Duhul Sfânt 
nu-i disciplinează, atunci, dacă ei nu simt nicio mustrare de conștiință și nu se întâmplă 
nimic trupului lor, ce reproș ar putea exista după aceea? Fapta este făcută — ce disciplină 
ar putea exista? Aceasta demonstrează doar că sunt prea nerușinaţi și lipsiţi de 
umanitate și că merită să fie blestemaţi și pedepsiţi! Duhul Sfânt nu lucrează fără rost. 
Dacă știi foarte bine adevărul, dar nu-l pui în practică, dacă ești capabil să comiţi vreun 
rău, atunci poţi doar să te aștepți să vină acea zi în care vei fi pedepsit alături de cel rău. 
Acesta este cel mai bun final pentru tine! Acum am predicat în repetate rânduri despre 
conștiință, care este criteriul minim. Dacă oamenii sunt lipsiți de conștiință, atunci au 
pierdut disciplina Duhului Sfânt; ei pot face orice își doresc și Dumnezeu nu le acordă 
atenţie. Cei care au cu adevărat conștiință și rațiune vor fi conștienți de aceasta atunci 
când fac ceva greșit. Ei se vor simţi stânjeniţi când conștiința îi va mustra un pic; vor 
cunoaște o luptă interioară și se vor lepăda în cele din urmă de trup. Ei nu vor ajunge în 
punctul în care fac ceva ce se opune prea grav lui Dumnezeu. Indiferent dacă Duhul 
Sfânt îi disciplinează și îi mustră, toți oamenii vor simţi ceva atunci când fac ceva greșit. 
Prin urmare, oamenii înțeleg acum toate tipurile de adevăruri și, dacă nu le practică, 
aceasta este o problemă omenească. Nu reacţionez absolut deloc la astfel de oameni 
și nici nu nutresc vreo fărâmă de speranţă pentru ei. Poţi face așa cum dorești! 

Când se adună unii oameni, ei pun cuvântul lui Dumnezeu deoparte și discută mereu 
despre felul în care este o persoană sau alta. Desigur, este bine să fii puţin perspicace, 
astfel încât, oriunde te-ai duce, să nu fii ușor de înșelat și nici ușor de amăgit sau de 
păcălit — acesta este, de asemenea, un aspect pe care ar trebui să-l aibă oamenii. Dar 
nu trebuie să te axezi doar pe acest aspect. Acesta se referă la latura negativă a 
lucrurilor și nu poţi să stai mereu cu ochii fixaţi asupra altor oameni. Acum ai prea puţină 


948 


cunoaștere despre modul în care lucrează Duhul Sfânt, credinţa ta în Dumnezeu este 
prea superficială și deţii prea puţine lucruri pozitive. Cel în care crezi este Dumnezeu și 
Cel pe care trebuie să-L înţelegi este Dumnezeu, nu Satana. Dacă recunoști doar modul 
în care lucrează Satana și toate modurile în care lucrează spiritele rele, dar nu-L cunoști 
absolut deloc pe Dumnezeu, care ar fi rostul? Oare nu în Dumnezeu crezi astăzi? De ce 
nu include cunoașterea ta aceste lucruri pozitive? Pur și simplu nu acorzi atenţie 
aspectului pozitiv al intrării și nici nu-l înţelegi, prin urmare, ce vrei să dobândești prin 
credinţa ta? Nu știi cum ar trebui să urmărești? Ştii multe despre aspectele negative, dar 
nu-ți amintești deloc aspectul pozitiv al intrării, prin urmare, cum poate statura ta să 
crească vreodată? Ce perspective viitoare de dezvoltare va avea o persoană ca tine, 
care nu vorbeşte despre altceva decât despre războiul cu Satana? Intrarea ta nu va fi 
prea învechită? Ce ai putea să dobândești din lucrarea actuală făcând asta? Acum este 
esenţial să înţelegi ce vrea Dumnezeu să faci acum, cum ar trebui să coopereze omul, 
cum ar trebui să-L iubească pe Dumnezeu, cum ar trebui să înțeleagă lucrarea Duhului 
Sfânt, cum ar trebui să intre în toate cuvintele pe care Dumnezeu le rostește astăzi, cum 
ar trebui să le mănânce, să le bea, să le experimenteze și să le înțeleagă, cum ar trebui 
să respecte voia lui Dumnezeu, să fie cucerit pe deplin de El și să se supună în fața 
Lui... Acestea sunt lucrurile pe care ar trebui să te axezi și în care ar trebui să pătrunzi 
acum. Înțelegi? Ce rost are să te axezi doar pe discernerea altor oameni? Poţi să-l 
discerni pe Satana aici, să discerni spirite rele acolo — poţi avea o înțelegere deplină 
asupra spiritelor rele, dar, dacă ești incapabil să spui ceva despre lucrarea lui 
Dumnezeu, poate un asifel de discernământ să funcţioneze ca înlocuitor al înțelegerii lui 
Dumnezeu? Am avut anterior părtășie despre exprimările lucrării spiritelor rele, dar 
aceasta nu a fost cea mai mare parte a ei. Bineînţeles, oamenii ar trebui să aibă ceva 
discernământ și acesta este un aspect pe care ar trebui să-l deţină cei care-L slujesc pe 
Dumnezeu pentru a evita să facă lucruri nesăbuite și să întrerupă lucrarea lui 
Dumnezeu. Cu toate acestea, cel mai important lucru rămâne deținerea cunoașterii 
despre lucrarea lui Dumnezeu și înțelegerea voii Sale. Ce cunoaștere a acestei etape a 
lucrării lui Dumnezeu este înlăuntrul tău? Poţi vorbi despre ceea ce face Dumnezeu, 
care este voia Lui, care sunt propriile tale neajunsuri și cu ce lucruri ar trebui să te 
înzestrezi? Poţi spune care este cea mai nouă intrare a ta? Ar trebui să poţi culege 
roadele și să dobândești înțelegere față de noua intrare. Nu te preface că ești nedumerit; 
trebuie să faci mai multe eforturi în noua intrare ca să-ţi aprofundezi propria experienţă 
și cunoaștere și, chiar mai mult, trebuie să cunoști cele mai noi intrări actuale și cea mai 
corectă metodă de a experimenta. În plus, prin noua lucrare și noile intrări, ar trebui să 
ai discernământ cu privire la practicile tale anterioare învechite și deviate și să cauţi cum 
să scapi de ele ca să intri în noi experienţe. Acestea sunt lucruri pe care trebuie acum 
să le înţelegi urgent și în care trebuie să pătrunzi. Trebuie să înţelegi diferenţele și relația 
dintre intrările vechi și cele noi. Dacă nu pricepi aceste lucruri, nu vei avea nicio cale de 
a progresa, deoarece vei fi incapabil să ţii pasul cu lucrarea Duhului Sfânt. Trebuie să 

poți mânca și bea în mod firesc cuvântul lui Dumnezeu, să ai părtășie în mod firesc și 
să le foloseşti ca să-ţi schimbi metodele anterioare învechite de a practica și vechile tale 
noţiuni tradiționale, astfel încât să poţi intra într-o practică nouă și în noua lucrare a lui 
Dumnezeu. Acestea sunt lucruri pe care se cuvine să le dobândești. Nu îţi cer acum 
doar să-ţi dai seama precis cum să te ridici la înălțime; nu acesta este scopul. În schimb, 
îți cer să iei în serios practicarea adevărului și înțelegerea intrării în viaţă. Capacitatea 
ta de a te cunoaște nu este o reprezentare a adevăratei tale staturi. Dacă poţi să 
experimentezi lucrarea lui Dumnezeu, să ai experienţă și înțelegere faţă de adevărurile 
din cuvintele lui Dumnezeu și dacă ești capabil să-ţi discerni noţiunile și erorile personale 
anterioare, atunci aceasta este adevărata ta statură și este ceva ce ar trebui să obțină 
fiecare dintre voi. 

Sunt multe situaţii în care pur și simplu nu știți cum să practicați și știți chiar mai puţin 
cum lucrează Duhul Sfânt. Uneori faci ceva ce este în mod clar nesupus față de Duhul 
Sfânt. Prin faptul că mănânci și bei cuvintele lui Dumnezeu, ai deja idee despre principiul 
în cauză, așa că ai un sentiment lăuntric de reproș și neliniște; bineînţeles, acesta este 
un sentiment pe care îl va avea cineva doar în condiţiile în care cunoaște ceva din 
adevăr. Dacă nu cooperează sau nu practică potrivit cuvântului lui Dumnezeu din 
prezent, oamenii împiedică lucrarea Duhului Sfânt și cu siguranţă se vor simţi neliniștiţi 
în sinea lor. Să spunem că înţelegi principiul unui anumit aspect, dar nu practici în mod 
corespunzător, ai simţi, drept urmare, că te mustră conștiința. Dacă nu înţelegi principiul 
și nu cunoşti deloc acest aspect al adevărului, atunci nu vei simţi neapărat un reproș în 
această privință. Reproșul Duhului Sfânt este mereu în context. Crezi că, deoarece nu 
te-ai rugat și nu ai cooperat cu lucrarea Duhului Sfânt, ai întârziat lucrarea. În realitate, 
aceasta nu poate fi întârziată. Duhul Sfânt va mișca pe altcineva; lucrarea Duhului Sfânt 
nu este constrânsă de nimeni. Simţi că L-ai dezamăgit pe Dumnezeu și acesta este un 
sentiment pe care ar trebui să-l ai în conștiința ta. Dacă poţi dobândi sau nu adevărul 
este treaba ta și nu are legătură cu Dumnezeu. Uneori propria ta conștiință este cea 
care se simte acuzată, dar aceasta nu este luminarea sau iluminarea Sfântului Duh, și 
nici nu este reproșul Duhului Sfânt. În schimb, este un simțământ din conştiinţa 
omenească. Dacă te porți absurd în chestiuni care privesc numele, mărturia sau lucrarea 
lui Dumnezeu, atunci El nu te va lăsa să scapi. Dar există o limită — Dumnezeu nu Se 
va obosi cu tine în chestiuni obișnuite, mărunte. El te va ignora. Dacă încalci principii și 
dacă întrerupi și tulburi lucrarea lui Dumnezeu, El Își va dezlănţui mânia asupra ta și cu 
siguranţă nu te va lăsa să scapi. Unele dintre greșelile pe care le faci sunt inevitabile pe 
parcursul vieţii omenești. De exemplu, nu fierbi cum trebuie găluștele și spui că 
Dumnezeu te disciplinează — să spui acest lucru este de-a dreptul nerezonabil. Înainte 
să ajungi să crezi în Dumnezeu, nu ţi se întâmpla adesea acest tip de lucru? Simţi că 
pare a fi disciplina Duhului Sfânt, dar, de fapt, nu este cazul (exceptând câteva 
circumstanțe excepţionale), deoarece această lucrare nu vine întru totul de la Duhul 
Sfânt, ci mai degrabă din sentimente omenești. Cu toate acestea, este normal ca 

oamenii de credință să gândească în acest fel. Nu puteai să crezi astfel atunci când nu 
credeai în Dumnezeu. Odată ce ai ajuns să crezi în Dumnezeu, ai început să petreci mai 
mult timp contemplând aceste lucruri și, așadar, ai ajuns în mod firesc să gândești astfel. 
Aceasta provine din gândirea oamenilor obișnuiți și are legătură cu mentalitatea lor. Dar 
dă-Mi voie să-ţi spun: o astfel de gândire nu face parte din lucrarea Duhului Sfânt. Acesta 
este un exemplu al modului în care Duhul Sfânt le dă oamenilor o reacţie normală prin 
gândurile lor; dar trebuie să înţelegi că această reacţie nu este lucrarea Duhului Sfânt. 
Deţinerea acestui tip de „cunoaștere” nu demonstrează că ai lucrarea Duhului Sfânt. 
Cunoașterea ta nu provine din luminarea Duhului Sfânt, cu atât mai puţin este lucrarea 
Duhului Sfânt. Este doar produsul gândirii umane normale și nu are absolut nicio 
legătură cu luminarea sau iluminarea Duhului Sfânt — acestea sunt fenomene în mod 
categoric diferite. O astfel de gândire umană normală nu provine în totalitate de la Duhul 
Sfânt. Când Duhul Sfânt lucrează ca să-i lumineze pe oameni, El le oferă în general 
cunoaștere despre lucrarea lui Dumnezeu și despre adevărata lor intrare și stare. De 
asemenea, El le îngăduie să înțeleagă intenţiile urgente ale lui Dumnezeu și cerințele 
Sale de la om în prezent, astfel încât acesta să aibă hotărârea de a sacrifica totul pentru 
a-L mulţumi și iubi pe Dumnezeu, chiar dacă se confruntă cu persecuție și adversităţi, și 
să mărturisească ferm pentru Dumnezeu, chiar dacă înseamnă să-și verse sângele sau 
să-și dea viaţa, făcând aceasta fără niciun regret. Dacă ai acest tip de hotărâre, 
înseamnă că ai mișcările și lucrarea Duhului Sfânt — dar află că nu ai astfel de mişcări 
în fiecare moment trecător. Uneori, la întruniri, când te rogi și mănânci și bei cuvintele 
lui Dumnezeu, te poţi simţi extrem de mișcat și inspirat. Pare atât de nou și de proaspăt 
când alţii au părtășie despre experiența și înțelegerea personală a cuvintelor lui 
Dumnezeu, iar inima ta este cu totul limpede și luminoasă. Toată aceasta este lucrarea 
Duhului Sfânt. Dacă ești un conducător și Duhul Sfânt îţi oferă o luminare și iluminare 
excepţională atunci când mergi la biserică pentru a lucra, îţi dă intuiţie privind problemele 
care există în cadrul bisericii, îţi îngăduie să afli cum să ai părtășie despre adevăr ca să 
le rezolvi, te face incredibil de sincer, de responsabil și de serios în lucrarea ta, toate 
acestea sunt lucrarea Sfântului Duh. 


Practica (2) 


Pe vremuri, oamenii se pregăteau să fie cu Dumnezeu și să trăiască în spirit în 
fiecare moment. În comparaţie cu practica din zilele noastre, aceea este o formă simplă 
de pregătire spirituală; este cea mai superficială și simplă cale de practică înainte ca 
oamenii să intre pe făgașul bun al vieţii și constituie chiar prima etapă a practicii în 
credința oamenilor. Dacă oamenii se bazează întotdeauna pe acest tip de practică în 
vieţile lor, vor avea multe sentimente și, probabil, vor face greșeli și vor fi incapabili să 
intre în adevăratele experienţe ale vieții; vor fi capabili doar să-și pregătească spiritele, 

să se apropie de Dumnezeu în mod normal în inimile lor și mereu vor simţi o 
nemaipomenită bucurie în a-L avea pe Dumnezeu cu ei. Se vor limita la sfera redusă a 
comuniunii lor cu Dumnezeu și vor fi incapabili să acceseze ceva mai profund. Oamenii 
care trăiesc în aceste limite sunt incapabili să facă vreun progres semnificativ. În orice 
moment, ei sunt predispuși să strige: „A! Domnul Isus. Amin!” Ei sunt astfel practic în 
fiecare zi — este practica vremurilor de odinioară, practica de a trăi în spirit în fiecare 
moment. Nu este oare vulgar? În prezent, când este timpul să reflectăm la cuvintele lui 
Dumnezeu, axaţi-vă doar pe a medita la cuvintele lui Dumnezeu; când este timpul să 
punem adevărul în practică, axaţi-vă doar pe punerea adevărului în practică; când este 
timpul să vă faceţi datoria, faceţi-vă doar datoria. Acest tip de practică este, de fapt, 
foarte dezrobitor; vă eliberează. Nu este așa cum se roagă și spun rugăciuni de 
mulțumire bătrânii oameni religioși. Desigur, înainte, aceasta era practica oamenilor de 
credință, dar acum o astfel de practică este prea înapoiată. Lucrarea lui Dumnezeu este 
acum la un nivel mai înalt; ceea ce se discută în prezent, „aducerea lui Dumnezeu în 
viaţa reală”, este cel mai important aspect al practicii. Aceasta este umanitatea normală 
pe care se presupune că oamenii trebuie să o aibă în viaţa lor reală și ceea ce ar trebui 
să aibă oamenii în umanitatea lor normală sunt toate cuvintele pe care le rostește 
Dumnezeu în zilele noastre. Aducerea acestor cuvinte ale lui Dumnezeu în viața reală 
este semnificația practică a „aducerii lui Dumnezeu în viața reală”. În prezent, oamenii 
ar trebui să se înzestreze în special cu următoarele: într-o privință, ei trebuie să-și 
amelioreze calibrul, să se educe și să-și îmbunătăţească abilitățile de citire și înțelegere; 
în alta, ei trebuie să ducă viața unei persoane normale. Abia ai venit înaintea lui 
Dumnezeu din lume; mai întâi, trebuie să-ţi pregătești inima să fie liniștită înaintea lui 
Dumnezeu. Acesta este chiar începutul practicii și este, de asemenea, primul pas în 
dobândirea schimbării în firea vieţii tale. Unii oameni sunt relativ adaptabili în practica 
lor; ei meditează la adevăr în timp ce muncesc, descoperind adevărurile și principiile 
practicii pe care ar trebui să le înțeleagă în realitate. Un aspect este faptul că trebuie să 
ai o viață umană normală și celălalt este că trebuie să existe o intrare în adevăr. Toate 
aceste lucruri constituie cea mai bună practică pentru viața reală. 

Aducerea lui Dumnezeu în vieţile reale ale oamenilor necesită în primul rând ca 
aceștia să-L slăvească pe Dumnezeu, să caute să-L cunoască pe Dumnezeu și să 
îndeplinească datoria unei ființe create de Dumnezeu în cadrul umanităţii normale. Nu 
este o obligaţie absolută de a se ruga lui Dumnezeu de fiecare dată când fac ceva, acest 
lucru nu este în regulă, iar ei ar trebui să se simtă îndatoraţi faţă de El dacă nu se roagă. 
Practica din zilele noastre nu este așa; este foarte relaxată și simplă! Nu le impune 
oamenilor să respecte doctrine. În schimb, fiecare persoană ar trebui să se poarte în 
funcție de statura sa individuală: dacă membrii familiei tale nu cred în Dumnezeu, 
tratează-i ca pe necredincioși și, dacă ei cred, tratează-i ca pe credincioși. Nu da dovadă 
de dragoste și răbdare, în schimb, dă dovadă de înțelepciune. Unii oameni ies să 
cumpere legume și, în timp ce merg, murmură: „O, Dumnezeule! Ce legume ai vrea să 

cumpăr azi? Te implor să mă ajuţi. Dumnezeu cere să-l slăvim numele în toate lucrurile 
și să fim cu toții martori, deci, chiar dacă vânzătorul îmi dă ceva stricat, tot Îi voi mulțumi 
lui Dumnezeu -— voi îndura. Noi, cei care credem în Dumnezeu, nu putem alege dintre 
legume”. Ei cred că a face acest lucru este mărturie, iar rezultatul este că își cheltuie 
banii ca să cumpere o grămadă de legume stricate, dar tot se roagă și spun: „O, 
Dumnezeule! Tot voi mânca aceste legume stricate atât timp cât Tu găsești că este 
acceptabil”. Oare această practică nu este absurdă? Nu înseamnă să urmezi o doctrină? 
Înainte, oamenii se pregăteau să trăiască în spirit în fiecare moment — acest lucru are 
legătură cu lucrarea săvârșită anterior, în Epoca Harului. Evlavia, smerenia, iubirea, 
răbdarea, recunoștinţa pentru toate lucrurile — acestea se cereau de la fiecare credincios 
din Epoca Harului. La acea vreme, oamenii se rugau lui Dumnezeu în tot ceea ce făceau; 
se rugau când cumpărau haine și, când erau anunţaţi despre o întrunire, tot se rugau: 
„O, Dumnezeule! Ai vrea să merg sau nu? Dacă ai vrea să merg, atunci netezește-mi 
calea. Dacă n-ai vrea să merg, fă-mă să mă împiedic și să cad”. Ei ÎI implorau pe 
Dumnezeu în timpul rugăciunii și, după rugăciune, se simțeau neliniștiți și nu plecau. 
Unele surori, temându-se că soții lor necredincioși le-ar fi bătut după ce veneau acasă 
de la întruniri, se simțeau neliniștite când se rugau și, drept urmare, nu mergeau la 
întruniri. Ele credeau că aceasta este voia lui Dumnezeu, dar, de fapt, dacă ar fi mers, 
nu s-ar fi întâmplat nimic. Rezultatul era că ratau o întrunire. Toate acestea erau 
rezultatul ignoranței oamenilor. Toţi oamenii care practică astfel trăiesc după propriile lor 
sentimente. Acest mod de a practica este atât de greșit și de absurd și are o culoare 
neclară. Sunt prea multe dintre sentimentele și gândurile lor personale. Dacă ţi se spune 
despre o întrunire, atunci mergi; nu mai este nevoie să te rogi lui Dumnezeu. Nu este 
simplu? Dacă trebuie să cumperi un articol de îmbrăcăminte azi, atunci du-te imediat și 
fă-o. Nu te ruga lui Dumnezeu și spune: „O, Dumnezeule! Ai vrea sau nu să merg? Dacă 
se întâmplă ca unul dintre fraţi sau una dintre surori să vină când sunt plecat?” Te temi 
să nu vină un frate sau o soră, așa că nu mergi, totuși, rezultatul este că seara trece fără 
să vină cineva. Chiar și în Epoca Harului, acest mod de a practica era anormal și greșit. 
Drept urmare, dacă oamenii practică la fel ca în vremurile trecute, în viaţa lor nu se va 
petrece nicio schimbare. Ei doar se vor resemna cu ignoranță indiferent de ceea ce vine, 
nu vor da importanţă discernământului și nu vor face altceva decât să se supună orbește 
și să îndure. La acea vreme, oamenii se axau pe slăvirea lui Dumnezeu — dar Dumnezeu 
nu a dobândit nicio glorie de la ei, deoarece ei nu trăiseră nimic practic. Ei doar se 
înfrânau și se limitau potrivit noţiunilor lor personale și nici măcar numeroșii ani de 
practică nu au adus nicio schimbare în viaţa lor. Știau doar să îndure, să fie umili, să 
iubească și să ierte, dar nu aveau nici cea mai mică luminare de la Duhul Sfânt. Cum 
puteau oamenii să-L cunoască pe Dumnezeu astfel? Și cum puteau ei să-L slăvească 
pe Dumnezeu? 

Oamenii pot intra pe calea corectă a credinței în Dumnezeu doar dacă Îl aduc pe 
Dumnezeu în vieţile lor reale și în vieţile lor omenești normale. Cuvintele lui Dumnezeu 

vă conduc în zilele noastre; nu este nevoie să căutați și să orbecăiți ca în vremurile 
trecute. Când vei putea practica potrivit cuvintelor lui Dumnezeu și te vei putea examina 
și măsura în funcţie de stările omenești pe care Eu le-am dezvăluit, atunci vei fi capabil 
să obţii schimbarea. Aceasta nu este o doctrină, ci ceea ce îi cere Dumnezeu omului. 
Astăzi, dă-Mi voie să-ţi spun cum stau lucrurile: preocupă-te doar să te porţi potrivit 
cuvintelor Mele. Cerinţele Mele de la tine se bazează pe nevoile unei persoane normale. 
Ti-am spus deja cuvintele Mele; atât timp cât te axezi pe practicarea lor, vei fi în 
concordanţă cu intenţiile lui Dumnezeu. Acum este timpul să trăim în cuvintele lui 
Dumnezeu. Cuvintele lui Dumnezeu au explicat totul, toate au fost clarificate și, atât timp 
cât trăiești după cuvintele lui Dumnezeu, vei avea o viață pe deplin liberă și emancipată. 
În trecut, când oamenii Îl aduceau pe Dumnezeu în vieţile lor reale, ei practicau și adoptau 
prea multe doctrine și ritualuri; chiar și în cazul chestiunilor minore, se rugau și căutau, 
lăsând deoparte cuvintele clar rostite de Dumnezeu și neglijând să le citească. În schimb, 
își dedicau toate eforturile pentru căutare — cu rezultatul unei lipse totale de efect. Să 
luăm, de exemplu, problemele mâncării și ale hainelor: te rogi și pui aceste chestiuni în 
mâinile lui Dumnezeu, cerând ca Dumnezeu să-ţi rezolve totul. Când Dumnezeu va auzi 
aceste cuvinte, va spune: „Trebuie să Mă obosesc cu astfel de detalii neînsemnate? 
Unde au dispărut umanitatea normală și raţiunea pe care le-am creat pentru tine?” Uneori 
o persoană face o greșeală în acţiunile sale; atunci, ea crede că L-a ofensat pe 
Dumnezeu și se inhibă. Stările unor oameni sunt foarte bune, dar, atunci când fac un 
lucru mărunt în mod incorect, ei cred că Dumnezeu îi mustră. De fapt, nu este acţiunea 
lui Dumnezeu, ci este chiar influența minţii oamenilor. Uneori nu este nimic în neregulă 
cu modul în care experimentezi, dar alţii spun că nu experimentezi corect, așa că te lași 
prins în capcană — devii negativ și întunecat în sinea ta. Deseori, când oamenii sunt 
negativi în acest mod, cred că sunt mustrati de Dumnezeu, dar Dumnezeu spune: „Nu 
am făcut nicio lucrare de mustrare asupra ta; cum ai putea să Mă învinovățești astfel?” 
Oamenii devin prea ușor negativi. De asemenea, ei sunt deseori prea sensibili și se 
plâng adesea de Dumnezeu. Dumnezeu nu îţi cere să suferi în acel mod, totuși, îţi 
îngădui să cazi în acea stare. Acel tip de suferinţă nu are nicio valoare. Oamenii nu 
cunosc lucrarea înfăptuită de Dumnezeu și, în multe lucruri, sunt ignoranţi și incapabili 
să vadă clar, așa că devin prizonierii propriilor noțiuni și închipuiri, încurcându-se din ce 
în ce mai mult. Unii oameni spun că toate lucrurile și chestiunile sunt în mâinile lui 
Dumnezeu — așadar, ar putea Dumnezeu să nu știe când oamenii sunt negativi? 
Bineînţeles că Dumnezeu știe. Când ești prins în capcana noțiunilor umane, Duhul Sfânt 
nu are cum să lucreze în tine. Deseori, unii oamenii sunt blocaţi într-o stare negativă, 
dar tot Îmi săvârșesc lucrarea. Indiferent dacă ești negativ sau pozitiv, Eu nu sunt 
constrâns de tine — dar tu ar trebui să știi că numeroasele cuvinte pe care le rostesc și 
marea lucrare pe care o săvârșesc sunt strâns legate între ele, în funcţie de stările 
oamenilor. Faptul că ești negativ nu împiedică lucrarea Duhului Sfânt. În momentul 
mustrării și încercării morţii, oamenii erau cu toţii blocaţi într-o stare negativă, dar lucrul 

acesta nu Mi-a împiedicat lucrarea. Când ai fost negativ, Duhul Sfânt a continuat să facă 
ce trebuia făcut în alţii. S-ar putea ca preţ de o lună să te oprești din a căuta, dar Eu 
lucrez în continuare — lucrarea Duhului Sfânt nu poate fi oprită indiferent ce faci în 
prezent sau în viitor. Unele stări negative provin din slăbiciunea omenească; când 
oamenii cred că sunt cu adevărat incapabili să îndeplinească cerinţele lui Dumnezeu 
sau să le înțeleagă, devin negativi. De exemplu, în timpul mustrării, cuvintele lui 
Dumnezeu vorbeau despre iubirea față de Dumnezeu până la un anumit punct în toiul 
mustrării, dar oamenii se credeau incapabili. Ei se simțeau deosebit de mâhniţi și 
deplângeau faptul că trupul lor fusese corupt atât de profund de Satana și că aveau un 
calibru atât de slab. Simţeau că este un mare păcat că s-au născut în acest mediu. Și 
unii oamenii simțeau că este prea târziu să creadă în Dumnezeu și să-L cunoască și că 
sunt nedemni de a fi desăvârșiţi. Toate acestea sunt stări umane normale. 

Trupul omului aparține Satanei, este plin de firi rebele, este deplorabil de murdar și 
este ceva necurat. Oamenii râvnesc prea mult la desfătarea trupului și sunt prea multe 
manifestări ale trupului; de aceea Dumnezeu disprețuiește trupul omului într-o anumită 
măsură. Când oamenii se leapădă de lucrurile murdare și corupte ale Satanei, ei 
dobândesc mântuirea lui Dumnezeu. Dar, dacă tot nu se dezbară de murdărie și 
stricăciune, ei continuă să trăiască sub domeniul Satanei. Viclenia, înșelăciunea și 
necinstea oamenilor sunt toate lucruri ale Satanei. Mântuirea lui Dumnezeu pentru tine 
este ca să te scape de aceste lucruri ale Satanei. Lucrarea lui Dumnezeu nu poate fi 
greșită; ea este făcută întru totul pentru a-i mântui pe oameni de întuneric. Când ai crezut 
până într-un anumit punct, când te poţi debarasa de stricăciunea trupului și nu mai ești 
încătușat de această stricăciune, nu vei fi fost mântuit? Când trăieşti sub domeniul 
Satanei, ești incapabil să-L manifești pe Dumnezeu, ești ceva murdar și nu poți primi 
moștenirea lui Dumnezeu. Odată ce ai fost curăţit și desăvârșit, vei fi sfânt, vei fi o 
persoană normală și vei fi binecuvântat de Dumnezeu și plăcut Lui. Lucrarea săvârșită 
de Dumnezeu astăzi este mântuire și, mai mult, este judecată, mustrare și blestemare. 
Ea are mai multe aspecte. Toţi vedeţi că ale lui Dumnezeu cuvântări includ judecată și 
mustrare, cât și blesteme. Vorbesc ca să obțin un efect, ca să-i fac pe oameni să se 
cunoască pe ei înșiși, și nu ca să-i trimit la moarte. Vouă Îmi dedic inima. Cuvântarea 
este una dintre metodele prin care lucrez; prin cuvinte exprim firea lui Dumnezeu și îţi 
îngădui să-l înţelegi voia. Trupul tău poate să moară, dar ai un duh și un suflet. Dacă 
oamenii ar avea doar trup, atunci nu ar exista nicio semnificaţie în credinţa lor și nu ar 
exista nicio semnificaţie nici în toată această lucrare pe care am săvârșit-o. Astăzi 
vorbesc într-un fel și apoi în altul; o vreme sunt extrem de mânios față de oameni şi apoi, 
ceva timp, sunt extraordinar de iubitor; fac toate acestea ca să obţin o schimbare în firile 
tale, precum și ca să-ţi transform noţiunile privind lucrarea lui Dumnezeu. 

Zilele de pe urmă au sosit și țări din întreaga lume sunt în fierbere. Haosul politic, 
foametea, epidemiile, inundaţiile și seceta apar peste tot. Sunt catastrofe în lumea 
omului; cerurile au trimis și ele dezastrul. Acestea sunt semne ale zilelor de pe urmă. 

Dar, pentru oameni, pare o lume a veseliei și a grandorii; devine din ce în ce mai mult 
astfel, inimile oamenilor sunt atrase toate de aceasta și mulți oameni sunt prinși în 
capcană și incapabili să se elibereze din ea; un număr mare va fi amăgit de cei care 
apelează la vicleșuguri și vrăjitorie. Dacă nu te străduiești să progresezi, dacă ești lipsit 
de idealuri și nu te-ai ancorat în adevărata cale, vei fi măturat de valurile învolburate ale 
păcatului. China este cea mai înapoiată dintre toate ţările; este tărâmul unde stă încolăcit 
marele balaur roșu, are cei mai mulți oameni care slăvesc idoli și apelează la vrăjitorie, 
are cele mai multe temple și este un loc unde sălășluiesc demoni murdari. Te-ai născut 
din ea, ai fost educat de ea și ești impregnat de influenţa ei; ai fost corupt și torturat de 
ea, dar, după ce te-ai trezit, te-ai lepădat de ea și ești întru totul câștigat de Dumnezeu. 
Aceasta este gloria lui Dumnezeu și de aceea această etapă a lucrării are o mare 
însemnătate. Dumnezeu a făcut o lucrare atât de grandioasă, a rostit atât de multe 
cuvinte și, în cele din urmă, vă va câștiga în întregime — aceasta este o parte a lucrării 
de gestionare a lui Dumnezeu și sunteți „prada de război” în lupta dintre Dumnezeu și 
Satana. Cu cât înțelegeţi mai mult adevărul și cu cât este mai bună viața voastră 
bisericească, cu atât mai mult este îngenuncheat marele balaur roșu. Toate acestea 
sunt chestiuni ale lumii spirituale — sunt bătălii din lumea spirituală și, când Dumnezeu 
va fi victorios, Satana va fi batjocorit și se va prăbuși. Această etapă a lucrării lui 
Dumnezeu are o importanţă covârșitoare. Dumnezeu lucrează la o scară atât de 
măreaţă și mântuiește pe deplin acest grup de oameni astfel încât să poţi să scapi de 
influența Satanei, să trăieşti pe tărâmul sfânt, să trăieşti în lumina lui Dumnezeu și să ai 
conducerea și îndrumarea luminii. Atunci viaţa ta va avea un sens. Ce mâncaţi și purtaţi 
este diferit pentru necredincioși; voi vă bucuraţi de cuvintele lui Dumnezeu și trăiţi o viaţă 
plină de sens — și de ce se bucură ei? Ei se bucură doar de „moștenirea lor 
strămoșească” și de „spiritul naţional”. Nu au nici cea mai mică urmă de umanitate! 
Hainele, cuvintele și acţiunile voastre sunt toate diferite de ale lor. În cele din urmă, voi 
veţi scăpa pe deplin de murdărie, nu veţi mai fi înrobiţi de ispita Satanei și veţi câștiga 
proviziile zilnice ale lui Dumnezeu. Ar trebui să fiți mereu prudenti. Deși trăiţi într-un loc 
murdar, voi sunteţi neîntinați de murdărie și puteţi trăi alături de Dumnezeu, primind 
marea Sa protecţie. Dumnezeu v-a ales dintre toți cei din acest ţinut galben. Nu sunteți 
cei mai binecuvântaţi oameni? Tu ești o ființă creată — ar trebui, desigur, să-L slăvești 
pe Dumnezeu și să urmărești o viaţă plină de sens. Dacă nu-L slăvești pe Dumnezeu, 
ci trăiești în trupul tău murdar, atunci nu ești doar o bestie cu chip de om? Deoarece ești 
o fiinţă omenească, ar trebui să te sacrifici pentru Dumnezeu și să înduri toate 
suferințele! Ar trebui să accepţi cu bucurie și cu încredere mica suferinţă la care ești 
supus astăzi și să trăieşti o viață plină de sens, ca lov și Petru. În această lume, omul 
poartă hainele diavolului, se hrănește cu mâncare de la diavol, lucrează și slujește la 
porunca diavolului, devenind cu totul călcat în picioare în mizeria lui. Dacă nu deslușești 
sensul vieţii sau nu obţii adevărata cale, atunci ce însemnătate are să trăieşti astfel? 
Sunteţi oameni care urmăriţi calea cea dreaptă, aceia care își doresc o îmbunătăţire. 


956 


Sunteţi oameni care vă ridicaţi în națiunea marelui balaur roșu, cei pe care Dumnezeu îi 
numește drepţi. Nu este aceasta viața cea mai plină de sens? 


Taina întrupării (1) 


În Epoca Harului, loan a pregătit calea pentru Isus. loan nu a putut să facă lucrarea 
lui Dumnezeu Însuși, ci pur și simplu a îndeplinit datoria omului. Deși loan a fost înainte- 
mergătorul Domnului, nu a putut să-L reprezinte pe Dumnezeu; a fost doar un om folosit 
de Duhul Sfânt. După ce Isus a fost botezat, Duhul Sfânt S-a coborât peste EI, ca un 
porumbel. Apoi, El Și-a început lucrarea, adică a început să facă lucrarea de slujire a lui 
Hristos. De aceea Și-a asumat identitatea lui Dumnezeu, căci de la Dumnezeu venea 
El. Indiferent de cum era credinţa Lui înainte de aceasta — poate că a fost slabă 
câteodată sau puternică uneori — totul aparținea vieții umane obișnuite pe care El a dus- 
o înainte să-Și facă lucrarea de slujire. După ce a fost botezat (adică uns), puterea și 
slava lui Dumnezeu I-au fost imediat alături și, astfel, El a început să-Și facă lucrarea de 
slujire. Putea să facă semne și minuni, să săvârșească miracole și avea putere și 
autoritate, căci EI lucra direct în numele lui Dumnezeu Însuși; El făcea lucrarea Duhului 
în locul Lui și exprima vocea Duhului. Prin urmare, El era Dumnezeu Însuși; acest lucru 
este de netăgăduit. loan a fost cineva folosit de Duhul Sfânt. Nu putea și nici nu era 
posibil pentru el să-L reprezinte pe Dumnezeu. Dacă şi-ar fi dorit să o facă, Duhul Sfânt 
nu i-ar fi permis, căci el nu putea să facă lucrarea pe care Dumnezeu Însuși intenţiona 
să o săvârșească. Poate că în el erau multe care ţineau de voința omului sau ceva 
care era deviant; în niciun caz nu putea el să-L reprezinte nemijlocit pe Dumnezeu. 
Greșelile și absurditatea lui îl reprezentau doar pe el, dar lucrarea lui era reprezentativă 
pentru Duhul Sfânt. Totuși, nu poţi spune că el, în deplinătatea lui, ÎI reprezenta pe 
Dumnezeu. Ar putea abaterea și iraționalitatea lui să-L reprezinte, de asemenea, pe 
Dumnezeu? A face greșeli în reprezentarea omului este normal, dar în cazul în care 
cineva este deviant în reprezentarea lui Dumnezeu, atunci asta nu L-ar dezonora pe 
Dumnezeu? Nu ar fi aceea o hulă împotriva Duhului Sfânt? Duhul Sfânt nu îi permite 
cu ușurință omului să stea în locul lui Dumnezeu, chiar dacă el este exaltat de alții. 
Dacă el nu este Dumnezeu, nu va putea să nu se clintească la final. Duhul Sfânt nu 
permite omului să-L reprezinte pe Dumnezeu după placul omului! De exemplu, Duhul 
Sfânt a fost martorul lui loan și tot Duhul Sfânt l-a dezvăluit ca fiind cel care a netezit 
calea pentru Isus, dar lucrarea făcută asupra lui de Duhul Sfânt a fost bine măsurată. 
Tot ce i s-a cerut lui loan a fost să fie pregătitorul căii pentru Isus, să netezească calea 
pentru El. Adică, Duhul Sfânt doar i-a sprijinit lucrarea de a pregăti calea și i-a permis 
doar să facă o astfel de lucrare — nu i s-a permis să facă o altă lucrare. loan l-a 
reprezentat pe llie și el a reprezentat un profet care a pregătit calea. Duhul Sfânt l-a 
sprijinit în aceasta; atât timp cât lucrarea lui a fost aceea de a pregăti calea, Duhul Sfânt 

l-a sprijinit. Totuși, dacă ar fi pretins că este Dumnezeu Însuși și ar fi spus că a venit să 
termine lucrarea de răscumpărare, Duhul Sfânt ar fi trebuit să-l disciplineze. Oricât de 
mare a fost lucrarea lui loan și cu toate că a fost sprijinită de Duhul Sfânt, nu a fost fără 
limite. Având în vedere că Duhul Sfânt i-a sprijinit într-adevăr lucrarea, puterea dată lui 
la acea vreme se limita la netezirea căii. El nu a putut face nicio altă lucrare, pentru că 
el era doar loan, cel care a netezit calea, și nu Isus. Prin urmare, mărturia Duhului Sfânt 
este esenţială, dar lucrarea pe care Duhul Sfânt îi permite omului să o facă este și mai 
importantă. Nu primise loan mărturie răsunătoare la acea vreme? Nu a fost și lucrarea 
lui importantă? Însă lucrarea pe care a făcut-o nu a putut să o depășească pe aceea a 
lui Isus, căci nu era decât un om folosit de Duhul Sfânt și nu putea să-L reprezinte direct 
pe Dumnezeu, aşa că lucrarea făcută de el era limitată. După ce a terminat lucrarea de 
pregătire a căii, Duhul Sfânt nu i-a mai susținut mărturia, nu l-a urmat nicio nouă lucrare, 
și a plecat când a început lucrarea lui Dumnezeu Însuși. 

Există unii care sunt posedați de duhuri rele și strigă în gura mare „Eu sunt 
Dumnezeu!” Totuși, în cele din urmă, ei sunt descoperiţi, căci greșesc în privinţa lucrului 
pe care îl reprezintă. Ei îl reprezintă pe Satana și Duhul Sfânt nu le acordă nicio atenţie. 
Oricât de mult te-ai exalta sau oricât de hotărât ai striga, ești tot o ființă creată, și una 
care îi aparține Satanei. Eu nu strig niciodată „Sunt Dumnezeu, sunt Fiul iubit al lui 
Dumnezeu!” Dar lucrarea pe care o fac este lucrarea lui Dumnezeu. Trebuie să strig? 
Exaltarea nu este necesară. Dumnezeu Își face singur lucrarea și nu are nevoie ca omul 
să-l dea un statut sau un titlu onorific: lucrarea Lui Îi reprezentă identitatea și statutul. 
Înainte de botezul Său, nu era Isus Dumnezeu Însuși? Nu era El întruparea lui 
Dumnezeu? Cu siguranţă nu se poate spune că abia după ce a primit mărturie a devenit 
singurul Fiu al lui Dumnezeu? Cu mult înainte ca El să-Și înceapă lucrarea, nu exista 
deja un om pe nume Isus? Tu nu ești în stare să deschizi noi căi sau să reprezinţi Duhul. 
Nu poţi exprima lucrarea Duhului sau cuvintele pe care le rostește. Nu ești în stare să 
faci lucrarea lui Dumnezeu Însuși și pe cea a Duhului ești incapabil să o faci. 
Înţelepciunea, minunăţia și caracterul de nepătruns al lui Dumnezeu și întreaga fire prin 
care Dumnezeu îl mustră pe om — toate acestea îți depășesc capacitatea de exprimare. 
Prin urmare, ar fi inutil să încerci să pretinzi a fi Dumnezeu; ai avea numai numele, și 
nimic din esență. Dumnezeu Însuși a venit, dar nimeni nu-L recunoaște, totuși Își 
continuă lucrarea și o face astfel în reprezentarea Duhului. Nu contează dacă Îi spui om 
sau Dumnezeu, Domnul sau Hristos sau dacă Îi spui soră. Însă lucrarea pe care o face 
El este aceea a Duhului și reprezintă lucrarea lui Dumnezeu Însuși. Lui nu Îi pasă de 
numele prin care | se adresează omul. Poate numele acela să-l determine lucrarea? 
Indiferent de cum Îi spui, în ceea ce ÎI privește pe Dumnezeu, El este întruparea Duhului 
lui Dumnezeu; El reprezintă Duhul, de care este aprobat. Dacă nu ești în stare să faci 
loc pentru o nouă epocă, să pui capăt celei vechi, să anunţi una nouă sau să faci o nouă 
lucrare, atunci nu poţi fi numit Dumnezeu! 

Nici măcar un om care este folosit de Duhul Sfânt nu poate să-L reprezinte pe 

Dumnezeu Însuși. Aceasta nu este doar pentru a spune că un astfel de om nu-L poate 
reprezenta pe Dumnezeu, dar şi că lucrarea pe care o face nu-L poate reprezenta direct 
pe Dumnezeu. Cu alte cuvinte, experienţa umană nu poate fi direct plasată în gestiunea 
lui Dumnezeu și nu o poate reprezenta. Lucrarea pe care o face Dumnezeu Însuși este 
în întregime lucrarea pe care intenţionează să o facă în planul Său de gestionare (planul 
mântuirii) și are legătură cu marea gestionare. Lucrarea făcută de om constă în 
alimentarea experienţelor lor individuale. Constă în găsirea unei noi căi de experienţă 
dincolo de cea umblată de aceia dinainte și în îndrumarea fraţilor și a surorilor lor sub 
îndrumarea Duhului Sfânt. Ceea ce oferă acești oameni este experienţa lor individuală 
sau scrierile duhovnicești ale oamenilor spirituali. Cu toate că acești oameni sunt folosiţi 
de Duhul Sfânt, lucrarea pe care o fac nu are legătură cu marea lucrare de gestionare 
în planul de șase mii de ani. Ei sunt doar aceia care au fost ridicaţi de Duhul Sfânt în 
perioade diferite pentru a conduce oamenii în curentul Duhului Sfânt, până când funcţiile 
pe care pot să le îndeplinească se vor încheia sau până la sfârșitul vieții lor. Lucrarea 
pe care o fac ei este doar de a pregăti o cale potrivită pentru Dumnezeu Însuși sau de a 
continua un anumit aspect al gestiunii lui Dumnezeu Însuși pe pământ. În sine, acești 
oameni nu sunt în stare să facă lucrarea mai importantă din gestionarea Lui, și nici nu 
pot să deschidă noi căi, cu atât mai puţin poate oricare dintre ei să încheie toată lucrarea 
lui Dumnezeu din epoca precedentă. Prin urmare, lucrarea pe care o fac ei reprezintă 
doar o ființă creată care își îndeplinește rolul, și nu-L poate reprezenta pe Dumnezeu 
Însuși înfăptuindu-Și lucrarea de slujire. Acest lucru se întâmplă deoarece lucrarea pe 
care o fac ei e diferită de cea făcută de Dumnezeu Însuși. Lucrarea de a vesti o nouă 
epocă nu este ceva care poate fi făcut de om, în locul lui Dumnezeu. Nu poate fi făcută 
de nimeni altcineva decât de Dumnezeu Însuși. Toată lucrarea făcută de om constă în 
îndeplinirea propriei datorii ca fiinţă creată și este făcută atunci când el este mișcat sau 
luminat de Duhul Sfânt. Călăuzirea pe care o oferă acești oameni constă în întregime în 
a-i arăta omului calea practicii în viața de zi cu zi și cum ar trebui să se poarte în armonie 
cu voia lui Dumnezeu. Lucrarea omului nici nu implică gestionarea lui Dumnezeu, și nici 
nu reprezintă lucrarea Duhului. De exemplu, lucrarea lui Witness Lee și a lui Watchman 
Nee a fost de a arăta calea. Fie calea veche sau nouă, lucrarea s-a bazat pe principiul 
de a rămâne în cadrul Bibliei. Fie că trebuia să restaureze biserica locală sau să o 
construiască, lucrarea lor a avut de-a face cu înființarea de biserici. Lucrarea pe care au 
făcut-o a continuat-o pe cea pe care Isus și apostolii Săi au lăsat-o neterminată sau pe 
care nu au continuat să o dezvolte în Epoca Harului. Ceea ce au făcut în lucrarea lor a 
fost să restabilească ceea ce Isus le ceruse, în lucrarea Lui de atunci, generaţiilor care 
au venit după El, cum ar fi să-și acopere capetele, să primească botezul, să frângă 
pâinea sau să bea vin. S-ar putea spune că lucrarea lor a fost să respecte Biblia și să 
caute căi în Biblie. Ei nu au făcut niciun fel de noi progrese. Prin urmare, în lucrarea lor 
se pot vedea doar descoperirea de noi căi în cadrul Bibliei, cât și practici mai bune și 
mai realiste. Însă, în lucrarea lor nu se poate găsi voia actuală a lui Dumnezeu, cu atât 

mai puţin noua lucrare pe care plănuiește să o facă Dumnezeu în zilele de pe urmă. 
Aceasta este deoarece calea pe care au umblat era încă una veche — nu a existat nicio 
reînnoire, niciun progres. Ei au continuat să se ţină de faptul răstignirii lui Isus, să 
respecte practica de a le cere oamenilor să se căiască și să-și mărturisească păcatele, 
să rămână credincioși zicalelor cum că acela care îndură până la final va fi mântuit și că 
bărbatul este capul femeii și că femeia trebuie să-și asculte soţul și, chiar mai mult, au 
continuat să se ţină de noţiunea tradiţională că surorile nu pot să predice, ci doar să fie 
ascultătoare. Dacă un astfel de stil de conducere ar fi continuat să fie respectat, Duhul 
Sfânt nu ar fi fost niciodată în stare să îndeplinească o nouă lucrare, să-i elibereze pe 
oameni de reguli sau să-i conducă într-un ţinut al libertăţii și frumuseţii. Prin urmare, 
această etapă a lucrării, care schimbă epoca, necesită ca Dumnezeu Însuși să lucreze 
și să vorbească; altfel, niciun om nu poate face lucrul acesta în locul Lui. Până acum, 
toată lucrarea Duhului Sfânt din afara acestui curent a stagnat și cei care au fost folositi 
de Duhul Sfânt au devenit confuzi. Așadar, de vreme ce lucrarea oamenilor folosită de 
Duhul Sfânt nu seamănă cu lucrarea făcută de Dumnezeu Însuși, identitățile lor și 
supușii în numele cărora acționează sunt, de asemenea, altfel. Acest lucru se întâmplă 
deoarece lucrarea pe care intenţionează să o facă Duhul Sfânt este diferită și, în acest 
sens, acelora care lucrează la fel li se acordă identități și statute diferite. Oamenii folosiţi 
de Duhul Sfânt pot, de asemenea, să facă o lucrare care este nouă și, de asemenea, să 
elimine o anumită lucrare din epoca anterioară, dar ceea ce fac ei nu poate să exprime 
firea și voia lui Dumnezeu în noua epocă. Lucrează numai pentru a aboli lucrarea din 
epoca anterioară, și nu pentru a face o nouă lucrare cu scopul de a reprezenta direct 
firea lui Dumnezeu Însuși. Astfel, indiferent de cât de multe practici învechite abolesc 
sau de câte noi practici introduc, ei tot reprezintă omul și ființele create. Totuși, când 
Dumnezeu Însuși lucrează, nu declară deschis abolirea practicilor din vechea epocă și 
nu declară direct începutul unei noi epoci. El este direct și simplu în lucrarea Lui. Este 
sincer în săvârșirea lucrării pe care intenţionează să o facă; adică, exprimă direct 
lucrarea pe care a înfăptuit-o, Își face nemijlocit lucrarea, așa cum a intenţionat de la 
început, exprimându-Și fiinţa și firea. După cum o vede omul, firea și, de asemenea, 
lucrarea Lui sunt diferite de cele din epocile trecute. Cu toate acestea, din perspectiva 
lui Dumnezeu Însuși, aceasta este doar o continuare și o ulterioară dezvoltare a lucrării 
Sale. Atunci când Dumnezeu Însuși lucrează, Își exprimă cuvântul și aduce noua lucrare 
în mod direct. Spre deosebire, când omul lucrează, o face prin deliberare și cercetare 
sau este o extindere a cunoștințelor și sistematizare a practicii bazate pe lucrarea altora. 
Adică, esenţa lucrării făcute de om este de a urma o ordine stabilită și de a „umbla pe 
vechi căi în pantofi noi”. Aceasta înseamnă că până și calea umblată de oamenii folosiţi 
de Duhul Sfânt se bazează pe cea iniţiată de Dumnezeu Însuși. Așadar, la urma urmelor, 
omul este tot om, iar Dumnezeu este tot Dumnezeu. 

loan s-a născut din făgăduinţă, tot așa cum Isaac i s-a născut lui Avraam. El a 
pregătit calea pentru Isus și a lucrat mult, dar nu a fost Dumnezeu. Mai degrabă, a fost 

unul dintre profețţi, deoarece doar a netezit calea pentru Isus. Și lucrarea lui a fost 
importantă și abia după ce el a pregătit calea Şi-a început Isus lucrarea în mod oficial. 
În esență, el doar a trudit pentru Isus și lucrarea pe care a făcut-o a fost în slujba celei 
a lui Isus. După ce a terminat de pregătit calea, Isus Și-a început lucrarea, lucrare care 
a fost mai nouă, mai concretă și mai detaliată. loan a făcut numai partea de început a 
lucrării; cea mai mare parte a noii lucrări a fost făcută de Isus. loan a făcut și el o lucrare 
nouă, dar nu a fost cel care a anunţat o nouă epocă. loan s-a născut din făgăduinţă și 
numele i-a fost dat de înger. Pe atunci, unii au vrut să-l numească după tatăl său, 
Zaharia, dar mama lui a vorbit răspicat, spunând „Acestui copil nu i se poate spune așa. 
Ar trebui să fie numit loan”. Acest lucru s-a întâmplat doar din porunca Duhului Sfânt. Şi 
Isus a fost numit la porunca Duhului Sfânt, a fost născut din Duhul Sfânt și a fost promis 
de Duhul Sfânt. Isus a fost Dumnezeu, Hristos și Fiul omului. Dar, de vreme ce și 
lucrarea lui loan a fost mare, de ce nu i s-a spus Dumnezeu? Care exact a fost diferența 
dintre lucrarea făcută de Isus și cea făcută de loan? Faptul că loan a fost cel care a 
pregătit calea pentru Isus a fost singurul motiv? Sau deoarece lucrul acesta fusese 
predestinat de Dumnezeu? Cu toate că loan a spus, de asemenea, „Pocăiţi-vă, pentru 
că Împărăţia Cerurilor este aproape, și că și el a predicat Evanghelia Împărăției 
cerurilor, lucrarea lui nu a fost dezvoltată în continuare și a constituit doar un început. În 
schimb, Isus a inaugurat o nouă epocă și a încheiat-o pe cea veche, dar a și împlinit 
legea Vechiului Testament. Lucrarea pe care a făcut-o El a fost mai mare decât cea a 
lui loan și, mai mult, El a venit să răscumpere toată omenirea — a dus la capăt acea 
etapă a lucrării. În ceea ce-l privește pe loan, el doar a pregătit calea. Cu toate că 
lucrarea lui a fost importantă, că a vorbit mult și acei discipoli care l-au urmat au fost 
numeroși, lucrarea sa nu a făcut decât să aducă omului un nou început. De la el, omul 
nu a primit niciodată viaţă, calea sau adevăruri mai profunde, și nici nu a dobândit prin 
el o înțelegere a vrerii lui Dumnezeu. loan a fost un mare profet (Ilie), care a pus noi 
baze pentru lucrarea lui Isus și i-a pregătit pe cei aleși; el a fost înainte-mergătorul Epocii 
Harului. Astfel de chestiuni nu pot fi deslușite pur și simplu prin observarea aparenţelor 
umane normale proprii. Cu atât mai mult cu cât loan a făcut o lucrare destul de 
însemnată și, în plus, a fost promis de Duhul Sfânt, iar lucrarea i-a fost sprijinită de Duhul 
Sfânt. Astfel, doar prin lucrarea pe care o fac poate cineva să le deosebească identitățile, 
căci nu există nicio modalitate de a-ţi da seama de esenţa unui om după înfățișarea sa 
exterioară, şi nici omul nu are cum să afle care este mărturia Duhului Sfânt. Lucrarea 
făcută de loan și cea făcută de Isus nu erau similare și aveau naturi diferite. Din aceasta 
poate stabili cineva dacă loan a fost sau nu Dumnezeu. Lucrarea lui Isus a fost de a 
iniția, a continua, a încheia și a duce la îndeplinire. El a făcut toţi pașii aceștia, în timp 
ce lucrarea lui loan nu a fost decât de a crea un început. La început, Isus a răspândit 
Evanghelia și a predicat calea pocăinţei și, apoi, a continuat botezând oamenii, să-i 
vindece pe bolnavi și să alunge demonii. În final, El a răscumpărat omenirea din păcat 
și Și-a încheiat lucrarea pentru toată epoca. De asemenea, a umblat peste tot, predicând 

omului și răspândind Evanghelia Împărăției cerurilor. În privința aceasta, El și loan au 
semănat, diferenţa fiind că Isus a vestit o nouă epocă și a adus omului Epoca Harului. 
Din gura Lui s-au auzit cuvintele despre ce ar trebui să practice omul și calea pe care ar 
trebui să o urmeze în Epoca Harului și, în cele din urmă, El a terminat lucrarea de 
răscumpărare. loan nu ar fi putut niciodată să îndeplinească lucrarea aceasta. Așa că 
Isus a făcut lucrarea lui Dumnezeu Însuși și El este Cel care e Dumnezeu Însuși și-L 
reprezintă direct pe Dumnezeu. Noţiunile omului spun că toți aceia care sunt născuţi din 
făgăduinţă, din Duh, sprijiniți de Duhul Sfânt și care au deschis noi căi sunt Dumnezeu. 
Potrivit acestui raționament, și loan ar fi Dumnezeu, și Moise, Avraam și David... și ei 
toţi ar fi Dumnezeu. Nu este aceasta o glumă perfectă? 

Înainte de a-Și face lucrarea de slujire, și Isus a fost doar un om normal, care acţiona 
în conformitate cu orice făcea Duhul Sfânt. Chiar dacă pe atunci era sau nu conștient de 
identitatea Lui, El S-a supus tuturor celor venite de la Dumnezeu. Duhul Sfânt nu l-a 
revelat niciodată identitatea înainte ca lucrarea Lui de slujire să înceapă. Abia după ce 
El Şi-a început lucrarea de slujire a abolit acele reguli și legi, iar cuvintele Lui au devenit 
pline de putere și autoritate abia după ce Și-a început oficial lucrarea de slujire. Numai 
după ce Și-a început lucrarea de slujire a început într-adevăr lucrarea Lui de a aduce o 
nouă epocă. Înainte de aceasta, Duhul Sfânt a rămas ascuns în El vreme de 29 de ani, 
timp în care El a reprezentat un simplu om și a fost lipsit de identitatea lui Dumnezeu. 
Lucrarea lui Dumnezeu a început cu faptul că El a lucrat și Și-a făcut lucrarea de slujire, 
Și-a făcut lucrarea potrivit planului Său lăuntric fără a ţine cont de cât de multe știa omul 
despre EI, iar lucrarea pe care a făcut-o a fost reprezentarea directă a lui Dumnezeu 
Însuși. Pe atunci, Isus i-a întrebat pe cei din jurul Lui „Cine ziceţi că sunt Eu?” Ei i-au 
răspuns „Tu ești cel mai mare dintre profeţi și tămăduitorul nostru excelent”. Și unii i-au 
răspuns „Tu ești marele nostru preot”, și așa mai departe. l-au fost date tot felul de 
răspunsuri, unii spunând chiar că El era loan, că era llie. Apoi, Isus s-a întors către 
Simon Petru și a întrebat „Dar tu cine zici că sunt?” Petru l-a răspuns „Tu ești Hristosul, 
Fiul Dumnezeului celui Viu”. De atunci, oamenii au devenit conștienți că El era 
Dumnezeu. Când identitatea l-a fost făcută cunoscută, Petru a fost cel care a devenit 
primul conştient de aceasta și din gura lui s-a auzit. Apoi, Isus a spus „Ceea ce ai spus 
nu ţi-a fost revelat de carne și sânge, ci de Tatăl Meu”. În urma botezului Său, chiar dacă 
alții știau sau nu aceasta, lucrarea pe care a făcut-o El a fost în numele lui Dumnezeu. 
El a venit pentru a-Și face lucrarea, nu pentru a-Și dezvălui identitatea. Abia după ce 
Petru a vorbit despre aceasta, a devenit identitatea Lui în mod deschis cunoscută. Chiar 
dacă ai fost sau nu conștient că El era Dumnezeu Însuși, când a venit vremea, El Şi-a 
început lucrarea. Și, indiferent dacă ai știut sau nu, Şi-a continuat lucrarea ca înainte. 
Chiar dacă ai fi negat lucrul acesta, El tot Și-ar fi făcut lucrarea și ar fi dus-o la bun sfârșit 
când ar fi fost momentul potrivit. El a venit pentru a-Și face lucrarea și a-Și săvârși 
lucrarea de slujire, nu pentru ca omul să poată să-l cunoască trupul, ci pentru ca omul 
să-l primească lucrarea. Dacă nu ai reușit să recunoști faptul că etapa lucrării din ziua 

de astăzi este lucrarea lui Dumnezeu Însuși, este pentru că îţi lipsește viziunea. Totuși, 
nu poți să negi această etapă a lucrării; neputinţa ta de a o recunoaște nu dovedește că 
Duhul Sfânt nu lucrează sau că lucrarea Lui este greșită. Există cei care chiar compară 
lucrarea din prezent cu cea a lui Isus din Biblie și folosesc orice inconsecvenţă pentru a 
nega această etapă a lucrării. Nu e aceasta acţiunea celor orbi? Lucrurile care sunt 
consemnate în Biblie sunt limitate; ele nu pot reprezenta în totalitate lucrarea lui 
Dumnezeu. Cele Patru Evanghelii au mai puţin de o sută de capitole în total, în care sunt 
scrise un număr limitat de întâmplări, precum blestemul lui Isus asupra smochinului, cele 
trei lepădări de Domnul ale lui Petru, apariţia lui Isus în fața ucenicilor după răstignirea 
și învierea Lui, învățături despre post, învățături despre rugăciune, învățături despre 
divorț, nașterea și genealogia lui Isus, numirea discipolilor de către Isus și așa mai 
departe. Totuși, omul le prețuiește ca pe niște comori, chiar comparând lucrarea de 
astăzi cu acestea. Ei chiar cred că toată lucrarea pe care a făcut-o Isus în viaţa Lui s-a 
limitat doar la atât, de parcă Dumnezeu ar fi fost în stare să facă doar atât și nimic mai 
mult. Nu este acest lucru absurd? 

Timpul pe care l-a avut Isus pe pământ a fost de treizeci și trei de ani și jumătate, 
adică El a trăit pe pământ treizeci și trei de ani și jumătate. Doar trei ani și jumătate din 
acest timp au fost petrecuţi săvârșindu-Și lucrarea de slujire; în restul timpului, a dus o 
viată umană normală. La început, a participat la slujbele din sinagogă și, acolo, a ascultat 
expunerea Scripturilor de către preoți și predicarea altora. A dobândit multe cunoștințe 
despre Biblie: El nu S-a născut cu o astfel de cunoaștere, și a dobândit-o numai prin citit 
și ascultat. În Biblie e consemnat clar că le-a adresat întrebări învăţătorilor din sinagogă 
la vârsta de doisprezece ani: Care erau profeţiile vechilor profeţi? Și cum era cu legile 
lui Moise? Cu Vechiul Testament? Și cum e cu oamenii care-L slujesc pe Dumnezeu în 
haine preoțești în templu?... El a pus multe întrebări, pentru că nici nu avea cunoștințe 
și nici nu înțelegea. Deși a fost conceput de Duhul Sfânt, S-a născut ca un om cu totul 
normal; fără a ţine seama de anume trăsături speciale pe care le avea, El era tot un om 
normal. Înţelepciunea l-a sporit continuu, proporțional cu statura și vârsta Lui, iar El a 
trecut prin fazele vieții unui om normal. În imaginația oamenilor, Isus nu a trăit nicio 
copilărie și nicio adolescenţă; El a început să trăiască viața unui om în vârstă de treizeci 
de ani de îndată ce S-a născut și a fost crucificat după încheierea lucrării Sale. Probabil 
că nu a trecut prin fazele vieţii unui om normal; nici nu mânca, nici nu se însoțea cu alţi 
oameni, iar oamenilor nu le era ușor să-L zărească. Probabil că El era o aberaţie, care 
i-ar fi speriat pe cei care L-ar fi văzut, pentru că El era Dumnezeu. Oamenii cred că 
Dumnezeu, care vine în trup, cu siguranţă nu trăiește ca o persoană normală; ei cred că 
El este curat fără să fie nevoit să Se spele pe faţă sau pe dinţi, pentru că este o persoană 
sfântă. Nu sunt acestea pur și simplu noţiunile omului? Biblia nu consemnează viaţa lui 
Isus ca om, ci doar lucrarea Lui, dar aceasta nu dovedește că El nu a avut o umanitate 
normală sau că nu a trăit o viaţă umană normală înainte de vârsta de treizeci de ani. El 
Și-a început în mod oficial lucrarea la vârsta de 29 de ani, dar nu poţi să-l ștergi întreaga 

viață ca om, înainte de acea vârstă. Biblia doar a omis acea perioadă din consemnările 
proprii; deoarece era viața Lui ca om normal, și nu perioada lucrării Lui divine, nu a fost 
nevoie să fie consemnată. Deoarece, înainte de botezul lui Isus, Duhul Sfânt nu a lucrat 
în mod direct, ci doar L-a menţinut în viața Lui ca pe un om obișnuit până în ziua în care 
Isus trebuia să-Și îndeplinească lucrarea de slujire. Deși era Dumnezeu întrupat, El a 
trecut prin procesul maturizării, așa cum o face un om normal. Acest proces de 
maturizare a fost omis din Biblie. A fost omis deoarece nu putea oferi niciun mare sprijin 
creșterii omului în viață. Perioada dinainte de botezul Său a fost una ascunsă, în care 
El nu a făcut niciun semn și nicio minune. Numai după botezul lui Isus Și-a început El 
toată lucrarea de răscumpărare a omenirii, lucrare ce abundă de har, adevăr, iubire și 
îndurare. Începutul acestei lucrări a fost tocmai și începutul Epocii Harului; din acest 
motiv, a fost consemnat și transmis până în prezent. A fost pentru a deschide o cale de 
ieșire și de a duce totul la îndeplinire pentru ca toţi aceia din Epoca Harului să umble pe 
calea Epocii Harului și pe cea a crucii. Deși iese din însemnările omului, totul este real, 
cu excepţia faptului că, pe alocuri, se găsesc mici erori. Chiar și așa, nu se poate spune 
că aceste însemnări sunt neadevărate. Chestiunile consemnate sunt cu totul factuale, și 
doar scriindu-le au comis oamenii greșeli. Sunt unii care vor spune că, dacă Isus a fost 
unul cu o umanitate normală și obișnuită, cum de a fost El în stare să facă semne și 
minuni? Cele patruzeci de zile de ispită pe care le-a trăit Isus au fost un semn miraculos, 
unul pe care un om normal nu ar fi fost în stare să-l facă. Cele patruzeci de zile ale Lui 
de ispită au fost în natura lucrării Duhului Sfânt; atunci, cum se poate spune că nu exista 
niciun strop de supranatural în El? Abilitatea Lui de a face semne și minuni nu dovedește 
că a fost un om transcendent, și nu unul normal; este doar faptul că Duhul Sfânt a lucrat 
într-un astfel de om normal ca El, făcând astfel posibil ca El să înfăptuiască minuni și o 
lucrare și mai mare. Înainte ca Isus să-Și facă lucrarea de slujire sau, cum spune Biblia, 
ca Duhul Sfânt să Se pogoare asupra Lui, Isus nu a fost decât un om normal și în niciun 
fel supranatural. Când Duhul Sfânt S-a pogorât asupra Lui, adică atunci când El Și-a 
început lucrarea de slujire, a devenit plin de supranatural. În acest fel, omul ajunge să 
creadă că trupul întrupat al lui Dumnezeu nu are o umanitate normală; mai mult, crede 
greșit că Dumnezeu întrupat are doar divinitate, nu umanitate. În mod sigur, când 
Dumnezeu va veni pe pământ să-Și facă lucrarea, tot ceea ce va vedea omul vor fi 
evenimente supranaturale. Ce văd cu ochii lor și ce aud cu urechile lor sunt toate 
supranaturale, deoarece lucrarea și cuvintele Lui sunt de neînțeles și de neatins pentru 
ei. Dacă un lucru din ceruri este adus pe pământ, cum poate să fie altfel decât 
supranatural? Când tainele Împărăției cerurilor sunt aduse pe pământ, taine care sunt 
de neînțeles și de neatins pentru om, care sunt prea minunate și înțelepte — nu sunt 
toate supranaturale? Totuși, ar trebui să știi că, indiferent de cât de supranatural este, 
totul se desfășoară în umanitatea Lui normală. Trupul întrupat al lui Dumnezeu este plin 
de umanitate; în caz contrar, El nu ar fi trupul întrupat al lui Dumnezeu. Isus a făcut multe 
minuni la vremea Lui. Ceea ce au văzut israeliţii din vremea aceea era plin de lucruri 

supranaturale; au văzut îngeri și soli și au auzit vocea lui lahve. Nu au fost toate acestea 
supranaturale? Fără îndoială, există astăzi niște duhuri rele care îl înșală pe om cu 
lucruri supranaturale; nu este decât o imitație din partea acestora pentru a înșela omul 
printr-o lucrare ce nu este făcută în prezent de Duhul Sfânt. Mulţi oameni fac minuni, 
vindecă boli și alungă demoni; acestea nu sunt decât lucrarea duhurilor rele, căci Duhul 
Sfânt nu mai face o astfel de lucrare în ziua de azi, și toți aceia care au imitat lucrarea 
Duhului Sfânt din acel moment sunt, într-adevăr, duhuri rele. Toată lucrarea desfășurată 
în Israel pe atunci a fost o lucrare de natură supranaturală, cu toate că Duhul Sfânt nu 
lucrează acum astfel și, în prezent, o asemenea lucrare este imitația și deghizarea 
Satanei, tulburarea Satanei. Dar nu poţi spune că orice lucru supranatural vine de la 
duhurile rele — acest lucru ar depinde de epoca lucrării lui Dumnezeu. Gândește-te la 
lucrarea făcută de Dumnezeul întrupat în ziua de astăzi: ce aspect al acesteia nu este 
supranatural? Cuvintele Lui îţi sunt de neînțeles și de neatins și lucrarea pe care o face 
nu poate fi făcută de niciun om. Omul nu are cum să înţeleagă ceea ce înţelege El și, în 
ceea ce privește cunoașterea Lui, omul nu știe de unde vine. Sunt unii care spun „Și eu 
sunt normal, la fel ca Tine, dar cum se face că nu știu ceea ce știi Tu? Eu sunt mai în 
vârstă și mai bogat în experienţă, însă cum poţi Tu cunoaște ceea ce eu nu cunosc?” 
Toate acestea, în ceea ce-l privește pe om, sunt ceva ce omul nu poate atinge. Apoi, 
sunt cei care spun „Nimeni nu ştie de lucrarea care a fost îndeplinită în Israel, și nici 
măcar interpreţii Bibliei nu pot să ofere nicio explicație; cum de Tu știi?” Nu sunt toate 
acestea chestiuni ale supranaturalului? El nu are experienţa minunilor, totuși, le știe pe 
toate; El vorbește și exprimă adevărul cu cea mai mare ușurință. Nu e acesta un lucru 
supranatural? Lucrarea Lui transcende ceea ce trupul poate să realizeze. Este 
inaccesibil gândirii oricărui om cu un trup de carne și absolut de neimaginat pentru 
raționamentul minţii omului. Cu toate că nu a citit niciodată Biblia, El înțelege lucrarea 
lui Dumnezeu în Israel. Şi, deși stă pe pământ în timp ce vorbește, El vorbește despre 
tainele celui de-al treilea Cer. Când omul citește aceste cuvinte, va fi copleșit de acest 
sentiment: „Nu e aceasta limba celui de-al treilea Cer?” Nu sunt toate acestea chestiuni 
care depășesc ceea ce un om obișnuit e în stare să realizeze? Pe atunci, când Isus a 
suferit patruzeci de zile de post, nu a fost ceva supranatural? Dacă spui că patruzeci de 
zile de post sunt, în toate cazurile, un lucru supranatural, un act al duhurilor rele, atunci 
nu L-ai condamnat pe Isus? Înainte de a-Și face lucrarea de slujire, Isus era ca un om 
normal. Şi El S-a dus la școală; altfel, cum ar fi putut să înveţe să scrie și să citească? 
Când Dumnezeu S-a întrupat, Duhul era ascuns în trup. Cu toate acestea, fiind un om 
normal, a fost necesar ca El să treacă printr-un proces de creștere și maturizare, și abia 
după maturizarea abilității Sale cognitive și nu înainte de a fi în stare să discearnă 
lucrurile, a putut El fi considerat un om normal. A putut să-Și facă lucrarea de slujire doar 
după maturizarea umanităţii Sale. Cum putea să-Și facă lucrarea de slujire câtă vreme 
umanitatea Lui normală era încă imatură şi judecata Sa greșită? Cu siguranţă nu putea 
să se aștepte de la El să-Și facă lucrarea de slujire la vârsta de șase sau șapte ani! De 

ce nu S-a manifestat Dumnezeu deschis când S-a întrupat la început? A fost pentru că 
umanitatea trupului Său era încă imatură; procesele cognitive ale trupului Său, cât și 
umanitatea normală a acestui trup nu Îi aparţineau pe deplin. Din acest motiv, a fost 
absolut necesar ca El să fie în posesia unei umanităţi normale și unei judecăţi sănătoase 
a unui om obișnuit — până în punctul în care a fost suficient de înzestrat pentru a Se 
angaja în lucrarea în trup — înainte să poată să-Și înceapă lucrarea. Dacă nu ar fi fost 
potrivit pentru sarcină, ar fi fost necesar ca El să continue să crească și să Se 
maturizeze. Dacă Isus Și-ar fi început lucrarea la vârsta de șapte sau opt ani, nu L-ar fi 
privit omul ca pe un copil minune? Nu L-ar fi crezut toți oamenii un copil? Cine L-ar fi 
considerat convingător? Un copil de șapte sau de opt ani, nu mai înalt decât estrada în 
spatele căreia stătea — ar fi fost El potrivit să predice? Înainte ca umanitatea normală să 
| se maturizeze, nu era pregătit pentru această sarcină. În ceea ce privea umanitatea 
Lui, care era încă imatură, o bună parte a lucrării era, pur şi simplu, de neatins. Lucrarea 
Duhului lui Dumnezeu în trup este, de asemenea, guvernată de principii proprii. Numai 
atunci când este înzestrat cu umanitatea normală poate să-Și realizeze lucrarea și să- 
Și asume sarcina Tatălui. Numai atunci poate să-Și înceapă lucrarea. În copilăria Lui, 
Isus pur și simplu nu a putut înțelege nimic despre multe întâmplate în vremuri străvechi 
și doar întrebându-i pe învățătorii din sinagogă a ajuns să înțeleagă. Dacă Şi-ar fi început 
lucrarea de îndată ce ar fi învăţat să vorbească, cum l-ar fi fost posibil să nu facă greșeli? 
Cum ar fi fost posibil ca Dumnezeu să facă pași greșiți? Prin urmare, Și-a început 
lucrarea doar după ce a fost în stare să lucreze; nu a făcut nicio lucrare înainte de a fi 
pe deplin capabil să o întreprindă. La vârsta de 29 de ani, Isus era deja destul de matur 
și umanitatea Lui suficientă încât să întreprindă lucrarea pe care trebuia să o facă. Abia 
atunci a început Duhul lui Dumnezeu să lucreze în El în mod oficial. Pe atunci, loan se 
pregătise vreme de șapte ani ca să-l deschidă calea și, după încheierea lucrării sale, a 
fost aruncat în închisoare. Atunci, povara a căzut în întregime asupra lui Isus. Dacă El 
ar fi întreprins lucrarea aceasta la vârsta de 21 sau de 22 de ani, într-o vreme în care 
umanitatea Sa încă avea lipsuri, când abia intrase în prima parte a maturității, și existau 
multe lucruri pe care încă nu le înţelegea, atunci nu ar fi fost în stare să preia controlul. 
Pe atunci, loan îşi făcuse deja lucrarea de ceva timp înainte ca Isus să-Și înceapă 
lucrarea, vreme la care El era deja de vârstă mijlocie. La vârsta aceea, umanitatea Lui 
normală era suficientă pentru a întreprinde lucrarea pe care trebuia să o întreprindă. 
Acum, Dumnezeu întrupat are de asemenea umanitate normală și, deși departe de a fi 
matură prin comparaţie cu cei mai în vârstă dintre voi, această umanitate e deja 
suficientă, așa cum e, să-Și întreprindă lucrarea. Circumstanțele care înconjoară 
lucrarea de astăzi nu sunt complet identice cu acelea din vremea lui Isus. De ce a ales 
Isus pe cei doisprezece apostoli? Totul a fost în sprijinul lucrării Lui și potrivit cu aceasta. 
Pe de o parte, a fost pentru a pune baza lucrării Lui în acel moment, în vreme ce, pe de 
cealaltă parte, a făcut-o pentru a pune baza pentru lucrarea Sa din zilele ce aveau să 
urmeze. În concordanță cu lucrarea din acea vreme, a fost voia lui Isus să aleagă pe cei 

doisprezece apostoli, deoarece era voia lui Dumnezeu Însuși. El credea că ar trebui să 
aleagă pe cei doisprezece apostoli și apoi să-i conducă să predice peste tot. Dar, astăzi, 
nu e nevoie de aceasta printre voi! Când Dumnezeu întrupat lucrează în trup, sunt multe 
principii și multe chestiuni pe care omul pur și simplu nu le înțelege; omul își folosește 
constant noţiunile ca să-L cerceteze sau să-l ceară lucruri excesive lui Dumnezeu. 
Totuși, până în ziua de astăzi, mulți oameni nu sunt deloc conștienți de faptul că a lor 
cunoaștere constă doar din propriile noţiuni. Indiferent de epoca sau de locul în care 
Dumnezeu este întrupat, principiile pentru lucrarea Sa în trup rămân neschimbate. El nu 
poate deveni trup și, totuși, să transcendă trupul în lucrarea Sa; cu atât mai puţin Se 
poate întrupa şi, totuși, să nu lucreze în cadrul umanităţii normale a trupului. În caz 
contrar, semnificaţia întrupării lui Dumnezeu s-ar dizolva în nimic, iar Cuvântul devenit 
trup ar deveni cu totul lipsit de sens. Mai mult decât atât, numai Tatăl din ceruri (Duhul) 
știe de întruparea lui Dumnezeu, și nimeni altul, nici măcar trupul Însuși sau solii cerului. 
Astfel, lucrarea lui Dumnezeu în trup este cu atât mai normală și mai în măsură să 
demonstreze că într-adevăr Cuvântul a devenit trup, iar trupul înseamnă un om normal 
și obișnuit. 

Unii ar putea să se întrebe: „De ce trebuie să fie epoca inaugurată de Dumnezeu 
Însuși? O ființă creată nu poate sta în locul Său?” Voi toți sunteți conștienți că Dumnezeu 
Se întrupează doar în scopul explicit de a introduce o nouă epocă și, desigur, când va 
introduce o nouă epocă, o va fi încheiat pe cea anterioară, în același timp. Dumnezeu 
este Începutul și Sfârșitul; El Însuși e Cel care-Și pune lucrarea în mișcare și, astfel, El 
Însuși trebuie să fie Cel care încheie epoca anterioară. Aceasta este dovada faptului că 
EI l-a învins pe Satana și a cucerit lumea. De fiecare dată când El Însuși lucrează printre 
oameni, e începutul unei noi bătălii. Fără începutul noii lucrări, o încheiere a celei vechi, 
în mod natural, nu ar exista. Și atunci când nu există nicio încheiere a celei vechi, 
aceasta e dovada că lupta cu Satana încă nu s-a sfârșit. Omul poate să se elibereze 
complet de sub domeniul Satanei și să dobândească o nouă viaţă și un nou început, 
numai dacă Dumnezeu Însuși vine și îndeplinește o nouă lucrare în mijlocul oamenilor. 
În caz contrar, omul va trăi pentru totdeauna în epoca veche și sub vechea influenţă a 
Satanei. Cu fiecare epocă condusă de Dumnezeu, o parte a omului este eliberată și, 
astfel, omul avansează împreună cu lucrarea lui Dumnezeu spre o nouă epocă. Biruinţa 
lui Dumnezeu înseamnă o biruinţă pentru toţi cei care Îl urmează. Dacă rasa ființelor 
omenești create ar fi însărcinată cu încheierea epocii atunci, fie din punctul de vedere al 
omului sau al Satanei, aceasta nu ar fi decât un act de împotrivire sau trădare faţă de 
Dumnezeu, nu unul de ascultare de Dumnezeu, iar lucrarea omului ar deveni o unealtă 
pentru Satana. Satana poate fi pe deplin convins, doar dacă omul Îl ascultă și-L urmează 
pe Dumnezeu, într-o epocă introdusă de Dumnezeu Însuși, căci aceea este datoria unei 
fiinţe create. Prin urmare, Eu spun că voi trebuie doar să ascultați și să urmați și că nimic 
în plus nu vi se cere. Aceasta este ceea ce se înțelege prin faptul că fiecare se ţine de 
datoria lui și își îndeplinește rolul respectiv. Dumnezeu Își face singur lucrarea și nu are 

nevoie ca omul să o facă în locul Său, și nici nu participă la lucrarea fiinţelor create. 
Omul își îndeplinește datoria și nu participă la lucrarea lui Dumnezeu. Numai aceasta 
este ascultare și dovada înfrângerii Satanei. După ce Dumnezeu Însuși termină de 
introdus noua epocă, nu mai coboară să lucreze El Însuși în mijlocul omenirii. Doar 
atunci va păși omul în mod oficial în noua epocă pentru a-și face datoria și a-și îndeplini 
misiunea ca ființă creată. Acestea sunt principiile conform cărora lucrează Dumnezeu și 
pe care nimeni nu poate să le încalce. Doar lucrul în acest mod e logic și rațional. 
Lucrarea lui Dumnezeu trebuie să fie făcută de Dumnezeu Însuși. El este Cel care-Și 
pune lucrarea în mișcare și Cel care Şi-o încheie. El este Cel care plănuiește lucrarea 
și Cel care o gestionează și, mai mult, El este Cel care aduce lucrarea la îndeplinire. 
Așa cum se spune în Biblie, „Eu sunt Începutul și Sfârșitul; sunt Semănătorul și 
Secerătorul”. Tot ceea ce ţine de lucrarea gestionării Sale e făcut de Dumnezeu Însuși. 
El este Conducătorul planului de gestionare (planul mântuirii) de șase mii de ani; nimeni 
nu poate să facă lucrarea Lui în locul Său și nimeni nu poate să-l încheie lucrarea, căci 
El este Cel care ţine totul în mâna Sa. De vreme ce a făcut lumea, El va conduce întreaga 
lume să trăiască în lumina Sa și El va încheia, de asemenea, întreaga epocă, aducând 
astfel întregul Său plan la îndeplinire! 


Taina întrupării (2) 


În acea vreme, când Isus lucra în ludeea, El a făcut aceasta în mod deschis, însă 
acum, Eu lucrez și vorbesc printre voi în secret. Cei necredincioși nu sunt deloc 
conștienți despre aceasta. Lucrarea Mea printre voi este închisă pentru cei din afară. 
Aceste cuvinte, aceste mustrări și judecăţi, sunt cunoscute numai de voi și nu de alții. 
Toată această lucrare este îndeplinită în mijlocul vostru și vă este dezvăluită doar vouă; 
niciunul dintre necredincioși nu știe despre acest lucru, căci timpul nu a venit încă. Acești 
oameni sunt aproape de a fi făcuți compleţi după ce au îndurat mustrări, însă cei din 
exterior nu știu nimic despre aceasta. Această lucrare este mult prea ascunsă! Pentru 
ei, Dumnezeu devenit trup este ascuns, dar pentru cei din acest curent, se poate spune 
că El este deschis. Deși, în Dumnezeu, totul este deschis, totul este revelat și totul este 
eliberat, acest lucru este adevărat doar pentru cei care cred în El; în ceea ce-i privește 
pe restul, necredincioșii, nimic nu este făcut cunoscut. Lucrarea care se săvârșește în 
prezent printre voi și în China este strict închisă, pentru a nu-i lăsa pe ei să o cunoască. 
Dacă ei ar deveni conştienţi de această lucrare, atunci tot ce ar face ar fi să o condamne 
și să o supună persecuției. Nu ar crede în ea. Pentru a lucra în națiunea marelui balaur 
roșu, această cea mai înapoiată dintre locaţii, nu este o sarcină ușoară. Dacă această 
lucrare ar urma să fie scoasă la lumină, ar fi imposibil de continuat. Această etapă a 
lucrării, pur și simplu, nu poate fi îndeplinită în acest loc. Dacă această lucrare ar fi urmat 
să fie realizată în mod public, cum ar fi putut ei să-i permită să avanseze? Oare acest 

lucru nu ar supune lucrarea unui risc și mai mare? Dacă această lucrare nu ar fi ascunsă, 
ci, mai degrabă, efectuată ca în timpul lui Isus, când El a vindecat, în mod spectaculos, 
bolnavii și a scos demoni, atunci nu ar fi fost „înșfăcat” de diavoli acum mult timp? Ar 
putea ei să tolereze existenţa lui Dumnezeu? Dacă ar urma să intru acum în sinagogi 
pentru a predica și a ţine prelegeri oamenilor, atunci nu aș fi fost sfărâmat în bucăţi acum 
mult timp? Și dacă s-ar fi întâmplat acest lucru, cum s-ar fi putut realiza în continuare 
lucrarea Mea? De dragul tăinuirii, n-au fost deloc manifestate, în mod deschis, niciun fel 
de semne și minuni. Deci, pentru necredincioși, lucrarea Mea nu poate fi văzută, 
cunoscută sau descoperită. Dacă această etapă a lucrării ar urma să fie făcută, în 
același mod ca și lucrarea lui Isus în Epoca Harului, nu ar putea fi atât de stabilă pe cât 
este acum. Deci, pentru a lucra, în secret, în acest fel, vă este de folos vouă și lucrării, 
în ansamblu. Când lucrarea lui Dumnezeu pe pământ va ajunge la final, adică, atunci 
când se va încheia această lucrare secretă, această etapă a lucrării, va ieși la iveală. 
Toţi vor ști că există un grup de învingători în China; toţi vor ști că Dumnezeu devenit 
trup este în China și că lucrarea Lui a ajuns la final. Omul doar atunci își va da seama: 
de ce China trebuie încă să arate declin sau prăbușire? Se pare că Dumnezeu Își 
desfășoară personal lucrarea în China și a desăvârșit ca învingători un grup de oameni. 

Dumnezeu devenit trup Se manifestă doar unei părţi a poporului care Îl urmează în 
timpul acestei perioade, când Își desfășoară personal lucrarea, iar nu tuturor făpturilor. 
El a devenit trup doar pentru a finaliza o etapă a lucrării Sale și nu de dragul de a-i arăta 
omului chipul Său. Totuși, lucrarea Sa trebuie să fie îndeplinită de El Însuși, astfel că 
este necesar ca El să facă acest lucru în trup. Când se încheie această lucrare, El va 
pleca din lumea umană; El nu poate rămâne pe termen lung printre oameni, de teamă 
să nu stea în calea lucrării ce va urma. Ceea ce El arată mulţimii este doar firea Sa 
dreaptă și toate faptele Sale, și nu chipul de când a devenit de două ori trup, deoarece 
chipul lui Dumnezeu nu poate fi demonstrat decât prin firea Lui și nu poate fi înlocuit de 
chipul trupului Său întrupat. Chipul trupului Său este arătat doar unui număr limitat de 
oameni, numai celor care Îl urmează în timp ce El lucrează în trup. Acesta este motivul 
pentru care lucrarea care se desfășoară acum este făcută în asemenea secret. În 
același fel, Isus S-a arătat numai evreilor atunci când Și-a făcut lucrarea și nu S-a arătat 
niciodată, în mod public, niciunei alte naţiuni. Astfel, odată ce Și-a încheiat lucrarea, El 
a părăsit imediat lumea oamenilor și nu a rămas; după aceea, nu a fost El, acest chip al 
omului, care i S-a arătat acestuia, ci Duhul Sfânt care a îndeplinit lucrarea în mod direct. 
Odată ce lucrarea lui Dumnezeu devenit trup este complet terminată, El Se va îndepărta 
de lumea muritoare și nu va mai lucra niciodată așa cum a făcut atunci când era în trup. 
După aceasta, lucrarea este făcută, în totalitate, direct de către Duhul Sfânt. În timpul 
acestei perioade, omul abia poate să vadă chipul corpului Său trupesc; El nu Se arată 
deloc omului, ci rămâne ascuns pentru totdeauna. Timpul este limitat pentru lucrarea lui 
Dumnezeu devenit trup. Ea se desfășoară într-o anumită epocă, perioadă, naţiune și 
printre anumiţi oameni. Această lucrare o reprezintă doar pe cea din timpul întrupării lui 

Dumnezeu; este reprezentativă pentru o epocă și reprezintă lucrarea Duhului lui 
Dumnezeu într-o anumită epocă, și nu întreaga Sa lucrare. Prin urmare, chipul lui 
Dumnezeu devenit trup nu va fi arătat tuturor popoarelor. Ceea ce este arătat mulţimii 
este, în întregime, dreptatea și firea lui Dumnezeu, mai degrabă decât chipul Său când 
a devenit de două ori trup. Nu este nici singurul chip care este arătat omului, nici cele 
două chipuri combinate. Prin urmare, este imperativ ca trupul întrupat al lui Dumnezeu 
să părăsească pământul după finalizarea lucrării pe care trebuie s-o facă, pentru că El 
vine doar să facă lucrarea pe care ar trebui să o facă, și nu să-Și arate oamenilor chipul. 
Chiar dacă semnificaţia întrupării a fost deja îndeplinită de două ori de către Dumnezeu 
devenit trup, totuși El nu Se va manifesta, în mod deschis, niciunei naţiuni care nu L-a 
văzut niciodată înainte. Isus nu Se va mai arăta niciodată iudeilor drept Soarele dreptăţii, 
nici nu va mai sta în vârful Muntelui Măslinilor și nu Se va arăta tuturor popoarelor; tot 
ceea ce au văzut evreii este portretul lui Isus din timpul Său petrecut în ludeea. Acest 
lucru se datorează faptului că lucrarea lui Isus, în întruparea Lui, s-a încheiat acum două 
mii de ani; El nu Se va întoarce în ludeea în chipul unui evreu, cu atât mai puţin nu Se 
va arăta în chipul unui evreu oricăreia dintre naţiunile neamurilor, întrucât chipul lui Isus 
devenit trup este doar chipul unui evreu, și nu cel al Fiului Omului, pe care L-a văzut 
loan. Chiar dacă Isus le-a promis discipolilor Săi că va veni din nou, El nu Se va arăta 
pur şi simplu în chipul unui evreu pentru toți cei din naţiunile neamurilor. Ar trebui să știți 
că lucrarea lui Dumnezeu devenit trup este pentru a permite accesul la o epocă. Această 
lucrare este limitată la câţiva ani, iar El nu poate să finalizeze întreaga lucrare a Duhului 
lui Dumnezeu, tot așa cum chipul lui Isus ca evreu putea reprezenta doar chipul lui 
Dumnezeu pe când a lucrat în ludeea, iar El a putut face doar lucrarea răstignirii. În 
timpul perioadei când Isus era în trup, El nu putea să facă lucrarea de a pune capăt 
epocii sau de a distruge omenirea. De aceea, după ce a fost răstignit și Și-a încheiat 
lucrarea, S-a înălțat la cea mai mare înălțime și S-a ascuns pentru totdeauna de om. De 
atunci înainte, acei credincioși loiali din naţiunile neamurilor nu au putut vedea 
manifestarea Domnului Isus, ci doar portretul Lui pe care îl lipiseră pe perete. Acest 
portret este doar unul desenat de om, și nu chipul lui Dumnezeu, așa cum Se arată El 
omului. Dumnezeu nu Se va arăta mulţimii, în mod deschis, în chipul din vremea când 
El a devenit, de două ori, trup. Lucrarea pe care o face printre oameni este ca să le 
permită acestora să-l înțeleagă firea. Toate acestea sunt arătate omului prin intermediul 
lucrării diferitelor epoci; ea este realizată mai degrabă prin firea pe care El a făcut-o 
cunoscută și prin lucrarea pe care a făcut-o, mai degrabă decât prin manifestarea lui 
Isus. Adică, chipul lui Dumnezeu este făcut cunoscut omului nu prin chipul întrupat, ci, 
mai degrabă, prin lucrarea îndeplinită de Dumnezeul întrupat, care are atât chip, cât și 
formă; iar prin lucrarea Lui, chipul Său este arătat, iar firea Sa este făcută cunoscută. 
Aceasta este semnificaţia lucrării pe care El dorește să o facă în trup. 

Odată ce lucrarea celor două întrupări ale lui Dumnezeu ajunge la final, El va începe 
să-Și arate firea dreaptă în toate naţiunile de necredincioși, permiţând mulţimii să-l vadă 

chipul. El Își va manifesta firea și, prin intermediul acesteia, va clarifica sfârșiturile 
diferitelor categorii de oameni, punând, prin aceasta, capăt, cu desăvârșire, vechii epoci. 
Motivul pentru care lucrarea Sa în trup nu se desfășoară pe o mare întindere (așa cum 
Isus a lucrat doar în ludeea, iar astăzi Eu lucrez numai printre voi) este pentru că lucrarea 
Lui în trup are graniţe și limite. El îndeplinește, pur și simplu, o scurtă perioadă a lucrării 
în chipul unui trup obișnuit și normal; El nu folosește acest trup întrupat pentru a face 
lucrarea veșniciei sau lucrarea de a Se arăta oamenilor din naţiunile necredincioșilor. 
Lucrarea în trup poate fi limitată doar în raza de acţiune (cum ar fi să lucreze doar în 
ludeea sau numai printre voi), iar, apoi, prin intermediul lucrării desfășurate între aceste 
graniţe, sfera sa poate fi, apoi, extinsă. Desigur, lucrarea de extindere urmează să fie 
efectuată, în mod direct, de către Duhul Său și nu va mai fi apoi lucrarea trupului Său 
întrupat. Căci lucrarea în trup are graniţe și nu se întinde în toate colțurile universului — 
aceasta nu se poate realiza. Prin lucrarea în trup, Duhul Său îndeplineşte lucrarea care 
este de urmat. De aceea, lucrarea făcută în trup are un caracter inaugural care se 
desfășoară între anumite granițe; după aceea, Duhul Său este Cel care continuă cu 
această lucrare și El o face, în plus, într-o sferă extinsă. 

Dumnezeu vine să lucreze pe acest pământ doar pentru a ghida epoca; El vrea doar 
să deschidă o nouă epocă și să pună capăt celei vechi. El nu a venit pentru a trăi cursul 
vieţii unui om pe pământ, pentru a experimenta pentru Sine bucuriile și necazurile vieții 
lumii oamenilor sau pentru a desăvârși o anumită persoană prin mâna Lui, ori pentru a 
privi personal o anumită persoană pe măsură ce crește. Aceasta nu este lucrarea Lui; 
ea este doar ca să înceapă noua epocă și să pună capăt celei vechi. Adică, El, în mod 
personal, va deschide o epocă, îi va pune capăt celeilalte și îl va înfrânge pe Satana, 
desfășurându-Și personal lucrarea. De fiecare dată când El Își îndeplinește lucrarea în 
persoană, este ca și cum Și-ar pune un picior pe terenul de luptă. Întâi, El învinge lumea 
și-l biruiește pe Satana cât este în trup; El intră în posesia întregii slave și face publică 
întreaga lucrare a celor două mii de ani, făcând-o astfel încât toţi oamenii de pe pământ 
să pășească pe cărarea cea dreaptă și să trăiască o viaţă de pace și bucurie. Cu toate 
acestea, Dumnezeu nu poate trăi, pentru mult timp, cu omul pe pământ, deoarece El 
este Dumnezeu și, în definitiv, este deosebit de om. El nu poate trăi viața unei persoane 
normale, adică, El nu poate locui pe pământ ca o persoană care nu este cu nimic ieșită 
din comun, deoarece El are, pentru a-Și susţine viața umană, doar o mică parte din 
umanitatea normală a unei persoane normale. Cu alte cuvinte, cum ar putea Dumnezeu 
să-Și întemeieze o familie, să aibă o carieră și să crească copii pe pământ? Nu ar fi 
aceasta o rușine pentru El? Faptul că El este înzestrat cu umanitate normală este doar 
în scopul de a realiza lucrarea într-o manieră normală, nu pentru a face posibil ca El să 
aibă o familie și o carieră, așa cum ar avea o persoană normală. Rațiunea și mintea Sa 
normală, hrănirea și îmbrăcămintea normală a trupului Său sunt suficiente pentru a 
dovedi că El are o umanitate normală; nu este nevoie ca El să aibă o familie sau o carieră 
pentru a dovedi că este dotat cu o umanitate normală. Acest lucru ar fi complet inutil! 


971 


Venirea lui Dumnezeu pe pământ este Cuvântul care devine trup; El, pur și simplu, îi 
permite omului să înțeleagă și să vadă cuvântul Său, adică, îi permite omului să vadă 
lucrarea îndeplinită de către trup. Intenţia Lui nu este ca oamenii să-l abordeze trupul 
într-un anumit fel, ci doar ca omul să fie supus până la sfârșit, adică, să asculte toate 
cuvintele care ies din gura Sa și să se supună întregii lucrări pe care o face El. El doar 
lucrează în trup; El nu cere, în mod intenţionat, ca omul să slăvească măreţia și sfințenia 
trupului Său, ci, în schimb, îi arată omului înțelepciunea lucrării Sale și întreaga autoritate 
pe care o exercită. Prin urmare, chiar dacă are o umanitate extraordinară, El nu face 
niciun anunţ și Se concentrează doar asupra lucrării pe care ar trebui să o facă. Ar trebui 
să știți de ce Dumnezeu a devenit trup și, totuși, nu face publicitate înainte sau nu 
mărturisește umanităţii Sale normale, ci doar îndeplinește, pur și simplu, lucrarea pe 
care dorește să o facă. Prin urmare, tot ceea ce puteţi vedea de la Dumnezeul întrupat 
este ceea ce este El, în mod divin; asta deoarece El nu proclamă niciodată ceea ce este, 
din punct de vedere uman, pentru ca omul să imite. Doar atunci când omul îi conduce 
pe oameni vorbește despre ceea ce este el, din punct de vedere uman, pentru a le 
câștiga mai bine admiraţia și convingerea și, prin aceasta, să ajungă să-i conducă pe 
alţii. Pe de altă parte, Dumnezeu îl cucerește pe om doar prin lucrarea Sa (adică, 
lucrarea de neatins pentru om); este irelevant dacă că El este admirat de om sau dacă 
îl face pe om să-L adore. Tot ceea ce face El este să insufle în om un sentiment de 
venerație pentru El sau o rațiune a nepătrunderii Sale. Dumnezeu nu are nevoie să-l 
impresioneze pe om; tot ceea ce are nevoie este ca tu să-L venerezi odată ce ai 
mărturisit firea Lui. Lucrarea pe care Dumnezeu o face este a Sa; ea nu poate fi făcută 
de către om în locul Lui, nici nu poate fi realizată de către om. Doar Dumnezeu Însuși Își 
poate face propria lucrare și să inaugureze o nouă epocă pentru a conduce omul în noi 
vieţi. Lucrarea pe care El o face este ca să-i permită omului să intre în posesia unei noi 
vieţi și să intre într-o nouă epocă. Restul lucrării este înmânată celor cu umanitate 
normală care sunt admiraţi de alţii. Prin urmare, în Epoca Harului, El a terminat lucrarea 
celor două mii de ani în doar trei ani și jumătate din cei treizeci și trei de ani ai Săi în 
trup. Când Dumnezeu vine pe pământ pentru a-Și îndeplini lucrarea, El întotdeauna 
finalizează lucrarea celor două mii de ani sau a unei epoci întregi în cel mai scurt interval 
de câţiva ani. Nu zăbovește și nu întârzie; El condensează, pur și simplu, lucrarea mai 
multor ani, astfel încât să se finalizeze în doar câţiva ani. Acest lucru se datorează 
faptului că lucrarea pe care El o face personal este, în întregime, de dragul deschiderii 
unei noi ieșiri și a introducerii unei noi epoci. 

Taina întrupării (3) 


Când Dumnezeu Își îndeplineşte lucrarea, El nu vine să Se angajeze în nicio zidire 
sau mișcare, ci să împlinească lucrarea Sa de slujire. De fiecare dată când El devine 
trup, este doar ca să îndeplinească o etapă a lucrării și să lanseze o nouă epocă. Acum, 
a sosit Epoca Împărăției, ca și instructajul Împărăției. Această etapă a lucrării nu este 
lucrarea omului și nu este pentru a-l prelucra pe om într-o anumită măsură, ci este doar 
pentru a finaliza o parte din lucrarea lui Dumnezeu. Ceea ce face El nu este lucrarea 
omului, nu este pentru a obține un anumit rezultat în a prelucra omul înainte de a părăsi 
pământul; este pentru ca El să-Și îndeplinească lucrarea de slujire și să termine lucrarea 
pe care se cuvine să o facă, și anume, de a face aranjamente adecvate pentru lucrarea 
Lui pe pământ și, astfel, să câștige slava. Lucrarea Dumnezeului întrupat este diferită 
de cea a oamenilor folosiți de Duhul Sfânt. Când Dumnezeu vine să-Și facă lucrarea pe 
pământ, El este preocupat doar de împlinirea lucrării Sale de slujire. În ceea ce priveşte 
toate celelalte lucruri care nu au legătură cu aceasta, El nu ia parte aproape deloc, chiar 
până în punctul în care El refuză să le recunoască. El Își îndeplinește, pur și simplu, 
lucrarea pe care trebuie să o facă și este cel mai puţin preocupat de lucrarea pe care 
trebuie s-o facă omul. Lucrarea pe care o face este numai aceea care aparţine epocii în 
care Se află El și lucrării de slujire pe care El trebuie să o împlinească, de parcă toate 
celelalte lucruri se află în afara sferei Sale. El nu Își procură mai multe cunoștințe 
elementare despre viaţa trăită ca unul din rândul omenirii, nici nu învață mai multe 
abilități sociale, nici nu Se echipează cu niciun alt lucru pe care îl înțelege omul. Tot ce 
ar trebui să aibă omul nu-L privește deloc pe El și, pur și simplu, Își face lucrarea care 
este de datoria Sa. Şi astfel, după cum vede omul, Dumnezeul întrupat este deficitar în 
atât de multe încât nici măcar nu acordă vreo atenţie multora dintre lucrurile pe care 
omul se cuvine să le aibă și, în plus, El nu are nicio înțelegere a acestor chestiuni. 
Asemenea lucruri, precum cunoașterea obișnuită despre viaţă, precum și principiile care 
guvernează comportamentul personal și interacţiunea cu ceilalţi, par să nu aibă nicio 
legătură cu El. Dar tu, pur și simplu, nu poţi simţi, de la Dumnezeul întrupat, nici cea mai 
mică urmă de anormalitate. Adică, umanitatea Lui doar Îi păstrează viața ca persoană 
normală și raționamentul normal al creierului Său, oferindu-l capacitatea de a discerne 
între bine și rău. Cu toate acestea, El nu este dotat cu nimic altceva, toate acestea sunt 
ceea ce doar omul (ființă creată) ar trebui să posede. Dumnezeu devine trup doar pentru 
a-Și împlini propria lucrare de slujire. Lucrarea Sa este îndreptată spre o întreagă epocă, 
nu către vreo persoană sau vreun loc, ci spre întregul univers. Aceasta sunt direcţia 
lucrării Sale și principiul prin care El lucrează. Nimeni nu poate schimba acest lucru, iar 
omul nu are nicio modalitate de a se implica în ea. De fiecare dată când Dumnezeu 
devine trup, El aduce cu Sine lucrarea acelei epoci și nu are nicio intenţie de a trăi alături 
de om timp de douăzeci, treizeci, patruzeci sau chiar șaptezeci ori optzeci de ani, pentru 
ca el să poată înțelege mai bine și să câștige o percepție mai clară despre El. Nu este 

nevoie de aceasta! Făcând astfel, nu ar adânci, în niciun fel, cunoașterea pe care omul 
o are faţă de firea inerentă a lui Dumnezeu; în schimb, s-ar adăuga doar la noţiunile sale 
și ar face ca noţiunile și gândurile sale să se fosilizeze. Prin urmare, se cade ca voi toţi 
să înțelegeţi, cu exactitate, care este lucrarea Dumnezeului întrupat. Cu siguranţă, nu 
puteți eșua în înțelegerea cuvintelor pe care vi le-am spus: „Oare Eu nu am venit pentru 
a experimenta viața unui om normal”? Aţi uitat cuvintele: „Dumnezeu nu vine pe pământ 
ca să trăiască viața unui om normal”? Voi nu înțelegeţi scopul lui Dumnezeu de a deveni 
trup și nici nu cunoașteţi înțelesul cuvintelor: „Cum putea Dumnezeu să vină pe pământ 
cu intenţia de a experimenta viaţa unei ființe create?” Dumnezeu vine pe pământ numai 
pentru a-i finaliza lucrarea și, astfel, lucrarea Lui aici este de scurtă durată. El nu vine 
pe pământ cu intenţia de a determina Duhul lui Dumnezeu să-Și cultive corpul trupesc 
într-un om superior care va conduce biserica. Când Dumnezeu vine pe pământ, este 
Cuvântul care devine trup; totuși, omul nu cunoaște lucrarea Lui și Îi atribuie, în mod 
forțat, lucruri. Dar ar trebui să înțelegeţi cu toţii că Dumnezeu este Cuvântul devenit trup, 
nu un corp trupesc care a fost cultivat de Duhul lui Dumnezeu ca să-și asume, pentru 
moment, rolul Lui. Dumnezeu Însuși nu este produsul cultivării, ci este Cuvântul devenit 
trup și, astăzi, El Își desfășoară în mod oficial lucrarea printre voi toți. Toţi știți și 
recunoașteţi că întruparea lui Dumnezeu este un adevăr faptic, totuși, vă purtaţi de parcă 
l-aţi înțelege. De la lucrarea Dumnezeului întrupat până la semnificaţia și esenţa 
întrupării Sale, voi nu sunteţi câtuși de puţin capabili să înțelegeţi acestea și doar îi 
urmăriţi pe ceilalți când recită, cu volubilitate, cuvinte memorate. Crezi că Dumnezeul 
întrupat este așa cum îţi închipui tu? 

Dumnezeu devine trup doar pentru a conduce epoca și a pune în mișcare o nouă 
lucrare. Este necesar să înțelegeţi acest punct. Acest lucru este mult diferit de funcţia 
omului, iar cele două nu pot fi menţionate într-o suflare. Omul trebuie să fie antrenat și 
desăvârșit o perioadă lungă de timp înainte de a putea fi folosit la realizarea lucrării, iar 
felul umanităţii care este necesar este de un ordin deosebit de înalt. Omul nu trebuie doar 
să poată susţine rațiunea umanităţii normale, ci trebuie să mai înțeleagă încă multe dintre 
principiile și regulile care guvernează comportamentul său față de ceilalți și, în plus, 
trebuie să se angajeze în a studia chiar mai mult despre înţelepciunea și cunoștințele 
etice ale omului. Acesta este lucrul cu care omul ar trebui să fie dotat. Cu toate acestea, 
nu este astfel pentru Dumnezeu devenit trup, căci lucrarea Lui nici nu reprezintă omul, 
nici nu este lucrarea lui; este, mai degrabă, o expresie directă a fiinţei Sale și o aplicare 
directă a lucrării pe care El trebuie s-o facă. (Desigur, lucrarea Lui este îndeplinită la 
momentul potrivit, nu la întâmplare sau în mod arbitrar, și e începută atunci când este 
timpul să-Și împlinească lucrarea de slujire.) El nu participă la viaţa sau la lucrarea 
omului, adică, umanitatea Lui nu este dotată cu niciuna dintre acestea (deși acest lucru 
nu-l afectează lucrarea). El doar Își împlineşte lucrarea de slujire atunci când este timpul 
ca El să facă astfel; indiferent de statutul Său, EI, pur și simplu, înaintează hotărât cu 
lucrarea pe care trebuie s-o facă. Orice știe omul și oricare ar fi părerea omului despre 

EI, lucrarea Lui este în întregime neatinsă. De exemplu, când Isus Şi-a desfășurat 
lucrarea, nimeni nu știa exact cine era El, dar El, pur și simplu, a înaintat hotărât în 
lucrarea Sa. Nimic din toate acestea nu L-a împiedicat în îndeplinirea lucrării pe care El 
se cuvenea s-o facă. De aceea, El nu a mărturisit la început sau nu Şi-a proclamat propria 
Sa identitate, și doar l-a făcut pe om să-L urmeze. Desigur, aceasta nu a fost numai 
umilinţa lui Dumnezeu, ci a fost și modul în care Dumnezeu a lucrat în trup. El a putut 
lucra doar astfel, pentru că omul nu avea nicio cale de a-L recunoaște cu ochiul liber. Și, 
chiar dacă omul L-ar fi recunoscut, nu ar fi putut să ajute în lucrarea Lui. Mai mult, El nu 
a devenit trup pentru a-l face pe om să ajungă să-l cunoască trupul; a fost pentru a realiza 
lucrarea și a-Și împlini lucrarea de slujire. Din acest motiv, El nu a acordat nicio 
importanţă în a-Și face publică identitatea. Când Şi-a terminat întreaga lucrare pe care 
trebuia s-o facă, întreaga Sa identitate și statutul Său au devenit, în mod natural, clare 
pentru om. Dumnezeu devenit trup păstrează tăcerea și niciodată nu face vreun anunt. 
El nu dă atenţie nici omului, nici modului în care omul avansează în urma Lui, ci, pur și 
simplu, înaintează hotărât în împlinirea lucrării Sale de slujire și în realizarea lucrării pe 
care se cuvine s-o facă. Nimeni nu poate sta în calea lucrării Sale. Când va veni timpul 
ca El să-Și încheie lucrarea, aceasta va fi, cu siguranţă, finalizată și i se va pune capăt, 
iar nimeni nu poate să dicteze altfel. Numai după ce El va pleca de la om, la finalizarea 
lucrării, omul va înţelege lucrarea pe care o face EI, deși încă nu în întregime cu claritate. 
Și va dura mult timp ca omul să înţeleagă pe deplin intenţia cu care El Și-a îndeplinit 
lucrarea prima dată. Cu alte cuvinte, lucrarea epocii Dumnezeului întrupat este împărţită 
în două părţi. O parte constă în lucrarea pe care o face trupul întrupat al lui Dumnezeu 
Însuși și în cuvintele pe care le spune acest trup întrupat. Odată ce lucrarea de slujire a 
trupului Său este împlinită în întregime, rămâne de îndeplinit cealaltă parte a lucrării de 
către cei care sunt folosiți de Duhul Sfânt. Este momentul în care omul trebuie să-și 
împlinească funcţia, pentru că Dumnezeu a deschis deja calea şi trebuie să fie umblată 
de către om însuși. Adică, Dumnezeu devenit trup îndeplinește o parte a lucrării, iar apoi 
Duhul Sfânt și cei folosiți de către Duhul Sfânt vor succeda în această lucrare. De aceea, 
omul ar trebui să știe ce implică lucrarea care e îndeplinită în principal de către Dumnezeu 
devenit trup în această etapă, și trebuie să înțeleagă exact care este semnificaţia lui 
Dumnezeu care devine trup și care este lucrarea pe care El se cuvine să o îndeplinească 
și să nu facă cereri de la Dumnezeu conform cerinţelor făcute omului. Aici se află 
greșeala omului, noțiunea lui și, chiar mai mult, neascultarea lui. 

Dumnezeu nu devine trup cu intenţia de a permite omului să-l cunoască trupul sau 
de a-i permite omului să distingă diferenţele dintre trupul Său întrupat și cel al omului; 
nici nu devine trup pentru a antrena puterea de discernământ a omului și, cu atât mai 
puţin El face în acest fel cu intenţia de a-i permite omului să se închine trupului întrupat 
al lui Dumnezeu, câștigând, prin aceasta, o mare slavă. Niciunul dintre aceste lucruri nu 
este intenţia iniţială a lui Dumnezeu în a deveni trup. Dumnezeu nu devine trup nici 
pentru a condamna omul, nici pentru a-l dezvălui în mod intenţionat pe acesta, nici 

pentru a face lucrurile dificile pentru el. Niciunul dintre aceste lucruri nu este intenţia a 
lui Dumnezeu. De fiecare dată când Dumnezeu devine trup, este o formă inevitabilă a 
lucrării. De dragul lucrării și al gestionării Sale mai mari, El acţionează în acest fel și nu 
pentru motivele pe care și le imaginează omul. Dumnezeu vine pe pământ numai după 
cum cere lucrarea Sa și doar așa cum este necesar. El nu vine pe pământ cu intenţia de 
a Se uita pur și simplu prin jur, ci de a duce la îndeplinire lucrarea pe care trebuie s-o 
facă. De ce altfel ar prelua o povară atât de mare și Și-ar asuma riscuri atât de mari 
pentru a realiza această lucrare? Dumnezeu devine trup doar atunci când trebuie și 
întotdeauna cu semnificaţie unică. Dacă ar fi doar de dragul de a le permite oamenilor 
să se uite la El și să-și lărgească orizonturile, atunci, cu absolută siguranţă, El nu ar veni 
niciodată printre oameni atât de ușor. El vine pe pământ de dragul gestionării Sale și al 
lucrării Sale mai mari și pentru ca El să poată obţine mai mult din omenire. El vine să 
reprezinte epoca, să-l înfrângă pe Satana și El Se îmbracă în trup pentru a-l învinge pe 
Satana. Chiar mai mult, El vine pentru a ghida întreaga rasă umană în a-și trăi viaţa. 
Toate acestea privesc gestionarea Lui și se referă la lucrarea întregului univers. Dacă 
Dumnezeu a devenit trup doar pentru a îi permite omului să ajungă să-l cunoască trupul 
și să deschidă ochii oamenilor, atunci de ce nu ar călători în fiecare naţiune? Nu ar fi 
aceasta o chestiune extrem de ușoară? Însă El nu a făcut așa, alegând, în schimb, un 
loc potrivit în care să Se stabilească și să înceapă lucrarea pe care ar trebui s-o facă. 
Numai acest singur trup este de o importanţă considerabilă. El reprezintă o întreagă epocă 
și realizează, de asemenea, lucrarea unei epoci întregi; El, deopotrivă, pune capăt epocii 
anterioare și o introduce pe cea nouă. Toate acestea sunt o chestiune importantă care 
privește gestionarea lui Dumnezeu și toate acestea reprezintă semnificaţia unei etape a 
lucrării pe care Dumnezeu vine să o îndeplinească pe pământ. Când a venit pe pământ, 
Isus a spus doar câteva cuvinte și a realizat o lucrare; El nu S-a îngrijit de viața omului și 
a plecat de îndată ce Și-a terminat lucrarea. Astăzi, când am terminat de vorbit și de 
transmis vouă cuvintele Mele și când aţi înțeles cu toţii, acest pas din lucrarea Mea va fi 
fost încheiat, indiferent de cum va fi viața voastră. În viitor, trebuie să fie unii oameni 
care să continue acest pas din lucrarea Mea și să lucreze în continuare pe pământ 
potrivit cu aceste cuvinte; în acel moment, vor începe lucrarea și construcția omului. Dar, 
în prezent, Dumnezeu doar Își face lucrarea pentru a-Și împlini lucrarea de slujire și 
pentru a finaliza o treaptă a acesteia. Dumnezeu lucrează într-o manieră diferită de 
aceea a omului. Omului îi plac adunările și forumurile și acordă importanţă ceremoniei, 
pe când ceea ce Dumnezeu urăște cel mai mult sunt tocmai adunările și întâlnirile 
omului. Dumnezeu conversează și vorbește, în mod informal, cu omul; aceasta este 
lucrarea lui Dumnezeu, care este dezrobită, în mod deosebit, eliberându-vă și pe voi. 
Cu toate acestea, urăsc să Mă întâlnesc cu voi și nu pot să Mă obișnuiesc cu o viață 
atât de strict controlată ca a voastră. Cel mai mult urăsc regulile; ele îi impun omului 
constrângeri până la punctul de a-l face temător să se miște, să vorbească și să cânte, 
cu ochii fixati, drept înainte, la tine. Urăsc complet modul vostru de a vă aduna și detest 

cu desăvârșire adunările mari. Pur și simplu refuz să Mă întâlnesc cu voi în acest fel, 
pentru că acest mod de viaţă vă face să vă simţiţi încătușați și să respectaţi prea multă 
etichetă și prea multe reguli. Dacă vi s-ar permite să conduceti, i-aţi conduce pe toți 
oamenii în domeniul regulilor și nu ar avea nicio cale de a respinge regulile sub 
conducerea voastră; în schimb, ambianța religiei ar deveni tot mai intensă, iar practicile 
omului ar continua să se înmulțească. Unii oameni continuă să discute și să vorbească 
atunci când se adună și nu se simt niciodată obosiţi, iar unii pot continua zile întregi să 
predice, fără să se oprească. Toate acestea sunt considerate adunări mari și întâlnirile 
omului; ele nu au nimic de-a face cu o viaţă de mâncat și băut, de bucurie sau de 
eliberare a duhului. Toate acestea sunt întâlniri! Reuniunile voastre colegiale, precum și 
adunările mari și mici, Îmi provoacă toate dezgust, iar Eu nu am simțit niciodată vreun 
interes faţă de acestea. Acesta este principiul prin care lucrez: nu sunt dornic să predic 
în timpul adunărilor și nici nu doresc să proclam nimic în cadrul unei adunări publice mari 
și, chiar mai puţin, să vă convoc pe toţi, timp de câteva zile, la o conferinţă specială. Nu 
Mi Se pare plăcut că voi toţi ar trebui să staţi așezați, dichisiţi, la o întâlnire; detest să vă 
văd trăind în limitele oricărei anumite ceremonii și, chiar mai mult, refuz să iau parte la 
o astfel de ceremonie de-a voastră. Cu cât faceţi mai mult acest lucru, cu atât Mi Se 
pare mai respingător. Nu am nici cel mai mic interes pentru aceste ceremonii și reguli 
ale voastre; indiferent de cât de bună treabă faceţi voi cu ele, Eu le consider pe toate 
dezgustătoare. Nu este faptul că aranjamentele voastre sunt nepotrivite sau că sunteți 
prea mărunți; ci faptul că vă detest felul de a trăi și, chiar mai mult, nu Mă pot obișnui cu 
acesta. Voi nu înţelegeţi câtuși de puţin lucrarea pe care doresc s-o fac. Când Isus Își 
desfășura lucrarea în vremea aceea, după ce ţinea predica într-un anumit loc, El îi 
conducea pe ucenicii Săi în afara orașului și vorbea cu ei despre căile pe care se 
cuvenea ca ei să le înțeleagă. El lucra adesea în asemenea mod. Plecând din mulţime, 
El a condus câţiva ucenici preaiubiţi sus în munti, vorbind cu ei despre căile pe care era 
necesar ca ei să le înțeleagă. El a lucrat deseori într-o astfel de manieră. Lucrarea Sa 
în rândul mulțimii a fost sporadică. În conformitate cu ceea ce cereţi voi de la El, 
Dumnezeu devenit trup nu ar trebui să aibă viața unui om normal; El trebuie să-și 
realizeze lucrarea și, indiferent dacă stă așezat, stă în picioare sau merge, El trebuie să 
vorbească. El trebuie să lucreze în orice moment și nu-Și poate înceta niciodată 
„operaţiunile”, altfel El Şi-ar neglija îndatoririle. Oare aceste cerințe ale omului sunt 
adecvate raţiunii umane? Unde vă este integritatea? Nu cereţi prea mult? Am nevoie de 
tine ca să Mă examinezi în timp ce lucrez? Am nevoie de tine ca să supraveghezi în timp 
ce-Mi împlinesc lucrarea de slujire? Ştiu bine ce lucrare trebuie să fac și când trebuie s- 
o fac; nu este nevoie ca alţii să intervină. S-ar putea să-ţi pară că nu am făcut mult, dar, 
până atunci, lucrarea Mea va fi la sfârșit. Luaţi, de exemplu, cuvintele lui Isus din cele 
patru Evanghelii: nu au fost, de asemenea, limitate? În acel moment, când Isus a intrat 
în sinagogă și a rostit o predică, El a terminat în cel mult câteva minute, iar când a făcut 
vorbire, i-a condus pe ucenicii Săi în barcă și a plecat fără nicio explicaţie. Cel mult, cei 

din sinagogă au discutat acest lucru între ei, însă Isus nu avea nicio legătură cu asta. 
Dumnezeu face doar lucrarea pe care ar trebui s-o facă și nimic pe lângă acest lucru. 
Acum, mulţi vor să spun și să vorbesc mai mult, cel puţin câteva ore pe zi. După cum 
vedeţi, Dumnezeu încetează să mai fie El dacă nu vorbește și numai Cel care vorbește 
este Dumnezeu. Voi sunteți toți orbi! Toţi brute! Sunteţi toți lucruri neștiutoare care nu 
au nicio rațiune! Aveţi prea multe noţiuni! Cerinţele voastre merg prea departe! Sunteţi 
inumani! Nu înţelegeţi câtuși de puţin ceea ce este Dumnezeu! Voi credeți că toți 
vorbitorii și oratorii sunt Dumnezeu și că oricine dorește să vă ofere cuvinte este tatăl 
vostru. Spuneţi-Mi, voi toţi, cu trăsăturile voastre bine formate și aspectul neobișnuit, 
încă mai aveţi cea mai mică urmă de rațiune? Cunoașteţi încă cerul-soarele! Fiecare 
dintre voi este ca un oficial lacom și corupt, deci cum puteţi gândi raţional? Cum puteți 
discerne între bine și rău? Eu v-am oferit mult, dar câţi dintre voi au pus preţ pe acest 
lucru? Cine este pe deplin în posesia acestuia? Nu știți cine a deschis calea de-a lungul 
căreia vă plimbaţi astăzi, astfel încât continuaţi să cereţi de la Mine, făcându-Mi aceste 
cerinţe ridicole și absurde. Oare nu sunteţi îmbujoraţi de rușine? Nu am vorbit suficient? 
N-am făcut destul? Care dintre voi puteţi să-Mi preţuiţi, cu adevărat, cuvintele ca pe o 
comoară? Mă măguliţi când sunteţi în prezența Mea, dar minţiţi și înșelaţi atunci când 
nu sunteți! Acţiunile voastre sunt prea josnice și Mă revoltă! Știu că Mă rugaţi să vorbesc 
și să lucrez pentru niciun alt motiv decât ca să vă desfătaţi ochii și să vă lărgiţi 
orizonturile, nu de dragul de a vă transforma vieţile. Cât de mult am vorbit deja cu voi? 
Vieţile voastre ar fi trebuit să se schimbe acum multă vreme, deci, atunci, de ce tot 
continuaţi să reveniţi la vechile voastre stări chiar și acum? Cumva ati fost jefuiţi de 
cuvintele Mele și nu le-aţi primit? Ca să spunem adevărul, nu doresc să mai vorbesc 
deloc unor degeneraţi ca voi — ar fi în zadar! Nu doresc să fac o lucrare atât de inutilă! 
Voi doriţi doar să vă lărgiţi orizonturile sau să vă desfătaţi ochii, și nu să câștigați viaţă! 
Toţi vă înșelaţi pe voi înșivă! Vă întreb, cât de mult din ceea ce v-am spus, față în faţă, 
aţi pus în practică? Tot ceea ce faceți este să jucaţi feste pentru a-i înşela pe ceilalți! Îi 
detest pe aceia dintre voi care se bucură să observe în calitate de spectatori și consider 
curiozitatea voastră profund dezgustătoare. Dacă nu sunteţi aici pentru a urmări 
adevărata cale sau a înseta pentru adevăr, atunci sunteţi obiectele detestării Mele! Știu 
că Mă ascultați vorbind doar pentru a vă satisface curiozitatea sau pentru a vă împlini 
una sau alta dintre dorinţele voastre lacome. Voi nici nu vă gândiţi să căutaţi existența 
adevărului sau să exploraţi calea cea dreaptă pentru a intra în viață; aceste cereri, pur 
și simplu, nu există printre voi. Tot ceea ce faceţi este să vă comportaţi cu Dumnezeu 
ca și cu o jucărie pe care o studiați și o admirati. Aveţi prea puţină pasiune pentru a 
urmări viața, dar multă dorinţă de a fi curioși! Explicarea modului de viaţă unor astfel de 
oameni este echivalent cu vorbirea în van; aș putea, de asemenea, să nu vorbesc deloc! 
Lăsaţi-Mă să vă spun: dacă voi căutaţi doar să umpleţi golul din inimile voastre, atunci 
ar fi cel mai bine să nu veniţi la Mine! Ar trebui să daţi importanţă dobândirii vieţii! Nu vă 
păcăliţi pe voi înșivă! Ar fi cel mai bine să nu luaţi curiozitatea drept bază pentru căutarea 

vieţii sau să o folosiţi ca pe un pretext pentru a-Mi cere să vorbesc cu voi. Acestea sunt 
toate trucuri la care sunteţi extrem de pricepuţi! Te întreb din nou: cât de mult ai intrat, 
de fapt, în ceea ce îţi cer Eu să intri? Ai înțeles tot ce am vorbit cu tine? Ai reușit să pui 
în practică tot ceea ce ţi-am spus? 

Lucrarea fiecărei epoci este iniţiată de Dumnezeu Însuși, însă ar trebui să știi că, 
oricare ar fi modul în care lucrează Dumnezeu, El nu vine să înceapă o mișcare sau să 
țină conferinţe speciale ori să stabilească vreun fel de organizaţie în numele vostru. El 
vine doar pentru a îndeplini lucrarea pe care trebuie s-o facă. Lucrarea Lui nu tolerează 
constrângerea niciunui om. El Își face lucrarea oricum dorește; indiferent de ceea ce 
crede sau știe omul despre ea, El este preocupat doar de realizarea lucrării Sale. De la 
crearea lumii până în prezent, au existat deja trei etape ale lucrării; de la lahve la Isus și 
din Epoca Legii până în Epoca Harului, Dumnezeu nu a convocat niciodată o conferinţă 
specială pentru om și nici nu a adunat vreodată întreaga omenire pentru a întruni o 
conferință specială de lucru la nivel mondial și, prin aceasta, să extindă domeniul lucrării 
Sale. Tot ceea ce face El este să efectueze lucrarea iniţială a unei epoci întregi, la un 
timp și într-un loc potrivit, inaugurând astfel epoca și îndrumând rasa umană cum să-și 
trăiască viaţa. Conferinţele speciale sunt adunările omului; adunarea oamenilor 
împreună, pentru a celebra sărbătorile, este lucrarea omului. Dumnezeu nu respectă 
sărbătorile și, în plus, le consideră odioase; El nu convoacă conferinţe speciale și, mai 
mult de-atât, le consideră dezgustătoare. Acum, ar trebui să înţelegi exact care este 
lucrarea făcută de Dumnezeul întrupat. 


Taina întrupării (4) 


Ar trebui să știți despre povestea din spatele Bibliei și despre realizarea ei. Această 
cunoaștere nu aparţine celor care nu au acceptat noua lucrare a lui Dumnezeu. Ei nu 
știu. Dacă ar fi să le vorbești clar despre aceste chestiuni de esenţă, aceștia nu ar mai 
fi încăpăţânați cu tine în ceea ce privește Biblia. Ei sapă în mod constant în ceea ce a 
fost profeţit: a ajuns această afirmaţie să se adeverească? A ajuns acea afirmaţie să se 
adeverească? Acceptarea Evangheliei de către ei este în concordanţă cu Biblia; iar ei 
propovăduiesc Evanghelia potrivit Bibliei. Credinţa lor în Dumnezeu se bazează pe 
cuvintele Bibliei; fără Biblie, ei nu vor crede în Dumnezeu. Acesta este modul în care 
trăiesc, supunând Biblia la o examinare neînsemnată. Când ei vin, din nou, să sape în 
Biblie și îți cer explicații, tu spui: „În primul rând, să nu verificăm fiecare afirmaţie. În 
schimb, să vedem cum lucrează Duhul Sfânt. Să apucăm pe cărarea pe care mergem 
și să o comparăm cu adevărul pentru a vedea dacă această cărare este într-adevăr 
lucrarea Duhului Sfânt și haideţi să folosim lucrarea Acestuia pentru a verifica dacă o 
astfel de cărare este corectă. În ceea ce privește dacă o afirmaţie sau alta s-a adeverit 
așa cum a fost prezis, noi, oamenii, nu ar trebui să ne băgăm nasul în ea. Este mai bine 

pentru noi să vorbim în locul lucrării Duhului Sfânt și a celei mai recente lucrări pe care 
Dumnezeu a făcut-o”. Profeţiile din Biblie sunt cuvinte ale lui Dumnezeu transmise la 
acea vreme de profeţi și cuvinte scrise de oameni pe care Dumnezeu i-a folosit, după 
ce au dobândit inspiraţie; numai Dumnezeu Însuși poate explica acele cuvinte, doar 
Duhul Sfânt poate face cunoscut înţelesul acestor cuvinte și numai Dumnezeu Însuși 
poate rupe cele șapte peceţi și deschide cartea de piele. Spui: „Tu nu ești Dumnezeu și 
nici eu nu sunt, deci cine îndrăznește să explice cu ușurință cuvintele Sale? Îndrăznești 
tu să explici acele cuvinte? Chiar dacă ar urma să vină proorocii leremia, loan și Ilie, ei 
nu ar îndrăzni să încerce să explice acele cuvinte, căci ei nu sunt Mielul. Doar El poate 
rupe cele șapte pecețţi și poate deschide cartea de piele și nimeni altcineva nu-l poate 
explica cuvintele. Nu îndrăznesc să uzurp numele lui Dumnezeu, cu atât mai puţin să 
încerc să explic cuvintele Lui. Eu nu pot fi decât unul care ascultă de Dumnezeu. Eşti tu 
Dumnezeu? Niciuna dintre creaturile Lui nu îndrăznește să deschidă cartea de piele sau 
să explice acele cuvinte, deci nu îndrăznesc nici eu să le explic. Ar fi mai bine să nu 
încerci să le explici. Nimeni nu ar trebui să încerce să le explice. Să vorbim despre 
lucrarea Duhului Sfânt; atât poate face omul. Știu puţin din lucrarea lui lahve și a lui Isus, 
dar, din moment ce nu am experienţa personală a unei astfel de lucrări, pot să vorbesc 
doar într-o mică măsură despre ea. În ceea ce privește semnificaţia cuvintelor pe care 
Isaia sau Isus le-au spus în vremea lor, nu voi da nicio explicaţie. Eu nu studiez Biblia, 
ci, mai degrabă, urmez lucrarea prezentă a lui Dumnezeu. Tu, de fapt, consideri Biblia 
drept cartea mică de piele, dar oare nu este ceva ce numai Mielul poate deschide? În 
afară de Miel, cine altcineva poate să o facă? Tu nu ești Mielul și chiar mai puţin 
îndrăznesc eu să pretind că sunt Însuși Dumnezeu, deci, haideţi să nu analizăm Biblia 
sau să o supunem unei examinări mărunte. Este mult mai bine să discutăm lucrarea 
făcută de Duhul Sfânt, adică, lucrarea prezentă făcută de Dumnezeu Însuși. Să vedem 
care sunt principiile prin care lucrează Dumnezeu și care este esenţa lucrării Sale, 
folosindu-le pentru a verifica dacă drumul pe care-l parcurgem astăzi este drept și, în 
acest fel, să ne asigurăm de el”. Dacă vreţi să predicaţi Evanghelia, în special celor din 
lumea religioasă, trebuie să înţelegeți Biblia și să aveţi o stăpânire a istoriei sale 
interioare; altfel, nu există nicio cale ca tu să predici Evanghelia. Odată ce stăpânești 
imaginea de ansamblu și încetezi să cercetezi, într-un mod neînsemnat, cuvintele 
moarte ale Bibliei, și să vorbești doar despre lucrarea lui Dumnezeu și adevărul vieții, 
atunci vei putea să-i câștigi pe cei care caută cu o inimă adevărată. 

Lucrarea lui lahve, legile pe care El le-a pus în aplicare și principiile prin care i-a 
călăuzit pe oameni să-și trăiască viaţa, conţinutul lucrării pe care a făcut-o în Epoca 
Legii, semnificaţia instituirii legilor Sale, semnificaţia lucrării Lui pentru Epoca Harului și 
lucrarea pe care o face în această etapă finală: acestea sunt lucrurile pe care voi ar 
trebui să le înțelegeţi. Prima etapă este lucrarea Epocii Legii, cea de-a doua este 
lucrarea Epocii Harului, iar cea de-a treia este lucrarea din zilele de pe urmă. Trebuie să 
vă fie clar despre aceste etape ale lucrării lui Dumnezeu. De la început până la sfârșit, 

există, în total, trei etape. Care este esenţa fiecărei etape a lucrării? Câte etape sunt 
realizate în lucrarea planului de gestionare (planului de mântuire) de șase mii de ani? 
Cum sunt realizate aceste etape și de ce fiecare se desfășoară în modul său particular? 
Acestea sunt toate întrebări decisive. Lucrarea fiecărei epoci are valoare reprezentativă. 
Ce lucrare a îndeplinit lahve? De ce a făcut-o El în acel mod particular? De ce a fost 
numit lahve? Din nou, ce lucrare a îndeplinit Isus în Epoca Harului și în ce mod a făcut- 
o? Care aspecte ale firii lui Dumnezeu sunt reprezentate de fiecare etapă a lucrării și de 
fiecare epocă? Ce aspecte ale firii Lui au fost exprimate în Epoca Legii? Și care în Epoca 
Harului? Și care în epoca finală? Acestea sunt întrebări esenţiale despre care vouă 
trebuie să vă fie clar. Întreaga fire a lui Dumnezeu a fost dezvăluită în cursul planului de 
gestionare de șase mii de ani. Nu este dezvăluită numai în Epoca Harului, nici doar în 
Epoca Legii, cu atât mai puţin doar în această perioadă a zilelor de pe urmă. Lucrarea 
desfășurată în zilele de pe urmă reprezintă judecată, mânie și mustrare. Lucrarea 
realizată în zilele de pe urmă nu poate înlocui lucrarea Epocii Legii sau pe cea a Epocii 
Harului. Cu toate acestea, cele trei etape, care se interconectează, formează o singură 
entitate și toate sunt lucrarea unui singur Dumnezeu. Bineînţeles, executarea acestei 
lucrări este împărţită în epoci separate. Lucrarea făcută în zilele de pe urmă aduce totul 
la sfârșit; cea făcută în Epoca Legii a fost lucrarea de început; iar cea care făcută în 
Epoca Harului a fost lucrarea de răscumpărare. În ceea ce privește viziunile lucrării în 
întregul plan de gestionare de șase mii de ani, nimeni nu poate obține pătrundere sau 
înțelegere, iar aceste viziuni rămân enigme. În zilele de pe urmă, numai lucrarea 
cuvântului este înfăptuită pentru a conduce în Epoca Împărăției, dar nu este 
reprezentativă pentru toate epocile. Zilele de pe urmă nu sunt altceva decât zilele de pe 
urmă și nu mai mult decât Epoca Împărăției, iar acestea nu reprezintă Epoca Harului 
sau Epoca Legii. Doar că, în zilele de pe urmă, toată lucrarea din planul de gestionare 
de șase mii de ani vă este dezvăluită. Aceasta este dezvăluirea tainei. Acest tip de taină 
este ceva ce nu poate fi dezvăluit de nimeni. Indiferent cât este de mare înţelegerea 
omului asupra Bibliei, nu rămâne nimic altceva decât cuvinte, căci omul nu înțelege 
esenţa Bibliei. Citind Biblia, omul poate înțelege unele adevăruri, poate explica unele 
cuvinte sau poate supune unele pasaje și capitole cunoscute examinării sale mărunte, 
dar nu va putea niciodată să se elibereze de înţelesul conţinut în acele cuvinte, căci toți 
oamenii văd că sunt cuvinte moarte, nu scenele lucrării lui lahve și ale lui Isus, iar omul 
nu are nicio cale de a dezlega taina acestei lucrări. Prin urmare, taina planului de 
gestionare de șase mii de ani este cea mai mare taină, cel mai adânc ascunsă și complet 
de nepătruns pentru om. Nimeni nu poate înțelege, în mod direct, voia lui Dumnezeu, 
decât dacă Dumnezeu Însuși i-o explică și i-o dezvăluie omului; în caz contrar, aceste 
lucruri vor rămâne pentru totdeauna enigme pentru om, rămânând taine pecetluite 
pentru totdeauna. Ca să nu mai vorbim de cei din lumea religioasă; dacă nu vi s-ar fi 
spus astăzi, nu l-aţi fi înţeles nici voi. Această lucrare de șase mii de ani este mai tainică 
decât toate profeţiile proorocilor. Este cea mai mare taină de la creaţie până în prezent, 

și niciunul dintre prooroci, de-a lungul veacurilor, nu a reușit vreodată să o înțeleagă, 
pentru că această taină este dezvăluită doar în epoca finală și nu a fost dezvăluită 
niciodată înainte. Dacă puteți înțelege această taină și o puteţi primi în întregime, atunci 
toate persoanele religioase vor fi învinse de aceasta. Doar aceasta este cea mai mare 
dintre viziuni; este lucrul pe care omul tânjeşte foarte mult să-l înțeleagă, dar este și cel 
mai neclar pentru el. Când aţi fost în Epoca Harului, nu aţi știut despre ce a fost lucrarea 
făcută de Isus sau cea făcută de lahve. Oamenii nu au înţeles de ce lahve a prezentat 
legi, de ce a cerut mulțimii să păzească legile sau de ce trebuia să fie zidit templul și, cu 
atât mai puţin au înțeles oamenii de ce israeliţii au fost conduși din Egipt în pustie și apoi 
în Canaan. Doar astăzi, aceste lucruri au fost dezvăluite. 

Lucrarea din zilele de pe urmă este etapa finală a celor trei. Este lucrarea unei alte 
epoci noi și nu reprezintă întreaga lucrare de gestionare. Planul de gestionare de șase 
mii de ani este împărțit în trei etape ale lucrării. Doar o singură etapă nu poate reprezenta 
lucrarea celor trei epoci, ci doar o parte a întregului. Numele lahve nu poate reprezenta 
întreaga fire a lui Dumnezeu. Faptul că El Și-a desfășurat lucrarea în Epoca Legii nu 
dovedește că El poate fi doar Dumnezeu în temeiul legii. lahve i-a expus omului legi și 
i-a lăsat moștenire porunci, cerându-i omului să zidească templul și altarele; lucrarea pe 
care a făcut-o El reprezintă doar Epoca Legii. Această lucrare pe care El a făcut-o nu 
dovedește că El este doar un Dumnezeu care îi cere omului să păzească legea, sau că 
El este Dumnezeul din templu sau dinaintea altarului. Ar fi neadevărat să spui acest 
lucru. Lucrarea făcută în temeiul legii nu poate reprezenta decât o singură epocă. De 
aceea, dacă Dumnezeu a făcut doar lucrarea din Epoca Legii, atunci omul L-ar limita pe 
Dumnezeu la următoarea definiţie, care spune: „El este Dumnezeul din templu și, pentru 
a-L sluji pe Dumnezeu, trebuie să purtăm haine preoțești și să intrăm în templu”. Dacă 
lucrarea din Epoca Harului nu ar fi fost niciodată îndeplinită, iar Epoca Legii ar fi continuat 
până în prezent, omul nu ar ști că Dumnezeu este, de asemenea, milostiv și iubitor. 
Dacă lucrarea din Epoca Legii nu ar fi fost făcută ci, în schimb, doar lucrarea din Epoca 
Harului, atunci ceea ce ar ști fiecare om este că Dumnezeu poate doar să răscumpere 
omul și să-i ierte păcatele. Omul ar şti doar că El este sfânt și nevinovat și că, de dragul 
lui, Dumnezeu este capabil să Se sacrifice și să fie răstignit. Omul ar ști doar aceste 
lucruri, dar nu ar înţelege nimic altceva. Astfel, fiecare epocă reprezintă o parte a firii lui 
Dumnezeu. Cât despre ce aspecte ale firii lui Dumnezeu sunt reprezentate în Epoca 
Legii, ce aspecte în Epoca Harului și ce aspecte în această etapă actuală: doar când 
toate cele trei etape au fost integrate într-un întreg, pot dezvălui întreaga fire a lui 
Dumnezeu. Doar atunci când a ajuns să cunoască toate cele trei etape, omul o poate 
înțelege pe deplin. Niciuna dintre cele trei etape nu poate fi omisă. Veţi vedea doar firea 
lui Dumnezeu în întregime după ce veţi ajunge să cunoașteţi aceste trei etape ale 
lucrării. Faptul că Dumnezeu Şi-a încheiat lucrarea în Epoca Legii nu dovedește că El 
este doar Dumnezeu potrivit legii, iar faptul că El Și-a încheiat lucrarea de răscumpărare 
nu înseamnă că va răscumpăra în veci omenirea. Toate acestea sunt concluziile trase 

de om. Când Epoca Harului ajunge la sfârșit, atunci tu nu poţi spune că Dumnezeu 
aparține doar crucii, iar crucea singură reprezintă mântuirea lui Dumnezeu. A face acest 
lucru ar însemna să-L definim pe Dumnezeu. În stadiul actual, Dumnezeu face în 
principal lucrarea cuvântului, dar tu nu poţi spune atunci că Dumnezeu nu a fost 
niciodată milostiv față de om și că tot ce a adus este mustrarea și judecata. Lucrarea din 
zilele de pe urmă dezvăluie lucrarea lui lahve și a lui Isus și toate tainele neînţelese de 
om, pentru a descoperi destinația și sfârșitul omenirii și pentru a pune capăt întregii 
lucrări de mântuire printre oameni. Această etapă a lucrării în zilele de pe urmă aduce 
totul mai aproape. Toate tainele neînţelese de nevoile omului trebuie să fie dezlegate 
pentru a-i permite să ajungă în profunzimea lor și să aibă o înțelegere complet clară în 
inima sa. Doar atunci rasa umană poate fi clasificată după fel. Numai după ce planul de 
gestionare de șase mii de ani va fi finalizat, omul va ajunge să înțeleagă, în întregime, 
firea lui Dumnezeu, pentru că gestionarea Lui va ajunge atunci la sfârșit. Acum că ati 
experimentat lucrarea lui Dumnezeu în epoca finală, care este firea Lui? Îndrăznești să 
spui că Dumnezeu este Cel care doar rostește cuvinte și nimic mai mult? Nu ai îndrăzni 
să oferi o astfel de concluzie. Unii ar spune că Dumnezeu este Cel care dezvăluie 
tainele, că El este Mielul și Cel care rupe cele șapte peceti. Dar nimeni nu îndrăznește 
să ofere o astfel de concluzie. Alţii ar putea spune că Dumnezeu este trupul întrupat, dar 
acest lucru tot nu ar fi corect. Totuși, alţii ar putea spune că Dumnezeu întrupat doar 
rostește cuvinte și nu lucrează semne și minuni, dar tu ai îndrăzni, chiar mai puţin, să 
vorbeşti astfel, căci Isus a devenit trup și a lucrat semne și minuni, aşa că nu ai îndrăzni 
să-L definești pe Dumnezeu cu atâta ușurință. Abia acum a ajuns la un final întreaga 
lucrare efectuată de-a lungul planului de gestionare de șase mii de ani. Doar după ce 
toată această lucrare i-a fost dezvăluită omului și îndeplinită în mijlocul omenirii, 
omenirea va cunoaște întreaga fire a lui Dumnezeu și ceea ce El are și este. Când 
lucrarea din această etapă a fost pe deplin finalizată, toate tainele neînţelese de om vor 
fi fost dezvăluite, toate adevărurile care nu au fost înțelese anterior vor fi fost clarificate, 
iar rasei umane i se va fi spus despre drumul și destinaţia ei viitoare. Aceasta este 
întreaga lucrare care trebuie făcută în etapa actuală. Chiar dacă drumul pe care omul 
merge astăzi este, de asemenea, drumul crucii și cărarea suferinţei, ceea ce omul 
practică și ceea ce mănâncă, bea și de ce se bucură astăzi omul sunt foarte diferite de 
cele care s-au abătut asupra omului în temeiul legii și în Epoca Harului. Ceea ce se cere 
de la om în această zi este diferit de cele cerute în trecut şi, chiar mai mult, faţă de cele 
cerute lui în Epoca Legii. Așadar, ce a fost cerut omului în temeiul legii atunci când 
Dumnezeu Își făcea lucrarea în Israel? Nu era nimic altceva decât că omul ar trebui să 
țină Sabatul și legile lui lahve. Nimeni nu trebuia să lucreze în Sabat sau să încalce legile 
lui lahve. Însă acum nu este astfel. În Sabat, omul lucrează, se adună și se roagă ca de 
obicei și nu i se impune nicio restricție. Cei din Epoca Harului trebuiau să fie botezați și 
li s-a cerut să postească în continuare, să rupă pâine, să bea vin, să-și acopere capul și 
să spele picioarele altora pentru ei. Acum, aceste reguli au fost abolite, însă omului îi 

sunt făcute cerințe mai mari, pentru că lucrarea lui Dumnezeu se adânceşte mereu, iar 
intrarea omului ajunge tot mai sus. În trecut, Isus Şi-a pus mâinile peste om și S-a rugat, 
dar acum, când toate au fost spuse, care este folosul punerii mâinilor? Cuvintele singure 
pot obține rezultate. În trecut, când EIl Și-a pus mâinile peste om, a fost pentru a-l 
binecuvânta și, de asemenea, pentru a-l vindeca de bolile sale. Acesta a fost modul în 
care a lucrat Duhul Sfânt la acea vreme, însă acum nu este astfel. Acum, Duhul Sfânt 
folosește cuvinte pentru a lucra și a obţine rezultate. Cuvintele Lui v-au fost lămurite, iar 
voi ar trebui să le puneţi în practică exact astfel cum vi s-a spus. Cuvintele Sale sunt 
voia Lui; ele sunt lucrarea pe care El dorește s-o facă. Prin cuvintele Lui, Îi vei înțelege 
voia și ceea ce-ţi cere să realizezi, iar tu s-ar putea doar să-l pui cuvintele direct în 
practică, fără a fi nevoie de punerea mâinilor. Unii pot spune: „Pune-Ţi mâinile peste 
mine! Pune-Ţi mâinile peste mine ca să primesc binecuvântarea Ta și să mă pot 
împărtăși de Tine”. Toate acestea sunt practici depășite din trecut, acum nefolosite, 
pentru că epoca s-a schimbat. Duhul Sfânt lucrează potrivit epocii, nici la întâmplare, 
nici în conformitate cu reguli stabilite. Epoca s-a schimbat, iar o nouă epocă aduce cu 
ea, în mod necesar, o nouă lucrare. Acest lucru este valabil pentru fiecare etapă a 
lucrării, iar, astfel, lucrarea Sa nu se repetă niciodată. În Epoca Harului, Isus a făcut o 
măsură suficientă a acestui fel de lucrare, cum ar fi vindecarea bolii, scoaterea 
demonilor, punerea mâinilor Sale peste om ca să se roage pentru el și binecuvântarea 
omului. Cu toate acestea, pentru a face acest lucru din nou, ar fi lipsit de sens, în ziua 
de astăzi. Duhul Sfânt a lucrat, la acea vreme, în acest fel, pentru că era Epoca Harului 
și a existat suficient har pentru ca omul să se bucure. Nu i s-a cerut niciun fel de plată 
și, atâta timp cât avea credinţă, ar fi primit har. Toţi au fost abordaţi foarte binevoitor. 
Acum, epoca s-a schimbat, iar lucrarea lui Dumnezeu a progresat mai departe; prin 
mustrare și judecată, răzvrătirea și lucrurile necurate din om vor fi îndepărtate. Acea 
etapă fiind cea a răscumpărării, s-a cuvenit ca Dumnezeu să lucreze în acel mod, 
arătând suficient har pentru ca omul să se poată bucura, astfel încât omul să poată fi 
răscumpărat din păcat și, prin intermediul harului, să i se ierte păcatele. Această etapă 
actuală este pentru a expune nedreptatea din om prin intermediul mustrării, judecății, 
nimicirii cuvintelor, precum și prin disciplina și revelarea acestora, astfel încât umanitatea 
să poată fi apoi mântuită. Aceasta este o lucrare mai profundă decât răscumpărarea. 
Harul din Epoca Harului era suficient pentru delectarea omului; acum, că omul a 
experimentat deja acest har, el nu mai trebuie să se bucure de el. Acestei lucrări i-a 
trecut acum timpul și nu mai trebuie făcută. Acum, omul trebuie să fie mântuit prin 
judecata cuvântului. După ce omul este judecat, mustrat și rafinat, firea sa este, în acest 
mod, schimbată. Nu sunt toate acestea datorită cuvintelor pe care le-am spus? Fiecare 
etapă a lucrării se desfășoară în concordanţă cu evoluţia întregii rase umane și cu epoca. 
Lucrarea este, în totalitate, semnificativă și este făcută, în întregime, de dragul mântuirii 
finale, ca omenirea să poată avea o destinaţie bună în viitor, iar umanitatea să poată fi 
clasificată, în cele din urmă, după fel. 

Lucrarea zilelor de pe urmă este de a spune cuvinte. Mari schimbări pot fi produse 
în om cu ajutorul cuvintelor. Schimbările produse acum în acești oameni, după 
acceptarea acestor cuvinte, sunt mult mai mari decât cele făcute în oameni, după 
acceptarea semnelor și minunilor Epocii Harului. Căci, în Epoca Harului, demonii au fost 
alungaţi din om prin punerea mâinilor și prin rugăciune, însă firea coruptă din om a rămas 
încă. Omul a fost vindecat de boala lui și i-au fost iertate păcatele, dar, în ceea ce 
privește modul în care omul urma să fie curățat de firea coruptă satanică din interiorul 
lui, această lucrare trebuia încă să fie făcută. Omul a fost doar mântuit și i-au fost iertate 
păcatele pentru credința sa, dar natura păcătoasă a omului nu a fost distrusă și încă a 
rămas în el. Păcatele omului au fost iertate prin intermediul Dumnezeului întrupat, dar 
acest lucru nu a însemnat că omul nu a mai avut păcat în el. Păcatele omului ar putea fi 
iertate prin jertfa de păcat, dar, doar în ceea ce privește modul în care omul poate fi făcut 
să nu mai păcătuiască şi modul în care natura sa păcătoasă poate fi distrusă complet și 
transformată, el nu are nicio cale de a rezolva această problemă. Păcatele omului au 
fost iertate și acest lucru se datorează lucrării răstignirii lui Dumnezeu, dar omul a 
continuat să trăiască înlăuntrul vechii sale firi satanice. Acestea fiind spuse, omul trebuie 
să fie complet mântuit de corupta sa fire satanică, astfel încât natura lui păcătoasă să 
poată fi complet distrusă, să nu se mai dezvolte niciodată, permiţând astfel ca firea 
omului să fie transformată. Acest lucru ar cere omului să înțeleagă drumul creșterii în 
viață, să înțeleagă calea vieţii și modul de a-și schimba firea. În plus, ar cere omului să 
acţioneze potrivit cu această cale, astfel încât firea lui să poată fi schimbată treptat, iar 
el să poată trăi sub strălucirea luminii, ca tot ceea ce face el să poată fi în acord cu voia 
lui Dumnezeu, ca el să-și poată arunca firea coruptă satanică și astfel încât să se poată 
elibera de influenţa întunericului Satanei, prin aceasta ieșind pe deplin din păcat. Doar 
atunci va primi omul mântuirea completă. La vremea în care Isus Își făcea lucrarea, 
cunoașterea omului despre El era încă nedeslușită și neclară. Omul a crezut întotdeauna 
că El este fiul lui David și L-a proclamat ca fiind un mare profet, Domnul binevoitor care 
a răscumpărat păcatele omului. Unii, prin puterea credinţei lor, au fost vindecați doar 
prin atingerea marginii hainei Lui; cei orbi puteau să vadă și chiar și morţii puteau să fie 
readuși la viață. Totuși, omul nu a fost capabil să descopere firea coruptă satanică, 
adânc înrădăcinată în el însuși și nici nu a știut cum să se descotorosească de aceasta. 
Omul a primit mult har, cum ar fi pacea și fericirea trupului, credința unui membru care 
aduce binecuvântare asupra unei întregi familii, vindecarea bolii și așa mai departe. 
Restul au fost faptele bune ale omului și arătarea lui evlavioasă; dacă omul ar putea trăi 
pe baza acestor lucruri, ar fi considerat un credincios acceptabil. Doar astfel de 
credincioși puteau intra în Rai după moarte, ceea ce însemna că erau mântuiţi. Dar, în 
timpul vieții lor, acești oameni nu au înţeles deloc calea vieţii. Tot ceea ce au făcut a fost 
să comită păcate și apoi să și le mărturisească, într-un ciclu constant, fără nicio cale de 
a-și schimba firea: astfel a fost natura omului în Epoca Harului. A primit omul mântuirea 
completă? Nu! Prin urmare, după terminarea acelei etape de lucru, a rămas încă 

lucrarea judecății și a mustrării. Această etapă este pentru a-l purifica pe om cu ajutorul 
cuvântului și, prin aceasta, de a-i da o cale de urmat. Această etapă nu ar fi rodnică sau 
semnificativă dacă ar continua cu alungarea demonilor, pentru că nu ar reuși să distrugă 
natura păcătoasă a omului, iar omul ar ajunge la o stagnare în iertarea păcatelor sale. 
Prin jertfa de păcat, omului i s-au iertat păcatele, căci lucrarea răstignirii a ajuns deja la 
sfârșit, iar Dumnezeu l-a biruit pe Satana. Dar, de vreme ce firea coruptă a omului încă 
rămâne în el, omul poate încă să păcătuiască și să se împotrivească lui Dumnezeu, iar 
Dumnezeu nu câștigă omenirea. De aceea, în această etapă a lucrării, Dumnezeu 
folosește cuvântul pentru a expune firea coruptă a omului, determinându-l să practice 
potrivit căii celei drepte. Această etapă este mai semnificativă decât cea anterioară, dar 
şi mai rodnică, pentru că acum cuvântul este cel care furnizează, în mod direct, viață 
omului și permite ca firea omului să fie pe deplin reînnoită; este o etapă a lucrării mult 
mai profundă. Prin urmare, întruparea din zilele de pe urmă a completat semnificația 
întrupării lui Dumnezeu și a încheiat complet planul lui Dumnezeu de gestionare pentru 
mântuirea omului. 

Mântuirea omului de către Dumnezeu nu este făcută direct, folosind metoda și 
identitatea Duhului, deoarece Duhul Său nu poate fi nici atins, nici văzut de către om, și 
de care omul nici nu se poate apropia. Dacă El ar încerca să-l mântuiască pe om, în 
mod direct, folosind metoda Duhului, omul ar fi incapabil să primească mântuirea Lui. 
Dacă Dumnezeu nu ar îmbrăca forma exterioară a unui om creat, nu ar exista nicio cale 
ca omul să primească această mântuire. Căci omul nu are cum să se apropie de EI, la 
fel cum nimeni nu a putut să se apropie de norul lui lahve. Numai devenind o ființă umană 
creată, adică, doar prin punerea cuvântului Său în corpul trupesc ce urmează El să 
devină, poate El să lucreze personal cuvântul în toţi cei care Îl urmează. Doar atunci 
poate omul, personal, să-l vadă și să-l audă cuvântul și, mai mult, să intre în stăpânirea 
cuvântului Său și, astfel, să ajungă să fie pe deplin mântuit. Dacă Dumnezeu nu S-ar fi 
întrupat, niciun om în carne și oase nu ar fi fost capabil să primească o mântuire atât de 
mare și nici măcar o singură persoană nu ar fi fost mântuită. Dacă Duhul lui Dumnezeu 
ar lucra direct în mijlocul omenirii, întreaga umanitate ar fi lovită sau, altfel, fără nicio 
cale de a intra în contact cu Dumnezeu, ar fi complet luată în captivitate de Satana. 
Prima întrupare a fost pentru a răscumpăra omul din păcat, de a-l răscumpăra cu ajutorul 
trupului material al lui Isus, adică, El l-a mântuit pe om de pe cruce, dar corupta fire 
satanică tot a rămas în om. A doua întrupare nu mai este pentru a sluji ca o jertfă de 
păcat, ci, mai degrabă, pentru a mântui pe deplin pe cei care au fost răscumpărați din 
păcat. Acest lucru este făcut astfel încât cei care au fost iertați să poată fi eliberaţi de 
păcatele lor și făcuţi pe deplin neprihăniţi și, prin dobândirea unei firi schimbate, să se 
elibereze de influenţa întunericului Satanei și să se întoarcă înaintea tronului lui 
Dumnezeu. Doar în acest fel omul poate fi pe deplin sfânt. După ce Epoca Legii a ajuns 
la sfârșit și, începând cu Epoca Harului, Dumnezeu a iniţiat lucrarea de mântuire, care 
va continua până în zilele de pe urmă când, în judecarea și mustrarea rasei umane 

pentru răzvrătirea sa, El va purifica omenirea complet. Doar atunci Își va încheia 
Dumnezeu lucrarea de mântuire și Se va odihni. Prin urmare, în cele trei etape ale 
lucrării, doar de două ori Dumnezeu S-a întrupat pentru a-Și îndeplini lucrarea printre 
oameni. Acest lucru se datorează faptului că doar una dintre cele trei etape ale lucrării 
este pentru a-i ghida pe oameni în a-și conduce viața, în timp ce, celelalte două constă 
în lucrarea mântuirii. Doar întrupându-Se poate Dumnezeu să trăiască alături de om, să 
experimenteze suferința lumii și să trăiască într-un trup material normal. Doar în acest 
fel El poate să le dea oamenilor calea concretă de care ei, ca ființe create, au nevoie. 
Prin întruparea lui Dumnezeu omul primește mântuirea deplină de la Dumnezeu, și nu 
direct din Cer, ca răspuns la rugăciunile sale. Căci omul, fiind din carne şi sânge, nu are 
cum să vadă Duhul lui Dumnezeu, cu atât mai puţin să se apropie de Duhul Său. Omul 
poate intra în contact doar cu trupul omenesc al lui Dumnezeu și, doar cu ajutorul 
acestuia, omul este capabil să înțeleagă toate căile și toate adevărurile și să primească 
mântuirea deplină. A doua întrupare va fi suficientă pentru a înlătura păcatele omului și 
pentru a-l purifica pe deplin. Prin urmare, cu a doua întrupare, întreaga lucrare a lui 
Dumnezeu în trup va fi finalizată, iar semnificaţia întrupării lui Dumnezeu va fi făcută 
completă. După aceea, lucrarea lui Dumnezeu în trup va fi ajuns în întregime la sfârșit. 
După a doua întrupare, El nu va deveni trup, a treia oară, pentru lucrarea Sa. Căci 
întreaga Sa gestionare va fi ajuns la sfârșit. Întruparea zilelor de pe urmă va fi câștigat 
pe deplin poporul Său ales, iar umanitatea din zilele de pe urmă va fi fost, în totalitate, 
clasificată după fel. El nu va mai face lucrarea de mântuire și nici nu Se va întoarce la 
trup pentru a îndeplini orice altă lucrare. În lucrarea din zilele de pe urmă, cuvântul este 
mai măreț decât manifestarea semnelor și minunilor, iar autoritatea cuvântului o 
depășește pe aceea a semnelor și minunilor. Cuvântul expune întreaga fire coruptă 
îngropată adânc în inima omului. Tu nu ai cum să o recunoști pe cont propriu. Când îţi 
va fi dezvăluită înaintea ta prin cuvânt, tu, în mod firesc, vei veni să o descoperi; nu vei 
fi capabil să o negi și vei fi pe deplin convins. Nu este aceasta autoritatea cuvântului? 
Acesta este rezultatul obținut prin lucrarea cuvântului astăzi. Prin urmare, nu prin 
vindecarea bolii și alungarea demonilor poate omul fi pe deplin mântuit de păcatele sale 
și nici prin manifestarea semnelor și minunilor nu poate fi făcut complet întru totul. 
Autoritatea de a vindeca boala și de a alunga demoni îi dă doar har omului, dar trupul 
omului încă îi aparţine Satanei, iar corupta fire satanică rămâne încă în interiorul omului. 
Cu alte cuvinte, ceea ce nu a fost curățat aparţine încă păcatului și întinării. Doar după 
ce a fost curăţat prin intermediul cuvântului, poate fi omul câștigat de Dumnezeu și poate 
deveni sfânt. Când demonii au fost alungaţi din om, iar el a fost răscumpărat, aceasta a 
însemnat doar faptul că a fost smuls din mâinile Satanei și s-a întors la Dumnezeu. 
Totuși, fără a fi curățat sau schimbat de către Dumnezeu, el rămâne un om corupt. 
Întinarea, opoziția și răzvrătirea încă există în om; omul s-a întors la Dumnezeu doar 
prin răscumpărarea de către El, dar el nu-L cunoaște câtuși de puţin pe Dumnezeu și 
este încă în stare să | se împotrivească și să-L trădeze. Înainte ca omul să fie 

răscumpărat, multe dintre otrăvurile Satanei fuseseră deja plantate în interiorul său și, 
după mii de ani în care a fost corupt de către Satana, are în interiorul lui o natură stabilită, 
care | se opune lui Dumnezeu. Prin urmare, atunci când omul a fost răscumpărat, nu 
este altceva decât un caz de răscumpărare în care omul este cumpărat la un preţ ridicat, 
dar natura otrăvitoare din el nu a fost eliminată. Omul, care este atât de întinat, trebuie 
să sufere o schimbare înainte de a deveni vrednic să-L slujească pe Dumnezeu. Cu 
ajutorul acestei lucrări de judecată și mustrare, omul va ajunge să cunoască pe deplin 
esenţa întinată și coruptă din propriul sine și va putea să se schimbe complet și să devină 
neprihănit. Doar în felul acesta poate deveni omul vrednic să se întoarcă înaintea 
tronului lui Dumnezeu. Întreaga lucrare făcută în această zi este astfel încât omul să 
poată fi curățat și schimbat; prin judecata și mustrarea prin cuvânt, precum și prin 
rafinare, omul poate să-și înlăture corupţia și să fie făcut pur. Decât să considerăm că 
această etapă a lucrării este cea a mântuirii, mai degrabă ar fi mai potrivit să spunem că 
este lucrarea purificării. Într-adevăr, această etapă este cea a cuceririi, precum și a doua 
etapă în lucrarea de mântuire. Prin judecata și mustrarea prin cuvânt, omul ajunge să 
fie câștigat de Dumnezeu, iar prin folosirea cuvântului, ajunge să rafineze, să judece și 
să dezvăluie că toată necurăţia, noţiunile, motivele și aspiraţiile individuale din inima 
omului sunt complet revelate. Căci în ciuda tuturor lucrurilor pentru care omul a fost 
răscumpărat și iertat de păcate, se poate considera doar că Dumnezeu nu-Și aduce 
aminte de fărădelegile omului și nu-l tratează potrivit cu acestea. Totuși, atunci când 
omul, care trăiește într-un trup material, nu a fost eliberat de păcat, el poate doar 
continua să păcătuiască, dezvăluindu-și, la nesfârşit, corupta fire satanică. Aceasta este 
viața pe care o duce omul, un ciclu fără sfârșit în care păcătuiește și este iertat. 
Majoritatea oamenilor păcătuiesc în timpul zilei doar pentru a mărturisi seara. Astfel, 
chiar dacă jertfa de păcat este întotdeauna eficientă pentru om, ea nu va putea să îl 
mântuiască pe om de păcat. Numai jumătate din lucrarea mântuirii a fost desăvârșită, 
pentru că omul are încă o fire coruptă. De exemplu, când oamenii și-au dat seama că 
se trag din Moab, au făcut plângeri, au încetat să-și urmeze viaţa și au devenit absolut 
negativi. Nu arată aceasta că umanitatea încă este incapabilă să se supună pe deplin 
stăpânirii lui Dumnezeu? Nu este aceasta exact firea lor coruptă satanică? Când tu nu 
ai fost supus mustrării, mâinile ti-au fost ridicate mai sus decât toate celelalte, chiar și 
decât ale lui Isus. lar voi aţi strigat cu voce tare: „Fii un fiu preaiubit al lui Dumnezeu! Fii 
un intim al lui Dumnezeu! Mai degrabă am muri decât să ne plecăm Satanei! Revoltă-te 
împotriva vechiului Satana! Revoltă-te împotriva marelui balaur roșu! Fie ca marele 
balaur roșu să cadă în mod abject de la putere! Fie ca Dumnezeu să ne facă să fim 
completi!” Plânsetele voastre au fost mai puternice decât toate celelalte. Dar apoi a venit 
vremea mustrării și, încă o dată, firea coruptă a umanităţii a fost dezvăluită. Apoi, 
strigătele lor au încetat, iar hotărârea lor a slăbit. Aceasta este corupția omului; mai 
profundă decât păcatul, este ceva plantat de Satana și înrădăcinată adânc în om. Omului 
nu îi este ușor să devină conștient de păcatele sale; el nu are nicio cale de a-și 

recunoaște propria natură adânc înrădăcinată și trebuie să se bazeze pe judecata prin 
cuvânt pentru a obţine acest rezultat. Doar astfel, omul poate fi schimbat, în mod treptat, 
de aici înainte. Omul a strigat astfel în trecut, deoarece nu avea nicio înțelegere a firii 
sale inerente corupte. Acestea sunt necurăţiile care există în interiorul omului. De-a 
lungul unei perioade de judecată și de mustrare atât de lungi, omul a trăit într-o 
atmosferă de tensiune. Nu au fost realizate toate acestea prin intermediul cuvântului? 
Nu ai strigat și tu cu un glas foarte tare înainte de încercarea făcătorilor de servicii? 
„Intraţi în Împărăţie! Toţi cei care acceptă acest nume vor intra în Împărăţie! Toţi se vor 
împărtăși de Dumnezeu!” Când a venit încercarea făcătorilor de servicii, voi nu aţi mai 
strigat. Chiar la început, toţi au strigat: „O, Dumnezeule! Oriunde Tu mă așezi, mă voi 
supune pentru a fi condus de către Tine”. După citirea cuvintelor lui Dumnezeu, „Cine 
va fi Pavel al Meu?”, oamenii au spus: „Eu sunt dispus!” Apoi, ei au văzut cuvintele: „Și 
cum rămâne cu credinţa lui lov?” și a spus „Sunt dispus să-mi asum eu însumi credința 
lui lov. Dumnezeule, Te rog, pune-mă la încercare!” Când a venit încercarea făcătorilor 
de servicii, ei s-au prăbușit imediat și cu greu s-au mai putut ridica din nou. După aceea, 
puţin câte puţin, necurăţiile din inima lor s-au diminuat treptat. Nu prin cuvânt a fost 
realizat acest lucru? Deci, ceea ce aţi experimentat astăzi sunt rezultatele obţinute prin 
cuvânt, chiar mai mari decât cele obţinute prin lucrarea de semne și minuni a lui Isus. 
Slava lui Dumnezeu pe care tu o vezi și autoritatea lui Dumnezeu Însuși pe care tu o 
vezi nu sunt percepute doar cu ajutorul răstignirii, al vindecării bolii și a alungării 
demonilor ci, chiar mai mult, cu ajutorul judecății prin cuvântului Său. Aceasta îţi arată 
că autoritatea și puterea lui Dumnezeu nu constă numai în lucrarea semnelor, 
vindecarea bolii și alungarea demonilor, ci că judecata prin cuvântul lui Dumnezeu este 
mai în măsură să reprezinte autoritatea lui Dumnezeu și să-l reveleze atotputernicia. 
Ceea ce a dobândit acum omul — statura sa actuală, cunoașterea, dragostea, 
loialitatea, ascultarea și percepţia lui — sunt rezultate obținute prin judecata cuvântului. 
Faptul că tu ești capabil să fii loial și să reziști până în ziua de astăzi este realizat prin 
intermediul cuvântului. Acum, omul vede că lucrarea Dumnezeului întrupat este într- 
adevăr extraordinară și că în ea există multe care nu pot fi atinse de om şi că acestea 
sunt taine și minuni. Prin urmare, mulţi s-au supus. Unii nu s-au supus niciodată vreunui 
om, încă din ziua în care s-au născut, însă, atunci când văd cuvintele lui Dumnezeu în 
această zi, se supun pe deplin, fără să observe că au făcut astfel și nu se încumetă să 
cerceteze sau să spună nimic altceva. Umanitatea a căzut sub cuvânt și se prosternează 
sub judecata cuvântului. Dacă Duhul lui Dumnezeu i-ar vorbi direct omului, oamenii s-ar 
supune toți glasului, căzând fără cuvinte de revelaţie, cam în felul în care a căzut la 
pământ Pavel în lumina de pe drumul spre Damasc. Dacă Dumnezeu ar continua să 
lucreze în acest fel, omul nu ar fi niciodată capabil să ajungă să își cunoască propria 
stricăciune prin judecata cuvântului și, prin aceasta, să obțină mântuirea. Doar devenind 
trup poate Dumnezeu să-Și transmită personal cuvintele în urechile fiecărei ființe umane, 
astfel încât toţi cei care au urechi să poată auzi cuvintele Lui și să-l primească lucrarea 

de judecată prin cuvânt. Doar acesta este rezultatul obținut prin cuvântul Său, mai 
degrabă decât Duhul care devine evident pentru a înfricoșa omul să se supună. Doar 
prin această lucrare concretă și, totuși, extraordinară, vechea fire a omului, ascunsă 
adânc în interior timp de mulţi ani, poate fi pe deplin expusă, astfel încât omul să o poată 
recunoaște și să-i fie schimbată. Aceste lucruri sunt toate lucrarea concretă a 
Dumnezeului întrupat, în care, rostind și executând judecata într-o manieră concretă, El 
obține rezultatele judecății asupra omului prin cuvânt. Aceasta este autoritatea lui 
Dumnezeu întrupat și semnificaţia întrupării lui Dumnezeu. Aceasta este făcută pentru 
a face cunoscută autoritatea Dumnezeului întrupat, pentru a face cunoscute rezultatele 
obținute de către lucrarea cuvântului și pentru a face cunoscut că Duhul a venit în trup 
și demonstrează autoritatea Lui prin judecarea omului prin cuvânt. Deși trupul Său este 
forma exterioară a unei umanităţi obișnuite și normale, rezultatele pe care le obțin 
cuvintele Lui îi arată omului că El este plin de autoritate, că El este Dumnezeu Însuși și 
că vorbele Lui sunt exprimarea lui Dumnezeu Însuși. Prin aceasta, înseamnă că întregii 
umanități îi este arătat că El este Însuși Dumnezeu, că El este Dumnezeu Însuși care a 
devenit trup, că El nu va fi ofensat de nimeni și că nimeni nu poate depăși judecata Lui 
prin cuvânt și nicio forţă a întunericului nu poate triumfa asupra autorităţii Sale. Omul | 
se supune Lui în întregime pentru că El este Cuvântul devenit trup, datorită autorității 
Sale și datorită judecății Lui prin cuvânt. Lucrarea adusă de către trupul Său omenesc 
este autoritatea pe care El o deţine. Motivul pentru care El devine trup se datorează 
faptului că trupul poate, de asemenea, să deţină autoritate, iar El este capabil să 
îndeplinească lucrarea în omenire, într-o manieră concretă, astfel încât aceasta este 
vizibilă și tangibilă pentru om. Această lucrare este mult mai realistă decât lucrarea 
făcută direct de Duhul lui Dumnezeu, care deţine întreaga autoritate, iar rezultatele sale 
sunt, de asemenea, evidente. Acest lucru se datorează faptului că trupul omenesc al lui 
Dumnezeu poate vorbi și lucra într-un mod concret. Forma exterioară a trupului Său nu 
deţine nicio autoritate și poate fi abordată de om, în timp ce esenţa Lui are autoritate, 
dar autoritatea Sa nu este vizibilă pentru nimeni. Când El vorbește și lucrează, omul nu 
poate detecta existența autorităţii Sale; acest lucru Îi înlesnește realizarea unei lucrări 
de o natură concretă. Toată această lucrare concretă poate obţine rezultate. Chiar dacă 
niciun om nu-și dă seama că El deţine autoritate sau nu vede că El nu trebuie să fie 
ofensat, ori nu-l vede mânia, El atinge rezultatele dorite ale cuvintelor Sale prin 
autoritatea Lui voalată, prin mânia Sa ascunsă și prin cuvintele pe care El le spune 
deschis. Cu alte cuvinte, prin tonul glasului Său, asprimea discursului Său și toată 
înțelepciunea cuvintelor Sale, omul este complet convins. În felul acesta, omul se 
supune cuvântului lui Dumnezeu întrupat care, aparent, nu are nicio autoritate, 
îndeplinind, prin aceasta, scopul lui Dumnezeu de a mântui omul. Acesta este un alt 
aspect al semnificației întrupării Sale: pentru a vorbi într-un mod mai realist și pentru a 
permite ca realitatea cuvintelor Sale să aibă un efect asupra omului, astfel încât omul să 
poată mărturisi puterea cuvântului lui Dumnezeu. Prin urmare, dacă această lucrare nu 

ar fi făcută prin intermediul întrupării, nu ar obţine nici cele mai mici rezultate și nu ar fi 
capabilă să-i mântuiască pe deplin pe oamenii păcătoși. Dacă Dumnezeu nu ar deveni 
trup, El ar rămâne Duhul care este atât nevăzut, cât și de neatins pentru om. Deoarece 
omul este o creatură a trupului, el și Dumnezeu aparțin unor lumi diferite și au naturi 
diferite. Duhul lui Dumnezeu este incompatibil cu omul, care este din trup și, pur și 
simplu, nu există nicio cale de a stabili relaţii între ei, fără a menţiona că omul este 
incapabil să se transforme într-un duh. Dată fiind situaţia, Duhul lui Dumnezeu trebuie 
să devină o fiinţă creată pentru a-Și face lucrarea iniţială. Dumnezeu poate și să urce în 
cel mai înalt loc și să Se umilească pe Sine pentru a deveni o creatură umană, făcând 
lucrarea printre oameni și trăind în mijlocul lor, însă omul nu poate să urce în cel mai 
înalt loc și să devină un duh și, chiar mai puţin, poate el să coboare în cel mai de jos loc. 
De aceea Dumnezeu trebuie să devină trup pentru a-Și îndeplini lucrarea. În mod similar, 
în timpul primei întrupări, numai trupul omenesc al lui Dumnezeu ar putea răscumpăra 
omul prin răstignirea Lui, în timp ce Duhul lui Dumnezeu nu ar fi avut cum să fie răstignit 
ca o jertfă de păcat pentru om. Dumnezeu a putut deveni trup în mod direct pentru a sluji 
ca jertfă de păcat pentru om, dar omul nu a putut să urce direct la cer ca să ia jertfa de 
păcat pe care Dumnezeu i-a pregătit-o. Acestea fiind spuse, tot ceea ce este posibil ar 
fi să-l cerem lui Dumnezeu să alerge, de câteva ori, înainte și înapoi, între Cer și pământ, 
nu să-l ridice la cer pe om ca să ia această mântuire, căci omul a căzut și, în plus, omul 
nu ar putea, pur și simplu, să urce la cer, cu atât mai puţin să obţină jertfa de păcat. De 
aceea a fost necesar ca Isus să vină printre oameni și să facă personal lucrarea care, 
pur și simplu, nu putea fi îndeplinită de om. De fiecare dată când Dumnezeu devine trup, 
este din necesitate absolută. Dacă oricare dintre etape ar fi putut fi îndeplinită direct de 
către Duhul lui Dumnezeu, El nu ar fi fost supus înjosirii de a fi întrupat. 

În această etapă finală a lucrării, rezultatele sunt obţinute prin intermediul cuvântului. 
Prin cuvânt, omul ajunge să înţeleagă multe taine și lucrarea pe care Dumnezeu a făcut- 
o de-a lungul generaţiilor trecute. Prin cuvânt, omul este luminat de Duhul Sfânt; prin 
cuvânt, omul ajunge să înțeleagă tainele care nu au fost niciodată dezlegate de 
generațiile trecute, precum și lucrarea proorocilor și a apostolilor din trecut și principiile 
prin care aceștia au lucrat. Prin cuvânt, omul ajunge, de asemenea, să înţeleagă firea 
lui Dumnezeu Însuși, precum și răzvrătirea și împotrivirea omului, și ajunge să-și 
cunoască propria esență. Prin acești pași ai lucrării și prin toate cuvintele spuse, omul 
ajunge să cunoască lucrarea Duhului, lucrarea pe care o face trupul Lui întrupat și, chiar 
mai mult, întreaga Sa fire. Cunoașterea ta despre lucrarea de gestionare de peste șase 
mii de ani a lui Dumnezeu a fost, de asemenea, câștigată prin cuvânt. Nu au fost, de 
asemenea, obținute prin cuvânt cunoașterea noțiunilor tale anterioare și succesul tău în 
a le pune deoparte? În etapa anterioară, Isus a lucrat semne și minuni, însă, în această 
etapă, acestea nu există. Nu a fost, de asemenea, realizată prin cuvânt înţelegerea ta 
despre motivul pentru care Dumnezeu nu dezvăluie semne și minuni? De aceea, 
cuvintele spuse în această etapă depășesc lucrarea făcută de apostolii și proorocii 

generaţiilor trecute. Chiar și prezicerile făcute de prooroci nu ar fi putut realiza acest 
rezultat. Proorocii au făcut doar profeţii, au vorbit despre ce se va întâmpla în viitor, dar 
nu despre lucrarea pe care Dumnezeu a voit să o facă la acea vreme. Nici nu vorbeau 
pentru a-i călăuzi pe oameni în viaţă ori pentru a revărsa adevăruri asupra oamenilor 
sau pentru a le dezvălui taine, cu atât mai puţin pentru a le dărui viață. Din cuvintele 
spuse în această etapă, există profeție și adevăr, dar, mai ales, aceste cuvinte slujesc 
la a da viață omului. Cuvintele din prezent sunt deosebite de prezicerile profeților. 
Aceasta este o etapă a lucrării pentru viaţa omului, pentru a schimba firea vieţii omului, 
şi nu de dragul de a rosti profeţii. Prima etapă a fost lucrarea lui lahve: lucrarea Sa a fost 
pentru a pregăti o cărare pentru ca omul să | se închine lui Dumnezeu pe pământ. 
Lucrarea de început a fost găsirea unui loc de origine pentru lucrarea pe pământ. În acel 
timp, lahve i-a învăţat pe israeliți să țină Sabatul, să-și onoreze părinţii și să trăiască în 
pace unul cu altul. Lucrul acesta s-a întâmplat pentru că oamenii de atunci nu înțelegeau 
ce a reprezentat omul și nici nu înțelegeau cum să trăiască pe pământ. Era necesar ca 
EI, în prima etapă a lucrării, să ghideze oamenii în conducerea vieţii lor. Tot ce le-a spus 
lahve nu fusese cunoscut mai înainte de omenire sau nu fusese în posesia lor. La acea 
vreme, Dumnezeu a ridicat mulţi prooroci ca să rostească profeții și toţi au făcut astfel 
sub îndrumarea lui lahve. Acesta a fost, pur și simplu, un element al lucrării lui 
Dumnezeu. În prima etapă, Dumnezeu nu a devenit trup și, astfel, a instruit toate 
seminţiile și naţiunile prin prooroci. Când Isus a lucrat în timpul Lui, El nu a vorbit la fel 
de mult ca în zilele noastre. Această etapă a lucrării cuvântului din zilele de pe urmă nu 
a mai fost făcută niciodată înainte, în epoci și generații trecute. Deși Isaia, Daniel și loan 
au rostit multe profeţii, acestea au fost complet diferite de cuvintele rostite acum. Ceea 
ce au spus ei erau doar profeţii, dar cuvintele rostite acum nu sunt. Dacă aș transforma 
în profeţii tot ce spun acum, aţi putea să înţelegeţi? Presupunând că am vorbit despre 
lucruri întâmplate după ce Eu am plecat, cum ai putea așadar câștiga înțelegerea? 
Lucrarea cuvântului nu a fost niciodată făcută în timpul lui Isus sau în Epoca Legii. Poate 
unii vor spune: „lahve nu a rostit cuvinte și în timpul lucrării Sale? Oare Isus, în afară de 
vindecarea bolilor, scoaterea demonilor și lucrarea semnelor și minunilor, nu a rostit, de 
asemenea, cuvinte atunci când lucra?” Există diferenţe între lucrurile care sunt spuse. 
Care era esenţa cuvintelor rostite de lahve? El doar i-a călăuzit pe oameni pentru a-și 
conduce viața pe pământ, ceea ce nu are de-a face cu aspectele spirituale ale vieţii. De 
ce se spune că, atunci când a vorbit lahve, aceasta era pentru a instrui poporul de 
pretutindeni? Cuvântul „a instrui” înseamnă a spune în mod explicit și a porunci direct. 
El nu i-a dat omului viață; mai degrabă, El l-a luat, pur și simplu, pe om de mână și l-a 
învăţat cum să-L venereze, fără prea mult referitor la pilde. Lucrarea făcută de lahve în 
Israel nu a fost pentru a-l trata sau a-l disciplina pe om sau pentru a emite judecată și 
mustrare; a fost pentru a-l călăuzi. lahve i-a poruncit lui Moise să-i spună poporului Său 
să strângă mană în pustie. În fiecare dimineaţă, înainte de răsăritul soarelui, ei trebuiau 
să adune mană, suficient cât să mănânce în acea zi. Mana nu putea fi păstrată până a 

doua zi, deoarece ar fi mucegăit. El nu ţine prelegeri oamenilor și nu le expune natura, 
nici nu le expune ideile și gândurile lor. El nu i-a schimbat pe oameni ci, mai degrabă, i- 
a călăuzit în a-și conduce viața. Oamenii acelor timpuri erau precum copiii, neînțelegând 
nimic și capabili doar de câteva mișcări mecanice de bază; și, astfel, lahve a decretat 
doar legi pentru a ghida mulțimile. 

Pentru a propovădui Evanghelia, astfel încât toţi cei care caută cu o inimă adevărată 
să poată dobândi cunoașterea despre lucrarea făcută astăzi și să fie pe deplin convinși, 
trebuie să ajungi la o înţelegere clară a istoriei interioare, a esenței și a semnificației 
lucrării efectuate în fiecare etapă. Fă astfel încât, ascultând părtășia ta, alţii să poată 
înțelege lucrarea lui lahve, lucrarea lui Isus și, chiar mai mult, întreaga lucrare a 
Dumnezeului de astăzi, precum și legăturile și diferențele dintre cele trei etape ale 
lucrării. Fă astfel încât, după ce au terminat de ascultat, ceilalţi să vadă că cele trei etape 
nu se perturbă reciproc, ci că toate sunt lucrarea aceluiași Duh. Deși lucrează în epoci 
diferite, conţinutul lucrării pe care Ei o desfășoară este diferit, iar cuvintele pe care Ei le 
spun sunt, de asemenea, diferite, și, totuși, principiile prin care lucrează sunt aceleași. 
Aceste lucruri sunt cele mai mari viziuni pe care toţi oamenii ce Îl urmează pe Dumnezeu 
ar trebui să le înțeleagă. 


Cele două întrupări încheie semnificaţia întrupării 


Fiecare etapă a lucrării realizate de Dumnezeu își are propria sa semnificaţie 
practică. În acele vremuri, când a venit Isus, El a venit în trup de bărbat, dar când 
Dumnezeu vine de data aceasta, trupul Său este de femeie. De aici, poţi vedea cum 
crearea bărbaţilor, cât și a femeilor, de către Dumnezeu poate fi de folos lucrării Sale, 
iar El nu face deosebire între genuri. Când Duhul Său vine, El poate lua orice trup 
dorește, iar acel trup ÎI poate reprezenta; indiferent dacă este bărbat sau femeie, trupul 
Îl poate reprezenta pe Dumnezeu atâta vreme cât este trupul Său întrupat. Dacă Isus S- 
ar fi arătat ca femeie când a venit, cu alte cuvinte, dacă o fetiţă și nu un băiat ar fi fost 
concepută de către Duhul Sfânt, acea etapă a lucrării ar fi fost realizată oricum. Dacă 
așa ar fi stat lucrurile, atunci etapa actuală a lucrării ar fi trebuit să fie realizată de un 
bărbat, dar lucrarea ar fi fost realizată oricum. Lucrarea realizată în fiecare etapă are 
propria însemnătate; nicio etapă a lucrării nu este repetată și nici nu intră în conflict cu 
cealaltă. În acele vremuri, Isus, făcându-Și lucrarea, era numit unicul Fiu, iar „Fiu” implică 
genul masculin. De ce nu este menţionat unicul Fiu și în această etapă actuală? 
Deoarece cerințele lucrării au necesitat o schimbare a genului, faţă de cel al lui Isus. La 
Dumnezeu, nu există nicio distincţie a genului. El Își realizează lucrarea cum dorește și 
în realizarea ei nu întâmpină nicio restricţie, ci este cu atât mai liber. Cu toate acestea, 
fiecare etapă a lucrării își are propria semnificaţie practică. Dumnezeu S-a întrupat de 
două ori, și este evident că întruparea Sa din timpul zilelor de pe urmă este pentru ultima 

oară. A venit să-Și facă toate faptele cunoscute. Dacă în această etapă, El nu S-ar 
întrupa pentru a realiza în mod personal lucrarea la care omul să fie martor, omul s-ar 
agăța întotdeauna de ideea că Dumnezeu este doar bărbat, nu femeie. Înainte de asta, 
toată omenirea credea că Dumnezeu ar putea să fie doar bărbat și că o femeie nu ar 
putea fi numită Dumnezeu deoarece toată omenirea considera că bărbaţii au autoritate 
asupra femeilor. Oamenii credeau că nicio femeie nu-și poate asuma autoritatea, doar 
bărbaţii puteau să o facă. În plus, spuneau chiar că bărbatul este capul femeii și că ea 
trebuie să i se supună și să nu se ridice deasupra lui. În vremuri trecute, când se spunea 
că bărbatul este capul femeii, acest lucru se referea la Adam și Eva, care fusese 
ademenită de șarpe — nu la bărbatul și femeia așa cum fuseseră creaţi de lahve la 
început. Bineînţeles, femeia trebuie să se supună și să-și iubească soţul, iar un soţ 
trebuie să înveţe să hrănească și să-și susțină familia. Acestea sunt legile și decretele 
expuse de lahve, pe care omenirea trebuie să le respecte în viaţa de pe pământ. lahve 
i-a spus femeii: „Dorinţa ta va fi pentru soţul tău, iar el va stăpâni peste tine”. A vorbit 
astfel doar pentru ca omenirea (adică, atât bărbatul, cât și femeia) să poată duce vieți 
normale sub stăpânirea lui lahve și pentru ca vieţile oamenilor să aibă o structură și să 
nu iasă din ordinea corectă. Așadar, lahve a creat reguli adecvate pentru modul în care 
ar trebui să acţioneze bărbatul și femeia, deși doar cu privire la toate fiinţele care trăiesc 
pe pământ, și nu aveau nicio legătură cu trupul întrupat al lui Dumnezeu. Cum ar putea 
Dumnezeu să fie la fel ca făpturile create de EI? Cuvintele Sale au fost direcționate doar 
către omenirea creaţiei Sale; El a stabilit reguli pentru bărbat și femeie pentru ca 
omenirea să ducă vieţi normale. La început, când lahve a creat omenirea, El a făcut 
două tipuri de ființe umane, atât bărbaţi, cât și femei; astfel, întruparea Sa a fost, de 
asemenea, diferențiată, fie în bărbat, fie în femeie. El nu a decis privitor la lucrarea Sa 
în funcţie de cuvintele pe care le-a spus lui Adam și Evei. Cele două dăţi în care S-a 
întrupat au fost stabilite în întregime potrivit gândirii Sale din vremea când a creat 
omenirea pentru prima oară; adică, El a realizat lucrarea celor două întrupări ale Sale în 
funcție de bărbatul și femeia de dinainte de a fi corupți. Dacă omenirea ar lua cuvintele 
spuse de lahve către Adam și Eva, care fusese ademenită de șarpe, și le-ar aplica 
lucrării întrupării lui Dumnezeu, nu ar trebui Isus, de asemenea, să-Și iubească soția 
cum s-ar cuveni? Astfel, Dumnezeu ar mai fi Dumnezeu? Şi așa stând lucrurile, ar mai 
putea El să-Și realizeze lucrarea? Dacă ar fi rău ca întruparea lui Dumnezeu să fie 
femeie, atunci nu ar fi fost, de asemenea, o eroare de cea mai mare magnitudine ca 
Dumnezeu să fi creat femeia? Dacă oamenii încă mai cred că ar fi greșit ca Dumnezeu 
să Se întrupeze ca femeie, atunci Isus, care nu S-a însurat și nu putea astfel să-Și 
iubească soţia, nu ar fi în greșeală la fel de mult ca întruparea prezentă? Fiindcă folosești 
cuvintele spuse Evei de către lahve pentru a măsura adevărul întrupării lui Dumnezeu 
în zilele de azi, atunci trebuie să folosești cuvintele spuse de lahve lui Adam pentru a-L 
judeca pe Domnul Isus care S-a întrupat în Epoca Harului. Nu sunt la fel aceste lucruri? 
Fiindcă iei măsura Domnului Isus potrivit bărbatului care nu a fost ademenit de către 

șarpe, atunci nu poți judeca adevărul întrupării de azi în funcţie de femeia care a fost 
ademenită de șarpe. Acest lucru ar fi nedrept! A-L măsura astfel pe Dumnezeu dovedești 
că ești lipsit de rațiune. Când lahve S-a întrupat de două ori, genul trupului Său avea 
legătură cu bărbatul și femeia care nu au fost ademeniţi de șarpe; în conformitate cu 
bărbatul și femeia care nu fuseseră ademeniţi de șarpe, S-a întrupat El de două ori. Să 
nu crezi că bărbăţia lui Isus a fost la fel ca cea a lui Adam care a fost ademenit de șarpe. 
Cei doi nu au nicio legătură, iar cei doi sunt bărbaţi de naturi diferite. Cu siguranţă nu 
este posibil ca bărbăţia lui Isus să dovedească că El este capul tuturor femeilor, și nu și 
al tuturor bărbaţilor? Nu este El regele tuturor iudeilor (atât bărbaţi, cât și femei)? El este 
Dumnezeu Însuși, nu doar capul femeii, ci și capul bărbatului. El este Domnul tuturor 
vieţuitoarelor și capul tuturor vieţuitoarelor. Cum ai putea stabili că bărbăţia lui Isus este 
simbolul capului femeii? Nu ar fi asta o hulire? Isus este un bărbat care nu a fost corupt. 
El este Dumnezeu; El este Hristos; El este Domnul. Cum ar putea El să fie un bărbat 
precum Adam care a fost corupt? Isus este trupul purtat de cel mai sfânt Duh al lui 
Dumnezeu. Cum ai putea spune că El este un Dumnezeu care posedă bărbăţia lui 
Adam? În acel caz, nu ar fi fost toată lucrarea lui Dumnezeu greșită? Ar fi încorporat 
lahve în Isus bărbăţia lui Adam care a fost ademenit de către șarpe? Întruparea din acest 
moment nu este o altă instanţă a lucrării lui Dumnezeu întrupat care este diferit în gen 
de Isus, dar care este ca EI în natură? Încă mai îndrăznești să spui că Dumnezeu 
întrupat n-ar putea fi femeie deoarece femeia a fost prima care a fost ademenită de către 
șarpe? Încă îndrăznești să spui că, deoarece femeia este cea mai necurată și sursa 
coruperii omenirii, Dumnezeu nu S-ar putea întrupa ca femeie? Îndrăznești să continui 
să spui că „femeia se va supune întotdeauna bărbatului și nu poate niciodată să-L 
manifeste sau să-L reprezinte direct pe Dumnezeu”? Nu ai înțeles în trecut, dar poți 
continua acum să hulești lucrarea lui Dumnezeu, mai ales a întrupării lui Dumnezeu? 
Dacă acest lucru nu îţi este clar, mai bine ai grijă ce spui, ca nu cumva prostia și 
ignoranta ta să fie dezvăluite și urâţenia ta demascată. Să nu crezi că înţelegi totul. îţi 
spun că tot ceea ce ai văzut și experimentat este insuficient pentru ca tu să înţelegi chiar 
și a mia parte a planului Meu de gestionare (planul mântuirii). Deci, de ce acţionezi așa 
de arogant? Puţinul tău talent și cunoștințele minime pe care le ai sunt insuficiente pentru 
ca Isus să le folosească măcar o singură secundă în lucrarea Sa! Câtă experienţă ai, de 
fapt? Ceea ce ai văzut și tot ceea ce ai auzit în viața ta și ceea ce ţi-ai imaginat sunt mai 
puţin decât lucrarea pe care Eu o fac într-o singură clipă! Ai face bine să nu cauţi nod în 
papură. Poţi să fii cât de arogant vrei, dar nu ești decât o vieţuitoare, nici măcar egalul 
unei furnici! Tot ceea ce duci în burtă e mai puţin decât ceea ce are o furnică în burta 
sa! Să nu crezi că, doar fiindcă ai obținut niște experienţă și ai vechime, asta îţi dă dreptul 
să gesticulezi cu frenezie și să te fălești. Oare experienţa și vechimea ta nu sunt 
rezultatul cuvintelor pe care Eu le-am rostit? Crezi că le-ai dobândit prin propria ta muncă 
și sudoare? Astăzi, vezi că M-am întrupat, și doar din acest motiv ești plin de concepte 
și, din ele, de noţiuni nenumărate. Dacă nu ar fi fost întruparea Mea, chiar dacă ai fi avut 

talente deosebite, nu ai fi avut atâtea concepte; și nu din acestea se nasc noţiunile tale? 
Dacă Isus nu S-ar fi întrupat prima oară, ai fi aflat oare de întrupare? Oare nu datorită 
primei întrupări care ţi-a dat cunoștințele, ai imprudenţa să încerci să judeci a doua 
întrupare? De ce, în loc să urmezi ascultător, supui treaba asta studiului? Dacă ai intrat 
în curentul acesta și ai venit înaintea lui Dumnezeu întrupat, ti-ar permite El oare să-L 
cercetezi? Poţi să cercetezi istoria propriei tale familii, dar dacă încerci să cercetezi 
„istoria familiei” lui Dumnezeu, ti-ar permite Dumnezeul de astăzi să faci un asemenea 
studiu? Nu ești orb? Nu arunci dispreţ asupra ta? 

Dacă doar lucrarea lui Isus ar fi fost făcută, fără a fi completată de lucrarea din 
această etapă a zilelor de pe urmă, omul s-ar agăța mereu de noţiunea că doar Isus este 
unicul Fiu al lui Dumnezeu, anume, că Dumnezeu are doar un fiu și că oricine vine după 
aceea cu un alt nume nu va fi unicul Fiu al lui Dumnezeu, cu atât mai puţin Dumnezeu 
Însuși. Omul are noţiunea că oricine care slujeşte ca jertfă de păcat sau care își însușește 
putere în numele lui Dumnezeu și răscumpără toată omenirea este unicul Fiu al lui 
Dumnezeu. Există unii care cred că, atâta vreme cât Cel care vine este bărbat, El poate 
fi considerat a fi unicul Fiu al lui Dumnezeu și reprezentantul Acestuia. Sunt chiar și unii 
care spun că Isus este Fiul lui lahve, unicul Său Fiu. Nu sunt exagerate astfel de noţiuni? 
Dacă această etapă a lucrării nu ar fi realizată în epoca finală, atunci, faţă de Dumnezeu, 
întreaga omenire ar fi învăluită sub o umbră întunecată. Dacă așa ar sta lucrurile, bărbatul 
s-ar considera mai important decât femeia, iar femeia nu ar mai putea niciodată să-și țină 
capul sus și atunci nici măcar o singură femeie n-ar mai putea fi mântuită. Oamenii cred 
mereu că Dumnezeu e bărbat și, în plus, că El a disprețuit întotdeauna femeia și că nu-i 
va oferi mântuirea. Dacă așa ar sta lucrurile, nu ar fi adevărat că toate femeile, care au 
fost create de lahve și care au fost, de asemenea, corupte, nu ar avea niciodată șansa 
de a fi mântuite? Atunci, nu ar fi fără sens ca lahve să fi creat femeia, adică, să o fi creat 
pe Eva? Și nu ar pieri femeia pentru veșnicie? Din acest motiv, etapa lucrării din zilele de 
pe urmă este realizată pentru a mântui întreaga omenire, nu doar femeia. Dacă cineva 
ar crede că, dacă Dumnezeu S-ar întrupa ca femeie, ar fi doar de dragul de a mântui 
femeia, atunci acel cineva ar fi cu adevărat nechibzuit! 

Lucrarea de astăzi a împins înainte lucrarea din Epoca Harului; adică, lucrarea din 
cadrul întregului plan de gestionare (planul mântuirii) de șase mii de ani a înaintat. Deși 
Epoca Harului s-a terminat, lucrarea lui Dumnezeu a progresat. De ce spun mereu că 
această etapă a lucrării se bazează pe Epoca Harului și pe Epoca Legii? Pentru că 
lucrarea de acum este o continuare a lucrării realizate în Epoca Harului și un progres 
față de cea realizată în Epoca Legii. Cele trei etape sunt interconectate strâns și fiecare 
verigă din lanţ este legată strâns de următoarea. De ce mai spun și că această etapă a 
lucrării se bazează pe cea realizată de Isus? Presupunând că această etapă nu s-a 
bazat pe lucrarea realizată de Isus, o altă răstignire ar trebui să aibă loc în această 
etapă, iar lucrarea de răscumpărare din etapa anterioară ar trebui să fie făcută din nou. 
Nu ar avea niciun sens. Și astfel, nu este vorba de faptul că lucrarea a fost terminată 

complet, ci de faptul că epoca a înaintat și că nivelul lucrării a fost ridicat mai sus decât 
înainte. Se poate spune că această etapă a lucrării este clădită pe fundaţia Epocii Legii 
și pe stânca lucrării lui Isus. Lucrarea lui Dumnezeu este clădită etapă cu etapă, iar 
această etapă nu este un început nou. Doar combinaţia celor trei etape ale lucrării poate 
fi considerată a fi planul de gestionare de șase mii de ani. Lucrarea din această etapă 
este realizată pe fundaţia lucrării din Epoca Harului. Dacă aceste două etape ale lucrării 
nu ar avea legătură, atunci de ce răstignirea nu ar fi repetată în această etapă? De ce 
nu port Eu păcatele omului? Eu nu am fost conceput de Duhul Sfânt și nici nu port 
păcatele omului prin răstignire; mai degrabă, sunt aici pentru a-l mustra pe om direct. 
Dacă nu aș fi făcut lucrarea judecării și mustrării omului după răstignire, iar acum nu aș 
veni prin conceperea Duhului Sfânt, atunci nu aș fi apt să-l mustru pe om. Tocmai pentru 
că sunt una cu Isus pot să vin direct pentru a-l mustra și a-l judeca pe om. Lucrarea de 
la această etapă este clădită în întregime pe lucrarea din etapa precedentă. De aceea, 
doar acest gen de lucrare îl poate aduce pe om, pas cu pas, la mântuire. Isus și cu Mine 
venim din același Duh. Deși trupurile noastre nu au legătură, Duhurile noastre sunt unul 
și același; deși ceea ce facem și lucrarea pe care o realizăm nu sunt la fel, Noi ne 
asemănăm în esenţă; trupurile Noastre au forme diferite, dar acest lucru se datorează 
schimbării epocii și a diferitelor cerinţe ale lucrării Noastre; lucrările Noastre de slujire nu 
se aseamănă, deci lucrarea pe care Noi o prezentăm și firile pe care le dezvăluim omului 
sunt, de asemenea, diferite. Din acest motiv, ceea ce omul vede și înțelege azi este 
diferit de trecut, lucru care se întâmplă datorită schimbării epocii. Chiar dacă Ei sunt 
diferiţi în gen și în forma trupurilor Lor și nu S-au născut din aceeași familie și cu atât 
mai puţin în aceeași perioadă, totuși, Duhurile Lor sunt unul. Chiar dacă trupurile Lor nu 
au același sânge sau înrudire fizică de niciun fel, nu se poate nega faptul că Ei sunt 
întrupările lui Dumnezeu în două perioade de timp diferite. Faptul că Ei sunt întrupările 
lui Dumnezeu reprezintă un adevăr incontestabil. Totuși, Ei nu au aceeași descendență 
și nu împărtășesc un limbaj uman comun (unul a fost un bărbat care vorbea limba 
iudeilor, iar celălalt o femeie care vorbește doar chineza). Din aceste motive, Ei au trăit 
în ţări diferite pentru a realiza lucrarea pe care fiecare are datoria s-o facă și, de 
asemenea, în perioade de timp diferite. În ciuda faptului că Ei sunt același Duh, au 
aceeași esenţă, nu există asemănări absolute între învelișul trupurilor Lor. Tot ceea ce 
împărtășesc este aceeași umanitate, dar în ceea ce privește aspectul exterior al 
trupurilor Lor și circumstanţele nașterii Lor, Ei nu se aseamănă. Aceste lucruri nu 
influențează deloc lucrarea Lor sau cunoștințele pe care omul le are despre Ei, 
deoarece, în final, Ei sunt același Duh și nimeni nu Îi poate separa. Deși nu au legături 
de sânge, întregile lor ființe sunt conduse de Duhurile lor, care le alocă lucrări diferite în 
perioade de timp diferite și trupurile Lor aparţin unor descendente diferite. Duhul lui lahve 
nu este tatăl Duhului lui Isus, iar Duhul lui Isus nu este fiul Duhului lui lahve: sunt unul și 
același Duh. În mod similar, Dumnezeul întrupat de azi și Isus nu sunt înrudiţi prin sânge, 
ci Ei sunt una, deoarece Duhurile lor sunt una. Dumnezeu poate realiza lucrarea de milă 

și de bunătate iubitoare, precum și cea de judecată dreaptă și de mustrare a omului, și 
pe cea de blestemare a omului; iar în final, poate realiza lucrarea de distrugere a lumii 
și de pedepsire a celor răi. Nu face El toate astea singur? Nu este aceasta omnipotența 
lui Dumnezeu? A putut și să promulge legi pentru om și să-i dea porunci și a putut și să- 
i conducă pe primii israeliți în traiul vieţii lor pe pământ și să-i îndrume să construiască 
templul și altare, ţinându-i pe toţi israeliții sub stăpânirea Sa. Datorită autorităţii Sale, El 
a trăit pe pământ cu poporul lui Israel timp de două mii de ani. Israeliții nu au îndrăznit 
să se răzvrătească împotriva Sa; toţi L-au venerat pe lahve și l-au ascultat poruncile. 
Astfel a fost lucrarea care a fost realizată mulțumită autorităţii și omnipotenţei Sale. 
Atunci, în timpul Epocii Harului, Isus a venit pentru a răscumpăra întreaga omenire 
căzută (și nu doar pe israeliți). El a arătat milă și bunătate iubitoare omului. Isus pe care 
omul L-a văzut în Epoca Harului era plin de bunătate iubitoare și era mereu iubitor față 
de om deoarece El venise să mântuiască omenirea de păcat. A putut să-l ierte pe om 
de păcate până când răstignirea Sa a răscumpărat omenirea complet din păcat. În acea 
perioadă, Dumnezeu S-a arătat omului cu milă şi bunătate iubitoare; adică, El a devenit 
o jertfă de păcat pentru om și a fost răstignit pentru păcatele omului pentru ca acestea 
să fie iertate pentru totdeauna. A fost milos, plin de compasiune, răbdător și iubitor. lar 
toţi cei care L-au urmat pe Isus în Epoca Harului au căutat să fie la fel de răbdători și 
iubitori în toate lucrurile. Erau îndelung răbdători și nu au ripostat nici măcar când au 
fost bătuți, blestemațţi sau loviți cu pietre. Dar, în timpul etapei finale, acest lucru nu mai 
poate fi așa. Lucrarea lui Isus și a lui lahve nu au fost complet la fel, deși Ei aveau un 
singur Duh. Lucrarea lui lahve nu a pus capăt epocii, ci a îndrumat-o, aducând viața 
omenirii pe pământ, iar lucrarea de astăzi este de a-i cuceri pe cei din neamurile care 
au fost profund corupte și de a conduce nu doar aleșii lui Dumnezeu din China, ci întregul 
univers și toată omenirea. Poate ţi se pare că această lucrare este realizată doar în 
China, dar, de fapt, a început deja să se extindă și în străinătate. De ce oare oamenii 
din afara Chinei caută adevărata cale în mod repetat? Deoarece Duhul a început deja 
să lucreze, iar cuvintele rostite astăzi sunt direcționate spre oamenii din întregul univers. 
Cu aceasta, jumătate din lucrare este deja realizată. De la crearea lumii până în prezent, 
Duhul lui Dumnezeu a pus această lucrare măreaţă în mișcare și, în plus, a realizat 
diferite lucrări în diferite epoci și în rândul diferitelor ţări. Oamenii din fiecare epocă văd 
o fire diferită a Sa, care este dezvăluită în mod natural prin diferitele lucrări pe care El le 
realizează. El este Dumnezeu, plin de milă și bunătate iubitoare; El este jertfa de păcat 
pentru om și păstorul omului; dar El este, de asemenea, judecata, mustrarea și 
blestemul omului. El a putut conduce omul să trăiască pe pământ timp de două mii de 
ani și, de asemenea, a putut răscumpăra omenirea coruptă din păcat. Astăzi, El poate 
să cucerească omenirea, care nu-L cunoaște, și să o facă să se prosterneze sub imperiul 
Lui pentru ca toată lumea să | se supună complet. În final, El va arde tot ceea ce e 
necurat și nedrept în oamenii din întregul univers pentru a le arăta că El este nu doar un 
Dumnezeu milos și iubitor, nu doar un Dumnezeu al înțelepciunii și al minunilor, nu doar 


998 


un Dumnezeu sfânt, ci, mai mult, un Dumnezeu care judecă omul. Pentru cei răi din 
omenire, El este ardere, judecată și pedeapsă; pentru cei care trebuie să fie desăvârșiţi, 
El este năpasta, rafinarea și încercările, precum și alinarea, susținerea, provizia de 
cuvinte, tratarea și emondarea. lar pentru cei care sunt alungați, El este pedeapsă și 
răzbunare. Spune-Mi, nu este Dumnezeu atotputernic? El poate realiza orice și toată 
lucrarea, nu doar răstignirea așa cum îţi imaginezi. ÎI subestimezi prea mult pe 
Dumnezeu! Crezi că tot ceea ce poate face El este să răscumpere întreaga omenire prin 
răstignire și asta e tot? Și după aceea, tu ÎI vei urma în ceruri pentru a mânca fructe din 
pomul vieţii și pentru a bea din râul vieţii?... Ar putea fi așa de simplu? Spune-mi, ce ai 
realizat tu? Ai tu viaţa lui Isus? Ai fost într-adevăr răscumpărat de El, dar răstignirea a 
fost lucrarea lui Isus Însuși. Ce datorie ai îndeplinit ca ființă creată? Exprimi doar pietate 
exterioară, dar nu Îi înţelegi calea. Așa ÎI manifești tu? Dacă nu ai atins viaţa lui 
Dumnezeu sau nu ai văzut întregimea firii Sale drepte, atunci nu poţi pretinde că ești o 
persoană care are viață și nu ești demn să treci prin poarta Împărăției cerurilor. 

Dumnezeu nu este doar un Duh, El Se poate și întrupa; în plus, El este un trup de 
slavă. Isus, deși nu L-aţi văzut, a fost mărturisit de israeliți — de iudeii din acele vremuri. 
A fost la început un trup în carne și oase, dar după ce a fost răstignit, El a devenit un 
trup de slavă. El este Duhul atotcuprinzător și poate realiza lucrarea în fiecare loc. El 
poate fi lahve sau Isus sau Mesia; în final, El poate deveni, de asemenea, Dumnezeu 
Atotputernic. El este dreptate, judecată și mustrare; El este blestem și mânie; dar este 
și milă și bunătate iubitoare. Toată lucrarea pe care a făcut-o poate să ÎI reprezinte. Ce 
tip de Dumnezeu spui că este El? Tu nu poţi să explici. Dacă într-adevăr nu poţi să 
explici, nu ar trebui să ajungi la concluzii despre Dumnezeu. Nu trage concluzia că 
Dumnezeu este pentru totdeauna un Dumnezeu al milei și al bunătăţii iubitoare, doar 
pentru că a realizat lucrarea de răscumpărare într-o etapă. Poţi fi sigur că El este doar 
un Dumnezeu milos și iubitor? Dacă este doar un Dumnezeu milos și iubitor, de ce va 
pune El capăt epocii în zilele de pe urmă? De ce va trimite El pe pământ atât de multe 
dezastre? Potrivit noţiunilor și gândurilor oamenilor, Dumnezeu ar trebui să fie milos și 
iubitor față de om până la final, ca până și ultimul membru al omenirii să poată fi salvat. 
Dar de ce, în zilele de pe urmă, trimite El pe pământ niște dezastre atât de mari, cum ar 
fi cutremurele, molimele, ca să distrugă această omenire rea, care-L vede pe Dumnezeu 
ca pe un dușman? De ce îl lasă pe om să sufere toate aceste dezastre? În ceea ce 
privește tipul de Dumnezeu care este El, niciunul dintre voi nu îndrăznește să spună și 
nimeni nu este capabil să explice acest lucru. Poţi fi sigur că El este Duhul? Îndrăznești 
să spui că El nu este altceva decât trupul lui Isus? Și îndrăznești să spui că El este un 
Dumnezeu care va fi pentru totdeauna răstignit de dragul omului? 

Oare există Treimea? 


După ce s-a realizat adevărul lui Isus devenit trup, omul a crezut că, în cer, nu există 
doar Tatăl, ci și Fiul și chiar Duhul. Aceasta este noţiunea convenţională pe care o deţine 
omul şi anume, că există un astfel de Dumnezeu în Cer: un Dumnezeu triunic care este 
Tatăl, Fiul și Duhul Sfânt. Întreaga omenire are aceste noţiuni: Dumnezeu este un singur 
Dumnezeu, dar cuprinde trei părţi, ceea ce toți cei înrădăcinați serios în noţiuni 
convenţionale consideră a fi Tatăl, Fiul și Duhul Sfânt. Doar cele trei părţi făcute una 
sunt toate Dumnezeu. Fără Tatăl Sfânt, Dumnezeu nu ar fi întreg. În mod similar, nici 
Dumnezeu nu ar fi întreg fără Fiul sau Duhul Sfânt. În noţiunile lor, ei cred că nici Tatăl 
singur și nici Fiul singur nu pot fi consideraţi Dumnezeu. Doar Tatăl, Fiul și Duhul Sfânt 
împreună pot fi considerați Dumnezeu Însuși. Acum, toţi credincioșii religioși, și chiar 
fiecare adept dintre voi, au această credință. Totuși, nimeni nu poate explica dacă 
această credinţă este sau nu corectă, pentru că voi vă aflaţi mereu într-o ceaţă a 
confuziei despre lucrurile lui Dumnezeu Însuși. Deși acestea sunt noţiuni, voi nu știți 
dacă sunt corecte sau greșite, deoarece aţi devenit prea serios contaminati de noţiuni 
religioase. Aţi acceptat prea adânc aceste noțiuni convenţionale ale religiei, iar această 
otravă a pătruns prea adânc în voi. Prin urmare, la fel aţi cedat și voi acestei influenţe 
dăunătoare în această chestiune, deoarece Dumnezeul triunic pur și simplu nu există. 
Adică, Treimea Tatălui, a Fiului și a Sfântului Duh pur și simplu nu există. Acestea sunt 
toate noţiuni convenţionale ale omului și credințele eronate ale omului. De-a lungul 
multor secole, omul a crezut în această Treime, evocată de noţiuni din mintea omului, 
fabricate de om şi care nu au mai fost văzute niciodată înainte de către om. De-a lungul 
acestor numeroși ani, au existat mulţi interpreţi ai Bibliei care au explicat „adevăratul 
înțeles” al Dumnezeului triunic, dar astfel de explicaţii ale Treimii ca trei persoane 
consubstanţiale distincte au fost nedeslușite și neclare și toți oamenii sunt derutaţi de 
„alcătuirea” lui Dumnezeu. Niciun om influent nu a fost în stare vreodată să ofere o 
explicație amănunțită; majoritatea explicaţiilor sunt acceptabile pe hârtie și din punct de 
vedere raţional, dar niciun singur om nu are o înțelegere pe deplin clară a semnificației 
Treimii. Aceasta este deoarece această mare Treime, pe care omul o păstrează în inimă, 
pur și simplu, nu există. Deoarece nimeni nu a văzut vreodată chipul adevărat al lui 
Dumnezeu, nici nu a fost suficient de norocos ca să urce la locuinţa lui Dumnezeu să-L 
viziteze, pentru a examina ce elemente sunt prezente în locul unde stă Dumnezeu, 
pentru a determina cu exactitate câte zeci de mii sau sute de milioane de generaţii sunt 
în „casa lui Dumnezeu” sau să cerceteze doar cât de multe părţi compun alcătuirea 
inerentă a lui Dumnezeu. Ceea ce trebuie examinat în primul rând este acest lucru: 
vârsta Tatălui și a Fiului, precum și cea a Duhului Sfânt; arătările corespunzătoare ale 
fiecărei persoane; cum exact Se separă Ei și cum se face că sunt făcuţi una. Din păcate, 
în toţi acești numeroși ani, nimeni nu a reușit să determine adevărul acestor lucruri. Toţi 
fac doar presupuneri, căci nimeni nu s-a înălțat vreodată la Cer pentru a face o vizită și 


1000 


nu s-a întors cu un „raport de investigaţie” pentru întreaga omenire, pentru a raporta 
adevărul acestei chestiuni tuturor acelor credincioși religioși, înflăcăraţi și devotați, care 
sunt preocupaţi de Treime. Desigur, nu se poate învinui omul pentru formarea unor astfel 
de noţiuni, astfel, de ce lahve Tatăl nu L-a luat pe Isus Fiul să-L însoțească atunci când 
a creat omenirea? Ar fi fost mai bine dacă, la început, toţi ar fi fost cunoscuţi cu numele 
lui lahve. Dacă trebuie învinovâţit cineva, lăsaţi să fie învinovăţită greșeala trecătoare a 
lui lahve Dumnezeu, care nu l-a chemat pe Fiul și pe Duhul Sfânt înaintea Lui, în timpul 
creaţiei, ci, mai degrabă, Și-a îndeplinit singur lucrarea. Dacă Ei toţi ar fi lucrat simultan, 
atunci nu ar fi devenit una? Dacă, încă de la început și până la sfârșit, ar fi fost numai 
numele lahve și nu numele lui Isus din Epoca Harului sau dacă atunci El încă ar fi fost 
numit lahve, nu ar fi fost atunci Dumnezeu cruțat de suferința acestei divizări de către 
omenire? Desigur, lahve nu poate fi învinuit pentru toate acestea; dacă trebuie învinuit 
cineva, lăsaţi să fie învinovâăţit Duhul Sfânt, care, timp de mii de ani, Și-a continuat 
lucrarea cu numele de lahve, de Isus și chiar cu numele de Duhul Sfânt, derutându-l și 
zăpăcindu-l pe om astfel încât acesta nu putea ști întocmai cine anume este Dumnezeu. 
Dacă Însuși Duhul Sfânt ar fi lucrat fără formă sau chip și, mai mult, fără un nume precum 
cel de Isus, iar omul nu ar fi putut nici să-L atingă, nici să-L vadă, ci să audă doar sunetul 
tunetului, atunci o astfel de lucrare n-ar fi avut un folos mai mare pentru omenire? Deci, 
ce se poate face acum? Noţiunile omului s-au adunat înalte ca un munte și întinse ca 
marea, într-o așa măsură încât Dumnezeul zilei de astăzi nu le mai poate suporta și este 
complet pierdut. În trecut, când era doar lahve, Isus și, între Ei, Duhul Sfânt, omul era 
deja pierdut în privința modului de a face faţă, iar acum a fost adăugat Cel Atotputernic, 
despre care se spune chiar că este, de asemenea, o parte a lui Dumnezeu. Cine știe 
cine este El și în care persoană a Treimii a fost amestecat sau ascuns pentru atât de 
mulți ani? Cum poate omul să suporte acest lucru? Doar pentru ca omul să poată explica 
Dumnezeul triunic a fost necesară o viaţă, însă acum există „un singur Dumnezeu în 
patru persoane”. Cum poate fi explicat acest lucru? Poţi tu să explici? Fraţi și surori! 
Cum aţi crezut într-un astfel de Dumnezeu până astăzi? Îmi scot pălăria în faţa voastră. 
Dumnezeul triunic a fost deja suficient de suportat; cum aţi putea continua să aveţi o 
astfel de credință neclintită în acest singur Dumnezeu în patru persoane? Aţi fost 
îndemnați să ieșiţi, dar, totuși, voi refuzaţi. Este de neimaginat! Chiar sunteți 
impresionanţi! O persoană poate merge chiar atât de departe încât să creadă în patru 
Dumnezei și să considere acest lucru o nimica toată; nu credeţi că aceasta este o 
minune? Dacă s-ar uita la voi, nimeni nu ar ști că sunteţi capabili să înfăptuiţi astfel de 
minuni mari! Permiteţi-Mi să vă spun că, într-adevăr, Dumnezeul triunic nu există nicăieri 
în acest univers. Dumnezeu nu are niciun Tată și niciun Fiu și cu atât mai puţin nu există 
un concept că Tatăl și Fiul folosesc împreună Duhul Sfânt drept un instrument. Toate 
acestea reprezintă cea mai falsă idee din lume și, pur și simplu, nu există! Totuși, chiar 
și o astfel de falsitate își are originea ei și nu este în întregime nefundamentată, pentru 
că minţile voastre nu sunt atât de simple, iar gândurile voastre nu sunt fără rațiune. Mai 

degrabă, ele sunt destul de adecvate și ingenioase, atât de mult încât sunt de neînvins 
chiar și de către oricare satană. Este păcat că aceste gânduri sunt toate idei false și, pur 
și simplu, nu există! Voi nu aţi văzut deloc adevărul concret; voi doar emiteţi supoziții și 
închipuiri, apoi le transformati pe toate într-o poveste pentru a câștiga, în mod înșelător, 
încrederea altora și stăpânirea asupra celor mai nebuni dintre oamenii fără înţelepciune 
sau rațiune, astfel încât ei să creadă în mărețele și faimoasele voastre „învățături 
experte”. Acesta este adevărul? Este acesta modul de viaţă pe care ar trebui să-l 
primească omul? Totul este o absurditate! Niciun singur cuvânt nu este potrivit! De-a 
lungul acestor numeroși ani, Dumnezeu a fost divizat de voi în acest fel, fiind divizat tot 
mai mărunt cu fiecare generaţie, până în măsura în care un singur Dumnezeu a fost 
separat, în mod deschis, în trei Dumnezei. Şi acum este pur și simplu imposibil ca omul 
să-L reunească pe Dumnezeu ca Unul, căci voi L-aţi separat în prea multe părți! Este 
greu de spus cât timp aţi fi continuat cu nerușinare în acest fel dacă n-ar fi fost lucrarea 
Mea promptă, înainte de a fi prea târziu! Cum poate El încă să fie Dumnezeul vostru 
când voi continuaţi să-L separați în acest fel? L-aţi mai recunoaște pe Dumnezeu? V-aţi 
mai găsi originile? Dacă aș fi venit ceva mai târziu, probabil că l-ați fi trimis pe „Tatăl și 
Fiul”, lahve și Isus, înapoi în Israel și aţi fi pretins că voi înșivă sunteţi o parte a lui 
Dumnezeu. Din fericire, acum sunt zilele de pe urmă. În cele din urmă, această zi, pe 
care am așteptat-o îndelung, a sosit și, doar după ce am realizat, cu propria-Mi mână, 
această etapă a lucrării, a fost oprită divizarea lui Dumnezeu Însuși de către voi. Dacă 
n-ar fi fost astfel, voi aţi fi amplificat, chiar punând pe mesele voastre pentru închinare 
toate satanele dintre voi. Acesta este subterfugiul vostru! Acesta este modul vostru de 
a-L diviza pe Dumnezeu! Veţi continua acum să faceți astfel? Lăsaţi-Mă să vă întreb: 
Câţi Dumnezei există? Care Dumnezeu vă va aduce mântuire? Oare la primul 
Dumnezeu, la Cel de-al doilea sau la Cel de-al treilea vă rugaţi mereu? În care credeți 
întotdeauna? În Tatăl? Sau Fiul? Sau în Duhul? Spune-Mi în cine crezi tu. Deși, cu 
fiecare cuvânt, spuneți că voi credeţi în Dumnezeu, voi vă credeţi, de fapt, propriul creier! 
Pur și simplu, nu-L aveţi pe Dumnezeu în inimă! Și, totuși, în mintea voastră există o 
serie de astfel de Treimi! Nu sunteţi de acord? 

Dacă cele trei etape ale lucrării sunt evaluate în conformitate cu acest concept al 
Treimii, atunci trebuie să existe trei Dumnezei, din moment ce lucrarea îndeplinită de 
fiecare nu este aceeași. Dacă vreunul dintre voi spune că Treimea există într-adevăr, 
atunci explicaţi ce este, mai exact, acest singur Dumnezeu în trei persoane. Ce este 
Tatăl Sfânt? Ce este Fiul? Ce este Duhul Sfânt? lahve este Tatăl Sfânt? Isus este Fiul? 
Atunci cum este cu Duhul Sfânt? Tatăl nu este un Duh? Esenţa Fiului nu este, de 
asemenea, un Duh? Lucrarea lui Isus nu a fost lucrarea Duhului Sfânt? Lucrarea lui 
lahve nu a fost, la acea vreme, realizată de un Duh, la fel ca lucrarea lui Isus? Câte 
Duhuri poate avea Dumnezeu? Conform explicaţiei tale, cele trei persoane — ale Tatălui, 
Fiului și Duhului Sfânt — sunt una; dacă așa stau lucrurile, atunci există trei Duhuri, dar 
pentru a fi trei Duhuri înseamnă că trebuie să existe trei Dumnezei. Aceasta înseamnă 


1002 


că nu există un singur Dumnezeu adevărat; cum poate un astfel de Dumnezeu să aibă 
încă esenţa inerentă a lui Dumnezeu? Dacă accepti că există doar un singur Dumnezeu, 
atunci cum poate El să aibă un fiu și să fie tată? Nu sunt toate acestea pur și simplu 
noţiunile tale? Există doar un Dumnezeu, numai o persoană în acest Dumnezeu și doar 
un Duh al lui Dumnezeu, așa cum este scris în Biblie că: „Există un singur Duh Sfânt și 
un singur Dumnezeu”. Indiferent dacă există sau nu Tatăl și Fiul despre care vorbeșii, 
până la urmă există doar un Dumnezeu, iar esenţa Tatălui, a Fiului și a Duhului Sfânt, 
în care voi credeţi, este esența Duhului Sfânt. Cu alte cuvinte, Dumnezeu este un Duh, 
însă El este capabil să devină trup şi să trăiască printre oameni, precum și să fie mai 
presus de toate lucrurile. Duhul Său este atotcuprinzător și omniprezent. El poate fi, în 
același timp, în trup și în univers și deasupra acestuia. De vreme ce toți oamenii spun 
că Dumnezeu este singurul Dumnezeu adevărat, atunci există un singur Dumnezeu, 
care nu poate fi separat de nimeni după pofta inimii! Dumnezeu este un singur Duh și o 
singură persoană. Și Acesta este Duhul lui Dumnezeu. Dacă ar fi așa cum spui, atunci 
Tatăl, Fiul și Duhul Sfânt nu sunt Ei trei Dumnezei? Duhul Sfânt este un subiect, Fiul un 
altul, iar Tatăl încă unul. Persoanele Lor sunt diferite și esenţele Lor sunt diferite, deci 
cum pot Ei să fie fiecare parte a unui singur Dumnezeu? Duhul Sfânt este un Duh; acest 
lucru este ușor de înţeles pentru om. Dacă așa stau lucrurile, atunci Tatăl este chiar și 
mai mult un Duh. El nu a coborât niciodată pe pământ și nu a devenit niciodată trup; El 
este lahve Dumnezeu în inima omului și este, cu siguranţă, și un Duh. Atunci, care este 
relația dintre El și Duhul Sfânt? Este relaţia dintre Tată și Fiu? Sau este relația dintre 
Duhul Sfânt și Duhul Tatălui? Oare esenţa fiecărui Duh este aceeași? Sau Duhul Sfânt 
este un instrument al Tatălui? Cum poate fi explicat acest lucru? Și, atunci, care este 
relaţia dintre Fiul și Duhul Sfânt? Este o relaţie între două Duhuri sau relația dintre un 
om și un Duh? Acestea sunt toate chestiuni care nu pot avea nicio explicaţie! Dacă Ei 
toți sunt un singur Duh, atunci nu se poate vorbi despre trei persoane, căci Ei sunt 
posedaţi de un singur Duh. Dacă ar fi persoane distincte, atunci Duhurile Lor ar varia în 
putere, iar Ei, pur și simplu, nu ar putea fi un singur Duh. Acest concept al Tatălui, al 
Fiului și al Duhului Sfânt este cel mai absurd! Aceasta Îl segmentează pe Dumnezeu și 
Îl împarte în trei persoane, fiecare cu un statut și un Duh; atunci, cum poate El să fie 
totuși un singur Duh și un singur Dumnezeu? Spuneţi-Mi, cerurile și pământul și toate 
lucrurile au fost create de Tatăl, de Fiul sau de Duhul Sfânt? Unii spun că Ei le-au creat 
împreună. Atunci cine a răscumpărat omenirea? A fost Duhul Sfânt, Fiul sau Tatăl? Unii 
spun că Fiul a fost Cel care a răscumpărat omenirea. Atunci cine este Fiul, în esenţă? 
Nu este El întruparea Duhului lui Dumnezeu? Întruparea Îl strigă pe Dumnezeu din Cer 
cu numele Tatălui, din perspectiva unui om creat. Oare nu ești conștient că Isus S-a 
născut prin concepția Duhului Sfânt? În El este Duhul Sfânt; indiferent ce spui, El este 
totuși una cu Dumnezeu din Cer, căci este întruparea Duhului lui Dumnezeu. Această 
idee despre Fiu este, pur și simplu, neadevărată. Este un singur Duh care realizează 
întreaga lucrare; doar Dumnezeu Însuși, adică, Duhul lui Dumnezeu Își duce la bun 

sfârșit lucrarea. Cine este Duhul lui Dumnezeu? Nu este Duhul Sfânt? Nu este Duhul 
Sfânt care lucrează în Isus? Dacă lucrarea nu ar fi fost îndeplinită de Duhul Sfânt (adică, 
Duhul lui Dumnezeu), atunci ar fi putut lucrarea Lui să-L reprezinte pe Dumnezeu Însuși? 
Când Isus L-a numit pe Dumnezeu din ceruri cu numele de Tată, în timp ce S-a rugat, 
acest lucru a fost făcut doar din perspectiva unui om creat, doar pentru că Duhul lui 
Dumnezeu Şi-a asumat un trup obișnuit și normal și a avut acoperământul exterior al 
unei ființe create. Chiar dacă în El era Duhul lui Dumnezeu, aspectul Său exterior era 
încă acela al unui om normal; cu alte cuvinte, El devenise „Fiul Omului”, despre care au 
vorbit toți oamenii, inclusiv Isus Însuși. Dat fiind că El este numit Fiul omului, El este o 
persoană (fie ea bărbat sau femeie, în orice caz, una cu învelișul exterior al unei ființe 
umane) născută într-o familie normală de oameni obișnuiți. Prin urmare, pentru Isus să- 
L numească pe Dumnezeu din ceruri cu numele de Tată a fost la fel ca pentru voi când 
L-aţi numit pe Ella început Tată; El a făcut acest lucru din perspectiva unui om creat. Vă 
mai amintiți rugăciunea Tatăl nostru pe care Isus v-a învăţat să o memorati? „Tatăl 
nostru din ceruri...” El le-a cerut tuturor oamenilor să-L numească pe Dumnezeu din 
ceruri cu numele de Tată. Și din moment ce și El, de asemenea, L-a numit Tată, El a 
făcut acest lucru din perspectiva unuia care se află pe picior de egalitate cu voi toţi. Din 
moment ce L-aţi numit pe Dumnezeu din ceruri cu numele de Tată, Isus S-a văzut pe 
Sine ca fiind pe picior de egalitate cu voi și ca un om pe pământ ales de Dumnezeu 
(adică Fiul lui Dumnezeu). Dacă Îl numiţi pe Dumnezeu Tată, nu este aceasta pentru că 
voi sunteţi ființe create? Oricât de mare ar fi autoritatea lui Isus pe pământ, înainte de 
răstignire, El a fost numai un Fiu al omului, guvernat de Duhul Sfânt (adică Dumnezeu) 
și una dintre ființele create ale pământului, pentru că El încă trebuia să-Și finalizeze 
lucrarea Sa. Prin urmare, a-l numi pe Dumnezeu din ceruri Tată, a însemnat doar 
umilința și ascultarea Lui. Adresarea Sa către Dumnezeu (adică Duhul din ceruri) într-o 
asemenea manieră, nu dovedește totuși că El a fost Fiul Duhului lui Dumnezeu din 
ceruri. Mai degrabă, se poate spune pur și simplu că perspectiva Lui a fost diferită, nu 
că El a fost o persoană diferită. Existenţa unor persoane distincte este o aberaţie! Înainte 
de răstignirea Sa, Isus a fost un Fiu al omului legat de limitările trupului și El nu a posedat 
complet autoritatea Duhului. De aceea El nu putea decât să caute voia lui Dumnezeu 
Tatăl din perspectiva unei ființe create. Așa cum El S-a rugat de trei ori în Ghetsimani: 
„Nu cum vreau Eu, ci cum vrei Tu”. Înainte de a fi pus pe cruce, El a fost doar Regele 
Evreilor; El a fost Hristos, Fiul Omului, și nu un trup de slavă. De aceea, din punctul de 
vedere al unei fiinţe create, El L-a numit pe Dumnezeu Tată. Acum, nu poţi spune că toți 
cei care Îl numesc pe Dumnezeu Tată sunt Fiul. Dacă ar fi așa, atunci nu aţi fi devenit 
toți Fiul odată ce Isus v-a învățat Rugăciunea „Tatăl nostru”? Dacă încă nu sunteți 
convinși, atunci spuneţi-Mi, cine este Cel pe care-L numiţi Tată? Dacă vă referiţi la Isus, 
atunci cine este pentru voi Tatăl Lui? După ce Isus a plecat, nu a mai existat această 
idee a Tatălui și Fiului. Această idee a fost potrivită doar pentru anii în care Isus a devenit 
trup; în toate celelalte împrejurări, atunci când Îl numiţi Tată pe Dumnezeu, relaţia este 

cea dintre Domnul creaţiei și o fiinţă creată. Nu există un timp în care să se poată aplica 
această idee despre Treimea Tatălui, a Fiului și a Sfântului Duh. Aceasta este o idee 
falsă rar întâlnită de-a lungul veacurilor și nu există! 

Acest lucru poate aduce în mintea majorităţii oamenilor cuvintele lui Dumnezeu din 
Geneză: „Să facem om după chipul Nostru, după asemănarea Noastră” (Geneza 1:26). 
Având în vedere că Dumnezeu spune: „să facem om după chipul Nostru”, atunci „Noi” 
indică doi sau mai mulți; întrucât El a spus „Noi”, atunci nu este doar un singur 
Dumnezeu. În felul acesta, omul a început să se gândească, în mod teoretic, la persoane 
distincte și, din aceste cuvinte, a apărut ideea Tatălui, a Fiului și a Duhului Sfânt. Atunci, 
cum este Tatăl? Cum este Fiul? Și cum este Duhul Sfânt? Ar fi posibil ca omenirea de 
astăzi să fie făcută după chipul Unuia unit din Cei trei? Este atunci chipul omului ca acela 
al Tatălui, al Fiului sau al Duhului Sfânt? După chipul căreia dintre cele trei persoane ale 
lui Dumnezeu este omul? Această idee a omului este pur și simplu incorectă și lipsită de 
sens! Ea poate doar să împartă un singur Dumnezeu în mai mulţi. Momentul în care 
Moise a scris Geneza a fost după crearea omenirii, care a urmat creării lumii. Moise nu 
a existat chiar de la început, când a luat fiinţă lumea. Și, abia mult mai târziu, Moise a 
scris Biblia. Deci, cum ar fi putut el să știe ce a vorbit Dumnezeu din Cer? Nu a avut 
nicio bănuială despre modul în care Dumnezeu crease lumea. În Vechiul Testament al 
Bibliei, nu există nicio menţiune despre Tatăl, Fiul și Duhul Sfânt, ci doar despre singurul 
Dumnezeu adevărat, lahve, care Își desfășura lucrarea în Israel. El a primit nume 
diferite, pe măsură ce epocile se schimbă, însă acest lucru nu poate dovedi că fiecare 
nume se referă la o persoană diferită. Dacă ar fi așa, atunci nu ar exista nenumărate 
persoane în Dumnezeu? Ceea ce este scris în Vechiul Testament este lucrarea lui 
lahve, o etapă a lucrării lui Dumnezeu Însuși care să fie începută în Epoca Legii. 
Lucrarea lui Dumnezeu era cea în care: așa cum Ela spus, a fost și precum El a poruncit, 
așa a rămas. În niciun moment, lahve nu a spus că El a fost Tatăl care a venit să 
realizeze lucrarea și nici nu a prorocit vreodată pe Fiul care vine să răscumpere 
omenirea. În vremea lui Isus, s-a spus doar că Dumnezeu devenise trup pentru a 
răscumpăra întreaga omenire și nu că Fiul era Cel care venise. Deoarece epocile nu 
sunt asemănătoare, iar lucrarea pe care Dumnezeu Însuși o face, de asemenea, diferă, 
EI trebuie să-Și îndeplinească lucrarea în diferite tărâmuri. În felul acesta, identitatea pe 
care o reprezintă El, de asemenea, diferă. Omul crede că lahve este Tatăl lui Isus, dar 
acest lucru nu a fost de fapt recunoscut de Isus, care a spus: „Noi nu am fost niciodată 
diferenţiaţi ca Tată și Fiu; Eu și Tatăl din Cer suntem una. Tatăl este în Mine, iar Eu sunt 
în Tatăl; când oamenii Îl văd pe Fiul, ei Îl văd pe Tatăl Ceresc”. Când toate au fost spuse, 
fie că este Tatăl sau Fiul, Ei sunt un singur Duh și nu sunt despărțiți în persoane 
separate. Odată ce omul încearcă să explice, lucrurile sunt complicate de ideea unor 
persoane distincte, precum și de relaţia dintre Tată, Fiu și Duh. Când omul vorbește 
despre persoane separate, nu Îl materializează acest lucru pe Dumnezeu? Omul 
clasifică chiar persoanele ca prima, a doua și a treia; toate acestea nu sunt decât 

închipuirile omului, nu merită să fie menţionate și sunt complet nerealiste! Dacă l-ai 
întreba: „Câţi Dumnezei există?”, omul ar spune că Dumnezeu este Treimea Tatălui, a 
Fiului și a Duhului Sfânt: singurul Dumnezeu adevărat. Dacă i-ai mai pune o întrebare: 
„Cine este Tatăl?”, el ar spune: „Tatăl este Duhul lui Dumnezeu din Cer; El este 
răspunzător de toate și este Stăpânul Cerului”. „Atunci lahve este Duhul?” El ar spune: 
„Da!. Dacă l-ai întreba apoi: „Cine este Fiul?”, el ar spune că, desigur, Isus este Fiul. 
„Atunci, care este povestea lui Isus? De unde a venit El?” Omul ar spune: „Isus | S-a 
născut Mariei prin concepţia Duhului Sfânt”. Atunci, esenţa Lui nu este, de asemenea, 
Duhul? Nu este lucrarea Lui, de asemenea, tipică Duhului Sfânt? lahve este Duhul și, 
tot astfel, este esenţa lui Isus. Acum, în zilele de pe urmă, este și mai puţină nevoie să 
spun că este încă Duhul; cum ar putea Ei să fie persoane diferite? Nu este, pur și simplu, 
Duhul lui Dumnezeu Cel care îndeplinește lucrarea Duhului din diferite perspective? 
Astfel, nu există nicio distincţie între persoane. Isus a fost conceput de Duhul Sfânt și, 
fără îndoială, lucrarea Lui a fost exact cea a Duhului Sfânt. În prima etapă a lucrării 
îndeplinite de lahve, El nici nu a devenit trup, nici nu S-a arătat omului. Deci, omul nu a 
văzut niciodată arătarea Sa. Indiferent cât de minunat și cât de înălţat era, El era încă 
Duhul, Dumnezeu Însuși, care l-a creat pe om la început. Adică, El era Duhul lui 
Dumnezeu. El i-a vorbit omului dintre nori, doar un Duh fiind, și nimeni nu a fost martor 
la arătarea Sa. Doar în Epoca Harului, când Duhul lui Dumnezeu a venit în trup și S-a 
întrupat în ludeea, omul l-a văzut pentru prima dată chipul întrupării ca evreu. În El nu 
era nimic din lahve. Cu toate acestea, El a fost conceput de Duhul Sfânt, adică, de Duhul 
lui lahve Însuși, iar Isus încă S-a născut ca întruchipare a Duhului lui Dumnezeu. Ceea 
ce a văzut întâi omul a fost Duhul Sfânt care cobora ca un porumbel pe Isus; Duhul nu 
era exclusiv al lui Isus, ci, mai degrabă, Duhul Sfânt. Atunci, poate să fie Duhul lui Isus 
despărţit de Duhul Sfânt? Dacă Isus este Isus, Fiul, iar Duhul Sfânt este Duhul Sfânt, 
atunci cum ar putea Ei să fie una? Lucrarea nu ar putea fi îndeplinită dacă ar fi astfel. 
Duhul din Isus, Duhul din Cer și Duhul lui lahve sunt toate una. Este numit Duhul Sfânt, 
Duhul lui Dumnezeu, Duhul intensificat de șapte ori și Duhul atotcuprinzător. Duhul lui 
Dumnezeu poate îndeplini multă lucrare. El este capabil să creeze lumea și să o distrugă 
prin inundarea pământului; El poate răscumpăra întreaga omenire, poate cuceri și 
distruge întreaga omenire. Această lucrare este realizată în întregime de Dumnezeu 
Însuși și nu putea fi făcută, în locul Lui, de niciuna dintre personalităţile lui Dumnezeu. 
Duhul Său poate primi numele lui lahve și Isus, precum și cel al Celui Atotputernic. El 
este Domnul și Hristosul. El poate deveni și Fiul Omului. El este în Ceruri, cât și pe 
pământ; El este la înălțime, deasupra universurilor și printre mulţimi. El este singurul 
Stăpân al Cerurilor și al pământului! Din momentul creaţiei și până acum, această lucrare 
a fost îndeplinită de Însuși Duhul lui Dumnezeu. Fie ea lucrarea din Ceruri sau lucrarea 
în trup, totul se desfășoară prin propriul Său Duh. Toate creaturile, fie în Cer sau pe 
pământ, sunt în palma mâinii Sale atotputernice; toate acestea sunt lucrarea lui 
Dumnezeu Însuși și nu pot fi făcute de nimeni în locul Său. În Ceruri, El este Duhul, dar 

și Dumnezeu Însuși; printre oameni, El este trup, dar rămâne Însuși Dumnezeu. Deși El 
poate fi numit cu sute de mii de nume, este încă EI Însuși, expresia directă a Duhului 
Său. Răscumpărarea întregii omeniri prin răstignirea Sa a fost lucrarea directă a Duhului 
Său și, tot astfel este și proclamarea către toate naţiunile și toate ţinuturile în timpul 
zilelor de pe urmă. În orice moment, Dumnezeu nu poate fi numit decât Atotputernicul și 
singurul Dumnezeu adevărat, Dumnezeu Însuși care este atotcuprinzător. Persoanele 
distincte nu există, cu atât mai puţin această idee a Tatălui, a Fiului și a Duhului Sfânt. 
Există un singur Dumnezeu în Cer și pe pământ! 

Planul de gestionare (planul de mântuire) al lui Dumnezeu se întinde pe șase mii de 
ani și este împărţit în trei epoci pe baza diferenţelor în lucrarea Sa: prima epocă este 
Epoca Legii Vechiului Testament; cea de-a doua este Epoca Harului; iar a treia este cea 
a zilelor de pe urmă — Epoca Împărăției. În fiecare epocă, este reprezentată o identitate 
diferită. Acest lucru se datorează doar diferenţei în lucrare, adică, în cerinţele lucrării. 
Prima etapă a lucrării în timpul Epocii Legii a fost efectuată în Israel, iar a doua etapă, a 
încheierii lucrării de răscumpărare, a fost realizată în ludeea. Pentru lucrarea 
răscumpărării, Isus S-a născut prin concepţia Duhului Sfânt și ca unic Fiu. Toate acestea 
s-au datorat cerințelor lucrării. În zilele de pe urmă, Dumnezeu dorește să-Și extindă 
lucrarea în naţiunile neamurilor și să cucerească poporul de acolo, astfel încât numele 
Său să poată fi mare printre ei. El dorește să-l îndrume pe om în înțelegerea și intrarea 
în tot adevărul. Toată această lucrare este dusă la îndeplinire de către un singur Duh. 
Deși El poate acţiona astfel din diferite puncte de vedere, natura și principiile lucrării 
rămân aceleași. Odată ce tu observi principiile și natura lucrării pe care au dus-o la 
îndeplinire Ei, atunci vei ști că este totul făcut de către un singur Duh. Totuși, unii ar 
putea spune: „Tatăl este Tatăl; Fiul este Fiul; Duhul Sfânt este Duhul Sfânt și, în cele din 
urmă, Ei vor fi făcuţi una”. Atunci cum ar trebui să-l faci una? Cum pot Tatăl și Duhul 
Sfânt să fie făcuţi una? Dacă ar fi, în mod inerent, doi, atunci indiferent de modul în care 
Ei sunt uniţi, nu ar rămâne două părţi? Când vorbești despre a-l face una, oare nu 
înseamnă aceasta unirea a două părţi separate pentru a face un întreg? Dar nu au fost 
Ei două părţi înainte de a fi făcuţi un întreg? Fiecare duh are o esenţă distinctă, iar două 
duhuri nu pot fi transformate într-unul singur. Un duh nu este un obiect material și nu 
seamănă cu nimic altceva din lumea materială. După părerea omului, Tatăl este un Duh, 
Fiul un altul, iar Duhul Sfânt încă unul, apoi, cele trei Duhuri Se amestecă ca trei pahare 
de apă într-unul singur. Nu-i așa, atunci, că cele trei pahare au făcut unul? Aceasta este 
pur și simplu o explicaţie eronată și absurdă! Nu înseamnă aceasta divizarea lui 
Dumnezeu? Cum pot Tatăl, Fiul și Duhul Sfânt să fie Toţi făcuţi una? Nu sunt Ei trei 
părți, fiecare de naturi diferite? Mai sunt alţii care spun: „Nu a spus Dumnezeu în mod 
expres că Isus era Fiul Lui iubit?” Isus este Fiul iubit al lui Dumnezeu, în care Își găsește 
plăcerea — acest lucru a fost cu siguranță spus de Dumnezeu Însuși. Acesta a fost 
Dumnezeu purtându-Și mărturie Lui Însuși, dar doar dintr-o perspectivă diferită, aceea 
a Duhului din ceruri purtând mărturie propriei Sale întrupări. Isus este întruparea Lui, nu 

Fiul Său din ceruri. Înţelegi? Nu indică vorbele lui Isus, „Eu sunt în Tatăl și Tatăl în Mine”, 
faptul că Ei sunt un singur Duh? Și oare nu din cauza întrupării au fost Ei separați între 
cer și pământ? În realitate, Ei sunt încă unul; indiferent de situație, este pur și simplu 
vorba de Dumnezeu purtându-Și mărturie Lui Însuși. Datorită schimbării veacurilor, a 
cerinţelor lucrării și a diferitelor etape ale planului Său de gestionare, apelativul pe care 
omul i-L dă, de asemenea diferă. Când a venit să ducă la îndeplinire prima etapă a 
lucrării, El putea fi numit doar lahve, care e păstorul israeliților. În a doua etapă, 
Dumnezeul întrupat putea fi numit doar Domn și Hristos. Dar la acel moment, Duhul din 
ceruri a afirmat doar că El era Fiul preaiubit al lui Dumnezeu și nu a făcut nici o menţiune 
despre faptul că El este singurul Fiu al lui Dumnezeu. Acest lucru pur și simplu nu s-a 
întâmplat. Cum ar putea Dumnezeu să aibă un singur copil? Atunci Dumnezeu nu ar fi 
devenit om? Pentru că El era întruparea, El a fost numit Fiul iubit al lui Dumnezeu și, din 
aceasta a rezultat relaţia dintre Tată și Fiu. Era pur și simplu din cauza separării dintre 
cer și pământ. Isus S-a rugat din perspectiva trupului. De vreme ce a îmbrăcat un trup 
al unei umanităţi atât de normale, El, din perspectiva trupului, a spus: „Învelişul Meu 
exterior este cel al unei ființe create. De vreme ce am îmbrăcat un trup pentru a veni pe 
acest pământ, acum sunt la o distanţă foarte, foarte mare de Cer”. Din acest motiv, El 
nu putea să Se roage lui Dumnezeu Tatăl, decât din perspectiva trupului. Era datoria Lui 
și cu aceasta ar fi trebuit să fie înzestrat Duhul întrupat al lui Dumnezeu. Nu se poate 
spune că El nu era Dumnezeu doar pentru că Se ruga Tatălui din perspectiva trupului. 
Deși El era numit Fiul preaiubit al lui Dumnezeu, El încă era Însuși Dumnezeu, căci El 
nu era decât întruparea Duhului, iar esenţa Lui era, încă, Duhul. Oamenii se întreabă de 
ce Se ruga EI, dacă era Însuși Dumnezeu. Răspunsul este pentru că El era Dumnezeul 
întrupat, Dumnezeu care trăiește în trup, și nu Duhul din Cer. După părerea oamenilor, 
Tatăl, Fiul și Duhul Sfânt sunt toți Dumnezeu. Doar Cei trei, care au fost făcuţi ca Unul, 
pot fi consideraţi singurul Dumnezeu adevărat și, în felul acesta, puterea Lui este 
nemaivăzut de mare. Sunt cei care spun că, numai în acest fel, Duhul este intensificat 
de șapte ori. Când Fiul S-a rugat, după venirea Lui, Duhul a fost Cel căruia | S-a rugat. 
În realitate, El Se ruga din perspectiva unei ființe create. Căci trupul nu este întreg, El 
nu era întreg și avea multe slăbiciuni când a venit în trup și El a fost foarte tulburat când 
Și-a desfășurat lucrarea în trup. Acesta este motivul pentru care El S-a rugat, înainte de 
răstignirea Sa, de trei ori lui Dumnezeu Tatăl, precum și de multe ori chiar înainte de 
aceasta. El S-a rugat când era cu ucenicii Săi; S-a rugat singur pe un munte; S-a rugat 
la bordul vasului de pescuit; S-a rugat în mijlocul unei mulțimi de oameni; S-a rugat 
atunci când a rupt pâinea; și S-a rugat atunci când i-a binecuvântat pe alţii. De ce a făcut 
El astfel? Cel căruia | S-a rugat, a fost Duhul; El Se ruga Duhului, lui Dumnezeu din Cer, 
din perspectiva trupului. Prin urmare, din punctul de vedere al omului, Isus a devenit Fiul 
în acea etapă a lucrării. Totuși, în această etapă El nu Se roagă. De ce? Pentru că ceea 
ce El produce este lucrarea, judecata și mustrarea cuvântului. El nu are nevoie de 
rugăciuni, iar lucrarea Sa de slujire este aceea de a vorbi. El nu este pus pe cruce și nu 

este dat de către om pe mâna celor aflaţi la putere. El pur și simplu Își desfășoară 
lucrarea. Când Isus Se ruga, El Se ruga lui Dumnezeu Tatăl pentru coborârea Împărăției 
Cerurilor, pentru ca să fie făcută voia Tatălui și pentru lucrarea viitoare. În această etapă, 
Împărăţia Cerurilor a coborât deja, așadar, mai trebuie El să Se roage? Lucrarea Sa este 
să aducă epoca la final și nu mai sunt alte epoci noi. Deci, trebuie să Se roage pentru 
următoarea etapă? Mi-e teamă că nu! 

Există multe contradicții în explicaţiile omului. Într-adevăr, toate acestea sunt 
noțiunile omului; fără o cercetare amănunțită, voi aţi crede cu toţii că sunt corecte. Nu 
știți că astfel de idei, ca aceea a unui Dumnezeu triunic, nu sunt decât noțiunile omului? 
Nicio cunoaștere a omului nu este completă și meticuloasă. Există întotdeauna 
impurități, iar omul are prea multe idei; acest lucru demonstrează că o ființă creată nu 
poate, pur și simplu, explica lucrarea lui Dumnezeu. Există prea multe în mintea omului, 
toate provenite din logică și gândire și care sunt în conflict cu adevărul. Poate logica ta 
să analizeze complet lucrarea lui Dumnezeu? Poţi câştiga o înţelegere a întregii lucrări 
a lui lahve? Oare tu ca om poţi să percepi toate acestea sau Dumnezeu Însuși este Cel 
care poate vedea din veșnicie în veșnicie? Ești tu cel care poate vedea din veșnicia de 
demult în veșnicia care va veni sau Dumnezeu este Cel care poate face astfel? Ce spui? 
Ce te face vrednic să-L explici pe Dumnezeu? Pe ce se bazează explicaţia ta? Ești tu 
Dumnezeu? Cerurile și pământul și toate lucrurile au fost create de Dumnezeu Însuși. 
Nu tu ai fost cel care le-a făcut, deci de ce dai explicaţii incorecte? Acum, continui să 
crezi în Dumnezeul triunic? Nu crezi că este o cale prea împovărătoare? Ar fi mai bine 
ca tu să crezi într-un singur Dumnezeu, nu în trei. Cel mai bine este să fie ușor, căci 
povara Domnului este ușoară. 


Practica (3) 


Trebuie să puteți trăi în mod independent, să puteţi să mâncaţi și să beți cuvintele 
lui Dumnezeu de unii singuri, să experimentați personal cuvintele lui Dumnezeu și să 
duceţi o viaţă spirituală normală, fără să fiți conduși de alţii. Trebuie să puteţi depinde 
de cuvintele pe care Dumnezeu le rostește astăzi pentru a trăi, să intraţi în experiența 
adevărată și să dobândiţi perspective reale. Numai făcând acest lucru veţi putea să 
rămâneți ferm pe poziţie. Astăzi, mulţi oameni nu înțeleg pe deplin necazurile și 
încercările viitoare. În viitor, unii oameni vor avea parte de necazuri, iar alţii de pedeapsă. 
Această pedeapsă va fi mai aspră; va veni vremea faptelor. Tot ceea ce faci și 
experimentezi în prezent și felul în care te manifești pun temelia încercărilor din viitor și, 
cel puţin, va trebui să poţi trăi în mod independent. Astăzi, în general, situaţia multora 
din biserică, este următoarea: dacă sunt lideri și lucrători care să facă lucrarea, oamenii 
sunt fericiţi, iar dacă nu sunt, sunt nefericiti. Nu iau aminte la lucrarea bisericii, nici la 
propriile vieţi spirituale și nu sunt câtuși de puţin împovăraţi — continuă să acţioneze la 

întâmplare, ca o pasăre Hanhao.? Sincer vorbind, lucrarea pe care am făcut-o în mulţi 
oameni este numai lucrarea de cucerire pentru că mulţi sunt esențialmente nevrednici 
de a fi desăvârșiţi. Doar un număr mic de oameni pot fi desăvârșiţi. Dacă, după ce ai 
auzit aceste cuvinte, gândești că de vreme ce lucrarea făcută de Dumnezeu este menită 
doar să-i cucerească pe oameni și, prin urmare, vei urma doar superficial, cum ar putea 
fi acceptabilă o astfel de atitudine? Dacă ai cu adevărat conștiință, atunci trebuie să ai o 
povară, să ai un simţ al responsabilităţi. Trebuie să spui: „Indiferent dacă voi fi cucerit 
sau desăvârșit, trebuie să aduc mărturia corespunzătoare acestei etape”. Fiind o 
creatură a lui Dumnezeu, omul poate fi cucerit în totalitate de El și, în final, devine capabil 
să-L mulțumească pe Dumnezeu, răsplătindu-l dragostea cu dragostea din inima sa și 
dedicându-se pe deplin lui Dumnezeu. Aceasta este responsabilitatea omului, datoria 
care se cuvine să fie îndeplinită de om și povara pe care omul se cuvine să o poarte, iar 
omul trebuie să ducă la bun sfârșit această însărcinare. Doar atunci el crede cu adevărat 
în Dumnezeu. Este ceea ce faci azi în biserică o îndeplinire a responsabilității tale? 
Aceasta depinde de faptul că ești sau nu împovărat și de propria ta cunoaștere. Când 
omul experimentează această lucrare, dacă este cucerit și are o cunoaștere adevărată, 
atunci va putea să asculte indiferent de perspectiva sau destinul său. În acest fel, 
lucrarea măreaţă a lui Dumnezeu se va realiza în întregime deoarece voi, oamenii, nu 
sunteţi capabili de mai mult de atât și nu puteţi face faţă unor cerinţe mai exigente. 
Totuși, în viitor, unii oameni vor fi desăvârșiţi. Calibrul lor se va îmbunătăţi, vor avea o 
cunoaștere mai aprofundată în duhurile lor, iar vieţile lor vor spori... Dar unii sunt total 
incapabili de a atinge acest obiectiv și, prin urmare, nu pot fi mântuiți. Există un motiv 
pentru care spun că nu pot fi mântuiţi. În viitor, unii vor fi cuceriţi, unii alungaţi, unii 
desăvârșiți, iar alţii vor fi folosiţi — și, astfel, unii vor avea necazuri, unii vor înfrunta 
pedeapsa (atât dezastre naturale, cât și nenorociri din partea oamenilor), unii vor fi 
alungați și alţii vor supravieţui. În acest fel, fiecare va aparţine unui grup, fiecare grup 
reprezentând un tip de persoană. Nu toţi oamenii vor fi alungaţi și nu toţi oamenii vor fi 
desăvârșiți. Acest lucru e din cauza faptului că poporul chinez are un calibru atât de 
scăzut și doar puţini dintre ei sunt la fel de vigilenţi cum a fost Pavel. Din rândul vostru, 
puţini au aceeași hotărâre ca a lui Petru de a-L iubi pe Dumnezeu sau o credinţă ca a 
lui lov. Dintre voi, nu e aproape niciunul care să se teamă de lahve și să ÎI slujească așa 
cum a făcut-o David, care să fie la fel de loial. Cât de patetici sunteți! 

Astăzi, discuţia despre faptul de a fi desăvârșit este doar o chestiune. Indiferent ce 
se întâmplă, trebuie să înduraţi această etapă a mărturiei cum se cuvine. Dacă vi s-ar 
cere să-L slujiți pe Dumnezeu în templu, cum aţi proceda? Dacă nu ai fi preot și nu ai 


a Povestea păsării Hanhao este foarte asemănătoare cu fabula lui Esop despre furnică și 
greiere. Pasărea Hanhao preferă să doarmă în loc să-și construiască un cuib cât timp vremea este 
caldă, în ciuda avertismentelor repetate ale vecinei sale, o coțofană. Când sosește iarna, pasărea 
moare înghețată. 

avea statutul fiilor întâi născuţi sau al fiilor lui Dumnezeu, ai mai putea să fii credincios? 
Ai mai putea să faci tot ce-ţi stă în putere pentru lucrarea de extindere a Împărăției? Ai 
mai putea să faci în mod normal lucrarea însărcinării date de Dumnezeu? Indiferent cât 
de mult a sporit viața ta, lucrarea de astăzi te va face să fii convins pe deplin înlăuntrul 
tău și să-ţi lași deoparte toate noțiunile. Indiferent dacă ai sau nu toate calităţile necesare 
pentru a căuta viaţa, lucrarea lui Dumnezeu te va convinge pe deplin. Unii oameni spun: 
„Cred în Dumnezeu, dar nu înţeleg ce înseamnă să caut viața”. Alţii spun: „Sunt 
împotmolit în credința mea în Dumnezeu. Ştiu că nu pot fi desăvârșit, deci sunt gata să 
fiu mustrat”. Chiar și oameni ca aceștia, care sunt gata să fie mustraţi sau distruși, 
trebuie să fie determinaţi să recunoască faptul că lucrarea de astăzi este săvârșită de 
Dumnezeu. Unii oameni spun, de asemenea: „Nu cer să fiu desăvârșit, dar, astăzi, sunt 
dispus să accept toată instruirea din partea lui Dumnezeu și să trăiesc potrivit umanității 
normale, să îmi îmbunătăţesc calibrul și să ascult de toate orânduirile lui Dumnezeu...” 
Astfel, ei au fost cuceriţi și au adus și mărturie, ceea ce dovedește că acești oameni 
cunosc într-o oarecare măsură lucrarea lui Dumnezeu. Această etapă a lucrării a fost 
dusă la îndeplinire extrem de repede și, în viitor, va fi îndeplinită și mai repede peste 
hotare. Astăzi, oamenii din străinătate sunt nerăbdători și se grăbesc toţi spre China — 
și astfel, dacă nu puteți fi desăvârșiţi, nu veţi face decât să îi opriţi pe oamenii de peste 
hotare. În acel moment, indiferent în ce stare vă aflaţi, când vine vremea, lucrarea Mea 
va fi dusă la bun sfârșit și va fi completă. Nu Îmi veţi întârzia lucrarea. Eu fac lucrarea 
întregii omenirii și nu sunt nevoit să Îmi mai pierd timpul cu voi! Sunteţi prea nemotivați, 
prea lipsiţi de conștiință de sine! Nu sunteţi vrednici să fiți desăvârșiţi — de abia aveţi 
ceva potenţial în voi! În viitor, chiar dacă oamenii vor fi în continuare atât de corupți și 
de neglijenţi, și vor rămâne incapabili de a-și îmbunătăţi calibrul, acest fapt nu va 
împiedica lucrarea întregului univers. Când va veni vremea ca lucrarea lui Dumnezeu să 
se termine, se va termina, şi când va veni vremea ca oamenii să fie alungaţi, vor fi 
alungaţi. Bineînţeles, cei care se cuvine să fie desăvârșiţi și sunt vrednici să fie 
desăvârșiți, vor fi și ei desăvârşiţi — dar, dacă într-adevăr nu aveți nicio nădejde, atunci 
lucrarea lui Dumnezeu nu vă va aștepta! În cele din urmă, dacă ești cucerit, și acest 
lucru poate fi considerat o mărturie depusă. Există limite privitoare la ceea ce vă cere 
Dumnezeu; indiferent cât de înaltă este statura pe care o poate dobândi omul, mărturia 
sa trebuie să fie pe măsură de înaltă. Nu este așa cum își imaginează omul, că o astfel 
de mărturie va atinge limitele cele mai înalte și va fi răsunătoare — acest lucru nu poate 
fi îndeplinit de voi, poporul chinez, cu niciun chip. M-am implicat alături de voi în tot acest 
timp și voi înșivă aţi văzut acest lucru: v-am spus să nu vă împotriviţi, să nu vă răzvrătiți, 
să nu faceți lucruri care cauzează întreruperi sau care sunt rușinoase, pe la spatele Meu. 
De multe ori i-am criticat direct pe oameni în legătură cu aceste lucruri, dar nici aceasta 
nu este de ajuns — imediat ce își întorc spatele, ei se schimbă, în timp ce unii se 
împotrivesc pe ascuns, fără nicio mustrare de conștiință. Crezi că nu știu deloc ce se 
petrece? Crezi că Îmi poţi da de furcă și că se va alege praful de toate? Crezi că nu știu 

când încerci să-Mi nimicești lucrarea pe la spatele Meu? Crezi că tertipurile tale 
meschine pot să ţină locul caracterului tău? Întotdeauna te arăţi ascultător, dar, pe 
ascuns, ești înșelător, ascunzi gânduri sinistre în inima ta și nici măcar moartea nu este 
o pedeapsă suficientă pentru oameni ca tine! Crezi că vreo lucrare minoră săvârșită de 
Duhul Sfânt în tine îţi poate înlocui respectul față de Mine? Crezi că ai obținut luminarea 
prin faptul că ai strigat către Cer? Nu ai pic de rușine! Eşti atât de lipsit de valoare! Crezi 
că „faptele tale bune” au atins Cerul și că, în schimb, El a făcut o excepţie și te-a înzestrat 
cu un talent mediocru care ţi-a oferit o limbă iscusită, permițându-ţi să-i amăgești pe alţii 
și pe Mine? Ce irațional ești! Știi de unde vine luminarea ta? Nu știi a cui mâncare ai 
mâncat-o în timp ce creșteai? Ce ticălos ești! Unii dintre voi nu s-au schimbat nici după 
patru sau cinci ani de zile de tratări, iar acum înţelegeţi aceste chestiuni. Ar trebui să vă 
înțelegeţi natura și să nu obiectaţi când, într-o bună zi, veţi fi lepădaţi. Unii, care îi înşală 
și pe cei din poziţiile superioare și pe cei din poziţiile inferioare în serviciul lor, au avut 
parte de multe tratări; unii, din cauză că sunt lacomi de bani, au fost supuși multor tratări; 
unii, din cauză că nu trasează clar limitele dintre bărbaţi și femei, au fost adeseori supuși 
tratării; unii, din cauză că sunt leneși, preocupaţi numai de trup, și nu se poartă principial 
când vin la biserică, au fost supuși multor tratări; unii, pentru că eșuează în a fi mărturie 
oriunde merg, acționează deliberat și nesăbuit, și chiar comit intenţionat păcate, au fost 
de multe ori avertizaţi în privinţa acestui lucru; unii care nu fac decât să vorbească 
despre cuvinte și doctrine în timpul întrunirilor, care se poartă cu superioritate față de 
toţi ceilalți din jur și nu au nicio fărâmă din realitatea adevărului și complotează și 
rivalizează cu fraţii și surorile lor — deseori au fost daţi în vileag din pricina aceasta. V- 
am spus aceste cuvinte de multe ori și, astăzi, nu voi mai vorbi despre acest lucru — 
faceți ce vreţi! Decideţi de unii singuri! Mulţi oameni nu au fost supuși acestor tratări doar 
un an sau doi, pentru unii au trecut trei sau patru ani, în vreme ce alţii au trecut prin asta 
timp de mai bine de un deceniu, fiind supuși tratării când au devenit credincioși, dar, 
până la momentul de față, s-au schimbat puţin. Ce spuneţi, nu sunteţi ca porcii? Vi se 
pare că Dumnezeu vă nedreptățește? Să nu credeţi că lucrarea lui Dumnezeu nu va fi 
terminată dacă voi nu sunteţi în stare să ajungeţi la un anumit nivel. Va mai aștepta 
Dumnezeu după voi dacă nu sunteți în stare să-l îndepliniţi cerințele? Îţi spun deslușit — 
nu este cazul. Să nu crezi că lucrurile sunt atât de roz! Există o limită de timp pentru 
lucrarea de astăzi, iar Dumnezeu nu doar Se joacă cu voi! Înainte, când venea vremea 
de a experimenta încercările făcătorilor de servicii, oamenii credeau că, dacă rămâneau 
neclintiți în mărturia lor despre Dumnezeu și erau cuceriţi de El, trebuiau să ajungă într- 
un anumit punct — trebuiau să fie, de bunăvoie și cu bucurie, făcători de servicii, și 
trebuiau să ÎI laude pe Dumnezeu în fiecare zi, fără a fi câtuși de puţin neînfrânați sau 
necugetaţi. Credeau că doar atunci ar fi cu adevărat făcători de servicii, dar oare chiar 
așa să fie? La acea vreme, diferite tipuri de oamenii au fost dezvăluiţi; afișau tot soiul de 
comportamente. Unii făceau plângeri, unii diseminau noţiuni, unii încetau să mai vină la 
întruniri și unii chiar împărțeau banii bisericii. Fraţii și surorile complotau unii împotriva 

altora. A fost cu adevărat o mare descătușare, dar singurul lucru bun a fost acela că 
nimeni nu a dat înapoi. Acesta a fost cel mai bun lucru. Din cauza asta, au depus 
mărturie înaintea Satanei, dar, mai apoi, au dobândit identitatea de oameni ai lui 
Dumnezeu și au ajuns până unde sunt astăzi. Lucrarea lui Dumnezeu nu este făcută 
după cum îţi imaginezi. La sfârșitul vremii, lucrarea lui Dumnezeu se va termina 
indiferent de starea în care te afli. Unii oameni s-ar putea să spună: „Când Te porţi astfel, 
nu îi mântuiești pe oameni, nici nu-i iubești — nu Eşti Dumnezeul cel drept”. Îți spun clar: 
esența lucrării Mele din ziua de astăzi este să te cucerească și să te facă să fii mărturie. 
Mântuirea ta este doar un element secundar; dacă poţi sau nu să fii mântuit depinde de 
căutarea ta personală și nu are legătură cu Mine. Cu toate acestea, trebuie să te 
cuceresc; nu încerca tot timpul să Mă duci de nas — astăzi, Eu lucrez și te mântuiesc, nu 
invers stau lucrurile! 

Astăzi, înțelegerea la care aţi ajuns este superioară înţelegerii oricărei alte persoane 
din istorie care nu a fost desăvârșită. Indiferent dacă este vorba de cunoștințele tale 
privind încercările sau de credința în Dumnezeu, toate sunt mai înalte decât ale oricărui 
credincios în Dumnezeu. Lucrurile pe care le înțelegeţi sunt ceea ce ajungeţi să 
cunoașteți înainte de a trece prin aceste încercări felurite, dar adevărata voastră statură 
este complet incompatibilă cu ele. Lucrurile pe care le cunoașteţi sunt superioare celor 
pe care le practicaţi. Chiar dacă spuneţi că oamenii care cred în Dumnezeu ar trebui să 
Îl iubească și ar trebui să se străduiască nu pentru a obţine binecuvântări, ci doar pentru 
a face voia lui Dumnezeu, modul în care vă manifestati în viaţă este cât se poate de 
departe de aceasta și a fost profund întinat. Cei mai mulţi oameni cred în Dumnezeu de 
dragul păcii și al altor beneficii. Dacă nu este în avantajul tău, nu crezi în Dumnezeu și, 
dacă nu poţi primi favorurile lui Dumnezeu, te bosumfli. Cum poate aceasta să fie 
adevărata ta statură? Când vine vorba de incidente inevitabile din familie (îmbolnăvirea 
copiilor, internarea celor dragi, recolte sărace, persecuțiile care vin din partea membrilor 
familiei și așa mai departe), nici nu poți răzbate prin aceste lucruri care deseori au loc în 
viața de zi cu zi. Când se întâmplă astfel de lucruri, intri în panică și nu știi ce să faci — 
și de cele mai multe ori, te plângi de Dumnezeu. Te plângi că acele cuvinte ale lui 
Dumnezeu te-au înșelat, că lucrarea lui Dumnezeu te-a încurcat. Nu aveţi asifel de 
gânduri? Credeţi că aceste lucruri nu se întâmplă decât rareori în rândul vostru? Vă 
petreceţi fiecare zi în mijlocul unor astfel de evenimente. Nu vă gândiţi defel la succesul 
credinţei voastre în Dumnezeu și la cum să îndepliniţi voia lui Dumnezeu. Adevărata 
voastră statură este prea mică, mai mică decât a unui pui de găină. Când afacerea de 
familie pierde bani, vă plângeţi de Dumnezeu, când vă găsiţi într-un mediu lipsit de 
protecţia lui Dumnezeu, continuaţi să vă plângeţi de El, vă plângeţi chiar și atunci când 
vă moare un pui de găină sau vi se îmbolnăvește o vacă bătrână din staul. Vă plângeți 
când vine vremea ca fiul vostru să se însoare, dar familia voastră nu are bani suficienți; 
vreți să vă îndepliniți datoria de gazdă, dar nu vă permiteti, așa că vă plângeți din nou. 
Ești plin de nemulțumiri și uneori nu te duci la adunare sau nu mănânci și nu bei cuvintele 

lui Dumnezeu din cauza asta, uneori având o atitudine negativă timp îndelungat. Nimic 
din ceea ce ţi se întâmplă astăzi nu are nicio legătură cu planurile tale sau cu destinul 
tău; aceste lucruri ţi s-ar întâmpla și dacă nu ai crede în Dumnezeu; cu toate acestea, ÎI 
faci responsabil astăzi pe Dumnezeu de ele și insiști, spunând că Dumnezeu te-a 
alungat. Ce s-a ales de credinţa ta în Dumnezeu? Ţi-ai jertfit cu adevărat viața? Dacă 
aţi trece prin aceleași suferinţe prin care a trecut lov, niciunul dintre voi, care Îl urmaţi 
astăzi pe Dumnezeu, nu ar putea răzbi, toți aţi fi învinși. Simplu spus, este o mare 
diferenţă între voi și lov. Astăzi, dacă jumătate din averile voastre ar fi confiscate, ati 
îndrăzni să negaţi existenţa lui Dumnezeu; dacă vi s-ar lua fiul sau fiica, aţi alerga pe 
străzi plângându-vă de nedreptate; dacă singurul tău mijloc de trai nu ti-ar mai aduce 
bani, ai încerca să discuţi cu Dumnezeu; ai întreba de ce, la început, am spus atât de 
multe cuvinte ca să te sperii. Nu este niciun lucru pe care nu aţi îndrăzni să-l faceți în 
astfel de situaţii. Aceasta dovedește că nu ați înțeles cu adevărat și că nu aveţi nicio 
statură adevărată. Astfel, încercările prin care treceţi sunt prea mari, pentru că știți prea 
multe, dar ceea ce înțelegeţi cu adevărat nu este nici a mia parte din ceea ce 
conștientizaţi. Nu vă opriţi la simpla înţelegere și cunoaștere; cel mai bine ar fi să vedeți 
cât de mult puteţi pune cu adevărat în practică, cât de mult ați câștigat din luminarea și 
iluminarea din partea Duhului Sfânt cu sudoarea muncii greu depuse de voi și în ce 
măsură aţi reușit să practicați lucrurile pe care vi le-aţi propus. Ar trebui să-ţi iei statura 
și practica în serios. În credința ta în Dumnezeu, nu ar trebui să încerci doar să faci 
lucrurile mecanic pentru toată lumea — căutarea ta personală determină dacă izbutești 
sau nu să dobândești, în cele din urmă, adevărul și viața. 


Practica (4) 


Pacea și bucuria despre care vorbesc astăzi nu sunt aceleași cu cele în care crezi și 
pe care le înţelegi. Credeai că pacea și bucuria înseamnă să fii fericit toată ziua, absenţa 
bolii sau nenorocirii în familia ta, să fii întotdeauna mulţumit în inima ta, fără nici cea mai 
mică senzaţie de durere, și să ai o bucurie de nedescris, indiferent de nivelul de 
dezvoltare a vieţii tale. Aceasta era în plus față de creșterea salariului și de admiterea 
fiului tău la universitate. Gândindu-te la aceste lucruri, te-ai rugat lui Dumnezeu și, văzând 
că harul lui Dumnezeu era atât de mare, ai devenit nespus de bucuros, zâmbind cu gura 
până la urechi, și nu ai putut înceta să-l mulțumești lui Dumnezeu. O astfel de pace și 
bucurie nu este bucuria și pacea adevărată care însoțește prezenţa Duhului Sfânt. În 
schimb, este pacea și bucuria care decurge din satisfacerea trupului. Trebuie să înţelegi 
ce epocă este astăzi; nu este Epoca Harului și nu mai este timpul când cauţi să-ţi umpli 
burta cu pâine. Ai putea să fii nespus de fericit pentru că totul merge bine cu familia ta, 
dar viaţa ta își dă ultima suflare — și astfel, indiferent cât de mare este bucuria ta, Duhul 
Sfânt nu este cu tine. Este simplu să câștigi prezenţa Duhului Sfânt: fă ceea ce trebuie 

să faci în mod corespunzător, îndeplinește-ţi bine datoria și funcţia unei ființe omenești și 
fii capabil să te înzestrezi cu lucrurile de care ai nevoie ca să-ţi compensezi neajunsurile. 
Dacă ești întotdeauna copleșit de propria ta viaţă și ești fericit deoarece ai perceput un 
adevăr sau ai înțeles lucrarea actuală a lui Dumnezeu, aceasta înseamnă cu adevărat 
să ai prezenţa Duhului Sfânt. Sau, dacă ești uneori cuprins de anxietate pentru că 
întâlneşti o problemă pe care nu ştii cum să o înfrunţi sau pentru că nu înţelegi un adevăr 
dintr-o părtășie, aceasta dovedește că Duhul Sfânt este cu tine. Acestea sunt stări 
obișnuite ale experienţei de viaţă. Trebuie să înţelegi diferenţa dintre a avea și a fi lipsit 
de prezenţa Duhului Sfânt și nu trebuie să fii prea simplist în opinia ta despre acest lucru. 

Anterior, s-a spus că a avea prezenţa Duhului Sfânt și a avea lucrarea Duhului Sfânt 
sunt diferite. Starea normală de a avea prezența Duhului Sfânt se manifestă prin gânduri 
normale, rațiune normală și umanitate normală. Caracterul unei persoane va rămâne 
așa cum a fost, dar în interiorul lor va fi pace, iar în exterior vor avea decenţa unui sfânt. 
Așa vor fi atunci când Duhul Sfânt va fi cu ei. Când cineva are prezenţa Duhului Sfânt, 
gândirea sa este normală. Când sunt înfometați, vor să mănânce, când sunt însetați, vor 
să bea apă... Astfel de manifestări ale umanităţii normale nu sunt luminarea Duhului 
Sfânt; ele sunt gândirea normală a oamenilor și starea normală de a avea prezenţa 
Duhului Sfânt. Unii oameni cred în mod greșit că cei care au prezenţa Duhului Sfânt nu 
cunosc foamea, nu simt nicio oboseală și nu par să se gândească vreodată la familie, 
despărțindu-se aproape complet de trup. De fapt, cu cât este mai mult Duhul Sfânt cu 
oamenii, cu atât sunt mai normali. Ei știu să sufere și să renunţe la lucruri pentru 
Dumnezeu, să se sacrifice pentru Dumnezeu și să fie loiali lui Dumnezeu; mai mult, ei 
se gândesc la mâncare și la haine. Cu alte cuvinte, ei nu au pierdut nimic din umanitatea 
normală pe care ar trebui să o aibă oamenii și, în schimb, au în mod special rațiune. 
Uneori, ei citesc cuvintele lui Dumnezeu și cugetă la lucrarea Lui; există credinţă în 
inimile lor și ei sunt dispuși să urmărească adevărul. Evident, lucrarea Duhului Sfânt se 
bazează pe această temelie. Dacă oamenii nu au o gândire normală, atunci nu au 
rațiune — aceasta nu este o stare normală. Când oamenii au o gândire normală și Duhul 
Sfânt este cu ei, ei dispun cu siguranţă de raţiunea unui om normal și, astfel, au o stare 
normală. În experimentarea lucrării lui Dumnezeu, se întâmplă ocazional să ai lucrarea 
Duhului Sfânt, în timp ce prezenţa Duhului Sfânt este aproape constantă. Atât timp cât 
rațiunea și gândirea oamenilor sunt normale și cât timp stările lor sunt normale, Duhul 
Sfânt este cu siguranţă cu ei. Când raţiunea și gândirea oamenilor nu sunt normale, 
atunci umanitatea lor nu este normală. Dacă, în acest moment, lucrarea Duhului Sfânt 
este în tine, atunci Duhul Sfânt va fi cu siguranţă cu tine. Dar dacă Duhul Sfânt este cu 
tine, nu înseamnă că Duhul Sfânt lucrează neapărat în tine, căci Duhul Sfânt lucrează 
în momente speciale. A avea prezența Duhului Sfânt nu poate decât să menţină 
existența normală a oamenilor, dar Duhul Sfânt lucrează numai în anumite momente. 
De exemplu, dacă ești un conducător sau lucrător, atunci când uzi sau oferi hrană pentru 
biserică, Duhul Sfânt te va lumina cu niște cuvinte care sunt edificatoare pentru alții și 

care pot rezolva unele dintre problemele concrete ale fraţilor și surorilor tale — atunci 
lucrează Duhul Sfânt. Uneori, când mănânci și bei cuvintele lui Dumnezeu, Duhul Sfânt 
te luminează cu niște cuvinte ce sunt deosebit de relevante pentru propriile tale 
experienţe, permițându-ţi să obţii o mai mare cunoaștere a stărilor tale; aceasta este, de 
asemenea, lucrarea Duhului Sfânt. Uneori, când vorbesc, mă ascultați și sunteţi capabili 
să vă măsurați propriilor voastre stări folosind cuvintele Mele și uneori sunteţi emoţionați 
sau inspirati; toată aceasta este lucrarea Duhului Sfânt. Unii oameni spun că Duhul Sfânt 
lucrează în ei în orice moment. Este imposibil. Dacă ar spune că Duhul Sfânt este 
întotdeauna cu ei, ar fi realist. Dacă ar spune că gândirea și simțul lor sunt normale în 
orice moment, ar fi de asemenea realist și ar arăta că Duhul Sfânt este cu ei. Dacă spun 
că Duhul Sfânt lucrează mereu în ei, că sunt luminaţi de Dumnezeu și atinși de Duhul 
Sfânt în fiecare clipă și că dobândesc cunoștințe noi tot timpul, atunci nu este în niciun 
caz normal! Este de-a dreptul supranatural! Fără o umbră de îndoială, astfel de oameni 
sunt spirite rele! Chiar și când Duhul lui Dumnezeu intră în trup, sunt momente când EIl 
trebuie să mănânce și să Se odihnească — ca să nu mai vorbim despre oameni. Cei care 
au fost posedaţi de spiritele rele par să fie lipsiţi de slăbiciunea trupului. Ei sunt capabili 
să se lepede și să renunţe la tot, sunt lipsiți de emoție, în stare să reziste chinului și nu 
simt nici cea mai mică oboseală, ca și cum ar fi depășit trupul. Nu este acest lucru extrem 
de supranatural? Lucrarea spiritelor rele este supranaturală — niciun om nu ar putea 
atinge astfel de lucruri! Cei lipsiţi de discernământ sunt invidioși când văd astfel de 
oameni: ei spun că au o astfel de vigoare în credinţa lor în Dumnezeu, că au o credință 
puternică și că nu arată niciodată nici cel mai mic semn de slăbiciune! De fapt, toate 
acestea sunt manifestări ale lucrării unui spirit rău. Deoarece oamenii normali au în mod 
inevitabil slăbiciuni umane; aceasta este starea normală a celor care au prezenţa 
Duhului Sfânt. 

Ce înseamnă a rămâne ferm în mărturia cuiva? Unii oameni spun că doar urmează 
așa cum o fac acum și nu se interesează dacă sunt capabili să câștige viaţa; ei nu 
urmează viața, dar nici nu se retrag. Ei recunosc numai că această etapă a lucrării este 
îndeplinită de Dumnezeu. Nu eșuează ei în mărturia lor? Astfel de oameni nici măcar nu 
sunt mărturie că sunt cuceriți. Cei care au fost cuceriți urmează indiferent de orice 
altceva și sunt capabili să urmeze viața. Ei nu doar cred în Dumnezeul practic, ci știu și 
să urmeze toate aranjamentele lui Dumnezeu. Aceștia sunt cei care sunt mărturie. Cei 
care nu sunt mărturie nu au urmărit niciodată viața și încă urmează orbecăind. Poţi să 
urmezi, dar aceasta nu înseamnă că ai fost cucerit, căci tu nu înţelegi deloc lucrarea lui 
Dumnezeu de astăzi. Trebuie să fie îndeplinite anumite condiţii pentru a fi cucerit. Nu 
toţi cei care urmează au fost cuceriţi, căci în inima ta nu înţelegi deloc de ce trebuie să- 
L urmezi pe Dumnezeul de astăzi și nici nu știi cum ai ajuns până astăzi, cine te-a 
susținut până azi. Practicarea credinţei în Dumnezeu de către unii oameni este 
întotdeauna zăpăcită și confuză; astfel, urmărirea nu înseamnă neapărat că porți 
mărturie. Ce anume este adevărata mărturie? Mărturia despre care se vorbește aici are 

două părţi: una este mărturie că ai fost cucerit, iar cealaltă este mărturie că ai fost 
desăvârșit (ceea ce, firește, va fi mărturia de după încercările mai mari și necazurile 
viitorului). Cu alte cuvinte, dacă ești în stare să rămâi ferm în timpul necazurilor și 
încercărilor, atunci vei fi suportat al doilea pas al mărturiei. Ceea ce este crucial astăzi 
este primul pas al mărturiei: a fi capabil să rămâi ferm în fiecare situaţie a încercărilor de 
mustrare și judecată. Aceasta este mărturie că ai fost cucerit. Aceasta pentru că acum 
este timpul de cucerire. (Ar trebui să știi că acum este timpul lucrării lui Dumnezeu pe 
pământ; lucrarea principală a lui Dumnezeu întrupat pe pământ este cucerirea prin 
judecată și mustrare a acestui grup de oameni de pe pământ care Îl urmează). Faptul 
că ești sau nu capabil de a fi mărturie că ești cucerit nu depinde doar de capacitatea ta 
de a urma până la capăt, ci, mai important, de faptul dacă, pe măsură ce experimentezi 
fiecare pas al lucrării lui Dumnezeu, ești capabil de adevărata înțelegere a mustrării și 
judecății lui Dumnezeu și de faptul dacă percepi cu adevărat toată această lucrare. Nu 
vei putea să te strecori doar urmând până la capăt. Trebuie să fii capabil să te predai de 
bunăvoie în fiecare caz de mustrare și judecată, să fii capabil să înţelegi cu adevărat 
fiecare pas al lucrării pe care o experimentezi și să fii în stare să atingi cunoașterea și 
ascultarea faţă de firea lui Dumnezeu. Aceasta este mărturia supremă a faptului de a fi 
cucerit, care se cere de la tine. Mărturia de a fi cucerit se referă în primul rând la 
cunoașterea despre întruparea lui Dumnezeu. În mod crucial, această etapă a mărturiei 
este despre întruparea lui Dumnezeu. Nu contează ce faci sau spui în faţa oamenilor 
din lume sau a celor care deţin puterea; ce contează mai presus de toate este dacă ești 
în stare să te supui tuturor cuvintelor din gura lui Dumnezeu și întregii Sale lucrări. Prin 
urmare, această etapă a mărturiei este îndreptată spre Satana și spre toți dușmanii lui 
Dumnezeu — demonii și ostilii care nu cred că Dumnezeu Se va întrupa a doua oară și 
va veni să facă o lucrare și mai măreaţă și, în plus, nu cred în faptul revenirii lui 
Dumnezeu la trup. Cu alte cuvinte, este îndreptată către toţi antihriștii — toți dușmanii 
care nu cred în întruparea lui Dumnezeu. 

Faptul de a te gândi la Dumnezeu și de a tânji după El nu dovedește că ai fost cucerit 
de Dumnezeu; depinde dacă tu crezi că El este Cuvântul devenit trup, dacă tu crezi că a 
devenit Cuvântul trup și dacă tu crezi că Duhul a devenit Cuvântul și Cuvântul S-a arătat 
în trup. Aceasta este mărturia esenţială. Nu contează cum urmezi, nici modul în care te 
sacrifici; ceea ce este crucial este dacă ești capabil să descoperi din această umanitate 
normală că a devenit Cuvântul trup și că Duhul adevărului a fost realizat în trup — că 
întregul adevăr, întreaga cale și întreaga viață au venit în trup, Duhul lui Dumnezeu a venit 
cu adevărat pe pământ și Duhul a venit în trup. Deși, superficial, acest lucru pare diferit 
de concepţia de către Duhul Sfânt, în această lucrare ești în stare să vezi mai clar că 
Duhul a fost deja realizat în trup şi, în plus, că a devenit Cuvântul trup, iar Cuvântul S-a 
arătat în trup. Poţi înțelege adevăratul sens al cuvintelor: „La început era Cuvântul, iar 
Cuvântul era cu Dumnezeu și Cuvântul era Dumnezeu”. Mai mult, trebuie să înţelegi că, 
astăzi, Cuvântul este Dumnezeu și să vezi că devine Cuvântul trup. Aceasta este cea 

mai bună mărturie pe care o poți purta. Acest lucru dovedește că deţii adevărata 
cunoaștere a lui Dumnezeu devenit trup — nu numai că ești capabil să-L cunoști, dar ești, 
de asemenea, conștient de faptul că acea cale pe care umbli astăzi este calea vieții și 
calea adevărului. Etapa lucrării înfăptuită de Isus a împlinit numai esenţa din „Cuvântul 
era cu Dumnezeu”: adevărul lui Dumnezeu era cu Dumnezeu, iar Duhul lui Dumnezeu 
era cu trupul și era inseparabil de acel trup. Cu alte cuvinte, trupul lui Dumnezeu întrupat 
era cu Duhul lui Dumnezeu, ceea ce este o dovadă mai mare că Isus întrupat era prima 
întrupare a lui Dumnezeu. Această etapă a lucrării împlinește întocmai înțelesul interior 
al sintagmei „Cuvântul devine trup”, împrumută un înțeles mai profund cuvintelor 
„Cuvântul era cu Dumnezeu și Cuvântul era Dumnezeu” și îţi permite să crezi cu fermitate 
cuvintele „La început era Cuvântul”. Adică, la momentul creaţiei, Dumnezeu poseda 
cuvinte, cuvintele Lui erau cu El și inseparabile de El și, în era finală, El face chiar mai 
clară puterea și autoritatea cuvintelor Sale și permite omului să vadă toate căile Sale — 
să audă toate cuvintele Lui. Aceasta este lucrarea erei finale. Trebuie să ajungi să înţelegi 
aceste lucruri pe deplin. Nu este vorba despre cunoașterea trupului, ci despre modul în 
care înţelegi trupul și Cuvântul. Aceasta este mărturia pe care trebuie să o ai, ceea ce 
trebuie să știe toată lumea. Întrucât aceasta este lucrarea celei de-a doua întrupări — și 
ultima dată când Dumnezeu devine trup — ea completează pe deplin semnificaţia 
întrupării, îndeplinește în întregime și emite întreaga lucrare a lui Dumnezeu în trup și 
încheie era întrupării lui Dumnezeu. Astfel, trebuie să cunoști semnificaţia întrupării. Nu 
contează cât de mult alergi sau cât de bine duci la bun sfârșit alte probleme externe; ceea 
ce contează este dacă ești în stare să te supui cu adevărat lui Dumnezeu întrupat, să-ţi 
dăruiești întreaga ta ființă lui Dumnezeu și să te supui tuturor cuvintelor care vin din gura 
Lui. Aceasta este ceea ce ar trebui să faci și ceea ce ar trebui să respecti. 

Ultima etapă a mărturiei este o mărturie a faptului dacă ești sau nu capabil să fii 
desăvârșit — adică, după ce ai înțeles toate cuvintele rostite din gura lui Dumnezeu 
întrupat, ajungi să ai cunoaștere despre Dumnezeu și devii sigur de El, trăieşti toate 
cuvintele din gura lui Dumnezeu și îndeplinești condiţiile pe care Dumnezeu ți le cere — 
stilul lui Petru și credinţa lui lov — astfel încât să poţi asculta până la moarte, să te 
dăruiești în întregime Lui și, în cele din urmă, să obţii o imagine a unei persoane care 
este la înălțimea standardelor, ceea ce înseamnă imaginea cuiva care a fost cucerit și 
desăvârșit după ce a experimentat judecata și mustrarea lui Dumnezeu. Aceasta este 
mărturia supremă — este mărturia care ar trebui să fie adusă de cineva care este în cele 
din urmă desăvârșit. Acestea sunt cele două etape ale mărturiei pe care ar trebui să o 
aveţi și ele sunt interconectate, fiecare fiind indispensabilă. Dar trebuie să știi un lucru: 
mărturia pe care o cer Eu astăzi de la tine nu este adresată popoarelor lumii, nici unui 
singur individ, ci a ceea ce cer de la tine. Ea se măsoară prin faptul dacă ești în stare să 
Mă mulțumești și dacă ești în stare să îndeplinești în totalitate standardele cerințelor 
Mele de la fiecare dintre voi. Aceasta este ceea ce ar trebui să înțelegeți. 

Practica (5) 


În Epoca Harului, Isus a rostit unele cuvinte și a săvârşit o etapă a lucrării. Toate au 
avut un context și au fost potrivite pentru stările oamenilor din acea vreme; Isus a vorbit 
și a lucrat conform contextului din acea vreme. El a făcut și unele prorociri. A prorocit că 
Duhul adevărului va veni în zilele de pe urmă și va împlini o etapă a lucrării. Adică, El nu 
a înțeles nimic altceva în afară de lucrarea pe care El Însuși urma să o împlinească în 
timpul acelei epoci; lucrarea adusă de Dumnezeu întrupat este, cu alte cuvinte, limitată. 
Astfel, El săvârşeşte doar lucrarea epocii în care Se află și nu face nicio altă lucrare care 
nu are legătură cu El. Pe atunci, Isus nu a lucrat potrivit sentimentelor sau viziunilor, ci 
în conformitate cu vremurile și contextul. Nimeni nu L-a condus și nu L-a îndrumat. 
Plinătatea lucrării Lui era propria Sa ființă — era lucrarea ce se cuvenea a fi împlinită de 
Duhul întrupat al lui Dumnezeu, și anume întreaga lucrare adusă de întrupare. Isus a 
lucrat numai în conformitate cu ceea ce a văzut și a auzit El Însuși. Cu alte cuvinte, 
Duhul a lucrat în mod direct; nu a fost nevoie de trimiși care să-l apară și să-l dea vise, 
și nici ca vreo lumină mare să strălucească deasupra Lui și să-l îngăduie să vadă. Ela 
lucrat în mod liber și fără restricţii, pentru că lucrarea Lui nu se baza pe sentimente. Cu 
alte cuvinte, când a lucrat, El nu a bâjbâit și nu a ghicit, ci a făcut lucrurile cu ușurință, 
lucrând și vorbind conform propriilor Sale idei și celor văzute cu proprii Lui ochi, oferind 
de îndată provizii fiecăruia dintre discipolii care L-au urmat. Aceasta este diferenţa dintre 
lucrarea lui Dumnezeu și lucrarea oamenilor: când oamenii lucrează, ei caută și bâjbâie, 
mereu imitând și deliberând pe baza temeliei așezate de alţii pentru a obţine o 
pătrundere mai profundă. Lucrarea lui Dumnezeu este asigurarea a ceea ce este El, iar 
El săvârşeşte lucrarea pe care trebuie să o săvârșească El Însuși. Nu asigură sprijin 
Bisericii folosindu-Se de cunoașterea provenită din lucrarea vreunui om. În schimb, El 
săvârșește prezenta lucrare pe baza stării oamenilor. Astfel, lucrarea făcută în modul 
acesta este de mii de ori mai liberă decât lucrarea pe care o fac oamenii. Oamenilor 
chiar li se poate părea că Dumnezeu nu Se conformează datoriei Lui și că lucrează după 
bunul Lui plac — dar toată lucrarea pe care o împlinește este nouă. Totuși, ar trebui să 
știi că lucrarea lui Dumnezeu întrupat nu se bazează niciodată pe sentimente. Pe atunci, 
după ce Isus a încheiat lucrarea crucificării Sale, odată ce discipolii care L-au urmat pe 
Isus au dobândit o oarecare experienţă, ei au simțit că ziua lui Dumnezeu venea și că 
aveau să se întâlnească în curând cu Domnul. Acela a fost sentimentul pe care l-au avut 
și, pentru ei, acest sentiment a fost de o extremă importanţă. Dar, de fapt, sentimentele 
oamenilor nu sunt de nădejde. Ei au simțit că poate aveau să ajungă la sfârșitul călătoriei 
sau că tot ceea ce făcuseră și înduraseră fusese orânduit de Dumnezeu. lar Pavel a 
spus că își încheiase alergarea, că luptase și că o cunună a dreptăţii îi era pregătită. 
Acestea erau sentimentele pe care le avea și pe care le-a scris în epistole și le-a trimis 
bisericilor. Astfel de acţiuni proveneau din povara pe care o purta pentru biserici și, de 
aceea, au fost ignorate de Duhul Sfânt. Când Pavel a spus acele cuvinte, nu s-a simțit 

tulburat și nici nu și-a făcut niciun reproș, așa că a considerat că astfel de lucruri erau 
foarte normale și corecte, și că veniseră de la Duhul Sfânt. Dar, privite din perspectiva 
zilei de astăzi, nu veniseră de la Duhul Sfânt. Nu erau decât iluziile unui om. Oamenii au 
multe iluzii, iar Dumnezeu nu le acordă atenţie și nici nu-Și exprimă vreo părere când se 
petrec. Cea mai mare parte a lucrării Duhului Sfânt nu este împlinită prin intermediul 
sentimentelor oamenilor — Duhul Sfânt nu lucrează în sentimentele oamenilor, excepţie 
făcând vremurile grele și întunecate de dinaintea întrupării lui Dumnezeu sau perioada 
în care nu existau apostoli sau lucrători. În timpul acelei etape a lucrării, Duhul Sfânt le 
dă oamenilor unele sentimente speciale. De exemplu: atunci când oamenii sunt lipsiţi de 
călăuzirea cuvintelor lui Dumnezeu, simt o bucurie de nedescris când se roagă; în inimile 
lor, un sentiment de desfătare și sunt împăcațţi și liniștiți. Odată ce au călăuzirea 
cuvintelor, oamenii simt că duhurile li se înseninează, că acţiunile lor au o cale a practicii 
și, firește, simt pace și liniște. Când oamenii întâmpină pericole sau când Dumnezeu îi 
împiedică să facă anumite lucruri, ei se simt neliniștiţi și tulburaţi în inimile lor. Acestea 
sunt întru totul sentimente date omului de către Duhul Sfânt. Totuși, dacă un mediu ostil 
provoacă un sentiment de groază, făcându-i pe oameni să devină extrem de neliniștiți și 
timizi, atunci aceasta este o exprimare normală a umanităţii și nu are legătură cu lucrarea 
Duhului Sfânt. 

Oamenii trăiesc întotdeauna în mijlocul propriilor lor sentimente, și așa trăiesc de 
mulți ani. Când sunt împăcaţi în inimile lor, ei acționează (considerându-și bunăvoința 
de a face ceva drept un sentiment de pace), iar când nu sunt împăcaţi în inimile lor, nu 
acționează (considerându-și aversiunea sau repulsia drept un sentiment de neliniște). 
Dacă lucrurile merg bine, ei cred că este voia lui Dumnezeu. (De fapt, este vorba de 
ceva ce s-ar fi cuvenit să meargă foarte bine, aceasta fiind legea firească a lucrurilor). 
Când lucrurile nu merg bine, ei cred că nu este voia lui Dumnezeu. Când întâmpină ceva 
care nu decurge ușor, se opresc. Astfel de sentimente nu sunt exacte și, dacă acţionezi 
potrivit lor, cauzezi multe întârzieri. De exemplu, cu siguranţă vei avea dificultăți în a 
pune adevărul în practică, și cu atât mai mult în a face voia lui Dumnezeu. Multe lucruri 
pozitive vor fi greu de realizat. Este așa cum se spune: „Săvârșirea lucrurilor bune este 
de obicei precedată de situații dificile”. Oamenii au prea multe sentimente în vieţile lor 
practice, fapt care-i face constant să se simtă pierduţi și nesiguri în privinţa multor lucruri. 
Dacă nu pot să înțeleagă adevărul, oamenilor nu le este clar nimic. Dar, în general, 
atunci când vorbesc sau acţionează în conformitate cu sentimentele lor, atât timp cât nu 
este vorba de ceva care să încalce principiile de bază, Duhul Sfânt nu reacţionează. 
Este exact precum a simţit Pavel în cazul „cununii dreptăţii”: timp de mulţi ani, nimeni nu 
a crezut că sentimentele lui erau greșite, nici chiar Pavel însuși nu a simţit vreodată că 
sentimentele lui erau greșite. De unde vin sentimentele oamenilor? Sunt, bineînţeles, 
reacţii care vin de la creier. Diferitele sentimente sunt produse în conformitate cu diverse 
medii și cu variate chestiuni. În majoritatea timpului, oamenii fac deducțţii prin logica 
omenească și obțin un set de formule care duc la formarea multor sentimente omenești. 

Fără să-și dea seama, oamenii pătrund în propriile deducţii logice și, astfel, aceste 
sentimente devin elementele pe care se bazează oamenii în vieţile lor; ele devin o cârjă 
emoțională în vieţile lor, aidoma „cununii dreptăţii” a lui Pavel sau a „întâlnirii cu Domnul 
în văzduh” a lui Witness Lee. Dumnezeu aproape că nu are cum să intervină în aceste 
sentimente ale omului și trebuie să le permită să se dezvolte în voia lor. Astăzi, ţi-am 
vorbit clar despre mai multe aspecte ale adevărului. Dacă ai să continui să te lași călăuzit 
de sentimentele tale, nu înseamnă că încă trăieşti în neclaritate? Nu accepţi cuvintele 
care ti-au fost clar precizate și te bazezi mereu pe sentimentele tale. Astfel, nu ești ca 
un orb care pipăie un elefant? Şi ce vei câștiga în cele din urmă? 

Întreaga lucrare săvârșită astăzi de Dumnezeu întrupat este reală. Nu e un lucru 
pe care să-l poţi simţi sau pe care să i-l poți închipui și cu atât mai puţin ceva ce poti 
deduce — este doar un lucru pe care vei fi în stare să-l înţelegi când ţi se va întâmpla 
ceva. Uneori, chiar și atunci când înţelegi tot nu poţi vedea limpede, iar oamenii nu vor 
înțelege până când Dumnezeu nu va acţiona personal pentru a prezenta limpede ceea 
ce se întâmplă cu adevărat. În vremea aceea, discipolii care Îl urmau pe Isus aveau 
multe iluzii. Ei credeau că ziua lui Dumnezeu se apropia și că urmau să moară curând 
pentru Isus și că vor putea să-L întâlnească pe Domnul Isus. Petru a așteptat șapte ani 
din cauza acestui sentiment — și, totuși, nu s-a adeverit. Discipolii au simţit că s-au 
maturizat; sentimentele lor s-au înmulțit, iar aceste sentimente au devenit din ce în ce 
mai intense, dar ei au avut parte de multe eșecuri și au fost incapabili de a reuși. Ei înșiși 
nu știau ce se întâmpla. Putea ceea ce venea cu adevărat de la Duhul Sfânt să nu se 
împlinească? Sentimentele oamenilor nu sunt de nădejde. Dat fiind că oamenii au 
propriul mod de a gândi și propriile idei, ei făuresc asocieri bogate bazate pe contextul 
și stările din momentul respectiv. Mai ales atunci când oamenilor al căror mod de gândire 
este sănătos li se întâmplă ceva, ei devin surescitaţi și nu se pot opri din a crea asocieri 
bogate. Acest lucru li se aplică îndeosebi „experţilor” cu teorii și cunoștințe elevate, ale 
căror asocieri devin din ce în ce mai abundente după mulți ani de contacte cu lumea; 
fără a-și da seama, acestea le acaparează inimile și devin sentimentele lor extrem de 
puternice, iar ei sunt mulţumiţi de acestea. Când oamenii vor să facă ceva, apar 
sentimentele și închipuirile, iar oamenii cred că ele sunt corecte. Mai târziu, când văd că 
nu s-au împlinit, oamenii nu-și pot da seama ce nu a mers bine. Poate cred că 
Dumnezeu Și-a schimbat planul. 

Inevitabil, toți oamenii au sentimente. În Epoca Legii, erau mulţi oameni care aveau 
și ei anumite sentimente, dar erorile din sentimentele lor erau mai puţine decât cele ale 
oamenilor de astăzi. Și aceasta se întâmpla deoarece, înainte, oamenii erau în stare să 
contemple arătarea lui lahve; puteau să-i vadă pe trimişi și aveau vise. Oamenii de astăzi 
sunt incapabili de a avea viziuni sau de a vedea trimiși și, astfel, erorile din sentimentele 
lor s-au înmulţit. Când oamenii de azi simt că un lucru este în mod deosebit bun și se 
apucă să îl pună în practică, Duhul Sfânt nu le face reproșuri și, în sinea lor, ei sunt 
foarte împăcaţi. După ce termină, doar prin comuniune sau prin citirea cuvintelor lui 

Dumnezeu ei descoperă că nu au avut dreptate. Pe de o parte, nu există trimiși care să 
le apară oamenilor, visele sunt rare, iar oamenii nu văd viziunile cerești. Un alt aspect 
este că Duhul Sfânt nu îi disciplinează mai mult pe oameni și nici nu le face mai multe 
reproșuri. Astfel, dacă oamenii nu mănâncă și nu beau cuvintele lui Dumnezeu, dacă nu 
caută adevărul în mod practic și nu înțeleg calea practicării, atunci ei nu vor culege nimic. 
Principiile lucrării Duhului Sfânt sunt după cum urmează: El nu acordă nicio atenţie 
lucrurilor care nu implică lucrarea Lui; dacă ceva nu se află în sfera jurisdicției Sale, El 
nu intervine și nu Se amestecă niciodată, îngăduindu-le oamenilor să cauzeze ce 
necazuri vor. Poţi să acționezi oricum vrei, dar va veni ziua când te vei trezi cuprins de 
panică și nu vei ști ce să faci. Dumnezeu lucrează cu hotărâre doar în propriul Său trup, 
neimplicându-Se sau neintervenind niciodată în lucrarea oamenilor. În schimb, 
Dumnezeu păstrează distanţa faţă de lumea omului și săvârşeşte lucrarea pe care se 
cuvine să o săvârșească. Astăzi, nu ţi se va reproşa dacă faci ceva greșit, și nici nu vei 
fi răsplătit a doua zi dacă faci un lucru bun. Acestea sunt chestiuni umane și nu au nici 
cea mai mică legătură cu lucrarea Duhului Sfânt nu se încadrează în sfera lucrării Mele. 

Pe vremea când Petru lucra, a spus multe cuvinte și a muncit mult. Este oare posibil 
ca nimic din toate acestea să nu fi fost rodul ideilor omenești? Pentru că este imposibil 
ca totul să fi venit în întregime de la Duhul Sfânt. Petru era doar o făptură a lui 
Dumnezeu, era un discipol, era Petru, nu Isus, iar esențele lor nu erau aceleași. Chiar 
dacă Petru a fost trimis de Duhul Sfânt, nu tot ce a făcut a venit de la Duhul Sfânt, pentru 
că el era, până la urmă, un om. Și Pavel a spus multe cuvinte şi a scris nu puţine epistole 
bisericilor, unele dintre ele fiind incluse în Biblie. Duhul Sfânt nu Și-a exprimat nicio 
părere, deoarece acela a fost vremea în care Pavel era folosit de Duhul Sfânt. El a 
dobândit ceva experienţă și cunoștințe și le-a scris și le-a transmis fraților și surorilor 
întru Domnul. Isus nu a avut nicio reacţie. De ce nu l-a oprit Duhul Sfânt atunci? Fiindcă 
unele impurități provin din modul normal de a gândi al oamenilor; acest lucru este 
inevitabil. În plus, acţiunile lui nu au ajuns până în punctul în care să fie întreruperi sau 
tulburări. Când există o astfel de lucrare a umanităţii, oamenii o socotesc mai ușor de 
acceptat. Dacă impurităţile din modul normal de gândire al oamenilor nu interferează cu 
nimic, sunt considerate normale. Cu alte cuvinte, oamenii cu un mod normal de gândire 
sunt capabili să gândească în acest fel. Când oamenii trăiesc în trup, au propriul mod 
de a gândi, dar nu există nicio cale de a le înlătura. Totuși, după ce experimentezi 
lucrarea lui Dumnezeu pentru o vreme și înţelegi anumite adevăruri, în mintea oamenilor 
vor exista mai puţine astfel de moduri de a gândi. După ce au experimentat mai multe 
lucruri, vor putea vedea limpede și, astfel, vor întrerupe mai puţin lucrurile. Cu alte 
cuvinte, atunci când închipuirile și deducțţiile logice ale oamenilor sunt respinse, 
sentimentele lor anormale se vor împuţina. Toţi cei care trăiesc în trup au propriul mod 
de a gândi, dar, până la urmă, Dumnezeu va lucra asupra lor până în punctul în care 
modul lor de a gândi nu va mai putea să îi tulbure, ei nu se vor mai baza pe sentimente 
pentru a trăi, statura lor reală va crește și vor fi în stare să trăiască în realitate după 

cuvintele lui Dumnezeu și nu vor mai înfăptui lucruri vagi sau deșarie și, atunci, faptele 
lor nu vor provoca întreruperi. În acest fel, ei nu vor mai avea iluzii și, începând din acel 
moment, adevărata lor statură se va constitui din faptele acestora. 


Adevărul lăuntric al lucrării de cucerire (1) 


Omenirea, atât de profund coruptă de Satana, nu ştie că există un Dumnezeu și s-a 
oprit din a se închina lui Dumnezeu. La început, când Adam și Eva au fost creați, slava 
și mărturia lui lahve erau mereu prezente. Dar, după ce a fost corupt, omul și-a pierdut 
slava și mărturia, căci toți s-au răzvrătit împotriva lui Dumnezeu și au încetat cu totul să- 
L venereze. Lucrarea de cucerire de astăzi este de a recupera toată mărturia și toată 
gloria și de a face ca toţi oamenii să se închine lui Dumnezeu, astfel încât să existe 
mărturie printre cei creaţi; aceasta e lucrarea ce trebuie făcută în această etapă. Cum 
anume trebuie cucerită omenirea? Prin folosirea lucrării cuvintelor din această etapă 
pentru a-l convinge pe om pe deplin; prin folosirea dezvăluirii, a judecății, a mustrării şi 
a blestemului nemilos pentru a-l convinge total; prin dezvăluirea răzvrătirii omului și 
judecarea împotrivirii sale, ca el să poată cunoaște nedreptatea și murdăria omenirii și 
astfel, să folosească aceste lucruri drept contrast pentru firea dreaptă a lui Dumnezeu. 
Tocmai prin folosirea acestor cuvinte omul este cucerit și pe deplin convins. Cuvintele 
sunt mijloacele pentru cucerirea finală a omenirii, iar toţi cei care acceptă cucerirea lui 
Dumnezeu trebuie să accepte lovitura puternică și judecata cuvintelor Lui. Procesul de 
vorbire de astăzi este întocmai procesul de cucerire. Și cum anume ar trebui oamenii să 
coopereze? Știind cum să mănânce și să bea aceste cuvinte și dobândind o înțelegere 
a lor. Cât despre cum sunt cuceriți oamenii, acest lucru nu e ceva ce pot face de unii 
singuri. Tot ce poţi face este, mâncând și bând aceste cuvinte, să ajungi să-ţi cunoști 
stricăciunea și murdăria, răzvrătirea și nedreptatea, și să cazi înaintea lui Dumnezeu. 
Dacă, după ce ai înţeles voia lui Dumnezeu, ești capabil să o pui în practică, și dacă ai 
viziuni și ești capabil te supui în întregime acestor cuvinte și să nu faci vreo alegere de 
unul singur, atunci vei fi fost cucerit — iar asta se va fi întâmplat ca rezultat al acestor 
cuvinte. De ce a pierdut omenirea mărturia? Pentru că nimeni nu are credinţă în 
Dumnezeu, pentru că Dumnezeu nu are loc în inimile oamenilor. Cucerirea omenirii este 
recuperarea credinței omenirii. Oamenii vor mereu să alerge cu capul înainte către 
lumea mondenă, nutresc prea multe speranţe, vor prea multe pentru viitorul lor și au 
prea multe cereri extravagante. Ei întotdeauna se gândesc la trup și fac planuri pentru 
trup și nu au niciun interes să caute calea credinţei în Dumnezeu. Inimile lor au fost 
înșfăcate de Satana, și-au pierdut veneraţia faţă de Dumnezeu și sunt concentrați pe 
Satana. Dar omul a fost creat de Dumnezeu. Astfel, omul a pierdut mărturia, adică a 
pierdut slava lui Dumnezeu. Scopul cuceririi omenirii este de a revendica gloria 
venerației omului fată de Dumnezeu. Se poate formula în felul acesta: există mulți 

oameni care nu urmăresc viața; chiar dacă există unii care chiar urmăresc viața, sunt 
doar câţiva ca număr. Oamenii sunt preocupaţi de propriul viitor și nu acordă nicio atenţie 
vieţii. Unii se răzvrătesc și se împotrivesc lui Dumnezeu, Îl judecă pe la spate și nu 
practică adevărul. Acești oameni sunt ignorați deocamdată; pe moment, nu li se face 
nimic acestor fii ai răzvrătirii, dar în viitor, vei trăi în întuneric, plângând și scrâșnind din 
dinți. Nu simţi prețiozitatea luminii atunci când trăieşti în ea, dar vei realiza acea 
prețiozitate odată ce trăieşti în noaptea întunecată, și atunci îţi va părea rău. Acum te 
simţi bine, dar va veni ziua când îţi pare rău. Când ziua aceea va veni, iar întunericul va 
cobori și lumina nu va mai fi, va fi prea târziu pentru regrete. Deoarece încă nu înţelegi 
lucrarea de astăzi, nu reușești să preţuiești timpul pe care îl ai acum. Odată cu începerea 
lucrării întregului univers, adică atunci când tot ce spun Eu astăzi se va fi împlinit, mulți 
oameni se vor ţine de cap și vor plânge cu lacrimi de suferință. Şi făcând astfel, nu vor 
fi căzut în întuneric, cu plânsete și scrâșnirea dinţilor? Toţi cei care urmăresc viaţa cu 
adevărat și sunt făcuţi completi pot fi folosiţi, în timp ce toţi fiii răzvrătirii, care nu sunt 
potriviti pentru a fi folosiţi, vor cădea în întuneric. Vor fi privaţi de lucrarea Duhului Sfânt 
și incapabili să dea vreo noimă lucrurilor. Astfel, vor fi zbuciumaţi de suspine, căci vor fi 
fost cufundaţi în pedeapsă. Dacă ești bine echipat în această fază a lucrării şi ai crescut 
în viaţă, atunci ești potrivit pentru a fi folosit. Dacă ești prea puţin echipat, atunci chiar 
dacă ești convocat pentru următoarea fază a lucrării, vei fi nepotrivit pentru a fi folosit — 
în acest moment, nu vei mai avea o altă șansă chiar dacă îţi dorești să te echipezi. 
Dumnezeu va fi plecat; unde ai putea merge să găsești felul de ocazie care este în faţa 
ta acum? Unde te-ai putea duce să primești exerciţiul oferit de Dumnezeu personal? Pe 
atunci, Dumnezeu nu va vorbi personal și nu Își va face vocea auzită; tot ce vei reuși să 
faci e să citești lucrurile care sunt spuse astăzi — cum să vină atunci cu ușurință 
înțelegerea? Cum ar putea viaţa în viitor să fie mai bună decât e astăzi? În acel moment, 
nu vei suferi oare o moarte vie în timp ce plângi și scrâșnești din dinţi? Ţi se acordă 
binecuvântări acum, dar nu știi cum să te bucuri de ele; trăiești în binecuvântare, dar 
rămâi neștiutor. Acest lucru dovedește că ești sortit să suferi. Astăzi, unii oameni se 
împotrivesc, unii se răzvrătesc, alţii fac una sau alta, iar Eu pur și simplu ignor asta — dar 
să nu credeţi că nu sunt conștient de ce puneţi la cale. Nu vă înțeleg Eu esența? De ce 
să continuaţi să vă ciocniţi cu Mine? Nu crezi în Dumnezeu ca să urmărești viaţa și 
binecuvântările pentru binele tău? Nu este pentru binele tău că ai credință? În momentul 
de față, Eu înfăptuiesc lucrarea de cucerire doar vorbind, iar odată ce această lucrare 
de cucerire se încheie, sfârșitul tău va fi evident. Trebuie să-ţi spun în mod explicit? 
Lucrarea de cucerire de astăzi este menită să clarifice cum va fi sfârșitul omului. De 
ce se spune că mustrarea și judecata de astăzi sunt judecata înaintea marelui tron alb 
al zilelor de pe urmă? Nu vezi asta? De ce este lucrarea de cucerire etapa finală? Nu 
este tocmai pentru a face să se manifeste ce fel de sfârșit va întâmpina fiecare clasă de 
oameni? Nu este pentru a permite tuturor, în cursul lucrării de cucerire de mustrare și 
judecată, să-și arate adevăratele fețe și după aceea să fie clasificați după felul lor? Decât 

să spunem că acest lucru este cucerirea omenirii, ar fi mai bine să spunem că arată ce 
fel de sfârșit va fi pentru fiecare clasă de persoane. Este vorba de a judeca păcatele 
oamenilor și apoi a dezvălui diferitele clase de persoane, hotărând astfel dacă sunt rele 
sau drepte. După lucrarea de cucerire, vine atunci lucrarea de recompensare a binelui 
și pedepsire a răului. Oamenii care se supun cu totul — adică cei cuceriți profund — vor fi 
plasați în următoarea etapă de răspândire a lucrării lui Dumnezeu în întregul univers; cei 
necuceriți vor fi așezați în întuneric și vor întâmpina nenorociri. Astfel va fi omul clasificat 
în funcţie de fel, răufăcătorii grupaţi cu răul pentru a fi veșnic fără lumina soarelui, iar cei 
drepți grupaţi cu binele, pentru a primi lumina și a trăi pentru totdeauna în lumină. 
Sfârșitul este aproape pentru toate lucrurile; sfârșitul omului i-a fost clar arătat în faţa 
ochilor, și toate lucrurile vor fi clasificate în funcţie de tip. Cum pot așadar oamenii să 
scape de angoasa clasificării fiecăruia după fel? Sfârșitul fiecărui fel de persoană este 
dezvăluit când sfârșitul este aproape pentru toate lucrurile și asta se face în timpul 
lucrării de cucerire a întregului univers (inclusiv toată lucrarea de cucerire, începând cu 
lucrarea actuală). Această revelare a sfârșitului întregii omeniri se face înaintea 
scaunului de judecată, în timpul mustrării și în timpul lucrării de cucerire din zilele de pe 
urmă. Clasificarea oamenilor în funcţie de tip nu întoarce oamenii la clasele lor originale, 
deoarece, atunci când omul a fost făcut, la vremea creaţiei, exista doar un tip de fiinţe 
omenești, singura diviziune fiind între bărbaţi și femei. Nu erau multe tipuri diferite de 
oameni. Numai după câteva mii de ani de stricăciune au apărut diferite clase de oameni, 
unii sub dominaţia diavolilor murdari, unii sub dominaţia diavolilor răi și alţii, cei care 
urmăresc calea vieţii, sub stăpânirea Atotputernicului. Doar în acest fel apar clasele 
treptat printre oameni și numai astfel oamenii se separă în clase în cadrul familiei mari 
a omului. Așa se face că toți oamenii au „taţi” diferiţi; nu e o situaţie în care toată lumea 
este complet sub stăpânirea Atotputernicului, pentru că omul este prea răzvrătit. Dreapta 
judecată dezvăluie adevăratul sine al fiecărui tip de persoană, fără să lase nimic ascuns. 
Toată lumea își arată adevărata față în lumină. În acest moment, omul nu mai este așa 
cum a fost inițial, asemănarea originală a strămoșilor săi a dispărut de mult, deoarece 
nenumărați descendenți ai lui Adam și ai Evei au fost îndelung capturați de Satana, fără 
să mai cunoască cerul-soare vreodată și deoarece oamenii au fost umpluți cu tot felul 
de veninuri ale Satanei. Astfel, oamenii își au destinațiile corespunzătoare. Mai mult, pe 
baza diferitelor lor veninuri, ei sunt clasificați în funcţie de tip, adică sunt sortaţi după 
măsura în care sunt cuceriţi astăzi. Sfârșitul omului nu este ceva care a fost predestinat 
de la facerea lumii. Aceasta pentru că, la început, nu exista decât o singură clasă, numită 
în mod colectiv „omenire” și omul nu era stricat de Satana la început, iar toți oamenii 
trăiau în lumina lui Dumnezeu, fără ca întunericul să se abată asupra lor. Dar, după ce 
omul a fost stricat de Satana, toate tipurile și felurile de oameni s-au răspândit pe tot 
pământul — toate tipurile și felurile de oameni care proveneau din familia numită colectiv 
„omenire”, care era alcătuită din bărbaţi și femei. Toţi au fost conduși de strămoșii lor 
pentru a se îndepărta de strămoșii lor cei mai vechi — omenirea care consta din bărbați 

și femei (adică Adam și Eva de la începuturi, strămoșii lor cei mai vechi). La vremea 
aceea, israeliții erau singurii oameni ale căror vieţi pe pământ erau conduse de lahve. 
Diferitele tipuri de oameni care au luat naștere din întregul Israel (adică din clanul familiei 
originale) au pierdut apoi călăuzirea lui lahve. Acești oameni de la începuturi, complet 
ignoranti în privinţa chestiunilor lumii umane, au mers mai târziu împreună cu strămoșii 
lor pentru a trăi în teritoriile pe care le-au revendicat, ceea ce a continuat până în ziua 
de astăzi. Astfel, ei rămân ignoranti cu privire la cum s-au îndepărtat de lahve și cum au 
fost corupți până în ziua de azi de tot soiul de diavoli ticăloși și duhuri rele. Cei care au 
fost profund corupți și otrăviţi până acum — cei care în cele din urmă nu pot fi salvaţi — 
nu vor avea de ales decât să meargă cu strămoșii lor, diavolii ticăloși care i-au corupt. 
Cei care pot fi în cele din urmă mântuiţi se vor îndrepta spre destinaţia potrivită a 
omenirii, adică spre sfârșitul rezervat pentru cei mântuiţi și cuceriţi. Totul se va face 
pentru a-i mântui pe toţi cei care pot fi mântuiţi — dar pentru oameni care sunt insensibili 
și incurabili, singura lor alegere va fi să-și urmeze strămoșii în Adâncul mustrării. Să nu 
crezi că sfârșitul tău a fost predestinat de la început și că a fost dezvăluit abia acum. 
Dacă gândești în acest fel, atunci ai uitat oare că în timpul creaţiei iniţiale a omenirii nu 
a fost creată o clasă satanică separată? Ai uitat că a fost creată o singură omenire, 
formată din Adam și Eva (adică au fost creaţi numai bărbaţi și femei)? Dacă ai fi fost 
descendentul Satanei la început, nu ar fi însemnat asta că, atunci când lahve a creat 
omul, a inclus un grup satanic în creația Sa? Ar fi putut El să facă așa ceva? El a creat 
omul pentru mărturia Lui; El a creat omul pentru gloria Lui. De ce ar fi creat intenţionat 
o clasă de progenitură a Satanei pentru a | se opune în mod deliberat? Cum ar fi putut 
lahve să facă așa ceva? Dacă ar fi făcut asta, cine ar putea să spună că El este un 
Dumnezeu drept? Când spun acum că unii dintre voi vor merge cu Satana în cele din 
urmă, nu înseamnă că ai fost cu Satana de la început; mai degrabă, înseamnă că te-ai 
scufundat atât de jos încât, chiar dacă Dumnezeu a încercat să te mântuiască, tot nu ai 
reușit să câştigi acea mântuire. Nu există altă opțiune decât să te clasific alături de 
Satana. Acest lucru este numai pentru că nu poti fi mântuit, nu pentru că Dumnezeu este 
nedrept cu tine și ţi-a stabilit în mod intenţionat destinul drept o întruchipare a Satanei, 
iar apoi te clasifică cu Satana și intenţionat vrea să suferi. Acesta nu este adevărul 
lăuntric al lucrării de cucerire. Dacă asta e ceea ce crezi, atunci înțelegerea ta este 
unilaterală! Etapa finală a cuceririi este menită să mântuiască oamenii și, de asemenea, 
să le dezvăluie sfârșitul. Este pentru a dezvălui degenerarea oamenilor prin judecată, 
făcându-i, prin aceasta, să se pocăiască, să se ridice și să urmeze viaţa și calea cea 
dreaptă a vieţii umane. Este pentru a trezi inimile oamenilor amorţiţi și obtuzi și a arăta, 
prin judecată, răzvrătirea lor interioară. Cu toate acestea, dacă oamenii tot sunt 
incapabili să se pocăiască, incapabili să urmeze calea cea dreaptă a vieţii umane și 
incapabili să se lepede de aceste corupţii, atunci ei nu pot fi mântuiţi și vor fi devoraţi de 
Satana. Aceasta este semnificaţia cuceririi lui Dumnezeu: de a mântui oamenii și, de 
asemenea, de a arăta sfârșitul lor. Sfârșituri bune, sfârșituri rele — toate sunt dezvăluite 

de lucrarea de cucerire. Fie că oamenii vor fi mântuiți sau blestemaţi, totul va fi dezvăluit 
în timpul lucrării de cucerire. 

Zilele de pe urmă sunt când toate lucrurile vor fi clasificate în funcţie de fel, prin 
cucerire. Cucerirea este lucrarea din zilele de pe urmă; cu alte cuvinte, judecarea 
păcatelor fiecărei persoane este lucrarea zilelor de pe urmă. Altfel, cum ar putea fi 
clasificați oamenii? Lucrarea de clasificare ce se face printre voi este începutul unei 
astfel de lucrări în întregul univers. După aceasta, cei din toate ţinuturile și toate 
popoarele vor fi, de asemenea, supuși lucrării de cucerire. Aceasta înseamnă că fiecare 
persoană din creaţie va fi clasificată în funcţie de fel, supunându-se înaintea scaunului 
judecății pentru a fi judecată. Nicio persoană și niciun lucru nu pot scăpa de suferința 
acestei mustrări și judecăţi, și nici nu există vreo persoană sau vreun lucru care să nu 
fie clasificate după fel; fiecare persoană va fi clasificată, căci sfârșitul tuturor lucrurilor se 
apropie, iar tot cerul și pământul au ajuns la final. Cum ar putea omul să scape de zilele 
finale ale existenţei sale umane? Și astfel, pentru cât timp mai pot continua acţiunile 
voastre de neascultare? Nu vedeti că zilele voastre de pe urmă sunt iminente? Cum pot 
cei care Îl venerează pe Dumnezeu și care doresc ca El să Se arate să nu vadă ziua 
arătării dreptăţii lui Dumnezeu? Cum pot ei să nu primească răsplata finală pentru 
bunătate? Eşti unul care face binele sau unul care face răul? Eşti unul care acceptă o 
judecată dreaptă și apoi se supune sau ești unul care acceptă o judecată dreaptă și apoi 
este blestemat? Trăiești în fața scaunului de judecată în lumină sau trăieşti în Gheena 
în întuneric? Nu ești tu însuți cel care știe cel mai clar dacă sfârșitul tău va fi unul al 
recompensei sau al pedepsei? Nu ești tu cel care știe cel mai clar și înțelege cel mai 
profund că Dumnezeu este drept? Deci, cum sunt, de fapt, comportamentul și inima ta? 
Pe măsură ce te cuceresc astăzi, chiar ai nevoie ca Eu să-ţi spun pe litere dacă purtarea 
ta este bună sau rea? La câte ai renunţat pentru Mine? Cât de profund Mi te închini? Nu 
știi oare tu însuţi foarte clar cum te comporti față de Mine? Tu ar trebui să știi mai bine 
decât oricine ce sfârșit îţi vei afla în cele din urmă! Cu adevărat îţi spun: Eu doar am 
creat omenirea și te-am creat pe tine, dar nu v-am predat Satanei; nici nu v-am făcut în 
mod intenţionat să vă răzvrătiți sau să vă împotriviţi Mie și, prin urmare, să fiți pedepsiţi 
de Mine. Toate aceste calamităţi și suferințe nu sunt oare pentru că inimile voastre sunt 
prea împietrite și purtarea voastră prea josnică? Deci, sfârșitul pe care îl veţi afla nu este 
determinat de voi înșivă? Nu știți, în inimile voastre, mai bine decât oricine cum veți 
sfârși? Motivul pentru care Eu cuceresc oamenii este pentru a îi dezvălui și este cel mai 
bun pentru a-ţi aduce mântuirea. Nu este pentru a te face să săvârșești răul, nici pentru 
a te face în mod deliberat să pășești în iadul distrugerii. Când va veni timpul, toată 
suferința ta imensă, plânsul și scrâșnirea dinţilor — nu vor fi toate din cauza păcatelor 
tale? Astfel, nu este bunătatea sau răutatea ta cea mai bună judecată a ta? Nu este cea 
mai bună dovadă a felului în care va fi sfârșitul tău? 

Astăzi, Eu lucrez în aleşii lui Dumnezeu din China, pentru a dezvălui toate firile lor 
răzvrătite și pentru a le demasca toată urâţenia, iar acest lucru oferă contextul pentru a 

spune tot ce trebuie să spun. După aceea, când voi îndeplini următorul pas al lucrării de 
cucerire a întregului univers, voi folosi judecata Mea asupra voastră pentru a judeca 
nedreptatea tuturor din întregul univers, căci voi sunteți reprezentanții celor răzvrătiți din 
rândul omenirii. Cei care nu pot progresa vor deveni doar niște contraste și obiecte care 
fac servicii, în timp ce toţi cei care vor putea progresa, vor fi folosiţi. De ce spun că cei 
care nu pot progresa vor servi doar drept contraste? Este deoarece lucrarea și cuvintele 
Mele actuale ţintesc toate spre trecutul vostru și pentru că voi aţi devenit reprezentanții 
și întruchiparea celor răzvrătiți din întreaga omenire. Mai târziu, voi duce în ţări străine 
aceste cuvinte care vă cuceresc și le voi folosi pentru a cuceri poporul de acolo, cu toate 
acestea, tu nu le vei fi câștigat. Aceasta nu te-ar face să fii un contrast? Firile stricate ale 
întregii omeniri, faptele de răzvrătire ale omului, imaginile și chipurile urâte ale omului — 
toate acestea sunt consemnate astăzi în cuvintele folosite pentru a vă cuceri. Voi folosi 
apoi aceste cuvinte pentru a cuceri oamenii din fiecare naţiune și fiecare confesiune, 
pentru că voi sunteți arhetipul, precedentul. Cu toate acestea, nu am hotărât să vă 
abandonez intenţionat; dacă nu reușești să faci bine în căutarea ta și, prin urmare, te 
dovedești a fi incurabil, nu ai fi pur și simplu un obiect care face servicii și un contrast? 
Odată, am spus că înţelepciunea Mea este exercitată pe baza uneltirilor Satanei. De ce 
am spus asta? Nu este acesta adevărul din spatele a ceea ce spun și fac acum? Dacă 
nu poţi să progresezi, dacă nu ești desăvârșit ci, în schimb, ești pedepsit, nu ai deveni 
un contrast? Poate că ai suferit enorm la vremea ta, dar încă nu înţelegi nimic; ești 
ignorant în tot ceea ce privește viața. Chiar dacă ai fost mustrat și judecat, nu te-ai 
schimbat deloc și, adânc în sinea ta, nu ai câștigat viață. Când vine timpul de a-ţi testa 
lucrarea, vei trece printr-o încercare la fel de feroce ca focul și chiar printr-un necaz și 
mai mare. Acest foc îţi va transforma întreaga ființă în cenușă. Drept cineva care nu are 
viață, cineva care nu are o uncie de aur curat înăuntru, cineva încă împotmolit în vechea 
sa fire stricată și care nu poate face nici măcar o treabă bună ca și contrast, cum ai 
putea să nu fii alungat? Poate o persoană care valorează mai puţin decât un ban și care 
nu are viaţă să fie de vreun folos pentru lucrarea de cucerire? Când va veni timpul acela, 
zilele voastre vor fi mai grele decât cele ale lui Noe și ale Sodomei! Atunci rugăciunile 
tale nu îţi vor face niciun bine. Cum poţi să te întorci mai târziu și să începi să te pocăiești 
din nou, când lucrarea de mântuire s-a încheiat deja? Odată ce toată lucrarea de 
mântuire va fi făcută, ea nu va mai exista; ce va exista este începutul lucrării de 
pedepsire a celor care sunt răi. Te împotriveșşti, te răzvrătești și faci lucruri despre care 
știi că sunt rele. Nu ești tu ținta pedepsei severe? Astăzi, îți spun acest lucru răspicat. 
Dacă alegi să nu asculţi, atunci, când dezastrul se va abate pe urmă asupra ta, nu va fi 
oare prea târziu dacă numai atunci vei începe să regreţi și vei începe să crezi? Îți dau o 
șansă să te căiești astăzi, dar nu ești dispus să faci astfel. Cât timp mai vrei să aştepţi? 
Până în ziua mustrării? Nu-Mi amintesc astăzi de fărădelegile tale din trecut; te iert iar 
și iar, întorcându-Mi privirea de la partea ta negativă, ca să Mă uit numai la partea ta 
pozitivă, pentru că toate cuvintele și lucrarea Mea de acum sunt menite să te mântuiască 

și nu am nicio intenţie rea faţă de tine. Totuși, refuzi să intri; nu poţi deosebi binele de 
rău și nu știi cum să apreciezi bunătatea. Oare astfel de oameni nu așteaptă pur și simplu 
sosirea pedepsei și a dreptei răzbunări? 

Când Moise a lovit stânca și apa dată de lahve a izvorât, aceasta s-a datorat 
credinţei sale. Când David a cântat la liră laude pentru Mine, lahve — cu inima plină de 
bucurie — a fost datorită credinţei lui. Când lov și-a pierdut animalele care umpleau munții 
și nenumăratele bogății, iar trupul său a fost acoperit de bube dureroase, a fost datorită 
credinţei lui. Când a putut să audă glasul Meu, a lui lahve, și să vadă slava Mea, a lui 
lahve, a fost datorită credinţei sale. Faptul că Petru a putut să-L urmeze pe Isus Hristos a 
fost pe baza credinţei lui. Faptul că a putut fi pironit pe cruce de dragul Meu și că a dat 
mărturie slăvită, a fost tot pe baza credinţei lui. Când loan a văzut imaginea slăvită a Fiului 
Omului, a fost pe baza credinţei sale. Când a avut viziunea zilelor de pe urmă, a fost cu 
atât mai mult datorită credinţei lui. Motivul pentru care așa-numitele mulţimi ale neamurilor 
au primit revelaţia Mea și au ajuns să ştie că M-am întors în trup pentru a-Mi face lucrarea 
între oameni se datorează, de asemenea, credinţei lor. Toţi aceia care sunt loviți de 
cuvintele Mele dure și totuși li se aduce consolare de către ele și sunt mântuiţi — nu au 
făcut-o datorită credinţei lor? Oamenii au primit atât de mult datorită credinţei lor, iar asta 
nu este întotdeauna o binecuvântare. S-ar putea să nu primească felul de fericire și 
bucurie pe care l-a simţit David sau să aibă apă dăruită de lahve, așa ca Moise. De 
exemplu, lov a fost binecuvântat de lahve datorită credinţei lui, dar a suferit și nenorocirea. 
Fie că ești binecuvântat sau înduri nenorocirea, ambele sunt evenimente binecuvântate. 
Fără credinţă, nu ai putea să primeşti această lucrare de cucerire, cu atât mai puțin să 
vezi faptele lui lahve înfățișate astăzi înaintea ochilor tăi. Nu ai fi capabil să vezi, cu atât 
mai puţin să primeşti. Aceste nenorociri, aceste calamităţi și toate judecăţile — dacă ele 
nu s-ar abate asupra ta, ai putea să vezi faptele lui lahve astăzi? Astăzi, este credința 
cea care îți permite să fii cucerit și este faptul de a fi cucerit ceea ce îţi permite să crezi 
în fiecare faptă a lui lahve. Doar datorită credinţei primești astfel de mustrare și judecată. 
Prin această mustrare și judecată, ești cucerit și desăvârșit. Fără felul de mustrare și 
judecată pe care le primeşti astăzi, credinţa ta ar fi în zadar, pentru că nu L-ai cunoaște 
pe Dumnezeu; indiferent cât de mult ai crezut în El, credinţa ta ar rămâne doar o expresie 
goală, neîntemeiată pe realitate. Numai după ce primești această lucrare de cucerire, 
lucrare care te face complet ascultător, credinţa ta devine adevărată și de nădejde, iar 
inima ta se întoarce spre Dumnezeu. Chiar dacă înduri mare judecată și blestem din 
cauza acestui cuvânt „credinţă”, ai, cu toate acestea, credință adevărată și primești cel 
mai adevărat, cel mai real și cel mai preţios lucru. Asta deoarece numai pe parcursul 
judecății vezi destinaţia finală a creaţiilor lui Dumnezeu; această judecată este cea în 
care vezi că trebuie iubit Creatorul; această lucrare de cucerire este cea în care vezi 
brațul lui Dumnezeu; în această cucerire ajungi să înţelegi pe deplin viaţa umană; în 
această cucerire dobândești calea cea dreaptă a vieţii umane și ajungi să înţelegi 
adevăratul sens al „omului”; numai în această cucerire vezi firea dreaptă a Celui 

Atotputernic și înfățișarea Sa frumoasă și glorioasă; această lucrare de cucerire este 
cea în care înveţi despre originea omului și înţelegi „istoria nemuritoare” a întregii 
omeniri; în această cucerire ajungi să înţelegi strămoșii omenirii și originea stricăciunii 
omenirii; în această cucerire primești bucuria și mângâierea, precum și mustrarea 
nesfârșită, disciplina și cuvintele de reproș din partea Creatorului pentru omenirea pe 
care Ela creat-o; tocmai în această lucrare de cucerire primești binecuvântările, precum 
și calamităţile care se cuvin omului... Nu sunt toate acestea datorită acelui strop de 
credință al tău? lar credinţa ta nu a sporit după ce ai câștigat aceste lucruri? Nu ai 
câștigat o cantitate extraordinară? Nu numai că ai auzit cuvântul lui Dumnezeu și ai 
văzut înţelepciunea lui Dumnezeu, dar ai și experimentat personal fiecare pas al lucrării 
Lui. Poate că ai spune că, dacă nu ai avea credinţă, atunci nu ai suferi o astfel de 
mustrare sau o astfel de judecată. Dar ar trebui să știi că, fără credinţă, nu numai că nu 
ai fi în stare să primești acest fel de mustrare sau acest fel de îngrijire de la Cel 
Atotputernic, dar ai și pierde pentru totdeauna ocazia de a-L întâlni pe Creator. Nu ai 
afla niciodată originea omenirii și niciodată nu ai înțelege niciodată semnificaţia vieții 
umane. Chiar dacă trupul tău ar muri și sufletul tău ar pleca, tot nu ai înţelege toate 
faptele Creatorului, cu atât mai puţin ai ști că El, Creatorul, a făcut o asemenea lucrare 
extrem de importantă pe pământ după ce a făcut omenirea. Ca membru al acestei 
omeniri pe care El a făcut-o, ești dispus să cazi din neștiință în întuneric în acest fel și 
să înduri pedeapsa veșnică? Dacă te separi de mustrarea și judecata de astăzi, cu ce 
te vei întâlni? Crezi că, odată separat de judecata prezentă, vei putea să scapi de 
această viaţă dificilă? Nu e oare adevărat că, dacă vei părăsi „acest loc”, ceea ce vei 
întâlni sunt chinurile dureroase sau brutalizările crude provocate de diavol? Ai putea 
întâlni zile și nopţi de neîndurat? Crezi că doar pentru că scapi astăzi de această 
judecată, poţi evita pentru totdeauna acea tortură viitoare? Ce îţi va veni în cale? Poate fi 
într-adevăr acel Shangri-La la care speri? Crezi că poţi scăpa de acea viitoare mustrare 
veșnică pur și simplu fugind de realitate, așa cum faci acum? După ziua de azi, vei reuși 
vreodată să mai găsești din nou o astfel de ocazie și o astfel de binecuvântare? Vei putea 
să le găsești când dezastrul va cădea asupra ta? Le vei putea găsi când toată omenirea 
intră în odihnă? Viaţa ta fericită actuală și acea mică familie armonioasă a ta — pot ele să- 
ti înlocuiască destinaţia veșnică viitoare? Dacă ai credință adevărată și dacă dobândești 
mult datorită credinţei tale, atunci toate acestea sunt ceea ce tu — o ființă creată — ar 
trebui să dobândești, precum și ce ar fi trebuit să ai de la bun început. Nimic nu e mai 
benefic pentru credința și viața ta decât această cucerire. 

Astăzi, trebuie să înţelegi ce le cere Dumnezeu acelor care sunt cuceriţi, care este 
atitudinea Lui faţă de cei care sunt desăvârșiţi și în ce ar trebui să pătrunzi în momentul 
de faţă. Unele lucruri e necesar doar să le înţelegi un pic. Nu trebuie să cercetezi unele 
cuvinte despre taine; nu prea sunt de ajutor vieţii și necesită doar o privire rapidă. Poţi 
să citeşti taine precum taina lui Adam și a Evei: tot ceea ce au făcut Adam și Eva atunci 
și ce lucrare vrea Dumnezeu să facă astăzi. Trebuie să înţelegi că, în cucerirea și 

desăvârșirea omului, Dumnezeu dorește să-l facă pe om să revină la modul în care au 
fost Adam și Eva. În inima ta, ar trebui să-ţi faci o idee clară despre nivelul de desăvârșire 
care trebuie dobândit pentru a atinge standardele lui Dumnezeu, iar apoi trebuie să te 
străduiești din răsputeri să-l dobândești. Acest lucru are legătură cu practica ta și este 
ceva ce ar trebui să înţelegi. E suficient să cauţi să intri în funcţie de cuvintele lui 
Dumnezeu despre aceste chestiuni. Când citești că „a fost nevoie de zeci de mii de ani 
de istorie pentru ca omenirea să ajungă acolo unde este astăzi”, devii curios și încerci 
să găsești un răspuns împreună cu fraţii și surorile. „Dumnezeu spune că dezvoltarea 
omenirii datează de șase mii de ani, nu? Ce e cu zecile de mii de ani?” Ce rost are să 
încercăm să găsim un răspuns la această întrebare? Dacă Dumnezeu Însuși a lucrat 
timp de zeci de mii de ani sau sute de milioane de ani — chiar are El nevoie ca tu să știi 
despre asta? Nu e ceva despre care trebuie să știi tu, ca ființă creată. Îngăduie-ţi doar 
să iei scurt în considerare genul acesta de discuţie și nu încerca să o înţelegi ca și cum 
ar fi o viziune. Trebuie să fii conștient în ce ar trebui să intri și să înţelegi astăzi, iar apoi 
trebuie să nu pierzi strânsoarea. Numai atunci vei fi cucerit. După citirea celor de mai 
sus, ar trebui să aibă loc o reacție normală în tine: Dumnezeu arde de neliniște, El vrea 
să ne cucerească și să dobândească slava și mărturia, deci cum ar trebui să cooperăm 
cu El? Ce trebuie să facem pentru a fi complet cuceriţi de El și a deveni mărturia Lui? 
Ce trebuie să facem pentru a permite lui Dumnezeu să dobândească slava? Ce trebuie 
să facem pentru a ne permite să trăim sub stăpânirea lui Dumnezeu și nu sub domeniul 
Satanei? La asta ar trebui să se gândească oamenii. Fiecare dintre voi ar trebui să fie 
lămurit despre semnificaţia cuceririi. Aceasta este responsabilitatea voastră. Numai 
după ce veți dobândi această claritate veţi avea intrare, veţi cunoaște această etapă de 
lucru și veţi deveni complet ascultători. În caz contrar, nu veţi obține ascultarea 
adevărată. 


De ce nu ești dispus să fii un contrast? 


Cei care sunt cuceriţi sunt contraste și, numai după ce sunt desăvârșiţi, oamenii 
devin modele și specimene ale lucrării din zilele de pe urmă. Înainte de a fi făcuţi compleți 
sunt contraste, unelte, precum și obiecte pentru slujire. Cei care au fost cuceriţi cu totul 
de Dumnezeu sunt cristalizarea lucrării Sale de gestionare, precum și modele și 
specimene. Aceste cuvinte pe care le-am folosit pentru a descrie astfel de oameni poate 
că sunt neînsemnate, dar ele dezvăluie multe povești interesante. Voi, care aveţi puţină 
credință, vă veţi certa întotdeauna din cauza unui titlu neînsemnat până când feţele vi 
se înroșesc și, uneori, relațiile sunt chiar vătămate drept urmare. Deși este doar un mic 
titlu, în gândirea și în credinţa voastră, acest lucru nu doar că e mult mai mult decât un 
titlu neimportant, ci e o chestiune importantă care se referă la soarta voastră. Deci, cei 
care nu sunt raţionali vor suferi adesea pierderi mari pentru un lucru atât de trivial ca 

acesta — asta înseamnă să salvezi puţin numai ca să pierzi foarte mult. Doar din cauza 
vreunui titlu neînsemnat, voi veți fugi și nu vă veţi întoarce niciodată. Acest lucru se 
datorează faptului că vedeţi viața ca lipsită de importanţă și că acordaţi prea multă 
valoare numelor cu care sunteți chemaţi. Deci, în vieţile voastre spirituale și chiar și în 
viețile voastre practice, veţi dezvolta adesea multe povestiri complicate și ciudate din 
cauza noțiunilor voastre cu privire la statut. Poate că nu veţi recunoaște acest lucru, dar 
vă voi spune că astfel de oameni chiar există în viața adevărată, cu toate că nu au fost 
expuși unul câte unul. Aceste tipuri de lucruri s-au întâmplat în fiecare dintre vieţile 
voastre. Dacă nu crezi, aruncă doar o privire la scena de mai jos din viaţa unei surori 
(sau a unui frate). Este posibil ca, de fapt, chiar tu să fii acea persoană sau poate că e 
cineva cu care ești familiarizat în viaţa ta. Dacă nu Mă înșel, scena aceasta descrie o 
experienţă pe care ai avut-o. Nimic nu lipsește din descriere, nici măcar un gând sau o 
idee nu sunt excluse, ci sunt toate consemnate în întregime în această poveste. Dacă 
nu crezi, doar citește mai întâi. 

Aceasta este o mică experienţă a unei „persoane spirituale”. 

Ea s-a simțit neliniștită când a văzut că multe lucruri pe care le făceau frații și surorile 
de la biserică nu corespundeau voii lui Dumnezeu, așa că a început să îi dojenească, 
spunând: „Voi, lucruri sărmane! Oare nu aveţi deloc conştiinţă? De ce faceți lucruri lipsite 
de scrupule? De ce nu căutaţi adevărul în loc de a face tot ce vă e pe plac?... Și vă spun 
vouă aceste lucruri, dar, în același timp, pe mine însămi mă urăsc. Văd că Dumnezeu 
arde de nerăbdare și simt un foc înăuntrul meu. Sunt cu adevărat dispusă să realizez pe 
deplin lucrarea pe care mi-a încredinţat-o Dumnezeu și chiar vreau să vă fiu de folos. 
Doar că la momentul de față sunt atât de slabă. Dumnezeu Și-a petrecut atât de mult 
timp pentru noi și ne-a spus atât de multe cuvinte, dar noi suntem tot la fel. În inima mea, 
simt întotdeauna că Îi datorez atât de mult lui Dumnezeu...” (A început să plângă, 
incapabilă să continue să vorbească.) Apoi, a început să se roage: „O, Dumnezeule! Te 
implor să-mi dai putere și să mă miști mai mult ca niciodată, și fie ca Duhul Tău să 
lucreze în mine. Sunt dispusă să colaborez cu Tine. Atâta timp cât Tu dobândești în cele 
din urmă slavă, sunt dispusă chiar acum să-Ți dau totul, chiar dacă înseamnă că trebuie 
să-mi dau viaţa. Dorim să aducem laude mari, astfel încât fraţii și surorile noastre să 
poată cânta și dansa cu bucurie ca să laude numele Tău sfânt, să Te preamărească, să 
Te manifeste, să stabilească faptul că lucrarea Ta este adevărată și să-Ți ofere orice 
îngrijire pentru poverile pe care Tu le porţi...” Ea s-a rugat cu sinceritate în acest fel, iar 
Duhul Sfânt i-a dat într-adevăr o povară. În acest timp, era deosebit de împovărată și își 
petrecea toată ziua citind, scriind și ascultând. Era ocupată pe cât de mult posibil. Starea 
ei spirituală era excelentă și, în inima ei, era mereu energică și împovărată. Din când în 
când, era slăbită și mai întâlnea câte un obstacol, dar, nu după mult timp, își redobândea 
starea ei normală. După o perioadă ca aceasta, progresul ei a fost rapid, a reușit să 
înțeleagă întrucâtva unele dintre multele cuvinte ale lui Dumnezeu și, de asemenea, a 
învăţat grabnic imnuri — în ansamblu, starea ei spirituală era excelentă. Când a văzut că 

multe lucruri din biserică nu erau în conformitate cu voia lui Dumnezeu, ea a devenit 
îngrijorată și le-a făcut reproșuri fraţilor și surorilor ei, spunând: „Este acesta devotament 
față de datoria voastră? De ce nu puteţi nici măcar să plătiţi un preţ atât de mic? Dacă 
nu vreţi să o faceţi, o voi face eu...” 

În timpul în care avea o povară, ea se simțea mai puternică în credinţa ei pe măsură 
ce Duhul Sfânt lucra tot mai mult. Ocazional, întâmpina unele dificultăţi și devenea 
negativă, dar era capabilă să le depășească. Adică, atunci când experimenta lucrarea 
Duhului Sfânt, chiar și atunci când condiţia ei era minunată, tot nu putea evita să dea de 
anumite dificultăți sau să fie oarecum slăbită. Astfel de lucruri se întâmplă inevitabil, dar, 
în scurtă vreme, a putut să iasă din acele stări. Când experimenta slăbiciunea, se ruga și 
simțea că statura ei era cu adevărat inadecvată, dar era dispusă să coopereze cu 
Dumnezeu. Indiferent ce făcea Dumnezeu, ea era dispusă să-l mulțumească voia și să 
se supună tuturor aranjamentelor Lui. Au existat unii oameni care aveau anumite opinii şi 
prejudecăţi despre ea, dar ea a reușit să se lase deoparte și să se angajeze proactiv în 
părtășia cu ei. Astfel sunt stările oamenilor când Duhul Sfânt Își îndeplineşte lucrarea 
normală. După o anumită perioadă, lucrarea lui Dumnezeu a început să se schimbe, iar 
oamenii au intrat într-o altă etapă de lucru, în care Dumnezeu a avut cerințe diferite pentru 
ei. Deci, au existat noi cuvinte rostite care au ridicat noi cerințe de la oameni: „... Am doar 
ură pentru voi, niciodată binecuvântări. Nu am avut niciodată gândul să vă binecuvântez 
și nici nu M-am gândit să vă fac să fiți compleţi, pentru că sunteţi prea răzvrătiți. Pentru 
că sunteți necinstiţi și înșelători și deoarece sunteţi lipsiţi de calibru și aveţi o stare 
inferioară, nu v-am avut niciodată în vederea sau în inima Mea. Lucrarea Mea este 
făcută cu unica intenţie de a vă condamna; mâna Mea nu a fost niciodată departe de 
voi, cum nu a fost nici mustrarea Mea. Am continuat să vă judec și să vă blestem. Pentru 
că nu Mă înţelegeţi, mânia Mea a fost întotdeauna asupra voastră. Deși am lucrat 
dintotdeauna printre voi, ar trebui să știți atitudinea Mea faţă de voi. Nu este altceva 
decât dezgust — nu există altă atitudine sau opinie. Vreau doar ca voi să acționaţi ca 
niște contraste pentru înțelepciunea Mea și puterea Mea cea mare. Voi nu sunteți 
altceva decât contrastele Mele, pentru că dreptatea Mea este dezvăluită prin răzvrătirea 
voastră. V-am pus să acţionaţi ca niște contraste pentru lucrarea Mea, pentru a fi 
subordonații lucrării Mele...” De îndată ce a văzut cuvintele „subordonați” și „contraste”, 
ea a început să se gândească: „Cum ar trebui să urmez în lumina acestor cuvinte? După 
ce am plătit un astfel de preţ, sunt tot un contrast. Nu este contrastul doar un făcător de 
servicii? În trecut, s-a spus că nu vom fi făcători de servicii, că vom fi poporul lui 
Dumnezeu, dar, astăzi, nu suntem aici tot în rolul de făcători de servicii? Nu sunt făcătorii 
de servicii lipsiţi de viață”? Indiferent cât de multă suferință îndur, Dumnezeu nu mă va 
lăuda pentru lucrul acesta! După ce nu voi mai fi un contrast, nu se va termina?...” Cu 
cât se gândea mai mult la asta, cu atât mai descurajată devenea. Se simţea și mai rău 
când venea la biserică și vedea stările fraţilor și ale surorilor ei: „Voi nu sunteți bine! Eu 
nu sunt bine! Am devenit negativă. Uf! Ce se poate face? Dumnezeu încă nu ne vrea. 

Făcând o astfel de lucrare, e imposibil ca El să nu ne facă negativi. Nu știu ce e în 
neregulă cu mine. Nici măcar nu vreau să mă rog. Oricum, nu sunt în regulă acum și 
chiar nu pot să-mi adun puterea lăuntrică. M-am rugat de multe ori, dar încă nu pot și nu 
sunt dispusă să continui. Așa văd eu treaba. Dumnezeu spune că suntem contraste, 
deci contrastele nu sunt oare doar făcători de servicii? Dumnezeu spune că noi suntem 
contraste, nu fii Săi, și nu suntem nici poporul Său. Noi nu suntem fiii Lui, cu atât mai 
puţin fiii Lui întâi-născuţi. Nu suntem nimic, decât niște contraste. Dacă asta e ceea ce 
suntem, putem vreodată avea un rezultat favorabil? Contrastele nu au nicio speranţă 
pentru că nu au viaţă. Dacă am fi fiii Săi, poporul Său, atunci ar fi o speranţă în asta — 
am putea fi făcuți compleţi. Pot contrastele să ducă viața lui Dumnezeu? Poate 
Dumnezeu să pună viaţă în cei care-l fac un serviciu? Cei pe care îi iubește sunt cei 
care au viaţa Lui și numai cei care au viaţa Lui sunt fiii Săi, poporul Lui. Deși sunt 
negativă și slabă, sper că voi toţi nu sunteţi negativi. Știu că a regresa și a fi negativ în 
acest fel nu pot satisface voia lui Dumnezeu, dar nu sunt dispusă să fiu un contrast. Mi- 
e frică să fiu un contrast. Oricum, am doar atâta energie și nu pot continua acum. Sper 
că niciunul dintre voi nu va face cum am făcut eu, ci va putea obține o oarecare inspiraţie 
din partea mea. Simt că aș putea la fel de bine să mă duc la moarte! Vă voi lăsa cu 
câteva ultime cuvinte înainte de a-mi întâlni moartea — sper că veţi putea acţiona ca niște 
contraste până la sfârşit; poate că, în cele din urmă, Dumnezeu va lăuda contrastele...” 
Când fraţii și surorile au văzut acest lucru, s-au întrebat: „Cum poate fi atât de negativă? 
Nu i-a fost întru totul bine în ultimele câteva zile? De ce și-a pierdut brusc orice impuls? 
De ce nu e normală?” Ea a spus: „Nu spuneţi că nu sunt normală. De fapt, sunt lămurită 
cu privire la tot ce este în inima mea. Știu că nu am mulțumit voia lui Dumnezeu, dar nu 
e cumva doar pentru că nu sunt dispusă să acţionez ca un contrast al Lui? N-am făcut 
nimic rău. Poate că, într-o zi, Dumnezeu va schimba titlul de «contraste» în «creaturi», 
și nu doar atât, ci creaturi ale Lui care sunt folosite de El în moduri importante. Nu există 
speranţă în asta? Sper că nu veti fi negativi sau descurajaţi și că puteţi continua să-L 
urmaţi pe Dumnezeu și să faceți tot ce puteţi pentru a sluji ca și contraste. În orice caz, 
eu nu pot continua. Nu lăsaţi ca acţiunile mele să vă restricționeze”. Alți oameni au auzit 
asta și au spus: „Chiar dacă tu vei înceta să-L urmezi, noi vom continua, deoarece 
Dumnezeu nu ne-a tratat niciodată nedrept. Nu vom fi constrânși de negativitatea ta”. 
După ce a trecut prin această experienţă pentru o perioadă, tot era într-o stare 
negativă cu privire la faptul de a fi un contrast, așa că i-am spus: „Nu Îmi înţelegi lucrarea. 
Nu înţelegi deloc adevărul lăuntric, esenţa sau rezultatele intenţionate ale cuvintelor 
Mele. Nu cunoști obiectivele lucrării Mele, nici înțelepciunea acesteia. Nu înţelegi voia 
Mea. Nu știi decât să te retragi pentru că ești un contrast — te ocupi mult prea mult de 
statut! Ce nesăbuită ești! Ți-am spus atât de multe în trecut. Ti-am spus că te voi 
desăvârși; ai uitat? Nu am vorbit mai întâi despre a fi desăvârșită, până să vorbesc 
vreodată despre contraste?” „Stai puţin, lasă-mă să mă gândesc la asta! Da, așa e! Ai 
spus acele lucruri înainte de a vorbi vreodată despre contraste!” „Când am vorbit despre 

a fi desăvârșit, nu am spus Eu că doar după ce oamenii vor fi cuceriti, vor fi desăvârșiţi?” 
„Da! „Nu au fost cuvintele Mele sincere? Nu au fost spuse cu bună-credință?” „Da! Tu 
ești un Dumnezeu care nu a spus niciodată nimic necinstit — nimeni nu poate îndrăzni 
să nege acest lucru. Dar Tu vorbești în atâtea feluri diferite.” „Nu se schimbă oare căile 
Mele de a vorbi în funcţie de diferitele etape ale lucrării? Nu sunt lucrurile pe care le 
spun Eu făcute și spuse pe baza nevoilor tale?” „Tu lucrezi în funcţie de nevoile 
oamenilor și le oferi ceea ce au nevoie. Acest lucru nu este neadevărat!” „Așadar, 
lucrurile pe care ţi le-am spus nu au fost benefice? Mustrările Mele nu au fost îndeplinite 
pentru binele tău?” „Cum mai poţi să spui că este pentru binele meu! M-ai mustrat 
aproape până în punctul morții — nu vreau să mai trăiesc. Astăzi spui ceva, mâine spui 
încă ceva. Știu că mă desăvârșești pentru binele meu, dar nu m-ai desăvârșit — Tu mă 
faci un contrast și încă mă mustri. Mă urăști, nu-i așa? Nimeni nu îndrăzneşte să creadă 
cuvintele Tale, și numai acum am văzut clar că mustrarea Ta este doar ca să înlături ura 
din inima Ta, nu să mă mântuiești pe mine. Ai mai ascuns adevărul de mine; ai spus că 
mă vei desăvârși și că mustrarea a fost pentru a mă desăvârși. Deci, m-am supus mereu 
mustrării Tale; niciodată nu mi-am imaginat că astăzi voi suporta titlul de contrast. 
Dumnezeule, nu ar fi mai bine dacă m-ai face să acţionez ca orice altceva? Trebuie să 
mă obligi să port pălăria unui contrast? Aş accepta până și să fiu un portar în Împărăţie. 
Am alergat de colo până colo și m-am sacrificat, dar, până la urmă, mâinile mele sunt 
goale — nu am niciun ban. Totuși, până și acum îmi spui că mă vei pune să mă comport 
că un contrast al Tău. Cum pot măcar să-mi mai arăt faţa?” „Despre ce vorbeşti? Am 
făcut atât de multă lucrare de judecată în trecut, și tu nu o înţelegi? Oare te înţelegi cu 
adevărat pe tine însăţi? Nu este titlul de «contrast», de asemenea, judecata cuvintelor? 
Crezi că toată discuţia Mea despre contraste e tot o metodă, o cale de a te judeca? 
Atunci, cum M-ai urma?” „Încă nu am planificat cum să Te urmez. Mai întâi, trebuie să 
știu: sunt eu un contrast sau nu? Pot și contrastele, de asemenea, să fie desăvârșite? 
Poate fi schimbat titlul de «contrast»? Pot să fiu o mărturie răsunătoare prin faptul că 
sunt un contrast și apoi să devin cineva care este desăvârșit, care este un exemplar al 
iubirii fată de Dumnezeu și care este apropiat al lui Dumnezeu? Pot fi făcută completă? 
Spune-mi adevărul!” „Nu ești conștientă că lucrurile se dezvoltă întotdeauna, că sunt în 
continuă schimbare? Atât timp cât în prezent ești dispusă să fii ascultătoare în rolul tău 
de contrast, vei putea să te schimbi. Dacă ești sau nu un contrast nu are nimic de-a face 
cu destinul tău. Punctul cheie este dacă poţi sau nu să fii cineva care are o schimbare 
în firea vieții.” „Poţi să-mi spui dacă mă poţi desăvârși sau nu?” „Atât timp cât urmezi și 
te supui până la sfârșit, îți garantez că te pot desăvârși.” „Și ce fel de suferinţă va trebui 
să trăiesc?” „Vei experimenta adversităţi, precum și judecata și mustrarea cuvintelor, în 
special mustrarea cuvintelor, ceea ce e același lucru cu mustrarea de a fi un contrast!” 
„Aceeași mustrare ca și a unui contrast? Ei bine, dacă pot fi desăvârșită de Tine trecând 
prin adversităţi, dacă există speranţă, atunci este bine. Chiar dacă e doar o fărâmă de 
speranţă, este mai bine decât a fi un contrast. Titlul acela, «contrast», sună atât de 

groaznic. Nu sunt dispusă să fiu un contrast!” „Ce e așa de groaznic la contraste? Nu 
sunt contrastele desăvârșit de bune în dreptul lor? Sunt contrastele nevrednice să se 
bucure de binecuvântări? Dacă Eu spun că și contrastele se pot bucura de 
binecuvântări, atunci vei putea să te bucuri de binecuvântări. Nu este adevărat că titlurile 
oamenilor se schimbă datorită lucrării Mele? Și totuși, un simplu titlu te deranjează atât 
de mult? Faptul că ești un astfel de contrast este ceva binemeritat. Ești dispusă să 
urmezi sau nu?” „Ei bine, mă poţi face completă sau nu? Îmi poţi permite să mă bucur 
de binecuvântările Tale?” „Ești dispusă a urma până la sfârșit sau nu? Eşti dispusă să 
te oferi?” „Lasă-mă să mă gândesc. Un contrast se poate bucura, de asemenea, de 
binecuvântările Tale și poate fi făcut complet. După ce voi fi făcută completă, voi fi 
apropiata Ta, voi înțelege voia Ta în totalitatea ei și voi avea ceea Tu ai. Voi putea să 
mă bucur de ceea ce te bucuri și Tu și voi ști ceea ce Tu știi... După ce trec prin 
adversități și după ce sunt desăvârșită, mă voi putea bucura de binecuvântări. Deci, de 
care binecuvântări mă voi bucura, de fapt?” „Nu îţi face griji cu privire la binecuvântările 
de care te vei bucura. Chiar dacă ţi-aş spune, aceste lucruri sunt dincolo de imaginaţia ta. 
După ce vei fi un contrast bun, vei fi cucerită și vei fi un contrast de succes. Acesta este 
un model și specimen al celui ce este cucerit, dar, desigur, poţi deveni un model și 
specimen decât după ce ai fost cucerită.” „Ce este un model și specimen?” „Este un model 
și specimen pentru toate neamurile, adică cei care nu au fost cuceriți.” „Câţi oameni 
include asta?” „Foarte mulţi oameni. Nu sunt doar cele patru sau cinci mii ca voi — toţi cei 
care acceptă acest nume pretutindeni în lume trebuie să fie cuceriți.” „Deci nu sunt doar 
cinci sau zece orașe!” „Nu te îngrijora pentru asta acum și nu te preocupa peste măsură. 
Doar concentrează-te asupra modului în care ar trebui să dobândești intrarea chiar 
acum! Îți garantez că poți fi făcută completă.” „În ce măsură? Și de care binecuvântări 
mă pot bucura?” „De ce ești atât de îngrijorată? Ţi-am garantat că poţi fi făcută completă. 
Ai uitat că sunt demn de încredere?” „Este adevărat că Tu ești de încredere, dar unele 
dintre metodele Tale de vorbire se schimbă întotdeauna. Astăzi, spui că garantezi că pot 
fi făcută completă, dar mâine ai putea spune că este incert. lar unor oameni le spui «Eu 
garantez că cineva ca tine nu poate fi făcut complet». Nu știu ce se întâmplă cu ale Tale 
cuvinte. Pur și simplu nu îndrăznesc să cred asta.” „Deci, te poţi oferi sau nu?” „Ce să 
ofer?” „Oferă-ţi viitorul și speranţele.” „E ușor să renunţ la aceste lucruri! Principalul lucru 
este titlul de «contrast» — chiar nu mi-l doresc. Dacă îndepărtezi de mine acel titlu, atunci 
voi fi deschisă la orice, voi putea să fac orice. Nu sunt acestea doar lucruri mărunte? Ai 
putea să înlături acea denumire?” „Ar fi ușor, nu-i așa? Dacă îţi pot da acel titlu, negreșit 
Eu îl pot și înlătura. Dar acum nu este momentul. Trebuie mai întâi să îţi completezi 
experienţa acestui pas de lucru, și numai atunci poți dobândi un titlu nou. Cu cât cineva 
îți seamănă mai mult, cu atât mai mult are nevoie să fie un contrast. Cu cât ești mai 
înspăimântată de faptul de a fi un contrast, cu atât te voi eticheta mai mult ca atare. O 
persoană ca tine trebuie să fie disciplinată și tratată într-un mod strict. Cu cât cineva e 
mai răzvrătit, cu atât mai mult va fi un făcător de servicii, iar în cele din urmă, nu va 

câștiga nimic.” „Dat fiind că eu caut cu atâta sârguinţă, de ce nu pot să scap de numele 
de «contrast»? Noi Te-am urmat în toți acești ani și nu am suferit puţin. Am făcut multe 
lucruri pentru Tine. Am trecut prin vânt și ploaie; ne apropiem de sfârșitul tinereții 
noastre. Nici nu ne-am căsătorit, nici nu am întemeiat o familie, iar aceia dintre noi care 
au făcut asta au continuat să vină. Am rămas la școală până la liceu, dar de îndată ce 
am auzit că ai venit, am renunţat la oportunitatea mea de a merge la universitate. Și Tu 
spui că suntem contraste! Am pierdut atât de multe! Facem toate aceste lucruri, dar 
acum se pare că suntem doar contrastele Tale. Ce îi face asta să creadă despre mine 
pe foștii mei colegi de clasă? Când mă văd și mă întreabă despre poziția mea și statutul 
meu, cum să nu-mi fie rușine să le spun? La început, am plătit orice preţ din cauza 
credinței mele în Tine, iar toți ceilalți și-au bătut joc de mine ca de o idioată. Dar am 
continuat să urmez și am tânjit după timpul în care avea să vină ziua mea, când puteam 
să le arăt tuturor celor care nu au crezut. Dar, în schimb, Tu îmi spui astăzi că sunt un 
contrast. Dacă mi-ai da cele mai de jos titluri, dacă mi-ai permite să fiu unul dintre 
oamenii Împărăției, asta ar fi bine! Chiar dacă nu aș putea fi discipola sau confidenta Ta, 
m-aş mulțumi doar să fiu adepta Ta! Noi Te-am urmat în toți acești ani, am renunţat la 
familiile noastre și a fost atât de greu să continuăm să căutăm tot timpul până acum, iar 
tot ce avem de arătat pentru asta e titlul de «contrast»! Am abandonat totul pentru Tine; 
am renunţat la toate bogăţiile pământești. Înainte, cineva m-a prezentat unui potenţial 
partener. El era foarte chipeș și bine îmbrăcat; era fiul unui funcționar guvernamental. 
Pe atunci, eram interesată de el. Dar, de îndată ce am auzit că Dumnezeu S-a arătat și 
că Își săvârșea lucrarea, că Tu ne vei duce în Împărăție și ne vei desăvârși și că ne-ai 
cerut să avem hotărârea de a lăsa totul în urmă fără să pierdem timp, odată ce am auzit 
asta, am văzut că hotărârea îmi lipsea întru totul. Apoi, m-am pregătit și am refuzat acea 
ocazie. După aceea, el a trimis cadouri familiei mele de mai multe ori, dar nici măcar nu 
m-am uitat la ele. Crezi că eram supărată pe vremea aceea? Era ceva atât de bun și s-a 
transformat în nimic. Cum puteam să nu fiu supărată? Am fost supărată din cauza asta 
timp de câteva zile, până în punctul în care nu am mai putut să dorm noaptea, dar, în 
cele din urmă, tot am renunţat. De fiecare dată când m-am rugat, am fost mișcată de 
Duhul Sfânt, care a spus: «Ești dispusă a sacrifica totul pentru Mine? Ești dispusă a te 
sacrifica pentru Mine?» Ori de câte ori mă gândeam la aceste cuvinte ale Tale, începeam 
să plâng. Am fost mișcată și am plâns de tristețe de mai multe ori decât știu. După un 
an, am auzit că bărbatul se însurase. E inutil să spun că am fost nefericită, dar, cu toate 
astea, tot am renunţat de dragul Tău. Şi toate acestea fără a mai menţiona că mâncarea 
și îmbrăcămintea mea lasă de dorit — am renunţat la acea căsătorie, am renunţat la toate 
aceste lucruri, deci nu ar trebui să mă faci să mă comport ca un contrast! Am renunţat 
la căsnicia mea, cel mai important eveniment din viața mea, totul pentru a mă oferi Ţie! 
Întreaga viață a unei persoane nu înseamnă nimic altceva decât să găsească un 
partener bun și să aibă o familie fericită. Am renunţat la acest lucru, cel mai bun dintre 
toate lucrurile, iar acum nu am nimic și sunt complet singură. Unde ai vrea să mă duc? 

Am suferit de când am început să Te urmez. Nu am avut o viaţă bună. Am renunţat la 
familia și la cariera mea, precum și la toate plăcerile trupului și acest sacrificiu, pe care 
noi toţi l-am făcut, tot nu este suficient pentru a ne bucura de binecuvântările Tale? Deci, 
acum e chestiunea asta cu «contrastul». Dumnezeule, ai mers prea departe! Uită-Te la 
noi — nu avem pe ce să ne bazăm în această lume. Unii dintre noi am renunţat la copiii 
noștri, unii ne-am abandonat munca, soții,“ și așa mai departe; am renunţat la toate 
plăcerile trupești. Ce speranță mai e pentru noi? Cum putem continua să supravieţuim 
în lume? Aceste sacrificii pe care le-am făcut nu merită nici măcar un bănuţ? Chiar nu 
Îţi dai seama? Statutul nostru este mic și calibrul nostru e deficitar — acceptăm acest 
lucru, dar când nu am ţinut vreodată cont de ceea ce Tu voiai să facem? Acum ne 
abandonezi fără milă şi ne «răsplătești» cu titlul de «contraste»? Asta e tot ceea ce ne- 
a adus sacrificiul nostru? În cele din urmă, dacă oamenii mă vor întreba ce am câștigat 
crezând în Dumnezeu, pot într-adevăr să-i las să vadă acest cuvânt, «contrast»? Cum 
pot să deschid gura pentru a spune că sunt un contrast? Nu pot explica asta părinţilor 
mei și nu o pot explica fostului potenţial partener. Am plătit un preţ atât de mare, iar a fi 
un contrast este ceea ce primesc în schimb! Ah! Mă simt atât de tristă!” (A început să-și 
lovească coapsele și să plângă.) „Dacă aș spune că acum nu urma să-ţi dau titlul de 
contrast, ci că în schimb te voi face unul dintre oamenii Mei și te voi instrui să mergi 
înainte și să răspândești Evanghelia, dacă ţi-aș da statutul pentru a face lucrarea, ai 
putea să o faci? Ce ai câștigat, de fapt, etapă după etapă, din această lucrare? Și totuși, 
iată că ești aici, delectându-Mă cu povestea ta — nu ai nicio rușine! Spui că ai plătit un 
preț, dar că nu ai câștigat nimic. Cumva am neglijat să-ţi spun care sunt condiţiile Mele 
pentru obținerea unei persoane? Pentru cine este lucrarea Mea? Tu știi? Și iată că 
răscolești vechi nemulțumiri! Mai contezi măcar ca ființă umană? Nu ai îndurat fiecare 
suferinţă prin care ai trecut din propria ta voință? Şi nu a fost suferința ta suportată pentru 
a obţine binecuvântări? Mi-ai îndeplinit cerințele? Tot ce vrei este să dobândești 
binecuvântări. Nu ai nicio rușine! Când au fost cerințele Mele vreodată obligatorii? Dacă 
ești dispusă a Mă urma, trebuie să Mă asculti în toate privințele. Nu încerca să negociezi 
termenii. La urma urmei, ţi-am spus de dinainte că această cale este o cale a suferinţei. 
Este plină de posibilități sumbre, cu puţine auspicii. Ai uitat? Am spus asta de multe ori. 
Dacă ești dispusă a suferi, atunci urmează-Mă. Dacă nu ești dispusă a suferi, atunci 
opreşte-te. Nu te oblig — ești liberă să vii sau să pleci! Cu toate acestea, așa este făcută 
lucrarea Mea, și nu-Mi pot întârzia întreaga lucrare din cauza răzvrătirii tale individuale. 
Poate nu ești dispusă a te supune, dar există alții care sunt. Voi toți sunteţi oameni 
disperaţi! Nu vă este teamă de nimic! Negociezi termenii cu Mine — vrei să continui să 
trăiești sau nu? Îți faci planuri pentru tine și te lupţi pentru propria faimă și propriile 
beneficii. Nu este lucrarea Mea toată pentru voi? Ești oarbă? Înainte de a Mă întrupa, 
nu Mă puteai vedea, iar aceste cuvinte pe care le-ai rostit ar fi fost scuzabile atunci, dar 


a În textul original „soţiile”. 

acum sunt întrupat și lucrez printre voi, dar tu tot nu poţi vedea? Ce nu înţelegi? Spui că 
ai suferit pierderi; așa că M-am întrupat pentru a vă mântui pe voi, oameni disperaţi și 
am lucrat atât de mult, și chiar și acum te mai plângi — nu ai spune că Eu am suferit o 
pierdere? Nu pentru voi a fost tot ceea ce am făcut? Aplic acest titlu oamenilor pe baza 
staturii lor actuale. Dacă te numesc un «contrast», atunci devii imediat un contrast. La 
fel, dacă te numesc «cineva din poporul lui Dumnezeu», atunci asta devii de îndată. 
Oricum te-aș numi, asta e ceea ce ești. Nu sunt toate acestea dobândite prin câteva 
cuvinte de pe buzele Mele? lar aceste câteva cuvinte ale Mele te înfurie atât de mult? 
Ei bine, atunci iartă-Mă! Dacă nu te supui acum, în cele din urmă, vei fi blestemată — vei 
fi fericită atunci? Nu acorzi atenţie modului de viaţă, ci te concentrezi doar asupra 
statutului și titlului tău; cum este viaţa ta? Nu contest că ai plătit un preţ mare, dar aruncă 
o privire la statura și practica ta — chiar și acum, tot încerci să negociezi termenii. Aceasta 
este statura pe care ai câștigat-o prin hotărârea ta? Mai ai ceva integritate? Ai o 
conștiință? Eu am fost Cel care a greșit cu ceva? Au fost cerințele Mele de la tine 
greșite? Ei bine, ce e? Te-aș fi făcut timp de câteva zile să te porţi ca un contrast, și 
totuși nu ești dispusă a face acest lucru. Ce fel de hotărâre este asta? Voi toţi aveţi o 
voinţă slabă, sunteţi lași! Pedepsirea oamenilor ca tine e un lucru de la sine înțeles! 
Odată ce am spus asta, ea nu a mai spus niciun cuvânt. 

Experimentând acum acest fel de lucrare, trebuie să aveţi o oarecare înțelegere a 
pașilor lucrării lui Dumnezeu și a metodelor Lui de a-i transforma pe oameni. Să aveți 
asta este singura modalitate de a obţine rezultate în transformarea voastră. În căutarea 
voastră, aveţi prea multe noțiuni individuale, speranţe și așteptări. Lucrarea actuală este 
pentru a trata dorinţa voastră de statut și dorinţele voastre extravagante. Speranţele, 
statutul și noţiunile sunt toate reprezentări clasice ale firii satanice. Motivul pentru care 
aceste lucruri există în inimile oamenilor este numai pentru că otrava Satanei 
întotdeauna atacă gândurile oamenilor și oamenii sunt întotdeauna incapabili să scape 
de aceste ispite ale Satanei. Ei trăiesc în mijlocul păcatului, dar nu cred că este păcat 
și, totuși, ei încă gândesc: „Noi credem în Dumnezeu, așa că El trebuie să reverse 
binecuvântări asupra noastră și să aranjeze totul pentru noi într-un mod adecvat. Noi 
credem în Dumnezeu, așa că sigur suntem superiori faţă de ceilalţi și trebuie să avem 
mai mult statut și mai multe așteptări decât oricine altcineva. Din moment ce credem în 
Dumnezeu, El trebuie să ne dea binecuvântări nelimitate. Altfel, nu s-ar numi credinţă în 
Dumnezeu”. De mulţi ani, gândurile pe care oamenii s-au bazat pentru supraviețuirea 
lor le-au corodat inimile până în punctul în care au devenit înșelători, josnici și lași. Nu 
numai că le lipsesc voinţa și hotărârea, dar au devenit și lacomi, aroganti și încăpățânați. 
Le lipsește cu desăvârșire orice hotărâre care să depășească sinele și, cu atât mai mult, 
nici măcar nu au curaj să scape de constrângerile acestor influenţe întunecate. 
Gândurile și vieţile oamenilor sunt atât de putrede încât perspectivele lor despre credința 
în Dumnezeu sunt încă insuportabil de hidoase și, chiar și atunci când oamenii vorbesc 
despre perspectivele asupra credinţei în Dumnezeu, este pur și simplu ceva insuportabil 

de auzit. Oamenii sunt toţi lași, incompetenti, josnici și fragili. Ei nu simt dezgust faţă de 
forțele întunericului și nu simt dragoste pentru lumină și adevăr; în schimb, ei fac tot 
posibilul pentru a le elimina. Nu așa sunt gândurile și perspectivele voastre actuale? „De 
vreme ce eu cred în Dumnezeu, ar trebui doar să fiu copleșit de binecuvântări și ar trebui 
să fie sigur că statutul meu nu va decădea niciodată și că va rămâne mai înalt decât cel 
al necredincioșilor.” Nu aţi nutrit în voi acea perspectivă doar de un an sau doi, ci de 
mulți ani. Modul vostru de gândire tranzacțional este superdezvoltat. Deși aţi ajuns la 
acest pas astăzi, încă nu aţi renunţat la statut, ci vă zbateţi neîncetat să-l cercetati și îl 
observați zilnic, cu teama profundă că, într-o zi, statutul vostru va fi pierdut și numele 
vostru va fi ruinat. Oamenii nu și-au abandonat niciodată dorinţa pentru tihnă. Așadar, 
întrucât vă judec astfel astăzi, ce grad de înţelegere veţi avea în cele din urmă? Veti 
spune că, deși statutul vostru nu este înalt, v-aţi bucurat totuși de înălțare din partea lui 
Dumnezeu. Deoarece sunteţi neînsemnaţi din naștere, nu aveţi statut, dar dobândiţi 
statut pentru că Dumnezeu vă înalţă — este ceva ce El v-a oferit. Astăzi sunteţi capabili 
să primiţi personal pregătirea lui Dumnezeu, mustrarea Lui și judecata Lui. Aceasta este, 
cu atât mai mult, înălțarea Lui. Sunteţi în stare să primiţi personal purificarea și arderea 
Lui. Aceasta este dragostea cea mare a lui Dumnezeu. De-a lungul veacurilor, nu a 
existat nicio singură persoană care să primească purificarea și arderea Lui, și nicio 
singură persoană nu a putut să fie desăvârșită prin cuvintele Sale. Dumnezeu vă 
vorbește acum faţă în faţă, vă purifică, dezvăluind răzvrătirea voastră interioară — 
aceasta este cu adevărat înălțarea Lui. Ce capacităţi au oamenii? Fie că sunt fiii lui David 
sau urmașii lui Moab, în concluzie, oamenii sunt nişte fiinţe create care nu au nimic demn 
de laudă. Deoarece sunteţi creaturile lui Dumnezeu, trebuie să îndepliniţi datoria unei 
creaturi. Nu vi se cere nimic altceva. lată cum ar trebui să vă rugați: „O, Dumnezeule! 
Indiferent dacă am statut sau nu, acum mă înțeleg. Dacă statutul meu este înalt, aceasta 
se datorează înălțării Tale și, dacă este umil, este din cauza ordinului Tău. Totul este în 
mâinile Tale. Nu am nici vreo alegere, nici vreo plângere. Ai ordonat că mă voi naște în 
această țară și în mijlocul acestui popor, iar tot ce ar trebui să fac eu este să fiu total 
ascultător sub stăpânirea Ta, pentru că totul este cum ai poruncit Tu. Nu stau cu gândul 
la statut; la urma urmei, eu nu sunt altceva decât o creatură. Dacă mă pui în Adânc, în 
iazul de foc și pucioasă, nu sunt altceva decât o creatură. Dacă mă foloseşti, sunt o 
creatură. Dacă mă desăvârșești, sunt tot o creatură. Dacă nu mă desăvârșești, tot Te 
voi iubi pentru că nu sunt mai mult decât o creatură. Eu nu sunt altceva decât o creatură 
minusculă creată de Domnul creaţiei, doar unul dintre toți oamenii creați. Tu ai fost Cel 
care m-a creat, iar acum m-ai pus iarăși în mâinile Tale pentru a face cu mine precum 
voiești. Sunt dispus să fiu unealta Ta și contrastul Tău, pentru că totul este după cum ai 
sorocit. Nimeni nu poate schimba aceasta. Toate lucrurile și toate evenimentele sunt în 
mâinile Tale”. Când va veni timpul în care nu te vei mai gândi la statut, atunci te vei 
elibera de el. Numai atunci vei fi capabil să cauţi cu încredere și curaj, și numai atunci 
inima ta poate să devină liberă de orice constrângeri. Odată ce oamenii au fost eliberați 

de aceste lucruri, atunci nu vor mai avea nicio îngrijorare. Care sunt preocupările 
majorităţii dintre voi chiar acum? Sunteţi mereu constrânși de statut și preocupați 
necontenit de propriile perspective. Daţi mereu paginile cuvântărilor lui Dumnezeu, 
dorindu-vă să citiți vorbe cu privire la destinația omenirii și vrând să știți care sunt 
perspectivele și destinaţia voastră. Vă întrebaţi: „Am într-adevăr vreo perspectivă? Mi 
le-a luat Dumnezeu? El doar spune că eu sunt un contrast; care sunt, atunci, 
perspectivele mele?” E greu pentru voi să vă puneţi deoparte perspectivele și destinul. 
Acum sunteți adepţi și aţi înțeles oarecum acest stadiu al lucrării. Cu toate acestea, încă 
nu ati lăsat la o parte dorinţa de statut. Când statutul vostru este înalt, căutaţi bine, dar 
când statutul vostru este umil, nu mai căutaţi. Binecuvântările statutului sunt întotdeauna 
în mintea voastră. De ce majoritatea oamenilor nu pot ieși singuri din negativitate? 
Răspunsul nu e oare, invariabil, din cauza perspectivelor sumbre? De îndată ce sunt 
pronunţate cuvântările lui Dumnezeu, vă grăbiţi să vedeţi care sunt cu adevărat statutul 
și identitatea voastră. Daţi prioritate statutului și identităţii și retrogradaţi viziunea pe locul 
doi. Pe al treilea loc este un lucru în care ar trebui să pătrundeți, iar pe locul al patrulea 
este voia actuală a lui Dumnezeu. Vă uitaţi mai întâi dacă titlul lui Dumnezeu pentru voi 
drept „contraste” s-a schimbat sau nu. Citiţi și citiţi și, când vedeţi că titlul de „contrast” 
a fost înlăturat, deveniți fericiţi și Îi mulţumiţi necontenit lui Dumnezeu și lăudaţi marea 
Sa putere. Dar dacă vedeţi că sunteţi în continuare contraste, vă supăraţi, iar impulsul 
din inimile voastre se risipește imediat. Cu cât căutaţi mai mult în acest fel, cu atât mai 
puţin veţi culege. Cu cât este mai mare dorinţa unei persoane de statut, cu atât mai 
serios va trebui să fie tratată și cu atât mai mult va trebui să fie supusă unei rafinări 
deosebite. Astfel de oameni sunt lipsiţi de valoare! Aceștia trebuie să fie trataţi și judecati 
în mod adecvat, pentru ca ei să renunțe complet la aceste lucruri. Dacă veţi continua 
astfel până la sfârșit, nu veţi culege nimic. Cei care nu urmăresc viaţa, nu pot fi 
transformați, iar cei care nu sunt însetaţi după dreptate nu pot dobândi adevărul. Tu nu 
te concentrezi pe a urmări transformarea personală și intrarea, ci te concentrezi în 
schimb asupra dorințelor extravagante și a lucrurilor care îţi îngrădesc dragostea față de 
Dumnezeu și te împiedică să te apropii de El. Te pot transforma acele lucruri? Te pot 
aduce în Împărăţie? Dacă obiectul urmăririi tale nu este acela de a căuta adevărul, atunci 
ai putea la fel de bine să profiți de această oportunitate și să te întorci în lume pentru a 
face din asta un succes. Să-ţi pierzi timpul în acest fel chiar nu merită — de ce să te 
torturezi? Nu e adevărat că te-ai putea bucura de tot felul de lucruri în lumea frumoasă 
de afară? Bani, femei frumoase, statut, vanitate, familie, copii și așa mai departe — nu 
sunt toate aceste produse ale lumii cele mai bune lucruri de care te-ai putea bucura? Ce 
rost are să te plimbi pe aici, în căutarea unui loc unde poti fi fericit? Fiul Omului nu are 
unde să-Și pună capul, deci, cum ai putea avea tu un loc al tihnei? Cum ti-ar putea crea 
EI un loc frumos al liniștii? Este posibil așa ceva? În afară de judecata Mea, astăzi poti 
primi numai învățături despre adevăr. Nu poţi dobândi mângâiere de la Mine și nu poți 
dobândi patul de trandafiri după care tânjești zi și noapte. Nu voi revărsa asupra ta 


1041 


bogăţiile lumii. Dacă urmezi cu adevărat, atunci Eu sunt dispus să îţi dau calea vieții în 
întregime, să fii ca un pește înapoi în apă. Dacă nu urmezi cu adevărat, voi lua totul 
înapoi. Nu sunt dispus să dau cuvintele din gura Mea celor care sunt ahtiaţi după confort 
și sunt la fel ca porcii și câinii! 


Cum se obţin efectele 
celui de-al doilea pas al lucrării de cucerire 


Lucrarea făcătorilor de servicii a fost primul pas din lucrarea de cucerire. Astăzi este 
al doilea pas din lucrarea de cucerire. De ce se menţionează și faptul de a fi desăvârșiți 
în lucrarea de cucerire? Pentru a crea o temelie pentru viitor. Astăzi este pasul final al 
lucrării de cucerire; se apropie vremea trecerii prin necazuri mari care vor marca 
începutul oficial al desăvârșirii omenirii. Chestiunea principală este acum cucerirea, dar 
acum este și momentul primului pas din procesul de desăvârșire. Ceea ce presupune 
acest prim pas este desăvârșirea cunoștințelor și a supunerii oamenilor, care, negreșit, 
creează o temelie pentru lucrarea de cucerire. Dacă urmează să fii desăvârșit, atunci 
trebuie să fii capabil să rămâi neclintit în toiul necazurilor din viitor și să dai tot ce ai 
pentru a răspândi următorul pas al lucrării; asta înseamnă să fii desăvârșit și acesta este 
și momentul când oamenii sunt câștigați pe deplin de Dumnezeu. Astăzi vorbim despre 
a fi cuceriţi, care e același lucru cu a vorbi despre fi desăvârșiţi. Dar lucrarea care se 
face astăzi este fundamentul pentru a fi desăvârșiţi în viitor; ca să fie desăvârșiţi, oamenii 
trebuie să treacă prin greutăţi, iar această experienţă a greutăților trebuie să-și aibă baza 
în a fi cuceriţi. Dacă oamenilor le lipseşte temelia de astăzi — dacă nu sunt pe deplin 
cuceriţi, atunci le va fi greu să rămână neclintiți în următorul pas al lucrării. A fi doar 
cuceriţi nu este scopul final. Este doar un pas al mărturiei pentru Dumnezeu în fața 
Satanei. A fi desăvârșit este scopul final, iar dacă nu ești desăvârșit, atunci ai putea, la 
fel de bine, să fii trecut la pierderi. Numai atunci când te vei confrunta cu greutăţile în 
viitor se va vedea adevărata ta statură; cu alte cuvinte, numai atunci va fi evident nivelul 
de puritate a iubirii tale pentru Dumnezeu. Astăzi, oamenii spun următorul lucru: „Trebuie 
să ne supunem lui Dumnezeu, indiferent ce face El. Deci suntem dispuși să fim un 
contrast care poate demonstra marea putere a lui Dumnezeu și firea lui Dumnezeu. Fie 
că Dumnezeu este bun cu noi sau ne blestemă, fie că ne judecă, tot Îi suntem 
recunoscători”. Faptul că spui acest lucru arată doar că ai un volum mic de cunoștințe, 
dar dacă aceste cunoștințe pot fi aplicate la realitate depinde de faptul dacă sunt reale 
sau nu. Faptul că oamenii au astăzi o astfel de pătrundere și astfel de cunoștințe este 
efectul lucrării de cucerire. Doar în faţa greutăților se poate vedea dacă poţi sau nu să 
fii desăvârșit, și în acel moment se va vedea dacă într-adevăr ÎI iubești pe Dumnezeu 
din inimă. Dacă dragostea ta este cu adevărat pură, atunci vei spune: „Suntem 
contraste, suntem creaturi în mâinile lui Dumnezeu”. Când vei răspândi Evanghelia către 

neamuri, vei spune: „Eu doar fac un serviciu. Folosind firile corupte din noi, Dumnezeu 
a spus toate aceste lucruri pentru a ne arăta firea Sa dreaptă; dacă nu ar fi spus astfel 
de lucruri, noi nu am fi fost în stare să-L vedem pe Dumnezeu, nici să-l înțelegem 
înțelepciunea și nici să primim o mântuire atât de măreaţă și binecuvântări atât de mari”. 
Dacă ai cu adevărat aceste cunoștințe experienţiale, atunci este suficient. Totuși, o mare 
parte din ceea ce spui astăzi nu conţine cunoștințe, și este doar o grămadă de lozinci 
goale: „Suntem contraste și făcători de servicii; ne dorim să fim cuceriţi și să fim mărturie 
răsunătoare pentru Dumnezeu...” A striga pur și simplu nu înseamnă că ai realitate și 
nici nu dovedește că ai statură; trebuie să ai cunoștințe autentice, iar cunoștințele tale 
trebuie să fie puse la încercare. 

Ar trebui să citeşti mai multe dintre aceste cuvântări pe care Dumnezeu le-a exprimat 
în această perioadă de timp și să-ţi cercetezi acţiunile prin comparaţie: e de netăgăduit 
că, fără doar și poate, ești un contrast! Care este amploarea cunoștințelor tale astăzi? 
Ideile, gândurile, comportamentul, cuvintele și faptele tale — oare toate aceste expresii 
nu sunt echivalentul unui contrast pentru dreptatea și sfințenia lui Dumnezeu? Nu sunt 
expresiile tale manifestări ale firii corupte dezvăluite prin cuvintele lui Dumnezeu? 
Gândurile şi ideile tale, motivațiile tale și corupţia care este dezvăluită în tine arată firea 
dreaptă a lui Dumnezeu, precum și sfințenia Sa. Și Dumnezeu S-a născut în ţara 
murdăriei și, totuși, El rămâne nepătat de murdărie. Trăiește în aceeași lume murdară 
ca și tine, dar e înzestrat cu rațiune și înțelegere și disprețuiește murdăria. Se poate 
chiar să nu fii capabil să detectezi nimic murdar în cuvintele și faptele tale, dar El poate, 
și ţi le indică. Acele lucruri vechi ale tale — lipsa ta de cultivare, de intuiţie și rațiune și 
modurile tale înapoiate de a trăi — au fost acum scoase la lumină prin revelaţiile de astăzi; 
oamenii văd sfinţia și firea dreaptă a lui Dumnezeu numai prin venirea Sa pe pământ 
pentru a lucra în acest fel. El te judecă și te mustră, făcându-te să dobândești înțelegere; 
uneori, natura ta demonică se manifestă, iar El ţi-o scoate în evidenţă. El cunoaște 
esența omului ca pe dosul mâinii Sale. El trăiește printre voi, mănâncă aceeași mâncare 
ca și voi și trăiește în același mediu — dar, chiar și așa, El știe mai multe; poate să vă 
demaște și să vadă dincolo de esenţa coruptă a umanităţii. Nu există vreun lucru pe care 
să-l dispreţuiască mai mult decât filosofiile de viaţă și necinstea și înșelăciunea omului. 
El detestă în special interacţiunile trupești ale oamenilor. Poate că nu este familiarizat 
cu filosofiile de viaţă ale omului, dar poate să vadă clar și să demaște firile corupte pe 
care oamenii le dezvăluie. El lucrează pentru a vorbi și a învăța omul prin aceste lucruri 
și le folosește pentru a judeca oamenii și pentru a-Și manifesta propria fire dreaptă și 
sfântă. Astfel, oamenii devin contraste ale lucrării Sale. Numai Dumnezeu întrupat poate 
arăta limpede firile corupte ale omului și toate fețele urâte ale Satanei. Deși El nu te 
pedepsește și doar te folosește ca pe un contrast pentru dreptatea și sfințenia Sa, te 
simţi rușinat și nu găsești unde să te ascunzi, pentru că ești prea murdar. El vorbește 
folosind acele lucruri care sunt demascate în om și numai atunci când aceste lucruri sunt 
scoase la lumină conștientizează oamenii cât de sfânt este Dumnezeu. El nu trece cu 

vederea nici cea mai mică impuritate a oamenilor, nici măcar gândurile murdare din 
inimile lor; dacă faptele și cuvintele oamenilor sunt în contradicţie cu voia Lui, atunci El 
nu le scuză. În cuvintele Lui, nu există loc pentru murdăria oamenilor sau pentru orice 
altceva — totul trebuie adus la lumină. Doar atunci vezi tu că El este cu adevărat diferit 
de om. Dacă în oameni există cea mai mică murdărie, atunci El îi detestă cu desăvârșire. 
Există chiar și momente când oamenii nu sunt în stare să înțeleagă și spun: 
„Dumnezeule, de ce ești atât de supărat? De ce nu ești atent la slăbiciunile omului? De 
ce nu poți fi un pic iertător cu oamenii? De ce ești atât de lipsit de consideraţie față de 
om? Cu siguranţă știi în ce măsură oamenii au fost corupți, așa că de ce încă îi tratezi 
astfel?” El disprețuiește păcatul, este dezgustat de acesta și este deosebit de scârbit 
dacă există vreo urmă de neascultare în tine. Când dezvălui o fire rebelă, El o vede și 
este profund scârbit — extraordinar de scârbit. Prin aceste lucruri se manifestă firea lui 
Dumnezeu și ceea ce este Dumnezeu. Când te compari, vezi că, deși El mănâncă 
aceeași mâncare ca omul, poartă aceleași haine, Se bucură de aceleași lucruri pe care 
le fac oamenii și trăiește și locuiește cu ei, El este, totuși, deosebit de om. Nu aceasta 
este semnificaţia unui contrast? Prin aceste lucruri umane se arată puterea lui 
Dumnezeu; întunericul este cel care declanșează existenţa prețioasă a luminii. 
Desigur, Dumnezeu nu vă face contraste doar de dragul de a o face. Mai degrabă, 
numai atunci când această lucrare dă roade, devine evident că răzvrătirea omului este 
un contrast al firii drepte a lui Dumnezeu și doar pentru că sunteţi contraste aveţi șansa 
de a cunoaște expresia naturală a firii drepte a lui Dumnezeu. Sunteţi judecaţi și mustrati 
din cauza răzvrătirii voastre, dar răzvrătirea voastră este și cea care vă face contraste și 
datorită ei primiţi marele har pe care Dumnezeu vi-l dăruiește. Răzvrătirea voastră este 
un contrast pentru atotputernicia și înțelepciunea lui Dumnezeu, și tot datorită răzvrătirii 
voastre ați câștigat mântuirea și binecuvântări atât de mari. Deși aţi fost judecaţi de Mine 
în mod repetat, ați primit extraordinara mântuire pe care omul nu a primit-o înainte. 
Această lucrare este de cea mai mare însemnătate pentru voi. A fi un „contrast” este, de 
asemenea, extrem de preţios pentru voi: sunteți mântuiţi și aţi dobândit harul mântuirii 
pentru că sunteţi contraste, deci un astfel de contrast nu are, oare, cea mai mare 
valoare? Nu are cea mai mare semnificaţie? Tocmai pentru că trăiţi pe același tărâm, pe 
același pământ murdar ca Dumnezeu, voi sunteți contraste și primiţi cea mai mare 
mântuire. Dacă Dumnezeu nu S-ar fi întrupat, cine ar fi fost milostiv faţă de voi și cine ar 
fi avut grijă de voi, oameni josnici ce sunteţi? Cine v-ar fi îngrijit? Dacă Dumnezeu nu S- 
ar fi întrupat ca să lucreze printre voi, când aţi fi primit această mântuire, pe care cei 
dinaintea voastră nu au primit-o niciodată? Dacă nu M-aș fi întrupat pentru a vă îngriji, 
pentru a vă judeca păcatele, nu aţi fi căzut demult în Infern? Dacă nu M-aș fi întrupat și 
nu M-aș fi smerit printre voi, cum v-aţi fi putut califica drept contrast al firii drepte a lui 
Dumnezeu? Nu sunteţi oare un contrast pentru că Mi-am însușit forma umană și am 
venit printre voi pentru a vă permite să obţineţi cea mai mare mântuire? Nu primiţi 
această mântuire pentru că M-am întrupat? Dacă Dumnezeu nu S-ar fi întrupat ca să 

trăiască împreună cu voi, aţi mai fi descoperit că duceti o viață mai josnică decât câinii 
și porcii într-un iad uman? Nu ati fost mustrati și judecaţi pentru că sunteţi un contrast al 
lucrării Mele în trup? Nicio lucrare nu este mai potrivită pentru voi decât lucrarea 
contrastului, pentru că tocmai deoarece sunteţi contraste sunteţi mântuiţi în toiul 
judecății. Nu simţiţi că a fi calificaţi să acţionaţi drept contrast este binecuvântarea vieții 
voastre? Voi pur și simplu faceţi lucrarea unui contrast și, totuși, primiţi o mântuire pe 
care nu ați mai avut-o niciodată și pe care nici măcar nu v-aţi închipuit-o vreodată. Astăzi, 
datoria voastră este să fiţi contraste, iar recompensa cuvenită este să vă bucuraţi de 
binecuvântări veșnice în viitor. Mântuirea pe care o obţineţi nu este vreo intuiție efemeră 
sau vreo cunoaștere trecătoare pentru ziua de azi, ci o binecuvântare mai mare: o 
continuare eternă a vieţii. Deși am folosit „contrastul” pentru a vă cuceri, ar trebui să știți 
că această mântuire și binecuvântare este oferită pentru a vă câștiga; este de dragul 
cuceririi, dar este și pentru a vă putea mântui mai bine. „Contrastul” este un fapt, dar 
motivul pentru care sunteţi contraste este răzvrătirea voastră, iar datorită acestui lucru 
aţi obținut binecuvântări pe care nimeni nu le-a câștigat vreodată. Astăzi sunteți făcuți 
să vedeți și să auziți; mâine veţi primi şi, mai mult decât atât, veţi fi binecuvântaţi peste 
măsură. Așadar, nu au contrastele cea mai mare valoare? Efectele lucrării de cucerire 
de astăzi sunt obţinute prin firile voastre răzvrătite care acţionează în calitate de 
contraste. Adică, punctul culminant al celei de-a doua instanţe de mustrare și judecată 
este să vă folosesc mizeria și răzvrătirea ca pe un contrast, permițându-vă să vedeți 
firea dreaptă a lui Dumnezeu. Când veţi redeveni ascultători în timpul celei de-a doua 
instanţe de judecată și mustrare, atunci întreaga fire dreaptă a lui Dumnezeu vă va fi 
arătată în mod deschis. Asta înseamnă că, atunci când acceptarea lucrării de cucerire, 
de către voi, se încheie, este și momentul în care terminati de îndeplinit datoria unui 
contrast. Nu este intenția Mea să vă etichetez. Mai degrabă, folosesc rolul vostru de 
făcători de servicii pentru a duce la îndeplinire prima instanţă a lucrării de cucerire, 
arătând firea dreaptă și de neofensat a lui Dumnezeu. Prin contrapunerea voastră, prin 
răzvrătirea voastră care acţionează ca un contrast, se obţin efectele celei de-a doua 
instanţe a lucrării de cucerire, dezvăluindu-vă pe deplin firea dreaptă a lui Dumnezeu, 
care nu a fost dezvăluită în întregime de la început, și arătându-vă firea dreaptă a lui 
Dumnezeu în întregime, tot ce este El, ceea ce constă în înțelepciunea, minunea și 
sfințenia curată a lucrării Sale. Efectul unei astfel de lucrări se obţine prin cucerire în 
diferite perioade și prin diferite grade de judecată. Cu cât judecata se apropie de apogeul 
său, cu atât mai mult dezvăluie firile răzvrătite ale oamenilor și cu atât mai eficientă este 
cucerirea. Întreaga fire dreaptă a lui Dumnezeu este clarificată în timpul acestei lucrări 
de cucerire. Lucrarea de cucerire este împărţită în două etape și are etape și grade 
diferite și, bineînţeles, și efectele obținute sunt diferite. Asta înseamnă că gradul de 
supunere a oamenilor devine din ce în ce mai profund. Numai după aceasta pot fi 
oamenii aduși pe deplin pe calea cea bună spre desăvârșire; numai după ce toată 
lucrarea de cucerire a fost încheiată (când cea de-a doua instanţă de judecată și-a atins 

efectul final), oamenii nu mai sunt judecaţi, ci li se permite să intre pe calea cea bună a 
experimentării vieţii. Căci judecata este o reprezentare a cuceririi, iar cucerirea ia forma 
judecății și mustrării. 

Dumnezeu S-a întrupat în cel mai înapoiat și murdar loc dintre toate, și numai în 
acest fel Dumnezeu este capabil să arate în mod clar deplinătatea firii Sale sfinte și 
drepte. Și prin ce este arătată firea Sa dreaptă? Este arătată atunci când El judecă 
păcatele omului, când îl judecă pe Satana, când detestă păcatul și disprețuiește pe 
dușmanii care se opun şi se răzvrătesc împotriva Lui. Cuvintele pe care le rostesc astăzi 
sunt pentru a judeca păcatele omului, a judeca nedreptatea omului și a blestema 
neascultarea lui. Necinstea și înșelăciunea omului, cuvintele și faptele omului — tot ceea 
ce este în contradicţie cu voia lui Dumnezeu trebuie să fie supus judecății, iar toată 
neascultarea omului denunţată ca păcat. Cuvintele Sale se învârt în jurul principiilor de 
judecată; El folosește judecata nedreptăţii omului, blestemul răzvrătirii omului şi 
demascarea fetelor urâte ale omului pentru a-Și manifesta propria fire dreaptă. Sfinţenia 
este o reprezentare a firii Sale drepte și, de fapt, sfințenia lui Dumnezeu este chiar firea 
Sa dreaptă. Firile voastre corupte sunt contextul cuvintelor de astăzi — le folosesc pentru 
a vorbi, pentru a judeca și pentru a duce la îndeplinire lucrarea de cucerire. Doar aceasta 
este adevărata lucrare și doar aceasta face sfințenia lui Dumnezeu să strălucească. 
Dacă nu există nicio urmă de fire coruptă în tine, atunci Dumnezeu nu te va judeca și nu 
îţi va arăta firea Sa dreaptă. Întrucât ai o fire coruptă, Dumnezeu nu îţi va da drumul, și 
prin aceasta se arată sfințenia Sa. Dacă Dumnezeu ar vedea că murdăria și răzvrătirea 
omului sunt prea mari, dar nu ar vorbi sau nu te-ar judeca și nu te-ar mustra pentru 
nedreptatea ta, atunci asta ar demonstra că El nu este Dumnezeu, fiindcă nu ar avea 
ură pentru păcat; ar fi la fel de murdar ca omul. Astăzi, din cauza murdăriei tale, Eu te 
judec, iar din cauza corupției și răzvrătirii tale, te mustru. Nu Mă laud vouă cu puterea 
Mea și nu vă asupresc intenţionat; fac aceste lucruri pentru că voi, care v-aţi născut în 
acest pământ al murdăriei, aţi fost atât de grav contaminaţi de murdărie. V-aţi pierdut 
pur și simplu integritatea și umanitatea, ca porcinele care trăiesc în locuri. Din cauza 
murdăriei şi corupției voastre sunteți judecaţi și Eu Îmi dezlănțui mânia asupra voastră. 
Tocmai datorită judecății acestor cuvinte aţi fost în stare să vedeţi că Dumnezeu este 
Dumnezeul cel drept și că Dumnezeu este Dumnezeul sfânt; El vă judecă și Își 
dezlănţuie mânia asupra voastră tocmai datorită sfințeniei și dreptăţii Sale; tocmai pentru 
că vede răzvrătirea omenirii Își dezvăluie firea cea dreaptă. Murdăria și corupția omenirii 
fac să se manifeste sfințenia Lui. Lucrul acesta este suficient pentru a arăta că El este 
Dumnezeu Însuși, care este sfânt și curat, cu toate că trăiește în țara murdăriei. Dacă o 
persoană se tăvălește în mocirlă cu alții și nu e nimic sfânt în legătură cu ea și nu are o 
fire dreaptă, atunci nu este calificată să judece nelegiuirea omului, și nici nu este potrivită 
să îndeplinească judecata omului. Cum ar putea oamenii, care sunt la fel de murdari, să 
fie calificaţi să-i judece pe cei asemenea lor? Numai sfântul Dumnezeu Însuși este în 
stare să judece întreaga omenire murdară. Cum ar putea omul să judece păcatele 

omului? Cum ar putea omul să vadă păcatele omului și cum ar putea să fie calificat să 
condamne aceste păcate? Dacă Dumnezeu nu ar fi calificat să judece păcatele omului, 
atunci cum ar putea El să fie Dumnezeul cel drept Însuși? Deoarece oamenii își 
dezvăluie firile corupte, vorbește Dumnezeu vorbeşte pentru a-i judeca, și doar atunci 
pot ei să vadă că El este un Dumnezeu sfânt. Pe măsură ce El judecă și mustră omul 
pentru păcatele sale, demascându-le în același timp, nicio persoană sau niciun lucru nu 
poate scăpa de această judecată; tot ceea ce este murdar este judecat de El și numai 
astfel se poate spune că firea Lui e dezvăluită ca fiind dreaptă. Dacă ar fi altfel, cum s- 
ar putea spune că sunteţi contraste atât cu numele, cât și cu fapta? 

Există o mare diferenţă între lucrarea făcută în Israel și lucrarea de astăzi. lahve a 
călăuzit viața israeliților și nu a existat atâta mustrare și judecată pentru că, la acea 
vreme, oamenii înțelegeau prea puţin din lume și aveau puţine firi corupte. Pe atunci, 
israeliții ascultau fără rezerve de lahve. Când El le-a spus să construiască altare, au 
construit degrabă altare; când El le-a spus să poarte straie de preoți, ei au ascultat. În 
zilele acelea, lahve era ca un păstor care păzea o turmă de oi, iar oile ascultau de cioban 
și mâncau iarbă în pășune; lahve le călăuzea viața, povăţuindu-i cum să mănânce, să 
se îmbrace, cum să trăiască și să călătorească. Nu era acela momentul să clarifice firea 
lui Dumnezeu, deoarece omenirea de atunci era nou-născută; existau puţini răzvrătiți și 
potrivnici, nu era prea multă mizerie în rândul omenirii și, astfel, oamenii nu puteau 
acționa ca un contrast al firii lui Dumnezeu. Prin oamenii care provin din ţara murdăriei 
se arată sfințenia lui Dumnezeu; astăzi, El folosește murdăria pe care o arată acești 
oameni din ţara murdăriei și judecă, iar astfel, ceea ce este El se dezvăluie în toiul 
judecății. De ce judecă El? El poate rosti cuvintele de judecată pentru că disprețuiește 
păcatul; cum ar putea să fie atât de supărat, dacă nu ar detesta răzvrătirea omenirii? 
Dacă în El nu ar exista niciun dezgust, nicio repulsie, dacă nu ar acorda atenţie răzvrătirii 
oamenilor, atunci asta L-ar face la fel de murdar ca omul. El poate judeca și mustra omul 
deoarece urăște murdăria, iar ceea ce urăște este absent în El. Dacă în El ar exista și 
împotrivire și răzvrătire, nu i-ar dispreţui pe cei care sunt potrivnici și răzvrătiți. Dacă 
lucrarea din zilele de pe urmă s-ar desfășura în Israel, ar fi lipsită de însemnătate. De ce 
lucrarea din zilele de pe urmă se desfășoară în China, cel mai întunecat și mai înapoiat 
loc dintre toate? Pentru a arăta sfințenia și dreptatea Sa. Pe scurt, cu cât este mai 
întunecat locul, cu atât mai clar poate fi arătată sfințenia lui Dumnezeu. De fapt, toate 
acestea sunt de dragul lucrării lui Dumnezeu. Numai astăzi vă daţi seama că Dumnezeu 
S-a pogorât din ceruri pentru a sta printre voi, pus în evidenţă de mizeria și răzvrătirea 
voastră, și abia acum Îl cunoașteţi pe Dumnezeu. Nu este aceasta cea mai mare 
înălțare? De fapt, voi sunteţi un grup de oameni din China care au fost aleși. Și faptul că 
aţi fost aleși și v-aţi bucurat de harul lui Dumnezeu și pentru că nu sunteţi potriviti să vă 
bucuraţi de un har atât de mare dovedește că toate acestea sunt înălțarea supremă 
pentru voi. Dumnezeu vi S-a arătat și v-a arătat firea Sa sfântă în deplinătatea ei și toate 
acestea vi le-a dăruit și v-a determinat să vă bucurati de toate binecuvântările de care 

v-aţi putea bucura vreodată. Nu numai că aţi gustat firea dreaptă a lui Dumnezeu, dar, 
în plus, aţi gustat și mântuirea lui Dumnezeu, răscumpărarea lui Dumnezeu și dragostea 
nelimitată, nemărginită a lui Dumnezeu. Voi, cei mai murdari dintre toţi, v-aţi bucurat de 
un har atât de mare — nu sunteți binecuvântaţi? Nu vă ridică Dumnezeu? Voi, oamenii, 
aveți cel mai umil statut dintre toţi; sunteţi în mod inerent nevrednici de a vă bucura de 
o binecuvântare atât de mare și, totuși, Dumnezeu a făcut o excepţie ridicându-vă. Nu 
te simți rușinat? Dacă ești incapabil să-ţi îndeplineşti datoria, atunci, în cele din urmă, ţi 
se va face rușine de tine și te vei pedepsi. Astăzi, tu nu ești disciplinat și nici nu ești 
pedepsit; trupul tău este teafăr și nevătămat, dar, în cele din urmă, aceste cuvinte te vor 
face de rușine. Până în prezent, încă nu am mustrat deschis pe nimeni; cuvintele Mele 
poate că sunt severe, dar cum acţionez față de oameni? Îi mângâi, îi îndemn și le aduc 
aminte. Fac asta doar pentru a vă mântui. Chiar nu Îmi înţelegeţi voia? Ar trebui să 
înțelegeţi ce spun Eu și să fiţi inspirați de asta. Abia acum sunt mulţi oameni care înţeleg. 
Nu este aceasta binecuvântarea de a fi un contrast? A fi un contrast nu este cel mai 
binecuvântat lucru? Până la urmă, când veţi merge să răspândiţi Evanghelia, veţi spune: 
„Suntem contraste tipice”. Te vor întreba: „Ce înseamnă că ești un contrast tipic?” lar voi 
veţi spune: „Suntem un contrast al lucrării lui Dumnezeu și al puterii Sale extraordinare. 
Deplinătatea firii drepte a lui Dumnezeu este scoasă la iveală de răzvrătirea noastră; noi 
suntem obiectele care fac servicii ale lucrării lui Dumnezeu din zilele de pe urmă, suntem 
apendicele, precum și uneltele lucrării Sale”. Când vor auzi asta, vor fi intrigaţi. Apoi veți 
spune: „Suntem specimenele și modelele prin care Dumnezeu finalizează lucrarea 
întregului univers și prin care cucerește întreaga omenire. Indiferent dacă suntem sfinţi 
sau murdari, suntem, în ansamblu, mai binecuvântaţi decât voi, pentru că L-am văzut 
pe Dumnezeu, iar prin faptul că avem șansa ca El să ne cucerească se arată marea 
putere a lui Dumnezeu; firea Lui dreaptă a fost pusă în mișcare numai pentru că suntem 
murdari și corupți. Sunteţi capabili să mărturisiţi astfel pentru lucrarea lui Dumnezeu din 
zilele de pe urmă? Nu sunteți calificaţi! Aceasta nu este decât înălțarea noastră de către 
Dumnezeu! Deși nu putem fi aroganti, noi ÎI putem slăvi pe Dumnezeu cu mândrie, căci 
nimeni nu poate moșteni o făgăduinţă atât de mare și nimeni nu se poate bucura de o 
binecuvântare atât de mare. Ne simţim foarte recunoscători că noi, care suntem atât de 
murdari, putem lucra drept contraste în timpul gestionării lui Dumnezeu”. lar când 
întreabă „Ce sunt specimenele și modelele?”, voi spuneți: „Suntem cei mai răzvrătiți și 
murdari dintre oameni; am fost foarte profund corupți de Satana și suntem cele mai 
înapoiate și mai josnice dintre trupuri. Suntem exemple clasice ale celor care au fost 
folosiţi de Satana. Astăzi, am fost aleși de Dumnezeu ca primii dintre oameni care să fie 
cuceriţi și am văzut firea dreaptă a lui Dumnezeu și am moștenit făgăduinţa Lui; suntem 
folosiți pentru a cuceri mai mulți oameni, astfel că suntem specimenele și modelele celor 
care sunt cuceriți din rândurile omenirii”. Nu există o mărturie mai bună decât aceste 
cuvinte, iar aceasta este cea mai bună experienţă a voastră. 

Adevărul lăuntric al lucrării de cucerire (2) 


Voi obișnuiaţi să căutaţi a domni ca împărați, și astăzi trebuie să renunțați complet 
la acest lucru; totuși, încă doriţi să domniţi ca împărați, să ridicaţi cerurile și să sprijiniți 
pământul. Acum, analizaţi această întrebare: aveţi astfel de îndemânări? Nu sunteți 
complet nesăbuiți? Este realist ceea ce căutaţi și asupra a ce vă îndreptaţi atenţia 
voastră? Voi nici măcar nu aveţi o umanitate normală — nu este patetic? Așadar, astăzi 
vorbesc numai despre a fi cucerit, a depune mărturie, îmbunătăţirea calibrului tău, și 
intrarea pe calea de a fi desăvârșit, și nu vorbesc despre nimic altceva. Unii oameni sunt 
obosiţi de adevărul veritabil și, când văd toate vorbele despre umanitatea normală și 
îmbunătăţirea calibrului oamenilor, ei sunt reticenţi. Cei care nu iubesc adevărul nu sunt 
ușor de desăvârșit. Atât timp cât voi intraţi astăzi și acţionaţi conform voinţei lui 
Dumnezeu, pas cu pas, ați putea fi alungaţi? După ce Dumnezeu a făcut atât de multă 
muncă în partea continentală a Chinei — o lucrare de o asemenea amploare — și după 
ce El a rostit atât de multe cuvinte, ar putea El să renunțe la jumătatea drumului? Ar 
putea El să conducă oamenii în Adânc? Astăzi, aspectul esenţial este că voi trebuie să 
cunoașteți esența omului și trebuie să știți în ce ar trebui să intraţi; trebuie să vorbiti 
despre intrarea în viaţă, și despre schimbările în fire, cum să fii cucerit de fapt, și cum 
să te supui pe deplin lui Dumnezeu, cum să depui o mărturie finală pentru Dumnezeu și 
cum să dobândești ascultarea până la moarte. Trebuie să te concentrezi asupra acestor 
lucruri, iar ceea ce nu este realist sau important trebuie mai întâi să fie lăsat la o parte 
și ignorat. Astăzi, ar trebui să fii conștient de cum să fii cucerit și de modul în care oamenii 
se comportă după ce au fost cuceriţi. Ai putea să spui că ai fost cucerit, dar poţi să te 
supui până la moarte? Trebuie să fii capabil de a urma până la capăt, indiferent dacă 
există perspective și nu trebuie să pierzi credința în Dumnezeu, indiferent de mediul 
înconjurător. În cele din urmă, trebuie să realizezi două aspecte ale mărturiei: mărturia 
lui lov — ascultare până la moarte; și mărturia lui Petru — dragostea supremă pentru 
Dumnezeu. Într-o anumită privință, trebuie să fii ca lov: el și-a pierdut toate bunurile 
materiale și a fost împresurat de durerea cărnii, dar, cu toate acestea, el nu s-a lepădat 
de numele lui lahve. Aceasta a fost mărturia lui lov. Petru a putut să-L iubească pe 
Dumnezeu până la moarte. Când a fost pus pe cruce și s-a confruntat cu moartea sa, ÎI 
iubea încă pe Dumnezeu; el nu se gândea la propriile sale perspective sau nu urmărea 
sperante frumoase sau gânduri extravagante și căuta doar să-L iubească pe Dumnezeu 
și să se supună tuturor aranjamentelor lui Dumnezeu. Acesta este standardul pe care 
trebuie să-l atingi înainte de a se putea considera că ai mărturisit, înainte de a deveni 
cineva care a fost desăvârșit, după ce a fost cucerit. Astăzi, dacă oamenii și-ar cunoaște 
cu adevărat propria lor esenţă și statutul, ar căuta în continuare perspective și speranțe? 
Ceea ce trebuie să știi este aceasta: indiferent dacă Dumnezeu mă desăvârșește, 
trebuie să îl urmez pe Dumnezeu; tot ce face El acum este bun și făcut pentru binele 
meu, și pentru ca firea noastră să se poată schimba și să putem scăpa de influența 

Satanei, pentru a ne permite să ne naștem într-un pământ murdar și totuși să scăpăm 
de necurăţenie, să ne descotorosim de murdăria și influența Satanei, pentru a o lăsa în 
urmă. Bineînţeles, acest lucru este ceea ce ţi se cere, dar pentru Dumnezeu este pur și 
simplu cucerire, făcută astfel încât oamenii să aibă hotărârea de a se supune și de a se 
închina tuturor orchestraţiilor lui Dumnezeu. Astfel se vor împlini lucrurile. Astăzi, 
majoritatea oamenilor au fost deja cuceriţi, dar în sinea lor există încă multă răzvrătire 
și neascultare. Statura reală a oamenilor este încă prea mică și ei pot să devină plini de 
vigoare doar dacă există speranţe și perspective; dacă nu există speranţe și perspective, 
ei devin negativi și chiar se gândesc să-L părăsească pe Dumnezeu. Mai mult decât 
atât, oamenii nu au o mare dorinţă de a căuta să trăiască umanitatea normală. Acest 
lucru este inacceptabil. Astfel, trebuie încă să vorbesc despre cucerire. De fapt, 
desăvârșirea și cucerirea se petrec în același timp: pe măsură ce ești cucerit, se obțin 
și primele efecte ale desăvârșirii. În cazul în care există o diferenţă între a fi cucerit și a 
fi desăvârșit, aceasta este în funcţie de gradul schimbării din oameni. A fi cucerit este 
primul pas pentru a fi desăvârșit, și nu înseamnă că ei au fost complet desăvârșiţi, nici 
nu demonstrează că au fost pe deplin câștigați de Dumnezeu. După ce oamenii sunt 
cuceriţi, există unele schimbări în firea lor, dar astfel de schimbări sunt mult mai mici 
decât cele ale oamenilor care au fost pe deplin câștigați de Dumnezeu. Astăzi, ceea ce 
se face este lucrarea iniţială a desăvârșirii oamenilor — a cuceririi lor — și dacă nu poți 
obține cucerirea, atunci nu vei avea niciun mijloc prin care să fii desăvârșit și complet 
câștigat de Dumnezeu. Vei câștiga doar câteva cuvinte de mustrare și judecată, dar ele 
vor fi incapabile să îţi schimbe complet inima. Astfel, vei fi unul dintre cei care sunt 
alungaţi; nu va fi diferit faţă de a te uita la un ospăț somptuos pe masă, dar fără să 
mănânci. Nu este acesta un scenariu tragic pentru tine? Și, așa, trebuie să cauţi 
schimbări: indiferent dacă a fi cucerit sau a fi desăvârșit, ambele se referă la faptul dacă 
există schimbări în tine și dacă ești ascultător sau nu — și acest lucru determină dacă 
poţi fi sau nu câștigat de Dumnezeu. Să știi că „a fi cucerit” și „a fi desăvârșit” se bazează 
pur și simplu pe măsura schimbării și ascultării, precum și pe cât de curată este iubirea 
ta fată de Dumnezeu. Ceea ce este necesar astăzi este să poţi fi complet desăvârșit, 
dar, pentru început, trebuie să fii cucerit — trebuie să cunoști suficient mustrarea și 
judecata lui Dumnezeu, trebuie să ai credința de a urma, și să fii un om care caută 
schimbarea și care caută să-L cunoască pe Dumnezeu. Numai atunci vei fi cineva care 
caută să fie desăvârșit. Ar trebui să înțelegeţi că, pe parcursul desăvârșirii, veți fi cuceriți 
și că în cursul cuceririi veţi fi desăvârșiţi. Astăzi, poţi căuta să fii desăvârșit sau poţi căuta 
schimbări în umanitatea ta exterioară și îmbunătățiri în calibrul tău, însă de o importanţă 
principală este că poţi înțelege că tot ceea ce face Dumnezeu astăzi are sens și este de 
folos: îți permite ţie, care te-ai născut într-un pământ al murdăriei, să scapi de murdărie 
și să te lepezi de ea, îţi permite să învingi influența Satanei și să lași în urmă influenţa 
întunecată a Satanei. Concentrându-te asupra acestor lucruri, ești protejat în acest 
pământ al murdăriei. În cele din urmă, ce mărturie ţi se va cere să depui? Te-ai născut 

într-un pământ al murdăriei, dar ești capabil să devii sfânt pentru a nu mai fi vreodată 
pătat de murdărie, să trăieşti în sfera Satanei, dar să te dezbraci de influența Satanei, 
să nu fii nici posedat, nici hărțuit de Satana, și să trăieşti în mâinile Celui Atotputernic. 
Acestea sunt mărturia și dovada victoriei în lupta cu Satana. Ești capabil să-l abandonezi 
pe Satana, nu mai dezvălui firi satanice în ceea ce trăieşti, ci trăieşti în schimb ceea ce 
Dumnezeu i-a cerut omului să obțină atunci când a creat omul: umanitate normală, 
simtire normală, înțelegere normală, hotărâre obișnuită de a-L iubi pe Dumnezeu și 
loialitate fată de Dumnezeu. Aceasta este mărturia pe care o poartă o creatură a lui 
Dumnezeu. Voi spuneţi „Ne-am născut într-un pământ al murdăriei, dar, datorită 
protecției lui Dumnezeu, datorită conducerii Sale și pentru că ne-a cucerit, am scăpat de 
influența Satanei. Faptul că putem să ne supunem astăzi este și efectul faptului de a fi 
cucerit de Dumnezeu, și nu pentru că noi suntem buni sau pentru că L-am iubit în mod 
firesc pe Dumnezeu. Pentru că Dumnezeu ne-a ales și ne-a predestinat am fost cuceriti 
astăzi și putem să depunem mărturie pentru El și să-l slujim; tot datorită faptului că El 
ne-a ales și ne-a protejat am fost mântuiţi și eliberaţi din domeniul Satanei și putem lăsa 
în urmă murdăria și să fim purificaţi în națiunea marelui balaur roșu”. În plus, ceea ce trăiești 
în exterior va arăta că ești înzestrat cu umanitatea normală, că există simţire în ceea ce 
spui și că trăieşti asemănarea unei persoane normale. Când alţii te văd, nu ar trebui să-i 
faci să spună „Nu este aceasta imaginea marelui balaur roșu?” Comportamentul surorilor 
este lipsit de cuviință pentru o soră, comportamentul fraţilor este lipsit de cuviință pentru 
un frate, și voi nu aveţi nimic din decenta sfinţilor. Atunci, oamenii ar trebui să spună „Nu 
e de mirare că Dumnezeu a spus că ei sunt descendenţi ai lui Moab, El avea complet 
dreptate”. Dacă oamenii se uită la voi și spun „Deşi Dumnezeu a spus că voi sunteți 
descendenții lui Moab, ceea ce trăiţi a dovedit că aţi lăsat în urmă influenţa lui Satana; 
chiar dacă acele lucruri sunt încă în interiorul vostru, voi puteţi să le întoarceţi spatele, 
asta arată că aţi fost complet cuceriţi” și voi, cei care aţi fost cuceriți și mântuiţi, veți 
spune: „E adevărat că suntem descendenţii lui Moab, dar am fost salvaţi de Dumnezeu 
și, deși descendenţii lui Moab, în trecut, erau părăsiţi, blestemați și exilați printre neamuri 
de poporul Israelului, astăzi Dumnezeu ne-a salvat. Este adevărat că suntem cei mai 
corupți dintre toţi oamenii — acest lucru a fost decretat de Dumnezeu, acesta este un 
fapt și este incontestabil de către toţi. Dar astăzi, noi am scăpat de acea influenţă. Ne 
detestăm strămoșul, suntem dispuși să îi întoarcem spatele strămoșului nostru, să îl 
părăsim cu desăvârșire și să ne supunem tuturor aranjamentelor lui Dumnezeu, 
acționând conform voinţei lui Dumnezeu și îndeplinind cerinţele pe care El le are de la 
noi și obținând satisfacerea voinţei lui Dumnezeu. Moab L-a trădat pe Dumnezeu, nu a 
acționat conform voinţei lui Dumnezeu și a fost urât de către Dumnezeu. Dar noi ar trebui 
să ne îngrijim de inima lui Dumnezeu și astăzi, din moment ce înțelegem voia lui 
Dumnezeu, nu-L putem trăda pe Dumnezeu și trebuie să renunțăm la strămoșul nostru 
vechi!” Anterior, am vorbit despre renunţarea la marele balaur roșu, iar astăzi, este vorba 
în principal despre renunţarea la strămoșul vechi al oamenilor. Aceasta este o mărturie 

a cuceririi oamenilor și, indiferent de modul în care intri în ziua de azi, mărturia ta în 
acest domeniu nu trebuie să lipsească. 

Calibrul oamenilor este prea sărac, lor le lipsește prea multă umanitate normală, 
reacțiile lor sunt prea lente, prea leneșe, corupția lui Satana i-a lăsat amorţiţi și tonţi și, 
deși nu se pot schimba complet într-un an sau doi, trebuie să aibă hotărârea de a 
coopera. Se poate spune că aceasta este și o mărturie în fața Satanei. Mărturia de astăzi 
este efectul obținut de lucrarea de cucerire prezentă, precum și un model și specimen 
pentru urmașii viitorului. În viitor, se va răspândi în toate naţiunile; lucrarea ce se face în 
China se va răspândi în toate naţiunile. Descendenții lui Moab sunt cei mai umili dintre 
toți oamenii lumii. Unii oameni întreabă: „Nu sunt descendenții lui Ham cei mai umili 
dintre toţi?” Descendenții marelui balaur roșu și urmașii lui Ham au o semnificație 
reprezentativă diferită, iar descendenții lui Ham reprezintă lucruri diferite: indiferent de 
modul în care sunt blestemaţi, ei sunt în continuare descendenții lui Noe; originile lui 
Moab, între timp, nu erau pure: Moab se trăgea din desfrâu, iar în aceasta se află 
diferența. Deși ambii au fost blestemați, statutul lor nu era același și, astfel, descendenții 
lui Moab sunt cei mai umili dintre toți oamenii — și nu poate exista niciun fapt mai 
convingător decât cucerirea celui mai umil dintre toți oamenii. Lucrarea din zilele de pe 
urmă se sustrage tuturor regulilor și, indiferent dacă ești blestemat sau pedepsit, atât 
timp cât ajuţi lucrarea Mea și ești în folosul lucrării de cucerire a zilelor noastre, și 
indiferent dacă ești descendent al lui Moab sau urmaș al marelui balaur roșu, atât timp 
cât poți să îndeplinești datoria unei creaturi a lui Dumnezeu în acest stadiu al lucrării și 
faci tot ce îţi stă în putinţă, atunci efectul cuvenit va fi atins. Eşti urmașul marelui balaur 
roșu și ești un descendent de-al lui Moab; în concluzie, toți cei care sunt din carne și 
oase sunt creaturi ale lui Dumnezeu și au fost făcuţi de Creator. Eşti o creatură a lui 
Dumnezeu, nu ar trebui să ai nicio altă alegere, și aceasta este datoria ta. Desigur, 
astăzi, lucrarea Creatorului este îndreptată spre întregul univers. Indiferent al cui 
descendent ești, mai presus de toate, voi toți sunteţi una dintre creaturile lui Dumnezeu, 
voi — descendenții lui Moab — sunteţi parte a creaturilor lui Dumnezeu, singura diferență 
fiind că valoraţi mai puţin. Deoarece, astăzi, lucrarea lui Dumnezeu se desfășoară printre 
toate creaturile și vizează întregul univers, Creatorul este liber să aleagă orice popor, 
prilej sau lucruri pentru a-Și face lucrarea. Nu Îi pasă din cine obișnuiai să te tragi; atât 
timp cât tu ești una dintre creaturile Lui și atât timp cât ești benefic pentru lucrarea Lui — 
lucrarea de cucerire și mărturie — El va aduce lucrarea în tine fără nicio ezitare. Aceasta 
spulberă noţiunile tradiționale ale oamenilor, conform cărora Dumnezeu nu va lucra 
niciodată printre neamuri, mai ales nu printre aceia care au fost blestemaţi și sunt umili; 
pentru cei care au fost blestemaţi, toate generaţiile ulterioare care provin din ei vor fi, de 
asemenea, blestemate pentru totdeauna, fără a avea vreodată șansa la mântuire; 
Dumnezeu nu va cobori niciodată și nu va lucra într-un pământ al neamurilor și nu va 
călca niciodată într-un pământ al murdăriei, căci El este sfânt. Toate aceste noţiuni au 
fost spulberate de lucrarea lui Dumnezeu din zilele de pe urmă. Luaţi la cunoștință că 

Dumnezeu este Dumnezeul tuturor creaturilor, că El stăpânește peste cerul, pământul 
și toate lucrurile, și că nu este numai Dumnezeul poporului lui Israel. Astfel, această 
lucrare din China este de cea mai mare importanţă, și atunci nu va fi răspândită în toate 
națiunile? Marea mărturie a viitorului nu se va limita la China; dacă Dumnezeu v-ar fi 
cucerit, ar fi putut fi demonii convinşi? Ei nu înțeleg ce înseamnă a fi cucerit sau puterea 
mare a lui Dumnezeu, și numai când poporul ales al lui Dumnezeu din tot universul vede 
efectele finale ale acestei lucrări vor fi cucerite toate creaturile. Nimeni nu este mai 
înapoiat sau mai corupt decât descendenții lui Moab. Doar dacă acești oameni pot fi 
cuceriţi — aceia care sunt cei mai corupți, care nu au recunoscut pe Dumnezeu și nu 
cred că există un Dumnezeu, au fost cuceriti și recunosc pe Dumnezeu cu gura lor, ÎI 
laudă și sunt capabili să Îl iubească — aceasta va fi mărturia cuceririi. Deși nu sunteti 
Petru, trăiţi ca Petru, sunteţi capabili de a avea mărturia lui Petru și pe a lui lov, și aceasta 
este cea mai mare mărturie. În cele din urmă, veţi spune: „Noi nu suntem israeliți, ci 
descendenții părăsiţi ai lui Moab, nu suntem Petru, de al cărui calibru nu suntem capabili, 
și nici lov, şi nici măcar nu putem să ne comparăm cu hotărârea lui Pavel de a suferi 
pentru Dumnezeu și de a se dedica lui Dumnezeu, și suntem atât de înapoiați, și, prin 
urmare, nu suntem calificaţi pentru a ne bucura de binecuvântările lui Dumnezeu. 
Dumnezeu tot ne-a ridicat astăzi; așadar, trebuie să-L mulțumim pe Dumnezeu și, cu 
toate că avem un calibru sau calificări insuficiente, suntem dispuși să-L satisfacem pe 
Dumnezeu — avem această hotărâre. Suntem descendenții lui Moab și am fost 
blestemațţi. Acest lucru a fost decretat de Dumnezeu, și noi nu suntem capabili să îl 
schimbăm, dar existenţa și cunoștințele noastre se pot schimba, și suntem hotărâți să-L 
satisfacem pe Dumnezeu”. Când vei avea această hotărâre, se va dovedi că ai fost 
martor pentru faptul că ai fost cucerit. 


Adevărul lăuntric al lucrării de cucerire (3) 


Efectul dorit al lucrării de cucerire este, mai presus de toate, ca trupul omului să nu 
se mai răzvrătească; cu alte cuvinte, ca mintea omului să dobândească o nouă 
cunoaștere de Dumnezeu, ca inima lui să-L asculte, în totalitate, iar omul să năzuiască 
să fie pentru Dumnezeu. Oamenii nu se consideră a fi fost cuceriţi dacă temperamentul 
sau trupul se schimbă; când gândirea, conștiința și rațiunea omului se schimbă, adică, 
atunci când întreaga ta atitudine mentală se schimbă — atunci vei fi fost cucerit de 
Dumnezeu. Când te-ai hotărât să asculţi și ai adoptat o nouă mentalitate, când nu-ţi mai 
aduci niciuna dintre propriile noțiuni sau intenţii cuvintelor și lucrării lui Dumnezeu și când 
creierul tău poate gândi în mod normal — adică, atunci când poţi depune efort pentru 
Dumnezeu cu toată inima ta — atunci ești tipul de persoană care este pe deplin cucerită. 
În religie, mulți oameni pătimesc în mod semnificativ toată viaţa lor: își supun corpul și 
își poartă crucea și chiar continuă să sufere și să îndure până în pragul morţii! Unii încă 

postesc în dimineaţa morţii lor. Toată viața, își refuză mâncarea și îmbrăcămintea bună, 
concentrându-se doar la suferință. Ei sunt în stare să-și supună corpul şi să se lepede 
de trup. Duhul lor este lăudabil pentru suferința îndelungată. Dar gândirea, noţiunile, 
atitudinea lor mentală și, într-adevăr, vechea lor natură nu au fost câtuși de puţin tratate. 
Sunt lipsiţi de adevărata cunoaștere de sine. Chipul lui Dumnezeu din mintea lor este 
cel tradițional al unui Dumnezeu nedeslușit. Hotărârea lor de a pătimi pentru Dumnezeu 
vine din râvna și caracterul bun al umanităţii lor. Chiar dacă ei cred în Dumnezeu, nici 
nu-L înțeleg și nici nu cunosc voia Lui. Ei doar lucrează și suferă orbește pentru 
Dumnezeu. Nu pun niciun fel de preț pe discernământ, nu prea le pasă de cum trebuie 
să se asigure că slujirea lor împlineşte, de fapt, voia lui Dumnezeu, și cu atât mai puţin 
sunt conștienți de cum să atingă cunoașterea de Dumnezeu. Dumnezeul pe care ÎI 
slujesc nu este Cel în chipul Său inerent, ci un Dumnezeu pe care și L-au imaginat, 
despre care doar au auzit sau despre care doar au citit în legende. Apoi își folosesc 
imaginaţiile bogate și cucernicia ca să pătimească pentru Dumnezeu și să preia lucrarea 
Sa, pe care El vrea s-o facă. Slujirea lor este prea inexactă, astfel încât, practic, niciunul 
dintre ei nu este cu adevărat în stare să slujească în acord cu voia lui Dumnezeu. 
Indiferent cu câtă bucurie suferă, perspectiva lor iniţială asupra slujirii și chipul lui 
Dumnezeu din mintea lor rămân neschimbate, pentru că ei nu au fost supuși judecății, 
mustrării, rafinării lui și desăvârșirii Lui și pentru că nimeni nu i-a îndrumat folosind 
adevărul. Chiar dacă ei cred în Isus Mântuitorul, niciunul dintre ei nu L-a văzut vreodată. 
Ei Îl cunosc doar din legende și zvonuri. Drept urmare, slujba lor nu înseamnă decât să 
slujească la întâmplare, cu ochii închiși, ca un orb care își slujește propriul tată. Ce se 
poate obţine, în cele din urmă, printr-o astfel de slujire? Şi cine ar aproba-o? De la 
început până la sfârşit, slujirea lor nu se schimbă deloc, niciodată; ei primesc doar lecţii 
făcute de om și își bazează slujirea numai pe naturalețea lor și pe propriile preferinţe. 
Ce recompensă ar putea aduce acest lucru? Nici măcar Petru, care L-a văzut pe Isus, 
nu știa cum să slujească potrivit voii lui Dumnezeu; a ajuns să afle acest lucru la sfârșit, 
când era bătrân. Ce spune acest lucru despre acei oameni orbi care nu au experimentat 
câtuși de puţin tratarea sau emondarea și nu au avut pe nimeni care să-i călăuzească? 
Slujirea de astăzi a multora dintre voi nu este precum cea a acestor orbi? Toţi cei care 
nu au primit judecată, emondare și tratare și care nu s-au schimbat — nu sunt ei toţi cei 
cuceriţi incomplet? La ce folosesc astfel de oameni? Dacă gândirea, cunoașterea ta 
despre viaţă și cunoașterea despre Dumnezeu nu arată nicio schimbare nouă și tu nu 
câștigi cu adevărat nimic, atunci nu vei realiza niciodată nimic remarcabil în slujirea ta! 
Fără o viziune și o nouă cunoaștere a lucrării lui Dumnezeu, nu ești cucerit. Modul tău 
de a-L urma pe Dumnezeu va fi apoi precum al celor care pătimesc și postesc: va avea 
o valoare mică! Eu spun că slujirea lor este inutilă tocmai pentru că este puţină 
mărturisire în ceea ce fac aceștia! De-a lungul vieții lor, acei oameni suferă și își petrec 
timp în închisoare; sunt veșnic răbdători, iubitori și își poartă veșnic crucea, sunt 
ridiculizați și respinși de lume, experimentează toate greutăţile și, cu toate că sunt 

ascultători până la capăt, tot nu sunt cuceriţi și nu pot oferi nicio mărturie despre faptul 
că sunt cuceriţi. Ei au suferit mult, însă, în sinea lor, nu-L cunosc deloc pe Dumnezeu. 
Nu au fost tratate niciunele dintre lor gânduri, vechile noţiuni, practici religioase, 
cunoașteri făcute de om și idei umane. Nu există nici cea mai mică urmă de cunoaștere 
nouă în ele. Nicio parte din cunoașterea lor de Dumnezeu nu este adevărată sau 
corectă. Ei au înţeles greșit voia lui Dumnezeu. ÎI slujește asta pe Dumnezeu? Indiferent 
de cunoașterea ta de Dumnezeu din trecut, dacă astăzi rămâne la fel și tu continui să-ţi 
bazezi cunoașterea de Dumnezeu pe propriile tale noţiuni și idei, indiferent de ceea ce 
face El, adică, dacă spui că nu ai nicio cunoaștere nouă, adevărată de Dumnezeu și 
dacă eșuezi să cunoști adevărata imagine și firea a lui Dumnezeu, dacă a ta cunoaștere 
de Dumnezeu este încă ghidată de gândirea feudală, superstițioasă, și încă se naște din 
imaginaţia și noțiunile umane, atunci nu ai fost cucerit. Toate cuvintele pe care ţi le spun 
acum sunt menite să-ți permită să afli și să ai această cunoaștere pentru a te conduce 
la o mai nouă și corectă cunoaștere; de asemenea, sunt menite să elimine vechile noţiuni 
și cunoștințe pe din tine, astfel încât să poţi avea o nouă cunoaștere. Dacă mănânci și 
bei cu adevărat cuvintele Mele, atunci cunoașterea ta se va schimba în mod 
considerabil. Atât timp cât mănânci și bei cuvintele lui Dumnezeu cu o inimă 
ascultătoare, perspectiva ta va fi schimbată. Atât timp cât poţi accepta mustrările 
repetate, vechea ta mentalitate se va schimba treptat. Atât timp cât vechea ta mentalitate 
este complet înlocuită cu cea nouă, practica ta se va schimba, de asemenea, 
corespunzător. În acest fel, slujirea ta va deveni din ce în ce mai precisă, din ce în ce 
mai capabilă să împlinească voia lui Dumnezeu. Dacă îţi poţi schimba viața, cunoștințele 
despre viața umană și multele noțiuni t despre Dumnezeu, atunci naturaleţea ta se va 
diminua treptat. Doar acest lucru este rezultatul când oamenii sunt cuceriți de 
Dumnezeu, este schimbarea care se petrece în oameni. Dacă, în credința ta în 
Dumnezeu, tot ceea ce știi este să-ţi supui corpul, să înduri și să suferi, iar tu nu știi dacă 
acest lucru este bun sau rău, cu atât mai puţin de dragul cui îl faci, atunci cum poate o 
astfel de practică să ducă la schimbare? 

Să înțelegeţi că ceea ce vă cer nu este să vă ţineţi trupul în robie sau să vă împiedicaţi 
creierul să aibă gânduri arbitrare. Acesta nu este nici scopul lucrării, nici lucrarea care 
trebuie făcută chiar acum. Chiar în acest moment, trebuie să aveţi cunoaștere din 
aspectul pozitiv, ca să vă puteţi schimba. Cea mai necesară acţiune este să vă înzestrați 
cu cuvintele lui Dumnezeu, adică să vă dotați pe deplin cu adevărul și viziunea 
prezentului și apoi să mergeţi și să le puneţi în practică. Aceasta este responsabilitatea 
voastră. Nu vă cer să căutați și să câștigați o iluminare și mai mare. În prezent, pur și 
simplu nu aveţi statura pentru aceasta. Ceea ce vi se cere este să faceți tot ce puteți 
pentru a mânca și a bea cuvintele lui Dumnezeu. Trebuie să înțelegeți lucrarea lui 
Dumnezeu și să vă cunoașteți natura, esența și acea veche viață a voastră. Mai ales, 
trebuie să cunoașteți acele practici greșite și absurde din trecut și acţiunile umane în care 
v-aţi implicat. Pentru a vă schimba, trebuie să începeţi prin schimbarea gândirii voastre. 

Întâi, înlocuiţi vechea voastră gândire cu cea nouă și lăsaţi noua gândire să vă guverneze 
cuvintele, acțiunile și viața. Asta i se cere fiecăruia dintre voi astăzi. Nu practicați și nu 
urmați orbește. Ar trebui să aveţi o bază și o ţintă. Nu vă păcăliți pe voi înșivă. Ar trebui 
să știți exact pentru ce este credinţa voastră în Dumnezeu, ce ar trebui să fie obținut din 
ea și în ce ar trebui să intraţi chiar acum. Este imperativ să știi toate acestea. 

Ridicarea vieții și creșterea calibrului este în ce ar trebui să intraţi voi în prezent. În 
plus, trebuie să schimbaţi acele vechi perspective din trecutul vostru, să vă schimbaţi 
gândirea și noţiunile. Întreaga voastră viaţă are nevoie de reînnoire. Când cunoștințele 
tale despre faptele lui Dumnezeu se schimbă, când ai o nouă cunoaștere a adevărului 
despre tot ceea ce spune El și când cunoașterea din tine este ridicată, viața ta se va 
schimba în bine. Toate lucrurile pe care le fac și spun acum oamenii sunt practice. 
Acestea nu sunt doctrine ci, mai degrabă, lucrurile de care oamenii au nevoie pentru 
viaţa lor și ceea ce ar trebui să aibă. Aceasta este schimbarea care are loc în oameni în 
timpul lucrării de cucerire, schimbarea pe care oamenii ar trebui s-o experimenteze și 
este efectul obținut în urma cuceririi lor. Când ţi-ai schimbat gândirea, ai adoptat o nouă 
atitudine mentală, ţi-ai răsturnat noţiunile, intenţiile și raţionamentele logice din trecut, ai 
aruncat acele lucruri adânc înrădăcinate în tine și ai câștigat o nouă cunoaștere a 
credinţei în Dumnezeu, atunci mărturiile pe care le dai vor fi ridicate și întreaga ta ființă 
se va fi schimbat cu adevărat. Toate acestea sunt lucrurile cele mai practice, realiste și 
importante — lucruri pe care oamenii nu le-au putut pricepe în trecut și lucruri în care nu 
s-au putut implica. Ele sunt adevărata lucrare a Duhului. Cum anume ai înţeles Biblia în 
trecut? Supune-o comparaţiei astăzi și îţi vei da seama. În trecut, ai înălțat în mintea ta 
pe Moise, Petru, Pavel sau toate acele afirmaţii și perspective biblice și le-ai pus pe un 
piedestal. Acum, dacă ţi s-ar cere să pui Biblia pe un piedestal, ai face-o? Ai vedea că 
Biblia conţine prea multe înregistrări scrise de om și că Biblia este doar o descriere a 
două etape ale lucrării lui Dumnezeu. Este o carte de istorie. Nu înseamnă că s-au 
schimbat cunoștințele tale despre aceasta? Dacă astăzi ai cerceta cu atenţie genealogia 
lui Isus dată în Evanghelia după Matei, ai spune: „Genealogia lui Isus? Aberatii! Aceasta 
este genealogia lui losif, nu a lui Isus. Nu există nicio relaţie între Isus și losif'. Când 
cercetezi acum Biblia, înțelegerea ta despre ea este diferită, adică perspectiva ta s-a 
schimbat, iar tu îi aduci un nivel mai înalt de cunoaștere decât savanții seniori din religie. 
Dacă i-ar spune cineva că există ceva în această genealogie, ai răspunde: „Ce anume? 
Haide și explică-mi. Isus și Iosif nu sunt înrudiţi. Nu știi asta? Poate Isus să aibă o 
genealogie? Cum poate avea strămoși Isus? Cum poate fi El urmașul omului? Trupul 
Lui S-a născut din Maria; Duhul Lui este Duhul lui Dumnezeu, nu al unui om. Isus este 
Fiul preaiubit al lui Dumnezeu, deci poate avea o genealogie? Cât S-a aflat pe pământ, 
nu a fost un membru al omenirii, deci cum poate avea El o genealogie?” Când analizezi 
genealogia și explici, în mod clar, adevărul lăuntric, împărtășind ceea ce ai înţeles, acea 
persoană va fi lăsată fără cuvinte. Unii oameni vor face referire la Biblie și te vor întreba: 
„Isus a avut o genealogie. Dumnezeul tău de astăzi are o genealogie?” Le vei spune 

apoi cunoștințele tale, care sunt cele mai realiste dintre toate și, în acest fel, cunoașterea 
ta va fi obținut un efect. De fapt, Isus nu este deloc înrudit cu Iosif și cu atât mai puţin cu 
Avraam; El pur și simplu S-a născut în Israel. Dumnezeu, totuși, nu este un israelit sau 
un descendent al israeliților. Faptul că S-a născut în Israel nu înseamnă în mod neapărat 
că Dumnezeu este doar Dumnezeul israeliților. Numai de dragul lucrării Sale a săvârșit 
El lucrarea întrupării. Dumnezeu este Dumnezeul întregii creaţii din univers. El doar a 
dus la bun sfârșit o etapă a lucrării Sale mai întâi în Israel, după care a început să lucreze 
printre naţiunile neamurilor. Totuși, oamenii L-au considerat pe Isus Dumnezeul 
israeliților și, mai mult decât atât, L-au plasat printre aceștia și printre urmașii lui David. 
Biblia spune că, la sfârșitul zilelor, numele lui lahve va fi mare printre naţiunile 
neamurilor, adică Dumnezeu va lucra în timpul zilelor de pe urmă printre naţiunile 
neamurilor. Faptul că Dumnezeu S-a întrupat în ludeea arată că Dumnezeu îi iubește 
doar pe evrei. Lucrul acesta s-a întâmplat doar pentru că a fost necesar lucrării; nu se 
poate ca Dumnezeu să Se fi întrupat în Israel (pentru că israeliţii erau poporul Său ales). 
Oare aleşii lui Dumnezeu nu se găsesc și în rândul naţiunilor neamurilor? Lucrarea s-a 
extins la națiunile neamurilor după ce Isus a terminat de lucrat în ludeea. (Israeliţii au 
numit toate naţiunile, cu excepţia Israelului, „naţiunile neamurilor”) De fapt, în acele 
naţiuni ale neamurilor se aflau și aleșii lui Dumnezeu; doar că pe atunci, nu s-a făcut 
nicio lucrare acolo. Oamenii au insistat atât de mult asupra importanţei Israelului, 
deoarece primele două etape ale lucrării au avut loc în Israel, în timp ce în rândul 
naţiunilor neamurilor nu s-a făcut nicio lucrare. Lucrarea în rândul naţiunilor neamurilor 
începe doar astăzi și, de aceea oamenilor li se pare greu să o accepte. Dacă poţi să 
întelegi cu claritate toate aceste lucruri, dacă poţi să asimilezi și să priveşti corect acest 
fapt, vei avea o cunoaștere precisă a Dumnezeului de astăzi și din trecut și această nouă 
cunoaștere va fi mai înaltă decât cunoașterea de Dumnezeu avută de toți sfinții de-a 
lungul istoriei. Dacă experimentezi lucrarea de astăzi și auzi azi cuvântările personale 
ale lui Dumnezeu și totuși nu-L cunoști pe Dumnezeu în totalitatea Sa, iar căutarea ta 
rămâne așa cum a fost întotdeauna și nu este înlocuită cu nimic nou, mai ales dacă 
experimentezi toată această lucrare cuceritoare, dar, în cele din urmă, în tine nu poate 
fi văzută niciun fel de schimbare, atunci nu este credinţa ta la fel ca acelora care caută 
pâine doar pentru a-și satisface foamea? În acel caz, lucrarea de cucerire nu va fi obținut 
niciun efect în tine. Atunci nu vei deveni unul dintre cei care urmează să fie alungaţi? 
Când întreaga lucrare de cucerire va ajunge la final, este imperativ ca voi toți să 
înțelegeți că Dumnezeu nu este numai Dumnezeul israeliților ci, mai degrabă, al întregii 
creații. El a creat întreaga omenire, nu doar pe israeliți. Dacă spui că El este doar 
Dumnezeul israeliților sau că este imposibil ca El să fie întrupat în orice naţiune din afara 
Israelului, atunci încă mai ai dobândit cunoștințe în timpul lucrării de cucerire și nu 
recunoști câtuși de puţin că Dumnezeu este Dumnezeul tău; recunoști doar că El S-a 
mutat din Israel în China și este forțat să fie Dumnezeul tău. Dacă acesta este modul în 
care încă vezi lucrurile, atunci lucrarea Mea a fost neroditoare în tine, iar tu nu ai înţeles 

nimic din ce am spus Eu. Dacă, în cele din urmă, scrii o altă genealogie pentru Mine, 
cum a făcut Matei, găsindu-Mi un înaintaș potrivit și un străbun corect — astfel încât 
Dumnezeu să aibă două genealogii pentru cele două întrupări ale Sale — atunci, nu ar fi 
aceea cea mai mare glumă din lume? Nu ai deveni tu, această „persoană bine 
intenţionată”, care Mi-a găsit o genealogie, cineva care L-a împărţit pe Dumnezeu? Eşti 
capabil să-ţi asumi povara acestui păcat? După toată această lucrare de cucerire, dacă 
tot nu crezi că El este Dumnezeul întregii creaţii, dacă tot crezi că El este doar 
Dumnezeul israeliților, nu ești cineva care | se împotrivește, în mod deschis, lui 
Dumnezeu? Scopul de a te cuceri astăzi este ca tu să recunoști că Dumnezeu este 
Dumnezeul tău, dar și al celorlalţi și, cel mai important, Dumnezeul tuturor celor care ÎI 
iubesc și al întregii creații. El este Dumnezeul israeliților și al poporului Egiptului. El este 
Dumnezeul britanicilor și al americanilor. El nu este doar Dumnezeul lui Adam și al Evei, 
ci și al tuturor urmașilor lor. El este Dumnezeul a tot ce este în Ceruri și pe pământ. 
Toate familiile, fie ele israelite sau ale neamurilor, sunt în mâinile unui singur Dumnezeu. 
Nu numai că a lucrat în Israel câteva mii de ani și S-a născut odinioară în ludeea, dar 
astăzi El coboară în China, acest loc unde marele balaur roșu stă încolăcit. Dacă faptul 
de a Se fi născut în ludeea îl face Împărat al iudeilor, atunci coborârea printre voi toţi 
astăzi nu-L face Dumnezeul vostru? El i-a condus pe israeliți și S-a născut în ludeea și, 
de asemenea, într-un ţinut al neamurilor. Nu este toată lucrarea Lui făcută pentru 
întreaga omenire pe care a creat-o? Îi iubește El pe israeliți însutit și le urăște pe neamuri 
înmiit? Nu aceasta este noţiunea voastră? Problema nu este că El nu a fost niciodată 
Dumnezeul vostru, ci, mai degrabă, că voi nu-L recunoașteţi, problema nu e că 
Dumnezeu nu dorește să fie Dumnezeul vostru, ci, mai degrabă, că voi Îl respingeţi. 
Cine dintre cei creaţi nu este în mâinile Atotputernicului? În cucerirea voastră de astăzi, 
scopul nu este acela ca voi să recunoașteţi că El nu este nimeni altul decât Dumnezeul 
vostru? Dacă încă mai susţineţi că El este doar Dumnezeul israeliților și că originea 
nașterii Lui este casa lui David din Israel, că nicio altă naţiune decât Israelul nu este 
calificată să-L „producă” pe Dumnezeu și, chiar mai puţin, că nicio familie a neamurilor 
nu este capabilă să primească personal lucrarea lui lahve — dacă tot crezi astfel, atunci, 
aceasta nu te face un opozant încăpățânat? Nu te concentra întotdeauna pe Israel. 
Dumnezeu este chiar aici, printre voi, astăzi. Nu ar trebui nici să continui să privești spre 
Cer. Nu mai tânji după Dumnezeul tău din Cer! Dumnezeu a venit în mijlocul vostru, deci 
cum poate fi El în Cer? Nu ai crezut prea mult timp în Dumnezeu și, totuși, ai multe 
noțiuni despre El, până în punctul în care nu îndrăznești să crezi, pentru o clipă, că 
Dumnezeul israeliților ar binevoi să vă onoreze cu prezenţa Lui. Chiar și mai puţin 
îndrăzniţi să vă gândiţi la modul în care L-aţi putea vedea pe Dumnezeu arătându-Se 
personal, având în vedere cât de insuportabil de întinaţi sunteți. Nu v-aţi gândit niciodată 
nici la cum ar putea Dumnezeu să coboare personal într-un ținut al neamurilor. El ar 
trebui să coboare pe Muntele Sinai sau pe Muntele Măslinilor și să Se arate israeliților. 
Nu sunt toate neamurile (adică, oamenii din afara Israelului) obiecte ale urii Sale? Cum 

ar putea să lucreze El personal printre ele? Toate acestea sunt noţiunile profund 
înrădăcinate pe care le-aţi dezvoltat de-a lungul multor ani. Scopul de a vă cuceri astăzi 
este de a nimici aceste noţiuni ale voastre. Astfel vedeţi că arătarea personală a lui 
Dumnezeu printre voi — nu pe Muntele Sinai sau pe Muntele Măslinilor, ci printre oamenii 
pe care El nu i-a condus niciodată înainte. După ce Dumnezeu a dus la bun sfârșit cele 
două etape ale lucrării Sale în Israel, israeliţii și toate neamurile asemănătoare au ajuns 
să nutrească noţiunea potrivit căreia deși este adevărat că Dumnezeu a creat toate 
lucrurile, El este dornic doar să fie Dumnezeul israeliților, nu al neamurilor. Israeliţii cred 
următoarele: El nu poate fi decât Dumnezeul nostru, nu al vostru, al neamurilor, și pentru 
că nu-L venerati pe lahve, prin urmare, lahve — Dumnezeul nostru — vă detestă. Acei 
evrei cred și următoarele: Domnul Isus Şi-a asumat chipul nostru, al poporului evreu, și 
este un Dumnezeu care poartă semnul poporului evreu. Dumnezeu lucrează printre noi. 
Chipul lui Dumnezeu și al nostru sunt asemănătoare; chipul nostru este aproape de cel 
al lui Dumnezeu. Domnul Isus este Împăratul nostru, al evreilor; neamurile nu sunt apte 
să primească o mântuire atât de mare. Domnul Isus este jertfa de păcat pentru noi, 
evreii. Doar pe baza celor două etape ale lucrării, israeliţii și poporul evreu au format 
toate aceste noțiuni. Îl revendică, în mod autoritar, pe Dumnezeu pentru ei înșiși, fără a 
admite că El este, de asemenea, Dumnezeul neamurilor. În acest fel, Dumnezeu a 
devenit o lacună în inimile neamurilor. Acest lucru este din cauza faptului că toată lumea 
a ajuns să creadă că El nu vrea să fie Dumnezeul neamurilor și că îi place doar pe 
israeliți — aleșii Săi — și îi iubește pe evrei, în special pe ucenicii care L-au urmat. Nu știi 
că lucrarea pe care lahve și Isus au făcut-o este pentru supraviețuirea întregii omeniri? 
Recunoști acum că El este Dumnezeul vostru, al tuturor celor născuţi în afara Israelului? 
Nu este Dumnezeu chiar aici, în mijlocul vostru, astăzi? Acest lucru nu poate fi un vis, 
nu-i așa? Nu acceptaţi această realitate? Nu îndrăzniţi să credeți sau să vă gândiţi la 
aceasta. Indiferent de modul în care vedeţi lucrurile, nu este Dumnezeu chiar aici, în 
mijlocul vostru? Încă vă este teamă să credeţi aceste cuvinte? Începând cu această zi, 
nu sunt aleşii Săi toți oamenii cuceriţi și toți cei care vor să fie discipolii Lui? Nu sunteți 
voi toți, cei care sunteţi astăzi adepţi, poporul ales din afara Israelului? Statutul vostru 
nu este același cu cel al israeliților? Nu sunt toate acestea ceea ce ar trebui să 
recunoașteţi? Nu este acesta scopul lucrării cuceririi voastre? Din moment ce ÎI puteți 
vedea pe Dumnezeu, El va fi Dumnezeul vostru pentru totdeauna, de la început și în 
viitor. El nu vă va abandona, atât timp cât toţi sunteţi dornici să-L urmați și să fiţi făpturile 
Sale loiale și ascultătoare. 

Indiferent cât de mult aspiră oamenii să-L iubească pe Dumnezeu, ei au fost în 
general ascultători în a-L urma până astăzi. Abia la sfârșit, când se va încheia această 
etapă a lucrării, ei se vor căi pe deplin. Adică, atunci când oamenii vor fi cu adevărat 
cuceriti. Chiar acum, ei sunt doar în procesul de a fi cuceriţi. În momentul în care se va 
termina lucrarea, ei vor fi complet cuceriţi, însă nu asta e situaţia chiar acum! Deși toată 
lumea este convinsă, asta nu înseamnă că oamenii au fost pe deplin cuceriţi. Acest lucru 

este din cauza faptului că, în prezent, oamenii au văzut doar cuvinte, și nu evenimente 
bazate pe fapte, iar ei rămân nesiguri, indiferent cât de profund cred. De aceea, numai 
cu acel ultim eveniment faptic — cuvintele care devin realitate — oamenii vor fi complet 
cuceriti. Chiar acum, acești oameni sunt cuceriţi pentru că aud multe taine despre care 
nu au auzit niciodată. Dar, în sinea lor, toți caută încă și așteaptă câteva evenimente 
faptice care le permit să vadă că fiecare cuvânt al lui Dumnezeu este actualizat. Doar 
atunci vor fi pe deplin convinși. Doar când, în cele din urmă, toți au văzut aceste realităţi 
faptice actualizate, iar acestea i-au făcut să fie siguri, ei vor arăta convingere în inimile 
lor, în discursul și în ochii lor și vor fi pe deplin convinși din adâncul inimilor lor. Aceasta 
este natura omului. Trebuie să vedeţi că toate cuvintele se adeveresc, să vedeți câteva 
evenimente factuale care se întâmplă și să vedeţi dezastre care se abat asupra anumitor 
oameni, iar atunci veţi fi pe deplin convinși în adâncul sufletului. Ca și evreii, vă preocupă 
să vedeți semnele și minuni. Eșuaţi permanent în a vedea că există semne și minuni și 
că se întâmplă lucruri reale care sunt menite să vă deschidă foarte mult ochii. Fie că se 
pogoară cineva din cer, fie că este un stâlp de nori care vă vorbește sau că Eu îl exorcizez 
pe unul dintre voi, ori că glasul Meu bubuie ca un tunet printre voi, voi ați vrut și vă veți 
dori întotdeauna să vedeţi acest tip de eveniment. Se poate spune că, în credinţa în 
Dumnezeu, dorința voastră cea mai mare este să-L vedeți pe Dumnezeu venind și 
arătându-vă personal un semn. Atunci veţi fi mulțumiți. Pentru a vă cuceri pe voi, oamenii, 
Eu trebuie să realizez o lucrare asemănătoare cu crearea cerului și pământului și apoi, 
în plus, să vă arăt un soi de semn. Apoi, inimile voastre vor fi cucerite complet. 


Adevărul lăuntric al lucrării de cucerire (4) 


Ce înseamnă să fii desăvârșit? Ce înseamnă să fii cucerit? Ce criterii trebuie să fie 
îndeplinite pentru ca oamenii să fie cuceriţi? Și ce criterii trebuie să fie îndeplinite pentru 
a fi desăvârșiți? Atât cucerirea, cât și desăvârșirea, servesc scopului de a-l face pe om 
complet, astfel încât el să poată să revină la asemănarea lui originală și să se elibereze 
de firea sa stricată satanică și de influenţa Satanei. Această cucerire se petrece devreme 
în procesul prelucrării omului; firește, este primul pas al lucrării. Desăvârșirea este cel 
de-al doilea pas și este lucrarea finală. Fiecare om trebuie să treacă prin procesul de a 
fi cucerit. Altfel, nu ar avea cum să Îl cunoască pe Dumnezeu și nici nu ar fi conștient că 
există un Dumnezeu, adică i-ar fi imposibil să-L admită pe Dumnezeu. Și dacă oamenii 
nu-L admit pe Dumnezeu, ar fi imposibil și ca ei să fie făcuţi compleţi de Dumnezeu, 
întrucât nu îndeplinesc criteriile pentru această isprăvire. Dacă nici măcar nu-L admiţi 
pe Dumnezeu, cum poţi să-L cunoști? Cum poţi să-L cauţi? În plus, nici nu vei putea să- 
| fii martor, și cu atât mai puţin nu ai avea credința să-L mulţumești. Așadar, pentru 
oricine dorește să fie făcut complet, prima etapă trebuie să fie aceea de a trece prin 
lucrarea de cucerire. Aceasta este prima condiţie. Atât cucerirea, cât și desăvârșirea, au 

scopul de a-i prelucra pe oameni și de a-i schimba, și fiecare este o parte din lucrarea 
de a gestiona omul. Ambele etape sunt necesare pentru a face pe cineva o persoană 
completă și niciuna nu poate fi omisă. Este adevărat că „a fi cucerit” nu sună prea bine, 
dar, de fapt, procesul cuceririi cuiva este procesul schimbării acelei persoane. S-ar putea 
să nu fi scăpat pe deplin de firea ta stricată după ce ai fost cucerit, dar o vei fi aflat. Prin 
lucrarea de cucerire, vei fi ajuns să-ţi cunoști umanitatea de joasă speță, cât și o mare 
parte din neascultarea ta. Cu toate că nu vei reuși să te descotorosești de aceste lucruri 
sau să le schimbi în scurta perioadă a lucrării de cucerire, vei ajunge să le cunoști, iar 
faptul acesta va pune bazele pentru desăvârşirea ta. Ca atare, cucerirea și desăvârșirea 
sunt făcute pentru a-i schimba pe oameni și a-i scăpa de firile lor satanice stricate astfel 
încât să se poată oferi pe deplin lui Dumnezeu. A fi cucerit este doar primul pas în 
schimbarea firilor oamenilor, dar şi primul pas prin care oamenii se dăruiesc pe deplin 
lui Dumnezeu, un pas mai mic decât acela de a fi desăvârșiţi. Firea vieţii unei persoane 
cucerite se schimbă mult mai puţin decât aceea a unei persoane desăvârșite. A fi cucerit 
și a fi desăvârșit sunt diferite conceptual una de cealaltă, deoarece sunt etape diferite 
ale lucrării și pentru că acestea îi ţin pe oameni la diferite standarde; cucerirea îi ţine pe 
oameni la standarde inferioare, în timp ce desăvârșirea îi ţine la unele superioare. Cei 
desăvârșiți sunt oameni drepţi, oameni făcuţi sfinţi; ei sunt cristalizările lucrării de 
gestionare a omenirii sau produsele finale. Cu toate că nu sunt oameni fără cusur, ei 
sunt oameni care caută să trăiască o viaţă plină de înţeles. Deocamdată, cei cuceriti 
recunosc doar prin cuvânt existența lui Dumnezeu; ei recunosc faptul că Dumnezeu 
S-a întrupat și Cuvântul S-a arătat în trup și că Dumnezeu a venit pe pământ pentru a 
face lucrarea de judecată și mustrare. Aceştia recunosc și că judecata și mustrarea lui 
Dumnezeu și că lovirea și rafinarea Lui sunt toate benefice omului. Abia recent au 
început să aibă o oarecare asemănare umană. Au niscaiva perspective asupra vieții, 
dar, pentru ei, aceasta tot rămâne neclară. Cu alte cuvinte, ei abia încep să aibă 
umanitate. Acestea sunt rezultatele faptului de a fi cucerit. Când oamenii pășesc pe 
calea desăvârșirii, vechile lor firi sunt capabile să se schimbe. Mai mult, viaţa lor continuă 
să se dezvolte și, treptat, ei pătrund mai mult în adevăr. Sunt în stare să deteste lumea 
și pe toţi cei care nu caută adevărul. Se detestă mai ales pe ei înșiși, dar, mai mult decât 
atât, în mod clar se cunosc. Sunt dispuși să trăiască respectând adevărul și fac din 
căutarea adevărului scopul lor. Nu sunt dispuși să trăiască în gândurile generate de 
propriul creier și dispreţuiesc neprihănirea de sine a omului, trufia și îngâmfarea 
acestuia. Vorbesc cu un puternic simţ al corectitudinii, se ocupă de lucruri cu 
discernământ și înțelepciune și sunt loiali și ascultători față de Dumnezeu. Dacă ei 
trăiesc un moment de judecată și mustrare, nu numai că nu devin pasivi sau slabi, ci 
sunt recunoscători pentru această mustrare și judecată de la Dumnezeu. Ei cred că nu 
pot exista fără mustrarea și judecata lui Dumnezeu, că îi protejează. Ei nu caută o 
credinţă a păcii și bucuriei și a căutării pâinii ca să îşi potolească foamea. Şi nici nu caută 
plăcerile trupești vremelnice. Asta se petrece în cei care sunt desăvârșiți. După ce 

oamenii sunt cuceriţi, recunosc faptul că există un Dumnezeu, însă acea recunoaștere 
se manifestă în ei într-un număr limitat de moduri. Ce înseamnă cu adevărat arătarea 
Cuvântului în trup? Ce înseamnă întruparea? Ce a făcut Dumnezeu întrupat? Care sunt 
scopul și semnificaţia lucrării Lui? După ce ai experimentat atât de mult din lucrarea Lui, 
după ce ai experimentat faptele Lui în trup, ce ai câștigat? Doar după ce vei înțelege 
toate aceste lucruri vei fi o persoană care este cucerită. Dacă doar spui că recunoști că 
există un Dumnezeu, dar nu te lepezi de ceea ce s-ar cuveni să te lepezi și nu reușești 
să renunti la plăcerile trupești la care ar trebui să renunti ci, în schimb, continui să 
râvnești la conforturile trupeşti așa cum ai făcut-o mereu, și dacă nu ești în stare să 
renunțţi la nicio prejudecată împotriva fraţilor și surorilor și nu plătești niciun preţ ca să 
săvârşești multe acțiuni simple, atunci asta dovedește că încă nu ai fost cucerit. În cazul 
acela, chiar dacă înţelegi multe, totul va fi în van. Cei cuceriţi sunt oameni în care s-au 
petrecut niște schimbări iniţiale și care au dobândit intrarea inițială. Experimentarea 
judecății și mustrării lui Dumnezeu le oferă oamenilor o cunoaștere iniţială a lui 
Dumnezeu și o înțelegere inițială a adevărului. Poate nu ești în stare să pătrunzi pe 
deplin realitatea adevărurilor mai profunde și mai detaliate, dar, în viaţa reală, ești 
capabil să pui în practică multe adevăruri rudimentare, cum ar fi cele care implică 
plăcerile tale trupești sau statutul tău personal. Toate acestea sunt efectul obținut în 
cazul oamenilor care trec prin procesul de cucerire. În cazul celor cuceriţi, se pot observa 
și schimbări ale firii; de exemplu, modul în care se îmbracă, în care se prezintă și în care 
trăiesc — acestea se pot schimba. Perspectiva lor asupra credinţei în Dumnezeu se 
schimbă, scopurile căutării lor le sunt clare și au aspirații mai înalte. În timpul lucrării de 
cucerire, și în firea vieţii lor se pot petrece schimbări similare. Schimbările se petrec, dar 
sunt superficiale, preliminare, și mult inferioare față de schimbările firii și scopurile 
căutării celor care au fost desăvârșiţi. Dacă în cursul cuceririi, firea unui om nu se 
schimbă deloc și acesta nu dobândește niciun adevăr, atunci acest om este un nimic și 
este complet inutil! Oamenii care nu au fost cuceriti nu pot fi desăvârșiţi! Și dacă un om 
încearcă doar să fie cucerit, atunci nu poate fi făcut complet pe deplin, chiar dacă firile 
lui dau dovadă de anumite schimbări corespunzătoare în timpul lucrării de cucerire. În 
plus, va pierde și adevărurile iniţiale pe care le-a câștigat. Există o mare diferenţă între 
schimbarea firii în cazul celor care sunt cuceriţi și al celor care sunt desăvârșiți. Însă a fi 
cucerit este primul pas în schimbare; este baza. Lipsa acestei schimbări iniţiale este 
dovada că, de fapt, o persoană nu-L cunoaște deloc pe Dumnezeu, deoarece această 
cunoaștere vine din judecată, iar o astfel de judecată este o parte importantă a lucrării 
de cucerire. Așadar, toţi care sunt desăvârșiţi trebuie, mai întâi, să fie cuceriti; altfel, nu 
au cum să fie desăvârșiți. 

Spui că-L admiţi pe Dumnezeu întrupat și că recunoști arătarea Cuvântului în trup 
și, totuși, faci anumite lucruri pe ascuns, lucruri care se împotrivesc cerințelor Lui, și, în 
inima ta, nu te temi de El. Înseamnă oare acest lucru a-L admite pe Dumnezeu? Admiţi 
ceea ce spune El, dar nu pui în practică acele lucruri pe care le poţi pune în practică și 


1062 


nici nu rămâi credincios căii Lui. Înseamnă asta a-L admite pe Dumnezeu? Și, chiar dacă 
Îl admiţi, mentalitatea ta e doar una de precauţie față de EI, niciodată de venerație. Dacă 
l-ai văzut și admis lucrarea și știi că El este Dumnezeu și, totuși, rămâi lipsit de 
entuziasm și complet neschimbat, atunci ești o persoană care încă nu a fost cucerită. 
Cei care au fost cuceriţi trebuie să facă tot ce le stă în putere și, chiar dacă nu sunt în 
stare să pătrundă adevăruri mai înalte și e posibil ca aceste adevăruri să-i depășească, 
în inima lor, astfel de oameni sunt dornici să obţină acest lucru. Din cauza limitelor a 
ceea ce pot înțelege sunt constrânși și limitați în ceea ce pot practica. Dar cel puţin 
trebuie să facă tot ce le stă în putinţă și, dacă tu poţi să faci aceste lucruri, atunci acesta 
e un efect obţinut datorită lucrării de cucerire. Să presupunem că spui: „Având în vedere 
că El poate răspândi atât de multe cuvinte pe care omul nu le poate răspândi, dacă El 
nu este Dumnezeu, cine este?” A gândi astfel nu înseamnă că-L admiţi pe Dumnezeu. 
Dacă-L admiţi pe Dumnezeu, trebuie să demonstrezi acest lucru prin acţiunile tale. Dacă 
tu conduci o biserică și, totuși, nu practici dreptatea, dacă râvnești la bani și bogăţie și 
îți însușești mereu fondurile bisericii, înseamnă asta că admiţi că există un Dumnezeu? 
Dumnezeu este atotputernic și demn de respect. Cum poţi să nu te temi dacă admiţi, cu 
adevărat, că există un Dumnezeu? Dacă ești în stare să comiţi nişte lucruri atât de 
detestabile, Îl admiţi cu adevărat? Este Dumnezeu Cel în care crezi? Cel în care crezi 
tu este un Dumnezeu nedeslușit; de aceea nu te temi! Cei care-L admit și-L cunosc cu 
adevărat pe Dumnezeu se tem cu toţii de El — le este teamă să facă vreun lucru care | 
se opune sau care se împotrivește conștiinței lor; se tem, în mod deosebit, să facă orice 
lucru pe care-l știu a fi împotriva voii lui Dumnezeu. Doar aceasta poate fi considerată 
admiterea existenţei lui Dumnezeu. Ce ar trebui să faci atunci când părinţii tăi încearcă 
să te împiedice să crezi în Dumnezeu? Cum ar trebui să-L iubeşti pe Dumnezeu când 
soțul tău fără credinţă e bun cu tine? Şi cum ar trebui să-L iubești pe Dumnezeu când 
fraţii și surorile te detestă? Dacă-L admiţi, atunci, în aceste privinţe, te vei comporta în 
mod corespunzător și vei trăi realitatea. Dacă nu reușești să actionezi concret, ci doar 
spui că admiţi existenţa lui Dumnezeu, atunci ești doar un palavragiu! Spui că tu crezi în 
EI și că-L admiţi, dar în ce fel ÎI admiţi? În ce fel crezi în EI? Te temi de El? Îl venerezi? 
Îl iubești din adâncul sufletului tău? Când ești mâhnit și nu ai pe cine să te sprijini, simţi 
frumusețea lui Dumnezeu, dar, după aceea, uiţi tot ce are legătură cu asta. Asta nu 
înseamnă a-L iubi pe Dumnezeu și nici a crede în EI! În cele din urmă, ce Își dorește 
Dumnezeu ca omul să obţină? Toate stările pe care le-am menţionat, cum ar fi faptul că 
te crezi important, că simţi că înveți și înţelegi repede lucruri noi, că îi controlezi pe 
ceilalți, că îi priveşti de sus pe ceilalţi, că-i judeci pe oameni după înfățișarea lor, că-i 
intimidezi pe oamenii naivi, că râvneşti la banii bisericii și aşa mai departe — faptul că ai 
fost cucerit se va manifesta numai după ce toate aceste firi corupte satanice ti-au fost, 
parţial, înlăturate. 

Lucrarea de cucerire făcută asupra voastră, a oamenilor, este de cea mai profundă 
însemnătate: pe de o parte, scopul acestei lucrări este de a desăvârși un grup de 

oameni, și anume, de a-i desăvârși astfel încât să poată deveni un grup de biruitori — ca 
primul grup de oameni făcuţi completi, adică cele dintâi roade. Pe de altă parte, este de 
a le permite ființelor create să se bucure de iubirea lui Dumnezeu, să primească cea mai 
mare și deplină mântuire a lui Dumnezeu, de a-i permite omului să se bucure nu doar 
de milă și bunătate iubitoare ci, mai important, de mustrare și de judecată. De la crearea 
lumii și până acum, tot ce a făcut Dumnezeu în lucrarea Lui este iubire, fără pic de ură 
față de om. Chiar și mustrarea și judecata pe care le-ai văzut sunt tot iubire, o iubire mai 
adevărată și mai reală, o iubire care îi conduce pe oameni pe calea dreaptă a vieții 
omenești. Totuși, într-o altă privință, scopul este de a fi mărturie înaintea Satanei. Şi, 
într-o alta, de a pune o bază în vederea răspândirii viitoarei lucrări a Evangheliei. Toată 
lucrarea pe care a făcut-o El are ca scop îndrumarea oamenilor pe calea dreaptă a vieții 
omenești, astfel încât ei să poată trăi ca niște oameni normali, pentru că omul nu știe 
cum să trăiască și, fără această îndrumare, n-ar trăi decât o viață deșartă; viaţa ta va fi 
lipsită de valoare și de sens și vei fi complet incapabil să fii o persoană normală. Aceasta 
este cea mai profundă semnificaţie a cuceririi omului. Voi toţi sunteţi urmașii lui Moab; 
când lucrarea de cucerire se săvârșește asupra voastră, este o mare mântuire. Voi toți 
trăiţi într-un tărâm al păcatului și al imoralităţii și toți sunteţi păcătoşi și imorali. Astăzi, 
nu numai că puteţi să-L priviţi pe Dumnezeu, dar, mai important, aţi primit mustrarea și 
judecata, aţi primit mântuirea cu adevărat profundă, aţi primit cea mai mare iubire a lui 
Dumnezeu. În tot ceea ce face El, Dumnezeu e cu adevărat iubitor fată de voi. El nu are 
nicio intenţie rea. El vă judecă din cauza păcatelor voastre, ca să vă analizati și să primiţi 
această extraordinară mântuire. Toate acestea au scopul de a-l face complet pe om. De 
la început până la sfârșit, Dumnezeu a făcut totul pentru a-l mântui pe om și nu-și 
dorește să-i distrugă pe deplin pe oamenii pe care i-a creat cu propriile Sale mâini. 
Astăzi, El a venit printre voi ca să lucreze; nu este această mântuire cu atât mai mare? 
Dacă v-ar urî, ar mai face El o lucrare atât de amplă ca să vă îndrume personal? De ce 
să sufere așa? Dumnezeu nu vă urăște și nu are nicio intenţie rea faţă de voi. Ar trebui 
să știți că iubirea lui Dumnezeu este cea mai sinceră iubire. Numai din cauza neascultării 
oamenilor trebuie să îi mântuiască El prin judecată; altfel, mântuirea lor ar fi imposibilă. 
Pentru că nu știți cum să trăiţi și nici măcar nu sunteţi conștienți de modul în care să trăiţi 
și pentru că trăiţi în acest tărâm păcătos și imoral și voi înșivă sunteţi niște diavoli imorali 
și murdari, pe El nu-L lasă inima să vă lase să deveniți și mai depravaţi, nu-L lasă inima 
să vă vadă trăind în acest ţinut mizerabil, așa cum trăiţi acum, călcaţi în picioare de 
Satana după bunul plac sau să vă lase să cădeți în Infern. El vrea doar să câștige acest 
grup de oameni și să vă mântuiască pe deplin. Acesta este principalul scop al săvârșirii 
lucrării de cucerire asupra voastră — doar pentru mântuire. Dacă nu vezi că tot ceea ce 
se face asupra ta este iubire și mântuire, dacă tu crezi că este doar o metodă, o cale de 
a-l chinui pe om și ceva îndoielnic, atunci ai putea foarte bine să te întorci în lumea ta și 
să rabzi dureri și greutăţi! Dacă ești dispus să te afli în acest curent și să te bucuri de 
această judecată și de această mântuire imensă, să te bucuri de toate aceste 

binecuvântări, binecuvântări care nu pot fi găsite nicăieri în lumea umană, și să te bucuri 
de iubirea aceasta, atunci fii bun: rămâi în acest curent pentru a accepta lucrarea de 
cucerire astfel încât să poți fi desăvârșit. Astăzi, se poate să înduri un strop de durere și 
rafinare din cauza judecății lui Dumnezeu, dar durerea aceasta este valoroasă și 
semnificativă. Deși oamenii sunt rafinaţi și demascați fără milă de mustrarea și judecata 
lui Dumnezeu — cu scopul de a-i pedepsi pentru păcatele lor, de a le pedepsi trupul — 
nimic din această lucrare nu este menit să le condamne trupul la pieire. Severele 
dezvăluiri prin cuvânt sunt toate în scopul de a te conduce pe calea cea dreaptă. Aţi 
experimentat personal atât de mult din lucrarea aceasta și, în mod clar, nu v-a condus 
pe o cale rea! Totul este cu scopul de a vă face să trăiţi o umanitate normală și totul este 
ceva ce umanitatea voastră normală poate să obţină. Fiecare etapă a lucrării lui 
Dumnezeu se face pe baza nevoilor voastre, în funcţie de slăbiciunile voastre și de 
statura voastră reală, și nicio povară de nesuportat nu vă este pusă pe umeri. Lucrul 
acesta nu-ţi este clar astăzi și ţi se pare că sunt dur cu tine și, într-adevăr, crezi mereu 
că motivul pentru care te mustru, te judec și îţi fac zilnic reproșuri este pentru că te urăsc. 
Dar, cu toate că ceea ce înduri este mustrare și judecată, în realitate, este iubire pentru 
tine și cea mai mare protecţie. Dacă nu poți să înţelegi sensul mai profund al acestei 
lucrări, îţi va fi imposibil să experimentezi în continuare. Mântuirea aceasta ar trebui să- 
ți aducă alinare. Nu refuza să îţi vii în fire. Pentru că ai ajuns atât de departe, ar trebui 
să vezi clar importanţa lucrării de cucerire și nu ar mai trebui să ai tot felul de păreri în 
privința acesteia! 


Practica (6) 


Astăzi, ce să mai vorbim despre obţinerea raţiunii pe care o avea Petru — mulți 
oameni nu pot dobândi nici măcar rațiunea pe care o avea Pavel. Ei nu au nici măcar 
conștiința de sine a lui Pavel. Deși Pavel a fost doborât de Domnul deoarece L-a 
persecutat pe Domnul Isus, el a avut ulterior hotărârea de a lucra și de a suferi pentru 
Domnul. Isus i-a dat o boală și, mai târziu, Pavel a continuat să sufere de această boală 
odată ce a început să lucreze. De ce a spus că avea un țepuș în carnea lui? Țepușul, 
de fapt, era boală, iar pentru Pavel era o slăbiciune fatală. Oricât de mult a lucrat sau 
cât de mare i-a fost hotărârea de a suferi, el nu a putut scăpa de acel țepuș. Cu toate 
acestea, Pavel avea un calibru mult mai bun decât cel pe care îl aveţi voi, oamenii de 
astăzi, și avea și conștiință de sine și mai multă rațiune decât voi. După ce Pavel a fost 
doborât de Isus, el a încetat să-i persecute pe discipolii Lui și a început să predice și să 
sufere pentru Isus. Și ce l-a inspirat să îndure suferința? Pavel a crezut că, de vreme ce 
văzuse lumina cea mare, trebuie să fie mărturie pentru Domnul Isus, trebuie să nu-i mai 
persecute pe discipolii lui Isus și trebuie să nu se mai împotrivească lucrării lui 
Dumnezeu. Pavel a fost una dintre figurile foarte proeminente ale religiei. Era foarte 

priceput și înzestrat, îi privea de sus pe oamenii de rând și avea o personalitate mai 
puternică decât majoritatea lor. Dar, după ce „lumina cea mare” a strălucit asupra lui, a 
fost capabil să lucreze pentru Domnul Isus, să-și asume hotărârea de a suferi pentru 
Dumnezeu și să se dedice Lui, ceea ce a demonstrat că avea rațiune. Pe vremea când 
îi persecuta și aresta pe discipolii lui Isus, Isus i-a apărut și a zis: „Pavele, de ce Mă 
prigonești?” Pavel a căzut imediat la pământ și a zis: „Cine ești Tu, Doamne?” Un glas 
din cer a zis: „Eu sunt Isus, Cel pe Care tu Îl persecuţi!”. Dintr-o dată, Pavel s-a deșteptat 
și numai atunci a știut că Isus era Hristos, că El era Dumnezeu. „Trebuie să dau 
ascultare. Dumnezeu mi-a dat acest har, iar eu L-am persecutat astfel, totuși El nici nu 
m-a doborât, nici nu m-a blestemat. Trebuie să sufăr pentru El.” Pavel a recunoscut că 
Îl prigonise pe Domnul Isus Hristos și că Îi ucidea acum discipolii, că Dumnezeu nu îl 
blestemase, ci făcuse să strălucească lumina asupra lui. Aceasta l-a inspirat și a zis: 
„Deși nu l-am privit chipul, l-am auzit glasul și l-am văzut lumina cea mare. Numai acum 
văd cu adevărat că Dumnezeu mă iubește într-adevăr și că Domnul Isus Hristos este, 
cu adevărat, Dumnezeu care Se milostivește de om și că El îi iartă păcatele omului, pe 
vecie. Văd cu adevărat că sunt un păcătos”. Deși, după aceea, Dumnezeu a folosit 
darurile lui Pavel ca să lucreze, uitaţi de asta deocamdată. Hotărârea lui la momentul 
respectiv, raţiunea lui omenească normală și conștiința lui de sine — sunteţi incapabili de 
a dobândi aceste lucruri. Astăzi nu aţi primit multă lumină? Nu au văzut mulţi oameni că 
firea lui Dumnezeu este una de măreție, mânie, judecată și mustrare? Blesteme, 
încercări și rafinări i-au lovit de multe ori pe oameni — și ce au învăţat? Ce ai câștigat din 
disciplina și tratarea ta? Cuvinte aspre, loviri și judecată au căzut asupra ta de multe ori, 
totuși nu le dai nicio atenţie. Nu ai nici măcar puţina rațiune avută de Pavel — nu ești 
extrem de înapoiat? Au fost și multe lucruri pe care Pavel nu le-a văzut clar. El a știut 
numai că lumina strălucise asupra lui, dar nu și-a dat seama că fusese doborât; el a 
crezut în sinea lui că, după ce lumina strălucise asupra lui, trebuie să se sacrifice pentru 
Dumnezeu, să sufere pentru Dumnezeu, să facă totul pentru a-l pregăti calea Domnului 
Isus Hristos și să câștige mai mulţi păcătoşi pentru a fi răscumpăraţi de Domnul. Aceasta 
a fost hotărârea lui și unicul scop al lucrării sale — dar, când a lucrat, boala tot nu l-a 
lăsat, până la moarte. Pavel a lucrat timp de mai bine de douăzeci de ani. A suferit mult 
și a trecut prin multe persecuții și nenorociri, deși, desigur, au fost mult mai puţine decât 
încercările lui Petru. Cât de jalnic este dacă nu aveţi nici măcar raţiunea lui Pavel? În 
acest caz, cum ar putea Dumnezeu să înceapă o lucrare chiar mai mare în voi? 

Când a răspândit evanghelia, Pavel a suferit mari chinuri. Lucrarea pe care a făcut- 
o, hotărârea lui, credinţa lui, loialitatea, dragostea, răbdarea și smerenia la vremea 
respectivă, precum și multe alte lucruri exterioare pe care le-a trăit, au fost mai înalte 
decât voi, oamenii de astăzi. Ca să Mă exprim mai aspru, nu există nicio rațiune normală 
în voi; nu aveţi nici măcar conștiință sau umanitate. Vă lipsesc atât de multe! Astfel, în 
marea parte a timpului, în ceea ce trăiţi nu se găsește nicio rațiune normală și niciun 
semn de conștiință de sine. Deşi Pavel suferea de o boală trupească la acea vreme, a 

continuat să se roage și să caute: „Ce este cu adevărat această boală? Am făcut toată 
lucrarea asta pentru Domnul, de ce nu mă părăsește această nenorocire? Oare Domnul 
Isus mă pune la încercare? M-a doborât? Dacă m-ar fi doborât, aș fi murit atunci și, fiind 
incapabil de a face toată lucrarea aceasta pentru El, nu aș fi putut primi nici atât de multă 
lumină. El Și-a dat seama și de hotărârea mea”. Pavel a simţit mereu că această boală 
era Dumnezeu care îl punea la încercare, că îi domolea credinţa și puterea voinţei — 
așa considera Pavel. În realitate, boala lui era o sechelă de atunci când Domnul Isus 
l-a doborât la pământ. L-a pus sub presiune emoţională și i-a domolit răzvrătirea. Dacă 
v-aţi găsi în situaţia lui Pavel, ce aţi face? Ar putea hotărârea și capacitatea voastră de 
a suferi să fie pe măsura lui Pavel? Astăzi, dacă suferiţi de o boală sau treceţi printr-o 
mare încercare și ajungeţi să suferiţi, cine știe cum o să fiți. Dacă ați fi închiși într-o 
colivie și vi s-ar asigura în permanenţă cele necesare, aţi fi în regulă. Altfel aţi fi ca lupii, 
lipsiţi de orice umanitate. Prin urmare, atunci când suferiţi o constrângere sau o greutate 
mică este bine pentru voi; dacă v-ar fi ușor, aţi fi distruși și atunci cum ați putea fi 
protejaţi? Astăzi, tocmai pentru că sunteți mustrati, judecați și blestemați, vi se acordă 
protecție. Tocmai pentru că aţi suferit mult sunteți protejaţi. Dacă nu ar fi așa, de mult aţi 
fi căzut în depravare. Aceasta nu înseamnă că fac lucrurile dificile pentru voi în mod 
intenţionat — natura omului este greu de schimbat și trebuie să fie astfel pentru ca firile 
lor să fie schimbate. Astăzi, nu posedaţi nici măcar conștiința sau raţiunea lui Pavel și 
nu aveți nici conștiința lui de sine. Trebuie să fiţi mereu presati și trebuie să fiți mereu 
mustrați și judecaţi ca să vă treziți sufletele. Mustrarea și judecata reprezintă ceea ce 
este mai bun pentru viața voastră. Şi, când este necesar, trebuie să fie și mustrarea 
faptelor care vin asupra voastră; numai atunci vă veţi supune pe deplin. Naturile voastre 
sunt astfel încât, fără mustrare și blestem, nu veţi vrea să vă plecaţi capetele, nu veți 
vrea să vă supuneți. Fără faptele dinaintea ochilor voştri, nu va exista niciun efect. Aveţi 
caractere prea josnice și prea lipsite de valoare! Fără mustrare și judecată, va fi dificil să 
fiţi cuceriti și va fi greu ca ticăloşia și neascultarea voastră să fie biruite. Vechea voastră 
natură este atât de adânc înrădăcinată. Dacă aţi fi puşi pe tron, nu aţi avea nicio idee 
despre înălțimea cerului și adâncimea pământului, cu mai puţin despre locul spre care 
vă îndreptați. Nu știți nici măcar de unde aţi venit, așadar cum ați putea să-L cunoașteţi 
pe Domnul creaţiei? Fără mustrarea oportună și blestemele de astăzi, ziua voastră de 
pe urmă ar fi venit de mult. Ca să nu mai vorbesc despre soarta voastră — nu ar fi ea 
într-o primejdie iminentă? Fără această binevenită mustrare și judecată, cine știe cât de 
trufași aţi deveni sau cât de depravaţi aţi ajunge. Această mustrare și această judecată 
v-au adus în ziua de astăzi și v-au menţinut existența. Dacă aţi fi încă „educaţi” după 
aceleași metode ca ale „tatălui? vostru, cine știe în ce lume aţi intra! Nu aveţi absolut 
nicio abilitate de a vă controla și de a reflecta cu privire la voi înșivă. Pentru oameni ca 
voi, dacă doar urmați și daţi ascultare fără să vă amestecați sau să provocați tulburări, 
scopurile Mele vor fi atinse. Nu aţi face mai bine să acceptaţi mustrarea și judecata de 
astăzi? Ce alte alegeri aveţi? Când Pavel L-a văzut pe Domnul Isus vorbind și lucrând, 

tot nu a crezut. Mai târziu, după ce Domnul Isus fusese țintuit pe cruce și înviase, a știut 
acest fapt, totuși a continuat să prigonească și să se împotrivească. Acest lucru 
înseamnă să păcătuiești cu voia și, așadar, el a fost doborât. La început, a ştiut că se 
afla un Rege printre evrei, care era numit Isus, auzise aceasta. Mai târziu, pe când 
predica în templu și prin ţinut, s-a îndreptat împotriva lui Isus, refuzând cu trufie să 
asculte de cineva. Aceste lucruri au devenit o piedică uriașă în calea lucrării, la vremea 
respectivă. Pe când Isus lucra, Pavel nu a persecutat și nu a arestat oameni în mod 
direct, dar a folosit predica și cuvintele ca să distrugă lucrarea lui Isus. Mai târziu, după 
ce Domnul Isus Hristos a fost țintuit pe cruce, a început să-i aresteze pe discipoli, 
grăbindu-se dintr-un loc în altul și făcând tot ce putea ca să-i prigonească. Numai după 
ce „lumina” a strălucit asupra lui, s-a deșteptat și a trăit o mare părere de rău. După ce 
a fost doborât, boala nu l-a părăsit niciodată. Uneori, simţea că boala i se înrăutăţise și 
nu putea să se dea jos din pat. Se gândea: „Ce se petrece? Oare am fost, cu adevărat, 
doborât?” Boala nu l-a lăsat niciodată și tocmai din cauza acestei boli a lucrat el mult. 
Se poate spune că Isus i-a dat această boală lui Pavel din cauza trufiei și a încăpăţânării 
acestuia; a fost o pedeapsă pentru Pavel, dar a avut și scopul de a folosi darurile lui 
Pavel pentru lucrarea lui Dumnezeu, astfel încât lucrarea Sa să se poată extinde. De 
fapt, intenţia lui Dumnezeu nu a fost să-l mântuiască pe Pavel, ci să-l folosească. Totuși, 
firea lui Pavel era prea arogantă și voluntară, astfel încât un „țepuș” a fost pus în el. În 
cele din urmă, când Pavel și-a terminat lucrarea, boala nu mai era un chin atât de mare 
pentru el și, pe când lucrarea lui se termina, a fost în stare să rostească cuvintele: „M- 
am luptat lupta cea bună, mi-am sfârșit alergarea, am păzit credinţa. De acum mă 
așteaptă cununa dreptăţii” — pe care le-a rostit fiindcă n-a cunoscut lucrarea lui 
Dumnezeu. Printre voi există mulţi aidoma lui Pavel, dar dacă aveți cu adevărat 
hotărârea de a continua până la capătul drumului, nu veți fi maltrataţi. Nu vom discuta 
aici despre modurile în care Pavel era răzvrătit și potrivnic; haideţi să rămânem la ce a 
fost pozitiv și demn de laudă la el: avea conștiință și, după ce a primit „lumina” o dată, a 
fost capabil să | se devoteze lui Dumnezeu și să pătimească pentru Dumnezeu. Acesta 
a fost un punct forte al său. Cu toate acestea, dacă sunt unii care cred că — fiindcă a 
avut un punct forte — aceasta dovedește că a fost un om binecuvântat, dacă sunt de 
părere că el nu a fost, în mod necesar, mustrat, atunci acestea sunt cuvintele unor 
oameni lipsiți de judecată. 

Când se roagă și citesc cuvintele lui Dumnezeu, mulţi oameni spun că sunt dispuși 
să se supună lui Dumnezeu, dar devin apoi desfrânaţi în viața privată și nu se gândesc 
la asta. Cuvintele lui Dumnezeu sunt rostite iar și iar, dând la iveală strat după strat și, 
doar când stratul cel mai de jos este expus, ei „Își găsesc pacea” și devin mai puţin 
trufași și încăpăţânaţi, mai puţin insuportabil de aroganti. După cum sunt stările voastre 
astăzi, încă trebuie să fiți atacați și expuși fără milă și judecaţi în amănunţime, încât să 
nu aveţi ocazia nici să vă trageţi răsuflarea. Pentru voi este mai bine ca mustrarea și 
condamnarea severă să nu vă părăsească și ca blestemele și condamnarea să nu fie 

niciodată departe de voi, îngăduindu-vă să vedeţi că mâna decretelor administrative ale 
lui Dumnezeu nu pleacă niciodată de la voi. Întocmai ca în Epoca Harului, când Aron a 
văzut că lahve nu l-a părăsit niciodată (ce a văzut el a fost călăuzirea și protecţia 
constantă din partea lui lahve; călăuzirea lui Dumnezeu pe care voi o vedeţi astăzi este 
mustrare, blesteme și judecată), astăzi mâna decretelor administrative ale lui lahve nu 
vă lasă nici pe voi. Există însă un lucru care să vă liniștească: oricât v-aţi împotrivi, v-aţi 
răzvrăti și aţi judeca, trupului vostru nu i se va aduce nicio vătămare. Dar dacă există 
oameni care merg prea departe în împotrivirea lor și împiedică lucrarea, acest lucru nu 
poate fi acceptat; există o limită. Nu întrerupe sau tulbura viaţa Bisericii și nu întrerupe 
lucrarea Duhului Sfânt. În rest, poţi să faci ce vrei. Dacă spui că nu vrei să urmărești 
viaţa și dorești să te întorci în lume, atunci grăbește-te și du-te! Puteţi face orice doriţi, 
atât timp cât nu stă în calea lucrării lui Dumnezeu. Totuși, mai există un lucru pe care 
trebuie să îl știi: la sfârșit, astfel de păcătoşi cu voia vor fi cu toţii alungați. Astăzi este 
posibil să nu fii certat, dar în cele din urmă, numai o parte dintre oameni vor fi în stare 
să fie mărturie — iar restul vor fi cu toţii în primejdie. Dacă nu dorești să fii în acest curent, 
bine. Oamenii de astăzi sunt trataţi cu îngăduinţă; Eu nu te limitez, în măsura în care nu 
te temi de mustrarea de mâine. Dar, dacă ești în acest curent, trebuie să fii mărturie și 
trebuie să fii mustrat. Dacă vrei să refuzi și să te întorci în lume, bine — nimeni nu te 
oprește! Dar dacă faci o lucrare distrugătoare care tulbură lucrarea lui Dumnezeu, cu 
siguranţă nu poţi fi iertat pentru asta! Cât despre ce văd ochii tăi și aud urechile tale cu 
privire la oamenii care sunt mustraţi și familiile care sunt blestemate — există limite și 
hotare la toate aceasta. Duhul Sfânt nu face lucrurile cu lejeritate. Pe baza păcatelor pe 
care le-aţi săvârșit, dacă ar fi să fiţi luaţi în serios și să fiți tratați după strâmbătatea 
voastră, care dintre voi ar putea supravieţui? Aţi suferi cu toţii calamități și niciunul dintre 
voi nu va avea un final bun. Totuși, azi, mulți oameni sunt tratați cu îngăduinţă. Chiar 
dacă judecaţi, vă răzvrătiți și vă împotriviţi, atâta timp cât nu întrerupeți, atunci am să 
stau în fața voastră zâmbind. Dacă într-adevăr urmăriţi viața, atunci trebuie să suferiţi o 
mică mustrare și trebuie să îndurați durerea despărțirii de ceea ce iubiți ca să mergeţi 
pe masa de operație pentru o intervenţie chirurgicală; trebuie să înduri durerea, așa cum 
Petru a acceptat încercările și suferința. Astăzi, sunteţi dinaintea scaunului de judecată. 
În viitor, trebuie să mergeţi la „ghilotină”, care va fi atunci când vă veţi „sacrifica”. 

În timpul acestei ultime etape a lucrării din zilele de pe urmă, este posibil să crezi că 
Dumnezeu nu îţi va nimici trupul și se poate spune că este posibil să nu suferi de nicio 
boală, chiar dacă | te împotrivești Lui și Îl judeci — dar, când cuvintele aspre ale lui 
Dumnezeu vin asupra ta, când răzvrătirea, împotrivirea și înfăţișările tale urâte sunt toate 
expuse, nu vei putea să te ascunzi. Vei fi cuprins de panică și nedumerit. În prezent, 
trebuie să aveţi puţină conștiință. Nu jucaţi rolul celor răi care | se împotrivesc lui 
Dumnezeu și se răzvrătesc împotriva Lui. Ar trebui să întorci spatele bătrânilor tăi 
strămoși; aceasta este statura pe care ar trebui să o ai și aceasta este umanitatea pe 
care se cuvine să o deții. Eşti mereu incapabil de a-ţi lăsa la o parte propriile perspective 

de viitor sau plăcerile zilei de azi. Dumnezeu spune: „Atâta vreme cât faceţi tot ce puteți 
ca să Mă urmați și să urmăriţi adevărul, Eu vă voi desăvârși cu siguranţă. După ce veți 
fi desăvârşiţi, veţi avea o destinație frumoasă — veți fi aduși în Împărăţia Mea ca să vă 
bucurati de binecuvântări împreună cu Mine”. V-a fost promisă o destinaţie frumoasă, 
totuși cele ce se cer de la voi nu pot niciodată să fie diminuate. Mai există o condiţie: 
indiferent dacă veti fi cuceriţi sau desăvârșiţi, astăzi trebuie să fiți supuși la unele mustrări 
și la unele pătimiri; trebuie să fiţi loviți și disciplinaţi, trebuie să daţi ascultare cuvintelor 
Mele, să urmaţi calea Mea și să faceţi voia lui Dumnezeu — aceasta ar trebui să faceți 
voi, oamenii. Indiferent de cum urmezi, trebuie să auzi clar în acest fel. Dacă ai cu 
adevărat idei sincere, atunci poți continua să urmezi. Dacă ești de părere că nu există 
perspective sau speranţe aici, atunci poţi să pleci. Aceste cuvinte ti-au fost spuse cu 
limpezime, dar dacă dorești cu adevărat să pleci, acest lucru arată doar că nu ai nici cea 
mai mică conștiință; această acţiune a ta este suficientă pentru a dovedi că ești un 
demon. Deși spui că lași totul în seama orchestrărilor lui Dumnezeu, pe baza a ceea ce 
trăieşti și a trupului tău, încă trăieşti sub domeniul Satanei. Chiar dacă și Satana e în 
mâinile lui Dumnezeu, tu însuţi încă îi aparţii Satanei și trebuie să fii cu adevărat mântuit 
de Dumnezeu, fiindcă încă trăiești sub influența Satanei. Cum trebuie să continui ca să 
fii mântuit? Alegerea este a ta — ar trebui să alegi drumul pe care să apuci. În cele din 
urmă, dacă poţi să spui: „Nu am nimic mai bun, răsplătesc dragostea lui Dumnezeu cu 
conștiința mea și trebuie să am puţină umanitate. Nu pot atinge nimic mai măreț și nici 
calibrul meu nu este atât de mare; nu înţeleg viziunile și sensul lucrării lui Dumnezeu. 
Doar răsplătesc dragostea lui Dumnezeu, fac orice cere Dumnezeu și fac tot ce pot. Îmi 
împlinesc datoria cum se cuvine ca o făptură a lui Dumnezeu”, atunci voi simti 
mângâiere. Aceasta este cea mai înaltă mărturie de care ești capabil. Acesta este cel 
mai înalt standard cerut de la o parte dintre oameni: împlinirea datoriei de făptură a lui 
Dumnezeu. Pur şi simplu fă cât de mult ești în stare; cerințele de la tine nu sunt prea 
înalte. Atât timp cât faci tot ce poţi, atunci aceasta este mărturia ta. 


Practica (7) 


Umanitatea voastră are prea multe lipsuri, stilul vostru de viaţă este prea josnic și 
depravat, nu aveţi umanitate și vă lipsește pătrunderea. De aceea trebuie să vă 
înzestrați cu lucrurile umanităţii normale. Să aveţi conştiinţă, rațiune și pătrundere; să 
știți cum să vorbiţi și să vedeţi lucrurile; să acordaţi atenţie curăţeniei; să acționaţi ca 
fiinţe omenești normale — toate acestea sunt caracteristici ale cunoașterii umanității 
normale. Când vă purtaţi cum se cuvine în ceea ce priveşte aceste lucruri, atunci se 
consideră că aveţi un nivel acceptabil de umanitate. De asemenea, trebuie să vă echipați 
pentru viaţa spirituală. Trebuie să cunoaștețţi întreaga lucrare a lui Dumnezeu pe pământ 
și să aveţi experienţa cuvintelor Lui. Ar trebui să știi cum să te supui rânduielilor Sale și 

cum să îndeplinești datoria unei ființe create. Acestea sunt cele două aspecte în care ar 
trebui să pătrunzi astăzi — să te echipezi pentru o viață de umanitate și să practici pentru 
o viaţă de spiritualitate. Ambele sunt indispensabile. 

Unii oameni sunt absurzi: știu doar să se doteze cu trăsăturile umanităţii. Niciun 
cusur nu poate fi găsit în înfățișarea lor; lucrurile pe care le spun și maniera lor de a vorbi 
sunt adecvate, iar ținuta lor este foarte demnă și potrivită. Dar ei sunt goi pe dinăuntru; 
abia par să aibă o umanitate normală la suprafaţă. Unii se concentrează doar pe ce să 
mănânce, să poarte și să spună. Există chiar și cei care se concentrează exclusiv pe 
lucruri cum ar fi să șteargă podeaua, să facă patul și curăţenia generală. Poate că sunt 
bine pregătiţi în toate aceste lucruri, dar când le ceri să vorbească despre cunoștințele 
lor referitoare la lucrarea lui Dumnezeu din zilele de pe urmă sau despre mustrare și 
judecată ori încercări și rafinare, probabil că nu vor demonstra nici cea mai mică 
experiență. l-ai putea întreba: „întelegi care este lucrarea cea mai importantă a lui 
Dumnezeu pe pământ? În ce fel lucrarea lui Dumnezeu întrupat de astăzi este diferită 
de lucrarea lui Isus? Şi de lucrarea lui lahve? Sunt Ei un singur Dumnezeu? A venit El 
pentru a pune capăt acestei epoci sau pentru a mântui omenirea?” Dar astfel de oameni 
nu au nimic de spus despre aceste chestiuni. Unii se împodobesc în mod minunat, dar 
superficial: surorile se împodobesc drăguţ ca florile, iar fraţii se îmbracă precum niște 
prinți sau nişte tineri filfizoni bogaţi. Lor le pasă doar de lucrurile exterioare, cum ar fi 
lucrurile pe care le mănâncă și le poartă; în interior, ei sunt săraci și nu au nici cea mai 
mică cunoaștere a lui Dumnezeu. Ce semnificaţie poate să fie în asta? După aceea, mai 
sunt unii îmbrăcaţi ca niște sărmani cerșetori — chiar arată ca sclavii din Asia de Est! Voi 
chiar nu înțelegeţi ce vă cer Eu? Comunicati între voi: ce aţi câștigat de fapt? Aţi crezut 
în Dumnezeu toţi acești ani și totuși, asta e tot ce aţi cules — nu vă simţiţi jenaţi? Nu vă 
e rușine? Aţi urmat pe calea adevărată în toţi acești ani, totuși astăzi statura voastră încă 
este mai mică decât cea a unei vrăbii. Uitaţi-vă la tinerele doamne din mijlocul vostru, 
drăguțe ca în poze cu hainele și machiajul lor, comparându-se unele cu altele — ce 
anume comparati? Plăcerile voastre? Cererile voastre? Credeţi că am venit să recrutez 
modele? Nu aveţi nicio rușine! Unde este viața voastră? Oare ceea ce urmăriți nu 
reprezintă doar propriile voastre dorinţe extravagante? Crezi că ești atât de frumos, însă, 
deși poate ești gătit cu podoabe, oare nu ești de fapt un vierme ce se zvârcolește, născut 
într-un morman de gunoi? Astăzi, ești norocos să te bucuri de aceste binecuvântări 
cerești nu datorită feţei tale frumoase, ci pentru că Dumnezeu face o excepție prin 
ridicarea ta. Încă nu-ţi este clar de unde ai venit? La menţionarea vieţii, închizi gura și 
nu spui nimic, mut ca o statuie, totuși, încă mai ai neobrăzarea să te pui la patru ace? 
Încă mai ai tendinţa să-ţi dai cu pudră și farduri pe faţă? Și uitaţi-vă la filfizonii din mijlocul 
vostru, oameni îndărătnici care-și petrec toată ziua hoinărind, neastâmpăraţi, cu o 
expresie nonșalantă pe față. Oare așa ar trebui să se poarte o persoană? Căror lucruri 
își dedică atenţia toată ziua fiecare dintre voi, bărbaţi sau femei? Ştiţi de cine depindeţi 
pentru a vă hrăni? Uită-te la hainele tale, uită-te la ceea ce ai cules în mâinile tale, 

mângâie-ţi burta — ce profit ai avut în urma preţului de sânge și sudoare pe care l-ai plătit 
în toți acești ani de credință? Încă te mai gândești să vizitezi obiective turistice, încă te 
mai gândești să-ţi împodobești trupul împuţit — căutări fără valoare! Ți se cere să fii o 
persoană normală, dar astăzi nu numai că ești anormal, ci ești aberant. Cum poate o 
astfel de persoană să aibă îndrăzneala să vină înaintea Mea? Cu o umanitate ca asta, 
făcând paradă cu farmecele tale și fălindu-te cu propriul trup, trăind mereu în mijlocul 
poftelor trupului — nu eşti un descendent al demonilor murdari și al duhurilor rele? Nu voi 
permite ca un astfel de demon murdar să mai existe mult timp! Şi să nu ai impresia că 
nu știu ce crezi în inima ta. S-ar putea să-ţi ţii ferm sub control poftele și trupul, dar cum 
aș putea Eu să nu știu gândurile pe care le nutrești în inima ta? Cum să nu știu tot ceea 
ce doresc ochii tăi? Tinere doamne, oare nu vă faceţi așa de drăguțe pentru a vă etala 
trupul? Ce folos vă aduc bărbaţii? Vă pot salva ei cu adevărat de marea suferinței? Cât 
despre filfizonii dintre voi, vă îmbrăcaţi astfel încât să păreţi manieraţi și distinși, dar nu 
este oare un șiretlic conceput pentru a atrage atenţia asupra înfățișării voastre dichisite? 
Pentru cine faceți asta? Ce beneficii reprezintă femeile pentru voi? Nu sunt ele sursa 
păcatului vostru? Bărbaţi și femei, v-am spus multe cuvinte, totuși, voi aţi respectat doar 
câteva dintre ele. Sunteţi tari de urechi, ochii vi s-au înceţoșait, iar inimile vă sunt întărite 
într-atât încât în corpurile voastre nu există altceva decât pofte, așa că sunteți prinși în 
mrejele lor, incapabili să scăpaţi. Cine oare vrea să se apropie vreun pic de voi, nişte 
viermi ce se zvârcolesc în murdărie și jeg? Să nu uitaţi că nu sunteţi nimic altceva decât 
cei pe care i-am ridicat din mormanul de bălegar, că iniţial nu aţi avut umanitate normală. 
Ceea ce vă cer este umanitatea normală pe care nu o aveati iniţial, nu să vă etalaţi 
desfrâul sau să daţi frâu liber trupului vostru rânced, care a fost antrenat de către diavol 
atâţia ani. Când vă îmbrăcaţi așa, nu vă temeţi că veţi fi ademeniţi și mai mult? Nu știți 
că aţi fost, iniţial, din păcat? Nu știți că trupurile voastre sunt atât de pline de pofte, încât 
asta vi se infiltrează prin haine, dezvăluind stările voastre de demoni urâţi și murdari 
peste măsură? Nu cumva știți asta mai clar decât oricine? Inimile voastre, ochii voştri, 
buzele voastre — nu au fost spurcate toate de demoni murdari? Nu sunt murdare aceste 
părţi ale voastre? Crezi că, atât timp cât nu acţionezi, ești cel mai sfânt? Crezi că 
îmbrăcându-vă cu haine frumoase puteţi acoperi sufletele voastre sordide? Nu o să 
meargă! Vă sfătuiesc să fiți mai realiști: nu fiţi necinstiţi și falși, și nu vă lăudaţi. Vă etalaţi 
desfrâul unii înaintea altora, dar tot ce veţi primi în schimb este suferința veșnică și 
mustrarea neînduplecată! Ce nevoie aveţi să vă faceți ochi dulci și să vă dedaţi poveștilor 
de dragoste? Este aceasta măsura integrităţii voastre, amploarea corectitudinii voastre? 
Îi detest pe aceia dintre voi care se ocupă cu leacuri malefice și vrăjitorie; îi detest pe 
tinerii și tinerele dintre voi care își iubesc propriile trupuri. Aţi face bine să vă înfrânați, 
pentru că astăzi vi se cere să aveţi umanitate normală, nu să faceți paradă cu poftele 
voastre trupești — totuși, vă etalaţi desfrâul cu orice ocazie, pentru că trupurile voastre 
sunt prea îmbelșugate, iar desfrâul vostru, prea mare! 

În aparenţă, viaţa ta de umanitate este rânduită foarte bine, dar nu ai nimic de spus 

când ţi se cere să vorbești despre cunoașterea ta de viaţă; iar în aceasta, ești sărăcit. 
Trebuie să te înzestrezi cu adevărul! Viaţa ta de umanitate s-a schimbat înspre bine, și 
la fel trebuie să se schimbe și viaţa din tine; schimbă-ţi gândurile, transformă-ţi părerile 
despre credința în Dumnezeu, schimbă cunoașterea și gândirea dinăuntrul tău și 
schimbă-ţi cunoașterea de Dumnezeu așa cum este ea în cadrul noţiunilor tale. Prin 
tratare, revelații și aprovizionare, schimbă-ţi treptat cunoașterea despre tine însuți, 
despre viața omenească și despre credinţa în Dumnezeu; fă ca înțelegerea ta să fie 
capabilă de puritate. În acest fel, gândurile din om se schimbă, modul în care vede 
lucrurile se schimbă, la fel și mentalitatea lui. Numai asta se poate numi o schimbare în 
firea vieţii. Nu ţi se cere să petreci toate orele din zi citind cuvintele lui Dumnezeu sau 
spălând haine și făcând curat. O viaţă cu umanitate normală trebuie să fie cel puţin 
suportabilă în mod natural. În plus, când te confrunţi cu chestiuni externe, tot trebuie să 
foloseşti ceva înțelegere și rațiune; dar cel mai important este să fii echipat cu adevărul 
vieţii. Când te echipezi pentru viaţă, trebuie să te concentrezi pe a mânca și a bea 
cuvintele lui Dumnezeu, trebuie să poţi vorbi despre cunoașterea lui Dumnezeu, despre 
opiniile tale asupra vieţii omenești și, în special, despre cunoștințele cu privire la lucrarea 
făcută de Dumnezeu în zilele de pe urmă. Din moment ce urmărești viața, trebuie să te 
echipezi cu aceste lucruri. Când mănânci și bei cuvintele lui Dumnezeu, trebuie să le 
măsori față de starea ta reală. Asta înseamnă că, atunci când îţi descoperi neajunsurile 
în timpul experienţelor tale reale, trebuie să fii în stare să găsești o cale de a practica, 
de a întoarce spatele motivaţiilor și noţiunilor tale incorecte. Dacă te străduiești mereu 
să faci aceste lucruri și îţi dedici inima dobândirii lor, atunci vei avea o cale de urmat, nu 
te vei simți gol și, astfel, vei putea menţine o stare normală. Numai atunci vei fi cineva 
care poartă o povară în propria viaţă și care are credinţă. Oare de ce, după ce au citit 
cuvintele lui Dumnezeu, unii oameni nu sunt în stare să le pună în practică? Nu cumva 
pentru că nu pot înțelege lucrurile esenţiale? Nu cumva pentru că nu iau viaţa în serios? 
Motivul pentru care nu pot pricepe lucrurile cruciale și nu au o cale de a practica este 
că, atunci când citesc cuvintele lui Dumnezeu, nu sunt în stare să-și pună propriile stări 
în relaţie cu acestea, nici nu pot să-și stăpânească propriile stări. Unii oameni spun: „Eu 
citesc cuvintele lui Dumnezeu și le pun în relaţie cu starea mea, și știu că sunt corupt și 
de calibru slab, dar sunt incapabil să mulțumesc voia lui Dumnezeu”. Ai văzut abia 
suprafața; există multe lucruri reale pe care nu le știi: cum să lași deoparte bucuriile 
trupului, cum să lași deoparte neprihănirea de sine, cum să te schimbi, cum să pătrunzi 
în aceste lucruri, cum să-ți îmbunătățești calibrul și cu ce aspect să începi. Înțelegi doar 
câteva lucruri la suprafaţă și tot ceea ce știi e că ești într-adevăr foarte corupt. Când te 
întâlneşti cu fraţii și surorile tale, vorbeşti despre cât de corupt ești și se pare că te 
cunoști pe tine însuţi și că porţi o mare povară pentru viaţa ta. De fapt, firea ta coruptă 
nu s-a schimbat, ceea ce dovedește că nu ai găsit calea de a practica. Dacă tu conduci 
o biserică, atunci trebuie să fii capabil să pricepi stările fraţilor și surorilor și să le 
semnalezi. Oare va fi suficient să spui: „Sunteţi niște neascultători și niște înapoiaţi!”? 


1073 


Nu, trebuie să vorbești anume despre felul în care se manifestă neascultarea și 
înapoierea lor. Trebuie să vorbeşti despre stările lor de neascultare, despre 
comportamentele lor de neascultare și firile lor satanice, și trebuie să vorbești despre 
aceste lucruri în așa fel încât să fie complet convinși de adevărul din cuvintele tale. 
Foloseşte fapte și exemple pentru a spune ce ai de spus, spune-le exact cum să se 
desprindă de comportamentul răzvrătit și indică-le calea de a practica — iată cum să 
convingi oamenii. Doar cei care fac astfel sunt capabili de a-i conduce pe ceilalți; doar 
ei au realitatea adevărului. 

Acum aţi fost aprovizionaţi cu multe adevăruri prin părtășie și trebuie să le faceți 
inventarul. Ar trebui să poţi deduce câte adevăruri sunt în total. Odată ce cunoști și poți 
deosebi tu însuți diferitele aspecte ale umanităţii normale pe care ar trebui să le aibă 
cineva, principalele aspecte ale schimbării din firea vieţii unei persoane, aprofundarea 
viziunilor și mijloacele eronate de a cunoaște și de a experimenta pe care oamenii le-au 
folosit de-a lungul veacurilor — doar atunci vei fi pe calea cea bună. Oamenii religiei se 
închină Bibliei ca și cum aceasta ar fi Dumnezeu; în special, ei privesc cele Patru 
Evanghelii ale Noului Testament ca și cum ar fi patru feţe diferite ale lui Isus și vorbesc 
despre Treimea Tatălui, a Fiului și a Duhului Sfânt. Toate acestea sunt cât se poate de 
ridicole, iar voi trebuie să vedeți cu toţii dincolo de ele; mai mult decât atât, trebuie să 
aveți cunoașterea esenței lui Dumnezeu devenit trup și a lucrării din zilele de pe urmă. 
Există, de asemenea, acele metode vechi de practicare, acele sofisme și abateri 
privitoare la practică — a trăi în spirit, a fi plini de Duhul Sfânt, a se resemna înaintea a 
orice se întâmplă, a se supune în fața autorităţii — asta trebuie să ştii; ar trebui să știi 
cum practicau înainte oamenii și cum trebuie să practice ei astăzi. Cât despre cum ar 
trebui conducătorii și lucrătorii să coopereze în biserici, cum să lași deoparte 
neprihănirea de sine și condescendenţa, cum ar trebui fraţii și surorile să trăiască unul 
alături de celălalt, cum să stabilești relaţii normale cu ceilalți oameni și cu Dumnezeu, 
cum să dobândești normalitatea în viaţa umană, ce ar trebui să aibă oamenii în viaţa lor 
spirituală, cum ar trebui să mănânce și să bea cuvintele lui Dumnezeu, care dintre 
cuvintele Lui se referă la cunoaștere, care privesc viziunile și care dintre ele au legătură 
cu calea de a practica — nu s-a vorbit despre toate aceste lucruri? Aceste cuvinte sunt 
deschise celor care urmăresc adevărul și nimănui nu i se acordă un tratament 
preferenţial. Astăzi, ar trebui să cultivați abilitatea de a trăi independent, nu să vă bazați 
pe o mentalitate de dependență. În viitor, când nu va fi nimeni care să vă călăuzească, 
vă veţi gândi la aceste cuvinte ale Mele. În vremuri de necaz, atunci când nu este posibil 
să conducem viaţa bisericească, atunci când fraţii și surorile nu se pot întâlni unul cu 
celălalt, majoritatea dintre ei trăind singuri, reușind cel mult doar să comunice cu oamenii 
din zona lor — în astfel de vremuri, ţinând cont de statura voastră actuală, pur și simplu 
nu puteți rămâne neclintiţi. În toiul necazurilor, multora li se pare greu să rămână 
neclintiţi. Doar cei care cunosc a vieții cale și sunt echipați cu destul adevăr pot continua 
să facă progrese și pot atinge treptat purificarea și transformarea. A trece prin necazuri 

nu-i lucru ușor; dacă tu crezi că vei fi trecut prin ele în doar câteva zile, atunci asta arată 
cât de simplistă este gândirea ta! Crezi că, dacă înţelegi multă doctrină, vei fi capabil să 
rămâi neclintit, dar nu-i așa! Dacă nu recunoști lucrurile esenţiale din cuvintele lui 
Dumnezeu, nu ești capabil să pricepi trăsăturile cruciale ale adevărului și nu ai o cale de 
practicat, atunci, când vine momentul și ţi se întâmplă ceva, te vei afunda în confuzie. 
Nu vei reuși să reziști ispitei Satanei și nici începutului rafinării. Dacă nu există niciun 
adevăr în tine și duci lipsă de viziuni, atunci, când va veni clipa, nu te vei putea opri din 
cădere. Vei renunţa la orice speranţă și vei spune: „Ei bine, dacă tot o să mor, aș putea 
la fel de bine să fiu mustrat până la capăt! Fie că e vorba de mustrare sau de a fi trimis 
la iazul de foc, așa să fie — voi lua lucrurile pe măsură ce vor veni! E la fel cum era în 
timpul făcătorilor de servicii: unii oameni credeau că erau făcători de servicii orice-ar fi 
fost, așa că nu mai urmăreau viaţa. Ei fumau și beau, își îngăduiau plăcerile trupului și 
făceau ce le plăcea. Unii reveneau pur și simplu în lume ca să muncească. La fel este 
și un mediu neprimitor: dacă nu reușești să-l depășești, de îndată ce te delași puţin, vei 
abandona orice speranţă. Dacă nu poţi depăși influența Satanei, vei fi făcut prizonier de 
Satana înainte de a-ţi da seama și vei fi trimis din nou la distrugere. Așa că, astăzi, 
trebuie să te echipezi cu adevărul; trebuie să poți trăi independent; iar atunci când citeşti 
cuvintele lui Dumnezeu, trebuie să fii capabil de a căuta o cale de practică. Dacă nu ar 
exista lideri și lucrători care să te ude și să te păstorească, tot ar trebui să reușești să 
găsești o cale de urmat, să poţi să-ţi găsești propriile neajunsuri, să găsești adevărurile 
cu care trebuie să te echipezi și pe care să le practici. Ar putea Dumnezeu, după venirea 
Sa pe pământ, să-l însoțească neîncetat pe om? În concepțiile lor, unii oameni cred 
astfel: „Dumnezeule, dacă nu lucrezi asupra noastră până la un anumit punct, atunci 
lucrarea Ta nu se poate considera încheiată, deoarece Satana Te acuză”. Îţi spun, odată 
ce-Mi voi fi terminat de rostit cuvintele, atunci lucrarea Mea se va fi încheiat cu succes. 
De îndată ce nu voi mai avea nimic de spus, lucrarea Mea va fi completă. Sfârșitul lucrării 
Mele va fi dovada înfrângerii Satanei și, ca atare, se poate spune că a fost îndeplinită 
cu succes, fără nicio acuzaţie din partea Satanei. Dar, dacă încă nu este nicio schimbare 
în voi până în momentul când lucrarea Mea se va fi încheiat, atunci astfel de oameni ca 
voi sunt dincolo de mântuire și vor fi alungaţi. Nu voi face mai multă lucrare decât este 
necesar. Nu-Mi voi continua lucrarea pe pământ până când vei fi fost tu cucerit într-o 
anumită măsură și veţi avea cu toții o cunoaștere clară, calibrul vostru se va fi îmbunătăţit 
și veţi fi mărturie atât lăuntric, cât și în exterior. Asta ar fi imposibil! Astăzi, lucrarea pe 
care o fac asupra voastră are scopul de a vă conduce într-o viaţă de umanitate normală; 
este lucrarea de a inaugura o nouă epocă și a conduce omenirea în viața noii epoci. Pas 
cu pas, această lucrare se împlinește și se desfășoară printre voi, direct: Eu vă învăţ 
față în faţă, vă iau de mână, vă spun orice nu înțelegeţi, vă ofer tot ce vă lipsește. Se 
poate spune că, pentru voi, toată această lucrare este provizia pentru viaţă și vă 
călăuzeșşte într-o viață de umanitate normală; are scopul specific de a asigura 
aprovizionarea pentru viața acestui grup de oameni în timpul zilelor de pe urmă. Pentru 

Mine, toată această lucrare are scopul de a pune capăt epocii vechi și a inaugura o nouă 
epocă; cât despre Satana, Eu M-am întrupat tocmai pentru a-l învinge. Lucrarea pe care 
o fac în mijlocul vostru acum este provizia voastră de astăzi și mântuirea voastră în timp 
util, dar, în acești câţiva ani, vă voi spune toate adevărurile, întreaga cale a vieţii și chiar 
lucrarea viitorului; asta va fi de ajuns să vă permită să experimentați normal lucrurile în 
viitor. Ceea ce v-am încredinţat sunt doar cuvintele Mele toate. Nu rostesc niciun alt 
îndemn; astăzi, toate cuvintele pe care vi le spun sunt îndemnul Meu pentru voi, 
deoarece astăzi nu aveţi deloc experienţă în multe dintre cuvintele pe care le rostesc și 
nu înțelegeţi semnificaţia lor lăuntrică. Într-o zi, experienţele voastre vor ajunge să dea 
roade, întocmai cum am vorbit astăzi. Aceste cuvinte sunt viziunile voastre de astăzi și 
sunt cele de care veţi depinde în viitor; ele reprezintă provizia pentru viața de astăzi și 
îndemnul pentru viitor, și niciun alt îndemn nu ar putea fi mai bun. Asta pentru că timpul 
pe care îl am pentru a lucra pe pământ nu este la fel de lung ca timpul pe care îl aveți 
voi pentru a-Mi experimenta cuvintele; Eu pur și simplu Îmi termin lucrarea, în timp ce 
voi urmăriţi viața, un proces ce implică o lungă călătorie prin viață. Numai după ce aţi 
experimentat multe lucruri veți putea să câștigați complet calea vieții; numai atunci veți 
putea vedea până la sensul lăuntric al cuvintelor pe care Eu le rostesc astăzi. Când veţi 
avea cuvintele Mele în mâinile voastre, când fiecare dintre voi va fi primit toate 
însărcinările Mele, odată ce vă voi da toate sarcinile ce se cuvin, iar lucrarea cuvintelor 
se va încheia, indiferent în ce măsură a fost dobândit un rezultat, atunci și împlinirea voii 
lui Dumnezeu va fi fost dobândită. Nu e așa cum îţi imaginezi tu, că trebuie să fii 
schimbat într-o anumită măsură; Dumnezeu nu acţionează conform noţiunilor tale. 
Oamenii nu obţin creșterea în propriile vieţi doar în câteva zile. Chiar dacă mănâncă 
și beau cuvintele lui Dumnezeu în fiecare zi, nu este suficient. Ei trebuie să 
experimenteze o perioadă de creștere în vieţile lor. Acesta este un proces necesar. Prin 
calibrul pe care oamenii îl au astăzi, ce pot ei să dobândească? Dumnezeu lucrează 
conform nevoilor oamenilor, făcând cereri adecvate pe baza calibrului lor inerent. Să 
presupunem că această lucrare ar fi efectuată într-un grup de oameni de calibru 
superior: cuvintele rostite ar fi mai măreţe decât cele adresate vouă, viziunile ar fi mai 
înalte, iar adevărurile ar fi și mai înalte. Unele cuvinte ar trebui să fie mai severe, mai 
capabile să aprovizioneze vieţile oamenilor, mai capabile să dezvăluie taine. Vorbind 
printre astfel de oameni, Dumnezeu i-ar aproviziona în funcţie de nevoile lor. Se poate 
spune că cererile care vi se fac astăzi sunt cele mai riguroase; dacă această lucrare s- 
ar desfășura asupra celor de calibru mai înalt, atunci cererile ar fi și mai ridicate. Toată 
lucrarea lui Dumnezeu este făcută conform calibrului inerent al persoanelor. Măsura în 
care oamenii au fost schimbaţi și cuceriţi astăzi este cea mai mare măsură posibilă; nu 
vă utilizaţi noţiunile proprii pentru a măsura cât de eficace a fost această etapă de lucru. 
Ar trebui să fiţi lămuriţi în legătură cu ceea ce aveţi în mod inerent și nu ar trebui să aveţi 
o părere prea bună despre voi înșivă. Iniţial, niciunul dintre voi nu a urmărit viața, ci erați 
cerșetori care rătăceau pe străzi. Ca Dumnezeu să vă prelucreze în măsura în care vă 

imaginati voi, să vă facă pe toţi să vă prosternaţi, pe deplin convinși, ca și cum aţi fi avut 
o mare viziune — asta ar fi imposibil! Este imposibil, pentru că cineva care nu a văzut 
minunile lui Dumnezeu nu poate să creadă pe deplin tot ceea ce spun Eu. Chiar dacă 
Mi-aţi examina îndeaproape cuvintele, tot nu le-aţi crede în întregime; aceasta este 
natura omului. Cei care urmăresc adevărul vor trece prin anumite schimbări, în timp ce 
credința pe care o aveau odinioară cei care nu urmăresc adevărul se va reduce și ar 
putea chiar să dispară. Cea mai mare problemă cu voi este că nu puteţi să credeţi 
complet fără să fi văzut împlinirea cuvintelor lui Dumnezeu și nu sunteți împăcaţi fără să 
fi văzut minunile Lui. Fără să fi văzut astfel de lucruri, cine l-ar putea fi absolut loial lui 
Dumnezeu? Așadar, Eu spun că nu în Dumnezeu credeţi voi, ci în minuni. Am vorbit 
acum clar despre diferite aspecte ale adevărului; fiecare dintre ele este complet și există 
o legătură foarte strânsă între toate. Le-ai văzut și acum trebuie să le pui în practică. 
Astăzi, Eu îţi arăt calea, iar în viitor, ar trebui să le pui în practică tu însuţi. Cuvintele pe 
care le rostesc acum îi solicită pe oameni în funcţie de circumstanțele lor reale, iar Eu 
lucrez pe baza nevoilor lor și a lucrurilor dinăuntrul lor. Dumnezeul concret a venit pe 
pământ pentru a face o lucrare concretă, pentru a lucra conform circumstanțelor și 
nevoilor reale ale oamenilor. El nu este nerezonabil. Când Dumnezeu acţionează, El nu 
constrânge oamenii. De exemplu, faptul că te căsătorești sau nu ar trebui să fie bazat 
pe împrejurările tale reale; adevărul ţi-a fost spus în mod clar, iar Eu nu te rețin. Unii 
oameni sunt oprimaţi de propriile familii în așa fel încât nu pot să creadă în Dumnezeu 
dacă nu se căsătoresc. Astfel, căsătoria le este, în mod contrar, de ajutor. Altora, 
căsnicia nu le aduce niciun beneficiu, ci îi costă ceea ce aveau odată. Cazul tău personal 
trebuie să depindă de circumstanţele tale reale și de propria ta hotărâre. Nu sunt aici ca 
să inventez reguli și regulamente prin care să vă fac cereri. Mulţi oameni strigă întruna: 
„Dumnezeu este practic; lucrarea Lui e întemeiată pe realitate și pe realitatea 
împrejurărilor noastre” — dar știi ce o face, de fapt, reală? Termină cu atâtea cuvinte 
goale! Lucrarea lui Dumnezeu este reală și se bazează pe realitate; nu are nicio doctrină, 
ci este în întregime liberă, cu totul deschisă și nedisimulată. Care sunt detaliile specifice 
ale acestor câteva principii? Poţi spune care părți ale lucrării lui Dumnezeu sunt astfel? 
Trebuie să vorbeşti detaliat, trebuie să ai mai multe feluri de mărturii din experienţă și 
trebuie să-ţi fie clară această trăsătură a lucrării lui Dumnezeu -— trebuie să o cunoști și 
doar atunci vei fi în măsură să rostești aceste cuvinte. Oare ai putea răspunde dacă 
cineva te-ar întreba: „Ce lucrare a făcut Dumnezeu întrupat pe pământ în timpul zilelor 
de pe urmă? De ce ÎI numiţi Dumnezeul concret? Ce înseamnă «concret» aici? Poţi vorbi 
despre lucrarea Sa concretă, despre ce anume include? Isus este Dumnezeu devenit 
trup, iar Dumnezeu de azi este, de asemenea, Dumnezeu devenit trup, deci care sunt 
diferenţele dintre Ei? Şi care sunt asemănările? Ce lucrare a făcut fiecare dintre Ei?” 
Toate acestea privesc faptul de a fi mărturie! Nu fi nelămurit în legătură cu aceste lucruri. 
Sunt alţii care spun: „Lucrarea de astăzi a lui Dumnezeu este reală. Nu este niciodată o 
demonstraţie de semne și minuni”. Oare chiar nu face El semne și minuni? Ești sigur? 

Ştii ce este cu adevărat lucrarea Mea? Cineva ar putea spune că El nu face semne și 
minuni, dar oare lucrarea pe care El o face și cuvintele pe care le rostește nu sunt 
minuni? Cineva ar putea spune că nu lucrează prin semne și minuni, dar asta depinde 
de felul în care acest lucru este explicat și cui se adresează. Fără a merge la biserică, 
El a dezvăluit stările oamenilor și, fără a mai întreprinde altă lucrare în afară de a vorbi, 
El i-a impulsionat pe oameni — acestea nu sunt minuni? Doar prin cuvinte, El a cucerit 
oamenii, iar oamenii Îl urmează bucuroși, fără planuri sau speranţe - nu este și aceasta 
o minune? Când El vorbește, cuvintele Sale le induc oamenilor o anumită stare de 
spirit. Dacă nu se simt bucuroși, se simt melancolici; dacă nu sunt supuși rafinării, 
atunci sunt supuși mustrării. Cu doar câteva cuvinte tăioase, El aduce mustrarea 
asupra oamenilor — nu-i asta supranatural? Ar putea oamenii să facă așa ceva? Ai citit 
Biblia toți acești ani, dar nu ai înţeles nimic, nu ai dobândit nicio pătrundere; ai fost 
incapabil să te separi de acele feluri tradiţionale și învechite de credință. Nu ai cum să 
înţelegi sensul Bibliei. Cu toate acestea, El poate înţelege pe deplin Biblia — nu e ceva 
supranatural? Dacă nu ar fi fost nimic supranatural la Dumnezeu când a venit pe pământ, 
ar reuși El să vă cucerească? Fără lucrarea Sa extraordinară, divină, care dintre voi ar 
fi convins? În ochii tăi, se pare că o persoană normală lucrează și trăiește cu voi — la 
suprafață, El pare să fie o persoană normală, obișnuită; ceea ce vezi este o fațadă a 
umanităţii normale, dar, de fapt, este divinitatea care lucrează. Nu este umanitatea 
normală, ci divinitatea; este Dumnezeu Însuși lucrând, lucrare pe care o duce la 
îndeplinire folosind umanitatea normală. Drept urmare, lucrarea Lui este atât normală, 
cât și supranaturală. Lucrarea pe care o face El nu poate fi făcută de om; și, dat fiind că 
nu poate fi făcută de oamenii de rând, este făcută de o ființă extraordinară. Cu toate 
acestea, divinitatea este cea care e extraordinară, nu umanitatea; divinitatea este diferită 
de umanitate. O persoană care este folosită de Duhul Sfânt are, de asemenea, o 
umanitate obișnuită, normală, dar este incapabilă să facă această lucrare. Aici este 
diferența. Ai putea spune: „Dumnezeu nu este un Dumnezeu supranatural, El nu face 
nimic supranatural. Dumnezeul nostru rostește cuvinte practice și reale. El vine în 
biserică pentru a face o lucrare practică și reală. În fiecare zi, El ne vorbește față în față 
și, față în faţă, El ne arată stările noastre — Dumnezeul nostru este real! El trăieşte cu 
noi și tot ce are legătură cu El este întru totul normal. Nimic din aparenţa Lui nu ÎI 
deosebește ca fiind Dumnezeu. Există chiar și momente în care El se înfurie și vedem 
măreția mâniei Lui, iar uneori zâmbește și noi Îi observăm purtarea zâmbitoare. El este 
Dumnezeu Însuși, cu o formă și o înfățișare, făcut din carne şi sânge, care este real și 
concret”. Când mărturisești astfel, este o mărturie incompletă. Ce fel de ajutor va fi 
pentru alţii? Dacă nu poţi aduce mărturie despre povestea și esenţa lăuntrică a lucrării 
lui Dumnezeu Însuși, atunci „mărturia” ta nu-și merită numele! 

A fi mărturie pentru Dumnezeu ţine în primul rând de a vorbi despre cunoștințele tale 
privind lucrarea lui Dumnezeu, despre cum cucerește El oamenii, despre cum 
mântuiește oamenii, despre cum îi schimbă; ţine de a vorbi despre cum îi îndrumă pe 

oameni să intre în realitatea adevărului, îngăduindu-le să fie cuceriţi, desăvârșiţi și 
mântuiţi de El. A fi mărturie înseamnă a vorbi despre lucrarea Lui și despre tot ceea ce 
ai experimentat. Numai lucrarea Lui Îl poate reprezenta și numai lucrarea Lui Îl poate 
dezvălui public, în totalitatea Sa; lucrarea Lui este mărturie pentru El. Lucrarea și 
cuvântările Lui reprezintă în mod direct Duhul; lucrarea pe care El o face este realizată 
de Duh, iar cuvintele pe care le spune sunt spuse de Duh. Aceste lucruri sunt doar 
exprimate prin trupul întrupat al lui Dumnezeu, însă, în realitate, ele sunt expresia 
Duhului. Toată lucrarea pe care o face El și toate cuvintele pe care le rostește reprezintă 
esenţa Sa. Dacă, după îmbrăcarea Sa în trup și venirea printre oameni, Dumnezeu nu 
ar fi vorbit și nu ar fi lucrat, iar apoi v-ar fi cerut să-l cunoaşteţi realitatea, normalitatea și 
omnipotenţa, ai fi putut să faci asta? Ai putea să știi care este esența Duhului? Ai fi 
capabil să știi care sunt atributele trupului Său? El vă cere să-l fiți mărturie doar pentru 
că aţi experimentat fiecare pas al lucrării Sale. Dacă nu ati fi experimentat acest lucru, 
atunci El nu ar insista să-l fiți mărturie. Astfel, atunci când ești mărturie pentru 
Dumnezeu, nu mărturisești doar pentru exteriorul Lui de umanitate normală, ci și pentru 
lucrarea pe care o face și pentru calea pe care o conduce; trebuie să aduci mărturie 
despre cum ai fost cucerit de El și în ce aspecte ai fost desăvârșit. Acesta este tipul de 
mărturie care ar trebui să fii. Dacă, oriunde te duci, tu strigi: „Dumnezeul nostru a venit 
să lucreze, iar lucrarea Sa este cu adevărat practică! El ne-a câștigat fără fapte 
supranaturale, fără vreun semn sau vreo minune!”, alţii vor întreba: „Ce vrei să spui 
atunci când zici că El nu arată semne și minuni? Cum să te fi putut cuceri fără să arate 
semne și minuni?” lar tu spui: „El vorbește și, fără să arate semne și minuni, ne-a cucerit. 
Lucrarea Lui ne-a cucerit”. În cele din urmă, dacă nu reușești să spui nimic esenţial, 
dacă nu poți vorbi despre detalii, este oare o adevărată mărturie? Când Dumnezeu 
întrupat cucerește oamenii, cele care fac asta sunt cuvintele Lui divine. Umanitatea nu 
poate împlini acest lucru; nu este ceva pe care un simplu muritor îl poate realiza și chiar 
și cei cu cel mai înalt calibru dintre oamenii obișnuiți sunt incapabili de acest lucru, 
deoarece divinitatea Lui este superioară oricărei ființe create. Pentru oameni, este ceva 
extraordinar; Creatorul, la urma urmei, este superior oricărei fiinţe create. Fiinţele create 
nu pot fi mai presus decât Creatorul; dacă ai fi mai presus decât EI, nu ar putea să te 
cucerească, iar El te poate cuceri doar pentru că este mai presus de tine. Cel care poate 
cuceri toată omenirea este Creatorul și nimeni altul în afară de El nu poate face această 
lucrare. Aceste cuvinte înseamnă „mărturie” — tipul de mărturie care ar trebui să fii. Pas 
cu pas, ai experimentat mustrare, judecată, rafinare, încercări, eșecuri, piedici și 
necazuri și ai fost cucerit; ai lăsat la o parte perspectivele trupului, motivațiile tale 
personale și interesele intime ale trupului. Altfel spus, cuvintele lui Dumnezeu ti-au 
cucerit întru totul inima. Deși viața ta nu a crescut în măsura cerută de El, tu știi toate 
aceste lucruri și ești total convins de ceea ce face El. Așadar, aceasta se poate numi 
mărturie, o mărturie care este reală și adevărată! Lucrarea pe care a venit Dumnezeu 
să o facă, lucrarea de judecată și mustrare, este menită să cucerească omul, dar El, de 

asemenea, Își încheie lucrarea, sfârșește epoca și realizează lucrarea sfârșitului. EI 
încheie întreaga epocă, mântuind toată omenirea, izbăvind omenirea de păcat o dată 
pentru totdeauna; El câștigă complet omenirea, cea pe care El a creat-o. Ar trebui să fii 
mărturie pentru toate acestea. Ai experimentat atât de mult din lucrarea lui Dumnezeu, 
ai văzut-o cu ochii tăi și ai experimentat-o personal; când ai ajuns chiar la sfârșit, nu 
trebuie să fii incapabil să îndeplinești funcția care-ţi revine. Ce păcat ar fi! În viitor, atunci 
când Evanghelia este răspândită, ar trebui să poţi vorbi despre propriile tale cunoștințe, 
să mărturisești pentru tot ce ai câștigat în inima ta și să nu cruţi niciun efort. Asta e ceea 
ce ar trebui să dobândească o ființă creată. Care este semnificația propriu-zisă a acestei 
etape a lucrării lui Dumnezeu? Care este efectul ei? Și cât de mult din ea este îndeplinit 
în om? Ce ar trebui să facă oamenii? Când puteţi vorbi clar despre toată lucrarea pe 
care Dumnezeu întrupat a făcut-o de când a venit pe pământ, atunci mărturia voastră va 
fi completă. Când poţi vorbi clar despre aceste cinci lucruri: semnificaţia lucrării Sale, 
conţinutul acesteia, esenţa ei, firea pe care o reprezintă și principiile ei, atunci asta va 
dovedi că ești capabil de a fi mărturie pentru Dumnezeu, că ești cu adevărat în posesia 
cunoașterii. Cerinţele Mele de la voi nu sunt foarte mari și pot fi îndeplinite de toţi cei 
care urmăresc cu adevărat. Dacă ești hotărât să fii unul dintre martorii lui Dumnezeu, 
trebuie să înţelegi ceea ce urăște Dumnezeu și ceea ce iubește El. Ai experimentat mult 
din lucrarea Lui; prin această lucrare, trebuie să ajungi să-l cunoşti firea, să înţelegi voia 
Lui și cerințele Lui de la omenire și să folosești această cunoaștere pentru a mărturisi 
despre El și a-ţi îndeplini datoria. Poţi spune doar că: „Îl cunoaștem pe Dumnezeu. 
Judecata și mustrarea Lui sunt foarte severe. Cuvintele Sale sunt foarte aspre; sunt 
drepte și măreţe și sunt de neofensat de către orice om”, dar, în cele din urmă, îl 
aprovizionează aceste vorbe pe om? Care este efectul lor asupra oamenilor? Ştii cu 
adevărat că această lucrare de judecată și de mustrare este cea mai benefică pentru 
tine? Judecata și mustrarea lui Dumnezeu îţi dezvăluie răzvrătirea și stricăciunea, nu-i 
așa? Ele pot să curețe și să gonească acele lucruri murdare și stricate dinlăuntrul tău, 
nu este așa? Dacă n-ar exista judecată și mustrare, ce s-ar alege de tine? Recunoști cu 
adevărat faptul că Satana te-a corupt în cel mai profund grad? Astăzi, ar trebui să vă 
echipați cu aceste lucruri și să le știți bine. 

Credinţa în Dumnezeu din ziua de azi nu este credinţa pe care aţi putea să v-o 
închipuiţi — că este suficient să citiţi cuvintele lui Dumnezeu, să vă rugați, să cântați, să 
dansati, să vă îndepliniţi datoria și să duceţi o viaţă de umanitate normală. Ar putea oare 
credinţa să fie atât de simplă? Rezultatele sunt cruciale. Nu câte feluri de a face lucrurile 
ai; în schimb, cum anume poti obține rezultatele cele mai bune. Poate că ești capabil să 
tii sus cuvintele lui Dumnezeu și să expui unele cunoștințe pe care le ai, dar când le lași 
deoparte, nu ai nimic de spus. Asta arată că ești capabil doar să rostești slove și doctrine, 
dar nu ai cunoașterea experienţei. Astăzi, dacă nu înţelegi ce este crucial, nu ajunge — 
asta e de importanţă vitală pentru a pătrunde în realitate! Începi să te antrenezi în felul 
următor: mai întâi, să citeşti cuvintele lui Dumnezeu, să ajungi să cunoști bine termenii 

spirituali din ele, să găsești viziunile cheie din ele, să identifici părţile care ţin de practică, 
să pui laolaltă toate aceste elemente, unul câte unul, să le pătrunzi prin experienţa ta. 
Acestea sunt lucrurile cheie pe care trebuie să le pricepi. Cea mai importantă practică 
atunci când mănânci și bei cuvintele lui Dumnezeu este următoarea: după citirea unui 
capitol din cuvintele lui Dumnezeu, trebuie să fii capabil să localizezi părţile cheie care 
privesc viziunile și, de asemenea, să localizezi părţile cheie în ceea ce privește practica; 
să foloseşti viziunile drept temelie și să folosești practica drept ghid în viaţă. Asta e ceea 
ce vă lipsește cel mai mult și dificultatea voastră cea mai mare; în inimile voastre, rareori 
îi acordaţi atenţie. În general, toţi sunteţi într-o stare de lene, nemotivaţi, fără a fi dispuși 
să faceți vreun sacrificiu personal; sau așteptați pasiv, iar unii chiar se plâng; ei nu înţeleg 
scopurile și semnificația lucrării lui Dumnezeu și le este greu să urmărească adevărul. 
Astfel de oameni detestă adevărul și, în cele din urmă, vor fi alungaţi. Niciunul dintre ei 
nu poate fi desăvârșit și niciunul nu poate supraviețui. Dacă oamenii nu au puţină 
hotărâre prin care să se împotrivească forțelor Satanei, atunci nu au nicio speranţă! 
Acum, dacă urmărirea voastră a fost sau nu eficientă se măsoară în funcţie de ceea 
ce aveţi în prezent. Aceasta se folosește pentru a vă determina sfârșitul; adică sfârșitul 
vostru este arătat în sacrificiile pe care le-aţi făcut și în lucrurile pe care le-aţi făcut. 
Sfârșitul vostru va fi dezvăluit de urmărirea voastră, de credinţa voastră și de ceea ce ați 
făcut. Printre voi toţi, există mulţi care sunt deja dincolo de mântuire, căci astăzi este 
ziua dezvăluirii sfârşiturilor oamenilor și nu voi fi confuz în lucrarea Mea; nu-i voi conduce 
în următoarea epocă pe cei care nu pot fi nicicum mântuiţi. Va veni o vreme în care 
lucrarea Mea se va termina. Nu voi lucra asupra acelor cadavre mirositoare, lipsite de 
spirit, care nu pot fi deloc mântuite; acum sunt zilele de pe urmă ale mântuirii omului, iar 
Eu nu voi face o lucrare fără rost. Nu cârtiţi împotriva Cerurilor și a pământului — sfârșitul 
lumii vine. Este inevitabil. Lucrurile au ajuns în acest punct și nu există nimic pe care tu, 
ca ființă umană, poţi să-l faci pentru a le opri; nu poţi schimba lucrurile după bunul tău 
plac. leri, nu ai plătit un preţ pentru a urmări adevărul și nu ai fost loial; astăzi, a sosit 
timpul, eşti dincolo de mântuire; iar mâine, vei fi alungat și nu va exista nicio marjă pentru 
mântuirea ta. Chiar dacă inima Mea este blândă și fac tot posibilul să te mântuiesc, dacă 
tu nu te lupti pentru tine și nu te gândești profund la tine, ce legătură are asta cu Mine? 
Cei care se gândesc doar la trupul lor și cărora le place confortul; cei care par să creadă, 
dar nu cred cu adevărat; cei care se implică în leacuri rele și vrăjitorie; cei care sunt 
promiscui, zdrenţuiţi și neîngrijiţi, cei care fură jertfele către lahve și posesiunile Lui; cei 
care iubesc mita; cei care visează, cu mintea în altă parte, să se ridice în ceruri; cei care 
sunt aroganțţi și îngâmfaţi, care se zbat doar pentru faimă și avere personală; cei care 
împrăștie cuvinte impertinente; cei care Îl blasfemiază pe Dumnezeu Însuși; cei care nu 
fac altceva decât să facă judecăţi împotriva lui Dumnezeu Însuși și să-L defăimeze; cei 
care formează grupări şi caută independenţa, cei care se înalță pe sine deasupra lui 
Dumnezeu; acei tineri frivoli, precum și bărbaţii și femeile de vârstă mijlocie sau mai 
înaintată care sunt prinşi în mrejele desfrâului; acei bărbaţi și acele femei care se bucură 

de faima și averea personală și care urmăresc, printre altele, statutul personal; acei 
oameni care nu se căiesc și care sunt prinși în păcat — nu sunt ei, cu toții, dincolo de 
mântuire? Desfrâul, păcătoșenia, leacurile rele, vrăjitoria, vulgarităţile și cuvintele 
impertinente, toate se dezlănţuie printre voi; iar adevărul și cuvintele vieții sunt călcate 
în picioare de voi și limba sfântă printre voi e pângărită. Voi, neamuri, umflate de mizerie 
și neascultare! Care va fi sfârşitul vostru? Cum pot cei care iubesc trupul, care comit 
vrăjitorii ale trupului și care sunt împotmoliţi în păcate obscene să trăiască în continuare? 
Nu știți că oamenii ca voi sunt niște viermi dincolo de mântuire? Ce vă îndreptățește să 
cereţi una și alta? Până în prezent, nu a existat nici cea mai mică schimbare în cei care 
nu iubesc adevărul, ci iubesc doar trupul — cum pot fi mântuiţi astfel de oameni? Cei care 
nu iubesc a vieţii cale, care nu Îl preamăresc pe Dumnezeu și nu-l sunt mărturie, care 
uneltesc de dragul propriului statut, care se ridică în slăvi — nu sunt ei, și astăzi, tot la 
fel? Unde este valoarea în a-i mântui? Dacă poţi să fii mântuit nu depinde de câtă 
vechime ai sau de câţi ani ai lucrat, cu atât mai puţin de cât de multe acreditări ai adunat. 
Dimpotrivă, depinde de faptul dacă urmărirea ta a dat roade. Se cuvine să știi că cei 
care sunt mântuiţi sunt „pomii” care dau rod, nu copacii cu frunzișuri luxuriante și flori 
abundente, dar care nu dau roade. Chiar dacă ai petrecut mulţi ani rătăcind pe străzi, ce 
contează? Unde este mărturia ta? Respectul tău pentru Dumnezeu e mult mai mic decât 
iubirea ta faţă de tine și dorinţele tale desfrânate — nu este un astfel de om un degenerat? 
Cum ar putea să fie un specimen și un model pentru mântuire? Natura ta este 
incorigibilă, ești prea răzvrătit, nu poţi fi mântuit! Nu sunt astfel de oameni cei ce vor fi 
alungaţi? Oare momentul când lucrarea Mea se încheie nu este și momentul în care 
sosește ziua ta din urmă? Am lucrat atât de mult și am rostit atât de multe cuvinte printre 
voi — cât de mult a intrat cu adevărat în urechile voastre? Cât de mult v-aţi supus 
vreodată? Când se va încheia lucrarea Mea, va fi și momentul când veţi înceta să vă 
împotriviţi Mie, când veţi înceta să Mă înfruntaţi. În timp ce Eu lucrez, voi acționaţi 
neîncetat împotriva Mea; nu-Mi respectaţi niciodată cuvintele. Eu Îmi fac lucrarea Mea, 
iar voi vă vedeţi de „lucrarea” voastră, făcându-vă propria mică împărăție. Nu sunteți 
altceva decât o haită de vulpi şi câini, tot ce faceţi e împotriva Mea! Încercaţi necontenit 
să-i aduceți în îmbrăţișarea voastră pe cei ce vă oferă iubirea lor deplină — unde e 
respectul vostru? Tot ceea ce faceţi este înșelător! Nu aveţi nicio ascultare și niciun 
respect, iar tot ceea ce faceţi este înșelător și blasfemator! Pot fi astfel de oameni 
mântuiţi? Bărbaţii imorali sexual și lascivi vor întotdeauna să atragă stricate vanitoase 
pentru propria plăcere. Nu voi mântui sub nicio formă astfel de demoni imorali sexual. 
Vă urăsc, demoni murdari, iar lascivitatea și vanitatea voastră vă vor arunca în iad. Ce 
aveți de spus în apărarea voastră? Voi, demoni murdari și spirite rele, sunteţi atât de 
respingători! Sunteţi dezgustători! Cum ar putea fi mântuit un asemenea gunoi? Mai pot 
fi mântuiţi cei prinși în mrejele păcatului? Astăzi, acest adevăr, această cale și această 
viaţă nu vă atrag; dimpotrivă, sunteţi atrași de păcătoșenie, de bani, de statut, de faimă 
și câștig, de plăcerile trupului, de frumusețea bărbaţilor și de farmecul femeilor. Ce vă 

califică să intraţi în Împărăţia Mea? Imaginea voastră este chiar mai presus decât cea a 
lui Dumnezeu, statutul vostru, chiar mai înalt decât al lui Dumnezeu, ca să nu mai spun 
nimic despre prestigiul vostru printre oameni — ați devenit idoli pe care oamenii îi 
venerează. Nu ai devenit arhanghelul? Când se dezvăluie sfârșitul oamenilor, adică 
atunci când și lucrarea mântuirii se apropie de sfârșit, mulţi dintre voi veţi fi cadavre care 
sunt dincolo de mântuire și trebuie să fie alungate. În timpul lucrării de mântuire, Eu sunt 
binevoitor și bun faţă de toți oamenii. Când lucrarea se termină, va fi dezvăluit sfârșitul 
diferitelor tipuri de persoane și, în acel moment, nu voi mai fi binevoitor și bun, pentru că 
sfârșitul oamenilor va fi fost dezvăluit, iar fiecare va fi fost clasificat în funcţie de felul său 
și nu va avea niciun rost să fac mai multă lucrare de mântuire, deoarece epoca mântuirii 
va fi trecut și, din moment ce va fi trecut, nu se va întoarce. 


Practica (8) 


Tot nu înțelegeți diversele aspecte ale adevărului și în practica voastră încă mai 
există destule greșeli și abateri; în multe arii, trăiţi după noţiunile și închipuirile voastre, 
niciodată capabili să înțelegeţi principiile practicii. Astfel, este încă necesar ca oamenii 
să fie îndrumați să intre pe făgașul cel bun; cu alte cuvinte, ca să fie în stare să-și 
reglementeze vieţile omenești și spirituale, să pună ambele aspecte în practică, și să nu 
aibă deseori nevoie să fie sprijiniți sau îndrumați. Numai atunci vor avea ei o statură 
adevărată. Și chiar dacă în viitor nu va fi nimeni care să te îndrume, tot vei fi în stare să 
experimentezi de unul singur. Astăzi, dacă ai priceput care aspecte ale adevărului sunt 
cruciale și care nu, în viitor, vei fi în stare să intri în realitate. Astăzi, sunteţi conduși pe 
calea cea bună, îngăduindu-vi-se să înţelegeţi multe adevăruri, iar în viitor veţi fi în stare 
să mergeţi mai departe. Se poate spune că oamenii sunt făcuţi să înțeleagă acum calea 
cea mai pură. Astăzi, ești dus pe calea cea bună — și, când într-o zi nu va fi nimeni care 
să te îndrume, vei practica și vei avansa mai mult în conformitate cu această cale, cea 
mai pură dintre toate. Acum, oamenii sunt făcuţi să înțeleagă ce tipuri de practică sunt 
corecte și care sunt deviante. După înțelegerea acestor lucruri, în viitor, experienţele lor 
vor fi mai profunde. Astăzi, noțiunile, închipuirile și abaterile din practica voastră sunt 
schimbate, iar calea practicii și a intrării vă este dezvăluită, după care această etapă de 
lucru se va încheia și veţi începe să mergeţi pe calea pe care voi, oamenii, se cuvine să 
mergeţi. Atunci lucrarea Mea se va încheia și, din acel moment, nu vă veţi mai întâlni cu 
Mine. Astăzi, statura voastră este încă insuficientă. Sunt multe dificultăţi care se ivesc 
din natura și esența omului și, tot astfel, există unele lucruri adânc înrădăcinate care 
trebuie încă să fie dezgropate. Voi nu înțelegeți detaliile mai delicate ale esenței și naturii 
oamenilor și încă aveţi nevoie de Mine să vi le semnalez; altfel, nu aţi fi în stare să le 
recunoașteți. Ceea ce se cunoaște drept mustrare și judecată se petrece atunci când, 
într-un anumit punct, lucrurile din oasele voastre și sângele vostru sunt expuse. Îmi voi 

finaliza lucrarea numai atunci când va fi împlinită în detaliu și în întregime. Cu cât mai 
profund vă sunt expuse esențele corupte, cu atât mai multă cunoaștere veţi avea, iar 
lucrul acesta va fi de o mare însemnătate pentru mărturia și desăvârșirea voastră 
viitoare. Lucrarea Mea va fi completă numai când lucrarea de mustrare și de judecată 
va fi împlinită întru totul, iar voi Mă veţi cunoaște după mustrarea și judecata Mea. Nu 
numai că-Mi veţi cunoaște firea și dreptatea, ci, mai important, Îmi veţi cunoaște 
mustrarea și judecata. Mulţi dintre voi au noțiuni măreţe cu privire la noutatea și 
minuţiozitatea lucrării Mele. Oricum, s-ar cuveni să vedeţi că lucrarea Mea e nouă și 
detaliată și că vă învăţ să practicaţi faţă în faţă, luându-vă de mână. Numai acest lucru 
este benefic practicii voastre și abilității voastre de a rămâne neclintiţi în viitor; altfel, ați 
fi aidoma frunzelor de toamnă, ofiliţi, îngălbeniţi și uscați, fără pic de valoare. Ar trebui 
să știți că Eu știu totul despre inimile și sufletele voastre; și ar trebui să știți că lucrarea 
pe care o fac și cuvintele pe care le rostesc sunt de o mare subtilitate. Așa s-ar cuveni 
să fiți tratați — pe baza firii și a calibrului vostru. Numai în acest fel va fi mai clară 
cunoașterea voastră despre mustrarea și judecata Mea și, chiar dacă astăzi nu știți, 
mâine veţi ști. Orice ființă creată va cădea în mijlocul cuvintelor Mele de mustrare și 
judecată, fiindcă nu tolerez împotrivirea niciunei persoane față de Mine. 

Toţi trebuie să puteţi să vă reglementaţi chibzuit vieţile. Puteţi să vă organizaţi fiecare 
zi oricum doriți; sunteţi liberi să faceţi orice vreți; puteţi să citiți cuvintele lui Dumnezeu, 
să ascultați imnuri sau predici sau să scrieţi bilete devoţionale; și, dacă vă interesează, 
puteți să scrieţi imnuri. Oare nu constituie toate astea o viaţă convenabilă? Se cuvine ca 
toate aceste lucruri să clădească o viaţă omenească. Oamenii ar trebui să trăiască în 
mod natural; doar după ce au cules roadele umanităţii și vieților lor spirituale se poate 
socoti că au intrat într-o viață normală. Astăzi, discernământul și raționalitatea nu îţi 
lipsesc doar când vine vorba despre umanitate. Există multe viziuni ce ar trebui să fie 
cunoscute și cu care oamenii trebuie să fie înzestrați și, orice lecţie întâlnești, aceea este 
lecţia pe care ar trebui să o înveţi; trebuie să fii în stare să te adaptezi la mediul 
înconjurător. Ca să fie rodnică, îmbunătăţirea nivelului tău de educaţie trebuie făcută pe 
termen lung. Există niște lucruri cu care trebuie să te „dotezi” pentru o viaţă umană 
normală și, în plus, trebuie să-ți înţelegi intrarea în viață. Astăzi, ai ajuns să înţelegi multe 
dintre cuvintele lui Dumnezeu — citindu-le, din nou, acum — pe care nu le-ai înţeles atunci, 
iar inima ta a devenit mult mai statornică. Și acestea sunt rezultate pe care le-ai dobândit. 
În fiecare zi în care mănânci și bei cuvintele lui Dumnezeu și există puţină cunoaştere 
în tine, poţi comunica în mod liber cu fraţii și surorile tale. Nu este aceasta viaţa pe care 
se cuvine să o ai? Uneori, pui unele întrebări sau cântărești un subiect și acest lucru te 
face să deosebești mai bine și îţi oferă mai mult discernământ și mai multă înțelepciune, 
îngăduindu-ţi să înţelegi unele adevăruri — și nu este acest lucru ceea ce conţine viața 
spirituală despre care se vorbește astăzi? Nu este acceptabil să pui în practică doar un 
singur aspect al vieții spirituale; să mănânci și să bei cuvintele lui Dumnezeu, să te rogi 
și să cânţi imnuri — toate constituie viața spirituală și, când ai viaţă spirituală, trebuie să 

ai și o viață a umanităţii normale. Astăzi, mult din ceea ce se spune este cu scopul de a 
le oferi oamenilor rațiune și discernământ, de a le îngădui să aibă viaţa unei umanități 
normale. Ce înseamnă să ai discernământ; ce înseamnă să ai relaţii interpersonale 
normale; cum ar trebui să interacţionezi cu oamenii — ar trebui să te înzestrezi cu aceste 
lucruri mâncând și bând cuvintele lui Dumnezeu, iar ceea ce ţi se cere poate fi dobândit 
printr-o umanitate normală. Înzestrează-te cu lucrurile cu care ar trebui să te înzestrezi, 
dar nu merge prea departe; unii oameni folosesc tot felul de cuvinte și vocabulare și, 
prin aceasta, se dau în spectacol. Mai există și alţii care citesc tot felul de cărți, prin care 
se desfată cu dorinţele trupului. Ei chiar studiază și caută să întreacă biografiile și citatele 
unor așa-zise mari figuri ale lumii și citesc cărţi pornografice — acest lucru este și mai 
ridicol! Oameni ca aceștia nu cunosc poteca de intrare în viaţă, și cu atât mai puţin nu 
cunosc lucrarea lui Dumnezeu astăzi. Nu știu nici măcar cum să-și petreacă fiecare zi. 
Vieţile lor sunt atât de goale! Ei nu știu absolut deloc în ce ar trebui să intre. Tot ce fac 
este să vorbească și să comunice cu alţii, de parcă vorbitul ar ţine locul propriei lor intrări. 
Nu au nicio rușine? Aceștia sunt oameni care nu știu cum să trăiască și care nu înţeleg 
viața omenească; își petrec toată ziua îndopându-se și făcând lucruri fără noimă — și ce 
sens are să trăieşti astfel? Am văzut că mulți oameni, în afară de faptul că muncesc, 
mănâncă și se îmbracă, își ocupă timpul preţios cu lucruri fără sens, fie că glumesc și 
se prostesc, bârfesc sau dorm toată ziua. Este aceasta viaţa unui sfânt? Este aceasta 
viața unui om normal? Ai putea fi desăvârșit de o astfel de viaţă josnică, înapoiată și 
nepăsătoare? Eşti atât de dispus să te predai Satanei pe degeaba? Când viețile 
oamenilor sunt ușoare și în mediul lor înconjurător nu există suferință, ei sunt incapabili 
să experimenteze. În medii confortabile, oamenilor le este ușor să devină depravaţi — 
dar mediile nefavorabile te fac să te rogi cu o mai mare insistenţă și te fac să nu cutezi 
să-L părăsești pe Dumnezeu. Cu cât vieţile le sunt mai ușoare și mai monotone, cu atât 
simt oamenii mai mult că viaţa nu are niciun sens și că mai bine ar muri. Atât de stricat 
este trupul oamenilor; ei au de beneficiat doar dacă trec prin încercări. 

Etapa lucrării lui Isus a fost făcută în ludeea și Galileea, iar neamurile nu au știut de 
ea. Lucrarea pe care a făcut-o El a fost foarte secretă și nicio naţiune, în afară de Israel, 
nu a știut de ea. Numai atunci când Isus Și-a terminat lucrarea și aceasta a stârnit zarvă 
au aflat oamenii de ea și, pe atunci, El plecase. Isus a venit să facă o etapă a lucrării, a 
câștigat niște oameni și a terminat o etapă a lucrării. În orice etapă a lucrării pe care o 
face Dumnezeu există mulţi care Îl urmează. Dacă ar fi împlinită doar de Dumnezeu 
Însuși, ar fi lipsită de sens; trebuie să existe oameni care să-L urmeze pe Dumnezeu 
până când El duce la bun sfârșit acea etapă a lucrării. Numai după ce lucrarea lui 
Dumnezeu Însuși a fost terminată încep oamenii să împlinească lucrarea încredinţată 
de Dumnezeu și numai atunci lucrarea Lui începe să se răspândească. Dumnezeu face 
doar lucrarea de inaugurare a unei noi epoci; lucrarea oamenilor este să o continue. 
Astfel, lucrarea de astăzi nu va dura mult; viata Mea împreună cu omul nu va continua 
foarte mult. Eu doar Îmi termin lucrarea și vă fac să îndepliniţi datoria pe care se cuvine 

să o îndepliniţi, pentru ca această lucrare și această Evanghelie să se poată răspândi 
cât de repede posibil printre neamuri și alte naţiuni — numai astfel vă puteţi îndeplini 
datoria ca oameni. Timpul de astăzi este cel mai preţios dintre toate. Dacă îl ignori, ești 
un nesăbuit; dacă, în acest mediu, mănânci și bei aceste cuvinte și experimentezi 
această lucrare și, totuși, îţi lipsește hotărârea de a căuta adevărul și nu ai nici cel mai 
mic simţ al poverii, atunci cum rămâne cu viitorul tău? Oare o persoană ca tine nu e 
pregătită să fie alungată? 


Slujiţi așa cum au slujit israeliţii 


În zilele noastre, mulţi oameni nu acordă atenţie lecţiilor care ar trebui învățate în 
timp ce se coordonează cu ceilalți. Am descoperit că mulți dintre voi nu puteţi învăţa 
lecţii în timp ce vă coordonati cu alţii; majoritatea rămâne la propriile păreri. Când lucrezi 
în biserică, tu îţi spui părerea și altcineva și-o spune pe-a sa, iar unul nu are nicio 
legătură cu celălalt; de fapt, voi nu cooperaţi deloc. Sunteţi cu toţii nespus de absorbiți 
de simpla comunicare a propriilor idei și de a vă ușura de „poverile” pe care le purtați 
înlăuntrul vostru, fără a căuta câtuși de puţin viaţa. Se pare că faci doar superficial 
lucrarea, crezând mereu că ar trebui să-ţi parcurgi propria cale, indiferent de ceea ce 
spune sau face altcineva; crezi că ar trebui să ai părtășie așa cum te îndrumă Duhul 
Sfânt, oricare ar fi circumstanţele altora. Nu sunteţi capabili să descoperiţi punctele forte 
ale altora și nici nu sunteţi capabili să vă examinati. Modul în care acceptați lucrurile este 
cu adevărat deviant și eronat. Se poate spune că și acum mai dați dovadă de multă 
neprihănire de sine, ca și cum vechea voastră boală ar fi recidivat. Nu comunicaţi între 
voi într-un mod care să obţină o deschidere completă, de exemplu, despre ce fel de 
rezultat ați obținut în urma lucrării în anumite biserici sau despre condiţia recentă a 
stărilor voastre lăuntrice și așa mai departe; pur și simplu nu comunicaţi niciodată despre 
astfel de lucruri. Nu vă angajaţi câtuși de puţin în practici precum abandonarea propriilor 
noțiuni sau lepădarea de voi înșivă. Liderii și lucrătorii se gândesc doar cum să-i 
împiedice pe fraţii și surorile lor să fie negativi și cum să-i facă să poată urmări cu 
vigoare. Totuși, credeţi cu toții că a urmări cu vigoare este, în sine, suficient și, în esenţă, 
nu înțelegeți ce înseamnă să vă cunoaşteţi și să vă lepădaţi de voi înșivă, cu atât mai 
puţin înțelegeţi ce înseamnă să slujiți în coordonare cu ceilalți. Vă gândiţi doar că aveți 
voi înşivă voinţa de a-L răsplăti pe Dumnezeu pentru dragostea Lui, că aveţi voi înșivă 
voinţa de a trăi în stilul lui Petru. În afară de aceste lucruri, nu vă gândiţi la nimic altceva. 
Chiar spui că, indiferent ce fac alți oameni, tu nu te vei supune orbește și că, indiferent 
cum ar fi alți oameni, vei căuta desăvârșirea de la Dumnezeu și acest lucru va fi suficient. 
Adevărul este, însă, că voinţa ta nu a găsit în niciun fel o expresie concretă în realitate. 
Nu reprezintă toate acestea tipul de comportament pe care îl manifestaţi în prezent? 
Fiecare dintre voi se ţine ferm de înţelegerea proprie și toţi vă doriţi să fiți desăvârșiți. 

Văd că aţi slujit atât de mult timp fără să fi făcut prea multe progrese; în special, din 
această lecţie de a lucra împreună în armonie, nu aţi obținut absolut nimic! Când te duci 
în biserici, tu comunici în felul tău, iar alţii comunică în al lor. Rar are loc o coordonare 
armonioasă, iar acest lucru este și mai adevărat pentru adepții care sunt mai jos de tine. 
Adică, rareori vreunul dintre voi înțelege ce înseamnă a-L sluji pe Dumnezeu sau cum 
ar trebui să-L slujiți pe Dumnezeu. Sunteţi confuzi și trataţi lecţiile de acest fel ca pe niște 
chestiuni mărunte. Există chiar și mulţi oameni care nu numai că nu reușesc să practice 
acest aspect al adevărului, dar care și fac rău cu bună știință. Chiar şi cei care slujesc 
de mulți ani se luptă și uneltesc unul împotriva celuilalt și sunt invidioși și competitivi; 
fiecare om este pentru sine și nu cooperează deloc. Nu reprezintă toate aceste lucruri 
statura voastră reală? Voi, oameni care slujiţi zilnic împreună, sunteți ca israeliţii care ÎI 
slujeau direct pe Dumnezeu Însuși în fiecare zi în templu. Cum se face că voi, care ÎI 
slujiți pe Dumnezeu, nu aveţi idee cum să vă coordonati sau cum să slujiţi? 

Pe atunci, israeliți Îl slujeau pe lahve direct în templu și aveau identitatea de preoți. 
(Desigur, nu orice persoană era preot; doar unii care Îl slujeau pe lahve în templu aveau 
această identitate.) Ei purtau coroane dăruite de lahve (ceea ce înseamnă că făureau 
aceste coroane conform cerinţelor lui lahve, nu că lahve le dăruia coroanele direct). De 
asemenea, purtau straie preoțești dăruite de lahve și Îl slujeau direct în templu, desculți, 
de dimineaţă până seara. Faptul că aceștia ÎI slujeau pe lahve nu era deloc întâmplător 
și nu implica alergatul de colo-colo orbește; dimpotrivă, totul era făcut după reguli pe 
care niciunul dintre cei care Îl slujeau direct nu putea să le încalce. Toţi trebuiau să 
respecte aceste rânduieli; în caz contrar, li se interzicea intrarea în templu. Dacă 
vreunul dintre ei încălca regulile templului — adică, dacă cineva nu asculta de poruncile 
lui lahve — atunci acea persoană trebuia să fie tratată în conformitate cu legile pe care 
le emisese El, iar nimănui nu i se îngăduia să obiecteze împotriva acestui lucru sau să 
protejeze transgresorul. Oricât de mulţi ani Îl slujiseră pe Dumnezeu, tuturor li se cerea 
să respecte regulile. Din acest motiv, foarte mulți preoți îmbrăcau haine preoțești și ÎI 
slujeau neîncetat pe lahve în acest fel, tot anul, chiar dacă El nu le acordase niciun 
tratament special. Chiar își petreceau întreaga viaţă înaintea altarului și în templu. 
Aceasta era o manifestare a loialității și supunerii lor. Nu era de mirare că lahve a 
revărsat astfel de binecuvântări asupra lor; ei au primit favoruri și au văzut toate faptele 
lui lahve doar datorită loialității lor. Pe atunci, când lahve lucra în Israel în mijlocul 
poporului ales, El avea cerințe destul de severe de la ei. Toţi erau foarte ascultători și 
erau constrânși de legi; aceste legi serveau pentru a le proteja capacitatea de a-L venera 
pe lahve. Toate acestea erau decretele administrative ale lui lahve. Dacă vreunul dintre 
acei preoți nu ţinea Sabatul sau încălca poruncile lui lahve și dacă era descoperit de 
oamenii obișnuiți, atunci acela era dus imediat înaintea altarului și omorât cu pietre. Nu 
era permis ca acele leșuri să fie lăsate în templu sau în jurul templului; lahve nu permitea 
asta. Oricine proceda așa era tratat ca o persoană care oferă „sacrificii profane” și 
aruncat într-o groapă mare și condamnat la moarte. Desigur, toate aceste persoane își 

pierdeau viața; nimeni nu era cruțat. Existau chiar și cei care ofereau „foc profan”; cu alte 
cuvinte, persoanele care nu aduceau jertfă în zilele stabilite de lahve erau arse de focul 
Lui împreună cu ofrandele lor, care nu aveau voie să rămână la altar. Cerinţele pentru 
preoți erau următoarele: nu le era permis să intre în templu sau chiar în curtea exterioară 
fără să se spele mai întâi pe picioare; nu puteau intra în templu decât dacă purtau 
veșminte preoțești; nu puteau intra în templu decât dacă purtau coroanele preoțești; nu 
puteau intra în templu dacă erau spurcaţi de un leș; nu puteau intra în templu după ce 
atingeau mâna unei persoane nedrepte, decât dacă se spălau mai întâi pe mâini; și nu 
puteau intra în templu după ce se întinau cu femei (timp de trei luni, nu pentru totdeauna) 
Și nici nu aveau voie să vadă chipul lui lahve. Când timpul se termina — adică numai după 
trei luni li se permitea să poarte veșminte preoțești curate — erau obligați să slujească în 
curtea exterioară timp de șapte zile înainte de a putea intra în templu pentru a vedea 
chipul lui lahve. Li se permitea să poarte oricare dintre aceste ţinute preoțești numai în 
interiorul templului și niciodată afară, pentru a evita să pângărească templul lui lahve. 
Toţi cei care erau preoţi trebuiau să-i aducă pe nelegiuiţii care încălcaseră legile lui lahve 
înaintea altarului Său, unde erau uciși de oamenii de rând; în caz contrar, focul se abătea 
asupra preotului care fusese martor al nelegiuirii. Astfel, ei Îi erau loiali lui lahve cu 
statornicie, deoarece legile Lui erau foarte severe pentru ei și nu ar fi îndrăznit absolut 
niciodată să-l încalce întâmplător decretele administrative. Israeliti Îi erau loiali lui lahve 
pentru că văzuseră flacăra Lui și văzuseră mâna cu care El îi mustra pe oameni şi, de 
asemenea, pentru că nutriseră de la început o deosebită venerație pentru El. Prin 
urmare, ceea ce au obţinut nu a fost numai flacăra lui lahve, ci grija Lui, protecţia Lui și 
binecuvântările Lui. Loialitatea lor consta în faptul că respectau cuvintele lui lahve în tot 
ce făceau și nu era nimeni care să nu asculte. Dacă se întâmpla ca vreunul să nu 
asculte, ceilalţi tot îndeplineau cuvintele lui lahve, trimițând la moarte pe oricine se 
împotrivea lui lahve, și nu ascundeau nicicum de El persoana respectivă. Cei care nu 
respectau Sabatul, cei vinovaţi de promiscuitate și cei care furau jertfele lui lahve erau 
pedepsiţi cu o severitate deosebită. Cei care încălcau Sabatul erau lapidaţi de către 
aceștia (oamenii de rând) sau erau biciuiţi până la moarte, fără excepţie. Toţi cei care 
preacurveau — chiar și cei care râvneau după femei atrăgătoare sau în care încolțeau 
gânduri depravate când vedeau femei stricate ori pofteau când vedeau femei tinere — 
erau condamnaţi la moarte. Dacă vreo tânără care nu purta basma sau văl ispitea un 
bărbat către un comportament nepermis, femeia era pedepsită cu moartea. Dacă omul 
care încălca astfel de legi era preot (unul care slujea în templu), el era răstignit sau 
spânzurat. Nicio astfel de persoană nu era lăsată să trăiască și nici măcar una nu găsea 
bunăvoință înaintea lui lahve. Rudelor unui astfel de om nu li se îngăduia să ofere 
sacrificii lui lahve înaintea altarului timp de trei ani după moartea lui și nici nu li se 
îngăduia să capete din jertfele acordate de lahve oamenilor de rând. Ei puteau să pună 
vite sau oi de cel mai bun soi pe altarul lui lahve doar odată ce timpul se termina. Dacă 
săvârșeau alte fărădelegi, trebuiau să postească trei zile în faţa lui lahve, implorând 

harul Său. Ei s-au închinat lui lahve nu doar pentru că legile Lui erau atât de severe și 
atât de stricte; au făcut acest lucru ca urmare a harului Său și a loialității lor faţă de El. 
Ca atare, până în ziua de astăzi, ei au rămas la fel de loiali în slujirea lor și n-au făcut 
niciodată cale întoarsă de la rugăminţile lor înaintea lui lahve. În zilele noastre, poporul 
lui Israel încă primește grija și ocrotirea Lui, iar El este încă harul din mijlocul acestuia, 
rămânându-i mereu alături. Toţi știu cum ar trebui să-L venereze pe lahve și cum ar 
trebui să-L slujească și toți știu cum trebuie să se comporte pentru a primi îngrijirea și 
protecţia Lui; asta se datorează faptului că toţi Îl venerează în inimile lor. Secretul 
succesului întregii lor slujiri nu este altul decât veneraţia. Așadar, cum sunteţi voi toți în 
zilele noastre? Vă asemănaţi întrucâtva cu poporul lui Israel? Crezi că a sluji în zilele 
noastre se aseamănă cu a urma conducerea unei mari figuri spirituale? Voi pur și simplu 
nu aveţi deloc loialitate și venerație. Primiţi un har considerabil și sunteţi egali cu preoții 
israeliți prin faptul că ÎI slujiți pe Dumnezeu direct. Deși nu intraţi în templu, ceea ce 
primiţi și ceea ce vedeţi voi este mult mai mult decât ceea ce primeau preoţii care Îi 
slujeau pe lahve în templu. Cu toate acestea, vă răzvrătiți și vă împotriviți de mult mai 
multe ori decât o făceau ei. Veneraţia voastră este minusculă și, în consecinţă, primiţi 
foarte puţin har. Deși dedicați foarte puţin, aţi primit mult mai multe decât au primit 
vreodată acei israeliți. În toate acestea, nu sunteţi trataţi cu bunăvoință? Când se făcea 
lucrarea în Israel, oamenii nu îndrăzneau să-L judece pe lahve după bunul plac. Dar 
cum rămâne cu voi? Dacă nu ar fi de dragul lucrării pe care o fac în prezent pentru a vă 
cuceri, cum aș putea să tolerez că Mi-aţi făcut numele de ocară într-un mod atât de 
scandalos? Dacă epoca în care trăiţi ar fi Epoca Legii, atunci, date fiind cuvintele și 
acţiunile voastre, nici măcar unul dintre voi nu ar rămâne în viaţă. Veneraţia voastră este 
minusculă! Mă învinovăţiţi întotdeauna că nu v-am oferit multe favoruri și chiar pretindeți 
că nu vă ofer suficiente cuvinte de binecuvântare și că am numai blesteme pentru voi. Nu 
știți că, venerându-Mă atât de puţin, vă este imposibil să-Mi acceptaţi binecuvântările? 
Nu știți că vă blestem și vă judec necontenit din cauza stării jalnice a slujirii voastre? 
Simţiţi cu toţii că aţi fost nedreptăţiţi? Cum să-Mi pot revărsa binecuvântările asupra unui 
grup de oameni care sunt răzvrătiți și nu se supun? Cum să pot acorda la întâmplare 
harul Meu oamenilor care-Mi necinstesc numele? Deja aţi fost trataţi cu bunătate 
extremă. Dacă israeliţii ar fi fost la fel de răzvrătiți cum sunteți voi astăzi, i-aș fi nimicit cu 
mult timp în urmă. Totuși, nu vă tratez cu altceva decât cu îngăduință. Nu este aceasta 
bunăvoință? Vă doriţi binecuvântări mai mari decât aceasta? lahve îi binecuvântează 
doar pe cei care Îl venerează. El îi mustră pe oamenii care se răzvrătesc împotriva Lui, 
fără a ierta vreodată pe vreunul dintre ei. Oare voi, oamenii de astăzi, care nu știți să 
Slujiți, nu aveţi nevoie de mai multă mustrare și judecată pentru ca inimile să vi se 
schimbe pe deplin? Oare această mustrare și această judecată nu sunt cele mai bune 
feluri de binecuvântări care să vă fie oferite? Nu sunt ele cea mai bună protecţie a 
voastră? Fără acestea, ar reuși vreunul dintre voi să îndure focul mistuitor al lui lahve? 
Dacă aţi putea sluji cu adevărat la fel de loial ca israeliţii, nu aţi avea harul drept tovarăș 

constant? De asemenea, nu aţi avea adeseori bucurie și suficiente favoruri? Ştiţi cu toții 
cum ar trebui să slujiți? 

Lucrul care vi se cere astăzi — să lucraţi împreună în armonie — este similar cu slujirea 
pe care lahve le-a cerut-o israeliților: în caz contrar, încetaţi pur și simplu să mai slujiți. 
Deoarece sunteţi oameni care Îl slujesc direct pe Dumnezeu, trebuie cel puţin să fiți 
capabili de loialitate și supunere în slujirea voastră și, de asemenea, să puteți învăța 
lecţiile într-un mod practic. Ar îndrăzni vreunul dintre fraţii și surorile de rang mai mic să 
vă trateze, mai ales pe aceia dintre voi care lucrează în biserică? Ar îndrăzni cineva să 
vă spună greșelile în față? Voi staţi la înălțime, deasupra tuturor celorlalţi; domniţi ca 
niște regi! Nici măcar nu studiaţi și nu pătrundeți în aceste tipuri de lecţii practice și, 
totuși, încă mai vorbiți despre a-L sluji pe Dumnezeu! În prezent, ți se cere să conduci 
mai multe biserici, dar nu numai că nu renunti la tine însuţi, ba chiar te agăţi de propriile 
noțiuni și opinii, spunând lucruri de genul: „Cred că acest lucru ar trebui să se facă astfel, 
deoarece Dumnezeu a spus că nu ar trebui să fim reţinuţi de alții și că, în zilele noastre, 
nu ar trebui să ne supunem orbește”. Prin urmare, fiecare dintre voi își menţine propria 
opinie și nimeni nu se supune celuilalt. Cu toate că știi clar că slujirea ta e în impas, tot 
spui: „După mine, calea mea nu e prea departe de cea bună. În orice caz, toți avem o 
poziţie: tu vorbești despre a ta, iar eu voi vorbi despre a mea; tu ai părtășie despre 
viziunile tale, iar eu voi vorbi despre intrarea mea”. Nu vă asumaţi niciodată 
responsabilitatea pentru numeroasele lucruri care ar trebui tratate sau cu care doar vă 
descurcati, fiecare dând frâu liber propriilor păreri și protejându-și cu prudenţă propriul 
statut, reputaţia și renumele. Niciunul dintre voi nu este dispus să se smerească și nicio 
parte nu va lua iniţiativa de a renunţa la sine și de a compensa neajunsurile celuilalt, 
astfel încât viața să poată progresa mai rapid. Când vă coordonati, ar trebui să învăţaţi 
să căutaţi adevărul. Puteţi spune: „Nu înţeleg clar acest aspect al adevărului. Tu ce 
experienţă ai cu asta?” Sau puteți spune: „Tu ai mai multă experienţă decât mine în ceea 
ce privește acest aspect; poţi, te rog, să-mi oferi vreo îndrumare?” Nu ar fi un bun mod 
de a proceda în legătură cu asta? Aţi ascultat o mulțime de predici și aveţi ceva 
experienţă în a sluji. Dacă nu învăţaţi unul de la celălalt, nu vă ajutaţi unii pe alţii și nu 
vă compensati reciproc neajunsurile atunci când lucraţi în biserici, atunci cum puteți 
învăţa vreo lecţie? Ori de câte ori întâmpinați ceva, ar trebui să aveţi părtășie unul cu 
celălalt, astfel încât viaţa voastră să vă poată aduce beneficii. Mai mult decât atât, ar 
trebui să aveţi cu atenţie părtășie despre toate lucrurile înainte de a lua vreo decizie. 
Doar dacă faceţi asta, în loc să acţionaţi numai superficial, vă asumaţi responsabilitatea 
pentru biserică. După ce vizitaţi toate bisericile, ar trebui să vă adunaţi laolaltă și să aveți 
părtășie despre orice chestiune pe care o descoperiți și orice problemă pe care ați 
întâmpinat-o în lucrarea voastră, iar apoi ar trebui să comunicaţi despre luminarea și 
iluminarea pe care le-aţi primit — aceasta este o practică indispensabilă a slujirii. Trebuie 
să atingeţi o cooperare armonioasă în scopul lucrării lui Dumnezeu, pentru folosul 
bisericii și pentru a vă îmboldi fraţii și surorile. Ar trebui să vă coordonati unul cu altul, 

corectându-l pe celălalt și ajungând la un rezultat mai bun al lucrării, astfel încât să vă 
pese de voia lui Dumnezeu. Aceasta este adevărata cooperare și numai cei care se 
implică în ea vor câștiga adevărata intrare. În timp ce cooperaţi, unele cuvintele pe care 
le spuneţi pot fi nepotrivite, dar asta nu contează. Să aveţi părtășie despre asta mai 
târziu și să obţineţi o înțelegere clară în această privință; nu neglijați asta. După acest 
fel de părtășie, puteți compensa neajunsurile fraţilor și surorilor voastre. Numai 
mișcându-vă astfel tot mai profund în lucrarea voastră puteţi dobândi rezultate mai bune. 
Fiecare dintre voi, ca oameni care ÎI slujesc pe Dumnezeu, trebuie să fie capabil să 
apere interesele bisericii în tot ceea ce face, în loc să se gândească pur și simplu la 
propriile interese. Este inacceptabil să acţionaţi singuri, sabotându-vă unul pe altul. 
Oamenii care se comportă astfel nu sunt potriviţi să-L slujească pe Dumnezeu! Astfel de 
oameni au o fire teribilă; nu rămâne în ei nici urmă de umanitate. Ei sunt sută la sută 
Satana! Sunt fiare! Asemenea lucruri se petrec printre voi chiar și acum; chiar mergeţi 
atât de departe încât vă atacați unul pe altul în timpul părtășiei, căutând intenţionat 
pretexte și înroșindu-vă la față în timp ce vă certaţi din cauza unui lucru banal, niciunul 
dornic să se lase deoparte, fiecare ascunzându-și de celălalt gândurile lăuntrice, 
urmărind cu băgare de seamă cealaltă parte și fiind mereu în gardă. Oare acest tip de 
fire se potrivește slujirii lui Dumnezeu? Poate o astfel de lucrare ca a ta să-i 
aprovizioneze cu ceva pe fraţii și surorile tale? Nu doar că nu ești în stare să-i îndrumi 
pe oameni către un curs de viață corect, dar chiar le injectezi propriile tale firi corupte 
fraţilor și surorilor tale. Nu le faci rău altora? Conștiinţa ta este oribilă și e putredă până 
la miez! Tu nu pătrunzi în realitate și nici nu pui adevărul în practică. În plus, îți expui 
fără nerușinare natura diabolică înaintea celorlalţi. Pur și simplu nu știi de rușine! Acești 
fraţi și surori ti-au fost încredinţaţi, însă tu-i duci în iad. Nu ești un om a cărui conștiință 
a putrezit? N-ai absolut nicio ruşine! 


Creșterea calibrului 
este pentru a primi mântuirea lui Dumnezeu 


Creșterea calibrului oamenilor se referă la cerința de a vă îmbunătăţi puterea de 
pătrundere, astfel încât să puteţi înțelege cuvintele lui Dumnezeu și să știți cum să 
acţionaţi conform lor. Aceasta este cea mai elementară dintre cerințe. Dacă Mă urmezi 
fără să înţelegi ce spun, nu este credinţa ta confuză? Oricât de multe cuvinte rostesc, 
dacă ele sunt dincolo de priceperea voastră, dacă nu le puteți înțelege orice aș spune, 
atunci înseamnă că sunteţi de calibru slab. Fără putere de pătrundere, voi nu înțelegeți 
nimic din ce spun, ceea ce face ca obţinerea efectului dorit să fie foarte dificilă; există 
multe lucruri pe care nu pot să vi le spun direct, iar efectul plănuit nu poate fi obținut, 
necesitând astfel muncă suplimentară. Întrucât puterea voastră de înţelegere, 
capacitatea voastră de a vedea lucrurile și standardele după care trăiţi sunt prea 

deficitare, în voi trebuie să fie săvârșită lucrarea de „creștere a calibrului”. Asta e 
inevitabil și nu există nicio alternativă. Numai astfel se poate obține un efect; dacă nu, 
toate cuvintele pe care le spun ar fi în zadar. Și atunci nu aţi rămâne cu toţii în istorie ca 
păcătoşi? Nu aţi deveni scursurile pământului? Nu știți ce lucrare se desfășoară în voi 
și ce vi se cere? S-ar cuveni să vă cunoașteţi propriul calibru: el nu corespunde deloc 
cerințelor Mele. Și oare acest lucru nu Îmi întârzie lucrarea? Pe baza calibrului vostru 
actual și a stării actuale a caracterului vostru, niciunul dintre voi nu este în măsură să fie 
mărturie pentru Mine și niciunul dintre voi nu este la înălțimea sarcinii de a suporta 
responsabilităţile apăsătoare ale lucrării Mele viitoare. Nu vă simțţiţi profund rușinaţi? 
Dacă veţi continua așa, cum Îmi puteţi mulțumi voia? Ar trebui să-ţi trăiești viaţa din plin. 
Nu lăsa timpul să treacă în zadar — nu are niciun rost să faci asta. Ar trebui să știi cu ce 
se cuvine să fii înzestrat. Nu te considera priceput la toate — mai ai cale lungă de bătut! 
Dacă nu ai nici măcar un simţ minim al umanităţii, ce mai e de spus? Nu este totul 
zadarnic? lar în ceea ce privește umanitatea și calibrul pe care le cer, nici măcar unul 
dintre voi nu este pe deplin calificat. Este extrem de dificil să găsești pe cineva potrivit 
pentru a fi folosit. Vă credeţi capabili să faceţi o lucrare mai mare pentru Mine și să vă 
încredinţez lucruri mai mari; de fapt, nici măcar nu știți să intraţi în multe dintre lecţiile 
din fața ochilor voştri — deci cum aţi putea intra vreodată în adevăruri mai profunde? 
Intrarea voastră ar trebui să adopte o abordare etapizată și graduală. Nu trebuie să fie 
haotică — asta nu e bine. Începe chiar cu intrarea cea mai superficială: citește aceste 
cuvinte rând cu rând până când dobândești înțelegere și claritate. Când citeşti cuvintele 
lui Dumnezeu, nu le citi pe sărite ca și cum ai admira florile în timp ce ieși cu calul la 
galop și nu fi superficial. De asemenea, poți citi regulat câteva cărţi de referință (cum ar 
fi cărți despre gramatică sau retorică) pentru a-ţi îmbunătăţi cunoștințele. Nu citi cărți 
precum romane de dragoste, biografii ale oamenilor faimoși sau cele despre știința 
socială; acestea nu sunt de niciun folos și nu pot face decât rău. Trebuie să stăpânești 
tot ceea ce ar trebui să pătrunzi și să înţelegi. Scopul creșterii calibrului oamenilor este 
de a-i face conștienți de esenţa, identitatea, statutul și valoarea proprie. Ar trebui să 
înțelegeți de ce oamenii trebuie să urmărească adevărul în credința în Dumnezeu și 
dacă este acceptabil ca oamenii să nu-și ridice calibrul. Este imperativ să vă menţineţi 
educați; nu trebuie să renuntati la asta! Trebuie să înțelegeţi de ce calibrul oamenilor 
trebuie crescut, cum ar trebui crescut și în ce aspecte să pătrundeţi. Trebuie să înțelegeți 
semnificaţia faptului de a trăi o umanitate normală, de ce trebuie să fie făcută această 
lucrare și rolul pe care ar trebui să-l joace omul. De exemplu, pentru a deveni educați, 
ar trebui să înțelegeţi ce aspecte trebuie studiate și cum ar trebui să pătrundeți în ele. 
Toţi ar trebui să știți care este scopul de a deveni educat. Nu este oare ca să înțelegeți 
cuvintele lui Dumnezeu și să pătrundeți în adevăr? Ce predomină în bisericile de astăzi? 
A-i determina pe oameni să se educe pe ei înșiși îi face să uite de bucuria cuvintelor lui 
Dumnezeu și nu fac nimic toată ziua în afară de a se instrui. Dacă le ceri să trăiască 
umanitatea normală, se vor ocupa doar de a-și aranja casa, a găti sau a cumpăra 

ustensile de bucătărie. Aceste lucruri vor fi unicul lor obiectiv; vor fi neștiutori chiar și cu 
privire la modul în care să ducă o viaţă bisericească obișnuită. Dacă te afli în 
circumstanțele actuale, ai greșit drumul în practica ta. Atunci de ce ţi se cere să intri în 
viața spirituală? Simpla învăţare a acelor lucruri te va face incapabil să obţii ceea ce ţi 
se cere. A intra în viață este încă lucrul cel mai important; între timp, motivul acestei 
lucrări este rezolvarea dificultăţilor pe care oamenii le întâmpină în experienţele lor. 
Creșterea propriului calibru îţi oferă cunoștințe despre natura umană și esența omului, 
iar scopul principal al acestui lucru este ca viaţa spirituală a oamenilor să poată crește 
și firea lor să se poată schimba. Poţi ști cum să te îmbraci și cum să te aranjezi, poți fi 
perspicace și deștept și totuși, în cele din urmă, când vine ziua să te duci să lucrezi, nu 
reușești. Astfel, ar trebui să fii conștient de ceea ce ar mai trebui să faci în timp ce îţi 
crești calibrul. Obiectivul este să te schimbi; creșterea calibrului este suplimentară. Nu 
va funcţiona dacă nu ţi se îmbunătățește calibrul, iar dacă nu ţi se schimbă firea, e și 
mai rău. Niciuna nu poate fi omisă. A avea o umanitate normală nu înseamnă că ai fost 
mărturie răsunătoare — ceea ce ţi se cere nu este atât de simplu. 

Numai când calibrul oamenilor a crescut încât ei să dobândească raţiunea și stilul 
de viaţă al oamenilor cu o umanitate normală și, de asemenea, când au intrat în viață — 
numai atunci ei vor avea schimbări și mărturii demne de menţionat. Când vine ziua să 
fii mărturie, trebuie să vorbești și despre schimbările din viaţa ta omenească și despre 
cunoașterea lui Dumnezeu din interiorul tău. Numai combinaţia dintre aceste două 
aspecte este mărturia ta adevărată și recolta ta. Nu este suficient ca umanitatea ta să 
se schimbe pe dinafară, dar să nu ai nicio înțelegere în interior, şi nici nu va fi destul 
dacă ai înțelegere și adevăr în interior, dar ajungi să neglijezi să-ţi trăieşti umanitatea 
normală. Lucrarea săvârșită astăzi asupra ta nu este pentru spectacol, ci pentru a te 
schimba. Tot ce trebuie să faci e să te concentrezi pe schimbarea ta. Nu merge doar să 
scrii și să asculţi în fiecare zi, fără nimic altceva în viaţa ta. Ar trebui să ai pătrundere în 
toate aspectele. Ar trebui să ai viața normală a unui sfânt. Multe surori se îmbracă 
asemeni unor domniţe, iar fraţii asemeni unor nobili sau unor persoane de seamă, 
complet lipsiţi de buna cuviință a sfinţilor. Una e să crești calibrul unei persoane — se 
realizează întâmplător. Alta e să mănânci și să bei cuvintele lui Dumnezeu — este lucrul 
esențial. În cazul în care calibrul tău a fost crescut, dar sfârșești prin a nu fi folosit 
deoarece nu ai mâncat și nu ai băut cuvintele lui Dumnezeu, nu-ţi vei fi irosit eforturile 
ca să înveţi? Ambele aspecte trebuie să fie combinate. De ce să aducem vorba despre 
cunoașterea lui Dumnezeu când se discută despre ce ţi se cere? Nu este de dragul 
rezultatelor lucrării ce are să vină? După ce ai fost cucerit, trebuie să poți fi mărturie din 
propriile experiențe. Nu va funcţiona dacă înfățișarea ta exterioară este una de 
umanitate normală, însă ajungi să nu fii capabil să-ţi pui experienţele în cuvinte. În timp 
ce ai o viaţă spirituală normală, ar trebui să dobândești și o umanitate normală, multe 
aspecte ale căreia vor fi învăţate întâmplător. Crezi că măturatul podelei necesită vreo 
practică anume? Chiar și mai rău este să petreci o oră exersând cum să ţii beţișoarele 

când mănânci! Ce aspecte include umanitatea normală? Perspicacitate, rațiune, 
conștiință și caracter. Dacă poţi atinge normalitatea în fiecare dintre aceste aspecte, 
umanitatea ta va fi la nivelul cerut. Ar trebui să ai asemănarea unei ființe umane normale, 
ar trebui să semeni cu un credincios în Dumnezeu. Nu trebuie să obţii prea mult sau să 
te ocupi de diplomaţie; trebuie doar să fii o fiinţă umană normală, cu rațiunea unei 
persoane normale, să poţi vedea dincolo de lucruri și cel puţin să arăţi ca o fiinţă umană 
normală. Asta va fi suficient. Tot ce ţi se cere astăzi se încadrează în capacităţile tale; 
nu este o încercare de a pretinde imposibilul. Niciun cuvânt inutil și nicio lucrare inutilă 
nu se vor înfăptui asupra ta. Trebuie să scapi de toată urâţenia exprimată sau dezvăluită 
în viaţa ta. Aţi fost corupți de Satana și debordaţi de veninul Satanei. Tot ce ţi se cere 
este să scapi de această fire satanică și coruptă. Nu ţi se cere să devii vreo figură de 
rang înalt sau vreo persoană faimoasă sau importantă. Asta nu are rost. Lucrarea care 
se face în voi ţine cont de ceea ce este inerent vouă. Ceea ce Eu cer de la oameni este 
definit în cadrul unor limite. Dacă aţi practica în modul și pe tonul cu care vorbesc 
intelectualii, nu ar fi suficient; nu aţi reuși să faceți asta. Considerând calibrul vostru, ar 
trebui cel puţin să puteți vorbi cu înţelepciune și tact și să explicaţi lucrurile într-o manieră 
clară și de înțeles. E tot ce este necesar pentru a îndeplini cerințele. Dacă obţineţi cel 
puţin înţelegere și rațiune, atunci asta va fi îndeajuns. Cel mai important în acest moment 
este să renunti la firea ta satanică coruptă. Trebuie să alungi urâţenia care se manifestă 
în tine. Cum poţi vorbi despre rațiune supremă și înțelegere supremă dacă nu le elimini 
pe acestea? Mulţi oameni, văzând că epoca s-a schimbat, nu au niciun fel de umilinţă și 
răbdare și, la fel de bine, s-ar putea să nu aibă deloc nici iubire, nici purtare sfântă. Cât 
de absurzi sunt astfel de oameni! Au măcar vreun dram de umanitate normală? Au vreo 
mărturie demnă de menţionat? Ei sunt complet lipsiţi de înțelegere și rațiune. Desigur, 
anumite aspecte ale practicii oamenilor care sunt deviante și eronate trebuie corectate; 
vieţile lor spirituale rigide și aspectul lor înțepenit și imbecil, de exemplu — toate acestea 
trebuie schimbate. Schimbarea nu înseamnă a te lăsa să te depravezi sau să te dedai 
trupului, spunând orice dorești. Nu vorbi cu lejeritate. Să ai vorbirea și comportamentul 
unei fiinte umane normale înseamnă să vorbești coerent, spunând „da” atunci când vrei 
să spui „da? și „nu” când vrei să spui „nu'. Raportează-te la fapte și vorbește 
corespunzător. Nu trișa, nu minţi. Limitele pe care le poate atinge o persoană normală 
privind o schimbare a firii trebuie să fie înțelese. Dacă nu, nu vei putea intra în realitate. 


Semnificaţia mântuirii descendenților lui Moab 


În acești doi-trei ani de lucrare, ceea ce ar fi trebuit să se înfăptuiască prin lucrarea 
de judecată asupra voastră s-a înfăptuit, în principiu. Majoritatea oamenilor au renunţat 
la unele dintre perspectivele lor de viitor și la destin. Totuși, când se menţionează că 
sunteți descendenții lui Moab, mulţi dintre voi nu puteţi să suportaţi acest lucru — trăsăturile 

vi se schimonosesc, gurile vi se strâmbă și privirea vă este fixă. Pur și simplu nu vă vine 
să credeţi că sunteţi descendenţii lui Moab. Moab a fost alungat în acest ţinut după ce a 
fost blestemat. Urmașii săi i-au continuat descendența până astăzi, iar voi toţi sunteți 
descendenții lui. Nu pot să fac nimic — cine ţi-a spus să te naști în casa lui Moab? Te 
compătimesc și nu îţi doresc așa ceva, dar nimeni nu poate să schimbe acest fapt. Tu 
ești un descendent al lui Moab, iar Eu nu pot spune că tu ești un descendent al lui David. 
Indiferent al cui descendent ești, tot ești o ființă creată, o ființă cu o poziţie inferioară, o 
creatură de condiţie modestă. Toate ființele create trebuie să experimenteze întreaga 
lucrare a lui Dumnezeu; ele sunt toate obiectele cuceririi Lui și toate trebuie să-l vadă 
firea dreaptă și să-l experimenteze înţelepciunea și omnipotenţa. Astăzi, tu ești un 
descendent de-al lui Moab și trebuie să accepti această judecată și mustrare; dacă nu ai 
fi un descendent al lui Moab, nu ai fi avut nevoie să accepti judecata și pedeapsa 
aceasta? Recunoaște asta! De fapt, lucrarea de astăzi asupra descendenților lui Moab 
este cea mai valoroasă și cea mai importantă. De vreme ce lucrarea este săvârșită 
asupra voastră, are o importanță imensă. Dacă lucrarea ar fi făcută asupra 
descendenților lui Ham nu ar fi importantă, deoarece, spre deosebire de Moab, ei nu sunt 
de condiţie modestă. Descendenții celui de-al doilea fiu al lui Noe, Ham, sunt doar 
blestemaţi — ei nu s-au născut din preacurvie. Ei au doar o poziţie inferioară, întrucât Noe 
i-a blestemat să fie servitorii servitorilor. Au o poziţie inferioară, dar valoarea lor originală 
nu era umilă. Vorbind de Moab, oamenii știu că poziţia lui originală era umilă deoarece 
era născut din preacurvie. Deși poziţia lui Lot era foarte înaltă, Moab s-a născut din Lot 
și fiica lui. Lot era numit drept, dar Moab tot era blestemat. Moab avea o valoare scăzută 
și o poziţie joasă și, chiar dacă nu ar fi fost blestemat, tot ar fi fost murdar și, astfel, era 
diferit de Ham. El nu L-a recunoscut pe lahve, ci, în schimb, s-a împotrivit și s-a răzvrătit 
împotriva Lui — și, astfel, a căzut în cel mai întunecat loc. Să lucrez acum asupra 
descendenților lui Moab înseamnă să îi mântuiesc pe cei care au căzut în cel mai mare 
întuneric. Deși ei au fost blestemaţi, Dumnezeu este dispus să obţină glorie de la ei căci, 
la început, toți au fost oameni a căror inimă era lipsită de Dumnezeu; doar a-i face pe cei 
fără Dumnezeu în inima lor să | se supună și să-L iubească este adevărata cucerire, iar 
roadele unei asemenea lucrări sunt cele mai valoroase și mai convingătoare. Doar asta 
înseamnă dobândirea gloriei — aceasta este gloria pe care Dumnezeu vrea să o câștige 
în zilele de pe urmă. Deși acești oameni au o poziţie inferioară, faptul că acum sunt 
capabili să câștige o mântuire atât de minunată este o adevărată înălțare din partea lui 
Dumnezeu. Această lucrare este foarte semnificativă și prin judecată îi câștigă El pe 
acești oameni. Intenţia Sa nu este să îi pedepsească pe acești oameni, ci să îi 
mântuiască. Dacă în zilele de pe urmă El încă ar mai săvârși lucrarea de cucerire în 
Israel, ar fi inutil; chiar dacă ar aduce roade, nu ar avea valoare sau vreo mare 
însemnătate, iar El nu ar putea să câștige toată gloria. El lucrează asupra voastră, a celor 
care aţi căzut în cele mai întunecate locuri, a celor care sunteţi cei mai înapoiaţi. Acești 
oameni nu recunosc faptul că există un Dumnezeu și nu au știut niciodată că există un 

Dumnezeu. Aceste creaturi au fost atât de corupte de Satana încât L-au uitat pe 
Dumnezeu. Au fost orbite de Satana și nu știu că există un Dumnezeu în cer. În inima 
voastră, toți veneraţi idoli și vă închinaţi Satanei — nu sunteţi cei mai josnici și cei mai 
înapoiaţi oameni? Sunteţi cele mai josnice dintre trupuri, fără vreo libertate personală, și 
înduraţi și greutăţi. În plus, sunteţi oamenii de la cel mai de jos nivel al acestei societăţi, 
fără să aveţi măcar libertatea credinţei. În asta constă importanţa lucrării asupra voastră. 
Lucrarea de astăzi asupra voastră, descendenţii lui Moab, nu este menită să vă 
umilească, ci să dezvăluie importanţa lucrării. Pentru voi, este o mare înălţare. Dacă o 
persoană are rațiune și discernământ, va spune: „Sunt un descendent de-al lui Moab, cu 
adevărat nevrednic să primesc astăzi o înălțare atât de măreaţă de la Dumnezeu sau 
binecuvântări atât de minunate. În tot ceea ce fac și spun, și conform statutului și valorii 
mele, nu sunt deloc vrednic de binecuvântări atât de măreţe din partea lui Dumnezeu. 
Israeliții au o mare dragoste pentru Dumnezeu și El le oferă harul de care se bucură ei, 
dar statutul lor este mult mai înalt decât al nostru. Avram l-a fost foarte devotat lui lahve, 
iar Petru l-a fost foarte devotat lui Isus — devotamentul lor era de o sută de ori mai mare 
decât al nostru. Potrivit acţiunilor noastre, suntem absolut nevrednici să ne bucurăm de 
harul lui Dumnezeu”. Slujirea acestor oameni din China pur și simplu nu poate fi adusă 
înaintea lui Dumnezeu. Este un haos complet; faptul că acum vă bucuraţi atât de mult de 
harul lui Dumnezeu este doar înălțarea voastră de la El! Când aţi căutat voi lucrarea lui 
Dumnezeu? Când v-aţi sacrificat viața pentru Dumnezeu? Când v-aţi abandonat de 
bunăvoie familia, părinţii și copiii? Niciunul dintre voi nu a plătit un mare preţ! Dacă Duhul 
Sfânt nu v-ar fi atras atenţia, câţi dintre voi ar fi reușit să sacrifice totul? Până astăzi aţi 
urmat doar forțați și privaţi de libertate. Unde este devotamentul vostru? Unde este 
supunerea voastră? Pe baza acţiunilor voastre, ar fi trebuit să fiţi distruși demult — nimiciţi 
cu toţii. Ce vă califică să vă bucurati de niște binecuvântări atât de minunate? Nu le 
meritaţi nici pe departe! Cine dintre voi şi-a croit propria cale? Cine dintre voi a găsit de 
unul singur adevărata cale? Toţi sunteţi niște mizerabili leneși, lacomi și care caută 
confortul! Credeţi că sunteţi minunaţi? Cu ce vă lăudaţi? Chiar și ignorând faptul că 
sunteți descendenții lui Moab, este natura voastră sau locul nașterii voastre de cel mai 
înalt nivel? Chiar și ignorând că sunteţi descendenții lui, nu toţi sunteţi descendenții lui 
Moab, de la primul la ultimul? Poate fi schimbat adevărul faptelor? Expunerea naturii 
voastre denaturează acum adevărul faptelor? Cercetaţi-vă slugărnicia, vieţile și 
caracterele — nu știți că sunteţi cei mai josnici dintre oameni? Cu ce vă lăudaţi? Uitaţi-vă 
la poziția voastră în societate. Nu sunteți la cel mai de jos nivel al acesteia? Credeţi că 
nu M-am exprimat corect? Avram l-a oferit pe Isac — voi ce aţi oferit? lov a oferit totul — 
voi ce aţi oferit? Atât de mulţi oameni și-au dat viețile, și-au plecat capetele și și-au vărsat 
sângele ca să caute adevărata cale. Aţi plătit acel preţ? Prin comparaţie, nu sunteți 
calificaţi deloc să vă bucuraţi de un har atât de mare. Vă nedreptăţesc dacă spun astăzi 
că sunteţi descendenţii lui Moab? Să nu aveţi păreri prea bune despre voi. Nu aveţi cu 
ce să vă lăudaţi. O mântuire atât de măreaţă și un har atât de mare vi se oferă fără plată. 

Voi nu aţi sacrificat nimic și, totuși, vă bucuraţi nestingheriţi de har. Nu vă simţiţi rușinaţi? 
Este adevărata cale ceva ce aţi căutat și găsit pe cont propriu? Nu Duhul Sfânt v-a 
convins să o acceptaţi? Niciodată nu aţi avut inimi care să caute, cu atât mai puţin inimi 
care caută adevărul și tânjesc după acesta. Pur și simplu aţi stat cu mâinile încrucișate 
și v-aţi bucurat de el; aţi aflat acest adevăr fără să faceţi cel mai mic efort. Ce drept aveţi 
să vă plângeţi? Credeţi că sunteţi cei mai valoroși? În comparaţie cu aceia care și-au 
sacrificat vieţile și și-au vărsat sângele, de ce aveţi a vă plânge? Să vă distrug acum ar fi 
corect și natural! Singura voastră opțiune este să vă supuneți și să urmaţi. Voi pur și 
simplu nu sunteţi vrednici! Majoritatea celor dintre voi au fost chemați, dar, dacă mediul 
vostru nu v-ar fi convins sau dacă nu aţi fi fost chemati, aţi fi fost pe deplin reticenti să 
ieşiţi. Cine este dispus să-și asume o asemenea lepădare de sine? Cine este dispus să 
renunţe la plăcerile trupești? Toţi sunteți oameni care savurează cu lăcomie confortul și 
caută o viaţă de lux! Aţi obținut binecuvântări atât de mari — ce altceva mai aveţi de spus? 
Ce nemulțumiri aveţi? Vi s-a permis să vă bucuraţi de cele mai mari binecuvântări și de 
cel mai mare har din cer, iar lucrarea care nu a mai fost făcută până acum pe pământ vi 
se dezvăluie azi. Nu este asta o binecuvântare? Sunteţi astăzi mustraţi astfel pentru că 
v-aţi împotrivit și v-aţi răzvrătit fată de Dumnezeu. Datorită acestei mustrări, aţi văzut mila 
și dragostea lui Dumnezeu și, mai mult decât atât, aţi văzut dreptatea și sfințenia Lui. 
Datorită acestei mustrări și din cauza murdăriei omenirii, ați văzut marea putere a lui 
Dumnezeu și sfințenia și măreţia Lui. Nu este asta cel mai rar dintre adevăruri? Nu este 
aceasta o viaţă care are sens? Lucrarea pe care o face Dumnezeu este plină de 
însemnătate! Asifel, cu cât mai joasă este poziţia voastră, cu atât mai mult dovedește că 
sunteți înălțați de Dumnezeu și cu atât mai mult dovedește marea valoare a lucrării Lui 
asupra voastră astăzi. Este pur și simplu o comoară de nepreţuit, care nu poate fi obținută 
nicăieri altundeva! De-a lungul mileniilor, nimeni nu s-a bucurat de o mântuire atât de 
mare. Faptul că poziția voastră este joasă arată cât de mare este mântuirea lui 
Dumnezeu și arată că Dumnezeu crede în omenire — El mântuiește, nu distruge. 
Chinezii nu au crezut niciodată în Dumnezeu; nu L-au slujit niciodată pe lahve și nu 
L-au slujit niciodată pe Isus. Ei doar se ploconesc, ard tămâie, ard talismane de hârtie 
și îl venerează pe Buddha. Pur și simplu venerează idoli — toţi sunt extrem de răzvrătiți. 
Așadar, cu cât mai joasă este poziția oamenilor, cu atât mai mult arată că ceea ce 
câștigă Dumnezeu de la voi este și mai multă glorie. Din punctul lor de vedere, unii ar 
putea spune: „Dumnezeule, care este lucrarea pe care o faci? Un Dumnezeu atât de 
măreț, un Dumnezeu atât de sfânt ca Tine vine într-un ţinut murdar? Te subestimezi? 
Suntem atât de mizerabili, dar Tu ești dispus să fii cu noi? Eşti dispus să trăieşti printre 
noi? Poziţia noastră e atât de joasă, dar Tu ești dispus să ne faci completi? Și să ne 
foloseşti ca modele şi specimene?” Eu spun: Tu nu Îmi înţelegi voia. Nu înţelegi lucrarea 
pe care vreau să o fac și nici nu Îmi înţelegi firea. Importanţa lucrării pe care o voi face 
vă depășește capacitatea de a o îndeplini. Poate lucrarea Mea să se conformeze 
noţiunilor tale umane? Potrivit noţiunilor umane, ca să arăt că am un statut înalt, că sunt 

de mare valoare și să Îmi arăt onoarea, sfințenia și măreţia, ar fi trebuit să Mă nasc într- 
o țară frumoasă. Dacă M-aș fi născut într-un loc care Mă recunoaște, într-o familie de 
elită, și dacă aș fi avut o situaţie bună și un statut înalt, atunci aș fi fost tratat foarte bine. 
Asta nu ar fi de folos lucrării Mele și, atunci, ar mai putea fi dezvăluită o mântuire atât de 
măreaţă? Toţi cei care Mă văd Mă vor asculta și nu vor fi poluaţi cu murdărie. Ar fi trebuit 
să Mă nasc într-un asemenea loc. Asta credeţi voi. Dar gândiţi-vă la asta: oare 
Dumnezeu a venit pe pământ pentru a Se bucura sau pentru a lucra? Dacă aș fi lucrat 
într-un loc atât de plăcut și comod ca acela, Mi-aș fi putut câștiga gloria deplină? Aș 
putea să cuceresc toată creaţia Mea? Când Dumnezeu a venit pe pământ, nu era din 
lumea asta, și nu S-a întrupat ca să Se bucure de lume. Locul unde lucrarea Îi va 
dezvălui firea și care va fi cel mai semnificativ este cel în care S-a născut El. Fie că este 
un tărâm sfânt sau murdar și indiferent unde lucrează EI, El este sfânt. Totul în lume a 
fost creat de El, deşi totul a fost corupt de Satana. Totuși, toate lucrurile încă aparțin Lui; 
toate sunt în mâinile Lui. El vine într-un ţinut murdar și lucrează ca să Își dezvăluie 
sfințenia; face asta doar de dragul lucrării Sale, ceea ce înseamnă că El îndură mari 
umilințe ca să facă o asemenea lucrare pentru a-i mântui pe oamenii din acest ţinut 
necurat. Face lucrul acesta pentru a fi martor, de dragul întregii omeniri. O astfel de 
lucrare le arată oamenilor dreptatea lui Dumnezeu și reușește să demonstreze mai bine 
supremaţia Sa. Măreţia și corectitudinea Lui se manifestă în mântuirea unui grup de 
oameni umili, pe care alţii îi dispreţuiesc. Faptul că S-a născut într-un ţinut murdar nu 
dovedește că El este umil; pur și simplu permite întregii creații să vadă măreţia Lui și 
adevărata Lui dragoste pentru omenire. Cu cât mai mult face El asta, cu atât mai mult 
dezvăluie dragostea Lui pură, dragostea Lui fără cusur pentru oameni. Dumnezeu este 
sfânt și drept. Chiar dacă S-a născut într-un ţinut murdar și chiar dacă trăiește cu acei 
oameni care sunt plini de murdărie, la fel cum Isus a trăit cu păcătoşii în Epoca Harului, 
oare nu toată lucrarea Lui este săvârșită pentru supraviețuirea întregii omeniri? Nu e 
totul ca omenirea să poată câștiga marea mântuire? În urmă cu două mii de ani, Ela 
locuit cu păcătoşii câţiva ani. Asta a fost de dragul răscumpărării. Astăzi, El trăiește cu 
un grup de oameni murdari și josnici, de dragul mântuirii. Nu toată lucrarea Lui este de 
dragul vostru, al oamenilor? Dacă nu pentru a mântui omenirea, de ce să fi trăit și să fi 
suferit cu păcătoşii atât de mulţi ani după ce S-a născut într-o iesle? Și dacă nu ca să 
mântuiască omenirea, de ce să Se întoarcă întrupat a doua oară, născut în acest ţinut 
unde se adună demonii, și să trăiască alături de acești oameni care au fost profund 
corupți de Satana? Nu este Dumnezeu loial? Care parte din lucrarea Lui nu a fost pentru 
omenire? Care parte nu a fost pentru destinul vostru? Dumnezeu este sfânt — lucrul 
acesta e de neschimbat! Nu este poluat de mizerie, deși El a venit într-un ținut murdar; 
toate acestea pot să însemne doar că dragostea lui Dumnezeu pentru omenire este 
foarte altruistă și că suferința și umilirea pe care le îndură El sunt extrem de mari! Nu 
știți cât de mare e umilirea pe care o îndură pentru voi toți și pentru destinul vostru? În 
loc să-i mântuiască pe oamenii importanţi sau pe fiii familiilor bogate și puternice, El ţine 

să-i mântuiască pe cei care sunt umili și desconsideraţi. Nu sunt toate acestea sfințenia 
Lui? Nu sunt toate acestea dreptatea Lui? De dragul supravieţuirii omenirii, El preferă 
să Se nască într-un ţinut murdar și să suporte toate înjosirile. Dumnezeu este foarte 
real — El nu face lucrări false. Oare nu fiecare etapă a lucrării se face într-un mod atât 
de practic? Deși toți oamenii ÎI vorbesc de rău și spun că stă la masă cu păcătoșii, deși 
toți oamenii Îl batjocoresc și spun că locuiește cu fiii murdăriei, că locuiește cu cei mai 
josnici oameni, El tot Se oferă altruist și tot este respins de omenire. Suferinţa pe care o 
îndură El nu este mai mare decât a voastră? Lucrarea pe care o face El nu valorează 
mai mult decât preţul pe care l-aţi plătit voi? Voi v-aţi născut într-un ţinut al murdăriei și, 
totuși, aţi câștigat sfințenia lui Dumnezeu. V-aţi născut într-un ţinut în care se adună 
demonii și, totuși, aţi primit o mare protecţie. Ce opţiune aveţi? Ce nemulțumiri aveţi? 
Suferinţa pe care a îndurat-o El nu este mai mare decât suferința pe care aţi îndurat-o 
voi? El a venit pe pământ și nu S-a bucurat niciodată de plăcerile lumii umane. El detestă 
asemenea lucruri. Dumnezeu nu a venit pe pământ ca oamenii să Îl trateze cu lucruri 
materiale, și nici nu a venit ca să Se bucure de mâncarea, hainele sau podoabele 
oamenilor. El nu dă atenţie acestor lucruri. A venit pe pământ ca să sufere pentru om, 
nu să Se bucure de bogăţia pământească. A venit ca să sufere, să lucreze și să-și 
încheie planul de gestionare (planul mântuirii). Nu a ales un loc frumos, ca să locuiască 
într-o ambasadă sau într-un hotel de lux, și nici nu are mai mulţi servitori care ÎI slujesc. 
Bazându-vă pe ce aţi văzut, nu știți dacă El a venit ca să lucreze sau să Se bucure? 
Ochii voștri nu văd? Cât de mult v-a oferit? Dacă S-ar fi născut într-un loc confortabil, ar 
fi putut să obţină gloria? Ar fi putut să lucreze? Ar fi avut vreo importanţă acţiunile Lui? 
Ar fi putut cuceri pe deplin omenirea? Ar fi putut să-i salveze pe oameni din ţinutul 
murdăriei? Oamenii întreabă, potrivit noţiunilor lor: „De vreme ce Dumnezeu este sfânt, 
de ce S-a născut în locul nostru murdar? Tu ne urăști și ne detești pe noi, oamenii 
murdari; detești împotrivirea și răzvrătirea noastră, așadar, de ce trăieşti cu noi? Tu ești 
un Dumnezeu suprem. Te-ai fi putut naște oriunde, deci de ce a trebuit să Te naști în 
acest ținut murdar? Ne mustri și ne judeci în fiecare zi și știi clar că suntem descendenții 
lui Moab, deci de ce mai trăieşti printre noi? De ce Te-ai născut într-o familie a 
descendenților lui Moab? De ce ai făcut asta?” Aceste gânduri ale voastre sunt complet 
lipsite de rațiune! Doar o asemenea lucrare permite oamenilor să vadă măreţia Lui, 
smerenia și tăinicia Lui. El este dispus să sacrifice totul de dragul lucrării Sale și a îndurat 
toate suferinţele pentru lucrarea Sa. Acţionează de dragul omenirii și, mai mult de atât, 
ca să îl cucerească pe Satana, ca toate ființele să se poată supune stăpânirii Lui. Doar 
aceasta este o lucrare valoroasă și semnificativă. Dacă descendenţii lui lacob s-ar fi 
născut în China, pe această bucată de pământ, iar ei ar fi fost voi toţi, atunci care ar fi 
fost importanţa lucrării făcute asupra voastră? Ce ar spune Satana? Satana ar spune: 
„Înainte s-au temut de Tine, au ascultat de Tine de la început și nu Te-au trădat niciodată. 
Ei nu sunt cei mai întunecați și cei mai josnici sau cei mai înapoiaţi dintre oameni”. Dacă 
lucrarea ar fi fost într-adevăr făcută în acest fel, pe cine ar fi convins? În tot universul, 

chinezii sunt cei mai înapoiaţi dintre oameni. Ei s-au născut josnici, cu o integritate 
scăzută; sunt înceţi la minte și amorţiţi și sunt vulgari și decadenti. Sunt îmbibaţi cu firi 
satanice, murdari și imorali. Voi aveţi toate aceste firi satanice. Odată ce această lucrare 
se va încheia, oamenii se vor lepăda de aceste firi corupte și vor putea să se supună 
întru totul și să fie făcuți compleţi. Doar astfel de roade ale lucrării sunt mărturie în 
creaţie! Înțelegi ce este mărturia? Cum ar trebui să se aducă, de fapt, mărturia? Acest 
tip de lucrare v-a transformat în contraste, cât și în obiecte care fac servicii; chiar mai 
mult, v-a transformat în obiecte ale mântuirii. Astăzi, sunteţi poporul lui Dumnezeu; mai 
târziu, veţi fi modele și specimene. În această lucrare, jucaţi diverse tipuri de roluri și, la 
sfârșit, veţi fi obiectele mântuirii. Mulţi oameni sunt negativi din cauza asta; nu sunt orbi 
întru totul? Nu vezi nimic limpede! Te copleșește doar să ţi se spună așa? Înţelegi ce 
este firea dreaptă a lui Dumnezeu? Înțelegi ce este mântuirea lui Dumnezeu? Înțelegi 
ce este dragostea lui Dumnezeu? Nu ai integritate! Când ţi se vorbește frumos, ești 
bucuros. Când ţi se vorbește urât, ești refractar și dai înapoi. Ce ești tu? Nu cauţi 
adevărata cale! Încetează imediat să mai cauţi — este rușinos! Nu este un semn al rușinii 
faptul că un lucru atât de banal te copleșește? 

Ai face bine să înveţi să te cunoști puţin. Nu te considera prea grozav și nu visa să 
mergi la ceruri — pur și simplu caută conştiincios să fii cucerit pe pământ. Nu te gândi la 
acele vise nerealiste care nu există! În cazul în care cineva spune următoarele, acelea 
sunt cuvintele unei persoane hotărâte și cu tărie de caracter: „Deși sunt un descendent 
al lui Moab, sunt dispus să lupt pentru Dumnezeu. Îi voi întoarce spatele vechiului meu 
înaintaș! El m-a născut și m-a călcat în picioare, iar eu am trăit în întuneric până acum. 
Astăzi, Dumnezeu m-a eliberat, iar eu am văzut în sfârșit cerul-soare. Fiind dat în vileag 
de Dumnezeu, am văzut în sfârșit că sunt un descendent de-al lui Moab. Înainte, aveam 
ochelari de cal și nu știam că Dumnezeu a făcut atât de multe lucrări, căci am fost orbit 
de bătrânul Satana. Îi voi întoarce spatele și îl voi umili pe deplin!” Așadar, aveți voi o 
astfel de hotărâre? În ciuda faptului că fiecare dintre voi seamănă cu un om, cedați mai 
repede decât oricine și sunteţi cei mai sensibili în privința aceasta. De îndată ce vi se 
menţionează că sunteți descendenții lui Moab, vă bosumflaţi. Nu este aceasta firea unui 
porc? Sunteţi inutili. V-aţi sacrifica vieţile de dragul faimei și al bogăției! Poate că-ţi 
dorești să nu fii un descendent de-al lui Moab, dar nu asta ești? Spun astăzi că ești și 
trebuie să recunoști acest lucru. Nu vorbesc contrar faptelor. Unii oameni sunt negativi 
din cauza asta, dar de ce trebuie să fie negativi? Nu ești și tu un copil al marelui balaur 
roșu? Este nedrept să spun că ești un descendent al lui Moab? Uită-te la ce trăieşti, 
lăuntric și în afara ta. Din cap până în picioare, nu este nimic de lăudat. Imoralitate, 
murdărie, orbire, împotrivire, răzvrătire — nu fac toate acestea parte din firea ta? Locuiești 
mereu într-un ţinut al imoralităţii și nu lași niciun rău nefăcut. Crezi că ești nemaipomenit 
de sfânt. Te uiţi la lucrurile pe care le-ai făcut și ești în continuare foarte mulțumit de tine. 
Ce ai făcut demn de laudă? Eşti ca fiarele. Nu ai umanitate! Te întovărășești cu 
animalele și locuiești în mijlocul ideilor rele și imorale. Cât de multe vă lipsesc? 

Recunoaștețţi că sunteţi copiii marelui balaur roșu și sunteți dispuși să serviţi, dar, mai 
târziu, când se spune că sunteţi descendenţii lui Moab, deveniți negativi. Nu acesta este 
adevărul? Este la fel ca atunci când te-ai născut din mama și tatăl tău — indiferent cât de 
îngrozitori sunt, tot din ei te-ai născut. Chiar dacă îţi găsești o mamă adoptivă și îţi 
părăsești casa, nu ești tot copilul părinţilor tăi biologici? Poate fi schimbat faptul acesta? 
Te-am etichetat ca descendent al lui Moab fără motiv? Unii oameni spun: „Nu m-ai putea 
numi altfel?” Eu spun: „Dar dacă te-aș numi contrast?” Ei nu sunt dispuși să fie nici 
contraste. Contraste, făcători de servicii — nu asta sunteţi? Ce altceva ai alege? Nu ești 
o persoană născută în țara marelui balaur roșu? Indiferent dacă spui că ești un copil al 
lui David, lucrul acesta nu e conform faptelor. Este ceva ce alegi singur? Poţi să îţi alegi 
singur un nume frumos care îţi place? Copiii marelui balaur roșu care au fost mentionati 
nu sunteţi voi, oamenii corupți? În ceea ce îi privește pe făcătorii de servicii — nu sunteți 
tot voi, oameni corupți? Specimenele și modelele cuceririi care au fost menţionate — nu 
sunt și ele din rândul vostru? Nu pentru voi se vorbește despre calea desăvârșirii? Voi 
sunteţi cei pedepsiţi și judecaţi; cei desăvârșiți mai târziu nu tot dintre voi vor fi? Mai 
contează titlul acesta? Sunteţi atât de nesăbuiţi; nu puteţi nici măcar să vedeţi clar un 
lucru atât de banal? Nu știi cine se trage din cine, dar pentru Mine este clar și vă spun. 
Este bine să puteţi recunoaște astăzi lucrul acesta. Să nu vă simțţiți mereu atât de 
inferiori. Cu cât ești mai negativ și te retragi, cu atât mai mult dovedește asta că ești 
progenitura Satanei. Când îi pui să asculte imnuri, sunt unii care spun: „Pot descendenții 
lui Moab să asculte imnuri? Eu nu voi asculta. Nu sunt în măsură!” Dacă îi pui să cânte, 
ei spun: „Dacă descendenţii lui Moab cântă, este Dumnezeu dispus să asculte? 
Dumnezeu mă detestă. Sunt prea rușinat să vin înaintea lui Dumnezeu și nu pot să fiu 
martor pentru El. Pur și simplu nu voi cânta, ca nu cumva Dumnezeu să Se enerveze 
când aude”. Nu este aceasta o abordare negativă a chestiunii? Ca ființă creată, te-ai 
născut într-un ținut al imoralității și ești un copil de-al marelui balaur roșu, un descendent 
al lui Moab; ar trebui să îi întorci spatele vechiului tău strămoș și să îi întorci spatele 
vechiului Satana. Doar cine face este cineva care Îl vrea cu adevărat pe Dumnezeu. 

La început, când v-am oferit poziția de popor al lui Dumnezeu, aţi ţopăit, cu mai multă 
bucurie decât oricine altcineva. Totuși, de îndată ce am spus că sunteți descendenții lui 
Moab, ce aţi făcut? Toţi v-aţi pierdut cu firea! Unde este statura voastră? Conceptul 
vostru de poziție este prea puternic! Majoritatea oamenilor nu pot să se ridice singuri. 
Unii merg să facă afaceri, iar alţii se duc la muncă. De îndată ce spun că sunteţi 
descendenții lui Moab, toți vreţi să fugiţi. Aceasta e mărturia pe care o aduceți lui 
Dumnezeu, despre care strigaţi toată ziua? Va fi Satana convins astfel? Nu este acesta 
un semn al rușinii? Cu folos este în a vă avea? Toţi sunteţi niște gunoaie! Ce fel de 
suferințe aţi îndurat de vă simţiţi atât de neîndreptăţiți? Credeţi că imediat ce Dumnezeu 
v-a chinuit până la un anumit punct va fi bucuros, ca și când ar fi venit cu intenţia de a 
vă condamna și că, după ce vă condamnă și vă distruge, lucrarea Lui se va încheia. 
Asta am spus Eu? Nu din cauza orbirii voastre credeţi asta? Oare voi înșivă nu vă 

străduiţi să vă purtaţi bine sau Eu vă condamn intenţionat? Nu am făcut niciodată așa 
ceva — e ceva ce aţi născocit voi. Acesta nu a fost niciodată modul în care am lucrat, și 
nici nu am intenţia asta. Dacă aș vrea cu adevărat să vă distrug, aș fi nevoit să îndur 
astfel de greutăţi? Dacă aș vrea cu adevărat să vă distrug, ar fi nevoit să vă vorbesc atât 
de sincer? Aceasta este voia Mea: după ce vă voi mântui, atunci Mă voi putea odihni. 
Cu cât mai josnică este o persoană, cu atât mai mult este obiectul mântuirii Mele. Cu cât 
mai proactiv puteți intra, cu atât mai fericit voi fi. Cu cât cedaţi mai mult, cu atât sunt mai 
supărat. Mereu vreţi să veniţi țanţoș și să preluaţi tronul — vă spun, aceasta nu este calea 
de a vă mântui de murdărie. Fantezia de a sta pe tron nu vă poate desăvârși; nu e 
realistă. Spun că ești descendentul lui Moab, iar tu ești nefericit. Zici: „Dacă mă trimiţi în 
Adânc, nu Îţi voi fi martor și nu voi suferi pentru Tine”. Procedând astfel, nu Mi te-ai 
împotrivi? Ți-ar folosi să faci asta? Ti-am oferit atât de mult har — ai uitat? Aţi nesocotit 
și aţi umilit inima lui Dumnezeu, care este ca a unei mame iubitoare; care va fi 
consecințele pentru voi? Nu te voi forța dacă nu ești martor pentru Mine — dar ar trebui 
să știi că vei fi o ţintă a distrugerii la sfârșit. Dacă nu pot dobândi mărturia în tine, o voi 
dobândi în alţi oameni. Acest lucru nu contează pentru Mine, dar, la sfârșit, vei regreta 
și, în acel moment, vei fi căzut demult în întuneric. Apoi cine va mai putea să te 
mântuiască? Să nu crezi că lucrarea nu se poate face fără tine — să te am pe tine nu 
înseamnă mult și să nu te am nu este o mare pierdere. Nu te considera prea onorat. 
Dacă nu ești dispus să Mă urmezi, acest lucru va arăta că ești răzvrătit și că în tine nu 
este nimic dezirabil. Dacă ești un bun orator, nu e doar datorită faptului te-ai înzestrat cu 
acele cuvinte pe care le-am adus prin lucrarea Mea? Ce e demn de laudă în tine? Nu îţi 
lăsa imaginaţia să fugă (odată cu tine)! Dacă nu pot obţine gloria de la voi, descendenții 
lui Moab, voi alege un al doilea și un al treilea grup din descendenţii lui Moab pentru 
lucrarea Mea, până obțin gloria. Dacă nu ești dispus să Îmi fii martor, atunci pleacă! Nu 
te voi forța! Să nu crezi că nu voi putea să fac un pas fără tine. În acest ținut al Chinei, 
Îmi este ușor să găsesc obiecte potrivite lucrării Mele. În acest ținut nimic altceva nu 
poate fi găsit — oameni murdari și corupți sunt absolut peste tot, iar lucrarea Mea poate 
fi făcută oriunde. Nu fi atât de mândru! Indiferent cât ești de mândru, nu tot un copil 
născut din preacurvie ești? Uită-te la valoarea ta — ce altceva ai de ales? Simplul fapt de 
a-ţi permite să trăieşti este o înălţare imensă, așadar, ce motiv ai să mai fii arogant? 
Dacă nu ar fi fost ca lucrarea Mea să pună capăt epocii, nu ai fi căzut demult în mijlocul 
dezastrelor naturale și al celor provocate de om? Încă mai poţi să trăiești atât de comod? 
Tot te cerți constant în privinţa asta. De când am spus că ești un descendent al lui Moab, 
ești bosumflat tot timpul. Nu vă educați, nu citiți cuvintele lui Dumnezeu și nu puteți 
suporta să vedeţi o persoană sau alta. Când vezi că alţi oameni devin educați, îi întrerupi 
și le spui lucruri descurajatoare. Ce impertinenţă! Spui: „Ce educaţie ar putea să aibă 
descendenţii lui Moab? Eu nu mă voi deranja”. Nu asta ar zice o fiară? Poţi fi măcar 
considerat om? Am spus atât de mult, dar nu ţi-a folosit la nimic. Degeaba am făcut toată 
această lucrare? Degeaba am rostit toate aceste cuvinte? Până și un câine ar da din 

coadă; o asemenea persoană nu este nici măcar la fel de bună ca un câine! Meriţi să fii 
considerat om? Când Eu vorbesc despre descendenții lui Moab, unii oameni se înjosesc 
intenţionat. Se îmbracă altfel decât înainte și sunt atât de neîngrijiți încât nu seamănă 
cu oamenii și mormăie: „Sunt un descendent al lui Moab. Nu sunt bun de nimic. Să mă 
gândesc să obţin vreo binecuvântare înseamnă să visez cu ochii deschişi. Pot 
descendenții lui Moab să fie desăvârșiţi?” Imediat ce vorbesc despre descendenții lui 
Moab, majoritatea oamenilor nu mai au speranţă, zicând: „Dumnezeu spune că suntem 
descendenții lui Moab — ce înseamnă asta? Uită-te la tonul pe care l-a adoptat — este 
irevocabil! În cuvintele Lui nu este iubire. Nu suntem ţintele distrugerii?” Ai uitat ce am 
spus mai devreme? Expresia „descendenţii lui Moab” este singurul lucru pe care ţi-l 
amintești acum? De fapt, multe cuvinte sunt menite să obţină un efect, dar ele dezvăluie 
și adevărul faptelor. Majoritatea oamenilor nu cred asta. Nu ești dispus să suferi astfel 
pentru Mine. Te temi de moarte și mereu vrei să scapi. Dacă îţi dorești să pleci, nu te 
voi constrânge să rămâi, dar trebuie să îţi spun clar asta: nu îţi trăi inutil toată viaţa și nu 
uita lucrurile pe care ţi le-am zis în trecut. Ca fiinţă creată, ar trebui să îndeplinești datoria 
unei fiinţe create. Nu acţiona împotriva conștiinței tale; să te dedici Domnului creației 
este ceea ce ar trebui să faci. Și descendenţii lui Moab sunt ființe create, doar că sunt 
contraste și sunt blestemați. Indiferent de situație, tot ești o fiinţă creată. Nu te înșeli prea 
mult dacă spui asta: „Chiar dacă sunt un descendent al lui Moab, m-am bucurat atât de 
mult de harul lui Dumnezeu încât trebuie să am o oarecare conștiință. Am să recunosc 
pur și simplu acest lucru, dar nu voi stărui asupra lui. Chiar dacă sufăr în acest curent, 
voi suferi până la capăt și, dacă sunt un descendent al lui Moab, atunci așa să fie. Tot 
voi urma până la capăt!” Trebuie să urmezi până la capăt. Dacă fugi, într-adevăr nu vei 
avea nicio perspectivă — vei fi pășit pe calea distrugerii. 

Este bine că v-am făcut să vă înțelegețţi originea și să înțelegeţi că adevărul faptelor 
este în beneficiul lucrării. Fără să fac asta, rezultatul dorit nu ar fi obținut. Aceasta este 
o parte a lucrării de cucerire și o etapă necesară a lucrării. Acesta este un fapt. Lucrarea 
este menită să trezească spiritele oamenilor, să le trezească simţul conștiinței și să le 
permită să obţină această mare mântuire. Dacă oamenii au conștiință, cu atât mai mult 
trebuie să Îi mulțumească lui Dumnezeu când văd că au o poziţie inferioară. Ei trebuie 
să-l ţină cuvintele în mâini, să se ţină bine de harul pe care li l-a oferit El și chiar să 
plângă cu amărăciune și să spună: „Poziţia noastră este joasă și nu am câștigat nimic 
în lume. Nimeni nu ne admiră pe noi, oamenii umili. Suntem persecutați în mediul nostru 
de acasă, soții ne resping, soțiile ne insultă, copiii noștri ne privesc dispreţuitor, iar când 
suntem bătrâni, și nurorile noastre se poartă urât cu noi. Într-adevăr am suferit mult, iar 
faptul că acum ne bucurăm de marea dragoste a lui Dumnezeu este un mare noroc! 
Dacă Dumnezeu nu ne-ar fi mântuit, cum am fi putut vedea clar suferința umană? Nu 
ne-am deprava în continuare în acest păcat? Nu este aceasta înălțarea noastră de către 
Dumnezeu? Eu sunt unul dintre cei mai umili oameni, iar Dumnezeu m-a înălțat atât de 
mult. Chiar dacă sunt distrus, tot trebuie să Îi răsplătesc dragostea. Dumnezeu ne 


1103 


apreciază și vorbește cu noi, niște oameni atât de umili, faţă în față. Mă ia de mână ca 
să mă înveţe. Cu gura Lui, mă hrănește. Trăiește cu mine și suferă cu mine. Chiar dacă 
mă mustră — ce pot să spun? A fi mustrat nu înseamnă și a fi înălțat de Dumnezeu? Sunt 
mustrat și, totuși, pot să văd dreptatea Lui. Nu pot fi lipsit de conștiință — trebuie să 
răsplătesc dragostea lui Dumnezeu. Nu mă mai pot răzvrăti împotriva lui Dumnezeu”. 
Poziţia și statutul lui Dumnezeu nu sunt aceleași ca ale oamenilor — suferința Lui este 
aceeași și mâncarea şi hainele Sale sunt aceleași, dar toți oamenii Îl respectă, iar asta 
este singura diferenţă. Toate celelalte lucruri de care Se bucură El nu sunt cele de care 
se bucură și omul? Așadar, ce vă îndreptățește să Îi cereți lui Dumnezeu să vă trateze 
într-un anumit fel? Dumnezeu a îndurat atât de multă suferinţă și a făcut o lucrare atât 
de măreaţă, iar voi — mai mici decât furnicile, mai mici decât gândacii — aţi fost înălțaţi 
atât de mult astăzi. Dacă nu poți răsplăti dragostea lui Dumnezeu, unde este conștiința 
ta? Unii oameni spun din inimile lor: „De fiecare dată când mă gândesc să Îl părăsesc 
pe Dumnezeu, ochii mi se umplu de lacrimi și mă mustră conștiința. Sunt îndatorat lui 
Dumnezeu. Nu pot face asta. Nu ÎI pot trata astfel. Dacă ar fi să mor și, murind, să dau 
glorie lucrării Lui, aș fi mai mult decât mulțumit. Altfel, chiar dacă aș trăi, nu m-aș simți 
împăcat”. Ascultă aceste cuvinte — ele descriu datoria pe care ar trebui să o 
îndeplinească o ființă creată. Dacă un om are întotdeauna această viziune în el, va fi 
senin şi liniștit în sinea lui; va fi sigur de aceste lucruri. Vei spune: „Dumnezeu nu mă 
rănește, nu râde intenţionat de mine și nu mă umilește. Deși vorbește cu o oarecare 
asprime și îmi străpunge inima, o face de dragul meu. Deși vorbește atât de aspru, El 
tot mă mântuiește și tot este atent la slăbiciunile mele. Nu folosește faptele ca să mă 
pedepsească. Cred că Dumnezeu este mântuirea”. Dacă ai cu adevărat viziunea 
aceasta, va fi puţin probabil să fugi. Conșştiinţa ta nu te va lăsa să pleci, iar acuzele sale 
îţi vor spune că nu ar trebui să ÎI tratezi astfel pe Dumnezeu. Te gândești la tot harul pe 
care l-ai primit. Ai auzit atât de multe dintre cuvintele Mele — e posibil să le fi ascultat 
degeaba? Indiferent cine fuge, tu nu o poţi face. Alţi oameni nu cred, dar tu trebuie să o 
faci. Alţi oameni Îl abandonează pe Dumnezeu, dar tu trebuie să ÎI susţii și să Îi fii martor. 
Alţii ÎI ponegresc pe Dumnezeu, dar tu nu poţi să o faci. Indiferent cât de aspru este 
Dumnezeu cu tine, tot trebuie să procedezi corect față de El. Ar trebui să Îi răsplătești 
dragostea și trebuie să ai conștiință, deoarece Dumnezeu este nevinovat. El deja a 
îndurat mari umilinţe venind din cer pe pământ ca să lucreze printre oameni. Este sfânt, 
fără nici urmă de murdărie. Venind într-un ţinut al murdăriei, câte umilinţe a suportat? El 
lucrează asupra voastră de dragul vostru. Dacă Îl trataţi fără conștiință, ar fi mai bine să 
muriţi înainte de vreme! 

În prezent, celor mai mulţi oameni le lipsește acest aspect al viziunii; ei categoric nu 
pot să priceapă această lucrare și nu știu ce intenţionează Dumnezeu să obţină în final 
cu aceasta. Mai ales cei confuzi — este ca și când ar fi intrat într-un labirint și s-au rătăcit 
după câteva cotituri. Dacă le explici amănunțit țelul planului de gestionare al lui 
Dumnezeu, nu voi deveni confuzi. Mulţi oameni nu-l pot pricepe și cred că lucrarea lui 

Dumnezeu este menită să chinuie oamenii. Ei nu înţeleg înțelepciunea și minunăţia 
lucrării Lui și faptul că lucrarea Sa este menită să dezvăluie marea Lui putere și, mai 
mult decât atât, să mântuiască omenirea. Ei nu văd nimic din toate acestea; văd doar 
dacă au vreo perspectivă, dacă vor putea să intre în ceruri. Ei spun: „Lucrarea lui 
Dumnezeu este mereu atât de indirectă; ar fi bine să ne permiţi să-Ți vedem direct 
înțelepciunea. Nu ar trebui să ne chinuiești astfel. Suntem prea lipsiți de calibru și nu Îţi 
înțelegem voia. Ar fi minunat dacă ai vorbi și ai acţiona direct. Vrei ca noi să ghicim, dar 
nu putem. Ar fi minunat dacă Te-ai grăbi și ne-ai permite să Îţi vedem gloria. Ce folos 
are să faci lucrurile într-un mod atât de indirect?” Ceea ce vă lipsește cel mai mult acum 
este conștiința. Să aveţi mai multă conștiință. Deschideţi larg ochii, ca să vedeţi cine 
săvârşeşte cu adevărat etapele acestei lucrări. Nu trageţi concluzii pripite. Acum, în cel 
mai bun caz, ai înțeles ceva din aspectul superficial al modului de viaţă pe care ar trebui 
să îl experimentezi. Mai este încă mult adevăr pe care trebuie să îl experimentezi, iar 
când va veni ziua în care vei putea să-l înţelegi pe deplin, nu vei mai vorbi astfel și nici 
nu te vei mai plânge. Nici nu te vei mai grăbi să definești lucrurile. Vei spune: „Dumnezeu 
este atât de înțelept, Dumnezeu este atât de sfânt, Dumnezeu este atât de puternic!” 


Experiențele lui Petru: 
cunoștințele sale despre mustrare și judecată 


Când era mustrat de Dumnezeu, Petru s-a rugat: „O, Dumnezeule! Trupul meu este 
neascultător, iar Tu mă mustri și mă judeci. Mă bucur de mustrarea și judecata Ta și 
chiar dacă Tu nu mă vrei, în judecata Ta, eu contemplu firea Ta sfântă și dreaptă. Când 
mă judeci, astfel ca alţii să poată contempla firea Ta dreaptă prin judecata Ta, mă simt 
mulțumit. Dacă poate să exprime firea Ta și să îngăduie firii Tale drepte să fie văzută de 
toate făpturile și dacă poate face dragostea mea pentru Tine mai pură, încât să 
dobândesc asemănarea unuia care este drept, atunci judecata Ta este bună, căci astfel 
este și voia Ta milostivă. Știu că încă există o mare parte din mine care este răzvrătită 
și că încă nu sunt demn pentru a veni înaintea Ta. Îmi doresc ca Tu să mă judeci încă 
și mai mult, fie printr-un mediu ostil sau prin mari necazuri; indiferent de ceea ce faci Tu, 
pentru mine este preţios. lubirea Ta este atât de profundă și sunt gata să mă pun sub 
orchestrarea Ta fără cea mai mică plângere”. Acestea sunt cunoștințele lui Petru după 
ce a experimentat lucrarea lui Dumnezeu și reprezintă, de asemenea, o mărturie a iubirii 
sale de Dumnezeu. Astăzi, voi aţi fost deja cuceriţi — dar cum se exprimă această 
cucerire în voi? Unii oameni spun: „Cucerirea mea este harul suprem și preamărirea lui 
Dumnezeu. Abia acum realizez că viața omului este lipsită de valoare și fără 
semnificaţie. Omul își petrece viața agitându-se, producând și crescând generație după 
generaţie de copii și în cele din urmă rămâne cu nimic. Astăzi, doar după ce am fost 
cucerit de Dumnezeu am văzut că nu există nicio valoare să trăiesc în acest mod; este 


1105 


cu adevărat o viaţă fără sens. Aș putea foarte bine să mor și să scap odată!” Pot astfel 
de oameni care au fost cuceriti să fie câștigați de Dumnezeu? Pot ei deveni exemple și 
modele? Astfel de oameni reprezintă o lecţie în pasivitate, ei nu au aspirații și nu se 
străduiesc să se îmbunătățească. Deși ei se numără printre cei care au fost cuceriti, 
astfel de oameni pasivi sunt incapabili să fie desăvârșiţi. Aproape de sfârșitul vieţii sale, 
după ce fusese desăvârșit, Petru a spus: „O, Dumnezeule! Dacă aș mai trăi câţiva ani, 
mi-aş dori să obțin o iubire mai adâncă și mai pură faţă de Tine”. Când urma să fie 
răstignit pe cruce, în inima sa el se ruga: „O, Dumnezeule! Momentul Tău a sosit acum, 
momentul pe care l-ai pregătit pentru mine a sosit. Trebuie să fiu răstignit pentru Tine, 
trebuie să dau această mărturie pentru Tine și sper că iubirea mea poate satisface 
cerințele Tale și că poate deveni mai pură. Astăzi, faptul că pot să mor pentru Tine și să 
fiu răstignit pe cruce pentru Tine, este mângâ:ietor și liniștitor pentru mine, căci nimic nu 
este mai satisfăcător pentru mine decât să pot fi răstignit pentru Tine și să Îți satisfac 
dorinţele și să mă pot da ie, să îmi pot oferi viața Tie. O, Dumnezeule! Eşti așa de 
minunat! Dacă mi-ai permite să trăiesc, aș fi și mai dispus să Te iubesc. Atât timp cât 
trăiesc, Te voi iubi. Doresc să Te iubesc mai profund. Mă judeci, și mă mustri și mă 
încerci pentru că nu sunt drept, căci am păcătuit. lar firea Ta dreaptă devine mai evidentă 
pentru mine. Aceasta este o binecuvântare pentru mine, căci pot să Te iubesc mai 
profund și sunt dispus să Te iubesc în acest mod chiar dacă Tu nu mă iubeşti. Sunt 
dispus să contemplu firea Ta dreaptă, căci aceasta mă face mai capabil să trăiesc o 
viață plină de semnificaţie. Simt că viața mea acum este mai semnificativă, căci sunt 
răstignit de dragul Tău și este semnificativ să mor pentru Tine. Totuși, nu mă simt 
satisfăcut, căci cunosc prea puţine despre Tine, ştiu că nu Îţi pot îndeplini complet 
dorințele și Te-am răsplătit prea puţin. În viaţa mea, am fost incapabil să mă întorc la 
Tine în întregime; sunt departe de aceea. Când mă uit în urmă la acest moment, mă 
simt atât de îndatorat faţă de Tine și nu am decât acest moment să îmi răscumpăr toate 
greșelile și toată iubirea pentru care nu Te-am răsplătit”. 

Omul trebuie să urmărească să trăiască o viaţă plină de semnificaţie și nu ar trebui 
să fie satisfăcut cu circumstanţele sale actuale. Pentru a trăi după imaginea lui Petru, el 
trebuie să posede cunoștințele și experiențele lui Petru. Omul trebuie să urmărească 
lucruri care sunt mai înalte și mai profunde. El trebuie să urmărească o iubire mai 
profundă și mai pură pentru Dumnezeu și o viață care are valoare și semnificaţie. Doar 
aceasta este viaţă; doar atunci omul va fi la fel ca Petru. Trebuie să te concentrezi pe a 
fi proactiv faţă de intrarea ta în partea pozitivă și nu trebuie să îţi permiti în mod docil să 
te lepezi de credinţă pentru o liniște de moment în timp ce ignori adevăruri mai profunde, 
mai specifice și mai practice. lubirea ta trebuie să fie practică și trebuie să găsești moduri 
de a te elibera de această viaţă desfrânată, fără griji, care nu este diferită de cea a unui 
animal. Trebuie să trăieşti o viaţă plină de semnificaţie, o viaţă de valoare, și nu trebuie 
să te păcălești sau să îţi tratezi viața ca pe o jucărie cu care să te joci. Pentru toţi cei 
care aspiră să-L iubească pe Dumnezeu, nu există adevăruri de neobținut și nu există 

dreptate pentru care să nu poată rămâne de neclintit. Cum ar trebui să-ţi trăieşti viața? 
Cum ar trebui să-L iubești pe Dumnezeu și să utilizezi această iubire pentru a-l mulțumi 
dorința? Nu există vreo chestiune mai importantă în viaţa ta. Mai presus de toate, trebuie 
să ai astfel de aspirații și perseverenţă și nu ar trebui să fii precum cei fără coloană 
vertebrală, cei ce sunt niște molâi. Trebuie să înveţi cum să experimentezi o viaţă plină 
de semnificaţie și să experimentezi adevăruri pline de semnificaţie și nu ar trebui să te 
tratezi superficial în acel mod. Fără să realizezi, viaţa ta va trece pe lângă tine; după 
aceea, vei mai avea tu altă oportunitate de a-L iubi pe Dumnezeu? Poate omul să-L 
iubească pe Dumnezeu după ce e mort? Trebuie să ai aceleași aspirații și conștiință 
precum Petru; viaţa ta trebuie să fie plină de semnificaţie și nu trebuie să te joci cu tine 
însuți. Ca ființă umană și ca persoană care Îl urmează pe Dumnezeu, trebuie să poţi lua 
în considerare cu atenţie cum îţi tratezi viaţa, cum ar trebui să te oferi lui Dumnezeu, 
cum ar trebui să ai o credință mai semnificativă în Dumnezeu și cum, din moment ce ÎI 
iubești pe Dumnezeu, ar trebui să-L iubești într-un mod care este mai pur, mai frumos 
și mai bun. Astăzi, nu poti fi mulțumit doar cu modul în care ești cucerit, ci trebuie să iei, 
de asemenea, în considerare calea pe care vei merge în viitor. Trebuie să ai aspirații și 
curajul de a fi desăvârșit și nu ar trebui să te consideri incapabil. Are oare adevărul 
favoriţi? Poate adevărul să se opună în mod intenţionat oamenilor? Dacă tu cauţi 
adevărul, poate acesta să te copleșească? Dacă rămâi de neclintit pentru dreptate, 
aceasta te va doborî? Dacă aspiraţia ta este într-adevăr să cauţi viața, poate viaţa să te 
ocolească? Dacă ești fără adevăr, nu este pentru că adevărul te ignoră, ci deoarece tu 
stai departe de adevăr; dacă nu poţi rămâne de neclintit pentru dreptate, nu este pentru 
că există ceva în neregulă cu dreptatea, ci pentru că tu crezi că nu se potrivește cu 
faptele; dacă nu ai câștigat viaţă după ce ai urmărit-o mulţi ani, nu este pentru că viaţa 
nu are conștiință faţă de tine, ci pentru că tu nu ai conștiință faţă de viaţă și ai îndepărtat 
viața; dacă trăieşti în lumină și ai fost incapabil de a câștiga lumina, nu este pentru că 
lumina nu este capabilă să te ilumineze, ci pentru că nu ai dat atenţie existenţei luminii 
și astfel, lumina te-a părăsit în tăcere. Dacă nu cauţi, atunci se poate spune doar că ești 
un gunoi fără valoare și nu ai curaj în viaţa ta și nu ai tăria de a rezista forțelor 
întunericului. Ești prea slab! Nu ești în stare să scapi de forțele Satanei care te asediază 
și ești dispus doar să duci acest tip de viaţă sigură și prudentă și să mori în ignoranță. 
Ce ar trebui să obţii este căutarea ta de a fi cucerit; aceasta este misiunea ta obligatorie. 
Dacă ești mulţumit să fii cucerit, atunci tu îndepărtezi existenţa luminii. Trebuie să suferi 
greutăţi pentru adevăr, trebuie să te dai pe tine adevărului, trebuie să înduri umilințe 
pentru adevăr, și pentru a câștiga mai mult din adevăr trebuie să înduri mai multă 
suferință. Aceasta este ceea ce ar trebui să faci. Trebuie să nu renunțţi la adevăr de 
dragul unei vieţi liniștite de familie și nu trebuie să pierzi demnitatea și integritatea vieții 
tale de dragul unei desfătări de moment. Ar trebui să urmărești tot ceea ce este bun și 
frumos și ar trebui să urmărești o cale în viaţă care este mai plină de înţeles. Dacă duci 
o asemenea viaţă vulgară și nu urmărești niciun obiectiv, nu îţi irosești tu viața? Ce poți 


1107 


câștiga dintr-o asemenea viață? Ar trebui să abandonezi toate desfătările trupului pentru 
un singur adevăr și nu ar trebui să renunti la toate adevărurile pentru un pic de desfătare. 
Oamenii de genul acesta nu au integritate sau demnitate; nu există nicio semnificaţie în 
existenţa lor! 

Dumnezeu mustră și judecă omul deoarece este necesar pentru lucrarea Sa și, în 
plus, pentru că îi este necesară omului. Omul trebuie să fie mustrat și judecat și doar 
atunci poate el să obţină iubirea față de Dumnezeu. Astăzi, aţi fost convinși complet, dar 
când întâlniți cel mai mic obstacol, aveţi probleme; statura voastră este încă prea mică 
și încă trebuie să experimentați mai mult o astfel de mustrare și de judecată pentru a 
obține o cunoaștere mai profundă. Astăzi, aveţi o oarecare adoraţie pentru Dumnezeu 
și vă temeţi de Dumnezeu și știți că El este adevăratul Dumnezeu, dar nu aveţi o mare 
iubire pentru El și cu atât mai puţin aţi obţinut o iubire pură; cunoștințele voastre sunt 
prea superficiale, iar statura voastră este încă insuficientă. Când întâlniți cu adevărat un 
mediu, voi încă nu aţi fost martori, prea puţin din intrarea voastră este proactivă și nu 
aveți nicio idee despre cum să practicaţi. Majoritatea oamenilor sunt pasivi și inactivi; ei 
doar Îl iubesc în secret pe Dumnezeu în inimile lor, dar nu au niciun mod de a practica, 
nici nu le este clar care le sunt scopurile. Aceia care au fost desăvârșşiți nu numai că 
posedă umanitate normală, dar sunt și stăpâniți de adevăruri care depășesc măsurile 
conștiinței, care sunt mai presus de standardele conștiinței; ei nu numai că își folosesc 
conștiința pentru a răsplăti iubirea lui Dumnezeu, ci, mai mult decât atât, ei L-au cunoscut 
pe Dumnezeu și au văzut că Dumnezeu este minunat și vrednic de iubirea omului și că 
există atât de multă iubire în Dumnezeu; omul nu poate să nu Îl iubească! lubirea pentru 
Dumnezeu a acelora care au fost desăvârșiţi este pentru a le îndeplini propriile aspirații. 
lubirea lor este spontană, o iubire care nu cere nimic în schimb și care nu este o 
tranzacţie. Ei Îl iubesc pe Dumnezeu doar datorită cunoștințelor lor despre El. Unor astfel 
de oameni nu le pasă dacă Dumnezeu le acordă haruri și se mulțumesc doar cu a-L 
mulțumi pe Dumnezeu. Ei nu fac înţelegeri cu Dumnezeu, nici nu-și măsoară iubirea de 
Dumnezeu după conștiință: „Tu mi-ai dat, deci Te iubesc și eu în schimb; dacă nu îmi 
dai, atunci nu am nimic să-Ţi dau la schimb”. Aceia care au fost desăvârșiți cred 
întotdeauna că: „Dumnezeu este Creatorul și El Își îndeplinește lucrarea asupra noastră. 
Din moment ce eu am această oportunitate, condiţie și calificare de a putea fi desăvârșit, 
căutarea mea ar trebui să fie aceea de a trăi o viață plină de semnificaţie și de a ÎI 
mulțumi”. Este exact la fel cu ceea ce a experimentat Petru: când el era în punctul cel 
mai de jos, s-a rugat lui Dumnezeu și a spus: „O, Dumnezeule! Indiferent de moment 
sau de loc, știi că eu întotdeauna îmi amintesc de Tine. Indiferent de moment sau de 
loc, știi că vreau să Te iubesc, dar statura mea este prea mică, sunt prea slab și 
neputincios, iubirea mea este prea limitată și sinceritatea mea faţă de tine este prea 
puţină. În comparaţie cu iubirea Ta, eu sunt nedemn să trăiesc. Îmi doresc doar să nu 
fie în zadar viața mea și nu numai să Îi pot răsplăti iubirea, ci, mai ales, să pot dedica 
tot ce am Ție. Dacă Te pot mulțumi, atunci ca făptură, voi avea liniște sufletească și nu 

voi cere nimic mai mult. Deși sunt slab și neputincios acum, nu voi uita îndemnurile Tale 
și nu voi uita iubirea Ta. Acum, nu fac nimic mai mult decât să-Ți răsplătesc iubirea. O, 
Dumnezeule, mă simt îngrozitor! Cum Îți pot da înapoi iubirea din inima mea, cum pot 
face tot ce îmi stă în putinţă și cum pot fi în stare să Îţi îndeplinesc dorințele și să fiu în 
stare să Îți ofer tot ceea ce am? Tu ştii slăbiciunea omului; cum pot fi demn de iubirea 
Ta? O, Dumnezeule! Ştii că am statura mică, că iubirea mea este prea puţină. Cum pot 
face tot ceea ce pot mai bine în acest tip de mediu? Știu că ar trebui să-Ți răsplătesc 
iubirea, știu că ar trebui să Îţi dau tot ce am, dar astăzi statura mea este prea mică. ţi 
cer să îmi dai putere și încredere, astfel încât să fiu mai capabil de a avea iubire pură 
devotată Ție și să fiu mai capabil să dedic tot ce am Ție; nu numai că voi putea să-Ți 
răsplătesc iubirea, ci voi fi mai capabil să trăiesc mustrarea, judecata și încercările Tale 
și chiar și blesteme mai mari. Mi-ai permis să-Ți contemplu iubirea și sunt incapabil să 
nu Te iubesc și, deși sunt slab și neputincios azi, cum aș putea să Te uit? lubirea, 
mustrarea și judecata Ta m-au făcut toate să Te cunosc, totuși mă simt, de asemenea, 
incapabil să Îţi îndeplinesc iubirea, căci ești atât de măreț. Cum pot dedica tot ceea ce 
am Creatorului?” Astfel era cererea lui Petru, totuși statura sa era prea nepotrivită. În 
acest moment, el a simţit ca și cum un cuțit îi este răsucit în inimă. Era în agonie; el nu 
știa ce să facă în astfel de condiţii. Totuși, el a continuat să se roage: „O, Dumnezeule! 
Omul are o statură de copil, conștiința sa este slabă și singurul lucru pe care îl pot obține 
este de a-Ţi răsplăti iubirea. Astăzi, nu știu cum să-Ți satisfac dorinţele și doresc doar 
să fac tot ce îmi stă în putinţă, să-Ți dau tot ce am și să-Ţi dedic tot ce am. Indiferent de 
judecata Ta, indiferent de mustrarea Ta, indiferent de ce îmi acorzi, indiferent ce iei de 
la mine, eliberează-mă de cea mai mică urmă de plângere faţă de Tine. De multe ori, 
când m-ai mustrat și judecat, am mormăit în sinea mea și eram incapabil de a obţine 
puritatea sau de a-Ți îndeplini dorinţele. Răsplata mea pentru iubirea Ta era născută din 
obligaţie și, în acest moment, mă urăsc și mai tare”. Faptul că Petru se ruga în acest 
mod era deoarece el căuta o iubire mai pură față de Dumnezeu. El căuta și implora și, 
în plus, se învinovăţea și își mărturisea păcatele lui Dumnezeu. El se simțea îndatorat 
lui Dumnezeu și simțea ură faţă de sine însuși, totuși el era, de asemenea, oarecum trist 
și pasiv. El întotdeauna s-a simțit astfel, ca și cum nu era destul de bun pentru dorinţele 
lui Dumnezeu și neputincios să facă tot ce îi stătea în putinţă. În astfel de condiţii, Petru 
tot căuta să realizeze credinţa lui lov. El a văzut cât de mare fusese credinţa lui lov, căci 
lov văzuse că tot ce avea fusese acordat de Dumnezeu și era normal ca Dumnezeu să 
îi ia tot ceea ce avea, că Dumnezeu dădea oricui voia — astfel era firea dreaptă a lui 
Dumnezeu. lov nu se plângea și încă putea să-L laude pe Dumnezeu. Petru se cunoștea 
și el pe sine însuși și în inima sa se ruga: „Astăzi nu ar trebui să mă mulțumesc să Îți 
răsplătesc iubirea folosindu-mi conștiința și, cu cât de multă iubire Îţi dau înapoi, pentru 
că gândurile mele sunt prea corupte și pentru că sunt incapabil să Te văd drept 
Creatorul. Deoarece sunt încă nedemn să Te iubesc, trebuie să cultiv abilitatea de a 
dedica tot ceea ce am Ție, ceea ce aș face de bunăvoie. Trebuie să știu tot ceea ce ai 

făcut Tu și nu am de ales și trebuie să-Ți contemplu iubirea și să fiu capabil să Te slăvesc 
și să Îți preamăresc numele sfânt, astfel încât să poţi câștiga mare slavă prin mine. Sunt 
dispus să fiu de neclintit în această mărturie pentru Tine. O, Dumnezeule! lubirea Ta 
este așa de prețioasă și de frumoasă; cum aș putea să îmi doresc să trăiesc în mâinile 
celui rău? Nu am fost oare făcut de Tine? Cum aș putea trăi sub stăpânirea Satanei? Aș 
prefera ca întreaga mea fiinţă să trăiască sub mustrarea Ta. Nu doresc să trăiesc sub 
stăpânirea celui rău. Dacă pot fi făcut pur și pot dedica tot ceea ce am Ție, sunt dispus 
să îmi ofer trupul și mintea judecății și mustrării Tale, căci îl urăsc pe Satana și nu sunt 
dispus să trăiesc sub stăpânirea lui. Prin judecata Ta faţă de mine, Tu Îţi arăţi firea Ta 
dreaptă; sunt fericit și nu am nicio nemulțumire. Dacă pot să îndeplinesc datoria de 
făptură, sunt dispus ca întreaga mea viaţă să fie însoţită de judecata Ta, prin care voi 
ajunge să cunosc firea Ta dreaptă și mă voi elibera de influenţa celui rău”. Petru mereu 
s-a rugat astfel, întotdeauna a căutat astfel și a ajuns, relativ vorbind, într-un tărâm înalt. 
Nu numai că a putut să răsplătească iubirea lui Dumnezeu, dar, mai important, el și-a 
îndeplinit și datoria de făptură. Nu numai că el nu a fost acuzat de conștiința sa, dar el a 
fost capabil, de asemenea, să depășească standardele conștiinței. Rugăciunile lui au 
continuat să se ridice înaintea lui Dumnezeu, astfel încât aspiraţiile sale erau mereu mai 
înalte, iar iubirea sa de Dumnezeu era mereu mai mare. Deși a suferit o durere 
îngrozitoare, totuși el nu a uitat să-L iubească pe Dumnezeu și el tot a căutat să obţină 
abilitatea de a înțelege voia lui Dumnezeu. În rugăciunile sale, a rostit următoarele 
cuvinte: „Nu am realizat nimic mai mult decât răsplătirea iubirii Tale. Nu am stat martor 
pentru Tine înaintea Satanei, nu m-am eliberat de influența Satanei şi tot trăiesc în trup. 
Doresc să îmi folosesc iubirea pentru a-l înfrânge pe Satana, a-l rușina, și astfel să-Ți 
satisfac dorința. Doresc să-mi dau fiinţa în întregime Ție, să nu îi dau niciun pic din mine 
Satanei, căci Satana este dușmanul Tău”. Cu cât a căutat mai mult în această direcţie, 
cu atât mai mult a fost impresionat și cu atât mai profundă a fost cunoașterea sa privind 
aceste chestiuni. Fără să realizeze, el a ajuns să cunoască că ar trebui să se elibereze 
de sub influenţa Satanei și ar trebui să se întoarcă cu totul la Dumnezeu. Astfel era sfera 
la care a ajuns el. El depășea influenţa Satanei și se elibera de plăcerile și bucuriile 
trupului și era dispus să trăiască mai profund atât mustrarea lui Dumnezeu, cât și 
judecata Lui. El a spus: „Deși trăiesc în mustrarea Ta și în judecata Ta, indiferent de 
greutăţile pe care le presupune, tot nu sunt dispus să trăiesc sub stăpânirea Satanei, tot 
nu sunt dispus să îndur înșelăciunea Satanei. Mă bucur să trăiesc în mijlocul blestemelor 
Tale și mă doare să trăiesc printre binecuvântările Satanei. Te iubesc trăind sub judecata 
Ta şi aceasta îmi aduce o mare bucurie. Mustrarea și judecata Ta este dreaptă și sfântă; 
există pentru a mă curăța și, chiar mai mult, pentru a mă mântui. Aș prefera să îmi petrec 
întreaga viaţă sub judecata Ta pentru a putea fi în grija Ta. Nu sunt dispus să trăiesc 
sub stăpânirea Satanei nici măcar un moment; doresc să fiu curăţat de Tine; cu toate că 
îndur greutăţi, nu sunt dispus să fiu exploatat și păcălit de Satana. Eu, această făptură, 
ar trebui să fiu folosită de Tine, luată în stăpânire de Tine, judecată de Tine și mustrată 

de Tine. Ar trebui chiar să fiu blestemat de Tine. Inima mea se bucură când ești dispus 
să mă binecuvântezi, căci am văzut iubirea Ta. Tu ești Creatorul și eu sunt făptura: nu 
ar trebui să Te trădez și să trăiesc sub stăpânirea Satanei, nici nu ar trebui să fiu 
exploatat de Satana. Ar trebui să fiu calul sau boul Tău, în loc să trăiesc pentru Satana. 
Aș prefera să trăiesc în mustrarea Ta, fără fericire fizică, iar aceasta mi-ar aduce bucurie 
chiar dacă aș pierde harul Tău. Deși harul Tău nu este cu mine, mă bucur să fiu mustrat 
și judecat de Tine; aceasta este cea mai bună binecuvântare din partea Ta, cel mai mare 
har al Tău. Deși Tu ești întotdeauna măreț și plin de urgie faţă de mine, totuși sunt 
incapabil să Te părăsesc, și totuși încă nu Te pot iubi suficient. Aș prefera să trăiesc în 
casa Ta, aș prefera să fiu blestemat, mustrat și zdrobit de Tine și nu sunt dispus să 
trăiesc sub stăpânirea Satanei, nici nu sunt dispus să mă agit doar pentru trup, și cu atât 
mai puţin sunt dispus să trăiesc pentru trup”. lubirea lui Petru era o iubire pură. Aceasta 
este experienţa de a fi desăvârșit și este cea mai înaltă sferă a desăvârșirii; nu există 
nicio viață mai semnificativă. El a acceptat mustrarea și judecata lui Dumnezeu, el a 
prețuit firea dreaptă a lui Dumnezeu și nimic în legătură cu Petru nu era mai valoros. El 
a spus: „Satana îmi dă bucurii materiale, dar nu le preţuiesc. Mustrarea și judecata lui 
Dumnezeu vin asupra mea — prin aceasta sunt dăruit cu har, în aceasta găsesc plăcere 
și prin aceasta sunt binecuvântat. Dacă nu era judecata lui Dumnezeu, nu L-aș fi iubit 
niciodată pe Dumnezeu, aș trăi încă sub stăpânirea Satanei, încă aș fi controlat și 
condus de el. Dacă ar fi fost așa, nu aș deveni niciodată o fiinţă umană reală, căci aș fi 
incapabil să-L mulţumesc pe Dumnezeu și nu m-aș fi dedicat în întregime lui Dumnezeu. 
Deși Dumnezeu nu mă binecuvântează, lăsându-mă fără liniște interioară, ca și cum un 
foc ar arde înăuntrul meu, și fără pace sau bucurie, și chiar dacă mustrarea și disciplina 
lui Dumnezeu nu se despart niciodată de mine, în judecata și mustrarea lui Dumnezeu 
pot să-l contemplu firea dreaptă. Mă bucur nespus de aceasta; nu există niciun lucru 
mai valoros sau mai semnificativ în viață. Deși protecţia și grija Lui au devenit mustrare, 
judecată, blesteme și lovire nemiloasă, cu toate acestea mă bucur de aceste lucruri, căci 
ele mă pot curăța și schimba mai bine, mă pot aduce mai aproape de Dumnezeu, mă 
pot face mai capabil să-L iubesc pe Dumnezeu și pot face mai pură iubirea mea de 
Dumnezeu. Aceasta mă face mai capabil să îmi îndeplinesc datoria de făptură și mă 
duce înaintea lui Dumnezeu și departe de influența Satanei, astfel încât să nu îl mai 
slujesc pe Satana. Când nu voi trăi sub stăpânirea Satanei și voi putea să dedic tot ce 
am și tot ceea ce pot face lui Dumnezeu, fără a cruța niciun efort — atunci va fi momentul 
când voi fi complet mulțumit. Mustrarea și judecata lui Dumnezeu sunt cele care m-au 
salvat și viaţa mea este inseparabilă de mustrarea și judecata lui Dumnezeu. Viața mea 
pe pământ este sub stăpânirea Satanei și dacă nu ar fi grija și protecția mustrării și 
judecății lui Dumnezeu, aș fi trăit întotdeauna sub stăpânirea Satanei și, mai ales, nu aș 
fi avut oportunitatea sau mijloacele de a trăi o viaţă plină de semnificaţie. Doar dacă 
mustrarea și judecata lui Dumnezeu nu mă părăsesc niciodată voi putea fi curățat de 
Dumnezeu. Doar cu cuvintele aspre şi firea dreaptă a lui Dumnezeu și judecata măreaţă 

a lui Dumnezeu am câștigat eu protecţie supremă și am ajuns să trăiesc în lumină și am 
câștigat binecuvântările lui Dumnezeu. Să pot fi curățat și să mă eliberez de Satana și 
să trăiesc sub stăpânirea lui Dumnezeu — aceasta este cea mai mare binecuvântare din 
viața mea astăzi”. Aceasta este cea mai înaltă sferă trăită de Petru. 

Exact aceasta e starea pe care omul trebuie să o obţină după ce a fost desăvârșit. 
Dacă nu poţi obține atât de mult, atunci nu poţi trăi o viață plină de semnificaţie. Omul 
trăiește în trup, ceea ce înseamnă că trăiește într-un iad uman și fără judecata și 
mustrarea lui Dumnezeu, omul este la fel de murdar precum Satana. Cum ar putea omul 
să fie sfânt? Petru a crezut că mustrarea și judecata din partea lui Dumnezeu erau 
protecţia cea mai bună și harul cel mai mare al omului. Doar prin mustrare și judecată 
din partea lui Dumnezeu poate să se trezească omul și să urască trupul, să-l urască pe 
Satana. Disciplina strictă a lui Dumnezeu îl eliberează pe om de sub influenţa Satanei, 
îl eliberează din propria lui mică lume și îi permite să trăiască în lumina prezenţei lui 
Dumnezeu. Nu există nicio mântuire mai bună decât mustrarea și judecata! Petru s-a 
rugat: „O, Dumnezeule! Atât timp cât mă mustri și mă judeci, voi ști că nu m-ai părăsit. 
Chiar dacă nu îmi dai bucurie sau pace și mă faci să trăiesc în suferinţă şi îmi aplici 
nenumărate mustrări, atât timp cât nu mă părăsești, inima mea va fi liniștită. Astăzi, 
mustrarea și judecata Ta au devenit cea mai bună protecţie a mea și cea mai mare 
binecuvântare. Harul pe care mi-l dai mă protejează. Harul pe care mi-l acorzi astăzi 
este o manifestare a firii Tale drepte și este mustrare și judecată; în plus, este o încercare 
și, mai mult decât atât, este o viaţă plină de suferinţă”. Petru a putut să dea la o parte 
plăcerile trupului și să caute o iubire mai profundă și o protecție mai mare, deoarece el 
câștigase atât de mult har din mustrarea și judecata lui Dumnezeu. În viața Sa, dacă 
omul dorește să fie curăţat și să obţină schimbări în firea sa, dacă el dorește să trăiască 
o viaţă plină de semnificaţie și să-și îndeplinească datoria de făptură, atunci el trebuie 
să accepte judecata și mustrarea lui Dumnezeu și nu trebuie să permită ca disciplinarea 
din partea lui Dumnezeu și lovirea din partea lui Dumnezeu să plece de la el, pentru ca 
el să se poată elibera de manipularea și influența Satanei și să trăiască în lumina lui 
Dumnezeu. Să știi că mustrarea și judecata lui Dumnezeu reprezintă lumina și lumina 
mântuirii omului și că nu există nicio mântuire, har sau protecţie mai bună pentru om. 
Omul trăiește sub influența Satanei și există în trup; dacă nu este curăţat și dacă nu 
primește protecţia lui Dumnezeu, atunci omul va deveni tot mai depravat. Dacă el își 
dorește să-L iubească pe Dumnezeu, atunci el trebuie curăţat și mântuit. Petru s-a rugat: 
„Dumnezeule, când mă tratezi cu bunătate, sunt încântat și simt mângâiere; când mă 
mustri, simt o mângâiere și o bucurie și mai mare. Deși sunt slab și îndur o suferință 
nespusă, deși există lacrimi și tristețe, Tu știi că această tristețe este din cauza 
neascultării mele și din cauza slăbiciunii mele. Plâng pentru că nu Îți pot satisface 
dorințele, simt durere și regret pentru că sunt insuficient pentru cerințele Tale, dar sunt 
dornic să ating acest scop, sunt dispus să fac tot ce pot pentru a Te mulțumi. Mustrarea 
Ta mi-a adus protecţie și mi-a dat cea mai bună mântuire; judecata Ta umbrește 

toleranța și răbdarea Ta. Fără mustrarea și judecata Ta, eu nu m-aș bucura de mila și 
de bunătatea Ta plină de iubire. Astăzi, văd cu atât mai mult că iubirea Ta a depășit 
cerurile și este mai presus de toate celelalte lucruri. lubirea Ta nu este doar milă și 
bunătate plină de iubire; chiar mai mult decât atât, este mustrare și judecată. Mustrarea 
și judecata Ta mi-au dăruit atât de multe. Fără mustrarea și judecata Ta, nicio persoană 
nu ar fi curățată și nicio persoană nu ar putea să trăiască iubirea Creatorului. Deşi am 
suferit sute de încercări și necazuri și am fost chiar aproape de moarte, acestea mi-au 
permis să Te cunosc cu adevărat și să câștig mântuirea supremă. Dacă mustrarea, 
judecata și disciplina Ta m-ar părăsi, atunci aș trăi în întuneric, sub stăpânirea Satanei. 
Ce beneficii are trupul omului? Dacă mustrarea și judecata Ta m-ar părăsi, ar fi ca şi 
cum Duhul Tău m-ar abandona, ca și cum nu ai mai fi cu mine. Dacă ar fi așa, cum aș 
putea să continuu să trăiesc? Dacă Tu îmi dai boală și îmi iei libertatea, pot continua să 
trăiesc, dar dacă vreodată m-ar părăsi mustrarea și judecata Ta, nu aș avea cum să 
continuu să trăiesc. Dacă aș fi fost fără mustrarea și judecata Ta, aș fi pierdut iubirea 
Ta, o iubire care este prea profundă ca să o pot exprima în cuvinte. Fără iubirea Ta aș 
trăi sub stăpânirea Satanei și nu aș putea să Îți văd fața glorioasă. Cum aș putea să 
continuu să trăiesc? Nu aș putea să îndur un astfel de întuneric, o asemenea viaţă. Să 
Te am cu mine este ca și cum Te-aș vedea, deci cum aș putea să Te părăsesc? Te 
implor, Te rog fierbinte să nu îmi iei cea mai mare mângâiere, chiar dacă este vorba 
doar de câteva cuvinte de liniștire. M-am bucurat de iubirea Ta și astăzi nu pot sta 
departe de Tine; cum aș putea să nu Te iubesc? Am vărsat multe lacrimi de durere din 
cauza iubirii Tale, totuși am simţit întotdeauna că o astfel de viață precum aceasta este 
mai plină de semnificaţie, mai capabilă să mă îmbogăţească, mai capabilă să mă 
schimbe, mai capabilă să îmi permită să obţin adevărul care ar trebui stăpânit de făpturi”. 

Întreaga viață a omului este trăită sub domeniul Satanei și nu există nicio singură 
persoană care să se poată elibera de influența Satanei pe cont propriu. Toţi trăiesc într- 
o lume murdară, în corupție și deșertăciune, fără cea mai mică semnificaţie sau valoare; 
ei trăiesc vieți așa de lipsite de griji pentru trup, pentru pofte și pentru Satana. Nu există 
nici cea mai mică valoare în existenţa lor. Omul este incapabil să descopere adevărul 
care îl va elibera de influenţa Satanei. Chiar dacă omul crede în Dumnezeu și citește 
Biblia, el nu înţelege cum să se elibereze de sub controlul influenţei Satanei. De-a lungul 
secolelor, foarte puţini oameni au descoperit acest secret, foarte puţini l-au priceput. 
Astfel, deși omul îl detestă pe Satana și detestă trupul, el nu știe cum să se elibereze de 
influența ademenitoare a Satanei. Astăzi, nu sunteţi voi încă sub stăpânirea Satanei? 
Voi nu regretati faptele de neascultare și cu atât mai puţin simţiţi că sunteţi murdari și 
neascultători. După ce vă opuneți lui Dumnezeu, voi chiar aveți liniște sufletească și 
simţiți o mare pace. Pacea voastră nu este din cauză că sunteţi corupți? Nu vine oare 
această pace din neascultarea voastră? Omul trăiește într-un iad uman, el trăiește sub 
influenţa întunecată a Satanei; pe pământ, fantomele trăiesc împreună cu omul, năvălind 
asupra trupului omului. Pe pământ, nu trăiești într-un paradis frumos. Locul unde ești 

este ținutul diavolului, un iad uman, un infern. Dacă omul nu este curâţit, atunci el e al 
murdăriei; dacă nu este protejat și îngrijit de Dumnezeu, atunci el e încă un prizonier al 
Satanei; dacă nu este judecat și mustrat, atunci nu va avea mijloace să scape de 
prigonirea influenței întunecate a Satanei. Firea coruptă pe care o dai la iveală și 
purtarea de neascultare pe care o trăieşti sunt suficiente pentru a dovedi că încă trăieşti 
sub domeniul Satanei. Dacă mintea și gândurile tale nu au fost curăţite, iar firea ta nu a 
fost judecată și mustrată, atunci întreaga ta ființă este controlată încă de domeniul 
Satanei, mintea ta este controlată de Satana, gândurile tale sunt manipulate de Satana 
și întreaga ta ființă e controlată de mâinile Satanei. Ştii cât de departe ești acum de 
standardele lui Petru? Ai tu acest calibru? Cât de mult cunoști din mustrarea și judecata 
de astăzi? Cât de mult stăpânești din ceea ce Petru a ajuns să cunoască? Dacă, astăzi, 
nu ești capabil să știi, vei putea să obţii această cunoaștere în viitor? Cineva atât de 
leneș și de laş ca tine este pur și simplu incapabil de a cunoaște mustrarea și judecata. 
Dacă urmărești pacea trupului și plăcerile trupului, atunci nu vei avea mijloacele de a fi 
curăţat, și în final vei fi înapoiat Satanei, căci ceea ce trăiești este Satana și trupul. Așa 
cum stau lucrurile astăzi, mulți oameni nu urmăresc viața, ceea ce înseamnă că nu le 
pasă să fie curăţiţi sau să intre într-o experienţă mai profundă de viață. Așa stând 
lucrurile, cum pot fi ei desăvârșiţi? Aceia care nu urmăresc viaţa nu au nicio oportunitate 
de a fi desăvârșiţi, iar aceia care nu urmăresc să-L cunoască pe Dumnezeu, care nu 
urmăresc schimbări în firea lor, sunt incapabili să scape de sub influenţa întunecată a 
Satanei. Nu sunt serioși în ceea ce privește cunoștințele lor despre Dumnezeu și intrarea 
în schimbările din firea lor, exact ca aceia care cred doar în religie, care doar urmează 
ritualul și iau parte la serviciile obișnuite. Nu este aceea o pierdere de vreme? Dacă, în 
credința sa în Dumnezeu, omul nu este serios privind chestiunile vieţii, nu urmărește 
intrarea în adevăr, nu urmăreşte schimbări în firea sa, și cu atât mai puţin urmărește o 
cunoaștere a lucrării lui Dumnezeu, atunci el nu poate fi desăvârșit. Dacă dorești să fii 
desăvârșit, atunci trebuie să înţelegi lucrarea lui Dumnezeu. În special, trebuie să 
înţelegi semnificația mustrării și judecății Sale și motivul pentru care lucrarea aceasta 
este săvârșită asupra omului. Eşti capabil să accepti? În timpul mustrării de acest tip, 
ești capabil să obţii aceleași experienţe și cunoștințe ca Petru? Dacă urmărești 
cunoașterea de Dumnezeu și lucrarea Duhului Sfânt și dacă urmărești schimbări în firea 
ta, atunci ai oportunitatea de a fi desăvârșit. 

Pentru aceia care trebuie desăvârşiţi, această etapă a lucrării de a fi cuceriţi este 
indispensabilă; doar odată ce omul a fost cucerit poate el să trăiască lucrarea de a fi 
desăvârșit. Nu există o mare valoare în a îndeplini doar rolul de a fi cucerit, lucru care nu 
te va face potrivit pentru utilizarea de către Dumnezeu. Nu vei avea nicio modalitate de a- 
ți juca rolul în răspândirea Evangheliei, căci tu nu urmărești viața și nu urmărești 
schimbarea și reînnoirea în tine și, astfel, nu ai nicio experienţă reală de viață. În timpul 
acestei lucrări pas cu pas, odată ai jucat rolul de făcător de servicii și de contrast, dar dacă 
în final nu urmărești să fii ca Petru, iar căutarea ta nu este conform căii în care Petru a 

fost desăvârșit, atunci, în mod natural, nu vei avea schimbări în firea ta. Dacă ești cineva 
care urmăreşte să fie desăvârșit, atunci tu vei fi dat mărturie și vei spune: „În această 
lucrare pas-cu-pas a lui Dumnezeu, am acceptat lucrarea de mustrare și judecată a lui 
Dumnezeu și, deși am îndurat o mare suferință, am ajuns să cunosc modul în care 
Dumnezeu desăvârșește omul, am câștigat lucrarea făcută de Dumnezeu și am cunoscut 
dreptatea lui Dumnezeu, iar mustrarea Sa m-a salvat. Firea Sa dreaptă a venit asupra 
mea și mi-a adus binecuvântări și har; mustrarea și judecata Sa sunt cele care m-au 
protejat și m-au purificat. Dacă nu aș fi fost mustrat și judecat de Dumnezeu și dacă 
cuvintele aspre ale lui Dumnezeu nu ar fi venit asupra mea, nu aș fi putut să-L cunosc pe 
Dumnezeu, și nici nu aș fi putut să fiu salvat. Astăzi, văd: ca făptură, nu doar că mă bucur 
de toate lucrurile făcute de Creator ci, mai important, toate făpturile ar trebui să se bucure 
de firea dreaptă a lui Dumnezeu și de judecata Lui dreaptă, pentru că firea lui Dumnezeu 
este demnă de desfătarea omului. Ca făptură care a fost coruptă de Satana, trebuie să te 
bucuri de firea dreaptă a lui Dumnezeu. În firea Sa dreaptă există mustrare și judecată și, 
în plus, există o mare iubire. Deși sunt incapabil să câștig complet iubirea lui Dumnezeu 
astăzi, am avut marele noroc de a o vedea și prin aceasta am fost binecuvântat”. Aceasta 
este calea străbătută de aceia care trăiesc desăvârșirea și cunoașterea despre care 
vorbesc. Astfel de oameni sunt la fel ca Petru; ei au aceleași experienţe ca Petru. Astfel 
de oameni sunt, de asemenea, aceia care au câștigat viața, care au adevărul. Când ei 
experimentează până la bun sfârșit, în timpul judecății lui Dumnezeu, se vor elibera cu 
siguranţă de influenţa Satanei și vor fi câștigați de Dumnezeu. 

După ce au fost cuceriți, oamenii nu au nicio mărturie răsunătoare. Ei doar l-au 
rușinat pe Satana, dar nu au trăit realitatea cuvintelor lui Dumnezeu. Nu ai câștigat a 
doua mântuire; ai câștigat doar o jertfă pentru păcate, totuși nu ai fost desăvârșit — 
aceasta este o mare pierdere. Trebuie să înțelegeți în ce ar trebui să intraţi și ce ar trebui 
să trăiţi și trebuie să intraţi în acestea. Dacă, în final, nu reușești să fii desăvârșit, atunci 
nu vei fi o ființă umană reală și vei fi plin de regrete. Adam și Eva creați de Dumnezeu 
la început erau oameni sfinţi, adică, în timp ce erau în Grădina din Eden ei erau sfinţi, 
neîntinați de murdărie. De asemenea, ei erau credincioși lui lahve și nu știau nimic de 
trădarea lui lahve. Aceasta este deoarece erau fără tulburarea influenţei Satanei, erau 
fără otrava Satanei și erau cei mai puri din toată omenirea. Ei trăiau în Grădina Edenului, 
fără a fi pângăriţi de nicio murdărie, fără a fi stăpâniţi de trup și adorându-L pe lahve. 
Mai târziu, când au fost ispitiţi de Satana, ei aveau otrava șarpelui și dorința de a-L trăda 
pe lahve și ei trăiau sub influenţa Satanei. La început, ei erau sfinţi și ÎI preamăreau pe 
lahve; doar în această stare erau ei umani. Mai târziu, după ce au fost ispitiţi de Satana, 
ei au mâncat fructul pomului cunoașterii binelui și răului și au trăit sub influenţa Satanei. 
Ei au fost treptat corupți de Satana și au pierdut imaginea iniţială a omului. La început, 
omul avea suflarea de viaţă a lui lahve, nu era deloc neascultător și nu avea nicio răutate 
în inima sa. La acea vreme, omul era cu adevărat uman. După ce a fost corupt de 
Satana, omul a devenit o fiară. Gândurile sale erau pline de răutate și murdărie, fără 

bunătate sau sfințenie. Nu este acesta Satana? Ai experimentat mult din lucrarea lui 
Dumnezeu, totuși nu te-ai schimbat și nu ai fost curăţat. Tu încă trăiești sub stăpânirea 
Satanei și încă nu te supui lui Dumnezeu. Acesta este cineva care a fost cucerit, dar 
care nu a fost desăvârșit. Și de ce se spune că o astfel de persoană nu a fost 
desăvârșită? Deoarece această persoană nu urmărește viața sau să cunoască lucrarea 
lui Dumnezeu și nu își dorește nimic mai mult decât plăcerile trupului și confortul de 
moment. Drept rezultat, nu există schimbări în firea vieţii sale și nu a recâștigat 
înfățișarea iniţială de om creat de Dumnezeu. Asifel de oameni sunt cadavre 
umblătoare, ei sunt cei morţi care nu au duh! Aceia care nu urmăresc o cunoaștere a 
lucrurilor spirituale, care nu urmăresc sfințenia și care nu urmăresc să trăiască adevărul, 
care sunt mulţumiţi doar cu a fi cuceriţi pe partea negativă și care nu pot să trăiască 
după cuvintele lui Dumnezeu și să devină oameni sfinţi — aceștia sunt oamenii care nu 
au fost mântuiţi. Căci, dacă este fără adevăr, omul nu este capabil să nu cedeze în timpul 
încercărilor lui Dumnezeu; doar aceia care pot să nu cedeze în timpul încercărilor lui 
Dumnezeu sunt cei care au fost mântuiţi. Ceea ce doresc Eu sunt oameni precum Petru, 
oameni care urmăresc să fie desăvârşiţi. Adevărul de astăzi este dat celor care tânjesc 
după el și îl caută. Această mântuire este dată celor care tânjesc să fie mântuiţi de 
Dumnezeu și nu are ca scop doar să fie câștigată de voi. Scopul său este ca voi să puteți 
fi câștigați de Dumnezeu; ÎI câștigați pe Dumnezeu pentru ca Dumnezeu să vă poată 
câștiga pe voi. Astăzi, v-am spus aceste cuvinte și le-aţi auzit și ar trebui să practicați 
conform acestor cuvinte. În final, momentul în care veţi pune aceste cuvinte în practică 
va fi momentul când Eu vă voi fi câștigat prin aceste cuvinte; în același timp, voi veţi fi 
câștigat, de asemenea, aceste cuvinte, adică, veţi fi câștigat această mântuire supremă. 
Odată ce sunteţi curăţaţi, veţi fi devenit o fiinţă umană reală. Dacă ești incapabil să 
trăiești adevărul sau să trăiești asemănător unuia care a fost desăvârșit, atunci se poate 
spune că nu ești om, ci un cadavru umblător, o fiară, pentru că ești fără adevăr, adică 
ești fără suflarea de viaţă a lui lahve și, astfel, ești o persoană moartă care nu are suflet! 
Deși este posibil să fii martor după ce ai fost cucerit, ceea ce câștigi este doar puţină 
mântuire și nu ai devenit o ființă stăpânită de un duh. Deși ai trăit mustrare și judecată, 
firea ta nu este reînnoită sau schimbată ca rezultat; ești încă vechiul tău sine, încă aparţii 
Satanei și nu ești cineva care a fost curăţat. Doar aceia care au fost desăvârșiţi sunt 
valoroși și doar astfel de oameni au câștigat o viață adevărată. Într-o zi, cineva îţi va 
spune: „Tu ai experimentat lucrarea lui Dumnezeu, deci vorbește despre cum este 
lucrarea Sa. David a experimentat lucrarea lui Dumnezeu și a privit faptele lui lahve, și 
Moise a privit faptele lui lahve și cei doi au putut să descrie faptele lui lahve și au putut 
să vorbească despre minunăţia lui lahve. Voi aţi privit lucrarea făcută de Dumnezeu 
întrupat în timpul zilelor de pe urmă; poţi vorbi despre înțelepciunea Sa? Poţi vorbi 
despre minunăţia lucrării Sale? Care sunt cerinţele lui Dumnezeu pentru voi și cum le- 
aţi experimentat? Aţi experimentat lucrarea lui Dumnezeu în zilele de pe urmă; care este 
viziunea voastră cea mai măreaţă? Puteţi vorbi despre aceasta? Puteţi vorbi despre firea 

dreaptă a lui Dumnezeu?” Cum vei răspunde când te vei confrunta cu aceste întrebări? 
Dacă spui: „Dumnezeu este atât de drept, El ne mustră și ne judecă și ne dezvăluie fără 
a ne cruța. Firea lui Dumnezeu este cu adevărat intolerantă faţă de ofensele omului; 
după ce am experimentat lucrarea lui Dumnezeu, am ajuns să cunosc propria noastră 
animalitate și am privit cu adevărat firea dreaptă a lui Dumnezeu,” atunci cealaltă 
persoană va continua să te întrebe: „Ce altceva știi despre Dumnezeu? Cum se intră în 
viață? Ai aspirații personale?” Tu vei răspunde: „După ce au fost corupte de Satana, 
făpturile lui Dumnezeu au devenit fiare și nu erau diferite față de măgari. Astăzi, trăiesc 
în mâinile lui Dumnezeu și, astfel, trebuie să satisfac dorinţele Creatorului și să mă supun 
tuturor învățăturilor Sale. Nu am altă alegere”. Dacă vorbești doar astfel de generalități, 
acea persoană nu va înțelege ceea ce spui. Când te întreabă ce cunoștințe ai despre 
lucrarea lui Dumnezeu, ei se referă la experienţele tale personale. Ei vor să știe ce 
cunoștințe ai despre mustrarea și judecata lui Dumnezeu după ce le-ai experimentat și 
prin aceasta ei se referă la experienţele tale personale și îţi cer să le vorbești despre 
cunoștințele tale privind adevărul. Dacă nu poţi vorbi despre astfel de lucruri, aceasta 
dovedește că nu știi nimic despre lucrarea de astăzi. Tu rostești întotdeauna cuvinte 
care sunt ipocrite sau care sunt bine cunoscute; nu ai experiențe specifice, nici nu există 
o esenţă a cunoștințelor tale și nici nu ai mărturii adevărate și, astfel, ceilalți nu sunt 
convinși de tine. Nu fi un urmaș pasiv al lui Dumnezeu și nu urmări ceea ce te face 
curios. Prin a fi nici rece, nici cald, tu te vei distruge și îţi vei întârzia viaţa. Trebuie să te 
eliberezi de o astfel de pasivitate și lipsă de activitate și să devii bun la a urmări lucruri 
pozitive și a-ţi depăși propria slăbiciune, astfel încât să poţi câștiga adevărul și să poți 
trăi adevărul. Nu există nimic îngrozitor la slăbiciunile tale, iar lipsurile tale nu sunt cea 
mai mare problemă a ta. Cea mai mare problemă a ta și cea mai mare lipsă este că nu 
ești nici rece, nici cald și îţi lipsește dorinţa de a căuta adevărul. Cea mai mare problemă 
a voastră, a tuturor, este mentalitatea lașă prin care sunteți fericiţi cu lucrurile așa cum 
sunt ele și pur și simplu așteptați în mod pasiv. Acesta este obstacolul vostru cel mai 
mare și cel mai mare dușman al căutării voastre a adevărului. Dacă asculți doar pentru 
că cuvintele pe care le rostesc Eu sunt așa de profunde, atunci tu nu ai cu adevărat 
cunoașterea, și nici nu prețuiești adevărul. O ascultare ca a ta nu este o mărturie și nu 
sunt de acord cu o asemenea ascultare. Cineva te poate întreba: „De unde anume vine 
Dumnezeul tău? Care este esența acestui Dumnezeu al tău?” Tu vei răspunde: „Esenţa 
Sa este mustrarea și judecata”. Apoi continuă: „Nu este Dumnezeu plin de compasiune 
și iubire fată de om? Nu știi asta?” Tu vei spune: „Acela este Dumnezeul altora. Este 
Dumnezeul în care cred oamenii religioși, și nu este Dumnezeul nostru”. Când oamenii 
ca tine răspândesc Evanghelia, distorsionează adevărata cale, așa că ce utilizare ai? 
Cum pot alţii să câștige adevărata cale de la tine? Tu ești fără adevăr și nu poți vorbi 
despre adevăr și, mai mult, nici nu poţi trăi adevărul. Ce te califică să trăieşti înaintea lui 
Dumnezeu? Când răspândești altora Evanghelia și când ai părtășie despre adevăr și 
ești martor lui Dumnezeu, dacă ești incapabil să îi convingi, ei îţi vor refuza cuvintele. 


1117 


Nu ești o irosire a spaţiului? Ai experimentat atât de mult din lucrarea lui Dumnezeu, 
totuși când vorbeşti despre adevăr, nu se înțelege nimic. Nu ești tu un om bun de nimic? 
Ce folos ai? Cum puteţi voi să fi experimentat atât de mult din lucrarea lui Dumnezeu, 
totuși să nu aveţi nici cea mai vagă cunoștință despre El? Când ei întreabă ce cunoștințe 
reale ai despre Dumnezeu, nu știți ce să spuneţi sau răspundeți cu ceva irelevant — 
spunând că Dumnezeu este măreț, că marile binecuvântări pe care le-aţi primit sunt cu 
adevărat o preamărire a lui Dumnezeu și că nu există mai mare privilegiu decât să poți 
să-L contempli personal pe Dumnezeu. Ce valoare e în a spune aceasta? Sunt vorbe 
goale, inutile! După ce ai experimentat atât de mult din lucrarea lui Dumnezeu, știi doar 
că preamărirea lui Dumnezeu este adevărul? Trebuie să cunoști lucrarea lui Dumnezeu 
și doar atunci vei putea să fii o mărturie adevărată pentru Dumnezeu. Cum ar putea 
aceia care nu au câștigat adevărul să fie mărturie pentru Dumnezeu? 

Dacă o lucrare atât de mare și atât de multe cuvinte nu au avut niciun efect asupra 
ta, atunci când vine momentul să răspândești lucrarea lui Dumnezeu, nu vei putea să-ţi 
îndeplinești misiunea și vei fi rușinat și umilit. În acel moment, vei simţi că Îi datorezi atât 
de mult lui Dumnezeu, încât cunoașterea ta despre Dumnezeu este foarte superficială. 
Dacă nu urmărești cunoașterea lui Dumnezeu astăzi, în timp ce El lucrează, pe urmă va 
fi prea târziu. În final, nu vei avea o cunoaștere despre care să vorbești — vei rămâne 
gol, cu nimic. Ce anume vei folosi pentru a-l da socoteală lui Dumnezeu? Ai tupeul de a 
te uita la Dumnezeu? Ar trebui să lucrezi din greu în căutarea ta acum, ca în final să știi, 
precum Petru, cât de benefică este mustrarea și judecata lui Dumnezeu pentru om și că 
fără mustrarea și judecata Sa, omul nu poate fi mântuit, și poate doar să se afunde și 
mai adânc în acest pământ murdar, chiar mai adânc în mocirlă. Oamenii au fost corupți 
de Satana, au uneltit unul împotriva celuilalt și s-au călcat în picioare reciproc, și-au 
pierdut frica de Dumnezeu. Neascultarea lor este prea mare, noţiunile lor sunt prea multe 
și toți aparţin Satanei. Fără mustrarea și judecata lui Dumnezeu, firea coruptă a omului 
nu ar putea fi curățată și el nu ar putea fi salvat. Ceea ce este exprimat de lucrarea 
întrupării lui Dumnezeu în trup este exact ceea ce este exprimat de Duh, iar lucrarea pe 
care o face El este îndeplinită conform celei făcută de Duh. Astăzi, dacă nu ai cunoștință 
despre această lucrare, atunci ești așa de nesăbuit și ai pierdut atât de mult! Dacă nu ai 
câștigat mântuirea lui Dumnezeu, atunci convingerea ta este credinţă religioasă și tu ești 
un creștin care aparţine religiei. Pentru că te ţii bine de o doctrină moartă, ai pierdut noua 
lucrare a Duhului Sfânt; alţii, care caută iubirea de Dumnezeu sunt capabili să obțină 
adevărul și viaţa, în timp ce credința ta este incapabilă să câștige aprobarea lui 
Dumnezeu. În schimb, ai devenit un răufăcător, cineva care face fapte dezastruoase și 
pline de ură; ai devenit bătaia de joc a Satanei și un prizonier al Satanei. În Dumnezeu, 
nu să creadă trebuie omul, ci să-L iubească, să-L urmeze și să-L venereze. Dacă nu 
urmezi astăzi, atunci va veni ziua când spui: „Pe vremea aceea, de ce nu L-am urmat 
pe Dumnezeu cum se cuvine, nu L-am mulţumit cum se cuvine, nu am urmărit schimbări 
în firea vieţii mele? Cât de mult regret că nu am putut să mă supun lui Dumnezeu în acel 

moment și că nu am urmărit să cunosc cuvântul lui Dumnezeu. Dumnezeu a spus atât 
de multe atunci; cum de am putut să nu urmăresc? Am fost așa de prost!” Te vei uri pe 
tine însuţi într-un anumit grad. Astăzi, tu nu crezi cuvintele pe care le spun și nu le dai 
atenţie; când vine ziua ca această lucrare să se răspândească și o vezi în întregime, vei 
regreta și, în acel moment, vei fi uluit. Există binecuvântări, totuși tu nu știi să te bucuri 
de ele, și există adevărul, totuși tu nu îl urmărești. Nu te faci singur demn de dispreţ? 
Astăzi, deși următorul pas al lucrării lui Dumnezeu încă trebuie să înceapă, nu există 
nimic excepțional în privinţa cerinţelor care îţi sunt adresate și a ceea ce ţi se cere să 
trăieşti. Există atât de multă lucrare și atât de multe adevăruri; nu sunt ele demne să fie 
cunoscute de tine? Nu pot mustrarea și judecata lui Dumnezeu să îţi trezească duhul? 
Nu pot mustrarea și judecata lui Dumnezeu să te facă să te urăști pe tine însuţi? Eşti 
mulțumit să trăiești sub influenţa Satanei, cu pace și bucurie și puţin confort trupesc? Nu 
ești tu cel mai josnic dintre toți oamenii? Nu e nimeni mai nesăbuit decât aceia care au 
zărit mântuirea, dar nu urmăresc să o câștige; aceștia sunt oamenii care se îmbuibă cu 
trupul și se bucură de Satana. Speri că a ta credinţă în Dumnezeu nu va presupune nicio 
provocare și niciun necaz și nici cea mai mică greutate. Întotdeauna urmărești acele 
lucruri care sunt lipsite de valoare și nu acorzi valoare vieţii, în schimb, pui propriile tale 
gânduri extravagante înaintea adevărului. Ești așa de lipsit de valoare! Trăiești ca un 
porc — ce diferenţă este între tine și porci și câini? Nu sunt toţi fiare aceia care nu 
urmăresc adevărul și care în schimb iubesc trupul? Nu sunt toţi morții aceia fără duhuri, 
cadavre umblătoare? Câte cuvinte au fost rostite în mijlocul vostru? A fost făcută doar 
puţină lucrare în mijlocul vostru? Cât de multe am oferit în mijlocul vostru? Deci, de ce 
nu le-ai câștigat? Ce motiv ai să te plângi? Nu este adevărat că nu ai câștigat nimic 
pentru că ești prea îndrăgostit de trup? Și nu e deoarece gândurile tale sunt prea 
extravagante? Nu este deoarece ești prea prost? Dacă ești incapabil să câştigi aceste 
binecuvântări, poţi să-L învinuiești pe Dumnezeu că nu te-a mântuit? Ceea ce urmărești 
tu este să fii capabil să câștigi pacea după ce ai crezut în Dumnezeu, pentru ca ai tăi 
copii să nu se îmbolnăvească, pentru ca soțul tău să aibă o slujbă bună, pentru ca fiul 
tău să-și găsească o soţie bună, pentru ca fiica ta să-și găsească un soț decent, pentru 
ca boii și caii tăi să are pământul bine, pentru un an de vreme bună pentru recoltele tale. 
Asta e ceea ce cauţi tu. Ce urmărești tu e doar să trăieşti în confort, pentru ca niciun 
accident să nu se întâmple familiei tale, pentru ca vânturile să te ocolească, pentru ca 
fața ta să nu fie atinsă de praf, pentru ca recoltele familiei tale să nu fie inundate, pentru 
ca tu să nu fii afectat de vreun dezastru, să trăieşti în îmbrăţișarea lui Dumnezeu, să 
trăieşti într-un cuibușor confortabil. Un laş ca tine, care întotdeauna urmărește trupul — 
ai o inimă, ai un duh? Nu ești o fiară? Îţi ofer calea adevărată fără a cere nimic în schimb, 
și tu tot nu cauţi. Eşti tu unul dintre aceia care cred în Dumnezeu? Îţi acord viața umană 
reală, și tu tot nu cauţi. Nu ești tu la fel cu un porc sau un câine? Porcii nu urmăresc 
viața omului, ei nu urmăresc să fie curățiţi și nu înțeleg ce este viaţa. În fiecare zi, după 
ce mănâncă pe săturate, ei doar dorm. Eu ţi-am dat calea adevărată și tu tot nu ai 

câștigat-o: ești cu mâinile goale. Eşti dispus să continui în această viaţă, viața unui porc? 
Care este însemnătatea existenţei unor astfel de oameni? Viaţa ta este demnă de 
dispreţ și josnică, trăieşti în mijlocul murdăriei și desfrâului și nu urmărești niciun scop; 
nu este viața ta cea mai josnică dintre toate? Ai tupeul de a te uita la Dumnezeu? Dacă 
tu continui să experimentezi în acest mod, nu-i așa că nu vei obține nimic? Adevărata 
cale ţi-a fost oferită, dar dacă poţi sau nu să o câştigi depinde de propria ta căutare 
personală. Oamenii spun că Dumnezeu este un Dumnezeu drept și că atât timp cât omul 
Îl urmează până la final, El va fi cu siguranţă impartial față de om, căci El este cel mai 
drept. Dacă omul Îl urmează până la final, ar putea El oare să îl dea la o parte pe om? 
Sunt impartial fată de toți oamenii și îi judec cu firea Mea dreaptă, totuși există condiţii 
potrivite pentru cerințele pe care le am pentru om și care cer să fie realizate de toți 
oamenii, indiferent cine sunt ei. Nu Îmi pasă cum sunt calificările tale sau de câtă vreme 
le ai; Mie Îmi pasă doar dacă mergi pe calea Mea și dacă iubești sau nu și tânjești sau 
nu după adevăr. Dacă îţi lipsește adevărul și în schimb Îmi faci de rușine numele și nu 
te comporţi conform căii Mele, doar urmând fără grijă sau preocupare, atunci, în acel 
moment, te voi dobori și te voi pedepsi pentru răutatea ta, și ce vei avea de spus atunci? 
Vei putea să spui că Dumnezeu nu e drept? Astăzi, dacă ai respectat cuvintele pe care 
le-am rostit, atunci ești tipul de persoană pe care o aprob. Spui că ai suferit mereu în 
timp ce Îl urmai pe Dumnezeu, că L-ai urmat la bine și la rău și ai împărtășit cu El 
vremurile bune și cele rele, însă nu ai trăit cuvintele rostite de Dumnezeu; îţi dorești doar 
să alergi pentru Dumnezeu și să te sacrifici pentru Dumnezeu în fiecare zi și nu te-ai 
gândit niciodată să trăieşti o viață plină de semnificaţii. Spui, de asemenea: „În orice caz, 
cred că Dumnezeu este drept. Am suferit pentru El, am umblat de colo colo pentru EIl și 
m-am dedicat Lui și am lucrat din greu, deși nu am primit recunoaștere; cu siguranţă El 
Își va aminti de mine”. E adevărat că Dumnezeu este drept, totuși această dreptate nu 
este întinată de nicio impuritate: nu conţine voință umană și nu este întinată de trup sau 
de tranzacții umane. Toţi cei care sunt răzvrătiți și potrivnici, toţi cei care nu sunt în 
conformitate cu calea Lui vor fi pedepsiţi; nimeni nu e iertat și nimeni nu e cruțat! Unii 
oameni spun: „Astăzi mă agit pentru Tine; când vine sfârșitul, poţi să-mi dai puţină 
binecuvântare?” Deci te întreb: „Te-ai conformat cuvintelor Mele?” Dreptatea de care 
vorbeşti se bazează pe o tranzacţie. Tu crezi doar că Eu sunt drept și impartial faţă de 
toți oamenii și că toți aceia care Mă urmează până la final vor fi cu siguranță mântuiţi și 
vor beneficia de binecuvântările Mele. Există un înţeles lăuntric al cuvintelor Mele care 
spun că „toţi aceia care Mă urmează până la final vor fi cu siguranţă mântuiţi”: aceia care 
Mă urmează până la final sunt cei care vor fi câștigați pe deplin de Mine, ei sunt aceia 
care, după ce au fost cuceriţi de Mine, caută adevărul și sunt desăvârșiţi. Ce condiţii ai 
îndeplinit? Ai îndeplinit doar faptul că M-ai urmat până la final, dar ce altceva? Te-ai 
conformat cuvintelor Mele? Ai realizat una dintre cele cinci cerințe ale Mele, totuși nu ai 
nicio intenţie să le realizezi pe celelalte patru. Ai găsit doar cea mai simplă, cea mai 
ușoară cale și ai urmat-o cu atitudinea cuiva care speră doar să dea de noroc. Faţă de 

o astfel de persoană ca tine, firea Mea dreaptă e una de mustrare și judecată, e una de 
răsplată dreaptă și este pedeapsa dreaptă a tuturor răufăcătorilor; toți aceia care nu 
merg pe calea Mea vor fi cu siguranță pedepsiţi, chiar dacă urmează până la final. 
Aceasta e dreptatea lui Dumnezeu. Când această fire dreaptă este exprimată în 
pedepsirea omului, omul va fi uluit și va simţi regretul că, în timp ce L-a urmat pe 
Dumnezeu, nu a mers pe calea Lui. „La acea vreme, eu doar am suferit puţin în timp ce 
L-am urmat pe Dumnezeu, dar nu am mers pe calea lui Dumnezeu. Ce scuze există? 
Nu există altă opțiune decât să fiu mustrat!” Totuși, în mintea sa, el se gândește: 
„Oricum, am urmat până la final, deci chiar dacă mă mustri, nu poate fi o mustrare prea 
severă, iar după ce vei aplica această mustrare, Tu tot mă vei vrea. Știu că ești drept și 
nu mă vei trata în modul acela pentru totdeauna. Până la urmă, eu nu sunt ca aceia care 
vor fi nimiciţi; aceia care urmează să fie nimiciţi vor primi o mustrare aspră, în timp ce 
mustrarea mea va fi mai blândă”. Firea dreaptă nu e așa cum spui tu. Nu este valabil 
faptul că aceia care sunt buni la a-și mărturisi păcatele sunt tratați cu îngăduinţă. 
Dreptatea este sfințenie și este o fire care nu tolerează ofensa omului, iar tot ceea ce 
este murdar și nu s-a schimbat e ţinta dezgustului lui Dumnezeu. Firea dreaptă a lui 
Dumnezeu nu e lege, ci decret administrativ: este un decret administrativ în cadrul 
Împărăției, iar acest decret administrativ este pedeapsa dreaptă pentru oricine nu deţine 
adevărul și nu s-a schimbat, și nu există loc pentru mântuire. Căci atunci când fiecare 
om este clasificat după fel, cei buni vor fi răsplătiți și cei răi vor fi pedepsiţi. Este 
momentul în care destinaţia omului va fi lămurită; este momentul în care lucrarea 
mântuirii va ajunge la final, după care lucrarea de mântuire a omului nu va mai fi făcută, 
iar răzbunarea va fi adusă asupra fiecăruia dintre cei ce săvârșesc răul. Unii oameni 
spun: „Dumnezeu ţine minte pe fiecare dintre cei ce sunt deseori alături de El. El nu va 
uita pe niciunul dintre noi. E garantat că vom fi desăvârșiți de Dumnezeu. El nu va ţine 
minte pe niciunul dintre aceia de mai jos, aceia dintre oamenii de mai jos care vor fi 
desăvârşiţi e garantat că sunt mai puţin importanţi decât noi, noi care deseori ÎI întâlnim 
pe Dumnezeu; dintre noi, niciunul nu a fost uitat de Dumnezeu, cu toţii am fost aprobați 
de Dumnezeu și e garantat că vom fi desăvârșiți de Dumnezeu”. Voi toţi aveţi astfel de 
noțiuni. Este aceasta dreptate? Ai pus adevărul în practică sau nu? Tu, de fapt, 
răspândești zvonuri ca acestea — n-ai pic de rușine! 

Astăzi, unii oameni caută să fie utilizaţi de Dumnezeu, dar după ce au fost cuceriti, 
ei nu pot fi folosiți direct. Cât despre cuvintele rostite astăzi, dacă, atunci când Dumnezeu 
folosește oameni, tu tot nu poți să le realizezi, atunci tu nu ai fost desăvârșit. Cu alte 
cuvinte, sosirea sfârșitului perioadei când omul este desăvârșit va hotărî dacă omul va 
fi alungat sau folosit de Dumnezeu. Aceia care au fost cuceriţi nu sunt nimic mai mult 
decât exemple de pasivitate și negativitate; ele sunt exemple și modele, dar nu sunt 
nimic mai mult decât un contraexemplu. Doar când firea vieții omului s-a schimbat și 
când a realizat schimbări interioare și exterioare, doar atunci va fi el desăvârșit complet. 
Astăzi, ce anume vrei: să fii cucerit sau să fii desăvârșit? Pe care dintre ele vrei să le 

realizezi? Ai îndeplinit condiţiile pentru a fi desăvârșit? Ce condiţii îți mai lipsesc? Cum 
ar trebui să te înzestrezi și cum ar trebui să compensezi pentru lipsurile tale? Cum ar 
trebui să intri pe calea de a fi desăvârșit? Cum ar trebui să te supui total? Tu ceri să fii 
desăvârșit, deci urmărești sfințenia? Eşti o persoană care caută să experimenteze 
mustrarea și judecata ca să poată fi purificată? Urmărești să fii curăţat, deci ești dispus 
să accepți mustrarea și judecata? Ceri să Îl cunoşti pe Dumnezeu, dar ai cunoștință 
despre mustrarea și judecata Lui? Astăzi, mare parte din lucrarea pe care o face asupra 
ta este mustrare și judecată; ce cunoștință ai despre această lucrare, care a fost făcută 
asupra ta? Mustrarea și judecata pe care le-ai experimentat te-au curățat? Te-au 
schimbat? Au avut vreun efect asupra ta? Eşti epuizat de lucrarea de astăzi — blesteme, 
judecată și dezvăluiri — sau simţi că aceste lucruri sunt un mare beneficiu pentru tine? ÎI 
iubești pe Dumnezeu, dar de ce ÎI iubești? ÎI iubești pe Dumnezeu pentru că ai primit 
puţin har? Sau ÎI iubeşti pe Dumnezeu după ce ai câștigat pace și bucurie? Ori ÎI iubeşti 
pe Dumnezeu după ce ai fost curățat de mustrarea și judecata Lui? Ce anume te face 
să Îl iubeşti pe Dumnezeu? Ce condiţii a trebuit să îndeplinească Petru pentru a fi 
desăvârșit? După ce a fost desăvârșit, care a fost modul esenţial în care a fost exprimat? 
L-a iubit el pe Domnul Isus pentru că tânjea după El sau deoarece nu Îl putea vedea pe 
EI, sau pentru că primise reproșuri? Sau Îl iubea pe Domnul Isus și mai mult pentru că 
el acceptase suferința necazurilor și ajunsese să-și cunoască propria murdărie și 
neascultare, ajunsese să cunoască sfințenia Domnului? Iubirea sa de Dumnezeu a 
devenit mai pură datorită mustrării și judecății lui Dumnezeu, sau din cauza a altceva? 
Care dintre acestea? Îl iubești pe Dumnezeu datorită harului lui Dumnezeu și deoarece 
El ţi-a dat o oarecare binecuvântare. Este aceasta iubire adevărată? Cum ar trebui să- 
L iubeşti pe Dumnezeu? Ar trebui să accepţi mustrarea și judecata Lui și, după ce ai 
contemplat firea Lui dreaptă, să fii capabil să Îl iubești cu adevărat, astfel încât să fii cu 
totul convins și să ai cunoștințe despre El? Precum Petru, poţi spune că nu ÎI iubești 
suficient pe Dumnezeu? Ceea ce urmărești este să fii cucerit după mustrare și judecată, 
sau să fii curăţat, protejat și îngrijit după mustrare și judecată? Pe care dintre acestea le 
urmărești tu? Este viaţa ta una plină de semnificaţie, sau este lipsită de scop și de 
valoare? Vrei trupul sau vrei adevărul? Dorești judecată sau confort? După ce ai 
experimentat atât de mult din lucrarea lui Dumnezeu și după ce ai contemplat sfințenia 
și dreptatea lui Dumnezeu, cum ar trebui să urmărești? Cum ar trebui să mergi pe 
această cale? Cum ar trebui să pui iubirea față de Dumnezeu în practică? Mustrarea și 
judecata lui Dumnezeu au avut vreun efect asupra ta? Dacă ai sau nu cunoștință de 
mustrarea și judecata lui Dumnezeu depinde de ce trăiești și de măsura în care ÎI iubești 
pe Dumnezeu! Buzele tale spun că ÎI iubeşti pe Dumnezeu, totuși ceea ce trăiești este 
vechea fire coruptă; nu ai nicio teamă de Dumnezeu și cu atât mai puţin ai o conștiință. 
ÎI iubesc astfel de oameni pe Dumnezeu? Sunt astfel de oameni credincioși lui 
Dumnezeu? Sunt ei cei care acceptă mustrarea și judecata lui Dumnezeu? Spui că ÎI 
iubești pe Dumnezeu și crezi în El, totuși nu renunti la noţiunile tale. În lucrarea ta, 

intrarea ta, cuvintele pe care le rostești și în viaţa ta, nu există nicio manifestare a iubirii 
tale de Dumnezeu și nu există niciun respect față de Dumnezeu. Este aceasta o 
persoană care a câștigat mustrare și judecată? Ar putea o astfel de persoană să fie 
Petru? Aceia care sunt ca Petru au doar cunoștința, dar nu și trăirea? Astăzi, care este 
condiţia care necesită ca omul să trăiască o viață reală? Rugăciunile lui Petru nu au fost 
decât cuvinte care au ieșit din gura lui? Nu erau ele cuvinte care veneau din adâncul 
inimii sale? Petru doar se ruga, dar nu punea adevărul în practică? De dragul cui 
urmărești? Cum ar trebui să faci să primeşti protecţie și să fii curăţit în timpul mustrării 
și judecății lui Dumnezeu? Nu este mustrarea și judecata lui Dumnezeu de niciun folos 
omului? Toată judecata este pedeapsă? Este posibil ca doar pacea și bucuria, doar 
binecuvântările materiale și confortul de moment să fie benefice vieții omului? Dacă omul 
trăiește într-un mediu plăcut și confortabil, fără o viaţă de judecată, poate el să fie 
curățat? Dacă omul dorește să se schimbe și să fie curăţat, cum ar trebui el să accepte 
să fie desăvârșit? Ce cale ar trebui să alegi astăzi? 


Trebuie să înțelegeţi lucrarea — nu cercetaţi confuzi! 


În prezent, există o mulțime de oameni care cred în mod confuz. Sunteţi prea curioşi, 
vă doriţi binecuvântările prea mult, dar nu năzuiţi să căutaţi viața. Oamenii din ziua de 
azi cred cu înflăcărare în Isus. Isus îi va primi din nou în casa din ceruri, deci cum să nu 
creadă? Unii sunt credincioși toată viața. Chiar și după ce cred vreme de patruzeci sau 
cincizeci de ani, ei tot nu se satură să citească Biblia. Asta pentru că ei cred? că orice s- 
ar întâmpla, atât timp cât au credinţă, vor ajunge în ceruri. Voi ÎI urmaţi pe Dumnezeu 
pe această cale numai de câţiva ani și, totuși, deja vă clătinaţi; v-aţi pierdut rezistența. 
Asta se datorează dorinței voastre prea puternice de a obţine binecuvântări. Mergeţi pe 
această cale adevărată din dorința de a obţine binecuvântări și din curiozitate. Nu 
înțelegeţi prea bine această etapă a lucrării. Multe dintre lucrurile pe care le spun astăzi 
nu se adresează celor care cred în Isus și nici nu rostesc aceste lucruri numai pentru a 
le contracara noţiunile. De fapt, aceste noțiuni care sunt expuse sunt exact cele care 
există în voi, pentru că nu înțelegeţi de ce Biblia a fost lăsată deoparte, de ce spun că 
lucrarea lui lahve sau cea a lui Isus s-au învechit. Adevărul este că aveţi multe noţiuni 
cărora nu le-aţi dat glas. Aveţi multe opinii care sunt închise adânc în inimile voastre și 
doar urmaţi mulţimea. Chiar credeţi că aveţi puţine noţiuni? Pur și simplu nu vorbiti 
despre ele! De fapt, Îl urmați pe Dumnezeu numai în mod superficial, nu căutaţi sub nicio 
formă calea adevărată și nu veniţi cu intenţia de a obţine viaţă. Vă comportaţi de parcă 
vreți doar să vedeți ce se va întâmpla. Pentru că nu ați renunţat la multe din vechile 
voastre noțiuni, nu există nici măcar unul singur printre voi care să fi fost capabil să se 


a Textul original nu include expresia „ei cred”. 

ofere pe deplin. Ajungând la acest punct, încă mai sunteți îngrijoraţi cu privire la propria 
soartă, gândindu-vă la asta zi și noapte, niciodată capabili să renunţaţi. Crezi că fariseii 
despre care vorbesc sunt „cei de demult” din religie? Nu sunteți voi reprezentanţi ai celor 
mai moderni farisei ai epocii de azi? Crezi că atunci când vorbesc despre cei care Mă 
compară cu Biblia, nu Mă refer decât la acei experți în Biblie din cercurile religioase? 
Crezi că atunci când vorbesc despre cei care-L crucifică din nou pe Dumnezeu, Mă refer 
la conducătorii cercurilor religioase? Nu sunteţi voi cei mai buni actori pentru acest rol? 
Crezi că toate cuvintele pe care le spun ca să contracarez noţiunile oamenilor sunt doar 
o batjocură la adresa pastorilor și prezbiterilor religioși? Nu aţi luat și voi parte la toate 
aceste lucruri? Sunteţi convinși că nu aveţi decât câteva noţiuni? Pur și simplu aţi învăţat 
cu toții acum să fiţi foarte isteţi. Nu vorbiţi despre lucrurile pe care nu le înţelegeți și nu 
vă expuneţi sentimentele în privința lor, dar veneraţia și respectul pur și simplu nu există 
în inimile voastre. După părerea voastră, studiul, observaţia și așteptarea sunt, pentru 
voi, cele mai bune feluri de a practica astăzi. Aţi învăţat să fiţi prea isteți. Vă dați seama, 
totuși, că aceasta este o formă de viclenie psihologică din partea voastră? Credeţi că un 
moment de istețime din partea voastră vă va ajuta să scăpaţi de mustrarea eternă? Aţi 
învăţat să fiţi prea „înțelepți”. În plus, unii Mă întreabă lucruri cum ar fi: „Într-o zi, când 
oamenii din cercurile religioase mă vor întreba: «De ce Dumnezeul tău nu a făcut nici 
măcar un miracol?» cum ar trebui să le explic?” În ziua de azi, nu doar cei din cercurile 
religioase vor întreba asemenea lucruri; problema e că nici tu nu înţelegi lucrarea de 
astăzi și te amăgești cu prea multe noţiuni. Tot nu știi la cine Mă refer când menţionez 
funcţionarii religioși? Nu știi pentru cine explic Biblia? Nu știi pentru cine vorbesc când 
ilustrez cele trei etape ale lucrării lui Dumnezeu? Dacă nu aș spune aceste lucruri, ați 
mai fi atât de ușor convinși? V-aţi mai pleca atât de ușor capetele? Aţi renunţa atât de 
ușor la acele noțiuni vechi? Mai ales acei „bărbaţi adevăraţi” care nu s-au supus nimănui 
niciodată — s-ar supune ei cu atâta ușurință? Știu că, deși aveţi o umanitate inferioară, 
sunteţi de calibru foarte slab, aveţi creiere puţin dezvoltate și nu credeţi de mult timp în 
Dumnezeu, aveţi, de fapt, destul de multe noțiuni, iar natura voastră inerentă este să nu 
vă supuneți nimănui cu ușurință. Cu toate acestea, astăzi sunteți capabili să vă supuneți 
pentru că sunteți siliți și neajutoraţi; sunteţi tigri într-o cușcă din fier, incapabili să dați 
frâu liber îndemânărilor voastre. V-ar fi greu să zburati și dacă aţi avea aripi. Deși nu vi 
se oferă binecuvântări, sunteţi dispuși să urmaţi calea. Totuși, acesta nu este spiritul 
„omului bun”, problema este mai degrabă că aţi fost doborâţi de tot și că nu mai știți ce 
să faceţi. Problema e că toată această lucrare v-a copleșit. Dacă aţi fi în stare să realizați 
ceva, nu aţi fi atât de ascultători pe cât sunteţi astăzi, pentru că înainte eraţi cu toții 
măgari sălbatici în pustie. Așadar, ceea ce se spune astăzi nu se adresează numai 
oamenilor din diferite religii și confesiuni și nu are scopul contracarării noțiunilor 
acestora; mai degrabă, are scopul de a contracara noţiunile voastre. 

Judecata dreptăţii a început. Va continua Dumnezeu să servească drept jertfă pentru 
păcat pentru oameni? Va mai face Dumnezeu încă o dată pe marele doctor pentru 

oameni? Nu are Dumnezeu o autoritate mai mare de atât? Un grup de oameni au fost 
deja făcuţi compleţi și au fost răpiți înaintea tronului. Va mai izgoni El demonii și va 
vindeca bolnavii? Nu este acest lucru prea depășit? Va mai putea continua astfel 
mărturia? Dacă Dumnezeu a fost țintuit pe cruce o dată, înseamnă că va fi răstignit pe 
vecie? Dacă a izgonit demonii o dată, îi va izgoni pe vecie? Nu este asta o umilință? 
Epoca va avansa numai atunci când etapa aceasta a lucrării va fi mai avansată decât 
precedenta. Apoi vor veni zilele de pe urmă şi vremea când se va sfârși epoca. Oamenii 
care urmăresc adevărul trebuie, așadar, să fie atenţi să înțeleagă viziunile. Acesta este 
fundamentul. De fiecare dată când am părtășie cu voi despre viziuni, văd oameni ale 
căror pleoape cad și care încep să moţăie, nedorind să asculte. Alţii întreabă: „De ce nu 
asculți?” Primii răspund: „Asta nu-mi ajută viața sau pătrunderea în realitate. Ceea ce 
dorim noi sunt căile de practică”. Atunci când nu vorbesc despre căile de practică și 
vorbesc despre lucrare, ei spun: „De îndată ce vorbești despre lucrare, încep să adorm”. 
Când încep să vorbesc despre căile de practică, încep să ia notițe. Cum Mă întorc la 
expunerea lucrării, iar nu ascultă. Șitiţi voi cu ce trebuie să fiți echipați acum? Un aspect 
este viziunea despre lucrare, iar celălalt aspect este practica ta. Trebuie să înţelegi 
ambele aspecte. Dacă nu ai viziuni în misiunea ta de a progresa în viaţă, atunci nu ai 
fundament. Dacă ai doar căile de practică, fără nici cea mai viziune și fără niciun fel de 
înțelegere a lucrării întregului plan de gestionare (planul mântuirii), atunci nu ești bun de 
nimic. Trebuie să înţelegi adevărurile despre viziuni, iar în ceea ce privește adevărurile 
legate de practică, trebuie să găsești căile de practică potrivite odată ce le-ai înțeles; 
trebuie să practici conform cuvintelor și să pătrunzi în ele conform condiţiilor tale. 
Viziunile reprezintă fundamentul și, dacă nu le dai atenţie, nu vei fi în stare să urmezi 
calea chiar până la sfârșit. Dacă experimentezi în acest fel, fie vei rătăci, fie vei cădea 
și vei da greș. Nu vei avea cum să reușești! Oamenii care nu au viziuni mărețe drept 
fundament nu pot decât să eșueze. Nu poţi rămâne ferm! Ştii ce este credința în 
Dumnezeu? Ştii ce înseamnă să-L urmezi pe Dumnezeu? Fără viziuni, pe ce cale ai 
merge? În lucrarea de astăzi, dacă nu ai viziuni, nu vei fi capabil să fii făcut complet sub 
nicio formă. În cine crezi? De ce crezi în EI? De ce ÎI urmezi pe El? Îți consideri credința 
un fel de joc? Îți dirijezi viaţa ca pe un fel de jucărie? Dumnezeul de astăzi este cea mai 
măreaţă viziune. Cât de multe știi despre El? Cât de mult ai văzut din El? După ce L-ai 
văzut pe Dumnezeul de astăzi, s-a consolidat fundamentul credinţei tale în Dumnezeu? 
Crezi că atât timp cât urmezi în felul acesta confuz vei atinge mântuirea? Crezi că poți 
pescui în ape tulburi? Este atât de simplu? La câte dintre noţiunile tale despre ceea ce 
spune Dumnezeul de astăzi ai renunţat? Ai o viziune a Dumnezeului de astăzi? Unde 
stă înțelegerea ta asupra Dumnezeului de astăzi? Crezi mereu că doar urmând-L și 
văzându-L, Îl poţi obţine pe El? și că nimeni nu va fi în stare să te dea deoparte. Să nu 
crezi că este atât de ușor să-L urmezi pe Dumnezeu. Cheia este că trebuie să-L cunoşti, 


a Textul original nu include expresia „pe El”. 

trebuie să-l cunoști lucrarea și trebuie să ai voinţa de a îndura greutăți pentru El, de a-ţi 
sacrifica viața pentru El și de a fi desăvârșit de către El. Aceasta este viziunea pe care 
ar trebui să o ai. Nu va fi suficient dacă te gândești mereu să te bucuri de har. Să nu 
presupui că Dumnezeu este acolo doar pentru plăcerea oamenilor și doar ca să acorde 
har oamenilor. Ai greși! Dacă un om nu-și poate risca viața și abandona toate posesiunile 
lumești pentru a-L urma, atunci acel om nu va fi sub nicio formă capabil să-L urmeze 
până la sfârșit! Trebuie să ai viziuni drept fundament. Dacă, într-o zi, te lovește o 
nenorocire, ce s-ar cuveni să faci? Ai mai fi în stare să-L urmezi? Nu spune cu prea 
multă ușurință că vei fi capabil să-L urmezi până la sfârșit. Ai face mai bine să deschizi 
bine ochii mai întâi să vezi în ce vremuri trăim. Chiar dacă poate sunteţi ca stâlpii 
templului acum, va veni o vreme când toţi acești stâlpi vor fi roși de viermi, făcând templul 
să se prăbușească, pentru că în prezent vă lipsesc atât de multe viziuni. Nu daţi atenţie 
decât propriilor voastre lumi mărunte și nu știți care este modalitatea cea mai potrivită și 
cea mai demnă de încredere pentru a cerceta. Nu ţineţi seama de viziunea lucrării de 
astăzi și nu păstraţi aceste lucruri în inimile voastre. V-aţi gândit că într-o zi Dumnezeul 
vostru vă va așeza într-un loc complet nefamiliar? Puteţi să vă imaginaţi ce se va alege 
de voi în ziua în care s-ar putea să vă smulg totul? Aţi mai avea energia de acum în ziua 
aceea? Ar reapărea credinţa voastră? În a-L urma pe Dumnezeu, trebuie să cunoaşteţi 
această viziune măreață care este „Dumnezeu”. Aceasta este chestiunea cea mai 
importantă. De asemenea, să nu credeţi că dacă vă despărțiți de oamenii lumești pentru 
a deveni sanctificaţi, înseamnă că faceţi parte din familia lui Dumnezeu. Astăzi 
Dumnezeu Însuși este Cel care este la lucru în mijlocul creaţiei. Dumnezeu este Cel 
care a venit printre oameni ca să-Și facă propria lucrare, nu să desfășoare campanii. 
Printre voi, nu sunt nici măcar câţiva în stare să știe că lucrarea de astăzi este lucrarea 
lui Dumnezeu din ceruri care S-a întrupat. Scopul nu este să vă transforme pe voi în 
persoane de mare talent, ci, mai degrabă, să vă ajute să cunoașteţi semnificaţia vieții 
omenești, a destinaţiei ființelor omenești și să-L cunoașteţi pe Dumnezeu și toată 
întregimea Lui. Ar trebui să știi că ești un obiect al creaţiei în mâinile Creatorului. Ce ar 
trebui să înţelegi, ce ar trebui să faci și cum ar trebui să-L urmezi pe Dumnezeu -— nu 
sunt acestea adevărurile pe care trebuie să le înţelegi? Nu sunt viziunile pe care ar trebui 
să le vezi? 

Când un om are viziuni, el deţine un fundament. Când practici pe baza acestui 
fundament, îţi va fi mai ușor să pătrunzi. Astfel, nu vei avea îndoieli odată ce ai o bază 
pentru a pătrunde și îţi va fi foarte ușor să o faci. Acest aspect al înţelegerii viziunilor, al 
înțelegerii lucrării lui Dumnezeu este cheia. Trebuie să fiţi echipați cu acest aspect. Dacă 
nu ești echipat cu acest aspect al adevărului și nu vorbești decât despre căile de 
practică, este un defect uriaș. Am descoperit că mulţi dintre voi nu pun accentul pe acest 
aspect și că, atunci când îl ascultați, este exact ca și cum aţi asculta vorbe și doctrine. 
Într-o zi vei pierde. Există acum unele cuvântări pe care nu le înţelegi și nu le accepti; în 
acest caz, ar trebui să cauţi cu răbdare pentru că va sosi ziua în care vei înțelege. 

Echipează-te treptat cu din ce în ce mai multe viziuni. Chiar dacă nu înţelegi decât câteva 
doctrine spirituale, tot este mai bine decât să nu dai nicio atenţie viziunilor și tot este mai 
bine decât să nu înţelegi absolut niciuna. Toate acestea sunt de ajutor pentru 
pătrunderea ta și îţi vor risipi îndoielile. Este mai bine decât să fii plin de noţiuni. Îţi va fi 
mult mai bine dacă ai aceste viziuni drept fundament. Fără absolut nicio îndoială, vei 
putea pătrunde în pas îndrăzneț și încrezător. De ce te deranjezi mereu să-L urmezi pe 
Dumnezeu în mod confuz, într-o manieră plină de îndoială? Nu-i totuna cu a-ţi ascunde 
capul în nisip? Cât este de plăcut să intri în Împărăţie pășind triumfător! De ce să fii plin 
de îndoieli? Nu ar însemna asta să te supui singur chinurilor iadului? Odată ce vei fi 
dobândit o înțelegere a lucrării lui lahve, a lucrării lui Isus și a acestei etape a lucrării, 
atunci vei avea un fundament. În momentul de față, îţi poţi imagina că e foarte simplu. 
Unii spun: „Când vine vremea și Duhul Sfânt începe lucrarea măreaţă, voi putea să 
vorbesc despre toate aceste lucruri. Nu înțeleg cu adevărat acum pentru că Duhul Sfânt 
nu m-a luminat atât de mult’. Nu este atât de simplu; asta nu înseamnă că, dacă ești 
dispus să accepți adevărul“ acum, îl vei folosi cu măiestrie când va sosi vremea. Nu e 
neapărat așa! Crezi că ești foarte bine echipat acum și că nu ar fi o problemă să le 
răspunzi oamenilor acelora religioși și celor mai mari teoreticieni și chiar să îi combati. 
Chiar ai fi în stare să faci acest lucru? Despre ce înţelegere poţi vorbi numai cu 
experienţa ta superficială? Să te echipezi cu adevărul, să lupti în bătălia adevărului și să 
mărturisești în numele lui Dumnezeu nu înseamnă ceea ce crezi tu — că, atât timp cât 
Dumnezeu lucrează, totul se va realiza. Până atunci, probabil că vei fi pus în încurcătură 
de vreo întrebare și atunci vei rămâne perplex. Cheia este dacă înţelegi sau nu clar 
această etapă a lucrării și cât de multe știi, de fapt, despre ea. Dacă nu poți birui forțele 
inamice și nici forțele religioase, nu vei deveni atunci un om bun de nimic? Dacă ai 
experimentat lucrarea de astăzi, ai văzut-o cu ochii tăi și ai auzit-o cu urechile tale, dar 
în final nu ești în stare să fii mărturie, mai ai încă obrăznicia să continui să trăiești? Cu 
cine vei fi în stare să dai ochii? Nu-ţi închipui acum că va fi atât de simplu. Lucrarea 
viitoare nu va fi atât de simplă pe cât îţi imaginezi tu că va fi. Să lupti în războiul 
adevărului nu este atât de ușor sau atât de simplu. Acum trebuie să fii echipat. Dacă nu 
te echipezi acum cu adevărul, atunci, când va veni vremea și Duhul Sfânt nu va lucra 
într-o manieră supranaturală, vei fi pierdut. 


vau 


Cum ar trebui să parcurgi portiunea finală a căii 


Sunteţi acum pe ultima porțiune a căii, și este o parte critică a căii. Poate că ai îndurat 
multe suferinţe, ai lucrat mult, ai străbătut multe drumuri și ai ascultat multe predici; poate 
că nu a fost ușor să ajungi unde ești acum. Dacă nu poţi suporta suferinţa cu care te 

confrunţi în prezent și dacă tu continui așa cum ai făcut în trecut, atunci nu poți fi 
desăvârșit. Aceste cuvinte nu sunt menite să te sperie — sunt adevărul. După ce Petru a 
trecut prin mult din lucrarea lui Dumnezeu, el a dobândit înțelegerea unor lucruri și, de 
asemenea, mult discernământ. El a ajuns să înțeleagă multe lucruri cu privire la principiul 
slujirii și, mai târziu, a fost capabil să se implice pe deplin în ceea ce i-a încredinţat Isus. 
Marea rafinare pe care a primit-o a fost mai ales fiindcă a simţit că, pentru lucrurile pe 
care le făcuse, Îi datora atât de mult lui Dumnezeu și că nu va putea niciodată să-L 
răsplătească. Petru a recunoscut și că omul este foarte corupt, ceea ce l-a făcut să aibă 
mustrări de conștiință. Isus îi spusese multe lucruri lui Petru, dar în momentul în care au 
fost spuse aceste lucruri, el era capabil să înțeleagă doar întrucâtva și, uneori, încă mai 
nutrea o anumită împotrivire și răzvrătire. După ce Isus a fost pironit pe cruce, Petru a 
experimentat în cele din urmă o oarecare deșteptare și a simţit chinurile puternice ale 
autoreproșului. Până la urmă, a ajuns într-un punct în care considera că este 
inacceptabil să aibă idei incorecte. Își cunoștea foarte bine propria stare și cunoștea bine 
și sfințenia Domnului. Drept urmare, o inimă iubitoare de Domnul a crescut și mai mult 
în el și a devenit mai concentrat asupra propriei sale vieţi. Din această cauză, a suferit 
mari greutăţi și, cu toate că uneori era ca și cum ar fi avut o boală gravă și chiar părea 
mort, după ce a fost rafinat în acest fel de multe ori, el a obținut mai multă înțelegere de 
sine și a dezvoltat dragoste sinceră pentru Domnul. S-ar putea spune că și-a petrecut 
întreaga viaţă în rafinare și, chiar mai mult decât atât, în mustrare. Experienţa sa a fost 
diferită de cea a oricărei alte persoane, iar dragostea sa a depășit-o pe aceea a oricui 
nu a fost desăvârşit. Motivul pentru care a fost selectat ca model a fost pentru că a trăit 
cele mai multe agonii în timpul vieţii sale, iar experienţele sale au avut mult succes. Dacă 
într-adevăr sunteţi capabili să parcurgeti ultima porțiune a căii așa cum a făcut Petru, 
atunci nu există nicio ființă creată care să vă poată lua binecuvântările. 

Petru a fost un om cu conștiință, dar, chiar și cu o umanitate ca a lui, a avut inevitabil 
multe idei de împotrivire și răzvrătire în perioada când a început să-L urmeze pe Isus. 
Însă în timp ce Îl urma pe Isus, el nu a luat aceste lucruri în serios, crezând că era doar 
felul în care ar trebui să fie oamenii. Deci, la început, nu a simtit nicio remușcare și nici 
nu a fost dojenit. Isus nu a luat în serios reacțiile lui Petru și nici nu le-a dat vreo atenție, 
ci doar a continuat cu lucrarea pe care El trebuia să o facă. Niciodată nu a căutat nod în 
papură lui Petru și celorlalţi. Ai putea să spui: „E posibil ca Isus să nu fi știut despre 
aceste idei pe care le aveau?” Deloc! Tocmai din cauză că El l-a înţeles cu adevărat pe 
Petru — într-adevăr, se poate spune că îl înțelegea foarte bine — Isus nu a luat nicio 
măsură împotriva lui. El ura omenirea, dar Îi era și milă de ea. Oare nu există acum mulţi 
oameni printre voi care sunt potrivnici la fel cum a fost Pavel și care au multe noţiuni la 
fel cum avea Petru în faţa Domnului Isus în acea perioadă? Îți spun, cel mai bine ar fi 
dacă nu ai crede prea mult în cel de-al treilea simţ, simţul tău de percepţie, care nu este 
de încredere și a fost complet ruinat de corupţia Satanei cu mult timp în urmă. Crezi că 
percepţia ta este desăvârșită și fără cusur? Pavel s-a împotrivit Domnului Isus de multe 

ori, dar Isus nu a avut nicio reacţie. E oare posibil ca Isus să fi fost capabil să vindece 
bolnavii și să alunge demonii şi, totuși, să nu fi fost în stare să alunge „demonul” din 
Pavel? De ce tocmai după ce Isus a înviat și S-a înălţat la ceruri, în timp ce Pavel 
continua să-i aresteze cu nesăbuinţă pe discipolii lui Isus, i S-a arătat Isus în cele din 
urmă pe drumul spre Damasc și l-a doborât? Cumva Domnul Isus a reacţionat prea 
încet? Sau era din cauză că nu avea nicio autoritate pe când era în trup? Crezi că nu 
știu când, pe ascuns, ești distructiv și Mi te împotrivești? Crezi că resturile de luminare 
pe care le obţii de la Duhul Sfânt pot fi folosite pentru a Mi te împotrivi? Când Petru era 
imatur, nutrea multe idei cu privire la Isus, deci de ce nu a fost învinovăţit? În momentul 
de faţă, mulţi oameni fac lucruri fără vină și, chiar și atunci când li se spune clar că ceea 
ce fac nu este corect, tot nu ascultă. Oare lucrul acesta nu se întâmplă numai din cauza 
răzvrătirii omului? Am spus atât de multe acum, dar tot ești lipsit de orice fărâmă de 
percepţie a conștiinței, deci cum vei putea să parcurgi ultima porțiune a drumului, să 
mergi în continuare până când calea se sfârșește? Nu simţi că e o chestiune de proporții 
monumentale? 

După ce oamenii au fost cuceriți, ei sunt capabili să asculte de orchestrarea lui 
Dumnezeu; ei au atât credința, cât și voinţa lor prin care Îl iubesc pe Dumnezeu și se 
bazează pe acestea pentru a-L urma. Așadar, cum se poate parcurge ultima porţiune a 
căii? În zilele când treci prin necazuri, trebuie să înduri toate greutăţile și trebuie să ai 
voinţa de a suferi; numai în acest fel poţi parcurge bine această porţiune a căii. Crezi că 
este atât de ușor să parcurgi această porțiune a căii? Ar trebui să ştii ce funcţie ar trebui 
să îndeplinești; trebuie să vă îmbunătăţiţi calibrul și să vă echipați cu adevărul potrivit. 
Aceasta nu este o lucrare de una sau două zile și nu este la fel de simplă cum crezi tu! 
Parcurgerea ultimei porțiuni a căii depinde de ce fel de credinţă și voinţă ai cu adevărat. 
Poate că nu ÎI poţi vedea pe Duhul Sfânt lucrând în tine sau poate că nu ești capabil să 
descoperi lucrarea Duhului Sfânt în Biserică, așa că ești pesimist și dezamăgit și plin de 
disperare pentru drumul dinainte. Mai ales, marii războinici ai trecutului s-au prăbușit cu 
toţii — nu sunt toate acestea o lovitură pentru tine? Cum ar trebui să vezi aceste lucruri? 
Ai sau nu credință? Înţelegi sau nu pe deplin lucrarea de astăzi? Aceste lucruri pot 
determina dacă ești capabil să parcurgi cu succes ultima porțiune a căii. 

De ce se spune că sunteţi acum pe ultima porţiune a căii? Este deoarece aţi înțeles 
tot ceea ce ar trebui să înțelegeți și întrucât v-am spus tot ceea ce ar trebui să obțină 
oamenii. V-am mai spus și despre tot ceea ce v-a fost încredinţat. Așadar, ceea ce 
străbateţi acum este ultima parte a căii pe care Eu conduc oamenii. Cer doar ca voi să 
dobândiţi capacitatea de a trăi independent; vei avea mereu, în orice clipă, un drum de 
parcurs, îţi vei mări calibrul ca mai înainte, vei citi cuvintele lui Dumnezeu în mod normal 
și vei duce o viaţă umană normală. Acum te conduc să trăieşti în acest fel, dar în viitor, 
când nu te voi conduce Eu, vei mai fi capabil? Vei putea merge în continuare? Aceasta 
a fost experienţa lui Petru: când Isus îl conducea, el nu avea nicio înțelegere; era 
întotdeauna lipsit de griji ca un copil și nu era serios în ceea ce făcea. Abia după ce Isus 

a plecat, și-a început el viața umană normală. Viaţa lui semnificativă a început abia după 
plecarea lui Isus. Chiar dacă avea o parte din simțul umanităţii normale și unele dintre 
lucrurile pe care ar trebui să le aibă o persoană normală, cu toate acestea, adevărata 
sa experienţă și căutare nu au avut un nou început până când Isus nu a plecat. Care 
este situaţia voastră actuală? Acum te conduc în acest fel și crezi că este minunat. Nu 
există medii și încercări care să se abată asupra ta și, totuși, în acest fel, nu există nicio 
modalitate de a vedea ce tip de statură ai de fapt și nici nu există vreo cale de a vedea 
dacă ești cu adevărat cineva care caută adevărul. Spui cu gura că-ţi înţelegi substanța, 
dar sunt vorbe goale. Înțelegerea îţi va fi verificată doar în viitor, când faptele vor veni 
asupra ta. Acum, tu ai acest tip de înțelegere: „Înţeleg că trupul meu este foarte corupt, 
iar substanţa trupului oamenilor este să se răzvrătească și să se împotrivească lui 
Dumnezeu. Capacitatea de a primi judecata și mustrarea lui Dumnezeu este modul prin 
care El îi înalță pe oameni. Am înţeles asta acum și sunt dispus să răsplătesc iubirea lui 
Dumnezeu”. Dar este ușor de spus. Mai târziu, când necazul, încercările și suferinţa vor 
veni peste voi, nu va fi ușor să înduraţi aceste lucruri. Voi urmaţi astfel în fiecare zi, dar 
încă sunteţi incapabili să vă continuaţi experienţa. Ar fi și mai rău dacă v-aș da drumul 
și nu aș mai ţine seama de voi; majoritatea oamenilor ar cădea și s-ar transforma într- 
un stâlp de sare, un semn al rușinii. E foarte posibil să se întâmple așa ceva. Nu ești 
îngrijorat sau neliniștit în privința asta? Petru a fost supus acelui tip de mediu și a 
experimentat acel tip de suferinţă, dar tot a rămas neclintit. Dacă tu ai fi supus acelui 
mediu, ai putea rămâne neclintit? Lucrurile pe care le-a spus Isus și lucrarea pe care a 
făcut-o în timp ce era pe pământ i-au oferit lui Petru o temelie și tocmai de la această 
temelie el a pornit pe calea sa viitoare. Puteţi voi să atingeţi acel nivel? Pot căile pe care 
le-ai parcurs și adevărurile pe care le-ai înțeles să devină temelia de care te poți ține 
ferm în viitor? Pot aceste lucruri să devină viziunea ta pentru a rămâne neclintit mai 
târziu? Vă voi spune adevărul — s-ar putea considera că, în prezent, ceea ce înţeleg 
oamenii sunt doar doctrine. Asta deoarece ei nu au experienţa tuturor lucrurilor pe care 
le înțeleg. Abilitatea ta de a continua până acum se datorează întru totul faptului că ai 
fost condus de o lumină nouă. Nu este deoarece statura ta a atins un anumit nivel, ci 
mai degrabă deoarece cuvintele Mele te-au condus până în zilele noastre; nu e 
deoarece ai mare credinţă, ci mai degrabă datorită înţelepciunii cuvintelor Mele, care te- 
au făcut incapabil să faci altceva decât să urmezi până la capăt până astăzi. Dacă nu 
aş vorbi acum, dacă nu Mi-aș face vocea auzită, ai fi incapabil să continui și ai înceta 
imediat să înaintezi. Nu este aceasta statura voastră reală? Nu aveţi idee din ce aspecte 
trebuie să intrați și în ce aspecte să compensati ceea ce vă lipsește. Nu înțelegeți cum 
să trăiţi o viaţă umană plină de înțeles, cum să răsplătiți dragostea lui Dumnezeu sau 
cum să fiți martori într-un mod puternic și răsunător. Sunteţi total incapabili să realizați 
aceste lucruri. Sunteţi și leneși, și proști! Tot ce puteţi face este să vă sprijiniți pe altceva, 
și vă sprijiniți pe lumina nouă și pe Cel care este în față, conducându-vă. Motivul pentru 
care ai putut stărui până astăzi este că te-ai bizuit în întregime pe lumina nouă și pe cele 

mai recente cuvântări. Voi nu sunteţi nicicum ca Petru, care era adept al urmăririi 
adevăratei căi sau ca lov, care era capabil să se închine cu dăruire lui lahve și să creadă 
că lahve era Dumnezeu, oricum îl testa și indiferent dacă îl binecuvânta sau nu. Sunteţi 
capabili să faceţi asta? Cum aţi fost cuceriţi? Judecata, mustrarea și blestemul 
reprezintă un aspect, iar un alt aspect îl reprezintă tainele care vă cuceresc. Sunteţi toți 
precum măgarii. Dacă lucrurile despre care vorbesc nu sunt suficient de semeţe pentru 
voi, dacă nu există nicio taină, atunci nu puteţi fi cuceriţi. Dacă ar fi o persoană care 
predică și ar predica mereu despre aceleași lucruri pentru o vreme, cu toții aţi pleca și 
v-aţi împrăștia în doi ani; nu aţi putea să continuaţi. Nu știți cum să mergeţi mai în 
profunzime și nici nu înțelegeţi cum să căutaţi adevărul sau calea vieţii. Tot ceea ce 
înțelegeţi este să primiţi ceva care vi se pare inedit, cum ar fi să auziţi despre taine sau 
viziuni, despre cum lucra Dumnezeu, despre experienţele lui Petru sau contextul 
răstignirii lui Isus... Sunteţi dispuși să auziţi doar despre aceste lucruri și, cu cât ascultați 
mai mult, cu atât sunteți mai revigoraţi. Ascultaţi toate acestea doar pentru a vă risipi 
tristețea și plictiseala. Vieţile voastre sunt susținute în întregime de aceste lucruri noi. 
Crezi că ai ajuns unde ești astăzi prin propria-ţi credință? Fărâma de statură pe care o 
aveți nu-i jalnică și de nimic? Unde vă este integritatea? Unde vă e umanitatea? Aveţi 
voi viață omenească? Câte dintre elemente aveţi pentru a fi desăvârșşiţi? Nu e oare 
adevărat ceea ce spun? Eu vorbesc și lucrez în acest fel, dar voi de-abia băgați de 
seamă. În timp ce urmezi, tu și observi. Întotdeauna pari indiferent și e nevoie să fii 
îmboldit. Toţi aţi procedat așa; numai mustrarea, rafinarea și cearta au fost cele care v- 
au adus până unde sunteţi astăzi. Dacă s-ar fi ţinut doar câteva predici despre intrarea 
în viaţă, nu aţi fi dispărut cu toţii pe nesimţite cu mult timp în urmă? Sunteţi unul mai 
snob decât altul, dar, în realitate, burţile voastre sunt pline numai de apă murdară! Aţi 
reușit să stăruiți până acum doar pentru că aţi ajuns să înțelegeţi câteva taine, unele 
lucruri pe care oamenii nu le-au înțeles până acum. Nu aveţi motive să nu urmaţi, așa 
că abia aţi fost în stare să vă pregătiţi și să urmaţi mulțimea. Acesta este doar rezultatul 
obținut prin cuvintele Mele și cu siguranţă nu e un lucru pe care l-aţi realizat singuri. Nu 
aveți de ce să vă lăudaţi. Așadar, în această etapă a lucrării, aţi fost conduși până astăzi 
în primul rând prin cuvinte. Altfel, cine dintre voi ar fi în stare să asculte? Cine ar putea 
să stăruie până astăzi? De la început aţi vrut să plecaţi în primul moment posibil, dar nu 
ați îndrăznit; vă lipsea curajul. Până în ziua de azi, aţi urmat cu jumătate de inimă. 

Abia după ce Isus a fost pironit pe cruce și a plecat, Petru a început să-și urmeze 
propriul curs și a început să meargă pe calea pe care ar trebui; el a început să fie echipat 
abia după ce și-a văzut propriile imperfecţiuni și neajunsuri. El a văzut că are prea puţină 
dragoste pentru Dumnezeu și că dorinţa lui de a suferi era inadecvată, că nu înțelegea 
nimic și că îi lipsea rațiunea. A văzut că în el existau multe lucruri contrare voii lui Isus 
și multe lucruri răzvrătite, potrivnice și pătate de vrerea omenească. Abia după aceea a 
dobândit intrarea în toate aspectele. Când Isus îl conducea, i-a expus starea, iar Petru 
a recunoscut-o și a fost de acord cu ceea ce a spus Isus, însă abia după aceea a înțeles 

cu adevărat. Asta pentru că la acea vreme, el nu avea nici experienţă, nici cunoștințe 
despre propria sa statură. Adică, acum Eu folosesc doar cuvinte pentru a vă conduce și 
este imposibil să vă desăvârșesc într-o perioadă scurtă, iar voi vă veţi limita la a putea 
înțelege și cunoaște adevărul. Asta deoarece a te cuceri și a te convinge în inimă este 
lucrarea actuală, iar oamenii sunt cuceriți numai după ce o parte dintre ei vor fi 
desăvârșiţi. În momentul de față, acele viziuni și acele adevăruri pe care le înţelegi pun 
bazele experienţelor tale viitoare; în necazurile viitoare, vei avea toată experiența 
practică a acestor cuvinte. Mai târziu, când încercările vor veni asupra ta și vei îndura 
necazuri, te vei gândi la cuvintele pe care le spui astăzi, și anume: „Oricare-ar fi 
necazurile, încercările sau dezastrele enorme pe care le întâmpin, trebuie să-L 
mulțumesc pe Dumnezeu”. Gândește-te la experiențele lui Petru și apoi la experienţele 
lui lov — vei fi însufleţit de cuvintele de astăzi. Numai astfel poate fi inspirată credinţa ta. 
Pe vremea aceea, Petru a spus că nu este vrednic de a primi judecata și mustrarea lui 
Dumnezeu, iar când va veni timpul, și tu vei fi dornic să-i faci pe toți oamenii să vadă, 
prin tine, firea dreaptă a lui Dumnezeu. Îi vei accepta grabnic judecata și mustrarea, iar 
judecata, mustrarea și blestemul Lui vor fi o mângâiere pentru tine. Acum, pur și simplu 
nu este acceptabil să nu fii echipat cu adevărul. Fără acesta, nu numai că nu vei fi 
capabil să rămâi neclintit în viitor, dar este posibil să nu reușești să experimentezi 
lucrarea curentă. Dacă așa stau lucrurile, nu vei fi tu unul dintre cei alungaţi și pedepsiţi? 
În clipa de față, nu există fapte care să se fi abătut asupra ta, iar Eu te-am aprovizionat 
în orice privinţă ai neajunsuri; Eu vorbesc din toate punctele de vedere. Nu aţi îndurat 
multă suferință; pur și simplu luaţi ce e disponibil fără a fi plătit niciun fel de preţ și, mai 
mult decât atât, nu aveţi propriile experiențe sau idei autentice. Așadar, ceea ce 
înțelegeţi nu este adevărata voastră statură. Sunteţi limitați la a înţelege, a cunoaște și 
a vedea, dar nu aţi strâns cine știe ce recoltă. Dacă nu v-aș fi dat deloc atenţie, ci v-aș 
fi supus experienţelor în propria voastră casă, v-aţi fi întors demult în lumea largă. Calea 
pe care o veţi parcurge în viitor va fi un traseu al suferinței și, dacă veţi parcurge cu 
succes această porţiune actuală a căii, atunci veţi avea o mărturie când veţi suferi 
necazuri mai mari în viitor. Dacă înţelegi semnificaţia vieții umane și ai luat calea corectă 
a vieţii umane și dacă în viitor te vei supune planurilor Sale fără nicio plângere sau 
alegere, indiferent cum te tratează Dumnezeu și dacă nu ai nicio cerere de la El, atunci, 
în acest fel, vei fi o persoană de valoare. În momentul de față, nu ai îndurat necazul, așa 
că poţi asculta de orice, fără diferenţiere. Tu spui că, oricum conduce Dumnezeu, e în 
regulă și că te vei supune tuturor orchestrărilor Sale. Fie că Dumnezeu te mustră sau te 
blestemă, vei fi dornic să-L mulţumești. Acestea fiind spuse, ceea ce zici acum nu îţi 
reprezintă neapărat statura. Ceea ce ești dornic să faci acum nu poate demonstra că 
ești capabili să urmezi până la sfârșit. Când necazuri mari vor veni asupra ta sau când 
vei fi supus vreunei persecuții sau constrângeri ori încercări și mai mari, nu vei putea 
spune acele cuvinte. Dacă poţi să ai atunci acest tip de înțelegere și să rămâi neclintit, 
aceasta va fi statura ta. Cum era Petru în acel moment? Petru a spus: „Doamne, îmi voi 

sacrifica viața pentru Tine. Dacă vei vrea să mor, voi muri!” Așa se ruga el la vremea 
aceea. A mai spus: „Chiar dacă alţii nu Te iubesc, eu trebuie să Te iubesc până la sfârșit. 
Te voi urma neîncetat”. Așa a spus la vremea respectivă, dar, imediat ce încercările s- 
au abătut asupra lui, s-a pierdut cu firea și a plâns. Ştiţi că Petru s-a lepădat de Domnul 
de trei ori, nu-i aşa? Există multe persoane care vor plânge și vor arăta slăbiciune umană 
când încercările se vor abate asupra lor. Tu nu ești stăpân pe tine. În asta, nu te poți 
controla. Poate că astăzi te descurci foarte bine, dar asta se datorează faptului că ai un 
mediu adecvat. Dacă acest lucru se schimbă mâine, îți vei arăta lașitatea și 
incompetenta, josnicia și nevrednicia. „Masculinitatea” ta se va fi redus demult la zero 
și, uneori, vei putea chiar să-ţi dai sarcina la o parte și să te îndepărtezi. Acest lucru 
arată că ceea ce ai înțeles în momentul respectiv nu era statura ta reală. Trebuie să 
cercetăm statura reală a unei persoane pentru a vedea dacă Îi iubește cu adevărat pe 
Dumnezeu, dacă este capabilă să se supună cu adevărat planului Său și să își pună 
toată puterea în a îndeplini ceea ce El cere, și dacă Îi rămâne loială lui Dumnezeu și Îi 
dă tot ce e mai bun lui Dumnezeu, chiar dacă înseamnă să-și sacrifice propria viaţă. 
Trebuie să-ţi amintești că aceste cuvinte au fost acum rostite: mai târziu, vei 
experimenta necazuri mai mari și suferințe mai mari! A fi desăvârșit nu este un lucru 
simplu sau ușor. Trebuie să ai măcar credinţa lui lov sau poate chiar o credinţă mai mare 
decât a lui. Ar trebui să știi că încercările din viitor vor fi mai mari decât încercările lui lov 
și că mai trebuie să fii supus mustrării mult timp. E oare un lucru simplu? Dacă al tău 
calibru nu poate fi îmbunătăţit, dacă îţi lipsește capacitatea de înțelegere și dacă știi prea 
puţin, atunci nu vei avea nicio mărturie în acel moment, ci vei deveni în schimb o glumă, 
o jucărie pentru Satana. Dacă nu îţi poţi menţine viziunile acum, atunci nu ai niciun 
fundament și în viitor vei fi respins! Nicio porțiune a căii nu este ușor de parcurs, așa că 
nu lua acest lucru cu ușurință. Cântărește asta cu atenţie acum și fă pregătiri, astfel încât 
să poţi parcurge ultima porțiune a acestei căi cum se cuvine. Aceasta este calea care 
trebuie străbătută în viitor, calea pe care trebuie să o parcurgă toți oamenii. Nu trebuie 
să permiţi ca această cunoaștere să fie neglijată; să nu crezi că tot ce-ţi spun e o pierdere 
de vreme. Va veni ziua când totul îţi va fi de folos — cuvintele Mele nu pot fi rostite în 
zadar. Acesta este momentul să te echipezi, momentul să deschizi calea către viitor. Ar 
trebui să pregătești calea pe care ar trebui să o străbați ulterior; ar trebui să te îngrijorezi 
și să te neliniștești cu privire la modul în care vei putea rămâne neclintit în viitor și să te 
pregătești bine pentru calea ta viitoare. Nu fi lacom și leneș! Trebuie să faci tot posibilul 
să-ţi întrebuinţezi cât mai bine timpul, astfel încât să poţi câștiga tot ceea ce ai nevoie. 
Îţi ofer totul ca să poţi înțelege. Aţi văzut cu ochii voștri că, în mai puţin de trei ani, am 
spus atâtea lucruri și am lucrat atât de mult. Un motiv pentru care am lucrat în acest fel 
este acela că oamenii au atâtea lipsuri, iar un alt motiv este timpul prea scurt; nu pot 
exista întârzieri ulterioare. Tu îţi închipui că oamenii trebuie să obţină mai întâi o claritate 
lăuntrică perfectă înainte de a putea fi martori și a fi folosiţi — dar nu ar fi prea lent? Deci, 
cât timp voi fi nevoit să te însoțesc? Dacă ai vrea să te însoțesc până voi fi bătrân și 

cărunt, ar fi imposibil! Îndurând un necaz mai mare, toți oamenii vor dobândi o înțelegere 
autentică. Acestea sunt etapele lucrării. După ce vei înțelege pe deplin viziunile din 
părtășia de astăzi și vei dobândi o statură autentică, nicio greutate pe care o vei îndura 
în viitor nu te va copleși și vei putea să îi faci faţă. În viitor, când voi fi încheiat acest ultim 
pas al lucrării și voi fi terminat de rostit ultimele cuvinte, va trebui ca oamenii să-și 
parcurgă propria cale. Acest lucru va îndeplini cuvintele rostite înainte: Duhul Sfânt are 
o însărcinare pentru fiecare persoană și lucrează asupra fiecărui om în parte. În viitor, 
toată lumea va merge pe calea pe care ar trebui să meargă, condusă de Duhul Sfânt. 
Cine va putea avea grijă de alţii când suferă necazuri? Fiecare individ are propria 
suferinţă și fiecare are propria statură. Statura niciunei persoane nu este aceeași cu a 
alteia. Soții nu vor putea avea grijă de soțiile lor, nici părinţii de copiii lor; nimeni nu va 
putea avea grijă de nimeni altcineva. Nu va fi ca acum, când îngrijirea și sprijinul reciproc 
sunt încă posibile. Aceea va fi o vreme în care fiecare tip de persoană va fi dată în vileag. 
Adică, atunci când Dumnezeu îi va lovi pe păstori, oile turmei se vor risipi, iar în acel 
moment nu veţi avea niciun conducător adevărat. Oamenii vor fi împărţiţi — nu va fi ca 
acum, când vă puteţi reuni ca o congregatie. În viitor, cei care nu au lucrarea Duhului 
Sfânt își vor arăta adevărata faţă. Soții își vor vinde soțiile, soțiile își vor vinde soții, copiii 
își vor vinde părinții, iar părinţii își vor persecuta copiii — inima umană este dincolo de 
orice închipuire! Tot ce se poate face este ca fiecare să ţină de ceea ce are și să 
parcurgă corect porţiunea finală a căii. Momentan, nu vedeţi clar acest lucru; toţi sunteți 
obtuzi. Să experimentați cu succes acest pas al lucrării nu este un lucru ușor. 

Vremea necazului nu va fi prea îndelungată; de fapt, va dura mai puţin de un an. 
Dacă ar dura un an, următorul pas al lucrării ar fi întârziat, iar statura oamenilor ar fi 
inadecvată. Dacă ar fi prea lung, atunci oamenii nu ar fi capabili să-i facă faţă. La urma 
urmei, statura oamenilor are limitele ei. După ce lucrarea Mea se va finaliza, următorul 
pas va fi ca oamenii să meargă pe calea pe care ar trebui să meargă. Fiecare trebuie 
să înţeleagă pe ce cale ar trebui să meargă — este o cale și un proces de suferință și 
este, de asemenea, o cale de a-ţi rafina voinţa de a-L iubi pe Dumnezeu. În ce adevăruri 
trebuie să intri, ce adevăruri ar trebui să suplimentezi, cum ar trebui să experimentezi și 
din ce privință ar trebui să pătrunzi — trebuie să înţelegi toate aceste lucruri. Trebuie să 
te echipezi acum. Când necazul va veni asupra ta, va fi prea târziu. Fiecare persoană 
trebuie să suporte o povară pentru propria viață și să nu aștepte întotdeauna 
avertismentele altora sau ca alţii să o tragă mereu de ureche. Ţi-am spus atât de multe, 
dar încă nu știi adevărurile în care ar trebui să pătrunzi și cu care să te echipezi. Acest 
lucru arată că nu ai depus niciun efort în citirea cuvintelor lui Dumnezeu. Nu înduri nicio 
sarcină pentru viaţa ta — cum poate fi acceptabil? Nu îţi e clar în ce ar trebui să pătrunzi, 
nu înţelegi ceea ce ar trebui să înţelegi și ești încă dezorientat în ceea ce privește calea 
viitoare pe care ar trebui să o apuci. Nu ești total lipsit de valoare? Ce folos ai? Ceea ce 
faceţi voi acum este să vă construiți și să vă amenajaţi propriile drumuri. Trebuie să știi 
ce ar trebui să obțină oamenii și trebuie să cunoști standardul cerințelor lui Dumnezeu 

pentru omenire. Trebuie să ai următoarea înțelegere: orice-ar fi, chiar dacă sunt profund 
corupt, trebuie să compensez aceste defecte în fața lui Dumnezeu. Înainte de a-mi 
spune Dumnezeu, nu înțelegeam, dar acum, după ce mi-a spus și am înţeles, trebuie să 
mă grăbesc să îndrept lipsurile, să trăiesc o umanitate normală și să trăiesc o imagine 
care poate mulțumi voia lui Dumnezeu. Chiar dacă nu pot să mă ridic la nivelul a ceea 
ce a făcut Petru, ar trebui cel puţin să trăiesc o umanitate normală. În acest fel, pot 
mulțumi inima lui Dumnezeu. 

Porțiunea finală a acestei căi se va extinde de acum până la încheierea viitoarelor 
necazuri. Pe această porţiune a căii, va fi dezvăluită adevărata statură a oamenilor și se 
va arăta dacă au sau nu credința adevărată. Deoarece această porţiune a căii va fi mai 
dificilă, mai stâncoasă decât oricare alta pe care au fost conduși oamenii înainte, este 
numită „ultima porţiune a căii”. Adevărul e că nu este chiar ultima secţiune a căii; asta 
deoarece, după ce ai fost supus necazului, vei fi supus apoi lucrării de răspândire a 
Evangheliei, iar o parte din oameni vor fi supuși lucrării de a fi folosiţi. Așadar, despre 
„porțiunea finală a căii” se vorbește doar cu referire la necazul rafinării oamenilor și la 
mediul dur. Pe acel segment al căii străbătut în trecut, Eu te-am condus personal în acea 
călătorie fericită, luându-te de mână pentru a te învăţa și hrănindu-te din gura Mea. Deși 
ai trecut prin mustrare și judecată de multe ori, acestea nu au fost decât o serie de lovituri 
ușoare în ceea ce te privește. Desigur, asta a făcut ca perspectivele tale asupra credinţei 
în Dumnezeu să se schimbe semnificativ; de asemenea, a făcut ca firea ta să se 
stabilizeze semnificativ și ţi-a permis să ajungi să Mă înţelegi într-o oarecare măsură. 
Dar ceea ce spun este că, atunci când oamenii mergeau pe acea porțiune a căii, preţul 
sau efortul minuţios depus de oameni era destul de mic — Eu sunt cel care te-a condus 
până unde ești astăzi. Asta pentru că nu-ţi cer să faci nimic; într-adevăr, cerințele Mele 
de la tine nu sunt deloc ridicate — Eu doar îți permit să primești ce este disponibil. În 
această perioadă, M-am ocupat neîncetat de nevoile voastre și nu am avut niciodată 
pretenţii nejustificate. Aţi fost mustraţi în repetate rânduri, însă nu Mi-aţi îndeplinit 
cerinţele inițiale. Vă retrageți și sunteţi demoralizați, dar Eu nu ţin cont de asta, deoarece 
timpul lucrării Mele personale este cel prezent și nu iau în serios „devotamentul” vostru 
față de Mine. Dar pe calea de aici încolo, nu voi mai lucra sau vorbi, iar când va veni 
vremea, nu vă voi mai face să continuaţi într-un mod atât de trândav. Vă voi permite să 
aveți lecţii cuprinzătoare de învăţat și nu vă voi permite să luaţi ce este disponibil. Statura 
autentică pe care o aveţi astăzi trebuie dată în vileag. Dacă efortul vostru de ani de zile 
a fost rodnic în cele din urmă se va vedea din modul în care parcurgeţi această porţiune 
finală a căii. În trecut, voi consideraţi că a crede în Dumnezeu era foarte simplu, și asta 
pentru că Dumnezeu nu vă trata cu severitate. lar acum? Consideraţi că a crede în 
Dumnezeu e simplu? Mai simţiţi că a crede în Dumnezeu vă face la fel de fericiţi și lipsiți 
de griji precum copiii care se joacă pe stradă? Este adevărat că sunteți oi; totuși, trebuie 
să puteți parcurge calea pe care ar trebui să o parcurgețţi pentru a răsplăti harul lui 
Dumnezeu și pentru a-L câștiga în întregime pe Dumnezeul în care credeţi. Nu râdeţi de 

voi înșivă și nu vă păcăliți singuri! Dacă poţi stărui pe această porțiune a căii, atunci vei 
putea vedea spectacolul fără precedent al lucrării Mele de evanghelizare care se 
răspândește în întregul univers și vei avea norocul de a fi apropiatul Meu și de a-ţi juca 
rolul în extinderea lucrării Mele pretutindeni în univers. În acea clipă, vei merge în 
continuare foarte bucuros pe calea pe care ar trebui să mergi. Viitorul va fi nespus de 
luminos, dar acum principalul lucru este să parcurgi cum se cuvine această porţiune 
finală a căii. Trebuie să cauţi și să te pregătești pentru a face acest lucru. Asta e ceea 
ce trebuie să faci chiar acum; este, în acest moment, o chestiune urgentă! 

CUVINTELE LUI HRISTOS 
CÂND A MERS ÎN BISERICI 
Ill 


(DIN IULIE 1993 PÂNĂ ÎN MARTIE 1994) 


Cum ar trebui să te îngrijești 
de viitoarea ta misiune? 


Poţi să comunici firea exprimată de Dumnezeu în fiecare epocă într-un mod concret, 
printr-un limbaj ce transmite corespunzător însemnătatea epocii? Poţi tu, cel care 
experimentezi lucrarea lui Dumnezeu din zilele de pe urmă, să descrii în detaliu firea 
dreaptă a lui Dumnezeu? Poţi să mărturisești clar și cu precizie despre firea lui 
Dumnezeu? Cum vei transmite ce-ai văzut și ce-ai experimentat acelor credincioși 
demni de milă, săraci și devotați, care sunt înfometați și însetaţi după dreptate și care te 
așteaptă să îi păstoreşti? Ce fel de oameni te așteaptă să îi păstorești? Îţi poţi imagina? 
Ești conștient de povara de pe umerii tăi, de însărcinarea și de responsabilitatea ta? 
Unde-ţi este simţul misiunii istorice? Cum vei sluji drept un bun stăpân în epoca 
următoare? Ai un puternic simţ al stăpânirii? Cum L-ai descrie pe stăpânul tuturor 
lucrurilor? Este cu adevărat stăpânul tuturor ființelor vii și al tuturor lucrurilor fizice din 
lume? Ce planuri ai pentru progresul următoarei etape a lucrării? Câţi oameni așteaptă 
să le fii păstor? E sarcina ta una grea? Ei sunt săraci, vrednici de milă, orbi și năuciţi, 
jelindu-se în întuneric: „Unde este calea?” Cât de mult tânjesc ei ca lumina, precum o 
stea căzătoare, să coboare deodată și să împrăștie forțele întunericului care i-au asuprit 
pe oameni de atât de mulţi ani? Cine poate să știe cu câtă nerăbdare speră ei și cum 
tânjesc la asta zi și noapte? Aceşti oameni care suferă profund rămân închiși într-o 
temniţă a întunericului, fără speranţă de eliberare, chiar și în ziua în care trece lumina; 
când vor înceta să mai plângă? Înspăimântătoare e nenorocirea acestor spirite fragile 
cărora nu li s-a permis niciodată să se odihnească, iar legăturile nemiloase și istoria 
încremenită de multă vreme îi ţin în această stare. Și cine a auzit sunetul plânsetului lor? 
Cine s-a gândit la starea lor nefericită? Te-ai gândit vreodată cât de îndurerată și de 
îngrijorată este inima lui Dumnezeu? Cum poate El suporta să vadă omenirea 
nevinovată, pe care a creat-o cu mâinile Sale, suferind astfel de chinuri? La urma urmei, 
ființele umane sunt victimele care au fost otrăvite. Și, cu toate că omul a supravieţuit 
până în ziua de azi, cine ar fi știut că de multă vreme e otrăvit de cel rău? Ai uitat că ești 
una dintre victime? Din dragostea ta pentru Dumnezeu, nu ești dornic să lupti pentru a- 
i salva pe acești supraviețuitori? Nu ești dispus să-ţi dedici toată energia ca să-L 
răsplătești pe Dumnezeu, care iubește omenirea ca pe trupul şi sângele Său? Dacă stai 
să te gândești, cum interpretezi faptul de a fi folosit de Dumnezeu ca să-ţi trăieşti viața 
extraordinară? Ai cu adevărat hotărârea și încrederea de a trăi viaţa plină de înțeles a 
unei persoane pioase, care ÎI slujește pe Dumnezeu? 

Scopul gestionării omenirii 


Dacă oamenii pot într-adevăr să vadă clar calea cea bună a vieţii umane, precum și 
scopul gestionării omenirii de către Dumnezeu, ei nu-și vor considera viitorul și destinul 
individual drept comoară în inima lor. Nu vor mai fi interesaţi să-și slujească părinţii, care 
sunt mai răi decât porcii și câinii. Oare viitorul și destinul omului nu sunt exact așa-numiții 
„părinți? ai lui Petru? Sunt la fel ca trupul și sângele omului. Care vor fi destinaţia și 
viitorul trupului? De a-L vedea pe Dumnezeu în timp ce este încă viu, sau ca sufletul să- 
L întâlnească pe Dumnezeu după moarte? Va sfârși mâine trupul într-un imens cuptor 
al chinurilor sau într-un incendiu de mari proporţii? Oare întrebări ca acestea, referitoare 
la ce va păţi trupul omului — dacă va suferi nenorociri sau va îndura cele mai importante 
vești — nu îi preocupă cel mai mult pe toți din acest curent, care au creier și sunt 
rezonabili? (Aici, suferința se referă la primirea binecuvântărilor; înseamnă că încercările 
viitoare sunt benefice pentru destinaţia omului. Nefericirea se referă la imposibilitatea de 
a rămâne neclintit sau de a fi înșelat; sau înseamnă că omul va întâmpina situații 
nefericite, își va pierde viaţa în toiul dezastrelor și că nu există o destinaţie potrivită 
pentru sufletul său.) Cu toate că oamenii au o rațiune sănătoasă, probabil gândurile lor 
nu corespund întru totul celor cu care ar trebui să fie înzestrată raţiunea lor. Asta se 
întâmplă deoarece ei sunt mai degrabă confuzi și urmează lucrurile orbește. Ei toți ar 
trebui să înțeleagă pe deplin în ce ar trebui să intre și, îndeosebi, ar trebui să aleagă în 
ce ar trebui să intre în timpul necazului (adică în timpul rafinării în cuptor), cât și cu ce 
ar trebui să fie echipați în încercările focului. Nu îţi servi întotdeauna părinții (adică trupul) 
care sunt ca porcii și câinii și care sunt și mai răi decât furnicile și gândacii. Ce rost are 
să agonizezi din cauza asta, gândindu-te atât de intens și storcându-ţi creierii? Trupul 
nu îți aparţine, ci este în mâinile lui Dumnezeu, care nu numai că te controlează, dar îi 
și poruncește Satanei. (Asta înseamnă că, iniţial, trupul îi aparține Satanei. Fiindcă și 
Satana este în mâinile lui Dumnezeu, lucrul acesta poate fi spus doar astfel. Asta pentru 
că este mai convingător să o spui așa; sugerează că oamenii nu sunt în întregime sub 
domeniul Satanei, ci sunt în mâinile lui Dumnezeu.) Tu trăiești sub chinul trupului, dar 
oare trupul îți aparține? Este sub controlul tău? De ce să te deranjezi storcându-ţi creierul 
din cauza asta? De ce să te deranjezi obsesiv să te rogi lui Dumnezeu de dragul trupului 
tău putred, care de mult timp a fost condamnat, blestemat și întinat de spirite necurate? 
Ce nevoie ai să-i ţii mereu pe tovarășii Satanei aproape de inima ta? Nu-ţi faci griji că 
trupul ar putea să îţi distrugă viitorul concret, speranţele minunate și adevărata destinație 
a vieţii tale? 

Calea de astăzi nu este ușor de parcurs. S-ar putea spune că este destul de greu 
de urmat și că, de-a lungul veacurilor, a fost extrem de rară. Cu toate acestea, cine ar fi 
crezut că doar trupul omului va fi suficient pentru a-l distruge? Lucrarea de astăzi este 
cu siguranţă la fel de prețioasă ca ploaia de primăvară și la fel de valoroasă ca bunătatea 
lui Dumnezeu față de om. Totuși, dacă omul nu cunoaște scopul lucrării Sale curente 

sau dacă nu înţelege esenţa omenirii, cum se poate vorbi despre valoarea și caracterul 
de preţ al acesteia? Trupul nu aparține oamenilor, așa că nimeni nu poate vedea clar 
care va fi destinaţia sa. Cu toate acestea, ar trebui să știi bine că Domnul creaţiei va 
întoarce omenirea, care a fost creată, la poziţia iniţială, și-i va reda imaginea iniţială din 
momentul creării sale. El va lua înapoi cu totul suflarea pe care a suflat-o în om, 
reintrând în posesia trupului și oaselor sale și înapoind totul Domnului creației. Va 
transforma complet omenirea și o va reînnoi și va lua înapoi de la om întreaga 
moștenire a lui Dumnezeu care nu aparține omenirii, ci Lui, și nu i-o va mai da 
niciodată, căci niciunul dintre acele lucruri nu a aparţinut omenirii de la bun început. El 
le va lua pe toate înapoi — nu este un jaf nedrept; mai degrabă, este un fapt menit să 
readucă cerul și pământul la starea lor iniţială și să transforme și să reînnoiască omul. 
Aceasta este destinaţia rezonabilă pentru om, deşi poate nu va fi o înapoiere a trupului 
după ce a fost mustrat, așa cum își imaginează oamenii. Dumnezeu nu vrea scheletul 
trupului după distrugerea sa; El vrea elementele originale din om care l-au aparţinut lui 
Dumnezeu la început. Prin urmare, El nu va anihila omenirea și nu va eradica trupul 
omului, căci acesta nu este proprietatea privată a omului. Mai degrabă, este adjunctul 
lui Dumnezeu, care gestionează omenirea. Cum ar putea să anihileze carnea omului 
pentru „plăcerea” Sa? Ai renunţat cu adevărat, până acum, la întregul tău trup care nu 
merită nici măcar un singur ban? Dacă ai putea să înţelegi treizeci la sută din lucrarea 
zilelor de pe urmă (acești treizeci la sută înseamnă să înţelegi lucrarea Duhului Sfânt 
astăzi, precum și lucrarea cuvântului lui Dumnezeu în zilele de pe urmă), nu ai continua 
să „servești” sau să fii „filial” trupului tău — un trup care este corupt de mulţi ani — așa 
cum faci astăzi. Se cuvine să înţelegi clar că oamenii au avansat acum la o stare fără 
precedent și nu vor mai continua să înainteze ca roțile istoriei. Trupul tău mucegăit este 
de mult timp acoperit de muște, așadar, cum să aibă puterea de a întoarce roțile istoriei, 
cărora Dumnezeu le-a permis să se miște până în ziua de azi? Cum poate să facă să 
ticăie din nou ceasul zilelor de pe urmă, care ticăie în tăcere, și să-și miște limbile în 
sensul acelor de ceasornic? Cum poate să retransforme lumea care pare învăluită într- 
o ceaţă densă? Poate trupul tău să reînsuflețească munții și râurile? Poate trupul tău, 
care are doar o funcţie măruntă, să refacă într-adevăr tipul de lume umană pe care ţi-ai 
dorit-o? Poţi să-ți educi cu adevărat descendenţii să devină „ființe umane”? Înţelegi 
acum? Cui anume îi aparţine trupul tău? Intenţia iniţială a lui Dumnezeu de a-l mântui, 
desăvârși și transforma pe om nu a fost să-ţi ofere o frumoasă patrie sau să aducă 
odihnă liniștitoare pentru trupul omului; a fost de dragul gloriei și mărturiei Sale, pentru 
ca omenirea să se bucure mai mult în viitor și ca, în curând, să poată să se odihnească. 
Totuși, nu a fost pentru trupul tău, căci omul este capitalul gestionării lui Dumnezeu, iar 
trupul omului este doar un adjunct. (Omul este un obiect cu spirit și corp, în timp ce trupul 
este numai un element care putrezește. Asta înseamnă că trupul este un instrument 
folosit în planul de gestionare.) Ar trebui să știi că desăvârșirea, completarea și 
câștigarea oamenilor de către Dumnezeu nu aduc decât săbii și lovituri asupra trupului 

lor, cât și suferințe nesfârșite, arderea focului, judecată nemiloasă, mustrare și blesteme, 
precum și încercări infinite. Aceasta este povestea lăunitrică și acesta e adevărul lucrării 
de gestionare a omului. Totuși, toate aceste lucruri sunt îndreptate spre trupul omului și 
toate săgețile ostilității sunt nemilos tintite spre trupul omului (căci omul este nevinovat). 
Toate acestea sunt pentru slava și mărturia Sa și pentru gestionarea Sa. Acest lucru se 
datorează faptului că lucrarea Lui nu este numai pentru binele omenirii, ci și pentru 
întregul plan și pentru a-Și împlini voia iniţială de când a creat omenirea. Prin urmare, 
probabil nouăzeci la sută din ceea ce experimentează omul implică suferinţe și încercări 
de foc, dar zilele dulci și fericite după care a tânjit trupul omului sunt foarte puţine sau 
chiar deloc. Cu atât mai puţin e omul în stare să se bucure de clipele fericite în trup, 
petrecând momente frumoase cu Dumnezeu. Trupul este murdar, așadar, ceea ce vede 
trupul omului sau de ce se bucură nu este altceva decât mustrarea lui Dumnezeu, pe 
care omul o consideră nefavorabilă, de parcă ar fi lipsită de rațiune normală. Acest lucru 
se datorează faptului că El Își va manifesta firea dreaptă, care nu este plăcută omului, 
nu tolerează ofensele omului și îi detestă pe vrășmași. Dumnezeu Își dezvăluie fățiș 
întreaga fire prin toate mijloacele necesare, încheind astfel lucrarea luptei Sale de șase 
mii de ani cu Satana — lucrarea de mântuire a întregii omeniri și de distrugere a Satanei 
de demult! 


Esenţa și identitatea omului 


De fapt, israeliţii nu sunt dezamăgiţi; au urmărit lucrarea făcută de Dumnezeu în 
ultimii șase mii de ani, deoarece Eu nu i-am abandonat. Mai degrabă ei M-au abandonat 
din cauza păcatului, pentru că strămoșii lor au mâncat fructul din pomul cunoașterii 
binelui și răului, care le fusese dăruit de cel rău. Binele Mi-a aparţinut dintotdeauna, în 
timp ce răul este al celui rău care Mă lingușește de dragul păcatului. Nu-i învinovățesc 
pe oameni, nici nu-i nimicesc fără milă și nici nu-i supun la o pedeapsă nemiloasă, 
deoarece răul nu aparținea de la început omenirii. De aceea, chiar dacă acei israeliți M- 
au crucificat în public, ei, care așteptau pe Mesia și pe lahve, și tânjeau după Mântuitorul 
Isus, nu au uitat niciodată făgăduinţa Mea: căci nu i-am părăsit. La urma urmei, am luat 
sângele ca pe o dovadă a legământului făcut cu omenirea; acest fapt a devenit 
„legământul de sânge” înscris în inimile tinerilor şi nevinovaţilor, ca un însemn și la fel 
de etern codependent precum cerul și pământul. Întrucât nu am înșelat niciodată acele 
suflete mâhnite pe care le-am predestinat, ales și, mai târziu, răscumpărat și câștigat și 
care M-au iubit mai mult decât l-au iubit pe cel rău, ele anticipează cu nerăbdare 
revenirea Mea și așteaptă cu înflăcărare întâlnirea cu Mine. Deoarece n-am șters 
niciodată legământul pe care l-am făcut cu ei prin sânge, nu este de mirare că ei așteptau 
cu înfocare. Voi recupera acești miei care s-au rătăcit de ani de zile, pentru că am iubit 
întotdeauna oamenii; pur și simplu elemente ale răului au fost adăugate binelui din ei. 

Voi câștiga sufletele sărmane care Mă iubesc și pe care și Eu le-am iubit atât de multă 
veme, dar cum pot să aduc în casa Mea pe cei răi, care nu M-au iubit niciodată și care 
s-au purtat ca niște dușmani? Nu voi aduce în Împărăţia Mea pe acei urmași ai diavolului 
și ai viperei care urăsc, care se opun, care se împotrivesc și Mă blestemă, în ciuda 
legământului pe care l-am făcut prin sânge cu omul. Se cuvine să știi exact care e scopul 
lucrării Mele și pentru cine o înfăptuiesc. Dragostea ta cuprinde binele sau răul? Mă 
cunoști sau nu așa cum Mă cunoșteau David și Moise? Mă slujești sau nu așa cum a 
făcut Avraam? Eşti, într-adevăr, desăvârșit de Mine, dar ar trebui să știi pe cine vei 
reprezenta, precum și al cărui sfârșit îl vei împărtăși. De-a lungul vieţii tale, ai cules o 
recoltă veselă în urma experimentării lucrării Mele? Este îmbelșugată și fructuoasă? Ar 
trebui să cugeţi la propria-ţi persoană: ani de zile ai trudit de dragul Meu, dar ai obținut 
vreodată ceva? Ai fost supus vreunei transformări sau ai dobândit ceva? În schimbul 
experienţelor tale anevoioase, ai devenit ca Petru care a fost răstignit, sau ca Pavel care 
a fost doborât și a primit o lumină măreaţă? Ar trebui să ai o oarecare înțelegere a 
acestor lucruri. Nu vorbesc și nu Mă gândesc mereu la viaţa ta, care este mai mică decât 
o sămânță de muștar, la fel de măruntă ca un grăunte de nisip. Ca să fiu clar, omenirea 
este cea pe care o gestionez. Oricum, nu consider viața omului, pe care am urât-o odată, 
dar pe care mai târziu am ridicat-o din nou, ca pe o parte importantă a gestionării Mele. 
Ar trebui să aveţi o idee clară despre adevărata natură a identităţii voastre anterioare, 
cât și despre cei cărora le-aţi aparţinut ca sclavi. Prin urmare, Eu nu folosesc fețele 
oamenilor, care sunt identice cu chipul Satanei, ca materii prime cu care să-i gestionez 
pe oameni, căci ei nu au fost niciodată obiecte valoroase. Ar trebui să vă reamintiți 
atitudinea Mea faţă de voi la început și să vă aduceţi aminte modul în care M-am adresat 
atunci vouă — apelativul care nu era lipsit de semnificaţie practică. Ar trebui să știi că 
etichetele pe care le purtaţi nu sunt lipsite de temei. Presupun că știți cu toții că nu ați 
aparținut lui Dumnezeu, ci aţi fost mai devreme prinși de Satana și aţi slujit în casa lui 
ca slujitori loiali; mai mult, M-ati uitat de mult timp, căci multă vreme ati fost în afara casei 
Mele și în mâinile celui rău. Cei pe care îi mântuiesc sunt oameni pe care i-am 
predestinat cu mult timp în urmă și care au fost răscumpăraţi de Mine, în timp ce voi 
sunteţi suflete sărmane, care au fost plasate în mijlocul omenirii, ca excepţii de la regulă. 
S-ar cuveni să știți că nu aparţineţi casei lui David sau lui lacob, ci a celei lui Moab, ai 
cărei membri sunt ai unui trib al neamurilor. Căci nu am încheiat un legământ cu voi, ci 
doar am lucrat, am vorbit printre voi și v-am condus. Sângele Meu nu a fost vărsat pentru 
voi; pur şi simplu Îmi făceam lucrarea în mijlocul vostru, de dragul mărturiei Mele. Nu aţi 
știut asta? Se aseamănă într-adevăr lucrarea Mea cu modul în care a sângerat Isus 
până la moarte, în numele vostru? Nu a meritat de la bun început ca Eu să sufăr o 
asemenea umilință pentru voi. Dumnezeu, care e absolut fără de păcat, a venit dintr-o 
dată într-un loc extrem de detestabil, de dezgustător, într-o lume a porcilor și câinilor, 
care era nepotrivită pentru reședința oamenilor și, totuși, am îndurat toate aceste 
umilințe crude pentru slava Tatălui Meu și pentru mărturia veșnică. Se cuvine să știți 

care vă este purtarea și să vedeţi că nu sunteţi copii născuţi în „familii bogate și 
puternice”, ci doar descendenţi amărâţi ai Satanei. Nu sunteți nici fondatori ai omenirii, 
și nici nu aveţi drepturi omenești ori libertate. La început nu aveați nicio parte din 
binecuvântările umanităţii, nici din ale Împărăției cerurilor. Aceasta pentru că sunteti 
chiar în stratul de jos al umanităţii, iar Eu niciodată nu m-am gândit la viitorul vostru. 
Așadar, deși făcea parte din planul Meu ca astăzi să am încredere să vă desăvârșesc, 
aceasta este o lucrare fără precedent, pentru că statutul vostru este foarte umil, iar voi, 
la început, nu făceaţi parte din omenire. Nu este tocmai aceasta o binecuvântare pentru 
oameni? 

Cei pe care îi mântuiesc sunt suflete pe care le-am eliberat din purgatoriu cu mult 
timp în urmă, cât și aleșii pe care i-am vizitat cu mult timp în urmă, căci ei au tânjit să 
reapar în mijlocul lor. Ei Mă iubesc și și-au înscris în inimi legământul Meu, pe care l-am 
stabilit cu sânge, pentru că i-am iubit. Ei sunt ca niște miei pierduţi care Mă caută de 
mulți ani, și ei sunt buni; de aceea, Eu îi numesc buni israeliți și îngerași încântători. Nu 
aș îndura o asemenea umilinţă dacă aș fi printre ei. Asta pentru că ei Mă iubesc mai 
mult decât își iubesc propria viaţă, iar Eu îi iubesc ca pe cel mai frumos dintre toate 
lucrurile. Asta pentru că au fost creaţi de Mine și Îmi aparţin; ei nu M-au uitat niciodată. 
Dragostea lor o depășește pe a voastră, iar ei Mă iubesc mai mult decât vă iubiţi voi 
propriile vieţi. Ei Mi se supun așa cum se supun cerului porumbeii mici și albi și, în inimile 
lor, e mai multă ascultare față de Mine decât în ale voastre. Asta pentru că ei sunt 
descendenți ai lui lacob, urmași ai lui Adam, și se numără printre aleşii Mei, pentru că îi 
iubesc de atât de multă vreme — și i-am iubit chiar mai mult decât vă iubesc pe voi; asta 
pentru că sunteţi prea răzvrătiți, împotrivirea voastră e atât de gravă, Mă priviţi prea 
condescendent, sunteţi prea reci față de mine Mine, Mă iubiţi prea puţin și Mă urâţi prea 
mult. Îmi desconsideraţi lucrarea și-Mi dispreţuiţi acţiunile prea mult. Spre deosebire de 
ei, voi nu Mi-aţi prețuit niciodată acţiunile. În schimb, le dispreţuiţi, cu ochii roșii de 
îngrijorare, la fel ca ai Satanei. Unde este supunerea voastră? Unde este caracterul 
vostru? Unde este dragostea voastră? Când aţi demonstrat ingredientele iubirii care sunt 
în voi? Când Mi-ati luat în serios lucrarea? Milă să vă fie de acei îngeri minunati care Îmi 
așteaptă cu nerăbdare venirea și suferă atât de mult în timp ce Mă așteaptă cu 
înflăcărare, pentru că Eu îi iubesc atât de mult. Cu toate acestea, ceea ce văd astăzi 
este o lume atât de neumană, încât nu are nimic de-a face cu ei. Nu credeţi că ale 
voastre conștiințe au amorțit și au devenit nesimţitoare cu mult timp în urmă? Nu credeți 
că sunteţi gunoiul care împiedică reunirea Mea cu acei îngeri minunati? Când nu au 
așteptat ei reîntoarcerea Mea? Când nu au așteptat ei să se reunească cu Mine? Când 
nu au anticipat ei că vor putea să-și petreacă zile frumoase împreună cu Mine și să 
cineze cu Mine? V-aţi dat vreodată seama ce faceţi voi astăzi: vă dezlănţuiți nebunește 
prin lume, complotaţi unul împotriva celuilalt, vă înșelaţi unii pe alţii, vă comportati perfid, 
pe ascuns și fără rușine, nu știți adevărul, acționaţi cu necinste și înșelăciune, practicând 
lingușirea; consideraţi că aveţi întotdeauna dreptate și că sunteţi mai buni ca ceilalți, 

sunteţi aroganțţi și acţionaţi feroce, ca animalele sălbatice din munţi, și cu aceeași 
cruzime ca regele bestiilor — sunt aceste comportamente potrivite pentru o fiinţă umană? 
Sunteţi grosolani și nerezonabili. Nu Mi-aţi prețuit niciodată cuvintele, ci, în schimb, aţi 
adoptat o atitudine dispreţuitoare față de ele. În acest fel, de unde vor veni împlinirile, o 
adevărată viață umană și speranţele frumoase? Te va salva într-adevăr imaginaţia ta 
extravagantă din gura tigrului? Te va salva cu adevărat de flăcările aprinse? Ai fi decăzut 
în asemenea măsură, dacă ai fi privit sincer lucrarea Mea ca pe o comoară neprețuită? 
S-ar putea că soarta ta să fie, de fapt, neschimbat? Ești dispus să mori cu asemenea 
regrete? 


Identitatea inerentă a omului și valoarea lui: 
ce sunt ele cu adevărat? 


Aţi fost scoși din noroi și, indiferent de situaţie, v-aţi numărat printre cei aleși dintre 
scursuri, dintre cei mizerabili și urâţi de Dumnezeu. Aţi aparținut Satanei și aţi fost 
odinioară călcați în picioare și întinaţi de el. De aceea se spune că aţi fost scoși din noroi 
și, departe de a fi sfinţi, sunteţi, în schimb, lucruri neomenești care de multă vreme sunt 
obiectul vicleșugurilor Satanei. Aceasta este cea mai potrivită evaluare a voastră. 
Trebuie să știți că, la origine, aţi fost impurități din apă stătută și din noroi, în loc de pradă 
de pescuit dorită, cum ar fi peștii sau creveţii, căci nimic ce aduce bucurie nu poate să 
vină de la voi. Pe șleau spus, sunteţi cele mai pervertite fiare dintr-o societate josnică, 
mai rele decât porcii și câinii. Sincer vorbind, a Mă adresa vouă în astfel de termeni nu 
este nici o exagerare, nici o hiperbolă; mai degrabă, simplifică chestiunea. S-ar putea 
spune că a Mă adresa vouă în acești termeni este un mod de a vă respecta. 
Discernământul vostru, vorbirea, comportamentul ca oameni și toate aspectele vieții 
voastre, inclusiv statutul vostru din noroi, sunt suficiente pentru a demonstra că 
identitatea voastră este „ieșită din comun”. 


Cei care nu învaţă și rămân neștiutori, 
nu sunt ei fiare? 


Mergând pe calea de astăzi, care este cea mai potrivită urmărire? În urmărirea ta, 
cum ar trebui să te vezi ca persoană? Se cuvine să știi cum ar trebui să abordezi tot ce 
se abate astăzi asupra ta, fie că sunt încercări sau greutăţi, ori mustrări nemiloase și 
blesteme. Confruntat cu toate aceste lucruri, ar trebui să cugeţi bine asupra lor în orice 
caz. De ce spun asta? O spun întrucât lucrurile ce se abat astăzi asupra ta sunt, la urma 
urmei, încercări de scurtă durată ce se repetă la nesfârșit; poate că, în ceea ce te 
privește, nu sunt deosebit de solicitante pentru spirit și, astfel, lași lucrurile în derivă după 

cursul lor natural și nu le vezi ca pe un bun de preţ în urmărirea progresului. Cât de 
nesăbuit ești! Atât de mult, încât te gândești la acest bun de preţ de parcă ar fi un nor 
care-ţi plutește în fața ochilor și nu preţuiești aceste lovituri dure care cad fără încetare 
peste tine — lovituri care sunt scurte și care ţi se par fără greutate — ci mai degrabă le 
privești cu rece detașare, fără să te lași afectat, și le tratezi ca pe niște simple lovituri ale 
șansei. Eşti atât de arogant! În fața acestor atacuri feroce, atacuri asemănătoare 
furtunilor, care vin de nenumărate ori, dai dovadă doar de o desconsiderare frivolă; 
câteodată ajungi atât de departe încât le acorzi un zâmbet rece, dezvăluind o expresie 
de totală indiferenţă — deoarece nu te-ai gândit nici măcar o dată de ce ai mereu astfel 
de „ghinioane”. Sunt cumva exagerat de nedrept cu omul? Nu am altă treabă decât să- 
ti caut vină? Cu toate că problemele ce ţin de mentalitatea ta s-ar putea ca să nu fie atât 
de grave cum le-am descris, prin comportamentul tău exterior, ai creat demult un portret 
perfect al lumii tale interioare. Nu este nevoie să îţi spun că singurele lucruri ascunse în 
adâncul inimii tale sunt o insultă grosolană și urme palide de tristeţe abia perceptibile 
pentru ceilalţi. Deoarece ţi se pare atât de nedrept să suferi aceste încercări, blestemi; 
și deoarece aceste încercări te fac să simţi pustiirea lumii, ești plin de melancolie. 
Departe de a considera aceste lovituri și acte de disciplinare repetate drept cea mai bună 
protecţie, le vezi ca pe încurcăturile absurde ale cerului sau, dacă nu, ca pe răsplata ce 
ți se cuvine. Eşti atât de ignorant! Fără milă, închizi momentele bune în întuneric; de 
fiecare dată, consideri minunatele încercări și acte de disciplinare drept atacuri din 
partea inamicilor tăi. Nu știi cum să te adaptezi la mediul tău, și cu atât mai puțin ești 
dispus să încerci să faci asta, întrucât nu ești dispus să dobândești nimic din această 
mustrare repetată — care pentru tine este crudă. Nu faci nicio tentativă să cauţi sau să 
cercetezi și, resemnându-te pur şi simplu în fața sorții, mergi oriunde aceasta te duce. 
Ceea ce ar putea să-ţi pară acte severe de mustrare nu ti-au schimbat inima, și nici nu 
ti-au luat-o în stăpânire; în schimb, ele te înjunghie în inimă. Vezi această „crudă 
mustrare” doar ca pe inamicul tău în viața asta și astfel, nu ai câștigat nimic. Cât de 
neprihănit de sine ești! Arareori crezi că ești supus la astfel de încercări deoarece ești 
atât de vrednic de dispreţ; în schimb, te consideri ghinionist, spunând pe deasupra că 
Eu îți găsesc mereu defecte. lar acum, că lucrurile au ajuns în faza asta, cât cunoști cu 
adevărat despre ceea ce spun şi fac Eu? Să nu crezi că ești vreun geniu înnăscut, abia 
puţin mai jos decât cerurile, dar infinit mai înalt decât pământul. Eşti departe de a fi mai 
inteligent decât toţi ceilalți — și s-ar putea spune chiar că e pur și simplu adorabil că de 
fapt ești mult mai prostănac decât oricare dintre oamenii de pe pământ care au rațiune, 
deoarece ai o părere prea bună despre tine și n-ai avut niciodată vreun complex de 
inferioritate, de parcă Îmi poți înțelege acţiunile până în cel mai mic detaliu. De fapt și de 
drept, ești o persoană căreia îi lipsește în mod fundamental raţiunea, fiindcă nu ai habar 
ce intenţionez Eu să fac și ești și mai puţin conștient de ce fac acum. Și astfel, spun că 
nu ești nici măcar egalul unui bătrân fermier care muncește din greu pământul și care 
nu are nici cea mai vagă înțelegere despre viața umană și, totuși, își pune toată 

încrederea în binecuvântările Cerului când își cultivă pământul. Nu te gândești nicio 
secundă la viaţa ta, nu știi nimic despre renume și cu atât mai puţin nu te cunoști pe tine 
însuți. Cât ești de „deasupra la toate”! Chiar Îmi fac griji pentru voi, filfizonilor, și pentru 
voi, grațioase domnișoare: cum veţi putea înfrunta atacurile violente ale unor vijelii și mai 
mari? Acești filfizoni sunt complet indiferenți față de situaţia delicată în care se află. Li 
se pare că este o chestiune banală și deci nu se gândesc deloc la ea, nu se simt nici 
negativi și nici nu se consideră josnici; în schimb, continuă să se plimbe agale pe străzi, 
ca înainte, fluturându-și evantaiele. Acești „oameni importanţi” ignoranţi, care nu învaţă 
și rămân ignoranti, habar nu au de ce le spun asemenea lucruri; chipurile le sunt pline 
de iritare, abia îşi fac o examinare ocazională și după aceea continuă fără a-și schimba 
căile rele; imediat ce Mă părăsesc, încep din nou să alerge bezmetici prin lume, fălindu- 
se și escrocând din nou. Cât de repede se schimbă expresia de pe chipul tău! Așadar, 
încerci din nou să Mă înșeli astfel — cât de îndrăzneţ ești! Acele domnișorici grațioase 
sunt și mai ridicole. Auzindu-Mi cuvântările urgente și văzând situaţia penibilă în care se 
află, lacrimile le șiroiesc pe obraji spontan, trupurile li se zbat înainte și înapoi și par să 
facă o scenă — cât de revoltător! Dându-și seama de propria statură, se prăbușesc pe 
paturile lor și zac acolo, plângând fără încetare, aproape de parcă ar fi la ultima suflare. 
lar când aceste cuvinte le-au arătat propriul infantilism și propria josnicie, ele devin apoi 
atât de apăsate de negativitate, că lumina le piere din ochi și, nici plângându-se de Mine, 
nici urându-Mă, ele devin complet imobile în pasivitatea lor și, de asemenea, nu reușesc 
să înveţe și rămân ignorante. După ce Mă părăsesc, ele se distrează și se joacă, râsetul 
lor cristalin fiind precum al „Prințesei cu clopoțelul de argint”. Cât sunt de fragile și lipsite 
de iubire de sine! Voi toţi, rebuturile defecte ale omenirii — cât sunteţi de lipsiţi de 
umanitate! Nu știți cum să vă iubiţi pe voi înșivă sau cum să vă protejaţi, sunteţi lipsiţi de 
rațiune, nu căutaţi adevărata cale, nu iubiţi adevărata lumină și, mai mult, nu știți să vă 
prețuiţi pe voi înșivă. Cât despre învăţăturile pe care vi le-am dat iar și iar, le-aţi împins 
într-un ungher al minţii, ajungând să le trataţi chiar ca pe niște jucării cu care să amăgiţi 
clipele de leneveală. Toate acestea le priviți mereu prin prisma unui „talisman” personal. 
Când sunteţi acuzaţi de Satana, vă rugaţi; când sunteţi negativi, cădeți într-un somn 
adânc; când sunteți fericiţi, alergaţi frenetic de colo-colo; când vă cert, vă ploconiţi și vă 
târșâiţi; iar apoi, imediat ce vă duceti din prezența Mea, râdeţi cu o veselie răutăcioasă. 
Te crezi deasupra tuturor celorlalţi, dar nu te vezi niciodată ca fiind cel mai arogant, și 
ești doar veșnic semeț, mulțumit de sine și disprețuitor dincolo de cuvinte. Cum ar putea 
asemenea „tineri domni”, „tinere domnișoare”, „domni” și „domniţe”, care nu învaţă și 
rămân ignoranti, să considere cuvintele Mele o comoară prețioasă? Te întreb din nou: 
ce anume ai învățat din cuvintele Mele și din lucrarea Mea într-un răstimp așa de lung? 
Cumva ai dobândit mai multă iscusinţă în înșelătoria ta? Sau mai multă sofisticare în 
trupul tău? Sau o mai mare lipsă de respect în atitudinea ta față de Mine? Îţi spun direct: 
toată această lucrare pe care am făcut-o este cea care te-a determinat, pe tine care 
aveai curajul unui șoarece, să devii mai îndrăzneț. Trepidaţia pe care o simţi față de 

Mine se împuţinează pe zi ce trece, deoarece sunt prea milostiv și nu ţi-am impus 
niciodată sancțiuni trupești prin mijloace violente. Poate că, după părerea ta, Eu doar 
rostesc cuvinte aspre — dar se întâmplă mai des să îţi arăt o faţă zâmbitoare și aproape 
niciodată nu te dezaprob direct. În plus, îţi iert mereu slăbiciunile și doar din acest motiv 
Mă tratezi așa cum l-a tratat șarpele pe fermierul cel binevoitor. Ce mult admir gradul 
extrem de pricepere și perspicacitatea din puterea de observaţie a rasei omenești! Să îţi 
spun un adevăr: azi contează foarte puţin dacă ai o inimă evlavioasă; nu sunt nici 
nerăbdător, nici îngrijorat de asta. Dar trebuie să îţi mai spun: tu, această „persoană 
talentată”, care nu învaţă și rămâne ignoranță, ai să fii doborât în cele din urmă de 
istețimea ta meschină plină de admiraţie de sine — tu vei fi cel care suferă și este mustrat. 
Nu voi fi atât de prost încât să te însoțesc în timp ce continui să suferi în iad, deoarece 
Eu nu sunt ca tine. Nu uita că ești o fiinţă creată care a fost blestemată de Mine și care, 
totuși, este și învățată și mântuită de Mine, și nu este în tine nimic de care să ezit să Mă 
despart. Oricând Îmi fac lucrarea, nu sunt constrâns niciodată de vreo persoană, vreun 
eveniment sau obiect. Atitudinea și părerea Mea vizavi de omenire au rămas 
întotdeauna aceleași. Nu sunt prea binevoitor faţă de tine, deoarece ești un adaos la 
gestionarea Mea și departe de a fi mai special decât vreo altă ființă. Acesta este sfatul 
Meu pentru tine: trebuie să-ți amintești întotdeauna că nu ești decât o creatură a lui 
Dumnezeu! Deși poate îți împărtășești existența cu Mine, ar trebui să-ţi cunoști propria 
identitate; să nu te crezi mai bun decât ești. Chiar dacă nu te cert sau nu te tratez, ci te 
întâmpin cu o față zâmbitoare, asta nu e suficient pentru a dovedi că ești la fel ca Mine. 
Tu — tu ar trebui să știi că ești unul care caută adevărul, nu adevărul însuși! Trebuie să 
fii gata în orice clipă să te schimbi conform cuvântului Meu. Nu poţi scăpa de asta. Te 
îndemn ca, în aceste vremuri prețioase, când ai această rară ocazie, să încerci să înveți 
ceva. Nu Mă păcăli; nu am nevoie să te foloseşti de lingușire ca să încerci să Mă înșeli. 
Când Mă cauţi, nu o faci numai și numai de dragul Meu, ci, mai degrabă, de al tău! 


Poporul ales al Chinei 
nu poate reprezenta nicio seminţie a lui Israel 


Casa lui David a fost o familie care a primit la început făgăduinţele și moștenirea lui 
lahve. Iniţial, a fost una dintre seminţiile lui Israel și s-a numărat printre cei aleși. Pe 
atunci, lahve a dat o lege pentru israeliți care spunea că toţi iudeii care aparţineau casei 
lui David — toţi cei născuţi în acea casă — aveau să-l primească moștenirea. Ei aveau să 
fie cei care primeau însutit, care obțineau statutul de fii întâi născuţi; aveau să fie, în 
acea vreme, cei mai înnobilați oameni dintre toţi israeliţii, cu cea mai înaltă poziţie dintre 
toate familiile lui Israel și aveau să-L slujească direct pe lahve în templu, purtând robe 
preoțești și coroane. lahve i-a numit pe atunci slujitori credincioși și preafericiţi, iar ei au 
câștigat stima tuturor celorlalte semintii ale lui Israel. Așadar, în acea vreme, ei erau toți 

numiţi cu respect domni — totul a fost lucrarea lui lahve în Epoca Legii. Astăzi, încă ÎI 
slujesc astfel pe lahve în templu, deci sunt pe vecie regii pe care i-a învestit lahve. 
Nimeni nu le poate lua coroana și nimeni nu le poate schimba slujirea fiindcă ei, prin 
origine, aparţin casei lui David; aceasta este ceea ce le-a acordat lor lahve. Motivul 
pentru care nu aparţinețţi prin origine casei lui David este că nu sunteţi poporul lui Israel, 
aparținând, în schimb, familiilor neamurilor din afara Israelului. În plus, natura voastră 
nu este de a vă închina lui lahve, ci de a vă împotrivi Lui, așadar, statutul vostru este, 
prin natură, diferit de cel al oamenilor din casa lui David, iar voi nu sunteţi cei care vor 
primi moștenirea Mea, cu atât mai puţin sunteți voi cei care vor primi însutit. 

Pe atunci, Israelul era împărțit în multe case și multe semintii diferite, dar ele făceau 
toate parte din poporul ales. Totuși, Israelul este diferit faţă de alte naţiuni, în sensul că 
oamenii săi sunt categorisiţi în funcție de semintii, precum sunt și poziţiile lor înaintea lui 
lahve, și în funcţie de tărâmul de care aparţine fiecare persoană. În alte țări decât Israel, 
oamenii nu pot pretinde cu dezinvoltură că sunt membri ai casei lui David, lacov sau 
Moise. Acest lucru ar fi contrar adevărului — seminţiile lui Israel nu pot fi atribuite greșit, 
la întâmplare, altor țări. Oamenii folosesc adesea în mod greșit numele lui David, 
Avraam, Esau și așa mai departe sau spun: „L-am acceptat acum pe Dumnezeu, deci 
suntem din casa lui lacov”. A spune asemenea lucruri nu reprezintă altceva decât 
raționament uman nefondat; nu vine direct de la lahve și nici din propriile Mele idei. Este 
doar o absurditate omenească! Ca un orator care născocește povești grozave, oamenii 
se gândesc la ei înșiși în mod nejustificat ca fiind descendenții lui David sau făcând parte 
din familia lui lacov și se consideră vrednici de a fi așa. Oare oamenii nu știu că cei din 
casa lui David au fost sorociți demult de către lahve și că nu David s-a încoronat rege? 
Totuși, sunt mulţi care pretind cu nerușinare că sunt descendenți ai casei lui David — 
oamenii sunt atât de neștiutori! Adevărul este că problemele lui Israel nu au nimic de-a 
face cu neamurile — acestea reprezintă două lucruri diferite, nu au nicio legătură unul cu 
altul. Despre problemele lui Israel se poate vorbi doar poporului lui Israel, neînrudit cum 
e acesta cu neamurile, iar lucrarea ce se săvârșește în prezent printre neamuri nu are 
de asemenea nicio legătură cu poporul lui Israel. Ceea ce spun acum stabilește ce se 
spune despre neamuri, iar lucrarea realizată în Israel nu poate fi considerată ca o 
„prefigurare” a lucrării printre neamuri. Nu ar arăta aceasta că Dumnezeu este prea 
convenţional? Doar când lucrarea începe să se extindă printre neamuri este dezvăluit 
ceea ce se spune despre ele sau rezultatul lor. Așadar, ca oamenii să spună, așa cum 
au făcut-o în trecut, „Noi suntem descendenții lui David” sau „Isus este fiul lui David”, 
este chiar și mai absurd. Lucrarea Mea este compartimentată. Nu aș spune „căprioară 
unui cal”; mai degrabă, lucrarea este împărţită în funcţie de ordinea ei secvenţială. 

Care este înțelegerea voastră despre binecuvântări? 


Deși oamenii născuţi în această eră au fost corupți de Satana și de demonii murdari, 
o astfel de corupție le-a adus și cel mai înalt grad de mântuire, o mântuire mai mare 
chiar decât munţii și câmpiile turmelor de vite și decât vasta bogăţie a lui lov și mai mare 
și decât binecuvântarea de a-L vedea pe lahve pe care a primit-o lov după încercările 
lui. Doar după ce lov a trecut prin încercarea de moarte, el L-a auzit pe lahve vorbind și 
a auzit vocea lui lahve în vifor. Însă el nu a văzut chipul lui lahve și nu l-a cunoscut firea. 
lov a câștigat doar bogăţie materială care oferea plăceri carnale și cei mai frumoși copii 
din toate orașele înconjurătoare, precum și protecția îngerilor cerești. El nu L-a văzut 
niciodată pe lahve, și cu toate că a fost numit drept, el nu a cunoscut niciodată firea lui 
lahve. Și, cu toate că plăcerile materiale ale oamenilor de astăzi sunt, se poate spune, 
sărăcăcioase pentru moment, ori mediul lumii exterioare este ostil, Eu arăt firea Mea pe 
care, din antichitate, nu am dezvăluit-o niciodată omenirii și care a fost mereu secretă, 
precum și tainele veacurilor trecute, oamenilor, care sunt cei mai neînsemnați dintre 
toate, dar cărora le-am dat cea mai mare mântuire a Mea. Mai mult decât atât, aceasta 
este prima dată când am dezvăluit aceste lucruri; nu am mai făcut niciodată o astfel de 
lucrare înainte. Deși voi sunteţi cu mult inferiori lui lov, ceea ce aţi câștigat și ceea ce ați 
văzut l-a întrecut cu mult pe el. Cu toate că aţi îndurat tot felul de suferințe și aţi 
experimentat tot soiul de chinuri, suferința aceea nu este deloc ca încercările lui lov; 
este, în schimb, judecata și mustrarea primită de oameni din cauza răzvrătirii, din cauza 
împotrivirii lor și datorită firii Mele drepte; este o dreaptă judecată și mustrare și un drept 
blestem. lov, pe de altă parte a fost un om drept dintre israeliți care a primit marea 
dragoste și blândețe a lui lahve. El nu a săvârșit deloc fapte rele și nu | s-a împotrivit lui 
lahve; mai degrabă, Îi era devotat cu credincioșie lui lahve. Datorită dreptății lui, a fost 
supus încercărilor și a suferit încercări aprige deoarece era un slujitor credincios al lui 
lahve. Oamenii de astăzi sunt supuși judecății Mele și blestemului Meu din cauza 
necurăţiei și nedreptăţii lor. Deși suferința lor nu se aseamănă deloc cu cea prin care a 
trecut lov când și-a pierdut vitele, averea, slujitorii, copiii și pe toţi cei care îi erau dragi, 
ceea ce suferă ei este rafinarea de foc și arderea. lar ceea ce face asta mai important 
decât experienţa lui lov e că asemenea încercări nu sunt ușurate sau îndepărtate pentru 
că oamenii sunt slabi; în schimb, ele sunt de durată și continuă până în ultima zi a vieții 
oamenilor. Aceasta este pedeapsă, judecată și blestem; este ardere nemiloasă, ba mai 
mult, este „moștenirea” de drept a omenirii. Este ceea ce oamenii merită și e locul unde 
firea Mea cea dreaptă este exprimată. Acesta este un fapt cunoscut. Cu toate acestea, 
ceea ce au câștigat oamenii întrece cu mult suferința pe care o îndură acum. Suferința 
pe care o îndurați este un simplu obstacol cauzat de nesăbuinţa voastră, pe când ceea 
ce ați câștigat este însutit mai mare decât suferința voastră. Potrivit legilor lui Israel din 
Vechiul Testament, toţi cei care Mi se împotrivesc, toţi cei care Mă judecă în mod deschis 
și toți cei care nu urmează calea Mea și în schimb, Îmi aduc cu îndrăzneală jertfe 

profane, vor fi negreșit mistuiţi de foc în templu sau vor fi omorâţi cu pietre de către unii 
dintre cei aleși, și chiar urmașii propriului lor clan și alte rude apropiate vor suferi 
blestemul Meu. În vieţile viitoare, nu vor fi liberi, ci vor fi robii robilor Mei și îi voi duce în 
exil între neamuri, iar ei nu se vor putea întoarce în patria lor. Pe baza acţiunilor și a 
comportamentului lor, suferința îndurată de către oamenii de astăzi nu este nici pe 
departe la fel de serioasă ca pedeapsa suferită de către israeliți. A spune că ceea ce 
suferiți în momentul de față este o răzbunare, nu este fără justificare, pentru că ati 
întrecut cu adevărat măsura. Dacă aţi fi fost în Israel, aţi fi devenit păcătoşi veșnici și ați 
fi fost tăiați în bucăţi de mult de către israeliți, precum și mistuiţi de focul din cer în templul 
lui lahve. Ce anume aţi câștigat acum? Ce aţi primit și de ce v-aţi bucurat? Mi-am 
dezvăluit firea cea dreaptă în voi, dar cel mai important este că v-am dezvăluit răbdarea 
Mea pentru a răscumpăra omenirea. S-ar putea spune că lucrarea pe care am făcut în 
voi nu e altceva decât lucrarea răbdării; este făcută de dragul gestionării Mele și, mai 
mult, este făcută de dragul bucuriei omenirii. 

Deși lov a suferit încercările lui lahve, el era doar un om drept care | se închina lui 
lahve. Cu toate că a îndurat acele încercări, el nu s-a plâns de lahve și a prețuit întâlnirea 
lui cu El. Nu numai că oamenii de azi nu preţuiesc prezenţa lui lahve, ci o resping, o 
urăsc, se plâng de ea și își bat joc de arătarea Lui. Nu aţi câștigat foarte mult? Oare 
suferința voastră a fost chiar atât de mare? Nu aţi fost mai norocoși decât Maria și decât 
lacov? lar împotrivirea voastră chiar a fost atât de neimportantă? Oare ceea ce Eu am 
pretins de la voi și ceea ce am cerut de la voi a fost prea măreț și prea mult? Mânia Mea 
s-a dezlănţuit doar asupra acelor israeliți care Mi s-au împotrivit, nu în mod direct asupra 
voastră; ceea ce ați câștigat a fost pur și simplu judecata Mea nemiloasă și dezvăluirile 
Mele, precum și rafinarea prin foc necontenit. În ciuda acestui lucru, oamenii continuă 
să Mi se împotrivească și să Mă nege, şi fac asta fără niciun pic de supunere. Chiar 
există unii care se îndepărtează de Mine și Mă tăgăduiesc; asemenea oameni nu sunt 
cu nimic mai buni decât grupul lui Core și Datan care s-au împotrivit lui Moise. Inimile 
oamenilor sunt prea împietrite și natura lor este prea încăpăţânată. Nu-și schimbă 
niciodată vechile obiceiuri. Eu spun că ei rămân dezgoliţi ca o prostituată în plină zi, iar 
cuvintele Mele sunt dure până la punctul că ar putea fi chiar „jignitoare pentru urechile 
lor”, expunând natura oamenilor în lumina zilei — însă ei doar încuviințează din cap, varsă 
câteva lacrimi și se străduiesc să se simtă un pic trişti. Odată ce le-a trecut, sunt la fel 
de fioroși ca regele fiarelor sălbatice din munţi și nu sunt nici măcar un pic conștienți. 
Cum ar putea nişte oamenii cu o astfel de fire să știe că au fost de o sută de ori mai 
norocoși decât lov? Cum pot ei realiza că lucrurile de care se bucură sunt binecuvântări 
care cu greu au fost văzute de-a lungul veacurilor și de care nimeni nu s-a bucurat 
înainte? Cum poate conștiința oamenilor să simtă asemenea binecuvântări, 
binecuvântări care conţin pedeapsă? Sincer vorbind, tot ceea ce vă cer este pentru ca 
voi să puteţi fi modele pentru lucrarea Mea, martori ai întregii Mele firi și a tuturor 
acţiunilor Mele și pentru ca să puteti fi eliberaţi din suferinţele venite de la Satana. Însă 

oamenii sunt întotdeauna dezgustaţi de lucrarea Mea și îi sunt ostili în mod intenţionat. 
Cum ar putea astfel de oameni să nu Mă provoace să aduc înapoi legile lui Israel și să 
revărs asupra lor mânia pe care am revărsat-o asupra lui Israel? Deși există mulţi printre 
voi care sunt „ascultători și supuși” faţă de Mine, sunt și mai mulţi cei care sunt pe același 
calapod cu grupul lui Core. În momentul în care Îmi voi fi realizat întreaga slavă, voi folosi 
focul din cer ca să îi fac scrum. Ar trebui să știți că Eu nu îi voi mai mustra pe oameni 
prin cuvintele Mele; mai degrabă, înainte de a face lucrarea lui Israel, voi mistui complet 
acest „grup al lui Core”, care Mi se împotrivește și pe care l-am alungat cu mult timp în 
urmă. Omenirea nu va mai avea ocazia de a se bucura de Mine; în schimb, tot ceea ce 
va vedea va fi mânia Mea și flăcările din cer. Voi dezvălui diferitele sfârșituri ale 
diverselor soiuri de oameni și îi voi împărţi în categorii diferite. Voi lua aminte la fiecare 
act de răzvrătire și apoi Îmi voi termina lucrarea, pentru ca sfârșitul oamenilor să fie 
determinat pe baza verdictului Meu cât timp sunt pe pământ, precum și în funcţie de 
atitudinile lor fată de Mine. Când va veni momentul, nu va fi nimic care să le poată 
schimba sfârșitul! Să își dezvăluie oamenii propriul final! Apoi Eu am să încredinţez 
sfârșitul fiecăruia Tatălui ceresc. 


Ce înţelegi despre Dumnezeu? 


Oamenii cred în Dumnezeu de multă vreme și, totuși, majoritatea dintre ei nu înțeleg 
ce înseamnă cuvântul „Dumnezeu” și doar urmează nedumeriţi. Nu au niciun indiciu de 
ce omul ar trebui să creadă în Dumnezeu sau ce este Dumnezeu. Dacă oamenii știu 
doar să creadă în Dumnezeu și să-L urmeze, dar habar nu au ce este Dumnezeu și 
dacă nici nu-L cunosc, atunci nu este aceasta doar o mare glumă? Chiar dacă, ajungând 
atât de departe, oamenii au fost martorii multor taine cerești și au auzit multe cunoștințe 
profunde pe care omul nu le-a înțeles niciodată înainte, ei sunt neștiutori în privința 
multora dintre cele mai elementare adevăruri, nicicând studiate de om. Unii ar putea 
spune: „Credem în Dumnezeu de mulţi ani. Cum să nu știm ce este El? Oare întrebarea 
asta nu ne subestimează?” Dar, în realitate, deși oamenii Mă urmează astăzi, nu știu 
nimic despre lucrarea de astăzi și nu reușesc să priceapă nici cele mai simple și mai 
ușoare întrebări, ca să nu mai vorbim de cele deosebit de complexe, cum ar fi cele 
despre Dumnezeu. Să ştii că acele întrebări care nu te interesează, pe care nu le-ai 
identificat, sunt cele pe care este extrem de important să le înţelegi, căci ştii doar să 
urmezi mulțimea, fără să acorzi atenţie și să te îngrijești de cele cu care ar trebui să te 
înzestrezi. Ştii cu adevărat de ce ar trebui să ai credință în Dumnezeu? Ştii cu adevărat 
ce este Dumnezeu? Ştii cu adevărat ce este omul? Ca persoană cu credinţă în 
Dumnezeu, dacă nu înţelegi aceste lucruri, nu pierzi oare demnitatea unui credincios al 
lui Dumnezeu? Lucrarea Mea de astăzi este aceasta: să-i fac pe oameni să-și înțeleagă 
esenţa, să înțeleagă tot ce fac și să cunoască adevăratul chip al lui Dumnezeu. Acesta 

este actul final al planului Meu de gestionare (planul mântuirii), ultima etapă a lucrării 
Mele. De aceea vă vorbesc dinainte despre toate tainele vieții, astfel încât să le puteți 
accepta de la Mine. Întrucât aceasta este lucrarea epocii finale, trebuie să vă spun toate 
adevărurile vieţii în privința cărora nu aţi fost niciodată receptivi înainte, chiar dacă 
sunteţi incapabili să le înțelegeţi sau să le suportați deoarece sunteți pur și simplu prea 
deficienți și nepregătiţi. Îmi voi încheia lucrarea; voi termina lucrarea pe care trebuie să 
o fac și vă voi spune tot ce v-am însărcinat să faceţi, ca să nu vă mai rătăciţi și să vă 
lăsaţi înșelaţi de urzelile celui rău, atunci când se va cobori întunericul. Sunt multe căi 
pe care nu le înțelegeţi, multe aspecte care vă sunt necunoscute. Sunteţi atât de 
ignoranțţi; vă cunosc foarte bine statura și neajunsurile. Prin urmare, deși sunt multe 
cuvinte pe care nu sunteţi în stare să le înțelegeți, tot sunt dispus să vă spun toate aceste 
adevăruri în privinţa cărora n-aţi fost niciodată receptivi, pentru că tot Mă îngrijorez dacă, 
cu statura voastră actuală, puteţi să rămâneți fermi în mărturia voastră pentru Mine. Nu 
e vorba că vă subapreciez; toți sunteţi fiare care nu au avut parte de instruirea Mea 
formală, iar Eu nu pot deloc să văd cât de multă slavă este în voi. Deși am consumat 
multă energie lucrând asupra voastră, se pare că elementele pozitive din voi sunt practic 
inexistente și că elementele negative pot fi numărate pe degete și folosesc doar ca 
mărturii care-l fac de ocară pe Satana. Aproape orice altceva din voi este otrava Satanei. 
Mi se pare că sunteţi dincolo de mântuire. După cum se prezintă situația, Mă uit la 
diversele voastre expresii și purtări și, în final, vă cunosc statura adevărată. De aceea 
Mă neliniștesc mereu pentru voi: lăsaţi să-și trăiască singuri viața, oare vor ajunge 
oamenii mai bine sau măcar la fel cum sunt astăzi? Nu vă neliniștește statura voastră 
infantilă? Puteţi fi cu adevărat ca poporul ales al lui Israel — credincioși Mie și numai Mie 
tot timpul? Ceea ce se dezvăluie în voi nu este obrăznicia copiilor care s-au îndepărtat 
de părinţii lor, ci bestialitatea care izbucnește din animalele fugite de sub biciul 
stăpânilor. Ar trebui să vă cunoașteţi natura, care este și slăbiciunea pe care cu toții o 
împărtășiţi; este o boală comună vouă, tuturor. Astfel, singurul Meu îndemn pentru voi 
astăzi este acela de a rămâne fermi în mărturia voastră pentru Mine. Nu permiteti, cu 
niciun chip, ca vechea boală să vă cuprindă iarăși. Să fiți mărturie este cel mai important 
lucru — este inima lucrării Mele. Ar trebui să acceptaţi cuvintele Mele la fel cum Maria a 
acceptat revelaţia lui lahve care a venit la ea într-un vis: crezând și apoi supunându-se. 
Doar asta înseamnă castitate. Căci voi sunteţi cei care aud cel mai mult cuvintele Mele, 
cei mai binecuvântaţi de Mine. V-am dat toate bunurile Mele cele de preţ, v-am oferit 
totul și, totuși, sunteţi extrem de diferiți de poporul lui Israel; sunteţi pur și simplu două 
lumi complet distincte. Însă, în comparație cu ei, voi aţi primit mult mai mult; în timp ce 
ei așteaptă cu disperare arătarea Mea, voi vă petrecețţi zile plăcute cu Mine, împărțind 
abundența Mea. Având în vedere diferența aceasta, ce anume vă dă dreptul să 
protestaţi și să vă certaţi cu Mine și să vă cereți partea din bunurile Mele? Nu aţi câștigat 
mult? Eu vă dau atât de mult, dar în schimb nu-Mi oferiţi decât tristete sfâșietoare, 
anxietate, resentimente nestăpânite și nemulţumire. Sunteţi atât de respingători și, 


1152 


totuși, demni de milă, așa că nu am de ales decât să-Mi înghit toate resentimentele și 
să dau glas obiecţiilor Mele faţă de voi din nou și din nou. De-a lungul miilor de ani de 
muncă, n-am ocărât niciodată omenirea, pentru că am descoperit că, în istoria dezvoltării 
oamenilor, doar „șarlatanii” dintre voi au devenit cei mai cunoscuţi, asemenea 
moștenirilor prețioase lăsate vouă de strămoșii faimoși din vremuri străvechi. Cât urăsc 
acei porci și câini subumani. Sunteţi prea lipsiţi de conştiinţă! Caracterul vostru este prea 
josnic! Inimile voastre sunt prea împietrite! Dacă aș fi dus asemenea cuvinte și o astfel 
de lucrare israeliților, aș fi dobândit slava de multă vreme. Dar, printre voi, acest lucru e 
de neatins; printre voi există doar neglijență crudă, un umăr rece și scuzele voastre. 
Sunteţi prea lipsiţi de sentimente și prea lipsiţi de valoare! 

Ar trebui să dedicați totul pentru lucrarea Mea. Ar trebui să faceţi o lucrare care Îmi 
folosește. Sunt dispus să vă explic tot ceea ce nu înțelegeţi, pentru a putea obţine de la 
Mine tot ceea ce vă lipsește. Chiar dacă defectele voastre sunt prea multe ca să fie 
numărate, sunt dispus să-Mi continui lucrarea pe care ar trebui să o fac asupra voastră, 
oferindu-vă ultima Mea îndurare pentru ca voi să puteţi beneficia de Mine și să dobândiţi 
slava care lipsește în voi și pe care lumea n-a văzut-o niciodată. Am lucrat atât de mulți 
ani, dar niciun om nu M-a cunoscut vreodată. Îmi doresc să vă spun secrete pe care nu 
le-am spus nimănui altcuiva. 

În rândul oamenilor, am fost Duhul pe care nu L-au putut vedea, Duhul cu care nu 
au putut interacţiona niciodată. Datorită celor trei etape ale lucrării Mele pe pământ 
(crearea lumii, răscumpărarea și distrugerea), apar în mijlocul lor în momente diferite 
(niciodată public) pentru a-Mi face lucrarea printre ei. Prima dată când am venit printre 
oameni a fost în timpul Epocii Răscumpărării. Bineînţeles, am venit în familia evreiască; 
prin urmare, primii care L-au văzut pe Dumnezeu venind pe pământ au fost evreii. 
Motivul pentru care am făcut personal această lucrare a fost pentru că am vrut să-Mi 
folosesc întruparea ca jertfă de păcat în lucrarea Mea de răscumpărare. Așadar, primii 
care M-au văzut au fost evreii în Epoca Harului. A fost prima dată când am lucrat în trup. 
În Epoca Împărăției, lucrarea Mea este de a cuceri și a desăvârși, așa că-Mi fac din nou 
lucrarea de păstorire în trup. Aceasta este a doua oară când lucrez în trup. În ultimele 
două etape ale lucrării, oamenii nu mai interacționează cu Duhul nevăzut, intangibil, ci 
cu o persoană care este Duhul întrupat. Astfel, în ochii omului, devin din nou un om care 
nu are nimic din înfățișarea și dispoziţia lui Dumnezeu. Mai mult decât atât, Dumnezeul 
pe care Îl văd oamenii nu este numai bărbat, ci și femeie, ceea ce este cel mai uluitor și 
derutant pentru ei. De nenumărate ori, lucrarea Mea extraordinară a zdrobit credinţele 
vechi păstrate de mulţi, mulţi ani. Oamenii sunt uluiţi! Dumnezeu nu este doar Duhul 
Sfânt, Duhul, acel Duh multiplicat de șapte ori, sau Duhul atotcuprinzător, ci și un om — 
un om de rând, un om absolut obișnuit. El nu este numai bărbat, ci și femeie. Ei sunt 
asemănători prin faptul că ambii sunt născuţi din oameni și diferiţi în sensul că unul a 
fost conceput de Duhul Sfânt, iar celălalt s-a născut dintr-un om, deși provenit direct din 
Duh. Ei sunt asemănători prin faptul că amândoi, trupuri întrupate ale lui Dumnezeu, 

îndeplinesc lucrarea lui Dumnezeu Tatăl, dar și diferiţi, în sensul că unul a făcut lucrarea 
de răscumpărare, iar celălalt face lucrarea de cucerire. Amândoi Îl reprezintă pe 
Dumnezeu Tatăl, dar unul este Răscumpărătorul, plin de iubire binevoitoare și milă, iar 
celălalt este Dumnezeul dreptăţii, plin de mânie și judecată. Unul este Conducătorul 
Suprem care a lansat lucrarea de răscumpărare, iar celălalt este Dumnezeul cel drept 
care săvârşeşte lucrarea de cucerire. Unul este Începutul, celălalt este Sfârșitul. Unul 
este trup neprihănit, iar celălalt este trup ce întregește răscumpărarea, continuă lucrarea 
și nu este niciodată păcătos. Ambii sunt același Duh, dar sălășluiesc în trupuri diferite și 
s-au născut în locuri diferite și sunt separați în timp de câteva mii de ani. Cu toate 
acestea, lucrarea lor este reciproc complementară, niciodată conflictuală și se poate 
vorbi despre ea în aceeași suflare. Ambii sunt oameni, dar unul a fost băieţel și celălalt 
a fost o fetiță. În toţi acești ani mulţi, ceea ce au văzut oamenii n-a fost doar Duhul și nu 
doar un om, un bărbat, ci multe alte lucruri care nu corespund noțiunilor umane; prin 
urmare, oamenii nu Mă pot înțelege pe deplin niciodată. Ei cred și se îndoiesc de Mine 
în aceeași măsură, de parcă aș exista și totuși aș fi o iluzie — de aceea, până în ziua de 
azi, oamenii încă nu știu ce este Dumnezeu. Mă poţi descrie cu adevărat într-o singură 
propoziţie simplă? Îndrăznești cu adevărat să spui că „Isus nu este altul decât 
Dumnezeu și Dumnezeu nu este altul decât Isus”? Ești cu adevărat atât de temerar încât 
să spui „Dumnezeu nu este altul decât Duhul și Duhul nu este altul decât Dumnezeu”? 
Te simţi confortabil spunând „Dumnezeu este doar un om în carne şi oase”? Ai cu 
adevărat curajul să afirmi că „Chipul lui Isus este chipul măreț al lui Dumnezeu”? Poţi 
să-ţi foloseşti elocvența ca să explici cu claritate firea și chipul lui Dumnezeu? 
Îndrăznești cu adevărat să spui „Dumnezeu a creat doar bărbații, nu și femeile, după 
chipul Său”? Dacă ai spune asta, atunci nicio femeie nu s-ar număra printre aleşii Mei, 
și cu atât mai puţin ar fi femeile o categorie a omenirii. Acum știi cu adevărat ce este 
Dumnezeu? Este Dumnezeu un om? Este Dumnezeu un Duh? Este Dumnezeu într- 
adevăr un bărbat? Doar Isus este în stare să finalizeze lucrarea pe care trebuie să o 
fac? Dacă alegi doar una dintre aceste variante pentru a-Mi rezuma esenţa, atunci ești 
un credincios loial extrem de ignorant. Dacă aș lucra ca om întrupat o dată și doar o 
singură dată, M-ai delimita? Mă poţi înțelege pe deplin dintr-o singură privire? Mă poți 
descrie într-adevăr complet, doar pe baza a ceea ce ai trăit în timpul vieţii tale? Și dacă 
în cele două întrupări ale Mele aș face o lucrare asemănătoare, cum M-ai percepe? M- 
ai lăsa țintuit pe cruce pentru totdeauna? Ar putea fi Dumnezeu așa simplu precum 
pretinzi? 

Deși credința voastră este foarte sinceră, niciunul dintre voi nu este în stare să Mă 
descrie întru totul, nici unul dintre voi nu poate să depună mărturie deplină despre toate 
faptele pe care le vede. Gândiţi-vă la asta: astăzi cei mai mulţi dintre voi v-aţi abandonat 
îndatoririle, căutând în schimb trupul, săturându-l și bucurându-l cu lăcomie. Aveţi puţin 
adevăr. Cum puteţi, așadar, mărturisi pentru tot ce aţi văzut? Chiar credeţi că puteţi fi 
martorii Mei? Dacă va veni o zi în care nu vei putea depune mărturie pentru tot ce ai 

văzut astăzi, atunci îţi vei fi pierdut funcţia de ființă creată și existenţa ta nu va mai avea 
niciun sens. Nu vei mai fi demn să te numești om. S-ar putea chiar spune că nu vei mai 
fi om! Am făcut o nemăsurată lucrare asupra ta, dar, pentru că în prezent tu nu înveţi 
nimic, nu ești conștient de nimic și ineficient în munca ta, când va fi vremea să Îmi extind 
lucrarea, pur și simplu vei privi în gol, cu limba legată și cu totul inutilă. Oare asta nu va 
face din tine un păcătos pentru vecie? Când va veni acel timp, nu vei regreta amarnic? 
Nu te va cuprinde deprimarea? Toată lucrarea Mea de astăzi nu e săvârșită din lipsă de 
activitate și plictiseală, ci pentru a pune o temelie lucrării Mele viitoare. Nu este vorba că 
sunt în impas și e necesar să inventez ceva nou. Ar trebui să înţelegi lucrarea pe care o 
fac; nu este ceva făcut de un copil ce se joacă pe stradă, ci o lucrare săvârșită ca să-L 
reprezinte pe Tatăl Meu. Ar trebui să știi că nu Eu fac totul; mai degrabă, Îl reprezint pe 
Tatăl Meu. Între timp, rolul tău este doar acela de a urma, de a te supune, dea te 
schimba și de a da mărturie. Ce ar trebui să înțelegeţi este motivul pentru care ar trebui 
să credeți în Mine; aceasta este cea mai importantă chestiune pe care trebuie să o 
înțelegeţi fiecare dintre voi. Tatăl Meu, pentru slava Sa, v-a predestinat pe toți pentru 
Mine, din momentul în care a creat lumea. Pentru lucrarea Mea și pentru slava Lui v-a 
predestinat El. Datorită Tatălui voi credeţi în Mine; datorită predestinării Tatălui Meu, voi 
Mă urmaţi pe Mine. Nimic din toate acestea nu a fost alegerea voastră. Chiar și mai 
important este să înțelegeți că voi sunteţi cei pe care Tatăl Mi i-a încredinţat cu scopul 
de a mărturisi pentru Mine. Pentru că El v-a încredinţat Mie, ar trebui să păziţi căile pe 
care le-am așezat pentru voi, precum și cuvintele și căile pe care vă învăţ, căci este 
datoria voastră să mergeţi pe căile Mele. Acesta este scopul iniţial al credinţei voastre 
în Mine. Prin urmare, vă spun aceasta: voi sunteţi pur și simplu oameni pe care Tatăl 
Meu Mi i-a încredinţat pentru a rămâne pe căile Mele. Cu toate acestea, doar credeți în 
Mine; nu sunteţi de la Mine pentru că nu sunteţi din familia israelită, ci, în schimb, sunteți 
din teapa vechiului șarpe. Tot ce vă cer să faceți este să fiți martori pentru Mine, dar 
astăzi trebuie să umblaţi pe căile Mele. Toate acestea sunt de dragul mărturiei viitoare. 
Dacă vă purtați doar ca oameni care ascultă de căile Mele, atunci nu veţi avea nicio 
valoare și sensul faptului că Tatăl v-a încredinţat Mie se va pierde. Ceea ce insist să vă 
spun este aceasta: ar trebui să umblaţi pe căile Mele. 


Ce înseamnă să fii o persoană adevărată 


Gestionarea omului a fost întotdeauna datoria Mea. Mai mult, cucerirea omului este 
ceea ce am rânduit când am creat lumea. Oamenii s-ar putea să nu știe că voi cuceri 
complet omul în zilele de pe urmă sau cum cucerirea celor răzvrătiți din rândul omenirii 
este dovada înfrângerii Satanei de către Mine. Dar, când dușmanul Meu s-a alăturat 
luptei cu Mine, i-am spus deja că îi voi cuceri pe cei pe care Satana i-a luat captivi și i-a 
făcut copiii lui, slujitorii loiali care îi supravegheau casa. Semnificaţia inițială a cuceririi 

este aceea de a înfrânge, de a supune umilirii; în limba israeliților, înseamnă a înfrânge 
complet, a distruge și a face pe cineva incapabil de a Mi se împotrivi în continuare. Dar 
astăzi, când este folosit printre voi, sensul cuvântului este de a cuceri. Ar trebui să știți 
că intenţia Mea a fost întotdeauna să nimicesc complet și să pun pe fugă pe cei răi ai 
omenirii, ca să nu se mai poată răzvrăti împotriva Mea și nici să nu mai aibă curajul să- 
Mi întrerupă sau să-Mi tulbure lucrarea. Astfel, în ceea ce-l privește pe om, acest cuvânt 
a ajuns să însemne cucerire. Oricare ar fi conotațţiile termenului, lucrarea Mea este să 
înfrâng oamenii. Căci, deși este adevărat că omenirea este doar un adaos al gestionării 
Mele, ca să fiu mai exact, oamenii nu sunt nimic altceva decât vrăjmașii Mei. Oamenii 
sunt cei răi care Mi se opun și nu Mă ascultă. Oamenii nu sunt nimic altceva decât 
descendenţii celui rău care a fost blestemat de Mine. Oamenii nu sunt nimic altceva decât 
descendenţii arhanghelului care M-a trădat. Oamenii nu sunt altceva decât moștenirea 
diavolului, care, disprețuit de Mine cu mult timp în urmă, a fost inamicul Meu ireconciliabil 
de atunci. Pentru că cerul de deasupra întregii omeniri este înnorat și întunecat, fără nicio 
urmă de claritate, iar lumea omenească e aruncată în întunericul beznă, astfel încât 
cineva care trăiește în ea nu-și poate vedea nici măcar mâna întinsă înaintea feţei sau 
soarele când își înalță capul. Drumul de sub picioarele lui, noroios și plin de gropi, face 
meandre șerpuitoare; întreg pământul este plin de cadavre. Colţurile întunecate sunt 
umplute cu rămășițele morţilor, iar în colţurile răcoroase și umbrite mulțimi de demoni și- 
au construit locașuri. Și peste tot în lumea oamenilor, demonii vin și pleacă în hoarde. 
Urmașii a tot felul de bestii, plini de murdărie, sunt prinși într-o luptă înverșunată, al cărei 
sunet lovește cu teroare în inimă. În astfel de momente, într-o astfel de lume, într-un astfel 
de „paradis pământesc”, unde merge cineva să-și caute împlinirile vieţii? Unde s-ar putea 
duce pentru a-și găsi destinaţia vieții? Omenirea, călcată de multă vreme sub picioarele 
Satanei, a fost de la început un actor care a preluat imaginea Satanei — mai mult decât 
atât, omenirea este întruchiparea Satanei și servește ca dovadă care e martoră pentru 
Satana, tare și clar. Cum poate o astfel de rasă umană, o așa grămadă de deșeuri 
degenerate, un astfel de descendent al acestei familii omenești corupte, să fie martoră 
pentru Dumnezeu? De unde vine slava Mea? De unde poate începe să vorbească cineva 
despre mărturia Mea? Căci vrăjmașul care, corupând omenirea, se pune împotriva Mea, 
a luat deja omenirea — omenirea pe care am creat-o cu mult timp în urmă și care a fost 
plină de slava Mea și de trăirea Mea -— și a spurcat-o. Mi-a smuls gloria și a impregnat 
omul numai cu o otravă profund îmbibată cu urâciunea Satanei și cu zeamă din fructul 
pomului cunoașterii binelui și răului. La început am creat omenirea; adică l-am creat pe 
strămoșul omenirii, pe Adam. El era înzestrat cu formă și imagine, plin de vigoare, plin 
de vitalitate și, în plus, era însoțit de slava Mea. Aceea a fost ziua slăvită când am creat 
omul. După aceea, Eva a fost făcută din trupul lui Adam și a fost și ea strămoșul omului, 
și astfel, oamenii pe care i-am creat au fost umpluţi de suflul Meu și plini de slava Mea. 
Adam s-a născut inițial din mâna Mea și a fost reprezentarea imaginii Mele. Astfel, 
înțelesul original al numelui „Adam” a fost o ființă creată de Mine, impregnată de energia 

Mea vitală, impregnată de slava Mea, având formă și imagine, având duh și suflare. El a 
fost singura ființă creată, având duh, capabilă să Mă reprezinte, să-Mi poarte imaginea 
și să primească suflul Meu. La început, Eva era cel de-al doilea om înzestrat cu suflu a 
cărei creaţie am orânduit-o, astfel încât sensul original al numelui „Eva” era o ființă creată 
care să continue slava Mea, plină de vitalitatea Mea și, mai mult, înzestrată cu slava Mea. 
Eva a venit din Adam, așa că și ea Mi-a purtat imaginea, căci ea a fost cea de-a doua 
fiinţă umană care a fost creată după imaginea Mea. Semnificaţia iniţială a numelui „Eva” 
a fost un om viu, cu duh, carne și oase, a doua mărturie a Mea, precum și a doua Mea 
imagine între oameni. Ei au fost strămoșii omenirii, comoara pură și prețioasă a omului 
și, de la începuturi, fiinţe vii înzestrate cu duh. Cu toate acestea, cel rău i-a călcat în 
picioare și i-a luat prizonieri pe urmașii strămoșilor omenirii, scufundând lumea 
omenească în întuneric complet și făcând în așa fel încât urmașii să nu mai creadă în 
existența Mea. Chiar mai abominabil este faptul că atunci când cel rău îi corupe pe 
oameni și îi calcă în picioare, el smulge cu cruzime slava Mea, mărturia Mea, vitalitatea 
pe care le-am dăruit-o, suflarea și viaţa pe care le-am suflat în ei, toată slava Mea în 
lumea umană și tot sângele inimii pe care l-am sacrificat pentru omenire. Omenirea nu 
mai este în lumină, oamenii au pierdut tot ce le-am dat și au aruncat slava pe care le-am 
dat-o. Cum pot să recunoască ei faptul că Eu sunt Domnul tuturor ființelor create? Cum 
pot ei să continue să creadă în existența Mea în ceruri? Cum pot descoperi ei 
manifestările slavei Mele pe pământ? Cum pot aceşti nepoți și nepoate să-L considere 
pe Dumnezeul venerat de proprii lor strămoși ca Domnul care i-a creat? Acești nepoți și 
nepoate demne de milă au „prezentat cu generozitate celui rău slava, imaginea și 
mărturia pe care le-am revărsat peste Adam și Eva, precum și viața pe care le-am 
acordat-o oamenilor și de care depind pentru a exista; și sunt întru totul nepăsători de 
prezența celui rău, și îi dau acestuia toată slava Mea. Nu este aceasta tocmai sursa 
termenului „gunoi"? Cum să poată o astfel de omenire, asemenea demoni răi, astfel de 
cadavre ambulante, astfel de imagini ale Satanei și astfel de dușmani ai Mei, să aibă 
slava Mea? Îmi voi lua înapoi slava, Îmi voi lua înapoi mărturia care există printre oameni 
și toate cele ce Mi-au aparținut odată și pe care Eu le-am dat omenirii demult — voi cuceri 
complet omenirea. Cu toate acestea, tu ar trebui să ştii că oamenii pe care i-am creat 
erau oameni sfinţi care Îmi purtau chipul și slava. Ei nu au aparținut Satanei, nici nu au 
fost supuși călcării sale în picioare, ci au fost pur și simplu o manifestare a Mea, fără nicio 
urmă de otravă de-a Satanei. Și așa, informez omenirea că vreau numai ceea ce este 
creat de mâna Mea, sfinţii pe care îi iubesc și care nu aparțin niciunei alte entităţi. Mai 
mult, Mă voi bucura de ei și îi voi considera ca fiind slava Mea. Totuși, ceea ce vreau nu 
este omenirea care a fost coruptă de Satana, care aparţine astăzi Satanei și care nu mai 
este creația Mea originală. Pentru că intenţionez să reintru în posesia slavei Mele care 
există în lumea omenească, îi voi cuceri pe deplin pe supraviețuitorii din omenire ca o 
dovadă a slavei Mele în înfrângerea Satanei. Eu iau numai mărturia Mea ca și cristalizare 
a Sinelui Meu, ca obiect al bucuriei Mele. Aceasta este voia Mea. 

A fost nevoie de zeci de mii de ani de istorie pentru ca omenirea să ajungă acolo 
unde este astăzi, cu toate acestea, omenirea pe care am creat-o la început a decăzut 
de mult. Omenirea nu mai este omenirea pe care Eu o doresc și astfel, în ochii Mei, 
oamenii nu mai merită denumirea de omenire. Ei sunt, mai degrabă, gunoiul omenirii pe 
care Satana a luat-o în captivitate, cadavrele ambulante putrede care sunt locuite de 
Satana și cu care Satana se îmbracă. Oamenii nu au nicio încredere în existența Mea 
și nici nu Îmi întâmpină venirea. Omenirea doar răspunde cu mari rezerve la cererile 
Mele, le acceptă temporar și nu împărtășește cu sinceritate bucuriile și necazurile vieții 
cu Mine. Din moment ce oamenii Mă văd ca fiind de nepătruns, ei Îmi oferă zâmbete 
reţinute, cu atitudinea de a se da pe lângă cine e la putere, căci oamenii nu cunosc 
lucrarea Mea, cu atât mai puţin voia Mea în prezent. Voi fi sincer cu voi: când va veni 
ziua, suferința oricui Mi se închină va fi mai ușor de îndurat decât a voastră. Nivelul 
credinţei voastre în Mine nu-l depășește, în realitate, pe cel al lui lov — chiar și credința 
fariseilor evrei o depășește pe a voastră — și, astfel, dacă ziua focului se coboară, 
suferința voastră va fi mai gravă decât cea a fariseilor când au fost dojeniţi de Isus, decât 
cea a celor 250 de conducători care s-au opus lui Moise și decât cea a Sodomei sub 
flăcările fierbinţi ale distrugerii ei. Când Moise a lovit stânca și apa dată de lahve a 
izvorât, aceasta s-a datorat credinţei sale. Când David a cântat la liră laude pentru Mine, 
lahve -— cu inima plină de bucurie — a fost datorită credinţei lui. Când lov și-a pierdut 
animalele care umpleau munții și nenumăratele bogății, iar trupul său a fost acoperit de 
bube dureroase, a fost datorită credinţei lui. Când a putut să audă glasul Meu, a lui lahve, 
și să vadă slava Mea, a lui lahve, a fost datorită credinţei sale. Faptul că Petru a putut 
să-L urmeze pe Isus Hristos a fost pe baza credinţei lui. Faptul că a putut fi pironit pe 
cruce de dragul Meu și că a dat mărturie slăvită, a fost tot pe baza credinţei lui. Când 
loan a văzut imaginea slăvită a Fiului Omului, a fost pe baza credinţei sale. Când a avut 
viziunea zilelor de pe urmă, a fost cu atât mai mult datorită credinţei lui. Motivul pentru 
care așa-numitele mulțimi ale neamurilor au primit revelaţia Mea și au ajuns să știe că 
M-am întors în trup pentru a-Mi face lucrarea între oameni se datorează, de asemenea, 
credinței lor. Toţi aceia care sunt loviți de cuvintele Mele dure și totuși li se aduce 
consolare de către ele și sunt mântuiţi — nu au făcut-o datorită credinţei lor? Cei care 
cred în Mine, dar care totuși suferă greutăţi, nu au fost, de asemenea, respinși de lume? 
Cei care trăiesc în afara cuvântului Meu, fugind de suferința judecății, nu rătăcesc cu 
toții prin lume? Ei sunt asemănători frunzelor toamnei care flutură ici și colo, fără niciun 
loc de odihnă, cu atât mai puţin în cuvintele Mele de consolare. Cu toate că mustrarea 
și rafinarea Mea nu îi urmează, nu sunt ei cerșetori duși de val dintr-un loc în altul, 
rătăcind pe străzile din afara Împărăției cerurilor? Este lumea într-adevăr locul tău de 
odihnă? Poţi tu cu adevărat, evitând mustrarea Mea, să obţii cel mai slab zâmbet de 
mulțumire de la lume? Poţi tu să-ţi foloseşti cu adevărat bucuria efemeră pentru a-ţi 
acoperi goliciunea inimii, goliciunea care nu poate fi ascunsă? Poate că ești în stare să- 
i păcălești pe toţi din familia ta, dar niciodată nu Mă poţi păcăli pe Mine. Deoarece 

credinţa ta este prea slabă, ești încă, până în ziua de azi, neputincios în a găsi oricare 
dintre bucuriile pe care le poate oferi viaţa. Te îndemn: mai bine să îţi petreci în mod 
sincer jumătate din viaţa ta pentru Mine, decât să-ţi petreci toată viaţa în mediocritate și 
trebăluind pentru trup, îndurând toate suferințele pe care un om cu greu le poate suporta. 
Care este scopul în a te preţui atât de mult pe tine însuţi și a fugi de mustrarea Mea? 
Care este scopul în a te ascunde de mustrarea Mea de moment doar pentru a culege o 
veșnicie de rușine, o eternitate de mustrare? Eu, de fapt, nu supun pe nimeni voii Mele. 
Dacă cineva este sincer dispus să se supună tuturor planurilor Mele, nu îl voi trata rău. 
Dar cer ca toţi oamenii să creadă în Mine, așa cum a crezut lov în Mine, în lahve. Dacă 
credința voastră o depășește pe cea a lui Toma, atunci credința voastră va primi 
aprecierea Mea, în loialitatea voastră veţi găsi fericirea Mea și veţi găsi, cu siguranţă, 
slava Mea în zilele voastre. Cu toate acestea, oamenii care cred în lume și cred în diavol 
și-au împietrit inimile, la fel ca masele din orașul Sodoma, cu nisip bătut de vânt în ochii 
lor și ofrande de la diavol în gura lor, ale căror minţi întunecate au fost de mult timp 
posedate de cel rău care a uzurpat lumea. Gândurile lor au ajuns aproape în întregime 
captive diavolului din vechime. Și astfel, credința omenirii s-a risipit în vânt și ei nu pot 
nici măcar să observe lucrarea Mea. Tot ce sunt în stare să facă este o încercare slabă 
de a-Mi trata lucrarea cu superficialitate sau de a o analiza foarte grosolan, pentru că ei 
au fost mult timp posedaţi de otrava Satanei. 

Voi cuceri omenirea pentru că oamenii au fost creaţi de Mine și, de altfel, au avut 
parte de toate obiectele generoase ale creaţiei Mele. Dar oamenii, de asemenea, M-au 
respins; Eu sunt absent din inimile lor și Mă văd ca pe o povară pentru existenţa lor, 
chiar până într-atât încât, după ce M-au văzut cu adevărat, încă Mă resping și își storc 
creierul gândindu-se la toate posibilităţile de a Mă învinge. Oamenii nu Îmi permit să îi 
tratez în mod serios sau să am de la ei cerinţe stricte, nici nu-Mi permit să-i judec sau 
să le mustru nedreptatea. Departe de a găsi acest lucru interesant, ei îl găsesc 
supărător. Și astfel, lucrarea Mea este să iau omenirea care mănâncă, bea și se 
delectează în Mine, dar care nu Mă cunoaște, și să o înving. Voi dezarma omenirea și 
apoi, luându-Mi îngerii, luându-Mi slava, Mă voi întoarce la lăcașul Meu. Căci acţiunile 
oamenilor demult Mi-au frânt inima și Mi-au zdrobit lucrarea în bucăţi. Intenţionez să 
reintru în posesia slavei pe care a luat-o cel rău, înainte să plec fericit lăsând omenirea 
să-și trăiască viața mai departe, să continue să „trăiască și să lucreze în pace și 
mulțumire”, să-și continue „cultivarea câmpurilor”, și nu voi mai interveni în viaţa lor. Dar 
acum intenţionez să reintru complet în posesia slavei Mele din mâna celui rău, să iau 
înapoi întreaga slavă pe care am forjat-o în om la crearea lumii. Nicicând nu o voi mai 
revărsa asupra rasei umane pe pământ. Căci oamenii nu numai că nu au reușit să 
menţină slava Mea, ci au schimbat-o pentru imaginea Satanei. Oamenii nu preţuiesc 
venirea Mea, nici nu apreciază ziua slavei Mele. Ei nu sunt bucuroși să primească 
mustrarea Mea, cu atât mai puţin sunt ei dispuși să-Mi înapoieze slava, nici nu sunt 
dispuși să arunce otrava celui rău. Omenirea continuă să Mă înșele în același vechi 

mod, oamenii încă poartă zâmbete strălucitoare pe feţe și chipuri fericite în același vechi 
mod. Ei nu sunt conștienți de adâncimile întunericului care va cobori asupra omenirii 
după ce slava Mea îi va părăsi. În special, nu sunt conștienți că atunci când ziua Mea 
va veni asupra întregii omeniri, le va merge și mai greu decât oamenilor din vremea lui 
Noe, căci ei nu știu cât de întunecat a devenit Israelul când slava Mea a plecat de la el, 
pentru că omul uită în zori cât de dificil i-a fost să treacă prin bezna nopţii. Când soarele 
se ascunde din nou și întunericul coboară asupra omului, el va boci din nou și își va 
scrâșni dinţii în întuneric. Aţi uitat, când slava Mea s-a depărtat de Israel, cât de greu a 
fost pentru israeliți să îndure acele zile de suferință? Acum este momentul în care vedeți 
slava Mea și este și momentul când împărtășiţi ziua slavei Mele. Omul va boci în toiul 
întunericului când slava Mea va părăsi ţara spurcată. Acum este ziua slavei când Îmi fac 
lucrarea și este și ziua în care scutesc omenirea de suferinţă, căci nu voi împărtăși cu ei 
vremurile de chin și necaz. Vreau doar să cuceresc complet omenirea și să îi înving cu 
totul pe cei răi ai omenirii. 


Ce știi despre credință? 


În om există doar cuvântul incert „credință”, însă el nu știe ce constituie credinţa și 
cu atât mai mult nu știe de ce are credinţă. Omul înţelege prea puţin și el însuși are prea 
multe lipsuri; credinţa lui în Mine este lipsită de judecată și ignorantă. Chiar dacă nu știe 
ce este credinţa, nici de ce are credinţă în Mine, continuă să creadă în Mine în mod 
obsesiv. Ceea ce îi cer omului nu este doar să Mă invoce astfel în mod obsesiv sau să 
creadă în Mine în mod sporadic, deoarece lucrarea pe care o fac este ca omul să poată 
să Mă vadă și să Mă cunoască, nu ca să fie impresionat și să Mă privească cu alţi ochi. 
Pe vremuri, am făcut multe semne și minuni și am săvârșit multe miracole, iar israeliți 
de atunci M-au admirat mult și Mi-au venerat foarte mult abilitatea excepţională de a 
vindeca pe cei bolnavi și de a exorciza demoni. Pe atunci, iudeii Mi-au considerat puterile 
vindecătoare ca fiind o măiestrie, extraordinare — și, datorită multelor Mele fapte, M-au 
venerat cu toții și au simţit o mare admiraţie pentru toate puterile Mele. Așadar, toţi cei 
care M-au văzut făcând minuni M-au urmat îndeaproape, astfel încât mii de oameni M- 
au înconjurat ca să vadă cum îi vindecam pe bolnavi. Am făcut atât de multe semne și 
minuni, însă oamenii doar M-au privit ca pe un doctor priceput; așadar, am rostit și multe 
cuvinte de învățătură oamenilor de pe vremea aceea, însă ei doar M-au privit ca pe un 
învăţător ce este superior ucenicilor lui. Chiar și astăzi, după ce oamenii au văzut 
consemnările istorice ale lucrării Mele, interpretarea lor continuă să fie aceea că sunt un 
mare medic care îi vindecă pe bolnavi și un învăţător pentru cei neștiutori, iar ei M-au 
definit drept Domnul Isus Hristos Cel milostiv. Poate că aceia care interpretează 
Scripturile M-au întrecut în abilităţile de vindecare, sau poate că sunt chiar ucenici care 
și-au întrecut învățătorul, însă astfel de oameni de mare renume, ale căror nume sunt 

cunoscute în toată lumea, Mă consideră atât de umil, ca pe un simplu medic! Faptele 
Mele sunt mai numeroase decât firele de nisip de pe plajă, și înțelepciunea Mea 
depășește toți fiii lui Solomon, totuși oamenii Mă cred un simplu medic fără importanţă 
și un învăţător necunoscut al oamenilor. Atât de mulţi cred în Mine doar ca să-i vindec. 
Atât de mulţi cred în Mine doar ca să Îmi folosesc puterile pentru a alunga spiritele 
necurate din trupurile lor, și atât de mulţi cred în Mine doar pentru a putea primi pace și 
bucurie de la Mine. Atât de mulţi cred în Mine doar pentru a pretinde de la Mine mai 
multă bogăţie materială. Atât de mulţi cred în Mine doar pentru a-și petrece această viață 
în pace și pentru a fi teferi și nevătămați în lumea care vine. Atât de mulţi cred în Mine 
doar pentru a evita suferinţa iadului și pentru a primi binecuvântările cerești. Atât de mulți 
cred în Mine doar pentru confort temporar, totuși nu caută să câștige nimic în lumea care 
vine. Când Mi-am revărsat mânia asupra omului și i-am luat toată bucuria și pacea pe 
care o avea cândva, omul a devenit plin de îndoieli. Când am dat omului suferința iadului 
și am revendicat binecuvântările cerești, rușinea omului s-a transformat în mânie. Când 
Mi-a cerut să îl vindec, Eu nu i-am acordat atenţie și am simţit dezgust faţă de el; omul 
a plecat de lângă Mine ca să caute în schimb calea leacurilor rele și a vrăjitoriei. Când 
am retras tot ceea ce omul ceruse de la Mine, toată lumea a dispărut fără nicio urmă. 
Din acest motiv, zic că omul are credinţă în Mine pentru că îi dau prea mult har și are 
mult mai mult de câștigat. ludeii credeau în Mine datorită harului Meu și Mă urmau 
oriunde mergeam. Acești oameni ignoranţi ce aveau cunoștințe și experienţe limitate 
voiau doar să vadă semnele și minunile pe care le făceam. Mă priveau ca pe căpetenia 
casei iudeilor care putea înfăptui cele mai mari minuni. Și astfel, când am scos demoni 
din oameni, lucrul acesta a stârnit multe discuţii între ei: au spus că eram llie, că eram 
Moise, că eram cel mai mare dintre profeţi și că eram cel mai mare dintre medici. În 
afară de faptul că Eu Însumi am spus că Eu sunt viața, calea și adevărul, nimeni nu 
putea ști ființa sau identitatea Mea. În afară de faptul că Eu Însumi am spus că cerul este 
locul unde locuiește Tatăl Meu, nimeni nu știa că sunt Fiul lui Dumnezeu și, totodată, 
Dumnezeu Însuși. În afară de declaraţia Mea că voi aduce răscumpărare pentru întreaga 
omenire și voi izbăvi omenirea, nimeni nu știa că sunt Răscumpărătorul omenirii, iar 
oamenii Mă cunoșteau doar ca pe un om binevoitor și milos. Și chiar dacă puteam să 
explic tot ce avea legătură cu Mine, niciunul nu M-a cunoscut și niciunul nu a crezut că 
sunt Fiul Dumnezeului celui viu. Astfel este credința oamenilor în Mine și modul în care 
încearcă să Mă înșele. Cum ar putea ei să-Mi fie martori, când au astfel de opinii despre 
Mine? 

Oamenii cred în Mine, însă nu sunt în stare să fie mărturie pentru Mine, și nici nu pot 
să dea mărturie pentru Mine înainte de a Mă face cunoscut. Oamenii văd doar că sunt 
deasupra creaturilor și tuturor oamenilor sfinţi și că lucrarea pe care o fac Eu nu poate fi 
făcută de oameni. Astfel, de la iudei și până la oamenii din ziua de azi, toţi cei care-Mi 
văd faptele glorioase sunt plini doar de curiozitate în ceea ce Mă privește, însă gura 
niciunei creaturi nu a putut să Îmi fie martoră. Doar Tatăl Meu a fost martor pentru Mine 

și Mi-a făcut o cale între toate creaturile; dacă nu ar fi făcut, indiferent cum aș fi lucrat, 
omul nu ar fi știut niciodată că Eu sunt Domnul creaţiei, căci omul știe doar să ia de la 
Mine și nu are credinţă în Mine ca rezultat al lucrării Mele. Omul Mă cunoaște doar pentru 
că sunt nevinovat și fără păcat, pentru că pot explica multe taine, pentru că Mă aflu 
deasupra mulțimii sau pentru că a profitat mult de Mine, însă puţini cred că Eu sunt 
Domnul creaţiei. Din acest motiv spun că omul nu știe de ce crede în Mine; el nu știe 
nici motivul, nici ce înseamnă să aibă credinţă în Mine. Realitatea omului este atât de 
deficitară, încât abia e vrednic de a-Mi fi martor. Aveţi prea puţină credinţă adevărată și 
aţi câștigat prea puţin, deci aveţi prea puţină mărturie de depus. De altfel, înțelegeți prea 
puţin și vă lipsește prea mult, atât de mult încât aproape că nu sunteți potriviţi pentru a 
fi martori faptelor Mele. Hotărârea voastră este mare, într-adevăr, dar sunteţi siguri că 
veţi putea mărturisi cu succes despre esenţa lui Dumnezeu? Ceea ce ați experimentat 
și ceea ce aţi văzut întrece experienţa sfinţilor și profeților din toate timpurile, dar sunteți 
voi oare capabili să oferiţi o mărturie mai mare decât cuvintele acestor sfinţi și profeţi din 
vremuri trecute? Ceea ce vă dăruiesc acum întrece ceea ce i-am dăruit lui Moise și 
eclipsează pe David și, tot așa, cer ca mărturia voastră să întreacă pe Moise și cuvintele 
voastre să fie mai mărețe decât David. Eu vă dau însutit mai mult — deci, tot așa vă cer 
să Îmi plătiţi și voi la fel. Trebuie să știți că Eu sunt Acela care dă viață omenirii, și voi 
sunteţi cei care primesc viaţă de la Mine și care trebuie să-Mi fiţi martori. Aceasta este 
datoria voastră pe care v-o trimit și pe care se cuvine să o împliniţi pentru Mine. V-am 
dăruit toată slava Mea, v-am dat viața pe care poporul ales, israeliţii, nu au primit-o 
niciodată. De drept, voi se cuvine să Îmi fiţi martori, să Îmi dedicați tinerețea voastră și 
să Îmi oferiţi viața voastră. Oricui Îmi dăruiesc slava Îmi va fi martor și își va da viața 
pentru Mine. Acest lucru a fost predestinat de Mine cu mult timp în urmă. Este norocul 
vostru că vă dăruiesc slava Mea, iar datoria voastră este să mărturisiţi pentru gloria Mea. 
Dacă aţi crede în Mine doar ca să câștigați binecuvântări, atunci lucrarea Mea ar avea 
puţină însemnătate, iar voi nu v-aţi îndeplini datoria. Israeliții au văzut doar mila, 
dragostea și măreţia Mea, iar iudeii au fost martori ai răbdării și răscumpărării Mele. Ei 
au văzut foarte, foarte puţin din lucrarea Duhului Meu, până în punctul în care au înţeles 
doar este posibil ca nivelul lor de înţelegere să fi fost doar a zecea parte dintr-o miime 
din ceea ce aţi auzit și aţi văzut voi. Ceea ce voi aţi văzut întrece chiar și pe marii preoți 
din rândul lor. Adevărurile pe care le înțelegeţi astăzi le depășesc pe ale lor; ceea ce ați 
văzut astăzi depășește atât ce s-a văzut în timpul Epocii Legii, cât și în timpul Epocii 
Harului, iar experienţa voastră depășește chiar și pe Moise și llie. Căci ceea ce au înțeles 
israeliții era doar legea lui lahve și ceea ce au văzut a fost doar imaginea spatelui lui 
lahve. Ceea ce israeliții au înțeles a fost doar răscumpărarea venită din partea lui Isus. 
Ei au primit doar harul oferit de Isus și ceea ce au văzut a fost doar imaginea lui Isus 
înăuntrul casei iudeilor. Ceea ce voi vedeţi astăzi este slava lui lahve, răscumpărarea 
lui Isus și toate faptele Mele din prezent. De asemenea, aţi auzit cuvintele Duhului Meu, 
ați admirat înțelepciunea Mea, aţi ajuns să cunoașteţi măreţia Mea și aţi învăţat despre 

firea Mea. V-am spus și totul despre planul Meu de gestionare (planul mântuirii). Ceea 
ce aţi văzut nu este doar un Dumnezeu milos și iubitor, ci un Dumnezeu plin de dreptate. 
Aţi văzut lucrarea Mea minunată și aţi știut că sunt plin de maiestuozitate și mânie. Pe 
lângă aceasta, știți că Mi-am revărsat urgia aprinsă peste casa lui Israel și că, astăzi, 
aceasta a venit peste voi. Înțelegeţi mai multe din tainele Mele cerești decât Isaia și loan; 
cunoașteţi mai mult despre frumusețea Mea și caracterul Meu venerabil decât toți sfinții 
din vremurile trecute. Ceea ce aţi primit nu este doar adevărul Meu, calea Mea și viața 
Mea, ci o viziune și o revelaţie mai mari ca cele ale lui loan. Înțelegeți mult mai multe 
taine și aţi văzut, de asemenea, adevărata Mea faţă; aţi acceptat mai mult din judecata 
Mea și știți mai mult despre firea Mea dreaptă. Și astfel, chiar dacă v-aţi născut în zilele 
de pe urmă, înțelegerea voastră este cea a celor dinainte și a trecutului și, de asemenea, 
ați experimentat lucrurile de astăzi, și totul a fost săvârșit personal de mâna Mea. Ceea 
ce vă cer nu este exagerat, căci v-am dat atât de mult, iar voi aţi văzut mult în Mine. 
Așadar, vă cer să Îmi fiți martori pentru sfinţii vremurilor trecute, și aceasta este singura 
dorinţă a inimii Mele. 

Tatăl Meu a fost primul care Mi-a fost martor, dar Eu Îmi doresc să primesc o glorie 
mai mare şi ca din gura fiinţelor create să iasă cuvinte de mărturie — așa că vă dau tot 
ce am, ca să vă puteţi îndeplini datoria, ca lucrarea Mea în mijlocul oamenilor să se 
poată încheia. Voi ar trebui să înțelegeți motivul pentru care credeți în Mine; dacă vreți 
doar să fiți ucenicii sau pacienţii Mei, sau să deveniți unii dintre sfinţii Mei în cer, atunci 
faptul că Mă urmaţi nu va avea nicio însemnătate. A Mă urma în felul ar fi, pur și simplu, 
o risipă de energie; a avea o astfel de credinţă în Mine ar însemna doar să vă pierdeţi 
timpul, să vă risipiţi tinereţea. Și, la sfârșit, nu aţi primi nimic. Oare nu ar fi aceasta o 
muncă în zadar? Am plecat demult din mijlocul iudeilor și nu mai sunt medicul și nici 
medicamentul oamenilor. Nu mai sunt un animal de povară pe care omul să îl conducă 
sau să-l măcelărească după bunul plac; dimpotrivă, am venit printre oameni ca să îi 
judec și să îi mustru și ca ei să poată să Mă cunoască. Tu ar trebui să știi că odată am 
făcut lucrarea de răscumpărare; am fost cândva Isus, însă nu puteam rămâne Isus 
pentru totdeauna, la fel cum fusesem cândva lahve, iar mai târziu am devenit Isus. Eu 
sunt Dumnezeul omenirii, Domnul creaţiei, însă nu pot rămâne pentru totdeauna Isus 
sau lahve. Am fost ceea ce omul consideră a fi un medic, dar nu se poate spune că 
Dumnezeu este doar un medic pentru omenire. Deci, dacă păstrezi vechile concepții în 
credinţa ta în Mine, nu vei obţine nimic. Nu contează cum Mă slăvești astăzi: „Cât de 
iubitor este Dumnezeu față de oameni; El mă vindecă și îmi dă binecuvântări, pace și 
bucurie. Cât de bun este Dumnezeu față de oameni; dacă doar avem credinţă în El, 
atunci nu vom avea motive să ne îngrijorăm în privinţa banilor sau averii...”, pentru că 
tot nu pot să Îmi întrerup lucrarea originală. Dacă tu crezi în Mine astăzi, vei primi doar 
slava Mea și vei fi vrednic de a-Mi fi martor, iar toate celelalte lucruri vor ajunge pe locul 
doi. Acest lucru trebuie să îţi fie clar. 

Acum știi cu adevărat care este motivul pentru care crezi în Mine? Cunoști cu 

adevărat scopul și însemnătatea lucrării Mele? Ştii cu adevărat care îţi este datoria? 
Cunoști cu adevărat mărturia Mea? Dacă doar crezi în Mine, însă în tine nu e niciun 
semn al slavei sau mărturiei Mele, atunci înseamnă că te-am alungat de mult timp. Cât 
despre cei atotștiutori, ei sunt ghimpi și mai mari în coasta Mea, iar în casa Mea doar 
obstacole în drumul Meu, sunt neghină ce trebuie cernută din lucrarea Mea, căci nu au 
niciun folos, sunt lipsiţi de valoare și îi detest de mult timp. Mânia Mea se abate adeseori 
asupra celor lipsiți de mărturie, iar toiagul Meu nu se îndepărtează niciodată de ei. l-am 
predat demult în mâinile celui rău; sunt lipsiţi de binecuvântările Mele. Când va veni acea 
zi, mustrarea lor va fi chiar mai cumplită decât cea a femeilor nesăbuite. Acum Îmi fac 
doar datoria în lucrarea Mea. Voi strânge grâul în snopi, împreună cu neghina. Aceasta 
este lucrarea Mea astăzi. Acea neghină va fi cernută în timpul lucrării Mele de cernere, 
apoi boabele de grâu vor fi adunate într-un grânar, iar neghina care a fost cernută va fi 
aruncată în foc și va fi prefăcută în cenușă. Deocamdată, lucrarea Mea este de a-i aduna 
pe oameni în snopi; adică de a-i cuceri pe deplin. Apoi, voi începe cernerea pentru a 
dezvălui sfârșitul tuturor oamenilor. Și, așadar, se cuvine să știi cum ar trebui să Mă 
mulțumești acum și cum să umbli pe calea cea dreaptă în credinţa ta în Mine. Ceea ce 
Îmi doresc este loialitatea și ascultarea ta de acum, dragostea și mărturia ta de acum. 
Chiar dacă, în acest moment, nu ştii ce este mărturia sau dragostea, ar trebui să Îmi 
aduci tot ce ai și să Îmi predai singurele comori pe care le ai: loialitatea și ascultarea ta. 
Ar trebui să știi că dovada biruinţei Mele asupra Satanei stă în loialitatea și ascultarea 
omului, precum și dovada cuceririi Mele complete a omului. Datoria credinţei tale în Mine 
este de a-Mi fi martor, de a-Mi fi loial Mie și nimănui altcuiva și de a fi ascultător până la 
sfârșit. Înainte de a începe următoarea etapă a lucrării Mele, cum Îmi vei fi martor? Cum 
Îmi vei fi loial și ascultător? Îţi dedici toată loialitatea funcţiei tale, sau pur și simplu vei 
renunța? Preferi să te supui oricărui aranjament al Meu (chiar de ar fi moarte sau 
distrugere) sau să fugi la jumătatea drumului pentru a evita mustrarea Mea? Te mustru 
ca să Îmi fii martor, să Îmi fii loial și ascultător. Mai mult, mustrarea din momentul de faţă 
este pentru a sprijini următoarea etapă a lucrării Mele și pentru a permite lucrării să 
progreseze nestânjenită. Așadar, te îndemn să fii înțelept și să nu-ţi tratezi nici viaţa, nici 
importanţa existenţei tale ca pe un nisip fără valoare. Poţi ști cu precizie care va fi 
lucrarea Mea viitoare? Ştii oare cum voi lucra în zilele ce vor veni şi cum se va desfășura 
lucrarea Mea? Ar trebui să cunoști importanţa experimentării lucrării Mele, ba chiar mai 
mult, importanţa credinţei tale în Mine. Am făcut atât de mult, deci oare cum îţi imaginezi 
că aș putea să renunţ la jumătatea drumului? Am făcut o lucrare atât de vastă; cum aș 
putea să o distrug? Într-adevăr, am venit să pun capăt acestei epoci. Este adevărat, 
însă, totodată, trebuie să știi că voi începe o nouă epocă, o nouă lucrare și, mai presus 
de toate, voi răspândi Evanghelia Împărăției. Deci, ar trebui să știi că lucrarea din prezent 
este doar pentru a începe o epocă și pentru a pune temelia pentru răspândirea 
Evangheliei în vremurile următoare și încheierea acestei epoci în viitor. Lucrarea Mea 
nu este atât de simplă precum crezi, nici nu este atât de lipsită de valoare și fără sens 

pe cât ai crede. De aceea, tot trebuie să îţi spun: se cuvine să îţi dedici viața pentru a 
face lucrarea Mea și, mai mult decât atât, se cuvine să te dedici pe tine însuţi slavei 
Mele. De mult timp tânjesc să Îmi fii martor și chiar de mai multă vreme tânjesc să 
răspândești Evanghelia Mea. Se cuvine să înţelegi ce este în inima Mea. 


Când frunzele care cad 
se vor reîntoarce la rădăcinile lor, 
vei regreta tot răul pe care l-ai făcut 


Toţi aţi văzut cu ochii voştri lucrarea pe care am făcut-o în mijlocul vostru, aţi ascultat 
voi înşivă cuvintele pe care le-am rostit și aţi cunoscut cu toții atitudinea Mea faţă de voi, 
așa că ar trebui să știți de ce fac această lucrare în voi. Vă voi spune cu toată 
sinceritatea: nu sunteţi altceva decât unelte pentru lucrarea Mea de cucerire în zilele de 
pe urmă, instrumentele pentru extinderea lucrării Mele printre seminţiile neamurilor. Eu 
vorbesc prin nedreptatea voastră, mizeria, împotrivirea și răzvrătirea voastră pentru a- 
Mi extinde mai bine lucrarea și a-Mi răspândi numele printre seminţiile neamurilor, adică 
a-l răspândi printre oricare dintre seminţiile din afara Israelului. Este așa pentru ca 
numele Meu, faptele Mele și glasul Meu să se poată răspândi printre toate seminţiile 
neamurilor şi toate acele seminţii care nu sunt ale Israelului să poată fi cucerite de Mine 
și să Mi se poată închina, devenind pământurile Mele sfinte din afara pământurilor 
Israelului și Egiptului. Extinderea lucrării Mele este, de fapt, extinderea lucrării Mele de 
cucerire și a pământului Meu sfânt; este extinderea breșei Mele pe pământ. Ar trebui să 
vă fie clar că sunteţi doar fiinţe create printre seminţiile neamurilor pe care le cuceresc. 
La început, voi nu aveati nici statut, nici vreo valoare de utilizat și nu eraţi de niciun folos. 
Doar datorită faptului că am ridicat viermii din grămada de bălegar ca să fie specimene 
pentru cucerirea întregului pământ de către Mine, să fie singurele „materiale de referință” 
pentru cucerirea întregului pământ, voi aţi fost destul de norocoși să fiţi în contact cu 
Mine și să vă adunaţi acum cu Mine. Doar datorită statutului vostru inferior v-am selectat 
să fiți specimenele și modelele lucrării Mele de cucerire. Doar din acest motiv lucrez și 
vorbesc în mijlocul vostru, trăiesc și locuiesc cu voi. Ar trebui să știți că numai datorită 
gestionării Mele și din cauza scârbei Mele nemăsurate pentru viermii din grămada de 
bălegar, Eu vorbesc în mijlocul vostru — s-a ajuns în punctul în care sunt furios. Lucrarea 
Mea în mijlocul vostru nu este deloc aceeași cu cea a lui lahve din Israel, și, mai ales, 
nu este aceeași cu lucrarea pe care Isus a făcut-o în ludeea. Eu vorbesc și lucrez cu 
mare toleranţă, iar cu furie, precum și cu judecată, Eu îi cuceresc pe acești degenerați. 
Nu este nicidecum ca atunci când lahve Şi-a condus poporul în Israel. Lucrarea Sa în 
Israel a fost aceea de a oferi mâncare și apă vie, iar El era plin de compasiune și iubire 
pentru poporul Său când îl aproviziona. Lucrarea de astăzi este făcută într-o naţiune 
blestemată de oameni care nu au fost aleși. Nu există mâncare abundentă și nu există 

nutrimentul apei vii pentru a potoli setea, și cu atât mai puţin există o aprovizionare cu 
bunuri materiale abundente; există doar o aprovizionare cu judecată, blestem și 
mustrare abundente. Acești viermi care trăiesc în grămada de bălegar sunt absolut 
nevrednici să câștige munții cu bovine și oi, marea bogăţie și copiii cei mai frumoși de 
pe tot pământul, așa cum Eu le-am oferit Israelului. Israelul contemporan jertfește pe 
altar bovinele și oile, obiectele de aur și argint, cu care Eu îi hrănesc poporul, depășind 
zecimea cerută de lahve conform legii, așa că le-am dat și mai mult — de peste o sută 
de ori mai mult decât ceea ce avea să fie câștigat de Israel conform legii. Lucrurile cu 
care hrănesc Israelul depășesc tot ce a câștigat Avraam și tot ce a câștigat Isaac. Voi 
face familia lui Israel roditoare și să se înmulțească și voi face ca poporul Meu din Israel 
să se răspândească pretutindeni pe pământ. Cei pe care-i binecuvântez și de care am 
grijă sunt tot aleșii Israelului — adică oamenii care Îmi dedică totul și care au câștigat totul 
de la Mine. Deoarece Mă ţin minte, ei își sacrifică viţeii și mieii abia născuţi pe altarul 
Meu sfânt și oferă tot ce au în fața Mea, până în punctul de a-Mi oferi primii lor fii nou- 
născuţi în așteptarea reîntoarcerii Mele. Dar voi? Voi Îmi treziți mânia, faceţi cereri de la 
Mine și furati jertfele celor care Îmi oferă lucruri, și nu știți că Mă jigniţi; astfel, tot ceea 
ce câștigați este plâns și pedeapsă în întuneric. Mi-aţi provocat mânia de multe ori și am 
făcut să plouă focurile Mele arzătoare, până în punctul în care destul de mulţi oameni și- 
au găsit un sfârșit tragic, iar cămine fericite au devenit morminte pustii. Tot ce am pentru 
acești viermi este o furie fără sfârșit și nu am nici o intenţie să-i binecuvântez. Doar de 
dragul lucrării Mele am făcut o excepţie și v-am înălțat și am îndurat marea umilinţă de 
a lucra în mijlocul vostru. Dacă nu ar fi voia Tatălui Meu, cum aș putea să trăiesc în 
aceeași casă cu viermii care se răsucesc în grămada de bălegar? Simt un dezgust 
extrem pentru toate acţiunile și cuvintele voastre și, oricum, pentru că am un oarecare 
„interes” în murdăria și răzvrătirea voastră, aceasta a devenit o mare colecţie a cuvintelor 
Mele. Altfel, categoric nu aș fi rămas atât de mult printre voi. Așadar, ar trebui să știți că 
atitudinea Mea faţă de voi este doar una de compasiune și milă; nu am nici măcar un 
strop de iubire pentru voi. Ceea ce am pentru voi este simplă toleranță, deoarece fac 
asta doar de dragul lucrării Mele. Şi aţi văzut faptele Mele numai pentru că am selectat 
murdăria și răzvrătirea ca „materii prime”; altfel, nu aş dezvălui sub nici o formă faptele 
Mele acestor viermi. Lucrez în voi doar cu ezitare, nicicum în mod asemănător cu 
promptitudinea și râvna cu care Mi-am făcut lucrarea din Israel. Îmi port mânia în timp 
ce Mă forțez să vorbesc printre voi. Dacă nu ar fi pentru lucrarea Mea mai mare, cum aș 
putea să tolerez vederea continuă a unor astfel de viermi? Dacă nu ar fi fost de dragul 
numelui Meu, M-aș fi înălțat de mult la înălțimile cele mai înalte și i-aș fi incinerat complet 
pe acești viermi cu grămada lor de bălegar! Dacă nu ar fi de dragul gloriei Mele, cum aș 
putea permite acestor demoni răi să-Mi reziste în mod deschis, cu capetele lor 
legănându-se înaintea ochilor Mei? Dacă nu pentru a-Mi înfăptui lucrarea lin, fără cea 
mai mică piedică, cum aș putea să permit acestor oameni asemănători viermilor să Mă 
maltrateze fără motiv? Dacă o sută de oameni dintr-un sat din Israel s-ar ridica să-Mi 

reziste astfel, chiar dacă Mi-au adus jertfe, Eu tot i-aș nimici și i-aș alunga sub crăpăturile 
pământului pentru a împiedica oamenii din alte orașe să se mai revolte vreodată. Sunt 
un foc mistuitor și nu tolerez ofensa. Fiindcă toţi oamenii au fost creaţi de Mine, ei trebuie 
să Mă asculte și nu pot să se răzvrătească, orice spun și fac Eu. Oamenii nu au dreptul 
să se amestece în lucrarea Mea, și cu atât mai puţin sunt calificaţi să analizeze ce este 
bine sau rău în lucrarea Mea și în cuvintele Mele. Eu sunt Domnul creaţiei, iar ființele 
create ar trebui să obțină tot ceea ce Eu cer cu o inimă plină de venerație pentru Mine; 
nu ar trebui încerce să discute cu Mine și, mai ales, nu ar trebui să se împotrivească. Cu 
autoritatea Mea, eu Îmi guvernez poporul, iar toți aceia care fac parte din creația Mea ar 
trebui să se supună autorității Mele. Deși astăzi sunteți îndrăzneți și încrezuţi în fața 
Mea, deși nu ascultați cuvintele cu care Eu vă învăţ și nu cunoașteţi teama, eu doar vă 
întâmpin răzvrătirea cu îngăduinţă; nu-Mi voi pierde cumpătul și nu-Mi voi compromite 
munca pentru că niște viermi mărunți au întors mizeria din grămada de bălegar. Tolerez 
existenţa continuă a tot ceea ce urăsc și a tuturor lucrurilor pe care le detest de dragul 
voii Tatălui Meu, și voi face astfel până când cuvântările Mele vor fi complete, până chiar 
în ultima Mea clipă. Nu-ţi face griji! Eu nu pot să Mă cobor la același nivel cu un vierme 
anonim şi nu-Mi voi compara nivelul aptitudinilor cu tine. Te urăsc, dar sunt în stare să 
îndur. Nu Mă asculti, dar nu poţi scăpa de ziua când te voi mustra, care Mi-a fost promisă 
de Tatăl Meu. Se poate compara un vierme creat cu Domnul creaţiei? Toamna, frunzele 
care cad se întorc la rădăcinile lor; tu te vei reîntoarce la casa „tatălui tău”, iar Eu Mă voi 
întoarce alături de Tatăl Meu. Eu voi fi însoţit de afecțiunea Sa tandră, iar tu vei fi urmat 
de călcarea în picioare a tatălui tău. Eu voi avea gloria Tatălui Meu și tu vei avea rușinea 
tatălui tău. Eu voi folosi mustrarea pe care am tinut-o îndelung în frâu pentru a te însoți 
și tu Îmi vei întâlni mustrarea cu trupul tău rânced care a fost corupt zeci de mii de ani. 
Eu Îmi voi fi încheiat lucrarea cuvintelor în tine, însoţită de îngăduinţă, iar tu vei începe 
să-ţi împlinești rolul de a suferi dezastrul din cuvintele Mele. Mă voi bucura foarte mult 
și voi lucra în Israel; tu vei plânge și vei scrâșni din dinţi, existând și murind în noroi. Eu 
Îmi voi recâștiga forma originală și nu voi mai rămâne în mizerie împreună cu tine, în 
timp ce tu îţi vei recâștiga urâţenia originală și vei continua să scormonești în grămada 
de bălegar. Când lucrarea și cuvintele Mele vor fi gata, va fi o zi de bucurie pentru Mine. 
Când împotrivirea și răzvrătirea ta vor fi gata, va fi o zi de plâns pentru tine. Nu te voi 
compătimi și nu Mă vei mai vedea iarăși. Nu voi mai dialoga cu tine și nu Mă vei mai 
întâlni niciodată. Voi urî răzvrătirea ta, iar ţie îţi va fi dor de frumuseţea Mea. Te voi lovi, 
iar tu vei plânge de dorul Meu. Mă voi despărți cu bucurie de tine, iar tu vei fi conștient 
de datoria ta faţă de Mine. Nu te voi mai vedea vreodată, dar tu întotdeauna vei spera 
după Mine. O să te urăsc pentru că în momentul de faţă Mi te împotrivești, iar ţie îţi va fi 
dor de Mine, pentru că în momentul acesta te mustru. Nu voi fi dispus să trăiesc alături 
de tine, dar tu vei tânji amarnic după asta și vei plânge pentru veșnicie, pentru că vei 
regreta tot ce Mi-ai făcut. Vei simţi remușcare pentru răzvrătirea și împotrivirea ta și chiar 
te vei întinde cu fața la pământ cu părere de rău și vei cădea înaintea Mea și vei jura că 

niciodată nu vei mai fi neascultător. Dar, în inima ta, doar Mă vei iubi, totuși nu vei fi 
niciodată în stare să-Mi auzi glasul. Te voi face să te rușinezi de tine. 

Mă uit acum la trupul tău îngăduitor, care M-ar înșela, și am doar un mic avertisment 
pentru tine, deși nu te voi „servi” cu mustrare. Tu ar trebui să ştii ce rol joci în lucrarea 
Mea, și atunci voi fi mulţumit. În afară de aceasta, dacă Mi te împotrivești sau Îmi 
cheltuiești banii ori mănânci jertfele aduse Mie, lahve, sau dacă voi, viermilor, vă mușcaţi 
unul pe celălalt sau există conflict sau încălcare între voi, creaturi asemeni câinilor — 
nimic din toate acestea nu Mă privește. Trebuie doar să știți ce fel de lucruri sunteți, iar 
Eu voi fi mulțumit. În afară de toate acestea, dacă doriţi să trageţi cu arme unii împotriva 
celorlalţi sau să vă luptaţi unul cu altul prin cuvinte, este în regulă; nu am nici o dorinţă 
să Mă amestec în asemenea lucruri și nu Mă implic câtuși de puţin în chestiuni umane. 
Nu e vorba de faptul că nu-Mi pasă de conflictele dintre voi; este faptul că Eu nu sunt 
unul dintre voi, deci nu particip la problemele care sunt între voi. Eu Însumi nu sunt o 
fiinţă creată și nu sunt din lume, deci urăsc viața zbuciumată a oamenilor și relaţiile 
complicate, necuviincioase dintre ei. Mă dezgustă în special mulțimile gălăgioase. Cu 
toate acestea, cunosc profund impurităţile din inima fiecărei fiinţe create și, înainte de a 
vă fi creat, cunoșteam deja nedreptatea care exista adânc în inima omenească și 
cunoșteam toată înșelăciunea și strâmbătatea din inima omenească. Așadar, chiar dacă 
nu există deloc urme atunci când oamenii fac lucruri nedrepte, Eu tot știu că nedreptatea 
păstrată în inimile voastre depășește bogăţia tuturor lucrurilor pe care le-am creat. 
Fiecare dintre voi s-a ridicat până la culmile mulțimilor; v-aţi înălțat pentru a fi strămoșii 
mulțimilor. Sunteţi extrem de arbitrari și alergaţi înnebuniţi printre toţi viermii, căutând un 
loc liniștit și încercând să devoraţi viermii mai mici decât voi. Sunteţi răutăcioși și sinișitri 
în inimile voastre, depășind până și fantomele care s-au scufundat pe fundul mării. 
Locuiţi în partea de jos a bălegarului, tulburând viermii de sus până jos, până când nu 
mai au pace, luptându-vă unii cu alţii o vreme și apoi calmându-vă. Nu vă cunoașteți 
locul, dar tot vă mai luptaţi unul cu celălalt în bălegar. Ce puteţi câștiga din această 
luptă? Dacă aţi avea cu adevărat venerație pentru Mine în inimi, cum aţi putea să vă 
luptaţi unul cu altul în spatele Meu? Oricât de înalt este statutul tău, nu ești oare tot un 
mic vierme împuţit din balegă? Vor putea să-ţi crească aripi și să devii un porumbel în 
cer? Voi, mici viermi împuţiţi, furati jertfele de pe altar de la Mine, lahve; făcând astfel, poți 
să-ţi salvezi numele ruinat, ratat și să devii poporul ales al Israelului? Sunteţi niște 
netrebnici fără rușine! Acele jertfe de pe altar Mi-au fost oferite de către oameni ca 
expresie a sentimentelor binevoitoare ale celor care Mă adoră. Ele sunt pentru controlul 
Meu și pentru folosul Meu, deci cum e posibil să Mă jefuieşti de puţinele turturele pe care 
oamenii Mi le-au oferit? Nu îţi este frică să devii un luda? Nu te temi că pământul tău ar 
putea deveni un câmp de sânge? Lucru nerușşinat ce ești! Crezi că turturelele oferite de 
oameni sunt pentru a hrăni burta ta, vierme? Ceea ce ţi-am dat este ceea ce am fost 
mulţumit și dispus să îţi dau; ceea ce nu ţi-am dat este la dispoziția Mea. Tu nu poţi să-Mi 
furi pur și simplu jertfele. Cel care lucrează sunt Eu, lahve — Domnul creaţiei — iar oamenii 

oferă jertfe datorită Mie. Crezi că aceasta este o recompensă pentru toată agitația ta? 
Chiar eşti nerușinat! Pentru cine alergi de colo-colo? Nu pentru tine însuţi? De ce-Mi furi 
jertfele? De ce furi bani din punga Mea de bani? Nu ești fiul lui luda Iscarioteanul? De 
jertfele aduse Mie, lahve, trebuie să se bucure preoții. Ești preot? Îndrăznești să mănânci 
cu îngâmfare jertfele aduse Mie și chiar să le pui pe masă; nu valorezi nimic! Netrebnic 
bun de nimic! Focul Meu, focul lui lahve, te va face scrum! 


Nimeni care este din carne nu 
poate scăpa de ziua mâniei 


Astăzi, vă atrag atenţia astfel de dragul propriei voastre supraviețuiri, pentru ca 
lucrarea Mea să progreseze lin, astfel încât munca Mea inaugurală de-a lungul întregului 
Univers să se poată efectua cât mai corespunzător și perfect, dezvăluind cuvintele, 
autoritatea, măreţia și judecata Mea oamenilor din toate ţările și naţiunile. Lucrarea pe 
care o fac printre voi este începutul lucrării Mele în tot universul. Cu toate că acum e 
deja vremea zilelor de pe urmă, înțelegeţi că „zilele de pe urmă” nu este decât un nume 
pentru o epocă; la fel ca și Epoca Legii și Epoca Harului, aceasta se referă la o epocă 
și indică o epocă întreagă, mai degrabă decât ultimii câţiva ani sau luni. Cu toate 
acestea, zilele de pe urmă sunt destul de diferite de Epoca Harului și de Epoca Legii. 
Lucrarea zilelor de pe urmă nu se desfășoară în Israel, ci printre ne-evrei; aceasta 
reprezintă cucerirea oamenilor din toate neamurile și din toate triburile din afara 
Israelului în faţa tronului Meu, astfel încât slava Mea în tot universul să poată umple 
cosmosul și bolta cerească. Este pentru a putea obţine glorie mai mare, ca toate 
creaturile de pe pământ să transmită slava Mea fiecărei naţiuni, pentru totdeauna, din 
generație în generație, și toate creaturile din cer și de pe pământ să poată vedea toată 
slava pe care am dobândit-o pe pământ. Lucrarea desfășurată în zilele de pe urmă este 
lucrarea de cucerire. Nu este îndrumarea vieților tuturor oamenilor de pe pământ, ci 
încheierea pe pământ a vieţii de o mie de ani de suferinţă nesfârșită a omenirii. Ca o 
consecinţă, lucrarea zilelor de pe urmă nu poate fi la fel ca cele câteva mii de ani de 
lucrare în Israel, nici nu poate fi ca cei doar câţiva ani de lucrare în ludeea, care a 
continuat de-a lungul a două milenii până la a doua întrupare a lui Dumnezeu. Oamenii 
din zilele de pe urmă se confruntă numai cu reapariția Răscumpărătorul în trup și 
primesc lucrarea personală și cuvintele lui Dumnezeu. Nu vor trece două mii de ani 
înainte ca zilele de pe urmă să se sfârșească; ele sunt scurte, ca în timpul în care Isus 
a realizat lucrarea Epocii Harului în ludeea. Acest lucru se datorează faptului că zilele 
de pe urmă sunt încheierea întregii epoci. Acestea reprezintă încheierea și sfârșitul 
planului de gestionare (de mântuire) de șase mii de ani al lui Dumnezeu și încheie 
călătoria de suferință a omenirii. Ele nu duc întreaga omenire într-o epocă nouă și nu 
permit ca viața omenirii să continue; aceasta nu ar avea nicio semnificaţie pentru planul 

Meu de gestionare (de mântuire) sau pentru existența omului. Dacă omenirea ar 
continua așa, atunci, mai devreme sau mai târziu, ar fi în întregime devorată de diavol, 
iar acele suflete care Îmi aparțin ar fi, în cele din urmă, distruse de mâinile lui. Lucrarea 
Mea durează doar șase mii de ani și am promis că controlul celui rău asupra întregii 
omeniri va dura, de asemenea, nu mai mult de șase mii de ani. Așadar, acum timpul 
expiră. Nici nu voi continua și nici nu voi întârzia mai mult: pe parcursul zilelor din urmă, 
îl voi desființa pe Satan, Îmi voi lua înapoi toată slava Mea, și voi revendica toate 
sufletele de pe pământ care Îmi aparţin, astfel încât aceste suflete aflate în dificultate să 
poată scăpa din oceanul suferinţei şi, astfel, va fi încheiată întreaga Mea lucrare pe 
pământ. Începând cu această zi, niciodată nu Mă voi mai întrupa pe pământ și niciodată 
Duhul Meu atotstăpânitor nu va mai lucra pe pământ. Voi face doar un singur lucru pe 
pământ: voi reface omenirea, o omenire care este sfântă și care este cetatea Mea 
credincioasă pe pământ. Dar știu că nu voi anihila întreaga lume și nici nu voi anihila 
întreaga omenire. Voi păstra acea treime care rămâne -— treimea care Mă iubește și a 
fost complet cucerită de Mine, și voi face ca această treime să fie roditoare și să se 
înmulțească pe pământ, precum au făcut sub lege israeliţii, hrănindu-i copios cu oi și vite 
și toate bogăţiile pământului. Această omenire va rămâne cu Mine pentru totdeauna, 
totuși nu va fi omenirea jalnic de întinată a zilelor noastre, ci o omenire care este o 
adunare a tuturor celor care au fost câștigați de Mine. O asemenea omenire nu va fi 
coruptă, perturbată sau împresurată de Satana și va fi singura omenire care există pe 
pământ după ce am triumfat asupra Satanei. Este omenirea care a fost cucerită de Mine 
și Mi-a câștigat promisiunea. Și astfel, omenirea care a fost cucerită în zilele de pe urmă 
este, de asemenea, omenirea care va fi cruțată și va câștiga binecuvântările Mele 
veșnice. Va fi singura dovadă a triumfului Meu asupra lui Satan și singurul câștig al 
bătăliei mele cu Satana. Aceste prăzi de război sunt salvate de Mine din sfera Satanei 
și sunt singura cristalizare și singurul rod al planului Meu de gestionare (de mântuire) de 
șase mii de ani. Ele provin din fiecare naţiune și confesiune, din fiecare loc și ţară din tot 
universul. Acestea sunt de rase diferite, au limbi, obiceiuri și culori ale pielii diferite și 
sunt răspândite în toate naţiunile și confesiunile globului pământesc și chiar în fiecare 
colț al lumii. În cele din urmă, ei se vor uni pentru a forma o umanitate completă, o 
adunare de oameni care nu poate fi atinsă de forțele lui Satana. Cei din întreaga omenire 
care nu au fost mântuiţi și cuceriți de Mine se vor scufunda tăcut în adâncurile mării și 
vor fi arşi de flăcările Mele mistuitoare pentru toată veșnicia. Voi nimici această omenire 
veche și extrem de murdară, la fel cum i-am nimicit pe fiii întâi născuți și vitele Egiptului, 
lăsând numai israeliții care au mâncat carne de miel, au băut sânge de miel și și-au 
marcat pragul de sus al ușilor cu sânge de miel. Nu sunt oamenii care au fost cuceriți de 
Mine și aparţin familiei Mele și oamenii care, de asemenea, mănâncă din carnea Mea, 
a Mielului, și beau din sângele Meu, al Mielului, și au fost răscumpăraţi de Mine și Mi se 
închină? Nu sunt astfel de oameni întotdeauna însoţiţi de slava Mea? Cei care sunt fără 
carnea Mea, a Mielului, nu s-au scufundat deja în tăcere în adâncurile mării? Astăzi ei 

Mi se opun şi astăzi cuvintele Mele sunt la fel ca cele rostite de lahve fiilor și nepoților 
lui Israel. Cu toate acestea, duritatea din adâncul inimilor voastre face ca mânia Mea să 
se acumuleze, aducând mai multă suferință peste trupul vostru, mai multă judecată 
asupra păcatelor voastre și mai multă furie asupra nedreptăţilor voastre. Cine ar putea 
fi cruțat în ziua mâniei Mele, când vă purtaţi astfel cu Mine? Nelegiuirea cui ar putea 
scăpa ochilor Mei mustrători? Păcatele cui ar putea eluda mâinile Mele, ale Celui 
Atotputernic? Sfidarea cui ar putea scăpa de judecata Mea, a Celui Atotputernic? Eu, 
lahve, așa vă vorbesc vouă, descendenților familiei ne-evreilor, iar cuvintele pe care vi 
le spun depășesc toate cuvântările Epocii Legii și Epocii Harului și, cu toate acestea, 
sunteți mai împietriți decât toți oamenii din Egipt. Nu păstraţi mânia Mea când Îmi fac 
lucrarea întru odihnă? Cum aţi putea scăpa nevătămaţi după ziua Mea, a Celui 
Atotputernic? 

Am lucrat și vorbit în acest fel printre voi, am consumat atât de multă energie și efort, 
totuși, când aţi ascultat vreodată ceea ce vă spun limpede Eu? Unde Mi v-aţi închinat 
Mie, Celui Atotputernic? De ce Mă trataţi astfel? De ce tot ceea ce spuneți și faceți 
provoacă mânia Mea? De ce vă sunt inimile atât de împietrite? V-am făcut vreodată rău? 
De ce nu faceţi nimic altceva decât să Mă întristaţi și să Mă neliniștiţi? Așteptaţi ziua 
mâniei Mele, a lui lahve, să vină peste voi? Așteptaţi ca Eu să trimit mânia pricinuită de 
neascultarea voastră? Nu tot ceea ce fac este pentru voi? Cu toate acestea, M-ati tratat 
mereu pe Mine, lahve, astfel: furând sacrificiile Mele, luând ofrandele de la altarul Meu 
acasă, în vizuina lupului, pentru a hrăni puii și puii puilor; oamenii se luptă unul împotriva 
celuilalt, înfruntându-se unul cu altul cu priviri furioase și cu săbii și sulițe, aruncând 
cuvintele Mele, ale Celui Atotputernic, în latrină, pentru a deveni la fel de murdare 
precum excrementele. Unde vă este integritatea? Umanitatea voastră a devenit o 
nebunie! Inimile voastre s-au împietrit de multă vreme. Nu știți că momentul în care ziua 
mâniei Mele va veni va fi momentul când voi judeca răul pe care-l comiteţi astăzi 
împotriva Mea, Cel Atotputernic? Credeţi că păcălindu-Mă în felul acesta, prin aruncarea 
cuvintelor Mele în noroi și neurmându-le — credeţi că acţionând astfel, pe la spatele Meu, 
puteți scăpa de privirea Mea mânioasă? Nu știți că aţi fost văzuţi deja de ochii Mei, ai lui 
lahve, când Mi-ati furat jertfele și Mi-aţi râvnit posesiunile? Nu știți că, atunci când Mi-ati 
furat jertfele, aţi făcut-o înaintea altarului unde sunt oferite jertfele? Cum aţi putut să vă 
credeți atât de deştepţi încât să Mă înșelaţi în felul acesta? Cum s-ar putea îndepărta 
mânia Mea de păcatele voastre îngrozitoare? Cum ar putea furia Mea să treacă peste 
faptele voastre rele? Răul pe care-l comitețţi astăzi nu deschide o cale de ieșire pentru 
voi, ci păstrează o mustrare pentru mâine; provoacă mustrarea Mea, a Celui 
Atotputernic, faţă de voi. Cum ar putea faptele voastre rele și cuvintele voastre rele să 
scape de mustrarea mea? Cum ar putea rugăciunile voastre să ajungă la urechile Mele? 
Cum aș putea deschide o cale de ieșire pentru nelegiuirea voastră? Cum aș putea să 
lepăd faptele voastre rele care Mă sfidează? Cum aș putea să nu vă tai limbile care sunt 
la fel de veninoase ca ale șarpelui? Nu apelaţi la Mine de dragul dreptăţii voastre, dar 

stocaţi în schimb mânia Mea ca urmare a nedreptăţii voastre. Cum v-aș putea ierta? În 
ochii Mei, ai Celui Atotputernic, cuvintele și acțiunile voastre sunt murdare. Ochii Mei, ai 
Celui Atotputernic, văd nelegiuirea voastră ca pe o mustrare neîncetată. Cum ar putea 
să se îndepărteze de la voi mustrarea și judecata Mea dreaptă? Pentru că voi Îmi faceti 
asta, făcându-Mă trist și mânios, cum v-aș putea lăsa să-Mi scăpaţi din mâini și să vă 
îndepărtați de ziua în care Eu, lahve, vă voi mustra și blestema? Nu știți că toate 
cuvintele și vorbele voastre rele au ajuns deja la urechile Mele? Nu știți că nelegiuirea 
voastră a spurcat deja haina Mea sfântă a neprihănirii? Nu știți că neascultarea voastră 
a provocat deja mânia Mea vehementă? Nu știți că M-aţi lăsat de mult să fierb și Mi-ati 
încercat mult timp răbdarea? Nu știți că deja Mi-aţi rănit trupul, transformându-l în cârpe? 
Am îndurat până acum, astfel încât Îmi eliberez mânia fără a mai fi tolerant față de voi. 
Nu știți că faptele voastre rele au ajuns deja la ochii Mei și că strigătele Mele au ajuns 
deja la urechile Tatălui Meu? Cum ar putea El să vă lase să Mă trataţi astfel pe Mine? 
Oare există vreo parte din lucrarea pe care o fac care să nu fie de dragul vostru? Cu 
toate acestea, care dintre voi a devenit mai iubitor faţă de lucrarea Mea, a lui lahve? Pot 
fi necredincios voinţei Tatălui Meu pentru că sunt slab, și din cauza durerii pe care am 
suferit-o? Nu înțelegeţi inima Mea? Eu vă vorbesc așa cum a făcut-o lahve; oare nu am 
consacrat atât de multe pentru voi? Chiar dacă sunt dispus să suport toate aceste 
suferințe de dragul lucrării Tatălui Meu, cum aţi putea fi eliberaţi de mustrarea pe care o 
aduc asupra voastră ca urmare a suferinței Mele? Nu v-aţi bucurat destul de mult de 
Mine? Astăzi, v-am fost dăruit de către Tatăl Meu; nu știți că vă bucuraţi de mult mai 
multe decât de cuvintele Mele pline de farmec? Nu știți că viaţa Mea a fost schimbată 
pentru viața voastră și pentru lucrurile de care vă bucurati? Nu știți că Tatăl Meu a folosit 
viața Mea ca să se lupte cu Satana, și că, de asemenea, v-a acordat-o, făcându-vă să 
primiţi însutit, și permițându-vă să evitaţi atât de multe ispite? Nu știți că numai prin 
lucrarea Mea ați fost scutiți de multe ispite și de multe mustrări înspăimântătoare? Nu 
știți că numai datorită Mie, Tatăl Meu vă permite să vă bucurati deocamdată? Cum aţi 
putea să rămâneţi atât de duri și de neînduplecaţi astăzi, de parcă vi s-ar fi împietrit 
inimile? Cum ar putea răul pe care îl comiteţi astăzi să scape de ziua mâniei care va 
urma plecării Mele de pe pământ? Cum aș putea permite celor care sunt atât de duri și 
de neînduplecaţi să scape de mânia lui lahve? 

Amintiţi-vă de trecut: când privirea Mea a fost supărată și vocea Mea neînduplecată 
fată de voi? Când am despicat firul în patru cu voi? Când v-am mustrat neîntemeiat? 
Când v-am mustrat în față? Nu este de dragul lucrării Mele că apelez la Tatăl Meu să 
vă ferească de orice ispită? De ce Mă trataţi astfel? Mi-am folosit Eu vreodată 
autoritatea pentru a vă culca trupul la pământ? De ce Mă răsplătiți astfel? După ce aţi 
fost calzi și reci față de Mine, nu sunteţi nici calzi și nici reci, și apoi încercaţi să Mă 
flataţi și ascundeţi lucruri de Mine, și gurile voastre sunt pline de scuipatul nedrepților. 
Credeţi că limbile voastre pot înșela Duhul Meu? Credeţi că limbile voastre pot scăpa 
de mânia Mea? Credeţi că limbile voastre pot să emită judecăţi asupra faptelor Mele, 

ale lui lahve, oricum doresc ele? Sunt Eu Dumnezeul asupra Căruia omul emite 
judecăţi? Aș putea să-i permit unui mic vierme să Mă blasfemieze astfel? Cum aș putea 
să așez astfel de fii ai neascultării în binecuvântările Mele veșnice? Cuvintele și acțiunile 
voastre demult v-au expus și v-au condamnat. Când am întins cerurile și am creat toate 
lucrurile, nu am permis niciunei creaturi să participe așa cum a dorit ea, cu atât mai 
puţin nu am permis niciunui lucru să perturbe lucrarea Mea și gestionarea Mea, oricât 
și-ar fi dorit. Nu am tolerat niciun om sau obiect; cum i-aș putea cruța pe cei care sunt 
cruzi și inumani față de Mine? Cum i-aș putea ierta pe cei care se răzvrătesc împotriva 
cuvintelor Mele? Cum i-aș putea cruța pe cei care nu se supun Mie? Destinul omului nu 
este în mâinile Mele, ale Celui Atotputernic? Cum aș putea să îţi consider sfântă 
nedreptatea și neascultarea ta? Cum ar putea păcatele tale să-Mi pângărească 
sfințenia Mea? Eu nu sunt pângărit de necurăţia celor nedrepţi, nici nu Mă bucur de 
jertfele celor nedrepţi. Dacă ai fi loial faţă de Mine, lahve, ai putea să iei asupra ta 
jertfele la altarul Meu? Poţi să-ţi foloseşti limba veninoasă pentru a blasfemia numele 
Meu sfânt? Te poţi răzvrăti împotriva cuvintelor Mele în acest fel? Poţi trata slava Mea 
și numele Meu sfânt ca un instrument cu care să-l slujești pe Satana, cel rău? Viaţa 
Mea este oferită pentru bucuria celor sfinţi. Cum aș putea să îţi permit să te joci cum 
vrei tu cu viața Mea și să o utilizezi ca un instrument de conflict între voi? Cum puteți fi 
atât de împietriţi la inimă, și atât de departe de calea binelui, în felul în care vă purtați 
cu Mine? Nu știți că am scris deja faptele voastre rele în aceste cuvinte ale vieții? Cum 
aţi putea să scăpaţi de ziua mâniei când voi mustra Egiptul? Cum v-aș putea permite 
să vă împotriviţi Mie și să Mă sfidaţi în acest fel, în mod repetat? Vă spun clar, când 
vine ziua, mustrarea voastră va fi mai insuportabilă decât cea a Egiptului! Cum puteți 
scăpa de ziua mâniei Mele? Vă spun cu adevărat: răbdarea Mea a fost pregătită 
pentru faptele voastre rele și există pentru mustrarea voastră din acea zi. Nu sunteți 
voi cei care vor suferi o judecată aprigă odată ce am ajuns la sfârșitul răbdării Mele? 
Nu sunt toate lucrurile în mâinile Mele, ale Celui Atotputernic? Cum aș putea să vă 
permit astfel să nu vă supuneţi Mie, dincolo de ceruri? Vieţile voastre vor fi foarte grele 
pentru că L-aţi întâlnit pe Mesia, despre Care s-a spus că va veni, dar Care nu a venit 
niciodată. Nu sunteţi dușmanii Lui? Isus a fost prieten cu voi, totuși voi sunteţi dușmanii 
lui Mesia. Nu știți că, deși sunteţi prieteni cu Isus, faptele voastre rele au umplut vasele 
celor care sunt detestabili? Deși sunteţi foarte apropiaţi de lahve, nu știți că cuvintele 
voastre au ajuns la urechile lui lahve și au provocat mânia Lui? Cum ar putea El să fie 
aproape de tine și cum ar putea să nu-ţi ardă vasele care sunt pline de fapte rele? Cum 
ar putea El să nu fie vrăjmașul tău? 

Mântuitorul S-a întors deja pe un „nor alb” 


De câteva mii de ani, omenirea a năzuit să poată fi martora sosirii Mântuitorului. 
Omenirea a năzuit să-L vadă pe Isus Mântuitorul pe un nor alb în timp ce coboară, în 
carne şi oase, printre cei care au tânjit după El și L-au așteptat de mii de ani. Omenirea 
și-a dorit și ca Mântuitorul să Se reîntoarcă și să fie reunit cu poporul; adică și-a dorit ca 
Isus Mântuitorul să Se întoarcă la oamenii de care El a fost despărţit de mii de ani și să 
facă din nou lucrarea de răscumpărare pe care a făcut-o în rândul iudeilor, să fie milostiv 
și iubitor față de oameni, să ierte păcatele oamenilor, să îndure păcatelor oamenilor și 
chiar să îndure toate fărădelegile și să izbăvească omenirea de păcate. Ei năzuiesc ca 
Isus Mântuitorul să fie la fel ca înainte — un Mântuitor care este iubitor, blând și venerabil, 
care nu este niciodată mânios pe oameni și care nu le face niciodată reproșuri oamenilor, 
dar care iartă și îndură toate păcatele omenirii, și chiar va muri pe cruce pentru omenire 
încă o dată, ca înainte. De la plecarea lui Isus, discipolii care L-au urmat și toți sfinţii care 
au fost izbăviţi în numele Său, L-au jelit și L-au așteptat cu disperare. Toţi cei care au 
fost mântuiţi de harul lui Isus Hristos în Epoca Harului au tânjit după acea zi triumfătoare 
din zilele de pe urmă, când Isus Mântuitorul Se pogoară pe un nor alb și apare înaintea 
tuturor oamenilor. Bineînţeles, aceasta este și dorinţa colectivă a tuturor celor care 
acceptă astăzi numele de Isus Mântuitorul. În tot universul, toți aceia care au auzit de 
izbăvirea lui Isus Mântuitorul și-au dorit cu disperare ca Isus Hristos să apară subit, 
pentru a împlini cuvintele lui Isus pe când Se afla pe pământ: „Voi sosi așa cum am 
plecat”. Omenirea crede că, după crucificare și înviere, Isus S-a întors în ceruri pe un 
nor alb ca să-Și ocupe locul la dreapta Celui Prea Înalt. În mod similar, Isus va cobori 
din nou pe un nor alb (norul acesta se referă la norul pe care a călătorit Isus când S-a 
întors în cer), printre cei care au tânjit cu disperare după El de mii de ani și El va avea 
înfățișarea şi hainele iudeilor. După înfățișarea înaintea omenirii, El le va da mâncare și 
va face ca apa vie să se reverse spre ei și va trăi printre oameni, plin de har și iubire, 
însuflețit și adevărat. Toate acestea sunt noţiuni pe care le cred oamenii. Totuși, Isus 
Mântuitorul nu a făcut asta; El a făcut opusul a ceea ce și-a imaginat omenirea. Nu a 
sosit printre cei care l-au dorit întoarcerea și nu li S-a înfățișat tuturor oamenilor 
călătorind pe un nor alb. El a sosit deja, dar omenirea nu ÎI cunoaște și rămâne 
neștiutoare în privinţa Lui. Omenirea nu face decât să Îl aștepte la întâmplare, fără să 
știe că El a coborât deja pe un „nor alb” (norul care este Spiritul Lui, cuvântul Lui, toată 
firea Sa și tot ceea ce este El) și că acum Se află în mijlocul unui grup de biruitori pe 
care îl va crea în zilele de pe urmă. Omenirea nu știe asta: deși sfântul Mântuitor Isus 
este plin de afecţiune și iubire față de oameni, cum ar putea El să lucreze în acele 
„temple” locuite de spirite impure și murdărie? Cu toate că omenirea l-a așteptat sosirea, 
cum ar putea El să apară în faţa celor care mănâncă din carnea nedrepțţilor și beau 
sângele nedrepţilor, poartă hainele nedrepţilor, care cred în EI, dar nu Îl cunosc și care 
Îl supun la suplicii în mod constant? Omenirea știe doar că Isus Mântuitorul este plin de 

iubire și milă și că este jertfa de păcat plină de răscumpărare. Totuși, omenirea nu știe 
că El este și Însuși Dumnezeu, care debordează de dreptate, măreție, mânie și judecată 
și care are autoritate și este plin de demnitate. Şi astfel, chiar dacă omenirea își dorește 
cu nerăbdare și tânjește după reîntoarcerea Răscumpărătorului, și chiar dacă 
rugăciunile omenirii mișcă „Raiul”, Isus Mântuitorul nu Se arată celor care cred în EI, dar 
care nu Îl cunosc. 

„lahve” este numele pe care l-am luat în timpul lucrării Mele în Israel și înseamnă 
Dumnezeul israeliților (poporul ales al lui Dumnezeu), căruia poate să Îi fie milă de 
oameni, să îi blesteme pe oameni și să le ghideze viața; înseamnă Dumnezeu care 
posedă o mare putere și este plin de înțelepciune. „Isus” este Emanuel, care înseamnă 
jertfa de păcat plină de iubire și de compasiune și care îi răscumpără pe oameni. El a 
făcut lucrarea Epocii Harului și El reprezintă Epoca Harului și poate să reprezinte doar 
o parte a lucrării planului de gestionare (planul mântuirii). Cu alte cuvinte, numai lahve 
este Dumnezeul poporului ales al Israelului, Dumnezeul lui Avraam, Dumnezeul lui 
Isaac, Dumnezeul lui lacov, Dumnezeul lui Moise și Dumnezeul întregului popor al 
Israelului. Şi astfel, în epoca actuală, toţi israeliţii, pe lângă poporul evreu, se închină lui 
lahve. Ei săvârșesc sacrificii pentru El pe altar și Îl slujesc în temple purtând haine de 
preoți. Ceea ce speră ei este ca lahve să apară din nou. Doar Isus este Răscumpărătorul 
omenirii și jertfa care a răscumpărat omenirea din păcat. Adică, numele de Isus a venit 
din Epoca Harului și a ajuns să existe datorită lucrării de răscumpărare din Epoca 
Harului. Numele de Isus a luat naștere ca să le permită oamenilor din Epoca Harului să 
se nască din nou și să fie mântuiţi și este un nume special pentru răscumpărarea întregii 
omeniri. Așadar, numele Isus reprezintă lucrarea de răscumpărare și înseamnă Epoca 
Harului. Numele lahve este unul special pentru poporul lui Israel, care a trăit conform 
legii. În fiecare epocă și în fiecare etapă a lucrării, numele Meu nu este neîntemeiat, ci 
are o semnificaţie reprezentativă: fiecare nume reprezintă o epocă. „lahve” reprezintă 
Epoca Legii și este unul de onoare pentru Dumnezeul venerat de poporul lui Israel. „Isus” 
reprezintă Epoca Harului și este numele Dumnezeului tuturor celor care au fost 
răscumpărați în Epoca Harului. Dacă omenirea încă tânjește după întoarcerea 
Mântuitorului Isus din zilele de pe urmă și încă Îl așteaptă să sosească sub înfățișarea 
pe care a avut-o El în ludeea, atunci întregul plan de gestionare (planul mântuirii) de 
șase mii de ani s-ar fi oprit în Epoca Răscumpărării și nu ar mai fi putut să progreseze. 
Mai mult, zilele de pe urmă nu ar mai sosi niciodată și epoca nu ar mai cunoaște 
niciodată un sfârșit. Aceasta se întâmplă pentru că Isus Mântuitorul este numai pentru 
răscumpărarea și mântuirea omenirii. Am luat numele de Isus doar de dragul tuturor 
păcătoșilor din Epoca Harului, dar nu este numele cu care voi aduce sfârșitul întregii 
omeniri. Deși lahve, Isus și Mesia reprezintă toate Duhul Meu, aceste nume doar 
denumesc diferitele epoci ale planului Meu de gestionare și nu Mă reprezintă pe Mine 
pe deplin. Numele pe care Mi le dau oamenii pe pământ nu pot să exprime clar întreaga 
Mea fire și tot ceea ce sunt. Acestea sunt pur şi simplu nume diferite după care sunt 

numit în diferite epoci. Și astfel, când ultima epocă — epoca zilelor de pe urmă — va sosi, 
numele Meu se va schimba din nou. Nu Mi se va spune lahve sau Isus, cu atât mai puţin 
Mesia, ci Însuși Măreţul și Atotputernicul Dumnezeu și, sub numele acesta, voi aduce 
sfârșitul întregii epoci. Cândva, am fost cunoscut drept lahve. Mi s-a spus și Mesia și, 
odată, oamenii Îmi spuneau Isus Mântuitorul cu iubire și respect. Totuși, astăzi nu sunt 
lahve sau Isus pe care oamenii Îl cunoșteau în vremurile trecute; sunt Dumnezeul care 
S-a întors în zilele de pe urmă, Dumnezeul care va aduce sfârșitul epocii. Sunt 
Dumnezeu Însuși care Se înalţă de la capătul pământului, abundând de întreaga Mea 
fire și plin de autoritate, onoare și glorie. Oamenii nu M-au băgat niciodată în seamă, nu 
M-au cunoscut niciodată și au fost mereu neștiutori în privinţa firii Mele. De la crearea 
lumii până astăzi, niciun om nu M-a văzut. Acesta este Dumnezeul care Se înfățișează 
omenirii în zilele de pe urmă, dar care Se ascunde printre oameni. El locuiește printre 
oameni, adevărat și real, ca soarele arzător și focul mistuitor, plin de putere și abundând 
de autoritate. Nu există nicio persoană sau lucru care nu va fi judecat de cuvintele Mele 
și nicio persoană sau lucru care nu va fi purificat de flăcările focului. În cele din urmă, 
toate popoarele vor fi binecuvântate graţie cuvintelor Mele și, de asemenea, sfărâmate 
în bucăţi din cauza cuvintelor Mele. Astfel, în zilele de pe urmă, toţi oamenii vor vedea 
că Eu sunt Mântuitorul reîntors și că Eu sunt Dumnezeu Atotputernic care cucerește 
toată omenirea. Şi toţi vor vedea că am fost odată jertfă de păcat pentru omenire, dar 
că, în zilele de pe urmă, Eu voi deveni, de asemenea, flăcările soarelui care incinerează 
toate lucrurile, precum și Soarele dreptăţii care dezvăluie toate lucrurile. Aceasta este 
lucrarea Mea în zilele de pe urmă. Am luat numele acesta și posed firea aceasta pentru 
ca toţi oamenii să poată vedea că sunt un Dumnezeu drept, soarele arzător și focul 
mistuitor și ca toţi să poată să Mă venereze pe Mine, singurul Dumnezeu adevărat, și ca 
să poată să Îmi vadă adevărata faţă: nu sunt numai Dumnezeul israeliților, și nu sunt 
doar Răscumpărătorul; sunt Dumnezeul tuturor creaturilor din ceruri, pământ și mări. 
Dacă Mântuitorul ar sosi în zilele de pe urmă și dacă | s-ar spune tot Isus și S-ar 
naște din nou în ludeea și Și-ar face lucrarea acolo, atunci aceasta ar dovedi că am 
creat doar poporul lui Israel și că am răscumpărat doar poporul lui Israel și că nu am 
nimic de-a face cu neevreii. Nu Mi-ar contrazice aceasta cuvintele că „Eu sunt Domnul 
care a creat cerurile și pământul și toate lucrurile"? Am părăsit ludeea și Îmi fac lucrarea 
printre neevrei pentru că nu sunt doar Dumnezeul poporului lui Israel, ci Dumnezeul 
tuturor creaturilor. Apar printre neevrei în zilele de pe urmă pentru că nu sunt doar lahve, 
Dumnezeul poporului lui Israel, ci pentru că Eu sunt, de asemenea, Creatorul tuturor 
aleșilor Mei printre neevrei. Nu am creat doar Israelul, Egiptul și Libanul, ci și toate 
popoarele neevreieşti de dincolo de Israel. Datorită acestui fapt, Eu sunt Domnul tuturor 
creaturilor. Am folosit Israelul doar ca punct de pornire pentru lucrarea Mea, am folosit 
ludeea și Galileea ca fortărețe ale lucrării Mele de răscumpărare și acum folosesc 
popoarele neevreiești ca bază de unde voi aduce sfârșitul întregii epoci. Am desăvârșit 
două etape ale lucrării în Israel (aceste două etape ale lucrării fiind Epoca Legii și Epoca 

Harului) și am dus la bun sfârșit alte două etape ale lucrării (Epoca Harului și Epoca 
Împărăției) pe pământurile de dincolo de Israel. Printre popoarele neevreiești, voi face 
lucrarea de cucerire și astfel voi încheia epoca. Dacă omenirea Îmi spune mereu Isus 
Hristos, dar nu știe că am început o nouă epocă în zilele de pe urmă și că am demarat 
o nouă lucrare, și dacă omenirea continuă să aștepte obsesiv sosirea lui Isus 
Mântuitorul, atunci îi voi numi pe acești oameni aceia care nu cred în Mine; ei sunt 
oameni care nu Mă cunosc și credinţa lor în Mine este falsă. Ar putea astfel de oameni 
să fie martorii sosirii lui Isus Mântuitorul din ceruri? Ceea ce aşteaptă ei nu este sosirea 
Mea, ci sosirea Regelui iudeilor. Ei nu își doresc ca Eu să anihilez lumea aceasta veche 
și imorală ci, în schimb, își doresc cea de-a doua întoarcere a lui Isus, după care vor fi 
răscumpărați. Ei așteaptă cu nerăbdare ca Isus să mai răscumpere o dată toată 
omenirea de pe acest pământ profanat și nedrept. Cum pot asifel de oameni să devină 
cei care Îmi desăvârșesc lucrarea în zilele de pe urmă? Dorinţele omenirii sunt 
incapabile de a-Mi înfăptui năzuințele sau de a-Mi desăvârși lucrarea, deoarece 
omenirea doar admiră sau prețuiește lucrarea pe care am făcut-o înainte și nu ştie că 
Eu sunt Dumnezeu Însuși care este mereu nou și niciodată vechi. Omenirea știe doar 
că Eu sunt lahve și Isus, și nu bănuiește că Eu sunt Cel din zilele de pe urmă care va 
aduce sfârșitul omenirii. Tot ceea ce dorește și cunoaște omenirea izvorăște din propriile 
noțiuni, și este doar ceea ce poate vedea cu proprii ochi. Nu este în concordanță cu 
lucrarea pe care o fac Eu, ci în lipsă de armonie cu aceasta. Dacă lucrarea Mea ar fi 
condusă după ideile oamenilor, atunci când s-ar sfârși? Când s-ar odihni omenirea? Și 
cum aș putea Eu să intru în cea de-a șaptea zi, Sabatul? Eu lucrez conform planului și 
scopului Meu — și nu conform intentiilor omenirii. 


Lucrarea de răspândire a Evangheliei 
este și lucrarea de mântuire a omului 


Toţi oamenii trebuie să înţeleagă țelurile lucrării Mele pe pământ, și anume ceea ce 
Îmi doresc în cele din urmă să câștig și nivelul la care trebuie să ajung în această lucrare 
înainte de a putea fi completă. Dacă, după ce au mers cu Mine până în ziua de azi, 
oamenii nu înțeleg ce înseamnă lucrarea Mea, atunci nu au mers ei oare în zadar cu 
Mine? Dacă oamenii Mă urmează, ar trebui să-Mi știe voia. Lucrez pe pământ de mii de 
ani și până în ziua de azi continuu să-Mi săvârșesc astfel lucrarea. Deși lucrarea Mea 
include multe proiecte, scopul acesteia rămâne neschimbat; chiar dacă sunt plin de 
judecată și mustrare față de om, de exemplu, ceea ce fac este tot de dragul mântuirii lui, 
de dragul unei mai bune răspândiri a Evangheliei și pentru extinderea lucrării Mele între 
toate naţiunile neamurilor, odată ce omul a fost făcut complet. Așa că astăzi, într-un 
moment în care mulţi oameni s-au cufundat de multă vreme profund în exasperare, Eu 
Îmi continuu încă lucrarea, continuu lucrarea pe care trebuie să o fac pentru a judeca și 

a mustra omul. În ciuda faptului că omul s-a săturat de ceea ce spun și că nu dorește să 
se preocupe de lucrarea Mea, Eu încă Îmi îndeplinesc datoria, căci scopul lucrării Mele 
rămâne neschimbat, iar planul Meu original nu va fi distrus. Rolul judecății Mele este de 
a permite omului să Mi se supună mai bine, iar rolul mustrării Mele este să permită ca 
schimbarea omului să fie mai eficientă. Deși ceea ce fac este de dragul gestionării Mele, 
nu am făcut niciodată nimic care nu a fost benefic pentru om, pentru că Îmi doresc să 
fac toate popoarele de dincolo de Israel la fel de ascultătoare ca și israeliți, să le 
transform în ființe umane adevărate, astfel încât să pot avea un punct de sprijin în tările 
din afara Israelului. Aceasta este gestionarea Mea; este lucrarea pe care o realizez între 
neamuri. Chiar și acum, mulţi oameni încă nu înțeleg gestionarea Mea, căci nu-i 
interesează asemenea lucruri și le pasă numai de viitorul și destinațiile lor. Orice spun 
Eu, ei rămân indiferenți fată de lucrarea pe care o fac Eu, concentrându-se în schimb 
asupra destinatiilor lor de mâine. Dacă lucrurile continuă astfel, cum poate să se extindă 
lucrarea Mea? Cum poate fi răspândită Evanghelia Mea în întreaga lume? Să știți că, 
atunci când lucrarea Mea este se va extinde, vă voi împrăștia și vă voi lovi așa cum a 
lovit lahve fiecare din triburile lui Israel. Toate acestea se vor face astfel încât Evanghelia 
Mea să poată să se răspândească pe tot pământul, iar lucrarea Mea să se poată extinde 
la neamuri, pentru ca numele Meu să fie mărit de adulţi și de copii deopotrivă și numele 
Meu cel sfânt să fie slăvit de gura oamenilor din toate seminţiile și neamurile. Astfel, în 
această epocă din urmă, numele Meu va fi mărit printre naţiunile neamurilor ca faptele 
Mele să poată fi văzute de neamuri și Mă vor numi Cel Atotputernic datorită faptelor Mele 
și pentru ca ale Mele cuvinte să se împlinească curând. Voi face cunoscut tuturor 
oamenilor că nu sunt numai Dumnezeul israeliților, ci și Dumnezeul tuturor națiunilor 
Neamurilor, chiar și al acelora pe care le-am blestemat. Voi lăsa pe toți oamenii să vadă 
că Eu sunt Dumnezeul întregii creaţii. Aceasta este lucrarea Mea cea mai mare, scopul 
planului Meu de lucru pentru zilele de pe urmă și singura lucrare care trebuie îndeplinită 
în acele zile. 

Doar în zilele de pe urmă lucrarea pe care o gestionez de mii de ani este dezvăluită 
omului întru totul. Doar acum am dezvăluit omului întreaga taină a gestionării Mele, iar 
omul a aflat scopul lucrării Mele și, mai mult, a ajuns să înțeleagă toate tainele Mele. l- 
am spus deja omului totul despre destinaţia care îl privește. Am descoperit deja omului 
toate tainele Mele care au fost ascunse timp de peste 5900 de ani. Cine este lahve? 
Cine este Mesia? Cine este Isus? Ar trebui să știți toate acestea. Lucrarea Mea se 
întoarce asupra acestor nume. Aţi înțeles acest lucru? Cum ar trebui să fie proclamat 
numele Meu cel sfânt? Cum ar trebui să se răspândească numele Meu la oricare din 
naţiunile care M-au chemat prin oricare din numele Mele? Lucrarea Mea se extinde, iar 
Eu voi răspândi plinătatea acesteia tuturor naţiunilor. Întrucât lucrarea Mea a fost 
săvârșită în voi, vă voi lovi la fel cum lahve a lovit în Israel pe păstorii casei lui David, 
făcându-vă să vă răspândiţi printre toate naţiunile. Căci, în zilele de pe urmă, voi zdrobi 
toate naţiunile în fărâme și voi face ca poporul lor să fie împărţit din nou. Când Mă voi 

întoarce din nou, naţiunile vor fi fost deja răspândite de-a lungul granițelor stabilite de 
flăcările Mele arzătoare. În acel moment, Mă voi manifesta din nou umanităţii ca soarele 
arzător, arătându-Mă deschis în chipul Celui Sfânt pe care ei nu L-au văzut niciodată, 
umblând printre multitudinea de naţiuni, așa cum Eu, lahve, am umblat odată printre 
triburile evreiești. De atunci, voi conduce umanitatea în viața lor pe pământ. Acolo vor 
vedea cu siguranţă gloria Mea și vor vedea cu siguranţă un stâlp de nori în aer care să 
îi ghideze în vieţile lor, pentru că Îmi voi face apariţia în locuri sfinte. Omul va vedea ziua 
Mea de dreptate și, de asemenea, manifestarea Mea glorioasă. Acest lucru se va 
întâmpla când voi împărăţi pe tot pământul și voi aduce pe fiii Mei mulţi în slavă. Peste 
tot pe pământ, oamenii se vor închina și cortul Meu va fi ridicat cu hotărâre în mijlocul 
umanităţii, pe stânca lucrării pe care o îndeplinesc astăzi. De asemenea, oamenii Îmi 
vor Sluji în templu. Voi zdrobi în bucăţi și voi reface din nou altarul acoperit cu lucruri 
murdare și detestabile. Miei și viței nou-născuţi vor fi adunaţi pe altarul sfânt. Voi distruge 
templul de astăzi și voi construi unul nou. Templul care stă acum în picioare, plin de 
oameni detestabili, se va prăbuși, iar cel pe care-l construiesc va fi umplut de slujitori 
loiali Mie. Ei se vor ridica din nou și Îmi vor sluji de dragul gloriei templului Meu. Veti 
vedea cu siguranță ziua în care voi fi preaslăvit, și veți vedea, de asemenea, cu siguranță 
ziua în care voi distruge templul și voi zidi unul nou. De asemenea, veţi vedea cu 
siguranţă ziua venirii cortului Meu în lumea oamenilor. Așa cum voi nimici templul, astfel 
voi aduce cortul Meu în lumea oamenilor; tocmai în clipa în care oamenii Mă vor vedea 
coborând. După ce voi zdrobi toate naţiunile, le voi aduna din nou, clădind de atunci 
templul Meu și ridicând altarul Meu, ca toţi să-Mi aducă jertfe, să Mă slujească în templul 
Meu și să se dedice cu credinţă pe ei înșiși lucrării Mele printre naţiunile neamurilor. Ei 
vor fi asemenea israeliților din ziua de azi, împodobiţi în haină preoțească și cu coroană, 
cu gloria Mea, lahve, în mijlocul lor, și măreţia Mea plutind peste ei și rămânând cu ei. 
Lucrarea Mea între naţiunile Neamurilor va fi realizată în același fel. Așa cum a fost 
lucrarea Mea în Israel, așa va fi și lucrarea Mea între naţiunile Neamurilor, pentru că voi 
extinde lucrarea Mea în Israel și o voi răspândi printre naţiunile Neamurilor. 

Acum este timpul când Duhul Meu săvârșește o lucrare măreaţă și timpul când Îmi 
încep lucrarea printre naţiunile neamurilor. Mai mult decât atât, este momentul în care 
clasific toate ființele create, punându-le pe fiecare în categoria sa, astfel încât lucrarea 
Mea să poată fi mai rapidă și eficientă. Și astfel, ceea ce îţi cer este să îţi oferi întreaga 
ta ființă pentru lucrarea Mea și, mai mult, să discerni în mod clar și să te asiguri de toată 
lucrarea pe care am făcut-o în tine și să îţi pui toată puterea în lucrarea Mea, astfel încât 
să devină mai eficientă. Asta este ceea ce trebuie să înţelegi. Renunţă la luptele dintre 
voi, la a căuta o cale înapoi sau la a căuta confortul trupesc, ceea ce Mi-ar întârzia 
lucrarea și ţi-ar amâna viitorul minunat. Departe de a te proteja, acest lucru ar duce la 
distrugerea ta. Nu ar fi acest lucru nesăbuit din partea ta? Lucrurile de care te bucuri 
astăzi cu lăcomie reprezintă chiar ceea ce îţi va distruge viitorul, în timp ce durerea pe 
care o suferi astăzi este chiar ceea ce te protejează. Trebuie să fii conștient în mod clar 

de aceste lucruri, pentru a evita să cazi pradă ispitelor de care va fi greu să scapi și să 
eviţi să intri din greșeală în ceața densă și să nu fii în stare să găsești soarele. Atunci 
când ceața densă se va împrăștia, te vei afla în toiul zilei mari a judecății. În acel moment, 
ziua Mea se va apropia de omenire. Cum vei scăpa de judecata Mea? Cum vei fi în stare 
să înduri căldura arzătoare a soarelui? Când dăruiesc omului abundența Mea, el nu o 
prețuiește în sânul lui, ci o aruncă deoparte, într-un loc în care nimeni nu o va observa. 
Când ziua Mea coboară asupra omului, el nu va mai putea descoperi abundența Mea și 
nu va găsi cuvintele amare ale adevărului pe care i l-am spus cu mult timp în urmă. El 
va plânge și va striga, pentru că a pierdut strălucirea luminii și a căzut în întuneric. Ceea 
ce vedeți astăzi este doar sabia ascuţită a gurii Mele. Nu aţi văzut toiagul în mâna Mea 
sau flacăra cu care ard omul şi de aceea sunteţi încă trufași și necumpătaţi în prezența 
Mea. De aceea încă mai luptați cu Mine în casa Mea, disputând cu limba voastră 
omenească ceea ce am vorbit cu gura Mea. Omul nu se teme de Mine și, deși continuă 
să fie în vrăjmășie cu Mine chiar și astăzi, el rămâne fără teamă. Aveţi limba și dinţii 
celor nedrepţi în gurile voastre. Cuvintele și faptele voastre sunt asemănătoare celor ale 
șarpelui care a ademenit-o pe Eva să păcătuiască. Voi cerețţi unul de la celălalt ochi 
pentru ochi și dinte pentru dinte și vă luptaţi în prezența Mea pentru a smulge poziţie, 
renume și profit pentru voi înşivă, totuși nu știți că Eu vă urmăresc în secret cuvintele și 
faptele. Înainte să veniți în prezența Mea, am răsunat în adâncul inimilor voastre. Omul 
dorește întotdeauna să scape de mâna Mea și să se ferească de privirea ochilor Mei, 
dar nu M-am îndepărtat niciodată de la cuvintele sau faptele lui. În schimb, Eu permit 
înadins acelor cuvinte și fapte să fie văzute de ochii Mei, ca să pot mustra nedreptatea 
omului și să îi judec răzvrătirea. Astfel, cuvintele și faptele secrete ale omului rămân 
întotdeauna înaintea scaunului Meu de judecată, iar scaunul Meu de judecată nu a 
părăsit niciodată omul, căci răzvrătirea lui este prea mare. Lucrarea Mea este de a arde 
și de a purifica toate cuvintele și faptele omului care au fost rostite și făcute în prezenţa 
Duhului Meu. În acest fel,2 când voi părăsi pământul, oamenii tot își vor păstra loialitatea 
față de Mine și Mă vor sluji în continuare așa cum fac slujitorii Mei sfinţi în lucrarea Mea, 
permiţând lucrării Mele pe pământ să continue până în ziua în care este completă. 


Caracterul vostru, al tuturor, este atât de infam! 


Ședeţi toți pe scaune elegante, făcându-le morală celor din generaţiile mai tinere, 
din neamul vostru, și îi obligaţi să stea cu voi. Nu știți că „urmașii voştri au rămas demult 
fără suflare și Mi-au pierdut lucrarea. Slava Mea strălucește din ţinutul Orientului până 
în ținutul Occidentului și, totuși, când se va răspândi până la marginile pământului şi va 
începe să se ridice și să strălucească, Îmi voi lua slava din Orient și o voi aduce în 


a Textul original nu include expresia „În acest fel”. 

Occident, astfel încât, din acel moment, oamenii întunericului care M-au abandonat în 
Orient să fie lipsiţi de iluminare. Când se va întâmpla asta, veţi trăi în valea umbrelor. 
Deși oamenii de astăzi sunt de o sută de ori mai buni decât înainte, tot nu-Mi pot îndeplini 
cerinţele și tot nu sunt o mărturie pentru slava Mea. Faptul că puteţi fi de o sută de ori 
mai buni decât înainte este în întregime un rezultat al lucrării Mele; este fructul rodit de 
lucrarea Mea pe pământ. Cu toate acestea, încă Mă dezgustă cuvintele și faptele 
voastre, cât și caracterul vostru, și sunt incredibil de indignat de cum vă purtaţi înaintea 
Mea, pentru că nu Mă înţelegeţi câtuși de puţin. Așadar, cum puteţi să ajungeţi să-Mi 
trăiţi slava și cum puteţi să fiţi absolut loiali viitoarei Mele lucrări? Credinţa voastră este 
foarte frumoasă; spuneţi că sunteţi dispuși să vă dedicați toată viaţa lucrării Mele și că 
sunteţi dispuși să vă sacrificați vieţile pentru aceasta, dar firile voastre nu s-au schimbat 
prea mult. Nu faceţi decât să vorbiţi cu aroganță, în ciuda faptului că modul vostru real 
de a vă comporta este foarte jalnic. Parcă limbile şi buzele oamenilor ar fi în ceruri, dar 
picioarele le-ar fi tocmai pe pământ, și, drept urmare, cuvintele, faptele și reputaţiile lor 
sunt tot nimicite. Reputaţiile voastre au fost distruse, comportamentul vostru e depravat, 
modul vostru de a vorbi este josnic, iar vieţile voastre sunt vrednice de dispreţ; chiar și 
întreaga voastră umanitate s-a scufundat în josnicie. Sunteţi înguști la minte faţă de 
ceilalţi și vă ciondăniţi din orice lucru mărunt. Vă certați din cauza reputațiilor și a 
statuturilor voastre, chiar până în punctul în care sunteți dispuși să coborâţi în iad și în 
iazul de foc. Cuvintele și faptele voastre actuale Îmi sunt suficiente pentru a stabili că 
sunteți păcătoși. Atitudinile voastre față de lucrarea Mea Îmi sunt suficiente pentru a 
hotărî că sunteţi nedrepți și toate firile voastre sunt suficiente pentru a arăta că sunteți 
suflete murdare, pline de mârșăvii. Manifestările voastre și ceea ce dezvăluiţi sunt 
adecvate pentru a spune că sunteţi oameni care au băut destul din sângele spiritelor 
necurate. Când se vorbește despre intrarea în Împărăție, nu vă dezvăluiţi sentimentele. 
Credeţi că felul în care sunteţi acum este e suficient ca voi să intraţi pe poarta Împărăției 
Mele din ceruri? Credeţi că puteţi să dobândiţi intrarea în ţinutul sfânt al lucrării și al 
cuvintelor Mele fără ca Eu să vă cercetez mai întâi faptele și cuvintele? Cine poate să- 
Mi păcălească ochii? Cum ar putea să-Mi scape din vedere comportamentele și 
conversațiile voastre josnice și demne de dispreţ? Eu am hotărât ca vieţile voastre să fie 
vieţi în care beţi sângele și mâncaţi carnea acelor spirite necurate, pentru că le imitaţi în 
fața Mea în fiecare zi. Înaintea Mea, comportamentul vostru a fost deosebit de rău, 
așadar, cum aș putea să nu Mă simt dezgustat? Cuvintele voastre conţin impurităţile 
spiritelor necurate: lingușiţi, ascundeţi și flataţi, întocmai ca aceia care se dedau 
vrăjitoriei și ca aceia care sunt perfizi și beau sângele celor nedrepți. Toate manifestările 
omului sunt extrem de nedrepte, deci cum pot fi toţi oamenii plasați în tărâmul sfânt unde 
se află cei drepţi? Crezi că acel comportament mârșav al tău poate să te caracterizeze 
ca sfânt, în comparaţie cu nedrepții? Limba ta ca de șarpe îţi va nimici în cele din urmă 
trupul care duce la distrugere și săvârșește mârșăvii, iar mâinile tale care sunt acoperite 
de sângele spiritelor necurate îţi vor trage în cele din urmă și sufletul în iad. Așadar, de 

ce nu profiti de această șansă ca să-ţi cureți mâinile acoperite de murdărie? Și de ce nu 
profiți de această ocazie ca să-ţi tai limba care rostește cuvinte nelegiuite? Oare din 
cauză că ești dispus să suferi în flăcările iadului pentru mâinile, limba și buzele tale? 
Veghez inimile tuturor cu ambii ochi întrucât, cu mult înainte de a crea omenirea, le 
cuprinsesem inimile în mâinile Mele. Cu mult timp în urmă am văzut cu adevărat inimile 
oamenilor, așadar, cum ar putea gândurile din inima omului să scape privirii Mele? Și 
cum s-ar putea să nu fie prea târziu ca ei să scape fără să fie arși de Duhul Meu? 
Buzele tale sunt mai blânde decât porumbeii, dar inima ta este mai ticăloasă decât 
șarpele de odinioară. Buzele tale sunt chiar la fel de frumoase ca libanezele, dar, totuși, 
inima ta nu este la fel de bună ca a lor și cu siguranţă nu se poate compara cu 
frumuseţea cananeenelor. Inima ta este atât de înșelătoare! Detest doar buzele și inimile 
celor nedrepțţi, iar cerințele Mele de la oameni nu sunt deloc mai mari decât la ce Mă 
aştept de la sfinţi; doar că Îmi este silă de faptele rele ale celor nedrepți și sper ca ei să 
fie în stare să-și arunce murdăria și să scape din situaţia lor actuală, astfel încât să se 
poată deosebi de cei nedrepţi și să trăiască și să fie sfinţi alături de cei drepţi. Vă aflați 
în aceleași împrejurări ca și Mine și, totuși, sunteți plini de murdărie; din asemănarea 
originală a oamenilor creaţi la început, nu aveţi nici măcar cea mai mică urmă. În plus, 
pentru că în fiecare zi imitaţi asemănările acelor spirite necurate, făcând ce fac ele și 
spunând ce spun ele, toate mădularele voastre — chiar și limbile și buzele voastre — sunt 
atât de înmuiate în apa lor murdară, încât sunteţi acoperiţi în întregime de astfel de pete 
și nici măcar o parte din voi nu poate fi folosită pentru lucrarea Mea. Este atât de 
sfâșietor! Trăiţi într-o lume a cailor și a vitelor, dar, totuși, nu vă simțiţi tulburaţi; sunteți 
plini de bucurie și trăiţi liber și ușor. Înotaţi în această apă murdară, dar, de fapt, nu vă 
daţi seama că ați plonjat într-o astfel de situaţie. În fiecare zi vă întovărășiți cu spirite 
necurate și aveţi de-a face cu „excremente”. Vieţile voastre sunt foarte vulgare și, cu 
toate acestea, nu sunteţi de fapt conștienți că nu existaţi în lumea umană și că nu aveți 
control asupra voastră. Nu știi că acele spirite necurate ti-au călcat viaţa în picioare în 
urmă cu multă vreme, iar apa murdară ţi-a pătat demult caracterul? Crezi că trăieşti într- 
un paradis pământesc și că te afli în sânul fericirii? Nu știi că ai trăit o viaţă alături de 
spirite necurate și că ai coexistat cu tot ce ti-au pregătit ele? Cum ar putea să aibă vreun 
sens felul în care trăiești? Cum ar putea să aibă viaţa ta vreo valoare? Te-ai tot dus de 
colo până colo pentru părinţii tăi, părinţii spiritelor necurate, dar, de fapt, nu știi că aceia 
care te prind în cursă sunt părinţii spiritelor necurate, care te-au născut și te-au crescut. 
Mai mult decât atât, nu ești conștient că, de fapt, ei ţi-au dat toată murdăria ta; nu știi 
decât că îţi pot aduce „bucurie”, că nu te mustră și nici nu te judecă și, mai ales, că nu 
te blestemă. Ei nu și-au vărsat niciodată furia asupra ta, ci te tratează cu afecţiune și 
amabilitate. Cuvintele lor îţi hrănesc inima și te captivează astfel încât să devii 
dezorientat și, fără să-ţi dai seama, ești atras de ei și dispus să le fii de folos, devenind 
supapa și slujitorul lor. Nu ai nicio obiecţie, dar ești dispus să lucrezi pentru ei ca un 
câine, ca un cal; ești înșelat de ei. Din acest motiv, nu ai absolut nicio reacţie față de 

lucrarea pe care o fac Eu. Nu e de mirare că mereu îţi dorești să-Mi aluneci în secret 
printre degete, și nu e de mirare că mereu îţi doreşti să folosești cuvinte dulci ca să obţii 
prin înșelăciune o favoare din partea Mea. După cum s-a dovedit, ai avut deja un alt 
plan, un alt aranjament. Poţi să vezi o mică parte din acţiunile Mele, ale Atotputernicului, 
dar nu știi o iotă despre judecata și mustrarea Mea. Nu știi când a început mustrarea 
Mea; știi doar cum să Mă înșeli — totuși, nu știi că nu voi tolera nicio necinstire din partea 
omului. De vreme ce te-ai hotărât deja să-Mi slujești, nu te voi lăsa să pleci. Sunt un 
Dumnezeu gelos și sunt un Dumnezeu gelos pe omenire. De vreme ce ţi-ai așezat deja 
cuvintele pe altar, nu îţi voi îngădui să fugi chiar dinaintea ochilor Mei și nu voi tolera să 
servești la doi stăpâni. Credeai că poţi să ai o a doua dragoste după ce ţi-ai așezat 
cuvintele pe altarul Meu și înaintea ochilor Mei? Cum aș putea să le permit oamenilor să 
Mă facă de râs în felul acesta? Credeai că poţi să-Mi faci lejer făgăduinţe și jurăminte cu 
limba? Cum ai putut să depui jurăminte lângă tronul Meu, tronul Celui care sunt 
Preaînalt? Credeai că jurămintele tale au dispărut deja? Permiteţi-Mi să vă spun: chiar 
dacă trupurile voastre vor dispărea, jurămintele voastre nu pot să o facă. În final, vă voi 
condamna pe baza jurămintelor voastre. Totuși, credeți că puteţi să Îmi faceți față 
punându-vă cuvintele înaintea Mea și că inimile voastre pot să servească spiritelor 
necurate și spiritelor rele. Cum ar putea mânia Mea să-i tolereze pe acei oameni care, 
asemănători câinilor şi porcilor, Mă înșală? Trebuie să-Mi execut decretele 
administrative și să smulg cu forța din mâinile spiritelor necurate pe toţi acei amorțiţi și 
„pioși” care cred în Mine ca să Mă poată „sluji în mod disciplinat, ca să fie boii și caii 
Mei și să se supună orchestrărilor Mele. Te voi face să-ţi recapeţi hotărârea anterioară 
și să-Mi slujești din nou. Nu voi tolera nicio creatură care Mă înșală. Credeai că ai putea, 
pur și simplu, să faci în mod absurd cereri și să minţi în faţa Mea? Credeai că nu ţi-am 
auzit sau nu ţi-am văzut cuvintele și faptele? Cum aș fi putut să nu-ţi am în vedere 
cuvintele și faptele? Cum aș putea vreodată să le permit oamenilor să Mă înșele așa? 
Am fost în mijlocul vostru, întovărășindu-Mă cu voi mai multe primăveri și toamne; 
am trăit printre voi o perioadă îndelungată și am trăit cu voi. Cât de mult din 
comportamentul vostru josnic Mi-a scăpat chiar din faţa ochilor? Cuvintele voastre din 
inimă Îmi răsună mereu în urechi; milioane și milioane din aspiraţiile voastre au fost 
așezate pe altarul Meu — prea multe ca să fie măcar numărate. Cu toate acestea, pentru 
dedicarea voastră și ceea ce sacrificați, nu daţi nicio iotă. Pe altarul Meu nu puneţi niciun 
măcar un strop de sinceritate. Unde sunt roadele credinţei voastre în Mine? Aţi primit 
har nesfârșit de la Mine și aţi văzut nenumărate taine din cer; v-am arătat chiar și flăcările 
cerului, dar nu M-a lăsat inima să vă ard. Cu toate acestea, cât Mi-aţi dat în schimb? Cât 
de mult sunteţi dispuși să-Mi daţi? Cu mâncarea pe care ţi-am dat-o în mână, te întorci 
și Mi-o oferi, chiar spunând că era ceva ce ai obţinut cu sudoarea muncii tale și că Îmi 
oferi tot ce-ţi aparține. Cum de nu știi că toate „contribuţiile” tale pentru Mine sunt doar 
lucruri care au fost furate de pe altarul Meu? Mai mult decât atât, acum că Mi le oferi, nu 
Mă înșeli? Cum de nu știi că toate de care Mă bucur astăzi sunt ofrandele de pe altarul 

Meu, și nu ceea ce ai câștigat în schimbul muncii tale grele și, apoi, Mi-ai oferit? Chiar 
îndrăzniţi să Mă înșelaţi astfel, așadar, cum pot să vă iert? Cum de vă puteţi aștepta să 
mai îndur asta? V-am dat totul. V-am înlesnit totul, M-am îngrijit de nevoile voastre și v- 
am deschis ochii și, totuși, Mă înșelaţi astfel, ignorându-vă conștiințele. V-am oferit în 
mod altruist totul astfel încât, deși suferiţi, tot să câștigați de la Mine tot ce am adus din 
cer. În ciuda acestui lucru, nu sunteți dedicați deloc și, chiar dacă aţi venit cu o contribuţie 
mică, încercaţi să vă „reglaţi conturile” cu Mine după aceea. Contribuţia ta nu va fi egală 
cu zero? Ceea ce Mi-ai oferit nu este altceva decât un simplu fir de nisip, dar ce Mi-ai 
cerut este o tonă de aur. Nu ești pur și simplu absurd? Eu lucrez printre voi. Nu există 
absolut nicio urmă a celor zece procente care ar trebui să Mi se dea, ca să nu mai vorbim 
de sacrificii în plus. Mai mult, cele zece procente cu care au contribuit cei evlavioși sunt 
luate cu forța de către cei răi. Nu v-aţi împrăștiat toţi de lângă Mine? Nu sunteți toți 
potrivnici Mie? Nu-Mi distrugeţi cu toţii altarul? Cum ar putea ochii Mei să privească 
astfel de oameni ca pe nişte comori? Nu sunt ei porcii și câinii pe care Îi detest? Cum 
M-aș putea referi la ticăloșiile voastre ca la o comoară? Pentru cine este făcută, de fapt, 
lucrarea Mea? Oare scopul acesteia este doar să vă lovească pe toți pentru a-Mi 
dezvălui autoritatea? Nu toate vieţile voastre atârnă de un singur cuvânt din partea Mea? 
De ce oare folosesc numai cuvinte pentru a vă instrui și nu am transformat cuvintele în 
fapte pentru a vă lovi cât mai curând posibil? Scopul cuvintelor și al lucrării Mele este 
doar de a lovi omenirea? Sunt un Dumnezeu care ucide fără discriminare pe cei 
nevinovați? Chiar acum, câţi dintre voi vin în faţa Mea cu întreaga lor ființă pentru a căuta 
calea cea dreaptă a vieţii umane? Doar trupurile voastre sunt în fata Mea; inimile voastre 
sunt tot în libertate, departe, foarte departe de Mine. Pentru că nu știți care este de fapt 
lucrarea Mea, unii dintre voi își doresc să plece de la Mine și să se îndepărteze de Mine, 
sperând, în schimb, să trăiască într-un paradis unde nu există mustrare sau judecată. 
Nu asta își doresc oamenii în inima lor? Cu siguranţă nu încerc să te constrâng. Tu alegi 
pe ce cale să mergi. Calea de astăzi este una însoţită de judecată și blesteme, dar toți 
ar trebui să știți că toate lucrurile pe care vi le-am acordat — fie că este vorba de judecăți 
sau mustrări — sunt cele mai bune daruri pe care vi le pot da și că toate sunt lucruri de 
care aveţi urgentă nevoie. 


Lucrarea în Epoca Legii 


Lucrarea pe care lahve a făcut-o cu israeliţii a stabilit pentru omenire locul 
pământesc al originii lui Dumnezeu, care era și locul sacru al prezenţei Sale. El Şi-a 
limitat lucrarea la poporul lui Israel. La început, El nu a lucrat în afara Israelului, dar, în 
schimb, a ales oameni pe care i-a găsit potriviti pentru a-Și limita sfera lucrării. Israel 
este locul unde Dumnezeu i-a creat pe Adam și pe Eva, iar din pământul acelui loc, 
lahve l-a făcut pe om; acest loc a devenit baza lucrării Sale pe pământ. Israeliţii, care 

erau urmași ai lui Noe și, de asemenea, descendenți ai lui Adam, au fost temelia umană 
a lucrării lui lahve pe pământ. 

În acel moment, semnificaţia, scopul şi pașii lucrării lui lahve în Israel au fost să 
iniţieze pe întregul pământ lucrarea Sa care, având Israelul drept centru, s-a răspândit 
treptat printre toate neamurile non-evreiești. Acesta este principiul conform căruia El 
lucrează în tot universul pentru a stabili un model și apoi pentru a-l extinde până când 
toate ființele din univers vor fi primit Evanghelia Lui. Primii israeliți au fost descendenții 
lui Noe. Acești oameni au fost înzestrați doar cu suflarea lui lahve și au înţeles suficient 
încât să aibă grijă de necesităţile de bază ale vieții, dar ei n-au știut ce fel de Dumnezeu 
era lahve și nici care era voinţa Lui fată de om, cu atât mai puţin cum ar trebui prețuit 
Domnul întregii creaţii. Cât despre existența unor reguli și legi care trebuiau respectate, 
sau dacă exista o datorie pe care ființele create trebuiau să o îndeplinească pentru 
Creator, descendenții lui Adam nu știau nimic despre aceste lucruri. Tot ceea ce știau 
era că bărbatul trebuia să asude și să muncească pentru a-și întreţine familia și că 
femeia trebuia să se supună soțului ei și să perpetueze rasa umană creată de lahve. Cu 
alte cuvinte, un asemenea popor, căruia i s-a dat doar suflarea și viaţa lui lahve, nu a 
știut nimic despre modul în care să respecte legile lui Dumnezeu sau cum să-L 
mulțumească pe Domnul întregii creații. Ei au înţeles prea puţin. Așadar, chiar dacă nu 
era nimic necinstit sau înșelător în inimile lor, iar invidia ori cearta apăreau destul de rar 
între ei, cu toate acestea, ei nu aveau nici o cunoaștere sau înțelegere despre lahve, 
Domnul întregii creaţii. Acești strămoși ai omului au știut numai să mănânce și să se 
bucure de lucrurile lui lahve, fără a ști însă să-L onoreze; ei nu știau că lahve era Acela 
căruia trebuie să | se închine în genunchi. Deci cum au putut fi numiţi aceștia creaturile 
Lui? Dacă așa stăteau lucrurile, oare cuvintele „lahve este Domnul întregii creații” și „El 
a creat omul pentru ca omul să-L poată manifesta, să-L glorifice și să-L reprezinte” nu 
fuseseră rostite în zadar? Cum au putut oamenii care nu Îl venerau pe lahve să devină 
o mărturie a slavei Sale? Cum au putut deveni ei manifestări ale slavei Sale? Oare 
cuvintele lui lahve — „Eu l-am creat pe om după chipul Meu” — n-ar fi devenit atunci o 
armă în mâinile Satanei, cel rău? N-ar fi devenit aceste cuvinte un semn de umilire la 
adresa creării omului de către lahve? Pentru a încheia această etapă a lucrării Sale, 
lahve, după ce a creat omenirea, n-a învățat-o și n-a călăuzit-o de la Adam până la Noe. 
De fapt, abia după ce potopul a distrus lumea, El a început să-i călăuzească în mod 
oficial pe israeliți, care erau urmașii lui Noe și, de asemenea, ai lui Adam. Lucrarea și 
cuvântările Sale din Israel au oferit îndrumare întregului popor al lui Israel care trăia pe 
acel pământ, arătând astfel omenirii că lahve nu numai că a putut da omului suflare ca 
acesta să primească viaţă de la El și să devină din țărână o fiinţă umană creată, dar și 
că poate distruge omenirea, o poate blestema și Își poate folosi toiagul pentru a o 
conduce. De asemenea, au văzut că lahve putea călăuzi viața omului pe pământ și putea 


a Textul original nu include expresia „care trebuiau respectate”. 

vorbi și lucra printre oameni, în funcţie de orele zilei și ale nopții. Lucrarea pe care a 
făcut-o a fost numai pentru ca ale Sale creaturi să știe că omul a apărut din ţărâna 
culeasă de El și, în plus, că omul a fost făcut de El. Și nu doar acest lucru, dar prima 
dată Și-a făcut lucrarea în Israel pentru ca alte popoare și naţiuni (care, de fapt, nu erau 
diferite de Israel, ci mai degrabă se trăgeau din israeliți dar erau toţi descendenți ai lui 
Adam și ai Evei) să primească Evanghelia lui lahve din Israel, pentru ca toate ființele 
create din univers să-L poată onora pe lahve, recunoscându-l măreţia. Dacă lahve nu 
Și-ar fi început lucrarea în Israel, ci, în schimb, după crearea omenirii, ar fi lăsat-o să 
trăiască pe pământ o viaţă lipsită de griji, atunci în acest caz, datorită naturii fizice a 
omului (conform căreia omul nu poate cunoaște niciodată lucrurile pe care nu le poate 
vedea, deci nu putea ști că lahve a creat omenirea și, cu atât mai puţin, de ce a făcut- 
o), omul n-ar fi aflat niciodată că lahve a fost Cel care l-a creat sau că El este Domnul 
întregii creaţii. Dacă lahve ar fi creat omul și l-ar fi plasat pe pământ și pur și simplu Şi- 
ar fi scuturat praful de pe mâini și ar fi plecat, mai degrabă decât să rămână printre 
oameni şi să-i călăuzească o vreme, atunci toată omenirea s-ar fi întors în nimicnicie; 
până şi cerul, pământul și toată puzderia de lucruri înfăptuite de El, ca și întreaga 
omenire, s-ar fi întors la o stare de nimicnicie și, în plus, ar fi fost călcațţi în picioare de 
Satana. În felul acesta, dorinţa lui lahve ca „pe pământ, adică în mijlocul creaţiei Sale, 
El să aibă un loc unde să stea, un loc sfânt” ar fi fost spulberată. Așadar, după ce a creat 
omenirea, El a reușit să rămână în mijlocul ei pentru a-i călăuzi pe oameni în viețile lor 
și pentru a le vorbi din mijlocul ei — toate acestea pentru a-Și realiza dorinţa și pentru a- 
Și îndeplini planul. Lucrarea pe care a făcut-o în Israel a fost menită doar pentru a servi 
planului pe care El îl făcuse înainte de a crea toate lucrurile, de aceea, lucrarea Sa mai 
întâi printre israeliți și crearea tuturor lucrurilor nu s-au aflat în contradicţie, ci au fost 
ambele destinate conducerii, lucrării și gloriei Sale și, de asemenea, adâncirii 
semnificației creării omenirii. El a condus viața omului pe pământ timp de două mii de 
ani după Noe, timp în care l-a învăţat să înțeleagă cum să | se închine lui lahve, Domnul 
întregii creaţii, cum să-și conducă viața, cum să trăiască și, mai presus de orice, cum să 
acţioneze ca martor al lui lahve, să-L asculte și să-L preţuiască, lăudându-L chiar prin 
muzică, așa cum făcea David și preoții săi. 

Înainte de cele două milenii în care lahve Și-a făcut lucrarea, omul nu știa nimic și 
aproape toată omenirea se depravase în așa măsură încât, înainte de distrugerea lumii 
prin potop, ajunsese la un nivel de promiscuitate și corupţie care le pustiise inimile de 
lahve și, chiar mai mult, de a-și dori calea Lui. Ei nu au înţeles niciodată lucrarea pe care 
lahve urma să o facă; erau lipsiţi de rațiune, aveau și mai puţină cunoaștere și, asemeni 
mașinăriilor care respirau, nu știau absolut nimic despre om, despre Dumnezeu, lume, 
viață și așa mai departe. Pe pământ, s-au angajat în numeroase ademeniri, asemenea 
șarpelui, și au spus multe lucruri ofensatoare la adresa lui lahve, dar pentru că erau 
ignoranti, lahve nu i-a mustrat și nu i-a disciplinat. Abia după potop, când Noe avea 601 
ani, lahve i S-a arătat oficial lui Noe și l-a îndrumat pe el și pe familia sa, conducând 

păsările și animalele care au supravieţuit potopului, împreună cu Noe și descendenții lui, 
până la sfârșitul Epocii Legii care, în total, a durat 2500 de ani. El Și-a făcut lucrarea în 
Israel și anume, lucrarea oficială, timp de 2000 de ani și apoi a lucrat simultan în Israel 
și în afara acestuia timp de 500 de ani, pentru un total de 2500 de ani. În această 
perioadă, El i-a învăţat pe israeliți că, pentru a-l sluji lui lahve, trebuie să construiască 
un templu, să-și pună hainele preoțești și să intre desculți în zori, ca nu cumva 
încălțămintea lor să pângărească templul și focul să se coboare asupra lor și să-i ardă 
până la moarte. Ei și-au îndeplinit îndatoririle și s-au supus planurilor lui lahve. S-au 
rugat lui lahve în templu și, după ce au primit revelaţia lui lahve, adică după ce lahve le- 
a vorbit, au condus mulțimile și le-au învăţat să se închine lui lahve — Dumnezeul lor. 
lahve le-a spus să construiască un templu și un altar și, la timpul stabilit de El, adică de 
Paște, să pregătească viţeii și mieii nou-născuţi pe care să-i așeze pe altar ca jertfe 
pentru a-l sluji lui lahve ca să-i înfrâneze astfel și să pună în inimile lor adoraţie faţă de 
lahve. Respectarea sau nerespectarea acestei legi a devenit măsura loialității lor faţă de 
lahve. De asemenea, lahve a orânduit ziua Sabatului pentru ei, a șaptea zi a creaţiei 
Lui. Ziua de după Sabat a făcut-o prima zi, o zi în care ei să-L laude pe lahve, să-l aducă 
jertfe și să-l cânte. În această zi, lahve a chemat pe toți preoții să împartă sacrificiile de 
pe altar pentru ca poporul să mănânce și să se poată bucura de jertfele aduse lui lahve. 
Și lahve a spus că ei erau binecuvântaţi, că au împărţit cu El din porţia lor și că erau 
poporul Lui ales (acesta fiind legământul lui lahve cu israeliţii). De aceea, până în ziua 
de astăzi, poporul lui Israel continuă să susţină că lahve este doar Dumnezeul lor și nu 
al neamurilor. 

În timpul Epocii Legii, lahve i-a dat lui Moise multe porunci pe care să le transmită 
israeliților care l-au urmat afară din Egipt. Aceste porunci au fost date israeliților de către 
lahve și nu au avut nicio legătură cu egiptenii; ele au fost menite să-i înfrâneze pe israeliți 
și El a folosit poruncile ca să le ceară socoteală. Fie că era vorba de observarea 
Sabatului, de respectul față de părinţi, de închinarea la idoli și așa mai departe — acestea 
erau principiile după care erau judecaţi ca fiind păcătoşi sau drepţi. Printre ei, au fost 
unii loviți de focul lui lahve, unii care au fost uciși cu pietre și alţii care au primit 
binecuvântarea lui lahve, toate acestea fiind determinate de respectarea sau 
nerespectarea acestor porunci. Cei care nu respectau Sabatul erau uciși cu pietre. 
Preoţii care nu respectau Sabatul erau loviți de focul lui lahve. Cei care nu-și respectau 
părinţii erau, de asemenea, uciși cu pietre. Toate acestea au fost poruncite de lahve. 
lahve a stabilit poruncile și legile Sale astfel încât, călăuzindu-le viaţa, oamenii să-L 
asculte, să | se supună și să nu se răzvrătească împotriva Lui. El a folosit aceste legi 
pentru a menţine sub control neamul omenesc proaspăt născut și pentru a pune mai 
bine temelia pentru lucrarea Sa viitoare. Astfel, pe baza lucrării pe care a făcut-o lahve, 
prima perioadă a fost numită Epoca Legii. Deși lahve a făcut multe cuvântări și a lucrat 
mult, El a călăuzit poporul doar în sens pozitiv, învățându-i pe acești oameni ignoranți 
cum să fie umani, cum să trăiască, cum să înţeleagă calea lui lahve. În cea mai mare 

parte, lucrarea Sa a fost menită să-i facă pe oameni să-l respecte calea și să-l urmeze 
legile. Lucrarea a fost făcută pe oameni corupți superficial, dar nu s-a extins până la a-i 
transforma sau a le influența progresul în viaţă. El a fost preocupat doar de folosirea 
legilor pentru a înfrâna și a ţine poporul sub control. Pentru israeliți, în acel moment, 
lahve era doar un Dumnezeu în templu, un Dumnezeu în ceruri. El era un stâlp de nor, 
un stâlp de foc. Tot ce le-a cerut lahve să facă a fost să asculte ceea ce astăzi oamenii 
cunosc ca fiind legi și porunci ale Sale — s-ar putea spune chiar reguli — pentru că ceea 
ce a făcut lahve nu era menit să-i transforme, ci să le dea mai multe lucruri pe care omul 
trebuia să le aibă și să-i instruiască cu gura Lui, pentru că, după ce a fost creat, omul nu 
avea nimic din ceea ce se cuvenea să aibă. Astfel, lahve le-a dat oamenilor lucrurile pe 
care trebuiau să le dețină pentru viaţa lor pe pământ, făcând poporul pe care El l-a 
condus să-și depășească strămoșii, pe Adam și Eva, pentru că ceea ce le-a dat lor lahve 
a depășit cu mult ceea ce le-a oferit lui Adam și Evei, la începuturi. Oricum, lucrarea 
făcută de lahve în Israel a fost doar pentru a-i călăuzi pe oameni și pentru a-i face să-și 
recunoască propriul Creator. El nu i-a cucerit și nu i-a transformat, ci doar i-a călăuzit. 
Aceasta este pe scurt lucrarea lui lahve în Epoca Legii. Este fundalul, povestea 
adevărată, esenţa lucrării Sale pe întregul pământ al Israelului și începutul lucrării Sale 
de șase mii de ani care viza ținerea omenirii în mâna călăuzitoare a lui lahve. Din toate 
acestea s-au ivit încă și mai multe de făcut în planul de gestionare (planul mântuirii), pe 
parcursul a șase mii de ani. 


Povestea adevărată 
din spatele lucrării din Epoca Răscumpărării 


Întregul Meu plan de gestionare (planul mântuirii), un plan ce se întinde pe o 
perioadă de 6000 de ani, cuprinde trei etape sau trei epoci: Epoca Legii de la începuturi, 
Epoca Harului (care este și Epoca Răscumpărării) și Epoca Împărăției din zilele de pe 
urmă. Lucrarea Mea în aceste trei epoci diferă în conţinut în funcţie de specificul fiecărei 
epoci, dar, în fiecare etapă, această lucrare corespunde nevoilor omului — sau, pentru a 
fi mai exact, este făcută în funcţie de șiretlicurile pe care Satana le întrebuințează în 
războiul pe care-l port cu el. Scopul lucrării Mele este de a-l înfrânge pe Satana, pentru 
ca înţelepciunea și atotputernicia Mea să se manifeste, de a demasca toate șiretlicurile 
Satanei și, în acest mod, de a mântui întreaga rasă umană care trăiește sub domeniul 
Satanei. Este de a-Mi arăta înţelepciunea și atotputernicia și de a dezvălui urâțenia 
insuportabilă a Satanei; și mai mult, este de a le permite ființelor create să facă diferența 
dintre bine și rău, să știe că Eu sunt Cârmuitorul tuturor lucrurilor, să vadă limpede că 
Satana este dușmanul umanităţii, un degenerat, cel rău, și să-și dea seama, cu o 
certitudine absolută, de diferenţa dintre bine și rău, dintre adevăr și minciună, sfințenie 
și ticăloșie și ce este măreț și ce este josnic. În acest fel, umanitatea ignorantă va putea 


1188 


să fie martoră pentru Mine că nu sunt Eu Cel care corupe umanitatea și că doar Eu — 
Creatorul — pot să mântuiesc umanitatea, să-i ofer omului lucruri de care poate să se 
bucure; și vor ajunge să știe că Eu sunt Cârmuitorul tuturor lucrurilor, iar Satana este 
doar una dintre făpturile pe care le-am creat și care mai apoi s-a întors împotriva Mea. 
Planul Meu de gestionare de 6000 de ani este împărțit în trei etape, iar Eu lucrez astfel 
pentru a obţine efectul de a le permite ființelor create să-Mi fie martore, să-Mi înțeleagă 
voia și să știe că Eu sunt adevărul. Astfel, în timpul lucrării timpurii din planul Meu de 
gestionare de 6000 de ani, am înfăptuit lucrarea legii, care a fost lucrarea prin care lahve 
a condus poporul. A doua etapă a iniţiat lucrarea din Epoca Harului în satele din ludeea. 
Isus reprezintă toată lucrarea din Epoca Harului; El a fost întrupat și răstignit și, de 
asemenea, a inaugurat Epoca Harului. El a fost răstignit pentru a finaliza lucrarea de 
răscumpărare, pentru a sfârși Epoca Legii și a începe Epoca Harului și, astfel, El a fost 
numit „Comandantul Suprem”, „Jertfa de păcat” și „Răscumpărătorul”. Prin urmare, 
lucrarea lui Isus a fost diferită în conţinut faţă de lucrarea lui lahve, deși erau în principiu 
aceleași. lahve a început Epoca Legii, întemeind fundamentul — punctul de origine — 
pentru lucrarea lui Dumnezeu pe pământ și emițând legile și poruncile. Acestea sunt 
cele două părţi de lucrare pe care El le-a săvârșit și care reprezintă Epoca Legii. 
Lucrarea făcută de Isus în Epoca Harului nu a fost aceea de a emite legi, ci de a le 
îndeplini, anunțând astfel Epoca Harului și încheind Epoca Legii, care a durat două mii 
de ani. El a fost deschizătorul de drumuri, ce a venit pentru a începe Epoca Harului, 
totuși, partea principală a lucrării Sale este răscumpărarea. Şi astfel, lucrarea Sa a avut 
două direcţii: inaugurarea unei noi epoci și finalizarea lucrării de răscumpărare prin 
răstignirea Sa, după care a plecat. De atunci înainte, Epoca Legii s-a încheiat și a 
început Epoca Harului. 

Lucrarea pe care a făcut-o Isus a fost pe potriva nevoilor omului din acele vremuri. 
Misiunea Lui a fost aceea de a răscumpăra omenirea, de a-i ierta păcatele, astfel că 
firea Lui a fost întru totul una de umilință, răbdare, iubire, evlavie, îngăduinţă, milă și 
bunătate iubitoare. El le-a adus oamenilor har și binecuvântări din abundență și le-a 
oferit acestora toate lucrurile de care puteau să se bucure spre desfătarea lor: pacea și 
fericirea, răbdarea și iubirea Lui, mila și bunătatea Lui iubitoare. În acele zile, tot ceea 
ce oamenii întâlneau era o abundență de lucruri de care să se bucure: inimile lor erau 
împăcate și netulburate, sufletele lor erau mângâiate și ei Îl aveau alături pe Isus 
Mântuitorul. Faptul că puteau obţine aceste lucruri era urmarea vremurilor în care trăiau. 
În Epoca Harului, omul fusese deja corupt de Satana Și, prin urmare, pentru a îndeplini 
lucrarea de răscumpărare a întregii omeniri, era nevoie o abundență de har, de 
îngăduinţă nemărginită și răbdare și, mai mult decât atât, de o jertfă suficientă pentru a 
ispăși păcatele omenirii, astfel încât să aibă efect. Ceea ce a văzut omenirea în Epoca 
Harului n-a fost altceva decât jertfa Mea pentru ispășirea păcatelor oamenilor, adică pe 
Isus. Tot ce au știut ei era că Dumnezeu putea fi iertător și îngăduitor și tot ceea ce au 
văzut a fost mila și bunătatea iubitoare a lui Isus. Aceasta s-a datorat în întregime faptului 

că s-au născut în Epoca Harului. Şi așa se face că, înainte să poată fi răscumpăraţi, ei 
au trebuit să se bucure de multele și feluritele haruri pe care Isus le-a pogorât asupra 
lor, ca să le fie de folos. Astfel, ei au putut fi iertaţi de păcatele lor mulțumită desfătării 
cu har și au avut, de asemenea, șansa să fie răscumpărațţi, bucurându-se de îngăduința 
și răbdarea lui Isus. Doar prin îngăduinţa și răbdarea lui Isus au câștigat dreptul să fie 
iertaţi și să se bucure de harul abundent pogorât de Isus. Așa cum a spus Isus: „Am 
venit să-i răscumpăr nu pe cei drepţi, ci pe cei păcătoşi, să le permit păcătoşilor să fie 
iertați de păcatele lor”. Dacă Isus S-ar fi întrupat cu firea de a judeca, de a blestema și 
de a nu tolera ofensele oamenilor, atunci omul n-ar fi avut niciodată șansa să fie 
răscumpărat și ar fi rămas veșnic păcătos. lar dacă s-ar fi întâmplat asta, planul de 
gestionare de 6000 de ani s-ar fi întrerupt în Epoca Legii, iar Epoca Legii s-ar fi prelungit 
cu alţi 6000 de ani. Păcatele omului doar s-ar fi înmulțit și ar fi devenit mai grave, iar 
crearea omenirii și-ar fi pierdut rostul. Oamenii doar ar fi fost capabili să-L slujească pe 
lahve sub domnia legii, dar păcatele lor le-ar fi depășit pe cele ale primilor oameni creați. 
Cu cât Isus a iubit mai mult omenirea, iertându-i păcatele și pogorând asupra ei 
suficientă milă și bunătate iubitoare, cu atât mai mult a fost îndreptăţită omenirea să fie 
mântuită de Isus, să fie numită mieii rătăciți pe care Isus i-a răscumpărat cu un preţ 
mare. Satana nu a putut să se amestece în această lucrare, întrucât Isus Și-a tratat 
discipolii așa cum o mamă iubitoare își îngrijește pruncul la piept. El nu S-a supărat pe 
ei și nici nu i-a disprețuit, ci a fost plin de alinare; El niciodată nu Şi-a pierdut cumpătul 
în mijlocul lor, ci a avut răbdare cu păcatele lor și a trecut cu vederea neroziile și 
ignoranţa lor, până în punctul de a spune: „lartă-i pe ceilalţi de 70 de ori câte șapte”. 
Astfel că inima Lui a transformat inima celorlalţi și numai așa au primit oamenii iertarea 
păcatelor lor prin răbdarea Lui. 

Deși Isus în întruparea Sa a fost întru totul lipsit de emoție, El întotdeauna Și-a alinat 
discipolii, a avut grijă de ei, i-a ajutat și i-a susţinut. Totuși, indiferent cât a lucrat sau 
indiferent cât a suferit, El niciodată nu a cerut prea mult de la oameni, ci a fost mereu 
răbdător și iertător cu păcatele lor, astfel că oamenii din Epoca Harului Îi spuneau afectuos 
„Isus Mântuitorul Cel adorat”. Pentru oamenii din acea epocă — pentru toți oamenii — 
milostenia și bunătatea iubitoare au fost ceea ce a avut și ce a fost Isus. El niciodată nu 
Și-a amintit fărădelegile oamenilor, iar comportamentul Lui față de ei nu s-a bazat nicicând 
pe fărădelegile lor. Pentru că aceea a fost o epocă diferită, El le-a oferit adesea 
oamenilor mâncare din belșug, ca ei să se poată sătura. El Şi-a tratat toți discipolii cu 
har, vindecând bolnavii, alungând demonii și înviind pe cei morți. Pentru ca oamenii să 
poată să creadă în El și să vadă că toate cele înfăptuite de El au fost făcute cu toată 
convingerea și sinceritatea, El a mers până într-acolo încât a adus la viaţă un cadavru 
în putrefacție, arătându-le că, în mâinile Sale, chiar și morţii puteau fi înviaţi. În acest fel, 
El a îndurat în tăcere și Și-a făcut lucrarea de răscumpărare în mijlocul lor. Chiar înainte 
de a fi răstignit pe cruce, Isus luase deja asupra Lui păcatele omenirii și devenise o jertfă 
de păcat pentru omenire. Chiar înainte de a fi crucificat, El deschisese deja calea crucii 

pentru a răscumpăra omenirea. În cele din urmă, El a fost bătut în cuie pe cruce, 
sacrificându-Se pentru cruce, și a pogorât asupra omenirii toată compasiunea, 
bunătatea iubitoare și sfințenia Lui. Faţă de omenire, El a fost mereu tolerant, niciodată 
răzbunător, și i-a iertat păcatele, îndemnând-o să se căiască și a învăţat-o să aibă 
răbdare, îngăduinţă și iubire, să-l calce pe urme și să se sacrifice pe sine pentru cruce. 
lubirea Lui pentru fraţi și surori a depășit iubirea Lui pentru Maria. Lucrarea pe care Ela 
făcut-o a avut ca principiu vindecarea bolnavilor și alungarea demonilor, toate pentru 
răscumpărarea Lui. Indiferent unde a mers, i-a tratat cu har pe toţi cei care L-au urmat. 
l-a făcut bogaţi pe cei săraci, pe cei ologi să umble, pe cei orbi să vadă și pe cei surzi 
să audă. Chiar i-a invitat pe cei mai umili, pe cei nevoiași și pe păcătoși să stea la aceeași 
masă cu El, niciodată ferindu-Se de ei, ci fiind întotdeauna răbdător și spunând chiar: 
„Atunci când un păstor își pierde o oaie dintr-o sută, el le va lăsa în urmă pe cele 99 și 
o va căuta pe cea pierdută și, când o va găsi, se va bucura foarte tare”. El Şi-a iubit 
discipolii așa cum o oaie își iubește mieii. Deși erau nesăbuiţi, ignoranţi și păcătoşi în 
ochii Lui și, mai mult, erau cei mai umili membri ai societăţii, El i-a considerat pe acești 
păcătoşi — persoane pe care ceilalţi le dispreţuiau — ca fiind lumina ochilor Lui. De vreme 
ce i-a favorizat, El Și-a dat viaţa pentru ei, ca mielul oferit drept ofrandă pe altar. A mers 
printre ei ca și cum ar fi fost slujitorul lor, lăsându-i să profite de EI, să-L schingiuiască, 
supunându-Se lor necondiţionat. Pentru discipolii Lui, El a fost Isus Mântuitorul Cel 
adorat, dar fariseilor, care dădeau lecţii de morală de pe un piedestal înalt, El nu le-a 
arătat milă și bunătate iubitoare, ci dezgust și resentimente. El nu a lucrat mult în mijlocul 
fariseilor, doar le predica și-i dojenea ocazional; El nu a umblat printre ei făcând lucrarea 
de răscumpărare, nici nu a făcut semne și minuni. El Și-a dăruit întreaga compasiune și 
bunătate iubitoare discipolilor Săi, îndurând de dragul acestor păcătoși până la sfârșit, 
când a fost țintuit în cuie pe cruce și suferind toate umilințele până când a răscumpărat 
întru totul întreaga omenire. Aceasta a fost totalitatea lucrării Sale. 

Fără răscumpărarea lui Isus, omenirea ar fi trăit în păcat pentru totdeauna și ar fi 
devenit odraslele păcatului, urmașii demonilor. Apucând pe această cale, întregul 
pământ ar fi devenit locul în care sălășluiește Satana, un loc pentru reședința sa. Dar 
pentru lucrarea de răscumpărare a fost nevoie ca omenirii să i se arate compasiune și 
bunătate iubitoare; doar prin aceste mijloace a putut omenirea să primească iertarea și, 
în final, să câștige dreptul de a fi făcută completă și pe deplin câștigată de Dumnezeu. 
Fără această etapă a lucrării, planul de gestionare de 6000 de ani nu ar fi putut să 
continue. Dacă Isus nu ar fi fost crucificat, dacă doar ar fi vindecat bolnavii și ar fi alungat 
demonii, atunci oamenii nu ar fi putut fi întru totul iertați de păcatele lor. În cei trei ani și 
jumătate pe care Isus i-a petrecut făcându-și lucrarea pe pământ, El a finalizat doar 
jumătate din lucrarea Sa de răscumpărare; apoi, fiind răstignit și devenind asemănarea 
trupului păcătos, fiind cedat celui rău, El a desăvârșit lucrarea crucificării și a călăuzit 
destinul omenirii. Doar după ce a fost predat în mâinile Satanei a răscumpărat El 
omenirea. Timp de 33 de ani și jumătate, El a suferit pe pământ, fiind ridiculizat, hulit și 

abandonat, chiar până în punctul în care nu a avut un loc unde să-Și așeze capul, să Se 
odihnească; apoi a fost răstignit, cu întreaga Sa ființă — un trup sfânt și inocent — bătută 
în cuie pe cruce. El a fost supus la tot felul de suferințe. Cei care aveau puterea și-au 
bătut joc de El și L-au biciuit, iar soldaţii chiar L-au scuipat în față; cu toate astea, Ela 
rămas tăcut și a îndurat până la sfârșit, supunându-Se necondiţionat până la moarte, 
după care a răscumpărat întreaga omenire. Doar atunci | s-a permis să Se odihnească. 
Lucrarea pe care a făcut-o Isus reprezintă doar Epoca Harului; nu reprezintă Epoca Legii 
și nici nu este un înlocuitor pentru lucrarea din zilele de pe urmă. Aceasta este esenţa 
lucrării lui Isus în Epoca Harului, a doua epocă pe care a traversat-o omenirea — Epoca 
Răscumpărării. 


Cuvinte pentru cei tineri și cei vârstnici 


Am realizat un număr colosal de lucrări pe pământ și am umblat printre oameni atât 
de mulţi ani și, cu toate acestea, oamenii au rareori cunoștințe cu privire la imaginea și 
firea Mea și puţini oameni pot explica în detaliu lucrarea pe care Eu o săvârșesc. 
Oamenilor le lipsesc atât de multe lucruri, le lipsește întotdeauna înțelegerea a ceea ce 
fac Eu, iar inimile lor sunt mereu vigilente, de parcă s-ar teme profund că îi voi pune într- 
o altă situație și apoi nu Îmi va mai păsa de ei. Astfel, atitudinile oamenilor față de Mine 
sunt mereu călduţe, însoţite de o doză puternică de precauţie. Acest lucru se întâmplă 
deoarece oamenii au ajuns în prezent fără să înţeleagă lucrarea pe care Eu o săvârșesc 
și, mai ales, sunt consternaţi de cuvintele pe care le adresez lor. Ei ţin cuvintele Mele în 
mâinile lor, fără să știe dacă ar trebui să-și ia angajamentul de a le crede cu statornicie 
sau dacă ar trebui să opteze pentru indecizie și să le uite. Ei nu știu dacă ar trebui să le 
pună în practică sau să aștepte și să vadă, dacă ar trebui să dea deoparte totul și să 
urmeze cu vitejie, sau dacă să continue să ofere lumii prietenia, ca înainte. Lumile 
interioare ale oamenilor sunt atât de complicate și atât de viclene. Deoarece oamenii nu 
pot să-Mi vadă cuvintele clar sau pe deplin, mulţi dintre ei au dificultăţi în a le practica și 
în a-și aşterne inimile înaintea Mea. Vă înţeleg pe deplin dificultățile. Multe slăbiciuni 
sunt inevitabile atunci când trăieşti în trup și mulţi factori obiectivi vă creează dificultăți. 
Vă hrăniţi familiile, vă petreceţi zilele lucrând din greu, iar lunile și anii trec cu greutăți. 
Există multe dificultăţi atunci când trăieşti în trup — nu neg acest lucru și, bineînțeles, 
cerințele Mele către voi sunt făcute în concordanţă cu dificultăţile voastre. Cerinţele din 
lucrarea pe care Eu o săvârșesc sunt toate bazate pe statura voastră actuală. Poate că 
atunci când oamenii lucrau în trecut, cerințele lor către voi erau amestecate cu elemente 
cu caracter excesiv, dar ar trebui să știți că nu am avut niciodată cerinţe excesive de la 
voi în ceea ce am spus sau făcut. Toate cerințele se bazează pe natura oamenilor, pe 
trup și pe ceea ce au nevoie. Ar trebui să știți, și vă pot spune cu mare claritate, că nu 
Mă opun anumitor gândiri rezonabile ale oamenilor și naturii inerente a omenirii. Oamenii 

se îndoiesc și acum de cuvintele Mele și chiar mai puţin de jumătate dintre ei cred în 
cuvintele Mele doar pentru că nu înţeleg care sunt, de fapt, standardele pe care le-am 
stabilit pentru ei și nici nu înțeleg sensul original al cuvintelor Mele. Restul sunt 
necredincioși și chiar mai mulţi sunt cei cărora le place să Mă audă „spunând povești”. 
Mai mult decât atât, există foarte mulţi care se bucură de spectacol. Vă avertizez: multe 
dintre cuvintele Mele au fost deja dezvăluite celor care cred în Mine, iar pe cei care se 
bucură de priveliștea frumoasă a Împărăției, dar sunt blocaţi în afara porții ei, i-am 
alungat deja. Nu sunteţi voi doar neghine detestate și respinse de Mine? Cum aţi putut 
să Mă urmăriţi plecând și apoi, cu bucurie, să Îmi uraţi bun venit la întoarcere? Vă spun, 
după ce oamenii din Ninive au auzit cuvintele furioase ale lui lahve, s-au căit amarnic. 
Pentru că au crezut în cuvintele Lui au fost plini de frică și groază și, astfel, s-au căit 
amarnic. Cât despre oamenii de astăzi, cu toate că și voi Îmi credeți cuvintele și chiar 
mai mult decât atât, credeţi că lahve a venit încă o dată printre voi astăzi, atitudinea 
voastră nu este decât nerespectuoasă, de parcă doar L-aţi observa pe Isus care S-a 
născut în ludeea cu mii de ani în urmă, iar acum S-a pogorât în mijlocul vostru. Înţeleg 
pe deplin înșelăciunea care există în inimile voastre; majoritatea dintre voi Mă urmaţi din 
curiozitate și aţi ajuns să Mă căutaţi din deșertăciune. Când cea de-a treia dorinţă a 
voastră este spulberată — dorinţa pentru o viață pașnică și fericită — și curiozitatea 
voastră se risipește. Cuvintele și faptele voastre expun înșelăciunea care există în inima 
fiecăruia dintre voi. Ca să fiu sincer, voi sunteți doar curioși în privința Mea, dar nu vă 
temeti de Mine; nu sunteţi atenţi la ce spuneţi și cu atât mai puţin vă puneţi înfrânarea la 
încercare în comportamentul vostru. Așadar, ce fel de credinţă aveţi cu adevărat? Este 
autentică? Voi doar Îmi folosiţi cuvintele ca să vă risipiţi grijile și să vă îndulciți plictiseala, 
ca să umpleţi spaţiile rămase goale din viaţa voastră. Care dintre voi Mi-a pus cuvintele 
în practică? Cine are credință adevărată? Continuaţi să strigaţi că Dumnezeu este un 
Dumnezeu care vede adânc în inimile oamenilor, dar cum este compatibil cu Mine 
Dumnezeul despre care strigaţi în inimile voastre? Dacă tot ţipaţi așa, atunci de ce vă 
purtaţi astfel? Oare aceasta să fie dragostea cu care vreţi să Mă răsplătiți? Pe buzele 
voastre nu este niciun pic de devotament, și unde sunt sacrificiile și faptele voastre 
bune? Dacă nu ar fi ajuns cuvintele voastre la urechile Mele, cum aș fi putut să vă urăsc 
atât de mult? Dacă aţi crezut cu adevărat în Mine, cum aţi putut să cădeţi într-o astfel de 
nefericire? Aveţi niște chipuri atât de deprimate, de parcă ați fi la judecată, în Infern. Nu 
aveţi nici măcar un strop de vitalitate și vorbiţi timid despre vocile voastre interioare; 
sunteţi chiar plini de nemulțumiri și blesteme. V-aţi pierdut încrederea în ceea ce fac cu 
mult timp în urmă și până și credinţa voastră iniţială a dispărut, deci cum M-aţi putea 
urma până la final? Dacă așa stau lucrurile, cum puteţi fi mântuiţi? 

Deși lucrarea Mea vă este foarte mult de ajutor, totuși, cuvintele Mele se pierd 
întotdeauna în voi și ajung să nu mai însemne nimic. Este dificil să găsesc obiecte pe 
care să le desăvârșesc, iar astăzi aproape că Mi-am pierdut speranţa în voi. Am căutat 
printre voi timp de mai mulţi ani, dar este dificil să găsesc pe cineva care să-Mi poată fi 

confident. Mă simt de parcă nu mai am încredere să continuu să lucrez în voi, și nici 
iubire cu care să vă iubesc în continuare. Acest lucru se întâmplă deoarece, cu mult timp 
în urmă, am devenit dezgustat de acele „realizări” minuscule și patetice ale voastre; 
parcă niciodată nu aș fi vorbit printre voi și nu aș fi lucrat în voi. Realizările voastre sunt 
atât de dezgustătoare. Mereu aduceţi ruina și rușinea asupra voastră și aproape că nu 
aveţi nicio valoare. Abia mai pot să găsesc asemănarea unui om în voi sau să simt o 
urmă de om. Unde este parfumul vostru proaspăt? Unde este prețul pe care l-ați plătit 
timp de mulţi ani și unde sunt rezultatele? Nu le-aţi găsit niciodată? Lucrarea Mea are 
acum un nou început, o nouă linie de plecare. Voi duce la împlinire planuri măreţe și 
vreau să săvârșesc o lucrare chiar mai măreaţă; cu toate acestea, încă vă tăvăliţi în 
noroi ca înainte, trăind în apele murdare ale trecutului, și, practic, nu aţi reușit să vă 
eliberaţi de situația voastră dificilă iniţială. Drept urmare, încă nu aţi obținut nimic din 
cuvintele Mele. Tot nu v-aţi eliberat din locul vostru original de noroi și apă murdară și 
doar Îmi cunoaşteţi cuvintele, dar, în realitate, nu aţi intrat în tărâmul libertății cuvintelor 
Mele, așadar, cuvintele Mele nu vi s-au revelat niciodată; ele sunt ca o carte de profeții 
care a fost sigilată mii de ani. Apar în vieţile voastre, dar voi nu sunteţi niciodată 
conștienți de asta. Nici măcar nu Mă recunoașteţi. Aproape jumătate dintre cuvintele pe 
care le spun sunt ca să vă judec, iar ele au doar pe jumătate efectul pe care ar trebui 
să-l aibă, și anume să insufle teama profund în voi. Cealaltă jumătate constă în cuvinte 
care vă învaţă despre viață și cum să vă comportați. Totuși, s-ar părea că, în ceea ce vă 
privește, aceste cuvinte nici măcar nu există și parcă aţi asculta cuvintele unor copii, 
cuvinte cărora mereu le zâmbiţi voalat, dar pe care nu le puneţi în practică. Aceste lucruri 
nu v-au preocupat niciodată; mereu Mi-aţi observat acțiunile din curiozitate, înainte de 
toate și, ca urmare, acum aţi căzut în întuneric și nu puteţi vedea lumina, așa că plângeți 
jalnic în beznă. Ceea ce vreau este supunerea voastră, supunerea voastră 
necondiționată și, chiar mai mult, Eu cer ca voi să fiţi întru totul siguri de tot ce spun. Nu 
ar trebui să adoptați o atitudine de neglijenţă și mai ales nu ar trebui să trataţi în mod 
selectiv lucrurile pe care le spun, și nici să fiţi indiferenți față de cuvintele și lucrarea 
Mea, după cum vă este obiceiul. Lucrarea Mea este săvârșită în mijlocul vostru, iar Eu 
am revărsat multe dintre cuvintele Mele asupra voastră, dar, dacă Mă trataţi astfel, pot 
doar să dau familiilor neamurilor ceea ce nu aţi dobândit și nici nu aţi pus în practică. Pe 
care dintre toate ființele create nu o ţin în mâinile Mele? Majoritatea dintre voi sunteţi la 
o „vârstă înaintată” și nu aveţi energia pe care o am Eu ca să acceptaţi acest tip de 
lucrare. Sunteţi precum o pasăre Hanhao,* abia vă descurcati și niciodată nu Mi-ati tratat 
cuvintele cu seriozitate. Oamenii tineri sunt extrem de vanitoși și indulgenți și acordă și 


a Povestea păsării Hanhao este foarte asemănătoare cu fabula lui Esop despre furnică și 
greiere. Pasărea Hanhao preferă să doarmă în loc să-și construiască un cuib cât timp vremea este 
caldă, în ciuda avertismentelor repetate ale vecinei sale, o coțofană. Când sosește iarna, pasărea 
moare înghețată. 

mai puţină atenţie lucrării Mele. Nu îi interesează să se ospăteze din delicatesele de la 
banchetul Meu; ei sunt ca o pasăre micuță care a scăpat din colivie ca să se aventureze 
în depărtare. Cum pot astfel de tineri și vârstnici să Îmi fie folositori? Cei de vârstă 
înaintată sunt pregătiţi să se folosească de ale Mele cuvinte ca de o pensie până când 
ajung în morminte, astfel încât, după ce vor muri, sufletele lor să poată urca în rai; asta 
le este de ajuns. Bătrânii aceştia mereu nutresc „aspirații mărețe” și sunt „foarte 
încrezători”. Deși au mare răbdare cu lucrarea Mea și au acea calitate a bătrânilor, de a 
fi drepţi şi neclintiţi, refuzând să fie târâţi departe și învinși de nimeni și nimic — sunt, într- 
adevăr, ca o fortăreață de necucerit — nu este credința acestor oameni plină de mirosul 
superstițios al unui cadavru? Unde este calea lor? Pentru ei, calea nu este prea lungă, 
prea îndepărtată? Cum ar putea ei ști voia Mea? Chiar dacă încrederea lor este 
lăudabilă, câţi dintre acești bătrâni nu urmează într-un mod confuz, dar urmăresc, de 
fapt, viaţa? Câţi înțeleg cu adevărat semnificaţia reală a lucrării Mele? Al cui scop nu 
este să Mă poată urma în această lume astăzi, ca în viitorul apropiat să nu coboare în 
Infern, ci să-l aduc pe un alt tărâm? Credeţi că destinaţia voastră este o chestiune atât 
de simplă? Deși voi, tinerilor, sunteţi toţi ca nişte lei puternici, rareori aveţi calea 
adevărată în inimile voastre. Tinereţea voastră nu vă dă dreptul la mai mult din lucrarea 
Mea; dimpotrivă, Mă dezgustați mereu. Deși sunteţi tineri, ori vă lipsește vitalitatea, ori 
ambiția, și sunteţi mereu neutri cu privire la viitorul vostru; parcă aţi fi indiferenți și 
meditativi. S-ar putea spune că vitalitatea, idealurile și poziția adoptată, lucruri care ar 
trebui să fie găsite în tineri, sub nicio formă nu pot fi găsite în voi; voi, astfel de persoane 
tinere, sunteți fără poziţie și nu aveţi abilitatea de a distinge între ce e corect și greșit, 
bine și rău, frumusețe și urâțenie. Este imposibil să găsesc în voi vreun element care să 
fie proaspăt. Sunteţi aproape complet demodaţi, iar voi, astfel de tineri, aţi învăţat, de 
asemenea, să urmaţi mulțimea, să fiţi iraţionali. Nu puteţi niciodată distinge în mod clar 
binele de rău, nu puteţi face diferenţa dintre lucrurile adevărate și false, niciodată nu 
năzuiți spre excelenţă și nici nu puteţi să vă dați seama ce este corect și ce este greșit, 
ce este adevăr și ce este ipocrizie. În voi, religia duhnește mai pregnant și mai aspru 
decât în oamenii în vârstă. Sunteţi chiar aroganțţi și absurzi, sunteţi competitivi, iar pofta 
voastră de agresivitate este foarte puternică — cum ar putea o astfel de persoană tânără 
să aibă adevărul? Cum poate să mărturisească ferm cineva care nu ia poziție? Cum 
poate cineva care nu are abilitatea de a face diferenţa dintre ce este corect și greșit să 
fie numit o persoană tânără? Cum poate cineva care nu are vitalitatea, vigoarea, 
prospețimea, calmul și statornicia unei persoane tinere să fie numit un adept al Meu? 
Cum ar putea cineva care nu are niciun adevăr sau simţ al justiţiei, dar căruia îi place să 
se joace și să se lupte, să fie demn de a fi martorul Meu? Ochii plini de înșelăciune și 
prejudecăţi faţă de ceilalţi nu sunt lucruri pe care oamenii tineri ar trebui să le aibă, iar 
tinerii nu ar trebui să săvârșească acte distructive și abominabile. Ei nu ar trebui să fie 
lipsiți de idealuri, aspirații sau de o dorinţă entuziastă de a deveni mai buni; nu ar trebui 
să fie descurajați de perspectivele lor și nici nu ar trebui să își piardă speranţa în viaţă 

sau încrederea în viitor; ar trebui să aibă perseverenţa de a continua drumul adevărului 
pe care l-au ales acum — să-și împlinească dorinţa de a-și sacrifica întreaga viaţă pentru 
Mine. Nu ar trebui să trăiască fără adevăr, nici să ascundă ipocrizie și necinste — ar 
trebui să rămână fermi pe poziţia corectă. Ei nu ar trebui doar să fie pasivi, ci ar trebui 
să aibă spiritul de a îndrăzni să facă sacrificii și să lupte pentru dreptate și adevăr. 
Oamenii tineri ar trebui să aibă curajul de a nu ceda în faţa opresiunii forțelor întunericului 
și de a transforma semnificaţia existenței lor. Tinerii nu ar trebui să renunţe în faţa 
nenorocirilor, ci ar trebui să fie deschişi și sinceri și cu un spirit de iertare pentru frații și 
surorile lor. Bineînţeles, acestea sunt cerinţele Mele pentru toată lumea, cât și sfatul Meu 
pentru toată lumea. Dar chiar mai mult, acestea sunt cuvintele Mele liniștitoare pentru 
toți oamenii tiner. Ar trebui să practicați potrivit cuvintelor Mele. În special, persoanelor 
tinere nu ar trebui să le lipsească hotărârea de a-și exersa discernământul în anumite 
probleme și de a căuta dreptatea și adevărul. Ar trebui să căutaţi toate lucrurile frumoase 
și bune și ar trebui să dobândiţi realitatea tuturor lucrurilor pozitive. Ar trebui să fiți 
responsabili față de viața voastră — nu trebuie să o trataţi cu ușurință. Oamenii vin pe 
pământ și Mă întâlnesc rareori și, de asemenea, rar au oportunitatea de a căuta și 
dobândi adevărul. De ce nu să nu prețuiești acest moment frumos ca pe calea corectă 
de urmat în această viață? Și de ce disprețuiţi atât de mult adevărul și dreptatea? De ce 
vă călcaţi mereu în picioare și vă distrugeti pentru acea nedreptate și murdărie care se 
joacă cu oamenii? Și de ce vă purtaţi ca acei oameni în vârstă care se dedau celor făcute 
de nedrepţi? De ce imitaţi vechile căi ale lucrurilor vechi? Vieţile voastre ar trebui să fie 
pline de dreptate, adevăr și sfinţenie; la o vârstă atât de fragedă, vieţile voastre nu ar 
trebui să fie atât de depravate și să ducă spre căderea în Infern. Nu credeţi că asta ar fi 
o nenorocire înspăimântătoare? Nu credeţi că ar fi îngrozitor de nedrept? 

Toţi ar trebui să săvârșiți lucrarea perfectă și să o sacrificați pe altarul Meu, făcând 
din aceasta unicul, cel mai bun sacrificiu pe care Mi-l oferiţi. Ar trebui să staţi cu toții fermi 
pe propriile poziţii și să nu vă îndepărtați cu fiecare adiere trecătoare, ca norii de pe cer. 
Lucraţi din greu jumătate din viața voastră, așa că de nu aţi căuta destinaţia pe care ar 
trebui să o aveţi? Vă trudiţi jumătate din viaţă și, totuși, vă lăsaţi părinţii asemănători unor 
porci și câini să târască adevărul și însemnătatea propriei voastre existenţe în mormânt. 
Nu simţi că e o mare nedreptate față de tine? Nu simţi că a trăi astfel este complet lipsit 
de sens? Căutarea adevărului și a căii drepte în felul acesta va provoca probleme care îi 
vor deranja pe vecini, va neferici întreaga familie și va duce la dezastre fatale. Dacă 
trăieşti astfel, nu înseamnă că ai o viaţă total lipsită de sens? A cui viață ar putea fi mai 
norocoasă decât a ta și a cui viaţă ar putea fi mai ridicolă decât a ta? Nu Mă cauţi ca să 
dobândești bucuria Mea și cuvinte de mângâiere pentru tine? Dar, după ce ai alergat 
încoace și încolo o jumătate de viaţă, Mă provoci până când sunt plin de furie și nu Îmi 
mai pasă de tine și nu te mai laud — nu înseamnă asta că întreaga ta viaţă a fost în zadar? 
Cum ai putea avea îndrăzneala să te duci să vezi sufletele acelor sfinţi de-a lungul 
veacurilor, care au fost eliberate din purgatoriu? Eşti indiferent față de Mine și, în final, 

vei provoca un dezastru fatal — ar fi mai bine să profiţi de această oportunitate și să pleci 
într-o călătorie plăcută peste oceanul vast și, apoi, să te supui „sarcinii” Mele. V-am spus 
cu mult timp în urmă că astăzi, oricât de indiferenți și, totuși, nedoritori să plecați aţi fi, în 
final veți fi cuprinși și înghiţiţi de valurile create de Mine. Chiar vă puteţi proteja? Chiar 
ești încrezător că actuala ta metodă de căutare îţi va asigura desăvârșirea? Nu-ţi este 
inima prea tare? Cum ar putea acest tip de urmărire, acest tip de căutare, acest tip de 
viaţă și acest tip de caracter să dobândească lauda Mea? 


Ar trebui să știi cum a evoluat 
întreaga umanitate până în ziua de azi 


Întreaga lucrare săvârșită de-a lungul celor șase mii de ani s-a schimbat treptat, 
odată cu începutul și sfârșitul diferitelor epoci. Schimbările în această lucrare s-au bazat 
pe situația generală a lumii și pe tendinţele de dezvoltare ale umanităţii în ansamblu; 
lucrarea de gestionare doar s-a schimbat treptat, în mod corespunzător. Nu totul a fost 
planificat de la începutul creaţiei. Înainte ca lumea să fie creată sau chiar foarte curând 
după aceea, lahve nu planificase încă prima etapă a lucrării, cea a legii; a doua etapă a 
lucrării, cea a harului; sau a treia etapă a lucrării, cea a cuceririi, în care avea să înceapă 
cu câţiva dintre urmașii lui Moab, și, prin asta, să cucerească întregul univers. După ce 
a creat lumea, nu a mai rostit aceste cuvinte și nici după Moab nu le-a mai rostit; într- 
adevăr, înainte de Lot, nu le-a mai grăit niciodată. Toată lucrarea lui Dumnezeu se face 
spontan. Acesta este exact modul în care s-a dezvoltat întreaga Lui lucrare de 
gestionare de șase mii de ani; în niciun caz nu scrisese un astfel de plan, în forma 
vreunui „Grafic concis pentru dezvoltarea umanităţii”, înainte de a crea lumea. În 
lucrarea lui Dumnezeu, El exprimă direct ceea ce este; El nu-Și chinuie creierul pentru 
a formula un plan. Desigur, destui profeţi au rostit multe profeţii, dar tot nu se poate 
spune că lucrarea lui Dumnezeu a fost întotdeauna una precis planificată; acele profeții 
au fost făcute în conformitate cu lucrarea lui Dumnezeu din acea vreme. Toate lucrările 
pe care le săvârşeşte El sunt mai aproape de actualitate. El Își îndeplinește lucrarea în 
concordanţă cu evoluţia fiecărei epoci și pe baza modului în care se schimbă lucrurile. 
Pentru El, săvârșirea lucrării este asemănătoare cu alegerea potrivită a medicamentelor 
în cazul unei boli; El observă și-Și continuă lucrarea conform observaţiilor Sale. În fiecare 
etapă a lucrării Sale, Dumnezeu este capabil să-Și exprime înțelepciunea și capacitatea; 
EI Își dezvăluie înţelepciunea bogată și autoritatea în conformitate cu lucrarea unei epoci 
anume și permite tuturor oamenilor aduși de El înapoi în timpul acelei epoci să-l vadă 
întreaga fire. El Se îngrijește de nevoile oamenilor potrivit lucrării care trebuie săvârșită 
în fiecare epocă, făcând lucrarea pe care ar trebui să o facă. El le oferă oamenilor ceea 
ce au nevoie, în funcţie de măsura în care i-a corupt Satana. E ca și cum, atunci când 
lahve i-a creat iniţial pe Adam și pe Eva, a făcut acest lucru pentru a le permite să-L 

manifeste pe Dumnezeu pe pământ și astfel încât să poată fi martori pentru Dumnezeu 
în mijlocul creaţiei. Totuși, Eva a păcătuit după ce a fost ispitită de șarpe, iar Adam a 
făcut același lucru; în grădină, amândoi au mâncat fructul din pomul cunoașterii binelui 
și răului. Astfel, lahve a avut de îndeplinit o lucrare suplimentară asupra lor. Văzându-le 
goliciunea, le-a acoperit trupurile cu haine făcute din piei de animale. După aceea, El i- 
a spus lui Adam: „Pentru că ai ascultat de soţia ta și ai mâncat din pomul din care-ţi 
poruncisem să nu mănânci, blestemat este pământul din cauza ta; [...] până când te vei 
întoarce în pământ, pentru că din el ai fost luat; căci ţărână ești și în țţărână te vei 
întoarce”. Femeii, El i-a spus: „Îți voi mări mult durerile nașterii; în durere vei naște copii. 
Dorinţa ta va fi pentru soțul tău, iar el va stăpâni peste tine”. De atunci, El i-a alungat din 
Grădina Edenului și i-a făcut să trăiască în afara acesteia, așa cum omul modern trăiește 
acum pe pământ. Când Dumnezeu l-a creat pe om la început, nu a plănuit să-l lase pe 
om să fie ispitit de șarpe după ce l-a creat și apoi să-i blesteme pe om și pe șarpe. De 
fapt, nu a avut un astfel de plan; pur și simplu modul în care s-au desfășurat lucrurile l- 
au dat de făcut o nouă lucrare în mijlocul creaţiei Lui. După ce lahve a făcut această 
lucrare cu Adam și Eva pe pământ, omenirea a continuat să se dezvolte timp de mai 
multe mii de ani, până când „lahve a văzut că răutatea oamenilor era mare pe pământ 
și că toate gândurile și dorinţele din inimile lor erau îndreptate neîncetat numai spre rău. 
Și s-a căit lahve pentru că îl făcuse pe om pe pământ și s-a întristat în inima Lui. [...] 
Însă Noe a aflat har dinaintea lui lahve”. În acel moment, lahve avea mai multe lucrări 
noi de făcut, pentru că omenirea pe care o crease devenise prea păcătoasă după ce a 
fost ispitită de șarpe. Având în vedere aceste circumstanţe, din rândul întregii omeniri, 
lahve a ales familia lui Noe ca să o cruţe și apoi Și-a îndeplinit lucrarea de distrugere a 
lumii cu un potop. Omenirea a continuat să se dezvolte în această manieră până în 
această zi, devenind din ce în ce mai coruptă, și când va veni momentul ca dezvoltarea 
umanităţii să-și atingă culmea, acela va fi și sfârșitul omenirii. De la începutul și până la 
sfârșitul lumii, adevărul lăuntric al lucrării Lui a fost și va fi întotdeauna în acest fel. Tot 
așa vor fi și oamenii clasificați după tipul lor; nici nu se pune problema ca fiecare 
persoană să fie predestinată de la început să aparţină unei anumite categorii; mai 
degrabă, fiecare este clasificat treptat numai după ce a trecut printr-un proces de 
dezvoltare. În cele din urmă, oricine nu va putea fi pe deplin mântuit va fi înapoiat 
„strămoșilor” săi. Niciuna dintre lucrările lui Dumnezeu în rândul omenirii nu fusese deja 
pregătită la crearea lumii; mai degrabă, dezvoltarea lucrurilor l-a permis lui Dumnezeu 
să-Și realizeze treptat lucrarea în rândul omenirii și într-un mod mai realist și practic. De 
exemplu, lahve Dumnezeu nu a creat șarpele pentru a ispiti femeia; nu acela a fost 
planul Său specific, nici nu a fost un lucru pe care El l-a predestinat în mod intenţionat. 
Se poate spune că a fost o întâmplare neașteptată. Așadar, din acest motiv i-a alungat 
lahve pe Adam și Eva din Grădina Edenului și a jurat să nu mai creeze niciodată oameni. 
Totuși, oamenii descoperă înțelepciunea lui Dumnezeu numai pe această temelie. Este 
cum am spus mai devreme: „Îmi exercit înțelepciunea pe baza comploturilor Satanei”. 

Oricât de coruptă devine umanitatea sau o ispitește șarpele, lahve încă are 
înțelepciunea Lui; prin urmare, S-a implicat într-o lucrare nouă încă de când a creat 
lumea și niciunul dintre pașii acestei lucrări nu s-a repetat vreodată. Satana și-a pus 
mereu planurile în mișcare; umanitatea a fost constant coruptă de Satana, iar lahve 
Dumnezeu Și-a săvârșit neîncetat lucrarea înțeleaptă. De când a fost creată lumea, El 
nu a eșuat niciodată și nici nu a încetat vreodată să lucreze. După ce oamenii au fost 
corupți de Satana, El a continuat să lucreze printre ei pentru a-l învinge pe acesta, 
dușmanul care era sursa stricăciunii lor. Această bătălie s-a dat de la început și va 
continua până la sfârșitul lumii. Făcând toate aceste lucruri, lahve Dumnezeu nu numai 
că a permis oamenilor, care au fost corupți de Satana, să primească marea Lui mântuire, 
dar le-a permis și să vadă înţelepciunea, atotputernicia și autoritatea Lui. Și mai mult, în 
cele din urmă, îi va lăsa să-l vadă firea dreaptă — pedepsindu-i pe cei răi și răsplătindu- 
i pe cei buni. El S-a luptat cu Satana chiar până în această zi și nu a fost niciodată învins. 
Aceasta pentru că El este un Dumnezeu înţelept, iar El Își exercită înțelepciunea pe baza 
comploturilor Satanei. Astfel, Dumnezeu nu numai că face tot ce este în cer să se 
supună autorității Sale, dar, de asemenea, face tot ce este pe pământ să se odihnească 
sub scaunul picioarelor Sale și, nu în ultimul rând, El îi face pe cei răi, care invadează și 
hărțuiesc omenirea, să cadă sub mustrarea Lui. Rezultatele întregii lucrării sunt 
determinate ca urmare a înţelepciunii Sale. El nu Și-a dezvăluit niciodată înțelepciunea 
înainte de existența omenirii, pentru că nu avea dușmani în cer, pe pământ sau oriunde 
în întregul univers, și nu au existat forțe întunecate care să invadeze nimic în mijlocul 
naturii. După ce arhanghelul L-a trădat, El a creat omenirea pe pământ și din cauza 
omenirii Şi-a început în mod oficial războiul milenar cu arhanghelul Satana — un război 
care se aprinde tot mai mult cu fiecare etapă care urmează. Atotputernicia și 
înțelepciunea Lui sunt prezente în fiecare dintre aceste etape. Numai atunci toate din 
cer și de pe pământ au văzut înțelepciunea lui Dumnezeu, atotputernicia și, în special, 
realitatea lui Dumnezeu. Încă Își mai desfășoară lucrarea în același mod realist și astăzi; 
în plus, pe măsură ce Își îndeplinește lucrarea, Își dezvăluie și înțelepciunea și toată 
atotputernicia. El vă permite să vedeţi adevărul lăuntric al fiecărei etape a lucrării și, mai 
mult, să vedeți o explicaţie definitivă a realităţii lui Dumnezeu. 

În ceea ce privește trădarea lui Isus de către luda, unii oameni se întreabă: nu a fost 
aceasta prestabilită înainte de crearea lumii? De fapt, Duhul Sfânt a plănuit asta pe baza 
realității vremii. Pur și simplu s-a întâmplat să existe cineva cu numele de luda, care 
întotdeauna fura din fonduri, așa că această persoană a fost aleasă pentru a juca acest 
rol și a face un serviciu în acest fel. Acesta a fost un adevărat exemplu de utilizare a 
resurselor locale. Isus nu știa acest lucru la început; El a aflat doar mai târziu, după ce 
luda a fost dat în vileag. Dacă altcineva ar fi fost în stare să joace acest rol, atunci acea 
persoană ar fi făcut-o în locul lui luda. Ceea ce a fost predestinat a fost, de fapt, ceva ce 
Duhul Sfânt a făcut în acel moment. Lucrarea Duhului Sfânt se face întotdeauna spontan; 
El poate să-Și planifice și să-Și săvârșească lucrarea oricând. De ce spun întotdeauna 

că lucrarea Duhului Sfânt este realistă și că este mereu nouă, niciodată veche și 
întotdeauna cea mai de actualitate? Lucrarea Lui nu fusese deja planificată când lumea 
a fost creată; acest lucru nu este deloc ceea ce s-a întâmplat! Fiecare pas al lucrării își 
are efectul corespunzător pentru timpul său și nu interferează unul cu celălalt. În 
majoritatea timpului, planurile pe care s-ar putea să le ai în mintea ta nu se potrivesc, pur 
și simplu, cu cea mai recentă lucrare a Duhului Sfânt. Lucrarea Lui nu este la fel de simplă 
precum crede omul, nici nu este atât de complexă precum își imaginează omul — constă 
în aprovizionarea oamenilor în orice moment și în orice loc, în funcţie de nevoile lor din 
acel moment. Nimeni nu este mai lămurit în privinţa esenței oamenilor ca El și, tocmai 
din acest motiv, nimic nu poate să se potrivească la fel de bine nevoilor realiste ale 
oamenilor ca lucrarea Lui. De aceea, dintr-o perspectivă umană, lucrarea Sa pare să fi 
fost planificată cu câteva milenii în avans. Cum El lucrează printre voi acum, lucrând și 
vorbind în timp ce urmărește stările în care vă aflaţi, El știe exact ce să spună în cazul 
fiecărei stări, rostind cuvinte care sunt exact ce au oamenii nevoie. Luaţi primul pas al 
lucrării Sale: vremea mustrării. După aceea, Dumnezeu Și-a dirijat lucrarea în funcţie de 
ce au manifestat oamenii, de răzvrătirea lor, de stările pozitive care au emanat din ei și 
de cele negative, precum și în funcţie de limita inferioară la care oamenii au putut să 
coboare când acele stări negative au atins un anumit nivel; și El a pus stăpânire pe aceste 
lucruri, pentru a obține un rezultat mult mai bun cu lucrarea Lui. Cu alte cuvinte, 
săvârşeşte lucrarea de sprijinire printre oameni, în baza stării lor actuale dintr-un anumit 
moment; El duce la bun sfârșit fiecare pas al lucrării Sale în funcţie de stările reale ale 
oamenilor. Toată creaţia este în mâinile Sale; cum ar putea El să nu-i cunoască? 
Dumnezeu efectuează următorul pas al lucrării care ar trebui făcută, oricând și oriunde, 
în concordanță cu stările oamenilor. În niciun caz această lucrare nu a fost planificată cu 
mii de ani în urmă; aceasta este o noţiune umană! El lucrează pe măsură ce observă 
efectele lucrării Sale și lucrarea Lui se adâncește și se dezvoltă continuu; după ce 
observă rezultatele lucrării Sale, El implementează de fiecare dată următoarea etapă a 
lucrării Sale. El folosește multe lucruri pentru trecerea treptată și pentru a-Și face noua 
lucrare vizibilă oamenilor de-a lungul timpului. Acest mod de a lucra poate să se 
îngrijească de nevoile oamenilor, pentru că Dumnezeu cunoaște prea bine oamenii. 
Acesta este modul în care El Își îndeplinește lucrarea din ceruri. De asemenea, 
Dumnezeul întrupat Își săvârşeşte lucrarea în același mod, făcând aranjamente și 
lucrând în mijlocul oamenilor în funcţie de împrejurările actuale. Niciuna dintre lucrările 
Sale nu a fost rânduită înainte ca lumea să fie creată, și nici nu a fost planificată meticulos 
în prealabil. La două mii de ani de la crearea lumii, lahve a văzut că omenirea a devenit 
atât de coruptă, încât a folosit gura profetului Isaia pentru a prevesti că, după încheierea 
Epocii Legii, lahve avea să-Și ducă la îndeplinire lucrarea de răscumpărare a omenirii în 
Epoca Harului. Acesta a fost planul lui lahve, desigur, dar și acest plan a fost făcut în 
funcţie de circumstanțele pe care El le observa atunci; cu siguranţă nu S-a gândit la el 
imediat ce l-a creat pe Adam. Isaia doar a dat glas unei profeţii, dar lahve nu făcuse 

pregătiri anticipate pentru această lucrare în timpul Epocii Legii; mai degrabă, El a inițiat- 
o la începutul Epocii Harului, când mesagerul a apărut în visul lui losif ca să-l lumineze, 
transmițându-i că Dumnezeu urma să devină trup și doar atunci avea să înceapă lucrarea 
Sa de întrupare. Dumnezeu nu Și-a pregătit, așa cum își imaginează oamenii, lucrarea 
de întrupare imediat după ce a creat lumea; aceasta a fost decisă numai pe baza gradului 
de dezvoltare a omenirii și a statutului războiului Său împotriva Satanei. 

Când Dumnezeu devine trup, Duhul Lui coboară asupra unui om; cu alte cuvinte, 
Duhul lui Dumnezeu îmbracă un trup fizic. El vine să-Și facă lucrarea pe pământ, nu să 
aducă împreună cu El anumite etape limitate; lucrarea Lui este absolut nelimitată. 
Lucrarea pe care Duhul Sfânt o face în trup este încă determinată de rezultatele lucrării 
Sale, și El folosește asemenea lucruri pentru a determina durata de timp pentru care El 
va lucra cât este în trup. Duhul Sfânt dezvăluie în mod direct fiecare pas al lucrării Sale, 
examinând lucrarea Lui în timp ce merge mai departe; această lucrare nu este atât de 
supranaturală încât să depășească limitele imaginaţiei umane. Aceasta este ca lucrarea 
lui lahve de creare a cerurilor și a pământului și a tuturor lucrurilor; El a planificat și a 
lucrat simultan. A despărțit lumina de întuneric și au apărut dimineaţa și seara — aceasta 
a durat o zi. În a doua zi, a creat cerul, iar aceasta a durat tot o zi; apoi a creat pământul, 
mările și toate ființele care le-au populat, fapt pentru care a avut nevoie de o altă zi. 
Aceasta a continuat până în a șasea zi, când Dumnezeu a creat omul și l-a lăsat să 
gestioneze toate lucrurile de pe pământ. Apoi, în a șaptea zi, când El a terminat de creat 
toate lucrurile, S-a odihnit. Dumnezeu a binecuvântat ziua a șaptea și a desemnat-o drept 
zi sfântă. El a decis să stabilească această zi sfântă doar după ce a creat toate lucrurile, 
nu înainte de a le crea. Și această lucrare a fost efectuată în mod spontan; înainte de a 
crea toate lucrurile, El nu hotărâse să creeze lumea în șase zile și să Se odihnească, 
apoi, în a șaptea; așa ceva nu e deloc în conformitate cu faptele. Nu glăsuise un 
asemenea lucru și nici nu îl planificase. În niciun caz nu spusese că facerea tuturor 
lucrurilor avea să se încheie în a șasea zi și că urma să Se odihnească în a șaptea; mai 
degrabă, El a creat în funcţie de ce | s-a părut bine pe atunci. Când a terminat de creat 
totul, era deja a șasea zi. Dacă ar fi fost a cincea zi când a terminat de creat totul, ar fi 
desemnat, prin urmare, a șasea zi ca zi sfântă. Totuși, El a terminat într-adevăr de creat 
totul în a șasea zi și, astfel, a șaptea zi a devenit o zi sfântă, care a fost transmisă până 
în această zi. Prin urmare, lucrarea Sa actuală se desfășoară în aceeași manieră. El 
vorbește și Se îngrijește de nevoile voastre, în conformitate cu situațiile voastre. Adică, 
Duhul vorbește și lucrează în funcţie de circumstanțele oamenilor; El veghează asupra 
tuturor și lucrează în orice moment și în orice loc. Ceea ce fac, spun, așez și revărs peste 
voi este, fără excepţie, ceea ce aveți nevoie. Așadar, niciuna dintre lucrările Mele nu este 
separată de realitate; totul este adevărat, căci știți cu toţii că „Duhul lui Dumnezeu 
păzeşte totul”. Dacă totul ar fi fost hotărât înainte de vreme, nu ar fi fost gata stabilit? Tu 
crezi că Dumnezeu a făcut planuri pentru șase milenii întregi și apoi a predestinat 
umanitatea să fie răzvrătită, recalcitrantă, necinstită și înșelătoare, și să aibă stricăciunea 

trupului, o fire satanică, pofta ochilor și îngăduinţe personale. Nimic din toate acestea nu 
a fost predestinat de către Dumnezeu, ci, mai degrabă, totul s-a întâmplat ca urmare a 
stricăciunii Satanei. Unii ar putea spune: „Satana nu era, de asemenea, sub controlul lui 
Dumnezeu? Dumnezeu a predestinat că Satana va strica omul în această manieră și, 
după aceea, Dumnezeu Și-a săvârșit lucrarea printre oameni”. L-ar predestina într- 
adevăr Dumnezeu pe Satana să corupă omenirea? Dumnezeu este prea dornic să 
permită omenirii să trăiască normal, deci oare chiar S-ar amesteca în vieţile oamenilor? 
Dacă ar fi astfel, înfrângerea Satanei și mântuirea umanităţii nu ar fi un efort inutil? Cum 
ar fi putut fi predestinată răzvrătirea omenirii? Asta s-a întâmplat din cauza amestecului 
Satanei, deci cum ar fi putut fi predestinată de Dumnezeu? Satana de sub controlul lui 
Dumnezeu pe care vi-l imaginați este foarte diferit de Satana de sub controlul lui 
Dumnezeu, despre care vorbesc Eu. După declaraţiile voastre, potrivit cărora „Dumnezeu 
este atotputernic și Satana este în mâinile Sale”, Satana nu L-ar putea trăda niciodată. 
Nu aţi spus voi că Dumnezeu este atotputernic? Cunoștinţele voastre sunt prea abstracte 
și în afara realităţii; omul nu poate pricepe niciodată gândurile lui Dumnezeu, nici nu poate 
să-l înțeleagă vreodată înțelepciunea! Dumnezeu este atotputernic; acest lucru nu este 
un neadevăr. Arhanghelul L-a trădat pe Dumnezeu pentru că Dumnezeu i-a dat, iniţial, o 
parte din autoritate. Bineînţeles, acesta a fost un eveniment neașteptat, exact ca 
momentul în care Eva a cedat ispitei șarpelui. Cu toate acestea, indiferent cum își duce 
Satana trădarea la bun sfârșit, tot nu este atotputernic precum Dumnezeu. După cum aţi 
spus, Satana nu este preaputernic; indiferent ce face, autoritatea lui Dumnezeu îl va 
învinge întotdeauna. Acesta este adevăratul sens al enunţului: „Dumnezeu este 
atotputernic și Satana este în mâinile Sale”. De aceea, războiul cu Satana trebuie să fie 
dus pas cu pas. Mai mult, Dumnezeu Își planifică lucrarea ca răspuns la șiretlicurile 
Satanei — adică, aduce omenirii mântuirea și Își dezvăluie atotputernicia și înțelepciunea 
într-un mod potrivit epocii. De asemenea, lucrarea zilelor de pe urmă nu a fost 
predestinată mai devreme, înainte de Epoca Harului; predestinările nu se fac într-o 
manieră atât de ordonată, ca aceasta: în primul rând, să schimbe firea externă a omului; 
în al doilea rând, să-l supună pe om mustrării şi încercărilor Sale; în al treilea rând, să 
facă omul să treacă prin încercarea morții; în al patrulea rând, să-l facă pe om să 
experimenteze vremea iubirii fată de Dumnezeu și să exprime hotărârea unei ființe 
create; în al cincilea rând, să permită omului să vadă voia lui Dumnezeu și să Îl cunoască 
pe deplin; și, în cele din urmă, să-l facă pe om complet! El nu a planificat toate aceste 
lucruri în timpul Epocii Harului; mai degrabă, a început să le planifice în epoca actuală. 
Satana lucrează, la fel și Dumnezeu. Satana își exprimă firea coruptă, în timp ce 
Dumnezeu vorbește direct și dezvăluie anumite lucruri esenţiale. Aceasta este lucrarea 
făcută astăzi și acesta e același principiu de lucru care a fost folosit cu mult timp în urmă, 
după crearea lumii. 

Mai întâi, Dumnezeu i-a creat pe Adam și pe Eva și a creat și un șarpe. Dintre toate 
lucrurile, șarpele acesta era cel mai otrăvitor; corpul său conţinea venin, pe care Satana 

l-a folosit pentru a profita. Șarpele a fost cel care a ispitit-o pe Eva să păcătuiască. Adam 
a păcătuit după ce a făcut-o Eva, iar cei doi au fost apoi capabili să distingă între bine și 
rău. Dacă lahve ar fi știut că șarpele o va ispiti pe Eva și că Eva îl va ispiti pe Adam, 
atunci de ce i-a pus pe toţi într-o grădină? Dacă EI ar fi putut să prezică aceste lucruri, 
atunci de ce a creat un șarpe și l-a pus în Grădina Edenului? De ce în Grădina Edenului 
se afla fructul pomului cunoașterii binelui și răului? Își dorise El ca ei să mănânce fructul? 
Când a venit lahve, nici Adam, nici Eva nu au îndrăznit a-L privi în faţă, și numai atunci 
lahve a știut că mâncaseră rodul pomului cunoașterii binelui și răului și căzuseră pradă 
șiretlicului șarpelui. În cele din urmă, El l-a blestemat pe șarpe și, de asemenea, i-a 
blestemat pe Adam și pe Eva. Când cei doi au mâncat din rodul pomului, lahve nu era 
nicicum conștient că ei făceau asta. Omenirea a devenit coruptă până în punctul de a fi 
rea și promiscuă din punct de vedere sexual, ajungând chiar până într-acolo încât 
lucrurile pe care le adăpostea în inimile sa erau toate rele și incorecte; totul era murdărie. 
Prin urmare, lahve a regretat crearea omenirii. După aceea, El Și-a desfășurat lucrarea 
de distrugere a lumii cu un potop, căruia Noe și fiii lui i-au supravieţuit. Unele lucruri nu 
sunt atât de avansate și supranaturale precum și le-ar putea imagina oamenii. Unii 
întreabă: „Din moment ce Dumnezeu știa că arhanghelul Îl va trăda, de ce l-a creat?” 
Acestea sunt faptele: înainte ca pământul să existe, arhanghelul era cel mai mare dintre 
îngerii cerului. El avea autoritate asupra tuturor îngerilor din ceruri; aceasta a fost 
competenţa pe care i-o acordase Dumnezeu. Cu excepţia lui Dumnezeu, era cel mai 
mare dintre îngerii cerului. Mai târziu, după ce Dumnezeu a creat omenirea, pe pământ, 
arhanghelul a îndeplinit o trădare și mai mare față de Dumnezeu. Spun că L-a trădat pe 
Dumnezeu pentru că a vrut să gestioneze omenirea și să depășească autoritatea lui 
Dumnezeu. Arhanghelul a ispitit-o pe Eva în păcat; și a făcut-o pentru că voia să-și 
stabilească împărăţia pe pământ și să-i determine pe oameni să-l întoarcă spatele lui 
Dumnezeu și, în schimb, să-l asculte pe el. Arhanghelul a văzut că erau atât de multe 
lucruri care îl puteau asculta — îngerii puteau, la fel ca și oamenii de pe pământ. Păsările 
și fiarele, copacii, pădurile, munţii, râurile și toate lucrurile de pe pământ erau în grija 
oamenilor — adică a lui Adam și a Evei — în timp ce Adam și Eva ascultau de arhanghel. 
Prin urmare, arhanghelul și-a dorit să depășească autoritatea lui Dumnezeu și să-L 
trădeze pe Dumnezeu. După aceea, a determinat mulţi îngeri să se răzvrătească 
împotriva lui Dumnezeu, care, mai târziu, au devenit diverse duhuri necurate. 
Dezvoltarea umanităţii până în zilele noastre nu a fost cauzată de corupția 
arhanghelului? Oamenii sunt așa cum sunt astăzi deoarece arhanghelul L-a trădat pe 
Dumnezeu și a corupt omenirea. Această lucrare pas-cu-pas nu este nici pe departe la 
fel de abstractă și simplă precum și-ar putea imagina lumea. Satana și-a dus trădarea 
la bun sfârșit cu un motiv, dar oamenii nu pot înțelege un fapt atât de simplu. De ce 
Dumnezeu, care a creat cerurile și pământul și toate lucrurile, l-a creat și pe Satana? De 
vreme ce Dumnezeu îl disprețuiește atât de mult pe Satana și Satana este dușmanul 
Său, de ce l-a creat pe Satana? Prin crearea Satanei, nu a creat El un dușman? 

Dumnezeu nu a creat, de fapt, un dușman; mai degrabă, El a creat un înger, iar mai 
târziu acel înger L-a trădat. Statutul său devenise atât de înalt, încât voia să-L trădeze 
pe Dumnezeu. S-ar putea spune că aceasta a fost o coincidenţă, dar a fost și un lucru 
cu un caracter inevitabil. Este similar cu modul în care o persoană va muri, în mod 
inevitabil, după ce s-a maturizat până într-un anumit punct; lucrurile pur și simplu au 
evoluat până la acea etapă. Unii nesăbuiţi absurzi spun: „Din moment ce Satana este 
dușmanul Tău, de ce l-ai creat? Nu știai că arhanghelul Te va trăda? Nu poţi vedea din 
eternitate în eternitate? Nu cunoșteai natura arhanghelului? Din moment ce știai clar că 
Te va trăda, de ce l-ai făcut arhanghel? Nu doar că Te-a trădat, dar a și condus atât de 
mulți alţi îngeri și a coborât în lumea muritorilor pentru a corupe omenirea, însă, până în 
această zi, Tu tot nu ai reușit să-Ți finalizezi planul de gestionare (planul mântuirii) de 
șase mii de ani”. Sunt corecte aceste cuvinte? Când gândești în acest fel, oare nu-ţi 
creezi mai multe probleme decât este necesar? Alţii spun: „Dacă Satana nu ar fi corupt 
omenirea până în prezent, Dumnezeu nu ar fi adus omenirii mântuirea în acest fel. Ca 
atare, înţelepciunea și atotputernicia lui Dumnezeu ar fi fost invizibile; unde s-ar fi 
dezvăluit înțelepciunea Sa? Așadar, Dumnezeu a creat o rasă umană pentru Satana 
astfel încât, în viitor, să poată să-Și dezvăluie atotputernicia — altfel, cum ar putea 
descoperi omul înțelepciunea lui Dumnezeu? Dacă omul nu s-ar împotrivi și nu s-ar 
răzvrăti față de EI, nu ar fi necesar ca faptele Sale să fie dezvăluite. Dacă toată creaţia 
| s-ar închina și | s-ar supune, Dumnezeu nu ar mai avea nimic de făcut”. Acest lucru 
este și mai departe de realitate, pentru că nu există nimic murdar în legătură cu 
Dumnezeu, deci El nu poate crea murdărie. El Își dezvăluie faptele acum numai pentru 
a-Și înfrânge inamicul, pentru a mântui oamenii pe care i-a creat și pentru a-i învinge pe 
demoni și pe Satana, care ÎI urăsc, Îl trădează și se împotrivesc lui Dumnezeu și care 
erau sub stăpânirea Lui şi Îi aparțineau chiar de la început. Dumnezeu vrea să învingă 
acești demoni și, făcând asta, să Își dezvăluie atotputernicia tuturor lucrurilor. Omenirea 
și tot ce este pe pământ se află acum sub domeniul Satanei și sub dominaţia celor 
nelegiuiți. Dumnezeu dorește să-Și dezvăluie faptele către toate lucrurile, astfel încât 
oamenii să-L poată cunoaște și, astfel, să-l înfrângă pe Satana și să-Și supună pe deplin 
vrăjmașii. Toată această lucrare se realizează prin dezvăluirea faptelor Sale. Toată 
creația Sa este sub domeniul Satanei și, astfel, Dumnezeu doreşte să le dezvăluie 
atotputernicia Lui, învingându-l astfel pe Satana. Dacă nu ar exista Satana, nu ar fi 
nevoie să-Și dezvăluie faptele. Dacă nu ar fi fost hărţuirea Satanei, Dumnezeu ar fi creat 
omenirea și ar fi condus-o să trăiască în Grădina Edenului. De ce, înainte de trădarea 
Satanei, Dumnezeu nu Și-a dezvăluit niciodată toate faptele îngerilor sau arhanghelului? 
Dacă, la început, toți îngerii și arhanghelul L-ar fi cunoscut pe Dumnezeu și | s-ar fi 
supus, atunci Dumnezeu nu ar fi săvârșit acele acte lipsite de sens. Din cauza existenţei 
Satanei și a demonilor, și oamenii | s-au împotrivit Lui și sunt plini până la refuz cu o fire 
rebelă. Prin urmare, Dumnezeu dorește să-Și dezvăluie faptele. Pentru că Își dorește să 
facă război cu Satana, trebuie să-Și folosească autoritatea și toate faptele; în felul 

acesta, lucrarea de mântuire pe care o face în rândul omenirii le va permite oamenilor 
să-l vadă înțelepciunea și atotputernicia. Lucrarea pe care o face Dumnezeu astăzi este 
semnificativă și nu seamănă în niciun fel cu aceea la care se referă unii oameni când 
spun: „Nu este lucrarea pe care o faci contradictorie? Nu este această succesiune de 
lucrări doar un exerciţiu pentru a-Ți face probleme? L-ai creat pe Satana și apoi l-ai lăsat 
să Te trădeze și să Ți se împotrivească. Ai creat oamenii și i-ai predat apoi Satanei, 
permiţând ca Adam și Eva să fie ispitiţi. De vreme ce Tu ai făcut toate aceste lucruri în 
mod intenţionat de ce mai detești omenirea? De ce-l detești pe Satana? Nu sunt toate 
aceste lucruri făcute de Tine? Ce ai de urât?” Destul de mulţi oameni absurzi spun 
asemenea lucruri. Ei își doresc să-L iubească pe Dumnezeu, dar, în sinea lor, se plâng 
de Dumnezeu. Ce contradicţie! Nu înţelegi adevărul, ai prea multe gânduri supranaturale 
și chiar pretinzi că Dumnezeu a făcut o greșeală — cât de absurd ești! Tu ești cel care 
se joacă cu adevărul; nu se pune problema ca Dumnezeu să fi făcut o greșeală! Unii 
oameni chiar se plâng iar și iar: „Tu ai fost creatorul Satanei și Cel care l-a aruncat pe 
Satana printre oameni și i-ai predat lui. Odată ce oamenii au avut o fire satanică, nu i-ai 
iertat; dimpotrivă, i-ai urât într-o anumită măsură. La început i-ai iubit într-o anumită 
măsură, dar acum îi detești. Tu ești Cel care a detestat omenirea și, totuși, cel care a 
iubit-o. Ce, mai exact, se petrece aici? Nu este aceasta o contradicție?” Indiferent de 
modul în care priviţi lucrurile, aceasta este ceea ce s-a întâmplat în ceruri; acesta a fost 
modul în care arhanghelul L-a trădat pe Dumnezeu și omenirea a fost coruptă, și așa au 
continuat oamenii până astăzi. Indiferent cum o exprimati, aceasta este întreaga 
poveste. Totuși, trebuie să înțelegeţi că singurul scop din spatele lucrării pe care 
Dumnezeu o face astăzi este să vă mântuiască și să-l învingă pe Satana. 

Deoarece îngerii erau deosebit de fragili și nu aveau abilități despre care să 
vorbească, au devenit aroganti de îndată ce li s-a acordat autoritate. Lucrul acesta era 
valabil mai ales pentru arhanghel, al cărui statut era mai înalt decât cel al oricărui alt 
înger. Un rege printre îngeri, a condus milioane dintre ei, iar sub lahve, autoritatea sa a 
depășit-o pe cea a oricărui alt înger. A vrut să facă și una și alta, și să-i conducă pe 
îngeri printre oameni, pentru a controlalumea. Dumnezeu a spus că El e Cel responsabil 
de univers, însă arhanghelul a pretins că el avea în grijă universul — ulterior, arhanghelul 
L-a trădat pe Dumnezeu. Dumnezeu a creat o altă lume în cer, iar arhanghelul și-a dorit 
să controleze această lume și să coboare și în tărâmul muritorilor. Putea Dumnezeu să- 
i permită să facă asta? Astfel, El l-a lovit pe arhanghel și l-a aruncat în văzduh. De când 
a corupt oamenii, Dumnezeu S-a războit cu arhanghelul pentru a-i mântui; El a folosit 
aceste șase milenii pentru a-l învinge. Concepţia voastră despre un Dumnezeu 
atotputernic este incompatibilă cu lucrarea pe care Dumnezeu o îndeplinește în prezent; 
nu este deloc practică și este o erezie! De fapt, abia după trădarea arhanghelului, l-a 
declarat Dumnezeu dușmanul Lui. Doar din cauza trădării sale a călcat arhanghelul în 
picioare omenirea după ce a ajuns pe tărâmul muritorilor și din acest motiv umanitatea 
s-a dezvoltat până în acest punct. După ce s-a întâmplat asta, Dumnezeu i-a jurat 

Satanei: „Te voi înfrânge și voi aduce mântuirea oamenilor pe care i-am creat”. Plin de 
îndoieli la început, Satana l-a răspuns: „Sincer, ce îmi poţi face? Chiar poţi să mă arunci 
în văzduh? Poţi să mă învingi cu adevărat?” După ce Dumnezeu l-a aruncat în văzduh, 
El nu i-a mai acordat atenţie arhanghelului și, mai apoi, a început să mântuiască 
omenirea și să-Și îndeplinească propria lucrare, în ciuda tulburărilor continue ale 
Satanei. Satana era în stare să facă una și alta, dar totul era datorită puterilor pe care 
Dumnezeu i le dăduse în prealabil; le-a luat cu el în văzduh și le-a păstrat până în ziua 
de azi. Când l-a aruncat pe arhanghel în văzduh, Dumnezeu nu i-a retras autoritatea și, 
astfel, Satana a continuat să corupă omenirea. Dumnezeu, pe de altă parte, a început 
să mântuiască omenirea, pe care Satana a corupt-o la puţin timp după ce a fost creată. 
Dumnezeu nu Și-a dezvăluit faptele când era în ceruri; totuşi, înainte de a crea pământul, 
a permis oamenilor din lumea pe care El a creat-o în cer să Îi vadă faptele, îndrumându- 
i, astfel, pe acei oameni deasupra cerului. El le-a dat înțelepciune și inteligenţă și i-a 
condus pe acei oameni să trăiască în acea lume. Firește, niciunul dintre voi nu a auzit 
de asta înainte. Mai târziu, după ce Dumnezeu a creat oamenii, arhanghelul a început 
să-i corupă; pe pământ, întreaga omenire a picat pradă haosului. Numai în acel moment 
a început Dumnezeu războiul împotriva Satanei și numai în acel moment au început 
oamenii să-l vadă faptele. La început, asemenea acţiuni au fost ascunse de omenire. 
După ce Satana a fost aruncat în văzduh, el și-a făcut lucrurile sale, iar Dumnezeu a 
continuat să-Și facă lucrarea, războindu-Se mereu cu Satana, chiar până în zilele de pe 
urmă. Acum este momentul în care Satana ar trebui distrus. La început, Dumnezeu i-a 
dat autoritate, iar mai târziu El l-a aruncat în văzduh, dar acesta a rămas sfidător. Mai 
târziu, a corupt omenirea pe pământ, dar Dumnezeu era acolo, gestionând omenirea. 
Dumnezeu Se folosește de gestionarea oamenilor pentru a-l învinge pe Satana. Prin 
coruperea oamenilor, Satana le aduce soarta de sfârșit și întrerupe lucrarea lui 
Dumnezeu. Pe de altă parte, lucrarea lui Dumnezeu este mântuirea omenirii. Care pas 
din lucrarea lui Dumnezeu nu este menit să mântuiască omenirea? Care pas nu este 
menit să curețe oamenii și să-i determine să se poarte drept și să trăiască imaginea 
celor care pot fi iubiţi? Satana, totuși, nu face asta. El corupe omenirea; își desfășoară 
continuu activitatea de corupere a omenirii în tot universul. Desigur, și Dumnezeu Își 
face propria lucrare, fără să acorde atenţie Satanei. Indiferent cât de multă autoritate are 
Satana, acea autoritatea îi era încă dată de Dumnezeu; Dumnezeu nu i-a dat, de fapt, 
toată autoritatea Sa, pur și simplu, și, indiferent de ceea ce face Satana, nu-L poate 
depăși niciodată pe Dumnezeu și va fi întotdeauna sub controlul lui Dumnezeu. 
Dumnezeu nu a dezvăluit niciuna dintre faptele Sale când era în ceruri. El i-a dat Satanei 
doar o mică parte de autoritate și i-a permis să exercite controlul asupra celorlalți îngeri. 
Prin urmare, indiferent ce face Satana, nu poate depăși autoritatea lui Dumnezeu, 
deoarece autoritatea pe care i-a oferit-o inițial Dumnezeu este limitată. În timp ce 
Dumnezeu lucrează, Satana tulbură. În zilele de pe urmă, tulburările lui se vor încheia; 
de asemenea, și lucrarea lui Dumnezeu se va termina, iar felul de oameni pe care 

Dumnezeu dorește să-i desăvârșească va fi complet. Dumnezeu conduce oamenii în 
mod pozitiv; viața Lui este apă vie, nemăsurată și fără limite. Satana a corupt omul într- 
o anumită măsură; în cele din urmă, apa vie a vieţii va desăvârși omul și Satanei îi va fi 
imposibil să intervină și să-și îndeplinească lucrarea. Astfel, Dumnezeu îi va putea 
câștiga pe deplin pe acești oameni. Chiar și acum, Satana refuză încă să accepte acest 
lucru; Îl provoacă continuu pe Dumnezeu, dar El nu îi acordă nicio atenţie. Dumnezeu a 
spus: „Voi fi victorios peste toate forțele întunecate ale Satanei și peste toate influenţele 
întunecate”. Aceasta este lucrarea care trebuie făcută acum în trup şi este și ceea ce 
face întruparea plină de înţeles: adică, finalizarea stadiului lucrării de înfrângere a 
Satanei în zilele de pe urmă și ștergerea tuturor lucrurilor care aparţin Satanei. Victoria 
lui Dumnezeu asupra Satanei este inevitabilă! De fapt, Satana deja a eșuat cu mult timp 
în urmă. Când Evanghelia a început să se răspândească în toată țara marelui balaur 
roșu — adică, atunci când Dumnezeul întrupat Și-a început lucrarea și această lucrare a 
fost pusă în mișcare — Satana a fost învins pe deplin, căci însuși scopul întrupării era 
înfrângerea Satanei. De îndată ce Satana a văzut că Dumnezeu a devenit din nou trup 
și a început să-Și îndeplinească lucrarea, pe care nicio forță nu o putea opri, a fost prin 
urmare înmărmurit când a văzut această lucrare și nu a îndrăznit să mai semene 
zâzanie. La început, Satana a crezut că și el era înzestrat cu multă înțelepciune și a 
întrerupt și a hărțuit lucrarea lui Dumnezeu; totuși, nu s-a așteptat ca Dumnezeu să 
devină din nou trup sau ca, în lucrarea Sa, Dumnezeu să folosească răzvrătirea Satanei 
pentru a servi drept revelaţie și judecată pentru omenire și, prin asta, să cucerească 
omenirea și să-l învingă pe Satana. Dumnezeu este mai înţelept decât Satana și 
lucrarea Lui îl depășește cu mult. De aceea, așa cum am afirmat anterior, „Lucrarea pe 
care o îndeplinesc este făcută ca răspuns la șiretlicurile Satanei; în cele din urmă, voi 
descoperi atotputernicia Mea și lipsa de putere a Satanei”. Dumnezeu Își va face 
lucrarea în prim plan în vreme ce Satana Îl va urma îndeaproape din spate, până când, 
în cele din urmă, va fi distrus — nu va ști nici măcar ce l-a lovit! Își va da seama de adevăr 
numai după ce a fost deja sfărâmat și zdrobit și, între timp, va fi fost deja incinerat în 
iazul de foc. Nu va fi complet convins atunci? Căci atunci Satana nu va mai avea ce 
uneltiri să folosească! 

Această lucrare realistă pas cu pas este cea care adesea copleșește inima lui 
Dumnezeu cu durere pentru omenire, așa că războiul Său cu Satana a durat șase mii 
de ani, iar Dumnezeu a spus: „Nu voi mai crea niciodată omenirea și nici nu voi mai da 
autoritate îngerilor”. De atunci, când îngerii au venit să lucreze pe pământ, ei doar L-au 
urmat pe Dumnezeu pentru a face ceva; El nu le-a mai oferit niciodată autoritate. Cum 
și-au desfășurat lucrarea îngerii pe care i-au văzut israeliţii? Ei s-au descoperit în vise și 
au transmis cuvintele lui lahve. Când Isus a înviat la trei zile după ce a fost răstignit, 
îngerii au fost cei care au împins bolovanul într-o parte; Duhul lui Dumnezeu nu a făcut 
această lucrare personal. Îngerii au făcut doar acest tip de lucrare; au jucat roluri de 
sprijin, dar nu au avut autoritate, pentru că Dumnezeu nu avea să le mai ofere niciodată 


1207 


autoritate. După ce au lucrat ceva timp, oamenii pe care Dumnezeu i-a folosit pe pământ 
au preluat poziția lui Dumnezeu și au spus: „Îmi doresc să depășesc universul! Vreau să 
stau în al treilea Cer! Vrem să ţinem frâiele puterii suverane!” Ei au devenit aroganti după 
câteva zile de muncă; își doreau să deţină autoritatea suverană pe pământ, să înființeze 
o altă naţiune, să aibă toate lucrurile sub picioarele lor și voiau să stea în al treilea Cer. 
Nu știi că ești doar un om folosit de Dumnezeu? Cum ai putea să urci în al treilea Cer? 
Dumnezeu vine pe pământ să lucreze, în tăcere și fără să Se plângă, și apoi pleacă 
după ce-Și îndeplinește cu desăvârșire lucrarea. El nu Se plânge niciodată așa cum fac 
oamenii ci, mai degrabă, e practic în modul în care-Și desfășoară lucrarea. Nici nu intră 
vreodată în biserică și strigă: „Vă voi șterge cu totul! Vă voi blestema și vă voi mustra!” 
El pur și simplu continuă să-Și facă lucrarea și pleacă odată ce este terminată. Acei 
păstori religioși care vindecă bolnavii și alungă demonii, le vorbesc altora de la amvon, 
țin discursuri lungi și pompoase și discută despre lucruri nerealiste sunt cu toţii aroganti 
până în măduva oaselor! Ei sunt descendenții arhanghelului! 

După ce Și-a desfășurat cei șase mii de ani de lucrare până în ziua de astăzi, 
Dumnezeu a dezvăluit deja multe dintre faptele Sale, al căror scop principal a fost de a- 
| învinge pe Satana și a aduce mântuirea întregii umanităţi. El folosește această ocazie 
pentru a permite tuturor lucrurilor din cer, tuturor lucrurilor de pe pământ, tuturor celor 
din mări și tuturor obiectelor creaţiei lui Dumnezeu pe pământ să-l vadă atotputernicia 
și să fie martore la toate faptele Lui. El folosește ocazia pe care i-a oferit-o înfrângerea 
Satanei ca să dezvăluie toate faptele Lui oamenilor și să le permită să-L laude și să-l 
preamărească înțelepciunea în învingerea Satanei. Tot ce este pe pământ, în ceruri și 
în mări Îi aduce slavă lui Dumnezeu, Îi laudă atotputernicia, Îi slăvește fiecare faptă și 
strigă numele Lui sfânt. Aceasta este dovada faptului că l-a învins pe Satana; este o 
dovadă a cuceririi Satanei. Mai important, este dovada mântuirii umanităţii de către El. 
Întreaga creaţie a lui Dumnezeu Îi aduce slavă, Îl laudă pentru că l-a învins pe dușmanul 
Său și Se întoarce victorios și Îl preamăreşte pe El ca pe marele Rege învingător. Scopul 
Lui nu este numai de a-l învinge pe Satana, și de aceea lucrarea Lui a continuat timp de 
șase mii de ani. El foloseşte înfrângerea Satanei pentru a mântui omenirea; El folosește 
înfrângerea Satanei pentru a descoperi toate faptele Sale și toată gloria Lui. El va obţine 
slava și toată mulţimea îngerilor va vedea toată slava Lui. Mesagerii din cer, oamenii de 
pe pământ și toate obiectele creaţiei de pe pământ vor vedea slava Creatorului. Aceasta 
este lucrarea pe care El o face. Creaţia Lui din ceruri și de pe pământ va fi martora gloriei 
Lui și El Se va întoarce triumfător după ce va învinge pe Satana și va permite omenirii 
să-L laude, dobândind astfel o dublă victorie în lucrarea Sa. În cele din urmă, toată 
omenirea va fi cucerită de El și El va distruge pe oricine se opune sau se revoltă; cu alte 
cuvinte, va șterge pe toți cei care îi aparţin Satanei. În prezent, vezi atât de multe din 
aceste acţiuni ale lui Dumnezeu și totuși te împotrivești și ești răzvrătit și nu te supui; 
nutrești multe lucruri în tine și faci tot ce-ţi dorești. Îţi urmezi poftele și preferinţele; toate 
acestea sunt răzvrătire și împotrivire. Orice credinţă în Dumnezeu de dragul trupului, al 

poftelor, cât și al propriilor plăceri, al lumii și al Satanei, este murdară; este potrivnică și 
răzvrătită în natură. Astăzi, există diferite tipuri de credinţe: unii caută adăpost după 
dezastru, iar alții caută să obţină binecuvântări; unii doresc să înțeleagă tainele, în timp 
ce alţii caută bani. Acestea toate sunt forme de împotrivire și toate sunt blasfemie! Când 
spui că o persoană se împotrivește sau se răzvrătește, nu te referi la astfel de 
comportamente? Mulţi oameni bombănesc în aceste zile, se plâng sau judecă. Toate 
acestea sunt lucruri făcute de cei răi; sunt exemple de împotrivire și răzvrătire umană. 
Astfel de oameni sunt posedaţi și ocupați de Satana. Cei pe care îi obține Dumnezeu sunt 
aceia care se supune Lui pe deplin; sunt oameni care au fost corupti de Satana, dar care 
au fost mântuiţi și cuceriţi de lucrarea Lui de acum, care au suferit necazuri și care, în cele 
din urmă, au fost obținuți complet de Dumnezeu, nu mai trăiesc sub domeniul Satanei, s- 
au despărțit de nelegiuire, și care sunt dispuși să trăiască sfinţenia — aceștia sunt cei mai 
sfinţi dintre oameni; ei sunt, într-adevăr, cei sfinţi. Dacă acţiunile tale actuale nu sunt în 
conformitate cu măcar o parte a cerinţelor lui Dumnezeu, atunci vei fi alungat. Acest 
lucru este indiscutabil. Totul depinde de ceea ce se întâmplă acum; deși ai fost 
predestinat și ales, acţiunile tale de astăzi îţi vor determina în continuare finalul. Dacă 
nu poţi ţine pasul, vei fi alungat. Dacă nu poti ține pasul acum, cum poţi să ţii pasul mai 
târziu? În fața ta a apărut o minune atât de mare, dar tu încă nu crezi. Atunci, cum vei 
crede în El mai târziu, când EI Își va încheia lucrarea și nu va mai face o alta la fel? 
Atunci, îţi va fi cu atât mai imposibil să-L urmezi! Mai târziu, Dumnezeu Se va baza pe 
atitudinea, cunoștințele tale fată de lucrarea Dumnezeului întrupat și pe experienţa ta 
pentru a stabili dacă ești păcătos sau drept ori pentru a determina dacă ești desăvârșit 
sau alungat. Trebuie să vezi clar acum. Duhul Sfânt lucrează astfel: El îți determină 
finalul în funcţie de comportamentul tău de astăzi. Cine rostește cuvintele de astăzi? 
Cine face lucrarea de astăzi? Cine decide că vei fi alungat astăzi? Cine decide să te 
desăvârșească? Nu asta fac Eu Însumi? Eu sunt Acela care rostește aceste cuvinte; Eu 
sunt Cel care face o astfel de lucrare. Blestemarea, mustrarea și judecarea oamenilor 
fac toate parte din lucrarea Mea. În cele din urmă, tot de Mine va depinde alungarea ta. 
Toate aceste lucruri sunt treaba Mea! A te desăvârși este treaba Mea și a-ţi permite să 
te bucuri de binecuvântări este tot treaba Mea. Aceasta toată este lucrarea Mea. Finalul 
tău nu a fost predestinat de lahve; este determinat de Dumnezeul de astăzi. Acesta este 
stabilit chiar acum; nu a fost stabilit cu mult înainte ca lumea să fie creată. Unii oameni 
absurzi spun: „Poate că este ceva în neregulă cu ochii Tăi și nu mă vezi așa cum ar 
trebui. În cele din urmă, Tu vei vedea ce dezvăluie Duhul!” Isus l-a ales iniţial pe luda ca 
discipol al Lui. Oamenii întreabă: „Cum a putut să aleagă un ucenic care să-L trădeze?” 
La început, luda nu intenţiona să-L trădeze pe Isus; acest lucru s-a întâmplat doar mai 
târziu. La vremea aceea, Isus îl privea pe luda destul de favorabil; El l-a făcut pe om să- 
L urmeze și l-a numit responsabil pentru chestiunile lor financiare. Dacă Isus ar fi știut 
că luda avea să fure bani, nu l-ar fi lăsat niciodată să se ocupe de asemenea chestiuni. 
Se poate spune că Isus nu știa iniţial că acest om era necinstit și înșelător sau că avea 

să-și înșele fraţii și surorile. Mai târziu, după ce luda L-a urmat pe Isus o vreme, Isus l-a 
văzut lingușindu-și fraţii și surorile și lingușindu-L pe Dumnezeu. Oamenii au descoperit, 
de asemenea, că luda avea obiceiul să ia bani din punga cu bani, iar apoi l-au spus lui 
Isus despre asta. Abia atunci Isus a devenit conștient de tot ce se petrecea. Pentru că 
Isus trebuia să facă lucrarea răstignirii și avea nevoie de cineva să-L trădeze și pentru 
că luda s-a întâmplat să fie persoana potrivită pentru acest rol, Isus a spus: „Va fi unul 
dintre noi cel care Mă va trăda. Fiul Omului va folosi această trădare pentru a fi răstignit 
și, după trei zile, va învia”. Pe atunci, Isus nu îl alesese efectiv pe luda, ca el să-L poată 
trăda; dimpotrivă, sperase ca luda să fie un discipol loial. În mod neașteptat, luda s-a 
dovedit a fi un degenerat avar care L-a trădat pe Domnul, așa că Isus a folosit această 
situație pentru a-l alege pe luda pentru această lucrare. Dacă toţi cei doisprezece ucenici 
ai lui Isus ar fi fost loiali și niciunul ca luda nu ar fi fost printre ei, atunci persoana care 
să-L trădeze pe Isus ar fi fost cineva din afara cercului ucenicilor. Cu toate acestea, în 
acel moment s-a întâmplat să existe printre ucenici unul care se bucura să ia mită: luda. 
Așadar, Isus l-a folosit pe acest om pentru a-Și termina lucrarea. Cât de simplu a fost! 
Isus nu predeterminase lucrul acesta la începutul lucrării Sale; El a luat această decizie 
numai după ce lucrurile au evoluat până la un anumit punct. Aceasta a fost decizia lui 
Isus, adică a fost decizia Duhului lui Dumnezeu Însuși. Iniţial, Isus a fost Cel care l-a 
ales pe luda; când luda L-a trădat mai târziu pe Isus, aceasta a fost fapta Duhului Sfânt, 
pentru a-Și sluji propriile scopuri. A fost lucrarea Duhului Sfânt săvârșită în acel moment. 
Când Isus l-a ales pe luda, nu avea nicio idee că el avea să-L trădeze. Ştia doar că 
bărbatul era luda Iscarioteanul. Finalurile voastre sunt, de asemenea, determinate în 
funcţie de nivelul vostru de supunere de astăzi și în funcţie de nivelul creșterii vieții 
voastre, nu conform vreunei noţiuni umane că ar fi fost predestinate la crearea lumii. 
Trebuie să înţelegi clar aceste lucruri. Nimic din această lucrare nu se săvârșește așa 
cum îţi imaginezi tu. 


Referitor la apelative și identitate 


Dacă vrei să fii potrivit pentru a fi folosit de Dumnezeu, trebuie să cunoști lucrarea 
lui Dumnezeu și să cunoști lucrarea pe care a făcut-o El anterior (în Noul și Vechiul 
Testament) și, mai mult, trebuie să Îi cunoști lucrarea din prezent; cu alte cuvinte, trebuie 
să cunoști cele trei stadii ale lucrării lui Dumnezeu îndeplinite de-a lungul a 6000 de ani. 
Dacă ţi se va solicita să răspândești Evanghelia, nu vei putea să o faci fără să cunoști 
lucrarea lui Dumnezeu. Cineva te-ar putea întreba ce a spus Dumnezeul vostru despre 
Biblie, Vechiul Testament și despre lucrarea și cuvintele lui Isus în acele vremuri. Dacă 
tu nu poţi vorbi despre povestea lăuntrică a Bibliei, atunci nu vor fi convinşi. La vremea 
aceea, Isus a vorbit mult despre Vechiul Testament cu ucenicii Săi. Tot ce au citit ei a 
fost din Vechiul Testament; Noul Testament a fost scris la doar câteva decenii după 

crucificarea lui Isus. Pentru a răspândi Evanghelia, ar trebui să înțelegeţi în primul rând 
adevărul tainic al Bibliei și lucrarea lui Dumnezeu în Israel, cu alte cuvinte, lucrarea 
făcută de lahve, și va mai trebui să înțelegeţi lucrarea făcută de Isus. Acestea sunt 
chestiuni care îi preocupă foarte mult pe toți oamenii, iar povestea lăuntrică a celor două 
etape ale lucrării este ceea ce ei nu au auzit. Atunci când răspândiţi Evanghelia, în primul 
rând lăsaţi deoparte discuţiile despre lucrarea din prezent a Duhului Sfânt. Această 
etapă a lucrării este de neatins, deoarece ceea ce urmăriţi voi este cel mai măreț lucru 
dintre toate — o cunoaștere a lui Dumnezeu și o cunoaștere a lucrării Duhului Sfânt — și 
nimic nu este mai solemn decât aceste două lucruri. Dacă vorbiţi prima dată despre ceea 
ce e măreț, va fi prea mult pentru ei, deoarece nimeni nu a experimentat o asemenea 
lucrare a Duhului Sfânt; nu are precedent și omului nu îi este ușor să o accepte. 
Experiențele lor sunt lucruri vechi din trecut, cu unele lucrări ocazionale realizate de 
Duhul Sfânt. Ceea ce experimentează ei nu este lucrarea Duhului Sfânt de azi sau voia 
lui Dumnezeu de azi. Ei acţionează încă potrivit practicilor vechi, fără vreo lumină nouă 
și fără lucruri noi. 

În epoca lui Isus, Duhul Sfânt Își făcea în principal lucrarea prin Isus, în timp ce aceia 
care Îl slujeau pe lahve în templu, purtând haine preoțești, făceau acest lucru cu loialitate 
neșovăielnică. Și ei deţineau lucrarea Duhului Sfânt, însă erau incapabili să sesizeze 
voia din prezent a lui Dumnezeu și Îi rămâneau pur și simplu credincioși lui lahve, în 
conformitate cu practicile străvechi și erau fără o îndrumare nouă. Isus a venit și a adus 
lucrarea nouă, însă cei care slujeau în templu nu aveau îndrumări noi, nici nu aveau 
lucrarea nouă. Slujind în templu, nu puteau decât să susţină practicile străvechi, iar fără 
să părăsească templul, erau pur și simplu incapabili de avea vreo intrare nouă. Lucrarea 
nouă a fost adusă de Isus, iar Isus nu a mers în templu pentru a-Și face lucrarea. El doar 
Și-a făcut lucrarea în afara templului, pentru că scopul lucrării lui Dumnezeu se 
schimbase cu mult timp în urmă. El nu a lucrat în templu, iar atunci când omul Îl slujea 
pe Dumnezeu acolo, asta servea doar să menţină lucrurile așa cum erau și nu putea 
aduce nicio lucrare nouă. La fel, oamenii religioși din prezent încă venerează Biblia. 
Dacă le răspândești Evanghelia, ei vor arunca spre tine detalii mărunte cu privire 
cuvintele din la Biblie și vor găsi multe dovezi, lăsându-te uluit și fără cuvinte; atunci te 
vor eticheta și vor crede că ești ignorant în credinţa ta. Vor spune: „Nici măcar nu cunoști 
Biblia, cuvântul lui Dumnezeu, deci cum poţi spune că tu crezi în Dumnezeu?” Atunci, 
te vor dispreţui și, de asemenea, vor spune: „Din moment ce Acela în care credeți voi 
este Dumnezeu, de ce nu vă spune El totul despre Vechiul și Noul Testament? Dacă EI 
Și-a adus gloria din Israel în Răsărit, de ce nu cunoaște lucrarea făcută în Israel? De ce 
nu cunoaște lucrarea lui Isus? Dacă nu știți, asta dovedește că nu vi s-a spus; întrucât 
El este a doua întrupare a lui Isus, cum se poate să nu știe aceste lucruri? Isus a 
cunoscut lucrarea făcută de lahve; cum putea să nu o cunoască?” Atunci când va veni 
momentul, îţi vor adresa cu toţii astfel de întrebări. Minţile lor sunt pline de astfel de 
lucruri; cum să nu întrebe? Cei dintre voi care sunt în acest curent nu se concentrează 

pe Biblie, pentru că voi aţi fost la curent cu lucrarea realizată pas cu pas de Dumnezeu 
în prezent, voi aţi asistat la această lucrare treptată, cu ochii voştri și ați văzut clar cele 
trei etape ale lucrării și a trebuit să puneţi Biblia deoparte și să încetaţi să o mai studiați. 
Însă ei nu pot renunța la a o studia, pentru că ei nu au nicio cunoștință despre această 
lucrare treptată. Unii oameni vor întreba: „Care este diferenţa dintre lucrarea realizată 
de Dumnezeu întrupat și cea a profeților și apostolilor din trecut? David a fost numit și 
Domnul și la fel a fost și Isus; cu toate că lucrările pe care le-au făcut au fost diferite, au 
fost numiţi la fel. Spuneţi-Mi, de ce identitățile lor nu au fost la fel? Ceea ce loan a văzut 
a fost o viziune, una care a venit, de asemenea, de la Duhul Sfânt, iar el a putut să spună 
cuvintele pe care Duhul Sfânt intenţiona să le spună; de ce era identitatea lui loan diferită 
de cea a lui Isus?” Cuvintele rostite de Isus ÎI puteau reprezenta în totalitate pe 
Dumnezeu și reprezentau în totalitate lucrarea lui Dumnezeu. Ceea ce a văzut loan a 
fost o viziune, iar el nu era capabil să reprezinte în totalitate lucrarea lui Dumnezeu. De 
ce loan, Petru și Pavel au rostit multe cuvinte, la fel ca Isus, și totuși, nu au avut aceeași 
identitate cu cea a lui Isus? În cea mai mare parte, pentru că lucrarea pe care o făceau 
ei era diferită. Isus reprezenta Duhul lui Dumnezeu și era Duhul lui Dumnezeu care lucra 
direct. El a făcut lucrarea epocii noi, lucrare pe care nimeni nu o făcuse înaintea Lui. A 
deschis o cale nouă, L-a reprezentat pe lahve și L-a reprezentat pe Dumnezeu Însuși, 
în timp ce Petru, Pavel și David, indiferent cum au fost numiţi, au reprezentat doar 
identitatea unei creaturi a lui Dumnezeu și au fost trimiși de Isus sau lahve. Deci, 
indiferent câtă lucrare au făcut ei, indiferent cât de mari au fost minunile pe care le-au 
săvârșit, erau, totuși, doar niște creaturi ale lui Dumnezeu, incapabile să reprezinte 
Duhul lui Dumnezeu. Ei au lucrat în numele lui Dumnezeu sau au lucrat după ce au fost 
trimiși de Dumnezeu; mai mult, au lucrat în epocile începute de Isus sau lahve și nu au 
făcut nicio altă lucrare. Ei au fost, la urma-urmei, doar niște creaturi ale lui Dumnezeu. 
În Vechiul Testament, mulţi profeţi au rostit predicții sau au scris cărţi profetice. Nimeni 
nu a spus că ei erau Dumnezeu, dar de îndată ce Isus a început să lucreze, Duhul lui 
Dumnezeu a fost mărturie că El este Dumnezeu. De ce? În acest punct, ar trebui să știi 
deja! Înainte, apostolii și profeţii au scris diferite epistole și au făcut multe profeţii. Mai 
târziu, oamenii le-au ales pe unele dintre acestea să le pună în Biblie, iar altele s-au 
pierdut. Din moment ce există oameni care spun că tot ce au rostit aceștia vine de la 
Duhul Sfânt, de ce o parte din ele este considerată bună, iar alta este considerată rea? 
Și de ce unele cuvinte au fost alese, iar altele nu? Dacă acestea au fost într-adevăr 
cuvintele rostite de Duhul Sfânt, ar fi necesar ca oamenii să le aleagă? De ce sunt diferite 
relatările cuvintelor rostite de Isus și ale lucrării Sale în fiecare dintre cele Patru 
Evanghelii? Nu este oare vina celor care le-au consemnat? Unii oameni vor întreba: „Din 
moment ce epistolele scrise de Pavel și ceilalți autori ai Noului Testament și lucrarea pe 
care au făcut-o au luat naștere parţial din voința omului și au fost denaturate de noţiunile 
omului, atunci oare nu există nicio impuritate omenească în cuvintele pe care Tu 
(Dumnezeu) le rostești astăzi? Chiar nu conţin acestea nicio noţiune a omului?” Această 

etapă a lucrării făcute de Dumnezeu este complet diferită de cea făcută de Pavel și de 
mulți apostoli și profeţi. Nu doar că există o diferenţă de identitate ci, în principal, există 
o diferenţă în lucrarea făcută. După ce Pavel a fost doborât și a căzut în faţa Domnului, 
a fost condus de Duhul Sfânt să lucreze și a devenit unul dintre cei trimiși. Așadar, el a 
scris epistole către biserici, iar toate aceste epistole au urmat învăţăturile lui Isus. Pavel 
a fost trimis de către Dumnezeu pentru a lucra în numele Domnului Isus, însă atunci 
când a venit Dumnezeu Însuși, El nu a lucrat în numele nimănui și nu a reprezentat pe 
nimeni în afară de Duhul lui Dumnezeu în lucrarea Lui. Dumnezeu a venit pentru a-și 
face lucrarea în mod direct: nu a fost desăvârşit de om, iar lucrarea Lui nu a fost făcută 
prin învăţăturile niciunui om. În această etapă a lucrării, Dumnezeu nu conduce prin 
discuţii despre experiențele Sale personale ci, în schimb, Își face lucrarea în mod direct, 
conform cu ceea ce are El. De exemplu, încercarea făcătorilor de servicii, vremea 
mustrării, încercarea morţii, vremea iubirii faţă de Dumnezeu... Aceasta este toată o 
lucrare care nu a mai fost făcută niciodată și este lucrarea epocii prezente, mai degrabă 
decât a experienţelor omului. În cuvintele pe care le-am rostit, care sunt experienţele 
omului? Nu vin toate acestea direct de la Duh și nu sunt ele emise de Duh? Pur și simplu, 
calibrul tău e atât de slab, încât nu poţi vedea adevărul de la un capăt la celălalt! Calea 
practică de viață despre care vorbesc este de a arăta drumul și nimeni nu a vorbit înainte 
despre ea, nici nu a experimentat cineva vreodată această cale sau a știut despre 
această realitate. Înainte să fi rostit Eu aceste cuvinte, nimeni nu le-a rostit vreodată. 
Nimeni nu a discutat vreodată de astfel de experiențe, nici nu a rostit asemenea detalii 
și, mai mult, nimeni nu a evidenţiat vreodată astfel de stări pentru a dezvălui aceste 
lucruri. Nimeni nu a condus vreodată pe calea pe care conduc Eu astăzi și, dacă ar fi 
fost condusă de om, atunci nu ar fi o cale nouă. Să-i luăm pe Pavel și Petru, drept 
exemplu. Ei nu au avut experiențe personale proprii înainte ca Isus să le arate calea. 
Abia după ce Isus le-a arătat calea, au experimentat cuvintele rostite de Isus și calea pe 
care conduce El; de aici, ei au câștigat multe experienţe și au scris epistolele. Și astfel, 
experienţele omului nu sunt același lucru cu lucrarea lui Dumnezeu, iar lucrarea lui 
Dumnezeu nu este același lucru cu acele cunoștințe descrise de noțiunile și experienţele 
omului. Am spus, iar și iar, că azi conduc o cale nouă și fac o lucrare nouă, iar lucrarea 
Mea și cuvintele Mele sunt diferite de cele ale lui loan și ale tuturor celorlalți profeți. 
Niciodată nu câștig mai întâi experienţe și apoi vă vorbesc despre ele — nu procedez 
deloc așa. Dacă ar fi așa, nu v-ar fi întârziat acest lucru cu mult timp în urmă? În trecut, 
cunoștințele despre care vorbeau mulţi oameni erau, de asemenea, solemne, însă toate 
cuvintele lor erau rostite doar în baza acelora ale așa-numitelor figuri spirituale. Ei nu au 
arătat calea, ci aceasta a venit din experienţele lor, din ceea ce văzuseră ei și din 
cunoștințele lor. Unele erau noţiunile lor, iar altele erau constituite din experienţa pe care 
au rezumat-o. În prezent, natura muncii Mele este total diferită de a lor. Nu am 
experimentat să fiu condus de alţii, nici nu am acceptat să fiu desăvârșit de alţii. Mai 
mult, tot ce am rostit și am comunicat e diferit de tot ce a rostit sau comunicat oricine 

altcineva și nu a mai fost rostit de nimeni altcineva. În prezent, indiferent cine sunteți voi, 
lucrarea voastră este făcută pe baza cuvintelor pe care Eu le rostesc. Fără aceste 
cuvântări și fără această lucrare, cine ar putea experimenta aceste lucruri (încercarea 
făcătorilor de servicii, vremea mustrării...) și cine ar putea să vorbească despre o 
asemenea cunoaștere? Chiar nu ești capabil să vezi asta? Indiferent de etapa lucrării, 
de îndată ce cuvintele Mele sunt rostite, voi începeţi să aveţi părtășie potrivit cuvintelor 
Mele și să lucraţi conform lor, și nu există nicio cale la care să vă fi gândit vreunul dintre 
voi. După ce ai ajuns atât de departe, ești incapabil să vezi un aspect atât de clar și de 
simplu? Nu este o cale pe care să o fi gândit-o cineva, nici nu se bazează pe cea a 
vreunei figuri spirituale. Este o cale nouă și chiar multe dintre cuvintele rostite cândva 
de Isus nu se mai aplică. Eu vorbesc despre lucrarea deschiderii unei epoci noi, o lucrare 
de sine stătătoare; lucrarea pe care Eu o fac și cuvintele pe care Eu le rostesc sunt cu 
totul noi. Nu este aceasta noua lucrare de astăzi? Lucrarea lui Isus a fost, la rândul său, 
astfel. Lucrarea Lui a fost, de asemenea, diferită de cea a oamenilor din templu, precum 
și de lucrarea fariseilor, nici nu a semănat deloc cu cea făcută de poporul Israelului. 
După ce au asistat la ea, oamenii nu s-au putut hotărî: „A fost ea cu adevărat făcută de 
Dumnezeu?” Isus nu a urmat legea lui lahve; când a venit să-l înveţe pe om, tot ceea ce 
a rostit El a fost nou și diferit de ceea ce a fost spus de sfinţii din vremurile străvechi și 
de profeții din Vechiul Testament și, din acest motiv, oamenii aveau îndoieli. Acesta este 
motivul pentru care e atât de dificil să te ocupi de om. Înainte de a accepta această etapă 
nouă a lucrării, calea pe care ați pășit majoritatea dintre voi a fost practicarea și 
pătrunderea în baza acelor figuri spirituale. Însă astăzi, lucrarea pe care o fac Eu este 
foarte diferită, iar voi sunteţi incapabili să decideti dacă este corectă sau nu. Nu Îmi pasă 
pe ce cale ai mers înainte, nici nu mă interesează cine te-a „hrănit' sau pe cine ai 
considerat „tată”. De vreme ce am venit și am adus o lucrare nouă pentru a-l îndruma 
pe om, toţi cei care Mă urmează trebuie să acţioneze conform cu ceea ce spun Eu. 
Indiferent cât de puternică este „familia” de care aparții, trebuie să Mă urmezi pe Mine, 
nu trebuie să acționezi conform practicilor tale anterioare, „tatăl tău adoptiv” ar trebui să 
se retragă și tu ar trebui să vii înaintea lui Dumnezeu pentru a căuta partea ce ţi se 
cuvine. Întreaga ta ființă e în mâinile Mele și nu ar trebui să oferi prea multă credință 
oarbă tatălui tău adoptiv; el nu te poate controla pe deplin. Lucrarea de azi e de sine 
stătătoare. Tot ce spun azi, în mod evident, nu e bazat pe o fundaţie a trecutului; este 
un nou început, iar dacă spui că a fost creat de mâna omului, atunci ești unul dintre cei 
care este așa de orb, încât nu poate fi mântuit! 

Isaia, Ezechiel, Moise, David, Avraam și Daniel au fost lideri sau profeţi printre 
oamenii aleși ai Israelului. De ce nu au fost numiţi ei Dumnezeu? De ce nu a fost Duhul 
Sfânt mărturie pentru ei? De ce Duhul Sfânt a fost mărturie pentru Isus de îndată ce Şi- 
a început lucrarea și a început a-Și rosti cuvintele? Şi de ce Duhul Sfânt nu a fost 
mărturie pentru alţii? Ei, bărbaţii care erau trup, au fost cu toţii numiţi „Domnu!”. Indiferent 
cum au fost numiţi, lucrarea lor reprezintă fiinţa și esenţa lor, iar ființa și esenţa lor 

reprezintă identitatea lor. Esenţa lor nu are legătură cu apelativele lor; este reprezentată 
de ceea ce au exprimat ei și ce au trăit ei. În Vechiul Testament, nu era nimic ieșit din 
comun să fii numit Domnul, iar o persoană putea fi numită oricum, însă esenţa și 
identitatea sa inerentă erau neschimbătoare. Printre acei Hristoși falși, profeţi falși și 
escroci, nu au existat și unii care s-au numit „Dumnezeu”? Și de ce nu sunt ei 
Dumnezeu? Pentru că sunt incapabili să facă lucrarea lui Dumnezeu. La bază, sunt 
oameni, nu Dumnezeu, escroci care înșală oamenii, și astfel nu au identitatea lui 
Dumnezeu. Nu a fost numit și David drept Domnul în cele 12 triburi? Isus a fost numit și 
El Domnul; de ce a fost Isus singurul numit Dumnezeu întrupat? Nu a fost leremia 
cunoscut și ca Fiul Omului? Și nu a fost Isus cunoscut ca Fiul Omului? De ce a fost 
crucificat Isus în numele lui Dumnezeu? Nu pentru că esenţa Lui a fost diferită? Nu 
pentru că lucrarea pe care a făcut-o El a fost diferită? Contează un titlu? Deși Isus a fost 
și El numit Fiul Omului, El a fost prima întrupare a lui Dumnezeu, El a venit pentru a-Și 
asuma puterea și pentru a face lucrarea de răscumpărare. Acest lucru dovedește că 
identitatea și esenţa lui Isus au fost diferite de ale altora care au fost numiţi, la rândul lor, 
Fiul Omului. Astăzi, cine dintre voi îndrăznește să spună că toate cuvintele rostite de cei 
care au fost folosiţi de Duhul Sfânt au venit de la Duhul Sfânt? Îndrăznește cineva să 
spună asemenea lucruri? Dacă spui asemenea lucruri, atunci de ce a fost înlăturată 
cartea de profeţii a lui Ezra și de ce s-a întâmplat același lucru cu cărţile sfinţilor și 
profeților din vremurile străvechi? Dacă toate au venit de la Duhul Sfânt, atunci de ce 
îndrăzniţi voi să faceţi alegeri atât de inconstante? Ești calificat să alegi lucrarea Duhului 
Sfânt? Multe povești din Israel au fost, de asemenea, înlăturate. Dar dacă tu crezi că 
acele scrieri din trecut au venit toate de la Duhul Sfânt, atunci de au fost înlăturate unele 
cărți? Dacă toate ar fi venit de la Duhul Sfânt, atunci toate ar fi trebuit păstrate și trimise 
fraţilor și surorilor bisericilor pentru a fi citite. Nu ar fi trebuit să fie alese sau înlăturate 
prin voința omului; acest lucru este greșit. A spune că experienţele lui Pavel și loan au 
fost amestecate cu înțelegerile lor personale nu înseamnă că experienţele și 
cunoștințele lor au venit de la Satana, ci doar că au existat lucruri care au venit din 
experienţele și înțelegerile lor personale. Cunoștinţele lor au fost conforme cu fundalul 
experienţelor lor actuale de la momentul respectiv și cine ar putea spune cu încredere 
că totul a venit de la Duhul Sfânt? Dacă cele Patru Evanghelii ar fi venit în totalitate de 
la Duhul Sfânt, atunci de ce Matei, Marcu, Luca și loan au spus fiecare ceva diferit 
despre lucrarea lui Isus? Dacă voi nu credeţi asta, atunci uitaţi-vă la descrierile din Biblie 
referitoare la momentul în care Petru s-a lepădat de Isus de trei ori: toate sunt diferite și 
fiecare are propriile caracteristici. Mulţi dintre cei ignoranţi spun: „Dumnezeu întrupat 
este, de asemenea, om, deci, cuvintele pe care El le rostește pot veni în totalitate de la 
Duhul Sfânt? În cazul în care cuvintele lui Pavel și loan au fost amestecate cu voința 
umană, atunci cuvintele pe care El le rostește nu s-au amestecat deloc cu voința 
umană?” Oamenii care spun astfel de lucruri sunt orbi și ignoranti! Citește cu atenţie 
cele Patru Evanghelii; citește ce au consemnat ele despre lucrurile pe care le-a făcut 

Isus și despre cuvintele pe care le-a rostit El. Fiecare descriere este, pur și simplu, 
diferită, și fiecare are propria perspectivă. Dacă tot ce a fost scris de autorii acestor cărți 
a venit de la Sfântul Duh, atunci totul ar trebui să fie la fel și consecvent. Atunci, de ce 
există discrepanțe? Nu este omul extrem de naiv dacă nu poate vedea asta? Dacă ţi se 
solicită să fii martor pentru Dumnezeu, ce tip de mărturie poţi oferi? Poate o astfel de 
modalitate de a-L cunoaște pe Dumnezeu să fie mărturie pentru EI? Dacă alţii te 
întreabă: „În cazul în care consemnările lui loan și Luca au fost amestecate cu voința 
umană, atunci cuvintele rostite de Dumnezeul vostru nu au fost amestecate cu voința 
umană?”, vei putea să dai un răspuns clar? După ce Luca și Matei au auzit cuvintele lui 
Isus și au văzut lucrarea lui Isus, ei au vorbit de propriile cunoștințe, în maniera 
amintirilor, detaliind anumite fapte despre lucrarea făcută de Isus. Poţi spune că toate 
cunoștințele lor au fost dezvăluite de Duhul Sfânt? În afara Bibliei, au existat multe figuri 
spirituale cu mai multe cunoștințe decât ei, atunci de ce nu au fost cuvintele lor preluate 
de generaţiile ulterioare? Nu au fost și ei folosiţi de Duhul Sfânt? Află că în lucrarea de 
azi, nu vorbesc despre înțelegerile proprii bazate pe fundaţia lucrării lui Isus, nici nu 
vorbesc despre propria Mea cunoaștere pe fundalul lucrării lui Isus. Ce lucrare a făcut 
Isus atunci? Şi ce lucrare fac Eu azi? Ceea ce fac și spun nu are precedent. Calea pe 
care umblu astăzi nu a mai fost niciodată bătătorită, nu a fost niciodată calcată de 
popoarele veacurilor și generaţiilor trecute. Astăzi a fost lansată, și nu este aceasta 
lucrarea Duhului? Chiar dacă a fost lucrarea Duhului Sfânt, conducătorii trecutului și-au 
desfășurat lucrările pe temelia celorlalţi, totuși lucrarea lui Dumnezeu Însuși este diferită. 
Etapa lucrării lui Isus a fost la fel: El a deschis o cale nouă. Când a venit, El a predicat 
Evanghelia Împărăției cerurilor și a spus că omul trebuie să se pocăiască și să 
mărturisească. După ce Isus Și-a încheiat lucrarea, Petru, Pavel și alţii au continuat 
lucrarea lui Isus. După ce Isus a fost răstignit pe cruce și S-a înălţat la cer, ei au fost 
trimiși de Duh pentru a răspândi calea crucii. Deși cuvintele lui Pavel erau entuziaste, 
ele erau, de asemenea, bazate pe temelia pusă de ceea ce spusese Isus, cum ar fi 
răbdarea, dragostea, suferința, acoperirea capului, botezul sau alte doctrine care să fie 
urmate. Toate acestea au fost rostite pe baza cuvintelor lui Isus. Ei nu erau capabili să 
deschidă o cale nouă, fiindcă toţi erau oameni folosiți de Dumnezeu. 

La vremea respectivă, cuvântările și lucrarea lui Isus nu se supuneau doctrinei și El 
nu Și-a desfășurat lucrarea în conformitate cu lucrarea Legii Vechiului Testament. A fost 
îndeplinită potrivit lucrării care trebuia făcută în Epoca Harului. El a muncit în 
conformitate cu lucrarea pe care El a produs-o, conform planului Său și conform lucrării 
Sale de slujire; El nu a lucrat în conformitate cu legea Vechiului Testament. Nimic din ce 
El a făcut nu era în conformitate cu legea Vechiului Testament și El nu a venit să lucreze 
pentru a îndeplini cuvintele profeților. Fiecare etapă a lucrării lui Dumnezeu nu era 
înfăptuită anume pentru a îndeplini predicțiile profeților antici și El nu a venit să respecte 
doctrina sau să realizeze în mod deliberat predicțiile profeților antici. Cu toate acestea, 
acțiunile Lui nu au tulburat predicțiile profeților antici și nici nu au deranjat lucrarea pe 

care El a făcut-o înainte. Punctul esenţial al lucrării Sale era să nu respecte nicio doctrină 
și să facă, în schimb, lucrarea pe care El Însuși trebuia să o facă. El nu era un profet 
sau un vizionar, ci un făcător, care de fapt a venit să facă lucrarea pe care trebuia să o 
facă și El a venit să-Și inaugureze noua eră și să-Și îndeplinească noua lucrare. Desigur, 
când Isus a venit să-Și facă lucrarea, El a îndeplinit și multe dintre cuvintele rostite de 
profeţii antici din Vechiul Testament. De asemenea, lucrarea de astăzi a împlinit 
predicțiile profeților antici din Vechiul Testament. Doar că Eu nu ţin acest „vechi 
almanah”, asta-i tot. Căci mai este multă lucrare pe care trebuie să o fac, sunt mai multe 
cuvinte pe care trebuie să vi le spun, iar această lucrare şi aceste cuvinte au o importanţă 
mult mai mare decât explicarea pasajelor din Biblie, pentru că o astfel de lucrare nu are 
mare importanţă sau valoare pentru voi, și nu vă poate ajuta sau schimba. Intenţionez 
să fac o nouă lucrare, dar nu cu scopul de a îndeplini orice pasaj din Biblie. Dacă 
Dumnezeu a venit pe pământ numai pentru a îndeplini cuvintele profeților antici din 
Biblie, atunci cine este mai mare, Dumnezeu întrupat sau acei profeţi antici? La urma 
urmei, sunt profeţii responsabili de Dumnezeu, sau Dumnezeu este responsabil de 
profeţi? Cum explicaţi aceste cuvinte? 

La început, când Isus încă trebuia să-Și îndeplinească oficial lucrarea Sa de slujire, 
ca și ucenicii care L-au urmat, uneori a participat și El la întruniri, a cântat imnuri, a dat 
laudă și a citit Vechiul Testament în templu. După ce a fost botezat și a apărut, Duhul a 
coborât oficial asupra Lui și a început să lucreze, dezvăluindu-l identitatea și lucrarea 
Sa de slujire pe care trebuia să o urmeze. Înainte de asta, nimeni nu l-a cunoscut 
identitatea și, în afară de Maria, nici măcar loan nu știa. Isus avea 29 de ani când a fost 
botezat. După ce botezul Lui s-a încheiat, cerurile s-au deschis și un glas a spus: „Acesta 
este Fiul Meu preaiubit în Care-Mi găsesc plăcerea!” Odată ce Isus a fost botezat, Duhul 
Sfânt a început să aducă mărturie pentru El în acest fel. Înainte de a fi botezat la vârsta 
de 29 de ani, El a trăit viața unei persoane normale, mâncând când trebuia să mănânce, 
dormind și îmbrăcându-Se în mod normal, și nu era cu nimic diferit față de alţii, deși, 
desigur, acest lucru era doar pentru ochii trupești ai omului. Uneori, și El era slab, iar 
alteori nici El nu putea să discearnă lucrurile, așa cum este scris în Biblie: inteligenţa Sa 
a crescut odată cu vârsta Lui. Aceste cuvinte arată doar că El avea o umanitate obișnuită 
și normală și că nu era diferit în mod deosebit de ceilalți oameni normali. De asemenea, 
El a crescut ca o persoană obișnuită, și nu era nimic special la El. Şi, totuși, El era sub 
îngrijirea și protecţia lui Dumnezeu. După ce a fost botezat, a început să fie ispitit, după 
care Și-a început lucrarea Sa de slujire și munca, și a ajuns să aibă putere, înțelepciune 
și autoritate. Aceasta nu înseamnă că Duhul Sfânt nu a lucrat în El înaintea botezului 
Său sau că nu a fost în El. Înainte de botezul Său, Duhul Sfânt locuia, de asemenea, în 
EI, dar nu a început să lucreze în mod oficial, deoarece există limite când Dumnezeu Își 
face lucrarea, și mai mult, oamenii obișnuiți au un proces normal de creștere. Duhul Sfânt 
a trăit dintotdeauna în El. Când S-a născut Isus, El a fost diferit de ceilalţi, și un luceafăr 
de dimineaţă a apărut; înainte de nașterea Lui, un înger i-a apărut lui losif într-un vis și 

i-a spus că Maria urma să nască un prunc și că pruncul a fost conceput de Duhul Sfânt. 
După ce Isus a fost botezat, Duhul Sfânt Și-a început lucrarea, dar asta nu înseamnă 
Duhul Sfânt doar Se pogorâse asupra lui Isus. Menţionarea că Duhul Sfânt a coborât ca 
un porumbel asupra Lui se referă la începerea oficială a slujirii Lui. Duhul lui Dumnezeu 
fusese mai dinainte în El, dar nu începuse încă să lucreze, pentru că nu venise vremea, 
și Duhul nu a început să lucreze pripit. Duhul I-a fost mărturie prin botez. Când El a 
apărut din apă, Duhul a început să lucreze oficial în El, ceea ce a însemnat că întruparea 
lui Dumnezeu a început să-Și îndeplinească lucrarea de slujire și a început lucrarea de 
răscumpărare, adică Epoca Harului a început în mod oficial. Și astfel, există un timp 
pentru lucrarea lui Dumnezeu, indiferent de lucrarea pe care El o face. După botezul 
Său, nu au existat schimbări deosebite în Isus; El era încă în trupul Său iniţial. Doar că 
El Și-a început lucrarea și Și-a dezvăluit identitatea, și era plin de autoritate și putere. În 
acest sens, El era diferit de cum a fost înainte. Identitatea Lui era diferită, ceea ce 
înseamnă că o schimbare semnificativă a avut loc în statutul Său; aceasta a fost mărturia 
Duhului Sfânt și nu a fost o lucrare făcută de om. La început, oamenii nu știau și au 
ajuns să afle câte ceva doar după ce Duhul Sfânt a fost mărturie pentru Isus în acest 
fel. Dacă Isus ar fi făcut o lucrare măreaţă înainte ca Duhul Sfânt să fie mărturie pentru 
EI, dar fără mărturia lui Dumnezeu Însuși, atunci, indiferent de cât de măreaţă ar fi fost 
lucrarea Lui, oamenii nu l-ar fi cunoscut niciodată identitatea, pentru că ochiul uman ar 
fi fost incapabil să vadă asta. Fără pasul mărturiei Duhului Sfânt, nimeni nu L-ar fi putut 
recunoaște ca Dumnezeu întrupat. Dacă, după ce Duhul Sfânt I-a fost mărturie, Isus ar 
fi continuat să lucreze în același fel, fără nicio diferenţă, atunci nu ar fi avut acel efect, 
și, prin acest lucru, este demonstrată în principal și lucrarea Duhului Sfânt. După ce 
Duhul Sfânt a adus mărturie, Duhul Sfânt a trebuit să Se arate, ca să poţi vedea clar că 
El este Dumnezeu, că Duhul lui Dumnezeu era în El; Mărturia lui Dumnezeu nu a fost 
greșită, și asta putea dovedi că mărturia Lui era corectă. Dacă lucrarea Sa de dinainte 
și de după mărturia Duhului Sfânt ar fi fost aceeași, atunci lucrarea Sa de slujire întrupată 
și lucrarea Duhului Sfânt nu ar fi fost accentuate și, astfel, omul ar fi fost incapabil să 
recunoască lucrarea Duhului Sfânt, deoarece nu ar fi existat nicio diferenţă clară. După ce 
a fost mărturie, Duhul Sfânt a trebuit să sprijine această mărturie, așa că a trebuit să-Și 
manifeste înțelepciunea și autoritatea prin Isus, care era diferită de cele din trecut. 
Desigur, acest lucru nu a fost efectul botezului — botezul este doar o ceremonie — este 
doar faptul că botezul a fost calea de a arăta că a venit timpul să-Și facă lucrarea de 
slujire. O astfel de lucrare a fost făcută pentru a clarifica marea putere a lui Dumnezeu, 
pentru a clarifica mărturia Duhului Sfânt, iar Duhul Sfânt Își asumă responsabilitatea 
pentru această mărturie până la sfârșit. Înainte de a-Și îndeplini lucrarea de slujire, și 
Isus a ascultat predici, a predicat și a răspândit Evanghelia în diferite locuri. El nu a făcut 
nicio lucrare importantă pentru că nu venise încă timpul ca El să-Și facă lucrarea de 
slujire, și, de asemenea, pentru că Dumnezeu Însuși S-a ascuns cu umilință în trup și 
nu a făcut nicio lucrare până când nu a venit vremea potrivită. El nu a lucrat înaintea 

botezului din două motive: unul, pentru că Duhul Sfânt nu a coborât în mod oficial asupra 
Lui ca să lucreze (adică, Duhul Sfânt nu l-a dat lui Isus puterea și autoritatea de a face 
o asemenea lucrare) și, chiar dacă Și-ar fi cunoscut identitatea, Isus ar fi fost incapabil 
să facă lucrarea pe care intenţiona să o facă ulterior și ar fi trebuit să aștepte până în 
ziua botezului Său. Acesta era timpul lui Dumnezeu și nimeni nu a fost capabil să se 
opună, nici chiar Isus Însuși; Isus Însuși nu Şi-ar fi putut întrerupe propria lucrare. 
Desigur, aceasta a fost smerenia lui Dumnezeu, și, de asemenea, legea lucrării lui 
Dumnezeu; dacă Duhul lui Dumnezeu nu ar fi lucrat, nimeni nu ar fi putut să-l facă 
lucrarea. În al doilea rând, înainte de a fi botezat, El era doar un om de rând, obișnuit, și 
nu se deosebea de ceilalți oameni normali și obișnuiți; acesta este un aspect al modului 
în care Dumnezeu întrupat nu era supranatural. Dumnezeu întrupat nu a contrazis 
aranjamentele Duhului lui Dumnezeu; El a lucrat într-un mod ordonat și a lucrat foarte 
normal. Doar după botez lucrarea Lui a avut autoritate și putere. Adică, chiar dacă El 
era Dumnezeu întrupat, El nu a efectuat niciun act supranatural și a crescut în același 
mod ca și ceilalți oameni normali. Dacă Isus Și-ar fi cunoscut deja propria identitate, ar 
fi făcut o mare lucrare pe întreg tărâmul înainte de botezul Său și ar fi fost diferit de 
oamenii obișnuiți, arătându-Se că este extraordinar, atunci nu numai că ar fi fost 
imposibil ca loan să-și facă lucrarea, dar nu ar fi existat, de asemenea, nicio cale ca 
Dumnezeu să înceapă următorul pas al lucrării Lui. Prin urmare, asta ar fi arătat că ceea 
ce a făcut Dumnezeu a mers rău, și omului, i s-ar fi părut că Duhul lui Dumnezeu și 
întruparea lui Dumnezeu nu au provenit din aceeași sursă. Deci, lucrarea lui Isus 
menţionată în Biblie este o lucrare care a fost făcută după ce a fost botezat, lucrare care 
a fost făcută în decursul a trei ani. Biblia nu menţionează ce a făcut înainte de a fi botezat 
pentru că nu a făcut această lucrare înainte de a fi botezat. El era doar un om obișnuit 
și reprezenta un om obișnuit; înainte ca Isus să-Și înceapă lucrarea Sa de slujire, El nu 
se deosebea de oamenii normali, iar alţii nu puteau să vadă nicio diferenţă în El. Abia 
după ce a ajuns la vârsta de 29 de ani, Isus a știut că a venit să încheie o etapă din 
lucrarea lui Dumnezeu; înainte, El Însuși nu a știut asta, pentru că lucrarea făcută de 
Dumnezeu nu a fost supranaturală. Când a participat la o întâlnire în sinagogă la vârsta 
de doisprezece ani, Maria ÎI căuta și El a spus doar o propoziţie, la fel ca orice alt copil: 
„Mamă! Nu știi că trebuie să pun voia Tatălui Meu mai presus de orice?” Desigur, întrucât 
El a fost conceput de Duhul Sfânt, ar fi putut Isus să nu fi fost special într-un anumit fel? 
Dar faptul că era deosebit nu însemna că era supranatural, ci doar că îl iubea pe 
Dumnezeu mai mult decât orice alt copil. Deși El era om în înfățișare, esenţa Lui era, 
totuși, specială și diferită de a celorlalţi. Cu toate acestea, numai după botez a simțit 
efectiv Duhul Sfânt care lucra în El, a simțit că El era Însuși Dumnezeu. Doar atunci 
când a ajuns la vârsta de 33 de ani, El a realizat cu adevărat că Duhul Sfânt intenţiona 
să realizeze lucrarea crucificării prin El. La vârsta de 32 de ani, El a ajuns să cunoască 
câteva adevăruri interioare, așa cum este scris în Evanghelia după Matei: „Simon Petru 
a răspuns: Tu ești Fiul lui Dumnezeu cel viu, ești Hristos” (Matei 16:16), și „De atunci 

încolo, Isus a început să le spună ucenicilor că El trebuie să meargă la lerusalim și să 
sufere mult din partea bătrânilor, din partea conducătorilor preoţilor și din partea 
cărturarilor, să fie omorât, iar a treia zi să fie înviat” (Matei 16:21). El nu a știut dinainte 
ce trebuia să facă, ci doar la un anumit moment. El nu a ştiut asta pe deplin de îndată 
ce S-a născut; Duhul Sfânt a lucrat treptat în El și a existat un proces de lucru. Dacă, de 
la început, El ar fi știut că era Dumnezeu și Hristos și Fiul întrupat al Omului, și că trebuia 
să realizeze lucrarea răstignirii, atunci de ce nu a lucrat mai dinainte? De ce, doar după 
ce le-a spus ucenicilor despre lucrarea Lui de slujire, a simţit Isus amărăciunea și S-a 
rugat zelos pentru asta? De ce loan l-a deschis calea și L-a botezat înainte de a ajunge 
să înțeleagă multe lucruri pe care nu le înțelesese? Asta dovedește că a fost lucrarea 
lui Dumnezeu întrupat și, astfel, pentru ca El să înțeleagă și să împlinească a existat un 
proces, pentru că El era trupul întrupat al lui Dumnezeu, a cărui lucrare era diferită de 
cea făcută direct de Duh. 

Fiecare pas al lucrării lui Dumnezeu urmează același curent, şi astfel, în planul de 
gestionare (planul mântuirii) de șase mii de ani al lui Dumnezeu, fiecare pas a fost urmat 
îndeaproape de următorul, de la întemeierea lumii și până în prezent. Dacă nu ar fi 
nimeni care să deschidă calea, atunci nu ar fi nimeni care să urmeze; deoarece cei care 
urmează există, și cei care deschid calea există. În acest fel, lucrarea a fost transmisă 
pas cu pas. Un pas îl urmează pe celălalt, și fără ca cineva să deschidă calea, ar fi 
imposibil să se înceapă lucrarea, iar Dumnezeu nu ar avea niciun mijloc de a-Și înainta 
lucrarea. Niciun pas nu-l contrazice pe celălalt, și fiecare îl urmează pe celălalt într-o 
secvenţă pentru a forma un curent; totul se face de către același Duh. Dar, indiferent 
dacă cineva deschide calea sau continuă lucrarea altuia, aceasta nu le determină 
identitatea. Nu așa e corect? loan a deschis calea și Isus i-a continuat lucrarea, și, deci, 
asta dovedește că identitatea lui Isus este inferioară celei a lui loan? lahve Și-a făcut 
lucrarea înaintea lui Isus, deci, poţi spune că lahve este mai mare decât Isus? Fie că au 
pavat drumul, sau că au continuat lucrarea altora, nu este important; ceea ce este cu 
adevărat important este esenţa lucrării lor și identitatea pe care o reprezintă. Oare asta 
nu e corect? Deoarece Dumnezeu intenţiona să lucreze printre oameni, El a trebuit să-i 
ridice pe cei care puteau face lucrarea de a deschide calea. Când loan abia începuse 
să predice, el a spus: „Pregătiţi calea Domnului, neteziți-l cărările!” „Pocăiţi-vă, pentru 
că Împărăţia Cerurilor este aproape! A vorbit astfel de la început, și de ce a putut să 
spună aceste cuvinte? În ceea ce privește ordinea în care au fost rostite aceste cuvinte, 
loan a vorbit mai întâi despre Evanghelia Împărăției cerurilor și Isus a vorbit ulterior 
despre asta. Conform noţiunilor omului, loan a fost cel care a deschis calea nouă și 
astfel, desigur, loan era mai mare decât Isus. Dar loan nu a spus că era Hristos, iar 
Dumnezeu nu a fost mărturie pentru el ca Fiul iubit al lui Dumnezeu, ci doar l-a folosit 
pentru a deschide calea și pentru a pregăti calea pentru Domnul. El a pavat calea pentru 
Isus, dar nu a putut lucra în numele lui Isus. Toată lucrarea omului a fost menţinută și 
de Duhul Sfânt. 

În epoca Vechiului Testament, lahve a fost Cel care a condus calea, iar lucrarea lui 
lahve a reprezentat întreaga epocă a Vechiului Testament și toată lucrarea făcută în 
Israel. Moise doar a susținut această lucrare pe pământ, iar trudele lui sunt considerate 
a fi cooperarea oferită de om. În vremea aceea, lahve a fost Cel care a vorbit, chemându- 
| pe Moise, și l-a ridicat pe Moise din rândul poporului lui Israel și l-a făcut să-i conducă 
în pustie până în Canaan. Aceasta nu a fost lucrarea lui Moise însuși, ci el a fost 
îndrumat personal de lahve, și, astfel, Moise nu poate fi numit Dumnezeu. Moise a dat 
și legea, dar această lege a fost decretată personal de către lahve. Doar că El a făcut 
ca Moise să o exprime. Isus a făcut și porunci și El a desființat legea Vechiului Testament 
și a stabilit poruncile pentru noua epocă. De ce este Isus Dumnezeu Însuși? Pentru că 
există o diferență. În acel moment, lucrarea făcută de Moise nu a reprezentat epoca și 
nici nu a deschis o nouă cale; el a fost direcționat înainte de lahve și a fost doar unul 
care a fost folosit de Dumnezeu. Când a venit Isus, loan făcuse o treaptă de lucru pentru 
a pava calea și a început să răspândească Evanghelia Împărăției cerurilor (Duhul Sfânt 
începuse acest lucru). Când a venit Isus, El Și-a făcut direct lucrarea, dar a existat o 
mare diferenţă între lucrarea Lui și lucrarea lui Moise. Isaia a făcut, de asemenea, multe 
profeţii, dar de ce nu a fost el însuși Dumnezeu? Isus nu a rostit atât de multe profeții, 
totuși, de ce a fost El Însuși Dumnezeu? Nimeni nu îndrăznea să spună că lucrarea lui 
Isus în acel moment a venit toată de la Duhul Sfânt și nici nu îndrăznea să spună că 
totul a venit din voința omului sau că a fost în totalitate lucrarea lui Dumnezeu Însuși. 
Omul nu avea cum să analizeze astfel de lucruri. Se poate spune că Isaia a făcut o astfel 
de lucrare și a făcut astfel de profeţii, și toate au venit de la Duhul Sfânt; ele nu au venit 
direct de la Isaia însuși, ci au fost revelații de la lahve. Isus nu a făcut o mare cantitate 
de lucrări și nu a spus multe cuvinte, nici nu a rostit multe profeţii. Pentru om, învăţătura 
Lui nu părea deosebit de impunătoare, și, totuși, El a fost Dumnezeu Însuși, iar acest 
lucru este inexplicabil omului. Nimeni nu a crezut vreodată în loan, în Isaia sau în David, 
și nimeni nu i-a numit niciodată Dumnezeu, sau David Dumnezeul, ori loan Dumnezeul; 
nimeni nu a vorbit vreodată astfel și numai Isus a fost numit vreodată Hristos. Această 
clasificare a fost făcută în conformitate cu mărturia lui Dumnezeu, cu lucrarea pe care 
El a întreprins-o și cu slujirea pe care a făcut-o. În ceea ce-i privește pe oamenii mari ai 
Bibliei — Avraam, David, losua, Daniel, Isaia, loan și Isus — prin lucrarea pe care au făcut- 
o, poţi spune cine este Dumnezeu Însuși și ce fel de oameni sunt profeţi şi care sunt 
apostoli. Cine a fost folosit de Dumnezeu și cine a fost Dumnezeu Însuși, este diferențiat 
și determinat de esenţa și de lucrarea pe care au făcut-o. Dacă nu poţi spune diferenţa, 
atunci acest lucru dovedește că nu știi ce înseamnă să crezi în Dumnezeu. Isus este 
Dumnezeu pentru că a rostit atâtea cuvinte și a lucrat atât de mult, în special 
demonstraţia Lui de multe minuni. De asemenea, și loan a lucrat mult și a rostit multe 
cuvinte, cum a făcut și Moise; de ce nu au fost ei numiţi Dumnezeu? Adam a fost creat 
direct de Dumnezeu; de ce nu a fost numit Dumnezeu, în loc să fie numit doar o 
creatură? Dacă cineva îţi spune: „Astăzi, Dumnezeu a făcut atât de multă lucrare și a 

rostit multe cuvinte; El este Dumnezeu Însuși. Atunci, din moment ce Moise a rostit multe 
cuvinte, și el trebuie să fi fost, de asemenea, Dumnezeu Însuși”, ar trebui să-i întrebi în 
schimb: „În acel moment, de ce Dumnezeu a fost mărturie pentru Isus, și nu lui loan, ca 
Dumnezeu Însuși? loan nu a venit înaintea lui Isus? Care a fost mai mare, lucrarea lui 
loan sau a lui Isus? Pentru om, lucrarea lui loan pare mai mare decât cea a lui Isus, dar 
de ce Duhul Sfânt a fost mărturie pentru Isus și nu lui loan?” Același lucru se întâmplă 
astăzi! La vremea aceea, când Moise a condus poporul lui Israel, lahve i-a vorbit dintre 
nori. Moise nu a vorbit direct, dar a fost îndrumat direct de lahve. Aceasta a fost lucrarea 
lui Israel din Vechiul Testament. Duhul nu a fost în Moise, nici ființa lui Dumnezeu. El nu 
a putut face acea lucrare, și, astfel, există o mare diferenţă între lucrarea făcută de el și 
lucrarea făcută de Isus. Și asta pentru că munca pe care au făcut-o era diferită! Dacă 
cineva este folosit de Dumnezeu sau este un profet, un apostol, sau Dumnezeu Însuși, 
poate fi perceput din natura lucrării sale, și acest lucru va pune capăt îndoielilor tale. În 
Biblie este scris că numai Mielul poate deschide cele șapte peceţi. De-a lungul 
veacurilor, au existat mulţi comentatori ai scripturilor printre acele figuri mari și, astfel, 
poți spune că toți sunt Mielul? Poţi spune că toate explicaţiile lor vin de la Dumnezeu? 
Ei sunt doar comentatori; ei nu au identitatea Mielului. Cum ar putea fi ei vrednici să 
deschidă cele șapte peceţi? Este adevărat că „numai Mielul poate deschide cele șapte 
peceţi”, dar El nu vine doar să deschidă cele șapte peceţi; nu există nicio necesitate 
pentru această lucrare, se face întâmplător. El este foarte clar cu privire la lucrarea Lui; 
este necesar ca El să petreacă mult timp interpretând scripturile? Trebuie să se adauge 
„Epoca Mielului care interpretează Scripturile” la cei șase mii de ani de lucrare? El vine 
să facă o lucrare nouă, dar el oferă, de asemenea, niște revelații despre lucrarea din 
trecut, făcând oamenii să înțeleagă adevărul celor șase mii de ani de lucrare. Nu este 
nevoie să explici prea multe pasaje din Biblie; lucrarea de azi este cheia, care este 
importantă. Trebuie să știi că Dumnezeu nu vine în mod special ca să rupă cele șapte 
peceți, ci să facă lucrarea mântuirii. 

Știi doar că Isus va cobori în zilele de pe urmă, dar cum va cobori El mai exact? Un 
păcătos ca tine, care tocmai a fost răscumpărat și nu a fost schimbat sau desăvârșit de 
Dumnezeu, poţi fi tu după inima lui Dumnezeu? Căci tu, care ești încă cu sinele tău 
vechi, este adevărat că ai fost mântuit de Isus și că nu ești socotit ca păcătos datorită 
mântuirii lui Dumnezeu, dar aceasta nu dovedește că nu ești păcătos și lipsit de puritate. 
Cum poți fi sfânt dacă nu ai fost schimbat? Înăuntrul tău, ești împovărat de necurățenie, 
egoism și răutate, dar, totuși, vrei să cobori cu Isus — ai vrea tu să fii așa de norocos! Ai 
pierdut un pas în credinţa ta în Dumnezeu: ai fost doar răscumpărat, dar nu ai fost 
schimbat. Pentru ca tu să fii după inima lui Dumnezeu, Dumnezeu trebuie să facă 
personal lucrarea de a te schimba și curăța; dacă ești doar răscumpărat, vei fi incapabil 
să atingi sfințenia. În acest fel, nu vei fi calificat să te împărtășești din binecuvântările lui 
Dumnezeu, pentru că ai pierdut un pas în lucrarea lui Dumnezeu de a gestiona omul, 
care este pasul-cheie al schimbării și perfecţionării. Şi astfel, tu, un păcătos care tocmai 

a fost răscumpărat, ești incapabil să primeşti direct moștenirea lui Dumnezeu. 

Fără începutul acestui nou stadiu al lucrării, cine știe cât de departe ați merge voi 
evangheliștilor, predicatorilor, comentatorilor și așa-numiţilor mari oameni spirituali! Fără 
începutul acestei noi etape de lucru, ceea ce vorbiti ar fi depășit! E vorba fie de ridicarea 
la tron, fie de pregătirea staturii pentru a deveni rege; fie negarea sinelui, fie supunerea 
corpului; fie să fii răbdător sau să-ţi înveţi lecţiile din toate lucrurile; fie umilinţă, fie 
dragoste. Nu înseamnă asta să cânţi aceeași melodie veche? Este doar o modalitate de 
a numi același lucru printr-un nume diferit! Fie acoperirea capului și ruperea pâinii, sau 
împreunarea mâinilor și rugarea, vindecarea bolnavilor și alungarea demonilor. Ar putea 
exista vreo altă lucrare nouă? Ar putea exista vreo perspectivă de dezvoltare? Dacă vei 
continua să conduci în acest fel, vei urma orbește doctrina sau vei respecta convenția. 
Voi credeţi că lucrarea voastră este atât de măreaţă, dar nu știți că totul a fost transmis și 
învăţat de acei „bătrâni” din cele mai vechi timpuri? Tot ceea ce spuneți și faceți nu sunt 
ultimele cuvinte ale acelor bătrâni? Nu e ceea ce a fost încredințat de acești bătrâni înainte 
ca ei să moară? Tu crezi că acţiunile voastre le depășesc pe cele ale apostolilor și 
profeților din generaţiile trecute și chiar depășesc toate lucrurile? Începutul acestei etape 
de lucru a pus capăt adorării voastre pentru munca lui Witness Lee în căutarea de a 
deveni rege și de a urca pe tron și v-a oprit aroganţa și bravada, astfel încât sunteți 
incapabili să vă amestecați în această etapă de lucru. Fără această etapă de lucru, v-aţi 
scufunda tot mai adânc până aţi fi de nerăscumpărat. Există prea multe lucruri vechi 
printre voi! Din fericire, lucrarea de astăzi v-a adus înapoi; în caz contrar, cine știe în ce 
direcţie aţi apuca! Din moment ce Dumnezeu este un Dumnezeu care este întotdeauna 
nou și niciodată vechi, de ce nu cauţi lucruri noi? De ce te fixezi întotdeauna pe lucrurile 
vechi? Așadar, cunoașterea lucrării Duhului Sfânt astăzi este de cea mai mare importanţă! 


Numai cei desăvârșiți pot trăi o viaţă plină de sens 


De fapt, lucrarea ce se face astăzi este ca oamenii să se lepede de Satana, vechiul 
lor strămoș. Toate judecăţile prin cuvânt au ca scop să scoată la lumină firea coruptă a 
omenirii și să permită oamenilor să înțeleagă esenţa vieţii. Aceste judecăţi repetate 
pătrund în inimile oamenilor. Fiecare judecată are legătură directă cu soarta lor și este 
menită să le rănească inimile pentru ca ei să se lepede de acele lucruri și, în acest fel, 
să cunoască viața, să cunoască această lume întinată, să cunoască înțelepciunea și 
atotputernicia lui Dumnezeu și, de asemenea, să cunoască această omenire care e 
coruptă de Satana. Cu cât are omul parte de mai multă mustrare și judecată de acest 
fel, cu atât inima omului poate fi rănită mai mult și cu atât mai mult duhul său se poate 
deștepta. Scopul acestui fel de judecată este deșteptarea duhurilor acestor oameni 
extrem de corupți și profund amăgiţi. Omul nu are duh, adică duhul său s-a stins cu mult 
timp în urmă și nu știe că există Cerurile, nu ştie că există un Dumnezeu și cu siguranţă 

nu are habar că se zbate în abisul morţii; de unde să știe că trăiește în acest iad demonic 
pe pământ? De unde să ştie că leșul său putred a fost azvârlit, prin corupţia Satanei, în 
gheena morţii? De unde să ştie că tot ce se află pe pământ a fost de mult iremediabil 
distrus de omenire? Și de unde să știe că a coborât Creatorul astăzi pe pământ și este 
în căutarea unui grup de oameni corupți pe care El îi poate salva? Chiar după ce omul 
experimentează fiecare rafinare și judecată posibilă, conștiința sa trândavă tot nu se 
înflăcărează și chiar este, practic, nepăsătoare. Ce degenerată e omenirea! Și cu toate 
că acest tip de judecată seamănă cu o grindină nemiloasă care cade din ceruri, este de 
cel mai mare folos omului. Dacă oamenii nu ar fi judecaţi astfel, totul ar fi în zadar și 
salvarea oamenilor din prăpastia nefericirii ar fi absolut imposibilă. Dacă nu ar fi această 
lucrare, oamenilor le-ar fi foarte greu să scape din gheenă pentru că inimile lor au pierit 
cu mult timp în urmă, iar duhurile lor au fost de mult strivite de Satana. Pentru a vă salva 
pe voi cei care v-aţi afundat în cele mai adânci hăuri ale degenerării trebuie să fiți 
chemaţi cu înverșunare, să fiți judecaţi cu înverșunare; abia atunci va fi posibil să vă 
deșteptaţi inimile înghețate. 

Trupul vostru, dorințele voastre exagerate, lăcomia voastră, desfrâul vostru sunt 
adânc înrădăcinate în voi. Aceste lucruri vă domină inimile atât de mult încât nu aveți 
puterea să vă scuturaţi de jugul acelor gânduri feudale și degenerate. Nu aveți nici 
dorința de a schimba situaţia voastră actuală, nici să vă debarasaţi de influența 
întunericului. Acele lucruri pur și simplu vă încătușează. Chiar dacă toţi știți că această 
viaţă este atât de dureroasă și că această lume a oamenilor este prea întunecată, totuși 
nici măcar unul dintre voi nu are curajul să-și schimbe viața. Nu vă doriţi decât să scăpați 
de realitățile acestei vieţi, să atingeţi transcendenţa sufletului și să trăiţi într-un mediu 
pașnic, fericit, ca în rai. Nu sunteţi dispuși să înduraţi greutăţi pentru a vă schimba viața 
pe care o duceti; și nici nu doriţi să căutaţi în această mustrare și judecată viața în care 
ar trebui să intrați. Dimpotrivă, aveţi numai visuri nerealiste despre lumea minunată de 
dincolo de trup. Viaţa după care tânjiţi este una pe care o puteţi dobândi ușor, fără să 
înduraţi nicio durere. Aceasta este total nerealist! Pentru că ceea ce sperați nu este să 
duceti o viaţă plină de sens în trup și să obţineţi adevărul în timpul vieţii, adică să trăiţi 
pentru adevăr și să apăraţi dreptatea. Aceasta nu este ceea ce voi aţi considera o viață 
strălucitoare, vie. Simţiţi că aceasta nu ar fi o viaţă încântătoare sau plină de sens. În 
ochii voştri, a duce o astfel de viaţă ar părea o nedreptate! Chiar dacă acceptaţi această 
mustrare astăzi, ceea ce urmăriţi nu este să obţineţi adevărul sau să trăiţi adevărul în 
prezent, ci, mai degrabă, să puteţi intra mai târziu într-o viaţă fericită dincolo de trup. Nu 
căutaţi adevărul, nici nu îl apăraţi și, cu siguranţă, nu existați pentru adevăr. Nu sunteți 
în căutarea intrării astăzi, dar, în schimb, vă gândiţi la viitor și la ceea ce s-ar putea 
întâmpla într-o zi: veți privi cerul albastru, veţi vărsa lacrimi amare și veţi aștepta să fiți 
luați la ceruri într-o zi. Nu știți că modul vostru de gândire a pierdut deja contactul cu 
realitatea? Continuaţi să credeţi că Mântuitorul bunătăţii și al compasiunii infinite va veni 
într-o bună zi să te ia cu EI, pe tine, cel care ai îndurat greutăţi și suferințe în această 

lume și că El îţi va soluţiona nemulțumirile și va cere răzbunarea în numele tău, cel care 
ai fost persecutat și oprimat. Nu ești plin de păcate? Ești singurul care a suferit în această 
lume? Ai căzut în domeniul Satanei și ai suferit — chiar mai trebuie Dumnezeu să-ţi 
soluţioneze nemulțumirile? Cei care nu pot să împlinească cerinţele lui Dumnezeu — nu 
sunt ei cu toții dușmanii lui Dumnezeu? Cei care nu cred în Dumnezeu întrupat — nu sunt 
ei antihristul? La ce ajută faptele tale bune? Pot ele să înlocuiască o inimă care se 
închină lui Dumnezeu? Nu poţi primi binecuvântarea lui Dumnezeu doar pentru că faci 
câteva fapte bune și Dumnezeu nu-ți va soluţiona nemulţumirile și nu va răzbuna 
nedreptăţile împotriva ta doar pentru că ai fost persecutat și oprimat. Cei care cred în 
Dumnezeu, dar nu îl cunosc pe Dumnezeu, însă fac fapte bune — nu sunt și ei mustraţi 
cu toții? Credinţa ta în Dumnezeu e slabă, vrei doar ca Dumnezeu să îndrepte și să 
răzbune nedreptăţile care ţi s-au adus și vrei ca Dumnezeu să îţi ofere ziua ta, o zi în 
care poţi în sfârșit să ţii capul sus. Dar refuzi să fii atent la adevăr și nici nu ești însetat 
să îţi trăieşti adevărul. Cu atât mai puţin te poţi elibera de viața aceasta grea și searbădă. 
În schimb, în vreme ce îţi trăiești viaţa în trup și în păcat, te uiţi cu speranță la Dumnezeu 
să îţi rezolve nemulțumirile și să risipească ceața care îţi împresoară existența. Dar este 
posibil? Dacă ești în posesia adevărului, ÎI poți urma pe Dumnezeu. Dacă ai trăire, poți 
fi o întruchipare a cuvântului lui Dumnezeu. Dacă ai viață, te poți bucura de 
binecuvântarea lui Dumnezeu. Cei care sunt în posesia adevărului se pot bucura de 
binecuvântarea lui Dumnezeu. Dumnezeu aduce îndreptare celor care ÎI iubesc din toată 
inima și care îndură greutăţi și suferințe, dar nu celor care se iubesc doar pe ei înșiși și 
care au căzut pradă înșelăciunilor Satanei. Cum poate exista bunătate în aceia care nu 
iubesc adevărul? Cum poate exista dreptate în aceia care nu iubesc decât trupul? Oare 
despre dreptate și bunătate nu se vorbește în legătură cu adevărul? Nu sunt ele 
rezervate celor care Îl iubesc pe Dumnezeu din toată inima? Cei care nu iubesc adevărul 
și sunt doar niște leșuri împuţite — nu găzduiesc oare toţi acești oameni răul? Cei care 
sunt incapabili să trăiască adevărul — nu sunt ei toți dușmanii adevărului? Dar voi? 
Dacă te poţi debarasa de aceste influenţe ale întunericului și poţi renunţa la acele 
lucruri necurate, dacă poţi deveni sfânt, atunci te vei afla în posesia adevărului. Nu 
înseamnă că natura ta s-a schimbat, ci doar că poţi să pui adevărul în practică și poţi să 
te lepezi de trup. Aceasta e calitatea celor care au fost curăţiți. Scopul principal al lucrării 
de cucerire este de a purifica omenirea, astfel încât omul să intre în posesia adevărului, 
pentru că omul înţelege prea puţin din adevăr! Să faci lucrarea de cucerire asupra 
acestor oameni are cea mai adâncă semnificaţie. Toţi ați căzut pradă influenţei 
întunericului și aţi fost profund vătămaţi. Scopul acestei lucrări este să vă permită să 
cunoașteţi natura umană și, în acest fel, să trăiţi adevărul. A fi desăvârșit este ceva ce 
toate fiinţele create ar trebui să accepte. Dacă lucrarea din această etapă implica numai 
desăvârșirea oamenilor, atunci aceasta putea fi făcută în Marea Britanie sau America 
sau Israel; putea fi făcută asupra oamenilor oricărei naţiuni. Dar lucrarea de cucerire 
este selectivă. Primul pas al lucrării de cucerire este pe termen scurt; mai mult, va fi 

folosită pentru umilirea Satanei și cucerirea întregului univers. Aceasta este lucrarea 
iniţială de cucerire. Se poate spune că orice fiinţă care crede în Dumnezeu poate fi 
desăvârșită, deoarece desăvârșirea e ceva ce se poate obține doar după o schimbare 
pe termen lung. Dar a fi cucerit este ceva diferit. Categoria și modelul de cucerit trebuie 
să fie unul care este cu mult în urma celorlalţi, care trăiește în cel mai negru întuneric; 
trebuie să fie cel mai depravat și cel mai puţin doritor să ÎI recunoască pe Dumnezeu și 
cel mai neascultător fată de Dumnezeu. Acesta este exact tipul de persoană care poate 
depune mărturie pentru a fi cucerită. Scopul principal al lucrării de cucerire este 
înfrângerea Satanei, în vreme ce scopul principal al desăvârșirii oamenilor este 
câștigarea oamenilor. Este acela de a permite oamenilor să depună mărturie, după ce 
au fost cuceriţi, că această lucrare de cucerire a fost săvârșită aici, pentru oameni ca 
voi. Scopul este ca oamenii să fie martori după ce au fost cuceriti. Acești oameni cuceriți 
vor fi folosiţi pentru a atinge scopul umilirii lui Satana. Deci, care este metoda principală 
de cucerire? Mustrarea, judecata, aruncarea blestemelor și revelarea — folosind o fire 
dreaptă pentru a cuceri oamenii astfel încât ei să fie pe deplin convinși datorită firii drepte 
a lui Dumnezeu. A folosi realitatea și autoritatea cuvântului pentru a cuceri oamenii și a- 
i convinge pe deplin — aceasta înseamnă să fii cucerit. Cei care au fost desăvârșiți nu 
sunt în stare doar să obţină ascultarea după ce au fost cuceriţi, ci pot şi să aibă 
cunoașterea lucrării de judecată, să își schimbe firea și să ajungă să ÎI cunoască pe 
Dumnezeu. Ei experimentează cărarea iubirii fată de Dumnezeu și se umplu de adevăr. 
Ei învaţă cum să experimenteze lucrarea lui Dumnezeu, să devină în stare să sufere 
pentru Dumnezeu și să aibă propriile voințe. Cei desăvârșiţi sunt aceia care au o 
înțelegere reală a adevărului datorită faptului că au experimentat cuvântul lui 
Dumnezeu. Cei cuceriți sunt aceia care au cunoștință despre adevăr, dar nu au 
acceptat sensul real al adevărului. După ce au fost cuceriţi, ei ascultă, dar ascultarea 
lor este doar rezultatul judecății pe care au primit-o. Nu au nici un fel de înțelegere a 
sensului real al multor adevăruri. Ei acceptă adevărul verbal, dar nu l-au pătruns; ei 
înțeleg adevărul, dar nu l-au experimentat. Lucrarea care se face asupra celor care sunt 
desăvârșiți include mustrări și judecăţi împreună cu aprovizionarea vieţii. O persoană 
care prețuiește pătrunderea adevărului este demnă de a fi desăvârșită. Diferenţa dintre 
cei care urmează a fi desăvârșiți și cei care urmează a fi cuceriţi este făcută de 
pătrunderea adevărului. Cei desăvârșiţi sunt cei care înţeleg adevărul, l-au pătruns și îl 
trăiesc; oamenii care nu pot fi desăvârșiţi sunt cei care nu înţeleg adevărul, nu îl pătrund, 
adică, aceia care nu trăiesc adevărul. Dacă astfel de oameni pot acum să fie pe deplin 
ascultători, atunci sunt cuceriţi. Dacă cei cuceriţi nu caută adevărul — dacă urmează 
adevărul, dar nu îl trăiesc, dacă zăresc și aud adevărul, dar nu preţuiesc trăirea 
adevărului — atunci aceștia nu pot fi desăvârșiţi. Oamenii care urmează a fi desăvârșiți 
practică adevărul potrivit cerințelor lui Dumnezeu pe cărarea desăvârșirii. Prin aceasta, 
ei mulţumesc voia lui Dumnezeu și sunt desăvârșiţi. Oricine urmează până la sfârșit 
înainte ca lucrarea de cucerire să se termine este cucerit, dar nu se poate spune că este 

desăvârșit. „Cei desăvârșiţi” sunt aceia care, după ce lucrarea de cucerire se termină, 
sunt în stare să caute adevărul și să fie câștigați de Dumnezeu. Se referă la aceia care, 
după ce lucrarea de cucerire se termină, nu se clintesc în faţa năpastelor și trăiesc 
adevărul. Ceea ce îi deosebește pe cei cuceriţi față de cei desăvârșiţi sunt diferenţele 
din pașii lucrării și diferențele privitoare la măsura în care oamenii înțeleg și pătrund 
adevărul. Toţi aceia care nu au pornit pe cărarea spre desăvârșire, adică aceia care nu 
sunt în posesia adevărului, vor fi în cele din urmă alungaţi. Numai cei care sunt în 
posesia adevărului și care trăiesc adevărul pot fi câștigați de Dumnezeu în totalitate. 
Adică, cei care trăiesc după chipul lui Petru sunt cei desăvârșiţi, iar toți ceilalți sunt cei 
cuceriţi. Lucrarea care se face asupra tuturor celor care sunt cuceriţi constă în a arunca 
blesteme, în a mustra și în a da frâu mâniei, iar ceea ce li se întoarce este doar dreptate 
și blesteme. A lucra asupra unui astfel de om înseamnă a dezvălui fără formalităţi sau 
politeţe — a dezvălui firea coruptă din el pentru ca el să o recunoască singur și să fie pe 
deplin convins. Când omul devine în întregime ascultător, lucrarea de cucerire se 
termină. Chiar dacă cei mai mulţi dintre oameni tot nu încearcă să înțeleagă adevărul, 
lucrarea de cucerire se va fi terminat. 

Dacă urmează să fii desăvârșit, trebuie să îndeplinești niște criterii. Prin hotărârea 
ta, prin stăruința și conștiința ta și prin căutarea ta, vei putea să trăieşti viața și să 
mulțumești voia lui Dumnezeu. Aceasta e intrarea ta și aceste lucruri sunt cerinţele pe 
cărarea spre desăvârșire. Lucrarea de desăvârşire se poate face pe toți oamenii. Oricine 
Îl caută pe Dumnezeu poate fi desăvârșit și are șansa și însușirile spre a fi desăvârșit. 
Nu există nicio regulă fixă aici. Desăvârșirea unui om depinde mai ales de ceea ce el 
caută. Cei care iubesc adevărul și care sunt în stare să îl trăiască sunt, cu siguranţă, 
demni de a fi desăvârșiţi. Oamenii care nu iubesc adevărul nu sunt prețuiţi de 
Dumnezeu; ei nu au viața pe care le-o cere Dumnezeu și nu pot fi desăvârșiţi. Lucrarea 
de desăvârșire se face numai pentru a câștiga oamenii și nu este o parte din lucrarea 
luptei cu Satana; lucrarea de cucerire se face numai pentru a se lupta cu Satana, adică 
cucerirea omului pentru înfrângerea Satanei. Lucrarea de cucerire este lucrarea 
principală, cea mai nouă lucrare care nu s-a înfăptuit în toate veacurile. Se poate spune 
că scopul acestei etape a lucrării este mai ales de a cuceri toți oamenii pentru a-l învinge 
pe Satana. Lucrarea de desăvârșire a oamenilor — aceasta nu este o lucrare nouă. 
Chintesenţa scopului tuturor lucrărilor din timpul lucrărilor lui Dumnezeu în trup o 
reprezintă cucerirea oamenilor. Este ca în Epoca Harului, când lucrarea principală era 
răscumpărarea întregii omeniri prin crucificare. „Câștigarea oamenilor” a fost o lucrare 
suplimentară lucrării în trup și s-a făcut numai după crucificare. Când a venit Isus și a 
înfăptuit lucrarea Sa, scopul Lui a fost mai ales să Își folosească crucificarea pentru a 
triumfa asupra legăturii morții și gheenei, pentru a triumfa asupra influenţei Satanei — 
adică pentru a-l înfrânge pe Satana. Doar după crucificarea lui Isus, a făcut Petru primul 
pas pe cărarea către desăvârşire. Fără îndoială, Petru a fost printre cei care L-au urmat 
pe Isus în timpul lucrării Sale, dar el nu era desăvârșit în acea vreme. Dimpotrivă, abia 

după ce Isus a terminat lucrarea Sa, a început Petru să înțeleagă treptat adevărul și, 
apoi, a fost desăvârșit. Dumnezeu întrupat se coboară pe pământ doar pentru a încheia 
o etapă esenţială, crucială a lucrării într-o perioadă scurtă de timp și nu pentru a trăi mult 
timp printre oameni pe pământ cu intenţia de a-i desăvârși. El nu face acea lucrare. El 
nu așteaptă până când omul este desăvârșit în întregime pentru a-Și încheia lucrarea. 
Acesta nu este scopul și semnificaţia întrupării Sale. El vine doar pentru a face lucrarea 
pe termen scurt de a mântui omenirea, dar nu pentru a lucra pe termen foarte lung la 
desăvârșirea ei. Lucrarea de mântuire a omenirii este reprezentativă, capabilă de a da 
semnalul unei epoci noi. Se poate încheia într-un timp scurt. Dar desăvârșirea omenirii 
implică ridicarea omului la un anumit nivel; o asemenea lucrare este de durată. Este o 
lucrare care trebuie făcută de Duhul lui Dumnezeu, dar se face pornind de la adevărul 
care a fost rostit în timpul lucrării în trup. De asemenea, se săvârşeşte prin chemarea 
apostolilor de către El, ca să se ocupe de îndelungata lucrare de păstorire pentru a 
atinge scopul Său de desăvârșire a omenirii. Dumnezeu întrupat nu face această 
lucrare. El vorbește numai despre modul de viaţă în așa fel încât oamenii să înţeleagă 
și doar dă omenirii adevărul, dar nu însoțește omul permanent în practicarea adevărului, 
pentru că acest lucru nu ţine de lucrarea Sa de slujire. Așadar, El nu îl va însoţi pe om 
până când acesta nu înţelege în întregime adevărul și nu îl obține în totalitate. Lucrarea 
Lui în trup se încheie atunci când omul intră, în mod formal, pe calea dreaptă a credinţei 
în Dumnezeu, atunci când omul o ia pe calea dreaptă în drumul spre desăvârșire. Acest 
lucru se întâmplă, bineînţeles, când El îl va fi învins în întregime pe Satana și va fi 
triumfat asupra lumii. Pe El nu ÎI interesează dacă omul va fi pătruns în cele din urmă 
adevărul în acel moment și nici nu Îl interesează dacă viața omului este măreață sau 
minusculă. El, atunci când este întrupat, nu ar trebui să gestioneze nimic din toate 
acestea; nimic din toate acestea nu ţine de lucrarea de slujire a lui Dumnezeu întrupat. 
Atunci când El Își încheie lucrarea plănuită, Își va încheia lucrarea în trup. De aceea, 
lucrarea pe care o face Dumnezeu întrupat este doar aceea pe care Duhul lui Dumnezeu 
nu o poate face în mod direct. Mai mult, este lucrarea pe termen scurt de mântuire, nu 
lucrarea pe care o va săvârși pe pământ pe termen lung. 

Ridicarea valorii voastre nu face parte din lucrarea Mea. Vă cer să o faceţi doar pentru 
că valoarea voastră este prea scăzută. Într-adevăr, aceasta nu face parte din lucrarea de 
desăvârșire; mai degrabă este o lucrare suplimentară care se face asupra voastră. 
Lucrarea încheiată asupra voastră astăzi se face în funcţie de nevoile voastre. Este 
individualizată și nu este o cărare pe care trebuie să intre oricine este desăvârșit. Pentru 
că valoarea voastră este mai mică decât a tuturor celor care au fost desăvârșiți în trecut, 
când această lucrare se săvârșește asupra voastră, întâmpină prea multe piedici. Mă aflu 
printre voi cu această lucrare suplimentară pentru că obiectivele desăvârşirii sunt diferite. 
În esenţă, atunci când Dumnezeu coboară pe pământ, El nu-Și depășește atribuţiile și Își 
îndeplineşte lucrarea, fără a Se îngriji de alte lucruri ce nu au nicio legătură cu aceasta. 
El nu Se implică în probleme de familie și nu ia parte la vieţile oamenilor. Aceste lucruri 

mărunte Îi sunt total indiferente; ele nu fac parte din lucrarea Sa de slujire. Dar calibrul 
vostru este atât de mic față de ceea ce am cerut Eu — într-adevăr, nu există niciun fel de 
comparaţie — încât reprezintă obstacole foarte mari pentru lucrare. Mai mult, această 
lucrare trebuie făcută printre oamenii acestui ținut, China. Nivelul vostru de educaţie este 
atât de scăzut încât nu am de ales decât să Mă fac auzit și să vă cer să vă educați. V- 
am spus că aceasta este o lucrare suplimentară, dar este, de asemenea, ceva ce trebuie 
să obţineţi, ceva care vă va ajuta să deveniți desăvârșiţi. De fapt, educaţia, cunoștințele 
minime despre conduita proprie și despre viaţă sunt lucruri pe care ar trebui să le aveți 
în mod natural; nu ar trebui să fiu nevoit să vă vorbesc despre aceste lucruri. Însă, din 
moment ce nu aveţi aceste lucruri, nu am de ales decât să fac lucrarea de a vă insufla 
aceste lucruri după ce v-aţi născut deja în lume. Chiar dacă aveţi multe noţiuni despre 
Mine, Eu tot vă cer acest lucru, tot vă cer să vă îmbunătăţiţi valoarea. Nu am de gând 
să vin și să fac această lucrare, pentru că lucrarea Mea este doar să vă cuceresc, doar 
să obţin convingerea voastră completă prin judecarea voastră, arătându-vă, astfel, 
modul de viaţă în care ar trebui să intraţi. Altfel spus, cât de educați sunteți și dacă aveți 
cunoștințe despre viaţă nu ar avea absolut nimic de a face cu Mine dacă nu aș avea 
nevoie să vă cuceresc cu cuvântul Meu. Toate acestea sunt adăugate pentru ca lucrarea 
de cucerire să dea roade și pentru ca voi să fiți apoi desăvârșiţi. Nu este o parte din 
lucrarea de cucerire. Pentru că valoarea voastră este scăzută și sunteți leneși și 
indolenți, nesăbuiţi și înceţi la minte, fără duh și nătângi — pentru că sunteți teribil de 
anormali — vă cer ca mai întâi să vă îmbunătăţiţi valoarea. Oricine dorește desăvârşirea 
trebuie să îndeplinească anumite criterii. Pentru a fi desăvârșit, omul trebuie să aibă o 
judecată limpede și cumpătată și trebuie să dorească să ducă o viaţă plină de sens. 
Dacă ești un om care nu dorește să ducă o viaţă deșartă, un om care urmărește 
adevărul, un om care este serios în tot ceea ce face și un om de o umanitate excepțional 
de normală, atunci întrunești condiţiile pentru a fi desăvârșit. 

Această lucrare făcută printre voi se săvârșește asupra voastră în funcţie de lucrarea 
care este nevoie să fie făcută. După cucerirea acestor oameni, un grup de oameni va fi 
desăvârșit. De aceea, o mare parte a lucrării de astăzi se face și pentru pregătirea 
scopului de a vă desăvârși, pentru că sunt mulţi oameni înfometați după adevăr care pot 
fi desăvârşiţi. Dacă ar fi ca lucrarea de cucerire să se săvârșească asupra voastră, iar 
după aceea nu s-ar mai face nicio lucrare, atunci nu cumva unii care tânjesc după adevăr 
nu l-ar obţine? Scopul lucrării de astăzi este de a deschide o cale spre a desăvârși 
oamenii mai târziu. Deși lucrarea Mea este doar lucrarea de cucerire, modul de viață 
despre care vă vorbesc este, totuși, în pregătire pentru a desăvârși, în viitor, oamenii. 
Lucrarea care se face după cucerire este îndreptată asupra desăvârșşirii oamenilor și 
cucerirea este făcută pentru a pune o temelie pentru lucrarea de desăvârșire. Omul 
poate fi desăvârșit numai după ce este cucerit. În acest moment, sarcina principală este 
aceea de a cuceri; după aceea, cei care caută și tânjesc după adevăr vor fi desăvârșiţi. 
A fi desăvârșit implică aspectele active ale intrării oamenilor: ai o inimă care ÎI iubește 

pe Dumnezeu? Cât de profundă ţi-a fost experiența când ai mers pe această cărare? 
Cât de curată este dragostea ta pentru Dumnezeu? Cât de riguroasă este practica ta în 
ceea ce privește adevărul? Pentru a fi desăvârșit, omul trebuie să deţină cunoștințe 
minime despre toate aspectele umanităţii. Aceasta este o cerinţă de bază. Toţi aceia 
care nu pot fi desăvârșiți după ce au fost cuceriți devin instrumente folosite și tot vor fi, 
în cele din urmă, aruncaţi în lacul de foc și pucioasă și tot vor cădea în Adânc, pentru că 
firea ta nu s-a schimbat și tu îi aparţii în continuare Satanei. Dacă unui om îi lipsesc 
condiţiile pentru a fi desăvârșit, atunci este inutil — este rebut, un instrument, ceva care 
nu poate îndura încercarea focului! Cât de mare este dragostea ta pentru Dumnezeu 
chiar acum? Cât de mult ești dezgustat de tine însuţi? Cât de profund îl cunoști cu 
adevărat pe Satana? V-aţi întărit hotărârea? Sunteţi în deplină armonie cu viaţa voastră 
în mijlocul oamenilor? S-a schimbat viața voastră? Duceţi o viaţă nouă? S-a schimbat 
perspectiva asupra vieţii voastre? Dacă aceste lucruri nu s-au schimbat, nu poți fi 
desăvârșit, chiar dacă nu te dai bătut; de fapt, ai fost doar cucerit. Când va veni vremea 
să fii pus la încercare, vei fi lipsit de adevăr, umanitatea ta va fi anormală și vei fi la fel 
de josnic precum un animal de povară. Singura ta realizare ar fi aceea de a fi fost 
cucerit — ai fi doar un obiect pe care l-am cucerit. Așa cum un măgar devine fricos și 
temător să se manifeste de câte ori își vede stăpânul, după ce a experimentat biciul 
stăpânului, ai fi doar un măgar care a fost cucerit. Dacă un om nu deţine acele aspecte 
pozitive și este, în schimb, pasiv și temător, timid și ezitant în toate lucrurile, incapabil 
să distingă orice cu limpezime, incapabil să accepte adevărul, tot fără o cărare pentru 
practică și, mai mult, fără o inimă iubitoare de Dumnezeu — dacă un om nu înţelege cum 
să Îl iubească pe Dumnezeu, cum să ducă o viață plină de sens sau cum să fie un om 
adevărat — cum poate un astfel de om să fie martorul lui Dumnezeu? Aceasta ar dovedi 
că viaţa ta are puţină valoare și nu ești decât un măgar cucerit. Ai fi cucerit, dar aceasta 
nu ar însemna decât că te-ai lepădat de marele balaur roșu și că ai refuzat să te supui 
domeniului lui; ar însemna că tu crezi că există un Dumnezeu, vrei să asculți toate 
planurile lui Dumnezeu și nu ai a te plânge de nimic. Dar în ce privește aspectele 
pozitive, ești capabil de a trăi cuvântul lui Dumnezeu și de a-L vădi pe Dumnezeu? Dacă 
nu ai nimic din toate aceste aspecte, înseamnă că nu ai fost câștigat de Dumnezeu și 
nu ești decât un măgar cucerit. Nu este nimic de dorit în tine, iar Duhul Sfânt nu lucrează 
în tine. Umanitatea ta are prea multe lipsuri; Dumnezeu nu te poate folosi cu niciun chip. 
Trebuie să primeşti încuviințarea lui Dumnezeu și să fii de o sută de ori mai bun decât 
fiarele necredincioase și cadavrele vii — numai cei care ating acest nivel sunt apți de a fi 
desăvârșiți. Numai dacă omul are umanitate și o conștiință este demn să fie folosit de 
Dumnezeu. Numai când aţi fost desăvârșiţi puteţi fi consideraţi umani. Numai cei 
desăvârșiți duc vieţi pline de sens. Numai astfel de oameni pot depune mărturie cu tărie 
lui Dumnezeu. 

Ar trebui să lăsaţi deoparte 
binecuvântările statutului și să înțelegețţi 
voia lui Dumnezeu de a aduce mântuirea omului 


Pentru om, nu este posibil ca urmașii lui Moab să fie făcuţi compleţi și nu sunt eligibili 
de a fi făcuţi astfel. Fiii lui David, pe de altă parte, au cu siguranţă nădejde și, într-adevăr, 
pot fi făcuți compleţi. Dacă cineva este un urmaș al lui Moab, atunci nu poate fi făcut 
complet. Chiar și astăzi, voi tot nu știți semnificaţia lucrării făcute printre voi; în această 
etapă, încă vă păstraţi în inimi perspectivele voastre de viitor și vă este greu să renunțați 
la ele. Nimănui nu-i pasă de ce astăzi Dumnezeu a ales să lucreze asupra voastră, cel 
mai nevrednic grup. E posibil ca El să fi făcut o greșeală în această lucrare? Este 
această lucrare o greșeală de moment? De ce Dumnezeu, care a știut dintotdeauna că 
sunteți fiii lui Moab, S-a pogorât tocmai pentru a lucra în mijlocul vostru? Nu vă gândiţi 
niciodată la asta? Dumnezeu nu ia în considerare niciodată aceasta când Își face 
lucrarea? Se pripește El? Nu a ştiut El, de la început, că voi sunteți urmașii lui Moab? 
Nu știți să luaţi în considerare aceste lucruri? Unde au dispărut noţiunile voastre? A 
devenit neadaptată gândirea voastră sănătoasă? Unde au dispărut inteligenţa și 
înțelepciunea voastră? Oare din cauză că aveţi un comportament atât de nobil nu luaţi 
în seamă niște chestiuni așa de mărunte? Minţile voastre sunt cele mai sensibile la 
lucruri precum perspectivele voastre de viitor și propria soartă, dar, cu privire la orice 
altceva, sunt amorţite, obtuze și extrem de ignorante. În ce credeţi? În perspectivele 
voastre de viitor? Sau în Dumnezeu? Nu crezi tu doar în destinaţia ta frumoasă? Doar 
în perspectivele tale de viitor? Cât de mult din calea vieții înţelegi tu acum? Cât de mult 
ai realizat? Crezi că lucrarea săvârșită acum asupra urmașilor lui Moab este făcută 
pentru a vă umili? Este făcută înadins pentru a vă expune urâţenia? Este intenţionat 
săvârșită pentru a vă face să acceptați mustrarea și, apoi, pentru a vă arunca în iazul de 
foc? N-am spus niciodată că nu aveţi perspective de viitor, cu atât mai puţin că trebuie 
să fiţi distruși sau să suferiţi pierzania. Am anunţat public astfel de lucruri? Spui că ești 
fără speranţă, dar nu este aceasta concluzia pe care tu ai tras-o? Nu este acesta efectul 
propriei tale mentalități? Contează propriile tale concluzii? Dacă spun că nu ești 
binecuvântat, atunci cu siguranţă vei fi obiectul ruinării și, dacă spun că ești 
binecuvântat, atunci cu siguranţă nu vei fi distrus. Tot ce spun e că tu ești urmașul lui 
Moab; nu am spus că vei fi distrus. Doar că urmașii lui Moab au fost blestemaţi și sunt 
un neam de oameni stricaţi. La păcat s-a făcut referire anterior; nu sunteţi voi toți 
păcătoşi? Nu toți păcătoșii au fost corupți de Satana? Nu toţi păcătoșii Îl sfidează pe 
Dumnezeu și se răzvrătesc împotriva Lui? Oare cei care Îl sfidează pe Dumnezeu nu 
trebuie să fie blestemaţi? Nu trebuie toți păcătoșii să fie distruși? În acel caz, cine dintre 
oamenii din carne și sânge poate fi mântuit? Cum de aţi supraviețuit până astăzi? Aţi 
devenit negativi pentru că sunteţi urmașii lui Moab; nu sunteți și voi oameni, care sunt 
păcătoşi? Cum de aţi rezistat până astăzi? Când se menţionează desăvârșirea, deveniți 

fericiţi. După ce aţi auzit că trebuie să experimentați marele necaz, credeţi că acest lucru 
vă face să fiți și mai binecuvântaţi. Credeţi că puteţi deveni biruitori după ce depășiți 
necazul și că, în plus, aceasta este marea binecuvântare a lui Dumnezeu și marea 
înălțare a voastră de către El. Când se face referire la Moab, în mijlocul vostru se naște 
agitația; adulţii și copiii deopotrivă simt o tristețe nespusă, iar voi nu aveți nicio bucurie 
în inimile voastre și regretați că v-aţi născut. Nu înțelegeți semnificaţia realizării acestei 
etape a lucrării asupra urmașilor lui Moab; știți doar să căutaţi un statut înalt și reveniti 
la vechile obiceiuri rele când credeți că nu aveţi nicio speranţă. Când se menţionează 
desăvârșirea și destinaţia viitoare, vă simțiţi fericiţi; v-aţi pus credinţa în Dumnezeu ca 
să obţineţi binecuvântări și ca să aveţi o destinaţie bună. Unii oameni se simt acum 
neliniștiți din cauza statutului lor. Pentru că au o valoare scăzută și un statut umil, ei nu- 
și doresc să caute să fie desăvârșiţi. Mai întâi s-a vorbit despre desăvârșire și, apoi, 
despre urmașii lui Moab, așa că oamenii au negat calea desăvârșirii menţionată anterior. 
Aceasta este deoarece, de la început și până la sfârșit, voi nu aţi cunoscut niciodată 
semnificaţia acestei lucrări, şi nici nu vă pasă de semnificaţia sa. Staturile voastre sunt 
prea mici și nici măcar nu puteţi îndura cea mai mică perturbare. Când vedeţi că statutul 
vostru este prea umil, deveniți negativi și vă pierdeţi încrederea de a căuta în continuare. 
Oamenii pur şi simplu privesc dobândirea harului și bucuria păcii ca pe simboluri ale 
credinţei, iar căutarea binecuvântărilor drept bază pentru credinţa lor în Dumnezeu. 
Foarte puţini oameni caută să-L cunoască pe Dumnezeu sau caută o schimbare în firea 
lor. În credinţa lor, oamenii caută să-L determine pe Dumnezeu să le ofere o destinaţie 
potrivită și tot harul de care au nevoie, să-L facă slujitorul lor, să-L facă să menţină o 
relație pașnică și prietenoasă cu ei, astfel încât niciodată să nu existe niciun conflict între 
ei. Cu alte cuvinte, credinţa lor în Dumnezeu cere ca Dumnezeu să promită să le 
împlinească toate cerinţele și să reverse asupra lor orice lucru pentru care ei se roagă, 
potrivit cuvintelor pe care le-au citit în Biblie: „Voi asculta toate rugăciunile voastre”. Ei 
se așteaptă ca Dumnezeu să nu judece pe nimeni sau să nu trateze pe nimeni, întrucât 
El a fost întotdeauna bunul Mântuitor Isus care păstrează o relaţie bună cu oamenii în 
orice moment și în orice loc. lată cum cred oamenii în Dumnezeu: ei doar cer fără rușine 
lucruri lui Dumnezeu, crezând că, indiferent dacă sunt răzvrătiți sau ascultători, El pur și 
simplu le va acorda totul orbește. Ei doar „adună datorii” în continuu de la Dumnezeu, 
crezând că El trebuie „să-i răsplătească” fără nicio împotrivire şi, mai mult, să plătească 
dublu; ei cred că, indiferent dacă Dumnezeu a obţinut ceva de la ei sau nu, El poate fi 
doar manipulat de ei și nu-i poate orchestra în mod arbitrar pe oameni, cu atât mai puţin 
le poate dezvălui înţelepciunea și firea Sa dreaptă, care au fost ascunse mulţi ani, 
oricând dorește El și fără permisiunea lor. Ei pur și simplu își mărturisesc păcatele lui 
Dumnezeu, crezând că Dumnezeu le va ierta și gata, că nu Se va sătura să facă asta și 
că acest lucru se va perpetua la infinit. Ei doar Îi poruncesc lui Dumnezeu, crezând că 
El pur și simplu li Se va supune, deoarece în Biblie este consemnat că Dumnezeu nu a 
venit să fie slujit de oameni, ci să îi slujească, și că El este aici ca să fie slujitorul lor. Nu 

aţi crezut voi întotdeauna în acest fel? Când nu puteţi câștiga nimic de la Dumnezeu, 
vreţi să fugiţi; când nu înţelegeţi ceva, vă simţiţi atât de plini de resentimente și chiar 
mergeţi atât de departe încât să-l aruncați tot felul de vorbe de ocară. Pur și simplu nu- 
L lăsați pe Dumnezeu Însuși să-Și exprime pe deplin înţelepciunea și minunăţia; în 
schimb, doriţi doar să vă bucurati de ușurare temporară și de confort. Până acum, 
atitudinea voastră în credința în Dumnezeu a constat din aceleași perspective vechi. 
Dacă Dumnezeu vă arată doar un pic de măreție, deveniți nefericiti. Vedeţi acum exact 
cât de mare este statura voastră? Să nu credeţi că sunteţi toţi credincioși lui Dumnezeu 
când, de fapt, vechile voastre perspective nu s-au schimbat. Când nu ţi se întâmplă 
nimic, crezi că totul merge ușor, iar dragostea ta pentru Dumnezeu atinge o culme înaltă. 
Dar când ţi se întâmplă ceva neînsemnat, cazi în Infern. Asta înseamnă să Îi fii credincios 
lui Dumnezeu? 

Dacă etapa finală a lucrării de cucerire ar începe în Israel, atunci o astfel de lucrare 
de cucerire nu ar avea niciun sens. Lucrarea are cea mai mare importanţă atunci când 
este făcută în China, când se face asupra voastră. Sunteţi cei mai de jos oameni, 
oamenii cu cel mai mic statut; voi sunteţi cei de la nivelul cel mai de jos al acestei 
societăţi și cei care L-au recunoscut cel mai puţin pe Dumnezeu la început. Voi sunteți 
oamenii care s-au îndepărtat cel mai mult de Dumnezeu și care au fost cel mai grav 
răniţi. Deoarece această etapă a lucrării este doar de dragul cuceririi, nu este cel mai 
potrivit să fiţi aleși ca martori pentru ce va veni? Dacă primul pas al lucrării de cucerire 
nu s-ar face asupra voastră, atunci ar fi dificil să avanseze lucrarea de cucerire ce va 
veni, deoarece lucrarea de cucerire care va urma va obţine rezultate bazate pe faptul că 
această lucrare se face astăzi. Lucrarea de cucerire de astăzi este doar începutul întregii 
lucrări de cucerire. Sunteţi primul lot care urmează să fie cucerit; sunteţi reprezentanți 
pentru toată omenirea care va fi cucerită. Cei care au cu adevărat cunoaștere vor vedea 
că toată lucrarea pe care o face Dumnezeu astăzi este măreaţă, că El nu numai că le 
permite oamenilor să-și cunoască propria răzvrătire, dar, de asemenea, le dezvăluie și 
statutul. Scopul și semnificaţia cuvintelor Sale nu este de a-i descuraja pe oameni, nici 
de a-i dobori. Este ca ei să poată dobândi luminarea și mântuirea și ca sufletele să li se 
trezească prin cuvintele Sale. Încă de la facerea lumii, omul a trăit sub domeniul Satanei, 
fără să știe sau să creadă că există un Dumnezeu. Faptul că acești oameni pot fi incluși 
în marea mântuire a lui Dumnezeu și pot fi foarte mult înălțaţi de El arată, într-adevăr, 
dragostea Sa; toţi cei care înțeleg cu adevărat vor crede acest lucru. Cum rămâne cu 
acei oameni care nu au o asemenea cunoaștere? Ei vor spune: „A, Dumnezeu spune 
că suntem urmașii lui Moab; a spus-o cu propriile-l cuvinte. Mai putem obţine un rezultat 
bun? Suntem urmașii lui Moab și, în trecut, ne-am împotrivit Lui. Dumnezeu a venit să 
ne condamne; tu nu vezi cum ne-a judecat El întotdeauna, chiar de la început? Din 
moment ce ne-am împotrivit lui Dumnezeu, așa ar trebui să fim mustraţi”. Sunt aceste 
cuvinte corecte? Astăzi, Dumnezeu vă judecă, vă mustră și vă condamnă, dar să ştii că 
scopul acestei condamnări este ca tu să te cunoşti pe tine. El condamnă, blestemă, 

judecă și mustră pentru ca tu să poţi să te cunoști pe tine însuţi, astfel încât firea ta să 
se poată schimba și, în plus, pentru ca tu să îţi poţi cunoaște valoarea și să vezi că toate 
acţiunile lui Dumnezeu sunt drepte, în conformitate cu firea Sa și cu cerinţele lucrării 
Sale, că El lucrează potrivit planului Său pentru mântuirea omului și că este Dumnezeul 
drept care îl iubește, îl mântuiește, îl judecă și îl mustră pe om. Dacă tu știi doar că ai un 
statut umil, că ești corupt și neascultător, dar nu știi că Dumnezeu vrea să-Și facă 
mântuirea clară prin judecata și mustrarea pe care El le săvârșește în tine astăzi, atunci 
nu ai cum să capeti experienţă, și cu atât mai puţin ești capabil să mergi mai departe. 
Dumnezeu nu a venit să omoare sau să distrugă, ci să judece, să blesteme, să mustre 
și să mântuiască. Până la încheierea planului Său de gestionare de 6000 de ani — înainte 
ca El să arate clar sfârșitul fiecărei categorii de oameni — lucrarea lui Dumnezeu pe 
pământ va fi de dragul mântuirii; scopul acesteia este doar de a-i face compleți pe cei 
care Îl iubesc — pe deplin — și de a-i aduce la supunere sub stăpânirea Lui. Indiferent de 
modul în care Dumnezeu mântuiește oamenii, totul se săvârșește prin a-i face să scape 
de vechea lor natură satanică; adică, El îi mântuiește făcându-i să caute viaţa. Dacă ei 
nu fac asta, atunci nu vor avea cum să accepte mântuirea lui Dumnezeu. Mântuirea este 
lucrarea lui Dumnezeu Însuși, iar căutarea vieţii este ceva ce omul trebuie să-și asume 
pentru a accepta mântuirea. În ochii omului, mântuirea este dragostea lui Dumnezeu, 
iar dragostea lui Dumnezeu nu poate fi mustrare, judecată și blesteme; mântuirea 
trebuie să conţină iubire, compasiune și, mai mult, cuvinte de consolare, cât și 
binecuvântări nesfârșite oferite de Dumnezeu. Oamenii cred că, atunci când Dumnezeu 
îi mântuiește, El face aceasta atingându-i prin binecuvântările și harul Său, ca ei să-și 
poată dărui inimile lui Dumnezeu. Adică faptul că îl atinge pe om înseamnă că-l 
mântuiește. O mântuire ca aceasta se săvârşeşte făcând un târg. Doar atunci când 
Dumnezeu le dăruiește de o sută de ori mai mult, oamenii vor veni să se supună înaintea 
numelui lui Dumnezeu și se vor strădui să facă bine pentru El și să-l aducă glorie. Nu 
asta este intenţia lui Dumnezeu pentru omenire. Dumnezeu a venit să lucreze pe pământ 
pentru a mântui omenirea coruptă; nimic fals în asta. Dacă ar fi, El cu siguranţă nu ar fi 
venit să-Și facă lucrarea în persoană. În trecut, metoda Sa de mântuire era de a arăta 
cea mai mare iubire și compasiune, până într-acolo încât a dat Satanei tot ce avea EIl, 
în schimbul întregii omeniri. Prezentul nu este deloc asemănător trecutului: mântuirea 
oferită vouă astăzi vine în timpul zilelor de pe urmă, în timpul clasificării fiecăruia după 
fel; mijloacele prin care sunteţi mântuiţi nu sunt iubire sau compasiune, ci mustrare și 
judecată pentru ca omul să fie pe deplin mântuit. Astfel, tot ceea ce primiţi este mustrare, 
judecată și nimicire fără milă, dar să știți un lucru: în această nimicire nemiloasă nu 
există nici cea mai mică pedeapsă. Indiferent cât de dure ar putea fi cuvintele Mele, 
asupra voastră nu se abat decât câteva cuvinte care s-ar putea să vi se pară complet 
nemiloase și, indiferent cât de mânios aș putea fi, ce vine asupra voastră sunt tot cuvinte 
de învăţătură, iar Eu nu vreau să vă rănesc sau să vă ucid. Nu sunt toate acestea o 
realitate? Să știți că astăzi, fie că este vorba de judecată dreaptă sau de rafinare și 

mustrare nemiloase, toate sunt de dragul mântuirii. Indiferent dacă astăzi fiecare este 
clasificat în funcţie de felul său ori dacă sunt dezvăluite categoriile de oameni, scopul 
tuturor cuvintelor și lucrărilor lui Dumnezeu este de a-i mântui pe cei care-L iubesc cu 
adevărat. Judecata dreaptă este adusă pentru a-l purifica pe om, iar rafinarea nemiloasă 
este pentru a-l curăţi; cuvintele aspre sau mustrarea sunt pentru a-l purifica pe om și de 
dragul mântuirii. Astfel, metoda de mântuire de astăzi este diferită de cea din trecut. 
Astăzi, mântuirea vi se aduce prin judecata dreaptă, iar aceasta este un instrument bun 
pentru a vă clasifica pe fiecare după fel. Mai mult decât atât, mustrarea nemiloasă 
servește ca mântuire supremă a voastră — și ce aveţi de spus în faţa unei astfel de 
mustrări și judecăţi? Nu v-aţi bucurat mereu de mântuire, de la început până la sfârșit? 
L-aţi văzut pe Dumnezeu întrupat și aţi înțeles omnipotenţa și înțelepciunea Sa; în plus, 
ați experimentat nimicirea și disciplina în repetate rânduri. Dar, totuși, nu aţi primit și har 
suprem? Nu sunt binecuvântările voastre mai mari decât ale oricui altcuiva? Harurile 
voastre sunt chiar mai generoase decât gloria și bogăţiile de care s-a bucurat Solomon! 
Gândiţi-vă la asta: dacă intenţia Mea de a veni ar fi să vă condamn și să vă pedepsesc, 
nu să vă mântuiesc, aţi fi avut atât de multe zile? Aţi fi putut voi, fiinte păcătoase din trup 
și sânge, să supravieţuiți până astăzi? Dacă scopul Meu ar fi fost doar să vă pedepsesc, 
de ce aș fi devenit trup și aș fi luat o iniţiativă atât de măreaţă? Nu aș fi putut să vă 
pedepsesc pe voi, simpli muritori, doar rostind un singur cuvânt? Aș mai fi nevoit să vă 
distrug, după ce v-am condamnat intenţionat? Încă nu credeţi aceste cuvinte ale Mele? 
Aș putea să-l mântuiesc pe om numai prin dragoste și compasiune? Sau aș putea folosi 
doar răstignirea pentru a-l mântui pe om? Firea Mea dreaptă nu este mai favorabilă 
pentru a-l face pe om pe deplin ascultător? Nu este mai capabilă să-l salveze pe om 
întru totul? 

Deși cuvintele Mele pot fi stricte, toate sunt zise pentru mântuirea omului, deoarece 
Eu doar spun cuvinte, și nu pedepsesc trupul omului. Aceste cuvinte îl determină pe om 
să trăiască în lumină, să știe că lumina există, să știe că lumina este prețioasă și, chiar 
mai mult, să știe cât de benefice sunt aceste cuvinte pentru om, cât și faptul că 
Dumnezeu este mântuire. Deși am rostit multe cuvinte de mustrare și judecată, ceea ce 
acestea reprezintă nu s-a făcut, în fapt, asupra voastră. Am venit să-Mi fac lucrarea și 
să-Mi rostesc cuvintele și, deși cuvintele Mele pot fi stricte, sunt rostite drept judecată a 
corupției și răzvrătirii voastre. Scopul acestor acţiuni ale Mele rămâne acela de a-l 
mântui pe om de sub domeniul Satanei; Îmi folosesc cuvintele pentru a mântui omul. 
Scopul Meu nu este de a-i face rău omului prin cuvintele Mele. Cuvintele Mele sunt 
stricte ca, în lucrarea Mea, să dobândesc rezultate. Doar printr-o astfel de lucrare poate 
omul să se cunoască pe sine și să se rupă de firea sa răzvrătită. Cea mai mare 
semnificaţie a lucrării cuvintelor este de a le permite oamenilor să pună adevărul în 
practică după ce l-au înţeles, să obţină schimbări în firea lor și să dobândească 
cunoaștere despre ei înșiși și despre lucrarea lui Dumnezeu. Doar săvârșirea lucrării 
prin rostirea cuvintelor poate face posibilă comunicarea dintre Dumnezeu și om, și doar 

cuvintele pot explica adevărul. A lucra în acest fel este cel mai bun mijloc de cucerire a 
omului; în afară de rostirea cuvintelor, nicio altă metodă nu poate să-i ofere omului o 
înțelegere mai clară a adevărului și a lucrării lui Dumnezeu. Astfel, în stadiul final al 
lucrării Sale, Dumnezeu vorbește oamenilor pentru a le dezvălui toate adevărurile și 
tainele pe care ei încă nu le înțeleg, permițându-le să dobândească adevărata cale și 
viața de la Dumnezeu și, astfel, să împlinească voia Lui. Scopul lucrării lui Dumnezeu 
asupra oamenilor este de a le permite să împlinească voia lui Dumnezeu, iar aceasta 
este săvârșită pentru a le aduce mântuirea. Prin urmare, în timpul mântuirii omului, El 
nu face lucrarea pedepsirii lui. Când îi aduce omului mântuirea, Dumnezeu nu 
pedepsește răul, nu răsplătește binele, și nici nu dezvăluie destinațiile diferitelor tipuri 
de oameni. În schimb, numai după ce etapa finală a lucrării Sale va fi completă, El va 
face lucrarea de pedepsire a răului și răsplătire a binelui și doar atunci El va dezvălui 
sfârșitul tuturor diferitelor feluri de oameni. Cei care sunt pedepsiţi vor fi cei care într- 
adevăr nu pot fi mântuiţi, în timp ce aceia care sunt mântuiţi vor fi cei care au obținut 
mântuirea lui Dumnezeu în timpul mântuirii omului de către El. Cât se săvârșește 
lucrarea de mântuire a lui Dumnezeu, toţi cei care pot fi mântuiţi vor fi mântuiţi pe cât 
este posibil, fără ca niciunul să fie lepădat, pentru că scopul lucrării lui Dumnezeu este 
de a mântui omul. Toţi aceia care, în timpul mântuirii omului de către Dumnezeu, sunt 
incapabili să obțină o schimbare în firea lor — cât și toţi aceia care sunt incapabili să-L 
asculte pe Dumnezeu întru totul — vor deveni obiecte pentru pedeapsă. Această etapă 
a lucrării — lucrarea cuvintelor — va deschide oamenilor toate căile și tainele pe care ei 
nu le înțeleg, astfel încât omul să poată înțelege voia lui Dumnezeu și cerinţele Lui de la 
om şi să poată avea condiţiile necesare pentru a pune cuvintele lui Dumnezeu în practică 
și să obţină schimbări în firea sa. Dumnezeu folosește doar cuvinte pentru a-Și face 
lucrarea și nu-i pedepsește pe oameni pentru că sunt puţin răzvrătiți, întrucât acum este 
timpul lucrării de mântuire. Dacă toți cei răzvrătiți ar fi pedepsiţi, atunci nimeni nu ar avea 
ocazia de a fi mântuit; toți ar fi pedepsiţi și ar cădea în Infern. Scopul cuvintelor care-i 
judecă pe oameni este de a le permite să se cunoască pe ei înșiși și să se supună lui 
Dumnezeu; nu este pentru ca ei să fie pedepsiţi cu o astfel de judecată. În timpul lucrării 
cuvintelor, mulţi oameni își vor expune răzvrătirea și sfidarea, cât și neascultarea față 
de Dumnezeul întrupat. Totuși, El nu-i va pedepsi pe toți acești oameni din această 
cauză, ci, în schimb, doar îi va lăsa deoparte pe cei care sunt corupți până în măduva 
oaselor și care nu pot fi mântuiţi. El va da trupul lor Satanei și, în câteva cazuri, le va 
nimici trupul. Cei rămași vor continua să urmeze și să experimenteze tratarea și 
emondarea. Dacă în timp ce urmează, acești oameni sunt încă incapabili să accepte 
tratarea şi emondarea și devin din ce în ce mai degeneraţi, atunci își vor fi pierdut șansa 
la mântuire. Fiecare persoană care s-a supus cuceririi cuvintelor lui Dumnezeu va avea 
numeroase șanse pentru mântuire; mântuirea fiecăruia dintre acești oameni de către 
Dumnezeu va arăta cea mai mare îngăduinţă a Sa. Cu alte cuvinte, li se va arăta 
toleranța supremă. Atât timp cât oamenii se întorc de pe calea greșită și câtă vreme se 

pot căi, Dumnezeu le va da ocazii să obțină mântuirea Lui. Când oamenii se răzvrătesc 
prima dată împotriva lui Dumnezeu, El nu-Și dorește să-i omoare; în schimb, face tot ce 
poate pentru a-i mântui. Dacă cineva nu are nicidecum loc pentru mântuire, atunci 
Dumnezeu îl va arunca deoparte. Faptul că Dumnezeu nu Se grăbeşte să pedepsească 
pe cineva înseamnă că El vrea să-i mântuiască pe toţi cei care pot fi mântuiţi. El judecă, 
luminează și îndrumă oamenii doar prin cuvinte, și nu folosește un toiag pentru a-i omori. 
Folosirea cuvintelor pentru a le aduce oamenilor mântuirea reprezintă scopul și 
însemnătatea etapei finale a lucrării. 


Cum poate omul, 
care L-a delimitat pe Dumnezeu în noţiunile sale, 
să primească revelaţiile lui Dumnezeu? 


Lucrarea lui Dumnezeu continuă să avanseze și, deși scopul lucrării Lui rămâne 
neschimbat, mijloacele prin care El lucrează se schimbă în mod constant, ceea ce 
înseamnă că și aceia care Îl urmează pe Dumnezeu se schimbă constant. Cu cât 
Dumnezeu înfăptuiește mai multă lucrare, cu atât sunt mai temeinice cunoștințele omului 
despre El. Schimbări corespunzătoare au loc și în firea omului ca urmare a lucrării lui 
Dumnezeu. Totuși, doar datorită faptului că lucrarea lui Dumnezeu se schimbă mereu, 
cei care nu cunosc lucrarea Duhului Sfânt și acei oameni absurzi care nu cunosc 
adevărul devin oameni care | se împotrivesc lui Dumnezeu. Niciodată lucrarea lui 
Dumnezeu nu se conformează noțiunilor omului, pentru că lucrarea Lui este întotdeauna 
nouă și niciodată veche, iar El nu repetă niciodată lucrarea veche ci, mai degrabă, merge 
înainte cu o lucrare care nu a mai fost făcută niciodată. Dat fiind că Dumnezeu nu Își 
repetă lucrarea, iar omul judecă invariabil lucrarea lui Dumnezeu de astăzi pe baza 
lucrării Sale din trecut, a devenit extrem de dificil pentru Dumnezeu să îndeplinească 
fiecare etapă a lucrării noii epoci. Omul are mult prea multe greutăţi! Gândirea omului 
este prea conservatoare! Niciun om nu cunoaște lucrarea lui Dumnezeu, totuși, ei toți o 
delimitează. Când îl părăsește pe Dumnezeu, omul pierde viața, adevărul și 
binecuvântările Lui, totuși, nici nu acceptă viața sau adevărul, cu atât mai puţin 
binecuvântările mai mari pe care Dumnezeu le oferă omenirii. Toţi oamenii doresc să-L 
câștige pe Dumnezeu, dar nu sunt în stare să tolereze nicio schimbare în lucrarea lui 
Dumnezeu. Cei care nu acceptă noua lucrare a lui Dumnezeu cred că lucrarea lui 
Dumnezeu este imutabilă, că rămâne pentru totdeauna pe loc. În credinţa lor, tot ceea 
ce este necesar pentru a obține mântuirea veșnică de la Dumnezeu este respectarea 
legii și, atât timp cât se căiesc și își mărturisesc păcatele, voia lui Dumnezeu va fi 
mulțumită pentru totdeauna. Ei sunt de părere că Dumnezeu nu poate fi decât 
Dumnezeul legii și Dumnezeul care a fost pironit pe cruce pentru om; în plus, părerea 
lor este că Dumnezeu nu trebuie și nu poate să depășească Biblia. Tocmai aceste păreri 

i-au înlănţuit strâns de legea de odinioară și i-au încătușat prin reguli fără viaţă. Sunt 
alţii, mai mulţi, care cred că, indiferent de noua lucrare a lui Dumnezeu, ea trebuie să fie 
verificată prin profeţii și că, în fiecare etapă a unei astfel de lucrări, toţi cei care Îl urmează 
cu o inimă „sinceră” trebuie, de asemenea, să primească revelații; altfel, lucrarea nu l- 
ar putea aparţine lui Dumnezeu. Nu este tocmai o sarcină ușoară pentru om să ajungă 
să-L cunoască pe Dumnezeu. Aceasta, adăugată inimii absurde a omului și naturii sale 
rebele de importanţă de sine și îngâmfare, face să fie cu atât mai dificil pentru om să 
accepte noua lucrare a lui Dumnezeu. Omul nici nu cercetează atent noua lucrare a lui 
Dumnezeu, nici nu o acceptă cu smerenie; mai degrabă, el adoptă o atitudine de dispreț, 
așteptând revelaţiile și îndrumarea lui Dumnezeu. Nu este acesta comportamentul unui 
om care se răzvrătește și se împotrivește lui Dumnezeu? Cum pot astfel de oameni să 
obțină aprobarea lui Dumnezeu? 

În Epoca Harului, Isus a afirmat că lucrarea lui lahve a rămas în urmă, așa cum Eu 
spun astăzi că și lucrarea lui Isus a rămas în urmă. Dacă ar fi existat numai Epoca Legii 
și nu și Epoca Harului, Isus nu ar fi fost răstignit și nu ar fi putut răscumpăra toată 
omenirea. Dacă ar fi existat doar Epoca Legii, ar fi putut omenirea să ajungă până în 
ziua de azi? Istoria avansează; nu este istoria legea naturală a lucrării lui Dumnezeu? 
Nu este aceasta o descriere a felului în care El gestionează omul în întregul univers? 
Istoria progresează, tot astfel și lucrarea lui Dumnezeu. Voia Lui se schimbă în mod 
continuu. Ar fi imposibil ca Dumnezeu să rămână la o singură etapă de lucru timp de 
șase mii de ani, pentru că, după cum toţi știu, El este întotdeauna nou și niciodată vechi 
și nu ar putea defel să facă în continuu o lucrare precum răstignirea, să fie pironit pe 
cruce o dată, de două ori, de trei ori... Ar fi ridicol să credem astfel. Dumnezeu nu 
continuă să facă aceeași lucrare; lucrarea Lui este mereu schimbătoare și mereu nouă, 
la fel cum Eu vă vorbesc vouă zi de zi cuvinte noi și fac o nouă lucrare. Aceasta este 
lucrarea pe care o fac, a cărei cheie se află în cuvintele „nouă” și „minunată”. „Dumnezeu 
este neschimbător și Dumnezeu va fi întotdeauna Dumnezeu”; această afirmaţie este 
cât se poate de adevărată. Esenţa lui Dumnezeu nu se schimbă, Dumnezeu este 
întotdeauna Dumnezeu și El nu ar putea deveni niciodată Satana, dar acestea nu 
dovedesc că lucrarea Lui este la fel de constantă și invariabilă cum este esenţa Sa. Tu 
declari că Dumnezeu este imutabil, dar atunci cum poți explica faptul că El este mereu 
nou și niciodată vechi? Lucrarea lui Dumnezeu se răspândește continuu și se schimbă 
în mod constant, iar voia lui Dumnezeu este manifestată și făcută cunoscută omului în 
mod continuu. Când omul experimentează lucrarea lui Dumnezeu, firea sa se schimbă 
fără încetare, și la fel și cunoașterea sa. De unde apare, atunci, această schimbare? Nu 
din lucrarea lui Dumnezeu, care se schimbă mereu? Dacă firea omului se poate 
schimba, de ce omul nu poate permite ca lucrarea Mea și cuvintele Mele să se schimbe 
și ele în mod continuu? Trebuie să fiu supus restricțiilor omului? Făcând astfel, nu recurgi 
pur și simplu la argumente forțate și la o logică perfidă? 

După învierea Lui, Isus S-a arătat ucenicilor și le-a spus: „Și iată, Eu trimit 

promisiunea Tatălui Meu asupra voastră: să zăboviţi în cetatea Ierusalimului, până când 
veți fi înzestrați cu putere din înalturi”. Știi cum pot fi explicate aceste cuvinte? Ești acum 
înzestrat cu puterea Lui? Înţelegi la ce se referă „putere”? Isus a proclamat că Duhul 
adevărului va fi dat omului în zilele de pe urmă. Acum sunt zilele de pe urmă; înţelegi cum 
exprimă cuvinte Duhul adevărului? Unde Se arată și unde lucrează Duhul adevărului? În 
cartea profetică a profetului Isaia, din Vechiul Testament, nu s-a menţionat niciodată că, 
în epoca Noului Testament, Se va naște un copil numit Isus, ci s-a spus doar că se va 
naște un prunc care se va numi Emanuel. De ce nu a fost specificat numele „Isus”? 
Nicăieri în Vechiul Testament nu apare acest nume, deci de ce crezi în continuare în Isus? 
Doar nu L-ai văzut pe Isus cu ochii tăi înainte de a crede în El, nu-i așa? Sau ai început 
să crezi după primirea unei revelații? i-ar arăta Dumnezeu într-adevăr un astfel de har? 
Ar revărsa El asupra ta asemenea măreţe binecuvântări? Care este temelia credinţei tale 
în Isus? De ce nu crezi că Dumnezeu S-a întrupat în zilele noastre? De ce spui că 
absenţa unei revelații de la Dumnezeu pentru tine dovedește că El nu a devenit trup? 
Dumnezeu trebuie să-l anunţe pe om înainte de a-Și începe lucrarea? Trebuie să 
primească, mai întâi, aprobarea omului”? Isaia a proclamat doar că un prunc se va naşte 
într-o iesle; niciodată nu a profețit că Maria ÎI va naște pe Isus. Pe ce anume îţi întemeiezi 
credinţa în Isus cel născut din Maria? Sigur credinţa ta nu este confuză? Unii spun că 
numele lui Dumnezeu nu se schimbă. Atunci de ce numele lui lahve a devenit Isus? S-a 
profetit despre venirea lui Mesia, atunci de ce a venit un om cu numele de Isus? De ce 
s-a schimbat numele lui Dumnezeu? Nu a fost făcută o asemenea lucrare acum mult 
timp? Se poate ca Dumnezeu să nu facă o lucrare mai nouă astăzi? Lucrarea de ieri 
poate fi modificată, iar lucrarea lui Isus poate urma după aceea a lui lahve. Nu poate 
atunci lucrarea lui Isus să fie urmată de o altă lucrare? Dacă numele lui lahve poate fi 
schimbat în Isus, atunci nu poate fi schimbat și numele lui Isus? Nimic din acestea nu 
este neobișnuit; doar că oamenii sunt prea înguști la minte. Dumnezeu va fi întotdeauna 
Dumnezeu. Indiferent de schimbarea lucrării Sale și a numelui Său, firea și înțelepciunea 
Lui rămân neschimbate pentru totdeauna. Dacă tu crezi că Dumnezeu poate fi numit 
doar prin numele de Isus, atunci cunoașterea ta este mult prea limitată. Îndrăznești să 
afirmi că Isus este numele veșnic al lui Dumnezeu, că Dumnezeu va fi cunoscut de-a 
pururi sub numele de Isus și că acest lucru nu se va schimba niciodată? Îndrăznești să 
afirmi cu certitudine că numele lui Isus a încheiat Epoca Legii și că va încheia și epoca 
finală? Cine poate spune că harul lui Isus poate încheia epoca? Dacă acum nu poți 
înțelege clar aceste adevăruri, nu numai că nu vei putea să predici Evanghelia, dar nici 
tu însuţi nu vei reuși să rămâi neclintit. Când va veni ziua în care vei rezolva toate 
dificultățile acelor oameni religioși și vei respinge toate raționamentele lor greșite, aceea 
va fi dovada că ești absolut sigur de acest stadiu al lucrării și că nu ai nici cea mai mică 
îndoială. Dacă nu reușești să respingi raționamentele lor greșite, atunci îţi vor întinde o 
capcană și te vor defăima. Nu ar fi acest lucru rușinos? 

Toţi evreii citiseră Vechiul Testament și știau despre profeția lui Isaia că un prunc se 

va naște într-o iesle. De ce, atunci, în ciuda faptului că erau pe deplin conștienți de 
această profeție, tot L-au persecutat pe Isus? Nu a fost din cauza naturii lor răzvrătite și 
a faptului că ignorau lucrarea Duhului Sfânt? La vremea aceea, fariseii au crezut că 
lucrarea lui Isus era diferită de ceea ce ei știau despre copilul proorocit, iar oamenii de 
astăzi Îl resping pe Dumnezeu pentru că lucrarea lui Dumnezeu întrupat nu se 
conformează Bibliei. Nu este esenţa răzvrătirii lor faţă de Dumnezeu una și aceeași? Poţi 
să accepti, fără îndoială, toată lucrarea Duhului Sfânt? Dacă este lucrarea Duhului Sfânt, 
atunci este drumul cel drept și ar trebui să îl accepti fără nici cea mai mică îndoială; nu 
ar trebui să triezi și să alegi ce să accepti. Dacă dobândești mai mult discernământ cu 
privire la Dumnezeu și ești mai precaut față de El, atunci nu e indezirabil acest lucru? Nu 
trebuie să cauţi o fundamentare suplimentară în Biblie; dacă este lucrarea Duhului Sfânt, 
atunci trebuie să o accepti, pentru că tu crezi în Dumnezeu ca să-L urmezi pe Dumnezeu 
și nu ar trebui să Îl investighezi. Nu ar trebui să cauţi alte dovezi despre Mine pentru a 
arăta că Eu sunt Dumnezeul tău, ci ar trebui să discerni dacă îţi sunt de folos — acesta 
este lucrul decisiv. Chiar dacă găsești multe dovezi incontestabile în Biblie, ele nu te pot 
aduce pe deplin înaintea Mea. Tu ești cel care trăiește în limitele Bibliei și nu înaintea 
Mea; Biblia nu te poate ajuta să Mă cunoşti, nici nu îți poate adânci dragostea pentru 
Mine. Deși Biblia a profeţit că se va naște un prunc, nimeni nu putea să înțeleagă asupra 
cui se va împlini profeția, pentru că omul nu a cunoscut lucrarea lui Dumnezeu și asta a 
făcut ca fariseii să se ridice împotriva lui Isus. Unii știu că lucrarea Mea este în interesul 
omului, dar ei continuă să creadă că Isus și cu Mine suntem două ființe complet separate, 
incompatibile. În vremea aceea, Isus doar le-a spus apostolilor o serie de predici în Epoca 
Harului, cum ar fi: cum să practice, cum să se adune, cum să ceară în rugăciune, cum 
să-i trateze pe alţii și așa mai departe. Lucrarea pe care a realizat-o a fost cea a Epocii 
Harului și El a explicat numai modul în care ucenicii și cei care Îl urmau ar trebui să 
practice. El a făcut doar lucrarea Epocii Harului și niciuna din lucrările zilelor de pe urmă. 
Când lahve a stabilit legea Vechiului Testament în Epoca Legii, de ce nu a făcut atunci 
lucrarea Epocii Harului? De ce nu a clarificat în prealabil lucrarea Epocii Harului? Acest 
lucru nu l-ar fi ajutat pe om să o accepte? El a profeţit doar că un prunc se va naște și va 
veni la putere, dar nu a îndeplinit în prealabil lucrarea Epocii Harului. Lucrarea lui 
Dumnezeu din fiecare epocă are hotare clare; El face doar lucrarea epocii actuale și nu 
trece niciodată la următoarea etapă de lucru în avans. Doar în acest fel, lucrarea Sa 
reprezentativă pentru fiecare epocă poate fi adusă la vedere. Isus a vorbit numai despre 
semnele din zilele de pe urmă, despre cum să fii răbdător și cum să fii mântuit, cum să 
te căiești și să mărturisești, precum și cum poţi purta crucea și îndura suferința; niciodată 
nu a vorbit despre cum ar trebui omul din zilele de pe urmă să dobândească pătrunderea, 
nici despre cum ar trebui să încerce să mulţumească voia lui Dumnezeu. Ca atare, nu 
este ridicol să cauti în Biblie lucrarea lui Dumnezeu din zilele de pe urmă? Ce poţi vedea 
doar ţinând Biblia strâns în mâinile tale? Fie că este vorba de un analist al Bibliei sau de 
un predicator, cine ar fi putut vedea în avans lucrarea de astăzi? 

„Cine are urechi, să audă ceea ce spune Spiritul bisericilor.” Aţi auzit acum cuvintele 
Duhului Sfânt? Cuvintele lui Dumnezeu au venit peste voi. Le auziți? Dumnezeu face 
lucrarea cuvintelor în zilele de pe urmă și astfel de cuvinte sunt cele ale Duhului Sfânt, 
căci Dumnezeu este Duhul Sfânt și poate deveni și trup; prin urmare, cuvintele Duhului 
Sfânt, așa cum au fost spuse în trecut, sunt cuvintele Dumnezeului întrupat astăzi. Există 
mulți oameni absurzi care cred că, din moment ce este Duhul Sfânt cel care vorbește, 
glasul Său ar trebui să se coboare din ceruri, ca oamenii să îl audă. Oricine crede în 
felul acesta nu cunoaște lucrarea lui Dumnezeu. Într-adevăr, cuvântările rostite de Duhul 
Sfânt sunt cele rostite de Dumnezeu întrupat. Duhul Sfânt nu-i poate vorbi direct omului; 
nici chiar în Epoca Legii, lahve nu le-a vorbit direct oamenilor. Nu ar fi cu atât mai puţin 
probabil ca El să facă acest lucru în această epocă, astăzi? Pentru ca Dumnezeu să 
poată rosti cuvântări pentru a-Și îndeplini lucrarea, El trebuie să devină trup; altfel, 
lucrarea Lui nu și-ar putea atinge scopul. Cei care ÎI neagă pe Dumnezeu întrupat sunt 
aceia care nu cunosc Duhul sau principiile prin care lucrează Dumnezeu. Cei care cred 
că acum este epoca Duhului Sfânt, dar încă nu acceptă noua Sa lucrare, sunt cei care 
trăiesc într-o credință nedeslușită și abstractă. Astfel de oameni nu vor primi niciodată 
lucrarea Duhului Sfânt. Cei care doresc doar ca Duhul Sfânt să vorbească și să-Și 
îndeplinească lucrarea direct, dar nu acceptă cuvintele sau lucrarea lui Dumnezeul 
întrupat, nu vor putea niciodată să pășească în noua epocă sau să fie aduși la mântuirea 
completă de către Dumnezeu! 


Doar cei care Îl cunosc pe Dumnezeu 
şi lucrarea Sa Il pot mulțumi 


Lucrarea lui Dumnezeu întrupat include două părți. Când S-a întrupat prima dată, 
oamenii nu au crezut în El și nu L-au cunoscut și L-au răstignit pe Isus pe cruce. Apoi, 
când S-a întrupat a doua oară, oamenii tot nu au crezut în El și cu atât mai puţin L-au 
cunoscut și L-au răstignit încă o dată pe Isus pe cruce. Nu este omul dușmanul lui 
Dumnezeu? Dacă omul nu ÎI cunoaște, cum ar putea fi apropiatul lui Dumnezeu? Cum 
s-ar putea califica să fie mărturie pentru Dumnezeu? Oare afirmaţiile omului, cum că-L 
iubește, slujește și slăvește pe Dumnezeu, nu sunt toate minciuni amăgitoare? Dacă îţi 
dedici viața acestor lucruri nerealiste și nepractice, nu lucrezi în zadar? Cum ai putea fi 
apropiatul lui Dumnezeu când nici măcar nu știi cine este Dumnezeu? O astfel de 
căutare nu este vagă și abstractă? Nu este amăgitoare? Cum poate fi cineva apropiatul 
lui Dumnezeu? Care este semnificaţia practică de a fi un apropiat al lui Dumnezeu? Poţi 
fi un apropiat al Duhului lui Dumnezeu? Poţi vedea cât de minunat și preamărit este 
Duhul? A fi apropiatul unui Dumnezeu invizibil, intangibil — nu este acest lucru vag și 
abstract? Care este semnificaţia practică a unei astfel de căutări? Nu e totul o minciună 
amăgitoare? Ceea ce urmărești este să devii apropiatul lui Dumnezeu, însă, de fapt, ești 

cățelușul Satanei, pentru că nu ÎI cunoști pe Dumnezeu și urmărești „Dumnezeul 
inexistent al tuturor lucrurilor”, care este invizibil, intangibil și un rezultat al propriilor tale 
noțiuni. Vorbind nedeslușit, un astfel de „Dumnezeu” este Satana și, vorbind practic, ești 
tu însuți. Cauţi să fii propriul tău apropiat, cu toate acestea, încă afirmi că urmărești să 
devii apropiatul lui Dumnezeu -— nu este aceasta o blasfemie? Care este valoarea unei 
astfel de căutări? Dacă Duhul lui Dumnezeu nu devine trup, atunci substanţa lui 
Dumnezeu este pur și simplu un Duh invizibil, intangibil al vieții, fără formă și amorf, 
imaterial, inabordabil și de neînțeles pentru om. Cum ar putea fi omul un apropiat al unui 
Duh neîntrupat, nemaipomenit, de neînțeles, precum acesta? Nu este o glumă? Un 
raționament atât de absurd nu este valabil și practic. Omul creat este de un tip în mod 
inerent diferit fată de Duhul lui Dumnezeu, deci cum ar putea fi apropiaţi cei doi? Dacă 
Duhul lui Dumnezeu nu S-ar întrupa, dacă Dumnezeu nu ar deveni trup și nu S-ar smeri 
devenind o fiinţă creată, atunci omul creat ar fi atât necalificat, cât și incapabil să devină 
apropiatul Său și, în afară de acei credincioși evlavioși care ar putea avea șansa de a fi 
apropiații lui Dumnezeu după intrarea sufletelor lor în rai, majoritatea oamenilor ar fi 
incapabili să fie apropiații Duhului lui Dumnezeu. lar dacă oamenii își doresc să devină 
apropiații lui Dumnezeu în Ceruri, sub îndrumarea lui Dumnezeu întrupat, nu sunt ei 
neoameni uimitor de naiv? Oamenii urmăresc doar „credința” față de un Dumnezeu 
invizibil și nu-l oferă nici cea mai mică atenţie lui Dumnezeu care poate fi văzut, căci 
este ușor să urmezi un Dumnezeu invizibil. Oamenii pot face acest lucru cum doresc, 
însă urmarea Dumnezeului vizibil nu este atât de ușoară. Persoana care caută un 
Dumnezeu nedeslușit este complet incapabilă să-L câștige pe Dumnezeu, căci toate 
lucrurile care sunt nedeslușite și abstracte sunt toate imaginate de om și nu pot fi 
câștigate de om. Dacă Dumnezeul care ar veni printre voi ar fi un Dumnezeu trufaș și 
înălțat, inaccesibil vouă, atunci, cum aţi putea pricepe voia Lui? Și cum aţi putea să-L 
cunoașteţi și să-L înțelegeţi? Dacă i-ar săvârși doar lucrarea și nu ar avea niciun 
contact obișnuit cu omul, nu ar poseda o umanitate normală și ar fi inabordabil pentru 
muritorii de rând, atunci, chiar dacă ar săvârși multă lucrare pentru voi, dar nu aţi avea 
contact cu El și nu aţi putea să-L vedeţi, cum L-aţi putea cunoaște? Dacă acest trup nu 
ar fi în posesiunea umanităţii normale, omul nu ar avea nicio modalitate de a-L cunoaște 
pe Dumnezeu; doar datorită întrupării lui Dumnezeu, omul este calificat să fie apropiatul 
Dumnezeului în trup. Oamenii devin apropiații lui Dumnezeu deoarece intră în contact 
cu El, trăiesc alături de El și Îi țin companie și, astfel, treptat, ajung să-L cunoască. Dacă 
nu ar fi astfel, nu ar fi căutarea omului în zadar? Cu alte cuvinte, nu datorită lucrării lui 
Dumnezeu este omul capabil să fie apropiatul lui Dumnezeu, ci datorită realităţii și 
normalităţii lui Dumnezeu întrupat. Doar pentru că Dumnezeu devine trup au oamenii 
șansa de a-și face datoria și de a-L venera pe adevăratul Dumnezeu. Nu este acesta 
cel mai real și practic adevăr? Acum, încă mai vrei să fii apropiatul lui Dumnezeu în 
Ceruri? Doar atunci când Dumnezeu Se umileşte până la un anumit punct, adică, doar 
atunci când Dumnezeu devine trup, poate omul să fie apropiatul și confidentul Lui. 


1242 


Dumnezeu aparține Duhului: cum sunt oamenii calificaţi să fie apropiații acestui Duh, 
care este atât de solemn și de neînțeles? Doar atunci când Duhul lui Dumnezeu coboară 
în trup și devine o creatură cu același exterior ca al omului, pot oamenii să-l înțeleagă 
voia și să fie câștigați, în realitate, de El. El vorbește și lucrează în trup, împărtășește 
bucuriile, tristeţile și necazurile omenirii, trăiește în aceeași lume ca omenirea, o 
protejează și o ghidează și, prin acestea, îi curăță pe oameni și le permite să 
dobândească mântuirea și binecuvântarea Lui. După ce câștigă aceste lucruri, oamenii 
înțeleg cu adevărat voia lui Dumnezeu și, abia atunci, pot fi apropiații lui Dumnezeu. 
Doar acest lucru este practic. Dacă Dumnezeu ar fi invizibil și intangibil pentru oamenii, 
cum ar putea oamenii să fie apropiații Săi? Nu este aceasta o doctrină goală? 

Crezând în Dumnezeu până acum, mulţi oameni încă urmăresc ceea ce este 
nedeslușit și abstract. Nu au nicio înțelegere a realităţii lucrării lui Dumnezeu de astăzi 
și încă trăiesc printre slove și doctrine. Mai mult, majoritatea trebuie încă să pătrundă în 
realitatea unor fraze noi precum „noua generaţie a celor care Îl iubesc pe Dumnezeu”, 
„apropiatul lui Dumnezeu”, „exemplul și modelul dragostei față de Dumnezeu” și „stilul 
lui Petru”; în schimb, căutarea lor este încă nedeslușită și abstractă, ei încă bâjbâie, în 
doctrină și nu au nicio înțelegere a realităţii acelor cuvinte. Atunci când Duhul lui 
Dumnezeu devine trup, poţi vedea și atinge lucrarea Lui în trup. Totuși, dacă încă nu 
ești capabil să devii apropiatul Lui, dacă încă nu ești capabil să fii confidentul Lui, atunci 
cum ai putea fi confidentul Duhului lui Dumnezeu? Dacă nu Îl cunoşti pe Dumnezeu de 
astăzi, cum poţi fi unul din generaţia nouă a celor care Îl iubesc pe Dumnezeu? Nu sunt 
aceste expresii slove și doctrine goale? Eşti capabil să vezi Duhul și să-l pricepi voia? 
Nu sunt acestea expresii goale? Nu este suficient doar să rostești aceste fraze și 
termeni, și nici nu poţi să-L mulțumești pe Dumnezeu doar prin hotărâre. Eşti mulțumit 
doar cu rostirea acestor cuvinte și faci aceasta pentru a-ţi satisface propriile dorinţe, 
idealurile nerealiste, și a-ţi satisface noțiunile și gândirea. Dacă nu Îl cunoști pe 
Dumnezeu de astăzi, atunci, indiferent ce faci, nu vei putea satisface dorinţa inimii lui 
Dumnezeu. Ce înseamnă să fii un confident al lui Dumnezeu? Încă nu înţelegi? Din 
moment ce apropiatul lui Dumnezeu este omul, și Dumnezeu este om. Adică Dumnezeu 
S-a întrupat și a devenit om. Doar cei care sunt de același fel se pot numi confidenți, 
doar atunci ei pot fi consideraţi apropiaţi. Dacă Dumnezeu ar fi din Duh, cum ar putea 
omul creat să fie apropiatul Său? 

Credința ta în Dumnezeu, urmărirea adevărului de către tine și chiar și 
comportamentul tău ar trebui să se bazeze toate pe realitate: tot ceea ce faci ar trebui 
să fie practic și nu ar trebui să urmărești lucruri care sunt iluzorii și fanteziste. Nu există 
nicio valoare în a te purta astfel și, mai mult, nicio însemnătate a unei astfel de vieți. 
Deoarece căutarea și viața ta sunt consumate doar pentru neadevăruri și înșelăciuni și 
deoarece nu urmărești lucrurile care au valoare și semnificaţie, singurele lucruri pe care 
le câștigi sunt raționamentul și doctrina absurde, care nu reprezintă adevărul. Astfel de 
lucruri nu au nicio legătură cu semnificaţia și valoarea existenţei tale și pot doar să te 

aducă pe un tărâm pustiu. În acest fel, toată viaţa ta va fi lipsită de orice valoare sau 
semnificaţie — iar dacă nu urmărești o viaţă plină de însemnătate, atunci ai putea trăi o 
sută de ani și tot ar fi degeaba. Cum ar putea fi aceea numită viaţă umană? Nu este de 
fapt viața unui animal? La fel, dacă voi încercaţi să urmaţi cărarea credinţei în 
Dumnezeu, dar nu faceţi nicio încercare de a-L urma pe Dumnezeu care poate fi văzut 
și, în schimb, veneraţi un Dumnezeu invizibil și intangibil, atunci nu este această căutare 
și mai zadarnică? În cele din urmă, căutarea ta va deveni o grămadă de ruine. Ce 
beneficii îți aduce o astfel de căutare? Cea mai mare problemă a omului este că el 
iubește doar lucrurile pe care nu le poate vedea sau atinge, lucruri care sunt misterioase 
și nemaipomenite în mod suprem și care nu pot fi imaginate de către om sau atinse de 
către muritorii de rând. Cu cât sunt mai nerealiste aceste lucruri, cu atât sunt analizate 
mai mult de către oameni, iar oamenii chiar le urmăresc nepăsători faţă de orice altceva 
și încearcă să le obţină. Cu cât sunt mai nerealiste, cu atât le examinează și le 
analizează mai îndeaproape oamenii, mergând chiar până acolo încât își concep 
propriile idei complete despre ele. Din contră, cu cât sunt mai realiste lucrurile, cu atât 
sunt mai indiferenți oamenii față de ele; pur și simplu le privesc de sus și sunt chiar 
dispreţuitori la adresa lor. Nu este aceasta exact atitudinea voastră față de lucrarea 
realistă pe care o săvârșesc Eu astăzi? Cu cât sunt mai realiste astfel de lucruri, cu atât 
aveți mai multe prejudecăţi faţă de ele. Nu petreceţi deloc timp examinându-le, pur și 
simplu le ignoraţi; vă uitaţi de sus la aceste cerinţe realiste cu standarde scăzute și chiar 
păstraţi numeroase noţiuni despre acest Dumnezeu, care este Cel mai real și sunteţi pur 
și simplu incapabili să acceptaţi realitatea și normalitatea Lui. Astfel, nu păstraţi o 
credință nedeslușită? Aveţi o credinţă nezdruncinată în Dumnezeul nedeslușit al 
timpurilor trecute și niciun interes fată de Dumnezeul real din prezent. Nu este acest 
lucru din cauză că Dumnezeu de ieri și Dumnezeu de astăzi fac parte din două epoci 
diferite? Nu este acest lucru și din cauză că Dumnezeul de ieri este Dumnezeul 
preamărit din Ceruri, în timp ce Dumnezeul de azi este o mică ființă umană pe pământ? 
Nu este mai ales din cauză că Dumnezeul venerat de om este Cel produs de noțiunile 
lui, în timp ce Dumnezeul de azi este un trup real, produs pe pământ? Când totul e spus 
și săvârșit, oare nu datorită faptului că Dumnezeul de astăzi este prea real, omul nu ÎI 
urmează? Căci ceea ce Dumnezeul de astăzi cere de la oameni este exact ceea ce 
oamenii sunt cel mai puţin dispuși să facă, ceea ce-i rușinează. Nu îngreunează aceste 
lucruri situația oamenilor? Nu le dezgolesc rănile? Astfel, mulţi oameni nu-L urmează pe 
Dumnezeul adevărat, pe Dumnezeul practic și, astfel, devin dușmanii Dumnezeului 
întrupat, adică antihriști. Nu este acesta un adevăr evident? În trecut, când Dumnezeu 
urma să Se întrupeze, poate că ai fost o figură religioasă sau un credincios devotat. 
După ce Dumnezeu a devenit trup, mulţi astfel de credincioși devotați au devenit 
antihriști, fără să știe. Știi ce se întâmplă aici? În credinţa ta față de Dumnezeu, nu te 
concentrezi pe realitate sau pe urmărirea adevărului, în schimb, te preocupi de 
neadevăruri — nu este aceasta cea mai clară sursă a dușmăniei tale față de Dumnezeu 

întrupat? Dumnezeu întrupat este numit Hristos, deci nu sunt toţi cei care nu cred în 
Dumnezeu întrupat antihriști? Așadar, este Cel în care crezi și pe care ÎI iubești cu 
adevărat acest Dumnezeu întrupat? Este cu adevărat acest Dumnezeu viu, care respiră, 
cel mai real și extraordinar de normal? Care este, mai exact, obiectivul căutării tale? Se 
află în cer sau pe pământ? Este o noţiune sau este adevărul? Este Dumnezeu sau este 
o fiinţă supranaturală? De fapt, adevărul este cel mai real aforism al vieții și cel mai înalt 
dintre aforismele omenirii. Deoarece este cerința pe care o are Dumnezeu de la om și 
este lucrarea săvârșită personal de Dumnezeu, motiv pentru care este numit „aforismul 
vieţii”. Nu este un aforism alcătuit din nimic, nici nu este un citat celebru al unei persoane 
importante. În schimb, este cuvântarea către omenire a Stăpânului Cerului și al 
pământului și al tuturor lucrurilor; nu reprezintă niște cuvinte adunate de om, ci viața 
inerentă a lui Dumnezeu. De aceea este numit „cel mai înalt dintre aforismele vieții”. 
Căutarea oamenilor de a pune adevărul în practică reprezintă îndeplinirea datoriei lor, 
cu alte cuvinte — adică încercarea de a răspunde cerinţelor lui Dumnezeu. Esenţa 
acestei cerințe este cel mai real dintre toate adevărurile, mai degrabă decât doctrina 
goală, care nu poate fi obținută de niciun om. Dacă urmărirea ta nu este altceva decât 
doctrina și nu conţine realitate, nu te răzvrătești împotriva adevărului? Nu ești cineva 
care atacă adevărul? Cum ar putea o astfel de persoană să fie cineva care caută să-L 
iubească pe Dumnezeu? Oamenii care nu au realitate sunt cei care trădează adevărul 
și toți sunt răzvrătiți din fire! 

Indiferent cum urmărești, trebuie, mai presus de toate lucrurile, să înţelegi lucrarea 
pe care o săvârșește Dumnezeu astăzi și să cunoști semnificaţia acestei lucrări. Trebuie 
să înţelegi și să cunoști ce lucrare aduce Dumnezeu atunci când vine în zilele de pe 
urmă, ce fire aduce și ce va fi făcut complet în om. Dacă nu cunoști sau nu înţelegi 
lucrarea pe care El a venit să o săvârșească în trup, cum poți pricepe voia Lui și cum 
poți deveni apropiatul Lui? De fapt, nu este complicat să fii apropiatul lui Dumnezeu, dar 
nu este nici simplu. Dacă oamenii pot să înțeleagă pe deplin acest lucru și să-l pună în 
practică, atunci devine simplu; dacă oamenii nu pot să-l înțeleagă întru totul, atunci 
devine mult mai greu și, mai mult, ei devin predispuși la a se lăsa conduși de către 
căutarea lor spre lucruri nedeslușite. Dacă, în căutarea lui Dumnezeu, oamenii nu au 
propria poziţie de susţinut și nu știu adevărul pe care ar trebui să-l respecte, înseamnă 
că nu au o fundaţie și, astfel, pentru ei devine dificil să fie fermi. În prezent, există foarte 
mulți care nu înțeleg adevărul, care nu pot să distingă între bine și rău sau să spună ce 
să iubească sau să urască. Astfel de oameni nu pot fi fermi. Cheia credinţei în 
Dumnezeu constă în capacitatea de a transpune adevărul în practică, de a-ţi păsa de 
voia lui Dumnezeu, cunoașterea lucrării lui Dumnezeu asupra omului atunci când Se 
întrupează și principiile după care vorbește. Nu urma masele. Trebuie să ai principii în 
care ar trebui să pătrunzi și trebuie să le menții. Îţi va fi de ajutor dacă vei fi ferm față de 
acele lucruri din interiorul tău care sunt aduse de luminarea lui de Dumnezeu. Dacă nu 
faci acest lucru, astăzi vei schimba direcţia într-un sens, mâine vei schimba direcţia în 

sens opus și nu vei câștiga niciodată nimic real. Nu îţi este deloc benefic propriei vieți să 
fii astfel. Cei care nu înțeleg adevărul îi urmează mereu pe ceilalți: dacă oamenii spun 
că aceasta este lucrarea Sfântului Duh, atunci și tu spui că este lucrarea Sfântului Duh; 
dacă oamenii spun că este lucrarea unui spirit rău, atunci și tu ai îndoieli sau spui că 
este lucrarea unui spirit rău. Tu repeţi mereu cuvintele altora și ești incapabil să distingi 
orice pe cont propriu, ești incapabil și să gândești pe cont propriu. Înseamnă să fii o 
persoană fără poziţie, incapabilă să distingă — o astfel de persoană este un nenorocit 
fără valoare! Tu repeti întotdeauna cuvintele altora: astăzi, se spune că aceasta este 
lucrarea Duhului Sfânt, însă există probabilitatea ca, într-o zi, cineva să spună că nu 
este lucrarea Duhului Sfânt și că, în realitate, nu reprezintă nimic altceva decât faptele 
omului — cu toate acestea, nu poți discerne acest lucru, iar când ești martor la rostirea 
lui de către alţii, spui același lucru. De fapt, este lucrarea Duhului Sfânt, dar tu spui că 
este lucrarea omului; nu ai devenit unul dintre cei care blasfemiază lucrarea Duhului 
Sfânt? Prin aceasta, nu | te-ai opus lui Dumnezeu, pentru că nu poţi deosebi? Poate, într- 
o zi, va apărea vreun nesăbuit care va spune că „aceasta este lucrarea unui spirit rău”, iar 
atunci când vei auzi aceste cuvinte, vei fi dezorientat și încă o dată legat de cuvintele 
celorlalţi. De fiecare dată când cineva agită apele, ești incapabil să-ţi mentii poziţia și toate 
acestea se întâmplă din cauză că nu deţii adevărul. A crede în Dumnezeu și a căuta să- 
L cunoşti pe Dumnezeu nu sunt chestiuni simple. Aceste lucruri nu pot fi obținute pur și 
simplu prin adunări și ascultarea predicilor și nu poţi fi desăvârșit doar prin pasiune. 
Trebuie să experimentezi, să cunoști, să ai principii în acţiunile tale și să câștigi lucrarea 
Duhului Sfânt. După ce ai trăit experienţe, vei putea deosebi multe lucruri — vei putea face 
distincția între bine și rău, între dreptate și ticăloșie, între ceea ce aparţine de trup și 
sânge și ceea ce aparține de adevăr. Ar trebui să poti distinge între toate aceste lucruri 
și, în acest proces, indiferent de circumstanţe, nu vei fi niciodată pierdut. Doar aceasta 
este statura ta reală. 

Cunoașterea lucrării lui Dumnezeu nu este o chestiune simplă. Ar trebui să ai 
standarde și un obiectiv în căutarea ta, ar trebui să știi cum să cauţi adevărata cale, cum 
să determini dacă este adevărata cale sau nu și dacă este lucrarea lui Dumnezeu sau 
nu. Care este principiul cel mai de bază în căutarea adevăratei căi? Trebuie să te uiţi 
dacă lucrarea Duhului Sfânt se află sau nu în această cale, dacă aceste cuvinte sunt 
expresia adevărului sau nu, cine este mărturisit și ce îţi poate aduce. Distincția între 
adevărata cale și cea falsă necesită câteva aspecte ale cunoștințelor de bază, dintre 
care cel mai fundamental este acela de a spune dacă lucrarea Duhului Sfânt este 
prezentă acolo. Căci esenţa credinţei oamenilor în Dumnezeu este credinţa în Duhul lui 
Dumnezeu și chiar și credinţa lor în Dumnezeu întrupat se datorează faptului că acest 
trup este întruchiparea Duhului lui Dumnezeu, ceea ce înseamnă că o astfel de credință 
este tot credinţă în Duh. Există diferenţe între Duh și trup, dar pentru că acest trup vine 
de la Duh și este Cuvântul devenit trup, așadar, tot esenţa inerentă a lui Dumnezeu este 
cea în care crede omul. Deci, în deosebirea dintre adevărata cale și cea falsă, trebuie, 

mai presus de toate, să te uiţi dacă are lucrarea Duhului Sfânt sau nu, după care trebuie 
să te uiţi dacă există sau nu adevăr în această cale. Adevărul este firea vieţii umanităţii 
normale, adică, ceea ce i-a cerut Dumnezeu omului atunci când l-a creat la început, cu 
alte cuvinte, umanitatea normală în întregimea sa (inclusiv rațiunea umană, înțelegerea, 
înțelepciunea și cunoștințele de bază de a fi om). Altfel spus, trebuie să te uiţi dacă 
această cale poate sau nu să îi ducă pe oameni într-o viață de umanitate normală, dacă 
adevărul rostit este sau nu necesar în conformitate cu realitatea umanităţii normale, dacă 
acest adevăr este sau nu practic și real și dacă este sau nu cel mai oportun. Dacă există 
adevăr, atunci poate să-i conducă pe oameni în experienţe normale și reale; oamenii, 
mai mult, devin și mai normali, raţiunea lor umană devine și mai completă, viaţa lor în 
trup și viața spirituală devin și mai organizate, iar emoţiile lor devin și mai normale. 
Acesta este cel de-al doilea principiu. Mai există un principiu, și anume dacă oamenii au 
sau nu tot mai multe cunoștințe despre Dumnezeu, și dacă experimentarea unei astfel 
de lucrări și a unui astfel de adevăr pot inspira sau nu iubirea faţă de Dumnezeu în ei şi 
îi pot aduce și mai aproape de Dumnezeu. Prin asta se poate determina dacă aceasta 
este sau nu adevărata cale. Cel mai important este dacă această cale este realistă, mai 
degrabă decât supranaturală și dacă poate aproviziona sau nu viața omului. Dacă se 
conformează acestor principii, se poate concluziona că aceasta este calea adevărată. 
Spun aceste cuvinte nu pentru a vă face să acceptaţi alte căi în experienţele viitoare, 
nici ca o previziune că va exista lucrarea unei alte epoci noi în viitor. Le spun pentru ca 
voi să aveţi certitudinea că această cale de astăzi este adevărata cale, astfel încât să 
nu fiţi siguri doar parțial de credinţa voastră în lucrarea de astăzi și să nu puteţi obține 
înțelegerea despre aceasta. Încă există mulţi care, în ciuda faptului că sunt siguri, încă 
sunt confuzi; o astfel de certitudine nu are principii și asemenea oameni trebuie alungați 
mai devreme sau mai târziu. Chiar și cei care sunt foarte înflăcăraţi în urmărirea lor sunt 
pe trei părți siguri și cinci părți nesiguri, ceea ce demonstrează că nu au o bază. 
Deoarece calibrul vostru este prea slab și baza voastră prea superficială, nu puteți 
înțelege diferența. Dumnezeu nu Își repetă lucrarea, nu săvârșește o lucrare nerealistă, 
nu are cerinţe excesive de la om și nu săvârşeşte o lucrare dincolo de simţul omului. 
Toată lucrarea pe care o săvârşeşte se află în sfera simțului normal al omului și nu 
depășește simţul umanităţii normale, iar lucrarea Lui este săvârșită conform cerințelor 
normale ale omului. Dacă este lucrarea Duhului Sfânt, oamenii devin și mai normali, iar 
umanitatea lor devine și mai normală. Oamenii dobândesc tot mai multe cunoștințe în 
ceea ce privește firea lor satanică stricată și substanța omului, și dobândesc o și mai 
mare dorință pentru adevăr. Cu alte cuvinte, viața omului crește și crește, iar firea 
coruptă a omului devine din ce în ce mai capabilă de schimbare — toate fiind semnificaţia 
lui Dumnezeu care devine viața omului. Dacă o cale este incapabilă să dezvăluie acele 
lucruri care formează esenţa omului, este incapabilă să modifice firea omului și, mai 
mult, este incapabilă să-i aducă pe oameni în fața lui Dumnezeu sau să le ofere o 
înțelegere reală a lui Dumnezeu, înjosindu-le chiar umanitatea și făcându-le simţurile să 

fie și mai anormale, atunci această cale nu trebuie să fie adevărata cale și poate fi 
lucrarea unui spirit rău sau calea veche. Pe scurt, nu poate fi lucrarea prezentă a Duhului 
Sfânt. Voi aţi crezut în Dumnezeu în toţi acești ani, însă nu aveţi nici cea mai mică 
bănuială în ceea ce privește principiile pentru a face diferenţa dintre calea adevărată și 
cea falsă sau pentru a căuta calea adevărată. Majoritatea oamenilor nici măcar nu sunt 
interesaţi de aceste chestiuni; pur și simplu merg acolo unde merge majoritatea și repetă 
ceea ce spune majoritatea. Cum este aceasta o persoană care caută calea adevărată? 
Și cum pot găsi astfel de persoane calea adevărată? Dacă înţelegi aceste câteva 
principii cheie, atunci, indiferent ce se întâmplă, nu vei fi înșelat. În prezent, este esențial 
ca oamenii să poată face distincţii; acesta ar trebui să fie lucrul deţinut de umanitatea 
normală și ceea ce oamenii trebuie să deţină în experienţa lor. Dacă, chiar și în prezent, 
oamenii încă nu disting nimic în procesul urmăririi, iar rațiunea lor umană încă nu s-a 
dezvoltat, atunci oamenii sunt prea naivi, iar căutarea lor este greșită și deviată. Nu 
există nici cea mai mică diferenţiere în căutarea ta de azi și, chiar dacă este adevărat, 
după cum spui, că ai găsit calea adevărată, ai și obținut-o? Ai fost capabil să distingi 
ceva? Care este esenţa adevăratei căi? În adevărata cale, nu ai câștigat adevărata cale, 
nu ai câștigat nimic din adevăr. Cu alte cuvinte, nu ai obținut ceea ce Dumnezeu cere 
de la tine și, astfel, nu a existat nicio schimbare a corupţiei tale. Dacă vei continua să 
urmezi această cale, în cele din urmă, vei fi alungat. După ce ai urmat-o până în prezent, 
ar trebui să fii sigur că această cale pe care ai pășit este calea corectă și să nu mai ai 
dubii. Mulţi oameni sunt întotdeauna nesiguri și încetează să urmeze adevărul, din cauza 
unor probleme mici. Astfel de oameni sunt cei care nu au cunoștințe despre lucrarea lui 
Dumnezeu; sunt cei care Îl urmează pe Dumnezeu în confuzie. Oamenii care nu cunosc 
lucrarea lui Dumnezeu sunt incapabili să-l fie apropiaţi sau să-l stea mărturie. Îi sfătuiesc 
pe cei care caută doar binecuvântări și care urmăresc doar ceea ce este nedeslușit și 
abstract să urmărească adevărul cât mai curând posibil, astfel încât viaţa lor să poată 
avea însemnătate. Nu vă mai păcăliţi singuri! 


Diferenţa dintre lucrarea de slujire 
a lui Dumnezeu întrupat și datoria omului 


Trebuie să ajungeţi să cunoașteți viziunile lucrării lui Dumnezeu și să înţelegeți 
direcţia generală a lucrării Sale. Aceasta este intrarea pozitivă. Odată ce ai ajuns să 
stăpânești precis adevărul viziunilor, intrarea ta va fi asigurată; indiferent de modul în 
care se schimbă lucrarea lui Dumnezeu, vei rămâne neclintit în inima ta, vei fi lămurit în 
privinţa viziunilor și vei avea un țel pentru pătrunderea și căutarea ta. În acest fel, toată 
experienţa și cunoștințele acumulate în tine se vor adânci și vor deveni mai detaliate. 
Odată ce ai înţeles în totalitate imaginea de ansamblu, nu vei avea parte de pierderi în 
viaţa ta, nici nu o vei lua pe drumul greșit. Dacă nu ajungi să cunoști acești pași ai lucrării, 

vei avea de pierdut la fiecare pas și îţi va lua mai mult de câteva zile să redresezi lucrurile 
și nu vei fi capabil să apuci pe calea cea bună nici chiar în câteva săptămâni. Nu va 
cauza asta întârzieri? Sunt multe lucruri în calea de pătrundere și practică pozitivă pe 
care trebuie să le stăpâniţi. Cât despre viziunile lucrării lui Dumnezeu, trebuie să înţelegi 
următoarele puncte: semnificaţia lucrării Sale de cucerire, calea viitoare de a deveni 
desăvârșit, ce trebuie obţinut prin experimentarea încercărilor și tribulaţiilor, semnificaţia 
judecății și mustrării, principiile din spatele lucrării Duhului Sfânt și principiile din spatele 
desăvârșirii și cuceririi. Acestea aparţin toate adevărului viziunilor. Restul sunt cele trei 
etape ale lucrării din Epoca Legii, Epoca Harului și Epoca Împărăției, precum și mărturia 
viitoare. Și acestea sunt adevărul viziunilor și sunt ceea ce este fundamental, cât și cel 
mai important. În prezent, există atât de multe lucruri în care ar trebui să intraţi și pe care 
să le practicaţi, iar acum sunt mai stratificate și mai detaliate. Dacă nu cunoști aceste 
adevăruri, asta dovedește că încă trebuie să dobândești intrarea. De cele mai multe ori, 
cunoștințele oamenilor despre adevăr sunt prea superficiale; ei nu sunt capabili să pună 
în practică anumite adevăruri de bază și nu știu cum să trateze nici măcar chestiuni 
triviale. Motivul pentru care oamenii nu sunt capabili să practice adevărul este că firea 
lor e răzvrătită, iar cunoștințele lor despre lucrarea de astăzi sunt prea superficiale și 
unilaterale. Astfel, pentru oameni nu-i o sarcină ușoară să fie desăvârșiţi. Eşti mult prea 
răzvrătit și păstrezi prea multe din vechiul tău sine; ești incapabil să stai de partea 
adevărului și ești incapabil să practici până și adevărurile de la sine evidente. Astfel de 
oameni nu pot fi mântuiţi și sunt cei care nu au fost cuceriţi. Dacă pătrunderea ta nu este 
detaliată și nici nu are obiective, creșterea va veni la tine lent. Dacă pătrunderea ta nu 
conţine nici cea mai mică realitate, atunci căutarea ta va fi în van. Dacă nu cunoşti esenţa 
adevărului, vei rămâne neschimbat. Creșterea în viața omului și schimbările în firea sa 
sunt obținute prin pătrunderea în realitate și, mai mult, prin pătrunderea în experiențe 
detaliate. Dacă ai multe experiențe detaliate pe parcursul intrării tale și ai multe 
cunoștințe concrete și intrare, firea ta se va schimba rapid. Chiar dacă, în prezent, nu 
ești întru totul lămurit privind practica, trebuie cel puţin să fii lămurit în legătură cu 
viziunile lucrării lui Dumnezeu. În caz contrar, vei fi incapabil de pătrundere; pătrunderea 
e posibilă doar odată ce ai cunoașterea adevărului. Numai dacă Duhul Sfânt te 
luminează în experienţa ta, vei obţine o înțelegere mai profundă a adevărului și o 
pătrundere mai adâncă. Trebuie să ajungeţi să cunoaștețţi lucrarea lui Dumnezeu. 

La început, după crearea omenirii, israeliţii au fost cei care au slujit drept fundament 
al lucrării lui Dumnezeu. Întregul Israel a fost temelia lucrării lui lahve pe pământ. 
Lucrarea lui lahve a fost de a-l călăuzi și păstori direct pe om prin stabilirea legilor, astfel 
încât omul să poată duce o viaţă normală și să-L venereze pe lahve într-o manieră 
normală pe pământ. În Epoca Legii, Dumnezeu nu putea fi nici văzut, nici atins de către 
om. Deoarece tot ce a făcut El a fost să îi conducă pe cei dintâi oamenii corupți de 
Satana, să-i înveţe și să-i păstorească, cuvintele Lui nu conţineau altceva decât legi, 
statute și normele comportamentului uman și nu le-au furnizat adevărurile vieţii. Israeliţii 

de sub comanda Lui nu fuseseră profund corupți de Satana. Lucrarea legii făcute de El 
a fost doar prima etapă în lucrarea mântuirii, chiar începutul lucrării de mântuire și, 
practic, nu avea nimic de-a face cu schimbările din firea vieţii omului. De aceea, la 
începutul lucrării de mântuire, El nu a fost nevoit să Se întrupeze pentru lucrarea Sa în 
Israel. Din acest motiv a avut nevoie de un mijloc — o unealtă — prin care să Se 
relaționeze cu omul. Astfel, s-au ridicat printre ființele create aceia care au vorbit și au 
lucrat în numele lui lahve, fel în care fiii omului și profeţii au ajuns să lucreze printre 
oameni. Fiii omului au lucrat printre oameni în numele lui lahve. A fi numiţi „fiii omului” 
de către lahve înseamnă că astfel de oameni au stabilit legile în numele lui lahve. Ei 
erau, de asemenea, preoți în poporul lui Israel, preoţi care erau vegheați și protejaţi de 
lahve și în care Duhul lui lahve lucra; erau lideri în rândul poporului și ÎI serveau direct 
pe lahve. Profetii, în schimb, erau cei hărăziţi să vorbească în numele lui lahve oamenilor 
din toate ţinuturile și triburile. Ei profeţeau, de asemenea, lucrarea lui lahve. Fie ei fii ai 
oamenilor sau profeti, toţi au fost crescuți de Duhul lui lahve Însuși și aveau lucrarea lui 
lahve în ei. Printre oameni, ei erau aceia care Îl reprezentau pe lahve în mod direct; ei 
și-au făcut lucrarea doar pentru că au fost crescuţi de lahve și nu pentru că erau trupul 
în care Duhul Sfânt Însuși era întrupat. Prin urmare, deși se asemănau în privința felului 
în care vorbeau și lucrau în numele lui Dumnezeu, acești fii ai omului și profeți din Epoca 
Legii nu erau trupul Dumnezeului întrupat. Lucrarea lui Dumnezeu în Epoca Harului și 
în ultima etapă au fost tocmai contrariul, deoarece lucrarea de mântuire și judecată a 
omului au fost făcute ambele de Însuși Dumnezeul întrupat, și astfel, pur și simplu nu a 
fost nevoie să ridice încă o dată profeţii și pe fiii omului ca să lucreze în numele Lui. În 
ochii omului, nu sunt diferenţe esenţiale între esenţa și metoda lucrării lor. Și, tocmai din 
acest motiv, oamenii confundă mereu lucrarea Dumnezeului întrupat cu cea a profeților 
și a fiilor omului. Arătarea lui Dumnezeu întrupat a fost, de fapt, aceeași cu cea a 
profeților și a fiilor omului. lar Dumnezeu întrupat era chiar mai normal și mai real decât 
profeţii. Prin urmare, omul este incapabil să facă deosebirea între ei. Omul se 
concentrează exclusiv asupra aparențelor, pe deplin inconștient că, deși cei doi sunt 
asemănători în felul în care lucrează și vorbesc, există o diferenţă esenţială între ei. 
Deoarece capacitatea omului de a deosebi lucrurile este prea sărăcăcioasă, el e 
incapabil de a distinge între chestiuni simple, cu atât mai puţin ceva atât de complex. 
Când profeții și acei oameni folosiţi de Duhul Sfânt vorbeau și lucrau, aceasta era pentru 
a îndeplini îndatoririle omului, era pentru a servi funcției unei fiinţe create și era ceva ce 
omul se cuvenea să facă. Cu toate acestea, cuvintele și lucrarea Dumnezeului întrupat 
erau pentru a îndeplini lucrarea Sa de slujire. Deși forma Sa exterioară era cea a unei 
fiinţe create, lucrarea Sa nu era pentru a-Și îndeplini funcţia, ci lucrarea Sa de slujire. 
Termenul „datorie” este utilizat cu privire la ființele create, în timp ce „lucrarea de slujire” 
se utilizează cu privire la trupul Dumnezeului întrupat. Există o diferență substanţială 
între cele două; ele nu sunt interschimbabile. Lucrarea omului constă doar în îndeplinirea 
datoriei sale, în timp ce lucrarea lui Dumnezeu este gestionarea și împlinirea lucrării Sale 

de slujire. Prin urmare, deși mulţi apostoli au fost folosiți de Duhul Sfânt și mulţi profeti 
au fost plini de Duh Sfânt, lucrarea și cuvintele lor erau doar pentru a-și îndeplini datoria 
de ființe create. Profeţiile lor poate că au depășit calea vieţii despre care a vorbit 
Dumnezeu întrupat, iar umanitatea lor poate chiar să fi o depășit pe cea a Dumnezeului 
întrupat, dar ei tot își îndeplineau datoria lor, și nu împlineau o lucrare de slujire. Datoria 
omului se referă la funcţia omului; este ceea ce poate fi realizat de către om. Cu toate 
acestea, lucrarea de slujire îndeplinită de Dumnezeu întrupat are legătură cu 
gestionarea Sa și acest lucru este irealizabil pentru om. Dacă Dumnezeu întrupat 
vorbește, lucrează sau face minuni, El întreprinde o lucrare măreaţă în cadrul gestionării 
Sale și o astfel de lucrare nu poate fi făcută de om în locul Lui. Lucrarea omului este 
doar de a-și face datoria, în calitate de fiinţă creată, într-o anumită etapă a lucrării de 
gestionare a lui Dumnezeu. Fără gestionarea lui Dumnezeu, adică, dacă lucrarea de 
slujire a Dumnezeului întrupat s-ar fi pierdut, și datoria unei ființe create s-ar fi pierdut. 
Lucrarea lui Dumnezeu în îndeplinirea lucrării Sale de slujire constă în gestionarea 
omului, în timp ce îndeplinirea de către om a datoriei sale este realizarea propriei obligații 
de a satisface cererile Creatorului și nu poate fi considerată în niciun caz împlinirea 
lucrării de slujire. Pentru substanţa inerentă a lui Dumnezeu -— pentru Duhul Său — 
lucrarea lui Dumnezeu este gestionarea Lui, dar pentru Dumnezeul întrupat, care 
îmbracă forma exterioară a unei fiinţe create, lucrarea Sa este îndeplinirea lucrării Sale 
de slujire. Orice lucrare pe care El o face este pentru îndeplinirea lucrării Sale de slujire; 
tot ceea ce poate omul să facă e să dea tot ce are mai bun în sfera gestionării lui 
Dumnezeu și sub călăuzirea Lui. 

De fapt, îndeplinirea de către om a datoriei sale este realizarea a tot ceea ce e inerent 
omului, cu alte cuvinte, a ceea ce este posibil pentru om. Doar atunci este îndeplinită 
datoria sa. Defectele omului în timpul acestei slujiri sunt reduse treptat prin experienţă 
progresivă și prin procesul prin care îndură judecata; acestea nu împiedică sau afectează 
datoria omului. Cei care încetează a mai sluji sau cedează și dau înapoi de teamă că ar 
putea exista obstacole în slujirea lor sunt cei mai lași dintre toți oamenii. Dacă oamenii nu 
pot exprima ceea ce ar trebui să exprime în timpul slujirii sau să împlinească ceea ce le 
este posibil în mod inerent și, în schimb, se prostesc și fac totul mecanic, atunci ei au 
pierdut funcţia pe care ar trebui să o aibă o fiinţă creată. Astfel de oameni sunt cunoscuți 
drept „mediocrităţi”; ei sunt gunoaie fără folos. Cum pot astfel de oameni să fie numiţi în 
mod corespunzător fiinţe create? Nu sunt ei fiinţe corupte care strălucesc din exterior, dar 
sunt putrede în interior? Dacă un om își spune Dumnezeu, dar nu este în stare să exprime 
ființa divinității, să facă lucrarea lui Dumnezeu Însuși sau să-L reprezinte pe Dumnezeu, 
fără îndoială el nu este Dumnezeu, deoarece nu are substanţa lui Dumnezeu și ceea ce 
Dumnezeu poate înfăptui în mod inerent nu există în el. Dacă omul pierde ceea ce este 
realizabil în mod inerent de către el, nu mai poate fi considerat om și nu mai este vrednic 
de statutul de ființă creată sau să vină înaintea lui Dumnezeu și să-l slujească. În plus, nu 
este vrednic să primească harul lui Dumnezeu sau să fie vegheat, protejat și desăvârșit 


1251 


de Dumnezeu. Mulţi care au pierdut încrederea lui Dumnezeu ajung să piardă harul lui 
Dumnezeu. Nu doar că nu-și detestă nelegiuirile, ci răspândesc cu obrăznicie ideea 
conform căreia calea lui Dumnezeu este incorectă, iar cei răzvrătiți chiar neagă existenţa 
lui Dumnezeu. Cum pot astfel de oameni, care au o astfel de răzvrătire, să fie îndreptăţiţi 
să se bucure de harul lui Dumnezeu? Cei care nu-și îndeplinesc datoria se răzvrătesc 
foarte mult împotriva lui Dumnezeu și, deși Îi datorează mult, se întorc și-L critică pe 
Dumnezeu că nu are dreptate. Cum ar putea astfel de oameni să fie vrednici de a fi 
desăvârșiți? Nu este oare acesta precursorul alungării și pedepsirii? Oamenii care nu-și 
fac datoria fată de Dumnezeu sunt deja vinovaţi de cele mai atroce crime, pentru care nici 
măcar moartea nu este o pedeapsă suficientă, cu toate acestea au obrăznicia de a se 
certa cu Dumnezeu și de a se compara cu El. Ce folos este în a desăvârși astfel de 
oameni? Când oamenii nu reușesc să își facă datoria, ar trebui să simtă vinovăția și 
îndatorarea; ar trebui să-și disprețuiască slăbiciunile și inutilitatea, răzvrătirea și corupția 
și, mai mult decât atât, ar trebui să-și dea viaţa lui Dumnezeu. Doar atunci sunt ființe create 
care-L iubesc cu adevărat pe Dumnezeu și doar astfel de oameni sunt vrednici de a se 
bucura de binecuvântările și promisiunile lui Dumnezeu și de a fi desăvârşiţi de către El. 
Cât despre cei mai mulţi dintre voi? Cum ÎI trataţi pe Dumnezeul care trăiește printre voi? 
Cum v-aţi îndeplinit datoria înaintea Lui? Aţi îndeplinit tot ceea ce ați fost chemaţi să 
îndepliniţi, chiar și cu prețul vieţii voastre? Ce aţi sacrificat? Nu aţi primit multe din partea 
Mea? Puteţi discerne? Cât de loiali Îmi sunteţi? Cum Mi-aţi slujit? Și cum rămâne cu tot 
ce v-am acordat și am făcut pentru voi? Aţi luat în calcul toate acestea? Aţi judecat și 
comparat cu toții acest aspect cu putina conștiință pe care o aveţi în voi? De cine ar putea 
să fie demne cuvintele și acţiunile voastre? S-ar putea oare ca astfel de sacrificii minuscule 
din partea voastră să fie vrednice de tot ceea ce v-am dăruit? Nu am altă alternativă și, cu 
toate că v-am fost devotat din toată inima, tot nutriti intenţii rele și sunteți fără tragere de 
inimă în privința Mea. Aceasta este dimensiunea datoriei voastre, singura voastră funcție. 
Nu e așa? Nu știți că aţi eșuat complet să îndepliniţi datoria unei fiinţe create? Cum puteți 
fi consideraţi o ființă creată? Nu vă este clar ce anume exprimati și trăiţi? Aţi eșuat în 
îndeplinirea datoriei voastre, dar căutaţi să obţineţi toleranța și harul bogat al Lui 
Dumnezeu. Un astfel de har nu a fost pregătit pentru unii atât de lipsiţi de valoare și de 
josnici ca voi, ci pentru aceia care nu cer nimic și se sacrifică cu bucurie. Astfel de oameni 
ca voi, astfel de mediocrităţi, sunt total nevrednice să se bucure de harul cerului. Doar 
dificultăţile și suferințele interminabile vă vor acompania zilele! Dacă nu-Mi puteți fi 
credincioși, soarta voastră va fi una a suferinței. Dacă nu puteți fi răspunzători față de 
cuvintele Mele și de lucrarea Mea, rezultatul vostru va fi unul al pedepsirii. Orice har, 
binecuvântare și viața minunată în Împărăţie nu vor avea nimic de-a face cu voi. Acesta 
este finalul de care meritaţi să aveţi parte și este consecinţa propriilor voastre fapte! Nu 
doar că cei nechibzuiţi și aroganti nu încearcă tot posibilul, nu și îndeplinesc datoria, ci îşi 
întind mâinile după har, ca și când merită ceea ce ei cer. Și, dacă nu reușesc să obţină 
ceea ce cer, devin și mai puţin credincioși. Cum pot fi consideraţi rezonabili astfel de 

oameni? Sunteţi de calibru slab și lipsiți de rațiune, complet incapabili de a vă îndeplini 
datoria pe care se cuvine să o îndepliniţi pe parcursul lucrării de gestionare. Valoarea 
voastră s-a prăbușit deja. Eșecul vostru de a Mă răsplăti pentru că v-am arătat un astfel 
de har este deja un act extrem de răzvrătire, suficient pentru a vă condamna și demonstra 
lașitatea, incompetenta, josnicia și nevrednicia voastră. Ce vă îndreptățește să vă întindeți 
încă mâinile? Faptul că nu sunteţi în stare să fiți de cel mai mic ajutor lucrării Mele, 
incapabili de a fi loiali și incapabili de a-Mi fi martori reprezintă nelegiuirile și eșecurile 
voastre, și totuși Mă atacați în schimb pe Mine, răspândiţi lucruri false despre Mine și vă 
plângeţi că sunt nedrept. În asta constă loialitatea voastră? În asta constă dragostea 
voastră? Ce altă lucrare mai puteţi întreprinde în afară de aceasta? Cum aţi contribuit la 
toată lucrarea care a fost făcută? Cât aţi sacrificat? M-am arătat deja foarte tolerant prin 
faptul că nu v-am învinovăţit, totuși Îmi cereţi cu nerușinare scuze și vă plângeți de Mine 
în privat. Aveţi măcar cea mai mică urmă de umanitate? Deși datoria omului este mânijită 
de mintea omului și de noţiunile sale, trebuie să îţi faci datoria și să-ţi arăţi loialitatea. 
Impurităţile din lucrarea omului sunt o problemă a calibrului său, în timp ce, dacă omul nu- 
și îndeplinește datoria, acest lucru îi arată răzvrătirea. Nu există o corelare între datoria 
omului și faptul dacă este binecuvântat sau blestemat. Datoria este ceea ce omul se 
cuvine să îndeplinească; reprezintă vocaţia sa de la ceruri și nu ar trebui să depindă de 
recompensă, condiţii sau motive. Doar atunci el își face datoria. A fi binecuvântaţi este 
când cineva este desăvârșit și se bucură de binecuvântările lui Dumnezeu după ce a 
experimentat judecata. A fi blestemaţi este când firea cuiva nu se schimbă după ce a 
experimentat mustrarea și judecata, adică atunci când nu experimentează desăvârșirea, 
ci este pedepsit. Dar, indiferent dacă sunt binecuvântate sau blestemate, ființele create ar 
trebui să-și facă datoria, să facă ceea ce se cuvine să facă și ceea ce sunt capabile să 
facă; acesta este minimul pe care o persoană, o persoană care-L caută pe Dumnezeu, ar 
trebui să-l facă. Nu ar trebui să-ţi faci datoria doar pentru a fi binecuvântat și nu ar trebui 
să refuzi să acţionezi din teama de a fi blestemat. Permiteţi-Mi să vă spun acest lucru: 
îndeplinirea datoriei proprii este ceea ce omul se cuvine să facă, iar dacă nu este capabil 
să-și facă datoria, atunci asta este răzvrătirea lui. Tocmai prin procesul îndeplinirii datoriei 
sale omul se schimbă treptat și prin acest proces el își demonstrează loialitatea. Ca atare, 
cu cât ești mai capabil să-ţi faci datoria, cu atât mai mult adevăr vei primi și cu atât mai 
reală va deveni expresia ta. Cei care își îndeplinesc datoria doar în mod mecanic și nu 
caută adevărul vor fi alungaţi în final, deoarece astfel de oameni nu-și îndeplinesc datoria 
în practicarea adevărului și nu practică adevărul în îndeplinirea datoriei lor. Ei sunt aceia 
care rămân neschimbaţi și vor fi blestemaţi. Nu doar că expresiile lor sunt impure, ci tot 
ceea ce exprimă ei este malefic. 

În Epoca Harului, Isus a grăit de asemenea multe cuvinte și a făcut multe lucrări. 
Cum a fost El diferit de Isaia? Cum a fost El diferit de Daniel? A fost El un profet? De 
ce se spune că este Hristos? Care sunt diferenţele dintre ei? Toţi erau doar oameni 
care grăiau cuvinte și cuvintele lor păreau a fi pentru om mai mult sau mai puţin la fel. 

Toţi au grăit cuvinte și au făcut lucrări. Profeţii Vechiului Testament au rostit profeții și, 
în mod similar, și Isus a putut face asta. De ce este oare așa? Deosebirea, aici, se 
bazează pe natura lucrării. Pentru a discerne această chestiune, nu trebuie să iei în 
calcul natura trupului, nici nu ar trebui să iei în calcul profunzimea sau superficialitatea 
cuvintelor lor. Întotdeauna trebuie să iei în calcul în primul rând lucrarea lor și efectele 
pe care le atinge lucrarea lor în om. Profeţiile rostite de profeți la timpul lor nu au 
alimentat viața omului, iar inspiraţiile primite de cei precum Isaia și Daniel erau pur și 
simplu profeţii, și nu calea vieţii. Dacă nu ar fi fost revelaţia directă a lui lahve, nimeni 
nu ar fi putut îndeplini acea lucrare, care nu este posibilă pentru muritori. Și Isus a rostit 
multe cuvinte, dar astfel de cuvinte reprezentau calea vieţii din care omul putea găsi o 
cale de urmat. Cu alte cuvinte, în primul rând, El a putut oferi viață omului, deoarece 
Isus este viaţa; în al doilea rând, El a putut inversa deviaţiile omului; în al treilea rând, 
lucrarea Sa a putut să o succeadă pe cea a lui lahve cu scopul de a continua epoca; în 
al patrulea rând, El a putut sesiza nevoile interioare ale omului și înțelege ce-i lipsește 
omului; în al cincilea rând, El a putut să inaugureze o epocă nouă și să o încheie pe 
cea veche. Din acest motiv Se numește Dumnezeu și Hristos; nu este diferit doar de 
Isaia, ci și de toți ceilalţi profeţi. Luaţi-l pe Isaia drept termen de comparaţie pentru 
lucrarea profeților. În primul rând, nu putea oferi viață omului; în al doilea rând, nu putea 
inaugura o epocă nouă. Lucra sub conducerea lui lahve și nu pentru a inaugura o epocă 
nouă. În al treilea rând, cuvintele pe care le rostea erau dincolo de el. Primea revelații 
direct de la Duhul lui Dumnezeu și alţii nu le înțelegeau, nici măcar după ce le ascultau. 
Aceste puţine lucruri sunt suficiente în sine pentru a demonstra că nu erau mai mult 
decât niște profeţii cuvintele lui, nimic mai mult decât un aspect al lucrării făcute în locul 
lui lahve. În orice caz, nu putea să-L reprezinte pe lahve în totalitate. A fost un rob al 
lui lahve, un instrument în lucrarea Lui. Doar lucra în Epoca Legii și în cadrul sferei 
lucrării lui lahve; nu a lucrat dincolo de Epoca Legii. Lucrarea lui Isus, dimpotrivă, era 
diferită. El a depășit sfera lucrării lui lahve; El a lucrat ca Dumnezeu întrupat și a suferit 
răstignirea pentru a răscumpăra toată omenirea. Cu alte cuvinte, a făcut o lucrare nouă, 
în afara celei făcute de lahve. Aceasta a fost introducerea unei epoci noi. În plus, El 
putea vorbi despre ceea ce omul nu putea dobândi. Lucrarea Sa era o lucrare în cadrul 
gestionării lui Dumnezeu și cuprindea întreaga umanitate. Nu Şi-a făcut lucrarea doar 
în câțiva oameni, nici nu era lucrarea Lui menită să conducă un număr limitat de oameni. 
Cât despre modul în care Dumnezeu S-a întrupat ca om, cum Duhul a transmis 
revelaţiile în acel timp şi cum Se pogora Duhul asupra unui om ca să lucreze — acestea 
sunt chestiuni pe care omul nu le poate vedea sau atinge. Este absolut imposibil ca 
aceste adevăruri să servească drept dovadă că El este Dumnezeu întrupat. Ca atare, 
se poate face distincție doar între cuvintele și lucrarea lui Dumnezeu, care sunt tangibile 
pentru om. Doar acest aspect este real. Aceasta se datorează faptului că ţie nu îţi sunt 
vizibile chestiunile Duhului și acestea sunt cunoscute în mod clar doar de Dumnezeu 
Însuși, și nici chiar trupul întrupat a lui Dumnezeu nu știe totul; poţi doar să verifici dacă 

El este Dumnezeu din lucrarea făcută de El. Din lucrarea Sa, se poate vedea că, în 
primul rând, El este capabil să deschidă o nouă eră; în al doilea rând, este capabil să 
ofere viață omului și să-i arate omului calea de urmat. Aceasta este suficient pentru 
stabilirea faptului că El este Dumnezeu Însuși. Cel puţin, lucrarea pe care o face El 
poate reprezenta în totalitate Duhul lui Dumnezeu și, dintr-o astfel de lucrare, se poate 
vedea că Duhul lui Dumnezeu este înăuntrul Lui. Deoarece lucrarea făcută de 
Dumnezeu întrupat a fost îndeosebi pentru a inaugura o nouă epocă, a dirija o lucrare 
nouă și a deschide un nou tărâm, acestea sunt suficiente ca atare pentru a stabili că El 
este Dumnezeu Însuși. Așadar, aceasta Îl deosebește pe El de Isaia, Daniel și ceilalţi 
mari profeţi. Isaia, Daniel și ceilalți făceau toți parte dintr-o clasă de oameni foarte 
educați și culţi; erau oameni extraordinari sub conducerea lui lahve. Şi trupul lui 
Dumnezeu întrupat era bun cunoscător și nu era lipsit de rațiune, dar umanitatea Sa 
era deosebit de normală. Era un om obișnuit și cu ochiul liber nu se putea discerne nicio 
umanitate specială legată de persoana Lui sau detecta în umanitatea Lui ceva diferit de 
cea a altora. Nu era deloc supranatural sau unic și nu avea nicio educaţie, cunoștințe 
sau teorii elevate. Viaţa despre care vorbea și calea pe care o urma nu erau obţinute 
prin teorie, prin cunoștințe, prin experienţe de viaţă sau prin educaţia din familie. Mai 
degrabă, era lucrarea directă a Duhului, care este lucrarea trupului încarnat. Deoarece 
omul are multe noțiuni despre Dumnezeu și, mai ales deoarece aceste noțiuni sunt 
alcătuite din prea multe elemente nedeslușite și supranaturale, în ochii omului, un 
Dumnezeu normal cu slăbiciuni omenești, care nu poate face semne și minuni, în mod 
cert nu este Dumnezeu. Nu sunt acestea noţiunile eronate ale omului? Dacă trupul 
Dumnezeului întrupat nu era al unui om normal, atunci cum s-ar putea afirma că El S-a 
întrupat? A avea trup înseamnă a fi un om obișnuit, normal; dacă EIl ar fi fost o ființă 
transcendentă, atunci nu ar fi fost trupesc. Pentru a dovedi că este trupesc, Dumnezeu 
întrupat trebuia să aibă un trup normal. Acest lucru a fost pur și simplu pentru a 
completa semnificaţia întrupării. Totuși, nu a fost la fel în cazul profeților și al fiilor 
oamenilor. Erau oameni înzestrați folosiţi de către Duhul Sfânt; în ochii omului, 
umanitatea lor era deosebit de măreaţă și au săvârșit multe acte care au depășit limitele 
umanităţii normale. Din acest motiv, omul i-a socotit drept Dumnezeu. Acum, trebuie ca 
toţi să înțelegeţi asta în mod clar, deoarece a fost problema cea mai ușor confundată 
de către toți oamenii din epocile trecute. În plus, întruparea este cel mai misterios lucru 
și Dumnezeu întrupat este cel mai greu lucru de acceptat pentru om. Ceea ce spun 
favorizează împlinirea funcţiei tale și a înțelegerii tale privind misterul întrupării. Acestea 
toate au legătură cu gestionarea lui Dumnezeu, cu viziunile. Înțelegerea acestor lucruri 
va fi mai benefică în dobândirea cunoștințelor legate de viziuni, adică, de lucrarea de 
gestionare a lui Dumnezeu. În acest fel vei dobândi și o înţelegere sporită a datoriei pe 
care diferite tipuri de oameni se cuvine să o îndeplinească. Deși aceste cuvinte nu vă 
arată în mod direct calea, sunt totuși de mare ajutor pentru intrarea voastră deoarece, 
în prezent, vieţile voastre sunt extrem de lipsite de viziuni și acest fapt va deveni un 

obstacol semnificativ ce vă va îngrădi intrarea. Dacă nu aţi fost capabili să pătrundeți 
aceste chestiuni, atunci nicio motivaţie nu vă va conduce intrarea. Și cum poate o astfel 
de căutare să vă permită cel mai bine să vă îndepliniţi datoria? 


Dumnezeu este Domnul întregii creaţii 


O etapă a lucrării din cele două epoci anterioare a fost înfăptuită în Israel și una a 
fost înfăptuită în ludeea. General vorbind, niciuna dintre etapele acestei lucrări nu a 
părăsit Israelul și fiecare a fost săvârșită asupra primului popor ales. Drept urmare, 
israeliți cred că lahve Dumnezeu este numai Dumnezeul israeliților. Întrucât Isus a lucrat 
în ludeea, unde a înfăptuit lucrarea de răstignire, evreii Îl văd drept Răscumpărătorul 
poporului evreu. Ei cred că El este numai Împăratul evreilor, nu și al altor popoare; că El 
nu este Domnul care răscumpără englezii, nici Domnul care răscumpără americanii, ci 
Domnul care răscumpără israeliți; și că evreii au fost cei pe care i-a răscumpărat în Israel. 
De fapt, Dumnezeu este Stăpânul tuturor lucrurilor. El este Dumnezeul întregii creaţii. Nu 
este numai Dumnezeul israeliților și nici al evreilor, El este Dumnezeul întregii creații. 
Cele două etape anterioare ale lucrării Sale au avut loc în Israel, fapt ce a creat anumite 
noţiuni în mintea oamenilor. Ei cred că lahve Și-a făcut lucrarea în Israel, că Isus Însuși 
Și-a desfășurat lucrarea în ludeea și, în plus, că El S-a întrupat ca să lucreze — și, oricare 
ar fi fost cazul, această lucrare nu s-a extins dincolo de Israel. Dumnezeu nu a lucrat 
asupra egiptenilor sau asupra indienilor; El a lucrat doar asupra israeliților. Astfel, 
oamenii își formează diverse noţiuni și descriu lucrarea lui Dumnezeu într-o anumită 
sferă. Ei spun că, atunci când Dumnezeu lucrează, El trebuie s-o facă printre oamenii 
aleși și în Israel; cu excepţia israeliților, Dumnezeu nu mai lucrează asupra nimănui, nici 
nu există vreo sferă mai mare pentru lucrarea Sa. Aceștia sunt foarte stricţi când e vorba 
de a-L ţine sub control pe Dumnezeu întrupat și nu Îi permit să Se miște în afara hotarelor 
Israelului. Nu sunt toate acestea doar noţiuni omenești? Dumnezeu a făcut tot cerul și 
pământul și toate lucrurile, a făcut întreaga creaţie, deci cum ar putea El să Își limiteze 
lucrarea numai la Israel? Dacă așa ar fi stat lucrurile, cu ce scop ar fi făcut întreaga 
creaţie? El a creat întreaga lumea și a îndeplinit planul Său de gestionare de șase mii 
de ani nu numai în Israel, ci asupra fiecărei persoane din univers. Indiferent dacă 
locuiește în China, în Statele Unite, în Regatul Unit sau în Rusia, fiecare persoană este 
un descendent al lui Adam; cu toţii sunt făcuţi de Dumnezeu. Niciunul dintre ei nu poate 
să scape dintre hotarele creaţiei și niciunul dintre ei nu poate să se separe de eticheta 
de „descendent al lui Adam”. Ei sunt toţi creaturile lui Dumnezeu, toți sunt urmașii lui 
Adam și sunt, de asemenea, toți descendenţii corupți ai lui Adam și ai Evei. Nu numai 
israeliții sunt creaţia lui Dumnezeu, ci toți oamenii; numai că unii au fost blestemaţi, iar 
alţii au fost binecuvântaţi. Sunt multe lucruri corespunzătoare despre israeliți; Dumnezeu 
a lucrat asupra lor la început pentru că ei erau cel mai puţin corupți. Chinezii nu se pot 

compara cu ei; sunt net inferiori. Așadar, Dumnezeu a lucrat iniţial printre oamenii din 
Israel, iar a doua etapă a lucrării Sale a avut loc doar în ludeea — ceea ce a dus la multe 
noțiuni și reguli printre oameni. De fapt, dacă Dumnezeu ar fi să acţioneze conform 
noţiunilor omenești, El ar fi doar Dumnezeul israeliților și ar fi, prin urmare, incapabil să 
Își extindă lucrarea către naţiunile neamurilor, întrucât ar fi numai Dumnezeul israeliților 
și nu Dumnezeul întregii creaţii. Prorocirile spuneau că numele lui lahve va fi mărit printre 
naţiunile neamurilor, că se va răspândi în rândul naţiunilor neamurilor. De ce a fost 
prorocit acest lucru? Dacă Dumnezeu ar fi numai Dumnezeul israeliților, atunci ar lucra 
doar în Israel. În plus, El nu ar răspândi această lucrare și nu ar face o astfel de prorocire. 
De vreme ce El a făcut această prorocire, sigur Își va extinde lucrarea printre naţiunile 
neamurilor, printre toate ţările și printre toate ţinuturile. De vreme ce a spus aceasta, 
trebuie să o facă; acesta este planul Său, deoarece El este Domnul care a creat cerul, 
pământul și toate lucrurile și Dumnezeul întregii creaţii. Indiferent dacă El lucrează 
printre israeliți sau pretutindeni în ludeea, lucrarea pe care El o face este lucrarea 
întregului univers și a întregii umanităţi. Lucrarea pe care o face El astăzi în națiunea 
marelui balaur roșu — într-o naţiune a neamurilor — este tot lucrarea întregii umanități. 
Israelul ar putea fi baza pentru lucrarea Sa pe pământ; tot astfel, China poate fi și ea 
baza pentru lucrarea Sa printre naţiunile neamurilor. Nu a împlinit El acum cumva 
prorocirea că „Numele lui lahve va fi mărit printre naţiunile neamurilor”? Primul pas al 
lucrării Sale printre naţiunile neamurilor este această lucrare, lucrarea pe care El o face 
în națiunea marelui balaur roșu. Ca Dumnezeu întrupat să lucreze în această ţară și să 
lucreze printre acești oameni blestemaţi este deosebit de contrar noțiunilor omenești; 
aceștia sunt cei mai umili oameni dintre toţi, nu au nicio valoare și iniţial au fost părăsiţi 
de lahve. Oamenii pot fi abandonaţi de către alţi oameni, dar dacă sunt abandonaţi de 
Dumnezeu, atunci nimeni nu este mai lipsit de statut, nimeni nu are o valoare mai 
insignifiantă ca ei. Pentru o creatură a lui Dumnezeu, să fie posedată de Satana sau 
abandonată de către oameni este un lucru foarte dureros — dar dacă o creatură este 
abandonată de Creator, aceasta înseamnă că nu poate avea un statut mai scăzut. 
Descendenții lui Moab au fost blestemați și s-au născut în această ţară înapoiată; fără 
nicio îndoială, dintre toţi oamenii de sub influenţa întunericului, descendenţii lui Moab au 
cel mai scăzut statut. Deoarece acești oameni au avut până acum cel mai scăzut statut, 
lucrarea făcută asupra lor este cea mai capabilă să spulbere noțiunile omenești și este, 
de asemenea, cea mai benefică pentru întregul plan de gestionare de șase mii de ani al 
lui Dumnezeu. Să facă o astfel de lucrare printre acești oameni este cea mai bună cale 
de a spulbera noțiunile omenești și, cu aceasta, Dumnezeu lansează o epocă; cu 
aceasta, El spulberă toate noţiunile omenești; cu aceasta, El încheie lucrarea întregii 
Epoci a Harului. Prima Sa lucrare a fost realizată în ludeea, între graniţele Israelului; 
printre naţiunile neamurilor, El nu a făcut nicio lucrare de lansare a noii epoci. Etapa 
finală a lucrării nu este realizată numai printre neamuri, ci, mai mult decât atât, printre 
cei care au fost blestemaţi. Acest singur punct este dovada cea mai capabilă de a-l umili 

pe Satana și, astfel, Dumnezeu „devine” Dumnezeul întregii creaţii din univers și Domnul 
tuturor lucrurilor, obiectul închinării pentru tot ce are viață. 

În prezent, există unii care încă nu înţeleg ce lucrare nouă a început Dumnezeu. 
Printre națiunile neamurilor, Dumnezeu a introdus un nou început. A început o nouă 
epocă și a iniţiat o nouă lucrare și înfăptuieşte această lucrare printre descendenții lui 
Moab. Nu este aceasta cea mai nouă lucrare a Lui? Nimeni, de-a lungul istoriei, nu a 
mai experimentat această lucrare. Nici măcar nu a auzit nimeni despre ea, și, cu atât 
mai puțin, nu a apreciat-o. Înţelepciunea lui Dumnezeu, minunăţia lui Dumnezeu, 
caracterul de nepătruns al lui Dumnezeu, măreţia lui Dumnezeu și sfințenia Lui se 
manifestă toate prin această etapă a lucrării, lucrarea din zilele de pe urmă. Nu este 
aceasta o nouă lucrare, o lucrare care spulberă noţiunile umane? Există unii care 
gândesc asifel: „De vreme ce Dumnezeu l-a blestemat pe Moab și a spus că îi va 
abandona pe descendenții lui, cum ar putea să-i mântuiască acum?” Acestea sunt 
neamurile care au fost blestemate de Dumnezeu și alungate din Israel; israeliți le-au 
numit „câinii neamurilor”. După părerea tuturor, nu sunt numai câinii neamurilor, ci, mai 
rău, fiii distrugerii; adică, ei nu sunt aleșii lui Dumnezeu. Poate că s-au născut între 
granițele Israelului, dar ei nu aparțin poporului din Israel și au fost expulzați în naţiunile 
neamurilor. Ei sunt cei mai umili dintre toți oamenii. Tocmai fiindcă sunt cei mai umili din 
omenire, Dumnezeu Își desfășoară lucrarea Sa de a lansa o nouă epocă printre ei, 
pentru că sunt reprezentanţi ai omenirii corupte. Lucrarea lui Dumnezeu este selectivă 
și are o ţintă precisă; lucrarea pe care El o face astăzi în acești oameni este, de 
asemenea, o lucrare care s-a desfășurat în timpul creaţiei. Noe era o creatură a lui 
Dumnezeu, la fel ca descendenții lui. Oricine din lume care este din carne și oase este 
o creatură a lui Dumnezeu. Lucrarea lui Dumnezeu este îndreptată asupra întregii 
creații; nu depinde de faptul că cineva a fost blestemat sau nu, după ce a fost creat. 
Lucrarea Sa de gestionare este îndreptată asupra întregii creaţii, nu asupra poporului 
ales, care nu a fost blestemat. De vreme ce Dumnezeu dorește să-Și realizeze lucrarea 
în creaţia Sa, El cu siguranţă o va duce la îndeplinire cu succes și va lucra printre acei 
oameni care sunt folositori pentru lucrarea Lui. Prin urmare, El spulberă toate convențiile 
când lucrează printre oameni; pentru El, cuvintele „blestemat, „mustrat” și 
„binecuvântat” sunt lipsite de sens! Poporul evreu este bun, la fel și aleşii Israelului; sunt 
oameni de un calibru și o umanitate bună. La început, printre ei Şi-a lansat lahve lucrarea 
și a înfăptuit lucrarea cea mai timpurie — dar să înfăptuiască lucrarea de cucerire asupra 
lor acum ar fi lipsit de sens. Și ei poate că fac parte din creaţie și poate că există multe 
aspecte pozitive în ceea ce îi privește, dar să realizeze această etapă a lucrării printre 
ei ar fi lipsit de sens; Dumnezeu nu ar putea să-i cucerească pe oameni, nici nu ar putea 
să convingă toată creaţia, ceea ce este întocmai scopul schimbării direcției lucrării Sale 
către acești oameni ai naţiunii marelui balaur roșu. Cel mai important aici este că El 
lansează o epocă, spulberă toate regulile și toate noţiunile omenești și încheie lucrarea 
întregii Epoci a Harului. Dacă lucrarea Lui actuală s-ar desfășura printre israeliți, până 

când planul Său de gestionare de șase mii de ani s-ar încheia, toţi ar crede că Dumnezeu 
este numai Dumnezeul israeliților, că doar israeliții sunt aleşii lui Dumnezeu, că numai 
ei merită să moștenească binecuvântarea și făgăduinţa lui Dumnezeu. Întruparea lui 
Dumnezeu în timpul zilelor de pe urmă în rândul naţiunii neamurilor din ţara marelui 
balaur roșu realizează lucrarea care este cea a Dumnezeului întregii creații; El termină 
întreaga lucrare de mântuire și încheie partea centrală a lucrării Sale în națiunea marelui 
balaur roșu. Miezul acestor trei etape ale lucrării este mântuirea omului — și anume, să 
facă întreaga creaţie să se închine Creatorului. Prin urmare, fiecare etapă a acestei 
lucrări este foarte semnificativă; Dumnezeu nu face ceva fără semnificaţie sau valoare. 
Pe de o parte, această etapă a lucrării introduce o nouă epocă și încheie cele două epoci 
anterioare; pe de altă parte, spulberă toate noțiunile umane și toate căile vechi de 
credinţă și de cunoaștere umană. Lucrarea celor două epoci anterioare a fost efectuată 
potrivit diferitelor noţiuni umane; totuși, această etapă elimină complet noţiunile 
omenești, prin aceasta cucerind pe deplin omenirea. Prin cucerirea descendenților lui 
Moab, prin lucrarea realizată printre descendenţii lui Moab, Dumnezeu va cuceri toți 
oamenii din univers. Aceasta este cea mai profundă semnificaţie a acestei etape din 
lucrarea Sa, fiind și cel mai valoros aspect al acestei etape a lucrării Sale. Chiar dacă 
acum știi că propriul tău statut este inferior și că ai o valoare umilă, vei simţi, totuși, că 
ai cunoscut cel mai îmbucurător lucru: ai moștenit o mare binecuvântare, ai primit o mare 
făgăduinţă și poţi ajuta la realizarea acestei lucrări măreţe a lui Dumnezeu. Ai văzut 
chipul adevărat al lui Dumnezeu, cunoști firea inerentă a lui Dumnezeu și faci voia lui 
Dumnezeu. Cele două etape anterioare ale lucrării lui Dumnezeu s-au desfășurat în 
Israel. Dacă această etapă a lucrării Sale, din timpul zilelor de pe urmă, s-ar realiza tot 
printre israeliți, nu numai că întreaga creaţie ar crede că doar israeliţii au fost aleșii lui 
Dumnezeu, dar întregul plan de gestionare al lui Dumnezeu nu și-ar atinge efectul dorit. 
În perioada în care cele două etape ale lucrării Lui s-au desfășurat în Israel, nicio lucrare 
nouă -— și nici vreo lucrare de lansare a unei noi epoci — nu fuseseră realizate printre 
națiunile neamurilor. Etapa actuală a lucrării — lucrarea de lansare a unei noi epoci — 
este mai întâi realizată printre naţiunile neamurilor și, în plus, este realizată mai întâi 
printre descendenţii lui Moab, lansând astfel întreaga epocă. Dumnezeu a spulberat 
toate cunoștințele conţinute în noţiunile omenești, nepermiţându-i niciuneia să rămână. 
În lucrarea Sa de cucerire, El a spulberat noțiunile umane, acele căi omenești învechite 
de cunoaștere, de mai demult. El permite oamenilor să vadă că în ceea ce-L privește pe 
Dumnezeu nu există reguli, că nu este nimic vechi la Dumnezeu, că lucrarea pe care o 
face El este în întregime eliberată, în întregime liberă și că El are dreptate în tot ceea ce 
face. Tu trebuie să te supui pe deplin oricărei lucrări pe care o face El în creaţie. Toată 
lucrarea pe care o face El are însemnătate și este executată după voia și înțelepciunea 
Lui, și nu potrivit alegerilor și noţiunilor omenești. Dacă un lucru este în beneficiul lucrării 
Lui, El face acel lucru; și dacă ceva nu este benefic lucrării Sale, El nu face acel lucru, 
indiferent cât de bun este! El lucrează și selectează destinatarii și locaţia lucrării Sale 

conform sensului și scopului ei. El nu respectă reguli trecute atunci când lucrează, nici 
nu urmează formule vechi. În schimb, El Își planifică lucrarea după semnificaţia lucrării. 
În cele din urmă, El va obţine un efect adevărat și scopul anticipat. Dacă nu înţelegi 
aceste lucruri astăzi, această lucrare nu va avea niciun efect asupra ta. 


Unde te situezi cu privire la cele treisprezece epistole? 


Noul Testament din Biblie cuprinde cele treisprezece epistole ale lui Pavel. De-a 
lungul timpului în care și-a făcut lucrarea, Pavel a scris aceste treisprezece scrisori 
bisericilor care credeau în Isus Hristos. Adică, Pavel a fost ridicat și a scris aceste scrisori 
după ce Isus S-a înălţat la ceruri. Scrisorile lui sunt mărturii despre învierea și înălțarea 
Domnului Isus la ceruri după moartea Sa, ele răspândind, de asemenea, calea căinţei 
și a purtării crucii. Desigur, toate aceste mesaje și mărturii erau menite să-i învețe pe 
fraţii și surorile din diferite locuri din ludeea de pe vremea aceea, deoarece, pe atunci, 
Pavel era slujitorul Domnului Isus și fusese ridicat ca să fie mărturie pentru Domnul Isus. 
În fiecare perioadă a lucrării Duhului Sfânt, diferiți oameni sunt ridicaţi pentru a îndeplini 
lucrarea Sa diferită, adică pentru a face lucrarea apostolilor, continuând lucrarea pe care 
Însuși Dumnezeu o încheie. Dacă Duhul Sfânt ar face-o direct și niciun om nu ar fi ridicat, 
atunci ar fi foarte dificil ca lucrarea să fie dusă la bun sfârşit. Ca atare, Pavel a ajuns să 
fie doborât în timp ce se afla pe drumul spre Damasc și, apoi, ridicat ca să fie martor 
pentru Domnul Isus. El a fost un apostol deosebit de cei doisprezece ucenici ai lui Isus. 
Pe lângă răspândirea Evangheliei, el a întreprins și lucrarea de păstorire a bisericilor din 
diferite locuri, inclusiv îngrijirea fraţilor și surorilor din biserici — cu alte cuvinte, 
conducerea fraţilor și surorilor întru Domnul. Menirea mărturiei lui Pavel a fost să facă 
știut adevărul învierii Domnului Isus și al înălţării la ceruri, precum și să-i înveţe pe 
oameni să se căiască, să se spovedească și să meargă pe calea crucii. El a fost unul 
dintre martorii lui Isus Hristos din acea vreme. 

Cele treisprezece epistole ale lui Pavel au fost selectate pentru a fi folosite în Biblie. 
El le-a scris pe toate treisprezece pentru a se adresa diferitelor stări ale oamenilor din 
diverse locuri. A fost mișcat de Duhul Sfânt pentru a le scrie și i-a învăţat pe fraţii și 
surorile de pretutindeni, din poziţia unui apostol (din punctul de vedere al unui slujitor al 
Domnului Isus). Astfel, scrisorile lui Pavel nu proveneau din profeţii sau direct din viziuni, 
ci din lucrarea pe care el a întreprins-o. Aceste epistole nu sunt neobișnuite și nici nu 
sunt la fel de greu de înţeles ca profeţiile. Sunt pur și simplu niște scrisori și nu includ 
nici profeţii, nici taine; ele conţin doar cuvinte de învăţătură obișnuite. Deşi multe dintre 
cuvintele din ele ar putea fi greu de priceput pentru oameni sau dificil de înțeles, acestea 
au apărut numai din propriile interpretări ale lui Pavel și din luminarea Duhului Sfânt. 
Pavel era doar un apostol; el a fost un slujitor folosit de Domnul Isus, nu un profet. În 
timp ce străbătea diferite ţinuturi, el scria scrisori fraților și surorilor din biserici sau, când 

era bolnav, scria bisericilor pe care le avea cu precădere în minte, dar la care nu putea 
merge. În consecinţă, scrisorile sale au fost păstrate de oameni și mai târziu adunate, 
organizate și aranjate de generaţiile viitoare după cele Patru Evanghelii din Biblie. 
Desigur, ei au selectat și au făcut o culegere din cele mai bune scrisori pe care le 
scrisese. Aceste epistole erau de folos pentru viaţa fraţilor și surorilor din biserici și aveau 
un renume deosebit în vremea sa. Când Pavel le-a scris, nu a făcut-o cu scopul de a 
scrie o operă spirituală care să permită fraţilor și surorilor sale să găsească o cale de 
practică, ori o biografie spirituală pentru a-și exprima propriile experienţe; nu intenţiona 
să scrie o carte pentru a deveni autor. El pur și simplu scria scrisori către fraţii și surorile 
sale din biserica Domnului Isus Hristos. Pavel își învăţa fraţii și surorile, din poziţia sa de 
slujitor, pentru a le spune despre povara lui, despre voia Domnului Isus și despre ce 
sarcini le încredințase El oamenilor pentru viitor. Aceasta a fost lucrarea îndeplinită de 
Pavel. Cuvintele lui au fost foarte edificatoare pentru experienţa tuturor fraţilor și surorilor 
din viitor. Adevărurile pe care le-a comunicat în aceste numeroase scrisori erau ceea ce 
se cuvenea să practice oamenii din Epoca Harului, motiv pentru care aceste scrisori au 
fost adunate în Noul Testament de către generaţiile de mai târziu. Indiferent care 
ajungea să fie sfârșitul lui Pavel, el a fost un om care a fost folosit la vremea lui și care 
și-a sprijinit fraţii și surorile din biserici. Sfârșitul său a fost determinat de esenţa sa, 
precum și de faptul că, iniţial, a fost doborât. El a fost capabil să rostească acele cuvinte 
pe atunci deoarece avea lucrarea Duhului Sfânt și, datorită acestei lucrări, Pavel a 
suportat o povară pentru biserici. Ca atare, el a fost capabil să-și aprovizioneze fraţii și 
surorile. Cu toate acestea, din cauza anumitor împrejurări speciale, Pavel nu reușea să 
meargă personal la biserici pentru a lucra, aşa că le scria scrisori pentru a-și dojeni frații 
și surorile întru Domnul. La început, Pavel îi persecuta pe ucenicii Domnului Isus, dar, 
după ce Isus S-a înălţat la ceruri — adică după ce Pavel „a văzut lumina” — a încetat să- 
i persecute pe ucenicii Domnului Isus și nu i-a mai persecutat nici pe sfinţii care predicau 
Evanghelia de dragul căii Domnului. După ce Pavel L-a văzut pe Isus arătându-i-Se ca 
o lumină strălucitoare, el a acceptat însărcinarea Domnului și, astfel, a devenit cineva 
folosit de Duhul Sfânt pentru a răspândi Evanghelia. 

Lucrarea lui Pavel de atunci era pur și simplu pentru a-și susţine și aproviziona frații 
și surorile. El nu era ca unii oameni, care doreau să-și croiască o carieră sau să creeze 
opere literare, să exploreze alte căi de ieșire sau să găsească alte căi în afară de Biblie 
prin care să-i conducă pe acești oameni în biserici astfel încât să poată dobândi o nouă 
intrare. Pavel a fost o persoană care era folosită; făcând lucrurile pe care le făcea, el 
doar își îndeplinea datoria. Dacă nu ar fi îndurat o povară pentru biserici, atunci s-ar fi 
considerat că și-a neglijat datoria. Dacă s-ar fi întâmplat ceva perturbator sau dacă în 
biserică ar fi comis cineva un act de trădare care să fi dus la o stare anormală a 
oamenilor de acolo, atunci s-ar fi putut considera că nu și-a îndeplinit lucrarea în mod 
corespunzător. Dacă un lucrător îndură o sarcină față de biserică și, de asemenea, 
lucrează la maximul abilităţilor sale, atunci asta dovedește că el e un lucrător care este 


1261 


calificat — calificat pentru a fi folosit. Dacă o persoană nu simte nicio povară pentru 
biserică și nu obţine rezultate în lucrarea sa, iar majoritatea oamenilor pe care îi conduce 
sunt slăbiţi sau chiar se prăbușesc, atunci un astfel de lucrător nu și-a îndeplinit datoria. 
La fel, Pavel nu făcea excepţie, motiv pentru care trebuia să aibă grijă de biserici și să 
scrie frecvent scrisori către fraţii și surorile lui. Acesta a fost felul în care a putut să 
aprovizioneze bisericile și să aibă grijă de fraţii și surorile lui; numai în acest fel bisericile 
puteau primi aprovizionare și păstorire de la el. Cuvintele din scrisorile pe care le-a scris 
erau foarte profunde, dar ele au fost scrise fraţilor și surorilor sale în condiţiile în care 
atinsese luminarea Duhului Sfânt, iar el a împletit în scrierile sale experienţele personale 
și povara pe care o simţea. Pavel a fost doar o persoană care era folosită de Duhul 
Sfânt, iar conţinutul scrisorilor sale a fost presărat cu experienţele lui personale. 
Lucrarea pe care a făcut-o reprezintă pur şi simplu lucrarea unui apostol, nu o lucrare 
îndeplinită direct de Duhul Sfânt și, de asemenea, diferă de lucrarea lui Hristos. Pavel 
doar își îndeplinea datoria, motiv pentru care și-a aprovizionat frații și surorile întru 
Domnul cu povara lui, precum și cu experienţele și înțelegerile personale. Pavel 
îndeplinea pur și simplu lucrarea însărcinării de la Dumnezeu, oferindu-și cunoștințele și 
înțelegerea personală; acesta, desigur, nu era un exemplu de lucrare îndeplinită direct 
de Dumnezeu Însuși. Ca atare, lucrarea lui Pavel era amestecată cu experienţa umană 
și cu păreri și înțelegeri umane despre lucrarea bisericii. Totuși, despre aceste concepții 
și înțelegeri umane nu se poate spune că sunt lucrarea duhurilor rele sau lucrarea 
trupului și sângelui; se poate spune doar că sunt cunoștințele și experiențele unei 
persoane care fusese luminată de Duhul Sfânt. Prin aceasta, vreau să spun că scrisorile 
lui Pavel nu sunt cărți din ceruri. Ele nu sunt sfinte și nu au fost rostite sau exprimate de 
Duhul Sfânt; ele sunt doar o expresie a poverii lui Pavel pentru biserică. Vă spun toate 
acestea ca să vă fac să înţelegeţi diferenţa dintre lucrarea lui Dumnezeu și lucrarea 
omului: lucrarea lui Dumnezeu îl reprezintă pe Dumnezeu Însuși, în timp ce lucrarea 
omului reprezintă datoria și experienţele omului. Nu ar trebui să privim lucrarea normală 
a lui Dumnezeu ca pe voia omului, iar lucrarea Lui supranaturală ca pe voia lui 
Dumnezeu; în plus, nu ar trebui să privim predicarea semeaţă a omului ca pe cuvântările 
lui Dumnezeu sau ca pe cărţi din ceruri. Toate aceste opinii ar fi lipsite de etică. Mulţi 
oameni, după ce M-au auzit analizând cele treisprezece epistole ale lui Pavel, cred că 
scrisorile lui Pavel nu trebuie citite și că Pavel a fost un om teribil de păcătos. Există 
chiar și mulţi oameni care cred că ale Mele cuvinte sunt nepăsătoare, că aprecierea Mea 
privind epistolele lui Pavel este inexactă și că acele scrisori nu pot fi considerate expresii 
ale experiențelor și poverilor omului. Ei cred că, în schimb, ar trebui privite drept cuvintele 
lui Dumnezeu, că sunt la fel de importante ca și Apocalipsa lui loan, că nu pot fi 
prescurtate sau adăugite și, în plus, că nu pot fi explicate cu lejeritate. Nu sunt incorecte 
toate aceste afirmaţii umane? Nu se datorează asta în întregime faptului că oamenii nu 
au judecată? Scrisorile lui Pavel sunt de mare folos oamenilor şi au deja o istorie de 
peste 2000 de ani. Cu toate acestea, chiar şi în zilele noastre, există încă multe persoane 

care nu pot înţelege ceea ce a spus el atunci. Oamenii consideră că scrisorile lui Pavel 
sunt cele mai mari capodopere ale întregului creștinism și că nimeni nu le poate 
desluși și nimeni nu le poate înţelege pe deplin. De fapt, aceste scrisori sunt la fel ca 
biografia unei persoane spirituale și nu pot fi comparate cu cuvintele lui Isus sau cu 
viziunile măreţe văzute de loan. În schimb, ceea ce a văzut loan au fost viziuni măreţe 
din ceruri — profeţii despre lucrarea lui Dumnezeu — care nu puteau fi obținute de om, pe 
când scrisorile lui Pavel sunt doar descrieri a ceea ce a văzut și a experimentat un om. 
Ele reprezintă ceea ce omul este capabil să facă, dar nu sunt nici profeţii, nici viziuni; 
sunt pur și simplu scrisori care au fost trimise în diverse locuri. Pentru oamenii vremii, 
însă, Pavel era un lucrător, așadar cuvintele sale aveau valoare, pentru că el era cineva 
care acceptase ceea ce i-a fost încredinţat. Prin urmare, scrisorile sale au fost de folos 
tuturor celor care Îl căutau pe Hristos. Chiar dacă acele cuvinte nu au fost rostite 
personal de către Isus, ele au fost, până la urmă, esenţiale pentru timpul lor. Ca atare, 
oamenii care au venit după Pavel i-au adunat scrisorile în Biblie, permițându-le astfel să 
fie transmise până astăzi. Înțelegeţi ce vreau să spun? Eu vă ofer pur și simplu o 
explicaţie exactă a acestor scrisori și le cercetez fără a le tăgădui beneficiile și valoarea 
de referință pentru oameni. Dacă, după ce ai citit cuvintele Mele, tu nu numai că negi 
scrisorile lui Pavel, ci stabilești că sunt o erezie sau sunt lipsite de valoare, atunci se 
poate spune doar că abilitatea ta de a înțelege este prea slabă, după cum și modul în 
care înţelegi și judeci lucrurile este prea slab; cu siguranţă nu se poate spune că ale 
Mele cuvinte sunt peste măsură de părtinitoare. Înțelegeţi acum? Lucrurile importante 
pe care trebuie să le înțelegeți sunt situaţia reală a lucrării lui Pavel la momentul 
respectiv și contextul în care au fost scrise scrisorile sale. Dacă aveţi o viziune corectă 
a acestor împrejurări, atunci veţi avea și o viziune corectă a epistolelor lui Pavel. În 
același timp, după ce ai priceput esenţa acelor scrisori, vei evalua corect Biblia și vei 
înțelege de ce epistolele lui Pavel au fost atât de adorate atâţia ani de generaţiile de mai 
târziu, precum și de ce există chiar și mulţi oameni care îl tratează ca pe Dumnezeu. Nu 
e asta ceea ce ai crede și tu, dacă nu ai înțelege? 

Cineva care nu este Dumnezeu Însuși nu Îl poate reprezenta pe Dumnezeu Însuși. 
Se poate spune doar că lucrarea lui Pavel este o parte a viziunii umane și o parte a 
luminării Duhului Sfânt. Pavel a scris aceste cuvinte dintr-un punct de vedere uman, cu 
luminare de la Duhul Sfânt. Nu este un lucru rar. Prin urmare, era inevitabil ca ale sale 
cuvinte să fie presărate cu unele experiențe umane și, mai târziu, el și-a folosit 
experiențele personale pentru a-și aproviziona și susţine fraţii și surorile de la acea 
vreme. Scrisorile pe care le-a scris nu pot fi clasificate ca studiu de viaţă și nici nu pot fi 
clasificate ca biografii sau mesaje. Mai mult, acestea nu erau nici adevăruri practicate 
de biserică, nici decrete administrative ale bisericii. Pentru cineva cu o povară — o 
persoană desemnată de către Duhul Sfânt să lucreze — acesta este un lucru pe care 
trebuie pur și simplu să îl facă. Dacă Duhul Sfânt ridică oamenii și le acordă o povară, 
dar ei nu își asumă lucrarea bisericii și nu pot să gestioneze bine treburile acesteia sau 

să-i rezolve în mod satisfăcător toate problemele, atunci asta dovedește că acei oameni 
nu-și îndeplinesc datoriile cum se cuvine. Prin urmare, nu era un lucru foarte ciudat ca 
un apostol să poată scrie scrisori pe parcursul lucrării sale. Asta făcea parte din meseria 
lor; erau obligaţi să o facă. Nu le scriau cu scopul de a întocmi un studiu de viață sau o 
biografie spirituală, și cu siguranţă nu scriau pentru a deschide o altă cale de ieșire 
pentru sfinţi. Mai degrabă, o făceau pentru a-și îndeplini propria funcţie și a fi slujitori 
fideli ai lui Dumnezeu, astfel încât să poată da socoteală lui Dumnezeu, ducând la bun 
sfârşit sarcinile încredințate de El. În lucrarea lor, trebuiau să-și asume responsabilitatea 
pentru ei înșiși și pentru fraţii și surorile lor și trebuiau să-și facă munca bine și să pună 
la inimă treburile bisericii: toate acestea erau doar parte din munca lor. 

Dacă aţi dobândit o înțelegere a scrisorilor lui Pavel, veţi avea, de asemenea, o idee 
și o apreciere corectă atât a epistolelor lui Petru, cât și a celor ale lui loan. Nu veţi mai 
privi niciodată aceste scrisori drept cărţi din ceruri, care sunt sfinte și inviolabile, cu atât 
mai puțin îl veţi considera pe Pavel drept Dumnezeu. La urma urmei, lucrarea lui 
Dumnezeu este diferită de lucrarea oamenilor și, în plus, cum ar putea expresiile Lui să 
fie la fel ca ale lor? Dumnezeu are propria Sa fire specială, în timp ce omul are datorii 
pe care se cuvine să le îndeplinească. Firea lui Dumnezeu este exprimată în lucrarea 
Sa, în timp ce datoria omului este întruchipată de experienţele omului și exprimată în 
căutările omului. Prin urmare, devine evident prin lucrarea care se face dacă un lucru 
este expresia lui Dumnezeu sau expresia omului. Nu trebuie să fie explicată de 
Dumnezeu Însuși și nici nu-i cere omului să se străduiască pentru a fi martor; în plus, nu 
este nevoie ca Dumnezeu Însuși să suprime vreo persoană. Toate acestea vin ca o 
revelaţie naturală; nu este nici forțat, nici ceva în care omul să se poată amesteca. 
Datoria oamenilor poate fi cunoscută prin experienţele lor și nu le impune să facă vreo 
lucrare experimentală suplimentară. Toată esenţa omului poate fi dezvăluită pe măsură 
ce acesta își îndeplinește datoria, pe când Dumnezeu Își poate exprima firea inerentă în 
timp ce Își îndeplinește lucrarea. Dacă este lucrarea omului, atunci nu poate fi ascunsă. 
Dacă este lucrarea lui Dumnezeu, atunci firea lui Dumnezeu este și mai imposibil de 
ascuns de către cineva, cu atât mai puţin de controlat de către om. Nu se poate spune 
despre vreun om că este Dumnezeu, și nici lucrarea și cuvintele vreunui om nu pot fi 
privite ca sfinte sau considerate imuabile. Se poate spune despre Dumnezeu că este 
uman pentru că El S-a îmbrăcat în trup, dar lucrarea Lui nu poate fi considerată lucrarea 
omului sau datoria omului. Mai mult, cuvântările lui Dumnezeu și scrisorile lui Pavel nu 
pot fi echivalate, și nici judecata și mustrarea lui Dumnezeu și cuvintele de învăţătură 
ale omului nu pot fi menţionate în condiţii de egalitate. Prin urmare, există principii care 
disting lucrarea lui Dumnezeu de lucrarea omului. Acestea sunt diferenţiate în funcţie de 
esențele lor, nu de sfera lucrării sau de eficiența temporară. Pe această temă, 
majoritatea oamenilor fac greșeli de principiu. Acest lucru se datorează faptului că omul 
privește exteriorul, pe care îl poate atinge, în timp ce Dumnezeu privește esența, care 
nu poate fi observată cu ochii fizici ai oamenilor. Dacă priviţi cuvintele și lucrarea lui 


1264 


Dumnezeu ca pe datoriile unui om obișnuit și consideraţi lucrarea pe scară largă a 
omului ca pe lucrarea lui Dumnezeu înfățișat în trup, mai degrabă decât ca pe datoria 
pe care omul o îndeplineşte, atunci oare principiul vostru nu este greșit? Scrisorile și 
biografiile omului pot fi scrise cu ușurință, dar numai pe temelia lucrării Duhului Sfânt. 
Cu toate acestea, cuvântările și lucrarea lui Dumnezeu nu pot fi îndeplinite cu ușurință 
de om sau obținute prin înțelepciunea și gândirea umană, și nici oamenii nu le pot explica 
în detaliu după ce le cercetează. Dacă aceste chestiuni de principiu nu stârnesc nicio 
reacție în voi, atunci credința voastră evident nu e adevărată sau rafinată. Se poate 
spune doar că a voastră credinţă e plină de nedeslușire și este atât confuză, cât și 
neprincipială. Fără a înțelege măcar chestiunile cele mai simple și mai importante despre 
Dumnezeu și om, o astfel de credinţă nu este, oare, întru totul lipsită de receptivitate? 
Cum ar putea Pavel să fie singura persoană folosită de-a lungul întregii istorii? Oare cum 
ar putea el să fie singurul care a lucrat vreodată pentru biserică? Cum ar putea să fie 
singurul care a scris bisericilor pentru a le sprijini? Indiferent de amploarea sau influenţa 
lucrării acestor oameni, sau chiar de rezultatele lucrării lor, oare nu sunt asemănătoare 
toate principiile și substanţa unei astfel de lucrări? Oare în legătură cu aceasta nu există 
lucruri care să fie complet diferite de lucrarea lui Dumnezeu? Chiar dacă în fiecare etapă 
a lucrării lui Dumnezeu există diferenţe clare și chiar dacă multe dintre metodele Sale 
de a lucra nu sunt cu desăvârșire aceleași, oare nu au toate doar o singură substanţă și 
sursă? În consecință, dacă o persoană nu s-a lămurit nici acum în privinţa acestor lucruri, 
atunci este prea lipsită de rațiune. Dacă, după ce a citit aceste cuvinte, o persoană tot 
spune că scrisorile lui Pavel sunt sfinte și inviolabile și că sunt diferite de biografiile 
oricărei figuri spirituale, atunci motivaţia acestei persoane este prea anormală, iar o 
astfel de persoană este, fără îndoială, un expert doctrinar complet lipsit de noimă. Chiar 
dacă te închini lui Pavel, nu te poţi folosi de sentimentele tale calde pentru el ca să 
răstălmăcești adevărul faptelor sau ca să respingi existenţa adevărului. În plus, ceea ce 
am spus Eu nu aruncă defel în foc toate lucrările și scrisorile lui Pavel și nu le neagă 
întru totul valoarea ca referințe. Oricum ar fi, când rostesc aceste cuvinte, intenţia Mea 
este ca voi să dobândiţi o înțelegere corectă și o apreciere rezonabilă a tuturor lucrurilor 
și oamenilor: numai acesta este un motiv normal; numai cu asta se cuvine să se 
înzestreze oamenii drepţi care au adevărul. 


Succesul sau eșecul 
depinde de cărarea pe care umblă omul 
Cei mai mulţi oameni cred în Dumnezeu de dragul destinaţiei lor finale sau pentru 
desfătare temporară. Aceia care nu au îndurat nicio tratare cred în Dumnezeu pentru a 


intra în ceruri, pentru a câștiga răsplăţi. Ei nu cred în Dumnezeu pentru a fi desăvârșiţi 
sau pentru a îndeplini datoria de creatură a lui Dumnezeu. Cu alte cuvinte, majoritatea 

oamenilor nu cred în Dumnezeu pentru a-și îndeplini responsabilitățile sau pentru a-și 
încheia datoria. Rareori cred oamenii în Dumnezeu cu scopul de trăi vieţi pline de 
semnificaţie, nici nu există aceia care cred că din moment ce omul este în viaţă, ar trebui 
să-L iubească pe Dumnezeu pentru că este predestinat de Cer și recunoscut de pământ 
și este vocaţia naturală a omului. În acest mod, chiar dacă diferiți oameni își urmăresc 
fiecare propriile scopuri, ţinta căutării lor și motivaţia din spatele ei sunt similare și, mai 
mult, pentru majoritatea dintre ei, obiectele închinării lor sunt aproape aceleași. Pe 
parcursul ultimelor câteva mii de ani, mulţi credincioși au murit, și mulți au murit și au 
fost născuţi din nou. Nu e vorba doar de un om sau doi care Îl caută pe Dumnezeu, nici 
măcar de o mie sau două, totuși, majoritatea acestor oameni caută de dragul propriilor 
perspective sau al speranțelor glorioase pentru viitor. Aceia care Îi sunt devotați lui 
Hristos sunt puţini și rari. Totuși, mulți credincioși devotați au murit prinși în propriile 
mreje și, pe lângă aceasta, numărul oamenilor care au fost victorioși este imperceptibil 
de mic. Până în această zi, motivele pentru care oamenii eșuează, sau secretele victoriei 
lor, le sunt încă necunoscute. Aceia care sunt obsedați de a-L urmări pe Hristos nu și- 
au avut încă momentul de percepție bruscă, nu au dat de capăt acestor mistere pentru 
că pur și simplu nu știu. Chiar dacă fac eforturi minuţioase în căutarea lor, cărarea pe 
care umblă este cărarea eșecului pe care au umblat odată înaintașii lor, și nu cea a 
succesului. În acest fel, indiferent de cum caută, nu umblă ei pe cărarea care conduce 
spre întuneric? Ceea ce câștigă ei nu sunt fructe amare? Este destul de greu de prezis 
dacă oamenii care rivalizează cu cei care au avut succes în vremuri trecute vor ajunge 
în final la șansă sau nenorocire. La urma urmelor, cât de slabe sunt probabilitățile pentru 
oamenii care caută, urmând pașii celor care au eșuat? Nu au ei și mai mari șanse de 
eșec? Ce valoare are cărarea pe care ei umblă? Nu își irosesc ei timpul? Indiferent dacă 
oamenii au succes sau eșuează în căutarea lor, există, pe scurt, un motiv pentru care ei 
procedează asifel, și nu este vorba de faptul că succesul sau eșecul lor este determinat 
de faptul că ei caută după cum vor. 

Cea mai fundamentală cerinţă pentru credința omului în Dumnezeu este ca acesta 
să aibă o inimă sinceră și să se dedice în întregime pe sine și să se supună cu adevărat. 
Ceea ce este cel mai greu pentru om este să-și pună la dispoziţie întreaga viață în 
schimbul credinței adevărate prin care poate obţine adevărul deplin și să-și 
îndeplinească datoria ca și creatură a lui Dumnezeu. Acest lucru este inaccesibil celor 
care eșuează și chiar și mai inaccesibil celor care nu pot să-L găsească pe Hristos. 
Pentru că omul nu este bun la a se dedica în întregime lui Dumnezeu, pentru că omul 
nu este dispus să își facă datoria faţă de Creator, pentru că omul a văzut adevărul, dar 
îl evită și merge pe propria cărare, pentru că omul caută întotdeauna să urmeze cărarea 
celor care au eșuat, pentru că omul sfidează întotdeauna Cerul, prin urmare, omul 
eșuează mereu, întotdeauna este înșelat de tertipurile Satanei și prins în propriile mreje. 
Pentru că omul nu Îl cunoaște pe Hristos, pentru că omul nu este adeptul înțelegerii și 
experimentării adevărului, pentru că omul se închină prea mult lui Pavel și râvnește prea 

mult cerul, pentru că omul solicită întotdeauna ca Hristos să-l asculte și-l poruncește lui 
Dumnezeu, prin urmare, acele figuri importante și aceia care au experimentat 
vicisitudinile lumii sunt încă muritori și încă mor în mijlocul mustrării lui Dumnezeu. Tot 
ceea ce pot spune despre astfel de oameni este că mor de o moarte tragică și că 
consecinţa pentru ei — moartea lor — nu este fără justificare. Nu este eșecul lor chiar mai 
intolerabil pentru legea Cerului? Adevărul vine din lumea omului, totuși, adevărul dintre 
oameni este dat mai departe de Hristos. Își are originea de la Hristos, adică de la 
Dumnezeu Însuși, iar asta nu este ceva de care omul este capabil. Cu toate acestea, 
Hristos oferă doar adevărul; El nu vine să decidă dacă omul va avea succes în căutarea 
lui după adevăr. Din aceasta decurge faptul că succesul sau eșecul în adevăr se reduce 
la căutarea omului. Niciodată succesul sau eșecul omului în adevăr nu a avut de-a face 
nimic cu Hristos, ci este în schimb determinat de căutarea lui. Destinația omului și 
succesul sau eșecul lui nu pot fi puse în seama lui Dumnezeu, așa încât Dumnezeu 
Însuși să trebuiască să le poarte, pentru că nu este o problemă a lui Dumnezeu Însuși, 
ci este direct legată de datoria pe care ar trebui să o îndeplinească creaturile lui 
Dumnezeu. Majoritatea oamenilor au puţine cunoștințe despre căutarea și destinaţia lui 
Pavel și a lui Petru, totuși, oamenii nu cunosc nimic mai mult decât finalul lui Petru și cel 
al lui Pavel și sunt ignoranti în privința secretului din spatele succesului lui Petru sau a 
deficienţelor care au condus la eșecul lui Pavel. Și astfel, dacă sunteți complet incapabili 
să vedeți în profunzime esenţa căutării lor, atunci căutarea majorităţii dintre voi tot va 
eșua și chiar dacă un număr mic dintre voi vor avea succes, totuși, nu vor fi egali cu 
Petru. Dacă, însă, cărarea căutării tale este cea corectă, atunci ai o speranţă de succes; 
dacă, însă, cărarea pe care pășești în căutarea adevărului este cea greșită, atunci vei fi 
veșnic incapabil de succes și vei întâmpina același final ca și Pavel. 

Petru a fost un om care a fost făcut desăvârșit. Doar după ce a experimentat 
mustrare și judecată și a obținut astfel o dragoste pură pentru Dumnezeu, a fost făcut 
pe deplin desăvârșit; cărarea pe care a umblat a fost cărarea care l-a dus la desăvârșire. 
Cu alte cuvinte, încă de la început, Petru a mers pe cărarea corectă, și motivaţia lui 
pentru a crede în Dumnezeu a fost cea corectă și, astfel, a devenit cineva care a fost 
făcut desăvârșit și a călcat pe o cărare nouă pe care omul nu mai umblase înainte. 
Totuși, cărarea pe care umblase Pavel încă de la început a fost cărarea împotrivirii la 
adresa lui Hristos, și faptul că el a lucrat pentru Hristos câteva decenii a fost doar pentru 
că Duhul Sfânt dorea să-l folosească și să profite de darurile lui și de toate meritele 
pentru a face lucrarea Lui. El a fost pur și simplu cineva folosit de Duhul Sfânt și nu a 
fost folosit pentru că Isus s-a uitat binevoitor la umanitatea lui, ci datorită darurilor lui. El 
a putut să lucreze pentru Isus pentru că a fost doborât, nu pentru că a fost fericit să o 
facă. El a fost capabil să facă o astfel de lucrare datorită luminării și călăuzirii Duhului 
Sfânt, și lucrarea pe care a făcut-o nu reprezenta în niciun caz căutarea lui sau 
umanitatea lui. Lucrarea lui Pavel reprezenta lucrarea unui slujitor, ceea ce înseamnă 
că el a făcut lucrarea unui apostol. Petru, însă, a fost diferit: și el a făcut o lucrare; nu a 

fost atât de măreaţă ca și lucrarea lui Pavel, dar el a lucrat în timp ce-și căuta propria 
intrare, iar lucrarea lui a fost diferită de lucrarea lui Pavel. Lucrarea lui Petru a fost 
îndeplinirea datoriei unei creaturi a lui Dumnezeu. El nu a lucrat în rolul unui apostol, ci 
în timp ce căuta o dragoste pentru Dumnezeu. Cursul lucrării lui Pavel a conţinut și 
căutarea lui personală: căutarea lui a fost de dragul a nimic mai mult decât speranţele 
lui pentru viitor și dorinţa lui după o destinaţie bună. El nu a acceptat rafinare în timpul 
lucrării lui, nici emondare sau tratare. El credea că atâta timp cât lucrarea pe care o 
făcea satisfăcea dorinţele lui Dumnezeu și tot ce făcea era plăcut lui Dumnezeu, atunci 
îl aștepta o răsplată la final. Nu au existat experienţe personale în lucrarea lui — totul a 
fost de dragul lucrării, și nu a fost dus la îndeplinire pe fondul căutării schimbării. Totul 
din lucrarea lui a fost o tranzacţie, nu a conţinut nimic din datoria sau supunerea unei 
creaturi a lui Dumnezeu. Pe parcursul lucrării lui, nu a intervenit nicio schimbare în firea 
veche a lui Pavel. Lucrarea lui a deservit pur și simplu altora și era incapabilă să aducă 
schimbări în firea lui. Pavel și-a dus la îndeplinire lucrarea în mod direct, fără să fi fost 
făcut desăvârșit sau să fi fost tratat, motivat fiind de răsplată. Cu Petru a fost diferit: el a 
fost unul care a trecut prin emondare și tratare și a trecut prin rafinare. Scopul și motivaţia 
lucrării lui Petru au fost fundamental diferite de cele ale lui Pavel. Chiar dacă Petru nu a 
avut o lucrare foarte mare, firea lui a trecut prin multe schimbări, și ceea ce a căutat el 
au fost adevărul și schimbarea reală. Lucrarea lui nu a fost îndeplinită doar de dragul 
lucrării în sine. Chiar dacă Pavel a avut o lucrare mare, a fost toată lucrarea Duhului 
Sfânt și chiar dacă Pavel a cooperat în această lucrare, el nu a experimentat-o. Faptul 
că Petru a lucrat mult mai puţin a fost doar datorită faptului că Duhul Sfânt nu a făcut 
atât de multă lucrare prin el. Nu cantitatea lucrării lor a determinat dacă au fost făcuți 
desăvârșiți sau nu; căutarea unuia a fost pentru a primi răsplăţi, iar a celuilalt pentru a 
dobândi o dragoste supremă pentru Dumnezeu și de a-și îndeplini datoria de creatură a 
lui Dumnezeu până într-acolo încât putea să trăiască o imagine plăcută pentru a 
satisface dorința lui Dumnezeu. La exterior erau diferiţi, și la fel de diferite erau și 
esențele lor. Nu se poate stabili care dintre ei a fost făcut desăvârșit pe baza a cât de 
mult a slujit. Petru a căutat să trăiască conform unui om care Îl iubește pe Dumnezeu, 
să fie cineva care să ÎI asculte pe Dumnezeu, să fie cineva care acceptă tratarea și 
emondarea și să fie cineva care și-a îndeplinit datoria de creatură a lui Dumnezeu. El a 
fost capabil să se dedice pe sine lui Dumnezeu, să se pună în întregime în mâinile lui 
Dumnezeu și să Îl asculte până la moarte. Aceasta a fost ceea ce a vrut să facă și, mai 
mult decât atât, a fost ceea ce a realizat. Acesta este motivul fundamental pentru care, 
în cele din urmă, sfârșitul său a fost diferit de cel al lui Pavel. Lucrarea pe care Duhul 
Sfânt a făcut-o în Petru a fost să îl desăvârșească, și lucrarea pe care Duhul Sfânt a 
făcut-o în Pavel a fost să îl folosească. Aceasta a fost pentru că naturile lor și viziunile 
lor asupra căutării nu erau la fel. Ambii au avut lucrarea Duhului Sfânt. Petru a aplicat 
această lucrare pentru sine și a oferit-o și altora; Pavel, în schimb, a oferit toată lucrarea 
Duhului Sfânt altora și nu și-a însușit nimic din ea pentru sine. Astfel, după ce a 

experimentat lucrarea Duhului Sfânt atât de mulţi ani, schimbările din Pavel erau 
aproape inexistente. El a rămas aproape în starea lui naturală și încă era Pavel de 
dinainte. Numai după ce a îndurat greutăţile multor ani de muncă a învățat cum să 
„lucreze? și a învăţat rezistența, însă natura lui veche — natura lui competitivă și 
mercantilă — a rămas încă. Chiar și după ce a lucrat atât de mulţi ani, nu și-a cunoscut 
firea coruptă, nici nu s-a debarasat de vechea fire care încă era vizibilă în mod clar în 
lucrarea sa. În el era pur și simplu mai multă experienţă de lucru, însă această experienţă 
puţină nu a fost capabilă de una singură să îl schimbe și nu i-a putut schimba viziunea 
asupra existenţei sau semnificației căutării lui. Deși a lucrat mulţi ani pentru Hristos și nu 
L-a mai persecutat niciodată pe Domnul Isus, în inima lui nu a fost nicio schimbare în 
privința cunoașterii lui Dumnezeu. Asta înseamnă că nu a lucrat pentru a se dedica pe 
sine lui Dumnezeu, ci mai degrabă, el a fost obligat să lucreze de dragul destinaţiei lui 
viitoare. Pentru că la început L-a persecutat pe Hristos și nu s-a supus lui Hristos; a fost 
un rebel înnăscut care s-a împotrivit lui Hristos în mod deliberat și cineva care nu avea 
nicio cunoștință despre lucrarea Duhului Sfânt. Când lucrarea lui era aproape încheiată, 
el nu cunoștea încă lucrarea Duhului Sfânt și pur și simplu acţiona de bună voie după 
îndemnul caracterului său propriu, fără să acorde nici cea mai mică atenţie la voinţa 
Duhului Sfânt. Și, astfel, natura sa a fost vrăjmașă lui Hristos și nu s-a supus adevărului. 
O astfel de persoană care a fost părăsită de lucrarea Duhului Sfânt, care nu a cunoscut 
lucrarea Duhului Sfânt și care, de asemenea, s-a împotrivit lui Hristos — cum ar putea o 
astfel de persoană să fie mântuită? Dacă un om poate sau nu să fie mântuit, nu depinde 
de cât de multă lucrare face, sau cât de mult se dedică, ci dacă acel om cunoaște sau 
nu lucrarea Duhului Sfânt, dacă poate sau nu să pună adevărul în practică și dacă 
viziunea lui asupra căutării este sau nu în conformitate cu adevărul. 

Chiar dacă au avut loc revelații reale după ce Petru a început să-L urmeze pe Isus, 
el a fost în natura sa, încă de la început, cineva dispus să se supună Duhului Sfânt și 
să-L caute pe Hristos. Ascultarea lui faţă de Duhul Sfânt a fost pură: el nu a căutat faimă 
și avere, ci a fost în schimb motivat de ascultarea de adevăr. Chiar dacă au fost trei 
situaţii în care Petru s-a lepădat de Hristos și chiar dacă L-a ispitit pe Domnul Isus, 
asemenea slăbiciune umană nu a avut nicio legătură cu natura sa, nu a afectat căutarea 
lui ulterioară, și nu poate dovedi suficient că ispitirea aceasta a fost acţiunea unui 
antihrist. Slăbiciunea umană obișnuită e ceva ce toți oamenii din lume împărtășesc — vă 
așteptați ca Petru să fie diferit? Nu au oamenii anumite opinii despre Petru pentru că 
acesta a făcut câteva greșeli prostești? Și nu e așa că oamenii îl adoră mult pe Pavel 
pentru toată lucrarea pe care a făcut-o și toate epistolele pe care le-a scris? Cum ar 
putea fi omul capabil să vadă esenţa omului dincolo de toate acestea? Pot fără îndoială 
aceia care au simțământ cu adevărat să vadă ceva atât de nesemnificativ? Chiar dacă 
anii mulţi de experienţe dureroase ai lui Petru nu sunt documentati în Biblie, aceasta nu 
înseamnă că Petru nu a avut experienţe reale sau că Petru nu a fost făcut desăvârșit. 
Cum poate fi pătrunsă pe deplin de către om lucrarea lui Dumnezeu? Consemnările din 

Biblie nu au fost selectate personal de Isus, ci puse împreună de generaţiile de mai 
târziu. Astfel stând lucrurile, oare tot ceea ce a fost consemnat în Biblie nu a fost ales 
potrivit ideilor oamenilor? Mai mult, sfârșiturile lui Petru și Pavel intenţionat nu sunt 
expuse în epistole, așa că omul îi judecă pe Petru și Pavel potrivit propriilor percepții și 
potrivit propriilor preferințe. Şi pentru că Pavel a făcut atât de multă lucrare, pentru că 
„contribuţiile” lui au fost atât de mari, el a câștigat încrederea maselor. Nu se 
concentrează omul doar pe ceea ce este superficial? Cum ar putea fi omul capabil să 
vadă în profunzime esenţa omului? Ca să nu mai spunem, dat fiind faptul că Pavel a fost 
un obiect al închinării pentru mii de ani, cine ar îndrăzni să-i nege lucrarea în pripă? 
Petru a fost doar un pescar, prin urmare, cum ar putea fi contribuţia lui la fel de mare ca 
cea a lui Pavel? În ceea ce privește contribuţiile pe care le-au adus, Pavel ar fi trebuit 
să fie răsplătit înaintea lui Petru și ar fi trebuit să fie cel care a fost mai bine calificat să 
câștige aprobarea lui Dumnezeu. Cine și-ar fi putut imagina că atunci când s-a ocupat 
de Pavel, Dumnezeu pur și simplu l-a făcut să lucreze prin darurile lui, în timp ce pe 
Petru Dumnezeu l-a făcut desăvârșit. Nu este cazul, sub nicio formă, ca Domnul Isus să 
Își fi făcut planuri pentru Petru și Pavel chiar de la început: ei au fost, mai degrabă, făcuți 
desăvârșiți sau puși la lucru conform naturilor lor inerente. Aşa că, ceea ce văd oamenii 
sunt, pur și simplu, contribuţiile exterioare ale omului, în timp ce Dumnezeu vede esenţa 
omului, cât și cărarea pe care omul o urmează de la început, și motivaţia din spatele 
căutării omului. Lumea evaluează un om după noţiunile sale și după percepțiile proprii, 
însă finalul unui om nu este determinat de lucrurile exterioare care îl caracterizează. Așa 
că eu spun că dacă această cărare pe care o iei de la început este cărarea succesului, 
iar punctul tău de vedere asupra căutării este cel corect de la început, atunci tu ești ca 
și Petru; dacă această cărare pe care păşeşti este cea a eșecului, atunci oricare ar fi 
prețul pe care îl plătești, sfârșitul tău va fi tot ca cel al lui Pavel. Oricare ar fi cazul, 
destinația ta, și dacă vei avea succes sau vei eșua, sunt ambele determinate de cărarea 
pe care o cauţi, dacă e cea corectă sau nu, mai degrabă decât de devotamentul tău sau 
de preţul pe care îl plătești. Esenţele lui Petru și Pavel și țelurile pe care le-au urmat ei 
au fost diferite; omul este incapabil să descopere aceste lucruri și doar Dumnezeu le 
poate cunoaște pe deplin. Pentru că ceea ce vede Dumnezeu este esența omului, în 
timp ce omul nu îşi cunoaște propria esenţă. Omul este incapabil să vadă esenţa din om 
sau statura lui adevărată și prin urmare este incapabil să identifice motivele pentru 
eșecul și succesul lui Pavel și Petru. Motivul pentru care majoritatea oamenilor se 
închină lui Pavel și nu lui Petru, este pentru că Pavel a fost folosit pentru lucrare publică, 
și omul este capabil să perceapă această lucrare, și, prin urmare, oamenii recunosc 
„realizările” lui Pavel. În schimb, experienţele lui Petru sunt invizibile omului și ceea ce 
a căutat el este de neatins de către om, așa că omul nu e interesat de Petru. 

Petru a fost făcut desăvârșit prin experimentarea tratării și a rafinării. El a spus: 
„Trebuie să satisfac mereu dorinţa lui Dumnezeu. În tot ceea ce fac, caut doar să satisfac 
dorința lui Dumnezeu și, chiar dacă sunt mustrat sau judecat, tot sunt fericit să o fac”. 

Petru a dat totul pentru Dumnezeu și lucrarea lui, cuvintele și toată viaţa lui au fost de 
dragul iubirii pentru Dumnezeu. A fost o persoană care a căutat sfințenia și, cu cât 
experimenta mai mult, cu atât era mai mare și mai profundă dragostea lui pentru 
Dumnezeu în inima sa. Între timp, Pavel a făcut doar o lucrare exterioară și, chiar dacă 
a lucrat din greu, strădaniile lui au fost de dragul de a-și face lucrarea în mod 
corespunzător și de a câștiga, ca urmare, o răsplată. Dacă ar fi știut că nu ar primi nicio 
răsplată, ar fi renunţat la lucrarea lui. Ceea ce îl interesa pe Petru era dragostea 
adevărată din inima lui și ceea ce era practic și putea fi realizat. Lui nu îi păsa dacă urma 
să primească o răsplată, ci dacă firea lui putea fi schimbată. Pe Pavel îl interesa să 
lucreze și mai din greu, îi păsa de lucrarea și dedicarea exterioară și de doctrinele 
neexperimentate de oamenii normali. Lui nu îi păsa deloc să existe schimbări adânci în 
interiorul lui, nici de dragostea adevărată pentru Dumnezeu. Experiențele lui Petru erau 
pentru a obține dragostea adevărată și cunoașterea adevărată de Dumnezeu. 
Experiențele lui erau menite să îi aducă o relație mai apropiată cu Dumnezeu și să aibă 
o trăire practică. Lucrarea lui Pavel a fost săvârșită datorită a ceea ce i-a încredinţat Isus 
și a avut scopul de a obține lucrurile după care tânjea, însă acestea nu aveau legătură 
cu cunoașterea lui de sine și cu Dumnezeu. Lucrarea lui a fost doar de dragul de a scăpa 
de mustrare și de judecată. Ceea ce a căutat Petru a fost dragoste pură și ceea ce a 
căutat Pavel a fost cununa dreptăţii. Petru a experimentat mulți ani din lucrarea Duhului 
Sfânt și L-a cunoscut pe Hristos în mod practic, și a avut o cunoaștere profundă de sine. 
Așa că dragostea lui pentru Dumnezeu a fost pură. De-a lungul a mulţi ani de rafinare 
cunoștințele despre Isus și despre viaţă i-au fost înnobilate, și dragostea lui a fost una 
necondiționată, a fost o dragoste spontană, iar el nu a cerut nimic în schimb, nici nu a 
sperat să obțină beneficii. Pavel a lucrat mulţi ani, cu toate acestea nu L-a cunoscut 
foarte bine pe Hristos, și cunoașterea lui de sine a fost, de asemenea, jalnic de mică. EI, 
pur și simplu, nu a avut nicio dragoste pentru Hristos, și lucrarea lui și cursa pe care a 
alergat-o au avut scopul de a obţine cununa de lauri finală. Ceea ce e căutat el a fost 
cea mai bună cunună, nu cea mai pură dragoste. El nu a căutat activ, ci pasiv; el nu și- 
a îndeplinit datoria, ci a fost constrâns în căutarea lui după ce lucrarea Duhului Sfânt a 
pus stăpânire pe el. Prin urmare, căutarea lui nu dovedește că a fost o creatură calificată 
a lui Dumnezeu; Petru, în schimb, a fost o creatură calificată a lui Dumnezeu, care și-a 
îndeplinit datoria. Omul crede că toţi cei care își aduc contribuţia lui Dumnezeu ar trebui 
să primească o răsplată și, cu cât este mai mare aportul, cu atât mai mult este luat de 
bun faptul că ar trebui să primească favoarea lui Dumnezeu. Esenţa punctului de vedere 
al omului este tranzacţională și el nu caută activ să își îndeplinească datoria de creatură 
a lui Dumnezeu. În ochii lui Dumnezeu, cu cât oamenii caută mai mult o dragoste 
adevărată pentru Dumnezeu și ascultare totală de Dumnezeu -— ceea ce implică și a 
căuta să-și îndeplinească datoria de creatură a lui Dumnezeu -— cu atât mai mult sunt 
capabili să câștige aprobarea lui Dumnezeu. Punctul de vedere al lui Dumnezeu este să 
ceară ca omul să-și recupereze statutul și datoria inițiale. Omul este o creatură a lui 

Dumnezeu și, prin urmare, omul nu ar trebui să-și depășească limitele prin a-l face cereri 
lui Dumnezeu, și nu ar trebui să facă mai mult decât să-și îndeplinească datoria de 
creatură a lui Dumnezeu. Destinaţiile lui Pavel și Petru au fost măsurate în funcţie de 
capacitatea lor de a-și îndeplini datoria de creaturi ale lui Dumnezeu, și nu după 
amploarea aportului lor; destinațiile lor au fost determinate în funcţie de ceea ce au 
căutat ei de la început, nu în funcţie de cât de multă muncă au făcut sau de estimările 
altor oameni în privinţa lor. Așa că, a căuta să-ți îndeplinești în mod activ datoria de 
creatură a lui Dumnezeu este calea către succes; a căuta cărarea dragostei adevărate 
pentru Dumnezeu este cea mai corectă cărare; a căuta să-ţi schimbi vechea fire și a 
căuta dragostea pură pentru Dumnezeu este cărarea către succes. O astfel de cărare 
către succes este cărarea recuperării datoriei originare, cât și a înfățișării iniţiale a unei 
creaturi a lui Dumnezeu. Este cărarea recuperării și este, de asemenea, scopul întregii 
lucrări a lui Dumnezeu de la început până la sfârșit. Dacă însă căutarea omului este 
pătată de cerinţe personale extravagante și tânjiri iraționale, atunci efectul obținut nu va 
fi cel al schimbărilor în firea omului. Aceasta este în dezacord cu lucrarea de recuperare. 
Nu este în niciun caz lucrare făcută de Duhul Sfânt și, așadar, asta dovedește că o astfel 
de căutare nu este acceptată de Dumnezeu. Ce semnificaţie are o căutare care nu este 
acceptată de Dumnezeu? 

Lucrarea făcută de Pavel a fost expusă oamenilor, dar cât de pură a fost dragostea 
lui pentru Dumnezeu și cât de mult L-a iubit pe Dumnezeu adânc în inima lui sunt lucruri 
pe care omul nu poate să le vadă. Omul poate vedea doar lucrarea pe care a făcut-o. 
De acolo omul știe cu siguranţă că a fost folosit de Duhul Sfânt și, prin urmare, omul 
crede că Pavel a fost mai bun decât Petru, că lucrarea lui a fost mai mare pentru că el 
a putut să se îngrijească de biserici. Petru s-a ocupat doar de experienţele lui personale 
și a câștigat doar câţiva oameni în timpul lucrării lui ocazionale. De la el avem doar 
câteva epistole puţin cunoscute, dar cine ştie cât de mare și profundă a fost dragostea 
lui pentru Dumnezeu în inima sa? Cât era ziua de lungă, Pavel a lucrat pentru 
Dumnezeu: atâta timp cât era o lucrare de făcut, el o făcea. El simţea că în acest fel 
putea să obţină cununa și ÎI putea mulțumi pe Dumnezeu, însă nu a căutat modalităţi să 
se schimbe pe sine prin lucrarea lui. Orice din viaţa lui Petru care nu satisfăcea dorința 
lui Dumnezeu, îl făcea să se simtă neliniștit. Dacă nu satisfăcea dorinţa lui Dumnezeu, 
atunci avea remușcări și căuta o modalitate potrivită prin care se putea strădui să 
mulțumească inima lui Dumnezeu. Chiar și în cele mai mici și mai neimportante aspecte 
ale vieţii lui, el își impunea să satisfacă dorinţa lui Dumnezeu. Nu era mai puţin exigent 
când venea vorba de firea lui veche, ci era mai riguros în cerinţele pe care le avea de la 
sine de a progresa mai adânc în adevăr. Pavel a căutat doar o reputaţie și un statut 
superficiale. El a căutat să se laude înaintea oamenilor și nu a căutat să facă un progres 
mai adânc în intrarea în viaţă. Ceea ce îl interesa era doctrina, nu realitatea. Unii oameni 
spun: „Pavel a lucrat atât de mult pentru Dumnezeu, de ce nu a fost ţinut minte de către 
Dumnezeu? Petru a lucrat doar puţin pentru Dumnezeu și nu a adus un aport important 

bisericilor, așa că de ce a fost făcut desăvârșit?” Petru L-a iubit pe Dumnezeu până la 
un punct care era cerut de Acesta; doar astfel de oameni au o mărturie. Dar ce putem 
spune despre Pavel? Ştii tu cât de mult L-a iubit Pavel pe Dumnezeu? Ştii? De ce s-a 
săvârșit lucrarea lui Pavel? Și de ce s-a săvârșit lucrarea lui Petru? Petru nu a lucrat 
foarte mult, însă știi tu ce era adânc în inima lui? Lucrarea lui Pavel avea de-a face cu 
purtarea de grijă față de biserici și sprijinirea bisericilor. Ceea ce a experimentat Petru 
au fost schimbări în firea vieții lui; el a experimentat dragostea pentru Dumnezeu. Acum, 
că știi diferenţele dintre esenţele lor, poţi vedea cine a crezut cu adevărat în Dumnezeu 
în cele din urmă, și cine nu a crezut cu adevărat în Dumnezeu. Unul din ei L-a iubit cu 
adevărat pe Dumnezeu, iar celălalt nu L-a iubit cu adevărat pe Dumnezeu; unul a suferit 
schimbări în firea sa, iar celălalt nu; unul a slujit umil și nu a fost observat cu ușurință de 
oameni, iar celălalt a fost venerat de oameni și a avut o imagine de seamă; unul a căutat 
sfințenia, iar celălalt nu, și chiar dacă nu era lipsit de puritate, totuși, nu era stăpânit de 
o dragoste pură; unul era stăpânit de umanitate adevărată, iar celălalt nu; unul avea 
simțământul unei creaturi a lui Dumnezeu, iar celălalt nu. Astfel sunt diferenţele dintre 
esenţele lui Pavel și ale lui Petru. Cărarea pe care a umblat Petru a fost cea a succesului, 
care a fost, de asemenea, cărarea recuperării umanităţii normale și a recuperării datoriei 
de creatură a lui Dumnezeu. Petru îi reprezintă pe toţi cei care au succes. Cărarea pe 
care a umblat Pavel a fost cea a eșecului și el îi reprezintă pe toţi aceia care se supun, 
care se lasă folosiți doar superficial și care nu Îl iubesc cu adevărat pe Dumnezeu. Pavel 
îi reprezintă pe toţi aceia care nu deţin adevărul. Petru, în credinţa lui în Dumnezeu, a 
căutat să-L mulțumească pe Dumnezeu în tot și a căutat să asculte de tot ceea ce venea 
de la Dumnezeu. Fără nici cea mai mică obiecţie, el a putut să accepte atât mustrarea 
și judecata, cât și rafinarea, necazul și lipsurile din viaţa lui, niciuna din acestea neputând 
să-i altereze dragostea pentru Dumnezeu. Nu era aceasta dragostea supremă pentru 
Dumnezeu? Nu era aceasta împlinirea datoriei unei creaturi a lui Dumnezeu? Fie că ești 
mustrat, judecat sau în necaz, ești mereu capabil să obţii ascultare până la moarte, 
aceasta fiind ceea ce o făptură a lui Dumnezeu ar trebui să realizeze și aceasta fiind 
puritatea dragostei pentru Dumnezeu. Dacă omul poate obţine atât de mult, atunci este 
o creatură calificată a lui Dumnezeu și nimic nu satisface mai bine dorinţa Creatorului. 
Imaginează-ţi că poţi lucra pentru Dumnezeu, dar nu Îl asculţi și ești incapabil să-L 
iubeşti cu adevărat pe El. În acest fel, nu numai că nu îţi vei fi îndeplinit datoria de 
creatură a lui Dumnezeu, dar vei fi și condamnat de El pentru că ești o persoană care 
nu deţine adevărul, care este incapabilă să asculte de Dumnezeu și care este nesupusă 
Lui. Îi pasă doar să lucrezi pentru Dumnezeu și nu îţi pasă să pui adevărul în practică 
sau să te cunoști pe tine însuţi. Nu ÎI înţelegi și nu ÎI cunoști pe Creator; nu ÎI asculţi și 
nu ÎI iubești. Ești o persoană care, din naștere, e neascultătoare față de Dumnezeu și, 
prin urmare, astfel de oameni nu sunt iubiţi de Creator. 

Unii oameni spun: „Pavel a lucrat extrem de mult, a dus pe umerii lui poveri mari 
pentru biserici și a contribuit mult în cadrul lor. Cele treisprezece epistole ale lui Pavel 

au confirmat 2000 de ani ai Epocii Harului și sunt inferioare doar celor Patru Evanghelii. 
Cine se poate compara cu el? Nimeni nu poate descifra Apocalipsa lui loan în timp ce 
epistolele lui Pavel aduc viaţă și lucrarea pe care a făcut-o el a folosit bisericilor. Cine 
altcineva ar mai fi putut obține astfel de lucruri? Și ce lucrare a făcut Petru?” Când 
oamenii îi evaluează pe alţii, o fac în funcţie de aportul acestora. Când Dumnezeu 
evaluează omul, o face în funcţie de natura omului. Dintre cei care caută viața, Pavel 
era cineva care nu își cunoștea propria esenţă. El nu a fost în niciun caz umil sau 
ascultător, nici nu și-a cunoscut esenţa care era împotrivitoare lui Dumnezeu. Şi prin 
urmare, era cineva care nu trecuse prin experienţe detaliate și cineva care nu pusese 
adevărul în practică. Petru a fost diferit. El și-a cunoscut imperfectiunile, slăbiciunile și 
firea coruptă ca și creatură a lui Dumnezeu, așa că avea o cale de practică prin care să- 
și schimbe firea; nu a fost unul din aceia care avea doar doctrină, dar nu trăia în realitate. 
Aceia care se schimbă sunt oameni noi care au fost mântuiţi, ei sunt aceia calificaţi să 
caute adevărul. Oamenii care nu se schimbă aparţin acelora care sunt învechiţi prin 
natură; ei sunt aceia care nu au fost mântuiţi, adică, aceia care sunt detestați și respinși 
de Dumnezeu. Ei nu vor fi ţinuţi minte de Dumnezeu indiferent cât de măreaţă este 
lucrarea lor. Când compari toate acestea cu propria ta căutare, ar trebui să fie de la sine 
evident dacă ești în final același tip de persoană ca și Petru sau Pavel. Dacă încă nu 
este niciun adevăr în ceea ce cauţi, și dacă până și azi ești la fel de arogant și impertinent 
ca Pavel și ești la fel de nonșalant și lăudăros el, atunci ești fără îndoială un degenerat 
care eșuează. Dacă însă cauţi la fel ca și Petru, dacă tu cauţi practici și schimbări 
adevărate și nu ești arogant sau îndărătnic, ci cauţi să îţi îndeplinești datoria, atunci vei 
fi o creatură a lui Dumnezeu care poate obţine victoria. Pavel nu şi-a cunoscut propria 
esenţă sau stricăciune, cu atât mai puţin nu și-a cunoscut propria neascultare. El nu a 
menţionat niciodată sfidarea lui detestabilă la adresa lui Hristos, nici nu a avut mari 
regrete. El a oferit doar o explicaţie sumară și, adânc în inima lui, nu s-a supus pe deplin 
lui Dumnezeu. Chiar dacă a căzut pe drumul Damascului, el nu s-a uitat adânc în 
interiorul lui. El era mulţumit pur și simplu să continue să lucreze și nu s-a gândit să se 
cunoască pe sine și să-și schimbe firea veche care era cea mai critică dintre probleme. 
El era mulţumit pur și simplu să rostească adevărul, să se îngrijească de alții ca și un 
remediu pentru propria conștiință și folosea faptul că nu mai persecuta ucenicii lui Isus 
pentru a se consola și a se ierta de păcatele lui trecute. Țelul pe care l-a urmărit nu a 
fost nimic mai mult decât o cunună viitoare și o lucrare tranzitorie; țelul pe care l-a urmărit 
a fost harul din abundență. El nu a căutat suficient adevărul, nici nu a căutat să înainteze 
mai adânc în adevărul pe care mai înainte nu-l înţelesese. Așadar, se poate spune 
despre cunoașterea lui de sine că a fost falsă și că el nu a acceptat mustrarea sau 
judecata. Faptul că a fost capabil să lucreze nu înseamnă că el a deţinut o cunoaștere 
a propriei naturi sau esențe; concentrarea lui era doar pe practici exterioare. Mai mult, 
el nu a năzuit spre schimbare, ci spre cunoștință. Lucrarea lui a fost rezultatul exclusiv 
al arătării lui Isus pe drumul către Damasc. Nu a fost ceva ce hotărâse să facă iniţial, 

nici nu a fost o lucrare care să aibă loc după ce a acceptat emondarea firii sale vechi. 
Indiferent de cum a lucrat, firea lui veche nu s-a schimbat și, prin urmare, lucrarea lui nu 
a ispășit păcatele lui din trecut, ci a jucat pur și simplu un rol anume printre bisericile din 
acea vreme. Pentru o astfel de persoană, a cărei fire veche nu s-a schimbat — cu alte 
cuvinte, care nu a obținut mântuirea și a fost chiar mai mult fără adevăr — el a fost absolut 
incapabil să devină unul dintre aceia acceptaţi de Domnul Isus. El nu a fost o persoană 
care să fie umplută de dragoste și adoraţie pentru Isus Hristos, nici nu a fost adeptul 
căutării adevărului, cu atât mai puţin nu a fost cineva care să pătrundă misterul întrupării. 
El a fost pur și simplu o persoană pricepută în sofism și care nu ar fi cedat cuiva care 
era mai sus decât el sau care era stăpânit de adevăr. El invidia oamenii sau adevărurile 
potrivnice lui sau în vrăjmășie cu el, preferând oamenii aceia talentaţi care prezentau o 
imagine bună și dețineau cunoștințe profunde. Lui nu îi plăcea să interacţioneze cu 
oamenii săraci care căutau adevărata cale și cărora nu le păsa de nimic decât de adevăr 
și, în schimb, se preocupa de persoanele mai în vârstă din organizațiile religioase care 
vorbeau doar de doctrine și stăpâneau cunoștințe abundente. El nu a avut nicio dragoste 
pentru lucrarea nouă a Duhului Sfânt și nu i-a păsat de mișcarea lucrării noi a Duhului 
Sfânt. În schimb, a favorizat acele reguli și doctrine care erau mai presus de adevărurile 
generale. În esenţa sa înnăscută și în totalitatea a ceea ce a căutat el, nu merită să fie 
numit un creștin care a căutat adevărul, cu atât mai puţin un slujitor credincios în casa 
lui Dumnezeu, pentru că ipocrizia lui a fost prea multă și neascultarea lui prea mare. 
Chiar dacă este cunoscut drept un slujitor al Domnului Isus, el nu a fost deloc potrivit să 
intre pe poarta împărăției cerurilor, pentru că acţiunile lui de la început la sfârșit nu pot fi 
numite drepte. El poate fi văzut pur și simplu ca unul care a fost ipocrit și care a făcut 
nedreptate, dar care, cu toate acestea, a și lucrat pentru Hristos. Chiar dacă nu poate fi 
numit rău, este potrivit să îl numim un om care a făcut nedreptate. El a făcut multă 
lucrare, însă nu trebuie judecat după cantitatea lucrării pe care a făcut-o, ci doar după 
calitatea și esenţa ei. Doar în acest fel se poate da de cap acestei chestiuni. El a crezut 
întotdeauna despre sine: „Sunt capabil să lucrez, sunt mai bun decât majoritatea 
oamenilor; sunt atent la povara Domnului ca nimeni altcineva și nimeni nu se căiește la 
fel de profund ca și mine, pentru că marea lumină a strălucit peste mine și eu am văzut 
marea lumină, așa că pocăința mea este mai profundă decât oricare alta”. La acea 
vreme, aceasta a crezut în inima sa. La finalul lucrării sale, Pavel a spus: „Am purtat 
lupta, am terminat alergarea și mă aşteaptă cununa dreptăţii”. Lupta lui, lucrarea și cursa 
au fost exclusiv de dragul cununii dreptăţii și el nu a mers înainte în mod activ cu un efort 
sporit. Chiar dacă lucrarea sa nu a fost făcută de mântuială, se poate spune că lucrarea 
sa a fost pur și simplu săvârșită cu scopul de a se revanșa pentru greșelile lui, pentru a 
aplana acuzațiile conștiinței lui. El a sperat doar să își încheie lucrarea, să termine cursa 
și să poarte lupta cât mai curând posibil, pentru a câștiga mai devreme mult dorita 
cunună a dreptății. El nu a tânjit să-L întâlnească pe Domnul Isus prin experienţele lui și 
adevărata cunoștință, ci să-și termine lucrarea cât mai repede posibil, cu scopul de a-și 

primi răsplățile câștigate prin munca sa, atunci când avea să Îl întâlnească pe Domnul 
Isus. El și-a folosit lucrarea pentru a se alina și pentru a face o înţelegere în schimbul 
cununii viitoare. Ceea ce a căutat el nu a fost adevărul sau pe Dumnezeu, ci doar 
cununa. Cum poate fi o astfel de căutare la standardul cerut? Motivația lui, lucrarea lui, 
prețul pe care l-a plătit și toate eforturile lui — fanteziile lui minunate le-a impregnat pe 
toate și a lucrat în totalitate conform propriilor dorințe. În toată lucrarea sa nu a existat 
nici cea mai mică bunăvoință în preţul pe care l-a plătit; el a fost pur și simplu angajat în 
încheierea unei înțelegeri. Eforturile lui nu au fost făcute de bunăvoie cu scopul de a-și 
face datoria, ci au fost făcute de bunăvoie cu scopul de a atinge obiectivul înțelegerii. 
Există vreo valoare în asemenea eforturi? Cine ar lăuda eforturile lui lipsite de puritate? 
Cine are vreun interes în astfel de eforturi? Lucrarea lui a fost plină de vise pentru viitor, 
plină de planuri minunate și nu a conţinut nicio cărare prin care să schimbe firea umană. 
Așa că multă din binefacerea lui a fost amăgire; lucrarea lui nu a adus viaţă, ci a fost o 
înșelăciune a civilizaţiei; a fost încheierea unei înţelegeri. Cum poate o astfel de lucrare 
să conducă omul pe cărarea recuperării îndatoririi sale iniţiale? 

Tot ceea ce a căutat Petru era după inima lui Dumnezeu. El a căutat să împlinească 
dorința lui Dumnezeu și, în ciuda suferinţei și adversităţii, el a fost în continuare dispus 
să împlinească dorinţa lui Dumnezeu. Nu este o căutare mai mare pe care poate să o 
facă un credincios în Dumnezeu. Ceea ce a căutat Pavel a fost pătat de propriul trup, 
de propriile noțiuni și de propriile planuri și aranjamente. El nu a fost sub nicio formă o 
creatură calificată a lui Dumnezeu, nu a fost cineva care a căutat să împlinească dorinţa 
lui Dumnezeu. Petru a căutat să se supună orchestrărilor lui Dumnezeu și, chiar dacă 
lucrarea pe care a făcut-o nu a fost mare, motivarea din spatele căutării sale și cărarea 
pe care a umblat au fost corecte; chiar dacă nu a reușit să câștige mulţi oameni, el a 
reușit să urmeze calea adevărului. Datorită acestui fapt se poate spune că a fost o 
creatură calificată a lui Dumnezeu. Astăzi, chiar dacă nu ești un lucrător, ar trebui să îţi 
poţi îndeplini datoria de ființă creată a lui Dumnezeu și să urmărești să te supui tuturor 
orchestrărilor lui Dumnezeu. Ar trebui să poţi să te supui la orice spune Dumnezeu și să 
experimentezi tot felul de nenorociri și rafinări și, chiar dacă ești slab, ar trebui să ÎI poți 
iubi în continuare pe Dumnezeu în inima ta. Aceia care își asumă responsabilitatea 
pentru propria viaţă sunt dispuși să îndeplinească datoria unei creaturi a lui Dumnezeu, 
perspectiva unor astfel de oameni asupra căutării fiind cea corectă. Aceștia sunt oamenii 
de care are nevoie Dumnezeu. Dacă ai făcut multă lucrare și alţii au beneficiat de 
învăţăturile tale, dar tu însuţi nu te-ai schimbat și nu ai depus nicio mărturie, sau nu ai 
avut nicio experienţă reală, iar la finalul vieţii tale, nimic din ce ai făcut nu stă mărturie, 
se poate spune oare că ești o persoană schimbată? Ești o persoană care urmărește 
adevărul? La acea vreme, Duhul Sfânt te-a folosit, dar atunci când te-a folosit, El a folosit 
partea din tine care putea fi folosită pentru a lucra, și nu a folosit partea din tine care nu 
putea fi folosită. Dacă ai căuta să te schimbi, atunci ai fi făcut desăvârșit în mod treptat 
în timpul procesului de a fi folosit. Însă, Duhul Sfânt nu acceptă nicio responsabilitate în 

ceea ce priveşte câștigarea ta în cele din urmă, ea depinzând de maniera urmăririi tale. 
Dacă nu există schimbări în firea ta personală, este pentru că perspectiva ta asupra 
căutării este greșită. Dacă nu primești nicio răsplată, este problema ta personală, și este 
datorită faptului că tu însuţi nu ai pus adevărul în practică și nu ești în stare să împlinești 
dorința lui Dumnezeu. Prin urmare, nimic nu este mai important decât experienţele tale 
personale și nimic nu este mai decisiv decât intrarea ta personală! Unii oameni vor 
ajunge să spună: „Am făcut atât de multă lucrare pentru Tine și, deşi s-ar putea să nu fi 
avut nicio realizare memorabilă, totuși, am fost sârguincios în eforturile mele. Nu mă poți 
lăsa pur și simplu în rai să mănânc fructul vieţii?” Trebuie să știi ce tip de oameni doresc 
Eu; cei care sunt impuri nu au permisiunea de a intra în împărăție, cei care sunt impuri 
nu au permisiunea de a spurca pământul sfânt. Deși probabil că ai săvârșit o lucrare 
mare și ai lucrat mulţi ani, în cele din urmă, dacă ești jalnic de murdar, atunci legea 
Raiului nu va tolera dorinţa ta de a intra în Împărăţia Mea! De la crearea lumii și până în 
prezent, nu le-am oferit niciodată acces facil în împărăţia Mea celor care încearcă să se 
pună bine cu Mine. Aceasta este o lege cerească și nimeni nu o poate încălca! Trebuie 
să cauţi viața. În prezent, cei care vor fi desăvârșiți sunt de aceeași speţă cu Petru: ei 
sunt cei care caută schimbările în propria lor fire și care sunt dispuși să fie mărturie 
pentru Dumnezeu și să-și îndeplinească datoria în calitate de creatură a lui Dumnezeu. 
Doar astfel de oameni vor fi desăvârșiţi. Dacă tot ceea ce cauţi sunt recompensele și nu 
încerci să-ţi schimbi propria fire a vieţii, atunci toate eforturile tale vor fi în zadar — acesta 
este un adevăr care nu poate fi schimbat! 

Din diferenţele esenţelor lui Petru și Pavel ar trebui să înțelegem că toți aceia care nu 
urmăresc viața, lucrează în zadar! Crezi în Dumnezeu și Îl urmezi pe Dumnezeu și, prin 
urmare, trebuie să ÎI iubești pe Dumnezeu în inima ta. Trebuie să îţi alungi firea coruptă, 
trebuie să cauţi să îndeplinești dorința lui Dumnezeu și trebuie să îndeplinești datoria de 
creatură a lui Dumnezeu. Din moment ce crezi în Dumnezeu și Îl urmezi, ar trebui să Îi 
oferi totul, nu ar trebui să faci alegeri sau cereri personale, și ar trebui să obţii îndeplinirea 
dorinţei lui Dumnezeu. Din moment ce ești o ființă creată, ar trebui să te supui Domnului 
care te-a creat, deoarece ești prin natură fără stăpânire de sine și nu ai nicio capacitate 
să-ţi controlezi destinul. Din moment ce ești o persoană care crede în Dumnezeu, ar trebui 
să cauţi sfințenia și schimbarea. Din moment ce ești o creatură a lui Dumnezeu, ar trebui 
să rămâi fidel datoriei tale și să-ţi păstrezi locul și nu ar trebui să-ţi depășești îndatorirea. 
Acest lucru nu are menirea să te constrângă sau să te suprime prin doctrină, ci, în schimb, 
este calea prin care îţi poţi îndeplini datoria și care poate fi obținută — și ar trebui să fie 
obţinută — de către toți aceia care fac ce este drept. Dacă compari esenţele lui Petru și 
Pavel vei ști cum să cauţi. Dintre cărările pe care au umblat Petru și Pavel, una este 
cărarea care te duce la desăvârșire și una este cărarea spre a fi alungat; Petru și Pavel 
reprezintă două cărări diferite. Chiar dacă fiecare a primit lucrarea Duhului Sfânt și fiecare 
a obţinut iluminarea și luminarea Duhului Sfânt și fiecare a acceptat ceea ce i-a fost 
încredinţat de către Domnul Isus, rodul pe care l-a dat fiecare a fost diferit: unul a dat rod 

cu adevărat pe când celălalt nu. Din esenţele lor, din lucrarea pe care au făcut-o, din ceea 
ce a fost exprimat în exterior de către ei, și din finalurile lor, ar trebui să înţelegi pe care 
cărare să o iei, pe care cărare ar trebui să alegi să umbli. Ei au umblat pe două cărări clar 
diferite. Pavel și Petru au fost chintesenţa fiecărei cărări, așa că de la bun început ei au 
reprezentat prototipul acestor două cărări. Care sunt punctele cheie ale experiențelor lui 
Pavel și de ce nu a reușit el? Care sunt punctele cheie ale experienţelor lui Petru și cum 
a experimentat el desăvârșirea? Dacă compari ceea ce i-a interesat pe fiecare, atunci vei 
ști exact ce tip de persoană vrea Dumnezeu, care este voia lui Dumnezeu, care este firea 
lui Dumnezeu, ce fel de persoană va fi desăvârșită în final și ce fel de persoană nu va fi 
desăvârșită; vei ști care este firea celor care vor fi desăvârșiţi și care este firea celor care 
nu vor fi desăvârșiți — aceste chestiuni de substanţă se pot vedea în experienţele lui Petru 
și Pavel. Dumnezeu a creat toate lucrurile, așa că El face toată creaţia să vină sub 
stăpânirea Lui și să se supună stăpânirii Lui; El va porunci tuturor lucrurilor, astfel încât 
toate lucrurile să fie în mâinile Lui. Toată creaţia lui Dumnezeu, inclusiv animalele, 
plantele, omenirea, munții, râurile și lacurile — toate trebuie să vină sub stăpânirea Lui. Tot 
ce este pe cer și pe pământ trebuie să vină sub stăpânirea Lui. Ele nu pot alege, ci trebuie 
să se supună tuturor orchestrărilor Lui. Acest lucru a fost decretat de Dumnezeu și 
reprezintă autoritatea lui Dumnezeu. Dumnezeu poruncește tuturor și comandă și este 
peste toate lucrurile, fiecare clasificat după felul lui și după poziţia repartizată după voia 
lui Dumnezeu. Indiferent cât de mare e un lucru sau persoană, nimeni sau nimic nu este 
mai mare decât Dumnezeu, toate lucrurile slujesc omenirii create de Dumnezeu și niciun 
lucru nu îndrăznește să nu Îl asculte pe Dumnezeu sau să-l aducă vreo cerere. Prin 
urmare, omul, ca fiinţă creată de Dumnezeu, trebuie, de asemenea, să-și îndeplinească 
datoria de om. Indiferent dacă omul este domnul sau îngrijitorul tuturor lucrurilor, indiferent 
cât de înalt este statutul omului printre toate lucrurile, el este, totuși, doar o fiinţă umană 
mică sub stăpânirea lui Dumnezeu, și nu este nimic mai mult decât o fiinţă umană 
neînsemnată, o creatură a lui Dumnezeu care nu va fi niciodată deasupra lui Dumnezeu. 
Ca și creatură a lui Dumnezeu, omul ar trebui să caute să îndeplinească datoria unei 
creaturi a lui Dumnezeu și să caute să-L iubească pe Dumnezeu fără să facă alte alegeri, 
pentru că Dumnezeu este vrednic de dragostea omului. Aceia care caută să-L iubească 
pe Dumnezeu nu ar trebui să caute vreun beneficiu personal sau să caute ceva după care 
tânjesc în mod personal; aceasta este cea mai corectă metodă de a urmări. Dacă ceea 
ce cauţi este adevărul, dacă ceea ce pui în practică este adevărul, și dacă ceea ce obţii 
este o schimbare în firea ta, atunci cărarea pe care calci este cea corectă. Dacă ceea ce 
cauţi este binecuvântarea trupului și ceea ce pui în practică este adevărul propriilor noţiuni, 
și dacă nu există nicio schimbare în firea ta, nu ești deloc ascultător lui Dumnezeu în trup 
și încă trăiești în neclaritate, atunci ceea ce cauţi te va duce cu siguranţă în iad, deoarece 
cărarea pe care mergi este cărarea eșecului. Dacă vei fi făcut desăvârșit sau dacă vei fi 
alungat, depinde de propria ta căutare. Cu alte cuvinte, succesul sau eșecul depind de 
cărarea pe care merge omul. 

Lucrarea lui Dumnezeu și lucrarea omului 


Cât de mult din lucrarea omului este lucrarea Duhului Sfânt și cât de mult este 
experiența omului? Se poate spune că oamenii tot nu înțeleg aceste întrebări, iar motivul 
pentru care se întâmplă asta este că ei nu înțeleg principiile lucrării Duhului Sfânt. Când 
spun „lucrarea omului”, Mă refer, desigur, la lucrarea celor care deţin lucrarea Sfântului Duh 
sau a acelora care sunt folosiți de Sfântul Duh. Nu mă refer la lucrarea care provine din 
voința omului, ci la lucrarea apostolilor, a lucrătorilor sau a fraților și surorilor care se 
încadrează în sfera lucrării Duhului Sfânt. Aici, „lucrarea omului” nu se referă la lucrarea lui 
Dumnezeu întrupat, ci la sfera și principiile lucrării pe care Duhul Sfânt o face asupra 
oamenilor. Deși aceste principii sunt principiile și scopul lucrării Duhului Sfânt, acestea nu 
sunt aceleași cu principiile și scopul lucrării lui Dumnezeu întrupat. Lucrarea omului are 
esenţa și principiile omului, iar lucrarea lui Dumnezeu are esenţa și principiile lui Dumnezeu. 

Lucrarea din curentul Duhului Sfânt, fie că este propria lucrare a lui Dumnezeu sau 
lucrarea oamenilor folosiţi, este lucrarea Duhului Sfânt. Esenţa lui Dumnezeu Însuși este 
Duhul, care poate fi numit Duhul Sfânt sau Duhul intensificat de șapte ori. Per total, Ei 
sunt Duhul lui Dumnezeu, deși Duhul lui Dumnezeu a avut diferite nume în diferite ere. 
Esenţa Lor este aceeași. Drept urmare, lucrarea lui Dumnezeu Însuși este lucrarea 
Duhului Sfânt, în vreme ce lucrarea lui Dumnezeu întrupat nu este altceva decât lucrarea 
Duhului Sfânt. Lucrarea oamenilor folosiți este, de asemenea, lucrarea Duhului Sfânt. 
Totuși lucrarea lui Dumnezeu este expresia completă a Duhului Sfânt, ceea ce este 
absolut adevărat, în timp ce lucrarea oamenilor folosiți este amestecată cu multe lucruri 
umane și nu reprezintă expresia directă a Duhului Sfânt, cu atât mai puţin expresia Sa 
completă. Lucrarea Duhului Sfânt este variată și nu este limitată de nicio condiţie. 
Lucrarea Duhului Sfânt diferă în cazul oamenilor diferiţi; manifestă esențe diferite și diferă 
în funcţie de eră, precum și de ţară. Desigur, deși Duhul Sfânt lucrează în multe feluri 
diferite și în baza multor principii, indiferent de cum este săvârșită lucrarea sau cu ce fel 
de oameni, esenţa este mereu diferită; toată lucrarea săvârșită asupra diverșilor oameni 
are principiile ei și ea în întregime reprezintă esenţa obiectelor sale. Acest lucru se 
întâmplă deoarece lucrarea Duhului Sfânt are un scop destul de specific și este destul 
de măsurată. Lucrarea săvârșită în trupul încarnat nu este aceeași cu lucrarea săvârșită 
asupra oamenilor, iar lucrarea variază și în funcţie de calibrul persoanei asupra căreia 
este făcută. Lucrarea săvârșită în trupul încarnat nu este săvârșită asupra oamenilor și 
nu este aceeași lucrare ca aceea săvârșită asupra oamenilor. Pe scurt, indiferent cum 
este făcută, lucrarea săvârșită asupra obiectelor diferite nu este niciodată la fel, iar 
principiile după care lucrează El diferă în funcţie de stările și naturile diverșilor oameni 
asupra cărora El lucrează. Duhul Sfânt lucrează asupra diferiților oameni în funcţie de 
esenţa lor intrinsecă și nu le cere lucruri care le depășesc acea esenţă și nici nu face 
asupra lor o lucrare care le depășește calibrul inerent. Deci, lucrarea Duhului Sfânt 
asupra omului îi permite acestuia să vadă esenţa acelui obiect al lucrării. Esenţa lăuntrică 

a omului nu se schimbă; calibrul lui inerent este limitat. Duhul Sfânt folosește oamenii 
sau lucrează asupra lor în concordanţă cu limitările calibrului lor, ca ei să poată beneficia 
de pe urma acestui lucru. Atunci când Duhul Sfânt lucrează asupra oamenilor folosiţi, 
înzestrările acelor oameni și calibrul lor inerent sunt dezlănţuite, nu reţinute. Calibrul lor 
inerent este folosit în serviciul lucrării. S-ar putea spune că El folosește părțile oamenilor 
care pot fi folosite în lucrarea Sa, pentru a obţine rezultate în acea lucrare. Din contră, 
lucrarea săvârșită în trupul încarnat exprimă direct lucrarea Duhului și nu este întinată de 
mintea și gândurile umane; nici înzestrările omului, nici experienţa, nici condiţia înnăscută 
a omului nu o poate ajunge. Lucrarea infinită a Duhului Sfânt are scopul de a fi în 
beneficiul omului și de a-l edifica. Cu toate astea, unii oameni pot fi desăvârșiţi în timp ce 
alţii nu au condiţiile pentru desăvârșire, ceea ce înseamnă că ei nu pot fi desăvârșiţi și cu 
greu pot fi mântuiţi și, chiar dacă au avut probabil lucrarea Duhului Sfânt, ei vor fi în cele 
din urmă alungaţi. Cu alte cuvinte, deși lucrarea Duhului Sfânt este de a edifica oamenii, 
nu putem spune că toţi cei care au avut lucrarea Duhului Sfânt vor fi desăvârșiţi complet, 
deoarece calea pe care o urmează mulţi oameni în căutarea lor nu este calea către 
desăvârșire. Ei au doar lucrarea unilaterală a Duhului Sfânt, nu cooperarea subiectivă 
umană și nici căutarea corectă a umanităţii. Așadar, lucrarea Duhului Sfânt asupra 
acestor oameni vine în serviciul acelora care sunt desăvârșiţi. Lucrarea Duhului Sfânt nu 
poate fi văzută direct de oameni și nici atinsă direct de oamenii înșiși. Aceasta poate fi 
exprimată de cei care au darul lucrării, ceea ce înseamnă că lucrarea Duhului Sfânt este 
oferită adepților prin intermediul expresiilor oamenilor. 

Lucrarea Sfântului Duh este săvârșită și finalizată prin multe tipuri de oameni și multe 
condiţii diferite. Deși lucrarea lui Dumnezeu întrupat poate reprezenta lucrarea unei ere 
întregi și intrarea oamenilor într-o nouă eră, lucrarea despre detaliile intrării oamenilor 
tot trebuie săvârşită de către oamenii care sunt folosiţi de Duhul Sfânt, nu de Dumnezeul 
întrupat. Deci, lucrarea lui Dumnezeu sau lucrarea de slujire a Sa este lucrarea lui 
Dumnezeu întrupat, pe care omul nu o poate săvârși în locul Lui. Lucrarea Duhului Sfânt 
este finalizată prin multe tipuri diferite de oameni; nicio persoană nu o poate îndeplini 
complet și nicio persoană nu o poate exprima complet. Nici cei care conduc bisericile nu 
pot reprezenta lucrarea Duhului Sfânt pe deplin; ei pot doar să săvârșească o oarecare 
lucrare de îndrumare. Lucrarea Duhului Sfânt poate fi astfel împărţită în trei părti: propria 
lucrare a lui Dumnezeu, lucrarea oamenilor care sunt folosiţi și lucrarea asupra tuturor 
celor care sunt în curentul Duhului Sfânt. Lucrarea proprie a lui Dumnezeu este de a 
conduce întreaga eră; lucrarea celor folosiţi este, prin a fi trimiși sau a primi porunci după 
ce Dumnezeu Și-a făcut propria lucrare, de a conduce toţi adepţii lui Dumnezeu, iar 
aceștia sunt cei care cooperează cu lucrarea lui Dumnezeu; lucrarea săvârșită de Duhul 
Sfânt asupra acelora din curent este pentru a-Și păstra întreaga lucrare, adică, a-și 
susţine întreaga coordonare și mărturie, în același timp, desăvârșindu-i pe cei care pot 
fi desăvârșiţi. Împreună, aceste trei părți sunt lucrarea completă a Sfântului Duh, dar, 
fără lucrarea lui Dumnezeu Însuși, lucrarea de gestionare ar stagna cu totul. Lucrarea 

lui Dumnezeu Însuși implică lucrarea întregii omeniri și, de asemenea, reprezintă 
lucrarea unei întregi ere, ceea ce înseamnă că lucrarea lui Dumnezeu reprezintă fiecare 
dinamică și tendinţă a lucrării Duhului Sfânt, în timp ce lucrarea apostolilor vine după 
lucrarea lui Dumnezeu, urmează din ea și nu conduce era, nici nu reprezintă tendinţe 
ale lucrării Duhului Sfânt în întreaga eră. Ei săvârșesc doar lucrarea pe care oamenii ar 
trebui să o săvârșească, ceea ce nu are nicio legătură cu lucrarea de gestionare. 
Lucrarea pe care Dumnezeu o face El Însuși este un proiect din cadrul lucrării de 
gestionare. Lucrarea omului este doar datoria pe care o îndeplinesc oamenii care sunt 
folosiţi și nu are legătură cu lucrarea de gestionare. În ciuda faptului că ambele sunt 
lucrarea Duhului Sfânt, datorită diferenţelor din identitățile și reprezentările lucrării, există 
diferenţe clare și esenţiale între lucrarea proprie a lui Dumnezeu și cea a omului. În plus, 
amploarea lucrării săvârșite de Duhul Sfânt variază asupra subiecţilor cu identități 
diferite. Acestea sunt principiile și sfera lucrării Duhului Sfânt. 

Lucrarea omului semnifică experienţa și umanitatea lui. Ceea ce oferă omul și 
lucrarea pe care o săvârșește îl reprezintă. Înțelegerea omului, raționamentul, logica și 
imaginaţia lui bogată sunt incluse toate în lucrarea lui. Experiența omului este capabilă 
în special să-i reprezinte lucrarea, iar experiențele unui om vor deveni componentele 
lucrării lui. Lucrarea omului îi poate exprima experiența. Când unii oameni 
experimentează într-un mod negativ, cea mai mare parte a limbajului părtășiei lor va fi 
compusă din elemente negative. Dacă experienţa lor pentru o perioadă de timp este 
pozitivă și au în special o cale pe aspect pozitiv, părtășia lor este foarte încurajatoare, 
iar oamenii pot obține provizii pozitive de la ei. Dacă un lucrător devine negativ pentru o 
perioadă de timp, părtășia lui va purta mereu elemente negative. Acest tip de părtășie 
este deprimant, iar alţii, în mod inconștient, vor deveni deprimaţi după părtășia lui. Starea 
adepților se schimbă în funcţie de cea a liderului. Oricum ar fi un lucrător în sinea lui, 
asta e ceea ce el exprimă, iar lucrarea Duhului Sfânt se schimbă adesea după starea 
omului. El lucrează în funcţie de experiența oamenilor și nu îi forțează pe aceștia, ci le 
adresează acestora solicitări în funcţie de cursul normal al experienţei lor. Acest lucru 
înseamnă că părtășia omului diferă de cuvântul lui Dumnezeu. Ceea ce transmit 
părtășiile oamenilor sunt înțelegerea și experienţa lor individuală, exprimând ceea ce 
înțeleg și experimentează în baza lucrării lui Dumnezeu. Responsabilitatea lor este de 
a descoperi, după ce Dumnezeu lucrează sau vorbește, care parte a lucrării ar trebui să 
o practice sau în ce parte a acesteia trebuie să intre și, apoi, să o transmită adepților. 
Prin urmare, lucrarea omului reprezintă intrarea și practica lui. Bineînţeles, o asemenea 
lucrare este amestecată cu lecții de viață și experienţă sau cu câteva gânduri omenești. 
Oricum lucrează Duhul Sfânt, fie asupra oamenilor sau asupra lui Dumnezeu întrupat, 
lucrătorii exprimă întotdeauna ceea ce sunt. Deși Duhul Sfânt este Cel care lucrează, 
lucrarea se bazează pe ceea ce omul este din fire, deoarece Duhul Sfânt nu lucrează 
fără o temelie. Cu alte cuvinte, lucrarea nu vine din nimic, ci este întotdeauna săvârșită 
în concordanţă cu circumstanţele și condiţiile reale. Doar astfel poate fi transformată 

firea omului și pot fi schimbate vechile sale noţiuni și gânduri. Ceea ce exprimă omul 
este ceea ce vede, experimentează, își imaginează și poate fi obținut prin gândirea 
omului, chiar dacă sunt doctrine sau noțiuni. Lucrarea omului nu poate depăși sfera 
experienţei lui, nici ceea ce vede și nici ceea ce își poate imagina sau concepe, indiferent 
de proporțiile acelei lucrări. Tot ceea ce exprimă Dumnezeu este ceea ce El Însuși este, 
iar aceasta este de neatins pentru om — adică dincolo de gândirea omului. El Își exprimă 
lucrarea de a conduce întreaga omenire, iar acest lucru nu are legătură cu detaliile 
experienţei umane, ci are legătură, în schimb, cu propria Lui coordonare. Ceea ce 
exprimă omul este propria sa experienţă, în timp ce ceea ce exprimă Dumnezeu este 
fiinţa Lui, care este firea Lui inerentă, inaccesibilă omului. Experienţa omului este 
înțelegerea sa și cunoștințele dobândite pe baza exprimării lui Dumnezeu a fiinţei Sale. 
Asemenea înțelegere și cunoaștere se numesc ființa omului și baza exprimării lor este 
firea inerentă a omului și calibrul său; de aceea acestea se numesc, de asemenea, ființa 
omului. Omul este capabil să aibă părtășie despre ceea ce experimentează și vede. 
Nimeni nu poate avea părtășie despre ceea ce nu a experimentat sau văzut sau ceea 
ce gândirea lui nu poate cuprinde, acestea fiind lucruri pe care nu le are în el. Dacă ceea 
ce exprimă omul nu este din experienţa lui, este atunci imaginaţia sau doctrina lui. Pe 
scurt, nu există nicio urmă de realitate în cuvintele lui. Dacă nu ai fi intrat niciodată în 
contact cu societatea, nu ai putea comunica cu claritate relaţiile complexe ale societății. 
Dacă nu ai avut familie, dacă ceilalţi ar vorbi despre problemele de familie, nu ai putea 
înțelege cea mai mare parte din ceea ce au spus. Deci, ceea ce comunică omul și 
lucrarea pe care o săvârșește reprezintă ființa sa interioară. Dacă cineva ar fi avut 
părtășie despre înțelegerea asupra mustrării și judecății, dar tu nu ai fi avut experienţă 
în acest sens, nu ai îndrăzni să îi negi cunoștințele, cu atât mai mult să fii sută la sută 
sigur de asta. Acest lucru se întâmplă deoarece părtășia lui este ceva ce tu nu ai mai 
experimentat înainte, ceva ce tu nu ai știut niciodată, iar mintea ta nu își poate imagina 
așa ceva. Din cunoștințele lui, tot ce poţi lua este o cale de a trece prin mustrare și 
judecată în viitor. Dar aceasta nu poate fi decât una de cunoaștere doctrinară; nu poate 
lua locul propriei tale înțelegeri, cu atât mai puţin al experienţei tale. Poate crezi că ceea 
ce îți spune el este destul de corect, dar în propria ta experienţă, îţi dai seama că e un 
lucru impracticabil din multe puncte de vedere. Poate că simți că o parte din ceea ce 
auzi este complet nerealistă; tu culegi noţiuni despre ea în acel moment și, deși o 
accepti, faci acest lucru doar cu reticenţă. Dar în propria ta experienţă, cunoștințele din 
care ai derivat noțiuni vor deveni un mod de practică și, cu cât exersezi mai mult, cu atât 
întelegi mai mult adevărata valoare și înțelesul cuvintelor pe care le-ai auzit. După ce ai 
trăit propria experienţă, poți vorbi atunci despre cunoștințele pe care ar trebui să le ai 
despre ceea ce ai experimentat. În plus, vei putea să faci diferenţa între cei ale căror 
cunoștințe sunt reale și practice și cei ale căror cunoștințe sunt bazate pe doctrine și 
lipsite de valoare. Deci, dacă această cunoaștere pe care o proclami este în conformitate 
cu adevărul depinde într-o mare măsură de faptul dacă ai avut o experienţă practică a 

acesteia. Acolo unde există adevăr în experienţa ta, cunoștințele tale vor fi practice și 
valoroase. Prin experiența ta, poți să dobândești și discernământ și înțelegere, să 
aprofundezi cunoștințele și să îţi sporești înțelepciunea și simţul practic în felul în care ar 
trebui să te comporti. Cunoștinţele exprimate de oameni care nu dețin adevărul sunt 
doctrine, oricât de măreţe ar fi. O astfel de persoană poate să fie foarte inteligentă atunci 
când vine vorba de chestiuni trupești, dar nu poate face distincţii atunci când vine vorba 
de probleme spirituale. Acest lucru se întâmplă deoarece astfel de persoane nu au deloc 
o experienţă a problemelor spirituale. Acestea sunt persoane care nu sunt iluminate în 
problemele spirituale și nu înţeleg chestiunile spirituale. Orice fel de cunoaștere exprimi, 
atât timp cât este despre ființa ta, atunci este experienţa ta personală, adevărata ta 
cunoaștere. Lucrurile despre care discută oamenii care vorbesc numai despre doctrine — 
aceia fiind oameni care nu deţin nici adevărul, nici realitatea — pot fi numite și fiinţa lor, 
deoarece au ajuns la doctrina lor numai prin contemplare profundă și este rezultatul 
cugetării lor profunde. Totuși este doar o doctrină, nimic mai mult decât imaginaţie! 
Experiențele tuturor felurilor de oameni reprezintă lucrurile din sinea lor. Oricine nu are 
nicio experienţă spirituală nu poate vorbi despre cunoașterea adevărului și nici despre 
cunoștințele corecte privind diferite lucruri spirituale. Ceea ce exprimă omul este ceea 
ce este în sinea lui — asta este o certitudine. Dacă cineva își dorește să cunoască 
lucrurile spirituale și să cunoască adevărul, el trebuie să aibă o experienţă reală. Dacă 
nu poţi vorbi clar despre bunul simţ în viata umană, cu cât mai puţin vei putea vorbi 
despre lucrurile spirituale? Aceia care pot să conducă biserici și să le ofere oamenilor 
viaţă și să fie apostoli pentru oameni trebuie să aibă o experienţă reală; trebuie să 
înțeleagă corect lucrurile spirituale și să aibă o apreciere și o experienţă corecte ale 
adevărului. Doar astfel de oameni sunt calificaţi să fie lucrători sau apostoli care conduc 
bisericile. În caz contrar, pot cel mult să urmeze și nu să conducă, cu atât mai puţin să 
fie apostoli care sunt capabili să aprovizioneze oamenii cu viață. Acest lucru se întâmplă 
deoarece responsabilitatea apostolilor nu este de a alerga de colo colo sau de a lupta; 
este de a face lucrarea de slujire a vieţii și de a-i conduce pe ceilalţi spre a-și transforma 
firile. Cei care îndeplinesc această funcţie sunt însărcinați să își asume o 
responsabilitate apăsătoare, una pe care nu și-o poate asuma oricine. Acest tip de 
lucrare poate fi întreprins doar de către cei care au trăire de viaţă, adică aceia care au 
experienţa adevărului. Nu poate fi îndeplinită de oricine poate să renunțe, să alerge de 
colo colo sau care este dispus să se sacrifice; oamenii care nu au experienţa adevărului, 
cei care nu au fost emondaţi sau judecaţi nu pot îndeplini acest tip de lucrare. Oamenii 
fără experienţă, care sunt oameni fără realitate, sunt incapabili să vadă clar realitatea 
deoarece ei înșiși sunt lipsiţi de acest fel de fiinţă. Deci, acest tip de persoane nu numai 
că nu pot săvârșşi o lucrare de conducere, dar dacă rămân lipsiți de adevăr o perioadă 
lungă de timp, urmează să fie alungați. Înțelegerea pe care o exprimi poate fi o dovadă 
a greutăților pe care le-ai experimentat în viaţă, a lucrurilor pentru care ești mustrat și a 
problemelor pentru care ai fost judecat. Acest lucru este adevărat și în ceea ce priveşte 

încercările: unde un om este rafinat, unde un om este slab — acestea sunt domeniile în 
care un om are experienţă, în care un om are o cale. De exemplu, dacă cineva suferă 
unele frustrări în mariaj, adesea, va avea părtășie; „Mulţumesc, Doamne! Slavă 
Domnului, trebuie să satisfac dorinţele din inima lui Dumnezeu, să Îi ofer toată viața mea 
și trebuie să-mi încredinţez căsnicia cu totul în mâinile lui Dumnezeu. Sunt dispus să îmi 
închin întreaga viaţă lui Dumnezeu”. Toate lucrurile din om pot demonstra ceea ce este 
el prin părtășie. Ritmul discursului unei persoane, fie că vorbește tare sau încet — astfel 
de situații nu au legătură cu experienţa și nu pot reprezenta ceea ce el are sau este. 
Aceste lucruri pot să exprime doar dacă un om are un caracter bun sau rău sau dacă 
natura lui este bună sau rea, dar nu pot arăta dacă cineva are experienţă. Capacitatea 
de a te exprima atunci când vorbești sau viteza de vorbire sunt doar o chestiune de 
practică și nu pot înlocui experienţa cuiva. Atunci când vorbești despre experienţele tale 
individuale, comunici acele lucruri pe care le consideri importante alături de toate 
lucrurile din sinea ta. Discursul Meu reprezintă ființa Mea, dar ceea ce spun este 
inaccesibil omului. Ceea ce spun Eu nu este ceea ce experimentează omul și nu este 
ceva ce omul poate vedea; nu este nici ceva ce omul poate atinge, ci ceea ce sunt Eu. 
Unii oameni își dau seama doar că ceea ce comunic Eu este ceea ce am experimentat, 
dar ei nu recunosc că este expresia directă a Duhului. Desigur, ceea ce spun Eu este 
ceea ce am experimentat. Eu sunt Cel care a săvârșit lucrarea de gestionare timp de 
șase mii de ani. Am experimentat totul de la începutul facerii omenirii până în prezent; 
cum aș putea fi Eu incapabil să discut despre asta? Atunci când vine vorba despre 
natura omului, am văzut foarte clar; am observat-o de mult. Cum aș putea fi Eu incapabil 
să vorbesc clar despre asta? Din moment ce am văzut substanța omului cu claritate, 
sunt calificat pentru a-l mustra și judeca, deoarece toţi oamenii au venit din Mine, dar au 
fost corupți de Satana. Desigur, sunt calificat și să evaluez lucrarea pe care Eu am 
săvârșit-o. Deși această lucrare nu este săvârșită de către trupul Meu, este expresia 
directă a Duhului și este ceea ce am și ceea ce sunt. Prin urmare, sunt calificat să o 
exprim și să săvârșesc lucrarea pe care trebuie să o săvârșesc. Ceea ce spun oamenii 
sunt lucruri pe care ei le-au experimentat. Este ceea ce ei au văzut, ceea ce minţile lor 
pot înțelege și ceea ce simţurile lor pot detecta. Aceasta este ceea ce pot comunica ei. 
Cuvintele rostite de Dumnezeu întrupat sunt expresia directă a Duhului și ele exprimă 
lucrarea care a fost săvârșită de Duh, pe care trupul nu a experimentat-o sau văzut-o, 
totuși El tot exprimă ființa Sa, deoarece esenţa trupului este Duhul, iar El exprimă 
lucrarea Duhului. Este lucrarea săvârșită deja de Duh, deși trupul nu o poate atinge. 
După întrupare, prin expresia trupului, El le permite oamenilor să cunoască fiinţa lui 
Dumnezeu și le permite oamenilor să vadă firea lui Dumnezeu și lucrarea pe care Ela 
săvârșit-o. Lucrarea omului le oferă oamenilor mai multă claritate asupra lucrurilor în 
care ar trebui să pătrundă și a ce ar trebui să înțeleagă; acest lucru implică ghidarea 
oamenilor către înțelegerea și experimentarea adevărului. Lucrarea omului este pentru 
a sprijini oamenii; lucrarea lui Dumnezeu este de a deschide căi noi și ere noi pentru 

omenire și de a revela oamenilor lucruri care nu sunt cunoscute de muritori, de a le 
permite să Îi cunoască firea. Lucrarea lui Dumnezeu este de a conduce toată omenirea. 

Toată lucrarea Duhului Sfânt este săvârșită în beneficiul oamenilor. Are scopul de a 
edifica oamenii; nu există lucrare care să nu le ofere beneficii oamenilor. Indiferent dacă 
adevărul este profund sau superficial și indiferent de calibrul acelora care acceptă 
adevărul, orice ar săvârşi Duhul Sfânt este în beneficiul oamenilor. Dar lucrarea Duhului 
Sfânt nu poate fi săvârșită direct; aceasta trebuie să fie exprimată prin oamenii care 
colaborează cu El. Doar în acest fel pot fi obținute rezultatele lucrării Duhului Sfânt. 
Desigur, atunci când Duhul Sfânt lucrează direct, lucrarea nu este denaturată deloc; dar 
atunci Duhul Sfânt lucrează prin intermediul omului, lucrarea devine foarte amestecată 
și nu este lucrarea originală a Duhului Sfânt. Dat fiind acest lucru, adevărul se schimbă 
în măsuri diferite. Adepții nu primesc intenţia originală a Duhului Sfânt, ci o combinaţie 
dintre lucrarea Duhului Sfânt și experienţa și cunoștințele omului. Partea lucrării Duhului 
Sfânt pe care o primesc adepții este corectă, în vreme ce experienţa și cunoștințele 
omenești pe care le primesc variază deoarece lucrătorii sunt diferiți. Muncitorii cu 
iluminarea și îndrumarea Duhului Sfânt vor ajunge să aibă experienţe în baza acestei 
iluminări și îndrumări. În cadrul acestor experiențe se combină mintea și experiența 
omului, precum și ființa umanităţii și, după aceea, ei câștigă cunoștințele sau înțelegerea 
pe care ar trebui să le aibă. Aceasta este calea practicii pe care o are omul după ce a 
experimentat adevărul. Această cale a practicii nu este mereu la fel, deoarece oamenii 
experimentează diferit, iar lucrurile pe care oamenii le experimentează sunt diferite. În 
acest fel, aceeași iluminare a Duhului Sfânt are ca rezultat cunoștințe și practici diferite, 
deoarece aceia care primesc iluminarea sunt diferiţi. Unii oameni fac mici greșeli în 
timpul practicii, în timp ce alţii fac greșeli majore, iar alţii fac numai greșeli. Acest lucru 
se întâmplă deoarece oamenii sunt diferiţi cu privire la capacitatea lor de a înţelege și, 
de asemenea, deoarece calibrele lor inerente diferă. Unii oameni au un fel de înțelegere 
după ce aud un mesaj, iar alţi oameni au un alt fel după ce aud un adevăr. Unii oameni 
se abat ușor, în vreme ce alţii nu înțeleg sensul real al adevărului. Drept urmare, 
înțelegerea unui om dictează modul în care îi va conduce pe alţii; acesta este adevărul, 
deoarece lucrarea unui om este doar o expresie a ființei sale. Persoanele conduse de 
aceia care au o înţelegere corectă a adevărului vor avea, de asemenea, o înțelegere 
corectă a adevărului. Chiar dacă există persoane cu erori în înțelegerea lor, acestea 
sunt foarte puţine și nu toată lumea va avea erori. Dacă o persoană face erori în 
înțelegerea adevărului, și cei care o urmează vor face, fără îndoială, erori, iar aceste 
persoane vor greși în toate sensurile cuvântului. Gradul în care adepţii înțeleg adevărul 
depinde într-o mare măsură de lucrători. Desigur, adevărul de la Dumnezeu este corect 
și fără erori și este o certitudine. Cu toate acestea, lucrătorii nu sunt pe deplin corecti și 
nu se poate spune că sunt complet de încredere. Dacă lucrătorii au o metodă de a 
practica adevărul, care este foarte eficientă, atunci adepţii vor avea, de asemenea, o 
metodă de a practica. Dacă lucrătorii nu au o metodă de a practica adevărul și au doar 

o doctrină, atunci adepţii nu vor avea nicio realitate. Calibrul și natura adepților sunt 
determinate prin naștere și nu sunt asociate cu lucrătorii, dar măsura în care adepții 
înțeleg adevărul și ÎI cunosc pe Dumnezeu depinde de lucrători (acest lucru este valabil 
doar pentru unii oameni). Așa cum este un lucrător vor fi și adepții pe care îi conduce. 
Ceea ce exprimă un lucrător este propria ființă, fără rezerve. Cerinţele pe care le are de 
la cei care îl urmează sunt cele pe care el însuși este dispus sau capabil să 
îndeplinească. Majoritatea lucrătorilor folosesc ceea ce pot face ei înșiși drept 
fundament pentru a le cere lucruri adepților pe care îi au, în ciuda faptului că există multe 
lucruri pe care adepţii lor nu le pot îndeplini deloc, iar ceea ce un om nu poate îndeplini 
devine un impediment pentru intrarea lui. 

Există mult mai puţine abateri în lucrarea celor care au fost supuși emondării, tratării, 
judecății și mustrării, iar expresia lucrării lor este mult mai precisă. Cei care se bazează 
pe naturalețea lor pentru a lucra săvârșesc unele greșeli majore. Lucrarea oamenilor 
nedesăvârșiți exprimă prea mult din naturaleţea lor, ceea ce prezintă un obstacol major 
în lucrarea Duhului Sfânt. Oricât de bun este calibrul unei persoane, și aceasta trebuie 
să fie supusă emondării, tratării și judecății înainte de a putea săvârși lucrarea 
însărcinării date de Dumnezeu. Dacă nu a fost supusă unei astfel de judecăţi, lucrarea 
sa, indiferent cât de bine e săvârșită, nu poate fi în acord cu principiile adevărului și este 
întotdeauna un produs al naturalețţii și bunătăţii sale umane. Lucrarea celor care au 
trecut prin emondare, tratare și judecată este mult mai precisă decât lucrarea celor care 
nu au fost emondaţi, tratați și judecaţi. Cei care nu au fost judecaţi nu exprimă decât 
trupul uman și gândurile umane, amestecate cu multă inteligență umană și talent 
înnăscut. Lucrul acesta nu este expresia exactă a omului cu privire la lucrarea lui 
Dumnezeu. Aceia care urmează astfel de oameni sunt aduși în faţa lor prin calibrul lor 
înnăscut. Deoarece ei exprimă prea mult din înțelegerea și experiența omului, care sunt 
aproape detașate de intenţia iniţială a lui Dumnezeu și deviază prea mult de la aceasta, 
lucrarea acestui tip de persoană nu poate aduce oamenii în faţa lui Dumnezeu, ci, mai 
degrabă, îi aduce înaintea omului. Așadar, cei care nu au fost supuși judecății și mustrării 
nu sunt calificaţi să săvârșească lucrarea însărcinării date de Dumnezeu. Lucrarea unui 
lucrător calificat îi poate aduce pe oameni pe calea dreaptă și le poate îngădui o mai 
mare pătrundere în adevăr. Lucrarea lui îi poate aduce pe oameni înaintea lui 
Dumnezeu. În plus, lucrarea pe care el o săvârşeşte poate varia de la individ la individ 
și nu este condiţionată de reguli, oferindu-le oamenilor liberare și libertate și capacitatea 
de a se dezvolta treptat în viaţă și de a avea o intrare mai profundă în adevăr. Lucrarea 
unui muncitor necalificat nu este la înălțime. Lucrarea lui este nesăbuită. El poate doar 
să le impună reguli oamenilor, iar ceea ce le cere oamenilor nu diferă de la individ la 
individ; el nu lucrează conform nevoilor reale ale oamenilor. În acest tip de lucrare, există 
prea multe reguli și doctrine, iar aceasta nu îi poate aduce pe oameni la realitate, nici la 
practica normală a dezvoltării în viaţă. Acest lucru doar le poate permite oamenilor să 
respecte câteva reguli fără valoare. O astfel de îndrumare poate doar să-i ducă pe 

oameni pe căi greșite. El te conduce să devii ca el; el te poate aduce către ceea ce are 
și este el. Pentru ca adepţii să discearnă dacă liderii sunt calificaţi, cheia constă în a privi 
calea pe care îi îndrumă ei și rezultatele lucrării lor, a vedea dacă adepții primesc principii 
în acord cu adevărul și dacă primesc căi de practică potrivite pentru transformarea lor. 
Ar trebui să distingi între lucrările diferite ale diverselor tipuri de oameni; nu ar trebui să 
fii un adept naiv. Acest lucru influențează situaţia intrării oamenilor. Dacă nu ești capabil 
să distingi conducerea cărei persoane are o cale și a căreia nu are, vei fi foarte ușor 
înșelat. Toate acestea au o influenţă directă asupra vieţii tale. Există prea multă 
naturalete în lucrarea persoanelor nedesăvârșite; este amestecată cu prea multă dorinţă 
umană. Fiinţa lor reprezintă naturaleţea — ceva cu care s-au născut. Nu este viața ce 
urmează tratării sau realitatea de după transformare. Cum poate o astfel de persoană 
să îi sprijine pe cei care caută viața? Viaţa pe care o are iniţial omul este inteligența sau 
talentul său înnăscut. Acest tip de inteligență sau talent este destul de departe de 
cerințele exacte pe care le are Dumnezeu de la om. Dacă un om nu a fost desăvârșit, 
iar firea lui coruptă nu a fost emondată și tratată, va exista o prăpastie între ceea ce 
exprimă el și adevărul; ceea ce exprimă el va fi amestecat cu lucruri neclare, precum 
imaginaţia lui și o experienţă unilaterală. Mai mult, indiferent cum lucrează, oamenii simt 
că nu există niciun obiectiv general și niciun adevăr potrivit pentru intrarea tuturor 
oamenilor. O mare parte din ceea ce li se cere oamenilor le depășește abilitatea, de 
parcă ei ar fi rațe obligate să stea pe stinghii. Aceasta este lucrarea voinţei umane. Firea 
coruptă a omului, gândurile și noţiunile lui îi străbat toate părţile corpului. Omul nu se 
naște cu instinctul de a practica adevărul și nici nu are instinctul de a înțelege adevărul 
direct. Împreună cu firea coruptă a omului, când acest tip de persoană naturală lucrează, 
oare nu cauzează întreruperi? Însă un om care a fost desăvârșit are experiența 
adevărului pe care oamenii ar trebui să-l înțeleagă și cunoștințe despre firile lor corupte, 
astfel că lucrurile vagi și ireale din lucrarea lui dispar treptat, denaturările umane se 
împuţinează, iar lucrarea și slujirea lui se apropie și mai mult de standardele impuse de 
Dumnezeu. Astfel, lucrarea lui a pătruns în realitatea adevărului și, de asemenea, a 
devenit realistă. Gândurile omului blochează în special lucrarea Duhului Sfânt. Omul are 
o imaginaţie bogată, o logică rezonabilă și o experienţă vastă în rezolvarea problemelor. 
Dacă aceste aspecte ale omului nu sunt supuse emondării și corectării, devin, toate, 
obstacole în lucrare. Prin urmare, lucrarea omului nu poate atinge cel mai înalt grad de 
precizie, mai ales lucrarea oamenilor nedesăvârșiţi. 

Lucrarea omului rămâne într-un anumit registru și este limitată. O persoană poate 
doar săvârși lucrarea unei anumite etape și nu poate săvârși lucrarea întregii ere — altfel, 
ar conduce oamenii în mijlocul regulilor. Lucrarea omului se poate aplica doar unui 
anumit interval sau unei anumite etape. Acest lucru se întâmplă deoarece experiența 
omului are propria sferă. Nimeni nu poate compara lucrarea omului cu lucrarea lui 
Dumnezeu. Căile de practică ale omului și cunoștințele lui referitoare la adevăr sunt 
toate aplicabile într-o anumită sferă. Nu se poate spune că drumul pe care omul pășește 

este în totalitate dorința Duhului Sfânt, deoarece omul poate doar să fie luminat de Duhul 
Sfânt și nu poate fi umplut complet de Duhul Sfânt. Lucrurile pe care omul le poate 
experimenta sunt incluse toate în sfera umanităţii normale și nu pot depăși șirul de 
gânduri din mintea umană obișnuită. Toţi cei care pot trăi realitatea adevărului 
experimentează în cadrul acestei sfere. Atunci când ei experimentează adevărul, este 
mereu o experienţă a vieții umane obișnuite, luminată de Duhul Sfânt; nu este o cale de 
a experimenta care deviază de la viața umană normală. Ei experimentează adevărul 
fiind luminaţi de Duhul Sfânt pe baza trăirii vieților lor umane. Mai mult decât atât, acest 
adevăr diferă de la om la om, iar profunzimea sa este legată de starea omului. Se poate 
spune doar că acea cale pe care merg ei este viața umană normală a cuiva care 
urmăreşte adevărul și poate fi numită calea parcursă de un om normal, luminat de Duhul 
Sfânt. Nu se poate spune că acea cale pe care calcă este calea pe care merge de Duhul 
Sfânt. În experiența umană normală, deoarece oamenii care urmează adevărul nu sunt 
la fel, nici lucrarea Duhului Sfânt nu este la fel. În plus, deoarece mediile pe care oamenii 
le experimentează și gama lor de experienţe nu sunt la fel și din cauza amestecului minţii 
și gândurilor lor, experienţa lor este amestecată în proporții diferite. Fiecare persoană 
înțelege un adevăr în funcţie de natura sa diferită, individuală. Înțelegerea lor a sensului 
real al adevărului nu este completă și reprezintă doar unul sau mai multe aspecte ale 
acestuia. Sfera adevărului pe care îl experimentează omul diferă de la om la om conform 
condiţiilor fiecărei persoane. În acest mod, cunoașterea aceluiaşi adevăr, așa cum este 
exprimat de către oameni diferiţi, nu este aceeași. Cu alte cuvinte, experiența omului are 
întotdeauna limitări și nu poate reprezenta complet voia Duhului Sfânt și nici lucrarea 
omului nu poate fi percepută drept lucrarea lui Dumnezeu, chiar dacă ceea ce este 
exprimat de om corespunde foarte mult cu voia lui Dumnezeu și chiar dacă experienţa 
omului este foarte aproape de lucrarea de desăvârșire pe care Duhul Sfânt o săvârșește. 
Omul nu poate fi decât slujitorul lui Dumnezeu și să săvârșească lucrarea pe care 
Dumnezeu i-o încredințează. Omul poate exprima cunoștințe doar sub luminarea 
Duhului Sfânt și adevăruri dobândite din experienţele sale personale. Omul nu este 
calificat și nu îndeplinește condiţiile pentru a fi emisarul Duhului Sfânt. El nu are dreptul 
de a spune că lucrarea sa este lucrarea lui Dumnezeu. Omul are principiile lucrării omului 
și toți oamenii au experiențe diferite și condiţii care variază. Lucrarea omului include 
toate experienţele lui sub luminarea Duhului Sfânt. Aceste experienţe pot doar să 
reprezinte ființa omului și nu reprezintă fiinţa lui Dumnezeu sau voia Duhului Sfânt. Prin 
urmare, nu se poate spune că acea cale pe care merge omul este calea parcursă de 
către Duhul Sfânt, deoarece lucrarea omului nu poate reprezenta lucrarea lui 
Dumnezeu, iar lucrarea omului și experienţa lui nu sunt voia completă a Duhului Sfânt. 
Lucrarea omului este predispusă a se încadra în reguli, iar metoda lui de lucru este ușor 
limitată la un domeniu de aplicabilitate și nu poate conduce oamenii către o cale liberă. 
Majoritatea adepților trăiesc într-o sferă limitată, iar modul lor de a experimenta este, de 
asemenea, limitat la această sferă. Experienţa omului este întotdeauna limitată; metoda 

lucrării lui este, de asemenea, limitată la câteva tipuri și nu poate fi comparată cu 
lucrarea Duhului Sfânt sau cu lucrarea lui Dumnezeu Însuși. Acest lucru se întâmplă 
deoarece experiența omului, în cele din urmă, este limitată. Cu toate acestea, 
Dumnezeu Își săvârşeşte lucrarea și aceasta nu este restricționată de reguli; indiferent 
de cum este săvârșită, nu este limitată la o singură metodă. Nu există niciun fel de reguli 
în lucrarea lui Dumnezeu -— toată lucrarea Lui este eliberată și liberă. Indiferent de cât 
timp petrece omul urmându-L pe El, nu poate rezuma nicio lege care guvernează 
metodele lucrării lui Dumnezeu. Deși lucrarea Lui are principii ferme, este săvârșită 
mereu în feluri noi, are întotdeauna evoluţii noi și este inaccesibilă omului. Într-un singur 
interval, Dumnezeu ar putea avea diferite tipuri de lucrări și moduri diferite de a conduce 
oamenii, făcând astfel încât oamenii să aibă mereu intrări și schimbări noi. Nu poți 
discerne legile lucrării Lui, deoarece El lucrează mereu în moduri noi și doar așa pot 
adepții lui Dumnezeu să nu devină restricționaţi de reguli. Lucrarea lui Dumnezeu Însuși 
evită întotdeauna noţiunile oamenilor și le contracarează. Doar aceia care ÎI caută și ÎI 
urmează pe El cu inima curată pot avea firile transformate și pot trăi liber, nesupuși 
regulilor sau înfrânaţi de vreo noţiune religioasă. Lucrarea omului are cerințe de la ceilalți 
pe baza propriei lui experienţe și a ceea ce el însuși poate înfăptui. Standardul acestor 
cerinţe este limitat la o anumită sferă, iar metodele de practică sunt, de asemenea, foarte 
limitate. Asifel, adepţii trăiesc inconștient în cadrul acestei sfere limitate; și, pe măsură 
ce timpul trece, aceste lucruri devin reguli și ritualuri. Dacă lucrarea unei anumite 
perioade este condusă de cineva care nu a trecut prin desăvârșirea personală a lui 
Dumnezeu și nu a primit judecata, adepţii lui vor deveni bigoţi și experți în împotrivirea 
fată de Dumnezeu. Drept urmare, dacă o persoană este un lider calificat, acea persoană 
trebuie să fi fost supusă judecății și să fi acceptat desăvârșirea. Cei care nu au fost 
supuși judecății, chiar dacă poate au lucrarea Duhului Sfânt, exprimă doar lucruri neclare 
și ireale. Cu timpul, ei vor conduce oamenii către reguli neclare și supranaturale. 
Lucrarea pe care Dumnezeu o săvârșește nu este în acord cu trupul omului. Ea nu este 
în acord cu gândurile omului, ci contraatacă noțiunile omului; nu este întinată cu niște 
culori religioase nedeslușite. Rezultatele lucrării lui Dumnezeu nu pot fi obținute de 
cineva care nu a fost desăvârșit de El; ele sunt peste puterea de gândire a omului. 
Lucrarea din mintea omului este prea ușor de realizat de către el. Pastorii și liderii 
din lumea religioasă, de exemplu, se bazează pe darurile și poziţiile lor pentru a-și 
săvârși lucrarea. Oamenii care îi urmează pentru o perioadă lungă vor fi infectați de 
darurile lor și influenţaţi de parte din fiinţa lor. Ei se concentrează pe darurile, abilităţile 
și cunoștințele oamenilor și acordă atenţie unor lucruri supranaturale și multor doctrine 
profunde și nerealiste (desigur, aceste doctrine profunde sunt inaccesibile). Ei nu se 
concentrează pe schimbările din firile oamenilor, ci mai degrabă asupra formării 
oamenilor ca ei să predice și să lucreze, îmbunătăţind cunoștințele oamenilor și 
doctrinele religioase abundente. Ei nu se concentrează pe cât de mult se schimbă firea 
omului și nici pe cât de mult înțeleg oamenii din adevăr. Ei nu se preocupă de esența 

oamenilor și cu atât mai puţin încearcă să cunoască starea normală și anormală a 
oamenilor. Ei nu contracarează noțiunile oamenilor și nici nu îşi dezvăluie noțiunile, cu 
atât mai puțin emondează oamenii pentru lipsurile sau corupţia lor. Majoritatea celor 
care îi urmează îi servesc cu darurile lor naturale, iar tot ceea ce lansează ei sunt noțiuni 
religioase și teorii teologice, care nu au legătură cu realitatea și sunt complet incapabile 
să îi ofere viață omului. De fapt, esenţa lucrării lor este cultivarea talentului, educarea 
unei persoane care nu are nimic într-un absolvent talentat al unui seminar care, mai 
târziu, va merge să lucreze și să conducă. Poţi găsi vreo lege în lucrarea de șase mii de 
ani a lui Dumnezeu? Există multe legi și restricţii în lucrarea pe care o săvârşeşte omul, 
iar creierul uman este prea dogmatic. Ceea ce exprimă omul reprezintă așadar 
cunoștințe și realizări care se află în sfera experienţei lui. Omul nu poate exprima nimic 
mai mult de atât. Experienţa omului sau cunoștințele nu provin din darurile lui înnăscute 
sau din instinctul lui; acestea apar datorită îndrumării lui Dumnezeu și a păstoritului Său 
direct. Omul are doar capacitatea de a accepta acest păstorit și nicio capacitate care 
poate exprima direct ce este divinitatea. Omul nu poate fi sursa, el poate fi doar vasul 
care acceptă apa de la sursă. Acesta este instinctul uman, înzestrarea pe care trebuie 
să o avem ca ființe umane. Dacă o persoană pierde capacitatea care acceptă cuvântul 
lui Dumnezeu și instinctul uman, acea persoană pierde, de asemenea, ceea ce este cel 
mai de preț și datoria omului creat. Dacă o persoană nu are cunoștințe sau experienţă 
cu privire la cuvântul lui Dumnezeu și lucrarea Lui, acea persoană își pierde datoria pe 
care ar trebui să o săvârșească în calitate de ființă creată și demnitatea unei fiinţe create. 
Este instinctul lui Dumnezeu să exprime ce este divinitatea, fie că aceasta este 
exprimată prin trup sau direct de către Duh; aceasta este lucrarea de slujire a lui 
Dumnezeu. Omul îşi exprimă propriile experienţe sau cunoștințe (adică exprimă ceea ce 
este el) în timpul lucrării lui Dumnezeu sau după aceea; acestea sunt instinctul și datoria 
omului și ceea ce ar trebui omul să îndeplinească. Deși expresia omului nu este la 
înălțimea a ceea ce exprimă Dumnezeu și deși expresia omului este restricționată de 
multe reguli, el trebuie să îndeplinească datoria pe care ar trebui să o îndeplinească și 
să facă ceea ce trebuie să facă. Omul ar trebui să facă tot ce este cu putință pentru a-și 
îndeplini datoria și nu ar trebui să aibă nicio urmă de reţinere. 

După ce a lucrat ani de zile, omul va rezuma experiența numeroșilor săi ani de lucru, 
precum și înțelepciunea și regulile pe care le-a acumulat. Un om care a lucrat multă 
vreme poate să simtă mișcarea lucrării Duhului Sfânt; știe când Duhul Sfânt lucrează și 
când nu lucrează; știe cum să aibă părtășie atunci când poartă o povară; și este 
conștient de starea normală a lucrării Duhului Sfânt și de starea normală a dezvoltării 
oamenilor pe parcursul vieţii. Așa este o persoană care a lucrat ani de zile și cunoaște 
lucrarea Duhului Sfânt. Cei care au lucrat mult timp vorbesc cu siguranţă și fără grabă; 
chiar și atunci când nu au nimic de spus sunt calmi. În sinea lor, ei pot continua să se 
roage pentru a găsi lucrarea Duhului Sfânt. Ei au experienţă în muncă. O persoană care 
a lucrat multă vreme, care are multă experienţă și a învățat multe lecţii, are multe în 

sinea sa care blochează lucrarea Duhului Sfânt; acesta este un defect al lucrării ei pe 
termen lung. Un om care abia a început să lucreze nu este întinat de lecții umane sau 
experienţă și este confuz în special cu privire la modul în care lucrează Duhul Sfânt. Cu 
toate acestea, în timpul lucrării lui, învaţă treptat să simtă cum lucrează Duhul Sfânt și 
devine conştient de ce trebuie să facă pentru a obţine lucrarea Duhului Sfânt, ce să facă 
pentru a atinge exact vulnerabilităţile altora și de alte lucruri cunoscute, pe care cei care 
lucrează ar trebui să le ştie. Cu timpul, ajunge să aibă această înțelepciune și să știe 
aspectele cunoscute despre lucrare pe de rost și începe să o folosească cu ușurință 
atunci când lucrează. Cu toate acestea, atunci când Duhul Sfânt Își schimbă modul de 
lucru, el încă aderă la vechile lui cunoștințe de lucru și la vechile reguli de lucru și nu știe 
foarte multe despre noua dinamică a lucrării. Anii de lucru și de plenitudine a prezenţei 
și îndrumării Duhului Sfânt îi oferă tot mai multe lecţii despre lucrare și tot mai multă 
experienţă. Aceste lucruri îi conferă încredere în sine, care nu este mândrie. Cu alte 
cuvinte, el este destul de mulțumit de lucrarea lui și bucuros de lucrurile cunoscute pe 
care le-a aflat despre lucrarea Duhului Sfânt. În special, obținerea și realizarea acelor 
lucruri pe care alţii nu le-au obținut sau realizat îi oferă și mai multă încredere în el; se 
pare că lucrarea Duhului Sfânt în el nu poate fi niciodată distrusă, în timp ce alţii nu se 
califică pentru acest tratament special. Doar persoanele de felul lui, care au lucrat ani 
de zile și a căror utilitate este foarte valoroasă, sunt calificate pentru a se bucura de 
acest lucru. Aceste lucruri devin un obstacol mare în acceptarea noii lucrări a Duhului 
Sfânt. Chiar dacă poate accepta noua lucrare, nu o poate face peste noapte. Cu 
siguranţă va trece prin mai multe schimbări de situaţie și transformări înainte de a 
accepta. Această situaţie poate fi schimbată doar treptat, după ce se vor lua măsuri 
asupra vechilor lui noţiuni, iar firea lui veche va fi judecată. Fără să parcurgă acești pași, 
el nu va renunţa și nu va accepta ușor noi învățături și lucrări care nu sunt în armonie 
cu vechile lui noţiuni. Acesta este cel mai dificil lucru de confruntat în ceea ce-l privește 
pe om și nu este ușor de schimbat. Dacă, în calitate de lucrător, el este capabil simultan 
să obţină și să înțeleagă lucrarea Duhului Sfânt și să rezume dinamica ei și dacă este 
capabil să nu fie restricţionat de experienţele lui de lucru și să accepte lucrarea nouă în 
lumina celei vechi, atunci el este un om înţelept și un lucrător calificat. De multe ori, 
oamenii sunt așa: lucrează mai mulţi ani fără să fie capabili să-și rezume experienţa de 
lucru sau, după ce și-au rezumat experienţa și înțelepciunea referitoare la lucrare, sunt 
împiedicaţi să accepte lucrarea nouă și nu pot să înțeleagă bine sau să trateze corect 
lucrarea veche și pe cea nouă. Oamenii sunt cu adevărat dificil de stăpânit! Majoritatea 
dintre voi sunteţi așa. Acelora care au experimentat ani de zile lucrarea Duhului Sfânt le 
este foarte greu să accepte lucrarea nouă și sunt mereu plini de noţiuni pe care nu le 
pot lăsa deoparte, în timp ce omului care abia a început să lucreze îi lipsesc cunoștințele 
comune despre lucrare și nu știe nici măcar cum să se descurce cu unele dintre cele 
mai simple probleme. Voi, oamenii, sunteţi foarte dificili! Cei cu vechime sunt atât de 
mândri și de încrezuţi, încât au uitat de unde au venit. Ei îi privesc întotdeauna de sus 

pe cei tineri și, cu toate acestea, sunt incapabili să accepte lucrarea nouă și să renunțe 
la noțiunile pe care ei le-au strâns și păstrat de-a lungul anilor. Deși acei tineri ignoranti 
sunt capabili să accepte puţin din noua lucrare a Duhului Sfânt și sunt destul de 
entuziaști, ei devin întotdeauna confuzi și nu știu ce să facă atunci când apar probleme. 
Ei sunt entuziaști, dar ignoranţi. Ei au doar câteva cunoștințe despre lucrarea Duhului 
Sfânt și nu sunt capabili să le folosească în vieţile lor; este doar o doctrină care nu este 
de niciun folos. Există prea mulţi oameni ca voi; câți pot să se supună luminării și 
iluminării Duhului Sfânt și reușesc să împlinească voia lui Dumnezeu? Se pare că aceia 
dintre voi care aţi fost adepţi până acum aţi fost foarte ascultători, dar, de fapt, nu aţi 
renunţat la noţiunile voastre, încă mai căutaţi în Biblie, credeți în lucruri neclare sau vă 
rătăciţi în noţiuni. Nu mai există nimeni care să investigheze cu atenţie lucrarea actuală 
sau să o aprofundeze. Voi acceptaţi calea de astăzi cu noţiunile voastre vechi. Ce puteți 
obține cu o asemenea credință? S-ar putea spune că ascundeți în voi multe noţiuni care 
nu au fost dezvăluite și că doar depuneţi un efort suprem pentru a le ascunde și pentru 
a nu le dezvălui cu ușurință. Nu acceptaţi noua lucrare cu sinceritate și nu intenţionaţi 
să renunţaţi la vechile noţiuni; aveţi prea multe, prea cumplite filosofii de viaţă și sunt 
prea substanţiale. Voi nu renuntati la vechile noţiuni și trataţi cu reticență noua lucrare. 
Inimile voastre sunt prea sinistre și, pur și simplu, nu acceptaţi pașii noii lucrări. Pot astfel 
de risipitori ca voi să își asume lucrarea de răspândire a Evangheliei? Sunteţi voi capabili 
să vă asumaţi lucrarea și să o răspândiţi în întregul univers? Aceste practici ale voastre 
vă împiedică să vă transformați firea și cunoașterea lui Dumnezeu. Dacă veţi continua 
așa, inevitabil veți fi alungați. 

Trebuie să știți cum să diferenţiaţi lucrarea lui Dumnezeu de lucrarea omului. Ce poți 
vedea în lucrarea omului? Există multe elemente ale experienţei omului în lucrarea sa; 
ceea ce exprimă omul este ceea ce este el. Lucrarea lui Dumnezeu, de asemenea, 
exprimă ce este El; dar fiinţa Lui e diferită cea a omului. Fiinţa omului reprezintă 
experienţa și viaţa lui (ceea ce omul experimentează sau întâlnește în viața lui sau 
filosofiile de viaţă pe care le are), iar oamenii care trăiesc în medii diferite exprimă ființe 
diferite. Indiferent dacă ai sau nu experienţe sociale, iar ceea ce trăieşti și experimentezi 
de fapt în familia ta poate fi văzut în ceea ce exprimi, tu nu poți vedea în lucrarea lui 
Dumnezeu întrupat dacă El are sau nu experienţe sociale. El cunoaște foarte bine 
substanța omului și poate revela toate tipurile de practici legate de toate tipurile de 
persoane. El se pricepe și mai bine la revelarea firilor corupte și a comportamentelor 
răzvrătite ale oamenilor. El nu trăiește printre oamenii lumii, dar El este conștient de 
natura muritorilor și de corupţia oamenilor lumii. Aceasta este ființa Sa. Deși El nu are 
de-a face cu lumea, El cunoaște regulile lumii, deoarece El înţelege natura umană pe 
deplin. El știe despre lucrarea Duhului pe care ochii omului nu o pot vedea și pe care 
urechile omului nu o pot auzi, atât pe cea de azi, cât și pe cea din trecut. Aceasta include 
înțelepciunea care nu este o filosofie de viaţă și miracole care sunt greu de pătruns 
pentru oameni. Aceasta este ființa Lui, care a fost dezvăluit oamenilor și, de asemenea, 

ascuns de oameni. Ceea ce exprimă El nu este fiinţa unei persoane extraordinare, ci 
atributele inerente și ființa Duhului. El nu cutreieră lumea, dar știe totul despre aceasta. 
El contactează „antropoizii” care nu au cunoștințe sau înțelegere, dar El exprimă cuvinte 
care sunt mai mărețe decât cunoașterea și deasupra celor mai mari oameni. El trăiește 
într-un grup de oameni obtuzi și amorţiți care sunt lipsiţi de umanitate și care nu înţeleg 
convențiile și viața omenirii, dar El poate cere omenirii să trăiască umanitatea normală 
și, în același timp, să dezvăluie baza și umanitatea inferioară a omenirii. Toate acestea 
sunt ființa Lui, mai măreaţă decât fiinţa oricărei persoane în carne și oase. Pentru El, nu 
este necesar să experimenteze o viață socială complicată, greoaie și sordidă pentru a 
săvârși lucrarea pe care trebuie să o săvârșească și să dezvăluie complet substanța 
coruptă a omenirii. O viaţă socială sordidă nu edifică trupul Său. Lucrarea și cuvintele 
Lui dezvăluie doar nesupunerea omului și nu îi oferă omului experienţa și lecţiile pentru 
a face faţă lumii. El nu trebuie să cerceteze societatea sau familia omului atunci când îi 
oferă omului viaţă. Expunerea și judecarea omului nu sunt o expresie a experienţei 
trupului Lui; este dezvăluirea Sa a caracterului nedrept al omului după ce a știut despre 
nesupunerea omului multă vreme și despre corupția detestată a omenirii. Lucrarea pe 
care El o săvârșește are în întregime scopul de a dezvălui omului firea Lui și de a-și 
exprima ființa. Doar El poate face această lucrare; nu este ceva ce poate fi săvârșit de 
o persoană în carne și oase. Din lucrarea Lui, omul nu poate distinge ce tip de persoană 
este El. De asemenea, omul nu e capabil să Îl clasifice pe El ca ființă creată în baza 
lucrării Lui. Fiinţa Sa Îl face imposibil de clasificat drept o persoană creată. Omul Îl poate 
considera doar drept o persoană non-umană, dar nu știe în ce categorie să Îl includă, 
astfel că omul este silit să Îl încadreze în categoria lui Dumnezeu. Nu este nerezonabil 
ca omul să facă asta, deoarece Dumnezeu a lucrat mult în rândul oamenilor, fapt pe 
care omul nu este capabil să îl săvârșească. 

Lucrarea pe care Dumnezeu o săvârșește nu este reprezentativă pentru experiența 
trupului Lui; lucrarea pe care omul o săvârșește este reprezentativă pentru experiența 
sa. Toată lumea vorbește despre experiența personală. Dumnezeu poate exprima 
adevărul direct, în timp ce omul poate exprima doar experienţa care corespunde cu 
experimentarea adevărului. Lucrarea lui Dumnezeu nu are reguli și nu este supusă 
restricțiilor temporale sau geografice. El poate exprima ce este El oricând, oriunde. El 
lucrează după cum dorește. Lucrarea omului are condiţii și context; fără ele, el ar fi 
incapabil să lucreze și să-și exprime cunoștințele cu privire la Dumnezeu sau experiența 
lui referitoare la adevăr. Pentru a putea să-ţi dai seama dacă un lucru este lucrarea lui 
Dumnezeu sau lucrarea omului, trebuie pur și simplu să compari diferenţele dintre cele 
două. Dacă nu există nicio lucrare săvârșită de Dumnezeu Însuși și există doar lucrarea 
omului, vei ști pur și simplu că învăţăturile omului sunt mari, peste capacitățile celorlalţi; 
tonul vocii lui, principiile în modul de gestionare a lucrurilor și experienţa lui și maniera 
constantă de a lucra sunt inaccesibile altora. Voi toţi îi admiraţi pe acești oameni cu un 
calibru bun și cunoștințe măreţe, dar nu puteţi vedea din lucrarea și cuvintele lui 

Dumnezeu cât de mare este umanitatea Lui. În schimb, EI este obișnuit, iar atunci când 
lucrează, El este normal și real, și totuși nemărginit pentru muritori, ceea ce îi face pe 
oameni să simtă un fel de venerație pentru El. Poate că experienţa unei persoane în 
lucrarea sa este destul de avansată sau imaginaţia și raționamentul acesteia sunt 
deosebit de avansate, iar umanitatea sa este bună în special; astfel de însușiri pot atrage 
doar admiraţia oamenilor, dar nu vor stârni venerație și teamă. Toţi oamenii îi admiră pe 
aceia care pot lucra bine, care au o experienţă deosebit de profundă și care pot practica 
adevărul, dar astfel de oameni nu pot stârni venerație, doar admiraţie și invidie. Dar 
oamenii care au experimentat lucrarea lui Dumnezeu nu Îl admiră pe Dumnezeu; în 
schimb, ei simt că lucrarea Lui este inaccesibilă omului și este de nepătruns pentru om, 
că este proaspătă și minunată. Când oamenii experimentează lucrarea lui Dumnezeu, 
primele lor cunoștințe despre El sunt că El este de nepătruns, înțelept și minunat și ÎI 
venerează inconștient și simt misterul lucrării pe care o săvârșește El, care depășește 
sfera cunoașterii minţii omului. Oamenii își doresc doar să fie capabili să-l îndeplinească 
cerințele, să-l satisfacă dorințele; ei nu își doresc să Îl depășească, deoarece lucrarea 
pe care El o săvârşeşte depășește gândirea și imaginaţia omului și nu ar putea fi 
săvârșită de om în locul Său. Nici măcar omul însuși nu își cunoaște imperfectiunile, 
totuși Dumnezeu a făurit o cale nouă și a venit pentru a-l aduce pe om într-o lume mai 
nouă și mai frumoasă și, astfel, omenirea a făcut un progres nou și a avut un început 
nou. Ceea ce simt oamenii pentru Dumnezeu nu este admirație sau, mai degrabă, nu 
este numai admiraţie. Experienţa lor cea mai profundă este venerație și dragoste; 
sentimentul lor este acela că Dumnezeu este cu adevărat minunat. El săvârşeşte 
lucrarea pe care omul este incapabil să o săvârșească și spune lucrurile pe care omul 
este incapabil să le spună. Oamenii care au experimentat lucrarea lui Dumnezeu au 
întotdeauna un sentiment indescriptibil. Oamenii cu o experienţă destul de profundă pot 
înțelege iubirea de Dumnezeu; ei pot simţi frumuseţea Lui, că lucrarea Lui este atât de 
înțeleaptă, de minunată și astfel o putere infinită generată printre ei. Nu este teamă sau 
iubire ocazională și respect, ci un sentiment profund al compasiunii și toleranţei lui 
Dumnezeu față de om. Totuși, persoanele care au experimentat mustrarea și judecata 
Lui simt măreţia Lui și faptul că este de neofensat. Chiar și persoanele care au 
experimentat mai mult din lucrarea Lui sunt incapabile de a-L înțelege; toți cei care ÎI 
venerează cu adevărat știu că lucrarea Lui nu este în concordanţă cu noţiunile 
oamenilor, ci mereu se împotrivește noțiunilor lor. El nu are nevoie ca oamenii să-L 
admire pe deplin sau să dea impresia de supunere faţă de El; mai degrabă ei ar trebui 
să ajungă la o venerație și supunere adevărate. În atât de multe dintre lucrările Lui, 
oricine cu experienţă adevărată simte venerație pentru El, ceea ce este mai presus de 
admiraţie. Oamenii l-au văzut firea datorită lucrării Lui de mustrare și judecare și, astfel, 
Îl venerează în inimile lor. Menirea lui Dumnezeu este de a fi venerat și ascultat, 
deoarece fiinţa și firea Lui nu sunt la fel ca acelea ale unei ființe create și sunt deasupra 
celor ale ființelor create. Dumnezeu există de la Sine, este etern, El nu este o fiinţă 

creată și doar Dumnezeu este vrednic de venerație și supunere; omul nu este calificat 
pentru aceasta. Deci, toți cei care au experimentat lucrarea Lui și ÎI cunosc cu adevărat 
simt venerație pentru El. Cu toate acestea, aceia care nu renunţă la noţiunile lor despre 
El — aceia care pur și simplu nu Îl privesc ca fiind Dumnezeu -— nu au venerație pentru 
El și, chiar dacă ÎI urmează, nu sunt cuceriţi, sunt persoane neascultătoare prin natura 
lor. Ce vrea El să obţină lucrând în felul acesta este ca toate ființele create să aibă inimi 
care să Îl venereze pe Creator, să Îl adore și să se supună necondiţionat stăpânirii Lui. 
Acesta este rezultatul final pe care toată lucrarea Lui este menită să îl obţină. Dacă 
oamenii care au experimentat o asemenea lucrare nu-L venerează pe Dumnezeu nici 
măcar un pic şi dacă nesupunerea lor din trecut nu se schimbă deloc, atunci ei vor fi 
alungaţi cu siguranță. Dacă atitudinea unei persoane faţă de Dumnezeu este doar să-L 
admire sau să-L respecte de la distanţă și nu să ÎI iubească măcar puţin, atunci acesta 
este rezultatul la care a ajuns o persoană lipsită de o inimă care să-L iubească pe 
Dumnezeu, iar acelei persoane îi lipsesc condiţiile de a fi desăvârșită. Dacă atâta muncă 
nu poate obţine iubirea adevărată a unei persoane, atunci acea persoană nu L-a câștigat 
pe Dumnezeu și nu urmărește sincer adevărul. O persoană care nu îl iubește pe 
Dumnezeu nu iubește adevărul și, astfel, nu îl poate câștiga pe Dumnezeu, cu atât mai 
puţin nu poate să primească aprobarea lui Dumnezeu. Astfel de persoane, oricum 
experimentează lucrarea Duhului Sfânt și oricum experimentează judecata, nu sunt 
capabile să Îl venereze pe Dumnezeu. Acestea sunt persoane a căror natură nu se poate 
schimba și care au firi extrem de păcătoase. Toţi cei care nu Îl venerează pe Dumnezeu 
vor fi alungaţi, vor fi obiectele pedepsirii și vor fi pedepsiţi precum cei care fac rău, să 
sufere mult mai mult decât cei care au săvârșit lucruri nedrepte. 


Cunoașterea celor trei etape 
ale lucrării lui Dumnezeu 
este calea spre a-L cunoaște pe Dumnezeu 


Lucrarea de gestionare a omenirii este împărțită în trei etape, ceea ce înseamnă că 
lucrarea de mântuire a omenirii este împărţită în trei etape. Aceste trei etape nu includ 
lucrarea de creare a lumii, dar sunt mai degrabă cele trei etape ale lucrării din Epoca 
Legii, Epoca Harului și Epoca Împărăției. Lucrarea de creare a lumii a fost lucrarea de 
producere a întregii omeniri. Nu a fost lucrarea de mântuire a omenirii și nu are nicio 
legătură cu lucrarea de mântuire a omenirii, pentru că atunci când lumea a fost creată, 
omenirea nu fusese coruptă de către Satana și, ca urmare, nu era nevoie să se realizeze 
lucrarea de mântuire a omenirii. Lucrarea de mântuire a omenirii a început numai după 
ce omenirea fusese coruptă de Satana și, așa, lucrarea de gestionare a omenirii a 
început, de asemenea, numai după ce omenirea fusese coruptă. Cu alte cuvinte, 
gestionarea omului de către Dumnezeu a început ca rezultat al lucrării de mântuire a 

omenirii și nu a izvorât din lucrarea creării lumii. Numai după ce omenirea a căpătat o 
fire coruptă a luat naștere lucrarea de gestionare și, astfel, lucrarea de gestionare a 
omenirii cuprinde trei părţi, iar nu patru părţi sau patru epoci. Numai aceasta este formula 
corectă de a face referire la gestionarea omenirii de către Dumnezeu. Când se încheie 
epoca finală, lucrarea de gestionare a omenirii va fi ajuns la un sfârșit complet. 
Încheierea lucrării de gestionare înseamnă că lucrarea de mântuire a întregii omeniri va 
fi fost complet finalizată și că, prin urmare, această fază se va fi încheiat pentru omenire. 
Fără lucrarea de mântuire a întregii omeniri, lucrarea de gestionare a omenirii nu ar 
exista, nici cele trei etape ale lucrării nu ar exista. Tocmai din cauza depravării omenirii 
și pentru că omenirea avea nevoie atât de urgentă de mântuire, a încheiat lahve crearea 
lumii și a început lucrarea din Epoca Legii. Numai atunci a început lucrarea de gestionare 
a omenirii, ceea ce înseamnă că numai atunci a început lucrarea de mântuire a omenirii. 
„Gestionarea omenirii” nu înseamnă călăuzirea vieţii omenirii nou create pe pământ 
(adică, o omenire care nu fusese coruptă încă). Mai degrabă, este mântuirea unei 
omeniri care a fost coruptă de către Satana, adică este transformarea acestei omeniri 
corupte. Aceasta este semnificaţia „gestionării omenirii”. Lucrarea de mântuire a omenirii 
nu include lucrarea de creare a lumii și, în consecinţă, nici lucrarea de gestionare a 
omenirii nu include lucrarea de creare a lumii, ci include mai degrabă numai trei etape 
ale lucrării, care sunt separate de crearea lumii. Pentru a înţelege lucrarea de gestionare 
a omenirii, este necesar să fii conștient de istoria celor trei etape ale lucrării — acesta 
este lucrul de care fiecare trebuie să fie conștient pentru a fi mântuit. Ca făpturi ale lui 
Dumnezeu, ar trebui să recunoașteți că omul a fost creat de către Dumnezeu și ar trebui 
să recunoaștețţi sursa corupției omenirii și, mai mult, procesul mântuirii omului. Dacă știți 
doar să acţionaţi conform doctrinei, în încercarea de a câștiga favoarea lui Dumnezeu, 
dar nu aveţi nici cea mai vagă idee despre felul în care Dumnezeu mântuiește omenirea 
sau despre sursa corupției omenirii, atunci asta vă lipsește ca făpturi ale lui Dumnezeu. 
Nu ar trebui să fii satisfăcut numai cu înțelegerea acelor adevăruri care pot fi puse în 
practică, în timp ce rămâi ignorant cu privire la anvergura mai mare a lucrării de 
gestionare a lui Dumnezeu — dacă așa stau lucrurile, atunci ești prea dogmatic. Cele trei 
etape ale lucrării sunt adevărul care se află în interiorul gestionării omului de către 
Dumnezeu, sosirea Evangheliei întregii lumi, cel mai mare mister din întreaga omenire 
și sunt, de asemenea, fundamentul răspândirii Evangheliei. Dacă te concentrezi numai 
asupra înțelegerii adevărurilor simple care au legătură cu viaţa ta și nu știi nimic despre 
acest lucru, cel mai mare dintre toate misterele și viziunile, atunci nu este viața ta 
asemănătoare cu un produs defect, bun de nimic în afară de a fi privit? 

Dacă omul se concentrează doar asupra practicii și vede lucrarea lui Dumnezeu și 
ceea ce ar trebui să cunoască omul ca secundare, nu e cumva este scump la tărâţe și 
ieftin la făină? Ceea ce trebuie să știi, trebuie să ştii; ceea ce trebuie să pui în practică, 
trebuie să pui în practică. Numai atunci vei fi cineva care știe cum să urmeze adevărul. 
Când vine ziua ca tu să răspândești Evanghelia, dacă ești capabil să spui doar că 

Dumnezeu este un Dumnezeu măreț și drept, că El este Dumnezeul suprem, un 
Dumnezeu cu care nu se poate compara niciun om de seamă și că El este un Dumnezeu 
față de care nu este nimeni mai presus..., dacă poţi spune numai aceste cuvinte 
irelevante și superficiale, în timp ce ești complet incapabil să rostești cuvinte care sunt 
de o importanţă crucială și care au esenţă, dacă nu ai nimic de spus despre cunoașterea 
lui Dumnezeu sau despre lucrarea lui Dumnezeu și, mai mult, dacă nu poți explica 
adevărul sau oferi ceea ce îi lipsește omului, atunci cineva ca tine este incapabil să-și 
facă datoria bine. Mărturisirea lui Dumnezeu și răspândirea Evangheliei Împărăției nu 
sunt chestiuni simple. Trebuie mai întâi să fii echipat cu adevărul și cu viziunile care 
trebuie să fie înţelese. Când îţi sunt clare viziunile și adevărul diferitelor aspecte ale 
lucrării lui Dumnezeu, și în inima ta ajungi să cunoști lucrarea lui Dumnezeu și, indiferent 
de ceea ce face Dumnezeu -— fie judecată dreaptă sau rafinarea omului — deţii cea mai 
măreaţă viziune drept fundament și deţii adevărul corect pentru a-l pune în practică, 
atunci vei fi capabil să-L urmezi pe Dumnezeu până la capăt. Trebuie să știi că, indiferent 
de lucrarea pe care o face, scopul lucrării lui Dumnezeu nu se schimbă, inima lucrării 
Lui nu se schimbă și voinţa Lui în privința omului nu se schimbă. Oricât de severe ar fi 
cuvintele Lui, oricât de potrivnic ar fi mediul, principiile lucrării Lui nu se vor schimba și 
intenţia Lui de a mântui omul nu se va schimba. Dacă nu este lucrarea de revelare a 
sfârșitului omului sau a destinaţiei omului și nu este lucrarea din ultima fază sau lucrarea 
de a pune capăt întregului plan de gestionare (planul mântuirii) al lui Dumnezeu și dacă 
este în timpul în care El prelucrează omul, atunci inima lucrării Lui nu se va schimba. Va 
fi mereu mântuirea omenirii. Acesta ar trebui să fie fundamentul credinţei voastre în 
Dumnezeu. Scopul celor trei etape ale lucrării este mântuirea întregii omeniri — asta 
înseamnă completa mântuire a omului de sub domeniul Satanei. Cu toate că fiecare 
dintre cele trei etape ale lucrării are un obiectiv și o semnificaţie diferite, fiecare este 
parte a lucrării de mântuire a omenirii și fiecare este o lucrare de mântuire diferită, 
desfășurată conform cerinţelor omenirii. Odată ce ești conștient de scopul acestor trei 
etape ale lucrării, vei fi conștient de cum să apreciezi semnificaţia fiecărei etape a lucrării 
și vei recunoaște cum să acţionezi pentru a-l satisface dorinţa lui Dumnezeu. Dacă poți 
să atingi acest punct, atunci aceasta, cea mai măreaţă dintre toate viziunile, va deveni 
fundamentul credinţei tale în Dumnezeu. Nu ar trebui să cauţi doar căi ușoare de practică 
sau adevăruri profunde, ci ar trebui să combini viziunile cu practica, astfel încât să fie 
atât adevăruri care pot fi puse în practică, cât și cunoaștere care se bazează pe viziuni. 
Numai atunci vei fi o persoană care caută pe deplin adevărul. 

Cele trei etape ale lucrării sunt în centrul întregii gestionări a lui Dumnezeu și în ele 
sunt exprimate firea lui Dumnezeu și ceea ce este El. Cei care nu cunosc cele trei etape 
ale lucrării lui Dumnezeu sunt incapabili să realizeze cum Își exprimă Dumnezeu firea, 
nici nu cunosc înțelepciunea lucrării lui Dumnezeu. De asemenea, rămân ignoranţi cu 
privire la multele feluri în care El mântuiește omenirea și la voia Lui pentru întreaga 
omenire. Cele trei etape ale lucrării sunt expresia completă a lucrării de mântuire a 

omenirii. Cei care nu cunosc cele trei etape ale lucrării vor fi ignoranţi cu privire la 
diferitele metode și principii ale lucrării Duhului Sfânt, iar cei care doar se ţin strict de 
doctrina rămasă dintr-o anumită etapă a lucrării sunt oameni care Îl limitează pe 
Dumnezeu la doctrină și a căror credinţă în Dumnezeu este vagă și nesigură. Asemenea 
oameni nu vor primi niciodată mântuirea lui Dumnezeu. Numai cele trei etape ale lucrării 
lui Dumnezeu pot exprima pe deplin întreaga fire a lui Dumnezeu și pot exprima complet 
intenţia lui Dumnezeu de a mântui întreaga omenire și întregul proces de mântuire a 
omenirii. Aceasta este dovada că EI l-a înfrânt pe Satana și a câștigat omenirea; este 
dovada victoriei lui Dumnezeu și este expresia întregii firi a lui Dumnezeu. Cei care nu 
înțeleg decât una dintre cele trei etape ale lucrării lui Dumnezeu nu cunosc decât o parte 
a firii lui Dumnezeu. În noțiunile omului, este uşor ca această singură etapă a lucrării să 
devină doctrină, și va deveni probabil ca omul să stabilească reguli fixe în privinţa lui 
Dumnezeu, iar omul va folosi această singură parte a firii lui Dumnezeu ca pe o 
reprezentare a întregii firi a lui Dumnezeu. Mai mult, se amestecă și o mare parte din 
imaginaţia omului, în așa fel încât omul constrânge cu rigiditate firea, ființa și 
înțelepciunea lui Dumnezeu, precum și principiile lucrării lui Dumnezeu, între parametri 
limitați, crezând că dacă Dumnezeu a fost odată astfel, atunci El va rămâne același pe 
vecie și nu Se va schimba niciodată. Numai aceia care cunosc și apreciază cele trei 
etape ale lucrării ÎI pot cunoaște corect și complet pe Dumnezeu. Cel puţin, ei nu-L vor 
defini pe Dumnezeu ca pe Dumnezeul israeliților sau al evreilor şi nu Îl vor vedea ca pe 
un Dumnezeu care va fi pe vecie răstignit pe cruce de dragul omului. Dacă omul ajunge 
doar să-L cunoască pe Dumnezeu numai dintr-o etapă a lucrării Sale, atunci și 
cunoașterea lui este mult prea mică, nici cât o picătură în ocean. Dacă nu, de ce mulți 
din vechea gardă religioasă L-ar răstigni pe Dumnezeu pe cruce de viu? Nu pentru că 
omul Îl limitează pe Dumnezeu în anumiţi parametri? Nu se opun mulţi oameni lui 
Dumnezeu și nu împiedică lucrarea Duhului Sfânt pentru că nu cunosc lucrarea variată 
și diversă a lui Dumnezeu și, mai mult, pentru că nu posedă decât o fărâmă de 
cunoaștere și doctrină cu care să măsoare lucrarea Duhului Sfânt? Cu toate că 
experienţele unor asemenea oameni sunt superficiale, ei sunt aroganti și indulgenţi din 
fire și privesc lucrarea Duhului Sfânt cu dispreţ, ignoră disciplinele Duhului Sfânt și, mai 
mult, îşi folosesc vechile argumente banale ca să „confirme” lucrarea Duhului Sfânt. Ei 
joacă și un rol și sunt convinși pe deplin de propria lor știință și erudiție și de faptul că 
sunt în stare să călătorească în toată lumea. Nu sunt asemenea oameni cei care sunt 
disprețuiţi și respinși de către Duhul Sfânt și nu vor fi ei alungaţi de noua epocă? Nu sunt 
aceia care vin înaintea lui Dumnezeu și | se opun în mod deschis răufăcători ignoranti 
și neinformaţi, care încearcă pur și simplu să arate cât sunt de geniali? Având doar o 
cunoaștere insuficientă a Bibliei, ei încearcă să răstoarne „sistemul academic” al lumii; 
având doar o doctrină superficială de a-i învăţa pe oameni, ei încearcă să răstoarne 
lucrarea Duhului Sfânt și încearcă să o facă să se învârtească în jurul propriului lor 
proces de gândire. Miopi cum sunt, încearcă să cuprindă dintr-o privire 6000 de ani de 

lucrare a lui Dumnezeu. Acești oameni nu au vreo rațiune care merită menţionată! De 
fapt, cu cât mai mare este cunoașterea de Dumnezeu a oamenilor, cu atât sunt mai lenti 
în a-l judeca lucrarea. Mai mult, ei vorbesc doar puţin despre știința lor cu privire la 
lucrarea lui Dumnezeu astăzi, dar nu sunt pripiţi în judecăţile lor. Cu cât oamenii cunosc 
mai puţin despre Dumnezeu, cu atât mai aroganţi și mai îngâmfaţi sunt și cu atât mai 
nesăbuit proclamă fiinţa lui Dumnezeu -— și totuși ei nu vorbesc decât de teorie și nu 
oferă nicio dovadă reală. Asemenea oameni nu au nicio valoare. Cei care văd lucrarea 
Duhului Sfânt ca pe un joc sunt frivoli! Aceia care nu sunt precauţi când întâlnesc noua 
lucrare a Duhului Sfânt, care vorbesc prea mult, se grăbesc să judece, dau frâu liber 
temperamentului de a nega dreptatea lucrării Duhului Sfânt și care, de asemenea, o 
insultă și blasfemiază — astfel de oameni nerespectuoși nu sunt oare ignoranti față de 
lucrarea Duhului Sfânt? Nu sunt ei, mai mult, oameni foarte aroganţi, oameni care sunt 
inerent mândri și neguvernabili? Chiar dacă sosește ziua în care asemenea oameni 
acceptă noua lucrare a Duhului Sfânt, Dumnezeu tot nu îi va tolera. Nu doar că ei se 
uită de sus la cei care lucrează pentru Dumnezeu, dar și blasfemiază împotriva lui 
Dumnezeu Însuși. Asemenea oameni disperaţi nu vor fi iertaţi, nici în epoca aceasta nici 
în cea ceva să vie, şi vor pieri pe vecie în iad! Astfel de oameni nerespectuoși, indulgenti 
pretind a crede în Dumnezeu și cu cât mai mult sunt astfel oamenii, cu atât mai dispuși 
sunt să ofenseze decretele administrative ale lui Dumnezeu. Nu merg oare toţi cei 
aroganti care sunt nestăpâniţi în mod natural și care niciodată nu au ascultat de nimeni, 
pe această cale? Nu se opun ei lui Dumnezeu zi după zi, lui Dumnezeu care este 
întotdeauna nou și niciodată vechi? Astăzi, ar trebui să înțelegeţi de ce trebuie să 
cunoașteţi importanţa celor trei etape ale lucrării lui Dumnezeu. Cuvintele pe care le 
spun sunt în avantajul vostru și nu doar vorbărie goală. Dacă doar le citiți ca și cum ați 
admira florile în timp ce treceţi galopând pe lângă ele, nu va fi toată munca Mea grea de 
pomană? Fiecare dintre voi ar trebui să-și cunoască propria natură. Majoritatea dintre 
voi sunteți talentați la argumentare, răspunsurile la întrebările teoretice vi se rostogolesc 
din gură, dar nu aveţi nimic de spus la întrebări care implică esenţa. Chiar şi astăzi, încă 
vă mai dedaţi la conversații frivole, incapabili să vă schimbaţi vechile firi, și majoritatea 
dintre voi nu aveti nicio intenţie de a schimba felul în care urmaţi pentru a obţine adevărul 
mai înalt, ci, în schimb, doar vă trăiţi vieţile fără tragere de inimă. Cum sunt asemenea 
oameni capabili să-L urmeze pe Dumnezeu până la capăt? Chiar dacă reușiţi să ajungeţi 
la capătul drumului, ce beneficiu vă va aduce asta? E mai bine să vă schimbaţi ideile 
înainte de a fi prea târziu, fie urmând cu adevărat, fie retrăgându-vă mai devreme. Pe 
măsură ce trece timpul veţi deveni niște paraziți profitori — sunteţi dispuși să jucaţi un rol 
atât de josnic și de dezonorant? 

Cele trei etape ale lucrării sunt o dovadă a întregii lucrări a lui Dumnezeu, o mărturie 
a mântuirii omenirii de către Dumnezeu și nu sunt imaginare. Dacă vă doriţi cu adevărat 
să căutaţi o cunoaștere a întregii firi a lui Dumnezeu, atunci trebuie să cunoaşteţi cele 
trei etape ale lucrării desfășurate de Dumnezeu și, mai mult, nu trebuie să omitețţi nicio 

etapă. Acesta este minimul care trebuie atins de către cei care caută să-L cunoască pe 
Dumnezeu. Omul însuși nu poate fabrica o cunoaștere adevărată a lui Dumnezeu. Nu 
este ceva ce omul însuși își poate imagina, nici nu este acordării favorii speciale unei 
singure persoane de către Duhul Sfânt. Mai degrabă, este o cunoaștere care vine după 
ce omul a experimentat lucrarea lui Dumnezeu și este o cunoaștere a lui Dumnezeu 
care nu vine decât după experimentarea faptelor lucrării lui Dumnezeu. O asemenea 
cunoaștere nu poate fi primită de-a gata, şi nici nu este ceva ce poate fi învăţat. Are în 
întregime legătură cu experienţa personală. Mântuirea omenirii de către Dumnezeu este 
în centrul acestor trei etape ale lucrării, totuși în cadrul lucrării de mântuire sunt incluse 
câteva metode de lucru și mijloace prin care se exprimă firea lui Dumnezeu. Acest lucru 
este cel mai dificil de identificat și dificil de înţeles de către om. Separarea epocilor, 
schimbările în lucrarea lui Dumnezeu, schimbările în locaţia lucrării, schimbările în 
beneficiarul acestei lucrări și așa mai departe — toate acestea sunt incluse în cele trei 
etape ale lucrării. În particular, diferența în modul de lucru al Duhului Sfânt, ca și 
schimbările în firea, imaginea, numele, identitatea lui Dumnezeu sau alte schimbări, fac 
toate parte din cele trei etape ale lucrării. O etapă a lucrării poate reprezenta doar o 
parte și este limitată la o anumită sferă. Nu implică separarea epocilor sau schimbări în 
lucrarea lui Dumnezeu, cu atât mai puţin în celelalte aspecte. Acesta este un lucru 
absolut evident. Cele trei etape ale lucrării sunt totalitatea lucrării lui Dumnezeu de 
mântuire a omenirii. Omul trebuie să cunoască lucrarea lui Dumnezeu și firea lui 
Dumnezeu în lucrarea de mântuire; fără acest fapt, cunoașterea ta despre Dumnezeu 
nu e altceva decât vorbe goale, nimic mai mult decât pontificarea scaunului. O asemenea 
cunoaștere nu poate nici convinge, nici cuceri omul; este în contradicţie cu realitatea și nu 
reprezintă adevărul. Poate fi abundentă și plăcută auzului, dar dacă este în dezacord cu 
firea inerentă a lui Dumnezeu, atunci Dumnezeu nu te va cruța. Nu doar că nu îţi va lăuda 
cunoașterea, dar te va și pedepsi pentru că ai fost un păcătos care L-a blasfemiat. 
Cuvintele cunoașterii lui Dumnezeu nu se rostesc cu ușurință. Chiar dacă tu poţi fi bun 
de gură și elocvent și cuvintele tale sunt atât de abile încât poţi să demonstrezi că negrul 
este alb și albul este negru, tot ești depășit când e cazul să vorbești despre cunoașterea 
lui Dumnezeu. Dumnezeu nu este cineva pe care să-L poţi judeca cu nechibzuinţă sau 
pe care-L poţi preamări în treacăt sau denigra cu nonşalanţă. Preamărești pe oricine și 
oricare și totuși te străduiești să cauţi cuvintele potrivite ca să descrii harul suprem al lui 
Dumnezeu — de lucrul acesta ajunge să-și dea seama orice ratat. Chiar dacă există mulți 
maeștri ai limbajului în stare să-L descrie pe Dumnezeu, exactitatea a ceea ce descriu 
ei este doar o sutime din adevărul rostit de oamenii care Îi aparţin lui Dumnezeu, oameni 
care, deși au numai un vocabular limitat, pot să apeleze la o experienţă bogată. Astfel 
se poate vedea că cunoașterea lui Dumnezeu constă în exactitate și actualitate și nu în 
folosirea inteligentă a cuvintelor sau într-un vocabular bogat, și că a omului cunoaștere 
și cunoașterea lui Dumnezeu nu au absolut nicio legătură. Lecţia cunoașterii lui 
Dumnezeu este mai presus de oricare dintre științele naturale ale omenirii. Este o lecţie 

care poate fi însușită doar de către un număr extrem de mic al celor care caută să-L 
cunoască pe Dumnezeu și nu poate fi însușită de orice persoană talentată. Așadar, nu 
trebuie să priviţi cunoașterea lui Dumnezeu și urmarea adevărului ca și cum ar fi lucruri 
care ar putea fi atinse de către un simplu copil. Poate că ai avut succes deplin în viața 
ta de familie sau în carieră sau în căsnicie, dar, când vine vorba de adevăr și despre 
lecţia cunoașterii lui Dumnezeu, nu ai cu ce te lăuda, și nu ai obţinut nimic. Punerea 
adevărului în practică, se poate spune, este o mare dificultate pentru voi, și cunoașterea 
lui Dumnezeu este o problemă chiar mai mare. Aceasta este dificultatea voastră și este 
și dificultatea cu care se confruntă întreaga omenire. Printre cei care au avut unele 
realizări în cauza cunoașterii lui Dumnezeu nu este aproape niciunul care să se ridice la 
standardul cerut. Omul nu știe ce înseamnă să-L cunoască pe Dumnezeu sau de ce 
este necesar să-L cunoască pe Dumnezeu sau ce măsură trebuie să atingă pentru a-L 
cunoaște Dumnezeu. Acesta este lucrul atât de zăpăcitor pentru omenire și este, pur și 
simplu, cea mai mare enigmă cu care se confruntă omenirea — nimeni nu este capabil 
să răspundă la această întrebare, nici nu este cineva dispus să răspundă la această 
întrebare pentru că, până acum, nimeni din omenire nu a avut vreun succes în studiul 
acestei lucrări. Poate că atunci când enigma celor trei etape ale lucrării este făcută 
cunoscută omenirii, va apărea succesiv un grup de oameni talentaţi care Îl cunosc pe 
Dumnezeu. Bineînţeles, sper că așa va fi și, mai mult, sunt în procesul derulării acestei 
lucrări și sper să văd apariția mai multor asemenea oameni talentați în viitorul apropiat. 
Ei vor deveni acei ce depun mărturie faptului celor trei etape ale lucrării și, desigur, vor 
fi și primii care vor depune mărturie în favoarea acestor trei etape ale lucrării. Dar nimic 
nu ar fi mai dureros și mai regretabil decât neapariţia unor asemenea oameni talentaţi 
în ziua în care lucrarea lui Dumnezeu ajunge la final, sau dacă ar exista numai unul sau 
doi astfel de oameni care au acceptat personal să fie desăvârșiţi de către Dumnezeul 
întrupat. Totuși, acesta este doar cel mai rău caz. Oricum ar fi situația, încă mai sper că 
aceia care urmează cu adevărat pot obține această binecuvântare. De la începutul 
timpurilor, nu a mai existat niciodată o asemenea lucrare; un asemenea demers nu a 
avut loc niciodată în istoria dezvoltării umane. Dacă poţi deveni cu adevărat unul dintre 
primii din rândul acelora care Îl cunosc pe Dumnezeu, nu ar fi aceasta cea mai mare 
onoare printre toate făpturile? Ar fi o altă creatură din omenire mai apreciată de către 
Dumnezeu? O asemenea lucrare nu este ușor de obținut, dar în cele din urmă tot va 
culege răsplăți. Indiferent de genul sau naționalitatea lor, toţi aceia care sunt capabili să 
obțină cunoașterea lui Dumnezeu vor primi, în cele din urmă, cea mai mare cinstire a lui 
Dumnezeu și vor fi singurii care posedă autoritatea lui Dumnezeu. Aceasta este lucrarea 
de astăzi și este, de asemenea, și lucrarea viitorului; este ultima și cea mai măreaţă 
lucrare care să fie realizată în 6000 de ani de lucru și este o metodă de lucru care 
dezvăluie fiecare categorie de oameni. Prin lucrarea de a face omul să-L cunoască pe 
Dumnezeu sunt dezvăluite diferitele categorii de oameni: cei care Îl cunosc pe 
Dumnezeu sunt apți să primească binecuvântările lui Dumnezeu și să-l accepte 

făgăduinţele, în timp ce aceia care nu-L cunosc pe Dumnezeu nu sunt apti să primească 
binecuvântările lui Dumnezeu și să-l accepte făgăduințele. Cei care-L cunosc pe 
Dumnezeu sunt apropiații Lui și cei care nu Îl cunosc pe Dumnezeu nu pot fi numiţi 
apropiații Lui; apropiații lui Dumnezeu pot primi oricare dintre binecuvântările lui 
Dumnezeu, dar cei care nu sunt apropiații Lui nu sunt vrednici de niciuna dintre lucrările 
Lui. Indiferent dacă este vorba de nenorociri, rafinare sau judecată, toate aceste lucruri 
sunt pentru a-i permite omului să obţină, în final, o cunoaștere a lui Dumnezeu și, astfel, 
ca omul să | se poată supune lui Dumnezeu. Acesta este singurul efect care va fi obținut 
până la urmă. Nimic din cele trei etape ale lucrării nu este ascuns, iar acest lucru este 
în avantajul cunoașterii lui Dumnezeu de către om și îl ajută pe om să obţină o 
cunoaștere mai completă și mai profundă a lui Dumnezeu. Toată această lucrare este 
în avantajul omului. 

Lucrarea lui Dumnezeu Însuși este viziunea pe care omul trebuie să o cunoască, 
pentru că lucrarea lui Dumnezeu nu poate fi realizată de către om și nu este deţinută de 
către om. Cele trei etape ale lucrării sunt totalitatea gestionării lui Dumnezeu și nu există 
nicio viziune mai măreaţă care ar trebui cunoscută de către om. Dacă omul nu cunoaște 
această viziune măreaţă, atunci nu este ușor să-L cunoască pe Dumnezeu, nu este ușor 
să înțeleagă voia lui Dumnezeu și, mai mult, calea pe care pășește omul va deveni din 
ce în ce mai anevoioasă. Fără viziuni, omul nu ar fi fost capabil să ajungă atât de 
departe. Viziunile sunt cele care l-au ocrotit pe om până astăzi și care i-au oferit omului 
cea mai mare protecţie. În viitor, cunoașterea voastră trebuie să se aprofundeze și voi 
trebuie să ajungeţi să cunoașteţi deplinătatea voii Lui și esenţa lucrării Lui înțelepte în 
cele trei etape ale lucrării. Numai aceasta este adevărata voastră statură. Etapa finală a 
lucrării nu este de sine stătătoare, ci face parte din întregul format împreună cu cele 
două etape anterioare, ceea ce înseamnă că este imposibil de finalizat întreaga lucrare 
de mântuire făcând numai una dintre cele trei etape ale lucrării. Chiar dacă etapa finală 
a lucrării este în stare să-l mântuiască pe om complet, asta nu înseamnă că este necesar 
să se desfășoare numai această etapă și că cele două etape anterioare ale lucrării nu 
sunt necesare ca să-l salveze pe om de sub influența Satanei. Niciuna dintre cele trei 
etape nu poate fi considerată ca unică viziune care trebuie să fie cunoscută de întreaga 
omenire, pentru că întregimea lucrării de mântuire sunt cele trei etape ale lucrării, nu o 
singură etapă dintre ele. Atât timp cât lucrarea de mântuire nu a fost realizată, 
gestionarea lui Dumnezeu nu va putea să ajungă la un final deplin. Fiinţa, firea și 
înțelepciunea lui Dumnezeu sunt exprimate în întregimea lucrării de mântuire; acestea 
nu revelate omului chiar de la început, ci au fost treptat exprimate în lucrarea de 
mântuire. Fiecare etapă a lucrării de mântuire exprimă o parte a firii lui Dumnezeu și o 
parte a ființei Sale; nicio etapă individuală a lucrării nu poate exprima în mod direct și 
complet întregimea ființei lui Dumnezeu. Astfel, lucrarea de mântuire poate fi complet 
finalizată numai atunci când cele trei etape ale lucrării au fost finalizate și, asifel, 
cunoașterea omului despre întregimea lui Dumnezeu este inseparabilă de cele trei etape 

ale lucrării. Ceea ce obține omul dintr-o etapă a lucrării este numai firea lui Dumnezeu 
care este exprimată într-o singură parte a lucrării Sale. Nu poate reprezenta firea și ființa 
care sunt exprimate în etapa anterioară sau ulterioară. Asta pentru că lucrarea de 
mântuire a omenirii nu poate fi terminată imediat în timpul unei perioade sau într-un loc, 
ci devine treptat mai profundă, conform nivelului de dezvoltare a omului în diferite 
momente și locuri. Este o lucrare care se desfășoară în etape și nu se finalizează într-o 
singură etapă. Așadar, întreaga înțelepciune a lui Dumnezeu este cristalizată în cele trei 
etape, în loc de o singură etapă. Întreaga Lui ființă și întreaga Sa înţelepciune sunt 
afișate în aceste trei etape și fiecare etapă conţine ființa Lui și reprezintă o mărturie a 
înțelepciunii lucrării Lui. Omul ar trebui să cunoască întreaga fire a lui Dumnezeu 
exprimată în aceste trei etape. Toate acestea cu privire la ființa lui Dumnezeu sunt de 
cea mai mare importanță pentru întreaga omenire, și dacă oamenii nu au această 
cunoaștere când | se închină lui Dumnezeu, atunci ei nu sunt cu nimic diferiți de cei care 
i se închină lui Buddha. Lucrarea lui Dumnezeu printre oameni nu este ascunsă omului 
și ar trebui să fie cunoscută de toţi aceia care | se închină lui Dumnezeu. De vreme ce 
Dumnezeu a desfășurat cele trei etape ale lucrării de mântuire printre oameni, omul ar 
trebui să cunoască expresia a ceea ce El are și ceea ce este în timpul acestor trei etape 
ale lucrării. Acesta este lucrul care trebuie făcut de om. Ceea ce Dumnezeu ascunde 
omului este ceea ce omul este incapabil să obţină și ceea ce omul nu ar trebui să 
cunoască, în timp ce ceea ce Dumnezeu îi arată omului este ceea ce omul ar trebui să 
știe și ceea ce omul ar trebui să deţină. Fiecare dintre cele trei etape ale lucrării este 
realizată pe fundamentul etapei anterioare; nu se desfășoară independent, separat de 
lucrarea de mântuire. Deși există diferenţe mari în epoca și lucrarea care este efectuată, 
în esenţă este tot mântuirea omenirii, și fiecare etapă a lucrării de mântuire este mai 
profundă decât cea dinainte. Fiecare etapă a lucrării continuă de pe fundamentul ultimei, 
care nu este abolită. În acest fel, în lucrarea Lui care este mereu nouă și niciodată veche, 
Dumnezeu exprimă constant aspecte ale firii Lui care nu au fost niciodată exprimate 
omului și îi dezvăluie mereu omului noua Lui lucrare și noua Lui ființă și, chiar dacă 
vechile gărzi religioase fac tot ce pot să reziste și se opun deschis acestui lucru, 
Dumnezeu Își face întotdeauna lucrarea cea nouă pe care intenţionează să o facă. 
Lucrarea Lui se schimbă mereu și, din această cauză, întâmpină întotdeauna opoziția 
omului. La fel, firea Lui se schimbă întotdeauna, așa cum se schimbă epoca și cei care 
Îi primesc lucrarea. Mai mult, El face întotdeauna o lucrare care nu a mai fost făcută 
înainte, chiar făcând o lucrare care îi pare omului a fi în contradicţie cu lucrarea făcută 
înainte, a fi împotriva aceleia. Omul nu este capabil să accepte decât un tip de lucrare 
sau un tip de practică și îi este dificil să accepte o lucrare sau feluri de a practica aflate 
în dezacord cu el sau mai presus de el. Dar Duhul Sfânt face mereu lucrări noi și așa 
apar grupuri după grupuri de experţi religioși care se opun noii lucrări a lui Dumnezeu. 
Acești oameni au devenit experţi tocmai pentru că omul nu are cunoștință despre felul 
în care Dumnezeu este mereu nou și niciodată vechi și nu are cunoștință despre 

principiile lucrării lui Dumnezeu și, mai mult decât atât, nu are cunoștință despre multele 
feluri prin care Dumnezeu îl mântuiește pe om. Astfel, omul este complet incapabil să 
își dea seama dacă este o lucrare care vine de la Duhul Sfânt și dacă este lucrarea lui 
Dumnezeu Însuși. Mulţi oameni se agaţă de o atitudine în care, dacă un lucru 
corespunde cu cuvintele care au sosit înainte, atunci îl acceptă și dacă sunt diferenţe 
față de lucrarea dinainte, atunci se opun și o resping. Astăzi, nu respectaţi cu toții 
asemenea principii? Cele trei etape ale lucrării de mântuire nu au avut vreun mare efect 
asupra voastră și există aceia care cred că cele două etape anterioare ale lucrării sunt 
o povară pe care pur și simplu nu e necesar să o cunoască. Ei cred că aceste etape nu 
ar trebui declarate maselor și că ar trebui retractate cât mai curând posibil, astfel încât 
oamenii să nu se simtă copleșiți de cele două etape anterioare din cele trei etape ale 
lucrării. Majoritatea cred că a face cunoscute cele două etape anterioare ale lucrării este 
un pas prea departe și că nu e de folos pentru a-L cunoaște pe Dumnezeu — asta credeți 
voi. Astăzi, credeți cu toţii că este corect să acţionaţi astfel, dar va veni ziua când veți 
realiza importanţa lucrării Mele: să știți că eu nu fac nicio lucrare care este lipsită de 
semnificație. De vreme ce vă declar cele trei etape ale lucrării, acestea trebuie să fie în 
folosul vostru; de vreme ce aceste trei etape ale lucrării sunt în centrul întregii gestionări 
a lui Dumnezeu, ele trebuie să devină centrul atenţiei tuturor în întregul univers. Într-o 
zi, veţi realiza cu toţii importanţa acestei lucrări. Să știți că vă opuneţi lucrării lui 
Dumnezeu sau vă folosiţi propriile noţiuni pentru a măsura lucrarea de astăzi, pentru că 
nu cunoaşteţi principiile lucrării lui Dumnezeu și din cauza nesăbuinţei cu care tratați 
lucrarea Duhului Sfânt. Opoziția voastră faţă de Dumnezeu și obstrucţionarea lucrării 
Duhului Sfânt sunt cauzate de noțiunile și inerenta voastră aroganță. Nu pentru că 
lucrarea lui Dumnezeu este greșită, ci pentru că voi sunteţi în mod natural prea nesupuși. 
După ce își găsesc credința în Dumnezeu, unii oameni nu pot nici măcar să spună cu 
siguranță de unde a venit omul, și totuși ei îndrăznesc să ţină discursuri publice, 
evaluând bunele și relele lucrării Duhului Sfânt. Chiar le ţin predici apostolilor care au 
lucrarea cea nouă a Duhului Sfânt, făcând comentarii și vorbind când nu trebuie; 
umanitatea lor este prea josnică și nu au nici cea mai mică urmă de rațiune. Nu va veni 
ziua când asemenea oameni vor fi respinși de lucrarea Duhului Sfânt și vor fi arși de 
focurile iadului? Ei nu cunosc lucrarea lui Dumnezeu, dar în schimb Îi critică lucrarea și 
încearcă şi să-L înveţe pe Dumnezeu cum să lucreze. Cum pot asemenea oameni lipsiţi 
de rațiune să-L cunoască pe Dumnezeu? Omul ajunge să-L cunoască pe Dumnezeu în 
timpul procesului de căutare și experimentare; nu prin a critica după bunul plac ajunge 
omul să-L cunoască pe Dumnezeu prin luminarea Duhului Sfânt. Cu cât devine mai 
precisă cunoașterea lui Dumnezeu de către oameni, cu atât mai puţin | se opun. 
Dimpotrivă, cu cât mai puţin ÎI cunosc oamenii pe Dumnezeu, cu atât este mai probabil 
ca ei să | se opună. Noţiunile tale, vechea ta natură și umanitatea, caracterul și 
perspectiva ta morală sunt capitalul cu care Îi reziști lui Dumnezeu și, cu cât etica ta e 
mai coruptă, cu cât calităţile tale sunt mai odioase și cu cât umanitatea ta este mai 

josnică, cu atât mai mult ești dușmanul lui Dumnezeu. Cei care au noţiuni puternice și o 
fire neprihănită de sine sunt încă și mai mult în vrăjmășie cu Dumnezeul întrupat; 
asemenea oameni sunt anticriști. Dacă noţiunile tale nu sunt corectate, atunci ele vor fi 
mereu împotriva lui Dumnezeu; nu vei fi niciodată compatibil cu Dumnezeu și vei fi 
pentru totdeauna separat de El. 

Numai lăsând deoparte vechile tale noţiuni poți obține cunoaștere nouă; totuși, 
vechea cunoaștere nu este în mod necesar echivalentă cu vechile noţiuni. „Noţiuni” se 
referă la lucrurile imaginate de om care sunt în contradicţie cu realitatea. Dacă vechea 
cunoaștere era deja depășită în epoca veche și l-a împiedicat pe om să intre în noua 
lucrare, atunci o asemenea cunoaștere este, de asemenea, o noțiune. Dacă omul este 
capabil să abordeze corect o asemenea cunoaștere și poate ajunge să-L cunoască pe 
Dumnezeu din câteva aspecte diferite, combinând vechiul și noul, atunci vechea 
cunoaștere devine un ajutor pentru om și devine baza prin care omul pătrunde în noua 
epocă. Lecţia cunoașterii lui Dumnezeu îţi cere să stăpânești multe principii: cum să intri 
pe calea spre a-L cunoaște pe Dumnezeu, care sunt adevărurile pe care trebuie să le 
înţelegi pentru a-L cunoaște pe Dumnezeu și cum să te lepezi de noțiunile și de vechile 
tale firi, astfel încât să te poţi supune tuturor aranjamentelor noii lucrări a lui Dumnezeu. 
Dacă folosești aceste principii drept fundament pentru a pătrunde în lecţia cunoașterii lui 
Dumnezeu, atunci cunoașterea ta va deveni din ce în ce mai profundă. Dacă ai o 
cunoaștere clară a celor trei etape ale lucrării — adică, a întregului plan de gestionare 
(planul mântuirii) al lui Dumnezeu — și dacă poţi corela pe deplin cele două etape 
anterioare ale lucrării lui Dumnezeu cu etapa actuală și să vezi că aceasta este o lucrare 
făcută de un singur Dumnezeu, atunci vei avea un fundament incomparabil mai ferm. 
Cele trei etape ale lucrării au fost făcute de un singur Dumnezeu; aceasta este viziunea 
cea mai măreaţă și aceasta este singura cale spre a-L cunoaște pe Dumnezeu. Cele trei 
etape ale lucrării nu ar fi putut fi făcute decât de Dumnezeu Însuși și niciun om nu ar 
putea face o asemenea lucrare în numele Lui — adică numai Dumnezeu Însuși Și-ar fi 
putut face propria lucrare de la început și până astăzi. Deși cele trei etape ale lucrării lui 
Dumnezeu au fost efectuate în diferite epoci și locuri și deși lucrarea fiecăreia dintre ele 
este diferită, totul este lucrare făcută de un singur Dumnezeu. Dintre toate viziunile, 
aceasta este cea mai măreaţă viziune pe care ar trebui să o cunoască omul, și dacă 
poate fi pe deplin înțeleasă de către om, atunci el va fi în stare să rămână ferm. Astăzi, 
cea mai mare problemă în confruntarea cu diferite religii și confesiuni este aceea că ele 
nu cunosc lucrarea Duhului Sfânt și sunt incapabile să facă diferenţa între lucrarea 
Duhului Sfânt și lucrarea care nu este a Duhului Sfânt — din cauza asta, nu pot să distingă 
dacă această etapă a lucrării este sau nu, ca și ultimele două etape ale lucrării, realizată 
tot de către Dumnezeu lahve. Cu toate că oamenii Îl urmează pe Dumnezeu, majoritatea 
sunt încă incapabili să spună dacă aceasta este sau nu calea cea dreaptă. Omul îşi face 
griji dacă această cale este calea deschisă personal de către Dumnezeu Însuși și dacă 
întruparea lui Dumnezeu este un fapt și majoritatea oamenilor încă nu au habar cum să 

discearnă asemenea lucruri. Cei care Îl urmează pe Dumnezeu sunt incapabili să 
determine calea și, astfel, mesajele care sunt rostite nu au decât un efect parțial printre 
acești oameni și sunt incapabile să fie complet eficiente și, astfel, acest lucru afectează 
apoi intrarea în viaţă a unor asemenea oameni. Dacă omul poate vedea în cele trei etape 
ale lucrării că acestea au fost efectuate de către Dumnezeu Însuși în diferite vremuri, în 
diferite locuri și în diferiți oameni, dacă omul poate vedea că, deși lucrarea este diferită, 
este toată făcută de un singur Dumnezeu și că, de vreme ce este lucrare făcută de un 
singur Dumnezeu, trebuie să fie dreaptă și fără greșeală și că, deși este în dezacord cu 
noțiunile omului, nu se poate nega că este o lucrare făcută de un singur Dumnezeu -— 
dacă omul poate spune cu siguranţă că este lucrarea unui singur Dumnezeu, atunci 
noțiunile omului vor fi reduse la simple banalităţi, nedemne de a fi menţionate. Pentru că 
viziunile omului sunt neclare și deoarece omul Îl cunoaște numai pe lahve ca Dumnezeu 
și pe Isus ca Domnul și are dubii cu privire la Dumnezeul întrupat de astăzi, mulţi oameni 
rămân devotați lucrării lui lahve și Isus și sunt asaltaţi de noțiuni cu privire la lucrarea de 
astăzi, majoritatea oamenilor sunt mereu neîncrezători și nu iau în serios lucrarea de 
astăzi. Omul nu are noțiuni în privința ultimelor două etape ale lucrării, care au fost 
invizibile. Asta pentru că omul nu înțelege realitatea ultimelor două etape ale lucrării și nu 
a asistat personal la ele. Omul îşi imaginează ce vrea din cauza faptului că aceste etape 
ale lucrării nu pot fi văzute; indiferent de ceea ce spune el, nu există fapte care să 
dovedească asemenea închipuiri și nimeni care să le corecteze. Omul dă frâu liber 
temperamentului său natural, aruncând precauţia pe fereastră și lăsându-și imaginaţia 
să zburde; nu există fapte care să îi verifice închipuirile și, astfel, închipuirile omului devin 
„realitate”, indiferent dacă există sau nu vreo dovadă pentru ele. Astfel, omul crede în 
propriul lui Dumnezeu imaginat în mintea lui și nu Îl caută pe Dumnezeul realității. Dacă 
o persoană are un tip de credinţă, atunci, într-o sută de persoane sunt o sută de feluri de 
credință. Omul deţine asemenea credințe pentru că nu a văzut realitatea lucrării lui 
Dumnezeu, pentru că doar a auzit-o cu urechile lui și nu a văzut-o cu ochii lui. Omul a 
auzit legende și povești — dar rareori a auzit cunoștința faptelor lucrării lui Dumnezeu. 
Astfel, oamenii care sunt credincioși numai de un an ajung să creadă în Dumnezeu prin 
propriile noţiuni. Același lucru este valabil pentru cei care au crezut în Dumnezeu toată 
viața. Cei care nu pot vedea faptele nu vor fi niciodată în stare să scape de o credinţă în 
care au noţiuni despre Dumnezeu. Omul crede că s-a eliberat din legăturile vechilor sale 
noțiuni și că a pătruns într-un nou teritoriu. Nu știe omul că cunoașterea acelora care nu 
pot vedea adevărata faţă a lui Dumnezeu nu reprezintă nimic altceva decât noțiuni și 
vorbe în vânt? Omul crede că noțiunile lui sunt corecte și fără greșeală lui și crede că 
aceste noţiuni vin de la Dumnezeu. Astăzi, când omul este martor la lucrarea lui 
Dumnezeu, el dă frâu noţiunilor care s-au clădit de-a lungul multor ani. Închipuirile și ideile 
trecutului au devenit o piedică a lucrării din această etapă și a devenit dificil pentru om 
să renunţe la asemenea noțiuni și să respingă asemenea idei. Noţiunile multora dintre 
cei care L-au urmat pe Dumnezeu până astăzi, cu privire la această lucrare făcută pas 

cu pas, au devenit mai deplorabile și acești oameni au format treptat o vrăjmășie 
încăpăţânată fată de Dumnezeul întrupat. Sursa acestei uri e în noţiunile și închipuirile 
omului. Noţiunile și închipuirile omului au devenit dușmanul lucrării de astăzi, lucrare ce 
e în contradicţie cu noţiunile omului. Acest lucru s-a întâmplat tocmai pentru că faptele 
nu permit omului să-și dea frâu liber imaginaţiei și, mai mult, nu pot fi cu ușurință 
combătute de către om, iar noțiunile și închipuirile nu suportă existenţa faptelor și, mai 
mult decât atât, pentru că omul nu se gândește la corectitudinea și veridicitatea faptelor, 
ci doar dă hotărât frâu noţiunilor sale și își folosește propria imaginaţie. Aceasta se poate 
spune că este doar vina noțiunilor omului și nu se poate spune că ar fi vina lucrării lui 
Dumnezeu. Omul își poate imagina ce poftește, dar nu poate contesta liber nicio etapă a 
lucrării lui Dumnezeu sau oricare parte din ea; faptul lucrării lui Dumnezeu este inviolabil 
de către om. Poţi să-ţi dai frâu liber imaginaţiei și poţi chiar să compilezi povești frumoase 
despre lucrarea lui lahve și a lui Isus, dar nu poţi contesta faptul fiecărei etape a lucrării 
lui lahve și a lui Isus; acesta este un principiu și este și un ordin administrativ și ar trebui 
să înțelegeţi importanţa acestor chestiuni. Omul crede că această etapă a lucrării este 
incompatibilă cu noțiunile omului și că nu este așa pentru cele două etape precedente 
ale lucrării. În imaginaţia lui, omul crede că lucrarea celor două etape anterioare este cu 
siguranță diferită de lucrarea de astăzi — dar te-ai gândit vreodată că principiile lucrării lui 
Dumnezeu sunt aceleași, că lucrarea Lui este întotdeauna practică și că, indiferent de 
epocă, va exista întotdeauna un potop de oameni care rezistă și se opun faptului lucrării 
Sale? Toţi aceia care astăzi rezistă și se opun acestei etape a lucrării s-ar fi opus fără 
îndoială lui Dumnezeu și în timpurile trecute, pentru că asemenea oameni vor fi 
întotdeauna dușmanii lui Dumnezeu. Oamenii care cunosc faptul lucrării lui Dumnezeu 
vor vedea cele trei etape ale lucrării drept lucrarea unui singur Dumnezeu și vor renunţa 
la noţiunile lor. Aceștia sunt oamenii care Îl cunosc pe Dumnezeu și asemenea oameni 
sunt cei care Îl urmează cu adevărat pe Dumnezeu. Când întreaga gestionare a lui 
Dumnezeu se apropie de sfârșit, Dumnezeu va clasifica toate lucrurile după felul lor. 
Omul a fost făcut de mâinile Creatorului și, în final, El trebuie să-l întoarcă complet pe om 
sub stăpânirea Lui; aceasta este încheierea celor trei etape ale lucrării. Etapa lucrării din 
zilele de pe urmă și cele două etape precedente în Israel și ludeea sunt planul de 
gestionare al lui Dumnezeu în întregul univers. Nimeni nu poate nega acest lucru și 
acesta este faptul lucrării lui Dumnezeu. Cu toate că oamenii nu au experimentat sau nu 
au fost martori la mult din această lucrare, faptele rămân fapte și acest lucru este 
incontestabil de către orice om. Oamenii care cred în Dumnezeu în orice loc al universului 
vor accepta cu toții cele trei etape ale lucrării. Dacă nu cunoști decât o anumită etapă a 
lucrării și nu înţelegi celelalte două etape ale lucrării, nu înţelegi lucrarea lui Dumnezeu 
în timpurile trecute, atunci ești incapabil să spui tot adevărul întregului plan de gestionare 
al lui Dumnezeu, iar cunoașterea ta despre Dumnezeu este unilaterală, pentru că în 
credinţa ta în Dumnezeu tu nu-L cunoști sau înţelegi și, ca atare, nu ești potrivit să depui 
mărturie pentru Dumnezeu. Indiferent dacă știința ta actuală despre aceste lucruri este 

profundă sau superficială, în final, trebuie să aveţi cunoaștere și trebuie să fii pe deplin 
convins și toți oamenii vor vedea deplinătatea lucrării lui Dumnezeu și se vor supune sub 
stăpânirea lui Dumnezeu. La finalul acestei lucrări, toate religiile vor deveni una singură, 
toate făpturile se vor întoarce sub stăpânirea Creatorului, toate făpturile se vor închina 
unui singur Dumnezeu adevărat și toate religiile rele vor fi reduse la zero, şi nu vor mai 
apărea niciodată. 

De ce această referire continuă la cele trei etape ale lucrării? Trecerea epocilor, 
dezvoltarea socială și fața schimbătoare a naturii urmează toate alterări în cele trei etape 
ale lucrării. Omenirea se schimbă cu timpul cu lucrarea lui Dumnezeu și nu se dezvoltă 
de la sine. Cele trei etape ale lucrării lui Dumnezeu sunt menţionate în scopul de a aduce 
toate creaturile și toți oamenii din fiecare religie și confesiune sub stăpânirea unui singur 
Dumnezeu. Indiferent cărei religii îi aparţii, în cele din urmă, vă veţi supune cu toții sub 
stăpânirea lui Dumnezeu. Numai Dumnezeu Însuși poate efectua această lucrare; nu 
poate fi făcută de niciun conducător religios. Există câteva religii majore pe lume și 
fiecare are propriul conducător sau lider, iar credincioșii sunt răspândiţi în diferite ţări și 
regiuni din toată lumea; aproape fiecare ţară, fie ea mare sau mică, are diferite religii în 
ea. Cu toate acestea, indiferent de cât de multe religii există în lume, toți oamenii din 
univers există, în cele din urmă, sub îndrumarea unui singur Dumnezeu, iar existenţa lor 
nu este îndrumată de conducători sau lideri religioși. Adică omenirea nu este îndrumată 
de un anumit conducător sau lider religios; mai degrabă, întreaga omenire este condusă 
de către Creator, care a creat cerurile și pământul și toate lucrurile și care a creat și 
omenirea — acesta este un fapt. Cu toate că lumea are câteva religii majore, indiferent 
de cât de mari sunt acestea, toate există sub stăpânirea Creatorului și niciuna dintre ele 
nu poate depăși sfera acestei stăpâniri. Dezvoltarea omenirii, schimbarea societății, 
dezvoltarea științelor naturale — fiecare dintre aceste lucruri este inseparabil de 
aranjamentele Creatorului, iar această lucrare nu este ceva ce poate fi făcut de către 
oricare conducător religios. Un conducător religios este doar liderul unei anumite religii 
și nu-L poate reprezenta pe Dumnezeu și nici pe Cel care a creat cerul și pământul și 
toate lucrurile. Un conducător religios îi poate conduce pe toţi cei din întreaga religie, 
dar nu poate comanda tuturor făpturilor de sub ceruri — acesta este un fapt universal 
cunoscut. Un conducător religios e doar un lider și nu poate fi la egalitate cu Dumnezeu 
(Creatorul). Toate lucrurile sunt în mâna Creatorului, iar la sfârșit se vor întoarce toate 
în mâna Creatorului. Omenirea a fost făcută de Dumnezeu și, indiferent de religie, 
fiecare om se va întoarce sub stăpânirea lui Dumnezeu — este inevitabil. Numai 
Dumnezeu este Cel Preaînalt între toate lucrurile și cel mai mare conducător al tuturor 
creaturilor trebuie să se întoarcă și el sub stăpânirea Lui. Indiferent cât de înalt este 
statutul unui om, acel om nu poate duce omenirea către o destinație potrivită și nimeni 
nu este capabil să clasifice toate lucrurile după felul lor. lahve Însuși a creat omenirea și 
a clasificat fiecare lucru după fel, iar când va veni timpul sfârșitului, EI încă Își va face 
singur propria lucrare, clasificând toate lucrurile după felul lor — această lucrare nu poate 

fi făcută de nimeni în afară de Dumnezeu. Cele trei etape ale lucrării efectuate de la 
început până astăzi au fost toate efectuate de către Dumnezeu Însuși și au fost efectuate 
de către singurul Dumnezeu. Faptul celor trei etape ale lucrării este faptul conducerii 
întregii omeniri de către Dumnezeu, un fapt pe care nu îl poate nega nimeni. La finalul 
celor trei etape ale lucrării, toate lucrurile vor fi clasificate după felul lor și se vor întoarce 
sub stăpânirea lui Dumnezeu, pentru că în întregul univers există numai acest singur 
Dumnezeu și nu există alte religii. Acela care este incapabil să creeze lumea va fi 
incapabil să îi pună capăt, în timp ce Acela care a creat lumea cu siguranţă va fi capabil 
să îi pună capăt. Așadar, dacă cineva este incapabil să pună capăt epocii și este doar 
capabil să îl ajute pe om să-și cultive mintea, atunci acesta, cu siguranţă, nu va fi 
Dumnezeu și, cu siguranţă, nu va fi Domnul omenirii. El va fi incapabil să facă o 
asemenea lucrare măreaţă; există unul singur care poate efectua o asemenea lucrare 
și toţi cei ce sunt incapabili să facă această lucrare sunt cu siguranţă dușmani, și nu 
Dumnezeu. Toate religiile rele sunt incompatibile cu Dumnezeu și, din moment ce sunt 
incompatibile cu Dumnezeu, ele sunt dușmane ale lui Dumnezeu. Toată lucrarea este 
realizată de acest singur Dumnezeu adevărat și întregul univers este comandat de acest 
singur Dumnezeu. Indiferent dacă este vorba de lucrarea Sa în Israel sau în China, 
indiferent dacă lucrarea Lui este săvârșită de Spirit sau de trup, toată este făcută de 
Dumnezeu Însuși și nu poate fi făcută de nimeni altcineva. Tocmai pentru că El este 
Dumnezeul întregii omeniri, El lucrează liber, neconstrâns de orice condiţii — aceasta 
este cea mai măreaţă dintre toate viziunile. Ca o creatură a lui Dumnezeu, dacă vrei să 
îți faci datoria unei creaturi a lui Dumnezeu și să înţelegi voia lui Dumnezeu, trebuie să 
înţelegi lucrarea lui Dumnezeu, trebuie să înţelegi voinţa lui Dumnezeu pentru creaturi, 
trebuie să Îi înţelegi planul de gestionare și trebuie să înţelegi întreaga semnificaţie a 
lucrării pe care o face El. Cei care nu înţeleg nu sunt creaturi calificate ale lui Dumnezeu! 
În calitate de creatură a lui Dumnezeu, dacă nu înţelegi de unde ai venit, nu întelegi istoria 
omenirii și toată lucrarea făcută de către Dumnezeu și, în plus, nu înţelegi cum s-a 
dezvoltat omenirea până astăzi și nu înţelegi cine comandă întregii omeniri, atunci ești 
incapabil să-ţi faci datoria. Dumnezeu a condus omenirea până astăzi și, de când l-a 
creat pe om pe pământ, nu l-a părăsit niciodată. Duhul Sfânt nu încetează niciodată să 
lucreze, nu a încetat niciodată să călăuzească omenirea și nu a părăsit niciodată 
omenirea. Dar omenirea nu-și dă seama că există un Dumnezeu, cu atât mai puţin ÎI 
cunoaște pe Dumnezeu. Există oare vreun lucru mai umilitor decât acesta pentru toate 
creaturile lui Dumnezeu? Dumnezeu personal îl conduce pe om, dar omul nu înţelege 
lucrarea lui Dumnezeu. Eşti o creatură a lui Dumnezeu, și totuși nu-ţi înţelegi propria 
istorie și nu ești conștient de cine te-a condus în călătoria ta, nu ești conștient de lucrarea 
făcută de către Dumnezeu și, ca atare, nu-L poţi cunoaște pe Dumnezeu. Dacă încă nu 
știi acum, atunci nu vei fi niciodată apt să fii mărturie pentru Dumnezeu. Astăzi, Creatorul 
îi conduce personal încă o dată pe toți oamenii și îi face pe toți oamenii să-l vadă 
înțelepciunea, atotputernicia, mântuirea și minunăţia. Totuși, tu încă nu îţi dai seama sau 

nu înţelegi — prin urmare, nu vei fi tu cel care nu va primi mântuirea? Cei care îi aparţin 
Satanei nu înţeleg cuvintele lui Dumnezeu, în vreme ce aceia care Îi aparţin lui 
Dumnezeu pot auzi vocea lui Dumnezeu. Toţi aceia care realizează și înțeleg cuvintele 
pe care Eu le rostesc sunt cei care vor fi mântuiti și vor fi mărturie pentru Dumnezeu; toți 
aceia care nu înţeleg cuvintele pe care Eu le rostesc nu pot depune mărturie pentru 
Dumnezeu și sunt cei care vor fi alungaţi. Cei care nu înţeleg voia lui Dumnezeu și nu 
realizează lucrarea lui Dumnezeu sunt incapabili să obțină cunoașterea lui Dumnezeu, 
și asemenea oameni nu pot fi mărturie pentru Dumnezeu. Dacă îţi dorești să fii mărturie 
pentru Dumnezeu, atunci trebuie să ÎI cunoşti pe Dumnezeu; cunoașterea lui Dumnezeu 
este realizată prin lucrarea lui Dumnezeu. Una peste alta, dacă dorești să-L cunoşti pe 
Dumnezeu, atunci trebuie să cunoști lucrarea lui Dumnezeu: cunoașterea lucrării lui 
Dumnezeu este de cea mai mare importanţă. Când cele trei etape ale lucrării ajung la 
final, va fi făcut un grup al acelora care depun mărturie pentru Dumnezeu, un grup al 
celor care-L cunosc pe Dumnezeu. Acești oameni Îl vor cunoaște cu toții pe Dumnezeu 
și vor fi în stare să pună adevărul în practică. Ei vor poseda umanitate și rațiune și vor 
cunoaște cu toții cele trei etape ale lucrării de mântuire a lui Dumnezeu. Aceasta este 
lucrarea care va fi realizată la sfârșit și acești oameni sunt cristalizarea lucrării de 
gestionare de 6000 de ani și sunt cea mai puternică mărturie a înfrângerii finale a 
Satanei. Cei care pot depune mărturie pentru Dumnezeu vor fi capabili să primească 
făgăduinţa și binecuvântarea lui Dumnezeu și vor fi grupul care rămâne la sfârșit, grupul 
care are autoritatea lui Dumnezeu și este mărturie pentru Dumnezeu. Poate că dintre 
voi puteți deveni toți membri ai acestui grup sau poate că numai jumătate sau numai 
câţiva — depinde de voinţa și de căutarea voastră. 


Omenirea coruptă are mai multă nevoie 
de mântuirea Dumnezeului întrupat 


Dumnezeu a devenit trup deoarece obiectul lucrării Sale nu este duhul lui Satana 
sau vreun lucru necorporal, ci omul, care este din trup și a fost corupt de Satana. Tocmai 
pentru că trupul omului a fost corupt, Dumnezeu a făcut omul trupesc obiectul lucrării 
Sale; în plus, deoarece omul este obiectul corupţiei, Dumnezeu l-a făcut pe om singurul 
obiect al lucrării Sale pe parcursul tuturor etapelor lucrării Sale de mântuire. Omul este 
o fiinţă muritoare, este din trup şi sânge, iar Dumnezeu este Singurul care poate mântui 
omul. În acest fel, Dumnezeu trebuie să devină un trup care posedă aceleași atribute ca 
și omul pentru a-Și face lucrarea, astfel încât lucrarea Sa să poată obţine efecte mai 
bune. Dumnezeu trebuie să devină trup pentru a-Și face lucrarea tocmai pentru că omul 
este din trup și este incapabil să învingă păcatul sau să se dezbrace pe sine de trup. 
Deși substanţa și identitatea lui Dumnezeu întrupat diferă foarte mult de substanţa și 
identitatea omului, totuși, arătarea Lui este identică cu cea a omului, El are aspectul unei 

persoane normale și conduce viaţa unei persoane normale, iar cei care-L văd pe El nu 
pot distinge nicio diferență față de o persoană normală. Această arătare normală și 
umanitate normală sunt suficiente pentru ca El să-Și facă lucrarea divină în umanitate 
normală. Trupul Lui Îi permite să-Și facă lucrarea în umanitate normală și Îl ajută să-Și 
facă lucrarea printre oameni, iar umanitatea Sa normală, în plus, îl ajută să 
îndeplinească lucrarea mântuirii printre oameni. Deşi umanitatea Sa normală a provocat 
multă tulburare printre oameni, o asemenea tulburare nu a influenţat efectele normale 
ale lucrării Sale. Pe scurt, lucrarea trupului Său normal este de un folos maxim pentru 
om. Deși majoritatea oamenilor nu acceptă umanitatea Sa normală, lucrarea Sa poate 
încă să obţină rezultate, iar aceste rezultate sunt obţinute mulțumită umanităţii Sale 
normale. Despre aceasta nu există nicio îndoială. Din lucrarea Sa în trup, omul câștigă 
de zece ori sau de nenumărate ori mai multe lucruri decât noţiunile care există printre 
oameni despre umanitatea Sa normală și astfel de noţiuni vor fi toate, în cele din urmă, 
înghiţite de lucrarea Sa. lar efectul pe care lucrarea Sa l-a realizat, însemnând 
cunoașterea pe care omul o are față de El, depășește cu mult noţiunile omului despre 
El. N-ai cum să-ţi imaginezi sau să măsori lucrarea pe care El o face în trup, pentru că 
trupul Lui este diferit de cel al oricărei fiinţe omenești; deși învelișul exterior este identic, 
esenţa nu este aceeași. Trupul Său generează multe noţiuni în rândul oamenilor despre 
Dumnezeu, totuși trupul Lui poate, de asemenea, permite omului să dobândească multe 
cunoștințe și poate chiar să cucerească orice persoană înzestrată cu un înveliș exterior 
asemănător. Căci El nu este numai un om, ci este Dumnezeu cu învelișul exterior al unui 
om, și nimeni nu-L poate pătrunde sau înțelege complet. Un Dumnezeu nevăzut și de 
neatins este iubit și bine primit de toţi. Dacă Dumnezeu este doar un Duh care este 
nevăzut omului, este atât de ușor pentru om să creadă în Dumnezeu. Oamenii pot să-și 
dea frâu liber închipuirilor, poate să aleagă, ca imagine a lui Dumnezeu, orice imagine 
le place ca să se mulțumească și să se simtă fericiţi. În felul acesta, oamenii pot face 
orice Îi place mai mult propriului lor Dumnezeu și Își dorește ca ei să facă, fără niciun fel 
de scrupule. Mai mult, oamenii cred că nimeni nu este mai loial și mai devotat faţă de 
Dumnezeu decât ei și că toți ceilalţi sunt câini de neamuri și neloiali lui Dumnezeu. Se 
poate spune că acesta este lucrul căutat de către cei a căror credinţă în Dumnezeu este 
nedeslușită și bazată pe doctrină; ceea ce caută ei este cam același lucru, cu mici 
variații. Este numai faptul că imaginile lui Dumnezeu în imaginaţia lor sunt diferite, totuși 
substanţa lor este, de fapt, aceeași. 

Omul este netulburat de credința sa lipsită de griji în Dumnezeu și crede în 
Dumnezeu oricum îi place. Acesta este unul dintre „drepturile și libertățile omului”, în 
privinţa căruia nimeni nu se poate amesteca, deoarece oamenii cred în propriul lor 
Dumnezeu și nu în Dumnezeul altcuiva; este propria lor proprietate privată și aproape 
toată lumea are o astfel de proprietate privată. Oamenii consideră această proprietate 
drept o comoară prețioasă, dar pentru Dumnezeu nu există nimic mai josnic sau 
nevrednic, deoarece nu există nicio indicație mai clară despre opoziţia față de 

Dumnezeu decât această proprietate privată a omului. Faptul că Dumnezeu devine un 
trup cu o formă tangibilă și care poate fi văzut și atins de către om se datorează lucrării 
Dumnezeului întrupat. El nu este un Duh fără formă, ci un trup pe care omul poate să-l 
vadă și cu care poate să intre în contact. Cu toate acestea, majoritatea Dumnezeilor în 
care cred oamenii sunt zeități lipsite de trup, care sunt fără formă, care au, de asemenea, 
o formă liberă. În felul acesta, Dumnezeul întrupat a devenit dușmanul majorității celor 
care cred în Dumnezeu, iar cei care nu pot accepta faptul întrupării lui Dumnezeu au 
devenit, în mod similar, adversarii lui Dumnezeu. Omul are noţiuni nu din cauza modului 
său de gândire sau din cauza răzvrătirii sale, ci din cauza acestei proprietăţi private a 
omului. Din cauza acestei proprietăţi, majoritatea oamenilor mor și acest Dumnezeu 
nedeslușit care nu poate fi atins, nu poate fi văzut și care, în realitate, nu există, este 
Cel care ruinează viața omului. Viaţa omului este confiscată nu de către Dumnezeul 
întrupat, cu atât mai puţin de către Dumnezeul din cer, ci de Dumnezeul propriei 
închipuiri a omului. Singurul motiv pentru care Dumnezeul întrupat a venit în trup este 
datorită nevoilor omului corupt. Este datorită nevoilor omului, nu ale lui Dumnezeu, iar 
toate jertfele și suferințele Lui sunt de dragul omenirii și nu în folosul lui Dumnezeu 
Însuși. Nu există argumente pro și contra sau recompense pentru Dumnezeu; El nu va 
culege vreo recoltă viitoare, ci pe aceea care l-a fost datorată Lui la început. Tot ceea 
ce face și sacrifică El pentru omenire nu este astfel încât El să poată câștiga mari 
recompense, ci strict de dragul omenirii. Deși lucrarea lui Dumnezeu în trup implică 
multe piedici de neimaginat, efectele pe care ea le atinge în cele din urmă le depășesc 
cu mult pe cele ale lucrării făcute direct de către Duh. Lucrarea trupului implică multe 
greutăți, iar trupul nu poate avea aceeași identitate mare ca și Duhul, El nu poate să 
împlinească aceleași fapte supranaturale ca Duhul, cu atât mai puţin poate El să aibă 
aceeași autoritate ca Duhul. Cu toate acestea, substanţa lucrării făcute de acest trup 
obișnuit este mult superioară celei a lucrării făcute direct de către Duh, iar acest trup 
Însuși este răspunsul la nevoile întregii omeniri. Pentru aceia ce urmează a fi mântuiţi, 
valoarea de utilizare a Duhului este cu mult inferioară celei a trupului: lucrarea Duhului 
este capabilă să acopere întregul univers, de-a curmezișul tuturor munţilor, râurilor, 
lacurilor și oceanelor, totuși, lucrarea trupului este legată mai eficient de fiecare 
persoană cu care El intră în contact. Mai mult, trupul lui Dumnezeu cu formă tangibilă 
poate fi mai bine înțeles și demn de încrederea omului și poate aprofunda mai departe 
cunoașterea omului despre Dumnezeu și poate lăsa asupra omului o impresie mai 
profundă a faptelor reale ale lui Dumnezeu. Lucrarea Duhului este învăluită în mister; 
este dificil de înțeles pentru ființele muritoare și chiar mai greu pentru ele s-o vadă și, 
astfel, ele se pot baza doar pe închipuiri goale. Lucrarea trupului este, totuși, normală și 
bazată pe realitate și posedată de înțelepciune bogată și este un fapt care poate fi văzut 
de ochiul fizic al omului; omul poate experimenta personal înțelepciunea lucrării lui 
Dumnezeu și nu are deloc nevoie să-și folosească imaginaţia lui generoasă. Aceasta 
este precizia și valoarea reală a lucrării lui Dumnezeu în trup. Duhul poate doar face 

lucruri care sunt nevăzute pentru om și dificil pentru el de imaginat, de exemplu: 
luminarea Duhului, mișcarea Duhului și îndrumarea Duhului. Dar pentru omul care are 
minte, acestea nu oferă niciun înţeles clar. Ele furnizează doar o mișcare sau un înţeles 
larg și nu pot da o îndrumare prin cuvinte. Lucrarea lui Dumnezeu în trup este, totuși, 
foarte diferită: implică îndrumare precisă a cuvintelor, are voinţă clară și obiective clar 
cerute. Și, astfel, omul nu are nevoie să caute împrejur sau să-și folosească imaginaţia, 
cu atât mai puţin să facă presupuneri. Aceasta este claritatea lucrării în trup și marea ei 
diferenţă față de lucrarea Duhului. Lucrarea Duhului este potrivită doar pentru o rază 
limitată și nu poate înlocui lucrarea trupului. Lucrarea trupului dă omului scopuri mult mai 
precise și necesare și o cunoaștere mult mai reală și mai valoroasă decât lucrarea 
Duhului. Lucrarea care este de cea mai mare valoare pentru omul corupt este aceea 
care oferă cuvinte exacte, scopuri clare de urmărit și care poate fi văzută și atinsă. Doar 
lucrarea realistă și îndrumarea în timp util sunt potrivite gusturilor omului și doar lucrarea 
reală poate salva omul de firea sa coruptă și depravată. Acest lucru poate fi realizat doar 
de către Dumnezeul întrupat; doar Dumnezeul întrupat poate salva omul de firea sa 
anterioară coruptă și depravată. Deși Duhul este substanţa inerentă a lui Dumnezeu, o 
astfel de lucrare poate fi făcută doar de către trupul Său. Dacă Duhul ar lucra cu o 
singură mână, atunci nu ar fi posibil ca lucrarea Lui să fie eficientă — acesta este un 
adevăr simplu. Deși majoritatea oamenilor au devenit dușmanii lui Dumnezeu din cauza 
acestui trup, atunci când El Își încheie lucrarea, cei care sunt împotriva Lui nu doar că 
vor înceta să fie dușmanii Lui ci, dimpotrivă, vor deveni martorii Săi. Ei vor deveni martorii 
care au fost cuceriti de El, martori care sunt compatibili cu El și inseparabili de El. El va 
determina omul să cunoască importanța lucrării Sale în trupul omului și omul va 
cunoaște importanța acestui trup pentru semnificaţia existenței omului, va cunoaște 
valoarea Sa reală pentru creşterea vieții omului și, în plus, va ști că acest trup va deveni 
o fântână vie a vieţii, de care omul nu poate suporta să se despartă. Deși trupul întrupat 
al lui Dumnezeu este departe de a se potrivi cu identitatea și poziția lui Dumnezeu și îi 
pare omului că este nepotrivit cu statutul Său actual, acest trup, care nu posedă 
adevărata imagine a lui Dumnezeu sau adevărata identitate a lui Dumnezeu, poate face 
lucrarea pe care Duhul lui Dumnezeu nu o poate face în mod direct. Astfel este 
adevărata semnificaţie și valoare a întrupării lui Dumnezeu și această semnificaţie și 
valoare este cea pe care omul este incapabil să o aprecieze și să o recunoască. Deși 
toți oamenii privesc în sus către Duhul lui Dumnezeu și privesc în jos la trupul Lui, 
indiferent de modul în care ei văd sau gândesc, semnificaţia și valoarea reală a trupului 
le depășesc cu mult pe cele ale Duhului. Desigur că aceasta este doar cu privire la 
omenirea coruptă. Pentru oricine care caută adevărul și râvnește după arătarea lui 
Dumnezeu, lucrarea Duhului poate doar să furnizeze mișcare sau inspiraţie și o senzaţie 
a extraordinarului care este inexplicabil și de neimaginat și o senzaţie că este măreaţă, 
transcendentă și admirabilă, dar, de asemenea, de neatins și de neobținut pentru toți. 
Omul și Duhul lui Dumnezeu se pot doar considera unul pe celălalt de departe, de parcă 

ar exista o distanţă mare între ei și nu pot fi niciodată asemănători, ca și cum omul și 
Dumnezeu ar fi separați de o diviziune invizibilă. De fapt, aceasta este o iluzie dată 
omului de către Duh, deoarece Duhul și omul nu sunt de același fel și nu vor coexista 
niciodată în aceeași lume și pentru că Duhul nu posedă nimic de la om. Deci, omul nu 
are nevoie de Duh, pentru că Duhul nu poate face în mod direct lucrarea cea mai 
necesară omului. Lucrarea trupului îi oferă omului obiective reale de urmărit, cuvinte 
clare și un sentiment că El este real și normal, că El este umil și obișnuit. Deși omul se 
poate teme de El, pentru majoritatea oamenilor este ușor de relaționat cu El: omul Îi 
poate vedea fața și auzi vocea și nu trebuie să se uite la El de departe. Acest trup apare 
accesibil omului, nu îndepărtat sau de neînțeles, ci vizibil și tangibil, căci acest trup este 
în aceeași lume ca și omul. 

Pentru toţi cei care trăiesc în trup, schimbarea firii lor necesită scopuri de urmărit, iar 
cunoașterea lui Dumnezeu necesită să fim martori la faptele reale și la faţa reală a lui 
Dumnezeu. Ambele pot fi obținute doar prin trupul materializat al lui Dumnezeu și 
ambele pot fi îndeplinite doar de trupul normal și real. Acesta este motivul pentru care 
întruparea este necesară și pentru care este necesară întregii omeniri corupte. De vreme 
ce oamenilor li se cere să-L cunoască pe Dumnezeu, imaginile Dumnezeilor nedeslușiți 
și supranaturali trebuie să fie înlăturate din inimile lor și, din moment ce li se cere să 
lepede firea coruptă, ei trebuie să-și cunoască mai întâi firea lor coruptă. Dacă doar omul 
face lucrarea de a risipi imaginile Dumnezeilor nedeslușiţi din inimile oamenilor, atunci 
el va eșua în a obține efectul potrivit. Imaginile Dumnezeilor nedeslușiţi din inimile 
oamenilor nu pot fi expuse, lepădate sau înlăturate complet doar prin cuvinte. Făcând 
astfel, în cele din urmă, tot nu ar fi posibil să risipească aceste lucruri profund 
înrădăcinate de la oameni. Doar înlocuind aceste lucruri nedeslușite și supranaturale cu 
Dumnezeul practic și cu imaginea adevărată a lui Dumnezeu și făcându-i pe oameni să 
le cunoască treptat se poate obţine efectul cuvenit. Omul recunoaște că Dumnezeul pe 
care el L-a căutat în vremuri trecute este nedeslușit și supranatural. Ceea ce poate 
realiza acest efect nu este conducerea directă a Duhului, cu atât mai puţin învăţăturile 
unui anumit individ, ci Dumnezeul întrupat. Noţiunile omului sunt dezvăluite atunci când 
Dumnezeul întrupat Își face în mod oficial lucrarea, deoarece normalitatea și realitatea 
Dumnezeului întrupat este antiteza Dumnezeului nedeslușit și supranatural în imaginația 
omului. Noţiunile originale ale omului pot fi dezvăluite doar când sunt comparate cu 
Dumnezeul întrupat. Fără comparaţia cu Dumnezeul întrupat, noțiunile omului nu ar 
putea fi dezvăluite; cu alte cuvinte, fără realitate drept contrast, lucrurile nedeslușite nu 
ar putea fi dezvăluite. Nimeni nu este capabil să folosească cuvinte pentru a face 
această lucrare și nimeni nu este capabil să dea glas acestei lucrări folosind cuvinte. 
Doar Dumnezeu Însuși poate să-Şi facă propria Sa lucrare, și nimeni altcineva nu poate 
face această lucrare în numele Lui. Indiferent cât de bogată este limba omului, el este 
incapabil să exprime clar realitatea și normalitatea lui Dumnezeu. Omul ÎI poate 
cunoaște mai practic pe Dumnezeu și ÎI poate doar vedea mai clar dacă Dumnezeu 

lucrează personal printre oameni și Își arată în mod complet chipul și ființa Sa. Acest 
efect nu poate fi atins de nicio ființă umană cu trup. Desigur, Duhul lui Dumnezeu este, 
de asemenea, incapabil de a realiza acest efect. Dumnezeu poate mântui omul corupt 
de sub influența Satanei, dar această lucrare nu poate fi realizată în mod direct de Duhul 
lui Dumnezeu; mai degrabă, ea poate fi făcută doar de către trupul pe care Duhul lui 
Dumnezeu îl poartă, de către trupul întrupat al lui Dumnezeu. Acest trup este om și, de 
asemenea, este Dumnezeu, este un om care are umanitate normală și, de asemenea, 
Dumnezeu ce are divinitate deplină. Şi astfel, chiar dacă acest trup nu este Duhul lui 
Dumnezeu și se deosebește foarte mult de Duh, El încă este Însuși Dumnezeul întrupat 
care îl mântuieşte pe om, care este Duhul și, de asemenea, trupul. Indiferent de cum 
este El denumit, în cele din urmă, este tot Dumnezeu Însuși Cel care mântuiește 
omenirea. Pentru că Duhul lui Dumnezeu este indivizibil de trup și lucrarea trupului este, 
de asemenea, lucrarea Duhului lui Dumnezeu; doar că această lucrare nu este făcută 
folosind identitatea Duhului, ci este făcută folosind identitatea trupului. Lucrarea care 
trebuie să fie făcută direct de către Duh nu necesită întrupare, iar lucrarea care necesită 
trupul pentru a fi realizată nu poate fi făcută direct de către Duh, ci poate fi făcută doar 
de către Dumnezeu întrupat. Aceasta este ceea ce se cere pentru această lucrare și 
este ceea ce este cerut de către omenirea coruptă. În cele trei etape ale lucrării lui 
Dumnezeu, doar o singură etapă a fost realizată în mod direct de către Duh, iar cele 
două etape rămase sunt realizate de către Dumnezeul întrupat și nu direct de către Duh. 
Lucrarea Epocii Legii făcută de către Duh nu a implicat schimbarea firii corupte a omului 
și nici nu a avut nicio legătură cu cunoașterea omului despre Dumnezeu. Lucrarea 
trupului lui Dumnezeu în Epoca Harului și în Epoca Împărăției implică, totuși, firea 
coruptă a omului și cunoașterea lui despre Dumnezeu și este o parte importantă și 
esenţială a lucrării mântuirii. De aceea, omenirea coruptă are nevoie mai mult de 
mântuirea Dumnezeului întrupat și are nevoie mai mult de lucrarea directă a 
Dumnezeului întrupat. Omenirea are nevoie de Dumnezeul întrupat s-o păstorească, s- 
o sprijine, s-o ude, s-o hrănească, s-o judece și s-o mustre și are nevoie de mai mult har 
și o răscumpărare mai mare de la Dumnezeul întrupat. Doar Dumnezeu în trup poate fi 
confidentul omului, păstorul omului, ajutorul cel mai de nădejde al omului și toate 
acestea sunt necesitatea întrupării atât astăzi, cât și în timpuri trecute. 

Omul a fost corupt de Satana și este cea mai înaltă dintre toate creaturile lui 
Dumnezeu și, prin urmare, omul are nevoie de mântuirea lui Dumnezeu. Obiectul 
mântuirii lui Dumnezeu este omul, nu Satana, iar ceea ce va fi mântuit este trupul omului 
și sufletul omului și nu diavolul. Satana este obiectul nimicirii de către Dumnezeu, omul 
este obiectul mântuirii de către Dumnezeu, iar trupul omului a fost corupt de Satana, 
deci primul care trebuie să fie mântuit este trupul omului. Trupul omului a fost corupt în 
cel mai profund mod posibil și a devenit ceva care | se opune lui Dumnezeu, într-atât de 
mult încât chiar neagă existenţa lui Dumnezeu și i se împotrivește deschis. Acest trup 
corupt este pur și simplu prea nesupus și nu e nimic mai dificil de tratat sau schimbat 

decât natura coruptă a trupului. Satana se întrupează în om pentru a da naștere la 
tulburări și folosește trupul omului pentru a perturba lucrarea lui Dumnezeu și pentru a 
împiedica planul Lui și, astfel, omul a devenit Satana și dușmanul lui Dumnezeu. Pentru 
ca omul să fie salvat, prima dată trebuie să fie cucerit. Din acest motiv, Dumnezeu 
acceptă provocarea și Se întrupează, pentru a săvârși lucrarea pe care intenţionează să 
o săvârșească și pentru a lupta cu Satana. Scopul său este salvarea omului, care a fost 
corupt și învingerea și anihilarea Satanei, care s-a răzvrătit împotriva Lui. El îl învinge 
pe Satana prin lucrarea Sa de cucerire a omului și, totodată, El mântuieşte omenirea 
coruptă. Astfel, este o lucrare ce atinge două scopuri în același timp. El lucrează în trup 
și vorbeşte în trup și Se ocupă de întreaga lucrare în trup pentru a Se implica mai bine 
cu omul și pentru a-l cuceri mai bine pe om. Ultima dată când Dumnezeu devine trup, 
lucrarea Lui din zilele de pe urmă va fi încheiată în trup. El va clasifica toţi oamenii după 
felul lor, Îşi va încheia întreaga gestionare și va încheia, totodată, lucrarea Sa în trup. 
După ce întreaga Sa lucrare pe pământ ajunge la capăt, El va fi complet învingător. 
Lucrând în trup, Dumnezeu va fi cucerit pe deplin omenirea și o va fi câștigat pe deplin. 
Nu înseamnă aceasta că întreaga Sa gestionare va fi ajuns la capăt? Când Dumnezeu 
Își încheie lucrarea în trup, pe măsură ce îl învinge complet pe Satana și este învingător, 
Satana nu va mai avea nicio ocazie să corupă omul. Lucrarea primei întrupări a lui 
Dumnezeu a fost răscumpărarea și iertarea păcatelor omului. Acum este lucrarea de 
cucerire şi de câștigare deplină a omenirii, astfel încât Satana nu va mai avea nicio cale 
să-și facă lucrarea și va fi pierdut complet, iar Dumnezeu va fi fost complet învingător. 
Aceasta este lucrarea trupului și este lucrarea făcută de Dumnezeu Însuși. Lucrarea 
inițială a celor trei etape ale lucrării lui Dumnezeu a fost făcută direct de către Duh și nu 
de către trup. Lucrarea finală a celor trei etape ale lucrării lui Dumnezeu este, totuși, 
făcută de către Dumnezeul întrupat și nu direct de către Duh. Lucrarea răscumpărătoare 
a etapei intermediare a fost făcută, de asemenea, de către Dumnezeu în trup. De la un 
capăt la altul al întregii lucrări de gestionare, cea mai importantă lucrare este de a-l 
mântui pe om de influența Satanei. Lucrarea cheie este cucerirea completă a omului 
corupt, restabilind astfel respectul iniţial fată de Dumnezeu în inima omului cucerit și 
permițându-i să realizeze o viață normală, adică, viața normală a unei creaturi a lui 
Dumnezeu. Această lucrare este decisivă și este miezul lucrării de gestionare. În cele 
trei etape ale lucrării mântuirii, prima etapă a lucrării Epocii Legii a fost departe de miezul 
lucrării de gestionare; a avut doar o ușoară arătare a lucrării mântuirii și nu a fost 
începutul lucrării lui Dumnezeu de a mântui omul din domeniul Satanei. Prima etapă a 
lucrării a fost făcută direct de către Duh, deoarece, sub lege, omul a știut doar să 
respecte legea și nu a avut mai mult adevăr și, deoarece lucrarea din Epoca Legii a 
implicat cu greu schimbări în firea omului, cu atât mai puţin era preocupată de lucrarea 
privitoare la modul de a mântui omul din domeniul Satanei. Astfel, Duhul lui Dumnezeu 
a completat această etapă extrem de simplă a lucrării, care nu a implicat firea coruptă a 
omului. Această etapă a lucrării nu avea prea multă legătură cu miezul gestionării și nu 

avea o corelaţie prea mare cu lucrarea oficială a mântuirii omului și, astfel, nu a necesitat 
ca Dumnezeu să devină trup pentru a-Și face, în mod personal, lucrarea. Lucrarea 
săvârșită de Duh este subiînţeleasă și de nepătruns și este profund înfricoșătoare și 
inaccesibilă pentru om; Duhul nu este potrivit pentru a face în mod direct lucrarea 
mântuirii și nu este potrivit pentru a furniza, în mod direct, viață omului. Cel mai potrivit 
pentru om este să transforme lucrarea Duhului într-o abordare care este apropiată 
omului, adică, ceea ce este cel mai potrivit pentru om este ca Dumnezeu să devină o 
persoană obișnuită și normală pentru a-Și face lucrarea. Aceasta cere ca Dumnezeu să 
fie întrupat pentru a lua locul Duhului în lucrarea Sa, iar pentru om, nu există nicio cale 
mai potrivită pentru ca Dumnezeu să lucreze. Printre aceste trei etape ale lucrării, două 
etape sunt realizate de către trup, iar aceste două etape sunt fazele cheie ale lucrării de 
gestionare. Cele două întrupări sunt reciproc complementare și se completează perfect 
una pe cealaltă. Prima etapă a întrupării lui Dumnezeu a pus bazele celei de-a doua 
etape și se poate spune că cele două întrupări ale lui Dumnezeu formează un întreg și 
nu sunt incompatibile una cu cealaltă. Aceste două etape ale lucrării lui Dumnezeu sunt 
îndeplinite de către Dumnezeu în identitatea Sa întrupată, deoarece ele sunt atât de 
importante pentru întreaga lucrare de gestionare. S-ar putea spune aproape că, fără 
lucrarea celor două întrupări ale lui Dumnezeu, întreaga lucrare de gestionare ar fi rămas 
pe loc, iar lucrarea de mântuire a omenirii nu ar fi altceva decât o discuţie goală. Faptul 
dacă această lucrare este sau nu importantă se bazează pe nevoile omenirii și pe 
realitatea depravării omenirii și pe gravitatea neascultării Satanei și a tulburării de către 
acesta a lucrării. Cel potrivit, care este pe măsura sarcinii, se bazează pe natura lucrării 
înfăptuite de lucrător și pe importanţa lucrării. Când vine vorba de importanţa acestei 
lucrări, în ceea ce privește metoda de lucru de adoptat — lucrare făcută direct de către 
Duhul lui Dumnezeu sau lucrare făcută de către Dumnezeu întrupat sau lucrare făcută 
prin om — prima care trebuie eliminată este lucrarea făcută prin om. Şi, pe baza naturii 
lucrării și a naturii lucrării Duhului contra celei a trupului, este hotărât în cele din urmă că 
lucrarea făcută de către trup este mai folositoare pentru om decât lucrarea făcută în mod 
direct de către Duh și că oferă mai multe avantaje. Acesta este gândul lui Dumnezeu în 
momentul în care a decis dacă lucrarea urma să fie făcută de către Duh sau de către 
trup. Există o semnificaţie și o bază pentru fiecare etapă a lucrării. Ele nu sunt închipuiri 
fără temei, nici nu sunt înfăptuite la întâmplare; au o anumită înțelepciune. Acesta este 
adevărul din spatele întregii lucrări a lui Dumnezeu. În special, există chiar mai mult din 
planul lui Dumnezeu într-o asemenea lucrare mare decât Dumnezeu întrupat care 
lucrează personal printre oameni. Prin urmare, înțelepciunea lui Dumnezeu și întreaga 
Sa fiinţă sunt reflectate în fiecare acţiune, gând și idee din lucrarea Sa; aceasta este 
fiinţa cea mai concretă și mai sistematică a lui Dumnezeu. Aceste gânduri și idei subtile 
sunt greu de imaginat pentru om și greu de crezut pentru om și, mai mult, greu de 
cunoscut de om. Lucrarea făcută de către om este săvârșită conform principiului general, 
care, pentru om, este foarte satisfăcătoare. Cu toate acestea, în comparaţie cu lucrarea 

lui Dumnezeu, este pur și simplu o prea mare discrepanţă; deși faptele lui Dumnezeu 
sunt mari și lucrarea lui Dumnezeu este la o scară magnifică, în spatele lor există multe 
planuri și aranjamente minuţioase și precise, care sunt de neimaginat de om. Fiecare 
etapă a lucrării Sale nu este săvârșită doar în conformitate cu principiul, ci conţine, de 
asemenea, multe lucruri care nu pot fi exprimate de limbajul uman și acestea sunt 
lucrurile care sunt nevăzute pentru om. Indiferent dacă aceasta este lucrarea Duhului 
sau lucrarea lui Dumnezeu întrupat, fiecare conţine planurile lucrării Sale. El nu lucrează 
fără temei și nu face o muncă neînsemnată. Când Duhul lucrează în mod direct, are 
scopurile Lui și atunci când El devine om (adică, atunci când EI Își transformă învelișul 
exterior) pentru a lucra, este cu atât mai mult scopul Său. De ce altfel Și-ar schimba EIl 
grabnic identitatea? De ce altfel ar deveni El grabnic o persoană care este considerată 
inferioară şi este persecutată? 

Lucrarea Sa în trup este de cea mai mare însemnătate, lucru care este spus cu 
privire la lucrare, iar Cel care, în cele din urmă, încheie lucrarea este Dumnezeul întrupat 
și nu Duhul. Unii cred că Dumnezeu ar putea să vină într-un moment necunoscut pe 
pământ și să Se arate omului, după care El personal va judeca întreaga omenire, 
încercându-i pe oameni unul câte unul, fără ca cineva să fie omis. Cei care gândesc în 
acest fel nu cunosc această etapă a lucrării întrupării. Dumnezeu nu-i judecă pe oameni 
unul câte unul și nu îi testează pe oameni unul câte unul; făcând astfel, nu ar fi lucrarea 
judecății. Nu este la fel corupţia întregii omeniri? Nu este substanţa întregii omeniri la 
fel? Ceea ce este judecat este substanța coruptă a omenirii, substanța omului coruptă 
de către Satana și toate păcatele omului. Dumnezeu nu judecă greșelile mărunte și 
neînsemnate ale omului. Lucrarea de judecată este reprezentativă și nu este îndeplinită 
în mod special pentru o anumită persoană. Mai degrabă, este o lucrare în care un grup 
de oameni sunt judecaţi pentru a reprezenta judecata întregii omeniri. Îndeplinind în mod 
personal lucrarea Sa asupra unui grup de oameni, Dumnezeu în trup foloseşte lucrarea 
Sa pentru a reprezenta lucrarea întregii omeniri, după care ea este răspândită treptat. 
Tot așa este și lucrarea de judecată. Dumnezeu nu judecă un anumit tip de persoană 
sau un anumit grup de oameni, ci judecă, în schimb, nedreptatea întregii omeniri — 
împotrivirea omului față de Dumnezeu, de exemplu, sau nevenerarea Sa de către om 
sau tulburarea lucrării lui Dumnezeu de către om şi așa mai departe. Ceea ce este 
judecat este substanța omenirii de împotrivire față de Dumnezeu, iar această lucrare 
este lucrarea de cucerire a zilelor de pe urmă. Lucrarea și cuvântul Dumnezeului 
întrupat, mărturisit de către om, sunt lucrarea judecății înaintea marelui tron alb în zilele 
de pe urmă, care a fost concepută de către om în timpul vremurilor trecute. Lucrarea 
care este făcută în prezent de către Dumnezeul întrupat este exact judecata din fața 
marelui tron alb. Dumnezeul întrupat de astăzi este Dumnezeul care judecă întreaga 
omenire în timpul zilelor de pe urmă. Acest trup și lucrarea, cuvântul Său și întreaga Sa 
fire sunt totalitatea Lui. Deși sfera lucrării Sale este limitată și nu implică în mod direct 
întregul univers, substanţa lucrării de judecată este judecata directă a întregii omeniri — 

nu doar pentru aleșii din China, și nici pentru un număr mic de oameni. În timpul lucrării 
lui Dumnezeu în trup, deși sfera acestei lucrări nu implică întregul univers, ea reprezintă 
lucrarea întregului univers și, după ce încheie activitatea în sfera lucrării trupului Său, El 
va extinde imediat această lucrare către întregul univers, în același fel în care 
Evanghelia lui Isus s-a răspândit în întregul univers, urmând învierii și înălțării Sale. 
Indiferent dacă este lucrarea Duhului sau lucrarea trupului, este o lucrare care este 
îndeplinită într-o sferă limitată, dar care reprezintă lucrarea întregului univers. În timpul 
zilelor de pe urmă, Dumnezeu Își apărând în identitatea Sa întrupată, iar Dumnezeu în 
trup este Dumnezeul care judecă omul înaintea marelui tron alb. Indiferent dacă El este 
Duhul sau trupul, Cel care face lucrarea de judecată este Dumnezeul care judecă 
omenirea în timpul zilelor de pe urmă. Acest lucru este definit pe baza lucrării Sale și nu 
este definit în funcţie de arătarea Sa exterioară sau de alţi câţiva factori. Deși omul 
nutrește noțiuni despre aceste cuvinte, nimeni nu poate nega faptul judecății 
Dumnezeului întrupat și cucerirea întregii omeniri. Indiferent de ceea ce crede omul 
despre ea, faptele sunt, la urma urmei, fapte. Nimeni nu poate spune că: „Lucrarea este 
făcută de către Dumnezeu, dar trupul nu este Dumnezeu”. Aceasta este o absurditate, 
pentru că această lucrare nu poate fi făcută de nimeni decât de Dumnezeu în trup. Din 
moment ce această lucrare a fost deja completă, urmând această lucrare, lucrarea 
judecății lui Dumnezeu asupra omului nu se va arăta pentru a doua oară; Dumnezeu în 
cea de-a doua întrupare a încheiat deja întreaga lucrare a întregii gestionări și nu va 
exista o a patra etapă a lucrării lui Dumnezeu. Pentru că cel care este judecat este omul, 
omul care este din trup și a fost corupt și nu este duhul Satanei cel care este judecat în 
mod direct, lucrarea judecății, prin urmare, nu se desfășoară în lumea spirituală, ci 
printre oameni. Nimeni nu este mai potrivit și mai calificat decât Dumnezeu în trup pentru 
lucrarea de a judeca corupţia din trupul omului. Dacă judecata ar fi desfășurată direct de 
către Duhul lui Dumnezeu, atunci ea nu ar fi atotcuprinzătoare. În plus, o astfel de lucrare 
ar fi dificil de acceptat pentru om, pentru că Duhul nu poate să vină faţă în faţă cu omul 
și, din acest motiv, efectele nu ar fi imediate, cu atât mai puţin ar fi putut omul să vadă 
mai clar firea de neofensat a lui Dumnezeu. Satana poate fi înfrânt în totalitate doar dacă 
Dumnezeu în trup judecă corupţia omenirii. Fiind la fel ca omul posedat de umanitate 
normală, Dumnezeu în trup poate judeca direct nedreptatea omului; acesta este semnul 
sfințeniei Sale înnăscute și al caracterului Său extraordinar. Doar Dumnezeu este 
calificat să și Se află în poziţia de a judeca omul, pentru că El este înzestrat cu adevăr 
și dreptate, și astfel El poate să judece omul. Cei care sunt fără adevăr și dreptate nu 
sunt demni să-i judece pe alţii. Dacă această lucrare ar fi făcută de Duhul lui Dumnezeu, 
atunci nu ar însemna o victorie asupra Satanei. Duhul este în mod inerent mai înalt decât 
fiinţele muritoare, iar Duhul lui Dumnezeu este în mod inerent sfânt și triumfător asupra 
trupului. Dacă Duhul ar fi făcut această lucrare direct, El nu ar fi putut să judece toată 
neascultarea omului și nu ar putea dezvălui toată nedreptatea omului. Căci lucrarea de 
judecată se realizează, de asemenea, prin noțiunile omului despre Dumnezeu, și omul 

nu a avut niciodată noţiuni despre Duh și, astfel, Duhul este incapabil să dezvăluie mai 
bine nedreptatea omului, cu atât mai puţin să dezvăluie complet o astfel de nedreptate. 
Dumnezeul întrupat este dușmanul tuturor celor care nu Îl cunosc. Prin judecarea 
noţiunilor omului și a opoziţiei fată de EI, El face cunoscută toată neascultarea omenirii. 
Efectele lucrării Sale în trup sunt mai evidente decât cele ale lucrării Duhului. Și astfel, 
judecata întregii omeniri nu este desfășurată direct de către Duh, ci este lucrarea 
Dumnezeului întrupat. Dumnezeu în trup poate fi văzut și atins de om, iar Dumnezeu în 
trup poate cuceri complet omul. În relaţia sa cu Dumnezeu în trup, omul progresează de 
la opoziţie la ascultare, de la persecuție la acceptare, de la noţiune la cunoaștere și de 
la respingere la iubire — acestea sunt efectele lucrării Dumnezeului întrupat. Omul este 
doar mântuit prin acceptarea judecății Sale, omul doar treptat ajunge să Îl cunoască pe 
El prin cuvintele gurii Sale, este cucerit de El în timpul opoziţiei față de El și primește 
alimentarea cu viaţă de la El în timpul acceptării mustrării Sale. Toată lucrarea aceasta 
este lucrarea lui Dumnezeu în trup, și nu lucrarea lui Dumnezeu în identitatea Sa ca 
Duh. Lucrarea făcută de Dumnezeu întrupat este cea mai mare lucrare, iar lucrarea cea 
mai profundă și partea esenţială a celor trei etape ale lucrării lui Dumnezeu sunt cele 
două etape ale lucrării de întrupare. Corupţia profundă a omului este o mare piedică 
pentru lucrarea lui Dumnezeu întrupat. În special, lucrarea înfăptuită asupra oamenilor 
din zilele de pe urmă este extrem de dificilă, iar mediul este ostil și calibrul fiecărui tip de 
persoană este destul de sărac. Cu toate acestea, la sfârșitul acestei lucrări, va continua 
să obțină efectul adecvat, fără niciun fel de defecte; acesta este efectul lucrării trupului, 
iar acest efect este mai convingător decât cel al lucrării Duhului. Cele trei etape ale 
lucrării lui Dumnezeu vor fi încheiate în trup și trebuie încheiate de către Dumnezeul 
întrupat. Cea mai importantă și esenţială lucrare este făcută în trup, iar mântuirea omului 
trebuie să fie personal înfăptuită de către Dumnezeu în trup. Chiar dacă întreaga 
omenire simte că Dumnezeu în trup nu pare să aibă legătură cu omul, de fapt, acest trup 
implică soarta și existenţa întregii omeniri. 

Fiecare etapă a lucrării lui Dumnezeu este implementată de dragul întregii omeniri 
și este îndreptată către întreaga omenire. Cu toate că este lucrarea Lui în trup, ea este 
încă îndreptată către întreaga omenire; El este Dumnezeul întregii omeniri și El este 
Dumnezeul tuturor ființelor create și necreate. Deși lucrarea Sa în trup este într-o sferă 
limitată, iar obiectul acestei lucrări este, de asemenea, limitat, de fiecare dată când El 
devine trup pentru a-Și face lucrarea, El alege un obiect al lucrării Sale, care este 
reprezentativ în cel mai înalt grad. El nu selectează un grup de oameni simpli și 
neînsemnaţi pe care să lucreze, ci alege în schimb, ca obiect al lucrării Sale, un grup de 
oameni capabili să fie reprezentanţii lucrării Sale în trup. Acest grup de oameni este ales 
pentru că sfera lucrării Sale în trup este limitată și este pregătit în special pentru trupul 
Său întrupat și este ales, în mod special, pentru lucrarea Sa în trup. Selecţia lui 
Dumnezeu cu privire la obiectele lucrării Sale nu este neîntemeiată, ci făcută conform 
principiului: obiectul lucrării trebuie să fie de folos lucrării lui Dumnezeu în trup și trebuie 

să fie capabil să reprezinte întreaga omenire. De exemplu, evreii au putut să reprezinte 
întreaga omenire în acceptarea răscumpărării personale a lui Isus, iar chinezii pot să 
reprezinte întreaga omenire în acceptarea cuceririi personale a Dumnezeului întrupat. 
Există o bază pentru reprezentarea întregii omeniri de către evrei și există, de 
asemenea, o bază pentru reprezentarea întregii omeniri de către poporul chinez în 
acceptarea cuceririi personale a lui Dumnezeu. Nimic nu dezvăluie semnificaţia 
răscumpărării mai mult decât lucrarea de răscumpărare făcută printre evrei și nimic nu 
dezvăluie mai mult îndeplinirea și succesul lucrării de cucerire decât lucrarea de cucerire 
care se săvârșește în rândul poporului chinez. Lucrarea și cuvântul lui Dumnezeu 
întrupat par să se adreseze doar unui mic grup de oameni, dar, de fapt, lucrarea Sa în 
acest grup mic este lucrarea întregului univers, iar cuvântul Său este îndreptat spre 
întreaga omenire. După ce lucrarea Sa în trup ajunge la sfârșit, cei care Îl urmează vor 
începe să răspândească lucrarea pe care a făcut-o El printre ei. Cel mai bun lucru despre 
lucrarea Sa în trup este că El poate lăsa cuvintele și îndemnurile exacte și voia Sa 
precisă pentru omenire celor care Îi urmează Lui, astfel încât, după aceea, urmașii Săi 
pot transmite cu mai multă precizie și mai concret toată lucrarea Sa în trup și voia Sa 
pentru întreaga omenire celor care acceptă această cale. Doar lucrarea lui Dumnezeu 
în trup printre oameni împlinește cu adevărat faptul că Dumnezeu există și trăiește 
împreună cu omul. Doar această lucrare îndeplinește dorința omului de a privi faţa lui 
Dumnezeu, de a fi martor la lucrarea lui Dumnezeu și de a auzi cuvântul personal al lui 
Dumnezeu. Dumnezeul întrupat pune capăt epocii când doar spatele lui lahve i-a apărut 
omenirii și, de asemenea, El încheie epoca credinţei omenirii în Dumnezeul nedeslușit. 
În special, lucrarea ultimului Dumnezeu întrupat aduce întreaga omenire într-o epocă 
mai realistă, mai practică și mai frumoasă. El nu doar încheie epoca legii și a doctrinei, 
ci, mai important, El dezvăluie omenirii un Dumnezeu care este real și obișnuit, care este 
drept și sfânt, care descuie lucrarea planului de gestionare (planului mântuirii) și care 
demonstrează misterele și destinaţia omenirii, care a creat omenirea și pune capăt 
lucrării de gestionare și care a rămas ascuns timp de mii de ani. El aduce epoca 
nedeslușirii la un sfârșit complet, El încheie epoca în care întreaga omenire dorea să 
caute fața lui Dumnezeu, dar nu putea, El sfârșește epoca în care întreaga omenire a 
slujit Satanei și conduce întreaga omenire, până la capăt, într-o epocă complet nouă. 
Toate acestea sunt rezultatul lucrării lui Dumnezeu în trup în locul Duhului lui Dumnezeu. 
Când Dumnezeu lucrează în trupul Lui, cei care Îl urmează nu mai caută și nu orbecăie 
după acele lucruri care par atât să existe, cât și să nu existe și încetează să ghicească 
voia Dumnezeului nedeslușit. Când Dumnezeu Își răspândește lucrarea în trup, cei care 
ÎI urmează vor transfera lucrarea pe care El a făcut-o în trup tuturor religiilor și 
confesiunilor și vor comunica toate cuvintele Lui urechilor întregii omeniri. Tot ceea ce 
este auzit de către cei care primesc Evanghelia Sa vor fi faptele lucrării Lui, vor fi lucruri 
văzute și auzite personal de către om și vor fi fapte și nu zvonuri. Aceste fapte sunt 
dovada cu care El răspândește lucrarea și sunt, de asemenea, instrumentele pe care El 

le folosește pentru a răspândi lucrarea. Fără existenţa faptelor, Evanghelia Sa nu s-ar 
răspândi în toate ţările și în toate locurile; fără fapte, ci doar cu închipuirile omului, El nu 
ar fi niciodată capabil să facă lucrarea de cucerire a întregului univers. Duhul este 
intangibil pentru om și nevăzut omului, iar lucrarea Duhului nu este capabilă să lase nicio 
altă dovadă sau fapte despre lucrarea lui Dumnezeu pentru om. Omul nu va vedea 
niciodată adevărata faţă a lui Dumnezeu, va crede mereu într-un Dumnezeu nedeslușit 
care nu există. Omul nu va vedea niciodată faţa lui Dumnezeu, nici nu va auzi vreodată 
cuvinte rostite personal de către Dumnezeu. Închipuirile omului sunt, la urma urmei, 
goale, și nu pot înlocui chipul adevărat al lui Dumnezeu; firea inerentă a lui Dumnezeu 
și lucrarea lui Dumnezeu Însuși nu pot fi întruchipate de om. Dumnezeul invizibil din cer 
și lucrarea Sa pot fi aduse pe pământ doar de Dumnezeu întrupat care înfăptuiește 
personal lucrarea Sa printre oameni. Acesta este modul ideal în care Dumnezeu să 
apară omului, în care omul ÎI vede pe Dumnezeu și vine să cunoască adevărata faţă a 
lui Dumnezeu și acest lucru nu poate fi realizat de un Dumnezeu neîntrupat. Înfăptuind 
lucrarea Sa până la această etapă, lucrarea lui Dumnezeu a obţinut deja efectul optim 
și a fost un succes complet. Lucrarea personală a lui Dumnezeu în trup a fost completată 
deja nouăzeci la sută din lucrarea întregii Sale gestionări. Acest trup a furnizat un început 
mai bun întregii Sale lucrări și un rezumat pentru întreaga Sa lucrare, a făcut publică 
întreaga Sa lucrare și a făcut ultima completare minuțioasă acestei întregi lucrări. De 
acum înainte, nu va fi un alt Dumnezeu întrupat care să facă a patra etapă a lucrării lui 
Dumnezeu și nu va mai fi nicio lucrare minunată a unei a treia întrupări a lui Dumnezeu. 

Fiecare etapă a lucrării de Dumnezeu în trup reprezintă lucrarea Lui din întreaga 
epocă, și nu reprezintă o anumită perioadă, ca lucrarea omului. Și, astfel, sfârșitul lucrării 
ultimei Sale întrupări nu înseamnă că lucrarea Lui a ajuns complet la sfârșit, căci lucrarea 
Lui în trup reprezintă întreaga epocă, și nu reprezintă doar perioada în care El Își face 
lucrarea în trup. Numai că El Își încheie lucrarea întregii epoci în timpul în care El este 
în trup, după care ea se răspândește în toate locurile. După ce Dumnezeul întrupat Își 
împlinește lucrarea Sa de slujire, El va încredința lucrarea Sa viitoare celor care Îi 
urmează. În felul acesta, lucrarea Lui din întreaga epocă va fi purtată neîncetat. Lucrarea 
întregii epoci a întrupării va fi considerată completă doar odată ce ea s-a răspândit în 
întregul univers. Lucrarea lui Dumnezeu întrupat începe o nouă eră, iar cei care continuă 
lucrarea Sa sunt cei care sunt folosiți de către El. Lucrarea făcută de către om este în 
întregime în lucrarea de slujire a lui Dumnezeu în trup și este incapabilă să depășească 
această sferă. Dacă Dumnezeu întrupat nu ar fi venit să-Și facă lucrarea, omul nu ar fost 
capabil să aducă vechea epocă la un sfârșit și nu ar fi putut să ghideze o nouă eră. 
Lucrarea făcută de către om este numai în limitele datoriei sale, care este omenește 
posibilă, și nu reprezintă lucrarea lui Dumnezeu. Doar Dumnezeul întrupat poate veni și 
completa lucrarea pe care El ar trebui s-o facă și, în afară de El, nimeni nu poate face 
această lucrare în numele Său. Bineînţeles, ceea ce spun este cu privire la lucrarea de 
întrupare. Acest Dumnezeu întrupat îndeplinește mai întâi un pas al lucrării care nu se 

potrivește noțiunilor omului, după care El face mai multă lucrare care nu se potrivește 
noțiunilor omului. Scopul lucrării este cucerirea omului. Într-o anumită privinţă, întruparea 
lui Dumnezeu nu se potrivește noțiunilor omului, pe lângă care El face mai multă lucrare 
care nu se potrivește noţiunilor omului și, astfel, omul dezvoltă chiar și mai multe puncte 
de vedere critice despre El. El doar face lucrarea de cucerire printre oameni care au 
nenumărate noțiuni despre El. Indiferent de modul în care ei Îl tratează, odată ce El Și- 
a împlinit lucrarea Sa de slujire, toți oamenii vor fi devenit obiectul stăpânirii Sale. Faptul 
acestei lucrări nu este reflectat doar în rândul poporului chinez, ci reprezintă și modul în 
care întreaga omenire va fi cucerită. Efectele care sunt obţinute asupra acestor oameni 
sunt un precursor al efectelor care vor fi obținute asupra întregii omeniri, iar efectele 
lucrării pe care El o face în viitor vor depăși chiar și efectele asupra acestor oameni. 
Lucrarea lui Dumnezeu în trup nu implică o mare ostentație, nici nu este împrejmuită de 
obscuritate. Este reală și actuală și este o lucrare în care unu și cu unu fac doi. Nu este 
ascunsă de nimeni și nici nu înșală pe nimeni. Ceea ce oamenii văd sunt lucruri reale și 
autentice, iar ceea ce câștigă omul este adevăr real și cunoaștere. Când se termină 
lucrarea, omul va avea o nouă cunoaștere despre El, iar cei care caută cu adevărat nu 
vor mai avea nicio noţiune despre El. Acesta nu este doar efectul lucrării Sale asupra 
poporului chinez, ci reprezintă și efectul lucrării Sale în cucerirea întregii omeniri, căci 
nimic nu este mai folositor pentru lucrarea de cucerire a întregii omeniri decât acest trup, 
lucrarea acestui trup și tot ce este al acestui trup. Ele sunt folositoare lucrării Sale astăzi 
și lucrării Sale în viitor. Acest trup va cuceri întreaga omenire și va câștiga întreaga 
omenire. Nu există o lucrare mai bună prin care întreaga omenire ÎI va vedea pe 
Dumnezeu, Îl va asculta și-L va cunoaște pe Dumnezeu. Lucrarea făcută de către om 
reprezintă doar o sferă limitată, iar când Dumnezeu Își face lucrarea, El nu vorbește unei 
anumite persoane, ci vorbește întregii omeniri și tuturor celor care acceptă cuvintele Lui. 
Sfârșitul pe care El îl proclamă este sfârșitul întregii omeniri, nu doar sfârșitul unei 
anumite persoane. El nu oferă nimănui un tratament special, nici nu victimizează pe 
nimeni, iar El lucrează pentru și vorbește cu întreaga omenire. Prin urmare, acest 
Dumnezeu întrupat a clasat deja întreaga omenire după natură, a judecat deja întreaga 
omenire și a stabilit o destinaţie potrivită pentru întreaga omenire. Deși Dumnezeu face 
lucrarea Sa doar în China, de fapt, El a hotărât deja lucrarea întregului univers. El nu 
poate aștepta până când lucrarea Lui se va răspândi în întreaga omenire, înainte de a- 
Și face cuvântările și aranjamentele Sale pas cu pas. Oare nu ar fi prea târziu? Acum, 
El este pe deplin capabil să completeze lucrarea viitoare în avans. Deoarece Cel care 
lucrează este Dumnezeu în trup, El face o lucrare nelimitată într-o sferă limitată, iar apoi 
îl va face pe om să-și îndeplinească datoria pe care trebuie să o îndeplinească; acesta 
este principiul lucrării Sale. El poate trăi cu omul doar pentru o vreme și nu poate însoți 
omul până când lucrarea întregii ere nu este încheiată. Tocmai pentru că El este 
Dumnezeu, El Își prezice lucrarea viitoare în avans. După aceea, El va clasifica întreaga 
omenire după natură, prin cuvintele Sale, iar omenirea va intra în lucrarea Sa pas cu 

pas, potrivit cuvintelor Sale. Nimeni nu va scăpa și toţi trebuie să practice potrivit cu 
aceasta. Așadar, în viitor, epoca va fi ghidată de către cuvintele Lui și nu va fi ghidată 
de către Duh. 

Lucrarea lui Dumnezeu în trup trebuie făcută în trup. Dacă ar fi făcută direct de către 
Duhul lui Dumnezeu, nu ar produce efecte. Chiar dacă ar fi făcută de către Duh, lucrarea 
nu ar fi de nicio însemnătate și, în cele din urmă, ar fi neconvingătoare. Toate creaturile 
doresc să știe dacă lucrarea Creatorului are semnificaţie, ce reprezintă ea, ce se face 
pentru ea, dacă lucrarea lui Dumnezeu este plină de autoritate și înțelepciune și dacă 
este de cea mai mare valoare și însemnătate. Lucrarea pe care El o face este săvârșită 
pentru mântuirea întregii omeniri, de dragul înfrângerii Satanei și pentru a fi mărturie Lui 
Însuși printre toate lucrurile. Ca atare, lucrarea pe care El o face trebuie să fie de mare 
însemnătate. Trupul omului a fost corupt de Satana și orbit în cel mai puternic mod cu 
putinţă și vătămat profund. Cel mai fundamental motiv pentru care Dumnezeu lucrează 
personal în trup este că obiectul salvării Sale este omul, care este trup, și pentru că 
Satana folosește, de asemenea, trupul omului, pentru a perturba lucrarea lui Dumnezeu. 
Lupta cu Satana este, de fapt, lucrarea de a-l cuceri pe om și, în același timp, omul este 
și obiectul salvării lui Dumnezeu. În acest mod, lucrarea lui Dumnezeu întrupat este 
esenţială. Satana a corupt trupul omului, iar omul a devenit întruchiparea Satanei și 
obiectul care trebuie învins de Dumnezeu. În acest mod, lucrarea de a lupta cu Satana 
și de a salva omenirea se desfășoară pe pământ, iar Dumnezeu trebuie să devină uman 
pentru a lupta cu Satana. Această lucrare are caracterul cel mai practic posibil. Când 
Dumnezeu lucrează în trup, El duce de fapt o luptă cu Satana în trup. Când El lucrează 
în trup, Își face lucrarea în domeniul spiritual și Îşi extinde toată lucrarea pe tărâmul 
spiritual real, pe pământ. Cel care este cucerit este omul, omul care este neascultător 
față de El și care este învins este întruchiparea Satanei (desigur, acesta este și el om), 
care este în vrăjmășie cu EI, iar cel care este în cele din urmă mântuit este, de 
asemenea, om. În acest fel, este chiar mai necesar ca Dumnezeu să devină un om care 
are învelișul exterior al unei creaţii, astfel încât El să poată duce o adevărată bătălie cu 
Satana, să cucerească omul care este neascultător față de El și înzestrat cu același 
înveliș exterior ca și El și, să salveze omul care este din același înveliș exterior ca El și 
a fost rănit de Satana. Dușmanul Său este omul, obiectul cuceririi sale este omul, iar 
obiectul mântuirii sale este omul, care a fost creat de El. Deci, El trebuie să devină om 
și, astfel, lucrarea Sa devine mult mai ușoară. El este capabil să învingă pe Satana și 
să cucerească omenirea și, în plus, este capabil să salveze omenirea. Deși acest trup 
este normal și real, El nu este un trup obișnuit: El nu este trup care este doar uman, ci 
trup care este atât uman, cât și divin. Aceasta este diferenţa dintre El și om și este 
semnul identităţii lui Dumnezeu. Doar un trup ca acesta poate face lucrarea pe care El 
intenţionează să o facă, să împlinească lucrarea de slujire a lui Dumnezeu în trup și să 
completeze pe deplin lucrarea Sa printre oameni. Dacă nu ar fi așa, lucrarea Sa printre 
oameni ar fi întotdeauna goală și greșită. Cu toate că Dumnezeu Se poate lupta cu duhul 

Satanei și poate ieși învingător, vechea natură a omului corupt nu poate fi niciodată 
rezolvată, iar cei care sunt neascultători față de Dumnezeu și | se împotrivesc Lui nu pot 
niciodată deveni, cu adevărat, obiectul stăpânirii Lui. Adică, El nu poate cuceri niciodată 
omenirea și niciodată nu poate câștiga întreaga omenire. Dacă lucrarea Sa pe pământ 
nu poate fi hotărâtă, atunci gestionarea Lui nu va fi niciodată adusă la capăt și întreaga 
omenire nu va fi capabilă să intre în odihnă. Dacă Dumnezeu nu poate să intre în odihnă 
cu toate creaturile Sale, atunci nu va fi niciodată un rezultat pentru o astfel de lucrare de 
gestionare, iar slava lui Dumnezeu va dispărea în consecinţă. Deși trupul Său nu are 
nicio autoritate, lucrarea pe care El o face își va fi atins efectul. Aceasta este direcția 
inevitabilă a lucrării Sale. Indiferent dacă trupul Său are sau nu posedat de autoritate, 
atât timp cât El este capabil să facă lucrarea lui Dumnezeu Însuși, atunci El este Însuși 
Dumnezeu. Indiferent cât de normal și obișnuit este acest trup, El poate face lucrarea 
pe care ar trebui s-o facă, căci acest trup este Dumnezeu, și nu doar un om. Motivul 
pentru care acest trup poate face lucrarea pe care omul nu o poate face este acela că 
esenţa Lui lăuntrică este diferită de cea a oricărui om, iar motivul pentru care El poate 
mântui omul este acela că identitatea Sa este diferită de cea a oricărui om. Acest trup 
este atât de important pentru omenire, pentru că El este om și, chiar mai mult, El este 
Dumnezeu, pentru că El poate face lucrarea pe care niciun om obișnuit cu trup nu o 
poate face și pentru că El poate mântui omul corupt care locuiește împreună cu El pe 
pământ. Deși El este identic cu omul, Dumnezeul întrupat este mai important pentru 
omenire decât orice persoană de valoare, căci El poate face lucrarea care nu poate fi 
făcută de către Duhul lui Dumnezeu, este mai capabil decât Duhul lui Dumnezeu să fie 
mărturie lui Dumnezeu Însuși și este mai capabil decât Duhul lui Dumnezeu să câștige 
pe deplin omenirea. Ca urmare, deși acest trup este normal și obișnuit, contribuţia Lui la 
omenire și semnificaţia Lui față de existența omenirii ÎI fac extrem de preţios, iar valoarea 
și semnificaţia reală a acestui trup este nemărginită pentru orice om. Deși acest trup nu 
îl poate distruge în mod direct pe Satana, El poate folosi lucrarea Sa pentru a cuceri 
omenirea, a-l învinge pe Satana și a-l face să se supună pe deplin stăpânirii Sale. 
Deoarece Dumnezeu este întrupat, El îl poate învinge pe Satana și poate mântui 
omenirea. El nu îl distruge în mod direct pe Satana, ci, în schimb, devine trup pentru a 
face lucrarea de cucerire a omenirii, care a fost coruptă de Satana. În felul acesta, El 
este mai în măsură să fie mărturie Lui Însuși în rândul creaturilor Sale și este mai în 
măsură să mântuiască omul corupt. Înfrângerea lui Satana de către Dumnezeu întrupat 
este o mărturie mai mare și este mai convingătoare decât distrugerea directă a Satanei 
de către Duhul lui Dumnezeu. Dumnezeu în trup este mai în măsură să-l ajute pe om 
să-L cunoască pe Creator și este mai în măsură să fie mărturie Lui Însuși în rândul 
creaturilor Sale. 

Esenţa trupului locuit de Dumnezeu 


Dumnezeu în prima Sa întrupare a trăit pe pământ timp de treizeci și trei de ani și 
jumătate și Și-a efectuat lucrarea de slujire timp de doar trei ani și jumătate din acei ani. 
Atât timp cât a lucrat și înainte de a-Și începe lucrarea, El a fost stăpânit de umanitate 
normală. El Şi-a trăit umanitatea normală timp de treizeci și trei de ani și jumătate. Pe 
parcursul ultimilor trei ani și jumătate El S-a revelat pe Sine Însuși ca fiind Dumnezeul 
întrupat. Înainte de a începe efectuarea lucrării Sale de slujire, El a apărut cu umanitate 
obișnuită, normală, nearătând niciun semn al divinității Sale și doar după ce a început 
să efectueze în mod oficial lucrarea Sa de slujire, divinitatea Lui s-a manifestat. Viaţa și 
lucrarea Sa în timpul primilor douăzeci și nouă de ani au demonstrat că El a fost o ființă 
umană autentică, un fiu al omului și un trup de carne, pentru că lucrarea Sa de slujire a 
început cu adevărat doar după vârsta de douăzeci și nouă de ani. „Întruparea” este 
arătarea lui Dumnezeu în trup; Dumnezeu lucrează în rândul omenirii create în chipul 
trupului. Deci, pentru ca Dumnezeu să fie întrupat, trebuie să fie mai întâi trup, trup cu 
umanitate normală; aceasta este cea mai importantă condiţie prealabilă. De fapt, 
implicaţia întrupării lui Dumnezeu este aceea că Dumnezeu trăiește și lucrează în trup, 
că Dumnezeu în esenţa Sa devine trup, devine om. Viaţa și lucrarea Sa întrupate pot fi 
împărțite în două etape. Prima este viaţa pe care El o trăiește înainte de a efectua 
lucrarea Sa de slujire. El trăiește într-o familie de oameni obișnuiți, într-o umanitate 
absolut normală, supunându-Se moralității normale și legilor vieţii umane, cu nevoi 
umane normale (hrană, îmbrăcăminte, somn, adăpost), slăbiciuni umane normale și 
emoţii umane normale. Cu alte cuvinte, în această primă etapă, El trăiește în umanitate 
ne-divină, umanitate complet normală, angajându-Se în toate activităţile umane 
normale. A doua etapă este viața pe care El o trăiește după ce începe să efectueze 
lucrarea Sa de slujire. El încă trăiește în umanitatea obișnuită cu un înveliș uman normal, 
nearătând niciun semn exterior al supranaturalului. Cu toate acestea, El trăiește numai 
de dragul lucrării Sale de slujire și, în acest timp, umanitatea Sa normală există în 
întregime pentru a sprijini lucrarea normală a divinității Sale, pentru că până atunci 
umanitatea Sa normală s-a maturizat până la punctul de a putea să efectueze lucrarea 
Sa de slujire. Deci, a doua etapă a vieţii Sale este de a efectua lucrarea Sa de slujire în 
umanitatea Sa normală, când este o viață atât a umanităţii normale, cât și a divinității 
complete. Motivul pentru care, în timpul primei etape a vieţii Sale, El trăiește în umanitate 
complet obișnuită este faptul că umanitatea Lui nu este încă în stare capabilă să menţină 
întreaga lucrare divină, nu este încă matură; numai după ce umanitatea Lui se 
maturizează, devine capabilă să poarte pe umeri lucrarea Sa de slujire, poate să se 
apuce de efectuarea lucrării de slujire pe care se cuvine să o săvârșească. Deoarece 
EI, ca trup, are nevoie să crească și să Se maturizeze, prima etapă a vieţii Sale este 
aceea a umanităţii normale — în timp ce, în a doua etapă, pentru că umanitatea Lui este 
capabilă să întreprindă lucrarea Sa și să efectueze lucrarea Sa de slujire, viața pe care 

o trăiește Dumnezeul întrupat în timpul lucrării Sale de slujire, este una atât de 
umanitate, cât și de divinitate completă. Dacă, din momentul nașterii Sale, Dumnezeul 
întrupat Şi-ar fi început lucrarea Sa de slujire în mod serios, efectuând semne și minuni 
supranaturale, atunci El nu ar avea o esenţă trupească. Prin urmare, umanitatea Lui 
există de dragul esenței Sale trupești; nu poate exista niciun trup fără umanitate, iar o 
persoană fără umanitate nu este o ființă umană. În felul acesta, umanitatea trupului lui 
Dumnezeu este o proprietate intrinsecă a corpului întrupat al lui Dumnezeu. Să spui că 
„atunci când Dumnezeu devine trup, El este în întregime divin și nu este deloc uman” 
este o blasfemie, deoarece această afirmaţie pur și simlu nu există și încalcă principiul 
întrupării. Chiar și după ce El începe să realizeze lucrarea Sa de slujire, El tot trăiește în 
divinitatea Lui cu un înveliș exterior uman atunci când Își face lucrarea; este doar faptul 
că, în acel moment, umanitatea Lui servește unicul scop de a permite divinității Lui să 
efectueze lucrarea în trupul normal. Așadar, agentul lucrării este divinitatea care locuiește 
în umanitatea Sa. Divinitatea Sa, nu umanitatea Sa, este cea care lucrează, totuși, 
această divinitate e ascunsă în umanitatea Sa; în esenţă, lucrarea Lui este făcută prin 
divinitatea Sa completă, nu prin umanitatea Sa. Dar cel care efectuează lucrarea este 
trupul Său. S-ar putea spune că El este un om și, de asemenea, este Dumnezeu, pentru 
că Dumnezeu devine un Dumnezeu care trăiește în trup, cu un înveliş uman și o esenţă 
umană, dar, de asemenea esenţa lui Dumnezeu. Pentru că El este un om cu esenţa lui 
Dumnezeu, El este mai presus de toți oamenii creaţi, mai presus de orice om care poate 
efectua lucrarea lui Dumnezeu. Și astfel, printre toţi cei cu un înveliș uman ca al Lui, printre 
toți cei care posedă umanitate, doar El Însuși este Dumnezeul întrupat — toți ceilalţi sunt 
oameni creaţi. Chiar dacă ei toți au umanitate, oamenii creaţi nu au nimic altceva decât 
umanitate, în timp ce Dumnezeu întrupat este diferit: în trupul Lui, El nu are numai 
umanitate, dar, mai important, are divinitate. Umanitatea Lui poate fi văzută în aspectul 
exterior al trupului Său și în viaţa Sa de zi cu zi, dar divinitatea Lui este dificil de perceput. 
Pentru că divinitatea Lui este exprimată numai atunci când El are umanitate și nu este 
atât de supranaturală pe cât își imaginează oamenii că este, este extrem de dificil de 
văzut de către oameni. Chiar și astăzi, oamenilor le este extrem de dificil să înţeleagă 
adevărata esenţă a Dumnezeului întrupat. Chiar și după ce am vorbit despre aceasta 
atât de mult, Mă aștept să fie încă o taină pentru majoritatea dintre voi. De fapt, această 
problemă este foarte simplă: din moment ce Dumnezeu devine trup, esenţa Lui este o 
combinaţie de umanitate și divinitate. Această combinaţie se numește Dumnezeu Însuși, 
Dumnezeu Însuși pe pământ. 

Viaţa pe care Isus a trăit-o pe pământ a fost o viaţă normală a trupului. El a trăit în 
umanitatea normală a trupului Său. Autoritatea Lui — de a-Și face lucrarea și de a-Și rosti 
cuvântul sau de a-i vindeca pe cei bolnavi și de a scoate demoni, de a face aceste lucruri 
extraordinare — nu s-a manifestat pe sine, în cea mai mare parte, până când El nu Și-a 
început lucrarea Sa de slujire. Viaţa Lui înainte de vârsta de douăzeci și nouă de ani, 
înainte de a-Și efectua lucrarea de slujire, a fost o dovadă suficientă că El a fost doar un 

trup normal de carne. Din acest motiv și pentru că El nu începuse încă efectuarea lucrării 
Sale de slujire, oamenii n-au văzut nimic divin în EI, nu au văzut nimic mai mult decât o 
fiinţă umană normală, un om obișnuit — întocmai ca de data aceea când unii oameni L-au 
crezut a fi fiul lui losif. Oamenii au crezut că El era fiul unui om obișnuit, nu aveau cum 
să spună că El era trupul întrupat al lui Dumnezeu; chiar și atunci când, pe parcursul 
efectuării lucrării Sale de slujire, El a săvârșit multe minuni, cei mai mulţi oameni încă 
spuneau că El era fiul lui losif, pentru că El era Hristos cu învelișul exterior al umanității 
normale. Umanitatea Lui normală și lucrarea Lui, ambele au existat pentru a îndeplini 
semnificația primei întrupări, pentru a dovedi că Dumnezeu venise în întregime în trup, 
că El devenise un om absolut obișnuit. Umanitatea Lui normală înainte de a-Și începe 
lucrarea a fost dovada că El a fost un trup obișnuit; și faptul că El a lucrat după aceea a 
dovedit, de asemenea, că El a fost un trup obișnuit, pentru că El a realizat semne și 
minuni, a vindecat pe cei bolnavi și a scos demoni, în trupul cu umanitate normală. 
Motivul pentru care El putea face minuni era că trupul Lui purta autoritatea lui Dumnezeu, 
era trupul în care Duhul lui Dumnezeu S-a îmbrăcat. El stăpânea această autoritate 
datorită Duhului lui Dumnezeu și aceasta nu a însemnat că El nu era un trup. Vindecarea 
bolnavilor și scoaterea demonilor era lucrarea pe care El avea nevoie să o efectueze în 
lucrarea Sa de slujire, era o expresie a divinității Sale ascunse în umanitatea Sa și 
indiferent ce semne a arătat El sau cum Și-a demonstrat autoritatea, El a trăit totuși în 
umanitate normală și era încă un trup normal. Până la punctul în care El a fost înviat 
după ce a murit pe cruce, El a locuit într-un trup normal. Dăruind har, vindecând bolnavii 
și scoțând demoni au fost toate parte a lucrării Sale de slujire, au fost toate lucrarea pe 
care El a efectuat-o în trupul Său normal. Înainte de a merge către cruce, El nu S-a 
îndepărtat niciodată de trupul Său uman normal, indiferent de ceea ce făcea. El era 
Însuși Dumnezeu, făcând lucrarea proprie lui Dumnezeu, totuși, deoarece El a fost trupul 
întrupat al lui Dumnezeu, El a mâncat și a purtat haine, a avut trebuințe umane normale, 
a avut rațiune umană normală și o minte umană normală. Toate acestea au fost dovada 
că Ela fost un om normal, care a demonstrat că trupul întrupat al lui Dumnezeu era un 
trup cu umanitate normală, și nu supranaturală. Slujba Sa a fost de a finaliza lucrarea 
primei întrupări a lui Dumnezeu, de a îndeplini lucrarea de slujire pe care se cuvenea să 
o îndeplinească prima întrupare. Semnificaţia întrupării este aceea că un om obișnuit, 
normal, efectuează lucrarea lui Dumnezeu Însuși; și anume, că Dumnezeu efectuează 
lucrarea Sa divină în umanitate și, astfel, îl înfrânge pe Satana. Întrupare înseamnă că 
Duhul lui Dumnezeu devine un trup, adică, Dumnezeu devine trup; lucrarea pe care o 
face trupul este lucrarea Duhului, care este îndeplinită în trup, exprimată prin trup. 
Nimeni, cu excepţia trupului lui Dumnezeu, nu poate îndeplini lucrarea de slujire a lui 
Dumnezeu întrupat; adică, numai trupul întrupat al lui Dumnezeu, această umanitate 
normală — și nimeni altcineva — nu poate exprima lucrarea divină. Dacă, în timpul primei 
Sale veniri, Dumnezeu nu ar fi avut umanitate normală înainte de vârsta de douăzeci și 
nouă de ani — dacă de îndată ce El S-a născut, putea face minuni, dacă de îndată ce El 

a învăţat să vorbească, a putut vorbi limba cerului, dacă din momentul în care El a pășit 
pentru prima oară pe pământ, putea înțelege toate problemele lumești, putea desluși 
gândurile și intenţiile fiecărei persoane — o asemenea persoană nu ar fi putut fi numită 
un om normal, iar un asemenea trup nu ar fi putut fi numit trup omenesc. Dacă acesta 
ar fi fost cazul lui Hristos, atunci sensul și esenţa întrupării lui Dumnezeu s-ar pierde. 
Faptul că El are umanitate normală dovedește că El este Dumnezeu întrupat; faptul că 
El trece printr-un proces de creștere umană normală demonstrează în continuare că El 
este un trup normal; și, în plus, lucrarea Sa este o dovadă suficientă că El este Cuvântul 
lui Dumnezeu, Duhul lui Dumnezeu, devenit trup. Dumnezeu devine trup datorită 
necesității lucrării Sale; cu alte cuvinte, această etapă a lucrării trebuie să fie făcută în 
trup, trebuie făcută în umanitate normală. Aceasta este condiţia prealabilă pentru 
„Cuvântul care devine trup”, pentru „arătarea Cuvântului în trup” și este povestea 
adevărată din spatele celor două întrupări ale lui Dumnezeu. Oamenii pot crede că Isus 
a săvârșit minuni toată viaţa Sa, că, El nu a dat niciun semn de umanitate normală până 
nu s-a încheiat lucrarea Lui pe pământ, că El nu a avut trebuinţe umane normale sau 
slăbiciuni ori emoţii umane, nu a avut nevoi de viață fundamentale sau nu a întreținut 
gânduri umane normale. Ei își imaginează că El doar are o minte supraomenească, o 
umanitate transcendentă. Ei cred că de vreme ce El este Dumnezeu, El nu ar trebui să 
gândească și să trăiască așa cum fac oamenii normali, că numai o persoană normală, 
o fiinţă umană de bună-credinţă, poate avea gânduri umane normale și trăi o viață 
umană normală. Acestea sunt toate idei și noţiuni omenești, iar aceste noţiuni sunt în 
contradicție cu intenţiile iniţiale ale lucrării lui Dumnezeu. Gândirea umană normală 
susține raţiunea umană normală și umanitatea normală; umanitatea normală susţine 
funcţiile normale ale trupului; iar funcţiile normale ale trupului permit viața normală a 
trupului în integralitatea sa. Doar lucrând într-un astfel de trup, Dumnezeu poate să-și 
îndeplinească scopul întrupării Sale. Dacă Dumnezeul întrupat ar stăpâni doar un înveliș 
exterior al trupului, dar nu ar avea gânduri umane normale, atunci acest trup nu ar avea 
rațiune umană, cu atât mai puţin umanitate de bună-credinţă. Cum ar putea un astfel de 
trup, fără umanitate, să îndeplinească lucrarea de slujire pe care Dumnezeul întrupat ar 
trebui s-o realizeze? O minte normală susţine toate aspectele vieții umane; fără o minte 
normală, nu ai fi uman. Cu alte cuvinte, o persoană care nu are gânduri normale este 
bolnavă mintal, iar despre un Hristos care nu are nicio umanitate, ci doar divinitate, nu 
se poate spune că este trupul întrupat al lui Dumnezeu. Deci, cum ar putea trupul 
întrupat al lui Dumnezeu să nu aibă nicio umanitate normală? Nu este blasfemie să spui 
că Hristos nu are nicio umanitate? Toate activităţile în care se angajează oamenii 
normali se bazează pe funcţionarea unei minţii umane normale. Fără ea, oamenii s-ar 
comporta aberant; le-ar fi chiar imposibil să spună diferenţa dintre negru și alb, bine și 
rău; iar ei n-ar avea nicio etică umană și principii morale. În mod similar, dacă Dumnezeul 
întrupat n-ar fi gândit ca un om normal, atunci El nu ar fi un trup de bună-credinţă, un 
trup normal. Un astfel de trup ne-gânditor nu ar fi capabil să-Și asume lucrarea divină. 

El nu ar putea să se implice în activitățile trupului normal, cu atât mai puţin să trăiască 
împreună cu oamenii pe pământ. Și astfel, semnificaţia întrupării lui Dumnezeu, însăși 
esenţa venirii lui Dumnezeu în trup, ar fi fost pierdută. Umanitatea lui Dumnezeu întrupat 
există pentru a menţine lucrarea divină normală în trup; gândirea Sa umană normală 
susține umanitatea Sa normală și toate activităţile Sale trupești normale. S-ar putea 
spune că gândirea Sa umană normală există pentru a susţine întreaga lucrare a lui 
Dumnezeu în trup. Dacă acest trup nu ar poseda o minte umană normală, atunci 
Dumnezeu nu ar putea lucra în trup și ceea ce El este nevoie să facă în trup nu ar putea 
fi niciodată realizat. Deși Dumnezeul întrupat posedă o minte umană normală, lucrarea 
Sa nu este alterată de gândul uman; El întreprinde lucrarea umanităţii cu o minte 
normală, cu condiţia preliminară de a avea umanitatea cu o minte, nu prin exerciţiul 
gândirii umane normale. Indiferent cât de mărețe sunt gândurile trupului Său, lucrarea 
Sa nu este întinată de logică sau gândire. Cu alte cuvinte, lucrarea Sa nu este concepută 
de mintea trupului Său, ci este o expresie directă a lucrării divine în umanitatea Sa. Toată 
lucrarea Sa este lucrarea de slujire pe care trebuie ca El s-o îndeplinească și nimic din 
aceasta nu este conceput de creierul Său. De exemplu, vindecarea bolnavilor, scoaterea 
demonilor și răstignirea n-au fost produse ale minţii Sale umane, și n-ar fi putut fi 
efectuate de niciun om cu o minte umană. De asemenea, lucrarea de cucerire de astăzi 
este o lucrare de slujire care trebuie să fie efectuată de către Dumnezeul întrupat, dar 
nu este lucrarea unei voințe umane, este lucrarea pe care divinitatea Sa ar trebui s-o 
facă, lucrare de care niciun om în trup nu este capabil. Astfel că Dumnezeul întrupat 
trebuie să aibă o minte umană normală, trebuie să posede umanitate normală, pentru 
că El trebuie să efectueze lucrarea Sa în cadrul umanităţii cu o minte normală. Aceasta 
este esența lucrării Dumnezeului întrupat, însăși esența Dumnezeului întrupat. 

Înainte ca Isus să efectueze lucrarea, El a trăit doar în umanitatea Sa normală. 
Nimeni nu putea spune că El era Dumnezeu, nimeni nu a aflat că El era Dumnezeul 
întrupat; oamenii L-au cunoscut doar ca pe un om complet obișnuit. Umanitatea Lui cu 
totul obișnuită, normală, a fost dovada că Dumnezeu S-a întrupat în trup și că Epoca 
Harului a fost epoca lucrării Dumnezeului întrupat, nu epoca lucrării Duhului. A fost 
dovada că Duhul lui Dumnezeu a fost realizat complet în trup, că, în epoca întrupării lui 
Dumnezeu, trupul Lui ar efectua întreaga lucrare a Duhului. Hristos cu umanitate 
normală este un trup în care Duhul este realizat, și care are umanitate normală, rațiune 
normală și gândire umană. „A fi realizat” înseamnă Dumnezeu ce devine om, Duhul ce 
devine trup; în termeni mai simpli, este atunci când Dumnezeu Însuși locuiește într-un 
trup cu umanitate normală și prin acesta Își exprimă lucrarea Sa divină — aceasta este 
ceea ce înseamnă a fi realizat sau întrupat. În timpul primei Sale întrupări, a fost necesar 
ca Dumnezeu să vindece pe cei bolnavi și să scoată demoni, pentru că lucrarea Sa era 
să răscumpere. Pentru a răscumpăra întreaga rasă umană, era nevoie ca El să fie plin 
de compasiune și iertare. Lucrarea pe care El a făcut-o înainte de a fi crucificat a fost 
vindecarea bolnavilor și scoaterea demonilor, care au prevestit mântuirea omului din 

păcat și mizerie, de către El. Pentru că a fost Epoca Harului, a fost necesar ca El să 
vindece pe cei bolnavi, prin aceasta arătând semne și minuni, care erau reprezentative 
pentru harul din acea epocă — pentru că Epoca Harului s-a axat în jurul revărsării harului, 
simbolizată de pace, bucurie și binecuvântări materiale, toate fiind semne ale credinței 
oamenilor în Isus. Adică, vindecarea bolnavilor, alungarea demonilor și revărsarea 
harului erau abilităţi instinctive ale trupului lui Isus în Epoca Harului, erau lucrarea pe 
care Duhul a efectuat-o în trup. Dar, în timp ce El efectua o astfel de lucrare, El trăia în 
trup, și El nu a trecut dincolo de trup. Indiferent ce acte de vindecare a efectuat, El încă 
a stăpânit umanitate normală, încă a trăit o viată umană normală. Motivul pentru care 
spun că, în timpul epocii întrupării lui Dumnezeu, trupul a efectuat întreaga lucrare a 
Duhului, este că, indiferent ce fel de lucrare a făcut, El a făcut-o în trup. Dar datorită 
lucrării Sale, oamenii nu au privit trupul Său ca având o esenţă complet trupească, 
pentru că acest trup putea face minuni și în anumite momente speciale putea face lucruri 
care treceau dincolo de trup. Desigur, toate aceste întâmplări au avut loc după ce El Şi- 
a început lucrarea de slujire, cum ar fi ispitirea Lui pentru patruzeci de zile sau 
transformarea de pe munte. Deci, cu Isus, sensul întrupării lui Dumnezeu nu a fost 
finalizat, ci doar parţial îndeplinit. Viaţa pe care El a trăit-o în trup înainte de a-Și începe 
lucrarea a fost absolut normală în toate privințele. După ce El Și-a început lucrarea, Şi- 
a păstrat doar învelișul exterior al trupului Său. Deoarece lucrarea Sa a fost o expresie 
a divinității, aceasta a depășit funcţiile normale ale trupului. Până la urmă, trupul întrupat 
al lui Dumnezeu a fost diferit de oamenii în carne și oase. Desigur, în viaţa Sa de zi cu 
zi, El a avut nevoie de mâncare, îmbrăcăminte, somn și adăpost ca oricine altcineva, a 
avut nevoie de toate necesităţile normale, a avut rațiunea unui om normal și a gândit ca 
o ființă umană normală. Oamenii tot L-au considerat a fi un om normal, cu excepţia 
faptului că lucrarea pe care El a făcut-o a fost supranaturală. De fapt, indiferent de ceea 
ce a făcut, El a trăit într-o umanitate obișnuită și normală și, atâta timp cât El a efectuat 
lucrarea, raţiunea Sa a fost deosebit de normală, gândurile Sale îndeosebi de lucide, 
mai mult decât cele ale oricărui alt om normal. A fost necesar ca Dumnezeul întrupat să 
aibă o asemenea gândire și rațiune, pentru că lucrarea divină era necesar să fie 
exprimată printr-un trup a cărei rațiune era foarte normală și ale cărui gânduri erau foarte 
lucide — doar în acest fel putea trupul Său să exprime lucrarea divină. De-a lungul tuturor 
celor treizeci și trei de ani și jumătate în care Isus a trăit pe pământ, El Și-a păstrat 
umanitatea Sa normală, dar datorită lucrării Sale în timpul lucrării Lui de slujire de trei 
ani și jumătate, oamenii au crezut că El era foarte transcendent, că El era mult mai 
supranatural decât înainte. În realitate, umanitatea normală a lui Isus a rămas 
neschimbată înainte și după ce Și-a început lucrarea Sa de slujire; umanitatea Sa a fost 
la fel pe tot parcursul, dar din cauza diferenţei dintre înainte și după ce Și-a început 
lucrarea Sa de slujire, au apărut două puncte de vedere diferite în ceea ce privește trupul 
Său. Indiferent de ceea ce oamenii au crezut, Dumnezeu întrupat Și-a păstrat tot timpul 
umanitatea Sa originară, normală, deoarece de când Dumnezeu a fost întrupat, El a trăit 


1331 


în trup, trupul care a avut umanitate normală. Indiferent dacă El Își efectua sau nu 
lucrarea Sa de slujire, umanitatea normală a trupului Său nu putea fi ștearsă, pentru că 
umanitatea este esența de bază a trupului. Înainte ca Isus să-Și efectueze lucrarea Sa 
de slujire, trupul Lui a rămas complet normal, angajându-Se în toate activităţile umane 
obișnuite; El nu a apărut câtuși de puţin supranatural, nu a arătat niciun semn miraculos. 
La acel moment, El a fost pur și simplu un om foarte comun, care Se închina lui 
Dumnezeu, deși căutarea Lui era mai cinstită, mai sinceră decât a oricui altcuiva. Acesta 
a fost modul în care s-a manifestat umanitatea Sa cu totul normală. Deoarece El nu a 
înfăptuit nicio lucrare înainte de a-Și asuma lucrarea Sa de slujire, nimeni nu a fost 
conștient de identitatea Sa, nimeni nu a putut spune că trupul Lui a fost diferit de toate 
celelalte, pentru că El nu a lucrat nici măcar o singură minune, nu a efectuat niciun pic 
din lucrarea proprie lui Dumnezeu. Cu toate acestea, după ce Ela început să efectueze 
lucrarea Sa de slujire, Și-a păstrat învelișul exterior al umanităţii normale și a trăit încă 
cu rațiune umană normală, dar pentru că El începuse să facă lucrarea lui Dumnezeu 
Însuși, să Își asume lucrarea de slujire a lui Hristos și să facă lucrarea de care ființele 
muritoare, oameni în carne și oase, erau incapabili, oamenii au presupus că El nu a avut 
umanitate normală și nu a fost un trup complet normal, ci un trup incomplet. Datorită 
lucrării pe care El a efectuat-o, oamenii au spus că El a fost un Dumnezeu în trup care 
nu a avut umanitate normală. O astfel de înțelegere este eronată, pentru că oamenii nu 
au înțeles semnificaţia întrupării lui Dumnezeu. Această neînțelegere a apărut din faptul 
că lucrarea exprimată de Dumnezeu în trup a fost lucrarea divină, exprimată într-un trup 
care a avut umanitate normală. Dumnezeu a fost îmbrăcat în trup, El a locuit în trup, iar 
lucrarea în umanitatea Lui a ascuns normalitatea umanităţii Lui. Pentru acest motiv, 
oamenii au crezut că Dumnezeu nu a avut umanitate, ci doar divinitate. 

Dumnezeu în prima Sa întrupare nu a terminat lucrarea de întrupare; El doar a 
terminat primul pas al lucrării pe care era necesar ca Dumnezeu să o facă în trup. Astfel, 
pentru a termina lucrarea de întrupare, Dumnezeu a revenit încă o dată în trup, trăind 
întreaga normalitate și realitate a trupului, adică, scoțând la iveală Cuvântul lui 
Dumnezeu într-un trup în întregime normal și obișnuit, încheind, prin urmare, lucrarea 
pe care El a lăsat-o neterminată în trup. În esenţă, doilea trup întrupat este ca primul, 
dar este chiar mai real, chiar mai normal decât primul. În consecinţă, suferinţa pe care 
o îndură al doilea trup întrupat este mai mare decât cea a celui dintâi, dar această 
suferință este un rezultat al lucrării Sale de slujire în trup, care nu seamănă cu suferința 
omului corupt. Ea, de asemenea, provine din normalitatea și realitatea trupului Său. 
Deoarece El efectuează lucrarea Sa de slujire în trup complet normal și real, trupul 
trebuie să îndure o mulţime de greutăţi. Cu cât este mai normal și real acest trup, cu atât 
mai mult El va suferi în realizarea lucrării Sale de slujire. Lucrarea lui Dumnezeu este 
exprimată printr-un trup foarte comun, unul care nu este deloc supranatural. Deoarece 
trupul Lui este normal și trebuie, de asemenea, să poarte pe umeri lucrarea de mântuire 
a omului, El suferă într-o și mai mare măsură decât ar suferi un trup supranatural — și 

toată această suferință provine din realitatea și normalitatea trupului Său. Din suferința 
pe care cele două trupuri întrupate au suferit-o în timpul efectuării lucrărilor Lor de slujire, 
se poate vedea esenţa trupului întrupat. Cu cât este mai normal trupul, cu atât mai mari 
sunt greutăţile pe care El trebuie să le îndure în momentul desfășurării lucrării; cu cât 
este mai real trupul care desfășoară lucrarea, cu atât sunt mai dure noţiunile oamenilor 
și mai multe pericole sunt susceptibile să | se întâmple. Și totuși, cu cât este mai real 
trupul și cu cât mai mult trupul posedă nevoile și raţiunea completă a unei ființe umane 
normale, cu atât este El mai capabil de a prelua lucrarea lui Dumnezeu în trup. A fost 
trupul lui Isus care a fost pironit pe cruce, trupul Său la care El a renunțat ca pe o jertfă 
pentru păcat; a fost prin intermediul unui trup cu umanitate normală că EI l-a învins pe 
Satana și l-a mântuit complet pe om de la cruce. Și tot ca trup complet săvârșește 
lucrarea de cucerire Dumnezeu în cea de-a doua Sa întrupare și îl înfrânge pe Satana. 
Doar un trup care este complet normal și real poate efectua lucrarea de cucerire în 
totalitatea sa și poate să fie o mărturie puternică. Cu alte cuvinte, cucerirea omului este 
făcută eficient prin realitatea și normalitatea lui Dumnezeu în trup, nu prin minuni și 
revelații supranaturale. Lucrarea de slujire a acestui Dumnezeu întrupat este să 
vorbească și, astfel, să cucerească și să desăvârșească omul; cu alte cuvinte, lucrarea 
Duhului efectuată în trup, datoria trupului este să vorbească și, astfel, să cucerească, să 
dezvăluie, să desăvârșească și să alunge complet omul. Şi astfel, este în lucrarea de 
cucerire faptul că lucrarea lui Dumnezeu în trup va fi îndeplinită în întregime. Lucrarea 
de răscumpărare iniţială a fost doar începutul lucrării de întrupare; trupul care săvârșește 
lucrarea de cucerire va completa întreaga lucrare a întrupării. După gen, unul este de 
gen masculin și celălalt de gen feminin, întregind astfel semnificaţia întrupării lui 
Dumnezeu a fost întregită și risipind e noţiunile greșite ale omului despre Dumnezeu: 
Dumnezeu poate deveni atât de sex masculin cât și feminin, și, în esenţă, Dumnezeul 
întrupat este fără gen. El a făcut atât bărbatul cât și femeia, iar pentru El nu există 
divizare de gen. În această etapă a lucrării, Dumnezeu nu efectuează semne și minuni, 
astfel încât lucrarea își va atinge rezultatele sale prin intermediul cuvintelor. În plus, 
motivul acestui lucru este că, de data aceasta, lucrarea lui Dumnezeu întrupat nu este 
de a-i vindeca pe cei bolnavi și de a scoate demoni, ci de a cuceri omul prin vorbire, 
ceea ce înseamnă că abilitatea nativă posedată de acest trup întrupat al lui Dumnezeu 
este de a spune cuvinte și de a cuceri omul, nu de a-i vindeca pe cei bolnavi și de a 
scoate demoni. Lucrarea Sa în umanitate normală nu este de a face minuni, de a vindeca 
pe cei bolnavi și de a scoate demoni, ci de a vorbi și, deci, al doilea trup întrupat le pare 
oamenilor mult mai normal decât primul. Oamenii văd că întruparea lui Dumnezeu nu 
este o minciună; dar acest Dumnezeu întrupat este diferit de Isus întrupat și, totuși, Ei 
sunt amândoi Dumnezeu întrupat, Ei nu sunt complet la fel. Isus a avut umanitate 
normală, umanitate obișnuită, dar El a fost însoţit de multe semne și minuni. În acest 
Dumnezeu întrupat, ochii umani nu vor vedea niciun semn sau minune, nici vindecarea 
bolnavilor, nici scoaterea demonilor, nici mersul pe mare, nici postitul pentru patruzeci 

de zile... El nu face aceeași lucrare pe care a făcut-o Isus, nu pentru că trupul Său nu 
este în esenţă deloc diferit de al lui Isus, ci pentru că lucrarea Sa de slujire nu este de a 
vindeca pe cei bolnavi și de a scoate demoni. El nu-Și dărâmă propria lucrare, nu-Și 
tulbură propria lucrare. De vreme ce El cucerește omul prin cuvintele Sale reale, nu este 
nicio nevoie de a-l supune cu minuni și astfel, această etapă este de a completa lucrarea 
de întrupare. Dumnezeul întrupat pe care Îl vezi astăzi este în întregime un trup și nu 
este nimic supranatural în privința Lui. El Se îmbolnăvește ca și ceilalţi, are nevoie de 
mâncare și îmbrăcăminte exact așa cum au și ceilalți; El este întru totul un trup. Dacă, 
de data aceasta, Dumnezeu întrupat ar efectua semne și minuni supranaturale, dacă El 
ar vindeca pe cei bolnavi, ar alunga demoni, sau ar putea ucide cu un cuvânt, cum ar 
putea fi întreprinsă lucrarea de cucerire? Cum ar putea fi răspândită lucrarea printre 
naţiunile neamurilor? Vindecarea bolnavilor și scoaterea demonilor a fost lucrarea din 
Epoca Harului, primul pas în lucrarea de răscumpărare și acum, că Dumnezeu a mântuit 
omul de la cruce, El nu mai efectuează această lucrare. Dacă, în timpul zilelor de pe 
urmă, un „Dumnezevu” la fel ca Isus S-ar arăta, unul care ar vindeca pe cei bolnavi, ar 
scoate demoni și ar fi crucificat pentru om, acel „Dumnezeu,” deși identic cu descrierea 
lui Dumnezeu în Biblie și ușor pentru om de acceptat, nu ar fi, în esența sa, trupul purtat 
de Duhul lui Dumnezeu, ci de un duh rău. Pentru că este principiul lucrării lui Dumnezeu 
de a nu repeta niciodată ceea ce El a finalizat deja. Și astfel, lucrarea celei de-a doua 
întrupări a lui Dumnezeu este diferită de lucrarea celei dintâi. În zilele de pe urmă, 
Dumnezeu înfăptuiește lucrarea de cucerire într-un trup obișnuit, normal; El nu vindecă 
pe cei bolnavi, nu va fi crucificat pentru om, dar pur și simplu spune cuvinte în trup, și 
cucerește omul în trup. Doar un astfel de trup este trupul întrupat al lui Dumnezeu; doar 
un astfel de trup poate întregi lucrarea lui Dumnezeu în trup. 

Dacă în acest stadiu Dumnezeu întrupat îndură greutăţi sau efectuează lucrarea Sa 
de slujire, El face acest lucru pentru a întregi sensul întrupării, pentru că aceasta este 
ultima întrupare a lui Dumnezeu. Dumnezeu poate fi întrupat doar de două ori. Nu poate 
fi o a treia oară. Prima întrupare a fost masculină, a doua feminină și, astfel, imaginea 
trupului lui Dumnezeu este întregită în mintea omului; în plus, cele două întrupări au 
terminat deja lucrarea lui Dumnezeu în trup. Prima dată, Dumnezeu întrupat a posedat 
umanitate normală, pentru a întregi sensul întrupării. De această dată El posedă, de 
asemenea, umanitate normală, dar sensul acestei întrupări este diferit: este mai profund 
și lucrarea Lui este de o importanță mai profundă. Motivul pentru care Dumnezeu a 
devenit trup încă o dată este pentru a întregi sensul întrupării. Când Dumnezeu a 
încheiat pe deplin această etapă a lucrării Sale, întregul sens al întrupării, care este 
lucrarea lui Dumnezeu în trup, va fi completă și nu va mai fi nicio altă lucrare spre a fi 
făcută în trup. Adică, de acum încolo, Dumnezeu nu va mai intra vreodată în trup pentru 
a-Și face lucrarea. Dumnezeu face lucrarea de întrupare doar pentru a mântui și 
desăvârși omenirea. Cu alte cuvinte, nu este în niciun caz obișnuit pentru Dumnezeu să 
vină în trup, decât de dragul lucrării. Prin venirea în trup pentru a lucra, El îi arată Satanei 

că Dumnezeu este un trup, o persoană normală, o persoană obișnuită — și că El încă 
poate domni triumfător peste lume, poate învinge pe Satana, răscumpăra omenirea, 
cuceri omenirea! Scopul lucrării Satanei este să corupă omenirea, în timp ce scopul lui 
Dumnezeu este de a mântui omenirea. Satana îl prinde pe om într-un abis fără fund, în 
timp ce Dumnezeu îl salvează din el. Satana îi face pe toți oamenii să i se închine, în 
timp ce Dumnezeu îi face pe ei obiectul stăpânirii Lui, pentru că El este Domnul creației. 
Toată această lucrare este înfăptuită prin cele două întrupări ale lui Dumnezeu. În 
esenţă, trupul Lui este uniunea umanității și divinității și are umanitate normală. Deci, 
fără trupul întrupat al lui Dumnezeu, El n-ar fi putut atinge rezultatele mântuirii omenirii 
și fără umanitatea normală a trupului Său, lucrarea Sa în trup nu putea încă să obțină 
aceste rezultate. Esenţa întrupării lui Dumnezeu este aceea că El trebuie să posede 
umanitate normală; pentru că dacă aceasta ar fi altfel, ar fi contrar intenţiei originare a 
lui Dumnezeu de a fi întrupat. 

De ce spun Eu că sensul întrupării nu a fost completat în lucrarea lui Isus? Deoarece 
Cuvântul nu a devenit în întregime trup. Ce a făcut Isus a fost doar o parte din lucrarea 
lui Dumnezeu în trup; El doar a făcut lucrarea de răscumpărare, și nu a făcut lucrarea 
de câștigare completă a omului. Din acest motiv, Dumnezeu a devenit trup din nou în 
zilele de pe urmă. Această etapă a lucrării este, de asemenea, făcută într-un trup 
obișnuit; este săvârșită de către o ființă umană cu totul normală, una a cărei umanitate 
nu este câtuși de puţin transcendentă. Cu alte cuvinte, Dumnezeu a devenit o ființă 
umană completă; El este o persoană a cărei identitate este aceea a lui Dumnezeu, o 
fiinţă umană completă, un trup complet, care efectuează lucrarea. Ochii oamenilor văd 
un trup de carne care nu este deloc transcendent, o persoană foarte obișnuită, care 
poate vorbi limba cerului, care nu arată niciun semn miraculos, nu face minuni, cu atât 
mai puţin expune adevărul interior despre religie în săli mari de adunări. Oamenilor, 
lucrarea celui de-al doilea trup întrupat li se pare cu totul deosebită faţă de cea a primului, 
atât de muult încât cele două par să nu aibă nimic în comun și nimic din cea dintâi lucrare 
nu poate fi văzut de această dată. Deși lucrarea celui de-al doilea trup întrupat este 
diferită de prima, aceasta nu dovedește că sursa Lor nu este una și aceeași. Dacă sursa 
Lor este aceeași depinde de natura lucrării făcute de către trupuri și nu de învelișurile 
Lor exterioare. În timpul celor trei etape ale lucrării Sale, Dumnezeu a fost întrupat de 
două ori și, de ambele dăţi, lucrarea lui Dumnezeu întrupat inaugurează o nouă epocă, 
introduce o lucrare nouă; întrupările se completează reciproc. Este imposibil pentru ochii 
umani să spună că cele două trupuri vin de fapt din aceeași sursă. E de la sine înţeles 
că acest lucru este dincolo de capacitatea ochiului uman sau a minţii umane. Dar în 
esenţa Lor, Ei sunt la fel, pentru că lucrarea Lor provine de la același Duh. Faptul că 
cele două trupuri întrupate iau naștere din aceeași sursă, nu poate fi judecat după epocă 
și după locul în care Ei S-au născut sau alți asemenea factori, ci după lucrarea divină 
exprimată de Ei. Al doilea trup întrupat nu efectuează nimic din lucrarea pe care Isus a 
făcut-o, pentru că lucrarea lui Dumnezeu nu aderă la convenţie, dar ea deschide un nou 

drum de fiecare dată. Al doilea trup întrupat nu are ca scop să aprofundeze sau să 
consolideze impresia primului trup în minţile oamenilor, ci s-o completeze și s-o 
desăvârșească, să aprofundeze cunoștințele omului despre Dumnezeu, să încalce toate 
regulile care există în inimile oamenilor și să șteargă imaginile greșite despre Dumnezeu 
din inimile lor. Se poate spune că niciun stadiu individual al lucrării proprii lui Dumnezeu 
nu poate da omului o cunoaștere completă despre El; fiecare dă doar o parte, nu întregul. 
Deși Dumnezeu Și-a exprimat firea Sa în totalitate, din cauza facultăţilor limitate de 
înțelegere ale omului, cunoștințele sale despre Dumnezeu rămân încă incomplete. Este 
imposibil, folosind limbajul uman, să transmiţi întreaga fire a lui Dumnezeu; mai mult, 
poate o singură etapă a lucrării Sale să-L exprime pe deplin pe Dumnezeu? El lucrează 
în trup sub acoperirea umanităţii Sale normale, iar cineva Îl poate cunoaște doar prin 
expresia divinității Sale, nu prin învelișul Său trupesc. Dumnezeu vine în trup pentru a-i 
permite omului să-L cunoască prin intermediul lucrării Sale diverse, iar două faze diferite 
ale lucrării Sale nu sunt la fel. Numai în acest fel poate omul să aibă o cunoaștere 
completă a lucrării lui Dumnezeu în trup, nelimitată la o singură faţetă. Deși lucrarea 
celor două trupuri întrupate este diferită, esenţa trupurilor și sursa lucrării Lor sunt 
identice; este doar că Ei există pentru a realiza două etape diferite ale lucrării și pentru 
a apărea în două epoci diferite. Orice s-ar întâmpla, trupurile întrupate ale lui Dumnezeu 
împart aceeași esenţă și aceeași origine — acesta este un adevăr pe care nimeni nu-l 
poate nega. 


Lucrarea lui Dumnezeu și practica omului 


Lucrarea lui Dumnezeu printre oameni este inseparabilă de om, deoarece omul 
reprezintă scopul acestei lucrări și este singura creatură a lui Dumnezeu care poate fi 
mărturie lui Dumnezeu. Viața omului și toate activitățile lui sunt inseparabile de 
Dumnezeu și sunt toate controlate de mâinile lui Dumnezeu, și se poate spune chiar că 
nicio persoană nu poate exista independent de Dumnezeu. Nimeni nu poate nega acest 
lucru, pentru că este un fapt. Tot ceea ce face Dumnezeu este în avantajul omenirii și 
este îndreptat împotriva uneltirilor Satanei. Tot ceea ce omul are nevoie vine de la 
Dumnezeu, iar Dumnezeu este sursa vieţii omului. Astfel, omul este pur și simplu 
incapabil să se despartă de Dumnezeu. Mai mult, Dumnezeu nu a intenţionat niciodată 
să se despartă de om. Lucrarea pe care o face Dumnezeu este de dragul omenirii, iar 
gândurile Sale sunt întotdeauna bune. Astfel, pentru om, lucrarea lui Dumnezeu și 
gândurile lui Dumnezeu (adică voința lui Dumnezeu) sunt ambele „viziuni” pe care omul 
trebuie să le cunoască. Astfel de viziuni reprezintă, de asemenea, gestionarea lui 
Dumnezeu și o lucrare imposibil de realizat de către om. Între timp, cerinţele pe care 
Dumnezeu le are pentru om în timpul lucrării Sale se numesc „practica” omului. Viziunile 
sunt lucrarea lui Dumnezeu Însuși sau reprezintă voința Sa pentru omenire sau scopurile 

și semnificaţia lucrării Sale. Se poate spune despre viziuni că sunt parte din gestionare, 
deoarece această gestionare este lucrarea lui Dumnezeu și este îndreptată către om, 
ceea ce înseamnă că este lucrarea pe care Dumnezeu o face printre oameni. Această 
lucrare este dovada și calea prin care omul ajunge să Îl cunoască pe Dumnezeu, și este 
de cea mai mare importanţă pentru om. Dacă, în loc să fie atenţi la cunoașterea lucrării 
lui Dumnezeu, oamenii sunt atenţi numai la doctrinele credinţei în Dumnezeu sau numai 
la detaliile neimportante și mărunte, atunci ei, pur și simplu, nu Îl vor cunoaște pe 
Dumnezeu și, mai mult, nu vor fi pe placul lui Dumnezeu. Lucrarea lui Dumnezeu, care 
este extrem de folositoare pentru cunoașterea lui Dumnezeu de către om, se numește 
viziuni. Aceste viziuni sunt lucrarea lui Dumnezeu, voia lui Dumnezeu și scopurile și 
semnificaţia lucrării lui Dumnezeu; ele sunt toate de folos omului. Practica se referă la 
ceea ce trebuie făcut de către om, și la ceea ce trebuie făcut de făpturile care Îl urmează 
pe Dumnezeu și este, de asemenea, datoria omului. Ceea ce ar trebui să facă omul nu 
este ceva care a fost înțeles de la început de el, ci sunt cerinţele pe care Dumnezeu le 
are pentru om în timpul lucrării Sale. Aceste cerințe devin treptat din ce în ce mai 
profunde și mai înalte, pe măsură ce Dumnezeu lucrează. De exemplu, în timpul Epocii 
Legii, omul a trebuit să respecte legea, iar în timpul Epocii Harului, omul a trebuit să 
poarte crucea. Epoca Împărăției este diferită: cerințele pentru om sunt mai complexe 
decât cele din timpul Epocii Legii și Epocii Harului. Pe măsură ce viziunile devin tot mai 
ample, cerinţele omului devin chiar mai mari, mai limpezi și mai reale. De asemenea, 
viziunile devin și ele din ce în ce mai reale. Aceste multe viziuni reale nu sunt doar 
favorabile ascultării omului faţă de Dumnezeu ci, mai mult, sunt favorabile cunoașterii 
sale de Dumnezeu. 

În comparație cu epocile anterioare, lucrarea lui Dumnezeu în timpul Epocii 
Împărăției este mai practică, mai îndreptată către esența omului și către schimbările firii 
sale, și este mai aptă de a fi mărturie lui Dumnezeu Însuși pentru toţi aceia care Îi 
arată omului mai mult decât oricând în trecut, ceea ce înseamnă că viziunile care trebuie 
cunoscute de către om sunt mai complexe decât în oricare altă epocă anterioară. 
Deoarece lucrarea lui Dumnezeu printre oameni a intrat pe un teritoriu fără precedent, 
viziunile cunoscute de om în timpul Epocii Împărăției sunt cele mai complexe dintre toate 
cele din întreaga lucrare de gestionare. Lucrarea lui Dumnezeu a intrat pe un teritoriu 
nemaiauzit, și, astfel, viziunile care trebuie cunoscute de către om au devenit cele mai 
complexe dintre toate, iar practica emergentă a omului este, de asemenea, mai măreaţă 
decât în oricare epocă anterioară, pentru că practica omului se modifică în pas cu 
viziunile, iar desăvârșirea viziunilor marchează și desăvârșirea cerințelor omului. De 
îndată ce întreaga gestionare a lui Dumnezeu încetează, la fel se întâmplă și cu practica 
omului și, fără lucrarea lui Dumnezeu, omul nu va avea altă alternativă decât să nu se 
abată de la doctrinele din vremurile trecute, altfel, pur și simplu, nu va avea încotro să o 
apuce. Fără viziuni noi, nu va exista nicio practică nouă din partea omului; fără viziuni 

complete, nu va exista nicio practică perfectă din partea omului; fără viziuni mai 
complexe, nu va exista o practică mai complexă din partea omului. Practica omului se 
schimbă odată cu pașii lui Dumnezeu și, de asemenea, cunoașterea și experiența 
omului se modifică și ele odată cu lucrarea lui Dumnezeu. Indiferent cât de capabil este 
omul, totuși, el este inseparabil de Dumnezeu, iar dacă Dumnezeu S-ar opri din lucrare 
chiar și pentru un moment, omul ar muri imediat de mânia Lui. Omul nu are nimic cu 
care să se mândrească, pentru că oricât de multă cunoaștere are omul astăzi, oricât de 
profunde sunt experienţele sale, este inseparabil de lucrarea lui Dumnezeu — deoarece 
practica omului și ceea ce el trebuie să caute în credinţa lui în Dumnezeu sunt 
inseparabile de viziuni. În fiecare exemplu al lucrării lui Dumnezeu există viziuni pe care 
omul ar trebui să le cunoască și, ca urmare a acestora, omului i se fac cerinţele potrivite. 
Fără aceste viziuni ca piatră de temelie, omul ar fi pur și simplu incapabil de practică și 
nu ar fi în stare să Îl urmeze pe Dumnezeu fără șovăială. Dacă omul nu Îl cunoaște pe 
Dumnezeu sau nu înțelege voinţa lui Dumnezeu, atunci, tot ceea ce face omul este în 
zadar și este nevrednic de a primi încuviințarea lui Dumnezeu. Oricât de bogate sunt 
darurile omului, totuși, el este inseparabil de lucrarea și îndrumarea lui Dumnezeu. 
Oricât de bune sunt acţiunile omului și oricât de multe acţiuni face omul, totuși, ele nu 
pot înlocui lucrarea lui Dumnezeu. Și astfel, practica omului nu este, în nicio împrejurare, 
separabilă de viziuni. Cei care nu acceptă viziunile noi nu au o practică nouă. Practica 
lor nu are nicio legătură cu adevărul, deoarece ei se supun doctrinei și nu se abat de la 
legea fără viaţă; nu au viziuni noi de loc și, ca urmare, nu pun nimic în practică din epoca 
nouă. Au pierdut viziunile și, astfel, au pierdut și lucrarea Duhului Sfânt, și au pierdut 
adevărul. Cei care sunt fără de adevăr sunt progeniturile absurdităţii, ei sunt întruparea 
Satanei. Indiferent ce fel de persoană sunt, ei nu pot exista fără viziunile lucrării lui 
Dumnezeu și nu pot fi lipsiţi de prezenţa Duhului Sfânt; de îndată ce pierd viziunile, 
coboară imediat în Infern și trăiesc în întuneric. Oamenii fără viziuni sunt aceia care ÎI 
urmează pe Dumnezeu în mod nesăbuit, sunt aceia care sunt lipsiţi de lucrarea Duhului 
Sfânt și trăiesc în iad. Astfel de oameni nu se află în căutarea adevărului, ci, în schimb, 
etalează numele lui Dumnezeu ca pe un panou publicitar. Cei care nu cunosc lucrarea 
Duhului Sfânt, care nu Îl cunosc pe Dumnezeu întrupat, care nu cunosc cele trei etape 
de lucru în totalitatea gestionării lui Dumnezeu — nu cunosc viziunile și, astfel, sunt fără 
adevăr. Şi, oare, nu sunt cei fără adevăr făcători de rele? Cei care sunt dornici să pună 
adevărul în practică, care sunt dornici să caute o cunoaștere a lui Dumnezeu și care 
colaborează cu adevărat cu Dumnezeu sunt oameni pentru care viziunile reprezintă o 
piatră de temelie. Ei sunt încuviințaţi de Dumnezeu deoarece colaborează cu 
Dumnezeu, și această colaborare este cea care trebuie pusă în practică de către om. 
În viziuni sunt incluse multe căi de a practica. Cerinţele practice făcute de om sunt, 
de asemenea, incluse în viziuni, așa cum este lucrarea lui Dumnezeu care trebuie 
cunoscută de către om. În trecut, în timpul adunărilor speciale sau în timpul marilor 
adunări care aveau loc în diferite locuri, se vorbea numai de un singur aspect referitor la 

calea către practică. O astfel de practică era aceea care urma să fie pusă în practică în 
timpul Epocii Harului și nu avea aproape nicio legătură cu cunoașterea lui Dumnezeu, 
deoarece viziunea Epocii Harului era numai viziunea crucificării lui Isus, și nu erau viziuni 
mai mari. Omul nu trebuia să cunoască mai multe decât lucrarea Sa de răscumpărare a 
omenirii prin crucificare și, astfel, în timpul Epocii Harului, nu mai erau alte viziuni pe 
care omul să le cunoască. În acest fel, omul avea doar o cunoaștere foarte limitată a lui 
Dumnezeu și, în afară de cunoașterea dragostei și compasiunii lui Isus, avea la 
dispoziție doar câteva lucruri simple și demne de milă de pus în practică, lucruri care 
erau foarte diferite fată de cele de astăzi. În trecut, indiferent de forma pe care o lua 
adunarea sa, omul era incapabil să vorbească de o cunoaștere practică a lucrării lui 
Dumnezeu, și cu atât mai puţin putea cineva să spună în mod clar care este cea mai 
potrivită cale de practică pe care omul trebuie să apuce. Omul a adăugat doar câteva 
detalii simple la o piatră de temelie a îndurării și răbdării; nu a existat, pur și simplu, nicio 
schimbare în esenţa practicii sale, pentru că în timpul aceleiași epoci, Dumnezeu nu a 
făcut nicio lucrare mai nouă și singurele cerinţe pe care El le-a avut de la om au fost 
îndurarea și răbdarea, sau purtarea crucii. În afară de astfel de practici, nu existau viziuni 
mai complexe decât crucificarea lui Isus. În trecut, nu erau menţionate alte viziuni, 
deoarece Dumnezeu nu a lucrat mult și pentru că El a impus cerinţe limitate omului. În 
acest fel, indiferent de ceea ce a făcut omul, acesta a fost incapabil să depășească 
aceste limite, limite care nu erau decât niște lucruri simple și superficiale pe care omul 
să le pună în practică. Astăzi vorbesc despre alte viziuni, deoarece astăzi s-a făcut o 
lucrare mai mare, o lucrare care este de câteva ori mai mare decât în vremea Epocii 
Legii și a Epocii Harului. Cerinţele omului, de asemenea, sunt de câteva ori mai mari 
decât în epocile trecute. Dacă omul este incapabil să cunoască în totalitate o astfel de 
lucrare, atunci aceasta nu are nicio semnificație măreaţă; se poate spune că omul va 
avea dificultăţi să cunoască în întregime o astfel de lucrare dacă nu își dedică în viață 
tot efortul pentru acest scop. În lucrarea de cucerire, să vorbeşti numai despre calea de 
practică ar face cucerirea omului imposibilă. Simpla discuţie despre viziuni, fără nicio 
cerință pentru om, ar face, de asemenea, imposibilă cucerirea omului. Dacă nu s-ar vorbi 
despre nimic altceva decât despre calea de practică, atunci, ar fi imposibil de atins 
punctul slab al omului sau de a risipi noţiunile omului, și la fel de imposibilă ar fi și 
cucerirea completă a omului. Viziunile sunt instrumentul principal de cucerire a omului 
și, totuși, dacă nu ar exista nicio altă cale de practicare în afară de viziuni, atunci omul 
nu ar avea nicio cale de urmat, și cu atât mai puţin ar dispune de o modalitate de intrare. 
Acesta a fost principiul lucrării lui Dumnezeu de la început până la sfârșit: viziunile 
cuprind tot ceea ce poate fi pus în practică, la fel cum există viziuni ce se adaugă 
practicii. Gradul schimbărilor atât în viața omului, cât și în firea lui, însoțește schimbările 
din viziuni. Dacă omul s-ar baza numai pe propriile sale eforturi, atunci i-ar fi imposibil 
să atingă vreun grad ridicat de schimbare. Viziunile vorbesc despre lucrarea lui 
Dumnezeu Însuși și despre gestionarea lui Dumnezeu. Practica se referă la calea 

practicii omului și la modul de existenţă a omului; în întreaga gestionare a lui Dumnezeu, 
legătura dintre viziuni și practică este legătura dintre Dumnezeu și om. Dacă viziunile ar 
fi înlăturate, sau dacă s-ar vorbi despre ele fără a aduce în discuţie practica, sau dacă 
ar fi numai viziuni, iar practica omului ar fi eliminată, atunci, astfel de lucruri nu ar putea 
fi considerate gestionarea lui Dumnezeu, și cu atât mai puţin s-ar putea spune că 
lucrarea lui Dumnezeu este săvârșită de dragul omenirii; în acest fel, nu numai că datoria 
omului ar fi eliminată, dar ar însemna o negare a scopului lucrării lui Dumnezeu. Dacă, 
de la început până la sfârșit, omului nu i s-ar cere decât să practice, fără implicare în 
lucrarea lui Dumnezeu și, mai mult, dacă omului nu i s-ar cere să cunoască lucrarea lui 
Dumnezeu, atunci o astfel de lucrare cu atât mai puţin s-ar putea numi gestionarea lui 
Dumnezeu. Dacă omul nu L-ar cunoaște pe Dumnezeu și nu ar cunoaște voinţa lui 
Dumnezeu și ar pune lucrurile în practică orbește, într-un mod vag și abstract, atunci nu 
ar deveni niciodată o făptură demnă pe deplin. Şi astfel, aceste două lucruri sunt ambele 
indispensabile. Dacă ar exista numai lucrarea lui Dumnezeu, adică, dacă ar exista numai 
viziunile, și dacă nu ar fi nicio colaborare sau practică din partea omului, atunci, astfel 
de lucruri nu ar putea fi numite gestionarea lui Dumnezeu. Dacă ar fi numai practica și 
intrarea omului, atunci, indiferent de cât de înaltă este calea pe care a intrat omul, acest 
lucru ar fi, de asemenea, de neacceptat. Intrarea omului trebuie să se schimbe treptat 
în pas cu lucrarea și viziunile; nu se poate schimba spontan. Principiile practicii omului 
nu sunt libere și neîngrădite, ci sunt stabilite în anumite limite. Asifel de principii se 
modifică în pas cu viziunile lucrării. Prin urmare, gestionarea lui Dumnezeu se reduce, 
în ultimă instanţă, la lucrarea lui Dumnezeu și la practica omului. 

Lucrarea de gestionare a avut loc numai datorită omenirii, ceea ce înseamnă că s-a 
născut numai datorită existenței omenirii. Nu a existat gestionare înainte de apariția 
omenirii, sau la început, când au fost create cerurile și pământul și toate lucrurile. Dacă, 
în toată lucrarea lui Dumnezeu, nu ar exista nicio practică benefică pentru om, adică, 
dacă Dumnezeu nu ar face cerințe potrivite pentru omenirea coruptă (dacă, în lucrarea 
făcută de Dumnezeu, nu ar exista o cale potrivită pentru practica omului), atunci această 
lucrare nu ar putea fi numită gestionarea lui Dumnezeu. Dacă totalitatea lucrării lui 
Dumnezeu ar implica numai să spună omenirii corupte cum să se ocupe de practica sa, 
și Dumnezeu nu ar duce la îndeplinire niciuna din strădaniile Sale, și nu ar arăta nicio 
urmă din atotputernicia și înțelepciunea Sa, atunci, oricât de mari ar fi cerințele lui 
Dumnezeu pentru om, oricât de mult ar trăi Dumnezeu printre oameni, omul nu ar 
cunoaște nimic din firea lui Dumnezeu; dacă așa ar sta lucrurile, atunci, o lucrare de 
acest fel ar fi chiar mai puţin demnă de a fi numită gestionarea lui Dumnezeu. Mai simplu 
spus, lucrarea de gestionare a lui Dumnezeu este lucrarea făcută de Dumnezeu și toată 
lucrarea împlinită sub îndrumarea lui Dumnezeu de aceia care au fost câștigați de 
Dumnezeu. O astfel de lucrare poate fi rezumată ca gestionare. Cu alte cuvinte, lucrarea 
lui Dumnezeu printre oameni, precum și colaborarea cu El a tuturor acelora care Îl 
urmează sunt numite, împreună, gestionare. Aici, lucrarea lui Dumnezeu este numită 

viziuni, iar colaborarea omului se numește practică. Cu cât lucrarea lui Dumnezeu este 
mai avansată (adică, cu cât viziunile sunt mai avansate), cu atât firea lui Dumnezeu este 
expusă mai clar omului, cu atât este mai mult în contradicţie cu noțiunile omului și cu 
atât mai avansate devin practica și colaborarea omului. Cu cât cerințele omului sunt mai 
mari, cu atât lucrarea lui Dumnezeu este mai mult în contradicţie cu noţiunile omului și, 
ca urmare, încercările omului, precum și standardele pe care acesta trebuie să le 
respecte, devin și ele mai avansate. La încheierea acestei lucrări, toate viziunile se vor 
fi realizat, iar ceea ce omului i se cere să pună în practică va fi atins culmea perfecțiunii. 
Acesta va fi și momentul când fiecare va fi clasificat în funcţie de tip, pentru că tot ceea 
ce omului i se va cere să cunoască i se va fi arătat deja. Astfel, atunci când viziunile 
ating apogeul, lucrarea se va apropia și ea de sfârșit, iar practica omului va fi ajuns și ea 
la punctul culminant. Practica omului se bazează pe lucrarea lui Dumnezeu, iar 
gestionarea lui Dumnezeu este exprimată în întregime numai datorită practicii și 
colaborării omului. Omul este capodopera lucrării lui Dumnezeu, și scopul întregii lucrări 
de gestionare a lui Dumnezeu, precum și produsul întregii gestionări a lui Dumnezeu. 
Dacă Dumnezeu ar lucra singur, fără colaborarea omului, atunci nu ar exista nimic care 
să ajute la cristalizarea întregii Sale lucrări și, astfel, nu ar avea nici cea mai mică 
importanţă pentru gestionarea lui Dumnezeu. În afară de lucrarea lui Dumnezeu, doar 
prin alegerea de către Dumnezeu a obiectelor potrivite pentru a exprima lucrarea Lui și 
a demonstra atotputernicia și înțelepciunea acesteia poate Dumnezeu să atingă scopul 
gestionării Sale și să atingă scopul de a folosi toată această lucrare pentru înfrângerea 
totală a Satanei. Așadar, omul este o parte indispensabilă din lucrarea de gestionare a 
lui Dumnezeu, iar omul este singurul care poate face ca gestionarea lui Dumnezeu să 
dea roade și să își atingă scopul final; în afară de om, nicio altă formă de viaţă nu poate 
să își asume un astfel de rol. Dacă omul urmează să devină adevărata cristalizare a 
lucrării de gestionare a lui Dumnezeu, atunci, neascultarea omenirii corupte trebuie 
înlăturată în totalitate. Acest lucru necesită ca omului să i se dea practica potrivită pentru 
vremuri diferite și ca Dumnezeu să înfăptuiască lucrarea corespunzătoare printre 
oameni. Numai în acest fel se va câștiga, în cele din urmă, un grup de oameni care să 
reprezinte cristalizarea lucrării de gestionare a lui Dumnezeu. Lucrarea lui Dumnezeu 
printre oameni nu poate fi mărturie lui Dumnezeu Însuși numai prin intermediul lucrării 
lui Dumnezeu; pentru a fi realizată, o astfel de mărturie necesită, de asemenea, ființe 
umane vii care sunt potrivite pentru lucrarea Sa. Dumnezeu va lucra mai întâi asupra 
acestor oameni, prin care lucrarea Sa va fi apoi exprimată, și, astfel, o mărturie a voinţei 
Lui va fi purtată printre făpturi și, prin aceasta, Dumnezeu va fi atins scopul lucrării Sale. 
Dumnezeu nu lucrează singur pentru a-l înfrânge pe Satana, deoarece El nu poate fi 
mărturie directă pentru El Însuși între toate făpturile. Dacă El ar face acest lucru, ar fi 
imposibil de convins omul pe deplin, astfel că Dumnezeu trebuie să lucreze asupra 
omului pentru a-l cuceri, și abia atunci El va putea să câștige mărturia în rândul tuturor 
făpturilor. Dacă Dumnezeu ar fi lucrat singur, fără cooperarea omului, sau dacă omului 

nu i s-ar cere să colaboreze, atunci, omul nu ar putea niciodată să cunoască firea lui 
Dumnezeu și nu ar cunoaște niciodată voinţa lui Dumnezeu; lucrarea lui Dumnezeu nu 
s-ar putea numi, apoi, lucrarea de gestionare a lui Dumnezeu. Dacă numai omul însuși 
s-ar strădui, ar căuta și ar munci din greu, fără să înţeleagă lucrarea lui Dumnezeu, 
atunci înseamnă că omul ar juca feste. Fără lucrarea Duhului Sfânt, ceea ce face omul 
este de la Satana, este neascultător și făcător de rele; Satana este expus în toate cele 
întreprinse de omenirea coruptă și nimic din toate acestea nu este compatibil cu 
Dumnezeu, și tot ceea ce face omul e manifestarea Satanei. Nimic din cele despre care 
s-a vorbit nu este în afara viziunilor și a practicii. La piatra de temelie a viziunilor, omul 
găsește practica și calea către ascultare, astfel încât să poată lăsa la o parte noţiunile 
sale și să câștige acele lucruri pe care nu le-a avut în trecut. Dumnezeu îi cere omului 
să colaboreze cu EI, îi cere să se supună total cerințelor Sale, iar omul cere să privească 
lucrarea făcută de Dumnezeu Însuși, să simtă atotputernicia lui Dumnezeu și să 
cunoască firea lui Dumnezeu. Pe scurt, acestea reprezintă gestionarea lui Dumnezeu. 
Legătura lui Dumnezeu cu omul este gestionarea și e cea mai mare gestionare. 

Ceea ce implică viziunile se referă în principal la lucrarea lui Dumnezeu Însuși, iar 
ceea ce implică practica trebuie făcut de om și nu are nicio legătură cu Dumnezeu. 
Lucrarea lui Dumnezeu este împlinită de Dumnezeu Însuși, iar practica omului este 
obținută de om însuși. Ceea ce trebuie făcut de Dumnezeu Însuși nu trebuie făcut de 
om, iar ceea ce trebuie practicat de către om nu are legătură cu Dumnezeu. Lucrarea 
lui Dumnezeu este lucrarea Sa de slujire şi nu are nicio legătură cu omul. Nu este nevoie 
ca această lucrare să fie făcută de om și, mai mult, omul nu ar fi în stare să înfăptuiască 
lucrarea care va fi înfăptuită de Dumnezeu. Ceea ce i se cere omului să practice trebuie 
împlinit de către om, fie că este vorba să își sacrifice viața, sau să se predea lui Satana 
pentru a mărturisi ferm — toate acestea trebuie împlinite de către om. Dumnezeu Însuși 
desăvârșește toată lucrarea pe care El trebuie să o facă, iar ceea ce trebuie să facă 
omul îi este arătat omului, și lucrarea rămasă îi rămâne omului. Dumnezeu nu face 
lucrări suplimentare. El face numai lucrarea care ţine de slujirea Lui, și doar îi arată 
omului calea, și înfăptuiește doar lucrarea de a deschide calea, și nu face lucrarea de 
pregătire a acestei căi; acest lucru trebuie înțeles de toţi. A pune adevărul în practică 
înseamnă a pune cuvintele lui Dumnezeu în practică, și toate acestea reprezintă datoria 
omului, este ceea ce trebuie făcut de om și nu are nicio legătură cu Dumnezeu. Dacă 
omul pretinde ca și Dumnezeu să îndure chinuri și rafinare în adevăr, la fel ca omul, 
atunci omul este neascultător. Lucrarea lui Dumnezeu este pentru a împlini lucrarea Sa 
de slujire, iar datoria omului este de a asculta toată îndrumarea lui Dumnezeu, fără nicio 
împotrivire. Ceea ce omul trebuie să realizeze este de datoria lui să împlinească, 
indiferent de modul în care Dumnezeu lucrează sau trăiește. Numai Dumnezeu Însuși 
poate să stabilească cerințe omului, adică, numai Dumnezeu Însuși este potrivit să 
stabilească cerințe omului. Omul nu ar trebui să aibă nicio altă alternativă și nu ar trebui 
să facă altceva decât să se supună întru-totul și să practice; aceasta este raţiunea pe 


1342 


care trebuie să o aibă omul. Odată ce lucrarea care trebuie înfăptuită de Dumnezeu 
Însuși este încheiată, omului i se cere să o trăiască, pas cu pas. Dacă, la sfârșit, când 
întreaga gestionare a lui Dumnezeu se va fi încheiat, omul tot nu a făcut ceea ce i se 
cere de către Dumnezeu, atunci omul trebuie pedepsit. Dacă omul nu împlinește 
cerințele lui Dumnezeu, atunci acest lucru se datorează neascultării omului; nu 
înseamnă că Dumnezeu nu a fost suficient de meticulos în lucrarea Sa. Toţi aceia care 
nu pot pune cuvintele lui Dumnezeu în practică, aceia care nu pot împlini cerinţele lui 
Dumnezeu, și aceia care nu își pot dedica dăruirea și nu își pot împlini datoria vor fi 
pedepsiţi. Astăzi, ceea ce vi se cere să îndepliniţi nu sunt cerințe suplimentare, ci doar 
datoria omului și ceea ce trebuie făcut de către toți oamenii. Dacă nu sunteţi vrednici nici 
măcar să vă îndepliniți datoria sau să o îndepliniţi așa cum trebuie, atunci nu înseamnă 
că vă faceţi singuri probleme? Nu daţi voi târcoale morţii? Cum mai puteţi să vă așteptați 
să aveţi un viitor și planuri? Lucrarea lui Dumnezeu este înfăptuită de dragul omenirii, 
iar colaborarea omului este oferită de dragul gestionării lui Dumnezeu. După ce 
Dumnezeu a înfăptuit tot ceea ce El trebuie să înfăptuiască, omului i se cere să fie 
generos în practica sa și să colaboreze cu Dumnezeu. În lucrarea lui Dumnezeu, omul 
trebuie să nu-și menajeze niciun efort, trebuie să își dăruiască loialitatea și nu trebuie să 
se lase târât în numeroase noțiuni sau să fie pasiv și să aștepte moartea. Dumnezeu Se 
poate sacrifica pe El Însuși pentru om, atunci de ce omul nu își poate oferi loialitatea lui 
Dumnezeu? Dumnezeu este cu inima și cu sufletul pentru om, de ce omul nu poate oferi 
puţină colaborare? Dumnezeu lucrează pentru omenire, aşadar, de ce omul nu poate să 
împlinească o parte din datoria sa de dragul gestionării lui Dumnezeu? Lucrarea lui 
Dumnezeu a ajuns până în acest punct, și, totuși, voi tot vedeți, dar nu acţionațţi, auziti, 
dar nu vă mișcați. Nu sunt astfel de oameni obiectele pierzaniei? Dumnezeu S-a dedicat 
deja întru totul omului, atunci, de ce astăzi omul este incapabil să își împlinească datoria 
cu sinceritate? Pentru Dumnezeu, lucrarea Lui este principala Sa prioritate, iar lucrarea 
gestionării Sale este de cea mai mare importanţă. Pentru om, a pune cuvintele lui 
Dumnezeu în practică și a împlini cerinţele lui Dumnezeu reprezintă principala sa 
prioritate. Toţi trebuie să înțelegeţi acest lucru. Cuvintele care vi s-au rostit au atins cea 
mai profundă coardă a substanţei voastre, iar lucrarea lui Dumnezeu a pătruns pe un 
teritoriu nou. Mulţi oameni încă nu înţeleg adevărul sau falsitatea acestei căi; ei încă stau 
și se uită și nu își împlinesc datoria. În schimb, ei analizează fiecare cuvânt și acţiune a 
lui Dumnezeu, se concentrează pe ceea ce mănâncă și poartă Dumnezeu, iar noţiunile 
lor devin încă și mai cumplite. Nu fac astfel de oameni mult zgomot pentru nimic? Cum 
ar putea astfel de oameni să fie aceia care Îl caută pe Dumnezeu? Și cum ar putea ei 
să fie cei care au intenţia de a | se supune lui Dumnezeu? Ei uită cu totul de dăruirea și 
de datoria lor și, în schimb, se concentrează pe locul unde se află Dumnezeu. Sunt 
revoltători! Dacă omul a înţeles tot ceea ce trebuie să înțeleagă și a pus în practică tot 
ceea ce trebuie să pună în practică, atunci Dumnezeu Își va revărsa cu siguranță 
binecuvântările Sale asupra omului, pentru că ceea ce El cere de la om este datoria 


1343 


omului și ceea ce trebuie făcut de către om. Dacă omul nu este în stare să înţeleagă 
ceea ce trebuie să înțeleagă și nu este în stare să pună în practică ceea ce trebuie să 
pună în practică, atunci omul va fi pedepsit. Cei care nu colaborează cu Dumnezeu Îi 
sunt ostili lui Dumnezeu, cei care nu acceptă lucrarea nouă i se opun ei, chiar dacă astfel 
de oameni nu fac nimic care să îi contravină în mod evident. Toţi aceia care nu pun în 
practică adevărul cerut de Dumnezeu sunt oameni care se opun în mod deliberat și sunt 
neascultători față de cuvântul lui Dumnezeu, chiar dacă astfel de oameni acordă o 
atenţie specială lucrării Duhului Sfânt. Oamenii care nu ascultă cuvintele lui Dumnezeu 
și nu se supun lui Dumnezeu sunt neascultători și se opun lui Dumnezeu. Oamenii care 
nu își îndeplinesc datoria sunt aceia care nu colaborează cu Dumnezeu, iar oamenii 
care nu colaborează cu Dumnezeu sunt cei care nu acceptă lucrarea Duhului Sfânt. 
Când lucrarea lui Dumnezeu ajunge într-un anumit punct, și gestionarea Sa atinge 
un anumit punct, cei care sunt pe placul inimii Sale sunt cu toţii capabili să împlinească 
cerințele Sale. Dumnezeu impune cerințe omului după standardele Sale proprii și în 
funcţie de ceea ce omul este capabil să obțină. În timp ce vorbeşte despre gestionarea 
Sa, El îi și arată omului calea și îi oferă acestuia o cale pentru supravieţuire. Gestionarea 
lui Dumnezeu și practica omului sunt ambele parte din aceeași etapă a lucrării și sunt 
înfăptuite în același timp. Discuţia despre gestionarea lui Dumnezeu are legătură cu 
schimbările din firea omului, iar discuţia despre ceea ce trebuie să facă omul și despre 
schimbările din firea omului are legătură cu lucrarea lui Dumnezeu; aceste două aspecte 
nu pot fi separate în niciun moment. Practica omului se schimbă, pas cu pas. Aceasta 
se întâmplă pentru că cerinţele lui Dumnezeu pentru om se schimbă și ele și pentru că 
lucrarea lui Dumnezeu este în continuă schimbare și dezvoltare. Dacă practica omului 
rămâne înrădăcinată în doctrină, acest lucru dovedește că este lipsit de lucrarea și 
îndrumarea lui Dumnezeu; dacă practica omului nu se schimbă niciodată sau nu devine 
și mai profundă, atunci, acest lucru dovedește că practica omului este înfăptuită conform 
voinței omului, și nu este practica adevărului; dacă omul nu are o cale de urmat, atunci 
el a căzut deja pradă Satanei și este controlat de Satana, ceea ce înseamnă că este 
controlat de duhurile rele. Dacă practica omului nu devine mai profundă, atunci lucrarea 
lui Dumnezeu nu se dezvoltă, și dacă nu există nicio schimbare în lucrarea lui 
Dumnezeu, atunci intrarea omului va ajunge într-un punct mort; acest lucru este 
inevitabil. În întreaga lucrare a lui Dumnezeu, dacă omul ar fi să se supună întotdeauna 
legii lui lahve, atunci lucrarea lui Dumnezeu nu ar putea progresa, cu atât mai puţin ar fi 
posibil să sfârșească o întreagă epocă. Dacă omul ar ţine întotdeauna de cruce și ar 
practica răbdarea și smerenia, atunci ar fi imposibil ca lucrarea lui Dumnezeu să își 
continue progresul. Șase mii de ani de gestionare nu se pot sfârși pur și simplu printre 
oamenii care doar se supun legii sau care doar ţin de cruce și practică răbdarea și 
smerenia. În schimb, întreaga lucrare de gestionare a lui Dumnezeu este încheiată 
printre aceia din zilele de pe urmă, care Îl cunosc pe Dumnezeu, care au fost scăpați din 
ghearele Satanei și care s-au dezbărat complet de influenţa Satanei. Aceasta este 

direcţia inevitabilă a lucrării lui Dumnezeu. De ce se spune că practica celor din bisericile 
religioase este învechită? Deoarece ceea ce ei pun în practică este separat de lucrarea 
de astăzi. În Epoca Harului, ceea ce ei au pus în practică a fost corect dar, pe măsură 
ce epoca a trecut și lucrarea lui Dumnezeu s-a schimbat, practica lor a devenit, încetul 
cu încetul, învechită. A fost lăsată în urmă de lucrarea nouă și de lumina nouă. Pe baza 
pietrei de temelie iniţială, lucrarea Duhului Sfânt a progresat cu câţiva pași mai adânc. 
Totuși, acei oameni rămân încă prinși în etapa iniţială a lucrării lui Dumnezeu și încă se 
agaţă de vechile practici și de vechea lumină. Lucrarea lui Dumnezeu se poate schimba 
dramatic în trei sau cinci ani, aşa că nu ar fi normal să aibă loc transformări și mai mari 
pe parcursul a 2000 de ani? Dacă omul nu are o lumină sau o practică nouă, înseamnă 
că nu a ţinut pasul cu lucrarea Duhului Sfânt. Acesta este eșecul omului; existența 
lucrării noi a lui Dumnezeu nu poate fi negată deoarece, astăzi, cei care au avut în 
prealabil lucrarea Duhului Sfânt se supun încă practicilor învechite. Lucrarea Duhului 
Sfânt merge întotdeauna înainte, și toți aceia care se află în curentul Duhului Sfânt 
trebuie și ei să progreseze mai adânc și să se schimbe, pas cu pas. Ei nu trebuie să se 
oprească la o singură etapă. Numai aceia care nu cunosc lucrarea Duhului Sfânt vor 
rămâne la stadiul lucrării Sale iniţiale și nu vor accepta lucrarea nouă a Duhului Sfânt. 
Numai aceia care sunt neascultători vor fi nevrednici să câștige lucrarea Duhului Sfânt. 
Dacă practica omului nu ţine ritmul cu lucrarea nouă a Duhului Sfânt, atunci practica 
omului este cu siguranță separată de lucrarea de astăzi și este cu siguranţă 
incompatibilă cu lucrarea de astăzi. Astfel de oameni învechiţi ca aceștia sunt, pur și 
simplu, nevrednici să împlinească voinţa lui Dumnezeu, cu atât mai puţin ar putea ei să 
devină oameni care, în cele din pe urmă, vor mărturisi ferm pentru Dumnezeu. Mai mult, 
întreaga lucrare de gestionare nu ar putea fi săvârșită în rândul unui astfel de grup de 
oameni. Pentru aceia care au ţinut, odinioară, legea lui lahve, și aceia care au suferit, 
odată, pentru cruce, dacă nu pot accepta etapa lucrării din zilele de pe urmă, atunci, tot 
ceea ce au făcut va fi fost în van și inutil. Cea mai limpede expresie a lucrării Duhului 
Sfânt este acceptarea ei aici și acum, și nu agățarea de trecut. Aceia care nu au ţinut 
pasul cu lucrarea de astăzi și care s-au separat de practica de astăzi sunt cei care se 
opun și nu acceptă lucrarea Duhului Sfânt. Astfel de oameni sfidează lucrarea de astăzi 
a lui Dumnezeu. Deși ei păstrează lumina din trecut, nu se poate nega că nu cunosc 
lucrarea Duhului Sfânt. De ce au avut loc toate aceste discuţii despre schimbările din 
practica omului, despre diferenţele din practica din trecut și cea de astăzi, despre cum 
practica era împlinită în epoca anterioară şi despre cum se împlinește ea astăzi? Se 
vorbește întotdeauna despre astfel de împărțiri în practica omului pentru că lucrarea 
Duhului Sfânt merge în mod constant înainte și, de aceea, este necesar ca practica 
omului să se schimbe permanent. Dacă omul se împotmolește într-o singură etapă, 
atunci acest lucru dovedește că nu este capabil să ţină pasul cu noua lucrare și cu noua 
lumină a lui Dumnezeu; nu dovedește că planul de gestionare (planul mântuirii) al lui 
Dumnezeu nu s-a schimbat. Cei care se află în afara curentului Duhului Sfânt cred că 

au întotdeauna dreptate dar, de fapt, lucrarea lui Dumnezeu în ei a încetat cu mult timp 
în urmă, iar lucrarea Duhului Sfânt lipsește din ei. Lucrarea lui Dumnezeu a fost mutată 
demult către un alt grup de oameni, un grup asupra căruia El intenţionează să Își 
completeze noua Sa lucrare. Pentru că cei cufundați în religie sunt nevrednici să accepte 
lucrarea nouă a lui Dumnezeu și țin numai de lucrarea veche din trecut, Dumnezeu S-a 
lepădat de acești oameni și Își face noua lucrare asupra oamenilor care acceptă această 
lucrare nouă. Aceștia sunt oameni care colaborează în lucrarea Sa nouă și numai în 
acest fel poate fi împlinită gestionarea Sa. Gestionarea lui Dumnezeu merge 
întotdeauna înainte, iar practica omului se înalţă întotdeauna mai sus. Dumnezeu 
lucrează întotdeauna, și omul are mereu nevoie de ceva, astfel că amândoi ajung la 
apogeu, iar Dumnezeu și omul ating legătura completă. Aceasta este expresia împlinirii 
lucrării lui Dumnezeu și este rezultatul final al întregii gestionări a lui Dumnezeu. 

În fiecare etapă a lucrării lui Dumnezeu sunt și cerințe corespunzătoare de la om. 
Toţi aceia care se află în curentul Duhului Sfânt au prezenţa și disciplina Duhului Sfânt, 
iar aceia care nu se află în curentul Duhului Sfânt sunt sub comanda Satanei și fără 
nimic din lucrarea Duhului Sfânt. Oamenii care se află în curentul Duhului Sfânt sunt 
aceia care acceptă lucrarea nouă a lui Dumnezeu și care colaborează la lucrarea nouă 
a lui Dumnezeu. Dacă aceia care se află în acest curent nu sunt în stare să colaboreze 
și nu pot să pună în practică adevărul cerut de Dumnezeu în acest timp, atunci ei vor fi 
disciplinaţi și, în cel mai rău caz, vor fi lepădaţi de Duhul Sfânt. Aceia care acceptă 
lucrarea nouă a Duhului Sfânt vor trăi în curentul Duhului Sfânt și vor primi grija și 
protecţia Duhului Sfânt. Aceia care sunt dornici să pună adevărul în practică sunt 
luminați de Duhul Sfânt, iar aceia care nu sunt dornici să pună adevărul în practică sunt 
disciplinaţi de Duhul Sfânt și pot fi chiar pedepsiţi. Indiferent ce fel de oameni sunt, cu 
condiţia ca ei să se afle în curentul Duhului Sfânt, Dumnezeu Își va asuma 
responsabilitatea pentru toţi aceia care acceptă lucrarea Sa nouă de dragul numelui 
Său. Aceia care preamăresc numele Său și sunt dornici să Îi pună cuvintele în practică 
vor primi binecuvântările Sale; cei care nu Îl ascultă și nu Îi pun cuvintele în practică vor 
primi pedeapsa Sa. Oamenii care se află în curentul Duhului Sfânt sunt aceia care 
acceptă noua lucrare și, pentru că au acceptat noua lucrare, ar trebui să colaboreze cum 
se cuvine cu Dumnezeu, și nu să se comporte ca niște răzvrătiți care nu își îndeplinesc 
datoria. Aceasta este singura cerinţă a lui Dumnezeu de la om. Nu este același lucru 
pentru oamenii care nu acceptă lucrarea nouă: ei se află în afara curentului Duhului 
Sfânt, iar disciplina și reproșul Duhului Sfânt nu li se aplică. Toată ziua, acești oameni 
trăiesc în trup, trăiesc în mintea lor, şi tot ce fac este conform doctrinei rezultată din 
analiza și cercetarea propriilor lor creiere. Nu asta e ceea ce se cere de către lucrarea 
nouă a Duhului Sfânt, cu atât mai puţin este colaborare cu Dumnezeu. Aceia care nu 
acceptă lucrarea nouă a lui Dumnezeu sunt lipsiţi de prezenţa lui Dumnezeu și, mai mult, 
lipsiți de binecuvântările și protecţia lui Dumnezeu. Majoritatea cuvintelor și acţiunilor lor 
tin de cerinţele din trecut ale lucrării Duhului Sfânt; ele sunt doctrină, nu adevăr. O astfel 

de doctrină și de reglementare sunt suficiente pentru a demonstra că adunarea acestor 
oameni laolaltă nu este altceva decât religie; ei nu sunt cei aleși sau obiectele lucrării lui 
Dumnezeu. Adunarea tuturor celor din mijlocul lor se poate numi doar un mare congres 
al religiei și nu poate fi numită o biserică. Acesta este un fapt de nestrămutat. Ei nu au 
lucrarea nouă a Duhului Sfânt; ceea ce fac pare să amintească de religie, ceea ce trăiesc 
ei pare să abunde în religie; ei nu sunt în posesia prezenţei și lucrării Duhului Sfânt, cu 
atât mai puţin sunt eligibili să primească disciplina și luminarea Duhului Sfânt. Acești 
oameni sunt toţi leșuri fără de viață și viermi lipsiţi de spiritualitate. Ei nu cunosc 
răzvrătirea și neascultarea omului, nu cunosc toate faptele rele ale omului și cu atât mai 
puţin nu cunosc toată lucrarea lui Dumnezeu și voința de astăzi a lui Dumnezeu. Sunt 
cu toţii ignoranti, oameni infami și gunoaie care nu merită să fie numiţi credincioși! Nimic 
din ceea ce ei fac nu are nicio relevanţă asupra gestionării lui Dumnezeu, cu atât mai 
puţin poate să afecteze planurile lui Dumnezeu. Cuvintele și acţiunile lor sunt prea 
dezgustătoare, prea patetice și sunt pur și simplu nedemne de a fi menţionate. Nimic din 
ceea ce este făcut de aceia care nu se află în curentul Duhului Sfânt nu are de a face 
cu lucrarea nouă a Duhului Sfânt. Din această cauză, orice ar face, ei nu au disciplina 
Duhului Sfânt și, mai mult decât atât, nu au luminarea Duhului Sfânt. Pentru că ei sunt 
cu toții oameni fără dragoste de adevăr și care au fost disprețuiţi și respinși de Duhul 
Sfânt. Sunt denumiți făcători de rele pentru că umblă în trup și fac tot ceea ce le face 
plăcere sub stindardul lui Dumnezeu. În vreme ce Dumnezeu lucrează, ei sunt ostili lui 
Dumnezeu cu bună știință și aleargă în direcția opusă Lui. Neputinţa omului de a 
colabora cu Dumnezeu reprezintă neascultarea supremă în sine, așadar, acei oameni 
care se împotrivesc intenţionat lui Dumnezeu, nu își vor primi, cu precădere, răsplata 
dreaptă? Când se pomenește de faptele rele ale acestor oameni, unii oameni sunt 
nerăbdători să îi blesteme, în vreme ce Dumnezeu îi ignoră. Pentru om, se pare că 
acţiunile lor implică numele lui Dumnezeu dar, de fapt, pentru Dumnezeu, ei nu au nicio 
legătură cu numele Său sau cu mărturisirea pentru El. Indiferent ce fac acești oameni, 
nu are legătură cu Dumnezeu: nu are legătură nici cu numele Său, nici cu lucrarea Sa 
actuală. Acești oameni se umilesc și sunt manifestarea Satanei; sunt făcători de rele 
care se adună pentru ziua mâniei. Astăzi, indiferent de acţiunile lor și cu condiţia ca ei 
să nu stingherească gestionarea lui Dumnezeu și să nu aibă nimic de a face cu noua 
lucrare a lui Dumnezeu, astfel de oameni nu vor fi supuși răsplăţii ce li se cuvine, pentru 
că ziua mâniei nu a sosit încă. Sunt multe lucruri despre care oamenii cred că Dumnezeu 
ar fi trebuit să Se ocupe deja, și ei cred că acelor făcători de rele trebuie să li se dea 
răsplata cât mai curând cu putință. Dar, deoarece lucrarea de gestionare a lui Dumnezeu 
încă nu s-a încheiat și ziua mâniei nu a sosit încă, cei nedrepţi continuă, încă, să își 
împlinească faptele necinstite. Unii spun: „Aceia implicaţi în religie sunt fără prezenţa 
sau lucrarea Duhului Sfânt și aduc rușine asupra numelui lui Dumnezeu; așadar, de ce 
nu îi distruge Dumnezeu în loc să le tolereze purtarea neînfrânată?” Acești oameni, care 
sunt manifestarea Satanei și a trupului, sunt ignoranţi, oameni simpli, sunt oameni 

absurzi. Ei nu vor fi martorii venirii mâniei lui Dumnezeu înainte ca ei să ajungă să 
înțeleagă cum Își împlinește Dumnezeu lucrarea Sa printre oameni și, când vor fi fost 
cuceriti pe deplin, acei făcători de rele își vor primi cu toţii răsplata, și nici măcar unul nu 
va putea scăpa de ziua mâniei. Acum nu este timpul pentru pedepsirea omului, ci este 
timpul pentru împlinirea lucrării de cucerire, dacă nu sunt cei care împiedică gestionarea 
lui Dumnezeu, caz în care vor fi supuși pedepsei după gravitatea acţiunilor lor. În timpul 
gestionării omenirii de către Dumnezeu, toţi cei care trăiesc în curentul Duhului Sfânt au 
o legătură cu Dumnezeu. Aceia care sunt disprețuiți și respinși de Duhul Sfânt trăiesc 
sub influența Satanei, iar ceea ce ei pun în practică nu are nicio legătură cu Dumnezeu. 
Numai aceia care acceptă lucrarea nouă a lui Dumnezeu și colaborează cu Dumnezeu 
au legătură cu Dumnezeu, deoarece lucrarea lui Dumnezeu este îndreptată numai 
asupra acelora care o acceptă, nu asupra tuturor oamenilor, indiferent dacă ei o acceptă 
sau nu. Lucrarea făcută de Dumnezeu are întotdeauna un scop și nu este făcută la 
întâmplare. Aceia care sunt asociaţi cu Satana nu sunt potriviti să fie martorii lui 
Dumnezeu, cu atât mai puţin sunt ei potriviţi să colaboreze cu Dumnezeu. 

Fiecare etapă a lucrării Duhului Sfânt necesită și mărturia omului. Fiecare etapă a 
lucrării este o bătălie între Dumnezeu și Satana, iar ţinta bătăliei este Satana, în vreme 
ce acela care va fi desăvârșit de această lucrare este omul. Dacă lucrarea lui Dumnezeu 
va da roade sau nu depinde de modul în care omul mărturisește în fața lui Dumnezeu. 
Această mărturie este ceea ce Dumnezeu cere de la aceia care Îl urmează; este mărturia 
făcută în fața Satanei și, de asemenea, dovada rezultatelor lucrării Sale. Întreaga 
gestionare a lui Dumnezeu este împărțită în trei etape și, în fiecare etapă, sunt stabilite 
cerințe potrivite omului. Mai mult, cu trecerea și progresul epocilor, cerinţele lui 
Dumnezeu pentru întreaga omenire devin și mai mari. Astfel, pas cu pas, această lucrare 
de gestionare a lui Dumnezeu atinge punctul culminant, până când omul percepe faptul 
„arătării Cuvântului în trup” și, în acest fel, cerinţele pentru om devin și mai mari, ca și 
cerințele pentru om de a fi mărturie. Cu cât omul este mai vrednic de a colabora cu 
adevărat cu Dumnezeu, cu atât mai mult câștigă Dumnezeu slava. Colaborarea omului 
este mărturia care i se cere să o facă, iar mărturia pe care o face este practica omului. 
Prin urmare, dacă lucrarea lui Dumnezeu poate avea sau nu efectul dorit, și dacă poate 
exista sau nu mărturie adevărată, sunt legate în mod indisolubil de colaborarea și 
mărturia omului. Când lucrarea este finalizată, cu alte cuvinte, când întreaga gestionare 
a lui Dumnezeu a ajuns la final, omului i se va cere să depună mărturie și mai înaltă, iar 
când lucrarea lui Dumnezeu ajunge la final, practica și intrarea omului vor atinge punctul 
culminant. În trecut, omului i s-a cerut să respecte legea și poruncile și i s-a cerut să fie 
răbdător și smerit. Astăzi, omului i se cere să asculte de toate orânduirile lui Dumnezeu 
și să aibă o dragoste supremă de Dumnezeu, și i se cere, în cele din urmă, să Îl iubească 
pe Dumnezeu în mijlocul încercărilor. Aceste trei etape sunt cerinţele pe care Dumnezeu 
le stabilește pentru om, pas cu pas, în întreaga Sa gestionare. Fiecare etapă a lucrării 
lui Dumnezeu este mai profundă decât precedenta și, în fiecare etapă, cerinţele pentru 

om sunt mai profunde decât cele anterioare și, în acest fel, întreaga gestionare a lui 
Dumnezeu prinde treptat contur. Tocmai datorită faptului că cerinţele pentru om sunt din 
ce în ce mai mari, firea omului se apropie mai mult ca niciodată de standardele cerute 
de Dumnezeu, și numai atunci începe întreaga omenire să se îndepărteze treptat de 
influența Satanei până când, atunci când lucrarea lui Dumnezeu este pe deplin finalizată, 
întreaga omenire va fi fost salvată de influența Satanei. Când va sosi acel moment, 
lucrarea lui Dumnezeu va fi ajuns la final, iar colaborarea omului cu Dumnezeu pentru a 
obține schimbări în cadrul firii sale va înceta, și întreaga omenire va trăi în lumina lui 
Dumnezeu și, din acel moment, nu va mai exista răzvrătire sau opoziţie față de 
Dumnezeu. Dumnezeu nu va mai stabili cerințe omului, și va fi o colaborare mai 
armonioasă între om și Dumnezeu, una care va fi viața omului și a lui Dumnezeu 
împreună, viața care vine după ce gestionarea lui Dumnezeu se va fi încheiat complet 
și după ce omul va fi fost salvat în întregime din ghearele Satanei. Aceia care nu pot 
urma îndeaproape pașii lui Dumnezeu sunt nevrednici de a obţine o astfel de viaţă. Ei 
se vor fi coborât în întuneric, acolo unde vor jeli și își vor scrâșni dinţii; ei sunt oameni 
care cred în Dumnezeu, dar nu Îl urmează, care cred în Dumnezeu, dar nu se supun 
întregii Sale lucrări. Pentru că omul crede în Dumnezeu, el trebuie să urmeze 
îndeaproape pașii lui Dumnezeu, gradual; el trebuie „să urmeze Mielul oriunde Acesta 
Se duce”. Numai aceștia sunt oamenii care se află în căutarea căii adevărate, numai ei 
sunt cei care cunosc lucrarea Duhului Sfânt. Oamenii care respectă ca niște sclavi 
slovele și doctrinele sunt aceia care au fost alungaţi de lucrarea Duhului Sfânt. În fiecare 
perioadă de timp, Dumnezeu va începe o lucrare nouă și, în fiecare perioadă, va fi un 
nou început pentru om. Dacă omul se supune numai adevărurilor conform cărora „lahve 
este Dumnezeu” și „Isus este Hristos”, care sunt adevăruri ce se aplică numai epocilor 
respective, atunci omul nu va ţine niciodată pasul cu lucrarea Duhului Sfânt și va fi pentru 
totdeauna nevrednic de a câștiga lucrarea Duhului Sfânt. Indiferent de modalitatea în 
care lucrează Dumnezeu, omul o urmează fără cea mai mică umbră de îndoială, și o 
urmează îndeaproape. În acest fel, cum poate omul să fie alungat de Duhul Sfânt? 
Indiferent de ceea ce face Dumnezeu, atâta vreme cât omul este sigur că este lucrarea 
Duhului Sfânt şi colaborează la lucrarea Duhului Sfânt fără vreo îndoială și încearcă să 
îndeplinească cerinţele lui Dumnezeu, atunci cum ar putea să fie el pedepsit? Lucrarea 
lui Dumnezeu nu a încetat niciodată, paşii Săi nu s-au oprit niciodată și, înainte de 
încheierea lucrării Sale de gestionare, El a fost întotdeauna ocupat și nu Se oprește 
niciodată. Dar omul este diferit: câștigând doar o fărâmă din lucrarea Duhului Sfânt, el o 
tratează ca și cum aceasta nu se va schimba niciodată; după ce a câștigat puţină 
cunoaștere, nu continuă să urmeze pașii celei mai noi lucrări a lui Dumnezeu; după ce 
a văzut doar un pic din lucrarea lui Dumnezeu, el Îl decretează imediat pe Dumnezeu ca 
un chip cioplit anume și crede că Dumnezeu va rămâne mereu în această formă pe care 
o vede în faţa lui, că este la fel ca în trecut și că așa va fi mereu și în viitor; după ce a 
câștigat doar o cunoaștere superficială, omul este atât de mândru încât uită de sine și 

începe să proclame din senin o fire și o ființă a lui Dumnezeu care pur și simplu nu există; 
și, după ce a devenit sigur de o singură etapă a lucrării Duhului Sfânt, indiferent de ce 
fel de persoană vestește lucrarea nouă a lui Dumnezeu, omul nu o acceptă. Aceștia sunt 
oameni care nu pot accepta lucrarea nouă a Duhului Sfânt; sunt prea conservatori și 
incapabili de a accepta lucruri noi. Astfel de oameni sunt aceia care cred în Dumnezeu, 
dar care ÎI și resping pe Dumnezeu. Omul crede că israeliții au greșit „să creadă numai 
în lahve și să nu creadă în Isus”, totuși, majoritatea oamenilor joacă un rol în care ei 
„cred doar în lahve și Îl resping pe Isus” și „tânjesc după întoarcerea lui Mesia, dar se 
opun lui Mesia care se numește Isus”. Nu este de mirare, atunci, că oamenii încă trăiesc 
pe teritoriul Satanei după ce au acceptat o etapă din lucrarea Duhului Sfânt și încă nu 
primesc binecuvântările lui Dumnezeu. Nu este acesta rezultatul răzvrătirii omului? 
Creștinii din întreaga lume care nu au ţinut pasul cu lucrarea nouă de astăzi se agaţă 
toți de speranţa că vor fi norocoși, presupunând că Dumnezeu le va îndeplini fiecare 
dorință. Și, totuși, ei nu pot spune cu certitudine de ce Dumnezeu îi va lua în al treilea 
cer, și nici nu sunt siguri de modul în care Isus va veni călare pe un nor alb să îi 
primească, și cu atât mai puţin pot spune cu încredere deplină dacă Isus va sosi într- 
adevăr pe un nor alb în ziua pe care ei și-o imaginează. Toţi sunt nerăbdători și în impas; 
ei înșiși nici nu ştiu dacă Dumnezeu îi va lua pe fiecare dintre ei, un număr mic de oameni 
diferiţi, care aclamă din fiecare confesiune. Lucrarea pe care o face Dumnezeu acum, 
în epoca actuală, voinţa lui Dumnezeu - ei nu înţeleg nimic din aceste lucruri și nu pot 
face nimic altceva decât să numere zilele pe degetele de la mâini. Numai aceia care 
urmează pașii Mielului până la sfârșit pot obţine binecuvântarea finală, în vreme ce acei 
„oameni deștepţi”, care sunt nevrednici să urmeze până la sfârşit și cred, totuși, că au 
câștigat totul, sunt nevrednici să fie martori la arătarea lui Dumnezeu. Ei cred cu toţii că 
sunt cei mai inteligenţi oameni de pe pământ, și scurtează dezvoltarea continuă a lucrării 
lui Dumnezeu fără a avea vreun motiv, și par să aibă încredere deplină că Dumnezeu îi 
va lua la cer, pe ei care „au cea mai profundă dăruire față de Dumnezeu, ÎI urmează pe 
Dumnezeu și ascultă de cuvintele lui Dumnezeu”. Chiar dacă ei au „cea mai profundă 
dăruire” faţă de cuvintele rostite de Dumnezeu, cuvintele și acțiunile lor sunt încă atât de 
dezgustătoare deoarece se opun lucrării Duhului Sfânt și înșală și sunt aducătoare de 
rele. Aceia care nu urmează până la sfârșit, care nu ţin pasul cu lucrarea Duhului Sfânt 
și care doar se agaţă de lucrarea veche nu numai că nu au reușit să obțină dăruirea față 
de Dumnezeu ci, dimpotrivă, au ajuns să fie cei care se opun lui Dumnezeu, au devenit 
cei care sunt respinși de epoca nouă și care vor fi pedepsiţi. Există oameni mai demni 
de milă decât aceștia? Mulţi cred chiar că toţi aceia care resping legea veche și acceptă 
lucrarea nouă sunt fără conștiință. Acești oameni, care vorbesc numai despre 
„conștiință” și nu cunosc lucrarea Duhului Sfânt îşi vor vedea, în cele din urmă, planurile 
curmate de propriile lor conștiințe. Lucrarea lui Dumnezeu nu se supune doctrinei și, 
chiar dacă poate fi propria Sa lucrare, Dumnezeu nu Se agaţă, totuși, de ea. Ceea ce 
trebuie negat este negat, ceea ce trebuie alungat, este alungat. Și, totuși, omul devine 


1350 


ostil lui Dumnezeu, agățându-se doar de o mică parte a lucrării de gestionare a lui 
Dumnezeu. Nu este aceasta dovada absurdităţii omului? Nu este aceasta dovada 
ignoranței omului? Cu cât oamenii sunt mai timizi și mult prea precauţi din cauza faptului 
că le este teamă că nu obțin binecuvântările lui Dumnezeu, cu atât sunt mai nevrednici 
să câștige binecuvântări și mai mari și să primească binecuvântarea de pe urmă. Acei 
oameni care respectă legea în mod servil afișează cu toții cea mai profundă dăruire faţă 
de lege, și cu cât mai mult afișează această dăruire faţă de lege, cu atât mai mult sunt 
răzvrătiți care se opun lui Dumnezeu. Pentru că acum este Epoca Împărăției și nu Epoca 
Legii, iar lucrarea de astăzi și lucrarea din trecut nu pot fi menţionate dintr-o suflare, nici 
nu se poate compara lucrarea din trecut cu lucrarea de astăzi. Lucrarea lui Dumnezeu 
s-a schimbat, iar practica omului s-a schimbat și ea; nu înseamnă să te agăţi de lege 
sau să porţi crucea — așadar, dăruirea oamenilor față de lege și cruce nu va primi 
îngăduinţa lui Dumnezeu. 

Omul va fi făcut complet în totalitate în Epoca Împărăției. După lucrarea de cucerire, 
omul va fi supus rafinării și încercărilor. Aceia care pot îndura și pot mărturisi ferm în 
timpul acestor încercări sunt aceia care vor fi, în cele din urmă, făcuţi completi; ei sunt 
biruitorii. În timpul acestor încercări, omului i se cere să accepte această rafinare, iar 
această rafinare este ultimul aspect al lucrării lui Dumnezeu. Este ultima dată când omul 
va fi rafinat înainte de încheierea întregii lucrări de gestionare a lui Dumnezeu, și toți 
aceia care Îl urmează pe Dumnezeu trebuie să accepte acest test final, trebuie să 
accepte această ultimă rafinare. Aceia care sunt copleșiți de încercări sunt fără lucrarea 
Duhului Sfânt și îndrumarea lui Dumnezeu, dar cei care au fost cu adevărat cuceriți și 
care Îl caută cu adevărat pe Dumnezeu vor rămâne, în cele din urmă, neclintiţi; ei sunt 
cei care au umanitate și care Îl iubesc cu adevărat pe Dumnezeu. Indiferent de ceea ce 
face Dumnezeu, acești victorioși nu vor fi lipsiţi de viziuni, și vor continua să pună 
adevărul în practică fără greș în mărturia lor. Ei sunt cei care vor scăpa, în cele din urmă, 
din marile încercări. Chiar dacă aceia care pescuiesc în ape tulburi încă se pot distra 
astăzi pe seama altora, nimeni nu va putea scăpa de încercarea finală și nimeni nu va 
putea să fugă de testul final. Pentru aceia care reușesc, o astfel de încercare reprezintă 
o rafinare extraordinară; dar pentru aceia care pescuiesc în ape tulburi reprezintă 
lucrarea de alungare cu totul. Indiferent de modul în care sunt încercaţi, loialitatea celor 
care Îl au pe Dumnezeu în inima lor rămâne neschimbată; dar cei care nu Îl au pe 
Dumnezeu în inima lor, când lucrarea lui Dumnezeu nu le aduce avantaj trupului, își 
schimbă părerea despre Dumnezeu și chiar se îndepărtează de Dumnezeu. Astfel sunt 
aceia care nu vor rămâne pe loc la sfârşit, cei care caută numai binecuvântările lui 
Dumnezeu și nu sunt dornici să se sacrifice pentru Dumnezeu și să se dedice Lui. Acest 
fel de oameni infami va fi eliminat cu totul atunci când lucrarea lui Dumnezeu se va 
încheia, și ei sunt nevrednici de orice compasiune. Cei fără umanitate sunt incapabili să 
Îl iubească pe Dumnezeu cu adevărat. Atunci când mediul este sigur și protejat sau e 
vreun profit de tras, ei ascultă întru totul de Dumnezeu dar, atunci când ceea ce doresc 

este compromis sau este respins, ei se revoltă imediat. Chiar și pe parcursul unei singure 
nopți, ei se pot transforma dintr-o persoană zâmbitoare, „bună la suflet”, într-un ucigaș 
urât și feroce, care își tratează binefăcătorul de ieri ca pe inamicul lor de moarte, fără 
niciun motiv. Dacă acești demoni nu sunt alungaţi, acești demoni care ar ucide fără să 
clipească, nu vor deveni ei un pericol ascuns? Lucrarea de salvare a omului nu se obţine 
ca urmare a finalizării lucrării de cucerire. Deși lucrarea de cucerire s-a terminat, lucrarea 
de purificare a omului nu s-a încheiat; această lucrare va fi încheiată atunci când omul 
va fi fost purificat în totalitate, atunci când cei care se supun cu adevărat lui Dumnezeu 
vor fi fost făcuţi completi, și atunci când cei prefăcuţi care nu Îl au pe Dumnezeu în inima 
lor vor fi fost îndepărtați. Aceia care nu ÎI multumesc pe Dumnezeu în etapa finală a 
lucrării Sale vor fi alungați cu desăvârșire, iar cei care sunt alungați aparțin diavolului. 
Pentru că sunt nevrednici să Îl mulțumească pe Dumnezeu, se răzvrătesc împotriva lui 
Dumnezeu și chiar dacă acești oameni Îl urmează pe Dumnezeu astăzi, acest lucru nu 
dovedește că ei sunt cei care vor rămâne în cele din urmă. În cuvintele „cei care ÎI 
urmează pe Dumnezeu până la sfârșit vor primi mântuirea”, sensul lui „urmează” este 
de a sta neclintit în mijlocul încercărilor. Astăzi, mulţi cred că este ușor să Îl urmezi pe 
Dumnezeu, dar atunci când lucrarea lui Dumnezeu se apropie de sfârșit, tu vei cunoaște 
adevăratul sens al cuvântului „urmează”. Doar pentru că tu ești încă vrednic să Îl urmezi 
pe Dumnezeu astăzi, după ce ai fost cucerit, nu înseamnă că ești unul dintre aceia care 
vor fi desăvârșiţi. Aceia care nu sunt vrednici să suporte încercările, care nu sunt vrednici 
de a ieși victorioși din încercări, vor fi, în cele din urmă, nevrednici să rămână neclintiți 
și, astfel, vor fi nevrednici să Îl urmeze pe Dumnezeu până la sfârșit. Aceia care ÎI 
urmează cu adevărat pe Dumnezeu sunt vrednici să îndure încercarea lucrării lor, în 
vreme ce aceia care nu Îl urmează cu adevărat pe Dumnezeu nu sunt vrednici să îndure 
nicio încercare a lui Dumnezeu. Ei vor fi îndepărtați mai devreme sau mai târziu, în 
vreme ce biruitorii vor rămâne în Împărăţie. Dacă omul caută sau nu cu adevărat pe 
Dumnezeu este stabilit de încercarea lucrării sale, adică de încercările lui Dumnezeu, și 
nu are nimic de a face cu hotărârea omului însuși. Dumnezeu nu respinge nicio persoană 
la întâmplare; tot ceea ce El face poate convinge omul pe deplin. El nu face nimic invizibil 
omului și nicio lucrare care nu îl poate convinge pe om. Dacă credința omului este 
adevărată sau nu se demonstrează prin fapte și nu poate fi hotărât de om. Faptul că 
„grâul nu poate fi transformat în neghină și că neghina nu poate fi transformată în grâu” 
este de netăgăduit. Toţi aceia care Îl iubesc cu adevărat pe Dumnezeu vor rămâne, în 
cele din urmă, în împărăție, și Dumnezeu nu se va purta urât cu nimeni care ÎI iubește 
cu adevărat. Pe baza diferitelor funcţii și mărturii, biruitorii din împărăție vor servi ca 
preoți sau discipoli, iar toţi aceia care ies victorioși din încercări vor forma tagma preoţilor 
din împărăție. Tagma preoţilor va fi formată atunci când lucrarea Evangheliei se va 
încheia în întregul univers. Când acea vreme va sosi, ceea ce trebuie făcut de către om 
va fi îndeplinirea datoriei sale în împărăţia lui Dumnezeu și locuirea lui împreună cu 
Dumnezeu în împărăție. În tagma preoţilor vor fi marii preoți și preoți, iar ceilalţi vor fi fiii 

și oamenii lui Dumnezeu. Toate acestea sunt stabilite prin mărturiile lor în faţa lui 
Dumnezeu în timpul încercărilor; acestea nu sunt titluri care se dau la întâmplare. Atunci 
când statutul omului a fost stabilit, lucrarea lui Dumnezeu va înceta, pentru că fiecare va 
fi clasificat în funcţie de tip și adus la poziţia sa iniţială, și acesta este semnul împlinirii 
lucrării lui Dumnezeu, acesta este rezultatul final al lucrării lui Dumnezeu și al practicii 
omului, și este cristalizarea viziunilor lucrării lui Dumnezeu și a colaborării omului. În 
final, omul își va găsi odihna în împărăţia lui Dumnezeu, și Dumnezeu, de asemenea, 
Se va întoarce la locul Său de odihnă. Acesta va fi rezultatul final a 6000 de ani de 
colaborare între Dumnezeu și om. 


Esenţa lui Hristos 
este ascultare faţă de voinţa Tatălui ceresc 


Dumnezeul întrupat este numit Hristos, iar Hristos este trupul îmbrăcat de Duhul lui 
Dumnezeu. Acest trup este diferit de orice om care este din carne. Această diferenţă se 
datorează faptului că Hristos nu este din carne și oase; El este întruparea Duhului. El 
are atât o umanitate normală, cât și o divinitate completă. Divinitatea Lui nu este 
stăpânită de niciun om. Umanitatea Sa normală susţine toate activităţile Sale normale 
în trup, în timp ce divinitatea Sa desfășoară lucrarea lui Dumnezeu Însuși. Fie 
umanitatea sau divinitatea Sa, ambele se supun voinţei Tatălui ceresc. Esenţa lui Hristos 
este Duhul, adică divinitatea. Prin urmare, esenţa Lui este cea a lui Dumnezeu Însuși; 
această esenţă nu va întrerupe propria Sa lucrare și nu ar fi posibil ca El să facă ceva 
care să distrugă lucrarea Sa, nici n-ar rosti vreodată cuvinte care să fie împotriva voinţei 
Lui proprii. Prin urmare, Dumnezeu întrupat nu ar face absolut niciodată vreo lucrare 
care să-l întrerupă propria Sa gestionare. Asta este ceea ce ar trebui să înțeleagă toți 
oamenii. Esenţa lucrării Duhului Sfânt este de a mântui omul și este întreprinsă de dragul 
propriei gestionări a lui Dumnezeu. În mod asemănător, lucrarea lui Hristos este și 
pentru a mântui omul și este întreprinsă de dragul voinţei lui Dumnezeu. Având în vedere 
faptul că Dumnezeu devine trup, El Își împlineşte esenţa în trupul Său, astfel încât trupul 
Său este suficient pentru a-l întreprinde lucrarea. De aceea, toată lucrarea Duhului lui 
Dumnezeu este înlocuită de lucrarea lui Hristos în timpul întrupării, iar în centrul întregii 
lucrări de-a lungul perioadei întrupării este lucrarea lui Hristos. Nu poate fi amestecată 
cu lucrarea din nicio altă epocă. Și, din moment ce Dumnezeu Se întrupează, El lucrează 
în identitatea trupului Său; deoarece El vine în trup, El termină, așadar, în trup lucrarea 
pe care ar trebui să o facă. Fie Duhul lui Dumnezeu sau Hristos, ambii sunt Dumnezeu 
Însuși, și El face lucrarea pe care ar trebui să o facă și Își îndeplinește slujirea pe care 
ar trebui să o îndeplinească. 

Însăși esenţa lui Dumnezeu Însuși exercită autoritate, dar El este capabil să Se 
supună pe deplin autorităţii care vine de la El. Fie lucrarea Duhului sau lucrarea trupului, 

niciuna nu intră în conflict cu cealaltă. Spiritul lui Dumnezeu este autoritatea asupra 
întregii creaţii. Trupul ce conţine esenţa lui Dumnezeu este, de asemenea, pătruns de 
autoritate, dar Dumnezeu în trup poate face toată lucrarea care se supune voinţei Tatălui 
ceresc. Acest lucru nu poate fi atins sau conceput de niciun om. Dumnezeu Însuși este 
autoritate, dar trupul Său se poate supune autorităţii Sale. Asta se înțelege atunci când 
se spune că „Hristos ascultă de voia lui Dumnezeu Tatăl”. Dumnezeu este un Duh și 
poate să facă lucrarea mântuirii, așa cum Dumnezeu poate deveni om. În orice caz, 
Dumnezeu Însuși Își face propria Sa lucrare; El nici nu întrerupe, nici nu intervine, cu 
atât mai puţin desfășoară o lucrare care se contrazice, deoarece esenţa lucrării Duhului 
e similară celei a trupului. Fie Duhul sau trupul, ambele lucrează pentru a împlini o voinţă 
și pentru a gestiona aceeași lucrare. Deși Duhul și trupul au două calități disparate, 
esențele lor sunt aceleași; ambele au esenţa lui Dumnezeu Însuși și identitatea Sa. 
Dumnezeu Însuși nu are elemente de neascultare; esența Sa este bună. El este 
expresia tuturor frumuseţilor și a bunătăţii, precum și a întregii iubiri. Chiar și în trup, 
Dumnezeu nu face nimic care se răzvrătește împotriva lui Dumnezeu Tatăl. Chiar și cu 
prețul de a-Și sacrifica viaţa, El ar fi dispus din toată inima să o facă și nu ar face nicio 
altă alegere. Dumnezeu nu are elemente de neprihănire de Sine și de importanţă de 
Sine sau de îngâmfare și aroganță; El nu are elemente de necinste. Tot ce se răzvrătește 
față de Dumnezeu vine de la Satana; Satana este izvorul întregii urâţenii și răutăți. 
Motivul pentru care omul are calităţi similare celor ale Satanei este că omul a fost corupt 
și procesat de Satana. Hristos nu a fost corupt de Satana, de aceea El are numai 
caracteristicile lui Dumnezeu, și niciuna dintre cele ale Satanei. Indiferent de cât de grea 
este lucrarea sau de cât de slab este trupul, Dumnezeu, cât timp trăiește în trup, nu va 
face niciodată nimic care să întrerupă lucrarea lui Dumnezeu Însuși, cu atât mai puţin va 
lepăda voinţa lui Dumnezeu Tatăl în neascultare. El ar prefera să sufere dureri trupești 
decât să încalce voia lui Dumnezeu Tatăl; este exact așa cum a spus Isus în rugăciune: 
„Tată, dacă este posibil, să fie îndepărtat de la Mine paharul acesta! Totuși, nu cum 
vreau Eu, ci cum vrei Tu”. Oamenii fac propriile alegeri, dar nu și Hristos. Deși El are 
identitatea lui Dumnezeu Însuși, El continuă să caute voia lui Dumnezeu Tatăl și 
îndeplinește ceea ce Îi este încredinţat de Dumnezeu Tatăl, din perspectiva trupului. 
Aceasta este ceva care nu poate fi atins de om. Ceea ce vine de la Satana nu poate 
avea esența lui Dumnezeu; poate avea doar una care nu se supune și se opune lui 
Dumnezeu. Nu poate să se supună pe deplin lui Dumnezeu, cu atât mai puţin să se 
supună de bunăvoie voinţei lui Dumnezeu. Toţi oamenii, în afară de Hristos, pot face 
ceea ce | se opune lui Dumnezeu, și niciun om nu poate să întreprindă direct lucrarea 
încredințată de Dumnezeu; niciunul nu este capabil să considere gestionarea lui 
Dumnezeu drept datoria lor de a face. Supunerea faţă de voia lui Dumnezeu Tatăl este 
esenţa lui Hristos; neascultarea față de Dumnezeu este caracteristica Satanei. Aceste 
două calităţi sunt incompatibile și oricine are calităţile Satanei nu poate fi numit Hristos. 
Motivul pentru care omul nu poate să întreprindă lucrarea lui Dumnezeu în locul Său 

este pentru că omul nu are nicio substanţă a lui Dumnezeu. Omul lucrează pentru 
Dumnezeu din pricina intereselor personale ale omului și a perspectivelor viitoare, dar 
Hristos lucrează pentru a face voia lui Dumnezeu Tatăl. 

Umanitatea lui Hristos este guvernată de divinitatea Sa. Deși El este în trup, 
umanitatea Sa nu este în întregime ca cea a unui om format din trup. El are propriul Său 
caracter unic, iar acest lucru este, de asemenea, guvernat de divinitatea Sa. Divinitatea 
Sa nu are nicio slăbiciune; slăbiciunea lui Hristos se referă la cea a umanităţii Sale. Într- 
o anumită măsură, această slăbiciune Îi constrânge divinitatea, dar astfel de limite se 
regăsesc într-un anumit scop și timp și nu sunt nelimitate. Când vine timpul să-și 
îndeplinească lucrarea divinității Sale, aceasta se face indiferent de umanitatea Sa. 
Umanitatea lui Hristos este în întregime dirijată de divinitatea Sa. În afară de viata 
normală a umanităţii Sale, toate celelalte acţiuni ale umanităţii Sale sunt influențate, 
afectate și regizate de divinitatea Sa. Deşi Hristos are o umanitate, ea nu întrerupe 
lucrarea divinității Sale, și aceasta este tocmai pentru că umanitatea lui Hristos este 
dirijată de divinitatea Sa; deși umanitatea Lui nu este matură în modul în care se 
comportă cu alţii, nu afectează lucrarea normală a divinității Sale. Când spun că 
umanitatea Sa nu a fost coruptă, vreau să spun că umanitatea lui Hristos poate fi direct 
comandată de către divinitatea Sa și că El are un simţ mai înalt decât cel al omului 
obișnuit. Umanitatea Sa este cea mai potrivită pentru a fi condusă de divinitate în 
lucrarea Sa; umanitatea Sa este cea mai competentă să exprime lucrarea divinității, 
precum și cea mai capabilă să se supună unei astfel de lucrări. Întrucât Dumnezeu 
lucrează în trup, El nu pierde niciodată din vedere datoria pe care un om în trup ar trebui 
să o îndeplinească; El este capabil să Se închine lui Dumnezeu din cer cu o inimă 
sinceră. El are esenţa lui Dumnezeu, iar identitatea Sa este cea a lui Dumnezeu Însuși. 
Doar că El a venit pe pământ și a devenit o fiinţă creată, cu învelișul exterior al unei fiinţe 
create și acum înzestrate cu o umanitate pe care El nu a avut-o înainte; El este capabil 
să Se închine lui Dumnezeu din cer; aceasta este ființa lui Dumnezeu Însuși și este 
inimitabilă pentru om. Identitatea Sa este Însuși Dumnezeu. EI | se închină lui Dumnezeu 
din perspectiva trupului; prin urmare, cuvintele „Hristos | se închină lui Dumnezeu din 
cer” nu sunt greșite. Ceea ce îi cere omului este tocmai ființa Sa; El a realizat deja tot 
ceea ce îi cere omului înainte de a-i cere așa ceva. El niciodată nu le-ar cere altora ceva 
în timp ce El Însuși este liber, căci toate acestea constituie ființa Sa. Indiferent de modul 
în care El Își îndeplinește lucrarea, El nu ar acţiona într-o manieră de nesupunere față 
de Dumnezeu. Indiferent de ceea ce îi cere omului, nicio cerere nu depășește ceea ce 
poate fi atins de om. Tot ceea ce face El este ce împlinește voia lui Dumnezeu și este 
de dragul gestionării Sale. Divinitatea lui Hristos este mai presus de toţi oamenii, prin 
urmare, El este autoritatea cea mai înaltă dintre toate ființele create. Această autoritate 
este divinitatea Sa, adică firea și ființa lui Dumnezeu Însuși, care Îi determină identitatea. 
Prin urmare, indiferent de cât de normală este umanitatea Sa, este incontestabil faptul 
că El are identitatea lui Dumnezeu Însuși; indiferent de punctul de vedere din care 

vorbește și de modul în care | se supune voii lui Dumnezeu, nu se poate spune că El nu 
este Însuși Dumnezeu. Oamenii neînțelepți și ignoranţi privesc adesea umanitatea 
normală a lui Hristos ca pe un defect. Indiferent de modul în care El Își exprimă și 
dezvăluie ființa divinității Sale, omul nu poate să recunoască faptul că El este Hristos. 
Și, cu cât Hristos Își demonstrează mai mult ascultarea și umilința Sa, cu atât mai mult 
oamenii nesăbuiţi ÎI privesc pe Hristos cu nesocotință. Există chiar și aceia care adoptă 
față de El o atitudine de excludere și dispreț, totuși, îi situează pe acei „oameni mari” cu 
chipuri trufașe pe masă pentru a fi venerati. Împotrivirea omului și neascultarea lui față 
de Dumnezeu provin din faptul că esența Dumnezeului întrupat se supune voinţei lui 
Dumnezeu, precum și din umanitatea normală a lui Hristos; asta e sursa împotrivirii și 
neascultării omului faţă de Dumnezeu. Dacă Hristos nu ar fi avut nici învelișul umanității 
Sale, și nici nu ar fi căutat voia lui Dumnezeu Tatăl din perspectiva unei ființe create, ci 
ar fi fost, în schimb, înzestrat cu o super umanitate, atunci probabil neascultarea nu ar fi 
existat în rândul oamenilor. Motivul pentru care omul este întotdeauna dispus să creadă 
într-un Dumnezeu invizibil din cer este acela că Dumnezeu din cer nu are umanitate și 
nici măcar nu are nicio singură calitate a unei ființe create. Prin urmare, omul ÎI privește 
întotdeauna cu cea mai mare consideraţie, dar are o atitudine de dispreţ faţă de Hristos. 

Deși Hristos poate să lucreze pe pământ în numele lui Dumnezeu Însuși, El nu vine 
cu intenţia de a le arăta tuturor oamenilor chipul Său în trup. El nu vine pentru ca toți 
oamenii să-L vadă; El vine să permită omului să fie condus de mâna Sa și, astfel, omul 
intră în noua epocă. Funcţia trupului lui Hristos este pentru lucrarea lui Dumnezeu Însuși, 
adică pentru lucrarea lui Dumnezeu în trup, și nu pentru a permite omului să înțeleagă 
pe deplin esenţa trupului Său. Indiferent de modul în care lucrează, nimic din ceea ce 
face El nu depășește ceea ce este realizabil trupește. Indiferent de modul în care 
lucrează, El o face în trup cu o umanitate normală, și nu dezvăluie pe deplin omului 
adevărata faţă a lui Dumnezeu. În plus, lucrarea Sa în trup nu este niciodată așa de 
supranaturală sau de inestimabilă precum o concepe omul. Chiar dacă Hristos ÎI 
reprezintă pe Dumnezeu Însuși în trup și îndeplinește în mod personal lucrarea pe care 
Dumnezeu Însuși ar trebui să o facă, El nu neagă existenţa lui Dumnezeu din cer și nici 
nu-Și proclamă febril propriile fapte. Mai degrabă, rămâne ascuns, umil, în trupul Său. 
În afară de Hristos, cei care pretind în mod fals că sunt Hristos nu au calităţile Sale. 
Când se juxtapune împotriva firii arogante și înălțătoare a falșilor Hristoși, devine evident 
ce fel de trup are Hristos cu adevărat. Cu cât sunt mai falși, cu atât mai mult astfel de 
Hristoși falși se dau în spectacol și cu atât mai capabili sunt de a face semne și minuni 
pentru a înșela omul. Hristoșii falși nu au calitățile lui Dumnezeu; Hristos nu este întinat 
de vreun element care aparține Hristoșilor falși. Dumnezeu Se întrupează doar pentru a 
finaliza lucrarea trupului, nu doar pentru a permite pur și simplu oamenilor să-L vadă. 
Mai degrabă, lasă lucrarea Sa să-l afirme identitatea și permite ca ceea ce El descoperă 
să-l ateste esența. Esenţa Sa nu este neîntemeiată; identitatea Sa nu a fost acaparată 
de mâna Sa; este determinată de lucrarea Sa și de esenţa Sa. Deși El are esenţa lui 


1356 


Dumnezeu Însuși și este capabil să facă lucrarea lui Dumnezeu Însuși, El este, în cele 
din urmă, trup, spre deosebire de Duh. El nu este Dumnezeu cu calităţile Duhului; El 
este Dumnezeu cu un înveliș trupesc. Prin urmare, indiferent de cât de normal și de cât 
de slab este El și indiferent de cum caută voia lui Dumnezeu Tatăl, divinitatea Sa este 
incontestabilă. În Dumnezeul întrupat nu există numai o umanitate normală și 
slăbiciunile sale; există și nepătrunsa și minunata Sa divinitate, precum și toate faptele 
Sale în trup. Prin urmare, atât umanitatea, cât și divinitatea există de fapt și practic în 
Hristos. Nu este în niciun caz ceva gol sau supranatural. El vine pe pământ cu scopul 
principal de a-Și desfășura lucrarea; este imperativ să fie înzestrat cu o umanitate 
normală pentru a lucra pe pământ; altfel, oricât de mare ar fi puterea divinității Sale, 
funcția sa iniţială nu poate fi folosită. Deși umanitatea Sa este de mare importanţă, nu 
este esența Sa. Esenţa Sa este divinitatea; prin urmare, momentul în care El începe să- 
Și îndeplinească lucrarea de slujire pe pământ este momentul în care El începe să-și 
exprime ființa divinității Sale. Umanitatea Sa există doar pentru a susţine viața normală 
a trupului Său, astfel încât divinitatea Sa să poată lucra în mod normal în trup; divinitatea 
este cea care îndrumă în întregime lucrarea Sa. Când Își va termina lucrarea, Își va fi 
împlinit lucrarea de slujire. Ceea ce se cuvine să știe omul este ansamblul lucrării Sale 
și, prin lucrarea Sa, El îi permite omului să-L cunoască. Pe parcursul lucrării Sale, Își 
exprimă pe deplin ființa divinității Sale, care nu este o fire întinată de umanitate sau o 
fiinţă întinată de gândire și comportament uman. Când va veni timpul ca toată lucrarea 
Sa de slujire să se sfârșească, El va fi exprimat deja perfect și deplin firea pe care ar 
trebui să o exprime. Lucrarea Sa nu este îndrumată de instrucţiunile niciunui om; 
expresia firii Sale este, de asemenea, destul de liberă, și nu este controlată de minte 
sau procesată de gândire, ci descoperită în mod natural. Acest lucru nu poate fi atins de 
niciun om. Chiar dacă împrejurările sunt dure sau condiţiile sunt nefavorabile, El este în 
stare să-Și exprime firea la momentul potrivit. Cel care este Hristos exprimă fiinţa lui 
Hristos, în timp ce cei care nu sunt, nu au firea lui Hristos. Prin urmare, chiar dacă toţi | 
se împotrivesc Lui sau au noţiuni despre El, niciunul nu poate nega pe baza noţiunilor 
omenești că firea exprimată de Hristos nu este cea a lui Dumnezeu. Toţi cei care Îl caută 
pe Hristos cu o inimă adevărată sau îl caută pe Dumnezeu cu intenţie vor recunoaște că 
El este Hristos, pe baza expresiei divinității Sale. Ei nu L-ar nega niciodată pe Hristos 
pe baza vreunui aspect al Său care nu se conformează noţiunilor omului. Deși omul este 
foarte nesăbuit, toți știu exact care este voința omului și ceea ce provine de la 
Dumnezeu. Numai că mulți oameni se opun în mod deliberat lui Hristos, ca urmare a 
propriilor intenţii. Dacă nu ar fi aceasta, atunci niciun om nu ar avea motive să nege 
existenţa lui Hristos, pentru că divinitatea exprimată de Hristos există într-adevăr, iar 
lucrarea Sa poate fi văzută cu ochiul liber. 

Lucrarea și manifestarea lui Hristos determină esența Sa. El este capabil să 
îndeplinească cu o inimă adevărată ceea ce l-a fost încredinţat. El este capabil să | Se 
închine lui Dumnezeu din cer cu o inimă adevărată și să caute cu o inimă adevărată voia 


1357 


lui Dumnezeu Tatăl. Toate acestea sunt determinate de esenţa Sa. Și tot astfel este și 
revelația Sa firească determinată de esenţa Sa; numesc astfel „revelaţia Sa firească” 
deoarece manifestarea Sa nu este o imitație sau rezultatul educaţiei omului, ori rezultatul 
multor ani de cultivare de către om. Nu a învăţat-o, nici nu S-a împodobit cu ea; mai 
degrabă, Îi este inerentă. Omul poate nega lucrarea Sa, manifestarea Sa, umanitatea 
Sa și întreaga viaţă a umanităţii Sale normale, dar nimeni nu poate nega faptul că | Se 
închină lui Dumnezeu din ceruri cu o inimă adevărată; niciunul nu poate nega faptul că 
a venit să îndeplinească voinţa Tatălui ceresc, și nimeni nu poate nega sinceritatea cu 
care Îl caută pe Dumnezeu Tatăl. Deși imaginea Sa nu este plăcută simţurilor, discursul 
Său nu este înzestrat cu un aer extraordinar, iar lucrarea Sa nu este atât de 
înfricoșătoare și de zguduitoare, precum își închipuie omul, El este într-adevăr Hristos, 
care împlinește voia Tatălui ceresc cu o inimă adevărată, Se supune în întregime Tatălui 
ceresc și este ascultător până la moarte. Aceasta deoarece esenţa Sa este esenţa lui 
Hristos. Omului îi este greu să creadă acest adevăr, dar este o realitate. Când lucrarea 
de slujire a lui Hristos s-a împlinit pe deplin, omul va putea vedea din lucrarea Sa că 
firea și ființa Sa reprezintă firea și ființa lui Dumnezeu din cer. În momentul acela, 
însumarea întregii Sale lucrări poate afirma că El este într-adevăr trupul în care Cuvântul 
se întrupează, și nu la fel ca acela al unui om din carne și oase. Fiecare pas al lucrării 
lui Hristos pe pământ are semnificaţia lui reprezentativă, dar omul care trăiește lucrarea 
reală a fiecărui pas nu poate înțelege semnificaţia lucrării Sale. Acest lucru este valabil 
mai ales pentru următorii paşi ai lucrării efectuaţi de Dumnezeu în a doua întrupare a 
Sa. Majoritatea celor care doar au auzit sau văzut cuvintele lui Hristos, dar care încă nu 
L-au văzut vreodată, nu au nicio noţiune despre lucrarea Sa; celor cărora L-au văzut pe 
Hristos și au auzit cuvintele Sale și au experimentat, de asemenea, lucrarea Sa, le este 
greu să-l accepte lucrarea. Nu este aceasta deoarece apariţia și umanitatea normală a 
lui Hristos nu sunt pe gustul omului? Cei care acceptă lucrarea Sa după ce Hristos a 
plecat nu vor avea astfel de dificultăţi, pentru că ei doar acceptă lucrarea Sa și nu vin în 
contact cu umanitatea normală a lui Hristos. Omul nu este în stare să renunțe la noţiunile 
sale despre Dumnezeu și, în schimb, Îl examinează intens; acest lucru se datorează 
faptului că omul se concentrează numai pe aspectul Său și nu este în stare să-l 
recunoască esenţa pe baza lucrării și a cuvintelor Sale. Dacă omul își închide ochii la 
apariţia lui Hristos sau evită să discute despre umanitatea Sa și vorbește numai despre 
divinitatea Lui, a cărei lucrare și cuvinte sunt inaccesibile oricărui om, atunci noţiunile 
omului vor scădea cu jumătate, chiar și în măsura în care toate dificultățile omului vor fi 
rezolvate. În timpul lucrării Dumnezeului întrupat, omul nu-L poate tolera și este plin de 
numeroase noțiuni despre El, iar cazurile de împotrivire și neascultare sunt comune. 
Omul nu poate tolera existenţa lui Dumnezeu, nu poate arăta toleranţă faţă de umilinţa 
și discreţia lui Hristos, nici nu poate ierta esenţa lui Hristos, care se supune Tatălui 
ceresc. De aceea, El nu poate rămâne cu omul pentru veșnicie după ce Își termină 
lucrarea, pentru că omul nu dorește să-L lase să trăiască alături de el. Dacă omul nu-l 

poate arăta indulgență în timpul perioadei Sale de lucru, atunci cum ar putea să-L 
tolereze ca să trăiască alături de el după ce Și-a împlinit lucrarea de slujire, în timp ce-l 
urmărește treptat cum experimentează cuvintele Sale? Nu ar cădea atunci mulți din 
cauza Lui? Omul Îi permite doar să lucreze pe pământ; aceasta este cea mai mare 
extindere a indulgenţei omului. Dacă nu ar fi fost lucrarea Sa, omul L-ar fi alungat de pe 
pământ cu mult timp în urmă, deci, cât de puţină indulgență ar arăta el odată ce lucrarea 
Sa este terminată? Atunci, omul nu L-ar condamna și tortura până la moarte? Dacă nu 
ar fi numit Hristos, atunci nu ar putea să lucreze printre oameni; dacă nu ar lucra cu 
identitatea lui Dumnezeu Însuși, ci, în schimb, ar lucra doar ca un om normal, atunci 
omul nu ar tolera ca El să rostească o singură propoziţie, cu atât mai puţin ar tolera 
câtuși de puţin din lucrarea Sa. Deci, nu poate purta decât această identitate cu El în 
lucrarea Sa. În felul acesta, lucrarea Sa este mai puternică decât dacă nu ar fi făcut 
astfel, căci toţi sunt dispuși să se supună unei identități mari și statornice. Dacă nu ar fi 
purtat identitatea lui Dumnezeu Însuși, pe măsură ce lucra sau apărea ca Dumnezeu 
Însuși, atunci El nu ar fi avut ocazia să întreprindă deloc lucrarea. În ciuda faptului că EI 
are esența lui Dumnezeu și ființa lui Hristos, omul nu s-ar îmblânzi și nu l-ar permite să 
lucreze cu ușurință printre oameni. El poartă identitatea lui Dumnezeu Însuși în lucrarea 
Sa; deși o astfel de lucrare este de zeci de ori mai puternică decât cea făcută fără o 
astfel de identitate, omul nu Îi este totuși supus în întregime, pentru că omul se supune 
numai statutului Său, nu și esenței Sale. Dacă așa stau lucrurile, atunci, poate, într-o 
bună zi, când Hristos va cobori de la postul Său, ar putea omul să-L lase să rămână în 
viată măcar pentru o zi? Dumnezeu este dispus să trăiască pe pământ cu omul, astfel 
încât El să poată vedea efectele pe care le va produce lucrarea întreprinsă de mâna Sa 
în anii care urmează. Cu toate acestea, omul nu este în stare să-l tolereze prezenţa nici 
măcar pentru o zi, astfel că El nu a putut decât să renunţe. Este deja cea mai mare 
extindere a indulgenţei și harului omului de a-l permite lui Dumnezeu să întreprindă 
printre oameni lucrarea pe care ar trebui să o întreprindă și să-Și îndeplinească lucrarea 
de slujire. Deși aceia care au fost cuceriți personal de El Îi arată o astfel de graţie, ei, 
totuși, Îi permit să rămână doar până când lucrarea Sa se va termina și nicio clipă în 
plus. Dacă așa stau lucrurile, ce este cu acele persoane pe care El nu le-a cucerit? Nu 
este motivul pentru care omul Îl tratează astfel pe Dumnezeu întrupat, pentru că El este 
Hristos cu învelișul unui om normal? Dacă ar fi avut numai divinitatea, nu și o umanitate 
normală, atunci dificultățile omului nu ar fi fost rezolvate cu cea mai mare ușurință? Omul 
recunoaște fără tragere de inimă divinitatea Sa și nu manifestă niciun interes față de 
învelișul Său de om obișnuit, în ciuda faptului că esența Sa este exact aceea a lui 
Hristos, care Se supune voinţei Tatălui ceresc. Ca atare, nu putea decât să-Și anuleze 
lucrarea de a fi printre oameni, de a împărtăși cu ei atât bucuriile, cât și necazurile, 
deoarece omul nu mai putea să-l tolereze existența. 


1359 


Restaurarea vieţii normale a omului 
şi conducerea lui către o destinație minunată 


Omul înţelege puţin din lucrarea de azi și din lucrarea viitorului, dar el nu înţelege 
destinaţia în care va pătrunde omenirea. Ca făptură, omul ar trebui să îndeplinească 
datoria unei făpturi: omul ar trebui să îl urmeze pe Dumnezeu în orice face El; voi ar 
trebui să acţionaţi în orice mod vă spun Eu. Tu nu ai cum să te ocupi de lucruri pentru 
tine însuți și nu ai deloc stăpânire de sine; totul trebuie lăsat sub orchestrarea lui 
Dumnezeu și totul este ținut în mâinile Sale. Dacă lucrarea lui Dumnezeu i-ar oferi omului 
un final, o destinaţie minunată, înainte de vreme, și dacă Dumnezeu ar folosi aceasta 
pentru a-l tenta pe om și a-l face să-L urmeze — dacă El ar face o înțelegere cu omul — 
atunci, aceasta nu ar fi cucerire, nici nu ar însemna că prelucrează viața omului. Dacă 
Dumnezeu ar folosi finalul omului pentru a-l controla și a-i câștiga inima, atunci, prin 
aceasta, El nu l-ar desăvârși pe om, nici nu ar putea să-l câștige pe om ci, în schimb, ar 
folosi destinaţia pentru a-l controla. Omului nu-i pasă de nimic altceva decât de viitorul 
final, de destinaţia finală și dacă există ceva bun la care să spere. Dacă omului i s-ar da 
o speranţă frumoasă în timpul lucrării de cucerire și dacă, înainte de cucerirea omului, 
lui i s-ar da o destinaţie bună de urmărit, atunci nu numai că cucerirea omului nu și-ar 
atinge efectul, ci și efectul lucrării de cucerire ar fi, de asemenea, influenţat. Adică, 
lucrarea de cucerire își atinge efectul înlăturând soarta și perspectivele omului și 
judecând și mustrând firea răzvrătită a omului. Nu se realizează făcând o înţelegere cu 
omul, adică, oferind omului binecuvântare și har, ci mai degrabă dezvăluind loialitatea 
omului prin deposedarea lui de „libertatea” sa și eradicarea perspectivelor lui. Aceasta 
este esenţa lucrării de cucerire. Dacă omului i s-ar oferi o speranţă frumoasă chiar de la 
bun început, iar lucrarea de mustrare şi cea de judecată ar fi făcute ulterior, atunci omul 
ar accepta această mustrare și judecată pe baza faptului că are perspective, iar în final, 
închinarea și ascultarea necondiționată faţă de Creator, de către toate făpturile Sale, nu 
ar fi realizate; ar exista doar o ascultare oarbă, ignorantă, sau omul ar face orbește cereri 
către Dumnezeu, și inima omului ar fi imposibil de cucerit complet. În consecinţă, ar fi 
imposibil ca o astfel de lucrare de cucerire să câștige omul, ba, mai mult decât atât, de 
a fi mărturie pentru Dumnezeu. Astfel de făpturi nu ar putea să își îndeplinească datoria, 
și doar ar face înțelegeri cu Dumnezeu; aceasta nu ar fi cucerire, ci milă și 
binecuvântare. Cea mai mare problemă cu omul este faptul că el nu se gândește la 
nimic, decât la soarta și la perspectivele sale, și că idolatrizează aceste lucruri. Omul Îl 
caută pe Dumnezeu de dragul sorții și perspectivelor sale; el nu | se închină lui 
Dumnezeu datorită iubirii sale pentru El. Şi astfel, în cucerirea omului, egoismul omului, 
lăcomia și lucrurile care îl împiedică cel mai mult în venerarea lui Dumnezeu, toate 
trebuie tratate și, astfel, eliminate. Făcând acest lucru, vor fi obținute efectele cuceririi 
omului. Drept rezultat, în primele etape ale cuceririi omului este necesar să fie purificat 
de ambițiile fantastice și de cele mai fatale slăbiciuni ale sale și, prin aceasta, să fie 

dezvăluită iubirea omului față de Dumnezeu și să fie schimbată cunoașterea lui despre 
viața umană, modul în care Îl vede pe Dumnezeu și semnificația existenţei sale. În acest 
mod, iubirea omului faţă de Dumnezeu este curățată, adică, inima omului este cucerită. 
Dar, în atitudinea lui Dumnezeu faţă de toate făpturile, Dumnezeu nu cucerește doar de 
dragul cuceririi; mai degrabă, El cucereşte pentru a-l câștiga pe om, pentru propria Sa 
slavă și pentru a recupera cea mai timpurie, inițială asemănare a omului. Dacă El ar 
cuceri doar de dragul cuceririi, atunci semnificația lucrării de cucerire ar fi pierdută. 
Aceasta înseamnă că dacă, după cucerirea omului, Dumnezeu S-ar fi spălat pe mâini 
de om și nu ar fi ţinut cont de viața sau de moartea omului, atunci aceasta nu ar 
reprezenta gestionarea omenirii și nici cucerirea omului nu ar fi de dragul mântuirii sale. 
În centrul lucrării de mântuire se află doar câștigarea omului după cucerirea sa și sosirea 
lui finală la o destinaţie minunată, și doar aceasta poate atinge scopul mântuirii omului. 
Cu alte cuvinte, doar sosirea omului la o destinaţie frumoasă și intrarea sa în odihnă 
reprezintă perspectivele pe care ar trebui să le aibă toate făpturile, și lucrarea care ar 
trebui făcută de Creator. Dacă omul ar trebui să facă această lucrare, atunci aceasta ar 
fi prea limitată: l-ar duce pe om până la un anumit punct, dar nu ar putea să îl conducă 
pe om până la destinaţia eternă. Omul nu poate să decidă destinul omului, și mai mult 
decât atât, nu poate să asigure perspectivele omului și destinaţia sa viitoare. Cu toate 
acestea, lucrarea făcută de Dumnezeu este diferită. Dat fiind că EI l-a creat pe om, EIl îl 
conduce; dat fiind că El îl mântuieșşte pe om, El îl va salva în mod desăvârșit și îl va 
câștiga pe deplin; dat fiind că El îl conduce pe om, El îl va aduce la destinaţia 
corespunzătoare; și dat fiind că El l-a creat și îl gestionează pe om, El trebuie să Își 
asume responsabilitatea pentru soarta omului și pentru perspectivele sale. Aceasta este 
lucrarea făcută de Creator. Deși lucrarea de cucerire este obținută prin purificarea 
omului de perspectivele sale, omul trebuie, în cele din urmă, să fie adus la destinaţia 
corespunzătoare pregătită pentru el de către Dumnezeu. Faptul că omul are o destinaţie 
și că soarta lui este asigurată se întâmplă tocmai deoarece Dumnezeu prelucrează 
omul. Aici, destinaţia potrivită la care se face referire nu este reprezentată de speranţele 
și perspectivele purificate în trecut; cele două sunt diferite. Acele lucruri la care omul 
speră și pe care le urmărește sunt dorul arzător care se naște din căutarea dorințelor 
extravagante ale trupului, mai degrabă decât a destinaţiei cuvenite omului. Între timp, 
ceea ce Dumnezeu a pregătit pentru om sunt binecuvântările și promisiunile pentru om 
odată ce el a fost purificat, ceea ce Dumnezeu a pregătit pentru om după ce a creat 
lumea, iar acestea nu sunt întinate de alegerile, noţiunile, închipuirile sau trupul omului. 
Această destinaţie nu este pregătită pentru o anumită persoană, dar este locul de odihnă 
al întregii omeniri. Și astfel, această destinaţie este cea mai potrivită pentru omenire. 
Creatorul intenţionează să orchestreze toate făpturile creaţiei. Trebuie să dai 
ascultare și să nu renunti la nimic din ceea ce face El, nici nu trebuie să te răzvrătești 
fată de El. Când lucrarea pe care o face El va atinge în cele din urmă scopurile Sale, 
prin aceasta El va câștiga slavă. Astăzi, de ce nu se spune că ești descendentul lui Moab 

sau odrasla marelui balaur roșu? De ce nu se vorbeşte de oamenii aleși și se discută 
doar despre făpturile create? Făptura creată — aceasta era denumirea iniţială a omului 
și aceasta este identitatea sa înnăscută. Numele variază doar deoarece epocile și 
perioadele lucrării variază; de fapt, omul este o făptură obișnuită. Toate creaturile, fie 
ele cele mai corupte sau cele mai sfinte, trebuie să îndeplinească datoria unei făpturi 
create. Când Dumnezeu Își îndeplinește lucrarea de cucerire, El nu te controlează 
folosind perspectivele, soarta sau destinaţia ta. De fapt, nu este nevoie să se lucreze în 
acest fel. Scopul lucrării de cucerire este de a-l face pe om să-și îndeplinească datoria 
de făptură creată, de a-l face să | se închine Creatorului; doar după aceasta poate el să 
intre în destinaţia minunată. Soarta omului este controlată de mâinile lui Dumnezeu. Eşti 
incapabil de a te controla pe tine însuţi: în ciuda faptului că omul întotdeauna se agită și 
își găsește ocupații în nume propriu, el rămâne incapabil de a se controla. Dacă ai putea 
să-ţi cunoști propriile perspective, dacă ai putea să-ţi controlezi propria soartă, ai mai fi 
o făptură creată? Pe scurt, indiferent cum lucrează Dumnezeu, toată lucrarea Sa este 
de dragul omului. la, de exemplu, cerurile și pământul și toate lucrurile pe care 
Dumnezeu le-a creat pentru a-i sluji omului: luna, soare și stelele pe care El le-a făcut 
pentru om, animalele și plantele, primăvara, vara, toamna și iarna și așa mai departe — 
toate sunt create pentru existența omului. Și astfel, indiferent de modul în care 
Dumnezeu mustră și judecă omul, totul este pentru mântuirea omului. Deși El îl 
deposedează pe om de speranţele lui lumești, este pentru a-l purifica, iar purificarea 
omului este săvârșită pentru ca el să poată supraviețui. Destinația omului este în mâinile 
Creatorului, deci cum ar putea omul să se controleze pe sine însuși? 

De îndată ce a fost finalizată lucrarea de cucerire, omul va fi adus într-o lume 
frumoasă. Desigur, această viaţă se va desfășura în continuare pe pământ, dar va fi cu 
totul diferită de viaţa omului de astăzi. Este viaţa pe care omenirea o va avea după ce 
toți oamenii au fost cuceriţi, va fi un nou început pentru om pe pământ, iar faptul că 
oamenii ar putea să aibă o asemenea viaţă va fi dovada că omenirea a intrat într-un 
târâm nou și frumos. Va fi începutul vieţii omului și al lui Dumnezeu pe pământ. Premisa 
unei vieţi atât de frumoase trebuie să fie faptul că, după ce omul a fost purificat și cucerit, 
el se supune înaintea Creatorului. Și astfel, lucrarea de cucerire este ultima etapă a 
lucrării lui Dumnezeu înainte ca omenirea să pătrundă în minunata destinaţie. O astfel 
de viaţă este viaţa viitoare a omului pe pământ, cea mai frumoasă viață pe pământ, tipul 
de viaţă după care tânjește omul, tipul pe care omul nu l-a mai reușit niciodată înainte, 
în istoria lumii. Este rezultatul final al celor 6000 de ani de lucrare de gestionare; este 
acel lucru după care tânjește omenirea cel mai mult și este, de asemenea, promisiunea 
lui Dumnezeu pentru om. Dar această promisiune nu se poate împlini imediat: omul va 
intra în viitoarea destinație doar după ce lucrarea zilelor de pe urmă a fost finalizată și el 
a fost complet cucerit, adică, odată ce Satana a fost complet înfrânt. După ce va fi rafinat, 
omul va fi lipsit de o natură păcătoasă, deoarece Dumnezeu îl va fi înfrânt pe Satana, 
adică nu va exista nicio năvălire a forțelor ostile și nici forţe ostile care să poată ataca 

trupul omului. Și astfel, omul va fi liber și sfânt — el va fi intrat în eternitate. Doar dacă 
forțele ostile ale întunericului sunt ţinute în robie va fi omul liber oriunde merge și, astfel, 
va fi lipsit de răzvrătire sau împotrivire. Satana nu are decât să fie ţinut în robie și totul 
va fi în regulă cu omul; situaţia actuală există pentru că Satana încă provoacă probleme 
peste tot pe pământ și deoarece întreaga lucrare de gestionare a lui Dumnezeu nu a 
ajuns încă la final. Odată ce Satana a fost înfrânt, omul va fi eliberat pe deplin; când 
omul Îl câștigă pe Dumnezeu și iese de sub stăpânirea Satanei, el va privi Soarele 
dreptăţii. Viaţa cuvenită omului normal va fi recâștigată; tot ceea ce ar trebui avut de 
omul normal — precum abilitatea de a deosebi binele de rău și înțelegerea modului în 
care să mănânce și să se îmbrace și abilitatea de a trăi normal — toate acestea vor fi 
recâștigate. Dacă Eva nu ar fi fost ispitită de șarpe, omul ar fi trebuit să aibă acest tip de 
viaţă normală după ce el a fost creat la început. El ar fi trebuit să mănânce, să fie 
îmbrăcat și să ducă viața normală a omului pe pământ. Totuși, după ce omul a devenit 
vicios, această viaţă a devenit o iluzie de neatins și nici măcar astăzi omul nu 
îndrăznește să-și imagineze astfel de lucruri. De fapt, această viață frumoasă după care 
tânjește omul este o necesitate. Dacă omul ar fi fără o astfel de destinaţie, atunci viața 
sa vicioasă pe pământ nu ar înceta niciodată, iar dacă nu ar exista o astfel de viaţă 
frumoasă, atunci nu ar exista nicio încheiere a sorții Satanei sau a epocii în care Satana 
are putere asupra pământului. Omul trebuie să ajungă într-un ţinut neatins de forțele 
întunericului și, când ajunge, aceasta va dovedi că Satana a fost înfrânt. În acest mod, 
odată ce nu există niciun deranj din partea Satanei, Dumnezeu Însuși va controla 
omenirea, iar El va porunci și va controla întreaga viaţă a omului; doar atunci va fi fost 
Satana cu adevărat înfrânt. Viaţa omului de astăzi este în mare parte o viaţă de întinare; 
este tot o viaţă de suferință și chin. Aceasta nu ar putea fi numită înfrângerea Satanei; 
omul încă nu a scăpat de marea suferinţei, încă nu a scăpat de greutăţile vieţii omenești 
sau de influența Satanei, iar el încă are cunoștințe infime despre Dumnezeu. Toate 
greutăţile omului au fost create de Satana; Satana a fost cel care a adus suferinţele în 
viața omului și doar după ce Satana este înrobit va putea omul să scape complet din 
marea suferinței. Totuși, încătușarea Satanei se obţine prin cucerirea și câștigarea inimii 
omului, făcându-l pe om prada de război a luptei cu Satana. 

Astăzi, căutarea omului de a deveni un biruitor şi de a fi desăvârșit sunt lucrurile pe 
care le caută înainte ca el să aibă viața umană normală pe pământ și acestea sunt 
obiectivele pe care el le urmărește înainte ca Satana să fie înrobit. În esenţă, căutarea 
omului de a deveni un biruitor și de a fi desăvârșit sau de a fi de mare folos, este de a 
scăpa de sub influența Satanei: căutarea omului este de a deveni un biruitor, dar 
rezultatul final va fi scăparea sa de sub influența Satanei. Doar prin scăparea de sub 
influența Satanei poate omul să ducă viața umană normală pe pământ, viaţa de 
închinare lui Dumnezeu. Astăzi, căutarea omului de a deveni un biruitor și de a fi 
desăvârșit sunt lucrurile care sunt urmărite înainte de a avea viața umană normală pe 
pământ. Ele sunt urmărite în principal de dragul de a fi curăţit și pentru a pune adevărul 

în practică și pentru a se închina Creatorului. Dacă omul are viața umană normală pe 
pământ, o viaţă fără greutăţi sau suferință, atunci omul nu se va implica în căutarea de 
a deveni un biruitor. „A deveni un biruitor” și „a fi desăvârșit” sunt obiectivele pe care 
Dumnezeu le dă omului pentru a le urmări și, prin urmărirea acestor obiective, El îl face 
pe om să pună adevărul în practică și să trăiască o viaţă plină de înţeles. Obiectivul este 
de a-l desăvârși pe om și de a-l câștiga, iar urmărirea ţelului de a deveni un biruitor și de 
a fi desăvârșit este doar un mijloc. Dacă, în viitor, omul intră într-o destinaţie minunată, 
nu vor exista referiri la a deveni un biruitor şi la a fi desăvârșit; va exista doar fiecare 
făptură creată care îşi îndeplinește misiunea sa. Astăzi, omul este făcut să urmărească 
aceste lucruri doar pentru a defini un scop pentru om, astfel încât căutarea omului să 
poată fi mai orientată și mai practică. Altfel, omul ar trăi printre abstractizări nedeslușite 
și ar urmări intrarea în viaţa veșnică, iar dacă aceasta ar fi astfel, nu ar fi omul mai demn 
de milă? Să urmărești în modul acesta, fără scopuri sau principii — nu este aceasta auto- 
amăgire? În cele din urmă, această căutare ar fi, în mod natural, inutilă; în final, omul 
încă ar trăi sub stăpânirea Satanei și ar fi incapabil de a se elibera de aceasta. De ce să 
se supună unei astfel de urmăriri fără scop? Când omul intră în destinația eternă, omul 
| se va închina Creatorului, iar datorită faptului că omul a câștigat mântuirea și a intrat în 
eternitate, omul nu va urmări niciun obiectiv și, mai mult decât atât, nici nu va trebui să 
se îngrijoreze că va fi asaltat de Satana. În acest moment, omul își va cunoaște locul și 
își va îndeplini misiunea, și chiar dacă nu este mustrat sau judecat, fiecare îşi va îndeplini 
datoria. În acel moment, omul va fi o făptură, atât în identitate, cât și în statut. Nu va mai 
exista o distincţie între superior și inferior; fiecare persoană doar va îndeplini o funcţie 
diferită. Totuși, omul va trăi în continuare într-o destinaţie ordonată și potrivită pentru 
omenire; omul își va îndeplini datoria de dragul de a se închina Creatorului, și aceasta 
e omenirea care va deveni omenirea eternității. În acel moment, omul va fi câștigat o 
viată luminată de Dumnezeu, o viață sub protecţia și grija lui Dumnezeu, o viaţă 
împreună cu Dumnezeu. Omenirea va duce o viaţă normală pe pământ și toți oamenii 
vor intra pe calea cea dreaptă. Planul de gestionare (planul mântuirii) de 6000 de ani îl 
va fi învins cu totul pe Satana, adică Dumnezeu va fi recuperat imaginea iniţială a omului 
de după crearea lui și, astfel, intenţia originală a lui Dumnezeu va fi fost îndeplinită. La 
început, înainte ca omenirea să fie coruptă de Satana, omenirea ducea o viaţă normală 
pe pământ. Mai târziu, când a fost corupt de Satana, omul a pierdut această viață 
normală și, astfel, a început lucrarea de gestionare a lui Dumnezeu și bătălia cu Satana 
pentru a recupera viața normală a omului. Abia când lucrarea de 6000 de ani de 
gestionare a lui Dumnezeu ajunge la final, va începe oficial viața întregii omeniri pe 
pământ; doar atunci omul va avea o viață minunată, iar Dumnezeu Își va redobândi 
scopul pentru care a creat omul la început, precum și asemănarea iniţială a omului. Și 
astfel, odată ce are viața normală a omenirii pe pământ, omul nu va mai urmări să devină 
un biruitor sau să fie desăvârșit, pentru că omul va fi sfânt. „Biruitorii” și „a fi desăvârșit” 
despre care vorbește omul sunt obiectivele oferite omului pentru a le urmări în timpul 

luptei dintre Dumnezeu și Satana, iar acestea există doar pentru că omul a fost corupt. 
Prin a-ţi da un obiectiv și a te convinge să urmărești acest obiectiv, Satana va fi înfrânt. 
A-ţi cere să fii un biruitor sau să fii desăvârșit ori să fii folosit necesită să fii mărturie 
pentru a-l face de rușine pe Satana. În final, omul va duce viața umană normală pe 
pământ și omul va fi sfânt; când se va întâmpla asta, vor mai căuta oamenii să devină 
biruitori? Nu sunt ei toţi făpturi ale creaţiei? Când se vorbește despre a fi un biruitor şi a 
fi desăvârșit, aceste cuvinte sunt îndreptate către Satana și către murdăria omului. Nu 
face acest „biruitor” referire la victoria asupra Satanei și asupra forțelor ostile? Când spui 
că ai fost desăvârșit, ce anume din tine a fost desăvârșit? Nu-i așa că te-ai lepădat de 
firile tale corupte satanice, astfel încât să poţi obține dragostea supremă pentru 
Dumnezeu? Astfel de lucruri sunt spuse cu referire la lucrurile imorale din om și referitor 
la Satana; ele nu sunt rostite cu privire la Dumnezeu. 

Dacă nu urmărești să devii un biruitor și să fii desăvârșit acum, atunci, în viitor, când 
omenirea va duce o viaţă normală pe pământ, nu va mai exista oportunitatea pentru o 
astfel de căutare. În acel moment, finalul fiecărui tip de persoană va fi fost dezvăluit. În 
acel moment, va fi clar ce fel de lucru ești, iar dacă dorești să fii un biruitor sau să fii 
făcut desăvârșit va fi imposibil. Din cauza răzvrătirii sale, omul va fi pedepsit după ce va 
fi dat în vileag. În acel moment, scopul omului nu va fi o poziție superioară faţă de alţii, 
pentru ca unii să fie biruitori și alţii să fie desăvârșiţi sau pentru ca unii să fie întâi-născuții 
lui Dumnezeu, iar alţii să fie fiii lui Dumnezeu; oamenii nu vor urmări aceste lucruri. Toţi 
vor fi făpturile lui Dumnezeu, toți vor trăi pe pământ și toţi vor trăi împreună cu Dumnezeu 
pe pământ. Acum este momentul luptei dintre Dumnezeu și Satana, este o perioadă în 
care această luptă încă nu s-a încheiat, o perioadă în care omul încă nu a fost complet 
câștigat; este o perioadă de tranziţie. Și astfel, omului i se cere să devină fie biruitor, fie 
unul dintre oamenii lui Dumnezeu. Astăzi există deosebiri în statut, dar când vine 
vremea, nu vor exista astfel de deosebiri: statutul tuturor celor care au fost victorioși va 
fi același, toți vor membri calificaţi ai omenirii și vor trăi în mod egal pe pământ, 
însemnând că toti vor fi făpturi create calificate și că tuturor li se vor da aceleași lucruri. 
Deoarece epocile lucrării lui Dumnezeu sunt diferite, iar obiectele lucrării Sale sunt 
diferite, dacă această lucrare este făcută în voi, sunteţi potriviţi pentru a fi desăvârșiți și 
pentru a deveni biruitori; dacă ar fi făcută în altă parte, atunci oamenii de acolo ar fi 
potriviti să devină primul grup de oameni care să fie cuceriţi și primul grup de oameni 
care să fie desăvârșiţi. Astăzi, această lucrare nu este făcută în altă parte, deci oamenii 
din alte ţări nu sunt potriviţi să fie desăvârșiţi și să devină biruitori și este imposibil pentru 
ei să devină primul grup. Deoarece obiectul lucrării lui Dumnezeu este diferit, epoca 
lucrării lui Dumnezeu este diferită și sfera sa este diferită, există primul grup, adică, 
există biruitorii, și la fel va exista un al doilea grup care va fi desăvârșit. Odată ce există 
un prim grup care a fost desăvârșit, va exista un exemplu și un model, astfel încât în 
viitor vor exista un al doilea și un al treilea grup al celor care au fost desăvârșiţi, dar, în 
eternitate, ei toţi vor fi la fel și nu vor exista clasificări ale statutului. Ei doar vor fi fost 

desăvârșiți în momente diferite și nu vor exista diferenţe ale statutului. Când vine vremea 
în care toată lumea a fost desăvârșită și lucrarea întregului univers a fost încheiată, nu 
vor exista deosebiri în statut și toți vor avea statut egal. Astăzi, această lucrare este 
făcută printre voi astfel încât voi să deveniți biruitorii. Dacă ar fi făcută în Marea Britanie, 
atunci Marea Britanie ar avea primul grup, la fel cum veţi fi voi primul grup. Doar că ați 
fost deosebit de binecuvântaţi cu har prin felul în care lucrarea este îndeplinită în voi, iar 
dacă această lucrare nu ar fi făcută în voi, atunci aţi al doilea grup, sau al treilea, ori al 
patrulea, sau al cincilea. Aceasta este doar datorită diferenţei în ordinea lucrării; primul 
grup și al doilea grup nu arată că unul este mai sus sau mai jos decât celălalt, arată doar 
ordinea în care acești oameni sunt desăvârșiți. Astăzi, aceste cuvinte vă sunt 
comunicate, dar de ce nu aţi fost informaţi mai devreme? Deoarece, fără un proces, 
oamenii tind spre extreme. De exemplu, Isus a zis la vremea Lui: „Cum am plecat, așa 
voi sosi”. Astăzi, mulți sunt orbiţi de aceste cuvinte și ei doar vor să poarte veșminte albe 
și să îşi aștepte răpirea la cer. Astfel, există multe cuvinte care nu pot fi rostite prea 
devreme; dacă ar fi rostite prea devreme, omul ar tinde spre extreme. Statura omului 
este prea mică și el este incapabil să-și dea seama de adevărul acestor cuvinte. 

Când omenirea obține viața adevărată a omului pe pământ și când toate forțele 
Satanei sunt înrobite, omul va trăi cu ușurință pe pământ. Lucrurile nu vor fi la fel de 
complexe precum sunt astăzi: relaţiile umane, relaţiile sociale, relaţiile familiale 
complexe — aduc atât de multe probleme, atât de multă durere! Viaţa omului aici este 
așa de nefericită! Odată ce omul a fost cucerit, inima și mintea lui se vor schimba: el va 
avea o inimă care Îl slăvește pe Dumnezeu și care Îl iubește pe Dumnezeu. Odată ce 
toţi cei din univers care caută să-L iubească pe Dumnezeu au fost cuceriti, adică, odată 
ce Satana a fost înfrânt, și odată ce Satana — toate forțele întunericului — a fost înrobit, 
atunci viața omului pe pământ va fi netulburată, iar el va putea să trăiască în mod liber 
pe pământ. Dacă viața omului ar fi lipsită de relaţii lumești și de complexităţile trupului, 
atunci ar fi mult mai ușor. Relaţiile trupești ale omului sunt prea complicate, iar faptul că 
omul are astfel de lucruri dovedește că el încă nu s-a eliberat de influenţa Satanei. Dacă 
ai avea aceeași relaţie cu fiecare dintre fraţii și surorile tale, dacă ai avea aceeași relaţie 
cu fiecare membru al familiei tale, atunci nu ai avea griji și nu ar trebui să te îngrijorezi 
în privința nimănui. Nimic nu ar putea fi mai frumos și, în acest mod, omul ar fi eliberat 
de jumătate din suferinţa lui. Trăind o viaţă omenească normală pe pământ, omul va fi 
asemănător îngerilor; deși încă aparținând trupului, el va fi foarte asemănător unui înger. 
Aceasta este promisiunea finală, ultima promisiune acordată omului. Astăzi, omul îndură 
mustrare și judecată; crezi că experienţa omului privind astfel de lucruri este fără sens? 
Se poate ca lucrarea de mustrare și judecată să fie făcută fără motiv? Înainte a fost spus 
că a mustra și a judeca omul înseamnă să-l pui într-o groapă fără fund, ceea ce 
înseamnă să-i iei soarta și perspectivele. Aceasta are un singur scop: curățarea omului. 
Omul nu este pus în groapa fără fund în mod intenţionat, după care Dumnezeu Își spală 
mâinile de el. În schimb, este pentru a trata răzvrătirea din om, astfel ca în final lucrurile 

din om să fie curățate, astfel încât el să poată avea o cunoștință adevărată despre 
Dumnezeu și să fie ca o persoană sfântă. Dacă aceasta este făcută, atunci totul va fi 
realizat. De fapt, când acele lucruri din om care trebuie tratate sunt tratate și omul este 
mărturie răsunătoare, Satana va fi, de asemenea, înfrânt și, deși pot fi câteva din acele 
lucruri care sunt iniţial în om care nu sunt complet curățate, odată ce Satana este înfrânt, 
ele nu vor mai cauza probleme și, în acel moment, omul va fi fost complet curăţat. Omul 
nu a experimentat niciodată o astfel de viaţă, dar când Satana este înfrânt, totul va fi 
rezolvat, iar acele lucruri neînsemnate din om vor fi toate soluționate; și, odată ce 
problema principală a fost rezolvată, toate celelalte necazuri se vor sfârși. În timpul 
acestei întrupări a lui Dumnezeu pe pământ, când El face personal lucrarea Sa printre 
oameni, toată lucrarea pe care o face El este săvârşită pentru a-l înfrânge pe Satana, 
iar El îl va înfrânge pe Satana prin cucerirea omului și prin desăvârșirea voastră. Când 
sunteţi mărturii răsunătoare, aceasta, de asemenea, va fi un semn al înfrângerii Satanei. 
Omul este mai întâi cucerit și în final desăvârșit complet pentru a-l înfrânge pe Satana. 
În esenţă, totuși, împreună cu înfrângerea Satanei, aceasta este și mântuirea întregii 
omeniri din această mare goală a suferinţei. Indiferent dacă lucrarea este îndeplinită prin 
întreg universul sau în China, totul este pentru a-l înfrânge pe Satana și a aduce 
mântuire întregii omeniri, astfel încât omul să poată intra în locul de odihnă. Dumnezeu 
întrupat, acest trup normal, este întocmai pentru a-l înfrânge pe Satana. Lucrarea lui 
Dumnezeu în trup este folosită pentru a aduce mântuire tuturor celor de sub ceruri care 
Îl iubesc pe Dumnezeu, este pentru a cuceri întreaga omenire și, mai ales, pentru a-l 
înfrânge pe Satana. Esenţa întregii lucrări de gestionare este inseparabilă de 
înfrângerea Satanei pentru a aduce mântuirea întregii omeniri. De ce, în mare parte din 
această lucrare, se vorbește mereu despre faptul că trebuie să fiți mărturie? Şi către 
cine este îndreptată această mărturie? Nu este îndreptată către Satana? Această 
mărturie este adusă lui Dumnezeu și este făcută pentru a confirma că lucrarea lui 
Dumnezeu și-a atins scopul. A sta mărturie are legătură cu lucrarea de înfrângere a 
Satanei; dacă nu ar exista o luptă cu Satana, atunci omului nu i s-ar cere să stea 
mărturie. Pentru că Satana trebuie înfrânt, în același timp cu salvarea omului, Dumnezeu 
cere ca omul să-l stea mărturie în fața Satanei, mărturie pe care El o folosește pentru a 
salva omul și pentru a lupta cu Satana. Drept rezultat, omul este atât obiect al mântuirii, 
cât și instrument al înfrângerii Satanei și, astfel, omul este în centrul lucrării întregii 
gestionări a lui Dumnezeu, în vreme ce Satana este doar obiectul distrugerii, dușmanul. 
Poţi simţi că nu ai făcut nimic, dar din cauza schimbărilor din firea ta, mărturia a fost 
dată, iar această mărturie este îndreptată către Satana și nu este făcută omului. Omul 
nu este potrivit pentru a se bucura de o asemenea mărturie. Cum ar putea el să înțeleagă 
lucrarea făcută de Dumnezeu? Obiectul luptei lui Dumnezeu este Satana; omul, între 
timp, este doar obiectul mântuirii. Omul are firi corupte satanice și este incapabil de a 
înțelege această lucrare. Aceasta este datorită stricăciunii Satanei și nu este ceva 
inerent omului, ci este regizată de Satana. Astăzi, principala lucrare a lui Dumnezeu este 

de a-l înfrânge pe Satana, adică, de a-l cuceri cu totul pe om, astfel încât omul să poată 
fi mărturie finală a lui Dumnezeu înaintea Satanei. În acest fel, toate lucrurile vor fi 
realizate. În multe cazuri, cu ochiul liber pare că nu a fost făcut nimic, dar, de fapt, 
lucrarea a fost deja finalizată. Omul necesită ca toată lucrarea de finalizare să fie vizibilă, 
totuși, fără a o face vizibilă ţie, Eu am terminat lucrarea Mea, căci Satana s-a supus, 
ceea ce înseamnă că a fost cu totul înfrânt, că toată înțelepciunea, puterea și autoritatea 
lui Dumnezeu l-au învins pe Satana. Aceasta este exact mărturia care trebuie dată și, 
deși nu are o expresie clară în om, deși nu este vizibil cu ochiul liber, Satana a fost deja 
înfrânt. Ansamblul acestei lucrări este îndreptat împotriva Satanei și este îndeplinit ca 
urmare a luptei cu Satana. Și astfel, există multe lucruri pe care omul nu le vede ca fiind 
de succes, dar care, în viziunea lui Dumnezeu, au fost cu succes terminate demult. 
Acesta este unul din adevărurile interioare ale întregii lucrări a lui Dumnezeu. 

Odată ce Satana a fost înfrânt, adică, odată ce omul a fost complet cucerit, omul va 
înțelege apoi că toată această lucrare este pentru mântuire și că mijloacele acestei 
mântuiri sunt pentru smulgerea oamenilor din mâinile Satanei. Lucrarea de 6000 de ani 
a gestionării lui Dumnezeu este împărţită în trei etape: Epoca Legii, Epoca Harului și 
Epoca Împărăției. Aceste trei etape de lucru sunt toate pentru mântuirea omenirii, adică, 
sunt pentru mântuirea omenirii care a fost coruptă în mod grav de Satana. În același 
timp, totuși, acestea sunt, de asemenea, pentru ca Dumnezeu să poată lupta cu Satana. 
Astfel, la fel precum lucrarea de mântuire este împărțită în trei etape, așa este și lupta 
cu Satana împărțită în trei etape, iar aceste două aspecte ale lucrării lui Dumnezeu sunt 
realizate în mod simultan. Lupta cu Satana este de fapt pentru mântuirea omenirii și, 
deoarece lucrarea mântuirii omenirii nu este ceva ce poate fi finalizat cu succes într-o 
singură etapă, lupta cu Satana este, de asemenea, împărţită în faze și perioade, iar 
războiul este purtat împotriva Satanei în conformitate cu nevoile omului și gradul de 
corupţie al Satanei din el. Poate, în închipuirea omului, el crede că, în această luptă, 
Dumnezeu va ridica armele împotriva Satanei în același mod în care s-ar lupta două 
armate una cu cealaltă. Aceasta este doar ceea ce intelectul omului este capabil să și-l 
închipuie; este o idee nerealistă și extrem de vagă, totuși, este ceea ce crede omul. Şi, 
deoarece Eu spun aici că modalitatea de mântuire a omului este prin intermediul luptei 
cu Satana, omul își imaginează că acesta este modul în care se desfășoară lupta. 
Lucrarea de mântuire a omului are trei etape, ceea ce înseamnă că lupta cu Satana a 
fost împărțită în trei etape pentru a-l învinge pe acesta odată și pentru totdeauna. Totuși, 
adevărul interior al întregii lucrări a luptei cu Satana este că efectele sale sunt obținute 
prin diferiţi pași ai lucrării: acordarea harului asupra omului, devenirea jertfei de păcat a 
omului, iertarea păcatelor omului, cucerirea omului și desăvârșirea acestuia. De fapt, 
lupta cu Satana nu este ridicarea armelor împotriva Satanei, ci mântuirea omului, 
prelucrarea vieții omului și schimbarea firii omului pentru ca el să poată fi martor pentru 
Dumnezeu. Acesta este modul în care Satana este înfrânt. Satana este înfrânt prin 
schimbarea firii corupte a omului. Când Satana va fi înfrânt, adică, atunci când omul va 

fi complet mântuit, atunci Satana cel umilit va fi complet încătușat și, în acest mod, 
omul va fi fost complet mântuit. Așadar, esența mântuirii omului este războiul cu 
Satana, iar acest război este în primul rând reflectat în mântuirea omului. Etapa zilelor 
de pe urmă, în care omul trebuie cucerit, este ultima etapă în lupta cu Satana și, de 
asemenea, lucrarea mântuirii complete a omului de sub stăpânirea Satanei. 
Semnificaţia interioară a cuceririi omului este întoarcerea întrupării Satanei — omul care 
a fost corupt de Satana — la Creator după cucerirea lui, prin care el îl va abandona pe 
Satana și se va întoarce complet la Dumnezeu. În acest mod, omul va fi complet mântuit. 
Și astfel, lucrarea cuceririi este ultima lucrare în lupta împotriva Satanei și etapa finală 
în gestionarea lui Dumnezeu pentru înfrângerea Satanei. Fără această lucrare, 
mântuirea completă a omului ar fi în cele din urmă imposibilă, înfrângerea totală a 
Satanei ar fi de asemenea imposibilă, iar omenirea nu ar putea niciodată să intre în 
destinaţia minunată sau să se elibereze de influenţa Satanei. În consecinţă, lucrarea 
mântuirii omului nu poate fi finalizată înainte ca lupta cu Satana să fie încheiată, căci 
esenţa lucrării gestionării lui Dumnezeu este pentru mântuirea omenirii. Omenirea de la 
începuturi a fost în mâinile lui Dumnezeu, însă, din cauza tentaţiei și a corupției Satanei, 
omul a fost constrâns de acesta și a căzut în mâinile celui rău. Prin urmare, Satana a 
devenit obiectul care trebuie învins în lucrarea de gestionare a lui Dumnezeu. Deoarece 
Satana a pus stăpânire pe om și pentru că omul este capitalul pe care-l folosește 
Dumnezeu ca să ducă la bun sfârșit întreaga gestionare, dacă omul va fi salvat, atunci 
trebuie smuls înapoi din mâinile Satanei, adică omul trebuie recuperat după ce a fost 
ținut prizonier de Satana. Astfel, Satana trebuie învins prin schimbările din vechea fire a 
omului, schimbări care redau omului simţul iniţial al raţiunii. În acest mod, omul, care a 
fost luat prizonier, poate fi smuls înapoi din mâinile Satanei. Dacă omul este eliberat de 
influenţa și constrângerea Satanei, atunci Satana va fi făcut de ocară, omul va fi în cele 
din urmă recuperat, iar Satana va fi învins. Şi pentru că omul a fost eliberat de sub 
influenţa întunecată a Satanei, va deveni prada de război a acestei întregi bătălii, iar 
Satana va deveni obiectul care va fi pedepsit odată ce bătălia s-a încheiat, după care 
întreaga lucrare de salvare a omenirii va fi finalizată. 

Dumnezeu nu are nicio urmă de răutate față de făpturile creaţiei și dorește doar să 
îl învingă pe Satana. Toată lucrarea Sa — fie ea mustrare sau judecată — este îndreptată 
împotriva Satanei; este îndeplinită pentru mântuirea omenirii, iar totul este pentru a-l 
învinge pe Satana, și are un singur obiectiv: să se lupte cu Satana până la sfârșit! 
Dumnezeu nu Se va odihni niciodată înainte de a-l fi biruit pe Satana! El se va odihni 
doar după ce l-a înfrânt pe Satana. Deoarece toată lucrarea făcută de Dumnezeu este 
îndreptată împotriva Satanei și pentru că aceia care au fost corupți de Satana sunt toți 
sub influența stăpânirii Satanei și toți trăiesc sub stăpânirea Satanei, fără a se lupta 
împotriva acestuia și a se distanţa de el, Satana nu și-ar fi slăbit strânsoarea asupra 
acestor oameni, iar ei nu ar fi putut fi cuceriţi. Dacă ei nu ar fi fost cuceriti, ar dovedi că 
Satana nu a fost înfrânt, că el nu a fost învins. Și astfel, în planul de gestionare (planul 

mântuirii) de 6000 de ani al lui Dumnezeu, în timpul primei etape, El a făcut lucrarea 
legii, în timpul celei de-a doua etape El a făcut lucrarea Epocii Harului, adică, lucrarea 
răstignirii, iar în cea de-a treia etapă, face lucrarea cuceririi omenirii. Toată această 
lucrare este îndreptată către măsura în care Satana a corupt omenirea, totul este pentru 
a-l învinge pe Satana și fiecare etapă este pentru a-l învinge pe Satana. Esenţa lucrării 
de 6000 de ani a gestionării lui Dumnezeu este lupta împotriva marelui balaur roșu, iar 
lucrarea de gestionare a omenirii este, de asemenea, lucrarea de înfrângere a Satanei, 
lucrarea luptei cu Satana. Dumnezeu a luptat timp de 6000 de ani și, astfel, a lucrat timp 
de 6000 de ani pentru a aduce în cele din urmă omul într-un nou ţinut. Când Satana este 
înfrânt, omul va fi complet eliberat. Nu este aceasta direcţia lucrării lui Dumnezeu astăzi? 
Aceasta este exact direcţia lucrării de azi: eliberarea completă și scăparea omului, astfel 
încât el să nu mai fie supus niciunei reguli, nici limitat de vreo legătură sau restricţie. 
Toată această lucrare este făcută în conformitate cu statura voastră și în conformitate 
cu nevoile voastre, însemnând că vi se oferă orice puteţi realiza. Nu este un caz de a 
obliga pe cineva să facă ceva peste puterile sale, de a vă impune vreun lucru; mai 
degrabă, toată această lucrare este îndeplinită în conformitate cu nevoile voastre 
actuale. Fiecare etapă a lucrării se desfășoară în conformitate cu nevoile actuale și 
cerințele pentru om; fiecare etapă a lucrării este pentru a-l învinge pe Satana. De fapt, 
la început nu existau bariere între Creator și făpturile Sale. Toate aceste impedimente 
au fost cauzate de Satana. Omul a devenit incapabil să vadă sau să atingă orice din 
cauza modului în care Satana l-a tulburat și corupt pe om. Omul este victima, cel care a 
fost înșelat. Odată ce Satana a fost înfrânt, făpturile create ÎI vor privi pe Creator, iar 
Creatorul va privi asupra făpturilor create și va putea să le conducă EIl Însuși. Doar 
aceasta este viaţa pe care omul ar trebui să o aibă pe pământ. Și astfel, lucrarea lui 
Dumnezeu este în principal pentru a-l înfrânge pe Satana și, odată ce Satana a fost 
înfrânt, totul va fi rezolvat. Astăzi, ai văzut că nu este simplu ca Dumnezeu să vină printre 
oameni. El nu a venit pentru a-Și petrece fiecare zi criticându-vă, să vă spună una și alta 
sau doar să vă permită să vedeţi cum arată și cum vorbește și trăiește. Dumnezeu nu a 
devenit trup doar pentru a vă permite să ÎI priviți sau pentru a vă deschide ochii, ori 
pentru a vă permite să auziți tainele despre care El a vorbit și cele șapte peceţi pe care 
le-a deschis. În schimb, El a devenit trup pentru a-l înfrânge pe Satana. El a venit 
personal printre oameni pentru a-l salva pe om și pentru a Se lupta cu Satana; aceasta 
este semnificaţia întrupării Sale. Dacă nu ar fi pentru a-l învinge pe Satana, atunci El nu 
ar face personal această lucrare. Dumnezeu a venit pe pământ pentru a-Și face lucrarea 
printre oameni, pentru a Se dezvălui personal omului și pentru a-i permite omului să-L 
privească; este aceasta puţin lucru? Chiar nu este simplu! Nu este așa cum își 
imaginează omul: că Dumnezeu a venit ca omul să Îl poată privi, pentru ca omul să 
poată înțelege că Dumnezeu este real, și nu nedeslușit sau lipsit de valoare, și că 
Dumnezeu este trufaș, dar și umil. Ar putea fi atât de simplu? Tocmai pentru că Satana 
a corupt trupul omului, și omul este cel pe care Dumnezeu intenţionează să îl salveze, 

Dumnezeu trebuie să-Și poarte trupul pentru a lupta cu Satana și pentru a-l păstori 
personal pe om. Doar acest lucru este benefic pentru lucrarea Sa. Cele două întrupări 
ale lui Dumnezeu au existat pentru a-l înfrânge pe Satana și, de asemenea, pentru a-l 
mântui mai bine pe om. Aceasta se întâmplă pentru că cel care se luptă cu Satana poate 
fi doar Dumnezeu, indiferent dacă este Duhul lui Dumnezeu sau trupul întrupat al lui 
Dumnezeu. Pe scurt, cei care se luptă cu Satana nu pot fi îngerii, cu atât mai puţin poate 
fi omul, care a fost corupt de Satana. Îngerii nu au puterea de a duce bătălia aceasta, 
iar omul este și mai lipsit de putere. Astfel, dacă Dumnezeu dorește să prelucreze viața 
omului, dacă El dorește să vină personal pe pământ pentru a-l mântui pe om, atunci El 
trebuie personal să devină trup — adică, El trebuie să Își asume personal trupul și, cu 
identitatea Sa inerentă și lucrarea pe care trebuie să o facă, să vină printre oameni și să 
îl salveze personal pe om. Dacă nu, dacă ar fi Duhul lui Dumnezeu sau omul care ar 
face această lucrare, atunci nu s-ar alege niciodată nimic din această luptă și nu s-ar 
sfârși niciodată. Omul are șansa la mântuire doar când Dumnezeu devine trup pentru a 
porni personal la război împotriva Satanei printre oameni. În plus, doar atunci este 
rușinat Satana şi lăsat fără nicio oportunitate de exploatat și fără niciun plan de executat. 
Lucrarea făcută de Dumnezeu întrupat nu poate fi realizată de Duhul lui Dumnezeu și 
ar fi și mai imposibil de făcut de orice trup lumesc, pentru că lucrarea pe care El o face 
este pentru viața omului și pentru schimbarea firii corupte a omului. Dacă omul ar 
participa în această luptă, el doar ar fugi într-o confuzie dureroasă și ar fi pur și simplu 
incapabil de a schimba firea lui coruptă. El ar fi incapabil de a-l salva pe om de la cruce 
sau de a cuceri toată omenirea răzvrătită, ci ar fi în stare doar să facă puţină lucrare 
veche care nu merge dincolo de principii, sau o lucrare care nu are legătură cu 
înfrângerea Satanei. Deci, de ce să vă obosiţi? Care este semnificaţia unei lucrări care 
nu poate să câștige omenirea, cu atât mai puţin să-l înfrângă pe Satana? Şi astfel, lupta 
cu Satana poate fi purtată doar de Dumnezeu Însuși și omului i-ar fi imposibil să o facă. 
Datoria omului este de a se supune și de a urma, căci omul nu poate face o lucrare 
asemănătoare cu crearea cerurilor și a pământului și, mai mult decât atât, nici nu poate 
îndeplini lucrarea de a se lupta cu Satana. Omul poate doar să-L mulţumească pe 
Creator sub conducerea lui Dumnezeu Însuși, prin care Satana este înfrânt; acesta este 
singurul lucru pe care îl poate face omul. Și astfel, de fiecare dată când începe o nouă 
luptă, adică, de fiecare dată când începe lucrarea unei noi epoci, această lucrare este 
făcută personal de Însuși Dumnezeu, prin care El conduce întreaga epocă și deschide 
o nouă cale pentru toată omenirea. Răsăritul fiecărei noi epoci este un nou început în 
lupta cu Satana, prin care omul pătrunde într-un ţinut mai nou, mai frumos, și o nouă 
epocă condusă personal de Însuși Dumnezeu. Omul este stăpânul tuturor lucrurilor, dar 
aceia care au fost câștigați vor deveni roadele tuturor luptelor cu Satana. Satana este 
corupătorul tuturor lucrurilor, este cel învins la finalul tuturor luptelor și este, de 
asemenea, cel care va fi pedepsit după aceste lupte. Dintre Dumnezeu, om și Satana, 
doar Satana este cel care va fi detestat și respins. Aceia care au fost câștigați de Satana, 

dar care nu sunt recuperati de Dumnezeu, devin, între timp, cei care vor primi pedeapsă 
în numele Satanei. Dintre aceștia trei, doar Dumnezeu ar trebui să fie venerat de toate 
lucrurile. Aceia care au fost corupți de Satana, dar care sunt recuperaţi de Dumnezeu și 
care urmează calea lui Dumnezeu, devin, între timp, cei care vor primi promisiunea lui 
Dumnezeu și îi vor judeca pe cei răi pentru Dumnezeu. Dumnezeu va fi cu siguranţă 
triumfător, iar Satana cu siguranţă va fi învins, dar printre oameni există cei care vor 
câștiga și cei care vor pierde. Aceia care vor câștiga vor aparține de biruitori, iar cei care 
vor pierde vor aparţine de învinși; aceasta este clasificarea conform tipului, este sfârșitul 
final al întregii lucrări a lui Dumnezeu. Este, de asemenea, scopul întregii lucrări a lui 
Dumnezeu, și nu se va schimba niciodată. Esenţa principalei lucrări a planului de 
gestionare (planul mântuirii) al lui Dumnezeu se concentrează pe mântuirea omului, iar 
Dumnezeu Se întrupează în principal pentru acest lucru esenţial, pentru această lucrare 
și pentru a-l înfrânge pe Satana. Prima dată când Dumnezeu a devenit trup a fost, de 
asemenea, pentru a-l înfrânge pe Satana: El, personal, a devenit trup și a fost personal 
răstignit pentru a finaliza lucrarea primei lupte, care a fost lucrarea de răscumpărare a 
omenirii. La fel, această etapă a lucrării este, de asemenea, făcută personal de 
Dumnezeu, care a devenit trup pentru a-Și face lucrarea printre oameni, pentru a rosti 
personal cuvântul Său și pentru a-i permite omului să-L vadă. Desigur, este inevitabil ca 
El să facă și altă lucrare pe parcurs, dar principalul motiv pentru care EIl Își îndeplinește 
personal lucrarea este pentru a-l înfrânge pe Satana, pentru a cuceri întreaga omenire 
și pentru a-i câștiga pe acești oameni. Așadar, lucrarea întrupării lui Dumnezeu chiar nu 
este simplă. Dacă scopul Său ar fi doar să-i arate omului că Dumnezeu este umil și 
ascuns, și că Dumnezeu este adevărat, dacă ar fi doar pentru a face această lucrare, 
atunci nu ar fi nevoie să devină trup. Chiar dacă Dumnezeu nu a devenit trup, El a putut 
să-Și dezvăluie în mod direct omului umilinţa și caracterul tainic, măreţia și sfințenia Sa, 
dar astfel de lucruri nu au nimic de-a face cu lucrarea de gestionare a omenirii. Acestea 
sunt incapabile să-l mântuiască sau să-l întregească pe om, cu atât mai puţin pot 
acestea să-l înfrângă pe Satana. Dacă înfrângerea Satanei ar implica doar Duhul care 
luptă împotriva duhului, atunci, o astfel de lucrare ar avea o valoare și mai puţin practică; 
ar fi incapabilă de a câștiga omul și ar ruina soarta și perspectivele omului. Astfel, 
lucrarea de astăzi a lui Dumnezeu are o semnificație profundă. Nu este doar pentru ca 
omul să-L poată vedea sau pentru ca ochii omului să poată fi deschiși, ori pentru a-i oferi 
o ușoară senzație de emoţionare sau încurajare; o astfel de lucrare nu are nicio 
însemnătate. Dacă poţi vorbi doar de acest tip de cunoaștere, atunci dovedești că nu 
cunoști adevărata semnificaţie a întrupării lui Dumnezeu. 

Lucrarea întregului plan de gestionare (planul mântuirii) al lui Dumnezeu este făcută 
personal de către Însuși Dumnezeu. Prima etapă — crearea lumii — a fost făcută personal 
de Dumnezeu Însuși și, dacă n-ar fi fost făcută, nimeni n-ar fi fost capabil să creeze 
omenirea; a doua etapă a fost răscumpărarea întregii omeniri și a fost, de asemenea, 
făcută personal de Dumnezeu Însuși; a treia etapă este de la sine înțeleasă: există o și 

mai mare nevoie pentru ca finalul întregii lucrări a lui Dumnezeu să fie făcut de Însuși 
Dumnezeu. Întreaga lucrare de răscumpărare, cucerire, câștigare și desăvârșire a 
întregii omeniri este îndeplinită personal de Însuși Dumnezeu. Dacă El nu ar face 
personal această lucrare, atunci identitatea Sa nu ar putea fi reprezentată de om, și nici 
lucrarea Sa să fie făcută de om. Pentru a-l înfrânge pe Satana, pentru a câștiga 
omenirea și pentru a-i da omului o viață normală pe pământ, El îl conduce personal pe 
om și lucrează personal printre oameni; pentru întregul Său plan de gestionare (planul 
mântuirii) și pentru toată lucrarea Sa, El trebuie să facă personal această lucrare. Dacă 
omul crede doar că Dumnezeu a venit ca el să-L vadă și pentru a-l face fericit, atunci, 
astfel de credinţe nu au nicio valoare, nicio însemnătate. Înțelegerea omului este prea 
superficială! Doar ducând la bun sfârșit El Însuși această lucrare poate Dumnezeu să 
facă această lucrare complet și cu temeinicie. Omul este incapabil să o facă în numele 
lui Dumnezeu. Dat fiind că nu are identitatea lui Dumnezeu sau esenţa Sa, el este 
incapabil să facă lucrarea lui Dumnezeu și, chiar dacă omul ar face această lucrare, nu 
ar avea niciun efect. Prima dată când Dumnezeu a devenit trup a fost pentru 
răscumpărare, pentru a răscumpăra toată omenirea din păcat, pentru a face omul 
capabil de a fi curăţat și de a fi iertat de păcatele sale. Lucrarea de cucerire este, de 
asemenea, făcută personal de Dumnezeu printre oameni. Dacă, în timpul acestei etape, 
Dumnezeu doar ar rosti profeţii, atunci un profet sau cineva înzestrat ar putea fi găsit 
pentru a-l lua locul; dacă doar profeţiile ar fi rostite, omul ar putea să-l ţină locul lui 
Dumnezeu. Totuși, dacă omul ar încerca să facă personal lucrarea lui Dumnezeu Însuși 
și dacă ar încerca să prelucreze viaţa omului, i-ar fi imposibil să facă această lucrare. 
Trebuie făcută personal de Însuși Dumnezeu: Dumnezeu trebuie să devină personal 
trup pentru a face această lucrare. În Epoca Cuvântului, dacă profetiile ar fi doar rostite, 
atunci Isaia sau profetul Elia ar putea fi găsiţi pentru a face această lucrare, și nu ar fi 
nevoie ca Dumnezeu Însuși să o facă personal. Deoarece lucrarea făcută în această 
etapă nu este doar despre rostirea unor profeţii și deoarece are o mai mare valoare ca 
lucrarea cuvintelor să fie folosită pentru a cuceri omul şi a-l înfrânge pe Satana, această 
lucrare nu poate fi făcută de om şi trebuie făcută personal de Însuși Dumnezeu. În Epoca 
Legii, lahve a făcut o parte din lucrarea Lui, după care El a rostit anumite cuvinte și a 
făcut o parte din lucrare prin profeţi. Aceasta este deoarece omul putea să-L înlocuiască 
pe lahve în lucrarea Sa, iar prorocii puteau prevesti lucruri și interpreta anumite vise în 
numele Lui. Lucrarea făcută la început nu a fost lucrarea pentru a schimba direct firea 
omului și nu a avut legătură cu păcatul omului, iar omului i se cerea doar să respecte 
legea. Astfel, lahve nu a devenit trup și nu S-a dezvăluit pe Sine omului; în schimb, El a 
vorbit direct lui Moise și celorlalți, i-a făcut să vorbească și să lucreze în numele Lui și i- 
a determinat să lucreze direct printre oameni. Prima etapă a lucrării lui Dumnezeu a fost 
conducerea oamenilor. A fost începutul luptei împotriva Satanei, iar această luptă încă 
nu începuse în mod oficial. Războiul oficial împotriva Satanei a început odată cu prima 
întrupare a lui Dumnezeu și a continuat până în ziua de astăzi. Prima bătălie a acestui 

război a fost când Dumnezeu întrupat a fost răstignit pe cruce. Răstignirea lui Dumnezeu 
întrupat l-a înfrânt pe Satana și a fost prima etapă de succes în război. Când Dumnezeu 
întrupat a început să lucreze direct viața omului, acesta a fost începutul oficial al lucrării 
de recâștigare a omului și, deoarece aceasta a fost lucrarea de schimbare a vechii firi a 
omului, a fost lucrarea de luptă cu Satana. Etapa lucrării făcută de lahve la început a 
fost doar conducerea vieţii omului pe pământ. A fost începutul lucrării lui Dumnezeu și, 
deși nu a implicat nicio luptă și nicio lucrare majoră, a pus temelia pentru lucrarea luptei 
ce avea să vină. Mai târziu, a doua etapă a lucrării în timpul Epocii Harului a presupus 
schimbarea vechii firi a omului, ceea ce înseamnă că Însuși Dumnezeu a făurit viața 
omului. Aceasta trebuia să fie făcută personal de Dumnezeu: era necesar ca Dumnezeu 
să devină personal trup. Dacă El nu ar fi devenit trup, nimeni altcineva nu ar fi putut să 
ÎI înlocuiască în această etapă a lucrării, deoarece reprezenta lucrarea luptei directe 
împotriva Satanei. Dacă omul ar fi făcut această lucrare în numele lui Dumnezeu, când 
omul ar fi stat înaintea Satanei, Satana nu s-ar fi supus și ar fi fost imposibil de înfrânt. 
Trebuia să fie Dumnezeu întrupat care să vină să îl înfrângă, pentru că esenţa lui 
Dumnezeu întrupat este tot Dumnezeu, El este tot viața omului și este tot Creatorul; 
orice se întâmplă, identitatea și esenţa Sa nu se vor schimba. Și astfel, El Și-a asumat 
trupul și a făcut lucrarea care să ducă la supunerea completă a Satanei. În timpul acestei 
etape a lucrării din zilele de pe urmă, dacă omul ar trebui să facă această lucrare și ar 
trebui să rostească cuvintele direct, atunci el nu ar putea să le rostească, iar dacă 
profeţiile ar fi rostite, atunci această profeție nu ar fi reușit să cucerească omul. Luând 
trup, Dumnezeu vine să îl înfrângă pe Satana și să ducă la supunerea sa completă. 
Când îl înfrânge total pe Satana, îl cucerește complet pe om și îl câștigă cu totul pe om, 
această etapă a lucrării va fi încheiată, iar succesul, obținut. În gestionarea lui 
Dumnezeu, omul nu Îi poate ţine locul lui Dumnezeu. În special, lucrarea conducerii 
epocii și lansarea unei noi lucrări au o și mai mare nevoie de a fi făcute personal de 
Însuși Dumnezeu. Să dea omului revelații și să îi ofere profeţii sunt lucruri care pot fi 
făcute de om, dar dacă este vorba de o lucrare care trebuie făcută personal de 
Dumnezeu, lucrarea luptei dintre Dumnezeu Însuși și Satana, atunci această lucrare nu 
poate fi făcută de către om. În timpul primei etape a lucrării, când nu exista lupta cu 
Satana, lahve conducea personal poporul lui Israel, folosind profeţiile rostite de profeti. 
După aceea, a doua etapă a lucrării a fost lupta cu Satana, și Dumnezeu Însuși a devenit 
trup și a venit în trup pentru a face această lucrare. Orice lucru care implică lupta 
împotriva Satanei implică, de asemenea, întruparea lui Dumnezeu, ceea ce înseamnă 
că această luptă nu poate fi dusă de către om. Dacă omul ar trebui să lupte, el ar fi 
incapabil de a-l înfrânge pe Satana. Cum ar putea el să aibă puterea de a lupta împotriva 
lui în timp ce este încă sub stăpânirea lui? Omul se află la mijloc: dacă înclini spre 
Satana, aparţii Satanei, dar dacă ÎI mulțumești pe Dumnezeu, aparţii lui Dumnezeu. 
Dacă omul ar încerca să-l ţină locul lui Dumnezeu în lucrarea acestei lupte, ar putea el 
să o facă? Dacă el ar fi făcut-o, n-ar fi pierit el cu mult timp în urmă? Nu ar fi intrat el 

demult în iad? Astfel, omul nu Îl poate înlocui pe Dumnezeu în lucrarea Sa, ceea ce 
înseamnă că omul nu are esenţa lui Dumnezeu, iar dacă tu ai lupta cu Satana, ai fi 
incapabil să-l înfrângi. Omul poate face doar o anumită lucrare; el poate convinge 
anumiţi oameni, dar el nu Îi poate ţine locul lui Dumnezeu în cadrul lucrării lui Dumnezeu 
Însuși. Cum ar putea omul să lupte cu Satana? Satana te-ar lua prizonier înainte ca tu 
să fi început măcar. Doar atunci când Dumnezeu Însuși luptă cu Satana și, pe această 
bază, omul Îl urmează pe Dumnezeu și | se supune, poate omul să fie câștigat de 
Dumnezeu și poate scăpa din legăturile Satanei. Lucrurile pe care omul le poate obţine 
cu propria sa înțelepciune și propriile sale abilităţi sunt prea limitate; el este incapabil de 
a-l întregi pe om, de a-l conduce și, mai ales, de a-l înfrânge pe Satana. Inteligența și 
înțelepciunea omului nu pot să stea împotriva uneltirilor Satanei, deci, cum ar putea omul 
să se lupte cu el? 

Toţi aceia care sunt dispuși să fie desăvârșiţi au șansa de a fi desăvârșiţi, deci, 
toată lumea trebuie să se relaxeze: în viitor, voi toţi veți pătrunde în destinaţie. Dar, 
dacă nu ești dispus să fii desăvârșit și nu ești dispus să intri în ţinutul minunat, atunci, 
aceea este propria ta problemă. Toţi aceia care sunt dispuși să fie desăvârșiți și care 
sunt credincioși lui Dumnezeu, toți aceia care se supun și aceia care își îndeplinesc 
funcţia cu credinţă — oricare astfel de oameni pot fi desăvârșiţi. Astăzi, toți aceia care nu 
își îndeplinesc cu credinţă datoria, toți aceia care nu sunt credincioși lui Dumnezeu, toți 
aceia care nu se supun lui Dumnezeu, mai ales aceia care au primit luminarea și 
iluminarea Duhului Sfânt, dar care nu o pun în practică — oricare astfel de oameni nu pot 
fi desăvârșiți. Toţi aceia care sunt dispuși să fie credincioși și să-L asculte pe Dumnezeu 
pot fi desăvârșiți, chiar dacă sunt puţin ignoranti; toţi aceia care sunt dispuși să-L urmeze 
pot fi desăvârșiți. Nu e nevoie să te îngrijorezi în privinţa acestui lucru. Atât timp cât ești 
dispus să mergi în această direcţie, poţi fi desăvârșit. Nu sunt dispus să abandonez sau 
să alung pe niciunul dintre voi, dar dacă omul nu se străduiește să facă bine, atunci te 
ruinezi pe tine însuţi; nu sunt Eu cel care te alungă, ci tu însuţi. Dacă tu însuţi nu te 
străduiești să faci bine — dacă ești leneș sau nu îţi îndeplinești datoria, sau nu ești 
credincios ori nu urmărești adevărul și întotdeauna faci precum dorești, dacă ești 
nesăbuit în comportament, lupti pentru propria faimă și avere şi ești lipsit de scrupule în 
relaţiile cu sexul opus, atunci vei purta povara propriilor tale păcate; nu ești demn de 
mila nimănui. Intenţia Mea este ca voi toți să fiți desăvârșiţi și cel puţin să fiţi cuceriţi, 
astfel ca această etapă a lucrării să fie finalizată cu succes. Dorinţa lui Dumnezeu este 
ca fiecare persoană să fie desăvârșită, să fie în final câștigată de EI, să fie complet 
curăţită de El și să devină un om pe care El îi iubește. Nu contează dacă vă spun că 
sunteți înapoiați sau de calibru slab — acestea sunt toate adevărate. Faptul că Eu spun 
aceasta nu dovedește că intenţionez să vă abandonez, că mi-am pierdut speranţa în 
voi, cu atât mai puţin că nu sunt dispus să vă mântuiesc. Astăzi, am venit să fac lucrarea 
mântuirii voastre, ceea ce înseamnă că lucrarea pe care o fac Eu este o continuare a 
lucrării de mântuire. Fiecare persoană are șansa de a fi desăvârșită: dacă ești dispus, 

dacă urmărești, în final vei putea să obţii acest rezultat, și niciunul dintre voi nu va fi 
abandonat. Dacă ești de calibru slab, cerințele Mele pentru tine vor fi conform calibrului 
tău slab; dacă ești de calibru înalt, cerințele Mele pentru tine vor fi în conformitate cu 
calibrul tău înalt; dacă ești ignorant și analfabet, cerințele Mele vor fi în conformitate cu 
analfabetismul tău; dacă ești un om cu știință de carte, cerințele Mele pentru tine vor fi 
în conformitate cu faptul că ai carte; dacă ești în vârstă, cerințele Mele pentru tine vor fi 
în conformitate cu vârsta ta; dacă ești capabil să oferi ospitalitate, cerinţele Mele pentru 
tine vor fi în conformitate cu această abilitate; dacă spui că nu poţi oferi ospitalitate și 
poţi doar să îndeplineşti o anumită funcţie, fie ea propovăduirea Evangheliei sau 
îngrijirea bisericii, ori participarea la celelalte treburi generale, desăvârșirea ta de către 
Mine va fi în conformitate cu funcţia pe care o îndeplinești. Să fii credincios, să te supui 
până la sfârșit și să cauţi să ai iubirea supremă pentru Dumnezeu — aceasta este ceea 
ce trebuie să realizezi și nu există practici mai bune decât aceste trei lucruri. În final, 
omul trebuie să obțină aceste trei lucruri și, dacă el le poate obține, atunci va fi 
desăvârșit. Dar, mai presus de toate, trebuie să urmărești cu adevărat, trebuie în mod 
activ să înaintezi cu hotărâre, înainte și în sus, şi să nu fii pasiv în privinţa asta. Am spus 
că fiecare persoană are șansa de a fi desăvârșită și este capabilă să fie desăvârșită, și 
lucrul acesta e adevărat, dar nu încerci să fii mai bun în urmărirea ta. Dacă nu obţii 
aceste trei criterii, atunci în final trebuie să fii alungat. Vreau ca toată lumea să 
recupereze, vreau ca toată lumea să aibă lucrarea și luminarea Duhului Sfânt și să poată 
să se supună până la sfârșit, deoarece aceasta este datoria pe care fiecare dintre voi 
trebuie să o îndeplinească. Când toţi v-aţi îndeplinit misiunea, veţi fi desăvârșiţi cu toții 
și veţi fi și o mărturie răsunătoare. Toţi aceia care dau mărturie sunt aceia care au fost 
triumfători asupra Satanei și au câștigat promisiunea lui Dumnezeu și ei sunt cei care 
vor rămâne să trăiască în destinația minunată. 


Dumnezeu și omul vor intra în odihnă împreună 


La început, Dumnezeu Se odihnea. Nu existau oameni sau orice altceva pe pământ 
la acea vreme și Dumnezeu nu făcuse încă nicio lucrare. El Și-a început lucrarea de 
gestionare doar odată cu existenţa omenirii și după ce omenirea a fost coruptă; din acel 
moment, El nu S-a mai odihnit, ci în schimb a început să Își petreacă timpul în mijlocul 
omenirii. Din cauza corupţiei omenirii și a răzvrătirii arhanghelului Şi-a pierdut Dumnezeu 
odihna. Dacă Dumnezeu nu îl învinge pe Satana și nu mântuieşte omenirea coruptă, El 
nu va mai putea niciodată să intre în odihnă. Precum îi lipsește omului odihna, așa Îi 
lipsește și lui Dumnezeu, iar când El Se va odihni din nou, și oamenii o vor face. A trăi 
în odihnă înseamnă o viaţă fără război, fără murdărie și fără vreo nedreptate stăruitoare. 
Cu alte cuvinte, e o viaţă lipsită de tulburările Satanei (aici „Satana” se referă la forțe 
inamice) și de corupţia Satanei, și nici nu e predispusă să fie invadată de vreo forță în 


1376 


opoziție cu Dumnezeu; e o viaţă în care totul își urmează propriul fel și Îl poate venera 
pe Domnul creaţiei și în care cerul și pământul sunt cu desăvârșire liniștite — asta se 
înțelege prin cuvintele „viața tihnită a oamenilor”. Când Dumnezeu Se odihnește, 
nedreptatea nu va mai zăbovi pe pământ, nici nu va mai fi vreo altă invazie a forțelor 
inamice, iar omenirea va intra într-un ţinut nou — nu va mai fi o omenire coruptă de 
Satana, ci mai degrabă o omenire care a fost mântuită după ce a fost coruptă de Satana. 
Ziua de odihnă a omenirii va fi şi ziua de odihnă a lui Dumnezeu. Dumnezeu Și-a pierdut 
odihna din cauza incapacității omenirii de a intra în odihnă, nu din cauza că inițial nu 
fusese capabil să Se odihnească. Intrarea în odihnă nu înseamnă că totul încetează să 
se miște sau încetează să se dezvolte, nici nu înseamnă că Dumnezeu încetează să 
lucreze sau că oamenii încetează să trăiască. Semnul intrării în odihnă va fi când Satana 
a fost distrus, când acei oameni răi care i s-au alăturat în fărădelegile lui au fost pedepsiţi 
și nimiciţi și când toate forțele ostile față de Dumnezeu încetează să existe. Intrarea lui 
Dumnezeu în odihnă înseamnă că El nu-Și va mai îndeplini lucrarea de mântuire a 
omenirii. Intrarea omenirii în odihnă înseamnă că întreaga omenire va trăi în lumina lui 
Dumnezeu și sub binecuvântările Sale, lipsită de corupţia Satanei, și nicio nedreptate 
nu se va întâmpla. Sub îngrijirea lui Dumnezeu, oamenii vor trăi normal pe pământ. Când 
Dumnezeu și omenirea intră în odihnă împreună, înseamnă că omenirea a fost mântuită 
și că Satana a fost distrus, că lucrarea lui Dumnezeu în oameni este întru totul completă. 
Dumnezeu nu va mai continua să lucreze în oameni, iar ei nu vor mai trăi sub domeniul 
Satanei. Ca atare, Dumnezeu nu va mai fi ocupat, iar oamenii nu vor mai fi constant în 
mișcare; Dumnezeu și omenirea vor intra simultan în odihnă. Dumnezeu Se va întoarce 
la locul Său iniţial și fiecare persoană se va întoarce la locul său respectiv. Acestea sunt 
destinațiile în care Dumnezeu și oamenii vor locui odată ce întreaga gestionare a lui 
Dumnezeu se va sfârși. Dumnezeu are destinaţia lui Dumnezeu, iar omenirea are 
destinația omenirii. În timp ce Se odihnește, Dumnezeu va continua să ghideze toți 
oamenii în vieţile lor pe pământ și, în timp ce se află în lumina Lui, ei se vor închina 
unicului adevărat Dumnezeu din ceruri. Dumnezeu nu va mai trăi în mijlocul omenirii, 
nici oamenii nu vor putea să trăiască alături de Dumnezeu în destinaţia Lui. Dumnezeu 
și oamenii nu pot trăi în același ținut; mai degrabă, amândoi au propriile moduri 
respective de a trăi. Dumnezeu este Cel care ghidează întreaga omenire și întreaga 
omenire este cristalizarea lucrării de gestionare a lui Dumnezeu. Oamenii sunt cei care 
sunt conduși, și ei nu sunt din aceeași substanţă ca Dumnezeu. A se „odihni înseamnă 
a se întoarce la locul de origine al fiecăruia. De aceea, când Dumnezeu intră în odihnă, 
înseamnă că S-a întors la locul Său de origine. El nu va mai trăi pe pământ și nu va mai 
fi în mijlocul omenirii pentru a împărtăși bucuria și suferința ei. Când oamenii intră în 
odihnă, înseamnă că au devenit adevărate obiecte ale creaţiei; ei | se vor închina lui 
Dumnezeu de pe pământ și vor trăi vieţi umane normale. Oamenii nu vor mai fi 
neascultători față de Dumnezeu și nu | se vor mai împotrivi şi se vor întoarce la viaţa 
inițială a lui Adam și a Evei. Acestea vor fi vieţile și destinațiile respective ale lui 

Dumnezeu și ale oamenilor după ce intră în odihnă. Înfrângerea Satanei este o tendință 
inevitabilă în războiul dintre acesta și Dumnezeu. Ca atare, intrarea lui Dumnezeu în 
odihnă după finalizarea lucrării Sale de gestionare și mântuirea completă și intrarea în 
odihnă a omenirii au devenit, în același mod, tendinţe inevitabile. Locul de odihnă al 
omenirii este pe pământ, iar locul de odihnă al lui Dumnezeu este în ceruri. În timp ce 
oamenii Îl venerează pe Dumnezeu în odihnă, ei vor locui pe pământ, iar în timp ce 
Dumnezeu conduce restul omenirii în odihnă, El o va conduce din ceruri, nu de pe 
pământ. Dumnezeu încă va fi Duhul, în timp ce oamenii vor fi tot trup. Dumnezeu și 
oamenii se odihnesc în moduri diferite. În timp ce Dumnezeu Se va odihni, El va veni şi 
Se va arăta printre oameni; în timp ce oamenii se vor odihni, ei vor fi conduși de 
Dumnezeu să viziteze cerurile și să se bucure de viața de acolo. După ce Dumnezeu și 
omenirea vor intra în odihnă, Satana nu va mai exista; la fel, și oamenii răi vor înceta să 
mai existe. Înainte ca Dumnezeu și omenirea să se odihnească, acei indivizi răi care 
odată L-au persecutat pe Dumnezeu pe pământ, cât și dușmanii care nu L-au ascultat 
acolo, vor fi fost deja distruși; vor fi fost eradicaţi de marile dezastre ale zilelor de pe 
urmă. Odată ce acei oameni răi vor fi pe deplin anihilaţi, pământul nu va mai cunoaște 
vreodată hărţuirea Satanei. Doar atunci va obține omenirea mântuirea deplină și 
lucrarea lui Dumnezeu se va încheia cu totul. Acestea sunt condiţiile necesare pentru ca 
Dumnezeu și omenirea să intre în odihnă. 

Apropierea sfârșitului tuturor lucrurilor indică încheierea lucrării lui Dumnezeu, cât și 
un și un sfârșit al dezvoltării omenirii. Aceasta înseamnă că oamenii corupți de Satana 
vor fi ajuns în ultima etapă a dezvoltării lor, iar urmașii lui Adam și ai Evei nu se vor mai 
înmuulți. Înseamnă, de asemenea, că pentru o asemenea omenire, care a fost coruptă 
de Satana, va fi imposibil să continue să se dezvolte. Adam și Eva de la început nu 
fuseseră corupți, dar Adam și Eva care au fost alungaţi din Grădina Edenului au fost 
corupți de Satana. Când Dumnezeu și oamenii vor intra în odihnă împreună, Adam și 
Eva — care au fost alungaţi din Grădina Edenului — și urmașii lor vor ajunge, în cele din 
urmă, la un sfârșit. Omenirea viitorului va fi încă formată din urmașii lui Adam și ai Evei, 
însă aceia nu vor fi oameni care trăiesc sub stăpânirea Satanei. Mai degrabă, vor fi 
oameni care au fost mântuiţi și purificaţi. Aceasta va fi o omenire care a fost judecată și 
mustrată și una care este sfântă. Aceste popoare nu vor fi ca rasa umană, așa cum a 
fost aceasta iniţial; se poate chiar spune că va fi un tip de omenire cu totul diferită de 
aceea a lui Adam și a Evei de la început. Acești oameni vor fi fost selectați dintre toți 
aceia care au fost corupți de Satana și ei vor fi cei care, în final, au rămas neclintiţi în 
timpul judecării și mustrării lui Dumnezeu; ei vor fi ultimul grup de oameni rămas în 
mijlocul omenirii corupte. Doar acești oameni vor putea să intre în odihna finală odată 
cu Dumnezeu. Cei care pot rămâne neclintiţi în timpul lucrării de judecată și mustrare a 
lui Dumnezeu în zilele de pe urmă — adică, pe parcursul lucrării finale de purificare — vor 
fi aceia care vor intra în odihna din urmă alături de Dumnezeu; ca atare, toţi cei care 
intră în odihnă vor fi fost cu toţii eliberați de influența Satanei și obţinuţi de Dumnezeu 

după ce vor fi fost supuși lucrării Sale finale de purificare. Acești oameni, care vor fi fost 
în sfârșit obţinuţi de Dumnezeu, vor intra în odihna finală. Scopul lucrării de mustrare și 
judecată a lui Dumnezeu este, în esenţă, de a purifica omenirea de dragul odihnei sale 
finală; fără o astfel de curăţire, nimeni din omenire nu ar putea să fie clasificat în diferite 
categorii în funcţie de fel ori să intre în odihnă. Această lucrare este singura cale ca 
omenirea să intre în odihnă. Doar lucrarea de purificare a lui Dumnezeu va curâți 
oamenii de nedreptatea lor și doar lucrarea Lui de mustrare și judecată va aduce la 
lumină acele elemente neascultătoare ale omenirii, separându-i astfel pe cei care pot fi 
mântuiţi de cei care nu pot și pe cei care vor rămâne de cei care nu vor rămâne. Când 
această lucrare se va termina, acei oameni cărora le este permis să rămână vor fi cu 
toții curățiţi și vor intra într-un stadiu de umanitate mai înalt în care se vor bucura de oa 
doua viaţă umană mai minunată pe pământ; cu alte cuvinte, ei vor începe ziua lor umană 
de odihnă și vor coexista cu Dumnezeu. După ce aceia cărora nu li se permite să rămână 
vor fi fost mustrați și judecaţi, adevăratele lor feţe vor fi expuse complet, după care toți 
vor fi distruși și, ca și Satanei, nu li se va mai permite să supravieţuiască pe pământ. 
Umanitatea viitorului nu va mai include niciunul dintre aceste tipuri de oameni; astfel de 
oameni nu sunt potriviţi să intre pe pământul odihnei finale, nici nu sunt potriviti să se 
alăture zilei odihnei pe care Dumnezeu și omenirea o vor împărtăși, căci ei sunt ţinte ale 
pedepsei și sunt oameni răi, nedrepțţi. Ei au fost răscumpăraţi odată și au fost și judecaţi 
și mustrati; pe lângă acestea, ei au făcut odată serviciu lui Dumnezeu. Totuși, când va 
veni ziua de pe urmă, tot vor fi alungați și distruși din cauza propriei răutăţi și ca urmare 
a neascultării și incapacității lor de a fi răscumpărați; ei nu vor mai veni întru ființă în 
lumea viitorului și ei nu vor mai trăi în rasa umană a viitorului. Fie că sunt duhuri ale 
morţilor sau oameni care încă trăiesc în trup, toţi răufăcătorii și toţi cei care nu au fost 
mântuiţi vor fi distruși odată ce aceia sfinţi din cadrul omenirii vor intra în odihnă. Cât 
despre aceste duhuri și acești oameni răufăcători sau duhurile oamenilor drepți și aceia 
care săvârșesc dreptatea, indiferent cărei epoci aparţin, toţi ce săvârșesc răul vor fi 
distruși în cele din urmă și toţi cei care sunt drepţi vor supraviețui. Dacă o persoană sau 
duh va primi mântuirea nu se decide pe baza lucrării epocii de pe urmă; mai degrabă, 
este stabilit în funcţie de faptul dacă au fost potrivnici sau neascultători față de 
Dumnezeu. Oamenii din epoca precedentă care au înfăptuit răul și nu au putut dobândi 
mântuirea, vor fi, fără îndoială, ţinte pentru pedeapsă, iar cei din această eră care fac 
rău și nu pot fi mântuiţi, vor fi și ei, negreșit, ținte pentru pedeapsă. Oamenii sunt 
clasificați pe baza binelui și a răului, nu pe baza epocii în care trăiesc. Odată clasificați 
astfel, ei nu vor fi pedepsiți sau recompensaţi imediat; mai degrabă, Dumnezeu Își va 
îndeplini lucrarea de pedepsire a răului și recompensare a binelui după ce Și-a dus la 
bun sfârșit lucrarea de cucerire în zilele de pe urmă. De fapt, El a separat oamenii în 
buni și răi încă de când Şi-a început lucrarea de mântuire a omenirii. Doar că îi va răsplăti 
pe cei drepți și îi va pedepsi pe cei răi numai după ce lucrarea Lui s-a încheiat; El nu îi 
va separa în categorii după finalizarea lucrării Sale și apoi imediat să treacă la 

îndeletnicirea de pedepsire a răului și răsplătire a binelui. Mai degrabă, se va îndeletnici 
cu asta doar atunci când lucrarea Sa este pe deplin finalizată. Întregul scop din spatele 
lucrării ultime a lui Dumnezeu de pedepsire a răului și răsplătire a binelui este de a 
purifica pe deplin toți oamenii, pentru ca El să poată aduce o omenire pur sfântă la 
odihna veşnică. Această etapă a lucrării Sale este cea mai importantă; este etapa finală 
a întregii Sale lucrări de gestionare. Dacă Dumnezeu nu i-ar fi distrus pe cei răi, ci le-ar 
fi permis în schimb să rămână, atunci toți oamenii încă ar fi incapabili să intre în odihnă, 
iar Dumnezeu nu ar fi putut să aducă întreaga omenire într-un ţinut mai bun. Astfel de 
lucrare nu ar fi completă. Când lucrarea Sa va fi încheiată, întreaga omenire va fi complet 
sfântă; doar în acest fel va reuși Dumnezeu să trăiască pașnic în odihnă. 

Astăzi, oamenii tot nu sunt capabili să renunţe la lucrurile trupești; ei nu pot renunţa 
la bucuriile trupului, la lume, bani sau la firile lor corupte. Majoritatea oamenilor își 
abordează urmăririle într-o manieră superficială. De fapt, acești oameni nu Îl au 
adăpostesc pe Dumnezeu în inimile lor; ba mai rău, lor nu le este teamă de Dumnezeu. 
Ei nu Îl au pe Dumnezeu în inimile lor și, astfel, nu pot să înțeleagă tot ceea ce face 
Dumnezeu și cu atât mai puţin sunt capabili să creadă cuvintele pe care le rostește. 
Asemenea oameni aparţin prea mult trupului; ei sunt prea profund corupți și lipsiți de 
orice fel de adevăr. Mai mult, ei nu cred că Dumnezeu poate deveni trup. Oricine nu 
crede în Dumnezeu întrupat — adică, oricine nu crede în Dumnezeul vizibil sau în 
lucrarea și cuvintele Sale și, în schimb, | se închină Dumnezeului invizibil din ceruri — 
este o persoană care nu Îl are pe Dumnezeu în inima sa. Asemenea oameni sunt 
răzvrătiți și potrivnici lui Dumnezeu. Sunt lipsiţi de umanitate și rațiune, ca să nu mai 
vorbim de adevăr. În plus, pentru acești oameni, Dumnezeul vizibil și tangibil nu poate 
cu atât mai mult să fie crezut, dar consideră că Dumnezeul invizibil și intangibil este cel 
mai credibil și mai îmbucurător pentru inimile lor. Ceea ce caută ei nu este adevărul 
propriu-zis, și nici nu este adevărata esenţă a vieții, cu atât mai puţin este voia lui 
Dumnezeu. Mai degrabă, ei caută exaltarea. Acele lucruri care le permit să își 
îndeplinească dorinţele sunt, fără îndoială, cele în care cred și ceea ce ei caută. Ei cred 
în Dumnezeu doar pentru a-și satisface propriile dorințe, nu pentru a căuta adevărul. Nu 
sunt răufăcători astfel de oameni? Sunt extrem de încrezători în sine și deloc nu cred că 
Dumnezeu din ceruri va distruge asemenea „oameni buni” ca ei. În schimb, cred că 
Dumnezeu le va permite să rămână și, mai mult, că îi va răsplăti generos, pentru că au 
făcut multe lucruri pentru Dumnezeu și și-au afișat considerabil „loialitatea” faţă de El. 
Dacă ar fi să Îl urmeze și pe Dumnezeul vizibil, odată ce dorinţele lor nu s-ar îndeplini, 
ar răspunde violent imediat împotriva lui Dumnezeu sau ar da curs furiei. Se dovedesc 
a fi oameni vrednici de dispreţ care caută mereu să își satisfacă propriile dorinţe; ei nu 
sunt oameni cu integritate în căutarea adevărului. Astfel de oameni sunt așa-numiții răi 
care Îl urmează pe Hristos. Oamenilor care nu caută adevărul le este cu neputinţă să 
creadă adevărul și sunt cu atât mai incapabili să înțeleagă viitorul final al omenirii, căci 
nu cred nicio lucrare sau niciun cuvânt al Dumnezeului vizibil — și acest lucru include și 

incapacitatea de a crede în destinaţia viitoare a omenirii. De aceea, chiar dacă ei ÎI 
urmează pe Dumnezeul vizibil, tot fac rău, nu caută deloc adevărul și nici nu practică 
adevărul pe care îl cer Eu. Acei oameni care nu cred că vor fi distruși sunt, dimpotrivă, 
chiar aceia care vor fi distruși. Ei toţi se consideră foarte deștepţi și cred că sunt oameni 
care practică adevărul. Consideră că purtarea lor rea este adevărul și, prin urmare, o 
preţuiesc. Asemenea oameni răi sunt foarte încrezători în sine; ei iau adevărul drept 
doctrină și faptele lor rele drept adevăr, dar, în final, pot culege doar ceea ce au semănat. 
Cu cât oamenii sunt mai încrezători în sine și cu cât sunt mai teribil de aroganți, cu atât 
sunt mai incapabili să obțină adevărul; cu cât oamenii cred mai mult în Dumnezeul din 
ceruri, cu atât mai mult se împotrivesc lui Dumnezeu. Acești oameni sunt cei care vor fi 
pedepsiţi. Înainte ca omenirea să intre în odihnă, pedepsirea sau recompensarea tuturor 
felurilor de persoane va fi determinată în funcţie de faptul dacă acestea au căutat 
adevărul, dacă Îl cunosc pe Dumnezeu și dacă se pot supune Dumnezeului vizibil. 
Acelora care au slujit pe Dumnezeul vizibil și, totuși, nu Îl cunosc și nici nu I se supun, 
le lipsește adevărul. Asemenea oameni sunt răufăcători, iar răufăcătorii sunt, fără 
îndoială, ţintele pedepsei; în plus, ei vor fi pedepsiţi conform comportamentului lor rău. 
Dumnezeu există ca oamenii să creadă în El și este, de asemenea, vrednic de 
ascultarea lor. Aceia care doar au credință în Dumnezeul nedeslușit și invizibil sunt 
oamenii care nu cred în Dumnezeu și sunt incapabili de a | se supune lui Dumnezeu. 
Dacă acești oameni tot nu reușesc să creadă în Dumnezeul vizibil înainte ca lucrarea 
Sa de cucerire să se termine, continuă să fie neascultători și să se împotrivească 
Dumnezeului care este vizibil în trup, atunci acești „iubitori ai nedeslușitului” urmează să 
fie, în cele din urmă, alungați și distruși. Este exact ca atunci când unii dintre voi — oricine 
ÎI recunoaşte verbal pe Dumnezeul întrupat, dar nu poate practica adevărul supunerii 
față de Dumnezeu întrupat — vor deveni în final ţintele eliminării și ale pieirii. În plus, 
oricine Îl recunoaște verbal pe Dumnezeul vizibil, mâncând și bând din adevărul 
exprimat de El, în timp ce Îl caută pe Dumnezeul nedeslușit și invizibil, va fi cu siguranță 
obiectul distrugerii. Niciunul dintre acești oameni nu va putea rămâne până la timpul de 
odihnă ce va veni după terminarea lucrării lui Dumnezeu și niciun individ asemănător 
acestor oameni nu poate să rămână în acel timp al odihnei. Oamenii demonici sunt cei 
care nu practică adevărul; esenţa lor este una de împotrivire și de neascultare față de 
Dumnezeu, iar ei nu au nici cea mai infimă intenţie de a | se supune Lui. Astfel de oameni 
vor fi cu toţii distruși. Dacă ai adevărul și dacă | te împotrivești lui Dumnezeu depind de 
înfățișarea ta sau modul în care ai putea să vorbești sau să te comporti ocazional. Esenţa 
unui individ stabilește dacă va fi sau nu distrus; aceasta se hotărăște conform esenței 
dezvăluite de comportamentul său și de căutarea adevărului de către acesta. Printre 
oamenii care sunt la fel, în sensul că lucrează și că fac un număr similar de lucrări, ale 
căror esențe sunt bune și care au adevărul, sunt oamenii cărora li se va permite să 
rămână, în timp ce aceia ale căror esențe umane sunt rele și care nu Îl ascultă pe 
Dumnezeul vizibil vor fi ţintele distrugerii. Toate lucrările sau cuvintele lui Dumnezeu 

care au legătură cu destinaţia omenirii vor trata oamenii conform esenței fiecărui individ; 
nu va exista nici cea mai mică eroare și nu se va face nicio greșeală. Emoţia sau înţelesul 
uman se amestecă doar atunci când oamenii lucrează. Lucrarea pe care o face 
Dumnezeu este cea mai potrivită; El cu siguranţă nu aduce acuzații false împotriva 
niciunei făpturi. Există în prezent mulţi oameni care sunt incapabili să înțeleagă 
destinaţia viitoare a omenirii și care, de asemenea, nu cred cuvintele pe care le rostesc 
Eu. Toţi aceia care nu cred, cât și aceia care nu practică adevărul, sunt demoni! 

În zilele noastre, aceia care caută și aceia care nu caută sunt două tipuri de persoane 
cu totul diferite, ale căror destinaţii sunt, de asemenea, foarte diferite. Aceia care caută 
cunoașterea adevărului și practică adevărul sunt cei cărora Dumnezeu le va aduce 
mântuirea. Aceia care nu cunosc adevărata cale sunt demoni și dușmani; ei sunt urmașii 
arhanghelului și vor fi ţintele distrugerii. Chiar și aceia care sunt credincioșii pioși ai unui 
Dumnezeu nedeslușit — nu sunt și ei demoni? Oamenii care au conștiințe bune, dar nu 
acceptă adevărata cale sunt demoni; esenţa lor este una de împotrivire faţă de 
Dumnezeu. Aceia care nu acceptă adevărata cale sunt aceia care | se împotrivesc lui 
Dumnezeu și, chiar dacă asemenea oameni îndură multe greutăţi, ei tot vor fi distruși. 
Toţi aceia care nu sunt dispuși să abandoneze lumea, care nu pot suporta să se 
despartă de părinţii lor și care nu pot îndura să se elibereze de propriile plăceri ale 
trupului sunt neascultători față de Dumnezeu și toţi vor fi ţintele distrugerii. Oricine nu 
crede în Dumnezeul întrupat este demonic și, mai mult, va fi distrus. Aceia care au 
credință, dar nu practică adevărul, aceia care nu cred în Dumnezeul întrupat și aceia 
care nu cred deloc în existenţa lui Dumnezeu vor fi, de asemenea, ţinte al distrugerii. 
Toţi cei cărora li se va permite să rămână sunt oameni care au trecut prin suferința 
rafinării și au rămas neclintiţi; aceștia sunt oameni care au îndurat cu adevărat 
încercările. Oricine nu Îl recunoaște pe Dumnezeu este un dușman; adică, oricine nu ÎI 
recunoaște pe Dumnezeul întrupat — indiferent dacă se află în acest curent sau în afara 
lui — este un antihrist! Cine este Satana, cine sunt demonii și cine sunt dușmanii lui 
Dumnezeu, dacă nu cei ce se împotrivesc și care nu cred în Dumnezeu? Nu sunt ei acei 
oameni care nu ÎI ascultă pe Dumnezeu? Nu sunt aceia care pretind că au credinţă și, 
totuși, sunt lipsiţi de adevăr? Nu sunt ei aceia care doar caută să obțină binecuvântări, 
în timp ce nu sunt în stare să fie martori pentru Dumnezeu? Tu tot te amesteci cu acei 
demoni astăzi și acorzi importanţă conștiinței și iubirii faţă de ei, dar, în cazul acesta, nu 
ai intenţii bune față de Satana? Nu complotezi cu demonii? Dacă oamenii din zilele 
noastre sunt încă incapabili să distingă între bine și rău și continuă orbește să fie iubitori 
și miloși fără nicio intenţie de a căuta voia lui Dumnezeu și fără a fi capabili în vreun fel 
de a nutri intenţiile lui Dumnezeu ca pe ale lor, atunci sfârșiturile lor vor fi cu atât mai 
jalnice. Oricine nu crede în Dumnezeu întrupat este un dușman al lui Dumnezeu. Dacă 
tu poţi să acorzi importanţă conștiinței și iubirii față de un dușman, nu îţi lipsește un simţ 
al dreptăţii? Dacă tu ești compatibil cu aceia pe care Eu îi detest și îi dezaprob, și tot îi 
iubeşti sau ai sentimente personale faţă de ei, atunci nu ești tu neascultător? Nu te 

împotrivești intenţionat lui Dumnezeu? Are o astfel de persoană adevărul? Dacă oamenii 
acordă importanţă conștiinței față de dușmani, iubirii pentru demoni și îndurării față de 
Satana, atunci nu întrerup ei în mod intenţionat lucrarea lui Dumnezeu? Acei oameni 
care cred doar în Isus și nu cred în Dumnezeul întrupat în timpul zilelor de pe urmă, cât 
și aceia care pretind verbal că ei cred în Dumnezeu întrupat, dar fac rău, sunt cu toții 
antihriști, fără a-i mai menţiona pe aceia care nici măcar nu cred în Dumnezeu. Toţi 
acești oameni vor fi ţintele distrugerii. Criteriul după care omul judecă alți oamenii se 
bazează pe comportamentul lor; cei al căror comportament este bun sunt persoane 
drepte și cei al căror comportament este abominabil sunt răi. Criteriul după care 
Dumnezeu judecă oamenii se bazează pe capacitatea esenței lor de a se supune sau 
nu Lui; o persoană care se supune lui Dumnezeu este o persoană dreaptă, în vreme ce 
una care nu | se supune este un dușman și o persoană rea, indiferent dacă 
comportamentul acesteia este bun sau rău și indiferent dacă cuvintele sale sunt corecte 
sau incorecte. Unii oameni doresc să folosească faptele bune pentru a obține o 
destinaţie bună în viitor și unii oameni doresc să folosească vorbe preţioase pentru a 
obține o destinaţie bună. Toată lumea crede în mod greșit că Dumnezeu stabilește 
finalurile oamenilor după ce le-a urmărit comportamentul sau după ce i-a ascultat 
vorbind; prin urmare, mulţi oameni vor să profite de lucrul acesta ca să-L înșele pe 
Dumnezeu să le ofere favoruri temporare. În viitor, oamenii care vor supravieţui într-o 
stare de odihnă vor fi îndurat cu toţii ziua nenorocirii și, de asemenea, vor fi fost martori 
pentru Dumnezeu; toţi vor fi oameni care își vor îndeplinit îndatoririle și care se vor fi 
supus lui Dumnezeu în mod voit. Celor care vor doar să folosească oportunitatea de a 
face servicii cu intenţia de a evita să practice adevărul nu li se va permite să rămână. 
Dumnezeu are standarde corespunzătoare pentru aranjarea finalului fiecărui individ; El 
pur și simplu nu ia aceste decizii conform cuvintelor și comportamentului unei persoane 
și nici nu le ia în baza comportamentului său într-o singură perioadă de timp. El nu va fi 
deloc tolerant față de comportamentul rău al unei persoane datorită serviciului pe care | 
l-a făcut în trecut și nici nu o va cruța de la moarte datorită unui singur efort pentru 
Dumnezeu. Nimeni nu poate scăpa de răsplata pentru răutatea sa și nimeni nu își poate 
ascunde comportamentul rău și, prin aceasta, să scape de chinurile distrugerii. Dacă 
oamenii pot într-adevăr să-și îndeplinească datoria, înseamnă că sunt credincioși veșnic 
lui Dumnezeu și nu caută recompense, indiferent dacă primesc binecuvântări sau suferă 
nenorociri. Dacă oamenii sunt credincioși lui Dumnezeu când văd binecuvântări, dar își 
pierd credința când nu pot să vadă nicio binecuvântare și, în final, tot nu pot să fie martori 
pentru Dumnezeu sau să îndeplinească îndatoririle care le-au revenit, tot vor fi ţintele 
distrugerii, în ciuda faptului că, odată, l-au făcut servicii lui Dumnezeu cu credinţă. Pe 
scurt, oamenii răi nu pot supraviețui în eternitate și nici nu pot intra în odihnă; doar cei 
drepţi sunt stăpânii odihnei. Odată ce omenirea va fi pe calea cea dreaptă, oamenii vor 
avea vieţi umane normale. Ei toţi își vor îndeplini îndatoririle și vor fi absolut credincioși 
lui Dumnezeu. Vor renunța cu totul la neascultare și la firile lor corupte și vor trăi pentru 

Dumnezeu și datorită lui Dumnezeu, lipsiţi de neascultare și împotrivire. Toţi vor fi 
capabili să se supună întru totul lui Dumnezeu. Aceasta va fi viața lui Dumnezeu și a 
omenirii; va fi viața Împărăției și va fi o viață de odihnă. 

Toţi aceia care își târâie copiii și rudele complet necredincioase la biserică sunt 
extrem de egoiști și pur și simplu își arată bunătatea. Acești oameni se concentrează 
doar la a fi iubitori, indiferent dacă ei cred sau nu și indiferent dacă este sau nu voia lui 
Dumnezeu. Unii își aduc soțiile în fața lui Dumnezeu sau își târâie părinţii înaintea lui 
Dumnezeu și, chiar dacă Duhul Sfânt este sau nu de acord cu asta sau lucrează asupra 
lor, ei continuă orbește să „adopte oameni înzestrați” pentru Dumnezeu. Ce beneficiu 
poate fi câștigat din oferirea generozităţii către acești necredincioși? Chiar dacă ei, cărora 
le lipsește prezenţa Duhului Sfânt, se străduiesc să Îl urmeze pe Dumnezeu, tot nu pot fi 
mântuiţi așa cum s-ar putea crede. Aceia care pot să primească mântuire nu sunt atât de 
ușor de obținut. Oamenii care nu au trecut prin lucrarea și încercările Duhului Sfânt și 
care nu au fost desăvârșiți de Dumnezeul întrupat, nu pot nici în ruptul capului să fie 
făcuţi completi. De aceea, din momentul în care încep să Îl urmeze convenţional pe 
Dumnezeu, acei oameni sunt lipsiţi de prezenţa Duhului Sfânt. Ţinând cont de condiţiile 
și stărilor lor actuale, ei pur și simplu nu pot fi făcuţi completi. Prin urmare, Duhul Sfânt 
decide să nu consume multă energie asupra lor şi nici nu le oferă luminare sau nu îi 
călăuzește în vreun fel; El doar le permite să urmeze și, în cele din urmă, le va dezvălui 
finalurile — lucrul acesta este suficient. Entuziasmul și intenţiile omenirii vin de la Satana 
și acestea nu pot îndeplini în niciun fel lucrarea Duhului Sfânt. Indiferent cum sunt 
oamenii, ei trebuie să aibă lucrarea Duhului Sfânt. Pot oamenii să facă alți oameni 
completi? De ce un soţ își iubește soția? De ce o sotie își iubește soțul? De ce sunt copiii 
ascultători faţă de părinţii lor? De ce părinţii își adoră copiii? Ce gen de intenţii nutresc, 
de fapt, oamenii? Oare intenţia lor nu e de a-și satisface propriile planuri şi dorințe 
egoiste? Chiar își doresc să acţioneze de dragului planului de gestionare (planul 
mântuirii) al lui Dumnezeu? Oare chiar acţionează de dragul lucrării lui Dumnezeu? Este 
intenţia lor să îndeplinească îndatoririle unei fiinţe create? Aceia care, din momentul în 
care au început să creadă în Dumnezeu, nu au reușit să dobândească prezența Duhului 
Sfânt, nu pot să câștige niciodată lucrarea Duhului Sfânt; acești oameni sunt, fără 
îndoială, ţinte ale distrugerii. Indiferent cât de multă iubire are cineva pentru ei, aceasta 
nu poate înlocui lucrarea Duhului Sfânt. Entuziasmul și iubirea oamenilor reprezintă 
intențiile umane, dar nu pot reprezenta intenţiile lui Dumnezeu și nici nu pot să fie un 
substitut pentru lucrarea lui Dumnezeu. Chiar dacă cineva oferă cea mai multă iubire sau 
îndurare posibilă față de acei oameni care cred convenţional în Dumnezeu și pretind că 
Îl urmează, fără să știe ce înseamnă de fapt să creadă în Dumnezeu, tot nu va obţine 
simpatia lui Dumnezeu și nici nu va câștiga lucrarea Duhului Sfânt. Chiar dacă oamenii 
care Îl urmează cu sinceritate pe Dumnezeu au un calibru slab și nu sunt în stare să 
înțeleagă multe adevăruri, ei tot pot câștiga ocazional lucrarea Duhului Sfânt; totuși, aceia 
care au un calibru foarte bun, dar nu cred sincer, pur și simplu nu pot câștiga prezenţa 

Duhului Sfânt. Nu există absolut nicio posibilitate de mântuire cu asemenea oameni. 
Chiar dacă ei citesc ale lui Dumnezeu cuvinte sau ascultă ocazional predici sau chiar 
cântă laude lui Dumnezeu, în cele din urmă nu vor putea supraviețui până la vremea 
odihnei. Dacă oamenii caută cu sinceritate nu este un fapt determinat de modul în care 
îi judecă ceilalţi sau de cum îi văd oamenii din jur. Contează doar dacă Duhul Sfânt 
lucrează asupra lor și dacă au dobândit sau nu prezenţa Duhului Sfânt. Mai mult, depinde 
dacă și-au schimbat sau nu firea și dacă au dobândit vreun strop de cunoaștere de 
Dumnezeu după ce au trecut prin lucrarea Duhului Sfânt de-a lungul unei anumite 
perioade. Dacă Duhul Sfânt lucrează asupra unei persoane, firea acestei persoane se va 
schimba treptat, iar perspectiva sa referitoare la credinţa în Dumnezeu va deveni, treptat, 
mai pură. Indiferent de cât de mult timp Îl urmează oamenii pe Dumnezeu, câtă vreme s- 
au schimbat, aceasta înseamnă că Duhul Sfânt lucrează asupra lor. Dacă nu s-au 
schimbat, înseamnă că Duhul Sfânt nu lucrează asupra lor. Chiar dacă acești oameni 
oferă unele servicii, ceea ce îi impulsionează să facă asta este o dorință de a primi 
binecuvântări. Serviciile ocazionale nu pot înlocui experimentarea unei schimbări a 
propriilor firi. În final, ei tot vor fi distruși, căci în Împărăţie nu va fi nevoie de făcători de 
servicii și nici de cineva a cărui fire nu s-a schimbat pentru a fi de folos acelor oameni 
care au fost desăvârșiţi și care sunt credincioși lui Dumnezeu. Acele cuvinte rostite în 
trecut, „Când cineva crede în Domnul, norocul zâmbește asupra întregii sale familii”, sunt 
potrivite pentru Epoca Harului, dar nu au legătură cu destinaţia omenirii. Acestea au fost 
corespunzătoare doar pentru o etapă în timpul Epocii Harului. Conotaţia acelor cuvinte 
viza pacea și binecuvântările materiale de care se bucurau oamenii; nu însemnau că 
întreaga familie a unuia care crede în Domnul va fi mântuită și nici că atunci când cineva 
va primi binecuvântări, întreaga familie a acestei persoane va putea fi, de asemenea, 
adusă în odihnă. Faptul că o persoană primește binecuvântări sau îndură necazuri este 
stabilit conform esenței acesteia și nu conform vreunei esenței comune pe care s-ar putea 
să o împartă cu alţii. Acel tip de zicală sau regulă pur și simplu nu are loc în Împărăţie. 
Dacă o persoană este, în cele din urmă, capabilă să supraviețuiască, este datorită 
faptului că a îndeplinit cerinţele lui Dumnezeu și, dacă, în final, nu poate să rămână până 
la vremea odihnei, este deoarece nu L-a ascultat pe Dumnezeu și nu l-a îndeplinit 
cerințele. Toată lumea are o destinaţie potrivită. Aceste destinaţii sunt determinate 
conform esenței fiecărui individ și nu au absolut nicio legătură cu alţi oameni. 
Comportamentul rău al unui copil nu poate fi transferat părinţilor lui şi nici dreptatea unui 
copil nu poate fi împărtășită cu părinţii lui. Comportamentul rău al unui părinte nu poate 
fi transferat copiilor lui și nici dreptatea unui părinte nu poate fi împărtășită cu copiii lui. 
Fiecare își poartă păcatele și fiecare se bucură de binecuvântările proprii. Nimeni nu 
poate fi un înlocuitor pentru o altă persoană; aceasta este dreptatea. Din perspectiva 
omului, dacă părinţii primesc binecuvântări, atunci și copiii lor ar trebui să o poată face, 
iar în cazul în care copiii fac rele, atunci părinţii lor trebuie să se căiască pentru acele 
păcate. Aceasta este o perspectivă și o cale umană de a face lucrurile; nu este 


1385 


perspectiva lui Dumnezeu. Finalul tuturor este determinat conform esenței care vine din 
comportamentul lor și este întotdeauna stabilit corespunzător. Nimeni nu poate duce 
păcatele altcuiva; mai mult, nimeni nu poate primi pedeapsa în locul altcuiva. Acest lucru 
este incontestabil. Grija unui părinte pentru copilul său nu indică faptul că poate face 
fapte bune în locul copilului, și nici afecțiunea respectuoasă a unui copil pentru părinții 
săi nu înseamnă că poate face fapte bune în locul lor. Aceasta înseamnă cu adevărat 
cuvintele „Doi bărbaţi vor fi la câmp — unul va fi luat, iar altul va fi lăsat. Două femei vor 
măcina la moară — una va fi luată, iar alta va fi lăsată”. Oamenii nu își pot duce odraslele 
răufăcătoare la odihnă pe baza iubirii profunde pentru ele, nici nu poate cineva să își 
ducă soția (sau soţul) la odihnă pe baza propriului comportament drept. Aceasta este o 
regulă administrativă; nu pot exista excepţii pentru nimeni. În cele din urmă, făcătorii de 
dreptate sunt făcători de dreptate, iar răufăcătorii sunt răufăcători. În cele din urmă, 
făcătorilor de dreptate li se va permite să supraviețuiască, în timp ce răufăcătorii vor fi 
distruși. Cei sfinţi sunt sfinţi; ei nu sunt întinaţi. Cei întinaţi sunt întinaţi și nicio parte din 
ei nu este sfântă. Toţi oamenii care vor fi distruși sunt cei răi și toți oamenii care vor 
supraviețui sunt drepți — chiar dacă odraslele celor răi fac fapte drepte și chiar dacă 
părinţii celor drepți comit fapte rele. Nu există nicio legătură între un soț care crede și o 
soţie care nu crede și nu există nicio legătură între copiii care cred și părinţii care nu cred; 
aceste două tipuri de oameni sunt cu totul incompatibile. Înainte de a intra în odihnă, o 
persoană are rude fizice, dar odată ce va intra în odihnă, această persoană nu va mai 
avea rude fizice despre care să vorbească. Aceia care își fac datoria sunt dușmanii celor 
care nu și-o fac; aceia care Îl iubesc pe Dumnezeu și aceia care Îl urăsc sunt în opoziţie 
unii față de alţii. Aceia care vor intra în odihnă și aceia care vor fi fost distruși sunt două 
tipuri de făpturi incompatibile. Făpturile care își îndeplinesc îndatoririle vor putea 
supraviețui, în vreme ce acelea care nu și le îndeplinesc vor fi ţinte ale distrugerii; și mai 
mult, aceasta va dura în eternitate. Îți iubești soțul pentru a-ţi face datoria de ființă creată? 
Îţi iubești soția pentru a-ţi face datoria de ființă creată? Eşti ascultător față de părinţii tăi 
necredincioși pentru a-ţi face datoria de ființă creată? Este corectă sau nu perspectiva 
umană asupra credinţei în Dumnezeu? De ce crezi în Dumnezeu? Ce îţi dorești să 
câștigi? Cum ÎI iubești pe Dumnezeu? Aceia care nu își pot îndeplini îndatoririle de ființe 
create și care nu pot depune un efort suprem vor deveni ţinte ale distrugerii. Între oamenii 
de astăzi există relaţii fizice, precum și asocieri prin sânge, dar, în viitor, toate acestea 
vor fi nimicite. Credincioșii și necredincioșii nu sunt compatibili; mai degrabă, sunt opuși 
unii altora. Aceia din odihnă vor crede că există un Dumnezeu și se vor supune lui 
Dumnezeu, iar aceia care sunt neascultători față de Dumnezeu vor fi fost distruși cu toții. 
Familiile nu vor mai exista pe pământ; cum ar mai putea fi părinţi, copii sau relații între 
soți și soţii? Chiar incompatibilitatea credinţei și a necredinţei va fi desfăcut întru totul 
asemenea relații fizice! 

Iniţial, în omenire nu existau familii; existau doar un bărbat și o femeie — două tipuri 
diferite de oameni. Nu existau țări, ca să nu mai vorbim de familii, dar ca urmare a 

coruperii omenirii, toate tipurile de oameni s-au organizat în clanuri individuale, 
dezvoltându-se mai târziu în ţări şi etnii. Aceste ţări și etnii erau formate din familii mici 
individuale și, în acest mod, toate felurile de oameni au fost distribuite printre diverse 
rase, pe baza diferenţelor de limbaj și a graniţelor. De fapt, indiferent câte rase ar putea 
exista în lume, omenirea are un singur strămoș. La început, au existat doar două tipuri 
de oameni, iar aceste două tipuri au fost bărbaţii și femeile. Totuși, datorită progresului 
lucrării lui Dumnezeu, a parcursului istoriei și a schimbărilor geografice în diverse grade, 
aceste două tipuri de oameni s-au dezvoltat în chiar mai multe tipuri de oameni. La bază, 
indiferent câte rase ar putea alcătui omenirea, întreaga omenire este tot creaţia lui 
Dumnezeu. Indiferent căror rase aparţin oamenii, ei sunt cu toţii creaturile Sale; ei toți 
sunt urmașii lui Adam și ai Evei. Chiar dacă nu au fost făcuţi de mâinile lui Dumnezeu, 
sunt urmașii lui Adam și ai Evei, pe care Dumnezeu i-a creat personal. Indiferent cărui 
tip de ființă aparţin oamenii, toți sunt făpturile Lui; din moment ce aparțin omenirii, care 
a fost creată de Dumnezeu, destinaţia lor este aceea pe care ar trebui să o aibă 
omenirea, iar ei au fost împărțiți conform regulilor care organizează oamenii. Adică, toţi 
răufăcătorii și toţi drepţii sunt, până la urmă, făpturi. Făpturile care fac rău vor fi în final 
distruse, iar cele care fac fapte bune vor supraviețui. Acesta este cel mai potrivit 
aranjament pentru aceste două tipuri de făpturi. Din cauza neascultării lor, răufăcătorii 
nu să nege că, deși sunt creaţiile lui Dumnezeu, au fost înșfăcaţi de Satana și, prin 
urmare, nu pot fi mântuiţi. Făpturile care se poartă drept, în baza faptului că vor 
supravieţui, nu pot nega că au fost create de Dumnezeu și, totuși, au primit mântuirea 
după ce au fost corupte de Satana. Răufăcătorii sunt făpturi care nu Îl ascultă pe 
Dumnezeu; sunt făpturi care nu pot fi mântuite și care au fost deja în întregime prinse 
de Satana. Oamenii care fac rău sunt și ei oameni; sunt oameni care au fost corupți în 
cea mai mare măsură și care nu pot fi mântuiţi. La fel cum sunt și ei făpturi, oamenii cu 
un comportament drept au fost corupți la rândul lor, dar sunt oameni care sunt dispuși 
să se elibereze de firile lor corupte și au devenit capabili să se supună lui Dumnezeu. 
Oamenii cu un comportament drept nu sunt plini de dreptate; mai degrabă, ei au primit 
mântuirea și s-au eliberat de firile lor corupte; pot să se supună lui Dumnezeu. Ei vor 
rămâne neclintiţi în final, deși asta nu înseamnă că nu au fost niciodată corupți de 
Satana. După ce lucrarea lui Dumnezeu se va termina, printre toate făpturile Sale, vor 
exista aceia care vor fi distruși și aceia care vor supravieţui. Acesta este o direcție 
inevitabilă a lucrării Sale de gestionare; nimeni nu poate nega aceasta. Răufăcătorilor 
nu li se va permite să supraviețuiască; aceia care | se supun lui Dumnezeu și Îl urmează 
până la final vor supravieţui cu siguranță. Întrucât aceasta e lucrarea de gestionare a 
omenirii, vor exista cei care rămân și cei care sunt alungaţi. Acestea sunt diferitele 
finaluri ale unor tipuri diferite de oameni și cele mai potrivite aranjamente pentru făpturile 
lui Dumnezeu. Aranjamentul final al lui Dumnezeu pentru omenire este de a o împărți 
prin despărţirea familiilor, strivirea etniilor şi nimicirea graniţelor naţionale într-un 
aranjament fără familii sau graniţe naţionale, căci, până la urmă, oamenii sunt urmașii 

unui singur strămoș și sunt creaţia lui Dumnezeu. Pe scurt, toate creaturile răufăcătoare 
vor fi distruse, iar făpturile care | se supun lui Dumnezeu vor supraviețui. În acest mod, 
nu vor exista familii, ţări și mai ales etnii la vremea odihnei ce va să vină; acest tip de 
omenire va fi cel mai sfânt. Adam și Eva au fost creaţi iniţial pentru ca omenirea să poată 
avea grijă de toate lucrurile de pe pământ; iniţial, oamenii au fost stăpânii tuturor 
lucrurilor. Intenţia lui lahve în creare oamenilor a fost de a le permite să existe pe pământ 
și să aibă grijă de toate lucrurile de pe pământ, căci, la început, omenirea nu fusese 
coruptă și era incapabilă să facă rău. Totuși, după ce oamenii au devenit corupți, nu au 
mai fost îngrijitorii tuturor lucrurilor. Scopul mântuirii lui Dumnezeu este de a restitui 
această funcţie a omenirii, de a restitui motivul iniţial al omenirii și supunerea iniţială; 
umanitatea în odihnă va fi însăși reprezentarea rezultatului pe care Dumnezeu speră să- 
| obţină cu lucrarea Sa de mântuire. Deși nu va mai fi o viață ca aceea din Grădina 
Edenului, esenţa sa va fi aceeași; omenirea nu va mai fi doar sinele necorupt de mai 
devreme, ci, mai degrabă, o omenire care a devenit coruptă și a primit mai târziu 
mântuirea. Acești oameni care au primit mântuirea vor intra, în cele din urmă, (adică, 
după terminarea lucrării lui Dumnezeu) în odihnă. La fel, finalurile celor care vor fi 
pedepsiţi vor fi, de asemenea, dezvăluite întru totul în final și ei vor fi distruși doar după 
ce lucrarea lui Dumnezeu se va fi terminat. Cu alte cuvinte, după ce lucrarea Lui se va 
termina, acei răufăcători și aceia care au fost mântuiţi vor fi cu toții expuși, căci lucrarea 
de expunere a tuturor tipurilor de oameni (indiferent dacă sunt răufăcători sau se numără 
printre cei mântuiţi) va fi îndeplinită asupra tuturor, în mod simultan. Răufăcătorii vor fi 
alungați, iar cei cărora li se permite să rămână vor fi dezvăluiți simultan. De aceea, 
finalurile tuturor tipurilor de oameni vor fi dezvăluite în același timp. Dumnezeu nu va 
permite unui grup de oameni cărora li s-a adus mântuirea să intre în odihnă înainte de 
a da deoparte răufăcătorii și de a-i judeca sau pedepsi câte puţin odată; lucrul acesta nu 
ar fi conform realităţii. Când răufăcătorii vor fi distruși și aceia care pot supraviețui vor 
intra în odihnă, lucrarea lui Dumnezeu în întreg universul se va încheia. Nu va exista o 
ordine a priorităţii printre aceia care primesc binecuvântări și aceia care suferă necazuri; 
aceia care primesc binecuvântări vor trăi pentru totdeauna, în timp ce aceia care suferă 
necazuri vor pieri pentru întreaga eternitate. Aceste două etape ale lucrării se vor încheia 
simultan. Tocmai din cauza existenței oamenilor neascultători dreptatea celor care se 
supun va fi dezvăluită și tocmai din cauza faptului că există aceia care au primit 
binecuvântări necazurile suferite de răufăcători pentru comportamentul lor rău vor fi 
dezvăluite. Dacă Dumnezeu nu ar da în vileag răufăcătorii, atunci acei oameni care | se 
supun lui Dumnezeu cu sinceritate nu ar vedea niciodată soarele; dacă Dumnezeu nu i- 
ar lua pe aceia care | se supun într-o destinaţie potrivită, atunci aceia care nu-L ascultă 
pe Dumnezeu nu ar putea să își primească răzbunările meritate. Acesta este procesul 
lucrării lui Dumnezeu. Dacă El nu ar săvârși această lucrare de pedepsire a răului și de 
recompensare a binelui, creaturile Sale nu ar putea niciodată să intre în respectivele lor 
destinaţii. Odată ce omenirea va intra în odihnă, răufăcătorii vor fi fost distruși și întreaga 


1388 


omenire va fi pe calea cea dreaptă; toate tipurile de oameni vor fi cu ai lor, conform 
funcţiilor pe care ar trebui să le îndeplinească. Doar aceasta va fi ziua de odihnă a 
omenirii, va fi direcţia inevitabilă pentru dezvoltarea omenirii și doar când omenirea va 
intra în odihnă va ajunge la îndeplinire reușita măreaţă și finală a lui Dumnezeu; aceasta 
va fi ultima parte a lucrării Sale. Această lucrare va încheia toată viața trupească 
decadentă a omenirii, cât și viața omenirii corupte. Din acel moment, oamenii vor intra 
într-un nou ţinut. Deşi toți oamenii vor trăi în trup, vor exista diferenţe semnificative între 
esenţa acestei vieţi și esenţa vieţii omenirii corupte. Semnificaţia acestei existenţe și cea 
a existenţei omenirii corupte sunt, de asemenea, diferite. Deși aceasta nu va fi viaţa unui 
nou tip de persoană, se poate spune că este viaţa unei omeniri care a primit mântuirea, 
cât și o viață în care umanitatea și rațiunea au fost recâștigate. Aceştia sunt oameni care 
odată au fost neascultători față de Dumnezeu, care au fost cuceriți de Dumnezeu și apoi 
mântuiţi de El; aceștia sunt oameni care L-au făcut de ocară pe Dumnezeu și care, mai 
târziu, l-au fost martori. După ce au fost supuși și au supraviețuit încercării Sale, 
existenţa lor va fi cea mai semnificativă existenţă; ei sunt oameni care au fost martori 
pentru Dumnezeu înaintea Satanei și sunt oameni potriviţi pentru a trăi. Aceia care vor 
fi distruși sunt cei care nu pot mărturisi ferm pentru Dumnezeu și nu sunt potriviti pentru 
a mai trăi. Distrugerea lor va fi rezultatul comportamentului lor rău, iar o asemenea 
distrugere este cea mai bună destinaţie. În viitor, când omenirea va intra în frumosul 
ținut, nu va exista niciuna dintre relaţiile dintre soț și soție, dintre tată și fiică sau dintre 
mamă și fiu pe care oamenii își imaginează că le vor găsi. În acel moment, fiecare om 
își va urma propriul tip, iar familiile vor fi fost deja nimicite. Deoarece a eșuat pe deplin, 
Satana nu va mai deranja niciodată omenirea, iar oamenii nu vor mai avea firi corupte 
satanice. Acei oameni neascultători vor fi fost deja distruși și doar oamenii care se supun 
vor rămâne. Și astfel, foarte puţine familii vor supravieţui intacte; cum vor mai putea să 
existe relaţiile fizice? Viaţa trupească din trecut a omenirii va fi complet interzisă; așadar, 
cum vor putea să existe relațiile fizice între oameni? Fără firile corupte satanice, viața 
nu va mai fi vechea viaţă a trecutului, ci mai degrabă una nouă. Părinţii vor pierde copii, 
iar copiii vor pierde părinţi. Soții vor pierde soțiile, iar soțiile vor pierde soții. Relaţiile fizice 
există în prezent între oameni, dar nu vor mai exista după ce toată lumea va intra în 
odihnă. Doar o astfel de omenire va fi dreaptă și sfântă; doar acest fel de omenire poate 
să se închine lui Dumnezeu. 

Dumnezeu a creat oamenii și i-a așezat pe pământ și i-a condus de atunci înainte. 
Apoi, El i-a mântuit și a servit ca jertfă de păcat pentru omenire. În final, El tot trebuie să 
cucerească omenirea, să mântuiască pe oameni în întregime și să le restituie asemănarea 
inițială. Aceasta este lucrarea în care S-a angajat El încă de la bun început — de a le reda 
oamenilor imaginea și asemănarea lor iniţială. Dumnezeu Își va întemeia Împărăţia și va 
restitui asemănarea originală a ființelor umane, ceea ce înseamnă că Își va restaura 
autoritatea pe pământ și în toată creaţia. Omenirea și-a pierdut inima temătoare de 
Dumnezeu, precum și funcţia cuvenită creaturilor lui Dumnezeu după ce a fost coruptă 

de Satana, devenind astfel un inamic nesupus lui Dumnezeu. Omenirea a trăit atunci sub 
domeniul Satanei și a urmat ordinele Satanei; astfel, Dumnezeu nu a avut cum să lucreze 
printre creaturile Sale și a devenit, cu atât mai mult, incapabil să câștige veneraţia lor 
temătoare. Oamenii au fost creați de Dumnezeu și ar trebui să-L slăvească pe 
Dumnezeu, dar, de fapt, l-au întors spatele și l-au venerat pe Satana în schimb. Satana 
a devenit idolul din inimile lor. Astfel, Dumnezeu Și-a pierdut locul în inimile lor, cu alte 
cuvinte, a pierdut semnificaţia din spatele creării omenirii de către El. Prin urmare, pentru 
a restabili această semnificația, El trebuie să restabilească asemănarea inițială a omului 
și să scape oamenii de firile lor corupte. Pentru a-i recupera pe oameni de la Satana, El 
trebuie să-i salveze de păcat. Doar așa poate Dumnezeu să restabilească treptat 
asemănarea și funcţia iniţială a acestora și, în cele din urmă, să-Și restabilească 
Împărăția. Distrugerea supremă a acelor fii ai nesupunerii va fi săvârşită, de asemenea, 
pentru a le permite oamenilor să-L slăvească mai bine pe Dumnezeu și să trăiască mai 
bine pe pământ. Deoarece Dumnezeu i-a creat pe oameni, El îi va face să-L venereze; 
deoarece vrea să restabilească funcţia iniţială a omenirii, o va restabili complet și fără 
nicio alterare. A-Și restabili autoritatea înseamnă a-i face pe oameni să-L venereze și să 
| se supună; înseamnă că Dumnezeu îi va face pe oameni să trăiască datorită Lui și îi va 
face pe dușmanii Săi să piară ca urmare a autorităţii Sale. Înseamnă că Dumnezeu va 
face ca fiecare parte din El să persiste printre oameni fără vreo rezistență din partea 
nimănui. Împărăţia pe care Dumnezeu vrea să o întemeieze este propria Sa împărăție. 
Umanitatea pe care Şi-o dorește este una care-L va venera, una care | se va supune pe 
deplin și care Îi va manifesta gloria. Dacă Dumnezeu nu mântuiește omenirea coruptă, 
atunci sensul din spatele creării omenirii de către El va fi pierdut; nu va mai avea autoritate 
în rândul oamenilor, iar Împărăţia Lui nu va mai putea exista pe pământ. Dacă Dumnezeu 
nu-i va distruge pe acei dușmani care sunt neascultători față de El, nu-Și va putea obține 
gloria completă, nici nu va putea să-Și întemeieze Împărăţia pe pământ. Acestea vor fi 
semne ale finalizării lucrării Sale și ale marii Sale realizări: de a distruge în totalitate pe 
aceia dintre oameni care nu Îi sunt supuși și de a îi aduce în odihnă pe cei care au fost 
făcuţi compleţi. Când oamenii vor fi fost readuși la asemănarea lor originală și când vor 
putea să-și îndeplinească respectivele îndatoriri, să-și păstreze propriile locuri cuvenite 
și să se supună tuturor aranjamentelor lui Dumnezeu, Dumnezeu va fi obținut pe pământ 
un grup de oameni care Îl venerează și de asemenea, va fi întemeiat o Împărăţie pe 
pământ care Îl venerează. El va avea victorie eternă pe pământ și toți aceia care | se 
opun vor pieri pentru toată eternitatea. Asta va restabili intenţia Sa originală în crearea 
omenirii; Îi va restaura intenţia în crearea tuturor lucrurilor și, de asemenea, Îi va restaura 
autoritatea pe pământ, printre toate lucrurile și printre dușmanii Săi. Acestea vor fi 
simbolurile victoriei Sale totale. De atunci înainte, umanitatea va intra în odihnă și va 
începe o viaţă care este pe calea cea dreaptă. Dumnezeu, de asemenea, va intra în 
odihna eternă cu umanitatea și va începe o viață eternă împărtășită atât de El Însuși, cât 
și de oameni. Murdăria și neascultarea de pe pământ vor fi dispărut, iar toată tânguirea 

se va fi risipit și totul din această lume care se opune lui Dumnezeu va fi încetat să existe. 
Doar Dumnezeu și acei oameni cărora El le-a adus mântuirea vor rămâne; doar creația 
Lui va rămâne. 


1391 


CUVINTELE LUI HRISTOS 
CÂND A MERS ÎN BISERICI 
IV 


(DIN 1994 PÂNĂ PE 23 MARTIE 2010) 


Când vei vedea trupul spiritual al lui Isus, 
Dumnezeu va fi făcut din nou cerul și pământul 


Dorești să îl vezi pe Isus? Vrei să trăieşti cu Isus? Dorești să auzi cuvintele rostite 
de Isus? Dacă da, atunci cum vei întâmpina reîntoarcerea lui Isus? Eşti total pregătit? 
În ce fel vei întâmpina reîntoarcerea lui Isus? Cred că fiecare frate și soră care Îl urmează 
pe Isus ar dori să ÎI întâmpine bine. Dar v-aţi gândit la acest lucru: îl veţi cunoaște cu 
adevărat pe Isus atunci când El va reveni? Veţi înțelege cu adevărat tot ce spune El? 
Veţi accepta, cu adevărat și necondiţionat, toată lucrarea pe care o face EI? Toţi cei care 
au citit Biblia știu despre revenirea lui Isus și toţi cei care au citit Biblia Îi așteaptă cu 
atenţie venirea. Sunteţi cu toții fixaţi pe sosirea acelui moment, iar sinceritatea voastră 
este de lăudat, credinţa voastră este cu adevărat de invidiat, dar vă dați seama că ați 
comis o greșeală gravă? Sub ce formă Se va întoarce Isus? Voi credeţi că Isus Se va 
întoarce pe un nor alb, dar Eu vă întreb: la ce se referă acest nor alb? Cu atâţia urmași 
ai lui Isus care Îi așteaptă revenirea, printre ce oameni va coborî EI? Dacă voi sunteți 
primii printre care Isus coboară, nu vor considera alţii acest lucru ca fiind extrem de 
nedrept? Știu că sunteți foarte sinceri și loiali lui Isus, dar L-aţi cunoscut vreodată pe 
Isus? Îi cunoaşteţi firea? Aţi trăit vreodată cu EI? Cât de mult înțelegeți, cu adevărat, 
despre El? Unii vor spune că aceste cuvinte îi pun într-o situație neplăcută. Ei vor spune: 
„Am citit Biblia din scoarță în scoarță de atâtea ori. Cum aș putea să nu-L înțeleg pe 
Isus? Nu contează firea lui Isus — eu știu chiar și culoarea hainelor pe care Îi plăcea să 
le poarte. Nu cumva mă subapreciezi atunci când spui că nu-L înţeleg?” Îţi sugerez să 
nu intri în dispută asupra acestor probleme; este mai bine să te liniștești și să ai părtășie 
asupra următoarelor întrebări: în primul rând, tu știi ce este realitate și ce este teorie? În 
al doilea rând, ştii tu ce sunt noţiunile și ce este adevăr? În al treilea rând, știi tu ce este 
imaginar și ce este real? 

Unii oameni neagă faptul că ei nu Îl înţeleg pe Isus. Și, cu toate acestea, Eu zic că 
voi nu ÎI înțelegeți nici în cea mai mică măsură, și nu înțelegeți nici un singur cuvânt de- 
al lui Isus. Aceasta datorită faptului că fiecare dintre voi Îl urmează datorită relatărilor 
Bibliei, datorită celor ce au fost spuse de alţii. Nu L-aţi văzut niciodată pe Isus, cu atât 
mai puţin aţi trăit cu EI, şi nici măcar nu l-aţi ţinut companie pentru un scurt timp. Astfel, 
nu este înțelegerea voastră despre Isus nimic mai mult decât teorie? Nu este lipsită de 
realism? Poate că unii oameni au văzut portretul lui Isus, sau poate unii au vizitat 
personal casa lui Isus. Poate că unii au atins hainele Lui. Și totuși, înțelegerea ta despre 
El încă este teoretică și nu practică, chiar dacă ai gustat personal mâncarea consumată 
de Isus. Oricare ar fi cazul, tu nu L-ai văzut niciodată pe Isus, și nu l-ai ţinut niciodată 
companie în formă trupească, și astfel, înțelegerea ta despre Isus va rămâne 
întotdeauna doar teorie goală, lipsită de realitate. Poate cuvintele Mele prezintă puţin 
interes pentru tine, dar Eu te întreb aceasta: deși se poate să fi citit multe lucrări de 
autorul pe care-l admiri cel mai mult, poţi tu să-l înţelegi deplin fără să fi petrecut vreodată 

timp cu el? Ştii care este personalitatea lui? Ştii ce fel de viață duce? Ştii ceva despre 
starea lui emoţională? Tu nu poți să înţelegi deplin nici măcar un om pe care îl admiri, 
deci cum ar fi posibil să-L înţelegi pe Isus Hristos? Tot ce înţelegi despre Isus este plin 
de închipuiri și noțiuni, și nu conţine niciun adevăr sau realitate. Miroase urât și este plin 
de trup. Cum ar putea o asemenea înțelegere să te califice pentru a întâmpina revenirea 
lui Isus? Isus nu îi va primi pe cei care sunt plini de fantezii și de noţiuni ale trupului. 
Cum sunt cei care nu ÎI înțeleg pe Isus potriviti pentru a fi credincioșii Lui? 

Doriţi să cunoașteţi motivul pentru care fariseii | se împotriveau lui Isus? Vreți să 
cunoașteţi esenţa fariseilor? Ei erau plini de fantezii cu privire la Mesia. Mai mult decât 
atât, ei credeau numai că Mesia va veni și, cu toate acestea, nu au urmărit adevărul 
vieţii. Și astfel, chiar și astăzi ei încă ÎI mai așteaptă pe Mesia, pentru că nu au nicio 
cunoaștere despre calea vieții, și nu știu care este calea adevărului. Cum, spuneți voi, 
ar putea asemenea oameni nesăbuiţi, încăpăţânaţi și ignoranți să câștige 
binecuvântarea lui Dumnezeu? Cum ar putea ei să-L vadă pe Mesia? Ei | s-au împotrivit 
lui Isus pentru că nu cunoșteau direcţia lucrării Duhului Sfânt, pentru că nu cunoșteau 
calea adevărului rostită de Isus și, mai mult decât atât, pentru că nu L-au înţeles pe 
Mesia. Și, din moment ce ei nu-L văzuseră niciodată pe Mesia și nu fuseseră niciodată 
în compania lui Mesia, ei au făcut greșeala de a se agăța de simplul nume al lui Mesia, 
în timp ce se opuneau esenței lui Mesia, prin orice mijloace posibile. Acești farisei, în 
esenţă, erau încăpăţânați, aroganțţi și nu se supuneau adevărului. Principiul credinţei lor 
în Dumnezeu era: indiferent cât de profundă e predicarea Ta, indiferent cât de înaltă e 
autoritatea Ta, Tu nu ești Hristos decât dacă ești numit Mesia. Nu este această credinţă 
absurdă și ridicolă? Vă întreb mai departe: nu este extrem de ușor pentru voi să săvârșiți 
greșelile celor dintâi farisei, dat fiind faptul că nu aveţi cea mai mică înţelegere a lui Isus? 
Ești capabil să discerni calea adevărului? Poţi să garantezi, cu adevărat, că nu | te vei 
împotrivi lui Hristos? Eşti capabil să urmezi lucrarea Duhului Sfânt? Dacă nu știi dacă | 
te vei împotrivi lui Hristos, atunci, Eu zic că deja ești cu un picior în groapă. Cei care nu 
L-au cunoscut pe Mesia au fost cu toţii în stare să | se împotrivească lui Isus, să Îi 
respingă pe Isus și să-L defăimeze. Oamenii care nu ÎI înțeleg pe Isus sunt cu toții în 
stare să Îl respingă și să Îl vorbească de rău. Mai mult, ei sunt în stare să vadă 
întoarcerea lui Isus ca pe înșelăciunea lui Satana și mai mulți oameni Îl vor condamna 
pe Isus întors în trup. Nu vă fac toate aceste lucruri să vă fie teamă? Lucrul cu care vă 
veţi confrunta va fi blasfemie împotriva Duhului Sfânt, stricarea cuvintelor Duhului Sfânt 
către Biserici și respingerea a tot ceea ce este exprimat de Isus. Ce puteţi câștiga de la 
Isus dacă voi sunteţi atât de confuzi? Cum puteţi înţelege lucrarea lui Isus atunci când 
El revine la trup pe un nor alb, dacă refuzaţi cu încăpățânare să vă conștientizați 
greșelile? Vă spun aceasta: oamenii care nu primesc adevărul și, totuși, așteaptă 
orbește sosirea lui Isus pe nori albi, vor blasfemia, cu siguranţă, împotriva Duhului Sfânt 
și ei sunt categoria care va fi distrusă. Voi doriţi doar harul lui Isus și vreţi doar să vă 
bucurati de tărâmul binecuvântat al cerului, dar nu aţi ascultat niciodată cuvintele rostite 

de Isus și nu aţi primit niciodată adevărul exprimat de Isus când Se întoarce la trup. Ce 
veţi da în schimbul faptului că Isus Se întoarce pe un nor alb? Cumva sinceritatea cu 
care săvârșiți păcate în mod repetat și apoi vă spuneţi spovedania, la nesfârșit? Ce veţi 
oferi ca sacrificiu lui Isus care Se întoarce pe un nor alb? Anii de muncă cu care vă 
înălțaţi pe voi înşivă? Ce veţi arăta pentru a-L face pe Isus Cel reîntors să aibă încredere 
în voi? Natura voastră arogantă care nu ascultă de niciun adevăr? 

Loialitatea voastră este doar în cuvinte, cunoștințele voastre sunt doar intelectuale 
și conceptuale, munca voastră este de dragul câștigării binecuvântărilor cerului, deci 
cum trebuie să fie credința voastră? Chiar și astăzi, vă faceţi că nu auziți niciun cuvânt 
al adevărului. Voi nu știți ce este Dumnezeu, nu știți ce este Hristos, nu știți cum să ÎI 
venerați pe lahve, nu știți cum să intraţi în lucrarea Duhului Sfânt și nu știți cum să 
deosebiți între lucrarea lui Dumnezeu Însuși și înșelăciunile omului. Știi numai să 
condamni orice cuvânt al adevărului exprimat de Dumnezeu care nu se conformează cu 
gândul tău. Unde este smerenia ta? Unde este ascultarea ta? Unde este loialitatea ta? 
Unde este dorinţa ta de a căuta adevărul? Unde este veneraţia ta pentru Dumnezeu? 
Vă spun Eu, cei ce cred în Dumnezeu datorită semnelor sunt, în mod sigur, categoria 
care va fi distrusă. Cei care nu sunt în stare să primească cuvintele lui Isus care S-a 
reîntors la trup sunt, cu siguranță, progeniturile iadului, descendenţii arhanghelului, 
categoria care va fi supusă distrugerii eterne. Multor oameni poate să nu le pese de 
ceea ce spun, dar Eu tot vreau să-i spun fiecărui așa-zis sfânt care ÎI urmează pe Isus 
că, atunci când ÎI veţi vedea cu ochii voștri pe Isus coborând din ceruri pe un nor alb, 
aceasta va fi arătarea publică a Soarelui dreptăţii. Poate că acela va fi un moment de 
mare entuziasm pentru tine, și totuși, ar trebui să știi că timpul când asiști la coborârea 
lui Isus din cer este și timpul când tu cobori în iad pentru a fi pedepsit. Acela va fi 
momentul sfârșitului planului de gestionare (planului de mântuire) al lui Dumnezeu și va 
fi momentul când Dumnezeu îi răsplătește pe cei buni și îi pedepsește pe cei răi. Căci 
judecata lui Dumnezeu va fi încheiată înainte ca omul să vadă semne, atunci când nu 
există decât exprimarea adevărului. Cei care acceptă adevărul și nu caută semne, și 
astfel au fost purificaţi, se vor fi întors în faţa tronului lui Dumnezeu și vor fi intrat în 
îmbrăţișarea Creatorului. Numai cei care persistă în credinţa că „Isus care nu vine pe un 
nor alb este un Hristos mincinos” vor fi supuși pedepsei eterne, pentru că ei cred doar 
în Isus care face semne, dar nu Îl recunosc pe Isus Cel care proclamă judecata aspră și 
care oferă adevărata cale și viața. Și astfel, se poate doar ca Isus să Se ocupe de ei 
atunci când Se reîntoarce, în mod deschis, pe un nor alb. Sunt prea încăpăţânați, prea 
încrezători în ei înșiși, prea aroganţi. Cum ar putea astfel de degenerați să fie răsplătiți 
de Isus? Întoarcerea lui Isus este o mare mântuire pentru cei care sunt capabili să 
accepte adevărul, dar pentru cei care nu pot să accepte adevărul, este un semn al 
condamnării. Ar trebui să vă alegeţi calea proprie şi să nu blasfemiaţi împotriva Duhului 
Sfânt și să respingeţi adevărul. Nu ar trebui să fiți persoane ignorante sau arogante, ci 
cineva care se supune călăuzirii Duhului Sfânt, care tânjește după adevăr și îl caută; 

numai în acest fel veți beneficia. Vă sfătuiesc să umblaţi cu grijă pe calea credinţei în 
Dumnezeu. Nu trageţi concluzii pripite; mai mult, nu fiți iresponsabili sau nepăsători în 
credința voastră în Dumnezeu. Ar trebui să știți, cel puţin, că cei care cred în Dumnezeu 
ar trebui să fie smeriţi și reverenţioși. Cei care au auzit adevărul și totuși strâmbă din 
nas, sunt nesăbuiţi și ignoranţi. Cei care au auzit adevărul și totuși trag concluzii pripite 
fără grijă sau îl condamnă, sunt plini de aroganță. Nimeni dintre cei care cred în Isus nu 
este în măsură să blesteme sau să-i condamne pe alţii. Ar trebui să fiţi toți persoane cu 
rațiune și care acceptă adevărul. Poate că, auzind calea adevărului și citind cuvântul 
vieţii, crezi că numai unul din 10000 dintre aceste cuvinte se aliniază convingerilor tale 
și Bibliei, și atunci ar trebui să continui să cauţi în cel de-al 10000-lea dintre aceste 
cuvinte. Încă te sfătuiesc să fii smerit, să nu fii prea încrezător și să nu te înalți pe tine 
însuți prea mult. Cu inima ta, care conţine atât de puţină venerație pentru Dumnezeu, 
vei dobândi mai mare lumină. Dacă examinezi cu atenţie și contempli în mod repetat 
aceste cuvinte, vei înțelege dacă ele reprezintă sau nu adevărul, și dacă sunt sau nu 
sunt viaţă. Poate că, citind numai câteva propoziții, unii oameni vor condamna orbește 
aceste cuvinte, spunând: „Asta nu este nimic mai mult decât o luminare din partea 
Duhului Sfânt” sau: „Este un Hristos fals venit să înșele oamenii”. Cei care spun 
asemenea lucruri sunt orbiţi de ignoranță! înţelegi prea puţine din lucrarea și 
înțelepciunea lui Dumnezeu, iar Eu te sfătuiesc să începi din nou, de la zero! Nu trebuie 
să condamnaţi orbește cuvintele exprimate de Dumnezeu din cauza arătării Hristoșilor 
mincinoși în zilele de pe urmă și nu trebuie să fiţi unii care blasfemiază împotriva Duhului 
Sfânt pentru că vă temeti de înșelăciune. Nu ar fi acesta un mare păcat? Dacă, după 
multă examinare, tu totuși crezi că aceste cuvinte nu sunt adevărul, că nu sunt calea și 
că nu sunt exprimarea lui Dumnezeu, atunci vei fi în cele din urmă pedepsit și vei rămâne 
fără binecuvântări. Dacă nu poţi accepta un asemenea adevăr spus atât de simplu și de 
clar, nu ești atunci nepotrivit pentru mântuirea de la Dumnezeu? Nu ești tu unul dintre 
aceia care nu sunt destul de binecuvântaţi să se reîntoarcă în fața Tronului lui 
Dumnezeu? Gândește-te la asta! Nu te pripi și nu fi impetuos, și nu trata credinţa în 
Dumnezeu ca pe un joc. Gândește-te de dragul destinaţiei tale, de dragul perspectivelor 
tale, de dragul vieţii tale și cu tine însuţi, nu te juca. Poţi accepta aceste cuvinte? 


Cei care sunt incompatibili cu Hristos 
sunt cu siguranţă potrivnici lui Dumnezeu 


Toţi oamenii doresc să vadă fața adevărată a lui Isus și toţi doresc să fie cu El. Nu 
cred că vreun frate sau vreo soră ar spune că nu dorește să-L vadă pe Isus sau să fie cu 
EI. Înainte de a-L fi văzut pe Isus — înainte de a-L fi văzut pe Dumnezeu întrupat — e 
probabil să cochetaţi cu tot felul de idei, de exemplu, cu privire la înfățișarea lui Isus, la 
felul Său de a vorbi, la modul Său de viaţă și așa mai departe. Dar odată ce L-aţi văzut 

cu adevărat, ideile voastre se vor schimba rapid. De ce? Doriţi să știți? Gândirea omului 
nu poate fi trecută cu vederea, ceea ce e adevărat — dar, mai mult decât atât, esenţa lui 
Hristos nu suportă modificare de către om. Voi Îl credeţi pe Hristos un nemuritor sau un 
înțelept, dar nimeni nu Îl consideră un om normal care are esenţă divină. Ca atare, multi 
dintre cei care tânjesc zi și noapte să-L vadă pe Dumnezeu sunt, de fapt, dușmani ai lui 
Dumnezeu și sunt incompatibili cu El. Nu este aceasta o greșeală din partea omului? 
Chiar și acum încă socotiți că loialitatea și credința voastră sunt suficiente pentru a vă 
face vrednici de a vedea chipul lui Hristos, dar vă sfătuiesc să vă echipați cu mai multe 
lucruri care sunt practice! Aceasta deoarece, în trecut, prezent și viitor, mulţi dintre cei 
care vin în contact cu Hristos au eșuat sau vor eșua; toţi joacă rolul fariseilor. Care este 
motivul eșecului vostru? Este tocmai faptul că există în noţiunile voastre un Dumnezeu 
care este înalt și vrednic de admiraţie. Dar adevărul nu este așa cum dorește omul. Nu 
numai că Hristos nu este foarte înalt, ci este deosebit de mic; nu numai că El este un om, 
ci este un om obișnuit; nu numai că nu Se poate înălța la cer, dar nici măcar nu Se poate 
mișca liber pe pământ. Și așa stând lucrurile, oamenii Îl tratează așa cum ar trata un om 
obișnuit; ei Îl tratează cu dezinvoltură atunci când sunt cu EI și vorbesc cu El cu nepăsare, 
așteptând încă între timp venirea „adevăratului Hristos”. ÎI luaţi pe Hristos care a venit 
deja drept un om obișnuit și Îi luaţi cuvintele drept cele ale unui om obișnuit. Din acest 
motiv, nu aţi primit nimic de la Hristos și, în schimb, v-aţi expus la lumină propria urâţenie. 

Înainte de a lua legătura cu Hristos, ai putea crede că firea ţi s-a transformat în 
întregime, că ești un discipol loial al lui Hristos, că nimeni nu e mai demn de a primi 
binecuvântările lui Hristos decât tine — și că, fiindcă ai străbătut multe drumuri, ai făcut 
multă lucrare și ai adus mult rod, vei fi cu siguranţă unul dintre aceia care vor primi, în 
cele din urmă, cununa. Totuși, există un adevăr pe care ai putea să nu-l știi: firea coruptă 
a omului și răzvrătirea și împotrivirea lui sunt expuse când ÎI vede pe Hristos, iar 
răzvrătirea și împotrivirea expuse în acest moment sunt în mod absolut și complet 
expuse mai mult decât în oricare altul. Tocmai pentru că Hristos este Fiul Omului — un 
Fiu al Omului care posedă umanitate normală — omul nici nu Îl cinstește, nici nu ÎI 
respectă. Tocmai pentru că Dumnezeu trăiește în trup răzvrătirea omului este adusă la 
lumină atât de amănunțit și cu detalii atât de vii. Așa că Eu spun că venirea lui Hristos a 
dezgropat toată răzvrătirea omenirii și a scos puternic în evidenţă natura omenirii. Acest 
lucru se numește „ademenirea unui tigru de pe munte” și „ademenirea unui lup afară din 
peștera lui”. Îndrăznești să-ţi permiţi să spui că Îi ești loial lui Dumnezeu? Îndrăznești să- 
ți permiţi să spui că arăţi ascultare absolută față de Dumnezeu? Îndrăznești să-ţi permiti 
să spui că nu ești răzvrătit? Unii vor spune: „Ori de câte ori Dumnezeu mă instalează 
într-un mediu nou, eu mă supun în mod invariabil, fără o șoaptă și, în plus, nu am în 
minte nicio noțiune despre Dumnezeu”. Unii vor spune: „Orice sarcină îmi dă Dumnezeu, 
o îndeplinesc cât de bine pot și nu dau niciodată dovadă de neglijenţă”. În acest caz, vă 
întreb: puteți fi compatibili cu Hristos atunci când trăiţi alături de El? Şi cât timp veți fi 
compatibili cu EI? O zi? Două zile? O oră? Două ore? Credinţa voastră poate fi lăudabilă, 


1397 


dar nu aveţi prea multă statornicie. Odată ce trăieşti cu adevărat cu Hristos, neprihănirea 
de sine și autoimportanţa îţi vor fi expuse prin intermediul cuvintelor și al acțiunilor tale 
puţin câte puţin și tot astfel vor fi dezvăluite în mod firesc dorinţele tale înfumurate, 
mentalitatea ta neascultătoare și nemulțumirea ta. În cele din urmă, aroganţa ta va 
deveni tot mai mare, până când vei fi în dezacord cu Hristos la fel de mult cum este apa 
cu focul, și atunci natura ta va fi complet expusă. În acel moment, noţiunile tale nu vor 
mai putea fi acoperite, plângerile tale, și ele, vor ieși la iveală în mod natural, iar 
umanitatea ta depravată va fi complet expusă. Totuși, chiar și atunci, tot refuzi să-ţi 
conștientizezi propria răzvrătire, crezând în schimb că un Hristos ca acesta nu este ușor 
de acceptat pentru om, că este prea exigent cu omul și că te-ai supune pe deplin doar 
dacă ar fi un Hristos mai binevoitor. Voi credeţi că răzvrătirea voastră e justificată, că vă 
răzvrătiți împotriva Lui numai când vă împinge prea departe. Nici măcar o singură dată 
nu aţi luat în considerare că nu ÎI priviți pe Hristos ca pe Dumnezeu, că vă lipsește 
intenţia de a asculta de El. Mai degrabă, insistaţi cu încăpățânare ca Hristos să lucreze 
în conformitate cu dorințele voastre și, de îndată ce face un singur lucru care e în 
dezacord cu gândirea voastră, credeți că El nu este Dumnezeu, ci un om. Nu sunt mulți 
printre voi care s-au certat cu El în acest fel? În cine credeți voi, până la urmă? Și în ce 
fel căutați? 

Mereu doriţi să-L vedeţi pe Hristos, dar vă îndemn să nu vă stimaţi atât de mult; 
oricine Îl poate vedea pe Hristos, dar spun că nimeni nu este vrednic să-L vadă pe 
Hristos. Fiindcă natura omului debordează de răutate, aroganță și răzvrătire, în 
momentul în care Îl vezi pe Hristos, natura ta te va distruge și te va condamna la moarte. 
Asocierea ta cu un frate (sau cu o soră) poate să nu arate prea mult despre tine, dar nu 
este atât de simplu atunci când te asociezi cu Hristos. În orice moment, noțiunile tale pot 
prinde rădăcini, aroganţa ta începe să încolțească, iar răzvrătirea ta face smochine. Cum 
poţi tu, cu o asemenea umanitate, să fii vrednic de a te asocia cu Hristos? Eşti cu 
adevărat capabil să-L tratezi ca pe Dumnezeu în fiecare moment al fiecărei zile? Vei 
avea cu adevărat realitatea supunerii față de Dumnezeu? Vă închinaţi la Dumnezeul Cel 
preaînalt din inimile voastre ca fiind lahve, în timp ce-L priviţi pe Hristos Cel vizibil ca pe 
un om. Rațiunea voastră este inferioară, iar umanitatea voastră, prea depravată! Voi 
sunteţi incapabili să-L priviţi întotdeauna pe Hristos ca pe Dumnezeu; doar ocazional, 
când aveți chef, Îl apucaţi cu putere și vă închinaţi Lui ca lui Dumnezeu. De aceea, vă 
spun că nu sunteți credincioși ai lui Dumnezeu, ci o poteră de complici care luptă 
împotriva lui Hristos. Chiar și oamenii care arată bunăvoință faţă de alţii sunt răsplătiți 
și, totuși, Hristos, care a făcut o asemenea lucrare între voi, nu a primit nici dragostea 
omului, nici răsplata și supunerea lui. Nu este acest lucru ceva sfâșietor? 

Poate că, în toți anii tăi de credinţă în Dumnezeu, nu ai blestemat niciodată pe nimeni 
sau nu ai săvârșit o faptă rea, totuși, în asocierea ta cu Hristos, nu poţi spune adevărul, 
nu poți să acționezi onest sau să dai ascultare cuvântului lui Hristos; în acest caz, Eu 
spun că ești cea mai sinistră și mai maliţioasă persoană din lume. Poţi să fii extrem de 

cordial și devotat rudelor tale, prietenilor tăi, soţiei tale (sau soțului tău), fiilor tăi și fiicelor 
tale și părinţilor tăi și să nu profiţi niciodată de alţii, dar, dacă ești incapabil de a fi 
compatibil cu Hristos, dacă ești incapabil de a interacţiona în armonie cu El, atunci, chiar 
dacă cheltuiești tot ce ai pentru ajutorarea vecinilor tăi sau ai grijă cu meticulozitate de 
tatăl tău, de mama ta și de membrii familiei tale, aș spune că tot ești rău și, în plus, plin 
de trucuri viclene. Să nu te crezi compatibil cu Hristos doar pentru că te înţelegi cu ceilalți 
sau faci câteva fapte bune. Crezi că intenţia ta caritabilă poate să îţi obțină pe furiș 
binecuvântările Cerului? Crezi că a face câteva fapte bune se poate substitui ascultării 
tale? Niciunul dintre voi nu este în stare să accepte să fie tratat și emondat și tuturor vi 
se pare dificil să îmbrăţișaţi umanitatea normală a lui Hristos, în ciuda faptului că vă 
trâmbițaţi constant ascultarea față de Dumnezeu. O astfel de credință ca a voastră va 
aduce o răsplată pe potrivă. Încetati să vă lăsaţi în voia iluziilor fantastice și să vă doriţi 
să-L vedeţi pe Hristos, căci sunteţi prea mici de statură, atât de mult, încât nu sunteți 
nici măcar demni să-L vedeţi. Când vei fi purificat complet de răzvrătirea ta și vei putea 
fi în armonie cu Hristos, în acel moment Dumnezeu ti Se va arăta în mod firesc. Dacă 
vei merge să-L vezi pe Dumnezeu fără să fi trecut prin emondare sau judecată, atunci 
vei deveni, cu siguranţă, un adversar al lui Dumnezeu și ești destinat distrugerii. Natura 
omului e în mod inerent ostilă lui Dumnezeu, căci toți oamenii au fost supuși corupției 
cele mai profunde a Satanei. Dacă omul încearcă să se asocieze cu Dumnezeu din 
mijlocul propriei sale corupții, este sigur că nimic bun nu poate ieși din asta; acţiunile și 
cuvintele lui îi vor expune cu siguranţă corupţia la fiecare cotitură și, asociindu-se cu 
Dumnezeu, răzvrătirea lui va fi dezvăluită în fiecare aspect. Fără să știe, omul ajunge să 
| se opună lui Hristos, să-L înșele pe Hristos și să se lepede de Hristos; când se întâmplă 
acest lucru, omul se va afla într-o stare și mai precară și, dacă acest lucru va continua, 
va deveni obiectul pedepsei. 

Unii ar putea să creadă că, dacă asocierea cu Dumnezeu este atât de periculoasă, 
atunci ar fi mai înțelept să-L ţină pe Dumnezeu la distanţă. Ce pot oare să câștige 
oamenii ca aceștia? Îi pot ei fi loiali lui Dumnezeu? Cu siguranță, asocierea cu 
Dumnezeu este foarte dificilă, dar acest lucru este pentru că omul e corupt, iar nu pentru 
că Dumnezeu nu este în măsură să Se asocieze cu el. Ar fi mai bine pentru voi să 
dedicați mai mult efort adevărului cunoașterii sinelui. De ce nu aţi fost lăudaţi de 
Dumnezeu? De ce este firea voastră abominabilă pentru EI? De ce discursul vostru Îi 
provoacă dezgust? De îndată ce aţi dat dovadă de un pic de loialitate, vă cântaţi propriile 
laude și cereți recompensă pentru o contribuţie mică; vă uitaţi de sus la alţii când aţi 
arătat un minimum de ascultare și deveniți disprețuitori față de Dumnezeu după 
îndeplinirea unei sarcini minore. Pentru a-L primi pe Dumnezeu, cereți bani, daruri și 
complimente. Vă doare inima să dați un ban sau doi; când daţi zece, vă doriţi 
binecuvântări și să fiţi trataţi cu deosebire. Despre o umanitate ca a voastră este, în mod 
indiscutabil, jignitor să se vorbească sau să se audă. Există ceva demn de laudă în 
vorbele și acțiunile voastre? Cei care își fac datoria și cei care nu și-o fac, cei care 

conduc și cei care îi urmează, cei care ÎI primesc pe Dumnezeu și cei care nu Îl primesc, 
cei care fac donaţii și cei care nu fac, cei care predică și cei care primesc cuvântul și așa 
mai departe, toți acești oameni se laudă pe ei înșiși. Nu găsiţi acest lucru ridicol? Să știți 
foarte bine că voi credeți în Dumnezeu și, cu toate acestea, să nu puteţi fi compatibili cu 
Dumnezeu. Știind foarte bine că sunteţi pe deplin nevrednici, insistaţi, totuși, în a vă 
lăuda. Nu simţiți că raţiunea vi s-a deteriorat până într-acolo încât nu mai aveți 
autocontrol? Cu o rațiune ca aceasta, cum sunteţi vrednici de a vă asocia cu Dumnezeu? 
Nu vă temeti pentru voi, în acest moment? Firea voastră s-a deteriorat deja până în 
punctul în care nu puteți fi compatibili cu Dumnezeu. Astfel, nu este ridicolă credința 
voastră? Nu este credinţa voastră fără noimă? Cum ai să-ţi abordezi viitorul? Cum vei 
alege ce cale să urmezi? 


Mulţi sunt chemaţi, puțini sunt aleși 


Am căutat mulţi oameni pe pământ să Mă urmeze. Printre toți acei care Mă urmează 
sunt cei care slujesc ca preoţi, cei ce conduc, cei care sunt fiii lui Dumnezeu, cei care 
sunt oamenii lui Dumnezeu și cei care fac servicii. Îi clasific în funcţie de loialitatea pe 
care Mi-o arată. După ce toţi vor fi fost clasificați după clasa lor, adică atunci când natura 
fiecărui tip de persoană a fost clarificată, voi clasifica pe fiecare dintre ei în rândul 
categoriei și locului de care aparțin de drept, pentru a-Mi îndeplini scopul de a mântui 
omenirea. În grupuri, Eu voi chema pe cei pe care doresc să-i mântuiesc să revină în 
casa Mea și apoi voi face ca toți să accepte lucrarea Mea din zilele de pe urmă. În același 
timp, îi voi clasifica potrivit tipului lor și apoi voi răsplăti sau pedepsi pe fiecare în funcţie 
de acțiunile sale. Aceștia sunt pașii care alcătuiesc lucrarea Mea. 

Astăzi, Eu trăiesc pe pământ și trăiesc printre oameni. Oamenii experimentează 
lucrarea Mea și Îmi urmăresc cuvântările, iar odată cu aceasta Eu așez toate adevărurile 
peste fiecare dintre cei ce Mă urmează, ca să poată primi viaţă de la Mine și, astfel, să 
dobândească o cale pe care să poată merge. Căci Eu sunt Dumnezeu, de viaţă 
Dătătorul. Pe parcursul mulților ani ai lucrării Mele, oamenii au câștigat mult și au 
renunţat la mult, dar tot spun că ei nu cred cu adevărat în Mine. Căci oamenii nu fac 
decât să recunoască cu gura că Eu sunt Dumnezeu, dar nu sunt de acord cu adevărurile 
pe care le rostesc și, mai mult, nu practică adevărurile pe care le cer de la ei. Adică, 
oamenii recunosc existenţa lui Dumnezeu, însă nu și pe cea a adevărului; oamenii 
recunosc numai existența lui Dumnezeu, însă nu și pe cea a vieţii; oamenii recunosc 
numai numele lui Dumnezeu, însă nu și esența Lui. Îi disprețuiesc din pricina zelului lor, 
căci folosesc doar cuvinte plăcute urechii ca să Mă amăgească; niciunul dintre ei nu Mi 
se închină. Cuvintele voastre conţin ispita șarpelui; mai mult, sunt cât se poate de 
trufașe, o adevărată proclamaţie a arhanghelului. Mai mult, faptele voastre sunt atât de 
roase și sfâșiate încât sunt rușinoase; dorinţele voastre deșănţate și intenţiile hrăpăreţe 

aduc ofensă auzului. Voi toţi aţi devenit niște molii în casa Mea, niște obiecte care trebuie 
aruncate cu dezgust. Căci niciunul dintre voi nu iubește adevărul; în schimb, râvniţi să 
fiţi binecuvântaţi, să vă înălțaţi la cer și să vedeţi arătarea măreaţă a lui Hristos folosindu- 
Și puterea pe pământ. Dar v-aţi gândit vreodată cum ar putea cineva ca voi, oameni atât 
de adânc corupți și care habar nu au ce este Dumnezeu, să fie vrednici de a-L urma pe 
Dumnezeu? Cum aţi putea voi să vă înălţaţi la cer? Cum aţi putea fi demni să vedeți 
scene atât de mărețe, scene fără precedent în splendoarea lor? Gurile voastre sunt pline 
de cuvinte înșelătoare și obscene, trădătoare și arogante. Nu aţi rostit niciodată cuvinte 
sincere către Mine, nici cuvinte sfinte, nici cuvinte de supunere față de Mine, după ce ați 
experimentat cuvântul Meu. Cum este credinţa voastră, la urma urmelor? În inimile 
voastre nu se află decât dorinţa și banii și doar lucruri materiale în mintea voastră. În 
fiecare zi, calculați cum să obţineţi ceva de la Mine. În fiecare zi, numărați cât de multă 
bogăţie și cât de multe lucruri materiale aţi dobândit de la Mine. În fiecare zi, așteptați 
ca și mai multe binecuvântări să se pogoare asupra voastră, ca să vă puteți bucura de 
acele lucruri care pot aduce bucurie în cantităţi mai mari și la un standard mai înalt. Nu 
Eu sunt în cugetul vostru în fiecare moment, nici adevărul care de la Mine purcede, ci 
soții sau soțiile voastre, fiii voştri, fiicele, și lucrurile pe care le mâncaţi și îmbrăcaţi. Vă 
gândiţi cum să dobândiţi o și mai importantă, și mai mare bucurie. Însă chiar și după ce 
vă umpleţi stomacul până la refuz, oare nu sunteți tot niște cadavre? Chiar și atunci când 
vă împodobiţi, la exterior, cu ţinute atât de frumoase, nu sunteţi oare tot niște cadavre 
ambulante, lipsite de vitalitate? Vă spetiţi de dragul stomacului vostru, până când părul 
vostru ajunge să fie presărat cu fire cărunte, dar niciunul dintre voi nu sacrifică un singur 
fir de păr pentru lucrarea Mea. Sunteţi mereu pe fugă, solicitându-vă trupul și storcându- 
vă creierul, de dragul trupului vostru și pentru fiii și fiicele voastre, însă niciunul dintre voi 
nu arată vreo preocupare sau vreo grijă faţă de voia Mea. Oare ce mai speraţi să obţineţi 
de la Mine? 

Eu nu Mă grăbesc niciodată când lucrez. Indiferent cum mă urmează oamenii, Eu 
Îmi fac lucrarea pas cu pas, în conformitate cu planul Meu. Așadar, în ciuda întregii 
voastre revolte împotriva Mea, Eu tot lucrez fără încetare și tot continuu să rostesc 
cuvintele pe care trebuie să le rostesc. Chem în casa Mea pe cei pe care i-am 
predestinat, ca să poată să-Mi asculte cuvintele. Și pe toţi cei care dau ascultare 
cuvintelor Mele, care tânjesc după cuvintele Mele i îi aduc înaintea tronului Meu; pe toți 
cei care întorc spatele cuvintelor Mele, care nu Mă ascultă și care Mă sfidează pe faţă îi 
voi da la o parte, să-și aștepte pedeapsa finală. Toţi oamenii trăiesc în mijlocul 
stricăciunii și sub mâna celui rău și, astfel, nu mulţi dintre cei care Mă urmează tânjesc 
după adevăr. Adică, majoritatea nu Mi se închină cu adevărat; nu Mi se închină cu 
adevărul, ci încearcă să-Mi câștige încrederea prin stricăciune și răzvrătire și mijloace 
înșelătoare. Acesta este motivul pentru care spun: mulţi sunt chemati, dar puţini sunt 
aleși. Cei care sunt chemaţi au fost profund corupți și trăiesc cu toţii în aceeași epocă — 
însă cei care sunt aleși reprezintă o parte din ei, sunt cei care cred în adevăr și îl 

recunosc și care practică adevărul. Acești oameni nu sunt decât o foarte mică parte din 
întreg, iar din rândul lor Eu voi primi mai multă slavă. Măsurându-vă pe voi cu aceste 
cuvinte, știți dacă sunteţi printre cei aleși? Oare cum va fi sfârșitul vostru? 

Așa cum am spus, aceia care Mă urmează sunt mulţi, însă aceia care Mă iubesc 
într-adevăr sunt puţini. Unii vor spune poate: „Aș fi plătit eu un preţ atât de mare dacă 
nu Te-aș fi iubit? Te-aș fi urmat până aici dacă nu Te-aș fi iubit?” Ai cu siguranţă multe 
motive, iar iubirea ta cu siguranţă este foarte mare, dar care este esenţa iubirii tale față 
de Mine? „lubirea”, cum este ea numită, se referă la o emoție care este pură și fără 
cusur, în care îţi folosești inima pentru a iubi, a simți și a fi grijuliu. În iubire, nu există 
niciun fel de condiţii, obstacole și distanțe. În iubire, nu există nicio bănuială, nicio 
înșelăciune și nicio viclenie. În iubire, nu există niciun comerţ și nimic necurat. Dacă 
iubești, atunci nu vei înșela, nu te vei plânge, nu vei trăda, nu te vei răzvrăti, nu vei 
pretinde și nu vei căuta să câştigi ceva sau să obtii o anumită sumă. Dacă iubești, atunci 
te vei dedica cu bucurie, vei îndura greutăți cu bucurie, vei fi compatibil cu Mine, vei 
renunţa la tot ce ai pentru Mine, vei renunța la familia ta, la viitorul tău, la tinerețea și 
căsnicia ta. În caz contrar, iubirea ta nu ar fi deloc iubire, ci înșelăciune și trădare! Ce fel 
de iubire este a ta? Este o iubire adevărată? Sau este falsă? La cât de multe ai renunţat? 
Cât de mult ai oferit? Cât de multă iubire am primit Eu de la tine? Oare știi? Inimile 
voastre sunt pline de răutate, trădare și înșelăciune — și, așa stând lucrurile, cât de mult 
din iubirea voastră este impură? Credeţi că aţi renunţat deja la multe pentru Mine; credeți 
că iubirea voastră pentru Mine este deja suficientă. Dar atunci, de ce oare cuvintele și 
faptele voastre sunt întotdeauna răzvrătite și înșelătoare? Voi Mă urmaţi, dar nu Îmi 
recunoașteţi cuvântul. Se consideră asta iubire? Mă urmaţi, dar apoi Mă dați la o parte. 
Se consideră asta iubire? Mă urmaţi, dar nu aveţi încredere în Mine. Se consideră asta 
iubire? Mă urmaţi, dar nu puteţi accepta existența Mea. Se consideră asta iubire? Mă 
urmaţi, dar nu Mă tratați așa cum se cade și Îmi îngreunaţi situaţia la fiecare pas. Se 
consideră asta iubire? Mă urmaţi, dar încercaţi să Mă păcăliţi și să Mă amăgiţi în orice 
privință. Se consideră asta iubire? Mă slujiţi, dar nu vă este frică de Mine. Se consideră 
asta iubire? Vă opuneţi Mie în toate privinţele și în toate lucrurile. Oare toate acestea 
sunt considerate iubire? Aţi dedicat multe, este adevărat, dar nu aţi practicat niciodată 
ceea ce Eu cer de la voi. Oare se poate considera asta iubire? O socoteală atentă arată 
că nu există nici urmă de iubire pentru Mine în voi. După atâţia ani de lucrare și după 
atât de multe cuvinte oferite de Mine, cât de mult aţi câștigat efectiv? Oare aceasta nu 
merită o privire atentă în urmă? Vă previn: cei pe care îi chem la Mine nu sunt cei care 
nu au fost niciodată corupți; mai degrabă, cei pe care îi aleg sunt cei care Mă iubesc cu 
adevărat. Prin urmare, trebuie să fiți vigilenţi cu ale voastre cuvinte și fapte și să vă 
examinati intenţiile și gândurile, pentru ca ele să nu meargă prea departe. În momentul 
zilelor de pe urmă, depuneti toate eforturile pentru a vă oferi iubirea dinaintea Mea, ca 
nu cumva mânia Mea să nu vă părăsească niciodată! 

Trebuie să cauţi calea compatibilităţii cu Hristos 


Am făcut multă lucrare în rândul oamenilor, perioadă în care am și exprimat 
numeroase cuvinte. Aceste cuvinte sunt toate de dragul mântuirii omului, și au fost 
exprimate pentru ca omul să poată deveni compatibil cu Mine. Totuși, am câștigat pe 
pământ doar o mână de oameni care sunt compatibili cu Mine, așa că spun că omul 
nu-Mi preţuiește cuvintele — asta pentru că omul nu este compatibil cu Mine. Astfel, 
lucrarea pe care o înfăptuiesc nu este doar pentru ca omul să Mi se poată închina; mai 
important, este pentru ca omul să poată fi compatibil cu Mine. Omul a fost corupt și 
trăiește în capcana Satanei. Toţi oamenii trăiesc în trup, în dorinţe egoiste și nu există 
unul singur între ei care să fie compatibil cu Mine. Există oameni care spun că sunt 
compatibili cu Mine, dar asemenea oameni se închină la idoli neclari. Deși recunosc 
numele Meu ca fiind sfânt, ei merg pe o cărare opusă Mie, iar cuvintele lor sunt pline de 
aroganță și siguranţă de sine. Asta fiindcă, la bază, ei sunt cu toții împotriva Mea și 
incompatibili cu Mine. În fiecare zi, ei caută urmele Mele în Biblie și găsesc, la 
întâmplare, pasaje „potrivite”, pe care le citesc la nesfârșit și le recită ca pe scripturi. Ei 
nu știu cum să fie compatibili cu Mine, nici ce înseamnă să fie împotriva Mea. Ei doar 
citesc scripturile orbește. În Biblie, închid un Dumnezeu nedeslușit, pe care nu L-au 
văzut niciodată și pe care sunt incapabili să-L vadă, și pe care ÎI scot afară să ÎI 
contemple în tinnă. Ei cred în existența Mea numai prin prisma Bibliei și pun semnul egal 
între Mine și Biblie; fără Biblie Eu nu exist, iar fără Mine nu există Biblie. Ei nu dau nicio 
atenţie existenţei sau acţiunilor Mele, ci dedică o atenţie extremă și deosebită fiecărui 
cuvânt din Scriptură. Mult mai mulţi chiar cred că Eu nu ar trebui să fac nimic din ce 
doresc să fac decât dacă acest lucru este profeţit de Scriptură. Ei acordă prea multă 
importanță Scripturii. Se poate spune că văd cuvintele și expresiile ca fiind prea 
importante, mergând până la a folosi versete din Biblie pentru a măsura fiecare cuvânt 
spus de Mine și pentru a Mă condamna. Ceea ce caută ei nu este calea compatibilităţii 
cu Mine sau calea compatibilităţii cu adevărul, ci calea compatibilităţii față de cuvintele 
Bibliei, și cred că orice lucru care nu este conform Bibliei este, fără excepţie, în afara 
lucrării Mele. Oare nu sunt astfel de oameni urmașii ascultători ai fariseilor? Fariseii evrei 
foloseau legea lui Moise pentru a-L condamna pe Isus. Ei nu căutau compatibilitate cu 
Isus în acea epocă, ci urmau cu sârg legea în litera ei, până acolo încât, după ce L-au 
condamnat pentru că nu respectase legea Vechiului Testament și că nu era Mesia — în 
cele din urmă, L-au pironit pe inocentul Isus pe cruce. Care era substanţa lor? Nu era 
oare aceea că nu căutau calea compatibilităţii cu adevărul? Erau preocupaţi până la 
obsesie de fiecare cuvânt al Scripturii, nedând nicio atenţie voii Mele, și nici pașilor și 
metodelor lucrării Mele. Ei nu erau oameni care să caute adevărul, ci oameni care se 
agățau rigid de cuvinte; nu erau oameni care să creadă în Dumnezeu, ci oameni care 
credeau în Biblie. În esenţă, erau câinii de pază ai Bibliei. Pentru a proteja interesele 
Bibliei, a susține demnitatea Bibliei și pentru a proteja reputaţia Bibliei, ei au mers până 

acolo încât L-au răstignit pe Isus Cel milostiv pe cruce. Ei au făcut acest lucru doar de 
dragul de a proteja Biblia și de a păstra statutul fiecărui cuvânt din Biblie în inimile 
oamenilor. Prin urmare, au preferat să renunțe la viitorul lor și la jertfa de păcat pentru 
a-L condamna pe Isus, care nu era în conformitate cu doctrina Scripturii. Oare nu erau 
ei toţi niște lachei ai fiecărui cuvânt din Scriptură? 

Dar oamenii de astăzi? Hristos a venit ca să elibereze adevărul, însă aceştia mai 
degrabă L-ar alunga din această lume pentru a-și putea câștiga intrarea în rai și pentru 
a primi har. Mai degrabă ar nega complet venirea adevărului, pentru a proteja interesele 
Bibliei, și mai degrabă L-ar crucifica din nou pe Hristosul reîntors în trup, pentru a asigura 
existenţa veșnică a Bibliei. Cum poate omul să primească mântuirea Mea când inima sa 
este atât de înrăită, iar natura sa atât de potrivnică Mie? Trăiesc printre oameni, însă 
omul nu Îmi cunoaște existența. Când Îmi revărs lumina asupra omului, el tot rămâne 
neștiutor de existența Mea. Când Îmi dezlănţui mânia asupra omului, el Îmi neagă 
existenţa cu și mai mare tărie. Omul caută compatibilitate cu cuvintele și compatibilitate 
cu Biblia, însă nici măcar o singură persoană nu vine dinaintea Mea să caute calea 
compatibilităţii cu adevărul. Omul se uită în sus către Mine în rai și are un deosebit 
interes pentru existenţa Mea în rai, dar nimănui nu îi pasă de Mine Cel întrupat, fiindcă 
Eu, Cel care trăiesc printre oameni, sunt pur și simplu prea neînsemnat. Cei care caută 
doar compatibilitate cu cuvintele Bibliei și cei care caută numai compatibilitate cu un 
Dumnezeu nedeslușit sunt o priveliște neplăcută ochilor Mei. Aceasta pentru că ceea ce 
venerează ei sunt cuvinte moarte și un Dumnezeu care le poate da comori nemăsurate; 
ceea ce venerează ei este un Dumnezeu care S-ar lăsa la mila omului și un Dumnezeu 
care nu există. Prin urmare, ce ar putea astfel de oameni să câștige de la Mine? Omul 
este, pur și simplu, neînsemnat dincolo de cuvinte. Cei care sunt împotriva Mea, care 
vin cu cereri nelimitate la Mine, care nu au nicio dragoste de adevăr, care se răzvrătesc 
împotriva Mea — cum ar putea fi ei compatibili cu Mine? 

Cei care sunt împotriva Mea sunt cei care nu sunt compatibili cu Mine. În aceeași 
situaţie se află și cei care nu iubesc adevărul. Cei care se răzvrătesc împotriva Mea sunt 
și mai mult împotriva Mea și incompatibili cu Mine. Pe toţi cei care nu sunt compatibili cu 
Mine îi las în mâinile celui rău și îi abandonez stricăciunii celui rău, le dau frâu liber să- 
și arate răutatea, iar în cele din urmă îi abandonez cu totul pe mâna celui rău pentru a fi 
devoraţi. Nu Mă interesează câţi se închină la Mine, cu alte cuvinte, nu Mă interesează 
câţi oameni cred în Mine. Tot ce Mă interesează este cât de mulţi sunt compatibili cu 
Mine. Aceasta pentru că toţi cei care nu sunt compatibili cu Mine sunt oameni răi, care 
Mă trădează; ei sunt inamicii Mei, iar Eu nu voi ridica „altar” inamicilor Mei în casa Mea. 
Cei care sunt compatibili cu Mine Mă vor slăvi în veci în casa Mea, iar cei care Mi se 
împotrivesc vor suferi în veci pedeapsa Mea. Cei care se îngrijesc doar de cuvintele 
Bibliei și pe care nu-i preocupă nici adevărul și nici să calce pe urmele Mele — aceia sunt 
împotriva Mea, căci Mă limitează după cuvântul Bibliei, Mă îngrădesc în Biblie, astfel că 
hulesc din cale afară la adresa Mea. Cum ar putea astfel de oameni să vină înaintea 

Mea? Ei nu ţin seama de faptele Mele sau de voinţa Mea, și nici de adevăr, însă sunt 
obsedați de cuvinte — cuvinte care ucid. Cum ar putea astfel de oameni să fie compatibili 
cu Mine? 

Am exprimat atât de multe cuvinte și, de asemenea, Mi-am exprimat voinţa și firea, 
însă chiar și aşa oamenii sunt în continuare incapabili să Mă cunoască și să creadă în 
Mine. Sau, se poate spune că sunt în continuare nepregătiţi să se supună Mie. Cei care 
trăiesc în Biblie, cei care trăiesc în lege, cei care trăiesc pe cruce, cei care trăiesc după 
doctrină, sau cei care trăiesc în mijlocul lucrării pe care o fac Eu astăzi — care dintre 
aceștia este compatibil cu Mine? Nu vă gândiţi decât să primiţi binecuvântări și răsplăți, 
dar nu aţi stat niciodată să vă gândiţi cum să fiţi cu adevărat compatibili cu Mine, sau 
cum să preveniți să fiți împotriva Mea. Sunt atât de dezamăgit de voi, fiindcă v-am dat 
atât de multe, dar am primit atât de puţin de la voi. Viclenia, aroganta, lăcomia voastră, 
dorințele voastre extravagante, trădarea voastră, neascultarea voastră — care dintre 
acestea ar putea scăpa atenţiei Mele? Sunteţi neatenţi cu Mine, Mă înșelaţi, Mă insultați, 
Mă lingușiţi, Îmi pretindeţi lucruri și smulgeți sacrificii de la Mine — cum ar putea această 
pornire spre rele să ocolească pedeapsa Mea? Toată nemernicia voastră este mărturia 
dușmăniei voastre față de Mine și este mărturia incompatibilităţii voastre cu Mine. 
Fiecare dintre voi crede că este atât de compatibil cu Mine, dar dacă așa ar sta lucrurile, 
atunci cui i s-ar aplica aceste dovezi de netăgăduit? Credeţi despre voi că deţineţi cea 
mai mare sinceritate și loialitate față de Mine. Credeţi că sunteţi atât de buni la inimă, 
atât de milostivi și că Mi-aţi dedicat atât de multe. Credeţi că aţi făcut mai mult decât 
destule pentru Mine. Dar aţi comparat vreodată aceste convingeri cu propriile acţiuni? 
Eu vă spun că sunteți cât se poate de aroganti, cât se poate de lacomi, cât se poate de 
superficiali; vicleșugurile cu care voiţi să Mă păcăliţi sunt cât se poate de iscusite și aveți 
din belșug intenţii și metode demne de dispreţ. Loialitatea voastră este prea puţină, 
seriozitatea voastră prea neînsemnată, iar conștiința voastră are lipsuri încă și mai mari. 
În inimile voastre este prea multă răutate și nimeni nu este scutit de ranchiuna voastră, 
nici chiar Eu. Mă ignorați de dragul copiilor voştri, ori al soțului, ori din propriul instinct 
de conservare. În loc să Mă iubiţi pe Mine, vă iubiţi familia, copiii, statutul, viitorul și 
propria satisfacţie. Oare v-aţi gândit vreodată la Mine atunci când vorbeaţi sau acţionaţi? 
În zilele geroase, gândurile voastre se îndreaptă spre copiii voştri, spre soțul sau soția 
voastră, ori spre părinţi. Nici în zilele caniculare nu am loc în gândurile voastre. Când îţi 
îndeplinești sarcinile, te gândești la propriile interese, la siguranţa personală, la membrii 
familiei tale. Ce ai făcut tu vreodată pentru Mine? Când te-ai gândit tu vreodată la Mine? 
Când te-ai devotat tu vreodată Mie și lucrării Mele, cu orice preţ? Unde este dovada 
compatibilităţii tale cu Mine? Unde este realitatea loialității tale fată de Mine? Unde este 
realitatea ascultării tale faţă de Mine? Când au avut intenţiile tale fată de Mine alt scop 
decât obţinerea binecuvântării Mele? Mă înșelaţi și Mă amăgiţi, vă jucaţi cu adevărul, 
ascundeţi existența adevărului și trădaţi esența adevărului. Ce vă așteaptă în viitor, dacă 
vă împotriviţi Mie în acest fel? Nu faceţi decât să căutaţi compatibilitate cu un Dumnezeu 

neclar și să căutaţi o credinţă vagă, însă nu sunteţi compatibili cu Hristos. Oare răutatea 
voastră nu va primi aceeași răsplată ca și cea meritată de cei nelegiuiţi? În acel moment, 
vă veţi da seama că niciun om care este incompatibil cu Hristos nu poate scăpa de ziua 
mâniei și veți descoperi ce fel de răsplată le va fi dată celor care sunt împotriva lui 
Hristos. Când va veni acea zi, visul vostru de a fi binecuvântaţi pentru credinţa voastră 
în Dumnezeu și de a fi primiţi în rai se va spulbera cu totul. Însă, altfel vor sta lucrurile 
pentru cei care sunt compatibili cu Hristos. Chiar dacă au pierdut atât de mult, chiar dacă 
au suferit multe greutăţi, ei vor primi întreaga moștenire pe care am să o încredinţez 
omenirii. În cele din urmă, veţi înțelege că doar Eu sunt Dumnezeul dreptății și că doar 
Eu pot duce omenirea către minunata sa destinaţie. 


Ești tu oare un adevărat credincios în Dumnezeu? 


Poate c-ai umblat pe calea credinţei în Dumnezeu mai mult de un an sau doi și poate 
în viața ta, de-a lungul acestor ani, ai îndurat multe greutăţi și, în schimb, ai primit mult 
har. Se poate, de asemenea, să nu fi experimentat nici greutăţi, nici binecuvântări, ci să 
fi trăit o viaţă destul de comună. Indiferent de acestea, tot Îl urmezi pe Dumnezeu, deci 
haide ca subiectul părtășiei noastre să fie urmarea lui Dumnezeu. Totuși, trebuie să 
reamintesc tuturor care citesc aceste cuvinte că al lui Dumnezeu cuvânt se adresează 
tuturor celor care Îl recunosc și Îl urmează, nu tuturor oamenilor, indiferent dacă ÎI 
recunosc sau nu. Dacă tu crezi că Dumnezeu vorbește mulțimii, tuturor oamenilor din 
lume, atunci cuvântul lui Dumnezeu nu va avea niciun efect asupra ta. Așadar, ar trebui 
să-ți amintești toate aceste cuvinte în inima ta și să nu te excluzi niciodată din preajma 
lor. În orice caz, să vorbim despre ce se petrece în casa noastră. 

Acum, ar trebui să înțelegeţi cu toţii adevăratul sens al credinţei în Dumnezeu. 
Sensul credinţei în Dumnezeu despre care am vorbit anterior are legătură cu intrarea 
voastră pozitivă. Astăzi e diferit: astăzi, aș dori să analizez esenţa credinţei voastre în 
Dumnezeu. Desigur, aceasta este îndrumarea voastră dintr-un aspect negativ; dacă nu 
aș face acest lucru, atunci voi nu v-aţi cunoaște niciodată adevărata faţă și v-aţi lăuda 
mereu cu evlavia și fidelitatea voastră. Este corect să spun că, dacă nu aș da în vileag 
urâţenia din adâncul inimilor voastre, atunci fiecare dintre voi și-ar pune o coroană pe 
cap și ar păstra toată gloria pentru sine. Naturile voastre arogante și vanitoase vă împing 
să vă trădaţi conștiințele, să vă răzvrătiți și să vă împotriviţi lui Hristos și să vă dezvăluiţi 
urâțenia, prin aceasta scoțând la lumină intenţiile, noțiunile, dorințele voastre 
extravagante și ochii plini de lăcomie. Și totuși, turuiţi într-una despre pasiunea voastră 
de o viață pentru lucrarea lui Hristos și repetaţi iar și iar adevărurile rostite de Hristos 
acum mult timp. Aceasta este „credinţa” voastră — „credința voastră fără pată”. În toate 
privințele am avut așteptări stricte de la om. Dacă loialitatea ta vine cu intenții și condiţii, 
atunci mai degrabă Mă lipsesc de așa-zisa ta loialitate, căci îi urăsc pe toţi cei care Mă 

nșală prin intenţiile lor și Mă șantajează cu condiţii. Tot ce Îmi doresc este ca omul să 
mi fie absolut loial și să facă toate lucrurile pentru a dovedi și de dragul acelui unic 
cuvânt: credință. Dispreţuiesc faptul că voi folosiţi cuvinte dulci pentru a încerca să Mă 
faceţi să Mă bucur, căci Eu v-am tratat întotdeauna cu sinceritate, și deci Îmi doresc ca 
și voi să vă purtaţi față de Mine cu credinţă adevărată. Când vine vorba de credinţă, 
mulți pot crede că ÎI urmează pe Dumnezeu pentru că au credinţă și că altfel nu ar îndura 
atâta suferință. Atunci te întreb aceasta: dacă tu crezi în existenţa lui Dumnezeu, de ce 
nu Îl slăvești? Dacă tu crezi în existenţa lui Dumnezeu, de ce în inima ta nu te temi câtuși 
de puţin de EI? Accepţi faptul că Hristos este întruparea lui Dumnezeu, așadar, de ce ÎI 
disprețuiești? De ce te comporţi necuviincios față de El? De ce ÎI judeci fățiș? De ce 
întotdeauna Îi spionezi mișcările? De ce nu te supui aranjamentelor Lui? De ce nu 
acţionezi conform cuvântului Lui? De ce încerci să Îl șantajezi și-l furi jertfele? De ce 
vorbeşti din poziţia lui Hristos? De ce judeci dacă sunt corecte cuvântul Lui și lucrarea 
Lui? De ce îndrăznești să-L blasfemiezi pe la spatele Lui? Acestea și altele reprezintă 
credința voastră? 

Elementele necredinței în Hristos sunt dezvăluite în cuvintele și comportamentul 
vostru. Necredinţa pătrunde în motivele și obiectivele tuturor faptelor voastre. Necredinţa 
în Hristos se vede până și în natura privirii voastre. Se poate spune că, în fiecare minut, 
fiecare dintre voi nutrește elemente ale necredinţei. Acesta înseamnă că, în fiecare 
moment, riscaţi să ÎI trădați pe Hristos, pentru că sângele care curge prin corpul vostru 
este îmbibat cu necredinţa în Dumnezeul întrupat. De aceea, Eu spun că amprentele pe 
care le lăsaţi pe cărarea credinţei în Dumnezeu nu sunt reale; mergând pe calea 
credinţei în Dumnezeu, nu pășiţi ferm pe pământ — pur și simplu faceţi ceva doar ca să 
ziceți că a fost făcut. Niciodată nu credeţi pe deplin cuvântul lui Hristos și nu sunteți în 
stare să îl puneţi imediat în practică. Acesta este motivul pentru care nu aveţi credință 
în Hristos. Faptul că întotdeauna aveti noţiuni legate de El este un alt motiv pentru care 
nu credeţi în Hristos. A fi mereu sceptici în legătură cu lucrarea lui Hristos, a ignora 
cuvântul lui Hristos, a avea o părere despre lucrarea făcută de Hristos și a nu fi în stare 
să înţelegeţi în mod corect această lucrare, a vă lupta să vă lăsaţi deoparte noţiunile, 
indiferent ce explicaţie primiţi și așa mai departe — toate acestea sunt elemente ale 
necredinţei amestecate în inimile voastre. Deși urmaţi lucrarea lui Hristos și nu rămâneți 
niciodată în urmă, există prea multă răzvrătire amestecată în inimile voastre. Această 
răzvrătire reprezintă o impuritate în credinţa voastră în Dumnezeu. Poate nu credeţi că 
asta e situația, dar dacă nu ești în stare să-ţi recunoști propriile intenţii din aceasta, atunci 
cu siguranţă te vei număra printre cei care vor pieri, căci Dumnezeu îi desăvârșește doar 
pe aceia care cred cu adevărat în EI, nu pe cei care sunt sceptici față de El, şi cu atât 
mai puţin pe toţi aceia care Îl urmează fără tragere de inimă în ciuda faptului că nu au 
crezut niciodată că El este Dumnezeu. 

Unii oameni nu se bucură de adevăr, cu atât mai puţin de judecată. În schimb, se 
bucură de putere și bogății; se spune că astfel de oameni caută puterea. Ei caută în 

lume numai acele confesiuni cu influenţă și pe acei pastori și învățători care vin din 
seminarii. Deşi au acceptat calea adevărului, ei cred doar pe jumătate; nu sunt capabili 
să-și dedice inima și mintea cu totul, gurile lor vorbesc despre sacrificarea pentru 
Dumnezeu, dar ochii lor sunt concentrați pe marii învăţători și pastori, iar la Hristos nu 
se uită a doua oară. Inimile lor sunt ahtiate după faimă, bogăţie și glorie. Ei nu cred că 
se pune problema ca o astfel de persoană modestă să fie capabilă să cucerească atât 
de mulţi, ca o persoană atât de neînsemnată ar putea să-l desăvârșească pe om. Ei 
cred că e cu neputinţă că acești nimeni aflaţi printre praf și grămezi de bălegar să fie 
oamenii aleși de Dumnezeu. Ei cred că dacă astfel de oameni ar fi obiectul mântuirii lui 
Dumnezeu, atunci cerul și pământul s-ar întoarce cu susul în jos și toți oamenii ar izbucni 
în râs. Ei cred că dacă Dumnezeu ar alege astfel de nimeni pentru a fi desăvârșiţi, atunci 
acei mari oameni ar deveni Însuși Dumnezeu. Perspectivele lor sunt întinate de 
necredință; pe lângă faptul că nu cred, ei sunt pur și simplu bestii absurde. Căci ei 
preţuiesc doar statutul, prestigiul și puterea și respectă doar grupurile și confesiunile 
mari. Ei nu au niciun respect față de toţi cei conduși de Hristos; sunt simpli trădători care 
l-au întors spatele lui Hristos, adevărului și vieții. 

Ceea ce admiri tu nu este umilinţa lui Hristos, ci acei falși păstori cu o reputaţie 
proeminentă. Nu adori frumuseţea sau înțelepciunea lui Hristos, ci pe acei libertini care 
se tăvălesc în mizeria lumii. Râzi de durerea lui Hristos care nu are unde să-Și așeze 
capul, dar admiri acele cadavre care vânează jertfele și trăiesc în depravare. Nu ești 
dispus să suferi alături de Hristos, dar te arunci cu bucurie în braţele acelor antihriști 
nesăbuiţi, deși ei îţi furnizează doar trup, cuvinte și control. Chiar și acum inima ta încă 
se întoarce către ei, către reputaţia lor, către statutul și către influenţa lor. Și, totuși, 
continui să ai o atitudine prin care percepi lucrarea lui Hristos ca fiind greu de acceptat 
și o refuzi. Acesta este motivul pentru care spun că îţi lipsește credinţa de a-L recunoaște 
pe Hristos. Motivul pentru care L-ai urmat până în ziua de astăzi este doar pentru că nu 
ai avut altă opţiune. O serie de imagini grandioase se înalţă întotdeauna în inima ta; nu 
poţi uita fiecare cuvânt și fiecare faptă a lor, nici cuvintele și mâinile lor influente. Ei sunt, 
în inima voastră, întotdeauna superiori și întotdeauna eroi. Dar aceasta nu este astfel 
pentru Hristos Cel de astăzi. El este întotdeauna nesemnificativ în inima ta și 
întotdeauna nedemn de venerație. Căci este prea obișnuit, are prea puţină influenţă și 
este departe de a fi grandios. 

În orice caz, Eu spun că toţi aceia care nu preţuiesc adevărul sunt necredincioși și 
trădători ai adevărului. Astfel de oameni nu vor primi niciodată aprobarea lui Hristos. Aţi 
identificat acum cât de multă necredinţă este în voi și cât de multă trădare a lui Hristos? 
Vă îndemn astfel: din moment ce aţi ales calea adevărului, atunci ar trebui să vă devotați 
cu toată inima; nu fiți ambivalenţi sau fără entuziasm. Trebuie să înțelegeţi că Dumnezeu 
nu aparţine lumii și nici vreunei alte persoane, ci tuturor acelora care cred cu adevărat 
în EI, tuturor acelora care Îl venerează și tuturor acelora care Îi sunt devotați și 
credincioși Lui. 

Astăzi, rămâne încă multă necredinţă în voi. Analizaţi-vă cu atenţie și veţi găsi cu 
siguranţă răspunsul vostru. Atunci când găsești răspunsul adevărat, atunci vei admite 
că nu ești un credincios în Dumnezeu, ci mai degrabă unul care înșală, blasfemiază și Îl 
trădează și unul care nu este loial Lui. Atunci vei realiza că Hristos nu este om, ci 
Dumnezeu. Când vine acea zi, ÎI vei slăvi, te vei teme și ÎI vei iubi cu adevărat pe Hristos. 
În prezent, doar treizeci la sută din inima voastră e plină de credinţă, în timp ce restul de 
șaptezeci la sută este plină de îndoială. Tot ce spune și face Hristos vă poate face să 
aveți noțiuni și opinii despre El, noţiuni și opinii care își au originea în necredința voastră 
totală în El. Voi ÎI admiraţi și vă temeţi doar de Dumnezeul nevăzut din cer și nu aveţi 
niciun respect față de Hristos care trăiește pe pământ. Nu reprezintă și aceasta 
necredinţa voastră? Tânjiţi doar după Dumnezeu care a făcut lucrarea în trecut, dar nu 
dați ochii cu Hristos Cel de astăzi. Toate acestea sunt „credința, amestecată pentru 
totdeauna în inimile voastre, credința care nu crede în Hristos Cel de astăzi. Nu vă 
subestimez în niciun caz, căci este prea multă necredinţă în voi, prea multe din voi care 
sunt impure și trebuie analizate. Aceste impurități sunt un semn că nu aveţi deloc 
credință; sunt un semn al renunțării voastre la Hristos și vă marchează ca trădători ai lui 
Hristos. Ele sunt un văl peste cunoașterea lui Hristos, o barieră către ființa voastră 
câștigată de Hristos, un obstacol în compatibilitatea voastră cu Hristos și dovada că 
Hristos nu vă aprobă. Acum este timpul să examinati toate părţile vieții voastre! Făcând 
astfel veţi avea beneficii în toate sensurile imaginabile! 


Hristos înfăptuiește lucrarea judecății prin adevăr 


Lucrarea zilelor de pe urmă constă în împărţirea tuturor după felul lor şi în încheierea 
planului de gestionare al lui Dumnezeu (planul mântuirii), deoarece clipa se apropie și 
ziua lui Dumnezeu a sosit. Dumnezeu îi aduce pe toți cei care intră în Împărăţia Sa, 
adică pe toţi cei care Îi sunt credincioși până la sfârșit, în epoca lui Dumnezeu Însuși. 
Cu toate acestea, înainte de venirea epocii lui Dumnezeu Însuși, lucrarea lui Dumnezeu 
nu este de a observa faptele oamenilor sau de a le cerceta traiul, ci de a le judeca 
neascultarea, deoarece Dumnezeu îi va purifica pe toți cei care vin în faţa tronului Său. 
Toţi cei care au călcat pe urmele lui Dumnezeu până în ziua de azi sunt aceia care vin 
în faţa tronului lui Dumnezeu, și așa stând lucrurile, fiecare persoană care acceptă 
lucrarea lui Dumnezeu în faza finală este obiectul purificării lui Dumnezeu. Cu alte 
cuvinte, toți cei care acceptă lucrarea lui Dumnezeu în faza finală fac obiectul judecății 
lui Dumnezeu. 

În legătură cu judecata ce începe de la casa lui Dumnezeu, despre care s-a vorbit în 
vremurile trecute, cuvântul „judecată” se referă la judecata pe care Dumnezeu o 
săvârşeşte azi asupra celor care vin în faţa tronului Său în zilele de pe urmă. Poate că 
există unii care cred în astfel de închipuiri supranaturale precum aceea că, atunci când 

vor veni zilele de pe urmă, Dumnezeu va ridica o masă mare în ceruri, peste care va 
întinde o faţă de masă albă și, apoi, așezat pe un tron măreț, cu toţi oamenii îngenunchiaţi 
la pământ, El va dezvălui păcatele tuturor și astfel, va decide dacă se vor înălța la ceruri 
sau vor fi trimiși jos, în iazul de foc și pucioasă. Indiferent de închipuirile omului, ele nu 
pot modifica esenţa lucrării lui Dumnezeu. Închipuirile oamenilor nu sunt nimic altceva 
decât proiecţii ale gândurilor acestora și vin din mintea lor, adunate și puse cap la cap 
din cele văzute și auzite de om. De aceea, spun că, indiferent cât de uimitoare sunt 
imaginile create, acestea nu sunt nimic altceva decât desene pe hârtie și nu pot înlocui 
planul lucrării lui Dumnezeu. La urma urmei, omul a fost corupt de Satana, deci cum ar 
putea el înțelege gândurile lui Dumnezeu? Omul concepe lucrarea de judecată a lui 
Dumnezeu ca pe ceva fantastic. El crede că, din moment ce Dumnezeu Însuși săvârşeşte 
lucrarea judecății, atunci aceasta trebuie să fie de o amploare fără egal și de neînțeles 
pentru muritori și trebuie să răsune de la un capăt la altul al cerurilor și să cutremure 
pământul; altfel, cum ar putea fi lucrarea de judecată a lui Dumnezeu? El crede că, din 
moment ce aceasta este lucrarea judecății, Dumnezeu trebuie să fie deosebit de 
impunător și măreț atunci când lucrează, iar cei care sunt judecați trebuie să se 
tânguiască în lacrimi și să cadă în genunchi implorând milă. O astfel de scenă trebuie să 
fie foarte spectaculoasă și să însuflețească profund... Toată lumea își imaginează 
lucrarea de judecată a lui Dumnezeu ca fiind ceva miraculos. Ştii, totuși, că în timp ce 
Dumnezeu Își începuse demult lucrarea de judecată printre oameni, tu te cuibăreai într- 
o ignoranță liniștită? Că în momentul în care vei crede că lucrarea de judecată a lui 
Dumnezeu a început oficial, Dumnezeu va fi făcut deja din nou cerurile și pământul? În 
acel moment, poate că tocmai vei fi ajuns să înţelegi sensul vieţii, dar nemiloasa lucrare 
de pedepsire a lui Dumnezeu te va duce, încă adormit adânc, în iad. Doar atunci vei 
realiza dintr-o dată că lucrarea de judecată lui Dumnezeu s-a încheiat deja. 

Să nu mai pierdem timp preţios și să nu mai vorbim despre aceste subiecte 
respingătoare și detestabile. Să vorbim, în schimb, despre ce înseamnă judecata. Atunci 
când vine vorba despre „judecată”, te gândești probabil la cuvintele rostite de lahve 
pentru a-i învăţa pe oamenii din toate regiunile și la cuvintele pe care Isus le-a rostit 
pentru a-i dojeni pe farisei. În ciuda severităţii lor, aceste cuvinte nu erau judecata lui 
Dumnezeu asupra omului, ci doar cuvinte rostite de Dumnezeu în medii diferite, adică 
în contexte diferite. Ele se deosebesc de cuvintele rostite de Hristos al zilelor de pe urmă 
când judecă omul în zilele de pe urmă. Hristos al zilelor de pe urmă folosește o 
multitudine de adevăruri pentru a-i învăța pe oameni, pentru a demasca substanţa 
omului și pentru a-i analiza cuvintele și faptele. Aceste cuvinte cuprind diferite adevăruri, 
precum datoria omului, cum ar trebui el să asculte de Dumnezeu, cum ar trebui să Îi fie 
credincios lui Dumnezeu, cum ar trebui să trăiască umanitatea normală, precum și 
înțelepciunea și firea lui Dumnezeu și așa mai departe. Aceste cuvinte sunt toate 
îndreptate către substanța omului și firea sa coruptă. În special, cele care dezvăluie cum 
Îl nesocotesc oamenii pe Dumnezeu vizează modul în care oamenii sunt o întruchipare 

a Satanei și o forță inamică față de Dumnezeu. În realizarea lucrării Sale de judecată, 
Dumnezeu nu clarifică pur și simplu natura oamenilor în doar câteva cuvinte; El o 
demască, o tratează și o emondează pe termen lung. Toate aceste diferite metode de 
demascare, tratare și emondare nu pot fi înlocuite prin cuvinte obișnuite, ci prin adevărul 
de care oamenii sunt complet lipsiţi. Doar metodele de acest fel pot fi considerate 
judecată; doar prin acest tip de judecată oamenii pot să fie supuși și pe deplin convinși 
cu privire la Dumnezeu și, mai mult decât atât, să câștige adevărata cunoaștere a lui 
Dumnezeu. Ceea ce aduce cu sine lucrarea judecății este faptul că omul înţelege 
adevăratul chip al lui Dumnezeu și adevărul despre răzvrătirea proprie. Lucrarea 
judecății îi permite omului să înțeleagă mai bine voia lui Dumnezeu, scopul lucrării lui 
Dumnezeu și tainele de neînțeles pentru el. De asemenea, îi permite omului să își 
recunoască și să își cunoască esenţa coruptă și rădăcinile stricăciunii sale, precum și 
să descopere urâţenia omului. Aceste efecte sunt toate aduse de lucrarea judecății, 
deoarece esenţa acestei lucrări este de fapt lucrarea de dezvăluire a adevărului, căii și 
vieţii lui Dumnezeu în fața tuturor celor care au credință în El. Această lucrare este 
lucrarea de judecată realizată de Dumnezeu. Dacă nu acorzi importanţă acestor 
adevăruri, dacă nu te gândești decât la cum să le eviți sau cum să găsești un nou drum 
pentru a te îndepărta de ele, atunci Eu spun că ești un păcătos deplorabil. Dacă ai 
credință în Dumnezeu și, totuși, nu cauţi adevărul sau voia lui Dumnezeu și nici nu 
iubești calea care te aduce mai aproape de Dumnezeu, atunci Eu spun că ești cineva 
care încearcă să scape de judecată și că ești o marionetă și un trădător care fuge de 
marele tron alb. Dumnezeu nu va cruța pe niciunul dintre răzvrătiţii care fug de sub ochii 
Lui. Astfel de oameni vor primi o pedeapsă și mai aspră. Cei care vin înaintea lui 
Dumnezeu pentru a fi judecaţi și, mai mult, au fost purificaţi, vor trăi veșnic în Împărăţia 
lui Dumnezeu. Desigur, acest lucru se va întâmpla în viitor. 

Lucrarea de judecată este lucrarea proprie a lui Dumnezeu, astfel că trebuie 
săvârşită, evident, de către Dumnezeu Însuși; nu poate fi săvârşită de om în locul Său. 
Deoarece judecata înseamnă folosirea adevărului pentru a cuceri omenirea, este de 
necontestat că Dumnezeu Se va arăta tot ca imagine întrupată pentru a săvârși această 
lucrare printre oameni. Aceasta înseamnă că Hristos al zilelor de pe urmă va folosi 
adevărul pentru a-i învăţa pe oamenii din întreaga lume și a le face cunoscute toate 
adevărurile. Aceasta este lucrarea de judecată a lui Dumnezeu. Mulţi au un sentiment 
neplăcut cu privire la a doua întrupare a lui Dumnezeu, deoarece oamenilor le este greu 
să creadă că Dumnezeu Se va întrupa pentru a săvârșşi lucrarea de judecată. Cu toate 
acestea, trebuie să vă spun că, de cele mai multe ori, lucrarea lui Dumnezeu depășește 
cu mult așteptările omului și este greu de acceptat pentru mintea omenească. Căci 
oamenii sunt doar niște viermi pe pământ, în timp ce Dumnezeu este Cel suprem, care 
umple universul; mintea omului este asemenea unei gropi cu apă murdară care dă 
naștere doar viermilor, în timp ce fiecare etapă a lucrării dirijate de gândurile lui 
Dumnezeu este rodul înțelepciunii lui Dumnezeu. Oamenii încearcă în permanenţă să 

rivalizeze cu Dumnezeu, iar Eu spun că este de la sine înţeles cine va ieși în pierdere în 
cele din urmă. Vă îndemn pe toţi să nu vă consideraţi mai de preț decât aurul. Dacă alții 
pot accepta judecata lui Dumnezeu, atunci voi de ce nu puteţi? Cu ce sunteţi mai presus 
decât alţii? Dacă alții pot să-și plece capul în fața adevărului, de ce nu puteți și voi să 
faceţi la fel? Lucrarea lui Dumnezeu are un avânt de neoprit. El nu va repeta lucrarea 
judecății de dragul „contribuției pe care ai adus-o, iar tu vei fi copleșit de regrete, 
deoarece ai lăsat o oportunitate atât de bună să-ţi scape. Dacă nu crezi cuvintele Mele, 
atunci așteaptă ca acel tron alb măreț din cer să săvârșească judecata asupra ta! 
Trebuie să știi că toţi israeliţii L-au respins și L-au negat pe Isus și, totuși, adevărul 
răscumpărării omenirii de către Isus tot s-a răspândit până la capătul universului. Nu 
este aceasta o realitate pe care Dumnezeu a săvârșit-o cu mult timp în urmă? Dacă încă 
mai aștepți ca Isus să te ridice la ceruri, atunci Eu îţi spun că ești o bucată îndărătnică 
de ramură uscată.* Isus nu va recunoaște un credincios fals ca tine, care nu este loial 
adevărului și caută doar binecuvântări. Din contră, Lui nu Îi va fi milă să te arunce în 
iazul de foc pentru a arde zeci de mii de ani. 

Înțelegi acum ce este judecata și ce este adevărul? Dacă ai înțeles, atunci te îndemn 
să te supui ascultător judecății, altfel, nu vei avea niciodată ocazia de a fi lăudat de către 
Dumnezeu sau de a fi adus de către El în Împărăţia Sa. Cei care doar acceptă judecata, 
dar nu pot fi niciodată purificaţi, adică cei care fug în toiul lucrării judecății, vor fi mereu 
detestați și respinși de Dumnezeu. Păcatele lor sunt mai numeroase și mai grave decât 
acelea ale fariseilor, deoarece ei L-au trădat pe Dumnezeu și s-au răzvrătit împotriva 
Lui. Astfel de oameni, care nu sunt vrednici nici măcar să facă servicii, vor primi o 
pedeapsă și mai aspră, o pedeapsă care este, în plus, veșnică. Dumnezeu nu va cruța 
niciun trădător care și-a manifestat cândva loialitatea prin cuvinte, dar care apoi L-a 
trădat. Oameni ca aceștia vor primi răsplata prin pedeapsa duhului, a sufletului și a 
trupului. Nu este tocmai aceasta o revelaţie a firii drepte a lui Dumnezeu? Nu este acesta 
scopul lui Dumnezeu în judecarea oamenilor și demascarea lor? Dumnezeu îi trimite în 
exil pe toţi cei care săvârșesc tot felul de fapte rele în timpul judecății, într-un loc infestat 
cu duhuri rele, lăsând aceste duhuri rele să le distrugă trupurile după bunul plac, iar 
trupurile acelor oameni emană mirosul cadavrelor. Asta le este răsplata potrivită. 
Dumnezeu consemnează în registrele lor fiecare dintre păcatele acelor credincioși, 
apostoli și lucrători falși și neloiali; apoi, la momentul potrivit, EI îi aruncă printre duhurile 
necurate, cărora le permite să le profaneze trupurile după bunul plac, astfel încât să nu 
se mai poată reîntrupa și să nu mai vadă lumina niciodată. Acei ipocriţi care fac servicii 
la un moment dat, dar nu sunt capabili să rămână credincioși până la sfârșit, sunt 
numărați de Dumnezeu printre cei răi, astfel încât să intre în cârdășie cu cei răi și să 
devină parte a gloatei lor dezordonate; în final, Dumnezeu îi va distruge. Dumnezeu îi 
aruncă deoparte și nu le acordă atenţie celor care nu l-au fost niciodată loiali lui Hristos 


a O bucată de ramură uscată: expresie chinezească, cu sensul de „fără speranţă”. 


1412 


sau nu au depus niciun efort și îi va distruge pe toți la schimbarea epocii. Ei nu vor mai 
exista pe pământ, cu atât mai puţin nu vor primi acces în Împărăţia lui Dumnezeu. Cei 
care nu au fost niciodată sinceri cu Dumnezeu, dar au fost forțați de împrejurări să aibă 
de-a face cu El în mod superficial se numără printre aceia care fac servicii poporului Lui. 
Doar un mic număr de astfel de oameni va supraviețui, în timp ce majoritatea va pieri 
împreună cu cei care fac un serviciu care nu se ridică la standard. În cele din urmă, 
Dumnezeu îi va aduce în Împărăția Sa pe toţi cei care au aceeași gândire ca a Lui, 
oamenii și fiii lui Dumnezeu, precum și pe cei predestinați de Dumnezeu să fie preoți. Ei 
vor fi chintesenţa lucrării lui Dumnezeu. Cât despre cei care nu sunt în măsură să se 
încadreze în nicio categorie stabilită de Dumnezeu, aceia se vor număra printre 
necredincioși. Şi, cu siguranţă, vă puteţi imagina care va fi deznodământul lor. V-am 
spus deja tot ce trebuia să vă spun; drumul pe care îl alegeţi este doar decizia voastră. 
Ceea ce trebuie să înțelegeţi este aceasta: lucrarea lui Dumnezeu nu-i așteaptă 
niciodată pe cei care nu pot ţine pasul cu EI, iar firea dreaptă a lui Dumnezeu nu arată 
milă niciunui om. 


Știi? Dumnezeu a făcut un lucru minunat 
în rândul oamenilor 


Vechea epocă a trecut, iar cea nouă a sosit. An după an și zi după zi, Dumnezeu a 
lucrat mult. El a venit pe lume și apoi a plecat. Acest ciclu s-a repetat pe parcursul mai 
multor generaţii. Astăzi, Dumnezeu continuă, la fel ca înainte, să săvârșească lucrarea 
pe care trebuie să o săvârșească, lucrarea pe care trebuie încă să o completeze, pentru 
că până astăzi, încă nu a intrat în odihnă. De la momentul creaţiei până astăzi, 
Dumnezeu a lucrat mult. Dar știai că El face astăzi mai multă lucrare decât înainte și că 
scara la care este lucrarea Sa este mult mai mare decât înainte? De aceea spun că 
Dumnezeu a făcut un lucru minunat în rândul oamenilor. Toată lucrarea lui Dumnezeu 
este foarte importantă, atât pentru om, cât și pentru Dumnezeu, pentru că fiecare 
element al lucrării Lui are legătură cu omul. 

De vreme ce lucrarea lui Dumnezeu nu poate fi văzută sau atinsă — cu atât mai puţin 
văzută de lume — cum poate să fie ceva minunat? Anume ce fel de lucru ar fi considerat 
minunat? Desigur, nimeni nu poate nega că orice lucrare face Dumnezeu, aceasta poate 
fi considerată minunată, dar de ce spun asta despre lucrarea pe care El o săvârșește 
astăzi? Când spun că Dumnezeu a făcut un lucru minunat, acest lucru, fără îndoială, 
implică multe taine pe care omul trebuie încă să le înțeleagă. Să vorbim despre ele acum. 

Isus S-a născut într-o iesle, existența Sa nefiind tolerată de epocă aceea, dar chiar 
și așa, lumea nu l-a putut sta în cale, iar Ela trăit printre oameni timp de treizeci și trei 
de ani sub protecţia lui Dumnezeu. În acești mulţi ani de viață, El a experimentat 
amărăciunea lumii și a gustat viața nefericită pe pământ. El Și-a asumat grozava povară 

de a fi crucificat pentru a răscumpăra toată omenirea. El a răscumpărat toți păcătoșii 
care trăiau sub domeniul Satanei și, în cele din urmă, trupul Său înviat S-a întors în locul 
de odihnă. Acum, noua lucrare a lui Dumnezeu a început și este, de asemenea, 
începutul unei noi epoci. Dumnezeu îi aduce în casa Lui pe cei care au fost răscumpărați 
pentru ca El să-i înceapă noua lucrare a mântuirii. De data aceasta, lucrarea de 
mântuire este mai amănunţită decât în trecut. Nu Duhul Sfânt este Cel care lucrează în 
om pentru a-i permite să se schimbe el însuși și nici trupul lui Isus nu este cel care apare 
printre oameni pentru a-Și face lucrarea și cu atât mai puţin nu este această lucrare 
făcută într-o altă manieră. Mai degrabă, Dumnezeu Însuși întrupat este Cel care face 
lucrarea și o cârmuiește. El face acest lucru astfel pentru a călăuzi omul în lucrarea 
nouă. Nu-i așa că este un lucru minunat? Dumnezeu nu săvârșește această lucrare prin 
intermediul unei părți a omenirii sau prin intermediul profeţiilor; mai degrabă, Dumnezeu 
o face El Însuși. Unii ar putea spune că acesta nu este un lucru măreț și că nu îi poate 
aduce exaltare omului. Însă îţi spun ţie că lucrarea lui Dumnezeu nu este numai aceasta, 
ci ceva mult mai măreț și mai mult. 

De data aceasta, Dumnezeu vine să săvârșească lucrarea nu într-un trup spiritual, 
ci într-un trup foarte obișnuit. În plus, nu numai că este trupul celei de-a doua întrupări a 
lui Dumnezeu, este și trupul prin care Se întoarce Dumnezeu întrupat. Este un trup foarte 
obișnuit. Nu poţi vedea nimic care să-L facă să Se evidenţieze dintre alții, dar poți câștiga 
de la El adevăruri de care nu s-a mai auzit înainte. Acest trup nesemnificativ este lucrul 
care întruchipează toate cuvintele adevărului de la Dumnezeu, săvârşeşte lucrarea lui 
Dumnezeu în zilele de pe urmă și exprimă întreaga Lui fire ca omul să ajungă să o 
înțeleagă. Nu îţi dorești foarte mult să Îl vezi pe Dumnezeu în ceruri? Nu îţi dorești foarte 
mult să ÎI înţelegi pe Dumnezeu din ceruri? Nu îţi dorești foarte mult să vezi destinaţia 
omenirii? El îţi va spune toate aceste secrete — secrete pe care niciun alt om nu a putut 
să ţi le spună și El îţi va spune și adevărurile pe care nu le înţelegi. El este poarta ta 
către Împărăţie și ghidul tău către epoca nouă. Un astfel de trup obișnuit deţine multe 
mistere de nepătruns. Faptele Sale pot fi enigmatice pentru tine, dar întregul obiectiv al 
lucrării pe care o face este suficient pentru a-ţi permite să vezi că El nu este, așa cum 
cred oamenii, doar un simplu trup. Deoarece El reprezintă voia lui Dumnezeu și grija 
arătată de El omenirii în zilele de pe urmă. Deși nu-l poţi auzi cuvintele, care par să 
zguduie cerul și pământul, deși nu poţi să Îi vezi ochii ca niște flăcări vii și deși nu poți 
primi disciplina toiagului Lui de fier, totuși poţi să auzi din cuvintele Lui că Dumnezeu 
este mânios și să știi că Dumnezeu arată compasiune omenirii; poţi vedea firea Lui 
dreaptă și înţelepciunea Lui și, mai mult decât atât, îţi poţi da seama de grija lui 
Dumnezeu pentru întreaga omenire. Lucrarea lui Dumnezeu în zilele de pe urmă este 
pentru a-i permite omului să îl vadă pe Dumnezeu din ceruri trăind printre oameni pe 
pământ și pentru a-i permite omului să Îl cunoască, să asculte de EI, să Îl venereze și 
să Îl iubească. De aceea, El S-a întrupat pentru a doua oară. Deși ceea ce vede omul 
în această zi este un Dumnezeu asemenea omului, un Dumnezeu cu un nas și doi ochi, 


1414 


un Dumnezeu obișnuit, în cele din urmă, El vă va arăta că dacă acest om n-ar exista, 
cerul și pământul ar trece printr-o schimbare teribilă; dacă acest om n-ar exista, cerurile 
s-ar tulbura, pământul s-ar cufunda în haos, iar toată omenirea ar trăi în mijlocul foametei 
și a ciumei. El vă va arăta că dacă Dumnezeu întrupat nu ar fi venit să vă mântuiască în 
zilele de pe urmă, atunci Dumnezeu ar fi distrus de mult timp omenirea întreagă în iad; 
dacă acest trup nu ar fi existat, atunci aţi fi veșnic conducători ai păcătoșilor și aţi fi 
cadavre pentru totdeauna. Trebuie să știți că dacă acest trup n-ar fi existat, toată 
omenirea s-ar confrunta cu o calamitate inevitabilă și i-ar fi imposibil să scape de 
pedeapsa mult mai aspră pe care Dumnezeu o aplică omenirii în zilele de pe urmă. Dacă 
acest trup obișnuit nu s-ar fi născut, aţi fi cu toții într-o stare în care imploraţi pentru viața 
voastră fără să fiți capabili să trăiţi sau să vă rugaţi pentru moartea voastră, fără să puteţi 
muri; dacă acest trup nu ar fi existat, atunci nu aţi putea să câștigați adevărul și să veniţi 
înaintea tronului lui Dumnezeu astăzi, ci, mai degrabă, aţi fi pedepsiţi de Dumnezeu din 
cauza păcatelor voastre cumplite. Ştiaţi că dacă n-ar fi fost reîntruparea lui Dumnezeu, 
nimeni nu ar avea o şansă la mântuire; și dacă nu ar fi existat venirea acestui trup, 
Dumnezeu ar fi încheiat de mult epoca veche? Dat fiind acest fapt, mai sunteţi capabili 
să respingeţi a doua întrupare a lui Dumnezeu? Din moment ce puteţi trage multe 
foloase de pe urma acestui om obișnuit, de ce nu L-aţi accepta cu dragă inimă? 
Lucrarea lui Dumnezeu este un lucru pe care nu-l poţi înțelege. Dacă nu poti să îţi 
dai seama pe deplin dacă alegerea ta este corectă și nici nu poţi să știi dacă lucrarea lui 
Dumnezeu va reuși, atunci de ce să nu îţi încerci norocul și să vezi dacă acest om 
obișnuit ti-ar putea fi de mare ajutor și dacă El a săvârșit într-adevăr o lucrare minunată? 
Cu toate acestea, trebuie să îţi spun că pe vremea lui Noe, oamenii mâncau și beau, se 
căsătoreau și dădeau în căsătorie într-o asemenea măsură, că a devenit de nesuportat 
pentru Dumnezeu să fie martor, astfel că a trimis un mare potop pentru a distruge 
omenirea, cruțându-i doar pe cei opt membri ai familiei lui Noe și tot soiul de păsări și 
animale. În zilele de pe urmă, însă, cei cruțaţi de Dumnezeu sunt toţi cei care l-au fost 
credincioși până la sfârșit. Deși ambele epoci au fost timpuri de mare corupție de 
nesuportat pentru Dumnezeu ca martor, iar omenirea în ambele epoci a devenit atât de 
coruptă și a negat faptul că Dumnezeu era Domnul lor, Dumnezeu a distrus doar oamenii 
din vremea lui Noe. Omenirea din ambele epoci l-a provocat lui Dumnezeu multă 
mâhnire, dar, cu toate acestea, El a rămas răbdător cu oamenii din zilele de pe urmă 
până acum. De ce este astfel? V-aţi întrebat niciodată de ce? Dacă nu știți, atunci 
permiteţi-Mi să vă spun. Motivul pentru care Dumnezeu le poate oferi har oamenilor în 
zilele de pe urmă nu este pentru că aceștia sunt mai puțin corupți decât oamenii din 
vremea lui Noe sau pentru că și-au arătat pocăinţa în faţa lui Dumnezeu și cu atât mai 
puţin datorită faptului că tehnologia din zilele de pe urmă este atât de avansată încât 
Dumnezeu nu Se poate îndupleca să distrugă oamenii. Mai degrabă, Dumnezeu are de 
săvârșit o lucrare într-un grup de oameni în zilele de pe urmă și că Dumnezeu va face 
El Însuși această lucrare în întruparea Sa. Mai mult decât atât, Dumnezeu va alege o 

parte din acest grup ca să devină obiect al mântuirii Lui, fructul planului Său de 
gestionare (planului de mântuire), și îi va aduce pe acești oameni în epoca următoare. 
Drept urmare, indiferent cum, acest preț plătit de Dumnezeu a fost pregătit în întregime 
pentru lucrarea pe care întruparea Lui o va face în zilele de pe urmă. Faptul că aţi ajuns 
în această zi e mulțumită acestui trup. Aveţi șansa de a supravieţui pentru că Dumnezeu 
trăiește în trup. Toată această avere a fost câștigată de pe urma acestui om obișnuit. Și 
nu numai asta, dar, în final, fiecare naţiune | se va închina acestui om obișnuit și Îi va 
mulțumi și va asculta de acest om nesemnificativ, deoarece adevărul, viața și calea pe 
care El le-a adus au mântuit omenirea întreagă, au potolit conflictul dintre om și 
Dumnezeu, au micșorat distanța dintre ei și au creat o legătură între gândurile lui 
Dumnezeu și ale omului. Tot El este Cel care a obținut o și mai mare slavă pentru 
Dumnezeu. Oare un astfel de om obișnuit este nedemn de încrederea și adoraţia ta? 
Este un asemenea trup obișnuit nepotrivit de a fi numit Hristos? Poate un asemenea om 
obișnuit să nu devină expresia lui Dumnezeu în rândul oamenilor? Oare un astfel de om, 
care a cruțat omenirea de dezastru, nu merită iubirea și dorinţa voastră de a-L păstra? 
Dacă respingeţi adevărurile exprimate de gura Lui și detestați existenţa Lui printre voi, 
atunci ce se va alege de voi în final? 

Toată lucrarea lui Dumnezeu în zilele de pe urmă este făcută prin intermediul acestui 
om obișnuit. El îţi va oferi totul ţie și, mai mult, El va putea decide totul în legătură cu 
tine. Poate un asemenea om să fie așa cum credeţi voi că e: un om atât de simplu încât 
să nu fie demn de a fi menţionat? Nu este adevărul Lui suficient pentru a vă convinge în 
totalitate? Mărturia faptelor Lui nu este suficientă pentru a vă convinge în totalitate? Sau 
calea pe care El o aduce nu este vrednică să fie urmată? La urma urmelor, ce vă 
determină să-L urâţi, să-L alungaţi și să-L evitaţi? Acest om este Cel care exprimă 
adevărul, acest om este Cel care furnizează adevărul și acest om este Cel care vă oferă 
o cale pe care să o urmați. Este oare posibil ca voi încă să nu fiţi capabili să găsiţi urmele 
lucrării lui Dumnezeu în aceste adevăruri? Fără lucrarea lui Isus, omenirea nu ar fi putut 
să coboare de pe cruce, iar fără întruparea de astăzi, cei care au coborât de pe cruce 
nu ar putea să câștige niciodată aprobarea lui Dumnezeu sau să intre în epoca nouă. 
Fără venirea acestui om obișnuit, voi nu aţi fi avut niciodată ocazia de a vedea adevăratul 
chip al lui Dumnezeu și nici nu aţi fi fost calificaţi să o faceţi, pentru că voi sunteți toți 
obiecte care ar fi trebuit să fie distruse cu mult timp în urmă. Datorită celei de-a doua 
întrupări ale lui Dumnezeu, El v-a iertat și v-a arătat milă. Cu toate acestea, cuvintele pe 
care trebuie să vi le transmit în final sunt tot acestea: acest om obișnuit, care este 
întruparea lui Dumnezeu, este de o importanţă vitală pentru voi. Acesta este lucrul 
minunat pe care Dumnezeu l-a săvârșit deja în rândul oamenilor. 

Doar Hristos din zilele de pe urmă 
îi poate oferi omului calea vieții veșnice 


Calea vieţii nu este ceva ce poate fi deținut de oricine și nici nu poate fi obținută cu 
ușurință de către toţi. Acest lucru se întâmplă deoarece viața poate veni doar de la 
Dumnezeu, cu alte cuvinte, doar Dumnezeu Însuși are esența vieții și doar Dumnezeu 
Însuși are calea vieții. Și astfel, doar Dumnezeu este sursa vieții și izvorul nesecat al 
apei vii a vieţii. Încă de când a creat lumea, Dumnezeu a săvârșit multă lucrare care 
implică vitalitatea vieţii, a săvârșit multă lucrare care îi aduce viață omului și a plătit un 
preț mare pentru ca omul să poată câștiga viaţă. Asta deoarece Dumnezeu Însuși este 
viața veșnică și Dumnezeu Însuși este calea prin care omul este reînviat. Dumnezeu nu 
este niciodată absent din inima omului și El trăiește printre oameni tot timpul. El a fost 
motorul vieţii omului, rădăcina existenţei omului și un depozit bogat pentru existența 
omului după naștere. El face ca omul să renască și îi permite să trăiască cu perseverenţă 
în fiecare rol al său. Datorită puterii Lui și forței Lui vitale de nestins, omul a trăit generații 
la rând, de-a lungul cărora puterea vieţii lui Dumnezeu a fost stâlpul existenţei omului, 
iar Dumnezeu a plătit un preţ pe care niciun alt om obișnuit nu l-a mai plătit. Forţa vieții 
lui Dumnezeu poate triumfa asupra oricărei puteri; mai mult decât atât, ea depășește 
orice putere. Viaţa Lui este veșnică, puterea Lui este extraordinară, iar forţa vieţii Lui nu 
poate fi întrecută de nicio ființă creată sau forţă inamică. Forţa vieții lui Dumnezeu există 
și emană strălucirea sa uimitoare, indiferent de timp sau loc. Cerul și pământul pot suferi 
mari schimbări, dar viața lui Dumnezeu este veșnic aceeași. Toate lucrurile se pot stinge, 
dar viaţa lui Dumnezeu tot va rămâne, deoarece Dumnezeu este sursa existenţei tuturor 
lucrurilor și rădăcina existenţei lor. Viaţa omului provine de la Dumnezeu, existența 
cerului se datorează lui Dumnezeu, iar existența pământului ia naștere din puterea vieții 
lui Dumnezeu. Niciun obiect ce are vitalitate nu poate transcende suveranitatea lui 
Dumnezeu și niciun lucru ce are vigoare nu poate să se desprindă de sub stăpânirea 
autorității lui Dumnezeu. În această manieră, indiferent cine sunt, toţi oamenii trebuie să 
se supună stăpânirii lui Dumnezeu, toată lumea trebuie să trăiască sub porunca lui 
Dumnezeu și nimeni nu poate să scape din mâinile Lui. 

Poate că ceea ce îţi dorești acum e să dobândești viața sau poate că îţi dorești să 
dobândești adevărul. Indiferent de caz, îţi dorești să Îl găsești pe Dumnezeu, să găsești 
Dumnezeul pe care să te poţi baza și care să-ţi poată oferi viaţa veșnică. Dacă dorești 
să dobândești viața veșnică, trebuie, în primul rând, să înţelegi sursa vieții veșnice și să 
știi mai întâi unde Se află Dumnezeu. Am spus deja că doar Dumnezeu este viaţă 
neschimbătoare și că doar Dumnezeu are calea vieţii. Din moment ce Dumnezeu este 
viață neschimbătoare, El este astfel și viață eternă; din moment ce doar Dumnezeu este 
calea vieţii, Dumnezeu Însuși este, prin urmare, calea vieţii veşnice. Ca atare, ar trebui 
întâi să înţelegi unde este Dumnezeu și cum să dobândești această cale a vieţii veșnice. 
lar acum, să ne dedicăm separat părtășiei asupra acestor două chestiuni. 

Dacă îţi dorești cu adevărat să dobândești calea vieții veșnice și ești avid în căutarea 
ei, atunci răspunde mai întâi la această întrebare: Unde este Dumnezeu astăzi? Poate 
că ai răspunde: „Dumnezeu locuiește în ceruri, bineînţeles — El nu ar locui în casa ta, 
nu-i așa?” Poate că ai putea spune că Dumnezeu cu siguranţă locuieşte printre toate 
lucrurile. Sau ai putea spune că Dumnezeu locuiește în inima fiecărei persoane sau că 
Dumnezeu este în lumea spirituală. Nu neg nimic din toate acestea, dar trebuie să clarific 
chestiunea. Nu este pe deplin corect să spui că Dumnezeu locuiește în inima omului, 
dar nici nu este greșit în întregime. Acest lucru se întâmplă deoarece, printre credincioșii 
în Dumnezeu, există cei a căror credinţă este adevărată și cei a căror credinţă este falsă, 
există cei pe care Dumnezeu îi aprobă și cei pe care El îi dezaprobă, există cei care ÎI 
mulțumesc și cei pe care îi disprețuiește și există cei pe care El îi face desăvârșiţi și cei 
pe care îi alungă. Şi astfel, spun că Dumnezeu locuieşte doar în inimile puţinor oameni 
și că acei oameni sunt, fără îndoială, cei care cred cu adevărat în Dumnezeu, cei pe 
care Dumnezeu îi aprobă, cei care Îl mulțumesc și cei pe care El îi face desăvârșiți. Ei 
sunt aceia care sunt conduși de Dumnezeu. Din moment ce ei sunt conduși de 
Dumnezeu, ei sunt oamenii care au auzit și au văzut deja calea vieţii veșnice a lui 
Dumnezeu. Aceia a căror credinţă în Dumnezeu este falsă, cei care nu sunt aprobaţi de 
Dumnezeu, care sunt disprețuiţi de Dumnezeu, cei care sunt alungați de Dumnezeu — 
ei sunt destinaţi să fie respinși de Dumnezeu, sunt destinaţi să rămână fără calea vieții 
și sunt destinaţi să rămână neștiutori de locul în care Se află Dumnezeu. În schimb, cei 
care Îl au pe Dumnezeu în inimile lor știu unde Se află El. Ei sunt oamenii asupra cărora 
Dumnezeu revarsă calea vieții veșnice și ei sunt cei care Îl urmează pe Dumnezeu. 
Acum știi unde este Dumnezeu? Dumnezeu este și în inima omului, precum și alături de 
el. El nu este numai în lumea spirituală și deasupra tuturor lucrurilor, ci și mai mult pe 
pământul pe care există omul. Și astfel, venirea zilelor de pe urmă a purtat pașii lucrării 
lui Dumnezeu pe un teritoriu nou. Dumnezeu deţine suveranitatea asupra a tot dintre 
toate lucrurile din univers și El este stâlpul din inima omului și, mai mult decât atât, El 
există printre oameni. Doar în felul acesta poate El să-i aducă omenirii calea vieţii și să 
aducă omul pe calea vieţii. Dumnezeu a venit pe pământ și trăiește printre oameni, astfel 
ca omul să poată dobândi calea vieții și astfel ca omul să poată exista. În același timp, 
Dumnezeu stăpânește și totul dintre toate lucrurile, pentru a facilita cooperarea cu 
gestionarea pe care El o face în rândul oamenilor. Astfel, dacă doar recunoști doctrina 
potrivit căreia Dumnezeu este în cer și în inima omului, dar nu recunoști adevărul 
existenţei lui Dumnezeu printre oameni, nu vei dobândi niciodată viaţa și nu vei dobândi 
niciodată calea adevărului. 

Dumnezeu Însuși este viaţa și adevărul, iar viaţa Lui și adevărul coexistă. Cei care 
sunt incapabili să dobândească adevărul nu vor câștiga niciodată viaţa. Fără îndrumare, 
sprijin și furnizarea adevărului, vei dobândi doar slove, doctrine și, mai presus de toate, 
moartea. Viaţa lui Dumnezeu este mereu prezentă, iar adevărul și viața Lui coexistă. 
Dacă nu poți găsi sursa adevărului, atunci nu vei dobândi hrana vietii; dacă nu poți 

dobândi provizia vieții, atunci cu siguranţă nu vei avea adevărul și, astfel, în afară de 
închipuiri și noţiuni, întregul tău corp nu va fi nimic altceva decât trupul tău, trupul tău 
spurcat. Să știi, cuvintele din cărţi nu sunt considerate viață, istoria scrisă nu poate fi 
venerată ca adevăr, iar reglementările din trecut nu pot servi drept istorisire a cuvintelor 
rostite în prezent de Dumnezeu. Doar ceea ce este exprimat de Dumnezeu atunci când 
El vine pe pământ și trăiește printre oameni este adevărul, viața, voia lui Dumnezeu și 
modul Său actual de a lucra. Dacă aplici prezentului consemnările cuvintelor rostite de 
Dumnezeu în veacurile trecute, asta face din tine un arheolog, iar cel mai bun mod de a 
te descrie este ca pe un expert în patrimoniul istoric. Asta deoarece tu crezi mereu în 
urmele lucrării pe care Dumnezeu a săvârșit-o în vremuri trecute, crezi doar în umbra lui 
Dumnezeu lăsată de atunci când a lucrat mai înainte printre oameni și crezi doar în calea 
pe care a dăruit-o Dumnezeu discipolilor Lui în vremurile trecute. Tu nu crezi în direcția 
lucrării lui Dumnezeu de astăzi, nu crezi în chipul slăvit al lui Dumnezeu de astăzi și nu 
crezi în calea adevărului exprimat în prezent de către Dumnezeu. Şi astfel ești, fără 
îndoială, un visător complet deconectat de realitate. Dacă acum încă te mai agăţi de 
cuvinte care nu pot aduce viață omului, atunci ești o bucată de ramură uscată,“ fără 
speranţă, deoarece ești prea conservator, prea refractar, prea insensibil în faţa raţiunii! 

Dumnezeu care S-a întrupat se numește Hristos, iar astfel Hristosul care le poate 
da oamenilor adevărul se numește Dumnezeu. Nu există nimic exagerat în această 
privinţă, deoarece El are esenţa lui Dumnezeu și are firea lui Dumnezeu, şi înțelepciune 
în lucrarea Lui, care sunt nerealizabile de către om. Aceia care se numesc Hristoși pe ei 
înșiși și totuși nu pot săvârși lucrarea lui Dumnezeu, sunt escroci. Hristos nu este numai 
manifestarea lui Dumnezeu pe pământ, ci și trupul special asumat de Dumnezeu în timp 
ce Își săvârşeşte și completează lucrarea printre oameni. Acest trup nu poate fi înlocuit 
de orice om, ci este un trup care poate purta așa cum trebuie lucrarea lui Dumnezeu pe 
pământ și poate exprima firea lui Dumnezeu și ÎI reprezintă bine pe Dumnezeu, 
furnizându-i omului viață. Mai devreme sau mai târziu, cei care se dau drept Hristos vor 
cădea cu toţii, pentru că, deși susțin că sunt Hristos, ei nu deţin nimic din esenţa lui 
Hristos. Și astfel, spun că autenticitatea lui Hristos nu poate fi definită de om, ci este 
acceptată și decisă de Dumnezeu Însuși. Astfel, dacă îţi dorești cu adevărat să cauti 
calea vieţii, trebuie înainte să conștientizezi că prin venirea Sa pe pământ înfăptuiește 
Dumnezeu lucrarea de a dărui omului calea vieții și trebuie să conștientizezi că în timpul 
zilelor de pe urmă, vine El pe pământ pentru a-i dărui omului calea vieţii. Acesta nu este 
trecutul; acest lucru se întâmplă astăzi. 

Hristos al zilelor de pe urmă aduce viață și aduce calea trainică și veșnică a 
adevărului. Acest adevăr este cărarea prin care omul dobândește viața și este singura 
cărare prin care omul Îl va cunoaște pe Dumnezeu și va fi aprobat de Dumnezeu. Dacă 
nu cauti calea vieții oferite de Hristos al zilelor de pe urmă, atunci nu vei obţine niciodată 


a O bucată de ramură uscată: expresie chinezească, cu sensul de „fără speranţă”. 


1419 


aprobarea lui Isus și nu te vei califica niciodată să intri pe porţile Împărăției cerurilor, 
deoarece tu ești atât o marionetă, cât și un prizonier al istoriei. Cei care sunt controlaţi de 
norme, de slove și sunt încătușați de istorie, nu vor fi niciodată capabili să dobândească 
viața, nici să câștige calea veșnică a vieții. Asta deoarece tot ceea ce au ei este o apă 
tulbure de care s-au agăţat timp de mii de ani, în loc de apa vieţii care se revarsă din tron. 
Cei cărora nu li se dau provizii din apa vieții vor rămâne pentru eternitate cadavre, jucării 
ale Satanei și fii ai iadului. Atunci cum pot ei să-L privească pe Dumnezeu? Dacă doar 
încerci să te agăţi de trecut, doar încerci să mentii lucrurile așa cum sunt stând nemișcat 
și nu încerci să schimbi starea de fapt și să renunți la istorie, atunci nu vei fi mereu 
împotriva lui Dumnezeu? Pașii lucrării lui Dumnezeu sunt uriași și puternici, precum 
valurile furtunoase și tunetele care bubuie -— totuși, tu stai și aștepți pasiv pieirea, 
agățându-te de nebunia ta, fără să faci nimic. În felul acesta, cum poti fi considerat cineva 
care urmează pașii Mielului? Cum poţi justifica Dumnezeul de care te agăţi ca pe un 
Dumnezeu mereu nou și niciodată vechi? Şi cum pot cuvintele din cărţile tale îngălbenite 
să te poarte către o nouă epocă? Cum pot ele să te conducă pentru a căuta pașii lucrării 
lui Dumnezeu? Şi cum te pot duce ele sus la cer? Ceea ce ţii în mâinile tale sunt slove 
care pot oferi doar o consolare temporară, nu adevăruri care sunt capabile să dea viață. 
Scripturile pe care le citeşti pot doar să îţi îmbogăţească limbajul și nu sunt cuvinte 
filosofice care te pot ajuta să cunoști viața oamenilor, cu atât mai puţin căile care te pot 
conduce către desăvârșire. Oare aceste discrepanțe nu îţi oferă un motiv de a reflecta? 
Oare nu te fac să înţelegi tainele conţinute în interior? Eşti capabil să te oferi cerului 
pentru a-L cunoaște pe Dumnezeu pe cont propriu? Fără venirea lui Dumnezeu, te poti 
ridica în cer să te bucuri de fericirea în familie cu Dumnezeu? Încă mai visezi acum? Îţi 
sugerez atunci să te oprești din visare și să te uiţi la cine lucrează acum — uită-te să vezi 
cine săvârșește acum lucrarea de mântuire a omului în zilele de pe urmă. Dacă nu faci 
asta, nu vei obţine niciodată adevărul și nu vei obţine niciodată viața. 

Cei care doresc să dobândească viaţa fără să se bazeze pe adevărul rostit de Hristos 
sunt cei mai ridicoli oameni de pe pământ, iar cei care nu acceptă calea vieţii adusă de 
Hristos sunt pierduţi în fantezie. Și astfel, spun că aceia care nu-L acceptă pe Hristos al 
zilelor de pe urmă vor fi mereu detestaţi de Dumnezeu. Hristos este poarta omului către 
Împărăţie în timpul zilelor de pe urmă și nu există nimeni care să-L poată ocoli. Nimeni 
nu poate fi desăvârșit de Dumnezeu dacă nu prin Hristos. Crezi în Dumnezeu și astfel, 
trebuie să accepți cuvintele Lui și să te supui căii Lui. Nu poţi să te gândești doar la a 
obține binecuvântări câtă vreme ești incapabil să primeşti adevărul și incapabil să accepţi 
provizia vieții. Hristos vine în timpul zilelor de pe urmă, astfel încât toţi cei care cred cu 
adevărat în El să poată să primească viaţa. Lucrarea Lui este de dragul închiderii vechii 
epoci și intrării în cea nouă și lucrarea Lui este cărarea ce trebuie luată de către toţi cei 
care vor intra în noua epocă. Dacă nu ești capabil să-L recunoști și, în schimb, ÎI 
condamni, blasfemiezi sau chiar Îl persecuţi, atunci ești sortit să arzi pentru eternitate și 
nu vei intra niciodată în Împărăţia lui Dumnezeu. Căci acest Hristos este Însuși expresia 

Duhului Sfânt, expresia lui Dumnezeu și Cel căruia Dumnezeu l-a încredinţat săvârșirea 
lucrării Lui pe pământ. Și astfel spun că, dacă nu poţi accepta tot ceea ce este săvârșit 
de Hristos al zilelor de pe urmă, atunci blasfemiezi Duhul Sfânt. Pedeapsa care trebuie 
primită de toţi cei care Îl blasfemiază pe Duhul Sfânt este evidentă pentru toată lumea. Îți 
mai spun că, dacă te împotrivești lui Hristos al zilelor de pe urmă și Îl respingi pe Hristos 
al zilelor de pe urmă, nu va fi nimeni altcineva care să suporte consecinţele în numele 
tău. Mai mult decât atât, începând cu această zi, nu vei mai avea o altă șansă să câştigi 
aprobarea lui Dumnezeu; chiar dacă încerci să te ispășești, nu vei mai privi niciodată 
chipul lui Dumnezeu. Deoarece Cel căruia | te împotriveşti nu este un om, ceea ce 
respingi nu este o fiinţă firavă, ci Hristos. Ştii care vor fi consecinţele acestui lucru? Nu 
vei fi făcut o greșeală mică, ci vei fi comis o crimă îngrozitoare. Astfel, sfătuiesc pe toată 
lumea să nu își arate colții în fața adevărului sau să critice cu nepăsare, deoarece doar 
adevărul îţi poate aduce viaţa și nimic altceva în afară de adevăr nu îţi poate permite să 
renaști și să priveşti chipul lui Dumnezeu din nou. 


Pregătește suficiente fapte bune pentru destinaţia ta 


Am făcut multă lucrare printre voi și, bineînţeles, am rostit și o serie de cuvântări. 
Totuși, nu pot să nu simt că cuvintele Mele și lucrarea Mea nu au împlinit în întregime 
scopul lucrării Mele din zilele de pe urmă. Căci, în zilele de pe urmă, lucrarea Mea nu 
este de dragul unei anumite persoane sau a unor anumiţi oameni, ci pentru a demonstra 
firea Mea inerentă. Cu toate acestea, pentru o multitudine de motive — poate o lipsă de 
timp sau un program frenetic de lucru — oamenii nu au reușit să Mă cunoască prin firea 
Mea. Astfel, Îmi încep noul plan, lucrarea Mea finală, și deschid o nouă pagină în 
lucrarea Mea, pentru ca toţi cei ce Mă văd să se bată cu pumnul în piept și să plângă și 
să jelească fără încetare din cauza existenţei Mele. Acest lucru se datorează faptului că 
Eu aduc sfârșitul omenirii în lume și, de acum înainte, Îmi dezvălui întreaga Mea fire 
înaintea omenirii pentru ca toţi cei ce Mă cunosc și toți cei ce nu Mă cunosc să își poată 
desfăta ochii și să vadă că într-adevăr am venit în lumea oamenilor, am venit pe pământ 
unde toate lucrurile se înmulţesc. Acesta este planul Meu și singura Mea „confesiune” 
de la crearea omenirii de către Mine. Fie ca voi să vă îndreptaţi toată atenţia către fiecare 
mișcare a Mea, căci toiagul Meu apasă încă o dată aproape de omenire, către toți cei 
care Mi se împotrivesc. 

împreună cu cerurile, încep lucrarea pe care trebuie să o realizez. Și astfel, Îmi 
croiesc calea prin valurile de oameni și Mă mișşc între cer și pământ, fără ca cineva să- 
Mi perceapă mișcările sau să-și dea seama de cuvintele Mele. Prin urmare, planul Meu 
continuă să progreseze fără probleme. Numai că toate simțurile voastre au devenit atât 
de amorțite încât nu sunteţi conștienți de pașii lucrării Mele. Dar cu siguranţă va veni o 
zi când vă veţi da seama de intenţiile Mele. Astăzi, trăiesc împreună cu voi și sufăr 

împreună cu voi, și de mult timp am ajuns să înţeleg atitudinea pe care o are omenirea 
față de Mine. Nu doresc să vorbesc mai mult despre asta, cu atât mai puţin să aduc 
rușinea asupra voastră dând alte exemple privind subiect dureros. Sper doar ca voi să 
vă amintiţi tot ceea ce aţi făcut în inimile voastre, pentru a ne putea potrivi conturile în 
Ziua în care ne vom întâlni din nou. Nu doresc să acuz pe nedrept pe niciunul dintre voi, 
căci am acționat întotdeauna drept, corect și cu onoare. Bineînţeles, Îmi doresc, de 
asemenea, să puteți fi integri și să nu faceţi nimic care să fie împotriva cerului și a 
pământului sau a conștiinței voastre. Acesta este singurul lucru pe care îl cer de la voi. 
Mulţi oameni se simt neliniștiţi și stânjeniţi deoarece au comis greșeli atroce și mulţi se 
simt rușinaţi de ei înșiși pentru că nu au făcut niciodată nici măcar o singură faptă bună. 
Și totuși, există și mulţi care, departe de a se simţi rușinaţi de păcatele lor, merg din rău 
în mai rău, distrugând complet masca ce ascunde trăsăturile lor respingătoare — care 
trebuie să fie pe deplin expuse — pentru a testa firea Mea. Nu Îmi pasă de acţiunile 
niciunei persoane și nici nu le acord o atenţie deosebită. Mai degrabă, Eu fac lucrarea 
pe care ar trebui să o realizez, fie aceea de a colecta informaţii, de a călători pe pământ, 
fie de a face ceva ce Mă interesează. În momentele cheie, Îmi voi continua lucrarea 
printre oameni așa cum a fost planificată iniţial, nicio secundă mai devreme sau mai 
târziu, cu ușurință cât și cu promptitudine. Cu toate acestea, cu fiecare etapă a lucrării 
Mele, unii oameni sunt aruncați deoparte, căci Eu dispreţuiesc căile lor măgulitoare și 
obedienţa lor prefăcută. Cei care sunt în opoziţie cu Mine vor fi cu siguranţă părăsiţi, fie 
în mod intenţionat, fie neintenţionat. Pe scurt, Mi-aș dori ca toţi cei pe care îi dispreţuiesc 
să rămână departe de Mine. E inutil să spun că nu voi cruța pe cei răi care rămân în 
casa Mea. Deoarece se apropie ziua pedepsirii omenirii, nu Mă grăbesc să izgonesc 
toate acele suflete mizerabile din casa Mea, căci am un plan al Meu. 

Acum este momentul în care voi decide sfârșitul fiecărei persoane, nu etapa în care 
am început să prelucrez omul. Îmi scriu în cartea Mea, rând pe rând, cuvintele și acţiunile 
fiecărei persoane, calea pe care M-au urmat, trăsăturile lor inerente și cum s-au purtat 
în cele din urmă. În felul acesta, indiferent ce tip de persoană este, niciun om nu va 
scăpa de mâna Mea și toţi vor fi cu neamul lor așa cum hotărăsc. Eu decid destinația 
fiecărei persoane nu pe baza vârstei, a vechimii, a cantităţii de suferinţă, și cu atât mai 
puţin pe baza gradului în care provoacă milă, ci ţinând cont de faptul că posedă sau nu 
adevărul. Nu există nicio altă alegere în afara acesteia. Voi trebuie să realizaţi și că toţi 
cei care nu respectă voia lui Dumnezeu vor fi pedepsiţi. Este un adevăr care nu poate fi 
schimbat. Prin urmare, toţi cei care sunt pedepsiţi, sunt pedepsiţi întru dreptatea lui 
Dumnezeu și ca răsplată pentru numeroasele lor fapte rele. Nu am făcut nicio modificare 
la planul Meu încă de la începuturile sale. Doar că, în ceea ce priveşte omul, cei cărora 
le adresez cuvintele Mele par să scadă în număr, la fel ca și aceia pe care îi aprob cu 
adevărat. Totuși, încă susţin că planul Meu nu s-a schimbat niciodată; mai degrabă, 
credința și dragostea omului se schimbă mereu, pălesc mereu, în măsura în care este 
posibil ca fiecare persoană să treacă de la lingușire la a fi rece faţă de Mine și chiar să 

Mă izgonească. Atitudinea Mea faţă de voi nu va fi nici caldă, nici rece, până când voi 
simţi dezgust și repulsie și, în cele din urmă, voi împărţi pedeapsa. Totuși, în ziua 
pedepsei voastre, vă voi vedea încă, dar voi nu veţi putea să Mă mai vedeţi. Cum viaţa 
din voi a devenit deja obositoare și plictisitoare pentru Mine, nu mai e nevoie să spun că 
am ales medii diferite în care să trăiesc, cu atât mai bine pentru a evita să fiu lovit de 
cuvintele voastre răutăcioase și pentru a Mă îndepărta de comportamentul vostru 
insuportabil de sordid, și că nu Mă mai puteţi păcăli sau trata în mod superficial. Înainte 
să vă părăsesc, trebuie să vă îndemn încă să vă abţineţi de la a face ceea ce nu este în 
conformitate cu adevărul. Mai degrabă, ar trebui să faceţi ceea ce este plăcut pentru toți, 
ceea ce aduce beneficii tuturor și ceea ce aduce beneficii propriei voastre destinații, 
altfel cel care suferă în mijlocul dezastrului nu va fi nimeni altul decât tu. 

Milostenia Mea se manifestă către cei care Mă iubesc și se neagă pe ei înșiși. 
Pedeapsa aruncată asupra celor păcătoși, pe de altă parte, este tocmai o dovadă a firii 
Mele drepte și, mai mult, a mărturiei mâniei Mele. Când va veni nenorocirea, toți cei care 
Mi se împotrivesc se vor tângui când vor cădea victime foametei și ciumei. Cei care au 
comis tot felul de ticăloșii, dar care M-au urmat mulţi ani, nu vor scăpa de plata pentru 
păcatele lor; vor fi aruncați și ei în dezastru, cum rareori s-a văzut de-a lungul milioanelor 
de ani, și vor trăi într-o stare constantă de panică și frică. lar cei ai urmașilor Mei, care 
Mi-au arătat credinţă, se vor bucura și vor aplauda atotputernicia Mea. Ei vor simti 
mulțumirea inefabilă și vor trăi în sânul unei bucurii aşa cum nu am mai oferit niciodată 
înainte omenirii. Căci Eu preţuiesc faptele bune ale omului și îi detest faptele rele. De 
când am început să conduc omenirea, am sperat cu nerăbdare să câștig un grup de 
oameni care să fie în asentiment cu Mine. Pe de altă parte, nu-i uit niciodată pe aceia 
care nu sunt în asentiment cu Mine; Îi detest mereu în inima Mea, așteptând șansa de 
a abate pedeapsa asupra lor, lucru ce Mă va delecta. Acum ziua Mea a venit în sfârșit 
și nu mai trebuie să aștept! 

Lucrarea Mea finală nu este numai de dragul pedepsirii omului, ci și de dragul 
pregătirii destinaţiei omului. Mai mult, este pentru ca toți oamenii să poată să-Mi 
recunoască faptele și acţiunile. Vreau ca fiecare persoană să vadă că tot ceea ce am 
făcut este drept și că tot ceea ce am făcut este o expresie a firii Mele. Nu fapta omului, 
cu atât mai puţin natura, este cea care a dat naștere omenirii, ci Eu, care hrănesc fiecare 
fiinţă vie în creaţie. Fără existența Mea, omenirea poate doar să piară și să îndure 
biciuirea calamităţii. Nimeni nu va mai vedea vreodată soarele și luna frumoasă sau 
lumea verde; omenirea se va confrunta numai cu noaptea geroasă și cu valea 
inexorabilă a umbrei morţii. Eu sunt singura mântuire a omenirii. Eu sunt singura 
speranţă a omenirii și, Mai mult, Eu sunt Cel pe care se bazează existenţa întregii 
omeniri. Fără Mine, omenirea va ajunge într-un impas. Fără Mine, omenirea va îndura 
catastrofe și va fi călcată în picioare de tot felul de fantome, deși nimeni nu ţine seama 
de Mine. Am făcut o lucrare care nu poate fi făcută de nimeni altcineva și sper doar ca 
omul să Mă poată răsplăti cu câteva fapte bune. Deși foarte puţini au putut să Mă 

răsplătească, Îmi voi încheia totuși călătoria în lumea oamenilor și voi începe următoarea 
etapă a lucrării Mele în desfășurare, pentru că toată alergătura Mea încoace și încolo în 
mijlocul omului în acești mulţi ani a fost roditoare și Eu sunt foarte mulţumit. Ceea ce Mă 
interesează acum nu este numărul oamenilor, ci mai degrabă faptele lor bune. În orice 
caz, sper că pregătiţi suficiente fapte bune pentru propria voastră destinaţie. Atunci voi 
fi mulțumit; în caz contrar, niciunul dintre voi nu va putea scăpa de dezastrul care se va 
abate asupra voastră. Dezastrul provine de la Mine și, bineînţeles, este condus de Mine. 
Dacă nu puteţi părea îndeajuns de buni în ochii Mei, atunci nu veţi scăpa de suferința 
dezastrului. În mijlocul necazului, acțiunile și faptele voastre nu au fost considerate în 
întregime potrivite, pentru că credinţa și dragostea voastră au fost goale și voi doar aţi 
părut când timizi, când duri. În acest sens, voi face doar o judecată ca fiind buni sau răi. 
Preocuparea mea continuă este modul în care fiecare dintre voi acţionează și se 
exprimă, pe baza căruia vă voi determina sfârșitul. Cu toate acestea, trebuie să fac acest 
lucru clar: faţă de cei care nu Mi-au arătat niciun strop de credinţă în vremuri de necaz 
nu voi mai fi milostiv, pentru că îndurarea Mea se întinde doar până aici. În plus, nu am 
nicio slăbiciune pentru cineva care M-a trădat odată, cu atât mai puţin Îmi place să Mă 
asociez cu cei care vând interesele prietenilor lor. Aceasta este firea Mea, indiferent de 
cine ar putea fi persoana. Trebuie să vă spun: oricine Îmi va frânge inima, nu va primi 
de la Mine îndurare a doua oară, și oricine Mi-a fost credincios va rămâne în inima Mea 
pentru totdeauna. 


Cui îi ești credincios? 


Acum, fiecare zi pe care o trăiţi este decisivă și de maximă importanţă pentru soarta 
și destinaţia voastră, astfel că trebuie să apreciaţi tot ceea ce aveţi astăzi și să prețuiti 
fiecare minut care trece. Trebuie să vă acordati cât mai mult timp posibil ca să vă oferiţi 
cele mai mari câștiguri, astfel încât să nu fi trăit în zadar această viaţă. Motivul pentru 
care vă spun asemenea cuvinte s-ar putea să vă bulverseze. Sincer să fiu, nu sunt deloc 
mulțumit de comportamentul niciunuia dintre voi, căci nu sunteţi cum speram să fiți 
astăzi. Prin urmare, pot să spun următoarele: fiecare dintre voi este la un pas de pericol, 
iar strigătele voastre de ajutor de altădată și aspiraţiile anterioare de a urmări adevărul 
și de a căuta lumina se apropie de final. Aceasta este afișarea finală a răsplăţii și e ceva 
la care nu M-am așteptat niciodată. Nu doresc să vorbesc contrar faptelor, pentru că M- 
aţi dezamăgit peste măsură. Poate că nu doriţi să acceptaţi situaţia fără să vă împotriviți 
și nici să confruntaţi realitatea — totuși, trebuie să vă adresez cu seriozitate această 
întrebare: în toţi acești ani, ce anume v-a umplut inimile? Cui le sunt ele fidele? Să nu 
spuneți că aceste întrebări au apărut din senin și nu-Mi cereţi să vă spun de ce am 
întrebat astfel de lucruri. Să știți acest lucru: deoarece vă cunosc prea bine, ţin la voi 
prea mult și am pus prea mult suflet în comportamentul și faptele voastre v-am chemat 

în mod repetat să daţi socoteală și am îndurat greutăţi amare. Totuși, nu Mă răsplătiți 
decât cu indiferenţă și resemnare insuportabilă. Aţi fost atât de nepăsători față de Mine; 
e posibil să nu știu nimic despre acest fapt? Dacă asta credeţi voi, aceasta dovedește 
și mai mult că într-adevăr nu Mă trataţi cu bunătate. Şi, așadar, spun că vă ascundeți 
capul în nisip. Cu toţii sunteţi atât de isteţi, încât nici măcar nu știți ce faceţi — deci, pentru 
a-Mi da socoteală, cum veţi proceda? 

Întrebarea care Mă preocupă cel mai mult este cui, mai exact, le sunt inimile voastre 
credincioase? Sper, de asemenea, că fiecare dintre voi va încerca să-și pună ordine în 
gânduri și să se întrebe cui îi este devotat și pentru cine trăiește. Poate că nu ați acordat 
niciodată o atenţie deosebită acestor întrebări, așadar, ce-ar fi să vă dezvălui răspunsurile? 

Oricine are tinere de minte va recunoaște acest fapt: omul trăiește pentru sine și își 
este loial sieși. Nu cred că răspunsurile voastre sunt întru totul corecte, pentru că fiecare 
dintre voi există în propria viaţă și fiecare se căznește cu suferința sa. Prin urmare, 
sunteți credincioși oamenilor pe care îi iubiţi și lucrurilor care vă plac; nu sunteți întru 
totul loiali față de voi înșivă. Pentru că toţi sunteți influenţaţi de oameni, de evenimente 
și de obiectele din jurul vostru, nu sunteţi cu adevărat loiali față de voi înșivă. Eu rostesc 
aceste cuvinte nu pentru a susţine loialitatea pe care o aveţi faţă de voi înșivă, ci pentru 
a scoate la iveală loialitatea voastră faţă de orice lucru căci, de-a lungul atâtor ani, nu 
am primit niciodată loialitate de la niciunul dintre voi. Toţi M-aţi urmat în acești ani, dar 
nu Mi-ati dat niciodată o iotă de loialitate. În schimb, aţi gravitat în jurul celor pe care îi 
iubiţi și al lucrurilor care vă plac — atât de mult încât tot timpul și oriunde vă duceți, le 
ţineţi mereu aproape de inimile voastre și nu le-aţi abandonat niciodată. Ori de câte ori 
deveniți dornici sau pasionaţi de un anume lucru pe care-l iubiţi, aceasta se petrece chiar 
în timp ce Mă urmaţi sau chiar când Îmi ascultați cuvintele. Așadar, Eu spun că folosiţi 
loialitatea pe care o cer de la voi, ca, de fapt, să prețuiţi „animalele de companie” și să 
le fiţi loiali. Cu toate că puteţi sacrifica un lucru sau două pentru Mine, aceasta nu vă 
reprezintă pe toți și nu dovedește că Eu sunt Acela căruia Îi sunteți cu adevărat loiali. Vă 
implicaţi în acţiunile de care sunteţi pasionaţi: unii oameni sunt loiali fiilor și fiicelor, alţii 
sunt bărbaţilor, soțiilor, bogăției, muncii, superiorilor, statutului social sau femeilor. 
Niciodată nu vă simţiți obosiţi sau supăraţi în privința lucrurilor cărora le sunteți 
credincioși; în schimb, deveniți și mai dornici să aveţi aceste lucruri în cantități mai mari 
și de o mai bună calitate și niciodată nu renunţaţi. Eu și cuvintele Mele suntem 
întotdeauna împinși în spatele lucrurilor de care sunteţi pasionaţi. Și nu aveţi de ales 
decât să le plasați la urmă. Sunt chiar unii care păstrează acest ultim loc pentru lucruri 
cărora le sunt credincioși, dar pe care încă nici nu le-au descoperit. În inimile lor, n-a 
existat niciodată nicio fărâmă din Mine. S-ar putea să credeţi că vă cer prea mult sau că 
vă acuz pe nedrept, dar v-aţi gândit vreodată că, deși vă petreceți fericiţi timpul cu 
familia, nu Mi-aţi fost credincioși nici măcar o dată? În astfel de momente, nu vă doare? 
Atunci când inimile voastre sunt pline de bucurie și sunteţi răsplătiți pentru munca 
voastră, nu vă simţiţi descurajaţi că nu v-aţi aprovizionat cu suficient adevăr? Când aţi 

plâns pentru că nu aţi primit aprobarea Mea? Vă frământațţi creierii și suferiţi mult pentru 
fiii și fiicele voastre, dar totuși nu sunteți mulţumiţi; mai credeţi că nu aţi făcut destul 
pentru ei, că nu aţi făcut tot ce v-a stat în puteri pentru ei. Totuși, fată de Mine, aţi fost 
mereu nepăsători și neglijenţi; sunt doar în amintirile voastre, dar nu rezist în inimile 
voastre. Pentru voi, devotamentul și eforturile Mele rămân întotdeauna insesizabile, iar 
voi nu le-aţi apreciat niciodată. Voi doar vă angajaţi într-o scurtă reflecţie și aveţi impresia 
că este suficient. O astfel de „loialitate” nu este aceea după care mult am râvnit, ci mai 
degrabă ceea ce de multă vreme dispreţuiesc. Totuși, indiferent ce spun, veţi continua 
să recunoașteţi doar un lucru sau două; nu puteţi să-l acceptaţi pe deplin, deoarece toți 
sunteţi foarte „încrezători” și întotdeauna alegeţi cu multă grijă ceea ce acceptaţi din 
cuvintele pe care vi le-am spus. Dacă astăzi mai sunteţi astfel, am niște metode prin 
care să Mă ocup de siguranţa voastră de sine — și, mai mult, vă voi face să admiteţi că 
toate cuvintele Mele sunt adevărate și că niciunul dintre ele nu denaturează realitatea. 
Dacă aș pune chiar acum niște bani în faţa voastră și v-aș da libertatea să alegeţi și 
dacă nu v-aș condamna pentru alegerea voastră, atunci majoritatea dintre voi aţi alege 
banii și v-aţi lepăda de adevăr. Cei mai buni dintre voi ar renunţa la bani și ar alege cu 
reticență adevărul, în timp ce alţii, nehotărâţi, ar lua banii într-o mână și adevărul în 
cealaltă. Oare adevărata voastră fire nu ar ieși, astfel, la iveală? Atunci când alegeţi între 
adevăr și orice altă valoare căreia îi sunteți loiali, aţi face această alegere și atitudinea 
voastră ar rămâne aceeași. Nu-i așa? Nu sunt mulţi printre voi care au ezitat între bine 
și rău? În competiţia dintre pozitiv și negativ, dintre alb și negru, sunteţi cu siguranţă 
conștienți de alegerile pe care le-aţi făcut între familie și Dumnezeu, copii și Dumnezeu, 
pace și tulburare, bogăţie și sărăcie, statut social și normalitate, a fi susținuți și a fi 
marginalizaţi și așa mai departe. Între o familie liniștită și una destrămată, aţi ales-o pe 
cea dintâi și aţi făcut-o fără nicio ezitare; între bogăţie și datorie, din nou aţi ales-o pe 
cea dintâi, chiar lipsiţi de voinţa de a vă întoarce la ţărm;* între lux și sărăcie, aţi ales 
prima opțiune; când alegeți între fiii, fiicele, soțiile, soţii voștri și Mine, i-aţi ales pe cei 
dintâi; și între noţiune și adevăr, aţi ales-o, încă o dată, pe cea dintâi. Fiind confruntat cu 
toate faptele voastre rele, pur și simplu Mi-am pierdut încrederea în voi. Sunt pur și 
simplu uimit că inimile voastre se împotrivesc atât de mult să fie înmuiate. Mulţi ani de 
dăruire și de efort nu Mi-au adus aparent decât resemnarea și deznădejdea voastră, 
dar speranţele Mele pentru voi cresc cu fiecare zi care trece, căci ziua Mea a fost deja 
dezvăluită tuturor. Cu toate acestea, insistaţi să căutaţi lucruri întunecate și rele și 
refuzaţi să vă slăbiţi strânsoarea asupra lor. Așadar, care va fi, atunci, finalul vostru? 
V-aţi gândit vreodată cu atenţie la acest lucru? Dacă vi s-ar cere să alegeţi din nou, care 
ar fi poziţia voastră? Ar mai fi tot prima? Mi-aţi mai aduce dezamăgire şi întristare jalnică? 
Ar mai avea inimile voastre un minimum de căldură? Tot n-aţi ști ce ar trebui să faceți 


a A se întoarce la țărm: un proverb chinezesc, care are sensul de „a se întoarce de la căile sale 
rele”. 


1426 


pentru a-Mi mângâia inima? În acest moment, ce alegeţi? Vă veti supune cuvintelor Mele 
sau veţi fi sătui de ele? Ziua Mea a fost dezvăluită chiar în faţa ochilor voştri, iar ceea ce 
vă așteaptă este o viaţă nouă și un nou punct de plecare. Cu toate acestea, trebuie să 
vă spun că acest punct de plecare nu este începutul unei lucrări noi din trecut, ci 
încheierea celei vechi. Adică, acesta este actul final. Cred că toţi puteţi să înțelegeţi ce 
este neobișnuit cu privire la acest punct de plecare. Totuși, într-o zi apropiată, veți 
înțelege adevăratul sens al acestui punct de plecare, așa că haideţi să trecem de el 
împreună și să întâmpinăm finalul ce va să vină! Cu toate acestea, ceea ce continuă să 
Mă neliniștească în privinţa voastră este faptul că, atunci când vă confruntaţi cu injustiţia 
și justiția, o alegeţi întotdeauna pe cea dintâi. Dar toate acestea sunt de domeniul 
trecutului. Și Eu sper să uit evenimentele din trecutul vostru, cu toate că acest lucru este 
foarte greu de înfăptuit. Totuși, am o metodă foarte bună de a face asta: lăsaţi viitorul 
să înlocuiască trecutul și permiteţi umbrelor din trecutul vostru să fie înlocuite cu sinele 
vostru adevărat de astăzi. Așadar, trebuie să vă deranjez să faceți din nou alegerea: cui, 
mai exact, îi sunteți loiali? 


Despre destinaţie 


Ori de câte ori este menţionată destinaţia, o trataţi cu o seriozitate aparte; mai mult, 
este un lucru în privința căruia toți sunteți deosebit de sensibili. Unii oameni de-abia 
așteaptă să-și atingă capetele de pământ, să se ploconească înaintea lui Dumnezeu 
pentru a obține o destinaţie bună. Mă pot identifica cu râvna voastră, care nu are nevoie 
să fie exprimată în cuvinte. Nu vreţi cu niciun chip ca trupul vostru să ajungă în 
nenorocire și cu atât mai puţin vă doriţi să cădeți în veșnica pedeapsă ce va să vină. Voi 
doar speraţi să vă permiteţi să trăiţi un pic mai liber, un pic mai ușor. Şi, astfel, vă simțiți 
deosebit de neliniștiți ori de câte ori se menţionează destinaţia, profund temători că, dacă 
nu sunteţi suficient de atenţi, s-ar putea să-L ofensați pe Dumnezeu și, prin urmare, să 
fiţi supuși răzbunării pe care o meritaţi. Nu aţi ezitat să faceţi compromisuri de dragul 
destinaţiei voastre și chiar mulţi dintre voi care eraţi cândva prefăcuţi și neserioși aţi 
devenit deosebit de blânzi și sinceri; aparenta voastră sinceritate îi înfioară pe oameni 
până-n măduva oaselor. Cu toate acestea, aveţi cu toţii inimi „sincere” şi v-aţi dezvăluit 
pe deplin secretele din inimi înaintea Mea, fără să tăinuiţi nimic, fie că e vorba de 
doleanțe, înșelăciune sau devotament. Una peste alta, Mi-aţi „mărturisit? lucrurile 
fundamentale care se găsesc în cele mai adânci cotloane ale fiinţei voastre. Bineînţeles, 
Eu nu am ocolit niciodată asemenea lucruri, căci pentru Mine au devenit prea cunoscute. 
Aţi trece mai degrabă prin marea de foc de dragul destinaţiei voastre finale, decât să 
pierdeţi un singur fir de păr pentru a câștiga aprobarea lui Dumnezeu. Nu e vorba că sunt 
prea dogmatic cu voi; e vorba că vă lipsește prea mult o inimă devotată pentru a înfrunta 
tot ce fac Eu. S-ar putea să nu înţelegeţi ce tocmai am spus, așa că permiteţi-Mi să vă 

ofer o simplă explicaţie: nu adevărul și viaţa și nici principiile modului de a vă comporta 
nu sunt ceea ce vă trebuie, cu atât mai puţin lucrarea Mea migăloasă. Mai degrabă, vă 
trebuie tot ce posedaţi în trup — bogății, statut, familie, căsnicie și așa mai departe. 
Sunteţi complet neinteresaţi de cuvintele Mele și de lucrarea Mea, așadar vă pot rezuma 
credinţa într-un singur cuvânt: superficială. Vă veţi da toată osteneala pentru a obţine 
lucrurile cărora le sunteţi total devotați, dar am descoperit că nu aţi proceda la fel de 
dragul chestiunilor ce ţin de credinţa voastră în Dumnezeu. Mai degrabă, sunteți relativ 
loiali și relativ sinceri. De aceea spun că aceia care nu au o inimă cât se poate de sinceră 
au eșuat în ce privește credinţa lor în Dumnezeu. Gândiţi-vă bine — sunt mulţi care au 
eșuat printre voi? 

S-ar cuveni să știți că succesul în credinţa în Dumnezeu se obţine în urma acţiunilor 
unei persoane; când oamenii nu au succes, ci eșuează, acest lucru se datorează tot 
acţiunilor lor și niciun alt factor nu are vreun rol. Cred că voi aţi face orice este nevoie 
pentru a înfăptui un lucru mai dificil și care presupune mai multă suferinţă decât a crede 
în Dumnezeu și că aţi trata acel lucru foarte serios, atât de serios încât aţi fi dispuși chiar 
și să nu toleraţi nicio greșeală; acesta este genul de eforturi constante pe care fiecare 
dintre voi le-a depus în viața sa. Ba chiar sunteţi capabili să-Mi înșelaţi trupul în situații în 
care nu aţi înșela niciun membru al propriei familii. Acestea sunt comportarea voastră 
constantă și principiul după care vă trăiţi viaţa. Oare încă nu proiectaţi o fațadă falsă ca 
să Mă înșelaţi, de dragul destinaţiei voastre și ca destinaţia voastră să fie deosebit de 
frumoasă și tot ceea ce vă doriţi? Sunt conștient că devotamentul vostru este temporar, 
ca și sinceritatea voastră. Oare hotărârea voastră și prețul pe care îl plătiți nu sunt doar 
de dragul prezentului, și nu pentru viitor? Vreţi doar să depuneti un ultim efort pentru a 
vă căzni să vă asiguraţi o destinaţie frumoasă, cu unicul scop de a face un schimb. Nu 
depuneţi acest efort pentru a evita să deveniți îndatorați adevărului, și cu atât mai puţin 
pentru a Mă răsplăti pentru preţul ce l-am plătit. Pe scurt, sunteți dispuși doar să folosiți 
trucuri inteligente ca să obţineţi ce vreţi, dar nu să luptaţi cinstit. Nu este aceasta dorința 
voastră arzătoare? Nu trebuie să vă prefaceți, și nici să vă stoarceţi creierii cu privire la 
destinaţia voastră, până într-acolo încât nu mai puteţi mânca sau dormi. Nu este adevărat 
că finalul vostru va fi fost deja stabilit în cele din urmă? Fiecare dintre voi ar trebui să își 
facă datoria cât mai bine cu putinţă, cu inima deschisă și sinceră și să fie dispus să 
plătească orice preţ necesar. Așa cum aţi spus și voi, când va veni acea zi, Dumnezeu 
nu va fi nepăsător faţă de nimeni care a suferit sau a plătit un preţ pentru El. Acesta este 
tipul de convingere de care merită să vă ţineţi strâns și e corect să nu uitaţi asta niciodată. 
Numai așa pot fi cu mintea împăcată în privinţa voastră. Altfel, veţi fi întotdeauna oameni 
în privinţa cărora nu pot să-Mi liniștesc mintea și veţi fi pe veci obiectul antipatiei Mele. 
Dacă voi toți puteţi să vă urmaţi conștiința și să daţi totul pentru Mine, neprecupețind 
niciun efort pentru lucrarea Mea și dedicând energia unei întregi vieţi pentru lucrarea 
Evangheliei Mele, atunci nu va tresări adesea inima Mea de bucurie pentru voi? Astfel, 
voi putea să-Mi liniștesc pe deplin mintea cu privire la voi, nu-i așa? Este păcat că nu 

puteţi face decât o parte jalnic de mică din lucrurile la care Eu Mă aştept. Aceasta fiind 
situaţia, cum puteţi avea obrăznicia de a Mă căuta pentru ceea ce sperati? 

Destinația și soarta voastră sunt foarte importante pentru voi — sunt de maxim 
interes. Credeţi că dacă nu faceți lucrurile cu mare grijă, va însemna că nu veţi mai avea 
o destinaţie și că v-aţi distrus soarta. Dar v-a trecut vreodată prin minte că oamenii care 
depun eforturi doar de dragul destinaţiei lor, nu fac decât să muncească în zadar? Astfel 
de eforturi nu sunt autentice — reprezintă falsitatea și înșelătoria. Dacă așa stau lucrurile, 
atunci aceia care lucrează doar de dragul destinaţiei lor se află în pragul ultimei 
înfrângeri, deoarece eșecul în credința în Dumnezeu e cauzat de înșelăciune. Am spus 
mai devreme că nu-Mi place să fiu flatat sau lingușit, sau tratat cu entuziasm. Îmi place 
ca oamenii sinceri să-Mi înfrunte adevărul și așteptările. Mai mult, Îmi place când 
oamenii pot arăta cea mai mare grijă și consideraţie pentru inima Mea și când sunt în 
stare să renunţe la toate lucrurile de dragul Meu. Numai astfel poate fi inima Mea 
mângâiată. În acest moment, câte sunt lucrurile care Îmi displac la voi? Câte sunt 
lucrurile care Îmi plac la voi? E posibil ca niciunul dintre voi să nu-și fi dat seama de toate 
diferitele manifestări ale urâţeniei pe care aţi dezvăluit-o de dragul destinaţiei voastre? 

În inima Mea, nu doresc să rănesc nicio inimă care este pozitivă și aspiră la înălţime, 
și cu atât mai puţin nu doresc să diminuez energia nimănui care își face datoria cu 
credincioșie. Cu toate acestea, trebuie să reamintesc fiecăruia dintre voi despre 
neajunsurile voastre și sufletul murdar care zace în cele mai adânci cotloane ale inimilor 
voastre. Fac asta cu speranţa că vă veţi putea oferi inima cinstită în faţa cuvintelor Mele, 
deoarece lucrul pe care îl urăsc cel mai tare este înșelăciunea oamenilor față de Mine. 
Sper doar că în ultima etapă a lucrării Mele veţi putea să vă străduiţi din răsputeri, că vă 
veţi devota cu toată inima, fără să mai fiţi șovăielnici. Bineînţeles, mai sper ca toți să 
aveţi parte de o destinaţie bună. Cu toate acestea, continuu să am o cerinţă de la voi și 
anume să luaţi cea mai bună decizie de a-Mi oferi devotamentul vostru deplin și complet. 
Dacă îi lipsește cuiva acel devotament deplin, acel om va deveni negreșit un bun de preţ 
de-al Satanei, iar Eu nu îl voi mai păstra, ci îl voi trimite acasă, ca părinţii lui să se 
îngrijească de el. Lucrarea Mea este de mare ajutor pentru voi; ceea ce sper să primesc 
de la voi este o inimă sinceră și care aspiră la înălțime, dar, deocamdată, mâinile Mele 
rămân goale. Gândiţi-vă: dacă într-o zi voi fi tot atât de mâhnit, de nedescris în cuvinte, 
care va fi atitudinea Mea faţă de voi? Voi fi la fel de binevoitor ca acum? Va fi inima Mea 
la fel de liniștită ca acum? Înţelegeţi sentimentele unei persoane care, muncind din greu 
pământul, n-a recoltat nici măcar un bob? Înţelegeţi cât de grav rănită e inima unui om 
care a suferit o lovitură puternică? Puteţi gusta amărăciunea unei persoane, cândva atât 
de plină de speranţă, dar care a fost nevoită să se despartă în condiţii de ceartă? Aţi 
văzut mânia eliberată a unei persoane care a fost provocată? Cunoașteţi dorința de 
răzbunare a unei persoane care a fost tratată cu dușmănie și înșelăciune? Dacă 
înțelegeți mentalitatea acestor oameni, cred că nu ar trebui să vă fie greu să vă imaginati 
atitudinea pe care Dumnezeu o va avea la vremea răzbunării Sale! În cele din urmă, 

sper ca fiecare din voi să depună eforturi serioase de dragul propriei destinaţii, deși ar fi 
mai bine să nu recurgeţi la mijloace necinstite în eforturile voastre, sau voi fi în continuare 
dezamăgit de voi în inima Mea. Şi la ce duce o astfel de dezamăgire? Oare nu vă amăgiţi 
singuri? Cei care se gândesc la destinaţia lor, însă și-o năruie, sunt oamenii cel mai 
puţin capabili de a fi mântuiţi. Chiar dacă ar ajunge să fie disperat și furios, cui i s-ar face 
milă de un asemenea om? Pe scurt, Eu încă vă doresc să aveţi o destinaţie potrivită și 
bună și, chiar mai mult, sper ca niciunul din voi să nu cadă în dezastru. 


Trei avertismente 


În calitate de credincioși în Dumnezeu, ar trebui să Îi fiți loiali doar Lui în toate 
lucrurile și să fiţi capabili să vă conformați voii Sale în toate lucrurile. Cu toate acestea, 
deși toată lumea înţelege acest mesaj, din cauza diferitelor dificultăți ale omului — din 
cauza ignoranței, absurdităţii și corupţiei lui, de exemplu — aceste adevăruri, care sunt 
cele mai evidente și de bază dintre toate, nu sunt pe deplin evidente în el și, astfel, 
înainte ca sfârșitul vostru să devină bătut în cuie, s-ar cuveni să vă spun, mai întâi, 
câteva lucruri care sunt de maximă importanţă pentru voi. Înainte de a continua, voi ar 
trebui să înțelegeţi mai întâi acest lucru: cuvintele pe care le spun sunt adevăruri 
adresate întregii omeniri; ele nu se adresează numai unei anumite persoane sau unui 
tip de persoană. De aceea, voi ar trebui să vă concentrați să înțelegeţi cuvintele Mele 
din punctul de vedere al adevărului și trebuie să aveţi o atitudine de concentrare 
exclusivă și sinceritate; nu ignoraţi niciun cuvânt sau adevăr pe care-l spun și nu trataţi 
cu ușurință toate cuvintele pe care le rostesc. În viața voastră, văd că aţi făcut multe 
care sunt irelevante pentru adevăr, așa că vă cer în mod expres să deveniți servitori ai 
adevărului, să nu fiţi înrobiţi de răutate și urâțenie și să nu călcaţi în picioare adevărul și 
să nu pângăriţi niciun colţ al casei lui Dumnezeu. Acesta este avertismentul Meu pentru 
voi. Acum voi vorbi despre subiectul de faţă. 

În primul rând, de dragul destinului vostru, ar trebui să căutaţi aprobarea lui 
Dumnezeu. Adică, din moment ce recunoașteți că voi sunteți membri ai casei lui 
Dumnezeu, s-ar cuveni atunci să-l aduceți liniște sufletească lui Dumnezeu și să-L 
mulțumiți în toate lucrurile. Trebuie, cu alte cuvinte, să fiţi principiali în acţiunile voastre 
și să vă conformaţi adevărului din ele. Dacă acest lucru te depășește, atunci vei fi 
detestat și respins de Dumnezeu și disprețuit de fiecare om. Odată ce ai căzut într-o 
astfel de ananghie, atunci nu te poţi număra printre cei din casa lui Dumnezeu, ceea ce 
înseamnă tocmai a nu fi aprobat de Dumnezeu. 

În al doilea rând, s-ar cuveni să știți că lui Dumnezeu Îi place omul cinstit. În esenţă, 
Dumnezeu este loial și, astfel, puteţi avea încredere în cuvintele Sale; în plus, acţiunile 
Lui sunt fără cusur și mai presus de orice îndoială, și de aceea lui Dumnezeu Îi plac cei 
care sunt absolut cinstiți cu El. Sinceritatea înseamnă să vă dăruiţi inima lui Dumnezeu, 

să fiţi sinceri cu El în privinţa tuturor lucrurilor, să fiți deschişi cu El în toate lucrurile, să 
nu ascundeți niciodată faptele, să nu încercaţi să-i înșelaţi pe cei superiori și pe cei 
inferiori vouă și niciodată să nu faceţi lucruri doar ca să intraţi în grațiile lui Dumnezeu. 
Pe scurt, să fiţi cinstiți înseamnă să fiți puri în acţiunile și cuvintele voastre și să nu 
înșelaţi nici pe Dumnezeu, nici pe om. Ceea ce spun este foarte simplu, dar pentru voi 
este de două ori mai dificil. Mulţi ar prefera să fie condamnaţi la iad decât să vorbească 
și să acţioneze sincer. Nu e de mirare că am alt tratament pregătit pentru cei care sunt 
necinstiți. Desigur, înțeleg bine cât de greu vă este să fiți oameni onești. Pentru că toți 
sunteți atât de inteligenţi și de pricepuţi să apreciaţi măsura unui om cu micul vostru 
etalon, munca Mea devine mult mai simplă. Și din moment ce vă îmbrăţișaţi fiecare 
secretele, atunci vă voi trimite, unul câte unul, în dezastru pentru a fi „școliţi” prin foc, 
pentru ca apoi să puteţi deveni total devotați credinţei în cuvintele Mele. În cele din urmă, 
voi smulge din gurile voastre cuvintele „Dumnezeu este un Dumnezeu credincios”, după 
care vă veţi bate în piept și vă veţi plânge: „Înșelătoare este inima omului!” Care va fi 
starea voastră cu această ocazie? Îmi imaginez că nu veți fi atât de triumfători așa cum 
sunteţi acum. Și mult mai puţin veti fi „prea profunzi pentru a fi înțeleși”, așa cum sunteți 
acum. Unii se comportă cuviincios și par a fi deosebit de „bine crescuţi” în prezenţa lui 
Dumnezeu, totuși, își dau arama pe faţă în prezenţa Duhului. Aţi include un astfel de om 
printre cei cinstiți? Dacă tu ești un ipocrit, un expert în „relaţiile interpersonale”, atunci 
Eu spun că ești cu siguranţă unul care încearcă să se joace cu Dumnezeu. Dacă vorbele 
ti-s pline de scuze și justificări fără valoare, atunci spun că tu ești un om care ezită să 
pună adevărul în practică. Dacă ai multe confidențe pe care nu ești dispus să le 
împărtășești și dacă nu ești dispus să îţi dezvălui secretele — dificultăţile tale — înaintea 
altora, astfel încât să cauţi calea luminii, atunci Eu spun că ești un om care nu va primi 
mântuirea cu ușurință și care nu va ieși cu ușurință din întuneric. Dacă a căuta calea 
adevărului este pe placul tău, atunci tu ești unul care locuiește întotdeauna în lumină. 
Dacă ești foarte bucuros să fii un făcător de servicii în casa lui Dumnezeu, lucrând cu 
sârguinţă și conştiincios în anonimat, dăruind mereu și neluând niciodată, atunci Eu spun 
că ești un sfânt credincios, deoarece nu cauţi nicio recompensă și, pur și simplu, ești un 
om onest. Dacă ești dispus să fii deschis, dacă ești dispus să cheltuiești tot ce ai, dacă 
poţi să-ţi sacrifici viața pentru Dumnezeu și să mărturisești ferm, dacă ești cinstit până 
într-acolo încât nu știi decât să-L mulţumești pe Dumnezeu și să nu te gândești doar la 
tine sau să iei pentru tine însuţi, atunci Eu spun că acești oameni sunt cei hrăniți în 
lumină și care vor trăi veșnic în Împărăţie. Tu ar trebui să știi dacă în tine există credință 
adevărată și loialitate adevărată, dacă ai un trecut în care ai suferit pentru Dumnezeu și 
dacă te-ai supus pe deplin lui Dumnezeu. Dacă îţi lipsesc acestea, atunci rămân în tine 
neascultarea, înșelăciunea, lăcomia și nemulțumirea. De vreme ce inima ta este departe 
de a fi sinceră, nu ai primit niciodată o recunoaștere pozitivă de la Dumnezeu și nu ai 
trăit niciodată în lumină. Care va fi soarta cuiva la sfârșit depinde de faptul dacă acea 
persoană are o inimă cinstită și sângerie și dacă are un suflet pur. Dacă tu ești un om 

foarte necinstit, care are o inimă plină de răutate și un suflet necurat, atunci fii sigur că 
vei sfârși în locul unde omul este pedepsit, așa cum este scris în consemnarea sorții 
tale. Dacă tu pretinzi că ești foarte cinstit și, totuși, nu reușești niciodată să acţionezi în 
conformitate cu adevărul sau să rostești o vorbă adevărată, atunci tot mai aștepți ca 
Dumnezeu să te răsplătească? Tu încă mai speri ca Dumnezeu să te considere lumina 
ochilor Lui? Nu este acesta un mod absurd de gândire? Tu ÎI înșeli pe Dumnezeu în 
toate lucrurile, deci cum poate casa lui Dumnezeu să găzduiască pe unul ca tine, ale 
cărui mâini sunt necurate? 

Al treilea lucru pe care vreau să vi-l spun este acesta: fiecare persoană, în cursul 
vieţii sale de credinţă în Dumnezeu, a făcut lucruri care se împotrivesc lui Dumnezeu și 
Îl înșală. Anumite fărădelegi nu trebuie să fie consemnate ca o ofensă, dar unele sunt 
de neiertat; căci există multe fapte care încalcă decretele administrative, care ofensează 
firea lui Dumnezeu. Mulţi care sunt preocupaţi de soarta lor se pot întreba care sunt 
aceste fapte. Ar trebui să știți că voi sunteţi îngâmfaţi și aroganţi prin natura voastră și 
nu doriţi să vă supuneți realităţii. Din acest motiv, vă voi spune puţin câte puţin, după ce 
aţi reflectat asupra voastră. Vă îndemn să înţelegeţi mai bine conţinutul decretelor 
administrative și să depuneti eforturi pentru a cunoaște firea lui Dumnezeu. Dacă nu, va 
fi greu să vă ţineţi buzele pecetluite, limbile voastre se vor angaja prea liber în conversații 
pompoase și veţi ofensa, fără să vreți, firea lui Dumnezeu și veţi cădea în întuneric, 
pierzând prezenţa Duhului Sfânt și lumina. Pentru că voi nu sunteţi principiali în acţiunile 
voastre, pentru că faceți și spuneţi ceea ce nu ar trebui, veţi primi răsplata cuvenită. Ar 
trebui să știi că, deși tu ești neprincipial în cuvânt și faptă, Dumnezeu este cât se poate 
de principial în ambele. Motivul pentru care tu primești condamnarea este că ai ofensat 
pe Dumnezeu, nu o persoană. Dacă în viaţa ta comiţi multe infracțiuni împotriva firii lui 
Dumnezeu, atunci ești destinat să devii un copil al iadului. Pentru om, poate părea că ai 
comis numai câteva fapte care sunt în dezacord cu adevărul și nimic mai mult. Cu toate 
acestea, ești conștient că, în ochii lui Dumnezeu, tu ești deja cineva pentru care nu mai 
există nicio jertfă pentru păcat? Pentru că tu ai încălcat decretele administrative ale lui 
Dumnezeu mai mult decât o singură dată și, în plus, nu ai arătat niciun semn de pocăință, 
prin urmare, nu ai altă scăpare decât să plonjezi în iad, unde Dumnezeu pedepsește 
omul. Un număr mic de oameni, în timp ce-L urmau pe Dumnezeu, au săvârșit unele 
fapte care încălcau principiile, dar după ce au fost tratați și îndrumați, și-au descoperit 
treptat propria stricăciune, apoi au intrat pe calea cea bună a realităţii și rămân 
fundamentați și astăzi. Astfel de oameni sunt cei care vor rămâne în cele din urmă. Cu 
toate acestea, Eu îi caut pe cei onești; dacă tu ești o persoană cinstită și care acţionează 
conform. principiului, atunci tu poţi fi un prieten apropiat al lui Dumnezeu. Dacă în 
acțiunile tale nu jigneşti firea lui Dumnezeu și cauţi voia lui Dumnezeu și ai o inimă plină 
de evlavie față de Dumnezeu, atunci credinţa ta este la nivelul cerut. Oricine nu-L 
venerează pe Dumnezeu și nu are o inimă care tremură de frică e foarte predispus să 
încalce decretele administrative ale lui Dumnezeu. Mulţi îl slujesc pe Dumnezeu cu 

puterea pasiunii lor, dar nu au nicio înțelegere a decretelor administrative ale lui 
Dumnezeu, cu atât mai puţin vreo bănuială cu privire la implicaţiile cuvintelor Sale. Şi 
astfel, cu intenţiile lor bune, deseori sfârșesc prin a face lucruri care perturbă gestionarea 
lui Dumnezeu. În cazuri grave, ei sunt îndepărtați, lipsiţi de orice altă șansă de a-L urma, 
și sunt aruncaţi în iad, orice asociere cu casa lui Dumnezeu luând sfârșit. Acești oameni 
lucrează în casa lui Dumnezeu prin puterea bunelor lor intenţii ignorante și sfârșesc prin 
a mânia firea lui Dumnezeu. Oamenii își aduc căile de a sluji oficiali și domni în casa lui 
Dumnezeu și încearcă să le pună în practică, gândindu-se în zadar că pot fi aplicate cu 
ușurință și fără efort aici. Niciodată nu își închipuie că Dumnezeu nu are firea unui miel, 
ci a unui leu. De aceea, cei care se asociază cu Dumnezeu pentru prima dată nu sunt 
în stare să comunice cu EI, căci inima lui Dumnezeu este diferită de cea a omului. Numai 
după ce înţelegi multe adevăruri poţi ajunge să-L cunoști continuu pe Dumnezeu. 
Această cunoaștere nu este compusă din cuvinte și doctrine, dar poate fi folosită ca o 
comoară prin care tu intri în confidenţă apropiată cu Dumnezeu și ca dovadă că El Se 
bucură de tine. Dacă ești lipsit de realitatea cunoașterii și nu ești înzestrat cu adevărul, 
atunci slujirea ta înflăcărată poate aduce asupra ta doar disprețul și aversiunea lui 
Dumnezeu. Până acum, tu ar fi trebuit să înţelegi că nu se aseamănă credinţa în 
Dumnezeu cu studiul teologiei! 

Deși cuvintele cu care vă avertizez sunt concise, tot ce am descris este ceea ce vă 
lipsește cel mai mult. Ar trebui să știți că lucrurile despre care vă vorbesc acum sunt 
pentru binele lucrării Mele finale printre oameni, de dragul determinării sfârșitului omului. 
Nu doresc să fac mai multă lucrare care nu are niciun scop și nici nu doresc să continuu 
să îndrum acei oameni care sunt la fel de fără speranţă ca lemnul putred, cu atât mai 
puţin să continuu să-i conduc pe cei care nutresc în mod intenţionat intenții rele. Poate 
că într-o zi voi veți înțelege intenţiile serioase care stau în spatele cuvintelor Mele și 
contribuţiile pe care le-am adus omenirii. Poate că într-o zi veţi înțelege mesajul care vă 
permite să vă decideţi propriul sfârșit. 


Fărădelegile îl vor conduce pe om în iad 


V-am avertizat de multe ori și v-am dăruit multe adevăruri menite să vă cucerească. 
Toţi vă simtiti deja semnificativ mai îmbogăţiţi decât în trecut, aţi ajuns să înţelegeţi multe 
aspecte despre cum ar trebui să fie un om, și aţi ajuns să aveţi mult bun simţ pe care ar 
trebui să-l aibă credincioșii. Toate acestea sunt recolta pe care aţi cules-o de-a lungul 
mai multor ani. Nu vreau să neg realizările voastre, dar, de asemenea, trebuie să spun 
foarte deschis că nu contest nici numeroasele neascultări și răzvrătiri împotriva Mea în 
acești mulți ani, căci niciun sfânt nu se află printre voi. Sunteţi, fără excepţie, oameni 
care au fost stricați de Satana; sunteți dușmani ai lui Hristos. Până în prezent, 
fărădelegile și neascultările voastre au fost prea multe pentru a fi numărate, așa că nu 

se prea poate considera ciudat că vă cicălesc mereu. Nu Îmi doresc să coexist în acest 
mod cu voi, dar de dragul viitorului vostru, de dragul destinaţiilor voastre, acum vă voi 
mai cicăli o dată. Sper că Îmi veţi face pe plac și, mai mult, că veţi putea să credeți 
fiecare cuvântarea Mea și să pătrundeți implicaţiile profunde ale cuvintelor Mele. Să nu 
vă îndoiţi de ceea ce spun și nicicum să-Mi interpretaţi cuvintele după placul vostru și să 
vă lepădaţi de ele după bunul plac; lucrul acesta Mi se pare intolerabil. Nu-Mi judecați 
cuvintele și cu atât mai mult nu ar trebui să le nesocotiţi sau să spuneţi că Eu vă ispitesc 
mereu sau, mai rău, că ceea ce v-am spus nu este exact. Și aceste lucruri Mi se par 
inacceptabile. Fiindcă Mă tratați pe Mine și ceea ce vă spun cu atâta suspiciune, 
neţinând niciodată cont de cuvintele Mele și ignorându-Mă, vă spun fiecăruia cu toată 
seriozitatea: nu asociaţi ceea ce vă spun cu filosofia; nu-Mi legaţi cuvintele de minciunile 
șarlatanilor. Cu atât mai mult nu ar trebui să răspundeţi cuvintelor Mele cu dispreț. 
Probabil că în viitor nimeni nu va putea să vă spună ce vă spun Eu, sau nu vă va vorbi 
cu atâta îngăduință, sau cu atât mai puţin nu va putea să vă explice aceste lucruri cu 
atâta răbdare. Vă veţi petrece acele zile care vor veni amintindu-vă de vremurile bune 
sau plângând în hohote, ori gemând de durere, sau veţi trăi în nopţi întunecate, fără 
provizia unei fărâme de adevăr sau de viaţă, sau doar așteptând în zadar, ori stăruind 
în regrete atât de amarnice încât vă veţi pierde toată raţiunea... Practic, niciunul dintre 
voi nu poate scăpa de aceste posibilități. Căci niciunul dintre voi nu ocupă un loc din 
care să-L preaslăviți cu adevărat pe Dumnezeu, ci vă cufundaţi într-o lume imorală și 
rea, amestecând în credinţele voastre, în spiritul vostru, în suflete și în trupuri atât de 
multe lucruri care nu au nimic de-a face cu viaţa și cu adevărul și care, de fapt, se opun 
lor. Așadar, ceea ce sper pentru voi este să puteţi fi aduși pe calea luminii. Singura Mea 
speranţă este să deveniți capabili să vă pese de voi, să aveți grijă de voi înșivă și să nu 
puneţi atât de mult accent pe destinaţie, iar între timp să vă priviţi cu indiferenţă 
comportamentul și fărădelegile. 

Multă vreme, toţi oamenii care cred în Dumnezeu au sperat sincer la o destinație 
frumoasă și toţi credincioșii lui Dumnezeu speră că norocul le va surâde deodată. Toţi 
speră că, înainte să-și dea seama, se vor instala liniștiți într-un loc sau altul în rai. Dar 
Eu spun că acești oameni, cu gândurile lor minunate, n-au știut niciodată dacă sunt 
vrednici să primească asemenea daruri căzute din cer, sau chiar să stea pe un scaun 
acolo. Acum, voi vă cunoașteţi foarte bine, dar cu toate acestea, încă speraţi să scăpaţi 
de dezastrele din zilele de pe urmă și de mâna Celui Atotputernic atunci când îi va 
pedepsi pe cei răi. Se pare că a avea vise plăcute și a-și dori lucrurile exact cum le plac 
este o trăsătură obișnuită a tuturor oamenilor corupți de Satana, și nu sclipirea de geniu 
a vreunui om singuratic. Chiar și așa, Eu tot Îmi doresc să pun capăt dorințelor voastre 
extravagante, cât și nerăbdării voastre de a dobândi binecuvântări. Fiindcă fărădelegile 
voastre sunt nenumărate și vă răzvrătiți din ce în ce mai mult, cum se pot împăca aceste 
lucruri cu planurile voastre minunate de viitor? Dacă vrei să faci greșeli după bunul tău 
plac, fără ca nimic să te oprească, dar totodată vrei ca visele tale să devină realitate, 

atunci te îndemn să trăieşti în continuare în amorțeala ta și să nu te trezești niciodată, 
căci visul tău este gol, iar în prezenţa lui Dumnezeu Cel drept, El nu va face o excepţie 
pentru tine. Dar dacă pur și simplu vrei ca visele tale să devină realitate, atunci nu visa 
niciodată; mai degrabă confruntă mereu adevărul și realitatea. Doar astfel vei putea fi 
mântuit. În termeni concreţi, care sunt pașii acestei metode? 

În primul rând, cercetează-ţi fărădelegile și examinează toate comportamentele și 
gândurile tale care nu corespund adevărului. 

Acesta este un lucru pe care îl poţi face ușor, iar Eu cred că toţi oamenii inteligenți 
pot face asta. Totuși, cei care nu știu niciodată ce înseamnă fărădelegea și adevărul 
sunt o excepţie fiindcă, la nivel fundamental, nu sunt oameni inteligenţi. Mă refer la 
oameni care au fost aprobaţi de Dumnezeu, care sunt cinstiți, nu au încălcat în mod grav 
vreun decret administrativ, și care își pot identifica ușor propriile fărădelegi. Deși acest 
singur lucru pe care vi-l cer este ușor de îndeplinit, nu este singurul pe care vi-l cer. 
Oricum, sper că nu veţi râde în secret cu privire la această cerinţă și mai ales că nu o 
veti privi cu dispreţ sau cu nepăsare. Trataţi-o cu seriozitate, și nu o nesocotiți. 

În al doilea rând, pentru fiecare dintre fărădelegile și neascultările tale, ar trebui să 
cauţi un adevăr echivalent și apoi să foloseşti aceste adevăruri pentru a reconcilia acele 
probleme. După aceea, înlocuiește faptele tale nelegiuite și gândurile de neascultare cu 
fapte și practicarea adevărului. 

În al treilea rând, ar trebui să fii cinstit, nu cineva care este mereu isteţ și înșelător 
tot timpul. (Aici îţi cer din nou să fii o persoană cinstită.) 

Dacă poţi împlini toate aceste trei lucruri, atunci te numeri printre cei norocoși — ești 
un om ale cărui visuri s-au îndeplinit și care are noroc. Poate veți trata aceste trei cerinţe 
neatrăgătoare cu seriozitate, sau poate le veţi trata cu iresponsabilitate. Oricare ar fi 
situaţia, scopul Meu este să vă îndeplinesc visurile și să vă pun idealurile în practică, nu 
să râd de voi sau să vă fac de râs. 

Se poate ca cererile Mele să fie simple, dar ceea ce vă spun nu este la fel de simplu 
ca unu plus unu fac doi. Dacă tot ceea ce faceţi este să vorbiți nonșalant despre asta 
sau să faceţi afirmaţii pompoase, atunci planurile și dorințele voastre vor fi veșnic doar 
o coală albă. Nu voi avea niciun pic de milă pentru aceia dintre voi care suferă atât de 
mulți ani și lucrează din greu, dar fără niciun rezultat. Dimpotrivă, pe cei care nu Mi-au 
respectat cererile îi voi trata cu pedepse, nu cu recompense, cu atât mai puţin cu 
compasiune. S-ar putea să vă imaginaţi că, fiind discipoli atât de mulţi ani, v-aţi străduit 
în toate și că ar trebui să vi se ofere un bol de orez în casa lui Dumnezeu doar pentru 
că aţi fost făcători de servicii. Aș spune că majoritatea dintre voi gândesc în acest fel, 
căci mereu aţi urmat principiul modului de a profita de lucruri, fără a se profita de voi. 
Așadar, vă spun acum cu toată seriozitatea: nu Mă interesează cât de meritorie este 
lucrarea ta, cât de impresionante sunt calificările tale, cât de îndeaproape Mă urmezi, 
cât de renumit ești, sau cât de mult ţi-ai îmbunătăţit atitudinea; atât timp cât nu Mi-ai 
respectat cererile, nu vei putea dobândi niciodată lauda Mea. Renuntati la toate acele 

idei și calcule ale voastre cât mai repede cu putinţă, și începeţi să-Mi trataţi cerințele cu 
seriozitate; altfel, voi preface pe toţi în cenușă pentru a pune capăt lucrării Mele și, în cel 
mai rău caz, voi transforma anii Mei de muncă și suferință în nimic, pentru că nu pot să 
aduc în Împărăţia Mea sau să duc în noua epocă pe dușmanii Mei și acei oameni care 
duhnesc a răutate și au înfățișarea Satanei. 

Am multe speranţe. Sper să vă puteți purta într-un mod cuviincios și plăcut, să vă 
îndepliniţi îndatoririle cu credinţă, să aveţi adevăr și omenie, să fiți oameni care pot 
renunţa la tot ce au și chiar la viața lor pentru Dumnezeu, și așa mai departe. Toate 
aceste speranţe izvorăsc din neajunsurile voastre, din stricăciunea voastră și din 
neascultare. Dacă niciuna dintre conversațiile pe care le-am purtat cu voi nu a fost 
suficientă pentru a vă atrage atenţia, atunci, după câte se pare, tot ce pot face acum 
este să nu mai spun nimic. Totuși, înțelegeţi care ar fi consecinţele acelui lucru. Eu nu 
Mă odihnesc adeseori, așadar, dacă nu vorbesc, voi face ceva pentru ca oamenii să 
aibă ce să privească. Aș putea face să putrezească limba cuiva sau ca cineva să moară 
dezmembrat, sau să le dau oamenilor o boală nervoasă și să-i fac să arate hidos în 
foarte multe feluri. Sau, iarăși, aș putea să-i fac pe oameni să îndure chinurile pregătite 
anume pentru ei. În acest fel M-aș simţi bucuros, foarte fericit și cu totul încântat. S-a 
spus dintotdeauna că „Binele este răsplătit cu bine și răul cu rău” așadar, de ce nu și 
acum? Dacă îţi dorești să Mi te împotrivești și să Mă judeci, atunci voi face ca gura ta să 
putrezească, iar asta Mă va desfăta nespus de mult. Aceasta pentru că, în cele din urmă, 
ceea ce ai făcut nu este adevărul, și cu atât mai puţin are ceva de-a face cu viaţa, pe 
când tot ce fac Eu este adevărul; toate faptele Mele sunt relevante pentru principiile 
lucrării Mele și decretele administrative pe care le proclam. Prin urmare, îndemn pe 
fiecare dintre voi să acumuleze o oarecare virtute, să înceteze să mai facă atâta rău și 
să asculte de cererile Mele în timpul liber. Apoi voi fi bucuros. Dacă aţi contribui (sau ati 
dărui) adevărului chiar și o miime din efortul pe care îl acordati trupului, atunci aș spune 
că nu săvârșiţi frecvent fărădelegi și nu aveți guri putrezite. Nu e evident acest lucru? 

Cu cât mai multe fărădelegi săvârșești, cu atât mai puţine oportunităţi vei avea să 
câştigi o destinaţie bună. Invers, cu cât mai puţine fărădelegi faci, cu atât se 
îmbunătăţesc șansele să fii lăudat de Dumnezeu. Dacă fărădelegile tale se înmulţesc 
până în punctul în care Îmi este imposibil să te mai iert, atunci ti-ai irosit amarnic șansele 
de a fi iertat. Ca atare, destinaţia ta nu va fi sus, ci jos. Dacă nu Mă crezi, atunci fii 
curajos și greșește, și vei vedea ce ţi se întâmplă. Dacă ești o persoană care practică 
foarte sincer adevărul, atunci cu siguranţă vei avea o să fii iertat pentru fărădelegile tale, 
iar tu vei fi neascultător din ce în ce mai rar. Dacă ești o persoană care nu dorește să 
practice adevărul, atunci fărădelegile tale înaintea lui Dumnezeu se vor înmulţi negreșit, 
iar tu vei fi neascultător din ce în ce mai des, până când vei atinge limita, care va fi clipa 
distrugerii tale depline. Acesta va fi momentul când visul tău plăcut de a primi 
binecuvântări va fi distrus. Nu-ţi considera fărădelegile ca simplele greșeli ale unei 
persoane imature sau nechibzuite; nu folosi scuza că nu ai practicat adevărul deoarece 

slabul tău calibru a făcut imposibil acest lucru. Mai mult, nu privi fărădelegile pe care le- 
ai săvârșit ca pe faptele cuiva care n-a știut mai mult. Dacă te pricepi să te ierți pe tine 
și să te tratezi cu generozitate, atunci îţi spun că ești un laş care nu va câștiga niciodată 
adevărul, iar fărădelegile tale te vor bântui fără încetare; te vor împiedica să îndeplinești 
cerințele adevărului și te vor face să rămâi de-a pururi un tovarăș credincios al Satanei. 
Sfatul pe care ţi-l dau e același: nu te preocupa doar de destinaţia ta, cât timp nu-ţi 
observi fărădelegile ascunse; ia aminte la fărădelegi și nu nesocoti niciuna dintre ele din 
grijă pentru destinaţia ta. 


Este extrem de important 
să înțelegeți firea lui Dumnezeu 


Sunt multe lucruri pe care sper să le realizați, dar nu toate acțiunile voastre și tot 
ceea ce ține de vieţile voastre pot să-Mi împlinească pe deplin ce Eu cer, deci nu pot 
face altceva decât să trec direct la subiect și să vă explic voia Mea. Dat fiind că 
discernământul vostru este slab și la fel este și capacitatea voastră de apreciere, sunteți 
aproape cu desăvârșire neștiutori cu privire la firea și esenţa Mea -— și, astfel, este 
imperios necesar să vă înștiințţez despre acestea. Indiferent cât de mult ai înțeles până 
acum, indiferent dacă îţi dorești sau nu să înţelegi aceste lucruri, Eu tot trebuie să vi le 
explic în amănunt. Aceste lucruri nu vă sunt în întregime străine, dar sensul pe care-l 
conţin nu vă este foarte cunoscut, nu-l înțelegeţi prea bine. Mulţi dintre voi au doar o 
oarecare înțelegere neclară, una parțială și incompletă. Pentru a vă ajuta să practicați 
mai bine adevărul — să puneţi mai bine cuvintele Mele în practică — acestea consider că 
sunt lucrurile de care trebuie să fiți conștienți în primul rând. În caz contrar, credința 
voastră va rămâne vagă, ipocrită și plină de înfloriturile religiei. Dacă nu înţelegi firea lui 
Dumnezeu, îţi va fi imposibil să faci lucrarea pe care trebuie să o faci pentru El. Dacă nu 
cunoşti esența lui Dumnezeu, îţi va fi imposibil să Îl venerezi și să te temi de El; altfel, 
vei da dovadă numai de complezenţă nepăsătoare și subterfugii și, în plus, o blasfemie 
incorigibilă. Deși înțelegerea firii lui Dumnezeu este cu adevărat importantă, iar 
cunoașterea esenței lui Dumnezeu nu poate fi trecută cu vederea, nimeni nu a examinat 
vreodată până la capăt și nu a cercetat amănunțit aceste lucruri. Este limpede ca bună 
ziua că aţi respins cu toţii decretele administrative pe care le-am proclamat. Dacă nu 
înțelegeţi firea lui Dumnezeu, foarte probabil Îi veţi ofensa ușor firea. Ofensarea firii Lui 
echivalează cu provocarea mâniei lui Dumnezeu Însuși, caz în care rodul ultim al 
acţiunilor tale va fi încălcarea decretelor administrative. Acum, ar trebui să conștientizezi 
că, atunci când cunoști esenţa lui Dumnezeu poţi să-l cunoști și esenţa — și când înţelegi 
firea lui Dumnezeu, vei fi înțeles, de asemenea, și decretele administrative. E de prisos 
să spun că o mare parte din conţinutul decretelor administrative are legătură cu firea lui 
Dumnezeu, însă nu întreaga Lui firea este exprimată în acestea; prin urmare, trebuie să 

mai faceţi un pas înainte pentru a vă dezvolta înțelegerea firii lui Dumnezeu. 

Vă vorbesc astăzi nu ca într-o conversaţie obișnuită, deci se cuvine ca voi să-Mi 
abordaţi cuvintele cu grijă și, mai mult, să reflectaţi profund asupra lor. Ceea ce vreau 
să spun prin aceasta este că aţi dedicat prea puţin efort cuvintelor rostite de Mine. 
Sunteţi și mai puţin dispuși să cugetaţi asupra firii lui Dumnezeu; rareori depune cineva 
efort pentru aceasta. Din acest motiv consider credința voastră ca fiind doar 
grandilocvenţă. Chiar și acum, nici măcar unul singur dintre voi nu a dedicat un efort 
serios slăbiciunii voastre celei mai funeste. M-aţi dezamăgit, după toate ostenelile pe 
care Mi le-am dat pentru voi. Nu este de mirare că nu aveţi respect pentru Dumnezeu și 
că vieţile voastre sunt lipsite de adevăr. Cum ar putea astfel de oameni să fie considerați 
sfinţi? Legea cerurilor nu va tolera așa ceva! Dat fiind că înţelegeţi atât de puţin acest 
lucru, nu am de ales decât să vin să vă mai vorbesc. 

Firea lui Dumnezeu este un subiect care pare tuturor foarte abstract; mai mult, nu 
este ușor de acceptat de către oricine, deoarece firea Lui se deosebește de 
personalitatea unei ființe umane. Şi Dumnezeu Își are propriile emoţii: bucurie, mânie, 
tristețe și fericire, dar aceste emoții diferă de cele ale omului. Dumnezeu este ceea ce El 
este și are ceea ce El are. Tot ceea ce exprimă și dezvăluie El sunt reprezentări ale 
esenței Lui și ale identităţii Lui. Ceea ce El este și ceea ce El are, precum și esența și 
identitatea Sa, sunt lucruri care nu pot fi înlocuite de către niciun om. Firea Lui conţine 
iubirea Lui pentru omenire, alinarea pe care o aduce El omenirii, ura fată de omenire și, 
mai mult, o înţelegere deplină a omenirii. Personalitatea omului, în schimb, poate fi 
optimistă, energică sau nesimţitoare. Firea lui Dumnezeu aparţine Cârmuitorului tuturor 
lucrurilor și ființelor vii, Domnului întregii creaţii. Firea Sa înseamnă onoare, putere, 
noblețe, măreție și, mai presus de orice, supremație. Firea Lui este simbolul autorității, 
simbolul a tot ceea ce este drept, simbolul a tot ceea ce este frumos și bun. Mai mult 
decât atât, este un simbol al Celui care nu poate fi înfrânt sau invadat de întuneric și de 
nicio forță inamică, precum și un simbol al Celui care nu poate fi ofensat (și care nu va 
tolera să fie ofensat) de nicio ființă creată. Firea Lui este simbolul celei mai înalte puteri. 
Nicio persoană sau persoane nu pot și nu au voie să-l tulbure lucrarea sau firea. Însă 
personalitatea omului nu este mai mult decât un simbol al ușoarei superiorități a omului 
asupra animalelor. Omul ca atare nu are nicio autoritate, nicio autonomie și nicio 
capacitate de a-și transcende sinele, ci este, în esenţa sa, o fiinţă care se pleacă la mila 
a tot felul de persoane, evenimente și lucruri. Bucuria lui Dumnezeu se datorează 
existenței și manifestării dreptăţii și luminii, distrugerii întunericului și a răului. El Se 
bucură să aducă omenirii lumina și o viață bună; bucuria Lui este una dreaptă, un simbol 
al existenţei tuturor lucrurilor pozitive și, mai mult, un simbol al favorabilităţii. Mânia lui 
Dumnezeu e cauzată de răul pe care-l aduc omenirii Lui existenţa și interferența 
nedreptăţii, de existenţa răului și întunericului, a lucrurilor care alungă adevărul, ba mai 
mult, de existenţa lucrurilor care se opun la ceea ce este bine și frumos. Mânia Lui este 
un simbol al faptului că toate lucrurile negative nu mai există și, mai mult decât atât, este 

un simbol al sfințeniei Lui. Tristeţea Lui se datorează omenirii, pentru care El nutrește 
speranţe, dar care a căzut în întuneric, fiindcă lucrarea Lui asupra omului nu se ridică la 
așteptările Sale și fiindcă omenirea pe care El o iubește nu poate trăi în întregime în 
lumină. El simte tristețe pentru omenirea inocentă, pentru omul onest, dar ignorant și 
pentru cel care este bun, dar cu deficienţe în ceea ce privește concepțiile proprii. Tristeţea 
Lui este un simbol al bunătăţii și milei Lui, un simbol al frumuseții și bunătăţii. Fericirea 
Lui, bineînţeles, se naște prin înfrângerea dușmanilor Săi și prin câștigarea bunei credinţe 
a omului. Mai mult, ea apare atunci când toate forţele inamice sunt izgonite și distruse și 
pentru că omenirii i se dă o viaţă bună și pașnică. Fericirea lui Dumnezeu nu seamănă 
cu bucuria omului, ci este sentimentul de a culege roadă bună, un sentiment mai înalt 
chiar decât bucuria. Fericirea Lui este un simbol al eliberării omenirii de suferință 
începând din acest moment și un simbol al faptului că omenirea intră într-o lume a luminii. 
Emoţiile oamenilor, pe de altă parte, se nasc toate de dragul propriilor lor interese, nu în 
numele dreptăţii, al luminii sau al frumuseții și cu atât mai puţin de dragul harului dăruit 
din Cer. Emoţiile omenirii sunt egoiste și aparţin lumii întunericului. Ele nu există de dragul 
liberului arbitru, cu atât mai puţin de dragul planului lui Dumnezeu, astfel că, despre om 
și Dumnezeu nu se poate niciodată vorbi împreună. Dumnezeu este mereu suveran și 
pururi onorabil, în timp ce omul este pururi ignobil, pururi lipsit de valoare. Aceasta pentru 
că Dumnezeu face pururi sacrificii și Se devotează omenirii; omul, însă, pururi ia și se 
străduie doar pentru sine. Dumnezeu Își dă pururi osteneala pentru supraviețuirea 
omenirii, însă omul nu contribuie niciodată cu nimic de dragul luminii sau al dreptății. 
Chiar dacă omul face un efort o perioadă, acesta nu poate rezista nici măcar unei singure 
lovituri, fiindcă efortul omului este întotdeauna pentru el însuși, iar nu pentru alții. Omul 
este întotdeauna egoist, în timp ce Dumnezeu este pururi altruist. Dumnezeu este sursa 
a tot ceea ce este just, bun și frumos, pe când omul este cel care urmează și dă dovadă 
de toată urâţenia și răul. Dumnezeu nu-Și va schimba niciodată esenţa de neprihănire și 
frumusețe, însă omul este perfect capabil, în orice moment și în orice situație, să trădeze 
neprihănirea și să se abată departe de Dumnezeu. 

Fiecare propoziţie pe care am rostit-o conţine în ea firea lui Dumnezeu. Aţi face bine 
să cugetaţi atent la vorbele Mele, iar ele vă vor fi, cu siguranţă, de mare folos. Esenţa 
lui Dumnezeu este foarte dificil de pătruns, dar am încredere că voi toți aveţi măcar o 
oarecare idee despre firea lui Dumnezeu. Sper, prin urmare, că veţi avea să-Mi arătați 
mai multe din lucrurile care nu aduc ofensă firii lui Dumnezeu. Atunci Eu voi fi liniștit. De 
exemplu, păstrează-l pe Dumnezeu în inima ta în orice moment. Când actionezi, fă-o 
conform cuvintelor Lui. Caută-l intenţiile în toate lucrurile și abţine-te să faci ceea ce 
arată lipsă de respect și de cinstire fată de Dumnezeu. Chiar mai mult să te ferești să nu 
te preocupi de Dumnezeu, pentru a umple golul din inima ta din viitor. Făcând acest 
lucru, vei fi adus ofensă firii lui Dumnezeu. Din nou, presupunând că nu faci niciodată, 
în toată viaţa ta, remarci blasfematoare sau nu aduci plângeri împotriva lui Dumnezeu 
și presupunând, din nou, că ești capabil să te achiţi bine de tot de ceea ce El ţi-a 

încredințat, precum și să te supui tuturor cuvintelor Lui pe parcursul întregii tale vieți, vei 
fi evitat să încalci decretele administrative. De exemplu, dacă ai spus vreodată: „De ce 
nu cred eu că El este Dumnezeu?” „Cred că aceste cuvinte nu sunt nimic mai mult decât 
o anumită iluminare venită de la Duhul Sfânt,” „În opinia mea, nu tot ce face Dumnezeu 
este neapărat drept,” „Umanitatea lui Dumnezeu nu este superioară umanităţii mele,” 
„Cuvintele lui Dumnezeu sunt pur și simplu imposibil de crezut,” sau alte asemenea 
remarci critice, te îndemn să-ţi mărturisești păcatele și să te căiești mai des de ele. Altfel, 
nu vei avea niciodată șansa să fii iertat, căci nu ofensezi un om, ci pe Dumnezeu Însuși. 
Poate crezi că judeci un om, însă Duhul lui Dumnezeu nu este de aceeași părere. Lipsa 
ta de respect pentru trupul Lui este egală cu lipsa de respect faţă de El. Așa stând 
lucrurile, nu ai adus oare ofensă firii lui Dumnezeu? Trebuie să-ţi amintești că tot ceea 
ce face Duhul lui Dumnezeu este pentru a proteja lucrarea Lui în trup și pentru ca 
această lucrare să fie bine făcută. Dacă neglijezi aceste lucruri, voi spune că ești o 
persoană care nu va reuși niciodată să creadă în Dumnezeu. Fiindcă ai provocat mânia 
lui Dumnezeu și, așadar El va utiliza o pedeapsă potrivită pentru a-ţi da o lecţie. 

A ajunge să cunoști esenţa lui Dumnezeu nu este puţin lucru. Trebuie să înţelegi 
firea Lui. Astfel vei ajunge să cunoşti, treptat și pe nesimţite, esenţa lui Dumnezeu. După 
ce vei pătrunde această cunoaștere, te vei pomeni pășind într-o stare mai înaltă și mai 
frumoasă. În final, vei ajunge să te rușinezi de sufletul tău hidos și, mai mult, vei simţi că 
nu ai unde să te ascunzi de rușinea ta. În acel moment, în comportamentul tău vor exista 
din ce în ce mai puţine lucruri care să ofenseze firea lui Dumnezeu, inima ta se va 
apropia tot mai mult de cea a lui Dumnezeu și, treptat, în inima ta va crește o iubire 
pentru El. Acesta este un semn că omenirea intră într-o stare frumoasă. Însă voi încă nu 
aţi atins acea stare. În timp ce toți vă îmbulziți de dragul destinului vostru, cine este 
interesat să încerce să cunoască esenţa lui Dumnezeu? Dacă acest lucru va continua, 
veţi încălca fără să vă daţi seama decretele administrative, fiindcă veţi fi înțeles mult 
prea puţin din firea lui Dumnezeu. Deci, oare ceea ce faceți voi acum nu pune temelia 
ofenselor voastre la adresa firii lui Dumnezeu? Faptul că vă cer să înțelegeţi firea lui 
Dumnezeu nu este separat de lucrarea Mea. Fiindcă, dacă încălcaţi des decretele 
administrative, care dintre voi va putea să scape de pedeapsă? Nu va fi fost lucrarea 
Mea atunci în întregime în van? Prin urmare, încă vă cer, pe lângă cercetarea propriului 
vostru comportament, să fiți atenţi la pașii pe care-i veţi face. Aceasta este cererea mai 
înaltă pe care v-o fac și sper ca voi toţi să chibzuiţi atent asupra ei și să-i acordaţi 
considerația voastră cu seriozitate. De va veni o zi când acţiunile voastre vor stârni în 
Mine o mânie nestăpânită, consecințele vor cădea doar asupra voastră și nu va exista 
nimeni altcineva care să sufere pedeapsa în locul vostru. 

Cum să ÎI cunoașteți pe Dumnezeul de pe pământ 


Cu toţii vă doriţi să fiți răsplătiți înaintea lui Dumnezeu și favorizați de Dumnezeu; toți 
speră la asemenea lucruri când încep să creadă în Dumnezeu, căci toți sunt preocupați 
să caute lucruri mai înalte și nimeni nu vrea să rămână în urma celorlalţi. Exact așa sunt 
oamenii. Tocmai din acest motiv, mulți dintre voi încercaţi constant să intraţi în grațiile 
Dumnezeului din cer când, de fapt, loialitatea și candoarea voastră față de Dumnezeu 
sunt cu mult mai prejos decât loialitatea și candoarea voastră faţă de voi înșivă. De ce 
spun asta? Deoarece Eu nu recunosc deloc loialitatea voastră fată de Dumnezeu și, mai 
mult, pentru că neg existența Dumnezeului care este în inimile voastre. Adică, 
Dumnezeul căruia vă închinaţi, Dumnezeul nedeslușit pe care ÎI admiraţi, nu există 
deloc. Motivul pentru care pot spune acest lucru atât de categoric este că sunteţi prea 
departe de Dumnezeul adevărat. Motivul loialității voastre este idolul din inimile voastre; 
cât despre Mine, deocamdată, Dumnezeul pe care nu-L consideraţi nici mare, nici mic, 
doar Îl recunoașteţi cu cuvinte. Când spun că sunteţi departe de Dumnezeu, vreau să 
spun că sunteţi distanţi fată de Dumnezeul adevărat, în timp ce Dumnezeul nedeslușit 
pare la îndemână. Când spun „nici mare”, are legătură cu faptul că Dumnezeul în care 
credeţi în ziua de azi pare a fi doar o persoană fără abilităţi măreţe, o persoană care nu 
e foarte elevată. lar când spun „nici mic”, aceasta înseamnă că, deși această persoană 
nu poate invoca vântul sau porunci ploii, El poate totuși chema Duhul lui Dumnezeu să 
facă o lucrare ce zguduie cerurile și pământul, lăsând oamenii de-a dreptul buimaci. Din 
afară, toţi păreţi să daţi foarte multă ascultare acestui Hristos de pe pământ, dar, în 
esenţă, nu aveţi credinţă în El, nici nu-L iubiţi. Adică, acela în care aveţi credinţă cu 
adevărat este Dumnezeul nedeslușit al sentimentelor voastre, iar cel pe care Îl iubiți cu 
adevărat este Dumnezeul după care tânjiţi zi și noapte, dar pe care nu L-aţi văzut 
niciodată în persoană. Față de acest Hristos, credința voastră este doar parţială, iar 
dragostea voastră este zero. Credinţa înseamnă convingere și încredere; dragostea 
înseamnă adorare și admiraţie în inimă, care nu se separă niciodată. Cu toate acestea, 
credința voastră în Hristosul de azi și dragostea faţă de El nu se ridică la acest nivel. 
Când este vorba de credință, cum aveţi credinţă în El? Când este vorba de dragoste, în 
ce mod ÎI iubiţi? Pur și simplu nu-l cunoaşteţi firea, cu atât mai puţin esenţa Lui, așadar 
cum aveţi credinţă în EI? Unde este realitatea credinței voastre în EI? Cum ÎI iubiţi? Unde 
este realitatea dragostei voastre pentru El? 

Mulţi M-aţi urmat fără ezitare până în ziua de azi. Așadar, toţi aţi suferit o epuizare 
puternică în ultimii câţiva ani. Eu v-am înţeles limpede caracterul înnăscut și obiceiurile 
fiecăruia dintre voi; a fost extrem de anevoios să interacţionez cu voi. Partea tristă e că, 
deși am priceput multe despre voi, voi nu înțelegeţi nimic despre Mine. Nu-i de mirare 
că oamenii spun că aţi căzut în capcană într-un moment de confuzie. Într-adevăr, nu 
înțelegeţi nimic despre firea Mea și nu pricepeţi nici atât ce este în mintea Mea. Astăzi, 
înțelegerile voastre greșite vizavi de Mine se întețesc, iar credința voastră în Mine 

rămâne o credință confuză. În loc să spunem că aveţi credință în Mine, ar fi mai potrivit 
să spunem că încercaţi cu toții să intraţi în grațiile Mele și să vă lingușiţi pe lângă Mine. 
Motivele voastre sunt foarte simple: voi urma pe oricine mă poate răsplăti și voi crede în 
oricine îmi permite să scap de marile nenorociri, fie că acel cineva este Dumnezeu sau 
orice alt Dumnezeu. Nu mă interesează niciunul dintre aceste lucruri. Sunt mulţi astfel 
de oameni printre voi, iar această stare este una foarte gravă. Dacă, într-o zi, s-ar da un 
test care să arate câţi dintre voi aveţi credinţă în Hristos deoarece l-aţi înțeles esenta, 
atunci Mă tem că niciunul din voi nu ar putea să Mă mulţumească. Prin urmare, n-ar fi 
rău ca fiecare dintre voi să ia această întrebare în considerare: dat fiind că Dumnezeul 
în care credeţi este extrem de diferit de Mine, care este atunci esenţa credinţei voastre 
în Dumnezeu? Cu cât credeţi mai mult în așa-zisul Dumnezeu al vostru, cu atât vă 
îndepărtați de Mine. Ce este, așadar, esența acestei chestiuni? Este sigur că niciunul 
din voi nu a luat în considerare o asemenea întrebare, dar v-a trecut vreodată prin minte 
gravitatea ei? Aţi stat să meditaţi la consecinţele stăruirii într-o credință ca acesta? 
Astăzi, vă confruntaţi cu multe probleme și niciunul din voi nu e expert în găsirea 
soluţiilor, Dacă această situaţie va continua, singurii care vor avea de pierdut sunteţi voi 
înșivă. Eu vă voi ajuta să identificaţi problemele, dar depinde de voi să găsiţi soluțiile. 
Îmi găsesc plăcerea în aceia care nu îi suspectează pe alții și Îmi plac aceia care 
acceptă adevărul cu dragă inimă; faţă de aceste două tipuri de oameni Eu dau dovadă 
de mare grijă, căci în ochii Mei ei sunt oameni sinceri. Dacă ești înșelător, atunci vei fi 
precaut și bănuitor cu privire la toți oamenii şi toate lucrurile și, astfel, credinţa ta în Mine 
se va clădi pe o temelie a suspiciunii. Nu aș putea recunoaște niciodată o astfel de 
credință. Din cauza lipsei credinţei adevărate, ești și mai lipsit de dragostea adevărată. 
lar dacă ești predispus să te îndoiești de Dumnezeu și să faci speculaţii cu privire la El 
după bunul tău plac, atunci ești, fără îndoială, cel mai înșelător dintre toţi oamenii. Tu 
speculezi dacă Dumnezeu poate fi asemenea omului: păcătos de neiertat, cu un 
caracter meschin, lipsit de corectitudine și rațiune, fără simţul dreptăţii, predispus la 
tactici răutăcioase, trădătoare și viclene, încântat de rău și de întuneric și așa mai 
departe. Motivul pentru care oamenii au astfel de gânduri nu este acela că nu-L cunosc 
pe Dumnezeu câtuși de puţin? O astfel de credinţă este pur și simplu păcat! Sunt unii 
care chiar cred că aceia care sunt pe placul Meu sunt tocmai cei care lingușesc și lingăii 
și că aceia cărora le lipsesc asemenea abilități nu vor fi bineveniţi în casa lui Dumnezeu 
Și își vor pierde locul acolo. Sunt acestea singurele cunoștințe pe care le-aţi acumulat 
de-a lungul anilor? Aceasta este ceea ce aţi câștigat? lar cunoașterea voastră despre 
Mine nu se oprește la aceste înțelegeri greșite; chiar mai rea este blasfemia voastră 
împotriva Duhului lui Dumnezeu și denigrarea cerului. De aceea spun că o astfel de 
credinţă ca a voastră vă va face doar să vă îndepărtați și mai mult de Mine și să-Mi fiţi 
și mai potrivnici. De-a lungul multor ani de lucrare, aţi văzut multe adevăruri, dar știți ce 
au auzit urechile Mele? Câţi dintre voi sunt dispuși să accepte adevărul? Voi toţi credeți 
că sunteți dispuși să plătiți preţul pentru adevăr, dar câţi dintre voi au suferit cu adevărat 

pentru adevăr? În inimile voastre nu există decât nedreptate, ceea ce vă face să credeți 
că oricine, indiferent cine e, este la fel de înșelător și necinstit — până în punctul în care 
chiar credeţi că Dumnezeu întrupat ar putea, ca orice persoană obișnuită, să nu aibă o 
inimă bună sau o dragoste binevoitoare. Mai mult decât atât, credeţi că un caracter nobil 
și o natură miloasă și binevoitoare se găsesc numai la Dumnezeul din cer. Credeţi că 
un asemenea sfânt nu există, că pe pământ domnesc doar întunericul și răul, în timp ce 
Dumnezeu este ceva căruia oamenii îi încredințează tânjirea lor după bine și frumos, o 
imagine de legendă născocită de ei. În minţile voastre, Dumnezeul din cer este integru, 
drept și măreț, vrednic de închinare și admiraţie; între timp, acest Dumnezeu de pe 
pământ este doar un înlocuitor și un instrument al Dumnezeului din cer. Voi credeţi că 
acest Dumnezeu nu ar putea fi egalul Dumnezeului din cer, nici măcar menţionat alături 
de El. Când vine vorba de măreţia și onoarea lui Dumnezeu, ele aparțin slavei 
Dumnezeului din cer, dar când vine vorba de natura și stricăciunea omului, ele sunt 
atributele în care Dumnezeul de pe pământ are o parte. Dumnezeul din cer este veșnic 
elevat, în timp ce Dumnezeul de pe pământ este veșnic neînsemnat, slab și 
incompetent. Dumnezeul din cer nu este predispus la emoții, doar la dreptate, pe când 
Dumnezeul de pe pământ are motive egoiste și este lipsit de corectitudine și rațiune. 
Dumnezeul din cer n-are nici cea mai mică înșelăciune și este mereu credincios, pe când 
Dumnezeul de pe pământ are mereu o latură necinstită. Dumnezeul din cer iubește omul 
nespus de mult, pe când Dumnezeul de pe pământ nu se îngrijește suficient de om, ba 
chiar îl neglijează complet. Această cunoaștere eronată și-a făcut loc demult în inimile 
voastre și se poate perpetua și în viitor. Voi priviţi toate faptele lui Hristos din punctul de 
vedere al celor nedrepți și Îi evaluaţi toată lucrarea, precum și identitatea și esența Sa, 
din perspectiva celor răi. Aţi făcut o greșeală gravă și ați făcut ceea ce nicicând n-a fost 
făcut de cei care au venit înaintea voastră. Și anume, voi ÎI slujiți doar pe Dumnezeul 
elevat din cer, cu o coroană pe capul Său, și nu ţineţi cont niciodată de Dumnezeul pe 
care Îl consideraţi atât de neînsemnat încât pentru voi este invizibil. Nu este acesta 
păcatul vostru? Nu este acesta un exemplu clasic al ofensei voastre la adresa firii lui 
Dumnezeu? Voi vă închinaţi Dumnezeului din cer. Adoraţi imaginile elevate și îi stimati 
pe cei renumiţi pentru elocvenţa lor. Primești cu bucurie poruncile Dumnezeului care îţi 
umple mâinile de bogății și tânjești după Dumnezeul care îţi poate împlini orice dorinţă. 
Singurul Căruia nu | te închini este acest Dumnezeu care nu e elevat; singurul lucru pe 
care-l urăști este asocierea cu acest Dumnezeu pentru care nimeni nu are o stimă 
deosebită. Singurul lucru pe care nu ești dispus să-l faci este să-L slujeşti pe acest 
Dumnezeu care nu ţi-a dat niciun ban vreodată, iar Singurul care nu te poate face să 
tânjești după El este acest Dumnezeu neatrăgător. Acest Dumnezeu nu te poate ajuta 
să-ţi lărgești orizontul, să te simţi de parcă ai găsit o comoară, cu atât mai puţin să 
îndeplinească ce-ţi dorești. De ce Îl urmezi atunci? Ai reflectat la asemenea întrebări? 
Ceea ce faci nu-L ofensează doar pe Hristos; mai important, Îl ofensează pe Dumnezeul 
din cer. Eu cred că nu acesta este scopul credinţei voastre în Dumnezeu! 

Voi tânjiţi ca Dumnezeu să-Și găsească plăcerea în voi, dar, cu toate acestea sunteți 
departe de Dumnezeu. Care este problema aici? Voi acceptaţi doar cuvintele Lui, însă 
nu și tratarea și emondarea Lui, și cu atât mai puţin sunteţi capabili să-l acceptaţi toate 
orânduirile, să aveți credinţă totală în El. Care este atunci problema? La o analiză finală, 
credința voastră este o coajă goală de ou din care nu ar ieși niciodată un pui. Căci 
credința voastră nu v-a adus adevărul, nici nu v-a dat viaţa, ci v-a oferit, în schimb, un 
sentiment iluzoriu de susţinere și speranță. Acest sentiment de susţinere și speranţă e 
scopul credinţei voastre în Dumnezeu, nu adevărul și viața. Așadar, Eu vă spun că 
demersul credinței voastre în Dumnezeu nu a fost altul decât încercarea de a intra în 
grațiile lui Dumnezeu prin servilism și nerușinare, iar aceasta nu poate fi considerată sub 
nicio formă credință adevărată. Cum ar putea să se nască un pui dintr-o astfel de 
credință? Cu alte cuvinte, ce poate împlini o credință ca aceasta? Scopul credinţei 
voastre în Dumnezeu este de a vă folosi de El pentru a vă atinge propriile obiective. Nu 
este aceasta încă o certitudine a ofensei voastre la adresa firii lui Dumnezeu? Voi credeți 
în existența Dumnezeului din cer și o negati pe cea a Dumnezeului de pe pământ, însă 
Eu nu recunosc perspectiva voastră; îi laud doar pe aceia care-și ţin picioarele pe 
pământ și Îl slujesc pe Dumnezeul de pe pământ, dar niciodată pe aceia care nu ÎI 
recunosc vreodată pe Hristosul de pe pământ. Indiferent cât de loiali sunt acești oameni 
Dumnezeului din cer, până la urmă nu vor scăpa de mâna Mea care pedepsește pe cei 
răi. Acești oameni sunt cei imorali; ei sunt cei răi care se opun lui Dumnezeu și nu au 
ascultat niciodată de Hristos cu dragă inimă. Bineînţeles, numărul lor îi cuprinde pe toți 
aceia care nu ÎI cunosc și, mai mult, nu ÎI recunosc pe Hristos. Crezi tu că te poţi 
comporta cum vrei față de Hristos, atâta timp cât ești loial Dumnezeului din cer? Greșit! 
Când ÎI ignori pe Hristos, Îl ignori și pe Dumnezeul din cer. Indiferent cât de loial ești 
Dumnezeului din cer, sunt doar vorbe goale și prefăcătorie, căci Dumnezeul de pe 
pământ nu doar că ajută omul să primească adevărul și să aibă o cunoaștere mai 
profundă, ci, mai mult, are un rol în condamnarea omului și adunarea ulterioară a faptelor 
în vederea pedepsirii celor răi. Ai înţeles urmările benefice dar și cele dăunătoare de 
aici? Le-ai experimentat? Îmi doresc ca voi să înțelegeţi în curând acest adevăr: pentru 
a-L cunoaște pe Dumnezeu trebuie să-L cunoașteţi nu doar pe Dumnezeul din cer ci, 
chiar mai important, pe Dumnezeul de pe pământ. Nu îţi încurca priorităţile și nu permite 
lucrurilor din plan secundar să le înlocuiască pe cele din prim-plan. Doar în acest mod 
poţi clădi cu adevărat o relaţie bună cu Dumnezeu, te poţi apropia de Dumnezeu și îţi 
poţi apropia inima mai mult de El. Dacă ai fost de credinţă timp de mulţi ani și te-ai 
asociat demult cu Mine, dar cu toate acestea ești distant față de Mine, atunci Eu spun 
că trebuie să fie faptul că tu ofensezi des firea lui Dumnezeu, iar sfârșitul tău va fi foarte 
greu de apreciat. Dacă acești mulţi ani de asociere cu Mine nu doar că nu au reușit să 
te schimbe într-o persoană care are umanitate și adevăr, ci, mai mult, au insuflat căile 
rele în natura ta, iar tu nu doar că ești de două ori mai arogant decât înainte, ci s-au 
înmulțit și înțelegerile tale greșite vizavi de Mine, așa încât ai ajuns să Mă vezi drept 

micul tău camarad, atunci îţi zic că boala de care suferi nu mai e una superficială, ci ţi-a 
pătruns până în măduva oaselor. Tot ce-ţi rămâne de făcut este să-ţi aștepți pregătirile 
de înmormântare. Nu va trebui atunci să mă implori să fiu Dumnezeul tău, căci ai comis 
un păcat vrednic de moarte, un păcat de neiertat. Chiar dacă aș putea avea milă de tine, 
Dumnezeul din cer va insista să-ţi ia viaţa, căci ofensa ta la adresa firii lui Dumnezeu nu 
este o problemă obișnuită, ci una foarte serioasă. Când vine vremea, nu Mă învinovâţi 
pe Mine că nu ţi-am spus dinainte. Totul se rezumă la aceasta: când te asociezi cu 
Hristos — Dumnezeul de pe pământ — ca și cu o persoană obișnuită, adică atunci când 
crezi că acest Dumnezeu nu este altceva decât o persoană, acela este momentul în 
care vei pieri. Aceasta este singura Mea admonestare pentru voi toți. 


O problemă foarte serioasă: trădarea (1) 


Cât de curând, lucrarea Mea va fi terminată, iar numeroșii ani împreună au devenit 
o amintire de neîndurat. V-am repetat neîncetat cuvintele Mele și Mi-am desfășurat 
constant noua lucrare. Desigur, sfatul Meu este o componentă necesară a fiecărei lucrări 
în parte pe care o fac. Fără sfatul Meu, v-aţi rătăci cu toţii și chiar v-aţi găsi pe deplin 
neputincioşi. Lucrarea Mea este acum pe punctul de a se termina și este în etapa finală. 
Încă Îmi doresc să fac lucrarea de a da sfaturi, adică de a vă oferi sfaturi pe care să le 
auziţi. Sper doar că sunteţi în stare să nu lăsaţi ca suferinţele pe care le-am îndurat să 
se irosească și, mai mult decât atât, că puteţi să înțelegeți grija atentă pe care am avut- 
o și să-Mi trataţi cuvintele ca pe fundamentul felului în care vă comportaţi ca fiinţe 
umane. Indiferent dacă sunt sau nu genul de cuvinte pe care sunteţi dispuși să le 
ascultați, indiferent dacă vă bucuraţi să le acceptaţi sau le puteţi accepta doar cu 
disconfort, trebuie să le trataţi cu seriozitate. În caz contrar, firile şi conduitele voastre 
ușuratice și indiferente Mă vor supăra serios și chiar că Mă vor dezgusta. Sper cu 
adevărat că toţi veţi putea să-Mi citiți cuvintele în repetate rânduri — de mii de ori — și că 
veţi putea chiar ajunge să le știți pe de rost. Numai astfel veţi putea să nu-Mi înșelați 
așteptările. Cu toate acestea, niciunul dintre voi nu trăiește așa acum. Dimpotrivă, 
sunteţi cu toții cufundați într-o viaţă destrăbălată, o viaţă în care mâncaţi și beţi după 
placul inimii și niciunul dintre voi nu-Mi folosește cuvintele pentru a-și îmbogăţi inima și 
sufletul. Din acest motiv, am ajuns la o concluzie despre adevărata faţă a omenirii: omul 
Mă poate trăda în orice moment și nimeni nu poate fi absolut fidel cuvintelor Mele. 

„Omul a fost atât de corupt de Satana, încât nu mai are asemănarea omului.” 
Majoritatea oamenilor de astăzi recunosc această afirmaţie într-o oarecare măsură. O 
spun pentru că „recunoaşterea la care Mă refer este doar un fel de recunoaștere 
superficială, spre deosebire de cunoașterea adevărată. Cum niciunul dintre voi nu poate 
nici să se evalueze cu exactitate și nici să se analizeze în profunzime, rămâneți nesiguri 
cu privire la cuvintele Mele. Dar de data aceasta, Mă folosesc de fapte pentru a explica 

cea mai gravă problemă care există înlăuntrul vostru. Această problemă este trădarea. 
Tuturor vă este cunoscut cuvântul „trădare”, deoarece majoritatea oamenilor au făcut 
ceva care să-l trădeze pe altul, cum ar fi un soţ care îşi trădează soţia, o soție care își 
trădează soţul, un fiu care îşi trădează tatăl, o fiică ce își trădează mama, un sclav care 
își trădează stăpânul, prieteni care se trădează reciproc, rude care se trădează reciproc, 
vânzătorii ce-și înșală cumpărătorii și așa mai departe. Toate aceste exemple conțin 
esența trădării. Pe scurt, trădarea este o formă de comportament care încalcă o 
promisiune, violează principiile morale sau acţionează contrar eticii umane, 
demonstrând o pierdere a umanităţii. În general, ca ființă umană care s-a născut în 
această lume, vei fi făcut ceva care să constituie o trădare a adevărului, indiferent dacă- 
ți amintești că ai făcut vreodată ceva pentru a trăda o persoană sau dacă i-ai trădat pe 
alţii de multe ori înainte. Întrucât ești capabil să-ţi trădezi părinţii sau prietenii, atunci ești 
capabil să-i trădezi și pe alţii și, mai mult decât atât, ești capabil să Mă trădezi pe Mine 
și să faci lucruri pe care Eu le dispreţuiesc. Cu alte cuvinte, trădarea nu este un simplu 
comportament superficial imoral, ci un lucru ce intră în conflict cu adevărul. Tocmai 
aceasta este sursa împotrivirii și neascultării omenirii faţă de Mine. Acesta este motivul 
pentru care am rezumat-o în următoarea afirmaţie: trădarea este natura omului și 
această natură este marele dușman al armoniei fiecărei persoane cu Mine. 
Comportamentul care nu Mi se poate supune în mod absolut înseamnă trădare. 
Comportamentul care nu poate fi loial fată de Mine înseamnă trădare. A Mă înșela și a 
folosi minciuni pentru a Mă înșela înseamnă trădare. A nutri multe noţiuni și a le răspândi 
peste tot este trădare. A fi incapabili să-Mi sprijiniți mărturiile și interesele este trădare. A 
afișa zâmbete false dacă în inimi sunteţi departe de Mine este trădare. Acestea sunt toate 
acte de trădare de care voi aţi fost întotdeauna capabili și sunt ceva obișnuit printre voi. 
Poate că niciunul dintre voi nu se gândește la asta ca la o problemă, dar Eu nu cred asta. 
Nu pot trata faptul că o persoană Mă trădează ca pe o chestiune măruntă și cu siguranță 
nu o pot ignora. Acum, când lucrez printre voi, vă comportaţi în acest fel — dacă va veni 
ziua când nu va fi nimeni care să vă supravegheze, nu veţi fi ca niște bandiți care s-au 
declarat regii micilor munti proprii? Când se va întâmpla asta și veţi provoca o catastrofă, 
cine va fi acolo pentru a curăța după voi? Voi credeţi că unele acte de trădare sunt simple 
incidente ocazionale, nu comportamentul vostru insistent, și că nu meritaţi să fiţi puși în 
discuţie cu atâta severitate, într-un mod care vă rănește orgoliul. Dacă voi credeți cu 
adevărat astfel, atunci vă lipsește judecata. A gândi așa înseamnă a fi un specimen și un 
arhetip de răzvrătire. Natura omului este viața lui; este un principiu pe care se bazează 
pentru a supravieţui și nu îl poate schimba. Luaţi ca exemplu natura trădării. Dacă poți 
face ceva pentru a trăda o rudă sau un prieten, acest lucru dovedește că asta face parte 
din viaţa ta și este o natură cu care te-ai născut. E ceva ce nimeni nu poate nega. De 
exemplu, dacă unei persoane îi place să fure de la alţii, atunci această plăcere de a fura 
este o parte din viaţa ei, deși poate că uneori fură, iar alteori nu fură. Indiferent dacă fură 
sau nu, asta nu poate dovedi că furtul său este doar un tip de comportament. Mai 

degrabă, dovedește că furtul său este o parte din viaţa sa — adică natura sa. Unii se vor 
întreba: dat fiind că este natura lor, atunci de ce atunci când văd lucruri drăguțe, 
câteodată nu le fură? Răspunsul este foarte simplu. Există multe motive pentru care nu 
fură. Poate că nu fură un lucru deoarece este prea mare pentru a-l înșfăca de sub ochi 
atenţi sau pentru că nu există un moment potrivit ca să acţioneze, sau ceva este prea 
scump, păzit prea strict, sau poate că nu îi interesează în mod special sau nu pot vedea 
ce folos poate avea pentru ei și așa mai departe. Toate aceste motive sunt posibile. Dar, 
orice-ar fi, indiferent că fură sau nu ceva, asta nu poate dovedi că acest gând există doar 
ca o sclipire momentană, trecătoare. Dimpotrivă, este o parte a naturii lor greu de 
schimbat în bine. O astfel de persoană nu se mulțumește să fure o singură dată; astfel 
de gânduri de revendicare a bunurilor altora drept ale lor apar oricând întâlnesc ceva 
frumos sau o situaţie potrivită. De aceea spun că originea acestui gând nu este ceva 
detectat pur și simplu din când în când, ci este în natura proprie a acestei persoane. 
Oricine își poate folosi propriile cuvinte și acţiuni pentru a-și reprezenta adevărata 
față. Această adevărată față este, desigur, natura sa. Dacă ești cineva care vorbește 
într-un mod întortocheat, atunci ai o natură întortocheată. Dacă natura ta este vicleană, 
atunci tu acționezi în mod viclean și e foarte ușor ca ceilalți să fie păcăliţi de tine. Dacă 
natura ta este sinistră, cuvintele tale ar putea să fie plăcute auzului, dar acţiunile tale nu- 
ți pot ascunde șiretlicurile sinistre. Dacă natura ta este leneșă, atunci tot ce spui este 
menit să te sustragă de la responsabilitatea ta din cauza superficialității și leneviei tale, 
iar acţiunile tale vor fi lente și superficiale și destul de pricepute să ascundă adevărul. 
Dacă natura ta este empatică, cuvintele tale vor fi rezonabile, iar acţiunile tale se vor 
conforma și ele bine cu adevărul. Dacă natura ta este fidelă, atunci cuvintele tale sunt 
cu siguranţă sincere, iar modul în care acţionezi este întemeiat, lipsit de vreun lucru care 
ar putea să-L neliniștească pe stăpânul vostru. Dacă natura ta este lascivă sau lacomă 
de bani, atunci inima ta va fi adesea umplută de aceste lucruri, iar tu vei săvârși în mod 
involuntar fapte deviante, imorale, pe care oamenii nu le vor uita ușor și care îi vor 
dezgusta. Așa cum am mai spus, dacă ai o natură a trădării, atunci cu greu te poți 
descotorosi de ea. Să nu crezi în norocul că, dacă nu i-ai nedreptăţit pe alţii, atunci nu 
ai o natură a trădării. Dacă asta gândești, atunci într-adevăr ești revoltător. Toate 
cuvintele Mele, de fiecare dată când vorbesc, sunt destinate tuturor oamenilor, nu doar 
unei persoane sau unui singur tip de persoană. Doar pentru că nu M-ai trădat într-o 
chestiune, nu dovedește că nu Mă poţi trăda într-o orice altă chestiune. Unii oameni, în 
timpul obstacolele din căsnicia lor, își pierd încrederea în căutarea adevărului. Unii 
oameni renunţă la obligaţia de a-Mi fi loiali în timpul unei crize familiale. Unii Mă 
abandonează pentru a căuta un moment de bucurie și de emoție. Unii ar prefera să cadă 
într-o râpă întunecată decât să trăiască în lumină și să dobândească bucuria lucrării 
Duhului Sfânt. Unii ignoră sfaturile prietenilor de dragul de a-și satisface pofta de bogăţie 
și nici măcar acum nu pot să-și recunoască greșeala și să-și schimbe direcţia. Unii 
oameni trăiesc doar temporar sub numele Meu, pentru a-Mi primi protecţia, în timp ce 

alţii Mi se dedică doar puţin, fără tragere de inimă, pentru că se agaţă de viaţă și se tem 
de moarte. Nu sunt acestea și alte acțiuni care, mai mult, sunt lipsite de integritate, doar 
comportamente cu care oamenii M-au trădat demult în adâncul inimilor lor? Desigur, știu 
că oamenii nu planifică în prealabil să Mă trădeze; trădarea lor este o dezvăluire naturală 
a naturii lor. Nimeni nu vrea să Mă trădeze și nimeni nu e fericit pentru că a făcut ceva 
pentru a Mă trăda. Dimpotrivă, tremură de frică, nu-i așa? Deci, vă gândiţi cum să 
răscumpăraţi aceste trădări și cum să schimbaţi situația actuală? 


O problemă foarte serioasă: trădarea (2) 


Natura omului este destul de diferită de esența Mea, deoarece natura coruptă a 
omului provine în întregime de la Satana; natura omului a fost prelucrată și coruptă de 
către Satana. Adică, omul trăiește sub influenţa răutăţii și a urâţeniei acestuia. Omul nu 
crește într-o lume a adevărului sau într-un mediu sfânt și cu atât mai puţin trăieşte el în 
lumină. De aceea, nu este posibil pentru nimeni să aibă adevărul în natura sa din 
momentul nașterii și cu atât mai puţin cineva se poate naște cu o esenţă care se teme 
de Dumnezeu și ascultă de El. Din contră, oamenii posedă o natură care se împotrivește 
lui Dumnezeu, nu-l dă ascultare lui Dumnezeu și nu are nicio dragoste de adevăr. 
Această natură este problema despre care vreau să discut — trădarea. Trădarea este 
sursa rezistenţei față de Dumnezeu a fiecărei persoane. Aceasta este o problemă care 
există numai în om, nu și în Mine. Unii vor întreba: de vreme ce oamenii trăiesc în lume 
întocmai cum trăiește Hristos, de ce toţi oamenii au naturi care Îl trădează pe Dumnezeu, 
dar Hristos nu are? Aceasta este o problemă care trebuie să vă fie explicată clar. 

Baza existenţei omenirii este reîntruparea repetată a sufletului. Cu alte cuvinte, 
fiecare persoană dobândește o viaţă omenească în trup când sufletul său este 
reîntrupat. După ce se naște trupul unei persoane, viața sa continuă până când trupul, 
în cele din urmă, îşi atinge limitele, care este momentul final, când sufletul își părăsește 
învelișul. Acest proces se repetă iar și iar, cu sufletul unei persoane venind și plecând 
de repetate ori și, astfel, existenţa întregii omeniri este menţinută. Viaţa trupului este și 
viața sufletului omului, iar sufletul omului susține existenţa trupului omului. Adică, viața 
fiecărei persoane provine din sufletul ei, iar viaţa nu este inerentă trupului. Astfel, natura 
omului provine din suflet, nu din trup. Numai sufletul fiecărei persoane știe cum a 
experimentat ispitele, chinul și stricăciunea Satanei. Aceste lucruri nu pot fi cunoscute 
de către trupul omului. Prin urmare, omenirea devine, fără să știe, din ce în ce mai 
întunecată, mai murdară și din ce în ce mai rea, în timp ce distanţa dintre om și Mine 
devine din ce în ce mai mare, iar viaţa devine din ce în ce mai întunecată pentru omenire. 
Satana ţine sufletele omenirii în prinsoarea lui, așa că, desigur, și trupul omului a fost 
ocupat de Satana. Cum ar putea un asemenea trup și o asemenea omenire să nu | se 
împotrivească lui Dumnezeu? Cum ar putea ei să fie în mod înnăscut compatibili cu El? 

Motivul pentru care l-am azvârlit pe Satana în văzduh este că M-a trădat. Cum ar putea 
oamenii, atunci, să fie liberi de implicarea lor? De aceea trădarea este natura umană. 
Am încredere că, odată ce înţelegeţi acest raționament, ar trebui și să aveţi un oarecare 
nivel de credinţă în esenţa lui Hristos. Trupul purtat de Duhul lui Dumnezeu este însuși 
trupul lui Dumnezeu. Duhul lui Dumnezeu este suprem; El este atotputernic, sfânt și 
drept. În mod similar, și trupul Lui este suprem, atotputernic, sfânt și drept. Un astfel de 
trup poate doar să facă ceea ce este drept şi benefic pentru omenire, ceea ce este sfânt, 
glorios și puternic; El este incapabil să facă ceva ce încalcă adevărul, ce încalcă 
moralitatea și justiţia, și cu atât mai puţin este capabil să facă ceva ce ar trăda Duhul lui 
Dumnezeu. Duhul lui Dumnezeu este sfânt, și astfel trupul Lui este incoruptibil de către 
Satana; trupul Lui este de o esenţă diferită decât trupul omului. Căci este omul, nu 
Dumnezeu, cel care este corupt de către Satana; ar fi imposibil ca Satana să corupă 
trupul lui Dumnezeu. Astfel, în ciuda faptului că omul și Hristos locuiesc în același spațiu, 
doar omul este cel posedat, folosit și prins în capcană de Satana. Prin contrast, Hristos 
este veșnic impenetrabil la corupţia Satanei, pentru că Satana nu va fi niciodată capabil 
să se ridice la locul cel mai înalt și niciodată nu va putea să se apropie de Dumnezeu. 
Astăzi, ar trebui să înțelegeti toţi că numai omenirea, coruptă cum e ea de către Satana, 
este cea care Mă trădează. Trădarea nu va fi niciodată o problemă care să-L implice pe 
Hristos câtuși de puţin. 

Toate sufletele corupte de Satana sunt ţinute în robie în domeniul Satanei. Numai 
cei care cred în Hristos au fost separați, salvaţi din tabăra Satanei și aduși în Împărăţia 
de astăzi. Aceşti oameni nu mai trăiesc sub influenţa Satanei. Chiar și așa, natura omului 
este încă înrădăcinată în trupul omului, adică, deși sufletele voastre au fost mântuite, 
natura voastră este tot cum era înainte, iar șansa că Mă veti trăda rămâne de sută la 
sută. lată de ce lucrarea Mea durează atât de mult, fiindcă natura voastră este refractară. 
Acum, cu toţii înduraţi greutăți la maximul capacităţii voastre în timp ce vă îndepliniți 
datoriile, totuși fiecare dintre voi este capabil să Mă trădeze și să se întoarcă în domeniul 
Satanei, în tabăra lui, și să se întoarcă la vechea sa viaţă — acesta este un lucru de 
netăgăduit. În acel moment, nu vă va fi cu putinţă să arătaţi o urmă de umanitate sau de 
asemănare umană, așa cum faceţi acum. În cazuri grave, veţi fi distruși și, mai mult 
decât atât, veţi fi damnati pe vecie, pedepsiţi cu severitate, fără să vă mai reîntrupați 
vreodată din nou. Aceasta este problema pusă în faţa voastră. Vă aduc aminte astfel, în 
primul rând, pentru ca lucrarea Mea să nu fi fost în van și, în al doilea rând, pentru ca să 
puteți trăi cu toţii în zile de lumină. Cu adevărat, dacă lucrarea Mea este sau nu 
zadarnică nu este problema crucială. Ce este crucial este ca voi să fiţi în stare să aveţi 
vieţi fericite și un viitor minunat. Lucrarea Mea este lucrarea de mântuire a sufletelor 
oamenilor. Dacă sufletul tău va cădea în mâinile Satanei, atunci trupul tău nu va trăi în 
pace. Dacă Eu îţi protejez trupul, atunci și sufletul tău va fi cu siguranţă în grija Mea. 
Dacă voi simţi cu adevărat dezgust pentru tine, atunci trupul și sufletul tău vor cădea 
deodată în mâinile Satanei. Îţi poţi imagina cum va fi situaţia ta, atunci? Dacă, într-o zi, 

cuvintele Mele nu vor fi preţuite de voi, atunci fie vă voi preda pe toţi Satanei, care vă va 
supune unui chin atroce, până când mânia Mea se va fi disipat complet, fie am să vă 
pedepsesc personal pe voi, oameni de nerăscumpărat, căci inimile voastre care Mă 
trădează nu se vor fi schimbat niciodată. 

Ar trebui să priviţi acum cu toții în voi înșivă, cât de repede puteţi, ca să vedeți cât 
de multă trădare față de Mine rămâne în voi. Aştept cu nerăbdare răspunsul vostru. Nu 
fiţi superficiali când trataţi cu Mine. Eu nu Mă joc niciodată cu oamenii. Dacă spun că voi 
face ceva, atunci cu siguranţă o voi face. Sper că fiecare dintre voi va fi cineva care Îmi 
ia cuvintele în serios și nu se gândeşte că ele ar fi știinţifico-fantastice. Ceea ce vreau 
de la voi este acțiune concretă, nu închipuirile voastre. Apoi, trebuie să răspundeţi la 
întrebările Mele, care sunt următoarele: 

1. Dacă ești, cu adevărat, un făcător de servicii, atunci poți să Îmi faci serviciu cu 
credinţă, fără vreun element de slăbiciune sau negativitate? 

2. Dacă descoperi că nu te-am apreciat niciodată, vei mai fi în stare să rămâi și să 
Mă slujești pe viață? 

3. Dacă Eu sunt încă foarte rece faţă de tine, în ciuda faptului că ai cheltuit mult efort, 
vei fi tu în stare să continui să lucrezi pentru Mine în obscuritate? 

4. Dacă, după ce ai făcut cheltuieli pentru Mine, Eu nu-ţi îndeplinesc cererile 
mărunte, vei deveni tu descurajat și dezamăgit de Mine sau vei deveni chiar furios și vei 
huli? 

5. Dacă ai fost întotdeauna foarte loial, cu multă iubire fată de Mine, și totuși 
pătimești chinul bolii, sărăcia și părăsirea de către prieteni sau rude, ori dacă înduri orice 
alte nenorociri în viaţă, atunci tot vor continua loialitatea și iubirea ta pentru Mine? 

6. Dacă nimic din ce ţi-ai imaginat în inima ta nu se potrivește cu ce am făcut Eu, 
atunci cum îţi vei parcurge calea viitoare? 

7. Dacă nu primești niciunul dintre lucrurile pe care ai sperat să le primești, atunci 
poţi continua să Mă urmezi? 

8. Dacă nu ai înţeles niciodată scopul și semnificaţia lucrării Mele, atunci poți tu fi o 
persoană ascultătoare care nu emite judecăţi și nu trage concluzii la întâmplare? 

9. Poţi prețui toate cuvintele pe care le-am rostit și toată lucrarea pe care am făcut- 
o în timp ce am fost împreună cu omenirea? 

10. Eşti în stare să Mă urmezi cu credinţă, dispus să înduri o suferinţă pe viaţă pentru 
Mine, chiar dacă nu primești nimic? 

11. De dragul Meu, ești în stare să te lipsești de gânduri, planuri sau pregătiri pentru 
calea ta viitoare de supravieţuire? 

Aceste întrebări reprezintă cerințele Mele finale de la voi și sper ca toți să-Mi puteți 
da răspunsuri. Dacă ai îndeplinit unul sau două dintre lucrurile pe care aceste întrebări 
le cer de la tine, atunci trebuie să continui să te străduiești. Dacă nu poţi împlini măcar 
una dintre aceste cerințe, atunci ești, cu siguranţă, tipul de persoană care va fi aruncat 
în iad. Unor asemenea oameni, nu trebuie să le mai spun nimic, pentru că ei, cu 

siguranţă, nu sunt oameni care pot fi în conformitate cu Mine. Cum aș putea ţine în casa 
Mea pe cineva care ar putea să Mă trădeze în orice împrejurare? În ce îi priveşte pe cei 
care tot M-ar putea trăda în cele mai multe împrejurări, le voi examina performanţele 
înainte de a face alte aranjamente. În orice caz, pe toți cei care sunt capabili de a Mă 
trăda, indiferent în ce condiţii, nu-i voi uita niciodată; Îmi voi aminti de ei în inima Mea și 
voi aștepta ocazia de a le plăti pentru faptele lor rele. Cerinţele pe care le-am stabilit 
sunt toate probleme pe care trebuie să le cercetaţi în voi înşivă. Sper ca toţi să le puteți 
lua în considerare cu seriozitate și să nu Mă trataţi superficial. În viitorul apropiat, voi 
compara răspunsurile pe care Mi le-aţi dat cu cerințele Mele. Până atunci, nu vă voi cere 
nimic altceva și nu vă voi mai oferi alte dojeni în mod serios. În schimb, Îmi voi exercita 
autoritatea. Toţi cei care ar trebui să fie păstraţi vor fi păstraţi, cei care ar trebui să fie 
răsplătiți, vor fi răsplătiți, cei care ar trebui predaţi Satanei, vor fi predaţi Satanei, cei care 
ar trebui fie pedepsiţi cu severitate, vor fi pedepsiţi cu severitate și cei care ar trebui să 
piară, vor fi nimiciţi. Astfel, nu va mai exista nimeni care să Mă tulbure în zilele Mele. 
Crezi cuvintele Mele? Crezi în răsplată? Crezi că îi voi pedepsi pe toţi acei răi care Mă 
înșală și Mă trădează? Speri ca ziua aceea să vină mai curând sau ca ea să vină mai 
târziu? Eşti tu cineva îngrozit de pedeapsă sau cineva care Mi s-ar împotrivi, deși trebuie 
să îndure pedeapsă? Când acea zi va veni, îţi poţi imagina dacă vei trăi în mijlocul 
veseliei și râsetelor sau dacă vei plânge și vei scrâșni din dinţi? Ce fel de sfârșit speri că 
vei întâmpina? Te-ai gândit vreodată, în mod serios, dacă crezi în Mine sută la sută sau 
te îndoiești de Mine sută la sută? Te-ai gândit vreodată, cu atenţie, ce fel de consecințe 
și rezultate vor aduce asupra ta purtarea ta și acţiunile tale? Speri tu cu adevărat că 
toate cuvintele Mele se vor împlini rând pe rând, sau ești îngrozit că, rând pe rând, 
cuvintele Mele se vor împlini? Dacă speri ca Eu să plec curând pentru a-Mi împlini 
cuvintele, atunci cum ţi-ai putea considera propriile tale cuvinte și acţiuni? Dacă nu speri 
ca Eu să plec și nu speri ca toate cuvintele Mele să se împlinească imediat, atunci de 
ce mai crezi în Mine? Ştii cu adevărat de ce Mă urmezi? Dacă motivul tău e doar să-ţi 
lărgești orizonturile, atunci nu e nevoie să te deranjezi astfel. Dacă e pentru a fi 
binecuvântat și a scăpa de dezastrul iminent, atunci de ce nu te preocupă propria ta 
purtare? De ce nu te întrebi dacă poţi sau nu să-Mi satisfaci cerințele? De ce nu te întrebi 
și dacă ești sau nu calificat să primeşti binecuvântările viitoare? 


Ar trebui să vă gândiţi la faptele voastre 


Fiecare faptă și acţiune din viața voastră arată că trebuie să fiți aprovizionaţi cu un 
pasaj din cuvintele Mele în fiecare zi pentru a vă reface, pentru că voi sunteţi prea 
necorespunzători, iar cunoștințele și abilităţile voastre de a primi sunt prea slabe. În 
vieţile voastre de zi cu zi trăiţi în mijlocul unei atmosfere și a unui mediu care sunt lipsite 


de adevăr sau bun simţ. Vă lipsește sursa pentru supraviețuire și nu aveţi fundamentul 

pentru a Mă cunoaște pe Mine sau adevărul. Credinţa voastră este construită pe nimic 
altceva decât o credinţă vagă și abstractă sau pe cunoștințe foarte dogmatice și ritualuri 
religioase. În fiecare zi vă urmăresc mișcările, examinându-vă intenţiile și fructele rele și 
n-am găsit niciodată nici măcar un om care să-și pună cu adevărat inima și spiritul pe 
altarul Meu veșnic neclintit. Prin urmare, nu doresc să pierd timpul revărsând toate 
cuvintele pe care vreau să le exprim unei astfel de omeniri; singurele planuri din inima 
Mea sunt pentru lucrarea Mea neterminată și pentru cei din omenire pe care nu i-am 
mântuit încă. Cu toate acestea, doresc ca toți cei care Mă urmează să primească 
mântuirea Mea și adevărurile date omului prin cuvântul Meu. Sper că într-o zi, când îţi 
vei închide ochii, vei vedea un tărâm unde parfumul umple aerul și curenţii de ape vii 
curg — nu o lume pustie și rece, în care nori întunecați acoperă cerurile și țipetele de 
durere nu încetează nicicând. 

În fiecare zi, faptele și gândurile fiecărui om sunt privite de ochii Unicului și, în același 
timp, se pregătesc pentru propria lor zi de mâine. Aceasta este calea care trebuie 
străbătută de către toţi cei vii; este calea pe care am predestinat-o pentru toţi și nimeni nu 
poate scăpa de ea sau deveni o excepţie. Cuvintele pe care le-am rostit sunt nenumărate 
și, mai mult decât atât, lucrarea pe care am făcut-o este nemăsurată. În fiecare zi, privesc 
cum fiecare persoană își desfășoară în mod firesc tot ce are de făcut în conformitate cu 
natura sa inerentă și cu dezvoltarea naturii sale. Fără să-și dea seama, mulți au 
împresurat deja „calea cea dreaptă” pe care am creat-o pentru evidenţierea diferitelor 
feluri de oameni. Am plasat de mult aceste feluri diferite de oameni în diferite medii, și 
fiecare dintre ei, în locul său, și-a exprimat atributele sale inerente. Nu este nimeni care 
să-i constrângă, nimeni care să-i ispitească. Ei sunt în întregime liberi și ceea ce exprimă 
vine în mod natural. Un singur lucru îi ţine în frâu: cuvintele Mele. Și așa, unii oameni Îmi 
citesc în silă cuvintele, fără a le practica vreodată, făcând astfel doar pentru a evita 
moartea; altora, între timp, li se pare dificil să îndure zilele fără cuvintele Mele care să-i 
ghideze și să îi alimenteze, așa că ei păstrează, în mod firesc, cuvintele Mele tot timpul. 
Pe măsură ce trece timpul, ei descoperă secretul vieții omenești, destinaţia omenirii și 
valoarea de a fi uman. Pur și simplu așa este omenirea în prezenţa cuvintelor Mele, iar 
Eu doar permit lucrurilor să-și urmeze cursul. Nu fac nicio lucrare care să-i forțeze pe 
oameni să facă din cuvintele Mele fundamentul existenţei lor. Astfel, cei care nu au avut 
niciodată o conștiință și a căror existenţă nu a avut niciodată vreo valoare, renunță cu 
îndrăzneală la cuvintele Mele și fac după cum doresc, după ce observă liniștiți cum merg 
lucrurile. Ei încep să deteste adevărul și tot ce vine de la Mine. Mai mult decât atât, detestă 
să rămână în casa Mea. De dragul destinaţiilor lor și pentru a scăpa de pedeapsă, acești 
oameni locuiesc pentru o vreme în casa Mea, chiar dacă fac servicii. Totuși intenţiile și 
acţiunile lor nu se schimbă niciodată. Aceasta le sporește dorinţa pentru binecuvântări și 
le sporește dorința de a intra în Împărăție o singură dată și de a rămâne pentru totdeauna 
după aceea — chiar să intre în cerul veșnic. Cu cât ei tânjesc mai mult ca ziua Mea să vină 
cât mai curând, cu atât ei simt mai mult că adevărul a devenit un obstacol, o piatră de 

încercare în calea lor. Ei abia așteaptă să pășească în Împărăţie pentru a se bucura 
întotdeauna de binecuvântările Împărăției cerurilor — toate fără a fi nevoie să urmărească 
adevărul sau să accepte judecata și mustrarea și, mai presus de toate, fără să fie nevoiţi 
să se umilească în casa Mea și să facă precum poruncesc Eu. Acești oameni intră în casa 
Mea nu pentru a-și satisface dorința de a căuta adevărul și nici ca să coopereze cu planul 
Meu de gestionare (planul mântuirii); ţinta lor este doar să fie printre aceia care nu sunt 
distruși în epoca viitoare. De aceea, inimile lor nu au știut niciodată ce este adevărul sau 
cum să accepte adevărul. Acesta este motivul pentru care astfel de oameni nu au practicat 
niciodată adevărul sau nu au realizat profunzimea stricăciunii lor și, totuși, au locuit în casa 
Mea ca „slujitori” tot acest timp. Ei așteaptă „răbdători” venirea zilei Mele și sunt neobosiți 
pe măsură ce sunt aruncaţi încoace și încolo de felul lucrării Mele. Însă indiferent cât de 
mari le sunt eforturile și ce preţ plătesc, nimeni nu i-a văzut niciodată suferind pentru 
adevăr sau oferind ceva de dragul Meu. În inimile lor, sunt nerăbdători să vadă ziua în 
care Eu pun capăt vechii epoci și, în plus, abia așteaptă să afle cât de mare este puterea 
și autoritatea Mea. Ceea ce ei nu s-au grăbit niciodată să facă este să se schimbe și să 
urmărească adevărul. Ei iubesc lucrurile de care M-am săturat și sunt sătui de ceea ce 
Eu iubesc. Ei tânjesc după ceea ce urăsc Eu, dar se tem să nu piardă ceea ce Eu detest. 
Ei trăiesc în această lume rea, fără să le fie vreodată silă de ea și totuși profund înfricoșați 
că o voi distruge. În mijlocul intentiilor contradictorii pe care le au, ei iubesc această lume 
pe care Eu o detest dar, totuși, își doresc cu înfocare ca eu să o distrug cât mai curând, 
ca ei să fie cruțați de suferința distrugerii și transformați în stăpânii veacului următor, 
înainte ca ei să se îndepărteze de calea adevărată. Acest lucru se datorează faptului că 
ei nu iubesc adevărul și sunt sătui de tot ceea ce vine de la Mine. Poate că vor deveni 
„oameni supuși” pentru o scurtă perioadă, pentru a nu-și pierde binecuvântările, dar 
nerăbdarea lor de a fi binecuvântaţi și teama lor de a pieri și de a intra în iazul de foc care 
arde nu pot fi ascunse niciodată. Pe măsură ce ziua Mea se apropie, dorinţa lor crește 
mai puternică în mod constant. Și cu cât este mai mare dezastrul, cu atât devin mai 
neajutoraţi, fără să știe de unde să înceapă, pentru a Mă face să Mă bucur și pentru a 
evita pierderea binecuvântărilor pe care le-au dorit cu înfocare. Astfel de oameni sunt 
dornici să ia măsuri pentru a servi drept avangardă de îndată ce mâna Mea își începe 
lucrarea. Ei se gândesc doar să se avânte până în prima linie a trupelor, profund temători 
de faptul că nu îi voi vedea. Ei fac și spun ceea ce cred ei că este drept, fără să știe câtuși 
de puţin că faptele și acțiunile lor nu au fost nicicând relevante pentru adevăr, și că faptele 
lor doar perturbă și interferează cu planul Meu. Poate că au depus un efort considerabil 
și poate sunt sinceri în voinţa și intenţia lor de a îndura greutăţi, dar nimic din ceea ce fac 
nu are legătură cu Mine, căci n-am văzut niciodată ca faptele lor să provină din intenții 
bune, cu atât mai puţin i-am văzut să pună ceva pe altarul Meu. Astfel sunt faptele pe care 
le-au făcut înaintea Mea de-a lungul acestor mulţi ani. 

Iniţial am vrut să vă ofer mai multe adevăruri, dar a trebuit să Mă abțin de la asta 
deoarece atitudinea voastră față de adevăr este prea rece și indiferentă; nu doresc ca 

eforturile Mele să fie irosite, nici nu vreau să-i văd pe oameni ținându-se de cuvintele 
Mele, totuși, în toate privinţele, făcând ceea ce Mi se împotrivește, Mă calomniază și Mă 
blasfemiază. Din cauza atitudinilor și a umanităţii voastre, vă ofer doar o mică și, pentru 
voi, foarte importantă parte din cuvintele, care serveşte drept lucrarea mea de încercare 
în rândul omenirii. Abia acum confirm cu adevărat că deciziile și planul pe care le-am 
făcut corespund nevoilor voastre și, mai mult decât atât, că atitudinea Mea faţă de 
omenire este cea corectă. Numeroșii voștri ani de comportament înaintea Mea Mi-au dat 
un răspuns fără precedent și întrebarea la acest răspuns este: „Care este atitudinea 
omului înaintea adevărului și a adevăratului Dumnezeu?” Eforturile pe care le-am 
consacrat oamenilor dovedesc esența Mea de iubire fată de om, iar fiecare acţiune a 
omului înaintea Mea dovedește esența omului de ură față de adevăr și împotrivire față 
de Mine. Tot timpul sunt îngrijorat pentru toţi cei care Mă urmează, cu toate acestea, cei 
care Mă urmează nu pot să primească niciodată cuvintele Mele; ei nici măcar nu sunt 
capabili să-Mi accepte sugestiile. Aceasta este ceea ce Mă întristează cel mai mult. 
Nimeni nu a fost niciodată capabil să Mă înţeleagă și, în plus, nici nu a fost nimeni capabil 
vreodată să Mă accepte, chiar dacă atitudinea Mea este sinceră și cuvintele Mele sunt 
blânde. Toţi încearcă să facă lucrarea pe care le-am încredinţat-o conform propriilor lor 
idei; ei nu caută intenţiile Mele, darămite să Mă întrebe ce anume cer de la ei. Ei încă 
pretind că Mă slujesc cu credinţă, totul în timp ce se răzvrătesc împotriva Mea. Mulţi 
cred că adevărurile care sunt de neacceptat pentru ei sau pe care nu le pot practica nu 
sunt adevăruri. În astfel de oameni, adevărurile Mele devin ceva ce este negat și respins. 
În același timp, oamenii Mă recunosc drept Dumnezeu doar cu vorba dar, de asemenea, 
Mă cred a fi un străin care nu este adevărul, calea sau viața. Nimeni nu știe acest adevăr: 
cuvintele Mele sunt adevărul invariabil etern. Eu sunt alimentarea cu viață pentru om și 
singurul ghid pentru omenire. Valoarea și semnificaţia cuvintelor Mele nu sunt 
determinate de faptul că sunt sau nu recunoscute sau acceptate de către omenire, ci de 
esenţa cuvintelor înseși. Chiar dacă nicio singură persoană de pe acest pământ nu poate 
primi cuvintele Mele, valoarea cuvintelor Mele și ajutorul lor pentru omenire sunt 
inestimabile pentru orice om. Prin urmare, atunci când se confruntă cu mulţi oameni care 
se răzvrătesc, resping sau sunt complet dispreţuitori faţă de cuvintele Mele, poziţia Mea 
este numai aceasta: lăsaţi timpul și faptele să fie mărturia Mea și să arate cum cuvintele 
Mele sunt adevărul, calea și viața. Lăsaţi-le să arate că tot ceea ce am spus este drept, 
că este ceea ce ar trebui furnizat omului și, de asemenea, ceea ce omul ar trebui să 
accepte. Îi voi lăsa pe toți cei care Mă urmează să știe acest lucru: cei care nu pot 
accepta pe deplin cuvintele Mele, aceia care nu pot să-Mi practice cuvintele, cei care nu 
pot găsi un scop în cuvintele Mele și aceia care nu pot primi mântuirea din cauza 
cuvintelor Mele, sunt cei care au fost condamnați prin cuvintele Mele și, mai mult decât 
atât, au pierdut mântuirea Mea, iar toiagul Meu nu se va depărta de la ei. 


16 aprilie 2003 

Dumnezeu este sursa vieţii omului 


Din momentul în care vii plângând pe această lume, începi să îţi îndeplinești datoria. 
Pentru planul lui Dumnezeu și pentru predestinarea Lui, îţi îndeplinești rolul și îţi începi 
călătoria vieţii. Indiferent de trecutul tău și indiferent de drumul dinaintea ta, nimeni nu 
poate scăpa de orchestrările și aranjamentele pe care le-a pregătit Cerul și nimeni nu 
deţine controlul asupra propriului destin, deoarece doar Cel care domnește peste toate 
lucrurile este capabil de o asemenea lucrare. Din ziua în care omul a luat fiinţă, 
Dumnezeu a lucrat mereu astfel, gestionând universul, direcționând regulile pentru 
schimbarea tuturor lucrurilor și traiectoria mișcării lor. La fel ca toate lucrurile, omul, în 
tăcere și fără să știe, e hrănit de dulceata, de ploaia și roua de la Dumnezeu; la fel ca 
toate lucrurile, omul trăiește, fără să știe, sub orchestrarea mâinii lui Dumnezeu. Inima 
și duhul omului sunt ţinute în mâna lui Dumnezeu, totul din viaţa lui este văzut de ochii 
lui Dumnezeu. Indiferent dacă crezi sau nu acest lucru, oricare și toate lucrurile, chiar 
dacă vii sau moarte, se vor muta, schimba, reînnoi și dispărea potrivit gândurilor lui 
Dumnezeu. Acesta este modul în care domnește Dumnezeu asupra tuturor lucrurilor. 

Pe măsură ce noaptea se apropie tăcută, omul nu este conștient, deoarece inima 
omului nu poate percepe cum se apropie noaptea, nici de unde vine. Pe măsură ce 
noaptea dispare în tăcere, omul întâmpină lumina zilei dar, de unde a venit lumina și 
cum a alungat ea întunericul nopţii, omul știe și mai puţin și e și mai puţin conștient. 
Aceste alternări repetate între noapte și zi poartă omul dintr-o perioadă în alta, dintr-un 
context istoric în următorul, garantând totodată că lucrarea lui Dumnezeu în fiecare 
perioadă și planul Lui pentru fiecare epocă sunt săvârșite. Omul a parcurs aceste 
perioade împreună cu Dumnezeu, dar nu știe că Dumnezeu stăpânește destinul tuturor 
lucrurilor și ființelor vii, nici cum orchestrează și dirijează Dumnezeu toate lucrurile. Acest 
lucru este ceva ce i-a scăpat omului din cele mai vechi timpuri până în prezent. În ceea 
ce privește motivul, nu este acela că faptele lui Dumnezeu sunt prea ascunse, nici că 
planul lui Dumnezeu încă urmează să fie împlinit, ci faptul că inima și duhul omului sunt 
prea departe de Dumnezeu, într-atât încât omul rămâne în slujirea Satanei chiar în timp 
ce Îl urmează pe Dumnezeu - și tot nu știe asta. Nimeni nu caută în mod activ urmele 
pașilor lui Dumnezeu și arătarea lui Dumnezeu și nimeni nu e dornic să existe în grija și 
protecţia lui Dumnezeu. În schimb, ei doresc să se bazeze pe coroziunea Satanei, cel 
rău, pentru a se adapta acestei lumi și regulilor existenței pe care omenirea cea 
netrebnică le urmează. În acest punct, inima și duhul omului au devenit tributul omului 
pentru Satana și au devenit mâncarea Satanei. Mai mult decât atât, inima și duhul omului 
au devenit un loc în care Satana poate locui și terenul lui de joacă potrivit. Astfel, omul, 
fără să își dea seama, îşi pierde pe neștiute înțelegerea principiilor de a fi om şi a valorii 
și semnificației existenţei umane. Legile lui Dumnezeu și legământul dintre Dumnezeu 
și om se sting treptat în inima omului și acesta încetează să-L caute pe Dumnezeu sau 
să-l dea ascultare. Cu trecerea timpului, omul nu mai înțelege de ce l-a creat Dumnezeu, 

nici nu mai înțelege cuvintele din gura lui Dumnezeu și tot ceea ce vine de la Dumnezeu. 
Omul începe atunci să se împotrivească legilor și decretelor lui Dumnezeu, iar inima și 
duhul omului devin amorţite... Dumnezeu îl pierde pe omul pe care l-a creat iniţial, iar 
omul pierde rădăcina pe care a avut-o la început: aceasta este durerea rasei umane. De 
fapt și de drept, încă de la început și până acum, Dumnezeu a înscenat pentru omenire 
o tragedie, una în care omul este și protagonist și victimă. Şi nimeni nu poate răspunde 
cu privire la cine este regizorul acestei tragedii. 

În întinderea nemărginită a lumii, oceanele inundă câmpiile, câmpiile se revarsă în 
oceane, iarăși și iarăși. În afară de EI, care stăpânește totul printre toate lucrurile, nimeni 
nu este capabil să conducă și să ghideze rasa umană. Nu există nimeni atotputernic care 
să trudească sau să facă pregătiri pentru această rasă umană, cu atât mai puţin există 
cineva care să poată conduce această rasă umană spre destinaţia luminii și să o elibereze 
de nedreptăţile pământești. Dumnezeu deplânge viitorul omenirii, El jelește căderea 
omenirii și e îndurerat de faptul că omenirea mărșăluiește, pas cu pas, spre decădere și 
spre calea fără întoarcere. Nimeni nu s-a gândit vreodată la direcţia în care această 
omenire, care a frânt inima lui Dumnezeu și a renunţat la El pentru a-l căuta pe cel rău, s- 
ar putea îndrepta. Tocmai din acest motiv, nimeni nu simte mânia lui Dumnezeu, nimeni 
nu caută o cale de a-L mulțumi pe Dumnezeu și nu încearcă să se apropie mai mult de 
Dumnezeu și, mai mult decât atât, nimeni nu caută să înțeleagă mâhnirea și durerea lui 
Dumnezeu. Chiar și după ce aude glasul lui Dumnezeu, omul continuă pe propriul drum, 
insistă să stea departe de Dumnezeu, ocolind harul și grija lui Dumnezeu, ferindu-se de 
adevărul Lui, preferând să se vândă Satanei, dușmanul lui Dumnezeu. Şi cine s-a gândit 
vreodată — în caz că omul ar stărui în încăpăţânarea sa — cum va acţiona Dumnezeu faţă 
de această omenire care L-a respins fără a se uita în urmă? Nimeni nu știe că motivul 
atenţionărilor și îndemnurilor repetate ale lui Dumnezeu este că El a pregătit în mâinile 
Lui o calamitate cum nu a mai fost vreodată, una care va fi de nesuportat pentru trupul și 
sufletul omului. Această calamitate nu este numai o pedeapsă a trupului, ci și a sufletului. 
Trebuie să știi asta: atunci când planul lui Dumnezeu eșuează și când atenţionările și 
îndemnurile Lui nu sunt răsplătite, ce fel de furie va dezlănţui EI? Va fi total diferit de ceea 
ce a fost vreodată experimentat sau auzit până acum de vreo fiinţă creată. Şi astfel îţi 
spun că această calamitate este fără precedent și nu va mai fi repetată niciodată. Căci 
planul lui Dumnezeu este să creeze omenirea doar de data aceasta și să mântuiască 
omenirea doar de data aceasta. Aceasta este prima dată, și este și ultima. Prin urmare, 
nimeni nu poate înțelege intenţiile sârguincioase și anticiparea înflăcărată cu care 
Dumnezeu mântuiește omenirea de data aceasta. 

Dumnezeu a creat această lume și a adus în ea omul, o fiinţă vie căreia El i-a dăruit 
viață. Mai departe, omul a ajuns să aibă părinţi și rude și nu a mai fost singur. Încă de 
când omul a zărit prima oară această lume materială, a fost menit să existe sub 
predestinarea lui Dumnezeu. Suflarea vieţii de la Dumnezeu susţine fiecare fiinţă vie în 
parte pe parcursul creșterii sale și până la maturitate. În acest proces, nimeni nu simte 

că omul crește sub îngrijirea lui Dumnezeu; mai degrabă, el consideră că omul face asta 
sub dragostea grijulie a părinţilor săi și că este propriul său instinct al vieţii cel care îi 
dirijează creșterea. Acest lucru e cauzat de faptul că omul nu știe cine i-a dăruit viața 
sau de unde a venit aceasta, cu atât mai puţin felul în care instinctul vieţii creează 
miracole. El știe doar că hrana este baza pe care viața sa continuă, că perseverența 
este sursa existenței sale și că acele credinţe din mintea lui sunt capitalul de care 
depinde supraviețuirea lui. Cu privire la harul și aprovizionarea lui Dumnezeu, omul e 
total uituc, și astfel el își irosește viața oferită lui de Dumnezeu... Nimeni din această 
omenire, de care Dumnezeu are grijă zi și noapte, nu ia hotărârea de a | se închina. 
Dumnezeu doar continuă, așa cum a plănuit, să lucreze asupra omului, de la care El nu 
are nicio așteptare. El face acest lucru în speranţa că, într-o zi, omul se va trezi din visul 
lui și va realiza brusc valoarea și semnificaţia vieţii, preţul pe care Dumnezeu l-a plătit 
pentru tot ce i-a dat și bunăvoința sârguincioasă cu care Dumnezeu așteaptă ca omul 
să se reîntoarcă la El. Nimeni nu a cercetat vreodată secretele ce guvernează originea 
și continuarea vieţii omului. Doar Dumnezeu, care înțelege toate acestea, îndură în 
tăcere durerea și loviturile pe care omul, care a primit totul de la Dumnezeu, dar nu e 
recunoscător, | le dă. Omul se bucură de tot ceea ce îi aduce viaţa ca de ceva de la sine 
înțeles și, la fel, e „de la sine înţeles” că Dumnezeu este trădat de om, uitat de om și 
alungat de către om. Cumva planul lui Dumnezeu chiar are atâta importanță? Cumva 
omul, această fiinţă vie care a venit din mâna lui Dumnezeu, chiar are atâta importanță? 
Planul lui Dumnezeu este, negreșit, de o importanţă absolută; totuși, această ființă vie 
creată de mâna lui Dumnezeu există de dragul planului Său. Drept urmare, Dumnezeu 
nu poate să-Și risipească planul din ură faţă de această rasă umană. De dragul planului 
Lui și pentru suflarea pe care a insuflat-o, Dumnezeu îndură toate chinurile, nu pentru 
trupul omului, ci pentru viaţa omului. El face asta ca să recupereze nu trupul omului, ci 
viața pe care i-a insuflat-o. Acesta este planul Lui. 

Toţi cei care vin pe această lume trebuie să treacă prin viață și moarte, iar 
majoritatea lor au trecut prin ciclul morții și al renașterii. Cei care trăiesc vor muri în 
curând, iar cei morţi se vor întoarce în curând. Toate acestea reprezintă cursul vieții 
rânduite de Dumnezeu pentru fiecare ființă vie. Totuși, acest curs și acest ciclu sunt 
tocmai adevărul pe care Dumnezeu Își dorește ca omul să-l vadă: că viaţa dăruită omului 
de către Dumnezeu este nelimitată, neîngrădită de trup, timp sau spaţiu. Acesta este 
misterul vieţii dăruite omului de către Dumnezeu și dovada că viaţa a venit de la El. Deși 
mulți ar putea să nu creadă că viaţa a venit de la Dumnezeu, omul se bucură inevitabil 
de tot ceea ce vine de la Dumnezeu, fie că acesta crede în El sau Îi neagă existența. 
Dacă Dumnezeu S-ar răzgândi într-o zi și ar dori să revendice tot ceea ce există pe lume 
și să ia înapoi viaţa pe care El a dat-o, atunci nimic nu va mai exista. Dumnezeu Își 
folosește viața pentru a alimenta toate lucrurile, atât pe cele vii, cât și pe cele fără viaţă, 
aducându-le pe toate la o bună rânduială, în virtutea puterii și autorităţii Lui. Acesta este 
un adevăr care nu poate fi conceput sau înţeles de nimeni, iar aceste adevăruri de 

neînțeles reprezintă însăși manifestarea și testamentul forței vieţii lui Dumnezeu. Acum 
permite-Mi să îţi spun un secret: măreţia vieții lui Dumnezeu și puterea vieții Lui sunt de 
nepătruns pentru orice creatură. Așa este acum, precum a fost în trecut, și așa va fi în 
timpul ce va veni. Al doilea secret pe care am să-l împărtășesc este acesta: sursa vieții 
pentru toate ființele create vine de la Dumnezeu, oricât ar putea fi de diferite ca formă 
de viaţă sau structură; indiferent ce tip de fiinţă vie ești, nu te poţi împotrivi traiectoriei 
vieţii stabilite de Dumnezeu. În orice caz, tot ce Îmi doresc să înțeleagă omul e asta: fără 
grija, ocrotirea și aprovizionarea lui Dumnezeu, omul nu poate primi tot ceea ce i-a fost 
hărăzit să primească, indiferent cu câtă strădanie încearcă sau cu câtă ardoare se zbate. 
Fără provizia de viaţă de la Dumnezeu, omul pierde sensul valorii vieții și al semnificației 
vieţii. Cum ar putea Dumnezeu să îi permită omului, care irosește cu frivolitate valoarea 
vieţii Lui, să fie atât de lipsit de griji? Așa cum am spus înainte, nu uita că Dumnezeu 
este sursa vieţii tale. Dacă omul nu reușește să prețuiască tot ceea ce i-a dăruit 
Dumnezeu, nu numai că Dumnezeu va lua înapoi ceea ce i-a dat la început, ci îl va face 
pe om să plătească dublu prețul a tot ceea ce El i-a dat. 


26 mai 2003 


Suspinul Celui Atotputernic 


Există un secret enorm în inima ta de care nu ai fost niciodată conștient, fiindcă 
trăieşti într-o lume fără lumină. Inima și duhul ti-au fost acaparate de cel rău. Vederea ti- 
a fost întunecată de tenebre și nu poţi vedea nici soarele de pe cer, nici acea stea 
scânteietoare a nopţii. Urechile îţi sunt înfundate de cuvinte înșelătoare și nu auzi nici 
glasul tunător al lui lahve, nici sunetul apelor care curg de la tron. Ai pierdut tot ce este 
pe bună dreptate al tău, tot ceea ce ţi-a dăruit Cel Atotputernic. Ai intrat într-o nesfârșită 
mare a suferinţei, fără nicio putere de a te salva, fără speranţă de supravieţuire și tot ce 
faci este să te zbaţi și să alergi încoace și încolo... Din acel moment, ai fost condamnat 
să fii chinuit de cel rău, departe de binecuvântările Celui Atotputernic, acolo unde 
proviziile Celui Atotputernic îţi sunt inaccesibile, coborând pe un drum fără întoarcere. 
Un milion de chemări abia pot să-ţi trezească inima și duhul. Dormi adânc în mâinile 
celui rău, care te-a ademenit într-un nemărginit tărâm, unde nu există direcție sau 
indicatoare de drum. Din acel moment, ţi-ai pierdut inocenţa și puritatea de la început și 
ai început să eviti îngrijirea Celui Atotputernic. În inima ta, cel rău te conduce în toate 
lucrurile și a devenit viaţa ta. Nu te mai temi de el, nu-l mai eviţi și nu te mai îndoiești de 
el; în schimb, îl tratezi ca pe Dumnezeu în inima ta. Ai început să-l pui în raclă și să i te 
închini și voi doi aţi devenit la fel de inseparabili precum trupul și umbra sa, hotărâți să 
trăiţi și să muriţi împreună. Nu ai nicio idee de unde ai venit, de ce te-ai născut sau de 
ce vei muri. Îl consideri pe Cel Atotputernic un străin; nu-l cunoști originile și cu atât mai 

puţin tot ceea ce a făcut El pentru tine. Toate lucrurile care vin de la El au devenit odioase 
pentru tine; nici nu le preţuiești, nici nu le cunoști valoarea. Umbli alături de cel rău, 
începând din ziua în care ai primit proviziile Celui Atotputernic. Ai suferit mii de ani de 
vijelii și furtuni alături de cel rău și te-ai unit cu el împotriva Dumnezeului care a fost 
sursa vieţii tale. Nu știi nimic despre pocăință, ca să nu mai vorbim că ai ajuns la un pas 
de pieire. Ai uitat că cel rău te-a sedus și te-a chinuit; ţi-ai uitat începuturile. Așadar, cel 
rău te-a chinuit în fiecare clipă până în ziua de azi. Inima și duhul îţi sunt amorţite și 
decăzute. Ai încetat să te plângi de necazurile lumii omului; nu mai crezi că lumea este 
nedreaptă și cu atât mai puţin îţi pasă dacă Cel Atotputernic există. Acest lucru este din 
cauză că, în urmă cu muult timp, l-ai considerat pe cel rău adevăratul tău tată și nu te poți 
despărți de el. Acesta este secretul din inima ta. 

Pe măsură ce se ivesc zorile, o stea a dimineţii începe să strălucească în est. E o 
stea care nu a mai fost niciodată acolo și luminează cerul senin, scânteietor, aprinzând 
din nou în inima oamenilor lumina stinsă. Datorită acestei lumini, care strălucește 
deopotrivă asupra ta și a altora, omenirea nu mai este singură. Cu toate acestea, doar 
tu continui să dormi adânc în noaptea întunecată. Nu auzi niciun sunet și nu vezi nicio 
lumină; nu ești conștient de apariţia unui nou cer și pământ, a unei noi ere, pentru că 
tatăl tău îţi spune: „Copilul meu, nu te ridica, e încă devreme. Vremea este rece, așa că 
nu merge afară, ca nu cumva să fii străpuns în ochi de sabie și de suliță”. Tu ai încredere 
doar în avertismentele tatălui tău, deoarece crezi că doar tatăl tău are dreptate, fiindcă 
tatăl tău este mai în vârstă decât tine și te iubește foarte mult. Astfel de avertismente și 
o astfel de dragoste te determină să nu mai crezi în legenda că există lumină în lume; 
ele nu te lasă să-ţi pese dacă mai există adevăr în această lume. Tu nu mai îndrăznești 
să speri la salvarea oferită de Cel Atotputernic. Ești mulțumit cu situaţia actuală, nu te 
mai aștepți la apariţia luminii, nu mai ești atent la venirea Celui Atotputernic așa cum 
este spusă în legendă. În ceea ce te privește, nimic din ceea ce este frumos nu poate fi 
readus la viață, nu poate exista. În ochii tăi, ziua de mâine a omenirii, viitorul omenirii, 
dispare pur și simplu, spulberat. Te ţii strâns de hainele tatălui tău cu toată puterea, 
dorindu-ţi să-i împărtășești greutăţile, profund temător să nu-ţi pierzi tovarășul de drum 
și direcția călătoriei tale îndepărtate. Lumea vastă și tulbure a oamenilor i-a format pe 
mulți dintre voi, neclintiţi și neînfricaţi în a îndeplini diferitele roluri ale acestei lumi. Ea a 
creat mulţi „războinici” fără vreo teamă de moarte. Mai mult decât atât, ea a produs 
grămadă peste grămadă de ființe umane amorțite și paralizate care nu cunosc scopul 
creaţiei lor. Ochii Celui Atotputernic cercetează fiecare membru al rasei umane profund 
afectate. Ceea ce aude El este plânsetul celor care suferă, ce vede El este nerușinarea 
celor care sunt chinuiţi și ce simte El este neajutorarea și groaza unei rase umane care 
a pierdut harul mântuirii. Omenirea respinge îngrijirea Lui, alegând să meargă pe propria 
ei cale și încearcă să evite cercetarea ochilor Lui, preferând să savureze până la ultima 
picătură amărăciunea mării adânci în compania dușmanului. Suspinul Celui Atotputernic 
nu mai este auzit de omenire; mâinile Celui Atotputernic nu mai sunt dispuse să mângâie 

această funestă umanitate. De nenumărate ori El câștigă din nou și de nenumărate ori 
pierde din nou și astfel se repetă lucrarea pe care o face El. Din acel moment, El începe 
să obosească, să se simtă epuizat și, astfel, oprește lucrarea pe care o are în mână și 
încetează să umble în mijlocul omenirii... Omenirea este complet inconștientă de oricare 
dintre aceste schimbări, de venirea și plecarea, de tristețea și melancolia Celui 
Atotputernic. 

Totul din această lume se schimbă rapid odată cu gândurile Celui Atotputernic și sub 
ochii Lui. Lucruri despre care omenirea nu a auzit niciodată îşi fac brusc apariţia, în timp 
ce lucruri pe care omenirea le-a avut de mult timp în stăpânire dispar fără ca ea să-și 
dea seama. Nimeni nu poate pătrunde locul în care se află Cel Atotputernic și cu atât 
mai puţin poate cineva să simtă transcendenţa și măreţia forței de viață a Celui 
Atotputernic. El este transcendent prin faptul că poate să perceapă ceea ce oamenii nu 
pot. El este măreț prin faptul că El este Cel părăsit de omenire și, totuși, El mântuieşte 
omenirea. El cunoaște semnificaţia vieții și a morții și, mai mult decât atât, El cunoaște 
legile existenţei pe care oamenii, pe care i-a creat, ar trebui să le respecte. El este 
temelia existenței umane și El este Răscumpărătorul care învie din nou omenirea. El 
împovărează inimile fericite cu întristare și ridică inimile întristate cu fericire, toate de 
dragul lucrării Sale și de dragul planului Său. 

Omenirea, după ce s-a abătut de la provizia de viață a Celui Atotputernic, nu 
cunoaște scopul existenței, dar se teme, totuși, de moarte. Nu are niciun ajutor sau 
sprijin, dar totuși ezită să-și închidă ochii și se călește pentru a prelungi o existenţă 
dezonorantă în această lume — saci de carne fără niciun simţ al propriilor suflete. Tu 
trăieşti astfel, fără speranţă, la fel ca ceilalţi, fără scop. Doar Cel Sfânt din legendă va 
mântui oamenii care, gemând în mijlocul suferinţei lor, tânjesc cu disperare după sosirea 
Lui. Până acum, o astfel de credinţă nu a luat fiinţă în aceia cărora le lipsește conștiința. 
Cu toate acestea, oamenii încă tânjesc mult după ea. Cel Atotputernic are milă de acești 
oameni care au suferit profund; în același timp, El este sătul de acești oameni care nu 
au conștiință, fiindcă a trebuit să aștepte prea mult timp un răspuns din partea omenirii. 
El dorește să caute, să caute inima ta și duhul tău, să-ţi aducă apă și mâncare și să te 
trezească, ca să nu-ţi mai fie sete și foame. Când ești epuizat și când începi să simți 
puțin din dezolarea sumbră a acestei lumi, nu te pierde, nu plânge. Dumnezeu 
Atotputernic, Veghetorul, va întâmpina cu brațele deschise sosirea ta în orice moment. 
El stă de veghe lângă tine, așteptând să te întorci înapoi. El așteaptă ziua în care îţi vei 
recăpăta brusc memoria: când vei realiza că ai venit de la Dumnezeu, că, la un moment 
dat, fără să-ţi dai seama, ţi-ai pierdut direcţia, că, fără să-ţi dai seama, ţi-ai pierdut 
conștiința pe drum și că, fără să-ţi dai seama, ai dobândit un „tată”; când realizezi, de 
asemenea, că Cel Atotputernic a stat întotdeauna de veghe, așteptând acolo mult, mult 
timp întoarcerea ta. El a vegheat cu dorinţă intensă, așteptând o reactie, dar fără a primi 
răspuns. Veghea și așteptarea Lui sunt dincolo de orice preț și sunt de dragul inimii 
omului și al duhului omului. Poate această veghe și această așteptare sunt 

nedeterminate și poate sunt pe sfârșite. Dar tu ar trebui să știi exact unde îţi sunt inima 
și duhul în acest moment. 


28 mai 2003 


Cele zece decrete administrative 
care trebuie respectate de aleșii lui Dumnezeu 
în Epoca Împărăției 


1. Omul nu ar trebui să se preamărească, nici să se înalțe pe sine. El ar trebui să se 
închine și să-L înalțe pe Dumnezeu. 

2. Fă orice este benefic pentru lucrarea lui Dumnezeu și nu face nimic care este în 
detrimentul intereselor lucrării lui Dumnezeu. Apără numele lui Dumnezeu, mărturia lui 
Dumnezeu și lucrarea lui Dumnezeu. 

3. Banii, obiectele materiale și toate bunurile din gospodăria lui Dumnezeu sunt 
ofrandele care ar trebui să fie oferite de om. De aceste ofrande nu se pot bucura decât 
preotul și Dumnezeu, căci ofrandele omului sunt pentru bucuria lui Dumnezeu. 
Dumnezeu doar împărtășește aceste ofrande cu preotul; nimeni altcineva nu este 
calificat sau îndreptăţit să se bucure de nicio parte din ele. Toate jertfele omului (inclusiv 
bani și lucruri materiale de care se poate bucura) sunt date lui Dumnezeu, nu omului și 
astfel, de aceste lucruri nu ar trebui să se bucure oamenii; dacă omul ar fi să se bucure 
de ele, atunci ar fura ofrandele. Oricine face acest lucru este un luda, căci, pe lângă 
faptul că a fost trădător, luda a furat ce era în sacul de bani. 

4. Omul are o fire coruptă și, în plus, este stăpânit de emoții. Ca atare, este absolut 
interzis ca doi membri de sex opus să lucreze împreună neînsoţiţi atunci când slujesc 
lui Dumnezeu. Orice persoană descoperită făcând acest lucru va fi expulzată, fără 
excepție. 

5. Nu Îl judeca pe Dumnezeu, nici nu dezbate ocazional lucruri legate de Dumnezeu. 
Fă ceea ce ar trebui să facă omul și vorbeşte așa cum omul ar trebui să vorbească, și 
nu depăși limite, și nici nu încălca granițe. Pune-ţi lacăt la gură și ai grijă unde pășești, 
pentru a evita să faci ceva care să ofenseze firea lui Dumnezeu. 

6. Fă ceea ce ar trebui să fie făcut de om, îndeplineşte-ţi obligaţiile, îndeplinește-ţi 
responsabilităţile și respectă-ţi datoria. De vreme ce crezi în Dumnezeu, ar trebui să-ți 
aduci contribuţia la lucrarea lui Dumnezeu; dacă nu faci astfel, atunci nu ești potrivit să 
mănânci și să bei cuvintele lui Dumnezeu, și nu ești potrivit să trăiești în casa lui 
Dumnezeu. 

7. În lucrarea și problemele bisericii, în afară de a-L asculta pe Dumnezeu, urmează 
instrucţiunile omului care este folosit de Duhul Sfânt în toate. Chiar și cea mai mică 
infracţiune este inacceptabilă. Trebuie să Fii absolut în ascultarea ta și nu analiza ce 

este bine sau rău; ce este bine sau rău nu are nimic de a face cu tine. Singura ta grijă 
trebuie să fie ascultarea deplină. 

8. Oamenii care cred în Dumnezeu ar trebui să se supună lui Dumnezeu şi să se 
închine Lui. Nu înălța sau admira pe nimeni; nu-L pune pe Dumnezeu primul, oamenii 
pe care-i admiri pe locul doi și pe tine pe al treilea. Nicio persoană nu ar trebui să aibă 
un loc în inima ta și nu ar trebui să consideri că oamenii — în special cei pe care îi 
venerezi — sunt comparabili cu Dumnezeu sau că sunt egalii Săi. Acest lucru este 
intolerabil pentru Dumnezeu. 

9. Gândește-te doar la lucrarea bisericii. Renunţă la perspectivele propriului trup, să 
fii ferm în chestiuni legate de familie, să te dedici din toată inima lucrării lui Dumnezeu 
și să pui lucrarea lui Dumnezeu pe primul loc, iar viața ta pe al doilea loc. Aceasta este 
decenta unui sfânt. 

10. Rudele care nu sunt credincioase (copiii tăi, soțul sau soția ta, surorile sau părinții 
tăi și așa mai departe) nu ar trebui să fie forțate în biserică. Casa lui Dumnezeu nu este 
lipsită de membri și nu este nevoie să își constituie numărul cu oameni care nu au niciun 
folos. Toţi aceia care nu cred cu bucurie nu trebuie să fie conduși în biserică. Acest 
decret este adresat tuturor oamenilor. Ar trebui să vă verificaţi, să vă monitorizați și să 
vă reamintiţi unii celorlalți de această chestiune; nimeni nu o poate încălca. Chiar și 
atunci când rudele care nu sunt credincioase intră fără tragere de inimă în biserică, nu 
trebuie să li se procure cărţi, nici să li se dea un nou nume; astfel de oameni nu sunt din 
casa lui Dumnezeu, iar intrarea lor în biserică trebuie oprită prin toate mijloacele 
necesare. Dacă asupra bisericii se abate un necaz din cauza invaziei demonilor, atunci 
voi înșivă veți fi expulzați sau restricţii vor fi puse asupra voastră. Pe scurt, toată lumea 
are o responsabilitate în privinţa acestei chestiuni, totuși, nu ar trebui să fii nesăbuit, nici 
să o folosești pentru a-ţi rezolva problemele personale. 

Anexa 1 
Arătarea lui Dumnezeu a adus o nouă epocă 


Planul de gestionare de șase mii de ani al lui Dumnezeu se apropie de sfârșit și 
poarta Împărăției s-a deschis deja tuturor celor care caută arătarea Sa. Dragi frați și 
surori, ce așteptați? Ce anume căutaţi? Aşteptaţi să Se arate Dumnezeu? Căutaţi 
urmele Sale? Ce mult trebuie dorită arătarea lui Dumnezeu! Și cât de dificil este să se 
găsească urmele Lui! Într-o astfel de epocă, într-o astfel de lume, ce trebuie să facem 
ca să fim martorii zilei în care Se arată Dumnezeu? Ce trebuie să facem pentru a ţine 
pasul cu urmele lui Dumnezeu? Toţi cei care aşteaptă arătarea lui Dumnezeu se 
confruntă cu întrebări de acest gen. Cu toţii aţi reflectat asupra lor de mai multe ori, dar 
cu ce rezultat? Unde Se arată Dumnezeu? Unde sunt urmele Lui? Aţi primit răspunsul? 
Mulţi oameni ar răspunde astfel: „Dumnezeu Se arată printre toți cei care Îl urmează, iar 
urmele Sale sunt printre noi; este atât de simplu!” Oricine poate da un răspuns 
convențional, dar înțelegeţi ce înseamnă arătarea lui Dumnezeu sau urmele Sale? 
Arătarea lui Dumnezeu se referă la venirea Lui pe pământ pentru a-Și face lucrarea în 
persoană. Cu propria Lui identitate și fire și în modul care Îi este specific, El Se pogoară 
printre oameni pentru a înfăptui lucrarea de inaugurare a unei epoci și de terminare a 
unei epoci. Acest gen de arătare nu este o formă de ceremonie. Nu este un semn, o 
imagine, un miracol sau un fel de viziune măreaţă și, cu atât mai puţin, nu este un soi 
de proces religios. Este un fapt real și concret, care poate fi atins și privit de oricine. 
Acest tip de arătare nu este de dragul de a face lucrurile pe jumătate sau pentru vreun 
angajament pe termen scurt; în schimb, este pentru o etapă a lucrării din planul Lui de 
gestionare. Arătarea lui Dumnezeu este întotdeauna plină de înțeles și are mereu o 
legătură cu planul Lui de gestionare. Ce se numește arătare aici diferă întru totul de tipul 
de „arătare” în care Dumnezeu îl îndrumă, conduce și luminează pe om. Dumnezeu 
realizează o etapă din măreaţa Lui lucrare de fiecare dată când Se dezvăluie. Această 
lucrare este diferită de cea din orice altă epocă. Ea este de neimaginat pentru om și nu 
a fost niciodată cunoscută de om. Este o lucrare care începe o nouă epocă și o încheie 
pe cea veche, fiind o formă de lucrare nouă și îmbunătăţită pentru mântuirea omenirii; 
mai mult, este o lucrare care aduce omenirea în noua epocă. Aceasta este semnificaţia 
arătării lui Dumnezeu. 

După ce aţi înțeles ce înseamnă arătarea lui Dumnezeu, cum ar trebui să căutați 
urmele Sale? Această întrebare nu are o explicaţie dificilă: oriunde Se arată Dumnezeu, 
acolo veţi găsi urmele Sale. O astfel de explicaţie pare simplă, dar nu este atât de ușoară 
în practică, întrucât mulţi oameni nu știu unde Se arată Dumnezeu, cu atât mai puţin 
unde este dispus sau unde ar trebui să Se arate. Unii cred în mod impulsiv că Dumnezeu 
Se arată oriunde lucrează Duhul Sfânt. Alţii cred că Dumnezeu Se arată oriunde există 
figuri spirituale. Sau, dacă nu, cred că Dumnezeu Se arată oriunde sunt oameni cu o 
înaltă reputaţie. Pentru moment, să lăsăm deoparte întrebarea dacă astfel de convingeri 

sunt corecte sau greșite. Pentru a explica o astfel de întrebare, trebuie să avem mai întâi 
un obiectiv clar: căutăm urmele lui Dumnezeu. Nu căutăm figuri spirituale și cu atât mai 
puţin urmărim figuri renumite; căutăm urmele lui Dumnezeu. Din acest motiv, întrucât 
căutăm urmele lui Dumnezeu, se cuvine să căutăm voia lui Dumnezeu, cuvintele și 
cuvântările Lui deoarece, oriunde există noi cuvinte rostite de Dumnezeu, acolo este și 
glasul Lui și, oriunde se află urmele lui Dumnezeu, acolo sunt și faptele Lui. Oriunde 
este exprimarea lui Dumnezeu, acolo Se arată El și, oriunde Se arată Dumnezeu, acolo 
există adevărul, calea și viața. În căutarea urmelor lui Dumnezeu, aţi ignorat cuvintele 
„Dumnezeu este adevărul, calea și viaţa”. Prin urmare, mulţi oameni, chiar și atunci când 
primesc adevărul, nu cred că au găsit urmele lui Dumnezeu și tot cu atât mai puţin 
recunosc arătarea lui Dumnezeu. Ce greșeală gravă! Arătarea lui Dumnezeu nu poate 
fi împăciuită cu noţiunile omului și cu atât mai puţin poate Dumnezeu să Se arate la 
porunca omului. Dumnezeu Își face propriile alegeri și propriile planuri atunci când Își 
înfăptuiește lucrarea; mai mult, El are propriile Sale obiective și metode. Indiferent ce 
lucrare face, El nu are nevoie să discute despre aceasta cu oamenii sau să le ceară 
sfatul, cu atât mai puţin să anunţe fiecare persoană în parte despre lucrarea Lui. Aceasta 
este firea lui Dumnezeu, care, de altfel, ar trebui să fie recunoscută de toată lumea. Dacă 
doriţi să fiți martori ai arătării lui Dumnezeu, să urmaţi pașii Lui, atunci trebuie mai întâi 
să vă îndepărtați de propriile noţiuni. Nu trebuie să-l ceri lui Dumnezeu să facă tot felul 
de lucruri, cu atât mai puţin ar trebui să-L constrângi și să-L limitezi la propriile tale 
noțiuni. În schimb, ar trebui să vă întrebaţi cum se cuvine să căutaţi urmele lui 
Dumnezeu, cum se cuvine să acceptați arătarea Lui și cum se cuvine să vă supuneți 
noii lucrări a lui Dumnezeu: asta ar trebui să facă omul. Întrucât omul nu este adevărul 
și nu deţine adevărul, el ar trebui să caute, să accepte și să asculte. 

Indiferent dacă ești american, britanic sau de altă naţionalitate, ar trebui să-ţi 
depășești granițele propriei naţionalităţi, trecând dincolo de sinele propriu, și să vezi 
lucrarea lui Dumnezeu din locul unei ființe create. Astfel, nu vei aduce limitări urmelor lui 
Dumnezeu. Aceasta deoarece, în zilele noastre, mulţi oameni consideră că este 
imposibil ca Dumnezeu să Se arate într-o naţiune anume sau în rândul unui anumit 
popor. Cât de profundă este semnificaţia lucrării lui Dumnezeu și cât de importantă este 
arătarea Lui! Cum este cu putinţă ca gândirea şi noțiunile oamenilor să o măsoare? Prin 
urmare, spun că ar trebui să-ţi depășești noţiunile privind naționalitatea și etnia pentru a 
căuta arătarea lui Dumnezeu. Doar astfel nu vei fi constrâns de propriile tale noţiuni; 
doar astfel vei fi în măsură să întâmpini arătarea lui Dumnezeu. Altminteri, vei rămâne 
în întunericul veșnic și nu vei dobândi niciodată aprobarea lui Dumnezeu. 

Dumnezeu este Dumnezeul întregii rase umane. El nu Se consideră proprietatea 
privată a niciunei naţiuni sau a niciunui popor, ci Își îndeplinește lucrarea așa cum a 
planificat-o, fără a fi constrâns de vreo formă, naţiune sau de vreun popor. Poate nu ți- 
ai imaginat niciodată această formă, poate atitudinea ta faţă de această formă este una 
de negare sau poate națiunea în care Se arată Dumnezeu și poporul în rândul căruia 

Se arată este discriminat întâmplător de toată lumea și este, întâmplător, cel mai 
înapoiat de pe pământ. Cu toate acestea, Dumnezeu are înțelepciunea Lui. Cu marea 
Lui putere și cu ajutorul adevărului Său și al firii Sale, El a câștigat cu adevărat un grup 
de persoane care sunt în asentiment cu El și un grup de persoane pe care Și-a dorit să- 
| facă complet — un grup cucerit de El, care, după ce a îndurat tot felul de încercări, de 
necazuri și de persecuții, ÎI poate urma până la capăt. Scopul arătării lui Dumnezeu, care 
nu e limitat de vreo formă sau naţiune, este de a-l permite să-Și termine lucrarea așa 
cum Și-a planificat-o. Este întocmai ca atunci când Dumnezeu S-a întrupat în ludeea; 
scopul Său era de a termina lucrarea de răstignire pentru răscumpărarea întregii rase 
umane. Cu toate acestea, evreii credeau că Dumnezeu nu poate face acest lucru și 
considerau că este imposibil ca Dumnezeu să Se întrupeze și să ia forma Domnului 
Isus. Ceea ce considerau „imposibil” a devenit baza pe care Îl condamnau și | se 
opuneau lui Dumnezeu și care a condus, în cele din urmă, la distrugerea Israelului. În 
prezent, mulţi oameni au comis o eroare asemănătoare. Ei proclamă din răsputeri 
arătarea iminentă a lui Dumnezeu, dar Îi condamnă în același timp arătarea; ceea ce 
consideră „imposibil” restrânge, încă o dată, arătarea lui Dumnezeu în limitele 
imaginaţiei lor. Astfel, am văzut mulţi oameni care izbucnesc într-un râs nebun și strident 
după ce dau de cuvintele lui Dumnezeu. Dar este acest râs diferit de condamnarea și 
blasfemia evreilor? Nu sunteţi respectuoși în prezența adevărului și cu atât mai puţin 
aveţi o atitudine de dorinţă arzătoare. Tot ce faceţi este să studiaţi fără discriminare și 
să așteptați cu o nepăsare senină. Ce puteţi câștiga studiind și așteptând astfel? Credeţi 
că veți primi o îndrumare personală de la Dumnezeu? Dacă nu poţi discerne cuvântările 
lui Dumnezeu, cum ești în măsură să fii martor al arătării Lui? Oriunde Se arată 
Dumnezeu, acolo este exprimat adevărul și acolo va fi glasul Lui. Doar cei care pot 
accepta adevărul vor fi în stare să audă glasul lui Dumnezeu și doar astfel de oameni 
sunt în măsură să fie martori ai arătării Lui. Renunţă la noţiunile tale! Liniștește-te și 
citește cu atenţie aceste cuvinte. Dacă tânjești după adevăr, Dumnezeu te va lumina și 
Îi vei înțelege voia și cuvintele. Renunţaţi la opiniile voastre despre „imposibil”! Cu cât 
oamenii cred mai mult că un lucru este imposibil, cu atât este mai probabil să se 
întâmple, deoarece înțelepciunea lui Dumnezeu se înalță mai sus de ceruri, gândurile 
Lui sunt mai înalte decât gândurile omului și lucrarea Lui transcende limitele gândirii și 
noţiunilor omului. Cu cât acel ceva este mai imposibil, cu atât mai mult deţine adevăr ce 
poate fi căutat; cu cât ceva depășește mai mult noţiunile și imaginaţia omului, cu atât 
mai mult conţine voia lui Dumnezeu. Aceasta deoarece, indiferent unde Se arată, 
Dumnezeu este tot Dumnezeu și esenţa Lui nu se va schimba niciodată din cauza locului 
sau a modului în care Se arată. Firea lui Dumnezeu rămâne aceeași oriunde sunt urmele 
Lui și, oriunde sunt urmele lui Dumnezeu, El este Dumnezeul întregii omeniri, întocmai 
așa cum Domnul Isus nu este doar Dumnezeul israeliților, ci este și Dumnezeul tuturor 
popoarelor din Asia, Europa și America și, chiar mai mult, El este singurul Dumnezeu 
din întregul univers. Așadar, să căutăm voia lui Dumnezeu, să-l descoperim arătarea în 


1465 


cuvântările Lui și să ţinem pasul cu urmele Lui! Dumnezeu este adevărul, calea și viața. 
Cuvintele și arătarea Lui există în același timp, iar firea și urmele Lui sunt deschise în 
permanenţă omenirii. Dragi fraţi și surori, sper că puteţi să vedeţi arătarea lui Dumnezeu 
în aceste cuvinte și să începeţi să-l urmați pașii în timp ce vă îndreptaţi spre o nouă 
epocă și intraţi în frumosul nou cer și pământ pe care le-a pregătit Dumnezeu pentru cei 
care Îi așteaptă arătarea! 


Anexa 2 
Dumnezeu conduce destinul întregii omeniri 


Ca membri ai rasei umane și creştini devotați, este responsabilitatea și obligația 
noastră, a tuturor, să ne oferim minţile și trupurile pentru a îndeplini însărcinarea dată 
de Dumnezeu, deoarece întreaga noastră fiinţă a venit de la Dumnezeu și există graţie 
suveranităţii Lui. Dacă minţile și trupurile noastre nu susțin însărcinarea dată de 
Dumnezeu şi cauza dreaptă a omenirii, atunci sufletele noastre se vor simţi nevrednice 
de cei care au fost martirizați pentru însărcinarea dată de Dumnezeu și mult mai 
nevrednice de Dumnezeu, care ne-a oferit totul. 

Dumnezeu a creat această lume, El a creat această omenire și, mai mult decât atât, 
El a fost arhitectul culturii Greciei antice și al civilizaţiei umane. Doar Dumnezeu 
consolează această omenire și doar lui Dumnezeu Îi pasă de aceasta noapte și zi. 
Dezvoltarea și progresul umanităţii sunt inseparabile de suveranitatea lui Dumnezeu, iar 
istoria și viitorul umanităţii sunt inextricabile în raport cu planurile lui Dumnezeu. Dacă 
ești un creștin adevărat, atunci vei crede cu siguranță că ascensiunea sau prăbușirea 
oricărei țări sau naţiuni are loc în funcţie de planurile lui Dumnezeu. Doar Dumnezeu 
cunoaște destinul unei țări sau naţiuni și doar Dumnezeu controlează cursul acestei 
omeniri. Dacă omenirea își dorește să aibă un destin bun, dacă o ţară își dorește să aibă 
un destin bun, atunci omul trebuie să se plece în faţa lui Dumnezeu în închinare, să se 
căiască și să mărturisească înaintea lui Dumnezeu, altfel, destinul și destinaţia omului 
vor fi o catastrofă inevitabilă. 

Privește înapoi spre vremea când Noe a construit arca: omenirea era foarte coruptă, 
oamenii se abătuseră de la binecuvântarea lui Dumnezeu, nu mai erau îngrijiţi de 
Dumnezeu și pierduseră promisiunile lui Dumnezeu. Oamenii trăiau în întuneric, fără 
lumina lui Dumnezeu. Atunci au devenit imorali prin natură și s-au dedat unei stricăciuni 
respingătoare. Astfel de oameni nu au mai putut primi promisiunea lui Dumnezeu; ei nu 
erau vrednici să fie martori ai chipului lui Dumnezeu, nici să audă vocea lui Dumnezeu, 
deoarece ei Îl abandonaseră pe Dumnezeu, aruncaseră deoparte tot ceea ce El le 
dăruise și uitaseră învăţămintele Lui. Inimile lor s-au îndepărtat tot mai mult de 
Dumnezeu și, pe măsură ce au făcut asta, au devenit tot mai stricaţi dincolo de orice 
rațiune și omenie și au devenit tot mai răi. Apoi, ei s-au apropiat și mai mult de moarte 

și au căzut sub mânia și pedeapsa lui Dumnezeu. Doar Noe L-a venerat pe Dumnezeu 
și s-a ferit de rău și astfel a putut să audă vocea lui Dumnezeu și să-l audă instrucțiunile. 
El a construit arca după instrucțiunile cuvântului lui Dumnezeu și a adunat acolo tot felul 
de creaturi vii. Şi astfel, de îndată ce totul a fost pregătit, Dumnezeu a dezlănţuit 
nimicirea Lui asupra lumii. Doar Noe și ceilalţi șapte membri ai familiei lui au supravieţuit 
distrugerii, deoarece Noe L-a venerat pe lahve și s-a ferit de rău. 

Acum, privește epoca actuală: astfel de oameni drepți precum Noe, care a putut să- 
L venereze pe Dumnezeu și să se ferească de rău, nu mai există. Totuși, Dumnezeu 
este încă milostiv față de această omenire și încă o iartă în această epocă finală. 
Dumnezeu îi caută pe cei care tânjesc după arătarea Lui. El îi caută pe aceia care sunt 
capabili să audă cuvintele Lui, aceia care nu au uitat trimiterea Lui și care Îi oferă Lui 
inimile și trupurile lor. El îi caută pe aceia care sunt la fel de ascultători precum niște 
prunci în fața Lui și care nu | se împotrivesc. Dacă Îi ești devotat lui Dumnezeu, 
neîngrădit de vreo putere sau forță, atunci Dumnezeu te va privi favorabil și îți va dărui 
binecuvântările Lui. Dacă ești de rang înalt, ai o reputaţie onorabilă, deții foarte multe 
cunoștințe, ești proprietarul multor bunuri și ești susținut de multe persoane și totuși toate 
aceste lucruri nu te împiedică să vii în faţa lui Dumnezeu, să accepţi chemarea Lui și 
însărcinarea dată de El şi să faci ceea ce îţi cere Dumnezeu, atunci tot ceea ce vei face 
va fi cea mai semnificativă cauză de pe pământ și cel mai drept angajament pentru 
omenire. Dacă respingi chemarea lui Dumnezeu de dragul statutului și a propriilor tale 
obiective, tot ceea ce vei face va fi blestemat și chiar urât de Dumnezeu. Poate că ești 
un președinte sau un om de știință, un pastor sau un prezbiter, dar indiferent cât de 
importantă este funcţia ta, dacă te bazezi pe cunoștințele și abilităţile tale în ceea ce 
faci, atunci vei avea întotdeauna parte de eșec și vei fi mereu lipsit de binecuvântările 
lui Dumnezeu, deoarece Dumnezeu nu acceptă nimic din ceea ce faci și nu recunoaște 
angajamentul tău ca fiind unul drept și nici nu acceptă că tu lucrezi în beneficiul omenirii. 
El va spune că tot ceea ce faci e făcut ca să folosești cunoștințele și forța omenirii pentru 
a împinge protecţia lui Dumnezeu departe de om și că e făcut pentru a nega 
binecuvântările lui Dumnezeu. El va spune că tu conduci omenirea către întuneric, către 
moarte și către începutul unei existențe nelimitate, în care omul L-a pierdut pe 
Dumnezeu și a pierdut binecuvântările Lui. 

Din momentul în care omenirea a născocit științele sociale, mintea omului a ajuns 
ocupată de știință și cunoaștere. Ştiinţa și cunoașterea au devenit apoi instrumente 
pentru guvernarea omenirii și nu mai este suficient loc pentru ca omul să-L venereze 
pe Dumnezeu și nu au mai rămas condiţii favorabile pentru venerarea Lui. Locul lui 
Dumnezeu s-a scufundat și mai adânc în inima omului. Fără Dumnezeu în inima sa, 
lumea lăuntrică a omului este întunecată, fără speranţă și goală. Ulterior, mulţi oameni 
de știință, istorici și politicieni au ieșit în evidenţă pentru a-și exprima teoriile asupra 
științei sociale, teoria evoluției omenirii și alte teorii care contrazic adevărul că 
Dumnezeu a creat omul, pentru a umple inimile și minţile oamenilor. Și astfel, cei care 

cred că Dumnezeu a creat totul au devenit tot mai puțini, iar cei care cred în teoria 
evoluţiei au devenit tot mai mulţi la număr. Tot mai multe persoane tratează 
consemnările lucrării lui Dumnezeu și cuvintele Lui din epoca Vechiului Testament drept 
mituri și legende. În inimile lor, oamenii devin indiferenți faţă de demnitatea și măreţia 
lui Dumnezeu, faţă de dogma potrivit căreia Dumnezeu există și stăpânește toate 
lucrurile. Supravieţuirea omenirii și destinul ţărilor și naţiunilor nu mai sunt importante 
pentru ei, iar omul trăiește într-o lume goală, preocupat doar de a mânca, a bea și a-și 
satisface plăcerile... Puţini sunt oamenii care îşi asumă responsabilitatea de a căuta 
locul unde Dumnezeu Își săvârşeşte azi lucrarea sau de a căuta modul în care El 
conduce și plănuiește destinaţia omului. Și astfel, fără știrea omului, civilizația umană 
devine din ce în ce mai puţin capabilă să se alinieze dorințelor omului și există mulţi 
oameni care simt că, trăind într-o astfel de lume, sunt mai puţin fericiți decât cei care s- 
au stins deja. Chiar și oamenii din tările care obișnuiau să fie foarte civilizate prezintă 
astfel de nemulțumiri. Deoarece, fără îndrumarea lui Dumnezeu, indiferent cât de mulţi 
conducători și sociologi își storc creierii pentru a conserva civilizația umană, totul este 
în zadar. Nimeni nu poate umple golul din inima omului, deoarece nimeni nu poate fi 
viața omului și nicio teorie socială nu poate elibera omul de golul care îl chinuie. Știința, 
cunoașterea, libertatea, democraţia, relaxarea, confortul: aceasta îi aduc omului doar o 
consolare temporară. Chiar şi cu aceste lucruri, omul tot păcătuiește inevitabil și 
deplânge nedreptăţile societății. Aceste lucruri nu pot înăbuși pofta și dorința omului de 
a explora. Asta deoarece omul a fost creat de Dumnezeu, iar sacrificiile fără sens și 
explorările omului îl vor duce doar către și mai multă suferinţă și îl pot doar face pe omul 
să existe într-o stare permanentă de frică, neștiind cum să facă faţă viitorului omenirii 
și nici cum să facă faţă căii care se află înaintea lui. Omul ajunge chiar să se teamă de 
știință și cunoaștere și să se teamă și mai mult de sentimentul de goliciune din el. În 
această lume, indiferent dacă trăieşti într-o ţară liberă sau în una fără drepturi ale 
omului, ești complet incapabil să scapi de soarta omenirii. Fie că ești conducător sau 
condus, ești complet incapabil să scapi de dorința de explorare a destinului, a misterelor 
și a destinaţiei omenirii, și cu atât mai mult ești incapabil să scapi de sentimentul 
năucitor de goliciune. Astfel de fenomene, care sunt comune întregii omeniri, sunt 
numite de către sociologi fenomene sociale și, totuși, niciun om important nu poate să 
pășească în față pentru a rezolva astfel de probleme. Omul, până la urmă, este tot om, 
iar poziţia și viaţa lui Dumnezeu nu pot fi înlocuite de niciun om. Omenirea nu are nevoie 
doar de o societate corectă în care fiecare este bine hrănit, egal și liber; ce îi este 
necesar omenirii e mântuirea lui Dumnezeu și provizia Lui de viață pentru ea. Doar 
atunci când omul primește provizia de viaţă a lui Dumnezeu și mântuirea Lui, nevoile, 
dorința de explorare și golul spiritual ale omului vor putea fi rezolvate. Dacă oamenii 
unei ţări sau ai unei națiuni sunt incapabili să primească mântuirea și grija lui 
Dumnezeu, atunci o astfel de ţară sau naţiune va merge pe calea spre declin, spre 
întuneric și va fi anihilată de Dumnezeu. 

Poate că în prezent țara ta prosperă, dar dacă le vei permite oamenilor tăi să se 
abată de la Dumnezeu, atunci va fi tot mai privată de binecuvântările lui Dumnezeu. 
Civilizaţia ţării tale va fi tot mai călcată în picioare, iar în scurt timp, oamenii se vor ridica 
împotriva lui Dumnezeu și vor blestema Cerul. Şi astfel, fără ştirea omului, destinul unei 
țări va fi ruinat. Dumnezeu va ridica ţări puternice pentru a lua măsuri împotriva acelor 
țări care au fost blestemate de Dumnezeu și ar putea chiar să le şteargă de pe faţa 
pământului. Ascensiunea sau prăbușirea unei țări sau naţiuni este determinată de 
disponibilitatea liderilor de a Îl venera pe Dumnezeu sau de a-și conduce oamenii să 
devină mai apropiaţi de Dumnezeu și să Îl venereze pe El. Și totuși, în această epocă 
finală, deoarece aceia care într-adevăr Îl caută și Îl venerează pe Dumnezeu sunt tot 
mai puţini, Dumnezeu acordă favoruri speciale ţărilor în care creștinismul este religia de 
stat. El adună toate acele ţări pentru a forma tabăra relativ virtuoasă a lumii, în timp ce 
țările atee și acelea care nu Îl venerează pe adevăratul Dumnezeu vor deveni 
adversarele taberei virtuoase. Astfel, Dumnezeu nu numai că are un loc în rândul 
omenirii în care să Își săvârșească lucrarea, ci, de asemenea, câștigă țări care pot 
exercita o autoritate virtuoasă, îngăduind să fie impuse sancțiuni și restricţii acelor țări 
care | se opun. În ciuda acestui fapt, tot nu mai ies în faţă alți oameni pentru a-L venera 
pe Dumnezeu, deoarece omul s-a îndepărtat prea mult de El și omul L-a uitat pe 
Dumnezeu prea multă vreme. Vor rămâne pe pământ doar ţările care practică dreptatea 
și se împotrivesc nelegiuirilor. Însă acest lucru este departe de dorinţele lui Dumnezeu, 
deoarece niciun conducător de ţară nu Îi va permite lui Dumnezeu să îi conducă poporul 
și niciun partid politic nu își va aduna oamenii pentru a-L venera pe Dumnezeu; 
Dumnezeu Și-a pierdut locul de drept din inima fiecărei ţări, naţiuni, partid de 
guvernământ și chiar din inima fiecărei persoane. Deși forţe virtuoase există cu adevărat 
în această lume, o conducere în care Dumnezeu nu are loc în inima oamenilor este 
fragilă. Fără binecuvântarea lui Dumnezeu, arena politică va cădea în neorânduială și 
va deveni incapabilă să reziste unei singure lovituri. Pentru umanitate, a trăi fără 
binecuvântarea lui Dumnezeu este precum a trăi fără soare. Indiferent cât de asiduu vor 
aduce conducătorii contribuţii pentru poporul lor, indiferent cât de multe conferințe 
virtuoase va susține omenirea, niciuna dintre acestea nu va răsturna situația și nu va 
modifica soarta omenirii. Omul crede că o ţară în care oamenii sunt hrăniţi și îmbrăcaţi, 
în care trăiesc împreună în pace, este o țară bună și una cu o conducere bună. Dar 
Dumnezeu nu este de aceeași părere. El crede că o ţară în care nimeni nu Îl venerează 
este una pe care El o va anihila. Mentalitatea omului este prea mult în contradicţie cu 
cea a lui Dumnezeu. Astfel, dacă liderul unei ţări nu Îl venerează pe Dumnezeu, atunci 
soarta acelei ţări va fi una tragică, iar ţara nu va avea nicio destinație. 

Dumnezeu nu participă la politicile omului, dar, cu toate acestea, soarta unei ţări sau 
naţiuni este controlată de Dumnezeu. Dumnezeu controlează această lume și întregul 
univers. Destinul omului și planul lui Dumnezeu sunt strâns conectate și niciun om, ţară 
sau naţiune nu sunt scutite de suveranitatea lui Dumnezeu. Dacă omul dorește să își 


1469 


cunoască destinul, atunci trebuie să vină în fața lui Dumnezeu. Dumnezeu va face ca 
aceia care Îl urmează și Îl venerează să prospere și va aduce declinul și nimicirea asupra 
celor care | se împotrivesc și ÎI resping. 

Amintiţi-vă scena din Biblie când Dumnezeu a provocat distrugerea Sodomei și 
gândiţi-vă, de asemenea, la cum soţia lui Lot a devenit un stâlp de sare. Gândiţi-vă cum 
s-au pocăit oamenii din Ninive pentru păcatele lor, în sac și cenușă și amintiţi-vă ce a 
urmat după ce evreii L-au răstignit pe Isus pe cruce acum 2000 de ani. Evreii au fost 
goniti din Israel și au fugit în tări din întreaga lume. Mulţi au fost uciși, iar întreaga naţiune 
evreiască a fost supusă durerii fără precedent a nimicirii ţării lor. Ei L-au bătut în cuie pe 
Isus pe cruce — au comis un păcat atroce — și au provocat firea lui Dumnezeu. Ei au fost 
obligați să plătească pentru ceea ce au făcut și au fost obligaţi să suporte toate 
consecinţele acțiunilor lor. Ei L-au condamnat pe Dumnezeu, L-au respins pe Dumnezeu 
și astfel nu au avut decât un destin: acela de a fi pedepsiți de Dumnezeu. Aceasta a fost 
consecința amară și dezastrul pe care conducătorii lor le-au adus asupra ţării și națiunii lor. 

Astăzi, Dumnezeu S-a întors în lume pentru a-Și săvârși lucrarea. Prima Lui oprire 
este exemplarul de conducere dictatorială: China, bastionul ferm al ateismului. 
Dumnezeu a câștigat un grup de oameni prin înţelepciunea și puterea Lui. În această 
perioadă, El a fost vânat de partidul de guvernământ al Chinei prin toate mijloacele și 
supus unei suferințe mari, fără să aibă un loc unde să Își poată odihni capul, fără 
posibilitatea de a-Şi găsi un adăpost. În ciuda acestora, Dumnezeu Își continuă lucrarea 
pe care intenţionează să o săvârșească: El își face auzită vocea și răspândește 
evanghelia. Nimeni nu poate pătrunde atotputernicia lui Dumnezeu. În China, o ţară care 
ÎI privește pe Dumnezeu ca pe un dușman, Dumnezeu nu Și-a încetat niciodată lucrarea. 
În schimb, tot mai mulţi oameni au acceptat lucrarea și cuvântul Lui, deoarece 
Dumnezeu mântuiește fiecare membru al omenirii în parte, în cea mai mare măsură 
posibilă. Avem încrederea că nicio ţară sau putere nu poate sta în calea a ceea ce 
Dumnezeu doreşte să împlinească. Cei care împiedică lucrarea lui Dumnezeu se opun 
cuvântului lui Dumnezeu și tulbură și subminează planul lui Dumnezeu vor fi, în cele din 
urmă, pedepsiţi de Dumnezeu. Cel care sfidează lucrarea lui Dumnezeu va fi trimis în 
iad; orice ţară care sfidează lucrarea lui Dumnezeu va fi distrusă; orice naţiune care se 
ridică pentru a se opune lucrării lui Dumnezeu va fi ștearsă de pe fața pământului și va 
înceta să mai existe. Îndemn oamenii de toate naţionalităţile, din toate ţările și chiar din 
toate industriile să asculte vocea lui Dumnezeu, să privească lucrarea lui Dumnezeu și 
să acorde atenţie destinului umanităţii, pentru a-L face pe Dumnezeu cel mai sfânt, cel 
mai onorabil, cel mai măreț și singurul obiect al venerării în rândul omenirii și a permite 
astfel întregii omeniri să trăiască sub binecuvântarea lui Dumnezeu, așa cum au trăit 
descendenții lui Avraam sub făgăduinţa lui lahve și aşa cum Adam și Eva, pe care 
Dumnezeu i-a creat mai întâi, au trăit în grădina Edenului. 

Lucrarea lui Dumnezeu se dezlănţuie ca un val foarte puternic. Nimeni nu Îl poate 
reține și nimeni nu Îi poate opri marșul. Doar cei care ascultă cu grijă cuvintele Lui și care 

caută și sunt însetați după El pot păși pe urmele Lui și primi făgăduinţa Lui. Cei care nu 
vor face aceasta vor fi supuși unui dezastru copleșitor și unei pedepse bine-meritate. 


Anexa 3 
Omul poate fi salvat numai 
în mijlocul gestionării lui Dumnezeu 


În ochii fiecărei persoane, gestionarea lui Dumnezeu este un lucru foarte straniu 
deoarece oamenii cred că gestionarea Sa nu are absolut nicio legătură cu ei. Oamenii 
cred că gestionarea lui Dumnezeu este numai lucrarea Sa și că ÎI privește doar pe El — 
și, așadar, omenirea este indiferentă față de gestionarea Sa. În acest fel, mântuirea 
omenirii a devenit vagă și neclară și acum nu este decât retorică goală. Chiar dacă omul 
Îl urmează pe Dumnezeu pentru a primi mântuirea și a intra în minunata destinaţie, pe 
el nu îl preocupă deloc modul în care Dumnezeu Își desfășoară lucrarea. Omului nu-i 
pasă de ceea ce a plănuit Dumnezeu ă să facă și nici de rolul pe care trebuie să îl joace 
pentru a fi mântuit. Acest lucru e cu adevărat tragic! Mântuirea omului nu poate fi 
separată de gestionarea lui Dumnezeu, și nici despărțită de planul Său. Cu toate 
acestea, omul nu gândește nimic despre gestionarea lui Dumnezeu și, astfel, se 
îndepărtează din ce în ce mai mult de El. Acest lucru a făcut ca un număr din ce în ce 
mai mare de oameni care nu sunt deloc conștienți de chestiunile strâns legate de 
problema mântuirii — cum ar fi ce este creaţia, ce este credinţa în Dumnezeu, cum să se 
închine lui Dumnezeu și așa mai departe — să se alăture celor care-l urmează. Prin 
urmare, trebuie să discutăm acum despre gestionarea lui Dumnezeu, astfel încât fiecare 
dintre adepţii Lui să înțeleagă în mod clar ce înseamnă să-L urmeze și să creadă în El. 
De asemenea, vor fi capabili să aleagă calea pe care ar trebui să o urmeze cu mai multă 
precizie, în loc să-L urmeze pe Dumnezeu numai pentru a câștiga binecuvântări sau 
pentru a evita dezastrul ori pentru a ieși în evidenţă printre ceilalți. 

Deși gestionarea lui Dumnezeu este profundă, nu depășește înțelegerea omului. 
Asta pentru că toată lucrarea lui Dumnezeu este legată de gestionarea Lui și de lucrarea 
Lui pentru a mântui omenirea și pentru că se referă la viaţa, traiul și destinaţia omenirii. 
Se poate spune că lucrarea pe care Dumnezeu o face printre oameni și în oameni este 
foarte practică și semnificativă. Ea poate fi văzută și trăită de om și este departe de a fi 
ceva abstract. Dacă omul este incapabil să accepte toată lucrarea pe care o face 
Dumnezeu, atunci care este semnificaţia lucrării Sale? Și cum poate o astfel de 
gestionare să ducă la mântuirea omului? Pe mulţi care Îl urmează pe Dumnezeu îi 
preocupă doar cum să obţină binecuvântări sau să prevină dezastrul. De îndată ce se 
menționează lucrarea și gestionarea lui Dumnezeu, ei tac și își pierd orice interes. Ei 
cred că înțelegerea unor chestiuni atât de plictisitoare nu le va ajuta viaţa să crească și 
nici nu le va oferi vreun beneficiu. De aceea, deși au auzit despre gestionarea lui 

Dumnezeu, îi acordă puţină atenţie. Ei nu văd acest lucru ca fiind ceva preţios de 
acceptat, cu atât mai puţin îl primesc ca parte a vieţii lor. Acești oameni au doar un scop 
foarte simplu în a-L urma pe Dumnezeu, iar acel scop este de a primi binecuvântări. 
Astfel de oameni nu se pot deranja să ţină cont de orice altceva care nu implică direct 
acest scop. Pentru ei, nu există un scop mai legitim decât credința în Dumnezeu pentru 
a primi binecuvântări — este însăși valoarea credinței lor. În caz că ceva nu contribuie la 
acest scop, lucrul acela nu îi mișcă deloc. Acesta este cazul majorităţii oamenilor care 
cred astăzi în Dumnezeu. Scopul și intenţia lor par legitime, pentru că, în timp ce ei cred 
în Dumnezeu, se și sacrifică pentru Dumnezeu, se dedică lui Dumnezeu și își 
îndeplinesc datoria. Ei renunţă la tinerețe, își părăsesc familia și cariera și chiar îşi petrec 
ani de zile departe de casă, găsindu-și ceva de făcut. De dragul scopului lor final, își 
schimbă interesele, viziunea asupra vieţii și chiar direcţia pe care o caută; totuși, ei nu 
pot schimba scopul credinţei lor în Dumnezeu. Ei aleargă pentru a-și gestiona propriile 
idealuri; indiferent cât de departe este drumul și indiferent cât de multe greutăți și 
obstacole întâmpină pe drum, continuă să fie insistenţi și netemători de moarte. Ce 
putere îi constrânge să continue să se dedice în acest fel? Este conștiința lor? Este 
caracterul lor minunat și nobil? Este hotărârea lor să se lupte cu forțele răului până la 
sfârșit? Este credinţa lor de a fi mărturie lui Dumnezeu fără să caute recompense? Este 
loialitatea lor în a fi dispuși să renunţe la toate pentru a împlini voia lui Dumnezeu? Sau 
este spiritul lor de devotament, de a renunţa întotdeauna la cererile extravagante 
personale? Ca o persoană care nu a înţeles niciodată lucrarea de gestionare a lui 
Dumnezeu să dea încă atât de mult este, pur și simplu, un miracol! Pentru moment, să 
nu discutăm despre cât de mult au oferit acești oameni. Comportamentul lor, totuși, este 
foarte demn de analiza noastră. În afară de beneficiile care sunt atât de strâns asociate 
cu ei, ar putea exista alte motive pentru care acești oameni, care nu ÎI înțeleg niciodată 
pe Dumnezeu, l-ar da atât de mult? În aceasta, descoperim o problemă neidentificată 
anterior: relația omului cu Dumnezeu este doar una de interes personal. Este o relație 
dintre o persoană care primește și una care dă binecuvântarea. Pentru a spune lucrurilor 
pe nume, seamănă cu relaţia dintre angajat și angajator. Angajatul lucrează numai 
pentru a primi recompensele acordate de angajator. Într-o astfel de relație nu există nicio 
afecțiune, ci doar o tranzacţie. Nu există a iubi sau a fi iubit, numai caritate și milă. Nu 
există înțelegere, doar indignare reprimată și înșelătorie. Nu există intimitate, numai o 
prăpastie de netraversat. Acum că lucrurile au ajuns până în acest punct, cine poate 
inversa o astfel de tendinţă? Și câţi oameni sunt capabili să înțeleagă cu adevărat cât 
de cumplită a devenit această relaţie? Cred că atunci când oamenii se scufundă în 
bucuria de a fi binecuvântaţi, niciunul nu-și poate imagina cât de jenantă și de 
dizgraţioasă este o astfel de relaţie cu Dumnezeu. 

Cel mai trist lucru referitor la credința omenirii în Dumnezeu este că omul îşi conduce 
propria gestionare în mijlocul lucrării lui Dumnezeu și, totuși, nu acordă atenţie gestionării 
lui Dumnezeu. Cel mai mare eșec al omului constă în modul în care, în același timp cu 

încercarea de a se supune lui Dumnezeu și de a | se închina, omul își construiește propria 
destinaţie ideală și urzește cum să primească cea mai mare binecuvântare și cea mai 
bună destinaţie. Chiar dacă oamenii înţeleg cât de jalnici, detestabili și vrednici de milă 
sunt ei, câţi pot să renunţe cu ușurință la idealurile și la speranţele lor? Şi cine poate să- 
și oprească proprii pași și să nu se mai gândească doar la el însuși? Dumnezeu are 
nevoie de cei care vor coopera strâns cu El pentru a-Și completa gestionarea. El are 
nevoie de cei care | se vor supune dedicându-și toată mintea și tot trupul lucrării Sale de 
gestionare. Nu are nevoie de oameni care întind mâinile ca să cerșească de la El în 
fiecare zi, cu atât mai puţin de cei care dau puţin și apoi așteaptă să fie răsplătiți. 
Dumnezeu îi disprețuiește pe cei care fac o contribuţie măruntă și apoi se culcă pe lauri. 
EI îi urăște pe acei oameni cu sânge rece care-l resping lucrarea de gestionare și care 
vor să vorbească numai despre a merge în rai și a câștiga binecuvântări. Îi urăște și mai 
mult pe cei care profită de ocazia ivită din lucrarea pe care El o face pentru a mântui 
omenirea. Asta pentru că acestor oameni nu le-a păsat niciodată de ceea ce dorește 
Dumnezeu să realizeze și să dobândească prin lucrarea gestionării Sale. Lor le pasă 
doar de modul în care pot folosi ocazia oferită de lucrarea lui Dumnezeu pentru a câștiga 
binecuvântări. Nu le pasă de inima lui Dumnezeu, fiind preocupaţi în totalitate de propriile 
perspective și propria soartă. Cei care resping lucrarea de gestionare a lui Dumnezeu și 
nu au nici cel mai mic interes pentru modul în care Dumnezeu mântuiește omenirea și 
pentru voinţa Lui fac doar ceea ce le place, într-un mod detașat de lucrarea de gestionare 
a lui Dumnezeu. Comportamentul lor nu este nici amintit de Dumnezeu, nici aprobat de 
Dumnezeu — cu atât mai puţin este privit favorabil de Dumnezeu. 

În vastitatea cosmosului și a cerului, nenumărate creaturi trăiesc și se reproduc, 
urmează legea vieții și respectă o lege constantă. Cei care mor iau cu ei poveștile celor 
vii, iar cei care trăiesc repetă aceeași istorie tragică a celor care au pierit. Și astfel, 
oamenii nu pot să nu se întrebe: de ce trăim? Şi de ce trebuie să murim? Cine conduce 
această lume? Şi cine a creat această omenire? Oare omenirea chiar a fost creată de 
Mama Natură? Își controlează într-adevăr omenirea propria soartă?... Acestea sunt 
întrebările pe care omenirea și le-a pus neîncetat de mii de ani. Din păcate, cu cât omul 
a devenit mai obsedat de aceste întrebări, cu atât mai mult a dezvoltat o sete pentru 
știință. Știința oferă o scurtă satisfacţie și o bucurie temporară a trupului, dar este departe 
de a fi suficientă pentru a elibera omul de solitudinea, singurătatea, teroarea și 
neajutorarea ascunse adânc în sufletul său. Omul folosește numai cunoștințe științifice 
pe care poate să le vadă cu ochiul liber și pe care le înţelege cu creierul pentru a-și ameti 
inima. Totuși, o astfel de cunoaștere științifică nu este îndeajuns pentru a opri omenirea 
din a explora misterele. Omenirea nu ştie cine este suveranul tuturor lucrurilor din 
univers, şi cu atât mai puţin începutul și viitorul omenirii. Omenirea trăiește pur şi simplu, 
vrând-nevrând, în mijlocul acestei legi. Nimeni nu poate scăpa de ea și nimeni nu o poate 
schimba, căci printre toate lucrurile și în ceruri nu este decât Cel de la veșnicie în 
veșnicie care deţine suveranitatea peste tot. El este Cel care nu a fost niciodată văzut 

de om, Cel pe care omenirea nu L-a cunoscut niciodată, în a cărui existență omenirea 
n-a crezut niciodată — totuși, El este Cel care a dat suflare strămoșilor omenirii și a dat 
viaţă omenirii. El este Cel care aprovizionează și hrăneşte omenirea, permițându-i să 
existe; El este Cel care a călăuzit omenirea până în prezent. Mai mult decât atât, El și 
numai El este Cel de care depinde omenirea pentru a supravieţui. El deţine 
suveranitatea asupra tuturor lucrurilor și domnește peste toate ființele vii din univers. El 
stăpânește cele patru anotimpuri şi El este Cel care cheamă vântul, înghețul, zăpada și 
ploaia. El aduce omenirii soare și vestește noaptea. El a fost Cel care a creat cerurile și 
pământul, oferind omului munţii, lacurile și râurile și toate creaturile vii din ele. Faptele 
Lui sunt omniprezente, puterea Lui este omniprezentă, înțelepciunea Lui este 
omniprezentă, iar autoritatea Lui este omniprezentă. Fiecare dintre aceste legi și reguli 
este întruchiparea faptelor Sale, și fiecare dintre ele dezvăluie înțelepciunea și 
autoritatea Lui. Cine se poate eschiva de la suveranitatea Sa? Și cine se poate elibera 
de proiectele Sale? Toate lucrurile există sub privirea Lui și, în plus, toate creaturile 
trăiesc sub suveranitatea Lui. Faptele și puterea Lui nu dau omenirii altă posibilitate 
decât să admită că El există cu adevărat și că deţine suveranitatea asupra tuturor 
lucrurilor. Nimic în afară de El nu poate avea control asupra universului, cu atât mai puţin 
să aibă grijă la nesfârșit de această omenire. Indiferent dacă ești în stare să recunoști 
faptele lui Dumnezeu și indiferent dacă tu crezi în existenţa lui Dumnezeu, nu există 
nicio îndoială că soarta ta este stabilită de Dumnezeu și nu există nicio îndoială că 
Dumnezeu va păstra întotdeauna suveranitatea peste toate lucrurile. Existenţa și 
autoritatea Lui nu se bazează pe faptul că ele sunt sau nu recunoscute și înțelese de 
om. Numai El știe trecutul, prezentul și viitorul omului, și numai El poate hotărî soarta 
omenirii. Indiferent dacă eşti capabil sau nu să accepţi acest lucru, nu va mai dura mult 
înainte ca omenirea să fie martoră la toate acestea, iar aceasta este realitatea pe care 
Dumnezeu o va îndeplini. Omenirea trăiește și moare sub ochii lui Dumnezeu. Omul 
trăiește pentru gestionarea lui Dumnezeu și, când acesta închide ochii pentru ultima 
oară, îi închide și pentru această gestionare. Omul vine și pleacă, iarăși și iarăși, înainte 
și înapoi. Fără excepţie, toate fac parte din suveranitatea și planul lui Dumnezeu. 
Gestionarea lui Dumnezeu nu a încetat niciodată; avansează veșnic. El va face 
omenirea conștientă de existența Sa, o va face să aibă încredere în suveranitatea Lui, 
să-l vadă faptele și să revină la împărăţia Lui. Acesta este planul Lui și aceasta e 
lucrarea pe care o gestionează de mii de ani. 

Lucrarea de gestionare a lui Dumnezeu a început la crearea lumii, iar omul este în 
centrul acestei lucrări. Crearea de către Dumnezeu a tuturor lucrurilor, se poate spune 
că este de dragul omului. Deoarece lucrarea gestionării Sale se întinde pe parcursul a 
mii de ani și e săvârșită în doar câteva minute sau secunde, ori într-o clipire, sau într-un 
an sau doi, El a trebuit să creeze mai multe lucruri necesare supraviețuirii omenirii, cum 
ar fi soarele, luna, tot felul de creaturi vii, hrană și un mediu de viaţă primitor. Acesta a 
fost începutul gestionării lui Dumnezeu. 

După aceea, Dumnezeu a predat omenirea Satanei, iar omul a trăit sub domeniul 
Satanei, lucru care a dus treptat la lucrarea lui Dumnezeu din prima epocă: povestea Epocii 
Legii... În multele mii de ani din Epoca Legii, omenirea s-a obișnuit cu îndrumarea Epocii 
Legii și a considerat că e de la sine înțeleasă. Treptat, oamenii au renunţat la grija lui 
Dumnezeu. Şi astfel, în timp ce respectau legea, se închinau și la idoli și făceau fapte rele. 
Erau lipsiţi de protecţia lui lahve și doar își trăiau viaţa înaintea altarului din templu. De fapt, 
lucrarea lui Dumnezeu i-a părăsit cu mult timp în urmă și chiar dacă israeliții au rămas încă 
atașați de lege și au rostit numele lui lahve și chiar au crezut cu mândrie că numai ei erau 
poporul lui lahve și aleșii Acestuia, gloria lui Dumnezeu i-a părăsit în linişte... 

Când Dumnezeu Își face lucrarea, El pleacă întotdeauna în liniște dintr-un loc și Își 
duce ușor la bun sfârșit noua lucrare pe care o începe într-un alt loc. Acest lucru pare 
incredibil pentru oamenii care sunt amorțiţi. Oamenii au prețuit întotdeauna lucrurile 
vechi și au privit lucrurile noi, nefamiliare, cu vrăjmășie sau le-au văzut ca pe o 
provocare. Şi astfel, indiferent ce lucrare nouă face Dumnezeu, de la început până la 
sfârșit, omul este ultimul dintre toți care află despre ea. 

Așa cum s-a întâmplat întotdeauna, după lucrarea lui lahve din Epoca Legii, 
Dumnezeu Şi-a început noua lucrare a celei de-a doua etape: asumarea trupului — 
întruparea ca om timp de zece, douăzeci de ani — vorbirea și lucrarea Sa printre 
credincioși. Cu toate acestea, nimeni nu a știut asta, și numai un număr mic de oameni 
au recunoscut că El a fost Dumnezeu devenit trup după ce Domnul Isus a fost răstignit 
și înviat. În mod problematic, a apărut cineva numit Pavel, care s-a pus în vrăjmășie de 
moarte cu Dumnezeu. Chiar și după ce a fost doborât la pământ și a devenit apostol, 
Pavel nu și-a schimbat vechea natură, ci a mers în continuare pe calea împotrivirii față 
de Dumnezeu. În timpul în care a lucrat, Pavel a scris multe epistole; din nefericire, 
generaţiile următoare i-au savurat epistolele ca fiind cuvintele lui Dumnezeu, iar acestea 
chiar au fost incluse în Noul Testament și confundate cu cuvintele rostite de Dumnezeu. 
Aceasta a fost cu adevărat o groaznică rușine de la apariţia Scripturii! Și nu a fost 
această greșeală comisă din cauza nebuniei extreme a omului? Habar nu avea că, în 
consemnările lucrării lui Dumnezeu în Epoca Harului, epistolele sau scrierile spirituale 
ale omului pur și simplu nu ar fi trebuit să fie acolo pentru a simula lucrarea și cuvintele 
lui Dumnezeu. Dar asta nu are relevanţă, așa că să ne întoarcem la subiectul nostru 
principal. De îndată ce a fost terminată a doua etapă a lucrării lui Dumnezeu — după 
răstignire — lucrarea lui Dumnezeu de recuperare a omului din păcat (adică, 
recuperarea omului din mâinile Satanei) a fost realizată. Și astfel, din acel moment, 
omenirea a trebuit doar să-L accepte pe Domnul Isus ca Mântuitor pentru ca păcatele 
ei să fie iertate. Oficial vorbind, păcatele omului nu mai erau o barieră pentru a-și atinge 
mântuirea și a veni înaintea lui Dumnezeu, și nu mai erau pârghiile prin care Satana 
acuza omul. Asta pentru că Dumnezeu Însuși a făcut o lucrare reală, a devenit 
înfățișarea și anticiparea unui trup păcătos, iar Dumnezeu Însuși a fost jertfa de păcat. 
În felul acesta, omul a coborât de pe cruce și a fost răscumpărat și mântuit prin trupul 

lui Dumnezeu — asemănarea cu acest trup păcătos. Astfel, după ce a fost luat captiv 
de Satana, omul s-a apropriat cu un pas de a accepta mântuirea Lui înaintea lui 
Dumnezeu. Bineînţeles, această etapă de lucru a fost mai profundă și mai dezvoltată 
decât gestionarea lui Dumnezeu din Epoca Legii. 

Aceasta este gestionarea lui Dumnezeu: să dea omenirea Satanei — o omenire care 
nu știe ce este Dumnezeu, ce este Creatorul, cum să se închine lui Dumnezeu sau de 
ce este necesar să se supună lui Dumnezeu -— și să permită Satanei să o corupă. Pas 
cu pas, Dumnezeu recuperează apoi omul din mâinile Satanei, până când omul se 
închină pe deplin lui Dumnezeu și îl respinge pe Satana. Aceasta este gestionarea lui 
Dumnezeu. Poate sună ca o poveste mitică și poate pare uimitor. Oamenilor li se pare 
că este o poveste mitică, pentru că nu au nicio bănuială despre cât de multe s-au 
petrecut cu omul în ultimele câteva mii de ani, cu atât mai puțin știu câte povestiri au 
existat în întinderea acestui univers. Mai mult decât atât, e din cauză că ei nu pot aprecia 
lumea mai surprinzătoare și mai înfricoșătoare care există dincolo de lumea materială, 
dar pe care ochii lor muritori îi împiedică să o vadă. Pare de neînțeles pentru om, pentru 
că omul nu înțelege semnificația mântuirii omenirii de către Dumnezeu ori semnificaţia 
lucrării Sale de gestionare, și nu înţelege cum vrea Dumnezeu, în cele din urmă, să fie 
omenirea. Vrea să fie pe deplin necoruptă de Satana, cum au fost Adam și Eva? Nu! 
Scopul gestionării lui Dumnezeu este să câștige un grup de oameni care se închină lui 
Dumnezeu și se supun Lui. Deși acești oameni au fost corupți de Satana, ei nu-l mai 
văd pe Satana ca fiind tatăl lor; ei recunosc chipul urât al Satanei și îl resping și vin 
înaintea lui Dumnezeu pentru a accepta judecata și mustrarea Sa. Ajung să știe ce este 
urât și cum contrastează cu ceea ce este sfânt și să recunoască măreţia lui Dumnezeu 
și răul Satanei. O astfel de omenire nu va mai lucra pentru Satana, nici nu se va închina 
Satanei, nici nu va proslăvi pe Satana. Asta pentru că sunt un grup de oameni care au 
fost cu adevărat câștigați de Dumnezeu. Aceasta este semnificaţia lucrării de gestionare 
a omenirii de către Dumnezeu. În timpul lucrării de gestionare a lui Dumnezeu din 
prezent, omenirea este atât obiectul corupţiei Satanei, cât și al mântuirii lui Dumnezeu, 
iar omul este produsul pentru care se luptă Dumnezeu și Satana. În timp ce Dumnezeu 
Își săvârșește lucrarea, recuperează treptat omul din mâinile Satanei și, astfel, omul se 
apropie tot mai mult de Dumnezeu... 

Apoi a venit Epoca Împărăției, care este o etapă mai practică de lucru și care, totuși, 
este și cea mai dificilă de acceptat pentru om. Asta se datorează faptului că, cu cât omul 
se apropie mai mult de Dumnezeu, cu atât mai mult toiagul lui Dumnezeu se apropie de 
om, și cu atât mai clar faţa lui Dumnezeu se dezvăluie omului. După răscumpărarea 
omenirii, omul se întoarce oficial în sânul lui Dumnezeu. Omul a crezut că acum era 
timpul să se bucure, totuși el este supus unui asalt total frontal din partea lui Dumnezeu, 
pe care nimeni nu ar fi putut vreodată să-l prevadă: așa cum se pare, este vorba despre 
un botez de care poporul lui Dumnezeu trebuie să „se bucure”. Sub o astfel de îngrijire, 
oamenii nu au de ales decât să se oprească și să se gândească la ei înșiși: „Eu sunt 

mielul, pierdut de mulţi ani, pentru care Dumnezeu a cheltuit atât de mult ca să-l 
răscumpere, atunci de ce mă tratează Dumnezeu așa? Este felul lui Dumnezeu de a 
râde de mine și de a mă demasca?...” După ce ani la rând au trecut, omul a devenit 
bătut de vreme, îndurând greutăţile rafinării și mustrării. Deși omul a pierdut „gloria” și 
„romantismul” vremurilor trecute, fără să știe a ajuns să înțeleagă principiile 
comportamentului uman și a ajuns să aprecieze anii de devotament ai lui Dumnezeu 
pentru mântuirea omenirii. Omul începe încet să-și deteste propria barbarie. El începe 
să urască cât de sălbatic este, toate neînțelegerile lui faţă de Dumnezeu și cererile lipsite 
de logică pe care le-a făcut către El. Ceasul nu poate fi dat înapoi. Evenimentele trecute 
devin amintirile regretabile ale omului, iar cuvintele și dragostea lui Dumnezeu devin 
forța motrică a noii vieți a omului. Rănile omului se vindecă pe zi ce trece, puterea îi 
revine, iar el se ridică și se uită la fața Celui Atotputernic... doar pentru a descoperi că 
El a fost mereu lângă mine și că zâmbetul și înfățișarea Lui sunt încă atât de 
tulburătoare. Inima Lui încă se mai preocupă de omenirea pe care El a creat-o și mâinile 
Sale sunt încă la fel de calde și de puternice așa cum erau la început. Este ca și cum 
omul s-ar fi întors în Grădina Edenului, dar de data aceasta omul nu se mai lasă 
ademenit de șarpe și nu se mai îndepărtează de faţa lui lahve. Omul îngenunchează 
înaintea lui Dumnezeu, privește faţa zâmbitoare a lui Dumnezeu și oferă sacrificiul său 
cel mai prețios — O! Doamne, Dumnezeul meu! 

Dragostea și compasiunea lui Dumnezeu pătrund în fiecare detaliu al lucrării Sale 
de gestionare și, indiferent dacă oamenii sunt capabili sau nu să înţeleagă intenţiile bune 
ale lui Dumnezeu, El continuă să facă neobosit lucrarea pe care a hotărât să o ducă la 
bun sfârșit. Indiferent cât de mult înţeleg oamenii din gestionarea lui Dumnezeu, ajutorul 
și beneficiile aduse omului de lucrarea lui Dumnezeu pot fi apreciate de toţi. Poate că, 
astăzi, nu ai simţit nici dragostea, nici viața oferite de Dumnezeu, dar atât timp cât nu-L 
părăsești pe Dumnezeu și nu renunti la hotărârea ta de a căuta adevărul, va veni o zi 
când Dumnezeu îţi va zâmbi. Căci scopul lucrării de gestionare a lui Dumnezeu este de 
a recupera oamenii care se află sub domeniul Satanei, nu de a-i abandona pe cei care 
au fost corupți de Satana și care se opun lui Dumnezeu. 


23 septembrie 2005 

Anexa 4 
Privind arătarea lui Dumnezeu 
întru judecata și mustrarea Sa 


Precum sutele de milioane de alți oameni care Îl urmează pe Domnul Isus Hristos, 
noi respectăm legile și poruncile Bibliei, ne bucurăm de harul abundent al Domnului Isus 
Hristos, ne adunăm împreună, ne rugăm, dăm slavă și servim în numele Domnului Isus 
Hristos — și toate acestea le facem sub protecţia și grija Domnului. Deseori suntem slabi 
și deseori suntem și puternici. Credem că toate acţiunile noastre sunt în conformitate cu 
învățăturile Domnului. Se înţelege de la sine, atunci, că noi credem, de asemenea, 
despre noi înșine că suntem pe calea de a face voia Tatălui din ceruri. Tânjim după 
întoarcerea Domnului Isus, după coborârea Lui glorioasă, după sfârșitul vieţii noastre pe 
pământ, după apariţia Împărăției și după tot, așa cum a fost prezis în Cartea Apocalipsei: 
Domnul sosește, aduce dezastru și răsplătește binele și îi pedepsește pe cei răi și îi 
înalță pe toți aceia care Îl urmează și care se bucură de întoarcerea Sa, pentru a-L întâlni 
în văzduh. De câte ori ne gândim la aceasta, nu putem decât să fim copleșiți de emoție, 
bucuroși că ne-am născut în zilele de pe urmă și că avem marele noroc de a fi martori 
ai venirii Domnului. Deși am suferit persecuție, am obţinut în schimb o „glorie 
excepțională și eternă”. Ce binecuvântare! Toată această dorinţă și acest har trimis de 
Domnul ne face, constant, atenţi la rugăciune și mai sârguincioși când ne adunăm 
împreună. Poate următorul an, poate mâine și poate într-un interval de timp mai scurt 
decât își poate imagina omul, Domnul va cobori deodată, apărând într-un grup de 
oameni care L-au așteptat cu multă nerăbdare. Ne repezim să ajungem unul în fața 
celuilalt, niciunul dispus să rămână în urmă, de dragul de a fi în primul grup care va privi 
apariția Domnului, de a fi printre aceia care sunt răpiți. Am dat totul, nepăsători față de 
cost, pentru venirea acestei zile; unii renunțând la slujbe, unii abandonându-și familiile, 
unii renunțând la căsătorie, iar unii donându-și chiar toate economiile. Ce acte de 
devotament lipsite de egoism! O astfel de sinceritate și loialitate sigur îi depășește chiar 
și pe sfinţii din epocile trecute! Așa cum Domnul trimite harul asupra oricui binevoieşte 
și arată milă faţă de oricine binevoiește, actele noastre de devotament și de sacrificiu, 
credem noi, au fost demult văzute de ochii Săi. Astfel, rugăciunile noastre din inimă au 
ajuns, de asemenea, la urechile Lui și avem încredere că Domnul ne va oferi răsplată 
pentru dăruirea noastră. În plus, Dumnezeu fusese darnic cu noi înainte de a crea lumea 
și nimeni nu ne poate lua binecuvântările și promisiunile pe care ni le-a dat. Noi, cu toții, 
ne facem planuri de viitor și, cum era de așteptat, am făcut din dăruirea și sacrificiul 
nostru monezi de schimb sau capital pentru răpirea noastră, ca să-L întâlnim pe Domnul 
în văzduh. Ba mai mult, fără cea mai mică ezitare, ne-am plasat pe tronul viitorului, 
pentru a fi în fruntea tuturor neamurilor și popoarelor sau pentru a domni ca regi. Toate 
acestea le considerăm ca pe un dat, ca pe ceva care este de așteptat. 

Îi disprețuim pe toţi cei care sunt împotriva Domnului Isus; toată finalitatea lor va fi 

anihilarea. Cine le-a spus să nu creadă că Domnul Isus este Mântuitorul? Desigur, există 
momente când ÎI imităm pe Domnul Isus, fiind plini de compasiune față de oamenii lumii, 
căci ei nu înţeleg și este drept să fim toleranţi și iertători faţă de ei. Tot ceea ce facem 
este conform cuvintelor din Biblie, căci tot ceea ce nu se conformează cu Biblia este 
heterodoxie și erezie. O credinţă de acest fel este adânc înrădăcinată în mintea fiecăruia 
dintre noi. Domnul nostru este în Biblie și, dacă noi nu ne îndepărtăm de Biblie, nu ne 
vom îndepărta de Domnul; dacă respectăm acest principiu, vom câștiga mântuirea. Ne 
îmboldim unul pe celălalt, fiecare susținându-l pe celălalt și, de fiecare dată când ne 
adunăm, sperăm că tot ceea ce spunem și facem este în conformitate cu voia Domnului 
și va fi acceptat de Domnul. În ciuda ostilității severe a mediului nostru, inimile noastre 
sunt pline de încântare. Când ne gândim la binecuvântările care sunt atât de la 
îndemână, există ceva ce nu putem lăsa deoparte? Există ceva de care ezităm să ne 
despărțim? Toate acestea se înțeleg de la sine și toate acestea se află sub privirea 
atentă a lui Dumnezeu. Noi, o mână de sărmani care au fost ridicaţi din grămada de 
bălegar, suntem exact la fel ca toţi adepţii obișnuiți ai Domnului Isus, visând să fim răpiți, 
binecuvântaţi și să conducem toate neamurile. Corupţia noastră a fost dezvăluită în ochii 
lui Dumnezeu, iar dorinţele și lăcomia noastră au fost condamnate în ochii lui Dumnezeu. 
Totuși, toate acestea se întâmplă într-un mod atât de firesc și atât de logic, încât niciunul 
dintre noi nu se întreabă dacă dorinţele noastre sunt corecte, cu atât mai puţin vreunul 
dintre noi se îndoiește de acuratețea a tot ceea ce credem. Cine poate ști voia lui 
Dumnezeu? Nu știm să căutăm exact pe ce fel de cale merge omul sau să explorăm și 
cu atât mai puţin suntem interesaţi să cercetăm. Căci nouă nu ne pasă decât dacă putem 
fi răpiți, dacă putem fi binecuvântaţi, dacă există un loc pentru noi în Împărăţia Cerurilor 
și dacă vom avea o parte din apa râului vieții și din fructul copacului vieţii. Nu credem 
oare noi în Domnul și nu suntem oare urmași ai Domnului de dragul obţinerii acestor 
lucruri? Păcatele noastre au fost iertate, ne-am căit, am băut din paharul amar de vin și 
ne-am luat crucea în spate. Cine poate spune că Domnul nu va accepta prețul pe care 
l-am plătit? Cine poate spune că nu am pregătit destul ulei? Nu dorim să fim acele 
fecioare nechibzuite sau una dintre acelea care sunt părăsite. În plus, ne rugăm 
constant, cerându-l Domnului să ne ferească de-a fi înșelaţi de Hristoși falși, căci se 
spune în Biblie: „Atunci, de vă va zice cineva «lată, aici e Hristos, sau acolo!», să nu 
credeţi. Că se vor scula Hristoși mincinoși și proroci mincinoși și vor da semne mari și 
minuni ca să amăgească, de se va putea, și pe cei aleși” (Matei 24:23-24). Noi am 
memorat cu toţii aceste versete ale Bibliei; le cunoaștem pe de rost și le considerăm o 
comoară prețioasă ca viaţa și o scrisoare de credit care decide dacă putem fi mântuiți 
sau răpiți... 

Timp de mii de ani, cei vii au murit, luându-și dorinţele și visele cu ei, dar nimeni nu 
știe cu adevărat dacă s-au dus în Împărăţia Cerurilor. Cei morţi se întorc, uitând toate 
poveștile care s-au întâmplat odată și încă urmează învăţăturile și căile înaintaşilor. Și 
în acest fel, pe măsură ce anii trec și zilele se scurg, nimeni nu știe dacă Domnul Isus, 


1479 


Dumnezeul nostru, acceptă cu adevărat tot ceea ce facem noi. Tot ce putem să facem 
este să așteptăm cu nerăbdare să avem un rezultat și să speculăm despre tot ce se va 
întâmpla. Totuși, Dumnezeu Și-a păstrat tăcerea pe toată perioada, nearătându-ni-Se 
niciodată, nevorbindu-ne niciodată. Și astfel, urmând Biblia și în conformitate cu semnele, 
emitem judecăţi în mod intenţionat despre voia și firea lui Dumnezeu. Ne-am obișnuit cu 
tăcerea lui Dumnezeu; ne-am obișnuit cu măsurarea binelui și a răului din purtarea 
noastră, prin intermediul propriului mod de gândire; ne-am obișnuit să ne bazăm pe 
cunoașterea noastră, pe noțiunile și principiilor noastre etice, în locul cerinţelor avute de 
Dumnezeu pentru noi; ne-am obișnuit să ne bucurăm de harul lui Dumnezeu; ne-am 
obișnuit ca Dumnezeu să ne ofere ajutor de câte ori avem nevoie; ne-am obișnuit să 
întindem mâinile către Dumnezeu pentru toate lucrurile şi să Îi dăm ordine lui Dumnezeu; 
ne-am obișnuit, de asemenea, să ne conformăm regulamentelor, să nu dăm atenţie 
modului în care Duhul Sfânt ne conduce, ba mai mult, ne-am obișnuit cu zile în care 
suntem propriul nostru stăpân. Credem într-un astfel de Dumnezeu, pe care nu L-am 
întâlnit niciodată față în față. Întrebări despre cum e firea Sa, ce are El și ce este, cum 
este înfățișarea Sa, dacă Îl vom recunoaște sau nu când sosește și așa mai departe — 
niciuna dintre acestea nu are importanţă. Ceea ce este important este că El este în 
inimile noastre, că noi toți Îl așteptăm și că e suficient că suntem capabili să ne imaginăm 
că El este așa sau așa. Ne apreciem credinţa și ne prețuim spiritualitatea. Privim toate 
lucrurile ca fiind bălegar și le călcăm în picioare. Pentru că noi suntem credincioșii 
Domnului glorios, indiferent cât de lungă și grea este călătoria, indiferent ce greutăţi și 
pericole se vor abate asupra noastră, nimic nu ne poate opri pașii în timp ce îl urmăm 
pe Domnul. „Râul apei vieţii, scânteind ca și cristalul. El ieșea din tronul lui Dumnezeu 
și al Mielului [...]. Pe fiecare mal al râului se afla pomul vieţii, care făcea roade de 
douăsprezece ori, dându-și rodul o dată în fiecare lună. Frunzele pomului erau pentru 
vindecarea neamurilor. Nu va mai fi nimic blestemat acolo. Tronul lui Dumnezeu și al 
Mielului vor fi în cetate, iar robii Lui | se vor închina. Îi vor vedea faţa, iar Numele Lui va 
fi pe frunţile lor. Nu va mai fi noapte, nu vor mai avea nevoie de lumina lămpii și nici de 
lumina soarelui, pentru că Domnul Dumnezeu îi va lumina. Ei vor domni în vecii vecilor” 
(Apocalipsa 22:1-5). De fiecare dată când cântăm aceste cuvinte, inimile noastre sunt 
pline de bucurie și satisfacție nemărginită, iar lacrimi ne curg din ochi. Mulţumiri fie 
Domnului pentru că ne-a ales, mulțumiri fie Domnului pentru harul Său. El ne-a dat rod 
însutit în această viaţă și El ne-a dat viaţă eternă în lumea care va să vină. Dacă El ne- 
ar cere acum să murim, noi am face-o fără cea mai mică plângere. O, Doamne! Te 
rugăm, vino curând! Având în vedere cu câtă disperare tânjim după Tine și că ne-am 
lepădat de toate pentru Tine, nu mai întârzia niciun minut, nicio secundă. 

Dumnezeu e tăcut și nu ni S-a arătat niciodată, totuși, lucrarea Sa nu a încetat 
niciodată. El supraveghează întregul pământ și poruncește tuturor lucrurilor și Se uită la 
toate cuvintele și faptele omului. Își desfășoară gestionarea în etape chibzuite și conform 
planului Său, în tăcere și fără efecte dramatice, totuși, pașii Săi se apropie, unul câte 

unul, tot mai mult de omenire, iar scaunul Său de judecător este așezat în univers cu 
viteza fulgerului, după care tronul Său coboară imediat printre noi. Ce scenă măreaţă 
este aceea, ce tablou grandios și solemn! Precum un porumbel și precum un leu care 
rage, Duhul vine printre noi. El este înțelepciune, El este dreptate și măreție, El vine pe 
ascuns printre noi, exercitând autoritate și plin de iubire și milă. Nimeni nu este conștient 
de sosirea Sa, nimeni nu întâmpină cu bucurie sosirea Sa, ba mai mult, nimeni nu știe 
tot ceea ce urmează să facă El. Viaţa omului continuă ca înainte, inima sa cu nimic nu 
diferită, iar zilele se scurg ca de obicei. Dumnezeu trăiește printre noi, un om ca alți 
oameni, ca unul dintre cei mai neimportanţi adepţi și un credincios obișnuit. El are 
propriile îndeletniciri, propriile Sale scopuri; ba mai mult, El are divinitatea pe care nu o 
au oamenii obișnuiți. Nimeni nu a observat existenţa divinității Sale și nimeni nu a 
perceput diferenţa dintre esenţa Sa și cea a omului. Trăim împreună cu EI, fără limite și 
fără frică, căci în ochii noștri, El nu este decât un credincios neimportant. El ne urmărește 
fiecare mișcare și toate gândurile și ideile noastre sunt dezvăluite înaintea Lui. Nimeni 
nu se interesează de existența Sa, nimeni nu îşi imaginează nimic despre funcţia Sa, ba 
mai mult, nimeni nu are nici cea mai vagă idee despre identitatea Lui. Tot ceea ce facem 
este să ne continuăm îndeletnicirile, ca și cum El nu are nimic de-a face cu noi... 

Întâmplător, Duhul Sfânt exprimă un pasaj de cuvinte „prin” EI și, chiar dacă pare 
foarte neașteptat, recunoaștem, totuși, că aceasta este o cuvântare care vine de la 
Dumnezeu și o acceptăm cu dragă inimă de la Dumnezeu. Aceasta este deoarece, 
indiferent cine exprimă aceste cuvinte, atât timp cât ele vin de la Duhul Sfânt, ar trebui 
să le acceptăm și nu le putem nega. Următoarea vorbire ar putea veni prin mine sau prin 
tine sau prin altcineva. Oricine e, harul lui Dumnezeu este în toate. Totuși, indiferent cine 
este, nu putem să ne închinăm acestei persoane, căci orice ar fi, această persoană nu 
are cum să fie Dumnezeu, nici nu vom alege în niciun fel o persoană obișnuită precum 
aceasta să ne fie Dumnezeu. Dumnezeul nostru este măreț și onorabil; cum ar putea să 
stea în locul Său o persoană atât de neimportantă? Mai mult decât atât, noi așteptăm 
ca Dumnezeu să vină și să ne ducă înapoi în Împărăţia Cerurilor, așadar, cum ar putea 
cineva atât de neimportant să fie capabil de o sarcină atât de importantă și de dificilă? 
Dacă Domnul vine din nou, trebuie să fie pe un nor alb, astfel încât să-L vadă toate 
mulțimile. Ce glorios va fi acest lucru! Cum e posibil ca El să se poată ascunde pe furiș 
într-un grup de oameni obișnuiți? 

Și totuși, este această persoană obișnuită, ascunsă în mijlocul oameni, cea care 
face noua lucrare de a ne mântui. El nu ne oferă nicio explicaţie, nici nu ne spune de ce 
a venit, ci doar face lucrarea pe care intenţionează El să o facă în etape chibzuite și 
conform planului Său. Cuvintele și cuvântările Sale devin tot mai frecvente. De la 
consolare, predici, reamintire și avertizare, până la reproșuri și disciplinare; de la un ton 
care este blând și domol, până la cuvinte care sunt aprige și măreţe — toate conferă 
omului milă și îi inspiră îngrijorare. Tot ceea ce El spune își găsește ecou în secretele 
ascunse profund în interiorul nostru; cuvintele Sale ne înțeapă inimile, ne înțeapă 

duhurile și ne lasă copleșiți de o rușine insuportabilă, de-abia știind unde să ne 
ascundem. Începem să ne întrebăm dacă Dumnezeul din inima acestei persoane ne 
iubește cu adevărat și ce anume pune la cale. Poate că putem fi răpiți doar după 
îndurarea acestor suferințe? În minţile noastre calculăm... referitor la destinaţia ce va 
veni și referitor la viitoarea noastră soartă. Totuși, ca înainte, niciunul dintre noi nu crede 
că Dumnezeu S-a întrupat deja, ca să lucreze în mijlocul nostru. Chiar dacă El ne-a 
însoţit atât de mult timp, chiar dacă El a rostit deja atât de multe cuvinte faţă în faţă cu 
noi, tot nu dorim să acceptăm un om atât de obișnuit ca Dumnezeul viitorului nostru și 
cu atât mai puţin suntem dispuși să încredințăm viitorul și soarta noastră acestei 
persoane atât de neimportante. De la El ne bucurăm de o sursă infinită de apă vie și prin 
El trăim faţă în faţă cu Dumnezeu. Dar suntem recunoscători doar pentru harul Domnului 
Isus din ceruri și nu am ţinut niciodată cont de sentimentele acestei persoane obișnuite, 
care este umplută de divinitate. Totuși, ca înainte, El Îşi face lucrarea ascuns în trup, cu 
smerenie, exprimând ce are în adâncul inimii, parcă insensibilă la refuzul omenirii față 
de El, parcă veșnic iertând infantilitatea și ignoranta omului și veșnic îngăduitor cu 
atitudinea lipsită de evlavie a omului faţă de EIl. 

Fără ca noi să știm, acest om nesemnificativ ne-a condus dintr-o etapă în alta a 
lucrării lui Dumnezeu. Trecem prin nenumărate încercări, suportăm nenumărate mustrări 
și suntem testați prin moarte. Învăţăm despre firea dreaptă și măreaţă a lui Dumnezeu, 
ne bucurăm, de asemenea, de iubirea și mila Lui, ajungem să apreciem marea putere și 
înțelepciune a lui Dumnezeu, suntem martori ai frumuseţii lui Dumnezeu și privim dorinţa 
fierbinte a lui Dumnezeu de a mântui omul. După cum spun cuvintele acestei persoane 
obișnuite, ajungem să cunoaștem firea și esenţa lui Dumnezeu, să înțelegem voia lui 
Dumnezeu, să cunoaștem natura și esența omului și vedem calea spre mântuire și 
desăvârșire. Cuvintele Sale ne fac să „murim” şi ne fac să „renaștem”; cuvintele Sale ne 
consolează, totuși, ne lasă copleșiți de vină și de un sentiment de datorie; cuvintele Sale 
ne aduc bucurie și pace, dar și durere nesfârșită. Uneori, suntem precum mieii la tăiere 
în mâinile Sale; uneori, suntem precum lumina ochilor Lui și ne bucurăm de iubirea Sa 
blândă; uneori, suntem precum dușmanul Său și, sub privirea Lui, suntem transformați 
în cenușă de mânia Sa. Suntem rasa umană mântuită de El, suntem viermii din ochii Lui 
și suntem mieii pierduţi pe care, zi și noapte, El își pune în gând să îi găsească. El este 
milos față de noi, El ne disprețuiește, El ne înalţă, El ne consolează și ne îndeamnă, El 
ne îndrumă, El ne luminează, El ne mustră și ne disciplinează și El chiar ne și blestemă. 
Zi și noapte, nu încetează să Se îngrijoreze pentru noi și ne protejează și are grijă de noi 
zi și noapte, nepărăsindu-ne niciodată, ci Își varsă sângele inimii Sale de dragul nostru și 
plătește orice preţ pentru noi. Printre cuvântările acestui trup mic și obișnuit, noi ne-am 
bucurat de întregimea lui Dumnezeu și am privit destinaţia pe care Dumnezeu ne-a 
acordat-o. În ciuda acestui lucru, mândria încă stârnește probleme în inimile noastre și 
tot nu suntem dispuși să acceptăm în mod activ o persoană ca aceasta drept Dumnezeul 
nostru. Deși El ne-a dat atât de multă mană, atât de multe de care să ne bucurăm, niciuna 

dintre acestea nu poate lua locul Domnului în inimile noastre. Onorăm identitatea 
specială a acestei persoane și statutul doar cu mare reticenţă. Atât timp cât El nu 
deschide gura ca să ne ceară să recunoaștem că El este Dumnezeu, noi nu vom lua 
asupra noastră să Îl recunoaștem drept Dumnezeul care va sosi curând și care, totuși, a 
lucrat atât de mult timp în mijlocul nostru. 

Dumnezeu Își continuă cuvântările, utilizând diverse metode și perspective pentru a 
ne povâăţui ce ar trebui să facem și, totodată, dând glas inimii Sale. Cuvintele Sale au 
puterea vieții, ne arată calea pe care ar trebui să mergem și ne permit să înțelegem care 
este adevărul. Începem să fim atrași de cuvintele Sale, începem să ne concentrăm pe 
tonul și maniera Sa de a vorbi și, în mod involuntar, începem să ne interesăm de cele 
mai lăuntrice sentimente ale acestei persoane neînsemnate. El Își varsă sângele inimii 
Sale în numele nostru, Își pierde somnul și apetitul de dragul nostru, plânge pentru noi, 
oftează pentru noi, ne poartă bolile în locul nostru, suferă umilinţă de dragul destinaţiei 
și mântuirii noastre, iar împietrirea și răzvrătirea noastră varsă lacrimi și sânge din inima 
Sa. Acest fel de a fi și a avea nu aparţine unei persoane obișnuite, nici nu poate fi avut 
sau obţinut de nicio ființă umană coruptă. El arată îngăduinţa și răbdarea pe care nicio 
persoană obișnuită nu le are, iar iubirea Sa nu este ceva cu care este înzestrată orice 
fiinţă creată. Nimeni în afară de El nu poate ști toate gândurile noastre, sau nu poate 
avea o înțelegere atât de clară și deplină a naturii și esenței noastre, sau nu poate judeca 
răzvrătirea și corupţia omenirii, sau vorbi şi lucra asupra noastră astfel, în numele lui 
Dumnezeu din ceruri. Nimeni în afară de El nu e înzestrat cu autoritatea, înțelepciunea 
și demnitatea lui Dumnezeu; firea lui Dumnezeu și ce are Dumnezeu și ce este El sunt 
dezvăluite, în întregime, în El. Nimeni în afară de El nu ne poate arăta calea și nu ne 
poate aduce lumină. Nimeni în afară de El nu poate dezvălui tainele pe care Dumnezeu 
nu le-a divulgat de la creație până astăzi. Nimeni în afară de El nu ne poate mântui de 
robia Satanei și de firea noastră coruptă. El ÎI reprezintă pe Dumnezeu. El exprimă cea 
mai tainică inimă a lui Dumnezeu, îndemnurile lui Dumnezeu și cuvintele de judecată 
ale lui Dumnezeu către toată omenirea. El a început o epocă nouă, o eră nouă și a 
inaugurat un pământ nou și cer nou, o lucrare nouă și El ne-a adus speranţă, punând 
capăt vieţii neclare pe care o duceam, și a permis întregii noastre ființe să vadă, cu 
deplină claritate, calea spre mântuire. El a cucerit întreaga noastră ființă și ne-a câștigat 
inimile. Din acel moment înainte, minţile noastre au devenit conștiente, iar duhurile 
noastre par să fie reînviate: această persoană obișnuită, nesemnificativă, care trăieşte 
printre noi și care a fost demult respinsă de noi — nu este acesta Domnul Isus, care este 
mereu în gândurile noastre, fie că suntem treji, fie că visăm, și după care tânjim zi și 
noapte? Este El! Chiar este El! El este Dumnezeul nostru! El este adevărul, calea și 
viața! El ne-a îngăduit să trăim din nou și să vedem lumina și ne-a oprit inimile noastre 
de la rătăcire. Ne-am întors în casa lui Dumnezeu, ne-am întors înaintea tronului Său, 
suntem faţă în faţă cu El, am fost martori ai înfățișării Sale și am văzut drumul care ne 
așteaptă. În acest moment, inimile noastre sunt complet cucerite de El; nu ne mai îndoim 


1483 


de cine este El, nu ne mai opunem lucrării Sale și cuvântului Său și cădem, prosternați, 
înaintea Lui. Nu ne dorim nimic mai mult decât să călcăm pe urmele lui Dumnezeu pentru 
tot restul vieţii noastre și să fim desăvârșiţi de EI și să Îi răsplătim harul și să-l răsplătim 
iubirea pentru noi și să ne supunem aranjamentelor și orchestrărilor Sale, să cooperăm 
cu lucrarea Lui și să facem tot ce putem pentru a finaliza ceea ce El ne încredințează. 

Să fim cuceriţi de Dumnezeu este precum un concurs de arte marţiale. 

Fiecare dintre cuvintele lui Dumnezeu ne lovește în unul din punctele noastre letale, 
lăsându-ne răniţi și copleșiți de groază. El expune noţiunile, închipuirile și firea noastră 
coruptă. De la tot ceea ce spunem și facem și până la fiecare dintre gândurile și ideile 
noastre, natura și esența noastră sunt dezvăluite în cuvintele Sale, aducându-ne într-o 
stare de frică și tremurând, fără să avem unde să ne ascundem rușinea. Pe rând, El ne 
spune nouă despre toate acţiunile noastre, scopurile și intenţiile noastre, chiar și despre 
firea coruptă pe care noi înșine nu am descoperit-o niciodată, făcându-ne să simţim că 
suntem expuși în toată imperfecţiunea noastră infamă și, chiar mai mult, complet cuceriti. 
El ne judecă pentru că | ne opunem, ne mustră pentru că-L hulim și condamnăm și ne 
face să simţim că, în ochii Lui, nu avem nicio trăsătură salvatoare, că suntem Satana în 
viață. Speranţele noastre sunt năruite; nu mai îndrăznim să emitem nicio pretenţie 
nerezonabilă faţă de El sau să avem vreo intenţie cu El și chiar și visele noastre dispar 
peste noapte. Acesta este un fapt pe care nimeni dintre noi nu și-l poate imagina și pe 
care niciunul dintre noi nu îl poate accepta. Preţ de un moment, ne pierdem echilibrul 
intern și nu știm cum să continuăm pe drumul care ne așteaptă, nici cum să continuăm 
în credințele noastre. Pare că a noastră credinţă a revenit la zero și că nu L-am întâlnit 
niciodată pe Domnul Isus sau că nu am ajuns să Îl cunoaștem. Totul din faţa ochilor 
noștri ne umple de nedumerire și ne face să oscilăm indeciși. Suntem consternați, 
suntem dezamăgiţi și, adânc în inimile noastre, există furie și rușine de nestăvilit. 
Încercăm să ne descărcăm, să găsim o cale de scăpare, ba mai mult, să continuăm să 
Îl așteptăm pe Mântuitorul nostru Isus și să Îi putem spune ce avem pe suflet. Deși există 
momente când părem în exterior să fim pe picior de egalitate, nici încrezuţi, nici umili, în 
inimile noastre suntem afectaţi de un sentiment de pierdere pe care nu l-am mai simţit 
niciodată. Deși uneori putem părea neobișnuit de calmi pe dinafară, minţile noastre sunt 
învolburate de chin, ca o mare furtunoasă. Judecata și mustrarea Lui ne-au dezbrăcat 
de speranţele și visele noastre, punând capăt dorințelor noastre extravagante și 
făcându-ne refractari în a crede că El este Mântuitorul și că e capabil să ne mântuiască. 
Judecata și mustrarea Lui au deschis un abis între noi și El, unul atât de adânc încât 
nimeni nu este dispus să îl treacă. Judecata și mustrarea Lui sunt prima dată când am 
suferit un astfel de mare regres, o astfel de mare umilinţă în vieţile noastre. Judecata și 
mustrarea Lui ne-au făcut cu adevărat să apreciem onoarea și intoleranţa lui Dumnezeu 
fată de ofensa omului, comparativ cu care suntem extrem de josnici, extrem de impuri. 
Judecata și mustrarea Lui ne-au făcut să realizăm pentru prima dată cât de aroganți și 
pompoși suntem și cum omul nu va fi niciodată egalul lui Dumnezeu sau la același nivel 

cu Dumnezeu. Judecata și mustrarea Lui ne-au făcut să tânjim să nu mai trăim cu o 
astfel de fire coruptă, să ne eliberăm de această natură și esenţă pe cât de curând posibil 
și să încetăm să mai fim josnici și detestabili pentru El. Judecata și mustrarea Lui ne-au 
făcut fericiți să ne supunem cuvintelor Sale, fără să ne mai răzvrătim împotriva 
orchestrărilor și aranjamentelor Lui. Judecata și mustrarea Lui ne-au dat încă o dată 
dorința de a supraviețui și ne-au făcut fericiţi să-L acceptăm drept Mântuitorul nostru... 
Am ieșit din lucrarea de cucerire, din iad, din valea umbrei morţii... Dumnezeu 
Atotputernicul ne-a câștigat, pe acest grup de oameni! El a triumfat asupra Satanei și Și- 
a învins mulțimile de dușmani! 

Suntem doar un grup obișnuit de oameni stăpâniţi de o fire satanică stricată, cei 
predestinaţi de Dumnezeu din vechime și cei în nevoie pe care Dumnezeu i-a ridicat din 
grămada de bălegar. Cândva, L-am respins și condamnat pe Dumnezeu, dar acum am 
fost cuceriţi de El. De la Dumnezeu, am primit viață și calea vieţii veșnice. Indiferent 
unde putem fi pe pământ, orice persecuții și nenorociri suportăm, nu putem fi despărțiți 
de mântuirea lui Dumnezeu Atotputernic. Căci El este Creatorul nostru și singura noastră 
răscumpărare! 

lubirea lui Dumnezeu avansează precum apa unui izvor și îţi este dată ţie, și mie, și 
celorlalţi și tuturor celor care chiar caută adevărul și așteaptă apariţia lui Dumnezeu. 

Exact cum soarele și luna răsar pe rând, lucrarea lui Dumnezeu nu încetează 
niciodată și este îndeplinită asupra ta, asupra mea, asupra celorlalţi și asupra tuturor 
celor care calcă pe urmele lui Dumnezeu și Îi acceptă judecata și mustrarea. 


23 martie 2010 

Epilog 


Chiar dacă aceste cuvinte nu includ toate exprimările lui Dumnezeu, ele sunt 
suficiente ca oamenii să atingă scopul de a-L cunoaște pe Dumnezeu și de a fi supuși 
unei schimbări a firii. Poate sunt unii care cred că, deoarece lucrarea lui Dumnezeu în 
China continentală s-a încheiat, aceasta înseamnă că El a terminat de rostit toate 
cuvintele pe care ar trebui să le rostească și că nu e posibil ca El să mai aibă ceva nou 
de spus, căci Dumnezeu poate rosti doar aceste cuvinte. Mai mult, sunt aceia care cred 
că „Cuvântul Se arată în trup” conţine toate exprimările lui Dumnezeu în Epoca 
Împărăției și că a obține această carte înseamnă a obţine totul de la Dumnezeu sau că 
această carte va ghida omenirea în viitor, tot așa cum a făcut-o Biblia. Am convingerea 
că aceia care au astfel de concepții nu sunt în minoritate, pentru că oamenilor le place 
întotdeauna să Îi impună limitări lui Dumnezeu. Chiar dacă toţi proclamă că Dumnezeu 
e omnipotent și atotcuprinzător, natura lor tot face să le fie ușor să Îl limiteze pe 
Dumnezeu unei anumite sfere. Toţi ajung să Îl cunoască pe Dumnezeu, dar, 
deocamdată, | se și opun și Îl limitează. 

Lucrarea lui Dumnezeu în Epoca Împărăției abia a început. Toate cuvântările lui 
Dumnezeu incluse în această carte sunt pur și simplu menite celor care Îl urmau la acea 
vreme și sunt doar o parte din exprimările Lui care s-au făcut în întruparea Sa actuală; 
nu ÎI reprezintă cu desăvârşire pe Dumnezeu. Mai mult decât atât, nu se poate spune 
că aceasta conţine toată lucrarea pe care Dumnezeu o va face în această întrupare. 
Dumnezeu Își va adresa cuvintele oamenilor de diferite etnii și din diferite medii și El va 
cuceri toată omenirea și va încheia epoca veche. Prin urmare, cum ar putea El să încheie 
totul după ce tocmai Şi-a exprimat o parte atât de mică din cuvintele Sale? Pur și simplu, 
lucrarea Lui este împărţită în diferite perioade de timp și în diferite etape; El lucrează 
conform planului Său și Își exprimă cuvintele conform pașilor Lui. Cum ar putea omul să 
înțeleagă omnipotenţa și înțelepciunea lui Dumnezeu? Faptul pe care vreau să îl explic 
aici este acesta: ceea ce este Dumnezeu și ceea ce are El este pururea inepuizabil și 
infinit. Dumnezeu este sursa vieţii și a tuturor lucrurilor; El nu poate fi înțeles de nicio 
ființă creată. În cele din urmă, trebuie să continui să le amintesc tuturor: să nu Îl mai 
limitați vreodată pe Dumnezeu la cărţi, cuvinte sau la cuvântările Lui din trecut. Există 
un singur cuvânt pentru a descrie lucrarea lui Dumnezeu: nouă. Lui nu Îi place să ia căi 
vechi sau să Își repete lucrarea; mai mult, nu vrea ca oamenii să | se închine limitându- 
L unei anumite sfere. Aceasta este firea lui Dumnezeu. 

